མཐོང་སྣང་ དང་པ །

མོང་སྒར་ ཁྲོམ་ གྱི་ སྦུག་ ལུ་ ཡོད་ པའི་ དཔལ་སྒྲོན་ ཆང་ཁང་ ནང་ ཐུགས་རྗེ་དབང་ཕྱུག་ གིས་ ཆང་ གདོང་ཁར་ བཀང་ །

དཔྱལཝ་ ཨོ་ཀྲོ་ སུམ །

གདོང་ འཁྲུལ་སི་སི་ བཟོ་ ཞིནམ་ལས་ འགྲོས་ཀྱིས་ སྦེ་ འཁྲུལ་སྣང་ཅན་ གྱི་ སེམས་ ལས་ རང་བཞིན་གྱིས་ བྱུང་ སྟེ་ ཡོད་ པའི་ ཞབས་བྲོ །

# ངེའི་ མིག་ ལས་ ཤོར་ བའི་ མིག་ཆུ་ འདི ། # ། རང་ མིག་ ལས་ མ་ ཤོར་ བཀག་ མ་ ཚུགས ། # ། མར་ ས་གཞིའི་ སྟེང་ ལུ་ མ་ ལྷོདཔ་ ལས ། # ། བུམོ་ ཁྱོད་ ཀྱི་ ལགཔ་ གིས་ བཟེད་ གནང་ མས ། # ། བུམོ་ ཁྱོད་ དང་ འཆམས་ པའི་ དུས་ཚོད་ ལུ ། # ། ས་ འཛམ་གླིང་ ལྷ་ཡུལ་ བཟུམ་ ར་ མས ། # ། ད་ ལུས་ སེམས་ སོ་སོར་ གྱེས་ པའི་ ཚེ ། # ། མར་ དམྱལ་བའི་ གཡུས་ ཀྱི་ མཐོང་སྣང་ འདྲ ། # ། # ཕམ་ རིགས་རུས་ བཟང་ བའི་ ལུས་ ལས་ སྐྱེས ། # ། བྱད་ངོ་རིས་ ལྷ་ ཡི་ བུམོ་ དང་ མཉམ ། # ། ཁྱོད་ བསོད་ནམས་ཅན་ གྱི་ བུམོ་ འབདཝ་ ལས ། # ། བུ་ རང་ དང་ གནམ་བསྐོས་ བསྒྲིག་ མ་ ཚུགས ། # ། ང་ བསོད་ནམས་ མེད་ པའི་ མི་ལུས་ འདི ། # ། གཟུགས་ གླངཔོ་ཆེ་ འདྲཝ་སྦེ་ ཡོད་ རུང་ ར ། # ། ཁྱོད་ བསོད་ནམས་ཅན་ གྱི་ མིག་ཏོ་ ཁར ། # ། ལུས་ རྣམ་འགྱུར་ སྟོན་ རུང་ མི་ མཐོང་ པས ། # ། བུམོ་ ཁྱོད་ དང་ འཛོམས་ པའི་ རེ་བ་ འདི ། # ། ཚེ་ ལུས་རྟེན་ འདི་ ལུ་ བསྐྱེད་ མ་ ཚུགས ། # ། ཚེ་ འདི་ ལས་ འདས་ པའི་ ཤུལ་ལས་ འབད་ བ་ ཅིན ། # ། ལོག་ གཅིག་ཁར་ འཛོམ་ པའི་ སྨོན་ལམ་ ཡོད ། #

ཁོ་ར་ གིས་ བརྩམས་ ཏེ་ ཡོད་ པའི་ ཞབས་ཁྲ་ འདི་ འཐེན་ ཚར་ ཞིནམ་ལས་ ཁོ་རའི་ མི་ཚེ་ གི་ སྲུང་ འདི་ འགོ་བཙུགས་ ཅི །

དང་པ་ ར་ སློབ་དཔོན་ མཁའ་འགྲོ་ ཟེར་ བོ་ ཞིནམ་ལས་ ཆང་ཟེ་ ང་ བཟུམ་ ཅིག་ ལས་ སྲུང་ གི་ རེ་བ་ བསྐྱེད་ དེ་ ཁྱོད་ ང་ འབད་སར་ འོང་ མི་ འདི་ ལུ་ ངེ་གི་ སེམས་ འདི་ གཡང་ ཡང་ ཟཝ་ མས །

ཨིན་རུང་ ཡང་ ངེ་གི་ མི་ཚེ་ འདི་ ནང་ བྱུང་ བའི་ སྲུང་ འདི་ ད་རེས་ ཁྱོད་ ཀྱིས་ ཀི་དེབ་ ཀྱི་ ཐོག་ ལུ་ འབྲིཝ་ ད་ སྤྱིར་བཏང་ མི་ ག་ར་ གིས་ ཤེས་ ཚུགསཔ་ མ་ཚད་ ལྷག་པར་དུ་ ང་ གནས་སྟངས་ འ་ནཱི་ བཟུམ་ ཅིག་ ལུ་ ཐུག་ དགོ་ པའི་ མི་ འདི་ གིས་ ཧ་གོ་ ཚུགས་ ནི་ མས །

དེ་འབདཝ་ལས་ ད་རིས་ ང་ གིས་ ང་རའི་ འདས་པའི་ དུས་ཚོད་ ལུ་ བྱུང་ ཡོད་ པའི་ ལོ་རྒྱུས་ ཚུ་ ག་ར་ ཁྱོད་ ཀྱི་ གདོང་ཁར་ སླབ་ གེ །

ལ་ལུ་ཅིག་ བརྗེད་སོངམ་ འོང་ །

ཨིན་རུང་ ལོ་ བརྒྱད་ ཀྱི་ ཧེ་མ་ ལས་ དུས་ཅི་ ཚུན་ཚོད་ ཀྱི་ ཉིན་དེབ་ ཚུ་ ག་ར་ ཚངམ་ སྦེ་ ཡོདཔ་ ལས་ སྲུང་ འདི་ ལེགས་ཤོམ་ སྦེ་ བྲི་ ཚུགས་ པའི་ རེ་བ་ ཡོད །

ད་ དང་པ་ར་ རྒྱ་གར་ གྱི་ གཡུས་ མ་ཧ་རཱས་ཊ་ ཟེར་ ས་ ལུ་ # བཟོ་རིག་ སློབ་སྤྱོང་ སྤེལ་ཁང་ # རུར་ཀི་ # ཟེར་ མི་ འདི་ # སློབ་སྦྱོང་པ་ ཚུ་ གི་ དོན་ལུ་ # དགའ་ལྡན་ གྱི་ ཞིང་ཁམས་ བཟུམ་སྦེ་ ཡོད་ པའི་ ཁར་ # སློབ་སྦྱོང་ཁང་ ནང་ ལུ་ ཡང་ # འཛམ་གླིང་ རྒྱལ་ཁབ་ སོ་སོ་ ལས་ སློབ་སྦྱོང་པ་ སྟོང་ཕྲག་ ལས་ བཅད་ དེ་ འཛོམ་ ས་ ཅིག་ ཨིན །

དེ་མ་ཚད་ བཟོ་རིག་ གི་ ལེགས་སྦྱར་བ་ ཚུ་ ཡང་ མཁས་མཆོག་ དང་

ཉམས་མྱོང་ཅན་ ཙང་ཙ་ འབདཝ་ ལས་ ང་བཅས་ སློབ་སྦྱོང་པ་ ཚུ་ ཡང་ # སྤེལ་ཁང་ འདི་ ནང་ ལས་ མཐར་འཁྱོལ་ ཚར་ ཞིནམ་ལས་ བཟོ་རིག་ གི་ ལཱ་ ག་ཅི་ ར་ འབད་ དགོ་ རུང་ # ཐོགས་ཆགས་མེད་པར་ འབད་ ཚུགས་ པའི་ གོ་སྐབས་ ཡོད །

སྤེལ་ཁང་ གི་ མཐའ་འཁོར་ ལུ་ # ག་ནི་བ་ ཉམས་དགའ་ བའི་

རང་བཞིན་ལྷུན་གྱིས་ གྲུབ་ པའི་ གླིང་ཀ་ ཡང་ ཡོདཔ་ ལས་ ངེ་གི་ སེམས་ ཁ་ ལུ་ འཕྲལ་འཕྲལ་སྐབས་ ར་ # སློབ་སྦྱོང་ སྤེལ་ཁང་ འདི་ # སློབ་སྦྱོང་ འབད་ ས་ རྐྱངམ་གཅིག་ མེན་ པར་ བདེ་བ་ མྱོང་ སའི་ ཞིང་ཁམས་ བཟུམ་སྦེ་ ཡང་ ཚོརཝ་ མས །

གླིང་ཀ་ འདི་ ནང་ ལས་ ཕར་ # སློབ་སྦྱོང་ འབད་ བའི་ ཞོར་ཁ་ དང་ # ངལ་གསོ་ གི་ སྐབས་ # ན་གཞོན་ ཕོ་ མོ་ ཚུ་ དགའ་ བའི་ ཧིང་གཏམ་ བཤད་ ས་ དང་ # སྤྲོ་བ་ སྟོན་ ས་ སྦེ་ ཡང་ ལག་ལེན་ འཐབ་ ཨིན །

དེ་འབདཝ་ད་ # འ་ནཱི་ བསྒང་ ཚུན་ཚོད་ ཀྱི་ # ནང་འཁོད་ ནང་ # ང་ ལུ་ ཧིང་གཏམ་ བཤད་ མིའི་ ཆ་རོགས་ དང་ # སེམས་ དགའ་ བའི་ ཆ་རོགས་ ཟེར་ མིའི་ བུམོ་ ཕུད་རྡོག་ གཅིག་ ར་ ངེ་གི་ མིང་ ཐོག་ཁར་ སྐྱེས་ ར་ མ་ སྐྱེས་ པས །

གཡའ ། # ནཱ་བུ་ ལུ་ ངེ་གི་ ངོ་སྤྲོད་ ཞུ་ ནི་ བརྗེད་ སོ་ ནུག

ངེ་གི་ མིང་ ཐུགས་རྗེ་དབང་ཕྱུག་ ཟེར་ སླབཔ་ ཨིན །

ང་ སྐྱེས་ལོ་ # NUM ལངམ་ ཅིག་ ཨིནམ་ མ་ཚད་ # ད་ལྟོ་ མོང་སྒར་ རྗོང་ཁག་ ནང་ # བཟོ་རིག་འགོ་དཔོན་ གྱི་ འགན་ཁུར་ འབག་ སྟེ་ སྡོད་ མི་ ཅིག་ ཨིན །

ང་ འབྲུག་ ནུབ་ཕྱོགས་ # ཧཱ་ གྱང་ཀ་ནང་ # ཟེར་ ས་ ལས་ # ཕམ་ མི་ནགཔ་ ཉམ་ཆུང་ གཉིས་ ཀྱི་ བུ་ ཅིག་ ཨིན །

ད་ ངེ་གི་ ལོ་རྒྱུས་ འདི་ # ང་ བཟོ་རིག་ སྤེལ་ཁང་ ནང་ # ལོ་ངོ་ གཉིས་པ་ སྦེ་ སྡོད་ པའི་ སྐབས་ ལས་ འགོ་བཙུགས་ ཏེ་ ཞུ་ གེ །

དེ་བསྒང་ ང་ སྐྱེས་ལོ་ # NUM ཨིན ། # ང་ མང་ཤོས་ ར་ # ང་ར་ རྐྱངམ་གཅིག་སྦེ་ སྡོད་ དོ་ ཡོདཔ་ མ་ཚད་ # ཆ་རོགས་ ཚུ་ དང་ གཅིག་ཁར་ བཤལ་ བར་ འགྱོ་ ནི་ དང་ # བཤད་ཐོ་ བཏང་ སྡོད་ ནི་ ཚུ་ སྤྲོ་བ་ མེད་ མི་ ཅིག་ ཨིན །

ངེ་གི་ མི་ཚེ་ གི་ བར་ཆད་ སྦོམ་ཤོས་ འདི་ # ནམ་ ལས་ བྱུང་ ཡི་ གོ་ ཟེར་བ་ཅིན་ # ང་ སློབ་སྦྱོང་ སྤེལ་ཁང་ ནང་ # ལོ་ངོ་ གཉིས་པའི་ སློབ་དུས་ འགོ་བཙུགས་ པའི་ བསྒང་ ལས་ # ལོ་ངོ་ དང་པའི་ ནང་ འཛུལ་ཞུགས་ འབད་ མི་ འབྲུག་ གི་ སློབ་སྦྱོང་པའི་ བུ་ ཚུ་ དང་ བུམོ་ གསརཔ་ ཚུ་ ཡང་ ལྷོད་ ནུག

དེ་ གི་ གྲས་ཁར་ # དཔྱད་རིག་རྣམ་རྟོག་ལང་སི་སི་ སྦེ་ ངེ་གི་ མི་ཚེ་ ནང་ # ལོ་ངོ་ # NUM གི་ རིང་ # མཐོང་ ར་ མ་ མྱོངས་ པའི་ # བུམོ་ གཅིག་ དེའི་ གྲས་ཁར་ མཐོངམ་ ལས་ # དུས་ འདི་ ལས་ འགོ་བཙུགས་ ཏེ་ # མོ་ ལུ་ ཆགས་པ་ བསྐྱེད་ པའི་ ན་ཟུག་ འདི་ ངེ་གི་ སེམས་ ལུ་ འཁོར་ ཏེ་ དྲག་ ཚུགས་ པའི་ ཐབས་དང་གནས་སྐབས་ མེད་ པའི་ གནས་སྟངས་ ལུ་ ཐུག་ ཆི་ ཡི །

དུས་ འ་ནཱི་ ལས་ འགོ་བཙུགས་ ཏེ་ ངེ་གི་ མི་ཚེ་ ནང་ གི་ སྡུག་བསྔལ་ འདི་ སྒོ་ ཕྱེཝ་ བཟུམ་ ཅིག་ ཡར་ སོ་ ཡི །

ཨིན་རུང་ ང་ གིས་ མོ་ ལུ་ ཡོད་ པའི་ ངོ་རིས་ དང་ གཟུགས་གཤིས །

གདོང་ གི་ དགའ་འཛུམ་ སྟོན་ ཐངས་ ཚུ་ གི་ སྐོར་ལས་ # རྐྱངམ་གཅིག་ ཤེསཔ་ མ་གཏོགས་ མོ་ གི་ སྐོར་ལས་ ཐ་ན་ མོ་ གི་ མིང་ ཅིག་ ར་ ཤེས་ མ་ ཚུགས །

སློབ་སྦྱོང་ཁང་ འདི་ # སྦོམ་ པའི་ གུ་ སློབ་སྦྱོང་པ་ སྟོང་ཕྲག་ ལས་ བཅད་ དེ་ ཡོདཔ་ ལས་ # རྒྱལ་ཁབ་ གཅིག་ པའི་ མི་ ཨིན་ རུང་ # འཇམ་ཏོང་ཏོ་ སྦེ་ འཕྱད་ མི་ ཚུགས །

ཨིན་རུང་ # ང་ ལུ་ དུས་ཚོད་ མེད་ རུང་ # ངེ་གི་ མིག་ཏོ་ གཉིསཔོ་ འདི་ རང་བཞིན་གྱིས་ མོ་ འཚོལ་ ཏེ་ འགྱོཝ་ ཨིན་ པས །

ཕྱི་རུ་ གཅིག་ འབདཝ་ ད་ # ངེ་གི་ མནོ་བསམ་ ལུ་ # ད་ ང་ གིས་ མོ་ ལུ་ དགའ་ བའི་ སེམས་ འདི་ ནི་ # རྩ་ལས་ བཀག་ མི་ ཚུགས་ ནི་ མས །

ནངས་པ་ འབདན་ མོ་ གི་ སྦོ་ལོགས་ཁར་ སོང་ སྟེ་ # ང་རའི་ ངོ་སྤྲོད་ འབད་ ཞིནམ་ལས་ མོ་ གི་ མིང་ ཅིག་ འདི་ # ཨིན་ཅི་མིན་ཅི་ ཤེས་ ཚུགསཔ་ འབད་ དགོ་ པས་ ཟེར་ མནོ་ ཡི །

དེའི་ ནངས་པ་ དྲོ་པ་ འདི་ ནི་ # སློབ་སྦྱོང་ ལས་རིམ་ གྱིས་ འཕྱད་ མ་ ཚུགས ། # ཕྱི་རུ་ ཆུ་ཚོད་ NUM དེ་ཅིག་ ཁར་ རྩེད་ཐང་ ནང་ ལུ་ ཡུད་ཐེངས་ཅིག་ ཕྱད་ ཅི །

དེའི་ སྐབས་ མོ་ གི་ གདོང་ འདི་ # མཐོང་ པའི་ བསྒང་ ལས་ ནི་ # ང་ འདྲོགས་ པའི་ ཤུགས་ཀྱིས་ ཕྱི་རུ་ ལས་ འཆར་གཞི་ བརྩམས་བཞག་ མི་ འདི་ ག་ཏེ་ ཡང་ མེད་ པར་ ངེ་གི་ སེམས་ ཁ་ ལས་ ཐོན་ཡར་ སོ་ ནུག

ང་ གིས་ མོ་ ལུ་ ངོ་སྤྲོད་ འབད་ ནི་ ཕར་ ར་ བཞག

ཧའེ་ ཟེར་ མི་ ཅིག་ ར་ སླབ་ མ་ ཚུགས །

ཕོ་ དང་ མོ་ གི་ བར་ ན་ དགའ་མཐུན་ གྱི་ འབྲེལ་བ་ བཟོ་ ནི་ འདི་ ཡང་ # དཔྱེ་ རོགས་ ལུ་ བལྟ་ བ་ ཅིན་ # འཇམ་ཏོང་ཏོ་ སྦེ་ ཚོར་ རུང་ དོན་ མཐར་ཐུག་ སྐོར་རྒྱབ་ རང་ ལུ་ ཕོག་ པའི་ བསྒང་ ལས་ འཇམ་ཏོང་ཏོ་ ཅིག་ མེན་ པས ཟེར་ མནོ་ ཡི །

འདི་བཟུམ་སྦེ་ # ཟླཝ་ དག་པ་ཅིག་ ང་ གིས་ མོ་ དང་ མཐུན་ལམ་ བཟོ་ ནི་ ཕར་ ར་ བཞག་ # མོ་ གི་ མིང་ ཅིག་ ར་ འདྲི་ ནིའི་ དབང་ མེད་ པར་ # དུས་ཚོད་ ཤར་ཤར་ སྦེ་ རྫོགས་ སོ་ ཡི །

ངེ་གི་ སེམས་ ཁར་ དོན་དག་ འདི་ # ཆོད་ དགོ་ པ་ ཅིན་ # ཆ་རོགས་ ཅིག་ མེད་ པར་ ང་ར་ རྐྱངམ་གཅིག་ གིས་ བསྒྲུབ་ ཚུགས་ པའི་ གོ་སྐབས་ མེདཔ་ ང་ར་ གིས་ ཤེས་ ཅི །

ཚར་ཅིག་འབདཝ་ད་ # ཕྱི་རུ་ ང་ ཡང་ ང་རའི་ ཉལ་ཁྲི་ གུ་ འཛེགས །

དེ་ལས་ ང་ དང་ ཁང་མིག་ གཅིག་ཁར་ སྡོད་ མི་ དཔལ་བཟང་ ཡང་ # ཁོ་ར་ གི་ ཉལ་ཁྲི་ གུ་ དཔེ་ཆ་ བལྟ་ སྟེ་ # སྡོད་ པའི་ སྐབས་ # ཁོ་ གིས་ ང་ ལུ་ ཡི་གུ་ ཅིག་ སྤྲོད་ དེས །

ང་ གིས་ ལྷག་ལྟཝ་ ད་ # ང་བཅས་ ཀྱི་ སྤེལ་ཁང་ ནང་ གི་ འབྲུག་པའི་ སློབ་ཕྲུག་ ཚོགས་པའི་ འགོ་ཁྲིདཔ་ གིས་ # སྤྱི་ཚེས་ NUM \* NUM # འཛམ་གླིང་ དགའ་མཐུན་ གྱི་ ཉིནམ་ དང་ འབྲེལ་ ཏེ་ རྒྱ་མཚོ་ གི་ མཐའ་མར་ མཚོ་མཐའི་ ནང་ ལས་ ཕར་ # བཤལ་ བར་ འགྱོ་ ནིའི་ འཆར་གཞི་ བཟོ་ སྟེ་ ཡོདཔ་ ལས་ འབྲུག་པའི་ སློབ་ཕྲུག་ ཚུ་ ཨིན་ཅི་མིན་ཅི་ ལས་རིམ་ འདི་ ནང་ ལྷག་ཆད་ མེད་ པར་ # བཅའ་མར་གཏོགས་ དགོ་ པའི་ སྐོར་ལས་ ཨིན་ པས །

དེ་ལས་ ངེ་གི་ མནོ་བསམ་ ལུ་ # ད་རིས་ འབདན་ དཀོན་མཆོག་གསུམ་ གྱིས་ སྐྱབས་ མཛད་ ནུག

ངེ་གི་ ན་ཟུག་ འདི་ # བཅོ་ཁ་ རྐྱབ་ ནིའི་ གོ་སྐབས་ ཅིག་ # འ་ནཱི་ བསྒང་ འོང་ ནི་ འདྲས་ ཟེར་ མནོ་ ཡི །

དེ་ལས་ ག་ཡང་ # ངེ་གི་ གདོང་ ཁ་ ལུ་ སེམས་ དགའ་ བའི་ འཛུམ་མདངས་ རང་བཞིན་གྱིས་ ཐོན་ ཏེ་ # དཔལ་བཟང་ ལུ་ ལྟོ་ཚང་ འ་ནཱིའི་ ལས་རིམ་ འདི་ འབདན་ # སྤྲོ་བ་ ཅིག་ ཡོད་ ཡོད་ ར་ འདྲ་ བས་ སྨོ་ཞིག་ ཟེར་ སླབཔ་ ད་ དཔལ་བཟང་ གིས་ # ངེ་གི་ སེམས་ ལས་ འབད་བ་ཅིན་ ཁྱོད་ ལས་རིམ་ འདི་ བཟུམ་ ལུ་ # སྤྲོ་བ་ མི་ འོང་ ཟེར་ མནོ་ ཡི །

སྟེ་ མ་པ་ ག་ཏེ་ འགྱོ་ རུང་ # ཆ་རོགས་ དང་ གཅིག་ཁར་ འདི་ ནི་ ཁྱོད་ སྤྲོ་བ་ མི་ སྟོན །

ཁྱོད་ར་ རྐྱངམ་གཅིག་ གི་ཁུག་ ནང་ # ཁུ་སིམ་སི་ སྦེ་ སྡོད་ འོང་ ཟེར་ སླབ་ དེས །

དེ་ལས་ ང་ གིས་ ད་འབདན་ ང་ འདི་ བཟུམ་སྦེ་ རྩ་ལས་ མི་ སྡོད །

ཆ་རོགས་ ཚུ་ དང་ སྤྲོ་བ་ སྟོན་ ནི་ ཨིན །

ང་བཅས་ ལས་རིམ་ འདི་ ནང་ # འགྱོཝ་ ད་ འབདན་ ཁྱོད་ ཀྱིས་ ངེ་གི་ ལཱ་ ཅིག་ འབད་བྱིན་ དགོ་ སྨ་རེ་ ཟེར་ སླབཔ་ ད་ # ཁོ་ གིས་ སྤ་ # འབད་ འོང་ དབའེ །

དེ་འབདཝ་ད་ # ང་ གིས་ འབད་ ཚུགས་ པའི་ ལཱ་ ཅིག་ ཨིན་ ནོ་ཞིག་ ཟེར་ འདྲི་ དེས །

ང་ གིས་ # ཁྱོད་ ཀྱིས་ འབད་ ཚུགས་ པའི་ ལཱ་ ཅིག་ ར་ ཨིན་ ཟེར་ སླབཔ་ ད་ # ཁོ་ གིས་ # ག་ཅི་ གི་ ལཱ་ སྨོ་ ཟེར་ ང་ ལུ་ འདྲིཝ་ ཨིན་ པས །

དེ་ལས་ ང་ གིས་ བློ་ འདི་ ཁོ་ ལུ་ སླབ་ ནི་ ཡང་ དུམ་གྲ་ཅིག་ ངོ་ཚ་ ཡི །

ཨིན་རུང་ རྩ་འགེངས་ ཏེ་ ར་ དེ་སྦེ་ སླབ་ ཅི །

དཔལ་བཟང་ འཛམ་གླིང་ ནང་ ཚན་རིག་ མཁས་པ་ ཚུ་ གིས་ འཕྲུལ་ཆས་ མ་འདྲཝ་ ལེ་ཤ་ བཟོ་ ཡོད་ རུང་ # རང་ དགའ་ མིའི་ བུམོ་ འདི་ # ལོ་རྒྱུས་ ག་ནི་ཡང་ སླབ་ མ་ དགོ་ པར་ ཁྲོམ་ ཁ་ ལས་ ཅ་ལ་ ཉོ་ དོ་ བཟུམ་སྦེ་ འཐོབ་ ཚུགས་ པའི་ འཕྲུལ་ཆས་ ཅིག་ མ་ བཟོ་ བས་ སྨོ་ཞིག་

འ་ནཱི་བཟུམ་ གྱི་ འཕྲུལ་ཆས་ ཅིག་ ཡོད་ པ་ ཅིན་ # ཏི་རུ་ མེད་ རུང་ ང་ གིས་ # ང་ར་ ཡང་ # བཙོངས་ ཏེ་ ཉོ་ དགོ་ པའི་ གནས་སྟངས་ ལུ་ ཐུག་ ཆི་ ཡི་ ཟེར་ བགའ་ ཡི་ བགའ་ ཡི་ ར་ སླབཔ་ ད་ # ཁོ་ གིས་ འདི་བཟུམ་ གྱི་ འཕྲུལ་ཆས་ ཉོ་ ནིའི་ ཏི་རུ་ ཁྱོད་ ལུ་ མི་ འོང་ ཟེར་ མནོ་ སྟེ་ ར་ མ་ བཟོ་ བས་ པ་ སྟེ །

ཨེང་ # ད་ ང་ གིས་ ཁྱོད་ ཀྱི་ བློ་ གི་ དོན་དག་ དང་ # ང་ གིས་ ཁྱོད་ ལུ་ འབད་ དགོཔ་ ག་ཅི་ ཡོདཔ་ ཨིན་ན་ ག་ར་ ཧ་གོ་ ཡི །

དེ་འབདཝ་ད་ # ཁྱོད་ ཀྱིས་ དགའ་ མིའི་ བུམོ་ འདི་ # ངེ་གི་ བསོད་ནམས་ འདི་ འབདན་ མེན་ པས སོང་ ཟེར་ སླབཔ་ ད་ # དེ་ལས་ # ང་ གིས་ ད་ ཐབས་ ར་ མིན་འདུག

ཁྱོད་ ཙིགཔ་ མ་ ཟ་ མས །

བསོད་ནམས་ དང་ ཁྱོད་ ཀྱི་ བར་ ན་ དགའ་མཐུན་ གྱི་ འབྲེལ་བ་ ཡོདཔ་ ཤེས་ རུང་ ཡང་ ཚེ་སྔོན་ གྱི་ ལས་ དང་ གནམ་བསྐོས་ ཀྱིས་ འགྱོ་ མ་ བཏུབ །

ད་ ཁྱོད་ར་ རྒྱབ་བཤུད་ རྐྱབ་ པ་ ཅིན་ དྲག་ འོང་ ཟེར་ སླབཔ་ ད་ # ཁོ་ གིས་ དབའེ་ ཁོ་རེ་ # ཁྱོད་ དགོད་བྲ་ སླབཔ་ སྨོ ། བདེན་ལས་ར་ སླབཔ་ སྨོ་ ཟེར་ སླབ་ ཅི །

ང་ གིས་ དགོད་བྲོ་ ར་ རྨམ །

ག་ཅི་ དང་ ག་ཅི་ ར་ ཨིན་ རུང་ ལྟ་ལྟོ་ཚང་ གི་ བར་ ན་ འདི་བཟུམ་ གྱི་ ལཱ་ འབད་ དགོཔ་ ཡང་ མེད །

གལ་སྲིད་ འདི་བཟུམ་སྦེ་ ཐོན་སོང་ རུང་ # ང་ གིས་ ཁྱོད་ ཀྱི་ གདོང་ཁར་ སླབ་ འོང་ ག་ ཟེར་ སླབཔ་ ད་ # ཁོ་ གིས་ མ་པ་ འདི་ གི་ ཐད་ ལུ་ # ང་ དོགས་པ་ མེད །

དེ་འབདཝ་ད་ # ཁྱོད་ ཀྱིས་ དགའ་ བའི་ བུམོ་ འདི་ ག་ སྨོ །

ང་བཅས་ ཀྱི་ འབྲུག་པའི་ བུམོ་ ར་ ཨིན་ན་ ཟེར་ འདྲིཝ་ མས །

དེ་ལས་ ང་ གིས་ མོ་ གི་ མིང་ ར་ ཤེས་ པ་ ཅིན་ # ངེ་གི་ དོན་དག་ ཕྱེད་ཀ་ གྲུབ་ ཟེར་ རུང་ དེམ་ཅིག་ ཨིན །

སྐྱེ་ སའི་ རྒྱལ་ཁབ་ གཅིག་ གི་ ནང་ ལས་ འབད་རུང་ # ད་རིས་ ཚུན་ཚོད་ # ང་ གིས་ མོ་ ལུ་ མིང་ ཅིག་ ར་ # འདྲི་ མ་ ཚུགས་ པར་ ལུས་ ཡོདཔ་ ལས་ # ད་རིས་ ཁྱོད་ ལུ་ # ཆ་རོགས་ འབད་ དགོ་ པའི་ སྐོར་ལས་ # སླབ་ དགོ་ མི་ འདི་ དེ་ལས་བརྟེན་ ཨིན་ ཟེར་ སླབཔ་ ད་ # ཁོ་རེ་ ད་ལྟོ་ འབདན་ ཁྱོད་ ཀྱིས་ ངེ་གི་ སེམས་ ཁར་ # ས་ཡོམ་ ཤུགས་ཅན་ ཅིག་ རྐྱབ་ བཅུག་ ཅི་ སྨ་རེ །

ང་ ནི་ འཆོལ་ལོང་ བཟུམ་སྦེ་ ངེ་གི་ ཨམ་ འདི་ ཡང་ ཕྱད་ཕྱདཔ་ འདྲས་ མནོ་ ཡི་ ཟེར་ བུངས་ ས་ ཁར་ བཞགཔ་ དང་ གཅིག་ཁར་ ཁོ་ གིས་ དེ་སྦེ་ སླབཔ་ ཨིན་ པས །

དེ་ལས་ # ང་ གིས་ ཧེ་མ་ ཁྱོད་ ཀྱིས་ ཁྱོད་ ཀྱི་ ཨམ་ འདི་ དང་ # བློ་ འགོ་ དང་པ་ ག་དེ་སྦེ་ སླབ་ ཅི་ ཟེར་ འདྲིཝ་ ད་ # ཁོ་ གིས་ འདི་ གི་ སྐོར་ལས་ འདི་ # སྲུང་ བཟུམ་སྦེ་ ཨིན །

ཁྱོད་ ཉན་ ནིའི་ སྤྲོ་བ་ ཡོད་ པ་ ཅིན་ # ང་ གིས་ གཏང་ གེ་ ཟེར་ སླབ་ དེས ། # དེ་ལས་ ང་ གིས་ ཚར་ཅིག་ གཏང་ ཞིག་ ཟེར་ སླབཔ་ ད་ # ཁོ་ གིས་ འགོ་བཙུགས་ ད་ ཡི །

ང་ # འབྲུག་ ཤར་ཕྱོགས་ # མཁའ་གླིང་ སློབ་གྲྭ་ གོང་མའི་ ནང་ ལས་ # སློབ་རིམ་ བཅུ་གཉིས་པ་ མཐར་འཁྱོལ་ ཏེ་ གཡོག་ ག་ཏེ་ འཛུལ་ ནི་ ཨིན་ན་ མ་ ཤེས་ པར་ སྡོད་ པའི་ སྐབས་ # གསར་ཤོག་ ནང་ ལུ་ # བཟོ་རིག་འགོ་དཔོན་ སྦྱོང་བརྡར་ གྱི་ # བཙག་འཐུ་ ཆོས་རྒྱུགས་ ཅིག་ ཡོདཔ་ མཐོང་ སྟེ་ # ཕྱི་རུ་ ཆུ་ཚོད་ ལྔ་ དེ་ཅིག་ ལུ་ # འདི་ ནང་ བཅའ་མར་གཏོགས་ ནི་ གི་ # ཡིག་ཆ་ བཙུགས་ པར་ འགྱོཝ་ ད་ # ཡིག་ཚང་ ནང་ ལུ་ མི་ ཡང་ གཉིས་ གསུམ་ ཅིག་ ལས་ མིན་འདུག་ དེ་ལས་ ངེ་གི་ ཡིག་ཆ་ འདི་ ཚུ་ ཕུལ་ ཞིནམ་ལས་ ལོག་ ཐོན་ འོངམ་ ད་ # ལམ་ ཁར་ ཡིག་སྣོད་ ཅིག་ མཐོང་ ཅི །

ངེ་གི་ སེམས་ ཁར་ རོགས་ མར་ བཀོ་བཞག་བཞགཔ་ འདྲས་ ཟེར་ མནོ་ ཡི །

ཨིན་རུང་ ན་འཐན་ སྦེ་ ལྟཝ་ ད་ # ཡིག་སྣོད་ འདི་ གསརཔ་ ཅིག་ ཨིནམ་ལས་ འཐུ་ སྟེ་ ལྟཝ་ ད་ # བུམོ་ ཅིག་ གི་ ཡིག་ཆ་ ཨིནམ་ ཤེས་ ཅི །

ད་རུང་ དེ་ གི་ ནངས་པ་ ཡིག་ཆ་ འདི་ འབག་ སྟེ་ ཡིག་ཚང་ འདི་ གི་ སྒོ་ ཁར་ སོང་ ཞིནམ་ལས་ # ཉིནམ་ གཅིག་ ར་ བསྒུགས་སྡོད་ རུང་ # ཡིག་ཆ་ འཚོལ་ མི་ ག་ཡང་ འཐོན་ ནི་ མིན་འདུག

དེ་ལས་ ག་དེ་སྦེ་ འབད་ ནི་ ན་ མ་ ཤེས་ པར་ སྡོདཔ་ ད་ # སྐུ་གཟུགས་རྒྱང་བསྒྲགས་ ཀྱི་ ཁྱབ་བསྒྲགས་ དཔྱད་རིག་ བཏང་ ཡི །

དེ་ལས་ # སྐུ་གཟུགས་རྒྱང་བསྒྲགས་ ཡིག་ཚང་ ནང་ སོང་ ཞིནམ་ལས་ # ཅ་ལ་ ཐོབ་ པའི་ སྐོར་ལས་ # ཁྱབ་བསྒྲགས་ འབད་ དགོ་ པས་ ཟེར་ སླབཔ་ ད་ # ལས་འཛིན་ གྱིས་ ང་ ལུ་ དགའ་ཚོར་ དང་ བཅས་ པའི་ སྒོ་ལས་ ཆ་རོགས་ འབད་ ཡི ། དེ་ལས་ ཁྱིམ་ ནང་ འོངས་ ཏེ་ རྒྱང་བསྒྲགས་ ལས་རིམ་ # ཉན་ ཏེ་ སྡོདཔ་ ད་ # གནས་ཚུལ་ གྱི་ ཤུལ་ལས་ ར་ # ངེ་གི་ ཁྱབ་བསྒྲགས་ འདི་ ཐོན་ ཡི །

ཡུདཔ་ཅིག་ཁ་ལས་ # ངེ་གི་ ཁྱིམ་ ནང་ བརྒྱུད་འཕྲིན་ ལྷོད་ ཅི །

ཕོ་རྒནམ་ གིས་ བརྒྱུད་འཕྲིན་ འཐུ་ སྟེ་ བློ་ ཨ་ཙི་ཅིག་ སླབ་ ཞིནམ་ལས་ # དཔལ་བཟང་ ཁྱོད་ ཀྱི་ ཨ་རོགས་དགའ་རོགས་ ཨིན་ པས ཟེར་ བརྒྱུད་འཕྲིན་ ང་ ལུ་ སྤྲོད་ དེས །

དེ་ལས་ ང་ གིས་ ཧ་ལོ་ ཟེར་ སླབཔ་ ད་ # བུམོ་ སྐད་ ཧན་ཏོང་ཏོ་ ཅིག་ གིས་ ཧ་ལོ་ ནཱ་ དཔལ་བཟང་ ཟེར་ མི་ འདི་ ཨིན་ན་ ཟེར་ སླབ་ དེས །

དེ་ལས་ ང་ གིས་ ཨིན་ ཟེར་ སླབཔ་ ད་ # ཨའུ་ བཀའ་དྲིན་ ཆེ་ ཡི་ མས །

ང་ ཡིག་ཆ་ བྱང་ སྟེ་ བཟོ་རིག་ གི་ བཙག་འཐུའི་ ནང་ ལུ་ བཅའ་མར་གཏོགས་ མི་ ཚུགས་ ནི་ འདྲས་ ཟེར་ མནོ་ ཡི །

ད་རིས་ ཁྱོད་ ཀྱིས་ ངེ་གི་ ཡིག་ཆ་ ཚུ་ ཐོབ་ པའི་ ཤུལ་ལུ་ ལེགས་སེམས་ ཀྱི་ སྒོ་ལས་ # ཁྱབ་བསྒྲགས་ འབད་ གནང་ མི་ འདི་ ལུ་ བཀའ་དྲིན་ ཆེ་ ཡི །

སྟེ་ ག་དེ་སྦེ་ར་ཨིན་རུང་ ཁྱོད་ ནངས་པ་ # དལ་ཁོམ་ ཡོད་ ག་ ཟེར་ འདྲིཝ་ མས །

དེ་ལས་ ང་ གིས་ # ཡོད་ ཟེར་ སླབཔ་ ད་ # དེ་སྦེ་ ཨིན་ པ་ ཅིན་ ནངས་པ་ ཉིན་མར་ # ཆུ་ཚོད་ བཅུ་གཉིས་ ལུ་ ཁྲོམ་ ཁར་ ཆུ་ཚོད་ འཁོར་ལོ་ གི་ ཀ་ཆེན་ རྩ་བར་ འཛོམ་ གེ །

ཁྱོད་ ཀྱིས་ ང་ ངོ་ ཤེས་ ཚུགས་ ནིའི་ དོན་ལུ་ ང་ སྟོད་གོ་ ཧོནམོ་ ཅིག་ གྱོན་ སྦེ་ འཐོན་འོང་ །

ཁྱོད་ གོ་ ག་ཅི་ གྱོན་ སྦེ་ འཐོན་འོང་ ཟེར་ འདྲིཝ་ ད་ ང་ གིས་ སྤང་རྩི་ གོ་ ཅིག་ གྱོན་ སྦེ་ འཐོན་འོང་ ཟེར་ སླབ་ ཅི །

དེ་ལས་ དེ་ གི་ ནངས་པ་ ང་ ཡང་ སག་ས་རྡིག་རྡི་ སྦེ་ སོང་ ཡི །

དེ་ལས་ ཀ་ཆེན་ གྱི་ རྩ་བར་ ལྷོདཔ་ ད་ # བུམོ་ སྟོད་གོ་ ཧོནམོ་ གྱོན་ མི་ ཅིག་ ཁ་ ཕར་ བལྟ་ འགྱིར་ ཏེ་ སྡོད་ ནུག

དེ་ལས་ སྦོ་ལོགས་ཁ་ སོང་ སྟེ་ ཁ་ སླབ་ གེ་ ཟེར་ བ་ ཅིན་ གཡང་ ཟ་ སུ་ ཅིག་ བཏང་ ཡི །

ཡུདཔ་ཐེངས་ཅིག་ དེ་སྦེ་ ར་ སྡོད་ ཅི །

དེ་ལས་ ངེ་གི་ མནོ་བསམ་ ལུ་ ང་ ཕོ་རྒྱ་ གིས་ ཁ་ སླབ་ མ་ ནུམ་ པ་ ཅིན་ # རོགས་ ཨམ་སྲུ་ གིས་ ག་ཏེ་ སླབ་ ནུམ་ ཟེར་ ང་ར་ གིས་ ང་ར་ ལུ་ བློ་ཁོག་ བཙུགས་ ཏེ་ སྦོ་ལོགས་ཁར་ སྦྱར་ ཞིནམ་ལས་ སྤང་རྩི་ གོ་ གྱོན་ ཏེ་ འོངས་ ཡི་ ཟེར་ དགོད་བྲོ་ དང་ གཅིག་ཁར་ སླབཔ་ ད་ མོ་ ཚུར་ འགྱིརཝ་ ཅིག་ ན་འཐན་ སྦེ་ ལྟཝ་ ད་ # ཧེ་མ་ ང་ སློབ་གྲྭའི་ ནང་ སྡོདཔ་ ད་ ངེ་གི་ སློབ་ཁང་ ནང་ གི་ བུམོ་ ཚེ་རིང་ ཟེར་ ང་ དང་ གཅིག་ཁར་ བྱང་ཕྱད་ སྦེ་ སྡོད་ མི་ འདི་ ཨིན་ པས །

ང་ ག་ཅི་ཡང་ འབད་ སའི་ ལམ་ མ་ ཐོབ་ པར་ སྡོདཔ་ ད་ # མོ་ གིས་ ཁྱོད་ སྤང་རྩི་ གོ་ གྱོན་ ཏེ་ འོངམ་ ད་ ག་ གིས་ རྔམ་ པ ། # དབའེ་ མི་ ཚོད་བལྟ་ མི་ བལྟ་ ཟེར་ ལོངམ་ ཅིག་ ཡར་ སོ་ ཡི །

དེ་ལས་ # ང་ ཡང་ ང་རའི་ འབད་གཞག་ ལུ་ བལྟ་ སྟེ་ ཚར་ཅིག་ བགའ་ དགོཔ་ ཐོན་ སོ་ ཡི །

དེམ་ཅིག་གི་བར་ན་ ར་ ཀྲིག་ཀྲི་ བདེ་ཆེན་ འོང་ དེས །

དེ་ལས་ མོ་ གིས་ དཔལ་བཟང་ ཟེར་ མི་ འདི་ ཁྱོད་ ཨིན་ན་ ཟེར་ འདྲི་ དེས །

ང་ གིས་ ཨིན་ ཟེར་ སླབཔ་ ད་ # མོ་ གིས་ ཁྱོད་ ད་ཅི་ ལས་ འོངས་ ཡི་ གོ་ཞིག་ ཟེར་ འདྲིཝ་ མས །

ང་ གིས་ ཡང་ ད་ལྟོ་ཁམས་ ཅིག་ཁར་ ལྷོདཔ་ ཅིག་ ར་ ཨིན་ ཟེར་ སླབ་ ཅི །

དེ་ལས་ མོ་ གིས་ ང་ ཟ་ཁང་ ཅིག་ གི་ ནང་ ཁྱིད་ དེ་ བཞེས་སྒོ་ མ་འདྲཝ་ ཚུ་ ཉོ་ སྟེ་ བྱིན་ དེས །

མོ་ ལུ་ ན་འཐན་ སྦེ་ བལྟ་ ཡི་ བལྟ་ ཡི་ འབྲེལ་བ་ འཐབ་ ཅི་ འཐབ་ ཅི་ ར་ འབདཝ་ད་ # འབད་གཞག་ དང་ ཁ་ སླབ་ ཐངས ། # བསམ་པ་ ཡང་ ལེགས་ཤོམ་ ཡོདཔ་ སྦེ་ ཚོར་ ཡི །

དེ་ལས་ # ངེ་གི་ སེམས་ འདི་ ཡང་ མོ་ ལུ་ ཤོར་ བའི་ སྣང་བ་ ཅིག་ བྱུང་ ཡི །

མོ་ གི་ སེམས་ ཁ་ ཡང་ ང་ འཛུལ་ སའི་ ས་གོ་ ཡོདཔ་ སྦེ་ ཚོར་ ཡི །

ཨིན་རུང་ ཕྱདཔ་ ཅིག་ ར་ # དགའ་ བའི་ ལོ་རྒྱུས་ སླབ་ པ་ ཅིན་ # བདེན་འཛིན་ རེ་ མི་ ཚུགས་ འོང་ མནོ་ བའི་ དོགས་པ་ གིས་ ངེ་གི་ ཧིང་གཏམ་ འདི་ ང་ར་ གི་ ཧིང་ ཁར་ བཞག་ དགོཔ་ ཐོན་ སོ་ ཡི །

དེ་ལས་ ཉིནམ་ འདི་ ལས་ # འགོ་བཙུགས་ ཏེ་ ང་བཅས་ གཉིས་ ཀྱི་ བར་ ན་ འབྲེལ་བ་ འདི་ གོང་ལས་གོང་དུ་ འགྱོ །

ཉིནམ་ ཨ་རྟག་ར་ གཅིག་ཁར་ སྡོད་ ཅི །

ཨིན་རུང་ ཡང་ ཧིང་གཏམ་ འདི་ སླབ་ ནིའི་ ཐབས་ དང་

གནས་སྐབས་ ཅིག་ བསྒྲིག་ མ་ ཚུགས །

ཚར་ཅིག་འབདཝ་ད་ # ཕྱི་རུ་ ང་བཅས་ ག་ར་

སྤྲོ་སྟོན་ཁང་ ཅིག་ གི་ ནང་ བཤལ་ བར་ སོང་ ཡི །

འདི་ ནང་ མོ་ ཡང་ ཝའིན་ ཅིག་ འཐུངས །

ང་ ཡང་ བི་ཡར་ འཐུངས་ ཏེ་ སྡོད་ པའི་ བར་ ན་ ར་ ང་ ར་བཟི་ སོ་ ནུག

དེ་ལས་ ང་ ག་དེ་སྦེ་ འབད་ ཡི་ ག་ མ་ ཤེས །

ཚོར་ བའི་ བསྒང་ ལས་ དྲོ་པ་ ཁྱིམ་ ངོ་ མ་ ཤེསཔ་ ཅིག་ གི་ ནང་ ཨིན་ པས །

ཡར་ ལོངས་ ཞིནམ་ལས་ ང་ར་ གི་ གོ་ལ་ ཚུ་ གྱོན །

ང་ ཉལ་ སའི་ སྒོ་ ཕྱེས་ ཏེ་ ལྟཝ་ ད་ ག་ཡང་ མིན་འདུག་

འགྲོས་ཀྱིས་ སྦེ་ ཐོན་འགྱོ་ ནི་ སྦེ་ ཕྱི་ཁར་ འཐོནམ་ ཅིག་ དབའེ་ དཔལ་བཟང་ ག་ཏེ་ འགྱོ་ ནི་ སྨོ་ ཟེར་ ཐབ་ཚང་ ནང་ ལས་ ཐོན་འོང་ དེས །

དེ་ལས་ ང་ ཡང་ ངོ་ ཚ་ རུང་ རྩ་འགེངས་ཏེ་ སྡོད་ ཅི །

མོ་ གིས་ ཇ་ འབག་འོང་ དེས །

ཇ་ ཡང་ འཐུངས་ སྦེ་ ང་ གིས་ དབའེ་ མདངམ་ཕྱི་རུ་ འབདན་ ང་ ཆང་ གིས་ འགྲངས་ སོ་ ནུག

ཁྱོད་ ལུ་ ག་ཅི་ཡང་ མ་ སླབ་ ག་ ཟེར་ འདྲིཝ་ ད་ མོ་ གནམ་མེད་ས་མེད་ བགའ་ ཡི །

དེ་ལས་ མོ་ གིས་ མོ་རའི་ འགྲུལ་འཕྲིན་ མོ་བཱ་ཡེལ་ འདི་ འབག་འོངས་ ཞིནམ་ལས་ # ང་ གིས་ འབད་ མི་ དང་ སླབ་ མི་ འདི་ ཚུ་ ག་ར་ པར་ཆས་ ནང་ བཟུང་བཞག་ ནུག

འདི་ བལྟ་ ཞིནམ་ལས་ ང་ གནམ་མེད་ས་མེད་ ངོ་ཚཝ་ མ་ཚད་ འདྲོགས་ ཡང་ འདྲོགས་ ཅི །

དེ་ལས་ མོ་ གིས་ འདི་ ནང་ ཡོད་ མི་ འདི་ ཆང་ གིས་ འགྲངསམ་ ད་ སླབ་སླབཔ་ ཨིན །

ད་ ཆང་ གིས་ མ་ འགྲངས་ པར་ ཚར་ཅིག་ སླབ་ ཤིག་ ཟེར་ སླབ་ དེས །

དེ་ལས་ ང་ ཡང་ ད་ སླབ་ ནི་ འདི་ ནི་ ག་ར་ སླབ་ ཚར་ ནུག་ མནོ་ སྟེ་ ང་ར་ གི་ ཧིང་གཏམ་ ཚུ་ ཧོད་སྲུངཔ་ ཡང་ མེདཔ་ སྦེ་ སླབ་བྱིན་ ད་ ཡི །

དེ་ལས་ མོ་ གིས་ ཁྱོད་ ཀྱི་ སེམས་ ཁར་ བློ་ འདི་བཟུམ་ཅིག་ ཡོདཔ་ ང་ དང་ ཁྱོད་ འགོ་ དང་པ་ # ཕྱད་ པའི་ བསྒང་ ལས་ ར་ ཚོར་ ཡི །

ཨིན་རུང་ ང་ ལུ་ སླབ་ ནི་ ར་ མིན་འདུག་ ཟེར་ མནོ་ སྟེ་ སྡོད་ ཅི །

ང་ ཡང་ ཁྱོད་ བཟུམ་སྦེ་ ར་ ཨིན་ ཟེར་ སླབཔ་ ལས་ ང་ ཡང་ དུས་ འདི་ ལས་ མོ་ གི་ སེམས་ འདི་ ང་ ལུ་ རང་དབང་ ཐོབ་ ཅི །

དེ་ལས་ ང་བཅས་ གཉིས་ ཆ་ ར་ བཟོ་རིག་ བཙག་འཐུའི་ ནང་ ལུ་ ཡང་ ཐོབ་ ནུག་ ཟེར་ དྭངས་འཕྲོས་འཕྲོས་ སྦེ་ དཔལ་བཟང་ གི་ སྲུང་ འདི་ མཇུག་བསྡུ་ ད་ ཡི །

དེ་ལས་ ང་ གིས་ དགའ་ བའི་ བུམོ་ འདི་ # འཐོབ་ དགོ་ པ་ ཅིན་ ཆ་རོགས་ ཅིག་ འབད་ དགོ་ པས །

ང་ གིས་ མོ་ ལུ་ ཆ་རོགས་ ག་ཅི་ འབད་ ཚུགས་ ག་ ཟེར་ འདྲིཝ་ ད་ # ཁོ་ གིས་ གཅིག་ཁར་ སྡོད་ པའི་ བསྒང་ ལས་ ཆ་རོགས་ འབད་ དགོཔ་ རང་བཞིན་གྱིས་ འཐོན་འོང་ །

འདི་ ཁྱོད་ ཚ་གྱང་ ལང་ མི་ དགོ་ ཟེར་ སླབ་ དེས །

དེ་ལས་ ང་ གིས་ ང་བཅས་ རྒྱ་མཚོ་ གི་ མཐའ་མར་ # བཤལ་ བར་ འགྱོཝ་ ད་ མོ་ ཆུ་ གི་ སྦུག་ ལུ་ ཚར་ཅིག་ ཐིམ་ སོ་ རུང་ བཏུབ་ པས །

དེ་ལས་ ང་ གིས་ བརྒྱུགས་སོང་ ཞིནམ་ལས་ རྩལ་ རྐྱབ་ སྟེ་ མོ་ ཆུའི་ ནང་ ལས་ བཏོན་ པ་ ཅིན་ ང་ ལུ་ དགའ་ འོང་ མེན་ན་ ཟེར་ བགའ་ ཡི་ ར་ འདྲིཝ་ ད་ ཁོ་ གིས་ སྤ་ #

དེ་སྦེ་ ར་ འགྱོ་ བཏུབ་ པ་ ཅིན་ ལེགས་ཤོམ་ ཨིན་ པས །

ང་ དང་ བདེ་ཆེན་ གྱི་ བར་ ན་ ལས་གནམ་བསྐོས་ འདི་ ཡིག་སྣོད་ ཀྱིས་ བཟོ་ ཡི །

ཁྱོད་ དང་ མོ་ གི་ བར་ ན་ ཡང་ ལས་དང་གནམ་བསྐོས་ འདི་ རྒྱ་མཚོ་ གིས་ བཟོ་ སྟེ་ དོན་དག་ གྲུབ་ ཟེར་ རུང་ དེམ་ཅིག་ ར་ འོང་ ཟེར་ སླབ་ ཚརཝ་ ཅིག་ ང་བཅས་ གཉིས་ ཆ་ ར་ གཉིད་ ལོག་ ད་ ཡི་ གོ །

མཐོང་སྣང་ གཉིས་པ །

དབྱིན་ཟླ་ གཉིས་པའི་ དབྱིན་ཚེས་ NUM ལུ་ འཛམ་གླིང་ དགའ་མཐུན་ གྱི་ ཉིནམ་ འདི་ ཁར་ ངེ་གི་ ཧོངས་ ལས་ བཅའ་སྒྲིག་ ཟེར་ རུང་ # རབ་བྱུང་པ་ཅིན་ ངེའི་ སེམས་ ལུ་ ནད་གཞི་ བཀལ་ མིའི་ བུམོ་ འདི་ ལུ་ ངེ་གི་ ཧིང་ ཁར་ ཡོད་ པའི་ ཧིང་གཏམ་ ཚུ་ # སླབ་ ཚུགས་ ནི་ དང་ འདི་ འབད་ མ་ ཚུགས་ པ་ ཅིན་ མོ་ དང་ ཆ་རོགས་ འཆམ་ཏོག་ཏོ་ ཅིག་ གི་ འབྲེལ་བ་ བཟོ་ ཚུགས་ ནི །

འདི་ཡང་ འབད་ མ་ ཚུགས་ པ་ ཅིན་ མོ་ གི་ མིང་ ཅིག་ འདི་ ཨིན་ཅི་མིན་ཅི་ འདྲི་ ཚུགསཔ་ འབད་ ནི་ སྦེ་ སེམས་ཐག་བཅད་ དེ་ # དྲོ་པ་ ཆུ་ཚོད་ བཞི་ ལས་ # ང་ དང་ དཔལ་བཟང་ གཉིས་ ཡང་ སྐྱེལ་འདྲེན་ བཱ་སི་ བཞག་ སར་ སོང་ ཡི །

འདི་ བསྒང་ ང་བཅས་ ལེན་ མིའི་ བཱསི་ འདི་ ཡང་ ང་བཅས་ ཀྱི་ སློབ་སྦྱོང་ སྤེལ་ཁང་ གི་ སྒོ་ར་སྒོ་ ཁར་ ཀྲིག་ཀྲི་ ལྷོད་ ནུག

དེ་འབདཝ་ད་ # ཆ་རོགས་ ཚུ་ ག་ཡང་ མ་ ལྷོད་ པས །

ང་བཅས་ གཉིས་ ཀྱི་ ཕད་ཅུང་ ཚུ་ བཱསི་ ནང་ བཙུགས་ སྦེ་ སྡོད་ཁྲི་ ཅིག་ གུ་ སྡོདཔ་ ད་ # དཔལ་བཟང་ གིས་ ད་ལྟོ་ ལས་ སྡོད་ཁྲི་ གུ་ མ་ སྡོད །

ལྟ་མ་ ཁྱོད་ར་ གིས་ དགའ་ མིའི་ བུམོ་ འདི་ འོངམ་ ད་ མོ་ གི་ སྦོ་ལོགས་ཁར་ ག་ཡང་ མེད་ པ་ ཅིན་ # ཁྱོད་ མོ་ གི་ རྩ་བར་ སྡོད་ ཞིནམ་ལས་ འབྲེལ་བ་ བཟོ་ བ་ ཅིན་ ཀྲིག་ཀྲི་ འོང་ ཟེར་ གནས་སྐབས་ སྟོན་བྱིན་ དེས །

དེ་ལས་ ང་ གིས་ ཡང་ ཁོ་ གིས་ སླབ་ དོ་ བཟུམ་སྦེ་ ཕྱི་ཁར་ ཐོན་སྡོདཔ་ ད་ # ཡུདཔ་ཅིག་ཁ་ལས་ # བུམོ་ འདི་ ཚུ་ ག་ར་ # སྟབས་ ཅིག་ ཁར་ ལྷོད་ ཅི །

འདིའི་ སྦུག་ ལུ་ དགའ་ལྡན་ཞིང་ཁམས་ ལས་ བབས་ པའི་ ངེའི་ སེམས་ ཀྱི་ མཁའ་འགྲོམ་ འདི་ ཡང་ # འཛུམ་སེག་སེ་ སྦེ་ འོང་ སར་ མཐོང་ པའི་ བསྒང་ ལས་ ང་ ཡང་ ས་གནས་ འདི་ ནང་ ར་ བླ་གཏོར་ དཔ་ བཟུམ་ གྱི་ ཉམས་ ཅིག་ བྱུང་ ཡི །

དེ་ལས་ དཔལ་བཟང་ གིས་ བུམོ་ འདི་ ག་ སྨོ་ ཟེར་ འདྲི་ དེས །

ང་ གིས་ མོ་ ལུ་ མཛུབ་མོ་ དཔགས་ ཏེ་ སྟོནམ་ ད་ # ཁོ་ གིས་ ཨེང་ ཨིན་ པས །

ཁྱོད་ ཀྱི་ སེམས་ ཁར་ རྨ་ མ་ ཐོན་ པར་ ཐབས་ མིན་འདུག

ཧ་ལམ་ ཅིག་ འདུག་ པ་ སྟེ ། # ག་ལས་ར་བསྐོར་རུང་ ང་ གིས་ སླབ་ དོ་ བཟུམ་སྦེ་ འབད །

ང་ ནི་ ང་རའི་ ཨམ་ འདི་ དང་ གཅིག་ཁར་ འགྱོ་ དགོ་ པས་ ཟེར་ སླབ་ སྦེ་ ཁོ་ ཡར་ སོ་ ཡི །

དེ་ལས་ ང་ གིས་ མོ་ སྡོད་ཁྲི་ ག་ཏེ་ ཧོངས་ ལུ་ སྡོད་ འོང་ ག་ མནོ་ སྟེ་ སྡོད་ པའི་ བར་ ན་ ར་ # མོ་ གི་ ཆ་རོགས་ ཅིག་ གིས་ མོའི་ སྦོ་ལོགས་ཁར་ བོ་ སྟེ་ འདི་ ནང་ བཞག་ ད་ ཡི །

མོ་ གི་ ཆ་རོགས་ འདི་ ལུ་ བལྟ་ སྟེ་ ང་ ཙིགཔ་ ཟ་ ཡི །

དེམ་ཅིག་གི་བར་ན་ སྡོད་ཁྲི་ གུ་ མི་ གང་ སྟེ་ ཤུལ་མ་ འཛུལ་ མི་ ཚུ་ ཡར་ ལོངས་ ཏེ་ སྡོད་ དགོཔ་ སྦེ་ སླབཔ་ ད་ ང་ ཡང་ ནང་ ན་ འཛུལ་ ཏེ་ མོ་ གི་ མཐའ་མར་ ཡར་ ལོངས་ སྦེ་ སྡོད་ ཅི །

མོ་ ལུ་ བློ་ སླབ་ ནི་ གི་ རྩིས་ ག་དེ་སྦེ་ རྐྱབ་ རུང་ བློ་ སླབ་ ནི་ ཕར་ ར་ བཞག་ མོ་ གི་ དཔྱལཝ་ ར་ བལྟ་ མ་ ནུམ །

དེ་ལས་ བཱསི་ འདི་ ཡང་ འགྱོ་ ནི་ འགོ་བཙུགས་ ཏེ་ ཆ་རོགས་ ཚུ་ སྤྲོ་བ་ གི་ ཐོག་ ལས་ ལ་ལུ་ སྐད་ རྐྱབ ། ལ་ལུ་ གིས་ ཞབས་བྲོ་ འཐེན །

ལ་ལུ་ གིས་ དགོད་བྲོ་ སླབ་ སྟེ་ འགྱོ་ བའི་ སྐབས་ # ང་ ཕྱི་ཁ་ ལས་ ཁུ་སིམ་སི་ སྦེ་ ནང་ ན་ ལས་ མོ་ དང་ ཁ་ སླབ་ ནིའི་ གོ་སྐབས་ འདི་ ར་ # འཚོལ་ ཡི །

ཡུདཔ་ཅིག་ལས་ ང་ གིས་ གནས་སྐབས་ གཞན་དང་མ་འདྲཝ་ ཅིག་ ཐོབ་ སྟེ་ # ངེ་གི་ དོརམ་ གི་ ཧེམ་ཅུའི་ ནང་ ཡོད་ མིའི་ པར་ཆས་ འདི་ # དོརམ་ གི་ ཧེམ་ཅུ་ ནང་ ཐོན་འགྱོ་ སག་ས་ སྦེ་ བཟོ་བཞག་ ཅི །

དེ་ལས་ ང་ར་ གིས་ མ་ མཐོངམ་ བཟུམ་སྦེ་ བཟོ་སྡོདཔ་ ད་ # ཡུདཔ་ཅིག་ཁ་ལས་ ངེ་གི་ པར་ཆས་ འདི་ # མོ་ གི་ གདོང་ཁར་ ཐོན་ སོ་ ཡི །

དེ་ལས་ མོ་ གིས་ # ཨའུ་ ཁྱོད་ ཀྱི་ པར་ཆས་ བུད་ སོ་ ཡི་ ཟེར་ སླབཔ་ ད་ དང་ གཅིག་ཁར་ དགའ་འཛུམ་ གྱི་ ཐོག་ ལས་ པར་ཆས་ འདི་ # ང་ ལུ་ འཐུ་ སྤྲོད་ དེས ། # དེ་ལས་ ང་ གིས་ ཡང་ # དགའ་འཛུམ་ གྱི་ ཐོག་ ལས་ སྦེ་ པར་ཆས་ འདི་ ལེན་ ཞིནམ་ལས་ # བཀའ་དྲིན་ ཆེ་ ཟེར་ སླབཔ་ ད་ # མོ་ གིས་ དེ་སྦེ་ མ་ གསུངས་ ཟེར་ སླབ་ དེས །

དེ་ལས་འབདན་ ང་ ཡང་ བློ་སྤོབས་ དུམ་གྲ་ཅིག་ ཐོབ་ སྟེ་ # མོ་ ལུ་ གུས་ཞབས་ ཀྱི་ ཐོག་ ལས་ ནཱ་ གི་ མཚན་ ག་ཅི་ ཞུཝ་ སྨོ་ ཟེར་ འདྲིཝ་ ད་ མོ་ གིས་ ངེ་གི་ མིང་ སྒྲ་འཛིན་ལྷ་མོ་ ཨིན་ ཟེར་ སླབཔ་ ཅིག་ ངེ་གི་ ཁ་ ལས་ རང་དབང་མེད་པར་ # ཝའོ་ ཟེར་ ཐོན་ སོ་ ནུག

འཇའ་རིསམོ་ འདི་ # ཕྱི་ཁ་ གི་ ངོ་རིས་ རྐྱངམ་གཅིག་ མེན་ པས །

མིང་ འདི་ ཡང་ ཧན་ཏོང་ཏོ་ ཅིག་ འདུག་ ཟེར་ མནོ་ བའི་ བར་ ན་ ར་ མོ་ གིས་ ངེ་གི་ མིང་ དྲིས་ ཡི །

ང་ གིས་ ཡང་ མིང་ སླབ་བྱིནམ་ ད་ # མོ་ གིས་ ང་ དང་ ལགཔ་ མཐུད་ དེས །

ང་ ཡང་ འདྲོགས་ ཅི་ འདྲོགས་ ཅི་ མོ་ གི་ ལགཔ་ དར་ དང་ གོས་ཆེན་ ལས་ འཇམ་ མི་ འདི་ གུ་ ངེ་གི་ ལགཔ་ མཐུད་ ཅི །

དེ་ལས་ དཔལ་བཟང་ ལུ་ ཚར་ཅིག་ ལྟཝ་ ད་ # དཔལ་བཟང་ གིས་ ང་ ལུ་ ལགཔ་ ཨམ་མཐེ་བོང་ ཡར་ འཐུ་ སྟེ་ དགའ་འཛུམ་ དང་ གཅིག་ཁར་ སྟོན་ དེས །

དེ་ལས་ ང་ ཡང་ དགའ་འཛུམ་ ཅིག་ སྟོན་ སྦེ་ སྡོད་ ཅི །

དུས་ཡུན་ ཆུ་ཚོད་ གཉིས་ ཀྱི་ རྒྱབ་ ལས་ རྒྱ་མཚོ་ གི་ མཐའ་མར་ ལྷོད་ ཅི །

ས་གནས་ འདི་ ནང་ ལྷོད་ དེ་ བཱསི་ ནང་ ལས་ ཐོནམ་ ཅིག་ སླབ་ ལོང་ ག་ནི་ཡང་ མེད་ པར་ སྒྲ་འཛིན་ གྱིས་ ངེ་གི་ ལགཔ་ བཤེད་ ཞིནམ་ལས་ བྱེམ་ ནང་ ལས་ ཕར་ བརྒྱུགས་འགྱོ་ ཡི །

དེའི་ སྐབས་ ང་ མེན་ པར་ ཁྱོད་ ཨིན་ པ་ ཅིན་ # མནོ་བསམ་ ག་དེ་སྦེ་ བཏང་བཏངམ་ འོང་ །

ངེ་གི་ མི་ཚེའི་ ནང་ དགའ་བ་ དང་ སྤྲོ་བའི་ དུས་ཚོད་ འདི་ འ་ནཱི་ བསྒང་ བཟུམ་ ཅིག་ ནམ་ ཡང་ ངེ་གི་ སེམས་ ལས་ བརྗེད་ མི་ ཚུགས་ པས །

དེ་ལས་ མོ་ དང་ ང་ ཡུདཔ་ཅིག་ མི་ཊར་ # NUM # དེ་ཅིག་ གི་ ས་ ཁར་ བརྒྱུགས་ ལྷོདཔ་ ད་ # ང་བཅས་ གཉིས་ ཆ་ ར་ བུང་འགམ་ སྟེ་ བྱེམ་ ནང་ འགྱེལ་ སོ་ ཡི །

དེ་ལས་ གཉིས་ ཆ་ ར་ བུང་འགམ་ སངསམ་ ད་ # འགྲོས་ཀྱིས་ སྦེ་ ཡར་ ལོངས་ ཞིནམ་ལས་ # མོ་ གིས་ ང་ ས་གནས་ འདི་བཟུམ་ ནང་ ཨ་རྟག་ར་ སྡོད་ ནི་ ཡོད་ རུང་ བཏུབ་ པས་ ཟེར་ སླབཔ་ ཨིན་ པས །

དེ་ལས་ ད་རུང་ ངེ་གི་ མནོ་བསམ་ ནང་ # ང་ ད་ལྟོ་ བཟུམ་སྦེ་ ཁྱོད་ ཀྱིས་ ཨ་རྟག་ར་ # ལག་པར་ བཤེད་ དེ་ འཐེན་འབག་ རུང་ བཏུབ་ པས་ ཟེར་ མནོ་ ཡི །

དེ་ལས་ མོ་ གིས་ ངེ་གི་ གདོང་ གུ་ ཐད་རི་སྦ་རི་ བལྟ་ ཞིནམ་ལས་ ཁྱོད་ ཀྱིས་ སེམས་ ཁར་ ག་ཅི་ ཨིན་ན་ ཅིག་ མནོ་ ཡི །

ག་ཅི་ མནོ་བསམ་ བཏང་ ཡི་ ཟེར་ འདྲིཝ་ ད་ # ང་ ཡང་ ག་ཅི་ ཡང་ སླབ་ སར་ མ་ མཐོང་ པར་ འདི་འཕྲོ་ལས་ མནོ །

ང་ ཡང་ འདི་བཟུམ་ གྱི་ ས་གོའི་ ནང་ ཨ་རྟག་ར་ སྡོད་ ནི་ ཡོད་ རུང་ བཏུབ་ པས་ ཟེར་ མནོ་ ཡི་ ཟེར་ སླབ་ ཅི །

དེ་ལས་ མོ་ གིས་ ཤོག་ འགྱོ་ གེ་ ཟེར་ སླབ་ སྦེ་ ཆ་རོགས་ ཚུ་ ཡོད་ སར་ ལོག་ འགྱོ་ བའི་ སྐབས་ # མོ་ གིས་ ང་ ལུ་ ཁྱོད་ ཀྱི་ པར་ཆས་ འདི་ གིས་ # ང་ ལུ་ པར་ ལེགས་ཤོམ་ ཅིག་ བཏབ་ གནང་ ཟེར་ སླབཔ་ ད་ # ང་ གིས་ ཡང་ འདི་འཕྲོ་ལས་ པར་ཆས་ བཏོན་ པའི་ བར་ ན་ ཡང་ བཏོན་ ལོང་ མེད་ པར་ མོ་ གི་ པར་ བཏབ་ ཅི །

དེ་ལས་ མོ་ གིས་ # རྣམ་འགྱུར་ མ་འདྲཝ་ མ་འདྲཝ་ སྟོན །

ང་ གིས་ པར་ བཏབ་ ཅི་ ར་ འགྱོ་ ཡི །

ཆ་རོགས་ ཚུ་ གི་ སྦོ་ལོགས་ཁར་ ལྷོདཔ་ ད་ # མོ་ ཡང་ བཱསི་ ནང་ ལས་ ཅ་ལ་ བཏོན་ པར་ ཡར་ སོ་ ཡི །

དེ་ལས་ # ང་ ཡང་ ཟུར་ཁར་ འགྱོ་ ཞིནམ་ལས་ # འཛམ་གླིང་ ནང་ ལུ་ # ཕོ་ མོ་ གི་ བར་ ན་ སྤྲོ་བ་ ཡོད་ ཟེར་ མིའི་ བྲོཝ་ འདི་ # འ་ནཱི་བཟུམ་ ཅིག་ འོང་ ནི་ མས་ ཟེར་ མནོ་ སྟེ་ # སེམས་ ཁ་ ལུ་ དགའ་བ་ དང་ སྤྲོ་བ་ སྦོམ་ ར་ ལངས་ ཡི །

ཨིན་རུང་ འདི་ ཚུ་ དུག་ཤིང་ ཀིམ་པའི་ འབྲས་བུ་ གི་ བྲོཝ་ བཟུམ་ ཅིག་ ཨིནམ་ # ང་ གིས་ མནོ་བསམ་ ར་ མ་ བཏང་ པས །

དུས་ ད་ལྟོ་ གི་ གནས་སྟངས་ འདི་ ལུ་ ར་ # དགའ་བ་ དང་ བརྩི་མཐོང་ བསྐྱེདཔ་ མ་གཏོགས་ # འདི་ གི་ ཤུལ་ བདའ་ སྟེ་ སྡུག་བསྔལ་ ཅིག་ ཡོདཔ་ མ་ ཤེས །

དེམ་ཅིག་གི་བར་ན་ ར་ # ཤར་ཕྱོགས་ ཁ་ཐུག་ ལས་ # གནམ་ དྲོ་པའི་ ཉིནམ་ བཀྱག་ མདངས་ཏོག་ཏོ་ འདི་ # ང་བཅས་ ཀྱི་ འབྲུག་ རྒྱལ་ཁབ་ ནང་ ལུ་ # འབད་བ་ཅིན་ # ལ་ དང་ རི་ གི་ རྒྱབ་ཁ་ ལས་ ཤར་ འོངམ་ ཨིན །

རྒྱ་མཚོ་ གི་ མཐའ་མར་ འབད་ བའི་ བསྒང་ ལས་ ནི་ # རྒྱ་མཚོ་ གི་ སྦུག་ ལས་ འཐོན་ དོ་ བཟུམ་སྦེ་ མཐོངམ་ ཨིན་ པས །

གནམ་ དྲོ་པ་ ཤར་ བའི་ ཉིམ་ འདི་ དང་ གཅིག་ཁར་ ངེ་གི་ ཧོངས་ ལས་ # སྨོན་ལམ་ ཟེར་ རུང་ ང་ དང་ སྒྲ་འཛིན་ གཉིས་ ཀྱི་ བར་ ན་ མཐུན་ལམ་ འདི་ # ཉིམ་ ཁྱོད་ ཀྱི་ རི་མོ་ བཟུམ་སྦེ་ འགྱུར་བ་ རྩ་ལས་ མེད་ པར་ སྡོད་ བཅུག་ཅིག་་་ ཟེར་ སྨོན་ལམ་ བཏབ་ ཅི །

དེམ་ཅིག་གི་བར་ན་ ར་ དཔལ་བཟང་ ངེ་གི་ སྦོ་ལོགས་ཁར་ # འོངས་ ཞིནམ་ལས་ ང་ ལུ་ དྲག་དྲག་ ང་ གིས་ བལྟ་བལྟ་བའི་ བར་ ན་ ར་ ཁྱོད་ ཀྱི་ བསམ་པའི་དོན་ འདི་ འགྲུབ་ དོ་ ཟེར་ སླབ་ དེས །

དེ་ལས་ འདི་ ནང་ ཡོད་ པའི་ ཆ་རོགས་ ཚུ་ # རྒྱ་མཚོའི་ མཐའ་མར་ ཟ་ཁང་ དགའ་ཏོག་ཏོ་ ཅིག་ ཡོད་ མི་ འདི་ ནང་ # འཛུལ་ ཞིནམ་ལས་ # བཞེས་སྒོ་ རྣམ་པ་སྣ་ཚོགས་ ལེན་ ཟ་ སྟེ་ སྡོད་ ནུག

ང་ ཡང་ སེམས་ དགའ་ བའི་ ཤུགས་ཀྱིས་ བཞེས་སྒོ་ འདི་ ནི་ ཟ་ དགོ་ མ་ མནོ །

མངར་ཟས་ ཅིག་ ལེན་ ཟ་ བར་ འགྱོ་ ནི་ འབདཝ་ད་ # ཐུགས་རྗེ་ ཐུགས་རྗེ་ ཟེར་ ཨམ་སྲུ་ ཅིག་ གི་ སྐད་ གོ་ ཡི །

ག་ ཨིན་ན་ ཟེར་ མནོ་ སྟེ་ ན་འཐན་ སྦེ་ ལྟཝ་ ད་ # ངེ་གི་ མཁའ་འགྲོམ་ འདི་ གིས་ ལག་པར་ མངར་ཟས་ གཉིས་ བཤེད་ དེ་ # ང་ འབད་སར་ བརྒྱུགས་ འོང་ སར་ མཐོང་ ཅི །

དེ་ལས་ མོ་ ངེ་གི་ སྦོ་ལོགས་ཁར་ ལྷོདཔ་ ད་ # མངར་ཟས་ གཅིག་ ང་ ལུ་ བྱིནམ་ ཨིན་ པས །

ང་ ནི་ མི་ དགོ་ ཟེར་ ཡང་ སླབ་ མ་ ཚུགས་ པར་ གནག་ལོང་ལོ་ སྦེ་ ལེན་ ཆི་ ནུག

དེ་ གི་ ཤུལ་ལས་ ར་ སྤྲོ་བ་ཅན་ གྱི་ ལས་རིམ་ འདི་ # མི་ གཉིས་ གཉིས་ སྦེ་ གྲུ་ ཆུང་ཀུའི་ ནང་ འཛུལ་ ཏེ་ ག་ མགྱོགས་ བལྟ་ ནི་ གི་ ལས་རིམ་ ཅིག་ འདུག

ངེ་གི་ མཁའ་འགྲོམ་ གིས་ # ང་ ལུ་ གྲུ་ ག་ མགྱོགས་ བལྟ་ ནིའི་ ལས་རིམ་ ནང་ # ང་ དང་ ཁྱོད་ ཁ་གཅིག་ སྦེ་ འགྱོ་ ནི་ ཨིན་ ཟེར་ སླབ་ དེས །

དེ་ལས་ ང་ ཡང་ གྲ་སྒྲིག་ རྐྱབ་ སྟེ་ སྡོད་ ཅི །

ཡུདཔ་ཅིག་ཁ་ལས་ # ལས་རིམ་ འདི་ འགོ་བཙུགས་ ཅི །

ང་བཅས་ འབྲུག་པའི་ སློབ་ཕྲུག་ ཚུ་ ག་ར་ བཅའ་མར་གཏོགསཔ་ ད་ # སློབ་ཕྲུག་ NUM ཀྱིས་ སྡེ་ཚན་ # NUM # ཐོན་ ཡི །

དེ་ལས་ རྒྱ་མཚོ་ གི་ མཐའ་མ་ ལས་ # གྲུ་ སྦོམ་ ཅིག་ ནང་ འཛུལ་ ཏེ་ ཀི་ལོ་མི་ཊར་ གཉིས་ དེ་ཅིག་ གི་ ས་ ཁར་ ལྷོདཔ་ ད་ # གྲུ་ ཆུང་ཀུ་ ཚུ་ མར་ བཏོན་ ཞིནམ་ལས་ # ག་ར་ རང་སོའི་ ཆ་ བཟུང་ སྟེ་ གྲུ་ ཆུང་ཀུ་ གུ་ འཛེགས །

མོ་ རྒྱབ་ཁ་ ལས་ སྡོད་ ཞིནམ་ལས་ # མོ་ གི་ ལགཔ་ གཉིས་ ཀྱིས་ ངེ་གི་ སྐེད་པ་ ལུ་ སྒྲིང་སྒྲི་ སྦེ་ བཟུང་ ཡི །

དེམ་ཅིག་གི་བར་ན་ ར་ གྲུ་ སྦོམ་ ནང་ ལས་ # སྦྱི་སི་ འཕུཝ་ ཅིག་ ག་ར་ ག་ཐོབ་རྐྱབ་ སྟེ་ རྒྱུག་ དེས །

ང་ ནི་ མོ་ གི་ ལགཔ་ ངེ་གི་ སྐེད་པར་ ཡོད་ ནི་ འདི་ གིས་ གཡང་ ཟཝ་ ཨིན་ན་ སེམས་ དགའཝ་ ཨིན་ན་ མ་ ཤེས་ པར་ ཡེངས་ སོ་ ནུག

དེ་ལས་ མོ་ གིས་ ཐུགས་རྗེ་ མགྱོགས་པར་ འགྱོ་ དབའེ །

ག་ཅི་ འབདཝ་ ཟེར་ སྐད་ རྐྱབ་ དེས །

དེ་ལས་འབདན་ ང་ ཡང་ བརྒྱུགས་ ཅི །

ང་བཅས་ ཀྱི་ ཧེ་མ་ ག་ཐོབ་རྐྱབ་ སྟེ་ རྒྱུག་ མི་ ལ་ལུ་ གྲུ་ མགུ་མཇུག་བསློགས་ ཏེ་ ཆུ་ གི་ སྦུག་ ལུ་ ཐིམ་ སོ་ ནུག

དེ་ལས་ # ང་ ཡང་ ཤུགས་ཚད་ ཀྲིག་ཀྲི་ ཅིག་ སྦེ་ སོང་ ཡི །

རྒྱ་མཚོ་ གི་ མཐའ་མར་ ལྷོད་ པའི་ བསྒང་ ལས་ ནི་ ང་བཅས་ གཉིས་ ཨང་ གཉིས་པ་ ཐོན་ སོ་ ཡི །

ངེ་གི་ མཁའ་འགྲོམ་ དགའ་དྲགས་ ཏེ་ གྲུའི་ མགུ་ ལས་ བབཔ་ ཅིག་ ངེ་གི་ ཟ་ལྟབ་ གུ་ # འུ་ ཐེངས་ཕོག་ གཅིག་ བཀལ་ ད་ ཡི །

དེ་ལས་ ང་ ཡང་ མོ་ དང་ འདྲན་འདྲ་ སྦེ་ དགའ་ བའི་ རྣམ་འགྱུར་ སྟོན་ ཏེ་ འཆམ་ རྐྱབ་ ཅི །

ང་བཅས་ གཉིས་ ཨང་ གཉིས་པ་ ཐོན་ པའི་ གསོལ་ར་ རྩེད་དོམ་ སྦོམ་ ཅིག་ ཐོབ་ ཅི །

འདི་ ལེན་ ཞིནམ་ལས་ # མོ་ ལུ་ བྱིནམ་ དང་ གཅིག་ཁར་ ང་ གིས་ དེ་སྦེ་ སླབ་ ཅི །

རྩེད་དོམ་ འདི་ # སྤྱིར་བཏང་ # ཨམ་སྲུ་ ཚུ་ གིས་ དགའ་ བའི་ རྩེད་མོ་ ཅིག་ ཨིན་ པའི་ ཁར་ # ང་བཅས་ གཉིས་ ཀྱི་ མཐུན་ལམ་ འགོ་ དང་པ་ ཕྱད་ པའི་ དྲན་རྟེན་ སྦེ་ # ཁྱོད་ དང་ གཅིག་ཁར་ བཞག་ ཟེར་ སླབཔ་ ད་ # མོ་ གིས་ ང་ ལུ་ འདི་ འདི་ གིས་ བཏུབ་ པས །

དེ་འབདཝ་ད་ # ཁྱོད་ ལུ་ གསོལ་ར་ ཀྭ་ལས་ ཟེར་ འདྲིཝ་ ཨིན་ པས །

ང་ གིས་ ང་ ལུ་ གསོལ་ར་ གཞན་དང་མ་འདྲཝ་ ཅིག་ ཐོབ་ ཅི་ ཟེར་ སླབཔ་ ད་ # མོ་ གིས་ ཀྭ་ལས་ ག་ཅི་ ཐོབ་ ཅི་ ཟེར་ འདྲིཝ་ ད་ # ངེ་གི་ སེམས་ ཁ་ ལུ་ # ང་ ལུ་ གསོལ་ར་ ཁྱོད་ ཀྱི་ འུ་ འདི་ ལས་ ལྷགཔ་ ག་ཏེ་ འོང་ ནི་ ཟེར་ མནོ་ ཞིནམ་ལས་ # ད་རིས་ ང་བཅས་ གཉིས་ འགོ་ དང་པ་ ཕྱདཔ་ ཅིག་ ཨང་ གཉིས་པ་ འཐོབ་ མིའི་ དགའ་ཚོར་ འདི་ # ངེ་གི་ མི་ཚེ་ ནང་ ནམ་ ཡང་ བརྗེད་ མ་ ཚུགས་ པའི་ གསོལ་ར་ སྦེ་ བཞག་ གེ་ ཟེར་ སླབ་ ཅི །

དེ་ལས་ དེམ་ཅིག་གི་བར་ན་ ཉིན་མའི་ལྟོ་ ཟ་ ཚར་ བའི་ ཤུལ་ལུ་ ཟ་ཁང་ ན་ ལས་ སྒྲ་སྙན་ ཅིག་ བརྙ་ སྦེ་ ཏ་ལ་ཤིང་ གི་ འོག་ ལུ་ འཛུལ་ ཏེ་ ཞབས་ཁྲ་ ཅིག་ འཐེན་ སྦེ་ སྡོདཔ་ ད་ # སྒྲ་འཛིན་ ཡང་ ངེ་གི་ སྦོ་ལོགས་ཁར་ འོང་ དེས །

དེ་ལས་ ང་ གིས་ སྒྲ་སྙན་ བསྐྲོགས །

མོ་ གིས་ ཞབས་བྲོ་ འཐེན་ ཏེ་ དགའ་སྤྲོ་ སྟོན་ སྡོད་ ཅི །

ཡུདཔ་ཅིག་ཁ་ལས་ # མོ་ གིས་ དཔྱད་རིག་མེད་སི་སི་ སྦེ་ ཐུགས་རྗེ་ ཁྱོད་ ཀྱིས་ དགའ་ བའི་ བུམོ་ འདི་ ལུ་ བལྟ་ སྟེ་ # ཞབས་བྲོ་ ཅིག་ འཐེན་ ཞིག་ སླབ་ དེས །

དེ་ལས་ ང་ གིས་ ཡང་ # ང་ར་ གིས་ བརྩམས་ ཡོད་ པའི་ ཞབས་བྲོ་ འདི་ འགོ་བཙུགས་ ད་ ཡི །

ང་ འཇིག་རྟེན་ མི་ ཡི་ བུ་ཚ་ འདི ། # ། བར་ འཇིག་རྟེན་ མི་ ཡི་ གཡུས་ ཁ་ ལས ། # ། ཡར་ སྟེང་ཕྱོགས་ ལྷ་ ལུ་ བལྟ་སོང་ པར ། # ། ཡར་ སྟེང་ཕྱོགས་ ལྷ་ ཡི་ མཁའ་འགྲོམ་ མཇལ ། # ། ང་ མཁའ་འགྲོམ་ མཇལ་ བའི་ ཉིན་མ་ ལས ། # ། སེམས་ གནས་པ་ མེད་ པའི་ ནད་གཞི་ ཐོབ ། # ། ཡར་ སྟེང་ ཕྱོགས་ ལྷ་ ལུ་ འཛེག་ གེ་ ཟེར་ བ་ ཅིན ། # རང་ རྫུ་འཕྲུལ་ མེད་ པར་ འཛེག་ མ་ ཚུགས ། # ། ངེའི་ མཁའ་འགྲོམ་ ནཱ་ ལུ་ ཞུ་ གེ་ ཟེར་ བ་ ཅིན ། # ། རང་ ལས་དབང་ མེད་ པར་ ཞུ་ མ་ ཚུགས ། # ། སྐྱབས་ ལྷ་ དང་ དཀོན་མཆོག་ ཐུགས་རྗེ་ ལས ། # ། ང་ མི་ཡུལ་ ལུང་པའི་ སྤྲང་པོ་ འདི ། # ། སེམས་ དངོས་མེད་ འཁོར་བར་ འཁྱམ་ མ་ བཅུག ། ཁྱོད་ ལྷ་ ཡི་ རྒྱལཔོ་ ལུ་ སྙིང་རྗེ་ ཡོད་ པ་ ཅིན ། # ། ངེའི་ མཁའ་འགྲོམ་ མི་ཡུལ་ གཏང་ གནང་ མས ། །

ངེ་གི་ ཞབས་བྲོ་ འདི་ མཇུག་བསྡུ་ བའི་ བསྒང་ ལས་ # མོ་ གི་ ཟ་ལྟབ་ ངེ་གི་ ཕྱག་ལྟག་ གུ་ ཧེན་ ཏེ་ སྡོད་ པའི་ ཁར་ ངེ་གི་ ཞབས་བྲོ་ ལུ་ བལྟ་ སྟེ་ མོ་ ཡང་ ངལ་རངས་ ཏེ་ ཞབས་བྲོ་ མཇུག་ མ་ བསྡུ་ ཚུན་ཚོད་ ཁུ་སིམ་སི་ སྦེ་ ཉན་སྡོད་ ནུག

དེ་ལས་ # མོ་ གིས་ ཞབས་བྲོ་ འདི་ ག་ གི་ དོན་ལུ་ བརྩམས་བརྩམས་ སྨོ་ ཟེར་ འདྲིཝ་ མས །

ང་ གིས་ ངེ་གི་ མི་ཚེའི་ ནང་ དགའ་ བའི་ བུམོ་ ཅིག་ མཐོང་ སྟེ་ འདི་ ལུ་ དགའ་ ཟེར་ སླབ་ མ་ ཚུགས་ པར་ ཉིན་ནུབ་མེད་པར་ ན་ཟུག་ གིས་ འདྲེགས་ མ་ ཚུགས་ པའི་ ན་ཟུག་ གིས་ སེམས་ སྐྱོ་ བའི་ ངང་ལས་ རང་བཞིན་གྱིས་ ཐོན་ སོ་ ནུག་ ཟེར་ སླབཔ་ ད་ # ད་རུང་ མོ་ གིས་ ཞབས་བྲོ་ འདི་ # ཁྱོད་ ཀྱིས་ དགའ་ བའི་ མི་ འདི་ གི་ གདོང་ཁར་ འཐེན་ ཡི་ ག་ ཟེར་ འདྲིཝ་ མས །

ང་ གིས་ མོ་ ལུ་ འཐེན་བྱིནམ་ ད་ # མོ་རའི་ དོན་ལུ་ ཨིནམ་ ཧ་གོ་ ཡི་ ག་ མ་ གོ་ ག་ འདི་ # མ་ ཤེས་ ཟེར་ སླབཔ་ ད་ # ད་རུང་ མོ་ གིས་ ཁྱོད་ ཀྱིས་ ཞབས་བྲོ་ འདི་ # འཐེན་ ཚརཝ་ ཅིག་ ཞབས་བྲོ་ འདི་ དང་ འཕྲོ་མཐུད་ དེ་ ར་ མོ་ ལུ་ དགའ་ བས་ ཟེར་ སླབ་ པ་ ཅིན་ # མོ་ གིས་ ལན་གསལ་ ལེགས་ཤོམ་ ཅིག་ བྱིན་ འོང་ ག་ མི་ ཤེས་ ཟེར་ སླབཔ་ ད་ # ང་ གིས་ འདི་ གནས་སྐབས་ ལེགས་ཤོམ་ ཅིག་ ཨིན་ན་ ཟེར་ འདྲིཝ་ ད་ མོ་ གིས་ འདི་བཟུམ་སྦེ་ ར་ འབད་ དགོ །

དགའ་ བའི་ ཧིང་གཏམ་ འདི་ # སེམས་ ཁར་ བཞག་ པ་ ཅིན་ རང་ གི་ དོན་དག་ འགྲུབ་ མི་ ཚུགས །

དེ་མ་ཚད་ བུམོ་ འདི་ ཚུ་ གིས་ # ཕོ་རྒྱ་ ལུ་ དགའ་ རུང་ དགའ་ བས་ ཟེར་ སླབ་ མི་ ནུམ །

ཧེ་མ་ ཕོ་རྒྱ་ གིས་ ར་ སླབ་ དགོ་ ཟེར་ སླབཔ་ ད་ # ང་ གིས་ དེ་སྦེ་ ཨིན་ པ་ ཅིན་ # ད་ལྟོ་ མ་ འཕྱིས །

སླབ་ ནིའི་ དུས་ཚོད་ ནང་ ར་ སྡོད་ ནུག

ད་ སླབ་ ད་ ག་ ཟེར་ འདྲིཝ་ ད་ # མོ་ གིས་ དབའེ་ སླབ་ ཅི་ སླབ་ ཅི་ ར་ འབདཝ་ ད་ # ཁྱོད་ ཀྱི་ སེམས་ ལུ་ ཡོད་ པའི་ བུམོ་ འདི་ # ང་ ཨིནམ་ འདྲས་ མེད་ ན་ ཟེར་ འདྲིཝ་ ཅིག་ ང་ ཡང་ ག་ཅི་ ཡང་ སླབ་ སར་ མེད་ པར་ ཁུ་སིམ་སི་ སྦེ་ སྡོད་ དགོཔ་ ཐོན་ སོ་ ཡི །

ཡུདཔ་ཅིག་ལས་ རྩ་འགེངས་ ཏེ་ ར་ མ་པ་ ང་ ཁྱོད་ ལུ་ དགའ་ བས་ ཟེར་ སླབ་ ནི་ འདི་ # ད་རིས་ ཚུན་ཚོད་ ལྐོདམ་ མདུད་ཕོད་ བཏབ་ སྡོད་ དེ་ འཐོན་ མ་ བཏུབ །

ད་རིས་ འབདན་ # འཛམ་གླིང་ དགའ་མཐུན་ གྱི་ ཉིནམ་ འདི་ དང་ འབྲེལ་ ཏེ་ # ཁྱོད་ ལུ་ སླབ་ ཚུགས་ པའི་ གོ་སྐབས་ ཐོབཔ་ ལས་ སེམས་ དགའ་ ཡི །

ཨིན་རུང་ ད་རུང་ ཁྱོད་ ཀྱིས་ ལན་ འདི་ ག་དེ་སྦེ་ འོང་ ག་ མནོ་ སྟེ་ འདྲོག་ དོ །

མི་ཚེ་ འདི་ ནང་ ལུ་ བུམོ་ ལུ་ དགའ་ བའི་ ན་ཟུག་ འགོ་ དང་པ་ ཨིན །

ངེ་གི་ ཧིང་ ཁ་ ལས་ # རང་བཞིན་གྱིས་ བྱུང་ ཡོད་ པའི་ སེམས་ ཀྱི་ དགའ་བ་ འདི་ ནང་ ལུ་ བྱམས་ དང་ སྙིང་རྗེ་ བརྩེ་བ་ ཞི་བདེ་ ཚུ་ ག་ར་ ཚངམ་ སྦེ་ ཡོདཔ་ ལས་ # འདི་ ལུ་ ཁྱོད་ ཀྱིས་ བརྩི་མཐོང་ ཅིག་ བསྐྱེད་ འོང་ མནོ་ བའི་ རེ་བ་ ཡོད་ ཟེར་ སླབཔ་ ད་ མོ་ ཨ་ཙི་ཅིག་ མནོ་བསམ་ བཏང་ ཞིནམ་ལས་ བུང་ ས་ ཁར་ བཞགཔ་ དང་ གཅིག་ཁར་ དཔྱལཝ་ ས་ ཁར་ སྤུབས །

མོ་ར་ གི་ ལགཔ་ གཉིས་ རྩེདམོ་ རྩེ་ ཡི་ ར་ ཐུགས་རྗེ་ ང་ གིས་ མནོ་ དོ་ བཟུམ་ ར་ ཨིན་ པས །

ཁྱོད་ ཀྱི་ སེམས་ ཀྱི་ དགའ་བ་ འདི་ ནང་ ལུ་ བྱམས་པ་ དང་ བརྩེ་བ་ ཞི་བདེ་ ཚུ་ གནས་ ཏེ་ ཡོདཔ་ ང་ གིས་ ཤེས །

དེ་འབད་ནི་འདི་གིས་ # ང་ གིས་ བརྩི་མཐོང་ སྦོམ་ སྦེ་ ར་ བསྐྱེད་ འོང་ །

ཨིན་རུང་ ཁྱོད་ ཀྱི་ བློ་ གི་ ལན་ འདི་ # ང་ གིས་ ད་རིས་ སླབ་ མི་ ཚུགས །

ང་ གིས་ དེ་སྦེ་ སླབཔ་ ད་ # ཁྱོད་ ལུ་ མི་ དགའ་ ཟེར་ བའི་ ལོ་རྒྱུས་ མེན །

གནས་སྐབས་ཅིག་ གི་ དོན་ལུ་ ང་བཅས་ གཉིས་ ཆ་རོགས་ ཀྱི་ འདུ་ཤེས་ བསྐྱེད་ དེ་ གཅིག་གིས་གཅིག་ གི་ ཚོད་ བལྟ་ གེ །

དེ་ལས་ འདི་ གི་ ཞར་དང་ཞོར་ཁར་ བློ་ རང་བཞིན་གྱིས་ འཐོན་ འོང་ ཟེར་ སླབ་ དེས །

ད་རུང་ ང་ གིས་ ངེ་གི་ ཧིང་ ཁར་ ཡོད་ པའི་ དགའ་བ་ འདི་ ནང་ ལུ་ # བྱམས་ དང་ བརྩེ་བ་ ཚུ་ ཨ་རྟག་ར་ ཁྱོད་ ཀྱི་ དོན་ལུ་ བཞག་ འོང་ །

དེ་མ་ཚད་ ད་རེས་ ཡོད་ མི་ འདི་ མགུ་ ལས་ # ཧེང་སྐལ་ ཡང་ བཀལ་བཞག་ གེ་ ཟེར་ སླབཔ་ ད་ # མོ་ གིས་ ཡ་ ཡ་ བཏུབ །

ང་ ཡང་ འདི་ ལེན་ ནིའི་ དོན་ལུ་ དུས་ ནམ་ཅིག་གི་ཚེ་ ཁྱོད་ འབད་སར་ འཐོན་ འོང་ ཟེར་ སླབཔ་ མས །

ད་རུང་ ང་ གིས་ དུས་ཡུན་ རིང་ པ་ ཅིན་ # ངེ་གི་ སེམས་ འདི་ ན་ཟུག་ གི་ སྡུག་བསྔལ་ ནང་ སྡོད་ འོང་ །

ཁྱོད་ ཀྱིས་ ང་ འབད་སར་ འོང་ ནིའི་ དུས་ཡུན་ ག་དེ་ མགྱོགས་མགྱོགས་ ལྷོདཔ་ ཅིག་ འབད་ གནང་ ཟེར་ སླབཔ་ ད་ # མོ་ བགའ་ ཡི་ བགའ་ ཡི་ ར་ བུམོ་ ལུ་ དགའ་ ནི་ འདི་ འགོ་ དང་པ་ ཨིན་ རུང་ # ཧིང་གཏམ་ བཤད་ ཐངས་ མཁས་དྲགས་ འདུག

ངལ་རངས་ པ་ གིས་ མ་ཚད་ ཆ་ ཡང་ བཞག་ དོ །

ཤུལ་ལས་ ཁྱོད་ འབད་སར་ # གཞན་ གྱི་ དོན་ལུ་ འོང་ དགོ་ མ་ མནོ་ རུང་ # ཧིང་གཏམ་ ཉན་ པར་ ཨིན་ཅི་མིན་ཅི་ ལྷོད་ ཚུགས་ ནི་ མས །

ག་ལས་ར་བསྐོར་རུང་ ད་རིས་ ཀྱི་ བློ་ ལུ་ བཅུད་དོན་ དེམ་ཅིག་ སྦེ་ བཞག་ ད་ ཟེར་ སླབ་ སྦེ་ མོ་ བཱ་སི་ ནང་ འཛུལ་ སོ་ ཡི །

ངེ་གི་ སེམས་ ཁ་ ཡང་ མོ་ གི་ བློ་ འདི་ བབས་ ཅི །

འཛམ་གླིང་ དགའ་མཐུན་ གྱི་ ཉིནམ་ འདི་ ཁར་ ངེ་གི་ འཆར་གཞི་ གི་ གྲུབ་འབྲས་ འདི་ # ལེགས་ཤོམ་ བྱུང་ ཡོདཔ་ ལས་ # དགའ་དྲགས་ ཏེ་ ལོག་ འོངས་ པའི་ སྐབས་ # བཱ་སི་ ནང་ ལུ་ ང་ ཡང་ ཨ་རྟག་ དང་ མ་ འདྲ་ བའི་ སྐད་ རྐྱབ །

ཞབས་བྲོ་ འཐེན་ སྦེ་ འོངམ་ ད་ # ཆ་རོགས་ ཚུ་ གིས་ ང་ ཆང་ འཐུངས་ ད་ ཟེར་ བའི་ དོགས་པ་ ཟ་ མི་ ཡང་ ཐོན་ ཡི །

ངེ་གི་ མཁའ་འགྲོམ་ དང་ ངེ་གི་ བར་ ན་ འགོ་ དང་པ་ འཛམ་གླིང་ དགའ་མཐུན་ གྱི་ ཉིན་མར་ ཧིང་གཏམ་ བཤད་ པའི་ ལོ་རྒྱུས་ འདི་ འ་ནེམ་ཅིག་ ཨིན་ ནོ ། ། # ། ། མཐོང་སྣང་ གསུམ་པ །

ང་ དང་ སྒྲ་འཛིན་ གྱི་ བར་ ན་ ཡོད་ པའི་ མཐུན་ལམ་ འདི་ ཆ་རོགས་ འཆམ་ཤོས་ ཅིག་ གི་ ཐོག་ ལུ་ ར་ སྡོད་ ཅི །

དེ་འབདཝ་ད་ # སློབ་སྦྱོང་ གི་ ལས་རིམ་ ཚུ་ # གར་དྲགས་ ཡོད་ ནི་ འདི་གིས་ བདུན་ཕྲག་ རེ་ གི་ བར་ ན་ # ཚར་ རེ་ ལས་ འཕྱད་ མི་ ཚུགས་ པས །

ཚར་ཅིག་འབདཝ་ད་ # གཟའ་ཟླཝ་ ལུ་ # ཕྱི་རུ་ ཆུ་ཚོད་ NUM དེ་ཅིག་ཁར་ # ང་ ཡང་ དལ་ཁོམ་ ཐོན་ ཏེ་ # བུམོ་ གི་ ཉལ་ཁྱིམ་ ནང་ ལས་ སྒྲ་འཛིན་ བོ་ པར་ འགྱོཝ་ ད་ # མོ་ ཡང་ འདི་འཕྲོས་ལས་ འོངས་ ཡི །

དེ་ལས་ # ང་བཅས་ གཉིས་ སློབ་སྦྱོང་ སྤེལ་ཁང་ གི་ ཟ་ཁང་ ནང་ སོང་ ཞིནམ་ལས་ # ཇ་ ཀོ་ཕི་ རེ་ ལེན་ སྦེ་ བློ་ སླབ་ སྡོད་ ཅི །

འདི་ གི་ ཞོར་ཁར་ ང་ གིས་ མོ་ ལུ་ ཁྱོད་ ང་ འབད་སར་ འཐོན་ འོང་ ཟེར་ བའི་ ཁ་ཚིག་ ཅིག་ ཡོད་ མེན་ན་ ནམ་ འོང་ ནི་ འབད་ དོ་ ཟེར་ འདྲིཝ་ ད་ # མོ་ གིས་ མགྱོགས་པ་ར་ འོང་ ནིའི་ འཆར་གཞི་ ཡོད །

ཁྱོད་ ཀྱི་ སེམས་ ཁར་ ངེ་གི་ དོན་ལུ་ ཡོད་ པའི་ བྱམས་ དང་ སྙིང་རྗེ་ # བརྩེ་བ་ འདི་ ཚུ་ གཞན་ ག་ལུ་ཡང་ མ་ བྱིན་ ག་ ཟེར་ འདྲི་ དེས །

དེ་ལས་ ང་ གིས་ འདི་བཟུམ་ གྱི་ གནས་སྟངས་ ནང་ ལུ་ # ང་ སེར་སྣ་ ཆེ་སུ་ཅིག་ འབད་ ནི་ འདི་གིས་ ག་ལུ་ཡང་ བྱིན་ མ་ ནུམ་ པར་ ཁྱོད་ར་ གི་ དོན་ལུ་ ར་ ཡོད །

དེ་མ་ཚད་ ཕྱུ་གུ་ ཡང་ ལེ་ཤ་ འཚར་ ཏེ་ ཡོད་ ཟེར་ སླབཔ་ ད་ # མོ་ གིས་ ཀྲིག་ཀྲི་ ཨིན་ པས །

ངེ་གི་ མི་ཚེའི་ ནང་ དགོཔ་ ཁག་ཆེ་ཤོས་ འདི་ ར་ ཁྱོད་ ཀྱིས་ བཏོན་ ནི་ འདུག

མགྱོགས་པ་ར་ ང་ དང་ ཁྱོད་ ཀྱི་ ཚོང་ ལེགས་ཤོམ་ སྦེ་ བསྒྲིག་ འོང་ །

ངེ་གི་ ཚ་གྱང་ འདི་ # ང་ ཁྱོད་ འབད་སར་ མ་ ལྷོདཔ་ ལས་ # བྱམས་ དང་ བརྩེ་བ་ གི་ སྦྱིན་པ་ ཞུ་ མི་ གཞན་ མི་ འཐོན་ ག་ མནོ་ སྟེ་ འདྲོགས་ ཅི །

ཁྱོད་ར་ གིས་ སླབ་ དོ་ བཟུམ་སྦེ་ ཁྱོད་ སེར་སྣ་ ཆེ་ མི་ ཅིག་ ཨིན་ པ་ ཅིན་ ང་ འདྲོག་ དགོཔ་ མིན་འདུག # སེམས་ དགའ་ ཡི་ ཟེར་ སླབ་ དེས །

དེ་ལས་ ད་རུང་ # ང་ གིས་ ངེ་གི་ མིག་ཏོ་ ཁར་ # ས་ འཛམ་གླིང་ ནང་ ལུ་ # མཁའ་འགྲོམ་ བཟུམ་སྦེ་ ཚོརཝ་ མས །

དེ་འབདཝ་ལས་ # ང་ གིས་ ཁྱོད་ ལུ་ མཁའ་འགྲོམ་ ཟེར་ བོ་ པ་ ཅིན་ # ཁྱོད་ ཀྱིས་ ངོས་ལེན་ ག་དེ་སྦེ་ འབད་ འོང་ ཟེར་ སླབཔ་ ད་ # མོ་ གིས་ ང་ མཁའ་འགྲོམ་ མེན་ རུང་ # མཁའ་འགྲོམ་ ཟེར་ བོ་ ནིའི་ འོས་འབབ་ ཡོད་ པ་ ཅིན་ བོ་ ཆོག

དེ་མ་ཚད་ # ཁྱོད་ ཀྱི་ དོན་ལུ་ ང་ ཡང་ མཁའ་འགྲོམ་ སྦེ་ སྡོད་ ནིའི་ མནོ་བསམ་ ཡོད །

མི་ གི་ ཚེ་ ལུ་ འདི་ དང་ འདི་ ཟེརཝ་ ག་ནི་ཡང་ མིན་འདུག

སྡོད་ པའི་ དུས་ཚོད་ ལུ་ # ཁྱོད་ ཀྱིས་ ང་ ལུ་ ག་དེ་སྦེ་ སླབ་ རུང་ ང་ གིས་ བཟོད་ ཚུགས་ པའི་ གནས་སྟངས་ ལུ་ ལྷོད་ ནི་ བཟུམ་ ཅིག་ འདུག་ ཟེར་ ཧན་ཏོང་ཏོ་ སེམས་ ཁར་ འབབ་ཏོག་ཏོ་ སྦེ་ སླབ་ འོངས་ པའི་ བསྒང་ ལས་ # ཧེ་མ་ ལས་ ཡང་ # མོ་ ལུ་ དགའ་ བའི་ སེམས་ཤུགས་ སྤང་ མ་ ཚུགས་ པའི་ གནས་སྟངས་ ལུ་ ཡོད་ ཟེརན་ ད་རུང་ ཧེང་སྐལ་ ར་ མོ་ ལུ་ ཕངས་ པའི་ སེམས་ཤུགས་ རང་བཞིན་གྱིས་ འཁོར་ ཏེ་ འོངས་ ཡི །

མོ་ གི་ གདོང་ དང་ མགུ་ཏོ་ གི་ སྐྱ་ # རྐངམ་ # ལགཔ་ ཚུ་ ཡང་ # འ་ནཱི་ བསྒང་ འབདན་ # ལེགས་ཤོམ་ སྦེ་ ར་ བལྟ་ ནིའི་ གོ་སྐབས་ ཐོབ་ ཅི །

བུམོ་ གཞན་ ཚུ་ འབདན་ # བལྟ་ ཡི་ བལྟ་ ཡི་ ར་ སྐྱོན་ མཐོང་ ནི་ ཡོད །

མོ་ ནི་ མགུ་ཏོ་ གི་ སྤྱི་གཙུག་ ལས་ རྐང་མའི་ རྟིངམ་ ཚུན་ཚོད་ ག་དེ་སྦེ་ ར་ བལྟ་ རུང་ # སྐྱོན་ མཐོང་ ནི་ ཕར་ ར་ བཞག་ ག་དེམ་ཅིག་ བལྟ་ རུང་ བསུན་ ནི་ མིན་ནུག

མོ་ ལུ་ བལྟ་ སྟེ་ སེམས་ ཨ་ཙི་ ཡེངས་སོང་ པའི་ བར་ ན་ བློ་ ཆད་ སོ་ ནུག

དེ་ལས་ མོ་ གིས་ ད་རེས་སྐབས་ཅིག་ # ང་ རྨི་ལམ་ ཡང་ ལེགས་ཤོམ་ མི་ མཐོང་ པས །

དེ་མ་ཚད་ ཆ་རོགས་ རེ་ རེ་ གཉིས་ གཉིས་ ཀྱིས་ དགྲ་ བཟུང་ སྟེ་ འབདཝ་ མས །

དེ་ ཚུ་ ལུ་ ལྟཝ་ ད་ ང་ ལུ་ རྐྱེན་ ཅིག་ འོང་ ནི་ བཟུམ་ ཅིག་ འདུག་ ཟེར་ སླབཔ་ མས །

འདི་ གི་ ལན་ ལུ་ ང་ གིས་ རྨི་ལམ་ ནང་ མཐོང་ མི་ ཚུ་ # སྣང་དག་ བསྐྱེད་ པ་ ཅིན་ སེམས་ ཁར་ མ་ བདེཝ་ # ཧེང་སྐལ་ ར་ འབྱུངམ་ ཨིན །

དེ་ལས་ ཆ་རོགས་ ཚུ་ གིས་ ཁྱོད་ ལུ་ མ་ བཏུབ་ རེ་ འབད་ མི་ ཐོན་ རུང་ # འདྲན་འདྲ་ མ་ འབད་ བར་ སྡོད་ པ་ ཅིན་ # ལས་ཀྱིས་ར་ ཁོང་ ནམ་ཅིག་གི་ཚེ་ རྒྱབ་བཤུད་ རྐྱབ་ འགྱོ་ འོང་ ཟེར་ སླབཔ་ ད་ # མོ་ གིས་ ད་ ག་དེ་སྦེ་ཨིན་རུང་ ང་ འགྱོ་ དགོ་ པས །

ནངས་པ་ ལས་ འཕྱད་ འོང་ ཟེར་ སླབ་ སྦེ་ མོ་ ཡར་ སོ་ ཡི །

དེ་ལས་ ང་ ཡང་ ཟ་ཁང་ ནང་ ལས་ ཐོན ། # སློབ་སྦྱོང་ཁང་ གི་ གླིང་ཀ་ ནང་ སོང་ སྟེ་ ནར་ཁྲི་ གུ་ སྡོད་ སྦེ་ མནོ་བསམ་ ཅིག་ བཏང་ པའི་ བསྒང་ ངེ་གི་ སློབ་ཁང་ ནང་ ཡོད་ པའི་ ཆོས་གྲོགས་ པདྨ་ཆོས་སྒྲོན་ འདི་ # དཔྱད་རིག་མེད་སི་སི་ སྦེ་ ངེ་གི་ སྦོ་ལོགས་ཁར་ འོངས་ ཞིནམ་ལས་ ཐུགས་རྗེ་དབང་ཕྱུག་ ཁྱོད་ར་ རྐྱངམ་གཅིག་ ག་ཅི་ ར་ འབད་ དོ་ གོ་ ཟེར་ འདྲི་ དེས །

ང་ གིས་ ང་ འཛམ་གླིང་ ཕར་ ཁར་ # ལྟདམོ་ ལྟ་ དོ་ ཟེར་ སླབཔ་ ད་ # མོ་ བགའ་ ཡི་ བགའ་ ཡི་ ར་ འཛམ་གླིང་ ཕར་ ཁར་ # ལྟདམོ་ མཐོང་ ཚུགས་ པའི་ མིག་ཏོ་ ཁྱོད་ ལུ་ ཡོདཔ་ ཨིན་ན་ ཟེར་ འདྲི་ དེས །

ང་ གིས་ འཛམ་གླིང་ ཕར་ཁར་ ལྟདམོ་ མིག་ཏོ་ གིས་ བལྟཝ་ མེན་ པར་ སེམས་ ཀྱིས་ སྦེ་ ལྟཝ་ ཨིན་ ཟེར་ སླབ་ ཅི །

དེ་ལས་ མོ་ གིས་ བློ་ འདི་བཟུམ་ གྱི་ ལན་ ང་ གིས་ སླབ་ མི་ ཤེས་ པས་ དེ་བ་འདི་ ང་ ཁྱོད་ འབད་སར་ ཆ་རོགས་ ཅིག་ འཚོལ་ བར་ འོངས་འོངསམ་ ཨིན །

ཁྱོད་ ཀྱིས་ ཆ་རོགས་ འབད་བྱིན་ འོང་ ག་ ཟེར་ སླབ་ དེས །

དེ་ལས་ # ང་ གིས་ འབད་ ཚུགས་ པའི་ ལཱ་ ཨིན་ པ་ ཅིན་ འབད་ འོང་ །

ག་ཅི་ འབད་ དགོཔ་ སྨོ་ ཟེར་ འདྲིཝ་ ད་ # མོ་ གིས་ ང་ ལུ་ བློ་ ཅིག་ སླབ་ ནི་ བཟུམ་ འབད་ ཞིནམ་ལས་ ང་ གིས་ བལྟ་བལྟ་ བའི་ བར་ ན་ ར་ # མོ་ གིས་ བློ་ འདི་ བསྒྱུར་བཅོས་ འབད་ ཞིནམ་ལས་ # ང་ གིས་ བུཚ་ ཅིག་ ལུ་ གནམ་མེད་ས་མེད་ དགའ་ ཡི །

དེ་འབདཝ་ད་ ང་ ཨམ་སྲུ་ ཅིག་ འབད་ ནི་ འདི་གིས་ ཁོ་ ལུ་ དགའ་ ཟེར་ བའི་ ཚིག་ འདི་ འཐོན་ ར་ མ་ ཚུགས །

ད་ བློ་ འདི་ ཁོག་པའི་ གཏིང་ ལུ་ ཡུན་ རིངམོ་ སྦེ་ བཞག་ པ་ ཅིན་ # ང་ འཆོལ་ ནིའི་ ཉེན་ཁ་ ཡང་ འདུག

དེ་འབདཝ་ལས་ # ག་ གིས་ ཡང་ མ་ ཤེསཔ་ སྦེ་ ཡི་གུའི་ ཐོག་ ལས་ བྲིས་ ཏེ་ # བསྐྱལ་ ནི་ སྦེ་ ཐག་བཅད་ དེ་ ཡོད །

ང་ གིས་ མནོ་ མིའི་ ཧིང་གཏམ་ འདི་ # ཁྱོད་ ཀྱིས་ སྙན་ངག་ གི་ ཚིག་ གིས་ བརྒྱན་ ཏེ་ # ཤོག་ཀུའི་ ལོགས་ ལུ་ ཕབ་ གནང་ ཟེར་ སླབ་ པར་ འོངས་ ཡི་ ཟེར་ སླབ་ དེས །

དེ་ལས་ ང་ གིས་ བགའ་ ཡི་ བགའ་ ཡི་ ར་ # ཁྱོད་ ཀྱི་ ནད་གཞི་ འདི་ དང་ མདང་ཞག་ ང་ ལུ་ འཁོར་ མིའི་ ནད་ འདི་ # ཅོག་ར་འཐད་ པས་ ཟེར་ སླབཔ་ ད་ མོ་ གིས་ ཁྱོད་ ཀྱི་ ནད་གཞི་ དང་ # ངེ་གི་ ནད་གཞི་ ཅོག་འཐད་ རུང་ བཅོ་ཁ་ རྐྱབ་ མིའི་ དྲུང་འཚོ་ མི་ འདྲ །

དེ་བ་འདི་ བློ་ མ་ མང་ པར་ # ང་ གིས་ སླབ་ མི་ འདི་ འགོ་བཙུགས་ ད་ ཟེར་ སླབཔ་ ད་ # ང་ གིས་ ཤོག་ཀུ་ དང་ # སྨྱུ་གུ་ ལག་པར་ བཤེད་ དེ་ བྲི་ ནི་ འགོ་བཙུགས་ ད་ ཡི །

མོ་ གིས་ དོན་ཚན་ དང་པ་ འདི་ # ད་རིས་ ཚུན་ཚོད་ ཁྱོད་ ལུ་ དགའ་ རུང་ དགའ་ ཡི་ ཟེར་ སླབ་ མ་ ཚུགས་ པར་ ད་རིས་ ཡི་གུའི་ ཐོག་ ལས་ བསྐྱལཝ་ ཨིན་ པའི་ སྐོར་ལས་ བྲིས་ ད །

དེ་འབདཝ་ད་ ཡི་གུའི་ ནང་ ལུ་ བུ་ ཁྱོད་ དང་ # བུམོ་ ང་ ཟེར་ མི་ ཚིག་ ཚུ་ རྩ་ལས་ ལག་ལེན་ མ་ འཐབ་ ཟེར་ སླབ་ དེས །

དེ་ལས་ ངེ་གི་ སེམས་ ཁར་ ག་ཅི་སྦེ་ ཨིན་ན་ མནོ་ སྟེ་ དོགས་པ་ སྦོམ་ ར་ ཟ་ ཡི །

ཨིན་རུང་ མོ་ ལུ་ ཡ་ ཡ་ བཏུབ་ ཟེར་ སླབ་ སྦེ་ ཡི་གུའི་ ནང་ ལུ་ མོ་ར་ གི་ དོན་ཚན་ དང་ འཁྲིལ་ ཏེ་ ང་ གིས་ དེ་སྦེ་ བྲིས་ ཡི །

ངེ་གི་ སེམས་ འདི་ ནང་ ལུ་ ཁྱོད་ ཀྱི་ མི་ཚེ་ གཅིག་ གི་ ནང་ བདེན་འཛིན་ རེ་ མ་ ཚུགས་ པའི་ དགའ་བ་ སྦོམ་ ཅིག་ རང་བཞིན་གྱིས་ འཁོར་ ཏེ་ ཡོད །

ཨིན་རུང་ ད་རིས་ ཚུན་ཚོད་ འདི་ གཏེར་ བཟུམ་སྦེ་ ཕྱི་ཁར་ བཏོན་ མ་ ཚུགས་ པར་ ང་ར་ གི་ ཁོག་པའི་ གཏིང་ ལུ་ ར་ ལུས་ སོ་ ཡི ། # ད་རིས་ འབདན་ རྩ་འགེངས་ ཏེ་ ར་ བྱམས་པ་ དང་ བརྩེ་བ་ ཞི་བདེ་ གི་ རང་བཞིན་ དང་ ལྡན་ པའི་ དགའ་བ་ འདི་ ཚད་ འ་ནེམ་ཅིག་ ཡོད་ ཟེར་ སླབ་ མ་ ཚུགས །

དེ་འབད་རུང་ ཧ་ལམ་ཅིག་ བཏོན་ ཏེ་ ཤོག་ཀུ་ དཀར་པོའི་ ལོགས་ བཀོད་ དེ་ ཁྱོད་ ལུ་ སྐྱེལ་ དོ་ ཟེར་ བྲིས་ ཞིནམ་ལས་ མོ་ ལུ་ ལྷག་བྱིནམ་ ད་ # མོ་ ཡང་ ངེ་གི་ ཡི་གུའི་ ཚིག་ འདི་ ལུ་ ངལ་རངས་ ནུག

ད་ དོན་མཚམས་ གཉིས་པའི་ ནང་ ལུ་ ག་ཅི་ བཙུགས་ ནི་ ཟེར་ འདྲིཝ་ ད་ # ཁོ་ གི་ སྤྱོད་པ་ ཉམ་ཆུང་ སྦེ་ སེམས་ ཁར་ འབབ་ཏོག་ཏོ་ ཡོད་ པའི་ སྐོར་ལས་ བྲི་ གནང་ ཟེར་ སླབ་ དེས །

དེ་ལས་ ང་ གིས་ # ད་རུང་ ངེ་གི་ སེམས་ འདི་ རང་དབང་མེད་པར་ ཁྱོད་ ཀྱིས་ དབང་ ཆིཝ་ ལས་ # ཁྱོད་ ཀྱི་ འབད་གཞག་བཅའ་གཞག་ ཚུ་ ཡང་ # ག་ཅི་ འབད་རུང་ # ངེ་གི་ མིག་ ཁར་ མ་ ལེགས་ པའི་ འོས་འབབ་ ག་ནི་ཡང་ མིན་འདུག

དཔེར་ན་ རང་གྲོལ་ གྱིས་ ང་རྒྱལ་ གྱི་ ཐོག་ ལས་ དབྱངས་སྒྲོན་ གྱི་ སྤུན་ཆ་ པདྨ་སྟག་གཟིག་ འདི་ བསད་ ད་ རུང་ # དབྱངས་སྒྲོན་ གྱིས་ ད་རུང་ ཧེང་སྐལ་ ར་ རང་གྲོལ་ ལུ་ དགའ་བ་ དང་ བརྩེ་བ་ སྐྱེད་ དོ་ བཟུམ་ གྱི་ སྣང་བ་ ལུ་ ཡོད །

དེ་མ་ཚད་ སུམ་ཅུ་རྩ་གསུམ་ གྱི་ ལྷ་ ཚུ་ ཡང་ # ཉིནམ་ རེ་ ནང་ ཚར་ རེ་ མིའི་ གཡུས་ ལུ་ གཟིགསཔ་ ད་ # མི་ ས་ཡ་ དང་ དུང་ཕྱུར་ གྱི་ སྦུག་ ལས་ ཁྱོད་ ཀྱི་ སྤྱོད་པ་ འདི་ ལུ་ བལྟ་ སྟེ་ བསྟོད་པ་ རྐྱབ་ གནང་ དོ་ ཡོདཔ་ བཟུམ་སྦེ་ ཚོར་ ཡི །

ལྷ་ འདི་ ཚུ་ གིས་ ཡང་ འདི་བཟུམ་ མཛད་ དགོཔ་ ཐོན་ པ་ ཅིན་ # ང་ མ་རིག་ རྨོངས་ པའི་ མིའི་ ལུས་ འདི་ གིས་ ཁྱོད་ ལུ་ མ་ དགའ་ བར་ ཐབས་ མེད་ པའི་ གནས་སྟངས་ ལུ་ ཐུག་ ཆི་ ཡི་ ཟེར་ བྲིས་ ཞིནམ་ལས་ # མོ་ ལུ་ ལྷག་བྱིནམ་ ད་ # ད་རུང་ ཡང་ སེམས་ དགའ་ སྟེ་ ད་ དོན་ཚན་ གསུམ་པའི་ ནང་ ལུ་ མི་ཚེ་ གཅིག་ གཅིག་ཁར་ སྡོད་ ནིའི་ སྐོར་ལས་ བྲི་ དགོཔ་ སྦེ་ ཨིན་ པས །

འདི་ཡང་ ང་ གིས་ ཚེ་ ཧེ་མའི་ ལས་ འདི་ གིས་ ངེ་གི་ དགའ་བ་ དང་ བརྩེ་བ་ ཚུ་ ཁྱོད་ དང་ རྐྱངམ་གཅིག་ ལུ་ མ་གཏོགས་ མི་ གཞན་ ག་ལུ་ཡང་ བྱིན་ ནིའི་དབང་ མེདཔ་ བཟོ་ ད་ ཡི །

དེ་འབདཝ་ལས་ # ངེ་གི་ དགའ་བ་ དང་ བརྩེ་བ་ ཚུ་ གིས་ རཝ་ རྐྱབ་ ཞིནམ་ལས་ # ཁྱོད་ ཀྱི་ མི་ཚེ་ གཅིག་ མི་ གཞན་ གྱི་ ཧོངས་ ལུ་ # མ་ བཏང་ པར་ ངེ་གི་ གདོང་ཁ་ ར་ བཞག་ ནིའི་ གྲ་སྒྲིག་ ཡོད་ ཟེར་ བ་ ཅིན་ # ཁྱོད་ ཀྱིས་ ངོས་ལེན་ ག་དེ་སྦེ་ ཡོད་ གོ་ ཟེར་ ཡི་གུའི་ ཐོག་ ལས་ བྲི་ ནི་ སྦེ་ ཨིན་ ཟེར་ བྲིས་ ཞིནམ་ལས་ # མོ་ ལུ་ ལྷག་བྱིནམ་ ད་ མོ་ གིས་ གཞན་དལ་གཞི་ ཁྱོད་ ཀྱི་ ལཱ་ འདི་ བཟོ་རིག་འགོ་དཔོན་ མེན་ པར་ རྩོམ་སྒྲིག་པ་ སྦེ་ སྡོད་ དགོཔ་ ཅིག་ འདུག

ད་ ག་དེ་སྦེ་ར་ཨིན་རུང་ # ཡི་གུ་ འདི་ ལུ་ བལྟ་ སྟེ་ # ངལ་རངས་ དང་ དགའ་སྤྲོ་ སྦོམ་ ར་ བྱུང་ ཡི །

ངེ་གི་ དོན་ཚན་ འ་ནཱི་ཅིག་ ར་ ཨིན ། # འདི་ གུ་ ཁྱོད་ ལས་ # འཐེབ་ རེ་ ཡོད་ ན་ བཙུགས་ ཏེ་ ཡི་གུ་ མཇུག་བསྡུ་ ད་ ཟེར་ སླབཔ་ ཨིན་ པས །

ང་ གིས་ ཡང་ ད་ ད་རིས་ ངེ་གི་ ཡི་གུ་ འདི་ མཇུག་བསྡུ་ ད་ རུང་ # ངེ་གི་ མི་ཚེ་ འདི་ མཇུག་བསྡུཝ་ མེན །

ངེ་གི་ མི་ཚེ་ འདི་ མཇུག་ མ་ བསྡུཝ་ ལས་ བརྟེན་ཏེ་ ཧིང་གཏམ་ གྱི་ ལན་ འདི་ ཡང་ རེ་བ་ བསྐྱེད་ དེ་ ར་ སྡོད་ འོང་ །

ལན་ རྐྱངམ་གཅིག་ གིས་ མ་དོ་བར་ ངོས་ལེན་ ལེགས་ཤོམ་ ཅིག་ རེ་བ་ ཡོད །

བཀྲིས་བདེ་ལེགས་ ཟེར་ བྲིས་ སྦེ་ མོ་ ལུ་ བྱིནམ་ ད་ # མོ་ གིས་ ཡི་གུ་ འདི་ འཇའ་ཆི་ཆི་ སྦེ་ བལྟབས་ ཞིནམ་ལས་ མིག་ཏོ་ བཙུམས །

འུ་ ཅིག་ སྤུས་རྩ་ སྦེ་ བཀལ་ ཏེ་ ཤོག་ཀུ་ ཁྱོད་ ཕྱི་ཁའི་ སྤུར་ཤོག་ ལུ་ བལྟ་ བ་ ཅིན་ ཆུང་ཀུ་ ཅིག་ ལས་ མེད །

ངེ་གི་ དོན་ལུ་ འགན་ཁུར་ སྦོམ་ སྦེ་ ར་ འབག་ སྟེ་ བསམ་པའི་རེ་བ་ འགྲུབ་ གནང་ ཟེར་ སླབ་ ནི་ ཨིན་ ཟེར་ སྨོན་ལམ་ བཏབ་ ཨིན་ པས །

ང་ མོ་ ལུ་ བལྟ་ སྟེ་ ཤུགས་སྦེ་ར་ བགའ་ དགོཔ་ ཐོན་ སོ་ ཡི །

དེ་ལས་ མོ་ གིས་ ད་ལྟོ་ ང་བཅས་ གཉིས་ ཀྱིས་ འབྲི་ མིའི་ ཡི་གུ་ འདི་བཟུམ་ཅིག་ དཔྱད་རིག་མེད་སི་སི་ སྦེ་ བུམོ་ ཅིག་ ལས་ ཁྱོད་ ལུ་ ལྷོད་ པ་ ཅིན་ # ཁྱོད་ ཀྱིས་ ག་དེ་ འབད་ འོང་ ཟེར་ འདྲི་ དེས །

དེ་ལས་ ང་ གིས་ ཡང་ དགོད་བྲ་ སྦེ་ སྤ་ # དེ་སྦེ་ར་ འོངས་ པ་ ཅིན་ # ཡིག་ལན་ ལེགས་ཤོམ་ བྱིནམ་ མ་ཚད་ # ཡི་གུ་ བྲི་ ནིའི་ སྣག་རྩི་ ཡང་ གསེར་ གྱིས་ སྦེ་ བྲིས་ གཏང་ འོང་ །

དེ་འབདཝ་ད་ བུ་མོ་ གཞན་ གྱི་ དོན་ལུ་ མེན་ པར་ ང་ར་ དགའ་ མི་ འདི་ འབད་བ་ཅིན་ # ང་ ཡང་ ཁ་རྗེ་ བཟང་ ནུག

ག་ཅི་སྦེ་ཟེར་བ་ཅིན་ དགའ་ བའི་ ངོས་ལེན་ ཡོདཔ་ མ་ཚད་ གསེར་ གྱིས་ བྲིས་བྲིས་ པའི་ ཡི་གུ་ ཅིག་ ཡང་ ལྷག་ ནིའི་ གོ་སྐབས་ འཐོབ་ ནི་ མས་ ཟེར་ སླབཔ་ ཨིན་ པས །

དེ་ལས་ དེམ་ཅིག་གི་བར་ན་ གནམ་ ཡང་ བསྲོ་ ད་ ནུག

མོ་ ཡང་ བཀའ་དྲིན་ ཆེ་ ཟེར་ སླབ་ སྦེ་ ཡར་ སོ་ ཡི །

ང་ ཡང་ ཕྱི་རུའི་ལྟོ་ ཟ་ བར་ ཡར་ སོ་ ཡི་ གོ །

མཐོང་སྣང་ བཞི་པ །

དེ་ལས་ རྒྱ་གར་ གྱི་ ས་གནས་ རུར་ཀི་ ཟེར་ སའི་ སློབ་སྦྱོང་ སྤེལ་ཁང་ ནང་ དགའ་ བའི་ སེམས་ འདི་ ལུ་ ན་ཟུག་ རྐྱབ་ ཅི་ ར་ # ཟླཝ་ དག་པ་ཅིག་ འགྱོ་ བའི་ ཤུལ་ལུ་ # གཞན་དལ་གཞི་ ང་ར་ གི་ རེ་བ་ ལས་ འབད་བ་ཅིན་ # དགའ་ བའི་ སེམས་ འདི་ ལུ་ དགའ་ བའི་ བདེ་བ་ ཅིག་ ཐོབ་ སྟེ་ ལོག་ འབྲུག་ ལུ་ # འོང་ ཚུགས་ པའི་ རེ་བ་ སྦོམ་ སྦེ་ ར་ བསྐྱེད་ སྡོད་ ཅི །

ཨིན་རུང་ # དགའ་ བའི་ ཉིནམ་ འདི་ # ལའི་ རྩེ་ ལས་ འཐོན་སག་ས་ འབད་ བའི་ བར་ ན་ ར་ ཉིནམ་ ཅིག་ འབདཝ་ད་ # ངེའི་ མཁའ་འགྲོམ་ འདི་ # སློབ་སྦྱོང་ སྤེལ་ཁང་ ནང་ མ་ མཐོང་ ། # རང་ གི་ དོགས་པ་ འབད་བ་ཅིན་ མོ་ ཚ་རིམས ། # ཡང་ན་ ནད་གཞི་ ཆུང་ཀུ་ ཅིག་ གིས་ ན་ སྟེ་ སློབ་ཁང་ ནང་ ལྷོད་ མ་ ཚུགསཔ་ འདྲས་ ཟེར་ མནོ་ ཡི །

ཨིན་རུང་ བདུན་ཕྲག་ གཅིག་ ལྷག་ སོ་ རུང་ # མོ་ མཐོང་ ནི་ མིན་འདུག

མོ་ མཐོང་ ནི་ མེད་ པའི་ ཞག་གྲངས་ ལེ་ཤ་ ལངམ་ ད་ ར་ ངེ་གི་ སེམས་ འདི་ ལུ་ ཡང་ མ་ དགའཝ་ ལེ་ཤ་ ར་ འཁོར་ ཡི །

ཚར་ཅིག་འབདཝ་ད་ # ང་ དང་ ངེ་གི་ ཆ་རོགས་ དཔལ་བཟང་ གཉིས་ ཉལ་ཁྲི་ གུ་ ཉལ་ སྦེ་ སྡོདཔ་ ད་ # ང་ གིས་ ཁོ་ ལུ་ དབའེ་ ཁོ་རེ །

ངེ་གི་ སྒྲ་འཛིན་ འདི་ # ད་རེས་སྐབས་ཅིག་ མཐོང་ ས་ ར་ མིན་འདུག

ཁྱོད་ ཀྱིས་ ལོ་རྒྱུས་ རེ་ མ་ གོ་ ག་ ཟེར་ འདྲིཝ་ ད་ # ཁོ་ གིས་ དགའ་ བའི་ མི་ འདི་ # མཐོང་ སར་ མེད་ པའི་ ན་ཟུག་ འདི་ ག་དེ་སྦེ་ འདུག་ # ཟེར་ ང་ ལུ་ བགའ་ ཡི་ བགའ་ ཡི་ ར་ འདྲི་ དེས །

ང་ གིས་ ཁོ་ གི་ ལན་ ག་ནི་ཡང་ སླབ་ མ་ ཚུགས །

ཡུདཔ་ཅིག་ལས་ ཁོ་ གིས་ ཨིན་ པས སྨོ་ཞིག

ང་ གིས་ ཡང་ ད་རེས་སྐབས་ཅིག་ སྒྲ་འཛིན་ མཐོང་ པའི་ དཔྱད་རིག་ མིན་འདུག

ག་ཅི་ར་ཨིན་རུང་ # ནངས་པ་ ཡང་ མ་ ཕྱད་ པ་ ཅིན་ ངེ་གི་ ཨམ་ འདི་ ལུ་ འདྲི་ བལྟ་ གེ་ ཟེར་ སླབ་ སྦེ་ ཁོ་ ཉལ་ ད་ ཡི །

དེ་ལས་ ང་ར་ རྐྱངམ་གཅིག་ མལ་ཆ་ མགུ་ཏོ་ གུ་ བསྐྱལ་ སྦེ་ གཉིད་ ཡང་ ལོག་ མ་ བཏུབ །

མནོ་བསམ་ འདི་ ནི་ ག་ར་ སྒྲ་འཛིན་ གྱི་ སྐོར་ལས་ མ་གཏོགས་ གཞན་ གྱི་ སྐོར་ལས་ འོང་ ར་ མ་ བཏུབ །

སེམས་ ལུ་ ཡང་ དུས་ ཨ་རྟག་དང་མ་འདྲ་བའི་ ན་ཟུག་ དང་ འཁྲུལ་སྣང་ ཅིག་ འཁོར་ ཡི །

རང་ རྐྱངམ་གཅིག་ འདི་བཟུམ་ གྱི་ མནོ་བསམ་ བཏང་ པའི་ བསྒང་ ལས་ འཆོལ་ལོ་ བཟུམ་ གྱི་ སྣང་བ་ ཅིག་ ཡང་ འབྱུང་ ནི་ འདུག

དེའི་ བསྒང་ ངེའི་ མནོ་བསམ་ ལས་ འབད་བ་ཅིན་ # ང་ དང་ མོ་ གི་ བར་ ན་ དགའ་མཐུན་ གྱི་ བདེ་བ་ ཟེར་ རུང་ འ་ནེམ་ཅིག་ སྦེ་ མཇུག་བསྡུ་ བའི་ རྟགས་མཚན་ འོང་ ནི་ མས །

ངེ་གི་ མིག་ཏོ་ ཁ་ ལས་ མིག་ཆུ་ ཡང་ རང་བཞིན་གྱིས་ ཐོན་འོངས་ ཡི །

མིག་ཆུ་ འདི་ ལུ་ # ང་ གིས་ ཁྱོད་ མིག་ཏོའི་ ནང་ ལུ་ དགའ་ཏོག་ཏོ་ སྦེ་ མ་ སྡོད་ པར་ # ག་ཅི་སྦེ་ ཕྱི་ཁར་ འཐོནམ་ སྨོ་ ཟེར་ འདྲིཝ་ ད་ # མིག་ཆུ་ འདི་ གིས་ # ད་རིས་ ཚུན་ཚོད་ ཁྱོད་ ཀྱི་ མིག་ཏོའི་ ནང་ ལུ་ རྒྱན་ཆ་ སྦེ་ # ངེ་གི་ ཆ་རོགས་ མཁའ་འགྲོམ་ གཅིག་ ཡོད །

དེ་འབདཝ་ད་ # དུས་ ད་རིས་ ལས་ མོ་ ཡང་ ཁྱོད་ ཀྱི་ མིག་ཏོའི་ ནང་ ལས་ འབྱང་ པའི་ ཉིནམ་ ཨིནམ་ལས་ # ང་ ཡང་ མ་ དགའ་ བར་ ཕྱི་ཁར་ ཐོན་འགྱོཝ་ ཨིན་ ཟེར་ སླབ་ དེས ། # མ་པ་ མིག་ཆུ་ གིས་ # འདི་བཟུམ་ སླབ་ མི་ ཚུགས །

ཨིན་རུང་ ང་ར་ གི་ མི་ཚེའི་ ནང་ སེམས་ སྐྱོ་ བའི་ ཉིནམ་ འགོ་བཙུགས་ པའི་ དུས་ འབད་ ནི་ འདི་གིས་ # རང་ གི་ ཚོར་སྣང་ ལུ་ ཡང་ འདི་བཟུམ་ གྱི་ སྣང་བ་ བྱུང་ ཡི །

དེའི་ ནངས་པ་ ཕྱི་རུ་ ཐུན་ཚན་ ཚུ་ ག་ར་ མཇུག་བསྡུ་ སྦེ་ ཁྲུས་ཁང་ ནང་ གཟུགས་ འཁྱུ་ བའི་ བསྒང་ ངེའི་ ལྟོ་ཚང་ འདི་ གིས་ ཁྲུས་ཁང་ གི་ སྒོ་ གུ་ ཤུགས་ སྦེ་ རྡུང་ དེས །

དེ་ལས་ ང་ ཡང་ རྣམ་རྟོག་ལངས་ ཏེ་ གཟུགས་ ཁར་ གླང་ལེབ་ ཡང་ མ་ དགཔ་ ལས་ ཕྱི་ཁར་ འཐོནམ་ ད་ # ཁོ་ བུང་ ཡང་ གཏང་ ཚུགས་ མ་ ཚུགས་ སྦེ་ སྒྲ་འཛིན་ ཤུགས་ སྦེ་ ན་ སྟེ་ ཝེ་ལོར་ སྨན་ཁང་ ནང་ ཡར་སོང་ པའི་ སྐོར་ལས་ སླབ་ དེས །

དེ་ལས་ # ང་ ཡང་ ཡུདཔ་ཐེངས་ཅིག་ མནོ་བསམ་ ག་ནི་ཡང་ གཏང་ མ་ ཤེས་ པར་ ལུས་ སོ་ ནུག

ཡུདཔ་ཅིག་ལས་ བུམོ་ ཚུ་ གི་ ཉལ་ཁང་ གི་ སྒོ་ ཁར་ སོང་ སྟེ་ སྒྲ་འཛིན་ གྱི་ ཆ་རོགས་ བདེ་སྐྱིད་ ལུ་ འདྲིཝ་ ད་ བདེ་སྐྱིད་ ཀྱིས་ སྒྲ་འཛིན་ # ཝེ་ལོར་སི་ཨེམ་སི་ སྨན་ཁང་ ནང་ # སྨན་བཅོས་ ལུ་ ཡར་སོང་ པའི་ སྐོར་ལས་ དང་ # འབྲུག་ ལས་ མོ་རའི་ སྤུན་ཆ་ ཚུ་ ཡང་ ག་ར་ ལྷོད་ དེ་ ཡོད་ པའི་ གུ་ མོ་ གི་ ནད་གཞི་ འདི་ མཁལ་རྡོག་ མེདཔ་ཐལ་སོངམ་ མ་ཚད་ # གནས་སྟངས་ ཡང་ ལཱ་ཁག་ ཅིག་ ལུ་ ཡོད་ པའི་ སྐོར་ལས་ སླབ་ དེས །

ཉིནམ་ འདི་ ལས་ འགོ་བཙུགས་ ངེ་གི་ སེམས་ འདི་ རྩེ་ གཉིས་ ལུ་ གྱུར ། # སེམས་ རྩེ་ གཉིས་ ཀྱི་ བར་ ན་ གྲོས་བསྡུར་ མནོ་མནོཝ་ཅིག་ འབད་ དགོཔ་ ཐོན་ སོ་ ཡི །

སེམས་ རྩེ་ གཅིག་ གིས་ འབད་བ་ཅིན་ # མོ་ འཕྱད་ པར་ འགྱོ་ མི་ དགོ །

མོ་ གིས་ ཁྱོད་ ལུ་ དགའ་ ག་ མི་ དགའ་ མ་ ཤེསཔ་ ལས་ # མོ་ འཕྱད་ པར་ འགྱོ་ ནི་ འདི་ # ཧ་ ར་ ཧ་ བས །

དེ་མ་ཚད་ ཁྱོད་ མཐོང་ པ་ ཅིན་ མོ་ གི་ ཕམ་ སྤུན་ཆ་ ཚུ་ གིས་ ཁྱོད་ ལུ་ ངོས་ལེན་ ག་དེ་སྦེ་ འབད་ འོང་ ག་ ཡང་ མི་ ཤེས་ ཟེར་ ཨིན་ པས །

ད་རུང་ སེམས་ རྩེ་ གཅིག་ གིས་ འབད་བ་ཅིན་ # ཁྱོད་ ཀྱིས་ མོ་ ལུ་ དགའ་ བའི་ སེམས་ཤུགས་ འདི་ # དངོས་སུ་ སྟོན་ ནིའི་ དུས་སྐབས་ འདི་ ད་རིས་ འ་ནེམ་ཅིག་ཁར་ འདུག

ཁྱོད་ མོ་ འཕྱད་ པར་ མ་ འགྱོ་ བར་ ནཱ་ ར་ སྡོད་ རུང་ མོ་ གི་ ཚ་གྱང་ གིས་ ཁྱོད་ སློབ་སྦྱོང་ ལེགས་ཤོམ་ སྦེ་ འབད་ མི་ ཚུགས །

དེ་བ་འདི་ ད་རིས་ གོ་སྐབས་ ཡོད་ པའི་ བསྒང་ འཕྱད་ པར་ འགྱོ་ བ་ ཅིན་ དྲག་ འོང་ ཟེར་ སླབཔ་ ཨིན་ པས །

ད་རུང་ སེམས་ རྩེ་ གཅིག་ གིས་ ཁྱོད་ མོ་ འཕྱད་ པར་ འགྱོ་ རུང་ # ཁྱོད་ དྲུང་འཚོ་ འདི་ ནི་ མེན་ པས །

མོ་ གི་ བཅོ་ཁ་ ཁྱོད་ ཀྱིས་ རྐྱབ་ མི་ ཚུགས །

དེ་བ་འདི་ རང་ གི་ སློབ་སྦྱོང་ ལུ་ བར་ཆད་ མ་ རྐྱབ །

གནམ་བསྐོས་ ར་ ཡོད་ པ་ ཅིན་ # མོ་ དང་ ག་དེ་སྦེ་ཡང་ འཕྱད་ ཚུགས་ ཟེར་ སླབཔ་ ཨིན་ པས །

ད་རུང་ དེ་ གི་ ལན་ ལུ་ སེམས་ རྩེ་ གཅིག་ གིས་ ཁྱོད་ ལུ# གོ་སྐབས་ ཡོད་ པའི་ སྐབས་ # མོ་ འཕྱད་ པར་ མ་ འགྱོ་ བ་ ཅིན་ # ལོག་ ཤུལ་ལས་ མོ་ དང་ འཕྱདཔ་ ད་ # ཁྱོད་ ཀྱི་ གདོང་ འདི་ མོ་ ལུ་ སྟོན་ ནུམ་ ག་ ཟེར་ འདྲིཝ་ ཨིན་ པས །

དེ་མ་ཚད་ ཁྱོད་ར་ ཉལ་ སའི་ གྱང་ གུ་ སྦྱར་ ཡོད་ པའི་ པར་ འདི་ ཚུ་ ལུ་ ཚར་ཅིག་ བལྟ་ ད་ ཟེར་ སླབཔ་ ཨིན་ པས །

དེ་ལས་ ང་ གིས་ ཉལ་ཁྲི་ གི་ གྱང་ གུ་ སྦྱར་ ཡོད་ པའི་ པར་ ཚུ་ ལུ་ ལྟཝ་ ད་ # ང་ དང་ མོ་ འཛམ་གླིང་ དགའ་མཐུན་ གྱི་ ཉིནམ་ འདི་ ནང་ བཏབ་ ཡོད་ པའི་ མོ་ གི་ པར་ ཚུ་ གིས་ ཡང་ ང་ བོ་ དོ་ བཟུམ་སྦེ་ མཐོངམ་ ཨིན་ པས །

ཚེ་ ཧེ་མའི་ ལས་ ཨིན་ན་ ཡང་ན་ རང་ གི་ སེམས་ བདག་འཛིན་ འབད་ མ་ ཚུགས་ པའི་ སྐྱོན་ ཨིན་ན་ མ་ ཤེས །

ས་ ག་ཏེ་ སྡོད་ རུང་ བག་ མ་ ཆགས །

སེམས་ རྩེ་ གཉིས་ གྲོས་བསྡུར་ འབད་ བའི་ གྲོས་ཆོད་ དེ་ གིས་ དེའི་ ནངས་པ་ ར་ # ང་རའི་ དངོས་མེད་ སེམས་ འདི་ གིས་ # དངོས་ཅན་ ལུས་ འདི་ # ཡང་ དབང་མེད་པར་ ཁྱིད་ ཞིནམ་ལས་ # རེལ་ལིའི་ ནང་ འཛུལ་ ཏེ་ ས་གནས་ རཱས་ཏ་ ལས་ ལྷོ་ཕྱོགས་ ཝེ་ལོར་ ལུ་ གཡོ་ ཆི་ ཡི །

ཝེ་ལོར་ ལུ་ ལྷོད་ པའི་ བསྒང་ ལས་ # ཕྲངམ་ཕྲང་ ས་ ར་ སི་ཨེམ་སིའི་ སྨན་ཁང་ འཚོལ་སོང་ ཡི །

མོ་ གི་ ཆ་རོགས་ བདེ་སྐྱིད་ ཀྱིས་ སླབ་ དོ་ བཟུམ་སྦེ་ མཁལ་རྡོག་ བཅོ་ཁང་ གི་ ཕྱི་ཁ་ ལུ་ མོ་ གི་ ཨ་པ་ དང་ ཨའི ། དེ་ལས་ བུཚ་ ཅིག་ ཡང་ སྡོད་ ནུག

མོ་ གི་ ཨའི་ འདི་ མཐོངམ་ ཅིག་ ང་ གིས་ མོ་ གི་ ཨའི་ ཨིནམ་ ཤེས་ ཅི ། དེ་མ་ཚད་ མོ་ དང་ འཕྱད་ དོ་ བཟུམ་ གྱི་ དགའ་ཚོར་ ཅིག་ ཡང་ བྱུང་ ཡི །

མོ་ གི་ ཨའི་ དང་ མོ་ གདོང་ མ་འདྲཝ་ ག་ནི་ཡང་ མིན་འདུག

དེ་ལས་ ང་ གིས་ ཁོང་ གི་ སྦོ་ལོགས་ཁར་ སྦྱར་ ཏེ་ ནཱ་བུ་ སྒྲ་འཛིན་ གྱི་ ཕམ་ ཨིན་ན་ ཟེར་ འདྲིཝ་ ད་ # ཁོང་ ཆ་ཁྱབ་ ཡང་ ག་ར་ ཧ་ལས་ པའི་ ངང་ལས་ ཡར་ ལོངས་ ཞིནམ་ལས་ ཨིན །

སྟེ་ ཁྱོད་ ག་ཏེ་ ལས་ འོངམ་ སྨོ་ ཟེར་ འདྲི་ དེས །

ང་ གིས་ ཡང་ ང་ དང་ སྒྲ་འཛིན་ སློབ་སྦྱོང་ འབད་ སར་ གཅིག་ཁར་ ཨིན །

དེ་མ་ཚད་ ཆ་རོགས་ འཆམ་ཏོག་ཏོ་ ཅིག་ ཡང་ ཨིན །

ད་རིས་ མོ་ ན་ སྟེ་ ཨིན་ པས ཟེར་ བའི་ གནས་ཚུལ་ གོ་ སྟེ་ བལྟ་ བར་ འོངས་ ཡི་ ཟེར་ སླབ་ ཅི །

དེ་ལས་ ཁོང་ ཕམ་ ཆ་ཁྱབ་ ཡང་ མྱ་ངན་ དང་ ཚ་གྱང་ གིས་ ག་ནི་ཡང་ སླབ་ ནི་ མིན་འདུག

ང་ ཡང་ ག་ཅི་ཡང་ འབད་ མ་ ཤེས་ པར་ སྡོད་ པའི་ བར་ ན་ ར་ # ཨ་པ་ དང་ ཨའི་ གཉིས་ ཕྱི་ཁར་ ཐོན་ ཡར་ སོ་ ཡི །

དེ་ལས་ མོ་ གི་ ཕོ་རྒནམ་ ཨིན་ན་ ག་ཅི་ ཨིན་ན་ ཡང་ མ་ ཤེས་ པའི་ བུཚ་ དེ་ ལུ་ # ང་ གིས་ སྒྲ་འཛིན་ ག་དེ་སྦེ་ ཡོད་ ཟེར་ འདྲིཝ་ ད་ # ཁོ་ གིས་ མོ་ ད་ལྟོ་ ཚབས་ཆེན་སྨན་བཅོས་སྡེ་ཕྲན་ ནང་ ལུ་ ཡོད །

མོ་ ལུ་ མཁལ་རྡོག་ འཕྲལ་མགྱོགས་ ར་ མ་ བཙུགས་ པ་ ཅིན་ # ཤི་ ནིའི་ ཉེན་ཁ་ ཡོདཔ་ དང་ # འཕྲལ་མགྱོགས་ར་ བཙུགས་ གེ་ ཟེར་ བ་ ཅིན་ # མཁལ་རྡོག་ མ་ ཐོབ་ པའི་ སྐོར་ལས་ སླབ་ དེས །

དེ་ལས་ ང་ གིས་ ཁོ་ ལུ་ མོ་ གི་ ཁྲག་ གི་ སྡེ་ཚན་ ག་ཅི་ སྨོ་ ཟེར་ འདྲིཝ་ ད་ # བི་ ནེ་གེ་ཊིབ་ # ཨིན་ པས ཟེར་ སླབ་ དེས །

བི་ ནེ་གེ་ཊིབ་ ཟེར་ མིའི་ ཁྲག་ འདི་ ནི་ # ས་གནས་ ག་ཏེ་ཡང་ སྐྱོ་དྲགས་ ཅིག་ འབདཝ་ལས་ # མཁལ་རྡོག་ ཕར་ ར་ བཞག# ཁྲག་ ཡང་ འཐོབ་ ཚུགས་ པར་ ལཱ་ཁག་ འདུག་ ཟེར་ སླབ་ དེས །

དེ་ལས་འབདན་ # ངེ་གི་ མནོ་བསམ་ ལུ་ # མོ་ ལུ་ ཁ་རྗེ་ འདུག་ ཟེར་ མནོ་ ཞིནམ་ལས་ # ང་ གིས་ ཁོ་ ལུ་ ཁྱེད་ ཆ་ཁྱབ་ # དེ་ཚུན་ཚོད་ ཚ་གྱང་ # ལང་ དགོཔ་ མིན་འདུག

ངེ་གི་ ཁྲག་ དང་ མོའི་ ཁྲག་ གི་ སྡེ་ཚན་ གཅིག་ ཨིནམ་ལས་ # ངེ་གི་ མཁལ་རྡོག་ བཏུབ་ པ་ ཅིན་ # བཙུགས་ ད་ ཟེར་ སླབཔ་ ད་ # ཁོ་ འདི་འཕྲོ་ལས་ སེམས་ དགའ་ བའི་ རྣམ་འགྱུར་ དང་ གཅིག་ཁར་ ཡར་ ལོངས་ ཞིནམ་ལས་ # དབའེ་ བཀྲིན་ ཆེ་ ཡི །

ང་བཅས་ ཕམ་ སྤུན་ཆ་ ཚུ་ ག་ར་ མོ་ ཤི་ ནི་ ཨིན་ པས ཟེར་ སྡུག་བསྔལ་ གྱི་ ངང་ ལུ་ སྡོད །

མོ་ འདི་ ཁྱོད་ ཀྱིས་ གསལ་ ཚུགས་ ནི་ ཨིན་ པས ཟེར་ སླབཔ་ དང་ གཅིག་ཁར་ # འདི་འཕྲོ་ལས་ ཁོ་ གིས་ ང་ ཟ་ཁང་ ནང་ ཁྱིད་ དེ་ འགྱོ་ ཡི །

ཟ་ཁང་ སྦོམ་ ཅིག་ ནང་ ལུ་ ང་ སྡོད་ སའི་ ཁང་མིག་ གཅིག་ དང་ # དེ་ལས་ བཞེས་སྒོ་ འདི་ ཚུ་ ཡང་ # ལེགས་ཤོམ་ སྦེ་ བྱིན་ དེས །

དེ་ལས་ འདི་ ནང་ ལས་ ལྟོ་ ཟ་ སྦེ་ # ད་རུང་ སྨན་ཁང་ ནང་ # ཞིབ་དཔྱད་ འབད་ བར་ སོང་ ཡི །

ཞིབ་དཔྱད་ ཡང་ མ་བཏུབ་བཏུབཔ་ སྦེ་ འབད་ ཞིནམ་ལས་ # ང་ ལོག་སྟེ་ར་ ཟ་ཁང་ ནང་ སོང་ སྟེ་ ཉལ་སྡོད་ ཅི །

འདི་ ནང་ # དུས་ཡུན་ ཆུ་ཚོད་ NUM དེ་ཅིག་ གི་ རིང་ ལུ་ ང་ གཉིད་ ཐལ་སོང་ ནུག

གཉིད་ ཚོར་ བའི་ བསྒང་ ལས་ སྒྲ་འཛིན་ གྱི་ སྤུན་ཆ་ འདི་ ཡང་ # ངེ་གི་ སྦོ་ལོགས་ཁར་ ལོངས་སྡོད་ ནུག

དེ་ལས་ ཁོ་ གིས་ ང་ ལུ་ གཞན་དང་མ་འདྲ་བའི་ དགའ་ཚོར་ བསྐྱེདཔ་ མ་ཚད་ # བློ་ ཚུ་ ཡང་ ག་ར་ ཞེ་ས་ དང་ གུས་ཞབས་ ཀྱི་ ཐོག་ ལས་ # ང་བཅས་ ཆ་ཁྱབ་ དང་ སྒྲ་འཛིན་ མོ་ར་ ཁ་རྗེ་ སྦོམ་ ར་ འདུག

ད་ལྟོ་ དྲུང་འཚོ་ གིས་ ཁྱོད་ ཀྱི་ མཁལ་རྡོག་ འདི་ # མོ་ ལུ་ བཏུབཔ་སྦེ་ སླབ་ དེས་ ཟེར་ ཨིན་ པས །

དེ་ལས་ ང་ ཡང་ # མོ་ ལུ་ ངེ་གི་ མཁལ་རྡོག་ འདི་ གིས་ ཕན་ཐོགས་ ནི་ ཨིན་ པས ཟེར་ དགའཝ་ མ་གཏོགས་ ངེའི་ གཟུགས་ ཁ་ ལས་ མཁལ་རྡོག་ བཏོན་ ནི་ ལུ་ འདྲོག་བྱེལ་ མ་པ་ལས་ མ་ བྱུང་ །

ངེ་གི་ སེམས་ འདི་ གིས་ སྒྲ་འཛིན་ལྷ་མོ་ ཟེར་ མིའི་ བུམོ་ འདི་ ལུ་ # དགའ་བ་ དང་ བརྩེ་བ་ འ་ནེམ་ཅིག་ སྡོད་ ནུག

ངེ་གི་ ཕམ་ རྒན་རྒས་ གཉིས་ ལུ་ བུ་ ཟེར་ རུང་ བུམོ་ ཟེར་ རུང་ ང་ གཅིག་ ར་ ཨིན །

གལ་སྲིད་ ངེ་གི་ སྲོག་ ལུ་ གནོད་རྐྱེན་ བྱུང་ པ་ ཅིན་ # ངེ་གི་ ཕམ་ གཉིས་ ལུ་ སྡུག་བསྔལ་ ག་དེམ་ཅིག་ ཕོག་ ནི་ ཨིན་ པས །

ང་ གིས་ འདི་ ཚུ་ ཕར་ ར་ བཞག ང་རའི་ མི་ལུས་རིན་ཆེན་ གྱི་ སྲོག་ ལུ་ ཡང་ # མ་ ཕངས་ པར་ མོ་ གི་ དོན་ལུ་ གྲ་སྒྲིག་ སྦེ་ སྡོད་ ཅི །

དེ་ལས་ ང་ གིས་ ཁོ་ ལུ་ ཁྱོད་ ཀྱི་ མིང་ ག་ཅི་ ཨིནམ་ ཟེར་ འདྲིཝ་ ད་ # ཁོ་ གིས་ ངེ་གི་ མིང་ ལས་འཕྲོ་ ཨིན་ ཟེར་ སླབ་ དེས །

ང་ དང་ སྒྲ་འཛིན་ ཚར་ཅིག་ འཕྱད་ མི་ ཚུགས་ ག་ ཟེར་ འདྲིཝ་ ད་ # ཁོ་ གིས་ མོ་ ད་ལྟོ་ ཚབས་ཆེན་སྨན་བཅོས་སྡེ་ཕྲན་ # ཁང་མིག་ ནང་ ཨིནམ་ལས་ # ག་དང་ཡང་ འཕྱད་ མི་ སྟེར་ བས་ ཟེར་ སླབ་ དེས །

དེ་ལས་ ང་ ཡང་ ལོག་ཅི་ལོག་ཅི་ར་ འདྲི་ མ་ ནུམ །

དེ་ཚེ་ གི་ ཉིནམ་ འདི་ # འ་ནེམ་ཅིག་སྦེ་ མཇུག་བསྡུ་ ཡོད་ རུང་ # དེའི་ ནངས་པ་ དྲོ་པ་ ཆུ་ཚོད་ བརྒྱད་ ཀྲིག་ཀྲི་ ལུ་ # ལས་འཕྲོ་ ཡང་ ང་ འབད་སར་ འོང་ དེས །

ཁོ་ གིས་ སྒྲ་འཛིན་ གྱི་ ཨ་པ་ དང་ ཨའི་ གཉིས་ ཡང་ ཡར་ གཡུས་ ཁ་ ལུ་ རིམ་གྲོ་ དང་ གཞན་ འབད་ དགོཔ་ ལེ་ཤ་ ཡོདཔ་ ལས་ # མདང་ཕྱི་རུ་ ལས་ ལོག་ འབྲུག་ ལུ་ ཡར་ སོ་ ཡི །

དེ་ལས་ ཁོང་ ཕམ་ གཉིས་ ཡང་ ཁྱོད་ དང་ འཕྱད་ ནི་ གི་ རེ་བ་ སྦོམ་ འདུག

ཨིན་རུང་ ཁོང་ རེལ་ལིའི་ ནང་ མདང་ཕྱི་རུ་ འཚབ་འཚབ་ སྦེ་ འགྱོ་ དགོཔ་ ཐོན་ སོ་ ཡི །

དེ་འབདཝ་ད་ # ཁོང་ ཕམ་ གཉིས་ ཀྱིས་ ཡང་ ཁྱོད་ ལུ་ བཀའ་དྲིན་ སྦོམ་ སྦེ་ ར་ ཆེ་ ཡི་ ཟེར་ སླབ་ དེས །

དེ་ དང་ གཅིག་ཁར་ ད་རེས་ ཁྱོད་ ཀྱི་ ཟད་འགྲོ་ འབད་ ཟེར་ ཏི་རུ་ སྟོང་ཕྲག་NUM བཞག་ དེས །

མཁལ་རྡོག་ གི་ ཐད་ ལུ་ བཀའ་དྲིན་དགའ་ཚོར་ ལོག་ བསྐྱེད་ ནི་ ཨིན་ ཟེར་ སླབ་ དེས །

ད་རེས་ ཁྱོད་ ང་བཅས་ ཀྱི་ བླམ་ དང་ དཀོན་མཆོག་གསུམ་ བཟུམ་ ཅིག་ ཨིན་ ཟེར་ སླབ་ དེས །

དེ་ལས་ ང་ གིས་ ད་རེས་ ང་ ནཱ་ འོང་ དགོ་ མི་ འདི་ སྒྲ་འཛིན་ ལུ་ མཁལ་རྡོག་ བྱིན་ ནི་ སྦེ་ འོངས་འོངསམ་ མེན །

ང་བཅས་ གཉིས་ ཆ་རོགས་ འཆམ་ཏོག་ཏོ་ ཅིག་ འབདཝ་ལས་ # མོ་ བལྟ་ བར་ འོངས་འོངསམ་ ཨིན །

མོ་ར་ གི་ ཁ་རྗེ་ ལས་ བརྟེན་ # ངེ་གི་ མཁལ་རྡོག་ ཡང་ མོ་ ལུ་ བཏུབཔ་ ལས་ # ང་ གིས་ ཡང་ མི་ བྱིན་ མནོ་ བའི་ མནོ་བསམ་ དང་ # ཁྱེད་ ལས་ མཁལ་རྡོག་ གི་ རིན་ ལེན་ ནི་ གི་ མནོ་བསམ་ མེད །

ཟད་འགྲོ་ ཡང་ ང་ར་ ལངསམ་ སྦེ་ ཡོད་ ཟེར་ སླབ་ སྦེ་ ཏི་རུ་ མ་ ལེན །

དེ་ལས་ # ཁོ་ ཡང་ ག་ཅི་ ཡང་ སླབ་ ནི་ མིན་འདུག་ ཡུདཔ་ཅིག་ལས་ # ཁོ་ གིས་ ད་ མཁལ་རྡོག་ འཕྲལ་མགྱོགས་སྦེ་ར་ བཙུགས་ དགོཔ་ འདུག

དེ་འབདཝ་ལས་བརྟེན་ # ཁྱོད་ ཀྱིས་ ཉན་ བཏུབ་ པ་ ཅིན་ # ག་དེ་མགྱོགས་མགྱོགས་ འབད་ ཚུགས་ པའི་ མནོ་བསམ་ ཨིན་ ཟེར་ སླབ་ དེས །

ང་ གིས་ ཡང་ མོ་ ལུ་ ཕན་ཐབས་ ཡོད་ པ་ ཅིན་ # ད་ལྟོ་ ར་ འབད་ རུང་ # ང་ གིས་ འབད་ ཆོག་ཆོ་ སྦེ་ ཡོད་ ཟེར་ སླབ་ སྦེ་ ང་བཅས་ གཉིས་ ཆ་ ར་ སྨན་ཁང་ ནང་ སོང་ ཡི །

སྨན་ཁང་ ནང་ ལྷོདཔ་ ད་ # དྲུང་འཚོ་ གིས་ ང་བཅས་ གཉིས་ ལས་ ངག་བརྗོད་ དང་ ཉོག་མེད་ཡི་གུ་ ཚུ་ ལེན་ ཞིནམ་ལས་ # ང་ ཉིནམ་ འདི་ ལས་ འགོ་བཙུགས་ ཏེ་ ཉིན་གྲངས་ NUM གི་ རིང་ ལུ་ ཉིནམ་ རེ་ ནང་ ཞིབ་དཔྱད་ ཚར་ གསུམ་ གསུམ་ རེ་ འབད་ ཡི །

དེའི་ སྐབས་ སྒྲ་འཛིན་ དང་ ཚར་ཅིག་ འཕྱད་ གེ་ མནོ་ རུང་ ཡང་ མོ་ ཚབས་ཆེན་སྨན་བཅོས་སྡེ་ཕྲན་ ནང་ ཨིནམ་ལས་ # ང་བཅས་ དང་ འབྲེལ་བ་ མ་པ་ལས་ འཐབ་ མ་ ཆོགཔ་ སྦེ་ འདུག

ཉིན་གྲངས་ NUM ཚང་ ཞིནམ་ལས་ # ངེ་གི་ མཁལ་རྡོག་ མོ་ ལུ་ བཙུགས་ ཅི །

དེའི་ སྐབས་ # གཤག་བཅོས་ ཀྱི་ ཁང་མིག་ ནང་ འཛུལ་ བའི་ སྐབས་ སྒྲ་འཛིན་ ཡང་ འབག་འོངས་ ཡི །

ང་ གིས་ མོ་ ཚར་ཅིག་ བལྟ་ བའི་ བསྒང་ ལས་ མོ་ དྲན་པ་ མེདཔ་ མ་ཚད་ མོ་ གི་ གདོང་ གི་ བཀྱག་ འདི་ ཚུ་ ཡང་ ག་ར་ ཉམས་ སོ་ ནུག དེ་ལས་ མོ་ ཁང་མིག་ སོ་སོ་ ཅིག་ གི་ ནང་ བཙུགས་ ད་ ཡི །

ཉལ་ཁྲི་ གུ་ ཉལ་ བའི་ བསྒང་ ལས་ ངེ་གི་ སྨོན་ལམ་ ཟེར་ རུང་ ངེ་གི་ མཁལ་རྡོག་ འདི་ གིས་ ངེའི་ སྒྲ་འཛིན་ ལུ་ ཕན་ཐོགས་ བཅུག་ཅིག

དེ་མ་ཚད་ ང་བཅས་ གཉིས་ ཀྱི་ མི་ཚེ་ ཡང་ བར་ཆད་ མེད་ པར་ # གཅིག་ཁར་ སྡོད་ བཅུག་ཅིག་ ཟེར་ སྨོན་ལམ་ བཏབ་ ཅི །

དྲོ་པ་ ཆུ་ཚོད་ བདུན་ ཀྲིག་ཀྲི་ ལུ་ སྨན་གཡོགམོ་ འདི་ གིས་ # ངེ་གི་ གཟུགས་ ཁར་ ཁབ་ བཙུགསཔ་ ཅིག་ ང་ ནི་ དྲན་མེད་ ཡར་ སོ་ ནུག

ཕྱི་རུ་ ཆུ་ཚོད་ ལྔ་ དེ་ཅིག་ ལས་ ང་ དྲན་པ་ འོངས་ ཡི །

དེའི་ སྐབས་ ངེ་གི་ གཟུགས་ ཁར་ གཤག་བཅོས་ འབད་འབད་བའི་ ན་ཟུག་ ག་ནི་ཡང་ མེད་ རུང་ ཁ་ སྐོམ་ པའི་ སྡུག་བསྔལ་ གནམ་མེད་ས་མེད་ མྱོངས་ ཅི །

ཨིན་རུང་ སྨན་གཡོགམོ་ འདི་ ཚུ་ གིས་ ང་ ལུ་ ཆུ་ མ་པ་ལས་ བྱིན་ མ་ བཏུབ །

དེ་ལས་ ཞག་གྲངས་ ལྔ་ གི་ རྒྱབ་ ལས་ ང་ ཡང་ དྲག་ སྟེ་ ཧིང་སང་ས་ འགྱོ་ བའི་ ཤུལ་ལུ་ དྲུང་འཚོ་ ལུ་ ང་ སློབ་སྦྱོང་ ནང་ འགྱོ་ དགོཔ་ སྦེ་ ཞུཝ་ ད་ བཏུབཔ་ སྦེ་ གསུང་ དེས །

དེ་ལས་ སྒྲ་འཛིན་ གྱི་ སྤུན་ཆ་ འདི་ འབད་སར་ སོང་ སྦེ་ སྒྲ་འཛིན་ དང་ ཚར་ཅིག་ འཕྱད་ དགོཔ་ སྦེ་ སླབཔ་ ད་ # ཁོ་ གིས་ འབད་བ་ཅིན་ # དྲུང་འཚོ་ གིས་ ད་ལྟོ་ མོ་ འབད་སར་ མི་ ག་ཡང་ འཛུལ་ མ་ ཆོགཔ་ སྦེ་ སླབ་ དེས །

དེ་ལས་ ང་ ཡང་ ཐབས་ར་མེད་པར་ # དེ་ཚེ་ ར་ སློབ་སྦྱོང་ སྤེལ་ཁང་ ནང་ ལོག་ ཡར་ སོ་ ཡི །

སློབ་སྦྱོང་ སྤེལ་ཁང་ ནང་ ལྷོདཔ་ ད་ # ཆ་རོགས་ ཚུ་ གིས་ ང་ ག་ཏེ་ ཡར་སོངམ་ སྨོ་ ཟེར་ འདྲི་ དེས །

ང་ གིས་ ཡང་ ཤོབ་རྐྱབ་ སྟེ་ སྨན་ཁང་ ནང་ སོངམ་ ད་ གཤག་བཅོས་ ཆུང་ཀུ་ ཅིག་ འབད་ དགོཔ་ ཐོན་ ཡི །

དེ་འབདཝ་ལས་ ཟླཝ་ གཅིག་ སྨན་ཁང་ ནང་ ལུས་ སོ་ ཡི་ ཟེར་ སླབ་ ཅི །

ཨིན་རུང་ སྒྲ་འཛིན་ ལུ་ མཁལ་རྡོག་ བྱིན་ པའི་ སྐོར་ལས་ སླབ་ ར་ མ་ སླབ །

དེ་ལས་ # རྩོམ་སྒྲིག་པ་ རང་ གིས་ ཐུགས་རྗེ་ ལུ་ # མཇུག་ར་ ཁྱོད་ འབྲུག་ ལུ་ ལྷོད་ རུང་ ཡང་ མོ་ དང་ གཅིག་ཁར་ ཚར་གཅིག་ ར་ འཕྱད་ པར་ མ་ འགྱོ་ ག་ ཟེར་ འདྲིཝ་ ད་ # ཐུགས་རྗེ་ གིས་ མོ་ དང་ འཕྱད་ ནི་ དང་ གཅིག་ཁར་ ག་དེ་མང་མང་ སྡོད་ ནི །

ངེ་གི་ མི་ཚེ་ ནང་ གི་ རེ་བ་ སྦོམ་ཤོས་ ཅིག་ འབད་ནི་འདི་གིས་ # མི་ འགྱོ་ མནོ་ རུང་ ཡང་ འགྱོ་ དགོཔ་ ཐོན་ ཡི །

ཨིན་རུང་ རང་ ག་ཏེ་ འགྱོ་ ནི་ ཨིན་ན་ དང་ ག་ཅི་ འབད་ ནི་ ཨིན་ན་ ག་ར་ ཚེ་ ཧེ་མའི་ ལས་ ཀྱི་ བཀོད་རྒྱ་ དང་ འཁྲིལ་ དགོཔ་ ཨིནམ་ལས་ # རང་ གི་ མནོ་བསམ་ དང་ རེ་བ་ རྐྱངམ་གཅིག་ ལུ་ དབང་ཚད་ ཡོད་ པ་ གིས་ མི་ བཏུབ་ པས །

འདི་བཟུམ་སྦེ་ སྒྲ་འཛིན་ འདི་ ཡང་ ངེ་གི་ སེམས་ ཀྱི་ མཁའ་འགྲོམ་ དང་ # མོ་ ངེ་གི་ མི་ཚེའི་ ནང་ མེད་ཐབས་མེད་པའི་ བུམོ་ ཅིག་ སྦེ་ གདམ་ཁ་ རྐྱབ་ ཡོད་ རུང་ # ཚེ་ ཧེ་མའི་ ལས་ འདི་ གིས་ མོ་ མི་ ཕྱུགཔོ་ ཅིག་ དང་ # གཉེན་ རྐྱབ་ དགོཔ་ སྦེ་ བཀོད་རྒྱ་ བཏང་ ད་ ནུག

ང་ རྒྱ་གར་ རྒྱལ་ཁབ་ ནང་ ལས་ ལོག་ འབྲུག་ ལུ་ ལྷོད་ དེ་ ཞག་ དག་པ་ཅིག་ འགྱོ་ བའི་ ཤུལ་ལུ་ སྤ་རོ་ ལུ་ མོ་ འཕྱད་ པར་ སོང་ ཡི །

མོ་ གི་ ལོ་རྒྱུས་ དྲིས་ ཡི་ ར་ ཁྱིམ་ གྱི་ སྦོ་ལོགས་ཁར་ ལྷོད་ པའི་ བསྒང་ ལས་ མོ་ དང་ མ་ ཕྱད་ པའི་ ཧེ་མ་ ར་ # མོ་ གི་ སྤུན་ཆ་ ཚུ་ གིས་ མོ་ གཉེན་ རྐྱབ་ ནི་ འབད་ དོ་ ཟེར་ བའི་ ལོ་རྒྱུས་ སླབཔ་ ལས་ # གནས་ཚུལ་ འདི་ ངེ་གི་ སེམས་ འདི་ ལུ་ # དུག་མདའ་ ཤུགས་ཅན་ ཅིག་ ཕོག་ པའི་ ཉམས་ ཤར་ ཡི །

དེ་ལས་འབདན་ ལོ་རྒྱུས་ ཡང་ ལེ་ཤ་ མ་ དྲིས ། ང་ དང་ མོ་ གི་ བར་ ན་ ཚེ་ ད་རེས་ ཀྱི་ ལས་གནམ་བསྐོས་ མེདཔ་ ཨིནམ་ ཧ་གོ་ ཡི །

འདི་བཟུམ་ གྱི་ ལོ་རྒྱུས་ ཚུ་ མནོ་བསམ་ ཡང་ གཏང་ དགོ་ མི་ མནོ་ བས །

སླབ་ དགོ་ ཡང་ མི་ མནོ་ བས །

འཛམ་གླིང་ ནང་ མོ་ མཐོང་ པའི་ ཉིན་མ་ ལས་ ངེ་གི་ སེམས་ ཀྱི་ དགའ་བ་ དང་ ཞི་བདེ་ ཚུ་ ག་ར་ མོ་ གི་ འོག་ ལུ་ རང་དབང་མེད་པར་ ཚུད་ དེ་ རང་ གི་ ཕམ་ ཡང་ ག་དེ་སྦེ་ ཡོད་ ག་ དང་ # ག་ཅི་ འབད་ དོ་ ག་ མནོ་ བའི་ ཚ་གྱང་ བརྗེད་ དེ་ སྡོད་ དགོ་ པའི་ དུས་ བྱུང་ ཡི །

འདི་ ཚུ་ གཅིག་ ལས་ བལྟ་ བ་ ཅིན་ # རང་ གི་ ཚེ་ ཧེ་མའི་ ལས་ དང་ གཅིག་ ལས་ འབད་བ་ཅིན་ རང་ སེམས་ རང་ གིས་ བདག་འཛིན་ འབད་ མ་ ཚུགས་ པའི་ སྐྱོན་ ཅིག་ ཡང་ ཨིན་ པས །

ད་ ག་དེ་སྦེ་ར་ཨིན་རུང་ # ང་ ཐུགས་རྗེ་དབང་ཕྱུག་ ཟེར་ བའི་ མི་ལུས་ འདི་ ཚར་ཅིག་ ཐོབ་ པའི་ སྐབས་ # སྒྲ་འཛིན་ལྷ་མོ་ ཟེར་ བའི་ བུམོ་ དེ་ གི་ དོན་ལུ་ འཕྲོ་བརླག་ བཟུམ་ ཅིག་ ཡར་ སོ་ ཡི །

སྨན་ཁང་ ནང་ ལས་ དྲུང་འཚོ་ གིས་ ང་ ཆང་ འཕྲོ་མཐུད་ དེ་ འཐུངས་ པ་ ཅིན་ # མགྱོགས་པར་ ཤི་ ནི་ ཨིན་ པའི་ ཉེན་བརྡ་ ཚར་ གསུམ་ འབད་ ཡི །

སྒྲ་འཛིན་ དང་ འཕྱད་ མ་ ཚུགས་ པའི་ ཤུལ་ལུ་ ནི་ ང་ གིས་ ཆང་ མེད་ པར་ རྩ་ལས་ སྡོད་ མི་ ཚུགས་ པས །

ང་ ཤི་སོང་ རུང་ # ང་ གིས་ ཁྱོད་ ལུ་ ཞུ་ མིའི་ སྲུང་ འདི་ ཚུ་ སྒྲ་འཛིན་ ལུ་ ལྷག་ སྟེ་ བྱིན་ ཚུགས་ པའི་ རེ་བ་ ཡོད་ ཟེར་ སླབ་ སྦེ་ # ཐུགས་རྗེ་དབང་ཕྱུག་ གི་ མི་ཚེའི་ ནང་ བྱུང་ ཡོད་ པའི་ སྲུང་ དེ་ མཇུག་བསྡུ་ ཡི་ གོ །

མཐོང་སྣང་ ལྔ་པ །

མཐོང་སྣང་ ལྔ་པ་ འགོ་ མ་ བཙུགས་ པའི་ ཧེ་མ་ རྩོམ་འབྲིཔ་ རང་ གི་ ཁ་ཐུག་ ལས་ བར་མཚམས་ ཀྱི་ མཐོང་སྣང་ ཅིག་ ཞུ་ གེ །

མཐོང་སྣང་ བཞི་པ་ ཚུན་ ཐུགས་རྗེ་དབང་ཕྱུག་ ཟེར་ མི་ བཟོ་རིག་འགོ་དཔོན་ དེ་ # རྒྱ་གར་ རྒྱལ་ཁབ་ ས་གནས་ རུར་ཀི་ ཟེར་ ས་ ལུ་ # བཟོ་རིག་ སྦྱོང་བརྡར་ སྤེལ་ཁང་ ནང་ # ལོ་ངོ་ གཉིས་པ་ འགོ་བཙུགས་ པའི་ སྐབས་ ཁོ་ གི་ མི་ཚེའི་ ནང་ # མཐོང་ ར་ མ་ མྱོངས་ པའི་ བུམོ་ སྒྲ་འཛིན་ལྷ་མོ་ ཟེར་ མི་ ཅིག་ དང་ ཕྱད་ དེ་ མོ་ དང་ གཅིག་ཁར་ དགའ་སྤྲོ་ སྒྱུར་ མི་ འདི་ # ཞག་ དང་ ཟླཝ་ དག་པ་ཅིག་ གི་ རིང་ ལུ་ དགའ་ དོ་ བཟུམ་ གྱི་ མཐོང་སྣང་ བྱུང་ རུང་ མི་ཚེ་ གཅིག་ གི་ རྐྱེན་ ངན་པ་ བཟུམ་ ཅིག་ ལུ་ གྱུར་ ཏེ་ སེམས་ ལས་ མོ་ སྤང་ གེ་ ཟེར་ བ་ ཅིན་ སྤང་ ཚུགས་ པའི་ ཐབས་ཤེས་ ཅིག་ མ་ བྱུང་ །

མ་ སྤང་ གེ་ ཟེར་ བ་ ཅིན་ མོ་ དང་ གཅིག་ཁར་ སྡོད་ ནི་ ཕར་ ར་ བཞག་ མཐོང་ སར་ ཡང་ མེད་ པའི་ དབང་གིས་ རང་དབང་མེད་པར་ འཁྲུལ་སྣང་ཅན་ གྱི་ གནས་སྟངས་ ལུ་ ཐུག་ སྟེ་ ཡོདཔ་ ལས་ སེམས་ ཀྱི་ འཁྲུལ་སྣང་ སྤང་ ཚུགས་ པའི་ ཐབས་ཤེས་ ཆང་ ལུ་ བརྟེན་ཏེ་ སྡོད་ ནུག་ ཟེར་ ཞུ་ ནི་ ཨིན །

དེ་བཟུམ་ གྱི་ གནས་སྟངས་ ལུ་ ཐུག་ དགོ་ མི་ འདི་ ཡང་ # གཙོ་བོ་ར་ སྒྲ་འཛིན་ལྷ་མོ་ ཟེར་ མི་ འདི་ གིས་ ཁོ་ གི་ མིག་ ལས་ ནམ་ཡང་ ཡལ་ མ་ ཚུགས་ པའི་ གདོང་ འཇའ་རིསམོ་ ཅིག་ འབག་ ཡོདཔ་ ལས་ བརྟེན་ཏེ་ ཨིན་ པས །

དེ་འབདཝ་ལས་ # མཐོང་སྣང་ ལྔ་པ་ ལས་ འགོ་བཙུགས་ ཏེ་ སྒྲ་འཛིན་ལྷ་མོ་ དང་ དྲི་བ་དྲིས་ལན་ འབད་ ཡོད་ པའི་ སྐོར་ལས་ ཞུ་ ནི་ ཨིན །

སྒྲ་འཛིན་ལྷ་མོ་ ཟེར་ མིའི་ བུམོ་ དེ་ ད་ལྟོ་ ནུབ་ཕྱོགས་ སྤ་རོ་ གི་ ཁྲོམ་ ཁ་ ལུ་ གོ་ལ་ གི་ ཚོང་ཁང་ ཅིག་ བཙུགས་ ཏེ་ ཚོང་ ལེགས་ཤོམ་ སྦེ་ འགྱོ་ བའི་ བསྒང་ འདུག

རྩོམ་འབྲིཔ་ རང་ ཐུགས་རྗེ་དབང་ཕྱུག་ དང་ གཅིག་ཁར་ འབྲེལ་བ་ འཐབ་ ནི་ དང་ ཁོ་ གི་ སྲུང་ ཉན་ ནི་ ལུ་ དཀའ་ཚེགས་ ག་ནི་ཡང་ མེད་ པར་ ལེགས་ཤོམ་ སྦེ་ ཐོབ་ ཡོད་ རུང་ སྒྲ་འཛིན་ལྷ་མོ་ དང་ གཅིག་ཁར་ # འབྲེལ་བ་ འཐབ་ ནི་ ལུ་ ཞག་གྲགས་ ལེ་ཤ་ འགོར་ ཡོད་ པའི་ ཁར་ སྲུང་ གི་ འཕྲོ་མཐུད་ ཡང་ འཐོབ་ ཚུགས་ པར་ ལཱ་ཁག་ བཏང་ ཡི་ ཟེར་ ཞུ་ ནི་ ཨིན །

དེ་ཡང་ དང་པ་ མོ་ ཨམ་སྲུ་ ཅིག་ འབད་ནི་འདི་གིས་ རང་ གི་ སེམས་ ཁར་ ག་ཅི་ ཡོད་ མི་ འདི་ # རོགས་ ལུ་ སླབ་ ཚུགས་ པར་ ལཱ་ཁག་ ཡོདཔ་ དང་ ། # གཉིས་པ་ ང་ ཧང་སྟོང་མར་ མོ་ འབད་སར་ སྲུང་ གི་ དྲི་བ་དྲིས་ལན་ འབད་ བར་ འགྱོ་ ནི་ འདི་གིས་ ཨིན་ པས །

ཨིན་རུང་ རྩོམ་འབྲིཔ་ རང་ གིས་ སྲུང་དེབ་ འདི་ བྲི་ ནི་ ལུ་ བརྩོན་འགྲུས་ དང་ # སྤྲོ་བ་ སྦོམ་ ར་ ཡོདཔ་ ལས་ ཐབས་ཤེས་གནས་སྐབས་ ཀྱི་ སྒོ་ལས་ ཟླཝ་ དག་པ་ཅིག་ གི་ ནང་འཁོད་ ནང་ མོ་ ལས་ ཡང་ # དངོས་བྱུང་ སྲུང་ འདི་ ཚུ་ ཧིང་སང་ས་ སྦེ་ ཐོབ་ ཅི་ ཟེར་ ཞུ་ ནི་ ཨིན །

མོ་ གིས་ ཡང་ # ང་ ལུ་ ཐུགས་རྗེ་དབང་ཕྱུག་ བཟུམ་སྦེ་ ར་ སློབ་དཔོན་ ཟེར་ བོ་ ཞིནམ་ལས་ མོ་ གི་ སྲུང་ དེ་ འགོ་བཙུགས་ ཅི །

ཨའེ་ ང་ ཡང་ ང་རའི་ མི་ཚེའི་ ནང་ ཚར་གཅིག་ དགའ་ ཡོད་ པའི་ བུཚ་ དེ་ གནས་སྟངས་ འདི་བཟུམ་ཅིག་ ལུ་ ཐུག་ སྟེ་ འདུག་ ཟེར་ མི་ འདི་ # ངེ་གི་ རྣམ་ཅོ་ ཁར་ མེ་མདའི་ འུར་སྒྲ་ དང་ འདྲ་ བའི་ གནས་ཚུལ་ ཅིག་ ཨིན་ པས །

ངེ་གི་ སེམས་ ཁ་ ལས་ འབད་བ་ཅིན་ # ཁོ་ ཡང་ གཉེན་ རྐྱབ་ སྟེ་ # བཟའ་ཚང་ དགའ་ཏོག་ཏོ་ སྦེ་ ཡོདཔ་ འོང་ ཟེར་ མནོ་ ཡི །

དེ་འབདཝ་ད་ ང་ གིས་ མནོ་ མི་ འདི་ དང་ ད་ལྟོ་ ཁྱོད་ ཀྱིས་ སླབ་ མི་ འདི་ ག་ར་ ཕྱི་འགྱུར་ ཨིན་ པས །

འདི་ ལུ་ སེམས་ཕམ་ སྦོམ་ ར་ ཡོད །

ད་ ག་དེ་སྦེ་ཨིན་རུང་ ཁོ་ གིས་ ཡང་ ལོ་རྒྱུས་ ཚུ་ # མ་ སླབ་ པའི་ ཧེ་མ་ སེམས་ཕམ་ ཡོད་ པའི་ ཞབས་བྲོ་ ཅིག་ འཐེན་ ནུག

ང་ གིས་ ཞབས་བྲོ་ འཐེན་ གེ་ ཟེརན་ ཞབས་བྲོ་ འཐེན་ མི་ ཤེས །

ཨིན་རུང་ སྲུང་ གི་ ལན་ རྐྱབ་ ད་ གེ །

ད་ ཁོ་ གི་ སྲུང་ འདི་ རྒྱ་གར་ གྱི་ ས་གནས་ རཱས་ཊ་ རུར་ཀི་ བཟོ་རིག་ སློབ་སྦྱོང་ སྤེལ་ཁང་ ནང་ # ང་ ལོ་ངོ་ དང་པའི་ ནང་ ལྷོད་ པའི་ སྐབས་ ཀྱི་ ལོ་རྒྱུས་ ཨིན་ པས །

ང་ གིས་ ཡང་ དེ་ལས་ འཕྲོ་མཐུད་ དེ་ ཞུ་ གེ །

འདི་ མ་ ཞུ་ བའི་ ཧེ་མ་ ང་ར་ གི་ ངོ་སྤྲོད་ ཅིག་ ཞུ་ བ་ ཅིན་ # ངེ་གི་ མིང་ འདི་ ཞུ་ དགོཔ་ མིན་འདུག

ང་ ལོ་ NUM ཨིན །

ངེ་གི་ གཡུས་ ནཱ་ སྤ་རོ་ བྱང་ས་ ལས་ ཨིན །

ང་ ལུ་ སྤུན་ཆ་ ཨ་ཞེམ་ གཉིས་ ཡོད །

ཨ་ཞེམ་ གཅིག་ རྨགཔ་ དྲག་ཤོས་ དང་ མོ་ར་ ཡང་ ཕྱུགཔོ་ ཅིག་ ལུ་ གྱུར་ སོ་ ཡི །

དེ་ལས་ ཨ་ཞེམ་ ཆུང་ཤོས་ འདི་ # ད་ལྟོ་ ཨ་མི་རི་ཀ་ ཝ་ཤིན་ཀྲོན་ ལུ་ ཡོད །

མོ་ ཕར་ སོང་ སྟེ་ དུས་ཅི་ གིས་ ལོ་ བཞི་ ལངས་ སོ་ ཡི །

དེ་ལས་ ངེ་གི་ ཨ་པ་ དང་ ཨའི་ གཉིས་ ལས་ བུམོ་ ཆུང་ཤོས་ ར་ # ང་ འབད་ནི་འདི་གིས་ ང་ ལུ་ དགའཝ་ མ་ཚད་ # ངེ་གི་ མི་ཚེ་ འདི་ ཡང་ ཚོང་པ་ ཕྱུགཔོ་ ཅིག་ དང་ # གཉེན་ རྐྱབ་ བྱིན་ ནི་ གི་ རེ་བ་ ཨིན་ པས །

དེ་མ་ཚད་ ད་ལྟོ་ ས་ དང་ ཕ་ཁྱིམ་ ཡོད་ མི་ འདི་ གུ་ ཧེང་སྐལ་ གོང་ལས་གོང་དུ་ འཕེལ་ ཏེ་ ངེ་གི་ མི་ཚེ་ འདི་ # མི་ གཞན་ གྱི་ རེ་ ས་ དང་ # ལྟག་ ལས་ མར་ དབང་ སྟེ་ སྡོད་ ཚུགསཔ་ བཟོ་ ནིའི་ དམིགས་ཡུལ་ ཨིན་ པས །

ཐུགས་རྗེ་དབང་ཕྱུག་ གིས་ སླབ་ དོ་ བཟུམ་སྦེ་ ང་རའི་ ངོ་རིས་ འདི་ ཡང་ # མི་ ག་ར་ གིས་ འཇའ་རིསམོ་ འདུག་ ཟེར་ སླབཔ་ ཨིན་ པས །

སློབ་གྲྭའི་ ནང་ སྡོད་ པའི་ སྐབས་ ལུ་ ཡང་ # བུཚ་ ལེ་ཤ་ གིས་ དགའ་ བས་ ཟེར་ མི་ ཚུ་ གི་ གྲས་ཁ་ ལས་ རང་ གིས་ ཡང་ རེ་ རེ་ གཉིས་ གཉིས་ ལུ་ དགའ་ བས །

ཨིན་རུང་ ཕམ་ དབང་ ཆེ་ ནི་ འདི་གིས་ དགའ་མཐུན་ གྱི་ འབྲེལ་བ་ བཟོ་ ནིའི་ # གོ་སྐབས་ མ་ ཐོབ །

དེ་འབདཝ་ད་ ང་ འཇའ་རིསམོ་ དང་ རྒྱུ་ནོར་ ཡོད་ ནི་ འདི་གིས་ # ང་ གིས་ ག་ལུ་ཡང་ ཁམས་ བཙོང་ ནི་ དང་ # དཔའ་རྟགས་ བསྒྱུར་ ནིའི་ ཚུ་ རྩ་ལས་ འབད་ ནི་ མེད །

ད་ ང་ ལོ་ NUM འགྱོཝ་ དང་ གཅིག་ཁར་ འབྲུག་ གཞུང་ གི་ ཁ་ཐུག་ ལས་ # རྒྱ་གར་ ལུ་ བཟོ་རིག་ གི་ སྦྱོང་བརྡར་ འབད་ བར་ བཏང་ ཡི །

བཟོ་རིག་ གི་ སྦྱོང་བརྡར་ འབད་ བར་ འགྱོ་ དགོ་ མི་ འདི་ ཡང་ # ཤུལ་ལས་ ངེ་གི་ ཨ་པའི་ རེ་བ་ བཟུམ་སྦེ་ ཁག་འབག་ གི་ ལཱ་ འབད་ ནིའི་ དོན་ལུ་ ཨིན །

སྤེལ་ཁང་ འདི་ ནང་ ལྷོད་ པའི་ བསྒང་ ལས་ ངེ་གི་ སེམས་ འདི་ ཡང་ དགའ་ཏོག་ཏོ་ སྦེ་ ཚོར་ བའི་ ཁར་ རང་གི་ ཕ་ཁྱིམ་ ལས་ ཡང་ ལྷག་ པའི་ དགའ་ཉམས་ བྱུང་ ཡི །

དེ་ལས་ ང་བཅས་ འབྲུག་པའི་ སློབ་ཕྲུག་ ཚུ་ ཡང་ གཅིག་གིས་གཅིག་ལུ་ མཐོང་ ཆེ་ བའི་ ཁར་ # རྫོང་ཁ་ སླབ་ པའི་ བསྒང་ ལས་ # ཧེང་སྐལ་ ར་ སྤུན་ཆ་ བཟུམ་ གྱི་ འདུ་ཤེས་ འབྱུངམ་ ཨིན་ པས །

དེ་ལས་ སྤེལ་ཁང་ ནང་ ལུ་ ལྷོད་ དེ་ ཟླཝ་ མ་ ལངསམ་ ཅིག་ཁར་ ཁོང་ འབྲུག་པའི་ སློབ་སྦྱོང་པ་ བུཚ་ ལོ་ངོ་ གཉིས་པ་ དང་ གསུམ་པ་ འབད་ མི་ ཚུ་ དང་ ཕྱད་ ཅི །

དེའི་ སྐབས་ གཅིག་གིས་གཅིག་ལུ་ ངོ་སྤྲོད་ འབད་ ཡོད་ རུང་ # ང་ དང་ ཁོ་ ག་དེ་སྦེ་ ཕྱད་ ཅི་ ག ། # བློ་ ག་དེ་སྦེ་ སླབ་ ཅི་ ག ། # ལེགས་ཤོམ་ ཅིག་ ཡང་ དཔྱད་རིག་ གཏང་ མི་ ཚུགས་ པས །

ཨིན་རུང་ ཕྱི་རུ་ ཅིག་ འབདཝ་ ད་ ངེ་གི་ ཆ་རོགས་ གཅིག་ གིས་ ང་ ལུ་ ཐུགས་རྗེ་དབང་ཕྱུག་ ཟེར་ མིའི་ བུཚ་ དེ་ གིས་ # ཁྱོད་ ལུ་ དགའ་ དོ་ བཟུམ་ ཅིག་ འདུག་ ཟེར་ སླབ་ དེས །

དེ་ལས་ ང་ གིས་ མོ་ གི་ ལན་ ལུ་ མེནམ་ འོང་ ཟེར་ སླབ་ ཅི །

དེ་ གི་ ནངས་པ་ ལས་ ང་བཅས་ ཚར་ རེ་ ཕྱདཔ་ ད་ ཁོ་ གི་ རྣམ་འགྱུར་ ལུ་ བལྟ་ བའི་ སྐབས་ ཨིནམ་ བཟུམ་ གྱི་ སྣང་བ་ ཅིག་ བྱུང་ ཡི །

ཨིན་རུང་ ཁོ་ གིས་ ཁ་ ལས་ ཐོན་ མ་ སླབ་ ཞིནམ་ལས་ # ང་ གིས་ ཅི་ཡང་ འབད་ཐབས་ མིན་འདུག

ཁོ་ གི་ འབད་གཞག་ ཚུ་ ཡང་ ལེགས་ཤོམ་ ཅིག་ ཡོདཔ་ སྦེ་ མཐོང་ ཅི །

དེའི་ བསྒང་ ལས་ ང་ གིས་ ཡང་ ཁོ་ ལུ་ དགའ་ བའི་ འདུ་ཤེས་ ཅིག་ འབྱུང་ དོ་ ཡོདཔ་ འོང་ ནི་ ཨིན་ པས །

དེ་ལས་ འཛམ་གླིང་ དགའ་མཐུན་ གྱི་ ཉིནམ་ ནངས་པ་ ཨིན་ ཟེར་ བའི་ ད་རིས་ ཕྱི་རུ་ ངེ་གི་ ཆ་རོགས་ བདེ་སྐྱིད་ ཀྱིས་ ནངས་པ་ འབདན་ # ཁོ་ གིས་ ཡང་ ཁྱོད་ ལུ་ དགའ་ ཟེར་ སླབ་ ཚུགས་ པའི་ རེ་བ་ ཡོད་ ཟེར་ སླབ་ དེས །

མོ་ གིས་ འདི་བཟུམ་ སླབ་ པའི་ སྐབས་ ནང་ ན་ ལས་ # ང་ ཡང་ སེམས་ དགའ་ ཡོད་ རུང་ ཕྱི་ཁ་ ལས་ ཙིགཔ་ ཟ་ བའི་ རྣམ་འགྱུར་ སྟོན་ ཡི །

འདི་བཟུམ་ གྱི་ བྱ་སྤྱོད་ འདི་ # ང་བཅས་ ཨམ་སྲུ་ ཚུ་ གི་ རང་བཞིན་ ཨིནམ་ ཁྱེད་ ཕོ་རྒྱ་ ཚུ་ གིས་ ཧ་གོ་ དགོ །

དེ་ལས་ དེའི་ ནངས་པ་ # འཛམ་གླིང་ དགའ་མཐུན་ གྱི་ ཉིནམ་ འདི་ ཁར་ # ང་བཅས་ འབྲུག་ གི་ སློབ་ཕྲུག་ ཚུ་ རྒྱ་མཚོ་ གི་ མཐའ་མ་ ལས་ ཁམས་སངས་ ལུ་ བཤལ་འགྱོ་ ནི་ གི་ འཆར་གཞི་ འདི་ ང་བཅས་ བུམོ་ ཚུ་ ག་ར་ ལུ་ སྤྲོ་བ་ ཡོདཔ་ ལས་ ཕྱི་རུ་ ཉལ་ཁྱིམ་ ནང་ ལ་ལུ་ གིས་ གོ་ལ་ གི་ བཅའ་སྒྲིག་ རྐྱབ །

ཞབས་བྲོ་ འཐེན་ ནི་ གི་ བཅའ་སྒྲིག་ རྐྱབ །

ཨ་རོགས་དགའ་རོགས་ ཡོད་ མི་ ཚུ་ # རང་སོའི་ ཨ་རོགས་དགའ་རོགས་ ལུ་ ཁྱོསམ་ བསྡམས །

ལ་ལུ་ཅིག་ སྐྱ་ དང་ གདོང་ བཟོ་ བཟོ་ སྦེ་ ཕྱི་རུ་ ནུབམོ་ཕྱེད་ ཚུན་ཚོད་ ར་ བཅའ་སྒྲིག་ རྐྱབ་ ཅི །

དེ་ལས་ དྲོ་པ་ ཧ་སག་ ལོངས་ སྦེ་ བཟོ་ བཟོ་ སྟེ་ སྐྱེལ་འདྲེན་ བཱ་སི་ བཞག་ སར་ འགྱོཝ་ ད་ # ཁོང་ བུཚ་ གཉིས་ ལས་ མ་ མཐོང་ །

ཨིན་རུང་ ཡུདཔ་ཅིག་ལས་ ག་ར་ ལྷོད་ དེ་ འགྱོ་ ནི་ འགོ་བཙུགས་ ཅི །

དེ་ ནང་ ག་དེ་སྦེ་ འབད་ ཡི་ ག་ ག་ར་ ཁོ་ གིས་ ཧིང་སང་ས་ སྦེ་ སླབ་ ནུག

ང་ གིས་ ལོགས་སུ་ སྦེ་ སླབ་ དགོཔ་ མིན་འདུག

དེ་ལས་ རྒྱ་མཚོའི་ མཐའ་མར་ ལྷོད་ དེ་ དུས་ཡུན་ དག་པ་ཅིག་ གི་ རྒྱབ་ ལས་ གནམ་ དྲོ་པ་ གི་ ཉིམ་ འདི་ ཡང་ སེར་དིང་དི་ སྦེ་ རྒྱ་མཚོའི་ སྦུག་ ལས་ ཐོན་ ཡི །

མ་གཞི་ འདི་བཟུམ་ གྱི་ ས་གནས་ འདི་ ང་བཅས་ ཀྱི་ འབྲུག་ རྒྱལ་ཁབ་ བཟུམ་ ཅིག་ ར་ འཇའ་ཆི་ཆི་ དང་ མཛེས་ཏོག་ཏོ་ མིན་འདུག

ཨིན་རུང་ ང་བཅས་ འདི་བཟུམ་ ནང་ སྡོད་ ར་ མ་ སྡོད་ ནི་ འདི་གིས་ ང་བཅས་ ཀྱི་ དོན་ལུ་ གནས་སྟངས་ དང་ མཐོང་སྣང་ གསརཔ་ ཅིག་ ཨིནམ་ལས་ སེམས་ ཁ་ ལུ་ ཚོར་སྣང་ ཡང་ མ་འདྲཝ་ ཅིག་ སྦེ་ ཚོར་ ཡི །

དེ་ལས་ ཐུགས་རྗེ་དབང་ཕྱུག་ ཟེར་ མིའི་ བུཚ་ འདི་ ཡང་ # ང་ དང་ འབྲེལ་བ་ འཐབ་ པའི་ ཉིནམ་ དང་པ་ ཨིན་ རུང་ ཁོ་ དང་ ང་ # ཧེ་མ་ ལས་ ངོ་ཤེསཔ་ དང་ འབྲེལ་བ་ སྦོམ་ སྦེ་ འཐབ་འཐབ་ བཟུམ་ གྱི་ སྣང་བ་ ལུ་ གྱུར་ ཏེ་ ཁོ་ གི་ སྦོ་ལོགས་ཁ་ ལས་ ག་ཏེ་ཡང་ འགྱོ་ དགོ་ མ་ མནོ །

ང་ གིས་ ཁོ་ གི་ པར་ཆས་ ནང་ ལུ་ པར་ ལེགས་ཤོམ་ ཅིག་ བཏབ་ གནང་ ཟེར་ སླབ་ དགོ་ མི་ འདི་ ཡང་ # ང་བཅས་ར་ གཅིག་ཁར་ སྡོད་ པའི་ དུས་ཚོད་ འདི་ དངོས་སུ་ ཨིན་ རུང་ ཡང་ མགྱོགས་པ་མགྱོགས་པ་ སྦེ་ ཡལ་འགྱོཝ་ ཨིན་ པས །

དེ་ལས་ འདས་ ཚར་ བའི་ དུས་ཚོད་ འདི་ ལོག་ འོང་ ནི་ ཕར་ ར་ བཞག

རང་ གི་ སེམས་ ཁ་ ལུ་ དྲན་ ཚུགས་ པ་ ཡང་ ལཱ་ཁག་ འདུག

རང་ གཟུགས་ ཀྱི་ རི་མོ་ དང་ དུས་ཚོད་ ཚུ་ ཨ་རྟག་ར་ སེམས་ ལུ་ བཞག་ ཚུགས་ དགོ་ པ་ ཅིན་ # ཐབས་ཤེས་ འདི་ པར་ བཏབ་ བཞག་ ནི་ འདི་ ཨིནམ་ལས་ # ངེ་གི་ གཟུགས་ ཀྱི་ རི་མོ་ འདི་ ཡང་ ཁོ་ གི་ མིག་ཏོ་ ཁ་ ལས་ དུས་ ནམ་ ཡང་ ཡལ་ མ་ བཅུག་ ནི་ གི་ དོན་ལུ་ ཨིན །

དེ་ལས་ ཁོ་ ལུ་ མངར་ཟས་ ཉོ་ སྟེ་ བྱིན་ དགོ་ མི་ འདི་ ཡང་ # ངེ་གི་ སེམས་ འདི་ གིས་ ཁོ་ ལུ་ འུ་བཀལ་ ནི་ གི་ འདོད་པ་ སྦོམ་ ཡོད་ རུང་ བཀལ་ ནི་ གི་ གོ་སྐབས་ མ་ ཐོབཔ་ ལས་ ང་ གིས་ # མངར་ཟས་ ཅིག་ ཉོ་ ཞིནམ་ལས་ འདི་ གུ་ འུ་ ཅིག་ བཀལ་ སྦེ་ ཁོ་ ལུ་ བྱིན་ ཡི །

དེ་ལས་ གྲུ་ ག་ མགྱོགས་ བལྟ་ ནིའི་ ལས་རིམ་ ནང་ ལུ་ ཡང་ ང་ ཁོ་ གི་ རྒྱབ་ཁ་ ལས་ བཞོན་ པའི་ སྐབས་ # ཁོ་ ང་ གིས་ ལག་པར་ སྒྲིང་སྒྲི་ གཟུང་ ནི་ ཐོབ་ ནི་ འདི་གིས་ # ངེ་གི་ སེམས་ ཁ་ ལུ་ བདེ་བ་ མ་འདྲཝ་ ཅིག་ བྱུང་ ཡི །

ང་བཅས་ གཉིས་ ཨང་ གཉིས་པ་ ཐོབ་ སྟེ་ ང་ གིས་ ཁོ་ ལུ་ འུ་བཀལ་ དགོ་ མི་ འདི་ ཡང་ # ཨང་ གཉིས་པ་ ཐོབ་ པའི་ དགའ་སྤྲོ་ མེན་ པར་ དེ་བསྒང་ དགའ་ བའི་ རྣམ་འགྱུར་ སྟོན་ དོ་ བཟུམ་སྦེ་ # ཁོ་ ལུ་ འུ་བཀལ་ ནིའི་ གོ་སྐབས་ ལེན་ལེནམ་ ཨིན །

དེ་བསྒང་ ཐོབ་ ཡོད་ པའི་ གསོལ་ར་ རྩེད་དོརམ་ འདི་ ཡང་ ད་རེས་ནངས་པ་ ཡང་ ང་ འབད་ ས་ ར་ ཡོད །

ཁྱིམ་ ནང་ ཅ་ལ་ མ་ ཤོང་ པར་ ག་དེམ་ཅིག་ ནང་དོག་ རུང་ རྩེད་དོརམ་ འདི་ # ངེ་གི་ མི་ཚེ་ གཅིག་ ནང་ བརྗེད་ མ་ ཚུགས་ པའི་ མི་ ཅིག་ དང་ གཅིག་ཁར་ ཐོབ་ ཡོདཔ་ ལས་ ག་ཏེ་ཡང་ བཞག་ ནི་ མེད །

བཀོ་ ནི་ ཡང་ མེད །

མིག་ཏོ་ གི་ རྒྱན་ཆ་ དང་ སེམས་ ཀྱི་ དྲན་རྟེན་ སྦེ་ ར་ ཡོད ། # ཏ་ལ་ཤིང་ གི་ འོག་ ལུ་ ཁོ་ གིས་ ཞབས་བྲོ་ # འཐེན་ པའི་ སྐབས་ ལུ་ ཡང་ བུམོ་ གཞན་ གྱི་ རྣམ་ཅོ་ གུ་ འབད་བ་ཅིན་ # ག་དེ་སྦེ་ གོ་ ཡི་ ག་ མ་ ཤེས ། # ངེ་གི་ རྣམ་ཅོ་ མགུ་ ལུ་ ཧན་ཏོང་ཏོ་ ཅིག་ སྦེ་ གོཝ་ ལས་ ཞབས་བྲོ་ འདི་ གིས་ ངེ་གི་ སེམས་ ཀྱི་ དབང་པོ་ འདི་ # རང་དབང་མེད་པར་ ཁྱིད་ དེ་ # ག་ཏེ་གུ་ཏེ་ ལས་ ཕར་ ལྷོད་ སོ་ ནུག

ང་ར་ གིས་ ཚོར་ བའི་ བསྒང་ ལས་ ངེ་གི་ ཟ་ལྟབ་ ཡང་ ཁོ་ གི་ ཕྱག་ལྟག་ གུ་ བསྐྱལ་ སྦེ་ # སེམས་ ཡེངས་ ར་ ཡེངས་ སོ་ ནུག

ཞབས་བྲོ་ འདི་ གི་ རྟིང་ཤུལ་ བདའ་ སྟེ་ ར་ ང་བཅས་ གཉིས་ གཅིག་གིས་གཅིག་ལུ་ # དགའ་ བའི་ ལོ་རྒྱུས་ འདི་ སླབ་ པའི་ སྐབས་ ལུ་ ཡང་ # མ་པ་ ཁོ་ གིས་ ཞབས་བྲོ་ འདི་ ངེ་གི་ དོན་ལུ་ འཐེན་འཐེནམ་ ཨིནམ་ དང་ # ཁོ་ གིས་ ང་ ལུ་ དགའཝ་ ཨིནམ་ ང་ གིས་ ཀྲིག་ཀྲི་ ཤེས །

ཨིན་རུང་ ཁོ་ གིས་ ག་དེ་སྦེ་ སླབ་ འོང་ ག་ མནོ་ སྟེ་ དྲིས་ ཡི །

དེ་མ་ཚད་ # ཁོ་ གིས་ ང་ ལུ་ དགའ་ ཟེར་ སླབ་ པ་ ཅིན་ ངེ་གི་ སེམས་ འདི་ ག་དེམ་ཅིག་ དགའ་ ནི་ ཨིན་ པས །

དེའི་ སྐབས་ # ང་བཅས་ གཉིས་ ཀྱི་ བློ་ སླབ་ ཐངས་ འདི་ ཡང་ # ཁོ་ གིས་ ཧེ་མ་ ལས་ སྦྱང་བ་ འབད་འབདཝ་ བཟུམ་ དང་ འཁྲབ་སྟོན་ ནང་ བཟུམ་སྦེ་ འཇའ་ཆི་ཆི་ སྦེ་ ཡར་ སོ་ ཡི ། # དེ་མ་ཚད་ སྤྲོ་བ་ ཡང་ བྱུང་ ཡི །

དེ་འབད་ནི་འདི་གིས་ # དུས་ ད་རེས་ ཡང་ ཁོ་ གིས་ སླབ་ པའི་ ཧིང་གཏམ་ ཚུ་ # ངེ་གི་ སེམས་ ཁར་ འཕྲལ་འཕྲལ་ར་ དཔྱད་རིག་ གཏངམ་ མ་ཚད་ ལྷག་པར་དུ་ དབྱིན་ཟླ་ NUM པའི་ དབྱིན་ཚེས་ NUM ལུ་ # ཨ་རྟག་ར་ སེམས་ ཁར་ དྲནམ་ ཨིན །

དེའི་ སྐབས་ ང་ གིས་ ཁོ་ ལུ་ ལན་གསལ་ ཐད་རི་སྦ་རི་ སྦེ་ ཁ་ མ་ བཟེད་ མི་ འདི་ ཡང་ ཁོ་ ལུ་ མ་ དགའ་ བར་ མེན་ པར་ ང་བཅས་ བུམོ་ འདི་ ཚུ་ བུཚ་ ཚུ་ གིས་ སླབཔ་ ཅིག་ འདི་འཕྲོ་ལས་ ཁ་བཟེད་ པ་ ཅིན་ # སེམས་ བརྟན་བརྟན་ མེད་ པའི་ བརྩི་ཁུངས་ ལུ་ འགྱུར་ འོང་ ཟེར་ མནོ་ སྟེ་ ལན་གསལ་ ཕྱེད་ཀ་སྦེ་ བཞག་ ཅི །

ཨིན་རུང་ བཏུབ་ ཟེར་ མ་ སླབཔ་ ཙམ་ཅིག་ མ་གཏོགས་ དོན་ མཐར་ཐུག་ གིས་ ཁ་ བཟེད་བཟེདཔ་ བཟུམ་ ཅིག་ ཨིན །

ཕྱི་རུ་ ལོག་ འོངས་ པའི་ སྐབས་ ལུ་ ཡང་ # བཱ་སིའི་ ནང་ ལུ་ ཁོ་ སེམས་དགའ་ བའི་ རྣམ་འགྱུར་ སྟོན་ ཏེ་ སྐད་ རྐྱབ་ དེས །

འདི་ཡང་ ང་ གིས་ ཁོ་ སེམས་ དགའ་དགའཝ་ ཨིནམ་ ཤེས་ ཅི །

དེ་མ་ཚད་ ཁོ་ གིས་ འབད་གཞག་ ག་དེ་སྦེ་འབད་རུང་ # ངེ་གི་ མིག་ཏོ་ ཁར་ འཇའ་ཆི་ཆི་ སྦེ་ མཐོངམ་ མ་གཏོགས་ # ཁོ་ ལུ་ མ་ དགའ་ བའི་ ཚོར་སྣང་ ཆུང་ཀུ་ཅིག་ ར་ མ་ བྱུང་ །

དེ་ལས་ དེའི་ ནངས་པ་ ལས་ ང་བཅས་ བུམོ་ གི་ ཉལ་ཁང་ ནང་ ལས་ ལྟཝ་ ད་ ཁོ་ ཨ་རྟག་ར་ གླིང་ཀ་ ནང་ ལུ་ # ཁོ་ར་ རྐྱངམ་གཅིག་

དཔེ་ཆ་ ར་ བལྟ་ སྟེ་ སྡོད་ སར་ མཐོངམ་ ཨིན །

ང་ ཁོ་ གི་ སྦོ་ལོགས་ཁར་ མ་ ལྷོད་ རུང་ སྒོ་སྒྲིག་ ནང་ ལས་ མིག་ཏོ་ ཡ་ གཅིག་ གིས་ དཔེ་ཆ་ བལྟ །

མིག་ཏོ་ ཡ་ གཅིག་ གིས་ ཁོ་ར་ བལྟ་ སྟེ་ ཁོ་ གླིང་ཀ་ ནང་ སྡོད་ པའི་ སྐབས་ # ངེ་གི་ མིག་ཏོ་ འདི་ གིས་ སྤྲོ་བ་ཅན་ གྱི་ གློག་བརྙན་ ཅིག་ ལྟ་ དོ་ བཟུམ་སྦེ་ བལྟ་ ཡི །

ད་རེས་ནངས་པ་ འདི་བཟུམ་ གྱི་ མནོ་བསམ་ ན་འཐན་ སྦེ་ བཏང་ ལྟཝ་ ད་ ངེ་གི་ སེམས་ འདི་ གིས་ ཡང་ ཧིང་ལས་ ར་ ཁོ་ ལུ་ དགའ་ ནུག་ ཟེར་ མནོཝ་ མས །

ང་བཅས་ར་ # མི་ཚེ་ གཅིག་ གི་ ནང་ ལུ་ དགའ་ བའི་ སེམས་ཤུགས་ འདི་ ལུ་ # རག་ལསཔ་ མེན་ པར་ ལས་གནམ་བསྐོས་ འདི་ ར་ རག་ལས་ པས །

དགའ་ བའི་ སེམས་ཤུགས་ འདི་ # ག་དེམ་ཅིག་ ཡོད་ རུང་ # ལས་འཕྲོ་ འདི་ གིས་ དུས་ཚོད་ དང་ # གོ་སྐབས་ ཆུང་ཀུ་ཅིག་ ལས་ ཡང་ འབྱིད་བཏངམ་ མས # གོ་སྐབས་ འདི་ འབྱིད་ པའི་ བསྒང་ ལས་ ནི་ དགའ་ བའི་ སེམས་ཤུགས་ འདི་ ལུ་ སྡུག་བསྔལ་ དང་ ན་ཟུག་ ཅིག་ མ་གཏོགས་ གཞན་ ག་ནི་ཡང་ མི་ ལུས་ པས །

ད་ ག་དེ་སྦེ་ར་ཨིན་རུང་ ང་བཅས་ གཉིས་ འཛམ་གླིང་ དགའ་མཐུན་ གྱི་ ཉིན་མར་ བྱུང་ ཡོད་ པའི་ ལོ་རྒྱུས་ འདི་ འ་ནེམ་ཅིག་ ཨིན་ ནོ ། །

མཐོང་སྣང་ དྲུག་པ །

ཁོ་ གིས་ སླབ་ དོ་ བཟུམ་སྦེ་ # ཁོ་ ཡང་ ང་ ལུ་ ཧིང་ལས་ ར་ དགའ་ ནུག ང་ ཡང་ ཁོ་ གི་ སྐོར་ལས་ ཉིན་ནུབ་ མེད་ པར་ མནོ་བསམ་ བཏང་ སྟེ་ སྡོད་ ཅི །

ཨིན་རུང་ ཕྱི་རུ་ ཅིག་ འབདཝ་ད་ # ལོ་ངོ་ གཉིས་པའི་ ནང་ ཡོད་ པའི་ བུམོ་ པད་མ་ཆོས་སྒྲོན་ ཟེར་ མི་ འདི་ # ང་ ཉལ་ སར་ འོང་ དེས །

མོ་ གིས་ ང་ ལུ་ མིག་ཏོ་ བལྟ་ བའི་ བསྒང་ ལས་ ར་ ངལ་ མ་ རངས་ པའི་ སྒོ་ལས་ # བལྟཝ་ མ་ཚད་ ང་ དང་ ཐུགས་རྗེ་ གི་ བར་ ན་ འབྲེལ་བ་ ག་དེ་སྦེ་ ཡོདཔ་ ཨིན་ནའི་ སྐོར་ལས་ འདྲི་ དེས །

དེ་འབདཝ་ད་ # དེ་ གི་ སྐོར་ལས་ ང་ གིས་ ག་ཅི་ཡང་ མ་ སླབ །

མོ་ གིས་ འབད་བ་ཅིན་ # མོ་ དང་ ཐུགས་རྗེ་ གཉིས་ གཅིག་གིས་གཅིག་ལུ་ # དགའཝ་ མ་ཚད་ གཉེན་ རྐྱབ་ ནི་ ཨིན་ པའི་ སྐོར་ལས་ ཡང་ སླབ་ དེས །

ཨིན་རུང་ ང་ གིས་ མོ་ གི་ བློ་ ལུ་ རྩ་ལས་ བདེན་འཛིན་ རེ་ མ་ ཚུགས །

མོ་ གི་ བློ་ སླབ་ ཐངས་ དང་ མོ་ གི་ འབད་གཞག་ ལུ་ ལྟཝ་ ད་ # མོ་ གིས་ ཁོ་ ལུ་ དགའཝ་ མ་གཏོགས་ # ཁོ་ གིས་ མོ་ ལུ་ དགའ་ དོ་ བཟུམ་ ཅིག་ མིན་འདུག

དེ་ལས་ ང་ གིས་ མོ་ ལུ་ ག་ཅི་ཡང་ མ་ སླབཔ་ ལས་ བརྟེན་ # མོ་ ཡང་ འབད་ཐབས་ ག་ནི་ཡང་ མེད་ པར་ ནངས་པ་ ལས་ # ང་ དང་ ཁོ་ གི་ བར་ ན་ འབྲེལ་བ་ འཐབ་ ནི་ མེད་ པའི་ སྐོར་ལས་ ཉེན་བརྡ་ ཅིག་ བྱིན་ ཏེ་ ཡར་ སོ་ ཡི །

ཉིནམ་ དེ་ གི་ ནུབ་མོ་ ལས་ # ངེའི་ གཟུགས་ ལུ་ དྲོད་ མེདཔ་ ཐལ་ ནི་ དང་ གྱང་ཤུགས་ རྐྱབ །

གཟུགས་ ཀྱི་ ཡན་ལག་ ཚུ་ ཡང་ སྦོ་ སྟེ་ ཤུགས་ ཆེ་ སུ་ སྦེ་ ར་ ན་ ཡི །

སེམས་ དགའ་ བའི་ མི་ དང་ འབྲེལ་བ་ འགྱོ་ བའི་ བར་ ན་ ར་ འདི་བཟུམ་ གྱི་ བར་ཆད་ འབྱུང་ ནི་ དང་ # གཉིས་པ་ ཧེ་མ་ མེད་ པའི་ ན་ཟུག་ འདི་བཟུམ་ འཁོརཝ་ ད་ # ས་ རང་ མེད་ རོགས་ ཀྱི་ གཡུས་ ཁ་ ལུ་ སེམས་ ཡང་ ཧེང་སྐལ་ ར་ སྐྱོཝ་ མས །

ཕམ་ ཡང་ སེམས་ ཁར་ དྲན་ ཏེ་ འཁྲུལ་ བའི་ ངང་ ལུ་ སྡོད་ ཅི །

དེའི་ ནངས་པ་ ཕྱི་རུ་ ཀྲིག་ཀྲི་ ཁོ་ གིས་ ང་ བོ་ པར་ བཏང་ ནུག

ང་ ཡང་ སོང་ ཡི །

དེ་ལས་ ཟ་ཁང་ ནང་ སོང་ ཞིནམ་ལས་ ང་བཅས་ གཉིས་ ཆ་ ར་ ཀོ་ཕི་ རེ་ འཐུངས་ ཏེ་ བློ་ སླབ་ སྡོད་ ཅི །

ཁོ་ གིས་ ང་ ལས་ དགའ་ བའི་ ལན་གསལ་ ཅིག་ དགོཔ་ སྦེ་ སླབ་ དེས །

ང་ ཡང་ སླབ་ ནིའི་ མནོ་བསམ་ ཡོད་ རུང་ པད་མ་ཆོས་སྒྲོན་ གྱི་ བློ་ འདི་ གིས་ སེམས་ ཁར་ དོགས་པ་ ཆུང་ཀུ་ཅིག་ བསྐྱལ་ དཔ་ ལས་ # ཁོ་ གི་ ལན་གསལ་ མ་ སླབ་ པར་ བཞག་ དགོཔ་ ཐོན་ སོ་ ཡི །

ཁོ་ དང་ གཅིག་ཁར་ བློ་ སླབ་ སྡོད་ པའི་ བར་ ན་ ར་ ང་ར་ གི་ ནད་གཞི་ འདི་ གིས་ ན་ཟུག་ ཧེང་སྐལ་ ར་ རྐྱབ་ ཅི །

ཨིན་རུང་ ང་ གིས་ ཁོ་ གི་ གདོང་ཁར་ ན་ བའི་ རྣམ་འགྱུར་ ཆུང་ཀུ་ཅིག་ ར་ མ་ སྟོན་ པར་ བློ་ སླབ་ སྦེ་ ལོག་ ཉལ་ཁང་ ནང་ སོང་ ཡི །

ཉལ་ཁང་ ནང་ སོང་ སྟེ་ ཉལ་ སྦེ་ སྡོདཔ་ ད་ # གཉིད་ ཅིག་ ཐལ་ སོ་ ནུག

ཕྱི་རུ་ ཆུ་ཚོད་ དགུ་ དེ་ཅིག་ ཁར་ ང་ གཉིད་ དཀྲོག་ མི་ ཅིག་ ཨིན་ པས །

ག་ ཨིན་ན་ མནོ་ སྟེ་ བལྟ་ བའི་ བསྒང་ ལས་ ད་རུང་ བུམོ་ པད་མ་ཆོས་སྒྲོན་ ཨིན་ པས །

དེའི་ བསྒང་ འབདན་ མོ་ གིས་ ང་ དྲང་ ནི་ ར་ འབད་ ཡི །

ཨིན་རུང་ ཆ་རོགས་ ཚུ་ གིས་ བར་མི་ འབད་ ཡོདཔ་ ལས་ མོ་ གིས་ ང་ ལུ་ ག་ཅི་ཡང་ འབད་ མ་ ཚུགས །

མོ་ གིས་ ང་བཅས་ གཉིས་ ཀྱི་ བར་ ན་ མཐུན་ལམ་ གྱི་ འབྲེལ་བ་ ཡོད་ པའི་ བདེན་འཛིན་ མ་ རེ་ བ་ ཅིན་ # ཨ་ནཱ་ བལྟ་ ཞིག་ ཟེར་ ཤོག་ཀུ་ ཅིག་ ང་ ལུ་ སྟོན་ པའི་ སྐབས་ # ང་ གིས་ བལྟ་ བའི་ བསྒང་ ལས་ ཐད་རི་སྦ་རི་ ཨིན་ པས །

ཡི་གུ་ དེ་ དང་པ་ ཁོ་ གི་ ཡིག་བཟོ་ ཨིན་ པའི་ ཁར་ གཉིས་པ་ ང་ ལུ་ ཡང་ དགའ་ བས་ ཟེར་ སླབ་ པའི་ སྐབས་ ཀྱི་ ཚིག་ ཚུ་ ཅོག་འཐདཔ་ སྦེ་ འདུག

དེ་འབདཝ་ལས་ བདེན་འཛིན་ ཆུང་ཀུ་ཅིག་ རེ་ དགོཔ་ ཐོན་ ཡི །

ཨིན་རུང་ དེའི་ བསྒང་ ལས་ ང་རའི་ ནད་གཞི་ འདི་ གི་ ན་ཟུག་ ཡོདཔ་ ལས་ # དེ་ ནང་ ལུ་ དབྱེ་བ་ ལེགས་ཤོམ་ སྦེ་ དཔྱད་ མ་ ཚུགས །

དེ་མ་ཚད་ # ད་རུང་ ནཱ་ གཡུས་ ཁ་ ལུ་ ཡང་ ངེ་གི་ ཕམ་ གཉིས་ དང་ # སྤ་རོ་ ཤར་པ་ ལས་ སྦྱིན་བདག་ སྦོམ་ ཅིག་ གི་ བུ་ ལས་འཕྲོ་ ཟེར་ མི་ འདི་ གིས་ ང་ ལུ་ དགའ་ ཡོད་ པའི་ སྐོར་ལས་ ཁོང་ ཕམ་ གཉིས་ ལུ་ སླབཔ་ ལས་ བརྟེན་ ང་ དང་ གཅིག་ཁར་ # གཉེན་ རྐྱབ་ ནིའི་ ཁ་ བཟེད་ ཡོད་ ཟེར་ ཨ་པ་ གིས་ བརྒྱུད་འཕྲིན་ ལྷོད་ ཅི །

བུཚ་ ལས་འཕྲོ་ ཟེར་ མི་ འདི་ ནི་ ཁོ་ གི་ ཕམ་ གཉིས་ ངོ་ མ་ ཤེས་ རུང་ # ཁོ་ར་ གི་ ཐད་ ལུ་ ལྷོདཔ་ ད་ # ལང་ཤོར་ ཐལ་ཐལ་བའི་ བུཚ་ # སློབ་གྲྭའི་ ནང་ འབད་རུང་ # དུས་ ཨ་རྟག་ར་ བྱ་སྤྱོད་ ངན་པ་ འབད་ སྡོད་ མི་ ཅིག་ ཨིན །

ཁོ་ དང་ གཉེན་ རྐྱབ་ ནི་ ཕར་ ར་ བཞག་ ཁོ་ གི་ མིང་ གོ་ བའི་ བསྒང་ ལས་ ར་ # ངེ་གི་ སེམས་ འདི་ ཧེང་སྐལ་ ར་ མ་ དགའཝ་ བཟོ་ ད་ ཡི །

དེ་ལས་ གནས་ཚུལ་ ངན་པ་ འདི་ དང་ གཅིག་ཁར་ # ངེ་གི་ གཟུགས་ ཀྱི་ ན་ཟུག་ འདི་ ཡང་ ཉིནམ་ གཅིག་ བ་ ཉིནམ་ གཅིག་ ཤུགས་ ཆེ་ སུ་ ཆེ་ སུ་ སྦེ་ ནཝ་ ལས་ བརྟེན་ # སློབ་སྦྱོང་ ཡང་ འབད་ མ་ ཚུགས །

ཉིནམ་ དག་པ་ཅིག་ ཉལ་ཁང་ ནང་ ཉལ་སྡོད་ རུང་ དྲག་ ནི་ མེདཔ་ ལས་ ནཱ་ གཡུས་ ཁ་ ལས་ # ཁོང་ ཕམ་ གཉིས་ བོ་ དགོཔ་ ཐོན་ ཡི །

ཕམ་ གཉིས་ ཡང་ གནས་ཚུལ་ འདི་ གོཝ་ ཅིག་ འདི་འཕྲོ་ལས་ མར་ ང་ འབད་སར་ འོང་ དགོཔ་ ཐོན་ སོ་ ནུག

ཁོང་ མར་ ལྷོད་ དེ་ འདི་འཕྲོ་ལས་ ང་ ཝེ་ལོར་ སྨན་ཁང་ ནང་ འབག་སོང་ ཡི །

སྨན་ཁང་ ནང་ ལྷོད་ དེ་ ཞིབ་དཔྱད་ འབད་ བའི་ བསྒང་ ལས་ ནི་ # ངེ་གི་ མཁལ་རྡོག་ མེདཔ་ ཐལ་སོངམ་ ལས་ ཨིན་ཅི་མིན་ཅི་ ཚབ་ བཙུགས་ དགོཔ་ སྦེ་ སླབཔ་ ཨིན་ པས །

དེའི་ སྐབས་ ལས་འཕྲོ་ ཡང་ ངེ་གི་ ཕམ་ གཉིས་ དང་ གཅིག་ཁར་ འོངས་ ཡོདཔ་ ལས་ # ང་ ཁོ་ གི་ གདོང་ མཐོང་ པའི་ བསྒང་ ལས་ ཧེང་སྐལ་ ར་ ཙིགཔ་ ཟ་ ཡི །

ཨིན་རུང་ ཕམ་ གཉིས་ ཀྱི་ ཁ་ དང་ གདོང་ ལུ་ བལྟ་ སྟེ་ ག་ཅི་ ཡང་ སླབ་ མ་ ཚུགས །

ང་ར་ གི་ སེམས་ ཁ་ ལས་ ང་ ད་རེས་ ཀྱི་ སྨན་བཅོས་ ལས་ དྲག་ ཚུགས་ པ་ ཅིན་ # ང་ དང་ ཁོ་ གཉེན་ རྐྱབ་ མི་ ཚུགས་ ནི་ གི་ ཐབས་ཤེས་ ཅིག་ ག་དེ་འབད་རུང་ བཏོན་ ཚུགསཔ་ འབད་ དགོ་ ཟེར་ མནོ་ ཡི །

ང་ ཉལ་ཁྲི་ གུ་ ཉལ་ ཏེ་ སྡོད་ པའི་ སྐབས་ # ངེ་གི་ སེམས་ ཁ་ ལུ་ ཐུགས་རྗེ་དབང་ཕྱུག་ རང་དབང་མེད་པར་ དྲནམ་ མ་ཚད་ ཁོ་ ང་ འབད་སར་ # ཚར་གཅིག་ འོངས་ རུང་ བཏུབ་ པས་ ཟེར་ མནོ་ ཡི །

ཞག་ གཅིག་ གི་ རྒྱབ་ ལས་ ང་ ཚབས་ཆེན་སྨན་བཅོས་སྡེ་ཕྲན་ ཁང་མིག་ ནང་ བཙུགས་ དཔ་ ལས་ # ང་ དང་ ངེ་གི་ ཕམ་ ཚུ་ འཕྱད་ ནི་ མེདཔ་ བཟོ་ ད་ ཡི །

ང་ གིས་ ཁོང་ ག་ཅི་ འབད་ དོ་ ག ། # ཡང་ན་ ངེ་གི་ ནད་གཞི་ འདི་ # ནམ་ དྲག་ ཚུགས་ ག་ ག་ཅི་ ཡང་ མི་ ཤེས་ པས །

ཨིན་རུང་ སེམས་ འདི་ ཧིང་སང་ས་ སྦེ་ ར་ སྡོད་ ཅི །

དེ་སྦེ་ ཟླཝ་ གཉིས་ དེ་ཅིག་ ལངས་ པའི་ ཚོད་ ཅིག་ སོངམ་ ལས་ ཚར་གཅིག་ ང་ དྲན་མེད་ ལས་ ལོག་ ཅི །

དྲན་མེད་ ལས་ ལོག་ པའི་ བསྒང་ ལས་ # ངེ་གི་ མཁལ་རྡོག་ བཙུགས་ ད་ ཡི་ ཟེར་ སྨན་གཡོགམོ་ འདི་ གིས་ སླབ་ དེས །

དེ་ལས་འབདན་ ང་ ཡང་ དུམ་གྲ་ཅིག་ སེམས་ དགའ་ ཡི །

ཨིན་རུང་ ངེ་གི་ ཕམ་ ཚུ་ དཀའཝ་ དཔྱད་དཔྱདཔ་ འོང་ ཟེར་ མནོ་ སྟེ་ # ཕམ་ གཉིས་ འཚོལ་ བའི་ བསྒང་ ལས་ ཕམ་ གཉིས་ གཡུས་ ཁ་ ལུ་ ཡར་ སོ་ ཡི་ ཟེར་ ཨིན་ པས །

དེ་ལས་ ལས་འཕྲོ་ ངེ་གི་ སྦོ་ལོགས་ཁར་ འོངས་ ཏེ་ ངེ་གི་ མཁལ་རྡོག་ འདི་ # ཁོ་ གིས་ ཏི་རུ་ འབུམ་བཅོ་ལྔ་ སྤྲོད་ དེ་ ཉོ་ སྟེ་ བཙུགས་ ཅི་ ཟེར་ སླབཔ་ ཨིན་ པས །

ཁོ་ གིས་ ང་ ལུ་ དེམ་ཅིག་ འབད་ ཡི་ ཟེར་ སླབ་ རུང་ ངེ་གི་ སེམས་ འདི་ གིས་ ཁོ་ ལུ་ མ་ དགའཝ་ ལས་ བཀའ་དྲིན་ ཆེ་ ཟེརཝ་ ཅིག་ མ་གཏོགས་ # གཞན་ ག་ནི་ཡང་ སླབ་ དགོ་ མ་ མནོ །

དེ་ལས་ ང་ གིས་ ཁོ་ ལུ་ གཡུས་ ཁ་ ལས་ # ཕམ་ གཉིས་ བོ་ དགོཔ་ སྦེ་ སླབཔ་ ད་ # ཁོ་ གིས་ ཡང་ བོ་ ཅི །

ཕམ་ གཉིས་ ལྷོད་ པའི་ བསྒང་ ལས་ ང་ ཁོང་ དང་ ཕྱད་ པའི་ དགའ་ཚོར་ སྦོམ་ ར་ བྱུང་ ཡི །

སློབ་དཔོན་ མཁའ་འགྲོ་ གཞན་དལ་གཞི་ ང་ གིས་ ཡང་ ཁྱོད་ ལུ་ ང་རའི་ སྐོར་ལས་ སྲུང་ སླབ་ ཡང་ མི་ ཚུགས །

སླབ་ ཡང་ མི་ སླབ །

ཨིན་རུང་ ཐུགས་རྗེ་དབང་ཕྱུག་ གིས་ ང་ ལུ་ དགའ་ བའི་ སེམས་ དང་ ངེ་གི་ དོན་ལུ་ ཁོ་རའི་ སྲོག་ ཡང་ # ཕངས་སེམས་ མེད་ པར་ བཏང་ ཡོདཔ་ ད་རེས་ ལས་ བརྒལ་ ང་ གིས་ མ་ ཤེས །

དེ་འབདཝ་ལས་ སྲུང་དེབ་ འདི་ མི་དམངས་ ཀྱིས་ ལྷག་ པའི་ སྐབས་ ང་ ལུ་ བརྩེ་བའི་ སེམས་ ཅིག་ ཡང་ མེདཔ་ བཟུམ་ མཐོང་ ནིའི་ ཉེན་ཁ་ འདུག

དེ་མ་ཚད་ ཁོ་ གིས་ ང་ ལུ་ # འདི་བཟུམ་ གྱི་ ཆ་རོགས་ འབད་ ཡོད་ མི་ འདི་ ཡང་ བཀའ་དྲིན་དགའ་ཚོར་ བསམ་ ནིའི་ དོན་ལུ་ ང་བཅས་ གཉིས་ ཀྱི་ བར་ ན་ བྱུང་ ཡོད་ པའི་ དཀའ་ངལ་ དང་ དུས་ཚོད་ ཚུ་ མ་ གསང་ པར་ སླབཔ་ ཨིན །

ད་རེས་ ཚུན་ཚོད་ ཀྱི་ ནང་འཁོད་ ནང་ # ང་ དང་ ངེ་གི་ ཕམ་ སྤུན་ཆ་ ཚུ་ གི་ སེམས་ ཁ་ ལས་ འབད་བ་ཅིན་ # ང་ དྲག་ དགོ་ མི་ འདི་ ཡང་ # ལས་འཕྲོ་ གིས་ རྒྱ་གར་ གྱི་ མི་ གཅིག་ ལས་ ང་ ལུ་ བཏུབ་ པའི་ མཁལ་རྡོག་ གཅིག་ ཏི་རུ་ འབུམ་བཅོ་ལྔ་ སྤྲོད་ དེ་ # ངེ་གི་ གཟུགས་ ཁར་ བཙུགས་ ཡོདཔ་ སྦེ་ ཆ་བཞག་ ཅི །

དེའི་ སྐབས་ ལས་འཕྲོ་ གིས་ ཡང་ ང་ དང་ ཁོ་ གཉེན་ རྐྱབ་ ནིའི་ དོན་ལུ་ # ངེ་གི་ ཕམ་ ཚུ་ ལུ་ ཤོབ་ རྐྱབ་ སྟེ་ ངེ་གི་ མི་ཚེ་ འདི་ མེདཔ་ གཏང་ ནི་ གུ་ ལྷོད་ ནུག

དེ་ལས་ ང་ གཤག་བཅོས་ འབད་ ཚར་ ཞིནམ་ལས་ ལོག་ འབྲུག་ ལུ་ འོངས་ ཡི །

ང་ར་ གི་ རེ་བ་ ལས་ འབད་བ་ཅིན་ # ང་ ལོག་སྟེ་ སློབ་སྦྱོང་ སྤེལ་ཁང་ ནང་ སློབ་སྦྱོང་ འབད་ བར་ འགྱོ་ ནིའི་ མནོ་བསམ་ ཡོད །

ཨིན་རུང་ ང་ ཕམ་ གཉིས་ ཀྱི་ གཅེས་གཅེས་ འབད་ ཞིནམ་ལས་ # ལོག་ སློབ་སྦྱོང་ སྤེལ་ཁང་ ནང་ གཏང་ མ་ བཏུབ །

དེའི་ སྐབས་ ངེ་གི་ སེམས་ ཁར་ ཐུགས་རྗེ་དབང་ཕྱུག་ ལོག་ཅི་ལོག་ཅི་ དྲན་ ཡི །

དེ་འབདཝ་ད་ ངེ་གི་ ཕམ་ གཉིས་ དང་ ངེ་གི་ མནོ་བསམ་ གཏང་ ཐངས་ ཚུ་ # ག་ར་ ཕྱི་འགྱུར་ འབདཝ་ ལས་ # འདིའི་ སྐོར་ལས་ སེམས་ ཁར་ མནོ་ སྟེ་ སྡོད་ ན་ མ་གཏོགས་ སླབ་ ས་ དང་ དྲི་ ས་ ག་ཏེ་ཡང་ མེད་ པར་ སྡོད་ ཅི །

ས་ཕྱོགས་ སྤ་རོ་ ལྷོད་ པའི་ བསྒང་ ལས་ # ངེ་གི་ ཕམ་ དང་ སྤུན་ཆ་ ཚུ་ གིས་ ལས་འཕྲོ་ ལུ་ བསྟོད་པ་ རྐྱབ་ པའི་ ཁར་ # ལས་འཕྲོ་ གིས་ ཡང་ ང་ ལུ་ དྲིན་ཅན་ ཨིནམ་ བཟོ་ སྟེ་ བློ་ ཡང་ ལྟག་ ལས་ མར་ འཚམས་ཅིག་ སྦེ་ སླབཔ་ ཨིན་ པས །

ངེ་གི་ སེམས་ ཁ་ ཡང་ # ཁོ་ གིས་ ང་ ལུ་ དགའ་ ནི་ འདི་གིས་ ང་ ཤི་ སའི་ གཡུས་ ཁ་ ལས་ ལོག་ ཁྱིད་འོངས་ ཡི་ ཟེར་ དགའ་ཚོར་ སྦོམ་ ར་ བསྐྱེད་ ཅི །

ཨིན་རུང་ གཉེན་ རྐྱབ་ ནིའི་ ཐད་ ལུ་ རྩ་ལས་ མ་ དགའཝ་ ཅིག་ བྱུང་ ཡི །

ཚར་ཅིག་འབདཝ་ད་ # ངེ་གི་ ཕམ་ གཉིས་ ང་ ཉལ་ སར་ འོངས་ ཞིནམ་ལས་ # ང་ ལུ་ ལས་འཕྲོ་ དང་ གཉེན་ རྐྱབ་ དགོཔ་ སྦེ་ སླབ་ དེས །

འདི་བཟུམ་ གྱི་ བློ་ ངེ་གི་ སེམས་ ཁར་ མ་པ་ལས་ ཧན་ཏོང་ཏོ་ ཅིག་ སྦེ་ མ་ ཚོར །

ཨིན་རུང་ ཐབས་ར་མེད་པར་ མི་ བཏུབ་ ཟེར་ སླབ་ མ་ ཚུགས །

དེ་ལས་ ཐབས་དང་གནས་སྐབས་ ཀྱི་ སྒོ་ལས་ ང་ གིས་ ཕམ་ གཉིས་ ལུ་ ཧན་ཏོང་ཏོ་ སྦེ་ གཉེན་ ཀྱི་ ཐད་ ལུ་ ལྷོདཔ་ ད་ # ཁྱེད་ ཕམ་ གཉིས་ ཀྱིས་ བསྒྲིགས་བྱིན་ མི་ ལུ་ མ་ དགའཝ་ དང་ མ་ བཏུབཔ་ མེད །

ཁྱེད་ ཕམ་ གཉིས་ ཀྱིས་ ར་ དགའ་ བ་ ཅིན་ ང་ གིས་ ཡང་ དགའ །

ཨིན་རུང་ ད་ལྟོ་ ལེགས་ཤོམ་ ཅིག་ སྦེ་ མ་ དྲགཔ་ ལས་ གཉེན་ རྐྱབ་ པ་ ཅིན་ # ལོག་ ན་ ནིའི་ ཉེན་ཁ་ འདུག

དེ་འབདཝ་ལས་ ཁྱེད་ ཕམ་ གཉིས་ ཀྱི་ ཐུགས་ དང་ ལྡནམ་ ཅིག་ ཡོད་ པ་ ཅིན་ # ངེ་གི་ གཉེན་ འདི་ ནངས་པ་གནངས་ཚེ་ གནམ་དགུན་ གྱི་ ལོ་ཆོག་ དང་ འབྲེལ་ རྐྱབ་ ནི་ ཡོདཔ་ ཅིག་ འབད་ དགོ་ ཟེར་ སླབཔ་ ད་ # ཁོང་ ཕམ་ གཉིས་ ཡང་ དགའ་དྲགས་ ཅི །

ང་ གིས་ དེ་སྦེ་ སླབ་ དགོ་ མི་ འདི་ ནི་ ཐུགས་རྗེ་དབང་ཕྱུག་ གནམ་དགུན་ གྱི་ སྐབས་ ལུ་ འབྲུག་ ལུ་ འོངམ་ ད་ ང་ ཚར་གཅིག་ ཨིན་ཅི་མིན་ཅི་ འཕྱད་ པར་ འཐོན་ འོང་ མནོ་ བའི་ རེ་བ་ གིས་ ཨིན །

གལ་སྲིད་ ཁོ་ ང་ འཕྱད་ པར་ འོངས་ པ་ ཅིན་ # ཐབས་དང་གནས་སྐབས་ ཅིག་ བཏོན་ ཏེ་ ར་ # ངེ་གི་ གཉེན་ འདི་ ལས་འཕྲོ་ དང་ མེན་ པར་ # ཁོ་ དང་ རྐྱབ་ ཚུགས་ པའི་ རེ་བ་ ཨིན །

ཨིན་རུང་ ཞག་ དང་ ཟླཝ་ སྦེ་ ཁོ་ འོང་ སའི་ ལམ་ ལས་ བསྒུགས་ ཏེ་ འབད་རུང་ # འོང་ ནི་ མིན་འདུག

ཚར་གཅིག་འབདཝ་ད་ # ང་ དང་ ངེ་གི་ ཨའི་ གཉིས་ སྤང་ ན་ ལུ་ ཐོན་ སྦེ་ # ང་ གིས་ ཨའི་ གི་ མགུ་ཏོ་ ཁ་ ལས་ སྐྱ་དཀར་ འབལ་ ཡི་ ར་ # ང་ ལས་འཕྲོ་ དང་ གཉེན་ རྐྱབ་ དགོ་ མ་ མནོ་ བའི་ སྐོར་ལས་ བསྐོར་ ཏེ་ སྲུང་ ཅིག་ བཏང་ ཡི །

སྲུང་ འདི་ མ་ བཏང་ པའི་ ཧེ་མ་ ང་ གིས་ ཨའི་ ལུ་ ང་ ཧེ་མ་ སློབ་གྲྭའི་ ནང་ སྡོདཔ་ ད་ # ངེ་གི་ སློབ་དཔོན་ གྱིས་ ང་ ལུ་ སྲུང་ ཧན་ཏོང་ཏོ་ ཅིག་ བཏང་ ཡི །

ང་ གིས་ ད་རིས་ ཨའི་ ལུ་ གཏང་ ག་ ཟེར་ སླབཔ་ ད་ # ཨའི་ གིས་ གཏང་ ཞིག་ ཟེར་ སླབ་ དེས །

དེ་ལས་ ང་ གིས་ སྲུང་ འགོ་བཙུགས་ ད་ ཡི ། # ཧེ་མ་ ཧེ་མ་ དབང་འདུས་ ཆ་འོག་ ཤར་ཀུན་བཟང་གླིང་ ཟེར་ ས་ ལུ་ # ཨཔ་ གཅིག་ དང་ ཨམ་ གཅིག་ ལུ་ # བུམོ་ སྤུན་ གཉིས་ ཡོདཔ་ མས ། # བུམོ་ སྦོམ་ཤོས་ དེ་ གི་ མིང་སྒྲོལ་མ་ དང་ # མོ་ ལོ་ NUM ཨིན་ པས ། # ཆུང་ཤོས་ དེ་ གི་ མིང་ ལྷ་མོ་ དང་ མོ་ ལོ་ NUM ཨིན་ པས ། # ཁོང་ སྤུན་ གཉིས་ གཉེན་ མ་ རྐྱབ་ ལས་ ཨ་པ་ དེ་ གྱོངས་ སོ་ ནུག

ཨ་པ་ དེ་ མེད་ པའི་ ཤུལ་ལུ་ ཁོང་ མ་སྨད་ གསུམ་ མགོ་ མ་ ཐོན་ པར་ # ཉིནམ་ གཅིག་ བ་ ཉིནམ་ གཅིག་ # ཐ་ རྡུགས་ སུ་ རྡུགས་ སུ་ # འགྱོ་ དོ་ ཡོདཔ་ ལས་ # ཨའི་ དེ་ གི་ མནོ་བསམ་ ལུ་ ད་ ངེ་གི་ བུམོ་ གཉིསཔོ་ འདི་ ཡང་ # གཉེན་ རྐྱབ་བྱིན་ དགོ་ པས་ ཟེར་ མནོ་བསམ་ བཏང་སྡོད་ ནུག

དེ་ལས་ ད་རུང་ # གཡུས་ དེ་ གི་ ཆུ་མཇུག་ ཁ་ཐུག་ དགའ་སེང་ལོགས་ ཟེར་ ས་ ལུ་ བཟའ་ཚང་ ཕྱུགཔོ་ ཅིག་ ལུ་ སྐྱེས་ལོ་ NUM # ལང་ མིའི་ བུཚ་ # ཚེ་རིང་སྟོབས་རྒྱས་ ཟེར་ མི་ ཅིག་ ཡོདཔ་ ལས་ # ཁོང་ བཟའ་ཚང་ གཅིག་ ལུ་ # ཨ་ལུ་ ཁོ་ གཅིག་ ལས་ མེད་ ནི་ འདི་གིས་ # ལང་ཤོར་ ཐལ་ ཏེ་ ག་ གིས་ ཡང་ བཏུལ་ མ་ ཚུགསཔ་ ཅིག་ ཡོདཔ་ མས །

ཤར་ཀུན་བཟང་གླིང་ གི་ ཨམ་ དེ་ དང་ དགའ་སེང་ལོགས་ གི་ ཨམ་ དེ་ ཧེ་མ་ ལས་ འཆམཔ་མཐུནམ་ འབད་ ནི་ འདི་གིས་ # ཚར་གཅིག་འབདཝ་ད་ # ཀུན་བཟང་གླིང་ གི་ ཨམ་ དེ་ དགའ་སེང་ལོགས་ ལུ་ དོན་རྐང་བཙུགས་སྦེ་ ར་ # མོ་ གི་ བུམོ་ སྦོམ་ཤོས་ དེ་ ཁོང་ གི་ མནའམ་ སྦེ་ བཙུགས་ ནིའི་ བསྟུན་གྲོས་ རྐྱབ་ པར་ སོངམ་ ད་ # ཚེ་རིང་སྟོབས་རྒྱས་ ཀྱི་ ཕམ་ གཉིས་ ཡང་ ལོ་རྒྱུས་ དེ་ གོཝ་ ཅིག་ ཁོང་ གཉིས་ ཀྱི་ བུ་ དེ་ ལུ་ ག་ གིས་ ཡང་ ཨམ་སྲུ་ འབད་ མ་ བཏུབ་ པར་ སྡོད་སྡོདཔ་ འབད་ ནི་ འདི་གིས་ # དེ་ཚེ་ ལོ་རྒྱུས་ དེ་ གོཝ་ ད་ # དགའ་དྲགས་ ཏེ་ མནའམ་ བཙུགས་ ནིའི་ གཟའ་སྐར་ ཚུ་ # ཡང་ བལྟ་ ཞིནམ་ལས་ བསྟུན་གྲོས་ རྐྱབ་ སྟེ་ # བཞག་ སྦེ་ ཨམ་ དེ་ ལོག་ གཡུས་ ཁར་ ཡར་ སོ་ ནུག

དེ་འབདཝ་ད་ # བུམོ་ སྒྲོལ་མ་ འདི་ ནི་ མོ་ར་ གིས་ དགའ་ མིའི་ ཁྱིམ་ཚང་ གི་ བུཚ་ སྐལ་བཟང་ ཟེར་ མི་ ཅིག་ ཡོདཔ་ ཨིན་ པས །

སྐལ་བཟང་ དང་ སྒྲོལ་མ་ གཉིས་ གཅིག་གིས་གཅིག་ལུ་ # དགའ་བ་ དང་ བརྩེ་བ་ སྦོམ་ ཡོདཔ་ ལས་ # མོ་ དགའ་སེང་ལོགས་ ལུ་ # མནའ་མར་ འགྱོ་ ནི་ འདི་ རྩ་ལས་ མནོ་ མ་ ཚུགས་ པས ། # ཚར་གཅིག་འབདཝ་ད་ # མོ་རའི་ ཨའི་ ལུ་ མོ་ མནའ་མར་ # འགྱོ་ དགོ་ མ་ མནོ་ བའི་ སྐོར་ལས་ སླབཔ་ ད་ # ཨའི་ གིས་ སེམས་ སྐྱོ་སྐྱོ་ ར་ འདྲཝ་སྦེ་ དེ་སྦེ་ སླབ་ ནུག

ང་བཅས་ མ་སྨད་ གསུམ་ ཨཔ་ མེད་ པའི་ ཤུལ་ལུ་ # ཚར་གཅིག་ བ་ ཚར་གཅིག་ ཐ་ རྡུགས་ པས །

ང་ གིས་ སླབ་ མི་ འདི་ ལུ་ ཁྱོད་ བུམོ་ གཉིས་ ཀྱིས་ མ་ ཉན་ པ་ ཅིན་ # ལོ་ དུས་ཅི་ ལས་ སང་ཕོད་ སྐྱོཝ་ ཅིག་ འོང་ །

ད་ ནཱ་ ལས་ ཕར་ ཨའི་ ང་ ཡང་ ཧེ་མ་ ལས་ དགའ་ཏོག་ཏོ་ སྦེ་ སྡོད་སྡོདཔ་ མེད །

ད་རུང་ ཡང་ # སྐྱིད་སྡུག་ ནང་ ར་ མི་ཚེ་ རྫོགས་ ནི་ མས །

དང་པ་ ཁྱོད་ བུམོ་ གཉིས་ ལུ་ གཏན་བཞག་ མེད །

གཉིས་པ་ ང་ ཤི་ བའི་ སྐབས་ ལུ་ ཡང་ # ངེ་གི་ རོ་ ཁྱོད་ ཀྱིས་ ལེགས་ཤོམ་ སྦེ་ བསྡུ་ མ་ ཚུགས་ པའི་ གནས་སྟངས་ ལུ་ ཐུག་ འོང་ །

ད་རིས་ ང་ གིས་ སླབ་ མི་ འདི་ ལུ་ ཁྱོད་ ཀྱིས་ ཉན་ པ་ ཅིན་ # དང་པ་ ཁྱོད་ར་ མི་ཚེ་ གཅིག་ # ཕྱུགཔོ་ སྦེ་ ཟ་ ཚུགས་ པའི་ ཁར་ # ངེ་གི་ རོ་ ཡང་ ཁྱོད་ ཀྱིས་ བསྡུ་ ཚུགས །

སྟེ་ ག་དེ་སྦེ་ར་ཨིན་རུང་ ཁྱོད་ར་ མནོ་བསམ་ # ལེགས་ཤོམ་ སྦེ་ གཏང་ །

དགའ་སེང་ལོགས་ ཀྱི་ མི་ འདི་ ཚུ་ ནི་ ཁྱོད་ མནའ་མར་ འོངས་ པའི་ དགའ་ཚོར་ གྱིས་ རོགས་ ཀྱི་ སྦུག་ ལུ་ བཅའ་སྒྲིག་ རྐྱབ་ ཚར་ འོང་ །

ག་དེམ་ཅིག་སྦེ་ ཁྱོད་ མནའ་མར་ མ་ འགྱོ་ བ་ ཅིན་ # རོགས་ ཀྱིས་ ང་ ལུ་ ག་ཅི་ སླབ་ འོང་ ཟེར་ སླབཔ་ ད་ # མོ་ ཡང་ ཐབས་མེད་པའི་ བྱ་བ་ ལུ་ ཐུག་ སྟེ་ མ་ འགྱོ་ ཀ་མེད་ ཡར་ སོ་ ནུག

དེ་ལས་ ཟླཝ་ གཅིག་ གི་ རྒྱབ་ ལས་ མོ་ མནའ་མར་ ཡར་སོང་ པའི་ ཤུལ་ལུ་ བུཚ་ སྐལ་བཟང་ འདི་ ནི་ ཚར་གཅིག་ སེམས་ ཤི་ རུང་ # མནོ་བསམ་ འགྱུར་ལོག་ རྐྱབ་ སྟེ་ ང་ གིས་ མོ་ ལུ་ ག་དེ་ཅིག་ དགའ་ རུང་ # མོ་ གིས་ ང་ ལུ་ མནོ་བསམ་ ཆུང་ཀུ་ཅིག་ ཡང་ མ་ བཏང་ པར་ རྒྱུ་ནོར་ ལུ་ བལྟ་ སྟེ་ ཡར་ སོ་ ཡི །

ང་ ཡང་ དེ་སྦེ་ སྡོད་ པར་ མི་ བཏུབ ། # མོ་ དང་ ང་ དོ་འགྲན་ འབད་ དགོ་ མནོ་ སྟེ་ # ཉིན་ནུབ་ མེད་ པར་ ང་རྒྱལ་ གྱི་ སྒོ་ལས་ ལཱ་ འབད་ ནི་ འགོ་བཙུགས་ ད་ ནུག

དེ་ལས་ བུམོ་ སྒྲོལ་མ་ འདི་ ནི་ དགའ་སེང་ལོགས་ ལུ་ ལྷོདཔ་ ད་ # ཞག་ དག་པ་ཅིག་ གི་ རིང་ ལུ་ # རྨགཔ་ དང་ ཕམ་ ཚུ་ གིས་ ལེགས་ཤོམ་ འབད་ ནུག

ཨིན་རུང་ ཨ་པ་ དང་ ཨའི་ གཉིས་ རྒྱུ་ནོར་ དང་ ཁྱིམ་ ས་གཞི་ ཚུ་ ག་ར་ ཁོང་ གཉིས་ ལུ་ རྩིས་ སྤྲོད་བཞག་ སྦེ་ ཤ་ལི་སྤང་ཁ་ དགོན་པ་ ཟེར་ ས་ ལུ་ # མ་ཎི་བགྱང་ པར་ ཡར་ སོ་ ནུག

ཕམ་ གཉིས་ རྒྱབ་ཐལ་ ཞིནམ་ལས་ # རྨགཔ་ འདི་ གིས་ ཁྱིམ་ ནང་ གོང་ཅན་ གྱི་ ཅ་ལ་ ཡོད་ རུང་ འཐུ་འབག་ ཅི་ ར་ # ཁྲོམ་ ཁ་ ལུ་ སོང་ སྟེ་ བཙོངས །

ཏི་རུ་ མ་ རྫོགས་ ཚུན་ཚོད་ # ཁྲོམ་ ཁ་ ལས་ ཕར་ # སྤྲོ་བ་ སྟོན་ ཡི་ ར་ སྡོད་ དོ་ ཡོདཔ་ ཨིན་ པས །

ཡུདཔ་ཅིག་ལས་ # ཕམ་ གི་ མི་ཚེ་ གཅིག་ གི་ ནང་ དཀའཝ་ སྤྱད་ བསྒྲུབས་བསྒྲུབས་པའི་ ཅ་ལ་ ཚུ་ རིམ་པ་བཞིན་དུ་ རྫོགས་ ཏེ་ # དཔེར་ན་ ཧོད་ དོང་ ཡོད་ མིའི་ ནང་ ལས་ # ཆུ་ བཀག་ཐབས་ མེད་ པར་ # ཐོན་འགྱོ་ དོ་ བཟུམ་སྦེ་ ལོ་ གཅིག་ གི་ ནང་འཁོད་ ནང་ ར་ # རྒྱུ་ནོར་ ཚུ་ ཧ་ལམ་ བཏགས་སར་བསྐྱལ་ ད་ ནུག

སྒྲོལ་མ་ གིས་ སླབ་ གེ་ ཟེརན་ # མོ་ར་ གིས་ བསྒྲུབས་བསྒྲུབས་ ཀྱི་ ཅ་ལ་ མེན་ ནི་ འདི་གིས་ དང་པ་ སླབ་ མ་ ནུམ །

སླབ་ རུང་ ཡང་ ཁོ་ བང་ ཆེ་ ནི་ འདི་གིས་ མོ་ ལུ་ མི་རྩིས་ མི་ བལྟ་ བར་ # མོ་ ཁྱིམ་ ནང་ གི་ འཇར་རོགས་ བཟུམ་ ཅིག་ ལུ་ གྱུར་ ཡོདཔ་ ཨིན་ པས །

ལོ་ གསུམ་ དེ་ཅིག་ གི་ རྒྱབ་ ལས་ # ཨ་པ་ དང་ ཨའི་ གཉིས་ དགོན་པ་ ལས་ # ད་འབདན་ ང་བཅས་ ཀྱི་ བུ་ དང་ མནའམ་ གཉིས་ ཀྱིས་ ང་བཅས་ གཉིས་ ཀྱིས་ བསྒྲུབས་བཞག་ མིའི་ རྒྱུ་ནོར་ འདི་ གུ་ གཉིས་ལྟབ་ དེ་ཅིག་ འདི་ བཟོ་ དཔ་ འོང་ མནོ་ སྟེ་ དགོན་པ་ ལས་ གཡུས་ ཁར་ འོངས་ ནུག

གཡུས་ ཁར་ ལྷོད་ པའི་ བསྒང་ ལས་ ནི་ རྒྱུ་ཅ་ལ་ ཚུ་ རྫོགས་སོང་ པའི་ ཁར་ ཁྱིམ་ ཡང་ གྱང་ཁོག་ འཐོན་སག་ས་ སྦེ་ ཡོདཔ་ ལས་ ཕམ་ གཉིས་ བློ་འཁོལ་ ཏེ་ ཁོང་ར་ གཉིས་ ཀྱི་ བུ་ འདི་ གི་ འབད་གཞག་ ལུ་ མ་ བལྟ་ བར་ མནའམ་ ལུ་ བུམོ་ ཁྱོད་ བསོད་ནམས་ མེད་ པའི་ བུམོ་ ཅིག་ ཨིན་ པས ཟེར་ ཚོགས་བརྡ་ བཏང་ པར་ མ་ཚད་ # དམའ་ཕབ་ རྐྱབ་ པའི་ གུ་ ད་རུང་ རྨགཔ་ འདི་ གིས་ ཡང་ འཕྲལ་འཕྲལ་ར་ རྡུང་རྫོབ་ འབད་ བ་ ལས་ བརྟེན་ # ཁོག་པའི་ ནང་ ལུ་ བཞེས་སྒོ་ མེད །

སེམས་ ལུ་ དགའཝ་ མེད །

ལུས་ ལུ་ དལཝ་ མེདཔ་ ལས་ བཟོ་ ཡང་ # ཡི་དྭགས་ བཟུམ་ ལུ་ གྱུར་ ཏེ་ ཚར་གཅིག་འབདཝ་ད་ # གཡུས་ཁ་ ལུ་ བྱོག་འགྱོ་ དགོཔ་ ཐོན་ སོ་ ནུག

གཡུས་ ཁར་ ལྷོད་ པའི་ བསྒང་ ལས་ # ཧེ་མ་ མོ་ར་ གིས་ དགའ་ བའི་ མི་ སྐལ་བཟང་ ཟེར་ མི་ འདི་ # ག་དེ་སྦེ་ སྡོད་ ཡོད་ ག་ མནོ་ སྟེ་ # སྐལ་བཟང་ གི་ ཁྱིམ་ འགྱིམས་ ཚར་གཅིག་ ལྟཝ་ ད་ # ཧེ་མ་ ཡོད་ པའི་ ཁྱིམ་ འདི་ ག་ཏེ་ཡང་ མེད་ པར་ ཁྱིམ་ རྒྱལཔོ་ གི་ ཕོ་བྲང་ བཟུམ་ ཅིག་ ལྷོངས་ ཡོདཔ་ ལས་ མོ་ ཡང་ དོགས་པ་ཟ་ སྟེ་ གཡུས་ ཁ་ གི་ མི་ གཅིག་ ལུ་ འདྲིཝ་ ད་ # ཁོ་ ལཱ་ རྩ་འགེངས་ འབད་ བའི་ ལོ་རྒྱུས་ གོཝ་ ལས་ མོ་ གནམ་མེད་ས་མེད་ ངོ་ཚ་ དགོཔ་ འབྱུངམ་ མ་ཚད་ # མི་ཚེ་ གཅིག་ ལུ་ བརྗེད་ མ་ ཚུགས་ པའི་ བློ་འགྱོད་ བསྐྱེད་ དགོཔ་ བྱུང་ ནུག་ གོ་ ཟེར་ སྲུང་ འདི་ བཏང་ ཚརཝ་ ད་ # ཨའི་ སྲུང་ འདི་ ཧན་ པས་ ག་ ཟེར་ འདྲིཝ་ ད་ ཨའི་ གིས་ # ཧན་ པས་ ཟེར་ སླབ་ སྦེ་ ད་རུང་ བློ་ གཞན་ མི་ ཅིག་ འགོ་བཙུགས་ ད་ ཡི །

དེ་ལས་ གནམ་དགུན་ གྱི་ དུས་ཚོད་ ཡང་ རན་ ཡི་ རན་ ཡི་ ར་ ཁོང་ ཕམ་ ཚུ་ དང་ # ལས་འཕྲོ་ གཉེན་ གྱི་ ལོ་རྒྱུས་ ཚུ་ དེ་ ར་ མང་ པའི་ བསྒང་ ལས་ ནི་ # ངེ་གི་ སེམས་ འདི་ ལུ་ མ་ དགའཝ་ དང་ སྐྱོ་བ་ ཚུ་ གིས་ གང་ ཡི །

ཁོང་ ག་ར་ གཉེན་ རྐྱབ་ ནི་ དགའ་ ནི་ འདི་གིས་ དགུན་ གྱི་ ལོ་ཆོག་ ཡང་ # ཟླཝ་ བཅུ་གཅིག་པའི་ ནང་ བསྒྲིགས་ ད་ ནུག

ལོ་ཆོག་ རན་ པར་ ཞག་ དག་པ་ཅིག་ གི་ ཧེ་མ་ ཚར་གཅིག་འབདཝ་ད་ # ངེ་གི་ ཨ་ཞེམ་ འདི་ ཐིམ་ཕུག་ ལས་ འོངམ་ ད་ # ཁྱིམ་ གྱི་ འཛུལ་སྒོའི་ སྦོ་ལོགས་ཁར་ ངེ་གི་ ཆ་རོགས་ ཨིན་ ཟེར་ བུཚ་ གཅིག་ འདུག

འདི་ ངེ་གི་ སྐོར་ལས་ འདྲི་ དེས་ ཟེར་ སླབཔ་ ཨིན་ པས །

ང་ ཡང་ ཐད་རི་སྦ་རི་ ཐུགས་རྗེ་ ར་ ཨིནམ་ འོང་ མནོ་ སྟེ་ བརྒྱུགས་ བལྟ་ བར་ འགྱོ་ བའི་ བསྒང་ ལས་ ག་ཏེ་ ཡང་ མིན་འདུག

ང་ ཁོ་ དང་ ཕྱད་ པའི་ རེ་བ་ གིས་ སྤ་རོ་ ཚོང་འདུས་ ཁྲོམ་ ཁ་ ལུ་ # དུས་ཡུན་ ཆུ་ཚོད་ # NUM # དེ་ཅིག་ འཚོལ་ ཡི །

ཁོ་ དང་ འཕྱད་ ནི་ ཕར་ ར་ བཞག་ ཁོ་ གི་ རྐང་རྗེས་ ཡང་ མ་ མཐོང་ །

དེ་ལས་ # ངེ་གི་ སེམས་ འདི་ ནི་ # མ་ དགའ་ བའི་ དུས་ཚོད་ ཚུ་ བཀག་ཐབས་ མེད་ པར་ འོངམ་ ད་ # ང་ར་ གི་ ལཱ་སྐལ་ འདི་ ནི་ ཕྱི་རུ་ མལ་ཆའི་ ནང་ ནུབམོ་ གཅིག་ སྔུ །

ཉིནམ་ གཅིག་ ག་ར་ ཉལ་ ཡི་ ར་ སྡོད་ ཅི །

ནུབམོ་ གཅིག་ འབདཝ་ ད་ # དཔྱད་རི་མེད་སི་སི་ སྦེ་ ངེ་གི་ ཕམ་ ཚུ་ ཁྱིམ་ གྱི་ སྒོ་ ཁར་ འུ་བྱེལ་ ཅིག་ འཐབ་ ཅི །

བློ་ ལེགས་ཤོམ་ སྦེ་ ཉན་ ལྟཝ་ ད་ # ལས་འཕྲོ་ གི་ སྐོར་ལས་ ལེ་ཤ་ སླབ་ དེས །

དེ་ལས་ ང་ ཡང་ ཕྱི་ཁར་ ཐོན་ སྦེ་ ཨ་པ་ གིས་ ང་ ཕངམ་བཏབ་ ཞིནམ་ལས་ # ཨ་ལོ་ སེམས་ མ་ ཤི་ སྨ་རེ །

ད་ ཁྱོད་ ཀྱི་ ལས་འཕྲོ་ འདི་ སྨྱོ་རྫས་ ཀྱི་ བྱེལཝ་ ལས་ བརྟེན་ # ཆང་ཁང་ ནང་ ལས་ ཁྲིམས་སྲུང་འགག་པ་ གིས་ འཛིན་བཟུང་འབད་ ཆི་ ནུག་ ཟེར་ སླབ་ དེས །

ང་ ཡང་ ནང་ ན་ ལས་ སེམས་དགའ་དྲགས་ ཏེ་ ཨ་པ་ ལུ་ ཁོ་ དང་ ང་ གཉེན་ མ་ རྐྱབ་ ལས་ # ཁོ་ ཁྲིམས་སྲུང་འགག་པ་ གིས་ གཟུང་ མི་ འདི་ ལེགས་ཤོམ་ ཅིག་ ཨིན་ པས །

ང་ དང་ གཉེན་ རྐྱབ་ ཚར་ ཞིནམ་ལས་ # ཁོ་ གིས་ འབད་གཞག་ འདི་བཟུམ་ ང་ ལུ་ སྟོན་ པ་ ཅིན་ # ང་ ཁོ་ དང་ མི་ཚེ་ གཅིག་ ག་དེ་སྦེ་ སྡོད་ ནི་ སྨོ་ ཟེར་ དྲིས་ ཡི །

ང་ གིས་ འདི་ སླབ་ ཚརཝ་ ཅིག་ ངེ་གི་ ཨའི་ གིས་ ད་རིས་ ལས་ མོ་ ཡང་ སྡུག་བསྔལ་ ལས་ # གྲོལ་སོངཔ་ འོང་ ཟེར་ སླབ་ དེས །

མོ་ གི་ བློ་ ལུ་ ལྟཝ་ ད་ ངེ་གི་ འབད་གཞག་ དང་ ང་ གིས་ གཏང་ མིའི་ སྲུང་ འདི་ # མོ་ གིས་ ལེགས་ཤོམ་ སྦེ་ ར་ ཧ་ གོ་གོཝ་ བཟུམ་ ཅིག་ འདུག

ག་དེ་སྦེ་ར་ཨིན་རུང་ དེ་ལས་འབདན་ # ངེ་གི་ སྡུག་བསྔལ་ ཡང་ གྲོལ་ ཏེ་ སེམས་ དགའ་ བའི་ བདེ་བ་ མྱོང་ ནིའི་ གོ་སྐབས་ ཐོབ་ ཅི །

ཞག་ དག་པ་ཅིག་ གི་ རྒྱབ་ ལས་ ལས་འཕྲོ་ འདི་ ནི་ # བཙོན་ཁྲིམས་ ལོ་ དགུ་ ཕོག་ ནུག་ ཟེར་ གོ་ ཡི །

ང་ར་ ཡང་ ཁོ་ དང་ གཉེན་ རྐྱབ་ མི་ དགོ་ པས་ ཟེར་ ཚར་གཅིག་ སེམས་ དགའ་ རུང་ # མནོ་བསམ་ ན་འཐན་ སྦེ་ གཏངམ་ ད་ སྡི་ ཡང་ ཆེ་ ཡི །

ག་དེ་སྦེ་ར་ཨིན་རུང་ ཁོ་ གིས་ ང་ ལུ་ ལེགས་ཤོམ་ འབད་འབདཝ་ ཨིན་ མནོ་ སྟེ་ ཚར་གཅིག་ ཁྲིམས་སྲུང་འགག་པའི་ ཡིག་ཚང་ ནང་ ཁོ་ འཕྱད་ པར་ སོང་ ཡི །

འདིའི་ སྐབས་ ང་ གིས་ ཁོ་ ལུ་ ག་ཅི་ ཡང་ སླབ་ མ་ ཤེས །

ཁོ་ ཡང་ ངོ་ཚ་ སྟེ་ དཔྱལཝ་ ཡང་ ས་ ཁར་ སྤུབས་ སྡོད་ ནུག

ང་ གིས་ ཡང་ མངར་ཟས་ ཅིག་ བྱིན་ སྦེ་ ལོག་ འོངས་ ཡི །

དེ་ལས་ ཐུགས་རྗེ་དབང་ཕྱུག་ ཟེར་ མིའི་ བུཚ་ འདི་ # ག་དེམ་ཅིག་ འཐོན་འོང་ ཟེར་ མནོ་ རུང་ ཡང་ འོང་ ནི་ མིན་འདུག

ངེ་གི་ དོགས་པ་ ལས་ འབད་བ་ཅིན་ ང་ སློབ་སྦྱོང་ སྤེལ་ཁང་ ནང་ མེད་ པའི་ ཤུལ་ལུ་ # ཁོ་ དང་ པད་མ་ཆོས་སྒྲོན་ གཉེན་ རྐྱབ་ སྟེ་ ཡོདཔ་ འདྲས་ ཟེར་ མནོ་ ཡི །

གཙོ་བོ་ར་ ང་བཅས་ མི་ འདི་ ལུ་ ཐ་དང་དམ་ཚིག་ ལས་རྒྱུ་འབྲས་ ཟེར་ མི་ འདི་ # བརྩི་ ཤེས་ དགོཔ་ ཁག་ཆེ་ བས །

ང་ དང་ ཐུགས་རྗེ་དབང་ཕྱུག་ གི་ བར་ ན་ ཡང་ # གཅིག་གིས་གཅིག་ལུ་ དགའ་བ་ དང་ བརྩེ་བའི་ དམ་ཚིག་ སྦོམ་ སྦེ་ ར་ ཡོདཔ་ ལས་ # ཚར་གཅིག་ མི་ ངན་ ཚུ་ གིས་ དཀྲུགས་ ཏེ་ གཅིག་གིས་གཅིག་ལུ་ མ་ དགའཝ་ ཆགས་ ཏེ་ འཕྱད་ མ་ ཚུགས་ རུང་ ཐ་དང་དམ་ཚིག་ འདི་ གིས་ # དུས་ཚོད་ རན་ པའི་ བསྒང་ ལས་ རང་བཞིན་གྱིས་ འདི་བཟུམ་སྦེ་ འབྱུང་ ནི་ འདུག

ང་ དང་ ཁོ་ གི་ བར་ ན་ གནས་ཚུལ་ འདི་བཟུམ་ གོ་ འོང་ ཟེར་ མནོཝ་ ཡང་ མ་ བཏང་ །

ཁོ་ གི་ ལོ་རྒྱུས་ འདི་ ལུ་ ལྟཝ་ ད་ # ཁོ་ གིས་ ང་ ལུ་ དགའ་ བའི་ འདུ་ཤེས་ སྦོམ་ སྦེ་ ར་ འདུག

ང་ ཡང་ འདི་བཟུམ་སྦེ་ ར་ ཡོད །

ང་ འཕྲལ་མགྱོགས་ སྦེ་ ར་ # ཁོ་ འབད་སར་ ཚར་གཅིག་ འགྱོ་ ཚུགས་ པའི་ རེ་བ་ ཡོད །

ཡང་ན་ ངེ་གི་ གནས་ཚུལ་ འདི་ ཁོ་ གིས་ གོ་ བ་ ཅིན་ # ཁོ་ ཡང་ ང་ འབད་སར་ འཐོན་འོང་ མནོ་ བའི་ རེ་བ་ ཡོད །

ད་ ག་དེ་སྦེ་ར་ཨིན་རུང་ སེམས་ ཡང་ དགའ་ ཡི །

ཁྱོད་ ཀྱི་ སྲུང་དེབ་ འདི་ ཡང་ ལེགས་ཤོམ་ སྦེ་ བྲི་ ཚུགས་ པའི་ རེ་བ་ ཡོད །

ག་དེམ་ཅིག་སྦེ་ ང་ དང་ ཁོ་ གཉེན་ རྐྱབ་ ཚུགས་ པའི་ གོ་སྐབས་ བྱུང་ པ་ ཅིན་ # ཁྱོད་ ཀྱི་ བཀའ་དྲིན་ ཨིནམ་ལས་ # ང་བཅས་ གཉིས་ ཆ་ ར་ གིས་ བཀའ་དྲིན་ བསམས་ ཏེ་ ར་ སྡོད་ འོང་ །

ད་རིས་ ངེ་གི་ ཧོངས་ ལས་ སླབ་ ནི་ ཟེར་ རུང་ # དེམ་ཅིག་ ར་ ཨིན །

མཇུག་ར་ ཧེ་མ་ ང་རའི་ ཨང་རྒས་ ཀྱིས་ འཕྲལ་འཕྲལ་ར་ # མོ་ གཞོནམ་ སྦེ་ སྡོདཔ་ ད་ # སེམས་ ཕམ་ པའི་ བློ་ཟེ་ གཅིག་ བསྒྱུར་ ནི་ ཡོད །

འདི་ཡང་ ད་རིས་ ངེ་གི་ གནས་སྟངས་ དང་ མཐུན་ པས །

དེ་འབདཝ་ལས་ ང་ གིས་ ཁྱོད་ ལུ་ སླབ་ གེ །

བརྩེ་ དགའ་ཤོས་ དགའ་ཤོས་ རྒྱང་ གི་ བརྩེ ། # ། སེམས་ དགའ་ རུང་ རྒྱང་ གི་ བརྩེ་ མ་ འཚོལ ། # ། འཕྲལ་ དགའ་ ཡི་ མནོཝ་ ར་ མ་ བཏངམ་ ལས ། # ། མཇུག་ བྱལ་ བའི་ སྡུག་བསྔལ་ མྱོང་ དགོ་ པས ། # །

བློ་ཟེ་ གི་ ཚིགས་བཅད་ འདི་ དང་ གཅིག་ཁར་ སྒྲ་འཛིན་ལྷ་མོ་ གི་ ཧིང་ ལས་ བྱུང་ པའི་ གསང་གཏམ་ གྱི་ སྲུང་དེབ་ འདི་ འ་ནེམ་ཅིག་ ཨིན་ པས གོ ། # ། # །

མཐོང་སྣང་ བདུན་པ །

རྩོམ་འབྲི་པ་ ང་ ཐུགས་རྗེ་དབང་ཕྱུག་ དང་ ཕྱད་ པའི་ སྐབས་ # ཁོ་ གིས་ ཨ་རྟག་ར་ སྒྲ་འཛིན་ལྷ་མོ་ ངེ་གི་ མཁའ་འགྲོམ་ ཟེར་ ར་ ཁོ་ གིས་ ང་ ལུ་ སྲུང་ འདི་ སླབ་ ཚར་ཚར་ གྱི་ ནང་འཁོད་ ནང་ སྒྲ་འཛིན་ལྷ་མོ་ ཟེར་ མིའི་ མིང་ ཚར་ NUM # ལྷགཔ་ཅིག་ # བཏོན་བཏོནམ་ འོང་ །

འདི་ཡང་ ག་ཅི་སྦེ་ ཨིན་ན་ ཟེར་བ་ཅིན་ # ཁོ་ གི་ སེམས་ འདི་ རང་དབང་མེད་པར་ མོ་ གིས་ དབང་ ཆེཝ་ ལས་ # མོ་ གི་ མིང་ བཏོན་ ནི་ ལུ་ ཁོ་ དགའ་ ནི་ འདི་གིས་ ཨིན་ པས །

ཐུགས་རྗེ་དབང་ཕྱུག་ གིས་ མོ་ ལུ་ དགའ་ མི་ འདི་ ཡང་ ཁ་ཙམ་ཚིག་ཙམ་ མེན་ པར་ ཧིང་དྭངས་མའི་དཀྱིལ་ལས་ར་ དགའ་ སྟེ་ འདུག

ཨིན་རུང་ དགའ་ བའི་ སེམས་ འདི་ ལུ་ རྐྱེན་ དང་ བར་ཆད་ མངམ་ ལས་ བརྟེན་ # ག་དེམ་ཅིག་ དགའ་ རུང་ འཁྱམ་ ས་ རང་རང་སོ་སོར་ ཨིན་ པས །

འདི་བཟུམ་སྦེ་ འབད་གཞག་ དང་ # ལོ་རྒྱུས་ སླབ་ སར་ ལྟཝ་ ད་ # སྒྲ་འཛིན་ གྱིས་ ཡང་ ཁོ་ ལུ་ མ་ དགའཝ་ མ་པ་ལས་ མེདཔ་ མས །

མོ་ གི་ ཕམ་ ཚུ་ དབང་ ག་དེ་ཅིག་ ཆེ་ རུང་ མོ་ གིས་ ཁོ་ ལུ་ རེ་བ་ བསྐྱེད་ དེ་ དུས་ཡུན་ ལེགས་ཤ་ སྦེ་ ར་ བསྒུགས་ ནུག

ད་ལྟོ་ ཡང་ བསྒུགས་ ཏེ་ ར་ འདུག

ཁོ་ མོ་ འབད་སར་ ནམ་ འོངས་ རུང་ མོ་ གི་ སེམས་ ཀྱི་ འཛམ་གླིང་ ནང་ # ཁོ་ གི་ དགའ་བ་ཅན་ གྱི་ སེམས་ འདི་ ལུ་ བྱོན་པ་ལེགས་སོ་ འདུག

ཁོང་ར་ གཉིས་ ཀྱི་ སྤྱི་ཏོག་སྦུག་ ལུ་ ཡོད་ པའི་ རེ་བ་ འདི་ # འབྱུང་བ་བཞི་ གི་ བར་ཆད་ དང་ # མི་ ངན་ ཚུ་ གིས་ དཀྲོགས་དཀྲོགས་པའི་ ཤུལ་ ཡོད་ རུང་ གནོད་ མ་ ཚུགས་ པས །

གཅིག་ ས་གནས་ ཤར་ཕྱོགས་ མོང་སྒར་ དང་ གཅིག་ ནུབ་ཕྱོགས་ སྤ་རོ་ ལུ་ # གཅིག་གིས་གཅིག་ གི་ མནོ་བསམ་ བཏང་ སྟེ་ སེམས་ ཁར་ སྡུག་བསྔལ་ འབག

ལྐོདམ་ མདུད་ཕུད་ བཏབ་ སྟེ་ སྡོད་ དགོ་ པའི་ ཁུངས་ ག་ནི་ཡང་ མིན་འདུག

དང་པ་ ཁོང་ར་ གཉིས་ ཀྱི་ བར་ ན་ ལས་གནམ་བསྐོས་ དང་ # དགའ་ བའི་ དམ་ཚིག་ སྦོམ་ སྦེ་ ཡོད་ པའི་ ཁར་ # གཉིས་པ་ ང་ ཡང་ ཁོང་ གཉིས་ བར་ ན་ ཤན་ རྐྱབ་ མི་ ཅིག་ སྦེ་ རང་བཞིན་གྱིས་ ཚུད་སོངམ་ ལས་ # ཁོང་ གཉིས་ གཅིག་ཁར་ ཕྱད་ པའི་ དགའ་ཚོར་ དང་ རྣམ་འགྱུར་ ཚུ་ # ང་ གིས་ འཕྲལ་མགྱོགས་ སྦེ་ ར་ བལྟ་ ཚུགས་ པའི་ རེ་བ་ བསྐྱེད་ ཅི །

དེ་ལས་ གནམ་ལོ་ གསརཔ་ མ་ ཚེསཔ་ གཅིག་ཁར་ སྤ་རོ་ ལས་ སྒྲ་འཛིན་ གྱི་ ཧིང་གཏམ་ འདི་ འབག་ སྟེ་ མོང་སྒར་ ལུ་ འགྱོ་ ནི་ འབད་ ཡི །

ཨིན་རུང་ # ཞག་ གཉིས་ ཀྱི་ རྒྱབ་ ལས་ ང་བཅས་ ཟ་པའི་ གཡུས་ ཁ་ ལུ་ ལོ་ གཅིག་ གི་ ནང་ དུས་ཚོད་ སྤྲོ་ཤོས་ ར་ ཉིན་ལོག་ འདི་ འབདཝ་ལས་ # རང་ གི་ གཡུས་ ཁ་ ལུ་ མདའ་ རྐྱབ་ ལུས་ སོ་ ཡི །

ཨིན་རུང་ ང་ གིས་ ཐུགས་རྗེ་དབང་ཕྱུག་ ལུ་ ང་ འཕྲལ་མགྱོགས་ ར་ མོང་སྒར་ ལུ་ # ཁོ་ གི་ བསམ་ པའི་ དོན་དག་ བསྒྲུབ་ ཚུགས་ པའི་ ཁུར་ཆ་ ཅིག་ འབག་ སྟེ་ འོང་ དོ་ ཟེར་ སླབ་ ནི་ སྦེ་ བརྒྱུད་འཕྲིན་ བཏང་ པའི་ སྐབས་ # ཁོ་ གི་ བརྒྱུད་འཕྲིན་ འདི་ # སུའི་ཆི་ཨོབ་ ཟེར་ སླབ་ དེས །

ཨིན་རུང་ ད་རུང་ཡང་ ཁོ་ གི་ ཡིག་ཚང་ ནང་ གཏངམ་ ད་ # ཁོ་ ན་ སྟེ་ སྨན་ཁང་ ནང་ ཡོད་ ཟེར་ བའི་ གནས་ཚུལ་ ཅིག་ གོ་ ཡི །

གནས་ཚུལ་ འདི་ ཡང་ སེམས་ མ་དགའ་སི་སི་ ཅིག་ ཨིནམ་ལས་ # ང་ གིས་ འདི་འཕྲོ་ལས་ སྒྲ་འཛིན་ ལུ་ སླབ་ དགོཔ་ ཐོན་ ཡི །

དེ་ལས་ ང་ དང་ སྒྲ་འཛིན་ གཉིས་ བརྒྱུད་འཕྲིན་ ནང་ བསྟུན་གྲོས་ ཀྱི་ ཐོག་ ལས་ ཉིན་ལོག་ ཐལཝ་ ཅིག་ # ང་བཅས་ གཉིས་ ཆ་ ར་ # ཁོ་ བལྟ་ བར་ འགྱོ་ ནི་ གུ་ ཁ་འཆམས་ ཅི །

ང་ ཡང་ ལོ་མཚམས་ དང་ འཁྲིལ་ ཏེ་ གཡུས་ཁ་ ལུ་ ཉིནམ་ གཉིས་ མདའ་ རྐྱབ་སྡོད་ ཞིནམ་ལས་ # དེའི་ ནངས་པ་ ར་ ང་ དང་ སྒྲ་འཛིན་ གཉིས་ མོང་སྒར་ ལུ་ བལྟ་ སྟེ་ བྲོ་ འཁྲབ་ ཅི །

དེ་ལས་ དྲོ་པ་ སྒྲ་འཛིན་ དུམ་གྲ་ཅིག་ འཕྱིས་སོངམ་ ལས་ # ཉིན་མ་ ཆུ་ཚོད་ # NUM # དེ་ཅིག་ ཁར་ མ་གཏོགས་ དབང་འདུས་ཕོ་བྲང་ ལས་ འཐོན་ མ་ ཚུགས །

ཕྱི་རུ་ བུམ་ཐང་ ལྷོདཔ་ ད་ # སྒྲ་འཛིན་ མོ་རའི་ ཨ་ཞེམ་ གྱི་ རྨགཔ་ དྲག་ཤོས་ རྫོང་བདག་ བཞུགས་ སར་ ཡར་ སོ་ ཡི །

ང་ ཡང་ ཟ་ཁང་ ནང་ སྡོད་ ཞིནམ་ལས་ དྲོ་པ་ ཧ་སག་ སོང་ ཡི །

ཕྱི་རུ་ ཧ་ཕྱི་ རན་ཏོག་ཏོ་ སྦེ་ མོང་སྒར་ ལྷོདཔ་ ད་ # ང་བཅས་ གཉིས་ ཆ་ ར་ ཕྲང་སྟེ་ སྨན་ཁང་ ནང་ སོང་ ཡི །

སྨན་ཁང་ ནང་ མ་ ལྷོདཔ་ ཅིག་ཁར་ སྒྲ་འཛིན་ གྱིས་ ང་ ཡང་ ཁོ་ གིས་ སླབ་ དོ་ བཟུམ་སྦེ་ ཁོ་ ལུ་ དགའ་ བའི་ སེམས་ འདི་ # ཤུགས་ ཆེཝ་ ལས་ སེམས་ ཀྱིས་ ལུས་ ཁྱིད་ ཞིནམ་ལས་ # ལ་ ལུངམ་ ལེ་ཤ་ བརྒལ་ ཏེ་ ཧེ་མ་ ལས་ ལྷོད་ ར་ མ་ མྱོངས་ པའི་ ས་གོ་ འདི་ ནང་ ལྷོད་ ཅི །

དེ་འབདཝ་ད་ ཁོ་ གི་ # སེམས་ ཀྱི་ འཛམ་གླིང་ ནང་ ང་ བྱོན་པ་ལེགས་སོ་ འབད་ འོང་ ག་ སྨོ་ ཟེར་ འདྲི་ དེས །

དེ་ གི་ ལན་ ལུ་ ཁོ་ གིས་ ཁྱོད་ ལུ་ # བྱོན་པ་ལེགས་སོ་ གིས་ མ་ཚད་ # སྟེང་ ལྷའི་ གཡུས་ ཁ་ ལས་ མཁའ་འགྲོམ་ ས་ ཁར་ འབབ་ སྟེ་ འོངས་ པའི་ ཉམས་ ཅིག་ ཐད་རི་སྦ་རི་ ཤར་ འོང་ ཟེར་ སླབ་ ཅི །

དེ་ལས་ མོ་ ཡང་ དགའ་ བའི་ རྣམ་འགྱུར་ སྟོན་ ཏེ་ ང་བཅས་ གཉིས་ ཆ་ ར་ སྨན་ཁང་ ནང་ འགྱོ་ ཡི །

སྨན་ཁང་ གི་ སྒོ་ ནང་ ལས་ འཛུལ་ བའི་ སྐབས་ ཐོག་ཁ་ ལས་ མར་ ཨམ་ ཅིག་ གཡས་ དང་ གཡོན་ ལས་ མི་ ཚུ་ གིས་ བཤེད་ དེ་ ང་ ལུ་ ཡོད་རུང་མེད་རུང་ ཁོ་ གཅིག་ ར་ ཨིན་ ཟེར་ # བྱེལ་སྐད་ དང་ འུར་སྒྲ་ བཅསཔ་ སྦེ་ འོང་ སར་ མཐོང་ ཅི །

མཐོང་སྣང་ འདི་ ལུ་ བལྟ་ སྟེ་ ང་བཅས་ གཉིས་ ཆ་ ར་ མནོ་བསམ་ གཏང་ མ་ ཚུགས །

དེ་ལས་ ད་རུང་ # དེ་ གི་ ཤུལ་ བདའ་ སྟེ་ ར་ ཨ་རྒས་ ཅིག་ ཡང་ མིག་ཆུ་ འཕྱག་ ཅི་ ར་ སྡུག་བསྔལ་ སྦོམ་ ཕོག་ པའི་ རྣམ་འགྱུར་ དང་ གཅིག་ཁར་ འོང་ སར་ མཐོང་ ཅི །

དེ་ལས་ མོ་ གིས་ ང་ ལུ་ ང་བཅས་ར་ སྐྱེ་རྒ་ན་འཆི་ གི་ སྡུག་བསྔལ་ འདི་ སྨན་ཁང་ ནང་ འོངམ་ ད་ ར་ དངོས་སུ་ སྦེ་ མཐོངམ་ མས་ སྨོ་ཞིག་ ཟེར་ སླབ་ དེས །

ང་ གིས་ ཡང་ ཨིན་ པས ཟེར་ སླབ་ ཞིནམ་ལས་ # སྨན་གཡོགམོ་ གཅིག་ ལུ་ # ཐུགས་རྗེ་དབང་ཕྱུག་ ཟེར་ མི་ འདི་ ག་ཏེ་ ཡོད་ ག་ ཟེར་ འདྲིཝ་ ད་ # སྨན་གཡོགམོ་ འདི་ གིས་ བཟོ་རིག་འགོ་དཔོན་ འདི་ ཨིན་ན་ ཟེར་ སླབ་ དེས །

ང་ གིས་ ཨིན་ ལགས་ ཟེར་ སླབཔ་ ད་ # སྨན་གཡོགམོ་ འདི་ གིས་ ཚར་གཅིག་ ག་ནི་ཡང་ སླབ་ མ་ ཚུགས །

ཨ་ཙི་ཅིག་ཁ་ལས་ ཨ་ཕར་ ཨིན་ ཟེར་ སླབ་ དེས །

དེ་ལས་ མོ་ གིས་ སྟོན་ སར་ བལྟ་ བར་ འགྱོཝ་ ད་ # འཛམ་གླིང་ ནང་ ང་ གིས་ འདི་བཟུམ་ གྱི་ མནོ་བསམ་ ག་ཏེ་ཡང་ མ་ བཏང་ པའི་ མཐོང་སྣང་ ཅིག་ འ་ནཱི་ བསྒང་ མཐོང་ ཅི །

ཐུགས་རྗེ་དབང་ཕྱུག་ ཟེར་ མི་ འདི་ ཉལ་ཁྲི་ གུ་ ཉལ །

གཡས་ དང་ གཡོན་ ལས་ མོང་སྒར་ རྫོང་ཁག་ ནང་ གི་ གཞུང་གཡོགཔ་ ཚུ་ འཛོམས །

གདོང་ གུ་ ཁ་ཤ་ དཀརཔོ་ ཅིག་ བཀབ་ སྦེ་ དུས་ཡུན་ སྐར་མ་ དག་པ་ཅིག་ གི་ ཧེ་མ་ ལས་ ཁོ་ར་ གི་ མིང་ དང་ ལུས་ ཙམ་ཅིག་ འཛམ་གླིང་ ནང་ བཞག་ སྦེ་ རྣམ་ཤེས་ འདི་ ཐོན་ཡར་ སོ་ ནུག

ཁོ་ དེ་སྦེ་ འགྱོ་ དགོ་ མི་ འདི་ ཡང་ ཁོ་ ལུ་ སྐྱོ་རོགས་ འབད་ མི་ ཆ་རོགས་ འཆམ་ཤོས་ ཨ་རྟག་ར་ དམ་སྦྱིས་ ནང་ སྡོད་ མི་ འདི་ ཨིན་ ཟེར་ ཨིན་ པས །

ཁོ་ ཆ་རོགས་ འདི་ དང་ མ་ སྡོམས་ ཟེར་ # དྲུང་འཚོ་ དང་ ཆ་རོགས་ ཚུ་ གིས་ ག་དེམ་ཅིག་ ཉེན་བརྡ་ བྱིན་ རུང་ # ཉན་ མ་ བཏུབ་ ཟེར་ ཨིན་ པས །

ང་ ཡང་ མནོ་བསམ་ ག་གཏང་གུ་གཏང་ མེདཔ་ ཚར་གཅིག་ བཟོ་ ད་ ཡི །

ཨིན་རུང་ ཁོ་ གི་ སྲོག་ འདི་ ཐགཔ་ བཏགས་ བཞག་བཞགཔ་ མེདཔ་ ལས་ # ལོག་ འཐེན་ པར་ འཐེན་ ས་ ཡང་ མིན་འདུག # བོ་ པར་ བོ་ ས་ ཡང་ མིན་འདུག

ཤི་ སའི་ ལམ་ འདི་ མི་ ཆེ་ ཆུང་ མེདཔ་ ག་ར་ གི་ གདོང་ཁར་ བརྐྱངས་ ཡོདཔ་ ལས་ # འདི་ ནང་ ལས་ མི་ འགྱོ་ ཟེར་ ལོག་ པའི་ ཐབས་ཤེས་ ག་ལུ་ཡང་ མིན་འདུག

དེ་ལས་ སྒྲ་འཛིན་ ལུ་ ལྟཝ་ ད་ སྒྲ་འཛིན་ ཡང་ སྔུ་ དོ་ ཡོདཔ་ ལས་ # ང་ མོ་ གི་ ཚ་གྱང་ ལངས་ ཏེ་ འདི་འཕྲོ་ལས་ ཕྱི་ཁར་ ཁྱིད་སོང་ ཡི །

མོ་ ཡང་ དུས་ཡུན་ སྐར་མ་ NUM # དེ་ཅིག་ སྔུ་ བའི་ ཤུལ་ལུ་ མོ་ གིས་ ང་ ལུ་ སླབཔ་ ཨིན་ པས །

ཁོ་ གི་ ཨ་པ་ དང་ ཨའི་ འབད་སར་ འགྱོ་ གེ་ ཟེར་ སླབ་ དེས །

ཁོང་ ཕམ་ གཉིས་ འབད་སར་ སོང་ ཞིནམ་ལས་ མོ་ གིས་ སྙིང་སྟོབས་ ཀྱི་ ཐོག་ ལས་ ཕམ་ གཉིས་ ལུ་ # ཁོང་ར་ གི་ ལོ་རྒྱུས་ ཚུ་ སླབཔ་ མ་ཚད་ # ཁོ་ མེད་ པའི་ ཤུལ་ལུ་ ཁོང་ ཕམ་ གཉིས་ ཡང་ མོ་རའི་ ཕམ་ བཟུམ་སྦེ་ བལྟ་ ནི་ དང་ # ཁོ་ གི་ ཤུལ་ བདའ་ སྟེ་ འབད་ དགོཔ་ ཚུ་ ཡང་ ག་ར་ མོ་ར་ གིས་ འབད་ ནི་ ཨིན་ ཟེར་ སླབཔ་ ཨིན་ པས །

ལོ་རྒྱུས་ འདི་ ཚུ་ སླབ་ ཚརཝ་ ད་ # ཁོང་ ཕམ་ གཉིས་ ཡང་ སྡུག་བསྔལ་ ལས་ དུམ་གྲ་ཅིག་ སངས་ སོ་ ཡི །

དེ་ལས་ ཁོ་ གི་ ཕུངཔོ་ འདི་ ཡང་ འདིའི་ ནངས་པ་ ར་ མོང་སྒར་ ལས་ སྤུ་ན་ཁ་ འབག་ ནི་ སྦེ་ འཆར་གཞི་ བཟོ་ བའི་ ཁར་ མོང་སྒར་ རྫོང་ཁག་ གི་ གཞུང་གཡོགཔ་ ག་ར་ གིས་ ཁོ་ ལུ་ ཆ་རོགས་ ཀྱི་ ཐ་དམ་ཚིག་ སྦོམ་ ཡོདཔ་ ལས་ # གྲོགས་རམ་ ཚུ་ ངལ་རངས་སི་སི་ སྦེ་ འབད་ གནང་ ཡི །

དེ་ལས་ དུས་ འདི་ ལས་ འགོ་བཙུགས་ སྒྲ་འཛིན་ གྱིས་ གཉེན་ མ་ རྐྱབ་ པའི་ སྙིང་གྲོགས་ ཨིན་ རུང་ མི་ཤིའི་རྩཝ་ མོ་ར་ གིས་ བསམ་པ་རྗོགས་ཏོག་ཏོ་ སྦེ་ འབད་བྱིན་ ཡི །

དེ་ལས་ # ཁོང་ར་ ཕམ་ གཉིས་ ཡང་ མ་ ཤི་ ཚུན་ ག་དགའཝ་ སྦེ་ བཞག་ ནིའི་ ཁས་ལེན་ འབད་ ཡི །

འཇིག་རྟེན་ ནང་ ལུ་ གཉེན་གྲོགས་ ཀྱི་ བར་ ན་ ཨིན་ རུང་ འདྲ །

ཕམ་ དང་ བུ་གཞི་ གི་ བར་ ན་ ཨིན་ རུང་ འདྲ །

གཅིག་གིས་གཅིག་ལུ་ ག་དེམ་ཅིག་ དགའ །

ག་དེ་ཅིག་ ཕངས་ རུང་ དོན་དག་ ངོ་མ་ བཅུད་ ངོ་མ་ འདི་ འ་ནེམ་ཅིག་ ཨིནམ་ལས་ སྡོད་ པའི་ རིང་ ལུ་ རོགས་ ལུ་ མནོ་བསམ་ ངན་པ་ མ་ བཏང་ པར་ སྡོད་ གནང་ ཟེར་ ཞུ་ ནི་ ཨིན་ ནོ ། ། # ། # །

དེབ་ དང་པ །

རྫོང་ཁ་གོང་འཕེལ་ལྷན་ཚོགས །

པར་དབང་ ། # # NUM # རྫོང་ཁ་གོང་འཕེལ་ལྷན་ཚོགས །

པར་ཐེངས་ གཉིས་པ ། # སྤྱི་ལོ་ # NUM # ལུ །

བསྐྱར་མཛུབ ། # ཨྱོན་ཕུན་ཚོགས ། འཆི་མེད་རིག་འཛིན །

བསྐྱར་ཞུན ། # དྲགོས་ སངས་རྒྱས་རྡོ་རྗེ ། # དགེ་བཤེས་ བསྟན་འཛིན་དབང་ཕྱུག # དབང་ཕྱུག་རིག་འཛིན །

བཀོད་རིས ། # བཀྲིས་བློ་གྲོས །

དཔེ་སྐྲུན ། # རྩོམ་རིག་ དང་ དཔེ་སྐྲུན་ སྡེ་ཚན ། # རྫོང་ཁ་གོང་འཕེལ་ལྷན་ཚོགས །

འགྲེམས་སྒྲོམ་ ཨང་ ། # NUM # བརྒྱུད་འཕྲིན་ ཨང་ །

# ཐིམ་ཕུག

ཡོངས་འབྲེལ་འཆར་སྒོ ། #

རྒྱལ་སྤྱིའི་དེབ་ཨང་ ། # NUM - NUM - NUM - NUM

པར་བཏབ་ས ། # སྤུན་གཉིས་མཐུན་འབྲེལ་ དཔེ་སྐྲུན་ དང་ པར་སྐྲུན་ཁང་ །

བུ་ རིག་པ་ཅན །

ཧེ་མ་ # གཡུས་ ཅིག་ ནང་ # ཨཔ་ ཅིག་ དང་ ཨམ་ ཅིག་ ཡོདཔ་ མས །

ཁོང་ གཉིས་ ལུ་ སམ་ས་ཞིང་ དང་ # རྒྱུ་ཅ་ལ་ ལེ་ཤ་ ཡོད་ རུང་ # ཨ་ལུ་ ཕུད་རྡོག་ ཅིག་ ཡང་ མེད་ པར་ # སེམས་ གནམ་མེད་ས་མེད་ སྐྱོ་ སྟེ་ སྡོད་ ནུག

ཨ་རྟག་ར་ # ཁོང་ར་ གཉིས་ # གཅིག་གིས་གཅིག་ལུ་ བལྟ་ སྟེ་ # ང་བཅས་ར་ གཉིས་ རྒན་རྒས་ འ་ནེམ་ཅིག་ཁར་ ལྷོད་ རུང་ # བུ་ དང་ བུམོ་ གཅིག་ ཡང་ མེད ། # ཤུལ་ལས་ # བྱཝ་ མ་ འོངམ་ ད་ # ག་ གིས་ བལྟ་ ནི་ ཟེར་ # གཅིག་གིས་གཅིག་ལུ་ སླབ་ ཅི་ ར་ # སེམས་ སྐྱོ་སྟེ་ སྡོད་ ནུག

ཉིནམ་ ཅིག་ ཨམ་ དེ་ # ཆུ་ ལེན་ པར་ འགྱོཝ་ ད་ # ཨམ་ འདི་ འགྱོ་ སའི་ ལམ་ ཁར་ # ཨ་ལུ་ ཆུང་ཀུ་ ཅིག་ # སྔུ་ སྟེ་ སྡོད་ ས་ མཐོང་ ནུག

ཨ་ལུ་ འདི་ # འཐུ་འབག་ སྟེ་ # ཁྱིམ་ ནང་ འོངས་ ཞིནམ་ལས་ # ཨ་པ་ ལུ་ སྟོནམ་ ད་ # ཨཔ་ དེ་ གིས་ # དབའི་ ཨ་ལུ་ འདི་ ལུ་ # ཕམ་ དང་ སྤུན་ཆ་ # ག་ ཡང་ མེདཔ་ མས །

ཨ་ལུ་ འདི་ # ང་བཅས་ར་ གཉིས་ ཀྱིས་ གསོ་བཞག་ གེ་ སྨོ་ ཟེར་ སླབ་ སྟེ་ # ཨ་ལུ་ འདི་ # ཉིནམ་རིང་ཆད་མེད་པར་ ཆུ་འཁྱུ་ ཡི་ ར་ # ནོར་ གྱི་ ཨོམ་ བྱིན་ ཡི་ ར་ གསོ་བཞག་ ནུག

བུཚ་ འདི་ # ལོ་ བརྒྱད་ ལངམ་ ད་ # ནོར་ འཚོ་ ཚུགསཔ་ ཅིག་ ཐལ་ ཏེ་ ཉིནམ་ ཨ་རྟག་ར་ # ནོར་ འཚོ་ བར་ འགྱོ་ དོ་ ཡོདཔ་ ཨིན་ མས །

ཚར་ཅིག་འབདཝ་ད་ # ལུང་པའི་ རྒྱལཔོ་ འདི་ གིས་ # ཨཔ་ འདི་ ལུ་ # ས་གཞི་ ལེ་ཤ་ ཡོད་ མི་ འདི་ # འཕྱོག་ ནི་ གི་ ཐུགས་བཞེད་ གནང་ སྟེ་ # ཨཔ་ གླང་ རྨོ་ སར་ བྱོན་ ཞིནམ་ལས་ དབའི་ ཨ་པ་ # ཁྱོད་ ཀྱིས་ གླང་ རྨོཝ་ ད་ # ཉིནམ་ གཅིག་ ལུ་ གོམ་ཐེངས་ ག་དེམ་ཅིག་ སྤོཝ་ སྨོ་ ཟེར་ གསུངས་ ནུག # ཨཔ་ འདི་ གིས་ # ང་ གིས་ གོམ་ཐེངས་ གྱངས་ཁ་ མ་ རྐྱབ་ ལགས །

ནངས་པ་ ང་ གིས་ གྱངས་ཁ་རྐྱབ་ ཞིནམ་ལས་ # རྒྱལཔོ་ ལུ་ ཞུ་ གེ་ ལགས་ ཟེར་ ཞུཝ་ ད་ # རྒྱལཔོ་ གིས་ # བཏུབ་ པས །

ནངས་པ་ ཀྲིག་ཀྲི་ སྦེ་ སླབ་ ནི་ མེད་ པ་ ཅིན་ # ཁྲིམས་ ཕོག་ སྨ་རེ་ ཟེར་ གསུངས་ སྦེ་ ལོག་ བྱོན་ སོ་ ནུག

དེ་ལས་ # རྒྱལཔོ་ སྐུ་རྒྱབ་ ཐལཝ་ ཅིག་ # ཨཔ་ འདི་ གིས་ # ཚལ་མ་ ནང་ སོང་ སྦེ་ # འཁརཝ་ ལེ་ཤ་ བཅད་ དེ་ འབག་ འོངས་ ཞིནམ་ལས་ # གླང་ རྨོཝ་ ད་ གི་ གོམ་ཐེངས་ རེ་ ལུ་ # འཁརཝ་ རེ་ བཙུགས་བཞག་ ནུག # ཕྱི་རུ་ཁམས་ ཅིག་ཁར་ # བུཚ་ ནོར་ བདའ་ སྟེ་ འོངམ་ ད་ # ཨ་རིང་ ནང་ ལུ་ # འཁརཝ་ ལེ་ཤ་ མཐོང་ སྟེ་ # ཁྱིམ་ ནང་ སོང་ ཞིནམ་ལས་ # ཨ་པ་ ལུ་ # ག་ཅི་སྦེ་ # ཨ་རིང་ ནང་ ལུ་ # འཁརཝ་ ལེ་ཤ་ བཙུགས་བཙུགསཔ་ སྨོ་ ཟེར་ འདྲིཝ་ ད་ # ཨཔ་ དེ་ གིས་ # ཁྱོད་ འཁརཝ་ ཟེར་ སླབ །

ད་རིས་ བ་ འདྲོགཔ་ ཅིག་ # ནམ་ ཡང་ མ་ འོངས །

ང་ གླང་ རྨོ་ སར་ # རྒྱལཔོ་ བྱོན་ ཏེ་ # གླང་ རྨོཝ་ ད་ # གོམ་ཐེངས་ ག་དེམ་ཅིག་ སྤོཝ་ ཨིན་ན་ # ནངས་པ་ ཀྲིག་ཀྲི་ སྦེ་ སླབ་ ཚུགས་ དགོ །

སླབ་ མ་ ཚུགས་ པ་ ཅིན་ # ཁྲིམས་ བཀལ་ ནི་ ཨིན་ ཟེར་ གསུངསམ་ ལས་ # གོམ་ཐེངས་ རེ་ ལུ་ འཁརཝ་ རེ་ བཙུགས་ ཅི་ ཟེར་ སླབཔ་ ད་ # བུཚ་ དེ་ གིས་ # རྒྱལ་པོ་ གི་ བཀའ་ དེ་ བཟུམ་ ལུ་ # ཉན་ དགོཔ་ མེད་ ཟེར་ སླབ་ སྟེ་ # འཁརཝ་ ཚུ་ ག་ར་ འབལ་བཏང་ ད་ ནུག

དེ་ གི་ ནངས་པ་ # བུཚ་ འདི་ # ནོར་ འཚོ་ བར་ རྒྱབ་ ཐལཝ་ ཅིག་ # དོ་རུང་ རྒྱལ་པོ་ འདི་ # ཀྲིག་ཀྲི་ སྦེ་ ཕེབས་ ཏེ་ # ཨཔ་ འདི་ ལུ་ # ཁ་ཙ་ # གོམ་ཐེངས་ ག་དེམ་ཅིག་ # སྤོ་ ཡི་ གོ་ ཟེར་ དྲི་བ་ གནང་ ནུག # ཨཔ་ འདི་ གིས་ # ང་ གིས་ གོམ་ཐེངས་ རེ་ ལུ་ # འཁརཝ་ རེ་ བཙུགས་བཞག་ རུང་ # བུཚ་ དེ་ གིས་ # ག་ར་ འབལ་བཀོ་ ད་ ནུག་ ཟེར་ ཞུ་ ནུག

དེ་ལས་ # རྒྱལཔོ་ གིས་ # གཞན་ ཁྱོད་ ལུ་ ཁྲིམས་ ཕོག་ པས །

དེ་འབད་རུང་ # ད་རེས་ འགོ་ དང་པ་ སྦེ་ བཞག་ ཟེར་ གསུངས་ ཏེ་ # རྟ་ཕོ་ཆེན་ ཅིག་ # ཨཔ་ འདི་ ལུ་ སྤྲོད་ ཞིནམ་ལས་ # ནངས་པ་གནངས་ཚེ་ # ང་ ལོག་ འོངམ་ ད་ # ཕྱུ་གུ་ ཅིག་ # ཀྲིག་ཀྲི་ སྦེ་ # འཚར་ ཚུགསཔ་ འབད་ སྨ་རེ་ ཟེར་ བཀའ་ གནང་ སྟེ་ # ལོག་ བྱོན་ སོ་ ནུག

དེ་ལས་ # རྒྱལཔོ་ སྐུ་རྒྱབ་ ཐལཝ་ ཅིག་ # ཁྱིམ་ ནང་ གི་ སྦང་ཆང་ ཡོད་ཚད་ཅིགཔོ་ # ག་ར་ རྟ་ ལུ་ བྱིན །

ཚལ་མ་ ནང་ ལས་ རྩྭ་ བརྔ་ སྟེ་ འབག་འོངས་ ཞིནམ་ལས་ # རྟ་ ལུ་ བྱིན་ སྡོད་ པའི་ བར་ ན་ # བུཚ་ འདི་ ནོར་ བདའ་ སྟེ་ ལྷོད་ ནུག # བུཚ་ གིས་ # ཁྱིམ་ གྱི་ སྒོ་ ཁར་ # རྟ་ ཅིག་ མཐོངམ་ ད་ # ཨ་པ་ གིས་ རྟ་ ཅིག་ ཡང་ ཉོ་ཉོཝ་ འདྲས་ མནོ་ སྟེ་ # དབའི་ # རྟ་ འདི་ # ཨ་པ་ གིས་ ཉོ་ཉོཝ་ ཨིན་ན་ ཟེར་ འདྲིཝ་ ད་ # ཨ་པ་ གིས་ # རྟ་ ཉོ་ ནི་ ར་ མས ། # ད་རིས་ ཡང་ # རྒྱལཔོ་ བྱོན་ ཏེ་ # ང་ ལུ་ ཁྲིམས་ བཀལ་ ནི་ ར་ འབད་ ཡི ། #

དེ་འབདཝ་ད་ # རྒྱལཔོ་ གིས་ # རྟ་ཕོ་ཆེན་ འདི་ # ནངས་པ་གནངས་ཚེ་ ར་ # ཕྱུ་གུ་ འཚར་ ཚུགསཔ་ འབད་ ཟེར་ གསུངམ་ ད་ # བཏུབ་ ཟེར་ ཞུ་ ནི་ འདི་གིས་ # ཁྲིམས་ མ་ བཀལ་ བར་ # ལོག་ བྱོན་ སོ་ ཡི་ ཟེར་ སླབ་ ནུག # བུ་ དེ་ གིས་ # དོ་རུང་ # ཁ་ཙ་ བཟུམ་སྦེ་ # རྒྱལ་པོའི་ བཀའ་ འདི་ བཟུམ་ ལུ་ # ཉན་ མི་ དགོ་ ཟེར་ སླབ་ སྟེ་ རྟ་ དེ་ ཚལ་མ་ ནང་ བདའ་བཏང་ ད་ ནུག

དེ་ལས་ # བུཚ་ དེ་ གིས་ # ནངས་པ་ ལས་ འབདན་ # ཁྱིམ་ ནང་ ང་ གིས་ སྡོད་ གེ་ # ཨ་པ་ ཁྱོད་ར་ # ནོར་ འཚོ་ བར་ སོང་ སྨ་རེ་ ཟེར་ སླབ་ སྟེ་ # ཨཔ་ འདི་ # ནོར་ འཚོ་ བར་ བཏང་ ད་ ནུག

ཨཔ་ ནོར་ འཚོ་ བར་ རྒྱབ་ ཐལཝ་ ཅིག་ # རྒྱལཔོ་ བྱོན་ སྦེ་ # ཁྱིམ་ མའི་ སྒོ་ ཁ་ ལས་ # དབའི་ ཨ་པ་ # ཕྱི་ཁར་ ཐོན་ ཞིག་ ཟེར་ གསུངམ་ ད་ # བུཚ་ འདི་ ཕྱི་ཁར་ ཐོན་ སྦེ་ # ཨཔ་ ག་ཅི་ འབད་ ནི་ སྨོ་ ཟེར་ སླབ་ ནུག

དེ་ལས་ # རྒྱལཔོ་ འདི་ གིས་ # དེ་ཚེ་ # ཁྱོད་ ཀྱི་ ཨ་པ་ ལུ་ # གླང་ རྨོཝ་ ད་ # གོམ་ཐེངས་ ག་དེ་ཅིག་ སྤོ་ དགོཔ་ ཨིན་ན་ # གྱངས་ཁ་ བཞག་ ཟེར་ སླབ་སླབཔ་ ཨིན །

དེ་ གི་ ལན་ སླབ་ ནི་ མིན་འདུག་ # ཟེར་ གསུངམ་ ད་ # བུཚ་ འདི་ གིས་ # དང་པ་ར་ # རྒྱལཔོ་ ཁྱོད་ར་ # ཕོ་བྲང་ ནང་ ལས་ # ནཱ་ ལྷོད་ལྷོད་ ལུ་ # གོམ་ཐེངས་ ག་དེ་ཅིག་ སྤོ་ ཡི་ ག་ # འདི་ གསུང་ གནང་ ཟེར་ ཞུཝ་ ད་ # རྒྱལཔོ་ ག་ནི་ཡང་ གསུང་ ནི་ མ་ ཐོབ་ པས །

དོ་རུང་ # རྒྱལཔོ་ གིས་ # ཁྱོད་ ཀྱི་ ཨ་པ་ ལུ་ སྤྲོད་ མི་ རྟ་ཕོ་ཆེན་ འདི་ # ཕྱུ་གུ་ འཚར་ ཡི་ ག་ ཟེར་ འདྲིཝ་ ད་ # མ་ ཤེས །

ཨཔ་ ད་རིས་ ནཱ་ མེད །

སྨན་ཁང་ ནང་ ལུ་ ཨིན་ ཟེར་ ཞུ་ ནུག # རྒྱལཔོ་ གིས་ # ག་ཅི་སྦེ་ ཟེར་ གསུངམ་ ད་ # ཨ་པ་ ཨ་ལུ་ སྐྱེ་ ནི་ འབད་ ཆི་ སྟེ་ # སྨན་ཁང་ ནང་ ཡར་ སོ་ ཡི་ ཟེར་ ཞུཝ་ ད་ # རྒྱལཔོ་ གིས་ # ཨ་པ་ གིས་ # ཨ་ལུ་ སྐྱེཝ་ ཨིན་ ཟེར་ ག་ཏེ་ ཡོདཔ་ སྨོ །

ཁྱོད་ ང་ ལུ་ མེས་མེད་ མ་ བཅོས་ ཟེར་ གསུངམ་ ད་ # བུཚ་ གིས་ # དེ་འབདན་ # རྟ་ཕོ་ཆེན་ གིས་ ཡང་ # ཕྱུ་གུ་ འཚརཝ་ ཨིན་ ཟེར་ # ག་ཏེ་ ཡོདཔ་ སྨོ་ ལགས་ ཟེར་ ཞུ་ ནུག

རྒྱལཔོ་ འདི་ དོ་རུང་ # ག་ནི་ཡང་ གསུང་ མ་ ཚུགས་ པར་ # ཐུགས་བཞེད་ ཅིག་ གནངམ་ ད་ ལུ་ # བུཚ་ དེ་ # རིག་པ་ཅན་ ཅིག་ ཨིན་ མས །

ཁོ་ ངེའི་ བློན་པོ་ སྦེ་ བཞག་ པ་ ཅིན་ # ཕན་ ཐོགས་ ནི་ མས་ ཟེར་ མནོ་ སྟེ་ # བུཚ་ འདི་ ཁྱིད་ བྱོན་ སྦེ་ # རྒྱལ་པོའི་ བློན་པོ་ སྦེ་ བཀལ་ ཏེ་ # ཨཔ་ དང་ ཨམ་ འདི་ ཡང་ # བློན་པོའི་ ཡབ་ དང་ ཡུམ་ འབད་ དེ་ # ག་ཅི་དེ་ # དགའ་ཏོག་ཏོ་ སྦེ་ སྡོད་ ནི་ ཐོབ་ ནུག་ གོ །

། །

མི་ སྐལ་བ་ཅན །

ཧེ་མ་ གཡུས་ ཅིག་ ནང་ # མི་ སྤྱང་ཀ་ ཅིག་ ཡོདཔ་ མས །

ཁོ་ གི་ ཁྱིམ་ གྱི་ ལྟག་ ལུ་ ར་ # གླི་ཤིང་ ཅིག་ ཡོདཔ་ མས ། # ནམ་ཅིག་འབདཝ་ད་ # གླི་ཤིང་ དེ་ # རྡོག་མ་ གནམ་མེད་ས་མེད་ བཏགས་ ཆི་ ནུག # གླི་ ལ་ལུ་ཅིག་ ཁོ་ར་ ཟ ། # ལ་ལུ་ཅིག་ བཙོངས་ ད་ རུང་ # དོ་རུང་ # ཤིང་ གུ་ གླི་ ལེ་ཤ་ ར་ ལུས་ ཏེ་ ཡོདཔ་ མས ། # ནམ་ཅིག་འབདཝ་ད་ # སྤྱ་ ཚུ་ འོངས་ སྦེ་ # གླི་ ག་དེམ་ཅིག་ ཟ་ རུང་ # ཁོ་ར་ ལྟདམོ་ བལྟ་ སྦེ་ སྡོད་ དེ་ # ཟ་ བཅུག་བཅུགཔ་ མས །

དེ་ལས་ # སྤྱ་ འདི་ ཚུ་ གིས་ # དབའི་ # ང་བཅས་ ཀྱིས་ # ཁོའི་ གླི་ ཟ་ རུང་ # ག་ནི་ཡང་ མི་ སླབ་ པས །

ང་བཅས་ར་ # གླི་ མ་ རྫོགས་ ཚུན་ཚོད་ ཟ་ གེ་ སྨོ་ ཟེར་ སླབ་ སྟེ་ # གླི་ ག་ར་ ཟ་བཏང་ ད་ ནུག

ཉིནམ་ ཅིག་ # སྤྱང་ཀ་ དེ་ # ཤུགས་ སྦེ་ ན་ སྟེ་ # གླི་ཤིང་ གི་ རྩ་བ་ ར་ # གྱེལ་ སོ་ ནུག # དེ་བསྒང་ # སྤྱ་ འདི་ ཚུ་ འོངས་ ཏེ་ # གཅིག་གིས་གཅིག་ལུ་ སླབ་སླབཔ་ མས །

ང་བཅས་ ཀྱིས་ # ཁོ་ གི་ གླི་ ག་ར་ ཟ་ ད་ ཡི །

ཁོ་ ན་ སྟེ་ གྱེལ་ སྡོདཔ་ ད་ # ང་བཅས་ ལྟདམོ་ བལྟ་ སྟེ་ སྡོད་ པར་ མི་ བཏུབ །

ང་བཅས་ ག་ར་ རུབ་ སྟེ་ # ས་ དགའ་ཏོག་ཏོ་ ཅིག་ཁར་ བཀལ་བཞག་ གེ་ ཟེར་ སླབཔ་ ད་ # སྤྱ་ ག་ར་ གིས་ བཏུབ་ ཟེར་ སླབ་ སྟེ་ # མི་ འདི་ འབག་ཡར་ སོ་ ནུག

དེ་ལས་ # ཚལ་མ་ སྦོམ་ ཅིག་ གི་ སྦུག་ ལུ་ ལྷོདཔ་ ད་ # སྤྱ་ གཅིག་ གིས་ # དངུལ་ གྱི་ བྱག་ཕུག་ ནང་ # བསྐྱལ་བཞག་ གེ་ ཟེར་ སླབ་ ནུག

ཕར་ དེ་ ཅིག་ཁར་ ལྷོདཔ་ ད་ # གཅིག་ གིས་ # གསེར་ གྱི་ བྱག་ཕུག་ ནང་ འབག་ གེ་ ཟེར་ སླབ་ སྟེ་ # གསེར་ གྱི་ བྱག་ཕུག་ ནང་ བསྐྱལ་བཞག་ སྦེ་ # སྤྱ་ ཚུ་ ལོག་ ཡར་ སོ་ ནུག

ཨ་ཙི་ཅིག་ཁ་ལས་ # སྤྱང་ཀ་ འདི་ # ཡར་ ལོངས་ ཏེ་ ལྟཝ་ ད་ # གསེར་ གྱི་ པག་ཅུ་ ཐང་མེདཔ་ཅིག་ གི་ སྦུག་ ལུ་ ལྷོད་ ནུག་ ཟེར་ ཨིན་ མས །

དེ་བསྒང་ # ཁོ་ར་ # གཟུགས་ ནཝ་ ཡང་ སངས་ ཏེ་ # གསེར་ ག་དེམ་ཅིག་ འབག་ ཚུགས་ཚུགས་ འབག་ སྟེ་ # ལོག་ ཁྱིམ་ ནང་ ཡར་ སོ་ ནུག

ཁྱིམ་ ནང་ ལྷོད་ དེ་ # གསེར་ ཚུ་ བཙོངམ་ ད་ # རྒྱུ་ནོར་ལོངས་སྤྱོད་ གནམ་མེད་ས་མེད་ ཐོབ་ སྟེ་ # སྤྱང་ཀ་ འདི་ ཕྱུགཔོ་ ཡར་ སོ་ ནུག

ཉིནམ་ ཅིག་ འབདཝ་ད་ # ཁྱིམ་ཚང་ མི་ ཅིག་ འོངས་ སྦེ་ # ཁྱོད་ ཀྱིས་ # རྒྱུ་ནོར་ལོངས་སྤྱོད་ དེ་ ཚུ་ # ག་དེ་སྦེ་ ཐོབ་ ཅི་ ཟེར་ འདྲིཝ་ ད་ # སྤྱང་ཀ་ དེ་ གིས་ # གསེར་ བཙོངས་ ཏེ་ ཐོབ་ཐོབཔ་ ཨིན་ ཟེར་ སླབ་ ནུག

གསེར་ ག་ཏེ་ ལས་ ཐོབ་ ཅི་ ཟེར་ འདྲིཝ་ ད་ # ཁོ་ གིས་ # ཧེ་མ་ གི་ ལོ་རྒྱུས་ ཚུ་ # ག་ར་ ཕྲང་སྟེ་ སླབ་ ནུག

དེ་ལས་ # མི་ འདི་ གིས་ ཡང་ # སྤྱང་ཀ་ བཟུམ་ # འབད་ དགོ་ པས་ ཟེར་ མནོ་ སྟེ་ # སྤྱ་ ཚུ་ # ཁོ་ གི་ ལྡུམ་ར་ ནང་ འོངས་ ཏེ་ # ཚོད་བསྲེ་ ཚུ་ ཟཝ་ ད་ # མ་ བདའ་ བར་ བཞག་ ནུག

དེའི་ ཤུལ་ལས་ # ཉིནམ་ ཅིག་ ཁོ་ ཡང་ ཚོད་བསྲེ་ ལྡུམ་ར་ ནང་ འཛུལ་ སྦེ་ # ཤི་ཤིཝ་ བཟུམ་ བཟོ་ སྡོད་སྡོདཔ་ མས །

ཡུདཔ་ཅིག་ཁ་ལས་ # སྤྱ་ ཚུ་ འོངས་ ཏེ་ # ཁོ་ ཡང་ # འཐུ་འབག་ ཡར་ སོ་ ནུག

ནགས་ཚལ་ སྦོམ་ ཅིག་ ནང་ ལྷོདཔ་ ད་ # སྤྱ་ གཅིག་ གིས་ # ཁོ་ དངུལ་ གྱི་ བྱག་ཕུག་ ནང་ བསྐྱལ་བཞག་ གེ་ ཟེར་ སླབཔ་ ད་ # མི་ དེ་ གིས་ # ང་ གསེར་ གྱི་ བྱག་ཕུག་ ནང་ # བསྐྱལ་ གནང་ ཟེར་ # ཁ་ ལས་ ཐོན་ ཡར་ སོངམ་ མས །

དེ་ལས་ # སྤྱ་ ཚུ་ གིས་ # ཁོ་ ན་ ར་ མ་ ན་ བས་ # ཤོབ་ རྐྱབ་ མས་ ཟེར་ སླབ་ སྟེ་ # ནགས་ཚལ་ དེ་ ནང་ ར་ # བཀོ་བཞག་ ད་ ནུག # དེ་ལས་ # མི་ དེ་ # ནགས་ཚལ་ ནང་ ལས་ # ལམ་ འཚོལ་ མ་ ཐོབ་ པར་ འུ་སྡུག # ཐང་ཆད་ དེ་ # ཚལ་མ་ དེ་ ནང་ ར་ ཤི་ སོ་ ནུག

དེ་ལས་ཚུར་ # སྐལ་བ་ཅན་ གྱིས་ མ་གཏོགས་ # རེ་བ་ཅན་ གྱིས་ མི་ འཐོབ་ ཟེར་ བའི་ དཔྱེ་གཏམ་ འདི་ ཐོན་ ནུག་ གོ །

། །

མི་ ལས་ ལྷག་ པའི་ བྱི་ལི །

དང་ཕུ་ # གཡུས་ཚན་ ཅིག་ ནང་ ལུ་ # མི་ སྤྱང་ཀ་ ཅིག་ ལུ་ # བུམོ་ སྤུན་ གསུམ་ ཡོདཔ་ མས །

ཨ་ཞེམོ་ སྦོམ་ཤོས་ དེ་ གི་ མིང་ # ཉིམ་སྒྲོལམ་ # བར་ ན་ གི་ མིང་ # ཟླཝ་སྒྲོལམ་ # ཆུང་ཤོས་ དེ་ གི་ མིང་ # སྐརམ་སྒྲོལམ་ ཟེར་ སླབ་ དོ་ ཡོདཔ་ མས །

བུམོ་ སྤུན་ གསུམ་ # གཉེན་ མ་ རྐྱབ་ པ་ ར་ # ཨ་ཞེམོ་ གཉིས་ ཀྱིས་ བུ་ རེ་ རེ་ དང་ # ནུམོ་ གིས་ བྱི་ལི་ ཅིག་ སྐྱེས་ ནུག

ནུམོ་ དེ་ # ཨ་ལུ་ བྱི་ལི་ སྐྱེཝ་ ཨིན་ ཟེར་ # ཨ་ཞེམོ་ གཉིས་ དང་ གཅིག་ཁར་ སྡོད་ མ་ སྟེར་ བར་ # ཁྱིམ་ སོ་སོ་ སྦེ་ # སྡོད་ དགོཔ་ ཐོན་ སོ་ ནུག

དེ་ལས་ # ཨ་ཞེམོ་ གཉིས་ ཀྱི་ བུ་ གཉིས་ # ཕོཝ་རྒྱགས་ ཞིནམ་ལས་ # ཁོང་ གཉིས་ # ཤ་ བདའ་ བར་ འགྱོ་ ནི་ གི་ བསྟུན་གྲོས་ རྐྱབ་ ད་ # བྱི་ལི་ གིས་ ཉན་ ཏེ་ སྡོད་སྡོདཔ་ མས །

ཕོ་རྒནམ་ གཉིས་ ཤ་ བདའ་ བར་ འགྱོཝ་ ད་ # བྱི་ལི་ ཡང་ རྟིང་བདའ་ སྟེ་ སོང་ ནུག

ལ་ སྦོམ་ ཅིག་ གུ་ ལྷོདཔ་ ད་ # ཕོ་རྒནམ་ གཉིས་ # ལ་ བརྒལ་ ཏེ་ ཤ་ འཚོལ་ བར་ འགྱོཝ་ ད་ # བྱི་ལི་ དེ་ # ཤིང་ སྦོམ་ ཅིག་ གུ་ འཛེགས་ ཏེ་ བལྟ་ སྡོད་སྡོདཔ་ མས །

ཡུདཔ་ཅིག་ཁ་ལས་ # ཤཝ་ སྦོམ་ ཅིག་ སྟག་ གིས་ བདའ་འོངས་ ཏེ་ # ཤིང་ འདི་ གི་ རྩ་བར་ ལྷོདཔ་ ད་ # བསད་ དེ་ ཟ་ ནི་ འབདཝ་ ད་ # བྱི་ལི་ གིས་ # སྐད་ ཤུགས་ སྦེ་ རྐྱབ་ ད་ # སྟག་ འདི་ འདྲོགས་ ཏེ་ # བྱོག་ ཡར་ སོ་ ནུག

དེ་ལས་ # བྱི་ལི་ ཤིང་ ཁ་ ལས་ # ས་ ཁར་ བབས་ ཏེ་ # ཤཝ་ གི་ རྣམ་ཅོ་ གཅིག་ འབག་ སྦེ་ # ཁྱིམ་ ནང་ ལོག་ སོ་ ནུག

ཨམ་ དེ་ གིས་ # ཤ་ ཀྭ་ལས་ ཟེརཝ་ ད་ # བྱི་ལི་ གིས་ # ཤ་བའི་ རྣམ་ཅོ་ སྟོན་ ཏེ་ # ཤ་ ལེན་ མིའི་ ལཱཔ་ # མི་ དགུ་ དེ་ཅིག་ འཚོལ་ ཟེར་ སླབ་ ནུག

དེ་ལས་ # བྱི་ལི་ དང་ # མི་ དགུ་ ཤ་ ལེན་ པར་ སོང་ སྟེ་ # ཤ་ ཁུར་ཆ་ དགུ་ འབག་འོངས་ ནུག # དེ་འབདཝ་ད་ # ཕོ་རྒནམ་ གཉིས་ ཀྱིས་ # ཤ་ ག་ནི་ཡང་ མ་ ཐོབ་ པར་ # ཁྱིམ་ ན་ ལོག་ འོངས་ ནུག

དེ་ གི་ ནངས་པ་ # དོ་རུང་ # ཕོ་རྒནམ་ གཉིས་ # ཉ་ གཟུང་ པར་ འགྱོ་ ནི་ ཟེར་ སླབ་ ས་ ལུ་ ཡང་ # བྱི་ལི་ གིས་ ཉན་སྡོད་ ནུག

དེ་ལས་ # ཁོང་ གཉིས་ # ཉ་ གཟུང་ པར་ འགྱོཝ་ ད་ ལུ་ # བྱི་ལི་ ཡང་ ལོག་ སོ་ ནུག

ཕོ་རྒནམ་ གཉིས་ ཆུའི་ མཐའམ་ བདའ་སྟེ་ # ཡར་ བཤལ་ མར་ བཤལ་ བལྟ་ རུང་ # ཉ་ མ་ མཐོང་ པས །

བྱི་ལི་ གིས་ # ཆུའི་ མཐའ་མ་ གི་ རྡོ་ ཅིག་ གུ་ འཛེགས་ ཏེ་ ལྟཝ་ ད་ # རྡོ་ གི་ འོག་ ལུ་ # ཉ་ ལེ་ཤ་ མཐོང་ སྟེ་ # བྱི་ལི་ གིས་ # རྡོ་ཕུ་ གི་ ལྟག་ ལས་ # ཆུ་ ཟུར་ཁར་ བསྐྱོར་བཏང་ སྦེ་ # རྡོ་ཕུའི་ འོག་ ལས་ # ཉ་ཀྲུ་ ཅིག་ འབག་ སྦེ་ # ཁྱིམ་ ན་ ཡར་ སོ་ ནུག

བྱི་ལི་ གིས་ # ཉ་ དོ་ འབག་ མིའི་ # མི་ གསུམ་ དེ་ཅིག་ དགོ་ ནི་ ཟེར་ སླབཔ་ ད་ # ཨའི་ གིས་ # ལཱཔ་ མི་ གསུམ་ འཚོལ་ ཏེ་ # བྱི་ལི་ དང་ གཅིག་ཁར་ བཏང་ སྟེ་ # ཉ་ དོ་ གསུམ་ འབག་འོངས་ ནུག

དེ་ལས་ # ཕོ་རྒནམ་ གཉིས་ ཀྱི་ ཨའི་ གིས་ # ཁྱེད་ གཉིས་ # མི་ འབད་རུང་

# ཉིནམ་ གཅིག་ ཡང་ # ག་ནི་ཡང་ འབག་འོང་ ནི་ མིན་འདུག # རོགས་ བྱི་ལི་ འདི་ # སེམས་ཅན་ འབད་རུང་

# ག་ཏེ་ འགྱོ་ སར་ # དོན་དག་ ཆོད་ པས་ ཟེར་ # ཚོགས་བརྡ་ བཏང་བཏངམ་ མས །

དེ་ལས་ # ཕོ་རྒནམ་ གཉིས་ ཀྱིས་ # ད་ # བྱི་ལི་ གིས་ འབད་ མ་ ཚུགས་ པའི་ ལཱ་ ཅིག་ འབད་ དགོ་ པས་ ཟེར་ # ཉིནམ་ ཅིག་ # ཕོ་རྒནམ་ གཉིས་ # ཨམ་སྲུ་ འཚོལ་ བར་ འགྱོ་ ནིའི་ བསྟུན་གྲོས་ རྐྱབ་ ནུག

དེ་ལས་ # ཕོ་རྒནམ་ གཉིས་ # ཨམ་སྲུ་ འཚོལ་ བར་ འགྱོཝ་ ད་ # བྱི་ལི་ ཡང་ # རྟིང་ བདའ་ སྟེ་ འགྱོ་ ནུག

ཕོ་རྒནམ་ གཉིས་ # བུམོ་ སྤུན་ གསུམ་ ཡོད་ སའི་ ཁྱིམ་ ཅིག་ ནང་ # འགྱོ་ ནི་ འབདཝ་ ད་ # གདོང་ཁར་ ཐོན་ ཏེ་ # འགྱོ་ མ་ ནུམ་ པར་ # གཡིབས་ ཅི་ གཡིབས་ ཅི་ སྡོད་སྡོདཔ་ མས །

བྱི་ལི་ གིས་ # ཁྱིམ་ གྱི་ སྒོ་སྒྲིག་ རྩ་བ་ ལས་ # སྨེའུ་ སྨེའུ་ ཟེར་ སྐད་ རྐྱབ་ ད་ # བུམོ་ ཆུང་ཤོས་ དེ་ གིས་ མཐོང་ སྟེ་ # སྨེའུ་ # སེར་ཅུང་ ཤོག་ # ཤོག་ ཟེར་ སླབ་ སྟེ་ # ཁྱིམ་ ནང་ བོ ། # ལྟོ་ ནང་ ཨོམ་ བླུགས་ ཏེ་ བྱིན་ ནུག

དེ་ལས་ # བྱི་ལི་ གིས་ # ཨམ་ དེ་ ལུ་ བལྟ་ སྟེ་ # ང་ མནའམ་ ལྷང་ པར་ འོངས་འོངསམ་ ཨིན ། # ཁྱོད་ ཀྱི་ བུམོ་ སྤུན་ གསུམ་ ལས་ # ག་ འབད་རུང་

གཅིག་ # ངེའི་ མནའ་མར་ གཏང་ གནང་ ཟེར་ སླབཔ་ ད་ # ཨའི་ གིས་ # བུམོ་ ཆུང་ཤོསམ་ འདི་ ལུ་ # བྱི་ལི་ དང་པ་ མཐོང་ མི་ དེ་ ཁྱོད་ར་ ཨིན ། # བྱི་ལིའི་ མནའ་མར་ # ཁྱོད་ར་ སོང་ ཟེར་ བཏང་ ད་ ནུག

དེ་ལས་ # བུམོ་ དེ་ # བྱི་ལི་ གི་ ཨམ་སྲུ་ སྦེ་ # སྡོད་ དེ་ # ཉིནམ་ ཅིག་ འབདཝ་ ད་ # གཡུས་ དེ་ ནང་ གི་ ཚེས་བཅུ་ རན་ ཏེ་ # བུམོ་ ཚེས་བཅུ་ མཇལ་ བར་ འགྱོཝ་ ད་ # བྱི་ལི་ ཁྱིམ་ ནང་ བཞག་བཞགཔ་ མས །

བྱི་ལི་ གིས་ # བུམོ་ འདི་ # སྐོར་ལམ་ ལས་ བཏང་ ཞིནམ་ལས་ # བྱི་ལི་ ཁོ་རའི་ གསོབ་ དེ་ # བཤུབ་བཞག་ སྦེ་ # གསེར་ གྱི་ གོ་ལ་ གྱོན་ ། གསེར་ གྱི་ དཔའ་རྟགས་ བཏགས་ ཏེ་ # ཕྲང་ལམ་ བདའ་ ཡར་ སོ་ ནུག

བྱི་ལི་ དེ་ # བུམོ་ གི་ ཧེ་མ་ ལྷོདཔ་སྦེ་ སོང་ སྟེ་ # ཚེས་བཅུའི་ ཁྲོམ་ གྱི་ གྱལ་ གོང་ མནེམ་ སྟེ་ སྡོད་ ནུག

དེ་ལས་ # ཚེས་བཅུ་ མཇུག་ བསྡུ་ ཞིནམ་ལས་ # བྱི་ལི་ གིས་ # བུམོ་ གི་ ཧེ་མ་ ལས་ ཁྱིམ་ ནང་ ལྷོདཔ་སྦེ་ འོངས་ ཏེ་ # གོ་ལ་ དང་ དཔའ་རྟགས་ འདི་ ཚུ་ ཕུད ། # ལོག་སྟེ་ར་ # བྱི་ལི་ གི་ གསོབ་ གྱོན་ སྦེ་ སྡོད་ ནུག

དེ་ལས་ # བྱི་ལི་ གིས་ # ཚེས་བཅུའི་ ནང་ # ཕོ་རྒྱས་ ག་ར་ ལེགས་ པས་ གོ་ ཟེར་ འདྲིཝ་ ད་ # བུམོ་ གིས་ # གྱལ་ གོང་ ལུ་ བཞུགས་ མི་ དེ་ ར་ # ལེགས་ པས་ ཟེར་ སླབ་ ནུག

དེ་ལས་ # ཚེས་བཅུ་ ཉིནམ་ གཉིས་པ་ ལུ་ ཡང་ # དེ་སྦེ་ར་ འབད་ དེ་ # བུམོ་ ལོག་ ལྷོདཔ་ ད་ # བྱི་ལི་ གིས་ # ཁ་ཙ་ གི་ དྲི་བ་ དེ་ ར་ འདྲིཝ་ ད་ # བུམོ་ ཐེ་ཚོམ་ ཅིག་ ཆགས་ ནུག # དེ་ལས་ # ཚེས་བཅུའི་ ཉིནམ་ གསུམ་པ་ ལུ་ # བུམོ་ གིས་ # འགྱོ་ རྫུ་ བཏབ་ སྦེ་ # ཁྱིམ་ གྱི་ རྒྱབ་ཁར་ གཡིབས་ ཏེ་ བལྟ་སྡོདཔ་ ད་ # བྱི་ལི་ གིས་ # གསོབ་ དེ་ བཤུབ ། # དངུལ་ གྱི་ གོ་ལ་ གྱོན ། # དངུལ་ གྱི་ དཔའ་རྟགས་ བཏགས་ སྦེ་ སྡོད་ པའི་ བར་ ན་ ར་ # བུམོ་ གིས་ # ནང་ ན་ འོངས་ སྦེ་ # བྱི་ལི་ གི་ གསོབ་ འཐུ་ སྟེ་ # མེ་ ནང་ བཀོ་ ནི་ འབདཝ་ ད་ # བྱི་ལི་ གིས་ # མེ་ ནང་ མ་ བཀོ ། # ཁྱིམ་ གྱི་ ཐོག་ཁར་ བཀོ་ ཟེར་ སླབ་ ནུག

ཁྱིམ་ གྱི་ ཐོག་ཁར་ བཀོ་གཏངམ་ ད་ # རྒྱུ་ནོར་ ལེ་ཤ་ ཐོན་ ནུག

ད་རུང་

# བུམོ་ གིས་ # དེ་ ནང་ ལས་ འཐུ་ སྟེ་ # མེ་ ནང་ བཀོ་ ནི་ འབདཝ་ ད་ # བྱི་ལི་ གིས་ # མེ་ ནང་ མ་ བཀོ ། # ཁྱིམ་ གྱི་ འོག་ ལུ་ བཀོ་ ཟེར་ སླབ་ ནུག

ཁྱིམ་ གྱི་ འོག་ ལུ་ བཀོ་གཏངམ་ ད་ # ནོར་སེམས་ཅན་ ལེ་ཤ་ ཐོན ། # ཁྱིམ་ ཡང་ # རྒྱལ་པོའི་ ཕོ་བྲང་ བཟུམ་ ཅིག་ ལུ་ གྱུར་ སོ་ ནུག

དེ་ལས་ # བུམོ་ དེ་ # བྱི་ལི་ ཕྱུག་པོའི་ བུ་ ལུ་ འགྱུར་ མི་ དེ་ དང་ གཅིག་ཁར་ # དགའ་སྐྱིད་ ཕུན་སུམ་ ཚོགས་ ཏེ་ སྡོད་ ནུག་ གོ །

། །

བུམོ་ ཉི་ཟླ་བཟང་མོ །

ཧེ་མ་ # གྲོང་གསེབ་ ཅིག་ ནང་ # བུམོ་ གཉིས་ ཡོདཔ་ མས །

བུམོ་ དེ་ གཉིས་ # ག་ནི་བ་ འཇའ་རིསམོ་ # ཉིམ་ དང་ ཟླཝ་ བཟུམ་ ཡོད་ ནི་ དེ་གིས་ # མིང་ ཡང་ ཟླ་བ་བཟང་མོ་ དང་ # ཉི་མ་བཟང་མོ་ ཟེར་ བཏགས་ ནུག

ཁོང་ གཉིས་ ཨ་རྟག་ར་ # མེ་ལོང་ ར་ བལྟ་ སྟེ་ # བཟོ་ བཟོ་ ཡི་ ར་ སྡོད་ དོ་ ཡོདཔ་ མས །

ནམ་ཅིག་འབདཝ་ད་ # བུམོ་ ཉི་མ་བཟང་མོ་ གིས་ # མེ་ལོང་ སྦོམ་ འདི་ # ང་བཅས་ གཉིས་ ཀྱི་ གདོང་ཁར་ འབག་ཤོག # ང་བཅས་ གཉིས་ # ག་ འཇའ་ བས་ ག་ བལྟ་ གེ་ ཟེར་ སླབ་སླབཔ་ མས །

ཟླ་བ་བཟང་མོ་ གིས་ # བཏུབ་ ཟེར་ སླབཔ་ ད་ # ཉི་མ་བཟང་མོ་ གིས་ # ང་བཅས་ གཉིས་ ལས་ # བཟོ་ལྟ་ ག་ ཉེས་ མི་ འདི་ # ཁྱིམ་ ནང་ ལས་ འཐོན་འགྱོ་ དགོཔ་ ཨིན་ ཟེར་ སླབ་ སྟེ་ # མེ་ལོང་ ནང་ ལྟཝ་ ད་ # ཁོང་ གཉིས་ ཆ་ ར་ # ཅོག་འཐདཔ་ ཡོད་ ནི་ དེ་གིས་ # དབྱེ་བ་ ཕྱེ་ མ་ ཚུགས་ པས །

ཨིན་རུང་ # ཉི་མ་བཟང་མོ་ # ཨ་ཞེམོ་ འབད་ ནི་ འདི་གིས་ # མོ་ གིས་ # བང་ཅན་ བཙོངས་ ཏེ་ # ནུམོ་ ཟླ་བ་བཟང་མོ་ # ནུབམོ་ཕྱེད་ ལུ་ # ཁྱིམ་ ནང་ ལས་ བདའ་བཏང་ ད་ ནུག

བུམོ་ ཟླ་བ་བཟང་མོ་ ལུ་ # ཅ་ལ་ ཡང་ # གཞན་ ག་ནི་ཡང་ མ་ བྱིན་ པར་ # ལམ་ ཁར་ ཟ་ ནིའི་ # ཨེ་པཱལ་ ཕུད་རྡོག་ གསུམ་ བྱིན་ སྦེ་ བཏང་ དཔ་ མས །

བུམོ་ ཟླ་བ་བཟང་མོ་ # ནུབ་མོ་ ཟླ་དཀར་ ནང་ # སེམས་ སྐྱོ་ བའི་ ངང་ལས་ འགྱོཝ་ ད་ # ལམ་ ཁ་ ལུ་ # ཨང་རྒས་ གོ་ལ་ དཀརཔོ་ གྱོན་ མི་ ཅིག་ དང་ ཕྱད་ ནུག

མོ་ གིས་ # ཨང་རྒས་ ལུ་ # ག་ཏེ་ འབྱོནམ་ སྨོ་ ཟེར་ འདྲིཝ་ ད་ # ཨང་རྒས་ ཀྱིས་ # ང་ ཟ་ ནི་ གི་ ལྟོ་ ཅིག་ འཚོལ་ བར་ འོངས་འོངསམ་ ཨིན ། # བུམོ་ ཁྱོད་ ལུ་ # ཟ་ ནི་ གི་ རིགས་ ག་ནི་ཡང་ མེད་ ག་ ཟེར་ སླབཔ་ ད་ # མོ་ གིས་ # མོ་རའི་ ཧེམ་ཅུའི་ ནང་ ལས་ # ཨེ་པཱལ་ ཅིག་ བཏོན་ ཏེ་ བྱིན་ ནུག

ཨང་རྒས་ སེམས་ དགའ་ སྟེ་ # ཨེ་པཱལ་ འདི་ ཟ་ ཡི་ ར་ # བུམོ་ འདི་ ལུ་ # ཁྱོད་ ནམ་ཕྱེད་ གནག་མོའི་ སྦུག་ ལུ་ # ག་ཏེ་ འགྱོ་ ནི་ སྦེ་ ཨིནམ་ ཟེར་ འདྲིཝ་ ད་ # བུམོ་ དེ་ གིས་ # ཨ་ཞེམོ་ གིས་ # བདའ་བཏང་ པའི་ ལོ་རྒྱུས་ ཚུ་ ག་ར་ # ཕྲང་སྟེ་ སླབ་སླབཔ་ མས །

ཁོང་ གཉིས་ བློ་ སླབ་ ཅི་ ར་ འགྱོཝ་ ད་ # ཡུདཔ་ཅིག་ཁ་ལས་ # ཤིང་ སྦོམ་ ཅིག་ གི་ རྩ་བར་ # ཀླུའི་ ཕོ་བྲང་ ཡོད་ ས་ ཅིག་ཁར་ ལྷོད་ ནུག

ཀླུའི་ ཕོ་བྲང་ གི་ རྩ་བར་ ལྷོདཔ་ ད་ # ཨང་རྒས་ ཀྱིས་ # ཨ་ཙི་ ངལ་ འཚོ་ གེ་ ཟེར་ སླབ་ ཞིནམ་ལས་ # ཁྱོད་ ལུ་ ག་ཅི་ དགོ་ ནི་ སྨོ ། # མ་ གསང་ པར་ སླབ་ ཟེརཝ་ ད་ # བུམོ་ གིས་ # ག་ཅི་ གནང་ རུང་ བཏུབ་ ཟེར་ སླབ་སླབཔ་ མས །

ཨང་རྒས་ ཀྱིས་ # ཁྱོད་ར་ ཚར་ གཅིག་ མིག་ཏོ་ བཙུམ་ ཟེར་ སླབ་ སྟེ་ # མིག་ཏོ་ བཙུམས་སྡོད་ ཞིནམ་ལས་ # ལོག་ མིག་ཏོ་ ཁ་ བརྒྱངས་ ལྟཝ་ ད་ # ཨང་རྒས་ ག་ཏེ་ཡང་ མེད་ པར་ # མོ་ར་ གསེར་ གྱི་ ཕོ་བྲང་ ག་ནི་བ་ ཉམས་དགའ་ བའི་ ནང་ ལུ་ # ཕོ་རྒྱ་ འཇའ་རིསམོ་ # གོས་ཆེན་ གྱི་ གོ་ གྱོན ། # དཔའ་རྟགས་ བཏགས་ མི་ ཅིག་ དང་ གདོང་བསྒོར་སྦེ་ # མཐའ་སྐོར་ ལུ་ རྒྱུ་ནོར་ལོངས་སྤྱོད་ # གསེར་ དང་ དངུལ་ གྱི་ རྒྱན་ཆ ། # ཕོ་བྲང་ གི་ ཕྱི་ཁ་ ལུ་ # སྒོ་ནོར་སེམས་ཅན་ གྱི་ རིགས་ ག་ར་ # རྩྭ་ ཟ་སྡོད་ ནུག་ ཟེར་ ཨིན་ མས །

དེ་ལས་ # སེམས་ དགའ་ སྟེ་ # ཕོ་རྒྱ་ དེ་ དང་ གཅིག་ཁར་ # གཉེན་ རྐྱབ་ སྟེ་ དགའ་སྤྲོ་ གོང་ལས་གོང་དུ་ འཕེལ་ ཏེ་ སྡོད་ ནུག

དེ་ལས་ # ཨ་ཞེམོ་ ཉི་མ་བཟང་མོ་ ཡང་ # སེམས་ ཤོར་ ཏེ་ # ཁྱོད་ ག་དེ་སྦེ་ འབད་ དེ་ # ཐོབ་ ཅི་ ཟེར་ འདྲིཝ་ ད་ # ནུམོ་ ཟླ་བ་བཟང་མོ་ གིས་ # ལོ་རྒྱུས་ དེ་ ཚུ་ # རྒྱས་ཤིང་རྒྱསཔ་ སྦེ་ སླབ་ ནུག

དེ་ལས་ # ཨ་ཞེམོ་ # ཉི་མ་བཟང་མོ་ ཡང་ # ནུབམོ་ ཅིག་ # ཨེ་པཱལ་ གསུམ་ ཧེམ་ཅུའི་ ནང་ བཙུགས་ ཏེ་ # ཁྱིམ་ ནང་ ལས་ ཐོན་ སོང་སོངམ་ མས །

ལམ་ ཁ་ ལུ་ # ཨང་རྒས་ ཅིག་ དང་ ཕྱད་ དེ་ # ཨེ་པཱལ་ ཅིག་ བྱིནམ་ ད་ # ཨང་རྒས་ ཀྱིས་ # ཤིང་ ཅིག་ གི་ རྩ་བར་ ཁྱིད་ དེ་ # མིག་ཏོ་ བཙུམ་ བཅུག་ ནུག

མིག་ཏོ་ བརྒྱངས་ ཏེ་ ལྟཝ་ ད་ # སྦུལ་ སྦོམ་ ཆུང་ ཐང་མེདཔ་ཅིག་ གི་ སྦུག་ ལུ་ ལྷོད་ དེ་ # དེ་ ནང་ ལས་ # ག་ཏེ་ཡང་ སྤར་ ས་ མེད་ པར་ # དེ་ ནང་ ར་ # སྲོག་ བཅད་ དེ་ ཤི་ སོ་ ནུག་ གོ །

། །

ཕོ་རྒྱས་ ལུ་ ཁ་ སླབ་ མ་ བཏུབ་ མིའི་ བུམོ །

ཧེ་མ་ # ལུང་ཕྱོགས་ ཅིག་ ནང་ ལུ་ # རྒྱལ་པོའི་ སྲས་ ཅིག་ དང་ # ཕྱུག་པོའི་ བུ་ ཅིག་ # སྤྱང་ཀའི་ བུ་ ཅིག་ ཡོདཔ་ ཨིན་ མས །

ཁོང་ གསུམ་ ལྟོ་ཚང་ བསྡོམས་ ཏེ་ # ཨ་རྟག་ར་ གཅིག་ཁར་ སྡོད་ དོ་ ཡོདཔ་ མས །

དེ་ལས་ # གཡུས་ཚན་ ཅིག་ ནང་ ལུ་ # བུམོ་ གཞན་དང་མ་འདྲ་བའི་ # འཇའ་རིསམོ་ ཅིག་ ཡང་ ཡོདཔ་ ཨིན་ མས །

མོ་ གིས་ # ཕོ་རྒྱས་ ཀྱི་ རིགས་ ག་དང་གཅིག་ཁ་ཡང་ # བློ་ ར་ སླབ་ མི་ བཏུབ་ དོ་ ཡོདཔ་ མས །

དེ་འབདཝ་ད་ # ཕོ་རྒྱས་ ག་ར་ # མོ་ ལུ་ སེམས་ ཤོརཝ་ཤོར་ ས་ ར་ སྡོད་ དོ་ ཡོདཔ་ མས །

ནམ་ཅིག་འབདཝ་ད་ # དང་པ་ར་ # རྒྱལ་པོའི་ སྲས་ དེ་ གི་ སེམས་ ཁར་ # བུམོ་ འདི་ གིས་ # ཕོ་རྒྱས་ གཞན་ ལུ་ མ་ དགའ་ རུང་ # ང་ ལུ་ འདི་ དགའ་ འོང་ ཟེར་ མནོ་ སྟེ་ # གོས་ཆེན་ གྱི་ གོ་ གྱོན ། # དཔའ་རྟགས་ བཏགས ། # ལག་རྒྱན་ བསློགས ། # ལྷམ་ ལེགས་ཤོམ་ ཅིག་ བཙུགས་ སྦེ་ # མོ་ འབད་སར་ ཚོད་བལྟ་ བར་ བྱོན་ ནུག

བུམོ་ མོ་རའི་ ཁྱིམ་ གྱི་ ནང་ ན་ # ཐགས་ལཱ་ འབད་ སྡོདཔ་ མཐོང་ སྟེ་ # བློ་ སླབ་ ནི་ སྦེ་ # ནང་ ན་ འཛུལ་ བར་ འགྱོཝ་ ད་ # བུམོ་ གིས་ # སྒོ་ བསྡམས་བཏང་ ད་ ནུག

སྒོ་ ཕྱེ་ ཟེར་ ག་དེམ་ཅིག་ སླབ་ རུང་ # བུམོ་ དེ་ གིས་ # སྒོ་ ཕྱེ་ མ་ བཏུབཔ་ ལས་ # རྒྱལ་པོའི་ སྲས་ དེ་ ཐུགས་ ཕམ་ སྟེ་ # ལོག་ ཁོ་རའི་ ཕོ་བྲང་ ནང་ བྱོན་ སྦེ་ # ཆ་རོགས་ གཉིས་ ལུ་ # ལོ་རྒྱུས་ དེ་ ཚུ་ སླབ་ ནུག

དེ་ གི་ ནངས་པ་ # ཕྱུག་པོའི་ བུ་ དེ་ གིས་ # འགྱོ་ བལྟ་ གེ་ ཟེར་ སླབ་ སྟེ་ # ཁོའི་ མནོ་བསམ་ ལུ་ # གཟུགས་ ཁ་ གི་ རྒྱན་ཆ་ ལུ་ བལྟ་ སྟེ་ # སེམས་ ཤོར་ འོང་ མནོ ། # གཟུགས་ ཁར་ གསེར་ གྱི་ གའུ་ བཏགས ། # ལག་པའི་ མཛུབ་ཅུང་ རེ་ ལུ་ གསེར་ གྱི་ མཛུབ་དཀྱི་ རེ་ བཙུགས ། # གཟི་ དང་ བྱུ་རུ་ སྐེ་འཁོར་ ཅིག་ ལག་པར་ བཤེད་ སྦེ་ # བུམོ་ འབད་སར་ སོང་ ནུག

ཁོ་ གིས་ # རྒྱན་ཆ་ ཚུ་ ག་དེམ་ཅིག་ # ངོམ་ སྟོན་ ཏེ་ བློ་ དྲིས་ རུང་ # མོ་ གིས་ # ཐགས་ འཐག་ ས་ ལས་ # སྒོ་ བསྡམས་བཞག་ སྟེ་ # བློ་ སླབ་ ནི་ ཕར་བཞག # སྒོ་ ར་ ཕྱེ་ མ་ བཏུབ་ པས །

དེ་ལས་ # ཁོ་ ཡང་ # རྒྱལ་པོའི་ སྲས་ བཟུམ་སྦེ་ ར་ # སེམས་ ཤི་ སྟེ་ # ལོག་ འོང་ དགོཔ་ ཐོན་ སོ་ ནུག

དེ་ལས་ # ཕྱུག་པོའི་ བུ་ # ལོག་ ཕོ་བྲང་ ནང་ སོང་ སྟེ་ # ཁོ་རའི་ ལྟོ་ཚང་ གཉིས་ ལུ་ # ལོ་རྒྱུས་ དེ་ ཚུ་ སླབཔ་ ད་ # སྤྱང་ཀའི་ བུ་ དེ་ གིས་ # དེ་ གི་ ནངས་པ་ # ཁོ་ གིས་ འགྱོ་ བལྟ་ གེ་ ཟེར་ སླབ་ ནུག

རྒྱལ་པོའི་ སྲས་ དང་ ཕྱུག་པོའི་ བུ་ གིས་ # སྤྱང་ཀའི་ བུ་ ལུ་ # ང་བཅས་ འཇའ་རིསམོ་ དང་ # ཕྱུགཔོ་ ག་དེམ་ཅིག་ ཡོད་ རུང་ # མིག་ཏོ་ ར་ བལྟ་ མི་ བཏུབ་ པས ། # ཁྱོད་ འདི་ # སྤྱང་ཀ་ ཨིནམ་ མ་ཚད་ # གོ་ ཡང་ ཁམས་ལོག་སི་སི་ སྦེ་ གྱོན་ འགྱོཝ་ ད་ # མོ་ གིས་ # མིག་ཏོ་ གིས་ ར་ # བལྟ་ མི་ བཏུབ་ ཟེར་ སླབ་ ནུག

སྤྱང་ཀའི་ བུ་ གིས་ འབད་བ་ཅིན་ # མོ་ དང་ གཅིག་ཁར་ # ཁ་ སླབ་ ཚུགས་ ཟེར་ སླབཔ་ ད་ # ཁོང་ གཉིས་ ཀྱིས་ # རྒྱལ་ བཞག་ གེ་ ཟེར་ སླབ་ སྟེ་ # སྤྱང་ཀའི་ བུ་ གིས་ # མོ་ དང་ གཅིག་ཁར་ ཁ་ སླབ་ ཚུགས་ པ་ ཅིན་ # རྒྱལ་པོའི་ སྲས་ ཀྱིས་ # གསེར་ ཕྱེ་ # བྱེ་ ཁལ་གཅིག་ བྱིན་ ནི་ དང་ # ཕྱུག་པོའི་ བུ་ གིས་ # རྒྱ་ཚམོ་ ཁལ་ལྔ་ བྱིན་ ནི་ སྦེ་ # ཁ་ཚིག་ བཟོ་ སྟེ་ # རྒྱལ་ སྤུངས་ བཞག་ ནུག

དེའི་ ནངས་པ་ # སྤྱང་ཀའི་ བུ་ དེ་ # གོ་ལ་ ཡང་ # ཁོ་ར་ ཨ་རྟག་ གྱོན་ མི་ དེ་ ར་ གྱོན་ ཏེ་ # བུམོ་ འདི་ འབད་སར་ འགྱོཝ་ ད་ # ལམ་ ཁར་ # ཨང་རྒས་ ཅིག་ # ཆུ་ དབོག་ པར་ འོངམ་ ཁ་ཐུག་ རྐྱབ་ ནུག # ཁོ་ གིས་ # ཨང་རྒས་ # ཆུ་ དབོག་ སྟེ་ # ག་ཅི་ འབད་ ནི་ ཟེར་ འདྲིཝ་ ད་ # ཨང་རྒས་ ཀྱིས་ # བུམོ་ འཇའ་རིསམོ་ དེ་ གི་ མིང་ བཏོན་ ཏེ་ # མོ་ གི་ ཁྲུས་ཆུ་ བཟོ་ ནི་ ཨིན་ ཟེར་ སླབ་ ནུག

ཁོ་ གིས་ # ཁྱོད་ ཀྱི་ བུམོ་ དེ་ # རྒྱལ་པོའི་ སྲས་ དང་ # ཕྱུག་པོའི་ བུ་ ལུ་ ཡང་ # ཁ་ མི་ སླབ་ པས་ ལོ ། # ཆུ་འཁྱུ་ སྟེ་ ག་ཅི་ འབད་ ནི ། # ཁ་ སླབ་ མ་ ཤེས་ པའི་ # རྩ་རྒསམོ་ ཅིག་ ཨིནམ་ འདྲ་བས་ མེན་ན་ ཟེར་ སླབ་སླབཔ་ མས།

དེ་ ལུ་ # ཨང་རྒས་ ཀྱིས་ # ཁྱོད་ # བུམོ་ འཇའ་རིསམོ་ ལུ་ # དེ་སྦེ་ མ་ སླབ ། # མོ་ # ཕོ་རྒྱས་ ཚུ་ ལུ་ # ཁ་ སླབ་ དགོ་ མ་ མནོ་ བའི་ དོན་དག་ སྦོམ་ ཅིག་ འདུག་ ཟེར་ སླབ་ ནུག

དེ་ལས་ # སྤྱང་ཀའི་ བུ་ གིས་ # དོན་དག་ ག་ཅི་ སྨོ་ ཟེར་ འདྲིཝ་ ད་ # ཨམ་ དེ་ གིས་ # སླབ་ མ་ བཏུབ་ པས །

ཁྱོད་ ཀྱིས་ སླབ་ མ་ བཏུབ་ པ་ ཅིན་ # ང་ གིས་ ཁྱོད་ གསད་ ནི་ ཨིན་ ཟེར་ # ཨོལ་ཀོ་ བསྡམ་ པར་ འགྱོ་ ནུག

དེ་ལས་ # ཨང་རྒས་ ཀྱིས་ # ང་ མ་ བསད་ # དོན་དག་ འདི་ སླབ་ གེ་ ཟེར་ ཞིནམ་ལས་ # མོ་ # ཕོ་རྒྱས་ ལུ་ # ཁ་ སླབ་ དགོ་ མ་ མནོ་ བའི་ དོན་དག་ འདི་ # ཧེ་མ་ གི་ མི་ཚེ་ ལུ་ # བུ་ འཇའ་རིསམོ་ ཅིག་ དང་ མཉམ་གཅིག་ # གཉེན་ རྐྱབ་ སྡོད་ པའི་ སྐབས་ # མི་ ཚུ་ # མིག་ཏོ་ ཚ་ སྟེ་ # བར་ ན་ དཀྲོགས་ ཏེ་ # ཁ་ ཕྱལ་བཏང་ ད་ ནུག

དེའི་ ཤུལ་ལས་ # སེམས་ཅན་ # བ་ དང་ གླང་ སྦེ་ སྐྱེས་ རུང་ # བ་ གཞན་ ཚུ་ གིས་ བརྡུངས་ ཏེ་ བསད་བཏང་ ད་ ནུག

ད་རེས་ ཀྱི་ སྐྱེ་བ་ འདི་ཁར་ # མོ་ གིས་ # སྐྱེ་བ་ ཧེ་མམ་ ཚུ་ དྲན་ ཏེ་ # འདི་ ལུ་ སེམས་ སྐྱོ་ སྟེ་ # ཕོའི་ རིགས་ ལུ་ # བློ་ ར་ མ་ སླབ་ པར་ སྡོད་ དགོ་ མི་ འདི་ # འདི་གིས་སྦེ་ ཨིན་ ཟེར་ སླབ་བྱིན་ ནུག

དེ་ལས་ # སྤྱང་ཀའི་ བུ་ དེ་ # སེམས་ དགའ་ སྟེ་ འགྱོཝ་ ད་ # བུམོ་ འདི་ # མོ་རའི་ ཁྱིམ་ གྱི་ ཕྱི་ཁར་ ཉིམ་ བསྲོ་ སྡོད་ སར་ མཐོང་ སྟེ་ # བློ་ སླབ་ པར་ འགྱོཝ་ ད་ # མོ་ གིས་ # ཁྱིམ་ ནང་ ན་ འཛུལ་འགྱོ་ སྦེ་ # ཁོ་ ལུ་ ཡང་ སྒོ་ ར་ ཕྱེ་ མ་ བཏུབ་ པས །

དེ་ལས་ # ཁོ་ གིས་ # ལམ་ ཁར་ # ཨང་རྒས་ ཀྱིས་ སླབ་ མི་ དེ་ # རྒྱས་ཤིང་རྒྱསཔ་ སྦེ་ # སྒོའི་ སེར་གུ་ ནང་ ལས་ # ཁ་ དཔགས་ ཏེ་ # སླབ་ ཞིན་ན་ # ཧེ་མ་ གི་ ཕོ་རྒྱས་ དང་ གླང་ དེ་ # ཁོ་ ཨིནམ་ བཟོ་ སྟེ་ སྔུ་ ད་ ནུག

དེ་ལས་ # བུམོ་ དེ་ ཡང་

# ཚེ་ ཧེ་མ་ གི་ དཔྱད་རིག་ བཏང་ སྟེ་ སྒོ་ ཕྱེ་ ད་ ནུག

སྤྱང་ཀའི་ བུ་ དེ་ # ནང་ ན་ ལྷོདཔ་ ད་ # བུམོ་ དེ་ གིས་ # ལྟོ་ དང་ སྤགས་ བྱིན་ རུང་ # མོ་ གིས་ # ཁ་ ག་ནི་ཡང་ མ་ སླབ་ པར་ སྡོད་ ནུག

དེ་ ལུ་ # སྤྱང་ཀའི་ བུ་ དེ་ གིས་ # ཁྱོད་ ལྟོ་ དང་ སྤགས་ # ག་དེམ་ཅིག་ ལེགས་ཤོམ་ བྱིན་ རུང་ # ཁ་ མ་ སླབ་ པ་ ཅིན་ # ང་ མི་ ཟ་ ཟེར་ སླབཔ་ ད་ # མོ་ གིས་ # ལྟོ་ ཟ་ ཟེར་ ཁ་ ལས་ ཐོན་ ཡར་ སོ་ ནུག

དེ་ལས་ # ཁོང་ གཉིས་ # ཚེ་ ཧེ་མ་ གི་ བློ་ ལས་ འགོ་ བཙུགས་ ཏེ་ ཁ་ སླབཔ་ ལས་ # བརྩེ་ # མིག་གཞི་ མཐུན་ ཏེ་ # དེ་ཚེ་ ཕྱི་རུ་ ལས་ འགོ་ བཙུགས་ ཏེ་ # མོའི་ རྨགཔ་ འབད་ ཆི་ ནུག

སྤྱང་ཀའི་ བུ་ དེ་ # སེམས་ དགའ་ བའི་ ཤུགས་ཀྱིས་ # ཉིནམ་ གསུམ་ # ལྟོ་ཚང་ གཉིས་ ལས་ # རྒྱལ་ ལེན་ པར་ འགྱོ་ ནིའི་ # དཔྱད་རིག་ ཡང་ མ་ བཏང་ པས ། ཉིནམ་ གསུམ་ གྱི་ རྒྱབ་ ལས་ # ལྟོ་ཚང་ གཉིས་ འབད་སར་ སོང་ སྟེ་ # རྒྱལ་ སྤུངས་བཞག་ མི་ འདི་ ཡང་ # ལེན་ འབག་འོངས་ སྦེ་ # སྤྱང་ཀའི་ བུ་ དེ་ # བུམོ་ འཇའ་རིསམོ་ དང་ གཅིག་ཁར་ # གཉེན་ རྐྱབ་ སྟེ་ # དགའ་སྐྱིད་ ཕུན་སུམ་ཚོགས་ ཏེ་ སྡོད་ ནུག

འདི་གིས་སྦེ་ # སྐྱེས་པ་ ཁ་ཤོར་ ཚིག་ཤོར་ > དང་ # ཟ་མ་ ཁ་ཤོར་ ལུས་ཤོར་ > ཟེར་ མིའི་ དཔྱེ་གཏམ་ དེ་ ཐོན་ ནུག་ གོ །

། །

ནོར་རྫིཔ་ བུམོ་ སྤུན་ གསུམ །

ཧེ་མ་ གཡུས་ཚན་ ཅིག་ ནང་ # ཨཔ་ ཅིག་ དང་ ཨམ་ ཅིག་ ལུ་ # བུམོ་ སྤུན་ཆ་ གསུམ་ ཡོདཔ་ མས །

བུམོ་ གཅིག་ གི་ མིང་ # གསེར་ལེགས་སྒྲོལམ ། # བུམོ་ གཅིག་ གི་ མིང་ # དངུལ་ལེགས་སྒྲོལམ ། # བུམོ་ གཅིག་ གི་ མིང་ # དུང་ལེགས་སྒྲོལམ་ ཟེར་ སླབ་ དོ་ ཡོདཔ་ མས །

དོ་རུང་ # གཡུས་ འདི་ ནང་ ལུ་ # དྭཝ་བུཚ་ ཅིག་ དང་ # བུམོ་ ག་ར་ སེམས་ ཤོར་ མི་ གི་ བུ་ གསར་རིསམོ་ # ལྷ་དབང་ ཟེར་ མི་ ཅིག་ ཡང་ ཡོདཔ་ མས །

དྭཝ་བུཚ་ དེ་ # ཨ་རྟག་ར་ # རི་ ཁར་ ནོར་ འཚོ་ བར་ འགྱོ་ དོ་ ཡོདཔ་ མས །

བུམོ་ སྤུན་ གསུམ་ ཡང་ # ཉིན་སྐོར་ རྐྱབ་ སྟེ་ # ནོར་ འཚོ་ བར་ འགྱོ་ དོ་ ཡོདཔ་ ལས་ # ཚར་ཅིག་འབདཝ་ད་ # བུམོ་ གསེར་ལེགས་སྒྲོལམ་ དང་ # དྭཝ་བུཚ་ དེ་ # རི་ ཁར་ ནོར་ འཚོ་ སར་ གཅིག་ཁར་ ཚུད་ ནུག

དེ་ལས་ # རི་ ཁར་ ལྷོད་ ཞིནམ་ལས་ # ཉིན་མ་ གི་ ལྟོ་ ཟཝ་ ད་ # གསེར་ལེགས་སྒྲོལམ་ གིས་ # བུ་ ལེགས་པའི་ལྷ་དབང་ མཆོད་ ཟེར་ # ལྟོ་ཕུད་ གཏོརཝ་ ད་ # དྭཝ་བུཚ་ གི་ ཁ་ ནང་ འཛུལ་ སོ་ ནུག

དེ་ལས་ # དྭཝ་བུཚ་ གིས་ # ཞིམ་ཏག་ ཟེར་ ཟ་ ནི་ སྨོ ། # ཨེ་ཧེམ་ # ཐུའི་ ཟེར་ བཀོ་ ནི་ སྨོ་ ཟེར་ སླབཔ་ ད་ # གསེར་ལེགས་སྒྲོལ་མ་ གིས་ # ང་ # བུ་ ལེགས་པའི་ལྷ་དབང་ ལུ་ གཏོརཝ་ མེནམ་ # ཁྱོད་ ལུ་ མེན ། # ཨེ་ཧེམ་ ཐུའི་ ཟེར་ བཀོ་ ད་ ཟེར་ སླབ་ ནུག

ད་རུང་

# དེའི་ ནངས་པ་ # དངུལ་ལེགས་སྒྲོལམ་ དང་ དྭཝ་བུཚ་ # ནོར་ འཚོ་ ས་ གཅིག་ཁར་ ཚུད་ སོ་ ནུག

དེ་ལས་ # དངུལ་ལེགས་སྒྲོལམ་ གིས་ ལྟོ་ ཟཝ་ ད་ ཡང་ # ཉིནམ་ ཧེ་མ་ བཟུམ་ # བུ་ ལེགས་པའི་ལྷ་དབང་ མཆོད་ ཟེར་ གཏོརཝ་ ད་ # དོ་རུང་ # དྭཝ་བུཚ་ འདི་ གི་ ཁ་ ནང་ འཛུལ་ སོ་ ནུག

དེ་ལས་ # དྭཝ་བུཚ་ གིས་ # ཞིམ་ཏག་ ཟེར་ ཟ་ ནི་ སྨོ ། # ཨེ་ཧེམ་ ཐུའི་ ཟེར་ བཀོ་ ནི་ སྨོ་ ཟེར་ སླབཔ་ ད་ # དངུལ་ལེགས་སྒྲོལམ་ གིས་ # ངེའི་ ལྟོ་ཕུད་ # བུ་ ལྷ་དབང་ ལུ་ གཏོརཝ་ མེནམ་ # ཁྱོད་ ལུ་ མེན ། # ད་ལྟོ་ ར་ ཨེ་ཧེམ་ ཐུའི་ ཟེར་ བཀོ་ ད་ ཟེར་ སླབ་ ནུག

དོ་རུང་ # དེ་ གི་ ནངས་པ་ # དུང་ལེགས་སྒྲོལམ་ དང་ # དྭཝ་བུཚ་ འདི་ ནོར་ འཚོ་ སར་ གཅིག་ཁར་ ཚུད་ ནུག

དེ་ལས་ # དུང་ལེགས་སྒྲོལམ་ གིས་ # ལྟོ་ ཟ་ ནི་ སྦེ་ # ལྟོ་ཕུད་ གཏོརཝ་ ད་ # ལས་ གནམ་བསྐོས་ ཡོད་ པའི་ ཁ་ ལུ་ མཆོད་ ཟེར་ གཏོརཝ་ ད་ # དྭཝ་བུཚ་ གི་ ཁ་ ནང་ འཛུལ་ སོ་ ནུག

དེ་ལས་ # དྭཝ་བུཚ་ གིས་ # ཞིམ་ཏག་ ཟེར་ ཟ་ ནི་ སྨོ ། # ཨེ་ཧེམ་ ཐུའི་ ཟེར་ བཀོ་ ནི་ སྨོ་ ཟེར་ འདྲིཝ་ ད་ # ཁ་ ལུ་ ཚུད་ མི་ འདི་ # ཞིམ་ཏག་ ཟེར་ # ལྐོད་མར་ གཏང་ ནི་ ར་ རྨམ་ ཟེར་ སླབ་ ནུག

དེ་ལས་ # ཁོང་ གཉིས་ ལྟོ་ ཡང་ གཅིག་ཁར་ རུབ་ སྟེ་ ཟ་ སྦེ་ # ལས་གནམ་བསྐོས་ ཡོདཔ་ མས་ ཟེར་ # གཉེན་ རྐྱབ་ ནིའི་ བློ་ སླབ་ ནུག

དེ་ལས་ # ཕྱི་རུ་ # ཁྱིམ་ ནང་ ལྷོད་ དེ་ # དུང་ལེགས་སྒྲོལམ་ གིས་ དྭཝ་བུཚ་ དང་ # གཉེན་ རྐྱབ་ ནིའི་ སྐོར་ལས་ # ཨ་པ་ ལུ་ སླབཔ་ ད་ ལུ་ # ཨ་པ་ གིས་ ཚོགས་བརྡ་ ཟེརཝ་ཅིག་ བཏང་ སྟེ་ # དུང་ལེགས་སྒྲོལམ་ # ཁྱིམ་ ནང་ ལས་ བཏོན་བཏང་ ད་ ནུག

དེ་ལས་ # དུང་ལེགས་སྒྲོལམ་ དང་ # དྭཝ་བུཚ་ དེ་ # གཡུས་ འདི་ གི་ སྦོ་ལོགས་ཁའི་ སྤང་ ཅིག་ ནང་ # སྦ་སྒོར་ ཅིག་ སྤུབས་ སྦེ་ སྡོད་ ནུག # ཚར་ཅིག་འབདཝ་ད་ གཡུས་ དེ་ ནང་ # ལྟདམོ་ སྦོམ་ ཅིག་ ཡོད་ དེ་ # བལྟ་ བར་ འགྱོ་ ནིའི་ བློ་ སླབཔ་ ད་ # དྭཝ་བུཚ་ གིས་ # ཁྱོད་ར་ ཧེ་མ་ སོང་ ། # ང་ # ལྟ་མ་ འཐོན་འོང་ ཟེར་ སླབ་ སྦེ་ # ཤུལ་མར་ སྡོད་ ད་ ནུག

ཕར་ ལྷོདཔ་ ད་ # ཧེ་མ་ མ་ མཐོང་ མིའི་ ཕོ་རྒྱས་ གསར་རིསམོ་ ཅིག་ # རྟ་ གུ་ བཞོན་ ཏེ་ འོངས་ ཞིནམ་ལས་ # ཁྲོམ་ གྱི་ གོང་ མནེམ་ སྟེ་ བཞུགས་ དེས་ ཟེར་ ཨིན་ མས །

དོ་རུང་ # དེའི་ ནངས་པ་ # ལྟདམོ་ བལྟ་ བར་ འགྱོཝ་ ད་ ཡང་ # ཁོ་ གིས་ # ཁྱོད་ར་ ཧེ་མ་ སོང་ ། # ང་ # ལྟ་མ་ འཐོན་འོང་ ཟེར་ སླབ་ སྟེ་ # མོ་ ཧེ་མ་ བཏང་ ད་ ནུག

མོ་ ཧེ་མ་ ཕར་ ལྷོད་ དེ་ ལྟཝ་ ད་ # ཕོ་རྒྱས་ གསར་རིསམོ་ དེ་ # མ་ ལྷོད་ པས་ ཟེར་ ཨིན་ མས །

མོ་ ཡང་ # མིག་ཏོ་ སྒྱིམ་ སུ་ ཅིག་ སྦེ་ བལྟ་སྡོདཔ་ ད་ # ཕོ་རྒྱས་ དེ་ ཡང་

# མོ་ འོང་ སའི་ ལམ་ བདའ་སྟེ་ ར་ # འོང་ སར་ མཐོང་ ནུག

མོ་ ཡང་ # དོགས་པ་ ཅིག་ ཆགས་ ཏེ་ # ག་ཨིན་ན་ བལྟ་ དགོ་ པས་ མནོ་ སྟེ་ # ཁྲོམ་ མཇུག་ མ་ བསྡུ་ བའི་ ཧེ་མ་ལས་ སོང་ སྟེ་ # ཁོང་ར་ སྡོད་ སའི་ སྦ་སྒོར་ ཟུར་ཁ་ ལས་ # གཡིབས་ ཏེ་ བལྟ་ སྡོད་ ནུག

ཨ་ཙི་ཅིག་ཁ་ལས་ # མི་ དེ་ # རྟ་ གུ་ བཞོན་ སྦེ་ འོངས་ ཞིནམ་ལས་ # མོ་ གི་ སྦ་སྒོར་ ནང་ འཛུལ་ ནི་ འབདཝ་ད་ # མོ་ གིས་ ཁྱིམ་ གྱི་ ནང་ ན་ # ཚ་ངེར་བཏོན་ཏེ་ འཛུལ་ ཞིནམ་ལས་ # དྭཝ་བུཚ་ གི་ གོ་ རྒསཔ་ དེ་ མེ་ བཏང་ ། # ཁོ་ ཕང་མར་ བཏབ་བཏང་ པའི་ བསྒང་ ལས་ # ཁོ་ ལོག་སྟེ་ དྭཝ་བུཚ་ ལུ་ འགྱུར་ མ་ ཚུགས་ པར་ ལུས་ སོ་ ནུག # དེ་ལས་ # དུང་ལེགས་སྒྲོལམ་ ཡང་ # ཕོ་རྒྱས་ གསར་རིསམོ་ འདི་ དང་ གཅིག་ཁར་ # དགའ་ཏོག་ཏོ་ སྦེ་ སྡོདཔ་ ད་ ལུ་ # དུང་ལེགས་སྒྲོལམ་ གི་ ཨ་ཞེམོ་ ཚུ་ དང་ # བུམོ་ གཞན་ ཚུ་ ག་ར་ སེམས་ ཤོར་ ཏེ་ ལུས་ སོ་ ནུག་ གོ །

། །

ཨཔ་ རྡོ་རྗེ་ དང་ མི་རྒོད །

ཧེ་མ་ # གཡུས་ཚན་ སྦོམ་ ཅིག་ ནང་ # ཨཔ་ རྡོ་རྗེ་ ཟེར་ མི་ ཅིག་ དང་ # ཨམ་ ཀུན་དགའ་ ཟེར་ མི་ ཅིག་ ཡོདཔ་ མས །

ཚར་ཅིག་འབདཝ་ད་ # ཨཔ་ རྡོ་རྗེ་ འདི་ # ནགས་ཚལ་ ནང་ ཁ་མིག་ སྤོག་ པར་ སོངམ་ ད་ # མི་རྒོད་ མོ་ ཅིག་ དང་ ཕྱད་ དེ་ # མི་རྒོད་ མོ་ འདི་ གིས་ # ཨཔ་ འདི་ འཐུ་འབག་ ཡར་ སོ་ ནུག

ནགས་ཚལ་ ལས་ ནགས་ཚལ་ བརྒྱུད་ དེ་ # ལུང་པའི་ ཕུ་ ལུ་ ལྷོདཔ་ ད་ # མི་རྒོད་ མོ་ འདི་ གིས་ # ཨཔ་ རྡོ་རྗེ་ འདི་ བྱག་ཕུག་ ཅིག་ ནང་ བཞག་ སྦེ་ # མོ་ར་ ཕྱི་ཁར་ ཐོན་ ལོག་ སོ་ ནུག

མི་རྒོད་ རྒྱབ་ ཐལ་ བའི་ ཤུལ་མར་ # ཨཔ་ འདི་ # བྱོག་འགྱོ་ ནི་ སྦེ་ བྱག་ཕུག་ སྒོ་ ཁར་ ལྷོདཔ་ ད་ # མི་རྒོད་ ལོག་ འོང་ སར་ མཐོང་ སྟེ་ # ཨཔ་ ལོག་སྟེ་ར་ # བྱག་ཕུག་ ནང་ འཛུལ་ སྦེ་ # སྡོད་ དགོཔ་ ཐོན་ སོ་ ནུག

མོ་ ལོག་ ལྷོད་ པའི་ བསྒང་ ལས་ # ཤ་ ལེ་ཤ་ འབག་ སྟེ་ འོངས་ ནུག་ ཟེར་ ཨིན་ མས །

དེ་ཚེ་ ཕྱི་རུ་ ལས་ # ཨཔ་ རྡོ་རྗེ་ འདི་ # ཤ་ ཟ་ ཡི་ ར་ # ཕྱི་རུ་ ཡང་ མོ་ དང་ གཅིག་ཁར་ # འཇར་ ཏེ་ ཉལ་ དགོ་ པས་ ཟེར་ ཨིན་ མས །

ནངས་པ་ དྲོ་པ་ ཉིམ་ ཤརཝ་ ད་ # ཨཔ་ རྡོ་རྗེ་ འདི་ # ཤ་ ཚུ་ དྲ་ སྟེ་ བསྐམས་ ཞིནམ་ལས་ # ཁོ་ར་ ཡང་ ལྟོ་ བཀྱེསཔ་ ད་ ར་ # ཤ་སྐམ་ ཟ་ ཡི་ ར་ སྡོད་ ནུག

ཡུདཔ་ཅིག་ཁ་ལས་ # ཨཔ་ འདི་ # ཤ་ གིས་ བསུན་ ཏེ་ # ལོག་ ཁྱིམ་ ན་ འགྱོ་ གེ་ ཟེར་ བར་ # མི་རྒོད་ ཀྱིས་ ཉིན་ནུབ་མེད་པར་ སྲུང་ སྡོད་ དེ་ # འགྱོ་ མ་ སྟེར ། # སྡོད་ གེ་ ཟེར་ བར་ # ལཱ་ ག་ནི་ཡང་ མེད་ པར་ བསུན་ ཏེ་ # ཉིནམ་ ཅིག་ འབདཝ་ད་ # མི་རྒོད་ ཀྱིས་ འབག་ འོང་ མི་ སེམས་ཅན་ གྱི་ པགས་ཀོ་ ཚུ་ # ཚི་ལུ་ མར་ཁུ་ བཏབ་ སྟེ་ # འཕུར་ ཞིནམ་ལས་ # ཁོ་ར་ ལུ་ ཀོཝ་ གི་ གོ་ ཅིག་ བཙེམས་ ཏེ་ གྱོན་ ནུག

ཨཔ་ རྡོ་རྗེ་ གི་ གོ་ འདི་ ལུ་ # མི་རྒོད་ སེམས་ ཤོར་ ཏེ་ # མོ་ ལུ་ ཡང་ # གོ་ ཅིག་ བཙེམ་ གནང་ ཟེར་ སླབ་ ནུག

དེ་ལས་ # ཨཔ་ རྡོ་རྗེ་ གིས་ # ཀོཝ་ ཅིག་ ཆུ་ ནང་ སྦང་བཏབ་ བཞག་ ཞིནམ་ལས་ # སྦང་ཐག་ ན་འཐན་ ར་ ཆོདཔ་ ད་ # ཕྱི་རུ་ ཅིག་ མི་རྒོད་ དེ་ # ཀོཝ་ དེ་ ནང་ བཙུགས ། # མགུ་ཏོ་ རྐྱངམ་གཅིག་ ཕྱི་ཁར་ བཏོན ། # གཞན་ རྐངམ་ དང་ ལགཔ་ ཚུ་ # ཕྱི་ཁར་ མ་ བཏོན་ པར་ # སྤུས་རྩ་ སྦེ་ བཙེམས་ ཏེ་ # མེ་ བསྲོ་ བཅུག་བཅུགཔ་ མས །

ཡུདཔ་ཅིག་ཁ་ལས་ # ཀོཝ་ དེ་ སྐམ་སུ་ སྐམ་སུ་ འགྱོཝ་ ད་ # མི་རྒོད་ ཀྱི་ གཟུགས་ བསྡམས་ ཏེ་ འགྱོ་ ནི་ འདི་གིས་ # ཚེམ་ ཕྱལ་ གནང་ ཟེར་ སླབ་ ནུག

ཨཔ་ རྡོ་རྗེ་ གིས་ # ག་ནི་ཡང་ མ་ སླབ་ པར་ # ཁོ་ར་ མེ་ བསྲོ་ ཡི་ ར་ # ཙེའུ་ འཐག་ སྡོད་སྡོདཔ་ མས །

ནངས་པ་ དྲོ་པ་ གནམ་ ནངསམ་ ཅིག་ # ཨཔ་ རྡོ་རྗེ་ གིས་ # ཤ་སྐམ་ དེ་ ཚུ་ # ག་ར་ ཙེའུ་ དེ་ ནང་ བཙུགས་ སྦེ་ # བྱག་ཕུག་ ནང་ ལས་ ཐོན་ ཡར་ སོ་ ནུག

མི་རྒོད་ དེ་ གིས་ # སྡོད་ ཟེར་ བར་ # ཨཔ་ རྡོ་རྗེ་ གིས་ ཉན་ མ་ བཏུབ ། # བདའ་འགྱོ་ གེ་ ཟེར་ བར་ # ཀོཝ་ ནང་ ལས་ སྤར་ མ་ ཐལ་ བར་ # མི་རྒོད་ འདི་ # དེ་ ནང་ ར་ ལུས་ སོ་ ནུག

ཨཔ་ རྡོ་རྗེ་ འདི་ # གཡུས་ ཁར་ ལྷོད་ པའི་ བསྒང་ ལས་ # ཁྱིམ་ ནང་ གི་ མི་ ཚུ་ གིས་ # ཁོ་ ཤི་ སོཔ་ འདྲ་བས་ མནོ་ སྟེ་ # ཁོ་ གི་ བསྐང་བཤགས་ ཚུ་ ཡང་ # བཏང་ ཚར་ ནུག་ ཟེར་ ཨིན་ མས །

ཁོ་ ཁྱིམ་ ནང་ འཛུལ་ བའི་ བསྒང་ ལས་ # ཨམ་ ཀུན་དགའ་ གིས་ # ཨཔ་ འདྲེ་ ལུ་ གྱུར་ ཏེ་ འོང་ མས་ ཟེར་ # ཁྱིམ་ཚང་ ཚུ་ བོ་ སྟེ་ # ཐགཔ་ གིས་ བསྡམས་བཞག་ ནུག # ཨཔ་ འདི་ གིས་ # ང་ མ་ ཤི་ ཟེར་ # ག་དེམ་ཅིག་ སླབ་ རུང་ # ཨམ་ འདི་ གིས་ # ཁྱོད་ ཤི་ཤིཝ་ ཨིན ། # ང་བཅས་ བསྐང་བཤགས་ ཡང་ # བཏང་ ཚར་ ཡི་ ཟེར་ སླབ་ སྟེ་ # ཨཔ་ འདི་ # ཐགཔ་ གིས་ བསྡམཔ་བསྡམ་ ས་ ར་ བཞག་ སྟེ་ # ཉིནམ་ གསུམ་ འགྱོཝ་ ད་ # ཨཔ་ འདི་ ཤི་ སོ་ ནུག་ གོ །

། ། སྲིནམོ་ ལྦཝ་ ནང་ ཆུ་ འབག་ མི །

དང་ཕུ་ # ལུངམ་ ཅིག་ ནང་ # ཨམ་ ཕུད་ཏ་ ཟེར་ མི་ ཅིག་ ཡོདཔ་ མས །

མོ་ ལུ་ ལཱ་ ཟེར་ རུང་ # ཐགས་ ར་ འཐག་ སྡོད་ དོ་ ཡོདཔ་ མས །

ནམ་ཅིག་འབདཝ་ད་ # ཉིམ་ འཛུལ་ རནམ་ ཅིག་ཁར་ # སྲིནམོ་ ཅིག་ གིས་ # སྒང་ཏོ་ མགུ་ ལས་ # མོ་ གི་ མིང་ བཏོན་ ཏེ་ # ཨམ་ ཕུད་ཏ་ ཟེར་ བོ་བོཔ་ མས །

ཨམ་ ཕུད་ཏ་ གིས་ # དབའི་ # ཁྱོད་ ག་ སྨོ་ ཟེར་ འདྲིཝ་ ད་ # སྲིནམོ་ དེ་ གིས་ # ང་ # ཁྱོད་ ཀྱི་ ཆ་རོགས་ ཨིན ། # ད་རིས་ ཕྱི་རུ་ # ང་ # ཁྱོད་ སྡོད་ སར་ འཐོན་འོང་ སྨ་རེ་ ཟེར་ སླབ་སླབཔ་ མས །

ཨམ་ ཕུད་ཏ་ གིས་ འེང་འེ་ ཟེར་ སླབཔ་ ད་ # ཨམ་ སྲིནམོ་ འདི་ གིས་ # དེ་འབདཝ་ད་ # ཁྱོད་ ཀྱི་ ཁྱིམ་ ནང་ # རོ་ཁྱི་ སོ་ བཏབ་ མི་ རེ་ མེད་ ག # གླང་ རྡུང་ མི་ རེ་ མེད་ ག # རྟ་ རྡོག་ཐི་ རྐྱབ་ མི་ རེ་ མེད་ ག # བྱཔོ་ མཆོ་ཏོ་ རྐྱབ་ མི་ རེ་ མེད་ ག་ # ཟེར་ དྲིས་ ནུག # ཨམ་ ཕུད་ཏ་ གིས་ # མེད་ མེད་ ཟེར་ སླབ་ ནུག

དེ་ལས་ # ཨ་ཙི་ཅིག་ཁ་ལས་ # སྲིནམོ་ གིས་ # ཨང་རྒས་ ཅིག་ བཟོ་ སྟེ་ # ཨང་རྒས་ ཀྱི་ ལྦཝ་ ནང་ ལུ་ # ཆུ་ ལྟེམ་ལྟེ་ བཀང་ སྦེ་ # ཨམ་ ཕུད་ཏ་ གི་ # ཁྱིམ་ ནང་ འཛུལ་ ཏེ་ ཐོན་འོངས་ ནུག

ཨམ་ ཕུད་ཏ་ གིས་ ཡང་ # མེ་ ཅིག་ འཕུ་ སྦེ་ # དེ་ཚེ་ ཕྱི་རུ་ # ཨམ་ འདི་ དང་ གཅིག་ཁར་ སྡོད་ ནུག # ཡུདཔ་ཅིག་ཁ་ལས་ # ཨམ་ ཕུད་ཏ་ འདི་ # ཤིང་ རྫོགས་ ཏེ་ མེ་ ཤི་ ནི་ འབདཝ་ད་ # སྲིནམོ་ དེ་ གིས་ # ཁ་ བརྒྱངས་ ཡི་ ར་ # མོ་ གི་ ལྦཝ་ ནང་ ཡོད་ མི་ ཆུ་ འདི་ # མེ་ ནང་ བླུགས ། # མཆེཝ་ འདྲོག་སི་སི་ སྟོན་ ཏེ་ # ཨམ་ ཕུད་ཏ་ ཟ་ བར་ # འོང་ དེས་ ཟེར་ ཨིན་ མས །

ཨམ་ ཕུད་ཏ་ གིས་ # རྫེ་ཀོ་ འཐུ་ ཞིནམ་ལས་ # མེ་ ནང་ བཀོ་ སྦེ་ # མེ་ འབརཝ་ ད་ # སྲིནམོ་ དེ་ # ལོག་སྟེ་ ཁ་ ཡང་ བཙུམས་ སྦེ་ # ཨ་རྟག་ཧ་ལུགས་ སྡོདཔ་ མས་ ཟེར་ ཨིན་ མས །

དེ་ལས་ # ཨམ་ ཕུད་ཏ་ འདྲོགས་ ཏེ་ # གཟར་རུ་ དང་ ཟན་སྐྱ་ # བང་ཅུང་ ཚུ་ ཡང་ # ག་ར་ མེ་ བཏང་ སྡོད་ པའི་ བར་ ན་ # བྱཔོ་ བོ་ ནུག

དེ་ལས་ # སྲིནམོ་ དེ་ གིས་ # ད་རིས་ ཁྱོད་ རྒྱལཝ་ སྦེ་ བཞག # ནངས་པ་ ཕྱི་རུ་ ཕྱད་ གེ་ ཟེར་ སླབ་ སྦེ་ ཡར་ སོ་ ནུག

དེ་ལས་ # ཨམ་ ཕུད་ཏ་ གིས་ # འེང་འེ་ ཁྱོད་ར་ # ནངས་པ་ ཕྱི་རུ་ ཤོག་ ཟེར་ སླབ་ ནུག

དེ་ལས་ # ནངས་པ་ # ཨམ་ ཕུད་ཏ་ འདི་ # གནམ་ ནངསམ་ ཅིག་ # དྲོ་པ་ ཧ་སག་ ལོངས་ སྦེ་ # མཛརཝ་ ཡང་ ཟ་ ལོང་ མེད་ པར་ # རྟ་ འཚོལ ། # གླང་ འཚོལ ། # བྱ་པོད་ འཚོལ ། # རོ་ཁྱི་ འཚོལ ། # དེ་ལས་ # བྱི་ལི་ ཡང་ འཚོལ་ སྦེ་ # ཁྱིམ་ ནང་ བསྐྱལ་ ཞིནམ་ལས་ # མོ་ར་ ཡང་ ཤིང་ ལེ་ཤ་ འཐུ་ སྦེ་ བཞག་ ནུག

དེམ་ཅིག་གི་བར་ན་ # ཉིམ་ འཛུལ་ སོ་ ནུག

དེ་ལས་ # སྲིནམོ་ དེ་ གིས་ # དོ་རུང་ ཡང་ སྐད་ རྐྱབ་ སྟེ་ ཨམ་ བོཝ་ ད་ # ཨམ་ ཕུད་ཏ་ གིས་ # ཁྱོད་ ག་ སྨོ་ ཟེར་ འདྲིཝ་ ད་ # སྲིནམོ་ དེ་ གིས་ # ང་ ཁ་ཙ་ འོང་ མིའི་ # ཆ་རོགས་ ཨིན་ ཟེར་ སླབ་ ནུག

དེ་ ལུ་ ཨམ་ ཕུད་ཏ་ གིས་ # སྣང་དག་ ར་ མ་ བསྐྱེད་ པར་ # ཤོག་ ཤོག་ ཟེར་ སླབ་ ནུག

དེ་ལས་ # སྲིནམོ་ ཡང་ # ཁྱིམ་ ནང་ འོངས་ སྦེ་ # ཉིནམ་ ཧེ་མམ་ བཟུམ་སྦེ་ ར་ # ཁོང་ར་ གཉིས་ # མེ་ སྦུག་ ལུ་ བཙུགས་ སྦེ་ # བློ་ སླབ་ སྟེ་ སྡོད་ ནུག

ཨ་ཙི་ཅིག་ཁ་ལས་ # མེ་ ཤི་ ནི་ འབདཝ་ད་ # ཨམ་ ཕུད་ཏ་ གིས་ # བྱི་ལི་ བཏང་ ནུག

བྱི་ལི་ གིས་ # སྲིནམོ་ གུ་ སེན་མོ་ བཞར་ ཏེ་ # སྲིནམོ་ གི་ ལྦཝ་ ཡང་ # སྤེད་བཀོ་ ད་ ནུག

དེ་ལས་ # བྱ་པོད་ འདི་ གིས་ ཡང་ # སྲིནམོ་ གུ་ མཆོ་ཏོ་ རྐྱབ་ སྟེ་ # སྲིནམོ་ གི་ ལྦཝ་ ཧེང་སྐལ་ ར་ སྤེད་ དེ་ # ཆུ་ ག་ར་ ཐོན་ཡར་ སོ་ ནུག

དེ་ལས་ # སྲིནམོ་ རྣམ་རྟོག་ ལངས་ ཏེ་ # ཨེ་ཁུག་ མགུ་ ལས་ འབབ་ འགྱོཝ་ ད་ # རོ་ཁྱི་ གིས་ # མོའི་ སྒྱིད་ཐག་ གུ་ སོ་ བཏབ་ ད་ ནུག

སྲིནམོ་ བྱོག་ སྟེ་ # ཨེ་ཁུག་ རྩ་བར་ ལྷོདཔ་ ད་ # རྟ་ གིས་ རྡོག་ཐི་ རྐྱབ་ སྟེ་ # གླང་ གི་ གདོང་ཁར་ བཀོ ། # གླང་ གིས་ བརྡུངས་ ཏེ་ # སྲིནམོ་ གི་ ཕོཝ་ སྤེད་བཏངམ་ ལས་ # སྲིནམོ་ འདི་ # ཁ་ཐུམ་མར་ བསད་བཏང་ ད་ ནུག་ གོ །

། །

མ་སྨད་ གཉིས་ དང་ སྲིནམོ །

ཧེ་མ་ གཡུས་ ཅིག་ ནང་ # ཨའི་ ཅིག་ དང་ # བུམོ་ ཅིག་ སྡོད་ ནུག # ཨའི་ དེ་ # ཨ་རྟག་ར་ # ཞིང་ ནང་ ལཱ་ འབད་ བར་ འགྱོཝ་ ད་ # བུམོ་ འདི་ # ཁྱིམ་ ནང་ # ཁྱིམ་ བསྲུངས་ ཏེ་ བཞག་ དོ་ ཡོདཔ་ མས །

ནམ་ཅིག་འབདཝ་ད་ # སྲིནམོ་ ཅིག་ # བུམོ་ འབད་སར་ འོངས་ ཏེ་ # སྒོ་ ཕྱེ་ ཟེར་ སླབ་ ནུག # བུམོ་ དེ་ གིས་ # ཁྱོད་ ག་ སྨོ་ ཟེར་ འདྲིཝ་ ད་ # ང་ # ཁྱོད་ ཀྱི་ ཨའི་ ཨིན་ ཟེར་ སླབ་ ནུག

སྲིནམོ་ གི་ སྐད་ འདི་ # ཨའི་ གི་ སྐད་ དང་ མ་ འདྲ་ ནི་ འདི་གིས་ # ཁྱོད་ # ངེའི་ ཨའི་ ཨིན་ར་མེན་ པས་ ཟེར་ སླབཔ་ ད་ # སྲིནམོ་ དེ་ གིས་ # ཐད་རི་སྦ་རི་ ཨིན་ ཟེར་ སླབ་ ནུག

དེ་ལས་ # བུམོ་ དེ་ གིས་ # ངེ་གི་ ཨའི་ ཨིན་ པ་ ཅིན་ # ལགཔ་ སྟོན་ ཟེར་ སླབ་ ནུག

སྲིནམོ་ གིས་ ལགཔ་ སྟོནམ་ ད་ # ལགཔ་ སྤུ་སོབ་སོ་ སྦེ་ ཡོད་ དོ་ མས །

དེ་ལས་ # བུམོ་ དེ་ གིས་ # ངེ་གི་ ཨའི་ ཨིན་ར་མེན་ པས་ ཟེར་ སླབ་ སྟེ་ # སྒོ་ ཕྱེ་ མ་ བཏུབཔ་ ལས་ # སྲིནམོ་ ལོག་ ཡར་ སོ་ ནུག

དེ་ལས་ # སྲིནམོ་ འདི་ # མོ་རའི་ ཁྱིམ་ ནང་ སོང་ སྦེ་ # ལགཔ་ གི་ སྤུ་ ཀྲེག་བཏང་ ད་ ནུག

དེ་ གི་ ནངས་པ་ # ཨའི་ དེ་ ལཱ་ འབད་ བར་ སོངམ་ ད་ # ད་རུང་

# སྲིནམོ་ འོངས་ ཏེ་ # བུམོ་ ལུ་ # སྒོ་ ཕྱེ་ ཟེར་ སླབ་ ནུག

བུམོ་ དེ་ གིས་ # ཁ་ཙ་ བཟུམ་སྦེ་ ར་ # དྲིས་ ཞིནམ་ལས་ # ལགཔ་ སྟོན་ བཅུག་ ནུག # ལགཔ་ སྟོནམ་ ད་ # སྤུ་ ཡང་ མེད་ པར་ # ཨའི་ གི་ ལགཔ་ དང་ ཅོག་འཐདཔ་ མཐོང་ སྟེ་ # སྒོ་ ཕྱེས་ ད་ ནུག # སྒོ་ ཕྱེཝ་ ཅིག་ # སྲིནམོ་ དེ་ གིས་ བུམོ་ དེ་ འཐུ་ ཞིནམ་ལས་ # སྲིནམོ་ གི་ ཁྱིམ་ ནང་ འབག་ ཡར་ སོ་ ནུག

དེ་ལས་ # ཕྱི་རུ་ # ཨའི་ ཁྱིམ་ ནང་ ལྷོདཔ་ ད་ # བུམོ་ མེད་ པར་ # ཨའི་ བུམོ་ འཚོལ་ བར་ སོང་ ནུག

ཨའི་ འདི་ # བུམོ་ འཚོལ་ བར་ འགྱོ་ སའི་ ལམ་ ཁར་ # ཧེ་མ་ར་ བྱི་ལི་ ཅིག་ དང་ ཕྱད་ ནུག

བྱི་ལི་ གིས་ # ཨམ་ ག་ཏེ་ འགྱོ་ ནི་ སྨོ་ ཟེར་ འདྲིཝ་ ད་ # ཨམ་ དེ་ གིས་ # ང་ # བུམོ་ འཚོལ་ བར་ འགྱོ་ དོ་ ཟེར་ སླབ་ ནུག

བྱི་ལི་ དེ་ གིས་ # ང་ གིས་ ཡང་ # ཆ་རོགས་ སྦེ་ འཚོལ་ བར་ འགྱོ་ གེ་ ཟེར་ སླབ་ སྟེ་ # ཁོང་ གཉིས་ ལ་ ཅིག་ བརྒལ ། # ལུང་ ཅིག་ སྤུབས་ སྦེ་ འགྱོཝ་ ད་ # ཨོ་ལ་ ཅིག་ དང་ ཕྱད་ ནུག

ཨོ་ལ་ གིས་ ཁྱེད་ གཉིས་ ག་ཏེ་ འགྱོ་ ནི་ སྨོ་ ཟེར་ འདྲིཝ་ ད་ # ཁོང་ གཉིས་ ཀྱིས་ # བུམོ་ འཚོལ་ བར་ འགྱོ་ དོ་ ཟེར་ སླབ་ ནུག

ཨོ་ལ་ གིས་ # ཁྱེད་ གཉིས་ འགྱོཝ་ ལས་ # ང་བཅས་ གསུམ་ འགྱོཝ་ དྲག་ ཟེར་ # ཨོ་ལ་ ཡང་ # ཁོང་ གཉིས་ དང་ གཅིག་ཁར་ # བུམོ་ འཚོལ་ བར་ འགྱོ་ ནུག

ཁོང་ གསུམ་ # ལ་ ཅིག་ བརྒལ ། # ལུང་ ཅིག་ སྤུབས་ འགྱོཝ་ ད་ # དོ་རུང་ # བྱི་ཙི་ ཅིག་ དང་ ཕྱད་ ནུག

དེ་ལས་ # བྱི་ཙི་ གིས་ ཡང་ # ཆ་རོགས་ འབད་ གེ་ ཟེར་ སླབ་ སྟེ་ # ཁོང་ བཞི་ # ལ་ ཅིག་ བརྒལ ། # ལུང་ ཅིག་ སྤུབས་ སྦེ་ འགྱོཝ་ ད་ # སྲིནམོ་ གི་ གཡུས་ ཁར་ ལྷོད་ ནུག

དེ་ལས་ # དང་པ་ར་ # ཨོ་ལ་ གིས་ # ཁྱེད་ ག་ར་ ནཱ་ སྡོད །

ང་ གིས་ # སྲིནམོ་ གི་ ཁྱིམ་ ནང་ ལུ་ # བུམོ་ ཡོད་ མེད་ བལྟ་ གེ་ ཟེར་ སླབ་ སྟེ་ # བལྟ་ བར་ འགྱོཝ་ ད་ # བུམོ་ དེ་ # སྲིནམོ་ གི་ ཐབ་ཚང་ ནང་ # འོག་ ལས་ མེ་ འཕུ ། # ཟངས་ སྦོམ་ ཅིག་ ནང་ ཆུ་ཚན་ བསྐོལ ། # ལྟག་ ལས་ མར་ # བུམོ་ མགུ་མཇུག་ སྦེ་ # རྐང་པར་ ཐགཔ་ བཏགས་ ཏེ་ # དཔྱངས་བཞག་ སྦེ་ # སྲིནམོ་ མོ་ར་ # ཕྱི་ཁར་ # ལཱ་སར་ འགྱོ་ ནུག་ ཟེར་ ཨིན་ མས །

དེ་ལས་ # ཨོ་ལ་ ལོག་ འོངས་ ཞིནམ་ལས་ # བྱི་ཙི་ གིས་ ཐགཔ་ བཏོག་ ནི ། # ཨམ་ གིས་ བུམོ་ འདི་ # ཆུ་ཚན་ ནང་ འགྱོ་ མ་ བཅུག་ པར་ # ལགཔ་ བཟེད་ ནི ། # ཨོ་ལ་ གིས་ # སྲིནམོ་ འོང་ མི་ འོང་ བལྟ་ ནི ། # བྱི་ལི་ གིས་ # སྲིནམོ་ འོང་ སའི་ ལམ་ ཁར་ # ཞབས་ཁྲ་ རྐྱབ་ སྟེ་ # སྲིནམོ་ བསྒོར་བཞག་ ནི་ སྦེ་ # ཁོང་ རེ་ རེ་ གིས་ # ཁག་འགན་ རེ་ འབག་ སྟེ་ # བུམོ་ བཏོན་འབག་ ནིའི་ # བསྟུན་གྲོས་ རྐྱབ་ ནུག

དེ་ལས་ # ཁོང་ ཆ་ཁྱབ་ # སྲིནམོ་ གི་ ཁྱིམ་ ནང་ སོང་ སྟེ་ # རང་རང་སོ་སོའི་ ཁག་འགན་ ཚུ་ འབག་ སྟེ་ # ལཱ་ འབད་ སྡོདཔ་ ད་ # སྲིནམོ་ ལཱ་ས་ ལས་ # ལོག་ འོང་ དེས་ ཟེར་ ཨིན་ མས །

དེ་ལས་ # དང་པ་ར་ # ཨོ་ལ་ གིས་ ཨ་ ཨ་ ཨོ་ ཨོ་ ཟེར་ སྐད་ རྐྱབ་ སྟེ་ # བརྡ་ འབད་འབདཝ་ མས །

དེ་ལས་ # བྱི་ལི་ གིས་ # སྲིནམོ་ འོང་ སའི་ ལམ་ བར་ ན་ སོང་ སྟེ་ # ཞབས་ཁྲ་ རྐྱབ་ ནུག

ཞབས་ཁྲ་ གི་ ཚིག་ ཡང་ # བྱི་ཙི་ ཐགཔ་ བཏོག་ པའི་ ལོ ། # འོར་ འོར ། # འོར་ འོར ། # ཨའི་ གིས་ # མར་ ལས་ བཤེདཝ་ མས་ ལོ ། # འོར་ འོར ། # འོར་ འོར ། # ཨོ་ལ་ # བྱ་ལྟཝ་ མས་ ལོ ། # འོར་ འོར ། འོར་ འོར ། བྱི་ལི་ སེར་ཅུང་ # ང་ མེན་ ན ། # འོར་ འོར ། # འོར་ འོར ། # ཟེར་ ཞབས་ཁྲ་ དེ་སྦེ་ འཐེན་ སྡོདཔ་ ད་ # སྲིནམོ་ འདི་ # བྱི་ལི་ གི་ ཞབས་ཁྲ་ # ན་འཐན་ ཧན་ དྲགས་ ཏེ་ # ཉན་ལུས་ སོ་ ནུག

དེ་ཅིག་གི་བར་ན་ # ཨམ་ དེ་ གིས་ # བུམོ་ ཁྱིད་ དེ་ # ཆ་རོགས་ བྱི་ཙི་ དང་ # སྲིནམོ་ གི་ ཁྱིམ་ མའི་ རྒྱབ་ ལས་ ཐོན་ཡར་ སོ་ ནུག # དེ་ གི་ ཤུལ་ལས་ # ཨོ་ལ་ གིས་ # ཨ་ ཨ་ ཨོ་ ཨོ་ ཟེར་ སླབཔ་ ད་ # བྱི་ལི་ གིས་ # ང་ ཡང་ # དེ་སྦེ་ སྡོད་ ལོང་ མེད ། # སྨེའུ་ སྨེའུ་ ཟེརཝ་ ཅིག་ # བརྒྱུགས་ ལོག་ སོང་ ནུག # དེ་ལས་ # སྲིནམོ་ ན་འཐན་ ལྟོཝ་བཀྱེས་ ཏེ་ ཁྱིམ་ ནང་ ལུ་ # བུམོ་ ཟ་ བར་ འགྱོཝ་ ད་ བུམོ་ མེད ། # བདའ་ བར་ བདའ་ མ་ ཟུན་ པར་ # ཧམ་ཐལ་ཐལ་ སྦེ་ # ལུས་ སོ་ ནུག་ གོ །

། །

ཤ་རོགསཔ་ དང་ མི་རྒོད །

ཧེ་མ་ གཡུས་ཚན་ ཅིག་ ནང་ # ཨཔ་ དང་ ཨམ་ ཅིག་ ཡོདཔ་ མས །

ཁོང་ གཉིས་ ལུ་ # ཤ་ བདའ་ ནི་ ལུ་ # གནམ་མེད་ས་མེད་ མཁས་དྲགས་ འབད་ མིའི་ # བུ་ གཅིག་ ཡོདཔ་ མས །

ཉིནམ་ ཅིག་ བུ་ དེ་ # ཉིན་ལམ་ གསུམ་ དེ་ཅིག་ # འགྱོ་ དགོ་ པའི་ རི་ ཁར་ ཤ་ བདའ་ བར་ འགྱོཝ་ ད་ # ཁོ་ར་ རྐྱངམ་གཅིག་ # ཕྱི་རུ་ ཞག་ བྱག་ཕུག་ གཅིག་ ནང་ ལུས་ སོ་ ནུག

དེ་ལས་ བྱག་ཕུག་ ནང་ འཛུལ་ སྦེ་ སྡོད་ དེ་ # ལྟོ་ འབད་ ཟ ། # མེ་ བསྲོ་ སྦེ་ སྡོདཔ་ ད་ # བྱག་ཕུག་ གི་ ལྟག་ ལས་ མར་ # ག་ཅི་ ཨིན་ན་ མ་ ཤེས་ པའི་ རོ་ཁྱི་ གི་ རྐངམ་ བཟུམ་ ཅིག་ # དེ་ར་ སྟོན་ དེས་ ཟེར་ ཨིན་ མས ། # ཁོ་ འདྲོགས་ ཏེ་ # ན་འཐན་ ར་ ལྟཝ་ ད་ འབད་ཚེ་ # རྐང་ མའི་ ནང་ ལུ་ # ཚེར་མ་ གི་ རྩང་ སྦོམ་ ཅིག་ འཛུལ་འཛུལ་ བའི་ རྐངམ་ གཅིག་ ཨིན་ མས་ ལོ །

རྩང་ དེ་ # བཏོན་ གནང་ ཟེར་ སླབ་ འདྲས་ མནོ་ # རྩང་ དེ་ བཏོན་བྱིན་ ད་ ནུག

རྩང་ བཏོན་ ཚརཝ་ ཅིག་ # གནག་ཡོར་ཡོ་ ཅིག་ རླུང་མ་ ར་ ཧུར་ བཏང་ སྟེ་ # ཡར་ སོ་ ཡི་ ཟེར་ ཨིན་ མས །

དེ་ གི་ ནངས་པ་ ཡང་ # ཤ་ མ་ ཐོབ་ པར་ # ཁོ་ བྱག་ཕུག་ དེ་ ནང་ # ཉལ་ བར་ འགྱོཝ་ ད་ # བྱག་ཕུག་ ནང་ ན་ # ཤཝ་ གཅིག་ བསད་ སྦེ་ བསྐྱལ་བཞག་ ནུག་ ཟེར་ ཨིན་ མས །

ཁོ་ ཤ་ མ་ ཐོབ་ པར་ སྡོདཔ་ ད་ # ཀྲིག་ཀྲི་ ར་ བཏང་ ཡི་ ཟེར་ མནོ་ སྟེ་ # ལོག་ # ལྟོ་ གཡོ ། # སྤགས་ བཙོ་ སྦེ་ སྡོདཔ་ ད་ # རི་མིའི་ བུམོ་ ཅིག་ གིས་ # དོ་རུང་ # ཀ་ཤ་ གི་ ཤ་ ཅིག་ འབག་ སྦེ་ # འོང་ དེས་ ཟེར་ ཨིན་ མས །

ལྟ་མ་ འབད་ཚེ་ # རི་མིའི་ བུམོ་ དེ་ # ཁ་ཙ་ ཁོ་ གིས་ # རྩང་ བཏོན་བྱིན་ མི་ གི་ སེམས་ཅན་ དེ་ ཨིན་ མས ལོ །

དེ་ལས་ # རི་མིའི་ བུམོ་ དེ་ གིས་ ཡང་ # ཁོ་ དང་ གཅིག་ཁར་ ཉལ་ བར་ འོངས་ ཏེ་ # འགྱོ་ མ་ བཏུབ །

ཁོ་ར་ འགྱོ་ གེ་ ཟེར་ བར་ # མོ་ གིས་ བསྒོར་བཞག་ སྟེ་ # གཏང་ མ་ བཏུབ་ པར་ # ཁོང་ གཉིས་ # གཉེན་ རྐྱབ་ སྡོད་ དགོཔ་ ཐོན་ སོ་ ནུག

དེ་ལས་ # ཁོ་ གིས་ # རྩྭ་ གི་ ཁྱིམ་ ཆུང་ཀུ་ ཅིག་ བཟོ་ སྦེ་ # དེ་ ནང་ སྡོད་ དེ་ # མོ་ གིས་ ཉིནམ་ རིང་ཆད་མེད་པར་ # ཤཝ་ རེ་ རེ་ བསད་ དེ་ # འབག་འོངས་ ཡི་ ར་ ཟ་ སྡོད་ དེ་ # ཟླཝ་ བདུན་ དེ་ཅིག་ སོངམ་ ད་ # རི་མིའི་ བུམོ་ དེ་ ལུ་ ཨ་ལུ་ ཡང་ ཆགས་ ཆི་ ནུག

ཉིནམ་ ཅིག་ འབདཝ་ད་ # ཤ་རོགསཔ་ གི་ མནོ་བསམ་ ལུ་ # ད་ དེ་སྦེ་ར་ སྡོད་ པར་ མི་ འཚམ་ ནི་ མས ། # ཨཔ་ དང་ # ཨའི་ འབད་སར་ # ལོག་ འགྱོ་ དགོ་ པས་ ཟེར་ མནོ་ སྟེ་ # དེ་ཁ་ལས་ # བྱོག་འགྱོ་ ནིའི་ # གནས་སྐབས་ ཅིག་ འགྱིར་ ནུག # གནས་སྐབས་ འདི་ # ག་དེ་སྦེ་ སྨོ་ ཟེར་བ་ཅིན་ # ཤཝ་ གི་ པགས་ཀོ་ # སྤུ་ ནང་ ན་ བཙུགས་བཙུགས་ པའི་ # ལྷམ་ ཆ་ གཅིག་ བཙེམས་ ད་ རི་མིའི་ བུམོ་ གིས་ # འདི་ ག་ཅི་ འབད་ ནི་ སྨོ་ ཟེར་ དྲིས་ ནུག # ཤ་རོགསཔ་ གིས་ # ང་ རྐངམ་ གྱང་ མས ། # རྐང་མར་ བཙུགས་ ནི་ སྦེ་ ཨིན་ ཟེར་ སླབཔ་ ད་ # མོ་ གིས་ # ང་ ལུ་ ཡང་ ཆ་ གཅིག་ # བཙེམ་ གནང་ ཟེར་ སླབ་ ནུག

ཁོ་ གིས་ # ཀོཝ་ གི་ སྤུ་ ཕྱི་ཁར་ འབད་ མིའི་ ལྷམ་ ཆ་ གཅིག་ བཙེམས་ ཏེ་ # མོ་ ལུ་ བྱིནམ་ ད་ # ག་དེ་སྦེ་ བཙུགས་ ནི་ ཟེར་ དྲིས་ ནུག

ཤ་རོགསཔ་ གིས་ # འ་ནེ་སྦེ་ བཙུགས་ དགོ་ ཟེར་ # ལྷམ་ འདི་ # རི་མིའི་ བུམོ་ མོ་རའི་ རྐངམ་ དང་ གཅིག་ཁར་ སྦྲགས་ཏེ་ # བཙེམས་བྱིན་ ད་ ནུག

དེ་ལས་ དྲོཔ་ ཅིག་ # རི་མིའི་ བུམོ་ མོ་ར་ གཉིད་ ཐལ་ སྡོདཔ་ ད་ # ཤ་རོགསཔ་ གིས་ བྱོག་ཡར་ སོ་ ནུག

མོ་ར་ གཉིད་ ཚོརཝ་ ད་ # རྨགཔ་ མེད་ པར་ བདའ་འགྱོ་ གེ་ ཟེར་ བར་ # ཀོཝ་ སྤུ་ ཕྱི་ཁ་ སྦེ་ # རྐངམ་ དང་ སྦྲགས་ ཏེ་ བཙེམས་བཞག་ ནི་ འདི་གིས་ # འགྱེད་ཏ་རྐྱབ་ སྟེ་ # བདའ་ མ་ ཚུགསཔ་ ལས་ # ཞེ་སྡང་ མེ་ བཟུམ་ འབར་ ཏེ་ # ཕོ་བའི་ ནང་ ལས་ # ཨ་ལུ་ བཏོན་བཏང་ སྦེ་ ཕྱེད་ཀ་ རྐྱབ་ སྟེ་ # ཕྱེད་ཀ་ ཅིག་ # ཡ་ ཁྱོད་ར་ གི་ སྐལཝ་ ཟེར་ སླབ་ སྟེ་ # བཀོ་བཏང་ ད་ ནུག # ཕྱེད་ཀ་ ཅིག་ # ང་ར་ གི་ སྐལཝ་ ཟེར་ སླབ་ སྦེ་ # ཆོབ་ ཆོབ་ བཏང་ སྟེ་ ཟ་ ད་ ནུག

ཤ་རོགསཔ་ དེ་ # ལོག་སྟེ་ར་ མ་ བལྟ་ བར་ # རྒྱུགཔ་རྒྱུག་ སར་ བྱོག་ཐལ་ ཏེ་ # ཁོ་རའི་ ཁྱིམ་ ནང་ ལོག་ ལྷོད་ ནུག་ གོ །

། །

སྦལཔ་ དང་ སྟག

ཧེ་མ་ # ནགས་ཚལ་ སྦོམ་ ཅིག་ ནང་ # སེམས་ཅན་ སྟག་ ཅིག་ ཡོདཔ་ མས །

ཉིནམ་ ཅིག་ སྟག་ འདི་ # ལྟོ་ འཚོལ་ བར་ འགྱོ་ བའི་ ལམ་ ཁར་ # སྦལཔ་ ཅིག་ དང་ ཕྱད་ ནུག

སྦལཔ་ འདི་ # འདྲོགས་ རུང་ # མ་ འདྲོགས་ རྫུ་ བཏབ་ སྟེ་ # ཨ་ཞང་ སྟག་ # ཁྱོད་ ག་ཏེ་ འགྱོ་ ནི་ སྨོ་ ཟེར་ འདྲིཝ་ ད་ # སྟག་ གིས་ # ང་ ལྟོ་ འཚོལ་ བར་ ཨིན །

ཁྱོད་ ཡང་ # ང་ དང་ གཅིག་ཁར་ # འགྱོ་ གེ་ སྨོ་ ཟེར་ སླབཔ་ ད་ # སྦལཔ་ ཡང་ # མི་ འགྱོ་ ཟེར་ སླབ་ པ་ ཅིན་ # ཟ་ འོང་ མནོ་ སྟེ་ # བཏུབ་ ཟེར་ སླབ་ དགོཔ་ ཐོན་ སོ་ ནུག

སྟག་ གི་ མནོ་བསམ་ ལུ་ # སྤང་ བདེ་ ས་ ཅིག་ཁར་ སོང་ ཞིནམ་ལས་ # སྦལཔ་ འདི་ # ཟ་ དགོ་ པས་ ཟེར་ མནོ་ ནུག

དེ་ལས་ # རྡོ་ལེབ་ སྦོམ་ ཡོད་ ས་ ཅིག་ཁར་ ལྷོདཔ་ ད་ # སྟག་ གིས་ ང་བཅས་ རྡོ་ལེབ་ འདི་ གུ་ འཛེགས་ ཏེ་ # ངལ་ ཅིག་ ཡང་ འཚོ ། # ཉིནམ་ ཅིག་ ཡང་ བསྲོ་ སྦེ་ སྡོད་ གེ་ ཟེར་ སླབཔ་ ད་ # སྦལཔ་ འདི་ # གནམ་མེད་ས་མེད་ འདྲོགས་ ཆི་ ནུག དེ་ ནང་ # ཉིནམ་ བསྲོ་སྡོདཔ་ ད་ # སྟག་ གིས་ # དབའི་ སྦལཔ ། # ངེའི་ མགུ་ཏོ་ ཁར་ # ཤིག་ ཅིག་ བལྟ་ ཞིག་ ཟེར་ སླབ་སླབཔ་ མས །

སྦལཔ་ གིས་ # འེང་ ཟེར་ སླབ་ སྦེ་ # ཤིག་ བལྟ་སྡོདཔ་ ད་ # གནས་སྐབས་ ཅིག་ མཐོང་མཐོངམ་ མས །

གནས་སྐབས་ འདི་ ཤིག་ བལྟ་ རྫུ་ བཏབ་ སྟེ་ # སྟག་ གི་ སྤུ་ འབལ་ ཡི་ ར་ # སྦལཔ་ ཁོ་ར་ གི་ ཁ་ དང་ ཨ་སྦུ་ ནང་ ལས་ ཡར་ # ལྟིར་ལྟིརཝ་ མས །

དེ་ལས་ # སྟག་ གིས་ # དབའི་ སྦལཔ ། # ཁྱོད་ ལྟོ་ ག་ཅི་ ར་ ཟཝ་ སྨོ་ ཟེར་ འདྲིཝ་ ད་ # སྦལཔ་ གིས་ # ང་ ཐོབ་ པ་ ཅིན་ # སེམས་ཅན་ སྟག་ རེ་ ཟ ། # མ་ ཐོབ་ པ་ ཅིན་ # དོམ་ དང་ གཟིག་ རེ་ ཟཝ་ ཨིན་ ཟེར་ # སླབ་སླབཔ་ མས །

སྟག་ འདི་ # དོན་ཧིང་ ཡང་ # ཚ་ཤུར་ཤུར་ བཏང་ སྟེ་ # ཁྱོད་ ཀྱིས་ ཤོབ་ མ་ རྐྱབ ། # སྟག་ འདི་ # ཟ་ མི་ ཚུགས་ ས་ ཟེར་ སླབཔ་ ད་ # སྦལཔ་ གིས་ ང་ གིས་ # ཧེ་མ་ ཁྱོད་ བཟུམ་ # གསུམ་ ཡང་ ཟ་ ཡི །

གཅིགཔོ་ འདི་ # ཁ་ཙ་ ཟ་ ཚརཝ་ ཅིག་ ར་ ཨིན་ ཟེར་ སླབ་སླབཔ་ མས །

དེ་ལས་ # སྟག་ གི་ མནོ་བསམ་ ལུ་ # ཟ་ མ་ ཟ་ # ཨ་ཝ་ གཏང་ བཅུག་ པ་ ཅིན་ # ཤེས་ མནོ་ སྟེ་ # ཀྭ་ལས་ # ཨ་ཝ་ ཅིག་ གཏང་ ཞིག་ # བལྟ་ གེ་ ནོ་ ཟེར་ སླབ་ ནུག

སྦལཔ་ གིས་ # ཨ་ཝ་ གཏངམ་ ད་ # དང་པ་ར་ # སེམས་ཅན་ སྟག་ གི་ སྤུ་ ཐོན་ཐོནམ་ མས །

སྟག་ འདི་ དོན་ལས་ར་ # འདྲོགས་སྡོདཔ་ ད་ # སྦལཔ་ གིས་ # ཁ་ཙ་ ཟ་ མིའི་ སྟག་ གི་ སྤུ་ ཚུ་ # ད་ལྟོ་ ཡང་ # ཁ་ ནང་ ར་ ཡོད་ ཟེར་ སླབ་ སྟེ་ # ཁ་ ནང་ གི་ སྤུ་ ཚུ་ ཡང་ # སྟོན་བྱིནམ་ ད་ # སྟག་ འདྲོགས་ ཏེ་ མཆོངས་ཡར་ སོ་ ནུག

སྟག་ བྱོག་འགྱོ་ སའི་ ལམ་ ཁ་ ལུ་ # ཀ་ཤ་ ཅིག་ དང་ ཕྱད་ ནུག

ཀ་ཤ་ གིས་ # དབའི་ ཕོ་རྒནམ་ སྟག་ # ག་ཅི་སྦེ་ བྱོགཔ་ སྨོ་ ཟེར་ སླབཔ་ ད་ # སྦལཔ་ གིས་ # ང་ ཟ་ ནི་ མས་ མནོ་ སྟེ་ # བྱོགཔ་ ཨིན་ ཟེར་ སླབ་ ནུག

ཀ་ཤ་ གིས་ # སྦལཔ་ ཆུང་ཀུ་ ཅིག་ གིས་ # ཁྱོད་ ཟ་ མི་ ཚུགས་ ཟེར་ སླབཔ་ ད་ # སྟག་ གིས་ # ང་རའི་ མིག་ཏོ་ གིས་ ར་ མཐོང་ ཅི །

ཐད་རི་སྦ་རི་ར་ # ཟ་ ཚུགས་ པས་ ཟེར་ སླབ་ ནུག

དེ་ལས་ # ཀ་ཤ་ གིས་ # སྦལཔ་ འདི་ # ང་ གིས་ ཟ་ ཚུགས་ # སྦལཔ་ ག་ཏེ་ འདུག་ ག་ # བལྟ་ བར་ འགྱོ་ གེ་ ཟེར་ སླབཔ་ ད་ # སྟག་ གིས་ སྦལཔ་ འདི་ # ཡར་ སྤང་ གི་ སྦུག་ན་ ར་ ཡོད །

ཁྱོད་ར་ འགྱོ་ དགོ་ ན་ སོང་ # ང་ འདི་ འདྲོག་ པས་ # མི་ འགྱོ་ ཟེར་ སླབ་ ནུག # ཀ་ཤ་ གིས་ # ཁྱོད་ར་ འདྲོག་ པ་ ཅིན་ # ང་བཅས་ གཉིས་ ཀྱི་ ལགཔ་ # ཡ་ རེ་ # གཅིག་ཁར་ སྦྲགས་ ཏེ་ བསྡམས་ སྦེ་ འགྱོ་ གེ་ ཟེར་ སླབ་ ཞིནམ་ལས་ # ཁོང་ གཉིས་ སྦལཔ་ བལྟ་ བར་ ཡར་ སོ་ ནུག

དེ་ལས་ # ད་ཅི་ གི་ སྦལཔ་ ཡོད་ སའི་ # རྡོ་ཕུ་ གི་ རྩ་བར་ ལྷོདཔ་ ད་ # སྦལཔ་ གིས་ # རྡོ་ཕུ་ མགུ་ ལས་ # ལྟག་ཀོ་ ཡར་ སེང་ སྟེ་ # ང་ # མར་ ཤོག་ ག་ # ཟེར་ སླབཔ་ ད་ # ལུ་ # སྟག་ འདྲོགས་ ཏེ་ # མིག་མེད་ཁ་མེད་ བརྒྱུགས་ཡར་ སོ་ ནུག # སྟག་ རྒྱུག་འགྱོཝ་ ད་ # ཀ་ཤ་ ཡང་ # གཅིག་ཁར་ # ལགཔ་ བསྡམས་ ཏེ་ ཡོད་ ནི་ འདི་གིས་ # ཀ་ཤ་ ཡང་ གཅིག་ཁར་ དྲུད་བདའ་ ཆི་ ནུག

སྟག་ གིས་ # ག་ཏེ་ཡང་ སྡོད་ མ་ བཏུབ་ པར་ # འགྱོ་ ནི་ འདི་གིས་ # ཡུདཔ་ཅིག་ཁ་ལས་ # ཀ་ཤ་ ཤི་ སོ་ ནུག

ཀ་ཤ་ ཤི་ སོ་ རུང་ # དོ་རུང་ དྲུད་བདའ་ སྟེ་ # འདི་གིས་ # ཡུདཔ་ཅིག་ཁ་ལས་ # རུལ་ ཏེ་ དྲིམ་ མནམཔ་ ད་ # སྟག་ གིས་ # དབའི་ # ཀ་ཤ་ ཕྱེན་ དེ་ར་ # མ་ གཏང་ ཟེར་ སླབ་ ནུག

སྟག་ གིས་ # ག་ཅི་ར་ སླབ་ རུང་ # ཆ་རོགས་ ཤི་ སྟེ་ # ག་ནི་ཡང་ སླབ་ ནི་ མེདཔ་ ལས་ # སྟག་ ཡང་ # ཀ་ཤ་ དྲུད་དྲུདཔ་ གིས་ འུ་སྡུག་ # ཐང་ཆད་ དེ་ # ནགས་ཚལ་ ནང་ ན་ གི་ བྱག་ཕུག་ ཅིག་ ནང་ ལྷོདཔ་ ད་ # སྟག་ དེ་ ཡང་

ཤི་ སོ་ ནུག

དེ་ལས་ # སྦལཔ་ གིས་ # ང་ ལུ་ # སྟག་ གིས་ ཡང་ འབད་ མ་ ཚུགས ། # ང་ འདི་ # གནས་སྐབས་ མཁས་ཤོས་ ཅིག་ ཨིན་ མནོ་ སྟེ་ # སེམས་ དགའ་ སྟེ་ # འཆམ་ རྐྱབ་ ཅི་ ར་ # མཆོངས་ ཏེ་ སོང་སོངམ་ མས །

སྦལཔ་ འདི་ # མཆོངས་ ཡི་ ར་ འགྱོཝ་ ད་ # ཡུདཔ་ཅིག་ཁ་ལས་ # བྱག་ ཅིག་ མགུ་ ལས་ བུད་ སོ་ ནུག

བུད་འགྱོཝ་ ད་ # བྱག་ཕུག་ ནང་ # སྟག་ ཤི་ སྟེ་ ཡོད་ མི་ འདི་ # ཧང་ ཁར་ ལྷོདཔ་ ལས་ # སྦལཔ་ འདི་ # ཡར་ ལོངས་ ཏེ་ ལྟཝ་ ད་ # སྟག་ ཁ་ བརྒྱངས་ ཏེ་ སྡོད་ སར་ མཐོང་ སྟེ་ # ད་འབདན་ # སྟག་ གིས་ ཟ་ ར་ ཟ་ ནི་ མས་ མནོ་ སྟེ་ # འདྲོགས་ པའི་ ཤུགས་ཀྱིས་ # སྦལཔ་ ཡང་ # དོན་ཧིང་ སྦུག་ ལས་ གག་ སྟེ་ ཤི་ སོ་ ནུག་ གོ །

། །

སྤྱང་ཀའི་ བུམོ་ དང་ ཕྱུག་པོའི་ བུམོ །

ཧེ་མ་ # གཡུས་ ཅིག་ ནང་ ལུ་ # སྤྱང་ཀའི་ བུམོ་ ཅིག་ དང་ # ཕྱུག་པོའི་ བུམོ་ ཅིག་ ཡོདཔ་ མས །

ཁོང་ གཉིས་ # ག་ནི་བ་ འཆམ་ཏོག་ཏོ་ སྦེ་ སྡོད་ དོ་ ཡོདཔ་ མ་ཚད་ # གཉིས་ ཆ་ ར་ ཐགས་ལཱ་ ལུ་ # ག་ནི་ལས་ མཁས་ ནི་ འདི་གིས་ # ཉིནམ་ ཨ་རྟག་ར་ # ཐགས་ འཐག་ སྟེ་ # སྡོད་ དོ་ ཡོདཔ་ མས །

དེ་འབདཝ་ད་ # སྤྱང་ཀའི་ བུམོ་ དེ་ ལུ་ # བཟའ་འཐུང་ ག་ནི་ཡང་ མེད་ པར་ # རོགས་ ལས་ ལྷངམ་ རྐྱབ་ ཅི་ ར་ # ཟ་ དོ་ ཡོདཔ་ མས །

ཉིནམ་ གཅིག་ འབདཝ་ད་ # ལྷངམ་ རྐྱབ་ སྟེ་ # ཆུམ་ ཕུད་ཏ་ གང་ འཐོབ་ མི་ འདི་ # ཕོརཔ་ ཅིག་ ནང་ བཀང་བཞག་ སྦེ་ # ཐགས་ འཐག་ སྡོདཔ་ ཅིག་ གི་ བར་ ན་ # བྱ་ ཐི་ལི་རྒྱལམོ་ གིས་ # ཆུམ་ གྱི་ ཕོརཔ་ འདི་ # འཐུ་འབག་ ཡར་ སོ་ ནུག

དེ་ལས་ # བུམོ་ དེ་ གིས་ # ང་ ལུ་ ཡོད་རུང་མེད་རུང་

# ཟ་ ནི་ གི་ ཆུམ་ འདི་ དང་ # ཆུམ་ འདེགས་ ནི་ གི་ ཕོརཔ་ འདི་ ར་ ཨིན །

ཆུམ་ འདི་ ཟ་ རུང་ # ཕོརཔ་ འདི་ ལོག་ གནང་ ཟེར་ སླབ་སླབཔ་ མས །

བྱ་ ཐི་ལི་རྒྱལམོ་ གིས་ # ཁྱོད་ར་ ཕོརཔ་ དགོ་ པ་ ཅིན་ # ངེའི་ རྟིང་ཤུལ་ བདའ་ སྟེ་ ཤོག་ ཟེར་ སླབ་ ནུག

དེ་ལས་ # མོ་ ཡང་ # བྱའི་ རྟིང་ཤུལ་ བདའ་ སོངམ་ ད་ # ཡུདཔ་ཅིག་ཁ་ལས་ # ཁྱིམ་ སྦོམ་ ཅིག་ མཐོང་ ནུག

བུམོ་ དེ་ གིས་ # ནཱི་ཁ་ལུ་ ཁྱིམ་ སྦོམ་ ཅིག་ ཡང་ འདུག་ ཟེར་ སླབཔ་ ད་ # བྱ་ ཐི་ལི་རྒྱལམོ་ གིས་ # འདི་ # ངེའི་ ཁྱིམ་ ཨིན་ ཟེར་ སླབ་ སྦེ་ # ཁྱིམ་ མའི་ ཐོག་ཁ་ ལས་ ཕར་ འཛུལ་ སོ་ ནུག

ཁྱིམ་ གྱི་ ཐོག་ཁར་ འཛེག་ ནིའི་ ཨེ་ཁུག་ ཡང་ # ཤིང་ གི་ གཅིག་ དང་ # གསེར་ གྱི་ གཅིག་ སྦེ་ # གཉིས་ འདུག་ ཟེར་ ཨིན་ མས །

བྱ་ ཐི་ལི་རྒྱལམོ་ གིས་ # ཁྱིམ་ མའི་ ཐོག་ཁ་ ལས་ མར་ # བུམོ་ ཁྱོད་ # ཨེ་ཁུག་ གཉིས་ ལས་ # ག་ འདི་ མགུ་ ལས་ འཛེག་ ནི་ སྨོ་ ཟེར་ འདྲིཝ་ ད་ # བུམོ་ གིས་ # ང་ སྤྱང་ཀ་ ཨིནམ་ལས་ # ཤིང་ གི་ ཨེ་ཁུག་ མགུ་ ལས་ འཛེག་ ནི་ ཟེར་ སླབ་ སྟེ་ # ཐོག་ཁར་ འཛེགས་འགྱོ་ ནུག

ཐོག་ཁར་ ལྷོདཔ་ ད་ # རྒྱུ་ནོར་ལོངས་སྤྱོད་ # གནམ་མེད་ས་མེད་ བཀྲམ་ སྟེ་ འདུག་ ཟེར་ ཨིན་ མས །

བྱ་ ཐི་ལི་རྒྱལམོ་ གིས་ # བུམོ་ ཁྱོད་ར་ # ག་ དགོཔ་ ཅིག་ འཐུ་འབག་ ཟེར་ སླབཔ་ ད་ # མོ་ ག་ནི་ཡང་ འཐུ་ མ་ ཚུགས་ པའི་ བར་ ན་ # ཐི་ལི་རྒྱལམོ་ གིས་ ཨ་ནཱི་ གཟེབམ་ འདི་ འབག་སོང་ །

ཁྱིམ་ ནང་ མ་ ལྷོད་ ཚུན་ཚོད་ # ཁ་ ར་ མ་ ཕྱེ་ སྨ་རེ་ ཟེར་ # སླབ་ སྟེ་ བཏང་ ད་ ནུག

དེ་ལས་ བུམོ་ དེ་ གིས་ # གཟེབམ་ འདི་ འབག་ སྟེ་ # ཁྱིམ་ ནང་ ལྷོདཔ་ ཅིག་ # ཁ་ཕྱེ་ ལྟཝ་ ད་ # བཀབ་གོ་ལ་ # སྐེ་ཆ་ དང་ རྒྱན་ཆ་ # ཟ་ནི་འཐུང་ནི་ ག་ར་ ལྷམ་ཚངམ་ སྦེ་ # འདུག་ ཟེར་ ཨིན་ མས །

དེ་ལས་ # སྤྱང་ཀའི་ བུམོ་ འདི་ སེམས་ དགའ་ སྟེ་ # དེ་ གི་ ནངས་པ་ # དཀྱི་ར་ གསརཔ་ དཀྱིས་ # སྐེ་ཆ་ དང་ རྒྱན་ཆ་ བཏགས་ སྦེ་ # ཕྱུག་པོའི་ བུམོ་ འབད་སར་ སོང་ ནུག

ཕྱུག་པོའི་ བུམོ་ གིས་ # དབའི་ ཆ་རོགས་ # ད་རིས་ # ཁྱོད་ ངོ་ ར་ མ་ ཤེསཔ་ བཟོ་ སྟེ་ འོངས་ ནུག # དཀྱི་ར་ དེ་ ཚུ་ # ག་ཏེ་ ལས་ ཐོབ་ ཅི་ ཟེར་ འདྲིཝ་ ད་ # སྤྱང་ཀའི་ བུམོ་ གིས་ # ཁ་ཙ་ གི་ ལོ་རྒྱུས་ ག་ར་ ཕྲང་སྟེ་ # སླབ་ ད་ ནུག

དེ་ལས་ # ཕྱུག་པོའི་ བུམོ་ དེ་ # སེམས་ ཤོར་ ཏེ་ # དེ་ གི་ ནངས་པ་ # མོ་ གིས་ ཡང་ # ཆུམ་ ཕུད་ཏ་ གང་ # ཕོརཔ་ ཅིག་ ནང་ བཀང་ སྦེ་ བཞག་ སྟེ་ # ཐགས་ འཐག་ སྡོད་སྡོདཔ་ མས །

ཡུདཔ་ཅིག་ཁ་ལས་ # བྱ་ ཐི་ལི་རྒྱལམོ་ ཅིག་ འོངས་ སྦེ་ # མོའི་ ཆུམ་ མའི་ ཕོརཔ་ ཡང་ # འཐུ་འབག་ ཡར་ སོ་ ནུག

ཕྱུག་པོའི་ བུམོ་ དེ་ ཡང་

# སེམས་ དགའ་ སྟེ་ # བྱའི་ རྟིང་ཤུལ་ བདའ་ འགྱོཝ་ ད་ # ཁྱིམ་ དེ་ ནང་ ལྷོད་ ནུག

བྱ་ ཐི་ལི་རྒྱལམོ་ གིས་ # མོ་ ལུ་ ཡང་ # ཨེ་ཁུག་ གཉིས་ ལས་ # ག་ འདི་ མགུ་ ལས་ འཛེག་ ནི་ སྨོ་ ཟེར་ འདྲིཝ་ ད་ # ང་ ཕྱུགཔོ་ འབད་ནི་དེ་གིས་ # གསེར་ གྱི་ ཨེ་ཁུག་ མགུ་ ལས་ འཛེག་ ནི་ ཟེར་ སླབ་ སྟེ་ # ཐོག་ཁར་ སོངམ་ ད་ # མོ་ ལུ་ ཡང་ ཙེ་གཟེབམ་ ཅིག་ བྱིན་ སྦེ་ # ཁྱིམ་ ནང་ མ་ ལྷོད་ ཚུན་ཚོད་ # ཁ་ མ་ ཕྱེ་ ཟེར་ སླབ་བཏང་ ནུག

མོ་ ཁྱིམ་ ནང་ ལྷོད་ དེ་ # ཁ་ ཕྱེ་ ལྟཝ་ ད་ # སྦུལ་ སྦོམ་ # འདྲོག་སི་སི་ གཅིག་ ཐོན་འོངསམ་ ལས་ # མོ་ བཀབ་གོ་ འཐོབ་ ནི་ ཕར་བཞག་ འདྲོགས་ པའི་ ཤུགས་ཀྱིས་ # མོ་ར་ སྲོག་ བཅད་ དེ་ ཤི་ སོ་ ནུག་ གོ །

། །

ཤཝ་ དང་ ཨོ་ལ །

ཧེ་མ་ # ཨོ་ལ་ ཅིག་ དང་ ཤཝ་ ཅིག་ # ལྟོ་ཚང་ བསྡོམས་ ཏེ་ # བཤལ་ བར་ འགྱོ་ ནུག

ཡུདཔ་ཅིག་ཁ་ལས་ # ཆོ་ག་ གཏང་ སའི་ ཁྱིམ་ ཅིག་ ནང་ ལྷོདཔ་ ད་ # ཨོ་ལ་ གིས་ # ཤཝ་ ཁྱོད་ར་ # སྤང་ ནང་ རྩྭ་ ཟ་ སྟེ་ སྡོད །

གཞན་ གྱིས་ # ག་ཅི་ར་ སླབ་ རུང་ # རོགས་ ཀྱི་ ཁ་ ལུ་ མ་ ཉན་ པར་ # ནཱ་ ར་ སྡོད་ སྨ་རེ །

ང་ གིས་ ཆོ་ག་ གཏང་ ས་ ལས་ # ལྟོ་ རེ་ འཐོབ་ མི་ འཐོབ་ # བལྟ་ གེ་ ཟེར་ སླབ་ སྟེ་ ཡར་ སོ་ ནུག # ཡུདཔ་ཅིག་ཁ་ལས་ # ཤཝ་ སྡོད་ སར་ # འ་དོམ་ ཅིག་ འོངས་ ཏེ་ # དབའི་ ཤཝ་ # ཁྱོད་ ག་ཅི་ འབདཝ་ སྨོ་ ཟེར་ འདྲིཝ་ ད་ # ཤཝ་ དེ་ གིས་ # ངེའི་ ལྟོ་ཚང་ ཨོ་ལ་ ལུ་ སྒུག་སྡོདཔ་ ཨིན་ ཟེར་ སླབ་ ནུག

འ་དོམ་ གྱིས་ # རོགས་ ཨོ་ལ་ འདི་ ནི་ # གནམ་ ཁ་ ལས་ འཕུར་འགྱོ་ མི་ ཅིག་ ཨིན་ མས །

ཁྱོད་ ནི་ ས་ ཁ་ ལས་ འགྱོ་ མི་ ཅིག་ ཨིན་ མས །

ཁོ་ ལུ་ སྒུག་སྡོད་ དེ་ ག་ཅི་ འབད་ ནི ། # དེ་བ་འདི་

# ང་བཅས་ར་ # ས་ ཁ་ ལས་ འགྱོ་ མི་ གཉིས་ # ལྟོ་ཚང་ སྦེ་ བསྡོམ་ སྟེ་ འགྱོ་ གེ་ ཟེར་ སླབ་ ནུག

ཤཝ་ འདི་ ཡང་ # ཨིན་ ར་ ཨིནམ་ འདྲས་ མནོ་ སྟེ་ # ཁོང་ གཉིས་ # འདི་ ཁ་ ལས་ ཡར་ སོ་ ནུག

ཤཝ་ དང་ # འ་དོམ་ འགྱོ་ སའི་ ལམ་ # རོགས་ ཀྱིས་ ཀར་ བཏབ་ བཞག་བཞགཔ་ ཅིག་ཁར་ ལྷོདཔ་ ད་ # འ་དོམ་ གྱིས་ # ཁྱོད་ར་ ཀར་ ཟ་སྡོད །

ང་ གིས་ # ཞིང་ གི་ ཇོ་བདག་ འོང་ མི་ འོང་ བལྟ་ གེ་ ཟེར་ སླབ་ ནུག

འ་དོམ་ གྱི་ མནོ་བསམ་ ལུ་ # ཀར་ཞིང་ ཇོ་བདག་ འདི་ གིས་ # ཤཝ་ འདི་ གསད་ ཚུགས་ པ་ ཅིན་ # ཁོ་ གི་ རྒྱུ་མ་ ནང་ཁྲོལ་ ཚུ་ # ང་ར་ ཟ་ ནི་ འཐོབ་ མནོ་ སྟེ་ # ཞིང་ གི་ ལྟག་ ལས་ ཕར་ སོང་ ཞིནམ་ལས་ # ཤཝ་ གིས་ སྐད་ རྐྱབ་ དོ་ བཟུམ་སྦེ་ སྐད་ རྐྱབ་ སྡོད་སྡོདཔ་ མས །

ཞིང་ གི་ ཇོ་བདག་ འདི་ གིས་ # ངེའི་ ཞིང་ ནང་ # སེམས་ཅན་ འཛུལ་ སོཔ་ འདྲས་ མནོ་ སྟེ་ # ཞིང་ ནང་ བལྟ་ བར་ འགྱོཝ་ ད་ # ཤཝ་ འདྲ་མེད་སྒྲིག་མེད་ ཅིག་ གིས་ # ཀར་ ཚུ་ ག་ར་ ཟ་ ཚར་ ནི་ འབད་ དེས་ ཟེར་ ཨིན་ མས །

ཨཔ་ དེ་ གིས་ # ཤཝ་ གསད་ ནི་ འབདཝ་ ད་ # ཤཝ་ གིས་ མཆོངས་འགྱོཝ་ ད་ # བདའ་ མ་ ཟུན་ པས །

ཨཔ་ འདི་ གིས་ # ཁྱད་ མེད ། # ཁྱད་ མེད ། # ཤཝ་ ཁོ་ ཁ་ བརྙོགས་ ཏེ་ # ནངས་པ་ ཡང་ འཐོན་འོང་ ། # དེ་བསྒང་ # ཕྱད་ གེ་ ནོ་ ཟེར་ སླབ་ སྦེ་ # ཧིང་ བཀལ་བཞག་ ད་ ནུག

འ་དོམ་ གྱིས་ # ཧིང་ བཀལ་བཞག་ སར་ མཐོང་ སྟེ་ # འདི་ གི་ ནངས་པ་ ཡང་ # ཤཝ་ དེ་ ལུ་ # ཁྱོད་ར་ ཀར་ ཟ་ བར་ # ཁ་ཙ་ འགྱོ་ ས་ ལས་ ར་ འགྱོ་ སྨ་རེ་ ཟེར་ སླབཔ་ ད་ # ཤཝ་ འདི་ གིས་ # འེང་འེ་ ཟེར་ སླབ་ སྦེ་ སོང་ ནུག

ཤཝ་ འདི་ འདི་འཕྲོ་ལས་ ར་ ཧིང་ ནང་ ཚུད་སོངམ་ ལས་ ཁོ་རེ་ # ལྟོ་ཚང་ འ་དོམ ། # ངེའི་ ཨོལ་ཀོ་ ཁ་ ལས་ ཐགཔ་ འདི་ བཏོག་ གནང་ ཟེར་ སླབཔ་ ད་ # འ་དོམ་ གྱིས་ # རོགས་ ཀྱི་ ཀར་ ཟ་ མི་ འདི་ ནི་ # ཁྱོད་ར་ ཨིན་ མས །

ཁྱོད་ ཀྱི་ ཨོལ་ཀོ་ ཁ་ གི་ ཐགཔ་ འདི་ # ང་ གིས་ བཏོག་ མི་ ཚུགས་ ཟེར་ སླབ་ སྟེ་ # ཤཝ་ ནང་ དོག་ སྟེ་ སྡོད་ པའི་ བར་ ན་ ར་ # ཨོ་ལ་ འདི་ ལྷོད་ ནུག

ཨོ་ལ་ གིས་ # ང་ གིས་ # ཁ་ཙ་ ལས་ ར་ # རོགས་ ཀྱི་ ཁ་ ལུ་ མ་ ཉན་ ཟེར་ སླབ་ ཅི་ མེན་ན་ # ང་ ལུ་ ག་ཅི་སྦེ་ # བསྒུགས་ མ་ སྡོདཔ་ སྨོ་ ཟེར་ སླབཔ་ ད་ ཤཝ་ གིས་ # ལྟོ་ཚང་ ཁྱོད་ར་ རང་ བདེན་ # ད་ ང་ ལུ་ གྲོགས་རམ་ འབད་ གནང་ ཟེར་ སླབ་ ནུག

དེ་ལས་ # ཨོ་ལ་ གིས་ # ང་ ལུ་ གནས་སྐབས་ ཅིག་ ཡོད །

ད་ ཁྱོད་ར་ མ་ སྤར་ བར་ ཙང་ཙ་ སྦེ་ སྡོད །

དེ་ལས་ # ང་ གིས་ ཨ་ ཨ་ ཟེར་ སླབཔ་ ད་ # ཤི་ རྫུ་ བཏབ་ སྡོད་ སྨ་རེ་ ཟེར་ སླབ་ ནུག

ཨོ་ལ་ ཤིང་ གུ་ འཛེགས་ ཏེ་ བལྟ་སྡོདཔ་ ད་ # ཡུདཔ་ཅིག་ཁ་ལས་ # ཨཔ་ འདི་ འོངམ་ ད་ # ཨོ་ལ་ གིས་ མཐོང་ སྟེ་ ཨ་ ཨ་ ཟེར་ སླབཔ་ ད་ # ཤཝ་ འདི་ གིས་ # ཤི་ཤིཝ་ བཟུམ་ བཟོ་སྡོད་ ནུག

ཨཔ་ འདི་ ནི་ # ཤཝ་ མཐོངམ་ ཅིག་ # ད་རིས་ ངེའི་ ཨམ་སྲུ་ ཨ་ལུ་ སྐྱེ་ ནི་ ཡོད །

མོ་ ལུ་ བྱིན་ ནིའི་ སྨན་རྫས་ འཚོལ་ མ་ ཐོབ་ པར་ སྡོད་ པའི་ བསྒང་ # ཀྲིག་ཀྲི་ ར་ བཏང་ ཡི །

ཤཝ་ འདི་ ཤི་སྡོད་ ནུག་ ཟེར་ སླབ་ སྦེ་ # དཔའ་རྟགས་ འབལ་ ཏེ་ # ཧིང་ བཏོགས་བཏངམ་ ཅིག་ # ཤཝ་ དེ་ གིས་ # ཐེངས་ཕོག་ ཅིག་ ནང་ མཆོངས་ཡར་ སོ་ ནུག

ཨཔ་ འདི་ གིས་ # ཤཝ་ གི་ རྟིང་བདའ་ སྟེ་ དཔའ་རྟགས་ གཡུགས་བཀོཝ་ ད་ # འ་དོམ་ ཕར་ ལས་ བལྟ་སྡོདཔ་ ཁ་ཐུག་ རྐྱབ་ སྟེ་ # དཔའ་རྟགས་ འ་དོམ་ གྱི་ ཐོད་པའི་ གུ་ ཕོག་ སྦེ་ # འ་དོམ་ ཐོདཔ་ གཉིས་བཀག་ རྐྱབ་ སྟེ་ ཤི་ སོ་ ནུག

དེ་ལས་ # ཨོ་ལ་ དང་ ཤཝ་ གཉིས་ # ཧེ་མ་ བཟུམ་ ར་ # དགའ་ཏོག་ཏོ་ སྦེ་ གཅིག་ཁར་ # སྡོད་ ནུག་ གོ །

། །

བྱའི་ སྐད་ ཧ་གོ་ མི །

དང་ཕུའི་ དུས་ ལུ་ གཡུས་ པདྨ་ཅན་ ཟེར་ མི་ ཅིག་ ཡོདཔ་ མས །

དེ་ ནང་ ལུ་ # རྒྱལ་པོའི་ སྲས་ ཅིག་ དང་ # ཕྱུག་པོའི་ བུ་ ཅིག་ # སྤྱང་ཀའི་ བུ་ ཅིག་ # ལྟོ་ཚང་ འཆམ་ཏོག་ཏོ་ སྦེ་ སྡོད་ དོ་ ཡོདཔ་ མས །

གཡུས་ འདི་ གི་ རི་ མགུ་ ལུ་ མཚོ་ སྦོམ་ ཅིག་ ཡོདཔ་ མས །

ལོ་ ཨ་རྟག་ར་ # ལྕང་ལཱ་ རྐྱབ་ ནིའི་ དུས་ཚོད་ རནམ་ ད་ # མཚོ་ དེ་ ནང་ གི་ # སྦུལམོ་ཆེ་ གི་ ལྟོ་ སྦེ་ མི་ རེ་ གི་ སྲོག་ མ་ བྱིན་ པ་ ཅིན་ # ཆུ་ བཀག་ སྟེ་ གཏང་ མི་ བཏུབ་ དོ་ ཡོདཔ་ མས །

ཚར་ཅིག་འབདཝ་ད་ # སྦུལམོ་ཆེ་ གི་ ལྟོ་སྐོར་ # སྤྱང་ཀའི་ བུཚ་ འདི་ ལུ་ ཕོག་ ཆི་ ནུག

སྤྱང་ཀའི་ བུ་ འདི་ # ནངས་པ་ སྦུལ་ གྱི་ ལྟོ་ སྦེ་ འགྱོ་ ནི་ ཟེར་ བའི་ ཕྱི་རུ་ # སྡུག་བསྔལ་ དང་ ཚ་གྱང་ སྦོམ་ ཕོག་ སྟེ་ # ཞག་ ར་ མ་ ཉལ་ བར་ # དཀོན་མཆོག་ ལུ་ གསོལཝ་ བཏབ་ སྟེ་ སྡོད་ ནུག

ནངས་པ་ དྲོ་པ་ ཧ་སག་ ལོངས་ སྦེ་ # ལྟོ་མཛར་ བཅིངས་ ཏེ་ འགྱོ་ ནི་ འབདཝ་ ད་ # ལྟོ་ཚང་ རྒྱལ་པོའི་ སྲས་ དང་ # ཕྱུག་པོའི་ བུ་ ཡང་ # ཁོ་ དང་ གཅིག་ཁར་ འགྱོ་ ནི་ ཟེར་ སླབ་ ནུག

སྤྱང་ཀའི་ བུཚ་ གིས་ # ང་ ཡར་ སྦུལམོ་ཆེ་ གི་ ལྟོ་ སྦེ་ འགྱོཝ་ ཨིན ། # ཁྱེད་ གཉིས་ # ང་ དང་ གཅིག་ཁར་ འབྱོན་ མི་ དགོ ། # ལྟ་མ་ # སྦུལམོ་ཆེ་ གིས་ # ང་ ཟཝ་ ད་ # ཁྱེད་ར་ གཉིས་ ཡང་ ཟ་ འོང་ ། # དེ་བ་འདི་

# ཁྱེད་ར་ གི་ ཨཔ་ དང་ ཨའི་ ཚུ་ དང་ གཅིག་ཁར་ # དགའ་ཏོག་ཏོ་ སྦེ་ སྡོད་ ཟེར་ སླབ་ རུང་ # ཉན་ མ་ བཏུབ་ པར་ # ཁོང་ གཉིས་ ཡང་ # གཅིག་ཁར་ སོང་ ནུག

དེ་ཚེ་ ཕྱི་རུ་ # ཁོང་ གསུམ་ ཤིང་ སྦོམ་ ཅིག་ གི་ རྩ་བར་ ལྷོདཔ་ ད་ # གནམ་ བསྲོ་ སྟེ་ # ཞག་ ཤིང་ འདི་ གི་ རྩ་བར་ སྡོད་ ནུག

སྤྱང་ཀའི་ བུཚ་ འདི་ # གཉིད་ ར་ ལོག་ མ་ བཏུབ་ པར་ # ག་ཏེ་གུ་ཏེ་ གི་ མནོ་བསམ་ ར་ བཏང་ སྦེ་ སྡོད་སྡོདཔ་ མས །

དེམ་ཅིག་གི་བར་ན་ ར་ # ཁོ་ ཉལ་ སའི་ ཤིང་ གི་ སྤྱི་ཏོག་ ཁ་ ལུ་ བྱ་ གཉིས་ བློ་ ཅིག་ # ན་འཐན་ ར་ སླབ་ དེས་ ཟེར་ ཨིན་ མས །

སྤྱང་ཀའི་ བུ་ དེ་ གིས་ # བྱ་སྐད་ གོ་ དོ་ ཡོདཔ་ ལས་ # ཁོ་ གིས་ ལེགས་ཤོམ་ སྦེ་ ཉན་སྡོདཔ་ ད་ # བྱ་ གཉིས་ ཀྱི་ བློ་ འདི་ # སྤྱང་ཀའི་ བུཚ་ འདི་ ནི་ ནངས་པ་ # སྦུལམོ་ཆེ་ གིས་ ཟ་ ད་ འོང་ །

གཞན་ ཁོ་ར་ ཤི་ མ་ དགོ་ པའི་ ཐབས་ ཅིག་ ཡོད་ པ ། # འདི་ ནི་ ཁོ་ གིས་ མི་ ཤེས ། # སྡི་ཆེ་ བས་ སྨོ་ ཟེར་ སླབ་ དེས་ ཟེར་ ཨིན་ མས །

དེ་ལས་ # བྱ་ གཞན་ མི་ འདི་ གིས་ # ཐབས་ཤེས་ ག་ཅི་ ར་ ཡོད་ ག་ ཟེར་ འདྲིཝ་ ད་ # བྱ་ གཞན་ མི་ འདི་ གིས་ # ཨ་ནཱ་ ལས་ ཡར་ འགྱོཝ་ ད་ # བྱག་ དཀརཔོ་ དང་ # གནགཔོ་ སེརཔོ་ གསུམ་ ཡོད ། # བྱག་ དཀརཔོ་ ལུ་ བྱམོ་ དཀརཔོ་ ཅིག་ དང་ # བྱག་ གནགཔོ་ ལུ་ བྱམོ་ གནགཔོ་ ཅིག་ # བྱག་ སེརཔོ་ ལུ་ བྱམོ་ སེརཔོ་ ཅིག་ ཕུལ་ སྦེ་ # ཞག་ བྱག་ གི་ རྩ་བར་ ཉལ་ བ་ ཅིན་ # དྲོ་པ་ ལོངམ་ ད་ # དཔའ་རྟགས་ རིངམོ་ ཅིག་ # བྱག་ གི་ རྩ་བར་ བསྐྱལ་བཞག་ འོང་ ། # དཔའ་རྟགས་ འདི་ གིས་ སྦུལམོ་ཆེ་ འདི་ # གསད་ ཚུགསཔ་ ཨིན་ ཟེར་ སླབ་ དེས་ ཟེར་ ཨིན་ མས །

དེ་ལས་ # སྤྱང་ཀའི་ བུཚ་ འདི་ # བློ་ བདེ་ སྟེ་ # དྲོ་པ་ ལོངས་ ཞིནམ་ལས་ # ཆ་རོགས་ ཚུ་ ལུ་ # ལོ་རྒྱུས་ དེ་ ཚུ་ ག་ར་ སླབ་ ནུག

རྒྱལ་པོའི་ སྲས་ འདི་ གིས་ བྱམོ་ དཀརཔོ་ ཅིག་ འབག # ཕྱུག་པོའི་ བུ་ དེ་ གིས་ བྱམོ་ གནགཔོ་ ཅིག་ འབག # ཁོ་ར་ གིས་ བྱམོ་ སེརཔོ་ ཅིག་ འབག་ སྦེ་ སོང་ ཞིནམ་ལས་ # བྱག་ དཀརཔོ་ ལུ་ བྱམོ་ དཀརཔོ་ ཕུལ ། # བྱག་ གནགཔོ་ ལུ་ # བྱམོ་ གནགཔོ་ ཕུལ ། # བྱག་ སེརཔོ་ ལུ་ # བྱམོ་ སེརཔོ་ ཕུལ་ སྦེ་ # ཞག་ འདི་ ནང་ ར་ ཉལ་སྡོད་ ནུག

དེ་ལས་ # དྲོ་པ་ ལོངམ་ ད་ # དཔའ་རྟགས་ གཅིག་ # སྤྱང་ཀའི་ བུཚ་ གི་ མགུ་ཏོ་ དང་ ཐད་ ཕྲང་སྟེ་ ར་ # བཞག་ ནུག་ ཟེར་ ཨིན་ མས །

དཔའ་རྟགས་ འདི་ # ཁོ་ གིས་ འཐུ་འབག་ སྦེ་ # ཡར་ མཚོའི་ མཐའ་མར་ ལྷོདཔ་ ད་ # མཚོའི་ མཐའ་མ་ ལུ་ # སྦུལམོ་ཆེ་ སྦོམ་ ཅིག་ ན་འཐན་ གཉིད་ ཐལ་ སྡོད་ ནུག་ ཟེར་ ཨིན་ མས །

དེ་ལས་ # དང་པ་ར་ # རྒྱལ་པོའི་ སྲས་ ཀྱིས་ # ད་འབདན་ # སྦུལམོ་ཆེ་ གི་ ལྟག་ཀོ་ # བཏོག་གཏང་ གེ་ ནོ་ ཟེར་ སླབ་ སྟེ་ # བཏོག་ པར་ འགྱོཝ་ ད་ # བཏོག་ མ་ ཚུགས་ པས །

དེ་ལས་ # ཕྱུག་པོའི་ བུ་ གིས་ # བཏོག་ གེ་ ནོ་ ཟེར་ སླབ་ སྟེ་ # བཏོག་ པར་ འགྱོ་ རུང་ # ཁོ་ གིས་ ཡང་ # བཏོག་ མ་ ཚུགས་ པར་ # སྦུལམོ་ཆེ་ འདི་ # གཉིད་ ཚོར་ ཏེ་ ལོང་ དེས་ ཟེར་ ཨིན་ མས །

དེ་ལས་ # སྤྱང་ཀའི་ བུ་ དེ་ གིས་ # སྨོན་ལམ་ བཏབ་ སྟེ་ # དཔའ་རྟགས་ ཐེངས་ཕོག་ གཅིག་ རྐྱབ་ ཅིག་ # སྦུལམོ་ཆེ་ གི་ # སྐེ་ བཏོགས་བཏང་ དཔ་ ལས་ # ཁོང་ ལྟོ་ཚང་ གསུམ་ # ཤི་ མ་ དགོཔ་ མ་ཚད་ # དེ་ལས་ཚུར་ # མཚོ་ དེ་ ནང་ # མི་ གི་ སྲོག་ ཡང་ # བྱིན་ མ་ དགོ་ པར་ # ཆུ་ ཨ་རྟག་ར་ # རྒྱུན་ ཆད་ མེད་ པར་ ཐོབ་ ནུག

དེ་ལས་ # ཁོང་ གསུམ་ གཡུས་ ཁར་ ལོག་ འགྱོཝ་ ད་ # ཡུལ་ པདྨ་ཅན་ གྱི་ མི་ ཚུ་ # ག་ར་ གིས་ # ཁོང་ གསུམ་ ལུ་ # དགའ་ཚོར་ འབད་ དེ་ # ལེགས་ཤོམ་ འབད་བྱིནམ་ མ་ཚད་ # རྒྱལ་པོའི་ སྲསམོ་ དེ་ ཡང་ # སྤྱང་ཀའི་ བུ་ ལུ་ གནང་ སྟེ་ # སྤྱང་ཀའི་ བུ་ དེ་ ཡང་ # མི་ཚེ་ གང་ དགའ་ཏོག་ཏོ་ སྦེ་ སྡོད་ ནི་ ཐོབ་ ནུག་ གོ །

། །

སྤྱང་ཀའི་ བུ་ དང་ ཉའི་ བུམོ །

དང་ཕུ་ # རྒྱ་མཚོ་ སྦོམ་ ཅིག་ དང་ # ཐག་ མ་ རིངམོ་ ཅིག་ གི་ གཡུས་ ཅིག་ ནང་ # དྭཝ་བུཚ་ ཅིག་ ཡོདཔ་ མས །

ཁོ་ ལུ་ # ཕམ་ སྤུན་ཆ་ ཡང་ # ག་ཡང་ མིན་འདུག

ཁོ་ ལུ་ # ཟ་ ནི་ དང་ འཐུང་ ནི་ ཚུ་ ཡང་ # ག་ནི་ཡང་ མེདཔ་ ཨིན་ མས །

ཁོ་ ལུ་ # ཡོད་རུང་མེད་རུང་

# གླང་ ཅིག་ ཡོདཔ་ ཨིན་ མས །

ནམ་ཅིག་འབདཝ་ད་ # ཁོ་ ཞིང་ ཁར་ # གླང་ རྨོ་ སྟེ་ སྡོདཔ་ ད་ # ག་ལས་འོང་གུ་ལས་འོངམ་ མ་ ཤེས་ པར་ # ཉ་ ཅིག་ ཐོན་འོངས་ ཏེ་ # དྭཝ་བུཚ་ ལུ་ བལྟ་ སྟེ་ # ད་རིས་ འབདན་ ང་ ལུ་ # སྲོག་སྐྱབས་ ཅིག་ འབད་ གནང་ ཟེར་ སླབ་ ནུག

དྭཝ་བུཚ་ གིས་ # སྲོག་སྐྱབས་ ག་དེ་སྦེ་ འབད་ ནི་ ཟེར་ འདྲིཝ་ ད་ # ཉ་ གིས་ # ཁྱོད་ ཀྱི་ ཤལཝ་ དེ་ ཡར་ འཐུ ། # ང་ # ཤལཝ་ གི་ འོག་ ལུ་ འཛུལ་སྡོད་ གེ་ ཟེར་ སླབཔ་ ལས་ # དྭཝ་བུཚ་ གིས་ ཡང་ # ཤལཝ་ ཡར་ འཐུ་ སྦེ་ # འཛུལ་ བཅུག་ ནུག

དེམ་ཅིག་གི་བར་ན་ # ཉ་རོགསཔ་ # དྲྭཝ་ དང་ རྐོ་མ་ འབག་ མི་ ཅིག་ # དྭཝ་བུཚ་ གླང་ རྨོ་ སར་ ལྷོད་ ནུག

ཉ་རོགསཔ་ དེ་ གིས་ # དྭཝ་བུཚ་ ལུ་ # ནཱ་ ལས་ ཕར་ # ཉ་ ཅིག་ ཐོན་འོང་ སར་ # མ་ མཐོང་ ག་ ཟེར་ འདྲིཝ་ ད་ # དྭཝ་བུཚ་ གིས་ # ང་ # གླང་ རྨོ་ སྟེ་ ར་ སྡོད་ ཅི ། # ཉ་ ག་དེ་སྦེ་ # མཐོང་ ནི་ ཟེར་ སླབཔ་ ད་ # ཉ་རོགསཔ་ དེ་ # ཙིགཔ་ཟ་ སྟེ་ # ལོག་ ཡར་ སོ་ ནུག

དེ་ལས་ # ཉ་ དེ་ ཕྱི་ཁར་ ཐོན་ སྦེ་ # དྭཝ་བུཚ་ ལུ་ # ད་རིས་ # ཁྱོད་ མེད་ པ་ ཅིན་ # ང་ ཤི་ ནི་ གུ་ ཐུག་ ཅི ། # ཁྱོད་ ཀྱིས་ # ང་ ལུ་ སྲོག་སྐྱབས་ འབད་ མི་ འདི་ ལུ་ # ག་ནི་བ་ བཀའ་དྲིན་ ཆེ་ ཡི ། # ད་ # ཁྱོད་ ལུ་ དྲིན་ལན་ ཅིག་ འཇལ་ དགོ་ པས་ # ངེའི་ # ཁྱིམ་ ནང་ འགྱོ་ གེ་ ཟེར་ སླབ་ ནུག

དྭཝ་བུཚ་ གིས་ ཡང་ # བཏུབ་ ཟེར་ སླབ་ སྟེ་ འགྱོཝ་ ད་ # རྒྱ་མཚོའི་ སྦོ་ལོགས་ཁར་ ལྷོད་ ནུག

ཁྱོད་ ཀྱི་ ཁྱིམ་ ག་ཏེ་ སྨོ་ ཟེར་ འདྲིཝ་ ད་ # ཉ་ གིས་ # ངེའི་ ཁྱིམ་ འདི་ # རྒྱ་མཚོ་ འདི་ ནང་ ཨིན་ ཟེར་ སླབ་ ནུག

དྭཝ་བུཚ་ གིས་ # ང་ གིས་ # རྒྱ་མཚོ་ ནང་ འཛུལ་ མི་ ཚུགས་ ཟེར་ སླབཔ་ ད་ # ཉ་ དེ་ གིས་ # ཁྱོད་ར་ མིག་ཏོ་ བཙུམས་ སྦེ་ # དཀོན་མཆོག་གསུམ་ དཔྱལཝ་ གུ་ བཀལ་ ཏེ་ # ངེ་གི་ མཇུག་མ་ གུ་ བཤེད་ ཟེར་ སླབ་ ནུག # དྭཝ་བུཚ་ ཡང་ # ཉ་ གིས་ སླབ་ དོ་ བཟུམ་སྦེ་ ར་ འབད་ དེ་ # རྒྱ་མཚོ་ ནང་ འཛུལ་ སོ་ ནུག

ཡུདཔ་ཅིག་ཁ་ལས་ # མིག་ཏོ་ བརྒྱངས་ལྟཝ་ ད་ # གསེར་ ཨིན་ན་ དངུལ་ ཨིན་ན་ # མ་ ཤེས་ པའི་ རྫོང་ ཅིག་ ནང་ ལྷོད་ ནུག་ ཟེར་ ཨིན་ མས །

ཉ་ གིས་ # རྫོང་ དེ་ ནང་ ལུ་ # འགྱོ་ གེ་ ཟེར་ ཁྱིད་ དེ་ # རྫོང་ ནང་ ལུ་ ལྷོདཔ་ ད་ # རྒྱལཔོ་ གིས་ # དྭཝ་བུཚ་ ལུ་ # ཁྱོད་ ཀྱིས་ # ངེ་གི་ # བུམོ་ ལུ་ སྲོག་སྐྱབས་ འབད་ མི་ དེ་ ལུ་ # ག་ཅི་དེ་ # བཀྲིན་ ཆེ་ ཟེར་ གསུངས་ ནུག

དེ་ལས་ # རྒྱལཔོ་ གིས་ # ད་ # ཁྱོད་ར་ ག་ཅི་ དགོཔ་ ཅིག་ # ང་ ལུ་ སླབ་ ཟེར་ གསུངམ་ ད་ # ཁོ་ ལུ་ དགོ་ པའི་ གླང་ རྨོ་ ནིའི་ ཅ་ལ་ ག་ནི་ཡང་ མ་ མཐོངམ་ ལས་ # ག་ནི་ཡང་ མི་ ཞུ་ ཟེར་ སླབ་ སྟེ་ # དེ་ཚེ་ # དེམ་ཅིག་སྦེ་ ལུས་ སོ་ ནུག

ནངས་པ་ དྲོ་པ་ # ཁོ་ ལོངས་ སྦེ་ ཆབ་གསང་ འགྱོཝ་ ད་ # ཨ་རྒས་ ཅིག་ དང་ ཕྱད་ དེ་ # གཏམ་ ལོ་རྒྱུས་ ཚུ་ # ཕར་སླབ་ཚུར་སླབ་ འབདཝ་ ད་ # ཨ་རྒས་ དེ་ གིས་ # རྒྱལཔོ་ གིས་ གནང་ ར་ གནང་ པ་ ཅིན་ # ཉ་ དེ་ ཞུ་ གེ་ ཟེར་ སླབ་ སྨ་རེ་ ཟེར་ སྟོན་བྱིན་བྱིནམ་ མས །

དེ་ལས་ # དྭཝ་བུཚ་ གིས་ ཡང་ # ཨ་རྒས་ དེ་ གིས་ སླབ་ དོ་ བཟུམ་སྦེ་ # རྒྱལཔོ་ ལུ་ ཞུཝ་ ད་ # རྒྱལཔོ་ ཡང་ # ཚར་ཅིག་ ཉ་ དེ་ ལུ་ # ལེགས་ཤོམ་ སྦེ་ གཟིགས་ ཞིནམ་ལས་ # སོང་ ཟེར་ གསུངས་ ཏེ་ # ཉ་ དེ་ # ཁོ་ དང་ གཅིག་ཁར་ བཏང་ ད་ ནུག

དེ་ལས་ # དྭཝ་བུཚ་ གིས་ # ཉ་ དེ་ # ཁོང་རའི་ ཁྱིམ་ ནང་ # ཟངས་གཞོང་ ནང་ ཆུ་ བཀང་ སྟེ་ # དེ་ ནང་ བཙུགས་བཞག་ སྦེ་ # ཁོ་ར་ # ཞིང་ རྨོ་ བར་ འགྱོ་ དོ་ ཡོདཔ་ མས །

ཁོ་ ལཱ་ ས་ ལས་ ལོགཔ་ ད་ # ཉ་ དེ་ གིས་ ཁྱིམ་ ནང་ # ལྟོ་ གཡོ ། # སྤགས་ བཙོ ། # ཇ་ བསྐོལ་ སྦེ་ # བཞག་ ནུག་ ཟེར་ ཨིན་ མས །

ཁོ་ གི་ མནོ་བསམ་ ཡང་ # ག་ནི་ཡང་ མ་ བཏང་ པར་ # དེ་ཚེ་ ཕྱི་རུ་ ལྟོ་ ཡང་ ཟ ། # ཇ་ ཡང་ འཐུང་ སྦེ་ # ཉལ་ ད་ ནུག # འ་ནེ་སྦེ་ར་ འབད་ དེ་ # ཉིནམ་ དག་པ་ཅིག་ སོངམ་ ད་ # ཁོ་ གི་ སེམས་ ཁ་ ལུ་ # ནམ་ཅིག་གི་ཚེ་ # ཉ་ དེ་ གིས་ # ག་དེ་སྦེ་ ལྟོ་ དང་ # ཇ་ འབདཝ་ ཨིན་ན་ # ཚར་ཅིག་ བལྟ་ དགོ་ པས་ ཟེར་ མནོ་ ནུག

དེ་ གི་ དྲོ་པ་ # ཁོ་ # གླང་ རྨོ་ བར་ འགྱོ་ རྫུ་ བཏབ་ སྦེ་ # ཁྱིམ་ གྱི་ ལྟག་ ལས་ མར་ # གཡིབས་ ཏེ་ བལྟ་སྡོདཔ་ ད་ # ཉ་ གི་ ཤུབས་ འདི་ ཕུད་ པའི་ བསྒང་ ལས་ # ལྷ་ དང་ འདྲ་ བའི་ བུམོ་ # འཇའ་རིསམོ་ ཅིག་ ཐབ་ ཁར་ ལྟོ་ འབད ། # སྤགས་ བཙོ་ དེས་ ཟེར་ ཨིན་ མས །

ཁོ་ ཡང་ # ད་འབདན་ # ཆ་རོགས་ བུམོ་ # འཇའ་རིསམོ་ ཅིག་ འཐོབ་ ནི་ མས་ མནོ་ སྟེ་ # ཁོ་ འཚབས་ ཏེ་ # མོ་ # ཇ་ བསྐོལ་ བའི་ བར་ ན་ # ཁོ་ ཙང་བཏང་ སྦེ་ འོངས་ ཞིནམ་ལས་ # ཉ་ གི་ ཤུབས་ དེ་ # འཐུཝ་ ཅིག་ མེ་ ནང་ བཙུགས་བཏང་ ནུག

བུམོ་ དེ་ གིས་ # ཨ་ཁ་ཁ ། # ཁྱོད་ ཀྱིས་ ཚགས་ཁ་ ར་ མ་ ཚུད་ # ཁྱོད་ དང་ ང་ # གདོང་ཁར་ འཐོན་ ནིའི་ དུས་ཚོད་ དུམ་གྲ་ཅིག་ མ་ རན ། ཨིན་རུང་ # ད་ ཁྱོད་ ཀྱིས་ # ངེ་གི་ ཤུབས་ ཀྱི་ ཐལཝ་ དེ་ # ག་ཏེ་ ལྷོད་ལྷོད་ གཏོར་ ཟེར་ སླབ་ ནུག

དེ་ལས་ # ཁོ་ གིས་ ཡང་ # བུམོ་ དེ་ གིས་ སླབ་ དོ་ བཟུམ་སྦེ་ ཐལཝ་ དེ་ # ག་ཏེ་ ཁྱབ་ ཚུགས་ཚུགས་ གཏོར་ སྦེ་ # ཉལ་སྡོད་ ནུག # དེ་ གི་ ནངས་པ་ དྲོ་པ་ # གཉིད་ ཚོར་ ཏེ་ ལྟཝ་ ད་ # ཁོ་ ཡང་ # ག་ཏེ་གུ་ཏེ་ # ལྷོདཔ་ མ་ ཤེས་ པར་ # གསེར་ གྱི་ རྫོང་ཆེན་ སྦོམ་ ཅིག་ ནང་ བུམོ་ ལྷ་ བཟུམ་ དེ་ དང་ གཅིག་ཁར་ # གསེར་ གྱི་ ཉལ་ཁྲི་ ཅིག་ གུ་ # ཉལ་སྡོད་ ནུག་ ཟེར་ ཨིན་ མས །

ཡར་ ལོངས་ ཏེ་ ལྟཝ་ ད་ # འོག་ ལས་ མར་ # ལཱ་ འབད་ མི་ # འབངས་ འཁོར་གཡོག་ དང་ # ནོར་ལོངས་སྤྱོད་ # བསམ་གྱིས་མི་ཁྱབ་པའི་ བང་མཛོད་ བཀང་ སྟེ་ # འདུག་ ཟེར་ ཨིན་ མས ། ཉིནམ་ དེ་ལས་ཚུར་ # ཁོ་ དང་ བུམོ་ དེ་ རྒྱལཔོ་ དང་ བཙུནམོ་ བཟུམ་སྦེ་ # དགའ་ཏོག་ཏོ་ སྦེ་ སྡོད་ ནི་ ཐོབ་ ནུག་ གོ །

། །

བུཚ་ བློ་རིག་ཅན་ །

ཧེ་མ་ # གཡུས་ ཅིག་ ནང་ # བུཚ་ རིག་པ་ཅན་ ཅིག་ ཡོདཔ་ མས ། བུཚ་ དེ་ གིས་ # ཨ་རྟག་ར་ # ལུང་ཕྱོགས་ དེ་ ནང་ གི་ དཔོན་ དེ་ གིས་ # བཀའ་ ཅིག་ གནངམ་ ད་ ར་ # ཕྱི་འགྱུར་ རེ་ འབད་ དེ་ # འཇམ་ཏོང་ཏོ་ ཅིག་ རྩ་ལས་ར་ # མི་ ཉན་ དོ་ ཡོདཔ་ མས ། # དེ་གིས་སྦེ་ # བུཚ་ དེ་ ལུ་ བལྟ་ སྟེ་ # དཔོན་ དེ་ ཡང་ # དགོངསམ་ཁྲེལ་ སུ་ ཅིག་ སྦེ་ ར་ # བཞུགས་ དོ་ ཡོདཔ་ མས ། ནམ་ཅིག་འབདཝ་ད་ # བུཚ་ ཁོ་ར་ མེདཔ་ ཅིག་ཁར་ དཔོན་ དེ་ གིས་ # བུཚ་ གི་ ཁྱིམ་ མེ་ བཏང་ བཞག་བཞགཔ་ མས །

བུཚ་ དེ་ ལོག་ སོང་ ཞིནམ་ལས་ # ཁོ་ གི་ ཁྱིམ་ མེ་ གཏང་ མི་ དཔོན་ ཨིནམ་ ཤེས་ ཆི་ ནུག

དེ་ལས་ # ཁོ་ གིས་ # དཔོན་ འདི་ འབད་སར་ བཅར་ ཏེ་ # ང་ ལུ་ སྐྱིད་སྡུག་ ཅིག་ ཞུ་ དགོ་ པས་ ཟེར་ ཞུ་ ནུག

དཔོན་ གྱིས་ # སྐྱིད་སྡུག་ ག་ཅི་ དགོ་ ནི་ སྨོ་ ཟེར་ གསུངམ་ ད་ # ཁྱིམ་ ཅིག་ ཡོད་ མི་ འདི་ # མེ་ གིས་ འཚིགས་ སོ་ ཡི །

ཁྱིམ་ མེ་ གིས་ འཚིག་ མི་ གི་ # གོ་ཐལ་ བླུག་ ནིའི་ ཕད་ཙི་ ཅིག་ # ཞུ་ དགོ་ པས་ ཟེར་ ཞུ་ཞུཝ་ མས །

དཔོན་ དེ་ གིས་ # བཏུབ་ པས་ ཟེར་ གསུངས་ ཏེ་ # ཕད་ཙི་ ཅིག་ གནང་གནངམ་ མས །

བུཚ་ དེ་ གིས་ # ཁྱིམ་ མའི་ གོ་ཐལ་ # ཁོ་ར་ འབག་ ཐེག་ཐེགཔ་ ཅིག་ # ཕད་ཙི་ ནང་ བླུགས་ སྦེ་ # འབག་ ཡར་ སོ་ ནུག

དེ་ལས་ # ལ་ ཅིག་ བརྒལ་ # ལུང་ ཅིག་ སྤུབས་ སྦེ་ # འགྱོཝ་ ད་ # ཐང་ སྦོམ་ ཅིག་ ནང་ ལྷོད་ པའི་ བསྒང་ # ཉིནམ་ འཛུལ་འཛུལཝ་ མས །

ཁོ་ར་ རྐྱངམ་གཅིག་ # སྤ་ མ་ ཆོད་ པར་ # ཐང་ དེ་ གི་ སྦུག་ ལུ་ # ཤིང་ སྦོམ་ ཅིག་ ཡོད་ མི་ དེ་ གུ་ འཛེགས་ ཏེ་ སྡོད་སྡོདཔ་ མས །

གནམ་ བསྲོཔ་ ཅིག་ཁར་ # ཚོང་དཔོན་ རྟ་ དྲེལ་ བོང་ དྲེལ་ བདའ ། # ཚོང་ གི་ ཅ་ལ་ # སྤྱི་རིགས་སྣ་ཚོགས་ འབག་ མི་ ཅིག་ # ཤིང་ འདི་ གི་ རྩ་བར་ སྒར་ བཅགས་ ཏེ་ # སྡོད་ ཅི་ ཟེར་ ཨིན་ མས །

ཚོང་དཔོན་ དང་ ཚོང་གཡོག་ ཚུ་ # ལྟོ་ འབད་ ཟ་ ཞིནམ་ལས་ # ག་ར་ མགུ་ཏོ་ ཤིང་ འདི་ གི་ རྩ་བར་ བཙུགས་ ཏེ་ # ཉལ་ ད་ ཡི་ ཟེར་ ཨིན་ མས །

ནུབམོ་ཕྱེད་ ཀྲིག་ཀྲི་ ལངམ་ ད་ # བུཚ་ དེ་ གིས་ # ཚོང་དཔོན་ གྱི་ མགུ་ཏོ་ ཁ་ ལས་ མར་ # གོ་ཐལ་ གྱི་ ཕད་ཙི་ དེ་ # བཀོ་བཏང་ དཔ་ མས །

ཚོང་དཔོན་ རྣམ་རྟོག་ ལངས་ ཏེ་ # འདྲོགས་ པའི་ ཤུགས་ཀྱིས་ # ཅ་ལ་ ཚུ་ ག་ར་ བཀོ་བཞག་ སྦེ་ # ཚོང་གཡོག་ ཚུ་ དང་ ག་ར་ བྱོག་ཡར་ སོ་ ནུག

དེ་ལས་ # བུཚ་ དེ་ གིས་ # ཚོང་དཔོན་ གྱི་ ཅ་ལ་ ཚུ་ དང་ # རྟ་ དྲེལ་ བོང་ དྲེལ་ ཚུ་ ག་ར་ འཕྱགས་བདའ་ སྟེ་ # ལོག་ ཁོ་ར་ སྡོད་ སར་ # ཡར་ སོ་ ནུག

དེ་ལས་ # བུཚ་ དེ་ གིས་ # ཉིནམ་ གཅིག་ དང་ # གཉིས་ ཀྱི་ ནང་འཁོད་ ལུ་ ར་ # ཁྱིམ་ གསརཔ་ ཅིག་ ཡང་ རྐྱབ ། # ཅ་ལ་ ཚུ་ # ཁྱིམ་ ནང་ ལྟེམ་ལྟེ་ སྦེ་ བཙུགས ། # རྟ་ དྲེལ་ བོང་ དྲེལ་ ཚུ་ # ཁྱིམ་ མའི་ མཐའ་ བསྐོར་ ཏེ་ བཏང་བཞག་ སྦེ་ # བུཚ་ དེ་ གིས་ # ཕད་ཙི་ འདི་ འབག་ སྟེ་ # དཔོན་ འབད་སར་ བཅར་ ཞིནམ་ལས་ # ང་ ལུ་ ཕད་ཙི་ གནང་ སྟེ་ # གནམ་མེད་ས་མེད་ བཀྲིན་ ཆེ །

ད་ # ངེའི་ བསམ་དོན་ ག་ར་ གྲུབ་ སོ་ ཡི་ ཟེར་ ཞུ་ ནུག

དཔོན་ གྱིས་ # ཁྱོད་ ཏི་རུ་ དང་ # རྟ་ དྲེལ་ བོང་ དྲེལ་ ཚུ་ # ག་དེ་སྦེ་ ཐོབ་ ཅི་ ཟེར་ གསུངམ་ ད་ # ཁོ་ གིས་ # ནཱ་ ལས་ ཕར་ # ལ་ ཅིག་ བརྒལ་ ལུང་ ཅིག་ སྤུབས་ སྦེ་ འགྱོ་ ས་ ལུ་ # ཁྱིམ་ མེ་ གིས་ འཚིགས་ པའི་ གོ་ཐལ་ འདི་ # ཉོ་ མིའི་ ཚོང་དཔོན་ ཅིག་ འདུག # ངེའི་ ཁྱིམ་ མེ་ གིས་ འཚིགས་འཚིགས་ པའི་ གོ་ཐལ་ ཚུ་ # ག་ར་ ཁོ་ ལུ་ བཙོངས་ ཏེ་ # ཏི་རུ་ དང་ རྟ་ ནོར་ ཚུ་ # ཐོབ་ཐོབཔ་ ཨིན་ ཟེར་ ཞུ་ཞུཝ་ མས །

དཔོན་ དེ་ སེམས་ ཤོར་ ཏེ་ # དེ་སྦེ་ འཐོབ་ ནི་ ཡོད་ པ་ ཅིན་ # ངེའི་ ཁྱིམ་ དེ་ ཡང་ # ཁྱོད་ ཀྱིས་ མེ་ གཏང་ ཟེར་ གསུངས་གསུངསམ་ མས །

དེ་ལས་ # བུཚ་ དེ་ གིས་ # དཔོན་ གྱི་ གཟིམ་ཅུང་ # ག་ནི་བ་ ལེགས་ཤོམ་ ཡོད་ མི་ དེ་ # མེ་ སྤར་བཏང་ ད་ ནུག

དཔོན་ དེ་ གིས་ ཡང་ # ཐལཝ་ ཕད་ཙི་ ནང་ བླུགས་འབག་ སྦེ་ # ཚོང་དཔོན་ ཚུ་ # སྒར་ བཅགས་ སྡོད་ སར་ སོང་ སྟེ་ # ཁྱིམ་ མེ་ གིས་ འཚིགས་ པའི་ ཐལཝ་ # མི་ ཉོ་ ག་ ཟེར་ སླབཔ་ ད་ # ཚོང་དཔོན་ ཚུ་ ཙིགཔ་ཟ་ སྟེ་ # དཔོན་ དེ་ # ཤི་ཤི་ ར་ བརྡུངས་བཏང་ ད་ ནུག

དེ་ལས་ # དཔོན་ ལོག་ བྱོན་ ཞིནམ་ལས་ # དགོངསམ་ཁྲེལ་ ཏེ་ # བུཚ་ ཙེའུ་ ནང་ བསྡམས་ སྦེ་ # ཆུ་ ནང་ བཀོ་བཏང་ དཔ་ མས །

ཆུ་ དེ་ གིས་ # ཨ་ཙི་ཅིག་ འབག་འགྱོ་ ཞིནམ་ལས་ # ཆུའི་ མཐའ་མར་ བཏོན་ བཞག་བཞགཔ་ མས །

ཁོ་ ཙེའུ་ ནང་ ལས་ ཞབས་ཁྲ་ ཅིག་ འཐེན་ སྦེ་ སྡོདཔ་ ད་ # ས་ཕྱོགས་ གཞན་ གྱི་ རྒྱལ་པོའི་ སྲས་ ཅིག་ ཤ་ བདའ་ བར་ དེ་ ནང་ ལྷོད་ལྷོདཔ་ མས །

རྒྱལ་སྲས་ ཀྱིས་ ཁོ་ ལུ་ བལྟ་ སྟེ་ # ཁྱོད་ ག་ཅི་ འབདཝ་ སྨོ་ ཟེར་ འདྲིཝ་ ད་ # ཙེའུ་ འདི་ ནང་ ལས་ ལྟཝ་ ད་ # ང་རའི་ ཕམ་ ཧེ་མ་ ལས་ ཤི་སོང་ མི་ ཚུ་ ཡང་ # ག་ར་ མཐོངམ་ མས །

དེ་གིས་སྦེ་ # ང་ར་ སེམས་ དགའ་ སྟེ་ # ཞབས་ཁྲ་ འཐེན་ སྡོདཔ་ ཨིན་ ཟེར་ སླབ་ ནུག

སྲས་ དེ་ གིས་ ང་ ཡང་ བལྟ་ གེ་ ཟེར་ གསུངམ་ ད་ # དེ་སྦེ་ ཨིན་ པ་ ཅིན་ # ང་ དང་ ཅོག་འཐདཔ་ བཟོ་ སྟེ་ # བལྟ་ བ་ ཅིན་ རྐྱངམ་གཅིག་ # མཐོང་ ཚུགས་ ཟེར་ སླབ་ སྟེ་ # རྒྱལ་པོའི་སྲས་ ཀྱི་ གཟུགས་ ཁའི་ གྱོན་ཆས་ ཚུ་ # ག་ར་ སོར་ ཏེ་ གྱོན་ ཞིནམ་ལས་ # རྒྱལ་སྲས་ དེ་ ཙེའུ་ དེ་ ནང་ བཙུགས ། # ཁ་ བསྡམས་ བཞག་ སྦེ་ # ཁོ་ར་ བྱོག་ཡར་ སོ་ ནུག

#

དེ་ལས་ # ཟླཝ་ གཅིག་ གི་ རྒྱབ་ ལས་ # བུཚ་ དེ་ གིས་ རྒྱལ་སྲས་ ཀྱི་ གོ་ གྱོན ། # དཔའ་རྟགས་ བཏགས་ སྦེ་ # ཧེ་མ་ གི་ དཔོན་ ཡོད་ སར་ ཕྱག་དབང་ བཅར་ བར་ སོངམ་ ད་ # དཔོན་ དེ་ ཧ་ལས་ ཏེ་ # དབའི་ # ཁྱོད་ ག་དེ་སྦེ་ ལོག་ ལྷོད་ ཅི་ ཟེར་ འདྲིཝ་ ད་ # བུཚ་ དེ་ གིས་ # དཔོན་ ཁྱོད་ ཀྱིས་ # ང་ ཆུ་ ནང་ བསྐྱལ་བཏང་ ཏེ་ གནམ་མེད་ས་མེད་ བཀའ་དྲིན་ ཆེ་ ཡི ། # ཆུ་ དེ་ ནང་ གི་ མཚོ་སྨན་རྒྱལ་མོ་ གིས་ # ང་ ཆུ་ ནང་ ལྷོདཔ་ ཅིག་ # མོའི་ ཕོ་བྲང་ ནང་ ཤོག་ ཟེར་ གསུངས་ ཏེ་ # ག་ནི་བ་ ཉམས་ དགའ་ བའི་ ཕོ་བྲང་ ནང་ # འདོད་ཡོན་ ལོངས་སྤྱོད་ ཀྱི་ སྦུག་ ལུ་ # སྤྲོ་ བཏོན་ ཏེ་ བཞག་ ཅི །

ང་ ཚར་ཅིག་ གཡུས་སྐོར་ འགྱོ་ དགོ་ པས་ ཟེར་ ཞུ་ སྟེ་ # ནཱ་ དཔོན་ ལུ་ བཀྲིན་དགའ་ཚོར་ ཞུ་ བར་ འོངམ་ ཨིན །

ཨ་ནཱི་ གཟུགས་ ཁ་ གི་ གོ་ དང་ དཔའ་རྟགས་ ཚུ་ ཡང་ ག་ར་ # མཚོ་སྨན་རྒྱལ་མོ་ གིས་ # གནང་གནངམ་ ཨིན་ ཟེར་ ཞུ་ཞུཝ་ མས །

ད་ ང་ ལོག་ འགྱོཝ་ ད་ # ཧེ་མ་ བཟུམ་ ཙེའུ་ ནང་ འཛུལ་ # ཁ་ བསྡམས་ སྦེ་ ར་ འགྱོ་ དགོ་ པས་ # ངེའི་ དཔའ་རྟགས་ འདི་ # ནཱ་ ལུ་ ཕུལ་ གེ་ # ང་ ལུ་ ཙེའུ་ ཅིག་ ཞུ་ གེ་ ཟེར་ ཞུཝ་ ད་ # དཔོན་ དེ་ དོན་ལས་ར་ ཨིནམ་ འདྲས་ མནོ་ སྟེ་ # ཧེ་མ་ ང་ ཚར་ཅིག་ བལྟ་ བར་ འགྱོ་ གེ་ # ང་ ལོག་ ལྷོད་ ཞིནམ་ལས་ # ཁྱོད་ར་ སོང་ ཟེར་ གསུངས་གསུངསམ་ མས ། # བུཚ་ དེ་ གིས་ # དཔོན་ དྲིན་ཅན་ ཨིན ། # བཏུབ་ ཟེར་ ཞུ་ སྟེ་ # དཔོན་ གྱི་ ཕྱག་ཞུ་ སྟེ་ # ཆུའི་ མཐའ་མར་ ལྷོདཔ་ ཅིག་ # དཔོན་ ཙེའུ་ ནང་ བཙུགས་ ཏེ་ # ཆུ་ ནང་ བསྐྱལ་བཏང་ དཔ་ ལས་ # དཔོན་ དེ་ # ཆུ་ གིས་ འབག་ཡར་ སོ་ ནུག་ གོ །

། །

བྱ་པོད་ དང་ བྱམོ །

དང་ཕུ་ # གཡུས་ ཅིག་ ནང་ ལུ་ # བྱཔོ་ ཅིག་ དང་ བྱམོ་ ཅིག་ བཟའ་ཚང་ བསྡོམས་ ཏེ་ ཡོདཔ་ མས །

བྱམོ་ འདི་ གིས་ ཁྱིམ་ ནང་ སྡོད ། # བྱཔོ་ དེ་ གིས་ ཉིནམ་ ཨ་རྟག་ར་ # ལྟོ་ འཚོལ་ བར་ འགྱོ་ དོ་ ཡོདཔ་ མས །

ནམ་ཅིག་འབདཝ་ད་ # བྱཔོ་ དེ་ གིས་ # གེ་ཟ་ ཕུད་ཏ་ གང་ ཐོབ་ སྟེ་ # ལྟོ་རས་ ནང་ བཅིངས་ འབག་ འོངས་ སྦེ་ # ཁྱིམ་ ནང་ ལྷོདཔ་ ད་ # གེ་ཟའི་ ལྟོ་རས་ དེ་ # བྱམོ་ དེ་ གི་ ལག་པར་ བདག་འཛིན་ འབད་ ཟེར་ སྤྲོད་ ནུག

དེ་ གི་ ནངས་པ་ ལས་ # དོ་རུང་ བྱཔོ་ དེ་ # ལྟོ་ འཚོལ་ བར་ སོང་ སྟེ་ # ཟླཝ་ གཅིག་ སོང་ རུང་ ག་ནི་ཡང་ མ་ ཐོབ་ པར་ ལོག་ ཐོན་འོངས་ ནུག

ཁྱིམ་ ནང་ ལྷོདཔ་ ད་ # ཧེ་མ་ གི་ གེ་ཟ་ # ཟ་ དགོ་ མནོ་ སྟེ་ # འབད་ ར་ མ་ ཚུགས་ པར་ ལྟཝ་ ད་ # གེ་ཟ་ འདི་ # ལྟོ་རས་ ནང་ མིན་འདུག་ ཟེར་ ཨིན་ མས །

བྱམོ་ དེ་ ལུ་ # ང་བཅས་རའི་ གེ་ཟ་ ཀྭ་ལས ། # ཁྱོད་ ཀྱིས་ ཟ་ དཔ་ འདྲས་ མེན་ན་ ཟེར་ འདྲིཝ་ ད་ # བྱམོ་ གིས་ ང་ ཟ་ ར་ མ་ ཟ་ ཟེར་ སླབ་ ནུག

བྱཔོ་ དེ་ གིས་ # ཁྱོད་ ཀྱིས་ ར་ ཟ་ཟཝ་ ཨིན་ ཟེར་ # བྱམོ་ འདི་ # ཕྱེ་འཐག་འཐག་ ར་ བརྡུངས་ ད་ ནུག

དེ་ལས་ # བྱམོ་ དེ་ གནམ་མེད་ས་མེད་ སེམས་ སྐྱོ་ སྟེ་ # རི་ ཁ་ ལུ་ བྱོག་ཡར་ སོ་ ནུག

བྱ་པོད་ ཁོ་ར་ རྐྱངམ་གཅིག་ # ཁྱིམ་ ནང་ ཆ་རོགས་ ག་ཡང་ མེད་ པར་ # དབུགས་ འགམཔ་འགམ་ སར་ སྡོད་ དགོཔ་ བྱུང་ ནུག

ནམ་ཅིག་འབདཝ་ད་ # གེ་ཟ་ དེ་ མེ་ཏོག་ ལེ་ཤ་ཅིག་ ར་ ཤར་ ཏེ་ ཡོདཔ་ མཐོང་ སྟེ་ # བྱམོ་ དེ་ ར་ བདེན་ པས་ མནོ་ སྟེ་ # ཁོ་ གནམ་མེད་ས་མེད་ བློ་ ཕམ་ བྱུང་ ནུག

དེ་ གི་ ནངས་པ་ ར་ # ཁོ་ གིས་ ཀོ་ཀ་ལི་ཀོ ། # གེ་ཟ་ མ་ ཟ་ མ་ འཐུང་ ཁྱོད་ བདེན་ པས ། །

གེ་ཟ་ ས་ ལས་ མེ་ཏོག་ ཤར་ ཏེ་ ཡོད ། ། # ཀོ་ཀ་ལི་ཀོ་ ཟེར་ སླབ་ ཅི་ ར་ བྱམོ་ འཚོལ་ བར་ འགྱོ་ ནུག

དེ་ལས་ # ལ་ ཅིག་ གུ་ ལྷོདཔ་ ད་ # བྱམོ་ གི་ ཨ་ཝ་ སྐམ་ ཅིག་ མཐོང་ ནུག

ཁོ་ སེམས་ ཨ་ཙི་ཅིག་ དགའ་ སྟེ་ # དོ་རུང་ # ཀོ་ཀ་ལི་ཀོ ། # གེ་ཟ་ མ་ ཟ་ མ་ འཐུང་ ཁྱོད་ བདེན་ པས ། །

གེ་ཟ་ ས་ ལས་ མེ་ཏོག་ ཤར་ ཏེ་ ཡོད ། ། ཟེར་ སླབ་ ཅི་ ར་ ལ་ ཅིག་ བརྒལ་ ཏེ་ སོངམ་ ད་ # བྱམོ་ གི་ སྤུ་ ཅིག་ མཐོང་ ནུག

དོ་རུང་ # ཁོ་ སེམས་ དུམ་གྲ་ཅིག་ དགའ་ སྟེ་ # ཧེ་མ་ བཟུམ་སྦེ་ སླབ་ ཅི་ ར་ སོངམ་ ད་ # ཟླཝ་ གསུམ་ དེ་ ཅིག་ གི་ རྒྱབ་ ལས་ # བྱམོ་ འདི་ # ཚལ་མ་ སྦོམ་ ཅིག་ གི་ ནང་ # ལྟོ་ འཚོལ་ བར་ འོངམ་ ཁ་ཐུག་ རྐྱབ་ ནུག

དེ་ལས་ # བྱཔོ་ གིས་ # ཕྲང་ཕྲང་ བྱམོ་ ཡོད་ སར་ སོང་ སྟེ་ # ཀོ་ཀ་ལི་ཀོ ། # གེ་ཟ་ མ་ ཟ་ མ་ འཐུང་ ཁྱོད་ བདེན་ པས ། །

གེ་ཟ་ ས་ ལས་ མེ་ཏོག་ ཤར་ ཏེ་ ཡོད ། །

བྱམོ་ ང་བཅས་རའི་ ཁྱིམ་ ནང་ མི་ འགྱོ་ ག་ ཟེར་ སླབཔ་ ད་ # བྱམོ་ དེ་ ཙིགཔ་ཟ་ སྟེ་ # ལན་ ག་ནི་ཡང་ སླབ་ མ་ བཏུབ་ པས །

དོ་རུང་ # ཁོ་ གིས་ # ཉིནམ་ རིང་ཆད་ར་ # བྱམོ་ དེ་ ལུ་ # ཀོ་ཀ་ལི་ཀོ་ ར་ ཟེར་ ལོག་ ཅི་ ར་ སླབ་ སྟེ་ # ཉིནམ་ དག་པ་ཅིག་ གི་ རྒྱབ་ ལས་ # བྱམོ་ དེ་ ཙིགཔ་ཟཝ་ སངས་ ཏེ་ # ཁ་ ཡང་ སླབ་ སྦེ་ ཁོང་ གཉིས་ ལོག་ འཆམས་ སོ་ ནུག

དེ་ལས་ # དེ་ གི་ ནངས་པ་ ལས་ # ཁོང་ར་ གཉིས་ ཁྱིམ་ ནང་ ལོག་ འོངས་ ཏེ་ ལྟཝ་ ད་ # གེ་ཟ་ ཤིང་ ཚུ་ སྦོམ་ ཐལ ། # བཤོསཔ་ ཚུ་ ཡང་ ག་ཅི་དེ་ ལེགས་ཤོམ་ སྦེ་ བཏགས་ ཏེ་ ཡོདཔ་ མཐོངམ་ ལས་ # ཁོང་ བཟའ་ཚང་ གཉིས་ # གེ་ཟ་ འདི་ ལས་ བརྟེན་ཏེ་ # བདེ་སྐྱིད་ ཕུན་སུམ་ ཚོགས་ ཏེ་ སྡོད་ ནུག་ གོ །

། །

ཚོང་དཔོན །

ཧེ་མ་ # གཡུས་ ཅིག་ ནང་ # ཚོང་དཔོན་ ཅིག་ ཡོདཔ་ མས །

ཉིནམ་ ཅིག་ རྟའི་ གུ་ གསེར་ དོ་ གཉིས་ བཀལ ། # དོ་ གཅིག་ ཁོ་ར་ གིས་ འབག་ སྦེ་ # ཚོང་ ལུ་ འགྱོ་འགྱོཝ་ མས ། # ལམ་ ཁ་ ལུ་ ཨ་ལུ་ གསུམ་ གྱིས་ # དོམ་ ཅིག་ གསད་ ནི་ སྦེ་ སྡོདཔ་ ད་ # ཚོང་དཔོན་ དེ་ གིས་ མཐོང་ སྟེ་ # ཨ་ལུ་ གསུམ་ ལུ་ # དོམ་ དེ་ མ་ བསད་ ཟེར་ སླབ་ ནུག

ཨ་ལུ་ ཚུ་ གིས་ # ཁྱོད་ར་ ལམ་ ཕྲང་སྟེ་ སོང་ ། # ང་བཅས་ར་ ག་དེ་སྦེ་ འབད་ རུང་ འབད་ འོང་ ཟེར་ སླབཔ་ ད་ # ཚོང་དཔོན་ དེ་ གིས་ # དེ་སྦེ་ མ་ འབད ། # ང་ གིས་ ཁྱེད་ ཚུ་ ལུ་ # གསེར་ དོ་ གཅིག་ བྱིན་ གེ ། # དོམ་ འདི་ ཚེ་ཐར་ གཏང་ ད་ ཟེར་ སླབ་ ནུག

ཨ་ལུ་ ཚུ་ གིས་ # གསེར་ དོ་ གཅིག་ ར་ བྱིན་ པ་ ཅིན་ འདི་ བཏུབ་ ཟེར་ སླབ་ སྟེ་ # གསེར་ དོ་ གཅིག་ ལེན་ སྦེ་ # དོམ་ འདི་ ཚེ་ཐར་ བཏང་ ད་ ནུག

དོ་རུང་ # ཚོང་དཔོན་ འདི་ ནཱ་ ལས་ ཕར་ འགྱོཝ་ ད་ # དོ་རུང་ # ཨ་ལུ་ གཞན་ གསུམ་ གྱིས་ # སྤྱ་ ཅིག་ གསད་ ནི་ སྦེ་ སྡོདཔ་ མཐོང་ ནུག

ཁོ་ གིས་ ཧེ་མ་ བཟུམ་སྦེ་ སླབ་ སྟེ་ # གསེར་ དོ་ གཅིགཔོ་ དེ་ ཨ་ལུ་ གསུམ་ ལུ་ བྱིན་ སྦེ་ # སྤྱ་ འདི་ ཡང་ ཚེ་ཐར་ གཏང་ ད་ ནུག

ཁོ་ འདི་ ནཱ་ ལས་ ཕར་ འགྱོཝ་ ད་ # དོ་རུང་ # ཨ་ལུ་ གཉིས་ ཀྱིས་ # བྱི་ཙི་ ཅིག་ གསད་ ནི་ སྦེ་ སྡོདཔ་ # ཁོ་ གིས་ མཐོང་ ཆི་ ནུག # ཨ་ལུ་ ཚུ་ ལུ་ # ཧེ་མ་ བཟུམ་སྦེ་ སླབ་ སྟེ་ # གསེར་ དོ་ གཞན་ མི་ གཅིགཔོ་ དེ་ ཡང་ # ཨ་ལུ་ ཚུ་ ལུ་ བྱིན་ སྦེ་ # བྱི་ཙི་ དེ་ ཡང་ # ཚེ་ཐར་ བཏང་ ད་ ནུག

དེ་ལས་ # ཚོང་དཔོན་ ཁོ་ར་ # ཟ་ ནི་ དང་ འཐུང་ ནི་ ག་ནི་ཡང་ མེད་ པར་ # རྒྱལ་པོའི་ བང་མཛོད་ ནང་ ལུ་ # ཨརཝ་ བརྐུ་ བར་ སོང་སོངམ་ མས །

ཨརཝ་ བརྐུ་ བར་ འགྱོ་ ས་ ལུ་ # རྒྱལ་པོའི་ བཙུནམོ་ གིས་ གཟིགས་ ཏེ་ # ཁོ་ བཟུང་ སྦེ་ # སྒྲོམ་ ཅིག་ ནང་ བཙུགས་ ཏེ་ # ཆུ་ ནང་ བཀོ་ ད་ ནུག

ཆུའི་ རླབས་ ཀྱིས་ # ཁོ་ ཆུའི་ མཐའ་མ་ ལུ་ བཏོན་བཞག་ པའི་ བསྒང་ # བྱི་ཙི་ འདི་ གིས་ མཐོང་ ཆི་ ནུག

བྱི་ཙི་ གི་ སེམས་ ཁ་ ལུ་ ཟ་ ནི་ ཅིག་ ཨིནམ་ འདྲས་ མནོ་ སྟེ་ # སྒྲོམ་ དོང་ བཏོན་ ཏེ་ ལྟཝ་ ད་ # ནང་ ན་ ལས་ མི་ ཅིག་ ཐོན་ ཡི་ ཟེར་ ཨིན་ མས །

བྱི་ཙི་ དེ་ གིས་ # ཁོ་ ངོ་ ཤེས་ ཏེ་ # དབའི་ ཁྱོད་ ག་དེ་སྦེ་ འདི་ ནང་ ལུ་ ལྷོད་ལྷོདཔ་ སྨོ་ ཟེར་ འདྲིཝ་ ད་ # ཁོ་ གིས་ ཧེ་མ་ གི་ ལོ་རྒྱུས་ ག་ར་ སླབ་བྱིན་ ནུག

བྱི་ཙི་ དེ་ གིས་ # ཧེ་མ་ # ང་ ཡང་ ཁྱོད་ མེད་ པ་ ཅིན་ # སྲོག་ དང་ འབྲལ་ སོཔ་ འོང་ ། # ང་ ད་ལྟོ་ ནེ་སྦེ་ སྡོད་ ནི་ ཡོད་ མི་ འདི་ # ཁྱོད་ ཀྱི་ བཀའ་དྲིན་ ཨིན་ ཟེར་ སླབ་ ནུག

དེ་ལས་ # མི་ དེ་ གིས་ # ང་ གིས་ སྤྱ་ ཅིག་ དང་ དོམ་ ཅིག་ ཡང་ # ཁྱོད་ བཟུམ་སྦེ་ ར་ ཚེ་ཐར་ བཏང་ ཡི །

དེ་འབདཝ་ད་ # ད་རིས་ # ང་ དོག་ས་ ལུ་ # ཕན་ ཐོགས་ མི་ འདི་ # ཁྱོད་ ཨིན་ མས །

བཀྲིན་ ཆེ་ ཟེར་ སླབ་ ནུག

དེ་ལས་ # བྱི་ཙི་ དེ་ གིས་ # དེ་འབདན་ # ཁོང་ ཚུ་ ཡང་ ང་ གིས་ ད་ལྟོ་ ར་ # འཚོལ་ སྦེ་ ཁྱིད་འོངས་ ཞིནམ་ལས་ # ཁྱོད་ ལུ་ གྲོགས་རམ་ འབད་ གེ་ ཟེར་ སླབ་ ནུག

དེ་ལས་ # བྱི་ཙི་ དེ་ གིས་ # དོམ་ དང་ སྤྱ་ ཡང་ བོ་ ཞིནམ་ལས་ # མི་ དེ་ ལུ་ # གྲོགས་རམ་ ག་ཅི་ འབད་ ནི་ ཨིན་ན་ # སྤང་ ཅིག་ ནང་ བློ་ སླབ་ སྟེ་ སྡོད་ ནུག

དེ་ཅིག་གི་བར་ན་ # སྤྱ་ དེ་ གིས་ # ཆུ་ ཕ་ཀའི་ བྱག་ མགུ་ ལུ་ # མེ་ ཧོ་ཡུག་ཡུ་ ཅིག་ འབར་ སར་ མཐོང་ སྟེ་ # བལྟ་ བར་ འགྱོ་ ནི་ འབདཝ་ ད་ # བར་ ན་ ཆུ་ སྦོམ་ ཅིག་ ཡོད་ མི་ འདི་ ཁ་ ལས་ # མ་ ཐལ་ བས །

ག་དེ་སྦེ་ འབདཝ་ དྲག་ ག་ ཟེར་ སླབཔ་ ད་

སྤྱ་ གིས་ གནས་སྐབས་ ཅིག་ མཐོང་ ཅི་ ཟེར་ སླབ་ སྟེ་ # སྤྱ་ གིས་ དོམ་ གུ་ འཛེགས ། # བྱི་ཙི་ འདི་ # སྤྱའི་ གུ་ འཛེགས་ སྦེ་ ཆུ་ བརྒལ་ ཏེ་ འགྱོཝ་ ད་ # ཆུ་ ཕ་ཀར་ ལྷོད་ ནུག

དེ་ལས་ # མེ་ འབར་ སར་ བལྟ་ བར་ འགྱོཝ་ ད་ # མེ་ མེན་ པར་ # ནོར་བུ་ ཅིག་ ཨིན་ མས ལོ །

དེ་ལས་ # ཁོང་ གསུམ་ གྱིས་ # ནོར་བུ་ དེ་ # འབག་འོངས་ ཞིནམ་ལས་ # མི་ དེ་ ལུ་ སྤྲོད་ ནུག # མི་ དེ་ གིས་ # ནོར་བུ་ དཔྱལ་བར་ བཀལ ། # མིག་ཏོ་ བཙུམས་ སྦེ་ # ད་ # ང་བཅས་ བཞི་ སྤང་ འདི་ གི་ སྦུག་ ལུ་ # ཁྱིམ་ སྦོམ་ ཅིག་ གི་ ནང་ ན་ ལུ་ # སྡོད་ བཅུག་ ཟེར་ སྨོན་ལམ་ བཏབ་ ད་ ནུག

མིག་ཏོ་ བརྒྱངས་ ཏེ་ ལྟཝ་ ཅིག་ # སྤང་ སྟོང་པའི་ སྦུག་ ལུ་ # ཁྱིམ་ ག་ནི་བ་ དགའཝ ། # ལྷའི་ ཕོ་བྲང་ བཟུམ་ ཅིག་ ཐོནམ་ ལས་ # ཚོང་དཔོན་ འདི་ # ཁྱིམ་ དེ་ ནང་ གི་ སྦྱིན་བདག་ སྦེ་ # སྤྱ་ དང་ དོམ་ བྱི་ཙི་ གསུམ་ གྱིས་ བྱ་རོགས་ འབད་ སྦེ་ # ག་ནི་བ་ དགའ་ཏོག་ཏོ་ སྦེ་ སྡོད་ ནུག་ གོ །

། །

སྤྱང་ཀའི་ བུ་ རང་སྲོག་ གཅད་ མི །

ཧེ་མ་ # གཡུས་ཚན་ ཅིག་ ནང་ # བུཚ་ ཅིག་ ཡོདཔ་ མས །

ཁོ་ མི་ སྤྱང་ཀ་ འབད་ ནི་ འདི་གིས་ # གཡུས་ཚན་ འདི་ ནང་ གི་ མི་ ཚུ་ ག་ར་ གིས་ # མིག་ཁར་ མི་ རྐྱབ་ དོ་ ཡོདཔ་ མས །

འདི་གིས་མ་ཚད་ # ཁོ་ གི་ ཁྱིམ་ འདི་ ཡང་ སྦ་སྒོར་ ཅིག་ ར་ ཨིན་ པའི་ གུ་ # ཁོ་ ལུ་ ཡོད་ རུང་ མེད་ རུང་ # སྤུན་ཆ་ བུམོ་ གཅིག་ ཡོད་ མི་ འདི་ གིས་ ཡང་ # ཁོ་ བཀོ་བཞག་ སྦེ་ # མོ་རའི་ རྨགཔ་ དང་ མཉམ་གཅིག་ ཡར་སོངམ་ མས །

ཡུདཔ་ཅིག་ལས་ # བུཚ་ འདི་ ཟ་ ནི་ དང་ འཐུང་ ནི་ མེད་ པར་ # སྤྱང་འཁྱམས་ ཏེ་ # བཞེས་སྒོ་ ཡང་ ལྷང་ ཡི་ ར་ ཟ་སྡོདཔ་ ལས་ # མི་ ཚུ་ གིས་ ཁོ་ གི་ མིང་ ཡང་ སྤྱང་ལོང་ ཟེར་ བཏགས་ ནུག

ཁོ་ར་ ལཱ་ ཅིག་ འབད་ ནི་ གི་ མནོ་བསམ་ ཡོད་ རུང་ # ལཱ་ འབད་ སའི་ ཕ་ཞིང་ འདི་ # ཏོག་ལེབ་ གང་ ཡང་ མེདཔ་ ལས་ # སེམས་ སྐྱོ་ སྟེ་ # ཁོ་ར་ གིས་ ཁོ་ར་ ལུ་ # དེ་སྦེ་ སླབ་ ནུག

ང་ བཟུམ་ མའི་ མི་ ག་ཏེ་ ཡང་ མི་ འོང་ །

འདི་བཟུམ་ མའི་ སྡུག་བསྔལ་ མྱོང་ སྡོདཔ་ ལས་ # ཤིཝ་ དྲག་ ནི་ མས་ ཟེར་ སླབ་ སྟེ་ # ཁོ་ར་ གིས་ ཐགཔ་ ཅིག་ འབག་འོངས་ སྦེ་ # ཨོལ་ཀོ་ བསྡམས་ ཏེ་ ཤི་ ནི་ སྦེ་ ཐག་པའི་ མཇུག་ཐག་ སྦ་སྒོར་ གྱི་ དགུང་ཤིང་ གུ་ བཏགས །

མཐའམ་ ཅིག་ # ཁོ་རའི་ ཨོལ་ཀོ་ ཁར་ སྒྲིང་སྒྲི་ སྦེ་ བསྡམས་ ཏེ་ # སྦ་སྒོར་ ཟུར་ཁ་ ལས་ མར་ མཆོངས་གཏངམ་ ད་ # སྦ་སྒོར་ རམ་འགྱོ་ སྟེ་ # ཁོ་ར་ ཤི་ མ་ ཚུགས་ པར་ ལུས་ སོ་ ནུག

དེ་ལས་ # ཁོ་ གི་ མནོ་བསམ་ ལུ་ # ང་ ལུ་ ཡོད་ རུང་ མེད་ རུང་ སྦ་སྒོར་ ཅིག་ ལས་ མེད་ ཟེརན་ # འདི་ ཡང་ རམ་ སོ་ ཡི །

ད་ # དེ་བ་འདི་

# ནགས་ཚལ་ ནང་ སོང་ ཞིནམ་ལས་ # ཐགཔ་ འདི་ ཤིང་ གུ་ བཏགས་ ཞིནམ་ལས་ # ང་ར་ འདི་ གུ་ དཔྱངས་ ཏེ་ ཤི་ བ་ ཅིན་ དྲག་ ནི་ མས་ ཟེར་ མནོ་ ནུག

དེ་ལས་ # ནགས་ཚལ་ སྦོམ་ ཅིག་ ནང་ སོང་ སྟེ་ # ཐགཔ་ འདི་ ཤིང་ གུ་ བཏགས ། # མཐའམ་ ལོགས་ གཅིག་ ཁོ་རའི་ ཨོལ་ཀོ་ གུ་ བཏགས་ སྦེ་ # མཆོངས་གཏངམ་ ད་ # ཐགཔ་ ཤིང་ མགུ་ ལས་ འབྱིད་ དེ་ # ཁོ་ར་ རྦོབ་རིལ་ ཡར་ སོ་ ནུག

ཁོ་ར་ # བལྟ་ མ་ ཚུགས་ པར་ # མིག་ཏོ་ བཙུམསཔ་བཙུམས་ སར་ རྦོབ་རིལ་ འགྱོཝ་ ད་ # ཡུདཔ་ཅིག་ ཁ་ ལས་ # ཆགས་ ཆི་ ཡི་ ཟེར་ ཨིན་ མས །

ཁོ་ མིག་ཏོ་ བརྒྱངས་ ཏེ་ བལྟ་ བའི་ བསྒང་ ལས་ # སྤང་ ཧོནམོ་ ཉམས་དགའ་ཏོག་ཏོ་ ཅིག་ ནང་ ལྷོདཔ་ མཐོང་ སྟེ་ # དོ་རུང་ མནོ་བསམ་ ཅིག་ བཏང་ ནུག

ད་ # ཤི་ གེ་ ཟེར་ རུང་ # འཇམ་ཏོང་ཏོ་ འབད་ དེ་ ཤི་ མི་ ཚུགས་ པས ། # ད་ # དེ་བ་འདི་

# ཨ་ནཱི་ སྤང་ དགའ་ཏོག་ཏོ་ འདི་ ནང་ ལུ་ # ལཱ་ གཞན་ འབད་ མ་ ཚུགས་ རུང་ # སྤང་ བརྐོ་ ཞིནམ་ལས་ # ཀེ་བ་ ཅིག་ བཙུགས་ པ་ ཅིན་ # དྲག་ ནི་ མས་ ཟེར་ མནོ་ ནུག

དེ་ལས་ # ཁོ་རའི་ སྦ་སྒོར་ རམ་འགྱོ་ མི་ དེ་ ནང་ ལས་ # ཏོག་ཙི་ ཅིག་ འབག་འོངས་ ཏེ་ # སྤང་ བརྐོ་ ད་ ནུག

སྤང་ བརྐོ་ ཚར་ ཏེ་ # ཀེ་བ་ བཙུགས་ ནི་ འབདཝ་ ད་ # སོན་ མེད་ པར་ # གཡུས་ཚན་ གཞན་ ཅིག་ ཁ་ ལུ་ ཀེ་བ་ སོན་ ལྷང་ པར་ འགྱོ་ ནུག # ཁོ་ འགྱོ་ སའི་ ལམ་ གྱི་ སྦུག་ ལུ་ ར་ # བྱ་ ཅིག་ ཤི་ ནི་ བཟུམ་སྦེ་ སྡོདཔ་ མཐོང་ ནུག # ཁོ་ གིས་ བྱ་ ལུ་ བལྟ་ སྟེ་ # སྡི་ཆེ་ སྟེ་ # འཐུ་ སྦེ་ འབག་ཡར་ སོ་ ནུག

ཁོ་ འདི་ ནང་ ལས་ ཕར་ འགྱོ་ ས་ ལུ་ # དོ་རུང་ མི་ ཨ་རྒས་ ཤི་ ནི་ གུ་ ཐུག་ རུང་ # ལྟ་ མི་ ག་ཡང་ མེད་ པར་ སྡོད་ མི་ ཅིག་ མཐོང་ ནུག

འདི་ ལུ་ ཡང་ # སྡི་ཆེ་ སྟེ་ # སྒལ་པར་ འབག་ སྦེ་ ཡར་ སོ་ ནུག

ཁོང་ གསུམ་ # དེ་སྦེ་ ར་ འགྱོཝ་ ད་ # ཡུདཔ་ཅིག་ ཁ་ ལས་ # བྱ་ དང་ ཨ་རྒས་ ཡང་ # ནཝ་ མེདཔ་ ལོག་ སོ་ ནུག

དེ་ལས་ # ཁོང་ གསུམ་ # ཆ་རོགས་ འབད་ དེ་ # དེ་སྦེ་ ར་ འགྱོཝ་ ད་ # གཡུས་ཚན་ ཆུང་ཀུ་ ཅིག་ ནང་ ལྷོད་ ནུག

དེ་ལས་ # གཡུས་ཚན་ འདི་ ནང་ གི་ མི་ ཚུ་ གིས་ # སླབ་ དེས་ ཟེར་ ཨིན་ མས །

གཡུས་ འདི་ ནང་ གི་ རྒྱལཔོ་ དེ་ # དབང་ཚད་ཅན་ ཅིག་ ཨིན་ རུང་ # ཧེ་མ་ལས་ གཤགས་ སོ་ ཡི ། # རྒྱལཔོ་ དེ་ ལུ་ # ཡོད་ རུང་ མེད་ རུང་ སྲསམོ་ གཅིག་ ལས་ བརྒལ་ ཏེ་ མེད །

ད་རེས་ སྲསམོ་ དེ་ ཡང་ # སེམས་ སྐྱོ་ སྟེ་ ར་ བཞུགས་ ཡོད་ ཟེར་ སླབ་ ནུག

དེ་ལས་ # སྤྱང་ལོང་ བུ་ དང་ བྱ་ # ཨ་རྒས་ ཁོང་ གསུམ་ # རྒྱལ་པོའི་ སྲསམོ་ བཞུགས་ སར་ སོང་ སྟེ་ # སྲསམོ་ ག་ཅི་སྦེ་ ཐུགས་ སྐྱོ་ སྟེ་ བཞུགསཔ་ སྨོ་ ལགས་ ཟེར་ དྲིས་ ནུག

སྲསམོ་ གིས་ # མོ་ གི་ ཡབ་ ཧེ་མ་ གཡུས་ཚན་ འདི་ ནང་ གི་ རྒྱལཔོ་ སྦོམ་ ཅིག་ ཨིན་ རུང་ # གཞན་ གྱིས་ བཀྲོངས་ ད་ ཡི །

ཕྱག་མཛོད་ ནང་ གི་ ནོར་བུ་ དེ་ ཡང་

# འདྲེ་ ཚུ་ གིས་ འབག་ཡར་ སོང་ སྟེ་ # སྲསམོ་ འབད་ རུང་ ཐ་ རྡུགས་ ཏེ་ # སྡོད་ ཡོད་ ཟེར་ བཤུམས་ ཡི་ བཤུམས་ ཡི་ ར་ གསུངས་ ནུག

དེ་ ལུ་ སྤྱང་ལོང་ བུ་ དེ་ གིས་ # སྲསམོ་ ཐུགས་ སྐྱོ་ མི་ དགོ ། # ང་བཅས་ སྤུན་ཆ་ གསུམ་ ཡང་ ཁྱོད་ བཟུམ་ ཅིག་ ར་ ཨིན །

ད་ # དེ་བ་འདི་

# སྲསམོ་ ཁྱོད་ར་ ཡང་ # ང་བཅས་ དང་ མཉམ་གཅིག་ # ས་གནས་ གཞན་ ཁར་ འགྱོ་ གེ་ ཟེར་ སླབཔ་ ད་ སྲསམོ་ གིས་ ཡང་ # ཞལ་ གྱིས་ བཞེས་ ད་ ནུག

དེ་ལས་ # ཁོ་ གིས་ # ང་བཅས་ར་ ལུ་ ཀེ་བ་ སོན་ ཅིག་ དགོ་ ནི་ མས་ # སྲསམོ་ ལུ་ ཀེ་བ་ གི་ སོན་ མེད་ ག་ ཟེར་ འདྲིཝ་ ད་ # སྲསམོ་ གིས་ ཀེ་བ་ སོན་ ཅིག་ འདི་ ཡོད་ ཟེར་ སླབ་ སྟེ་ # ཀེ་བ་ གི་ སོན་ བཏོན་བྱིན་ ནུག

དོ་རུང་ ཁོ་ གིས་ # ད་ ཁྱོད་ ལུ་ གཞན་ ག་ནི་ཡང་ མེད་ ག་ ཟེར་ འདྲིཝ་ ད་ # མོ་ གིས་ གཞན་ # རྟ་ མིག་ཏོ་ ཞརཝ་ ཅིག་ དང་ # རོ་ཁྱི་ རྐངམ་ ཞཝ་ ཅིག་ ཡོད་ ཟེར་ གསུངམ་ ད་ # ཁོ་ གིས་ འདི་ ཡང་ འཁྱིད་ ཆི་ གེ་ ཟེར་ སླབ་ སྟེ་ # རྟ་ དང་ རོ་ཁྱི་ ཡང་ ཁྱིད་ ལོག་ སོ་ ནུག

དེ་ལས་ # ཁོང་ ཆ་ཁྱབ་ # འདི་ ཁ་ ལས་ ཕར་ སོང་ ཞིནམ་ལས་ # ཡུདཔ་ཅིག་ ཁ་ ལས་ # སྤྱང་ལོང་ སྡོད་ སར་ ལྷོདཔ་ ད་ # ཁོ་ གིས་ ང་ སྡོད་ ས་ འདི་ ནང་ ཨིན་ ཟེར་ སླབ་ ནུག

སྲསམོ་ གིས་ ང་ སྐྱོ་ ཟེརན་ # ང་ ལས་ ཁྱོད་ སྐྱོ་ བས ། # དེ་མའི་ ལཱ་ ཟེར་ ཤུམཔ་ ད་ # ཁོ་ གིས་ ག་དེ་སྦེ་ འབད་ ནི ། # ང་བཅས་རའི་ ཚེ་ ཧེ་མ་ གི་ ལས་ ཨིན་ མས ། # ད་ དེ་བ་འདི་

# དཔྱེ་གཏམ་ ལུ་ ཡང་ # དཀའཝ་ མ་ སྤྱདན་ གྲུབ་པ་ མི་ འཐོབ་ ཟེར་ སླབ་ ནི ཡོད ། # ང་བཅས་ ཡང་ གཅིག་ འབད་ ནི་ ར་ རྨམ་ ཟེར་ སླབ་ སྦེ་ # དེ་ གི་ ནངས་པ་ ལས་ ཀེ་བ་ གི་ སོན་ འདི་ བཙུགས ། # བྱ་ གི་ ཨ་ཝ་ དེ་ ལུད་ སྦེ་ གཏོརཝ་ ད་ ཡུདཔ་ཅིག་ ལས་ # ཀེ་བ་ ཐོན་ཤུགས་ གནམ་མེད་ས་མེད་ ཐོན་ ནུག

དེ་ལས་ # ཀེ་བ་ མང་ཤོས་ཅིག་ བཙོངས་ ཏེ་ # ཏི་རུ་ འཐོབ་ མི་ འདི་ གིས་ # འགྲོ་སོང་ བཏང་ ། # ཏི་རུ་ ལྷག་ལུས་ ལེ་ཤ་ ཡོད་ མི་ གིས་ # ཁྱིམ་ ཅིག་ ཡང་ རྐྱབ་ ཚུགས་ ནུག

ཁྱིམ་ འདི་ གི་ སྦོ་ལོགས་ཁར་ # ཤིང་ ཅིག་ ཡོད་ མི་ འདི་ གུ་ # བྱ་ འདི་ བཞག # ཨ་རྒས་ འདི་ ཁྱིམ་ ནང་ བཞག # རོ་ཁྱི་ དང་ རྟ་ འདི་ ཁྱིམ་ གྱི་ སྒོ་ ཁར་ བཏགས་ སྦེ་ ཁོང་ར་ གཉིས་ ཁྱིམ་ དེ་ ནང་ སྡོད་ སྦེ་ # ཉིན་མར་ ཀེ་བ་ ཞིང་ ནང་ ལཱ་ འབད་ བ་ ར་ འགྱོ་ དོ་ ཡོདཔ་ མས །

ཉིནམ་ ཅིག་ འབདཝ་ད་ # ཁོ་ གི་ ཞིང་ ནང་ ལས་ # རྡོ་ མེ་ འབར་ མི་ ཅིག་ མཐོང་ ཆི་ ནུག

ཁོ་ རྣམ་རྟོག་ ལངས་ ཏེ་ # སྲསམོ་ ལུ་ # དབའི་ བལྟ་ ཞིག # ག་ཅི་ ཨིན་ན་ # རྡོ་ འདི་ # དེམ་ རྔམ་ མི་ རྔམ་ ཟེར་ སླབཔ་ ད་ # མོ་ གིས་ བལྟ་ བའི་ བསྒང་ ལས་ # ཧེ་མ་ ལྷ་འདྲེ་ ཚུ་ གིས་ # འབག་ མི་ མོ་ གི་ ཡབ་ ཀྱི་ ནོར་བུ་ དེ་ ཨིན་ མས ལོ །

དེ་ལས་ # མོ་ གིས་ # འདི་ རྡོ་ མེན ། # ངེའི་ ཡབ་ ཀྱི་ ནོར་བུ་ ཨིན་ ཟེར་ སླབ་ སྦེ་ # ད་ ང་བཅས་ར་ གཉིས་ # ནོར་བུ་ ལུ་ སྨོན་ལམ་ བཏབ་ གེ་ ཟེར་ # ཁོང་ར་ གཉིས་ ཆ་ ར་ རྡོ་ དེ་ གི་ སྦོ་ལོགས་ཁར་ སོང་ སྟེ་ # སྨོན་ལམ་ ཅིག་ བཏབ་ པའི་ བསྒང་ ལས་ # ཁོང་ གི་ ཁྱིམ་ དེ་ ཕོ་བྲང་ ལུ་ གྱུར ། # མཐའ་སྐོར་ ལུ་ མེ་ཏོག་ གིས་ བསྐོར ། # ནང་ ན་ ནོར་ ལོངས་སྤྱོད་ ཀྱིས་ གང་ ། # འབངས་མི་སེར་ ཕུན་སུམ་ཚོགས་ཏོག་ཏོ་ ཡོད་ མི་ ཅིག་ ལུ་ གྱུར་ སོ་ ནུག

ཁོ་ གིས་ ལུང་ཕྱོགས་ དེ་ ནང་ གི་ རྒྱལཔོ་ མཛད ། # མོ་ གིས་ ཨ་ཞེ་ མཛད་ སྦེ་ # རྒྱལ་སྲིད་ སྐྱོང་ སྟེ་ དགའ་ཏོག་ཏོ་ དང་ སྐྱིད་ཏོང་ཏོ་ སྦེ་ བཞུགས་ ནུག་ གོ །

། །

འབྲུག་ གི་ ཁ་རྒྱུན་ སྲུང་ སྣ་ ཕྱོགས་བསྡེབས་ རྣ་བའི་ དགའ་སྟོན །

དེབ་ གཉིས་པ །

རྒྱལ་པོ་ ཆོས་སྒྲ་དབང་པོ །

ཧེ་མ་ # རྒྱལཔོ་ ཆོས་སྒྲ་དབང་པོ་ # ཟེར་ མི་ ཅིག་ བཞུགས་ ཡོདཔ་ མས །

རྒྱལཔོ་ ཆོས་སྒྲ་དབང་པོ་ གིས་ # ནམ་ཅིག་འབདཝ་ད་ # མི་ རིག་པ་ཅན་ ཅིག་ # འཚོལ་ དགོ་ པའི་ ཐུགས་བཞེད་ གནང་ ནུག

དེ་ གི་ དོན་ལུ་ # གཡུས་ དེ་ ནང་ ཡོད་ མིའི་ ཨ་ལུ་ ཚུ་ ག་ར་ རྒྱལ་པོའི་ ཕོ་བྲང་ ནང་ # བོ་ ཞིནམ་ལས་ # བཞེས་སྒོ་ ཞིམ་ཏོང་ཏོ་ # ལྷམ་པ་ མ་འདྲཝ་ ལེ་ཤ་ཅིག་ # ཟ་ བཅུག་བཅུགཔ་ མས །

དེ་ལས་ # ཨ་ལུ་ རེ་ རེ་ སྦེ་ # སྐུ་མདུན་ ལུ་ བཙུགས་ ཏེ་ # བཞེས་སྒོ་ ཚུ་ ལས་ # ག་ཅི་ ར་ ཞིམ་ མས་ གོ་ ཟེར་ འདྲིཝ་ ད་ # ཨ་ལུ་ ཚུ་ གིས་ # རང་རང་སོ་སོའི་ ཁ་ ལུ་ ཞིམ་ མི་ གི་ ཟས་ ལས་ # ལ་ལུ་ གིས་ ལྟོ་ དང་ སྤགས ། # ལ་ལུ་ གིས་ # ཇ་ དང་ འཛརཝ ། # ལ་ལུ་ གིས་ མར་ དང་ དར་ཚི་ ཚུ་ # ཞིམ་ པས་ ཟེར་ ཞུ་ ནུག

མཇུག་ལུ་ར་ # སྤྱང་ཀའི་ ཨ་ལུ་ ཅིག་ གིས་ # ངེའི་ ཁ་ ལུ་ ཞིམ་ མིའི་ ཟས་ འདི་ # རྒྱལ་པོའི་ ཕོ་བྲང་ ནང་ # མིན་འདུག་ ཟེར་ ཞུཝ་ ད་ # རྒྱལཔོ་ གིས་ # ཁྱོད་ ལུ་ ཞིམ་ མིའི་ ཟས་ འདི་ # ག་ཅི་ སྨོ་ ཟེར་ གསུངས་ ནུག # ཁོ་ གིས་ ལྟོ་ བཀྱེས་ པའི་ ཁ་ ལུ་ # ཐུགཔ་ འབད་རུང་

ཞིམ་ # དེ་ མིན་འདུག་ # ཟེར་ ཞུཝ་ ད་ # རྒྱལཔོ་ གིས་ # ག་ནི་ཡང་ མ་ གསུངས་ པས །

དེ་ གི་ ནངས་པ་ # དོ་རུང་ # རྒྱལཔོ་ ཆོས་སྒྲ་དབང་པོ་ གིས་ # ཨ་ལུ་ ག་ར་ བོ་ སྟེ་ # ཨ་ལུ་ རེ་རེའི་ ལག་པ་ ལུ་ # རྡོ་ལེབ་ སྲབ་ཁེག་ཁེ་ རེ་ སྤྲོད་ ཞིནམ་ལས་ # ནངས་པ་ དྲོ་པ་ དངུལ་ཁུག་ བཙེམས་ ཏེ་ # འབག་ཤོག་ ཟེར་ གསུངས་བཏང་ ནུག

ཨ་ལུ་ ཚུ་ # རང་རང་སོ་སོའི་ ཁྱིམ་ ནང་ སོང་ སྦེ་ # ག་ ལུ་ དྲིས་ རུང་ # རྡོ་ལེབ་ འདི་ # དངུལ་ཁུག་ བཙེམ་ ནིའི་ གནས་སྐབས་ མ་ ཐོབ་ པས །

ནངས་པ་ དྲོ་པ་ # ཨ་ལུ་ ཚུ་ ལུ་ # རྒྱལཔོ་ གིས་ # ངེའི་ རྡོ་ལེབ་ འདི་ # དངུལ་ཁུག་ བཙེམས་ འབག་འོངས་ ཡི་ ག་ ཟེར་ གསུངམ་ ད་ # ཨ་ལུ་ གཞན་ ག་ར་ # གནམ་མེད་ས་མེད་ འདྲོགས་ ཏེ་ # ག་ནི་ཡང་ ཞུ་ མ་ ཚུགས་ པས །

མཇུག་ར་ སྤྱང་ཀའི་ བུཚ་ འདི་ སྡོད་ སྦེ་ # གཞན་ ང་ གིས་ # རྡོ་ལེབ་ འདི་ # དངུལ་ཁུག་ བཙེམ་ ནི་ ཟེརཝ་ ད་ # སྐུདཔ་ མ་ ཐོབ་ པར་ ལུས་ སོ་ ཡི །

རྒྱལཔོ་ ཁྱོད་ར་ གིས་ # སྐུདཔ་ ཅིག་ འཁལ་ གནང་ དགོ་ པས་ ཟེར་ བྱེམ་ ལྟོ་རས་ གང་ # རྒྱལཔོ་ ལུ་ ཕུལ་ ནུག

རྒྱལཔོ་ གིས་ # བྱེམ་ གིས་ སྐུདཔ་ འཁལ་ ཡི་ ཟེར་ # ག་ཏེ་ ཡོདཔ་ སྨོ་ ཟེར་ གསུངམ་ ད་ # ཨ་ལུ་ འདི་ གིས་ ཡང་ # རྡོ་ལེབ་ དངུལ་ཁུག་ བཙེམ་ མི་ ཟེརཝ་ ཡང་ # མ་ གོ་ ལགས་ ཟེར་ ཞུ་ ནུག

དེ་ ལུ་ # རྒྱལཔོ་ ག་ནི་ཡང་ གསུང་ མ་ ཚུགས་ པས །

རྒྱལཔོ་ གི་ ཐུགས་བཞེད་ ལུ་ # བུཚ་ འདི་ # རིག་པ་ ཚ་དྲགས་ ཅིག་ ཨིན་ མས ཟེར་ མནོ་ སྟེ་ # སྤྱང་ཀའི་ བུ་ དེ་ ལུ་ # བོང་ཀུ་ ཅིག་ སྤྲོད་ སྦེ་ # ཁྱོད་ ཀྱི་ ཨ་པ་ ལུ་ # ཨ་ནཱི་ བོང་ཀུ་ གི་ ཕྱུ་གུ་ ཅིག་ # འཚར་ བཅུག་ ཞིནམ་ལས་ # ཕུལ་ བར་ ཤོག་ ཟེར་ # སླབ་ སྨ་རེ་ ཟེར་ གསུངས་ ཏེ་ # དུས་སྟབས་ བཟོ་ སྟེ་ བཏང་ ད་ ནུག

བུཚ་ དེ་ གིས་ ཡང་ # ལགས་སོ་ ཟེར་ ཞུ་ སྟེ་ # བོང་ཀུ་ དེ་ # བདའ་ སྦེ་ ལོག་ སོ་ ནུག

ཁྱིམ་ ནང་ ལྷོདཔ་ ད་ # ཨ་པ་ གི་ མནོ་བསམ་ ལུ་ # ངེའི་ བུ་ གིས་ # ད་རིས་ འབདན་ # རྒྱལཔོ་ ལས་ # གསོལ་ར་ བོང་ཀུ་ ཅིག་ ཡང་ # ཐོབ་ ཆི་ ནུག་ ཟེར་ མནོ་སྡོདཔ་ ད་ # བུཚ་ དེ་ གིས་ # ཨ་པ་ ལུ་ # བོང་ཀུ་ ཕྱུ་གུ་ འཚར་ སྦེ་ # ལོག་ ཕུལ་ བར་ གཏང་ ཟེར་ # བཀའ་ གནང་ ཡི་ ཟེར་ སླབ་སླབཔ་ མས །

ཨ་པ་ འདི་ # གནམ་མེད་ས་མེད་ ནང་དོག་ སྟེ་ # ག་དེ་སྦེ་ # འབདཝ་ དྲག་ ག་ ཟེར་ སླབཔ་ ད་ # བུཚ་ དེ་ གིས་ # ཨ་པ་ ནང་དོག་ མི་ དགོ ། # ག་དེ་སྦེ་ འབད་རུང་

# ང་ར་ འབད་ གེ་ ཟེར་ སླབ་ ནུག

དེ་ལས་ # དུས་སྟབས་ རནམ་ ད་ # བུཚ་ དེ་ གིས་ # བོང་ཀུ་ ལས་ # ཕྱུ་གུ་ འཚར་ ནི་ ཕར་ བཞག་ # ཁོ་རའི་ ཨཔ་ ཡང་ མ་ ཁྱིད་ པར་ # ཁོ་ར་ རྐྱངམ་གཅིག་ # རྒྱལཔོ་ བཞུགས་ སར་ འགྱོ་ ནུག

རྒྱལཔོ་ གིས་ # བོང་ཀུ་ གིས་ ཕྱུ་གུ་ འཚར་ ཡི་ ག་ # ཁྱོད་ ཀྱི་ ཨ་པ་ ཀྭ་ལས་ # ཟེར་ གསུངམ་ ད་ # ཨ་ལུ་ འདི་ གིས་ # ཨ་པ་ ཨ་ལུ་ སྐྱེ་ ནི་ སྦེ་ # གཟུགས་ མ་ བདེ་ བར་ # འོང་ མ་ ཚུགས་ ལགས་ ཟེར་ ཞུ་ ནུག

རྒྱལཔོ་ གིས་ # ཕོ་རྒྱ་ གིས་ ཡང་ # ཨ་ལུ་ སྐྱེ་ ནི་ ཡོད་ ག་ ཟེར་ འདྲིཝ་ ད་ # ཨ་ལུ་ གིས་ # ཕོ་རྒྱ་ གིས་ ཨ་ལུ་ མ་ སྐྱེ་ བ་ ཅིན་ # བོང་ཀུ་ གིས་ ཡང་ # ཕྱུ་གུ་ ག་དེ་སྦེ་ འཚར་ ནི་ སྨོ་ ཟེར་ ཞུཝ་ ད་ # རྒྱལཔོ་ གནམ་མེད་ས་མེད་ # ཐུགས་ མཉེས་ ཏེ་ # བུཚ་ དེ་ # རྒྱལཔོ་ ཁོ་ར་ གི་ བློན་པོ་ སྦེ་ བཀལ་ དཔ་ ལས་ # སྤྱང་ཀའི་ བུ་ དེ་ ཡང་

# དེ་ལས་ # ཟ་ མ་ ཚར་ # འཐུང་ མ་ ཚར་ བར་ # དགའ་ཏོག་ཏོ་ སྦེ་ སྡོད་ ནི་ ཐོབ་ ནུག་ གོ ། ། །

དྭཝ་བུཚ །

ཧེ་མ་ # གཡུས་ ཅིག་ ནང་ # ཨའི་ ཅིག་ དང་ # བུ་ ཅིག་ སྡོད་ ཡོདཔ་ མས །

ཁོང་ གཉིས་ ཨ་རྟག་ར་ # ཨའི་ གིས་ སླབ་ མི་ འདི་ # བུ་ གིས་ ཉན ། # བུ་ གིས་ སླབ་ མི་ འདི་ # ཨའི་ གིས་ ཉན་ སྦེ་ སྡོད་ དོ་ ཡོདཔ་ མས །

དྲོཔ་ ཅིག་ འབདཝ་ད་ # ཨའི་ གིས་ # བུ་ དེ་ ལུ་ # ལོངས་ ལོངས་ ཟེར་ # ག་དེམ་ཅིག་ ལྷོང་ རུང་ # ལོང་ མ་ བཏུབ་ པར་ ཉལ་སྡོད་ ནུག

དེ་ལས་ # ཨའི་ ཙིགཔ་ཟ་ སྟེ་ # བུ་ འདི་ གུ་ # འཁརཝ་ གིས་ དྲངས་བྱིནམ་ ད་ # བུ་ འདི་ ཡང་ # ཡར་ལོངས་ སྦེ་ # གཡུས་ གཞན་ ཅིག་ཁར་ བྱོག་ ཡར་ སོ་ ནུག

བུ་ འདི་ # བྱོག་འགྱོ་ བའི་ ལམ་ ཁར་ # ལུངམ་ ཅིག་ ནང་ ལྷོདཔ་ ད་ # རྟ་ ཤི་ཤིཝ་ གི་ རོ་ ཅིག་ མཐོང་ ནུག

བུ་ འདི་ གིས་ # རྟ་རོ་ འདི་ གི་ མགུ་ཏོ་ # བཏོགས་ སྦེ་ འབག་ ཡར་ སོ་ ནུག

ཡུདཔ་ཅིག་ཁ་ལས་ # གནམ་བསྲོ་ སྟེ་ # ཉལ་ ས་ ག་ཏེ་ཡང་ མ་ ཐོབ་ པར་ # ཤིང་ གུ་ འཛེགས་ སྦེ་ སྡོད་སྡོདཔ་ མས །

ཨ་ཙི་ཅིག་ཁ་ལས་ # ཁོ་ ཉལ་ སའི་ ཤིང་ གི་ འོག་ ལུ་ # འདྲེ་ ལེ་ཤ་ཅིག་ འཛོམས་ ཏེ་ # ལྟོ་ ཟ་ སར་ མཐོང་ སྟེ་ # ཁོ་ གནམ་མེད་ས་མེད་ འདྲོགས་ ཆི་ ནུག

ཁོ་ འདྲོགས་ པའི་ ཤུགས་ཀྱིས་ # རྟའི་ མགུ་ཏོ་ འདི་ # ལག་པ་ ལས་ ཤོར་ སོ་ ནུག

རྟའི་ མགུ་ཏོ་ འདི་ # འདྲེ་ ཚུ་ ལྟོ་ ཟ་ སའི་ སྦུག་ ལུ་ ར་ བོག་ བཏང་ སྟེ་ # བུད་ སོངམ་ ད་ # འདྲེ་ ཚུ་ ག་ར་ འདྲོགས་ ཏེ་ བྱོག་ ཡར་ སོ་ ནུག

ནངས་པ་ དྲོ་པ་ # གནམ་ སྐྱ་སེང་ བཏངམ་ ཅིག་ # ཁོ་ ཤིང་ མགུ་ ལས་ མར་ བབས་ ལྟཝ་ ད་ # མདངམ་ཕྱི་རུ་ # འདྲེ་ ཚུ་ # ལྟོ་ ཟ་ ས་ དེ་ ནང་ ར་ # གསེར་ གྱི་ ཕོརཔ་ ཅིག་ མཐོང་ ནུག

གསེར་ གྱི་ ཕོརཔ་ འདི་ ནང་ ལས་ # བཞེས་སྒོ་ ལྟོ་ དང་ སྤགས་ ཚུ་ # ག་ཅི་ར་ དགོ་ རུང་ སླབཔ་ ཅིག་ འཐོན་ དོ་ ཡོདཔ་ ཨིན་ མས །

དེ་ལས་ # དྭཝ་བུཚ་ # དེ་ ནང་ ལས་ # ཕར་ འགྱོཝ་ ད་ # ཕོ་རྒྱ་ ལག་པར་ རྟས་ཐག་ འབག་ མི་ ཅིག་ དང་ ཕྱད་ ནུག

དྭཝ་བུཚ་ དེ་ གིས་ # མི་ དེ་ ལུ་ # ཁྱོད་ ཀྱི་ རྟས་ཐག་ འདི་ # ག་ཅི་ འབད་ ནི་ སྨོ་ ཟེར་ འདྲིཝ་ ད་ # མི་ དེ་ གིས་ # ངེའི་ རྟས་ཐག་ དེ་ གིས་ # དབའི་ # ཨ་ཕི་ མི་ དེ་ གསད་ ཤིག་ ཟེར་ ཚར་ རེ་ སླབཔ་ ད་ # མི་ རེ་ རེ་ གསདཔ་ ཨིན་ ཟེར་ སླབ་ ནུག

དེ་ལས་ # ཁོ་ གིས་ # གསེར་ གྱི་ ཕོརཔ་ འདི་ སྟོན་ སྦེ་ # ངེའི་ གསེར་ གྱི་ ཕོརཔ་ འདི་ ནང་ ལས་ # བཞེས་སྒོ་ ག་ཅི་ དགོཔ་ ཅིག་ # འཐོནམ་ ཨིན་ ཟེར་ སླབཔ་ ད་ # མི་ དེ་ # གསེར་ གྱི་ ཕོརཔ་ ལུ་ སེམས་ཤོར་ ནུག

དྭཝ་བུཚ་ གིས་ # ཁྱོད་ ཀྱི་ རྟས་ཐག་ དང་ # སོར་ ན་ ཟེར་ སླབཔ་ ད་ # མི་ དེ་ དགའ་དྲགས་ ཏེ་ # ཁོའི་ རྟས་ཐག་ དང་ # དྭཝ་བུཚ་ གི་ གསེར་ གྱི་ ཕོརཔ་ གཉིས་ སོར་ ད་ ནུག

མི་ དེ་ # ཕར་ དེ་ཅིག་ ཁར་ ལྷོདཔ་ ད་ # དྭཝ་བུཚ་ གིས་ # རྟས་ཐག་ དེ་ ལུ་ # ཨ་ཕི་ མི་ དེ་ # གསད་ ཤིག་ ཟེར་ སླབཔ་ ད་ # རྟས་ཐག་ གིས་ # ཕར་ སོང་ སྟེ་ མི་ དེ་ བསད་ སྦེ་ # རྟས་ཐག་ དང་ # གསེར་ གྱི་ ཕོརཔ་ གཉིས་ ཆ་ ར་ # དྭཝ་བུཚ་ གིས་ འབག་ སྦེ་ ཡར་ སོ་ ནུག

དྭཝ་བུཚ་ འདི་ # ནཱ་ ལས་ ཕར་ འགྱོཝ་ ད་ # དོ་རུང་ # ཕོ་རྒྱ་ ལྕགས་ ཀྱི་ ཐོཝ་ འབག་ མི་ ཅིག་ དང་ ཕྱད་ ནུག

དྭཝ་བུཚ་ གིས་ # མི་ དེ་ ལུ་ # ཁྱོད་ ཀྱི་ ལྕགས་ ཀྱི་ ཐོཝ་ འདི་ # ག་ཅི་ འབད་ བཏུབ་ ཟེར་ འདྲིཝ་ ད་ # མི་ དེ་ གིས་ # ཐོཝ་ འདི་ གིས་ # ས་ ཁར་ ཚར་ རེ་ རྡུངམ་ ད་ # ཁྱིམ་ ཐོག་ རེ་ རྐྱབ་ ཚུགསཔ་ ཨིན་ ཟེར་ སླབ་སླབཔ་ མས །

དྭཝ་བུཚ་ གིས་ # ཧེ་མ་ བཟུམ་སྦེ་ ར་ # གསེར་ གྱི་ ཕོརཔ་ དང་ སོར ། # རྟས་ཐག་ གིས་ བསད་ སྦེ་ # ལྕགས་ ཀྱི་ ཐོཝ་ དང་ # རྟས་ཐག་ # གསེར་ གྱི་ ཕོརཔ་ གསུམ་ ཆ་ ར་ # དྭཝ་བུཚ་ གིས་ འབག་ ཡར་ སོ་ ནུག

དྭཝ་བུཚ་ # འདི་ ནང་ ལས་ ཕར་ འགྱོཝ་ ད་ # དོ་རུང་ # ཕོ་རྒྱ་ ར་ལྤགས་ འབག་ མི་ ཅིག་ དང་ ཕྱད་ ནུག

དྭཝ་བུཚ་ གིས་ # ཧེ་མ་ བཟུམ་སྦེ་ ར་ # ཁྱོད་ ཀྱི་ ར་ལྤགས་ འདི་ # ག་ཅི་ བཏུབ་ ཟེར་ འདྲིཝ་ ད་ # མི་ དེ་ གིས་ # ངེའི་ ར་ལྤགས་ འདི་ # ཡར་ དང་ མར་ ཨ་ཙི་རེ་ གཡུགཔ་ ད་ # ཆརཔ་ ཨ་ཙི་རེ་ རྐྱབ་ ཨིན ། # ཨ་ཙི་ མང་སུ་ མང་སུ་ གཡུགཔ་ ད་ # ཆརཔ་ གནམ་མེད་ས་མེད་ ཤུགས་ སྦེ་ # རྐྱབ་ ཨིན་ ཟེར་ སླབཔ་ ད་ # དྭཝ་བུཚ་ གིས་ # ཧེ་མ་ བཟུམ་སྦེ་ ར་ # གསེར་ གྱི་ ཕོརཔ་ དང་ སོར ། # རྟས་ཐག་ གིས་ བསད་ སྦེ་ # ར་ལྤགས་ འདི་ ཡང་ # དྭཝ་བུཚ་ གིས་ འབག་ ཡར་ སོ་ ནུག

དེ་ལས་ # དྭཝ་བུཚ་ དེ་ གིས་ # ཁོ་ར་ གི་ ཁྱིམ་ ནང་ སོང་ ཞིནམ་ལས་ # ཨའི་ འདི་ ཡང་ ཁྱིད་ སྦེ་ བཤལ་ ཏེ་ འགྱོཝ་ ད་ # ཡུདཔ་ཅིག་ཁ་ལས་ # རྒྱལ་ཁབ་ གཞན་ ཅིག་ གི་ རྒྱལ་པོའི་ ཕོ་བྲང་ རྩ་བར་ ལྷོད་ལྷོདཔ་ མས །

རྒྱལ་པོའི་ ཕོ་བྲང་ གི་ ལྟག་ ལུ་ # ས་ ག་ནི་བ་ ཉམས་དགའཝ་ ཅིག་ ནང་ སོང་ སྟེ་ # ཕྱི་རུ་ # མི་ ག་ར་ ཉལ་ ཚརཝ་ ད་ # ཁོ་ གི་ ཐོཝ་ འདི་ # ཚར་ དགུ་ བརྡུངས་ ཏེ་ # ལྕགས་ ཀྱི་ ཁྱིམ་ ཐོག་ དགུ་ འབད་ མི་ ཅིག་ རྐྱབ ། # ཡར་ ཐོག་ཁར་ ཁོ་ར་ ཉལ ། # འོག་ཐོག་ ལུ་ ཨའི་ ཉལ་ བཅུག་ སྦེ་ # བཞེས་སྒོ་ ག་ཅི་ དགོཔ་ # གསེར་ གྱི་ ཕོརཔ་ ནང་ ལས་ ཟ་ སྦེ་ སྡོད་སྡོདཔ་ མས །

དེ་ གི་ ནངས་པ་ དྲོ་པ་ # རྒྱལཔོ་ གིས་ # ངེའི་ གླིང་ག་ ནང་ # མི་ ག་ཡང་ འོང་ མི་ ཆོག # ལྕགས་ ཀྱི་ ཁྱིམ་ ཐོག་ དགུ་ རྐྱབ་ མི་ འདི་ # ག་ ཨིན་ན་ ཟེར་ # བལྟ་ བར་ བཏང་ དཔ་ མས །

བློན་པོ་ དེ་ གིས་ # དྭཝ་བུཚ་ མ་སྨད་ གཉིས་ ཨིན་ མས ཟེར་ ཞུཝ་ ད་ # རྒྱལཔོ་ གནམ་མེད་ས་མེད་ དགོངསམ་ཁྲེལ་ ཏེ་ # ཁྱིམ་ དེ་ མེ་ སྤར་གཏང་ ད་ # ཟེར་ བཀའ་ གནང་ ནུག

དེ་ལས་ # བློན་པོ་ གིས་ # རྒྱལ་པོའི་ མངའ་འོག་ གི་ མི་སེར་ རེ་ ལས་ # ཤིང་ ཁུར་ཆ་ རེ་ བསྡུ་ ཞིནམ་ལས་ # དྭཝ་བུཚ་ གི་ ལྕགས་ ཀྱི་ ཁྱིམ་ ག་ར་ ཤིང་ གིས་ སྤུར་ ཏེ་ # མེ་ སྤར་བཏང་ ད་ ནུག

དེ་ལས་ # དྭཝ་བུཚ་ གི་ ཁྱིམ་ མེ་ འབར་ ཏེ་ # འོག་ཐོག་ ལུ་ # ཨའི་ འཚིག་ ནི་ བཟུམ་ འབད་རུང་

# ཁོ་ར་ ཐོག་ཁ་ ལུ་ # ཉལ་ སྡོད་ དེ་ # གཉིད་ ར་ མ་ ཚོར་ བས །

ཡུདཔ་ཅིག་ཁ་ལས་ # ཨའི་ གིས་ # བྱེལ་སྐད་ དེ་ར་ རྐྱབ་ ནི་ འདི་གིས་ # ཁོ་ གཉིད་ ཚོར་ ལྟཝ་ ད་ # ཁོའི་ ལྕགས་ ཀྱི་ ཁྱིམ་ # མེ་ གིས་ འཚིག་ ནི་ བཟུམ་ # འབདཝ་ མས་ ཟེར་ ཨིན་ མས །

དེ་ལས་ # ཁོ་ གིས་ ར་ལྤགས་ འབག་ སྟེ་ # ལྕགས་ ཀྱི་ ཁྱིམ་ ཐོག་ དགུའི་ ཐོག་ཁར་ འཛེགས་ ཏེ་ # ཤུགས་ སྦེ་ གསིགས་བཏང་ ད་ ནུག

དེ་ གིས་ # གནམ་ ཁ་ ལས་ ཆརཔ་ རྐྱབ་ སྟེ་ # ཁྱིམ་ པད་སྐོར་ འགྱིར་ ཏེ་ # འབར་ མི་ གི་ མེ་ ག་ར་ བསད་བཏང་ ད་ ནུག

དོ་རུང་ # ཁོ་ གིས་ # ར་ལྤགས་ ཤུགས་ སྦེ་ གསིགས་ པའི་ བསྒང་ ལས་ # ཆརཔ་ གནམ་མེད་ས་མེད་ རྐྱབ་ སྟེ་ # ལྕགས་ ཀྱི་ ཁྱིམ་ ཐོག་ དགུ་ མ་ དེའི་ འོག་ ལས་ མར་ # ཆུ་རུད་ སྦོམ་ སྦེ་ ཐོན་ ཏེ་ # རྒྱལ་པོའི་ ཕོ་བྲང་ ཡང་ # ཆུ་རུད་ ཀྱིས་ འཕྱགས་བདའ་ ཆི་ ནུག

དེ་ལས་ # མི་ ཚུ་ གིས་ # དྭཝ་བུཚ་ དེ་ # གཡུས་ དེ་ ནང་ གི་ རྒྱལཔོ་ བཀལ་ སྦེ་ # ཨའི་ དང་ བུ་ གཉིས་ # དགའ་ཏོག་ཏོ་ སྦེ་ སྡོད་ ནུག་ གོ ། ། །

སྦུལ་ གྱི་ དངོས་གྲུབ །

ཧེ་མ་ # གཡུས་ སྦོམ་ ཅིག་ ནང་ # སྤྱང་ཀའི་ བུམོ་ ཅིག་ དང་ # ཕྱུག་པོའི་ བུམོ་ ཅིག་ ཡོདཔ་ མས །

སྤྱང་ཀའི་ བུམོ་ གི་ མིང་ འདི་ # ཆོས་སྒྲོན་ དང་ # ཕྱུག་པོའི་ བུམོ་ གི་ མིང་ འདི་ # གཡང་སྒྲོན་ ཟེར་ སླབཔ་ ཨིན་ མས །

ནམ་གཅིག་འབདཝ་ད་ # ཕྱུག་པོའི་ བུམོ་ དེ་ གིས་ # སྤྱང་ཀའི་ བུམོ་ ལུ་ # ནགས་སྐྱེས་ བཅག་ པར་ འགྱོ་ གེ་ ཟེར་ སླབཔ་ ད་ # སྤྱང་ཀའི་ བུམོ་ དེ་ གིས་ # བཏུབ་ ཟེར་ སླབ་ སྦེ་ # ཁོང་ གཉིས་ # ནགས་སྐྱེས་ བཅག་ པར་ མཉམ་གཅིག་ སོང་ ནུག

ཁོང་ གཉིས་ # སྤང་ཐང་ སྦོམ་ ཅིག་ ནང་ ལྷོདཔ་ ད་ # ཐང་ དེ་ ནང་ ལུ་ # ནགས་སྐྱེས་ ལེ་ཤ་ འདུག་ ཟེར་ ཨིན་ མས །

དེ་ཡང་ # སྦུག་ ལུ་ ནགས་སྐྱེས་ རྒྱགས་པ་ལ་ ལེགས་ཤོམ་ དང་ # མཐའམ་ བདའ་སྟེ་ # ནགས་སྐྱེས་ ཕྱ་ཀྲིང་ཀྲི་ སྦེ་ སྐྱེས་ ཏེ་ ཡོདཔ་ མས །

དེ་ལས་ # ཕྱུག་པོའི་ བུམོ་ དེ་ གིས་ # སྤྱང་ཀའི་ བུམོ་ དེ་ ལུ་ # མཐའ་མ་ ལས་ བཅག་ ཟེར་ སླབ་ སྟེ་ # སྐྱོ་ ས་ ལས་ བཅག་ བཅུག་བཅུགཔ་ མས །

སྤྱང་ཀའི་ བུམོ་ དེ་ # ཁུར་ཆ་ ལངས་ ཏེ་ # ལྟོ་ ཟ་ གེ་ ཟེརཝ་ ད་ # ཕྱུག་པོའི་ བུམོ་ གིས་ # ངེའི་ ཁུར་ཆ་ ར་ མ་ ལངས་ # རུབ་སྟེ་ བཅག་ ཟེར་ སླབ་ སྟེ་ # བཅག་ བཅུག་བཅུགཔ་ མས །

དེ་ལས་ # ལྟོ་ ཟ་ ནི་ སྦེ་ ལྟོ་ བཏོནམ་ ད་ # སྤྱང་ཀའི་ བུམོ་ གི་ ལྟོ་ འདི་ # ལྟེ་ཟས་ དང་ # ཕྱུག་པོའི་ བུམོ་ དེ་ གི་ ལྟོ་ འདི་ # ལྟོ་ དང་ སྤགས་ ཨིན་ མས ལོ །

དེ་ལས་ # ཕྱུག་པོའི་ བུམོ་ དེ་ གིས་ # ང་བཅས་ར་ གཉིས་ # ལྟོ་ གཅིག་ཁར་ # མ་ ཟ་ གེ་ ཟེར་ སླབ་ སྟེ་ # རང་རང་སོ་སོ་ སྦེ་ ཟ་ དགོཔ་ བྱུང་ ནུག

དེ་ལས་ # ཁོང་ གཉིས་ ནགས་སྐྱེས་ འབག་ སྦེ་ # ཁྱིམ་ ནང་ ལོག་ འགྱོཝ་ ད་ # ལམ་ ཁ་ ལུ་ # ཕྱུག་པོའི་ བུམོ་ # ཁུར་ཆ་ མ་ ཐེག་ པར་ # སྤྱང་ཀའི་ བུམོ་ གིས་ # རུབ་ འབག་ དགོཔ་ ཐོན་ སོ་ ནུག

དེ་ལས་ # དེ་ གི་ ནངས་པ་ # དོ་རུང་ # ཁོང་ གཉིས་ ནགས་སྐྱེས་ བཅག་ པར་ འགྱོཝ་ ད་ # ཕྱུག་པོའི་ བུམོ་ གིས་ # ཁ་ཙ་ གི་ ནགས་སྐྱེས་ ཡོད་ སར་ # ང་ འགྱོ་ ནི་ ཨིན །

ཁྱོད་ར་ # ས་ཆ་ སོ་སོ་ ཁར་ # སོང་ ཟེར་ སླབ་ སྟེ་ # སྤྱང་ཀའི་ བུམོ་ དེ་ # ལམ་ སོ་སོ་ ཅིག་ ཁ་ ལས་ ཕར་ བཏང་ ནུག

སྤྱང་ཀའི་ བུམོ་ དེ་ # ནཱ་ ལས་ ཕར་ འགྱོཝ་ ད་ # ལམ་ ཁར་ སྦུལ་ དཀརཔོ་ སྦོམ་ ཅིག་ དང་ ཕྱད་ ནུག

བུམོ་ དེ་ འདྲོགས་ ཏེ་ # མོ་ར་ ཉིན་མ་ གི་ ལྟོ་ སྦེ་ འབག་ མི་ # ཨོམ་ དམ་སྦྱིས་ གང་ འབད་ མི་ འདི་ ཡང་ # སྦུལ་ འདི་ ལུ་ འཐུང་ བཅུག་ ནུག

དེ་ལས་ # སྦུལ་ དེ་ གིས་ # སྤྱང་ཀའི་ བུམོ་ དེ་ # ཆུ་ ཅིག་ གི་ མཐའ་མར་ ཁྱིད་ སྦེ་ # རྡོ་ ཧོ་ཡུག་ཡུ་ # གཞན་དང་མ་འདྲཝ་ ཅིག་ བྱིན་ ནུག

བུམོ་ འདི་ # ནགས་སྐྱེས་ ཡང་ མ་ འཚོལ་ བར་ # རྡོ་ འདི་ འབག་ སྦེ་ # ཁྱིམ་ ནང་ ལོག་ སོངམ་ ད་ # ཨཔ་ དང་ ཨའི་ གིས་ # བུམོ་ འདི་ # ད་རིས་ # ནགས་སྐྱེས་ ཡང་ འབག་འོང་ ནི་ མིན་འདུག # ག་ཅི་ འབད་ དཔ་ སྨོ་ ཟེར་ དྲིས་ ནུག

བུམོ་ གིས་ # ད་རིས་ # གཟུགས་ ཅིག་ ཡང་ མ་ བདེ་ ཟེར་ སླབ་ སྟེ་ # རྡོ་ འདི་ ཡང་ # མལ་ཆ་ ནང་ བཙུགས་ སྦེ་ # ཉལ་སྡོད་ དཔ་ མས །

ནངས་པ་ དྲོ་པ་ # གནམ་ ནངསམ་ ད་ འབད་ཚེ་ # མལ་ཆ་ ནང་ གི་ རྡོ་ འདི་ # ཕོ་རྒྱ་ འཇའ་རིསམོ་ ཅིག་ ལུ་ གྱུར ། # མོ་ར་ ཉལ་ སའི་ ཁྱིམ་ འདི་ ཡང་ # རྒྱལ་པོའི་ ཕོ་བྲང་ ག་ནི་བ་ # ཉམས་དགའ་ཏོག་ཏོ་ ཅིག་ ལུ་ གྱུར ། # རྒྱལ་པོའི་ ཕོ་བྲང་ ནང་ ན་ # རྒྱུ་ནོར་ལོངས་སྤྱོད་ ག་ནི་ལས་ # ཕུན་སུམ་ཚོགསཔ་ སྦེ་ # གྱུར་སྡོད་ ནུག་ ཟེར་ ཨིན་ མས །

དེ་ གི་ ནངས་པ་ # ཕྱུག་པོའི་ བུམོ་ དེ་ # ཕྲག་དོག་ ལངས་ ཏེ་ # མོ་ # འདི་བཟུམ་ ག་དེ་སྦེ་ གྱུར་ སོཔ་ ཨིན་ན་ # ང་ ལུ་ ཡང་ སླབ་ གནང་ ཟེར་ སླབཔ་ ད་ # བུམོ་ དེ་ གིས་ # རྒྱས་ཤིང་རྒྱསཔ་ སྦེ་ སླབ་ བྱིན་བྱིནམ་ མས །

དེ་ལས་ # ཕྱུག་པོའི་ བུམོ་ འདི་ ཡང་ # ཨོམ་ དམ་སྦྱིས་ ཅིག་ འབག་ སྦེ་ # སྤྱང་ཀའི་ བུམོ་ # ནགས་སྐྱེས་ འཚོལ་ བར་ འགྱོ་ སའི་ ལམ་ བདའ་སྟེ་ # བལྟ་ བར་ སོང་སོངམ་ མས །

ཡར་ # ནགས་ཚལ་ སྦུག་ ན་ ལྷོདཔ་ ད་ # སྦུལ་ གནགཔོ་ ཅིག་ དང་ # ཕྱད་ ཅི་ ཟེར་ ཨིན་ མས །

མོ་ གིས་ ཡང་ # ཨོམ་ འདི་ འཐུང་ བཅུགཔ་ ད་ # སྦུལ་ གྱིས་ # མོ་ ཁྱིད་ དེ་ # ཆུ་ ཅིག་ གི་ ནང་ ན་ ལས་ # རྡོ་ གནགཔོ་ ཅིག་ # བཏོན་བྱིན་ དེས་ ཟེར་ ཨིན་ མས །

དེ་ལས་ # ཕྱུག་པོའི་ བུམོ་ དེ་ གིས་ # དངོས་གྲུབ་ ཐོབ་ ཅི་ མནོ་ སྟེ་ # ལོག་ འོངས་ སྦེ་ # རྡོ་ འདི་ # མལ་ཆ་ ནང་ ན་ བཙུགས་ ཏེ་ # ཉལ་ སྡོད་སྡོདཔ་ མས །

ནུབ་ཕྱེད་ དེ་ཅིག་ ཁར་ # རྡོ་ གནགཔོ་ འདི་ གིས་ # སྦུལ་ གནགཔོ་ ཅིག་ ལུ་ གྱུར་ ཏེ་ # ཕྱུག་པོའི་ བུམོ་ དེ་ གི་ གཟུགས་ ཁར་ དཀྱིས་ ཏེ་ # གཏང་ མ་ བཏུབ་ པར་ # དྲོ་པ་ འབདཝ་ད་ # ཕྱུག་པོའི་ བུམོ་ དེ་ # ཤི་ སོ་ ནུག་ གོ ། ། །

ཤིག་ དང་ ཀི་ཤིག

ཧེ་མ་ # དུས་ ཅིག་ ལུ་ # ཤིག་ # ཁྲ་ཅུང་དལ་མོ་ ཟེར་ མི་ ཅིག་ དང་ # ཀི་ཤིག་ # གནམ་མཆོང་རྒྱལ་མོ་ ཟེར་ མི་ གཉིས་ # ལྟོ་ཚང་ བཟུང་ སྟེ་ སྡོད་སྡོདཔ་ མས ། # ཉིནམ་ ཅིག་ # ཁོང་ གཉིས་ # ཐུགཔ་ རྫམ་ གང་ བསྐོལ་ སྦེ་ # འཐུང་ རནམ་ ད་ # ཀི་ཤིག་ གིས་ ཐུགཔ་ འདི་ # ཁོ་ར་ རྐྱངམ་གཅིག་ # འཐུང་ ནིའི་ གནས་སྐབས་ འགྱིར་ ཏེ་ # ཤིག་ ལུ་ སླབ་ ནུག

དབའི་ # ཁྲ་ཅུང་དལ་མོ་ # ང་ གིས་ གནས་སྐབས་ ཅིག་ ཤེས་ ཅི ། # ང་བཅས་ར་ གཉིས་ ཀྱི་ ཐུགཔ་ འདི་ # ད་ལྟོ་ མ་ འཐུངས་ པར་ ངལ་ བཅུག་ གེ །

ང་བཅས་ར་ གཉིས་ # ཤིང་ ཁུར་ཆ་ རེ་ # ལེན་ པར་ འགྱོ་ ཞིནམ་ལས་ # འཐུངས་ པ་ ཅིན་ # ཞིམ་ ཟེར་ སླབ་སླབཔ་ མས །

དེ་ལས་ # ཁྲ་ཅུང་དལ་མོ་ གིས་ ཡང་ # བཏུབ་ ཟེར་ ཁ་འཆམས་ ཏེ་ # གཉིས་ ཆ་ ར་ ཤིང་ ལེན་ པར་ # ཡར་ སོ་ ནུག

དེ་ལས་ # ཀི་ཤིག་ གནམ་མཆོང་རྒྱལམོ་ གི་ མནོ་བསམ་ ལུ་ # ད་རིས་ འབདན་ # ངེ་གི་ གནས་སྐབས་ འདི་ # གནམ་མེད་ས་མེད་ ལེགས་ཤོམ་ སོང་ ཡི ། # ཁྲ་ཅུང་དལ་མོའི་ གོམ་ཐེངས་ ཁལ་ལྔ་ གིས་ # ངེ་གི་ གོམ་པ་ ཕྱེད་ཀ་ ཡང་ མི་ འོང་ ། # ང་ གིས་ # ཤིང་ ཁུར་ འབག་ སྟེ་ # ཧེ་མ་ ལོག་ འོངས་ ཞིནམ་ལས་ # ཐུགཔ་ རྫམ་ གངམ་ དེ་ # ཧུམ་ཆི་ཆི་ སྦེ་ རྐྱབ་ གེ་ ནོ །

དེ་ཅིག་ ར་ ཨིན་ ཟེར་ མནོ་ ནུག

དེ་ལས་ # ཁོང་ གཉིས་ ཆ་ ར་ # ཤིང་ ཁུར་ཆ་ རེ་ ཐོབ་ ཞིནམ་ལས་ # ལོག་ འོངམ་ ད་ # གནམ་མཆོང་རྒྱལམོ་ དེ་ # ཤིང་ཁུར་ འབག་ སྟེ་ # གནམ་ཁར་ ཚར་ རེ་ མཆོངམ་ ད་ # ཤིང་ཁུར་ ཚར་ རེ་ ལུག ད་རུང་

# ཤིང་ཁུར་ བསྡམས་ ཏེ་ ཚར་ གཅིག་ མཆོངམ་ ད་ # ད་རུང་

# ཤིང་ཁུར་ ཚར་ རེ་ ལུག་ སྟེ་ ཤིང་ཁུར་ བསྡམས་ ཡི་ ར་ འོངས་འོངསམ་ མས །

ཁྲ་ཅུང་དལ་མོ་ གིས་ # འགྲོས་ཀྱིས་བཏང་ སྟེ་ ཤ་ར་ར་ འོངསམ་ ལས་ # ཁྱིམ་ ནང་ ཧེ་མ་ ལྷོད་ དེ་ # ཐུགཔ་ འདི་ ག་ར་ # དྭངས་འཕྲོས་འཕྲོས་ སྦེ་ འཐུངས །

པྱེ་ཏ་ ཡང་ ལྕེ་ གིས་ བལྡགས་ སྦེ་ # ཕོཝ་ # སྦོ་ལྡིར་ལྡིར་ བཟོ་ སྟེ་ # སྒོའི་ སེར་གུ་ ནང་ ལས་ # གཡིབས་ལྟཝ་ ད་ འབད་ཚེ་ # གནམ་མཆོང་རྒྱལ་མོ་ # འཚབ་འཚབ་ ར་ འདྲཝ་ སྦེ་ འོང་ དེས་ ཟེར་ ཨིན་ མས །

གནམ་མཆོང་རྒྱལ་མོ་ དེ་ # ཤིང་ཁུར་ # ཁྱིམ་ གྱི་ གདོང་ཁར་ # བཀོ་ ལོང་ ཡང་ མེད་ པར་ བརྒྱུགས་ ཏེ་ # ཁྱིམ་ ནང་ བལྟ་ བར་ འགྱོཝ་ ད་ # ཐུགཔ་ འདི་ # ཨ་ཙི་ཅིག་ ཡང་ མ་ བཞག་ པར་ # དྭངས་འཕྲོས་འཕྲོས་ བཟོ་ ད་ ནུག་ ཟེར་ ཨིན་ མས །

གནམ་མཆོང་རྒྱལ་མོ་ ཙིགཔ་ཟ ། # ཞེ་སྡང་ མེ་ བཟུམ་ འབར་ ཏེ་ # ཐབ་ ནང་ ལས་ མེ་མགལ་ ཅིག་ འཐུ་འབག་ འགྱོཝ་ ཅིག་ # སྒོའི་ རྒྱབ་ཁར་ ཁྲ་ཅུང་དལ་མོ་ གི་ བྱང་ཏོ་ གུ་ # དབུར་བཏང་ ད་ ནུག

ཀི་ཤིག་ གནམ་མཆོང་རྒྱལ་མོའི གདུག་རྩུབ་ ལུ་ བལྟ་ སྟེ་ # ཁྲ་ཅུང་དལ་མོ་ ཡང་ བཟོད་ མ་ ཚུགས་ པར་ # ཤིང་ འཐུ་ བར་ འགྱོ་ ནིའི་ གྱོས་སྐོར་ དང་པ་ འཚོལ་ མི་ ཁྱོད་ར་ ཨིན །

ཚགས་ཁར་ ཁྱོད་ར་ མ་ ཚུད་ པར་ # སྡུག་ཚིག་ ང་ ལུ་ ཟ་ སྟེ་ ག་ཅི་ སྨོ་ ཟེར་ # ཀི་ཤིག་ གནམ་མཆོང་རྒྱལ་མོ་ འདི་ # གནམ་ཁར་ འཐུཝ་ ཅིག་ # ཐབ་ ཁའི་ ལྷ་ང་ ནང་ བླུགས་ ཏེ་ # བརྔོ་བཏང་ ད་ ནུག །

དེ་གིས་ སྦེ་ # ད་ལྟོའི་ བར་ ན་ # ཀི་ཤིག་ གི་ ཚོས་གཞི་ # སྨུག་ནག་ སྦེ་ འོང་ དགོ་ མི་ འདི་ # ཐབ་ཁའི་ ལྷ་ང་ ནང་ # བརྔོཝ་ ལས་ བརྟེན་ ཨིནམ་ དང་ # ཤིག་ གི་ བྱང་ཏོ་ གུ་ # གནགཔོ་ ཆུང་ཀུ་ ཅིག་ ཡོད་ དགོ་ མི་ དེ་ # མེ་མགལ་ གྱིས་ འཚིགས་ པའི་ རྨ་ཤུལ་ # ཨིན་ ཟེར་ སླབ་སྲོལ་ ཡོདཔ་ ཨིན་ ནོ ། །

། །

སློབ་ སྒོམ་ཆེན་ དང་ བྱ་ བསོད་ནམས་ཆོས་རྒྱལ །

ཧེ་མ་ # གཡུས་ ཅིག་ ནང་ # ནོར་རྫིཔ་ གཉིས་ ཡོདཔ་ མས །

ཉིནམ་ ཅིག་ འབདཝ་ད་ # ཁོང་ གཉིས་ ནོར་ འཚོ་ ས་ ལུ་ # གནམ་མེད་ས་མེད་ ལྟོཝ་བཀྱེས་ ཏེ་ # ཚལ་མ་ ནང་ ལུ་ # ཟ་ ནི་ ཅིག་ འཚོལ་ བར་ འགྱོཝ་ ད་ # བྱ་ ཅིག་ བཟུང་ཐོབ་ ནུག

བྱ་ འདི་ # གསད་ ནི་ འབདཝ་ ད་ # སྒོམ་ཆེན་ ཅིག་ ལྷོད་ ནུག

སྒོམ་ཆེན་ དེ་ གིས་ # བུཚ་ གཉིས་ ལུ་ # ག་ཅི་ འབདཝ་ སྨོ་ ཟེར་ སླབཔ་ ད་ བུཚ་ གཉིས་ ཀྱིས་ # ད་རིས་ ང་བཅས་ གཉིས་ # གནམ་མེད་ས་མེད་ ལྟོཝ་བཀྱེས་ ཏེ་ # བྱ་ འདི་ # གསད་ ཟ་ ནི་ སྦེ་ ཨིན་ ཟེར་ སླབ་ ནུག

དེ་ལས་ # སྒོམ་ཆེན་ གྱིས་ # དབའི་ # ཁྱེད་ གཉིས་ ཀྱིས་ # བྱ་ འདི་ མ་ གསད་ པར་ གཏང་ ད་ # ང་ ལུ་ ལྟོ་ ཡོད་ # ལྟོ་ འདི་ # ཁྱེད་ གཉིས་ ཟ་ ཟེར་ སླབ་ ནུག

དེ་ལས་ # ནོར་རྫིཔ་ གཉིས་ ཀྱིས་ # བྱ་ འདི་ # མ་ བསད་ པར་ # སྒོམ་ཆེན་ ལུ་ བྱིན་ ནུག

སྒོམ་ཆེན་ དང་ བྱ་ # དེ་ ཁ་ ལས་ ཕར་ འགྱོཝ་ ད་ # བྱ་ སྡོད་ སའི་ ཚང་ ནང་ ལྷོད་ལྷོདཔ་ མས །

དེ་ལས་ # བྱ་ དེ་ གིས་ # སློབ་དཔོན་ སྒོམ་ཆེན ། # ད་རིས་ # ཁྱོད་ ཀྱིས་ # ངེའི་ སྲོག་སྐྱབས་ འབད་ བྱིན་ ཏེ་ # བཀྲིན་ ཆེ་ ཡི ། # ང་ # ཨ་ནཱི་ ཁར་ སྡོདཔ་ ཨིན། # ངེའི་ མིང་ # བསོད་ནམས་ཆོས་རྒྱལ་ ཨིན ། # ནངས་པ་ དྲོ་པ་ # ཧ་སག་ ལོངས་ ཏེ་ # ཁྱོད་ ང་ འབད་སར་ ཤོག་ སྨ་རེ་ ཟེར་ སླབ་ ནུག །

དེ་ལས་ # སྒོམ་ཆེན་ གྱིས་ # དེ་ གི་ ནངས་པ་ དྲོ་པ་ ཧ་སག་ ལོངས་ ཏེ་ # བསོད་ནམས་ཆོས་རྒྱལ་ འབད་སར་ ལྷོདཔ་ ད་ # བསོད་ནམས་ཆོས་རྒྱལ་ གྱིས་ # དབའི་ # སློབ་དཔོན་ སྒོམ་ཆེན ། # ཁ་ཙ་ ཁྱོད་ ཀྱིས་ # ང་ སྲོག་སྐྱབས་ འབད་ བའི་ དགའ་ཚོར་ ལུ་ # ངེའི་ # ཁོ་ཁ་རིག་པ་ འདི་ # བསྣམ་བྱོན་ ཟེར་ སླབ་ ནུག

སྒོམ་ཆེན་ གྱིས་ # ཁོ་ཁ་རིག་པ་ ཟེར་ མི་ འདི་ གིས་ # ག་ཅི་ འབད་ བཏུབ་ ཟེར་ འདྲིཝ་ ད་ # བསོད་ནམས་ཆོས་རྒྱལ་ གྱིས་ # ཁྱོད་ར་ ག་ཅི་ གནང་ ཟེར་ སླབཔ་ ཅིག་ # འདི་ ཁ་ ལས་ # འབྱུངམ་ ཨིན་ ཟེར་ སླབ་ ནུག # སྒོམ་ཆེན་ གྱིས་ # ཁོ་ཁ་རིག་པ་ འདི་ འབག་འོངས་ སྦེ་ # ཁོ་ར་ ག་ཅི་ དགོཔ་ ཅིག་ # འདི་ ལུ་ གནང་ ཟེར་ སླབ་ ཅི་ ར་ ཟ་ སྡོད་ ནུག །

ཉིནམ་ ཅིག་ འབདཝ་ད་ # སྒོམ་ཆེན་ འདི་ # བསོད་སྙོམས་ ལྷང་ པར་ འགྱོཝ་ ད་ ལུ་ # ཁོ་ཁ་རིག་པ་ འདི་ # ཨང་རྒས་ ཅིག་ འབད་སར་ གཏམས་བཞག་ ནུག

ཨང་རྒས་ ལུ་ # ཁྱོད་ར་ ག་ཅི་ དགོཔ་ ཅིག་ # མིང་ བཏོན་ ཏེ་ གནང་ ཟེར་ སླབ་ པ་ ཅིན་ # འདི་ གིས་ བྱིན་ འོང་ ཟེར་ སླབ་ སྦེ་ བྱོན་ སོ་ ནུག

དེ་ལས་ # ཨང་རྒས་ ཀྱིས་ # ཁོ་ཁ་རིག་པ་ ལུ་ # ལྟོ་ དང་ ཚོདམ་ གནང་ ཟེར་ སླབ་ ཅི་ ར་ # ཟ་ སྡོད་སྡོདཔ་ མས །

ཕྱི་རུ་ སློབ་དཔོན་ སྒོམ་ཆེན་ # བསོད་སྙོམས་ ལས་ ལོག་ ལྷོད་ ཞིནམ་ལས་ # དབའི་ # ཨང་རྒས་ # ངེའི་ ཁོ་ཁ་རིག་པ་ འདི་ # ཀྭ་ལས་ ཟེར་ སླབཔ་ ད་ # ཨང་རྒས་ ཀྱིས་ # ང་ མི་ ཤེས་ ཟེར་ སླབ་ སྟེ་ # ལོག་ རེ་ མ་ སྟེར་ བས །

དེ་ལས་ # སྒོམ་ཆེན་ འདི་ ལོག་སྟེ་ར་ # བསོད་ནམས་ཆོས་རྒྱལ་ འབད་སར་ སོང་ སྦེ་ # ཁོ་ཁ་རིག་པ་ འབྱང་ ད་ ཡི་ ཟེར་ སླབཔ་ ད་ # བསོད་ནམས་ཆོས་རྒྱལ་ གྱིས་ # ལུག་ ཅིག་ བྱིན་ ནུག # སྒོམ་ཆེན་ གྱིས་ # ལུག་ འདི་ གིས་ # ག་ཅི་ བཏུབ་ ཟེར་ སླབཔ་ ད་ # བསོད་ནམས་ཆོས་རྒྱལ་ གྱིས་ # ལུག་ འདི་ ལུ་ # ལྟོ་ ལེགས་ཤོམ་ སྦེ་ བྱིན་ ཞིནམ་ལས་ # དྲོ་པ་ རེ་ ལུ་ # མཆན་ལོགས་ གུ་ # མཛོ་ཕོག་ རེ་ དྲང་ པ་ ཅིན་ # ལུག་ གི་ ཁ་ ལས་ # གསེར་ཀྲམ་ ཤ་ར་ར་ འཐོན་འོང་ ཟེར་ སླབ་ སྟེ་ # བྱིན་བྱིནམ་ མས ། # དེ་ལས་ # སྒོམ་ཆེན་ གྱིས་ # ག་ དགོ་ མི་ འདི་ ལུ་ # གསེར་ཀྲམ་ རེ་ # ལུག་ འདི་ ལས་ # བཏོན་ ཡི་ ར་ སྡོད་སྡོདཔ་ མས །

དེ་ལས་ # ཉིནམ་ ཅིག་ # བསོད་སྙོམས་ ལུ་ འབྱོནམ་ ད་ # ལུག་ འདི་ ཡང་ # ཨང་རྒས་ འབད་སར་ གཏམས་བཞགཔ་ ད་ # ཨང་རྒས་ ཀྱི་ མནོ་བསམ་ ལུ་ # ལུག་ དེ་སྦེ་ར་ བཞག་ པ་ ཅིན་ # ཉིནམ་ རེ་ གསེར་ཀྲམ་ རེ་ ར་ ཨིན་ མས ། # བསད་ པ་ ཅིན་ # ཕོ་བའི་ ནང་ # གསེར་ཀྲམ་ རྒྱགས་ཚད་ འོང་ མནོ་ སྟེ་ བསད་ ད་ ནུག

ལུག་ བསད་ ཚརཝ་ ད་ # ཕོ་བའི་ ནང་ # གསེར་ཀྲམ་ གསུམ་ ལས་ བརྒལ་ ཏེ་ # མི་ནུག་ ཟེར་ ཨིན་ མས །

དེ་ཅིག་ བར་ ན་ # སློབ་དཔོན་ སྒོམ་ཆེན་ འདི་ # ལོག་ ལྷོདཔ་ ད་ # དབའི་ # ཨང་རྒས་ # ངེའི་ ལུག་ འདི་ # ཀྭ་ལས་ ཟེར་ འདྲིཝ་ ད་ # ཨང་རྒས་ ཀྱིས་ # ང་ མི་ ཤེས་ ཟེར་ སླབ་ ནུག

དོ་རུང་ # སློབ་དཔོན་ སྒོམ་ཆེན་ གྱིས་ # བསོད་ནམས་ཆོས་རྒྱལ་ འབད་སར་ སོང་ སྦེ་ # ལུག་ འདི་ ཤི་ སོ་ ཡི་ ཟེར་ སླབཔ་ ད་ # བསོད་ནམས་ཆོས་རྒྱལ་ གྱིས་ # སྟ་གཡུ་ ཅིག་ བྱིན་ ནུག

ཁྱོད་ ཀྱི་ སྟ་གཡུ་ འདི་ གིས་ # ག་ཅི་ བཏུབ་ ཟེར་ སླབཔ་ ད་ # ཁྱོད་ར་ # དྲོ་པ་ ཧ་སག་ ལོངས་ ཏེ་ # སྟ་གཡུ་ འདི་ # མཆོད་བཤམ་ གུ་ བཀལ་ སྦེ་ # ཕྱག་འཚལ་ བ་ ཅིན་ # དངོས་གྲུབ་ འཐོབ་ ཟེར་ སླབ་ ནུག # སློབ་དཔོན་ སྒོམ་ཆེན་ གྱི་ མནོ་བསམ་ ལུ་ # དངོས་གྲུབ་ མ་འདྲཝ་ ཅིག་ ར་ # འཐོབ་ ནི་ འདྲ་བས་ མནོ་ སྟེ་ # ཕྱག་འཚལ་ ད་ ནུག # ཕྱག་ ཚར་ གཅིག་ འཚལཝ་ ད་ ལུ་ # ཚར་ གཅིག་ སྤར་ ནུག # ཚར་ གཉིས་ འཚལཝ་ ད་ # ཚར་ གཉིས་ སྤར་ ནུག

ཚར་ གསུམ་ འཚལཝ་ ད་ ལུ་ # སྟ་གཡུ་ གིས་ # སྒོམ་ཆེན་ འདི་ # ག་ཏེ་ འགྱོ་ རུང་ མ་ བཞག་ པར་ # ཤི་ཤི་ ར་ བརྡུངས་བྱིན་ ད་ ནུག

དེ་ལས་ # སློབ་དཔོན་ སྒོམ་ཆེན་ # ཉིནམ་ ཅིག་ བསོད་སྙོམས་ ལུ་ འབྱོནམ་ ད་ # སྟ་གཡུ་ འདི་ ཡང་ # ཨང་རྒས་ འབད་སར་ གཏམས་བཞག་ ནུག # དབའི་ # ཨང་རྒས་ # ངེའི་ སྟ་གཡུ་ འདི་ ལུ་ # ཕྱག་ མ་ འཚལ་ སྨ་རེ་ ཟེར་ སླབཔ་ ད་ # ལགས་སོ་ ཟེར་ ཞུ་ ནུག

ཨང་རྒས་ ཀྱི་ མནོ་བསམ་ ལུ་ # ཕྱག་ མ་ འཚལ་ བ་ འདི་ # འཚལ་ བ་ ཅིན་ ལེགས་ཤོམ་ ཨིན་ མནོ་ སྟེ་ # སློབ་དཔོན་ སྒོམ་ཆེན་ # རྒྱབ་ ཐལཝ་ ཅིག་ ར་ # ཨང་རྒས་ ཀྱིས་ སྟ་གཡུ་ འདི་ ལུ་ # ཕྱག་འཚལ་ ད་ ནུག

ཕྱག་ ཕོག་ གསུམ་ # འགྱོ་ མ་ འགྱོ་ ཅིག་ ཁ་ ལས་ # སྟ་གཡུ་ འདི་ གིས་ # ཨང་རྒས་ འདི་ # ཞག་ཞག་ར་ དྲངས་ སྦེ་ # ཤི་ ནི་ བཟུམ་ ར་ བཟོ་ ནུག་ གོ ། ། །

ནོར་རྫིཔ་ དང་ སྲིནམོ །

དང་ཕུའི་ དུས་ ལུ་ # ང་བཅས་རའི་ གཡུས་ ཁར་ # ཆོས་ མ་ དར་ ནི་ འདི་གིས་ # སྲིནམོ་ ཚུ་ ཡང་ # འཕྲལ་འཕྲལ་ ར་ # མི་ རེ་ རེ་ གཉིས་ གཉིས་ སྦེ་ སྡོད་ ས་ ལུ་ # གནོདཔ་ བཀལ་ བར་ འོང་ དོ་ ཡོདཔ་ མས ། # ཚར་ཅིག་འབདཝ་ད་ # རི་ ཁ་ ལུ་ # ནོར་རྫིཔ་ ཅིག་ # ནོར་ འཚོ་ ས་ ལུ་ # ཆ་རོགས་ ག་ཡང་ མེད་ པར་ # ཁོ་ར་ རྐྱངམ་གཅིག་ སྦེ་ # སྡོད་ དགོཔ་ ཐོན་ སོངམ་ མས ། # ཕྱི་རུ་ ཅིག་ འབདཝ་ད་ # སྲིནམོ་ ཅིག་ འོངས་ ཏེ་ # ལྟོཝ་བཀྱེས་ ཆི་ ཡི ། # ཁྱོད་ ཟ་ དགོ་ པས་ ཟེར་ སླབ་སླབཔ་ མས །

ནོར་རྫིཔ་ འདི་ # འདྲོགས་ པའི་ ཤུགས་ཀྱིས་ # ང་ # ཟ་ མ་ ད་ # ཨ་ལུ་ ལེ་ཤ་ གསོ་ ནི་ ཡོད །

ང་ གིས་ # ཁྱོད་ ལུ་ ནོར་ཤ་ # ཀ་ལ་རྫམ་ སྦོམ་ གང་ བཙོ་ སྟེ་ བྱིན་ གེ །

ཁྱོད་ར་ # དུམ་གྲ་ཅིག་ ངལ་འཚོ་ སྟེ་ # སྡོད་ ཟེར་ སླབ་སླབཔ་ མས །

སྲིནམོ་ དེ་ གི་ མནོ་བསམ་ ལུ་ # ནོར་རྫིཔ་ # ཁོ་ར་ གཅིག་ གིས་ མི་ འགྲང་ ནི་ མས་ # དང་པ་ ཤ་ བཙོ་བཙོཝ་ ཟ །

དེ་ལས་ # ནོར་རྫིཔ་ ཁོ་ར་ ཟ་ གེ་ མནོ་ སྟེ་ # བཏུབ་ བཏུབ་ ཟེར་ སླབ་ ནུག

དེ་ལས་ # སྲིནམོ་ ངལ་འཚོ་ སྡོད་ སར་ གཉིད་ལོག་ སོངམ་ མས །

སྲིནམོ་ དེ་ # ཕྱི་རུ་ ཉལ་ མི་ འདི་གིས་ # དྲོ་པ་ གནམ་ མ་ ནངས་ ཚུན་ཚོད་ ར་ གཉིད་ མ་ ཚོར་ བས ། # དྲོ་པ་ གནམ་ ནངསམ་ ཅིག་ # ནོར་རྫིཔ་ དེ་ གིས་ # ཆུ་ཚན་ གནམ་མེད་ས་མེད་ འཁོལ་ ཏེ་ ཡོད་ མི་ འདི་ # ཡར་འཐུ་ སྦེ་ # དབའི་ # དབའི་ ཟེར་ # སྲིནམོ་ གི་ མགུ་ཏོ་ ཁར་ བླུགས་བཏངམ་ ལས་ # སྲིནམོ་ མགུ་ཏོ་ ཁ་ གི་ སྐྱ་ དང་ པགས་ཀོ་ ཚུ་ # ག་ར་ བཤུར་བཏང་ ད་ ནུག

སྲིནམོ་ # འདྲེགས་ མ་ ཚུགས་ པར་ སྐད་ ར་ ཤོར་ ཏེ་ # ནོར་ གྱི་ བྱང་ས་ ལས་ # ཕྱི་ཁར་ ཐོན་ ཡར་ སོ་ ནུག

ཕྱི་ཁ་ ལས་ ལོག་ ལྟཝ་ ད་ # དོ་རུང་ # ནོར་རྫིཔ་ དེ་ གིས་ # ཀ་ལ་རྫམ་ འདི་ # ལགཔ་ གཉིས་ ཆ་ སྟེ་ བཤེད་ སྦེ་ # དབའི་ # དབའི་ ཟེར་ སྐད་རྐྱབ་ ད་ # དོ་རུང་ # ཆུ་ཚན་ འབག་ འོངམ་ འདྲས་ མནོ་ སྟེ་ # སྲིནམོ་ དེ་ གིས་ # ཁྱོད་ ཁྱད་ མེད་ # ནངས་པ་ ཕྱད་ གེ་ སྨ་རེ་ ཟེར་ སླབ་ སྟེ་ # ལོག་སྟེ་ར་ མ་ བལྟ་ བར་ བྱོག་ ཡར་ སོ་ ནུག

ནོར་རྫིཔ་ འདི་ ནི་ # ནངས་པ་ ག་དེ་སྦེ་ # འབད་ འོང་ ག་ མནོ་ སྟེ་ # གནམ་མེད་ས་མེད་ འདྲོགས་ ཆི་ ནུག

དེ་ གི་ ནངས་པ་ དྲོ་པ་ # ནོར་རྫིཔ་ དེ་ # ཧ་སག་ སྟེ་ ར་ ལོངས་ ཞིནམ་ལས་ # ཨོམ་ ཚུ་ བཞོ ། # ནོར་ ཚུ་ རྩྭ་ ཁར་ བཏང་ ། # ནོར་རྫིཔ་ ཁོ་ར་ ཡང་ # ལྟོ་ འགྲངསམ་སྦེ་ ཟ་ ཞིནམ་ལས་ # བྱང་སའི་ སྦོ་ལོགས་ཁར་ # མཚོའི་ མཐའ་མར་ # ཤིང་ རིངམོ་ ཅིག་ ཡོད་ མི་ དེ་ གུ་ # འཛེགས་ སྦེ་ སྡོད་ ནུག

ཡུདཔ་ཅིག་ཁ་ལས་ # སྲིནམོ་ # ཧེ་མ་ ཆུ་ཚན་ གྱིས་ བཤུར་ མི་ འདི་ # དཔྱལ་ཐེ་ ར་ ལང་ལང་ སྦེ་ # སྣ་ཁྱིདཔ་ འབད་ དེ་ # སྲིནམོ་ ཆ་རོགས་ ལེ་ཤ་ ཁྱིད་ དེ་ # ཁོ་ འཚོལ་ དེས་ ཟེར་ ཨིན་ མས །

ཡུདཔ་ཅིག་ཁ་ལས་ # སྲིནམོ་ ཅིག་ གིས་ ཁོ་ མཐོང་ ནུག # ཡར་ བལྟ་ ཞིག་ # ཤིང་ གུ་ མི་ ཅིག་ འདུག་ ཟེར་ སླབ་ སྟེ་ # སྲིནམོ་ ཚུ་ # ག་ར་ # ཤིང་ གི་ རྩ་བར་ སྤུངས་ ཆི་ ནུག # དེ་བསྒང་ # སྲིནམོ་ ཚུ་ གིས་ # ཤིང་ གུ་ འཛེག་ མི་ ཤེས་ དོ་ ཡོདཔ་ མས །

དེ་ལས་ # སྲིནམོ་ དཔྱལ་ཐེ་ དེ་ གིས་ སླབ་ ནུག

ད་ # ང་བཅས་ ཆ་ཁྱབ་ # གཅིག་གིས་གཅིག་ གུ་ འཛེགས་ ཏེ་ # ཁོ་ བཟུང་ པ་ ཅིན་ དྲག་ ཟེར་ སླབཔ་ ད་ # སྲིནམོ་ ཚུ་ # ག་ར་ ཁ་འཆམས་ ཏེ་ # ཧེ་མའི་ སྲིནམོ་ དེ་ ར་ འོག་ ལུ་ སྡོད ། # དེ་ གི་ གུ་ # སྲིནམོ་ ཚུ་ # གཅིག་གིས་གཅིག་ གུ་ འཛེགས་ ཏེ་ # ནོར་རྫིཔ་ འདི་ བདའ་ཟུན་ ནི་ བཟུམ་ འབད་ ནུག

ནོར་རྫིཔ་ དེ་ ནི་ # གནམ་མེད་ས་མེད་ འདྲོགས་ པའི་ ཤུགས་ཀྱིས་ # ཤིང་ གི་ ཞལ་ལག་ ཅིག་ བཅག་ སྦེ་ # དབའི་ # དབའི་ ཟེར་ སླབཔ་ ད་ # མར་ འོག་ ལུ་ ཡོད་ མིའི་ སྲིནམོ་ དཔྱལ་ཐེ་ དེ་ # དབའི་ # དབའི་ # ཟེར་ སླབཔ་ ད་ # ད་རུང་

# ཆུ་ ཚ་ཏོམ་ བླུག་ ནི་ ཨིན་ མས མནོ་ སྟེ་ # བྱོག་འགྱོ་ ནི་ སྦེ་ སྤརཝ་ ཅིག་ # སྲིནམོ་ ཚུ་ # ག་ར་ རྦོབ་རིལ་ ཏེ་ # ཤིང་ གི་ རྩ་བ་ ལུ་ # མཚོ་ ཅིག་ ཡོད་ མི་ དེ་ ནང་ # བུད་ དེ་ ཤི་ སོ་ ནུག

དེ་ལས་ཚུར་ # ནོར་རྫིཔ་ དེ་ ཡང་

# ཁོ་རའི་ གནས་སྐབས་ དེ་ ལུ་ # ངལ་རངས་ ཏེ་ # སེམས་དགའ་ཏོག་ཏོ་ སྦེ་ # སྡོད་ ནི་ ཐོབ་ ནུག་ གོ ། ། །

སྟག་ དང་ གླང་ཅུང་ །

དང་ཕུ་དིང་ཕུ་ མི་ ཚུ་ ག་ར་ # ནོར་ ལུ་ བརྟེན་ཏེ་ # ཟ་ དོ་ ཡོདཔ་ མས །

མི་ ཚུ་ # སྡོད་ སའི་ ཁྱིམ་ ཟེརཝ་ ཡང་ མེད་ པར་ # ནོར་ དང་ གཅིག་ཁར་ # གཞིས་ སྤོ་ ཡི་ སྤོ་ ཡི་ ར་ སྡོད་ དོ་ ཡོདཔ་ མས །

ནམ་ཅིག་འབདཝ་ད་ # ནོར་ གྱི་ རུ་ཁག་ སྦོམ་ ཅིག་ # ནོར་ གྱི་ གླགས་ གཞན་ ཁར་ གཞིས་ སྤོ་ སྟེ་ འགྱོཝ་ ད་ # རྒྱ་ཚམོ་ ཅིག་ # བོའུ་ཅུང་ འཚར་ ཏེ་ # ལམ་འགྱོ་ མ་ ཚུགས་ པར་ # འདི་ ནང་ ལུས་ སོ་ ནུག

ཉིནམ་ ཅིག་ སྟག་ ཕྱུ་གུ་ ཡོད་ མི་ གི་ ཨའི་ # ན་འཐན་ ལྟོཝ་བཀྱེས་ མི་ ཅིག་ འོངས་ ཏེ་ # རྒྱ་ཚམོ་ འདི་ བསད་བཏང་ ད་ ནུག

དེ་ལས་ # སྟག་ གིས་ # རྒྱ་ཚམོ་ གི་ ཤ་ འདི་ འབག་འགྱོཝ ད་ # བོའུ་ཅུང་ འདི་ # ཨའི་ འགྱོ་ དོ་ མནོ་ སྟེ་ # རྟིང་བདའ་ སྟེ་ ཡར་ སོ་ ནུག

དེ་ལས་ # སྟག་ # མོ་ར་ གི་ ཕྱུ་གུ་ ཡོད་ སར་ ལྷོད་ དེ་ # ཕྱུ་གུ་ ལུ་ ཨོམ་ བྱིནམ་ ད་ # རྒྱ་ཚམོ་ གི་ བོའུ་ཅུང་ ཡང་ # བལྟ་ སྟེ་ སྡོདཔ་ ད་ # སྡི་ཆེ་ སྟེ་ # བོའུ་ཅུང་ ལུ་ ཡང་ # མོ་རའི་ ཨོམ་ འདྲན་འདྲ་ བྱིན་ སྦེ་ གསོ་ ད་ ནུག

ཉིནམ་ ཅིག་ སྟག་ ཨའི་ འདི་ ཤ་ འཚོལ་ བར་ འགྱོཝ་ ད་ # ཤ་རོགསཔ་ ཅིག་ གི་ མདའ་ ཕོག་ སྟེ་ # ཤི་ ནི་ གུ་ ཐུགཔ་ ད་ # མོ་རའི་ ཕྱུ་གུ་ ལུ་ སླབ་སླབཔ་ མས །

ད་རིས་ འབདན་ # ང་ ཤི་ ར་ ཤི་ ནི་ ཨིན་ མས །

ང་ མེད་ པའི་ ཤུལ་ལུ་ # ཁྱོད་ ཀྱིས་ བོའུ་ཅུང་ འདི་ # མ་ བསད་ སྨ་རེ་ ཟེར་ སླབཔ་ ད་ # སྟག་ གི་ ཕྱུ་གུ་ འདི་ གིས་ # བཏུབ་ ཟེར་ སླབ་ སྟེ་ # སྟག་ ཨའི་ འདི་ ཤི་ སོ་ ནུག

དེ་ལས་ # ཁོང་ ཨའི་ མེད་ པའི་ སྟག་ གི་ ཕྱུ་གུ་ དང་ # རྒྱ་ཚམོ་ གི་ བོའུ་ཅུང་ གཉིས་ ཆ་ ར་ ག་ནི་ལས་ # འཆམ་ཏོག་ཏོ་ སྦེ་ སྡོད་ དོ་ ཡོདཔ་ མས །

ཁོང་ གཉིས་ # ཕྱི་རུ་ ཡང་ སྟག་ཚང་ ནང་ གཅིག་ཁར་ ཉལ །

དྲོ་པ་ # སྟག་ ལོངས་ ཏེ་ འགྱོཝ་ ད་ # སྐད་ ཚར་ རེ་ རྐྱབ་ སྟེ་ # ཤ་ འཚོལ་ བར་ འགྱོ ། # ཉིན་མར་ # གླང་ཅུང་ རྩྭ་ ཟ་ བར་ འགྱོཝ་ ད་ # རྭཝ་ གིས་ # གད་པ་ ཚར་ རེ་ བསློགས་ སྦེ་ འགྱོ་ དོ་ ཡོདཔ་ མས །

ཉིནམ་ ཅིག་ འབདཝ་ད་ # འ་དོམ་ ཅིག་ འོངས་ ཏེ་ # སྟག་ དང་ གླང་ཅུང་ གཉིས་ འཆམ་ཏོག་ཏོ་ སྦེ་ # རྩེདམོ་ རྩེ་ སྡོད་ སར་ མཐོང་ སྟེ་ # ཁོང་ གཉིས་ ཀྱི་ བར་ ན་ དཀྲོགས་ ཞིནམ་ལས་ # སྟག་ གིས་ # གླང་ཅུང་ འདི་ བསད་ པ་ ཅིན་ # རྒྱུ་མ་ནང་ཁྲོལ་ ཚུ་ # ག་ར་ ཟ་ ནི་ འཐོབ་ ཟེར་ མནོ་ ནུག

དྲོཔ་ ཅིག་ # སྟག་ གི་ ཕྱུ་གུ་ འདི་ # སྟག་ཚང་ ནང་ ལས་ ཐོན་འགྱོཝ་ ད་ # འ་དོམ་ གྱིས་ རྟིང་ཤུལ་ བདའ་ སྟེ་ # ཡར་ སོ་ ནུག

ཆུ་ ཅིག་ ཡོད་ སར་ ལྷོདཔ་ ད་ # འ་དོམ་ འདི་ # སྟག་ གིས་ གསད་ ནི་ འབདཝ་ད་ # ང་ མ་ བསད་ # ཁྱོད་ ལུ་ བློ་ ཅིག་ # སླབ་ ནི་ ཡོད་ ཟེར་ སླབ་སླབཔ་ མས །

སྟག་ གིས་ # ག་ཅི་ སླབ་ ནི་ ཡོད་ # སླབ་ ཟེར་ སླབ་ ནུག

འ་དོམ་ འདི་ གིས་ # ཁྱོད་ བཟུམ་ མའི་ སྟག་ # གླང་ཅུང་ དང་ གཅིག་ཁར་ སྡོད་ དེ་ ཨིན་ མས །

ནམ་ཅིག་ # གླང་ཅུང་ འདི་ གིས་ # ཁྱོད་ གསད་ འོང་ །

ཉིནམ་ རིང་ཆད་ར་ # ཨག་རྩ་ རྐྱབ་ སྟེ་ # རྭཝ་ གིས་ གད་པ་ ལྷོག་ མི་ འདི་ # ཁྱོད་ གསད་ ནི་ ཟེར་ # སླབ་ པའི་ བརྡ་ ཨིན་ ཟེར་ སླབ་ སྟེ་ ཡར་ སོ་ ནུག

དོ་རུང་ # གླང་ ཡོད་ སར་ སོང་ སྦེ་ # གླང་ འདི་ གིས་ # འ་དོམ་ འདི་ བརྡུང་ པར་ འགྱོཝ་ ད་ # ང་ ལུ་ མ་ བརྡུང་ # ང་ གིས་ ཁྱོད་ ལུ་ # བློ་ ཅིག་ སླབ་ ནི་ ཡོད་ ཟེར་ སླབ་སླབཔ་ མས །

གླང་ གིས་ # ག་ཅི་ སླབ་ ནི་ ཡོདཔ་ སྨོ་ ཟེར་ སླབཔ་ ད་ # འ་དོམ་ གྱིས་ # ཁྱོད་ བཟུམ་ མའི་ གླང་ཅུང་ # སྟག་ དང་ གཅིག་ཁར་ སྡོད་ དེ་ ཨིན་ མས །

ནམ་ཅིག་ ཁྱོད་ # སྟག་ གིས་ གསད་ ཟ་ འོང་ །

སྟག་ འདི་ དྲོ་པ་ ཚར་ རེ་ འགྱོཝ་ ད་ # སྐད་ ཚར་ རེ་ རྐྱབ་ མི་ འདི་ # ཕྱི་ ལས་ ཤ་ ཐོབ་ པ་ ཅིན་ ཨིན །

མ་ ཐོབ་ པ་ ཅིན་ # ཁྱོད་ གསད་ ནི་ ཨིན་ ཟེར་ བའི་ བརྡ་ ཨིན་ ཟེར་ སླབ་ སྦེ་ ཡར་ སོ་ ནུག

དེ་ཚེ་ ཕྱི་རུ་ # སྟག་ དང་ གླང་ཅུང་ གཉིས་ ཆ་ ར་ # ནང་ ན་ ལས་ དོགས་པ་ ཟ་ ཡི་ ར་ # གཅིག་ཁར་ ཉལ་ ནུག # དེ་ གི་ ནངས་པ་ དྲོ་པ་ # ཧེ་མ་ ར་ # སྟག་ འདི་ གིས་ ལོངམ་ ཅིག་ # སྐད་ ཚར་ ཅིག་ རྐྱབ་ ད་ # གླང་ འདི་ གི་ མནོ་བསམ་ ལུ་ # རོགས་ འ་དོམ་ གྱིས་ སླབ་ མི་ འདི་ # བདེན་ པས་ ཟེར་ མནོ་ ནུག

དེ་ གི་ རྟིང་ཤུལ་ ར་ # གླང་ འདི་ གིས་ ཡར་ ལོངས་ སྦེ་ # ཨག་རྩ་ རྐྱབ་ སྟེ་ ས་ ལྷོགཔ་ ད་ # སྟག་ འདི་ གི་ མནོ་བསམ་ ལུ་ ཡང་ # འ་དོམ་ གྱིས་ སླབ་ མི་ འདི་ # ཨིན་ ར་ ཨིན་ མས ཟེར་ མནོ་ སྟེ་ # གཉིས་ ཆ་ ར་ འཛིངས་ ད་ ནུག

ཉིནམ་ གཅིག་ ར་ # རྒྱལ་ཕམ་ ཕྱེ་ མ་ ཚུགས་ པར་ # འཛིངས་འཛིངས་ པའི་ མཐའ་མར་ # ན་འཐན་ ར་ བུང་འགམ་ པའི་ ཤུགས་ཀྱིས་ # ཕྱི་རུ་ ཁོང་ གཉིས་ ཆ་ ར་ # འདྲན་འདྲ་ ཤི་ སོ་ ནུག

འ་དོམ་ འདི་ # གླང་ཅུང་ གི་ རྒྱུ་མ་ནང་ཁྲོལ་ ཟ་ ནི་ སྦེ་ # སེམས་དགའ་ སྟེ་ # ཁོང་ གཉིས་ འཛིང་ སར་ སྦོ་ལོགས་ཁར་ འོངས་ ཏེ་ # ཡར་ ལས་ བསྐོར ། # མར་ ལས་ བསྐོར་ སྦེ་ # ལྟདམོ་བལྟ་ སྡོད་ པ་ ར་ # སྟབས་ མ་ ལེགསཔ་ ཅིག་ ལུ་ # གླང་ཅུང་ འགྱེལ་འགྱོཝ་ ད་ # འ་དོམ་ འོག་ ལུ་ ཚུད་ སྦེ་ # སྤར་ མ་ ཐལ་ བར་ ཤི་ སོ་ ནུག་ གོ ། ། །

ཕྱེམ་ལ །

ཧེ་མ་ # གཡུས་ ཅིག་ ནང་ # ཕོ་རྒྱ་ པདྨ་ ཟེར་ མི་ ཅིག་ ཡོདཔ་ ཨིན་ མས །

ཁོ་ ཨ་རྟག་ར་ # བཏགམ་ བཞོགས་ ཏེ་ # རོགས་ ལུ་ བཙོངས་ ཏེ་ ཟ་ དོ་ ཡོདཔ་ མས །

ནམ་ཅིག་ # ཁོ་ བཏགམ་ གཞོག་ སྟེ་ སྡོདཔ་ ད་ # ཕྱེམ་ལ་ ཅིག་ འོངས་ ཏེ་ # ཁོ་ གི་ རྒྱ་བོ་ གུ་ # ཚང་ བཟོ་བཟོཝ་ མས །

ཁོ་ གིས་ # ཕྱེམ་ལ་ འདྲོག་ བཅུག་ གེ་ མནོ་ སྟེ་ # སྐད་ ཤུགས་ སྦེ་ རྐྱབ་ ད་ # འཕརཝ་ ཅིག་ གིས་ གོ་ སྟེ་ # འཕརཝ་ འདྲོགས་ པའི་ ཤུགས་ཀྱིས་ # གླི་ ཤིང་ གུ་ འཛེགཔ་ ད་ # གླི་ ཅིག་ བུད་ དེ་ # ཀ་ཤའི་ མགུ་ཏོ་ ཁར་ ཕོག་ ནུག

དེ་ལས་ # ཀ་ཤ་ འདྲོགས་ ཏེ་ བྱོག་འགྱོཝ་ ད་ # ཀ་ཤའི་ རྐངམ་ གིས་ # སྦུལ་ ཅིག་ གི་ མགུ་ཏོ་ བསྣད་ ད་ ནུག

སྦུལ་ འདི་ # ན་ཟུག་ གིས་ འདྲེགས་ མ་ ཚུགས་ པར་ # བྱམོ་ གི་ སྒོང་རྡོག་ ཟ་བཏང་ ད་ ནུག

དེ་ལས་ # བྱམོ་ ཙིགཔ་ཟ་ སྟེ་ # རྒྱལ་པོའི་ སྐུ་མདུན་ ལུ་ བཅར་ ཏེ་ # ངེའི་ སྒོང་རྡོག་ # སྦུལ་ གྱིས་ ཟ་བཏང་ ད་ ཡི་ ཟེར་ ཞུཝ་ ད་ # རྒྱལཔོ་ གིས་ # སྦུལ་ ནཱ་ ཤོག་ ཟེར་ གསུངས་ ནུག

སྦུལ་ # རྒྱལཔོ་ བཞུགས་ སར་ བཅརཝ་ ད་ # རྒྱལཔོ་ གིས་ # ཁྱོད་ # བྱམོ་ གི་ སྒོང་རྡོག་ ག་ཅི་སྦེ་ # ཟཝ་ སྨོ་ ཟེར་ གསུངམ་ ད་ # སྦུལ་ གྱིས་ # ངེའི་ མགུ་ཏོ་ # ཀ་ཤའི་ རྐངམ་ གིས་ བསྣད་བྱིན་ ཏེ་ # འདྲེགས་ ར་ མ་ ཚུགས་ པར་ ཟ་ ཡི་ ཟེར་ ཞུ་ ནུག

རྒྱལཔོ་ གིས་ # ཀ་ཤ་ ནཱ་ ཤོག་ ཟེར་ གསུངས་ ཞིནམ་ལས་ # ཁྱོད་ ག་ཅི་སྦེ་ # སྦུལ་ གྱི་ མགུ་ཏོ་ བསྣད་ དཔ་ སྨོ་ ཟེར་ གསུངམ་ ད་ # ཀ་ཤ་ གིས་ # ངེའི་ མགུ་ཏོ་ ཁར་ # འཕརཝ་ གིས་ གླི་ བླུགས་བྱིན་ ནི་ འདི་གིས་ # འདྲོགས་ ཏེ་ བྱོག་འགྱོཝ་ ད་ # རྐངམ་ གིས་ བསྣད་ ཡར་ སོ་ ནུག་ ལགས་ ཟེར་ ཞུ་ ནུག

ད་རུང་

# རྒྱལཔོ་ གིས་ # འཕརཝ་ ཤོག་ ཟེར་ གསུངས་ ཏེ་ # འཕརཝ་ # རྒྱལཔོ་ བཞུགས་ སར་ བཅརཝ་ ད་ # རྒྱལཔོ་ གིས་ ཁྱོད་ ག་ཅི་སྦེ་ # ཀ་ཤའི་ མགུ་ཏོ་ ཁར་ # གླི་ བླུགས་བྱིན་བྱིནམ་ སྨོ་ ཟེར་ གསུངམ་ ད་ # འཕརཝ་ གིས་ # བཏགམ་ གཞོག་ མི་ ཨཔ་ པདྨ་ གིས་ # ང་ ལུ་ སྐད་ ཤུགས་ སྦེ་ རྐྱབ་ སྟེ་ འདྲོག་ བཅུགཔ་ ལས་ # ང་ འདྲོགས་ པའི་ ཤུགས་ཀྱིས་ # གླི་ ཤིང་ གུ་ འཛེགཔ་ ད་ # གླི་ བུད་ དེ་ # ཀ་ཤའི་ མགུ་ཏོ་ གུ་ ཕོག་ ཅི་ ཟེར་ ཞུ་ ནུག

དེ་ལས་ # རྒྱལཔོ་ གིས་ # ཨཔ་ པདྨ་ ཤོག་ ཟེར་ གསུངས་ ནུག

ཨཔ་ པདྨ་ # རྒྱལ་པོའི་ སྐུ་མདུན་ ལུ་ བཅརཝ་ ད་ # རྒྱལཔོ་ གིས་ # ཁྱོད་ འཕརཝ་ ལུ་ སྐད་ ཤུགས་ རྐྱབ་ སྟེ་ # ག་ཅི་སྦེ་ འདྲོག་ བཅུག་བཅུགཔ་ སྨོ་ ཟེར་ གསུངམ་ ད་ # ཨཔ་ པདྨ་ གིས་ # ང་ གིས་ འཕརཝ་ འདྲོག་ བཅུག་ ར་ མ་ བཅུག # ཕྱེམ་ལ་ གིས་ # ངེའི་ རྒྱ་བོ་ གུ་ ཚང་ བཟོཝ་ མས ། # ང་ གིས་ # ཕྱེམ་ལ་ འདྲོག་ བཅུག་ ནིའི་ དོན་ལུ་ # སྐད་ ཤུགས་ སྦེ་ རྐྱབ་རྐྱབ་ ཨིན་ ཟེར་ ཞུ་ ནུག

དེ་ལས་ # རྒྱལཔོ་ གིས་ # ཕྱེམ་ལ་ ཤོག་ ཟེར་ གསུངས་ ཏེ་ # ཕྱེམ་ལ་ རྒྱལཔོ་ འབད་སར་ བཅརཝ་ ད་ # རྒྱལཔོ་ གིས་ # ཁྱོད་ # ཨཔ་ པདྨ་ གི་ རྒྱ་བོ་ གུ་ # ག་ཅི་སྦེ་ # ཚང་ བཟོ་བཟོཝ་ སྨོ་ ཟེར་ གསུངམ་ ད་ # ཕྱེམ་ལ་ ཞུ་ ས་ ག་ནི་ཡང་ མེད་ པར་ # ང་ར་ རང་ རྫུན་ ཟེར་ སླབ་ སྟེ་ # མེ་ ནང་ འཛུལ་ སོ་ ནུག

དེ་འབད་ནི་འདི་གིས་ # ད་རེས་ ཡང་ ཕྱེམ་ལ་ འདི་ # མེ་ ནང་ ལུ་ ར་ མཆོང་ མི་ འདི་ # ཧེ་མ་ གི་ རྫུན་པ་ སེམས་ ཁར་ དྲནམ་ ལས་ བརྟེན་ཏེ་ # ཨིན་ མས གོ ། ། ། །

བུམོ་ སྤུན་ཆ་ གཉིས །

དང་ཕུ་ # གཡུས་ ཅིག་ ནང་ ལུ་ # ཨམ་ སྤུན་ཆ་ གཉིས་ # ཡོདཔ་ ཨིན་ མས ། # ཁོང་ གཉིས་ ཆ་ ར་ གིས་ # ཉིནམ་ གཅིག་ ལུ་ # བུམོ་ རེ་ རེ་ སྐྱེས་སྐྱེསཝ་ མས །

ཨ་ཞེམོ་ གི་ བུམོ་ གི་ མིང་ # མཚོ་མོ་ དང་ # ནུམོ་ གི་ བུམོ་ གི་ མིང་ ལུ་ # ལྷ་མོ་ ཟེར་ སླབ་ དོ་ ཡོདཔ་ མས ། # བུམོ་ གཉིས་ # བཟོ་ལྟ་ཁམ་གསུམ་ དང་ # འབད་གཞག་བཅའ་གཞག་ ག་ར་ # ཅོག་ར་འཐདཔ་ ཡོད་ རུང་ # ཨམ་ རྒན་ཤོསམ་ འདི་ # བང་ཆེ་ ནི་ འདི་གིས་ # ཟ་ནི་འཐུང་ནི་ ཡོདན་ # མོ་ར་ དང་ # མོ་རའི་ བུམོ་ མཚོ་མོ་ ཟ ། # ལཱ་ འབད་ ནི་ ཡོདན་ # ནུམོ་ དང་ ནུམོ་ གི་ བུམོ་ ལྷ་མོ་ ལུ་ བཀོལ་ ཏེ་ # ཨ་ཞེམོ་ མ་སྨད་ གཉིས་ ཀྱིས་ # ནུམོ་ མ་སྨད་ གཉིས་ # མིག་ཁ་ ར་ བཀལ་ ཏེ་ བཞག་ དོ་ ཡོདཔ་ མས །

དེ་འབད་རུང་ # ནུམོ་ མ་སྨད་ གཉིས་ # སེམས་ ལེགས་ཤོམ་ ཡོད་ ནི་ འདི་གིས་ # འདྲན་འདྲ་ མ་ འབད་ བར་ # བཟོད་ དེ་ ར་ སྡོད་ དོ་ ཡོདཔ་ མས །

ཡུདཔ་ཅིག་ཁ་ལས་ # བུམོ་ གཉིས་ ཀྱིས་ # ལོ་ NUM # རེ་ ལངསམ་ ད་ # ནུམོ་ ལྷ་མོ་ གི་ ཨའི་ འདི་ # ནད་ ཅིག་ བཏབ་ སྟེ་ གྱོངས་ སོ་ ནུག

མོ་ གྱོངསམ་ ད་ # སེམས་ མོ་རའི་ བུམོ་ ལུ་ ཆགས་ ནི་ འདི་གིས་ # འདི་འཕྲོ་ལས་ ར་ ཁྱིམ་ འདི་ ནང་ གི་ # བ་ དམརཔོ་ ཅིག་ ལུ་ སྐྱེ་བ་ ལེན་ ཆི་ ནུག

ཁྱིམ་ འདི་ ནང་ གི་ ནོར་ འཚོ་ བར་ # ཁོང་ བུམོ་ གཉིས་ # ཉིན་སྐོར་ རྐྱབ་ སྟེ་ # འགྱོ་ དོ་ ཡོདཔ་ མས །

ལྷ་མོ་ ནོར་ འཚོ་ བར་ འགྱོཝ་ ད་ # ནོར་ བསྐྱོར་ ནི་ ཚུ་ ག་ར་ # བ་ དམརཔོ་ འདི་ གིས་ འབད་ དེ་ # ལྷ་མོ་ སྡོད་ ས་ ལས་ # ལོང་ ར་ མི་ དགོ་ དོ་ ཡོདཔ་ མས །

མཚོ་མོ་ ནོར་ འཚོ་ བར་ འགྱོཝ་ ད་ # བ་ དམརཔོ་ འདི་ གིས་ # ནོར་ གཞན་ ཚུ་ ཡང་ # ག་ཏེ་ ཡང་ སྡོད་ མ་ སྟེར་ བར་ # ཁ་གཏོར་བཏང་ སྟེ་ # མཚོ་མོ་ ཉིནམ་ རིང་ཆད་ར་ # བུང་འགམ་ བཅུག་ དོ་ ཡོདཔ་ མས །

ཕྱི་རུ་ ཅིག་ འབདཝ་ད་ # མཚོ་མོ་ མ་སྨད་ གཉིས་ ཆ་ སྟེ་ # བ་ དམརཔོ་ འདི་ # གསད་ ནི་ གི་ བསྟུན་གྲོས་ འབད་ ས་ ལུ་ # ལྷ་མོ་ གིས་ གོ་ ཆི་ ནུག

ལྷ་མོ་ # དྲོ་པ་ ཧ་སག་ ལོངས་ ཏེ་ # ནོར་ གྱི་ ཨོ་ཀ་ ནང་ སོང་ སྦེ་ # བ་ དམརཔོ་ འདི་ ལུ་ སླབ་ ནུག

ཨའི་ ཁྱོད་ར་ # ཁོང་ མཚོ་མོ་ མ་སྨད་ གཉིས་ ཀྱིས་ # གསད་ ར་ གསད་ ནི་ ཟེར་ སླབ་ དེས ། # ག་དེ་སྦེ་ འབད་ རུང་ # ཁོང་ མ་སྨད་ གཉིས་ ཀྱི་ ལག་པ་ ལས་ # སྤར་ མ་ ཐལཝ་ # ཐད་རི་སྦ་རི་ ཨིན་ མས ཟེར་ སླབ་ ནུག

བ་ དམརཔོ་ འདི་ གིས་ # མོ་རའི་ བུམོ་ ལུ་ # ད་ ཁོང་ གིས་ ང་ གསད་ ད་ རུང་ # ཁྱོད་ར་ # མྱ་ངན་ ག་ནི་ཡང་ འབད་ མི་ དགོ །

ངེའི་ ཤ་ ལྷམ་ ཚངམ་ སྦེ་ འཐུ་ སྟེ་ # ཨེ་ཁུག་ གི་ འོག་ ལུ་ # རྡོ་ལེབ་ སྦོམ་ ཅིག་ ཡོད་ མི་ འདི་ གི་ འོག་ ལུ་ # ཨེབ་བཞག་ སྨ་རེ་ ཟེར་ སླབ་ ནུག

དེ་སྦེ་ སླབ་ ཚརཝ་ ཅིག་ # ཁོང་ མ་སྨད་ གཉིས་ ཀྱིས་ # དམར་མཁནམ་ བོ་ སྦེ་ # བ་ དམརཔོ་ འདི་ བསད་ ད་ ནུག

དེ་ལས་ # བུམོ་ འདི་ གིས་ # མོ་རའི་ ཨའི་ གིས་ # ག་ སླབ་ མི་ འདི་ # དམར་མཁནམ་ ལུ་ སླབ་ སྟེ་ # འབད་ བཅུག་ ནུག

དེ་ལས་ བ་ དམརཔོ་ འདི་ # འདི་འཕྲོ་ལས་ ར་ # ཁྱིམ་ དེ་ ནང་ གི་ བྱམོ་ ཅིག་ ལུ་ སྐྱེ་བ་ ལེན་ ཆི་ ནུག

དེ་ལས་ # ཉིནམ་ དག་པ་ཅིག་ གི་ རྒྱབ་ ལས་ # གཡུས་ དེ་ ནང་ གི་ ལོ་ལྟར་ གྱི་ ལྟདམོ་ སྦོམ་ ཅིག་ # སྟོན་ རན་ ནུག

ལྟདམོ་ དེ་ ནང་ # མཚོ་མོ་ མ་སྨད་ གཉིས་ # ཆུ་བཤལ་ རྐྱབ །

གོ་ལ་ ལེགས་ཤོམ་ གྱོན་ སྦེ་ འགྱོཝ་ ད་ # ལྷ་མོ་ ལུ་ # སྲནམ་ བྱེ་ གང་ # སྤང་ ནང་ གཏོར་བཞག་ ཞིནམ་ལས་ # སྲནམ་ འདི་ ཚུ་ ག་ར་ # བསྒྲོམ་བཞག་ ཟེར་ སླབ་ སྦེ་ ཡར་ སོ་ ནུག

དེ་ལས་ # ལྷ་མོ་ སྲནམ་ བསྒྲོམས་སྡོདཔ་ ད་ # མོ་ར་ གི་ ཨའི་ # བྱམོ་ ལུ་ སྐྱེ་བ་ ལེན་ མི་ འདི་ འོངས་ སྦེ་ # སྲནམ་ བྱེ་ གངམ་ འདི་ # ཡུདཔ་ཐེངས་ཅིག་ ལུ་ # བསྒྲོམས་བྱིན་ སྦེ་ # བུམོ་ ཁྱོད་ར་ ཡང་ # ལྟདམོ་ བལྟ་ བར་ སོང་ ། # སྲནམ་ འདི་ ཡང་ # གྱལ་བཤལ་ རྐྱབ་ སྟེ་ བཏང་ སྦེ་ ཤོག་ ཟེར་ སླབ་ ནུག

ལྷ་མོ་ གིས་ ལྟདམོ་ བལྟ་ བར་ འགྱོ་ ནིའི་ # གོ་ལ་ མེད་ ཟེར་ སླབཔ་ ད་ # བྱམོ་ གིས་ # ཁྱོད་ར་ # ཨེ་ཁུག་ འོག་ གི་ རྡོ་ལེབ་ འདི་ ཡར་ ལྷོག་ སྟེ་ # བལྟ་ ཟེར་ སླབ་ ནུག

བུམོ་ འདི་ གིས་ # ཡར་ ལྷོག་ སྟེ་ ལྟཝ་ ད་ # གོས་ཆེན་ གྱི་ སྟོད་གོ ། # གོས་ཆེན་ གྱི་ དཀྱི་ར་ ཚུ་ མཐོངམ་ ལས་ # ལྷ་མོ་ གིས་ # དེ་ ཚུ་ གྱོན་ སྦེ་ # སྲནམ་ བྱེ་ གངམ་ འདི་ ཡང་ ལྟོ་ར་ ནང་ བཅིངས་འབག་ སྦེ་ # ལྟདམོ་ བལྟ་ བར་ ཡར་ སོ་ ནུག

ཉིན་མར་ # ལྟདམོ་ བལྟ་ སྦེ་ # ཕྱི་རུ་ ལོག་ འོངམ་ ད་ # སྲནམ་ འདི་ ཡང་ # གྱལ་བཤལ་ རྐྱབ་ སྟེ་ བཏང་བཞག་ སྦེ་ # མཚོ་མོ་ མ་སྨད་ གཉིས་ ལོག་ མ་ ལྷོདཔ་ ལས་ # མོ་ ཁྱིམ་ ནང་ ལོག་ ལྷོདཔ་སྦེ་ འོངས་ ནུག

ལྷ་མོ་ ཁྱིམ་ ནང་ གཡོག་ལཱ་ འབད་ སྡོདཔ་ ད་ # མཚོ་མོ་ མ་སྨད་ གཉིས་ # སྲནམ་ གྱལ་བཤལ་ གཏང་ མི་ # བུམོ་ དེ་ ར་ ལེགས་ པས་ ཟེར་ # བློ་སླབ་ ཅི་ ར་ འོང་ དེས་ ཟེར་ ཨིན་ མས །

དོ་རུང་ # དེ་ གི་ ནངས་པ་ ཡང་ # ལྟདམོ་ བལྟ་ བར་ # མཚོ་མོ་ མ་སྨད་ གཉིས་ ཀྱིས་ # ཧེ་མ་ འགྱོ་ # ལྷ་མོ་ གིས་ རྟིང་ ལས་ ཁ་ཙ་ བཟུམ་སྦེ་ ར་ བཟོ་ སྟེ་ འགྱོཝ་ ལས་ # མོ་ ཉིནམ་ གཅིག་ ལས་ ཉིནམ་ གཅིག་ བཟང་ཐོན་ ཏེ་ # ཉིནམ་ གསུམ་ འབདཝ་ད་ # བུམོ་ ལྷ་མོ་ འདི་ # གཡུས་ དེ་ ནང་ གི་ རྒྱལ་པོའི་སྲས་ འདི་ གིས་ # བཙུནམོ་ སྦེ་ ཁྱིད་ ཡར་ སོ་ ནུག # དེ་ལས་ # རྒྱལ་པོའི་སྲས་ ཐུགས་ ག་ཅི་དེ་ མཉེས་ ཏེ་ # ལོ་རྒྱུས་ ཚུ་ འདྲིཝ་ ད་ # མོ་ གིས་ ཧེ་མ་ གི་ ལོ་རྒྱུས་ ཚུ་ # ག་ར་ དྭངས་འཕྲོས་འཕྲོས་ སྦེ་ # རྒྱལ་སྲས་ ལུ་ ཞུ་ ནུག # དེ་ལས་ # རྒྱལ་སྲས་ ཀྱིས་ # དེ་འབདན་ # དང་པ་ ར་ ང་བཅས་ གཉིས་ # ཁྱོད་ ཀྱི་ ཨའི་ ལེན་ པར་ འགྱོ་ གེ་ ཟེར་ གསུངས་ ཏེ་ # ལྷ་མོ་ གི་ ཁྱིམ་ ནང་ བྱོན་ ཞིནམ་ལས་ # མོ་ གི་ ཨའི་ གི་ སྐྱེཝ་ # བྱམོ་ འདི་ ཙེའུ་ ནང་ འདེགས་ སྦེ་ # ཕྱག་ཞུ་ མི་ ཅིག་ ལུ་ བཀལ་ # མོ་ར་ དང་ # རྒྱལ་སྲས་ ཆིབས་ གུ་ འཆིབ ། # མཚོ་མོ་ མ་སྨད་ གཉིས་ # འཇར་རོགས་ སྦེ་ ཁྱིད་འོངས་ ཏེ་ # རྒྱལ་པོའི་ ཕག་རྫིམོ་ སྦེ་ # བཙུགས་བཞག་ ནུག་ གོ ། ། །

ལྟོ་ཚང་ བུ་ དྲུག

ཧེ་མ་ # གཡུས་ཚན་ ཆུང་ཀུ་ ཅིག་ ནང་ # དྲུང་འཚོའི་ བུ་ ཅིག་ # རྩིས་པའི་ བུ་ ཅིག་ # ལྷ་བྲིས་པའི་ བུ་ ཅིག་ # སྤྱང་ཀའི་ བུ་ ཅིག་ # ཤིང་བཟོ་བོའི་ བུ་ ཅིག་ # རྡོ་བཟོ་བོའི་ བུ་ ཅིག་ བཅས་ # ཁོང་ བུ་ དྲུག་ # ལྟོ་ཚང་ བསྡོམས་ ཏེ་ ཡོདཔ་ ཨིན་ མས །

ཉིནམ་ ཅིག་ འབདཝ་ད་ # ཁོང་ དྲུགཔོ་ ཆ་ ར་ # གཡུས་ གཞན་ ཁ་ ལས་ ཕར་ # བཤལ་ བར་ འགྱོ་ ནི་ གི་ བསྟུན་གྲོས་ འབད་ ནུག

ཁོང་ དྲུག་ ལུངམ་ ཅིག་ ནང་ ལྷོདཔ་ ད་ # མི་ རེ་ གིས་ ཤིང་ རེ་ བཙུགས་བཞག་ ཞིནམ་ལས་ # ཁོང་ བཤལ་ བར་ # ས་གནས་ ག་ཏེ་ འགྱོ་ རུང་ # ལོ་ གསུམ་ གྱི་ རྒྱབ་ ལས་ # ཉིནམ་ དེ་ ཁར་ # ཤིང་ བཙུགས་ ས་ དེ་ ནང་ # ལོག་ འཛོམ་ དགོཔ་ སྦེ་ # ཁ་ཚིག་ བཟོ་བཞག་ སྟེ་ ཡར་ སོ་ ནུག

ལོ་ གསུམ་ སོང་ བའི་ ཉིནམ་ དེ་ ཁར་ # ལྟོ་ཚང་ ཁོང་ ལྔ་ # ལོག་ ལྷོད་ རུང་ # སྤྱང་ཀའི་ བུ་ དེ་ # ལོག་ མ་ ལྷོདཔ་ ཨིན་ མས །

དེ་ལས་ # རྩིས་པའི་ བུ་ དེ་ གིས་ # ས་རིས་ བསྒྱུར་ ཏེ་ ལྟཝ་ ད་ # སྤྱང་ཀའི་ བུ་ དེ་ # རྡོ་ ཅིག་ གི་ འོག་ ལུ་ ཨེབ་ སྟེ་ འདུག་ ཟེར་ # རྩིས་ ནང་ ཐོན་ ནུག

ཁོང་ ལྔཔོ་ ཆ་ ར་ # འཚོལ་ བར་ འགྱོ་ བའི་ བསྒང་ # སྤྱང་ཀའི་ བུ་ དེ་ # རྡོ་ སྦོམ་ ཅིག་ གི་ འོག་ ལུ་ ཡོད་ མི་ འདི་ # རྡོ་བཟོ་བོའི་ བུ་ དེ་ གིས་ # རྡོ་ སྦོམ་ འདི་ དཀྲུམས་ ཏེ་ # བཏོན་ ད་ ནུག

དྲུང་འཚོའི་ བུ་ དེ་ གིས་ # ཤིཝ་ ལོངས་ པའི་ སྨན་ བྱིནམ་ ཅིག་ # སྤྱང་ཀའི་ བུ་ དེ་ དྲནམ་ ལྷོད་ དེ་ # ཆ་རོགས་ ཚུ་ ལུ་ # དེ་སྦེ་ སླབ་ ནུག

ང་ # བཤལ་ འགྱོ་ ས་ ལུ་ # ཨམ་སྲུ་ འཇའ་རིསམོ་ ཅིག་ ཐོབ་ སྟེ་ # མོ་ དང་ དགའ་སྤྲོ་ བཏོན་ སྡོད་ པའི་ བར་ ན་ ར་ # རྒྱལཔོ་ གིས་ # ངེའི་ ཨམ་སྲུ་ ཡང་ འཕྱོག་ # ང་ར་ ཡང་ # བཟོ་ལྟ་ འ་ནེ་སྦེ་ # བཟོ་ ད་ ཡི་ ཟེར་ སླབ་ ནུག

དེ་ལས་ # ཁོང་ དྲུག་ བསྟུན་གྲོས་ རྐྱབ་ སྟེ་ # ཨམ་སྲུ་ དེ་ # ལོག་ ལེན་ པར་ འགྱོ་ ནི་ སྦེ་ # ཤིང་བཟོ་བོའི་ བུ་ དེ་ གིས་ # ཤིང་ གི་ བྱ་ འཕུར་ བཏུབ་ མི་ ཅིག་ བཟོ །

དེ་ ལུ་ # ལྷ་བྲིས་པའི་ བུ་ དེ་ གིས་ # ཚོན་ ཅིག་ ཡང་ བཏང་ སྦེ་ # ཁོང་ དྲུགཔོ་ ཆ་ ར་ # བྱ་ དེ་ གི་ ནང་ ན་ འཛུལ་ ཏེ་ # སྤྱང་ཀའི་ བུ་ གི་ ཨམ་སྲུ་ འཕྱོག་ མི་ # རྒྱལ་པོའི་ ཕོ་བྲང་ ཁ་ཐུག་ སོང་ ནུག

བྱ་ དེ་ གིས་ # ཕོ་བྲང་ སྐོར་ར་ རྐྱབ་ ཅི་ ར་ # སྡོད་སྡོད་ པའི་ བར་ ན་ # རྒྱལཔོ་ གིས་ གཟིགས་ ཏེ་ # ད་རིས་ # ངེའི་ ཕོ་བྲང་ པད་སྐོར་ རྐྱབ་ ཅི་ ར་ འཕུར་ མིའི་ བྱ་ འདི་ # ནམ་ཡང་ མ་ མཐོང་ པའི་ བྱ་ # གཞན་དང་མ་འདྲཝ་ ཅིག་ ཨིན་ མས །

བཙུནམོ་ ཁྱོད་ ཀྱིས་ # ཕོ་བྲང་ ཐོག་ཁ་ ལུ་ སོང་ ཞིནམ་ལས་ # བསང་ ཅིག་ གཏང་ ཟེར་ གསུངསམ་ ལས་ # བཙུནམོ་ བསང་ གཏང་ པར་ འོངམ་ ད་ ལུ་ # བྱ་ དེ་ གིས་ # འཐུ་ སྟེ་ འབག་ ཡར་ སོ་ ནུག

ལོག་སྟེ་ # ཁོང་རའི་ གཡུས་ཁར་ ལྷོདཔ་ ད་ # བུམོ་ དེ་ # གནམ་མེད་ས་མེད་ # འཇའ་རིསམོ་ ཡོད་ ནི་ འདི་གིས་ # ལྟོ་ཚང་ ག་ར་ སེམས་ཤོར་ ཏེ་ # གཅིག་ གིས་ འབདན་ # གཅིག་ ལུ་ དགོ་ ཟེར་ # ཁ་ མ་ འཆམས་ པར་ འཐབ་སྡོདཔ་ ད་ # དོན་དག་ གཙོ་བོ་ ར་ # ཨམ་སྲུ་ དེ་ གི་ ཞོར་ཁ་ལས་ ཨིན་ མས །

དེ་བ་འདི་

# ཨམ་སྲུ་ དེ་ མེདཔ་ བཟོ་ བ་ ཅིན་ # དྲག་ ནི་ མས་ མནོ་ སྟེ་ # ཨམ་སྲུ་ དེ་ བསད་བཏང་ ད་ ནུག

ཤུལ་མ་ # དེའི་ སྐོར་ལས་ # རྒྱལཔོ་ གིས་ མཁྱེན་ ཏེ་ # ཁོང་ ལྟོ་ཚང་ དྲུགཔོ་ ཆ་ ར་ # རྒྱལཔོ་ གིས་ ཁྲིམས་ བཏང་ སྟེ་ བསད་ ད་ ནུག

དེ་འབད་ནི་འདི་གིས་ # ད་ལྟོའི་ བར་ ན་ ཡང་ # ཕོ་ དྲུག་ བྱེས་ མི་ འཁོར་ > ཟེར་ # ཕོ་རྒྱས་ དྲུག་ གཅིག་ཁར་ བསྡོམས་ ཏེ་ # འགྱོ་ མི་ བཏུབ་ ཟེར་ བའི་ གཏམ་ འདི་ ཡང་ # འ་ནཱི་ ཁ་ ལས་ ཐོན་ ནུག་ ཟེར་ ཞུ་ ནི་ ཨིན་ ལགས ། ། ། །

ཨ་ཞང་ འདོད་པ་ཅན །

དང་ཕུ་དིང་ཕུ་ # གཡུས་ཚན་ ཅིག་ ནང་ # ཨ་ཞང་ ཅིག་ དང་ # ཚ་བོ་ ཅིག་ ཡོདཔ་ མས །

ཨ་ཞང་ འདི་ # ཕྱུགཔོ་ སྦེ་ # ནོར་སེམས་ཅན་ ཡང་ # ལེ་ཤ་ ཡོདཔ་ ཨིན་ མས །

ཚ་བོ་ དེ་ ལུ་ # བ་ གཅིག་ མ་གཏོགས་ # གཞན་ ག་ནི་ཡང་ མེདཔ་ མ་ཚད་ # སྡོད་ ས་ ཡང་ # ཨ་ཞང་ གི་ ཁྱིམ་ གྱི་ སྒོ་ཁ་ ལུ་ # སུག་མ་ གིས་ བཟོ་བཟོ་ བའི་ སྦ་སྒོར་ ཅིག་ ནང་ # སྡོད་ དོ་ ཡོདཔ་ ཨིན་ མས ། ཉིནམ་ ཅིག་ ཚ་བོ་ དེ་ # རོགས་ ཀྱི་ ལཱ་ སར་ འགྱོ་ ནི་ འབདཝ་ད་ # ཁོ་ གི་ བ་ འདི་ ཡང་ # ཨ་ཞང་ གི་ ནོར་ ཚུ་ དང་ གཅིག་ཁར་ # བཞག་ གནང་ ཟེར་ སླབ་སླབཔ་ མས །

ཨ་ཞང་ གིས་ # བཞག་ ནི་ གི་ ཐད་ཁར་ ལྷོདཔ་ ད་ # བཞག་ ནི་ ར་ རྨམ ། # ལྟ་མ # ཁྱོད་ ཀྱི་ བ་ འདི་ # འབྱང་ ད་ པ་ ཅིན་ # ང་ ལུ་ མ་ སླབ་ སྨ་རེ་ ཟེར་ སླབ་ ནུག

ཚ་བོ་ འདི་ གིས་ # ཁྱོད་ ཀྱི་ ནོར་ ལེ་ཤ་ གི་ སྦུག་ ལས་ # ངེའི་ བ་ གཅིག་ འདི་ # མི་ འབྱངམ་ འོང་ མེན་ན་ ཟེར་ # སླབ་ སྦེ་ ཡར་ སོ་ ནུག

ཚ་བོ་ དེ་ # ལཱ་ སར་ རྒྱབ་ཐལཝ་ ཅིག་ # ཨ་ཞང་ གིས་ # ཚ་བོ་ དེ་ གི་ བ་ དེ་ བསད ། # ཀོཝ་ འདི་ # ཁྱིམ་ གྱི་ ཐོག་ཁར་ བཀལ་ སྦེ་ བཞག་ ད་ ནུག # ཕྱི་རུ་ # ཚ་བོ་ # ལཱ་ ས་ ལས་ ལོག་ ལྷོད་ དེ་ # ཨ་ཞང་ ལུ་ # ངེ་གི་ བ་ ག་ཏེ་ ཡོད་ ཟེར་ འདྲིཝ་ ད་ # ཨ་ཞང་ གིས་ # ཁྱོད་ ཀྱི་ བ་ འདི་ # འཕརཝ་ གིས་ ཟ་ སྟེ་ # ཀོཝ་ རྐྱངམ་གཅིག་ ལས་ # མ་ ལུས་ པས་ ཟེར་ སླབ་ ནུག

ཚ་བོ་ གིས་ # ཨ་ཞང་ ཤོབ་ རྐྱབ་ འདྲས་ མནོ་ སྟེ་ # པགས་ཀོ་ དེ་ ཡོད་ རུང་ # འབག་ཤོག་ ཟེར་ སླབཔ་ ད་ # ཨ་ཞང་ གིས་ # ཐོག་ཁར་ བཀལ་བཞག་ ཡོད །

ཁྱོད་ར་ འཐུ་ ཆེ་ ཟེར་ སླབ་ ནུག # དེ་ལས་ # ཚ་བོ་ འདི་ གིས་ # འཐུ་ བར་ འགྱོཝ་ ད་ # དོན་ལས་ར་ # ཁོ་རའི་ བ་ གི་ པགས་ཀོ་ ཨིན་ མས ལོ །

ཁོ་ དབུགས་ འགམ་ པའི་ ཤུགས་ཀྱིས་ # ཀོཝ་ འདི་ འཐུ་ སྦེ་ # འབག་ ཡར་ སོ་ ནུག

ཚ་བོ་ འདི་ # ག་ཏེ་ འགྱོཝ་ ཟེར་ ཡང་ མེད་ པར་ # དེ་སྦེ་ ར་ འགྱོ་ བའི་ ལམ་ ཁར་ # ཤིང་ ཅིག་ གུ་ # འཛེགས་སྡོད་ དགོ་ མནོ་ ཆི་ ནུག

ཀོཝ་ འདི་ ཡང་ འབག་ སྦེ་ # ཤིང་ ཅིག་ གུ་ འཛེགས་སྡོདཔ་ ད་ # ཨརཝ་ གསུམ་ འོངས་ སྦེ་ # ཤིང་ འདི་ གི་ རྩ་བར་ སྡོད་ དེ་ # ཨརཝ་བརྐུ་བརྐུ་བའི་ ཅ་ལ་ ཚུ་ བགོ་བཤའ་ རྐྱབ་ ནི་ འབད་ དེས་ ཟེར་ ཨིན་ མས །

ཁོ་ གིས་ # ཤིང་ མགུ་ ལས་ མར་ # ནོར་ གྱི་ པགས་ཀོ་ འདི་ # བཀོ་གཏངམ་ ད་ # ཨརཝ་ གསུམ་ པོ་ # རྣམ་རྟོག་ ར་ ལངས་ ཏེ་ # ཁོང་ ཚུ་ # བདའ་ མི་ ཐོན་འོངས་ ནུག་ ཟེར་ # ཅ་ལ་ ཚུ་ ཡང་ ག་ར་ # འདི་ ཁར་ བཀོ་བཞག་ སྦེ་ བྱོག་ ཡར་ སོ་ ནུག

དེ་ལས་ # ཁོ་ གིས་ # ཤིང་ མགུ་ ལས་ མར་ བབས་ སྦེ་ # ཅ་ལ་ ཚུ་ འབག་ སྟེ་ # ཁྱིམ་ ནང་ ལོག་ ཡར་ སོ་ ནུག

ཨ་ཞང་ གིས་ # ཅ་ལ་ ཚུ་ མཐོངམ་ ད་ # དོ་རུང་ ཕྲག་དོག་ ལངས་ ཏེ་ # དབའི་ # ཚ་བོ་ ཁྱོད་ ཀྱིས་ # ཅ་ལ་ ཚུ་ # ག་དེ་སྦེ་ ཐོབ་ཐོབཔ་ སྨོ་ ཟེར་ དྲིས་ ནུག

ཚ་བོ་ གིས་ ཡང་ # ཨང་ཞང་ ལུ་ # ལན་ འཇལ་ ནིའི་ གནས་སྐབས་ ཅིག་ མཐོང་ སྟེ་ # དེ་སྦེ་ སླབ་ ནུག # ཨ་ཞང་ # ང་ ལུ་ # བ་ གཅིག་ གི་ པགས་ཀོ་ ལས་ བརྒལ་ མེད་ ནི་ འདི་གིས་ # ཅ་ལ་ ཨ་ཙི་ཅིག་ ལས་ བརྒལ་ མ་ ཐོབ །

ནོར་ ལེ་ཤ་ གི་ པགས་ཀོ་ བཙོང་ ནི་ ཡོད་ པ་ ཅིན་ # ཅ་ལ་ འདི་ བ་ ལེགསཔ་ # ལེ་ཤ་ འཐོབ་ ནི་ ཨིན་ མས ཟེར་ སླབ་སླབཔ་ མས །

དེ་ལས་ # ཨ་ཞང་ གིས་ # པགས་ཀོ་ ཚུ་ བཙོང་ ས་ ག་ཏེ་ འདུག

ག་དེ་སྦེ་ ར་ # འབད་ དགོཔ་ འདུག་ གོ་ ཟེར་ འདྲིཝ་ ད་ # ཚ་བོ་ གིས་ # ཁྱོད་ར་ # པགས་ཀོ་ ཚུ་ འབག་ སྟེ་ # ཤིང་ གུ་ འཛེགས་ སྦེ་ སྡོད་ ཞིནམ་ལས་ # ཤིང་ འདི་ གི་ རྩ་བར་ # མི་ ག་ འོང་ མི་ དེ་ ལུ་ # པགས་ཀོ་ འདི་ # བཀོ་གཏང་ དགོ་ པས་ ཟེར་ སླབ་ ནུག

དེ་ལས་ # ཨ་ཞང་ འདི་ # ཚ་བོ་ གིས་ སླབ་ དོ་ བཟུམ་ སྦེ་ ཁོ་ར་ གི་ ནོར་ ཁལ་གཅིགཔོ་ འདི་ བསད །

པགས་ཀོ་ དོ་ ཅིག་ འབག་ སྟེ་ # ཤིང་ གུ་ འཛེགས་སྡོདཔ་ ད་ # དོ་ འབག་ མི་ དག་པ་ཅིག་ འོངས་ ཏེ་ # ཤིང་ དེ་ གི་ རྩ་བར་ # ངལ་འཚོ་ སྡོདཔ་ ད་ # པགས་ཀོ་ འདི་ # བཀོ་བཏང་བཏངམ་ མས །

དེ་ལས་ # མི་ ཚུ་ ག་ར་ རུབ་ སྟེ་ # ཨ་ཞང་ འདི་ # བཟུང་ ཞིནམ་ལས་ # ཞག་ཞག་ར་ བརྡུངས་བཏང་ ད་ ནུག

ཨ་ཞང་ འདི་ # ཚ་བོ་ གིས་ # མགོ་སྐོར་ རྐྱབ་ ཨིནམ་ ཤེས་ ཏེ་ # ཁྱིམ་ ནང་ ལོག་ སོང་ ཞིན་ན་ # སླབ་ ལོང་ བཅའ་ ལོང་ ག་ནི་ཡང་ མེད་ པར་ # ཚ་བོ་ འདི་ # སྒྲོམ་ ཅུང་ ནང་ བཙུགས །

ནང་ ན་ ཆུ་ མ་ ཐལཝ་སྦེ་ བཟོ་ ཞིནམ་ལས་ # ཆུ་ ནང་ བཀོ་བཏང་ ད་ ནུག

སྒྲོམ་ ཅུང་ ནང་ ན་ # ཆུ་ མ་ ཐལ་ ནི་ འདི་གིས་ # ཆུའི་ ཁ་ ལས་ ཕར་ ལྡིངས་ སྦེ་ # འབག་འགྱོཝ་ ད་ ལུ་ # དོམ་ ཅིག་ # ཆུའི་ མཐའ་མ་ ལས་ འོངམ་ ཁ་ཐུག་རྐྱབ་ སྟེ་ # དོམ་ གྱིས་ སྒྲོམ་ འདི་ བཟུང་ སྦེ་ ཁ་ཕྱེས་བཏང་ ནུག

དེ་ལས་ # ཚ་བོ་ འདི་ # སྒྲོམ་ ནང་ ལས་ ཐོན་ ཞིནམ་ལས་ # དོམ་ དང་ གཅིག་ཁར་ # ལགཔ་ མཐུད་ སྦེ་ སྡོདཔ་ ད་ # མི་ གཅིག་ # ལུང་སེར་མའི་ གོ་ ཅིག་ གྱོན །

རྟ་ཕོ་ཆེན་ ཅིག་ གུ་ བཞོན །

དཔའ་རྟགས་ ཅིག་ བཏགས་ སྦེ་ འགྱོ་ མི་ ཅིག་ གིས་ མཐོང་ ནུག

མི་ འདི་ ཡ་མཚན་ཆེ་ སྟེ་ # དབའི་ # ཁྱོད་ དོམ་ དང་ གཅིག་ཁར་ # ག་ཅི་ འབདཝ་ ཟེར་ དྲིས་དྲིསཝ་ མས །

ཚ་བོ་ དེ་ གིས་ # དོམ་ འདི་ དང་ གཅིག་ཁར་ # ལགཔ་ མཐུད་ དེ་ སྡོདཔ་ ད་ # དོམ་ གྱི་ མཆན་ལོགས་ འོག་ ལས་ # གསེར་ཀྲམ་ འཐོནམ་ ཨིན་ ཟེར་ སླབ་སླབཔ་ མས །

མི་ འདི་ # དོན་ལས་ར་ ཨིནམ་ འདྲས་ མནོ་ སྟེ་ # ཁྱོད་ ཀྱི་ དོམ་ དང་ # ངེའི་ རྟ་ དང་ ཅ་ལ་ ཚུ་ # སོར་ ན་ ཟེར་ སླབ་སླབཔ་ མས །

ཁོ་ གིས་ ཡང་ བཏུབ་ ཟེར་ སླབ་ སྦེ་ # གོ་ལ་ དང་ ཅ་ལ་ ཚུ་ ག་ར་ སོར་ སྦེ་ # མི་ འདི་ གི་ ལགཔ་ # དོམ་ གྱི་ ལགཔ་ དང་ གཅིག་ཁར་ སྦྲགས་ ཏེ་ བསྡམས་བཞག་ སྦེ་ # ཚ་བོ་ དེ་ # དེ་ ནང་ ལས་ རྟ་ གུ་ བཞོན་ སྦེ་ ལོག་ སོ་ ནུག

ཚ་བོ་ འདི་ # གཟབ་སྤྲོས་ རྡིག་ སྟེ་ # ལོག་ ཁྱིམ་ ནང་ ལྷོདཔ་ ད་ # ཨ་ཞང་ གིས་ # དབའི་ # མི་ ཆུ་ ནང་ བསྐྱལ་བཏང་ རུང་ # དོ་རུང་ ལོག་ ཐོན་འོངས་ ནུག་ ཟེར་ སླབ་སླབཔ་ མས །

ཚ་བོ་ གིས་ # ཨ་ཞང་ གིས་ # ང་ ཆུ་ ནང་ བསྐྱལ་ ཏེ་ བཀའ་དྲིན་ ར་ ཆེ་ ཡི ། # ཆུ་ ནང་ ལུ་ # ང་བཅས་རའི་ # ཧེ་མ་ ཤི་ མི་ གི་ ཕམ་ དང་ གཉེན་ཉེཝ་ ཚུ་ # གནམ་མེད་ས་མེད་ ཕྱུགཔོ་ ཐལ་ ཏེ་ # མར་ སྡོད་ ནུག

ང་ ལུ་ # རྟ་ འདི་ དང་ གོ ། # དཔའ་རྟགས་ ཚུ་ ལམ་འཇུག་ རྐྱབ་ བྱིན་ དེས །

ཟོང་ཆ་ དོ་ དང་ # གཉེར་ཚང་ ཚུ་ འབག་ ཟེར་ སླབ་ དེས །

ང་ མི་ ཕུད་རྡོག་ གཅིག་ ལུ་ # དགོཔ་ མེད་ ཟེར་ སླབ་ སྟེ་ མ་ ལེན །

ཨ་ཞང་ ཁྱོད་ར་ ལྷོད་ པ་ ཅིན་ # འདི་ ལས་ ལྷག་ སྟེ་ # འཐོབ་ ནི་ མས་ ཟེར་ སླབ་སླབཔ་ མས །

ཨ་ཞང་ སེམས་ཤོར་ ཏེ་ # ཁོང་ འབད་སར་ ག་དེ་སྦེ་ # འགྱོ་ དགོ་ པས་ ག་ ཟེར་ འདྲིཝ་ ད་ # ཨ་ཞང་ ཁྱོད་ ཀྱིས་ # ང་ གཏང་ དོ་ བཟུམ་སྦེ་ ར་ # འགྱོ་ དགོ་ པས་ ཟེར་ སླབ་བྱིན་ ནུག

དེ་ལས་ # ཨ་ཞང་ གིས་ # དེ་སྦེ་ ར་ ཨིན་ པ་ ཅིན་ # ང་ ཡང་ སྒྲོམ་ ནང་ ལུ་ # བཙུགས་གཏང་ གནང་ ཟེར་ སླབ་སླབཔ་ མས །

ཚ་བོ་ གིས་ # ཨ་ཞང་ ཆུ་ ནང་ བསྐྱལ་ ནིའི་ སྒྲོམ་ ནང་ ན་ ལུ་ # ཆུ་ འཛུལ་ བཏུབཔ་ བཟོ་ ཞིནམ་ལས་ # ཨ་ཞང་ འདི་ ནང་ བཙུགས་ སྦེ་ # ཆུ་ ནང་ བསྐྱལ་བཏང་ ད་ ནུག

ཡུདཔ་ཅིག་ཁ་ལས་ # སྒྲོམ་ ནང་ ན་ ཆུ་ འཛུལ་ ཏེ་ # ཆུའི་ གཤམ་ ལུ་ ཐིམ་ སྦེ་ # ཨ་ཞང་ ཤི་ སོ་ ནུག

དེ་ལས་ # ཨ་ཞང་ གི་ ཤུལ་ འདི་ ཚུ་ ག་ར་ # ཚ་བོ་ དེ་ གིས་ # བང་བཏབ་ སྟེ་ སྡོད་ ནུག་ གོ ། ། །

བུ་ རྩ་རྒས །

ཧེ་མ་ # གཡུས་ཚན་ ཆུང་ཀུ་ ཅིག་ ནང་ # ཨམ་ ཅིག་ ལུ་ # བུ་ གཉིས་ ཡོདཔ་ མས །

བུ་ སྦོམ་ཤོས་ དེ་ # སེམས་ སྤྱང་དྲགས་ # ངར་ཡེང་ཡེ་ སྦེ་ ཡོདཔ་ མས །

ཁོ་ གི་ མིང་ ལུ་ # སྤྱང་སྤྲུ་ ཟེར་ སླབ་ དོ་ ཡོདཔ་ མས །

བུ་ ཆུང་ཤོསམ་ དེ་ # མནོ་རྒྱ་ ཆུང་སུ་ཅིག་ སྦེ་ # ཡོད་ ནི་ འདི་གིས་ # ཁོ་ གི་ མིང་ ཡང་ # རྩ་རྒས་ ཟེར་ སླབ་ དོ་ ཡོདཔ་ ཨིན་ མས །

བུ་ རྒས་ཤོསམ་ སྤྱང་སྤྲུ་ དེ་ # བྱཝ་ ཡང་ ཧེ་མ་ འོང་ ནི་ འདི་གིས་ # ཉིན་མར་ ཉིན་མར་ # ཤིང་ འཐུ་ བ་ ར་ འགྱོ་ དོ་ ཡོདཔ་ མས །

བུ་ ཆུང་ཤོསམ་ # ལོ་ན་ ཡང་ # ཆུང་ ནི་ འདི་གིས་ # ཨའི་ གི་ ཆ་རོགས་ སྦེ་ # ཁྱིམ་ ནང་ ར་ སྡོད་ དོ་ ཡོདཔ་ མས །

ནམ་ཅིག་འབདཝ་ད་ # ཕོ་རྒནམ་ སྤྱང་སྤྲུ་ ན་ སྟེ་ # ཐབ་ཤིང་ ལེན་ པར་ འགྱོ་ མ་ ཚུགས་ པར་ # ཨའི་ གིས་ # བུ་ རྩ་རྒས་ ལུ་ སླབ་སླབཔ་ མས །

དབའི་ # རྩ་རྒས་ # ཁྱོད་ ད་ལྟོ་ ཚུན་ཚོད་ # ཐབ་ཤིང་ ལེན་ པར་ མ་ འགྱོ་ སྨོ །

ད་རིས་ # ཁྱོད་ འགྱོ་ དགོ་ ནི་ མས །

ག་ཅི་སྦེ་ སྨོ་ ཟེར་བ་ཅིན་ # ཕོ་རྒནམ་ ན་ སྟེ་ མ་ དྲག་ པས ། # ཁྱོད་ སོང་ སྨ་རེ་ ཟེར་ སླབ་ ནུག

ཁོ་ ཚལ་མ་ ནང་ འགྱོ་ དགོ་ མནོ་ སྟེ་ # ཨའི་ གིས་ སླབ་ ཚརཝ་ ཅིག་ # སེམས་དགའ་ སྟེ་ # འེང་འེ་ ཨའི་ ཟེར་ སླབ་ སྦེ་ # སྟ་རི་ དང་ ཐགཔ་ འབག་ སྦེ་ # ཚ་ངེར་བཏོན་ ཏེ་ ར་ ཡར་ སོ་ ནུག

ནགས་ཚལ་ སྦོམ་ ཅིག་ གི་ སྦུག་ན་ སོང་ སྟེ་ # ཐབ་ཤིང་ བཏོག་ ནི་ འགོ་བཙུགས་ ནུག

ཤིང་ བཏོག་སྡོད་ པའི་ བར་ ན་ # ཁོ་ གི་ སྦོ་ལོགས་ཁ་ ལས་ # ཀ་ཤ་ ཅིག་ གིས་ # ཧོང་ ཧོང་ ཟེར་ སྐད་ རྐྱབ་ ནུག

ཁོ་ ཤིང་ གི་ རྒྱབ་ཁ་ ལས་ # གཡིབས་ སྦེ་ རྡོ་ ཅིག་ འཐུ་ སྟེ་ # ཀ་ཤའི་ མགུ་ཏོ་ གུ་ བླུགས་བྱིན་ ནུག

ཀ་ཤ་ འདི་ # ཤི་ སོམ་ ལས་ # ཁོ་ གནམ་མེད་ས་མེད་ སེམས་དགའ་ སྟེ་ # ཐབ་ཤིང་ ཡང་ བཀོ་བཞག་ སྦེ་ # ཀ་ཤ་ གི་ ཤ་ འབག་ སྟེ་ # ཁྱིམ་ ནང་ ལོག་ སོ་ ནུག

ཁྱིམ་ ནང་ ལྷོདཔ་ ད་

ཁོ་ གིས་ # ཀ་ཤ་ གི་ ཤ་ འདི་ # ཨའི་ ལུ་ སྟོནམ་ ད་ # ཨའི་ གིས་ # ངེའི་ རྩ་རྒས་ འདི་ ར་ དྲག་ པས །

ཕོ་རྒནམ་ ལུ་ # ཤ་སྨན་ ཅིག་ # བཟོ་ བྱིན་ དགོ་ པས་ མནོཝ་ ད་ # ཀྲིག་ཀྲི་ ར་ བཏང་ ནུག

ཁྱོད་ ཀྱིས་ # ཀ་ཤ་ འདི་ # ག་དེ་སྦེ་ ཐོབ་ ཅི་ ཟེར་ དྲིས་ ནུག

རྩ་རྒས་ ཀྱིས་ # ཀ་ཤ་ ཐོབ་ པ་ འདི་ # འཇམ་ ར་ འཇམ་ པས །

ང་ གིས་ སྟོན་བྱིན་ གེ་ ཨའི་ # ང་ དང་ གཅིག་ཁར་ འགྱོ་ གེ་ ཟེར་ སླབ་ ནུག

ཨའི་ གིས་ # བུའི་ ཁ་ ལུ་ ཉན་ ཏེ་ # བུ་ དང་ གཅིག་ཁར་ # ནགས་ཚལ་ ནང་ སོང་ ནུག

ནགས་ཚལ་ ནང་ ལྷོདཔ་ ད་ # རྩ་རྒས་ ཀྱིས་ # ཨའི་ ལུ་ # ཨའི་ ཁྱོད་ར་ # ཀ་ཤ་ བཟུམ་སྦེ་ སྡོད་ དེ་ # འ་ནཱི་ ཁར་ # ཧོང་ཧོང་ ཟེར་ སྐད་ རྐྱབ་ སྟེ་ # སྡོད་ ཟེར་ སླབ་སླབཔ་ མས །

ཨའི་ གིས་ # ཀ་ཤ་ བཟུམ་སྦེ་ སྐད་ རྐྱབ་ ད་ # བུ་ གིས་ # མགུ་ཏོ་ ཁར་ རྡོ་ བླུགས་བྱིན་ ཏེ་ # ཨའི་ ས་ ཁར་ གྱེལ་ སོ་ ནུག

རྩ་རྒས་ འདི་ # ག་ཅི་ འབད་ ནི་ ཨིནམ་ མ་ ཤེས་ པར་ # ཨའི་ ནདཔ་ འདི་ # འབག་ སྟེ་ ཁྱིམ་ ནང་ འགྱོ་ ནུག

ཁྱིམ་ ནང་ ལྷོདཔ་ ད་ # ཕོ་རྒནམ་ གིས་ # ཨའི་ ག་ཅི་ འབད་ ཡི་ ཟེར་ འདྲིཝ་ ད་ # ཁོ་ར་ གིས་ འབད་ མི་ ཚུ་ # ཕྲང་སྟེ་ ར་ སླབ་བྱིན་ ནུག

ཕོ་རྒནམ་ དབུགས་འགམ་ སྟེ་ # ཁྱོད་ བཟུམ་ མའི་ རྩ་རྒས་ # ག་ཏེ་ཡང་ མི་ འོང་ # ཨའི་ ནདཔ་ ར་ བཏོན་ ད་ ནུག་ ཟེར་ # ཨའི་ མལ་ཆ་ ནང་ ཧལ་བཞག་ སྦེ་ # ནུ་གཅུང་ ལུ་ # ཁྱོད་ ནཱ་ སྡོད་ ཞིནམ་ལས་ # ཨའི་ གི་ གདོང་ གུ་ # སྦྱངམ་ འཁོར་ མ་ བཅུག # ང་ གིས་ སྨན་ཁང་ ནང་ # སྨན་ ལེན་ པར་ འགྱོ་ གེ་ ཟེར་ # སླབ་ སྟེ་ ཡར་ སོ་ ནུག

དེ་ལས་ # ནུ་གཅུང་ འདི་ # ཨའི་ བལྟ་ སྟེ་ སྡོདཔ་ ད་ # ཨའི་ གི་ ལྷ་པ་ གུ་ # སྦྱངམ་ ཅིག་ ཆགས་ སར་ མཐོང་ སྟེ་ # སྦྱངམ་ ལུ་ # དབའི་ # མི་ འགྱོ་ ག་ ཟེར་ སླབ་ རུང་ # འགྱོ་ མ་ བཏུབ་ པས ། # དོ་རུང་ # སྐད་ ག་དེ་སྦེ་ རྐྱབ་ རུང་ # ཉན་ མ་ བཏུབཔ་ ལས་ # ཙིགཔ་ཟ་ སྟེ་ # སྟ་རི་ འབག་འོངས་ སྦེ་ # སྦྱངམ་ གུ་ བླུགས་བྱིནམ་ ད་ # སྦྱངམ་ འཕུར་ ཡར་སོང་ སྦེ་ # སྟ་རི་ སྦྱངམ་ གུ་ མ་ ཕོག་ པར་ # ཨའི་ གི་ ལྷ་པ་ གུ་ ཕོག་ སྟེ་ # ཨའི་ འདི་ ནང་ ར་ ཤི་ སོ་ ནུག

དེ་ གི་ དོན་དག་ འདི་ # ཞན་པ་ ལཱ་ བཀོལན ། # མཐའ་མར་ རང་ སྡུག་ > ཟེར་ # མ་ ལྕོགས་ པའི་ མི་ ལུ་ # རེ་བ་ སྦོམ་ བསྐྱེད་ ནི་ མི་ འོང་ # ཟེར་ བའི་ དོན་དག་ སྟོནམ་ ཨིན་ མས # ཟེར་ ཞུ་ ནི་ ཨིན་ ལགས ། །

ཨོ་ལ་ དང་ བག་བྲོ །

ཧེ་མ་ # ནགས་ཚལ་ སྦོམ་ ཅིག་ ནང་ # ཨོ་ལ་ ཅིག་ སྡོད་ ཡོདཔ་ མས །

ཉིནམ་ ཅིག་ འབདཝ་ད་ # ཨོ་ལ་ འདི་ # བྱ་བག་བྲོ་ གི་ བྱི་ཅུང་ ཟ་ བར་ སོང་སོངམ་ མས །

བག་བྲོ་ གིས་ # ཁྱོད་ ངེའི་ བྱི་ཅུང་ ཟ་ དགོ་ པ་ ཅིན་ # ཧེ་མ་ ར་ # ཁྱོད་ ཀྱི་ མཆོ་ཏོ་ གནགཔོ་ འདི་ # ལེགས་ཤོམ་ སྦེ་ ཆུ་འཁྱུ་ སྦེ་ ཤོག # དེ་ལས་འབདན་ # ངེའི་ བྱི་ཅུང་ འདི་ # བྱིན་ གེ་ ཟེར་ སླབ་ ནུག

དེ་ལས་ # ཨོ་ལ་ འདི་ # ཆུ་ ཅིག་ གི་ མཐའ་མར་ སོང་ ཞིནམ་ལས་ # མཆོ་ཏོ་ འཁྱུ་ ནི་ འབདཝ་ད་ # ཆུ་ གིས་ # ཨོ་ལ་ ཁྱོད་ ཀྱི་ # མཆོ་ཏོ་ གནགཔོ་ འདི་ # ངེའི་ ནང་ མ་ བཙུགས ། # ཁྱོད་ ཀྱི་ མཆོ་ཏོ་ འཁྱུ་ ར་ འཁྱུ་ དགོ་ པ་ ཅིན་ # རྫམ་ ཅིག་ འབག་འོངས་ ཞིནམ་ལས་ # ཆུ་ དབོག་ སྟེ་ # མཆོ་ཏོ་ རྫ་མའི་ ནང་ # བཙུགས་ ཏེ་ འཁྱུ་ ཟེར་ སླབ་ ནུག

དེ་ལས་ # ཨོ་ལ་ འདི་ # ས་ དམརཔོ་ ཅིག་ བརྐོ་ སྟེ་ # རྫམ་མཁནམ་ འབད་སར་ # རྫམ་ ཅིག་ བཟོ་ གནང་ ཟེར་ འགྱོཝ་ ད་ # རྫམ་མཁནམ་ འདི་ གིས་ # ཁྱོད་ ཀྱི་ མཆོ་ཏོ་ གནགཔོ་ གིས་ # བརྐོ་བརྐོ་ བའི་ ས་ འདི་ གིས་ # རྫམ་ བཟོ་ མི་ བཏུབ ། # ཀ་ཤའི་ རྭཝ་ གིས་ # བརྐོ་བརྐོཝ་ གི་ ས་ དགོ་ ཟེར་ སླབ་ ནུག

དེ་ལས་ # ཨོ་ལ་ འདི་ # ཀ་ཤའི་ རྭཝ་ འཚོལ་ བར་ འགྱོཝ་ ད་ # ལམ་ ཁར་ # རོ་ཁྱི་ ཨ་རྒས་ ཅིག་ དང་ ཕྱད་ ནུག

ཨོ་ལ་ གིས་ # རོ་ཁྱི་ འདི་ ལུ་ # ཁྱོད་ ཀྱིས་ ང་ ལུ་ # ཀ་ཤ་ ཅིག་ གསད་ གནང་ ཟེར་ སླབཔ་ ད་ # རོ་ཁྱི་ གིས་ # ང་ གནམ་མེད་ས་མེད་ # ལྟོཝ་བཀྱེས་ ཆི་ ཡི ། # ཁྱོད་ར་ ང་ ལུ་ # བ་ གི་ ཨོམ་ ཅིག་ བྱིན་ ཚུགས་ པ་ ཅིན་ # ང་ གིས་ ཁྱོད་ ལུ་ # ཀ་ཤ་ ཅིག་ གསད་ བྱིན་ འོང་ # ཟེར་ སླབ་ ནུག

ཨོ་ལ་ # བ་ གི་ ཨོམ་ འཚོལ་ བར་ སོངམ་ ད་ # ལམ་ ཁ་ ལུ་ # བ་ ཨང་རྒས་ ཅིག་ དང་ ཕྱད་ ནུག

ཨོ་ལ་ གིས་ # ང་ ལུ་ # ཨོམ་ དུམ་གྲ་ཅིག་ གནང་ ཟེར་ སླབཔ་ ད་ # བ་ གིས་ ཧེ་མ་ ར་ # ཁྱོད་ར་ # ང་ ལུ་ རྩྭ་ འབག་ ཤོག # དེ་ལས་འབདན་ # ང་ གིས་ ཁྱོད་ ལུ་ # ཨོམ་ བྱིན་ གེ་ ཟེར་ སླབ་ ནུག

དོ་རུང་ # ཨོ་ལ་ འདི་ # ཨོམ་ དགོ་ ནིའི་ དོན་ལུ་ # རི་ ཁར་ སོང་ སྦེ་ # མཆོ་ཏོ་ གིས་ # རྩྭ་ བཏོགས་ ཏེ་ འབག་འོངས་ ཞིནམ་ལས་ # བ་ ལུ་ བྱིན་ ནུག # བ་ གིས་ # ཁྱོད་ ཀྱི་ མཆོ་ཏོ་ གནགཔོ་ འདི་ གིས་ # བཏོགས་བཏོགས་ པའི་ རྩྭ་ ང་ མི་ ཟ །

ཁྱོད་ར་ ཨོམ་ དགོ་ ར་ དགོ་ པ་ ཅིན་ # དང་པ་ ར་ # མགརཝ་ འབད་སར་ སོང་ ཞིནམ་ལས་ # དཔའ་རྟགས་ ལེན་ ཏེ་ # རྩྭ་ བརྔ་ སྦེ་ འབག་ཤོག་ ཟེར་ སླབ་སླབཔ་ མས །

ཨོ་ལ་ མགརཝ་ འབད་སར་ སོངམ་ ད་ # མགརཝ་ གིས་ # ཁྱོད་ ནཱ་ ལུ་ # ག་ཅི་ འབད་ བར་ འོངམ་ སྨོ་ ཟེར་ དྲིས་ ནུག

དེ་ལས་ # ཁོ་ གིས་ ལོ་རྒྱུས་ ཚུ་ # ཆ་མཉམ་ ར་ # དྭངས་འཕྲོས་འཕྲོས་ སྦེ་ སླབ་ སྟེ་ # དཔའ་རྟགས་ ཅིག་ གནང་ ཟེར་ སླབཔ་ ད་ # མགརཝ་ གིས་ # དཔའ་རྟགས་ ག་ཅི་ བཟུམ་ དགོ་ ནི་ སྨོ ། # དམརཔོ་ དགོ་ ནི ། # གནགཔོ་ དགོ་ ནི་ ཟེར་ འདྲིཝ་ ད་ # ཨོ་ལ་ གིས་ དམརཔོ་ དགོ་ ནི་ ཟེར་ སླབ་ ནུག

ཨོ་ལ་ གིས་ སླབ་ དོ་ བཟུམ་སྦེ་ ར་ # མགརཝ་ གིས་ # དཔའ་རྟགས་ མེ་ བཏང་ སྟེ་ བསྲེགས་ ཞིནམ་ལས་ # དམརཔོ་ བཟོ་ སྦེ་ # ག་དེ་སྦེ་ འབག་ ནི་ སྨོ་ ཟེར་ འདྲིཝ་ ད་ # ཨོ་ལ་ གིས་ # སྒལ་ཏོ་ ཁར་ བཀལ་ ཏེ་ # འབག་ ནི་ ཟེར་ སླབ་ ནུག

མགརཝ་ གིས་ དཔའ་རྟགས་ དམརཔོ་ འདི་ # ཨོ་ལ་ གི་ སྒལ་ཏོ་ ཁར་ བཀལ་བཏང་ དཔ་ ལས་ # ལྕགས་ མེ་ ནང་ བསྲེགས་བསྲེགསཔ་ # ཚ་ཏོམ་ འབད་ ནི་ འདི་གིས་ # ཨོ་ལ་ གི་ སྒལ་ཏོ་ # བཤུར་བཏང་ ད་ ནུག

ཨོ་ལ་ ཙིགཔ་ཟ་ སྟེ་ # བག་བྲོ་ གི་ བྱི་ཅུང་ ཚུ་ # ཟ་ ར་ ཟ་ ནི་ ཟེར་ མནོ་ སྟེ་ # འཕུར་འགྱོ་ ཞིནམ་ལས་ # བག་བྲོ་ གི་ ཚང་ ནང་ མཆོ་ཏོ་ # ཤུགས་ སྦེ་ བླུགས་བྱིནམ་ ད་ # བྱི་ཅུང་ ཚུ་ ག་ར་ # སྦོམ་ སོང་ སྟེ་ འཕུར་ ཡར་སོངམ་ ལས་ # ཚང་ སྟོང་མའི་ ནང་ ལུ་ # བྱ་བག་བྲོ་ གི་ ཨ་ཝ་ ནང་ # མཆོ་ཏོ་ རྐྱབ་རྐྱབ་ ས་ ར་ # ཨོ་ལ་ ཁོ་ར་ # འུ་སྡུག་ # ཐང་ཆད་ དེ་ # ཤི་ སོ་ ནུག་ གོ ། ། །

ཨ་ལུ་ བདུན་ དང་ སྲིནམོ །

ཧེ་མ་ # ཨཔ་ ཅིག་ དང་ # ཨམ་ ཅིག་ ལུ་ # ཨ་ལུ་ བདུན་ ཡོདཔ་ མས །

ཨ་ལུ་ ཚུ་ # མང་ཤོས་ ར་ བུ་ ཨིན་ དོ་ ཡོདཔ་ མས །

ཁོང་ གི་ མི་ཚན་ འདི་ # སྤྱང་ཀ་ ཅིག་ # འབད་ ནི་ འདི་གིས་ # ཟ་ནི་འཐུང་ནི་ ག་ནི་ཡང་ མེདཔ་ ལས་ # ཨ་པ་ གིས་ # ཨ་རྟག་ར་ # ཨ་ལུ་ ཚུ་ # ནགས་ཚལ་ ནང་ ཁྱིད་སོང་ ཡི་ ར་ # ཤིང་འབྲས་ ཚུ་ འཚོལ་ ཏེ་ # ཟ་ བཅུག་ དོ་ ཡོདཔ་ མས །

ཉིནམ་ ཅིག འབདཝ་ད་ # ནགས་ཚལ་ སྦོམ་ ཅིག་ ནང་ ལྷོད་ དེ་ # ཨ་པ་ གིས་ # ཤིང་འབྲས་ ཚུ་ བཏོགས་ ཏེ་ # ཨ་ལུ་ ཚུ་ ལུ་ # བགོ་བཤའ་རྐྱབ་ བྱིན་ སྦེ་ # ཨ་ལུ་ ཚུ་ # ནཱ་ ར་ སྡོད་ སྨ་རེ ། # ཨ་པ་ གིས་ # དོ་རུང་ # ཤིང་འབྲས་ འཚོལ་ བར་ འགྱོ་ གེ་ ཟེར་ སླབ་ སྦེ་ # ཁོ་ར་ ཨམ་སྲུ་ འབད་སར་ # ཁྱིམ་ ནང་ ཡར་ སོ་ ནུག # ཁོང་ ཨ་ལུ་ ཚུ་ # ནགས་ཚལ་ ནང་ # དེ་སྦེ་ ར་ ལུས་ སོ་ ནུག

དེམ་ཅིག་གི་བར་ན་ # གནམ་བསྲོ་ སྟེ་ # ཨ་ལུ་ ཚུ་ # ག་ཏེ་ འགྱོ་ ནི་ ཨིན་ན་ # མ་ ཤེས་ པར་ སྡོད་ པའི་ བར་ ན་ # ནགས་ཚལ་ ནང་ ལུ་ # མེ་ འོད་ ཆུང་ཀུ་ ཅིག་ མཐོང་ ནུག # ཁོང་ ཚུ་ གིས་ # མེ་ འོད་ ཆུང་ཀུ་ འདི་ # འགྱིམས་ཏེ་ འགྱོཝ་ ད་ # ཁྱིམ་ ཅིག་ ནང་ ལྷོད་ ནུག # ཁྱིམ་ དེ་ ནང་ ལུ་ # ཨ་རྒས་ ཅིག་ དང་ # ཨང་རྒས་ ཅིག་ # བུམོ་ ཅིག་ འདུག་ ཟེར་ ཨིན་ མས །

ཨ་ལུ་ ཚུ་ གིས་ # ཨ་རྒས་ དང་ ཨང་རྒས་ ལུ་ # ད་རིས་ ང་བཅས་ ཚུ་ # གནསཔོ་ ཅིག་ བརྙ་ དགོ་ པས་ ཟེར་ སླབཔ་ ད་ # ཨ་རྒས་ དང་ ཨང་རྒས་ ཀྱིས་ བཏུབ་ བཏུབ ། # སྡོད་ ནི་ ར་ རྨམ ། # ནང་ ན་ ཤོག་ ཟེར་ སླབ་ ནུག # ཁོང་ ཨ་ལུ་ ཚུ་ # སེམས་དགའ་ སྟེ་ # ཁྱིམ་ ནང་ ན་ འགྱོཝ་ ད་ # ཨ་རྒས་ ཨང་རྒས་ ཀྱིས་ # ཨ་ལུ་ ཚུ་ ག་ར་ # ཁྱིམ་ མའི་ སྟེང་ཐོག་ ལུ་ # ཉལ་ བཅུག་ ནུག # ཁོང་ ག་ར་ ཉལ་ ཚར་ རུང་ # ཨ་རྒས་ དང་ ཨང་རྒས་ གཉིས་ # འོག་ཐོག་ ལུ་ མ་ ཉལ་ བ་ ར་ སྡོད་ དེ་ # ཨ་ལུ་ ཚུ་ ཟ་ ནིའི་ སྐོར་ལས་ # ཟ་ ཁན་ མ་ འཆམས་ པར་ # ཤགས་ རྐྱབ་ དེས་ ཟེར་ ཨིན་ མས །

ཨ་རྒས་ དང་ ཨང་རྒས་ གཉིས་ # མི་ མེན་ པར་ # སྲིནམོ་ ཨིན་ དོ་ མས །

ཨ་ལུ་ ཆུང་ཀུ་ ཚུ་ # འུ་སྡུག་ པའི་ ཤུགས་ཀྱིས་ # གཉིད་ལོག་ རུང་ # ཨ་ལུ་ རྒན་ཤོསམ་ དེ་ # གཉིད་ལོག་ མ་ བཏུབ་ པར་ # ཁོང་ གཉིས་ འགྱིམས་ཏེ་ ར་ བལྟ་སྡོདཔ་ ད་ # ཡུདཔ་ཅིག་ཁ་ལས་ # སྲིནམོ་ ཨཔ་ འདི་ གིས་ # དང་པ་ ར་ # ང་ གིས་ འགྱོ་ གེ་ ནོ་ ཟེར་ སླབ་ སྟེ་ # ཡར་ ལོངས་ ཏེ་ # ཐོག་ཁར་ འཛེག་ ནི་ འབདཝ་ད་ # རོ་ཁྱི་ གིས་ ཧབ་ དཔ་ ལས་ # རོ་ཁྱི་ དེ་ བསད་ ཟ་ སྦེ་ སྲིནམོ་ ཁོ་ར་ ལོག་སྟེ་ར་ # ཉལ་ ཡི་ ཟེར་ ཨིན་ མས །

ཡུདཔ་ཅིག་ཁ་ལས་ # སྲིནམོ་ ཨང་རྒས་ ཡར་ ལོངས་ ཏེ་ # ཐོག་ཁར་ འོང་ ནི་ གི་ ཨེ་ཁུག་ གུ་ འཛེགཔ་ ད་ # བྱཔོ་ བྱམོ་ ཚུ་ གིས་ # སྐད་རྐྱབ་ ལས་ # སྲིནམོ་ ཨང་རྒས་ དེ་ གིས་# བྱཔོ་ བྱམོ་ ཚུ་ བསད་ དེ་ ཟ་ ཞིནམ་ལས་ # ལོག་ ཉལ་ ད་ ཡི་ ཟེར་ ཨིན་ མས །

ཨ་ལུ་ སྦོམ་ཤོས་ དེ་ # གནམ་མེད་ས་མེད་ འདྲོགས་ ཏེ་ # ད་ལྟ་ར་ # ང་བཅས་ ཚུ་ ག་ར་ # ཟ་ ནི་ ཨིན་ མས ཟེར་ མནོ་ སྟེ་ # ནུ་གཅུང་ ཚུ་ ཡར་ ལོང་ བཅུག་ སྟེ་ # རེ་ རེ་ སྦེ་ # སྒོ་སྒྲིག་ ནང་ ལས་ བཙར་ ཏེ་ # ཕྱི་ཁར་ ཐོནམ་ ཅིག་ # ག་ཚུད་ སྦེ་ བྱོག་ ཡར་ སོ་ ནུག །

ཨ་ལུ་ ཚུ་ # ག་ཚུད་ སྦེ་ བྱོག་འགྱོ་ ནི་ འདི་གིས་ # ཚང་ མི་ ཚང་ བལྟ་ ལོང་ མེད་ པར་ # ཨ་ལུ་ ཆུང་ཤོསམ་ བུམོ་ འདི་ # སྲིནམོ་ གི་ ཁྱིམ་ ནང་ ར་ ལུས་ སོ་ ནུག

ཨ་ལུ་ ཆུང་ཤོསམ་ དེ་ # གཉིད་ཚོར་ ལྟཝ་ ད་ # ཨ་ལུ་ གཞན་ ཚུ་ མེད་ པར་ # སྲིནམོ་ ཨང་རྒས་ དེ་ གིས་ # ཁྱོད་ ཟ་ ནི་ ཟེར་ སླབ་ ནུག

བུམོ་ དེ་ གིས་ # ང་ # མ་ ཟ་ བར་ བཞག་ གནང་ # ཁྱོད་ ཀྱིས་ ག་ཅི་ སླབ་ རུང་ # ང་ གིས་ འབད་ གེ་ ཟེར་ སླབ་ ནུག

སྲིནམོ་ ཨང་རྒས་ དེ་ གི་ མནོ་བསམ་ ལུ་ # ད་ལྟོ་ མ་ ཟ་ རུང་ # ལྟ་མ་ ཕྱི་རུ་ ཟ་ ནི་ འཐོབ་ མནོ་ སྟེ་ # དེ་འབདན་ བཏུབ་ ས་ ཟེར་ སླབ་ སྟེ་ # མ་ ཟ་ བར་ བཞག་ ད་ ནུག

དེ་ལས་ དྲོ་པ་ # གནམ་ནངས་ པའི་ བསྒང་ ལས་ # ཨ་རྒས་ དང་ ཨང་རྒས་ གཉིས་ ཡང་ མི་ ལུ་ གྱུར་ ཞིནམ་ལས་ # ལཱ་ འབད་ བར་ འགྱོཝ་ ད་ # བུམོ་ དེ་ ལུ་ # ད་རིས་ # ང་བཅས་ གཉིས་ ལཱ་ ས་ ལས་ ལོག་ འོངམ་ ད་ # ས་དོང་ སྦོམ་ ཅིག་ བརྐོ་བཞག་ སྨ་རེ་ ཟེར་ སླབ་ སྟེ་ # ལྕགས་ངར་ ཅིག་ སྤྲོད་བཞག་ ནུག

ཁོང་ར་ ཨ་རྒས་ དང་ ཨང་རྒས་ ཀྱི་ བུམོ་ དེ་ ལུ་ # ལྟ་མ་ ལྟོ་ འབད་ རནམ་ ད་ # ཨ་ལུ་ འདི་ བསད་ སྦེ་ # ཚོདམ་ བཙོ་ སྨ་རེ་ ཟེར་ སླབ་བཞག་བཞགཔ་ མས །

དེ་ལས་ # བུམོ་ དེ་ གིས་ # ཁྱིམ་ མའི་ གདོང་ ཁ་ ར་ # ས་དོང་ མགུ་ཏོ་ ཤོངམ་ ཅིག་ བརྐོ་ སྦེ་ # མོ་ར་ དེ་ ནང་ མགུ་ཏོ་ དཔགས་ ཅི་ ར་ # འདི་ ནང་ ལས་ ལྟཝ་ ད་ # སྟེང་ ལྷ་ཡུལ་ ཡང་ མཐོང་ མས །

འོག་ ཀླུ་ཡུལ་ ཡང་ མཐོང་ མས་ ཟེར་ སླབཔ་ ད་ # སྲིནམོ་ གི་ བུམོ་ དེ་ གིས་ ཡང་ # བལྟ་ གེ་ ཟེར་ སླབ་ ནུག

མོ་ གིས་ བཏུབ་ ཟེར་ སླབ་ སྟེ་ # སྲིནམོ་ གི་ བུམོ་ # མགུ་ཏོ་ ས་དོང་ ནང་ བཙུགསཔ་ ཅིག་ # ས་དོང་ བརྐོ་ ནིའི་ ལྕགས་ངར་ # ལྟག་ཀོ་ གུ་ གསོབ་བྱིནམ་ ད་ # སྲིནམོ་ གི་ བུམོ་ དེ་ # བསད་བཏང་ ད་ ནུག

དེ་ལས་ # མོ་ གིས་ # སྲིནམོ་ གི་ བུམོ་ དེ་ གི་ གོ་ལ་ དང་ # རྒྱན་ཆ་ ཚུ་ ཡང་ འབག་ སྦེ་ # དེ་ ཁ་ ལས་ བྱོག་ སྟེ་ # མོ་རའི་ ཁྱིམ་ ནང་ སོང་ སྦེ་ # དགའ་ཏོག་ཏོ་ སྦེ་ སྡོད་ ནི་ ཐོབ་ ནུག་ གོ ། ། །

མི་རྒོད་ དང་ སྲིནམོ །

དང་ཕུ་ # རྒྱལ་པོའི་ ཕོ་བྲང་ ཅིག་ དང་ # ཐག་ མ་ རིངམོ་ ཅིག་ ཁར་ # ཁྱིམ་ཅུང་ ཅིག་ ནང་ # ཨམ་ ཅིག་ ཡོདཔ་ མས །

ནམ་ཅིག་འབདཝ་ད་ # ཨམ་ འདི་ གིས་ # ཨ་ལུ་ ཅིག་ སྐྱེས་ ནུག

ཨ་ལུ་ འདི་ # ཕོཝ་ ནང་ ལས་ སྐྱེསཝ་ ཅིག་ # ཆུམ་ ཕུད་ཏ་ གང་ གི་ ལྟོ་ ཟ་ ད་ ཡི་ ཟེར་ ཨིན་ མས །

དེ་ལས་ཚུར་ # ཉིནམ་ གཅིག་ བ་ # ཉིནམ་ གཅིག་ # ལྟོ་ མང་སུ་ མང་སུ་ ཟ་ཟཝ་ མས ། བུཚ་ དེ་ # ལོ་ ལྔ་ ལངམ་ ད་ # ཨའི་ གི་ མནོ་བསམ་ ལུ་ # བུ་ འདི་ # ང་ གིས་ # གསོ་ མི་ ཚུགས་ ནི་ ཨིན་ མས ཟེར་ མནོ་ སྟེ་ # ཁྱིམ་ ནང་ ལས་ # བདའ་བཏང་ ད་ ནུག

བུ་ འདི་ གིས་ # ཚལ་མ་ ནང་ སོང་ སྦེ་ # དང་པ་ ར་ # ཤིང་ གི་ རྡོག་མ་ ཚུ་ བཏོགས་ ཅི་ ར་ ཟ ། # ཡུདཔ་ཅིག་ཁ་ལས་ # རི་ ཁ་ གི་ སེམས་ཅན་ ཚུ་ ཡང་ # ཟ་ སྡོད་ དེ་ # མི་རྒོད་ ལུ་ གྱུར་ སོ་ ནུག

ཚར་ཅིག་འབདཝ་ད་ # ཨའི་ འདི་ # ཁྱིམ་ བསལ་ ཏེ་ འཕྱགཔ་ ད་ # མོ་ར་ གི་ བུ་ འདི་ གི་ ལྟོ་ ཟ་ སའི་ # ཕོརཔ་ སྦོམ་ འདི་ མཐོང་ ནུག

དབའི་ # ཕོརཔ་ འདི་ # ངེའི་ བུ་ འདི་ གི་ ཕོརཔ་ ཨིན་ མས ། # ཁོ་ འབད་སར་ # བསྐྱལ་ བར་ འགྱོ་ དགོ་ པས་ མནོ་ སྟེ་ # དེ་ གི་ ནངས་པ་ # ཨའི་ རི་ ཁ་ ལུ་ # བུ་ གི་ ཕོརཔ་ བསྐྱལ་ བར་ སོང་ ནུག

ཨའི་ རི་ ཁ་ ལུ་ # བུ་ འཚོལ་ མ་ ཐོབ་ པར་ # ཤིང་ རིངམོ་ ཅིག་ གུ་ འཛེགས་ སྦེ་ # བལྟ་ སྡོདཔ་ ད་ # མི་རྒོད་ ཅིག་ # རི་ཕག་ བསད་ པའི་ ཤ་ འབག་ སྟེ་ # ཤིང་ འདི་ གི་ རྩ་བར་ # འོངས་ ཡི་ ཟེར་ ཨིན་ མས །

ཨའི་ འདི་ # མོ་རའི་ བུ་ ཨིནམ་ མ་ ཤེས་ པར་ # འདྲོགས་ པའི་ ཤུགས་ཀྱིས་ # སྒོག་ཕོར་ འདི་ # ལགཔ་ ལས་ ཤོར་ སོ་ ནུག

དེ་ལས་ # མི་རྒོད་ དེ་ གིས་ # སྒོག་ཕོར་ མཐོངམ་ ད་ # ཁོ་ གི་ སྒོག་ཕོར་ ཨིནམ་ ཤེས་ ཏེ་ # ག་ གིས་ འབག་ འོངས་འོངསམ་ ཨིན་ན་ མནོ ། # ཡར་ ཤིང་ གུ་ ལྟཝ་ ད་ # ཨའི་ མཐོང་ ཆི་ ནུག

ཁོ་ གིས་ ཨའི་ ལུ་ # དབའི་ # ང་ ཁྱོད་ ཀྱི་ བུ་ ཨིན ། # ཨའི་ ཁྱོད་ # ནཱ་ ག་དེམ་ཅིག་སྦེ་ # འོངས་འོངསམ་ སྨོ་ ཟེར་ འདྲིཝ་ ད་ # ཨའི་ འདི་ གིས་ # ཨ་ལུ་ ཁྱོད་ ཀྱི་ སྒོག་ཕོར་ འདི་ # ད་རིས་ # ཁྱིམ་ ཕྱགསམ་འཕྱགཔ་ ད་ ཐོབ་ སྟེ་ # འདི་ བསྐྱལ་ བར་ འོངས་འོངསམ་ ཨིན་ ཟེར་ སླབ་ ནུག

དེ་ལས་ # བུ་ དེ་ གིས་ # ཨའི་ ལུ་ # རི་ཕག་ གི་ ཤ་ དོ་ ཅིག་ # ཁྱིམ་ ནང་ འབག་ སྟེ་ # མེ་གཏང་ ཟ་ ཟེར་ སླབ་ སྦེ་ # བསྐྱལ་བཏང་ ད་ ནུག

ཨའི་ འདི་ # སེམས་དགའ་ སྟེ་ # ཤ་ འདི་ ཁྱིམ་ ནང་ འབག་ སྦེ་ # མེ་བཏང་ ཟཝ་ ད་ # ཤ་ མེ་བཏང་ པའི་ དྲིམ་ འདི་ # རྒྱལ་པོའི་ ཤངས་ ལུ་ ཕོག་ སྟེ་ # རྒྱལཔོ་ གིས་ # རྩིས་དག་གཏངམ་ ད་ # ཤ་ མེ་གཏང་ མི་ # ཨམ་ འདི་ ཨིནམ་ མཁྱེན་ ཆི་ ནུག

ཨམ་ དེ་ ལུ་ # ཁྱོད་ ཤ་ ག་ཏེ་ ལས་ # ཐོབ་ཐོབཔ་ སྨོ་ ཟེར་ འདྲིཝ་ ད་ # ཨམ་ དེ་ གིས་ # མོ་རའི་ བུ་ གིས་ # བྱིན་བྱིནམ་ ཨིན་ ཟེར་ ཕྲང་སྟེ་ སླབ་ ནུག

རྒྱལཔོ་ གིས་ # དེ་འབདན་ # ཁྱོད་ ཀྱི་ བུ་ འདི་ # ཁེ་ཀོ་ སྦོམ་ ཡོདཔ་ མས །

ངེའི་ ཕྱག་ ཞུ་ མི་ སྦེ་ དགོ་ པས ། # ཁོ་ ནཱ་ ལུ་ ཤོག་ ཟེར་ # སླབ་ ཟེར་ གསུངས་གསུངསམ་ མས །

འདི་འཕྲོ་ལས་ ར་ # ཨམ་ དེ་ གིས་ # བུ་ བོ་ བར་ འགྱོཝ་ ད་ # བུ་ དེ་ གིས་ # ཤིང་ གི་ འདབ་མ་ ཅིག་ བཏོགས་ སྦེ་ # རྒྱལཔོ་ ལུ་ ཞུ་ཡིག་ ཅིག་ བྲིས་ སྦེ་ # ཕུལ་བཏང་ ད་ ནུག

རྒྱལཔོ་ གིས་ # ཡི་གུ་ འདི་ གཟིགསཔ་ ད་ # ཁོ་ རྒྱལ་པོའི་ ཞབས་སར་ # འོང་ དགོ་ པ་ ཅིན་ # ཉིནམ་ རེ་ ལུ་ # ལྟོ་ རྫམ་ དགུ་ དགུ་ རེ་ དགོ ། # ལཱ་ ཡང་ ག་ཅི་ ར་ ཡོད་ རུང་ # འབད་ ཚུགས་ ཟེར་ བྲིས་ ཏེ་ ཡོདཔ་ མས །

དེ་ལས་ # རྒྱལ་པོའི་ ཐུགས་བཞེད་ ལུ་ # གཡུས་ འདི་ ནང་ ལུ་ # གནོདཔ་བཀལ་ མི་ གི་ སྲིནམོ་ ཚུ་ # བཏུལ་ བར་ གཏང་ དགོ་ པས་ མནོ་ སྟེ་ # ཁྱོད་ ཀྱིས་ སླབ་ མི་ འདི་ ཀྲིག་ཀྲི་ ཨིན །

ཁྱོད་ར་ མགྱོགས་པར་ ཤོག་ ཟེར་ # བཀའ་ཤོག་ གནང་གནངམ་ མས ། དེ་ལས་ # མི་རྒོད་ འདི་ ཡང་ # ཀྲིག་ཀྲི་ སྦེ་ འོངསམ་ ལས་ # ཨའི་ གིས་ # ཁྱིད་ དེ་ རྒྱལ་པོའི་ ཕྱག་དབང་ བསྐྱལ་ ནུག

རྒྱལཔོ་ གིས་ # ཁོ་ ལུ་ དང་པ་ ར་ # ལྟོ་ རྫམ་ དགུ་ ཟ་ བཅུག་ སྦེ་ # ཁྱོད་ སྲིནམོ་ གི་ གཡུས་ཁར་ # སྲིནམོ་ བཏུལ་ བར་ # འགྱོ་ དགོ་ པས་ ཟེར་ གསུངམ་ ད་ # ཁོ་ གིས་ བཏུབ་ ཟེར་ ཞུ་ ནུག

ཁོ་ ལུ་ སྲིནམོ་ བཏུལ་ ནི་ གི་ ཅ་ལ་ # ལྕགས་ ཀྱི་ འཛིནམ་ ཅིག # ལྕགས་ ཀྱི་ ཐོཝ་ ཅིག # ལྕགས་ ཀྱི་ ཐགཔ་ ཅིག་ དགོ་ ཟེར་ ཞུ་ འབག་ ཆི་ ནུག

མི་རྒོད་ འདི་ # སྲིནམོ་ གི་ གཡུས་ཁར་ ལྷོདཔ་ ད་ # སྲིནམོ་ གི་ དམག་མི་ ཚུ་ དང་ གཅིག་ཁར་ # དང་པ་ # གཅིག་གིས་གཅིག་ལུ་ # འཛིནམ་ བཏབ་ ནིའི་ ཁྱད་འཇལ ། # གཉིས་པ་ # ཐགཔ་ བསྡམ་ ནིའི་ ཁྱད་འཇལ ། # གསུམ་པ་ # ཐོཝ་ གིས་ དྲང་ ནིའི་ ཁྱད་འཇལཝ་ ད་ # སྲིནམོ་ ཚུ་ གིས་ # ཁོ་ ལུ་ འབད་ ར་ མ་ ཚུགས་ པར་ # སྲིནམོ་ གི་ རྒྱལཔོ་ དང་ # དམག་མི་ ཚུ་ ག་ར་ # ལྕགས་ ཀྱི་ འཛིནམ་ བཏབ་ སྟེ་ འཐེན ། # ལྕགས་ཐག་ གིས་ བསྡམས ། # ལྕགས་ ཀྱི་ ཐོཝ་ གིས་ བརྡུངས་ སྦེ་ # རྒྱལ་ཁ་ མི་རྒོད་ འདི་ གིས་ ཐོབ་ ཆི་ ནུག

དེ་ལས་ # མི་རྒོད་ # ཁོ་ར་ སྲིནམོ་ གི་ རྒྱལཔོ་ སྦེ་ # ཁོ་རའི་ ཨའི་ དེ་ ཡང་

# སྲིནམོ་ གི་ གཡུས་ཁར་ བོ་ སྦེ་ # ཨའི་ འདི་ # དངུལ་ཁྲི་ གུ་ བཞག་ སྟེ་ # དགའ་ཏོག་ཏོ་ སྦེ་ སྡོད་ ནི་ ཐོབ་ ནུག་ གོ ། ། །

རྒྱལཔོ་ སྦ་སྒོར་གྲུབ་པ །

དང་ཕུ་ # གཡུས་ཚན་ ཅིག་ ནང་ # མི་ སྤྱང་ཀ་ ཅིག་ ཡོདཔ་ མས ། # ཁོ་ ཨ་རྟག་ར་ # སྦ་སྒོར་ ཆུང་ཀུ་ ཅིག་ ཡོད་ མི་ དེ་ ནང་ ལས་ # ག་ཏེ་ཡང་ འགྱོ་ ནི་ མེད་ ནི་ འདི་གིས་ # མི་ ཚུ་ གིས་ # ཁོའི་ མིང་ ཡང་ # སྦ་སྒོར་གྲུབ་པ་ ཟེར་ བཏགས་ ནུག # ཁོ་ ལུ་ ཟ་ ནི་ དང་ # འཐུང་ ནི་ ཟེར་ རུང་ # ལྡུམ་ར་ ཆུང་ཀུ་ ཅིག་ ལས་ མེདཔ་ མས །

ལྡུམ་ར་ དེ་ ནང་ # ཁོ་ གིས་ # ཤིང་འབྲས་ མ་འདྲཝ་ ལེ་ཤ་ བཙུགས་ ཏེ་ # བཞག་ ཡོདཔ་ ཨིན་ མས ། # ཕྱི་རུ་ ཅིག་ འབདཝ་ད་ # སྤྱ་ ཚུ་ འོངས་ ཏེ་ # ཁོ་ གི་ ཤིང་འབྲས་ ཚུ་ ཟ་ དཔ་ ལས་ # ཁོ་ གནམ་མེད་ས་མེད་ ཙིགཔ་ཟ་ སྟེ་ # ལྡུམ་ར་ ནང་ ལུ་ # ཧིང་ བཀལ་ བཞག་བཞགཔ་ མས །

ནངས་པ་ ཕྱི་རུ་ # སྤྱ་ ཨ་རྒས་ ཅིག་ # ཁོ་ གི་ ལྡུམ་ར་ ནང་ # ཤིང་འབྲས་ ཟ་ བར་ འོངམ་ ད་ # ཧིང་ ནང་ ཚུད་ སོ་ ནུག །

དེ་ལས་ # སྦ་སྒོར་གྲུབ་པ་ གིས་ # ད་འབདན་ # ང་ གིས་ # ཁྱོད་ གསད་ ནི་ ཨིན་ ཟེར་ སླབཔ་ ད་ # སྤྱ་ གིས་ # ང་ མ་ གསད་ # ང་ གིས་ ཁྱོད་ ལུ་ དྲིན་ལན་ འཇལ་ ཚུགས་ ཟེར་ སླབ་སླབཔ་ མས །

སྦ་སྒོར་གྲུབ་པ་ གིས་ # ཁྱོད་ ཀྱིས་ དྲིན་ལན་ འཇལ་ ར་ འཇལ་ ནི་ ཟེར་བ་ཅིན་ # ང་ ལུ་ ཨམ་སྲུ་ ལེགས་ཤོམ་ ཅིག་ # འཁྱིད་ཤོག་ ཟེར་ སླབ་སླབཔ་ མས །

སྤྱ་ དེ་ གིས་ # འཇམ་ འཇམ་ ཟེར་ སླབ་ སྟེ་ # ཨམ་སྲུ་ ལེགས་ཤོམ་ ཅིག་ འཚོལ་ བར་ ཡར་ སོ་ ནུག # སྤྱ་ འདི་ # དང་པ་ ར་ # གཡག་ འཚོ་ མི་ ཅིག་ དང་ ཕྱད་ ནུག # གཡག་ འཚོ་ མི་ འདི་ གིས་ # ཟླཝ་སྤྱ་རྒས་ ཟེར་ སླབཔ་ ད་ # སྤྱ་ དེ་ གིས་ # ང་ ལུ་ # ཟླཝ་སྤྱ་རྒས་ ཟེར་ སླབ་ མི་ ཚུ་ # རྒྱལཔོ་ སྦ་སྒོར་གྲུབ་པ་ གིས་ # དམག་རྐྱབ་ ནི་ ལོ་ ཟེར་ སླབཔ་ ད་ # གཡག་ འཚོ་ མི་ དེ་ ཚུ་ གིས་ # དབའི་ # དེ་འབདན་ # ང་བཅས་ ག་དེ་སྦེ་ # འབདཝ་ དྲག་ ག་ ཟེར་ སླབ་སླབཔ་ མས ། # ཟླཝ་སྤྱ་རྒས་ ཀྱིས་ # གཡག་ དེ་ ཚུ་ ག་ར་ # རྒྱལཔོ་ སྦ་སྒོར་གྲུབ་པ་ གི་ ཨིན་ ཟེར་ སླབ་ པ་ ཅིན་ # དྲག་ ཟེར་ སླབ་ ནུག

དོ་རུང་ # སྤྱ་ དེ་ ཁ་ ལས་ # ཕར་ འགྱོཝ་ ད་ # ཕགཔ་ འཚོ་ མི་ ཅིག་ དང་ ཕྱད་ ནུག

ཕགཔ་ འཚོ་ མི་ འདི་ ཚུ་ གིས་ ཡང་ # ཁོ་ ལུ་ ཟླཝ་སྤྱ་རྒས་ ཟེར་ སླབཔ་ ད་ # དོ་རུང་ # སྤྱ་ དེ་ གིས་ # ང་ ལུ་ # ཟླཝ་སྤྱ་རྒས་ ཟེར་ སླབ་ མི་ ཚུ་ # རྒྱལཔོ་ སྦ་སྒོར་གྲུབ་པ་ གིས་ # དམག་རྐྱབ་ ནི་ ལོ་ ཟེར་ སླབ་སླབཔ་ མས །

ཕགཔ་ འཚོ་ མི་ དེ་ ཚུ་ གིས་ # ང་བཅས་ ག་དེ་སྦེ་ # འབདཝ་ དྲག་ ག་ སྨོ་ ཟེར་ སླབཔ་ ད་ # ཟླཝ་སྤྱ་རྒས་ ཀྱིས་ # ཁྱེད་ར་ གི་ ཕགཔ་ ཚུ་ # རྒྱལཔོ་ སྦ་སྒོར་གྲུབ་པ་ གི་ ཨིན་ ཟེར་ སླབ་ པ་ ཅིན་ # དྲག་ ཟེར་ སླབ་ སྦེ་ ཡར་ སོ་ ནུག །

དེ་ལས་ # སྤྱ་ དེ་ # ཆུ་ ཅིག་ བརྒལ་ ཞིནམ་ལས་ # སྒོམ་ཆེན་ ཅིག་ ཨིནམ་ བཟོ་ སྟེ་ འགྱོཝ་ ད་ # རྒྱལཔོ་ ཅིག་ གི་ ཕོ་བྲང་ སྒོ་ ཁར་ ལྷོད་ ནུག

རྒྱལཔོ་ ཁམས་སངས་ བྱོནམ་ ཁ་ཐུག་རྐྱབ་ སྟེ་ # རྒྱལཔོ་ དེ་ གིས་ # སྒོམ་ཆེན་ ཁྱོད་ ཀྱིས་ # མོ་བཏབ་ ཤེས་ ག་ ཟེར་ འདྲིཝ་ ད་ # སྒོམ་ཆེན་ གྱིས་ # ཨ་ཙི་རེ་ བཏབ་ ཤེས་ ཟེར་ ཞུ་ ནུག

རྒྱལཔོ་ གིས་ # དེ་འབདན་ བཏུབ་ པས །

ངེའི་ སྲསམོ་ འདི་ # ཤུགས་ སྦེ་ ན་ སྟེ་ ཡོདཔ་ ཨིན །

ཁྱོད་ ཀྱིས་ # མོ་ ལུ་ # མོ་ ཅིག་ བཏབ་ དགོ་ པས །

ཕོ་བྲང་ ནང་ ན་ ཤོག་ ཟེར་ གསུངས་ ཏེ་ # སྒོམ་ཆེན་ དེ་ ལུ་ # དང་པ་ ར་ # ལྟོ་ འབད །

སྤགས་ བཙོ་ སྦེ་ གནང་ ནུག

ལྟོ་ ཟ་ ཚར་ ཞིནམ་ལས་ # སྒོམ་ཆེན་ དེ་ གིས་ # མོ་བཏབ་ ནུག

དེ་ལས་ # སྒོམ་ཆེན་ དེ་ གི་ མོའི་ ནང་ ལུ་ # རྒྱལ་པོའི་ སྲསམོ་ འདི་ # བཅོ་ཐབས་ གཞན་ ག་ཅི་ར་ # འབད་ རུང་ མི་ དྲག་ ནི་ མས །

རྒྱལཔོ་ སྦ་སྒོར་གྲུབ་པ་ གི་ བཙུནམོ་ འབད་བ་ཅིན་ # ཤི་ བ་ སྲོག་ ལུ་ མི་ ཐུག་ ནི་ མས་ ཟེར་ ཐོན་ཐོནམ་ མས །

དེ་ལས་ # རྒྱལཔོ་ དེ་ གིས་ # ངེའི་ བུམོ་ འདི་ # ཤིཝ་ སྲོག་ ལུ་ ཐུགཔ་ བ་ འདི་ # རྒྱལཔོ་ སྦ་སྒོར་གྲུབ་པ་ གི་ བཙུནམོ་ སྦེ་ ཨིན་ རུང་ ཕུལ་ དགོ་ པས །

ཁོ་ ག་ཏེ་ གི་ རྒྱལཔོ་ ཨིན་ན་ ཟེར་ འདྲིཝ་ ད་ # སྒོམ་ཆེན་ གྱིས་ # ང་ གིས་ ཤེས་ ཟེར་ ཞུ་ ནུག

རྒྱལཔོ་ དེ་ གིས་ # དེ་འབདན་ ལེགས་ཤོམ་ མས །

ག་དེ་སྦེ་ འབདཝ་ དྲག་ ག་ ཟེར་ གསུངམ་ ད་ # སྒོམ་ཆེན་ དེ་ གིས་ # སྲསམོ་ དེ་ # རྒྱལཔོ་ སྦ་སྒོར་གྲུབ་པ་ བཞུགས་ སར་ ཁྱིད་ འགྱོ་ བ་ ཅིན་ # དྲག་ ཟེར་ ཞུ་ ནུག

དེ་ལས་ # རྒྱལཔོ་ གིས་ # ཁྱོད་ ཀྱིས་ ཁྱིད་ དེ་ # འགྱོ་ ཚུགས་ ག་ ཟེར་ གསུངམ་ ད་ # སྒོམ་ཆེན་ གྱིས་ ཕྱག་ཞུ་ དགོ་ ཟེར་ ཞུ་ སྟེ་ # རྒྱལ་པོའི་ སྲསམོ་ དང་ # ཕྱག་ཞུ་མི་ བློན་པོ་ དང་ # ཅ་ལ་ འབག་ མིའི་ རྟ་ དེ་ ཚུ་ # ག་ར་ ཞུ་ སྟེ་ ཁྱིད་ འགྱོ་ ནུག

དེ་ལས་ # ལ་ ཅིག་ བརྒལ །

ལུང་ ཅིག་ སྤུབ་ ད་ # ལུངམ་ ཅིག་ # ག་ར་ ཕགཔ་ གིས་ གང་ སྟེ་ # ཡོད་ ས་ ལུ་ ལྷོདཔ་ ད་ # བློན་པོ་ གིས་ # ཕགཔ་ ཚུ་ # ག་ གི་ སྨོ་ ཟེརཝ་ ད་ # ཕགཔ་ འཚོ་ མི་ གིས་ # དམག་ འོངམ་ འདྲས་ མནོ་ སྟེ་ # རྒྱལཔོ་ སྦ་སྒོར་གྲུབ་པ་ གི་ ཕགཔ་ ཨིན་ ཟེར་ སླབ་ ནུག

དེ་ལས་ # ལ་ ཅིག་ རྒལཝ་ ད་ # ལུངམ་ ཅིག་ ག་ར་ # གཡག་ གིས་ གང་ སྟེ་ ཡོད་ སར་ ལྷོད་ དེ་ # བློན་པོ་ གིས་ འདྲིཝ་ ད་ # གཡག་རྫིཔ་ ཚུ་ གིས་ ཡང་ # རྒྱལཔོ་ སྦ་སྒོར་གྲུབ་པའི་ གཡག་ ཨིན་ ཟེར་ ཞུཝ་ ད་ # བློན་པོ་ དང་ རྟ་བདའ་མི་ ཚུ་ # ག་ར་ ཧ་ལས་ ནུག །

དེ་ལས་ # སྦ་སྒོར་གྲུབ་པ་ གི་ སྦ་སྒོར་ ནང་ ལྷོད་ ནི་ འབདཝ་ད་ # སྒོམ་ཆེན་ གྱིས་ # ད་ # ནཱ་ ལས་ ཡར་ # རྒྱལཔོ་ སྦ་སྒོར་གྲུབ་པ་ གི་ སྒོ་སྲུང་དམག་མི་ ཚུ་ གི་ གླིང་ ཡོདཔ་ ལས་ # ཉེན་ཁ་ སྦོམ་ ཡོད ། སྲསམོ་ དང་ ང་ མ་གཏོགས་ # གཞན་ ག་ཡང་ འགྱོ་ མི་ ཆོག # ཁྱོད་ར་ ག་ར་ # ནཱ་ ལས་ ལོག་ བྱོན །

ཉིནམ་ དག་པ་ཅིག་ ལས་ # སྲས་མོའི་ ཡབ་ཡུམ་ འབད་སར་ # ཕྱག་དབང་ འཐོན་འོང་ ཟེར་ སླབ་ སྦེ་ # གཞན་ ཚུ་ ག་ར་ ལོག་ བཏང་ ད་ ནུག

དེ་ལས་ # རྒྱལ་པོའི་ སྲསམོ་ འདི་ # སྦ་སྒོར་གྲུབ་པ་ གི་ མནའམ་ སྦེ་ བཙུགས །

རྒྱུ་ནོར་ལོངས་སྤྱོད་ ཚུ་ # སྦ་སྒོར་ ནང་ ཤོང་ མ་ ཤོང་ སྦེ་ བཙུགས་ ཏེ་ # དྭཝ་བུཚ་ སྦ་སྒོར་གྲུབ་པ་ འདི་ # དོན་ལས་ར་ # རྒྱལཔོ་ བཟུམ་སྦེ་ སྡོད་ ནི་ ཐོབ་ ནུག་ གོ ། ། །

ཤ་རོགསཔ་ སེམས་ཅན་ གྱི་ སྐད་ ཧ་གོ་ མི །

ཧེ་མ་ # ནགས་ཚལ་ སྦོམ་ ཅིག་ ནང་ # ཤ་རོགསཔ་ ཅིག་ # ཤ་བདའ་ སྡོདཔ་ ད་ # མི་ དཀརཔོ་ ཅིག་ # གཟུགས་ ཁ་ ལས་ རྔུལ་ནག་ ར་ ཐིགས་ ཐིགས་ བཏང་ སྟེ་ # བྱོག་འོང་ དེས་ ཟེར་ ཨིན་ མས ། # ཤ་རོགསཔ་ འབད་སར་ ལྷོདཔ་ ད་ # མི་ དཀརཔོ་ དེ་ གིས་ # ཁོ་ # སྦ་བཞག་ གནང་ ཟེར་ སླབ་སླབཔ་ མས །

ཤ་རོགསཔ་ གིས་ # ང་ གིས་ # ཁྱོད་ ག་ཏེ་ ལུ་ སྦ་ ནི་ ཟེར་ སླབཔ་ ད་ # མི་ དཀརཔོ་ དེ་ གིས་ # ང་ # མདའ་ ལུ་ སྤྲུལ་ ཏེ་ # སོ་རས་ ནང་ འཛུལ་ སྡོད་ གེ་ ཟེར་ སླབ་སླབཔ་ མས །

ཤ་རོགསཔ་ དེ་ གིས་ # བཏུབ་ ཟེར་ སླབ་ སྟེ་ # སོ་རས་ ནང་ བཙུགས་བཞག་ ནུག

དེམ་ཅིག་གི་བར་ན་ ར་ # མི་ དམརཔོ་ འདྲོག་སི་སི་ ཅིག་ # ཐོན་འོངས་ ཡི་ ཟེར་ ཨིན་ མས །

ཤ་རོགསཔ་ མཐོངམ་ ཅིག་ # མི་ དཀརཔོ་ ཅིག་ # མ་ མཐོང་ ག་ ཟེར་ འདྲིཝ་ ད་ # ཤ་རོགསཔ་ དེ་ གིས་ # མ་ མཐོང་ ཟེར་ སླབ་ སྟེ་ # མི་ དམརཔོ་ འདི་ # ལོག་ བཏང་ ནུག །

དེ་ལས་ # མི་ དཀརཔོ་ དེ་ # སོ་རས་ ནང་ ལས་ ཐོན་ སྦེ་ # ཤ་རོགསཔ་ དེ་ ལུ་ # ད་རིས་ ཁྱོད་ ཀྱིས་ # ང་ ལུ་ ཕན་ སྦོམ་ སྦེ་ ར་ ཐོགས་ ཅི །

བཀྲིན་ ཆེ །

དེ་ གི་ དགའ་ཚོར་ ལུ་ # ཁྱོད་ ཀྱིས་ སེམས་ཅན་ # ག་ཅི་ གི་ ཁ་ ཡང་ # ཤེས་ ཚུགསཔ་ བཟོ་བྱིན་ གེ །

དེ་འབདཝ་ད་ # ཁྱོད་ ཀྱིས་ # མི་ ག་ གི་ གདོང་ཁ་ ཡང་ སླབ་ ནི་ མི་ འོང་ །

སླབ་ པ་ ཅིན་ # ཁྱོད་ར་ ཤི་ འོང་ ཟེར་ སླབ་ སྦེ་ # ཤ་རོགསཔ་ དེ་ ལུ་ སྔགས་ ཅིག་ བཏབ་ བཞག་ སྦེ་ # མི་ དཀརཔོ་ དེ་ ལོག་ བྱོན་ སོ་ ནུག # དེ་ལས་ # ཤ་རོགསཔ་ དེ་ གིས་ ཡང་ # ལོ་རྒྱུས་ དེ་ ཚུ་ # ག་ གི་ གདོང་ཁ་ ཡང་ མ་ སླབ་ པར་ བཞག་བཞགཔ་ མས །

དེ་ལས་ # སླབཔ་སླབ་ ས་ ར་ # ཤ་རོགསཔ་ དེ་ གིས་ # སེམས་ཅན་ ག་ཅི་ གི་ ཁ་ ཡང་ # ཧ་གོཝ་ མས་ ཟེར་ ཨིན་ མས །

དེ་ལས་ཚུར་ # ཁོ་ ཤ་བདའ་ བ་ ཡང་ མ་ འགྱོ་ བར་ # བཤལ་ ཡི་ ར་ སེམས་ཅན་ ཚུ་ # བློ་ ག་ཅི་ སླབ་ དོ་ ག་ # ཉན་ ཏེ་ ར་ སྡོད་ དོ་ ཡོདཔ་ མས ། # ཉིནམ་ ཅིག་ འབདཝ་ད་ # ཤ་རོགསཔ་ དེ་ བཤལ་འགྱོཝ་ ད་ # གླང་ གཉིས་ བློ་སླབ་ སར་ གོ་ ནུག

གླང་ གཅིག་ གིས་ # མི་ དེ་ ཚུ་ གིས་ # ང་བཅས་ ཀྱི་ ཁ་ ཤེས་ པ་ ཅིན་ # དང་ཕུ་ # ང་ གཡུས་ཚན་ འདི་ ནང་ གི་ དཔོན་ འབད་ དེ་ སྡོདཔ་ ད་ # ང་ གིས་ གསེར་ སྤོག་ཏོ་ གང་ # ཨ་ཡ་ གི་ ཤིང་ གི་ རྩ་བར་ # ས་དོང་ བརྐོ་ སྟེ་ བཙུགས་བཞག་ ཅི་ ཟེར་ སླབཔ་ ད་ # གླང་ གཅིག་ གིས་ # དེ་འབདཝ་ད་ # ཁོང་ ག་ གིས་ ཡང་ # ང་བཅས་རའི་ ཁ་ མི་ གོ་ ཟེར་ # སླབ་ དེས་ ཟེར་ ཨིན་ མས །

དེ་ལས་ # ཤ་རོགསཔ་ དེ་ གིས་ # ཤིང་ གི་ རྩ་བར་ བལྟ་ བར་ འགྱོཝ་ ད་ # སླབཔ་སླབ་ ས་ ར་ # གསེར་ སྤོག་ཏོ་ གང་ མཐོང་ སྟེ་ # ཁྱིམ་ ནང་ འབག་འོངས་ སྦེ་ བཞག་ ནུག །

ཚར་ཅིག་འབདཝ་ད་ # གཡུས་ དེ་ ནང་ གི་ རྒྱལཔོ་ དེ་ གིས་ # མི་སེར་ ཚུ་ ལུ་ # ཁྱེད་ ཆ་ཁྱབ་ ལས་ # ངེའི་ ཕོ་བྲང་ གི་ མཐའ་མར་ ཡོད་ མི་ དོང་ སྦོམ་ འདི་ # རྟ་ ཁར་ བཞོན་ ཏེ་ # མཆོང་ ཐེངས་ གཅིག་ ལུ་ # བརྒལ་ ཚུགས་ མི་ ཡོད་ པ་ ཅིན་ # རྒྱལཔོ་ བཀལ་ ནི་ ཨིན་ ཟེར་ # བཀའ་ཤོག་ བཀྲམ་བཀྲམ་ མས །

ཤ་རོགསཔ་ དེ་ གིས་ ཡང་ # བཀའ་ཤོག་ ཐོབ་ སྟེ་ # ཁོ་ ཡང་ # རྟ་ ཅིག་ འཚོལ་ བར་ སོང་སོངམ་ མས །

རྟ་ ཁྲོམ་ སྦོམ་ ཅིག་ ནང་ # ལྷོད་ ལྟཝ་ ད་ # མི་ ཚུ་ ག་ར་ # རྟ་ # ངར་ཡེང་ཡེ་ # དོད་རིལ་རི་ # ལེགས་ཤོམ་ ཡོད་ མི་ ཚུ་ # ག་ར་ བསལ་ ཏེ་ # གསོ་སྐྱོང་ འཐབ་ མས་ ཟེར་ ཨིན་ མས །

རྟ་ར་ ཟུར་ ཅིག་ཁར་ # རྟ་ རྐངམ་ ཞ་བོ་ གཅིག་ # ག་ གིས་ ཡང་ མ་ དགོ་ པར་ བཞག་ ནུག་ ཟེར་ ཨིན་ མས །

ཁོ་ # དེའི་ རྩ་བར་ ལྷོདཔ་ ད་ # རྟ་ རྐངམ་ ཞ་བོ་ དེ་ གིས་ # སླབ་ དེས་ ཟེར་ ཨིན་ མས །

ཨ་ནཱི་ མི་ འདི་ ཚུ་ གིས་ # ངེའི་ ཁ་ ཧ་གོ་ བ་ ཅིན་ འབདན་ # ངེའི་ རྐང་མར་ # ལྕགས་གཟེར་ ཅིག་ འཛུལ་ ཏེ་ ཡོད་ # འདི་ བཏོན་ སྦེ་ གསོ་སྐྱོང་ འཐབ་ པ་ ཅིན་ # ང་ ནི་ ས་ ཁ་ ལས་ འགྱོ་ རུང་ # གནམ་ ཁ་ ལས་ འགྱོ་ རུང་ # རྟ་ ག་ གིས་ ཡང་ # ང་ ལུ་ འབད་ མི་ ཚུགས་ ཟེར་ # སླབ་ དེས་ ཟེར་ ཨིན་ མས །

དེ་ལས་ # ཤ་རོགསཔ་ དེ་ གིས་ # ཁ་ ཧ་གོ་ སྟེ་ # རྟ་ འདི་ ཉོ་ སྦེ་ # ལྕགས་གཟེར་ དེ་ འབལ ། # རྩྭ་ དང་ ཆག་ བྱིན་ ཏེ་ གསོ་ ནུག

ཉིནམ་ དག་པ་ཅིག་ ནང་ # དོང་ མགུ་ ལས་ མཆོང་ ནི་ གི་ དུས་ཚོད་ རན་ ཏེ་ # ཤ་རོགསཔ་ དེ་ གིས་ ཡང་ # རྟ་ འདི་ གུ་ བཞོན་ སྦེ་ # མི་ གཞན་ ཚུ་ གི་ གྱལ་མཇུག་ ལུ་ སོང་སྡོད་ ནུག # ཁོ་ གི་ ཧེ་མ་ གི་ རྟ་ ཚུ་ མཆོངམ་ ད་ # མཆོང་ མ་ ཚུགས་ པར་ # དོང་ ནང་ འཛག་ སྦེ་ # ལ་ལུ་ ཤི ། # ལ་ལུ་ ནདཔ་ཐོན་ སོ་ ཡི་ ཟེར་ ཨིན་ མས །

ཤ་རོགསཔ་ དེ་ གིས་ མཆོངམ་ ད་ # རྟ་ དེ་ གིས་ # གནམ་ ཁ་ ལས་ འཕུར་ དོ་ བཟུམ་ མཆོངས་ ཏེ་ # དོང་ འདི་ ཁ་ ལས་ ལྷག་ སྟེ་ # མཆོང་ ཚུགས་ཚུགསཔ་ མས །

དེ་ལས་ # རྒྱལཔོ་ དེ་ གིས་ # ཤ་རོགསཔ་ འདི་ # རྒྱལཔོ་ བཀལ་ སྦེ་ # ཁོ་ གི་ མི་ཚེ་ ལུ་ # དགའ་ཏོག་ཏོ་ སྦེ་ # སྡོད་ ནི་ ཐོབ་ ནུག་ གོ ། ། །

ཨ་ཁུ་དོམ །

དང་ཕུ་ # གཡུས་ ཅིག་ ནང་ # ཨཔ་ དང་ ཨའི་ གཉིས་ ལུ་ # བུ་ ཅིག་ ཡོདཔ་ མས །

ཨཔ་ དེ་ # ཤ་བདའ་ ནི་ ལུ་ # གནམ་མེད་ས་མེད་ མཁས་དྲགས་ ཅིག་ ཡོདཔ་ མས །

ཉིནམ་ ཅིག་ # ཨཔ་ དེ་ # ཤ་བདའ་ བར་ འགྱོཝ་ ད་ # བུ་ དེ་ ཡང་

# ཤིང་ འཐུ་ བར་ ཁྱིད་ # འགྱོ་འགྱོཝ་ མས །

ལུང་པའི་ ཕུ་ ལུ་ # ནགས་ཚལ་ ཅིག་ ནང་ ལྷོདཔ་ ད་ # ཨཔ་ དེ་ གིས་ # བུ་ ཁྱོད་ར་ # ནཱ་ཕར་ཚུར་ ཤིང་ འཐུ་ སྟེ་ # སྡོད་ སྨ་རེ་ ཟེར་ སླབ་ སྟེ་ # ཨཔ་ ཁོ་ར་ ནི་ # དེ་ ཁ་ ལས་ ཕར་ # ཤ་བདའ་ བར་ སོང་སོངམ་ མས །

དེ་ལས་ # བུ་ དེ་ # ཤིང་ འཐུ་ སྟེ་ སྡོདཔ་ ད་ # བུ་ གི་ གདོང་ཁར་ # དོམ་ ཅིག་ འོངས་ ཏེ་ # ཟ་ བར་ འགྱོཝ་ ད་ # བུ་ གིས་ # ང་ ཟ་ བ་ ཅིན་ # ངེའི་ ཨ་པ་ ཤ་རོགསཔ་ ཨིན །

ཁྱོད་ར་ # གསད་ འོང་ ཟེར་ སླབ་སླབཔ་ མས །

དེ་ལས་ # དོམ་ གྱིས་ # དེ་འབདན་ # ཁྱོད་ར་ # ང་ གིས་ # ག་སླབ་ ཉན་ པ་ ཅིན་ # ཁྱོད་ # མ་ ཟ་ བར་ བཞག་ གེ་ # ཟེར་ སླབ་ སྡོད་ པའི་ བར་ ན་ ར་ # ཨཔ་ དེ་ གིས་ # ཐག་ རིང་ ས་ ལས་ # བུའི་ གདོང་ཁར་ # སེམས་ཅན་ བཟུམ་ ཅིག་ # ཡོདཔ་ མཐོང་ སྟེ་ # དབའི་ # ཟེར་ སྐད་རྐྱབ་ སྟེ་ # ཁྱོད་ ཀྱི་ གདོང་ཁར་ ཡོད་ མི་ # ག་ཅི་ སྨོ་ ཟེར་ དྲིས་དྲིསཝ་ མས །

དོམ་ གྱིས་ # བུ་ ལུ་ # ཤིང་ གི་ ར་ཏོ་ ཨིན་ མས ཟེར་ སླབ་ ཟེར་ སྟོན་བྱིན་ ནུག །

དེ་ལས་ # བུ་ གིས་ ཡང་ # ཨ་པ་ ལུ་ # དབའི་ # ཨ་པ །

ཤིང་ གི་ ར་ཏོ་ ཨིན་ མས ཟེར་ སླབཔ་ ད་ # ད་རུང་

# ཨ་པ་ དེ་ གིས་ # ཤིང་ གི་ ར་ཏོ་ ཨིན་ པ་ ཅིན་ # བྱང་ཏོ་ དཀརཔོ་ # འོང་ ག་ ཟེར་ འདྲིཝ་ ད་ # ད་རུང་

# དོམ་ གྱིས་ བུ་ ལུ་ # ཤིང་ ཁར་ ཤ་མུ་ སྐྱེས་ ནུག་ ཟེར་ སླབ་ ཟེར་ སྟོན་བྱིན་ ནུག

བུ་ གིས་ # ཨ་པ་ ལུ་ # ཤིང་ གི་ ར་ཏོ་ ཁར་ # ཤ་མུ་ སྐྱེས་ ནུག་ ཟེར་ སླབ་ ནུག

དེ་ལས་ # ཨ་པ་ གིས་ # ཤིང་ གི་ ར་ཏོ་ གུ་ # ཤ་མུ་ སྐྱེས་ ཏེ་ ཡོད་ པ་ ཅིན་ # སྟ་རི་ ཐེངས་ཕོག་ ཅིག་ # བླུགས་ ཟེར་ སླབཔ་ ད་ # དོམ་ གྱིས་ # སྟ་རི་ གིས་ # འགྲོས་ཀྱིས་ སྦེ་ བླུགས་ ཟེར་ སླབཔ་ ད་ # བུ་ གིས་ ཡང་ # འགྲོས་ཀྱིས་ སྦེ་ རྐྱབ་ དོ་ བཟུམ་སྦེ་ # དོམ་ གྱི་ བྱང་ཏོ་ ཁར་ # སྟ་རི་ ཐེངས་ཕོག་ ཅིག་ # བླུགས་བྱིནམ་ ད་ # དོམ་ དེ་ # ས་ ཁར་ # གྱེལ་ སོ་ ནུག །

དེམ་ཅིག་གི་བར་ན་ ར་ # ཨ་པ་ འོངས་ ཏེ་ # བུ་ ཁྱོད་ # ང་ ལུ་ ག་ཅི་སྦེ་ # ཤོབ་རྐྱབ་ སྨོ་ ཟེར་ སླབཔ་ ད་ # བུ་ གིས་ # གཞན་ ག་ནི་ཡང་ མ་ སླབ་ པས །

དོམ་ འདི་ # ནང་ ན་ མ་ ཤི་ རུང་ # ཕྱི་ཁ་ ལས་ # ཤི་ རྫུ་ བཏབ་ སྟེ་ # སྤར་ ར་ མ་ སྤར་ བར་ # སྡོད་སྡོདཔ་ མས ། ཨ་པ་ གི་ མནོ་བསམ་ ལུ་ # དོམ་ འདི་ # ཤི་ ནུག་ ཟེར་ མནོ་ སྟེ་ ཕྲང་ཕྲང་ ར་ # དོམ་ འདི་ # ཁྱིམ་ ནང་ འབག་སོང་ སྟེ་ # ཤ་ དྲ་ དགོ་ པས་ མནོ་ སྟེ་ # ལྟག་ཀོ་ གུ་ བཀལ་ སྦེ་ # ཁྱིམ་ ནང་ འབག་ སོང་སོངམ་ མས །

ཁྱིམ་ ནང་ ལྷོདཔ་ ཅིག་ # དོམ་ གྱིས་ ཡར་ ལོངས་ ཞིནམ་ལས་ # སྒོ་ བཅད་ སྦེ་ # ད་འབདན་ # ཁྱེད་ ཆ་ཁྱབ་ དྲག་ པ་ ཅིན་ # ང་ གསད །

ང་ དྲག་ པ་ ཅིན་ # ཁྱེད་ ཆ་ཁྱབ་ གསད་ དེ་ # ཟ་ ནི་ ར་ ཨིན་ ཟེར་ སླབ་ སྟེ་ # ཕྲང་ཕྲང་ ར་ མཆོངས་ ཏེ་ འོངམ་ ད་ # དང་པ་ ར་ # ཨ་པ་ བསད་བཏང་ ནུག །

དེ་ལས་ # བུ་ ཡང་ # ནདཔ་བཏོན་ བཞག་ ནུག

ཨམ་ འདི་ # གསད་ པར་ འགྱོཝ་ ད་ # ཨམ་ འདི་ གིས་ # ང་ མ་ བསད་ པར་ བཞག་ གནང་ # ང་ གིས་ ཁྱོད་ ལུ་ # དྲིན་ལན་ འཇལ་ གེ་ ཟེར་ སླབ་སླབཔ་ མས །

དོམ་ གྱི་ མནོ་བསམ་ ལུ་ # ཨམ་ དེ་ # ཨམ་སྲུ་ སྦེ་ # བཞག་ དགོ་ པས་ ཟེར་ མནོ་ སྟེ་ # མ་ བསད་ པར་ བཞག་ ཞིནམ་ལས་ # དོམ་ གྱི་ ཨམ་སྲུ་ སྦེ་ # བཞག་བཞགཔ་ མས །

ཨམ་ དེ་ གིས་ # ནང་ ན་ ལས་ # དོམ་ གསད་ ནིའི་ གནས་སྐབས་ ར་ # འཚོལ་ ཏེ་ སྡོད་ རུང་ # དོམ་ འདི་ གསད་ མ་ ཚུགས་ པས །

དེ་ལས་ # བུ་ འདི་ ཡང་ དྲག་ སྦེ་ # ཨམ་ དང་ བུ་ # དེ་ལས་ # ཨ་ཁུ་དོམ་ གསུམ་ # བཟའ་ཚན་ གཅིག་ཁར་ # སྡོད་ ནི་ འདི་གིས་ # ད་ལྟོ་ བར་ ན་ ཡང་ # དོམ་ ལུ་ ཨ་ཁུ་དོམ་ ཟེར་ སླབ་ དགོ་ མི་ འདི་ # བུ་ འདི་ གི་ ཨ་ཁུ་ # དོམ་ འབད་ ནི་ འདི་གིས་ ཨིན་ ཟེར་ # སླབ་སྲོལ་ ཚུདཔ་ ཨིན་ མས གོ ། ། །

ཨམ་ བུ་ དད་ཅན །

ཧེ་མ་ # གཡུས་ ཅིག་ ནང་ # ཨཔ་ ཅིག་ དང་ # ཨམ་ ཅིག་ ཡོདཔ་ མས །

ཁོང་ གཉིས་ ལུ་ # ཨ་ལུ་ གཅིག་ ཡང་ མེདཔ་ ལས་ # ཨམ་ དེ་ རོགས་ ཀྱི་ ཨ་ལུ་ མཐོངམ་ ད་ # སེམས་ཤོར་ ཡི་ ར་ # སྡོད་ དོ་ ཡོདཔ་ མས །

ནམ་ཅིག་འབདཝ་ད་ # ཨཔ་ དེ་ # ན་ སྟེ་ # ལཱ་ འབད་ བར་ འགྱོ་ མ་ ཚུགས་ པར་ # ཨམ་ དེ་ # ལཱ་སར་ སོང་སོངམ་ མས །

ཨམ་ དེ་ # ལཱ་ འབད་སྡོདཔ་ ད་ # འབུཔ་ ཅིག་ མཐོང་ ནུག

ཨམ་ དེ་ གིས་ འབུཔ་ དེ་ # ཨ་ལུ་ བཟུམ་སྦེ་ མཐོང་ སྟེ་ # འདི་འཕྲོ་ལས་ འཐུ་ སྟེ་ # ཧེམ་ཅུ་ ནང་ བཙུགས་ སྦེ་ # ཁྱིམ་ ནང་ འབག་འོངས་ ནུག

ཨམ་ འདི་ ཁྱིམ་ ནང་ ལྷོདཔ་ ད་ # ཨཔ་ དེ་ ཡང་

# ཨ་ཙི་ཅིག་ དྲག་ སྟེ་ ཡོདཔ་ མས །

དེ་ལས་ # ཨཔ་ དེ་ གིས་ # དབའི་ # ད་རིས་ ཁྱོད་ སེམས་ དགའ་དགའ་ ར་ འདྲཝ་ སྦེ་ འོང་ དེས་ # ག་ཅི་ སྨོ་ ཟེར་ སླབཔ་ ད་ # ཨམ་ དེ་ གིས་ # ང་ # ད་རིས་ སེམས་དགའ་ མི་ འདི་ # ཁྱོད་ དྲག་ ནི་ འདི་གིས་ ཨིན་ ཟེར་ སླབ་ སྦེ་ # འབུཔ་ འབག་འོང་ མིའི་ # ལོ་རྒྱུས་ མ་ སླབ་ པས །

དེ་ གི་ ནངས་པ་ ལས་ # ཨཔ་ དེ་ ཡང་ # ཧིང་སང་ས་ སྦེ་ ར་ དྲག་ སྟེ་ # ལཱ་སར་ # ཧེ་མ་ བཟུམ་ འགྱོ་ ཚུགསཔ་ ཐལ་ སོ་ ནུག

དེ་འབདཝ་ད་ # འབུཔ་ དེ་ གིས་ # ཨམ་ དེ་ གི་ ཨོམ་ འཐུང་ ནི་ འདི་གིས་ # ཨམ་ འདི་ # ཉིནམ་ གཅིག་ བ་ ཉིནམ་ གཅིག་ # ཕྱ་ཀྲིང་ཀྲི་ འགྱོ་ དོ་ ཡོདཔ་ མས །

ཨཔ་ དེ་ གིས་ # ཁྱོད་ # ཉིནམ་ གཅིག་ བ་ ཉིནམ་ གཅིག་ # ཕྱ་ཀྲིང་ཀྲི་ ར་ འགྱོཝ་ མས །

ག་ཅི་ འབད་ དཔ་ སྨོ་ ཟེར་ འདྲིཝ་ ད་ # ཨམ་ དེ་ གིས་ # གསང་བཞག་ སྟེ་ # ག་ཅི་ཡང་ མ་ འབད་ ཟེར་ སླབ་ ནུག །

ཉིནམ་ ཅིག་ འབདཝ་ད་ # ཨཔ་ འདི་ # ལཱ་སར་ འགྱོ་ རྫུ་ བཏབ་ ཞིནམ་ལས་ # ཁྱིམ་ ཐོག་ཁར་ གཡིབས་ ཏེ་ # ཨམ་ འདི་ # ག་ཅི་ འབདཝ་ ཨིན་ན་ ར་ # བལྟ་ སྡོད་སྡོདཔ་ མས །

ཨམ་ དེ་ གིས་ ཨཔ་ རྒྱབ་ཐལཝ་ ཅིག་ # མོ་ར་ གི་ # གོ་ལའི་ ནང་ ན་ ལས་ # འབུཔ་ སྦོམ་ ཅིག་ བཏོན་ སྦེ་ # ཨོམ་ བྱིན་ སར་ མཐོང་ ནུག

མོ་ ཕྱ་ཀྲིང་ཀྲི་ འགྱོ་ མི་ འདི་ # འབུཔ་ ལུ་ # ཨོམ་ བྱིན་ ནི་ འདི་གིས་ # ཨིན་ མས ཟེར་ མནོ་ སྟེ་ # ཨཔ་ འོངསམ་ ཅིག་ # འབུཔ་ འདི་ བསད་བཏང་ ད་ ནུག

དེ་ལས་ # ཨམ་ དེ་ # ཨཔ་ ལུ་ བལྟ་ སྟེ་ # གནམ་མེད་ས་མེད་ ཙིགཔ་ཟ་ སྟེ་ # ལྟོ་ ཡང་ མ་ ཟ །

འབུཔ་ གི་ མནོ་བསམ་ བཏང་ སྟེ་ # སྔུ་ ཡི་ ར་ སྡོད་སྡོདཔ་ མས །

ཉིནམ་ ཅིག་ # ཨཔ་ # ལཱ་སར་ འགྱོ་ སའི་ ལམ་ སྦུག་ ལུ་ # སྤྱ་ ཅིག་ ཉལ་སྡོདཔ་ མཐོང་ ནུག

ཨཔ་ དེ་ གི་ མནོ་བསམ་ ལུ་ # སྤྱ་ འདི་ # ངེའི་ ཨམ་ ལུ་ སེམས་གསོ་ སྦེ་ # བྱིན་ དགོ་ པས་ མནོ་ སྟེ་ # སྤྱ་ དེ་ # ཁྱིམ་ ནང་ འབག་འོངས་ ཞིནམ་ལས་ # བུ་ཚབ་ ཨ་ནཱི་ འབད་ ཟེར་ སླབ་ སྟེ་ # ཨམ་ དེ་ ལུ་ བྱིན་བྱིནམ་ མས །

དོ་རུང་ # ཨམ་ དེ་ གིས་ སྤྱ་ མཐོངམ་ ད་ # གནམ་མེད་ས་མེད་ སེམས་དགའ་ སྟེ་ # བུ་ཚབ་ སྦེ་ གསོ་ ནུག

ཉིནམ་ ཅིག་ # ཨཔ་ དང་ ཨམ་ གཉིས་ ཆ་ ར་ # ཕྱི་ཁར་ ལཱ་ འབད་ བར་ སོང་ སྟེ་ # ཕྱི་རུ་ # ལོག་སྟེ་ ཁྱིམ་ ནང་ འོངམ་ ད་ # ཁྱིམ་ ནང་ ལུ་ # བཞེས་སྒོ་ ཚུ་ # ཚ་ཏོག་ཏོ་ སྦེ་ འབད་བཞག་ ནུག་ ཟེར་ ཨིན་ མས །

ཨཔ་ དེ་ གིས་ # དབའི་ # ང་བཅས་ ཀྱི་ ཁྱིམ་ ནང་ # མི་ ནི་ ག་ཡང་ མེད་ # བཞེས་སྒོ་ ག་ གིས་ འབདཝ་ ཨིན་ན་ སྨོ་ མནོ་ སྟེ་ # ནངས་པ་ དྲོ་པ་ # ཨཔ་ དང་ ཨམ་ # གཡིབས་ སྦེ་ བལྟ་སྡོདཔ་ ད་ # སྤྱ་ གིས་ # གསོབ་ འདི་ བཤུབ་བཞག་ པའི་ བསྒང་ ལས་ # བུམོ་ འཇའ་རིསམོ་ ཅིག་ ཐོན་ ཏེ་ # ཐབ་གཡོག་ འབད་ ནི་ # འགོ་བཙུགས་ དེས་ ཟེར་ ཨིན་ མས །

ཨམ་ འདི་ # སེམས་དགའ་ བའི་ ཤུགས་ཀྱིས་ # འདི་འཕྲོ་ལས་ # སྤྱ་ གི་ གསོབ་ འདི་ མེ་བཏང་ དཔ་ ལས་ # ཨཔ་ དང་ ཨམ་ གཉིས་ ལུ་ # བུམོ་ འཇའ་རིསམོ་ ཅིག་ ཐོབ་ ཆི་ ནུག

དེ་ལས་ # ཨམ་ འདི་ ཡང་ སེམས་ཁར་ # མནོ་ མིའི་ དོན་དག་ འདི་ # འགྲུབ་ ཚུགས་ ནི་ འདི་གིས་ # གནམ་མེད་ས་མེད་ སེམས་དགའ་སྟེ་ # སྡོད་ ནུག་ གོ ། # ། །

བསྐོས་ པའི་ ལཱ་ ལས་ བྱོག་ མི་ ཐལ །

ཧེ་མ་ ཧེ་མ་ # གཡུས་ཚན་ ཅིག་ ནང་ ལུ་ # ཕོ་རྒྱས་ ཅིག་ སྡོད་སྡོདཔ་ མས །

ཁོ་ འདི་ # རྒྱུ་ཕྱེད་ཀྲམ་ དང་ # སམ་ས་གཞི་ ག་ཅི་ར་ འབད་ རུང་ # ཕྱུགཔོ་ སྦེ་ ཡོདཔ་ མས ། ཚར་ཅིག་འབདཝ་ད་ # ཁོ་ར་ ལུ་ # མནའམ་ ཅིག་ ཡང་ བཙུགས་ སྦེ་ # གཉེན་ རྐྱབ་ སྟེ་ # ལོ་ གཉིས་ འགྱོ་ བའི་ ཤུལ་ལས་ # བུ་ ཅིག་ སྐྱེས་ ནུག

ཕོ་རྒྱས་ འདི་ # སེམས་དགའ་ སྟེ་ # གཡུས་ འདི་ ནང་ གི་ མི་ ག་ར་ ལུ་ # མཛར་ཅུམ་ བྱིན་ ཏེ་ # དགའ་སྟོན་ སྦོམ་ འབད་ ནུག

དེ་ལས་ # ཉིནམ་ དག་པ་ཅིག་ གི་ རྒྱབ་ ལས་ # ཨ་ལུ་ འདི་ གི་ སྐྱེས་སྐར་ ལྟཝ་ ད་ # སྐྱེས་སྐར་ འབྲི་ མི་ རྩིསཔ་ འདི་ གིས་ སླབ་ ནུག # ཁྱེད་ གཉིས་ ཀྱི་ བུཚ་ དེ་ # ལོ་ ཉི་ཤུ་ ལངསམ་ ཅིག་ # སེམས་ཅན་ སྟག་ གིས་ ཟ་ སྟེ་ # ཤི་ ནི་ ཨིན་ མས ཟེར་ སླབ་ ནུག །

དེ་ལས་ # ཕམ་ གཉིས་ གནམ་མེད་ས་མེད་ # སེམས་སྡུག་ སྟེ་ # བླམ་ སྦོམ་ ཞུ་ སྟེ་ # རིམ་གྲོ་ འབད ། # བུཚ་ དེ་ # ཕར་ དང་ ཚུར་ # ག་ཏེ་ཡང་ མ་ བཏང་ པར་ # ཁྱིམ་ ནང་ ར་ བཞག་ དོ་ ཡོདཔ་ མས །

དེ་ལས་ # བུཚ་ འདི་ # ལོ་ན་ སྦོམ་ ལངས་ ཞིནམ་ལས་ # མནའམ་ ཅིག་ བཙུགས་ དགོ་ པས་ ཟེར་ # བུམོ་ འཇའ་རིསམོ་ ཅིག་ # འཚོལ་ ཏེ་ ཁྱིད་འོངམ་ ད་ # བུཚ་ གིས་ ཡང་ # མོ་ ལུ་ # དགའ ། # བུམོ་ དེ་ གིས་ ཡང་ # ཁོ་ ལུ་ ག་ཅི་དེ་ # དགའ་ བས་ ཟེར་ ཨིན་ མས །

ཁོང་ གཉིས་ # གཉེན་ རྐྱབ་ ནི་ གི་ གཟའ་སྐར་ འདི་ # བུཚ་ འདི་ གི་ ལོ་ NUM # ཀྲིག་ཀྲི་ འཁོར་ བའི་ ཉིནམ་ འདི་ གུ་ # ཕོག་ སྟེ་ ཡོདཔ་ མས །

ཨཔ་ འདི་ གིས་ # བུ་ འདི་ ལོ་ NUM # ལངམ་ ད་ # སྟག་ གིས་ གསད་ ནི་ ཨིན་ ཟེར་ མི་ འདི་ # སེམས་ ཁ་ ར་ # ཡོད་ ནི་ འདི་གིས་ # དེ་ཚེ་ ཕྱི་རུ་ # བུ་ དང་ བུམོ་ གཉིས་ ཆ་ ར་ # ཨཔ་ གིས་ # སྒྲོམ་ སྦོམ་ ཅིག་ ནང་ # བཙུགས་བཞག་བཞགཔ་ མས །

ཁྱིམ་ གྱི་ ཕྱི་ཁ་ ལུ་ ཡང་ # ཕོ་རྒྱས་ ཚུ་ མདའ་ དང་ # ཀྲིང་ཀ་ འབག་ སྟེ་ # སེམས་ཅན་ སྟག་ བསྲུང་ བཅུག་ སྟེ་ བཞག་བཞགཔ་ མས །

དེ་ལས་ # བུ་ དང་ བུམོ་ གཉིས་ # སྒྲོམ་ ནང་ སྡོདཔ་ ད་ # བུམོ་ འདི་ གིས་ # ང་བཅས་ གཉིས་ # སྒྲོམ་ ནང་ ན་ ག་ཅི་སྦེ་ # བཞགཔ་ སྨོ་ ཟེར་ འདྲིཝ་ ད་ # བུཚ་ གིས་ # ང་ # ལོ་ ཉི་ཤུ་ ལངས་ ཡི །

ལོ་ ཉི་ཤུ་ ལངམ་ ད་ # སྟག་ གིས་ ཟ་ འོང་ ཟེར་ ངེའི་ སྐྱེས་རྩིས་ ནང་ ལས་ ཐོན་ ནུག

དེ་འབད་ནི་འདི་གིས་ # ང་བཅས་ གཉིས་ # སྒྲོམ་ ནང་ བཙུགས་བཞགཔ་ # ཨིན་ མས ཟེར་ སླབ་ ནུག

མོ་ གིས་ སྟག་ ཟེར་ མི་ འདི་ # ག་ཅི་ བཟུམ་ འོང་ ནི་ སྨོ་ ཟེར་ སླབཔ་ ད་ # ཁོ་ གིས་ ཡང་ # ཨ་ནཱི་ བཟུམ་ འོང་ ཟེར་ ཤོག་ཀུ་ ཅིག་ གུ་ # སྟག་ གི་ པར་ ཅིག་ བྲིས་ སྦེ་ # བུམོ་ དེ་ ལུ་ # སྟོན་སྟོནམ་ མས །

བུམོ་ དེ་ # སྟག་ གི་ པར་ ལུ་ བལྟ་ སྡོད་སྡོད་ པ་ ར་ # འདི་ ཁ་ ལས་ # སྟག་ ངོ་མ་ སྦེ་ ཐོན་ ཏེ་ # འུང་ ཟེརཝ་ ཅིག་ # བུཚ་ དེ་ སྒྲོམ་ ནང་ ན་ ར་ # སྟག་ གིས་ ཟ་ ད་ ནུག

བསྐོས་ པའི་ ལཱ་ ལས་ # བྱོག་ མི་ ཐལ་ ཟེར་ བའི་ དོན་དག་ འདི་ # འ་ནེ་སྦེ་ ཨིན་ མས གོ ། ། །

མ་ཧེ་ ཚྭ་ སྒྲུབ་ མི །

ཧེ་མ་ # རྒྱ་གར་ གྱི་ གཡུས་ # ཧ་ར་ར་ ཟེར་ ས་ ལུ་ # མ་ཧེ་ གཉིས་ ཡོདཔ་ མས །

ཁོང་ གཉིས་ # ཆ་རོགས་ ག་ཅི་དེ་ # འཆམ་ཏོག་ཏོ་ སྦེ་ སྡོད་ མི་ ཅིག་ ཨིན་ མས །

ཁོང་ གཉིས་ # ག་ཅི་ ཐོབ་ རུང་ # བགོ་བཤའ་ འདྲན་འདྲ་ སྦེ་ རྐྱབ་ སྟེ་ ཟ་ དོ་ ཡོདཔ་ ཨིན་ མས །

ཁོང་ གཉིས་ ཀྱི་ གཟུགས་ ཁ་ ལུ་ # སྤུ་ རིངམོ་ སྦེ་ ཡོདཔ་ མ་ཚད་ # རྭཝ་ ཡང་ # གནམ་མེད་ས་མེད་ རིངམོ་ ཡོདཔ་ མས །

སེམས་ཅན་ ཆུང་ཀུ་ ཚུ་ # ཁོང་ གཉིས་ མཐོང་ པའི་ བསྒང་ ལས་ # འདྲོགས་ ཏེ་ བྱོག་འགྱོ་ དོ་ ཡོདཔ་ ཨིན་ མས །

སེམས་ཅན་ སྦོམ་ དང་ ཕྱད་ རུང་ # ཁོང་ གཉིས་ གཅིག་གིས་གཅིག་ལུ་ # རོགས་རམ་ འབད་ དེ་ # ཁོང་ གཉིས་ ར་ # རྒྱལ་ དོ་ ཡོདཔ་ མས །

དེ་འབད་རུང་ # ཁོང་ གཉིས་ ཆུ་ འཐུངམ་ ད་ # ཚྭ་ ཟ་ ནི་ མེད་ པར་ # ཚྭ་ ཅིག་ ག་དེ་སྦེ་ # བསྒྲུབས་ པ་ ཅིན་ དྲག་ ག་ ཟེར་ བའི་ མནོ་བསམ་ འདི་ ར་ གཏང་ དོ་ ཡོདཔ་ མས །

ཉིནམ་ ཅིག་ འབདཝ་ད་ # མ་ཧེ་ གཅིག་ གིས་ # ལྟོ་ཚང་ མ་ཧེ་ གཞན་ མི་ འདི་ ལུ་ སླབ་ ནུག

དབའི་ # ང་བཅས་ ལྟོ་ཚང་ གཉིས་ # གཞན་ ག་ཅི་ཡང་ # ང་བཅས་ར་ གཉིས་ ཀྱིས་ ལྕོགས་ པས །

ཚྭ་ ཅིག་ ཟ་ ནི་ མེད་ པར་ # མགྱོགས་པ་ར་ # གཟུགས་སྟོབས་ ཉམས་ ཏེ་ འགྱོ་ ནི་ མས །

ང་ གིས་ # ཡར་ བོད་ ལུ་ # ཚྭ་ ཅིག་ བསྒྲུབ་ པར་ འགྱོ་ གེ་ མེན་ན་ ཟེར་ སླབཔ་ ད་ # ལྟོ་ཚང་ མ་ཧེ་ གཞན་ མི་ གིས་ ཡང་ # བཏུབ་ པས་ ཟེར་ སླབ་ ནུག

དེ་ལས་ # བོད་ ལུ་ འགྱོ་ མིའི་ མ་ཧེ་ འདི་ གིས་ # ཡར་ བོད་ ལུ་ # ས་ བསིལ་ ས་ ཨིན་ ཟེརཝ་ མས །

གནམ་མེད་ས་མེད་ གྱང་ མས་ ལོ །

ཁྱོད་ # ནཱ་ ཚ་ ས་ ལུ་ འབད་ ནི་ འདི་གིས་ # སྤུ་ འདི་ བྱེལ་ མི་ནུག

ཁྱོད་ ཀྱི་ གཟུགས་ ཁའི་ སྤུ་ ཡང་ # ང་ ལུ་ གནང་ །

ང་ # བོད་ ལས་ ལོག་ ལྷོདཔ་ ད་ # ཁྱོད་ར་ ལུ་ # ལོག་ བྱིན་ འོང་ ཟེར་ སླབ་ སྦེ་ # མ་ཧེ་ ཆ་རོགས་ ཀྱི་ སྤུ་ ཚུ་ ཡང་ # ལྟོ་ཚང་ འདི་ གིས་ # གཟུགས་ ཁར་ དཀྱིས་ སྦེ་ # བོད་ ལུ་ # ཚྭ་ བསྒྲུབ་ པར་ ལོག་ སོ་ ནུག །

དེ་ལས་ # མ་ཧེ་ འདི་ # ཟླཝ་ གསུམ་ དེ་ཅིག་ ལམ་ འགྱོཝ་ ད་ # བོད་ ལུ་ ལྷོད་ ནུག

བོད་ ལུ་ ལྷོད་ ཞིནམ་ལས་ # ཚྭ་ འཚོལ་ ཏེ་ # བདུན་ཕྲག་ གསུམ་ དེ་ཅིག་ འགྱོཝ་ ད་ # ཤ་རོགསཔ་ ཅིག་ གིས་ མཐོང་ ནུག

འདི་འཕྲོ་ལས་ ར་ # ཤ་རོགསཔ་ འདི་ # ཁྱིམ་ ནང་ སོང་ སྦེ་ # ད་རིས་ # ང་བཅས་རའི་ རི་ ཁར་ # སེམས་ཅན་ གཞན་དང་མ་འདྲཝ་ # གཟུགས་ ཁ་ ལུ་ སྤུ་ གི་ རྒྱན་ཆ་ བཏགས་བཏགསཔ་ ཅིག་ འདུག

སེམས་ཅན་ ཚུ་ གི་ ལྷ་ འོང་ ནི་ མས །

ང་བཅས་རའི་ གཡུས་ ཁར་ # ཞུ་བཞག་ གེ་ མེན་ན་ ཟེར་ # གཡུས་ ཁའི་ མི་ ཚུ་ ལུ་ སླབ་སླབཔ་ མས །

མི་ ཚུ་ ག་ར་ སེམས་དགའ་ སྟེ་ # མི་ རེ་ རེ་ གིས་ # ཐགཔ་ རེ་ རེ་ འབག་ སྟེ་ # གཟུང་ པར་ འགྱོཝ་ ད་ # སེམས་ཅན་ དེ་ # གནམ་མེད་ས་མེད་ བྱོག་འགྱོ་ སྟེ་ # གཟུང་ མ་ ཚུགས་ པས །

དེ་ལས་ # མི་ དེ་ ཚུ་ གིས་ # ཧིང་ བཀལ་བཞག་ ནི་ འདི་གིས་ # ནངས་པ་ མི་ ཚུ་ # ལོག་ ནགས་ཚལ་ ནང་ འགྱོ་ སྟེ་ ལྟཝ་ ད་ # སེམས་ཅན་ དེ་ # ཧིང་ ནང་ ཚུད་ ནུག་ ཟེར་ ཨིན་ པས །

དེ་ལས་ # མི་ ཚུ་ གིས་ བཟུང་ སྟེ་ # བདག་འཛིན་འབད་ བཞག་ ད་ ནུག

མི་ ག་ར་ # ལྟདམོ་ བལྟ་ བར་ འཛོམས་ ཏེ་ # དབའི་ # དེ་ མའི་ སེམས་ཅན་ # ཡག་མི་ཡག་ ཟེར་ སླབཔ་ ལས་ # མིང་ ཡང་ # གཡག་ ཟེར་ བཏགས་ ད་ ནུག

དེ་ལས་ # མི་ ཚུ་ གིས་ # གཡག་ དེ་ ལུ་ # ཚྭ་ དང་ ལྟོ་ ལེགས་ཤོམ་ སྦེ་ བྱིན །

ས་ ཡང་ བསིལ་ཏོང་ཏོ ། # སྤང་ དང་ རྩྭ་ ཆུ་ # ག་ནི་ལས་ གཙང་ཏོག་ཏོ ། # འབོལ་ཆི་ཆི་ ནང་ ལུ་ # ཉམས་དགའ་ཏོག་ཏོ་ སྦེ་ # སྡོད་ ནི་ ཐོབ་ སྟེ་ # ཁོ་ # རྒྱ་ ལུ་ # ལོག་ འགྱོ་ ནིའི་ དཔྱད་རིག་ མ་ བཏང་ པར་ # བོད་ ལུ་ ར་ ལུས་ སོ་ ནུག །

དེ་འབད་ནི་འདི་གིས་ # རྒྱ་ ལུ་ # གཡག་ མེད་ མི་ དང་ # བོད་ ལུ་ མ་ཧེ་ མེད་ དགོ་ པའི་ རྒྱུ་མཚན་ འདི་ གིས་ ཨིནམ་ མ་ཚད་ # དུས་ ད་ལྟོའི་ བར་ ན་ ཡང་ # རྒྱ་གར་ གྱི་ མ་ཧེ་ ཚུ་ # ཆུ་ འཐུངམ་ ད་ ར་ # ཚར་ རེ་ ལྟག་ཀོ་ # གནམ་ ཁར་ སེང་ སྟེ་ བལྟ་ དགོ་ མི་ འདི་ # བོད་ ལས་ ཚྭ་ འབག་ འོང་ མི་ འོང་ # བལྟ་ བའི་ ཚུལ་ ཨིན་ ཟེར་ སླབཔ་ མས །

དེ་ལས་ # མ་ཧེའི་ གཟུགས་ ཁར་ སྤུ་ མེད་ མི་ དང་ # གཡག་ གི་ གཟུགས་ ཁར་ # སྤུ་ འཐེབ་ ལེ་ཤ་ ཡོད་ མི་ ཡང་ # འདི་ ལས་ བརྟེན་ཏེ་ # ཨིན་ ཟེར་ སླབ་སྲོལ་ ཡོདཔ་ ཨིན་ ནོ ། ། ། །

གནས་ཚུལ་ གཙོ་དོན །

༉ # རྒྱལ་ཁབ་ ནང་ གི་ སྲིད་དོན་ཚོགས་པ་ # གསརཔ་ ཚུ་ གི་ དོན་ལུ་ # ཤེས་ཚད་ཅན་ དང་ # ཉམས་མྱོང་ཅན་ གྱི་ འདེམས་ངོ་ འཚོལ་ འཐོབ་ ནི་ འདི་ # གདོང་ལེན་ཅན་ ཅིག་ སྦེ་ # ཡོདཔ་ ཨིན་ མས །

༉ # འབྲུག་ རྒྱལ་ཁབ་ ནང་ ལུ་ # ལོ་ ལྔ་ དེ་ཅིག་ གི་ ནང་འཁོད་ ལུ་ ར་ # དབུལ་ཕོངས་ ཀྱི་ དཀའ་ངལ་ འདི་ # ཕྱེད་ དེ་ཅིག་ གིས་ # མར་ཕབ་ འབད་ དེ་ ཡོདཔ་ ཨིན །

༉ # གཞལམ་སྒང་ # སྟིང་སྟི་སྦིས་ ཀྱི་ ས་གནས་ # ཧོམ་དར་ ལུ་ # རང་བཞིན་ཐོན་སྐྱེད་གོང་འཕེལ་ལྟེ་བ་ གི་ རྡོ་བཏོན་ ལཱ་ འབད་ མི་ འདི་ # རང་བཞིན་གནས་སྟངས་ དང་ # མཐུནམ་སྦེ་ མིན་འདུག་ ཟེར་ ཨིན་ མས །

༉ # ནངས་པ་ # མི་དབང་ འབྲུག་རྒྱལ་གསུམ་པ་ མཆོག་ གི་ འཁྲུངས་སྐར་དུས་ཆེན་ ཨིནམ་ལས་ # རྒྱལ་ཁབ་ ནང་ གི་ གཞུང་ གི་ ཡིག་ཚང་ དང་ # སློབ་སྦྱོང་སྤེལ་ཁང་ # དེ་ལས་ # སློབ་གྲྭ་ ཚུ་ # ངལ་གསོ་ སྦེ་ # བཞག་ གནངམ་ ཨིན །

སྟེ་ # ཉིནམ་ འདི་ # སློབ་གྲྭ་ ཚུ་ ནང་ ལུ་ # སློབ་དཔོན་ གྱི་ ཉིནམ་ སྦེ་ ཡང་ # བརྩི་སྲུང་ འབད་ དོ་ ཡོདཔ་ ད་ # ཉིནམ་ འདི་ ཁར་ # ལས་རིམ་ འདི་ ཚུ་ ག་ར་ # སློབ་ཕྲུག་ ཚུ་ གིས་ སྦེ་ # འགོ་འདྲེན་ འཐབ་ སྟེ་ # སློབ་དཔོན་ ཚུ་ ལུ་ # བཀྲིན་ བསམ་ དོ་ ཡོདཔ་ ཨིན་ མས །

༉ # རྒྱལ་ཁབ་ ནང་ གི་ སྲིད་དོན་ཚོགས་པ་ གསརཔ་ ཚུ་ གི་ དོན་ལུ་ # ཤེས་ཚད་ཅན་ དང་ # ཉམས་མྱོང་ཅན་ གྱི་ འདེམས་ངོ་ འཚོལ་ འཐོབ་ ནི་ འདི་ # གདོང་ལེན་ཅན་ ཅིག་ སྦེ་ # ཡོདཔ་ ཨིན་ མས །

ཨིན་རུང་ # སྲིད་དོན་ཚོགས་པ་ ཚུ་ དང་ འཁྲིལ་བ་ཅིན་ # ཐབས་ཤེས་ ཀྱི་ ཐོག་ ལས་ # ཤེས་ཚད་ཅན་ དང་ # ཉམས་མྱོང་ ཡོད་ མི་ # འདེམས་ངོ་ ཚུ་ # ཐོབ་ ཚུགས་ ཏེ་ ཡོད་ ཟེར་ ཨིན་ མས །

བྷུ་ཏྲན་ཀུན་མཉམ་པར་ཏྲི་ དང་ # འབྲུག་སྤྱིར་དབང་ཚོགས་པ་ # དེ་ལས་ # འབྲུག་མཉམ་རུབ་ཚོགས་པ་ གསུམ་ འདི་ # རྒྱལ་ཁབ་ ནང་ ལུ་ # སྲིད་དོན་ཚོགས་པ་ གསརཔ་ ཨིནམ་ ད་ # ཚོགས་པ་ ཚུ་ གི་ དོན་ལུ་ # ཤེས་ཚད་ཅན་ དང་ # ཉམས་མྱོང་ཅན་ གྱི་ འདེམས་ངོ་ ཚུ་ # འཚོལ་ འཐོབ་ ནི་ འདི་ # ལཱ་ འཇམ་ཏོང་ཏོ་ ཅིག་ # མ་ སྡོདཔ་ ཨིན་ མས །

དེ་སྦེ་ # དཀའ་ངལ་ འཐོན་ མི་ དེ་ ཡང་

# སྲིད་ཚོགས་ འདི་ # ཏན་ཏན་ ཅིག་ # མེད་ མི་ ལས་ བརྟེན་ # ཨིནམ་ སྦེ་ བཤད་ ཅི །

སྲིད་དོན་ཚོགས་པ་ གསརཔ་ ཚུ་ གིས་ འབད་བ་ཅིན་ # མི་ ཚུ་ གིས་ # སྲིད་ཚོགས་ ནང་ ལུ་ # འབྲེལ་གཏོགས་ འབད་ བཅུག་ ནི་ གི་ དོན་ལུ་ # བཙག་འཐུའི་ཁྲིམས་ལུགས་ འདི་ # འོས་མཐུན་ སྦེ་ # བཟོ་ དགོཔ་ འདུག་ ཟེར་ ཨིན་ མས །

སྲིད་དོན་ཚོགས་པ་ གསརཔ་ ཚུ་ ལུ་ # དཀའ་ངལ་ ཚུ་ # ག་དེ་སྦེ་ ར་ # བྱུང་ སྟེ་ འབད་རུང་

# ཚོགས་པ་ ག་ར་ གིས་ # འདེམས་ཁོངས་ NUM # གི་ ནང་ ལུ་ # ཁོང་ གི་ འདེམས་ངོ་ ཚུ་ # གཏན་འཁེལ་ བཟོ་ ཚུགས་ ཏེ་ ཡོདཔ་ ཨིན་ མས །

༉ # འབྲུག་སྤྱིར་དབང་ཚོགས་པ་ གིས་ # ད་རུང་

ར་ # ཚོགས་པའི་ འདེམས་ངོ་ NUM # གསལ་སྟོན་ འབད་ མི་ དང་ འབྲེལ་ ཏེ་ # ཚོགས་པ་ འདི་ གི་ འདེམས་ངོ་ NUM # གཏན་འཁེལ་ སོང་ ཡོདཔ་ ཨིན །

འབྲུག་སྤྱིར་དབང་ཚོགས་པ་ གིས་ # སྐྱེས་ལོ་ NUM # ལང་ མིའི་ འཇིགས་མེད་ནོར་བུ་ འདི་ # ལྷུན་རྩེ་ རྫོང་ཁག་ # སྨན་སྦིས་བཙན་མཁར་ འདེམས་ཁོངས་ ཀྱི་ འདེམས་ངོ་ སྦེ་ # གསལ་སྟོན་ འབད་ ཡོདཔ་ ད་ # སྐྱེས་ལོ་ NUM # ལང་ མིའི་ ཕྱག་རྡོར་རྣམ་རྒྱལ་ འདི་ # དབང་འདུས་ རྫོང་ཁག་ # ཨ་ཐང་ཐེད་ཚོ་ # འདེམས་ཁོངས་ ཀྱི་ འདེམས་ངོ་ སྦེ་ གསལ་སྟོན་ འབད་ ཡི །

འདི་བཟུམ་སྦེ་ # རྩི་རང་ # གསེར་རྒྱལ་ཐང་རྩི་རང་སྟོད་ འདེམས་ཁོངས་ ཀྱི་ འདེམས་ངོ་ འདི་ # སྐྱེས་ལོ་ NUM # ལང་ མིའི་ སངས་རྒྱས་རྟ་མང་ # གསལ་སྟོན་ འབད་ ཡོདཔ་ ད་ # པདྨ་དགའ་ཚལ་ # ན་ནོང་ཤུ་མར་ # འདེམས་ཁོངས་ ཀྱི་ འདེམས་ངོ་ འདི་ # སྐྱེས་ལོ་ NUM # ལང་ མིའི་ # པདྨ་དབང་ཕྱུག་ # གསལ་སྟོན་ འབད་ ཡོདཔ་ ཨིན །

དེ་ལས་ # སྐྱེས་ལོ་ NUM # ལང་ མིའི་ རྣམ་རྒྱལ་རྡོ་རྗེ་ འདི་ # སྤུ་ན་ཁ་ # ཀ་སྦིས་ས་རྟ་ལོག་ # འདེམས་ཁོངས་ ཀྱི་ འདེམས་ངོ་ སྦེ་ # གསལ་སྟོན་ འབད་ ཡོདཔ་ ད་ # སྐྱེས་ལོ་ NUM # ལང་ མིའི་ # ཨོ་རྒྱན་ཚེ་རིང་ འདི་ # སྤ་རོ་ # ལམ་གོང་ཝང་ཅང་ # འདེམས་ཁོངས་ ཀྱི་ འདེམས་ངོ་ སྦེ་ # གསལ་སྟོན་ འབད་ ཡོདཔ་ ཨིན །

སྟེ་ # སྐྱེས་ལོ་ NUM # ལང་ མིའི་ ཡེ་ཤེས་རྡོ་རྗེ་ འདི་ # མགར་ས་ རྫོང་ཁག་ # ཁ་སྨད་ལུང་ནག་ན་ # འདེམས་ཁོངས་ ནང་ ལས་ # འདེམས་ངོ་ སྦེ་ # གསལ་སྟོན་ འབད་ ཡི །

འབྲུག་སྤྱིར་དབང་ཚོགས་པ་ འདི་ # རྒྱལ་ཁབ་ ནང་ ལུ་ # སྤྱི་ཚོགས་ གཉིས་པའི་ རྒྱལ་ཡོངས་ཚོགས་འདུ་ གི་ འགོ་ཐོག་བཙག་འཐུ་ ནང་ # དོ་འགྲན་ འབད་ ནི་ ཨིན་ མིའི་ སྲིད་དོན་ཚོགས་པ་ # ལྔ་ གི་ གྲལ་ལས་ # གཅིག་ ཨིན་ མས །

༉ # འབྲུག་ རྒྱལ་ཁབ་ ནང་ ལུ་ # ལོ་ ལྔ་ དེ་ཅིག་ གི་ ནང་འཁོད་ ལུ་ ར་ # དབུལ་ཕོངས་ ཀྱི་ དཀའ་ངལ་ འདི་ # ཕྱེད་ དེ་ཅིག་ གིས་ མར་ཕབ་ འབད་ དེ་ ཡོདཔ་ དང་ # དབུལ་ཕོངས་ ཀྱི་ གནས་ཚད་ སྙན་ཞུ་ གསརཔ་ ཅིག་ # བཏོན་ ཡོད་ མི་ དང་ འཁྲིལཝ་ ད་ # འབྲུག་མི་ བརྒྱ་ཆ་ NUM # དེ་ཅིག་ རྐྱངམ་གཅིག་ # དབུལ་ཕོངས་ ཀྱི་ དཀའ་ངལ་ ནང་ ལུ་ # ཚུད་ དེ་ ཡོདཔ་ སྦེ་ ཨིན་ མས །

རྒྱལ་ཡོངས་རྩིས་དཔྱད་བཀོད་འཛིན་ གྱིས་ # འཛམ་གླིང་དངུལ་ཁང་ དང་ # མཉམ་འབྲེལ་ གྱི་ ཐོག་ ལས་ # རྒྱལ་ཁབ་ ནང་ ལུ་ # དབུལ་ཕོངས་ གནས་ཚད་ ཀྱི་ ཐོག་ ལུ་ # ཞིབ་འཚོལ་ ཅིག་ འབད་ མི་ དང་ འཁྲིལཝ་ ད་ # གཞན་མི་ གོང་འཕེལ་ འགྱོ་ བའི་ བསྒང་ འབད་ མི་ རྒྱལ་ཁབ་ ཚུ་ དང་ ཕྱདཔ་ད་ # འབྲུག་ རྒྱལ་ཁབ་ ཀྱིས་ # དབུལ་ཕོངས་ ཀྱི་ གནས་ཚད་ མར་ཕབ་ འབད་ ནི་ ལུ་ # གྲུབ་འབྲས་ སྦོམ་ སྦེ་ ར་ བཏོན་ ཡོདཔ་ སྦེ་ ཨིན་ མས །

རྒྱལ་ཡོངས་རྩིས་དཔྱད་བཀོད་འཛིན་ གྱི་ ཡོངས་ཁྱབ་མདོ་ཆེན་ # ཀུན་དགའ་ཚེ་རིང་ གིས་ སླབ་ མིའི་ ནང་ # འབྲུག་ རྒྱལ་ཁབ་ ནང་ ལུ་ # མ་དངུལ་ བགོ་བཀྲམ་ ལས་ འགོ་བཙུགས་ ཏེ་ # མི་སྡེ་ ག་རའི་ ནང་ ལུ་ # ལཱ་ གི་ བརྩོན་ཤུགས་ ཚུ་ # ཅོག་ར་འཐདཔ་ སྦེ་ # བསྐྱེད་ དེ་ ཡོདཔ་ ལས་ # འདི་བཟུམ་ གྱི་ གྲུབ་འབྲས་ ལེགས་ཤོམ་ འབྱུང་ མི་ ལུ་ # ཧ་ལས་ དགོཔ་ ཅིག་ མེད་ ཟེར་ ཨིན་ མས །

ད་རུང་

# ཁོ་ གིས་ སླབ་ མིའི་ ནང་ # དཔེ་འབད་བ་ཅིན་ # རྒྱལ་ཁབ་ ནང་ ལུ་ # ལོ་ལྔ་འཆར་གཞི་ བཅུ་པའི་ དམིགས་ཡུལ་ འདི་ ཚུ་ འགྲུབ་ ཐབས་ ལུ་ # རྒྱལ་ཡོངས་ ཀྱི་ ཟད་འགྲོ་ འདི་ # ལོག་ལྟབ་ཀྱིས་ ཡར་སེང་ འབད་ དེ་ ཡོད་ ཟེར་ ཨིན་ མས །

ད་རུང་

# ཞིབ་འཚོལ་ སྙན་ཞུ་ དང་ འཁྲིལཝ་ ད་ # དབུལ་ཕོངས་ ཀྱི་ དཀའ་ངལ་ ནང་ ཡོད་ མི་ # དམིགས་བསལ་ གྱི་ # གྲོང་གསེབ་ ནང་ གི་ མི་སེར་ ཚུ་ གིས་ # གཞུང་ གི་ ཁ་ཐུག་ ལས་ # གཙོ་རིམ་ འདི་ ར་ # འཁོར་ལམ་ དང་ ཟམ་ # དེ་ལས་ # ཚོང་འབྲེལ་ དང་ སྐྱེལ་འདྲེན་ # འདི་བཟུམ་སྦེ་ # རྒྱུན་འབྲེལ་ དང་ ཆུ་ གི་ མཐུན་རྐྱེན་ ཚུ་ ལུ་ # གཙོ་བོར་བཏོན་ དགོ་ པའི་ རྒྱབ་སྣོན་ ཕུལ་ ཏེ་ ཡོདཔ་ སྦེ་ # བཀོད་ དེ་ ཡོདཔ་ ཨིན །

འདི་བཟུམ་སྦེ་ # ཁྲོམ་ཚོགས་ ནང་ གི་ དབུལ་ཕོངས་ ཀྱི་ དཀའ་ངལ་ ནང་ ཡོད་ མིའི་ # མི་སེར་ ཚུ་ གིས་ འབད་བ་ཅིན་ # ཁྱིམ་བཟོ་ དང་ # ལཱ་གཡོག་ # དེ་ལས་ # ས་ཆ་ དང་ གཞིས་གསར་ ཚུ་ ནང་ ལུ་ # གཙོ་བོར་བཏོན་ དགོ་ པའི་ རྒྱབ་སྣོན་ ཕུལ་ ཡོདཔ་ ཨིན་ མས །

༉ # སྤྱི་ལོ་ NUM # ལུ་ # འབྲུག་ གི་ འཚོ་བའི་གནས་ཚད་ ཐོག་ ལུ་ # ཞིབ་འཇུག་ ཅིག་ འགོ་འདྲེན་ འཐབ་ མི་ དང་ འཁྲིལ་བ་ཅིན་ # མི་ རེ་ གིས་ # ཟླཝ་ རེ་ ནང་ ལུ་ # ཟ་སྤྱོད་ འབད་ བའི་ ཟད་འགྲོ་ འདི་ # ལོ་ NUM # གི་ ནང་འཁོད་ # ཡུདཔ་ཅིག་ ལོག་ལྟབ་ སྦེ་ ར་ # ཡར་སེང་ སོང་ སྟེ་ ཡོདཔ་ སྦེ་ ཨིན་ མས །

ད་རུང་

# ཞིབ་འཇུག་ འདི་ དང་ འཁྲིལ་བ་ཅིན་ # རྒྱལ་ཁབ་ ནང་ ལུ་ # འཚོ་བའི་གནས་ཚད་ ཡར་དྲག་ འགྱོ་ མི་ འདི་ ཡང་ # གཞི་རྟེན་མཐུན་རྐྱེན་ ཚུ་ # འཇམ་ཏོང་ཏོ་ སྦེ་ # འཐོབ་ མི་ ལས་ བརྟེན་ཏེ་ ཨིན་ མས ཟེར་ ཐོན་ ནུག

སྤྱི་ལོ་ NUM # ལུ་ # མི་ རེ་ གི་ ཟླཝ་ རེ་ ནང་ # ཟ་སྤྱོད་ འབད་ བའི་ ཟད་འགྲོ་ འདི་ # དངུལ་ཀྲམ་ སྟོང་ཕྲག་ NUM # དང་ NUM # དེ་རེ་ སྡོད་ ནུག

དེ་ལས་ # སྤྱི་ལོ་ NUM # ལུ་ # མི་ རེ་ གི་ ཟད་འགྲོ་ འདི་ # དངུལ་ཀྲམ་ སྟོང་ཕྲག་ NUM # དང་ NUM # དེ་ཅིག་ གུ་ ལྷོད་ ནུག

སྟེ་ # ད་རེས་ # གསར་བཏོན་ འབད་ དེ་ ཡོད་ མིའི་ འབྲུག་ གི་ འཚོ་བའི་གནས་ཚད་ ཀྱི་ ཞིབ་འཇུག་ དང་ འཁྲིལ་བ་ཅིན་ # སྤྱིར་བཏང་ # མི་ རེ་ གིས་ # ཟ་སྤྱོད་ ཀྱི་ དོན་ལུ་ # དངུལ་ཀྲམ་ NUM # དེ་རེ་ # ཟད་འགྲོ་ གཏང་ དོ་ ཡོདཔ་ སྦེ་ ཨིན་ མས །

འདི་བཟུམ་སྦེ་ # རྒྱལ་ཁབ་ ནང་ ལུ་ # བཟའ་ཚང་ གཅིག་ གི་ ཟླ་རིམ་ གྱི་ ཟད་འགྲོ་ འདི་ ཡང་ # སྤྱི་སྙོམས་ལུ་ # ལོག་ལྟབ་ སྦེ་ # ཡར་སེང་ འགྱོ་ སྟེ་ ཡོདཔ་ སྦེ་ ཨིན་ མས །

འདི་ ཡང་ # ཞིབ་འཇུག་ འདི་ དང་ འཁྲིལ་བ་ཅིན་ # བཟའ་ཚང་ རེ་ གིས་ # ཟླ་རིམ་ གྱི་ ཟད་འགྲོ་ འདི་ # ད་རེས་ནངས་པ་ # དངུལ་ཀྲམ་ སྟོང་ཕྲག་ NUM # དེ་རེ་ ཨིནམ་ སྦེ་ ཐོན་ ནུག

དེ་ལས་ # ཁྲོམ་ ཁ་ ལུ་ འབད་བ་ཅིན་ # ཟླ་རིམ་ གྱི་ ཟད་སོང་ འདི་ # དངུལ་ཀྲམ་ སྟོང་ཕྲག་ NUM # དང་ གྲོང་གསེབ་ ལུ་ # ཟད་འགྲོ་ དངུལ་ཀྲམ་ སྟོང་ཕྲག་ NUM # དེ་ཅིག་ ཁར་ # ལྷོད་ དེ་ ཡོདཔ་ སྦེ་ ཨིན་ མས །

ཨིན་རུང་ # གྲོང་གསེབ་ དང་ ཁྲོམ་ ཁའི་ ཟད་འགྲོ་ གཉིས་ ཆ་ ར་ # ལོ་ངོ་ NUM # དེ་ཅིག་ གི་ ནང་འཁོད་ ལོག་ལྟབ་ སྦེ་ ཡར་སེང་ སོང་ སྟེ་ ཡོདཔ་ ལས་ # གྲོང་གསེབ་ དང་ ཁྲོམ་ གྱི་ བར་ནའི་ ཁྱད་པར་ འདི་ # མར་ཕབ་ འབད་ དེ་ ཡོདཔ་ སྦེ་ ཨིན་ མས །

ད་རུང་

# ཞིབ་འཇུག་ འདི་ དང་ འཁྲིལ་བ་ཅིན་ # རྒྱལ་ཁབ་ ནང་ ལུ་ # སྤྱིར་བཏང་ # གློག་མེ་ གི་ ཁྱབ་ཚད་ འདི་ # བརྒྱ་ཆ་ NUM # དང་ # འདི་ གི་ ནང་ ལས་ ཡང་ # ཁྲོམ་ ཁ་ ལུ་ # བརྒྱ་ཆ་ ལས་ བརྒྱ་ ལངས་མ་ལངས་ཅིག་ དང་ # གྲོང་གསེབ་ ལུ་ འབད་བ་ཅིན་ # བརྒྱ་ཆ་ NUM # དེ་ཅིག་ ཁྱབ་ ཡོདཔ་ སྦེ་ ཨིན་ མས །

འདི་བཟུམ་སྦེ་ # བརྒྱུད་འཕྲིན་ གྱི་ ཐད་ཁ་ ལུ་ ཡང་ # འབྲུག་མི་ བརྒྱ་ཆ་ NUM # དེ་ཅིག་ ལུ་ # འགྲུལ་འཕྲིན་ ཡོདཔ་ སྦེ་ འཐོན་ ས་ ལས་ # གྲོང་གསེབ་ དང་ ཁྲོམ་ཚོགས་ གཉིས་ ཆ་ རའི་ ནང་ ལུ་ # བརྒྱུད་འཕྲིན་ ལག་ལེན་ འཐབ་ མི་ འདི་ བརྒྱ་ཆ་ NUM # ལྷགཔ་ཅིག་ ཡོདཔ་ སྦེ་ # ཨིན་ མས །

ད་རུང་

# རྒྱལ་ཁབ་ ནང་ ལུ་ # དབུལ་ཕོངས་ མར་ཕབ་ འབད་ ཚུགས་ པའི་ གནད་དོན་ གཞན་ ཅིག་ འདི་ # གསོ་བ་ དང་ འཐུང་ཆུ་ # དེ་ལས་ # ཨ་ལུ་ སློབ་གྲྭ་ ནང་ ལུ་ # འཛུལ་ མི་ གི་ གནས་ཚད་ ཡང་ # ཡར་སེང་ འགྱོ་ སྟེ་ ཡོད་ མི་ ལས་ བརྟེན་ཏེ་ ཨིནམ་ སྦེ་ ཐོན་ ནུག

༉ # རྒྱལ་ཁབ་ ནང་ ལུ་ # ས་སྣུམ་ པེ་ཊོལ་ གྱི་ གོང་ཚད་ འདི་ # ད་རིས་ # ནུབ་ཕྱེད་ ལས་ # དངུལ་ཀྲམ་ NUM # ལྷགཔ་ཅིག་ གིས་ # མར་ཕབ་ འབད་ ནི་ ཨིན་ མས །

འདི་འབདཝ་ལས་ # ཐིམ་ཕུག་ ལུ་ # ད་རེས་ # པེ་ཊོལ་ ལི་ཊར་ རེ་ ལུ་ # དངུལ་ཀྲམ་ NUM # དང་ ཕྱེད་ཀྲམ་ NUM # དེ་རེ་ གནས་ དོ་ ཡོདཔ་ ཨིན་རུང་ # ད་ལས་ཕར་ # ལི་ཊར་ རེ་ ལུ་ # དངུལ་ཀྲམ་ NUM # དང་ ཕྱེད་ཀྲམ་ NUM # རེ་ གནས་ ནི་ ཨིན་ མས །

ཚོང་འབྲེལ་ལས་ཁུངས་ དང་ འཁྲིལ་བ་ཅིན་ # ས་སྣུམ་ པེ་ཊོལ་ གྱི་ གོང་ཚད་ མར་ཕབ་ འགྱོ་ དགོ་ མི་ འདི་ ཡང་ # རྒྱ་གར་ ལུ་ # གོང་ཚད་ མར་ཕབ་ འབད་ དེ་ ཡོད་ མི་ ལས་ བརྟེན་ཏེ་ ཨིན་ ཟེར་ བཤད་ ཅི །

༉ # གཞལམ་སྒང་ རྫོང་ཁག་ # སྟིང་སྟི་སྦིས་ གི་ ཧོམ་དར་ ས་ཁོངས་ ནང་ ལུ་ སྦེ་ # རང་བཞིན་ཐོན་སྐྱེད་གོང་འཕེལ་ལྟེ་བ་ གི་ རྡོ་བཏོན་ལཱ་ འབད་ མི་ འདི་ # རང་བཞིན་གནས་སྟངས་ དང་ # མཐུནམ་སྦེ་ མིན་འདུག་ ཟེར་ ཨིན་ མས །

འདི་ གི་ སྐོར་ལས་ # ཤེས་རབ་བཟང་མོ་ གིས་ སྙན་ཞུ་ འབད་ མི་ ནང་ །

༉ # ཀྲོང་གསར་ ལུ་ # མི་ལོ་ NUM # ལྷགཔ་ཅིག་ ལངས་ ཡོད་ མིའི་ སྟག་རྩེ་ གསང་སྔགས་ཆོས་གླིང་ ལྷ་ཁང་ འདི་ # ཉམས་གསོ་ རྒྱ་སྦོམ་ སྦེ་ ར་ ཞུ་ དོ་ ཡོདཔ་ ཨིན་ མས །

སྟེ་ # ལྷ་ཁང་ ཉམས་གསོ་ གི་ དོན་ལུ་ # དངུལ་ཀྲམ་ འབུམ་ NUM # དེ་ཅིག་ # བགོ་བཀྲམ་ འབད་ དེ་ ཡོདཔ་ ཨིན་ མས །

འདི་ གི་ སྐོར་ལས་ # ཕུརཔ་རྒྱལ་མཚན་ གྱིས་ སྙན་ཞུ་ འབད་ མིའི་ ནང་ །

༉ # དབང་འདུས་ རྫོང་ཁག་ # དར་དཀར་ དང་ རུ་སྦིས་ས་ # དེ་ལས་ # ཨ་ཐང་ དང་ # དགའ་སེང་ཚོ་འོགམ་ གི་ མི་ ཚུ་ གི་ དོན་ལུ་ # རྐྱབ་ ཡོད་ པའི་ ཚོད་བསྲེ་ བཙོང་ སའི་ ས་ཁོངས་ འདི་ # ལེགས་ཤོམ་ ཅིག་ སྦེ་ # ལག་ལེན་ འཐབ་ མི་ མེདཔ་ ཨིན་ མས །

འདི་ གི་ སྐོར་ལས་ # ཤེས་རབ་བཟང་མོ་ གིས་ སྙན་ཞུ་ འབད་ མིའི་ ནང་ །

༉ # མཐའ་ཟུར་ གྱི་ རྫོང་ཁག་ ཚུ་ ནང་ ལུ་ # རྐང་རྩེད་ འདི་ # གོང་འཕེལ་ གཏང་ ནིའི་ དོན་ལུ་ # ཆུ་ཁ་ རྫོང་ཁག་ འོག་ གི་ རྩེད་རིགས་ སློབ་སྟོན་པ་ དང་ # རྩེད་རིགས་ བསླབ་སྟོན་པ་ ཚུ་ ལུ་ # ཕུན་ཚོགས་གླིང་ ལུ་ སྦེ་ # སྦྱོང་བརྡར་ ཅིག་ བྱིན་ དོ་ ཡོདཔ་ ཨིན་ མས །

སྦྱོང་བརྡར་ ལས་རིམ་ གྱི་ སྐབས་ # ཁོང་ སློབ་སྟོན་པ་ ཚུ་ ལུ་ # སློབ་སྟོན་ འབད་ ཐངས་ ཀྱི་ གཞི་རྟེན་རིག་རྩལ་ ཚུ་ # སྟོན་བྱིན་ ཡོད་ པའི་ ཁར་ # རྩེད་རིགས་ ཀྱི་ བརྩི་མཐོང་ ཚུ་ གི་ སྐོར་ལས་ ཡང་ # བསླབ་སྟོན་ ཚུ་ # འབད་བྱིན་ དོ་ ཡོདཔ་ ཨིན་ མས །

སྟེ་ # འགོ་འདྲེན་པ་ གིས་ སླབ་ མིའི་ ནང་ # བཅའ་མར་གཏོགས་མི་ # སློབ་སྟོན་པ་ ཚུ་ གིས་ # ལོག་སྟེ་ རང་སོའི་ སློབ་གྲྭ་ ཚུ་ ནང་ # ལྷོད་ པའི་ ཤུལ་ལས་ # སློབ་ཕྲུག་ ཚུ་ ལུ་ # སློབ་སྟོན་ གྱི་ ལས་རིམ་ འདི་ # གཞི་བཙུགས་ འབད་ བའི་ རེ་བ་ ཡོདཔ་ ཨིན་ མས །

ཉིན་གྲངས་ བཞི་ གི་ སྦྱོང་བརྡར་ ལས་རིམ་ འདི་ ནང་ # རྩེད་རིགས་ ཀྱི་ སློབ་སྟོན་པ་ NUM # དང་ # སྐྱེས་ལོ་ NUM # ལས་ NUM # བར་ ན་ འབད་མིའི་ སློབ་ཕྲུག་ NUM # དེ་ཅིག་ གིས་ གྲལ་ཁར་གཏོགས་ དོ་ ཡོདཔ་ ཨིན་ མས །

འབྲུག་རྐང་རྩེད་ཚོགས་པ་ གིས་ # ད་ལྟོ་ གི་ ནང་འཁོད་ # རྫོང་ཁག་ བརྒྱད་ ཀྱི་ ནང་ ལུ་ སྦྱོང་བརྡར་ ཚུ་ # བྱིན་ ཚར་ ཏེ་ ཡོདཔ་ ཨིན་ མས །

གནས་ཚུལ་ གཙོ་དོན །

༉ # རྒྱལ་ཁབ་ ནང་ གི་ སྲིད་དོན་ཚོགས་པ་ གསརཔ་ ཚུ་ གི་ དོན་ལུ་ # ཤེས་ཚད་ཅན་ དང་ # ཉམས་མྱོང་ཅན་ གྱི་ འདེམས་ངོ་ འཚོལ་འཐོབ་ ནི་ འདི་ # གདོང་ལེན་ཅན་ ཅིག་ སྦེ་ # ཡོདཔ་ ཨིན་ མས །

༉ # འབྲུག་ རྒྱལ་ཁབ་ ནང་ ལུ་ ལོ་ ལྔ་ དེ་ཅིག་ གི་ ནང་འཁོད་ ལུ་ ར་ # དབུལ་ཕོངས་ ཀྱི་ དཀའ་ངལ་ འདི་ # ཕྱེད་ དེ་ཅིག་ གིས་ མར་ཕབ་ འབད་ དེ་ ཡོདཔ་ ཨིན །

༉ # གཞལམ་སྒང་ # སྟིང་སྟི་སྦིས་ ཀྱི་ ས་གནས་ # ཧོམ་དར་ ལུ་ # རང་བཞིན་ཐོན་སྐྱེད་གོང་འཕེལ་ལྟེ་བ་ གི་ རྡོ་བཏོན་ལཱ་ འབད་ མི་ འདི་ # རང་བཞིན་གནས་སྟངས་ དང་ # མཐུནམ་སྦེ་ མིན་འདུག་ ཟེར་ ཨིན་ མས །

༉ # རྒྱལ་ཁབ་ ནང་ གི་ སྲིད་དོན་ཚོགས་པ་ གསརཔ་ ཚུ་ གི་ དོན་ལུ་ # ཤེས་ཚད་ཅན་ དང་ # ཉམས་མྱོང་ཅན་ གྱི་ འདེམས་ངོ་ འཚོལ་འཐོབ་ ནི་ འདི་ # གདོང་ལེན་ཅན་ ཅིག་ སྦེ་ # ཡོདཔ་ ཨིན་ མས །

ཨིན་རུང་ # སྲིད་དོན་ཚོགས་པ་ ཚུ་ དང་ འཁྲིལ་བ་ཅིན་ # ཐབས་ཤེས་ ཀྱི་ ཐོག་ ལས་ # ཤེས་ཚད་ཅན་ དང་ # ཉམས་མྱོང་ ཡོད་ མིའི་ # འདེམས་ངོ་ ཚུ་ # འཐོབ་ ཚུགས་ ཏེ་ ཡོད་ ཟེར་ ཨིན་ མས །

བྷུ་ཊཱན་ཀུན་མཉམ་པར་ཊི་ དང་ # འབྲུག་སྤྱིར་དབང་ཚོགས་པ་ # དེ་ལས་ # འབྲུག་མཉམ་རུབ་ཚོགས་པ་ གསུམ་ འདི་ # རྒྱལ་ཁབ་ ནང་ ལུ་ # སྲིད་དོན་ཚོགས་པ་ གསརཔ་ ཚུ་ ཨིནམ་ ད་ # ཚོགས་པ་ ཚུ་ གི་ དོན་ལུ་ # ཤེས་ཚད་ཅན་ དང་ # ཉམས་མྱོང་ཅན་ གྱི་ འདེམས་ངོ་ ཚུ་ # འཚོལ་འཐོབ་ ནི་ འདི་ # ལཱ་ འཇམ་ཏོང་ཏོ་ ཅིག་ # མ་ སྡོདཔ་ ཨིན་ མས །

དེ་སྦེ་ # དཀའ་ངལ་ འཐོན་ མི་ དེ་ ཡང་

# སྲིད་ཚོགས་ འདི་ # ཏན་ཏན་ ཅིག་ མེད་ མི་ ལས་ བརྟེན་ # ཨིནམ་ སྦེ་ བཤད་ ཅི །

ཌོག་ཊར་ # རྟ་མགྲིན་རྡོ་རྗེ ། # ཚོགས་པ་ གཞི་བཙུགས་ འཐུས་མི ། # འབྲུག་མཉམ་རུབ་ཚོགས་པ །

ལི་ལི་དབང་ཕྱུག # གཙོ་འཛིན ། # འབྲུག་སྤྱིར་དབང་ཚོགས་པ །

བསོད་ནམས་སྟོབས་རྒྱས ། # གཙོ་འཛིན ། # བྷུ་ཊཱན་ཀུན་མཉམ་པར་ཊི །

སྲིད་དོན་ཚོགས་པ་ གསརཔ་ ཚུ་ གིས་ འབད་བ་ཅིན་ # མི་ ཚུ་ གིས་ # སྲིད་ཚོགས་ ནང་ ལུ་ # འབྲེལ་གཏོགས་ འབད་ བཅུག་ ནི་ གི་ དོན་ལུ་ # བཙག་འཐུའི་ཁྲིམས་ལུགས་ འདི་ # འོས་མཐུན་ སྦེ་ # བཟོ་ དགོཔ་ འདུག་ ཟེར་ ཨིན་ མས །

ལི་ལི་དབང་ཕྱུག # གཙོ་འཛིན ། # འབྲུག་སྤྱིར་དབང་ཚོགས་པ །

བསོད་ནམས་སྟོབས་རྒྱས ། # གཙོ་འཛིན ། # བྷུ་ཊཱན་ཀུན་མཉམ་པར་ཊི །

ཌོག་ཊར་ # རྟ་མགྲིན་རྡོ་རྗེ ། # ཚོགས་པ་ གཞི་བཙུགས་ འཐུས་མི ། # འབྲུག་མཉམ་རུབ་ཚོགས་པ །

སྲིད་དོན་ཚོགས་པ་ གསརཔ་ ཚུ་ ལུ་ # དཀའ་ངལ་ ཚུ་ # ག་དེ་སྦེ་ ར་ བྱུང་ སྟེ་ འབད་ རུང་ # ཚོགས་པ་ ག་ར་ གིས་ # འདེམས་ཁོངས་ NUM # གི་ ནང་ ལུ་ # ཁོང་ གིས་ འདེམས་ངོ་ ཚུ་ # གཏན་འཁེལ་ བཟོ་ ཚུགས་ ཏེ་ ཡོདཔ་ ཨིན་ མས །

༉ # འབྲུག་ རྒྱལ་ཁབ་ ནང་ ལུ་ # ལོ་ ལྔ་ དེ་ཅིག་ གི་ ནང་འཁོད་ ལུ་ ར་ # དབུལ་ཕོངས་ ཀྱི་ དཀའ་ངལ་ འདི་ ཕྱེད་ དེ་ཅིག་ གིས་ མར་ཕབ་ འབད་ དེ་ ཡོདཔ་ དང་ # དབུལ་ཕོངས་ ཀྱི་ གནས་ཚད་ སྙན་ཞུ་ གསརཔ་ ཅིག་ # བཏོན་ ཡོད་ མི་ དང་ འཁྲིལཝ་ ད་ # འབྲུག་མི་ བརྒྱ་ཆ་ NUM # དེ་ཅིག་ རྐྱངམ་གཅིག་ # དབུལ་ཕོངས་ ཀྱི་ དཀའ་ངལ་ ནང་ ལུ་ # ཚུད་ དེ་ ཡོདཔ་ སྦེ་ ཨིན་ མས །

རྒྱལ་ཡོངས་རྩིས་དཔྱད་བཀོད་འཛིན་ གྱིས་ # འཛམ་གླིང་དངུལ་ཁང་ དང་ # མཉམ་འབྲེལ་ གྱི་ ཐོག་ ལས་ # རྒྱལ་ཁབ་ ནང་ ལུ་ # དབུལ་ཕོངས་ གནས་ཚད་ ཀྱི་ ཐོག་ ལུ་ # ཞིབ་འཚོལ་ ཅིག་ འབད་ མི་ དང་ འཁྲིལཝ་ ད་ # གཞན་མི་ གོང་འཕེལ་ འགྱོ་ བའི་ བསྒང་ འབད་མི་ རྒྱལ་ཁབ་ ཚུ་ དང་ ཕྱདཔ་ད་ # འབྲུག་ རྒྱལ་ཁབ་ ཀྱིས་ # དབུལ་ཕོངས་ ཀྱི་ གནས་ཚད་ མར་ཕབ་ འབད་ ནི་ ལུ་ # གྲུབ་འབྲས་ སྦོམ་ སྦེ་ ར་ བཏོན་ ཡོདཔ་ སྦེ་ ཨིན་ མས །

འཛམ་གླིང་དངུལ་ཁང་ གི་ དཔལ་འབྱོར་མཁས་པ་ གིས་ སླབ་ མིའི་ ནང་ # འབྲུག་ རྒྱལ་ཁབ་ འདི་ # འཛམ་གླིང་ ནང་ ལུ་ གྲུབ་འབྲས་ རྒྱ་སྦོམ་ སྦེ་ བཏོན་ མི་ # རྒྱལ་ཁབ་ དྲག་ཤོས་ NUM # གི་ གྲལ་ཁར་ ཚུད་ ནི་ མས་ ཟེར་ ཨིནམ་ དང་ # དུས་ཡུན་ ཐུང་ཀུ་ ཅིག་ ནང་ ལུ་ དེ་སྦེ་ གྲུབ་འབྲས་ བཏོན་ ཚུགས་ མི་ འདི་ # གཞུང་སྐྱོང་ལེགས་ལྡན་ གྱིས་ # ལྷན་ཐབས་ འབད་ འོང་ ཟེར་ ཨིན་ མས །

འབྲུག་ རྒྱལ་ཁབ་ ཀྱིས་ # གྲུབ་འབྲས་ ལེགས་ཤོམ་ བཏོན་ ཚུགས་ མི་ འདི་ # རྒྱལ་ཁབ་ གཞན་ ཚུ་ གི་ དོན་ལུ་ # ་དཔེ་སྟོན་ བཟུམ་ ཅིག་ ཨིནམ་ དང་ # འདི་ ཡང་ གཙོ་བོ་ར་ # གཞུང་སྐྱོང་ གི་ ཐབས་ལམ་ ཚུ་ ལེགས་ཤོམ་ ཡོད་ པ་ ཅིན་ # དབུལ་ཕོངས་ མར་ཕབ་ འབད་ ནིའི་ ནང་ # གྲུབ་འབྲས་ ལེགས་ཤོམ་ བཏོན་ ཚུགས་ འོང་ །

འདི་བཟུམ་སྦེ་ # མི་སེར་ སྤྱང་ཀ་ དང་ ཕྱུགཔོ་ ག་ར་ ལུ་ # མི་དམངས་ ཀྱི་ མཐུན་རྐྱེན་ ཚུ་ སྤྱོད་ ནི་ གི་ དབང་ཚད་ འདྲ་མཉམ་ སྦེ་ ཡོདཔ་ ལས་ # འདི་བཟུམ་ གྱི་ གནས་སྟངས་ ལེགས་ཤོམ་ ནང་ ལུ་ # དབུལ་ཕོངས་ ཀྱི་ གནས་ཚད་ འདི་ # རང་བཞིན་གྱིས་ ར་ # མར་ཕབ་ འབད་ ཚུགས་ འོང་ །

ད་རུང་

# ཁོ་ གིས་ སླབ་ མིའི་ ནང་ # འབྲུག་ རྒྱལ་ཁབ་ ནང་ ལུ་ # དབུལ་ཕོངས་ ཀྱི་ གནས་ཚད་ # མགྱོགས་དྲགས་ སྦེ་ # མར་ཕབ་ འབད་ ཚུགས་ མི་ འདི་ # ཆུ་ ལས་ བརྟེན་ པའི་ གློག་མེ་ལས་འགུལ་ ཚུ་ གི་ དཔལ་འབྱོར་གོང་འཕེལ་ ལས་ བརྟེན་ འོང་ ཟེར་ ཨིན་ མས །

རྒྱལ་ཡོངས་རྩིས་དཔྱད་བཀོད་འཛིན་ གྱི་ ཡོངས་ཁྱབ་མདོ་ཆེན་ # ཀུན་དགའ་ཚེ་རིང་ གིས་ སླབ་ མིའི་ ནང་ # འབྲུག་ རྒྱལ་ཁབ་ ནང་ ལུ་ # མ་དངུལ་ བགོ་བཀྲམ་ ལས་ འགོ་བཙུགས་ ཏེ་ # མི་སྡེ་ ག་རའི་ ནང་ ལུ་ # ལཱ་ གི་ བརྩོན་ཤུགས་ ཚུ་ # ཅོག་ར་འཐདཔ་ སྦེ་ # བསྐྱེད་ དེ་ ཡོདཔ་ ལས་ # འདི་བཟུམ་ གྱི་ གྲུབ་འབྲས་ ལེགས་ཤོམ་ འབྱུང་ མི་ ལུ་ # ཧ་ལས་ དགོཔ་ ཅིག་ མེད་ ཟེར་ ཨིན་ མས །

ད་རུང་

# ཁོ་ གིས་ སླབ་ མིའི་ ནང་ # དཔེ་འབད་བ་ཅིན་ # རྒྱལ་ཁབ་ ནང་ ལུ་ # ལོ་ལྔ་འཆར་གཞི་ བཅུ་པའི་ དམིགས་ཡུལ་ འདི་ ཚུ་ འགྲུབ་ ཐབས་ ལུ་ # རྒྱལ་ཡོངས་ ཀྱི་ ཟད་འགྲོ་ འདི་ # ལོག་ལྟབ་ཀྱིས་ ཡར་སེང་ འབད་ དེ་ ཡོད་ ཟེར་ ཨིན་ མས །

ཀུན་དགའ་ཚེ་རིང་ ། # ཡོངས་ཁྱབ་མདོ་ཆེན ། # རྒྱལ་ཡོངས་རྩིས་དཔྱད་བཀོད་འཛིན ། #

ད་རུང་

# ཞིབ་འཚོལ་ སྙན་ཞུ་ དང་ འཁྲིལཝ་ ད་ # དབུལ་ཕོངས་ ཀྱི་ དཀའ་ངལ་ ནང་ ཡོད་ མི་ # དམིགས་བསལ་གྱིས་ གྲོང་གསེབ་ ནང་ གི་ མི་སེར་ ཚུ་ གིས་ # གཞུང་ གི་ ཁ་ཐུག་ ལས་ # གཙོ་རིམ་ འདི་ ར་ # འཁོར་ལམ་ དང་ ཟམ་ # དེ་ལས་ # ཚོང་འབྲེལ་ དང་ སྐྱེལ་འདྲེན་ # འདི་བཟུམ་སྦེ་ # རྒྱུན་འབྲེལ་ དང་ ཆུ་ གི་ མཐུན་རྐྱེན་ ཚུ་ ལུ་ # གཙོ་བོར་བཏོན་ དགོ་ པའི་ # རྒྱབ་སྣོན་ ཕུལ་ ཏེ་ ཡོདཔ་ སྦེ་ # བཀོད་ དེ་ ཡོདཔ་ ཨིན །

འདི་བཟུམ་སྦེ་ # ཁྲོམ་ཚོགས་ ནང་ གི་ དབུལ་ཕོངས་ ཀྱི་ དཀའ་ངལ་ ནང་ ཡོད་ མི་ # མི་སེར་ ཚུ་ གིས་ འབད་བ་ཅིན་ ཁྱིམ་བཟོ་ དང་ # ལཱ་གཡོག་ # དེ་ལས་ # ས་ཆ་ དང་ གཞིས་གསར་ ཚུ་ ནང་ ལུ་ # གཙོ་བོར་བཏོན་ དགོ་ པའི་ རྒྱབ་སྣོན་ ཕུལ་ ཡོདཔ་ ཨིན་ མས །

བསོད་ནམས་ཕུན་ཚོགས་ ཀྱི་ གནས་ཚུལ །

༉ # ཀྲོང་གསར་ ལུ་ # མི་ལོ་ NUM # ལྷགཔ་ཅིག་ ལངས་ ཡོད་ མིའི་ སྟག་རྩེ་ གསང་སྔགས་ཆོས་གླིང་ ལྷ་ཁང་ འདི་ # ཉམས་གསོ་ རྒྱ་སྦོམ་ སྦེ་ ར་ ཞུ་ དོ་ ཡོདཔ་ ཨིན་ མས །

སྟེ་ # ལྷ་ཁང་ ཉམས་གསོ་ གི་ དོན་ལུ་ # དངུལ་ཀྲམ་ འབུམ་ NUM # དེ་ཅིག་ # བགོ་བཀྲམ་ འབད་ དེ་ ཡོདཔ་ ཨིན་ མས །

ཀྲོང་གསར་ ལུ་ # སྟག་རྩེ་ གསང་སྔགས་ཆོས་གླིང་ ལྷ་ཁང་ འདི་ # མི་ལོ་ NUM # ལྷགཔ་ཅིག་ ལངས་ ཡོདཔ་ དང་ # ལྷ་ཁང་ འདི་ ཀྲོང་གསར་ དང་ གཞལམ་སྒང་ གི་ གཞུང་ལམ་ ལས་ ཀི་ལོ་མི་ཊར་ NUM # དང་ # NUM # དེ་ཅིག་ གི་ ས་ ཁར་ # ཆགས་ ཏེ་ ཡོདཔ་ ཨིན །

ལྷ་ཁང་ འདི་ # སྟག་རྩེ་ གི་ མི་སེར་ ཚུ་ གི་ ཕྱག་འཚལ་ སའི་ རྟེན་ རྩ་ཆེ་ཤོས་ ཅིག་ ཨིན་ཏེ་འབད་རུང་

# ད་ལྟོ་ ཚུན་ཚོད་ ཀྱི་ བར་ ན་ # ཉམས་གསོ་ མ་ ཞུ་ བ་ ར་ # ལུས་ ཏེ་ ཡོདཔ་ ཨིན །

བསྟན་འཛིན་ལ ། # གཡུས་ཁའི་ མི ། སྟག་རྩེ ། ཀྲོང་གསར །

སྟེ་ # ལྷ་ཁང་ འདི་ # ཉམས་གསོ་ ཞུ་ ནི་ གི་ དོན་ལུ་ # གཞུང་ གི་ ཁ་ཐུག་ ལས་ # དངུལ་ཀྲམ་ འབུམ་ NUM # དེ་ཅིག་ གནང་ ཡོདཔ་ ཨིན་རུང་ # མ་དངུལ་ འདི་ གིས་ མ་ ལངས་ པ་ ཅིན་ # སྟག་རྩེ་ གི་ མི་སེར་ ཚུ་ གིས་ # ཁོང་ར་ མི་སེར་ ཚུ་ གི་ ནང་ ལས་ བསྡུ་ ནི་ སྦེ་ # ཐག་བཅད་ དེ་ ཡོདཔ་ ཨིན །

ལྷ་ཁང་ འདི་ # ཉམས་གསོ་ ཞུ་ ཚར་ བའི་ བསྒང་ ལས་ # ལྷ་ཁང་ འདི་ ནང་ ལུ་ # ས་གོ་ ཡངས་ཏོག་ཏོ་ འོང་ ནི་ ཨིནམ་ལས་ # ལྷ་ཁང་ འདི་ ནང་ ལུ་ # མི་ འཐེབ་ སྦེ་ ར་ ཤོང་ ནི་ ཨིན་ མས །

འཕྲིན་ལས་རྣམ་རྒྱལ ། # སྟག་རྩེ་ བླམ །

ཀྲོང་གསར་ གྱི་ རྫོང་ཁག་སྲོལ་འཛིན་འགོ་དཔོན་ གྱིས་ སླབ་ མི་ ནང་ # ལྷ་ཁང་ ཉམས་གསོ་ གི་ ལཱ་ ཚུ་ ཡང་ # ལྷ་ཁང་ ཉམས་སྲུང་ གི་ ལམ་སྟོན་ དང་ འཁྲིལ་ ཏེ་ ར་ འབད་ དོ་ ཡོདཔ་ ཨིན་རུང་ # ལྷ་ཁང་ གི་ ཆ་ཤས་ ལ་ལུ་ཅིག་ # ཧེ་མ་ ག་ཨིནམ་བཟུམ་སྦེ་ # ར་ # ཉམས་གསོ་ ཞུ་ ཚུགས་ པར་ # ལཱ་ཁག་ གཏངམ་ མས་ ཟེར་ ཨིན་ མས །

སྟེ་ # ལྷ་ཁང་ ཉམས་གསོ་ གི་ ལཱ་ འདི་ # སང་ཕོད་ མཇུག་བསྡུ་ བའི་ རེ་བ་ ཡོདཔ་ ཨིན་ མས །

སུར་ཇ་མཱན་ཐ་པ་ གི་ གནས་ཚུལ །

༉ # དབང་འདུས་ རྫོང་ཁག་ # དར་དཀར་ དང་ རུ་སྦིས་ས་ # དེ་ལས་ # ཨ་ཐང་ དང་ # དགའ་སེང་ཚོ་འོགམ་ གི་ མི་ ཚུ་ གི་ དོན་ལུ་ # རྐྱབ་ ཡོད་ པའི་ ཚོད་བསྲེ་ བཙོང་ སའི་ ས་ཁོངས་ འདི་ # ལེགས་ཤོམ་ ཅིག་ སྦེ་ # ལག་ལེན་ འཐབ་ མི་ # མེདཔ་ ཨིན་ མས །

དབང་འདུས་ དང་ རྩི་རང་ གི་ བར་ ན་ # རྐྱབ་ ཡོད་ པའི་ ཚོད་བསྲེ་ བཙོང་ སའི་ ས་གོ་ འདི་ # འདི་ ཟེརཝ་ ཅིག་ # ལག་ལེན་ འཐབ་ མི་ # ག་ཡང་ མེདཔ་ ཨིན་ མས །

སྟེ་ # མཐུན་རྐྱེན་ འདི་ # ལག་ལེན་ འཐབ་ མི་ # མེད་ མི་ ལས་ བརྟེན་ # གཞུང་ གི་ ཟད་འགྲོ་ འདི་ # འཕྲོ་བརླགས་ བཟུམ་ ཅིག་ ཨིན་ མས །

ཚེ་རིང་སྟོབས་རྒྱས ། # རྫོང་ཁག་སོ་ནམ་འགོ་དཔོན །

འདི་ ལུ་ # མི་ ཚུ་ གིས་ སླབ་ མིའི་ ནང་ # ཚོད་བསྲེ་ གི་ རིགས་ ཚུ་ # ལས་འགུལ་ ནང་ ལཱ་ འབད་ མི་ # མི་ ཚུ་ ལུ་ བཙོངམ་ ད་ # གོང་ཚད་ ལེགས་ཤོམ་ # འཐོབ་ ནི་ མེདཔ་ ལས་ # དབང་འདུས་ ཁྲོམ་ ཁ་ ལུ་ བཙོངས་ པ་ ཅིན་ # འོང་འབབ་ ལེགས་ཤོམ་ # བཟོ་ ཚུགས་ པས་ ཟེར་ ཨིན་ མས །

ད་རུང་

# ཁོང་ གིས་ སླབ་ མིའི་ ནང་ # ས་ཁོངས་ འདི་ # ལམ་ ཐག་ རིངམོ་ ལས་ # ལཱ་ཁག་ སྦེ་ སྒལ་པར་ འབག་ སྟེ་ # འདི་ ཁར་ ལྷོདཔ་ ད་ # གོང་ ཆུང་ཀུ་ སྦེ་ # བཙོང་ དགོཔ་ འཐོནམ་ ད་ # ཕན་ཐོགས་ ཅིག་ མིན་འདུག་ ཟེར་ ཨིན་ མས །

རིག་འཛིན ། # མི་སེར་ སོ་ནམ་པ །

སྟེ་ # དབང་འདུས་ # རྩི་རང་ # གཞུང་ལམ་ ཁར་ # ཚོད་བསྲེ་ བཙོང་ སའི་ ས་ཁོངས་ བཟོ་ དགོ་ མི་ དེ་ ཡང་

# སྤུ་ན་གཙང་ཆུ་ གི་ ལས་འགུལ་ ལས་ བརྟེན་ # མི་སེར་ ཚུ་ གིས་ # སོ་ནམ་ ཐོན་སྐྱེད་ ཚུ་ # ལས་འགུལ་ འདི་ ནང་ # བཙོང་ ཐོག་ ལས་ # འོང་འབབ་ བཟོ་ ཚུགས་ པའི་ འོས་འབབ་ ཡོད་ མི་ ལུ་ བརྟེན་ # རྐྱབ་ ཡོདཔ་ ཨིན་ མས །

མཁའ་འགྲོ ། # ཨ་ཐང་ རྒཔོ །

དགའ་སེང་ཚོ་འོགམ་ ལས་ # ཨཔ་ ཕན་ཏོ་ གིས་ སླབ་ མིའི་ ནང་ # ས་ཁོངས་ འདི་ # ལམ་ ཐག་ རིངམོ་ ལས་ # དུས་ཚོད་ ཆུད་ཟད་ འགྱོ་ བའི་ ཁར་ # ཟད་འགྲོ་ ཡང་ # སྦོམ་ གནསཔ་ མས་ ཟེར་ ཨིན་ མས །

ཕན་ཏོ ། # མི་སེར་ སོ་ནམ་པ །

ཨིན་རུང་ # རྫོང་ཁག་སོ་ནམ་འགོ་དཔོན་ གྱིས་ འབད་བ་ཅིན་ # སྤུ་ན་གཙང་ཆུ་ གི་ གློག་མེ་ལས་འགུལ་ # གཉིས་ ཆ་ ར་ # མཇུག་བསྡུ་ བའི་ བསྒང་ ལས་ # ས་ཁོངས་ འདི་ # ཚོང་འབྲེལ་ས་ཁོངས་ ཅིག་ ལུ་ # འགྱུར་ འོང་ ཟེར་ ཨིན་ མས །

ཚེ་རིང་སྟོབས་རྒྱས ། # རྫོང་ཁག་སོ་ནམ་འགོ་དཔོན །

ཚོད་བསྲེ་ བཙོང་ སའི་ ས་ཁོངས་ དེ་ ཡང་

# ཨ་ཐང་ རྒེད་འོག་ # རྒྱ་ལ་ཟམ་ གྱི་ རྩ་བ་ ལུ་ སྦེ་ # གཞུང་ ལས་ ཟད་འགྲོ་ མ་དངུལ་ # འབུམ་ བརྒྱད་ དེ་ཅིག་ # བཏང་ ཐོག་ ལས་ # སྤྱི་ལོ་ NUM # ལུ་ རྐྱབ་ ནུག

འབྲུག་ གི་ བཙག་འཐུ་ལྷན་ཚོགས །

འབྲུག་ གི་ ཚོགས་རྒྱན་སྐྱུར་མིའི་ ཐོ་བཀོད་ དང་ བཙག་འཐུའི་ཐོ་ཡིག་ གྲ་སྒྲིག་ གི་ ལམ་སྟོན་སྒྲིག་ཡིག་ # NUM # ཅན་མ །

དཀར་ཆག

NUM NUM # མཚན་བསྡུས་ # ཁྱབ་ཚད་ # སྦྱོར་འཇུག་ དང་ འགོ་འཛུགས ། NUM

NUM NUM # ངེས་ཚིག NUM

NUM NUM # རྩ་ཁྲིམས་ དང་ འབྲེལ་ བའི་ ཁྲིམས་ལྡན་ གྱི་ རྟེན་གཞི ། NUM

NUM NUM # བཙག་འཐུའི་ཐོ་ཡིག་ གྲ་སྒྲིག་ གི་ ཁྱད་ཚད ། NUM

NUM NUM # བཙག་འཐུའི་ཐོ་ཡིག་ གྲ་སྒྲིག་ དོན་ལུ་ # བདག་སྐྱོང་ གི་ དབང་འཛིན ། NUM

NUM NUM # བཙག་འཐུའི་ཐོ་ཡིག་ ནང་ # ཐོ་བཀོད་ ཀྱི་ ཁྱད་ཡོན ། NUM

NUM NUM # བཙག་འཐུའི་ཐོ་ཡིག་ ཅིག་ ནང་ # ཐོ་བཀོད་ ལུ་ ཁྱད་ཡོན་ མེདཔ ། NUM

NUM NUM # ཐོ་བཀོད་ རིམ་པ ། NUM

NUM NUM # ཚོགས་རྒྱན་སྐྱུར་མི་ གི་ ཐོ་བཀོད་ ལུ་ ཞུ་ཡིག NUM

NUM NUM # ཚོགས་རྒྱན་སྐྱུར་མི་ ངོས་འཛིན་འདྲ་པར་ སྤྲོད་ ནི ། NUM

NUM NUM # ཚོགས་རྒྱན་སྐྱུར་མི་ ཁྱད་ཡོན་ མེདཔ་ ལུ་ བརྡ་འཕྲིན་ སྤེལ་ ནི ། NUM

NUM NUM # བཙག་འཐུའི་ཐོ་ཡིག་ ཟིན་བྲིས་ ཁྱབ་སྤེལ ། NUM

NUM NUM # ཐོབ་བརྗོད་ དང་ ཉོག་བཤད ། NUM

NUM NUM # ཉོག་བཤད་ གཞན ། NUM

NUM NUM # བཙག་འཐུའི་ཐོ་ཡིག་ གི་ མཐའ་དཔྱད་ ཁྱབ་སྤེལ ། NUM

NUM NUM # བཙག་འཐུའི་ཐོ་ཡིག་ གྲ་སྒྲིག་ ལུ་ བརྡ་བརྒྱུད་ ཉེར་སྤྱོད ། NUM

NUM NUM # ཚོགས་རྒྱན་སྐྱུར་མི་ ངོས་འཛིན་འདྲ་པར ། NUM

NUM NUM # བཙག་འཐུའི་ཐོ་ཡིག་ བསྐྱར་ཞིབ ། NUM

NUM NUM # གྲལ་བཙུགས ། NUM

NUM NUM # ཕྱིར་བཏོན ། NUM

NUM NUM # བཙག་འཐུའི་ཐོ་དེབ་ ཀྱི་ ནང་དོན་ དང་ ཉེར་སྤྱོད ། NUM

NUM NUM # མཐོ་གཏུགས ། NUM

NUM NUM # ཉེས་ཆད ། NUM

NUM NUM # ལམ་སྟོན་ དང་ # བཀོད་ཁྱབ་ ལུ་ བཙག་འཐུ་ལྷན་ཚོགས་ ཀྱི་ དབང་ཚད ། NUM

NUM NUM # གོ་དོན་ འགྲེལ་བཤད་ དང་ འཕྲི་སྣོན ། NUM

འབྲུག་གི་བཙག་འཐུ་ལྷན་ཚོགས །

འབྲུག་ གི་ ཚོགས་རྒྱན་སྐྱུར་མིའི་ ཐོ་བཀོད་ དང་ བཙག་འཐུའི་ཐོ་ཡིག་ གྲ་སྒྲིག་ ལམ་སྟོན་སྒྲིག་ཡིག་ # NUM # ཅན་མ །

འབྲུག་ གི་ བཙག་འཐུའི་བཅའ་ཁྲིམས་ NUM # ཅན་མ་ དང་ འཁྲིལ་ # འབྲུག་ ལུ་ སྤྱི་ཚོགས་ དང་ ས་གནས་གཞུང་ གི་ བཙག་འཐུ་ ཚུ་ རང་མོས་ དང་ རྣམ་དག་ ཐོག་ # འགོ་འདྲེན་ འཐབ་ ནིའི་ དོན་ལུ་ # ཚོགས་རྒྱན་སྐྱུར་མི་ ཚུ་ གི་ ཐོ་བཀོད་ དང་ # བཙག་འཐུའི་ཐོ་ཡིག་ གྲ་སྒྲིག་ # བསྐྱར་ཞིབ་ དེ་ལས་ ཁ་གསོ་ འབད་ ནི་ ལུ་ # འབྲུག་གི་བཙག་འཐུ་ལྷན་ཚོགས་ ཀྱིས་ # འབྲུག་ གི་ ཚོགས་རྒྱན་སྐྱུར་མིའི་ ཐོ་བཀོད་ དང་ # བཙག་འཐུའི་ཐོ་ཡིག་ གྲ་སྒྲིག་ ལམ་སྟོན་སྒྲིག་ཡིག་ # NUM # ཅན་མ་ འདི་ # ཆ་འཇོག་ དང་ ཁྱབ་སྤེལ་ གྲུབ་ ཨིན །

NUM NUM # མཚན་བསྡུས་ # ཁྱབ་ཚད་ # སྦྱོར་འཇུག་ དང་ འགོ་འཛུགས །

NUM # ལམ་སྟོན་སྒྲིག་ཡིག་ འདི །

NUM # འབྲུག་ གི་ ཚོགས་རྒྱན་སྐྱུར་མིའི་ ཐོ་བཀོད་ དང་ བཙག་འཐུའི་ཐོ་ཡིག་ གྲ་སྒྲིག་ གི་ ལམ་སྟོན་སྒྲིག་ཡིག་ # NUM # ཅན་མ་ # ཟེར་ སླབ་ དགོ །

NUM # འབྲུག་ རྒྱལ་ཁབ་ མཐའ་དབུས་མེད་པར་ ཁྱབ་ ནི །

NUM # སྤྱི་ཚོགས་ དང་ ས་གནས་གཞུང་ གི་ བཙག་འཐུའི་ དོན་ལུ་ # ཚོགས་རྒྱན་སྐྱུར་མིའི་ ཐོ་བཀོད་ དང་ # བཙག་འཐུའི་ཐོ་ཡིག་ གྲ་སྒྲིག་ # བསྐྱར་ཞིབ་ # དེ་ལས་ ཁ་གསོ་ འབད་ ནི་ ལུ་ # སྦྱོར་འཇུག་ འཐབ་ ནི་ ཨིན །

NUM # སྤྱི་ལོ་ NUM # སྤྱི་ཟླ་ NUMཔའི་ སྤྱི་ཚེས་ NUM # འམ་ # རང་ལུགས་གནམ་ལོ་ ཆུ་ ཕོ་ འབྲུག་ ལོ་ # ཟླ་ NUMཔའི་ NUM # ལས་ # ཁྱབ་དབང་ གི་ ཆ་གནས་ གྲུབ་ ཨིན །

NUM NUM # ངེས་ཚིག

NUM # ལམ་སྟོན་སྒྲིག་ཡིག་ འདི་ ནང་ # གོ་དོན་ ལོགས་སུ་ གོ་ དགོཔ་ ཡོད་ ན་ མ་གཏོགས་ # དེ་མིན །

NUM # ཞི་བའི་ཐོ་བཀོད་ # ཟེར་ མི་ འདི་ # ཞི་བའི་ཐོ་བཀོད་ དང་ # མི་རྩིས་ལས་ཁུངས་ ཀྱིས་ རྒྱུན་སྐྱོང་ འཐབ་ ཡོད་ པའི་ འབྲུག་མི་ ག་ར་ གི་ མིང་གསལ་ # ཁ་བྱང་ # སྐྱེས་ལོ་ # ངོ་སྤྲོད་ལག་ཁྱེར་ ཨང་ # དེ་ལས་ # གཞན་ གོ་དོན་ ཚུ་ # ཚུད་ ཡོད་ པའི་ མ་ཡིག་ ལུ་ གོ །

NUM # ལྷན་ཚོགས་ # ཟེར་ མི་ འདི་ # འབྲུག་གི་རྩ་ཁྲིམས་ཆེན་མོའི་ རྩ་དོན་ NUMཔ་ ལྟར་དུ་ # གཞི་བཙུགས་ གྲུབ་ པའི་ འབྲུག་གི་བཙག་འཐུ་ལྷན་ཚོགས་ ལུ་ གོ །

NUM # བཙག་འཐུའི་བཅའ་ཁྲིམས་ # ཟེར་ མི་ འདི་ # འབྲུག་གི་བཙག་འཐུའི་བཅའ་ཁྲིམས་NUMཅན་མ་ ལུ་ གོ །

NUM # བཙག་འཐུ་ དང་ འབྲེལ་ བའི་ ཁྲིམས་ལུགས་ # ཟེར་ མི་ འདི་ # འབྲུག་གི་བཙག་འཐུའི་བཅའ་ཁྲིམས་NUMཅན་མ ། # འབྲུག་གི་མི་དམངས་བཙག་འཐུའི་མ་དངུལ་བཅའ་ཁྲིམས་NUMཅན་མ ། # འབྲུག་གི་རྒྱལ་ཡོངས་འོས་འདེམས་བཅའ་ཁྲིམས་NUMཅན་མ་ # དེ་ལས་ # འདི་ འོག་ བརྩམས་ ཡོད་ པའི་ བཅའ་ཡིག་ དང་ སྒྲིག་གཞི་ ཆ་མཉམ་ ལུ་ གོ །

NUM # བཙག་འཐུའི་ཐོ་དེབ་ # ཟེར་ མི་ འདི་ # འདེམས་ཁོངས་ ཚུ་ གི་ བཙག་འཐུའི་ཐོ་ཡིག་ དོན་ལུ་ # ཚོགས་རྒྱན་སྐྱུར་མི་ གི་ ཐོ་ཡིག་ བཏོན་ སའི་ བརྡ་དོན་ གྱི་ གནས་སྡུད་གཞི་མཛོད་ ཆ་ཚང་ ལུ་ གོ །

NUM # བཙག་འཐུའི་ཐོ་ཡིག་ # ཟེར་ མི་ འདི་ # འབྲུག་ གི་ སྤྱི་ཚོགས་ དང་ ས་གནས་གཞུང་ གི་ བཙག་འཐུའི་ ནང་ # ཚོགས་རྒྱན་ བསྐྱུར་ ནིའི་ དོན་ལུ་ # ཐོ་བཀོད་ འབད་ ཡོད་ པའི་ མི་ ཆ་མཉམ་ གྱི་ ཐོ་ཡིག་ ལུ་ གོ །

NUM # ཆ་བཞག་ཚེས་གྲངས་ # ཟེར་ མི་ འདི་ # བཙག་འཐུ་ གང་རུང་ ཅིག་ གི་ དོན་ལུ་ # བཙག་འཐུའི་ཐོ་ཡིག་ གྲ་སྒྲིག་ ལུ་ # བཙག་འཐུ་ལྷན་ཚོགས་ ཀྱིས་ ལོགས་སུ་ བཀོད་ ཡོད་ པའི་ དུས་ཚོད་ ལུ་ གོ །

NUM # བཙག་འཐུའི་ཐོ་བཀོད་འགོ་དཔོན་ # ཟེར་ མི་ འདི་ # བཙག་འཐུ་ལྷན་ཚོགས་ ཀྱིས་ རྫོང་ཁག་ ནང་ བསྐོ་བཞག་ འབད་ ཡོད་ པའི་ # འབྲེལ་ཡོད་ འདེམས་ཁོངས་ ནང་ # ཚོགས་རྒྱན་སྐྱུར་མིའི་ ཐོ་བཀོད་ དང་ # བཙག་འཐུའི་ཐོ་ཡིག་ གྲ་སྒྲིག་ གི་ ལཱ་འགན་ འབག་ མི་ # རྫོང་ཁག་བཙག་འཐུའི་ཐོ་བཀོད་འགོ་དཔོན་ ཡང་ན་ # རྫོང་ཁག་བཙག་འཐུའི་ཞིབ་རོགས་ཐོ་བཀོད་འགོ་དཔོན་ ཚུ་ ལུ་ གོ །

NUM # ཚོགས་རྒྱན་སྐྱུར་མིའི་ ངོས་འཛིན་འདྲ་པར་ # ཟེར་ མི་ འདི་ # ཚོགས་རྒྱན་ བསྐྱུར་ སའི་ ས་གོ་ ནང་ # ཚོགས་རྒྱན་སྐྱུར་མི་ དེ་ # ངེས་བདེན་ གྱི་ ངོས་འཛིན་ འབད་ ནི་ ལུ་ # ལག་ལེན་ འཐབ་ ནི་ གི་ ཤོག་བྱང་ ཅིག་ ལུ་ གོ །

NUM # ཚོགས་རྒྱན་སྐྱུར་མི་ གི་ ཐོ་ # ཟེར་ མི་ འདི་ # ཆེད་དམིགས་ བཀོད་ པའི་ ཚོགས་རྒྱན་ ས་གོའི་ ནང་ གི་ ཚོགས་རྒྱན་སྐྱུར་མི་ གི་ ཐོ་ ལུ་ གོ །

NUM # གཅིག་ཚིག་ ལུ་ བཀོད་ ཡོད་ པའི་ ཚིག་དོན་ ཚུ་ # མང་ཚིག་ ལུ་ གོ་ དགོཔ་ དང་ # མང་ཚིག་ ལུ་ བཀོད་ ཡོད་ པའི་ ཚིག་དོན་ ཚུ་ # གཅིག་ཚིག་ ལུ་ ཡང་ གོ་ དགོ །

NUM NUM # ཁྲིམས་ལྡན་ གྱི་ རྟེན་གཞི །

NUM # འབྲུག་གི་རྩ་ཁྲིམས་ཆེན་མོ་ གིས་ བཙག་འཐུ་ལྷན་ཚོགས་ ལུ་ # སྤྱི་ཚོགས་ དང་ ས་གནས་གཞུང་ གི་ བཙག་འཐུའི་ དོན་ལུ་ # ཚོགས་རྒྱན་སྐྱུར་མིའི་ ཐོ་བཀོད་ དང་ # བཙག་འཐུའི་ཐོ་ཡིག་ གྲ་སྒྲིག་ འབད་ ནི ། # རྒྱུན་སྐྱོང་ འཐབ་ ནི་ དང་ དུས་མཚམས་ཅན་ གྱི་ ཁ་གསོ་ རྐྱབ་ ནི་ ཚུ་ གི་ དབང་འཛིན་ དང་ ལཱ་འགན་ གནང་ སྟེ་ ཡོད །

NUM # སྤྱི་ཚོགས་ འདེམས་ཁོངས་ རེ་རེ་ གི་ དོན་ལུ་ # བཙག་འཐུའི་ཐོ་ཡིག་ སྤྱིར་བཏང་ གཅིག་ དགོ །

NUM # མི་ངོ་ ག་གིས་ཡང་ # ཆོས་ལུགས ། # ཕོ་མོའི་དབྱེ་བ ། # ཁ་སྐད ། # སྲིད་དོན ། # ལུང་ཕྱོགས ། # ཡང་ན་ # རྒྱུ་མཚན་ གཞན་ ལུ་ བརྟེན་ # འདེམས་ཁོངས་ ཅིག་ གི་ དོན་ལུ་ # དམིགས་བསལ་ བཙག་འཐུའི་ཐོ་ཡིག་ གང་རུང་ ཅིག་ ནང་ ཚུད་ དགོཔ་ # ཡང་ན་ # འདེམས་ཁོངས་ ཅིག་ ནང་ # བཙག་འཐུའི་ཐོ་ཡིག་ སྤྱིར་བཏང་ གཅིག་ ནང་ # ཚུད་ ནིའི་ དོན་ལུ་ ཁྱད་ཡོན་ མེད་ པའི་ ཐོབ་བརྗོད་ བཀོད་ མི་ ཆོག

NUM NUM # བཙག་འཐུའི་ཐོ་ཡིག་ གྲ་སྒྲིག་ གི་ ཁྱད་ཚད །

NUM # བཙག་འཐུ་ ཅིག་ གི་ དོན་ལུ་ # བཙག་འཐུའི་ཐོ་ཡིག་ གྲ་སྒྲིག་ འདི་ # གཤམ་འཁོད་ ཁྱད་ཚད་ ཚུ་ གིས་ ལམ་སྟོན་ འབད་ ནི་ འདི་ ཡང་ །

ཆ་ཚང་ སྦེ །

NUM # བཙག་འཐུའི་ཐོ་ཡིག་ ནང་ # ཚོགས་རྒྱན་ བསྐྱུར་ ནི་ ལུ་ དང་འདོད་ ཡོད་ མི་ དང་ ཁྱད་ཡོན་ ལྡན་ མི་ ཆ་མཉམ་ ཚུད་ དགོ །

NUM # ཁྱད་ཡོན་ ལྡན་ པའི་ ཚོགས་རྒྱན་སྐྱུར་མི་ ག་ཡང་ # ཐོ་བཀོད་ ཀྱི་ རིམ་པའི་ ནོར་འཁྲུལ་ ཁོ་ན་ ལུ་ བརྟེན་ # ཚོགས་རྒྱན་ བསྐྱུར་ ནི་ ལས་ བཀག་ རྐྱབ་ མི་ ཆོག

སྐབས་བབས །

NUM # བཙག་འཐུའི་ཐོ་ཡིག་ འདི་ # ཚོགས་རྒྱན་ བསྐྱུར་ ནི་ ཉིནམ་ ལས་ # ཉིན་གྲངས་ སུམ་ཅུའི་ སྔ་གོང་ ཚུན་ ལུ་ # ཁ་གསོ་ རྐྱབ་ དགོཔ་ དང་ # བཙག་འཐུ་ ཅིག་ གི་ དོན་ལུ་ # ཚོགས་རྒྱན་ ཚེས་གྲངས་ སྔ་གོང་ གི་ ཉིན་གྲངས་ སུམ་ཅུའི་ དུས་ཡུན་ ཅིག་ རིང་ ལུ་ # བཙག་འཐུའི་ཐོ་ཡིག་ འདི་ ནང་ # མིང་གསལ་ འཕྲི་སྣོན ། # གསར་བཙུགས ། # སྤོ་སོར ། # ཡང་ན་ # བཏོན་གཏང་ ནི ཚུ་ # ག་ནི་ཡང་ འབད་ མི་ ཆོག

NUM # བཙག་འཐུའི་ཐོ་ཡིག་ འདི་ # བཙག་འཐུའི་བཅའ་ཁྲིམས་ ཀྱི་ དོན་ཚན་ NUM པ་ དང་ འཁྲིལ་ # རྒྱལ་གཞུང་ གི་ ཞི་བའི་ཐོ་བཀོད་ ནང་ གི་ བདེན་ཁུངས་ ལྟར་དུ་ # ཚོགས་རྒྱན་སྐྱུར་མི་ གི་ མི་འབོར་ དང་ # ས་ རི་ ས་ཁོངས་ ནང་འཁོད་ ཀྱི་ འགྲུལ་སྐྱོད་ ཚུ་ ལུ་ # བརྩི་ཁུངས་ འབད་ དེ་ ཡོདཔ་ དགོ །

ངེས་ཏིག

NUM # བཙག་འཐུའི་ཐོ་ཡིག་ འདི་ ནང་ # ཚོགས་རྒྱན་སྐྱུར་མིའི་ བརྡ་དོན་ ཚུ་ # ནོར་འཁྲུལ་ མེདཔ་ དང་ # ངེས་ཏིག་ གི་ འཛིན་ཐོ་ བཀོད་ དགོ །

NUM # བཙག་འཐུའི་ཐོ་ཡིག་ འདི་ གིས་ # ཚོགས་རྒྱན་ བསྐྱུར་ སའི་ ས་གནས་ ལུ་ # ཚོགས་རྒྱན་སྐྱུར་མིའི་ ཐོ་ཡིག་ ནང་ # ཁོང་རའི་ མིང་ འཚོལ་ ནི་ དང་ # ཁོང་རའི་ ཚོགས་རྒྱན་ བསྐྱུར་ ནིའི་ ཐོབ་དབང་ དེ་ # ཚུལ་མཐུན་ ཐོག་ ངོས་འཛིན་ འབད་ ཚུགས་ པའི་ ལག་ལེན་ འཐབ་ ནི་ ལུ་ ཕན་ཐོགས་ ཡོདཔ་ དགོ །

གྲངས་སུ་ ཚུད་ དགོཔ །

NUM # བཙག་འཐུའི་ཐོ་ཡིག་ འདི་ ནང་ # ཆ་གནས་ཅན་ གྱི་ འབྲུག་པའི་ མི་ཁུངས་ངོ་སྤྲོད་ལག་ཁྱེར་ འཆང་མི་ དང་ # ཚོགས་རྒྱན་སྐྱུར་མི་ ཅིག་ སྦེ་ # ཐོ་བཀོད་ ཀྱི་ ཞུ་ཡིག་ ཕུལ་ ཡོད་ མི་ # ཁྱད་ཡོན་ ལྡན་ པའི་ ཚོགས་རྒྱན་སྐྱུར་མི་ ཆ་མཉམ་ གྱི་ མིང་གསལ་ བཀོད་ དེ་ ཡོད་ མི་ ཚུ་ ཚུད་ དེ་ ཡོདཔ་ དགོ ། #

NUM # བཙག་འཐུའི་ཐོ་ཡིག་ འདི་ ནང་ # ཆོས་ལུགས ། # ཕོ་མོའི་དབྱེ་བ ། # ཁ་སྐད ། # སྲིད་དོན ། # ལུང་ཕྱོགས ། # ཡང་ན་ # གནས་འབབ་ གཞན་ གང་རུང་ ཅིག་ ལུ་ བརྟེན་ # ཚོགས་རྒྱན་སྐྱུར་མི་ ཅིག་ སྦེ་ # ཐོ་བཀོད་ འབད་ ནི་ ལུ་ # ཁྱད་ཡོན་ ལྡན་ པའི་ ཚོགས་རྒྱན་སྐྱུར་མི་ ཚུ་ # བརྩི་ཁུངས་ མེད་ པའི་ གྲལ་ ལུ་ བཏོན་བཞག་ མི་ ཆོག

NUM NUM # བཙག་འཐུའི་ཐོ་ཡིག་ གྲ་སྒྲིག་ དོན་ལུ་ # བདག་སྐྱོང་ གི་ དབང་འཛིན །

ལྷན་ཚོགས །

NUM # ལྷན་ཚོགས་ ཀྱིས་ # འབྲུག་ གི་ སྤྱི་ཚོགས་ དང་ # ས་གནས་གཞུང་ གི་ བཙག་འཐུ་ ཚུ་ གི་ བཙག་འཐུའི་ཐོ་ཡིག་ ཚུ་ # གྲ་སྒྲིག ་འབད་ ནི་ གི་ ལྟ་སྐྱོང་ ། # བཀོད་ཁྱབ ། # དེ་ལས་ དམ་འཛིན་ གྱི་ ཁག་འགན་ འབག་ དགོ །

རྫོང་ཁག་བཙག་འཐུ་འགོ་དཔོན །

NUM # རྫོང་ཁག་བཙག་འཐུ་འགོ་དཔོན་ གྱིས་ བཙག་འཐུའི་ཐོ་བཀོད་དང་བཅད་མཚམས་ལས་ཁུངས་ ཀྱི་ ལྟ་སྐྱོང་ མངའ་འོག་ # རྫོང་ཁག་ ནང་ # སྤྱི་ཚོགས་ དང་ ས་གནས་གཞུང་ གི་ འདེམས་ཁོངས་ ཆ་མཉམ་ གྱི་ དོན་ལུ་ # བཙག་འཐུའི་ཐོ་ཡིག་ གི་ གྲ་སྒྲིག # བསྐྱར་བཅོས ། # དེ་ལས་ ཁ་གསོ་ རྐྱབ་ སྟེ་ # བཙག་འཐུའི་ཐོ་ཡིག་ དེ་ # ཆ་ཚང་ ། # སྐབས་བབས ། # དེ་ལས་ # གྲངས་སུ་ ཚུད་ ཡོདཔ་ ངེས་བདེན་ བཟོ་ དགོ །

NUM # རྫོང་ཁག་བཙག་འཐུ་འགོ་དཔོན་ གྱིས་ བཙག་འཐུའི་ཐོ་ཡིག་ གྲ་སྒྲིག་ དང་ # བསྐྱར་བཅོས་ འབད་ ནི་ ལུ་ # བཙག་འཐུའི་ཐོ་བཀོད་དང་བཅད་མཚམས་ལས་ཁུངས་ ཀྱི་ འགོ་དཔོན་ གྱི་ གནང་བ་ དང་ འཁྲིལ་ # ལཱ་གཡོག་ གི་ ཞིབ་རོགས་པ་ ཅིག་ བཙུགས་ ཆོག

ཐོ་བཀོད་འགོ་དཔོན །

NUM # ལྷན་ཚོགས་ ཀྱིས་ རྫོང་ཁག་བཙག་འཐུ་འགོ་དཔོན་ གྱི་ ལྟ་སྐྱོང་ དང་ # དམ་འཛིན་ འོག་ # སྤྱི་ཚོགས་ # ཡང་ན་ # ས་གནས་གཞུང་ གི་ འདེམས་ཁོངས་ ཆ་མཉམ་ གྱི་ བཙག་འཐུའི་ཐོ་ཡིག་ གྲ་སྒྲིག་ ལུ་ # གྲོགས་རམ་ འབད་ ནིའི་ དོན་ལུ་ # མི་ངོ་ གཅིག་ # ཡང་ན་ # དེ་ ལས་ ལྷག་ པའི་ མི་ངོ་ ཚུ་ # ཐོ་བཀོད་འགོ་དཔོན་ དང་ ཞིབ་རོགས་ཐོ་བཀོད་འགོ་དཔོན་ སྦེ་ བསྐོ་བཞག་ འབད་ ཆོག

NUM # ཐོ་བཀོད་འགོ་དཔོན་ གྱི་ འགན་ཁུར་ ཚུ་ ཡང་ །

NUM # ཁོ་རའི་ \* མོ་རའི་ དབང་ཁྱབ་ ལུ་ ཡོད་ པའི་ འདེམས་ཁོངས་ ནང་ གི་ བཙག་འཐུའི་ཐོ་ཡིག་ གྲ་སྒྲིག་ དང་ བསྐྱར་ཞིབ་ འབད་ ནི །

NUM # བཙག་འཐུ་ལྷན་ཚོགས་ ཀྱིས་ བསྐྱར་ཞིབ་ ཀྱི་ གོ་རིམ་ རེ་རེ་བཞིན་དུ་ མཇུག་ བསྡུ་ དགོ་ པའི་ དུས་ཚོད་ ཀྱི་ རེའུ་མིག་ ཁ་གསལ་ བྱིན་ ཐོག་ གཏན་འཁེལ་ བཟོ་ ཡོད་ མི་ དང་ འཁྲིལ་ # བསྐྱར་ཞིབ་ མཇུག་ བསྡུ་ དགོ་ པའི་ དང་ལེན་ གྱི་ འཆར་གཞི་ བཟོ་ ནི །

NUM # བསྐྱར་ཞིབ་ ཀྱི་ གོ་རིམ་ ལུ་ གྲོགས་རམ ་འབད་ ནིའི་ དོན་ལུ་ # འཛིན་ཐོ་བཀོད་མི ། # བརྟག་ཞིབ་འབད་མི ། # དེ་ལས་ # ཞིབ་དཔྱད་འབད་མི་ ཚུ་ གདམ་ཁ་ རྐྱབ་ ནི་ # ཡང་ན་ # ངོས་འཛིན་ འབད་ ནི །

NUM # བཙག་འཐུའི་ཐོ་ཡིག་ འདི་ གསལ་སྟོན་ དང་ # ཞིབ་དཔྱད་ ཀྱི་ དོན་ལུ་ འཐོབ་ ཚུགསཔ་ སྦེ་ # འདྲ་བཤུས་ བཟོ་ སྟེ་ # ཁྱབ་སྤེལ་ འབད་ ནི །

NUM # བཙག་འཐུའི་ཐོ་ཡིག་ ནང་ # གསར་བཙུགས་ དོན་ལུ་ # ཐོ་བཀོད་ དང་ # དགག་ཆ་ བསྐྱེད་ ནི་ # དེ་ལས་ # བསྐྱར་ཞིབ་ ལུ་ # འོས་འབབ་ ལྡན་ པའི་ གོ་བརྡའི་ གསལ་བསྒྲགས་ ཚུ་ སྔ་གོང་ ལས་ བྱིན་ ནི །

NUM # གལ་སྲིད་

# ཐོབ་བརྗོད་ དང་ # ཉོག་བཤད་ ཚུ་ ཡོད་ ཚེ་ # སྙན་གསན་ དོན་ལུ་ བརྡ་འཕྲིན་ སྤེལ་ ནི །

NUM # ཐོབ་བརྗོད་ དང་ # ཉོག་བཤད་ ལུ་ # འདྲི་དཔྱད་ འབད་ ནི །

NUM # བཙག་འཐུའི་ཐོ་ཡིག་ ནང་ བཙུགས་ ནི་ དང་ བཏོན་ ནིའི་ དོན་ལུ་ # བཀོད་རྒྱ་ ཚུ་ བྱིན་ ནི །

NUM # ཁོ་རའི་ \* མོ་རའི་ དབང་ཁྱབ་ འོག་ ལུ་ ཡོད་ པའི་ འདེམས་ཁོངས་ ཚུ་ གི་ བཙག་འཐུའི་ཐོ་ཡིག་ དེ་ གི་ གྲོས་ཆོད་ དང་ # ཡིག་འབྲུའི་ ནོར་འཁྲུལ་ དང་ # པར་སྐྲུན་ གྱི་ འཛོལ་བ་ # དེ་ལས་ # གཞན་ ནོར་འཁྲུལ་ ཚུ་ དག་བཅོས་ འབད་ བའི་ ཤུལ་ལུ་ # པར་སྐྲུན་ འབད་ ནི །

NUM # བཙག་འཐུ་ལྷན་ཚོགས་ ལུ་ # བཙག་འཐུའི་ཐོ་ཡིག་ གྲ་སྒྲིག་ དང་ འབྲེལ་ བའི་ གནས་འབབ་ ཆ་མཉམ་ གྱི་ སྙན་ཞུ་ འབད་ ནི །

NUM NUM # བཙག་འཐུའི་ཐོ་བཀོད་ ཀྱི་ ཁྱད་ཚད །

NUM # མི་ངོ་ ཅིག་ # ཚོགས་རྒྱན་ བསྐྱུར་ ནིའི་ ཐོ་བཀོད་ དོན་ལུ་ # ཁྱད་ཡོན་ ལྡན་ མི་ དེ་ ཡང་

།

NUM # མི་ཁུངས་ངོ་སྤྲོད་ལག་ཁྱེར་ གྱི་ སྒྲུབ་བྱེད་ སྟོན་ ནི་ ཡོད་ པའི་ འབྲུག་ གི་ མི་ཁུངས་ ཨིན་ མི །

NUM # བཙག་འཐུའི་བཅའ་ཁྲིམས་ ཀྱི་ དོན་ཚན་ NUMཔ་ དང་ འཁྲིལ་ བའི་ ཆ་བཞག་ ཚེས་གྲངས་ ལུ་ # སྐྱེས་ལོ་ དམའ་ཤོས་ བཅོ་བརྒྱད་ ལས་ མ་ ཆུང་ བ །

NUM # འདེམས་ཁོངས་ དེ་ ནང་ གི་ ཞི་བའི་ཐོ་བཀོད་ ནང་ # ཐོ་བཀོད ་སྒྲུབ་ མི་ དང་ # ཁོ་རའི་ \* མོ་རའི་ མི་རྩིས་ # ཡང་ན་ # གུང་ དེ་ # ཆ་བཞག་ གི་ ཚེས་གྲངས་ གོང་ ལས་ # ལོ་ངོ་ གཅིག་ ལས་ མ་ ཉུངམ་སྦེ་ # ས་གནས་ དེ་ ནང་ བཀོད་ ཡོདཔ །

NUM # འབྲུག་ ལུ་ ཁྱབ་དབང་ ཡོད་ པའི་ ཁྲིམས་ལུགས་ གང་རུང་ ཅིག་ དང་ འཁྲིལ་ # ཚོགས་རྒྱན་ བསྐྱུར་ ནིའི་ ཁྱད་ཡོན་ མེད་ པའི་ གྲངས་སུ་ མ་ བརྩིས་ བ །

NUM NUM # ཐོ་བཀོད་ ལུ་ ཁྱད་ཡོན་ མེདཔ །

NUM # མི་ངོ་ ཅིག་ ཚོགས་རྒྱན་སྐྱུར་མི་ ཅིག་ སྦེ་ # ཐོ་བཀོད་ འབད་ ནི་ ལུ་ ཁྱད་ཡོན་ མེདཔ་ དེ་ ཡང་

# གལ་སྲིད་

ཁོ་ \* མོ་ ལུ །

NUM # དྲན་ཤེས་ བརྟན་ཏོག་ཏོ་ མེད་

པའི་ ཁར་ # དབང་ཆ་ཅན་ གྱི་ ཁྲིམས་འདུན་ ལས་ ཡང་ # དེ་ ལུགས་ ཀྱི་ ཐོ་བཀོད་ འབད་ པ །

NUM # གནས་སྐབས་ཅིག་ གི་ དོན་ལུ་ # འབྲུག་ ལུ་ ཁྱབ་དབང་ ཡོད་ པའི་ ཁྲིམས་ལུགས་ གང་རུང་ ཅིག་ གི་ འོག་ # ཚོགས་རྒྱན་ བསྐྱུར་ ནིའི་ ཁྱད་ཚད་ མེད་

པ །

NUM # འདེམས་ཁོངས་ གཞན་ ཅིག་ ཁར་ # བཙག་འཐུའི་ཐོ་ཡིག་ ནང་ ཐོ་བཀོད་ གྲུབ་ པ །

NUM # མི་ངོ་ ཅིག་ གི་ མིང་གསལ་ ཐོ་བཀོད་ འབད་ ནིའི་ དོན་ལུ་ # དོན་ཚན་ NUM # འོག་ གི་ གཞི་རྟེན་ ཁྱད་ཡོན་ ལས་ འགལ་ བ་ ཅིན་ # བཙག་འཐུའི་ཐོ་ཡིག་ ཟིན་བྲིས་ ནང་ ལས་ # བསྐྲད་གཏང་ དགོ །

ཨིན་རུང་ # དེ་ ལུགས་ ཀྱི་ ཁྱད་ཚད་ ལས་ བརྟེན་ # བཙག་འཐུའི་ཐོ་ཡིག་ ནང་ ལས་ # བཏོགས་བཏང་ བའི་ མི་ངོ་ དེ་ གི་ མིང་ འདི་ # དེ་ བཞིན་ ཆ་མེད་བཏང་ པའི་ ཁྱད་ཚད་ དེ་ # སླར་ལོག་ ཆ་གནས་ གྲུབ་ པ་ ཅིན་ # དེ་མོད་ བཙག་འཐུའི་ཐོ་ཡིག་ དེ་ ནང་ བཙུགས་ དགོ །

NUM NUM # ཚོགས་རྒྱན་སྐྱུར་མི་ གི་ ཐོ་བཀོད་ ལུ་ ཞུ་ཡིག །

NUM # བཙག་འཐུའི་ཐོ་ཡིག་ འདི་ ནང་ མ་ ཚུད་ མི་ གི་ ཁྱད་ཡོན་ ལྡན་ པའི་ ཚོགས་རྒྱན་སྐྱུར་མི་ ཅིག་ གིས་ འདེམས་ཁོངས་ ཀྱི་ ཐོ་བཀོད་འགོ་དཔོན་ ལུ་ # འདེམས་ཁོངས་ ཀྱི་ བཙག་འཐུའི་ཐོ་ཡིག་ ནང་ # རང་སོའི་ མིང་ # ཐོ་བཀོད་ འབད་ ནི་ ལུ་ # ཆེད་དམིགས ་བཀོད་ པའི་ བཙག་འཐུའི་ ཐོ་བཀོད་ འབྲི་ཤོག་ ཨང་ NUM # ཐོག་ མི་ཁུངས་ངོ་སྤྲོད་ལག་ཁྱེར་ གྱི་ འདྲ་ དང་ བཅས་ ཕུལ་ དགོ །

NUM # ཐོ་བཀོད་འགོ་དཔོན་ གྱིས་ # ཞུ་ཡིག་ རེ་རེ་བཞིན་ ལུ་ # དོན་ཚན་ # NUM # འོག་ གི་ ཞི་བའི་ཐོ་བཀོད་ དང་ གཅིག་ཁར་ བདེན་དཔྱད་ འབད་ བའི་ ཤུལ་ལུ་ # ཞུ་ཡིག་ ཕུལ་ མི་ གི་ མིང་ དེ་ # བཙག་འཐུའི་ཐོ་བཀོད་དང་བཅད་མཚམས་གཙོ་འཛིན་ འོག་ ལུ་ གྲོས་འབུལ་ ཐོག་ # རྫོང་ཁག་བཙག་འཐུ་འགོ་དཔོན་ གྱི་ གནང་བ་ དང་ འཁྲིལ་ # འདེམས་ཁོངས་ ཀྱི་ བཙག་འཐུའི་ཐོ་ཡིག་ ནང་ བཙུགས་ དགོ །

NUM NUM # ཞི་བའི་ཐོ་བཀོད་ ལས་ # ཚོགས་རྒྱན་སྐྱུར་མི་ གི་ བརྡ་དོན་ བསྡུ་ལེན་ དང་ བསྡུ་སྒྲིག

NUM # ཐོ་བཀོད་འགོ་དཔོན་ གྱིས་ # བཙག་འཐུའི་ཐོ་ཡིག་ ནང་ བཙུགས་ ནི་ གི་ དོན་ལུ་ # ཞུ་ཡིག་ ཕུལ་ མི་ ཅིག་ གི་ མི་ཁུངས་ ངེས་བདེན་ ཨིན་ མེན་ བལྟ་ དགོ་ པའི་ དགོས་མཁོ་ འབྱུང་ ཚེ་ # ཞི་བའི་ཐོ་བཀོད་ དང་ གཅིག་ཁར་ བདེན་དཔྱད་ འབད་ དགོ །

NUM # ཐོ་བཀོད་འགོ་དཔོན་ གྱིས་ # ཆོས་སྒོར་ཞུགས་མི་ ཅིག་ # བཙག་འཐུའི་ཐོ་ཡིག་ ནང་ མ་ བཙུགས་ པར་ བཞག་ ནི་ གི་ དོན་ལུ་ # བལྟ་ དགོ་ པའི་ དགོས་མཁོ་ འབྱུང་ ཚེ་ # ཆོས་སྡེ་ལྷན་ཚོགས་ དང་ གཅིག་ཁར་ # བདེན་དཔྱད་ འབད་ དགོ །

NUM # ཞི་བའི་ཐོ་བཀོད་ དང་ གཅིག་ཁར་ # བདེན་དཔྱད་ འབད་ ནི་ གི་ བརྡ་དོན་ འདི་ # ཚོགས་རྒྱན་སྐྱུར་མི་ གི་ མིང་གསལ ། # ཕོ་མོའི་དབྱེ་བ ། # གཏན་འཇགས་ཁ་བྱང་ ། # མི་ཁུངས་ངོ་སྤྲོད་ལག་ཁྱེར་ ཨང་ ། # སྐྱེས་ཚེས་ # དེ་ལས་ # ངོ་པར་ ཚུ་ ལུ་ ཚད་འཛིན་ འབད་ དགོ །

NUM NUM # ཚོགས་རྒྱན་སྐྱུར་མི་ ངོས་འཛིན་འདྲ་པར་ སྤྲོད་ ནི །

NUM # ཚོགས་རྒྱན་སྐྱུར་མི་ ངོས་འཛིན་འདྲ་པར་ འདི་ # འདེམས་ཁོངས་ ཀྱི་ ཐོ་བཀོད་འགོ་དཔོན་ གྱིས་ # བཙག་འཐུའི་ཐོ་ཡིག་ ནང་ ཐོ་བཀོད་ གྲུབ་ པའི་ ཚོགས་རྒྱན་སྐྱུར་མི་ ལུ་ # བཙག་འཐུ་ལྷན་ཚོགས་ ཀྱིས་ # ཆེད་དམིགས་ ལྟར་དུ་ སྤྲོད་ དགོ །

NUM # ཚོགས་རྒྱན་སྐྱུར་མི་ ངོས་འཛིན་འདྲ་པར་ འདི་ # འདེམས་ཁོངས་ དེ་ གི་ བཙག་འཐུ་ ཅིག་ གི་ དོན་ལུ་ # ཚོགས་རྒྱན་ བསྐྱུར་ ནི་ ལུ་ སྒྲུབ་བྱེད་ བཏུབ་ སྦེ་ བརྩི་ དགོ ། ཨིན་རུང་ # མི་ངོ་ འདི་ ལུ་ # དོགས་གཅོད་ བཀོད་ མི་ འཐོན་ ཚེ་ # འབྲེལ་ཡོད་ ཚོགས་རྒྱན་སྐྱུར་མི་ འདི་ གིས་ # ཁ་སྐོང་ གི་ སྒྲུབ་བྱེད་ སྦེ་ # མི་ཁུངས་ངོ་སྤྲོད་ལག་ཁྱེར་ འདི་ སྟོན་ དགོ །

NUM # ཚོགས་རྒྱན་སྐྱུར་མིའི་ ངོས་འཛིན་འདྲ་པར་ སྤྲོད་ ནི་ འདི་ # ཚོགས་རྒྱན་ གྱི་ ཉིནམ་ ཚུན་ ལུ་ སྤྲོད་ དགོ །

NUM NUM # ཚོགས་རྒྱན་སྐྱུར་མི་ ཁྱད་ཡོན་ མེདཔ་ ལུ་ བརྡ་འཕྲིན་ སྤེལ་ ནི །

NUM # ཐོ་བཀོད་འགོ་དཔོན་ གྱིས་ # ཚོགས་རྒྱན་སྐྱུར་མི་ གི་ ཐོ་བཀོད་ཞུ་ཡིག་ འདི་ ལུ་ # ཁས་ མ་ ལེན་ པར་ བཞག་ དགོཔ་ དེ་ ཡང་

# གལ་སྲིད་

ཁོ་ གི་ \* མོ་ གི་ བསམ་འཆར་ ལུ །

NUM # མིང་ འདི་ བརྫུས་མ་ ཨིན་ པ །

NUM # མི་ཁུངས་ངོ་སྤྲོད་ལག་ཁྱེར་ ནང་ བཀོད་ པའི་ མིང་ དང་ མ་ མཐུན་ པ །

NUM # རྩ་ཁྲིམས་ཆེན་མོ་ དང་ བཙག་འཐུའི་བཅའ་ཁྲིམས་ ལྟར་ # མི་ངོ་ འདི་ བཙག་འཐུའི་ཐོ་ཡིག་ ནང་ # ཚུད་ ནི་ ལུ་ ཁྱད་ཡོན་ མེད་ པ །

NUM # ཐོ་བཀོད་འགོ་དཔོན་ གྱིས་ # ཐོ་བཀོད་ འབད་ མ་ ཚུགས་ པའི་ མི་ངོ་ འདི་ ལུ་ # དེ་ ལུགས་ ཀྱི་ ཁྱད་ཡོན་ མེད་ པའི་ སྐོར་ # རྒྱུ་མཚན་ ཡིག་ཐོག་ བཀོད་ དེ་ # ཐོ་བཀོད་ ཀྱི་ ཞུ་ཡིག་ ཕུལ་ བའི་ ཉིན་གྲངས་ བཅུ་ཐམ་ གྱི་ ནང་འཁོད་ # བརྡ་འཕྲིན་ སྤེལ་ དགོ །

NUM NUM # བཙག་འཐུའི་ཐོ་ཡིག་ ཟིན་བྲིས་ ཁྱབ་སྤེལ །

NUM # བཙག་འཐུའི་ཐོ་ཡིག་ ཟིན་བྲིས་ གྲ་སྒྲིག་ འབད་ ཚར་ ཞིནམ་ལས་ # ཐོ་བཀོད་འགོ་དཔོན་ གྱིས་ # ཡིག་ཚང་ གི་ དུས་ཚོད་ ཁར་ # ཁོ་རའི་ \* མོ་རའི་ ཡིག་ཚང་ # ཡང་ན་ # ངོས་འཛིན་ འབད་ ཡོད་ པའི་ གཞན་ མི་དམངས་ ཀྱི་ ས་གནས་ གང་རུང་ ཅིག་ ནང་ # བཙག་འཐུ་ལྷན་ཚོགས་ ལས་ # ཆེད་དམིགས ་བཀོད་ པའི་ དུས་ཡུན་ ཚུན་ # མི་དམངས་ ཀྱིས་ ཞིབ་དཔྱད་ རྐྱབ་ ཚུགས་ ནིའི་ དོན་ལུ་ # འཐོབ་ ཚུགསཔ་ བཟོ་ དགོ །

NUM # ཐོ་བཀོད་འགོ་དཔོན་ གྱིས་ # བཙག་འཐུའི་ཐོ་ཡིག་ ཟིན་བྲིས་ འདི་ # བཙག་འཐུ་ལྷན་ཚོགས་ ཀྱི་ ཡོངས་འབྲེལ་འཆར་སྒོ་ ནང་ # བཙུགས་ ཏེ་ ཁྱབ་སྤེལ་ འབད་ དེ་ # ཚོགས་རྒྱན་སྐྱུར་མི་ ངོ་རྐྱང་ ཚུ་ གིས་ # ཁོང་རའི་ ཚོགས་རྒྱན་སྐྱུར་མི་ ངོས་འཛིན་འདྲ་པར་ གྱི་ ཨང་ # ལག་ལེན་ འཐབ་ སྟེ་ # ཐོ་ཡིག་ ནང་ ཚུད་ དེ་ ཡོད་ མེད་ ཀྱི་ ལྟ་རྟོག་ འབད་ ཚུགས །

NUM # མི་དམངས་ ཀྱིས་ ཞིབ་དཔྱད་ དོན་ལུ་ # ཁྱབ་སྤེལ་ འབད་ དགོཔ་ ཚུ་ ཡང་

NUM # འདེམས་ཁོངས་ ཀྱི་ བཙག་འཐུའི་ཐོ་ཡིག་ ཟིན་བྲིས །

NUM བཙག་འཐུ་ཐོ་ཡིག་ ཟིན་བྲིས་ ཁྱབ་སྤེལ་ འབད་ བའི་ # ཉིན་གྲངས་ NUM # གི་ ནང་འཁོད་ # ཐོབ་བརྗོད་ དང་ ཉོག་བཤད་ ཚུ་ བཀོད་ དགོ་ པའི་ བརྡ་འཕྲིན་ དང་ # སྙན་གསན་ གྱི་ ཚེས་གྲངས་ ཁ་གསལ་ བཀོད་ ཡོདཔ །

NUM NUM # ཐོབ་བརྗོད་ དང་ ཉོག་བཤད །

NUM # ཐོ་བཀོད་འགོ་དཔོན་ གྱིས་ # མི་དམངས་ གསལ་བསྒྲགས་ འབད་ ཡོད་ པའི་ བཙག་འཐུའི་ཐོ་ཡིག་ ཟིན་བྲིས་ ལུ་ # ཐོབ་བརྗོད་ དང་ ཉོག་བཤད་ ཚུ་ # བཀོད་ ཆོགཔ་ ལུ་ # ལྷན་ཚོགས་ ཀྱི་ བརྡ་འཕྲིན་ ཐོག་ སྤེལ་ དགོ །

NUM # འབྲུག་པའི་ མི་ཁུངས་ ག་ར་འབད་རུང་ # འདེམས་ཁོངས་ དེ་ ཁའི་ ཚོགས་རྒྱན་སྐྱུར་མི་ གི་ ཐོ་ ནང་ # ཚུད་ མ་ དགོ་ པའི་ མི་ངོ་ གཞན་ ཅིག་ ཚུད་ ཡོདཔ་ དང་ # ཚུད་ དགོ་ པའི་ མི་ངོ་ ཅིག་ མ་ ཚུད་ པར་ ཡོདཔ་ ལུ་ # ཐོ་བཀོད་འགོ་དཔོན་ ལུ་ # རྩོད་རྙོག་ བཀོད་ ཆོག

NUM # ཐོ་བཀོད་འགོ་དཔོན་ གྱིས་ # བཙག་འཐུའི་ཐོ་ཡིག་ ཟིན་བྲིས་ ཁྱབ་སྤེལ་ འབད་ བའི་ ཚེས་གྲངས་ ལས་ # ཉིན་གྲངས་ NUM # གི་ ནང་འཁོད་ # ཐོབ་བརྗོད་ དང་ ཉོག་བཤད་ ཚུ་ # ཆེད་དམིགས ་བཀོད་ པའི་ བཙག་འཐུའི་ཐོ་ཡིག་ འབྲི་ཤོག་ ཨང་ NUMཔའི་ ཐོག་ ལེན་ དགོ །

NUM # ཐོ་བཀོད་འགོ་དཔོན་ གྱིས་ # རྫོང་ཁག་བཙག་འཐུ་འགོ་དཔོན་ གྱི་ གནང་བ་ དང་ འཁྲིལ་ # བཙག་འཐུ་ལྷན་ཚོགས་ ལས་ # ཆེད་དམིགས ་བཀོད་ པའི་ དུས་ཡུན་ ནང་འཁོད་ # ངག་ཐོག་ # ཡང་ན་ # ཡིག་ཐོག་ གི་ ཉོག་བཤད་ # ཡང་ན་ # འདྲི་རྩོད་ # ཡང་ན་ # བཅུད་དོན་འདྲི་རྩོད་ ཚུ་ ཞིབ་དཔྱད་ འབད་ ཚར་ བའི་ ཤུལ་ལུ་ # ཐོབ་བརྗོད་ དང་ ཉོག་བཤད་ ཀྱི་ སྙན་གསན་ མཇུག་ བསྡུ་ དགོ །

NUM # ཐོ་བཀོད་འགོ་དཔོན་ གྱིས་ # བཙག་འཐུ་ལྷན་ཚོགས་ ལུ་ # རྒྱུ་མཚན་ དང་ བཅས་ པའི་ གྲོས་ཆོད་ ཚུ་ དང་ # ཐོབ་བརྗོད་ དང་ ཉོག་བཤད་ བཀོད་ པའི་ ཚེས་གྲངས་ ཁ་གསལ་ # དེ་ལས་ # ཐོབ་བརྗོད་ བཀོད་ མི་ དེ་ གིས་ # གཟང་ ཡོད་ པའི་ བདེན་ཁུངས་ ཀྱི་ སྙན་ཞུ་ # ཟླ་རིམ་བཞིན་དུ་ ཕུལ་ དགོ །

NUM # བཙག་འཐུའི་ དོན་ལུ་ # མཐའ་དཔྱད་ ཀྱི་ བཙག་འཐུའི་ཐོ་ཡིག་ ཁྱབ་སྤེལ་ འབད་ ཚར་ བའི་ ཤུལ་ལུ་ # ཐོབ་བརྗོད་ # ཡང་ན་ # ཞུ་ཡིག་ ལྷོད་ མི་ འདི་ ལུ་ གཞི་བཞག་ ཐོག་ # བཙག་འཐུའི་ཐོ་ཡིག་ ནང་ # བཙུགས་ མི་ ཆོག

NUM # སྙན་གསན་ སྐབས་ ལུ་ # ཉེས་འཛུགས་བཀོད་མི་ # ཡང་ན་ # ཉེས་འཛུགས་ཕོག་མི་ # ཡང་ན་ # ཁོ་རའི་ \* མོ་རའི་ ངོ་ཚབ་ ག་ འོངས་ རུང་ # ཐོ་བཀོད་འགོ་དཔོན་ གྱིས་ གྲོས་ཐག་ ཆོད་ མི་ འདི་ # མཐའ་བཅད་ དང་ མཇུག་འཁྱོངས་ ཨིན །

NUM # ཐོ་བཀོད་འགོ་དཔོན་ གྱིས་ # དེའི་ སྐབས་ ཀྱི་ རྒྱུ་མཚན་ དང་ བཅས་ པའི་ གྲོས་ཐག་ ཆོད་ ཡོད་ མིའི་ སྐོར་ # ཐོབ་བརྗོད་ དང་ ཉོག་བཤད་ བཀོད་ མི་ ཚུ་ གིས་ # ཐོབ་བརྗོད་ ཀྱི་ བདེན་ཁུངས་ བཀོད་ ཡོད་ མི་ ཚུ་ གི་ ཚེས་གྲངས་ ཚུ་ ཁ་གསལ་ བཀོད་ དེ་ # ལྷན་ཚོགས་ ལུ་ མཐའ་བཅད་ ཀྱི་ སྙན་ཞུ་ ཕུལ་ དགོ །

NUM # བཙག་འཐུ་ གི་ དོན་ལུ་ # བཙག་འཐུའི་ མཐའ་དཔྱད་ ཐོ་ཡིག་ ཁྱབ་སྤེལ་ འབད་ བའི་ ཤུལ་ལས་ # བཙག་འཐུའི་ཐོ་ཡིག་ ནང་ # གསར་བཙུགས་ འབད་ མི་ ཆོག

NUM NUM # བཙག་འཐུའི་ཐོ་ཡིག་ གི་ མཐའ་དཔྱད་ ཁྱབ་སྤེལ །

NUM # ལྷན་ཚོགས་ ཀྱིས་ # ཐོབ་བརྗོད་ དང་ ཉོག་བཤད་ བཀོད་ ནི་ གི་ དུས་ཡུན་ ཚང་ བའི་ ཤུལ་ལུ་ # བཙག་འཐུའི་ཐོ་ཡིག་ ཁྱབ་སྤེལ་ འབད་ དགོཔ་ ཚུ་ ཡང་ །

NUM # ལྷན་ཚོགས་ ཀྱིས་ ངོས་འཛིན་ འབད་ བའི་ ས་ཁོངས་ ཚུ་ གི་ ནང་ །

NUM # ཐོ་བཀོད་འགོ་དཔོན་ གྱི་ ཡིག་ཚང་ ནང་ །

NUM # ལམ་སྟོན་སྒྲིག་ཡིག་ འདི་ གི་ དོན་ཚན་ NUMཔ་ ལྟར་ # བཙག་འཐུ་ལྷན་ཚོགས་ ཀྱི་ ཡོངས་འབྲེལ་འཆར་སྒོ་ ནང་ །

NUM # བཙག་འཐུའི་ཐོ་ཡིག་ ནང་ # མིང་གསལ་ བཀོད་ ནི་ དང་ # བཏོག་གཏང་ ནི་ ཚུ་ འབད་ ཚར་ བའི་ མཐའ་དཔྱད་ ཀྱི་ ཁྱབ་སྤེལ་ གྲུབ་ པའི་ དེ་མོད་དུ་ # ཁྱབ་དབང་ གྲུབ་ ཨིནམ་ སྦེ་ བརྩི་ དགོཔ་ དང་ # དེ་ གི་ འདྲ་ རེ་ # བཙག་འཐུའི་ ནང་ དོ་འགྲན་ འབད་ མི་ སྲིད་དོན་ཚོགས་པ་ # ཡང་ན་ # འདེམས་ངོ་ རེ་རེ་བཞིན་ ལུ་ # རིན་མེད་ ཐོག་ བཀྲམ་ དགོ །

NUM NUM # བཙག་འཐུའི་ཐོ་ཡིག་ གྲ་སྒྲིག་ ལུ་ བརྡ་བརྒྱུད་ ཉེར་སྤྱོད །

NUM # བཙག་འཐུ་ལྷན་ཚོགས་ ཀྱིས་ # བཙག་འཐུའི་ཐོ་ཡིག་ གྲ་སྒྲིག་ ལུ་ # བརྡ་བརྒྱུད་ ཉེར་སྤྱོད་ འབད་ ཆོགཔ་ འདི་ ཡང་ །

NUM # བརྡ་དོན་ སྤེལ་ ནིའི་ དོན་ལུ །

NUM # ཚོགས་རྒྱན་སྐྱུར་མི་ གི་ ཐོ་བཀོད་ སྐོར་ # བརྡ་འཕྲིན་ སྤེལ་ ནིའི་ དོན་ལུ །

NUM # ཚོགས་རྒྱན་སྐྱུར་མི་ ཚུ་ ལུ་ # ཐོ་བཀོད་ ཀྱི་ ཚེས་གྲངས་ དང་ ས་གནས་ ཀྱི་ སྐོར་ # གོ་དོན་ སྤྲོད་ ཐབས་ ལུ །

NUM # ཐོབ་བརྗོད་ དང་ ཉོག་བཤད་ ཞུ་བ་ ཕུལ་ ནི་ ལུ་ # ཚེས་གྲངས་ དང་ # ས་གནས་ ཀྱི་ བརྡ་འཕྲིན་ སྤེལ་ ནིའི་ དོན་ལུ །

NUM # དོན་ཚན་ NUMཔའི་ དོན་ལུ་ # བརྡ་བརྒྱུད་ ལག་ལེན་ འཐབ་ དགོཔ་ འདི་ ཡང་ །

NUM # རྒྱལ་ཡོངས་ རྒྱང་མཐོང་ ཡོངས་འབྲེལ །

NUM # རྒྱལ་ཡོངས་ གསར་ཤོག་ # ཡང་ན་ # འདེམས་ཁོངས་ ནང་ ཁྱབ་ཆེ་བའི་ གསར་ཤོག་ ཅིག །

NUM # རྒྱལ་ཡོངས་ རྒྱང་བསྒྲགས །

NUM NUM # ཚོགས་རྒྱན་སྐྱུར་མིའི་ ངོས་འཛིན་འདྲ་པར །

NUM # ཚོགས་རྒྱན་སྐྱུར་མིའི་ ངོས་འཛིན་འདྲ་པར་ འདི་ ནང་ # ཚོགས་རྒྱན་སྐྱུར་མིའི་ ངོས་འཛིན་འདྲ་པར་ གྱི་ ཨང་ # གཅིག་མཚུངས་ ཨིན་ པའི་ མི་ཁུངས་ངོ་སྤྲོད་ལག་ཁྱེར་ ཨང་ ། # མིང་གསལ ། # ཕོ་མོའི་དབྱེ་བ ། # ཁ་བྱང་ ། # སྐྱེས་ཚེས ། # ཚོགས་རྒྱན་ས་གནས་ ཀྱི་ མིང་ དང་ ཨང་ # ཚོགས་རྒྱན་སྐྱུར་མི་ གི་ ངོ་པར་ དང་ # གཞན་ བཙག་འཐུ་ལྷན་ཚོགས་ ཀྱིས་ # ཆེད་དམིགས བཀོད་ པའི་ ཁ་གསལ་ ཚུ་ དང་ སྦྲགས་ ཚུད་ དགོ །

NUM # ཚོགས་རྒྱན་སྐྱུར་མི་ ཅིག་ གི་ ངོས་འཛིན་འདྲ་པར་ འདི་ # འདེམས་ཁོངས་ སྤོ་སོར་ འབད་ བ་ # ཡང་ན་ # འདྲ་ཤོག་ དེ་ ནང་ གི་ ཁ་གསལ་ གཞན་ གང་རུང་ ཅིག་ ལུ་ # བསྒྱུར་བཅོས་ འབད་ དགོཔ་ བྱུང་ ཡོད་ མི་ ལུ་ # ཆ་འཇོག་ གི་ ངོས་ལེན་ ཡོད །

NUM # ཚོགས་རྒྱན་སྐྱུར་མི་ ཅིག་ གིས་ # ངོས་འཛིན་འདྲ་པར་ འདི་ # འབྱང་སྟོར་ ཤོར་ བ བསྐྲད་བཏང་ བ ། # ཡང་ན་ # མེདཔ་ཐལ་ བ་ ཅིན་ # ཚོགས་རྒྱན་ཉིནམ་ ལས་ ཉུང་ཤོས་ # ཆུ་ཚོད་ NUM # ཀྱི་ སྔ་གོང་ # ཐོ་བཀོད་འགོ་དཔོན་ ལུ་ # གནས་སྟངས་ དང་ བསྟུན་ པའི་ ཁ་གསལ་ གྱི་ ངག་བརྗོད་ བྱིན་ དགོཔ་ དང་ # གལ་སྲིད་

འབྱང་སྟོར་ ཤོར་ བའི་ གནད་དོན་ ཨིན་ པ་ ཅིན་ # དེའི་ འདྲ་ ཅིག་ གི་ དོན་ལུ་ # རྒྱལ་གཞུང་འབྲུག་གི་འགག་སྡེ་ ལས་ ངོ་སྦྱོར་ དང་ བཅས་ # མཉམ་སྦྲགས་ ཀྱི་ ཞུ་ཡིག་ བཙུགས་ དགོ །

NUM # ཚོགས་རྒྱན་སྐྱུར་མི་ ལུ་ # ཚོགས་རྒྱན་སྐྱུར་མིའི་ ངོས་འཛིན་འདྲ་པར་ གྱི་ ངོ་བཤུས་ འདྲ་ དེ་ གུ་ འདྲ་ གཉིས་པ་ # ཟེར་ གསལ་ཏོག་ཏོ་ སྦེ་ བཀོད་ དེ་ # དོན་ཚན་ NUMཔ་ དང་ འཁྲིལ་ # དྲང་བདེན་ གྱི་ ངོ་སྦྱོར་ འབད་ བའི་ ཤུལ་ལུ་ བྱིན་ དགོ །

NUM # འདྲ་པར་ འདྲ་ གཉིས་པ་ སྤྲོད་ ནིའི་ དོན་ལུ་ # འདྲ་པར་ བཟོ་སྐྲུན་ གྱི་ རིན་གོང་ དང་ མཉམ་ པའི་ འཐུས་ ཅིག་ བཀལ་ དགོ །

NUM # གལ་སྲིད་

# མི་ངོ་ ཅིག་ # བཙག་འཐུའི་ཐོ་ཡིག་ ནང་ ཐོ་བཀོད་ འབད་ ནི་ ལུ་ # ཁྱད་ཡོན་ མ་ ལྡནམ་ ལུ་ གྱུར་སོང་ པ་ ཅིན་ # ཚོགས་རྒྱན་ བསྐྱུར་ ནིའི་ ངོས་འཛིན་འདྲ་པར་ དེ་ # བཙག་འཐུ་ལྷན་ཚོགས་ ཀྱིས་ # ཆ་མེད་ ཨིནམ་ # རྩིས་འཇོག་ འབད་ དགོ །

NUM # མི་ངོ་ ཅིག་ # རྒྱལ་ཁབ་ ཀྱི་ ཁྲིམས་ལུགས་ དང་ བསྟུན་ # བཙོན་ཁྲིམས་ ཕོགཔ་ ངེས་བདེན་ ཡོད་ པའི་ གནོད་འགེལ་ གྱི་ གྲངས་སུ་ ཚུད་ ནི་ ཨིནམ་ དེ་ ཡང་

# གལ་སྲིད །

NUM # ཚོགས་རྒྱན་སྐྱུར་མིའི་ ངོས་འཛིན་འདྲ་པར་ གཅིག་ ལས་ ལྷག་ སྟེ་ # བདག་དབང་ བཟུང་ བ །

NUM # ངག་བརྗོད་ རྫུན་མའི་ ཞུ་ཡིག་ ཐོག་ # ཚོགས་རྒྱན་སྐྱུར་མིའི་ ངོས་འཛིན་འདྲ་པར་ ལེན་ པ །

NUM # ཚོགས་རྒྱན་སྐྱུར་མིའི་ ངོས་འཛིན་འདྲ་པར་ འདི་ # མེདཔ་བཏང་ བ ། # ཡང་ན་ # མེདཔ་གཏང་ ནིའི་ དཔའ་བཅམ་ པ །

NUM # ཚོགས་རྒྱན་སྐྱུར་མིའི་ ངོས་འཛིན་འདྲ་པར་ ཅིག་ # བཙོངས་ པ་ ། # ཡང་ན་ # བཙོང་ ནིའི་ དཔའ་བཅམ་ པ །

NUM # ཚོགས་རྒྱན་སྐྱུར་མིའི་ ངོས་འཛིན་འདྲ་པར་ ཅིག་ # ཉོ་ བ ། # ཡང་ན་ # ཉོ་ ནིའི་ དཔའ་བཅམ་ པ །

NUM # ཚོགས་རྒྱན་སྐྱུར་མིའི་ ངོས་འཛིན་འདྲ་པར་ འདི་ # ཆ་མེད་བཏང་ ཚར་ བའི་ ཤུལ་ལུ་ # ལོག་ སྤྲོད་ མ་ བཏུབ་ པ །

NUM NUM # བཙག་འཐུའི་ཐོ་ཡིག་ བསྐྱར་ཞིབ །

NUM # ཚོགས་རྒྱན་སྐྱུར་མི་ ཅིག་ གིས་ # བཙག་འཐུའི་ཐོ་ཡིག་ ནང་ # མིང་ དང་ ཁ་བྱང་ ཚུ་ # དག་བཅོས་ འབད་ དགོཔ་ ཡོད་ པ་ ཅིན་ # དག་བཅོས་ ཀྱི་ ངོ་སྦྱོར་ ཁ་གསལ་ ཚུ་ བྱིན་ ནིའི་ དོན་ལུ་ # བརྡ་དོན་ ཁ་སྐོང་ དང་ བཅསཔ་ སྦེ་ # འབྲེལ་ཡོད་ རྫོང་ཁག་ གི་ ཐོ་བཀོད་འགོ་དཔོན་ ལུ་ ཞུ་ཡིག་ ཕུལ་ ཆོག

NUM # ཚོགས་རྒྱན་སྐྱུར་མི་ ཅིག་ གིས་ # བསྐྱར་ཞིབ་ སྐབས་ # ཞུ་བ་ བཀོད་ ཆོགཔ་ དེ་ ཡང་

།

NUM # བཙག་འཐུའི་ཐོ་ཡིག་ ནང་ # མིང་གསལ་ བཙུགས་ ནི །

NUM # བཙག་འཐུའི་ཐོ་ཡིག་ ལས་ # མིང་གསལ་ བཏོག་ ནི །

NUM # བཙག་འཐུའི་ཐོ་ཡིག་ ནང་ # ཁོ་རའི་ \* མོ་རའི་ མིང་ དང་ ཁ་བྱང་ ཚུ་ # དག་བཅོས་ འབད་ ནི །

NUM # ཚོགས་རྒྱན་སྐྱུར་མི་ གཞན་ ཅིག་ ལུ་ # བཙག་འཐུའི་ཐོ་ཡིག་ ནང་ # མི་ངོ་ དེ་ ཚུད་ དགོཔ་ མེད་ ཟེར་ བའི་ ཉོག་བཤད་ ཕུལ་ ནི །

NUM # བཙག་འཐུའི་ཐོ་ཡིག་ བསྐྱར་ཞིབ་ འདི་ # སྤྱི་ཚོགས་ # ཡང་ན་ # ས་གནས་གཞུང་ གི་ བཙག་འཐུ་ ཚུའི་ ཚོགས་རྒྱན་ ཚེས་གྲངས་ ལས་ # ཉིན་གྲངས་ སུམ་ཅུ་ གི་ སྔ་གོང་ ལུ་ མཇུག་ བསྡུ་ དགོ །

NUM # རྫོང་ཁག་ཞི་བའི་ཐོ་བཀོད་ཡིག་ཚང་ གིས་ # ཟླ་རིམ་བཞིན་དུ་ # ཚེ་འདས ། # སྤོ་སོར ། # ཡང་ན་ # ཞི་བའི་ཐོ་དེབ་ ནང་ གསར་བཙུགས་ ཀྱི་ འདྲ་ ཚུ་ # ཕན་ནུས་ཅན་ གྱི་ རྒྱབ་སྐྱོར་ ཐོག་ # བརྡ་དོན་ བརྗེ་སོར་ དང་ # དུས་མཐུན་ བཙག་འཐུའི་ཐོ་ཡིག་ བཞག་ ཐབས་ ལུ་ # རྫོང་ཁག་བཙག་འཐུ་འགོ་དཔོན་ ལུ་ སྤྲོད་ ནི་ གི་ གྲོགས་རམ་ འབད་ དགོ །

NUM NUM # གྲལ་བཙུགས །

NUM # ཚོགས་རྒྱན་ བསྐྱུར་ ནི་ ལུ་ ཁྱད་ཡོན་ ལྡན་ མི་ ཅིག་ གི་ མིང་ དེ་ # ཁྱབ་སྤེལ་ འབད་ ཡོད་ པའི་ བཙག་འཐུའི་ཐོ་ཡིག་ ནང་ མ་ ཚུད་ པར་ མཐོང་ ཚེ་ # བཙག་འཐུའི་ཐོ་ཡིག་ འབྲི་ཤོག་ ཨང་ NUMཔའི་ ཐོག་ # ཁོ་རའི་ \* མོ་རའི་ མིང་ དེ་ # ཐོ་ཡིག་ དེ་ ནང་ བཙུགས་ དགོ་ པའི་ དོན་ལུ་ # ཐོ་བཀོད་འགོ་དཔོན་ ལུ་ # ཞུ་ཡིག་ བཙུགས་ ཆོག

NUM # ཐོ་བཀོད་འགོ་དཔོན་ གྱིས་ # ཞུ་ཚིག་ འདི་ ལུ་ བརྟག་དཔྱད་ འབད་ ཚར་ བའི་ ཤུལ་ལུ་ # ཞུ་ཡིག་ བཙུགས་ མི་ དེ་ # བཙག་འཐུའི་ཐོ་ཡིག་ ནང་ # ཐོ་བཀོད་ འབད་ ནི་ ལུ་ ཐོབ་ལམ་ ཡོད་ པའི་ ངེས་ཤེས་ འདྲོངས་ པ་ ཅིན་ # མི་ངོ་ དེ་ གི་ མིང་ འདི་ # ཐོ་ཡིག་ ནང་ བཙུགས་ དགོ །

NUM # བཙག་འཐུའི་ཐོ་ཡིག་ ནང་ # གྲལ་བཙུགས་ ཀྱི་ གནད་དོན་ ཚུ་ གི་ དོན་ལུ་ # ཚུད་ དགོཔ་ ངོ་མ་ ཚུ་ ཡང་ །

NUM # འདེམས་ཁོངས་ གཞན་ ཅིག་ གི་ བཙག་འཐུའི་ཐོ་ཡིག་ ལས་ # སྤོ་བཤུད་ འབད་ བ །

NUM # ཁ་གསལ་ ཚུ་ འཛོལ་ཏེ་ བཙུགས་ ཡོད་ པ །

NUM # བདག་སྐྱོང་ དང་ འབྲེལ་ བའི་ འཛོལ་བ་ བྱུང་ བ །

NUM # ཁྲིམས་ལྡན་ ཐོག་ # ཚོགས་རྒྱན་ བསྐྱུར་ ནི་ ལུ་ དབང་ཚད་ མ་ སྤྲོད་ མི་ དེ་ ཆ་མེད་ སོང་ བ །

NUM # མིང་གསལ་ བཙུགས་ ནིའི་ དོན་ལུ་ # ཞུ་ཡིག་ དང་ གཅིག་ཁར་ # མཉམ་སྦྲགས་ འབད་ དགོཔ་ ཡང་ །

NUM # མི་ཁུངས་ངོ་སྤྲོད་ལག་ཁྱེར་ གྱི་ འདྲ་ ཅིག

NUM # ཚོགས་རྒྱན་སྐྱུར་མི་ གི་ མིང་གསལ ། # ཁ་བྱང་ ། # དེ་ལས་ # མིང་རྟགས་ ཚུ་ གསལ་ཏོག་ཏོ་ སྟོན་ པའི་ ངོས་འཛིན་ འབད་ ཚུགས་ པའི་ གཞན་ སྒྲུབ་བྱེད་ ཚུ །

NUM # གཞན་ འབྲེལ་བ་ཅན་ གྱི་ སྒྲུབ་བྱེད་ གང་རུང་ ཚུ །

NUM # བཙག་འཐུའི་ཐོ་ཡིག་ ནང་ མ་ ཚུད་ པར་ ཡོད་ པའི་ མི་ངོའི་ ཐད་ # དེ་ ལུགས་ ཀྱི་ གནས་སྟངས་ ཆ་མེད་ སོང་ ཡོད་ པའི་ གནད་དོན་ ར་ཁུངས་ ཀྱི་ ཞུ་ཡིག་ འདི་ # འབྲེལ་ཡོད་ ཡིག་ཆས་ ཀྱི་ སྒྲུབ་བྱེད་ ཀྱིས་ རྒྱབ་སྣོན་ ཐོག་ # ཐོ་བཀོད་འགོ་དཔོན་ ལུ་ བཙུགས་ དགོ །

NUM # གལ་སྲིད་

# འདེམས་ཁོངས་ གཞན་ ཅིག་ གི་ བཙག་འཐུའི་ཐོ་ཡིག་ ལས་ # སྤོ་བཤུད་ འབད་ བའི་ བཙག་འཐུའི་ཐོ་ཡིག་ གི་ གནད་དོན་ ཨིན་ ཚེ་ # མིང་གསལ་ ཚུད་ ནི་ ལུ་ # གཤམ་འཁོད་ ཀྱི་ བྱ་སྒོའི་རིམ་པ་ ཚུ་ དང་ འཁྲིལ་ འབད་ དགོཔ་ ཡང་ །

NUM # རྫོང་ཁག་ཞི་བའི་ཐོ་བཀོད་དང་མི་རྩིས་ཡིག་ཚང་ # ཡང་ན་ # ཞི་བའི་ཐོ་བཀོད་དང་མི་རྩིས་ལས་ཁུངས་ ལས་ # འདེམས་ཁོངས་ སོར་ བའི་ སྒྲུབ་བྱེད་ ལུ་ # ངོ་སྦྱོར་ལག་ཁྱེར །

NUM # ཚོགས་རྒྱན་སྐྱུར་མི་ དེ་ གིས་ # ཁོ་རའི་ \* མོ་རའི་ ཧེ་མའི་ ཐོ་བཀོད་ ཀྱི་ འདེམས་ཁོངས་ ལས་ # ཁོ་ \* མོ་ ལུ་ སྤྲོད་ ཡོད་ པའི་ ཚོགས་རྒྱན་སྐྱུར་མིའི་ ངོས་འཛིན་འདྲ་པར་ འདི་ # རྩིས་སྤྲོད་ འབད་ དགོ །

NUM # འབྲེལ་ཡོད་ རྫོང་ཁག་ཐོ་བཀོད་འགོ་དཔོན་ གྱིས་ # ཚོགས་རྒྱན་སྐྱུར་མི་ གི་ མིང་ དེ་ # སྤོ་བཤུད་ འབད་ འོང་ སའི་ ཐོ་བཀོད་འགོ་དཔོན་ ལུ་ # ཧེ་མའི་ འདེམས་ཁོངས་ ཀྱི་ བཙག་འཐུའི་ཐོ་ཡིག་ དེ་ ནང་ ལས་ # མིང་གསལ་ བཏོག་གཏང་ དགོ་ པའི་ སྙན་ཞུ་ འབད་ དགོ །

NUM NUM # ཕྱིར་བཏོན །

NUM # ཐོ་བཀོད་འགོ་དཔོན་ གྱིས་ # རྫོང་ཁག་བཙག་འཐུ་འགོ་དཔོན་ དང་ བཙག་འཐུའི་ཐོ་བཀོད་དང་བཅད་མཚམས་གཙོ་འཛིན་འགོ་དཔོན་ གྱི་ གནང་བ་ དང་ འཁྲིལ་ # བཙག་འཐུའི་ཐོ་ཡིག་ ནང་ ལས་ # མིང་གསལ་ བཏོག་གཏང་ དགོ །

NUM # ཚོགས་རྒྱན་སྐྱུར་མི་ གི་ མིང་གསལ་ འདི་ # བཙག་འཐུའི་ཐོ་ཡིག་ ལས་ # བཏོག་ དགོཔ་ དེ་ ཡང་

# གལ་སྲིད་

# ཁོ་ \* མོ་ གིས །

NUM # འདེམས་ཁོངས་ གཅིག་ ལས་ ལྷག་ པའི་ བཙག་འཐུའི་ཐོ་ཡིག་ # ཡང་ན་ # འདེམས་ཁོངས་ གཅིག་ གི་ ནང་ བཙག་འཐུའི་ཐོ་ཡིག་ ལུ་ # ཐོ་བཀོད་ ཚར་ གཅིག་ ལས་ ལྷག་ བཀོད་ པ །

NUM # ཞི་བའི་ཐོ་བཀོད་ གནས་སྡུད་ ཀྱིས་ སྟོན་ པའི་ སྒྲུབ་བྱེད་ བཞིན་དུ་ # ལོ་ངོ་ གཅིག་ ལས་ ལྷག་ # འདེམས་ཁོངས་ དེའི་ ནང་ ཐོ་བཀོད་ མ་ འབད་ བར་ ལུས་ ཡོད་ པ །

NUM # ཚེ་ལས་འདས་ པ །

NUM # རྩ་ཁྲིམས་ཆེན་མོ་ # ཡང་ན་ # བཙག་འཐུའི་བཅའ་ཁྲིམས་ ནང་ འཁོད་ པའི་ དགོངས་དོན་ ལྟར་ # བཙག་འཐུའི་ཐོ་ཡིག་ ནང་ # ཐོ་བཀོད་ ཀྱི་ ཐོབ་ལམ་ མེད་ པ །

NUM # ཐོ་བཀོད་འགོ་དཔོན་ འདི་ གིས་ # ཚོགས་རྒྱན་སྐྱུར་མི་ གི་ མིང་ འདི་ # འདེམས་ཁོངས་ གཞན་ ཁར་ # ཐོ་བཀོད་ འབད་ ཡོད་ པའི་ གཞི་ བཞག་ ཐོག་ # བཙག་འཐུའི་ཐོ་ཡིག་ ནང་ ལས་ # བཏོགས་བཏང་ བའི་ དེ་མོད་དུ་ # འདེམས་ཁོངས་ གཞན་ གྱི་ ཐོ་བཀོད་འགོ་དཔོན་ ལུ་ ཚོགས་རྒྱན་སྐྱུར་མི་ དེ་ གི་ མིང་ འདི་ # ཁོ་ གི་ \* མོ་ གི་ འདེམས་ཁོངས་ ནང་ ལས་ # བཏོགས་བཏང་ ཡོད་ པའི་ སྙན་ཞུ་ འབད་ དགོ །

NUM # ཐོ་བཀོད་འགོ་དཔོན་ འདི་ གིས་ # མིང་གསལ་ བཏོགས་བཏང་ བའི་ སྐབས །

NUM # ཚེ་ལས་འདས་ པའི་ གཞི་རྟེན་ ཐོག་ # བཏོག་གཏང་ དགོཔ་ ཨིན་ན་ མ་གཏོགས་ # དེ་ མིན་ ཚོགས་རྒྱན་སྐྱུར་མི་ དེ་ གི་ མིང་ འདི་ # བཙག་འཐུའི་ཐོ་ཡིག་ ལས་ བཏོགས་བཏང་ ཡོད་ པའི་ རྒྱུ་མཚན་ བཀོད་ ཐོག་ # མི་ངོམ་ དེ་ ལུ་ བརྡ་འཕྲིན་ ཅིག་ བྱིན་ དགོ །

NUM # བཏོགས་བཏང་ ཡོད་ པའི་ མིང་ ཆ་མཉམ་ གྱི་ འདྲ་ # ཐོ་བཀོད་འགོ་དཔོན་ གྱི་ ཡིག་ཚང་ ནང་ འབྱར་ ཞིནམ་ལས་ # ཉོག་བཤད་ ཀྱི་ མགྲོན་བརྡའི་ བརྡ་འཕྲིན་ སྤེལ་ དགོ །

NUM # མིང་གསལ་ བཏོགས་བཏང་ བའི་ ཐོ་ འདི་ # འབྱར་ བའི་ ཚེས་གྲངས་ ལས་ # ཉིན་གྲངས་ NUM # གི་ ནང་འཁོད་ # ཉོག་བཤད་ འདི་ # བདེན་ཁུངས་ དང་ བཅས་ ཁ་གསལ་ སྦེ་ བཀོད་ དགོ །

NUM # ཐོ་བཀོད་འགོ་དཔོན་ གྱིས་ # རྫོང་ཁག་བཙག་འཐུ་འགོ་དཔོན་ དང་ གྲོས་མཐུན་ ཐོག་ # བརྡ་འཕྲིན་ གྱི་ དུས་ཡུན་ ཚང་ བའི་ ཤུལ་ལུ་ # མིང་གསལ་ བཏོག་གཏང་ ནི་ # ཡང་ན་ # བཏོག་ ནི་ འདི་ ཆ་མེད་ ཀྱི་ དོན་ལུ་ # ཉོག་བཤད་ ལུ་ འདྲི་རྩད་ དང་ # བདེན་དཔྱད་ འབད་ དེ་ # འོས་འབབ་ ལྡན་ པའི་ བཀོད་རྒྱ་ བྱིན་ དགོ །

NUM # ཐོ་བཀོད་འགོ་དཔོན་ གྱིས་ # ཚོགས་རྒྱན་སྐྱུར་མི་ གི་ ཐོ་ ལས་ བཏོགས་བཏང་ བའི་ ཚོགས་རྒྱན་སྐྱུར་མི་ གི་ མིང་གསལ་ ཚུ་ # བཙག་འཐུ་ལྷན་ཚོགས་ ལུ་ སྙན་ཞུ་ ཕུལ་ དགོ །

NUM NUM # བཙག་འཐུའི་ཐོ་དེབ་ ཀྱི་ ནང་དོན་ དང་ ཉེར་སྤྱོད །

NUM # འདེམས་ཁོངས་ ཀྱི་ ཐོ་བཀོད་འགོ་དཔོན་ གྱིས་ # འདེམས་ཁོངས་ ཀྱི་ དོན་ལུ་ བཙག་འཐུའི་ཐོ་དེབ་ ཅིག་ # རྒྱུན་སྐྱོང་ འཐབ་ དགོཔ་ འདི་ ནང་ # ཚུད་ དགོ་ པའི་ ཐོ་ ཚུ་ ཡང་ །

NUM # འདེམས་ཁོངས་ འདི་ གི་ ཁྱད་ཡོན་ ལྡན་ པའི་ ཚོགས་རྒྱན་སྐྱུར་མི་ ཚུ །

NUM # ཤི་རྐྱེན་ བྱུང་ སྟེ་ # བཙག་འཐུའི་ཐོ་ཡིག་ ནང་ ལས་ # བཏོགས་བཏང་ བའི་ མི་ གི་ མིང་གསལ་ ཚུ །

NUM # འདེམས་ཁོངས་ ཀྱི་ ཞི་བའི་ཐོ་བཀོད་ ནང་ ཚུད་ ནི་ ལས་ # འཕྲོ་རྒྱུན་ བཅད་ ཡོད་ པའི་ མི་ངོམ་ ཚུ །

NUM # བཙག་འཐུའི་ཐོ་ཡིག་ དེ་ ནང་ # ཐོ་བཀོད་ འབད་ ནི་ གི་ ཐོབ་ལམ་ མེདཔ་ ལུ་ མཐོང་ ཡོད་ པའི་ མི་ངོ་ ཚུ །

NUM # འདེམས་ཁོངས་ དེ་ ནང་ གི་ བཙག་འཐུའི་ཐོ་ཡིག་ ནང་ # གསར་བཙུགས་ ཀྱི་ མི་ཁུངས་ ཚུ །

NUM # སྐྱེས་ལོ་ བཅོ་བརྒྱད་ ལང་ མིའི་ ཚོགས་རྒྱན་སྐྱུར་མི་ གསརཔ་ ཚུ །

NUM # འབྲེལ་ཡོད་ འདེམས་ཁོངས་ ཀྱི་ ཐོ་བཀོད་འགོ་དཔོན་ གྱིས་ # ཞི་བའི་ཐོ་བཀོད་ འདི་ # ཚོགས་རྒྱན་ བསྐྱུར་ ནི་ གི་ ཐོ་བཀོད་ སྐབས་ # ཁྱད་ཡོན་ ལྡན་ པའི་ ཚོགས་རྒྱན་སྐྱུར་མི་ ཚུ་ གི་ བདེན་དཔྱད་ འབད་ ནི་ ལུ་ # ཉེར་སྤྱོད་ འཐབ་ དགོ །

NUM # བཙག་འཐུའི་ཐོ་ཡིག་ ནང་ གི་ ཚོགས་རྒྱན་སྐྱུར་མི་ ཚུ་ གི་ བརྡ་དོན་ འདི་ # བཙག་འཐུ་ ཁོ་ནའི་ མཐའ་དོན་ དང་ # དེ་ ལུགས་ ཀྱི་ གནད་དོན་ གཞན་ ཚུ་ # བཙག་འཐུའི་བཅའ་ཁྲིམས་ གི་ དགོངས་དོན་ ལྟར་ ཉེར་སྤྱོད་ འཐབ་ དགོ །

NUM NUM # མཐོ་གཏུགས །

NUM # ཚོགས་རྒྱན་སྐྱུར་མི་ གི་ ཐོ་བཀོད་ དང་ # བཙག་འཐུའི་ཐོ་ཡིག་ གྲ་སྒྲིག་ གི་ མཐོ་གཏུགས་ འདི་ # བཙག་འཐུ་ལྷན་ཚོགས་ ལུ་ ཕུལ་ དགོ །

NUM # ཚོགས་རྒྱན་སྐྱུར་མི་ ཅིག་ གིས་ # ཁོ་རའི་ \* མོ་རའི་ མནོ་བསམ་ ལུ་ # བཙག་འཐུའི་ཐོ་ཡིག་ བཀོད་ མི་ དེ་ གིས་ # འཛོལ་ཤོར་ དབང་གིས་ བཀོད་ མ་ བཏུབ་ པ་ # ཡང་ན་ # ཁོ་ \* མོ་ གིས་ བཀོད་ མིའི་ ཉོག་བཤད་ འདི་ # བདེན་ཁུངས་ མེདཔ་ ལུ་ འཛོལ་ཤོར་ དབང་གིས་ # ཆ་མེད་བཏང་ ཡོདཔ་ སྦེ་ ཤར་ ཚེ་ # ཐོ་བཀོད་འགོ་དཔོན་ དེ་ གི་ ཐོ་བཀོད་ དང་ འབྲེལ་ བའི་ བཀོད་རྒྱ་ གང་རུང་ སྐོར་ # བཙག་འཐུ་ལྷན་ཚོགས་ ལུ་ # མཐོ་གཏུགས་ ཀྱི་ ཞུ་བ་ ཕུལ་ ཆོག

NUM # མཐོ་གཏུགས་ ཕུལ་ མི་ གིས་ # མཐོ་གཏུགས་ ཀྱི་ ཞུ་ཡིག་ གུ་ ཚུལ་མཐུན་ གྱི་ མིང་རྟགས་ དང་ # ཐོ་གཏུགས་ ཕུལ་ དགོཔ་ བྱུང་ བའི་ བཀོད་རྒྱ་ གི་ གཞི་གནད་ ཁ་གསལ་ བཀོད་ ཐོག་ # ཡང་ན་ # བཀོད་རྒྱ་ འདི་ ར་ སྤྱན་འབུལ་ ཕུལ་ ནི་ དེ་ # བཀོད་རྒྱ་ གནང་ ཡོད་ པའི་ ཉིན་གྲངས་ NUM གི་ ནང་འཁོད་ ཕུལ་ དགོ །

NUM # བཙག་འཐུ་ལྷན་ཚོགས་ ཀྱིས་ # མཐོ་གཏུགས་ འབྱོར་ བའི་ ཉིན་གྲངས་ བཅུ་ཐམ་ གྱི་ ནང་འཁོད་ # གནད་དོན་ དེ་ ལུ་ གྲོས་ཐག་ ཆོད་ དགོ །

NUM NUM # ཉེས་ཆད །

NUM # མི་ངོ་ # ཡང་ན་ # ལས་སྡེ་ ཅིག་ # ལམ་སྟོན་སྒྲིག་ཡིག་ འདི་ ལས་ རྒྱབ་འགལ་ འབད་ བའི་ ཉེས་སྐྱོན་ མཐོང་ ཚེ་ # བཙག་འཐུའི་བཅའ་ཁྲིམས་ དང་ འཁྲིལ་ འབྲེལ་སྤྱོད་ འཐབ་ དགོ །

NUM NUM # ལམ་སྟོན་ དང་ # བཀོད་ཁྱབ་ ལུ་ བཙག་འཐུ་ལྷན་ཚོགས་ ཀྱི་ དབང་ཚད །

NUM # བཙག་འཐུ་ལྷན་ཚོགས་ ཀྱིས་ # ལམ་སྟོན་ དང་ བཀོད་ཁྱབ་ གནང་ ཆོགཔ་ ཚུ་ ཡང་ །

NUM # ལམ་སྟོན་སྒྲིག་ཡིག་ འདི་ གི་ དགོངས་དོན་ གང་རུང་ ཅིག་ གི་ དོགས་སེལ་ དོན་ལུ །

NUMདེ་ ལུགས་ ཀྱི་ དགོངས་དོན་ ཚུ་ # ལག་ལེན་ འཐབ་ ནི་ དང་ འབྲེལ་ བའི་ དཀའ་ངལ་ གང་རུང་ ཅིག་ འབྱུང་ སྐབས་ སེལ་ ཐབས་ ལུ །

NUM # བཙག་འཐུའི་ཐོ་ཡིག་ གྲ་སྒྲིག་ དང་ འབྲེལ་ བའི་ གནད་དོན་ གང་རུང་ ཅིག་ ལུ་ # ལམ་སྟོན་སྒྲིག་ཡིག་ འདི་ གི་ དགོངས་དོན་ གྱིས་ མ་ འཐུསཔ་ དང་ # བཙག་འཐུ་ལྷན་ཚོགས་ ཀྱི་ བསམ་འཆར་ ལུ་ # དོགས་སེལ་ འབད་ དགོཔ་ ཡོད་ མི་ ལུ །

NUM NUM # གོ་དོན་ འགྲེལ་བཤད་ དང་ འཕྲི་སྣོན །

NUM # བཙག་འཐུ་ལྷན་ཚོགས་ འདི་ # གལ་སྲིད་

# གོ་དོན་ མ་འདྲ་བའི་ གནད་ རེ་ ཤར་ ཚེ་ # ལམ་སྟོན་སྒྲིག་ཡིག་ འདི་ ཚུ་ གི་ གོ་དོན་ འགྲེལ་བཤད་ ཀྱི་ མཐའ་དཔྱད་ དབང་འཛིན་ ཨིན །

NUM # བཙག་འཐུ་ལྷན་ཚོགས་ འདི་ ལུ་ # ལམ་སྟོན་སྒྲིག་ཡིག་ འདི་ ལུ་ # ཁ་སྐོང་ ། # ཁྱད་པར་ བཟོ་ ནི ། # ཡང་ན་ # ཆ་མེད་བཏང་ ཐོག་ # འཕྲི་སྣོན་ གྱི་ དབང་ཚད་ ཡོད ། # ཨིན་རུང་ # དེ་ ལུགས་ ཀྱི་ འཕྲི་སྣོན་ འདི་ # བཙག་འཐུའི་བཅའ་ཁྲིམས་ ཀྱི་ དགོངས་དོན་ ཚུ་ ལས་ འགལ་བ་ མེདཔ་ སྦེ་ བཟོ་ དགོ །

སྤྱི་ལོ་ NUM # སྤྱི་ཟླ་ NUM # སྤྱི་ཚེས་ NUM # འམ་ # རང་ལུགས་གནམ་ལོ་ ཆུ་ ཕོ་ འབྲུག་ ལོ་ # ཟླ་ NUMཔའི་ NUM # ཀྱི་ ཉིན་མར་ # འབྲུག་གི་བཙག་འཐུ་ལྷན་ཚོགས་ ཀྱི་ ཐིའུ་ དང་ བཅས་ གྲུབ་ ཡོད །

བཙག་འཐུ་ལྷན་འཛིན ། # བཙག་འཐུ་ལྷན་འཛིན ། #

བཙག་འཐུ་ལྷན་འཛིན་སྤྱི་ཁྱབ ། # ཨ་ཐང་ མཚོ །

དབང་འདུས་ཕོ་བྲང་ རྫོང་ཁག་ ནང་ # རྒེད་འོག་ བཅོ་ལྔ་ ཡོད་ མིའི་ གྱལ་ལས་ # གཅིག་ ཨ་ཐང་ རྒེད་འོག་ སྦེ་ བརྩིཝ་ ཨིན །

ཨ་ཐང་ ཟེར་ མི་ དེ་ # ཧེ་མ་ གི་ གཏམ་རྒྱུད་ ནང་ བཤད་ དོ་ བཟུམ་སྦེ་ # ཨ་ཐང་ གླིང་ཚན་ གསུམ་ དེ་ ཡང་

# ཤར་ ཕག་མདའ་ཁ །

ནུབ་ ལོད་འཚོ་ཁ །

ལྷོ་ནུབ་ མཚམས་ ལུ་ # སྒང་སྟེང་སྤྲུལ་སྐུ་ ལེགས་པའི་དོན་གྲུབ་ ཀྱི་ གནམ་དགུན་ གྱི་ བཞུགས་གནས་ # མོ་རང་ཁ་ ཟེར་ ཡོདཔ་ ལས་ # གཞན་ ཚུ་ ས་གཞིའི་ དབྱིབས་ དེ་ # སྒོམ་ཆེན་ སྐྱིལ་ཀྲུང་ བཞུགས་ པའི་ ཕངམ་ བཟུམ་ གྱི་ ཁ་ ལུ་ # གཡུས་ ཆགས་ ཏེ་ ཡོད་ རུང་ # ལོ་ཕོག་ཁ་ དེ་ # རི་ གསུམ ། # ཆུ་ གསུམ །

འཛོམ་ སའི་ སྦུག་ ལུ་ # ཐང་ ཡི་གུ་ ཨའི་ དབྱིབས་ བཟུམ་ ཅིག་ཁར་ ཆགས་ ཏེ་ ཡོདཔ་ ལས་ བརྟེན་ཏེ་ # གཡུས་ཚན་ གསུམ་ སྤྱི་རུབ་ ཀྱི་ མིང་ ལུ་ ཡང་ # ཨ་ཐང་ ཟེར་ དར་ སོ་ ནུག །

ལོ་ཕོག་ཁའི་ ཤར་ལྷོ་ མཚམས་ ལུ་ # ཨ་ཐང་ ཟེར་ མིའི་ ཐང་ དེ་ ལས་ ཨ་ཙི་ མཐོ་ སར་ # རི་འཛོམས་ ཁོད་ཡངས་ཏོག་ཏོ་ ཅིག་ ནང་ # ཨ་ཐང་ མཚོ་ དེ་ ཆགས་ ཏེ་ ཡོད །

ཕར་ གྱི་ མི་ རྒན་ཤོས་ ཚུ་ གིས་ སླབ་ དོ་ བཟུམ་ འབད་བ་ཅིན་ # མཚོ་ དེའི་ རྒྱ་ཚད་ # མདའ་རྒྱང་ གང་ དང་ # དཀྱུས་ མདའ་རྒྱང་ དོ་ ཡོད་ ཟེར་ སླབ་ རུང་ # ལོ་རྒྱུས་ འབྲི་ མི་ རང་གི་ བསམ་འཆར་ ལུ་ # དེ་ ལས་ ཨ་ཙི་ མི་ སྦོམ་ ག་ མནོཝ་ ཅིག་ ཡོད །

མཚོ་ དེའི་ གཡས་ གཡོན་ ནགས་ཚལ་ གྱིས་ གང་ སྦེ་ # ཤིང་ གི་ ཞལ་ལག་ ཚུ་ མར་ བསྒུར་ ཏེ་ མཚོ་ ནང་ རེག་ # མཚོ་ གི་ ལྟག་ ལུ་ # སྤང་ ནང་ རྩྭ་ དང་ མེ་ཏོག་ སྣ་ཚོགས་ སྐྱེས་ ཏེ་ # སྒོ་ནོར་ དང་ ནོར་རྫིཔ་ ཚུ་ འཁྱམ་ ས་ ཨིན་ པས །

མཚོ་ མཇུག་ ཨ་ཙི་ མཐོ་ དོ་ བཟུམ་ ཅིག་ཁར་ བྱཱ་ཞིང་ ཨ་རིང་ འདུག

ཨ་རིང་ དང་ མཚོའི་ བར་ ན་ གི་ ཐང་ ནང་ # ངང་ལག་ དང་ རྩ་ པེ་ཏ་དཀར་པོ་ སྐྱེས་ ཏེ་ ཡོདཔ་ ཨིན །

ཆུ་ཞིང་ ཨ་རིང་ གི་ མཇུག་ ལུ་ # འགག་ དོག་དྲགས་ ཅིག་ ནང་ # མཚོ་ སྒོ་ ཨིན་ ཟེར་ # རང་བཞིན་གྱིས་ གྲུབ་ པའི་ རྡོ་ཕུ་ སྦོམ་ གཉིས་ # སྒོ་ བཟུམ་ ལོངས་ ཏེ་ ཁ་ལྟབ་ སྦེ་ ཡོད །

རྡོ་ཕུ་ དེ་ གཉིས་ ཀྱི་ གསེབ་ བར་ ན་ ལས་ # མཚོའི་ མཇུག་ཆུ་ # གསིག་མ་ ནང་ ལས་ བཙག་ དོ་ བཟུམ་སྦེ་ # ཕྱི་ཁར་ འཐོན་འགྱོཝ་ ཨིན་ པས །

རྡོ་ཕུ་ དེ་ ལུ་ མི་གནགཔ་ ཚུ་ གིས་ # མཚོའི་ སྒོ་ ཟེར་ སླབཔ་ ཨིན་ མས །

ལ་ལུ་ཅིག་ གིས་ # རྡོ་ཕུ་ དེ་ གཉིས་ # མཚོའི་ ཉ་ ཕྱི་ཁར་ མི་ གཏང་ ནིའི་ དོན་ལུ་ # མཚོ་སྨན་རྒྱལམོ་ གིས་ # ལྡེ་མིག་ རྐྱབ་ བཞག་བཞགཔ་ ཨིན་ ཟེར་ ཡང་ སླབཔ་ ཨིན་ མས །

མ་གཞི་ མཚོ་ དེ་ ནང་ # ཉ་ མང་ཧེང་རྫོགསཔ་ཅིག་ ཡོད་ རུང་ # རྡོ་ཕུ་ དེ་ གཉིས་ ཀྱི་ ཕྱི་ཁར་ # ཉ་ཅུང་ ཅིག་ ཡང་ འཐོན་ ནི་ མེད་ # ཟེར་ བཤདཔ་ ཨིན་ མས །

མཚོའི་ རྐ་ དེ་ # ཕག་མདའ་ཁ་ གི་ ཟ་ཆུའི་ མཇུག་ཆུ་ དེ་ ཨིན་ པས །

དེ་འབདཝ་ད་ # སྐྱེས་རབས་ བཟང་ མི་ ཚུ་ གིས་ གཟིགསཔ་ ད་ # ཟ་ཆུའི་ མཇུག་ཆུ་ དེ་ བཙོག་ ནི་ འདི་གིས་ # མཚོའི་ མགུ་ ལས་ # མཚོ་ མཇུག་ ཚུན་ཚོད་ # གསེར་ གྱི་ ཝ་ ནང་ སྦེ་ # ཤར་རྐྱང་ ཕྱི་ཁར་ བཏོན་བཏངམ་ # མཐོང་ སྲོལ་ ཡོདཔ་ ཨིན་ ཟེར་ བཤད་ པའི་ སྲོལ་ འདུག # མཚོ་ དེ་ ལུ་ # གཏིང་ ག་དེ་ཅིག་ ཡོདཔ་ ཨིན་ན་ # ད་ལྟོ་ ཚུན་ཚོད་ བར་ ན་ # རིག་པ་ གསར་རྙིང་ ག་ གིས་ ཡང་ བཤད་ ནི་ མིན་འདུག །

མཚོ་ དེའི་ འབྱུང་ཁུངས་ འདི་ # དང་ཕུའི་ མི་ རྒན་རབས་ ཚུ་ གིས་ # བཤད་ སྲོལ་ ཡོད་ པའི་ ངག་རྒྱུན་ དང་ བསྟུན་ པ་ ཅིན་ # དཔལ་ལི་ལ་ ལས་ ཕར་ བརྒལ་ ཞིནམ་ལས་ འགྱོཝ་ ད་ # བླམ་ ཆོས་རྗེ་ འབྲུག་པ་ཀུན་ལེགས་ ཀྱི་ རྡོའི་ བཞུགས་ཁྲི་ གཅིག་ ཡོད །

ཧེ་མ་ བླམ་ ཆོས་རྗེ་ འབྲུག་པ་ཀུན་ལེགས་ # མང་སྡེ་ ལུང་པར་ འགྲོ་དོན་ ལུ་ འབྱོན་ ནི་ སྦེ་ # དཔལ་ལི་ལ་ བརྒལ་ ཏེ་ མདའ་རྒྱང་ གསུམ་ དེ་ཅིག་ # ཁ་ མར་ བབས་ ཏེ་ འབྱོནམ་ ད་ # རྡོ་ཕུ་ ཅིག་ གི་ རྩ་བར་ ཕེབས་ ཏེ་ # རྡོ་ཕུ་ དེ་ གུ་ སྐུ་ངལ་ གནང་བཞུགསཔ་ ད་ # མི་ གཅིག་ དང་ ཕྱད་ དེ་ # མི་ དེ་ ལུ་ # ནཱ་ ལས་ ཕར་ འགྱོཝ་ ད་ # ག་ཏེ་ ལྷོདཔ་ སྨོ་ ཟེར་ གསུངམ་ ད་ # མི་ དེ་ གིས་ # རུ་ཀུ་སྦྱིས་ ལུ་ ལྷོདཔ་ ཨིན་ ཟེར་ ཞུ་ ནུག

དེ་ལས་ སྤྱན་བདེ་སྦྱིས ། # དེ་ལས་ ལྟང་སི་སྦྱིས་ ལུ་ ལྷོད་ ཟེར་ བླ་མའི་ དྲི་བ་ དང་ བསྟུན་ ཏེ་ རིམ་པ་བཞིན་དུ་ ཞུཝ་ ད་ # བླམ་ གིས་ # འགྲོ་དོན་ ལུ་ འབྱོན་ ནིའི་ ལུང་བསྟན་ མེདཔ་ མཁྱེན་ ཏེ་ # སྦྱིས་ གསུམ་ གྱི་ སྦུག་ ལུ་ # ང་ མི་ འགྱོ་ ཟེར་ གསུངས་ ནུག

ཨིན་ རུང་ # མང་སྡེ་ ལུང་པའི་ སེམས་ཅན་ ཚུ་ ཁ་རྗེ་ ཆུང་ བས་ ཟེར་ # ཐུགས་བཞེད་ གནང་ ཞིནམ་ལས་ # ཐུགས་སྨོན་ གནང་ སྟེ་ # པད་ཀ་ སྤར་གང་ # མང་སྡེ་ ལུང་པར་ གཏོར་བཏང་ སྦེ་ # བླམ་ ཆོས་རྗེ་ འབྲུག་པ་ཀུན་ལེགས་ ལོག་སྟེ་ བྱོན་ ནུག དེ་གིས་སྦེ་ # ད་ལྟོ་ ཚུན་ཚོད་ བར་ ན་ ཡང་ # བླམ་ ཆོས་རྗེ་ འབྲུག་པ་ཀུན་ལེགས་ ཀྱི་ ཐུགས་སྨོན་ གྱིས་ བཏབ་ པའི་ པད་ཀ་ ཨིན་ ཟེར་ # དཔལ་ལི་ལའི་ གདོང་གཏད་ # མང་སྡེ་ སྟག་རྩེ་ དང་ # གཡུས་གསར་ ལུ་ པད་ཀ་ སོན་ བཏབ་ མ་ དགོ་ པར་ # རང་བཞིན་གྱིས་ སྐྱེས་ ཏེ་ # དུས་ཚོད་ གུ་ ཀྲིཀ་ཀྲི་ སྦེ་ # བསྡུ་ བཏུབ་ པའི་ ལོ་རྒྱུས་ ཡོད །

དེ་སྦེ་ བླམ་ ཆོས་རྗེ་ འབྲུག་པ་ཀུན་ལེགས་ ཀྱིས་ # རྡོའི་ བཞུགས་ཁྲི་ ཡོད་ ས་ ལས་ # ཤར་ ཁ་ཐུག་ ལུང་པའི་ མདའ་ ལུ་ བལྟ་ བ་ ཅིན་ # དང་པ་ མཐོང་ མིའི་ གཡུས་ དེ་ # ཀློང་སྟོད་ དང་ ། # གཉིས་པ་ མཐོང་ མིའི་ གཡུས་ དེ་ ཀློང་སྨད་ ཨིན །

དང་ཕུ་ གི་ གཞུང་ལམ་ རྙིངམ་ བདའ་སྟེ་ འགྱོཝ་ ད་ # ཀློང་སྨད་པའི་ གཡུས་ བརྒལ་ ཞིནམ་ལས་ # གཞུང་ལམ་ གྱི་ སོ་ ཁར་ # ཧེ་མ་ མཚོ་ ཆགས་ པའི་ ཤུལ་ # ཨོམ་ཀྱོང་ སྦོམ་ གཅིག་ གི་ སྦུག་ ལུ་ # ད་ལྟོ་ ཡང་ ཆུ་མིག་ ཆུང་ཀུ་ གཅིག་ ཡོད །

རྒན་ཤོས་ ཚུ་ གིས་ བཤད་ དོ་ བཟུམ་ འབད་བ་ཅིན་ # ཨ་ཐང་ མཚོ་སྨནམོ་ དེ་ # ཧེ་མ་ དེ་ ནང་ ཆགས་ཆགསཔ་ ཨིན་ རུང་ # འདི་ ནང་ གཞུང་ལམ་ ཡར་ འགྱོ་ མར་ འགྱོ་ རྐྱབ་ སའི་ སོ་ ཁར་ # སྡོད་ ཧེང་མ་ སྤྲོ་ བར་ # ཡར་ ལས་ གཞིས་ སྤོ་ སྟེ་ འགྱོཝ་ ད་ # མཚོ་སྨན་ མོ་ར་ འབྱོགམོ་བཟའམོ་ གཅིག་ ལུ་ སྤྲུལ་ སྦེ་ # སྟག་ རིས་ དཀྱི་ར་ བཏགས ། # ཡ་གསར་ གཅིག་ དཀྱི ། # ཆར་བཀབ་ གནགཔོ་ ཅིག་ ནང་ བུད་ཀྲ་ བསྐྱོར་ སྦེ་ # དངུལ་ གྱི་ ཀོ་མ་ བཏབ་ སྟེ་ # ཚར་ གྱི་ འབོད་ལོ་ བཙུགས །

འབྱོགམོ་ གི་ ལྷམ་ གནགཔོ་ སྐོར་ དམརཔོ་ འབད་ མི་ ཅིག་ བཙུགས ། # ལག་པར་ ཨོམ་ མའི་ ཟོ་ཅུང་ ཅིག་ འབག་ སྦེ་ # གནསཔོ་ བརྙ་ ཡི་ བརྙ་ ཡི་ འགྱོཝ་ ད་ # ཞག་ རེ་ སྡོད་ ས་ ལུ་ མཚོ་མིག་ རེ་ འཁྱིལ་ ཏེ་ སོང་ ནུག །

དེ་ལས་ # ག་ཏེ་ཡང་ གནས་གཞི་ འགྲིགསཔ་ ཅིག་ ཁ་ཐུག་ མ་ རྐྱབ་ པར་ # མཐའན་མཇུག་ ལུ་ # ཟླཝ་ གསུམ་པ་ བཞི་པའི་ ནང་ # ཨ་ཐང་ ཕག་མདའ་ཁར་ ལྷོད་ ཆི་ ནུག

དེ་ལས་ # ཕག་མདའ་ ཕྱུག་པོའི་ ཁྱིམ་ ནང་ # གནསཔོ་ བརྙ་ བར་ འགྱོཝ་ ད་ # ཕག་མདའ་ ཕྱུགཔོ་ གིས་ # མི་ རྣམ་ལུགས་ མ་གཅིགཔ་ ཅིག་ མཐོང་ སྟེ་ # ཁྱོད་ ག་ཏེ་ ལས་ སྨོ ། # ག་ཏེ་ འགྱོ་ ནི་ ཨིནམ་ ཟེར་ འདྲིཝ་ ད་ # འབྱོགམོ་བཟའམོ་ དེ་ གིས་ # ང་ ལ་ ཁ་ ལས་ མར་ འོངསམ་ ཨིན ། # ནཱ་ཕར་ཚུར་ བཤལ་ ཏེ་ སྡོད་ ནི་ ཨིན ། # ཉིནམ་ དག་པ་ཅིག་ # སྡོད་ སའི་ གནསཔོ་ བརྙ་ དགོ་ པས་ ཟེར་ སླབ་སླབཔ་ མས ། # ཕྱུགཔོ་ གིས་ # བཏུབ་ པས ། # ཡར་ ཤོག # ཁྱིམ་ ནང་ སྡོད་ ཟེར་ སླབཔ་ ད་ # འབྱོགམོ་བཟའམོ་ དེ་ གིས་ # ང་ ལུ་ ག་ནི་ཡང་ མི་ དགོ ། # ང་ ཨོག་ཁང་ ནང་ སྡོད་ ནི་ ཨིན་ ཟེར་ སླབ་ སྟེ་ # ཉན་ མ་ བཏུབཔ་ ལས་ # ཨོག་ཁང་ ནང་ སྡོད་ བཅུག་ ནུག །

དེ་བསྒང་ # ད་རིས་ མཚོ་ ཡོད་ ས་ དེ་ # ཕག་མདའ་ ཕྱུག་པོའི་ ཆུ་ཞིང་ ཨིན་ དོ་ ཡོདཔ་ ཨིན་ མས ། # ནམ་ སོ་ཁ་ ཆུ་ཞིང་ ནང་ རེད་ བརྔ་ སྟེ་ # བརྡལ་བཞག་ ཡོདཔ་ ཨིན་ མས ། # དྲོ་པ་ཁམས་ ཅིག་ཁར་ # གཡུས་ ཁའི་ མི་ ཅིག་ གིས་ # ཕག་མདའ་ ཕྱུགཔོ་ ལུ་ # ཁྱོད་རའི་ བྱཱ་ཞིང་ དེ་ ཆུ་ ལུ་ གྱུར་ ཏེ་ # བྱཱ་ ག་ར་ # ཆུའི་ ཁ་ ཁར་ ལྡིངས་ སྦེ་ སྡོད་ ནུག་ ཟེར་ སླབ་ ནུག

དེ་ལས་ # ནང་གི་ཨཔ་ དེ་ # ཨོག་ཁང་ ནང་ ལྟཝ་ ད་ # འབྱོགམོ་བཟའམོ་ དེ་ # སྡོད་ པའི་ ཤུལ་ ལུ་ ཆུ་མིག་ ཅིག་ འཁྱིལ ། # མོ་ར་ ག་ཏེ་ཡང་ མེད་ པར་ ཡར་ སོ་ ནུག་ ཟེར་ ཨིན་ མས །

དེ་ལས་ # ཕག་མདའ་ ཕྱུགཔོ་ དེ་ # ད་ ག་དེ་སྦེ་ ར་ ཨིན་ རུང་ # འདི་ འབྱོགམོ་བཟའམོ་ དེ་ གི་ གཡོ་འཁྲུལ་ ཨིན་ མནོ་ སྟེ་ # བལྟ་ བར་ འགྱོཝ་ ད་ # དོན་ལས་ར་ མི་ ཚུ་ གིས་ སླབ་ དོ་ བཟུམ་སྦེ་ # ཆུ་ཞིང་ ག་ར་ མཚོ་ ལུ་ གྱུར་ སྦེ་ # རེད་ བརྔ་ སྟེ་ བཞག་བཞགཔ་ ག་ར་ # མཚོའི་ ཁ་ ལུ་ ལྡིང་ སྟེ་ སྡོད་ ཡོདཔ་ ལས་ # ཁོ་ དབུགས་འགམ་ སྟེ་ འདྲེགས་ མ་ ཚུགས་ པར་ # ལས་མི་ འཚོལ་ ཏེ་ # མཚོ་ དེ་ བརྟོལ་གཏང་ ནིའི་ ལཱ་ འགོ་བཙུགས་ ནུག # ཨིན་རུང་ # གྱོས་སྐོར་ དེ་ # རྒྱུ་ ཟད་ སྦུངས་ ཟད་ ཅིག་ མ་གཏོགས་ # གླགས་འཁེལ་ མ་ ཚུགསཔ་ ལས་ # ཕག་མདའ་ ཕྱུགཔོ་ དེ་ # ང་ དེ་མའི་ བསོད་ནམས་ ཟད་མི་ཟད་ དང་ # རླུང་རྟ་ ཆག་མི་ཆག་ མནོ་ སྟེ་ # སེམས་ཕམ་ # སྔུ་ སྦེ་ སྡོད་སྡོད་ པའི་ བར་ ན་ ར་ # མཚོའི་ མཐའ་མར་ གཉིད་ ཐལ་ སོ་ ནུག །

དེ་བསྒང་ # ཁོ་ གི་ གཉིད་ལམ་ ནང་ # མཚོ་ དེ་ ཚར་ གསུམ་ གཡོམ་རྐྱབ་ ཞིནམ་ལས་ # མཚོའི་ སྦུག་ ལས་ # བུམོ་ འཇའ་རིསམོ་ ཅིག་ ཐོན་འོངས་ ཏེ་ # ཁོ་ གི་ མགུ་ ལུ་ ཕངས་ཕངས་ ར་ འདྲཝ་སྦེ་ ལགཔ་ བཀལ་ ཏེ་ # ང་ ནཱ་ ལུ་ ལུང་བསྟན་ གྱིས་ སྦེ་ འོངས་འོངསམ་ ཨིན ། # ཨིན་རུང་ # ཞོར་ཁར་ ཁྱོད་ ལུ་ གནོད་ ཅི ། # ཁྱོད་ བློ་ཕམ་ མི་ དགོ ། # སེམས་ སྡུག་བསྔལ་ ཡང་ འབད་ མི་ དགོ ། # ཞིང་ རིན་ སྦེ་ རྟ་ འདི་ བདའ་ སྟེ་ སོང་ ། # རྟ་ དེ་ གིས་ # ཁྱོད་ ལུ་ ཕན་ སྦོམ་ ཐོགས་ ཚུགས ། # རྟ་ དེ་ བདའ་སོང་ ཞིནམ་ལས་ # མི་ ག་ལུ་ཡང་ # དེ་ གི་ ལོ་རྒྱུས་ མ་ སླབ་ པར་ # ཨོག་ཁང་ ནང་ བཞག་ ཞིནམ་ལས་ # རྩྭ་ཆག་ དང་ ཆུ་ ཀྲིག་ཀྲི་ སྦེ་ བྱིན ། # དྲོ་པ་ བཙན་སྐད་ ཚར་ གཅིག་ དང་ # ཕྱི་རུ་ ཚར་ གཅིག་ རྐྱབ་ འོང་ ། # དེ་བསྒང་ སྦི་འཁྱབ་ འབག་སོང་ སྟེ་ # རྟའི་ ཧང་ གུ་ བཟེད་ པ་ ཅིན་ གསེར་ཀྲམ་ དང་ དངུལ་ཀྲམ་ བསྐྱུག་ འོང་ ། # དེ་ ཚུ་ ག་དེ་དྲག་དྲག་ གསང་ དགོ ། # རོགས་ ཀྱིས་ ཤེས་ པ་ ཅིན་ # ཁྱོད་ར་ ལུ་ གྱོང་རྒུད་ ཕོག་ འོང་ ། # གལ་སྲིད་

# རྟ་ བཙོངས་ རུང་ མཐུར་ རྩ་ལས་ མ་ བཙོངས ། # ཨོག་ཁང་ ནང་ # ང་ སྡོད་ སའི་ ཤུལ་ ལུ་ ཡོད་ མི་ ཆུ་མིག་ རྩ་བར་ # ཀླུའི་ རྟེན་མཁར་ ཅིག་ བརྩིགས་ ཏེ་ བཞག་ པ་ ཅིན་ # ཁྱོད་ ཀྱི་ མི་རབས་ ལས་ མི་རབས་ ལུ་ དོད་གཞི་འོང་ ཟེར་ སླབ་ ཚརཝ་ ཅིག་ # ཁོ་ གཉིད་སད་ དེ་ ལྟཝ་ ད་ # སྦོ་ལོགས་ཁར་ ག་ནི་ཡང་ མ་ མཐོང་ པས ། # རྡོག་པའི་ རྩ་བར་ # རྟ་ཕོ་ཆེན་ དཀརཔོ་ ཅིག་ # ཐགཔ་ བཏགས་ ཏེ་ བཞག་ ནུག་ ཟེར་ ཨིན་ མས །

དེ་ལས་ # ཁོ་ ཡང་ # གཉིད་ལམ་ ནང་ མཐོང་ དོ་ བཟུམ་སྦེ་ ར་ # རྟ་ཕོ་ཆེན་ དཀརཔོ་ གཅིག་ ཁྱིད་ སྦེ་ ལོག་སྟེ་ ཕག་མདའ་ཁར་ ཡར་ སོ་ ནུག །

ཁྱིམ་ ནང་ ལྷོད་ ཞིནམ་ལས་ # ཕོ་ཆེན་ དེ་ ག་གིས་ཡང་ མ་ ཤེསཔ་སྦེ་ # ཨོག་ཁང་ ནང་ བཞག་ སྟེ་ # རྩྭ་ཆག་ དང་ ཆུ་ དུས་ཚོད་ ཁར་ ཀྲིག་ཀྲི་ སྦེ་ བྱིན་ ཏེ་ གསོ་ ནུག

དྲོ་པ་ བཙན་སྐད་ རྐྱབ་ ད་ # སྦི་འཁྱབ་ འབག་ སྟེ་ བཟེདཔ་ ད་ # གསེར་ཀྲམ་ དང་ དངུལ་ཀྲམ་ སླ་བསྲེས་ ཏེ་ བསྐྱུགས་ ནུག

དུས་ དེ་ ལས་ འགོ་བཙུགས་ ཏེ་ # ཕག་མདའ་ཁ་ གི་ ཕྱུགཔོ་ ཡང་ # དོན་ཧིང་ ཤུབས་ ནང་ ཚུད ། # ཉལ་ ཚད་ གཉིད་ ལུ་ གྱུར ། # ཟ་ ཚད་ བཅུད་ ལུ་ གྱུར་ ཏེ་ སྡོདཔ་ མ་ཚད་ # ལོ་ གཅིག་ བ་ ལོ་ གཅིག་ # ཡར་སྐྱེད་ བཏགས་ ཏེ་ # འགྲོས་ཀྱིས་ སྦེ་ # ཨ་ཐང་ ཕག་མདའ་ཁ་ ལུ་ # ཕྱུགཔོ་ གདོས་དྲགས་ ཅིག་ ལུ་ གྱུར་ སོ་ ནུག །

ཁོ་ ཕྱུགཔོ་ འགྱོ་ བའི་ སྐད་གྲགས་ དེ་ # དབང་རྫོངཔ་ གིས་ མཁྱེན་ ཞིནམ་ལས་ # དབང་རྫོངཔ་ གིས་ # རྒྱུ་རྐྱེན་ ག་ཅི་ ལས་ བརྟེན་ཏེ་ # ཕྱུགཔོ་ ཐལ་ཐལཝ་ ཨིན་ན་ # འཇར་རོགས་ གཅིག་ བལྟ་ བར་ བཏང་བཏངམ་ མས །

དེ་ གིས་ # མེན་ རྫུ་ བཏབ་ སྟེ་ ཁྱིམ་ཚང་ ཚུ་ ལུ་ འདྲིཝ་ ད་ # ཕྱུག་པོའི་ ཨོག་ཁང་ ནང་ # རྟ་ཕོ་ཆེན་ གཅིག་ ཡོད་ མི་ དེ་ ལས་ བརྟེན་ཏེ་ ཨིན་ ཟེར་ བའི་ ལོ་རྒྱུས་ # ཁོང་རའི་ ཁྱིམ་ ནང་ ལཱ་འབད་མི་ ཚུ་ ལས་ གོ་ ཞིནམ་ལས་ # འཇར་རོགས་ དེ་ གིས་ ལོག་ འོངས་ ཏེ་ # དབང་རྫོངཔ་ ལུ་ ལོ་རྒྱུས་ ག་ར་ ཁ་གསལ་ སྦེ་ ཞུ་ ནུག །

དེ་ལས་ # དབང་རྫོངཔ་ གིས་ # དབང་འདུས་ ཆ་འོག་ དེ་ ནང་ # མི་ ང་ དང་ བྱ་ ཁྱུང་ ཨིན ། >

ང་ མ་ མཐོ་ ན་ ཁོ་ མི་ མཐོ །

ང་ ལུ་ དེ་བཟུམ་ གྱི་ ནོར་བུ་ མེད་ པར་ # ཁོ་ གིས་ # དེ་ སྤུ་ལས་ར་ འཆང་སྤྱོད་ འབད་ མི་ ཆོག་ # ཁྱེད་ འཇར་རོགས་ གཉིས་ སོང་ སྟེ་ # ཕག་མདའ་ ཕྱུག་པོའི་ རྟ་ དེ་ # ནངས་པ་ ཟེརན་ ད་རིས་ དང་ # ད་རིས་ ཟེརན་ ད་ལྟོ་ ར་ བདའ་ཤོག་ ཟེར་ བཀའ་ གནང་ སྟེ་ # འཕྲལ་བཤུད་ རྐྱབ་ སྟེ་ བཏང་ ད་ ནུག །

ཁོང་ གཉིས་ # ཨ་ཐང་ ཕག་མདའ་ཁར་ སོང་ ཞིན་ན་ # དབང་རྫོངཔ་ གི་ བཀའ་ སྐྱོར་ ཏེ་ # རྟ་ བདའ་ ནི་ འབདཝ་ད་ # ཁོ་ གིས་ རྟའི་ མཐུར་ གུ་ བཤེད་ སྦེ་ # སྔུ་ རལ་ སྦེ་ སྡོད་ དེ་ བདའ་ མ་ སྟེར་ བས །

དེ་ལས་ # ཁོང་ གཉིས་ ཀྱིས་ བང་ཅན་ བཙོངས་ ཏེ་ # རྟ་ སྒ་ རྐྱབ་ སྟེ་ བདའ་ ནི་ འབདཝ་ད་ # རྟ་ གིས་ ག་དེ་ འབད་རུང་

འགྱོ་ མ་ བཏུབ་ པས །

དེ་ལས་ # ཁོང་ གཉིས་ ཀྱིས་ # ད་ ག་དེ་ འབད་རུང་

# རྟའི་ མཐུར་ དགོ་ ཟེར་ དགའ་ མེད་ སྐྱིད་ མེད་ བཟོ་ བའི་ ཤུལ་ལུ་ # ཐབས་ ར་ ཟད་ དེ་ # མཐུར་ དེ་ ཡང་

བྱིན་ དགོཔ་ ཐལ་ སོ་ ནུག

དེ་ལས་ # ཕོ་ཆེན་ སྒ་ རྐྱབ །

མཐུར་ཐག་ བཏགས ། # ཐགཔ་ གཡས་ གཡོན་ བཏགས་ ཏེ་ # གདོང་ ལས་ འཐེན་ # རྟིང་ ལས་ དྲང་ སྦེ་ ཁྱིད་ ཆི་ ནུག །

ཕག་མདའ་ཁ་ ལས་ འོངས་ སྦེ་ # ལོ་ཕོག་ཁ་ གི་ གཡུས་ བརྒལ་ ཏེ་ # ཚངས་བུག་ ཟེར་ སར་ ལྷོདཔ་ ད་ # ཕོ་ཆེན་ དེ་ གིས་ # ལོག་ཅི་ལོག་ཅི་ ར་ # མཚོ་ དེ་ འགྱིམ་སྡོད་ དེ་ # རྩ་ལས་ འགྱོ་ མ་ བཏུབ་ པས །

དེ་ལས་ # ཁོང་ གཉིས་ ཀྱིས་ # བང་ཅན་ སྦེ་ དྲུད་ དེ་ བདའཝ་ ད་ # ཕོ་ཆེན་ གྱི་ མིག་ཏོ་ ནང་ ལས་ # མིག་ཆུ་ སེརཝ་ བཟུམ་ བུད་ དེ་ # ཨ་ཙི་ཅིག་ ལས་ # དེ་ ཁ་ ར་ ཤི་ སོ་ ནུག

ས་གནས་ དེ་ ཁར་ # རྟའི་ ཁྲག་ ཨིན་ ཟེར་ ཆུ་ དམརཔོ་ དང་ # རྟའི་ པགས་ཀོ་ བརྡལ་བརྡལཝ་ ཨིན་ ཟེར་ # སྤང་ ནང་ རྩྭ་ དམརཔོ་ སྐྱེས་ ཏེ་ ཡོད །

དེ་ལས་ # ཁོང་ གཉིས་ ནང་དོག་ སྟེ་ # ད་ དབང་རྫོངཔ་ གིས་ དགོངསམ་ཁྲེལ་ འོང་ ཟེར་ # སྒ་ དང་ མཐུར་ འབག་ སྟེ་ འགྱོ་ སྦེ་ # ཚངས་བུག་ སྤང་ གོང་མར་ ལྷོདཔ་ ད་ # སྒ་ དང་ མཐུར་ ཡང་ རྡོ་ ལུ་ གྱུར་ སོ་ ཡི་ ཟེར་ ཨིན་ པས །

ད་ལྟོའི་ བར་ ན་ ཡང་ # ཕག་མདའ་ ཕྱུག་པོའི་ རྟའི་ སྒ་ ཨིན་ ཟེར་ རྡོ་ཕུ་ སྒ་ བཟུམ་ ཅིག་ ཡོད །

དེ་ལས་ # ཕག་མདའ་ ཕྱུག་པོའི་ ཨོག་ཁང་ ནང་ གི་ ཆུ་མིག་ དེ་ # ན་ཧིང་ གཞེས་ཧིང་ ཚུན་ཚོད་ མ་ སྐམ་ པར་ ཡོད་ ཟེར་ སླབཔ་ ཨིན་ མས །

དེ་ ཁར་ ཨ་ཐང་ མཚོ་ཆུ་ # ཧིང་སང་ས་ སྦེ་ སྡོད་ རུང་ # ག་དེམ་ཅིག་སྦེ་ # རྒྱལ་ཁབ་ ལུ་ མ་ བདེཝ་ རེ་ འབྱུང་ ནི་ ཨིན་ པ་ ཅིན་ # མཚོ་ཆུ་ ནོར་ གྱི་ གློ་ ཁུ་ ལྡུར་ བཞག་བཞགཔ་ བཟུམ་སྦེ་ # བཀྱག་ གྱུར་ ཏེ་ འགྱོཝ་ ཨིན །

དེའི་ སྐབས་ # རྒྱལ་ཁབ་ ནང་ སྟབས་ མ་ བདེཝ་ རེ་ འཐོནམ་ ཨིན་ ཟེར་ # རྒན་ཤོས་ ཚུ་ གིས་ ཡིད་ཆེས་ པའི་ ལོ་རྒྱུས་ བཤད་ ནི་ འདུག །

གཏམ་རྒྱུད་ འབྲི་ མིའི་ ཟུར་བྲིས་ དེསན །

ཨ་ཐང་ མཚོ་ ཡི་ གཏམ་རྒྱུད་ དེ་ བྲིས་ ཏེ་ སྡོད་ པའི་ སྐབས་ # དྲོ་པ་ ནམ་ མ་ ནངསམ་ ཅིག་ཁར་ # གཉིད་ལམ་ ནང་ # མཚོ་ དེ་ ཁར་ ཧེ་མ་ གཏེར་སྟོན་ རྡོ་རྗེ་གླིང་པ་ བྱོན་ ཏེ་ # ཐུགས་དམ་ གནང་ བཞུགསཔ་ ད་ # སྔ་ཕྱི་ གཉིས་ ཀྱི་ གསོལ་ཚོགས་ སྦེ་ # མཚོ་སྨན་རྒྱལམོ་ གིས་ # ཉ་ རེ་ རེ་ ཕུལཝ་ བཞིན་དུ་ # གཏེར་སྟོན་ གྱིས་ ཡང་ # ཉ་ ཚུ་ བཞེས་ ཡི་ ར་ # རྣམ་ཤེས་ མཐོ་རིས་ དྲངམ་ ཨིན་ ཟེར་ ཨིན་ མས །

དེ་ཅིག་གི་བར་ན་ # མཚོ་སྨན་རྒྱལམོ་ གིས་ ཕུལ་ཕུལཝ་ ཨིན་ ཟེར་ # ཉ་ ཅིག་ བར་སྣང་ཁམས་ ལས་ # གློག་ འཁྱུག་ དོ་ བཟུམ་སྦེ་ འོངསམ་ ཅིག་ # གཏེར་སྟོན་ ཨིན་ ཟེར་ མི་ # ཆོསཔ་ དེའི་ སྦོ་ལོགས་ཁར་ # ས་ ཁར་ བུད་ ཅི །

དེ་ལས་ # མིག་ གིས་ བལྟ་བལྟ་ བ་ ར་ # ཉ་ དེ་ བྱེམ་ ཚ་ཏོམ་ ནང་ བརྔོ་ དོ་ བཟུམ་སྦེ་ # ས་ དང་ ཤོམ་འདབ་ ཚུ་ གི་ བར་ ན་ # ཚ་དམྱལ་ གྱི་ སྡུག་བསྔལ་ དཔྱེ་ སྟོན་ དོ་ བཟུམ་སྦེ་ # འདྲེགས་ མ་ ཚུགས་ པར་ སྤརཝ་ ད་ # ཆོསཔ་ དེ་ གིས་ # ཉའི་ སྐེདཔ་ ལས་ བཤེདཝ་ ཅིག་ # ཉ་ མགུ་ ཞལ་ ནང་ བཞེསཔ་ ད་ # མར་ཁུ་ བཞེས་ དོ་ བཟུམ་སྦེ་ # གཏེར་སྟོན་ གྱི་ ཞལ་ # སྣུམ་ ཆོབ་ཆོ་ ཐལཝ་ མ་ཚད་ # ཞལ་ ལས་ ཡང་ མར་ཁུ་ ཞལ་ ཡི །

དེ་ལས་ # གཏེར་སྟོན་ གྱིས་ # ཞལ་ ནང་ བཞེས་ ཏེ་ ཡོད་ མི་ ཉ་ ཤ་ དང་ རུ་ཏོ་ ག་ར་ # འཕུ་ ཟེར་ # ལོ་ཕོག་ཁ་ གི་ གཡུས་ རྙིངཔ་ ལུ་ གཟིགས་ ཏེ་ # གཏོར་བཏང་ ཞིནམ་ལས་ # ཨ་ཐང་པ་ དེ་ ཚུ་ ཟས་ནོར་ལོངས་སྤྱོད་ # དར་ཞིང་རྒྱས་ ཏེ་ ཡོད་ མི་ འདི་ # དེ་ལས་བརྟེན་ཏེ་ ཨིན་ ཟེར་ གསུངས་ ཡི །

དེ་ གི་ ཤུལ་ལུ་ ཡོད་ མི་ ཚུ་ ག་ར་ # ལག་མཐིལ་ སྦུག་ ལུ་ ལེན་ ཏེ་ བལྟ་ དོ་ བཟུམ་སྦེ་ མཐོང་ ཅི །

ལོ་ཕོག་ཆུ་ ཕར་ཁ་ # ཧེ་མའི་ གཡུས་ རྙིངཔ་ ཉམས་ མིའི་ གྱང་ཁོག་ ཚུ་ ཡང་ # ཤིང་ ནགས་ ཀྱི་ སྦུག་ ལུ་ # གྲ་ མ་ ཉམས་ # འབྲུ་ མ་ ཉམས་ པར་ མཐོང་ ཅི །

ཨིན་རུང་ # ཤུལ་ལས་ བདེ་སྐྱིད་ ཉམས་ ཏེ་ # ཨ་ཐང་ ལུ་ དར་རྒུད་ དེ་བཟུམ་ འབྱུང་ མི་ དེ་ # ཧེ་མ་ # གཏེར་སྟོན་ རྡོ་རྗེ་གླིང་པ་ དང་ # དམ་ཚིག་ ཨ་ཙི་ ཉམས་ ནི་ འདི་གིས་ ཨིན་ ཟེར་ གོ་ བའི་ བར་ ན་ # གཏི་མུག་ གི་ གཉིད་ སད་ པའི་ ལོ་རྒྱུས་ ཙམ་ ཨིན་ ནོ ། །

བང་མཚོ་ རྒྱལཔོ །

ཧེ་མ་ # ཀུར་སྟོད་མདོ་བཞི་ ལས་ # ཨུམ་གླིང་ ཟེར་ ས་ ལུ་ # རྒྱལཔོ་ ཅིག་ ཡོདཔ་ ཨིན་ མས །

ཁོ་ གི་ ཨ་པ་ དེ་ # མི་ ངོ་མ་ ཨིན་ རུང་ # ཨའི་ དེ་ ཀླུ་མོ་ འབད་ ནི་ འདི་གིས་ # ཁོ་ མི་ ག་དང་ཡང་ མ་འདྲཝ་ # བྱད་ ངོ་རིས་ དང་ གཟུགས་གཤིས་ # སྟོབས་ དང་ བློ་རིག་ ཚུ་ # གནམ་མེད་ས་མེད་ ཡོད་ ནི་ འདི་གིས་ # ཆུང་ཀུ་ བསྒང་ ལས་ ར་ # ག་གིས་ཡང་ ཁོ་ ལུ་ དོ་འགྲན་འབད་ མི་ ཚུགས་ དོ་ ཡོདཔ་ ཨིན་ མས །

འགྲོས་ཀྱིས་ འགྲོས་ཀྱིས་ སྦེ་ སྦོམ་ ཐལ་ ཞིནམ་ལས་ # ཁོ་ གཞན་དང་མ་འདྲ་བའི་ # དཔའ་རྩལ་ཅན་ ཅིག་ ཐོན་ ཏེ་ # ག་གིས་ཡང་ ཁོ་ གི་ གདོང་ བཟེད་ ནི་ ཕར་བཞག་ # ཁོ་ ལུ་ མིག་ཏོ་ ཡང་ ཐད་རི་སྦ་རི་ སྦེ་ # བལྟ་ མི་ ནུམ་ དོ་ ཡོདཔ་ ཨིན་ མས །

ཁོ་ ཀླུའི་ རིགས་ ལས་ མཆེད་མཆེདཔ་ འབད་ ནི་ འདི་གིས་ # སོ་ནམ་ གྱི་ ལཱ་ ལུ་ གཞན་དང་མ་འདྲཝ་ # སྤུ་འགྱིར་དྲགས་ དང་ # སྒོ་ནོར་ # དེ་ ཁར་ ཟས་ དཀར་ གྱི་ རིགས་ ལུ་ # གནམ་མེད་ས་མེད་ དགའ་ དོ་ ཡོདཔ་ ཨིན་ མས །

དེ་འབད་ནི་འདི་གིས་ # ཀུར་སྟོད་ ཨུམ་གླིང་ ལུ་ # ཁོ་རའི་ ཕོ་བྲང་ ཐོག་ཚད་ གཅིག་ # སའི་ ཕྱི་ཁར་ དང་ # ཐོག་ དགུ་ # སའི་ ནང་ ན་ འབད་ མི་ ཅིག་ རྐྱབ་ སྟེ་ ཡོདཔ་ མས །

དེའི་ མཐའ་འཁོར་ ས་སྟོང་རི་སྟོང་ ཚུ་ ག་ར་ ཟ་སྤྱོད་ བཟོ་ སྟེ་ # ལོངས་སྤྱོདཔ་ མ་ཚད་ # སྒོ་ནོར་ རྒྱ་ཚ་ དང་ རྒྱ་ཚམོ་ བརྒྱ་ཕྲག་ ཉིས་བརྒྱ་ བདག་འཛིན་འཐབ་ ཞིན་ན་ # ནོར་རྫིཔ་ དེ་ ཡང་

# ཁལ་ལྔ་ དེ་ཅིག་ བཙུགས་ སྦེ་ # ཟས་ནོར་ལོངས་སྤྱོད་ # ནམ་མཁའི་མཛོད་ ལུ་ # མངའ་དབང་ བརྙེས་ ཏེ་ སྡོད་སྡོདཔ་ ཨིན་ མས །

འདི་བཟུམ་ མའི་ སྟོབས་ དང་ མངའ་ཐང་ # ནོར་ལོངས་སྤྱོད་ བློ་རིག་ དང་ དཔའ་རྩལ་ # འདྲན་འདྲ་ ག་ཡང་ མེདཔ་ ལས་ # ཁོ་ ལུ་ ག་ར་ གིས་ # རྒྱལཔོ་ བཟུམ་ མའི་ བརྩི་བཀུར་འབད་ དེ་ # ཨུམ་གླིང་ བང་མཚོ་ རྒྱལཔོ་ ཟེར་ སླབ་ དོ་ ཡོདཔ་ ཨིན་ མས །

འགྲོས་ཀྱིས་ འགྲོས་ཀྱིས་ སྦེ་ # ཁོ་ གི་ གཏམ་སྙན་གྲགས་ # བོད་ རྒྱལཔོ་ གིས་ ཡང་ མཁྱེན་ ཆི་ ནུག

དེ་ལས་ # ཁོ་ གི་ སྙན་གྲགས་ དེ་ ལུ་ # བོད་ རྒྱལཔོ་ ཡང་ ཐུགས་ ལུ་ མ་ བབས་ པར་ # འབྲུག་ རྒྱལ་ཁབ་ ཆུང་ཀུ་ ཅིག་ ནང་ # མི་ མཁས་དྲག་ དེ་སྦེ་ འཐོན་ ཐབས་ རྩ་ལས་ མེད ། # འདི་ དེ་སྦེ་ར་ བཞག་ པ་ ཅིན་ # ང་བཅས་ བོད་ ཀྱི་ རྒྱལ་ཁབ་ ལུ་ ཡང་ # གནོད་ པའི་ ཉེན་ཁ་ འདུག # དེ་བ་འདི་

# ད་ལྟོ་ ལས་ ར་ ཐབས་ཤེས་ ཀྱིས་ སྦེ་ # མེདཔ་གཏངམ་ དྲག་ མནོ་ སྟེ་ # ཧད་བཏགས་འཚོལ་ ནི་ འགོ་བཙུགས་ ད་ ནུག

དེ་ཡང་ དང་པ་ར་ # འབྲུག་པའི་ བློ་རིག་ དང་ # གནས་སྐབས་ དབྱེ་བ་དཔྱད་ ནིའི་ དོན་ལུ་ # བོད་ ཀྱི་ རྒྱལཔོ་ གིས་ # སྒོ་ནོར་ ལུག་ གི་ རྭཝ་ གཅིག་ # བང་མཚོ་ རྒྱལཔོ་ ལུ་ གནང་ སྟེ་ # ཁྱོད་ མཁས་ པའི་ ལོ་རྒྱུས་ ར་ ཨིན་ མས ། # ངེ་གི་ ལུག་ གི་ རྭཝ་ དེ་ གྲ་ མ་ ཉམས་ # འབྲུ་ མ་ ཉམས་ པར་ # ཕྲང་ སྟེ་ བསྐྱལ་གཏང་ ཟེར་ གསུངས་ སྦེ་ # བསྐྱལ་བཏང་བཏངམ་ ཨིན་ མས །

དེ་ལས་ # བང་མཚོ་ རྒྱལཔོ་ གིས་ # ལུག་ གི་ རྭཝ་ དེ་ # ཟངས་ ཁ་སྦུབ་ ནང་ སྤུས་རྩ་ སྦེ་ བཙོ་ ཞིནམ་ལས་ # སྒུ་མ་ཤིང་ གི་ ཧིང་ལྕགས་ བཏོན་ ཏེ་ # རྭཝ་ གི་ པར་ བརྐོ་ ཞིནམ་ལས་ # ན་འཐན་ ཚོཔ་ ད་ # རྫམ་ ནང་ ལས་ བཏོན་ ཏེ་ ཕྲང་ སྦེ་ # སྒུ་མའི་ པར་ ནང་ བཙུགས་ ཏེ་ # བསྡམས་བཞག་ ཞིན་ན་ # ཉིནམ་ དག་པ་ཅིག་ ལས་ ལྟཝ་ ད་ # ལུག་ གི་ རྭཝ་ ཕྲང་ཏང་ཏ་ # མདའ་ བཟུམ་ ཡར་ སོ་ ནུག་ ཟེར་ ཨིན་ མས །

དེ་ལས་ # བང་མཚོ་ རྒྱལཔོ་ གིས་ # ལུག་ གི་ རྭཝ་ དང་ སྦྲགས་ ཏེ་ # ཀུཝ་ ཀ་ཀྲ་ཀོ་ཀྲ་ ཅིག་ # བོད་ ཀྱི་ རྒྱལཔོ་ ལུ་ ཕུལ་ སྦེ་ # རྒྱལཔོ་ གིས་ གནང་ མི་ ལུག་ གི་ རྭཝ་ དེ་ # རྒྱལཔོ་ གིས་ གསུང་ དོ་ བཟུམ་སྦེ་ # ཕྲང་སྟེ་ ཕུལ་བཏང་ དོ་ # རྒྱལ་པོའི་ ཐུགས་དོན་ དེ་ གིས་ གྲུབ་གྲུབ་ འོང་ ། ནཱ་ ལས་ ང་ གིས་ # ང་བཅས་ གཡུས་ཁའི་ ཀུཝ་ ཅིག་ ཕུལ་གཏང་ དོ་ # དེ་ ཡང་

རྒྱལཔོ་ གིས་ ཕྲང་ གནང་ ཟེར་ # མི་ གཅིག་ དང་ སྦྲགས་ ཏེ་ ཕུལ་ བར་ བཏང་ ནུག

མི་ དེ་ བོད་ ལུ་ ལྷོད་ ཞིནམ་ལས་ # བོད་ རྒྱལཔོ་ གིས་ # ལུག་ གི་ རྭཝ་ དེ་ གཟིགས་ ཏེ་ # འབྲུག་ རྒྱལ་ཁབ་ འདི་ # ཤིང་སྣའི་ སྦུག་ ལུ་ འབད་ ནི་ འདི་གིས་ # འཇམ་ཏོག་ཏོ་ སྦེ་ ཕྲང་ ད་ ནུག # བང་མཚོ་ རྒྱལཔོ་ གིས་ བསྐྱལ་ མི་ # ཀུཝ་ དེ་ ཡང་

# ཕྲང་ འབག་ཤོག་ ཟེར་ # བློན་པོ་ ལུ་ བཀའ་ གནང་ སྟེ་ ཕྲང་ བཅུགཔ་ ད་ # ཀུཝ་ དེ་ བཙོ་ རུང་ མེན་ # སྐམ་ རུང་ མེན་ # ཆུ་ སྦངས་ རུང་ མེན་ # མར་ཁུ་ ནང་ འཕུར་ རུང་ # རྩ་ལས་ ཕྲང་ མ་ བཏུབ་ པར་ # མཐའན་མཇུག་ ལུ་ དཀྲུམས་ ཡར་ སོ་ ནུག

དེ་ བོད་ རྒྱལཔོ་ གིས་ # ཕྲང་ མ་ ཚུགས་ པར་ # བང་མཚོ་ རྒྱལཔོ་ གིས་ རྒྱལ་ཁ་ ཐོབ་ ཆི་ ནུག

དོ་རུང་ # ཚར་ གཅིག་ # འབྲུག་པའི་ དཔོན་ དེ་ # དེ་སྦེ་ བཞག་ ནི་ མི་ འོང་ ཟེར་ # ཧད་བཏགས་འཚོལ་ ནིའི་ དོན་ལུ་ # འབྲུ་ ནག་ བྲེ་ གང་ # གྱངས་ཁ་ རྐྱབ་ བཅུག་ ཞིནམ་ལས་ # གྱངས་ཁ་ ཐོ་བཀོད་ བཞག་ སྦེ་ # ནག་ བྲེ་ གངམ་ དེ་ # གྱངས་ཁ་ རྐྱབ་ སྟེ་ ལོག་ བསྐྱལ་གཏང་ ཟེར་ # བང་མཚོ་ རྒྱལཔོ་ འབད་སར་ མི་ གཅིག་ རྐང་བཙུགས་ བསྐྱལ་ བར་ བཏང་ ད་ ནུག

དེ་ལས་ # བང་མཚོ་ རྒྱལཔོ་ གིས་ # ནག་ བྲེ་ གངམ་ དེ་ # ཕོ་བྲང་ གི་ རྡོ་ལེབ་ དེ་ ཁར་ བླུགས་ སྦེ་ # རེ་རེ་བཞིན་དུ་ གྱངས་ཁ་རྐྱབ་ སྟེ་ # ཐོ་ བཀོད་ དེ་ བསྡམས་ ཞིན་ན་ # དེ་ དང་ གཅིག་ཁར་ ཞིམ་རྩི་དཀརཔོ་ # བྲེ་ གང་ བསྐྱལ་ ཏེ་ # བོད་ རྒྱལཔོ་ ལུ་ # ཁྱོད་ ཀྱིས་ གནང་ མིའི་ ནག་ བྲེ་ གངམ་ དེ་ # གྱངས་ཁ་རྐྱབ་ སྟེ་ ལོག་ བསྐྱལ་གཏང་ དོ ། # ངེ་གི་ ཞིམ་རྩི་དཀརཔོ་ # བྲེ་ གངམ་ དེ་ ཡང་

# གྱངས་ཁ་ རྐྱབ་ སྟེ་ ལོག་ བསྐྱལ་ གནང་ ཟེར་ # མི་ གཅིག་ བསྐྱལ་ བར་ བཏང་ ད་ ནུག

མི་ དེ་ བོད་ ལུ་ ལྷོད་ དེ་ # ནག་ བྲེ་ གང་ གི་ གྱངས་ཁ་ དེ་ # ཐོ་བཀོད་ དང་ འཁྲིལ་ ཏེ་ ལྟཝ་ ད་ # ཀྲིག་ཀྲི་ ཐོན་ ཆི་ ནུག

དེ་ལས་ བློན་པོ་ ཚུ་ ལུ་ བཀའ་ གནང་ སྟེ་ # འབྲུག་ ལས་ སྐྱེལ་ མི་ ཞིམ་རྩི་ དེ་ # གྱངས་ཁ་རྐྱབ་ བཅུགཔ་ ད་ # གནམ་མེད་ས་མེད་ ཕྱ་དྲགས་ ནི་ འདི་གིས་ # ལག་པར་ ལེན་ མ་ ཚུགས ། # རེ་ཚེ་ ལགཔ་ ལས་ ཤོར ། # རེ་ཚེ་ ཁའི་ རླངསམ་ གིས་ གཏོར་བཏང་ སྦེ་ # ག་དེ་ འབད་ རུང་ # གྱངས་ཁ་ ཆོད་ མ་ ཚུགས་ པར་ རྒྱལཔོ་ དགོངསམ་ཁྲེལ་ ཆི་ ནུག

དེ་ གིས་ ཡང་ བང་མཚོ་ རྒྱལཔོ་ རྒྱལ་ སོ་ ནུག

དེ་ལས་ # ཚར་ གཅིག་ བོད་ རྒྱལཔོ་ གིས་ # འབྲུག་ ལུ་ མེད་ པའི་ ཅ་ལ་ ག་ཅི་ བཏང་ རུང་ # འབྲུག་པའི་ དཔོན་ གྱིས་ # ཀྲིག་ཀྲི་ སྦེ་ ཚགས་ཁར་ཚུད་ པས །

ད་ འབྲུགཔ་ འདི་ # ཤིང་ལོའི་ ཚལ་ ནང་ སྡོད་ མི་ # ཆོས་ དང་ རིག་པའི་ སྐོར་ རྒྱུས་ཆ་ མི་ འོང་ ཟེར་ # ལྕང་མ་ཤིང་ གི་ འདབ་མ་ གུ་ སྒྲོལ་མའི་ སྐུ་ བྲིས་ ཏེ་ # དེ་བཟུམ་ ཅིག་ བྲིས་ སྦེ་ ལོག་ བསྐྱལ་གཏང་ ཟེར་ # མི་ ཅིག་ བསྐྱལ་ བར་ བཏང་ ད་ ནུག

དེ་ བང་མཚོ་ རྒྱལཔོ་ འབད་སར་ ལྷོད་ དེ་ ལྟཝ་ ད་ # སྒྲོལ་མའི་ སྐུ་ ཅིག་ ཨིན་ མས ཟེར་ བའི་ ལོ །

དེ་ལས་ བང་མཚོ་ རྒྱལཔོ་ ཡང་ # ཀླུ་ དང་ མི་ འདུས་ ཏེ་ # ཐོན་ཐོནམ་ འབད་ ནི་ འདི་གིས་ # གཞན་དང་མ་འདྲ་བའི་ བློ་རིག་ དང་ # དཔའ་རྩལ་ ཡོདཔ་ ཨིན་ མས །

ཁོ་ གིས་ སྒུ་མ་ཤིང་ གི་ རྡོག་མའི་ པགས་ཀོ་ གུ་ # ཞི་ཁྲོའི་ལྷ་ཚོགས་ བྲིས་ ཏེ་ ཕུལཝ་ ད་ # བོད་ ལུ་ སྒྲོལ་མའི་ སྐུ་ འབྲི་ མི་ ལྷ་བྲིསཔ་ དེ་ གིས་ # འབྲུག་པའི་ གཡུས་ ཁ་ ལུ་ # དེ་བཟུམ་ མའི་ མཁས་པ་ # བསམ་གྱིས་མི་ཁྱབ་པ་ བཞུགས་ ནུག་ ཟེར་ # ལགཔ་ ཐལ་མོ་སྦྱར་ ཏེ་ # འབྲུག་ ལུ་ བལྟ་ སྦེ་ སྐྱབས་སུ་མཆི་ # ཟེར་ སླབ་སླབཔ་ ཨིན་ མས །

དེ་ གིས་ ཡང་ # བོད་ ཀྱི་ རྒྱལཔོ་ ཕམ་ སྟེ་ # བང་མཚོ་ རྒྱལཔོ་ རྒྱལ་ སོ་ ནུག

དེ་ལས་ གཞན་ ཡང་ # ག་ཅིའི་ སྐོར་ལས་ འབད་ རུང་ # བོད་ ཀྱི་ རྒྱལཔོ་ གིས་ # ཁོ་ ལུ་ འབད་ མ་ ཚུགསཔ་ ལས་ # རྒྱལཔོ་ དེ་ ཐུགས་ ངལ་ མ་ རངས་ པར་ # འབྲུག་ ལུ་ དམག་ རྐྱབ་ ནི་ སྦེ་ # དམག་མི་ ཁྱིད་འོངས་ སྦེ་ # དམག་ ཨུམ་གླིང་ མ་ ལྷོདཔ་ ཅིག་ཁར་ # ས་དམར་ཅན་ ཟེར་ སར་ # བང་མཚོ་ རྒྱལཔོ་ གིས་ # བོད་ ཀྱི་ ཁ་གནོན་ སྦེ་ བཞེངས་བཞག་ མིའི་ # མཆོད་རྟེན་ ཡོད་ ས་ ལས་ # བང་མཚོ་ རྒྱལ་པོའི་ ཕོ་བྲང་ མཇལཝ་ ད་ # ནམ་སོ་ཁ་ འབད་ ནི་ འདི་གིས་ # བང་མཚོ་ རྒྱལ་པོའི་ གཟིམ་ཅུང་ མཐའ་ བསྐོར་ ཏེ་ # སྐམ་བྱཱ་ དང་ མོན་བྱཱ་ # རི་ ཀླུང་ སྦེ་ བཏབ་བཏབ་ པའི་ མཚམས་ མཚམས་ ལུ་ # ཞིམ་རྩི་དཀརཔོ་ བཏབ་བཞག་ སྟེ་ # དེ་ ཚུ་ འཚོ་ རན་ ཏེ་ མོན་བྱཱ་ གི་ སྦུག་ ལས་ # མི་ གོ་ དམརཔོ་ གྱོན་ ཏེ་ # ལོངས་ སྡོད་སྡོདཔ་ བཟུམ་ # གྱངས་ཁ་ མ་ ཆོདཔ་སྦེ་ མཐོང་ ནུག

དེ་ལས་ དམག་དཔོན་ དེ་ གིས་ # ང་བཅས་ ཀྱིས་ འབྲུག་པའི་ བང་མཚོ་ རྒྱལཔོ་ ལུ་ # འབད་ ཚུགས་ ནི་ མེན་ པས །

ཕོ་བྲང་ ནང་ གི་ དམག་མི་ ཕར་བཞག་ # ཕོ་བྲང་ མཐའ་སྐོར་ ར་ ལྟེམ་ལྟེ་ གང་ སྟེ་ འདུག

འདི་ བ་ ལོག་ འགྱོཝ་ དྲག་ ཟེར་ སླབ་ སྟེ་ # བོད་ དམག་ ཚུ་ ག་ར་ # ས་དམར་ཅན་ མཆོད་རྟེན་ རྩ་བ་ ལས་ ལོག་ ཡར་ སོ་ ནུག

བོད་ དམག་ ལོག་ འགྱོ་ བའི་ ལོ་རྒྱུས་ ག་ར་ # ཕར་ གྱི་ མི་ གིས་ གོ་ ཞིནམ་ལས་ # ཧེ་མ་ # ནོར་ གཅིག་ བང་མཚོ་ རྒྱལ་པོའི་ ཐོག་ ནང་ འཛུལ་ བའི་ སྐོར་ལས་ # ཨམ་ མོ་རེངསམོ་ ཅིག་ དང་ # བང་མཚོ་ རྒྱལཔོ་ མ་ འགྲིགས་ པར་ ཡོདཔ་ ཨིན་ མས །

ཨམ་ དེ་ གིས་ བང་མཚོ་ རྒྱལཔོ་ ལུ་ # ག་ནི་ཡང་ འབད་ མ་ ཚུགས་ པར་ ལུས་ལུསཔ་ ཨིན་ རུང་ # ད་རིས་ ཀྱི་ ལོ་རྒྱུས་ འདི་ གོ་ ཞིནམ་ལས་ # ཨམ་ དེ་ གིས་ # ད་རིས་ འབདན་ # ལན་ ཅིག་ འཇལ་ བ་ ཅིན་ # དུས་ཚོད་ ཁར་ ཀྲིག་ཀྲི་ ཨིན་ མས མནོ་ སྟེ་ # བོད་ དམག་ གི་ རྟིང་བདའ་སོང་ སྦེ་ # ཁའུ་ལྟར་ལ་ ལུ་ བདའ་ཟུན་ ཆི་ ནུག

མོ་ གིས་ # ལོ་རྒྱུས་ གཞན་ ལས་ འདྲིཝ་ ད་ # དམག་དཔོན་ གྱིས་ # བང་མཚོ་ རྒྱལ་པོའི་ དམག་མིའི་ སྐོར་ལས་ སླབ་ ནུག

དེ་ལས་ ཨམ་ དེ་ གིས་ བང་མཚོ་ རྒྱལཔོ་ ལུ་ # དམག་མི་ ཕུད་རྡོག་ གཅིག་ ཡང་ མེད ། # ཁོ་ར་ དང་ ཨ་དྲུང་ # ནོར་རྫིཔ་ ཚུ་ མ་གཏོགས་ # གཞན་ ག་ཡང་ མེད །

དམག་དཔོན་ ཁྱོད་ ཀྱིས་ གཟིགས་ མི་ ཚུ་ ག་ར་ # འབྲུག་པའི་ ལོ་ཐོག་ ཞིམ་རྩི་ ཨིན་ མས # ཟེར་ བྱ་བསྐྱལ་ ཞིནམ་ལས་ # བོད་ དམག་ ལོག་སྟེ་ # བང་མཚོ་ རྒྱལ་པོའི་ ཕོ་བྲང་ ནང་ འགྱོཝ་ ད་ # རྒྱལཔོ་ བྱོག་ཡར་ སོ་ ནུག

ཁོང་ རྟིང་བདའ་སོང་ སྦེ་ # དོམ་མཁར་ ལུ་ ལྷོདཔ་ ད་ # བང་མཚོ་ རྒྱལཔོ་ བདའ་ཟུན་ ཏེ་ བཀྲོངས་ ད་ ནུག

བོད་ དམག་ གིས་ བཀྲོངས་ པའི་ ཤུལ་ལས་ # རྒྱལཔོ་ དེ་ སྦུལ་མེ་ སྦོམ་ གཅིག་ ལུ་ སྐྱེས་ ཏེ་ # བང་མཚོ་ རྒྱལ་པོའི་ ཕོ་བྲང་ ནང་ སྡོད་ དེ་ # ཕོ་བྲང་ ནང་ གི་ རྒྱུ་ཅ་ལ་ ཚུ་ # ག་ལུ་ཡང་ འབག་ མ་ སྟེར་ བར་ # བདག་ཏུ་བཟུང་ སྟེ་ ཡོད་ ཟེར་ # མི་གནགཔ་ གི་ ཁ་རྒྱུད་ སླབཔ་ ཨིན་ མས །

ཕོ་བྲང་ ཐོག་ དགུ་ མའི་ ནང་ ཡོད་ མི་ ཚུ་ ལས་ # ཐོག་ གསུམ་ ཚུན་ཚོད་ # ན་ཧིང་ གཞེས་ཧིང་ ཚུན་ཚོད་ # ནོར་རྫིཔ་ ཚུ་ འཛུལ་ ཏེ་ བཤལཝ་ ཨིན་ # ཟེར་ བའི་ ལོ་རྒྱུས་ ཡང་ སླབ་ ནི་ འདུག

ཅ་ལ་ དང་ མཆོད་རྫས་ ཚུ་ ཡང་ # ཕོ་བྲང་ གི་ སྒོ་ ཁར་ སོང་ སྦེ་ # བང་མཚོ་ རྒྱལཔོ་ ཟེར་ བོ་ སྟེ་ # ཅ་ལ་ དགོ་ མི་ ཚུ་ བརྙ་ དགོ་ པས་ # ཟེར་ སླབ་ སྦེ་ # བཟུར་སྡོད་ ཞིནམ་ལས་ # ལོག་ བལྟ་ བར་ འགྱོཝ་ ད་ # སྒོ་ ཁར་ ཀྲིག་ཀྲི་ སྦེ་ བཏོན་བཞགཔ་ ཨིན་ ཟེར་ བའི་ ལོ་རྒྱུས་ དང་ རིམ་གྲོ་ ཚར་ ཞིནམ་ལས་ # ཅ་ལ་ ལོག་ མ་ བསྐྱལ་ བ་ ཅིན་ # འཚུབ་ བཏོན་ ཏེ་ བཞག་ མི་ སྟེར་ ཟེར་ བའི་ ལོ་རྒྱུས་ སླབ་ ནི་ འདུག

ཁོ་ གི་ ཕོ་བྲང་ གི་ རྩིག་ ཤུལ་ ཚུ་ # ད་ལྟོ་ ཡང་ མ་ ཉམས་ པར་ ཡོད་ པའི་ ལོ་རྒྱུས་ དང་ # རྩིག་པའི་ རྡོ་ ལ་ལུ་ཅིག་ ན་ཧིང་ གཞེས་ཧིང་ # ཨུམ་གླིང་ སློབ་གྲྭ་ རྐྱབ་ ད་ བཏོན་ ཡི་ ཟེར་ བའི་ ལོ་རྒྱུས་ འདུག་ གོ ། ། །

སྣུམ་འཁོར་ གྱི་ # གནས་སྟངས་ བརྟག་དཔྱད་ སྒེར་སྡེ་ ལུ་ སྤྲོད་ ནི །

༉ སྤྱི་ལོ་ NUM ལས་ འབྲུག་གཞུང་ གིས་ ལོ་ལྟར་བཞིན་དུ་ འོང་འབབ་ དངུལ་ཀྲམ་ ས་ཡ་ NUM ལྷགཔ་ཅིག་ སྒེར་ མི་ དག་པ་ཅིག་ ལུ་ ཤོར་ ནི་ ཨིནམ་ ད་ དེ་ ཡང་

ལམ་འགྲུལ་ཉེན་སྲུང་དང་སྐྱེལ་འདྲེན་དབང་འཛིན་ གྱིས་ རྒྱལ་ཁབ་ ནང་འཁོད་ ལུ་ སྣུམ་འཁོར་ གྱི་ གནས་སྟངས་ བརྟག་དཔྱད་ འབད་ ནི་ ཚུ་ སྒེར་སྡེ་ ལུ་ སྤྲོད་ ནི་ ཨིན་ པས །

ད་ ཚུན་ གྱི་ བར་ ན་ # སྣུམ་འཁོར་ གྱི་ གནས་སྟངས་ བརྟག་ཞིབ་ ཚུ་ ལམ་འགྲུལ་ཉེན་སྲུང་དང་སྐྱེལ་འདྲེན་དབང་འཛིན་ གྱིས་ འབད་ དེ་ # སྣུམ་འཁོར་ གྱི་ ཇོ་བདག་ ཚུ་ ལས་ # བརྟག་ཞིབ་ ཀྱི་ འཐུས་ ཚུ་ # བསྡུ་ལེན་ ཐོག་ # གཞུང་ གི་ འོང་འབབ་ རྩིས་ཁྲ་ ནང་ # བཙུགསཔ་ ཨིན་རུང་ # ད་རེས་ནངས་པ་ # སྣུམ་འཁོར་ གྱི་ # གྱངས་ཁ་ རྣམ་རྟོག་ལང་སི་སི་ སྦེ་ ཡར་འཕར་ འགྱོཝ་ མ་ཚད་ དེ་ དང་ བསྟུན་ པའི་ ལཱ་ བཙར་ མ་ ཚུགསཔ་ སྦེ་ འཐོན་ ནི་ འདི་གིས་ # སྟབས་མ་བདེཝ་ ལེ་ཤ་ ཐོནམ་ མས་ ཟེར་ དབང་འཛིན་ གྱི་ མདོ་ཆེན་ བཀྲིས་ནོར་བུ་ གིས་ བཤདཔ་ ཨིན་ པས །

ང་བཅས་ ཀྱིས་ # བརྟག་དཔྱད་ འབད་ ནིའི་ ལཱ་ ཚུ་ # སྒེར་སྡེ་ ལུ་ སྤྲོད་ ནི་ སྦེ་ # གྲོས་ཐག་ གཅད་ མི་ དེ་ ཡང་

དབང་འཛིན་ གྱི་ ལས་བྱེདཔ་ ཚུ་ ལུ་ འབྱུང་ མི་ # ལཱ་ གི་ ཨུ་ཚུགས་ དང་ རྩིས་ཞིབ་ དང་ འབྲེལ་ བའི་ རྩོད་རྙོག་ ཚུ་ མར་ཕབ་ འབད་ ཐབས་ ལུ་ ཨིན་ ཟེར་ མདོ་ཆེན་ གྱིས་ བཤད་ པའི་ ཁར་ # ད་ལས་ཕར་ # ང་བཅས་ ཀྱིས་ ལོ་ལྟར་ སྣུམ་འཁོར་ གྱི་ ཡིག་ཆ་ བསྐྱར་གསོ་ དང་ སྣུམ་འཁོར་ གཏང་ ནིའི་ ཆོག་ཐམ་ དང་ སྣུམ་འཁོར་ ཐོ་བཀོད་ གསརཔ་ ཚུ་ གི་ འཐུས་ ཚུ་ རྐྱངམ་གཅིག་ བསྡུ་ལེན་ འབད་ ནི་ ཟེར་ བཤདཔ་ ཨིན་ པས །

ཐིམ་ཕུག་ ལུང་ཕྱོགས་ཡིག་ཚང་ གིས་ སྤྱི་ལོ་ NUM # ལས་ སྤྱི་ལོ་ NUM # ཟླཝ་ NUM # པའི་ ཚེས་ NUM # ཚུན་ཚོད་ ཐིམ་ཕུག་ དང་ སྤ་རོ ། # ཧཱ ། # སྤུ་ན་ཁ ། # དབང་འདུས་ཕོ་བྲང་ ལུང་ཕྱོགས་ ཚུ་ ལས་ # སྣུམ་འཁོར་ གྱི་ གནས་སྟངས་ བརྟག་དཔྱད་ ཀྱི་ འཐུས་ དངུལ་ཀྲམ་ ས་ཡ་ NUM ལྷགཔ་ཅིག་ # བསྡུ་ལེན་ འབད་ ཡོདཔ་ ཨིན་ པས །

སྣུམ་འཁོར་ གནས་སྟངས་ བརྟག་དཔྱད་ ཀྱི་ འཐུས་ དེ་ ཡང་

# སྣུམ་འཁོར་ ཆེ་བ་ རེ་ ལུ་ དངུལ་ཀྲམ་ NUM རེ་ དང་ འབྲིང་མ་ རེ་ ལུ་ དངུལ་ཀྲམ་ NUM # རེ་ # དེ་ལས་ # སྣུམ་འཁོར་ ཆུང་བ་ རེ་ ལུ་ དངུལ་ཀྲམ་ NUM # རེ་ དང་ གླ་འཁོར་ ཚུ་ ལུ་ # དངུལ་ཀྲམ་ NUM རེ་ བསྡུ་ལེན་ འབདཝ་ ཨིན་ པས །

སྤྱི་ལོ་ NUM # ལུ་ ལམ་འགྲུལ་ཉེན་སྲུང་དང་སྐྱེལ་འདྲེན་དབང་འཛིན་ གྱིས་ རྒྱལ་ཁབ་ ནང་འཁོད་ ལུ་ སྣུམ་འཁོར་ གྱི་ ཡིག་ཆ་ བསྐྱར་གསོ་ དང་ གནས་སྟངས་ བརྟག་དཔྱད་ # དེད་གཡོག་ པའི་ ཆོག་ཐམ་ དང་ སྣུམ་འཁོར་ གསརཔ་ ཐོ་བཀོད་ ཀྱི་ འཐུས་ ཚུ་ བསྡོམས་ ཏེ་ # དངུལ་ཀྲམ་ ས་ཡ་ NUM # ལྷགཔ་ཅིག་ བསྡུ་ལེན་ འབད་ ཡོདཔ་ ད་ ཐིམ་ཕུག་ ལུང་ཕྱོགས་ཡིག་ཚང་ རྐྱངམ་གཅིག་ གིས་ ར་ # སྤྱི་ལོ་ NUM # ཟླཝ་ NUM # པའི་ ཚེས་ NUM # ལས་ སྤྱི་ཟླ་ NUM # པའི་ ཚེས་ NUM # ཚུན་ སྣུམ་འཁོར་ ཚུ་ ལས་ # འོང་འབབ་ དངུལ་ཀྲམ་ ས་ཡ་ NUM # བསྡུ་ལེན་ འབད་ ནུག །

རྩིས་ཐོ་ དང་ འཁྲིལཝ་ ད་ སྤྱི་ལོ་ NUM # ཟླཝ་ NUM # པའི་ ཚེས་ NUM # ཚུན་ཚོད་ འབྲུག་ རྒྱལ་ཁབ་ ནང་ སྣུམ་འཁོར་ ཡོངས་བསྡོམས་ NUM # ཡོད་ མིའི་ ནང་ ལས་ NUM # ཐིམ་ཕུག་ གི་ ལུང་ཕྱོགས་ ནང་ ཡོདཔ་ ད་ # ཕུན་ཚོགས་གླིང་ ལུ་ སྣུམ་འཁོར་ NUM # དང་ བསམ་གྲུབ་ལྗོངས་མཁར་ ལུང་ཕྱོགས་ ནང་ NUM # དགེ་ལེགས་ཕུག་ ལུང་ཕྱོགས་ ནང་ སྣུམ་འཁོར་ NUM # ཡོདཔ་ ཨིན་ པས །

སྤྱི་ལོ་ NUM # ལུ་ ལམ་འགྲུལ་ཉེན་སྲུང་དང་སྐྱེལ་འདྲེན་དབང་འཛིན་ གྱིས་ སྣུམ་འཁོར་ གྱི་ དུ་པ་ བརྟག་དཔྱད་ འབད་ ནི་ འདི་ སྒེར་སྡེ་ གཉིས་ ལུ་ སྤྲོད་ ཞིནམ་ལས་ ཚུར་ གཞུང་ གི་ འོང་འབབ་ ལོ་ལྟར་བཞིན་དུ་ དངུལ་ཀྲམ་ ས་ཡ་ NUM # དེ་ རེ་ འབྱང་ དོ་ ཡོད་ པའི་ གནས་ཚུལ །

སློབ་དཔོན་ གདམ་འཐུ་ འབད་ མི་ ཚུ་ ལུ་ ནང་འཁོད་ བརྟག་ཞིབ །

༉ འཕྲལ་ཁམས་ཅིག་ ལས་ # གནམ་དགུན་ གྱི་ གོ་བསྡུར་ཞལ་འཛོམས་ དང་ ཆོས་རྒྱུགས་ ཀྱི་ ལྟ་རྟོག་ འབད་ ནིའི་ དོན་ལུ་ སློབ་དཔོན་ གདམ་འཐུ་ འབད་ མི་ ལུ་ ཤེས་རིག་ལྷན་ཁག་ གིས་ བརྟག་ཞིབ་ འབད་ ནི་ འགོ་བཙུགས་ ཏེ་ ཡོད་ ཟེར་ ད་ལྟོ་ # དགེ་ལེགས་ཕུག་ ལུ་ འཚོགས་ པའི་ བསྒང་ ཡོད་ མི་ ལོ་ལྟར་ ཤེས་རིག་ ཞལ་འཛོམས་ ནང་ ཤེས་རིག་ དྲུང་ཆེན་ སངས་རྒྱས་བཟངམོ་ གིས་ བཤད་ ཅི །

གནམ་དགུན་ གྱི་ གོ་བསྡུར་ཞལ་འཛོམས་ དང་ གྲོས་བསྡུར་ཞལ་འཛོམས་ ཚུ་ ནང་ བཅའ་མར་གཏོགས་ ནི་ དང་ ཆོས་རྒྱུགས་ ཀྱི་ ལྟ་ལྟོག་པ་ སྦེ་ གདམ་ཁ་ རྐྱབ་ པའི་ སྐབས་ # རྣམ་དག་ དང་ # དྲང་བདེན་ མེད་ པའི་ ཁར་ # ཕྱོགས་རིས་ ཕྱེ་ བའི་ # གནད་དོན་ སྐོར་ལས་ # ལོ་ལྟར་ གྱི་ ཤེས་རིག་ ཞལ་འཛོམས་ ནང་ # ལོ་ རིང་ཆད་ ར་ # ལོ་རྒྱུས་ ཐོནམ་ མས་ ཟེར་ # དྲུང་ཆེན་ གྱིས་ བཤད་ ཅི །

ཧེ་མ་ འབད་བ་ཅིན་ # ལྷན་ཁག་ གིས་ # གདམ་ཁ་ རྐྱབ་ སྲོལ་ ཡོད་ མི་ དེ་ # དབང་ཚད་ཕྱིར་སྤེལ་ ཐོག་ # རྫོང་ཁག་ཤེས་རིག་འགོ་དཔོན་ ཚུ་ ལུ་ # རྩིས་ སྤྲོད་ པའི་ ཤུལ་ལུ་ # སློབ་དཔོན་ ཆ་མཉམ་ ལུ་ # གོ་སྐབས་ འདྲ་མཉམ་ བྱིན་ ཐབས་ ལུ་ # གདམ་ཁ ་རྐྱབ་ ནི་ གི་ འགན་ཁུར་ དེ་ # སློབ་གྲྭའི་ དབུ་འཛིན་ ཚུ་ ལུ་ # རྩིས་ སྤྲོད་ ཡོདཔ་ ཨིན་ པས །

དེ་འབདཝ་ད་ # སློབ་དཔོན་ ཚུ་ གིས་ མཐུན་འགྱུར་ དང་ # ཉེ་རིང་ ཕྱེ་ བའི་ སྐོར་ལས་ # ཚུལ་མཐུན་ དང་ # ཚུལ་མཐུན་ མེད་ པའི་ ཐོག་ ལས་ # ཉོག་བཤད་ བཀོདཔ་ ཨིན་རུང་ # དེ་ གི་ འགན་འཁྲི་ ག་གིས་ཡང་ # འབག་ མི་ བཏུབ་ པས་ ཟེར་ # ཤེས་རིག་ དྲུང་ཆེན་ གྱིས་ ཞལ་འཛོམས་ ནང་ # བཅའ་མར་གཏོགས་ མི་ ཚུ་ ལུ་ # དྲན་གསོ་ སྦེ་ བཤད་ ཅི །

ཕྱོགས་རིས་ དང་ # མཐུན་འགྱུར་ འབད་ བའི་ རྩོད་དོན་ ཚུ་ # དོགས་སེལ་ འབད་ ནི་ དང་ # གདམ་ཁ་ རྐྱབ་ མི་ ཚུ་ དྭངས་གསལ་ བཟོ་ ཐབས་ ལུ་ དམིགས་ ཏེ་ ཤེས་རིག་ལྷན་ཁག་ གིས་ ཆུ་ཁ་ རྫོང་ཁག་ ལས་ ནང་འཁོད་ བརྟག་ཞིབ་ འབད་ ནི་ འགོ་བཙུགས་ ཏེ་ ཡོད་ ཟེར་ བཤདཔ་ ཨིན་ པས །

འབྲུག་ གི་ ཤེས་རིག་ བརྟག་དཔྱད་ ཚོགས་སྡེའི་ དྲུང་ཆེན་ ཌོག་ཊར་ ཕུརཔ་རིན་ཆེན་ གྱིས་ སླབ་ མིའི་ ནང་ སྤྱིར་བཏང་ལུ་ སློཔ་དཔོན་ ཚུ་ གིས་ གཙོ་བོ་ར་ ཉིན་འཐུས་ དང་ འགྲུལ་འཐུས་ ལ་སོགས་པའི་ ལྷན་ཐབས་ འབབ་ཁུངས་ བཟོ་ ནིའི་ དོན་ལུ་ གོ་བསྡུར་ཞར་འཛོམས་ ཚུ་ ནང་ བཅའ་མར་གཏོགས་ ནིའི་ དོན་ལུ་ གདམ་ཁ་ རྐྱབ་ དོ་ ཡོདཔ་ ལས་ # སློབ་དཔོན་ དག་པ་ཅིག་ གིས་ རྐྱངམ་གཅིག་ ཤེས་ཡོན་ རྒྱ་སྐྱེད་ གཏང་ ནི་ གི་ སྤྲོ་བ་ བསྐྱེདཔ་ མས་ ཟེར་ ཨིན་ པས །

ཁོ་ གིས་ འབད་བ་ཅིན་ # གདམ་འཐུ་ འབད་ བའི་ སྐབས་ བརྒྱ་ཆ་ NUM # དེ་ཅིག་ བཅའ་མར་ གཏོགས་ མི་ གསརཔ་ དང་ ཉམས་མྱོང་ ཡོད་ མི་ བརྒྱ་ཆ་ NUM # གདམ་འཐུ་ འབད་ དགོ་ ཟེར་ ཨིན་ པས །

གོ་བསྡུར་ཞལ་འཛོམས་ ཚུ་ ནང་ # ཉམས་མྱོང་ ཡོད་ མི་ དང་ མེད་ མི་ གཉིས་ ཆ་ ར་ བཅའ་མར་ གཏོགས་ དགོཔ་ དེ་ # གལ་ཆེ་ ནི་ ཨིན་རུང་ # སློབ་དཔོན་ ནང་ འཛུལ་ ཏེ་ ལོ་ངོ་ NUM # མ་ ལང་ མི་ ཚུ་ # གདམ་འཐུ་ མི་ འབད་ ཟེར་ # ཌོག་ཊར་ ཕུརཔ་རིན་ཆེན་ གྱིས་ བཤད་ པའི་ ཁར་ # གོ་བསྡུར་ཞལ་འཛོམས་ ནང་ སྡོད་ཁྲི་ ཚད་ཅིག་ ལས་ བརྒལ་ མེདཔ་ ལས་ སློབ་དཔོན་ ཆ་མཉམ་ ངལ་རངས་ སྦེ་ བཞག་ མི་ ཚུགས་ ནི་ ཟེར་ བཤདཔ་ ཨིན་ པས །

འདི་འབདཝ་ལས་ # བཅའ་མར་ གཏོགས་ མི་ ཚུ་ གདམ་འཐུ་ འབད་ བའི་ སྐབས་ སློབ་གྲྭའི་ དབུ་འཛིན་ དང་ རྫོང་ཁག་ཤེས་རིག་འགོ་དཔོན་ ཚུ་ གིས་ ཆགས་སྡང་ ཕྱོགས་རིས་ ཕྱེ་ མིའི་ སྐོར་ལས་ # ཉོག་བཤད་ བཀོདཔ་ མས་ ཟེར་ ཁོ་ གིས་ བཤདཔ་ ཨིན་ པས །

སློབ་དཔོན་ ལ་ལུ་ཅིག་ གིས་ སླབ་ མིའི་ ནང་ # རྫོང་ཁག་ཤེས་རིག་འགོ་དཔོན་ དང་ སློབ་གྲྭའི་ དབུ་འཛིན་ ཚུ་ གིས་ འཕྲལ་འཕྲལ་ འབད་ ར་ ཧེ་མ་ བཅའ་མར་ གཏོགས་ ཚར་ མི་ # སློབ་དཔོན་ ཚུ་ ར་ གདམ་འཐུ་ འབད་ དེ་ # གཏང་ ནི་ གི་ རྩིས་རྐྱབ་ མས་ ཟེར་ ཨིནམ་ ད་ # ང་བཅས་ ལུ་ མཐོང་གསལ་ འབྱུང་ མི་ དང་ འཁྲིལཝ་ ད་ # ཧེ་མ་ # གོ་སྐབས་ འཐོབ་ མི་ སློབ་དཔོན་ ཚུ་ ར་ # ལོག་ གཏང་ དོ་ ཡོདཔ་ ཨིན་རུང་ # ཚར་ གཅིག་ ཡང་ གོ་སྐབས་ མ་ འཐོབ་ མི་ སློབ་དཔོན་ ཚུ་ མ་པ་ལས་ # གདམ་འཐུ་ འབད་ ནི་ མིན་འདུག་ ཟེར་ སྐྱེས་ལོ་ NUM # ལང་ མི་ སློབ་དཔོན་ ཅིག་ གིས་ བཤདཔ་ ཨིན་ པས །

ད་རིས་ # འགོ་འདྲེན་ འཐབ་ པའི་ བསྒང་ ཡོད་ མི་ # ལོ་ལྟར་ གྱི་ ཤེས་རིག་ ཞལ་འཛོམས་ ནང་ ཧཱ་ # ཨྱོན་རྡོ་རྗེ་འབྲིང་རིམ་སློབ་གྲྭ་གོང་མ་ གཞི་བཙུགས་ འབད་ དེ་ ལོ་ NUM # འཁོར་ བའི་ # དུས་སྟོན་ དང་ འབྲེལ་ # སྤྱི་ལོ་ NUM # ཟླཝ་ NUM # པའི་ ནང་ ཤེས་རིག་ ལོ་བརྒྱ་འཁོར་ གྱི་ དུས་སྟོན་ བརྩི་སྲུང་ འབད་ ནི་ སྦེ་ # གྲོས་ཐག་ བཅད་ ཡོད་ པའི་ གནས་ཚུལ །

མི་མང་ ལས་ དྲང་ཁྲིམས་ལྷན་སྡེ་ ལུ་ བློ་གཏད་ ཡིད་ཆེས་ ཡོདཔ་ ཨིན་ན །

༉ # བདུན་ཕྲག་ ཧེ་མའི་ ནང་ འབྲུག་རྒྱང་བསྒྲགས་ལས་འཛིན་ གྱིས་ འབྲུག་ གི་ དྲང་ཁྲིམས་ལྷན་སྡེ་ ལུ་ # མི་མང་ ལས་ བློ་གཏད་ ཡིད་ཆེས་ ག་དེ་སྦེ་ ར་ ཡོདཔ་ ཨིན་ནའི་ སྐོར་ བསམ་བཤད་གྲོས་བསྡུར་ ལས་རིམ་ ཅིག་ # དངོས་མཐོང་ སྦེ་ # འགོ་འདྲེན་ འཐབ་ པའི་ ཤུལ་ལས་ བསམ་ལན་ འདྲ་མ་འདྲཝ་ ལེ་ཤ་ བཤད་ ནི་ འགོ་བཙུགས་ ཡོདཔ་ མ་ཚད་ ལ་ལུ་ཅིག་ གིས་ ཁྲིམས་སྡེ་ ལུ་ སྐྱོན་བརྗོད་ ཡང་ ཞུཝ་ ཨིན་ མས །

མ་གཞི་ # རྒྱང་མཐོང་ གི་ བསམ་བཤད་གྲོས་བསྡུར་ ལས་རིམ་ ནང་ # མགྲོན་བརྡ་ འབད་ མི་ མང་ཤོས་ ར་ # དྲང་ཁྲིམས་ མ་ ཐོབ་ པར་ # ན་འཐན་ དབུགས་འགམ་འབྱུང་ མི་ ཚུ་ ཨིན་རུང་ # རྩ་ཁྲིམས་ཆེན་མོ་ གིས་ བསམ་བཤད་ འབད་ ནིའི་ # ཐོབ་དབང་ གནང་ མི་ ལུ་ བརྟེན་ མི་མང་ གི་ གྲོས་གནས་ ནང་ འདི་བཟུམ་ མའི་ ལོ་རྒྱུས་ ཚུ་ འབྱུང་ སྲིད་ ནི་ ཨིནམ་ལས་ གཙུག་སྡེ་ ལུ་ སྐྱོན་བརྗོད་ དང་ འཕྱར་ཁ་ ཞུ་ མི་ ཚུ་ # ཁྲིམས་སྡེའི་ ནང་ ཕྱག་ལཱ་ གནང་ མི་ ཚུ་ གིས་ རྣམ་རྟོག་ ལང་ དགོཔ་ དང་ # ཐུགས་ ཕམ་ དགོཔ་ ག་ནི་ཡང་ མེདཔ་ ལས་ གཙུག་སྡེ་ ལེགས་བཅོས་ ལུ་ ཕན་ པའི་ བསམ་ལན་ ཨིནམ་ སྦེ་ ངོས་ལེན་ གནང་ དགོ །

བརྡ་བརྒྱུད་ ཀྱི་ འགན་ཁུར་ ངོ་མ་ ར་ མི་མང་ ལུ་ བརྡ་དོན་ སྤྲོད་ ནི་ དང་ # བྱ་སྟབས་མ་བདེཝ་ རེ་ ཡོད་ པ་ ཅིན་ # ཁེ་གྱོང་ ཡོད་ མི་ # རྩ་ཕན་ གཉིས་ ཆ་ རའི་ # བསམ་འཆར་ ཚུ་ སྦ་གསང་མེད་པར་ སླབ་ བཅུག་ སྟེ་ # དོགས་སེལ་ འབད་ ནི་ འཛོལ་བ་ དང་ ནོར་འཁྲུལ་ ཡོད་ མི་ ཚུ་ གསལ་སྟོན་ འབད་ ནི་ ཚུ་ ཨིནམ་ལས་ འདི་བཟུམ་ མའི་ ལས་རིམ་ འགོ་འདྲེན་ འཐབ་ མི་ ལུ་ དོགས་ཟོན་ བསྐྱེད་ དགོཔ་ དང་ ཡང་ཅིན་ # འདྲི་དཔྱད་ འབད་ དགོ་ པའི་ འོས་ཁུངས་ ཅིག་ མི་ མཐོང་ པས །

འདི་འབདཝ་ད་ # ཁྲིམས་འདུན་ ཚུ་ གིས་ ཉེས་འཛུགས་ ཆ་འདྲཝ་ སྦེ་ ཡོད་ མི་ # རྩོད་དོན་ ཚུ་ ནང་ # ཉེས་ཁྲིམས་ ཀྱི་ འཁྲུན་ཆོད་ མ་ འདྲཝ་ རེ་ གནངམ་ ད་ # ཁྲིམས་སྡེའི་ དབུ་འཕང་ ལུ་ ཐོ་ཕོག་ དོ་ བཟུམ་ དང་ # མི་མང་ གི་ ཁ་ཐུག་ ལས་ དྲི་བཀོད་ འབད་ ནི་ གི་ གཞི་གནད་ ཅིག་ ལུ་ ཡང་ འགྱུརཝ་ ཨིན་ མས ། དེ་ཡང་ དཔྱེ་འབད་བ་ཅིན་ # བདུན་ཕྲག་ ཧེ་མའི་ ནང་ ཐིམ་ཕུག་ རྫོང་ཁག་ གི་ ཁྲིམས་འདུན་ གྱིས གསོ་བའི་ལྷན་ཁག་ གི་ འབྲེལ་འཛིན་འགོ་དཔོན་ NUM # ལུ་ དངུལ་ཀྲམ་ ས་ཡ་ NUM # དེ་ཅིག་ ལོག་སྤྱོད ་འབད་ བའི་ བཙོན་ཁྲིམས་ ལོ་ངོ་ NUM བཀལ་ ཡོད་ རུང་ སྤྱི་ཟླ་ NUM # པའི་ ཚེས་ NUM # ལུ་ མངོན་མཐོ་ཁྲིམས་འདུན་ གྱིས་ རྒྱལ་ཁབ་ ནང་ ས་གཏེར་ དང་ འབྲེལ་ བའི་ ངན་ལྷད་ ཀྱི་ ལཱ་བྱ་ སྦོམ་ཤོས་ ཅིག་ ཨིན་ མི་ # རྩོད་ཟླ་ NUM # ཀྱིས་ དངུལ་ཀྲམ་ ས་ཡ་ NUM # དང་ NUM # ལྷགཔ་རེ་ # སྒེར་སྤྱོད་ འབད་ ཡོད་ རུང་ # བཙོན་ཁྲིམས་ ལོ་ངོ་ NUM # ལྷགཔ་ཅིག་ ལས་ བརྒལ་ # མ་ ཕོག་ མི་ དེ་ ལུ་ བལྟ་ བ་ ཅིན་ # རྒྱལ་ཁབ་ གཅིག་ ནང་ # ཁྲིམས་ལུགས་ གཉིས་ ཡོདཔ་ བཟུམ་ མཐོངམ་ མ་ཚད་ འཁྲུན་ཆོད་ ཚུ་ ཡང་ # རྣམ་དག་ ཅིག་ མིན་པས །

དེ་ བཟུམ་ མའི་ # འཁྲུན་ཆོད་ གནངམ་ ད་ # གཙུག་སྡེ་ ལུ་ བློ་གཏད་ བསྐྱེད་ མ་ ཚུགསཔ་ # འགྱོ་ དོ་ ཡོདཔ་ ཨིན་རུང་ # ད་རེས་ནངས་པ་ # དྲང་ཁྲིམས་ལྷན་སྡེའི་ ནང་ གཙུག་ལག་ ཤེས་ཚད་ ལྡན་ པའི་ ཁར་ # འཛམ་གླིང་ རྒྱལ་སྤྱིའི་ ཁྲིམས་དོན་ གྱི་ ཤེས་ཡོན་ སྦྱང་ མི་ # དྲང་དཔོན་ ན་གཞོན་ དང་ ཁྲིམས་རྩོདཔ་ ལེ་ཤ་ ཡོདཔ་ ལས་ # གཙུག་སྡེ་ ལེགས་བཅོས་ དང་ མི་མང་ ལས་ # བློ་གཏད་ཚུགསཔ་ བཟོ་ ནི་ གི་ # གོ་སྐབས་ སྦོམ་ ཡོད །

འདི་འབདཝ་ལས་ # མི་མང་ གི་ # བསམ་ལན་ ཚུ་ སྐྱོན་བརྗོད་ མིན་ པར་ # གཙུག་སྡེའི་ མིང་གནས་ ཡར་སྤེལ་ དང་ # ལེགས་བཅོས་ ཀྱི་ དོན་ལུ་ ཨིནམ་ སྦེ་ # བརྩི་འཇོག་ གནང་ དགོཔ་ བཞིན་དུ་ འདི་ དང་ གཅིག་ཁར་ ཁྲིམས་འདུན་ གོང་ འོག་ ཚུ་ གི་ བར་ ན་ # ངར་འཛིན་ གྱི་ ཁྱད་ པར་ ལུ་ བརྟེན་ # ཁྲིམས་ ཀྱི་ རིང་ལུགས་ དང་ # དྲང་ཁྲིམས་ སྨིན་ ནི་ ལུ་ # ཐོ་ཕོག་ བཅུག་ ནི་ མི་ འོང་ ཟེར་ ཞུ་ ནི་ ཨིན །

ས་རྐོ་འཕྲུལ་ཆས་ གཏང་ མི་ NUM # ལུ་ རྒྱལ་ཡོངས་ གནས་ཚད་ ཀྱི་ ངོས་འཛིན་ ལག་ཁྱེར །

༉ སྤྱི་ཟླ་ NUMཔའི་ ཚེས་ NUM # ལུ་ རྒྱལ་ས་ ལུ་ སྦེ་ ལས་གཡོག་ལྷན་ཁག་ འོག་ གི་ # ལཱ་འགན་གནས་ཚད་ལས་ཁུངས་ ཀྱིས་ བུམ་ཐང་ སོ་ནམ་འཕྲུལ་ཆས་ལྟེ་བ་ ལས་ ལོ་ངོ་ NUM གི་ སྦྱོང་བརྡར་ མཇུག་བསྡུ་ མི་ ས་རྐོ་འཕྲུལ་ཆས་ གྱི་ ལག་ལེན་པ་ NUM ལུ་ # རྒྱལ་ཡོངས་ གནས་ཚད་ ཀྱི་ ངོས་འཛིན་ ལག་ཁྱེར་ ཚུ་ བྱིན་ ཡི །

ལཱ་འགན་གནས་ཚད་ལས་ཁུངས་ ཀྱི་ མདོ་ཆེན་ སངས་རྒྱས་རྡོ་རྗེ་ གིས་ འབད་བ་ཅིན་ # རྒྱལ་ཁབ་ ནང་ ཡོད་ པའི་ # ལག་ཤེས་སྦྱོང་བརྡར་སྤེལ་ཁང་ ཚུ་ ལུ་ ངོས་འཛིན་ འབད་ དེ་ # རྒྱལ་ཡོངས་ ལག་ཁྱེར་ བྱིན་ ནིའི་ # ལམ་ལུགས་ བཟོ་ མི་ དེ་ ལེགས་ཤོམ་ ཅིག་ ཨིན་ མི་ དེ་ ཡང་

# ལམ་ལུགས་ དེ་ ལུ་ བརྟེན་ # ལས་བྱེདཔ་ ཚུ་ གིས་ སེམས་ཤུགས་ བསྐྱེད་ དེ་ # ལཱ་ འབད་ ནི་ ལུ་ དམིགས་ ཏེ་ ཨིན་ པས །

ལས་ཁུངས་ ཀྱིས་ རྒྱལ་ཡོངས་ ལཱ་གཡོག་ ལྕོགས་གྲུབ་ གནས་ཚད་ ཀྱི་ ལག་ཁྱེར་ བྱིན་ ནི་ དེ་ # ན་ཧིང་ ལས་ འགོ་བཙུགས་ ཡོདཔ་ ད་ # ད་རེས་ ཀྱི་ མི་གྲངས་ NUM # འབད་ མི་ ཚུ་ # རྒྱལ་ཡོངས་ ལཱ་གཡོག་ ལྕོགས་གྲུབ་ གནས་ཚད་ ཀྱི་ དབྱེ་ཞིབ་ ལུ་ གཞི་བཞག་ ཐོག་ ལས་ བཙག་འཐུ་ འབད་ ཡོདཔ་ ཨིན་ པས །

བཙག་འཐུ་ དེ་ ཡང་

# འཕྲུལ་ཆས་ ཚུ་ # ལག་ལེན་ དངོས་བསྟར་ ཐོག་ ལས་ དང་ # དྲི་བཀོད་ ཀྱི་ ཆོས་རྒྱུགས་ ལེན་ ཐོག་ ལས་ འབད་ ཡི་ ཟེར་ # འགོ་དཔོན་ ཚུ་ གིས་ # སླབཔ་ ཨིན་ པས །

ལས་གཡོག་བློན་པོ་ རྡོ་རྗེ་དབང་འདུས་ ཀྱིས་ བཤད་ མིའི་ ནང་ # རྒྱལ་ཡོངས་ ངོས་འཛིན་ ལག་ཁྱེར་ བྱིན་ མི་ དེ་ གིས་ ལས་བྱེདཔ་ ཚུ་ # རང་མགོ་རང་འདྲོང་ བཟོ་ ནི་ དང་ # ལཱ་གཡོག་ གི་ གོ་སྐབས་ ལེགས་ཤོམ་ བཟོ་ ནི ། དེ་ལས་ # ཐོབ་ལམ་ ཚུ་ # ཡར་དྲག་ གཏང་ ནི་ ཨིནམ་ མ་ཚད་ # ད་ལས་ཕར་ ཡང་ དད་དམ་ ལྷད་མེད་ ཐོག་ ལས་ # གཞུང་ ལུ་ ཕྱག་ ཞུ་ ཚུགས་ ཟེར་ ཨིན་ པས །

སྐྱེས་ལོ་ NUM # ལང་ མི་ ཨམ་བཱར་སིང་གུ་རུང་ གིས་ ཤེས་ཡོན་ ལྷབ་སྦྱང་ མ་ འབད་ རུང་ # ཆུང་ཀུའི་ བསྒང་ ལས་ ར་ # ས་རྐོ་འཕྲུལ་ཆས་ ཀྱི་ དེད་གཡོག་པའི་ ལས་རོགསཔ་ སྦེ་ # སྡོད་ པའི་ སྐབས་ ལུ་ ལྷབ་སྦྱང་ འབད་ ཡོདཔ་ ད་ # ད་རེས་ དེ་ བཟུམ་ མའི་ ལག་ཁྱེར་ ཐོབ་ ཚུགས་ ནི་ དེ་གིས་ སྐལ་བ་ བཟང་ ཡི་ ཟེར་ ཨིན་ པས །

རྒྱལ་ཡོངས་ ངོས་འཛིན་ ལག་ཁྱེར་ ཚུ་ # ལས་གཡོག་བློན་པོ་ རྡོ་རྗེ་དབང་འདུས་ ཀྱིས་ གནང་ ཡོདཔ་ ཨིན་ པའི་ གནས་ཚུལ །

རྫོང་ཁག་ ཚུ་ གིས་ སློབ་གྲྭ་ཆུང་བའི་ དབུ་འཛིན་ ཚུ་ # གནས་སོར་ གཏང་ ནི །

༉ # དུས་ཅིའི་ སློབ་གྲྭའི་ སློབ་ཡུན་ འགོ་བཙུགསཔ་ ད་ # མི་སྡེ་སློབ་གྲྭ་ཆུང་བ་ དང་ སློབ་གྲྭ་ ཆུང་བའི་ དབུ་འཛིན་ ཚུ་ # གནས་སོར་ གཏང་ ནི་ དེ་ # རྫོང་ཁག་ ཚུ་ ལུ་ # དབང་ཚད་ཕྱིར་སྤེལ་ འབད་ ནི་ ཨིན་ པས །

དེ་ཡང་ # ད་ལྟོ་ དགེ་ལེགས་ཕུག་ ལུ་ # འཚོགས་ པའི་ བསྒང་ ཡོད་ མི་ # ལོ་ལྟར་ གྱི་ ཤེས་རིག་ ཞལ་འཛོམས་ ནང་ གཞུང་ གི་ དབང་ཆ་ཕྱིར་སྤེལ་ གྱི་ སྲིད་བྱུས་ དང་ འཁྲིལ་ # གྲོས་ཐག་ བཅད་ ཡོདཔ་ ཨིན་ པས །

ཤེས་རིག་ལྷན་ཁག་ གི་ མི་སྟོབས་གོང་འཕེལ་གཙོ་འཛིན་ # བསོད་ནམས་དབང་རྒྱལ་ གྱིས་ སླབ་ མིའི་ ནང་ དེ་སྦེ་ # དབང་ཚད་ཕྱིར་སྤེལ་ གྱི་ སྲིད་བྱུས་ ལག་ལེན་ འཐབ་ མི་ དེ་ ཡང་

# སློབ་གྲྭའི་ དབུ་འཛིན་ ཚུ་ དང་ # རྫོང་ཁག་ཤེས་རིག་འགོ་དཔོན་ ཚུ་ གི་ བར་ ན་ # ཁྱད་རིག་ གི་ མཐུན་འབྲེལ་ རྩ་བརྟན་ བཟོ་ ཐབས་ ལུ་ ཨིནམ་ མ་ཚད་ # རྫོང་ཁག་ ཚུ་ ལུ་ བརྡ་དོན་ ཆེ་བའི་ གྲོས་ཆོད་ བཏོན་ ནི་ ལུ་ # ལྷན་ཐབས་ དང་ རྒྱབ་སྐྱོར་ འབད་ ཐབས་ ལུ་ ཨིན་ པས །

དེ་འབདཝ་ད་ # གནས་སོར་ དེ་ ག་ར་ གིས་ འབྲེལ་གཏོགས་ འབད་ ཆོག་ པའི་ དོ་འགྲན་ ཐོག་ ལུ་ # གདམ་ཁ་ རྐྱབ་ ནི་ ཨིནམ་ མ་ཚད་ # རྫོང་ཁག་ གིས་ དབུ་འཛིན་ ཚུ་ གི་ ཁྱད་རིག་ ལཱ་འབྲས་ ཀྱི་ གནས་ཐོ་ དང་ འཁྲིལ་ # གྲོས་འདེབས་ བཀོད་ དགོཔ་ ཨིན་ ཟེར་ བསོད་ནམས་དབང་རྒྱལ་ གྱིས་ བཤད་ ཡོདཔ་ ད་ # ལྷན་ཁག་ གིས་ དབུ་འཛིན་ ཚུ་ རྫོང་ཁག་ ནང་ གཏང་ ནི་ དང་ # དེ་ ཁ་ ལས་ # རྫོང་ཁག་ གིས་ དགོས་མཁོ་ དང་ འཁྲིལ་ # སློབ་གྲྭ་ ཚུ་ ནང་ # གཏང་ ནི་ ཨིན་ པས །

རྫོང་ཁག་ གིས་ མི་སྡེ་སློབ་གྲྭ་ དང་ སློབ་གྲྭ་ཆུང་བའི་ དབུ་འཛིན་ ཅིག་ ཁྲོམ་སྡེ་ དང་ ཡན་ལག་ཁྲོམ་ ཚུ་ ནང་ # དུས་ཡུན་ ལོ་ངོ་ NUM # གི་ རིང་ དང་ # ཡང་ཅིན་ # སློབ་གྲྭ་ གཞན་ ཚུ་ ནང་ # ལོ་ NUM # ཕྱག་ ཞུ་ མི་ ཚུ་ # དགོས་མཁོ་ དང་ འཁྲིལ་ # གནས་སོར་ གཏང་ ཆོག་ ཟེར་ མི་སྟོབས་གོང་འཕེལ་གཙོ་འཛིན་ གྱིས་ བཤད་ པའི་ ཁར་ དབུ་འཛིན་ ཚུ་ # ཁྱད་ཆོས་ ཚང་ པ་ ཅིན་ # རྫོང་ཁག་ ནང་འཁོད་ ལུ་ ར་ # གནས་སོར་ གཏང་ ནི་ གི་ འོས་འབབ་ ཡོད་ ཟེར་ ཨིན་ པས །

དེ་ལས་ # མཐའ་ཟུར་ སློབ་གྲྭ་ ཚུ་ ནང་ ཕྱག་ ཞུ་ ཡོདཔ་ མ་ཚད་ # གནས་སོར་ གྱི་ ཁྱད་ཚད་ ལྡན་ མི་ # དབུ་འཛིན་ ཚུ་ ལུ་ གོ་སྐབས་ བྱིན་ ནི་ ཨིནམ་ ད་ # རང་སོའི་ སྐྱེས་ཡུལ་ ནང་ གནས་སོར་ དགོ་ པ་ ཅིན་ # དགོངས་ཞུའི་ ལོ་གྲངས་ མ་ ཚང་ པའི་ ལོ་ NUM # གི་ ཧེ་མ་ # ཡིག་ཐོག་ ལུ་ ཞུ་བ་ འབད་ བ་ ཅིན་ རྐྱངམ་གཅིག་ # ངོས་ལེན་ འབད་ ནི་ ཨིན་ པས །

བསོད་ནམས་དབང་རྒྱལ་ གྱིས་ འབད་བ་ཅིན་ # གནས་སོར་ ཚུ་ # གཟུགས་ཁམས་འཕྲོད་བསྟེན་ གྱི་ གནད་དོན་ ཐོག་ དང་ # ཁྱིམ་ ནང་ གི་ དཀའ་ངལ་ # གཉེན་ གྱི་ གཞི་གནད་ # ཡང་ཅིན་ # སློབ་གྲྭའི་ དགོས་མཁོ་ དང་ འཁྲིལ་ # གཏང་ ཆོག་ ནི་ ཨིནམ་ ད་ # ཕྱག་ ཞུ་ སྟེ་ # ལོ་གྲངས་ དམའ་ཤོས་ མ་ ཚང་ མི་ དང་ # ཡང་ཅིན་ # གནས་སོར་ གྱི་ དོན་ལུ་ # ཞུ་བ་ འབད་ མི་ ཚུ་ གི་ ཐད་ ལུ་ # གནས་སོར་ གྱི་ ཁེ་ཕན་ ཚུ་ མི་ འཐོབ་ ནི་ ཨིན་ པའི་ གནས་ཚུལ །

དུས་ཅི་ ས་གནས་ ཁག་ གི་ ཀེ་བ་ ཚུ་ # ཐིམ་ཕུག་ ཚོད་བསྲེ་ ཁྲོམ་ ཁར་ # བཙོང་ དགོཔ་ བྱུང་ ཡོདཔ །

༉ # དབང་འདུས་ཕོ་བྲང་ # སྒང་སྟེང་ གཡུས་ཚན་ ལས་ # སྐྱེས་ལོ་ NUM # ལང་ མི་ # སོ་ནམ་ཞིང་པ་ # པ་སངས་ ཀྱིས་ ལོ་ ཨ་རྟག་ར་ # ས་མཚམས་ཁྲོམ་སྡེ་ # ཕུན་ཚོགས་གླིང་ ལུ་ # ཁོ་རའི་ ཀེ་བ་ ཚུ་ # རིན་བསྡུར་ ཐོག་ ལས་ # བཙོང་ དོ་ ཡོདཔ་ ཨིན་རུང་ # དུས་ཅི་ རྒྱལ་ས་ ཐིམ་ཕུག་ ལུ་ ཚོད་བསྲེ་ ཁྲོམ་ གྱི་ ས་ཁོངས་ ནང་ སྦེ་ # བཙོང་ དགོཔ་ བྱུང་ ཡོདཔ་ ཨིན་ པས །

དེ་ཡང་ གཙོ་བོ་ར # དུས་ཅི་ # ཕུན་ཚོགས་གླིང་ ལུ་ # ཨ་རྟག་ དང་ ཕྱདཔ་ ད་ # ཀེ་བའི་ གོང་ཚད་ # ལེགས་ཤོམ་ མ་ འཐོབ་ མི་ ལུ་ བརྟེན་ཏེ་ ཨིནམ་ ད་ # ཁོ་ གིས་ ཀེ་བའི་ དོ་ ཚུ་ ཚོད་བསྲེ་ ཁྲོམ་ གྱི་ འཁོར་ལམ་ གྱི་ གཡས་ ཁ་ཐུག་ ལུ་ བརྩེགས་བཞག་ ཞིནམ་ལས་ # ཚོང་མགྲོན་པ་ ཚུ་ # སྒུག་ དོ་ ཡོདཔ་ ཨིན་ པས །

ཁོ་ གིས་ ཀུན་གསལ་ ལུ་ སླབ་ མིའི་ ནང་ # མ་གཞི་

# ད་རེས་ གནམ་དགུན་ གྱི དུས་ཚོད་ ལུ་ # གནམ་གཤིས་ གནས་སྟངས་ # བསིལ་དྲགས་ སྦེ་ ཡོདཔ་ མ་ཚད་ # གོང་ཚད་ ཀྱི་ ཐད་ ལས་ འབད་རུང་

# ལེགས་ཤོམ་ འཐོབ་ མི་ ཚུགས་ པས་ ཟེར་ ཨིནམ་ ད་ # ཚོང་མགྲོན་པ་ ཚུ་ བསྒུགས་ ཞིནམ་ལས་ # བཙོང་ ནི་ དེ་ # དཀའ་སྡུག་ཅན་ ཅིག་ སྦེ་ མཐོང་ དོ་ ཡོདཔ་ ཨིན་རུང་ # ཁོ་ གིས་ འདས་པའི་ རེས་གཟའ་ ཕུར་བུ་ ལུ་ ཀེ་བའི་ དོ་ # སྣུམ་འཁོར་ ཌི་སི་ཨེམ་ གང་ འབག་འོང་ ས་ ལས་ ད་རེས་ # ཀེ་ཇི་ NUM # དེ་ཅིག་ འབད་ མི་ # ཕད་ཙི་ NUM # དེ་ཅིག་ མ་གཏོགས་ # ཧ་ལམ་ བཙོངས་ ཚར་ ཡི་ ཟེར་ ཨིན་ པས །

ཁོ་ གིས་ འབད་བ་ཅིན་ # ཀེ་བ་ ཚུ་ ཐིམ་ཕུག་ ལུ་ འབག་ མ་ འོངསམ་ ལས་ # ཁེབ་ས་ དུམ་གྲ་རེ་ འཐོབ་ ནི་ ལུ་ དམིགས་ ཏེ་ ཕད་ཙི་ NUM # དེ་ཅིག་ # ཕུན་ཚོགས་གླིང་ ལུ་ བཙོང་ པར་ བསྐྱལ་ ཡོདཔ་ ཨིན་རུང་ # ཀེ་བ་ ཚུ་ # བཙོངས་ ཚར་ བའི་ ཤུལ་ལུ་ # སྐྱེལ་འདྲེན་ གྱི་ གླ་ཆ་ ཚུ་ # རྩིས་ རྐྱབ་ ད་ # ཁོ་ར་ ལུ་ ཁེབ་ས་ ག་ཅི་ཡང་ མ་ ལུས་ པའི་ གུ་ དངུལ་ཀྲམ་ NUM # དེ་ཅིག་ # ཧེང་སྐལ་ ར་ མར་ཕབ་ རྐྱབ་ དགོཔ་ བྱུང་ ཡི་ ཟེར་ ཨིན་ པས །

དེ་འབདཝ་ལས་

# ཐིམ་ཕུག་ ལུ་ འཐོབ་ མིའི་ # གོང་ཚད་ དེ་ # ཕུན་ཚོགས་གླིང་ དང་ ཕྱདཔ་ ད་ # དྲག་ པས་ ཟེར་ ཨིནམ་ ད་ # མ་གཞི་

# ཚོད་བསྲེའི་ རིགས་ ཚུ་ ཚོད་བསྲེ་ ཁྲོམ་ གྱི་ ཕྱི་ཁར་ # བཙོང་ མ་ ཆོགཔ་ ཨིན་རུང་ # ཁྲོམ་ གྱི་ ཚོགས་པ་ ཚུ་ གིས་ རྒྱབ་སྐྱོར་ ཐོག་ ལས་ བཙོང་ ཆོག་ པའི་ གནང་བ་ བྱིན་ མི་ ལུ་ བརྟེན་ # སེམས་ དགའ་ ཡི་ ཟེར་ ཨིན་ པས །

པ་སངས་ ཀྱིས་ ཀེ་བ་ ཀེ་ཇི་ NUM # རེ་ འབད་ མི་ # ཕད་ཙི་ རེ་ ལུ་ གོང་ཚད་ དངུལ་ཀྲམ་ NUM # ལས་ NUM # རེ་ སྦེ་ # བཙོང་ དོ་ ཡོདཔ་ ད་ # ད་ལྟོ་ # ཁོ་རའི་ གཡུས་ ཁར་ ཡོད་ པའི་ ཀེ་བ་ དཀརཔོ་ ཆུང་ཀུ་ ཚུ་ གིས་ གོང་ཚད་ ལེགས་ཤོམ་ # འཐོབ་ མ་ ཚུགས་ ནི་ དེ་གིས་ སྒོ་ནོར་སེམས་ཅན་ ཚུ་ ལུ་ བྱིན་ དོ་ ཟེར་ ཨིན་ པས །

དེ་ བཟུམ་སྦེ་ # དབང་འདུས་ཕོ་བྲང་ # ཕོབ་སྦྱིས་ཁ་ ལས་ # སྐྱེས་ལོ་ NUM # ལང་ མི་ # ཕུན་ཚོགས་ ཀྱིས་ ཡང་ # ཚོད་བསྲེ་ ཁྲོམ་ གྱི་ ཕྱི་ཁར་ # ཀེ་བའི་ དོ་ ཚུ་ # བརྩེགས་བཞག་ སྟེ་ # བཙོང་ དོ་ ཡོདཔ་ ད་ # ཁོ་ གི་ ཀེ་བ་ ཚུ་ # མང་ཤོས་ ར་ # ཚོད་བསྲེ་ བཙོང་ མིའི་ # ཚོང་པ་ ཚུ་ གིས་ ཉོ་ དོ་ ཡོདཔ་ ཨིན་རུང་ # རེ་ཅིག་སྐབས་ ཚོང་མགྲོན་པ་ གཞན་ ཚུ་ གིས་ ཡང་ ཉོ་ འབག་འགྱོཝ་ མས་ ཟེར་ ཨིན་ པས །

ཁོ་ གིས་ ཀེ་བའི་ དོ་ # ཕད་ཙི་ NUM # འབད་ མི་ དེ་ # སྤྱི་ཟླ་ NUMཔའི་ ཚེས་ NUM # ལུ་ སྣུམ་འཁོར་ # ཌི་སི་ཨེམ་ ཅིག་ ནང་ # སྐྱེལ་འདྲེན་ གྱི་ གླ་ཆ་ # དངུལ་ཀྲམ་ NUM # སྤྲོད་ དེ་ # འབག་འོངས་ ཡི་ ཟེར་ ཨིན་ པས །

དེ་མ་ཚད་ # སོ་ནམ་ཞིང་པ་ ལ་ལུ་ཅིག་ གིས་ ཚོད་བསྲེ་ ཁྲོམ་ གྱི་ ཚོང་པ་ ངོ་ ཤེས་ མི་ ཚུ་ ལུ་ བརྒྱུད་འཕྲིན་ བཏང་ ཐོག་ ལས་ འབྲེལ་བ་འཐབ་ སྟེ་ # འབག་འོང་ བའི་ ཤུལ་ལུ་ བུངས་ཚོང་ སྦེ་ བཙོང་ དོ་ ཡོདཔ་ ཨིན་ པས །

ཐིམ་ཕུག་ ཚོད་བསྲེ་ ཁྲོམ་ ཁའི་ ཚོང་པའམ་ # བར་ཚོང་འཐབ་མི་ # སངས་རྒྱས་ ཀྱིས་ # སླབ་ མི་ དང་ འཁྲིལཝ་ ད་ # མོ་ གིས་ # ད་ལྟོ་ ཚུན་ཚོད་ ཀྱི་ བར་ ན་ # ཕོབ་སྦྱིས་ཁ་ ལས་ # ཀེ་བ་ ཀེ་ཇི་ NUM # ལས་ NUM # རེ་ འབད་ མི་ ཕད་ཙི་ NUM དང་ # སྐྱབས་ཆ་ ལས་ # ཕད་ཙི་ NUM # ལེན་ ཏེ་ # བཙོངས་ ཡི་ ཟེར་ ཨིནམ་ ད་ # ད་རུང་

# ཕོབ་སྦྱིས་ཁ་ ལས་ # ཀེ་བ་ ཊཱག་ NUM # ལྷོད་ ནི་ ཡོད་ ཟེར་ ཨིན་ པས །

ཁོ་ གིས་ འབད་བ་ཅིན་ # མ་གཞི་ # དུས་ཚོད་ འ་ནེམ་ཅིག་ཁར་ ཀེ་བ་ ཚུ་ # ཕུན་ཚོགས་གླིང་ ལས་ # གོང་ཚད་ ཉུང་སུ་ སྤྲོད་ དེ་ # ནང་འདྲེན་ འབད་ ཐོག་ ལས་ # བཙོང་ དོ་ ཡོདཔ་ ཨིན་རུང་ # དུས་ཅི་ # འབྲུག་པའི་ སོ་ནམ་པ་ ཚུ་ གིས་ # ཀེ་བའི་ ཚོང་འབྲེལ་ འཐབ་ མ་ ཚུགས་ པར་ # ལུས་ མི་ ལུ་ བརྟེན་ཏེ་ # དུས་ཡུན་ ཟླཝ་ NUM # དེ་ཅིག་ གི་ ཧེ་མ་ ལས་ ར་ # ཀེ་བ་ ནང་འདྲེན་ འབད་ ནི་ དེ་ # བཀོ་བཞག་ ཅི་ ཟེར་ སླབ་ པའི་ གནས་ཚུལ །

ཁྲོམ་ རྒྱ་སྐྱེད་ ལུ་ བརྟེན་ # ཁྲུང་ཁྲུང་སྐེ་ནག་ ཚུ་ # འཁྱམ་ སའི་ ས་ཁོངས་ ལུ་ གནོད་ཉེན །

༉ # བཀྲིས་གཡང་རྩེ་ ལུ་ # ཁྲོམ་ རྒྱ་སྐྱེད་ འབད་ མི་ ལུ་ བརྟེན་ # སྡོད་ཁྱིམ་ ཚུ་ བཟོ་སྐྲུན་ འབད་ དོ་ ཡོདཔ་ ལས་ # གནམ་དགུན་ གྱི་ དུས་ཚོད་ ལུ་ ཁྲུང་ཁྲུང་སྐེ་ནག་ ཚུ་ འཁྱམ་སྡོད་ ནི་ ལུ་ གནོད་སྐྱོན་ རྐྱབ་ དོ་ ཡོདཔ་ ཨིན་ པས །

དེ་མ་ཚད་ # སྦས་གླིང་ དང་ སྦས་ཆེན་ བིམ་མཁར་ དེ་ལས་ # རིན་ཆེན་སྒང་ གཡུས་ཚན་ ཚུ་ # བྱཱ་ འཚོ་ སའི་ ས་གནས་ ཅིག་ ཨིན་རུང་ # བཀྲིས་གཡང་རྩེའི་ ཁྲོམ་ རྒྱ་སྐྱེད་ ཀྱི་ ས་ཁོངས་ ནང་ ཚུད་ ཡོདཔ་ ཨིན་ པས །

རྫོང་ཁག་ གིས་ བྱཱ་ འཚོ་ སའི་ ས་ཁོངས་ ཚུ་ # ཁྲོམ་ས་ ནང་ བཙུགས་ མི་ ལུ་ བརྟེན་ # གཏན་འཇགས་ ཀྱི་ སྡོད་ཁྱིམ་ ཚུ་ # བཟོ་སྐྲུན་ འབད་ དོ་ ཡོདཔ་ ལས་ # ཁྲུང་ཁྲུང་སྐེ་ནག་ ཚུ་ # འཁྱམ་སྡོད་ ནི་ ལུ་ བར་ཆད་ སྦོམ་ སྦེ་ ར་ # རྐྱབ་ ནི་ ཨིན་ མས ཟེར་ # འབུམ་སྡེ་གླིང་རི་དྭགས་སྲུང་སྐྱོབ་ ས་ཁོངས་ ཀྱི་ འགོ་དཔོན་ ཚུ་ གིས་ བཤདཔ་ ཨིན་ པས །

ཁྲུང་ཁྲུང་སྐེ་ནག་ ཚུ་ # ཉིན་མའི་ དུས་ཚོད་ ལུ་ # ལྟོ་ འཚོལ་ ཟ་ ནིའི་ དོན་ལུ་ # འབུམ་སྡེ་གླིང་ ལས་ གཡང་རྩེ་ ལུ་ འཕུར་འགྱོ་ དོ་ ཡོདཔ་ ད་ ཕྱི་རུ་ # དྭངས་མཁར་ ལུ་ ཆགས་ ནིའི་ དོན་ལུ་ # འབུམ་སྡེ་གླིང་ ཁོ་ལོང་ཆུ་ ཁ་ཐུག་ ལུ་ འགྱོ་ དོ་ ཡོདཔ་ ཨིན་ པས །

ནགས་ཚལ་གཙོ་འཛིན་ངོ་ཚབ་ ཚེ་རིང་ཟླ་བ་ གིས་ འབད་བ་ཅིན་ # གཡང་རྩེ་ ལུ་ # ཁྲོམ་སྡེའི་ དོན་ལུ་ # བཟོ་སྐྲུན་ གྱི་ ལཱ་ ཚུ་ འབད་ མི་ དེ་ གིས་ ཁྲུང་ཁྲུང་སྐེ་ནག་ ཚུ་ འཁྱམ་སྡོད་ ནི་ དང་ # གོམས་གཤིས་ ལུ་ གནོད་སྐྱོན་ རྐྱབ་ དོ་ ཡོདཔ་ ལས་ # རྒྱལ་ཁབ་ གཞན་ ནང་ # འགྱོ་ ནིའི་ ཉེན་ཁ་ འདུག་ ཟེར་ ཨིན་ པས །

གནོད་སྐྱོན་ འབྱུང་ ནི་ ཨིནམ་ # ཧ་གོ་ ཚུགས་ པའི་ སེམས་ཅན་ དེ་ གི་ འཁྱམ་ སའི་ ས་ཁོངས་ ཚུ་ ནང་ གནོདཔ་བཀལ་ བ་ ཅིན་ འབུམ་སྡེ་གླིང་ ལུ་ # ལོག་ འོང་ མི་ བཏུབ་ ནིའི་ ཉེན་ཁ་ ཡོདཔ་ ཨིན་ པས །

འབུམ་སྡེ་གླིང་ ལུ་ # ཁྲུང་ཁྲུང་སྐེ་ནག་ གི་ གྱངས་ཁ་ # མར་ འབབ་འགྱོ་ མི་ དེ་ ཡང་

# འཁྱམ་ སའི་ ས་ཁོངས་ ནང་ # མི་ ཚུ་ གིས་ ལས་དོན་ སྣ་ཚོགས་ འབད་ དེ་ འདུག་ ཟེར་ ཨིན་ པས །

ད་རུང་

# འབུམ་སྡེ་གླིང་ ལུ་ # བཟོ་སྐྲུན་ གྱི་ ལཱ་ འབད་ ཆོག་ པའི་ གནང་བ་ བྱིན་ ནི་ དེ་གིས་ ཁྲུང་ཁྲུང་སྐེ་ནག་ ཚུ་ # དམ་འཛིན་ ལས་ འགལ་ བའི་ ལཱ་ འབད་ མི་ ཚུ་ ཡང་ འཐོན་ དོ་ ཟེར་ ཁོ་ གིས་ བཤདཔ་ ཨིན་ པས །

སངས་རྒྱས་གྲུབ་པ་ གིས་ བཤད་ དོ་ བཟུམ་ འབད་བ་ཅིན་ # བཟོ་སྐྲུན་ གྱི་ གོང་འཕེལ་ ལཱ་ འབད་ མི་ ཚུ་ གིས་ འདི་འཕྲོ་ལས་ # ཁྲུང་ཁྲུང་སྐེ་ནག་ ཚུ་ ལུ་ གནོད་སྐྱོན་ སྦོམ་ ཅིག་ མེད་ ཟེར་ ཨིནམ་ ད་ # ཁྲོམ་ རྙིངམ་ གི་ ས་ཁོངས་ ནང་ མི་ ལེ་ཤ་ སྡོད་ སའི་ # ས་སྟོང་ ཡོདཔ་ ལས་ # ལས་དོན་ སྣ་ཚོགས་ ཀྱིས་ གནོད་པ་ མེད་ ཟེར་ ཨིན་ པས །

ཁྲུང་ཁྲུང་ འཁྱམ་ སའི་ ས་ཁོངས་ ཚུ་ ལུ་ གནོད་སྐྱོན་ མེདཔ་ སྦེ་ # སྲུང་སྐྱོབ་ འབད་ ནིའི་ དོན་ལུ་ # གཞུང་ས་ དང་ # ས་སྐམ་ ཚུ་ # བཟོ་སྐྲུན་ གྱི་ དོན་ལུ་ # ལག་ལེན་ འཐབ་ ནི་ དང་ # སོ་ནམ་ལྷན་ཁག་ ལས་ འབད་ རུང་ # གཡང་རྩེ་ གི་ ཆུ་ཞིང་ དེ་ # སྲུང་སྐྱོབ་ས་ཁོངས་ སྦེ་ ས་མཚམས་ བཅད་ དེ་ ཡོད་ ཟེར་ ཨིན་ པས །

བཟོ་སྐྲུན་འགོ་དཔོན་ངོ་ཚབ་ # བདེ་ཆེན་ཨྱོན་ གྱིས་ འབད་ རུང་ ཁྲོམ་ གྱི་ ས་ཁོངས་ དེ་ # ཆུ་ཞིང་ ནང་ ཚུད་ སོ་ རུང་ # ཁྲུང་ཁྲུང་ འཁྱམ་ སའི་ ས་ཁོངས་ དེ་ # སྲུང་སྐྱོབ་ འབད་ བཞིན་དུ་ ཡོད་ ཟེར་ ཨིནམ་ ད་ # ས་ཁོངས་ ཆུང་ཀུ་ རེ་ # བཟོ་སྐྲུན་ གྱི་ དོན་ལུ་ # ལག་ལེན་ འཐབ་ འོང་ ཟེར་ ཨིན་ པས །

ཁྲོམ་ གསརཔ་ ནང་ # སྡོད་ཁྱིམ་ རྐྱབ་ ནིའི་ དོན་ལུ་ # མི་སེར་ ཚུ་ གིས་ ཨུ་ཚུགས་ རྐྱབ་ མི་ དེ་ ཡང་

# རྫོང་ཁག་ཡར་རྒྱས་ཚོགས་འདུའི་ སྐབས་ # ཁྲོམ་སྡེའི་ འཐུས་མི་ # ཀརྨ་སྐལ་བཟང་ གིས་ ཚོགས་ཁང་ ནང་ ཞུ་ སྟེ་ འབད་ རུང་ # ཚོགས་ཁང་ གིས་ རྒྱལ་ཡོངས་ས་ཆ་ལྷན་ཚོགས་ ཀྱི་ གནང་བ་ དང་ འཁྲིལ་ ཏེ་ སྤྲོད་ ནི་ ཨིནམ་ ད་ # རྫོང་ཁག་ གིས་ འབད་ རུང་ # ས་གནས་ ཀྱི་ འཆར་གཞི་ དང་ འཁྲིལ་ ཏེ་ # སྤྲོད་ ནི་ ཨིན་ པས །

ནགས་ཚལ་འགོ་དཔོན་ངོ་ཚབ་ ཚེ་རིང་ཟླ་བ་ གིས་ ཆུ་ཞིང་ སྲུང་སྐྱོབ་ འབད་ མི་ དེ་ གིས་ ཁྲུང་ཁྲུང་སྐེ་ནག་ ཚུ་ # འཁྱམ་ བཅུག་ ནི་ ལུ་ ལཱ་ཁག་ རྐྱབ་ ནི་ མས་ ཟེར་ # བཤདཔ་ ཨིན་ པའི་ གནས་ཚུལ །

ཚོགས་ཐེངས་ NUMཔའི་ ནང་ # དཔྱད་ཡིག་ NUM # ཆ་འཇོག་ གྲུབ་ ཡོདཔ །

རིག་འཛིན་དབང་ཕྱུག

༉ # སྤྱི་ཚོགས་ དང་པའི་ ཚོགས་ཐེངས་ NUMཔ་ འདི་ # ཁ་ཙ་ # ཚོགས་ཁང་ གི་ གསེར་ཁྲི་ཁང་བཟང་ ནང་ # གཞུང་གྲྭ་ཚང་ གི་ འགོ་ཁྲིད་ ཐོག་ ལུ་ # སྤྱི་ཚོགས་ ཀྱི་ འཐུས་མི་ ཚུ་ གིས་ མི་དབང་ མངའ་བདག་རིན་པོ་ཆེ་ མཆོག་ # སྐུ་ཚེ་ ཞབས་པད་བརྟན་ མཛད་པ་འཕྲིན་ལས་ དར་ཞིང་རྒྱས་ ནིའི་ དོན་ལུ་ # མི་དབང་ འབྲུག་རྒྱལ་པོ་ མཆོག་ ལུ་ བཀྲིས་སྨོན་ལམ་ ཕུལ་ ཐོག་ ལས་ གྲོལ་གནང་ ཡོདཔ་ ད་ # དེ་བསྒང་ # རྒྱལ་བཙུན་ རྗེ་བཙུན་པདྨ་དབང་ཕྱུག་ མཆོག་ གིས་ དབུ་གཙོས་ པའི་ གཞུང་ གི་ ཆེ་མཐོའི་འགོ་དཔོན་ དང་ # ཕྱི་འབྲེལ་ དོན་གཅོད་སྐུ་ཚབ་ ཚུ་ གིས་ ཡང་ # བཅའ་མར་གཏོགས་གནང་ ཡི །

སྤྱི་ཟླ་ NUMཔའི་ ཚེས་ NUM # ལས་ འགོ་བཙུགས་ # ཉིན་གྲངས་ NUM # གྱི་ རིང་ # གསུང་གྲོས་ གནངམ་ ད་ # སྤྱི་ཚོགས་ལྷན་བཞུགས་ ཀྱིས་ འདས་པའི་ ཚོགས་ཐེངས་ ཚུ་ ནང་ # ཁན་འཆམ་ མ་ ཚུགས་ མི་ # འབྲུག་གི་བུ་ཚབ་དཔྱད་ཡིག་ དང་ # འབྲུག་གི་བཙོང་ཁྲལ་དང་ཅ་དམ་ཁྲལ་འཕྲི་སྣོན་དཔྱད་ཡིག་ # འབྲུག་གི་མི་དམངས་དངུལ་རྩིས་འཕྲི་སྣོན་དཔྱད་ཡིག་ # དེ་ལས་ # རྩོད་རྙོག་ཅན་ ཅིག་ ལུ་ འགྱུར་ མི་ # འབྲུག་གི་ཏམ་ཁུ་དམ་འཛིན་འཕྲི་སྣོན་དཔྱད་ཡིག་NUMཅན་མ་ # NUM # བརྩིས་ ཏེ་ # དཔྱད་ཡིག་ NUM # ཆ་འཇོག་ གྲུབ་ གནང་ ཡི ། #

ཆ་འཇོག་ སྒྲུབ་ མི་ # དཔྱད་ཡིག་ གཞན་ NUM # པོ་ དེ་ འབྲུག་གི་ཉོ་སྤྱོད་ཉེན་སྲུང་དཔྱད་ཡིག་ དང་ # འབྲུག་རྒྱལ་པོ་རྒུད་གསོའི་མ་དངུལ་དཔྱད་ཡིག # འབྲུག་གི་ཤེས་རིག་གྲོང་ཁྱེར་དཔྱད་ཡིག # འབྲུག་གི་རྐྱེན་ངན་འཛིན་སྐྱོང་དཔྱད་ཡིག # འབྲུག་གི་གསོ་རིག་གཙུག་ལག་སློབ་སྡེའི་དཔྱད་ཡིག་ ཚུ་ ཨིནམ་ ད་ # དེ་ དང་ གཅིག་ཁར་ # རམ་སཱར་རློན་སའི་ཁས་ལེན་ཆིངས་ཡིག་ ཡང་ # ཆ་འཇོག་ གྲུབ་ ཅི །

ཚོགས་ཐེངས་ NUMཔ་ གྲོལ་ བའི་ གསུང་བཤད་ གནངམ་ དང་ འབྲེལ་ # ཚོགས་དཔོན་ འཇིགས་མེད་ཚུལ་ཁྲིམས་ ཀྱིས་ བཅའ་ཁྲིམས་ ཚུ་ # ཆ་འཇོག་ དང་ # འཕྲི་སྣོན་ མཛད་གནངམ་ དང་ གཅིག་ཁར་ # འབྲེལ་ཡོད་ ལས་སྡེ་ ཚུ་ གིས་ མི་མང་ ལུ་ # གོ་བ་ བརྡ་སྤྲོད་ ཚུ་ # མ་བཏུབ་བཏུབཔ་ སྦེ་ སྤྲོད་ དེ་ # ཚུལ་མཐུན་ ཐོག་ # ལག་ལེན་ འཐབ་ པ་ ཅིན་ # སྟབས་མ་བདེཝ་ དང་ # དཀའ་ངལ་ ཚུ་ ཡང་ # འཐོན་ དགོཔ་ ཅིག་ # མི་ མཐོང་ པས་ ཟེར་ གསུངས་ ཡི །

འབྲུག་གི་ཏམ་ཁུ་དམ་འཛིན་བཅའ་ཁྲིམས་NUMཅན་མ་ དེ་ # སྤྱི་ཚོགས་ དང་པའི་ ཚོགས་ཐེངས་ NUMཔའི་ ནང་ # ཆ་འཇོག་ གནང་ ཡོདཔ་ ཨིན་རུང་ # ལག་ལེན་ འཐབ་ ད་ # ཉེས་བྱ་ དང་ # ཉེས་ཁྲིམས་ བཀལ་ ཐངས་ ལུ་ བརྟེན་ # ལོ་ངོ་ NUM # གི་ ནང་འཁོད་ ལུ་ ར་ # མི་ མང་རབས་ཅིག་ ལུ་ # ཉེས་བྱ་ དང་ # ཉེས་ཁྲིམས་ ཕོག་ ཡོདཔ་ ལས་ གཞུང་ གི་ ཧོངས་ ལས་ # བཅའ་ཁྲིམས་ དེ་ གི་ གོ་བ་ ཁ་གསལ་རྐྱབ་ སྟེ་ དོན་ཚན་ NUM # དེ་ཅིག ནང་ # འཕྲི་སྣོན་ འབད་ དེ་ # ཏམ་ཁུ་དམ་འཛིན་འཕྲི་སྣོན་དཔྱད་ཡིག་NUM དེ་ # འཕྲལ་མཁོ་ཅན་ གྱི་ དཔྱད་ཡིག་ སྦེ་ ཕུལ་ མི་ དེ་ ལུ་ # རྒྱལ་ཡོངས་ཚོགས་སྡེ་ ལས་ རྒྱབ་སྐྱོར་ མེད་ རུང་ # སྤྱི་ཚོགས་ལྷན་བཞུགས་ ཐོག་ ལས་ # ཆ་འཇོག་ གྲུབ་ ཚུགས་ ཅི་ ཟེར་ # ཚོགས་དཔོན་ གྱིས་ གསུངས་ ཡི །

དེ་འབདཝ་ད་ # འབྲུག་གི་བཙག་འཐུའི་འཕྲི་སྣོན་བཅའ་ཁྲིམས་ ནང་ # རྒྱལ་ཡོངས་ཚོགས་འདུའི་ ཧོངས་ ལས་ # དོན་ཚན་ NUM # དེ་ཅིག་ འཕྲི་སྣོན་ འབད་ དེ་ # རྒྱལ་ཁམས་ ཀྱི་ མ་དངུལ་ ཆ་འཇོག་ གྲུབ་ ཡོད་ རུང་ # རྒྱལ་ཡོངས་ཚོགས་སྡེ་ གིས་ རྒྱབ་སྐྱོར་ མ་ འབད་ བའི་ ཁར་ སྤྱི་ཚོགས་ལྷན་བཞུགས་ ནང་ ཡང་ # ཁན་འཆམ་ མ་ ཚུགསཔ་ ལས་ ཆ་མེད་གཏང་ དགོཔ་ བྱུང་ ཡི །

ཚོགས་དཔོན་ གྱིས་ འབད་ བ་ ཅིན་ # དམངས་གཙོའི་ ལམ་ལུགས་ དེ་ # སྒྲིང་སྒྲི་ སྦེ་ # གནས་ དགོ་ པ་ ཅིན་ # གཙོ་བོ་ར་ # སྲིད་དོན་ཚོགས་པ་ ལུ་ རག་ལས་ ནི་ ཨིནམ་ལས་ # སྲིད་ཚོགས་ སྒྲིང་སྒྲི་ བཞག་ ཐབས་ ལུ་ # རྒྱལ་ཁམས་ ལས་ # མ་དངུལ་ གྱི་ རྒྱབ་སྐྱོར་ གནང་ ནི་ ལ་སོགས་པའི་ # དོན་ཚན་ དེ་ ཚུ་ ལུ་ # རྒྱལ་ཡོངས་ཚོགས་སྡེ་ ལས་ རྒྱབ་སྐྱོར་ མ་ ཐོབཔ་ མ་ཚད་ # མཉམ་འབྲེལ་ཚོགས་ཆུང་ གིས་ ཡང་ # གྲོས་འཆམས་ པའི་ གྲོས་འབུལ་ ཅིག་ # ཕུལ་ ཐབས་ མ་ འབྱུང་ མི་ ལུ་ བརྟེན་ # བཙག་འཐུའི་ འཕྲི་སྣོན་ བཅའ་ཁྲིམས་ དེ་ # ཐུགས་ཐག་ གཅད་ མ་ ཚུགས་ ཟེར་ ཨིན་ པའི་ གནས་ཚུལ །

འབྲུག་ གི་ གཞུང་ཚབ་ ལུ་ ཚུལ་མཐུན་ མ་ སྤྱོད་ པའི་ མ་དངུལ་ ལོག་ སྤྲོད་ དགོ་ པའི་ བཀའ་རྒྱ །

རིག་འཛིན་དབང་ཕྱུག

༉ # རྒྱལ་གཞུང་རྩིས་ཞིབ་དབང་འཛིན་ གྱིས་ བེལ་ཇི་ཡམ་ གྱི་ རྒྱལ་ས་ # བཱ་ར་སཱལསི་ ལུ་ # འབྲུག་ གི་ གཞུང་ཚབ་ ལས་ཁང་ ནང་ # རྩིས་ཞིབ་ འབདཝ་ ད་ # བདག་སྐྱོང་ དང་ འབྲེལ་ བའི་ འཐུས་ཤོར་ དང་ མ་དངུལ་ ཚུལ་མཐུན་ མ་ སྤྱོད་ པའི་ ངོས་འཛིན་ བྱུང་ བའི་ ཤུལ་ལུ་ # གཞུང་ གིས་ གཞུང་ཚབ་ བསོད་ནམས་སྟོབས་ལྡན་རབ་རྒྱས་ དེ་ # གནས་ཡུན་ མ་ ཚངམ་ ལས་ # ལོག་ བོ་ ཡོདཔ་ ཨིན་ པས །

དེ་ཡང་ # ཟླཝ་ ཧེ་མའི་ ནང་ བཏོན་ མི་ # རྩིས་ཞིབ་ ཀྱི་ སྙན་ཞུ་ དང་ འཁྲིལཝ་ ད་ # རྩིས་ཞིབ་ དབང་འཛིན་ གྱིས་ གཞུང་ཚབ་ ལུ་ ཡུ་རོ་ NUM # ལྷགཔ་ཅིག་ འབདཝ་ད་ དངུལ་ཀྲམ་ ས་ཡ་ NUM # དེ་ཅིག་ # གཞུང་ གི་ འོང་འབབ་ རྩིས་ཁྲ་ ནང་ # ལོག་ བཙུགས་ དགོཔ་ སྦེ་ # གསལ་བཀོད་འབད་ ནུག །

མ་དངུལ་ དེ་ # གཞུང་ཚབ་ ཀྱིས་ གཞུང་ཚབ་ ལས་ཁང་ གི་ དེད་གཡོགཔ་ དེ་ ཁོ་རའི་ ཁྱིམ་ ནང་ # ལྡུམ་རའི་ ལཱ་ འབད་ མི་ དང་ # ཕྱགསམ་ འཕྱག་ མི་ # ཨམ་སྲུ་ དེ་ # ཁྱིམ་ ནང་ གཡོག་ལཱ་ འབད་ མི་ སྦེ བཞག་ སྟེ་ # དངུལ་ཕོགས་ འཐེབ་ ལེན་ མི་ ཚུ་ ཨིན་ པས །

ཀུན་གསལ་ གྱིས་ གོ་ མི་ # ལོ་རྒྱུས་ དང་ འཁྲིལཝ་ ད་ # གཞུང་ཚབ་ བསོད་ནམས་སྟོབས་ལྡན་རབ་རྒྱས་ ཀྱིས་ དེད་གཡོགཔ་ དེ་ # ཁོ་རའི་ ཁྱིམ་ ནང་ ཡང་ # ལྡུམ་རའི་ ལཱ་ འབད་ བཅུག་ སྟེ་ ཁོ་རའི་ དངུལ་ཕོགས་ གུ་ # ཟླ་རིམ་བཞིན་དུ་ ཡུ་རོ་ NUM # རེ་ འཐེབ་ བཟོ་བྱིན་ ཡོད་ རུང་ དེད་གཡོགཔ་ ལུ་ མ་ སྤྲོད་ པས་ ཟེར་ ཨིནམ་ ད་ # རྩིས་ཞིབ་ སྙན་ཞུའི་ ནང་ # དུས་ཡུན་ ཟླ་ངོ་ NUM # གི་ རིང་ མ་དངུལ་ བསྡོམས་ # ཡུ་རོ་ NUM # དེ་ཅིག་ # ཐོབ་བརྗོད་ བཀོད་ ཡོདཔ་ ལས་ # ལོག་ བཙུགས་ དགོཔ་ སྦེ་ # སླབ་ མི་ ལུ་ བརྟེན་ # གཞུང་ཚབ་ ཀྱིས་ དངུལ་ཀྲམ་ ས་ཡ་ NUM # གཞུང་ གི་ རྩིས་ཁྲ་ ནང་ བཙུགས་ ཡོདཔ་ ཨིན་ པས །

ད་རུང་

# གཞུང་ཚབ་ ཀྱིས་ གཞུང་ཚབ་ ལས་ཁང་ གི་ ཕྱགསམ་འཕྱག་ མི་ དེ་ ཡང་

# ཁོ་ གི་ ཁྱིམ་ ནང་ # གཡོག་ལཱ་ འབད་ བཅུག་ ཡོདཔ་ ད་ # མོ་ ལུ་ # དངུལ་ཕོགས་ འཐེབ་ མ་ བྱིན་ རུང་ # མོ་ གི་ ཟླ་རིམ་ དངུལ་ཕོགས་ ནང་ ལས་ # ཡུ་རོ་ NUM # རེ་ འབདཝ་ ད་ # དུས་ཡུན་ ཟླ་ངོ་ NUM # གི་ ནང་ # བསྡོམས་ ཀྱིས་ ཡུ་རོ་ NUM # དེ་ཅིག་ # བཏོགས་བཞག་ ཡོདཔ་ ད་ # ཕྱི་འབྲེལ་ལྷན་ཁག་ ལས་ # འགོ་དཔོན་ ཅིག་ གིས་ སླབ་ མིའི་ ནང་ # གཞུང་ཚབ་ ཀྱིས་ མོ་ གི་ དངུལ་ཕོགས་ ནང་ ལས་ # ཟླ་རིམ་བཞིན་དུ་ # བཏོགས་བཞག་ མི་ དེ་ # མོ་ དང་ # གཞུང་ཚབ་ ལས་ཁང་ གི་ བར་ ན་ བཟོ་ མི་ # ལཱ་ གི་ གན་ཡིག་ དང་ འཁྲིལ་ # གནས་ཡུན་ ཚང་ སྟེ་ # ཁྱིམ་ ནང་ ལོག་ འོངམ་ ད་ # སྤྲོད་ ནིའི་ དོན་ལུ་ # གསོག་འཇོག་ འབད # བཞག་ ནུག་ ཟེར་ ཨིན་ པས །

དེ་འབདཝ་ད་ # རྩིས་ཞིབ་པ་ ཚུ་ གིས་ དེ་སྦེ་ # མོ་ གི་ དངུལ་ཕོགས་ བཏོགས་བཞག་ མི་ དེ་ # ཚུལ་མཐུན་ མིན་ པའི་ ལག་ལེན་ ཨིནམ་ སྦེ་ # གསལ་བཀོད་འབད་ བའི་ ཤུལ་ལུ་ # གཞུང་ཚབ་ ཀྱིས་ བར་ ན་ དཔང་པོ་ ཅིག་ བཙུགས་ ཐོག་ ལས་ # མ་དངུལ་ བཏོགས་བཞག་ མི་ ཚུ་ # གཡོག་ལཱ་ འབད་ མི་ ལུ་ # སྤྲོད་ ནུག་ ཟེར་ ཨིན་ པས །

ད་རུང་

# གཞུང་ཚབ་ ཀྱི་ མིང་ཐོ་ ཁར་ # མ་དངུལ་ ཡུ་རོ་ NUM ལྷགཔ་ཅིག་ # ཚུལ་མཐུན་ སྤྲོད་ལེན་ མ་ འབད་ བ་ དང་ # རྩིས་ཆད་ ཐོན་ པའི་ # རྩིས་ཐོ་ བཏོན་ ཡོད་ མི་ དེ་ ཡང་

# ཡུ་རོ་ NUM # ལྷགཔ་ཅིག་ # ཉེན་བཅོལ་ ལས་སྡེ་ ཚུ་ ལུ་ མིན་ པར་ # གཞུང་ཚབ་ ལས་ཁང་ ནང་ བཙུགས་ མི་ # བཱ་ར་སཱལསི་ གི་ ལས་བྱེདཔ་ ཚུ་ ལུ་ རྒྱབ་རྟེན་ཡིག་ཆ་ ག་ནི་ཡང་ མེད་ པར་ # སྤྲོད་ ཡོདཔ་ མ་ཚད་ # ཡུ་རོ་ NUM # དེ་ཅིག་ # གཞུང་ཚབ་ ལས་ཁང་ གི་ ལས་གཡོགཔ་ ཚུ་ ལུ་ # འབྱོར་འཛིན་ དང་ # འཛིན་ཤོག་ ཚུ་ མེད་ པར་ # དོན་གཅོད་པའི་ འཐུས་ སྤྲོད་ མི་ ལུ་ བརྟེན་ ཨིན་ པས །

རྩིས་འཛིན་ ཚུ་ # ཚུལ་མཐུན་ མེད་ མི་ དེ་ ཡང་

# རྒྱལ་གཞུང་རྩིས་ཞིབ་དབང་འཛིན་ གྱིས་ སྤྱི་ལོ་ NUM # ཟླཝ་ NUMཔའི་ ཚེས་ NUM # ལས་ # སྤྱི་ལོ་ NUM # ཟླཝ་ NUMཔ་ ཚུན་ # རྩིས་ཞིབ་ འབདཝ་ ད་ # བདའ་ཟུན་ ཡོདཔ་ ཨིན་ པས །

ཀུན་གསལ་ གྱིས་ གཞུང་ཚབ་ བསོད་ནམས་སྟོབས་ལྡན་རབ་རྒྱས་ ལུ་ # གནད་དོན་ དེ་ གི་ སྐོར་ལས་ # ཁོ་རའི་ བསམ་འཆར་ ལེན་ ནིའི་ དོན་ལུ་ # འདས་པའི་ ཉིནམ་ NUM # གྱི་ རིང་ # བརྒྱུད་འཕྲིན་ ནང་ # འབྲེལ་བ་འཐབ་ ནི་ གི་ དཔའ་ ག་དེམ་ཅིག་ ར་ བཅམ་ རུང་ # ངོས་ལེན་ འབད་ མ་ བཏུབ །

བསོད་ནམས་སྟོབས་ལྡན་རབ་རྒྱས་ དེ་ # སྤྱི་ལོ་ NUM # ཟླཝ་ NUMཔའི་ ནང་ # བེལ་ཇི་ཡམ་ ལུ་ # འབྲུག་ གི་ གཞུང་ཚབ་ དང་པ་ སྦེ་ # བསྐོ་བཞག་ འབད་ ཡོད་ པའི་ གནས་ཚུལ །

ཁྱིམ་ གུང་ NUM # གི་ ས་རིན་ གྱི་ ཉོག་བཤད ། #

བཀྲིས་བསྟན་འཛིན །

༉ # ཀྲོང་གསར་ བྲག་སྟེང་ རྒེད་འོག་ ལས་ # ཁྱིམ་ གུང་ NUM # གིས་ ད་རུང་

# སྟག་རྩེ་རིག་གཞུང་མཐོ་རིམ་སློབ་གྲྭ་ # བཟོ་སྐྲུན་ འབད་ བའི་ སྐབས་ # གཞུང་ ལུ་ # ས་ཆ་ ཕུལ་ ཡོད་ པའི་ ས་རིན་ སྐོར་ལས་ # ཉོག་བཤད་བཀོད་ དོ་ ཡོདཔ་ ཨིན་ པས །

དེ་ཡང་ # བྲག་སྟེང་ རྒེད་འོག་ གི་ ཁྱིམ་ གུང་ NUM # གིས་ རིག་གཞུང་མཐོ་རིམ་སློབ་གྲྭའི་ དོན་ལུ་ # ས་ཆ་ བྱིན མིའི་ གྲས་ལས་ # ཁྱིམ་ གུང་ NUM # གིས་ ས་ཚབ་ མེན་ པར་ # ཏི་རུ་ ལེན་ ནི་ ཨིན་ ཟེར་ # གདམ་ཁ་རྐྱབ་ ཡོདཔ་ བཞིན་དུ་ # གཞུང་ གིས་ ཡང་ # ཏི་རུ་ སྤྲོད་ ཚར་ བའི་ མཐའ་མར་ # བསྒྱུར་བཅོས་ འབད་ མི་ # སའི་ གོང་ཚད་ ལྟར་དུ་ དགོཔ་སྦེ་ # སླབ་ དོ་ ཡོདཔ་ ཨིན་ པས །

དབུས་ས་ ལས་ # སྐྱེས་ལོ་ NUM # ལང་ མི་ # སེངྒེ་བཟང་མོ་ གིས་ སླབ་ དོ་ བཟུམ་ འབད་བ་ཅིན་ # ལོ་ དག་པ་ཅིག་ གི་ ཧེ་མ་ # མོ་རའི་ ཨའི་ གྱོངས་ མི་ གི་ མིང་ཐོ་ ཁར་ ཡོད་ པའི་ ས་ཁྲམ་ དེ་ # མོ་རའི་ མིང་ཐོ་ ཁར་ སྤོ་ ནི་ སྦེ་ # རྫོང་ཁག་ ནང་ འགྱོ་བལྟ་ བའི་ སྐབས་ # ས་ཆ་ ཌེ་སི་མཱལ་ NUM # ཡོད་ ས་ ལས་ # ཌེ་སི་མཱལ་ NUM # རྐྱངམ་གཅིག་ ལས་ མིན་འདུག་ ཟེར་ ཨིནམ་ ད་ # ས་ཚབ་ བྱིན་ པ་ ཅིན་ # ཌེ་སི་མཱལ་ NUM # ཧྲིལ་བུམ་ དགོ་ ཟེར་ ཨིན་ པས །

མོ་ གིས་ ཧེ་མ་ # གཞུང་ ལུ་ # ས་ཆ་ ཕུལ་ བའི་ སྐབས་ # འཛོམས་འདུ་ ནང་ # མོ་རའི་ བུམོ་ གཏང་ མི་ དེ་ གིས་ ས་ཚབ་ དགོ་ ནི་ སྦེ་ # ཡི་གུ་ བཙུགས་ ཡོད་ རུང་ # ཤུལ་ལས་ # ཌེ་སི་མཱལ་ NUM # བཏོགས་འབག་ ནི་ དེ་གིས་ ས་ཚབ་ ཡང་ མ་ ལེན་ པར་ # བཞག་ ཡི་ ཟེར་ ཨིན་ པས །

དེ་ བཟུམ་སྦེ་ # སྐྱེས་ལོ་ NUM # ལང་ མི་ # དབྱངས་ཅན་ གྱིས་ བཤད་ དོ་ བཟུམ་ འབད་བ་ཅིན་ # མོ་ གིས་ ས་ འཐེབ་ ཀྱི་ དོན་ལུ་ # དངུལ་ཀྲམ་ NUM # ཐོབ་ པས་ ཟེར་ སླབ་ སྟེ་ # རྫོང་ཁག་ ནང་ སོང་བལྟ་ རུང་ # མོ་ གི་ མེན་ པས་ ཟེར་ སླབ་ སྟེ་ # ལོག་ བཏང་ ཡི་ ཟེར་ ཨིན་ པས །

གཡུས་ཚན་ དེ་ གི་ ས་ཆ་ བྱིན་ མི་ ཚུ་ གིས་ ཉོག་བཤད་ ངོ་མ་ ར་ # ཁོང་རའི་ ས་ཆ་ ཚུ་ # ཧེ་མ་ ལས་ # གཞུང་ ལུ་ # ཕུལ་ ཡོད་ རུང་ # སའི་ གོང་ཚད་ ཀྱི་ བཅའ་ཁྲིམས་ དེ་ # སྤྱི་ལོ་ NUM # ལུ་ # བསྒྱུར་བཅོས་ འབད་ ཡོད་ པའི་ ཁར་ # རིག་གཞུང་མཐོ་རིམ་སློབ་གྲྭའི་ བཟོ་སྐྲུན་ གྱི་ ལཱ་ ཚུ་ ཡང་ # སྤྱི་ལོ་ NUM # ལུ་ རྐྱངམ་གཅིག་ འགོ་བཙུགས་ ཡོདཔ་ ལས་ # ས་རིན་ ཚུ་ # བསྒྱུར་བཅོས་ འབད་ མི་ དང་ འཁྲིལ་ # འཐོབ་ ཚུགས་ པའི་ རེ་བ་སྐྱེད་ དོ་ ཡོདཔ་ ཨིན་ པས །

ཀྲོང་གསར་ རྫོང་ཁག་ གི་ ས་ཁྲམ་འགོ་དཔོན་འོག་མ་ འཇམ་དབྱངས་ ཀྱིས་ སླབ་ དོ་ བཟུམ་ འབད་བ་ཅིན་ # རིག་གཞུང་མཐོ་རིམ་སློབ་གྲྭའི་ དོན་ལུ་ # ཁྱིམ་ གུང་ NUM # གི་ ས་ཆ་ ལེན་ ཡོད་ རུང་ # ཉོག་བཤད་བཀོད་ མི་ NUM # གིས་ ས་རིན་ ལེན་ ནི་ སྦེ་ # གདམ་ཁ་རྐྱབ་ མི་ ལུ་ བརྟེན་ # གཞུང་ གིས་ སྤྱི་ལོ་ NUM # གི་ ས་རིན་ བཅའ་ཁྲིམས་ དང་ འཁྲིལ་ # སྤྱི་ལོ་ NUM # ལུ་ # ས་རིན་ བསྡོམས་ ཀྱིས་ དངུལ་ཀྲམ་ NUM # སྤྲོད་ ཚར་ ཡོདཔ་ མ་ཚད་ # ས་ཚབ་ གདམ་ཁ་རྐྱབ་ མི་ ཚུ་ ལུ་ ཡང་ # ས་ཚབ་ སྤྲོད་ ཚར་ ནུག་ ཟེར་ ཨིན་ པས །

ཁོ་ གིས་ སློབ་གྲྭ་ བཟོ་སྐྲུན་ འབད་ ནིའི་ དོན་ལུ་ # ས་ཆ་ ཨེ་ཀར་ NUM # སྒེར་ས་ ནང་ ལས་ # ལེན་ ཡོདཔ་ མ་ཚད་ # གཞུང་ གི་ ནགས་ཚལ་ ཡང་ # ཚུད་ དེ་ ཡོད་ ཟེར་ ཨིནམ་ ད་ # ས་རིན་ ཚུ་ ཡང་ # བསྒྱུར་བཅོས་ འབད་ མི་ # ས་རིན་ དང་ འཁྲིལ་བ་ཅིན་ # ཆུ་ཞིང་ ཌེ་སི་མཱལ་ # རེ་ ལུ་ # དངུལ་ཀྲམ་ NUM # དང་ # སྐམ་ཞིང་ ཌེ་སི་མཱལ་ རེ་ ལུ་ # དངུལ་ཀྲམ་ NUM # ཨིནམ་ ད་ # དེ་ཡང་ རྫོང་ཁག་ གི་ ཁྲོམ་སྡེའི་ ས་ཁོངས་ ཀྱི་ ཐག་རིང་ཐུང་ དང་ འཁྲིལ་ # དུམ་གྲ་རེ་ # ཁྱད་པར་ ཡོདཔ་ ཨིན་ པས །

ས་ཁྲམ་འགོ་དཔོན་ གྱིས་ སླབ་ དོ་ བཟུམ་ འབད་བ་ཅིན་ # ཧེ་མ་ # ས་ འཐེབ་ ཐོན་ པའི་ སྐབས་ # གཡུས་མི་ ཚུ་ ལུ་ # དུས་ཚོད་ བྱིན་ ཡོད་ རུང་ # ཁོང་ གིས་ འཐུས་ མ་ བཏབ་ པར་ # བཞག་ ནུག་ ཟེར་ ཨིནམ་ ད་ # དཀའ་ངལ་ དེ་ # ཁོང་ གིས་ སེལ་ཐབས་ མེདཔ་ ལས་ # འབད་ཐབས་ ཅིག་ # ག་ནི་ཡང་ མ་ མཐོང་ ཟེར་ ཨིན་ པའི་ གནས་ཚུལ །

ཧཱ་ དབང་ཕྱུག་བློ་རྫོང་ རྒྱལ་ཁབ་ ཀྱི་ མཐའ་དོན་ ལུ་ # སྔར་ ག་ ཨིནམ་ སྦེ་ བཞག་ ནི །

ཉི་མ་དབང་འདུས །

༉ # ཁ་ཙ་ # མཇུག་ བསྡུ་ མི་ སྤྱི་ཚོགས་ ཐེངས་ NUMཔའི་ ནང་ # ཧཱ་ གི་ འཐུས་མི་ # ཨོ་རྒྱན་བསྟན་འཛིན་ གྱིས་ ད་རེས་ # རྒྱ་གར་ གྱི་ དམག་སྦྱོང་ ལྟེ་བ་ ཨིམ་ཊཱཊ་ དང་ # འབྲུག་པའི་ བསྟན་སྲུང་དམག་སྡེ་ གིས་ ལག་ལེན་ འཐབ་ དོ་ ཡོད་ མི་ # ཧཱ་ དབང་ཕྱུག་བློ་རྫོང་ དེ་ # མི་སེར་ ཚུ་ ལུ་ # ལོག་ རྩིས་སྤྲོད་ འབད་ ནིའི་ དོན་ལུ་ # ཐབས་བྱུས་ ཚུ་ # ག་དེ་སྦེ་ ར་ # བཏོན་ དོ་ ཡོདཔ་ ཨིན་ནའི་ སྐོར་ལས་ # དྲི་བཀོད་ ཞུ་ ཡི །

ད་རེས་ # རྫོང་ཁག་ ཡིག་ཚང་ དང་ # རབ་སྡེ་ གྲྭ་ཚང་ གཉིས་ # སོ་སོར་ ཡོདཔ་ ལས་ # བྱ་སྟབས་མ་བདེཝ་ ཐོན་ པའི་ ཁར་ # ཐ་ན་ # རྫོང་ཁག་ གི་ ལོ་ལྟར་ ཚེས་བཅུ་ # འགོ་འདྲེན་འཐབ་ ནི་ ལུ་ ཡང་ # ས་གོ་ མེད་ པའི་ དཀའ་ངལ་ བྱུང་ སྟེ་ ཡོད་ ཟེར་ ཨིན་ པས །

ཧཱ་ གི་ འཐུས་མི་ གིས་ འབད་བ་ཅིན་ # དབང་ཕྱུག་བློ་རྫོང་ དེ་ # སྤྱི་ལོ་ NUM # ལུ་ # བསྟན་སྲུང་དམག་སྡེ་ ལུ་ # རྩིས་སྤྲོད་ འབད་ དེ་ # ད་རེས་འབདཝ་ད་ # ལོ་ངོ་ NUM # དེ་ཅིག་ # ལངས་ སོ་ ནུག་ ཟེར་ ཨིན་ པས །

སྤྱི་ལོ་ NUM # ལུ་ འཚོགས་ མི་ # རྒྱལ་ཡོངས་ཚོགས་འདུ་ ཐེངས་ NUMཔའི་ ནང་ # གྲོས་གཞི་ བཙུགས་ ཏེ་ # གསུང་གྲོས གནང་ བའི་ སྐབས་ # རྫོང་གཞིས་ དེ་ # དམག་མི་ ཚུ་ # སྦྱོང་བརྡར་ འབད་ ནི་ ལུ་ # ཁག་ཆེཝ་ ལས་ བརྟེན་ # ཧེ་མ་ # དམག་སྡེ་ ལུ་ # རྩིས་སྤྲོད་ འབད་ བའི་ བསྒང་ བཟོ་ མིའི་ གན་རྒྱ་ དང་ འཁྲིལ་ ཏེ་ # ལོ་ངོ་ NUM # བཞག་ དགོཔ་ མ་ཚད་ # ཨིམ་ཊཱཊ་ དམག་སྡེ་ ལུ་ # སྡོད་ སའི་ ཁྱིམ་ ཚུ་ # བཟོ་སྐྲུན་འབད་ དེ་ # བྱིན་ ཞིནམ་ལས་ # གང་མགྱོགས་ རྩིས་སྤྲོད་ འབད་ ནི་ སྦེ་ # གྲོས་ཐག་ བཅད་ ནུག་ ཟེར་ ཨིན་ པས །

དེ་ལས་ # སྤྱི་ལོ་ NUM # ལུ་ འཚོགས་ མི་ # ཚོགས་ཐེངས་ NUMཔའི་ ནང་ # རྫོང་གཞིས་ རྩིས་སྤྲོད་ འབད་ དེ་ # ལོ་ངོ་ NUM # ལང་ མི་ དང་ འཁྲིལ་ # ཚོགས་ཁང་ ནང་ གསུང་གྲོས་ པའི་ སྐབས་ # བསྟན་སྲུང་དམག་སྡེའི་ དབང་འཛིན་ གྱི་ ཁ་ཐུག་ ལས་ # བསྟན་སྲུང་དམག་སྡེ་ དང་ ཧཱ་ གི་ མི་སེར་ ཚུ་ གི་ བར་ ན་ # གྲོས་བསྟུན་ འབད་ ཞིནམ་ལས་ ལོག་ སྤྲོད་ ནི་ སྦེ་ # ཐག་བཅད་ ནུག་ ཟེར་ # ཧཱ་ གི་ འཐུས་མི་ གིས་ ཞུ་ ཡི །

དེ་ གི་ ཤུལ་ལས་ ཡང་ # ཚོགས་ཐེངས་ ལེ་ཤ་ཅིག་ ནང་ # གསུང་གྲོས་ གནང་ ཡོད་ རུང་ # གྲོས་ཆོད་ ག་ཅི་ ཡང་ # འབྱུང་ མ་ ཚུགས་ པར་ ལུས་ ཡོདཔ་ ད་ # མཇུག་ ར་ # ཚོགས་ཐེངས་ NUMཔའི་ ནང་ # རྒྱལ་ཁབ་ ནང་ # སྲུང་སྐྱོབ་ དང་ འབྲེལ་ བའི་ བྱ་སྟབས་མ་བདེཝ་ དུམ་གྲ་རེ་ འཐོན་ མི་ དང་ འབྲེལ་ # ལྷོ་མཚམས་ ཀྱི་ རྫོང་ཁག་ ཚུ་ ནང་ # དམག་སྒར་ ཚུ་ ལེགས་ཤོམ་ སྦེ་ # ཆགས་ ཚར་ བའི་ ཤུལ་ལུ་ # ལོག་ སྤྲོད་ ནི་ སྦེ་ # གྲོས་ཆོད་ གྲུབ་ ནུག་ ཟེར་ ཨིན་ པས །

དེ་ ལུ་ # ནང་སྲིད་བློན་པོ་ # མི་འགྱུར་རྡོ་རྗེ་ གིས་ འཐུས་མི་ གིས་ ཞུ་ དོ་ བཟུམ་སྦེ་ # འདས་པའི་ ཚོགས་ཐེངས་ # ལེ་ཤ་ཅིག་ ནང་ ར་ # རྫོང་གཞིས་ དེ་ # མི་སེར་ ཚུ་ ལུ་ # ལོག་ རྩིས་སྤྲོད་ འབད་ དགོ་ པའི་ སྐོར་ལས་ # གསུང་གྲོས་ ཚུ་ གནང་ ཡོདཔ་ ཨིན་རུང་ # དེ་བསྒང་ # གལ་སྲིད་ # རྫོང་ དེ་ # མི་སེར་ ལུ་ # ལོག་ སྤྲོད་ དགོ་ པ་ ཅིན་ # རྒྱ་གར་ གྱི་ དམག་མི་ ཚུ་ # སྡོད་ སའི་ ཁྱིམ་ དང་ # གཞི་རྟེན་མཁོ་ཆས་ ཚུ་ ལེ་ཤ་ཅིག་ ར་ # གསརཔ་ རྐྱབ་ དགོཔ་ འཐོན་ ནི་ ཨིནམ་ལས་ # ཟད་འགྲོ་ སྦོམ་ གནས་ ནི་ ཨིནམ་ལས་ # ད་ལྟོ་ གནས་སྐབས་ཅིག་ # དེ་སྦེ་ ར་ # བཞག་ དགོ་ པའི་ གྲོས་ཆོད་ བྱུང་ ནུག་ ཟེར་ ཞུ་ ཡི །

དེ་ལས་ # ད་རེས་ # སྤྱི་ཚོགས་ དང་པའི་ ཚོགས་ཐེངས་ NUMཔའི་ སྐབས་ ལུ་ ཡང་ # ཧཱ་ གི་ འཐུས་མི་ གིས་ གྲོས་གཞི་ ཕུལ་ མི་ དང་ འཁྲིལ་ # གསུང་གྲོས་ ཚུ་ ཞིབ་ཞིབ་ སྦེ་ གནང་ བའི་ ཤུལ་ལུ་ # རྫོང་ དེ་ # ད་རེས་ གནས་སྐབས་ཅིག་ # དེ་སྦེ་ ར་ # བཞག་ ནི་ སྦེ་ གྲོས་ཐག་ བཅད་ དེ་ ཡོད་ ཟེར་ ཨིནམ་ ད་ # དབང་ཕྱུག་བློ་རྫོང་ གི་ # མཐའ་འཁོར་ ལུ་ ཡོད་ པའི་ ས་ཁོངས་ ཚུ་ # ཆ་མཉམ་ ར་ # སྤྱི་ལོ་ NUM # ལུ་ # རྒྱལ་གཞུང་འབྲུག་གི་དམག་སྡེའི་ སྒེར་དབང་ ལུ་ ཡོད་ པའི་ ས་ཆ་ དང་ # ཉོ་སྒྲུབ་ འབད་ མི་ ཚུ་ # ཐོ་ བཀོད་ ཐོག་ ལས་ # ཁྲམ་ རྐྱབ་ ཡོདཔ་ ཨིན་རུང་ # མི་སེར་ ཚུ་ གིས་ རྫོང་ དེ་ # ལོག་ ཁོང་ར་ ལུ་ # གནང་ དགོཔ་ སྦེ་ # ཞུ་བ་ ནན་བསྐྱར་ འབདཝ་ལས་ # རྫོང་ གི་ དབུ་རྩེ་ དེ་ # མི་སེར་ ལུ་ # རྩིས་སྤྲོད་ འབད་ ཡོདཔ་ ལས་ # ད་ལྟོ་ # གཞུང་གྲྭ་ཚང་ གིས་ བདག་འཛིན་ འཐབ་ སྟེ་ ཡོད་ ཟེར་ ཨིན་ པས །

དེ་ བཟུམ་སྦེ་ # གལ་སྲིད་

# གཞུང་ གིས་ དམག་ཁང་ དང་ # སྦྱོང་བརྡར་ ས་ཁོངས་ ཚུ་ # ས་གནས་ གཞན་ ཁར་ # སྤྲོད་ ཚུགས་ པ་ ཅིན་ # རྒྱ་གར་ གྱི་ དམག་སྡེ་ # ཨིམ་ཊཱཊ་ དང་ # འབྲུག་ གི་ བསྟན་སྲུང་དམག་སྡེ་ NUM # སྤོ་བཤུད་ འབད་ ནི་ གི་ འཆར་གཞི་ འདུག་ ཟེར་ ཨིན་ པས །

རྫོང་ དེ་ # ད་ལྟོ་ དེ་སྦེ་ར་ # བཞག་ མི་ འདི་གིས་ # འབྲུག་པའི་ དམག་མི་ ཚུ་ ལུ་ # སྦྱོང་བརྡར་ ཚུ་ འཐོབ་ དོ་ ཡོདཔ་ ལས་ # གཞུང་ དང་ # མི་སེར་ ཚུ་ ལུ་ ཕན་ཐོགས་ སྦོམ་ སྦེ་ ར་ # བྱུང་ སྟེ་ ཡོདཔ་ ཨིན་ པས །

འབྲུག་པའི་ དམག་མི་ ཚུ་ # རྒྱ་གར་ རྒྱལ་ཁབ་ ནང་ # སྦྱོང་བརྡར་ འབད་ བར་ # མ་ འགྱོ་ བའི་ ཧེ་མ་ # དམིགས་བསལ་ གྱི་ སྦྱོང་བརྡར་ ཚུ་ # ས་གནས་ དེ་ ནང་ # འབད་ དོ་ ཡོདཔ་ མ་ཚད་ འབྲུག་ གི་ བསྟན་སྲུང་དམག་མིའི་ སློབ་སྦྱོང་ ལྟེ་བ་ # བསྟན་སྐྱོང་གླིང་ གི་ སློབ་སྟོན་པ་ ཚུ་ ཡང་ # ས་གནས་ དེ་ ནང་ # སློབ་སྦྱོང་ འབད་ མི་ ལུ་ བརྟེན་ཏེ་ # ཨིན་ ཟེར་ ཨིན་ པས །

ནང་སྲིད་བློན་པོ་ གིས་ འབད་བ་ཅིན་ # མ་གཞི་ # མི་སེར་ ཚུ་ གིས་ ཞུ་ དོ་ བཟུམ་སྦེ་ # ཧཱ་ རྫོང་ཁག་ ནང་ # རྫོང་ མེད་ མི་ ལུ་ བརྟེན་ # དཀའ་ངལ་ སྦོམ་ འབྱུང་ མི་ དེ་ # ངེས་བདེན་ ཅིག་ ཨིན་རུང་ # ད་རེས་ # རྒྱལ་ཁབ་ ཀྱི་ མཐའ་དོན་ ལུ་ དམིགས་ ཏེ་ # སྔར་ ག་ ཨིནམ་ སྦེ་ ར་ # བཞག་ དགོཔ་ འོང་ ཟེར་ ཨིན་ པས །

དབང་ཕྱུག་བློ་རྫོང་ གི་ དམག་སྦྱོང་ ལྟེ་བ་ དེ་ # སྤྱི་ལོ་ NUM # ལུ་ # རྒྱལ་ཁབ་ རང་བཙན་ བཞག་ ནིའི་ དོན་ལུ་ # གཞི་བཙུགས་ འབད་ ཡོདཔ་ ཨིན་ པའི་ གནས་ཚུལ །

རྒྱལ་ས་ ལུ་ # སྣུམ་འཁོར་ གྱི་ ཐུག་རྐྱེན་ ཡར་སེང་ །

༉ # རྒྱལ་ཁབ་ ནང་ # ལོ་ལྟར་བཞིན་དུ་ # སྣུམ་འཁོར་ ཉོ་ མིའི་ གྱངས་ཁ་ ཡར་སེང་ འགྱོ་ མི་ དང་ འཁྲིལ་ ཏེ་ # ཐུག་རྐྱེན་ དང་ # ཤི་རྐྱེན་ ཚུ་ ཡང་ # རང་བཞིན་གྱིས་ ཡར་སེང་ འགྱོ་ དོ་ ཡོད་ པའི་ མཐོང་གསལ་ འབྱུངམ་ མས་ ཟེར་ ཞུ་ ནི །

སྙན་ཞུ་ ཚུ་ དང་ འཁྲིལཝ་ ད་ # འདས་པའི་ ལོ་ངོ་ # བཅུ་ཕྲག་ NUM གི་ རིང་ # འབྲུག་ ལུ་ # སྣུམ་འཁོར་ གྱི་ གྱངས་ཁ་ # རྒྱ་ཆེ་དྲགས་ སྦེ་ ར་ # ཡར་སེང་ སོང་ མི་ དེ་ # མི་རློབས་ ལས་ བཅད་ པ་ ཅིན་ # འབྲུག་མི་ NUM # རེ་ ལུ་ # སྣུམ་འཁོར་ རེ་ ཡོདཔ་ ད་ # མ་འོངས་པ་ ལུ་ # ལོ་ལྟར་བཞིན་དུ་ # བརྒྱ་ཆ་ NUM # རེ་ # ཡར་སེང་ འགྱོ་ ནིའི་ ཚོད་རྩིས་ བཏོན་ ནུག་ ཟེར་ ཞུ་ ནི །

དེའི་ གྲས་ལས་ # སྣུམ་འཁོར་ མང་ཆེ་ཤོས་ ར་ # རྒྱལ་ས་ ཐིམ་ཕུག་ ལུ་ ཨིནམ་ལས་ # ཐུག་རྐྱེན་ དང་ # ཤི་རྐྱེན་ ཚུ་ ཡང་ # མང་ཤོས་ ར་ # ཐིམ་ཕུག་ ལུ འབྱུངམ་ མས་ ཟེར་ ཞུ་ ནི །

ལོ་ངོ་ བཅུ་ཕྲག་ NUM # གི་ ཧེ་མ་ # རྒྱལ་ས་ ལུ་ # སྣུམ་འཁོར་ གྱི་ རྐྱེན་ངན་ ཚུ་ # ད་རེས་ བཟུམ་ ཅིག་ # བྱུང་བྱུངམ་ མེདཔ་ ད་ # ད་རེས་ ཐིམ་ཕུག་ དང་ # བར་སྦིས་སའི་ མགྱོགས་ལམ་ ལུ་ བརྟེན་ # རྐྱེན་ངན་ ཚུ་ རྒྱ་ཆེ་དྲགས་ སྦེ་ ར་ # འབྱུང་ ནི་ འགོ་ བཙུགས་ ཡོདཔ་ ད་ # དེ་ཡང་ # དམིགས་བསལ་དུ་ # ན་གཞོན་ ཚུ་ གིས་ མགྱོགས་ལམ་ ལེགས་ཤོམ་ ཡོད་ མི་ ལུ་ བརྟེན་ # ཤུགས་ཚད་ གུ་ བཀལ་ ཏེ་ # སྣུམ་འཁོར་ གཏང་ ནི་ འདི་གིས་ # འབྱུངམ་ མས་ ཟེར་ ཞུ་ ནི །

དེ་མ་ཚད་ # ཐིམ་ཕུག་ ལུ་ # སྣུམ་འཁོར་གཏང་མི་ # ལེ་ཤ་ཅིག་ ར་ # སྣུམ་འཁོར་ གཏང་ ཆོག་ པའི་ ཆོག་ཐམ་ མེད་ པའི་ ཁར་ # ཆང་ འཐུང་ མི་ # ན་གཞོན་ ཚུ་ ཨིནམ་ལས་ # འཕྲལ་འཕྲལ་ སྦེ་ ར་ # རང་ གི་ ཕམ་ གི་ སྣུམ་འཁོར་ ཚུ་ # ཨརཝ་བརྐུ་ སྟེ་ # བདའ་འགྱོ་ བའི་ སྐབས་ # ཤུགས་ ཚད་ ལས་ བརྒལ་ # གཏང་ མི་ ལུ་ བརྟེན་ # འབྱུངམ་ མས་ ཟེར་ ཞུ་ ནི །

དཔེ་ འབད་བ་ཅིན་ # ད་རེས་ཁམས་ཅིག་ཁར་ # ཉིན་ལོག་ གི་ སྐབས་ ལུ་ # ཐིམ་ཕུག་ དང་ # བར་སྦིས་སའི་ མགྱོགས་ལམ་ གྱི་ བར་བཅད རྐྱབ་ མི་ # ལྕགས་ ཀྱི་ དྲྭ་མིག་ ཚུ་ # ས་གོ་ ཐདམ་ཐད་ཁར་ # མེདཔ་བཏང་ ཡོདཔ་ མ་ཚད་ # སྣུམ་འཁོར་ ལ་ལུ་ཅིག་ # ཤུགས་ ཚད་ ལས་ བརྒལ་ ནི་ འདི་གིས་ # ལམ་ཕྱོགས་ ཅིག་ ལས་ # ལམ་ཕྱོགས་ གཞན་ མིའི་ ནང་ # ཉེན་ཁ་ཅན་ གྱི་ ཐོག་ ལུ་ # འཛུལ་ ཡོད་ པའི་ མཐོང་གསལ་ ཡང་ བྱུང་ ཡི །

དེ་ལུ་བརྟེན་ # ལམ་འགྲུལ་ཉེན་སྲུང་དང་སྐྱེལ་འདྲེན་དབང་འཛིན་ དང་ # ཁྲིམས་སྲུང་འགག་པའི་ སྣུམ་འཁོར་ ལྟ་རྟོག་ སྡེ་ཚན་ གྱིས་ མགྱོགས་ལམ་ བདའ་སྟེ་ # ཤུགས་ ཚད་ ལས་ བརྒལ་ གཏང་ མིའི་ # སྣུམ་འཁོར་ ཚུ་ # ལྟ་རྟོག་ སྒྲིང་སྒྲི་ འབད་ དགོཔ་ # ཁག་ ཆེ་ བས་ ཟེར་ ཞུ་ ནི་ དང་ # དེ་ མིན་ པ་ ཅིན་ ལམ་ ཁ་ ལས་ ཕར་ # ཤུགས་ཚད་ # ཆུ་ཚོད་ རེ་ ལུ་ # ཀི་ལོ་མི་ཊར་ NUM # ལས་ བརྒལ་ གཏང་ མི་ ཆོག་ ཟེར་ བའི་ བརྡ་བྱང་ སྦྱར་བཞགཔ་ ཙམ་ཅིག་ གིས་ ཕན་ མི་ ཐོགས་ པས་ ཟེར་ ཞུ་ ནི །

སྤྱིར་བཏང་ # མི་ ཚུ་ གིས་ རེས་གཟའ་ སྤེན་པ་ ཚུ་ གི་ སྐབས་ # ཁྲོམ་ ཁར་ # སྤྲོ་སྟོན་ གྱི་ ལས་རིམ་ ཚུ་ # ཡོད་ མི་ ལུ་ བརྟེན་ # ཁྲིམས་སྲུང་འགག་པ་ ཚུ་ གིས་ སྣུམ་འཁོར་ ཚུ་ ལུ་ # དབྱེ་ཞིབ་ འབདཝ་ མ་གཏོགས་ # དུས་ཚོད་ གཞན་ ཚུ་ ནང་ # དབྱེ་ཞིབ་ འབད་ ནི་ མེད་ པའི་ སྐོར་ལས་ # ལེགས་ཤོམ་ སྦེ་ ར་ # ཧ་གོ་ དོ་ ཡོདཔ་ ལས་ # ད་ལས་ཕར་ # ཉིནམ་ གཞན་ ཚུ་ གི་ སྐབས་ལུ་ ཡང་ # ཧང་ཏོ་མར་ # ཞིབ་དཔྱད་ འབད་ ནིའི་ ལམ་ལུགས་ ཅིག་ # འགོ་བཙུགས་ ཚུགས་ པ་ ཅིན་ # ཕན་ཁྱད་ འབྱུང་ ནི་ མས་ ཟེར་ ཞུ་ ནི །

གལ་སྲིད་ # དེ་ བཟུམ་ མའི་ ཉེན་སྲུང་ གི་ ཐབས་ལམ་ ཚུ་ # བཏོན་ མ་ ཚུགསཔ་ འདྲཝ་ ཅིག་ འབད་བ་ཅིན་ # སྣུམ་འཁོར་ གྱི་ ཐུག་རྐྱེན་ ཚུ་ ལུ་ བརྟེན་ # མགྱོགས་ལམ་ བདའ་སྟེ་ ཡོད་ མི་ # གློག་མེའི་ ཀཝ་ དང་ # ལྕགས་ ཀྱི་ དྲྭ་མིག་ ཚུ་ # མེདཔ་བཏང་ སྟེ་ # གྱོང་རྒུད་ ཕོག་ པའི་ ཁར་ # མཛེས་ཆ་ དང་ # མི་ ལྡན་ པས་ ཟེར་ ཞུ་ ནི་ ཨིན །

བཀྲིས་དབང་མོ །

ཐིམ་ཕུག # ལྕང་ཟམ་ཏོག

རྩང་མོ་ བློ་རིག་མེ་ཏོག

རྒྱ་གར་འཕགས་པའི་ཡུལ་ ལ ། ། སངས་རྒྱས་ བརྒྱ་ སྟོང་ བྱོན་ ཡོད ། # །

འཁོར་བར་ འཁྱམས་ པའི་ ལས་ངན ། # ། མཇལ་ བའི་ རང་དབང་ མིན་འདུག # །

གངས་ སྟོད་ འཁྱམས་ པའི་ དཀར་ སེང་ ། # ། གངས་རི་ སྐེད་པར་ དགའ་ བས ། # །

གངས་རི་ ཉིམ་ གིས་ བཞུ་ ཚེ ། # ། སེང་གེ་ ལས་ཀྱིས་ སྐྱོ་སོང་ ། # །

དགུང་ གི་ ཁྲི་གདུགས་ཉི་མ ། # ། གླིང་བཞི་ བསྐོར་ ནས་ མ་ འགྲོ ། # །

འཛམ་གླིང་ མུན་པ་ བསལ་ ཏེ ། # ། ནམ་མཁའི་ དབྱིངས་ ལུ་ བཞུགས་ གནང་ ། # །

ཐག་ རིང་ རྒྱང་ ལུ་ བཞུགས་ མི ། # ། བཀའ་དྲིན་ཅན་ གྱི་ ཡབ་ཡུམ ། # །

ལོ་ དང་ ཟླ་བ་ སོང་ རུང་ ། # ། མཇལ་ བའི་ རང་དབང་ མིན་འདུག # །

གངས་ ལས་ བབས་ པའི་ བསིལ་ཆུ ། # ། འགྲོ་བའི་ སྲོག་སྐྱབས་ མཛད་ དོ ། # །

མཛེས་པའི་ ཡིད་འཕྲོག་ལྷ་མོ ། # ། རང་ སེམས་ བདེ་བར་ བཀོད་ གནང་ ། # །

ནང་འཁོད་ འཕུར་འགྲུལ་ ཞབས་ཏོག་ ལུ་ བརྟེན་ # གྱོང་རྒུད་ སྦོམ་ ཕོག་ ཡོདཔ །

༉ # ན་ཧིང་ # སྤྱི་ཟླ་ NUMཔའི་ ཚེས་ NUM # ལས་ # བཀྲིས་སྒང་ དང་ # བུམ་ཐང་ ལུ་ # ནང་འཁོད་ གནམ་གྲུའི་ འཕུར་འགྲུལ་ ཞབས་ཏོག་ # འགོ་བཙུགས་ ཏེ་ # ད་རེས་ # ཟླཝ་ NUM # ལངམ་ ད་ # ཞབས་ཏོག་ བྱིན་ མིའི་ ལས་སྡེ་ NUM # ཆ་ ར་ ལུ་ # གྱོང་རྒུད་ སྦོམ་ སྦེ་ ར་ # ཕོག་ ཡོདཔ་ ཨིན་ པས །

དུས་ཡུན་ ཟླཝ་ NUM # ནང་ # སྒེར་ གྱི་ བཀྲིས་ མཁའ་འགྲུལ་ ཞབས་ཏོག་ གིས་ འོང་འབབ་ དངུལ་ཀྲམ་ NUM # བཟོ་ མི་ དང་ ཕྱདཔ་ ད་ # འབྲུག་ མཁའ་འགྲུལ་ གྱིས་ འོང་འབབ་ དངུལ་ཀྲམ་ NUM # བཟོ་ ཡོདཔ་ ཨིན་ པས །

ཨིན་རུང་ # བཀྲིས་ མཁའ་འགྲུལ་ ཞབས་ཏོག་ གིས་ ལག་ལེན་ གྱི་ དོན་ལུ་ # སྔོན་རྩིས་ དང་ འཁྲིལཝ་ ད་ # ཟད་འགྲོ་ དངུལ་ཀྲམ་ NUM # བཏང་ ཡོདཔ་ ད་ # འབྲུག་ མཁའ་འགྲུལ་ གིས་ དངུལ་ཀྲམ་ NUM # བཏང་ ཡོདཔ་ ཨིན་ པས །

བཀྲིས་ མཁའ་འགྲུལ་ ཞབས་ཏོག་ གི་ འཛིན་སྐྱོང་འགོ་དཔོན་ ཌེ་བིཊ་ཡོང་ གིས་ སླབ་ མིའི་ ནང་ # མཁའ་འགྲུལ་ གྱི་ ཞབས་ཏོག་ ལུ་ བརྟེན་ # རྒུད་ སྦོམ་ སྦེ་ ར་ # ཕོག་ སྟེ་ ཡོད་ ཟེར་ ཨིན་ པས །

འབྲུག་ མཁའ་འགྲུལ་ གྱི་ ཡོངས་ཁྱབ་འཛིན་སྐྱོང་འགོ་དཔོན་ # རྣམ་རྒྱལ་དབང་ཕྱུག་ གིས་ བཤད་ དོ་ བཟུམ་ འབད་བ་ཅིན་ # ད་ལྟོ་ # ནང་འཁོད་ ཀྱི་ མཁའ་འགྲུལ་ ཞབས་ཏོག་ # འགོ་ དང་པ་ ཨིནམ་ལས་ # འོང་འབབ་ བཟོ་ ཚུགས་ པར་ # ལཱ་ཁག་ ཡོདཔ་ ཤེས་ བཞིན་དུ་ # མཁའ་འགྲུལ་ ཞབས་ཏོག་ གི་ འཆར་གཞི་ དང་ བསྟུན་ # འགྲུལ་པ་ NUM # ལས་ མེད་ རུང་ # འཕུར་འགྲུལ་ ཞབས་ཏོག་ བྱིན་ མི་ དེ་ ཡང་

# རང་ གི་ འགན་འཁྲི་ འགྲུབ་ ནིའི་ དོན་ལུ་ # ཨིན་ ཟེར་ ཨིན་ པས །

དེ་འབདཝ་ལས་ # འབྲུག་ མཁའ་འགྲུལ་ ཞབས་ཏོག་ དང་ # བཀྲིས་ མཁའ་འགྲུལ་ ཞབས་ཏོག་ གཉིས་ ཀྱིས་ སྤ་རོ་ ལས་ # བུམ་ཐང་ བོད་པ་བརླགས་ཐང་ དང་ བཀྲིས་སྒང་ ཡོན་ཕུ་ལ་ ལུ་ # འགྲུལ་པ་ སྐྱེལ་ལེན་ འབད་ ནིའི་ དོན་ལུ་ # རེ་ཅིག་སྐབས་ # འགྲུལ་པ་ མེད་ རུང་ # བྱ་ཐབས་ མེད་ པར་ # འཕུར་འགྲུལ་ འབད་ དགོཔ་ # འབྱུང་ དོ་ ཡོདཔ་ ཨིན་ པས །

སྒེར་ གྱི་ མཁའ་འགྲུལ་ ཞབས་ཏོག་ དེ་ # ཡར་དྲག་གཏང་ མ་ ཚུགས་ པ་ ཅིན་ # ཟད་འགྲོ་ སྦོམ་ གནས་ པའི་ ཚོང་འབྲེལ་ ཅིག་ ཨིནམ་ལས་ # གྱོང་རྒུད་ སྦོམ་ ར་ # ཕོག་ ནི་ མས་ ཟེར་ # བཀྲིས་ མཁའ་འགྲུལ་ གྱི་ འཛིན་སྐྱོང་འགོ་དཔོན་ # ཌེ་བིཌ་ཡོང་ གིས་ བཤདཔ་ ཨིན་ པས །

རྒྱལ་སྤྱིའི་ ཚོང་འབྲེལ་ དང་ འཁྲིལཝ་ ད་ # སྒེར་ གྱི་ མཁའ་འགྲུལ་ ཞབས་ཏོག་ # འགོ་ བཙུགས་ ནིའི་ ཐད་ཁར་ # དགོས་མཁོ་ དང་ བསྟུན་ དགོཔ་ དེ་ # གལ་ཆེ་ཤོས་ ཅིག་ ཨིན་རུང་ # བཀྲིས་ མཁའ་འགྲུལ་ གྱི་ ཁྲི་འཛིན་ གྱིས་ ལྷག་བསམ་རྣམ་དག་ གྱི་ སྒོ་ལས་ # འབྲུག་མི་ ཚུ་ གི་ ཞབས་ཏོག་ འགྲུབ་ ནི་ ལུ་ གཙོ་རིམ་ གཟུང་ དོ་ ཡོདཔ་ ཨིན་ པས །

ཨིན་རུང་ # འཕྲལ་མགྱོགས་ ར་ # འབྲུག་ ལུ་ # ལྟ་བཤལ་ དོན་ལུ་ # འོང་ ནི་ ཨིན་ པའི་ ལྟ་བཤལཔ་ ཚུ་ གིས་ བཀྲིས་ མཁའ་འགྲུལ་ ནང་ # འཕུར་འགྲུལ་ འབད་ ནིའི་ དོན་ལུ་ # ཤོག་འཛིན་ གྱི་ མཁོ་མངག་ འབད་ དེ་ ཡོདཔ་ ཨིན་ པས །

འབྲུག་ མཁའ་འགྲུལ་ གྱི་ ཡོངས་ཁྱབ་འགོ་དཔོན་ # རྣམ་རྒྱལ་དབང་ཕྱུག་ གིས་ བཤད་ མིའི་ ནང་ # སྤ་རོ་ ལས་ # བུམ་ཐང་ དང་ # ལོག་ སྤ་རོ་ ཚུན་ གྱི་ འཕུར་འགྲུལ་ དོན་ལུ་ # ལག་ལེན་ ཟད་འགྲོ་ དངུལ་ཀྲམ་ NUM # གནས་ དོ་ ཡོདཔ་ ད་ # དེ་ བཟུམ་སྦེ་ # སྤ་རོ་ ལས་ # བཀྲིས་སྒང་ དང་ # ལོག་ སྤ་རོ་ ཚུན་ # ཟད་འགྲོ་ དངུལ་ཀྲམ་ NUM # གནསཔ་ མས་ ཟེར་ ཨིན་ པས །

བཀྲིས་ མཁའ་འགྲུལ་ གྱི་ ཌེ་བིག་ཡོང་ གིས་ འབད་བ་ཅིན་ # དུས་ཡུན་ ཆུ་ཚོད་ NUM # ནང་ # ལག་ལེན་ གྱི་ ཟད་འགྲོ་ # དངུལ་ཀྲམ་ NUM # དེ་ཅིག་ # གནསཔ་ མས་ ཟེར་ ཨིནམ་ ད་ # བཀྲིས་ མཁའ་འགྲུལ་ གྱི་ སྤ་རོ་ ལས་ # ཡོན་ཕུལ་ལ་ དང་ # ལོག་ འཕུར་འགྲུལ་ གྱི་ དུས་ཚོད་ དང་ བསྟུན་ # ཟད་འགྲོ་ དངུལ་ཀྲམ་ NUM # གནསཔ་ མས་ ཟེར་ ཨིན་ པས །

དེ་ བཟུམ་སྦེ་ # བུམ་ཐང་ བོད་པ་བརླགས་ཐང་ དང་ # ལོག་ སྤ་རོ་ ལུ་ འོངམ་ ད་ # ཟད་འགྲོ་ ཡུ་ཨེས་ཌོ་ལར་ NUM # གནསཔ་ མས་ ཟེར་ ཨིན་ པས །

ད་ལྟོ་ ཚུན་ # འབྲུག་ མཁའ་འགྲུལ་ དང་ # བཀྲིས་ མཁའ་འགྲུལ་ གཉིས་ ཀྱིས་ གླ་ཆ་ མ་ ཕོག་ པའི་ ཨ་ལུ་ དང་ # མཁའ་འགྲུལ་ གྱི་ ལས་བྱེདཔ་ ཚུ་ བརྩིས་ ཏེ་ # འགྲུལ་པ་ NUM # དེ་ཅིག་ # སྐྱེལ་འདྲེན་ འབད་ ཡོདཔ་ ཨིན་ པས །

འབྲུག་ མཁའ་འགྲུལ་ གྱིས་ བུམ་ཐང་ ལུ་ # འགྲུལ་པ་ NUM # དེ་ཅིག་ # སྐྱེལ་འདྲེན་ འབད་ ཡོདཔ་ ད་ # བཀྲིས་སྒང་ ལུ་ # འཕུར་འགྲུལ་ འབད་ མི་ དེ་ # དུས་རྒྱུན་ གྱི་ མཁའ་འགྲུལ་ དགོས་མཁོ་ # མ་ ཚངམ་ ལས་ བརྟེན་ # གནས་སྐབས་ཅིག་ # བཀག་བཞག་ སྟེ་ # ཡོདཔ་ ཨིན་ པས །

དེ་ བཟུམ་སྦེ་ # བཀྲིས་ མཁའ་འགྲུལ་ གྱིས་ འགྲུལ་པ་ NUM # སྐྱེལ་འདྲེན་ འབད་ ཡོདཔ་ ད་ # ལས་འཆར་ དང་ མ་ འཁྲིལ་ བའི་ མཁའ་འགྲུལ་ འཐེབ་ NUM # འགོ་འདྲེན་ འཐབ་ མིའི་ ནང་ # འགྲུལ་པ་ ག་དེམ་ཅིག་ # ཡོདཔ་ ཨིན་ནའི་ # གནས་ཚུལ་ མེདཔ་ ཨིན་ པས །

འབྲུག་ མཁའ་འགྲུལ་ གྱི་ འཛིན་སྐྱོང་འགོ་དཔོན་ # རྟ་མགྲིན་རྒྱ་མཚོ་ གིས་ འབད་བ་ཅིན་ # བཀྲིས་སྒང་ ལུ་ # འཕུར་འགྲུལ་ འབད་ མི་ # གནམ་གྲུ་ དེ་ # གནས་སྐབས་ཅིག་ # བཀག་བཞག་ མི་ དེ་ ཡང་

# ད་ལྟོ་ # འགྲུལ་པ་ གངམ་ མེད་ པའི་ ཁར་ # ཤོག་འཛིན་ མཁོ་མངག་ འབད་ མི་ # མེད་ ནི་ འདི་གིས་ ཨིན་ ཟེར་ # སླབཔ་ ཨིན་ པའི་ གནས་ཚུལ །

ཚོང་འབྲེལ་ དང་ # མ་རྩ་གཞི་བཙུགས་ ཀྱི་ འོས་འབབ་ འཚོལ་ཞིབ །

བསམ་གཏན་ཡེ་ཤེས །

༉ # གོང་འཕེལ་ དུམ་གྲ་ཅིག་ ལས་ མ་ འགྱོ་ མི་ # རྒྱལ་ཁབ་ ཚུ་ གིས་ # རང་སོའི་ # དཔལ་འབྱོར་ གོང་འཕེལ་ གྱི་ འོས་འབབ་ གསལ་སྟོན་ འབད་ ཐབས་ ལུ་ ཚོང་འབྲེལ་ དང་ # མ་རྩ་གཞི་བཙུགས་ ཀྱི་ འོས་འབབ་ ཚུ་ # འཚོལ་ཞིབ་ འབད་ ཡོདཔ་ ཨིན་ པས །

གོང་འཕེལ་ གྱི་ དོན་ལུ་ # ཚོང་འབྲེལ་ གཅིག་སྒྲིལ་ གྱི་ འོས་འཚམས་ ཞིབ་འཚོལ་ ཚུ་ # གཅིག་སྒྲིལ་ གོང་འཕེལ་ གཞི་བཀོད་ ཀྱིས་ # འཛམ་གླིང་སྤྱི་ཚོགས་གོང་འཕེལ་ལས་རིམ་ དང་ # མཉམ་འབྲེལ་ ཐོག་ ལས་ འབད་ ཡོདཔ་ ཨིན་ པས །

ད་ལྟོ་ ཚུན་ # འབྲུག་ ལུ་ ཚོང་འབྲེལ་ གོང་འཕེལ་ གནས་སྟངས་ ནང་ # འགྱུར་བ་ སྦོམ་ མེད་ མི་ དེ་ # གཙོ་བོ་ར་ # ཆུང་རིམ་ ཚོང་འབྲེལ་ གྱི་ དོན་ལུ་ # མ་དངུལ་ གྱི་ སྐྱིན་འགྲུལ་ ཞབས་ཏོག་ # ལེགས་ཤོམ་ མེད་ པ་ ལུ་ བརྟེན་ཏེ་ # ཨིན་ པའི་ ངོས་འཛིན་ བྱུང་ ཡོདཔ་ ད་ # དེ་ཡང་ # དངུལ་ཁང་ ཚུ་ གིས་ ཆུང་རིམ་ ཚོང་འབྲེལ་ ཚུ་ གི་ དོན་ལུ་ # སྐྱིན་འགྲུལ་ བྱིན་ པ་ ཅིན་ # སྐྱིན་ཚབ་ འཐོབ་ མ་ ཚུགས་ པའི་ ཉེན་ཁ་ ལུ་ བརྟེན་ ཨིན་ པས །

ཞིབ་འཚོལ་ དང་ འཁྲིལཝ་ ད་ # ཆུང་རིམ་ ཚོང་འབྲེལ་ ཚུ་ # གོང་འཕེལ་ དང་ རྒྱ་སྐྱེད་ གཏང་ ནིའི་ དོན་ལུ་ # རྒྱལ་གཞུང་དངུལ་ལས་དབང་འཛིན་ གྱིས་ # འབྲེལ་གཏོགས་ འབད་ དེ་ # ཚོང་འབྲེལ་ ཆུང་བ་ དང་ # བར་མའི་ དོན་ལུ་ # མ་རྩའི་ རོགས་རམ་ ཚུ་ # འགོ་འདྲེན་ འཐབ་ དགོ་ པའི་ འགན་འཁྲི་ འབག་ དགོཔ་ འདུག་ ཟེར་ ཨིན་ པས །

དེ་མ་ཚད་ # ཕྱིར་བཙོང་ ནང་ # འོས་འབབ་ ཡོད་ པའི་ དཔལ་འབྱོར་ གནས་སྟངས་ ཚུ་ ཡང་ # ངོས་འཛིན་ ཐོག་ # ཕྱིའི་ མ་རྩ་ བཙུགས་ ཆོག་ པའི་ ཁྲིམས་ལུགས་ ཚུ་ # བཟོ་བཀོད་ འབད་ དེ་ # གཙོ་རིམ་ཅན་ གྱི་ ཚོང་འབྲེལ་ ས་གོ་ ཚུ་ # ངོས་འཛིན་ ཐོག་ ལས་ # ཕྱིའི་ མ་རྩ་ བཙུགས་ མི་ ཚུ་ གིས་ སྤྲོ་བ་ བསྐྱེད་ ཚུགསཔ་ སྦེ་ # བཟོ་ དགོཔ་ ཨིན་ པས །

ཡུ་ཨེན་ཌི་པི་ གི་ གྲོས་སྟོན་འགོ་དཔོན་ # ཌེ་བིཌ་ལིའུཀ་ གིས་ འབད་བ་ཅིན་ # འབྲུག་ གིས་ ཕྱོགས་གཅིག་ དཔལ་འབྱོར་ གོང་འཕེལ་ ལམ་སྲོལ་ ཐོག་ # རྒྱ་གར་ རྐྱངམ་གཅིག་ ལུ་ # གཙོ་བོར་བཏོན་ དོ་ ཡོད་ མིའི་ # ཚོང་འབྲེལ་ ལམ་ལུགས་ དེ་ ལས་ ལྷག་ པའི་ ཚོང་འབྲེལ་ འོས་འབབ་ ཚུ་ ཡང་ # གོ་སྐབས་ ལེན་ དགོཔ་ འདུག་ ཟེར་ ཨིན་ པས །

དེ་ཡང་ # བང་ལ་དེཤ་ ལུ་ # ཕྱིར་ཚོང་ རྒྱ་སྐྱེད་ བཏང་ ཐོག་ ལས་ # ནེ་པཱལ་ དང་ ཐའི་ལེནཌི་ གཅིག་ཁར་ # དཔལ་འབྱོར་མཉམ་འབྲེལ་ གྱི་ གཅིག་སྒྲིལ་ གཞི་བཙུགས་ ཐོག་ ལས་ # ཚོང་འབྲེལ་ ལམ་ལུགས་ རྒྱ་སྐྱེད་ གཏང་ ཐབས་ འབད་ དགོ་ ཟེར་ ཨིན་ པས །

ཞིབ་འཚོལ་ སྙན་ཞུ་ དང་ འཁྲིལ་ བ་ ཅིན་ # ལཱ་བྱ་ དེ་ # བསྟན་རྒྱས་ལྷན་ཁག་ གིས་ # ལག་ལེན་ འགོ་འདྲེན་ འཐབ་ དགོཔ་ ད་ # དེ་ཡང་ # ལོ་ངོ་ NUM # ཀྱི་ ནང་འཁོད་ ལུ་ # ལག་ལེན་ བསྟར་སྤྱོད་ འབད་ ཚུགསཔ་ སྦེ་ # འབད་ དགོ་ ཟེར་ ཨིན་ པས །

ད་རུང་

# ཌེ་བིཌ་ལིའུཀ་ གིས་ # སླབ་ མིའི་ ནང་ # ཟུང་ཕྱོགས་ མཉམ་འབྲེལ་ ཆིངས་ཡིག་ ཐོག་ # ཚོང་འབྲེལ་ ལམ་ལུགས་ ལག་ལེན་ འཐབ་ ནི་ དེ་གིས་ # ཡུན་རིང་ གནས་སྟངས་ ནང་ # བྱ་སྟབས་ མ་ བདེཝ་ འབྱུང་ ནི་ ཨིན་ མི་ དེ་ ཡང་

# སྣ་མང་ ཚོང་འབྲེལ་ ལམ་ལུགས་ # ལག་ལེན་ མ་ འཐབ་ པ་ ཅིན་ # རྒྱལ་ཁབ་ དེ་ ནང་ # དཔལ་འབྱོར་ གོང་འཕེལ་ གི་ ཁེ་ཕན་ # རྒྱ་སྐྱེད་ གཏང་ མ་ ཚུགསཔ་ ཨིན་ ཟེར་ ཨིན་ པས །

ཚོང་འབྲེལ་ དང་ # མ་རྩ་གཞི་བཙུགས་ གོང་འཕེལ་ གཏང་ ཐབས་ ལུ་ # གཙོ་བོར་བཏོན་ མི་ # དཔལ་འབྱོར་གོང་འཕེལ་བཀོད་ཚོགས་ ཟེར་ བའི་ ལས་སྡེ་ ཅིག་ ཡང་ # གཞི་བཙུགས་ ཐོག་ ལས་ # བཀོད་ཚོགས་ དེ་ གིས་ སྲིད་བྱུས་ ཚུ་ གི་ གནས་སྟངས་ ལྟ་ཞིབ་ འབད་ ཐོག་ # ཚོང་འབྲེལ་ གོང་འཕེལ་ གྱི་ དོན་ལུ་ # བཀག་འཛིན་ཅན་ གྱི་ ལམ་ལུགས་ ཚུ་ # མར་ཕབ་ འབད་ ནི་ ཨིན་ པས །

བསྟན་རྒྱས་བློན་པོ་ # མཁའ་འགྲོ་དབང་ཕྱུག་ གིས་ གསུང་ མིའི་ ནང་ # འབྲུག་ གིས་ ལུང་ཕྱོགས་ རྒྱལ་ཁབ་ ཚུ་ དང་ གཅིག་ཁར་ # མཉམ་འབྲེལ་ གྱི་ ཚོང་འབྲེལ་ ལམ་ལུགས་ གསརཔ་ ཚུ་ # འཆར་བཀོད་ འབད་ དེ་ # འགོ་འདྲེན་ འཐབ་ དོ་ ཟེར་ ཨིནམ་ ད་ # འཛམ་གླིང་ཚོང་འབྲེལ་ཚོགས་སྡེ་ ནང་ # འཐུས་མི་ འཛུལ་ཞུགས་ ཀྱི་ འོས་འབབ་ ཚུ་ ལྟ་ དོ་ ཡོདཔ་ ཨིན་རུང་ # གནས་སྐབས་ཅིག་ # བརྩོན་ཤུགས་ བསྐྱེད་ མ་ ཚུགས་ པར་ # ལུས་ ཡོདཔ་ ཨིན་ པས །

འབྲུག་ གིས་ # གཅིག་སྒྲིལ་ གོང་འཕེལ་ གཞི་བཀོད་ ནང་ # སྤྱི་ལོ་ NUM # ལུ་ འཐུས་མི་ སྦེ་ # འཛུལ་ཞུགས་ འབད་ ཡོདཔ་ ད་ # གཅིག་སྒྲིལ་ གོང་འཕེལ་ གཞི་བཀོད་ དེ་ # འཛམ་གླིང་ ཚོགས་སྡེ་ ཅིག་ ཨིནམ་ ད་ # རྒྱལ་ཁབ་ ཚུ་ གི་ བར་ ན་ # ཚོང་འབྲེལ་ གྱི་ དཔལ་འབྱོར་ གོང་འཕེལ་ ལུ་ # གཙོ་བོར་བཏོན་ པའི་ ཚོགས་སྡེ་ ཅིག་ ཨིན་ པས །

བསྟན་རྒྱས་ལྷན་ཁག་ གི་ དྲུང་ཆེན་ # དྲགོས་ བསོད་ནམས་ཚེ་རིང་ གིས་ སླབ་ མིའི་ ནང་ # རྒྱལ་སྤྱིའི་ གྲོས་སྟོན་ ལས་སྡེ་ ཚུ་ གིས་ # འབྲུག་ རྒྱལ་ཁབ་ དེ་ # བྱ་གོའི་རིམ་པ་ དམ་དམ་ ཐོག་ # གྲུབ་འབྲས་ དང་ ལག་ལེན་ ནང་ # འཐུས་ཤོར་ཅན་ ཅིག་ ཨིན་ པའི་ ངོས་འཛིན་ འབད་ དོ་ ཡོདཔ་ ལས་ # གཞུང་ གིས་ འགོ་འདྲེན་ འཐབ་ངོ་བདེ་ བའི་ # ལམ་ལུགས་ གཞི་བཙུགས་ ཐོག་ # བྱ་རིམ་ ནང་ དུས་ཡུན་ མ་ འགོར་ བར་ # བྱ་སྟབས་བདེ་ཏོག་ཏོ་ བཟོ་ དགོཔ་ ཡོད་ ཟེར་ ཨིན་ པས །

ཞིབ་འཚོལ་ སྙན་ཞུ་ དེ་ ཁར་ # འདས་པའི་ བདུན་ཕྲག་ གི་ སྤྱི་ཟླ་ NUMཔའི་ ཚེས་ NUM # ལུ་ # གྲོས་བསྡུར་ འབད་ ཡོདཔ་ ད་ # དཔལ་འབྱོར་ གོང་འཕེལ་ དང་ # ཡར་དྲག་ གཏང་ ཐབས་ ལུ་ # ཐབས་ལམ་ དང་ # གྲོས་འབུལ་ སྙན་ཞུ་ ཚུ་ ཡང་ # བཀོད་ ཡོདཔ་ ཨིན་ པའི་ གནས་ཚུལ །

མ་དངུལ་ གྱི་ གྲོགས་རམ་ འཚོལ་ མི་ ལུ་ # ངོས་ལེན་ མེདཔ །

ཤེས་རབ་བསྟན་འཛིན །

༉ # ན་ཧིང་ སྤྱི་ཟླ་ NUMཔའི་ ཚེས་ NUM ལུ་ # ས་ཡོམ་ གྱིས་ གནོད་སྐྱོན་ རྐྱབ་ མི་ # རྟེན་གཞི་ ཚུ་ ཉམས་བཅོས་ འབད་ ནིའི་ དོན་ལུ་ # ཟུང་ཕྱོགས་མཐུན་འབྲེལ་ ཡོད་ པའི་ རྒྱལ་ཁབ་ ཚུ་ ལས་ # གྲོགས་རམ་ འཚོལ་ ཡོདཔ་ ཨིན་རུང་ # ད་ལྟོ་ ཚུན་ # ག་གིས་ཡང་ # ངོས་ལེན་ མ་ འབདཝ་ ཨིན་ པས །

དེ་ཡང་ # སྤྱི་ཟླ་ དང་པའི་ ཚེས་ NUM # ལུ་ # འགོ་འདྲེན་ འཐབ་ མི་ # རྒྱལ་ཡོངས་རྐྱེན་ངན་འཛིན་སྐྱོང་ཚོགས་ཆུང་ གི་ གྲོས་བསྡུར་ཞལ་འཛོམས་ ཐེངས་ NUMཔའི་ སྐབས་ # ཕྱི་འབྲེལ་དྲུང་ཆེན་ # ཟླ་བ་དཔལ་འབྱོར་ གྱིས་ སླབ་ མིའི་ ནང་ # ཕྱི་འབྲེལ་ལྷན་ཁག་ གིས་ ཟུང་ཕྱོགས་མཐུན་འབྲེལ་ ཡོད་ པའི་ # རྒྱལ་ཁབ་ ཚུ་ ལུ་ # གྲོགས་རམ་ དགོ་ པའི་ ཡི་གུ་ ཚུ་ བཏང་ ཡོདཔ་ ཨིན་རུང་ # ལན་གསལ་ ཅིག་ མ་ ཐོབ་ ཟེར་ ཨིན་ པས །

ནང་སྲིད་བློན་པོ་ # མི་འགྱུར་རྡོ་རྗེ་ གིས་ སླབ་ མིའི་ ནང་ # སྤྱི་ལོ་ NUM # གི་ རྐྱེན་ངན་ ནང་ # དགྲ་མེད་རྩེ་ ལྷ་ཁང་ དང་ # བཀྲིས་སྒང་ རྫོང་ ལ་སོགས་པའི་ ལྷ་ཁང་ དང་ # མགོན་སྡེ་ ཁག་ ལུ་ # ཕྱི་རྒྱལ་ ལས་ # ཁས་བླངས་ ཐོག་ # གྲོགས་རམ་ འབད་ མི་ ཚུ་ ཐོན་ ཏེ་ # གྲོགས་རམ་ ཐོབ་ ཡོདཔ་ ཨིན་རུང་ # ད་རེས་ ཀྱི་ གནས་སྟངས་ ནང་ # ཕྱི་ ལས་ རོགས་རམ་ འབད་ མི་ # མ་ འཐོན་ མི་ དེ་ # གནད་དོན་ ག་ཅི་ ལུ་ བརྟེན་ ཨིན་ན་ # མ་ ཤེས་ ཟེར་ ཨིན་ པས །

ཞལ་འཛོམས་ ནང་ # སོ་ནམ་དང་ནགས་ཚལ་ལྷན་ཁག་ གིས་ སྙན་ཞུ་ ཕུལ་ མི་ དང་ འཁྲིལཝ་ ད་ # ལྷན་ཁག་ འོག་ གི་ སྒྲིང་ཁྱིམ་ ཡོངས་བསྡོམས་ NUM # ལུ་ ཉམས་སྐྱོན་ ཤོར་ ཡོདཔ་ ལས་ # བཅོ་ཁ་རྐྱབ་ ནིའི་ དོན་ལུ་ # ཡོངས་བསྡོམས་ མ་དངུལ་ # དངུལ་ཀྲམ་ ས་ཡ་ NUM # དེ་ཅིག་ གནས་ ནི་ ཨིནམ་ ད་ # དངུལ་ཀྲམ་ NUM # གནས་ པའི་ ཉམས་གསོ་ དེ་ # ད་རེས་ ཀྱི་ ལོ་ NUM # གི་ འཆར་གཞིའི་ མ་དངུལ་ ཐོག་ ལས་ འབད་ ནི་ ཨིནམ་ ད་ # དངུལ་ཀྲམ་ ས་ཡ་ NUM # དེ་ཅིག་ # གནས་ པའི་ ཉམས་གསོའི་ ལཱ་ ཚུ་ # ཤུལ་མའི་ འཆར་གཞི་ NUMཔའི་ དོན་ལུ་ # བཞག་ ནི་ ཨིན་ ཟེར་ ཨིན་ པས །

གསོ་བའི་ལྷན་ཁག་ གིས་ སྙན་ཞུ་ འབད་ མིའི་ ནང་ # རྫོང་ཁག་ NUM # ནང་ # སྨན་ཁང་ ཆེ་བ་ དང་ ཆུང་བ་ # དེ་ལས་ # ཡན་ལག་ སྨན་ཁང་ ཚུ་ བརྩིས་ ཏེ་ # ཡོངས་བསྡོམས་ གསོ་བའི་སྨན་ཁང་ NUM # ལུ་ # ཉམས་སྐྱོན་ ཞུགས་ ཡོདཔ་ ད་ # དངུལ་ཀྲམ་ ས་ཡ་ NUM # གིས་ སྒྲིང་ཁྱིམ་ NUM # དེ་ཅིག་ # བཅོ་ཁ་རྐྱབ་ ཚུགས་ ནི་ ཨིན་རུང་ # ལྷག་ལུས་ སྨན་ཁང་ ཚུ་ # བཅོ་ཁ་རྐྱབ་ ནིའི་ དོན་ལུ་ # ད་རུང་

# མ་དངུལ་ འཐེབ་ # དངུལ་ཀྲམ་ ས་ཡ་ NUM # དེ་ཅིག་ དགོས་མཁོ་ ཐོན་ ཏེ་ ཡོད་ ཟེར་ ཨིན་ པས །

ཤེས་རིག་ལྷན་ཁག་ འོག་ ལུ་ འབད་བ་ཅིན་ # ཉམས་སྐྱོན་ སྦོམ་ སྦེ་ ཤོར་ ཡོད་ པའི་ སྒྲིང་ཁྱིམ་ NUM # དང་ # ཉམས་སྐྱོན་ ཆུང་རིམ་ གྱི་ སྒྲིང་ཁྱིམ་ NUM # ཡོད་ མི་ ཚུ་ # ཉམས་བཅོས་ དོན་ལུ་ # མ་དངུལ་ ཡོངས་བསྡོམས་ དངུལ་ཀྲམ་ ས་ཡ་ NUM # དེ་ཅིག་ གནས་ ནི་ ཨིན་ པས །

ཤེས་རིག་ལྷན་ཁག་ གི་ འགོ་དཔོན་ ཚུ་ གིས་ འབད་བ་ཅིན་ # ནང་འཁོད་ ཀྱི་ མ་དངུལ་ བདེ་སྒྲིག་ འབད་ ཐོག་ ལས་ # དངུལ་ཀྲམ་ ས་ཡ་ NUM # གནས་ པའི་ ཉམས་བཅོས་ ཀྱི་ ལཱ་ ཚུ་ # འབད་ ཡོད་ རུང་ # ད་རུང་

# མ་དངུལ་ འཐེབ་ # དངུལ་ཀྲམ་ ས་ཡ་ NUM # དེ་ཅིག་ དགོས་མཁོ་ ཐོན་ ཏེ་ ཡོད་ ཟེར་ ཨིན་ པས །

རྫོང་གཞིས་ དང་ # ལྷ་ཁང་ ཡོངས་བསྡོམས་ NUM # ལུ་ ཉམས་སྐྱོན་ ཤོར་ ཡོདཔ་ ལས་ # སྲོལ་འཛིན་ལས་ཁུངས་ ཀྱིས་ སྙན་ཞུ་ འབད་ མིའི་ ནང་ # མ་དངུལ་ ཡོངས་བསྡོམས་ དངུལ་ཀྲམ་ ས་ཡ་ NUM # དེ་ཅིག་ རྫོང་གཞིས་ དང་ # ལྷ་ཁང་ ཚུ་ ཉམས་གསོ་ ཞུ་ ནིའི་ དོན་ལུ་ # ཟད་འགྲོ་ གཏང་ དགོཔ་ ཐོན་ ཏེ་ ཡོད་ ཟེར་ ཨིན་ པས །

ནང་སྲིད་བློན་པོ་ གིས་ གསུང་ མིའི་ ནང་ # ཉམས་བཅོས་ ཀྱི་ དོན་ལུ་ # ཕྱིའི་ རོགས་རམ་ རྐྱངམ་གཅིག་ མེན་ པར་ # ནང་འཁོད་ ཀྱི་ མི་སེར་ ཚུ་ ལས་ ཡང་ # ཞལ་འདེབས་ རེ་ མཁོ་སྒྲུབ་ འབད་ ཚུགས་ པ་ ཅིན་ # ལེགས་ཤོམ་ འོང་ ནི་ མས་ ཟེར་ ཨིན་ པས །

དེ་ བཟུམ་སྦེ་ # ད་རེས་ནངས་པ་ # བཙོན་ཁང་ ནང་ ཚུད་ མིའི་ ན་གཞོན་ ཚུ་ ཡང་ # དེ་སྦེ་ ར་ # བཙོན་ཁང་ ནང་ མ་ བཞག་ པར་ # མི་སྡེའི་ཞབས་ཏོག་ དོན་ལུ་ # ཉམས་བཅོས་ ཀྱི་ ལཱ་ ཚུ་ འབད་ བར་ གཏང་ ཚུགས་ པ་ ཅིན་ # རང་ གཞན་ NUM # ཆ་ ར་ ལུ་ ཕན་ པའི་ ལཱ་ ཨིནམ་ མ་ཚད་ # རྒྱལ་ཁབ་ ལུ་ ཡང་ # ཕན་ ཐོགས་ ནི་ མས་ ཟེར་ ཨིན་ པས །

རྒྱལ་ཡོངས་རང་བཞིན་རྐྱེན་ངན་འཛིན་སྐྱོང་ཚོགས་ཆུང་ གི་ ཞལ་འཛོམས་ ཐེངས་ NUMཔ་ # འཚོགས་ མི་ དེ་ གིས་ ཉམས་བཅོས་ ཀྱི་ ལཱ་ ཚུ་ # ག་དེ་སྦེ་ ར་ # འབད་ ནི་ ཨིན་ནའི་ ཐབས་ལམ་ དང་ # བྱ་རིམ་ ཚུ་ # འཆར་བཀོད་ འབད་ ནི་ ཨིནམ་ ད་ # ཞལ་འཛོམས་ དེ་ གི་ སྔོན་འགྲོའི་ སྙན་ཞུ་ དེ་ # སྤྱི་ཟླ་ NUMཔའི་ ཚེས་ NUM ལུ་ # ལྷན་རྒྱས་གཞུང་ཚོགས་ ལུ་ ཕུལ་ ནི་ ཨིན་ པའི་ གནས་ཚུལ །

ཕྱི་རྒྱལ་ གྱི་ ཨམ་སྲུ་ NUM # ཀྱིས་ ཉིནམ་ NUM # ཡང་ མ་ ཆད་ པར་ བཀའ་མའི་དབང་ལུང་ ཞུ་ དོ་ ཡོདཔ །

༉ # ཕུན་ཚོགས་གླིང་ ལུ་ # བཀའ་མའི་ དབང་ ཞུ་ མི་ # འབྲུག་མི་ ཁྲི་ཕྲག་ ལས་ གཅད་ མི་ དང་ # ཕྱི་མི་ བརྒྱ་ ལྷགཔ་ཅིག་ # འཛོམས་ མིའི་ གྲས་ཁར་ # མ་ལེ་ཤི་ཡ་ དང་ # ཏའི་ཝཱན་ རྒྱལ་ཁབ་ ལས་ # ཨམ་སྲུ་ NUM # ཡོདཔ་ ད་ # ཁོང་ NUM # ཀྱིས་ དབང་ འགོ་བཙུགས་ པའི་ ཉིནམ་ ལས་ # འགོ་བཟུང་ སྟེ་ # ད་ལྟོ་ ཚུན་ # ཉིནམ་ NUM # ཡང་ མ་ ཆད་ པར་ # དབང་ ཞུ་ ཡོདཔ་ ཨིན་ པས །

མ་ལེ་ཤི་ཡ་ ལས་ ཨིན་ མི་ # ངག་དབང་གཡང་སྒྲོན་ གྱིས་ སླབ་ མིའི་ ནང་ # དབང་ ཞུ་ ནིའི་ གོ་སྐབས་ འཐོབ་ མི་ དེ་ # སྔོན་ གྱི་ ལས་འཕྲོ་ དང་ # བསོད་ནམས་ ལུ་ བརྟེན་ ཨིནམ་ལས་ # དབང་བཤད་ དང་ ལུང་ ཚུ་ # ཧ་གོ་ མ་ ཚུགས་ རུང་ # རིན་པོ་ཆེ་ ལུ་ # སེམས་ ཀྱི་ གདིང་ ལས་ ར་ # དད་པ་ སྦོམ་ བསྐྱེད་ དེ་ # དམ་ཚིག་ སྲུང་ དོ་ ཡོདཔ་ ལས་ # དབང་ གི་ བྱིན་རླབས་ འཇུག་ པའི་ རེ་བ་ ཡོད་ ཟེར་ ཨིན་ པས །

མོ་ གི་ མིང་ # ངག་དབང་གཡང་སྒྲོན་ ཟེར་ མི་ དེ་ # མོ་ར་ # ནང་པའི་ཆོས་ ལུ་ ཁ་བསྒྱུར་ བའི་ ཤུལ་ལས་ # བླམ་ ཅིག་ གིས་ གནང་ ཡོདཔ་ ཨིན་ པས །

མོ་ གིས་ འབད་བ་ཅིན་ # བཀའ་མའི་དབང་ དེ་ # རྙིང་མའི་ རིང་བརྒྱུད་ ནང་ # ཁག་ཆེ་ཤོས་ ཅིག་ ཨིན་ པའི་ ཁར་ # དབང་ གནང་ མི་ # རིན་པོ་ཆེ་ ཡང་ # གཞན་དང་མ་འདྲཝ་ ཅིག་ ཨིནམ་ལས་ # དེ་ བཟུམ་ མའི་ གོ་སྐབས་ འཐོབ་ མི་ དེ་ # དཀོན་དྲགས་ ཅིག་ ཨིནམ་ལས་ # ད་རེས་ # གོ་སྐབས་ ཐོབ་ པའི་ སྐབས་ # འཕྲོ་བརླག་ མ་ བཏང་ པར་ # དབང་ གི་ གྲལ་ཁར་ # བཅའ་མར་གཏོགས་ ཚུགས་ མི་ ལུ་ # སེམས་དགའ་ ཡི་ ཟེར་ ཨིན་ པས །

མོ་ གིས་ སླབ་ མིའི་ ནང་ # སྐྱབས་རྗེ་ ནམ་མཁའི་རྙིང་པོ་ རིན་པོ་ཆེ་ མཆོག་ # འགོ་ དང་པ་ # སྤྱི་ལོ་ NUM # ལུ་ # རྒྱ་གར་ གྱི་ ས་གནས་ # དེ་ར་དཱུན་ ལུ་ # རིན་ཆེན་གཏེར་མཛོད་ ཀྱི་ ལུང་ གནང་ བའི་ སྐབས་ # མཇལ་ ཡི་ ཟེར་ ཨིནམ་ ད་ # དེ་བསྒང་ # རིན་པོ་ཆེ་ མཆོག་ # མ་འདྲཝ་ སྦེ་ ར་ མཇལ་ བའི་ ཁར་ # ལུང་ གནང་ པའི་ སྐབས་ ཡང་ # ཐུགས་ བྱམས་པ་ དང་ # སྙིང་རྗེའི་ ཐོག་ ལས་ # གནངམ་ ལས་ བརྟེན་ # ལུང་ ཞུཝ་ ཅིག་ གིས་ ཚད་མེད་ ཀྱི་ དད་པ་ རང་བཞིན་གྱིས་ བསྐྱེད་ དེ་ འོངས་ ཡི་ ཟེར་ ཨིན་ པས །

དེ་ གི་ ཤུལ་ལས་ # རིན་པོ་ཆེ་ མཆོག་ # རྩ་བའི་བླ་མ་ སྦེ་ # བསྟེན་ ནི་ འགོ་བཙུགས་ ཡི་ ཟེར་ ཨིནམ་ ད་ # མོ་ གིས་ འབད་བ་ཅིན་ # རིན་པོ་ཆེ་ # གུ་རུ་ དངོས་ ཀྱི་ དག་སྣང་ སྐྱེད་ དོ་ ཡོདཔ་ ལས་ # དེ་ བཟུམ་ མཇལ་ མི་ དེ་ # སྔོན་ གྱི་ ལས་འཕྲོ་ ལས་ བརྟེན་ # ཨིནམ་ འོང་ ནི་ མས་ ཟེར་ ཨིན་ པས །

མོ་ར་ # ཧེ་མ་ བོན་ཆོས་ འབད་ མི་ ཅིག་ ཨིན་རུང་ # སྤྱི་ལོ་ NUM # ལུ་ # ཞིང་གཤེགས་ དམ་པ་ # སྐྱབས་རྗེ་ འཁྲུལ་ཞིག་རིན་པོ་ཆེ་ མཆོག་ གིས་ མ་ལེ་ཤི་ཡ་ ལུ་ # ཆོས་ གནང་ པའི་ ཉིནམ་ ལས་ འགོ་བཙུགས་ ཏེ་ # ནང་པ་ ལུ་ # ཁ་སྒྱུར་ འབད་ ཡི་ ཟེར་ ཨིནམ་ ད་ # རིན་པོ་ཆེ་ ལས་ ནང་པའི་ཆོས་ # མང་རབས་ཅིག་ # ཞུ་ བའི་ ཁར་ ཉམས་ལེན་ གྱི་ རིམ་པ་ ཚུ་ ཡང་ # ཞུ་ ནིའི་ གོ་སྐབས་ འཐོབ་ མི་ ལུ་ # ངལ་རངས་ སྦོམ་ བྱུང་ ཡི་ ཟེར་ ཨིན་ པས །

དེ་ བཟུམ་སྦེ་ # ཞིང་གཤེགས་ དམ་པ་ # སྐྱབས་རྗེ་ འཁྲུལ་ཞིག་རིན་པོ་ཆེ་ # མཇལ་ བའི་ ཤུལ་ལས་ # ནང་པ་ ལུ་ སྒྱུར་ མི་ ཅིག་ # མོ་ གི་ ཆ་རོགས་ # ཏཱའི་ཝཱན་ ལས་ ཨིན་ མི་ # ཅང་པའི་ལིང་ ཨིནམ་ ད་ # མ་གཞི་ # ཁོང་ གཉིས་ ཆ་ ར་ # རྒྱ་ནག་ གི་ མི་ཁུངས་ ཨིན་རུང་ # སྡོད་ ས་ མ་ལེ་ཤི་ཡ་ དང་ # ཏཱའི་ཝཱན་ ལུ་ ཨིནམ་ ད་ # ཅང་པའི་ལིང་ གིས་ ཡང་ # ད་རེས་ # བཀའ་མའི་དབང་ གནང་ སར་ # བཅའ་མར་གཏོགས་ དོ་ ཡོདཔ་ ཨིན་ པས །

མོ་ གིས་ སླབ་ མིའི་ ནང་ # བཀའ་མའི་དབང་ དེ་ # ཁག་ཆེ་ཤོས་ ཅིག་ ཨིན་ པའི་ ཁར་ # བྱིན་ཅན་ ཅིག་ ཨིནམ་ལས་ # ཏཱའི་ཝཱན་ ལས་ # དོན་ཆེད་ སྦེ་ ར་ # འོངས་ ཡི་ ཟེར་ ཨིནམ་ ད་ # མོ་ གིས་ འབད་བ་ཅིན་ # ཆོས་སྒོར་ ནང་ # བཅའ་མར་གཏོགས་ ནིའི་ གོ་སྐབས་ འཐོབ་ མི་ དེ་ # མོ་ གི་ མི་ཚེ་ ནང་ ནམ་ཡང་ བརྗེད་ མ་ ཚུགས་ པའི་ དུས་ ཅིག་ ཨིན་ ཟེར་ ཨིན་ པས །

མོ་ གིས་ སླབ་ མིའི་ ནང་ # འབྲུག་མི་ ཚུ་ # སྐྱབས་རྗེ་ ནམ་མཁའི་སྙིང་པོ་ རིན་པོ་ཆེ་ མཆོག་ ལུ་ # དད་མོས་ སྐྱེད་ ཐངས་ ལུ་ བལྟ་ སྟེ་ # ཡིད་ཆེས་ སྦོམ་ བྱུང་ ཡི་ ཟེར་ ཨིནམ་ ད་ # མོ་ གིས་ ད་རེས་ འབདཝ་ ད་ # འབྲུག་ ལུ་ ལན་ཐེངས་ NUM # འོངས་ ཡོད་ རུང་ # ད་རེས་ བཟུམ་སྦེ་ # ཡུན་ རིང་ མ་ སྡོད་ ཟེར་ ཨིན་ པས །

མོ་ གིས་ འབད་བ་ཅིན་ # སྐྱབས་རྗེ་ འཁྲུལ་ཞིག་རིན་པོ་ཆེ་ ལས་ # སྐྱབས་འགྲོ་ དང་ # སེམས་བསྐྱེད་ ལ་སོགས་པའི་ སྡོམ་པ་ ཚུ་ # ཞུ་ ནིའི་ གོ་སྐབས་ ཐོབ་ པའི་ ཁར་ # ད་རེས་ # སྐྱབས་རྗེ་ ནམ་མཁའི་སྙིང་པོ་རིན་པོ་ཆེ་ མཆོག་ ལས་ # བཀའ་མའི་དབང་ ཡོངས་རྫོགས་ སྦེ་ # འཐོབ་ ཚུགས་ ནི་ དེ་གིས་ # ལྷག་པར་དུ་ # སེམས་དགའ་ ཡི་ ཟེར་ ཨིནམ་ ད་ # མོ་ར་ # སྨན་གཡོགམོ་ ཨིན་རུང་ # དུས་ཚོད་ ཐོབཔ་ ད་ ར་ # ཁ་ཐུན་ དང་ # ཉམས་ལེན་ ཚུ་ # འབད་ དོ་ ཟེར་ ཨིན་ པས །

མོ་ར་ # ནང་པའི་ཆོས་ ལུ་ བློ་ཁ་ མ་ བསྒྱུར་ བའི་ ཧེ་མ་ # ཐེག་པ་ཆེན་པོའི་ སྐོར་ལས་ # དུམ་གྲ་རེ་ # ཧ་གོ་ བའི་ ཁར་ # ཤུལ་ལས་ # རིན་པོ་ཆེ་ # ལེ་ཤ་ཅིག་ ར་ # མཇལ་ ནིའི་ གོ་སྐབས་ ཐོབ་ མི་ ལུ་ བརྟེན་ # ནང་པའི་ཆོས་ ཀྱི་ དགོངས་པ་ དང་ # ལྟ་བའི་ སྐོར་ལས་ # ལེགས་ཤོམ་ སྦེ་ # ཤེས་ ནིའི་ གོ་སྐབས་ འཐོབ་ ནི་ དེ་གིས་ # བོན་ཆོས་ འབད་ མི་ དེ་ # སྟོང་ལོག་ བཟུམ་ མའི་ སྣང་བ་ ཤར་ ཡི་ ཟེར་ ཨིན་ པས །

ད་རེས་ # བཀའ་མའི་དབང་ གནང་ སར་ # ཁོང་ NUM # ཡང་ # འཕྲལ་འཕྲལ་ སྦེ་ ར་ # དཀྱི་ར་ དཀྱིས་ ཏེ་ # བླ་སྤྲུལ་ དང་ མཁན་པོ་ ཚུ་ # གི་ སྦུག་ ལུ་ སྡོད་ སར་ མཐོང་ དོ་ ཡོདཔ་ ད་ # ཁོང་ NUM # ཀྱིས་ དུས་རྒྱུན་དུ་ # སེམས་ མ་ ཡེངས་ པར་ # ལེགས་ཤོམ་ སྦེ་ # ཆོས་ ཞུ་ སར་ # མཐོངམ་ མས་ ཟེར་ # དགེ་སློང་ ཀརྨ་ གིས་ སླབ་ པའི་ གནས་ཚུལ །

རྩི་རང་ ཁྲིམས་འདུན་ གྱིས་ ཕ་སྤད་ NUM # ཀྱི་ རྩོད་དོན་ ཕྱིར་བཏོན །

ཡེ་ཤེས་སྒྲོལ་མ །

༉ # ན་ཧིང་ # རྩི་རང་ ཁྲིམས་འདུན་ ལུ་ # ཕ་སྤད་ NUM # ཀྱི་ བར་ ན་ # བཟོ་སྐྲུན་ དང་ འབྲེལ་ བའི་ རྩོད་ཉོག་ ཡི་གུ་ # བཙུགས་ ཡོད་ མི་ དེ་ # ཁ་ཙ་ # རྫོང་ཁག་ ཁྲིམས་འདུན་ གྱིས་ ཕྱིར་བཏོན་ འབད་ ནུག །

རྫོང་ཁག་ ཁྲིམས་འདུན་ གྱི་ འགོ་དཔོན་ ཚུ་ གིས་ སླབ་ མིའི་ ནང་ # དེ་སྦེ་ # ཕྱིར་བཏོན་ འབད་ མི་ དེ་ ཡང་

# ན་ཧིང་ ཟླཝ་ NUMཔའི་ ནང་ # བ་གིར་ཝཱཊ་ གིས་ ཁོ་རའི་ ཨ་པ་ དང་ གཅིག་ཁར་ # ནང་འགྲིག་ འབད་ ནི་ ཨིན་ ཟེར་ # སླབ་ མི་ དང་ འཁྲིལ་ # ཨིན་ ཟེར་ ཨིན་ པས །

རྩོད་དོན་ དེ་ # ཚོ་གླིང་ཁ་ རྒེད་འོག་ ལས་ # སྐྱེས་ལོ་ NUM འབད་མི་ # དམ་བྷ་དུར་མོང་གར་ གྱི་ བུ་ དེ་ གིས་ ཁོ་རའི་ ཨ་པ་ གི་ ས་ཆའི་ ནང་ # བང་བཙོངས་ ཐོག་ ལས་ # ཁྱིམ་ བཟོ་སྐྲུན་ འབད་ མི་ ལུ་ བརྟེན་ # ཨ་པ་ གིས་ རྒེད་འོག་ ཡིག་ཚང་ ནང་ # ཉོག་བཤད་ ཡི་གུ་ བཙུགས་ ཡོདཔ་ ཨིན་ པས །

རྒེད་འོག་ ཡིག་ཚང་ གི་ ཁ་ཐུག་ ལས་ འབད་བ་ཅིན་ # སྐྱེས་ལོ་ NUM # འབད་མི་ # བ་གིར་ཝཱཊ་ གིས་ ཁོ་རའི་ ཨ་པ་ ལུ་ # ག་ཅི་ཡང་ མ་ སླབ་ པར་ # ཁྱིམ་ བཟོ་སྐྲུན་ འབད་ ཡོདཔ་ མ་ཚད་ # རྒེད་འོག་ དང་ # རྫོང་ཁག་ ལུ་ ཡང་ # སྙན་ཞུ་ མ་ འབད་ བས་ ཟེར་ ཨིན་ པས །

ཁྲིམས་ དང་ འཁྲིལ་བ་ཅིན་ # ཁྱིམ་ བཟོ་སྐྲུན་ འབད་ ནིའི་ དོན་ལུ་ # རྒེད་འོག་ དང་ # རྫོང་ཁག་ ལས་ # གནང་བ་ ཞུ་ དགོཔ་ ཨིན་རུང་ # བ་གིར་ཝཱཊ་ གིས་ དེ་ དང་ བསྟུན་ མ་ འབདཝ་ ཨིན་ པས །

དམ་བྷ་དུར་ གྱིས་ རྒེད་འོག་ ཡིག་ཚང་ ནང་ # སླབ་ དོ་ བཟུམ་ འབད་བ་ཅིན་ # ཁོ་རའི་ བུ་ # བ་གིར་ཝཱཊ་ ལུ་ # སའི་ བགོ་བཤའ་ དེ་ # སཱུན་ཀོཤ་ རང་ཐང་གླིང་ ལས་ # བྱིན་ ནི་ དེ་གིས་ # ཚོ་གླིང་ཁའི་ ས་ཆ་ དེ་ # བཟའ་ཚང་ནང་མི་ ཚུ་ གི་ དོན་ལུ་ # ཨིན་ ཟེར་ ཨིན་ པས །

ཚོ་གླིང་ཁ་ རྒེད་འོག་ གི་ འགོ་དཔོན་ ཚུ་ གིས་ གནད་དོན་ དེ་ # རྒེད་འོག་ ནང་ ར་ # སེལ་ཐབས་ འབད་ ནིའི་ དཔའ་བཅམ་ རུང་ # བ་གིར་ཝཱཊ་ གིས་ ངོས་ལེན་ འབད་ མ་ བཏུབ་ མི་ ལུ་ བརྟེན་ # རྫོང་ཁག་ ཁྲིམས་འདུན་ ལུ་ བཏང་ ཡི་ ཟེར་ སླབཔ་ ཨིན་ པས །

རྫོང་ཁག་ ཁྲིམས་འདུན་ འགོ་དཔོན་ གྱིས་ སླབ་ མི་ དང་ འཁྲིལཝ་ ད་ # ཁྲིམས་ ཀྱི་ ཁ་ཐུག་ ལས་ # བཟོ་སྐྲུན་ འབད་ སའི་ ས་ཁོངས་ ནང་ འགྱོ་ ཞིནམ་ལས་ # བཟོ་སྐྲུན་ འབད་ མི་ ཆོག་ ཟེར་ # ལན་ཐེངས་ NUM # སླབ་ ཡོདཔ་ ཨིན་རུང་ # ཁོ་ གིས་ ཁྲིམས་ ལུ་ ཡང་ # གནས་ མ་ བཏུབ་ པར་ # བཟོ་སྐྲུན་ འབད་ ནུག་ ཟེར་ ཨིན་ པས །

ཁོ་ གིས་ འབད་བ་ཅིན་ # རྫོང་ཁག་ དང་ # གཞན་མིའི་ ཁྲོམ་ ནང་ འབད་བ་ཅིན་ # ཁྲིམས་འགལ་ ཐོག་ # ཁྱིམ་ བཟོ་སྐྲུན་ འབད་ བ་ ཅིན་ # འདི་འཕྲོ་ལས་ # ཁྱིམ་ བརྡལ་གཏང་ དོ་ ཡོད་ རུང་ # རྒེད་འོག་ ནང་ # ལྷོད་ པའི་ བསྒང་ ལས་ # ཁྲིམས་ལུགས་ ཟེརཝ་ # ག་ནི་ཡང་ # མེད་ ནི་ དེ་གིས་ # ལཱ་ འབདཝ་ ད་ # སྟབས་ མ་ བདེ་ ཟེར་ ཨིན་ པས །

དེ་འབདཝ་ལས་ # ཤུལ་ལས་ # རྒེད་འོག་ ནང་ # སྟབས་བདེ་ཏོག་ཏོ་ འབྱུང་ ནིའི་ དོན་ལུ་ # ཁྲིམས་ལུགས་ ཚུ་ # སྔོན་གོང་ ལས་ # ཏན་ཏན་ བཟོ་ དགོཔ་ # ཁག་ ཆེ་ ཟེར་ ཨིན་ པའི་ གནས་ཚུལ །

གཞན་དང་མ་འདྲ་བའི་ # མོང་སྒར་ དགོངས་འདུས་པའི་ ཁ་སྐད །

ཚེ་རིང་རྣམ་རྒྱལ །

༉ # རྒྱལ་ཁབ་ ནང་ # ཁ་སྐད་ མ་འདྲཝ་ ལེ་ཤ་ ཡོད་ པའི་ ནང་ ལས་ # མོང་སྒར་ དགོངས་འདུས་པའི་ # ཁ་སྐད་ དེ་ # ག་དང་ཡང་ མ་འདྲཝ་ ཅིག་ ཨིན་ པས །

དགོངས་འདུས་པའི་ ཁ་སྐད་ ནང་ # ས་གནས་ གཞན་ གྱི་ མིང་ཚིག་ དག་པ་ཅིག་ # ལག་ལེན་ འཐབ་ དོ་ ཡོདཔ་ ཨིན་རུང་ # གཞན་ རྣམས་ ག་ར་ # མ་འདྲཝ་ སྦེ་ ར་ ཡོདཔ་ ཨིན་ པས །

དེ་ཡང་ # དུམ་གྲ་ཅིག་ ལུ་ # ཨེ་ཏི་ དང་ # ག་དེམ་ཅིག་ ལུ་ # ཀ་ཏི་ ཟེར་ # ལྷོ་མཚམས་པའི་ ཁ་སྐད་ དང་ # ཆ་འདྲ་ སུ་ སྦེ་ ཡོདཔ་ ད་ # ཁྱིམ་ ལུ་ ཀིང་ ཟེར་ # ཨིང་སྐད་ ནང་ ལས་ # རྒྱལཔོ་ ལུ་ སླབ་ མི་ དང་ # མེད་ ཟེརཝ་ ད་ # མང་ཀ་ ཟེར་ # ཤར་ཕྱོགས་པའི་ ཁ་སྐད་ ནང་ ལས་ # མ་ཀ་ ཟེར་ མེད་ ལུ་ # སླབ་ དོ་ བཟུམ་ དང་ # དེ་ བཟུམ་སྦེ་ # ཁེངས་ཁ་ ལས་ # ཨ་ལུ་ ལུ་ # ཨོ་ལོ་ ཟེར་ མི་ དང་ འདྲ་ བའི་ ཁར་ # གཞན་ ཡང་ # ཁ་སྐད་ གཞན་དང་མ་གཅིག་པའི་ པཱ་ར་ ཟེར་ # འབག་ཤོག་ དང་ # ཤོག་ ཟེརཝ་ ད་ ཉི་ན་ # ཆུ་ ལུ་ དྭང་ལི་ # སྒང་ ལུ་ ཛོང་ ཟེར་ # སླབ་ དོ་ ཡོདཔ་ ཨིན་ པས །

དེ་ བཟུམ་སྦེ་ # གྱངས་ཁ་ བརྩི་ ཐངས་ ཡང་ NUM # ལས་ NUM # ཚུན་ ལུ་ # ཏི་ # ནི་ཙ་ # ཏོ་ཝ་ # པི་ཡ་ # ལྔ་བ་ # ཀུག་པ་ # ཟུག་པ་ # ཡེད་པ་ # དགུ་བ་ # དི་ཡ་ # ཟེར་ # བརྩི་ དོ་ ཡོད་ མི་ དེ་ # ཁ་སྐད་ ག་དང་ཡང་ # མི་ འདྲ་ དོ་ ཡོདཔ་ ཨིན་ པས །

དགོངས་འདུས་ རྒེད་འོག་ གི་ ཡངས་བ་རིའི་ # མི་ ཚུ་ གིས་ ཁེངས་ཁ་ སླབ་ དོ་ ཡོདཔ་ ཨིན་རུང་ # གཡུས་ཚན་ གཞན་ ཆ་མཉམ་ གྱིས་ དགོངས་འདུས་པའི་ ཁ་སྐད་ དེ་ ར་ # སླབ་ དོ་ ཡོདཔ་ ཨིན་ པས །

དགོངས་འདུསཔ་ ཚུ་ གིས་ ཁ་སླབཔ་ ད་ # དུམ་གྲ་ཅིག་ མགྱོགས་ སུ་ སྦེ་ # སླབ་ དོ་ ཡོདཔ་ ཨིན་རུང་ # མི་ གཞན་ གྱི་ རྣ་བར་ # ཁ་ འཇམ་ཏོང་ཏོ་ སྦེ་ # གོ་ དོ་ ཡོདཔ་ ཨིན་ པས །

དགོངས་འདུས་ གཡུས་ཚན་ ནང་ # ཁ་སྐད་ དང་ འབྲེལ་ བའི་ ལམ་སྲོལ་ ཅིག་ # དགོངས་འདུས་པའི་ མཁར་ཕུ་ལྷ་གསོལ་ དེ་ ཨིནམ་ ད་ # ལྷ་གསོལ་ དེ་ # སྤྱི་ལོ་ NUM # གི་ ཟླཝ་ NUMཔའི་ ནང་ # བརྩི་སྲུང་ འབད་ དོ་ ཡོདཔ་ ཨིན་ པས །

ལྷ་གསོལ་ དེ་ # ལྷ་ ཞུ་ ནི་ ལས་ འགོ་བཟུང་ སྟེ་ # རྩ་མང་པའི་ ལྷ་གསོལ་ དང་ འདྲ་ དོ་ ཡོད་ རུང་ # དེ་ ནང་ # གཞན་དང་མ་འདྲཝ་ ཅིག་ # ལྷ་གསོལ་ ངོ་མ་ # ཉིན་གྲངས་ NUM # གྱི་ རིང་ # ས་ཆ་ དེ་ # མཁར་ཕུའི་ ལྷ་ གིས་ དབང་ ནི་ དེ་གིས་ ས་གནས་ དེ་ ནང་ # ཨ་ལུ་ གསར་སྐྱེས་ དང་ # མི་ རོ་ ལ་སོགས་པ་ ཚུ་ ཡང་ # གྲིབ་ ཡོད་ ཟེར་ # སྐུདཔ་ སྣ་ NUM # གིས་ བསྐོར་བཞག་ སྟེ་ # ཕྱི་ཁར་ བཏོན་ མི་ ཆོག་ ཟེར་ # དགོངས་འདུས་ རྒཔོ་ བགྲེསཔ་ # ཨོ་རྒྱན་རྡོ་རྗེ་ གིས་ བཤདཔ་ ཨིན་ པས ། # ཨིན་རུང་ # དགོངས་འདུསཔ་ ཚུ་ གི་ མི་རྒྱུད་ དེ་ # ག་ཏེ་ ལས་ དར་ ཡོདཔ་ ཨིན་ན་ # ག་གིས་ཡང་ # སླབ་ མི་ ཚུགས་ དོ་ ཡོདཔ་ ཨིན་ པའི་ གནས་ཚུལ །

རྩེད་སྟོན་ ལེའུ་ དང་པ །

མཐོང་སྣང་ དང་པ །

གྲོང་ཁྱེར་ ཝ་རོ་ནའི་ ཁྲོམ་ གྱི་ སྦུག་ ལུ་ # འབྲུག་སྒྲ་པའི་ མི་ཚན་ # བསམ་གྲུབ་ དང་ རྒྱལ་མཚན་ ཐོན །

བསམ་གྲུབ །

དབའི་ རྒྱལ་མཚན ། # མི་ ང་བཅས་ ཡང་ # གོ་ གི་ གོང་ ལྟག་ཀོ་ གུ་ བཀལ་ སྡོད་ པའི་ ཕོ་རྒྱས་ ཅིག་ ཨིན །

རོགས་ ཀྱིས་ རང་ ལུ་ # ཚོད་ ལྟཝ་ འདྲཝ ། # སྨདཔ་ རྐྱབ་ འདྲཝ ། # ཧད་བཏགས་ འཚོལཝ་ འདྲཝ་ འབད་བ་ཅིན་ # རྒྱབ་བཤུད་ ཟེར་ མི་ འདི་ # གོམ་ཐེངས་ གང་ ཡང་ རྐྱབ་ ནི་ མི་ འོང་ མས ། # ལྟོ་ཚང་ །

རྒྱལ་མཚན །

ཨིན་ སྟེ་ །

རྒྱབ་བཤུད་ རྐྱབ་ ནི་ ཟེར་ # ང་ གིས་ སླབ་ ཅི་ སྦོ །

བསམ་གྲུབ །

སེམས་ཅན་ སྟག་ གི་ རི་མོ་ ཕྱི་ ལས ། # ། མགུ་ནག་ མི་ ཡི་ རི་མོ་ ནང་ ལས > ། # ། ཟེར་ དོ་ བཟུམ་སྦེ་ ད་ལྟོ་ # ལྟོ་ཚང་ ཁྱོད་ ཀྱིས་ # ངེའི་ རྒྱུས་ ལེགས་ཤོམ་ སྦེ་ མི་ ཤེསཔ་ འོང་ ། # མི་ ང་ ཙིགཔ་ ཟ་ བའི་ བསྒང་ ལས་ # ས་ དང་ གནམ་ ཡང་ ངོ་ ཕྱེ་ མི་ ཚུགས །

ག་ར་ཨིན་རུང་ # ཧད་བཏགས་ འཚོལ་ ཐོན་འོངས་ པ་ ཅིན་ # རང་ རྒྱལ་ རུང་ རྒྱལ ། # རོགས་ ཕམ་ རུང་ ཕམ ། # ངེའི་ སྒྲོ་གཟུགསམ་ གནམ་ལྕགས་རྡོ་རྗེ་ཕ་ལམ་ འདི་ # བཏོན་ ཏེ་ རྐྱབ་ པ་ ལུ་ # ཐེ་ཚོམ་ ཙག་ཙ་ཅིག་ ཡང་ ཟ་ དགོཔ་ མེད །

རྒྱལ་མཚན །

རོགས་ ཕ་ལོགས་མ་ ལུ་ # སྒྲོ་གཟུགསམ་ ཐེ་ཚོམ་ མེད་ པར་ བླུག་ ནི་ ཟེརཝ་ ད་ ལུ་ # རང་ ཡང་ ཟ་ཟཝ་ ཅིག་ དགོཔ་ འོང་ མེན་ན །

སྒྱིད་པར་ ཤ་ མེད་ པར་ # གཉའ་བར་ བྱ་ལ་ བཀལ་ ཟེར་ སླབ་ པ་ འདི་ འགྱོ་ མི་ བཏུབ ། # གཙོ་བོ་ ར་ # ཕྱི་ ཞབས་ཁྲ་ རྐྱབ་ པར་ # ནང་ རྐང་ ལག་ བསྒྲིག་ དགོཔ་ འོང་ ། # ལྟོ་ཚང་ །

བསམ་གྲུབ །

མ་གཞི ། # ཁྱོད་ ཀྱིས་ སླབ་ མི་ འདི་ ཡང་ བདེན ། # ཨིན་རུང་ # གྲགས་པ་རྣམ་རྒྱལ་ གྱི་ མི་ཚན་ ཚུ་ མཐོང་ པའི་ བསྒང་ ལས་ # ང་ ཁྲག་རླུང་ ལོངས་ ཏེ་ འོང་ མས་ ས ། # རང་ གི་ ནང་ ལས་ # ཞེ་སྡང་ མེ་ འབར་ དེས་ འབར་ ཏེ་ འོངས་ པའི་ བསྒང་ ལས་ # སྒྱིད་པར་ ཤ་ མེད་ རུང་ གཉའ་བར་ བྱ་ལ་ ལས་ཀྱིས་ ར་ བཀལ་ དགོ་ པས །

ཁ་ དང་ ལགཔ་ ཨིན་རུང་ # རྟགས་ མཐུན་ ཚུགསཔ་ འབད་ དགོ་ པས་ མས ། གྲགས་པ་རྣམ་རྒྱལ་ གྱི་ མི་ཚན་ མཐོང་ པའི་ བསྒང་ ལས་ འདི་ # ང་ སྤར་ དགོ་ མནོ་ སྟེ་ འདྲེགས་ ར་ མི་ ཚུགས་ པས་ ས །

རྒྱལ་མཚན །

སྤར་ དགོ་ མནོཝ་ མས་ ཡ་ དབའི ། # དེསན་ ཁྱོད་ ཕོ་རྒྱས་ མེན་ པས ། ཕོ་རྒྱས་ འབདན་ རང་ གི་ བྱང་ཕྱད་ མཐོང་ པའི་ བསྒང་ ལས་ # རྡོགཔ་ འདྲེགས་ དགོ །

བྱང་ཕྱད་ མཐོངམ་ ཅིག་ # སྤར་ དགོ་ མནོཝ་ མས་ ཟེརཝ་ ད་ འདི་ # ཁྱོད་ བྱོག་ ནི་ ཨིན་ ཟེར་ བའི་ ལོ་རྒྱུས་ སླབཔ་ མས ། # ཨིན་ན་ མེན་ན་ ལྟཝ་ ད་ ཤེས ། རྡོ་རྗེ་གྲོ་ལོད་ འཆམཔ་ ད་ ཤེས ། ཟེར་ བའི་ དཔྱེ་ ཡོད་ མས ། # ཁོ་རེ །

བསམ་གྲུབ །

དབའི ། # ང་ སྤར་ དགོ་ མནོཝ་ མས་ ཟེརཝ་ ད་ # བྱོག་ ནི་ གི་ ལོ་རྒྱུས་ མེན ། # རྡོགཔ་ ཧེང་སྐལ་ འདྲེགས་ ནི་ ཟེར་ བའི་ ལོ་རྒྱུས་ ཨིན །

གྲགས་པ་རྣམ་རྒྱལ་ གྱི་ མི་ ག་ར་ཨིན་རུང་ # ག་ཁ་གི་ཁུག་ ནང་ བཙུགས་ ཏེ་ # དོམ་དོ་ ར་ དྲངས་ ཏེ་ བྱིན་ དགོ་ མནོཝ་ མས་ ས །

རྒྱལ་མཚན །

ཨའོ་ དབའི ། དོ་རུང་ # ཁྱོད་ ཀྱིས་ ད་བྱེད་ མེད་ པའི་ ལོ་རྒྱུས་ སླབཔ་ མས ། # ངལ་ རངས་ ར་ མ་ རངས་ པ་ ཅིན་ # ག་ཅི་སྦེ་ ག་ཁ་གི་ཁུག་ ནང་ བཙུགས་ དགོཔ ། # གཅིག་ ཕོག་ གཅིགཔོ་ དང་ # གཉིས་ ཕོག་ གཉིསཔོ་ འདི་ # གདོང་ཁར་ ཐོན་ ཏེ་ ར་ ཁྱོད་ དང་ ང་ ཟེར་ ཕྱད་ དགོ །

དམྱལ་བ་ མེད་ པ་ ཅིན་ བླམ་ ངོ་ མི་ ཤེས ། # བྱང་ཕྱད་ མེད་ པ་ ཅིན་ དཔའ་བོ་ ག་ ཨིནམ་ ངོ་ མི་ ཤེས་ ། # ཟེར་ བའི་ དཔྱེ་ ཡོད་ མས །

བསམ་གྲུབ །

ཨིན་ ཨིན ། # གྲགས་པ་རྣམ་རྒྱལ་ གྱི་ མི་ ཆ་ཁྱབ་ # ཕོ་རྒྱས་ འབདན་ # གདོང་ཁ་ ར་ ཐོན་ ཏེ་ ཕྱད་ ནི་ ཨིན ། # ཨམ་སྲུ་ འབདན་ # ག་ཁ་གི་ཁུག་ # ག་ དོག་ སར་ བཙུགས་ ཏེ་ ར་ བྲོཝ་ འབལ་ དགོ་ མནོཝ་ མས་ ས །

རྒྱལ་མཚན །

མ་པ་ མ་ འགྲིགསཔ་ མ་ བཏུབཔ་ མ་ རངསམ་ འདི་ # ང་བཅས་རའི་ སྦྱིན་བདག་ དཔལ་ལྡན་འབྲུག་སྒྲ་ དང་ # ཁོང་ གི་ སྦྱིན་བདག་ གྲགས་པ་རྣམ་རྒྱལ་ གཉིས་ ཀྱི་ བར་ ན་ ཨིན ། # ཁོང་ སྦྱིན་བདག་ གཉིས་ མ་ འགྲིགསཔ་ ལས་ བརྟེན་ཏེ་ # ང་བཅས་ ཁོང་ གི་ འོག་ ལུ་ ལཱ་ འབད་ མི་ ཚུ་ ཡང་ # འགྲིག་ པར་ ག་དེ་སྦེ་ འགྲིག་ ནི ། # སྟེ་ རོགས་ ཨམ་སྲུ་ ཆ་ཁྱབ་ ཀྱི་ ཐད་ཁར་ ལྷོདཔ་ ད་ # བར་ ན་ ག་ཅི་སྦེ་ བཙུགས་ དགོཔ་ མེན་ན །

བསམ་གྲུབ །

ཨམ་སྲུ་ དང་ ཕོ་རྒྱས་ འདི་ # མེ་ཏོག་ དང་ སྦྱངམ་ བཟུམ་ ཅིག་ ཨིན ། # གཅིག་ མེད་ པར་ གཅིག་ རྩ་ལས་ར་ མི་ ཆགས ། # སྟེ་ # ཁོང་ ཁྲག་རླུང་ ལྷོང་ དགོ་ པ་ ཅིན་ # ཁོང་ གི་ ཨམ་སྲུ་ ཆ་ཁྱབ་ བྲོཝ་ འབལ་ དགོ ། # གཉེན་ འབད་ དགོ་ མནོ་ རུང་ རོགས་ ཀྱིས་ ར་ དགོ་ མི་ བཏུབ ། # ཕུང་ མེད་ པ་ ཅིན་ ཨམ་སྲུ་ འཚོལ ། # ཟེརཝ་ ཨིན ། # ཨམ་སྲུ་ ཅིག་ ཨིན་ ཟེར་ # ང་ གིས་ འདི་ # སྙིང་རྗེ་ རྩ་ལས་ར་ བསྐྱེད་ མི་ ཚུགས །

གྲགས་པ་རྣམ་རྒྱལ་ གྱི་ མི་ཚན་ # པ་སངས་སྤུ་སོག་ དང་ གཡོགཔ་ ཅིག་ ཐོན །

རྒྱལ་མཚན །

ཁྱོད་ ཀྱིས་ ཡང་ # ཁུངས་ ཅིག་ ན་འཐན་ ར་ བསྐྱལ་ ནི་ འདུག་ ས ། # དབའི་ ཨ་ཕར་ ལས་ མི་ གཉིས་ འོང་ དེས་ སྦ་ཡ་ བལྟ་ ཤིག # འེང་ གྲགས་པ་རྣམ་རྒྱལ་ གྱི་ རོ་ཁྱི་ པ་སངས་སྤུ་སོག་ ཟེར་ མི་ འདི་ དང་ འཇར་རོགས་ ཅིག་ ཨིན་ མས ། # ད་འབདན་ ཨིན་ མས # ལྟོ་ཚང་ ། # ད་ལྟོ་ ཚུན་ཚོད་ ཁྱོད་ སེམས་ཅན་ སྟག་ ངརཝ་ དེས་ ངར་ ཡི ། # ད་འབདན་ # ཁ་ དང་ ལགཔ་ རྟགས་ མཐུན་ ག་ མི་ མཐུན་ # ང་ གིས་ བལྟ་ གེ་ ནོ །

བསམ་གྲུབ །

ཁྱོད་ ཀྱིས་ དེ་སྦེ་ མ་ སླབ་ ཟེར ། # རྣམ་རྒྱལ་པའི་ མི་ མཐོངམ་ ད་ ར་ # ངེའི་ སྒྲོ་གཟུགསམ་ རྡོ་རྗེ་ཕ་ལམ་ འདི་ སྤརཝ་ མས་ ས །

རྒྱལ་མཚན །

ཁྱོད་ར་ ཧད་བཏགས་ འཚོལ་ ཤིག # འཐབ་ དགོཔ་ འཛིང་ དགོ་ པའི་ བྱ་བ་ ལུ་ ཐུག་སོང་ པ་ ཅིན་ # ཁྱོད་ ཀྱི་ རྒྱབ་ ལས་ ང་ གིས་ སྒྲིང་སྒྲི་ སྦེ་ འཐོན་འོང་ །

བསམ་གྲུབ །

གཞན་ག་ཁྱབ་རུང་ # རྒྱབ་ བསྒོར་ ཏེ་ འབདན་ # བྱོག་ཡར་ མ་ སོང་ མས ། # སྟེ་ གཏམ་ མགོ ། # ཞིང་ མཇུག # ཟེར་ སླབ་ དོ་ བཟུམ་ # ཁྲིམས་ཁང་ ནང་ ཐུག་ རུང་ # གཏམ་ རང་ གི་ ཧོངས་ ལུ་ འགོར་ ནི་ གི་ དོན་ལུ་ # བྱེལཝ་ དང་པ་ ཁོང་ གིས་ འགོ་ བཙུགས་ བཅུག་ མས །

པ་སངས་སྤུ་སོག་ མཐོངམ་ ཅིག་ # བསམ་གྲུབ་ ཀྱིས་ ལགཔ་ སྒྲོ་གཟུགསམ་ གྱི་ གཡུ་པ་ གུ་ བཟུང་ སྟེ་ འབལ་ རྫུ་ བཏབ་ ཏག་ ཏག་ ཟེར་ བའི་ སྒྲ་ བཏོན །

པ་སངས་སྤུ་སོག

དབའི་ ལྟོ་ཚང་ ། # ང་བཅས་ གཉིས་ ལུ་ # ངལ་ མ་ རངས་ པར་ དཀྲོགསཔ་ ཨིན་ན་ # ཁྱོད་ ཀྱི་ སྒྲོ་གཟུགསམ་ འདི །

བསམ་གྲུབ །

སྤ་ ། ག་ཏེ་ ལས་ འོང་ ནི་ དབའི ། # ངེའི་ སྒྲོ་གཟུགསམ་ གནམ་ལྕགས་རྡོ་རྗེ་ཕ་ལམ་ འདི་ ཤུབས་ཀོའི་ ནང་ མི་ ཆགས་ པས་ ས །

པ་སངས་སྤུ་སོག

ཁྱོད་ ཀྱི་ སྒྲོ་གཟུགསམ་ འདི་ # ང་བཅས་ རྣམ་རྒྱལ་པའི་ མི་ མཐོངམ་ ད་ ར་ # སྤར་ དགོ་ མནོཝ་ འོང་ ། # ང་བཅས་ ཀྱི་ སྒྲོ་གཟུགསམ་ འདི་ ཡང་ # ཁྱེད་ འབྲུག་སྒྲ་པའི་ མི་ མཐོངམ་ ད་ ར་ ཤུབས་ཀོ་ ནང་ ལས་ སྤརཝ་ མས་ ས །

རྒྱལ་མཚན །

དབའི་ པ་སངས་སྤུ་སོག་ # ང་བཅས་ ལུ་ ཧད་བཏགས་ འཚོལཝ་ ཨིན་ན །

ནེ་ཚུན་ཚོད་ ཀྱི་ ངལ་ མ་ རངསམ་ ཡོད་ པ་ ཅིན་ # ཁ་ པེ་ཏེ་ པེ་ཏེ་ ཟེར་ སླབ་སྡོད་ པར་ ཁུངས་ མེད ། # ལིའུ་ འཐུ་ ཆི་ གེ་ སྟེ །

པ་སངས་སྤུ་སོག །

མ་པ་ # ཧད་བཏགས་ འདི་ འཚོལཝ་ མེན ། # ཨིན་རུང་ # ཁྱོད་ ཀྱིས་ ངོ་ཚ་ བཀལ་ ཏེ་ འཐོན་འོངས་ པ་ ཅིན་ འདི་ # རྒྱབ་བཤུད་ འདི་ ཕོ་རྒྱས་ ང་ གིས་ རྐྱབ་ མི་ ཚུགས ། # ལིའུ་ འཐུ་ རུང་ འཐུ་ ཆོགཔ་ ཨིན ། # ཤོག་ ཤིག

བསམ་གྲུབ །

ཡ་ དེསན་ མ་ ཉན་ སྤར་ བའི་ གླང་ ། # རྒྱལ་བའི་ བཀའ་ ལས་ དབྱུག་པ་ བཙན ། # ཟེརཝ་ ཨིན ། # འ་ནཱི་ བཞེས་ ཤིག

འཛིངས ། # བཟོད་པ་དབང་ཕྱུག་ གཡས་ ལས་ ཐོན །

བཟོད་པ་དབང་ཕྱུག

དབའི་ དབའི་ ཁྱེད་ ཆ་ཁྱབ་ # ག་ཅི་ གི་ ཞོར་ལས་ མ་ འཆམཔ་ སྨོ ། # མ་ འཛིངས་ ས་ མ་ འཛིངས ། ཁ་ ཕྱལཝ་ ད་ # ཉན་ མ་ བཏུབཔ་ ལས །

མ་ འཛིངས་ ཟེར་ སླབཔ་ ད་ འདི་ # ཞེ་སྡུག་ ར་ འབདཝ་ མས་ ས་ དབའི་ ཁོ་རེ ། # ད་ལྟ་ར་ ང་ གིས་ རང་ གི་ མི་ ལོ་ རོགས་ ཀྱི་ མི་ ལོ་ ཟེར་ མེད་ པར་ # ག་ར་ བསྒྲལ་བཞག་ སྦེ་ སྡོད་ འོང་ །

གྱི་ བཏོན་སྡོདཔ་ ད་ # པདྨ་སྟག་གཟིག་ གཡོན་ ལས་ ཐོན །

སྟག་གཟིག །

དབའི་ བཟོད་པ་དབང་ཕྱུག # ཁྱོད་ ལོ་ན་ རྒས་ཤོས་ འདི་བཟུམ་ཅིག་ཁར་ ལྷོད་ རུང་ # བུཚ་ ཆ་ཁྱབ་ དང་ འདྲན་འདྲ་ འབད་ དེ་ # ངོ་ མི་ ཚ་ བས་ སྦོ ། # མ་པ་ལས་ ར་ # ཁྱེད་ གྲགས་པ་རྣམ་རྒྱལ་ གྱི་ མི་ ཆ་ཁྱབ་ ག་ར་ རུབ་སྟེ་ # ང་བཅས་ འབྲུག་སྒྲ་པའི་ མི་ གཉིས་ ལུ་ ག་ཅི་ འབད་ ནི་ གི་ རྩིས་ རྐྱབ་ སྨོ ། # ཡ་ ཁྱོད །

ཁོང་ གཉིས་ ཡང་ འཛིངས །

དེ་ གི་ བར་ ན་ # གཡས་ ཁ་ཐུག་ ལས་ ཨཔ་ # དཔལ་ལྡན་འབྲུག་སྒྲ་ ཐོན་ # གཡོན་ ཁ་ཐུག་ ལས་ # ཨཔ་གྲགས་པ་རྣམ་རྒྱལ་ ཐོན །

གྲགས་པ་རྣམ་རྒྱལ །

དབའི་ # དཔལ་ལྡན་འབྲུག་སྒྲ་ # རང་ གི་ མི་ དགོ་ པ་ ཅིན་ འབདཝ་ དྲག་ མས ། # དུས་ ནམ་ར་འབད་རུང་ # སྲི་ སློང་ མི་ འདི་ # ཁྱེད་ ཀྱི་ མི་ ར་ ཨིན་ མསའོ ། ངེའི་ གཟུགས་ ཀྱི་ ཕུང་པོ་ ནང་ གི་ ཁྲག་ དང་ ཆུ་སེར་ # རྒྱ་མཚོའི་ རྦ་རླབས་ འཁྲུག་ དེས་ འཁྲུག་ བཅུག་ པའི་ མི་ ཁྱོད་ # ང་ ལུ་ ཚེ་ སྔ་མ་ ཡང་ དགྲ་ སྦེ་ བྱུང་ པ་ ལས་ བརྟེན་ # ཚེ་ ད་རེས་ ཡང་ དགྲ་ སྦེ་ བྱུང་ ནུག # ད་ལས་ཕར་ལྟ་ # ཚེ་ ཕྱི་མ་ ཡང་ ཁྱོད་ ངེའི་ དགྲ་ སྦེ་ མ་གཏོགས་ # གཉེན་ སྦེ་ འབད་ དེ་ འདི་ # རྩ་ལས་ར་ ཕྱད་ མ་ བཅུག་ མས ། # གཞན་དལ་གཞི་གི་ # ད་རེས་ ང་ གིས་ ཁྱོད་ མཐོངམ་ ཅིག་ # འཐུ་ཟ་ ཚུགས་ པ་ ཅིན་ ཟ་ དགོ་ མནོཝ་ ཅིག་ ཡོད ། # ངེའི་ ལག་པའི་ སྤར་རི་སྦུག་ ལུ་ བཅམ་ ཚུགས་ པ་ ཅིན་ # བཅམ་ དགོ་ མནོཝ་ ཅིག་ ཡོད ། # ཨིན་རུང་ # ད་རེས་ རོགས་ མི་དམངས་ འཛོམས་ སར་ འབད་ནི་འདི་གིས་ # ངེའི་ ཞེ་སྡང་ མེ་ འབར་ དེས་ འབར་ མི་ འདི་ ལུ་ # ཆུ་ མ་ བླུགས་ པར་ ཐབས་ མེདཔ་ ཐལ་ སོ་ ཡི་ མས་ ཁོ་རེ །

དཔལ་ལྡན་འབྲུག་སྒྲ །

དབའི་ གྲགས་པ་རྣམ་རྒྱལ་ # ཁོད་ཀྱི་ ཚེ་ སྔ་མའི་ དགྲ་ ཡང་ # ཕོ་རྒྱས་ ང་ ཨིན ། # ཚེ་ ད་རེས་ ཀྱི་ དགྲ་ ཡང་ # ཕོ་རྒྱས་ ང་ ར་ རྨམ །

ཚེ་ ཕྱི་མའི་ དགྲ་ ཡང་ ཕོ་རྒྱས་ ང་ གིས་ མ་ འབད་ བ་ ཅིན་ ག་ གིས་ འབད་ ནི ། # མི་ ཁྱོད་ བཟུམ་ ཅིག་ # ངེའི་ མིག་ གིས་ དངོས་སུ་ མཐོངམ་ ད་ ངེའི་ ཞེ་སྡང་ ལྷོང་ ནི་ དེ་ ར་ རྨམ་ # ཁྱོད་ ང་ ཉལ་ བའི་ གཉིད་ལམ་ ནང་ མཐོང་ རུང་ # ངེའི་ གཟུགས་ མལ་ཆ་ ནང་ མི་ ཆགས ། # ད་རེས་ # གྲགས་པ་རྣམ་རྒྱལ་ ཁྱོད་ # ཤ་གཟུག་ ཐང་མར་ བརྡལ་ # ཁྲག་ ཕུད་ གནམ་ཁར་ གཏོར་ མ་ ཚུགས་ པ་ ཅིན་ # མི་ ང་ ཡང་ མིང་ # དཔལ་ལྡན་འབྲུག་སྒྲ་ ཟེར་ བ་ ལུ་ ངོ་ མེད ། # མ་ བཏུབ་ པ་ ཅིན་ མི་དམངས་ ཀྱི་ གདོང་ཁར་ ཨིན་ ཟེར་ འབད་ ནི་ མེད་ # འཐོན་ ས །

འཐབ་འཛིང་ འབད་ ནི་ འབདཝ་ ཅིག་ # རྒྱལ་སྲས་ དང་ ཕྱག་ཞུ་མི་ གྱལ་ བསྣར་ ཏེ་ བྱོན །

རྒྱལ་སྲས །

ཀ་ཡེ་ ཉོན་ དང་ ངེའི་ འབངས་འཁོར་ རྣམས ། །

ལྷ་མིན་ འདྲ་ བའི་ མི་སེར་ ཁྱེད་ རྣམས་ ཀྱིས ། །

རྟག་ཏུ་ འཐབ་འཛིང་ དེ་ ལྟར་ བྱས་ པ་ ལས ། །

གྲོང་ཁྱེར་ འདི་ ཡི་ ཞི་བདེར་ ཤིན་ཏུ་ གནོད ། །

མནོ་མེད་ ཁྱེད་ དང་ འདྲ་ བའི་ འབངས་འཁོར་ ནི ། །

འགྲོ་བ་མི་ ཡི་ ལུས་ ལ་ དུད་འགྲོའི་ སེམས ། །

ཁྱེད་ འདྲའི་ འབངས་འཁོར་ རྣམས་ ལ་ བལྟས་ ནས་ ནི ། །

རྒྱས་སྲས་ རང་ ཡང་ སེམས་ པ་ སྙིང་ནས་ སྐྱོ ། །

དབའི་ ང་བཅས་ གྲོང་ཁྱེར་ ཝ་རོ་ན་ ལུ་ # གྲགས་པ་རྣམ་རྒྱལ་ དང་ # དཔལ་ལྡན་འབྲུག་སྒྲ་ ཁྱེད་ གཉིས་ ཀྱིས་ # ག་ཅི་ ར་ འབད་ ནི་ གི་ རྩིས་ རྐྱབ་ སྨོ ། # སྨྲ་ ཤེས་ དོན་ གོ་ བར་ བྱེད་ པས་ ན་ # མི་ ཟེར་ སླབཔ་ ཨིན ། # ཁྱོད་ གཉིས་ མི་ མེན་ པར་ # མགུ་ ས་ ལུ་ དུད་དེ་ འགྲོ་ བའི་ དུད་འགྲོ་ ཨིནམ་ འདྲས་ མེན་ན ། # སླབ་ ཅི་ སླབ་ ཅི་ ར་ # ཞེ་སྡུག་ འབདཝ་ མསའོ ། # སྨྲ་ ཞིང་ བསྐུལ་ བར་ གྱུར་ པ་ ན ། # དུད་འགྲོ་ ལ་ ཡང་ གོ་བ་ སྐྱེད ། # ཟེར་ ལོག་ཅི་ལོག་ཅི་ སླབཔ་ ད་ འདི་ # མནོ་མེད་ སེམས་ཅན་ གྱིས་ ཡང་ # ཉན་ཁུག་ བཏབ་ ནི་ ཡོད ། # མི་ ངན་ གྱིས་ གཡུས་ དཀྲུགས ། # བྱ་ ངན་ གྱིས་ གདང་ དཀྲུགས ། ཟེར་ དོ་ བཟུམ་སྦེ་ # ཝ་རོ་ན་ གི་ གྲོང་ཁྱེར་ འདི་ ནང་ ལུ་ # དགའཝ་ སྐྱིད་པའི་ ཞི་བདེ་ སྐྱོང་ སྡོདཔ་ ད་ ར་ # ཁྱེད་ གཉིས་ ཀྱི་ བྱེལཝ་ ར་ མི་ ཆོག་ པས་ ། # ཁྱེད་ གཉིས་ ཀྱིས་ # ཚར་ གཅིག་ མེན་ # ཚར་ གཉིས་ མེན་ ད་རེས་ ཀྱིས་ གཏོགས་ པར་ ཚར་ གསུམ་ ཡར་ སོང་ ཡི་ མས ། # ད་ # ད་ལས་ཕར་ལྟབ་ འདི་བཟུམ་ མའི་ བྱེལཝ་ ལོག་སྟེ་ར་ འཐོནམ་ འདྲཝ་ འབད་བ་ཅིན་ # ཁྱེད་ གཉིས་ ལུ་ ཁྲིམས་ དང་ ཉེས་བྱ་ ཡངས་ཆག་ མེདཔ་ སྦེ་ བཀལ་ ནི་ ཨིནམ་ # ཁྱེད་ར་ གཉིས་ ཀྱི་ སེམས་ ཁར་ ངེས་ ཤིག # ཁྱེད་ར་ གཉིས་ # ན་འཐན་ཅིག་ སྦེ་ དྲནམ་ བཏོནམ་ དྲག ། ད་རེས་ ཀྱི་ ཐད་ཁར་ ལྷོདཔ་ ད་ # ནེ་ཅིག་ སྦེ་ # རང་རང་སོ་སོ་ གི་ ཁྱིམ་ ནང་ ལོག་ ཡར་སོང་ ། # སྟེ་ # དཔལ་ལྡན་འབྲུག་སྒྲ་ ཁྱོད་ # ད་ལྟོ་ ང་ དང་ མཉམ་ ཤོག་ ཤིག # བྱེལཝ་ དེ་ གི་ སྐོར་ལས་ བློ་ ལོགས་སུ་ སྦེ་ སླབ་ དགོཔ་ ཅིག་ འདུག # དེ་ལས་ # གྲགས་པ་རྣམ་རྒྱལ་ ཁྱོད་ ཡང་ ལྟ་མ་ ལྟོ་ ཟ་ ཚར་ ཞིན་ན་ # ང་ དང་ ཕྱད་ པར་ ཤོག་ ཤིག # ཡར་སོང་ །

མི་ ག་ར་ འཛུལ་ # བཟོད་པ་ དང་ གྲགས་པ་རྣམ་རྒྱལ་ སྡོད །

གྲགས་པ་རྣམ་རྒྱལ །

ད་རེས་ ཀྱི་ བྱེལཝ་ འདི་ # འགོ་ དང་པ་ ག་ གིས་ སློང་སློངམ་ སྨོ་ དབའི །

བཟོད་པ་དབང་ཕྱུག

ཨ་ཞང་ མ་གཞི་ བྱེལཝ་ འདི་ འགོ་ དང་པ་ # ག་ གིས་ ག་དེ་སྦེ་ འགོ་ བཙུགས་བཙུགསཔ་ ཨིན་ན་ # འདི་ ང་ གིས་ མི་ ཤེས ། # ང་ ནཱ་ ལྷོད་ པའི་ བསྒང་ ལས་ # ཨ་ཞང་ གི་ འཇར་རོགས་ ཆ་ཁྱབ་ དང་ # འབྲུག་སྒྲ་པའི་ མི་ ཆ་ཁྱབ་ འཛིངས་སྡོད་ ནུག # སྟེ་ # ང་ གིས་ བར་ ན་ འཛུལ་ ཏེ་ # ཁ་ འཕྱལ་ ནི་ འབདཝ་ ད་ ལུ་ # པདྨ་སྟག་གཟིག་ ཞེ་སྡང་ ལངས་ ཏེ་ # མགུ་ཏོ་ གི་ སྐྱ་ ཡང་ # གངས་ སེངྒེ་དཀར་མོའི་ རལཔ་ བཟུམ་སྦེ་ གནམ་ ཁར་ གསིགས ། # གནམ་ སྟོང་པའི་ ནང་ ལུ་ གྱི་ གཡུགས་ ཏེ་ # ང་ ལུ་ ཧད་བཏགས་ འཚོལ་ ཐོན་འོངས་ ཡི ། # སྟེ་ # ང་ ལུ་ ཡང་ སངས་ མ་ རྒྱས་ པའི་ སེམས་ ཅིག་ ཡོད་ ནི་ འདི་གིས་ # ངོ་ཚ་ མ་ ཐེག་ པར་ # ང་བཅས་ གཉིས་ ཡང་ ལེའུ་ འཐུ་ ཆི་ ཡི ། # དེམ་ཅིག་གི་བར་ན་ # ང་བཅས་ ཀྱི་ ཁ་ཐུག་ ལས་ # ང་བཅས་རའི་ མི་ ཐོན ། # ཁོང་ གི་ ཁ་ཐུག་ ལས་ ཁོང་རའི་ མི་ ཐོན་ ཏེ་ བྱེལཝ་ འདི་ # སྦོམ་ སྦེ་ ར་ ཟུབ་ དགོཔ་ ཐལ་ སོ་ ཡི ། # དེ་ལས་ ཨ་ཞང་ ཁྱོད་ར་ དང་ # དཔལ་ལྡན་འབྲུག་སྒྲ་ ཡང་ བར་ ན་ ལྷོད་ དེ་ # དེམ་ཅིག་གི་བར་ན་ རྒྱལ་སྲས་ མ་ བྱོན་ པ་ ཅིན་ # ད་རེས་ གཅིག་ མེན་ གཅིག་ འདི་ འབད་ ར་ འབད་ ནི་ ཨིན་ མས །

གྲགས་པ་རྣམ་རྒྱལ །

དབའི་ དཔྱད་རིག་ གཏང་ ཚེ་ # ངེའི་ བུ་ རང་གྲོལ་ འདི་ # ག་ཏེ་ ཡར་སོངམ་ ཨིན་ན་ སྨོ ། # ཁྱོད་ ཀྱིས་ མ་ མཐོང་ ག # མ་པ་ ད་རེས་ བྱེལཝ་ འདི་ ཟུབ་ སར་ # ཁོ་ མེད་ པར་ ཀྲིག་ཀྲི་ བཏང་ ནུག །

བཟོད་པ་དབང་ཕྱུག

ད་ས་ དྲོ་པ་ # ཉིམ་ ལའི་ རྩེ་ ལས་ འཐོནམ་ གཅིག་ཁར་ # ང་ ཡང་ ང་ར་ གི་ སེམས་ ཁར་ ཚ་གྱང་ སྦོམ་ ཅིག་ ཕོག་ སྟེ་ # རང་ གི་ སེམས་ ཀྱི་ ཞི་བདེ་ འཚོལ་ བར་ # ཁྲོམ་ལམ་ བདའ་སྟེ་ ཁམས་སངས་ དང་ འབྲེལ་བྱ་ སྦེ་ སོངམ་ ད་ # ཁྱོད་ ཀྱི་ བུ་ རང་གྲོལ་ འདི་ ཡང་ སེམས་ ཀྱིས་ བཟོད་ མ་ ཚུགས་ པའི་ སྡུག་བསྔལ་ ཅིག་ ཕོག་ ཆིཔ་ བཟུམ་སྦེ་ # ཁོ་ར་ རྐྱངམ་གཅིག་ # གླིང་ག་ ལྡུམ་ར་ ནང་ ལུ་ # སེམས་ འཁྲུལ་འཁྲུལཝ་ ར་ འདྲཝ་སྦེ་ སྡོད་ ནུག # སྟེ་ # ང་ གིས་ ཡང་ # ཁོ་ ལུ་ སྤུན་སྤུན་ཆའི་ འདུ་ཤེས་ ཅིག་ བསྐྱེད་ དེ་ # ཁོ་ འགྱིམ་ སོངམ་ ད་ ལུ་ # ང་ མཐོངམ་ ཅིག་ ང་ ཁོ་ ལས་ བུ་ལོན་ བདའ་ བར་ འོང་ དོ་ བཟུམ་སྦེ་ # ང་ ལས་ བྱོག་ སྟེ་ # སི་སི་ཤིང་ གི་ རྩ་བ་ ལས་ མེ་ཏོག་ གི་ ཚང་ ནང་ ལས་ ཕར་ འཇའ་ ཡལཝ་ དེས་ ཡལ་ སོ་ ཡི ། # དེ་ལས་ # ཁོ་ གི་ རྟིང་ བདའ་ སྟེ་ བལྟ་ བར་ ཡང་ མ་ སོང་ །

གྲགས་པ་རྣམ་རྒྱལ །

ད་རེས་ རྐྱངམ་གཅིག་ མེན་ པར་ # ཨ་རྟག་ར་ དྲོ་པ་ གནམ་ཤར་ དཀར་ མི་ དཀར་ ཅིག་ གི་ དུས་ཚོད་ ལུ་ # ཁོ་ ཨ་ཕི་ གླིང་ག་ ལྡུམ་ར་ འདི་ ནང་ # དྲོ་པ་ རྩྭའི་ རྩེ་མོ་ ལུ་ ཟིལཔ་ ཆགས་ ཏེ་ ཡོདཔ་ བཟུམ་ # ཁོ་ གི་ མིག་ཏོ་ ནང་ ལས་ མིག་ཆུ་ འཛགས་ # གནམ་ མ་ དྭངས་ ས་སྨུག་ གིས་ སྤུབ་ དོ་ བཟུམ་སྦེ་ # ཁོ་ གི་ གདོང་ གི་ དཀྱིལ་འཁོར་ ནང་ ལུ་ # དགའ་ བའི་ འཛུམ་ ཟེར་ མི་ འདི་ སེག་སེ་ ཅིག་ ཡང་ མེད་ པར་ # སྔུ་སྡོད་ སར་ ང་ གིས་ ཡང་ # ཚར་ ལེ་ཤ་ ར་ མཐོང་ ཅི ། # དེ་ལས་ # འཇིག་རྟེན་ མུན་པ་ སེལ་ བའི་ ཉི་མའི་ འོད་ # ཕར་ ཤར་ཕྱོགས་ རིའི་ རྩེ་ ལུ་ ཕོགཔ་ ཅིག་ ཁོ་ ཉི་མའི་ འོད་ ལུ་ དག་སྣང་ མེདཔ་ བཟུམ་སྦེ་ # ཁོ་ར་ ཉལ་སའི་ ཁང་མིག་ ནང་ འཛུལ་ ཏེ་ # སྒོ་སྒྲིག་ ཚུ་ ཡང་ སྒྲིང་སྒྲི་ སྦེ་ བསྡམས་ ཏེ་ གནམ་ ཉིན་མར་ ཚུལ་ དང་ མ་ མཐུན་ པའི་ ནུབ་མོ་ སོ་སོར་ བཟོ་ སྟེ་ སྡོདཔ་ ཨིན་ མས ། # འདི་བཟུམ་ མའི་ བྱ་བ་སྤྱོད་ལམ་ འབད་ ཐངས་ ལུ་ བལྟ་ བ་ ཅིན་ # ངེའི་ ཁོག་པའི་ སྙིང་ དང་ འདྲ་ བའི་ རང་གྲོལ་ འདི་ གི་ སེམས་ ལུ་ # སྡུག་བསྔལ་ སྦོམ་ ཅིག་ # ཐད་རི་སྦ་རི་ ཕོག་ ཆི་ ནུག ། # ཁོ་ གི་ སྡུག་བསྔལ་ འདི་ # སེལ་ཐབས་ ཅིག་ # ཨིན་ཅི་མིན་ཅི་ འབད་ དགོ་ པས །

བཟོད་པ་དབང་ཕྱུག

ཨ་ཞང་ # ཁྱོད་ ཀྱིས་ ཁོ་ ལུ་ སྡུག་བསྔལ་ འདི་བཟུམ་ ཕོག་ དགོ་ པའི་ དོན་དག་ # ག་ཅི་ ཨིན་ན་ ཤེས་ ག #

གྲགས་པ་རྣམ་རྒྱལ །

ང་ གིས་ ག་དེ་སྦེ་ ཤེས་ ནི ། # ཁོ་ར་ ལུ་ དྲིས་ རུང་ རྩ་ལས་ ར་ སླབ་ མི་ བཏུབ་ པས་ ས །

བཟོད་པ་དབང་ཕྱུག

འེང་ ཁོ་ར་ ཕར་ ལས་ འོང་ དེས །

ཨ་ཞང་ ཁྱོད་ར་ བྱོན་སོང་ ། # སྡུག་བསྔལ་ འདི་ གི་ སྐོར་ལས་ # ང་ གིས་ ཁོ་ ལུ་ བློ་ བསྐོར་ཏེ་ དྲི་ བལྟ་ གེ །

གྲགས་པ་རྣམ་རྒྱལ །

ཡ་ཡ་ དེསན་ # འ་ནེ་སྦེ་ འབད་ ཤིག ། # ང་ ནཱ་ ལས་ ཕར་ ཡར་སོང་ ནི །

འཛུལ ། རང་གྲོལ ་ཐོན །

བཟོད་པ་དབང་ཕྱུག

སྐུ་གཟུགས་བཟང་པོ་ རང་གྲོལ །

རང་གྲོལ །

སྐུ་གཟུགས་བཟང་པོ་ ཕོ་རྒན་མ །

བཟོད་པ་དབང་ཕྱུག

ད་རེས་སྐབས་ཅིག་ # ག་ཅི་ འབད་ དཔ་ སྨོ་ རང་གྲོལ །

སེམས་ འཁྲུལ་འཁྲུལ་ ར་ འདྲཝ་ སྦེ་ # སྡོདཔ་ མས་ པ་ཡ །

རང་གྲོལ །

ཕོ་རྒན་མ་ # སེམས་ འཁྲུལ་ བའི་ མལ་ཆ་ གཉིད་ ཡང་ དཀྲོགས །

གནམ་ ཕྱི་རུ་ ནེ་མི་ རིང་མི་རིང་ ཟེར་ # རང་ སེམས་ འཁྲུལ་ བའི་ སྐབས་ ལུ་ # དུས་ཚོད་ ཐུང་ཀུ་ ཅིག་ ཨིན་རུང་ གནམ་མེད་ས་མེད་ རིངམོ་ སྦེ་ ཚོརཝ་ མས་ སྨོ །

བཟོད་པ།

དབའི་ ངེའི་ ནུ་གཅུང་ # ཁྱོད་ སེམས་ དེ་ཚུན་ཚོད་ ར་ འཁྲུལ་ དགོ པའི་ དོན་དག་ ག་ཅི་ སྨོ །

རང་གྲོལ །

ཕོ་རྒན་མ་ དཔེར་ན་ # གཏིང་ ག་ནི་བ་ རིང་ པའི་ ཆུ་རྫིང་ ཅིག་ གི་ སྦུག་ ལུ་ # མེ་ཏོག་པདྨ་ ཁ་དོག་ ག་ནི་བ་ མཚརཝ་

# ཡིད་ ཁར་ ག་ནི་བ་ འོངམ་ ཅིག་ འདུག

ཁྱོད་ ཀྱིས་ འབདན་ མེ་ཏོག་ འདི་ འཐོབ་ ཚུགས་ ནི་ གི་ དོན་ལུ་ # ཁྱོད་ར་ གི་ སྲོག་ ཡང་ བློས་ བཏང་ ནུམ་ པས །

འདི་འབདཝ་ད་ # ཁྱོད་ ཀྱིས་ མེ་ཏོག་ འདི་ # འཐོབ་ ཚུགས་ པའི་ ཐབས་ཤེས་ ཅིག་ རྩ་ལས་ མིན་འདུག

འ་ནེ་འབདཝ་ད་ # ཁྱོད་ འབད་རུང་

སེམས་ མི་ འཁྲུལ་ ཡ །

བཟོད་པ་དབང་ཕྱུག

དབའི་ སླབ་ ཅི་ སླབ་ ཅི་ འབདཝ་ད་ # ཁྱོད་ བུམོ་ ཅིག་ ལུ་ སེམས་ ཆགས་ ཆིཔ་ འདྲས་ མེན་ན །

རང་གྲོལ །

ཁྱོད་ ཀྱིས་ སླབ་ མི་ བདེན་ ཕོ་རྒན་མ །

བཟོད་པ་དབང་ཕྱུག

སྟེ་ # བུཚ་ གཞོནམ་ གྱིས་ བུམོ་ ལུ་ སེམས་ ཆགས་ པར་ # དེ་ཚུན་ཚོད་ འབད་ དགོཔ་ ག་ཅི་ ཡོདཔ །

ཁྱོད་ ཀྱིས་ བུམོ་ ལུ་ སེམས་ ཆགས་ ཆི་ ཡི་ ཟེརཝ་ ད་ ལུ་ # ཁྱོད་ ཀྱིས་ བུམོ་ འདི་ ལུ་ དགའཝ་ ཨིན་ མས ། # སྟེ་ # ཁྱོད་ ཀྱིས་ བུམོ་ འདི་ ལུ་ སེམས་ དགའཝ་ ད་ # ཁྱོད་ སེམས་ དགའ་ ནི་ མ་གཏོགས་ # ནེ་ཚུན་ཚོད་ ཀྱི་ འཁྲུལ་སྣང་ ག་ཅི་སྦེ་ ལང་ དགོཔ་ སྨོ ། # སེམས་ འཁྲུལ་ དགོཔ་ ཅིག་ ག་ནི་ཡང་ མིན་འདུག་ མེན་ན །

རང་གྲོལ །

རང་ གིས་ བུམོ་ འདི་ ལུ་ དགའ་ དོ་ བཟུམ་སྦེ་ ར་ # བུམོ་ འདི་ གིས་ ཡང་ # རང་ ལུ་ བརྩེ་གདུང་ བསྐྱེད་ དེ་ འཐོན་འོངས་ པ་ ཅིན་ # བློ་ འདི་ ཕོ་རྒནམ་ ཁྱོད་ ཀྱིས་ སླབ་ མི་ བཟུམ་སྦེ་ ཡང་ ཨིན ། # འདི་འབདཝ་ད་ ཕོ་རྒན་མ་ # རོགས་ ཀྱིས་ རང་ ལུ་ དགའ་འཛུམ་ སྟོན་ ནི་ ཕར་བཞག་ # མིག་ཏོ་ ཡང་ སྔོ་ཀྲིང་ཀྲི་ སྦེ་ # ཐོད་པར་ བཀལ་ ཏེ་ བལྟ་བྱིན་ པའི་ བསྒང་ ལས་ # རང་ སེམས་ མ་ འཁྲུལ་ བར་ # ཐབས་ མིན་འདུག་ མས་ # ཕོ་རྒན་མ །

བཟོད་པ་དབང་ཕྱུག

སྟེ་ # རོགས་ ཀྱིས་ རང་ ལུ་ མ་ དགའ་ བ་ ཅིན་ # ཚེ་ སྔ་མའི་ གནམ་བསྐོས་ མེད་ པའི་ རྟགས་ ཨིན །

ཚེ་ སྔ་མའི་ ལས་གནམ་བསྐོས་ ར་ མེད་ པ་ ཅིན་ # སངས་རྒྱས་ སྟོང་ཕྲག་ ལས་ སྟོང་ཕྲག་ བྱོན་ ཏེ་ འབད་ རུང་ # ཁྱོད་ ལུ་ རོགས་རམ་ མཛད་ ཚུགས་ པའི་ འོས་འབབ་ མེད ། # སྟེ་ # སེམས་ ཆགསཔ་ བཤོལ་ པ་ ཅིན་ # ག་དེ་སྦེ་ འཚམས་ པས་ གོ་ རང་གྲོལ ། # གནམ་ཁ་ ལུ་ སྐར་མ་སྨིན་དྲུག་ རྐྱངམ་གཅིག་ མེན་ པར་ # སྐརམ་ བརྒྱ་ དང་ སྟོང་ ཡོད ། # འདི་བཟུམ་སྦེ་ འཛམ་གླིང་ འདི་ ནང་ ལུ་ ཡང་ # བུམོ་ མོ་ རྐྱངམ་གཅིག་ མེན་ པར་ # གཞན་ དང་ གཞན་ ཡང་ ལེ་ཤ་ ཡོད་ མ་ སྲིདཔ་ མེན ། # དྲིན་ཅན་ གྱི་ ཕམ་ འབད་བ་ཅིན་ # འབདན་ འཛམ་གླིང་ འདི་ ནང་ ལུ་ # ཚར་ གཅིག་ ལས་ བརྒལ་ ཏེ་ མི་ འཐོབ ། # བུམོ་ འདི་ ཚུ་ འདི་ # རང་ གི་ གོ་ལ་ སོར་ དོ་ བཟུམ་སྦེ་ སོར་ ནི་ ཡོད་ མེན་ན །

རང་གྲོལ །

དེ་འབདཝ་ད་ # ངེའི་ མིག་ཏོ་ ཁར་ ལེགས་ པའི་ བུམོ་ # འཛམ་གླིང་ ནང་ ལུ་ # མོ་ བཟུམ་ ཅིག་ ག་ཡང་ མ་ མཐོང་ ། # དབའི་ ནཱ་ ག་ཅི་ འབད་ དཔ་ སྨོ # ཁྲག་ ཡང་ ལེ་ཤ་ ར་ བཏོན་བཞག་ ནུག་ པ་ཡ །

བཟོད་པ་དབང་ཕྱུག

འེང་ # འདི་ ད །

རང་གྲོལ །

འེང་ འདི་ གི་ སྐོར་ལས་ # ཁྱོད་ ཀྱིས་ ང་ ལུ་ སླབ་ མི་ དགོ ། # ང་ གིས་ ག་ར་ གོ་ ཡི ། # ཁྱེད་ ཆ་ཁྱབ་ # དུས་ནམ་ཅིག་ར་འབད་རུང་

# འཐབ་ ནི་ འཛིང་ ནི་ དང་ རྒྱག་ ནི་ ཡོད་ པ་ ཅིན་ ག་ནི་བ་ དགའ་ བས ། # ཕྱེ་ སྤར་རི་གང་ # ཡར་ གནམ་ ཁར་ གཏོརཝ་ ད་ # ཕྱེད་ རང་ ལུ་ རེག་ ནི་ ཨིནམ་ དང་ # ཕྱེད་ རོགས་ ལུ་ རེག་ ནི་ ཨིནམ་ འདི་ # ཁྱེད་ ཀྱིས་ # མནོ་བསམ་ རྩ་ལས་ར་ གཏང་ ནི་ མིན་འདུག # འཆམ་ཏོག་ཏོ་ དང་ མཐུན་ཏོག་ཏོ་ སྦེ་ སྡོད་ པ་ ཅིན་ # དངཔ་ཅིག་ རང་ གི་ ཁྱིམ་ཚང་ ཆ་ཁྱབ་ ལུ་ # བདེ་སྐྱིད་ འབྱུང་ ནི་ དང་ # གཉིསཔ་ཅིག་ རང་ གི་ སེམས་ ལུ་ ཡང་ ཞི་བདེ་ འབྱུང་ ཚུགས་ ནི་ མས་ ཟེར་ མནོཝ་ མས ། # ད་རུང་

ང་ གིས་ དེ་སྦེ་ ཞུཝ་ ད་ ཕོ་རྒནམ་ ཁྱོད་ དགོངསམ་ མ་ ཁྲེལ །

བཟོད་པ་དབང་ཕྱུག །

ང་ ཙིགཔ་ ཟ་ ནི་ ཕར་བཞག་ # དོ་རུང་ ཁྱོད་ ཀྱིས་ དེ་སྦེ་ སླབཔ་ ད་ # ང་ ཡང་ ང་བཅས་ར་ འགྲོ་བ་མའི་ འབད་གཞག་ ལུ་ བལྟ་ སྟེ་ # སྣང་བ་ འཁྲུལཝ་ མས ། # འདི་འབདཝ་ད་ # ཁྱོད་ ཀྱིས་ མནོ་བསམ་ གཏང་ དོ་ བཟུམ་སྦེ་ # རོགས་ ཀྱིས་ དེ་སྦེ་ གཏང་ མི་ བཏུབ་ པས ། # མི་ མནོ་ རིགས་ མི་ གཅིག # བྱ་ སྤུ་ རིས་ མི་ གཅིག་ ཟེར་ དོ་ བཟུམ་སྦེ་ # རང་རང་སོ་སོ་ གི་ མནོ་ ལུགས་ རེ་ དང་ ཆ་ལུགས་ རེ་ བསྒྲིགས་ ཏེ་ # ཉན་ མི་ བཏུབ་ པས །

རང་གྲོལ །

ཨིན་རྒྱུ་གི་འདི་ # ཕོ་རྒནམ་ ཁྱོད་ ཀྱིས་ སླབ་ དོ་ བཟུམ་སྦེ་ ར་ ཨིན་ མས ། # ད་རེས་སྐབས་ཅིག་ # ང་ར་ ཡང་ སེམས་ འཁྲུལ་སྣང་ ལངས་ ཏེ་ སྡོད་ པའི་ བར་ ན་ # དོ་རུང་ རང་ གི་ ཕམ་ གིས་ # འདི་བཟུམ་ གྱི་ བྱེལཝ་ ལངམ་ ད་ # སེམས་ ཧེང་སྐལ་ ར་ འཁྲུལ་ བཅུགཔ་ མས ། # ཡ་ ཕོ་རྒན་མ་ # ང་ ལྟོ་ཚང་ ཅིག་ དང་ ཕྱད་ པར་ འགྱོ་ ནི་ ཡོད ། # ད་ལྟོ་ ར་ ལོག་ འཐོན་འོང་ ། # ཁྱོད་ དང་ མཉམ་གཅིག་ # བློ་ གངམ་སྦེ་ སླབ་སྡོད་ པ་ ཅིན་ # ང་ འཆོལ་ ཡང་ འཆོལ་ ནི་ མས ། # ཡར་ སོ་ ཡི་ མས །

འགྱོ །

བཟོད་པ་དབང་ཕྱུག

སྡོད་ ཤིག་ རང་གྲོལ་ # ང་ ཡང་ ཁྱོད་ དང་ མཉམ་གཅིག་ འགྱོ་ གེ །

གོམ་ཐེངས་ གཉིས་ གསུམ་ ཅིག་ སོང་ ནི་ # དེ་ལས་ #

སྟེ་ # རང་གྲོལ་ # ཁྱོད་ ཀྱིས་ དགའ་ མི་ བུམོ་ འདི་ ག་ སྨོ ། # ང་ ལུ་ མ་ སླབ་ པ་ཡ །

རང་གྲོལ །

འདི་ # སླབ་ བཤོལ་ ད་ གེ་ མེན་ན # ང་ མོ་ མནོ་བསམ་ ཚར་ རེ་ བཏང་ ཚེ ། # སེམས་ འཁྲུལ་སྣང་ ཚར་ རེ་ ལངམ་ མས ། # ཟིམ་ཟིམ་ མིག་ གི་ བདུད་རྩི ། # དབང་མེད་ ས་ ཁར་ ཤོརཝ་ མས་ མས་ ཕོ་རྒན་མ །

བཟོད་པ་དབང་ཕྱུག །

མིག་ ལས་ མིག་ཆུ་ ཐོན་ ཏེ་ གིས་ ཨིན་རུང་ # ང་ ལུ་ ཚར་ གཅིག་ སླབ་ ད་ པ་ ཁྱད་ མེད ། # ང་ ཁྱོད་ ཀྱི་ ཕོ་རྒནམ་ མེན་ སྦོ །

རང་གྲོལ །

མ་གཞི་ # རོགས་ ནདཔ་ ན་ཟུག་ གིས་ འདྲེགས་ མ་ ཚུགསཔ་ ཅིག་ གིས་ ཡང་ # རང་ ཤི་ རན་ པའི་ ཚེ་ # གཟུགས་ ཀྱི་ ན་ཟུག་ ལུ་ མ་ བལྟ་ བར་ # ལེགས་ པའི་ ཁ་ཆེམས་ ཚུ་ # རྩ་འགེངས་ཏེ་ སླབ་ ནི་ འདུག # འདི་བཟུམ་སྦེ་

# ང་ གིས་ ཡང་ མོ་ གི་ མིང་ # ཁ་ ལས་ འཐོན་ ཚུགས་ པ་ ལུ་ # ན་ཟུག་ སྦོམ་ ཡོད་ རུང་ # ཁྱོད་ ལུ་ ཚར་ གཅིག་ སླབ་ ད་ གེ ། # ང་ གིས་ དགའ་ མིའི་ བུམོ་ འདི་ ཚེ་རིང་མཚོ་མོ་ ཟེར་ མི་ འདི་ ཨིན །

བཟོད་པ་དབང་ཕྱུག །

མ་པ་འདི་ # ཁྱོད་ ཀྱིས་ མ་ སླབཔ་ ལས་ # ང་ གིས་ ཡང་ མོ་ར་ འོང་ མནོཝ་ བཏང་ ཡི ། # འདི་འབདཝ་ད་ །

རང་གྲོལ །

འདི་འབདཝ་ད་ # ང་ སེམས་ འཁྲུལ་ དགོ་ པའི་ དོན་དག་ ག་ཅི་ སྨོ་ ཟེར་བ་ཅིན་ # མོ་ ཨ་ནེམོ་ གྱི་ སྡོམ་པ་ ཞུ་ ཆི་ ནུག་ ས ། # མོ་ ང་བཅས་ ཕོ་རྒྱས་ ཆ་ཁྱབ་ དང་ འདོད་པའི་ ལོངས་སྤྱོད་ ནི་ ཕར་བཞག་ # མིག་ གི་ ཟུར་ཙམ་ ཅིག་ གིས་ ཡང་ མི་ བལྟ་ ནི་ གི་ # ཁས་བླངས་དམ་བཅའ་ ཞུ་ ཚར་ ནུག

བཟོད་པ་དབང་ཕྱུག །

དབའི་ དབའི་ ནུ་གཅུང་ ། # ཆོས་ལམ་ བདུད་ ཀྱིས་ བཀག་ ཟེར་ དོ་ བཟུམ་སྦེ་ # རོགས་ དམ་པའི་ཆོས་ སྒྲུབ་ ད་ ལུ་ # ཁྱོད་ ཀྱིས་ བར་ཆད་ རྐྱབ་ ནི་ འབདཝ་ འདྲས་ མེན་ན །

རང་གྲོལ །

དེ་སྦེ་ འདི་ # ང་ གིས་ རྩ་ལས་ མི་ འབད ། # རང་ གིས་ དགེ་བ་ སྣ་ཅིག་ ཡང་ བསྒྲུབ་ མ་ ཚུགས་ པའི་ ཁར་ # རོགས་ ཆོས་འབད་མི་ ལུ་ འདི་ # བར་ཆད་ ག་ཏེ་ ལས་ རྐྱབ་ ནུམ་ ནི །

བཟོད་པ་དབང་ཕྱུག །

དེ་སྦེ་ འབད་ བ་ ཅིན་ # ཁྱོད་ སེམས་ སྐྱོ་ དགོཔ་ མིན་འདུག་ སྟེ།

རང་གྲོལ །

དེ་འབདཝ་ད་ # ང་ གིས་ འཛམ་གླིང་ འདི་ ནང་ # ངེའི་ སེམས་ ཁར་ ཚུད་ པའི་ བུམོ་ མོ་ བཟུམ་ ཅིག་ རྩ་ལས་ར་ མ་ མཐོང་ ས ། # ངེའི་ སེམས་ སྤར་རི་གངམ་ འདི་ # མོ་ ལུ་ བྱིན་ ཚར་ ཡི ། # ད་ལྟོ་ རང་ གི་ གཟུགས་ འབད་ཚེ་ ནཱ་ ཡོདཔ་ རྨམ་ ། # ངེའི་ སེམས་ འདི་ # ག་ཏེ་ ཡོདཔ་ ཨིན་ན་ # ང་ར་ གིས་ ཡང་ མི་ ཤེས་ པས་ ཕོ་རྒན་མ །

བཟོད་པ་དབང་ཕྱུག །

རང་གྲོལ་ ང་ གིས་ སླབ་ གེ ། # ཁྱོད་ར་ མོ་ གི་ མནོ་བསམ་ གཏང་ ནི་ བཞག་ ད་ མས །

རང་གྲོལ །

དེ་འབདན་ ཕོ་རྒནམ་ ཁྱོད་ ཀྱིས་ # མོ་ ངེའི་ སེམས་ ཁར་ ལས་ བརྗེད་ ཚུགས་ པའི་ ཐབས་ཤེས་ ཅིག་ སྟོན་ གནང་ མས་ སྟེ །

བཟོད་པ་དབང་ཕྱུག

སྟེ་ # ང་ གིས་ ད་ཅི་ ལས་ སླབ་ དོ་ བཟུམ་སྦེ་ # ཁྱོད་ ཀྱིས་ མིག་ཏོ་ འདི་ # མོ་ རྐྱངམ་གཅིག་ ལུ་ མེན་ པར་ # གྲོང་ཁྱེར་ འདི་ ནང་ གི་ བུམོ་ གཞན་ དང་ གཞན་ ལུ་ ཡང་ བལྟ་ མས ། # མོ་ བ་ ལེགས་ པའི་ བུམོ་ གཞན་ མཐོང་ པའི་ བསྒང་ ལས་ # ཁྱོད་ ཀྱིས་ མོ་ བརྗེད་ སྙོ་ འོང་ །

རང་གྲོལ །

ངེའི་ མིག་ཏོ་ ཆ་ གཅིགཔོ་ འདི་ གིས་ # བུམོ་ གཞན་ དང་ གཞན་ # ག་དེ་སྦེ་ མཐོང་ ཚུགས་ ནི ། # ངེའི་ མིག་ཏོ་ འདི་ ནི་ # ཚེ་རིང་མཚོ་མོ་ བལྟ་ བ་ གིས་ ར་ # ཞརཝ་ ཡར་ སོ་ ཡི །

བཟོད་པ་དབང་ཕྱུག

དེ་ཚུན་ཚོད་ ར་ འདི་ མི་ འོང་ ས་ དབའི ། # དེསན་ ཁྱོད་ ཀྱིས་ མོ་ འཐོབ་ ནི་ འདི་ ནི་ རྩ་ལས་ར་ མི་ འཐོབ་ ནི་ མས ། # ཁྱོད་ ནི་ མོ་ གི་ མནོ་བསམ་ ར་ གཏང་ དོ་ ཡོདཔ་ ཨིན་ མས ། # སྟེ་ # ང་ གིས་ ནངས་པ་ ལས་ # ཁྱོད་ ཀྱི་ སེམས་ ཁ་ ལས་ མོ་ བརྗེད་ ཚུགས་ པའི་ ཐབས་ཤེས་ ཅིག་ # ག་དེ་སྦེ་ཨིན་རུང་ འཚོལ་བྱིན་ གེ་ མས །

རང་གྲོལ །

ཕོ་རྒནམ་ ཁྱོད་ ཀྱིས་ # དེ་སྦེ་ ར་ མཛད་ གནང་ པ་ ཅིན་ # བཀྲིན་ ག་ནི་བ་ ཆེ་ ནི་ མས །

བཟོད་པ་ དང་ རང་གྲོལ་ འཛུལ །

དཔལ་ལྡན་འབྲུག་སྒྲ་ དང་ དཔལ་བཟང་ # དེ་ལས་ འཇར་རོགས་ ཅིག་ འཐོན །

དཔལ་ལྡན་འབྲུག་སྒྲ །

ད་རེས་ ཀྱི་ བྱེལཝ་ འདི་ གི་ སྐོར་ལས་ # རྒྱལ་སྲས་ ཀྱིས་ ཁྲིམས་ དང་ ཉེས་བྱ་ ག་ནི་ཡང་ མ་ བཀལ་ བར་ བཀྲིན་ བསྐྱངས་ ཡི ། # དེ་འབདཝ་ད་ # མཇུག་ལས་མཇུག་སུ་ # ང་བཅས་ གཉིས་ ཀྱི་ བར་ ན་ # བྱེལཝ་ ལོག་སྟེ་ར་ འཐོན་ པ་ ཅིན་ # ང་བཅས་ གཉིས་ ཆ་ ར་ ལུ་ # ཉེས་ཁྲིམས་ ཡངས་ཆག་ མེདཔ་ སྦེ་ # བཀལ་ ནི་ ཨིན་ ཟེར་ གསུང་ དེས ། # མ་གཞི་ # ཁྲིམས་ དང་ ཉེས་བྱ་ # མི་ ང་ ལུ་ གཅིག་ ཕོག་ པ་ ན་ # གྲགས་པ་རྣམ་རྒྱལ་ ལུ་ ཡང་ # འདྲན་འདྲ་ ཕོག་ སྟེ་ འཐོན་འོང་ ། # ཨིན་རུང་ # ཁོ་ དང་ ངེའི་ བར་ ན་ # འཆམ་ཁ་ མཐུན་ ཏེ་ སྡོད་ པ་ འདི་ # ག་ལས་ འཚམས་ པ་ # འདི་འབདཝ་ད་ གཅིག་གིས་གཅིག་ལུ་ # ཞེ་སྡང་ ནེ་ཚུན་ཚོད་ ར་ མ་ ལངས་ པར་ སྡོད་ པ་ ཅིན་ # དྲག་ ནི་ མས་ ཟེར་ མནོཝ་ མས ། # དྲགཔ་ མ་ཚད་ # རང་ ལུ་ སྟབས་ ཡང་ འདི་ བདེ་ ནི་ འདྲས་ མེན་ན་སྨོ་ཤིག་ དཔལ་བཟང་ །

དཔལ་བཟང་ །

ཨིན་ མས # གཞན་དལ་གཞི་ # ཁྱེད་ གཉིས་ འདི་ # རིགས་རྒྱུད ། # ཏོག་གོ་ས ། # རྒྱུ་ནོར་ལོངས་སྤྱོད་ # ག་ཅི་ གི་ ཐད་ལས་ དཔྱད་ རུང་ # གཅིག་གིས་གཅིག་ལུ་ # འགྲན་ཟླ་ འདྲན་འདྲ་ འབད་ ཚུགསཔ་ ཅིག་ ཨིན་ པས ། # ཨིན་རུང་ # དུས་ དང་ཕུ་ ཕ་མའི་ བསྒང་ ལས་ ར་ མ་ བཏུབཔ་ # མ་ འགྲིགསཔ་ # མ་ བཅའཝ་ སྦོམ་སྦེ་ ཡོད་ མི་ ཚུ་ # ཕ་མས་ གང་ བྱས་ བུ་ ཡིས་ བྱས་ ཟེར་ དོ་ བཟུམ་སྦེ་ # ཁྱེད་ གཉིས་ ཀྱིས་ ཡང་ # མ་ རངས་ པའི་ ལཱ་ འདི་ ཚུ་ # འཕྲོ་མཐུད་ དེ་ ར་ འབད་ ནི་ དེ་གིས་ # ཁྱེད་ རྒན་གཞོན་གནས་སྐབས་ འདི་ བཟུམ་ ཅིག་ ཁར་ ལྷོད་ རུང་ # སེམས་ ལུ་ ཞི་བདེ་ འབྱུང་ མ་ ཚུགས་ མི་ འདི་ # འདི་ མེན་ན་ མནོཝ་ མས ། # སྟེ་ མདང་ཞག་ # ང་ གིས་ ཁྱོད་ ལུ་ # བུམོ་ འདི་ གི་ སྐོར་ལས་ བསྟུན་གྲོས་ ཅིག་ ཞུ་ ཡི་ མེན་ན་ # འདི་ གི་ སྐོར་ལས་ ཐུགས་བསམ་ ག་དེ་སྦེ་ བཞེས་ དོ་ གོ །

དཔལ་ལྡན་འབྲུག་སྒྲ །

འེང་ # འདི་ གི་ སྐོར་ལས་ འདི་ # ང་ གིས་ མདང་ཞག་ སླབ་ དོ་ བཟུམ་སྦེ་ ར་ ཨིན ། # ད་ལྟོ་ འདི་ དབའི་ # ངེའི་ བུམོ་ འདི་ ཆུ་ ནང་ གི་ ཉ་ ར་ ཨིན ། # མོ་ ལོ་ བཅོ་ལྔ་ ཡང་ # ལངས་མ་ལངས་ཅིག་ སྦེ་ སྡོད་ ཡོད ། # ཁྱོད་ ཀྱིས་ # དོ་རུང་ ལོ་ གཅིག་ དེ་ཅིག་ བསྒུགས་ ཞིནམ་ལས་ གཉེན་ རྐྱབ་ པ་ ཅིན་ # ག་དེ་སྦེ་ འཚམས་ པས་ གོ །

དཔལ་བཟང་ །

ཨཔ་ འབྲུག་སྒྲ་ འཇིག་རྟེན་པའི་ དཔྱེ་གཏམ་ ལུ་ ཡང་ # འཇིག་རྟེན་ མ་ འཕྱི་ དམ་ཆོས་ མ་ ཧ་ ཟེར་ སླབ་ ནི་ ཡོད ། མོ་ བ་ ལོ་ན་ གཞོན་ པའི་ བུམོ་ ལེ་ཤ་ ར་ # ཨ་ནཱི་ གྲོང་ཁྱེར་ འདི་ ནང་ ལུ་ # ཨ་ལུ་ གི་ ཨའི་ སྦེ་ འདུག # ཨམ་སྲུ་ ཟེར་ བའི་ བསྒང་ ལས་ # དགྲ་ རང་ གི་ གཟུགས་ ཁར་ གཏམས་ ཏེ་ ཡོད་ ནི་ དེ་གིས་ # མགྱོགས་པར་ གཉེན་ མ་ རྐྱབ་ པར་ # ཐང་བཏང་ སྟེ་ བཞག་ ད་ པ་ ཅིན་ # བྱེལ་ ཡོད་ པ་ ལུ་ ཡང་ ཁ་ ཕོག་ # བྱེལ་ མེད་ པ་ ལུ་ ཡང་ ཁ་ ཕོག་ སྟེ་ # མཐའ་མཇུག་ ར་ # ཕམ་ བློ་ བཙོང་ ནི་ གི་ གཞི་ ར་ ཨིན །

དཔལ་ལྡན་འབྲུག་སྒྲ །

དབའི་ # ཨིན་ མས ཁྱོད་ ཀྱིས་ སླབ་ མི་ འདི་ # ཐད་རི་སྦ་རི་ བདེན ། # འཇིག་རྟེན་ འདི་ ནང་ ལུ་ # ང་ ལུ་ བློ་ གཏད་ ས་ ཡོད་ རུང་ མེད་ རུང་ # ངེའི་ དབྱངས་སྒྲོན་ འདི་ རྐྱངམ་གཅིག་ ཨིན ། # ངེའི་ བུམོ་ འདི་ # མཇུག་ ང་ མེད་ པའི་ མཐའ་མར་ ཡར་ ཅིག་ བཀལ་ རུང་ མར་ ཅིག་ འཐེན་ རུང་ # དཔལ་བཟང་ ཁྱོད་ ཀྱི་ ལག་པར་ ཨིན་ མས ། # སྟེ་ # དཔལ་བཟང་ ཁྱོད་ འབད་ རུང་ # ངེའི་ བུམོ་ འདི་ གི་ སེམས་ # ག་དེ་སྦེ་ཨིན་རུང་ འཕྱོག་ ཚུགསཔ་ ཅིག་ འབད་ དགོ་ མས ། # མ་གཞི་ # ང་ མོ་ གི་ གཟུགས་ ཤ་ དང་ ཁྲག་ ལས་ བསྒྲུབས་ ཏེ་ བྱིན་ མི་ ཨཔ་ ཅིག་ ཨིན་རུང་ # ད་ལྟོ་ མོ་ གི་ སེམས་ ཀྱི་ མནོ་ཐག་ ཆོད་ ནི་ འདི་ # ང་ ལུ་ དབང་ཚད་ མེདཔ་ ཨིན་ ས ། # སྟེ་ # ཁྱོད་ ཀྱིས་ མོ་ར་ དང་ བསྟུན་གྲོས་ ཅིག་ རྐྱབ་ སྟེ་ # མོ་ གིས་ ཡང་ གཉེན་ ད་རེས་ནངས་པ་ རྐྱབ་ རུང་ བཏུབ་ ཟེར་ བའི་ ཁ་ བཟེད་ པ་ ཅིན་ # ང་ དགའཝ་ མ་གཏོགས་ # སྐྱོཝ་ རྩ་ལས་ར་ མེད ། # ཁྱོད་ར་ དེ་སྦེ་ འབད་ མས །

དེ་ལས་ # དུས་ཅི་ ང་བཅས་ར་ ག་ར་ # དགའ་ཏོག་ཏོ་ དང་ སྐྱིད་ཏོང་ཏོ་ སྦེ་ ནཝ་ཚཝ་ མེད་ པར་ སྡོད་ པའི་ དགའ་ཚོར་ དང་ འདྲཝ་སྦེ་ # ད་རེས་ ཕྱི་རུ་ ངེའི་ ཁྱིམ་ ནང་ # ང་ར་ གི་ སྤུན་སྤུན་མཆེད་ # གཉེན་ཉེཝ་ # འཆམ་མཐུནམ་ ཆ་ཁྱབ་ ག་ར་ བོ་ སྟེ་ མཛར་ཅུམ་ ཅིག་ ཟ་ ནི་ གི་ མནོ་བསམ་ ཡོད ། # ཁྱོད་ ཡང་ ཕྱི་རུ་གི་ལྟོ་ ཟ་ བར་ # ངེའི་ ཁྱིམ་ ནང་ ཤོག་ སྟེ ། # ཡར་ འོངས་ པ་ ཅིན་ # དངཔ་ཅིག་ ལུ་ # ཁྱོད་ར་ ངེའི་ བུམོ་ དབྱངས་སྒྲོན་ དང་ ཕྱད་ ནི་ གི་ གོ་སྐབས་ འདུག་ མེན་ན་ # དེ་ལས་ # གཉིསཔ་ཅིག་ ལུ་ # ཨཔ་ ང་ ཡང་ སེམས་ དགའ་ ནི་ མས ། # ག་ཅི་ སྨོ་ ཟེར་བ་ཅིན་ # མཇུག་ ང་ མེད་ པའི་ ཤུལ་ལུ་ # ཁྱིམ་ ཡི་ གི་ ཕ་དྲག་ འདི་ # ཁྱོད་ ཀྱིས་ འབད་ དགོ་ པ་ སྟེ །

འཇར་རོགས་ ལུ་ # དབའི་ ཁྱོད་ ཀྱིས་ ཨ་ནཱི་ ཤོག་ཀུ་ འདི་ ནང་ # བཀོད་ དེ་ ཡོད་ པའི་ མའི་ མིང་ ཚུ་ ལྷག་ སྟེ་ # ཁོང་ ག་ར་ ཕྱི་རུ་གི་ལྟོ་ ཟ་ བར་ # ང་བཅས་རའི་ ཁྱིམ་ ནང་ ཤོག་ ཟེར་ བའི་ བརྡ་སྤྲོད་ འབད་ སོང་ སྨ་རེ །

འབྲུག་སྒྲ་ དང་ དཔལ་བཟང་ འཛུལ །

འཇར་རོགས །

ཆུང་ཀུའི་ དུས་ ལས་ ཡོན་ཏན་ མ་ སྦྱངས་ ན ། # ། རྒས་ པའི་ དུས་ སུ་ མཁས་པ་ ག་ལས་ འོང་ ། # ། རྒས་ པའི་ དུས་ སུ་ ཡི་གུ་ མ་ ཤེས་ ན ། # ། མི་ ཡི་ ལུས་ སུ་ བོང་ཀུའི་ རྣམ་ཤེས་ འདྲ ། # ཨའོ་ དབའི་ ཤོག་ཀུ་ འདི་ ནང་ ལུ་ # མིའི་ མིང་ ཡོད་ ལོ ། # མི་ ཆ་ཁྱབ་ ལྟོ་ ཟ་ བར་ བོ་ སོང་ ལོ ། # དབའི་ སྟེ་ མི་ གི་ མིང་ འདི་ # ཁ་ གིས་ སླབ་ ད་ པ་ སྟེ་ # ག་ཅི་སྦེ་ ཤོག་ཀུ་ ནང་ བྲིསཝ་ ཨིན་ན ། # དུས་ དང་ བསྟུན་བསྟུན་ པའི་ མི་ ཟེར་ # མི་ ཁ་ སླབ་ ནི་ ཉམས་འཚེར་ ཏེ་ # ཁ་ ཤོག་ཀུ་ གིས་ སླབ་ བཅུགཔ་ ཨིན་ མས ། # འེང་ འེང་ དེསན་ # ཤོག་ཀུ་ གིས་ ཁ་ སླབ་ ག་ མི་ སླབ་ # ང་ གིས་ བལྟ་ གེ་ ནོ ། # དབའི་ ཤོག་ཀུ་ # མི་ ག་ དང་ ག་ གི་ མིང་ ར་ འདུག་ གོ # སླབ་ ཤིག # སྟེ་ # ཤོག་ཀུ་ གི་ ནི་ # ཁ་ སླབ་ ནི་ མིན་འདུག # ད་ # ག་དེ་ འབདཝ་ དྲག་ ག # སྤའོ་ ངེའི་ སྦྱིན་བདག་ དང་ ཕྱད་ པའི་ བསྒང་ ལས་ འདི་ # ང་ གིས་ ཨ་ནཱི་ ཤོག་ཀུ་ འདི་ འབག་ སྟེ་ # བཀོད་བྱ་ ཡང་ ང་ར་ གིས་ འབད་ དགོཔ་ སྦེ་ ཨིན་ མས ། # འདི་ འབད་བ་ཅིན་ # དྲག་ཤོས་ ཡང་ ང་ར་ # འཇར་རོགས་ ཡང་ ང་ར་ འོང་ ནི་ ཤོག་ཀུ་ འདི་ འབག་ སྟེ་ # བཀོད་བྱ་ དང་ འཁྲིལ་འཁྲིལ་ པའི་ ལཱ་ ཡང་ # ང་ར་ གིས་ འབད་ དགོཔ་ སྦེ་ ཨིན་ མས ། # སྟེ་ # ཨ་ནཱི་ ཤོག་ཀུ་ འདི་ འབག་ སྟེ་ # ང་ར་ གིས་ ང་ར་ ལུ་ བཀོད་རྒྱ་ བཏང་ པན་ # ང་ གིས་ ཡི་གུ་ འདི་ ལྷག་ མི་ ཚུགས་ པས ། # ཡི་གུ་ ལྷག་ མ་ ཤེསཔ་ ད་ ར་ # མི་ ག་ ཟེར་ མི་ འདི་ # ལྟོ་ ཟ་ བར་ བོཔ་ དྲག་ ག་ མི་ ཤེས་ པས ། # ཤ་རོགསཔ་ དང་ ཉ་རོགསཔ་ ཚུ་ # བོ་བསྐྱལ་ ད་ པའི་ ལཱ་ ནི་ མེད ། # དམར་མཁནཔ་ དང་ གཤན་པ་ ཚུ་ # བོ་བསྐྱལ་ ད་ པ་ ཅིན་ # ངེའི་ མགུ་ཏོ་ འདི་ གིས་ ཨཔ་ འབྲུག་སྒྲ་ གི་ ལགཔ་ འདི་ # གཡོག་ བཀོལ་ ར་ བཀོལ་ བཅུག་ ནི་ མས ། # འདི་ བ་ འདི་ # ཤེས་ ཀྱང་ མི་ ལ་ དྲིས་ # མགྱོགས་ ཀྱང་ རྟ་ ལ་ ཞོན་ ། ཟེར་ སླབ་ དོ་ བཟུམ་སྦེ་ # རོགས་ ཤེས་ མི་ ཅིག་ ལུ་ ར་ # དྲི་ བ་ ཅིན་ དྲག་ ནི་ མས །

རང་གྲོལ་ དང་ བཟོད་པ་དབང་ཕྱུག་ ཐོན །

དབའི་ ད་ལྟོ་ འབདན་ # གནག་དུང་ ནང་ ལུ་ # མེ་ཆག་ ཆག་པ་ ཅིག་ བཏེག་བཏེགཔ་ བཟུམ་ སོང་ ཡི་ མས ། # སྐུ་གཟུགས་བཟང་པོ་ སློབ་དཔོན་ ཆེན་པོ་ གཉིས ། # ནཱ་ སློབ་དཔོན་ གཉིས་ ཀྱིས་ # ཨ་ནཱི་ དཀར་པོའི་ གུ་ རི་མོ་ འབྲི་ མི་ མཁྱེན་ ག་ ལགས །

རང་གྲོལ །

འེང་ ཡི་གུ་ ལྷག་ གནང་ ཟེར་ ཡ །

འཇར་རོགས །

ཨོང་ ལགས །

རང་གྲོལ །

སྟེ་ # ཁྱོད་ ཀྱིས་ ཡི་གུ་ ལྷག་ མི་ ཤེས་ སྦོ །

འཇར་རོགས །

ཤེས་ པ་ ཅིན་ འདི་ # ང་ར་ གིས་ ལྷག་ དཔ་ འོང་ པ་ ལགས །

རང་གྲོལ །

ང་ ཆུང་ཀུའི་ བསྒང་ # དཀའ་བ་ ཁྱད་དུ་བསད་ # ངལ་བ་ དང་དུ་བླངས་ ཏེ་ # ཡི་གུ་ སྦྱངས་ པའི་ སྐབས་ # ངེའི་ རྒྱགས་སྐལ་ ཁྱོད་ ཀྱིས་ བསྐྱལ་བསྐྱལཝ་ ཡོད་ ནི་ དེ་གིས་ # ད་རེས་ ཁྱོད་ ཀྱིས་ ཡི་གུ་ འདི་ # ང་ ལུ་ ལྷག་ གནང་ ཟེར་ དྲིན་ བཀལ་ བའི་ ཚུལ་ ཨིན་ན །

འཇར་རོགས །

ད་ # ཡོན་ཏན་ རང་ ལུ་ མེད་ པ་ ཅིན་ # རོགས་ ཀྱི་ ཁ་ དང་ གདོང་ བལྟ་ སྟེ་ འགྱོ་ བའི་ བསྒང་ ལས་ # འ་ནཱི་ སྦེ་ ཨིན་ མས སྟེ ། # མི་ ཡི་ ལུས་ ལུ་ བོང་ཀུའི་ རྣམ་ཤེས་ ཟེར་ # དེ་ ལས་ ལྷག་ སྟེ་ མིན་འདུག # རོགས་ ལུ་ ཡོན་ཏན་ ཡོད་ པར་ རང་ ལུ་ ཕན་ མི་ ཐོགས་ པས་ སྨ་རེ ། # ལགས་སོ་ དེསན་ སློབ་དཔོན་ ཆེན་པོ་ གཉིས །

རང་གྲོལ །

ག་ཁྱབ་རུང་ # ཁྱོད་ ཙིགཔ་ མ་ ཟ་ མས་ སྟེ ། # ང་ དགོད་བྲ་ འབདཝ་ ཨིན་ མས ། ནཱ་ གཏང་ ཤིག

ཡི་གུ་ ལྷག །

བདེ་སྐྱིད་དགོན་པ་ གི་ བླམ ། # ཕོ་རྒནམ་ འབྲས་བུ་ དང་ # ཨམ་ སངས་རྒྱས་ # དེ་ལས་ བུམོ་ ཚེ་རིང་མཚོ་མོ ། # ཨ་ཞང་ དཔལ་འབྱོར་རྒྱལ་མཚན་ དང་ ཨམ་ དཀར་ཚོགས ། # སྲིངམོ་ མཎྜལ་བཟང་མོ་ དང་ རྨགཔ་ རྡོ་ཕུ་ བཟའ་ཚང་ གཉིས ། # ཚ་བོ་ པདྨ་སྟག་གཟིག་ དང་ ཆ་རོགས་ ཆ་ཁྱབ ། # རྒཔོ་ ཚེ་དབང་བཀྲིས་ དང་ ཨམ་ བུ་ཁྲི ། # སྤྱི་མི་ ཐུབ་བསྟན་ཆོས་གྲགས་ དང་ # དམངས་ཀྱི་ཨཔ་ # དེ་ལས་ ཁོང་ གི་ ཨམ་སྲུ་ # བུམོ་ ཆ་ཁྱབ །

དབའི་ མི་ གི་ མིང་ ཡང་ ལེ་ཤ་ ར་ འདུག་ པ་ཡ ། # ད་རེས་ ག་ཅི་ གི་ འཛོམས་འདུ་ ཡོདཔ་ སྨོ །

འཇར་རོགས །

འཛོམས་འདུ་ མེན་ ལགས ། # ད་རེས་ # ངེའི་ སྦྱིན་བདག་ འདི་ གིས་ # ཕྱི་རུ་ གི་ ཚོགས་སྟོན་ སྒྲ་སྒྲིག་ སྦེ་ ཡོད་ མི་ འདི་ # ཟ་ བར་ ཤོག་ ཟེར་ བོ་ པར་ གཏངམ་ མས་ ལགས །

རང་གྲོལ །

ཁྱོད་ ཀྱི་ སྦྱིན་བདག་ འདི་ ག་ སྨོ་ # ཁོ་རེ །

འཇར་རོགས །

དཔལ་ལྡན་འབྲུག་སྒྲ་ ཟེར་ མི་ འདི་ ཨིན ། # སྟེ་ # ཁྱེད་ གཉིས་ ཡང་ ཨཔ་གྲགས་པ་རྣམ་རྒྱལ་ གྱི་ མི་ཚན་ མེན་ པ་ ཅིན་ # ད་རིས་ ཕྱི་རུ་ ཡང་ བྱོན་ སྟེ ། # ཚོགས་ རེ་ བཞེས་ # ཆབ་ཆུ་ རེ་ ཡང་ བཞེས་ # ཞབས་ཁྲ་ རེ་ རྐྱབ་ སྦེ ། # བུམོ་ འཇའ་རིསམོ་ ཡང་ ལེ་ཤ་ འཐོན་འོང ། # ཡ་ ཡ་ # གནམ་མེད་ས་མེད་ བཀྲིན་ ཆེ་ ཡི་ # ནེ་ཅིག་ སྦེ་ དགོངསམ་ ཞུ་ གེ ། # ལགས་སོ་ དེསན །

བཟོད་པ་དབང་ཕྱུག །

འེང་ ཨཔ་ # དཔལ་ལྡན་འབྲུག་སྒྲ་ གི་ # ལོ་ལྟར་ གྱི་ མཛར་ཅུམ་ འདི་ # ད་རིས་ ཕྱི་རུ་ བྱིན་ ནི་ སྦེ་ ཨིནམ་ འདྲས་ སྦོ ། # སྟེ་ # ཁྱོད་ ཀྱིས་ དགའ་ མི་ བུམོ་ ཚེ་རིང་མཚོ་མོ་ འདི་ ཡང་ འོང་ ནི་ ཡོད་ རྟག་བུ་ར །

སྟེ་ ད་རིས་ ཕྱི་རུ་ # ཁྱོད་ར་ ཡང་ ཙང་བཏང་ སྦེ་ གཡིབས་ བལྟ་སོང་ ཤིག # ཁྱོད་ ཀྱིས་ འབདན་ ཁྱོད་རའི་ ཚེ་རིང་མཚོ་མོ་ འདི་ ར་ # ལེགསཔ་ སྦེ་ བརྩིཝ་ ཨིན་ མས ། # ད་རིས་ ཕྱི་རུ་ # ཁྱོད་ ཀྱིས་ བུམོ་ གཞན་ དང་ གཞན་ ཡང་ མཐོང་ པའི་ བསྒང་ ལས་ # ཁྱོད་ ཀྱི་ རྨ་བྱ་ ཚེ་རིང་མཚོ་མོ་ འདི་ # བུམོ་ གཞན་ དང་ ཕྱད་ པའི་ བསྒང་ ལས་ # ཨོ་ལ་ གནགམོ་ བཟུམ་སྦེ་ མཐོང་ འོང་ ག་ ཡང་ མི་ ཤེས །

རང་གྲོལ །

བུམོ་ གཞན་ ལྷའི་སྲསམོ་ དང་ འགྲན་ཟླ་ འབད་ ཚུགསཔ་ འོང་ ནི་ ཡོད་ རུང་ # ང་ ནི་ ཚེ་རིང་མཚོ་མོ་ བལྟ་ བར་ # ཐད་རི་སྦ་རི་ འགྱོ་ དགོཔ་ ཅིག་ ཨིན །

# འདི་འབདཝ་ད་ ཕོ་རྒན་མ་ # མཛར་ཅུམ་ འདི་ ནི་ # ངེའི་ ཨ་པའི་ བྱང་ཕྱད་ ཀྱི་ ཁྱིམ་ ནང་ # ཟ་ ནི་ ཨིན །

# སྟེ་ # ང་ ནི་ ཚེ་རིང་མཚོ་མོ་ བལྟ་ བར་ # འགྱོ་ ར་ འགྱོ་ དགོ །

# འགྱོ་ ནི་ གི་ གནས་སྐབས་ ཅིག་ ག་དེ་སྦེ་ དྲག་ ག་ སྨོ

# ཕོ་རྒནམ །

བཟོད་པ་དབང་ཕྱུག

འེང་ # འདི་ འདི་ འཇམ་ ར་ འཇམ །

# ཁྱོད་ར་ སྣང་དག་ མ་ བསྐྱེད་ པར་ འགྱོ་ ནི་ ར་ ཨིན །

# མཛར་ཅུམ་ ཟ་ སར་ མི་ ལེ་ཤ་ འཛོམས་སྡོད་ པའི་ སྦུག་ ལུ་ # འར་འུར་ ཟང་ཟིང་ བྱེལཝ འཐབ་ སྡོདཔ་ ད་ # ག་ འོངམ་ ཨིན་ན་ གུ་ འོངམ་ ཨིན་ན་ དྲི་ ནི་ གི་ དཔྱད་རིག་ ག་ གིས་ ཡང་ མི་ གཏང་ །

དེ་གི་ནང་དོན་ཉིད་ལས་ # མི་ ག་ར་ ཆང་ གིས་ འགྲངས་ ཏེ་ སྡོད་ འོང་ །

མ་པ་ ལོག་སྟེ་ འབདན་ མགྱོགས་སུ་ཅིག་ སྦེ་ འོངམ་ དྲག

སྟེ་ ཁྱོད་ར་ ཡང་ སོང་ སྦེ་ མིག་ཏོ་ གཡསཔ་ འདི་ གིས་ ཚེ་རིང་མཚོ་མོ་ བལྟ་ # གཡོནམ་ འདི་ གིས་ བུམོ་ གཞན་ བལྟ་ ཤིག

ཚེ་རིང་མཚོ་མོ་ འདི་ # ཨོ་ལ་ ཐད་རི་སྦ་རི་ ཨིན །

ཁྱོད་ར་ བལྟ་ མས །

རང་གྲོལ །

ཕོ་རྒན་མ་ # ཉིན་མར་ གནམ་ཁ་ གི་ སྐརམ་ # ག་ཅི་སྦེ་ མ་ མཐོངམ་ ཨིན་ན །

བཟོད་པ་དབང་ཕྱུག

འེང་ འདི་ སྟེ་ # གནམ་ ཉིན་མར་ ཁྲི་གདུགས་ཉིམ་ ཤར་ ནི་ དེ་གིས་ # ཉི་མའི་ འོད་ཟེར་ གྱིས་ སྐརམ་ གི་ འོད་ ཨེབ་ སྟེ་ # སྐརམ་ ཚུ་ མིག་ གིས་ མ་ མཐོངམ་ ཨིན་ མས ། # ཁྱོད་ ཀྱིས་ དྲི་བ་ འདི་བཟུམ་ # ག་ཅི་སྦེ་ དྲི་ དགོཔ་ སྨོ་ དབའི་ ཁོ་རེ །

རང་གྲོལ །

དཔྱེ་ འདི་ དང་ འདྲཝ་སྦེ་ # ངེའི་ ཚེ་རིང་མཚོ་མོ་ ཡོད་ སར་ བུམོ་ གཞན་ # ངེའི་ མིག་ གིས་ བལྟ་ དགོ་ མནོ་ རུང་ # མི་ མཐོངམ་ འོང་ །

བཟོད་པ་དབང་ཕྱུག

སྤའོ་ ཐད་རི་སྦ་རི་ ཨིན་ན ། # བལྟ་ གེ་ ནོ །

འཛུལ་ ཡོལ་ལི་ བསྡམ །

མཐོང་སྣང་ གཉིས་པ །

དཔལ་ལྡན་འབྲུག་སྒྲ་ གི་ ཁྱིམ་ ནང་ # འབྲུག་སྒྲ་ དང་ ཨམ་ འབྲུག་སྒྲ་ འཐོན །

དཔལ་ལྡན་འབྲུག་སྒྲ །

ད་འབདན་ # མགྱོནམོ་ ཆ་ཁྱབ་ ཡང་ # ག་ར་ ལྷོད་ ཅི་ མས ། # ཐབ་ཚངཔ་ ཆ་ཁྱབ་ ཀྱིས་ བཞེས་སྒོ་ ཚུ་ # ཚགས་ཁར་ ག་དེ་སྦེ་ ཚུད་ ཅི་ ག་ སྨོ །

ཨམ་ འབྲུག་སྒྲ །

ཨེང་ # འདི་ གི་ སྐོར་ལས་ འདི་ # འབྲུག་སྒྲ་པའི་ ཁྱིམ་ འདི་ ནང་ ང་ ཡོད་ རིང་ ལུ་ ཁྱོད་ར་ ཚ་གྱང་ ག་ནི་ཡང་ ལང་ མི་ དགོ ། # གསོལ་ཇ་ # གྲོ་མ་ # འབྲས་སེར་ # བཞུགས་གྲལ་ ལས་ འགོ་ བཟུང་ སྟེ་ # ལྟོ་ # ཕག་ཤ་སྤགས་ # ཚོདམ་ # དམར་རུ་ # སྒྱེས་སྒྱེསཝ་ # མངར་ཚོད་ # སྒོང་རྡོག་ # དེ་ལས་ # ཤ་ དང་ སྒོང་རྡོག་ མ་ ཟ་ མི་ ཡོད་ པ་ ཅིན་ # ཨེ་མ་དར་ཚི་ དང་ # ཕུད་ལུས་ # མར་ཁུ་ # དྲིམ་ ཚོརཝ་ ཙམ་ཅིག་ གིས་ # ཁ་ ལས་ ཁ་ཆུ་ ཡང་ # འཐོན་སག་ས་ སྦེ་ བཟོ་བཞག་ ཡོད །

དཔལ་ལྡན་འབྲུག་སྒྲ །

དབའི་ ཨམ་ ཁོ་རེ་ # ཆང་ གི་ ལོ་རྒྱུས་ ཅིག་ # ག་ནི་ཡང་ འཐོན་ ནི་ མིན་འདུག་ པ་ཡ་ སྟེ་ # ཁྱོད་ ཀྱིས །

ཆང་ འབདན་ དགོ་ ར་ དགོ་ མས །

ཨམ་ འབྲུག་སྒྲ །

ཨ་ # ཁྱོད་ར་ འདི་ ཆང་ གི་ མནོ་བསམ་ ར་ བཏང་ སྡོད །

མ་པ་ ཆང་ མེདཔ་ ག་ཏེ་ འོང་ ནི་ སྟེ་ དབའི །

ཆང་ ཅིག་ མེད་ པ་ ཅིན་ འདི་ # མཛར་ཅུམ་ སྤྲོ་བ་ ར་ མེད ། # ཆང་ # རྙིང་ཆང་ # གསུམ་ཆང་ ཁགམ་ # རྒུན་འབྲུམ་ཨ་རག་ རྡིག་རྡིགམ་ # ཕོརཔ་ གང་ གིས་ ར་ # ར་ བཟི་ སྟེ་ གནམ་ དང་ ས་ ཡང་ ངོ་ ཕྱེ་ མ་ ཚུགསཔ་ བཟོ་ ཚུགས་ པའི་ ཆང་ གི་ # བཅའ་སྒྲིགས་ རྐྱབ་ བཞག་ ཡོད །

དཔལ་ལྡན་འབྲུག་སྒྲ །

ཨ་ནཱི་ ཁྱིམ་ འདི་ ནང་ ལུ་ # ཨམ་ ཁྱོད་ར་ ཡོད་ དེ་ དྲག་ པས་ དྲག་ པས་ ཟེར་ # ང་ གིས་ རྟག་བུ་ ར་ སླབ་ མི་ འདི་ # འདི་ མེན་ ཡ་ སྟེ ། # ང་ ནི་ ཨམ་ ཁྱོད་ར་ ལུ་ ར་ བློ་ གཏད་ དོ་ མས ། # སྟེ་ # ལྟ་མ་ མགྱོནམོ་ ཆ་ཁྱབ་ ལུ་ # འབད་ དགོཔ་ བཅའ་ དགོཔ་ བྱིན་ དགོཔ་ ཚུ་ ཡང་ # ཨམ་ ཁྱོད་ར་ གིས་ བལྟ་ སྟེ་ འབད་ དགོཔ་ འོང་ མས ། # ང་ གིས་ ནི་ མགྱོནམོ་ ཆ་ཁྱབ་ ཀྱི་ སྦུག་ ལུ་ འཛུལ་ སྦེ་ # ཆང་ ཅིག་ འཐུངས་ # ར་ ཅིག་ བཟི་ # བློ་ ཅིག་ སླབ་ # དགོད་བྲ་ ཅིག་ འབད་ སྦེ་ སྡོད་ འོང་ ། # འདི་འབདཝ་ད་ # ང་ གིས་ ཁྱོད་ ལུ་ སྐུ་ཆེ་གསུང་ཆེ་ འབད་ གེ་ # རོགས་ མགྱོནམོ་ ཆ་ཁྱབ་ ཀྱི་ གདོང་ཁ་ ལུ་ འབདན་ # ང་ ལུ་ ཚོགས་བརྡ་ བཏང་ མ་ ད་ མས ། # ན་ཧིང་ ཡང་ # ཁྱོད་ ཀྱིས་ ང་ ངོ་ཚ་རིལ་རི་ ར་ བཟོ་ ཡི་ གོ །

ཨམ་ འབྲུག་སྒྲ །

རོགས་ གོ་ མ་ བཏུབ་ པའི་ བློ་ ཨིན ། # ན་ཧིང་ བཟུམ་སྦེ་ ཁྱོད་ ཀྱི་ དྲིལ་ཅུང་ འདི་ རོགས་ ཀྱི་ ལྷ་པ་ མགུ་ ལས་ ཕར་ གསིལ་ ནི་ འདི་ འབདན་ བཞག་ དགོ་ མས ། # ཆང་ འཐུང་ ནི་ འདི་ འཐུང་ ནི་ རྨམ་ # ལོ་ལྟར་ གྱི་ མཛར་ཅུམ་ མས་ ད་རེས ། # འདི་འབདཝ་ད་ # མཚམས་ཚོད་ ཅིག་ ཤེསཔ་སྦེ་ འབདཝ་ དྲག་ མས །

དཔལ་ལྡན་འབྲུག་སྒྲ །

ད་འབདན་ # ཁྱོད་ སླབ་ ནི་ ཟེར་ ནི་ འདི་ འགོ་ བཙུགས་ མ་ དཔ་ ལས་ # ཁྱོད་ར་ མཆོད་བཤམ་ ནང་ སོང་ སྦེ་ # མགྱོནམོ་ ཆ་ཁྱབ་ ཀྱི་ གདོང་ལེན་ འབད་ སོང་ ། དེ་སྦེ་ སྡོད་ ལོང་ མེད ། # དབའི་ དབའི་ ཐབ་ཚངཔ་ ཆ་ཁྱབ་ # ད་འབདན་ དྲང་བཞག་ རྐྱབ་ ནི་ གི་ གྲ་སྒྲིག་ འབད་ མས །

ཨམ་ འབྲུག་སྒྲ་ འཛུལ །

ཡ་ # དཔལ་བཟང་ འདི་ མ་ འོངསམ་ འདྲས ། # དཔྱད་རིག་ བཏང་ ཚེ་ # ངེའི་ བུམོ་ དབྱངས་སྒྲོན་ འདི་ ཡང་ # ག་ཏེ་ ཡར་སོངམ་ ཨིན་ན །

དཔལ་བཟང་ ཐོན །

དཔལ་བཟང་ ཁྱོད་ ཐོན་འོངས་ ནུག་ པ་ སྟེ ། # ཤོག་ ཤིག་ ཤོག་ ཤིག # ང་ ད་ལྟོ་ ཁྱོད་ ཀྱི་ མནོ་བསམ་ བཏང་ ཚརཝ་ ཅིག་ ཨིན །

དཔལ་བཟང་ །

སྐྱེས་པའི་ ཁ་ཚིག་ # ཟ་མའི་ དམ་ཚིག་ ལོ ། # སྟེ་ དབྱངས་སྒྲོན་ ཀྭ་ལས །

དཔལ་ལྡན་འབྲུག་སྒྲ །

ཨེང་ དབྱངས་སྒྲོན་ ནཱ་ ར་ ཡོད་ # ད་ལྟོ་ ར་ ང་ གིས་ ཁྱིད་ དེ་ འཐོན་འོང་ ། # ཁྱོད་ར་ མཆོད་བཤམ་ ནང་ སོང་ ཤིག

དཔལ་བཟང་ འཛུལ ། # པདྨ་སྟག་གཟིག་ ཐོན །

པདྨ་སྟན་གཟིག །

དགའཝ་སྐྱིདཔ་ འཛོམསཔ་ རྒྱ་ལམ་ ཨིན ། # ངེའི་ ཨ་ཞང་ འདི་ གིས་ # ད་རེས་ མི་ ག་ར་ ནཱ་ ལྟོ་ ཟ་ བར་ བོ་ སྟེ་ # ཁག་ཐེག་མགུ་འདྲོངསམ་ ཅིག་ ཨིན་རུང་ # ད་ # ལོ་ དང་ ན་ཚོད་ ཀྱིས་ སྡུག་ སྟེ་ # སྒྱིད་ཐག་ གིས་ ལྕོགས་ མི་ ཚུགས ། # ང་ # ཆུང་ཀུའི་ བསྒང་ ལས་ ཁོ་ གིས་ མགུ་འཕུར་བཏབ་སྟེ་ གསོ་ ཞིན་ན་ # ད་རེས་ འགན་ཁག་ ང་ གིས་ འབག་ སྟེ་ མ་ འབདན་ ག་ གིས་ འབད་ ནི །

པདྨ་སྟག་གཟིག་ འཛུལ །

ཐབ་ཚངཔ་ ཆ་ཁྱབ་ # བཞེས་སྒོ་ གི་ ཧོད་ འབག་ སྟེ་ # ཕར་ འགྱོ་ ཚུར་ འོང་ འབད །

ཨམ་ འབྲུག་སྒྲ་ ཐོན །

ཨམ་ འབྲུག་སྒྲ །

དབའི་ འཛོམས་པ །

འཛོམས་པ་ ཐོན །

འཛོམས་པ་ # ངེའི་ བུམོ་ འདི་ ཀྭ་ལས ། # མོ་ ནཱ་ ཡུདཔ་ཐེངས་ཅིག་ ཤོག་ ཟེར་ སླབ་ མས །

མ་ཚབ །

ད་ལྟོ་ ར་ ནཱ་ ཡོདཔ་ ཨིན་ ས ། # དབའི་ དབྱངས་སྒྲོན་ # དབའི་ དབྱངས་སྒྲོན །

དབྱངས་སྒྲོན།

ལགས་ # ག་ཅི་ གསུང་ ནི་ ཡོདཔ་ སྨོ་ ཨ་མ །

མ་ཚབ །

ཨའི་ གིས་ གསུང་ དེས །

ཨམ་ འབྲུག་སྒྲ །

དབྱངས་སྒྲོན་ ཨའི་ གིས་ ཁྱོད་ ལུ་ བློ་ ཅིག་ སླབ་ ནི་ སྦེ་ ཨིན ། # ད་ # ང་བཅས་ ཕམ་ གཉིས་ ནི་ # ལོ་ དང་ ན་ཚོད་ ཀྱིས་ སྡུག་ སྟེ་ # ནམ་ འཆི་ ནུམ་ འཆི་ མེད ། # ཁྱོད་ ནི་ # ད་ལྟོ་ ཆུ་ ནང་ གི་ ཉ་ དང་ འདྲ ། # འཇིག་རྟེན་པའི་ ལཱ་ གི་ སྐོར་ལས་ # ཁྱོད་ ཀྱིས་ སྐྱིད་སྡུག་ སྲིད་ ར་ མ་ སྲིད ། # མ་གཞི་ # ང་བཅས་ ཕམ་ གཉིས་ # ཚེ་ གཉིས་མཐུད་ རྐྱབ་ སྟེ་ སྡོད་ ནི་ ཡོད་ པ་ ཅིན་ # ཁྱོད་ ག་དགའཝ་ སྦེ་ སྡོད་ རུང་ བཏུབ་ པས ། # འདི་འབདཝ་ད་ ང་བཅས་ ནི་ # དེ་སྦེ་ སྡོད་ ནི་ གི་ རང་དབང་ མེད ། # ཕ་ ཤུལ་ བུ་ དང་ གཡག་ ཤུལ་ ཀོཝ་ ཟེར་ དོ་ བཟུམ་སྦེ་ # ང་བཅས་ གཉིས་ མེད་ པའི་ ཤུལ་ལུ་ # ཁྱོད་ ཀྱིས་ རོགས་ ཀྱི་ གདོང་ཁར་ # གྲ་ལྷམ་ལྷམ་ དང་ འབྲུ་ལྷམ་ལྷམ་ ཅིག་ སྦེ་ # ཁ་ རོགས་ སླབ་ སར་ སླབ་ # མིག་ཏོ་ རོགས་ བལྟ་ སར་ བལྟ་ དགོ་ པ་ ཅིན་ # ཁྱོད་ ལུ་ ཕན་ པའི་ གཉེན་དང་གྲོགས་ ཅིག་ དགོ་ ར་ དགོ ། # སྟེ་ # ཁྱོད་ ལུ་ གཉེན་གྲོགས་ ཅིག་ མ་ ཐོབཔ་ ལས་ # ང་བཅས་ ཕམ་ གཉིས་ ཤི་སོངམ་ འདྲཝ་ ཅིག་ འབད་བ་ཅིན་ # ང་བཅས་ ཤི་ བའི་ དུར་སྒོའི་ ནང་ ལས་ ཁྱོད་ འགྱིམཔ་འགྱིམ་ ས་ ར་ སྡོད་ དེ་ # རང་ སྐྱེ་ དགོ་ སར་ སྐྱེ་བ་ ལེན་ པར་ ཡང་ # འགྱོ་ མི་ ཚུགས་ ནི་ མས ། # སྟེ་ # འ་ནཱི་འབདཝ་ད་ བུམོ་ ཁྱོད་ ཀྱིས་ གཉེན་ རྐྱབ་ ནིའི་ སྐོར་ལས་ # མནོ་བསམ་ ག་དེ་སྦེ་ ར་ གཏང་ དོ་ གོ །

དབྱངས་སྒྲོན །

ཨའི་ གིས་ འབདན་ # ང་ ལུ་ གྲོགས་ ཅིག་ འཚོལ་ དགོཔ་ སྦེ་ སླབཔ་ ཨིན་ན་ # ད་ལྟོ་ འདི་ # ང་ གིས་ འདི་ གི་ སྐོར་ལས་ མནོ་བསམ་ བཏང་ ར་ མ་ བཏང་ # སྟེ ། # ཨ་ཙི་ ཧ་ བས་ མེན་ན །

ཨམ་ འབྲུག་སྒྲ །

ཁྱོད་ར་ གིས་ འབད་ཚེ་ མ་ ཤེསཔ་ རྨམ་ # ང་བཅས་རའི་ གྲོང་ཁྱེར་ ཝ་རོ་ན་ ལུ་ # ཁྱོད་ བ་ ལོ་ན་ ཆུང་ བའི་ བུམོ་ ཚུ་ ཡང་ # བུ་གཞི་ གི་ ཕམ་ སྦེ་ འདུག ། # སྟེ་ # ཁྱོད་ ངེའི་ ལུས་ ལས་ མཆེད་ པའི་ བུམོ་ ཅིག་ ཨིནམ་ལས་ # ཨའི་ གིས་ ཁྱོད་ ལུ་ ཧིང་གཏམ་ ཅིག་ བསྐོར་ ཏེ་ སླབ་ པ་ ཅིན་ རོགས་ དཔལ་བཟང་ ཟེར་ མིའི་ བུཚ་ འདི་ རིགས་རྒྱུད་ ལས་ དཔྱད་ རུང་ བཟང་ པས །

རྒྱུ་ནོར་ལོངས་སྤྱོད་ ལས་ དཔྱད་ རུང་ ལྡན་ པས །

མནོ་བསམ་ གཏང་ ཐངས་ དང་ སེམས་ ཀྱི་ བཀྲབ་ལ་ བལྟ་ རུང་ # ག་ནི་བ་ མཁས་ པས །

བྱད་ངོ་རིས་ ཨིན་ མས འདི་ ནི་ ཁྱོད་ར་ གིས་ མཐོང་ སར་ མས །

ཁོ་ གིས་ འབདན་ # ཁྱོད་ ཁོ་ གི་ གཉེན་ སྦེ་ དགོ་ པས་ ཟེར་ # ང་བཅས་ ཕམ་ གཉིས་ ལུ་ བསྟུན་གྲོས་ འབད་ དེས ། # ཨའི་ གིས་ བལྟ་ རུང་ # ཁྱོད་ར་ ཁོ་ དང་ གཅིག་ཁར་ གཉེན་ རྐྱབ་ པ་ ཅིན་ ལེགས་ཤོམ་ འོང་ མནོཝ་ མས །

ཨའི་ གིས་ འབདན་ # ང་ ལུ་ གྲོགས་ ཅིག་ འཚོལ་ དགོཔ་ སྦེ་ སླབཔ་ ཨིན་ན་ # ད་ལྟོ་ འདི་ # ང་ གིས་ འདི་ གི་ སྐོར་ལས་ མནོ་བསམ་ བཏང་ ར་ མ་ བཏང་ # སྟེ ། # ཨ་ཙི་ ཧ་ བས་ མེན་ན །

ཨམ་ འབྲུག་སྒྲ །

ཁྱོད་ར་ གིས་ འབད་ཚེ་ མ་ ཤེསཔ་ རྨམ་ # ང་བཅས་རའི་ གྲོང་ཁྱེར་ ཝ་རོ་ན་ ལུ་ # ཁྱོད་ བ་ ལོ་ན་ ཆུང་ བའི་ བུམོ་ ཚུ་ ཡང་ # བུ་གཞི་ གི་ ཕམ་ སྦེ་ འདུག ། # སྟེ་ # ཁྱོད་ ངེའི་ ལུས་ ལས་ མཆེད་ པའི་ བུམོ་ ཅིག་ ཨིནམ་ལས་ # ཨའི་ གིས་ ཁྱོད་ ལུ་ ཧིང་གཏམ་ ཅིག་ བསྐོར་ ཏེ་ སླབ་ པ་ ཅིན་ རོགས་ དཔལ་བཟང་ ཟེར་ མིའི་ བུཚ་ འདི་ རིགས་རྒྱུད་ ལས་ དཔྱད་ རུང་ བཟང་ པས །

རྒྱུ་ནོར་ལོངས་སྤྱོད་ ལས་ དཔྱད་ རུང་ ལྡན་ པས །

མནོ་བསམ་ གཏང་ ཐངས་ དང་ སེམས་ ཀྱི་ བཀྲབ་ལ་ བལྟ་ རུང་ # ག་ནི་བ་ མཁས་ པས །

བྱད་ངོ་རིས་ ཨིན་ མས འདི་ ནི་ ཁྱོད་ར་ གིས་ མཐོང་ སར་ མས །

ཁོ་ གིས་ འབདན་ # ཁྱོད་ ཁོ་ གི་ གཉེན་ སྦེ་ དགོ་ པས་ ཟེར་ # ང་བཅས་ ཕམ་ གཉིས་ ལུ་ བསྟུན་གྲོས་ འབད་ དེས ། # ཨའི་ གིས་ བལྟ་ རུང་ # ཁྱོད་ར་ ཁོ་ དང་ གཅིག་ཁར་ གཉེན་ རྐྱབ་ པ་ ཅིན་ ལེགས་ཤོམ་ འོང་ མནོཝ་ མས །

སྟེ་ ཨའི་ གི་ རེ་བ་ ལུ་ ཡང་ # བུམོ་ ཁྱོད་ ཀྱིས་ # ཁོ་ བཏུབ་ ཟེར་ མ་གཏོགས་ མི་ བཏུབ་ པའི་ ལོ་རྒྱུས་ འདི་ # མི་ སླབཔ་ འོང་ མནོཝ་ མས ། # ཁོ་ ཡང་ ནཱ་ ལྟོ་ ཟ་ བར་ འོངས་ ཡི་ ད་རེས ། # སྟེ་ # ལྟ་མ་ ཞབས་ཁྲ་ རྐྱབ་ སར་ ཁོ་ གིས་ ཁྱོད་ ལུ་ དགའ་ བའི་ བརྩེ་གདུང་ ག་དེམ་ཅིག་ ཡོདཔ་ ཨིན་ན་ # འདི་ ཁྱོད་ར་ གིས་ ཁོ་ གི་ མིག་ཏོ་ ལུ་ ལྟཝ་ ཙམ་ཅིག་ གིས་ ཤེས་ ཚུགས །

སྟེ་ # ཁྱོད་ ཀྱིས་ ཨིན་རུང་ # དཔལ་བཟང་ ལུ་ བློ་ ཧན་ཏོང་ཏོ་སྦེ་ སླབ་ # དགའ་འཛུམ་ ག་དེ་དྲག་དྲག་ བཏོན་ དགོ་ མས །

ཨའི་ གིས་ དེ་སྦེ་ སླབ་ མི་ འདི་ ཡང་ # མཐའ་མཇུག་ བུམོ་ ཁྱོད་ར་ གི་ སྟེང་ཁར་ སླབཔ་ ཨིན །

དབྱངས་སྒྲོན །

ད་ལྟོ་ # ཨའི་ གིས་ སླབ་ དོ་ བཟུམ་སྦེ་ ར་ # ལྟ་མ་ དཔལ་བཟང་ ག་ཏེ་ སྤར་ རུང་ # ངེའི་ མིག་ཏོ་ ཆ་ གཅིགཔོ་ འདི་ གིས་ # ཁོ་ འགྱིམཔ་འགྱིམ་ ས་ ར་ སྡོད་ ནི་ ཨིན །

འཇར་རོགས །

ཨམ་ དང་ དབྱངས་སྒྲོན་ ཡང་ # ཚོགས་ བཞེས་ ད་ ནི་ མས་ ལགས །

ཨམ་ འབྲུག་སྒྲ །

ཡ་ཡ་ # འགྱོ་ ཤིག

སྟེ་ # དབྱངས་སྒྲོན་ # ཨའི་ གིས་ སླབ་ དོ་ བཟུམ་སྦེ་ འབད་ མས །

དབྱངས་སྒྲོན །

འེང་འེང་ # བཏུབ་ ཨའི །

འཛུལ །

ཐབ་ཚངཔ་ གཉིས་ ཐོན །

ཅ་ལ་ གོ་གཞིབ་ རྐྱབ །

འཇར་རོགས་ ཀ །

སྤའོ་ དབའི་ # ད་རིས་ འདི་ # ང་བཅས་ ཀྱི་ མགྱོནམོ་ ཚུ་ # ཟ་དད་ཆེ་བ་ ལུ་ # འཐུང་དད་ཆེ་བ་ ལུ་ # ལྟོ་ལི་ཆེ་བའི་ མགྱོནམོ་ ཙང་ཙ་ར་ འཛོམས་ ཏེ་ # ཁོང་ ཕོཝ་ སྒལ་པ་ ར་ བཀལ་ དཔ་ འོང་ སྨ་རེ །

འཇར་རོགས་ ཁ །

ཨིན་ མས སྨོ་ཤིག །

ཉིན་མ་ གི་ ལྟོ་ ཡང་ མ་ ཟཝ་ འདྲས་ མེན་ན་ # ད་རིས་ ནཱ་ མཛར་ཅུམ་ ཡོད་ ཟེར་ བའི་ བསྒང་ ལས །

འཇར་རོགས་ ཀ །

ང་ འདི་ སྟེ་ # ལྷག་མཇུག་བེན་མཇུག་ ལེ་ཤ་ ལུས་ འོང་ མནོ་ སྟེ་ # ང་ར་ གི་ ཨམ་སྲུ་ ལུ་ ཡང་ # ད་རིས་ ཕྱི་རུ་ གི་ ལྟོ་ འབད་ མི་ དགོ་ # ཟེར་ སླབཔ་ སྦེ་ ཨིན་ སྟེ །

ག་ ལས་ འོང་ ནི་ # ལྷག་མཇུག་ ལུས་ ནི་ ཕར་ བཞག་ # ཁོང་ # ཐང་ ར་ བཏང་བཞག་ པ་ ཅིན་ # རྫམ་ བཅག་ སྟེ་ བྱིན་ ད་ རུང་ # རྒྱབ་བཤུད་ མི་ རྐྱབ་ ནི་ མས །

འཇར་རོགས་ ཁ །

སྤ་ # ནེ་མི་གི་ དམངས་ཨཔ་ འདི་ སྟེ་ # རྒྱབ་ ལས་ ཡང་ དོང་ ཡོད་ དོ་ བཟུམ་སྦེ་ # མིག་ཏོ་ ཡང་ འཐོན་སག་ས་ རྔུལ་ནག་ ཡང་ ཞམ་ཞུམ་ སྦེ་ མ་ ཐོན་ ཚུན་ཚོད་ ཀྱི་ ལྟོ་ ཟ་ སྟེ་ དབའི །

ང་ འདི་ རྔམ་ ཆི་ ཡི་ མས །

འཇར་རོགས་ ཀ །

ཨ་ # རོགས་ ལུ་ སླབ་ མི་ དགོ་ པས་ ཁྱོད་ ར །

ཟ་དད་ འདི་ ག་ བ་ # ང་བཅས་རའི་ ལྟོ་ཚང་ ཀྲག་ཀྲ་ དང་ ཕུ་རྒེད་ རྔམ་ པས །

ང་ ནཱ་ ལས་ ཕར་ # ཐབ་ཚང་ གི་ སྒོ་རས་ ཕྱེ་ སྟེ་ བལྟ་ སོ་ པན་ # ཕུ་རྒེད་ འདི་ གིས་ ལྟོ་ འདི་ ལྟོ་ར་ ནང་ བཅིངས་ ཚར་ ནུག་ སྦ །

སྒོག་ཕོར་ ག་ནི་བ་ སྦོམ་ ཅིག་ ལག་པར་ སག་ སྟེ་ # འདི་ ནང་ ཚོདམ་ བླུགས་ པའི་ བར་ ན་ ཡང་ བླུག་ ལོང་ མེད་ པར་ བླུགས་ པའི་ བསྒང་ ཨིན་ པས མས་ ཁྱོད་ ར །

འཇར་རོགས་ ཁ །

ཨེང་ # ཡར་ དྲང་བཞག་ རྐྱབ་ ནི་ # ན་འཐན་ ཁག་ ཆེ་ རནམ་ ད་ # ཁོ་ ག་ཏེ་ ཡང་ མེདཔ་ ཚར་ གཅིག་ འབྱང་ ད་ ཡི་ ས་ # མར་ ཐབ་ཚང་ ནང་ ལྟོ་ དང་ ཚོདམ་ ཨརཝ་ བརྐུ་ བར་ འཛུལ་སོངམ་ འདྲས་ སྦོ །

འཇར་རོགས་ ག་ དང་ ང་ ཐོན །

འཇར་རོགས་ ག །

དབའི་དབའི་ ལྟོ་ཚང་ གྱིས །

བཅའ་སྒྲིག་ ཚུད་ སོ་ ཡི་ གོ་ཤིག

འཇར་རོགས་ ཀ །

སྟེ་ # ཁྱོད་ ཞརཝ་ འདི་ ནི་ མེནམ་ འོང་ །

རོ་མིག་ ཆ་ གཅིགཔོ་ འདི་ བརྒྱངས་ ཏེ་ བལྟ་ མས །

འཇར་རོགས་ ག

དབའི་ # ལྟོ་ཚང་ # མ་ འབད་ ས །

འཇར་རོགས་ ཀ །

ལྟོ་ དང་ ཚོདམ་ ཡ །

འཇར་རོགས་ ང་ །

དབའི་དབའི་ # ལྟོ་ཚང་ ཆ་ཁྱབ ། # རོགས་ ལེགས་ཤོམ་ འབད་ སར་ གཅིག་གིས་གཅིག་ལུ་ # འདི་བཟུམ་ གྱི་ བློ་ གསུར་དྲི་ བཏང་ མ་ སྡོད་ པར་ དེ་བ་འདི་

རང་ གི་ འགན་ཁག་ འདི་ ག་ར་ རབ་རུབ་བཏང་སྟེ་ # བཏགས་སར་ བསྐྱལ་ ད་ གེ ། # ད་ལྟ་ར་ མགྱོནམོ་ ཆ་ཁྱབ་ ཞབས་ཁྲ་ རྐྱབ་ འོང་ ། # ལྟདམོ་ བལྟ་ བར་ འགྱོ་ མི་ དགོ་ སྦོ ། # ནཱ་ ཤོག་ ཤིག་ དབའི་ ཕུ་རྒེད ། # ཨ་ནཱི་ འཐུ་ དགོ་ པས །

རང་གྲོལ་ ཐོན་ །

འཇར་རོགས་ གཅིག་ ལུ །

རང་གྲོལ །

དབའི་ ལྟོ་ཚང་ # ད་རིས་ ཁྱོད་ # ནཱ་ གི་ མགྱོནམོ་ ཨིན་ན །

འཇར་རོགས །

མགྱོནམོ་ འབད་ རུང་ བཏུབཔ་ ཅིག་ དང་ # ཐབ་ཚངཔ་ འབད་ རུང་ བཏུབཔ་ ཅིག་ ཨིན །

རང་གྲོལ །

སྟེ་ # ཚེ་རིང་མཚོ་མོ་ ནཱ་ མ་ འོངས་ ག

འཇར་རོགས །

ད་རིས་ # ཚེ་རིང་མཚོ་མོ་ ནཱ་ མ་ འོངས་ པས །

འཇར་རོགས །

ཤོབ་ མེན་ན་ དབའི་ ལྟོ་ཚང་ །

རང་གྲོགས །

ཕྲང་སྟེ་ སླབ་ པ་ ཅིན་ མི་ མི་ དགའ་ རྟས་ཐག་ བརྡུངས་ པ་ ཅིན་ ཁྱི་ མི་ དགའ་ ཟེར་ ཕྲང་སྟེ་ སླབཔ་ ད་ བདེན་རྫུན་ མ་ རེ་ པ་ ཅིན་ ཕར་ ནང་ ན་ བལྟ་ བར་ འགྱོ་ ནི་ མས་ སྟེ །

དབྱངས་སྒྲོན་ ཐོན ། # རང་གྲོལ་ གྱིས་ དབྱངས་སྒྲོན་ མཐོང་ །

རང་གྲོལ །

སྟེ་ # ཨ་ཕི་ བུམོ་ འདི་ ག་ ཟེར་ མི་ འདི་ ཨིན་ན །

འཇར་རོགས །

ཨའོ་དབའི་ ང་ ཁྱོད་ དང་ མཉམ་གཅིག་ ཉམས་ འཚེར་ ཏེ་ འབད་ མི་ ཚུགས་ པས ། # ད་ཅི་ ནི་ ཚེ་རིང་མཚོ་མོ་ ནཱ་ ཡོད་ ག་ ལོ ། # ད་ལྟོ་ ནི་ ཨ་ཕི་ བུམོ་ འདི་ ག་ སྨོ་ ལོ ། # མི་ ནེ་མི་གི་ རྩིས་དག་ ཚ་མི་ཚ་ དབའི ། # ང་བཅས་ དེ་སྦེ་ སྡོད་ ལོང་ མེད ། # ཞབས་ཁྲ་ ལྟདམོ་ བལྟ་ བར་ འགྱོ་ དགོ་ པས །

འཛུལ །

རང་གྲོལ ། སེམས་ཁར

དབའི་ ད་ལྟོ་ ཚུན་ཚོད་ ཀྱི་ བར་ ན་ # ངེའི་ སེམས་ ཁར་ # འོད་ ཆེ་མི་ཆེ་ ལུ་ བལྟ་ བ་ ཅིན་ གནམ་ དྲོ་པ་ ཤར་ བའི་ ཉི་མའི་འོད་ཟེར་ དང་ བཀྲག་ དྭངས་མི་དྭངས་ ལུ་ བལྟ་ བ་ ཅིན་ ཚེས་བཅོ་ལྔའི་ཟླཝ་ ཉ་གང་ མིའི་ བཀྲག་ ལུ་ # འགྲན་ཟླ་ འབད་ ཚུགས་ པའི་ དངོས་པོ་ ཅིག་ ཨ་ནཱི་ འཇིག་རྟེན་འཛམ་གླིང་ འདི་ ནང་ ག་ཅི་ ཡང་ མི་ འོང་ མནོ་ སྟེ་ སྡོད་ ཅི་ པན་ # ད་རིས་ འབདཝ་ད་ # ཉི་མའི་འོད་ཟེར་ དང་ ཟླ་བའི་བཀྲག་མདངས་ ཡང་ མར་ཕབ་ རྐྱབ་ ཚུགས་ པའི་ དངོས་པོ་ ཅིག་ # ཨ་ཕི་ བུམོ་ འདི་ འདུག # ལྟཝ་ ཙམ་ཅིག་ གིས་ སེམས་དགའ་མི་དགའ་ དང་ # མནོཝ་ ཙམ་ཅིག་ གིས་ ཧིང་ཚ་མི་ཚ་ # སྦོ་ལོགས་ འཇར་ རུང་ ཡང་ # གཡང་ཟ་མི་ཟའི་ བུམོ་ འདི་བཟུམ་ # གཞི་རྟེན་ རིན་ཆེན་གཡུ་ ལས་ གྲུབ་གྲུབ་ པའི་ ཞིང་ཁམས་ ནང་ མིན་ པར་ # འཇིག་རྟེན་ ས་རོ་རྡོ་རོ་ ལས་ གྲུབ་གྲུབ་ པའི་ འཛམ་བུ་གླིང་ འདི་ ནང་ ལུ་ # ག་དེ་སྦེ་ འཁོར་ ཚུགསཔ་ ཨིན་ན་ སྨོ །

འཛམ་གླིང་ འདི་ ནང་ ལུ་ # ལྷའི་སྲསམོ་ དང་ འདྲ་ བའི་ བུམོ་ འཇའ་རིསམོ་ མོ་ བཟུམ་ ཅིག་ འོང་ ཟེར་ # ངེའི་ སེམས་ བསམ་ པའི་ མནོ་བསམ་ གྱིས་ འདི་ ག་ ལས་ གཏང་ ཚུགས་ སྦ་ # གནམ་སོ་ཁར་ ཉལ་ བའི་ གཉིད་ལམ་ ནང་ ཡང་ མཐོང་ མ་ མྱོངས །

དབའི་ ད་རིས་ ང་ གཉིད་ལམ་ མཐོངམ་ མེན་ན་སྨོ་ # གཉིད་ལམ་ འབདན་ ང་ གཉིད་ མ་ ཚོར་ བར་ འཕྲོ་བརྐྱངམ་བརྐྱང་ས་ ར་ # མཐོང་སྣང་ འདི་ གི་ སྤྲོ་བ་ མྱོང་ བཅུག

པདྨ་སྟག་གཟིག་ གིས་ རང་གྲོལ་ མཐོང་ །

པདྨ་སྟག་གཟིག

དབའི་ ཨ་ཕི་ མི་ འདི་ གི་ བཟོ་ལྟ་ དང་ འབད་གཞག་ ལུ་ བལྟ་ བ་ ཅིན་ # ཁོ་ གྲགས་པ་རྣམ་རྒྱལ་ གྱི་ བུ་ བཟུམ་ ཅིག་ འདུག

དབའི་ མི་ གིས་ ཚོད་བལྟ་མི་བལྟ་ ལས་ མནོ་བསམ་ ག་ཅི་ བཏང་ སྟེ་ # ནཱ་ འོངས་འོངསམ་ ཨིན་ན་ ཁོ །

ཁོ་ མནོ་བསམ་ ལེགས་ཤོམ་ ཅིག་ བཏང་ སྟེ་ འོངས་འོངསམ་ རྩ་ལས་ མེན །

ཁོ་ ད་རིས་ ངེའི་ ཨ་ཞང་ གི་ ལོ་དུས་ཀྱི་ མཛར་ཅུམ་ འདི་ # བཀྲག་མེད་མདངས་མེད་ ཅིག་ # བཟོ་ བར་ འོངས་འོངསམ་ ཐད་རི་སྦ་རི་ ཨིན །

ཁོ་ གིས་ མནོ་བསམ་ འདི་བཟུམ་ ཅིག་ བཏང་ སྟེ་ འོང་ ཤེས་ པ་ ན་ # ང་བཅས་ ཀྱིས་ ཡང་ འདི་ དང་ བསྟུན་བསྟུན་ པའི་ ལན་ རྐྱབ་ ནི་ རྨམ ། གཉེན་ འབདན་ འཇམ་ ར་ འཇམ་ དགོ་ ཁོ་རེ ། # ཁོ་ དགྲ་ འབད་ནི་འདི་གིས་ བཏུལ་ ར་ བཏུལ་ དགོ །

སྟེ་ # ད་རིས་ མ་ བཏུལ་ བ་ ཅིན་ ནམ་ བཏུལ་ ནི །

སྒྲོ་གཟུགསམ་ འབལ་ ཏེ་ # རང་གྲོལ་ གྱི་ བྱང་ཏོག་ གུ་ བཟུང་ །

ཤུད་ བྱང་ཉེས་ ཁྱོད་ # ད་རིས་ ནཱ་ ག་ཅི་ འཚོལ་ བར་ འོངས་འོངསམ་ སྨོ ། # ང་བཅས་ ཟ་ཟཝ་ ཡོད་ མེད་ བལྟ་ བར་ འོངས་འོངསམ་ ཨིན་ན ཁྱོད །

དཔལ་ལྡན་འབྲུག་སྒྲ་ ཐོན །

དཔལ་ལྡན་འབྲུག་སྒྲ །

དབའི་ ཚ་བོ་ སྟག་གཟིག ། # ཁྱོད་ ནེ་ཚུན་ཚོད་ ཀྱི་ ཙིགཔ་ ཟ་ སྟེ་ # ག་ཅི་ གི་ སྐད་ ར་ རྐྱབ་ ཨིན་ ཟེརཝ །

པདྨ་སྟག་གཟིག

ཨ་ཞང་ ཁྱོད་ར་ གིས་ འབད་ཚེ་ མ་ ཤེསཔ་ རྨམ ། # དགྲ་ རྡོག་པའི་ རྩ་བར་ དཔགས་ ཆི་ ནུག

ཨ་ནཱ་ བལྟ་ ཤིག་ # གྲགས་པ་རྣམ་རྒྱལ་ གྱི་ བུ་ འདི་ གིས་ ཚོད་ བལྟ་ སྟེ་ # ང་བཅས་རའི་ ཁྱིམ་ ནང་ ཐོན་འོངས་ ནུག་ ཟེར་ དབའི ། # ང་ ཙིགཔ་ མ་ ཟ་ བར་ བཟོད་ མི་ ཚུགས་ པས །

དཔལ་ལྡན་འབྲུག་སྒྲ །

ཨེང་ རང་གྲོལ་ འདི་ ཨིན་ པས ག་

སྟེ་ ཨ་ཞང་ གིས་ སླབ་ གེ་ ནོ་ །

ཁྱོད་ ཙིགཔ་ ཟ་ མི་ དགོ་ # ཁོ་ ནཱ་ ཐོན་འོངས་ ནུག་ ཟེར །

ཁོ་ འདི་ སྟེ་ # ང་བཅས་རའི་ གཡུས་ཚན་ འདི་ ནང་ ལུ་ # མི་ ག་ར་ གིས་ ཆ་ བཞག་ ས་ ཅིག་ དང་ བསྟོདཔ་ རྐྱབ་ ས་ ཅིག་ ཨིན །

སྟེ་ ད་རིས་ ང་བཅས་རའི་ ཁྱིམ་ ནང་ # ཁོ་ ལུ་ གནོདཔ་ བཀལ་ ད་ པ་ ཅིན་ # ཁྲོམ་ འདི་ ནང་ གི་ མི་ ཆ་མཉམ་ གྱིས་ # ང་བཅས་ ལུ་ ཁ་ ཡང་ གཏང་ ནི་ ཨིན་ མས །

དེ་མ་ཚད་ # ད་རིས་ ང་བཅས་ ཀྱི་ ཁྱིམ་ ནང་ དགའ་ བའི་ དགའ་སྤྲོ་ བསྒྱུར་ ས་ ལུ་ མགྱོནམོ་ མང་ཧེང་རྫོགསཔ་ཅིག་ གི་ གདོང་ཁར་ # ཁྱོད་ ཀྱིས་ འདི་བཟུམ་ མའི་ བྱེལཝ་ ཟུབ་ འདྲཝ་ ཅིག་ འབད་བ་ཅིན་ # ད་རིས་ ཀྱི་ མཛར་ཅུམ་ འདི་ # བཀྲག་མེད་མདངས་མེད་ ཅིག་ བཟོ་ འོང་ །

བཞག་ ད་ ད་རིས་ ཁྱད་ མེད་ །

པདྨ་སྟག་གཟིག

མེན་ མེན་ ཨ་ཞང་ །

དགྲ་ འདི་ འགོ་དང་འགོ་ལས་ # མགུ་ ཕྱེ་ བཏབ་ སྟེ་ ཨིན་རུང་ བདའ་ གཏང་ དགོ །

ཁོ་ ད་རིས་ ཐང་བཏང་སྟེ་ བཞག་ ད་ པ་ ཅིན་ # ཤུལ་ལས་ ཡང་ ཚོད་ མཐོང་ སྟེ་ # ག་མིན་གུ་མིན་ འབད་ འོང་ །

ཁོ་ བཟུམ་ གྱི་ མི་ # ང་བཅས་རའི་ ཁྱིམ་ ནང་ འོངམ་ ད་ འདི་ # ག་ཏེ་ ལས་ བཟོད་ ཚུགས་ ནི །

ཕྱི་ཁ་ ལས་ ཕར་ # མགུ་མེད་མཐོང་མེད་བཏང་ བཤལ་སྡོད་ སར་ མཐོང་ རུང་ # ཁྲག་ ལོངས་ ཏེ་ འོངམ་ མས །

དེ་སྦེ་ འདི་ # རྩ་ལས་ར་ མི་ བཏུབ །

ཁོ་ བསྒྲལ་ ར་ སྒྲལ་ དགོ་ ད་རིས །

རང་གྲོལ་ གྱི་ བྱང་ཁོག་ གུ་ གཟུང་ པར་ འགྱོཝ་ ད །

དཔལ་ལྡན་འབྲུག་སྒྲ །

དབའི་ པདྨ་སྟག་གཟིག་ ངེའི་ ཁྱིམ་ ནང་ # ང་ གིས་ བཏུབ་ སྦེ་ བཞག་ ཟེརཝ་ ད་ བཏུབ་ སྦེ་ བཞག་ མས །

ག་ཅི་ སྨོ་ ཁྱོད ། # ཕར་ གཅིག་ སླབཔ་ ད་ ར་ # ཚུར་ གཉིས་ གཉིས་ གསུམ་ གསུམ་ # སླབཔ་ མས་ ས་ ཁྱོད །

སྟེ་ རོགས་ ཁོ་ ཡང་ # ད་ལྟོ་ ལོ་ན་ གཞོནམ་ འབད་ནི་འདི་གིས་ # མི་ འཛོམས་ སར་ ཉམས་ དགའ་ བའི་ ཞོར་ཁར་ འོངས་འོངསམ་ འོང་ །

ཁོ་ གིས་ གནོདཔ་ རྩ་ལས་ མི་ བཀལ །

དེ་བ་འདི་ # ཁྱོད་ར་ ཙང་ཙ་ སྡོད་ ད །

རང་གྲོལ་ ལུ ། # སྟེ་ རང་གྲོལ་ # མ་གཞི་ ཁྱོད་ ཀྱིས་ འབད་རུང་

# ཤེས་ཅི་མཐོང་ཅི་ ར་ # ངེའི་ ཁྱིམ་ ནང་ ཐོན་འོངས་ ནུག །

ཁྱོད་ ཀྱིས་ ཤེསཔ་ འོང་ པ་ སྟེ་ ཁྱོད་ ཀྱི་ ཨ་པ་ དང་ ང་ ཟེར་ མི་ འདི་ # ཕྱེན་ དང་ ལྷ་པ་ བཟུམ་ ཅིག་ ཨིནམ །

ཨིན་རུང་ # ཁྱད་ མེད་ ད་རིས་ ང་ གིས་ # ཁྱོད་ ལུ་ ག་ནི་ཡང་ མི་ སླབ །

ཁྱོད་ར་ ག་དགའཝ་ སྦེ་ སྡོད་ ད །

འཛུལ །

པདྨ་སྟག་གཟིག

བཞག་ ཤིག་ ཁོ་ བཞག་ ཤིག # ད་རིས་ འདི་ # ལེགས་ པའི་ རྟེན་འབྲེལ་ བརྩི་ སར་ ཨིན་ པས ཟེར་ མནོ་ སྟེ་ # ངེའི་ ཨ་ཞང་ གིས་ ཡང་ # ཁོ་ གི་ རྒྱབ་ ལས་ འཐོནམ་ ཨིན་ མས ། # ནངས་པ་ ལས་ # ཁོ་ དང་ ང་ རྐྱངམ་གཅིག་སྦེ་ ཕྱད་ པའི་ ཚེ་ # ཁོ་ གི་ རྒྱབ་ ག་ གིས་ འབད་ འོང་ ག་ # ང་ གིས་ བལྟ་ གེ་ ནོ །

འཛུལ །

ཆང་ གིས་ འགྲངས་འགྲངས་ པའི་ འཇར་རོགས་ ཅིག་ ཐོན །

རང་གྲོལ །

དབའི་ ཆ་རོགས ། # ནང་ ན་ ཞབས་ཁྲ་ རྐྱབ་ ས་ ལུ་ # བུམོ་ སྟོད་གོ་ ཧོནམོ་ གྱོན་ མི་ ཅིག་ འདུག་ མེན་ན །

ཨ་ནཱི་ ཨ་ཙི་ ནཱ་ བོ་ གནང་ མས །

འཇར་རོགས་ འཛུལ ། # དབྱངས་སྒྲོན་ ཐོན །

དབའི་ བུམོ་ # ཁྱོད་ ཀྱི་ མིང་ ག་ཅི་ སྨོ །

དབྱངས་སྒྲོན །

ངེའི་ མིང་ དབྱངས་སྒྲོན་ ཨིན །

རང་གྲོལ །

ཨའེ་སྨོ་ དབྱངས་སྒྲོན །

སྟེང་ ལས་ མེ་ཏོག་པད་མ་ ཤར་ བའི་ དུས ། # །

འོག་ ལས་ གཙང་ཆུ་ སྔོན་མོ་ འཁྱིལ་ བའི་ དུས ། # །

བར་ན་ ལྷ་ཤིང་ཤུག་པ་ འཁྲུངས་ པའི་ དུས ། # །

ལྟ་ བས་ མི་ ངོམ་ བུ་མོ་ ཁྱོད་ དང་ ཕྱད ། # །

ང་ གིས་ ཁྱོད་ ལུ་ ལེ་ཤ་ ཞུ་ ནི་ མེད ། # །

ཚིག་ གསུམ་ ཧིང་ ལས་ བཏོན་ པའི་ ལོ་རྒྱུས་ འདི ། # །

བུ་མོ་ ཁྱོད་ ཀྱིས་ སྙན་ ལུ་ གསན་ གནང་ མས ། # །

ཁྱོད་ ཀ་མ་ལའི་མེ་ཏོག་ ལུ ། # །

རོ་ མངར་བའི་ ཟེའུ་འབྲུ་ བསགས་ ཏེ་ འདུག # །

ལས་ མ་ དག་ འཁོར་ བའི་ སེར་སྦྱངམ་ ང་ ། # །

ཁ་ སྐོམ་ པའི་ སྡུག་བསྔལ་ བསལ་ གནང་ མས ། # །

དབྱངས་སྒྲོན །

ང་ ཀ་མ་ལ་ཡི་མེ་ཏོག་ ལུ ། # །

རོ་ མངར་བའི་ ཟེའུ་འབྲུ་ ཡོད་ པ་ ཅིན ། # །

སྔོན་ ལས་ ཀྱིས་ འཁོར་ བའི་ སེར་སྦྱངམ་ ཁྱོད ། # །

ཁ་ སྐོམ་ པའི་ སྡུག་བསྔལ་ སེལ་ བས་ ཆོག # །

རང་གྲོལ །

ཁྱོད་ ཀ་མ་ལ་ཡི་མེ་ཏོག # །

ཟེའུ་འབྲུ་ ང་ གིས་ འཐུངས་ པའི་ ཤུལ ། # །

ཁྱོད་ མེ་ཏོག་ སེར་བས་ མི་ བཅོམ་ ག # །

དབྱངས་སྒྲོན །

ང་ ཀ་མ་ལ་ཡི་མེ་ཏོག་ ནང་ །

སྔོན་ ལས་ ཀྱིས་ བསགས་ པའི་ ཟེའུ་འབྲུ་ འདི །

སེར་སྦྱངམ་ ཁྱོད་ ཀྱི་ དོན་ལུ་ ཨིན །

རང་གྲོལ །

ཁྱོད་ ཀ་མ་ལ་ཡི་མེ་ཏོག་ གི །

ཟེའུ་འབྲུ་ ང་ གིས་ འཐུང་ གེ་ མས །

དབྱངས་སྒྲོན་ གདོང་ ཁར་ འུ་བཀལ །

དབྱངས་སྒྲོན །

ངེའི་ སེམས་ ཀ་མ་ལ་ཡི་ ཟེའུ་འབྲུ་ ནང་ །

ད་རིས་ འདི་ ནང་ འཁོར་ བའི་ སེར་སྦྱང་ ཁྱོད །

རྐྱེན་ངན་ རླུང་ གིས་ བྱང་ཐང་ བསྐྱལ་ ད་ རུང་ །

ལོག་སྟེ་ མེ་ཏོག་ འདི་ ནང་ འཁོར་ཤོག་ མས །

མ་ཚབ་ ཐོན།

མ་ཚབ །

དབྱངས་སྒྲོན ། # ཨའི་ གིས་ ཤོག་ ཟེར་ གསུང་ དེས །

དབྱངས་སྒྲོན་ འཛུལ །

རང་གྲོལ །

མོ་ གི་ ཨའི་ ག་ སྨོ །

མ་ཚབ །

མོ་ གི་ ཨའི་ ཁྱིམ་ འདི་ ནང་ གི་ ཨམ་ འདི་ ར་ རྨམ །

སྟེ ། # ང་ མོ་ གི་ མ་ཚབ་ ཨིན །

མོ་ དང་ ཆ་ གཉེན་ རྐྱབ་ མིའི་ ཕོ་རྒྱས་ ག་ ཨིན་ རུང་ # སྐལ་བ་བཟང་དྲགས་ ཅིག་ ཨིན་ མས །

རང་གྲོལ །

སེམས་ ཁར ། # དབའི་ མོ་ དཔལ་ལྡན་འབྲུག་སྒྲ་ གི་ བུམོ་ ཨིནམ་ འདྲས །

འདི་འབདན་ ང་ར་ གི་ མི་ཚེ་ འདི་ ཡང་ # ང་ར་ གི་ དགྲ་ ཨིན་ མས །

འཛུལ །

དབྱངས་སྒྲོན །

ཨ་མ་ # ད་ཅི་ ང་ དང་ བློ་ སླབ་ སྡོད་ མིའི་ ཕོ་རྒྱས་ འདི་ ཁྱོད་ ཀྱིས་ ངོ་ མི་ ཤེས་ ག །

མ་ཚབ །

མི་ ཤེས་ ང་ གིས །

དབྱངས་སྒྲོན །

ཁྱོད་ ཀྱིས་ དྲི་བལྟ་ སོང་ མས །

བཏུབ་ ག །

མ་ཚབ་ འཛུལ །

དབྱངས་སྒྲོན་ གྱི་ སེམས་ ཁར །

ཁོ་ ཨམ་སྲུ་ ཡོད་ པའི་ ཕོ་རྒྱས་ ཅིག་ ཨིན་ པ་ ཅིན་ # ང་ འཛམ་གླིང་ འདི་ ནང་ # སྡོདཔ་ བ་ འདི་ མ་ སྡོདཔ་ ཡང་ དྲག་ ནི་ མས །

མ་ཚབ་ ལོག་སྟེ་ ཐོན །

མ་ཚབ །

ཁོ་ ག་ཏེ་ ཡང་ མེདཔ་ ཡར་སོང་ ནུག

རོགས་ ཀྱིས་ སླབ་ དོ་ བཟུམ་ འབད་བ་ཅིན་ # ཁོ་ ཁྱོད་ར་ གི་ ཨ་པའི་ བྱང་ཕྱད་ # གྲགས་པ་རྣམ་རྒྱལ་ གྱི་ བུ་ རང་གྲོལ་ ཟེར་ མི་ འདི་ ཨིན་ མས ལོ །

ཤོག # ད་ ཉལ་ བར་ འགྱོ་ གེ །

འཛུལ །

དབྱངས་སྒྲོན་ གྱི་ མནོ་བསམ་ ལུ །

ཨའེ་སྨོ # ། # ང་ གིས་ # ཚེ་ ཧེ་མ་ # ངེའི་ དགྲ་ འདི་ ལུ་ བུ་ལོན་ ག་ཅི་ བཟུམ་ ཅིག་ མ་ འབྱོར་ བར་ # ཚེ་ ད་རེས་ ངེའི་ སེམས་ འདི་ # ཁོ་ ལུ་ ཤོརཝ་ ཨིན་ན་ སྨོ །

ད་རེས་ ང་ གིས་ ཁོ་ དགྲ་ ཨིནམ་ མ་ ཤེས་ པར་ ཕྱད་ ནི་ འདི་ # ཧ་ ར་ ཧ་ སོང་ ནུག # ཤེས་ པའི་ བསྒང་ ལས་ ནི་ འཕྱིས་ ར་ འཕྱིས་ སོང་ ནུག # ངེའི་ སེམས་ ཆགས་ སའི་ ཡུལ་ འདི་ # ང་ར་ ཁོང་ཁྲོ་ ལྷོང་ མིའི་ དགྲ་ འདི་ ལུ་ ཨིན་ མས །

ཡོལ་ལི་ བསྡམ །

མཐོང་སྣང་ གསུམ་པ །

དཔལ་ལྡན་འབྲུག་སྒྲ་ གི་ ལྡུམ་རའི་ ནང་ །

ལྡུམ་ར་ ལྕགས་རིས་ བསྐོར །

ལོགས་ གཅིག་ གི་ ཧོངས་ ལུ་ ཁྲོམ་ལམ །

ལོགས་ གཅིག་ གི་ ཧོངས་ ལུ་ # འབྲུག་སྒྲ་ གི་ ཁྱིམ་ གྱི་ ཟུར་ གཅིག # སྒོ་སྒྲིག་ ཆ་ གཅིག་ ཤར་ གྱི་ ཧོངས་ ལུ་ བཏོན་ པའི་ ཁྱིམ ། # ནུབ་མོ་ ཚེས་ བཅོ་ལྔའི་ཟླཝ་ ཉ་གང་བའི་ མཐོང་སྣང་ །

རང་གྲོལ་ ཐོན །

རང་གྲོལ ། སེམས་ ཁར །

དེ་སྦེ་ འདི་ རྩ་ལས་ མེན་ པས ། # ད་རེས་ # ང་ མོ་ དང་ ཚར་ གཅིག་ ཕྱད་ ཚུགསཔ་ འབད་ ར་ འབད་ དགོ །

ངེའི་ མནོ་ བའི་ སེམས་ ཀྱི་ རྣམ་ཤེས་ གཏམས་ ཏེ་ ཡོད་ པའི་ དོན་ཧིང་ འདི་ # ཨ་ནཱི་ ཁྱིམ་ འདི་ ནང་ ལུ་ བཞག་ སྟེ་ # གཟུགས་ ཀྱི་ ཕུང་པོ་ བེམ་པོ་སྦེ་ # འགྱོ་ བ་ འདི་ རྩ་ལས་ར་ མི་ འཚམས །

དབའི་ # ས་ ཆུ་ མེ་ རླུང་ འབྱུང་བ་བཞི་ ལས་ གྲུབ་ པའི་ གཟུགས་ རང་ གི་ དོན་ཧིང་ འཚོལ་ བར་ སོང་ །

རང་གྲོལ་ ལྡུམ་རའི་ ལྕགས་རི་ མགུ་ ལས་ མར་ མཆོངས །

བཟོད་པ་དབང་ཕྱུག་ དང་ སྨིན་དྲུག་ ཐོན །

རང་གྲོལ་ གཡིབས །

བཟོད་པ་དབང་ཕྱུག །

རང་གྲོལ་ དབའི་ དབའི་ རང་གྲོལ །

ག་ཏེ་ ཡར་སོངམ་ ཨིན་ན །

ངེའི་ ནུ་གཅུང་ འདི །

སྨིན་དྲུག

གནམ་ བསྲོ་ བའི་ བསྒང་ ལས་ # ནོར་སེམས་ཅན་ ཨིན་ རུང་ # རང་ གི་ ཨོ་ཀ་ འགྱིམས་ཏེ་ འགྱོ་ ཤེས །

རང་གྲོལ་ འདི་ དབའི་ མནོ་ ཤེས་ པའི་ མི་ ཨིན་ མས །

ང་ གིས་ བལྟ་ བ་ ཅིན་ ཁྱིམ་ ནང་ ཞག་ ཉལ་ བར་ ཡར་སོངམ་ འོང་ །

བཟོད་པ་དབང་ཕྱུག །

ཁོ་ ཁྱིམ་ ནང་ འདི་ མ་ སོང་ སྦ་ # ང་ གིས་ མཐོང་ དོ་ བཟུམ་ འབད་བ་ཅིན་ # ཁོ་ ཨ་ནཱི་ ལྕགས་རི་ འདི་ མགུ་ ལས་ མར་ མཆོངས་ ཏེ་ # འབྲུག་སྒྲ་པའི་ ལྡུམ་རའི་ ནང་ འཛུལ་སོངཔ་ བཟུམ་ ཅིག་ འབད་ ཡི ། # ཁྱོད་ ཀྱིས་ ཚར་ གཅིག་ བོ་བལྟ་ ཤིག་ སྨིན་དྲུག

སྨིན་དྲུག

དབའི་ སྟེ ། # ག་དེ་སྦེ་ བོཔ་ དྲག་ ག་ སྨོ ། # ཁོ་ སེམས་ ཀྱིས་ ར་ མ་ མནོ་ བ་ ཅིན་ # སྐད་ རྐྱབ་ སྟེ་ མིང་ བཏོན་བཏོནམ་ གིས་ # ཁོ་ གིས་ རྩ་དང་སྤུ་ལས་ ར་ འོང་ མི་ བཏུབ །

ཨེང་ ཁོ་ གི་ རྣམ་ཤེས་ འདི་ བཀུག་ པ་ ཅིན་ # ཁོ་ ལས་ཀྱིས་ ར་ # ང་བཅས་ གཉིས་ ཀྱི་ གདོང་ཁར་ འཐོན་ དགོ་ སྦ །

ཁོ་ གི་ རྣམ་ཤེས་ བཀུག་ གེ་ མས་ ང་ གིས །

ན་མོ ། # ཨཔ་ རྣམ་རྒྱལ་པའི་ བཀའ་བདེན་པ་ དང་ ། ཨམ་ རྣམ་རྒྱལ་མོའི་ བཀའ་བདེན་པ་ དང་། བཟོད་པ་དབང་ཕྱུག་ གི་ བཀའ་བདེན་པ་ དང་ ། ཁྱད་པར་དུ་ ཚེ་རིང་མཚོ་མོའི་ སྒྲ་སྐད་ ཀྱི་ བདེན་པ་ ཆེན་པོའི་ མཐུ་ ལ་ བརྟེན་ཏེ་ # ཚེ་རིང་མཚོ་མོའི་ ལུས་ ཀྱི་ འཇིག་རྟེན་ ནང་ འཁྱམས་སོང་ བའི་ རང་གྲོལ་ གྱི་ རྣམ་པར་ཤེས་པ་ ཁྱོད་ # ད་རེས་ ང་ གིས་ བོ་ པ་ ཅིན་ # ཚེ་རིང་མཚོ་མོའི་ གཟུགས་ ལེགས་པ ། # སྒྲ་ ཧན་པ ། # དྲི་ ཞིམ་པ ། # རོ་ མངར་བ ། # རེག་བྱ་ འཇམ་པ ། # མིག་ཏོ་ ཟིམ་འཕྲོ་བ ། # རྐངམ་ མདའ་ ལས་ ཕྲང་བ ། # བརླད་དོ་ དཀར་བ ། # ཕོ་ཅུངམ་ ཙ་ར་ཙི་རི ། # ཨ་སྦུ་ ས་ལ་སི་ལི ། # སྐེདཔ་ ཉ་ཀ་ཉོ་ཀ ། # འོག་སྒོ་ སྦྲང་རྩི་ ལས་ ཞིམ་པ ། # བྱང་ཏོ་ འབལ་གདན་ ལས་ བདེ་ བའི་ ཚེ་རིང་མཚོ་མོ་ ནཱ་ ལུ་ ཡོད་ ཟེར་ # རང་གྲོལ་ གྱི་ རྣམ་པར་ཤེས་པ་ # ཁམས་གསུམ་ རིགས་དྲུག་ གི་ སྐྱེ་གནས་རྣམ་པ་བཞི་ ག་ཏེ་ ར་ འཁྱམས་ ཏེ་ ཡོད་ རུང་ སྐད་ཅིག་ཡུད་ཙམ་ཅིག་ ལུ་ འདིར་ ཁུག་ ཅིག

བཟོད་པ་དབང་ཕྱུག

དབའི་ སྨིན་དྲུག # ཁྱོད་ ཀྱིས་ དགོད་བྲོ་ ནེ་ཚུན་ཚོད་ འབད་ དེ་ # ཁོ་ གིས་ གོ་ བ་ ཅིན་ # ཙིགཔ་ ཟ་ འོང་ མས །

སྨིན་དྲུག

ང་ གིས་ ཚེ་རིང་མཚོ་མོ་ ནཱ་ ཡོད་ ཟེར་ # ཁོ་ གི་ རྣམ་ཤེས་ བཀུག་ པ་ འདི་ # ཁོ་ ཙིགཔ་ ཟ་ ནི་ ག་ཁྱབ་རུང་ སེམས་ དགའ་ འོང་ ག་ ཡང་ མི་ ཤེས ། # དེ་ མེན་ པར་ # ཁོ་ དང་ ཚེ་རིང་མཚོ་མོ་ མལ་ཆའི་ ནང་ འཛུལ་ སྦེ་ # ཕངམ་ བཏབ་ སྟེ་ ཉལ་ སྡོད་སྡོད་ པའི་ བར་ ན་ # ང་ གིས་ ཚེ་རིང་མཚོ་མོ་ གི་ རྣམ་ཤེས་ བཀུགཔ་ ཅིག་ འབདན་ # ཁོ་ ཙིགཔ་ ཟ་ རུང་ ཨིན་ མས སྟེ་ དབའི །

བཟོད་པ་དབང་ཕྱུག

ང་བཅས་ར་ གཉིས་ ཡར་སོང་ གེ ། # ད་ རོགས་ ཁོ་ ནི་ # ཨ་ཕི་ ཤིང་ གི་ ཚང་ ནང་ ལས་ ཕར་ འཛུལ་ ཏེ་ # ས་ རློནམ་ རྡོ་རོ་ འདམ་པའི་ ནང་ ལུ་ # མ་རིག་ རྨོངས་པའི་ དུད་འགྲོ་ ཕགཔ་ བཟུམ་སྦེ་ ཉལ་ ནི་ སྦེ་ ཨིནམ་ འདྲས ། # མ་པ་ ཁོ་ གིས་ བརྟག་ཞིབ་ ག་ནི་ཡང་ མ་ དཔྱད་ པར་ ཚེ་རིང་མཚོ་མོ་ ལུ་ སེམས་ ཆགས་ ཐངས་ ལུ་ བལྟ་ བ་ ཅིན་ # ཁོ་ གི་ སེམས་ འདི་ མིག་ཏོ་ ཞརཝ་ འོང་ ནི་ བཟུམ་ འདུག # སྟེ་ # སེམས་ ཞརཝ་ གིས་ མིག་ གིས་ ནི་ མི་ མཐོང་ ། # གནག་དུང་ ནང་ སྡོད་ རུང་ ཀྲིག་ཀྲི་ འོང་ ཁོ་རེ །

སྨིན་དྲུག

སྟེ ། # ཁོ་ གི་ སེམས་ འདི་ ཞརཝ་ ཨིན་ པ་ ཅིན་ # ཁོ་ གིས་ དགའ་ མིའི་ བུམོ་ འདི་ # ཁོ་ གིས་ ག་དེ་སྦེ་ འཚོལ་ རུང་ མི་ མཐོང་ ནི་ བཟུམ་ ཅིག་ འདུག་ སྨོ་ཤིག # ད་ # རོགས་ ཁོ་ར་ # ཨ་ཕིའི་ གླི་ ཁམ་ རྡོག་མ་ འཚོ་འཚོ་ པའི་ ཤིང་ འདི་ ཚུ་ གི་ འོག་ ལུ་ འཛུལ་ སྦེ་ # དབའི་ # ཨ་ཡི་ གླི་ ཁམ་ འཚོ་འཚོཔ་ འདི་ # ངེའི་ ཚེ་རིང་མཚོ་མོ་ ཨིན་ པ་ ཅིན་ ཟེར་ # བཏོགས་ ཏེ་ ཟ་ བན་ ལག་པ་ གིས་ བདའ་ མི་ ཟུན་ སྦེ་ # ནུབམོ་ ཅིག་ གངམ་ མིག་ཏོ་ གནམ་ཁར་ བལྟ་སྡོད་ ནི་ སྦེ་ འོང་ ། # ཨ་ནཱི་སྦེ་ བཞུགས་ མས་ རང་གྲོལ ། # ནུབ་མོ་བདེ་ལེགས ། # ང་ ནི་ ང་ར་ གི་ བཙུགས་ཕྲུག་ མལ་ཆའི་ ནང་ # ཚ་ཏོག་ཏོ་ སྦེ་ ཉལ་ བར་ འགྱོཝ་ ཨིན ། # འདི་བཟུམ་ གྱི་ སྤང་ ནང་ འདི་ # ང་ གྱང་ཤུམ་ རྐྱབ་ སྟེ་ ར་ ཉལ་ མི་ ཚུགས ། # འགྱོ་ ཤིག་ ད་ བཟོད་པ ། # ཡར་སོང་ གེ །

བཟོད་པ་དབང་ཕྱུག

ཨིན་ པས ། # ཡར་སོངམ་ དྲག་ ནི་ མས ། # རོགས་ འོང་ ནི་ མེད་ མི་ བོ་ ནི་ དང་ མཐོང་ ནི་ མེད་ མི་ འཚོལ་ ནི་ འདི་ # ནེ་ཅིག་ སྦེ་ བཞག་ དཔ་ དྲག་ ནི་ མས །

ཁོང་ གཉིས་ འཛུལ ། # རང་གྲོལ་ ལྕགས་རིའི་ རྒྱབ་ ལས་ ཐོན །

རང་གྲོལ །

ཁོང་ # ཁོང་རའི་ གཟུགས་ ཁར་ # རྨ་ སྦོམ་ ཅིག་ ཐོན་ ཏེ་ # དེ་ གི་ ན་ཟུག་ མ་ མྱོངས་ པར་ རོགས་ གཞན་ གྱི་ རྨེན་འབྲས་ མཐོངམ་ ད་ # མེས་མེད་ བཅོསཝ་ ཨིན་ མས པ །

དབྱངས་སྒྲོན་ སྒོ་སྒྲིག་ ནང་ ལས་ བལྟ །

སེམས་ ཁར །

དབའི་ ཨ་ཡི་ སྒོ་སྒྲིག་ འདི་ ནང་ ལས་ # ག་ཅི་ གི་ འོད་ ཅིག་ ཤརཝ་ ཨིན་ན །

སྒོ་སྒྲིག་ འདི་ ནི་ # ཤར་ གྱི་ ཧོངས་ ལུ་ ཨིན་ མས །

འདི་ ནང་ ལས་ ཤར་ བའི་ ཉིམ་ འདི་ # ངེའི་ དབྱངས་སྒྲོན་ ཨིན་ མས །

ཉིམ་ དབྱངས་སྒྲོན་ ཁྱོད་ སྒོ་སྒྲིག་ འདི་ ནང་ ལས་ ཉ་གངམ་ སྦེ་ ར་ ཤར་ ཏེ་ # མགུ་ རྨོངས་ ཏེ་ སྡོད་ པའི་ ཐ་མལ་ འགྲོ་བ་ ང་ བཟུམ་ ཅིག་ གི་ མུན་པ་ སེལ་ ད །

ཉིམ་ ཁྱོད་ བཟུམ་ ཅིག་ ཤརཝ་ ད་ འདི་ # ད་རིས་ ཚེས་བཅོ་ལྔའི་ཟླ་བའི་ བཀྲག་ འདི་ ཡང་ # མདངས་ ག་ནི་ཡང་ མིན་འདུག # དབའི་ ང་ གིས་ ལྟཝ་ ད་ དབྱངས་སྒྲོན་ གྱིས་ བློ་ སླབ་ དོ་ བཟུམ་ འབདཝ་ མས །

མོ་ གིས་ བློ་ སླབཔ་ ཨིན་ ཟེར་བ་ཅིན་ # ངེའི་ རྣ་བ་ གིས་ ནི་ # སྒྲ་ ཅིག་ # འདི་ ཨིན་ ཟེརཝ་ # ག་ནི་ཡང་ གོ་ ནི་ མིན་འདུག # མོ་ གི་ ཁ་ གིས་ འདི་ # བློ་ ག་ཅི་ མི་ སླབ་ ནི །

མིག་ཏོ་ གིས་ ཡང་ བློ་ སླབ་ དོ་ བཟུམ་ འབདཝ་ མས །

དབྱངས་སྒྲོན་ ཁྱོད་ ཀྱི་ མིག་ཏོ་ ཆ་ གཅིགཔོ་ འདི་ ལས་ # ནེ་ཚུན་ཚོད་ ཀྱི་ འོད་ ཤར་ མ་ བཅུག # ད་ལྟ་ར་ འོད་ འདི་ གིས་ # གནམ་ནུབ་མོ་ གི་ གནག་དུང་ འདི་ ཡང་ # ཉིན་མར་ བཟུམ་ བཟོ་ སྟེ་ # ཚལ་མའི་ ནང་ གི་ བྱ་ བྱི་ཅུང་ ཚུ་ ཡང་ # ནུབམོ་ཕྱེད་ འདི་བཟུམ་ཅིག་ཁར་ # དྲོ་པ་ གནམ་ ནངས་ པའི་ སྣང་བ་ ཤར་ ཏེ་ # རང་ར་སོ་སོ་ གི་ གསུང་ སྙན་ པའི་ དབྱངས་ འཐེན་ ནིའི་ འགོ་ བཙུགས་ བཅུག་ ནི་ མས །

དབྱངས་སྒྲོན་ གྱིས་ མོ་རའི་ གདོང་ གུ་ མོ་རའི་ ལགཔ་ བཀལ་སྡོད །

ཨའེ་ བལྟ་ ཤིག་ དབྱངས་སྒྲོན་ གྱི་ གདོང་ འདི་ # མོ་ར་ གི་ ལག་པའི་ གུ་ ག་དེ་སྦེ་ ཧེན་ ཏེ་ སྡོད་ ནུག་ གོ །

ང་ འདི་ མི་ མེན་ པར་ # མོ་ གི་ ལག་པར་ བཙུགས་ ཏེ་ ཡོད་ པའི་ ལག་ཤུབས་ འདི་ ཨིན་ རུང་ བཏུབ་ པས །

ང་ ལག་ཤུབས་ འདི་ འབདན་ # དབྱངས་སྒྲོན་ གྱི་ # དཀརཔོ་ བལ་ ལས་ འཇམ་ པའི་ གདོང་ འདི་ གུ་ # ང་ གིས་ རེག་ པའི་ བདེ་བ་ ཅིག་ ཨིན་ རུང་ # འཐོབ་ ཚུགས་ ནི་ ཨིན་ མས པ་ སྨོ །

དབྱངས་སྒྲོན ། # རྐྱངམ་གཅིག

ཨའེ་སྨོ ། # མི་ ཁྱོད་ བཟུམ་ ཅིག་ མཐོང་ སྟེ་ # ད་རིས་ ང་ གཉིད་ ཡང་ ལོག་ མི་ ཚུགས་ པས །

རང་གྲོལ་ ཁྱོད་ ག་ཏེ་ ཡོད་ གོ ། # ཡར་ བཅོ་ལྔའི་ཟླཝ་ ཁྱོད་ ཀྱིས་ འབདན་ # ངེའི་ སྙིང་ དང་ འདྲ་ བའི་ རང་གྲོལ་ འདི་ # མཐོང་ དོ་ འོང་ པ་ སྨོ །

ཟླཝ་ ཁྱོད་ ཀྱིས་ ཁོ་ ལུ་ ཁ་འཐེན་ ཅིག་ འབག་ གནང་ མས །

རང་གྲོལ་ ཁྱོད་ གྲགས་པ་རྣམ་རྒྱལ་ གྱི་ བུ་ ཨིན་ ཟེར་ མི་ འདི་ # མི་ བདེན་ ཟེར་ སླབ་ ད །

གྲགས་པ་རྣམ་རྒྱལ་ གྱི་ བུ་ མེནམ་ # ཁྱོད་ ཀྱིས་ ཁ་ མ་ བཟེད་ རུང་ # ཁྱོད་ ཀྱི་ སེམས་ ཀྱི་ གི་ཁུག་ ནང་ # ང་ ལུ་ དགའ་ བའི་ འདུ་ཤེས་ ཅིག་ ཡོད་ དེ་ # ཁྱོད་ དང་ ང་ གཅིག་ཁར་ སྡོད་ ནི་ ཅིག་ ཐོབ་ པ་ ཅིན་ # ང་ # དཔལ་ལྡན་འབྲུག་སྒྲ་ གི་ བུམོ་ འབདཝ་ བཤོལ་ ད་ ནི །

རང་གྲོལ ། སེམས་ ཁར །

ཨིན་ མས ། # མོ་ གིས་ བློ་ ཐད་རི་སྦ་རི་ ར་ སླབཔ་ ཨིན་ མས །

དོ་རུང་ར་ སླབ་ ནི་ འོང་ ག་ ཡང་ མི་ ཤེས །

ང་ ནཱ་ ཡོདཔ་ འདི་ ནི་ # མོ་ གིས་ མི་ ཤེས །

མོ་ གི་ བློ་ ཚུ་ ག་ར་ ཉནམ་ དྲག་ ག ། # ཡངན་ ད་ལྟོ་ ར་ ལན་ རྐྱབ་ དཔ་ དྲག་ ག་ སྨོ །

དབྱངས་སྒྲོན །

ཁྱོད་ རང་གྲོལ་ ཟེར་ བའི་ མིང་ འདི་ # རྣམ་རྒྱལ་ པའི་ མི་རྒྱུད་ ལས་ བྱུང་བྱུངམ་ འབད་ནི་འདི་གིས་ # ངེའི་ དགྲ་ སྦེ་ ཐལ་ སོ་ ཡི །

མ་གཞི་ # ཁྱོད་ ཀྱི་ མིང་ དང་ མི་རྒྱུད་ འདི་ # ངེའི་ དགྲ་ ཨིནམ་ མ་གཏོགས་ ཁྱོད་ ཀྱི་ ཕྱི་གཟུགས་ དང་ # ནང་སེམས་ ཀྱིས་ གྲུབ་གྲུབ་ པའི་ མི་ འདི་ # ངེའི་ དགྲ་ མེན །

ང་ ང་ ཟེར་ མི་ འདི་ དང་ མིང་ འདི་ ལུ་ # བདག་ཏུ་ གཟུང་ དགོཔ་ ཅིག་ ག་ཅི་ ཡོདཔ །

དཔྱེ་འབད་བ་ཅིན་ # སྒང་ གི་ ཨེ་ཏོ་མེ་ཏོག་ འདི་ # ཨེ་ཏོ་མེ་ཏོག་ མེན་ པར་ # མིང་ གཞན་ ཅིག་ བཏགས་ ད་ རུང་ # འདི་ གི་ ཡིད་ ཁར་ འོང་ ནི་ དང་ དྲི་ ཞིམ་ པའི་ དག་སྣང་ ཚུ་ # ཨེ་ཏོ་མེ་ཏོག་ གི་ སྦེ་ ར་ སྡོད་ འོང་ །

འདི་བཟུམ་སྦེ་ ཁྱོད་ ཡང་ རང་གྲོལ་ ཟེར་ བོ་ རུང་ མ་ བོ་ རུང་ # ནང་ ན་ གི་ དངོས་པོ་ འདི་ # ཁྱོད་ར་ གི་ སྦེ་ ར་ སྡོད་ འོང་ །

སྟེ ། # ཁྱོད་ ཀྱིས་ ཁྱོད་ རྣམ་རྒྱལ་པའི་ མི་རྒྱུད་ ལས་ བྱུང་བྱུང་ པའི་ བུ་ རང་གྲོལ་ ཨིནམ་ བདེན་པར་ མ་ བཟུང་ པར་ # ངེའི་ ལུས་ ངག་ ཡིད་ གསུམཔོ་ འདི་ # ཁྱོད་ ཀྱི་ སེམས་ ནང་ ཤོངམ་ ཅིག་ འབདན་ # བཏུབ་ པས་ པ་ སྨོ །

རང་གྲོལ །

བཏུབ་ བཏུབ་ །

ཁྱོད་ ཀྱིས་ སླབ་ མི་ འདི་ མ་ བཏུབཔ་ མེད །

ཁྱོད་ ཀྱིས་ ང་ ལུ་ དགའ་ ཟེར་ བའི་ ཚིག་ ཅིག་ སླབ་ པ་ ཅིན་ # ངེའི་ མི་རྒྱུད་ དང་ མིང་ འདི་ ལུ་ བདག་ཏུ་ མ་ བཟུང་ པར་ # ཁྱོད་ ཀྱིས་ ག་ སླབ་ མི་ འདི་ ལུ་ ཉན་ གེ །

དབྱངས་སྒྲོན །

དབའི་ ཁྱོད་ ག་ སྨོ །

གནག་དུང་ ནང་ # ང་ གིས་ ནི་ ཁྱོད་ མིག་ གིས་ མི་ མཐོང་ པས །

ཨིན་རུང་ ངེའི་ གསང་གཏམ་ ལུ་ # ཁྱོད་ ཀྱིས་ ལན་ རྐྱབ་ མས་ པ་ཡ །

སྟེ །

ཁྱོད་ ག་ སྨོ །

རང་གྲོལ །

ངེའི་ མིང་ བཏོན་ ཏེ་ འདི་ # ང་ ག་ ཨིན་ན་ ཁྱོད་ ལུ་ ངོ་ སྤྲོད་ མི་ ཚུགས་ པས ། # དབྱངས་སྒྲོན་ ངེའི་ མིང་ འདི་ # ཁྱོད་ ལུ་ དགྲ་ སྦེ་ ཐོན་འོངསམ་ ལས་ # ང་ར་ གིས་ ཡང་ # མ་ དགའ་ བར་ དག་སྣང་ ཡང་ བསྐྱེད་ དགོ་ མི་ མནོ་ བས །

ངེའི་ མིང་ འདི་ # ཤོག་ཀུ་ གུ་ བྲིས་ བཞག་བཞགཔ་ བཟུམ་ ཅིག་ ར་ ཨིན་ པ་ ཅིན་ # ང་ གིས་ ད་ལྟོ་ ར་ སྤེད་བཏང་ དཔ་ འོང་ །

དབྱངས་སྒྲོན །

དབའི་ ཁྱོད་ ཀྱི་ སྐད་ ལུ་ བལྟ་ བ་ ཅིན་ # ཁྱོད་ རྣམ་རྒྱལ་པའི་ བུ་ རང་གྲོལ་ བཟུམ་ ཅིག་ འདུག

ཁྱོད་ རང་གྲོལ་ ཨིན་ན །

རང་གྲོལ །

ཁྱོད་ ཀྱི་ རྣ་བར་ སྒྲ་ མ་ ཧནམ་ བཟུམ་ ཅིག་ འབད་བ་ཅིན་ # ང་ རྣམ་རྒྱལ་པའི་ བུ་ ཡང་ མེན །

རང་གྲོལ་ ཡང་ མེན །

ད་ཅི་ ཁྱོད་ དང་ ཕྱད་ མིའི་ བུཚ་ འདི་ ཨིན །

དབྱངས་སྒྲོན །

དབའི་ ཨ་ནཱི་ ལྡུམ་ར་ གི་ ལྕགས་རི་ ཚུ་ # ག་ནི་བ་ མཐོཝ་ སྦེ་ ཡོད་ པའི་ ཁར་ # ཁྱོད་ རྣམ་རྒྱལ་པའི་ བུ་ ཨིནམ་ལས་ # ངེའི་ མི་ཚན་ ཆ་ཁྱབ་ ཀྱིས་ མཐོང་ པ་ ཅིན་ # ཁྱོད་ར་ གི་ སྲོག་ ལུ་ ཐོ་ ཕོག་ ནི་ གི་ ཉེན་ཁ་ སྦོམ་ ཡོད་ མས །

ཁྱོད་ ནཱ་ ག་དེ་སྦེ་ འོངས་ ཡི་ གོ་ སྟེ །

རང་གྲོལ །

ཁྱོད་ ལུ་ དགའ་ བའི་ སེམས་ ཡོད་ ནི་ འདི་གིས་ # ང་ ལུ་ གཤོག་ཐེ་ ཡོད་ དོ་ བཟུམ་སྦེ་ ལྕགས་རིའི་ མགུ་ ལས་ ཚུར་ # འཕུར་ བའི་ ཉམས་ ཅིག་ སྦེ་ འཛེགས་ ཐོན་འོངས་ ཡི །

འདི་བཟུམ་ གྱི་ ལྕགས་རི་ མཐོ་ཚད་ ག་དེམ་ཅིག་ ཡོད་ རུང་ # དགའ་ བའི་ སེམས་ འདི་ # རྩ་ལས་ར་ བཀག་ མི་ ཚུགས །

དགའ་ བའི་ སེམས་ ཀྱིས་ ལཱ་ འབད་ དགོཔ་ ཡོད་ པ་ ཅིན་ # ཁོ་ གིས་ ག་ཅི་ ལུ་ ཡང་ འདོགས་ མི་ བཏུབ །

སྟེ་ ཁྱོད་ ཀྱི་ མི་ཚན་ ཆ་ཁྱབ་ ལུ་ འདི་ # ག་ཅི་སྦེ་ འདྲོག་ དགོཔ །

དབྱངས་སྒྲོན །

ཁོང་ གིས་ མཐོང་ པ་ ཅིན་ # ཁྱོད་ གསད་ འོང་ མས །

རང་གྲོལ །

ཨའེ་ ཁྱེད་ འབྲུག་སྒྲ་པའི་ མི་ ཁལ་གཅིག་ དཔའ་རྟགས་ འབག་ སྟེ་ # ང་ གསད་ པར་ འོངམ་ བ་ འདི་ # ང་ ནི་ ཁྱོད་ ཀྱི་ མིག་ཏོ་ ཆ་ གཅིགཔོ་ འདི་ ལུ་ བལྟ་ སྟེ་ འདྲོག་ པས །

ཨིན་རུང་ ཁྱོད་ ཀྱི་ མིག་ཏོ་ ཆ་ གཅིགཔོ་ འདི་ ལས་ # ང་ ལུ་ དགའ་ བའི་ འཛུམ་ ཐང་ཐ་ཅིག་ སྟོན་ ད །

དེ་ལས་འབདན་ # ང་ ཡང་ ཁྱོད་ ཀྱི་ མི་ཚན་ ཆ་ཁྱབ་ ལས་ # དགྲ་བྱང་ཕྱད་ ཀྱི་ འདུ་ཤེས་ ལས་ # ཐལ་ཐལཝ་ བཟུམ་ ཅིག་ ཨིན །

དབྱངས་སྒྲོན །

དབའི་ ད་རིས་ འབདན་ # ངེའི་ མི་ཚན་ ཆ་ཁྱབ་ ཀྱིས་ ཁྱོད་ མཐོང་ མ་ བཅུག་ མས །

རང་གྲོལ །

ཁྱད་ མེད་ དབྱངས་སྒྲོན །

ད་རིས་ ངེའི་ མགུ་ཏོ་ གུ་ སྒྲིབ་ཞྭམོ་ ཅིག་ བཙུགས་ ཏེ་ ཡོདཔ་ སྦེ་ ཆ་ བཞག་ ད །

ག་གིས་ཡང་ མི་ མཐོང་ ང་ །

སྟེ་ ང་ གིས་ ཁྱོད་ ལས་ དགའ་ བའི་ བརྩེ་གདུང་ ཅིག་ འཐོབ་ ཚུགས་ པ་ ཅིན་ # ང་ ཁོང་ གིས་ མཐོང་ རུང་ མཐོང་ བཅུག

ཁོང་ གིས་ མ་ རངས་ པའི་ ཤུགས་ཀྱིས་ # ང་ བསད་བཏང་ རུང་ འགྱོད་པ་ མེད །

ཁྱོད་ ཀྱི་ སེམས་ འདི་ ང་ གིས་ མ་ ཐོབཔ་ ལས་ ཤི་སོང་ པ་ ཅིན་ # ང་ ཤི་ བའི་ དུར་སྒོའི་ ནང་ ལུ་ ར་ ལུས་ ནི་ མས །

དབྱངས་སྒྲོན །

ཁྱོད་ ལུ་ # ནཱ་ ཚུན་ཚོད་ ལམ་ ག་ གིས་ སྟོན་བྱིན་ ཡི །

རང་གྲོལ །

དེ་ གི་ ཐད་ཁར་ ལྷོདཔ་ ད་ # དང་པ་ དགའ་ བའི་ སེམས་ དང་ # གཉིས་པ་ ཚེ་ སྔ་མའི་ སྨོན་ལམ་ རྒྱ་ཆེཝ་ ལས་ # ལམ་ ག་གིས་ཡང་ སྟོན་ མི་ མེད་ པར་ # ང་ ནཱ་ ལྷོད་ ཅི །

འདི་ འདི་ ཕར་ སྦེ་ བཞག # ཁྱོད་ རྒྱ་མཚོའི་ ཕར་ཁར་ སྡོད །

ང་ གྲུ་དཔོན་ རང་མགོ་ རང་ གིས་ འཐོན་ མ་ ཚུགས་ མི་ ཅིག་ ཨིན་ རུང་ # ཁྱོད་ ལུ་ དགའ་ བའི་ སེམས་ཤུགས་ འདི་ གིས་ ཁྱིད་ དེ་ # ང་ ཁྱོད་ འབད་སར་ ག་དེ་སྦེ་ཨིན་རུང་ ལྷོད་ ཚུགས །

དབྱངས་སྒྲོན །

ད་ཅི་ ང་ གིས་ སླབ་ མིའི་ གསང་གཏམ་ ཚུ་ ནི་ # ག་ར་ ཁྱོད་ ཀྱིས་ གོ་ ཆི་ ཡི །

ཨིན་རུང་ གནམ་ནུབ་མོ་ གི་ འབགཔ་ འདི་ # ངེའི་ གདོང་ ཁར་ བཙུགས་ ཏེ་ ཡོད་ ནི་ འདི་གིས་ # ང་ ངོ་ ཚ་ བའི་ གདོང་ འདི་ # ཁྱོད་ ཀྱིས་ མི་ མཐོང་ །

ད་ དགོད་བྲོ་ བཟུམ་ གྱི་ བློ་ ཚུ་ བཞག་ སྟེ་ # བློ་ དོན་དག་ ཡོདཔ་ ཅིག་ སླབ་ པ་ ཅིན་ # རང་གྲོལ་ ཁྱོད་ ཀྱིས་ ང་ ལུ་ དགའ་ ག །

མ་པ་ ང་ གིས་ ཤེས །

ཁྱོད་ ཀྱིས་ ང་ ལུ་ ཐད་རི་སྦ་རི་ དགའ་ ཟེར་ སླབ་ འོང་ །

སྟེ །

ང་ གིས་ ཡང་ ཁྱོད་ ལུ་ དགའ་ ཟེར་ ད་ལྟོ་ སླབ་ མི་ ཤེས །

ག་ཁྱབ་ཟེར་བ་ཅིན་ ད་ལྟོ་ ཁྱོད་ ཀྱིས་ ཁོག་པའི་ གཏིང་ གི་ དོན་ཧིང་ ཡང་ # ང་ ལུ་ བཏོན་ ཏེ་ བྱིན་ ནི་ བཟུམ་ འབད་ རུང་ # ཁྱོད་ ཀྱིས་ སེམས་ ཀྱི་ གདིང་ལས་ ར་ # ང་ ལུ་ དགའ་ ག་ མི་ དགའ་ འདི་ # མི་ ཚོད་ མི་ གིས་ མི་ མཐོང་ །

ཁྱོད་ ཀྱིས་ ང་ ལུ་ # ཧིང་དྭངས་མའི་དཀྱིལ་ལས་ ར་ དགའ་ བ་ ཅིན་ # ཕྲང་ སྦེ་ ར་ སླབ་ ད །

གཞན་དལ་གཞི་ # ཁྱོད་ ཀྱིས་ ང་ ལུ་ དགའ་ བས་ ཟེར་ ཚར་ གཅིག་ སླབཔ་ ཅིག་ # ང་ གིས་ འདི་འཕྲོ་ལས་ ཁ་ བཟེད་ པ་ ལུ་ ཡང་ མནོ་བསམ་ གཏང་ དགོཔ་ སྦོམ་ ཡོད །

ག་ཅི་ སྨོ་ ཟེར་བ་ཅིན་ # ང་ གིས་ བརྟག་ཞིབ་ ལེགས་ཤོམ་ སྦེ་ མ་ དཔྱད་ པར་ ཁ་ བཟེད་ ད་ པ་ ཅིན་ ཁྱོད་ ཀྱིས་ འབད་རུང་

# ང་ རླུང་ ག་ འཕུར་ ས་ དང་ ཉིམ་ ག་ ཤར་ སར་ གཡོ་ མི་ ཅིག་ ཨིནམ་ འདྲས་ ཟེར་ མནོ་ འོང་ །

ཨིན་རུང་ # ངེའི་ སེམས་ ཁར་ མནོ་ མི་ ཚུ་ ནི་ # ད་ཅི་ ལས་ ཁྱོད་ ཀྱིས་ གོ་ ཆི་ ཡི །

དེ་ # ང་ གིས་ ཁྱོད་ ལུ་ དགའ་ བའི་ སེམས་ དཀརཔོ་ འདི་ # ཁྱོད་ ཀྱིས་ ནུབ་མོར་ གནགཔོ་ འདི་ ནང་ ལས་ འཚོལ་ཐོབ་ ནུག

ཁྱོད་ ཀྱིས་ ངེའི་ སེམས་ འདི་ ལུ་ # མེས་མེད་ བཅོས་ མ་ དཔ་ ཅིག་ འབད་ མས །

རང་གྲོལ །

ཁྱོད་ ཀྱིས་ དེ་སྦེ་ར་ སླབ་ པ་ ཅིན་ # ཡར་ བཅོ་ལྔའི་ཟླཝ་ ཉ་གང་ མི་ དེ་ # བར་ ན་ བཙུགས་ ཏེ་ ང་ གིས་ ཁྱོད་ ལུ་ ཧིང་དྭངས་མའི་དཀྱིལ་ལས་ ར་ དགའ་ ཟེར་ བའི་ མནའ་ ཟ་ ད་ ནི །

དབྱངས་སྒྲོན །

དབའི་ རང་གྲོལ་ ཁྱོད་ ཀྱིས་ རྟག་པ་བརྟན་པ་ མེད་ པའི་ ཟླཝ་ འདི་ བར་ ན་ བཙུགས་ ཏེ་ # ང་ ལུ་ དགའ་ ཟེར་ བའི་ གཏམ་ མ་ སླབ །

ཟླཝ་ འདི་ ལུ་ ཡང་ # ཡར་ངོའི་ཟླཝ་ དང་ མར་ངོའི་ཟླཝ་ ཟེར་ འཕྲལ་འཕྲལ་སྐབས་ ཉ་གང་ ནི་ དང་ # འཕྲལ་འཕྲལ་སྐབས་ ཕྱེད་ སྦེ་ # མོ་ར་ གི་ གཟུགས་ ལུ་ ཡང་ # རྟག་པ་ ཅིག་ ག་ནི་ཡང་ མིན་འདུག # འདི་བཟུམ་སྦེ་ # ཁྱོད་ ཀྱི་ སེམས་ འདི་ ལུ་ ཡང་ འགྱུར་ ནི་ འོང་ །

རང་གྲོལ །

དེསན་ # ང་ གིས་ འགྱུར་ ནི་ མེད་ པའི་ འཛོམས་དཔང་ ག་ཅི་ བཟུམ་ ཅིག་ བཙུགས་ ཏེ་ # ཁྱོད་ ལུ་ དགའ་ ཟེར་ བའི་ མནའ་ བསྐྱལ་ ན་ སྨོ །

དབྱངས་སྒྲོན །

ཐ་ ག་ཅི་ བཟུམ་ ཅིག་ རྡུགས་ རུང་ # མནའ་ མ་ ཟ་ ཟེར་ བའི་ དཔྱེ་ ཡོད །

ཁྱོད་ ཀྱིས་ མནའ་ རྩ་ལས་ ཟ་ མ་ ད །

སྟེ ། # ཁྱོད་ ཀྱིས་ མནའ་ ཟ་ ར་ ཟ་ ནི་ ཟེར་བ་ཅིན་ # བར་ ན་ མནོ་མེད་ཀྱི་ ཟླཝ་ མེན་ པར་ # ཁྱོད་ར་ གི་ སེམས་ འདི་ བཙུགས་ ད ། # མནོ་ཅན་གྱི་ ནོར་བུ་ འདི་ ལུ་ འབདན་ # ང་ གིས་ བློ་ གཏད་ ཚུགས །

རང་གྲོལ །

ཡ་ དེསན་ # ཁྱོད་ དང་ ངེའི་ བར་ ན་ # མནོ་ཅན་གྱི་ སེམས་ འདི་ ཨིན་ མས །

དབྱངས་སྒྲོན །

ཁྱད་ མེད་ ད་ལྟོ་ མནའ་ ཟ་ མི་ དགོ །

མ་གཞི་ ང་ ཁྱོད་ དང་ གཅིག་ཁར་ བློ་ སླབ་ ནི་ གི་ དུས་ཚོད་ འདི་བཟུམ་ འཐོབཔ་ ད་ སེམས་ གནམ་མེད་ས་མེད་ དགའ་ བས །

དེ་འབདཝ་ད་ལུ་ མནོ་བསམ་ ཅིག་ ལེགས་ཤོམ་ སྦེ་ བཏང་ ལྟཝ་ ད་ # ད་རིས་ ང་བཅས་ གཉིས་ # ནུབམོ་ཕྱེད་ འདི་བཟུམ་ ཅིག་ གི་ དུས་ཚོད་ ལུ་ ཕྱད་ དེ་ # གཅིག་གིས་གཅིག་ལུ་ དགའ་ བའི་ ཧིང་གཏམ་ # ཕར་བཤད་ཚུར་བཤད་ འབད་ མི་ འདི་ ཚུ་ # རྣམ་རྟོག་ ཡང་ ལང་སི་སི་ ཨིནམ་ མ་ཚད་ # ཚུལ་ དང་ ཡང་ མ་ མཐུནམ་ ཅིག་ ཨིན་ མས །

ང་བཅས་ གཉིས་ ཀྱིས་ # གྲོས་ཐག་ ཆོད་ མིའི་ བློ་ འདི་ ཚུ་ # དཔྱེ་འབདན་ རྒྱལཔོ་ན་བཟའ་ཅན་མའི་ གོ་ བཟུམ་སྦེ་ # བལ་ ཡང་ ཉིནམ་ གཅིག་ ལུ་ འཁལ །

སྐུདཔ་ ཡང་ ཉིནམ་ གཅིག་ ལུ་ བསྒོངས །

འཐག་ ཡང་ ཉིནམ་ གཅིག་ ལུ་ འཐག

བཙེམས་ ཡང་ དེ་གི་ཚེ་ ར་ བཙེམས །

གྱོན་ ཡང་ དེ་ གི་ ཉིན་མར་ རྐྱངམ་གཅིག་ ལས་ བརྒལ་ཏེ་ གྱོན་ ནི་ མེདཔ་ བཟུམ་སྦེ་ འགྱོ་ ནི་ མས །

དོ་རུང་ # དཔྱེ་ ཅིག་ སླབ་ པ་ ཅིན་ # ང་བཅས་ གཉིས་ ཀྱིས་ # དེ་སྦེ་ འབད་ མི་ འདི་ # གནམ་ཁའི་ གློག་ བཟུམ་སྦེ་ # སྐད་ཅིག་ཡུད་ཙམ་ཅིག་ ལུ་ འབརཝ་ ཅིག་ ཡལ་ དོ་ བཟུམ་སྦེ་ ཡང་ འོང་ ནི་ མས །

ད་ ག་དེ་སྦེ་ཨིན་རུང་ ཁྱོད་ ཡང་ ནེམ་ཅིག་སྦེ་ ཉལ་ བར་ ཡར་སོང་ ། # སྟེ ། # ང་བཅས་ ཀྱིས་ ད་རིས་ བློ་ གི་ སོན་ བཏབ་བཞག་ མི་ འདི་ # ནངས་པ་ ལས་ ལོག་སྟེ་ ཕྱདཔ་ ད་ # མེ་ཏོག་ ཤར་ ཚུགས་ པའི་ རེ་བ་ བསྐྱེད་ གེ ། # ཡ་ # རང་གྲོལ་ ཉལ་ བར་ སོང་ བཏུབ་ ག །

དབྱངས་སྒྲོན་ འཛུལ །

རང་གྲོལ །

དབའི་ དབྱངས་སྒྲོན་ # ངེའི་ བསམ་པའི་རེ་བ་ ཚུ་ མ་ གྲུབ་ ལས་ # ཁྱོད་ ཀྱིས་ བློ་ མཇུག་ བསྡུཝ་ ཨིན་ན །

དབྱངས་སྒྲོན ། #

སྟེ ། # ཁྱོད་ ཀྱི་ བསམ་པའི་རེ་བ་ # ནེ་ཅིག་ ལས་ བརྒལ་ཏེ་ # ག་ཅི་ འགྲུབ་ ནི་ ཡོདཔ་ སྨོ །

རང་གྲོལ །

ང་ གིས་ ཁྱོད་ ལུ་ དགའ་ བས་ ཟེར་ སླབ་ པའི་ བློ་ གི་ ལན་ # ད་ལྟོ་ ཁྱོད་ ཀྱིས་ མ་ སླབ་ པ་ཡ །

དབྱངས་སྒྲོན །

ཁྱོད་ ཀྱི་ བློ་ གི་ ལན་ འདི་ # ཁྱོད་ ཀྱིས་ ང་ ལུ་ མ་ དྲིས་ པའི་ ཧེ་མ་ ལས་ # སླབ་ ཚརཝ་ བཟུམ་ ཅིག་ ཨིན །

ཨིན་རུང་ ལོག་སྟེ་ སླབ་ དགོ་ པ་ ཅིན་ # ང་ གིས་ ཁྱོད་ ལུ་ དགའ་ མས་ རང་གྲོལ །

རང་གྲོལ །

ཁྱོད་ ཀྱིས་ ང་ ལུ་ དགའ་ ཟེར་ མི་ འདི་ # ཁྱོད་ ཁ་ རྐྱངམ་གཅིག་ གིས་ སླབ་ ཡོདཔ་ མས །

ཁྱོད་ ང་ དང་ གཅིག་ཁར་ ཨ་ཙི་ཅིག་ ཡང་ སྡོད་ ལོང་ མིན་འདུག་ པ་ཡ་ སྟེ །

མ་ཚབ་ ཀྱིས་ རྒྱབ་ ལས # དབྱངས་སྒྲོན་ དབྱངས་སྒྲོན་ ཟེར་ བོ །

དབྱངས་སྒྲོན །

ལགས་ ཨ་མ །

རང་གྲོལ་ ལུ ། # ཨེང་ རང་གྲོལ ། # ཨ་ཙི་ཅིག་ བསྒུག་སྡོད་ མས ། #

ང་ ད་ལྟ་ར་ ལོག་ འཐོན་འོང་ །

དབྱངས་སྒྲོན་ འཛུལ །

རང་གྲོལ །

ད་རིས་ གཡང་ དང་ ཕྱྭ་ ཡོད་ པའི་ ནུབམོ་ཕྱེད་ འདི་བཟུམ་ཅིག་ཁར་ གོ་ བའི་ བློ་ འདི་ ཚུ་ འཁྲུལ་སྣང་ཅན་ གྱི་ རྨི་ལམ་ བཟུམ་ ཅིག་ ཨིན་ མས མས །

དབྱངས་སྒྲོན་ ལོག་ ཐོན །

དབྱངས་སྒྲོན །

རང་གྲོལ་ ཁྱོད་ ཉལ་ བར་ མ་ འགྱོཝ་ ལས་ # བློ་ གི་ བཅུད་ ཅིག་ བཏོན་ དགོ་ པས །

ད་ ཁྱོད་ ཀྱིས་ ང་ ལུ་ ཐད་རི་སྦ་རི་ ར་ # དགའ་ སྟེ་ # གཉེན་ རྐྱབ་ ནི་ གི་ གཟའ་སྐར་ ཚུ་ བལྟ་ སྟེ་ # ནམ་ རྐྱབ་ ནི་ ཨིན་ན །

ག་ཏེ་ ལུ་ རྐྱབ་ ནི་ ཨིན་ན །

དེ་ གི་ སྐོར་ལས་ ང་ ལུ་ ཁ་འཐེན་ ཅིག་ # ནངས་པ་ བསྐྱལ་ ཚུགསཔ་ སྦེ་ བསྐྱལ་ ད །

དེ་ལས་ གཉེན་ རྐྱབ་ ཚར་ ཞིནམ་ལས་ # ངེའི་ ནོར་ལོངས་སྤྱོད་ # རྒྱུ་ཅ་ལ་ ཚུ་ ག་ར་ # རྐངམ་ གི་ རྟིངམ་ གི་ རྒྱབ་ཁར་ བཀོ་བཞག་ སྟེ་ # ཁྱོད་ འཛམ་གླིང་ འདི་ ནང་ ལུ་ # ག་ཏེ་ འགྱོ་ རུང་ # ང་ ཁྱོད་ ཀྱི་ རྟིང་ བདའ་ སྟེ་ ར་ འཐོན་འོང་ །

མ་ཚབ །

དབྱངས་སྒྲོན །

རྒྱབ་ ལས་ བོ །

དབྱངས་སྒྲོན །

ལགས་ ཨ་མ །

རང་གྲོལ་ ལུ་ # སྟེ་ རང་གྲོལ་ ཁྱོད་ ཀྱིས་ ང་ ལུ་ དགའ་ བས་ ཟེར་ མི་ འདི་ # དགོད་བྲོ་ བསྒྱུར་བསྒྱུརཝ་ བཟུམ་ ཅིག་ འབད་བ་ཅིན །

མ་ཚབ །

དབྱངས་སྒྲོན་ དབའི་ དབྱངས་སྒྲོན །

རྒྱབ་ ལས་ བོ །

དབྱངས་སྒྲོན །

འོང་ དོ་ འོང་ དོ་ ཨ་མ །

རང་གྲོལ་ ལུ་ # ངེའི་ སེམས་ ཀྱིས་ བཟོད་ མ་ ཚུགས་ ཏེ་ འབད་རུང་

# འགོ་དང་འགོ་ལས་ ང་ར་ རྐྱངམ་གཅིག་སྦེ་ བཞག་ ད་ ཟེར་ གསོལཝ་ བཏབ་ གེ །

སྟེ་ # ནངས་པ་ ཁ་འཐེན་ ལེན་ མིའི་ མི་ གཏང་ དགོ་ ག །

རང་གྲོལ །

མི་ ཅིག་ ག་དེ་སྦེ་ཨིན་རུང་ གཏང་ མས །

ད་རིས་ ལས་ བུ་ ངེའི་ སེམས་ དགའཝ་ ཟེར་ རུང་ དེ་ཅིག་ ཨིན་ དབྱངས་སྒྲོན །

དབྱངས་སྒྲོན །

ད་ ཁྱོད་ར་ སྐྱིད་ཏོང་ཏོ་ སྦེ་ # ཉལ་ བར་ སོང་ མས་ བཏུབ་ ག །

དབྱངས་སྒྲོན་ འཛུལ །

རང་གྲོལ །

སེམས་ ཁར་ # ང་ སྐྱིད་ཏོང་ཏོ་ སྦེ་ ཉལ་ བར་ # ཁྱོད་ ངེའི་ སྦོ་ལོགས་ཁར་ མེད་ པ་ ཅིན་ # ང་ གཉིད་ ཁུག་ མི་ བཏུབ །

ཁྱོད་ མེད་ པ་ ཅིན་ # ངེའི་ སེམས་ འདི་ # ཁྱོད་ འཚོལཝ་འཚོལ་ ས་ ར་ སྡོད་ འོང་ །

རང་གྲོལ་ འགྱོ་ ནི་ འབདཝ་ད་ དབྱངས་སྒྲོན་ ལོག་ ཐོན །

དབྱངས་སྒྲོན །

རང་གྲོལ་ ནངས་པ་ འཐེན་ ལེན་ མིའི་ མི་ ཆུ་ཚོད་ ག་དེམ་ཅིག་ ཁར་ གཏང་ ནི །

རང་གྲོལ །

ཆུ་ཚོད་ དགུ་ ལུ་ གཏང་ ད །

དབྱངས་སྒྲོན །

དེསན་ ཆུ་ཚོད་ དགུ་ ལུ་ # ངེའི་ མ་ཚབ་ ཁྱོད་ འབད་སར་ གཏང་ འོང་ མས །

འཐེན་ མོ་ ལུ་ ག་དེ་སྦེ་ཨིན་རུང་ སླབ་གཏང་ མས །

ཡ ། # ད་ ང་ གིས་ ཁྱོད་ ལུ་ སླབ་ ནི་ ཅིག་ ཡོདཔ་ ཨིན་ ས་ # ག་ཅི་ སླབ་ ནི་ སྦེ་ ཨིན་ན་ # ད་ ནི་ བརྗེད་ སོ་ ནུག

རང་གྲོལ །

ཁྱོད་ ཀྱི་ སེམས་ ཁ་ ལས་ བརྗེད་ པའི་ བློ་ འདི་ # ལོག་སྟེ་ ཁྱོད་ ཀྱི་ སེམས་ ཀྱིས་ མ་ རིགཔ་ ཚུན་ཚོད་ # ང་ གིས་ ནཱ་ ར་ བསྒུག་སྡོད་ གེ །

དབྱངས་སྒྲོན །

ང་ ཁྱོད་ དང་ མཉམ་ # ཁ་ སླབ་ སྡོད་ ནི་ ཡོད་ པ་ ཅིན་ # གནམ་མེད་ས་མེད་ དགའ་ བས །

དེ་འབད་ནི་འདི་གིས་ # ཁྱོད་ ནཱ་ བསྒུགས་ ཏེ་ བཞག་ ནིའི་ དོན་ལུ་ # བློ་ འདི་ ངེའི་ སེམས་ ཁ་ ལས་ # བརྗེདཔ་བརྗེད་ ས་ ར་ བཞག་ ད་ ནི །

རང་གྲོལ །

བློ་ འདི་ ཁྱོད་ ཀྱི་ སེམས་ ཁ་ ལས་ # ཧེང་སྐལ་ ར་ བརྗེད་ བཅུག་ ནི་ གི་ དོན་ལུ་ # ང་ གིས་ ཡང་ # ནཱ་ ཧེང་སྐལ་ ར་ བསྒུག་སྡོད་ ད་ ནི །

དེ་མ་ཚད་ # ཁྱོད་ ཀྱི་ སེམས་ ཁ་ ལས་ མནོ་བསམ་ གཞན་ ཡང་ ག་ར་ བརྗེད་ བཅུག་ སྟེ་ # ང་བཅས་ར་ གཉིས་ རྐྱངམ་གཅིག་ གི་ མནོ་བསམ་ གཏང་ བཅུག་ ནི་ བཏུབ་ ག །

བྱཔོ་བོ །

དབྱངས་སྒྲོན །

ཡ །

ད་ བྱཔོ་ ཡང་ བོ་ ད་ ཡི །

གནམ་ ཡང་ ནངསམ་ འདྲས་ ས །

ད་ # སོང་ མས །

མ་པ་ ཁྱོད་ སོང་ ཟེར་ སླབ་ མི་ འདི་ # ང་ ཡང་ མི་ དགའ་ བས །

ཁྱོད་ རྐངམ་ ལུ་ ཐགཔ་ བཏགས་བཏགས་ པའི་ ངེའི་ གཅེས་བྱ་འཕུར་འགྲོ་ ཅིག་ ཨིན་ རུང་ བཏུབ་ པས་ པ་ སྨོ །

འདི་ ཨིན་ པ་ ཅིན་ # ཁྱོད་ ངེའི་ མིག་ གིས་ མ་ མཐོང་ ས་ ཡང་ མི་ འགྱོཝ་ མ་ཚད་ # ད་རུང་

ནམ་ ཕྱད་ དགོ་ མནོཝ་ ཅིག་ # ཐག་པའི་ མཇུག་ཐག་ འཐེནམ་ ད་ ལུ་ # ཁྱོད་ ང་ འབད་སར་ འཐོན་འོང་ །

རང་གྲོལ །

ང་ ཡང་ # ཁྱོད་ ཀྱི་ གཅེས་གཅེས་འཕུར་འགྲོ་ འདི་ འབད་ དགོ་ མནོཝ་མནོ་ ས་ ར་ ཡོད །

དབྱངས་སྒྲོན །

ད་རུང་

# ཁྱོད་ ངེའི་ བྱ་འཕུར་འགྲོ་ ཨིན་ པ་ ཅིན་ # ཁྱོད་ ང་ གིས་ དགའ་ བའི་ ཤུགས་ཀྱིས་ # རྩེདམོ་ རྩེཝ་རྩེ་ ས་ ར་ བཞག་ སྟེ་ # ངེའི་ གཅེས་གཅེས་འཕུར་འགྲོ་ ཧིང་ བསུབས་ ཏེ་ ར་ གསད་ ད་ ནི་ མས་ སྟེ །

ད་ བློ་ གཅིག་ སླབཔ་ ད་ ར་ # གཉིས་ འཐོནམ་ མས །

འདི་བ་འདི་ # ཉལ་ བར་ སོང་ བཏུབ་ ག་ རང་གྲོལ །

རང་གྲོལ །

ཁྱོད་ ཡང་ སྐྱིད་ཏོང་ཏོ་ སྦེ་ ཉལ་ མས་ དབྱངས་སྒྲོན །

དབྱངས་སྒྲོན་ འཛུལ །

སེམས་ ཁར །

ད་ ང་ ཉལ་ བར་ གཉིད་ ཡང་ ལོག་ མི་ བཏུབ །

དེ་མ་ཚད་ # གནམ་ ཡང་ ནངས་ ནི་ འབད་ དོ །

དེ་བ་འདི་

# མཚམས་པ་ བཞུགས་ སར་ བཅར་ ཏེ་ # ང་བཅས་ གཉིས་ གཉེན་ རྐྱབ་ ནི་ གི་ གཟའ་སྐར་འཕྲོད་སྦྱོར་ གྱི་ སྐོར་ལས་ # ཐུགས་བརྟག་ ཞུ་ བར་ འགྱོ་ བ་ ཅིན་ དྲག་ ནི་ མས །

རང་གྲོལ་ འཛུལ །

ཡོལ་ལི་ བསྡམ །

རྩེད་སྟོན་ ལེའུ་ གཉིས་པ །

མཐོང་སྣང་ དང་པ །

བདེ་སྐྱིད་དགོན་པ་ ལུ་ # མཚམས་ཁང་ ཅིག་ གི་ མཐའ་འཁོར་ ལུ་ # མཚམས་པ་ ཐོན །

ལག་ཁྱུང་ ཅིག་ ལག་པར་ འབག # ཧོན་ལྡུ་ བཏོགས །

མཚམས་པ །

སེམས་ ཁར ། # ཉིམ་ ཤར་ # རྩྭ་ ཁའི་ ཟིལཔ་ མ་ སྐམ་ པའི་ ཧེ་མ་ ལས་ # ངེའི་ ལག་ཁྱུང་ འདི་ ནང་ # ཧོན་ལྡུ་ དང་ མེ་ཏོག་ གི་ རིགས་ མ་འདྲཝ་ # རྣམ་པ་སྣ་ཚོགས་ བཀང་ སྟེ་ བཞག་ ཚུགསཔ་ འབད་ དགོ །

འཛམ་གླིང་ འདི་ ནང་ ལུ་ # ཧོན་ལྡུ་ ཡོད་ཚད་ཅིགཔོ་ ལུ་ ཁུངས་ དང་ ཕན་པ་ མེད་ མི་ ཅིག་ ཡང་ མེད །

དེ་འབདཝ་ད་ # ང་བཅས་ར་ འགྲོ་བ་མི་ ཆ་ཁྱབ་ ཀྱིས་ # དེ་ ཚུ་ གིས་ ཕན་ཐོགས་ འབྱུང་ ཚུགས་ པའི་ དབྱེ་བ་ དཔྱད་ ར་ མི་ དཔྱད་ པས །

རང་གྲོལ་ མཚམས་པ་ གིས་ མ་ མཐོངམ་སྦེ་ ཐོན །

དཔེར་ན་ ཨ་ནཱི་ མེ་ཏོག་ འདི་ # མིག་ གིས་ ལྟཝ་ ད་ # མཛེས་ཏོག་ཏོ་ ཅིག་ ག་ནི་ཡང་ མེད་ རུང་ # འདི་ ལུ་ སྨན་ གྱི་ ཕན་པ་ དང་ དུག་ གི་ གནོད་པ་ གཉིས་ ཆ་ ར་ ཚང་ །

མེ་ཏོག་ འདི་ དྲིམ་ ཧུམ་ པ་ ཅིན་ # ང་བཅས་རའི་ གཟུགས་ ཀྱི་ ཁྲག་ཤུགས་ དང་ རྩ་ལམ་ ཚུ་ # ཚུལ་མཐུན་ མེད་ པ་ ཅིན་ # མེ་ཏོག་ འདི་ གི་ དྲིམ་ གིས་ ཕན་ ཚུགས་ པའི་ ནུས་པ་ ཡོད །

དེ་འབདཝ་ད་ # མེ་ཏོག་ འདི་ ཁ་ ནང་ བཙུགས་ ཏེ་ བྲོཝ་ མྱོངས་ པ་ ཅིན་ # ཁྲག་ཤུགས་ དང་ རྩ་ལམ་ ཚུ་ # ལཱ་ འབད་ མ་ བཏུབཔ་ བཟོ་ སྟེ་ མེདཔ་ གཏངམ་ ཨིན །

དེ་མ་ཚད་ # ང་བཅས་ར་ འགྲོ་བ་མི་ གི་ ཕྱིའི་ བྱ་བ་སྤྱོད་ལམ་ དང་ # ནང་ གི་ མནོ་བསམ་ གཏང་ ཐངས་ ཀྱི་ སྐོར་ལས་ ཡང་ # མེ་ཏོག་ འདི་ གིས་ དཔྱེ་ སྦོམ་ སྟོནམ་ ཨིན །

མེ་ཏོག་ འདི་ ལུ་ # ཕན་ པ་ དང་ གནོད་ པའི་ ནུས་པ་ གཉིས་ ཆ་ ར་ ཡོདཔ་ བཟུམ་སྦེ་ # ང་བཅས་ར་ མི་ གི་ རྒྱུད་ ལུ་ ཡང་ བཟང་ངན་ གཉིས་ ཆ་ ར་ འབད་ ནི་ གི་ ནུས་པ་ ཡོད ། # མི་ འདི་ ངན་པའི་ དབང་ ལུ་ ཐལ་ བ་ ཅིན་ # མེ་ཏོག་ གི་ དུག་ གི་ ནུས་པ་ རྐྱངམ་གཅིག་ བཏོན་ དོ་ བཟུམ་སྦེ་ # ངན་པའི་ གྱལ་ ཁར་ འགྱོཝ་ ཨིན །

རང་གྲོལ །

སྐུ་གཟུགས་བཟང་པོ་ ཨ་ཞང་ མཚམས་པ །

ཕྱག་དབང་ ཞུ །

མཚམས་པ །

དབའི་ བུ་ རང་གྲོལ །

ད་རིས་ གནམ་དྲོ་པ་ གི་ དུས་ཚོད་ དེམ་ཅིག་ཁར་ # ཁྱོད་ ང་ འབད་སར་ འོང་ ལུགས་ ལུ་ བལྟ་ བ་ ཅིན་ # ཁྱོད་ ལུ་ སྐྱིད་སྡུག་ སྦོམ་ ཅིག་ ཕོག་ ཆིཔ་ བཟུམ་ ཅིག་ འདུག

སྐྱེསཔ་ ན་གཞོན་ ཁྱོད་ བཟུམ་ ཅིག་ གི་ སྐབས་ ལུ་ འདི་ # དྲན་ཚོར་ མེད་ པའི་ གཉིད་ ལོག་ ཚུགས །

མི་ རྒསཔ་ ཅིག་ འབདན་ # འཇིག་རྟེན་པའི་ འགན་ཁག་ འདི་ ལྟག་ཀོ་ གུ་ ཏག་ཏ་ཁྱེནམ་ སྦེ་ ཕོག་ ནི་ འདི་གིས་ # ཞག་ ཅིག་ ཉལ་ རུང་ # གཉིད་ ཅིག་ སྐྱིད་ཏོང་ཏོ་ སྦེ་ # རྩ་ལས་ ལོག་ མི་ ཚུགས །

ག་ཅི་ འབད་ དཔ་ སྨོ་ ཁྱོད །

རང་གྲོལ །

ཐུགས་བདེན་ ལགས །

མ་གཞི་ # ང་ ཁ་ཙ་ནུབ་མོར་ ཞག་ མ་ ཉལ །

ཨིན་རུང་ ཉལ་ཉལཝ་ བཟུམ་སྦེ་ # ངེའི་ གཟུགས་ ལུ་ གཉིད་ ལོག་ པའི་ ངལ་འཚོ་ ལེགས་ཤོམ་ སྦེ་ ཐོབ་ཐོབཔ་ བཟུམ་ ཅིག་ ཨིན་ ལགས །

མཚམས་པ །

དབའི་ ང་ གིས་ བལྟ་ བ་ ཅིན་ # ཁྱོད་ ཚེ་རིང་མཚོ་མོ་ དང་ ཆ་ # ཉལ་ཉལཝ་ འོང་ ནི་ མས་ ས །

དེ་སྦེ་ ཨིན་པ་ཅིན་ # ཁྱོད་ ཀྱིས་ དགེ་སློང་ དགེ་འདུན་ བསད་ དང་ བཙུན་མ་ ཕབ ། # ། ཟེར་ དོ་ བཟུམ་སྦེ་ # མཚམས་མེད་པའི་ལས་ བསགས་ ད་ ནུག་ མས །

རང་གྲོལ །

ཚེ་རིང་མཚོ་མོ་ # ཡ་བླ་ མེན་ མེན་ ཨ་ཞང་ མཚམས་པ །

མ་པ་ # མོ་ གིས་ ང་ ཚར་ གཅིག་ འདི་ # སྡུག་བསྔལ་ སྦོམ་ སྦེ་ ར་ མྱོང་ བཅུག་ཅིག

ཨིན་རུང་ # ད་ # མོ་ ངེའི་ སེམས་ ཁ་ ལས་ བརྗེད་ ར་ བརྗེད་ སོ་ ཡི་ ལགས །

མཚམས་པ །

དྲག་དྲག་ རང་གྲོལ །

དེ་འབདཝ་ད་ # ཁྱོད་ མདངམ་ཕྱི་རུ་ ག་ཏེ་ སོང་ ཡི །

ཙང་ཙ་ འདི་ ཁྱོད་ རྩ་ལས་ར་ མ་ སྡོད་ པས །

རང་གྲོལ །

འདི་ གི་ སྐོར་ལས་ ཞུ་ ནི་ སྦེ་ ར་ འོངས་ ཡི །

མདངམ་ཕྱི་རུ་ ང་ # ངེའི་ ཨ་པའི་ བྱང་ཕྱད་ # དཔལ་ལྡན་འབྲུག་སྒྲ་ གི་ ཁྱིམ་ ནང་ ལུ་ # མཛར་ཅུམ་ ཟ་ སར་ སོང་ ཡི །

ཁྱིམ་ ཕི་ ནང་ གི་ མི་ ཅིག་ གིས་ # ངེའི་ དོན་ཧིང་ གུ་ རྨ་ བཏོན་ ད་ ཡི །

ད་ # ང་བཅས་ གཉིས་ ཆ་ ར་ གི་ ཞི་ ཐབས་ ལུ་ # སྨན་བཅོས་ རིམ་གྲོ་ ཚུ་ # ནཱ་ ཨ་ཞང་ མཚམས་པ་ གིས་ མཛད་ གནང་ ཟེར་ ཞུ་ བར་ འོངས་འོངསམ་ ཨིན་ ལགས །

མཚམས་པ །

བློ་ ཚུ་ ཕྲང་སྟེ་ སླབ་ ཤིག

དབའི་ ཨ་ལོ །

ཁྱོད་ ཀྱིས་ བློ་ ཚུ་ བསྐོར་ཏེ་ སླབ་ པ་ ཅིན་ ང་ གིས་ ཡང་ ལན་ ཚུ་ # ཕྱི་འགྱུར་ སྦེ་ རྐྱབ་ ནིའི་ ཉེན་ཁ་ ཡོད །

རང་གྲོལ །

ད་ ཕྲང་སྟེ་ ཞུ་ བ་ ཅིན་ # ང་ གིས་ དཔལ་ལྡན་འབྲུག་སྒྲ་ གི་ བུམོ་ དབྱངས་སྒྲོན་ ལུ་ སེམས་ ཤོར་ སོ་ ཡི ། # ངེ་གི་ སེམས་ འདི་ # མོ་ གིས་ འཕྱོགས་ ཆི་ ཡི །

འ་ནཱི་འབདཝ་ད་ # ངེའི་ སེམས་ འདི་ མོ་ འབད་སར་ ཨིན །

མོ་ གི་ སེམས་ ཡང་ # ང་ འབད་སར་ ཡོད །

ད་ སེམས་ འདི་ གཉིས་ གཅིག་ཁར་ འཛོམ་ ནི་ གི་ དོན་ལུ་ # གཉེན་ འདི་ ནམ་ རྐྱབ་ དྲག་ ག །

ག་ཏེ་ ལུ་ ག་དེ་སྦེ་ རྐྱབ་ དྲག་ ག །

དེ་ གི་ སྐོར་ལས་ # ཨ་ཞང་ མཚམས་པ་ ཁྱོད་ ཀྱིས་ གསུང་ གནང་ དགོ །

རབ་བྱུང་པ་ཅིན་ # ང་བཅས་ གཉིས་ ཀྱི་ གཉེན་ འདི་ # ད་རིས་ ར་ རྐྱབ་ གནང་ ཟེར་ ཞུ་ བར་ འོངས་འོངསམ་ ཨིན་ ལགས །

མཚམས་པ །

ཡ་བླ་མ་མཁྱེན་ནོ ། # ད་ སོ་སོ་ ཅིག་ ཨིན་ན་ # ག་དེ་སྦེ་ སྨོ །

དབའི་ རང་གྲོལ །

ད་རེས་ ཚུན་ཚོད་ ཁྱོད་ ཀྱིས་ དགའ་ བའི་ བུམོ་ ཚེ་རིང་མཚོ་མོ་ འདི་ # ད་ ནེམ་ཅིག་སྦེ་ བརྗེད་ སོ་ ཡི་ སྦོ །

ཨའོ་ དེ་སྦེ་ར་ ཨིན་ པ་ ཅིན་ # བུཚ་ གཞོནམ་ ཁྱེད་ ཆ་ཁྱབ་ ཀྱིས་ བུམོ་ ལུ་ སེམས་ དགའ་ བས་ ཟེརཝ་ ད་ # སེམས་ དོན་ཧིང་ ནང་ ལས་ དགའཝ་ མེན་ པར་ མིག་ཏོ་ རྐྱངམ་གཅིག་ གིས་ དགའ་ དོ་ ཡོདཔ་ མས །

ཨའེ་སྨོ་ ཁྱོད་ར་ མནོ་བསམ་ ལེགས་ཤོམ་ སྦེ་ གཏང་ བལྟ་ ཤིག་ རང་གྲོལ །

ཚེ་རིང་མཚོ་མོ་ གི་ དོན་ལུ་ # ལན་ཚྭའི་ཆུ་ གིས་ # ཁྱོད་ ཀྱི་ གདོང་ འདི་ # ཚར་ ག་དེམ་ཅིག་ འཁྱུ་ ཡི་ གོ །

ད་རེས་ ཚུན་ཚོད་ ཀྱི་ བར་ ན་ # ཁྱོད་ ཀྱི་ མིག་ཏོའི་ ནང་ ལས་ # ལན་ཚྭ་གི་ མིག་ཆུ་ མང་ཧེང་རྫོགསཔ་ཅིག་ བཏོན་ མི་ འདི་ # ད་ འཕྲོ་བརླག་ ཡར་སོང་ ནུག་ པ་ སྟེ །

ད་ལྟོ་ འདི་ # ཉིམ་ འདི་ གིས་ ཡང་ # ཁྱོད་ ཀྱི་ གདོང་ གི་ དཀྱིལ་འཁོར་ # ས་སྨུག་ གིས་ བསྒྲིབས་ ཏེ་ ཡོད་ མི་ འདི་ # གསལ་ ར་ མ་ ཚུགས་ པས །

བལྟ་ ཤིག་ ཨ་ནཱ །

མོ་ གི་ དོན་ལུ་ འཛགས་འཛགས་ པའི་ མིག་ཆུ་ གི་ ཤུལ་ ཡང་ སྐམ་ མ་ ཚརཝ་ ལས་ ཁྱོད་ ཀྱིས་ མོ་ བརྗེད་ དེ་ # བུམོ་ གཞན་ ཅིག་ ལུ་ སེམས་ ཆགས་ ཆི་ ཡི་ ཟེརཝ་ ད་ # ང་ རྣམ་རྟོག་ ཡང་ ལང་ མས་ མས །

ཨའེ་ སྐྱེསཔ་ ཕོ་རྒྱས་ ཆ་ཁྱབ་ ཀྱིས་ སེམས་ འདི་ སྒྲིང་སྒྲི་ སྦེ་ གཟུང་ མ་ ཚུགས་ པ་ ཅིན་ # ཨམ་སྲུ་ ཆ་ཁྱབ་ འདི་ # སྡི་ཆེ་སི་སི་ སྦེ་ བདག་མེད་ སྦེ་ བཀོ་བཞག་ པའི་ བསྒང་ ལས་ # ཕམ་ཤོས་ ར་ ཨམ་སྲུ་ ཆ་ཁྱབ་ ཨིན་ མས མས་ །

རང་གྲོལ །

ཨ་ཞང་ མཚམས་པ་ ཐུགས་ རྣམ་རྟོག་ དགུང་ ལས་ མ་ ལངས །

རྟ་ རྭཝ་ མེད་ པར་ མི་ བརྡུང་ ར་ མི་ བརྡུང་ །

སྟེ་ མ་པ་ # མདང་ཞག་ # ང་ གིས་ ཚེ་རིང་མཚོ་མོ་ ལུ་ དགའ་ བས་ ཟེར་ ཞུཝ་ ད་ # ང་ ལུ་ ཚོགས་བརྡ་ གནང་ ཡི་ མེན་ན་ # ཨ་ཞང་ མཚམས་པ་ གིས །

མཚམས་པ །

ངེའི་ སློབ་མ་ འདི་ ལུ་ # ཁྱོད་ ཀྱིས་ སེམས་ དགའ་ སྟེ་ མེན་ པར་ # འདོད་ཆགས་ ལོངས་ པའི་ ཤུགས་ཀྱིས་ # ཨིནམ་ འདྲས་ ཟེར་ མནོ་ སྟེ་ སླབ་སླབཔ་ ཨིན །

རང་གྲོལ །

ནཱ་ མཚམས་པ་ གི་ སློབམ་ ཨིན་ མས །

མི་ བཏུབ་ པས་ ཟེར་ མནོ་ སྟེ་ ར་ # ང་ གིས་ མོ་ ལུ་ ཆགས་ པའི་ སེམས་ འདི་ བསད་ དེ་ གིས་ སྦེ་ # སའི་ དོང་ ནང་ ལུ་ བཙུགས་ ད་ ཡི་ ལགས །

མཚམས་པ །

དེ་འབདཝ་ད་ # ཁྱོད་ ཀྱིས་ མོ་ ལུ་ ཆགས་ པའི་ སེམས་ ཀྱི་ རོ་ འདི་ # དུར་ཁྲོད་ ལུ་ བསྐྱལ་ ཏེ་ མེ་ སྤར་ མ་ བཏང་ པས་ པ་ སྟེ །

ཁྱོད་ ཀྱི་ སེམས་ འདི་ # སའི་ དོང་ ནང་ ལས་ རོ་ ལོངས་ ཏེ་ # ཆགས་ སའི་ ཡུལ་ གཞན་ ཅིག་ འཚོལ་ ད་ ནུག་ པ་ སྟེ །

རང་གྲོལ །

ད་ སྐུ་ཆེ་གསུང་ཆེ་ ཨིན །

དེ་ཚུན་ཚོད་ ཀྱི་ ཚོགས་བརྡ་ གནང་ མ་ ད་ ལགས །

ད་རིས་ ཀྱི་ འདི་ འབདན་ # ང་བཅས་ར་ གཉིས་ མིག་གཞི་ ཡང་ མཐུནམ་ མ་ཚད་ # སེམས་ ཡང་ མཐུན །

ཚེ་རིང་མཚོ་མོ་ གིས་ འདི་ # ང་ མི་ དགོ་ པས་ པ་ སྟེ །

ཨ་ཞང་ མཚམས་པ །

མཚམས་པ །

འགྱོ་ ཤིག་ དེསན་ ང་ དང་ མཉམ་གཅིག # སེམས་ བྱ་སྒྲོ་ རླུང་ གིས་ འབག་ དེས་ འབག་ པའི་ བུཚ་ རྩ་རྒས་ ཁྱོད །

དེ་ གི་ ཐད་ཁར་ ལྷོདཔ་ ད་ # ང་ གིས་ ཁྱོད་ ལུ་ ཆ་རོགས་ འབད་ ནི་ ཨིན །

ཁྱེད་ གཉིས་ གཉེན་ རྐྱབ་ པའི་ ཤུལ་ལུ་ # ཁྱེད་ ཀྱི་ ཕམ་ གི་ བར་ ན་ ལུ་ # སྔོན་གོང་ ལས་ མ་ འགྲིགསཔ་ ཡོད་ མི་ འདི་ ཡང་ # འཆམ་ཁ་ བཟོ་ ཚུགས་ པའི་ གནས་སྐབས་ ཅིག་ ཨིན་ མས མནོ་ བའི་ རེ་བ་ ཅིག་ བསྐྱེད་ དེ་ ཨིན །

སྟེ་ ཁྱེད་ གཉིས་ ཀྱི་ གཉེན་ ཡང་ # ང་ གིས་ རྐྱབ་ བྱིན་ གེ་ མས །

རང་གྲོལ །

ལགས་སོ་ལགས །

དེསན་ བཀྲིན་ ག་ནི་བ་ ཆེ་ བས །

ད་ གཉེན་ འདི་ # ད་རིས་ ར་ རྐྱབ་ ད་ ནི །

ད་ལྟོ་ ང་ར་ འབད་ཚེ་ ནཱ་ སྤར་ ནི་ མེད་ པར་ སྡོད་ དཔ་ རྨམ །

ངེའི་ སེམས་ འདི་ གིས་ དབྱངས་སྒྲོན་ ལེན་ པར་ རྒྱུགཔ་རྒྱུག་ སར་ ཡར་ སོ་ ཡི་ ལགས །

མཚམས་པ །

དབའི་ ཨ་ལོ་ དེ་སྦེ་ མེན་ མས །

ལམ་ ཟེར་ མི་ འདི་ # མིག་ཏོ་ གིས་ འགྱིམ་རིལ་རི་ སྦེ་ བལྟ །

སེམས་ ཀྱིས་ གསལ་རི་རི་ སྦེ་ མནོ་ སྟེ་ # འགྲོས་ཀྱིས་ འགྲོས་ཀྱིས་ སྦེ་ འགྱོ་ དགོ །

ག་ཐོབ་ རྒྱུགཔ་རྒྱུག་ སར་ འགྱོ་ བ་ ཅིན་ # རྐངམ་ ཐོགས་ ཏེ་ འགྱེལ་ ནི་ གི་ ཉེན་ཁ་ ཡོད་ མས་ ཨ་ལོ །

འཛུལ །

ཡོལ་ལི་ བསྡམ །

མཐོང་སྣང་ གཉིས་པ །

ཁྲོམ་ ཁར ། # བཟོད་པ་ དང་ སྨིན་དྲུག་ ཐོན །

སྨིན་དྲུག

དབའི་ ཨ་ནཱི་ རང་གྲོལ་ འདི་ # ག་ཏེ་ ཤི་སོངམ་ ཨིན་ན །

ཁོ་ མདངམ་ཕྱི་རུ་ # ཡར་ ཁྱིམ་ ནང་ མ་ འོངས་ གོ་ཤིག

བཟོད་པ་དབང་ཕྱུག

ཁོ་ གི་ ཨ་པ་ གིས་ སླབ་ དོ་ བཟུམ་ འབད་བ་ཅིན་ # ཁྱིམ་ ནང་ འདི་ མ་ འོངས་ ལོ །

སྨིན་དྲུག

ཁོ་ ད་ལྟོ་ ཡང་ # འ་ནཱི་ བུམོ་ ཚེ་རིང་མཚོ་མོ་ གི་ མཇུག་མ་ བཟུམ་སྦེ་ # རྟིང་ བདའཝ་བདའ་ སར་ སྡོདཔ་ ཨིནམ་ འདྲས །

ཁོ་ གིས་ དེ་སྦེ་ར་ འབད་བ་ཅིན་ # མགྱོགས་པ་ར་ འཆོལ་ འོང་ །

བཟོད་པ་དབང་ཕྱུག

སྨོ་ཤིག་ འབྲུག་སྒྲ་ གི་ ཚ་བོ་ པདྨ་སྟག་གཟིག་ གིས་ # ཟ་ཟཝ་ ཡོདན་ བསྐྱུག་ པར་ ཤོག་ ཟེར་ ཡི་གུ་ ཅིག་ རང་གྲོལ་ ལུ་ བཏང་ སྟེ་ # ཨིན་ མས མས །

སྨིན་དྲུག

ཨེང་ དེསན་ རྡོགཔ་ ང་ གིས་ འདྲེགས་ དགོ་ ནི་ འདྲས་ སྦོ །

བཟོད་པ་དབང་ཕྱུག

ལན་ རྐྱབ་ མི་ # རོགས་ རང་གྲོལ་ ཁོ་ར་ ཡོད ། # ཡི་གུ་ འདི་ # སྒྲ་ ཁོ་ ལུ་ དཔགས་ ཏེ་ བཏང་བཏངམ་ ཨིན་ མས །

སྨིན་དྲུག

སྟེ ། # ཟ་ཟཝ་ ག་ མངམ་ ཡོད་ མི་ འདི་ གིས་ བསྐྱུག་ དགོཔ་ འོང་ །

ངེའི་ ལྟོ་ཚང་ རང་གྲོལ་ ཨའི་ གི་ ཨོམ་ འཐུངས་ ཏེ་ སྡོད་ པའི་ བསྒང་ # ང་ རུ་ཏོ་ རྨུར་ བའི་ ཕོ་རྒྱས་ ཨིན །

རང་གྲོལ་ ལུ་ མ་ རངསམ་ ཡོད་ པ་ ཅིན་ # ང་ གིས་ ར་ ཕྱད་ དགོ །

བཟོད་པ་དབང་ཕྱུག

ཕོ་རྒྱས་ དང་ ཕྱད་ ཚེ་ དཔའ་ མ་ ཞུམ་ ཟེར་ སླབ་ ནི་ ཡོད །

སྟེ ། # རང་གྲོལ་ ཡང་ ཕོ་རྒྱས་ མེན་ སྦོ ། # རོགས་ ཀྱིས་ ངོ་ཚ་ བཀལ་ ཏེ་ འོངམ་ ད་ # ཁོ་ རྒྱབ་བཤུད་ རྐྱབ་ སྡོད་ ནི་ སྦེ་ ཡ །

སྨིན་དྲུག

ཚེ་རིང་མཚོ་མོ་ གི་ མིག་ཏོ་ གི་ འོད་ འདི་ གིས་ # ཁོ་ གི་ སེམས་ འཚིགས་ སོ་ ནུག

ཁོ་ གི་ སེམས་ འདི་ གནས་པ་ ར་ མེད་ ཁྱོད་ར ། # སེམས་ གནས་པ་མེད་པའི་ མི་ གིས་ # ག་དེ་སྦེ་ སྟག་གཟིག་ གི་ བྱང་ཕྱད་ རྐྱབ་ ཚུགས་ ནི །

བཟོད་པ་དབང་ཕྱུག

ག་ཅི་སྦེ་ # སྟག་གཟིག་ ཟེར་ མི་ ག་ཅི་ སྨོ །

གཟུགས་ རྡོ་ དང་ ལྕགས་ ལས་ གྲུབ་གྲུབ་ ཅིག་ ནི་ ཁོ་ ཡང་ མེནམ་ འོང་ །

སྟེ ། # ཨའི་ གི་ ཨོམ་ འདི་ ནི་ # རོགས་ རང་གྲོལ་ ཡང་ འཐུངས་ ཡི །

སྨིན་དྲུག

སྟག་གཟིག་ ཟེར་ ག་ཅི་ འོང་ ནི་ སྟེ །

གཅན་གཟན་ སྟག་ དང་ གཟིག་ གི་ སྟོབས་ཤུགས །

ང་རྒྱལ ། # ཕྲག་དོག་ དང་ གནས་སྐབས་ # ཁོ་ ལུ་ ཡང་ ཡོད་ ནི་ འདི་གིས་ སྟག་གཟིག་ རྨམ །

ཨ་ནཱི་ གྲོང་ཁྱེར་ འདི་ ནང་ # ད་རིས་ མི་ གཉིས་ འཛིངས་ ད་ ནུག་ ལོ་ ཟེར་བ་ཅིན་ # བྱང་ཕྱད་ གཅིག་ ནི་ ག་ཨིན་རུང་ # གཅིག་ སྟག་གཟིག་ ཨིནམ་ # མོ་ མ་ བཏབ་ ལས་ གདོན་ ཤེས །

གྱི་ཁྱད་ རྐྱབ་ ནི་ ལུ་ འདི་ # ན་འཐན་ ལག་སྦྱང་ ཚུད་ཚུད་ པའི་ མི་ ཅིག་ ཨིན །

མ་པ་ # ཕོ་རྒྱས་ ང་བཅས་ ཡང་ # སྐྱོ་སྐྱོཝ་ ཅིག་ འདི་ མེན་ མས་ བཟོད་པ །

བཟོད་པ་དབང་ཕྱུག

སྟེ །

རང་གྲོལ་ སྟག་ གི་ ལྟག་ ལས་ གུང་ ཟེར་ མི་ འདི་ འབད་བ་ཅིན །

སྨིན་དྲུག

མ་པ་ # ཁོ་ གུང་ ར་ འབད་བ་ཅིན་ # སྟག་གཟིག་ གསད་ ཚུགས །

དེ་འབདཝ་ད་ # ཁོ་ གི་ ལྟག་ ལས་ ཚེ་རིང་མཚོ་མོ་ འདུག་ སྦོ །

བཟོད་པ་དབང་ཕྱུག

ཨེང་ རང་གྲོལ་ ཁོ་ར་ འོང་ དེས །

རང་གྲོལ་ ཐོན །

སྨིན་དྲུག

ཨེང་ རང་གྲོལ་ གྱི་ སེམས་ མེད་ པའི་ གཟུགས་ འདི་ འོང་ མས་ ག །

རང་གྲོལ །

སྐུ་གཟུགས་བཟང་པོ་ ཕོ་རྒནམ་ དང་ ལྟོ་ཚང་ སྨིན་དྲུག་ གཉིས །

སྟེ །

སྨིན་དྲུག

ང་ དང་ བཟོད་པ་ འབྲུག་སྒྲ་ གི་ ཁྱིམ་ གྱི་ སྒོ་ ཁར་ བསྒུག་སྡོད་ ཟེར་ སླབ་བཞག་ སྦེ་ # ཁྱོད་ར་ ཙག་བཏང་ བྱོག་ཡར་ སོ་ ནུག་ སྨོ །

ཁྱོད་ མདངམ་ཕྱི་རུ །

བཀྲ་མ་ཤིས་ གཡང་མ་ཆགས་པའི་ ཆ་རོགས་ དབའི །

རང་གྲོལ །

ཁྱོད་ ཙིགཔ་ མ་ ཟ་ མས །

སྟེ་ དབའི །

ང་ དོན་དག་ ཁག་ཆེ་ཏོག་ཏོ་ ཅིག་ ཐོན་ ཏེ་ འགྱོ་ དགོཔ་ ཐལ་ སོ་ ཡི་ ས །

སྨིན་དྲུག

སྟེ །

ང་བཅས་ ལུ་ ཡར་ སོ་ ཡི་ མས་ ཟེར་ སླབ་ པ་ ལུ་ # ཁྱོད་ ཀྱི་ ཁ་ ལས་ གསེར་ འཛགཔ་ མས་ སྦོ །

རང་གྲོལ །

དེ་སྦེ་ འདི་ མེན་ དབའི །

སྟེ །

ཁྱེད་ གཉིས་ ག་ཏེ་ འགྱོ་ ནི་ སྦེ་ སྨོ །

མ་ཚབ་ དང་ འཇར་རོགས་ ཕུ་རྒེད་ ཐོན །

མ་ཚབ །

སྐུ་གཟུགས་བཟང་པོ་ ཨ་ལོ་ ཚུ །

བཟོད་པ་དབང་ཕྱུག

སྐུ་གཟུགས་བཟང་པོ་ ཨ་མ །

སྨིན་དྲུག

སྐུ་གཟུགས་ངན་པ་ ལགས་ ཨ་མ །

གསུངས་ ཤིག

ག་ཅི་ ཞུ་ ནི་ ཡོདཔ་ སྨོ །

ང་བཅས་ ལུ །

མ་ཚབ །

སྐུ་གཟུགས་ངན་པ་ ཡ་ ། # མེས་མེད་ བཅོས་ མི་ བཅོས་ ལས་ དབའི་ ཤུད །

བཟོ་ དང་ བསྟུན་བསྟུན་ པའི་ བློ་ སླབ་ སྟེ །

སྨིན་དྲུག

སྐུ་གཟུགས་ངན་པ་ མ་ སླབ་ པ་ སྟེ་ དབའི་ ཨམ་ ཁྱོད་ར་ རང་ # ངན་ པས་ པ །

གཟུགས་གཤིས་ ནི་ # ཇམ་སྦྱིས་ ཅོག་ར་གཅིག་ པས །

ཧ་ཧ་ཧ །

མ་ཚབ །

ཁྱོད་ར་ འདི་ ལེགས་ པས །

ཕར་ བལྟ་ ཤིག # དཔྱལཝ་ ར་ བ་མེན་ གྱི་ ཐོདཔ་ བཟུམ་སྦེ །

སྨིན་དྲུག

ཨ་ ཨིན་ ཨིན ། # སྟེ ། # ནཱ་ ཨ་མའི་ མིག་ཏོ་ འདི་ ཕོརཔ་ བཟུམ་ འདུག་ པ་ཡ་ སྟེ །

རྫབ་ཕྱི་ སྨོ ། # ལྦཝ་ སྨོ །

མ་ཚབ །

ཤུད་ # ཨ་ལོ ། # མ་ འབད་ ཁྱོད་ ཀྱིས་ ད་རིས ། # བློ་ ཅིག་ ཡང་ ལེགས་ཤོམ་ སྦེ་ སླབ་ མི་ བཏུབ་ པས་ པ་ཡ །

སྨིན་དྲུག

དེསན་ ཨ་མ་ # བློ་ ལེགས་ཤོམ་ སླབ་ གེ་ མས ། # ང་ ཁྱོད་ ལུ་ ད་ཅི་ ལས་ ཚོད་ ལྟ་ མི་ འདི་ སེམས་ ཤོར་ ཏེ་ འབད་ ར་ མ་ ཚུགས་ པར་ ཨིན །

མ་ཚབ །

ཡ་ དེསན་ ཚོད་ ནེ་ར་ བལྟ་ བ་ ཅིན །

ལྡན་ལྕག་ དྲངས །

སྨིན་དྲུག

ཨི་ཧི་ཧི་ཧི །

ཡ་ ལགས་སོ་ ཨ་མ །

ཁྱོད་ ལྡན་ལྕག་ ཐེངས་ཕོག་ གཅིག་ གིས་ # ང་ ཁྱོད་ ལུ་ འདོད་ཆགས་ ལོང་ མི་ འདི་ ག་ར་ # སངས་ སོ་ ཡི་ མས །

རྣམ་འགྱུར་ འདྲ་མིན་སྣ་ཚོགས་ སྟོན་ ཏེ་ བྱོག་འགྱོ །

བཟོད་པ་དབང་ཕྱུག

ཨ་མ་ # དགོངསམ་ མ་ ཁྲེལ །

ཁོ་ རོགས་ ཨའི་ གི་ མངལ་ ལས་ སྐྱེ་ བའི་ བསྒང་ ལས་ ར་ # འབད་གཞག་ དེ་སྦེ་ ཨིན །

ག་ཅི་ གསུང་ ནི་ ཡོདཔ་ ཨ་མ །

མ་ཚབ །

ཨེང་ ཨ་ནཱི་ ག་ཅི་ལོ །

ད་ བུཚ་ རང་གྲོལ་ ཟེར་ མི་ འདི་ # ཁྱོད་ ཀྱིས་ ངོ་ ཤེས་ ག །

རང་གྲོལ །

རང་གྲོལ་ ང་ ཨིན་ ཨ་མ །

མ་ཚབ །

ཁྱོད་ རང་གྲོལ་ དོན་ལས་ར་ ཨིན་ན་ # དེསན་ ཤོག་ ཤིག # ཁྱོད་ ལུ་ བློ་ ཁག་ཆེ་ཏོག་ཏོ་ ཅིག་ སླབ་ ནི་ ཡོདཔ་ ཨིན་ ས །

ཁོང་ གཉིས་ འགྱོ །

སྨིན་དྲུག

རང་གྲོལ་ ན་འཐན་ འབདཝ་ དྲག་ ???མས །

ཨམ་ འདི་ གིས་ ཁྱོད་ར །

མ་ཚབ་ ཀྱིས་ རྟས་ཐག་ འབག་ སྟེ་ བདའ །

སྨིན་དྲུག་ གིས་ མེས་མེད་ བཅོས་ ཏེ་ བྱོག

བཟོད་པ་ དང་ སྨིན་དྲུག་ འཛུལ །

མ་ཚབ །

ཨའོ་ དབའི་ ང་ །

ཁྱོད་ ཀྱི་ ལྟོ་ཚང་ གཉིས་ འབདན་ # འབད་གཞག་ ག་ནི་ཡང་ མིན་འདུག་ མས །

ཕུ་རྒེད་ ཁྱོད་ ཨ་ཕར་ སོང་ སྟེ་ བསྒུག་སྡོད་ ཤིག

རང་གྲོལ །

སྟེ་ ཨ་མ །

དབྱངས་སྒྲོན་ གྱིས་ ག་ཅི་ སླབ་གཏང་ དེས །

མ་ཚབ །

དེ་འབདཝ་ད་ # ཁྱོད་ ཀྱི་ ཧོངས་ ལས་ ཐད་རི་སྦ་རི་ ར་ ཨིན་ན །

ཁྱོད་ ཀྱིས་ གོ་ལ་ གསརཔ་ འབདཝ་ད་ # སྤུས་རྩ་ སྦེ་ གྱོན་ སྦེ་ # རྙིངམ་ འགྱོཝ་ ད་ # བཀོ་ ནི་ བཟུམ་ འབདཝ་ མེན་ན །

ངེའི་ བུམོ་ འདི་ # རྩ་རྒས་ རྩ་ཐག་ རྒྱས་པའི་ ཞིང་ཁམས་ ནང་ བསྐྱལ་ བ་ ཅིན་ འབདན་ # ཚགས་ཁར་ མི་ ཚུད་ མས་ ཁོ་རེ །

རང་གྲོལ །

དབྱངས་སྒྲོན་ གྱིས་ # ག་ཅི་ སླབ་གཏང་ དེས །

མ་ཚབ །

ཁྱོད་ ཀྱིས་ དམ་ཚིག་ ཕྲང་སྟེ་ ར་ སྡོད་ པ་ ཅིན་ # ང་ ཡང་ དགའ་ བས །

དེ་འབདཝ་ད་ # ཁྱོད་ ཀྱིས་ དེ་སྦེ་ སྡོད་ འོང་ ག །

ཁྱོད་ར་ གི་ ཁ་ཐུག་ ལས་ # མོ་ ལུ་ ག་ཅི་ སླབ་གཏང་ ནི་ ཡོདཔ །

རང་གྲོལ །

ཨེང་ དེསན་ ཀྲིག་ཀྲི་ ར་ མས །

ལྟ་མ་ ཆུ་ཚོད་ གཅིག་ ལུ་ # མོ་ ཡར་ ཨ་ཞང་ མཚམས་པའི་ མཚམས་ཁང་ ནང་ ཤོག་ ཟེར་ སླབ་ ད །

ང་བཅས་ གཉིས་ ཀྱི་ གཉེན་ ཨ་ཞང་ མཚམས་པ་ གིས་ རྐྱབ་ གནང་ ནི་ སྦེ་ # ཞལ་གྱིས་བཞེས་ ཆི་ ཡི་ ཟེར་ སླབ་ ད །

མ་ཚབ །

ཡ་ཡ་ ཁྱོད་ ཀྱི་ འཐེན་ འདི་ # ང་ གིས་ མ་འཕྲོད་འཕྲོདཔ་ སྦེ་ སླླབ་ གེ །

རང་གྲོལ །

ཡ་ཡ་ དེསན་ ཨ་མ །

འགྱོ །

གོམ་ཐེངས་ གཉིས་ གསུམ་ ཅིག་ སོང་ སྟེ་ ལོག་འོང་ །

གཡའ་ ཨ་མ་ ཨ་མ །

སྟེ་ ང་བཅས་ གཉིས་ གཉེན་ རྐྱབ་ སར་ དབྱངས་སྒྲོན་ གྱི་ ཧོངས་ ལས་ # ཨམ་ ཁྱོད་ར་ ཤོག # ངེའི་ ཧོངས་ ལས་ # ང་ར་ གི་ འཇར་རོགས་ ཅིག་ འཁྱིད་འཐོན་འོང་ །

མ་ཚབ །

ཡ་ཡ་ ཨ་ལོ །

དབའི་ དེ་འབདཝ་ད་ # ཁྱོད་ ཀྱི་ མི་ འདི་ བློ་ གཏད་ ཚུགསཔ་ ཅིག་ ཡོད་ ག །

དབྱངས་སྒྲོན་ གྱིས་ སླབ་ ཚེ་ # ཁྱེད་ གཉིས་ ཀྱི་ གཉེན་ འདི་ # ག་གིས་ཡང་ མ་ ཤེསཔ་སྦེ་ རྐྱབ་ ནི་ ཨིན་ ལོ་ སྟེ །

རང་གྲོལ །

དེ་ གི་ སྐོར་ལས་ # ཨམ་ ཁྱོད་ར་ ཚ་གྱང་ ར་ ལང་ མི་ དགོ །

འ་ནཱི་སྦེ་ འབད་ ད་ མས་ ཨ་མ །

མ་ཚབ །

སྟེ །

གཉེན་ འདི་ རྐྱབ་ ཚར་ ཞིནམ་ལས་ # ཁྱོད་ར་ འགྱུར་བ་ མེདཔ་ ཅིག་ འབད་ དགོ་ མས །

སྟེ །

དབྱངས་སྒྲོན་ གྱིས་ ཡང་ # ཁྱེད་ གཉིས་ ཀྱི་ བར་ ན་ གཉེན་ འདི་ མི་ བཏུབ་ ཟེར་ སླབཔ་ ད་ # རྩ་ལས་ར་ ཉན་ མི་ བཏུབ་ པས །

ཤི་ ནི་ ཟེར་ སླབ་སྡོད་ དཔ་ ལས་ # ང་ ཡང་ ཁྱོད་ གཉིས་ ཀྱི་ བར་ ན་ མ་ འཛུལ་ བར་ ཐབས་ མིན་འདུག

ཨོ་ཏོག་ཏོ་ སྦེ་ འབད་ མས་ ཨ་ལོ །

འཛུལ །

ཡོལ་ལི་ བསྡམ །

མཐོང་སྣང་ གསུམ་པ །

འབྲུག་སྒྲ་པའི་ ལྡུམ་རའི་ ནང་ དབྱངས་སྒྲོན་ ཐོན །

དབྱངས་སྒྲོན །

སེམས་ ཁར །

ངེའི་ ཨ་མ་ # ད་ས་དྲོ་པ་ ཆུ་ཚོད་ དགུ་ ལས་ ར་ བཏང་ ད་ ཡི །

མོ་ གིས་ མགྱོགས་པ་ར་ ལོག་ འཐོན་འོང་ ཟེར་ སླབ་སླབཔ་ ཨིན །

ད་ # ཆུ་ཚོད་ བཅུ་གཅིག་ ཡང་ བརྡུང་ ནི་ འབད་ དེས །

ལོག་ ལྷོད་ ནི་ ཡང་ མིན་འདུག

ག་ཅི་ འབད་ དཔ་ ཨིན་ན་ སྨོ །

ཡང་ཅིན་ མོ་ གིས་ ཁོ་ དང་ ཕྱད་ མ་ ཚུགསཔ་ མེན་ན་སྨོ །

དེ་སྦེ་ འདི་ རྩ་ལས་ར་ མི་ འོང་ །

ཨེང་ ངེའི་ ཨ་མ་ འདི་ # རྐངམ་ ཡ་ གཅིག་ ལུ་ སྐྱོན་ ཡོད་ པ་ སྟེ །

ལམ་ མགྱོགས་པར་ འགྱོ་ མ་ ཚུགས་ པར་ ལུས་ སོངམ་ འོང་ །

གཞན་དལ་གཞི་ # རང་གྲོལ་ དང་ ངེའི་ བར་ ན་ མཐུན་ལམ་ བཟོ་ མི་ འདི་ # མགྱོགས་མི་མགྱོགས་ ཀྱི་ ལོ་རྒྱུས་ སླབ་ དགོ་ པ་ ཅིན་ རྟ་ཅང་ཤེས་ བ་ མགྱོགསཔ་ སྦེ་ འབད་ དགོཔ་ ཅིག་ ཨིན །

ཨིན་རུང་ # རང་གྲོལ་ དང་ ངེའི་ བར་ ན་ སེམས་ ཀྱི་ མཐུན་ལམ་ འདི་བཟུམ་ ཅིག་ འགོ་ བཙུགས་ པའི་ དུས་ཚོད་ ལུ་ # ངེའི་ ཨ་མ་ འདི་ # ལོ་ དང་ ན་ཚོད་ ཀྱིས་ ཡང་ སྡུག་ པའི་ ཁར་ # རྐང་མར་ སྐྱོན་ ཅིག་ ཡང་ ཡོདཔ་ ལས་ མོ་ ལུ་ ཡང་ སླབ་ ནི་ མེད །

མ་ཚབ་ དང་ འཇར་རོགས་ ཐོན །

ཨོ་ ངེའི་ ཨ་མ་ ཐོན་འོངས་ ནུག

ངེའི་ ཨ་མ་ ཐོན་འོངས་ ནུག

ཕུ་རྒེད་ ཁྱོད་ འུ་ སྡུག་སྡུགཔ་ འོང་ །

ཐབ་ཚང་ ནང་ སོང་ སྦེ་ # ག་ཅི་ ཅིག་ ཟ་ སོང་ བཏུབ་ ག །

ཕུ་རྒེད་ འཛུལ །

སྟེ །

ཨ་མ་ ཁོ་ དང་ ཕྱད་ ཚུགས་ ཅི་ ག །

ག་ཅི་ སླབ་གཏང་ དེས་ # མགྱོགས་པར་ སླབ་ ཨ་མ །

མ་ཚབ་ སེམས་ སྐྱོ་སྐྱོ་ ར་ འདྲཝ་སྦེ་ ལན་ མ་ སླབ་ པར་ སྡོད །

དབའི་ ཨ་མ་ ག་ཅི་ འབད་ དཔ་ སྨོ །

ཁྱོད་ ཀྱིས་ ང་ ལུ་ བློ་ ཧན་ཏོང་ཏོ་ ཅིག་ སླབ་ ནི་ མེདཔ་ འདྲས་ མེན་ན །

ཁྱོད་ ཀྱི་ གདོང་ བལྟ་ བ་ ཅིན་ # ཁྱོད་ སེམས་ ན་འཐན་ ར་ ཤི་ སོ་ ནུག

ང་ ལུ་ གནས་ཚུལ་ ལེགས་ཤོམ་ ཅིག་ # སླབ་ ནི་ མེདཔ་ འདྲས་ མེན་ན་ ཨ་མ །

མ་ཚབ །

ཨ་ཙི་ སྡོད་ ཤིག # ད་ལྟོ་ ང་ ན་འཐན་ ར་ འུ་ སྡུག་ ཆི་ ཡི །

ཨ་ལ་དབའི་ ངེའི་ སྐེདཔ་ དང་ རྐང་ཚིགས་ ལག་ཚིགས་ ཚུ་ # ད་ལྟོ་ ར་ ཆད་འགྱོ་ ནི་ བཟུམ་སྦེ་ ནཝ་ མས །

ང་ ནེ་མི་ དབའི་ ཨ་ལ་ལ་ལ །

དབྱངས་སྒྲོན །

ཨའེ་ ཨ་མ །

ངེའི་ སྒལཔ་ དང་ རྐང་ཚིགས་ ལག་ཚིགས་ ཀྱི་ རུ་ཏོ་ ཚུ་ # ཁྱོད་ ཀྱིས་ ཤེས་ པའི་ ལོ་རྒྱུས་ འདི་ # ང་ གིས་ ཤེས་ རུང་ དགའ་ ནི་ མས །

ཨ་མ་ མགྱོགས་པར་ སླབ་ གནང་ མས །

ཉག་ཉོག་ བརྡུངས །

མ་ཚབ །

ཨ་ལའུ་ དབའི་ ཨ་ནཱི་ བུམོ་ བཀྲ་མ་ཤིསཔ་ འདི་ # ཨ་ཙི་ཅིག་ ཡང་ སྒུག་ ལོང་ མིན་འདུག་ དབའི །

ང་ ནི་ བུང་ ཡང་ ཆད་སག་ས་ འབད་ མི་ འདི་ # མི་ ཤེས་ པས་ སྦོ །

དབྱངས་སྒྲོན །

ཁྱོད་ ཀྱིས་ ང་ ལུ་ # བུང་ཆད་སག་ས་ འབད་ དོ་ ཟེར་ སླབ་ པའི་ དབུགས་ ཡོད་ པ་ ལུ་ # ང་ ལུ་ འཐེན་ སླབ་ ཚུགས་ པའི་ དབུགས་ མེད་ ཟེར་ ཡ །

གཞན་དལ་གཞི་ # ཁྱོད་ ང་ དང་ མཉམ་ སྡོད་ པའི་ དུས་ཚོད་ # འ་ནཱི་བཟུམ་ ཅིག་ ནང་ # ཁྱོད་ ཀྱིས་ ང་ ལུ་ གླིང་གེ་སར་རྒྱལ་པོའི་ སྲུང་ ཡང་ བཏང་ ཚར་ཚརཝ་ འོང་ ། # སྟེ་ ག་ཅི་ འབད་ དཔ་ སྨོ །

ད་ འཐེན་ འདི་ ལེགས་ཤོམ་ ཨིན་ན ། # ཟོགཔོ་ ཨིན་ན་ འདི་ རྐྱངམ་གཅིག་ སླབ་ ད །

དེ་ལས་འབདན་ # ང་ གིས་ ཁྱོད་ འུ་ སྡུགཔ་ མ་ སངས་ ཚུན་ཚོད་ བསྒུག་སྡོད་ གེ །

མ་ཚབ །

ཨ་ ཁྱོད་ ཀྱིས་ ཚགས་ཁར་ མ་ ཚུད་ པས ། # ཁྱོད་ ཀྱིས་ ཕོ་རྒྱས་ གདམ་ཁ་ རྐྱབ་ མ་ ཤེས་ པས །

ཨ་ནཱི་ རང་གྲོལ་ འདི་ ཡ །

མི་ བཏུབ །

མི་ བཏུབ

ཁོ་ མི་ བཏུབ་ པས །

མ་པ་ ཁོ་ གི་ གདོང་ ར་ འདི་ # ཟིམ་འཕྲོས་འཕྲོས་ འདུག # དེ་འབདཝ་ད་ # ཁྱོད་ར་ ན་འཐན་ སྦེ་ ར་ བལྟ་ བ་ ཅིན་ # ཁོ་ གི་ གཟུགས་གཤིས་ འདི་ # ཤཝ་ བཟུམ་སྦེ་ ག་ནི་བ་ ཡང་ སྟོབས་ ལྡན་ པས ། # སྟེ ། # ང་ གིས་ ཁོ་ གི་ རྐངམ་ ལགཔ ། # མིག་ཏོ་ ལྷ་པ་ དང་ ཁ་ ཚུ་ # ག་ར་ གི་ སྐོར་ལས་ བཤད་ པ་ ཅིན་ # ཁྱོད་ ཀྱིས་ ཁོ་ མི་ དགོ་ ཟེར་ སླབ་ འོང་ །

རྐངམ་ དང་ ལགཔ་ ཚུ་ འདི་ མིན་འདུག་ མས །

ཕོ་རྒྱས་ ག་ གི་ རྐངམ་ དང་ ལགཔ་ བ་ འདི་ # ཁོ་ གི་ འདི་ བལྟ་ དགོ་ བདེ་ བས །

དབྱངས་སྒྲོན་ བགའ ། ཧི་ཧི་ཧི །

བལྟ་ ཤིག

མོ་ སེམས་དགའ་དྲགས་ ཏེ །

སྟེ །

གཅེས་གཅེས་ ཁྱོད་ བཞེས་སྒོ་ ཟ་ ཡི་ ག །

དབྱངས་སྒྲོན །

མེན་ མེན །

དེ་ གི་ སྐོར་ལས་ མེན་ ཟེར །

འདི་ འདི་ # ང་ར་ གིས་ ཤེས་ ནི་ འདི་གིས་ ཁོ་ ལུ་ དགའཝ་ ཨིན །

ཁོ་ དང་ གཅིག་ཁར་ གཉེན་ རྐྱབ་ ནི་ གི་ སྐོར་ལས་ ས །

ག་ཅི་ སླབ་གཏང་ དེས་ ཁོ་ གིས །

མ་ཚབ །

ཨ་ལ་ལ་ དབའི་ ངེའི་ མགུ་ཏོ་ འདི་ # ལྕགས་ ཀྱི་ ཐོཝ་ གིས་ བླུག་ དོ་ བཟུམ་སྦེ་ ནཝ་ མས་ པ་ཡ །

ཨ་ལ་ལ་ ངེའི་ སྒལ་ཏོ་ ག་ཅི་ འབད་ དཔ་ ཨིན་ན་ ད་རིས །

ད་རིས་ ང་ ཁྱོད་ ཀྱི་ འཐེན་ ལེན་ པར་ འགྱོཝ་ ཨིན་ ཟེར་ ཤི་ ནི་ འདྲས་ མེན་ན །

དབྱངས་སྒྲོན །

ག་དེ་ འབད་ ནི་ སྟེ་ ཨ་མ །

ཁྱོད་ ཙིགཔ་ མ་ ཟ་ བཏུབ་ ག །

དེ་ གི་ སྐོར་ལས་ ཁོ་ གིས་ ག་ཅི་ སླབ་གཏང་ དེས་ ཟེར །

སླབ་ སླབ །

མ་ཚབ །

མ་པ་

ཁོ་ གིས་ འདི་ # ཧིང་དྭངས་མའི་དཀྱིལ་ལས་ ར་ སླབཔ་ མས་ སྟེ །

རོགས་ ཁོ་ ཡང་ འབད་གཞག་ བཅའ་གཞག་ ཚུ་ # ལེགས་ཤོམ་ འདུག # སྟེ ། # ཁྱོད་ ཀྱི་ ཨའི་ ག་ཏེ་ ཡོདཔ །

དབྱངས་སྒྲོན །

དབའི་ ཨ་མ་ འདི་ # ཨའི་ ནང་ ན་ ཡོད་ སྟེ །

ག་ཏེ་ འགྱོ་ བ་ རོགས །

ཨ ། # ཨ་མ་ ཁྱོད་ ཀྱིས་ བློ་ གི་ ལན་ ག་དེ་སྦེ་ སླབཔ་ སྨོ །

ཁོ་ གིས་ ཧིང་དྭངས་མའི་དཀྱིལ་ལས་ ར་ སླབཔ་ མས །

ཁྱོད་ ཀྱི་ ཨའི་ ག་ཏེ་ ཡོད་ ལོ །

ཁྱོད་ ཀྱིས་ བློ་ ག་དེ་སྦེ་ སླབཔ་ སྨོ་ ཟེརཝ་ ཨིན །

ཁྱོད་ འཆོལཝ་ འདྲས་ མེན་ན །

མ་ཚབ །

བླ་མ་མཁྱེད་ནོ་ བུམོ་ བཀྲ་མ་ཤིསཔ་ འདི་ གིས་ # ང་ འུ་ སྡུག་སྡུག་ པའི་ མཐའ་མར་ དྲིན་ལན་ ལུ་ ང་ འཆོལ་ སོ་ ནུག་ ཟེར་ སླབཔ་ མས །

དེ་སྦེ་ སླབ་ པ་ ཅིན་ # ང་ གིས་ འཐེན་ འདི་ རྩ་ལས་ར་ མི་ སླབ་ ཁྱོད་ར །

དབྱངས་སྒྲོན །

སྐུ་ཆེ་ སྐུ་ཆེ་ ཨ་མ །

ང་ ཁ་ འཛོལ་ སོངམ་ མས །

དེ་སྦེ་ སླབ་ ར་ མི་ སླབ །

ད ། # རང་གྲོལ་ གྱིས་ ག་ཅི་ སླབ་གཏང་ དེས ། # སླབ་ མགྱོགས་པར་ སྐུ་ཆེ །

མ་ཚབ །

དེསན་ སླབ་ ཤིག་ ཁྱོད་ར །

ད་རིས་ ཁྱོད་ # ཨ་པ་ དང་ ཨའི་ ལས་ # ཕྱི་ཁར་ འགྱོ་ ཆོག་ པའི་ གནང་བ་ ཡོད་ ག །

དབྱངས་སྒྲོན །

ཡོད་ ཡོད་ ཨ་མ་ ཡོད །

མ་ཚབ །

དེསན་ ཁྱོད་ར་ ཨ་ཞང་ མཚམས་པའི་ མཚམས་ཁང་ ནང་ སོང་ །

ཕི་ ནང་ ཕོ་རྒྱས་ འཇའ་རིསམོ་ ཅིག་ གིས་ # ཁྱོད་ མནའ་མར་ ལེན་ ནི་ སྦེ་ བསྒུག་སྡོད་ འོང་ །

ཁོ་ གིས་ ཁྱོད་ ཆུ་ཚོད་ གཅིག་ ལུ་ ཕར་ ལྷོདཔ་སྦེ་ ཤོག་ ཟེར་ སླབ་གཏང་ དེས །

སོང་ ད་ ཁྱོད་ར །

ང་ ཨེ་ཁུག་ ཅིག་ འགྲན་སྒྲིག་ རྐྱབ་ སྟེ་ # ཁྱོད་ ཀྱི་ སྒོ་སྒྲིག་ རྩ་བ་ ལས་ ལྷོང་ ཆོགཔ་ བཟོ་བཞག་ དགོ་ པས །

ལྟ་མ་ ཕྱི་རུ་ # ཁོ་ ཁྱོད་ འབད་སར་ འོངམ་ ད་ ལུ་ # སྒོ་ཁ་ ལས་ མེན་ པར་ # སྒོ་སྒྲིག་ ནང་ ལས་ འཛུལ་ དགོ་ པས་ སྦོ་ ཁྱོད་ར །

ཁྱོད་ གཉིས་ ཤ་

བརྫམ་ སའི་ ཨེན་ཙེ་ ཟེར་ རུང་ # ང་ ཨིན་ མས ད་རིས །

ཨའེ་ ངེའི་ བུམོ་ འདི་ # མི་ གྲལ་ ཚུདཔ་ ཟེར་ རུང་ # ད་རིས་ ཕྱི་རུ་ འོང་ ནི་ མས །

ཁྱོད་ར་ རྩ་འགེངས་ དགོཔ་ འོང་ པ །

ང་ འདི་ འདྲོག་ པས ། # རྨགཔ་ མ་ འཚོལ་ རུང་ ཀྲིག་ཀྲི་ བཏང་ ནུག་ ཟེར་ མནོ་ ནི་ ཡོད་ ཁྱོད་ར །

དབྱངས་སྒྲོན །

ཨ་མ་ འདི་ ག་ཅི་ སླབཔ་ ཨིན་ན །

མ་ཚབ །

སླབ་ཚེ་ སོང་ ད་ # ཁྱོད་ར་ གཉེན་ རྐྱབ་ པར་ འགྱོ་ ནི་ གི་ ཅ་ལ་ བསྒྲིག་སོང་ །

དབྱངས་སྒྲོན །

འེང་ འེང་ ཨ་མ །

ཁྱོད་ར་ ཡང་ འགྱོ་ དགོ་ མས ། # ང་ དང་ གཅིག་ཁར །

གཉིས་ ཆ་ ར་ འཛུལ །

ཡོལ་ལི་ བསྡམ །

མཐོང་སྣང་ བཞི་པ །

མཚམས་པའི་ མཚམས་ཁང་ ནང་ # རང་གྲོལ་ དང་ དབྱངས་སྒྲོན་ གཉེན་ རྐྱབ །

མཚམས་པ །

ད་རིས་ ང་ གིས་ དཀོན་མཆོག་གསུམ་ སྤྱི་གཙུག་ གུ་ བཀལ་ ཏེ་ # ཁོང་ གཉིས་ གཉེན་ རྐྱབ་ བྱིན་ མི་ འདི་ ལུ་ # ལྷ་ ཆོས་སྐྱོང་སྲུང་མ་ ཚུ་

གིས་ ཡང་ # སྐྱབས་ དང་ དཔུང་ མཛད་ དེ་ ཁོང་ གཉིས་ མི་ འཛོམས་ སར་ ཁ་ ཕོག་ མ་ བཅུག # བྱ་ འཛོམས་ སར་ སྤུ་ གཏོར་ མ་ བཅུག་ པར་ # དགའ་ བའི་ ཉིམ་ ཤར་ # སྐྱིད་པའི་ ཟླཝ་ ཚེས་ པའི་ མི་ཚེ་ བསྐྱང་ བཅུག་ཅིག །

རང་གྲོལ །

བཀྲིན་ ཆེ་ མཚམས་པ་ རིན་པོ་ཆེ ། # ད་རེས་ # འཇིག་རྟེན་ འདི་ ནང་ ལུ་ ག་གིས་ཡང་ མྱོང་ མ་ ཚུགས་ པའི་ སྡུག་བསྔལ་ ང་ ལུ་ ཕོག་ རུང་ # ཁྱད་མེདཔ་ ཅིག་ སྦེ་ ཡར་ སོ་ ཡི །

ད་རིས་ ང་ དབྱངས་སྒྲོན་ དང་ ཕྱད་ ཚར་ བའི་ ཤུལ་ལུ་ # སེམས་ དགའ་ བའི་ ཤུགས་ཀྱིས་ སྡུག་བསྔལ་ ག་ཅི་ བཟུམ་ ཅིག་ ཕོག་ རུང་ # མ་ ཕོགཔ་ བཟུམ་ ཅིག་ ར་ ཨིན །

མཚམས་པ་ རིན་པོ་ཆེ་ གིས་ ཐུགས་སྨོན་ ལེགས་ཤོམ་ སྦེ་ གནང་ སྟེ་ དབྱངས་སྒྲོན་ དང་ ངེའི་ ལགཔ་ གཅིག་ཁར་ མཐུད་ ཚར་ བའི་ ཤུལ་ལུ་ # འཆི་བ་མི་རྟག་པ་ ཁོ་ར་ ག་ཅི་ འབད་ རུང་ འབད་ བཅུག

ངེའི་ བསམ་པའི་ དོན་ འགྲུབ་ ཟེར་ རུང་ # ནེ་ཅིག་ ཨིན་ ཟེར་ ཞུ་ ནི་ ཨིན །

དབྱངས་སྒྲོན་ ད་རིས་ ཀྱི་ ཉིན་མར་ # ང་ སེམས་ དགའ་ དོ་ བཟུམ་ ཅིག་ # ཁྱོད་ ཡང་ དགའ་ དོ་ ག །

ང་ སེམས་ ནེ་ཅིག་ དགའཝ་ ཨིནམ་ # ང་ར་ གི་ སེམས་ ཀྱིས་ ཚོར་ རུང་ ཁ་ གིས་ སླབ་ མི་ ཤེས་ པས །

ཁྱོད་ ཀྱིས་ ལེགས་ཤོམ་ སྦེ་ སླབ་ཤེསཔ་ ཅིག་ ཡོད་ པ་ ཅིན་ # ང་ ལུ་ སླབ་ གནང་ མས་ དབྱངས་སྒྲོན །

དབྱངས་སྒྲོན །

རང་གྲོལ་ ང་བཅས་ གཉིས་ ཀྱི་ བར་ ན་ # གཙོ་མི་གཙོ་ # འདི་ # གཅིག་གིས་གཅིག་ལུ་ དགའ་བ་ དང་ བརྩེ་གདུང་ ཨིན །

ང་ གིས་ ཁྱོད་ ལུ་ # ནེ་ཅིག་ དགའ་ ཟེར་ སླབ་ ཤེསཔ་ དང་ མ་ ཤེསཔ་ འདི་ མི་ གཙོ །

ད་ ཁྱོད་ ལུ་ ཁ་ གིས་ དགའ་ བས་ ཟེར་ སླབ་ དགོ་ པ་ ཅིན་ # ངེའི་ སེམས་ ཀྱིས་ དགའ་ མི་ འདི་ དང་ ཕྱདཔ་ ད་ # ཕྱེད་ཀ་ ལས་ ཕྱེད་ཀ་ གི་ དོན་ ཡང་ འཕྲོད་ མི་ ཚུགསཔ་ འོང་ །

དེ་བ་འདི་

སླབ་ བཤོལ་ ད་ གེ །

མ་ཚབ །

འགྱོ་ གེ་ ད །

རང་གྲོལ་ དང་ དབྱངས་སྒྲོན །

མ་ཚབ །

པ་སངས་ འཛུལ །

མཚམས་པ་ ཁོང་ གི་ རྟིང་བདའ་སྟེ་ བལྟ །

མཚམས་པ །

སེམས་ ཁར །

དབའི་ མོ་ ལམ་ འགྱོ་ ཐངས་ ལུ་ ལྟཝ་ ད་ འདི་ # བྱ་སྒྲོ་ རླུང་ གིས་ འབག་ དོ་ བཟུམ་སྦེ་ # གཟུགས་ ལུ་ ལྗིད་ ག་ནི་ཡང་ མེདཔ་ བཟུམ་སྦེ་ འགྱོཝ་ མས །

མོ་ ལུ་ འཕུ་ ཅིག་ བཏབ་ ད་ རུང་ # མོ་ འགྱེལ་ སྙོ་ ནི་ མས །

འདི་བཟུམ་ གྱི་ གཟུགས་ ལུ་ བལྟ་ བ་ ཅིན་ # མོ་ གིས་ འཇིག་རྟེན་པའི་ འགན་ཁུར་ འདི་ # ཐེག་ཐེག་ ར་ འདྲཝ་ ཅིག་ མིན་འདུག

བྱ་བ་ ཆེན་པོ་ ཡུན་གྱིས་ འགྲུབ ། # ། ངང་ཐུང་ འབད་ པས་ མཐར་ མི་ ཕྱིན ། # ། ཀླུང་ཆེན་ དལ་ ཡང་ རིང་ འགྲོ་ ལ ། # ། རྦ་རླབས་ དྲག་ ཀྱང་ ཆེར་ མི་ འགྲོ ། །

ཟེར་ གསུང་ དོ་ བཟུམ་སྦེ་ # ལཱ་ འདི་ ག་ཅི་ ར་ འབད་ རུང་ ལྷོད་ལྷོད་བཏང་སྟེ་ འབད་ བ་ ཅིན་ # ཤུལ་ འདི་ བརྟན་ཏོག་ཏོ་ འོངམ་ ཨིན །

ཁོང་ གཉིས་ གཅིག་གིས་གཅིག་ མཐོང་ ལོང་ མེད་ པར་ སེམས་ དགའ །

དགའ་ ལོང་ མེད་ པར་ གཉེན་ རྐྱབ་ མི་ འདི་ # མཇུག་མཐའ་མཇུག་ # ཁོང་ གཉིས་ ཀྱི་ བར་ ན་ བརྟན་ཏོག་ཏོ་ ཅིག་ ག་དེ་སྦེ་ འོང་ ག་ སྨོ་ མནོ་ བའི་ དོགས་པ་ ཅིག་ ཡང་ ཆགསཔ་ མས་ མས །

ཡོལ་ལི་ བསྡམ །

རྩེད་སྟོན་ ལེའུ་ གསུམ་པ །

མཐོང་སྣང་ དང་པ །

ཁྲོམ་ གྱི་ སྦུག་ ལུ་ བཟོད་པ་དབང་ཕྱུག་ དང་ སྨིན་དྲུག་ ཐོན །

བཟོད་པ་དབང་ཕྱུག

ད་རིས་ ཀྱི་ ཉིམ་ འདི་ # ག་ཅི་གིས་ འཚིག་མི་འཚིག་ ཅིག་ སྨོ །

སྨིན་དྲུག་ ཁྱིམ་ ནང་ འགྱོ་ བ་ ཅིན་ དྲག་ ནི་ མས་ མེན་ན །

ང་ གིས་ བལྟ་ བ་ ཅིན་ # འབྲུག་སྒྲ་པའི་ མི་ ཕུང་ཐོད་ ཆ་ཁྱབ་ ཡང་ ཁྲོམ་ལམ་ བདའ་སྟེ་ བཤལ་ཐག་ རྐྱབ་ སྡོད་ ནུག

ད་ལྟ་ར་ # ཁོང་ དང་ ཕྱད་ པ་ ཅིན་ # གནམ་ ཚད་པའི་ ནང་ ཨིན་ ས །

གཅིག་གིས་གཅིག་ལུ་ # རྨ་བཏོན་ཁྲག་བཏོན་ འབད་ ནིའི་ གཞི་ ཅིག་ ལས་ བརྒལ་ མི་ འོང་ །

དེ་བ་འདི་

# འགྱོ་ གེ་ སྨིན་དྲུག

སྨིན་དྲུག

མི་ གནམ་མེད་ས་མེད་ འཐབ་ དགོ་ འཛིང་ དགོ་ མནོ་ མི་ འདི་ གིས་ རོགས་ ཀྱིས་ ཧད་བཏགས་ འཚོལ་ འོངམ་ ད་ # ང་ འབདན་ ཁྱོད་ སྟོབས་ཤུགས་ ལྡན་ མི་ དང་ འདྲན་འདྲ་ མི་ འབད ། # སྐུ་ཆེ་གསུང་ཆེ་ ཨིན་ ཟེར་ གློ་བར་ ཡོད་ མིའི་ གྱི་ཅུ་ ཡང་ འབལ་ ཏེ་ # ས་ ཁར་ བཀོ་ བའི་ ཧིང་སྡུག་ཁག་ཁ་ གི་ འབད་གཞག་ སྟོན་ ཏེ་ # རོགས་ མི་ འདི་ ཙིགཔ་ ཧེང་སྐལ་ ར་ ཟ་ བཅུགཔ་ ཨིན ། # མ་པ་

ཁྱོད་ ཀྱི་ མིང་ འདི་ ཡང་ བཟོད་པ་ ཨིན །

སྟེ ། # ཁྱོད་ར་ ཆང་ ཕོརཔ་ གང་ དང་ སྒྲོན་ ཅིག་ འཐུང་བལྟ་ ཤིག

དེ་ལས་འབདན་ # ཁྱོད་ ཀྱིས་ མི་ ང་ དང་ བྱ་ ཁྱུང་ > ཟེར་ # རོགས་ ལུ་ ཧད་བཏགས་ མེད་ པའི་ ཧད་བཏགས་ ཁྱོད་ ཀྱིས་ འཚོལ་ འོང་ །

བཟོད་པ་དབང་ཕྱུག

དབའི་ ཁྱོད་ ཀྱིས་ ལྟ་ ཚེ་ # ང་ གིས་ དེ་སྦེ་ར་ འབད་འབད་ འདྲ་ བས་ ག །

ཙིགཔ་ ཟ་ སྟོན །

སྨིན་དྲུག

ཨ་ ང་ གིས་ ནེམ་ཅིག་ སླབཔ་ ཅིག་ གིས་ # ཁྱོད་ ཙིགཔ་ མ་ ཟ་ མས་ དབའི །

སྟེ ། # མ་པ་འདི་ # ཁྱོད་ ཡང་ བཟོད་པ་ བཟོད་པ་ ཟེར་ བཟོད་ དེ་ འདི་ # རྩ་ལས་ སྡོད་ མི་ ཚུགས་ པས་ པ་ སྟེ་ སྨོ །

ཁྱོད་ ད་ལྟོ་ ཙིགཔ་ ཟ་ སར་ བལྟ་ བ་ ཅིན་ # ཨ་ནཱི་ ཁྲོམ་ འདི་ ནང་ གི་ མི་ ག་ བ་ འདི་ ཁོང་ཁྲོ་ ལང་ ནི་ ཁྱོད་ རྔམ་ པས །

མ་པ་

ཁྱོད་ར་ # རང་བཞིན་གྱིས་ ར་ ཙིགཔ་ མ་ ཟ་ བ་ ཅིན་ # དེ་ལས་ རོགས་ ཀྱིས་ ཁྱོད་ ཙིགཔ་ ཟ་ མ་ བཅུག་ པ་ ཅིན་ # ཁྱོད་ ཀྱིས་ དེ་སྦེ་ར་འདི་ # མ་ འབདཝ་ འོང་ ནི་ མས །

མིང་ དང་ བསྟུན་བསྟུན་ པའི་ ལཱ་ འདི་ # ཁྱོད་ ཀྱིས་ རྩ་ལས་ར་ འབད་ མི་ བཏུབ་ པས་ སྨོ་ བཟོད་པ །

བཟོད་པ་དབང་ཕྱུག

ད་ སླབ་ ཚར་ ཡི་ ག །

སྨིན་དྲུག

སྤ་ # ད་ལྟོ་ འགོ་ བཙུགསཔ་ ཅིག་ ར་ ཨིན ། # ལེ་ཤ་ ཡོད །

ཁྱོད་ར་ ཉན་ ཤིག # གབ་ཕྱད་ ར་ འབད་ བ་ ཅིན་ # ཁྱོད་ ཀྱིས་ ཁྱོད་རའི་ ཁའི་ རྒྱ་བོ་ ལས་ # རོགས་ ཀྱི་ རྒྱ་བོ་ མང་ པས་ ཟེར་ # འཐབམོ་ འཚོལ་འཚོལ་ ར་ འདྲཝ་ ཅིག་ འདུག

རོགས་ སྟར་གོ་ དཀྲུམས་ རུང་ ཁྱོད་ ཀྱིས་ མིག་ཏོ་ ཅམ་ཅེམ་ གཏང་ བཅུགཔ་ མས་ ཟེར་ ཙིགཔ་ ཟ་ཟ་ ར་ འདྲཝ་ ཅིག་ འདུག

མདང་ཞག་ ཚར་ གཅིག་ དཔྱད་རིག་ འདུག་ ག

རོགས་ མི་ ཅིག་ གློ་ འཁོག་ རུང་ ཁྱོད་ ཀྱི་ རོ་ཁྱི་ ཉལ་སྡོད་ མི་ འདི་ # གཉིད་ དཀྲོགས་ ད་ ཡི་ ཟེར་ # ཁྱོད་ ཀྱིས་ འཐབམོ་ འཚོལ་ ཡི་ མེན་ན །

དེ་མ་ཚད་ # རོགས་ ཚེམ་དཔོན་ ཅིག་ # ཁོ་ར་ གི་ ཁྱིམ་ ནང་ བཟང་གོ་ གྱོན་སྡོདཔ་ མས་ ཟེར་

ཁྱོད་ གདོང་ ཨོལ་ཀོ་ གཅུ་ སྟེ་ ཨ་ཕིའི་ མི་ འདི་ བལྟ་ ཤིག

སྒྲུབ་ཆེན་ མ་ རནམ་ ལས་ # བཟང་གོ་ གྱོན་ ཏེ་ ཨིན་ མས ཟེར་ # ཁྱོད་ ཁོང་ཁྲོ་ ལངས་ ཡི་ མེན་ན །

ཁྱོད་ མགུ་ཏོ་ ར་ ཕར་ སྒོང་རྡོག་ བཟུམ་སྦེ་ # དེ་ ནང་ ཕུང་ དང་ སྲི་ གིས་ གང་གངམ་ ཅིག་ ལས་ བརྒལ་ ཏེ་ མེད་ པར་ # ད་རུང་

ང་ ལུ་ འཐབ་ ནི་ འཛིང་ ནི་ འཐོན་ འོང་ ལོ །

བཟོད་པ་དབང་ཕྱུག

དབའི་ སྨིན་དྲུག # ངེའི་ ནང་ ནེ་ཚུན་ཚོད་ ཀྱི་ ཕུང་ དང་ སྲི་ འདུག་ ག །

དེ་ཚུན་ཚོད་ ར་ ཡོད་ པ་ ཅིན་ # ང་ ཚེ་ མ་ རྫོགསཔ་ ལས་ རྒྱགས་ རྫོགས་ ཏེ་ རོགས་ ཀྱི་ ལག་པར་ ཤི་ ནི་ འདྲས་ སྨོ་ཤིག

སྨིན་དྲུག

མ་པ་

དྲནམ་ མ་ བཏོན་ པ་ ཅིན་ # ཁྱོད་ ཀྱིས་ འཇིག་རྟེན་ཕ་རོལ་ ཏུ་ འགྱོ་ ནིའི་ ཉེན་ཁ་ འདུག་ མས །

པདྨ་སྟག་གཟིག་ དང་ ཆ་རོགས་ ཅིག་ ཐོན །

བཟོད་པ་དབང་ཕྱུག

ད་ཅི་ འགྱོ་ གེ་ ཟེརཝ་ ད་ ནི་ ཁྱོད་ ཀྱིས་ ཉན་ མ་ བཏུབ །

ད་ བལྟ་ ཤིག # ཕུང་ཐོད་ ཆ་ཁྱབ་ འཐོན་འོང་ དོ་ མས །

སྨིན་དྲུག

སྟེ ། # ག་ཅི་ ཨིན་ མས ཟེར །

ད་ ཁྱོད་ སྒྱིད་ཐག་ བསིགས་ ཆི་ ཡི་ སྦོ །

པདྨ་སྟག་གཟིག

དབའི་ # ཁྱོད་ར་ ངེའི་ རྒྱབ་ ལས་ རིགཔ་ བསྒྱིམས་ ཏེ་ སྡོད་ མས །

སྨིན་དྲུག་ དང་ བཟོད་པ་ ལུ །

དབའི་ # ང་ ཁྱེད་ གཉིས་ # ག་འབད་རུང་ གཅིག་ དང་ བློ་ ཅིག་ སླབ་ དགོ་ པས །

སྨིན་དྲུག

མི་ གཅིག་ ལུ་ བློ་ གཅིག་ ཡ །

འདི་བ་འདི་ # ང་བཅས་ར་ མ་འདྲཝ་ཅིག་ སྦེ་ འབད་ ད་ གེ །

བློ་ རེ་ དང་ མཛོག་ཁྱད་ རེ་ འཇལ་ བ་ ཅིན་ མི་ དྲག་ ག །

པདྨ་སྟག་གཟིག

སྨིན་དྲུག # ཁྱོད་ ཀྱིས་ ང་ ལུ་ # ད་རིས་ བྱེལཝ་ ཟུབ་ ནི་ གི་ གོ་སྐབས་ བྱིནམ་ ཨིན་ན །

སྨིན་དྲུག

སྟག་གཟིག # ང་ གིས་ ཁྱོད་ ལུ་ བྱེལཝ་ ཟུབ་ ནི་ གི་ གོ་སྐབས་ མ་ བྱིནམ་ ལས་ # གོ་སྐབས་ ཁྱོད་ར་ གིས་ བཟོ་ མི་ ཚུགས་ པས་ སྦོ །

པདྨ་སྟག་གཟིག

སྨིན་དྲུག # ཁྱོད་ རང་གྲོལ་ གྱི་ ཆ་རོགས་ ཨིན་ པ །

ཁོ་ ག་ཏེ་ ཡོདཔ །

སྨིན་དྲུག

སྟག་གཟིག་ # རང་གྲོལ་ དང་ ཆ་རོགས་ ར་ རྨམ །

ཁྱོད་ ཀྱིས་ བལྟ་ བ་ ཅིན་ # ང་ དང་ ཁོ་ རྨགཔ་ དང་ གནསམོ་ བཟུམ་སྦེ་ མཐོང་ མས་ སྦོ །

དེ་སྦེ་ མ་ མནོཝ་ དྲག་ མས །

མནོ་ བ་ ཅིན་ འབདན་ # ཨ་ནཱ་ བལྟ་ ཤིག #

གྱི་ འབལ །

ཁྱོད་ དུར་ཁྲོད་བདགམོ་ གི་ མིག་ཏོ་ བཟུམ་ འདི་ གིས་ མཐོང་ མས་ གོ་ཤིག

ངེའི་ འ་ནཱི་ དང་ ཕྱད་ པའི་ བསྒང་ ལས་ འབདན་ # རོལམོ་ མ་ བརྡུངས་ པའི་ འཆམ་ རྐྱབ་ བཅུག་ འོང་ མས །

བཟོད་པ་དབང་ཕྱུག

དབའི་ # རོགས་ ཁྲོམ་ མི་དམངས་ འཛོམས་ སར་ # འབད་གཞག་ དེ་སྦེ་ མ་ འབད་ ས །

ག་ཅི་ འབད་ ནི ། # ངལ་ ར་ མ་ རངས་ པ་ ཅིན་ # ཟར་ཁ་ཟུར་ཁ་ ལས་ ཕར་ འཛུལ་ སྦེ་ ཕྱད་ ནི་ མས །

དེ་ མིན་ རང་རང་སོ་སོའི་ ཁྱིམ་ ནང་ བཙར་ དཔ་ དྲག

རོགས་ ག་ར་ གིས་ མིག་ཏོ་ ག་ར་ # ང་བཅས་ ལུ་ ལྟ་ དེས་ མེན་ན །

སྨིན་དྲུག #

བལྟ་ བཅུག # སྟེ ། # མིག་ཏོ་ ཟེར་ མི་ འདི་ # བལྟ་ ནི་ གི་ དོན་ལུ་ # དོང་ སྤེད་ དེ་ བཞག་བཞགཔ་ ཨིན་ མས །

རྒྱན་ཆ་ ནི་ འབད་ མི་ བཏུབ །

དེ་བ་འདི་

# འཆམ་ རོགས་ ཀྱིས་ རྐྱབ ། # ལྟདམོ་ རང་ གིས་ བལྟ་ > བ་ ཅིན་ དྲག་ འོང་ མེན་ན །

དབའི་ ཕུང་ཐོད་ སྟག་གཟིག

རང་གྲོལ་ ཐོན །

པདྨ་སྟག་གཟིག

སྨིན་དྲུག་ ད་རིས་ ང་ གིས་ ཁྱོད་ ལུ་ མི་ རྒོལ ། # ངེའི་ མི་ འདི་ # ནཱ་ ཐོན་འོངས་ ནུག

སྨིན་དྲུག

དབའི་ # ངེའི་ མི་ འདི་ ཟེརཝ་ ད་ # རང་གྲོལ་ ཁྱོད་ ཀྱི་ འཇར་རོགས་ ཨིན་ན །

ག་ཅི་ར་ ཨིན་ རུང་ ཁྱོད་ར་ ཁོ་ དང་ ཆ་ སྟེ་ ལེའུ་ པད་མའི་གདོང་ ལས་ ལེན་ ཏེ་ # ཁོ་ ཟ་ཟཝ་ ཡོད་ མེད་ བལྟ་ ཤིག

པདྨ་སྟག་གཟིག

དབའི་ རང་གྲོལ །

ང་ གིས་ ཁྱོད་ ལུ་ ཡི་གུ་ ཅིག་ བཏང་ ཡི །

འདི་ གི་ ལན་ # ཁྱོད་ ཀྱིས་ ནེ་ཅིག་ ལས་ བརྒལ་ ཏེ་ འབད་ མི་ ཚུགས་ པས་ སྦོ །

ཁྱོད་ར་ རྐྱངམ་གཅིག་སྦེ་ འོང་ ནི་ ལུ་ འདྲོག་ པས་ སྦོ །

ཕོ་རྒྱས་ སྐྱོ་སྐྱོཝ་ ཨིན་ མས མས །

རང་གྲོལ །

ཨིན་ མས །

ད་རིས་ ཁྱོད་ ཀྱིས་ ང་ ལུ་ ཟ་ཟཝ་ ཡོད་ པ་ ཅིན་ བསྐྱུག་ པར་ ཤོག་ ཟེར་ བའི་ ཡི་གུ་ ཅིག་ བཏང་ ནུག

གཞན་དལ་གཞི་ # མི་ ང་ ཡང་ སྐྱོ་སྐྱོ་བའི་ ཕོ་རྒྱས་ ར་ འདི་ མེན །

ཨིན་རུང་ # ང་ གིས་ ཁྱོད་ དང་ འདྲན་འདྲ་ རྩ་ལས་ མི་ འབད །

མི་ འབད་ ཟེར་ སླབ་ དགོ་ པའི་ དོན་དག་ འདི་ # ད་ལྟོ་ ཁྱོད་ ཀྱིས་ མི་ ཤེས །

ང་བཅས་ གཉིས་ རབ་ཏུ་བྱུངན་ # གཅིག་གིས་གཅིག་ལུ་ སྤུན་མཆེད་ ཀྱི་ འདུ་ཤེས་ ཡང་ བསྐྱེད་ དགོཔ་ ཅིག་ ཨིན་ པདྨ་སྟག་གཟིག

པདྨ་སྟག་གཟིག

དབའི་ ཟ་འདྲེ ། # མདངམ་ཕྱི་རུ་ ཁྱོད་ ཀྱིས་ ང་ རོགས་ ཀྱི་ གདོང་ཁར་ # ངོ་ཚ་རི་རི་ བཟོ་ སྟེ་ # ད་རིས་ འབྱུང་ཁུངས་མེད་པའི་ གཏམ་ འདི་བཟུམ་ སླབ་ སྟེ་ # རྒྱབ་བཤུད་ རྐྱབ་ ནི་ གི་ རྩིས་ མ་ རྐྱབ ། # ད་འབདན་ # གྲ་བསྒྲིགཔ་ དྲག་ མས །

རང་གྲོལ །

དབའི་ ཕོ་རྒན་མ །

ཁྱོད་ ཀྱིས་ བཏུབཔ་སྦེ་ འབད་ ད་ མེན་ན །

ང་ གིས་ ཁྱོད་ རོགས་ ཀྱི་ གདོང་ཁར་ ངོ་ ཡང་ ཚ་ མ་ བཅུག # ད་ལས་ཕར་ ཨིན་ རུང་ # ཁྱོད་ ངོ་ ཚ་ བཅུག་ ནི་ དང་ ཁྱོད་ ལུ་ གནོདཔ་ བཀལ་ ནི་ གི་ མནོ་བསམ་ འདི་ ཕར་ ར་ བཞག # ཁྱོད་ དང་ ཐ་དམ་ཚིག་ སྦོམ་ བཟུང་སྡོད་ ནི་ གི་ མནོ་བསམ་ མ་གཏོགས་ མེད །

དེ་ གི་ སྐོར་ལས་ # ཁྱོད་ ཀྱིས་ མགྱོགས་པ་ར་ ཤེས་ འོང་ །

ཁྱོད་ དང་ རྐྱངམ་གཅིག་ མེན་ པར་ # འབྲུག་སྒྲ་པའི་ མི་ཚན་ ག་ར་ དང་ ཅོག་གཅིག་ ཟེར་ བའི་ མནོ་བསམ་ གཏང་ དོ །

ག་ཅི་ འབད་ ནི་ བྱེལཝ་ ཟུབ་ སྟེ །

སྨིན་དྲུག

ཐུའི་ དབའི་ རང་གྲོལ ། # ཁྱོད་ ཀྱིས་ བྱང་ཕྱད་ འདི་ ལུ་ འདྲོགས་ ཏེ་ # བློ་ ཧན་ཏོང་ཏོ་ འདི་བཟུམ་ སླབཔ་ ད་ ལུ་ # ང་ ཁྱོད་ ཀྱི་ ལྟོ་ཚང་ སྨིན་དྲུག་ # ངོ་ ཚཝ་ ཨིན་ན །

ལྐོདམ་ གཡའཝ་ ཨིན་ན །

ག་ཅི་ འབདཝ་ ཨིན་ན་ ཡང་ མི་ ཤེས་ པས །

ཁྱོད་ གྲགས་པ་རྣམ་རྒྱལ་ གྱི་ བུ་ མེན་ སྦོ །

ཁྱོད་ ཕོ་རྒྱས་ མེན་ སྦོ །

ག་ཅི་སྦེ་ རྒྱབ་བཤུད་ རྐྱབ་ དགོཔ་ སྨོ །

ཨིན་རུང་ ཁྱད་མིན་འདུག

ལྟོ་ཚང་ ཁྱོད་ དང་ ང་ བ་ འཆམཔ་ ཅིག་ མེད །

སྤགས་ ཕག་པའི་ཤ་ བ་ ཞིམ་ ཅིག་ མེད །

ཁྱོད་ ཀྱི་ རྒྱབ་ ལས་ ང་ གིས་ མ་ ཐོན་ ན་ ག་ གིས་ འཐོན་ ནི །

དབའི་ སྟག་གཟིག # བཟོ་ ར་ ཕར་ ཤ་ བདའ་ ནི་ བཟུམ་སྦེ་ ད་འབདན་ རྒྱབ་བཤུད་ མ་ རྐྱབ་ དྲག་ མས །

པདྨ་སྟག་གཟིག

སྨིན་དྲུག་ ཁྱོད་ ཀྱིས་ ང་ ལུ་ ངལ་ མ་ རངསམ་ ག་ཅི་ ལས་ བརྟེན་ཏེ་ ཡོདཔ་ སྨོ །

སྨིག་དྲུག

སྟག་ དང་ གཟིག་ ལུ་ སྐྱེཝ་ དགུ་ ཡོད །

ད་རིས་ ཀྱི་ སྟག་གཟིག་ གི་ སྐྱེས་ ཐེངས་ གཅིག་ གི་ ཚེ་ ཐེངས་ འདི་ ཕོ་རྒྱས་ ངེའི་ ལག་པར་ བསྐོས་བཞག་བཞགཔ་ ཡོད་ ནི་ འདི་གིས་ # ང་ དགའཝ་ ཨིན་ན་ སྐྱོཝ་ ཨིན་ན་ མ་ ཤེས་ པར་ # ཁྱོད་ ཀྱི་ བྱང་ཕྱད་ རྐྱབ་ དགོཔ་ ཐལ་ སོ་ ཡི །

ད་རུང་

ལོག་སྟེ་ ཁྱོད་ ཀྱིས་ སྐྱེཝ་ བརྒྱད་ ལེན་ ནི་ ཡོད །

དེ་ གི་ སྐབས་ ལུ་ # མི་ ང་ བཟུམ་ ཅིག་ དང་ ཕྱད་ མ་ བཅུག་ ཟེར་ བའི་ སྨོན་ལམ་ བཏབ་ དྲག # གྲ་སྒྲིག་ འབད་ ས་ ག་ཅི་ སྨོ །

རང་གྲོལ་ གྱིས་ སྨིན་དྲུག་ བཟུང་ །

དབའི་ སྨིན་དྲུག # དབའི་ སྟག་གཟིག་ རྒྱལ་སྲས་ ཀྱིས་ གསུངས་ ནུག་ མེན་ན །

ཝ་རོ་ན་ གི་ ཁྲོམ་ གྱི་ སྦུག་ ལུ་ ང་བཅས་ དང་ ཁྱེད་ ཀྱི་ བར་ ན་ # བྱེལཝ་ ཐོན་ པ་ ཅིན་ # ཚགས་ཁར་མི་ཚུད་ ཟེར །

སྨིན་དྲུག་ # ང་ ཁྱོད་ ཀྱི་ ལྟོ་ཚང་ མེན་ སྦོ ། # ང་ གིས་ སླབཔ་ ད་ # ཉན་ཁུག་ བཏབ་ མས ། # སྐུ་ཆེ་གསུང་ཆེ་ ཨིན ། # དེ་སྦེ་ རྩ་ལས་ འབད་ མ་ ད །

སྟག་གཟིག་ གིས་ སྨིན་དྲུག་ གི་ སྒལ་པར་ སྒྲོ་གཟུགསམ་ རྐྱབ །

སྨིན་དྲུག

ཨ་ཙའུ་ ང་ །

སྟག་གཟིག་ གི་ ཆ་རོགས །

དབའི་ ད་འབདན་ སྟག་གཟིག # ཁྱོད་ ཀྱིས་ བསྐྱལ་སར་བསྐྱལ་ ད་ ཡི་ མས །

ང་བཅས་ར་ ནཱ་ མ་ སྡོད་ པར་ བྱོག་ འགྱོ་ གེ །

སྟག་གཟིག་ བྱོག་སོང་ །

སྨིན་དྲུག

ཨ་ཙ་དབའི ། # ངེའི་ གུ་ སྒྲོ་གཟུགསམ་ ཕོག་ ཆི་ ཡི་ མེན་ན །

ཁྱོད་ རྣམ་རྒྱལཔ་ དང་ འབྲུག་སྒྲ་པའི་ བྱེལཝ་ དེ་ གི་ བར་ ན་ # ད་རིས་ འབདཝ་ད་ # ངེའི་ སྲོག་ འདི་ ཚུད་ སོ་ ཡི་ མེན་ན །

ཀྭ་ལས་ པདྨ་སྟག་གཟིག

ཁོ་ བྱོག་ཡར་ སོ་ ཡི་ སྦོ །

ང་ གིས་ ཁོ་ ལུ་ སོ་ ཅིག་ ཡང་ བཏབ་ མ་ ཚུགས་ པས །

ང་ དབའི །

བཟོད་པ་དབང་ཕྱུག

དབའི་ སྨིན་དྲུག

ཁྱོད་ ཀྱི་ གཟུགས་ ལུ་ སྐྱོན་ སྦོམ་ སྦེ་ ར་ ཕོག་ ཆིཔ་ འདྲས་ མེན་ན །

སྨིན་དྲུག

ངེའི་ གཟུགས་ ལུ་ གནོདཔ་ འདི་ སྦོམ་ སྦེ་ མ་ ཕོག

སྟག་ དང་ གཟིག་ གིས་ སེན་མོ་ བཞར་བཞརཝ་ བཟུམ་ ཅིག་ ར་ ཨིན །

དེ་འབདཝ་ད་ ཀྭ་ལས་ པདྨ་སྟག་གཟིག་ ཁོ །

རང་གྲོལ །

ལྟོ་ཚང་ རྩ་འགེངས་ ཤིག # ཁྱོད་ ཤི་ ནི་ འདི་ རྩ་ལས་ མི་ ཤི །

ང་ གིས་ ཁག་ ཐེག

ཀྭ་ལས་ རྨ་ འདི་ ཉེན་ཁ་ ཆེ་ ས་ ར་ འདི་ མེནམ་ འོང་ མེན་ན །

སྨིན་དྲུག

རོགས་ ཀྱིས་ སྒྲོ་གཟུགསམ་ ཁོད་སི་སི་ སྦེ་ རྒྱབ་ཁ་ ལས་ རྐྱབ་ སྟེ་ # གདོང་ཁ་ ལས་ བཏོན་གཏངམ་ ད་ # ཁྱོད་ ཀྱིས་ སླབ་ ཚེ་ རྨ་ སྦོམ་ སྦེ་ ར་ འདི་ མ་ བཏོནམ་ འོང་ ལོ །

ནངས་པ་ ལས་ ཁྱེད་ ཀྱིས་ ང་ འཚོལ་བལྟ་ ཤིག

ཨ་ནཱི་ འཇིག་རྟེན་ འདི་ ནང་ ལུ་ # ངེའི་ མི་ཚེ་ འདི་ རྫོགསཔ་ ཟེར་ རུང་ དེ་ཅིག་ འོང་ ནི་ མས །

ང་ ཤི་ ནི་ ཨིནམ་ ཐད་རི་སྦ་རི་ བློ་ཐག་ ཆོད་ སོ་ ཡི །

ང་ འགྱོ་ ནི་ ད །

ང་ འགྱོ་ ནི །

རང་གྲོལ་ ཁྱེད་ རྣམ་རྒྱལཔ་ དང་ འབྲུག་སྒྲ་པའི་ བྱེལཝ་ དེ་ གིས་ # ངེའི་ ཤ་ དང་ ཁྲག་ ལས་ གྲུབ་གྲུབ་ པའི་ གཟུགས་ འདི་ ཐལ་བར་ བརླགས་ ད་ ཡི་ མས །

རོགས་ མ་པ་ལས་ ར་ འཐབ་ ནི་ འཛིང་ ནི་ ལུ་ མཁས་ པས་ ས །

ཁྱོད་ བར་ ན་ ག་ཅི་སྦེ་ འཛུལ་ དགོཔ་ སྨོ་ ཟེར །

ཁྱོད་ ཀྱིས་ ང་ བཟུང་ སྟེ་ མ་ བཞག་ པ་ ཅིན་ ངེའི་ གུ་ གྱི་ཅུ་ ཕོག་ ར་ མ་ ཕོགཔ་ འོང་ །

སྔུ །

རང་གྲོལ །

ཨའེ་ སྨིན་དྲུག

ཁྱོད་ ལུ་ གྱི་ཅུ་ ཕོག་ བཅུག་ ནི་ སྦེ་ ཁྱོད་ བཟུང་བཟུངམ་ ཅིག་ རྩ་ལས་ར་ མེན ། # བྱེལཝ་ འདི་ བཀག་ མི་ ཚུགས་ ག་ མནོ་ སྟེ་ འབད་འབདཝ་ ཨིན །

སྨིན་དྲུག

དབའི་ བཟོད་པ་དབང་ཕྱུག # ཁྱོད་ ཀྱིས་ ང་ དེ་སྦེ་ བཀོ་བཞག་ མ་ ད །

ང་ ཁྱིམ་ ནང་ མགྱོགས་པར་ བསྐྱལ་ གནང་ མས །

རང་གྲོལ་ དང་ བཟོད་པ་ གིས་ སྨིན་དྲུག་ བཤེད་ དེ་ འཁྱིདཔ་ ད་ རང་གྲོལ་ ལུ །

རང་གྲོལ་ ཁྱོད་ར་ ང་ བཤེད་ མི་ དགོ་ ཟེར །

ད་རིས་ ལས་ # ཁྱོད་ ངེའི་ ལྟོ་ཚང་ མེན །

ང་ ཁྱོད་ ཀྱི་ ལག་པ་ ལས་ ཤི་ཤིཝ་ ཨིན་ མས ། # རང་གྲོལ །

བཟོད་པ་ དང་ སྨིན་དྲུག་ འཛུལ །

རང་གྲོལ །

དབའི་ སྨིན་དྲུག་ འདི་ ང་ར་ གི་ ལྟོ་ཚང་ འཆམ་ཏོག་ཏོ་ ཅིག་ ཨིན་ པའི་ ཁར་ # གྲོང་ཁྱེར་ འདི་ གི་ རྒྱལ་སྲས་ ཀྱི་ སྐུ་མཆེད་ ཅིག་ ཡང་ ཨིན །

ད་རིས་ ཀྱི་ ཉིནམ་ འདི་ ལུ་ # ངེའི་ ཞོར་ལས་ # ཁོ་ ལུ་ རྨ་སྐྱོན་ སྦོམ་ སྦེ་ ར་ ཕོག་ ཆི་ ཡི །

ང་ གིས་ ཁོ་ བཟུང་ སྟེ་ མ་ བཞགཔ་ འདྲཝ་ ཅིག་ འབད་བ་ཅིན་ # ཁོ་ ལུ་ རྐྱེན་ངན་པ་ འདི་ # རྩ་ལས་ར་ མ་ བྱུངམ་ འོང་ །

ངེའི་ ལག་པའི་ འོག་ ལས་ # ཁོ་ ལུ་ རྐྱེན་ངན་པ་ འདི་བཟུམ་ཅིག་ བྱུངམ་ ལས་ གྲོང་ཁྱེར་ འདི་ ནང་ ལུ་ ངེའི་ མིང་གཏམ་ འདི་ ཡང་ མེདཔ་ འགྱོ་ ནི་ མས །

གཞན་དལ་གཞི ། # ད་ལྟོ་ དུས་ཡུན་ ལེ་ཤ་ མ་ སོང་ པའི་ ཧེ་མ་ # པདྨ་སྟག་གཟིག་ འདི་ ཡང་ # ངེའི་ སྤུན་ཆ་ བཟུམ་ ཅིག་ ལུ་ གྱུར་ སོ་ ཡི ། སྨིན་དྲུག་ འདི་ ནི་ # ངེའི་ ལྟོ་ཚང་ འཆམ་ཏོག་ཏོ་ ཅིག་ ཨིན །

དེ་འབད་ནི་འདི་གིས་ # ང་ ཁོང་ གཉིས་ ཀྱི་ བར་ ན་ འཛུལ་ དགོཔ་ ཐལ་ སོ་ ཡི །

དབྱངས་སྒྲོན་ ཁྱོད་ ཀྱི་ ལེགས་ པའི་ གཟུགས་ ལུ་ བལྟ་ སྟེ་ # ང་ བྱ་བ་ འདི་བཟུམ་ཅིག་ ལུ་ ཐུག་ སོ་ ཡི་ མས །

ཁྱོད་ ཀྱི་ དོན་ལུ་ # ངེའི་ ཞེ་སྡང་ གི་ མེ་ འདི་ # ཚར་ གཅིག་ ཤི་ ར་ ཤི་ སོ་ ཡི །

ད་ ནི་ ལོག་སྟེ་ # ཧེ་མ་ བ་ རྔམ་སྦེ་ འབར་ དོ་ མས །

བཟོད་པ་དབང་ཕྱུག་ ཐོན །

བཟོད་པ་དབང་ཕྱུག

དབའི་ རང་གྲོལ ། # སྨིན་དྲུག་ གིས་ སྡོད་ མ་ བཏུབ་ མས །

སྨིན་དྲུག་ གྱོངས་ སོ་ ཡི །

རང་གྲོལ །

ད་རིས །

ད་རིས་ ཀྱི་ ཉིནམ་ འདི་ ལུ་ # རྐྱེན་ངན་ པའི་ བར་ཆད་ འདི་བཟུམ་ཅིག་ # འགོ་བཙུགསཔ་ ད་ # འབྲུག་སྒྲཔ་ དང་ རྣམ་རྒྱལ་པའི་ བར་ ན་ བྱེལཝ་ འདི་ མང་སུ་ མང་སུ་ འཐོན་ ནི་ གི་ རྟགས་ ཨིན །

བྱེལཝ་ འདི་ མང་སུ་ མང་སུ་ འཐོནམ་ ད་ # སྡུག་བསྔལ་ འདི་ ཡང་ # མང་སུ་ མང་སུ་ འཐོན་ འོང་ །

སྟག་གཟིག་ ལོག་ ཐོན །

བཟོད་པ་དབང་ཕྱུག

ད་རུང་ པདྨ་སྟག་གཟིག་ ལོག་ ཐོན་ ཡི་ མས་ རང་གྲོལ །

བལྟ་ ཤིག # ཁོ་ གནམ་མེད་ས་མེད་ ཙིགཔ་ཟ་ ཆི་ ནུག

རང་གྲོལ །

ཁོ་ གིས་ སྨིན་དྲུག་ བསད་ དེ་ རྒྱལ་ཁ་ ཐོབ་ ཅི་ ཟེར་ # དཔའ་ཡག་སྟེ་ ནཱ་ ལོག་ འོངས་འོངསམ་ འདྲས །

ད་ལྟོ་ ཚུན་ཚོད་ # རྒྱས་སྲས་ ཀྱིས་ ཁྲོམ་ཁ་ ལུ་ # བྱེལཝ་ ཟུབ་ མི་ ཆོག་ ཟེར་ བཀའ་ གནངམ་ མ་ཚད་ # པདྨ་སྟག་གཟིག་ ཁོ་ ཡང་ # ང་ གིས་ དགའ་བའི་འདུ་ཤེས་ ཅིག་ བསྐྱེད་ དེ་ # འདྲན་འདྲ་ མ་ འབད་ བར་ སྡོད་ ཅི །

ད་འབདན་ ཤ་གཟུག་ ཐང་མར་ བརྡལ་ ནི་ དང་ # ཁྲག་ཕུད་ གནམ་ཁར་ གཏོར་ ནི་ འདི་ # འགན་ཁུར་ ངེའི་ གུ་ ཕོགཔ་ འདྲས་ སྦོ །

པདྨ་སྟག་གཟིག་ ལུ་ །

པདྨ་སྟག་གཟིག་ ད་ཅི་ ཁྱོད་ ཀྱིས་ ང་ ལུ་ # མ་རངས་པའི་ བློ་ ལེ་ཤ་ སླབ་ མི་ ཚུ་ # ད་འབདན་ ལོག་སྟེ་ ཁྱོད་ར་ ཟཝ་ དྲག་ མས །

ད་ལྟོ་ འདི་ # སྨིན་དྲུག་ གི་ རྣམ་ཤེས་ འདི་ # ཁྱོད་ ཀྱི་ རྣམ་ཤེས་ ལུ་ བསྒུགས་སྡོད་ དེ་ # ནཱ་ ལས་ ཐོན་འགྱོ་ ར་ མ་ འགྱོཝ་ འོང་ ། # ང་བཅས་ གཉིས་ ཀྱི་ རྣམ་ཤེས་ གཅིག་ མིན་ གཅིགཔོ་ འདི་ # ཁོ་ གི་ རྣམ་ཤེས་ ཀྱི་ ཆ་རོགས་ འབད་ བར་ གཏང་ དགོཔ་ འོང་ །

པདྨ་སྟག་གཟིག

རྒྱལ་ངོ་ལྟས་ངོ་གི་ མི་ ཁྱོད་ # སྨིན་དྲུག་ གི་ ཆ་རོགས་ ཁྱོད་ར་ འབད་ ཞིནམ་ལས་ ཁོ་ གི་ རྣམ་ཤེས་ ཀྱི་ ཆ་རོགས་ འབད་ བར་ # ཁྱོད་ར་ རང་ འགྱོ་ དགོཔ་ འོང་ །

རང་གྲོལ །

ང་བཅས་ གཉིས་ # ག་ འགྱོ་ ནི་ ཨིན་ན་ བལྟ་ གེ་ ནོ །

འཛིངས ། # རང་གྲོལ་ གྱིས་ སྟག་གཟིག་ བསད །

བཟོད་པ་དབང་ཕྱུག

ཡ་བླ་མ་མཁྱེན་ནོ ། # ད་འབདན་ ཁྱོད་ ཀྱིས་ བསྐྱལ་སར་བསྐྱལ་ ད་ ཡི་ མས་ རང་གྲོལ །

ད་ དེ་སྦེ་ སེམས་ ཡེངས་ ཏེ་ མ་ སྡོད་ པར་ བྱོག་སོང་ །

ད་ལྟ་ར་ ཁྱོད་ རོགས་ ཀྱིས་ བཟུང་ པ་ ཅིན་ # རྒྱལ་སྲས་ ཀྱིས་ ཉེས་ཁྲིམས་སྲོག་ཐོག་ ལུ་ བཀལ་ ནིའི་ ཉེན་ཁ་ ཡོད ། # བྱོག་སོང་ ཟེར ། # བྱོག་སོང་ རང་གྲོལ །

རང་གྲོལ །

ཕོ་རྒན་མ་ # ང་ རྐངམ་ གཅིག་ ཕྱི་ཁར་ རྐངམ་ གཅིག་ ནང་ ན་ སྦེ་ # ཕྱི་ཁར་ འཐོནམ་ དྲག་ ག །

ནང་ ན་ འཛུལཝ་ དྲག་ ག་ མ་ ཤེས་ པའི་ མི་ འབྱུང་ཁུངས་མེདཔ་ བཟུམ་ ཅིག་ ཡར་ སོ་ ཡི་ མས །

བཟོད་པ་དབང་ཕྱུག

སོང་ སོང་ སོང་ ཟེར་ རང་གྲོལ ། # ད་ལྟ་ར་ མི་ འཐོན་འོང་ །

རང་གྲོལ་ འཛུལ ། # མི་སེར་ གཉིས་ གསུམ་ ཅིག་ འཐོན །

མི་སེར ། #

དབའི་ པདྨ་སྟག་གཟིག་ མ་ མཐོང་ ག །

ག་ཏེ་ ལུ་ བྱོག་ཡར་ སོཔ་ ཨིན་ན་ སྨོ །

བཟོད་པ་དབང་ཕྱུག

ཨ་ཕར་ བལྟ་ ཤིག # པདྨ་སྟག་གཟིག་ གི་ བཟོ་ ར་ ཕར །

མི་སེར་ ཆ་ཁྱབ་ ཀྱིས་ པདྨ་སྟག་གཟིག་ བསད་ དཔ་ ཨིནམ་ ཤེས །

རྣམ་རྟོག་ ལངས །

རྒྱལ་སྲས ། # གྲགས་པ་རྣམ་རྒྱལ ། # དཔལ་ལྡན་འབྲུག་སྒྲ་ དང་ ཨམ་སྲུ་ ཐོན །

རྒྱལ་སྲས །

ད་རིས་ འདི་བཟུམ་སྦེ་ # སྲོག་ ཡང་ གཏའ་མར་ བཙུགས་ ཏེ་ བྱེལཝ་ ཟུབ་ མི་ ཆ་ཁྱབ་ ག་ དང་ ག་ ར་ སྨོ །

བཟོད་པ་དབང་ཕྱུག

རྒྱལ་སྲས་ ལུ་ བྱེལཝ་ འདི་ གི་ སྐོར་ལས་ # ང་ གིས་ ཤེས་ཤེསཔ་ མཐོང་མཐོངམ་ ཚུ་ ཕྲང་སྟེ་ ཞུ་ གེ་ ལགས །

པདྨ་སྟག་གཟིག་ གིས་ སྨིན་དྲུག་ བསད་ ད་ ཡི །

སྟེ ། # སྨིན་དྲུག་ འདི་ # ནཱ་ གི་ སྐུ་འཁོར་ ཨིནམ་ མ་ཚད་ # རང་གྲོལ་ གྱི་ ཆ་རོགས་ འཆམ་ཏོག་ཏོ་ ཅིག་ ཨིནམ་ལས་ # རང་གྲོལ་ བཟོད་ ར་ མ་ ཚུགས་ པར་ སྲོག་ ཚབ་ སྲོག་ ར་ ལེན་ ནི་ ཨིན་ ཟེར་ སྟག་གཟིག་ ཡང་ ཁོ་ གིས་ བསད་ ད་ ཡི་ ལགས །

ཨམ་ འབྲུག་སྒྲ །

དབའི་ པདྨ་སྟག་གཟིག # ངེའི་ ཚ་བོ་ འདི་ དབའི་ ངེའི་ ཕོ་རྒནམ་ ལུ་ # བུ་གཞི་ ཡོད་ རུང་ མེད་ རུང་ # ཁྱོད་ རྐྱངམ་གཅིག་ ར་ ཨིན་ ས །

ཁྱོད་ བྱ་བ་ འདི་བཟུམ་ཅིག་ ལུ་ ཐུག་ ཆིཔ་ ཨིན་ན་ དབའི །

རྒྱལ་སྲས་ # ད་རིས་ འབདན་ # སྐྱིད་སྡུག་ ཐུགས་ ལས་ མ་ ཡོལ་ བར་ གཟིགས་ ཏེ་ བཀྲིན་ བསྐྱང་ དགོ་ ལགས །

ཨ་ནཱ་ གཟིགས་ ཤིག # ངེའི་ ཚ་བོ་ འདི་ རིན་ཆེན་ སྲོག་ དང་ བྲལ་ ད་ ནུག # ད་ ངེའི་ ཚ་བོ་ འདི་ གི་ སྲོག་ ཚབ་ # རྣམ་རྒྱལ་པའི་ མི་ ཅིག་ གི་ སྲོག་ ར་ ཞུ་ དགོ་ ལགས །

ང་ ག་དེ་སྦེ་ འབད་ ནི་ ན ། # ངེའི་ ཚ་བོ་ འདི་ དབའི །

རྒྱལ་སྲས །

དབའི་ བཟོད་པ་དབང་ཕྱུག་ # ཨ་ནཱི་ བྱེལཝ་ འདི་ # དང་པ་ར་ འགོ་བཙུགས་ མི་ ག་ སྨོ །

བཟོད་པ་དབང་ཕྱུག

དེ་ གི་ སྐོར་ལས་ ཞུ་ བ་ ཅིན་ # དང་པ་ པདྨ་སྟག་གཟིག་ གིས་ # རང་གྲོལ་ ལུ་ ཧད་བཏགས་ འཚོལ་ ཐོན་འོངས་ ཡི །

རང་གྲོལ་ གྱིས་ ཁོ་ དང་ འདྲན་འདྲ་ མ་ འབད་ བར་ # ཞི་བའི་ སྒོ་ལས་ བཤད་དེ་ སླབ་ རུང་ # པདྨ་སྟག་གཟིག་ གིས་ རང་གྲོལ་ ལུ་ # ཚེ་ཕྱི་མ་ ཡང་ བརྗེད་ མ་ བཏུབ་ པའི་ གཏམ་ སླབ་ ཐོན་འོངསམ་ ལས་ # སྨིན་དྲུག་ གིས་ རང་གྲོལ་ ལུ་ # ལྟ་ལྟོ་ཚང་ གི་ འདུ་ཤེས་ བསྐྱེད་ དེ་ # ལྟོ་ཚང་ ཁྱོད་ དང་ ང་ བ་ འཆམཔ་ ཅིག་ མེད །

སྤགས་ ཕག་ཤ་ བ་ ཞིམཔ་ མེད ། # ལྟོ་ཚང་ ཁྱོད་ ཀྱིས་ འབད་ མ་ ཚུགས་ པ་ ཅིན་ # ང་ ཡོད་ ཟེར་ སླབ་ སྟེ་ # པདྨ་སྟག་གཟིག་ དང་ སྨིན་དྲུག་ འཛིངས་ ད་ ཡི །

དེ་ལས་ རང་གྲོལ་ གྱིས་ ཁོང་ གཉིས་ ཁ་ ཕྱལ་ ཏེ་ # སྨིན་དྲུག་ བཟུང་སྡོད་ པའི་ བར་ ན་ # སྟག་གཟིག་ གིས་ སྨིན་དྲུག་ གི་ རྒྱབ་ ལས་ འོངས་ ཏེ་ # སྒལ་ཏོ་ གུ་ སྒྲོ་གཟུགསམ་ གསོབ་བཞག་ སྦེ་ # ཁོ་ར་ བྱོག་ཡར་ སོ་ ཡི །

དེ་ གི་ བར་ ན་ སྨིན་དྲུག་ ཡང་ གྱོངས་ སོ་ ཡི་ ལགས །

ད་རུང་

པདྨ་སྟག་གཟིག་ ལོག་ ཐོན་འོངས་ ཡི །

ཁོ་ མཐོང་ པའི་ བསྒང་ ལས་ # རང་གྲོལ་ གནམ་མེད་ས་མེད་ ཙིགཔ་ ཟ་ སྟེ ། # དེ་ལས་ ཁོང་ གཉིས་ ཡང་ བྱེལཝ་ ཐུག་ ཆི་ ཡི །

ང་ གིས་ ཁ་ འཕྱལ་ ལོང་ མེདཔ་ ཅིག་ གི་ བར་ ན་ # རང་གྲོལ་ གྱིས་ སྟག་གཟིག་ བསད་ ད་ ནུག་ ལགས །

ད་ # བློ་ ཐད་རི་སྦ་རི་ བདེན་བདེནམ་ འདི་ # དེམ་ཅིག་ ཨིན །

ང་ གིས་ ཞུ་ མི་ འདི་ # མི་ བདེན་ ཟེར་བ་ཅིན་ # བཟོད་པ་དབང་ཕྱུག་ ང་ ཡང་ # གཡུས་ འདི་ གི་ ལྷ་ཆོས་སྐྱོང་སྲུང་མ་ ཚུ་ གིས་ བཞེས་ བཅུག

ཨམ་ འབྲུག་སྒྲ །

ཁོ་ རྣམ་རྒྱལ་པའི་ མི་ཁུངས་ ཨིན །

རྣམ་རྒྱལ་པའི་ མི་ འབད་ ཞིནམ་ལས་ # རྣམ་རྒྱལ་པའི་ ཁ་ཐུག་ ལས་ ར་ ཞུ་ འོང་ །

ཁོ་ གིས་ ཞུ་ མི་ འདི་ # ཐད་རི་སྦ་རི་ མི་ བདེན །

ད་རེས་ ཀྱི་ རྐྱེན་ ངན་པའི་ བྱེལཝ་ འདི་ ནང་ ལུ་ # ཁོང་ རྣམ་རྒྱལ་པའི་ མི་ ག་ར་ རུབ་ སྟེ་ # ངེའི་ ཚ་བོ་ འདི་ བསད་བསདཔ་ ཨིན །

སྐྱིད་སྡུག་ ནཱ་ ལས་ ར་ གཟིགས་ དགོ །

རང་གྲོལ་ གྱིས་ ངེའི་ ཚ་བོ་ འདི་ བསད་ ད་ ནུག

ད་ # ངེའི་ ཚ་བོ་ འདི་ གི་ སྲོག་ ཚབ་ ལུ་ # རང་གྲོལ་ ཁོ་ར་ གི་ སྲོག་ ར་ ཞུ་ དགོ་ ལགས །

རྒྱལ་སྲས །

མ་པ་

རང་གྲོལ་ གྱིས་ པདྨ་སྟག་གཟིག་ བསད་ ད་ ནུག

སྟེ །

པདྨ་སྟག་གཟིག་ གིས་ སྨིན་དྲུག་ བསད་ དཔ་ ཨིན་ མས །

ཁྱོད་ར་ འབྲུག་སྒྲཔ་ དང་ རྣམ་རྒྱལཔ་ གཉིས་ # གཅིག་ གི་ སྲོག་ ཚབ་ གཅིག་ ལས་ ལེན་ རུང་ བཏུབ་ པས །

ངེའི་ སྨིན་དྲུག་ གི་ སྲོག་ ཚབ་ # ཁྱོད་ གཉིས་ ག་ ལས་ ལེན་ ནི་ སྨོ །

གྲགས་པ་རྣམ་རྒྱལ །

རྒྱལ་སྲས ། # ངེའི་ རང་གྲོལ་ ལུ་ འདི་ # ཁྲིམས་ མི་ ཕོག་ མནོཝ་ མས །

ག་ཅི་ སྨོ་ ཟེར་བ་ཅིན་ # སྨིན་དྲུག་ འདི་ ཁོ་ གི་ ལྟོ་ཚང་ ཅིག་ ཨིནམ་ མ་ཚད་ # ཁྲིམས་ ལས་ དཔྱད་སོང་ རུང་ # སྨིན་དྲུག་ བསད་ པའི་ སྲོག་ ལན་ འདི་ # སྟག་གཟིག་ གི་ སྲོག་ ལེན་ དགོཔ་ ཨིན །

སྟེ ། # ངེའི་ རང་གྲོལ་ གྱིས་ སྟག་གཟིག་ བསད་ པ་ ལུ་ འཛོལ་བ་ མིན་འདུག་ ཟེར་ མནོཝ་ མས་ ལགས །

རྒྱལ་སྲས །

དབའི་ གྲགས་པ་རྣམ་རྒྱལ ། # ཁྱོད་ ཀྱིས་ རང་གྲོལ་ མི་ རྫུན་ ཟེར་ མི་ འདི་ # རྩ་ལས་ མི་ བདེན །

ག་ཁྱབ་ཟེར་བ་ཅིན་ # ཁོ་ གིས་ དབང་ཚད་ མེད་ པའི་ དབང་ཚད་ བཟུང་ སྟེ་ གིས་ སྦེ་ # ཁྲིམས་ ཐག་ བཅདཔ་ ལས་ # ཁོ་ ལུ་ ཁྲིམས་ ལས་ འགལ་བའི་ ཉེས་ཁྲིམས་ ཕོག

སྟེ ། # ད་རིས་ ལས་ ཁོ་ གྲོང་ཁྱེར་ འདི་ ནང་ ལས་ # མཐར་བཤུད་ གཏང་ ནི་ ཨིན །

ཁྱེད་ རྣམ་རྒྱལཔ་ དང་ འབྲུག་སྒྲཔ་ གཉིས་ ཀྱི་ བྱེལཝ་ འདི་ གི་ ཞོར་ཁར་ # ངེའི་ མི་ཚན་ ཅིག་ ཡང་ # གླང་ ཤ་ནོར་ བཙུགསཔ་ དེས་ བཙུགས་ ད་ ཡི་ མས །

ཁྱེད་ ལུ་ འདི་ དང་ བསྟུན་བསྟུན་ པའི་ ཁྲིམས་ ཅིག་ # ང་ གིས་ བཀལ་ གེ་ ནོ །

གྲགས་པ་རྣམ་རྒྱལ །

རྒྱལ་སྲས་ རིན་པོ་ཆེ་ གིས་ # དེ་སྦེ་ མཛད་ མ་ ད །

ངེའི་ རང་གྲོལ་ མཐར་ བཤུད་ ནི་ མེདཔ་ ཅིག་ སྦེ་ ར་ མཛད་ དགོ་ ལགས །

རྒྱལ་སྲས །

ང་ རྒྱལཔོ་ གིས་ སྨྲ་བ་ ལན་ གཅིག་ ཨིན ། # རྒྱལ་པོའི་ བཀའ་ དང་ ཆུ་བོ་ ཆེན་པོ་ འདྲ ། # ། ཆུ་བོ་ གྱེན་ དུ་ ལོག་ པའི་ དཔེ་ མི་ སྲིད ། །

ང་ གིས་ བློ་ ཚར་ གཅིག་ སླབ་ ཞིན་ན་ # དེའི་ གུ་ ཐད་རི་སྦ་རི་ བཞག་ ནི་ ཨིན་ མས །

ཁྱོད་ར་ མིག་ ལས་ མིག་ཆུ་ འཛག་ སྟེ་ # ང་ ལུ་ གསོལཝ་ བཏབ་ མ་ བཏབ་ དོན་དག་ ར་ མེད །

ང་ གིས་ སླབ་ དོ་ བཟུམ་སྦེ་ ར་ # ཉིནམ་ ནངས་པ་ ལས་ རང་གྲོལ་ འདི་ ཡང་ # གྲོང་ཁྱེར་ འདི་ ནང་ ལས་ འཐོན་ མ་ འགྱོ་ བར་ # ག་དེམ་ཅིག་སྦེ་ ནཱ་ཕར་ཚུར་ སྡོད་ སར་ མཐོང་ པ་ ཅིན་ # ཁོ་ ལས་ སྲོག་ ཚབ་ ལེན་ ནི་ ཨིནམ་ # གྲགས་པ་རྣམ་རྒྱལ་ ཁྱོད་ར་ གི་ སེམས་ ཁར་ ངེསཔ་ དྲག

ཡར་སོང་ ད །

ཡོལ་ལི་ བསྡམ །

མཐོང་སྣང་ གཉིས་པ །

འབྲུག་སྒྲ་པའི་ ལྡུམ་ར་ ནང་ ། # དབྱངས་སྒྲོན་ ཐོན །

དབྱངས་སྒྲོན །

སེམས་ ཁར །

ཡར་ གླིང་བཞི་ བསྐོར་ བའི་ ཉིམ་ ཁྱོད་ # མགྱོགས་པར་ མགྱོགས་པར་ ལའི་ རྒྱབ་ ལུ་ འཛུལ་སོང་ །

ང་ ཉིམ་ ཁྱོད་ ལུ་ མ་ དགའ་ བར་ སླབཔ་ མེན །

ང་ རང་གྲོལ་ དང་ སོ་སོ་ སྦེ་ སྡོད་ པ་ ལུ་ # སེམས་ མ་ དགའཝ་ ལས་ # གཏམ་ འདི་བཟུམ་ མ་ སླབ་ པར་ ཐབས་ མིན་འདུག

ཉིམ་ ཁྱོད་ ཕར་ འཛུལ་ ཡི་ འཛུལ་ ཡི ། # གནམ་ ཕྱི་རུ་ ཚུར་ ཐོན་ ཡི་ ཐོན་ ཡི་ འབདཝ་ ད་ # ངེའི་ རྨགཔ་ རང་གྲོལ་ # ང་ དང་ འཕྱད་ པར་ འཐོན་ འོང་ ཟེར་ སླབ་སླབཔ་ ཡོད །

སྟེ ། # ནངས་པ་དྲོ་པ་ ཉིམ་ ཁྱོད་ ལོག་སྟེ་ ཐོན་ པའི་ བསྒང་ ལས་ # ངེའི་ རྨགཔ་ རང་གྲོལ་ ཡང་ # ང་ བཀོ་བཞག་ སྦེ་ འགྱོ་ དགོ །

འདི་བཟུམ་ གྱི་ མནོ་བསམ་ གཏངམ་ ད་ འདི་ # ཉིམ་ ཁྱོད་ ལོག་ ཤར་ ནི་ མེད་ རུང་ བཏུབ་ པས་ ཟེར་ མནོཝ་ མས །

ཨིན་རུང་ # ཉིམ་ ཁྱོད་ ལུ་ སླབ་ ནི་ མེད ། # ང་བཅས་རའི་ ཕམ་ གཉིས་ ར་ རྫུན །

ད་རིས་ ཉིམ་ ཁྱོད་ ནུབ་ པདྨའི་ ཕྱོགས་ ལུ་ འཛུལཝ་ ཅིག་ # ངེའི་ རང་གྲོལ་ ང་ དང་ གཅིག་ཁར་ ཉལ་ བར་ འཐོན་ འོང་ །

ཉིམ་ ཁྱོད་ ཀྱིས་ # ང་ རང་གྲོལ་ དྲན་ པའི་ དྲན་ ལུགས་ ལུ་ # ཐུགས་ སྙིང་རྗེ་ གཏིང་ ལས་ བསྒོམས་ ཏེ་ # གནམ་ ཕྱི་རུ་ ཟེར་ མི་ འདི་ # མ་ བཀག་ པར་ མགྱོགས་པར་ གཏང་ ད །

མ་ཚབ་ ཐོན །

ཨེང་ ། # ངེའི་ ཨ་མ་ ལོག་ ཐོན་འོངས་ ནུག

མོ་ གིས་ རང་གྲོལ་ གྱི་ སྐོར་ལས་ # ང་ ལུ་ གནས་ཚུལ་ ཅིག་ སླབ་ ནི་ འོང་ །

མ་ཚབ་ ལུ་ # ཨ་མ་ རང་གྲོལ་ དང་ མ་ ཕྱད་ ག །

ཁོ་ གི་ སྐོར་ལས་ ག་ཅི་ ཅིག་ འདི་ སླབ་ ནི་ འོང་ །

སླབ་ མས་ ཨ་མ །

སྟེ ། # ཨེ་ཁུག་ ཅིག་ གྲ་སྒྲིག་ འབད་ དེ་ བཞག་ ཡི་ ག །

མ་ཚབ །

ཨེ་ཁུག་ འཚོལ་བཞག་ ནི་ ར་ འོང་ །

ཁྱོད་ར་ ནེ་སྦེ་ སྡོད །

དབྱངས་སྒྲོན །

ཨ་མ ། # ང་ གིས་ ཁྱོད་ ལུ་ རང་གྲོལ་ གྱི་ སྐོར་ལས་ འདྲིཝ་ ད་ ར་ # ཨ་མ་ གིས་ ང་ མེས་མེད་ བཅོས་ ཏེ་ ར་ བཞགཔ་ མས་ སྟེ །

ཁྱོད་ ཀྱི་ འབད་གཞག་ ལུ་ བལྟ་ བ་ ཅིན་ # ད་རུང་

ཁྱོད་ ཀྱིས་ ང་ ལུ་ གཏམ་ ཧན་ཏོང་ཏོ་ ཅིག་ སླབ་ ནི་ ཡོདཔ་ མས །

མགྱོགས་པར་ སླབ་ གནང་ མས་ ཨ་མ །

དགོད་བྲ་ འབད་ ནི་ འདི་ # ནེ་ཅིག་ སྦེ་ བཞག་ ད་ ད །

མ་ཚབ །

ཨའོ ། # ད་རིས་ ཀྱི་ ཉིནམ་ འདི་ ལུ་ འབདན་ # ང་བཅས་ར་ མ་སྨད་ ཆ་ཁྱབ་ ག་ར་ བསྐྱལ་སར་བསྐྱལ་ ད་ ཡི་ མས །

ཁོ་ ནི་ ཚེ་ ལས་ འདས་ སོ་ ནུག

ཁོ་ རོགས་ ཀྱིས་ བསད་ ད་ ནུག

ག་དེ་ འབད་ ནི་ ད་ དབྱངས་སྒྲོན །

དབྱངས་སྒྲོན །

ཡ་བླ་མ་མཁྱེན་ནོ །

ག་ཅི་ སླབཔ་ སྨོ ། # ཨ་མ་ གིས །

མ་ཚབ །

ཁྱོད་ར་ ཡ་བླ་མ་མཁྱེན་ནོ་ ཟེར་ སྡོད །

ད་རིས་ རང་གྲོལ་ བླ་མ་ མཁྱེན་ ཚར་ ནུག

རང་གྲོལ་ དབའི་ རང་གྲོལ ། # ཁྱོད་ རང་གྲོལ་ ཨིན་ མས ཟེར་ བའི་ མནོ་བསམ་ ག་ གིས་ གཏང་ ཚུགས་ ནི་ དབའི་ རང་གྲོལ །

དབྱངས་སྒྲོན །

ཨ་མ་ ཁྱོད ། # དམྱལ་ཁམས་ བཅོ་བརྒྱད་ ནང་ གི་ ལས་མཁནཔ་ ཨིནམ་ འདྲས་ མེན་ན །

ག་ཅི་ སྨོ །

ང་ ལུ་ ནེ་ཚུན་ཚོད་ ཀྱི་ སྡུག་བསྔལ་ ཕོག་ བཅུག་ སྟེ །

ཁྱོད་ ཀྱིས་ འདི་བཟུམ་ གྱི་ ལོ་རྒྱུས་ སླབཔ་ ད་ # ངེའི་ སེམས་ ཁར་ སྡུག་བསྔལ་ ཕོག་ མི་ འདི་ # དམྱལ་བ་མནར་མེད་ ནང་ ལུ་ # མྱོང་ ནི་ གི་ སྡུག་བསྔལ་ ཨིན་ མས ། # སླབ་ ཤིག་ ཨ་མ ། # ཕྲང་སྟེ་ ར་ སླབ་ ཤིག

རང་གྲོལ་ རོགས་ ཀྱིས་ བསད་ ད་ ནུག་ ཟེར་ ཡ །

རང་གྲོལ་ རང་ སྲོག་ རང་ གིས་ བཅད་ ད་ ནུག་ ཟེར་ ཡ །

དེ་སྦེ་ ཨིནམ་ དང་ མེནམ་ # ང་ ལུ་ མགྱོགས་པར་ སླབ་ གནང་ །

ངེའི་ དོགས་པ་ འདི་ མགྱོགས་པར་ བསལ་ གནང་ ཨ་མ །

དེ་ལས་འབདན་ # ང་ར་ སེམས་ ཀྱིས་ གྲོས་ཐག་ གཅད་ དགོཔ་ ཡོད་ མི་ ཚུ་ ཡང་ # མགྱོགས་པར་ ཆོད་ ཚུགས་ ནི་ མས །

སླབ་ སླབ་ མགྱོགས་པར །

མ་ཚབ །

ང་ གིས་ ང་ར་ གི་ མིག་ཏོ་ གིས་ ར་ མཐོང་ ཅི་ དབྱངས་སྒྲོན །

སྒྲོ་གཟུགསམ་ སྒལ་ཏོ་ ཁར་ བླུག་ མི་ འདི་ # ཕྲང་ཕྲང་ ར་ དོན་ཧིང་ གུ་ ཕོག་ ཆི་ ནུག

ཕུངམོ་ དེསན་ ག་ར་ # ཁྲག་ གིས་ ཞལ་ ཚར་ ནུག

གཟུགས་ ནང་ ཁྲག་ ཐིགས་པ་ ཅིག་ ཡང་ མེད་ ནི་ འདི་གིས་ # གདོང་ ཡང་ སྐྱ་ཐལ་ཐལ་ སྦེ་ འདུག

ང་ ནི་ རོ་ འདི་ མཐོངམ་ ཅིག་ # སེམས་ ཀྱིས་ འདི་ ག་ཏེ་ ལས་ བཟོད་ ཚུགས་ ནི ། # མིག་ གིས་ ཡང་ བལྟ་ མ་ ནུམ །

དབྱངས་སྒྲོན །

ཙིགཔ་ ཟ་ སྟེ་ # ཨ་མ་ ཁྱོད་ ཀྱིས་ ངེའི་ དོན་ཧིང་ འདི་ # སྦུག་ ལས་ བཀག་ ནི་ སྦེ་ ཨིན་ན །

མ་པ་

རང་གྲོལ་ ཤི་ སོངམ་ ཐད་རི་སྦ་རི་ བདེན་ པ་ ཅིན་ # ཁྱོད་ ཀྱིས་ ངེའི་ དོན་ཧིང་ འདི་ # ཚར་ གཅིག་ # ལུ་ བཀག་ ད་ རུང་ བཏུབ །

རང་གྲོལ་ མིག་ཏོ་ བཙུམས་ ཡར་སོང་ པའི་ ཤུལ་ལུ་ # ང་ མིག་ཏོ་ བརྒྱང་སྡོད་ པ་ འདི་ རྩ་ལས་ མི་ བཏུབ །

ཁོ་ ཐལ་བར་

གྱུར་ བ་ ཅིན་ ང་ ཡང་ ཐལ་བར་ འགྱུར་ ར་ འགྱུར་ དགོ །

སྔུ །

མ་ཚབ །

དབའི་ པདྨ་སྟག་གཟིག་ ངལ་རངས་མི་རངས་ ཀྱི་ ཕོ་རྒྱས་ ཁྱོད །

ག་ཅི་སྦེ་ རོགས་ ཀྱི་ ལག་པར་ ཤི་ དགོཔ་ སྨོ །

ང་ ཤི་ དགོ་ མི་ འདི་ མི་ ཤི །

ཁྱོད་ ཤི་ མ་ དགོ་ མི་ འདི་ ཤི་སོང་ སྟེ་ དབའི །

ཁྱོད་ ཀྱི་ རོ་ མཐོང་ དགོ་ པའི་ ལཱ་ དབའི་ ང་ །

དབྱངས་སྒྲོན །

ཨ་མ་ ཁྱོད་ ཀྱིས་ འབདན་ # ངེའི་ ཕོ་རྒནམ་ པདྨ་སྟག་གཟིག་ དང་ # ངེའི་ རྨགཔ་ རང་གྲོལ་ གཉིས་ ཆ་ ར་ ཤི་སོང་ ནུག་ ཟེར་ ཡ །

དེ་སྦེ་ ཨིན་པ་ཅིན་ # ཁོང་ གཉིས་ མེད་ པའི་ ཤུལ་ལུ་ # ང་ འཛམ་གླིང་ འདི་ ནང་ ག་དེ་སྦེ་ སྡོད་ ནི །

མ་ཚབ །

པདྨ་སྟག་གཟིག་ གྱོངས་སོང་ ཡི །

རང་གྲོལ་ གྱིས་ པདྨ་སྟག་གཟིག་ བསད་ དཔ་ ལས་ ཁོ་ གྲོང་ཁྱེར་ འདི་ ནང་ ལས་ # མཐར་བཤུད་ བཏང་ ད་ ཡི །

དབྱངས་སྒྲོན །

ཡ་བླ་མ་ དཀོན་མཆོག་གསུམ །

རང་གྲོལ་ གྱིས་ པདྨ་སྟག་གཟིག་ བསད་ ད་ ཡི་ ཟེར་ ཡ །

མ་ཚབ །

ཨིན་ ཨིན ། # རང་གྲོལ་ གྱི་ ལགཔ་ གིས་ ཁྱོད་རའི་ ཕོ་རྒནམ་ བསད་ ད་ ནུག

དབྱངས་སྒྲོན །

ཨའེ་སྨོ །

རང་གྲོལ ། ཁྱོད་ ཀྱི་ ཕྱིའི་ གཟུགས་ ལུ་ བལྟ་ བ་ ཅིན་ # མེ་ཏོག་ དང་ འདྲ་བས ། # ནང་ ཧིང་ ཁར་ རྩང་ ཡོདཔ་ ཨིནམ་ ང་ གིས་ ཡང་ # ད་རིས་ ལས་ བརྒལ་ ཏེ་ མ་ ཤེས །

ཁྱོད་ ཀྱིས་ ལེགསཔ་ སེམས་ ཁར་ མི་ མནོ ། # ཟོགཔོ་ ཁ་ ལས་ མ་ ཐོན་ པར་ # ང་ གིས་ ཁྱོད་ ལུ་ དེ་ཚུན་ཚོད་ བློ་ གཏད་ པའི་ མཐའ་མར་ # ཁྱོད་ ཀྱིས་ ངེའི་ ཧིང་ བརྐུ་ ནི་ སྦེ་ ཨིན་ན ། # ཨའེ་སྨོ ། # མི་ གི་ ཕྱིའི་ གདོང་ ལུ་ བལྟ་ སྟེ་ # ནང་ སེམས་ ཀྱི་ མནོ་བསམ་ གཏང་ ཐངས་ ག་ཅི་ ལས་ གྲུབ་གྲུབ་ ཨིན་ན་ ཤེས་ ཚུགས་ པའི་ རིག་པ་ ག་ཏེ་ ཡང་ མི་ འོང་ ནི་ མས །

རང་ གིས་ ཤེས་ པའི་ བསྒང་ ལས་ ནི་ # གཤིན་པོ་ གིས་ མྱོང་ ནི་ མེད་ པའི་ སྡུག་བསྔལ་ # རང་ གསོན་པོ་ གིས་ མྱོང་ བཅུགཔ་ ཨིན་ པས །

ད་ ག་དེ་སྦེ་ འབདཝ་ དྲག་ ག་ སྨོ་ ཨ་མ །

མ་ཚབ །

ད་རེས་ནངས་པ་ གི་ ཕོ་རྒྱས་ ཆ་ཁྱབ་ ལུ་ འདི་ # ག་ གིས་ བློ་ གཏད་ ཚུགསཔ །

ཕྱི་རུ་ ཨིན་ ཨིན་ ར་ འདྲཝ་སྦེ་ ཕ་ཞིང་ ཡང་ བློས་ ཕོག # དྲོ་པ་ འབད་ བའི་ བསྒང་ ལས་ གཏམ་ ཚིལ་མ་ ཕྱེད་ ཡང་ བློས་ མི་ ཕོག

ཨ་ནཱི་ རང་གྲོལ་ འདི་ ཡང་ # ངོ་ ཚ་ ནི་ མེད་ པའི་ མི་ བཀྲ་མ་ཤིསཔ ། # གཡང་མ་ཆགསཔ ། # ལྟས་ངན་ སྣ་སི་སི་ ཅིག་ ར་ ཨིན་ མས །

དབྱངས་སྒྲོན །

དབའི་ ཨ་མ ། # ཁྱོད་ ཀྱིས་ ངེའི་ རང་གྲོལ་ ལུ་ # གཏམ་ འདི་བཟུམ་ སླབ་ ནི་ འདི་གིས་ # ཁྱོད་ ཀྱི་ ལྕེ་ གུ་ རྨ འཐོན་ བཅུག་ ཤིག

ངེའི་ རང་གྲོལ་ འདི་ # ངོ་ ཚ་ ནི་ སྦེ་ སྐྱེས་སྐྱེསཝ་ ཨིན་ ར་ མེན །

ངོ་ ཚ་ ནི་ ཟེར་ བའི་ གཞི་ འདི་ # ཁོ་ར་ རང་ ངོ་ ཚ་ སྟེ་ རང་གྲོལ་ གྱི་ དཔྱལ་བར་ ཆགས་ ར་ མི་ ཚུགས །

བསོད་སྡེ་བསོད་ནམས་ ཆགས་ ཏེ་ ཡོད་ མིའི་ དཔྱལཝ་ འདི་ ལུ་ # ཁྱོད་ ཀྱིས་ ངོ་ ཚ་ ནི་ མིན་འདུག་ ཟེར་ # རྩ་ལས་ སླབ་ མ་ ད །

ང་ར་ གིས་ ཡང་ ད་ཅི་ ཁོ་ ལུ་ མ་ ཧན་ པའི་ གཏམ་ # ག་ཅི་སྦེ་ སླབ་ དཔ་ ཨིན་ན་ སྨོ །

སླབ་ མི་ འདི་ ལྕེ་ འདི་ ཨིན་ པ ། # ད་ལྟ་ར་ ང་ གིས་ ལྕེ་ འདི་ # བཏོགས་གཏང་ ད་ སྦེ་ སྡོད་ འོང་ །

མ་ཚབ །

དབྱངས་སྒྲོན་ ཁྱོད་ར་ གི་ ཕོ་རྒནམ་ གསད་ མི་ འདི་ # ཁྱོད་ ཀྱིས་ ལེགས་ཤོམ་ སྦེ་ བརྩིཝ་ ཨིན་ན །

དབྱངས་སྒྲོན །

སྟེ ། # ང་ གིས་ # ང་ར་ གི་ རྨགཔ་ ལུ་ ཟོགཔོ སླབ་ ནི་ སྦེ་ ཡ །

རང་གྲོལ་ ཁྱོད་ ཀྱིས་ ངེའི་ ཕོ་རྒནམ་ ག་ཅི་སྦེ་ བསད་ དཔ་ སྨོ །

མ་པ་

ཁྱོད་ ཀྱིས་ # ཁོ་ བསད་ པ་ ཅིན་ # ཁོ་ གིས་ ཁྱོད་ ཐད་རི་སྦ་རི་ བསད་ དཔ་ འོང་ །

ངེའི་ ཕོ་རྒནམ་ གིས་ རང་གྲོལ་ བསད་ ད་ པ་ ཅིན་ # ག་དེ་སྦེ་ བཟོད་ ཚུགས་ ནི་ ང་ །

ངེའི་ ཕོ་རྒནམ་ གི་ ཤུལ་ལུ་ མིག་ཆུ་ འཛག་ དགོ་ པའི་ ཁུངས་ ཅིག་ ཡང་ མིན་འདུག

མེད་ རུང་ # ངེའི་ ཕོ་རྒནམ་ ཤི་ སོ་ ནུག་ ཟེརཝ་ ད་ # ངེའི་ དོན་ཧིང་ གིས་ བཟོད་ མ་ ཚུགས་ པའི་ སྐྱོ་བ་ ཅིག་ སྐྱེསཔ་ ཨིན་ མས །

དེ་འབདཝ་ད་ ངེའི་ རྨགཔ་ རང་གྲོལ་ འདི་ # ད་ལྟོ་ ངེའི་ གཉེན་ སྦེ་ ཕྱད་ དེ་ # དུས་ཡུན་ གངམ་ མ་ སོངམ་ ལས་ # ཁོ་ མཐར་བཤུད་ བཏང་ ད་ ནུག་ ཟེརཝ་ ད་ འདི་ # ངེའི་ དོན་ཧིང་ སྦུག་ ལས་ གག་ དོ་ བཟུམ་ གྱི་ ན་ཟུག་ རྐྱབ་ མས །

ངེའི་ ཕོ་རྒནམ་ ཤི་སོང་ པ་ འདི་ # ངེའི་ སྡུག་བསྔལ་ ལོག་ སངས་ ནི་ ཡོདཔ་ # འཇིག་རྟེན་ ཀུན་ གྱི་ ལུགས་སྲོལ་ ཨིན །

རང་གྲོལ་ མཐར་བཤུད་ དེ་ གཏང་ ད་ པ་ ཅིན་ # ངེའི་ རྒྱུད་ ལུ་ # ནམ་ ཡང་ སངས་ ནི་ མེད་ པའི་ སྡུག་བསྔལ་ ཕོག་ ནི་ མས །

ཨ་མ་ ངེའི་ ཨ་པ་ དང་ ཨའི་ ག་ཏེ་ ཡོད་ གོ །

མ་ཚབ །

ཁོང་ གཉིས་ ཆ་ ར་ # པདྨ་སྟག་གཟིག་ གི་ ཕུངཔོ་ གི་ གདོང་ཁར་ # གནམ་མེད་ས་མེད་ མྱ་ངན་ འབད་ དེ་ སྡོད་ ནུག # ཁྱོད་ར་ ཡང་ # ཁོང་ གཉིས་ འབད་སར་ འགྱོ་ དགོ་ མནོ་ བ་ ཅིན་ # ང་ གིས་ བསྐྱལ་བྱིན་ གེ །

དབྱངས་སྒྲོན །

ངེའི་ ཕམ་ གཉིས་ ནི་ # ཕོ་རྒནམ་ པདྨ་སྟག་གཟིག་ གི་ དོན་ལུ་ # མྱ་ངན་ འབདཝ་ ཨིན་ མས །

ཁོང་ གི་ སྡུག་བསྔལ་ འདི་ ནི་ # མགྱོགས་པ་ར་ སངས་ ནི་ ཡོད །

ང་ ནི་ རང་གྲོལ་ མཐར་བཤུད་ བཏང་ ད་ ནི་ འདི་གིས་ # ནམ་ ཡང་ སངས་ ནི་ མེད་ པའི་ སྡུག་བསྔལ་ མྱོང་ དགོ་ པས །

སྟེ་ ཨ་མ ། # ཁྱོད་ རང་གྲོལ་ དང་ ཚར་ གཅིག་ འཕྱད་སོང་ བཏུབ་ ག །

ཁོ་ ནཱ་ འོང་ མ་ ནུམ་ པར་ སྡོད་སྡོདཔ་ འོང་ །

ཁོ་ གྲོང་ཁྱེར་ འདི་ ནང་ ལས་ འཐོན་ མ་ འགྱོཝ་ ལས་ # ད་རིས་ཕྱི་རུ་ ང་ དང་ ག་དེ་སྦེ་ཨིན་རུང་ འཕྱད་ པར་ ཤོག་ ཟེར་ སླབ་ ད །

ཨ་མ་ ད་རིས་ ཁྱོད་ ཀྱིས་ རང་གྲོལ་ # ང་ འབད་སར་ ཁྱིད་ དེ་ འོང་ མ་ ཚུགས་ པ་ ཅིན་ # ནངས་པ་ ངེའི་ མལ་ཆ་ ནང་ # ཁྱོད་ ཀྱིས་ ང་ རོ་ སྦེ་ མཐོང་ མས །

མ་ཚབ །

འེང་འེ ། # ང་ གིས་ རང་གྲོལ་ # ག་དེ་སྦེ་ཨིན་རུང་ ཁྱིད་ དེ་ འཐོན་ འོང་ ། ཁྱོད་ ཀྱིས་ དེ་སྦེ་ འདི་ # རྩ་ལས་ འབད་ མ་ ད་ མས །

རང་གྲོལ་ ག་ཏེ་ ཡོད་ ག །

ང་ གིས་ ཤེས །

ཁོ་ ཨ་ཞང་ གི་ མཚམས་ཁང་ ནང་ སྡོད་སྡོདཔ་ འོང་ །

དབྱངས་སྒྲོན །

སོང་ སོང་ ཨ་མ ། # སྟེ ། # ཨ་ནཱི་ མཛུབ་དཀྱི་ འདི་ ཡང་ ཁོ་ ལུ་ སྤྲོད་ ད་ མས་ ཨ་མ །

མ་ཚབ་ འཛུལ །

ཡོལ་ལི་ བསྡམ །

མཐོང་སྣང་ གསུམ་པ །

མཚམས་ཁང་ ནང་ མཚམས་པ་ བཞུགས །

མཚམས་པ །

རང་གྲོལ ། # ནཱ་ ཤོག་ ཤིག # ཁྱོད་ར་ འདྲོག་ ར་ མི་ དགོ །

ད་ལྟོ་ ནཱ་ ལུ་ ག་ཡང་ མེད །

མ་པ་

ཁྱོད ། # དབྱངས་སྒྲོན་ དང་ ཆ་ གཉེན་ རྐྱབ་ ནི་ འདི་གིས་ # ཁྱོད་ རྐངམ་ གཅིག་ ཕྱི་ཁར་ རྐངམ་ གཅིག་ ནང་ ན་ སྦེ་ # ཁྱོད་ ལུ་ སྟབས་མ་བདེཝ་ སྦོམ་ ཡོད ། # ཨིན་རུང་ ཁྱོད་ར་ ནང་ དོག་ མི་ དགོ་ མས །

རང་གྲོལ །

ཨ་ཞང་ མཚམས་པ་ གནས་ཚུལ་ ག་དེ་སྦེ་ ར་ འདུག་ གོ ། # ད་རིས་ ང་ གིས་ འབད་ མིའི་ ལཱ་ འདི་ # ང་ར་ གིས་ ཡང་ བདེན་འཛིན་ རེ་ མ་ ཚུགས ། # ད་ རྒྱལ་སྲས་ ཀྱིས་ ང་ ལུ་ ཉེས་ཁྲིམས་ ག་ཅི་ བཟུམ་ ཅིག་ ཕོག་ ཟེར་ བཀའ་ གནང་ ཡི་ ག་ སྨོ །

མཚམས་པ །

རྒྱལ་སྲས་ ཀྱིས་ ཁྱོད་ ལུ་ ཐུགས་རྗེ་ གཟིགས་ ནུག

ཉེས་ཁྲིམས་ ཡངས་ ཡངས་ ཅིག་ ལས་ བརྒལ་ ཏེ་ མ་ བཀལ་ བས །

གཞན་དལ་གཞི་ ཁྲིམས་ དང་ འཁྲིལཝ་ ད་ # སྲོག་ ཚབ་ སྲོག་ ར་ ལེནམ་ ཨིན་རུང་ # སྟག་གཟིག་ གི་ སྲོག་ ཚབ་ ཁྱོད་ ཀྱི་ སྲོག་ མ་ ལེན་ པས །

དེ་འབདཝ་ད་ # ཁྱོད་ གྲོང་ཁྱེར་ འདི་ ནང་ ལས་ # མཐར་བཤུད་ གཏང་ ནི་ ཨིན་ ཟེར་ བའི་ གྲོས་ཐག་ ཆོད་ སོང་ ནུག

རང་གྲོལ །

ང་ མཐར་བཤུད་ གཏང་ ནི་ ཨིན་ མས ཟེར་ ཡ་ ལགས །

དེ་སྦེ་ རྩ་ལས་ གསུང་ མ་ ད །

གསུངས་ པ་ ཅིན་ # སྟག་གཟིག་ གི་ སྲོག་ ཚབ་ # ང་ར་ གི་ སྲོག་ ལེན་ ནི་ ཨིན་ མས ཟེར་ གསུང་ ད །

མཐར་བཤུད་ གཏང་ ནི་ ཨིན་ མས ཟེརཝ་ ད་ འདི་ # ངེའི་ སེམས་ ཀྱིས་ རྩ་ལས་ར་ བཟོད་ མི་ ཚུགས་ པས་ ལགས །

མཚམས་པ །

ང་ གིས་ ག་དེ་ འབད་ ནི་ སྟེ ། # ཁྱོད་ གྲོང་ཁྱེར་ ཝ་རོ་ན་ ལུ་ སྡོད་ མི་ ཆོག་ ཟེར་ བའི་ བཀའ་ གནང་ ཚར་ ནུག

ཁྱོད་ར་ སེམས་ ཀྱིས་ བཟོད་ ཚུགསཔ་ འབད་ ཤིག

ས་ ཝ་རོ་ནའི་ གྲོང་ཁྱེར་ རྐྱངམ་གཅིག་ གིས་ མི་ དོ་ བ་ སྟེ །

འཛམ་གླིང་ འདི་ ནང་ ལུ་ # ས་ཕྱོགས་ ཁྱོད་ར་ ག་ དགའ་ སར་ འགྱོ་ དགོ་ མནོ་ མི་ དེ་ ཁར་ འགྱོ་ ནི་ ཡོད་ རང་གྲོལ །

རང་གྲོལ །

ང་ གྲོང་ཁྱེར་ ཝ་རོ་ན་ ལས་ མཐར་བཤུད་ གཏང་ ད་ པ་ ཅིན་ # ང་ འཛམ་གླིང་ འདི་ ནང་ ལས་ མཐར་བཤུད་ བཏང་བཏངམ་ བཟུམ་ ཅིག་ ར་ ཨིན །

ང་ ཤི་སོངམ་ བཟུམ་ ཅིག་ འོང་ ནི་ མས །

དེ་སྦེ་ ར་ ཨིན་ པ་ ཅིན་ # མཚམས་པ་ རིན་པོ་ཆེ་ གིས་ ང་ གསད་ གནང་ རུང་ བཀྲིན་ ག་ནི་བ་ ཆེ་ ནི་ མས་ ལགས །

མཚམས་པ །

དབའི་ རང་གྲོལ ། # ཁྱོད་ ཀྱིས་ མནོ་བསམ་ དེ་སྦེ་ མ་ གཏང་ །

དལ་འབྱོར་མི་ལུས་རིན་ཆེན་ འདི་ # འཐོབ་ པར་ གནམ་མེད་ས་མེད་ ལཱ་ཁག་ ཡོད །

ཚར་ གཅིག་ ཐོབ་ པའི་ དུས་ཚོད་ འདི་ ལུ་ # ཚུལ་དང་མ་མཐུནམ་ སྦེ་ ཤི་ ནི་ འདི་ རྩ་ལས་ མི་ རུང་ །

སྟེ ། # ད་རིས་ རྒྱལ་སྲས་ མཆོག་ གིས་ ཡང་ # ཁྱོད་ ལུ་ སྐྱིད་སྡུག་ ཐུགས་ ལས་ མ་ ཡོལ་ བར་ གཟིགས་ ཏེ་ # ཁྱོད་ གསད་ ནི་ འདི་ མཐར་བཤུད་ ནི་ ལུ་ བཀོད་རྒྱ་ གནང་ ནུག # འདི་ ཁྱོད་ ཀྱིས་ མི་ གོ་ བས་ སྦོ །

རྒྱལ་སྲས་ ཀྱིས་ ཁྱོད་ ལུ་ སྙིང་རྗེ་ བསྐྱེད་ ནུག་ མེན་ན །

རང་གྲོལ །

འདི་ སྡུག་བསྔལ་ ཧེང་སྐལ་ ར མྱོང་ བཅུག་ ནི་ གི་ སྙིང་རྗེ་ ཨིན་ མས །

ཨ་ནཱི་ གྲོང་ཁྱེར་ ཝ་རོ་ན་ ལུ་ # ངེའི་ དབྱངས་སྒྲོན་ ཡོད་ ནི་ འདི་གིས་ # ང་ གིས་ གྲོང་ཁྱེར་ འདི་ དགའ་ལྡན་ལྷའི་ཞིང་ཁམས་ བཟུམ་ ཅིག་ སྦེ་ ཆ་ བཞགཔ་ ཨིན །

ནཱ་ ཝ་རོ་ན་ ལུ་ ཡོད་ པའི་ རོགས་ བྱ་ དང་ བྱི་ཅུང་ ། # བྱི་ལི ། # རོ་ཁྱི ། # ཐ་ན་ ཤིང་ དང་ རྡོ་ གིས་ ཡང་ # ངེའི་ དབྱངས་སྒྲོན་ མཐོང་ ཚུགས་ ནི་ མས །

སྟེ །རང་གྲོལ་ གྱིས་ ནི་ མོ་ མི་ མཐོང་ ནི་ མས །

ག་ཅི་སྦེ་ ཟེར་བ་ཅིན་ # ཁོ་ འདི་ ནང་ ལས་ མཐར་བཤུད་ བཏང་ ད་ ནུག

ང་ གིས་ དབྱངས་སྒྲོན་ མེད་ པའི་ སྡུག་བསྔལ་ འདི་ # རྩ་ལས་ར་ མྱོང་ མི་ ཚུགས །

ང་ སྡུག་བསྔལ་ འདི་བཟུམ་ མྱོངས་ ཡང་ མི་ མྱོང་ གོ །

ད་ སྡུག་བསྔལ་ འདི་བཟུམ་ མྱོང་ མ་ དགོ་ པའི་ ཐབས་ ལུ་ # ཨ་ཞང་ མཚམས་པའི་ ནང་ # ང་ མགྱོགས་པར་ ཤི་ ཚུགས་ པའི་ སྨན་ ཅིག ཡོད་ པ་ ཅིན་ ཞུ་ གེ །

མཚམས་པ་ རིན་པོ་ཆེ་ གིས་ ཐུགས་ སྙིང་རྗེ་ བསྒོམ་ ཤེས་ པ་ ཅིན་ # ང་ མགྱོགས་པར་ ཤི་ ཚུགས་ པའི་ དུག་ ཅིག་ གནང་ སྟེ་ # སྙིང་རྗེ་ བསྐྱེད་ གནང་ ཟེར་ ཞུ་ ནི་ ཨིན་ ལགས །

མཚམས་པ །

ང་ གིས་ བློ་ ཅིག་ སླབ་ གེ་ ནོ །

ཁྱོད་ར་ ལེགས་ཤོམ་ སྦེ་ ཉན་ ཤིག

རང་གྲོལ །

གཞན་ ག་ཅི་ གསུངས་ རུང་ གསུང་ ད །

ང་ མཐར་བཤུད་ དེ་ བཏང་ པའི་ སྐོར་ལས་ འབདན་ # རྩ་ལས་ གསུང་ མ་ ད་ ལགས །

མཚམས་པ །

མཐར་བཤུད་ བཏང་ ད་ ཡི་ ཟེར་ བའི་ ཚིག་ དང་ དོན་དག་ འདི་ # ཁྱོད་ ཀྱིས་ སེམས་ ཀྱིས་ བཟོད་ཚུགས་ ནི་ གི་ དོན་ལུ་ # ང་ གིས་ ཁྱོད་ ལུ་ བསླབ་བྱ་ ལེགས་ཤོམ་ ཅིག་ བྱིན་ གེ་ ནོ །

རང་གྲོལ །

ང་ དང་ དབྱངས་སྒྲོན་ གཅིག་ཁར་ སྡོད་ ཚུགས་ པའི་ བསླབ་བྱ་ ཨིན་པ་ཅིན་ གསུང་ ད ། # དེ་མིན་ གསུངས་ མ་ གསུངས་ དོན་དག་ མེད །

མཚམས་པ །

ཨེང་ རོགས་ མི་ འཆོལ་འཆོལཝ་ ཆ་ཁྱབ་ ལུ་ # ཉན་ ནི་ གི་ རྣམ་ཅོ་ ཟེར་ ཡང་ མེདཔ་ འདྲས་ སྦོ །

རང་གྲོལ །

མི་ ང་ བཟུམ་ ཅིག་ ལུ་ # ཉན་ ནི་ གི་ རྣམ་ཅོ་ ག་ ལས་ འོང་ པ །

རོགས་ མི་ མཁས་པ་ ཆ་ཁྱབ་ ལུ་ # མི་ སྡུག་བསྔལ་ མྱོང་ སར་ གཟིགས་ ནི་ གི་ སྤྱན་ ཡང་ མིན་འདུག་ སྦ །

མཚམས་པ །

དེ་སྦེ་ ཨིན་ པས ག །

བཏུབ་ པས་ དེསན་ ཁྱོད་ ཀྱི་ སེམས་ཁར་ སྡུག་བསྔལ་ འདི་བཟུམ་ མྱོང་ དགོ་ པའི་ ཁུངས་ ག་ཅི་ ཨིན་ན་ # ང་ གིས་ དབྱེ་ཞིབ་ འབད་ གེ་ ནོ །

རང་གྲོལ །

ཨ་ཞང་ མཚམས་པ །

ང་ གིས་ མྱོང་ མི་ སྡུག་བསྔལ་ འདི་ # ཁྱོད་ ཀྱིས་ མྱོང་ ར་ མ་ མྱོང་ ནི་ འདི་གིས་ ངེའི་ སྡུག་བསྔལ་ འདི་ ཁྱོད་ ཀྱིས་ བསལ་ ར་ མི་ ཚུགས །

དཔེར་ན་

ཨ་ཞང་ མཚམས་པ་ ལོ་ དང་ ན་ཚོད་ # ང་ བཟུམ་ ཅིག་ སྦེ་ # ཁྱོད་ དང་ དབྱངས་སྒྲོན་ སེམས་ མཐུན་ གཉེན་ རྐྱབ་ སྟེ་ དུས་ཡུན་ ལེ་ཤ་ མ་ སོང་ །

ཁྱོད་ ཀྱིས་ དབྱངས་སྒྲོན་ གྱི་ ཕོ་རྒནམ་ གསད་ དགོཔ་ བྱུང་ །

དེ་ལས་ # ཁྱོད་ར་ མཐར་བཤུད་ བཏང་ པ་ ཅིན་ # ཁྱོད་ཀྱི་ ཐུགས་ ལུ་

སྡུག་བསྔལ་ ད་ལྟོ་ ང་ ལུ་ ཕོག་ དོ་ བཟུམ་ ཅིག་ ཕོག་ འོང་ །

ཁྱོད་ ཀྱིས་ མཛད་བྱ་ ད་ལྟོ་ ང་ གིས་ འབད་ དོ་ བཟུམ་སྦེ་ མཛད་ འོང་ །

ཁྱོད་ ཀྱིས་ ད་ལྟོ་ ར་ འཇིག་རྟེན་ཕ་རོལ་ ཏུ་ འབྱོན་ ནི་ ཟེར་ གསུང་ འོང་ །

འདི་བཟུམ་ གྱི་ སྡུག་བསྔལ་ ནཱ་ གིས་ མྱོང་ ར་ མ་ མྱོངས །

སྒོ་ བརྡུངས །

མཚམས་པ །

རང་གྲོལ་ མི་ ཅིག་ གིས་ སྒོ་ རྡུང་ དེས །

ཡར་ ལོངས་ སྦེ་ # ཕར་ མཆོད་བཤམ་ ནང་ གཡིབས་སྡོད་ སོང་ །

ཁྱོད་ འཚོལ་ མི་ རེ་ མེན་ན་སྨོ །

རང་གྲོལ །

ང་ ནི་ བྱ་བ་ འདི་བཟུམ་ཅིག་ ལུ་ ཐུག་ དགོཔ་ འདི་ ནི་ ཐུག་ ཚར་ ཡི །

འཚོལ་ མི་ མ་ཚད་ གསད་ མི་ འོངས་ རུང་ ཁྱད་ མེད །

དོ་རུང་ སྒོ་ བརྡུངས །

མཚམས་པ །

མི་ འདི་གིས་ སྒོ་ རྡུང་ ཐངས་ ཡང་ # རྣམ་རྟོག་ལང་སི་སི་ སྦེ་ རྡུང་ མས་ སྦ་ཡ །

ག་ སྨོ་ ཁྱོད་ ཨ་ཙི་ སྒུགས་ མས །

ཁྱོད་ འཚོལ་ མི་ ཐད་རི་སྦ་རི་ འོང་ ནི་ མས །

མགྱོགས་པར་ གཡིབས་ སོང་ །

སྒོ་ བརྡུངས །

མ་ཚབ །

རྒྱབ་ ལས །

སློབ་དཔོན་ མཚམས་པ་ སྒོ་ ཕྱེ་ གནང་ །

ང་ དབྱངས་སྒྲོན་ གྱི་ མ་ཚབ་ ཨིན །

མ་ཚབ་ ཐོན །

རང་གྲོལ་ ནཱ་ ཡོད་ ག་ ལགས །

མཚམས་པ །

བལྟ་ ཤིག་ ཨ་ཕ ། # མི་ འཆོལ་ལོང་ ཅིག་ བཟུམ་སྦེ་ # ས་ ཁར་ འགྱེལ་རིལ་འཕང་རིལ་ རྐྱབ་ སྟེ་ སྔུ་སྡོད་ ནུག

མ་ཚབ །

ཨའེ་ ངེའི་ དབྱངས་སྒྲོན་ འདི་ ཡང་ # ཕར་ ལུ་ འ་ནཱི་ སྦེ་ སྡོད་ ཡོད །

ཁོ་ ཡང་ ནཱ་ དེ་སྦེ་ སྡོད་སྡོདཔ་ འདྲས་ སྦོ །

རང་གྲོལ་ ཡར་ ལོངས་ ཤིག

དེ་ སྔུ་སྔུ་ བ་ གིས་ ཕན་ མི་ ཐོགས །

ཡར་ ལོངས་ ཤིག་ ཨ་མ་ སླབ་ གེ །

རང་གྲོལ་ ལོངས །

རང་གྲོལ །

ཨ་མ་ ངེའི་ དབྱངས་སྒྲོན་ ག་དེ་སྦེ་ ཡོད་ གོ །

ད་རིས་ ང་ གིས་ བྱ་བ་ འདི་བཟུམ་ཅིག་ འབད་ ད་ ནི་ འདི་གིས་ # མོ་ ཡང་ ང་ ལུ་ རེ་ཐག་ ཆོད་ སོངམ་ འོང་ །

ང་བཅས་ གཉིས་ གཉེན་ རྐྱབ་ པའི་ ཤུལ་ལུ་ ཤར་ བའི་ དགའ་ བའི་ ཉིམ་ འདི་ # ཤར་ ལོང་ མེད་ པར་ ལོག་ འཛུལ་ སོ་ ཡི །

སྟེ་ ཨ་མ ། # དབྱངས་སྒྲོན་ གྱིས་ ངེའི་ སྐོར་ལས་ ག་ཅི་ ར་ སླབ་ དེས །

མ་ཚབ །

དབྱངས་སྒྲོན་ གྱིས་ ག་ཅི་ སླབ་ པ ། # སྔུཝ་སྔུ་ སར་ སྡོད་ དཔ་ མས །

འཕྲལ་འཕྲལ་སྐབས་ མོ་ར་ གི་ ཕོ་རྒནམ་ པདྨ་སྟག་གཟིག་ གི་ མིང་ བཏོན་ ཏེ་ བྱེལ་སྐད་ ཤོར །

འཕྲལ་འཕྲལ་སྐབས་ # ཁྱོད་ ཀྱི་ མིང་ བཏོན་ ཏེ་ དྲན་མེད་ བརྒྱལ་ སྡོད་ དཔ་ མས །

རང་གྲོལ །

ཨའེ་ ད་རིས་ འདི་ # ངེའི་ མིང་ འདི་ # མོ་ གི་ རྣ་བར་ ཀྲོབ་མདའ་ ལས་ ཐོན་ པའི་ མདིའུ་ བཟུམ་སྦེ་ ཚོར་ དོ་ ཡོདཔ་ མས །

ག་ཅི་སྦེ་ ཟེར་བ་ཅིན་ # འ་ནཱིའི་ མིང་ འདི་གིས་ # མོ་ གི་ སྤུན་ཆ་ གསད་ ནི་ འདི་གིས་ # མོ་ ཡང་ མིང་ འདི་ ལུ་ བལྟ་ སྟེ་ ཞེན་པ་ ལོག་ དོ་ འོང་ །

ཨ་ཞང་ མཚམས་པ ། # འ་ནཱིའི་ མིང་ རང་གྲོལ་ ཟེར་ མི་ འདི་ # ངེའི་ གཟུགས་ ཀྱི་ ནང་ ན་ # ག་ཏེ་ ལུ་ གཏམས་ ཏེ་ ཡོདཔ་ ཨིན་ན་ # འ་ནཱིའི་ ཧོངས་ ལུ་ ཡོད་ ཟེར་ མི་ འདི་ གསུང་ ད །

ང་ གིས་ ད་ལྟོ་ ར་ # རང་གྲོལ་ ཟེར་ བའི་ མིང་ འདི་ བཏོན་བཀོ་ ད་ ནི །

གྱི་ཅུ་ འབལ་ ཏེ་ ལྕེབ་ ནི་ འབདཝ་ད་ # མཚམས་པ་ གིས་ གྱི་ཅུ་ འཕྱོག

མཚམས་པ །

ཨའེ་ ཁྱོད་ ཀྱིས་ དེ་སྦེ་ མ་ འབད་ རང་གྲོལ །

ཁྱོད་ གཟུགས་ ལུ་ བལྟ་ བ་ ཅིན་ # ཕོ་རྒྱས་ ཨིན་ མས ཟེརན་ # ཁྱོད་ ཀྱི་ འབད་གཞག་ འདི་ # ཨམ་སྲུ་ མོ་རེངསམོ་ ཅིག་ བ་ སྐྱོ་ བས་ སྦ་ཡ །

འཁོར་བ་ འདི་ ནང་ ལུ་ སྐྱེས་ ཞིནམ་ལས་ སྡུག་བསྔལ་ མ་ མྱོང་ མི་ ག་ཡང་ མེད །

དེ་མ་ཚད་ # ད་ལྟོ་ འདི་ ཁྱོད་ ལུ་ བཟོད་ མ་ ཚུགས་ པའི་ སྡུག་བསྔལ་ ཅིག་ མ་ ཕོག་ ཟེར་ མནོཝ་ མས །

ཁྱོད་ར་ མནོ་བསམ་ ལེགས་ཤོམ་ སྦེ་ བཏང་ བལྟ་ ཤིག

པདྨ་སྟག་གཟིག་ གིས་ གྱི་ འབལ་ ཏེ་ ཁྱོད་ གསད་ པར་ འོངམ་ ད་ # ཁྱོད་ ཀྱིས་ ཁོ་ གསད་ མ་ ཚུགས་ པ་ ཅིན་ # ཁོ་ གིས་ ཁྱོད་ བསད་ དཔ་ འོང་ མེན་ན །

དེ་འབདཝ་ལས་ # ད་ལྟོ་ ཁྱོད་ གསོན་པོ་ སྦེ་ ཡོད་ མི་ འདི་ ལུ་ བལྟ་ སྟེ་ # ཁྱོད་ སེམས་ སྐྱོ་ ནི་ མེན་ པར་ དགའ་ དགོཔ་ ཅིག་ ཨིན་ མས །

དེ་མ་ཚད་ # ད་ལྟོ་ ཁྱོད་ ལུ་ མ་ ཐེག་ པའི་ ཁྲིམས་ ཡང་ ང་ གིས་ བལྟ་ བ་ ཅིན་ # མ་ ཕོག་ པས །

ཁྱོད་ ལུ་ དཀོན་མཆོག་ གིས་ ཐུགས་རྗེ་ གཟིགས་ ནུག་ ཟེར་ སླབ་ ནི་ ཨིན །

ཁྱོད་ རང་ སྲོག་ རང་ གིས་ བསྒྲལ་ ནི་ གི་ མནོ་བསམ་ གཏང་ དགོཔ་ ར་ མིན་འདུག

དེ་བ་འདི་

# ཁྱོད་ར་ ད་རིས་ཕྱི་རུ་ དབྱངས་སྒྲོན་ འཕྱད་ པར་ སོང་ །

དེ་ གི་ སྐོར་ལས་ # དབྱངས་སྒྲོན་ ལུ་ གོ་བ་ ལེགས་ཤོམ་ སྦེ་ བཤད་ དེ་ སླབ་ པ་ ཅིན་ # མོ་ གིས་ ཡང་ ཉན་ མ་ བཏུབཔ་ ཅིག་ མི་ འོང་ །

སྟེ་ ནངས་པ་དྲོ་པ་ གནམ་ ཤར་ མ་ དཀརཝ་ ལས་ # ཁྱོད་ར་ མཎྜལ་གླིང་ གི་ གྲོང་ཁྱེར་ ནང་ # ག་གིས་ཡང་ མ་ མཐོངམ་སྦེ་ བྱོག་སོང་ །

ཁྱོད་ར་ སྐབས་ ཅིག་ གི་ དོན་ལུ་ # མཎྜལ་གླིང་ ལུ་ སྡོད་ ད །

མ་པ་

ད་ལྟོ་ ཁྱོད་ དང་ དབྱངས་སྒྲོན་ གཉེན་ རྐྱབ་ དཔ་ ཨིནམ་ ང་ དང་ མ་ཚབ ། # དེ་ལས་ པ་སངས་ ལས་ བརྒལ་ ཏེ་ གཞན་ ག་གིས་ཡང་ མི་ ཤེས །

ཨིན་རུང་ # ང་བཅས་ ཀྱིས་ རྒྱལ་སྲས་ ལུ་ གསལ་ཆ་ ཅིག་ ཞུ་ སྟེ ། # ཁྱོད་ དབྱངས་སྒྲོན་ དང་ གཅིག་ཁར་ འཛོམས་ ཏེ་ སྡོད་ ཚུགས་ པའི་ གནས་སྐབས་ ཅིག་ # ང་བཅས་ ཀྱིས་ ག་དེ་དྲག་དྲག་ འབད་ གེ །

སྟེ་ འཕྲལ་ཕྲལ་ ར་ ང་བཅས་ ཀྱིས་ # དབྱངས་སྒྲོན་ དང་ ཁྱོད་རའི་ ཕམ་ གི་ སྐོར་ལས་ # གནས་ཚུལ་ ཡི་གུ་ རེ་ མ་ ཆདཔ་ སྦེ་ གཏང་ འོང་ །

སྟེ་ འཛོམས་པ ། # ཁྱོད་ མགྱོགས་པར་ སོང་ ཞིནམ་ལས་ # དབྱངས་སྒྲོན་ ལུ་ རང་གྲོལ་ འོང་ དོ་ ཟེར་ སླབ་ ད །

མ་ཚབ །

ཡ་ ཡ་ ང་ གིས་ དེ་སྦེ་ འབད་ གེ །

མ་ཚབ་ འཛུལ །

དེ་ལས་ ལོག་སྟེ་ ལོག

ཡ་ བརྗེད་སོངམ་ མས །

ཨ་ནཱི་ མཛུབ་དཀྱི་ འདི་ # དབྱངས་སྒྲོན་ གྱིས་ ཁྱོད་ ལུ་ # བསྐྱལ་གཏང་ དེས །

ཁྱོད་ར་ ཡང་ མགྱོགས་སུ་ཅིག་ སྦེ་ འོང་ ནི་ མས །

ད་ འཕྱི་ དོ །

མཛུབ་དཀྱི་ རང་གྲོལ་ ལུ་ སྤྲོད །

མ་ཚབ་ འཛུལ །

རང་གྲོལ །

ཨེང་ དབྱངས་སྒྲོན ། # ཁྱོད་ ཀྱིས་ མཛུབ་དཀྱི་ འདི་ བསྐྱལ་གཏང་ ནི་ འདི་གིས་ # ངེའི་ སེམས་ ཁར་ ཆགས་ པའི་ དོགས་པ་ ཚུ་ # ག་ར་ བསལ་ ད་ ཡི་ མས །

མཚམས་པ །

ཡ་ ད་ རང་གྲོལ ། སོང་ ། # ཁྱོད་ ག་གིས་ཡང་ མ་ མཐོངམ་སྦེ་ འགྱོ་ དགོ་ མས །

སྟེ་ # ནངས་པ་དྲོ་པ་ གནམ་ ཤར་ མ་ དཀརཝ་ ཅིག་ ལས་ # གྲོང་ཁྱེར་ མཎྜལ་གླིང་ ལུ་ སོང་ །

ལམ་ བདའ་སྟེ་ ཡང་ རིགཔ་ ན་འཐན་ བསྒྱིམ ། # དཀོན་མཆོག་ ལུ་ གསོལཝ་ བཏབ་ སྟེ་ ལེགས་ཤོམ་ སྦེ་ སོང་ མས་ རང་གྲོལ །

སྟེ་ ཁྱོད་ར་ གི་ གྱི་ཅུ་ འདི་ ཡང་ འབག་སོང་ །

ཡ །

ཧེ་མ་ རང་གྲོལ་ གྱི་ ལག་པ་ ལས་ འཕྱོག་ མིའི་ གྱི་ཅུ་ ལོག་ སྤྲོད །

རང་གྲོལ །

མ་གཞི་ ང་ དབྱངས་སྒྲོན་ དང་ འཕྱད་ པར་ འགྱོ་ ནི་ འབདཝ་ད་ # སེམས དགའ་ རུང་ ནཱ་ ཨ་ཞང་ མཚམས་པ་ རིན་པོ་ཆེ་ དང་ ཁ་ བྱལཝ་ ད་ ནི་ # འདི་ གིས་ སེམས་ གདིང་ལས་ ར་ འཁྲུལ་ ཏེ་ འོངམ་ མས །

ད་ ཨ་ཞང་ མཚམས་པ་ གིས་ # ད་ལྟོ་ ཚུན་ཚོད་ ཀྱི་ བར་ ན་ # མི་ ང་ བཟུམ་ ཅིག་ ལུ་ # སྐྱིད་སྡུག་ སྦོམ་ གཟིགས་ ཏེ་ གནང་ མི་ འདི་ ལུ་ # ང་ གིས་ ཡང་ བཀྲིན་ ཡང་ལས་ཡང་དུ་ བསམས་ ཏེ་ སྡོད་ འོང་ །

ལོག་སྟེ་ སྐུ་ ལུ་ འགྱུར་བ་ མེད ། # གསུང་ ལུ་ འགག་པ་ མེད ། # ཐུགས་ ལུ་ འཁྲུལ་བ་ མེདཔ་ སྦེ་ # ཞལ་ ཡང་ལས་ཡང་དུ་ མཇལ་ བའི་ སྨོན་ལམ་ ཞུ་ གེ །

ཕྱག་དབང་ ཞུ །

ཡོལ་ལི་ བསྡམ །

མཐོང་སྣང་ བཞི་པ །

འབྲུག་སྒྲ་ གི་ ཁྱིམ་ ནང་ # འབྲུག་སྒྲ་ ཨམ་ འབྲུག་སྒྲ་ དང་ དཔལ་བཟང་ ཐོན །

དཔལ་ལྡན་འབྲུག་སྒྲ །

ད་རེས་སྐབས་ཅིག་ # ང་བཅས་ ཕ་སྤད་ མ་སྨད་ ཆ་ཁྱབ་ # དབང་ཐང་ རྒུད་ པའི་ ཉིན་མ་ ལུ་ ལྷོད་ དེ་ # མིག་ཏོའི་ ནང་ ལས་ མིག་ཆུ་ ཡང་ # ཁྲག་ འཛག་སག་ས་ གི་ སྡུག་བསྔལ་ འདི་བཟུམ་ ཅིག་ ཕོག་ སྟེ་ ཡོདཔ་ ལས་ # དབྱངས་སྒྲོན་ དང་ ཁྱོད་ གཅིག་ཁར་ གཉེན་ རྐྱབ་ ནི་ གི་ སྐོར་ལས་ # ལོ་རྒྱུས་ ཅིག་ ག་ནི་ཡང་ སླབ་ མ་ ཚུགས །

དབྱངས་སྒྲོན་ ཡང་ # མོ་ ལུ་ སྤུན་ཆ་ ཡོད་ རུང་ མེད་ རུང་ # པདྨ་སྟག་གཟིག་ གཅིག་ ཨིན་ ཟེར་ ཨིནམ་ འདྲས །

མོ་ ཡང་ སྟག་གཟིག་ ཚེ་ ལས་ འདས་ སོང་ པའི་ ཤུལ་ལུ་ # ད་ལྟོ་ ཡང་ མྱ་ངན་ འབདཝ་འབད་ སར་ སྡོད་ ནུག

ཨིན་རུང་ སྐྱེ་ བའི་ མཐའ་མར་ ཤི་ ནི་ འདི་ # མི་རྟག་པའི་ རང་བཞིན་ ཨིནམ་ལས་ # དེ་ ལུ་ ཐབས་ གཞན་ ག་ནི་ཡང་ མིན་འདུག

ད་ འཕྱི་ སུ་ ཅིག་ ཡང་ ཡར་སོང་ ནུག

ཁྱོད་ ནཱ་ མ་ འོངས་ པ་ ཅིན་ # ང་ ད་ཅི་ ལས་ ཉལ་ དཔ་ འོང་ །

དཔལ་བཟང་ །

ཡ་ དེ་འབད་བ་ཅིན་ # ལགས་སོ་ ཨམ །

ང་ ཡར་ སོ་ ཡི་ མས །

སྟེ ། # དབྱངས་སྒྲོན་ ལུ་ # ད་རིས་ ང་ ནཱ་ འོངས་ ཡི་ ཟེར་ སླབ་ ད་ མས །

ཨམ་ འབྲུག་སྒྲ །

འེང་འེ་ # འདི་ ང་ གིས་ སླབ་ འོང་ །

ད་ལྟོ་ འདི་ # མོ་ སྔུཝ་སྔུ་ སར་ སྡོད་ ནུག

ང་ གིས་ ནངས་པ་དྲོ་པ་ སླབ་ གེ །

དཔལ་བཟང་ འགྱོ་ ནི་ འབདཝ་ད་ འབྲུག་སྒྲ་ གིས་ བོ །

དཔལ་ལྡན་འབྲུག་སྒྲ །

དཔལ་བཟང་ ། # སྟེ ། # ང་ གིས་ འབད་རུང་

# ངེའི་ དབྱངས་སྒྲོན་ འདི་ # ཁྱོད་ དང་ ཆ་ གཉེན་ རྐྱབ་ ཚུགསཔ་ ཅིག་ ག་དེ་སྦེ་ཨིན་རུང་ འབད་ ནི་ ཨིན །

ང་ གིས་ བལྟ་ རུང་ # དབྱངས་སྒྲོན་ གྱིས་ མི་ བཏུབ་ ཟེར་ སླབ་ འོང་ མནོ་ བའི་ དོགས་པ་ རྩ་ལས་ར་ མེད །

ཨམ་ འབྲུག་སྒྲ ལུ་ །

ཁྱོད་ མ་ ཉལཝ་ ལས་ # དབྱངས་སྒྲོན་ འབད་སར་ སོང་ སྟེ་ # ངེའི་ དཔལ་བཟང་ གི་ སྐོར་ལས་ # ལེགས་ཤོམ་ སྦེ་ སླབ་ ད །

སྟེ་ མོ་ ལུ་ སླབཔ་ ད །

ཁྱོད་ རྣཝ་ ཉན་ དོ་ ག་ དབའི །

གཟའ་ཕུར་བུའི་ ཚེ་ ཡ །

དཔྱད་རིག་ གཏང་ ཚེ་ # ད་རིས་ གཟའ་ ག་ཅི་ ཨིན་ན །

དཔལ་བཟང་ །

ད་རིས་ གཟའ་མིག་དམར་

ཨིན་ ལགས །

དཔལ་ལྡན་འབྲུག་སྒྲ །

ཨེང་ ། # གཟའ་མིག་དམར་

ཨིན་ པ་ སྟེ་ # ད་རིས ། # དེ་འབདན་ # གཟའ་ཕུར་བུའི་ ཚེ་ འབདན་ # ཨ་ཙི་ ཧ་ ར་ ཧ་ བས །

གཟའ་པ་སངས་

ལུ་ སྦེ་ བཞག་ གེ་ སྨོ །

ཨམ་ འབྲུག་སྒྲ་ ལུ་ །

དབྱངས་སྒྲོན་ ལུ་ སླབ་ མས །

གཟའ་པ་སངས་

ཀྱི་ ཚེ་ # མོ་ ཨ་ནཱི་ ཕོ་རྒྱས་ དོད་རིལ་རི་ འདི་ དང་ གཅིག་ཁར་ གཉེན་ རྐྱབ་ ནི་ ཨིན་ ཟེར །

དཔལ་བཟང་ ལུ་ །

སྟེ་ ཁྱོད་ ཀྱིས་ འབདན་ བཏུབ་ པས་ ག །

མ་པ་

ངེའི་ ཚ་བོ་ འདི་ ཡང་ གྱོངས་ ཏེ་ # དུས་ཡུན་ གངམ་ མ་ སོངམ་ ལས་ # ཁྱེད་ གཉིས་ ཀྱི་ གཉེན་ གྱི་ དགའ་སྟོན་ འདི་ རྒྱས་ཤིང་རྒྱསཔ་ སྦེ་ འབད་ བ་ ལུ་ ནི་ # ཨ་ཙི་ རོགས་ ཀྱི་ མིག་ཁར་ མི་ འཇའ་ ནི་ མས །

དེ་འབདཝ་ལས་ མགྱོནམོ་ ཡང་ གངམ་ མ་ བོ་ པར་ # ང་བཅས་རའི་ ཉེ་ཚན་ ཚུ་ དང་ སྦེ་ # རྟེན་འབྲེལ་ གྱི་ ཚུལ་ མ་ ཉམས་ ཅིག་ སྦེ་ འབད་ ད་ གེ །

སྟེ ། # གཟའ་པ་སངས་

ལུ་ འབད་ བར་ # སྟབས་མ་བདེཝ་ མེད་ ག་ དཔལ་བཟང་ །

དཔལ་བཟང་ །

ང་ ལུ་ འདི་ སྟབས་མ་བདེཝ་ ག་ནི་ཡང་ མེད །

གཟའ་པ་སངས་

ནངས་པ་ འབད་རུང་

བཏུབ་ པས་ མནོཝ་ མས །

དཔལ་ལྡན་འབྲུག་སྒྲ །

ཡ་ དེསན་ # ད་རིས་ ནེ་ཅིག་ སྦེ་ # ཁྱོད་ ཡང་ ཉལ་ བར་ འགྱོ་ ནི་ མས་ མེན་ན །

སྟེ་ གཟའ་པ་སངས་

ཀྱི་ ཚེ་ འབདན་ # ཐད་རི་སྦ་རི་ ཨིན་ མས །

དཔལ་བཟང་ །

ལགས་སོ་ དེསན་ ཡར་ སོ་ ཡི་ ལགས །

དཔལ་བཟང་ འཛུལ །

ཨམ་ འབྲུག་སྒྲ །

ད་རིས་ འཕྱི་ སུ་ ཅིག་ ཡང་ ཡར་ སོ་ ནུག

འདི་མ་ཚད་ # ཨ་ལུ་ འདི་ མ་ དཀྲོགས་ པར་ བཞག་ པ་ ཅིན་ དྲག་ ནི་ མས །

སླབ་ ནི་ ཚུ་ ནངས་པ་དྲོ་པ་ ཧ་ ལས་ སླབ་ དགོ་ ནི་ མས །

ཤོག་ ད་ ཉལ་ བར་ འགྱོ་ གེ །

དཔལ་ལྡན་འབྲུག་སྒྲ །

དེ་སྦེ་ འབད་ རུང་ བཏུབ་ པས །

འགྱོ་ ཤིག

འཛུལ །

ཡོལ་ལི་ བསྡམས །

མཐོང་སྣང་ ལྔ་པ །

གནམ་ ཤར་ དཀར་ བའི་ མཐོང་སྣང་ །

དབྱངས་སྒྲོན་ གྱི་ ཉལ་ཁྱིམ་ ནང་ # རང་གྲོལ་ དང་ དབྱངས་སྒྲོན །

རང་གྲོལ་ གྱིས་ དབྱངས་སྒྲོན་ ལུ་ གླུ་ འཐེན །

གླུ །

དགའ་ལྡན་ལྷ་ཡུལ་ འདྲ་ བའི་ ཝ་རོ་ན ། # ། # བློ་གཏད་ཧིང་གཏད་ འདྲ་ བའི་ དབྱངས་སྒྲོན་ གསན ། # །

གཅིག་ སེམས་ གཅིག་ ལུ་ ཐེ་ཚོམ་ མ་ ཟ་ བར ། # ། # དམ་ཚིག་ དར་ གྱི་ རི་མོ་ བྲི་ སྨ་རེ ། # །

ཁྱོད་ ཀྱི་ སེམས་ འདི་ རྒྱ་ ཡི་ མདོངས་སྒྲོ་ འདྲ ། # །

ངེ་གི་ སེམས་ འདི་ གཡུ་ཁྲའི་ བུམ་པ་ འདྲ ། # །

མདོངས་སྒྲོ་ རྒྱ་གར་ ཤར་ ལུ་ མ་ བཏང་ པར ། # ། # གཡུ་ཁྲའི་ བུམ་པའི་ རྒྱན་ ལུ་ བཞག་ གནང་ མས ། # །

རང་ སེམས་ གཉིས་ ཀུ་ ཆུ་ དང་ ཨོ་མ་ འདྲ ། # །

ཆུ་ དང་ ཨོ་མ་ ནམ་ ཡང་ འབྲལ་ ས་ མེད ། # །

ངེ་གི་ སེམས་ འདི་ ཁྱོད་ ལུ་ དགའ་ བ་ སྨོ ། # །

ཁྱོད་ ཀྱི་ སེམས་ འདི་ ང་ ལུ་ བརྩེ་ བ་ སྨོ ། # །

གོང་མའི་ བཀའ་ དང་ ཕ་མའི་ གཡོ་འཕྲུལ་ གྱིས ། # ། #

སོ་སོ་ རང་ སར་ འབྲལ་ ཚེ་ སེམས་ རེ་ འཁྲུལ ། # །

དབྱངས་སྒྲོན །

རང་གྲོལ་ ད་ # ཁྱོད་ འགྱོ་ ནི་ སྦེ་ ཨིན་ན །

ད་ལྟོ་ འདི་ ཨ་ཙི་ སྡོད་ དབའི །

གནམ་ ར་ མ་ ནངས་ པས །

ད་ལྟོ་ སྐྱ་དིང་དི་ སྦེ་ མཐོང་ མི་ འདི་ # ཉིམ་ གི་ འོད་ མེན་ པར་ ཟླཝ་ གི་ བཀྲག་ ཨིན་ མས །

ཨ་ཙི་ སྡོད་ མས་ རང་གྲོལ །

རང་གྲོལ །

མེན་ དབྱངས་སྒྲོན ། # གནམ་ ནངས་ དེས །

འདི་ ཉི་མའི་ འོད་ ར་ ཨིན །

ཁྱོད་ར་ ཡར་ ལོངས་ ཏེ་ བལྟ་ ཤིག

ཕྱི་ཁར་ སྐྱ་དིང་དི་ ར་ # ཡར་སོང་ ནུག

ད་ ང་ གསོན་པོ་ སྦེ་ སྡོད་ དགོ་ པ་ ཅིན་ དྲག

ང་ ཁྱོད་ དང་ མཉམ་གཅིག་ སྡོད་ དགོ་ མ་ མནོ་ བར་ མེན །

ང་ སྲོག་ དང་ འབྲལ་ འོང་ མནོ་ འདྲོགས་ ཏེ་ ཨིན །

དབྱངས་སྒྲོན །

མེན་ ཟེར་ དབའི་ # ད་ལྟོ་ གནམ་ ར་ མ་ ནངས་ པས །

དུས་ཡུན་ ཨ་ཙི་ འབད་རུང་

གཅིག་ཁར་ སྡོད་ དབའི །

ཁྱོད་ གནམ་ ཤར་ མ་ དཀརཝ་ ལས་ ར་ # གྲོང་ཁྱེར་ མཎྜལ་གླིང་ ལུ་ # ག་དེ་སྦེ་ འགྱོ་ ནི །

སྡོད་ མས་ རང་གྲོལ །

ང་ གིས་ སླབཔ་ ད་ ཉན་ མས །

རང་གྲོལ །

དེསན་ དབྱངས་སྒྲོན ། # སྡོད་ ད་ གེ །

མ་གཞི་ ང་ ཁྱོད་ དང་ ཁ་ བྱལ་ ཏེ་ འགྱོ་ བ་ འདི་ # ཤི་ བ་ ཐུག་ རུང་ སེམས་ དགའ་ བས །

ང་ ཤི་ བར་ དགའ་ བའི་ ལོ་རྒྱུས་ མེན །

ང་ ཁྱོད་ དང་ ཁ་ འབྱལ་ བར་ མ་ དགའཝ་ ལས་ # གཏམ་ དེ་སྦེ་ མ་ སླབ་ ཐབས་ མིན་འདུག

ཨིན་ མས ད་ལྟོ་ འདི་ # ཉི་མའི་ འོད་ མེན་ པར་ # ཟླ་བའི་ འོད་ ཕོག་ཕོགཔ་ ཨིན་ མས །

ང་ ཁྱོད་ དང་ མཉམ་གཅིག་ སྡོད་ ནི་ ཡོད་ པ་ ཅིན་ # ང་ རོགས་ ཀྱིས་ བཟུང་ སྟེ་ བསད་ ད་ རུང་ འགྱོད་པ་ མེད །

དབྱངས་སྒྲོན །

སླབ་ཚེ་ གནམ་ ནངས་ ད་ ནུག

སོང་ ད་ ཁྱོད་ར་ སོང་ །

སྐྱ་དིང་དི་ སྦེ་ མཐོང་ མི་ འདི་ # ཟླ་བའི་ བཀྲག་ མེན་ པར་ ཉིམ་ གི་ འོད་ མས །

སོང་ ད་ མགྱོགས་པར་ སོང་ །

ད་ལྟོ་ ར་ རོགས་ ཀྱིས་ ཁྱོད་ མཐོང་ འོང་ །

གནམ་ འདི་ འགྲོས་ཀྱིས་ འགྲོས་ཀྱིས་ # ཤར་ དཀར་ ཡི་ དཀར་ ཡི་ ཚུར་ འོངམ་ མས །

རང་གྲོལ །

གནམ་ འདི་ # ཤར་ དཀར་ ཡི་ དཀར་ ཡི་ འོངམ་ ད་ # ངེའི་ སེམས་ འདི་ # མང་སུ་ མང་སུ་ འཁྲུལ་ ཏེ་ འོངམ་ མས །

མ་ཚབ་ ཐོན །

མ་ཚབ །

དབྱངས་སྒྲོན་ # ད་ལྟོ་ ཨའི་ ཁྱོད་ དང་ འཕྱད་ པར་ འོང་ ནི་ འབད་ དེས །

རང་གྲོལ་ སོང་ ས །

བལྟ་ ཤིག་ གནམ་ ནངས་ ད་ ནུག

དབྱངས་སྒྲོན །

སོང་ ད་ བཏུབ་ ག་ རང་གྲོལ །

ད་ལྟ་ར་ ཨའི་ འཐོན་ འོང་ །

རང་གྲོལ །

ཡ་ དེསན་ # དབྱངས་སྒྲོན ། # ང་ ཡར་ སོ་ ཡི་ མས །

འགྱོ་ ནི་ འབདཝ་ ད །

དབྱངས་སྒྲོན །

ཨའེ་ རང་གྲོལ ། # ད་ འགྱོཝ་ མས་ སྨོ །

ཁྱོད་ མེད་ པའི་ ཤུལ་ལུ་ # དུས་ཡུན་ སྐར་མ་ གཅིག་ གི་ ནང་འཁོད་ ནང་ ཡང་ ཉིནམ་ ལེ་ཤ་ ཡོད་ དོ་ བཟུམ་སྦེ་ ཚོར་ ནི་ མས །

ཁྱོད་ ཀྱིས་ འབད་རུང་

# ང་ སེམས་ ཁ་ ལས་ མ་ བརྗེད་ པར་ # རྒྱུ་ དངོས་པོའི་ ལག་རྟགས་ མེད་ རུང་ གསུང་ སྐམ་ པའི་ ཁ་འཐེན་ དང་ ཡི་གུ་ རེ་ # མ་ ཆད་ པར་ གཏང་ སྨ་རེ །

རང་གྲོལ །

དེ་ གི་ ཐད་ཁར་ ལྷོདཔ་ ད་ འདི་ # ཁྱོད་ དོགས་པ་ ཟ་ མི་ དགོ །

ང་ གིས་ ཁྱོད་ # བརྗེད་ ར་ མི་ བརྗེད་ མས་ དབྱངས་སྒྲོན །

དབྱངས་སྒྲོན །

རང་གྲོལ་ ཁྱོད་ ཀྱིས་ བལྟ་ བ་ ཅིན་ # ང་བཅས་ གཉིས་ ལོག་སྟེ་ འཕྱད་ འོང་ མནོཝ་ གཏང་ མས་ ག །

རང་གྲོལ །

དབྱངས་སྒྲོན་ ང་བཅས་ གཉིས་ ལོག་སྟེ་ འཕྱད་ ར་ འཕྱད་ ཚུགས །

ང་བཅས་ གཉིས་ ལོག་སྟེ་ གཅིག་ཁར་ འཛོམས་ ཏེ་ # དགའ་སྤྲོ་ ཚད་ མེད་ ཀྱི་ ངང་ལས་ མྱོངས་ ཏེ་ སྡོད་ ནི་ གི་ རེ་བ་ དང་ སྨོན་ལམ་ ང་ ལས་ ཡོད །

དབྱངས་སྒྲོན །

ཨའེ་ རང་གྲོལ་ ད་རིས་ ང་ གིས་ ཁྱོད་ # ཨ་རྟག་ དང་ མ་འདྲ་བའི་ འཇའ་རིསམོ་ སྦེ་ མཐོངམ་ མས །

ཁྱོད་ དེ་སྦེ་ མཐོངམ་ ད་ # ང་ རྣམ་རྟོག་ ཡང་ ཟཝ་ མས །

རང་གྲོལ །

འདི་ འདི་ སྟེ ། # ངེའི་ མིག་ཏོ་ ཁར་ ཡང་ # ཁྱོད་ གནམ་མེད་ས་མེད་ # གསར་རིསམོ་ སྦེ་ མཐོངམ་ མས །

འདི་ གི་ སྐོར་ལས་ # ཁྱོད་ སེམས་ རྣམ་རྟོག་ ཟ་ དགོཔ་ ཅིག་ ག་ནི་ཡང་ མེད །

ཡ་ ད ། # དབྱངས་སྒྲོན་ ང་ ཡར་སོང་ ཡི་ མས །

རང་གྲོལ་ དང་ དབྱངས་སྒྲོན་ ཕངམ་ བཏབ ། # རང་གྲོལ་ འཛུལ །

དབྱངས་སྒྲོན །

ཡ་ ད་ # ངེའི་ རང་གྲོལ་ འདི་ # ཡར་སོང་ ཡི་ སྨོ །

ཡར་ དཀོན་མཆོག་གསུམ་ གྱིས་ ཐུགས་རྗེ་ གཟིགས ། # བར་ ཆོས་སྐྱོང་སྲུང་མ་ གིས་ རྒྱབ་སྐྱོར་ མཛད་ དེ་ # འཕྲལ་མྱུར་དུ་ ར་ # ང་ དང་ རང་གྲོལ་ ལོག་ གཅིག་ཁར་ དགའ་ཏོག་ཏོ་ # སྐྱིད་ཏོང་ཏོ་ སྦེ་ འཛོམ་ བཅུག་ཅིག

ཕྱི་ཁ་ ལས་ སྒོ་ བརྡུངས །

དབྱངས་སྒྲོན་ མགྱོགས་པར་ ཉལ །

ཨམ་ འབྲུག་སྒྲ་ ཐོན །

ཨམ་ འབྲུག་སྒྲ །

དབྱངས་སྒྲོན་ ཁྱོད་ # ད་ལྟོ་ ཡང་ མ་ ལོངས་ སྦོ །

ལོངས་ ཨའི་ གིས་ སླབ་ གེ །

ད་རིས་ ག་ཅི་ འབད་ དཔ་ སྨོ ། # ད་ལྟོ་ ཡང་ མ་ ལོངས་ པས་ སྦ་ཡ །

དབྱངས་སྒྲོན །

ཨའི་ ད་རིས་ ང་ # གཟུགས་ ཡང་ གནམ་མེད་ས་མེད་ ནཝ་ མས །

སེམས་ ཡང་ གནམ་མེད་ས་མེད་ སྐྱོཝ་ མས །

ཨམ་ འབྲུག་སྒྲ །

ཨའེ་ དབྱངས་སྒྲོན ། # ཁྱོད་ ཕོ་རྒནམ་ པདྨ་སྟག་གཟིག་ ཤི་སོང་ པའི་ ཤུལ་ལུ་ # དེ་ཚུན་ཚོད་ ཀྱི་ མྱ་ངན་ འབད་ དེ་ སྔུ་ མི་ དགོ །

ཁྱོད་ ཀྱིས་ # ཁོ་ གི་ རྟིང་ བདའ་ སྟེ་ མྱ་ངན་ འབད་འབད་ བ་ གིས་ # ཁོ་ ཤི་ སའི་ གཡུས་ ཁ་ ལས་ # ལོག་སྟེ་ ལྷོང་ མི་ ཚུགས །

སྐྱེ་ བའི་ མཐའ་མར་ ཤི་ ནི་ འདི་ # ང་བཅས་ར་ འཇིག་རྟེན་ ཀུན་ གྱི་ ལུགས་སྲོལ་ ཨིན །

མི་ རེ་ ཤིཝ་ ད་ # མྱ་ངན་ དེ་ཚུན་ཚོད་ འབད་ དགོ་ པ་ ཅིན་ # ང་བཅས་ར་ མྱ་ངན་ འབད་ དེ་ འབད་ ཡང་ མི་ ཚར་ ནི་ མས །

དབྱངས་སྒྲོན་ ཨའི་ གིས་ སླབ་ གེ ། ད་ སྔུཝ་ བཤོལ་ ད །

དབྱངས་སྒྲོན །

ཨའེ་ ང་ གིས་ སེམས་ གནམ་མེད་ས་མེད་ དགའ་ བའི་ མི་ འདི་ # ཡར་སོང་ ནི་ འདི་གིས་ ངེའི་ སེམས་ ཀྱིས་ རྩ་ལས་ར་ # བཟོད་ མ་ ཚུགས་ པར་ # མིག་ཆུ་ རང་དབང་མེད་པར་ ཤོར་ དགོཔ་ འབྱུངམ་ མས །

ཨམ་ འབྲུག་སྒྲ །

ཨའེ་ ཁྱོད་ ཀྱི་ སེམས་ ཀྱིས་ བཟོད་ མ་ ཚུགས་ པར་ # མིག་ཆུ་ རང་དབང་མེད་པར་ ཤོར་ ཏེ་ རྒྱ་མཚོ་ བཟུམ་ ཅིག་ འཁྱིལ་ ད་ རུང་ # དགའ་ བའི་ མི་ འདི་ # ནཱ་ འཁྱིད་ འོང་ ར་ མི་ ཚུགས །

དབྱངས་སྒྲོན །

ཁོ་ དང་ མཉམ་གཅིག་ སྡོད་ ནི་ གི་ རང་དབང་ མིན་འདུག་ ཟེར་ མནོ་ སྟེ་ ར་ # སྔུ་ དགོཔ་ འབྱུངམ་ མས་ ཨའི །

ཨམ་ འབྲུག་སྒྲ །

ད་ དབྱངས་སྒྲོན ། # ཨའི་ གིས་ སླབ་ གེ །

ཁྱོད་ ཀྱིས་ ཕོ་རྒནམ་ སྟག་གཟིག་ མེད་ པའི་ ཤུལ་ལུ་ # དེ་ཚུན་ཚོད་ ཀྱི་ མྱ་ངན་ འབད་ དེ་ སྔུ་ མི་ དགོ །

རོགས་ སྟག་གཟིག་ གསད་ མིའི་ བདུད་ འདི་ # ངལ་རངས་ ཏེ་ སྡོད་ འོང་ །

དབྱངས་སྒྲོན །

ག་ཅི་ལོ་ ཨའི ། # བདུད་ འདི་ ངལ་རངས་ ཏེ་ སྡོད་ འོང་ ཟེར་ ཡ །

ཨམ་ འབྲུག་སྒྲ །

ཨོང་ ། # སྟེ ། # བདུད་ རང་གྲོལ་ འདི་ # ངལ་རངས་ ཏེ་ སྡོད་ འོང་ །

ག་ཅི་ སྨོ་ ཟེར་བ་ཅིན་ འ་ནཱི་ བདུད་ འདི་ # དམ་བཏགས་ མ་ ཚུགས་ པ་ ད་ལྟོ །

དབྱངས་སྒྲོན །

ཨའི་ ང་ གིས་ རང་གྲོལ་ མཐོང་ པ་ ཅིན་ # ངེའི་ སེམས་ འདི་ གིས་ # ཁོ་ ལུ་ རྩ་ལས་ར་ བཟོད་ མི་ ཚུགས་ ནི་ མས །

ཨམ་ འབྲུག་སྒྲ །

དེ་ གི་ སྐོར་ལས་ # བུམོ་ ཁྱོད་ མ་ཚད་ # ང་བཅས་ ག་ར་ ཁོ་ ལུ་ སེམས་ ཀྱིས་ བཟོད་ མ་ ཚུགས་ པའི་ ཙིགཔ་ ཟ་ སྟེ་ སྡོད་ ཡི །

སྟེ་ # དབྱངས་སྒྲོན་ ཁྱོད་ར་ ཡང་ # ཕོ་རྒནམ་ གྱོངས་ མི་ འདི་ གི་ ཤུལ་ལུ་ # དེ་ཚུན་ཚོད་ ཀྱི་ མྱ་ངན་ འབད་ མི་ དགོ །

སྟག་གཟིག་ གི་ སྲོག་ལན་ འདི་ # ང་བཅས་ ཀྱིས་ མགྱོགས་པ་ར་ ལེན་ ནི་ འབད་ དོ །

ཨ་ནཱི་ རང་གྲོལ་ འདི་ # གྲོང་ཁྱེར་ མཎྜལ་གླིང་ ལུ་ འགྱོ་ ནི་ ཨིན་ མས ཟེར་ གོ་ ཡི །

ང་ གིས་ བལྟ་ བ་ ཅིན་ ཁོ་ མཎྜལ་གླིང་ ལུ་ ལྷོད་སོངམ་ འོང་ །

ད་ མགྱོགས་པ་ར་ # ང་བཅས་ ཀྱིས་ ནཱ་ ལས་ མི་ གཅིག་ ནང་གསུག་ རྐྱབ་ སྟེ་ # རང་གྲོལ་ ལུ་ # སྨྱོ་རྗས་ ཀྱི་ དུག་ བྱིན་ ཏེ་ གསད་ པར་ གཏང་ ནི་ འབད་ བའི་ བསྒང་ ཡོད །

དེ་ལས་འབདན་ # རང་གྲོལ་ ཁོ་ ཡང་ འཕྲལ་ ར་ ཤི་ སའི་ གཡུས་ ཁར་ པདྨ་སྟག་གཟིག་ དང་ འཕྱད་ པར་ ལྷོད་ འོང་ པ །

སྟེ ། # དབྱངས་སྒྲོན་ ཁྱོད་ར་ ཡང་ # ཕོ་རྒནམ་ གྱོངས་ མི་ དེ་ གི་ དོན་ལུ་ # བསམ་པའི་ རེ་བ་ རྗོགསཔ་ ཟེར་ རུང་ དེ་ཅིག་ འོང་ །

དབྱངས་སྒྲོན །

རང་གྲོལ་ # ངེའི་ གདོང་ཁར་ རོ་ སྦེ་ མཐོང་ རུང་ ར་ # ངེའི་ བསམ་པའི་ རེ་བ་ འདི་ རྩ་ལས་ར་ རྫོགས་ མི་ ཚུགས་ ནི་ མས་ ཨའི །

རང་གྲོལ་ ཟེར་ བའི་ མིང་ འདི་ # ངེའི་ རྣ་བར་ གོ་ རུང་ # ཁ་ དངོས་སུ་ སྦེ་ མཐོང་ ནི་ མེད་ པར་ # ངེའི་ དོན་ཧིང་ སྦུག་ ལས་ གག་སག་ས་གི་ ན་ཟུག་ རྐྱབ་ མས །

ཁོ་ ནཱ་ ཡོད་ པ་ ཅིན་ # ངེའི་ སེམས་ ཀྱིས་ དགའ་ བའི་ བརྩེ་གདུང་ # ངེའི་ སྤུན་ཆ་ སྟག་གཟིག་ ལུ་ # ག་དེམ་ཅིག་ ཡོད་ ག་ # འདི་ ཁོ་ ལུ་ སྟོན་ ཚུགས་ ནི་ མས །

ཨམ་ འབྲུག་སྒྲ །

ཁྱོད་ མ་ དགའ་ བའི་ ལོ་རྒྱུས་ ཕར་ བཞག་ ཞིན་ན་ # རྣ་བར་ ཧན་པའི་ བློ་ སླབ་ གེ །

ཙིགཔ་ ཟ་ མི་ དགོ་ པས་ ཨའི་ གིས་ སླབ་ གེ །

དབྱངས་སྒྲོན །

རྣ་བར་ ཧན་པའི་ ལོ་རྒྱུས་ འདི་ # དུས་ཚོད་ ད་ལྟོ་ བཟུམ་ ཅིག་ ཁར་ དགོཔ་ # གནམ་མེད་ས་མེད་ ཁག་ ཆེ་ བས །

ངེའི་ རྣ་བར་ ཧན་པའི་ ལོ་རྒྱུས་ # ག་ཅི་ སླབ་ ནི་ ཡོདཔ་ ཨའི །

ཨམ་ འབྲུག་སྒྲ །

བུམོ་ ཁྱོད་ ལུ་ # ཨཔ་ ཤ་ཚ་ཧིང་ཚ་ཅན་ ཅིག་ ཡོད་ ནི་ འདི་གིས་ # ཁྱོད་ གནམ་མེད་ས་མེད་ སྐལ་བ་ བཟང་ ནུག

ཁྱོད་ སྤུན་ཆ་ གྱོངས་ མི་ དེ་ གི་ ཤུལ་ལུ་ # སྡུག་བསྔལ་ སྦོམ་ ཕོག་ སྟེ་ སྡོད་ མི་ ལུ་ བལྟ་ སྟེ་ # ཨ་པ་ ཡང་ སེམས་ ཀྱིས་ བཟོད་ མ་ ཚུགས་ པར་ # ཁྱོད་ དགའ་ བཅུག་ ནི་ གི་ དོན་ལུ་ # དགའ་ བའི་ ཉིནམ་ ཅིག་ སྒྲ་སྒྲིག་ རྐྱབ་བཞག་ ནུག ཨ་པ་ གིས །

དབྱངས་སྒྲོན །

དབའི་ ཨིན་ན་ ཨའི ། # དགའ་ བའི་ ཉིནམ་ འདི་ # ནམ་ ཨིན་ན །

ཨམ་ འབྲུག་སྒྲ །

ད་རིས་ ཀྱི་ གཟའ་པ་སངས་

ཀྱི་ ཚེ་ # རྒྱལ་སྲས་ ཀྱི་ སྐུ་འཁོར་ དཔལ་བཟང་ དང་ # ཁྱོད་ གཉེན་ རྐྱབ་ ནི་ གི་ ལོ་རྒྱུས་ སླབ་ ཚར་ ནུག

ཁྱོད་ ཨ་པ་ གིས ། # སྟེ་ རྒྱལ་སྲས་ ཀྱི་ སྐུ་འཁོར་ དང་ གཅིག་ཁར་ # གཉེན་ རྐྱབ་ ལས་ ལྷག་ པའི་ དགའཝ་ གཞན་ ག་ཅི་ ཡོདཔ །

དབྱངས་སྒྲོན །

ཨའི་ ད་ལྟོ་ # ང་ དང་ དཔལ་བཟང་ གཅིག་གིས་གཅིག་ # ལེགས་ཤོམ་ སྦེ་ ར་ # ངོ་ མ་ ཤེསཔ་ ལས་ གཉེན་ རྐྱབ་ ནི་ འདི་ # ཨ་ཙི་ མི་ བཏུབ་ པས་ མེན་ན །

ངེའི་ གཉེན་ གྱི་ ཐད་ཁར་ ལྷོདཔ་ ད་ འདི་ # དེ་ཚུན་ཚོད་ ཀྱི་ འཚབ་འཚབ་ ག་ཅི་སྦེ་ འབད་ དགོཔ་ མེན་ན་ ཨའི །

ཨའི་ གིས་ ཨ་པ་ ལུ་ # དེ་སྦེ་ སླབ་ གནང་ མས །

མ་པ་

ང་ གཉེན་ ཡང་ མི་ རྐྱབ་ ཟེར་ མནོཝ་ མས །

ག་དེམ་ཅིག་སྦེ་ # གཉེན་ རྐྱབ་ ར་ རྐྱབ་ དགོ་ ཟེར་བ་ཅིན་ # དཔལ་བཟང་ དང་ རྐྱབ་ པ་ འདི་ # རང་གྲོལ་ དང་ རྐྱབ་ དཔ་ དྲག་ ནི་ མས །

ཨམ་ འབྲུག་སྒྲ །

ཨེང་ ཁྱོད་ར་ གི་ ཨ་པ་ འོང་ དེས །

ཁྱོད་ར་ ཁོ་ ལུ་ དེ་སྦེ་ སླབ་ བལྟ་ ཤིག

ཁོ་ གིས་ ག་ཅི་ སླབ་ ག་ བལྟ་ མས་ ཁྱོད་ར །

ཨཔ་ འབྲུག་སྒྲ་ དང་ མ་ཚབ་ ཐོན །

དཔལ་ལྡན་འབྲུག་སྒྲ །

དགའ་ བའི་ ཉིམ་ ནུབ་ ལུ་ འཛུལཝ་ ད་ # རྩྭའི་ རྩེ་མོ་ ལུ་ ཟིལཔ་ ཆགས་ དོ་ བཟུམ་སྦེ་ # ངེའི་ ཚ་བོ་ སྟག་གཟིག་ འདི་ # ཚེ་ ལས་ འདས་ སོང་ པའི་ ཤུལ་ལུ་ # ང་བཅས་ར་ ཕ་སྤད་ མ་སྨད་ ག་ར་ གི་ མིག་ཏོའི་ ནང་ ལས་ # མིག་ཆུ་ ཆརཔ་ འབབ་ དེས་ འབབཔ་ མས་ སྨོ །

དབྱངས་སྒྲོན་ ལུ ། # སྟེ ། ངེའི་ བུམོ་ དབྱངས་སྒྲོན་ # ཁྱོད་ ག་དེ་སྦེ་ ར་ ཡོད་ གོ །

ཨའེ་ ངེའི་ བུམོ་ འདི་ # ད་ལྟོ་ ཡང་ སྔུཝ་སྔུ་ ས་ ར་ སྡོད་ ནུག་ པ་ཡ །

དབྱངས་སྒྲོན་ དེ་ཚུན་ཚོད་ ཀྱི་ མྱ་ངན་ འབད་ མི་ དགོ་ ཨ་པ་ གིས་ སླབ་ གེ །

ཨམ་ འབྲུག་སྒྲ་ ལུ ། # སྟེ ། # ཨམ་ ཁོ་རེ་ # ཁྱོད་ ཀྱིས་ ལོ་རྒྱུས་ ཚུ་ # ངེའི་ བུམོ་ འདི་ ལུ་ སླབ་ ཅི་ ག

ཨམ་ འབྲུག་སྒྲ །

སླབ་ ནི་ འདི་ སླབ་ ཅི ། # དེ་འབདཝ་ད་ # རོགས་ མོ་ར་ གིས་ མནོ་ཐག་ བཅད་ དེ་ སྡོད་ དཔ་ མས །

མ་པ་

ཁྱོད་ ཀྱིས་ འབད་ མི་ འདི་ ལུ་ # དགའ་ཚོར་ སྦོམ་ སྦེ་ ར་ ཡོད་ ཟེར་ སླབ་ དེས །

དགའ་ཚོར་ ཡོད་ ལོ་ རོགས །

ནེ་མའི་ བློ་ འཁོལ་འཁོལ་ བའི་ བུམོ་ དབའི་ ང་ །

གཉེན་ དུར་ཁྲོད་བདགམོ་ དང་ རྐྱབ་ བྱིན་ ནི་ གི་ བུམོ་ མས །

དཔལ་ལྡན་འབྲུག་སྒྲ །

དབའི་ ག་དེ་ལོ ། # མགུ་མཇུག་ མེད་ པའི་ བློ་ འདི ། # བློ་ ལྷོད་བཏང་ སྦེ་ སླབཔ་ མས་ ཁྱོད་ ཀྱི་ བློ་ འདི་ # ང་ གིས་ ཧ་གོ་ མི་ ཚུགས་ པས །

རོགས་ དཔལ་བཟང་ ཟེར་ མིའི་ བུཚ་ འདི་ # ང་ གིས་ གནམ་ ཉིན་མ་ ཡང་ # མེ་ཆག་ མགུ་ བཏེག་ སྟེ་ འཚོལ་ དོ་ བཟུམ་སྦེ་ འཚོལ་ འཚོལ་བཏང་ ཞིན་ན་ # ད་ མོ་ གིས་ ཁོ་ དང་ གཉེན་ མི་ རྐྱབ་ ཟེར་ བའི་ ལོ་རྒྱུས་ ཨིནམ་ འདྲས་ མེན་ན །

མོ་ གིས་ ང་བཅས་ ཕམ་ གཉིས་ ཀྱིས་ འབད་ མི་ འདི་ ལུ་ # བཀྲིན་ བསམ་ ནི་ དང་ # ངལ་རངས་ ནི་ ཟེར་ ཡང་ མིན་འདུག་ སྦོ །

ག་དེ་སྦེ་ སྨོ ། # དབྱངས་སྒྲོན ། # སླབ་ ཤིག

དབྱངས་སྒྲོན །

ཁྱོད་ ཕམ་ གཉིས་ ཀྱིས་ མཛད་ མི་ འདི་ ལུ་ # ང་ གིས་ ངལ་རངས་ པ་ ལུ་ # རང་ གིས་ མ་ དགའ་ བའི་ མི་ དང་ གཉེན་ ག་དེ་སྦེ་ རྐྱབ་ ནི་ ཨ་པ །

མ་པ་

ཁྱོད་ ཕམ་ གཉིས་ ཀྱིས་ བུམོ་ རང་ གི་ སྟེང་ཁར་ # དེ་སྦེ་ མཛད་ གནང་ མི་ འདི་ ལུ་ # བཀྲིན་དགའ་ཚོར་ སྦོམ་ ཡོད་ ཟེར་ ཞུ་ ནི་ ཨིན །

དཔལ་ལྡན་འབྲུག་སྒྲ །

ག་དེ་སྦེ་ལོ ། # ཁྱོད་ ཀྱིས་ སླབ་ ཚེ་ ག་དེ་སྦེ་ལོ ། # དཔྱད་ཁུངས་ མེད་ པའི་ བློ་ འདི་ ག་དེ་སྦེ་ སྨོ །

བཀྲིན་ ཆེ་ ལོ ། # ད་རུང་

ངལ་རངས་ པ་ ལུ་ # གཉེན་ རྐྱབ་ མི་ ཚུགས་ པས་ ལོ ། # ཁྱོད་ར་ ང་ ལུ་ བཀྲིན་ ཡང་ བསམ་ མི་ དགོ །

གཟའ་པ་སངས་

ཀྱི་ ཚེ་ དཔལ་བཟང་ དང་ གཉེན་ རྐྱབ་ ནི་ འབདཝ་ དྲག

ཁྱོད་ གཉེན་ རྐྱབ་ པར་ འོང་ མ་ བཏུབན་ # ལག་པ་ ལས་ ཨིན་རུང་ བཤེད་ དེ་ # དཔལ་བཟང་ གི་ གདོང་ཁར་ བསྐྱལ་ བར་ # ངེའི་ དབང་ཚད་ ཡོད །

སྦྱིན་འབྲས་ མེད་ པའི་ བུམོ་ # བློ་ འཁོལ་འཁོལ་ བའི་ བུམོ་ ཁྱོད་ བལྟ་ སྨ་རེ །

ཨམ་ འབྲུག་སྒྲ །

ག་ཅི་ ཨིན་ན །

ཁྱོད་ ཡང་ བུམོ་ མནོ་ ནི་ མེདཔ་ དང་ འདྲན་འདྲ་ འབད་ དེ །

དབྱངས་སྒྲོན །

ཨ་པ་ སྐུ་ཆེ་གསུང་ཆེ་ ཞུ་ ནི་ ཨིན །

ང་ དཔལ་བཟང་ དང་ གཉེན་ རྩ་ལས་ མི་ རྐྱབ །

ང་ གིས་ ཕྱག་འཚལ་ གསོལཝ་བཏབ་ གེ་ ཨ་པ །

དཔལ་ལྡན་འབྲུག་སྒྲ །

ད་ ཕུ་ ཡར་ ལོ ། # མདའ་ མར་ ལོ་ ཟེར་ ཁྱོད་ར་ ང་ ལུ་ ཞུ་ ཡང་ མི་ དགོ །

གསལ་ ཡང་ མི་ དགོ །

ལན་ ཡང་ རྐྱབ་ མི་ དགོ་ མས །

ཁྱོད་ ཕྱག་འཚལ་ གསོལཝ་བཏབ་ སའི་ རྟེན་ ཡང་ ང་ མེན་ གོ །

ད་ སླབ་ ནི་ མ་ མང་ པར་ འབད་ ཞིན་ན་ གཟའ་པ་སངས་

ཀྱི་ ཚེ་ གཉེན་ རྐྱབ་ ནི་ གི་ གྲ་ བསྒྲིགཔ་ དྲག

ངེའི་ ལགཔ་ འདི་ # གཡོག་ བཀོལ་ མ་ བཅུག་ ད་རིས་ ཁྱོད་ ཀྱིས །

ཨམ་ འབྲུག་སྒྲ་ ལུ་ ། # དབའི་ ཨ་ནཱ་ བལྟ་ ཤིག

ཁྱོད་ ཀྱི་ བུམོ་ དེ་ གིས་ # ག་དེ་སྦེ་ འབདཝ་ # རྒྱུ་ ཆུད་ཟོས་ གཏང་ པར་ སྦྱིན་པ་ མེན །

བུ་ ལང་ཤོར་ གཏང་ པར་ གཅེས་ཕྲུག་ མེན །

# ཟེར་ ད་ལྟོ་ ཚུན་ཚོད་ ཁྱོད་ ཀྱིས་ ཨའེ་ ངེའི་ བུམོ་ འདི་ ཟེར་ # མགུ་ཞོང་ཞོང་ མཇུག་ཅབ་ཅབ་ སྦེ་ གཅེས་གཅེས་ཕངས་ཕངས་ ར་ འབད་ ཞིན་ན་ ལས་ # ད་ འ་ནཱི་ བཞེས་ མས །

ད་འབདན ། # རོགས་ ཀྱིས་ རྟ་ གསོ་ བའི་ དྲིན་ལན་ # རྡོག་ཐི་ གིས་ འཇལཝ་ མས་ མེན་ན །

ཁྱོད་ ཀྱི་ གདོང་ གིས་ འ་ནཱི་བཟུམ་ ཅིག་ ལས་ བརྒལ་ ཏེ་ མི་ འཐོབ །

མ་ཚབ །

དབའི་ ཨཔ་ འབྲུག་སྒྲ ། # ང་ གིས་ བལྟ་ བ་ ཅིན་ # ཁྱོད་ ཀྱིས་ འབད་མི་ འདི་ མ་ འཛོལ་ ག་ མནོཝ་ མས །

རོགས་ དབྱངས་སྒྲོན་ ལུ་ སླབ་ ནི་ མེད་ མས །

དཔལ་ལྡན་འབྲུག་སྒྲ །

ཁྱོད་ ཁ་ བཙུམ་སྡོད་ ཤིག

ང་ ག་ཅི་ འབདཝ་ ཨིན་ན ། # ང་ར་ གིས་ ཤེས་ པ་ སྟེ །

ཁྱོད་ སླབ་ དགོ་ པ་ ཅིན་ # ཁུངས་ ཅིག་ ག་ནི་ཡང་ བསྐྱལ་ ནི་ མེད །

ཁྱོད་ར་ བྱེལཝ་ མེད་ པའི་ བཤད་ཐོ་ འདི་ ར་ བརྡལ་ སྡོད་ ཤིག

ཨམ་ འབྲུག་སྒྲ །

དབའི་ ད་རིས་ ཁྱོད་ # ཨ་རྟག་ དང་ མ་འདྲཝ་ འབད་ ནི་ འདུག་ པ་ཡ །

ག་ཅི་ སྨོ་ བློ་ ལེགས་ཤོམ་ སྦེ་ སླབ་ མས་ ཨ་ལུ་ ལུ །

དཔལ་ལྡན་འབྲུག་སྒྲ །

མོ་རེངསམོ་ ཁྱོད་ ཀྱི་ རོ་ཁ་ འདི་ ཡང་ བཙུམ་སྡོད་ ཤིག

ད་ལྟ་ར་ ང་ གིས་ ནང་འགྲམས་ རྐྱབ་བྱིན་ འོང་ མས །

ག་ཅི་ སྨོ་ བུམོ་ བུ་མོ་ གིས་ ཅིག་ ཉན་ མི་ བཏུབ་ པས་ ས །

ཨའི་ ཨའི་ གིས་ ཉ་ཀ་ཉི་ཀ་ ཅིག་ # རྫོགས་ ནི་ མིན་འདུག་ པ་ཡ །

དབྱངས་སྒྲོན་ ཁྱོད་ར་ # གཟའ་པ་སངས་

ཀྱི་ ཚེ་ # དཔལ་བཟང་ དང་ ཆ་ གཉེན་ རྐྱབ་ ནི་ འབདཝ་ དྲག

སྟེ ། # ཁྱོད་ གཉེན་ མི་ རྐྱབ་ ཟེར་བ་ཅིན་ # བུམོ་ ཁྱོད་ དང་ ངེའི་ བར་ ན་ # ཕམ་བུ་གཞི་ གི་ ཐ་དམ་ཚིག་ ཟེར་ ཡང་ གཟུང་ མི་ དགོ་ གོ །

ཁྱོད་ར་ ན་འཐན་ ཅིག་ སྦེ་ མནོ་བསམ་ བཏང་ ལྟཝ་ དྲག

འབྲུག་སྒྲ་ འཛུལ །

དབྱངས་སྒྲོན །

དབའི་ ལས་དབང་ཅན་ གྱི་ བུམོ་ ང་ ལུ་ # སྡུག་བསྔལ་ གྱི་ མཐའ་ རྫོགས་ ནི་ ཟེརཝ་ མེདཔ་ འདྲས །

ཨའི་ ང་ དེ་སྦེ་ འདི་ བཀོ་བཞག་ མ་ ད །

ང་ གཉེན་ རྐྱབ་ ནི་ འདི་ # ཟླཝ་ གཅིག་ དེ་ཅིག་ # ཡངན་ བདུན་ཕྲག་ གཉིས་ དེ་ཅིག་ # ཕར་ཕུད་ རྐྱབ་བཞག་ ད །

ཨའི་ གིས་ ཡང་ དེ་སྦེ་ མེན་ ཟེར་བ་ཅིན་ # ང་ ཤི་ ནི་ ཨིན །

ཨམ་ འབྲུག་སྒྲ །

ཤི་སོང་ ས་ ཁྱོད །

ཁྱོད་ར་ ང་ ལུ་ ག་ནི་ཡང་ སླབ་ མི་ དགོ་ མས །

ཁྱོད་ར་ ག་དགའཝ་ འབད་ ད །

སླབ་སླབཔ་ མ་ ཉན ། # བྱིན་བྱིནམ་ མ་ ཟ་ བའི་ བུམོ་ ཕུའི་ དབའི་ ང་ ། # མཐོང་ ཅི་ གོ་ཤིག་ ཨ་ནཱ །

གནམ་ དྲོ་པ་ ཁར་ ཆུ་ཚན་ ཡང་ མ་ རེགཔ་ ལས་ # རོགས་ ཀྱིས་ མིག་ཏོ་ ཐོད་པར་ བཀལ་ ཏེ་ # ག་དེ་སྦེ་ སླབཔ་ སྨོ །

འདི་ ག་ར་ ཁྱོད་ ཀྱི་ ཞོར་ལས་ ཨིན་ མས །

ཁྱོད་ བཟུམ་ གྱི་ བུམོ་ གསོཝ་ བ་ འདི་ # ཕགཔ་ གསོ་ ཟཝ་ དྲག་ ནི་ མས །

འཛོམས་པ་ ཁྱོད་ ཀྱིས་ ལེགས་ཤོམ་ ཅིག་ སྦེ་ སླབ་བལྟ་ མས །

ཨམ་ འབྲུག་སྒྲ་ འཛུལ །

དབྱངས་སྒྲོན །

ཨ་མ་ ང་ དཔལ་བཟང་ དང་ ཆ་ སྟེ་ གཉེན་ རྐྱབ་ ནི་ འདི་ # ག་དེ་སྦེ་ བཀག་ ཚུགས་ ག་ སྨོ །

ང་ དང་ ངེའི་ རང་གྲོལ་ གྱི་ བར་ ན་ ད་ལྟོ་ གནམ་བསྐོས་ རྫོགས་ ར་ མ་ རྫོགས །

བུམོ་ གཅིག་ གིས་ རྨགཔ་ གཉིས་ འཚོལ་ བའི་ དཔྱེ་ # བུམོ་ གཞན་ གྱིས་ སྟོན་ ནུམ་ རུང་ # ང་ གིས་ སྟོན་ མི་ ནུམ །

ང་ ཚེ་ སྔ་མ་ ལས་ ག་ཅི་ བཟུམ་ ཅིག་ མ་ དག་ པར་ # ཚེ་ ད་རེས་ འདི་བཟུམ་ མའི་ བྱ་བ་ ལུ་ ཐུགཔ་ ཨིན་ན་ སྨོ །

ཨ་མ་ ཁྱོད་ ཀྱིས་ འབདན་ # ག་དེ་སྦེ་ འབད་བ་ཅིན་ དྲག་ པས་ གོ །

ང་ ལུ་ བསླབ་བྱ་ ལེགས་ཤོམ་ ཅིག་ སླབ་ གནང་ མས །

མ་ཚབ །

ང་ གིས་ བལྟ་ བ་ ཅིན་ # ཁྱོད་ དང་ རང་གྲོལ་ གྱི་ བར་ ན་ # ལས་གནམ་བསྐོས་ རྫོགསཔ་ ཟེར་ རུང་ དེམ་ཅིག་ འོང་ མནོཝ་ མས །

ཁོ་ ནི་ གྲོང་ཁྱེར་ འདི་

ནང་ ལས་ ཐོན་ཡར་སོང་ ཡི །

ཁོ་ དང་ ཁྱོད་ གཅིག་ཁར་ སྡོད་ ཚུགས་ པའི་ གོ་སྐབས་ འདི་ ནི་ # རྩ་ལས་ར་ མེད །

སྟེ ། # ང་ གིས་ བལྟ་ རུང་ # ཁྱོད་ར་ དཔལ་བཟང་ དང་ གཅིག་ཁར་ གཉེན་ རྐྱབ་ པ་ ཅིན་ # འདི་ ར་ དྲག་ འོང་ མནོཝ་ མས །

དབྱངས་སྒྲོན །

ཨ་མ་ ཁྱོད་ ཀྱིས་ བློ་ འདི་ # མནོ་བསམ་ ལེགས་ཤོམ་ ཅིག་ སྦེ་ བཏང་ སྟེ་ སླབཔ་ ཨིན་ན །

མ་ཚབ །

དེ་ར་ རྨམ །

དབྱངས་སྒྲོན །

དེསན་ གནམ་མེད་ས་མེད་ བཀྲིན་ ཆེ་ ཡི་ ཨ་མ །

ཁྱོད་ ཀྱིས་ སླབ་ དོ་ བཟུམ་སྦེ་ ར་ # ང་ ཡང་ དཔལ་བཟང་ དང་ ཆ་ སྟེ་ གཉེན་ རྐྱབ་ ད་ ནི །

ད་རིས་ ང་ གིས་ ཨ་པ་ ལུ་ # ཞལ་ལོག་ ཞུ་ ད་ ནི་ འདི་གིས་ # ང་ར་ སེམས་ གནམ་མེད་ས་མེད་ ཕམ་ ཡི །

དེ་ གི་ དོན་ལུ་ # མཚམས་པ་ བཞུགས་ སར་ # བཤགས་པ་ ཅིག་ ཕུལ་ བར་ འགྱོ་ དགོ་ ནི་ མས །

ཨ་མ་ ཁྱོད་ ཀྱིས་ # ཨའི་ དང་ ཨ་པ་ ལུ་ དེ་སྦེ་ ཞུ་ ད་ མས །

མ་ཚབ །

དྲག་དྲག་ དབྱངས་སྒྲོན །

ཁྱོད་ ཀྱིས་ མནོ་བསམ་ ལེགས་ཤོམ་ སྦེ་ བཏང་ ནུག

ང་ གིས་ ཨའི་ དང་ ཨ་པ་ ལུ་ དེ་སྦེ་ ཞུ་ འོང་ །

མ་ཚབ་ འཛུལ །

དབྱངས་སྒྲོན །

མནོ་བསམ་ ལུ །

ཨ་ཁའི་ ང་ དེ་མའི་ ལས་ དབའི །

ཚེ་ སྔ་མའི་ སྦྱིན་འབྲས་ མེད་ པའི་ བུམོ་ ང་ གིས་ ཚེ་ ད་རེས་ ཡང་ ཤོབ་ རྐྱབ་ སྟེ་ # ཚེ་ ཕྱི་མའི་ ལམ་ ཡང་ བཀག་ དགོཔ་ འབྱུང་ མས །

ང་ གིས་ ཨ་མ་ ལུ་ # ང་ དཔལ་བཟང་ དང་ ཆ་ གཉེན་ རྐྱབ་ ནི་ ཨིན་ ཟེར་ ཤོབ་སླབ་ མི་ འདི་ # ངེའི་ རང་གྲོལ་ གྱི་ གཉིད་ལམ་ ནང་ མཐོང་ མ་ བཅུག་ མས །

ད་རིས་ ཚུན་ཚོད་ ཀྱི་ བར་ ན་ # མ་ཚབ་ ཁྱོད་ དང་ ང་ མནོ་བསམ་ གཅིག་ཁར་ བཏང་ སྟེ་ ལཱ་ འབད་ ཡི །

ད་རིས་ ལས་ འབདན་ # ཨ་མ་ ཁྱོད་ དང་ ངེའི་ མནོ་བསམ་ གཏང་ ལུགས་ འདི་ ཡང་ སོ་སོར་ ཡར་སོང་ ཡི །

ད་ ང་ གིས་ ཡར་ མཚམས་ཁང་ ནང་ སོང་ སྟེ་ # ཨ་ཞང་ མཚམས་པ་ དང་ འབྲེལ་བ་ འཐབ་ ནི་ ཨིན །

ཨ་ཞང་ མཚམས་པ་ གིས་ # ང་ དང་ དཔལ་བཟང་ གཟའ་པ་སངས་

ཀྱི་ ཚེ་ གཉེན་ རྐྱབ་ ནི་ བཀག་ ཚུགས་ པའི་ ཐབས་ཤེས་ ཅིག་ བཏོན་ ནི་ འོང་ །

མཚམས་པ་ གིས་ ཡང་ # གཉེན་ འདི་ བཀག་ཐབས་ ཀྱི་ གནས་སྐབས་ ཅིག་ གསུང་ ནི་ མེད་ པ་ ཅིན་ # ཐ་ རྡུགས་ ར་ རྡུགས་ པའི་ ཐབས་ཤེས་ ཅིག་ ང་ར་ གིས་ མ་ བཏོན་ པར་ ཐབས་ ར་ མེད །

འཛུལ །

ཡོལ་ལི་ བསྡམས །

རྩེད་སྟོན་ ལེའུ་ བཞི་པ །

མཐོང་སྣང་ དང་པ །

མཚམས་ཁང་ ནང་ མཚམས་པ་ དང་ དཔལ་བཟང་ ཐོན །

མཚམས་པ །

ཨེང་ གཉེན་ འདི་ གཟའ་པ་སངས་

ཀྱི་ ཚེ་ རྐྱབ་ རུང་ # གཟའ་སྐར་འཕྲོད་སྦྱོར་ ཚུ་ ལེགས་ཤོམ་ འདུག

དེ་འབདཝ་ད་ # བཅའ་སྒྲིག་ རྐྱབ་ ནི་ གི་ དུས་ཚོད་ གངམ་ མིན་འདུག་ མེན་ན །

དཔལ་བཟང་ །

ངེའི་ ཨཔ་ དཔལ་ལྡན་འབྲུག་སྒྲ་ གིས་ # ང་ དང་ དབྱངས་སྒྲོན་ གྱི་ གཉེན་ འདི་ འཕྲལ་མགྱོགས་ ར་ རྐྱབ་ དགོ་ ཟེར་ ཨིན་ མས །

སྟེ ། # ང་ ཡང་ # གཉེན་ འདི་ མགྱོགས་པར་ རྐྱབ་ ནི་ ལུ་ དགའཝ་ མ་གཏོགས་ མ་ དགའཝ་ ང་ ལས་ ར་ མེདཔ་ ལས་ # ཁོ་ གིས་ སླབ་ མི་ འདི་ ལུ་ བཏུབཔ་ སྦེ་ བཞག་ ད་ ཡི །

མཚམས་པ །

སྟེ ། # ཁྱོད་ ཀྱིས་ སླབ་ དོ་ བཟུམ་ འབད་བ་ཅིན་ # ཁྱོད་ ཀྱིས་ བུམོ་ འདི་གིས་ # མནོ་བསམ་ ག་དེ་སྦེ་ གཏངམ་ ཨིན་ན་ མི་ ཤེས་ ཟེར་ ཨིན་ མས །

མོ་ གིས་ བཏུབཔ་ སྦེ་ ཨིན་པ་ཅིན་ འདི་ དེ་ར་ རྨམ །

ག་དེམ་ཅིག་སྦེ་ # མོ་ གི་ སེམས་ དང་ མ་ ལྡནམ་ ཅིག་ འབད་བ་ཅིན་ # ཁྱེད་ གཉིས་ གཉེན་ རྐྱབ་ ནི་ འདི་ # རྟེན་འབྲེལ་ ལེགས་ཤོམ་ ཅིག་ མི་ འོང་ མས །

དཔལ་བཟང་ །

དབྱངས་སྒྲོན་ གྱི་ ཕོ་རྒནམ་ པདྨ་སྟག་གཟིག་ གྱོངས་སོང་ པའི་ ཤུལ་ལུ་ # ད་རེས་ནངས་པ་ འབྲུག་སྒྲ་པའི་ ཁྱིམ་ ནང་ # མི་ ག་ར་ མྱ་ངན་ གྱིས་ གདུངས་ ཏེ་ # སྡུཝ་སྡུ་ སར་ སྡོད་ ནུག

དེ་འབད་ནི་འདི་གིས་ # ང་ གིས་ མོ་ར་ ལུ་ # གཉེན་ གྱི་ ཐད་ཁར་ ལྷོདཔ་ ད་ # བློ་ ཅིག་ ཙག་ཏོག་ཏོ་ སྦེ་ སླབ་ མ་ ཚུགས །

ཨིན་རུང་ # ཨཔ་ འབྲུག་སྒྲ་ གིས་ # མོ་ དེ་ཚུན་ཚོད་ ཀྱི་ སྡུག་བསྔལ་ མྱོང་ མི་ ལུ་ བལྟ་ སྟེ་ # སེམས་ ཀྱིས་ བཟོད་ མ་ ཚུགས་ པར་ # མོ་ ང་ དང་ ཆ་ གཉེན་ མགྱོགས་པར་ རྐྱབ་ ད་ པ་ ཅིན་ # མོ་ གི་ སེམས་ཁའི་ སྡུག་བསྔལ་ ཚུ་ ཡང་ མགྱོགས་པར་ ཞི་ ཚུགས་ པའི་ རེ་བ་ བསྐྱེད་ དེ་ ཨིན་ མས །

མཚམས་པ །

སེམས་ ཁར་ ། # དབའི ། དབྱངས་སྒྲོན་ འདི་ ནི་ # རང་གྲོལ་ དང་ ཆ་ གཉེན་ རྐྱབ་ ཚར་ ཡི །

མོ་ གིས་ ནི་ དཔལ་བཟང་ དང་ གཉེན་ ཐད་རི་སྦ་རི་ མི་ རྐྱབ་ འོང་ །

སྟེ ། # དཔལ་བཟང་ འདི་ ནི་ # མོ་ར་ དགོཔ་ ཅིག་ ཨིན་ མས །

ཁོ་ ལུ་ བལྟ་ སྟེ་ ཡང་ སྡི་ཆེ་ བས །

དབྱངས་སྒྲོན་ ཐོན །

ཨེང་ ། # དབྱངས་སྒྲོན་ མོ་ར་ ཡང་ # ནཱ་ ཐོན་འོངས་ ནུག

དཔལ་བཟང་ །

དབའི་ ངེའི་ ཡིད་འཕྲོག་མ ། # ད་རིས་ ང་ གཉེན་གྲོགས་ ཁྱོད་ དང་ འཕྱད་ ཚུགས་ ཏེ་ # སེམས་ གནམ་མེད་ས་མེད་ དགའ་ ཡི་ མས །

དབྱངས་སྒྲོན །

ང་ གཉེན་ རྐྱབ་ ཚར་ཚར་ བའི་ ཨམ་སྲུ་ ཅིག་ འབད་ནི་འདི་གིས་ # ཁྱོད་ ཀྱིས་ ང་ ལུ་ གཉེན་གྲོགས་ ཟེར་ བོཔ་ ཨིན་ན །

ངེའི་ རྨགཔ་ འདི་ གིས་ ང་ ལུ་ གཉེན་གྲོགས་ ཟེར་ བོ་ སྟེ་ # དུས་ རྟག་བུ་རྒྱུན་དུ་ # ང་ དང་ གཅིག་ཁར་ སྡོད་ ནི་ ཡོད་ པ་ ཅིན་ # ང་ ཡང་ ནེ་ཚུན་ཚོད་ ཀྱི་ སྡུག་བསྔལ་ ཕོག་ སྟེ་ སྡོད་ མ་ དགོཔ་ ཅིག་ འོང་ ནི་ མས །

དཔལ་བཟང་ །

ཨའེ་ དབྱངས་སྒྲོན ། # གཟའ་པ་སངས་

ཀྱི་ ཚེ་ ལས་ # ང་བཅས་ གཉིས་ གཉེན་ རྐྱབ་ སྟེ་ # ང་ ཁྱོད་ ཀྱི་ རྨགཔ་ འབད ། # ཁྱོད་ ངེའི་ ཨམ་སྲུ་ འབད་ དེ་ # དུས་ རྟག་བུ་རྒྱུན་དུ་ # ང་ གིས་ ཁྱོད་ ལུ་ ངེའི་ གཉེན་གྲོགས ། # ངེའི་ གཉེན་གྲོགས་ ཟེར་ བོཔ་བོ་ སར་ སྡོད་ འོང་ །

ཁྱོད་ར་ # ད་རིས་ ལས་ འགོ་ བཟུང་ སྟེ་ དགའ་ བའི་ ཉམས་ སྐྱོང་ སྟེ་ སྡོད་ ནི་ ར་ ཨིན་ མས །

དབྱངས་སྒྲོན །

དེ་སྦེ་ ཨིན་པ་ཅིན་ # འདི་ ཁྱོད་ ཀྱི་ དོན་ལུ་ ང་ གིས་ ང་ར་ གི་ སྲོག་ ཡང་ བློས་གཏང་ ནུམ །

མཚམས་པ །

དབའི་ དབྱངས་སྒྲོན ། # ཁྱོད་ ཁོ་ དང་ ཆ་ གཉེན་ རྐྱབ་ དགོཔ་ བྱུང་ པ་ ཅིན་ # རང་སྲོག་རང་གིས་ལྕེབ་ ནིའི་ མནོ་བསམ་ འདི་ འབདན་ # རྩ་ལས་ར་ གཏང་ ནི་ མི་ འོང་ མས །

དཔལ་བཟང་ །

ཡ་ ཨ་ཞང་ མཚམས་པ་ གིས་ ག་ཅི་ གསུངམ་ ཨིན་ན་ # མོ་ རང་སྲོག་རང་གིས་ལྕེབ་ ནི་ གི་ ལོ་རྒྱུས་ མེན་ པར་ # ང་བཅས་ གཉིས་ གཉེན་ རྐྱབ་ ཚར་ བའི་ ཤུལ་ལུ་ # ང་ ལུ་ སྟབས་མ་བདེཝ་ རེ་ བྱུང་ པ་ ཅིན་ # འདི་ སེལ་ཐབས་ ཀྱི་ དོན་ལུ་ # མོ་ གིས་ སྲོག་ ཡང་ བར་ ན་ བཙུགས་ ནུམ་ ཟེར་ བའི་ ལོ་རྒྱུས་ ཨིན་ མས །

དབྱངས་སྒྲོན་ ལུ ། # སྟེ ། # དབྱངས་སྒྲོན ། # ཁྱོད་ ནཱ་ ཨ་ཞང་ མཚམས་པ་ འབད་སར་ # ང་བཅས་ གཉིས་ གཉེན་ རྐྱབ་ ནི་ གི་ སྐོར་ལས་ བཏུབ་ མ་ བཏུབ་ ཚུ་ བལྟ་ བར་ ཨིན་ན་ # མ་པ་

ང་ ལུ་ གཟའ་པ་སངས་

ཀྱི་ ཚེ་ # གཉེན་ རྐྱབ་ ནི་ གི་ གཟའ་སྐར་ ལེགས་ཤོམ་ འདུག་ ཟེར་ གསུང་ དེས །

དབྱངས་སྒྲོན །

གཉེན་ རྐྱབ་ ནི་ གི་ སྐོར་ལས་ བཏུབ་ མ་ བཏུབ་ ཚུ་ # མདང་བཞག་ ལས་ ཨ་ཞང་ མཚམས་པ་ གིས་ གཟིགས་ ཚར་ ཡི །

དཔལ་བཟང་ །

དྲག་དྲག་ དབྱངས་སྒྲོན ། # དེ་འབདཝ་ད་ # ཨ་ཞང་ མཚམས་པ་ གིས་ # འདི་ གི་ སྐོར་ལས་ # ང་ ལུ་ ག་ནི་ཡང་ གསུང་ ནི་ མིན་འདུག

དབྱངས་སྒྲོན་ ལུ་ # ང་ གིས་ ཁྱོད་ ལུ་ དགའཝ་ ཨིནམ་ # ཨ་ཞང་ མཚམས་པ་ གིས་ ག་དེམ་ཅིག་ ཡང་ མཁྱེན །

དེ་འབདཝ་ད་ # ཁྱོད་ ཀྱིས་ ང་ ལུ་ བརྩེ་གདུང་ ག་དེ་སྦེ་ ཡོདཔ་ ཨིན་ན །

འདི་ གི་ སྐོར་ལས་ ཨ་ཞང་ མཚམས་པ་ གིས་ # ང་ ལུ་ གསུང་ ནི་ མིན་འདུག

སྟེ ། # ཨ་ཞང་ མཚམས་པ་ ལུ་ # ཁྱོད་ ཀྱི་ སེམས་ སྤར་རི་གངམ་ འདི་ # ང་ ལུ་ བྱིན་ ཚར་ ཡི་ ཟེར་ མ་ ཞུ་ སྦོ །

དབྱངས་སྒྲོན །

ཨ་ཞང་ མཚམས་པ་ ངེའི་ སེམས་ སྤར་རི་གངམ་ འདི་ # ཁོ་ ལུ་ བྱིན་ ཚར་ ཡི་ ཟེར་ ཞུ་ ཡི་ སྨོ་ ལགས །

མཚམས་པ །

མནོ་བསམ་ ལུ ། # དབའི་ མོ་ གིས་ སེམས་ སྤར་རི་གངམ་ འདི་ # ཁོ་ ལུ་ བྱིན་ ཚར་ ཡི་ ཟེརཝ་ ད་ # དཔལ་བཟང་ གིསནི་

ཁོ་ ལུ་ སླབཔ་ མས །

མོ་ གིས་ ནི་ རང་གྲོལ་ ལུ་ # བྱིན་ ཚར་ ཡི་ ཟེར་ བའི་ ལོ་རྒྱུས་ ཨིན་ མས །

ཁོང་ གཉིས་ ལུ ། # ང་ གིས་ ཁྱོད་ གཉིས་ ཀྱི་ བར་ ན་ བློ་ གི་ ལན་ ག་དེ་སྦེ་ ཡང་ རྐྱབ་ མི་ ཤེས་ པས་ མས །

དཔལ་བཟང་ །

ཁྱད་མེད ། # མཚམས་པ་ གིས་ དེ་ གི་ ལན་ རྐྱབ་ སྟེ་ གནང་ མི་ དགོ །

ང་ར་ གིས་ དྭངས་འཕྲོས་འཕྲོས་ སྦེ་ ཧ་གོ་ ཡི །

དབྱངས་སྒྲོན་ ལུ ། # དབྱངས་སྒྲོན ། # ང་ ཡང་ ཁྱོད་ ཀྱིས་ ང་ ལུ་ དགའ་ བས་ ཟེར་ བའི་ གཏམ་ འདི་ # ནམ་ སླབ་ འོང་ ག་ མནོ་ སྡོད་ ཅི །

ད་རིས་ ལས་ འབདན་ # ངེའི་ བསམ་ པའི་ རེ་བ་ གྲུབ་ ཟེར་ རུང་ ནེ་ཅིག་ ཨིན །

ཨའེ་ དབྱངས་སྒྲོན ། # ཁྱོད་ ཀྱི་ ལེགས་ པའི་ གདོང་ འདི་ # མིག་ཆུ་ གིས་ ག་ར་ མེདཔ་བཏང་ ཚར་ ནུག

དབྱངས་སྒྲོན །

ངེའི་ གདོང་ མེདཔ་གཏང་ མི་ མིག་ཆུ་ མེན་ པར་ # མིག་ཆུ་ འཐོན་ བཅུག་ པའི་ དོན་དག་ འདི་ ཨིན །

དཔལ་བཟང་ །

སྟེ ། # ཁྱོད་རའི་ གདོང་ བདག་འཛིན་འབད་ ནི་ གི་ དོན་ལུ་ # སེམས་ཁར་ མྱ་ངན་ དེ་ཚུན་ཚོད་ ར་ འབག་ ནི་ མི་ འོང་ ། # ད་ ཁྱོད ་ངེའི་ གཉེན་གྲོགས་ འབད་ ནི་ འདི་གིས་ # ཁྱོད་ ཀྱི་ གདོང་ འདི་ # ཁྱོད་ར་ རྐྱངམ་གཅིག་ གི་ མེན་ པར་ # ངེ་གི་ གདོང་ བཟུམ་ ཅིག་ ཡང་ ཨིན །

དབྱངས་སྒྲོན་ །

ངེའི་ གདོང་ འདི་ # ང་ར་ རྐྱངམ་གཅིག་ གི་ མེན་ པར་ # ངེའི་ རྨགཔ་ འདི་ གི་ གདོང་ བཟུམ་ ཅིག་ ཨིནམ་ ཐད་རི་སྦ་རི་ བདེན །

ཡ ། # ཨ་ཞང་ མཚམས་པ ། # ད་ལྟོ་ ཐུགས་ ཁོམ་ ནི་ མས་ ག་ ལགས ། # ད་ལྟོ་ མ་ ཁོམ་ པ་ ཅིན་ # ཨ་ཙི་ཅིག་ཁ་ལས་ བཅར་ བར་ འོང་ དགོ་ ནི་ འདྲས །

མཚམས་པ །

ཁོམ་ ཁོམ་ དབའི ། # ལགས་སོ་ དེསན་ དཔལ་བཟང་ །

ལོག་ མཇལ་ གེ །

དཔལ་བཟང་ །

སྟེ ། # ཨ་ཞང་ མཚམས་པ་ ཡང་ གནངས་ཚེ་ ང་ དང་ ། དབྱངས་སྒྲོན་ གཉེན་ རྐྱབ་ སར་ # སྐུ་མགྲོན་ སྦེ་ འབྱོན་ དགོ་ མས་ ལགས །

སྟེ ། # དབྱངས་སྒྲོན་ ང་ ཡར་སོང་ ཡི་ མས །

ཁྱོད་ར་ ཡང་ # ཕོ་རྒནམ་ གྱོངས་ མི་ འདི་ གི་ སྐོར་ལས་ # དེ་ཚུན་ཚོད་ ཀྱི་ མྱ་ངན་ འབད་ མི་ དགོ་ པས །

འཕྲལ་མགྱོགས་ ར་ # ང་བཅས་ ཀྱི་ བར་ ན་ དགའཝ་སྐྱིད་པའི་ ཉིམ་ ཤར་ འོང་ །

དཔལ་བཟང་ འཛུལ །

དབྱངས་སྒྲོན །

མཚམས་པ་ རིན་པོ་ཆེ ། # དང་པ་ར་ སྒོ་ བསྡམ་ གནང་ མས །

མཚམས་པ་ གིས་ སྒོ་ བསྡམས །

ཨ་ཞང་ མཚམས་པ ། # ང་ ག་དེ་ འབད་ ནི་ ད །

མཚམས་པ །

དབྱངས་སྒྲོན་ ཁྱོད་ ཀྱི་ སེམས་ ཁ་ ལུ་ # སྡུག་བསྔལ་ ག་ཅི་ བཟུམ་ ཕོག་ སྟེ་ ཡོདཔ་ ཨིན་ན ། # འདི་ གི་ སྐོར་ལས་ ང་ གིས་ ཤེས །

ཁྱོད་ ག་གིས་ཡང་ མ་ ཤེསཔ་སྦེ་ # རང་གྲོལ་ དང་ གཉེན་ རྐྱབ་ ཚར་ ཡི །

ང་ གིས་ གོ་ དོ་ བཟུམ་ འབད་བ་ཅིན་ # ཁྱོད་ར་ གི་ ཨ་པ་ གིས ་གཟའ་པ་སངས་

ཀྱི་ ཚེ་ # ཁྱོད་ དཔལ་བཟང་ དང་ གཉེན་ རྐྱབ་ བཅུག་ ནི་ ཨིན་ མས །

གཉེན་ འདི་ བཀག་ཐབས་ ཅིག་ ནི་ རྩ་ལས་ར་ མེད་ ནི་ མས །

སྟེ ། # འདི་ གི་ སྐོར་ལས་ ཁྱོད་ ཀྱིས་ མནོ་བསམ་ ག་དེ་སྦེ་ ར་ གཏང་ དོ་ དབྱངས་སྒྲོན །

དབྱངས་སྒྲོན །

ཨ་ཞང་ མཚམས་པ་ གིས་ # ང་ གཉེན་ རྐྱབ་ ནིའི་ སྐོར་ལས་ མ་ གསུངས་ པར་ # གཉེན་ འདི་ བཀག་ ནི་ གི་ གནས་སྐབས་ ཅིག་ གསུངས་ པ་ ཅིན་ # ང་ ལུ་ ཨ་ཞང་ ཁྱོད་ ཀྱིས་ ཐུགས་རྗེ་ གཟིགསཔ་ ཟེར་ རུང་ དེ་ཅིག་ ཨིན །

ཁྱོད་ ཀྱི་ རྒྱུད་ ལུ་ ཡོད་ པའི་ རིག་པ་ དང་ ཉམས་མྱོང་ གི་ ཐོག་ ལས་ # གཉེན་ འདི་ བཀག་ ནི་ གི་ གནས་སྐབས་ ཅིག་ མེད་ ཟེར་ གསུངས་ པ་ ཅིན་ བུམོ་ ང་ ཡང་ # རང་སྲོག་རང་གིས་གཅད་ པར་ ཐེ་ཚོམ་ མེད །

ཚེ་ སྔ་མའི་ ལས་ ཀྱིས་ # ང་ དང་ རང་གྲོལ་ གནམ་བསྐོས་ གཅིག་ཁར་ བསྐོས་ ཏེ་ # ཚེ་ ད་རེས་ ང་བཅས་ གཉིས་ ཀྱི་ ལགཔ་ གཅིག་ཁར་ མཐུད་གནང་ མི་ ཡང་ # ཨ་ཞང་ མཚམས་པ་ ཁྱོད་ར་ ཨིན །

ང་བཅས་ གཉིས་ ཀྱི་ ལགཔ་ # གཅིག་ཁར་ མཐུདཔ་མཐུད་ སར་ བཞག་ ནི་ གི་ དོན་ལུ་ # ཐབས་ཤེས་ ཅིག་ # ག་དེ་སྦེ་ཨིན་རུང་ # ཁྱོད་ར་ གིས་ སྟོན་ ཏེ་ གནང་ དགོ །

མཚམས་པ །

ཁྱོད་ དེ་ཚུན་ཚོད་ ར་ ཐ་རྡུགས་སོང་ པ་ ཅིན་ # གཉེན་ འདི་ བཀག་ ནི་ གི་ གནམ་སྐབས་ ཅིག་ # ང་ གིས་ ག་དེ་སྦེ་ཨིན་རུང་ སྟོན་བྱིན་ གེ །

སྟེ ། # གནམ་སྐབས་ འདི་ # ག་དེ་སྦེ་ སྨོ་ ཟེར་བ་ཅིན་ # ཁྱོད་ ཚར་ གཅིག་ ཤི་ དགོ་ མས །

དེ་འབདཝ་ད་ # ཁྱོད་ ཤིཝ་ཤི་ ས་ ར་ སྡོད་ ནི་ ཡང་ མེན །

ལོག་སྟེ་ ཁྱོད་ར་ ཨ་རྟག་ཧ་ལུགས་ སྦེ་ ལོང་ ནི་ ཡོད །

སྟེ ། # ཁྱོད་ ཀྱིས་ རྣམ་རྟོག་ མ་ ཟ་ བར་ འདི་ འབད་ ཚུགས་ ནི་ མས་ ག །

དབྱངས་སྒྲོན །

གཉེན་ འདི་ ར་ བཀག་ ཚུགསཔ་ ཅིག་ ཡོད་ པ་ ཅིན་ # ཨ་ཞང་ མཚམས་པ་ གིས་ # ང་ ཁྱིམ་ཐོག་ དགུ་ ལས་ མར་ མཆོངས་ ཟེར་ གསུངས་ རུང་ མཆོང་ ནུམ །

སེམས་ཅན་ སྟག་ གི་ ཚང་ ནང་ བཙུགས་བཞག་ རུང་ སྡོད་ ནུམ །

ང་ རང་གྲོལ་ དང་ གཉེན་ དང་ གྲོགས་ ཀྱི་ དམ་ཚིག་ བསྲུང་ ནི་ ཅིག་ ཡོད་ པ་ ཅིན་ # ཨོལ་ཀོ་ ཐགཔ་ གིས་ བསྡམས་ ཏེ་ # ཤི་ ཟེར་ གསུངས་ རུང་ ཤི་ ནུམ་ ལགས །

མཚམས་པ །

ཡ ། # དེ་སྦེ་ ཨིན་པ་ཅིན་ # ཁྱོད་ར་ སེམས་ མ་ དགའཝ་ འབད་ མི་ དགོ ། # ཁྱིམ་ ནང་ སོང་ ཞིནམ་ལས་ # ཨཔ་ དང་ ཨའི་ ལུ་ དཔལ་བཟང་ དང་ གཉེན་ རྐྱབ་ ནི་ ཨིན་ ཟེར་ ཁ་ བཟེད་ ད །

དེ་ལས་ ནངས་པ་ གཟའ་ཕུར་བུའི་ ཕྱི་རུ་ # མ་ཚབ་ འདི་ ཁྱོད་ དང་ མཉམ་གཅིག་ ཉལ་ མ་ བཅུག་ པར་ ཁྱོད་ར་ རྐྱངམ་གཅིག་ སྦེ་ ཉལ་ དགོ །

སྟེ ། # ཁྱོད་ མ་ ཉལ་ བའི་ ཧེ་མ་ ཨ་ནཱི་ རྫས་སྦྱོར་ འདི་ འཐུངས་ ད །

དེ་ལས་ ཁྱོད་ གཟུགས་ ཀྱི་ དྲོད་ ཡང་ གྱང་ ། # གདོང་ གི་ ཁྲག་ ཡང་ སྐམ ། # དོན་ཧིང་ ཡང་ སྤར་ ནི་ མེད་ པར་ ཤི་ཤི་ བའི་ རོ་ དང་ དབྱེ་བ་ ག་ནི་ཡང་ མེད་ པར་ སྡོད་ འོང་ །

དེ་འབདཝ་ད་ # ཞག་ གཉིས་ ཀྱི་ རྒྱབ་ ལས་ # གཟའ་སྤེན་པའི་ ནུབ་མོ་ ཁྱོད་ ལོག་སྟེ་ རང་བཞིན་གྱིས་ སྦེ་ ལོང་ ཚུགས །

སྟེ ། # གཟའ་པ་སངས་

ཀྱི་ ཚེ་ དཔལ་བཟང་ ཁྱོད་ དང་ གཉེན་ རྐྱབ་ པར་ འོངས་ པའི་ བསྒང་ ལས་ # ཁྱོད་ ཤི་ བ་ ལུ་ ཆ་བཞག་ ད་ འོང་ །

དེ་བསྒང་ ང་ ཡང་ མར་ མགྱོནམོ་ སྦེ་ འཐོན་འོང་ །

ང་ གིས་ ཁྱོད་ ཀྱི་ གཤིན་མོ་ གཤིན་རྩིས་ ལྟཝ་ ད་ ལུ་ # ཁྱོད་ ཀྱི་ ཕུངམོ་ འདི་ # རི་ཁྲོད་ གཙང་ ས་ ལུ་ བསྐྱལ་ ཏེ་ # ཉིནམ་ གསུམ་ གྱི་ རྒྱབ་ ལས་ བརྒལ་ ཏེ་ # མེ་སྦྱང་ འབད་ མི་ བཏུབ་ ཟེར་ སླབ་བཞག་འོང་ །

དེ་ གི་ བར་ ན་ ང་ གིས་ རང་གྲོལ་ ལུ་ གནས་ཚུལ་ ཡི་གུ་ ཅིག་ བསྐྱལ་ ཏེ་ ང་བཅས་ གཉིས་ ཀྱི་ གནས་སྐབས་ འདི་ # ཁོ་ གིས་ ག་དེ་སྦེ་ཨིན་རུང་ ཤེས་ ཚུགསཔ་ འབད་ དེ་ # ཁྱོད་ ལེན་ པར་ འོང་ ཚུགསཔ་ ཅིག་ བཟོ་ འོང་ །

སྟེ ། # ཞག་ གཉིས་ ཀྱི་ རྒྱབ་ ལས་ # ཁྱོད་ ཉལ་ བའི་ གཉིད་ ཚོར་ དོ་ བཟུམ་སྦེ་ ལོངམ་ ད་ # ང་ དང་ རང་གྲོལ་ ཁྱོད་ ཀྱི་ སྦོ་ལོགས་ཁར་ ཀྲིག་ཀྲི་ སྦེ་ སྡོད་ འོང་ །

དེ་ལས་ ཁྱོད་ར་ ཡང་ རང་གྲོལ་ དང་ མཉམ་གཅིག་ # གྲོང་ཁྱེར་ མཎྜལ་གླིང་ ལུ་ བྱོག་ཡར་སོང་ །

འ་ནཱི་ འབད་ བའི་ བསྒང་ ལས་ # ཁྱོད་ དང་ རང་གྲོལ་ གྱི་ བར་ ན་ གཉེན་ དང་ གྲོགས་ ཀྱི་ ཐ་དམ་ཚིག་ གཟུང་ ཚུགསཔ་ མ་ཚད་ # ཁྱོད་ར་ གཉིས་ ཚེ་གཅིག་ལུས་གཅིག་ # ག་དགའཝ་ སྦེ་ སྡོད་ ནི་ གི་ གོ་སྐབས་ ཡང་ འཐོབ་ ཚུགས་ ནི་ མས །

དེ་འབདཝ་ད་ ཁྱོད་ ཀྱིས་ དེ་སྦེ་ འབད་ ནུམ་ ག །

དབྱངས་སྒྲོན །

ཨ་ཞང་ མཚམས་པ ། # འདི་ ང་ གིས་ འབད་ ར་ འབད་ ནུམ །

རྫས་སྦྱོར་ འདི་ ད་ལྟོ་ ར་ ཞུ་ གེ་ ལགས །

མཚམས་པ །

རྫས་སྦྱོར་ བྱིནམ་ ད ། # ཡ་ ད་ # ཁྱོད་ར་ ཁྱིམ་ ནང་ སོང་ མས །

བྱ་བ་ འདི་ བཟུམ་ ཅིག་ མ་ འབདན་ # འབད་ དགོཔ་ བྱུང་ ཡི །

དེ་འབདཝ་ད་ལུ་ # ཁྱོད་ ཀྱིས་ འབད་རུང་

# མནོ་བསམ་ དོད་རིལ་རི་ ཅིག་ བཏང་ སྟེ་ འབད་ དགོ་ མས་ དབྱངས་སྒྲོན །

སྟེ ། # ང་ གིས་ ནངས་པ་ ངེའི་ མི་ ཅིག་ ནི་ གྲོང་ཁྱེར་ མཎྜལ་གླིང་ ལུ་ # ཁྱོད་ ཀྱི་ གཏན་གྲོགས་ འབད་སར་ ལོ་རྒྱུས་ འདི་ གི་ སྐོར་ལས་ # གནས་ཚུལ་ ཁ་གསལ་ བཀོད་ པའི་ ཡི་གུ་ ཅིག་ # བསྐྱལ་ བར་ རྐང་བཙུགས་སྦེ་ གཏང་ ནི་ ཨིན །

རང་གྲོལ་ གྱིས་ ཁྱོད་ ལེན་ པར་ ཀྲིག་ཀྲི་ སྦེ་ ལྷོད་ ཚུགསཔ་ ཅིག་

ང་ གིས་ ག་དེ་སྦེ་ འབད་ རུང་ འབད་ གེ །

དབྱངས་སྒྲོན །

ད་རེས་ ཚུན་ཚོད་ ཀྱི་ བར་ ན་ # མཚམས་པ་ རིན་པོ་ཆེ་ གིས་ # བུམོ་ ང་ ལུ་ ཐུགས་ ཀྱིས་ བརྩེ་བ་ འདི་ བཟུམ་ ལེ་ཤ་ གཟིགས་ ཏེ་ གནང་ མི་ འདི་ ལུ་ # ལས་ མ་ དག་ པའི་ བུམོ་ ང་ ཚེ་ ལྔ་ མཐུད་རྐྱབ་ སྟེ་ བཀྲིན་ བསམ་བསམ་ ས་ ར་ སྡོད་ རུང་ # བཀྲིན་ རྩ་ལས་ར་ མི་ འབྱོར་ ནི་ མས་ ལགས །

ད་ ལོག་སྟེ་ # ཞལ་ ཡང་ཡང་ མཇལ་ བའི་ སྨོན་ལམ་ ཞུ་ གེ་ ལགས །

གལ་སྲིད་

ག་དེམ་ཅིག་སྦེ་ # ལོག་སྟེ་ མཇལ་ མ་ ཚུགས་ པ་ ཅིན་ # ཕྱི་མ་ དག་པའི་ཞིང་ཁམས་ ལུ་ # ང་བཅས་ར་ གསུམ་ ལོག་སྟེ་ མཇལ་ ཚུགས་ ནི་ གི་ ཐུགས་སྨོན་ ཨ་ཞང་ མཚམས་པ་ གིས་ གནང་ སྟེ་ བཀྲིན་ བསྐྱང་ དགོ །

ཕྱག་དབང་ ཞུ ། # དབྱངས་སྒྲོན་ འཛུལ །

ཡོལ་ལི་ བསྡམས །

མཐོང་སྣང་ གཉིས་པ །

དབྱངས་སྒྲོན་ གྱི་ ཉལ་ཁྱིམ་ ནང་ # མ་ཚབ་ ལཱ་གཡོག་ འབད་ དེ་ སྡོད །

དཔལ་ལྡན་འབྲུག་སྒྲ་ དང་ ཨམ་ འབྲུག་སྒྲ་ ཐོན །

ཕྱི་རུ་ གི་ མཐོང་སྣང་ །

དཔལ་ལྡན་འབྲུག་སྒྲ །

དབའི་ འཛོམས་པ ། # ཀྭ་ལས་ ཨ་ནཱི་ བུམོ་ འདི ། # བལྟ་ ཤིག

གནམ་ ཕྱི་རུ་ ཡར་སོང་ རུང་ # ཁྱིམ་ ནང་ འོང་ མ་ ཤེས་ པའི་ བུམོ་ དབའི །

ད་རིས་ མོ་ གིས་ ངེའི་ ལགཔ་ འདི་ # གཡོག་ བཀོལ་ ར་ བཀོལ་ བཅུག་ ནི་ སྦེ་ ཨིན་ མས ། # ཀྭ་ལས་ དབྱངས་སྒྲོན །

མ་ཚབ །

ད་ས་དྲོ་པ་ ཁྱོད་ ཕམ་ གཉིས་ ལུ་ # ཞལ་ལོག་ ཞུ་ ད་ མི་ འདི་ ལུ་ # མོ་ ར་ བློ་འགྱོད་ བསྐྱེད་ དེ་ # ཡར་ དགོན་པར་ མཚམས་པ་ བཞུགས་ ས་ ལུ་ # བཤགས་པ་ ཕུལ་ བར་ འགྱོ་ ནི་ ཟེར་ ཡར་སོང་ ཞིནམ་ལས་ # ལོག་སྟེ་ ལོག་ ནི་ མིན་འདུག

ད་ལྟ་ར་ འཐོན་འོང་ མེན་ན །

དཔལ་ལྡན་འབྲུག་སྒྲ །

དབའི་ ངེའི་ བུམོ་ འདི་ གིས་ ནེམ་ཅིག་ མནོ་ ཤེས་ པས །

སྟེ ། # དཔལ་བཟང་ དང་ གཉེན་ ཐད་རི་སྦ་རི་ མི་ རྐྱབ་ ཟེར་ སླབཔ་ མས་ གོ་ཤིག

ང་ མགྱོནམོ་ ཆ་ཁྱབ་ ཡང་ བོ ། # ལཱ་གཡོག་ འབད་ མི་ ག་ར་ འཚོལ་ ཚརཝ་ ད་ # མོ་ གིས་ ང་ ངོ་ཚ་རིལ་རི་ བཟོ་ བ་ འདི་ # ཁྱད་མིན་འདུག # དེ་འབདཝ་ད་ # རོགས་ དཔལ་བཟང་ འདི་ # ང་བཅས་ ལུ་ མ་ དགའཝ་ ཡང་ ཆགས་ བཅུག་ ནི་ མས །

ཁྱོད་ ཀྱིས་ ག་དེ་སྦེ་ སླབ་ ཅི་ གོ །

མ་ཚབ །

ང་ གིས་ མོ་ ལུ་ དཔལ་བཟང་ དང་ ར་ གཉེན་ རྐྱབ་ དྲག་ ཟེར་ སླབ་ ད །

ང་ གིས་ བལྟ་ བ་ ཅིན་ # མོ་ གིས་ ཁ་ བཟེད་ ནི་ བཟུམ་ ཅིག་ འདུག

དེ་འབད་ནི་འདི་གིས་ མོ་ར་ ཡར་ དགོན་པ་ ལུ་ མཚམས་པའི་ སྐུ་མདུན་ ལུ་ བཅར་ བར་ སོང་སོངམ་ ཨིན་ མས །

དཔལ་ལྡན་འབྲུག་སྒྲ །

མ་པ་

ཉན་ ནི་ འདི་ ཉན་ འོང་ ཟེར་ ར་ མནོ་ ཡི །

དཔྱེ་འབད་བ་ཅིན་ # ཨ་ཞེ་ སྣང་ས་ དཔོན་ གྲགས་པ་བསམ་གྲུབ་ ཀྱིས་ བཙུནམོ་ སྦེ་ བཞེས་ དགོ་ པས་ ཟེརཝ་ ད་ # ཚར་ གཅིག་ འདི་ # ང་ ཆོས་ འབད་ བར་ འགྱོ་ ནི་ ཨིན་ ཟེར་ # ཉན་ མ་ བཏུབ་ པས་ མེན་ན །

འ་ནཱི་བཟུམ་ ཅིག་ ར་ འོང་ མནོ་ ང་ གིས་ བཏང་ ཡི་ པ །

འཇིག་རྟེན་རྒསཔ་ མས །

སྟེ ། # དེ་མ་ཚད་ # ཧེ་མ་ ང་ གིས་ ཁྱོད་ ལུ་ གཉེན་ རྐྱབ་ ཟེརཝ་ ད་ # ཁྱོད་ ཀྱིས་ ཡང་ ཡར་ཀྲེ་མར་ཀྲེ་ ལེ་ཤ་ སླབ་ སྟེ་ # ཚར་ གཅིག་ ཉན་ མ་ བཏུབ་ མེན་ན་སྨོ་ཤིག

འཇིག་རྟེན་པའི་ དཔྱེ་གཏམ་ ལས་ ཡང་ ། # མི་ དགའ་ དགའ་མདོག་ བྱེད་ པ་ འདི ། # ཕོ་གསར་ དམག་ ལ་ འགྲོ་ བའི་ རྟགས ། # ། མི་ སྡུག་ སྡུག་མདོག་ བྱེད་ པ་ འདི ། ། མོ་གསར་ བག་མར་ འགྲོ་ བའི་ རྟགས ། ། # ཟེར་ སླབ་ ནི་ ཡོད་ མི་ འདི་ ཡང་ # མ་ བདེནམ་ ཅིག་ མིན་འདུག་ མས་ རོགས །

དབྱངས་སྒྲོན་ ཐོན །

དབྱངས་སྒྲོན་ ད་རིས་ ཁྱོད་ ཀྱིས་ # ང་བཅས་ ཕམ་ གཉིས་ ཀྱིས་ སླབ་ པའི་ ཁ་ ལུ་ ཉན་ ཏེ་ # ང་བཅས་ སེམས་ དགའ་ ཡི་ མས །

སྟེ ། # ད་ ག་ཅི་ འབད་ ནི་ ཡོདཔ །

ཨའི་ གིས་ ཆ་རོགས་ འབད་ གེ །

དབྱངས་སྒྲོན །

མ་པ་

ནངས་པ་ གྱོན་ ནིའི་ གྱོན་ཆས་ ཚུ་ # མ་ཚབ་ ལུ་ བཏོན་བཞག་ ཟེར་ སླབ་ ད་ ཡི །

གཞན་ འབད་ དགོཔ་ བཅའ་ དགོཔ་ ཚུ་ ནི་ # ཁྱེད་ ཕམ་ གཉིས་ ཀྱིས་ མཛད་ དཔ་ མས །

ད་ལྟོ་ འབད་ དགོཔ་ ག་ནི་ཡང་ མེད །

སྟེ ། # ནངས་པ་ གི་ དོན་ལུ་ # ཁྱིམ་ ནང་ ལཱ་ འབད་ དགོཔ་ ལེ་ཤ་ ར་ འོང་ །

ཨ་མ་ ཡང་ # ཨའི་ ཁྱོད་ དང་ གཅིག་ཁར་ # ལཱ་གཡོག་ རུབ་ པར་ འཁྱིད་ ཆེ །

ད་རིས་ ང་ར་ རྐྱངམ་གཅིག་ # ཙག་ཏོག་ཏོ་ སྦེ་ ཉལ་ དགོ་ པས་ ཨའི །

ཨམ་ འབྲུག་སྒྲ །

ཡ་ དེསན་ ཨའི་ གིས་ སླབ་ གེ །

སྐྱིད་ཏོང་ཏོ་ སྦེ་ ཉལ་ མས །

ཤོག་ འཛོམས་པ་ ང་བཅས་ར་ གཉིས་ འགྱོ་ གེ །

མ་ཚབ་ དང་ ཨམ་ འབྲུག་སྒྲ །

དབྱངས་སྒྲོན །

དྲིན་ཅན་ སྐྱེ་བའི་ཨའི་ དང་ གསོ་བའི་ཨ་མ་ ཁྱེད་ གཉིས་ # ད་རིས་ ལས་ ལོག་སྟེ་ འཕྱད་ ཚུགས་ ག་ མི་ ཚུགས་ ཡང་ མི་ ཤེས །

དབའི་ མཚམས་པ་ གིས་ གནང་ མིའི་ རྫས་སྦྱོར་ འདི་ # ང་ གིས་ ག་དེམ་ཅིག་སྦེ་ མ་ འཐུངས་ པ་ ཅིན་ # ང་ དཔལ་བཟང་ དང་ གཉེན་ རྐྱབ་ དགོཔ་ ཐལ་ ནི་ མས །

རྫས་སྦྱོར་ འདི་ གིས་ ང་ དྲན་མེད་ འགྱོ་ མ་ ཚུགས་ པ་ ཅིན་ # ཡ་ ངེའི་ སྒྲོ་གཟུགསམ་ ཅིག་ ཡོད་ སྦི་ ས །

འདི་ ག་ཏེ་ ཨིན་ན་ སྨོ །

ཨེང་ ཨ་ནཱ་ འདུག

ཁྱོད་ གྲ་སྒྲིག་ འབད་བཞག་ དགོ་ པས །

དོ་རུང་ # ང་ གིས་ རྫས་སྦྱོར་ འདི་ འཐུངས་ ཏེ་ ཉིནམ་ གཉིས་ ཀྱི་ རྒྱབ་ ལས་ # ང་ ལོངམ་ ད་ རང་གྲོལ་ ངེའི་ སྦོ་ལོགས་ཁར་ མེད་ པ་ ཅིན་ # ང་ ག་དེ་སྦེ་ འབད་ ན སྨོ ། # གཞན་དལ་གཞི་ རྫས་སྦྱོར་ འདི་ ནངས་པ་ ཕྱི་རུ་ འཐུང་ ནི་ ཨིན །

དེ་འབདཝ་ད་ # ཨ་པ་ གིས་ གཉེན་ འདི་ ནངས་པ་ ར་ རྐྱབ་ དགོ་ ཟེར་ ཐོན་འོངསམ་ ལས་ # ད་རིས་ འཐུང་ དགོཔ་ ཐལ་སོང་ ཡི །

ཨའེ་ རང་གྲོལ ། # ངེའི་ རང་གྲོལ ། # རྫས་སྦྱོར་ འདི་ # ང་ ཁྱོད་ ལུ་ དགའ་ ནི་ འདི་གིས་ ར་ # འཐུངས་ ད་ ཡི་ མས་ རང་གྲོལ །

རྫས་སྦྱོར་ འཐུངས ། # བརྒྱལ ། # ཟུར་ཁ་ ལས །

ཨམ་ འབྲུག་སྒྲ །

དབའི་ འཛོམས་པ ། # ཕར་ མཆོད་བཤམ་ ནང་ ཕྱག་དར་ རྐྱབ་ ཚར་ ཡི་ ག །

མ་ཚབ །

ག་ར་ ཀྲིག་ཀྲི་ བཟོ་ ཚར་ ཡི །

དཔལ་ལྡན་འབྲུག་སྒྲ །

དབའི་ # དབའི་ ཨ་མ་ ཁོ་རེ །

འཛོམས་པ ། # བསམ་གྲུབ ། # ཡ་ ད་ ང་ ག་ཅི་ སླབ་ ནི་ འབད་འབདཝ་ ཨིན་ན་ ད་ ང་ ། བརྗེད་སོང་ ནུག་ ད །

ཡ་ ད་ འ་ནཱི་ འབད་ ནི་ ཨིན་ ད །

ད་ ད་ ད་ ག་ཅི་ལོ་ ད །

ཨེང་ ཐབ་ཚང་ ནང་ ཅ་ལ་ ཚུ་ ག་ར་ ཚུད་སོང་ ནུག་ ག །

མ་ཚབ །

ཡ་ ད་ ཨཔ་ འདི་ ག་ཅི་ ཨིན་ན །

འདི་ དང་ འདི་ ཟེརཝ་ ཅིག་ ག་ནི་ཡང་ འབད་ ནི་ མེད་ པར་ སྐད་ འདི་ ར་ རྐྱབ །

སྐད་ འདི་ ར་ རྐྱབ ། # ཁྱོད་ར་ ཕར་ སོང་ སྦེ་ ཉལ་སྡོད་ ནི་ མས །

ཁྱོད་ ཀྱིས་ ང་བཅས་ ཡང་ ལཱ་ འབད་ མི་ སྟེར་ བས །

དཔལ་ལྡན་འབྲུག་སྒྲ །

སྟེ ། # ང་ གིས་ སྐད་ མ་ རྐྱབ་ པ་ ཅིན་ # ཁྱོད་ ཆ་ཁྱབ་ མགུ་ འཐོམས་ ཏེ་ སྡོད་ དཔ་ མས་ པ་ སྟེ །

ཨམ་ འབྲུག་སྒྲ །

ཕར་ ཐབ་ཚང་ ནང་ # ཅ་ལ་ ཚུ་ ག་ར་ ཀྲིག་ཀྲི་ སྦེ་ ཚུད་སོང་ ཡི །

བུམོ་ གཉེན་ རྐྱབ་ སྦི་ ལོ །

ཕར་ ཨ་པ་ གིས་ བཟོ་ ག་དེ་སྦེ་ སྡོད་ ནུག་ གོ །

ཞོས་ལེམ་ ཆུ་ ནང་ སྦངམ་ བཟུམ་སྦེ་ ཀྭ་ལས་ ནཱ་ ཤོག་ ཤིག

གདོང་ ཕར་ སྒྱིར་ ཞིག

དཔལ་ལྡན་འབྲུག

སྤ ། # ད་ ད་ གནམ་ ཡང་ ནངས་ དེས་ མས །

ཁྱད་ མེད་ ཁྱད་མེད །

བཟོ་ དེ་ཚུད་ཚོད་ བཟོ་ མི་ དགོ །

གཉེན་ ངེའི་ བུམོ་ འདི་ རྐྱབ་ མ་གཏོགས ། # ང་ རྐྱབ་ མེན་ པ་ སྟེ །

བཞག་ ད་ བཞག་ ད ། # བལྟ་ ཤིག་ ད་ གཟའ་སྐར་ དང་ འཁྲིལཝ་ ད་ # རྨགཔ་ ཁྱིམ་ ནང་ འཛུལ་ ནི་ གི་ དུས་ཚོད་ ཡང་ རན་ དོ །

ཡ་ ད་ རོགས་ རྨགཔ་ འོང་ ཡང་ འོང་ དེས །

དབའི་ འཛོམས་པ ། # དབྱངས་སྒྲོན་ ལོངས་ ད་ ཡི་ སྦོ །

སོང་ # སོང་ # མགྱོགས་པར་ སོང་ སྦེ་ དབྱངས་སྒྲོན་ གཟབ་སྤྲོས་ རྡིག་ སོང་ ཤིག

ང་ རྨག་པའི་ གདོང་ལེན་ འབད་ བར་ འགྱོ་ དགོ་ པས །

མ་ཚབ་ ཐོན །

མ་ཚབ །

དབའི་ ངེའི་ དབྱངས་སྒྲོན་ འདི་ # ད་ལྟོ་ ཡང་ མ་ ལོངས་ པས་ པ་ཡ །

དབའི་ དབྱངས་སྒྲོན་ ད་ ལོངས་ ཤིག

དབའི་ བུམོ་ འདི་ # དོ་རུང་ མ་ ལོངས་ པས ། # ལོངས་ ས་ ད་ ལོངས །

ཁྱོད་ར་ རྐྱངམ་གཅིག་ སྦེ་ ཉལ་ ནི་ ཟེར་ རུང་ # ད་རིས་ རྐྱངམ་གཅིག་ ཨིན་ ཟེར་ མནོ་ སྟེ་ # རྩ་འགེངས་ཏེ་ ཉལཝ་ ཨིན་ན །

ནེ་ཚུན་ཚོད་ དབའི ། # ལོངས་ ཟེར་ ཝི་ རོགས་ དཔལ་བཟང་ ཡང་ ཐོན་འོངས་ ཡི །

ནངས་པ་ ལས་ ཁོ་ གིས་ སྐྱིད་ཏོང་ཏོ་ སྦེ་ ཉལ་ མི་ སྟེར་ ཟེར་ # ད་རིས་ རྩ་འགེངས་ཏེ་ ར་ ཉལཝ་ མས་ ས་ མོ་ བལྟ་ ཤིག

ཧི་ ཧི་ ཧི ། # དབའི་ ངེའི་ བུམོ་ འདི་ # ད་ལྟོ་ གཉིད་ ར་ མ་ ཚོརཝ་ ཨིན་ན །

བློ་ གི་ ལན་ ཡང་ ག་ནི་ཡང་ སླབ་ ནི་ མིན་འདུག་ པ་ཡ །

དབའི་ ག་ཅི་ ཨིན་ན །

མོ་ གོ་ལ་ ཡང་ མ་ ཕུད་ པར་ ཉལ་ ད་ ནུག

དབྱངས་སྒྲོན ། # ལོངས་ ཤིག་ ད །

དབའི་ ག་ཅི་ འབད་ དཔ་ ཨིན་ན །

ངེའི་ བུམོ་ འདི །

ཡ་བླ་མ་མཁྱེན་ནོ ། # ད་འབདན་ བསྐྱལ་སར་བསྐྱལ་ ད་ ནུག

དབའི་ དབའི་ ང་ །

ཨ་ནཱི་ ཁྱིམ་ འདི་ ནང་ ག་ཡང་ མེདཔ་ འདྲས་ དབའི །

མགྱོགས་པར་ ཤོག # དབའི་ མགྱོགས་པར ། # ཨམ་ འབྲུག་སྒྲ་ དང་ ཨཔ་ འབྲུག་སྒྲ ། # དབའི་ ང་ དབའི ། # ངེའི་ བུམོ་ འདི་ གྱོངས་སོང་ ནུག

ཨམ་ འབྲུག་སྒྲ་ ཐོན །

ཨམ་ འབྲུག་སྒྲ །

དབའི་ འཛོམས་པ ། # ནེ་ཚུན་ཚོད་ ཀྱི་ བྱེལ་སྐད་ རྐྱབ་ སྟེ་ ག་ཅི་ གི་ སྐད་ ར་ རྐྱབ་ སྨོ །

མ་ཚབ །

ད་རིས་ འབདན་ # བསྐྱལ་སར་ སྦོམ་ བསྐྱལ་ ད་ ནུག་ མས །

ཨམ་ འབྲུག་སྒྲ །

ཨམ་ འབྲུག་སྒྲ །

ག་ཅི་ འབད་ ད་ ནུག་ ཟེར །

མ་ཚབ །

དབྱངས་སྒྲོན་ བལྟ་ མས་ ཁྱོད་ར །

ཨམ་ འབྲུག་སྒྲ །

ཡ་བླ་མ་མཁྱེན་ནོ ། # དབྱངས་སྒྲོན ། # དབའི་ དབྱངས་སྒྲོན ། # དབའི་ དབྱངས་སྒྲོན ། # ང་ དབའི་ ད་རིས་ ཉིནམ་ དཀར་པོ་ གནམ་ བསྲོཔ་ ཟེར་ རུང་ འདི་ ཨིན་ མས །

སྔུ ། དཔལ་ལྡན་འབྲུག་སྒྲ་ ཐོན །

དཔལ་ལྡན་འབྲུག་སྒྲ །

འོ ། # ད་འབདན་ # རོགས་ དཔལ་བཟང་ ཡང་ ཐོན་འོངས་ ཡི་ མས །

ཀྭ་ལས་ དབྱངས་སྒྲོན ། # དབའི་ ད་ལྟོ་ ཡང་ མ་ ལོངས་ པས་ དབའི ། # དབྱངས་སྒྲོན་ གྱིས ། # མགྱོགས་པར་ ལོངས་ ཤིག # ཨ་པ་ གིས་ སླབ་ གེ །

མ་ཚབ་ དང་ ཨམ་ འབྲུག་སྒྲ་ ལུ་ # དབའི་ ཁྱེད་ གཉིས་ ག་ཅི་ འབད་ ཝི་ ཟེརཝ །

རོགས ། # དབྱངས་སྒྲོན་ གཉེན་ རྐྱབ་ པར་ འགྱོཝ་ མ་གཏོགས ། # ཤི་ སར་ འགྱོཝ་ འདི་ ནི་ མེན་ པས །

ཁྱེད་ གཉིས་ དེ་ཚུན་ཚོད་ ཀྱི་ སེམས་ མ་ དགའཝ་ འབད་ མི་ དགོ་ པ་ སྟེ །

མ་ཚབ །

ཨཔ་ འབྲུག་སྒྲ ། # ཁྱོད་ བུམོ་ འདི་ གིས་ སྡོད་ མ་ བཏུབ་ པས །

དཔལ་ལྡན་འབྲུག་སྒྲ །

སྡོད་ མ་ བཏུབ་ པ་ ཅིན་ སྟེ་ ཉལ་ ཏེ་ ར་ སྡོད་ ནུག་ པ་ཡ་ སྟེ །

མ་ཚབ །

དབྱངས་སྒྲོན་ གྱོངས་སོང་ ནུག་ ཟེར་ ཝི །

དཔལ་ལྡན་འབྲུག་སྒྲ །

གྱོངས་སོང་ ནུག་ ཡ ། # དེ་སྦེ་ འདི་ མེནམ་ འོང་ ས །

ཀྭ་ལས་ ང་ གིས་ བལྟ་ གེ་ ནོ །

ངེའི་ བུམོ་ འདི་ དབའི ། # ད་རིས་ འབདན་ # ངེའི་ ཁྱིམ་ འདི་ ནང་ # མེ་ཏོག་ སེརཝ་ གིས་ བཅོམ་ ད་ ནུག

ཉི་ཟླ་ གཟའ་ ཡིས་ འཛིན་ ད་ ནུག

ངེའི་ དབྱངས་སྒྲོན་ འདི་ # དགྲ་ འཆི་བདག་བདུད་ ཀྱིས་ ཁྱིད་ ཆི་ ནུག

བུམོ་ ཁྱོད་ མ་ ཤི་ བར་ ཡོད་ ཟེརན་ གཟུགས་ ཁར་ དྲོད་ ཡང་ མིན་འདུག

གདོང་ ཁར་ ཁྲག་ ཡང་ མིན་འདུག # ཁྱོད་ ཤི་སོང་ ཡི་ ཟེར་ མི་ འདི་ ནི་ # ངེའི་ སེམས་ ཀྱིས་ བདེན་འཛིན་ རེ་ མི་ ཚུགས་ པས །

ཨམ་ འབྲུག་སྒྲ །

ད་ ང་བཅས་ གཉིས ། # བུམོ་ འདི་ མེད་ པའི་ ཤུལ་ལུ་ ག་དེ་སྦེ་ སྡོད་ ནི །

ང་ མནོ་བསམ་ གཏང་ ར་ མི་ ཚུགས་ པས །

དཔལ་ལྡན་འབྲུག་སྒྲ །

ག་དེ་ འབད་ བ་ སྟེ་ ད ། # ཤི་སོང་ པའི་ ཤུལ་ལས་ ནི་ ལོག་ ལོག་ ནི་ གི་ ཐབས་ རྩ་ལས་ར་ མེད །

ཁྱོད་ར་ ཡང་ སེམས་ དྲན་པ་ བཏོན་ ཏེ་ སྡོད ། # བུམོ་ འདི་ མེད་ པའི་ ཤུལ་ལུ་ ཁྱོད་ ཀྱིས་ ཡང་ # དེ་སྦེ་ སྡོད་ ད་ པ་ ཅིན་ # ང་ ག་དེ་སྦེ་ འབད་ ནི་ དབའི །

ང་ར་ ཡང་ # ལྐོདམ་ མདུད་ཕུད་ བཏབ་ འོང་ མས་ ད །

མཚམས་པ་ དང་ དཔལ་བཟང་ ཐོན །

མཚམས་པ །

ཤོག་ ཤིག་ ཤོག་ ཤིག # ད་འབདན་ རྟེན་འབྲེལ་ བརྩི་ ནི་ གི་ དུས་ཚོད་ རན་ ཆི་ ཡི་ པ་ཡ ། # མནའམ་ འགྱོ་ ཆོགཔ་ ཨིན་ན །

དཔལ་ལྡན་འབྲུག་སྒྲ །

མཚམས་པ་ རིན་པོ་ཆེ ། # གཟིགས་ ཤིག་ གཟིགས་ ཤིག་ ལགས ། # ངེའི་ བུམོ་ འདི་ གིས་ ལོག་ ལོང་ ནི་ མེདཔ་ སྦེ་ ཡར་སོང་ ནུག་ ལགས །

དཔལ་བཟང་ ལུ ། # དཔལ་བཟང་ ད་ ང་ གིས་ ག་དེ་སྦེ་ འབད་ ནི ། # ང་ མནོ་བསམ་ ཡར་ ཅིག་ ཡར་ ར་ བཏངན ། ཡར་ སྤྱི་གཙུག་ མགུ་ ལུ་ ཐུག་ ཆི་ ཡི ། # ང་ མནོ་བསམ་ མར་ ཅིག་ མར་ ར་ བཏངན ། # མར་ རྐང་མའི་རྟིང་མར་ ཐུག་ ཆི་ ཡི །

ངེའི་ བུམོ་ འདི་ ཁྱོད་ ཀྱི་ མནའ་མར་ བྱིན་ མ་ ཚརཝ་ ལས་ # དགྲ་ འཆི་བདག་བདུད་ ཀྱིས་ མནའམ་ སྦེ་ ཁྱིད་ ཆི་ ནུག

ད་ ང་ བྱ་བ་ འདི་ བཟུམ་ ཅིག་ ལུ་ ཐུག་སོང་ ཡི་ མས་ དཔལ་བཟང་ །

དཔལ་བཟང་ །

ང་ ད་ལྟོ་ ཚུན་ཚོད་ # ཨ་ནཱི་ ཉིནམ་ འདི་ ནམ་ འཐོན་འོང་ ག་ མནོ་ སྟེ་ ར་ སྡོད་ ཅི་ པན་ འོངས་ པའི་ བསྒང་ ལས་ ནི་ ངེའི་ བསམ་པའི་རེ་བ་ གི་ ཧོད་ འདི་ ཡང་ # མགུ་མཇུག་ སློག་བཏང་ ད་ ཡི །

འཆི་བ་མི་རྟག་པ་ འདི་ དཔྱད་རིག་རྣམ་རྟོག་མེད་སི་སི་ འ་ནེ་སྦེ་ འབྱུངམ་ ཨིན་ མས །

འཆི་བ་མི་རྟག་པ་ ཁྱོད་ འོངས་ པའི་ བསྒང་ ལས་ # མི་ ལ་ལུ་ འཇིག་རྟེན་ འདི་ ནང་ ལས་ མཐར་བཤུད་ བཏང་ ། # ཤུལ་ལུ་ ལུས་ མི་ ཆ་ཁྱབ་ ཀྱི་ སེམས་ བསད ། # མིག་ཆུའི་ རྒྱ་མཚོ་ འཁྱིལ་ བཅུགཔ་ ཨིན་ མས །

དཔལ་ལྡན་འབྲུག་སྒྲ །

འཆི་བ་མི་རྟག་པ ། # མི་རྟག་པའི་འཆི་བ་ ཁྱོད ། # མི་ ང་ ལུ་ ནེ་ཚུན་ཚོད་ ཀྱི་ ངལ་ མ་ རངསམ་ ག་ཅི་སྦེ་ འབད་ དགོཔ་ སྨོ ། # ང་བཅས་ འབྲུག་སྒྲ་པའི་ མི་ ཆ་ཁྱབ་ ག་ར་ ཁྱོད་ ཀྱིས་ གཅིག་ཤུལ་གཉིས་ཤུལ་ བདའ་ སྟེ་ འཁྱིད་ ནི་ སྦེ་ ཨིན་ན །

ངེའི་ བུམོ་ འདི་ འགྱོ་ མ་ རནམ་ ལས་ ཁྱོད་ ཀྱིས་ ཁྱིད་ ཆི་ ནུག

ད་ ནེ་ཚུན་ཚོད་ ཀྱི་ ངལ་ མ་ རངསམ་ ཡོད་ པ་ ཅིན་ # ཡ་ ཨཔ་ ང་ ཡང་ ཁྱིད་ ད ། # ད་ལྟོ་ ར་ ཁྱིད་ ད ། # ང་ འཁྱིད་ དགོ་ མིའི་ མི་ འདི་ # ཁྱོད་ ཀྱིས་ མ་ ཁྱིད ། # ཨ་ནཱ་ བལྟ་ ཤིག # ངེའི་ བུམོ་ འདི་ དབའི་ ཁྱོད་ ཀྱིས །

དྲན་མེད་ བརྒྱལ ། # དྲན་མེད་ ལས་ ལོངས །

མཚམས་པ །

ཨཔ་ འབྲུག་སྒྲ་ ཨམ་ འབྲུག་སྒྲ ། # ཐུགས་ དྲནམ་ བཏོན་ བཞུགས་ ཤིག # ད་ བུམོ་ མོ་ར་ ཚེ་ ཟད་ ཤི་ བའི་ དུས་ ལུ་ བབ་ སྟེ་ འབདཝ་ད་ # འདི་ ལུ་ ཐབས་དང་གནས་སྐབས་ ཅིག་ ག་ནི་ཡང་ མེད །

མཚམས་ཚོད་ དུས་ ཀྱིས་ རན་ ན ། # ས་ དང་ རྡོ་ ཡང་ སྦུག་ ལས་ གག་ ཟེར་ སླབ་ ནི་ ཡོད །

མོ་ གྱོངས་སོང་ པའི་ ཤུལ་ལུ་ ཁྱེད་ ཕམ་ གཉིས་ ཀྱིས་ མྱ་ངན་ ནེ་ཚུན་ཚོད་ འབད་ དེ་ སྡོད་ པ་ ཅིན་ # འདི་ གིས་ མོ་ གི་ རྣམ་ཤེས་ འཁོར་བར་ འཁྱམ་ བཅུག་ ནི་ གི་ གཞི་ ཅིག་ ལས་ བརྒལ་ ཏེ་ མེད །

ད་ དེ་བ་འདི་

# ནེ་སྦེ་ མ་ སྡོད་ པར་ ཤི་ མི་ འདི་ གི་ སྟེང་ཁར་ དགེཝ་དགེ་རྩ་ ཚུ་ ག་དེ་དྲག་དྲག་ བསྒྲུབས་ པ་ ཅིན་ # ལེགས་ཤོམ་ འོང་ །

དཔལ་ལྡན་འ་བྲུག་སྒྲ །

མ་གཞི་ ནཱ་ མཚམས་པ་ གིས་ གསུང་ དོ་ བཟུམ་སྦེ་ ར་ ཨིན །

ཨིན་རུང་ དཔྱད་རིག་རྣམ་རྟོག་མེད་པའི་ སྡུག་བསྔལ་ འདི་ བཟུམ་ ཕོགཔ་ ད་ # མ་པ་ལས་ ར་ བཟོད་ མ་ ཚུགས་ པར་ འགྲོ་བ་ དུད་འགྲོ་ ལས་ སྐྱོ་ བའི་ འབད་གཞག་ འབད་ དགོཔ་ འབྱུངམ་ མས །

ཨིན་ མས །

ད་ # ཁྱད་ མེད་ ཁྱད་མེད ། # སྟེ ། # ད་ བུམོ་ དེ་ གི་ ཤུལ་ལས་ མཛད་ དགོཔ་ བཅའ་ དགོཔ་ ཚུ་ ག་ར་ # ཁྱོད་ར་ གིས་ མཛད་གནང་ དགོ །

མཚམས་པ །

དེ་ གི་ ཐད་ཁར་ ལྷོདཔ་ ད་ # ཁྱོད་ར་ ཚ་གྱང་ ར་ ལང་ མི་ དགོ །

ང་ར་ གིས་ བལྟ་ སྟེ་ འབད་བྱིན་ འོང་ །

ཡོལ་ལི་ བསྡམས །

མཐོང་སྣང་ གསུམ་པ །

གྲོང་ཁྱེར་ མཎྜལ་གླིང་ གི་ ཁྲོམ་ཁར་ རང་གྲོལ་ ཐོན །

རང་གྲོལ །

གྲོང་ཁྱེར་ མཎྜལ་གླིང་ གི་ ཁྲོམ་ འདི་ # དགའ་ཏོག་ཏོ་ ཅིག་ ཡོད་ རུང་ # གྲོང་ཁྱེར་ འདི་ ནང་ # ང་ ལུ་ ཕམ་སྤུན་ཆ་ མེད་ པའི་ ཁར་ # ང་ར་ གི་ དབྱངས་སྒྲོན་ ཡང་ གཅིག་ཁར་ མེདཔ་ ལས་ # ངེའི་ སེམས་ འདི་ རྩ་ལས་ བང་ མི་ ཆགས་ པས །

དབའི་ མདངམ་ཕྱི་རུ་ ང་ གིས་ གཉིད་ལམ་ གཞན་དང་མ་འདྲཝ་ ཅིག་ མཐོང་ ཅི །

དེ་ གི་ བརྟག་པ་ འདི་ ག་དེ་སྦེ་ འོང་ ག་ སྨོ །

པ་སངས་ ཐོན །

དབའི་ པ་སངས ། # ཁྱོད་ ད་རིས་ འོངམ་ ཨིན་ན །

སྟེ་ ཝ་རོ་ན་ གི་ གནས་ཚུལ་ ཚུ་ ག་དེ་སྦེ་ ར་ འདུག་ གོ །

ངེའི་ ཕམ་ གཉིས་ སྐུ་ཁམས་ བདེ་ཏོག་ཏོ་ སྦེ་ ར་ བཞུགས་ ཡོད་ ག །

ངེའི་ དབྱངས་སྒྲོན་ ག་དེ་སྦེ་ འདུག་ གོ །

མ་པ་

ངེའི་ དབྱངས་སྒྲོན་ འདི་ ར་ ལེགས་ཤོམ་ ཡོད་ པ་ ཅིན་ # གཞན་ འདི་ ལེགས་ཤོམ་ སྦེ་ མེདཔ་ རྩ་ལས་ར་ མི་ སྲིད །

སྟེ ། # མཚམས་པ་ གིས་ ཕྱག་ཡིག་ ཅིག་ གནང་ མ་ བཏང་ ག །

པ་སངས །

མ་གཞི་ ད་རིས་ ཀྱི་ གནས་ཚུལ་ འདི་ ཞུཝ་ ད་ # ཁྱོད་ ཀྱིས་ ང་ ལུ་ ཐུགས་ དང་ མི་ ལྡནམ་ འོང་ །

ཨིན་རུང་ ཁྱོད་ར་ གིས་ བཀའ་ གནངམ་ བཞིན་དུ་ # གནས་ཚུལ་ ལེགས་ རུང་ ཟོག་ རུང་ ཞུ་ དགོཔ་ འདི་ # ངེའི་ འགན་ཁུར་ ཨིནམ་ལས་ # མ་ ཞུ་ བར་ ཐབས་ མེདཔ་ ལོག་སོང་ ཡི །

དབྱངས་སྒྲོན་ ཁྱོད་ དང་ ཁ་བྱལཝ་ མ་ཚད་ # མོ་ར་ གི་ ལུས་ དང་ རྣམ་ཤེས་ ཡང་ ཁ་བྱལ་སོང་ ནུག་ ལགས །

ཁ་ཙ་ཕྱི་རུ་ མོ་ གི་ ཕུངམོ་ # ཡར་ དགོན་པའི་ མཇུག་ ལུ་ བཏོན་ སར་ ང་ར་ གི་ མིག་ གིས་ ར་ མཐོང་ སྟེ་ ང་ ནཱ་ ལུ་ འདི་ གི་ སྐོར་ལས་ སྙན་འབུལ་ ཞུ་ བར་ འོངས་ པའི་ བར་ ན་ འོང་ ལུགས་ ཡང་ མེད་ པར་ རྟ་རྒྱུག་ རྐྱབ་ སྟེ་ ཉིནམ་ གཉིས་ ཀྱི་ ལམ་ འདི་ # ཉིནམ་ ཕྱེད་ ལུ་ ལྷོདཔ་སྦེ་ ཐོན་འོངས་ ཡི །

རང་གྲོལ །

དབའི་ པ་སངས ། # དེ་སྦེ་ ར་ འདི་ མི་ འོང་ ས ། # ཁྱོད་ ཀྱིས་ མི་ གཞན་ ཅིག་ གི་ ཕུངམོ་ བཏོན་ སར་ མཐོང་མཐོངམ་ མེན་ན །

མེན་ མེན ། # འདི་ རྩ་ལས་ར་ མི་ བདེན ། # ངེའི་ དབྱངས་སྒྲོན་ ལེགས་ཤོམ་ སྦེ་ ར་ ཡོད །

ངེའི་ དབྱངས་སྒྲོན་ ལུ་ # འདི་ བཟུམ་ གྱི་ བར་ཆད་ འབྱུང་ སྲིད་ ར་ མི་ སྲིད །

སྟེ ། # མཚམས་པ་ རིན་པོ་ཆེ་ གིས་ ང་ ལུ་ ཕྱག་ཡིག་ ཅིག་ ཡང་ མ་ གནང་ སྦོ །

པ་སངས །

དབྱངས་སྒྲོན་ གྱོངས་སོངམ་ ཨིནམ་ ཐད་རི་སྦ་རི་ ར་ བདེན ། # གནས་ཚུལ་ འདི་ འཕྲལ་མགྱོགས་ ར་ ནཱ་ ལུ་ ཞུ་ དགོ་ ཟེར་ མནོ་ སྟེ་ ང་ མཚམས་པ་ བཞུགས་ སར་ བཅར་ ལོང་ ཡང་ མ་ འོངས །

རང་གྲོལ །

མ་གཞི་ ཐག་ རིང་ གི་ གཏམ་ འདི་ ཕྱེད་ བདེན ། # ཕྱེད་ མི་ བདེན་ ཟེར་ སླབ་ ནི་ ཡོད །

ད་ ང་ར་ གི་ སྲོག་ གཏའ་མར་ བཙུགས་ ཏེ་ ཨིན་ རུང་ # ང་ གྲོང་ཁྱེར་ ཝ་རོ་ན་ ལུ་ དེ་ གི་ སྐོར་ལས་ བརྟག་ཞིབ་ འབད་ བར་ ད་རིས་ ར་ འགྱོ་ ནི་ ཨིན །

སྟེ ། # ཁྱོད་ ཀྱིས་ ཡི་གུ་ བྲི་ ནི་ གི་ ཤོག་ཀུ་ ཅིག་ དང་ སྨྱུ་གུ་ ཅིག་ ཡང་ འབག་ཤོག

དེ་ལས་ ཁྲོམ་ འདི་ ནང་ གི་ རྟ་རའི་ ནང་ ལས་ རྟ་ གཅིག་ ཡང་ བརྙ་ སྟེ ། # སྒ་ བཀལ་ ཏེ་ ཀྲིག་ཀྲི་ སྦེ་ བཞག་ ཤིག

རིན་ གྱི་ ཐད་ཁར་ ལྷོདཔ་ ད ། # ག་དེམ་ཅིག་ འགྱོ་ རུང་ ཨ་ནཱ་ ལས་ གཏང་ ད །

གསེར་ཀྲམ་ བཏོན་བྱིན །

པ་སངས །

ལགས་སོ་ ལགས །

པ་སངས་ འཛུལ །

དབྱངས་སྒྲོན །

དབའི་ གཏམ་ འདི་ བདེན་ པ་ ཅིན་ # དབྱངས་སྒྲོན་ ང་ ཡང་ ཁྱོད་ དང་ ཕྱད་ པར་ དུར་ཁྲོད་ ལུ་ འོང་ ནི་ འབད་ དོ་ སྨོ །

ད་རུང་

ང་ ཁྱོད་ དང་ དུར་ཁྲོད་ ལུ་ ཕྱད་ པར་ འོང་ ནི་ ཟེརཝ་ ད་ # ངེའི་ སྲོག་ དང་ རྣམ་ཤེས་ ཁ་ ག་དེ་སྦེ་ འཕྱལ་ ཚུགས་ ག་ སྨོ །

དབྱངས་སྒྲོན་ ཁྱོད་ མེད་ པའི་ ཤུལ་ལུ་ # རྒྱལ་ཆེན་རིགས་བཞི་ དང་ རྣམ་ཐོས་སྲས་ཀྱི་བང་མཛོད་ ང་ ལུ་ བྱིན་ རུང་ # ང་ འཛམ་གླིང་ འདི་ ནང་ སྡོད་ དགོ་ མནོཝ་ མེད །

ཨ་ནཱ་ཕར་ཚུར་ སྨན་ བཙོང་ མི་ ཅིག་ ཡོད་ ཟེར་ གོ་ ཡི་ ས །

ཁོ་ གི་ མིང་ འདི་ ག་ཅི་ལོ་ ད །

ཨེང་ དབང་དྲུག་ ཟེར་ ཝི་ ལོ །

སྨན་ ཡོད་ སར་ དུག་ འོང་ ར་ འོང་ །

ཁོ་ ཡང་ སྨན་ གྱི་ ཚོང་ རྐྱབ་ རུང་ # དེ་ལས་ འབབ་ཁུངས་ ལེགས་ཤོམ་ མེད་ པར་ # ལྟོ་ ད་རིས་ ཟ་ བ་ ཅིན་ ནངས་པ་ མེད །

ནངས་པ་ བཞག་ པ་ ཅིན་ ད་རིས་ མེདཔ་ སྦེ་ ཐ་ རྡུགས་ པའི་ ལོ་རྒྱུས་ ཅིག་ གོ་ ཡི །

ཁོ་ གིས་ ད་རིས་ ངེའི་ སྲོག་ དང་ རྣམ་ཤེས་ ཁ་ འཕྱལ་ ཚུགས་ པའི་ དུག་ ཅིག་ བྱིན་ པ་ ཅིན་ # ཁོ་ ལུ་ ཚེ་གཅིག་ལུས་གཅིག་ ལུ་ ལངས་ པའི་ དངུལ་ ང་ གིས་ བྱིན་ ནི་ ཨིན །

དབའི་ དབང་དྲུག་ དབའི་ དབང་དྲུག

དབང་དྲུག་ ཐོན །

དབང་དྲུག

དབའི་ ཁྱོད་ ཀྱིས་ ནེ་ཚུན་ཚོད་ སྐད་ རྐྱབ་ སྟེ་ ང་ ག་ཅི་སྦེ་ བོཔ་ སྨོ །

རང་གྲོལ །

ཤོག་ ཤོག་ ལྟོ་ཚང་ ། # ང་ གིས་ བལྟ་ བ་ ཅིན་ # ཁྱོད་ ལུ་ ཟ་ ནི་ དཀོན་སུ་ ཅིག་ འོང་ ནི་ མས །

ཡ་ ཨ་ནཱ་ གསེར་ཀྲམ་ བརྒྱ་ ལྷགཔ་ཅིག་ ཡོད ། # འདི་ ང་ གིས་ ཁྱོད་ ལུ་ བྱིན་ ནི་ ཨིན །

འདི་ ད་རིས་ ལས་ དགོཔ་ མིན་འདུག

ང་ ལུ་ དགོཔ་ ཁག་ ཆེཝ་ འདི་ # ཤ་ཁྲག་ཕུང་པོ་ གིས་ གྲུབ་གྲུབ་ པའི་ གཟུགས་ དང་ རྣམ་ཤེས་ གཉིས་ # ཁ་ འཕྱལ་ ཚུགས་ པའི་ སྨན་ ཅིག་ དགོ་ པས །

སྨན་ འདི་ འཐུངསམ་ ཅིག་ # རྣམ་ཤེས་ འདི་ # ཤ་ཁྲག་ཕུང་པོའི་ གཟུགས་ ནང་ ལས་ # འཇའ་འོད་ ཡལ་ དེས་ ཡལ་ ཏེ་ གཏང་ ཚུགསཔ་ ཅིག་ དགོ །

འདི་ བཟུམ་ གྱི་ སྨན་ ལྟོ་ཚང་ ཁྱོད་ ཀྱིས་ ང་ ལུ་ བྱིན་ ཚུགས་ ག །

དབང་དྲུག

མ་པ་

ནུས་པ་ འདི་ བཟུམ་ ཡོད་ པའི་ དུག་ ང་ འབད་སར་ ཡོད །

དེ་འབདཝ་ད་ # གྲོང་ཁྱེར་ འདི་ གི་ ཁྲིམས་ལུགས་ དང་ འཁྲིལཝ་ ད་ # དུག་ འདི་ བཟུམ་ བཙོང་ མི་ ལུ་ སྲོག་ དང་ བསྒྲལ་ བའི་ ཉེས་ཁྲིམས་ ཕོག

རང་གྲོལ །

ཨའེ་སྨོ་ ལྟོ་ཚང་ ། # ཁྱོད་ར་ ལུས་ འཚོ་ བའི་ ཟས་གོས་ ཀྱིས་ ཐ་རྡུགས་ ཏེ་ སྡུག་བསྔལ་ འདི་ བཟུམ་ མྱོངས་ རུང་ # ཤི་ ནི་ ལུ་ འདྲོགཔ་ མས་ སྦོ་ ཁྱོད །

ཁྱོད་ བཀྲེས་སྐོམ་གྱི་སྡུག་བསྔལ་ ག་དེམ་ཅིག་ མྱོངམ་ ཨིན་ན །

ང་ གིས་ ཁྱོད་ ཀྱི་ མིག་ཏོ་ ལྟཝ་ ཙམ་ཅིག་ གིས་ ཤེས་ ཚུགས་ པས །

འཛམ་གླིང་ འདི་ དང་ འཛམ་གླིང་ གི་ ཁྲིམས་ལུགས་ ཀྱིས་ ཁྱོད་ ཁ་ སྐོམ་ ནི་ དང་ ལྟོ་ བཀྱེས་ པའི་ སྡུག་བསྔལ་ བསལ་ ནི་ གི་ # གྲོགས་རམ་ འབད་ མི་ བཏུབ །

ཁྱོད་ འབྱོར་པ་ ལྡན་ པའི་ ཕྱུགཔོ་ བཟོ་ ནི་ གི་ ཁྲིམས་ལུགས་ ཅིག་ # འཛམ་གླིང་ འདི་ གིས་ བརྩམས་ ཏེ་ བྱིན་ ར་ མ་ བྱིན །

ད་རིས་ ཚར་ གཅིག་ ཁྱོད་ ཀྱིས་ ཁྲིམས་ ལས་ འགལ་ བའི་ ལཱ་ ཅིག་ འབད་ ད་ པ་ ཅིན་ # ཁྱོད་ ཕྱུགཔོ་ འགྱོ་ ནི་ མས །

རང་ ཡི་དྭགས་ ཀྱི་ ལུས་ སུ་ མ་ སྐྱེསཔ་ ལས་ དབུལ་ཕོངས་ བཀྲེས་སྐོམ་ གྱི་ སྡུག་བསྔལ་ ག་ཅི་སྦེ་ མྱོངས་ ཏེ་ སྡོད་ དགོཔ །

ཡ་ ཨ་ནཱ་ ལེན་ ཞིནམ་ལས་ ང་ དགོ་ མི་ འདི་ བྱིན་ ད །

དབང་དྲུག

ཁྱོད་ དུག་ དགོཔ་ ཐག་ཆོད་ ར་ ཨིན་པ་ཅིན་ # ང་ གིས་ བྱིན་ གེ །

ཨ་ཙི་ བསྒུགས་ ཏེ་ སྡོད་ མས །

འཛུལ ། # ལོག་ ཐོན །

ཨ་ རྫས་སྦྱོར་ འདི་ འཐུངས་ པ་ ཅིན་ # ཁྱོད་ ལུ་ མི་ ཁལ་གཅིག་ གི་ སྟོབས་ཤུགས་ ཡོད་ རུང་ # ཡུདཔ་ཐེངས་ཅིག་ གི་ བར་ ན་ ཁྱོད་ ཀྱི་ ལུས་ དང་ རྣམ་ཤེས་ གཉིས་ ཁ་ འཕྱལ་གཏང་ ཚུགས །

རང་གྲོལ །

ཡ་ ད་ ཨ་ནཱི་ གསེར་ཀྲམ་ ཚུ་ ག་ར་ ཁྱོད་ར་ གི་ ཨིན །

ཁྱོད་ ཀྱིས་ ང་ ལུ་ བྱིན་ པའི་ རྫས་སྦྱོར་ འདི་ དུག་ མེན་ པར་ སྨན་ ཨིན །

ག་ཅི་ སྨོ་ ཟེར་བ་ཅིན་ # རྫས་སྦྱོར་ འདི་ གིས་ རང་ གི་ སེམས་ ཁར་ སྡུག་བསྔལ་ གྱིས་ ན་ཟུག་ ཕོག་ སྟེ་ སྡོདཔ་ ད་ # ཕན་ ཚུགས་ པའི་ སྨན་ ཨིན །

དུག་ དེ་ ར་ ང་ གིས་ ཁྱོད་ ལུ་ བྱིན་ མིའི་ གསེར་ཀྲམ་ འདི་ ཚུ་ ཨིན །

འ་ནཱི་ གསེར་ཀྲམ་ ཚུ་ ལས་ བརྟེན་ཏེ་ མི་ གི་ རྒྱུད་ འདོད་ཆགས ། # ཞེ་སྡང་ ། # གཏི་མུག # ང་རྒྱལ ། # ཕྲག་དོག་ གིས་ བསྒྲིབ་ བཅུགཔ་ ཨིན །

དེ་འབདཝ་ལས་ # གསེར་ཀྲམ་ ཚུ་ # མི་ གི་ སེམས་ ལུ་ སྡུག་བསྔལ་ བཀལ་ བའི་ དུག་ ཨིན་ མས །

ང་ གིས་ བལྟ་ བ་ ཅིན་ # ཁྱོད་ ཀྱིས་ ང་ ལུ་ སྡུག་བསྔལ་ ཧེང་སྐལ་ བཀལ་ བའི་ དུག་ བྱིན་ ད་ ཡི་ མས་ ལྟོ་ཚང་ །

ཡ་ དེསན་ བཀྲིན་ ཆེ་ ཡི་ མས །

གཉིས་ ཆ་ ར་ འཛུལ །

མཐོང་རས་ བསྡམས །

མཐོང་སྣང་ བཞི་པ །

མཚམས་ཁང་ ནང་ མཚམས་པ་ བཞུགས །

ཕྱི་ཁ་ ལས་ སྒོ་ བརྡུངས །

གྲུབ་པ །

ཕྱི་ཁ་ ལས་ མཚམས་པ་ རིན་པོ་ཆེ་ སྒོ་ ཕྱེ་ གནང་ ལགས །

མཚམས་པ །

སྐད་ ལུ་ བལྟ་ བ་ ཅིན་ # རང་གྲོལ་ ལུ་ ཡི་གུ་ བསྐྱལ་ བར་ གཏང་ མི་ ངེའི་ སློབམ་ གྲུབ་པ་ བཟུམ་ ཅིག་ འདུག

སྒོ་ ཕྱེས །

གྲུབ་པ་ ཐོན །

ཨེང་ ཁྱོད་ མཎྜལ་གླིང་ ལས་ ལོག་ ད་ ཡི་ སྦོ །

རང་གྲོལ་ གྱིས་ ག་ཅི་ སླབ་གཏང་ དེས །

གྲུབ་པ །

ང་ར་ ལུ་ སྟབས་མ་བདེཝ་ ཅིག་ བྱུང་ སྟེ་ # ང་ གིས་ མཚམས་པ་ རིན་པོ་ཆེ་ གི་ བཀའ་ བསྒྲུབ་ མ་ ཚུགས་ ལགས །

མཚམས་པ་ རིན་པོ་ཆེ་ གི་ ཕྱག་ཡིག་ འདི་ # ང་ ལུ་ གནངམ་ ཅིག་ ང་ ཡང་ འདི་འཕྲོ་ལས་ ཁྲོམ་ འདི་ ནང་ ལས་ ཐོན་ ཏེ་ # མཎྜལ་གླིང་ འགྱོ་ སའི་ ལམ་ཁའི་ གཡུས་ བཟང་གླིང་ ལུ་ ལྷོདཔ་ ད་ # བཟང་གླིང་ ཆུ་ གི་ རྐང་ཟམ་ བརྒལ་ ཝི་ ཟེར་ # རྐངམ་ ཐོགས་ འགྱེལ་ ཏེ་ ཆུ་ ནང་ བུད་སོང་ ཡི །

བཟང་གླིང་ གི་ མི་ ཅིག་ གིས་ # ང་ གྲོགས་རམ་ འབད་ དེ་ # ཆུ་ ནང་ ལས་ ཕྱི་ཁར་ བཏོན་ མ་ ཚུགས་ པ་ ཅིན་ # ང་ ཚེ་ ལས་ ཡང་ འདས་ སོངམ་ འོང་ ལགས །

དེ་ གི་ ཕྱི་རུ་ བཟང་གླིང་ ལུ་ སྡོད་ སྦེ་ # དེ་ གི་ ནངས་པ་ མཎྜལ་གླིང་ ལུ་ འགྱོ་ ནི་ སྦེ་ བལྟ་ བའི་ བསྒང་ ལས་ # མཚམས་པ་ གིས་ གནང་ མིའི་ ཡི་གུ་ འདི་ # ག་ སོང་ མེད་ པར་ འབྱང་ ད་ ནུག་ ལགས །

ལོག་སྟེ་ མཚམས་པ་ ལས་ # ཡི་གུ་ སོ་སོ་ ཅིག་ ཞུ་ བར་ འོངས་འོངསམ་ ཨིན་ ལགས །

མཚམས་པ །

དབའི་ ད་འབདན་ ཁྱོད་ ཀྱིས་ བསྐྱལ་སར་ སྦོམ་ བསྐྱལ་ ད་ ནུག་ མས །

ཡི་གུ་ འདི་ ག་དེ་སྦེ་ ཨིན་རུང་ # ཁ་ཙ་ཕྱི་རུ་ རང་གྲོལ་ གྱི་ ལག་པར་ ལྷོད་ དགོཔ་ ཅིག་ ཨིན །

ད་ སྟབས་མ་བདེཝ་ སྦོམ་ སྦེ་ ར་ འཐོན་ ནི་ གི་ ཉེན་ཁ་ ཡོད ། # ཨིན་རུང་ # ག་དེ་ འབད་ བ །

ཁྱོད་ ལུ་ སླབ་ ནི་ མེད །

ཁྱོད་ར་ ངལ་འཚོ་ བར་ ཡར་སོང་ ། # འུ་ སྡུག་སྡུགཔ་ འོང་

གྲུབ་པ་ འཛུལ །

ད་ གནམ་ ཡང་ བསྲོ་ ནི་ འབད་ དེས །

དེ་ ཡུན་ མ་ རིངམོ་ ཅིག་ གི་ རྒྱབ་ ལས ། # དབྱངས་སྒྲོན་ ལོང་ རནམ་ ཨིན །

མོ་ ལོངས་ པའི་ བསྒང་ ལས་ # རང་གྲོལ་ སྦོ་ལོགས་ཁར་ # མེད་ པ་ ཅིན་ # ང་ གིས་ རང་གྲོལ་ ལུ་ གནས་ཚུལ་ ཚུ་ བརྡ་སྤྲོད་ མ་ འབད་ བས་ ཟེར་ # ང་ ལུ་ མ་ དགའཝ་ ཡང་ ཆགས་ ནི་ མས །

ད་ ང་ ད་ལྟོ་ ར་ # དབྱངས་སྒྲོན་ མ་ ཤི་ བའི་ ཕུངམོ་ གི་ སྦོ་ལོགས་ཁར་ སོང་ ཞིནམ་ལས་ # མོ་ ལོངསམ་ ཅིག་ # ལོ་རྒྱུས་ ཚུ་ བཤད་ དེ་ སླབ་ ཞིནམ་ལས་ # དོ་རུང་ མོ་ ཉིནམ་ གཉིས་ དེ་ཅིག་ ཤི་ རྫུ་ བཏབ་ སྟེ་ སྡོད་ བཅུག་ དགོ་ པས །

དེ་ལས་ # ཕམ་ གཉིས་ ལུ་ ཡང་ # གཟའ་སྐར་འཕྲོད་སྦྱོར་ མི་ བཏུབ་ པས་ ཟེར་ སླབ་ ཞིནམ་ལས་ # མེ་སྦྱང་ འདི་ ཡང་ # ཉིནམ་ གཉིས་ དེ་ཅིག་ ཕར་ཕུད་ རྐྱབ་ དགོ་ པས་ ཟེར་ སླབ་ དགོ་ ནི་ མས །

ནེམ་ཅིག་གི་བར་ན་ # རང་གྲོལ་ ལུ་ དོ་རུང་ ར་ ཡི་གུ་ ཅིག་ བསྐྱལ་ ཏེ་ # རང་གྲོལ་ མོ་ ལེན་ པར་ ལྷོད་ ཚུགས་ པའི་ ཐབས་ཤེས་ ཅིག་ # ག་དེ་སྦེ་ ཨིན་ རུང་ འབད་ དགོ་ པའི་ གདུང་ཁར་ ལྷོད་ ནུག

ཡོལ་ལི་ བསྡམས །

མཐོང་སྣང་ ལྔ་པ །

དགོན་པའི་ མཇུག་ ལུ་ གུར་ ཅིག་ སྤུབས་ ཏེ་ ཡོད་ མིའི་ ནང་ ལུ་ དབྱངས་སྒྲོན་ གྱི་ ཕུངམོ་ བཞག # རོ་སྲུངཔ་ དག་པ་ཅིག་ སྡོད །

དཔལ་བཟང་ འཛུལ །

དཔལ་བཟང་

དབའི་ ཁྱེད་ར་ ཆ་ཁྱབ་ ཨ་ཕིའི་ སྤོ་ཏོ་ འདི་ གི་ རྒྱབ་ ལུ་ འཛུལ་སྡོད་ ད །

ང་ ངེའི་ དབྱངས་སྒྲོན་ དང་ གཅིག་ཁར་ ཚེ་ ད་རེས་ གཉེན་དང་གྲོགས་ སྦེ་ སྡོད་ པའི་ སྐལ་བ་ མ་ བྱུང་ རུང་ ཚེ་ཕྱི་མ་ གཅིག་ཁར་ འཛོམ་ ཚུགས་ ནི་ གི་ སྨོན་ལམ་ ཅིག་ བཏབ་ དགོ་ པས །

ཁྱེད་ར་ ཆ་ཁྱབ་ ང་ གིས་ ལོག་སྟེ་ ཤོག་ ཟེར་ མ་ བོ་ ཚུན་ཚོད་ འོང་ མི་ དགོ་ མས །

རོ་སྲུངཔ་ འཛུལ །

ཨའེ་སྨོ་ དབྱངས་སྒྲོན་ ཚེ་ད་རེས་ ང་བཅས་ གཉིས་ གཉེན་དང་གྲོགས་ སྦེ་ འཛོམས་ ཏེ་ སྡོད་ ནི་ ཚེ་སྔོན་ ལས་ ཀྱིས་ མ་ བསྐོས་ པས །

ད་ ཁྱེད་ ནི་ ཚེ་ འདི་ ལས་ འདས་ པའི་ ཤུལ་ལུ་ ང་ ནི་ མཆེཝ་ མེད་ པའི་ རོ་ཁྱི་ བཟུམ་སྦེ་ ལུས་སོང་ ཡི །

ཨིན་རུང་ ང་བཅས་ གཉིས་ ཚེ་ཕྱི་མ་ གཅིག་ཁར་ འཛོམ་ ཚུགས་ པའི་ སྨོན་ལམ་ ང་ གིས་ ཚེ་ད་རེས་ བཏབ་ ནི་ ཨིན །

ང་ གནས་ ཅིག་ བསྐོར་ བར་ འགྱོ་ རུང་ ། # ལྷ་ཁང་དགོན་སྡེ་ ཅིག་ མཇལ་ བར་ འགྱོ་ རུང་ ། # དཀར་མེ་ ཏིང་ཅུང་ གང་ ལས་ མ་ ཕུལ་ རུང་ # འདི་ ཚུ་ གི་ དགེ་བ་ ག་ར་ དབྱངས་སྒྲོན་ ཁྱོད་ ཀྱི་ དོན་ལུ་ བསྔོ་ ནི་ ཨིན །

ཨའེ་ དབྱངས་སྒྲོན་ ཁྱོད་ ཡང་ །

མཐོང་རས་ རྒྱབ་ ལས །

རང་གྲོལ །

དབའི་ ཨ་ཕིའི་ ཕུངམོ་ འདི་ ཐད་རི་སྦ་རི་ ངེའི་ དབྱངས་སྒྲོན་ གྱི་ ཨིན་ན་ སྨོ །

པ་སངས །

ཐད་རི་སྦ་རི་ ར་ ཨིན་ མས རང་གྲོལ ། # ད་ ག་དེ་སྦེ་ འབད་ བ་ སྟེ ། #

དཔལ་བཟང་ །

དབའི་ ངེའི་ དབྱངས་སྒྲོན་ ཟེར་ སླབ་ མི་ ཅིག་ ཡང་ འདུག

ག་ ཨིན་ན་ སྨོ །

རང་གྲོལ་ དང་ པ་སངས་ ཐོན ། # དཔལ་བཟང་ གུར་ གྱི་ རྒྱབ་ ལུ་ གཡིབས །

རང་གྲོལ །

པ་སངས་ ཨ་ནཱིའི་ ཡི་གུ་ འདི་ ནངས་པ་དྲོ་པ་ ངེའི་ ཕམ་ གཉིས་ ལུ་ སྤྲོད་ ད་ མས །

ད་ ཁྱོད་ར་ ཡང་ འུ་ སྡུག་སྡུགཔ་ འོང་ །

ཁྱིམ་ ནང་ ཉལ་ བར་ ཡར་སོང་ །

སྟེ ། # ང་ ཡང་ དབྱངས་སྒྲོན་ དང་ གཅིག་ཁར་ ཡུདཔ་ཐེངས་ཅིག་ སྡོད་ སྦེ་ ད་རིས་ནུབ་མོ་ ར་ མཎྜལ་གླིང་ ལུ་ ལོག་སྟེ་ འགྱོ་ ནི་ ཨིན །

པ་སངས །

ལོག་སྟེ་ མཎྜལ་གླིང་ ལུ་ ཆ་རོགས་ སྦེ་ འགྱོ་ མི་ དགོ་ ག་ ལགས །

རང་གྲོལ །

ཨའི་སྨོ ། # པ་སངས་ ཁྱོད་ ཀྱིས་ ང་ ལུ་ ནེ་ཚུན་ཚོད་ ཀྱི་ ཆ་རོགས་ ཀྱི་ འདུ་ཤེས་ སྐྱེད་ མི་ འདི་ ལུ་ ང་ གིས་ དགའ་ཚོར་ ནམ་ཡང་ མི་ བརྗེད་ མས །

ཡ་ ཁྱོད་ ངེ་གི་ དོན་ལུ་ གནམ་མེད་ས་མེད་ དཀའཝ་ སྤྱད་ ཅི །

ཨ་ནཱིའི་ དངུལ་ འདི་ ངེའི་ བཀའ་དྲིན་དྲན་གསོ་ གི་ ཚུལ་ བཟུམ་ ཅིག་ སྦེ་ ཁྱོད་ ལུ་ བྱིནམ་ ཨིན །

ང་ ལོག་སྟེ་ མཎྜལ་གླིང་ ལུ་ འགྱོ་ བ་ ལུ་ ཆ་རོགས་ མི་ དགོ །

ད་ ཁྱོད་ར་ སྐྱིད་ཏོང་ཏོ་ སྦེ་ ཉལ་ བར་ སོང་ །

ད་ ཝ་རོ་ན་ ལུ་ དབྱངས་སྒྲོན་ མེད་ པའི་ ཤུལ་ལུ་ ཁྱོད་ ང་ འབད་སར་ གནས་ཚུལ་ བསྐྱལ་ བར་ འོང་ མི་ དགོ །

ད་ འཁོར་བ་ འདི་ ང་ར་ རྐྱངམ་གཅིག་ གིས་ འཁྱམ་ ནི་ ཨིན ། དེ་འབད་ནི་འདི་གིས་ ཁྱེད་ དང་ ང་ ལོག་སྟེ་ ཕྱད་ ཡང་ མི་ ཚུགསཔ་ འོང་ །

པ་སངས་ སོང་ མས །

པ་སངས་ འཛུལ །

རང་གྲོལ །

དབའི་ ཕུངམོ་ གི་ སྦོ་ལོགས་ཁར་ སྡོད་ མི་ ག་ཡང་ མིན་འདུག་ པ་ཡ །

དབའི་ འདི་ ཐད་རི་སྦ་རི་ ངེའི་ དབྱངས་སྒྲོན་ འདི་ ར་ ཨིན་ མས །

མོ་ བྱ་བ་ འདི་ བཟུམ་ ཅིག་ ལུ་ ག་དེ་སྦེ་ ཐུག་ དཔ་ ཨིན་ན་ སྨོ །

པ་སངས །

མནོ་བསམ་ ལུ ། # ཁོ་ གི་ བློ་ སླབ་ ཐངས་ ལུ་ བལྟ་ སྟེ་ ང་ བློ་ ཅིག་ ཡང་ མི་ བདེ་ བས །

ང་ ནི་ ད་ མ་ སྡོད་ ཟེར་ གསུང་ མས །

མི་ གཅིག་ མ་ དགའ་ བ་ ཅིན་ རི་ གཅིག་ དོང་ སྤེད ། # ཟེར་ དོ་ བཟུམ་སྦེ་ དབྱངས་སྒྲོན་ མེད་ པའི་ ཤུལ་ལུ་ ཁོ་ གིས་ དཔྱད་རིག་རྣམ་རྟོག་མེད་པའི་ ལཱ་ ག་ཅི་ བཟུམ་ འབད་ འོང་ ག་ ཡང་ མི་ ཤེས །

དེ་བ་འདི་

ཁོ་ ནཱ་ ཐོན་འོངས་ ཡི་ ཟེར་ ཡར་ མཚམས་པ་ ལུ་ ཞུ་ བར་ འགྱོ་ དགོ་ ནི་ མས །

ཆང་ལན་ ཆང་ གིས་ འཇལ་ མ་ ཚུགས་ རུང་ ཆུ་ མེནམ་ ཙམ་ཅིག་ འདི་ འབད་ དགོ །

འཛུལ །

རང་གྲོལ་ གྱིས་ དབྱངས་སྒྲོན་ གྱི་ ཕུངམོ་ བལྟ་ ནི་ འབདཝ་ ཅིག

རང་གྲོལ །

ཕུངམོ་ གི་ སྦོ་ལོགས་ཁར་ མི་ ཡང་ ཕུད་རྡོག་ གཅིག་ ཡང་ མིན་འདུག

མ་པ་

འདི་ ཀྲིག་ཀྲི་ ར་ བཏང་ ནུག་ ད་རིས །

དཔལ་བཟང་ །

ཁྱོད་ ཨརཝ་བརྐུ་ ནི་ གི་ དོན་ལུ་ ཀྲིག་ཀྲི་ བཏང་ ནུག་ ཟེར་ ཡ ། # འབྲུག་སྒྲ་པའི་ ཚ་བོ་ པདྨ་སྟག་གཟིག་ བསད་ པ་ གིས་ མ་ཚད་པར་ དོ་རུང་ བུམོ་ འདི་ ཤི་སོང་ ནུག་ ཟེར་ གོཝ་ ཅིག་ # ལུས་ ཀྱི་ རྒྱན་ཆ་ ཚུ་ ཨརཝ་བརྐུ་ ནི་ སྦེ་ འོངས་འོངསམ་ ཨིན་ན །

ངོ་ཚ་ཨ་ཁྱད་མེད་པའི་ ལྟས་ངན་ ཁྱོད །

ཁྱོད་ གྲོང་ཁྱེར་ འདི་ ནང་ ལས་ མཐར་བཤུད་ དེ་ བཏང་ ཚར་ བའི་ ཉེས་པ་ཅན་ གྱི་ མི་ ཅིག་ ཨིན ། # ཤོག་ # ཤོག # ཁྱོད་ ང་ དང་ མཉམ །

ཁྱོད་ རྒྱལ་སྲས་ བཞུགས་ སར་ བསྐྱལ་ གེ་ ནོ །

མཐར་ བཤུད་ དེ་ བཏང་ བའི་ ཤུལ་ལུ་ ལོག་སྟེ་ ནཱ་ འོང་ མི་ འདི་ ཤི་ དགོ་ མནོ་ སྟེ་ འོངས་འོངསམ་ འོང་ །

རང་གྲོལ །

མ་གཞི་ ང་ ཤི་ དགོ་ མནོ་ སྟེ་ ར་ ནཱ་ འོངས་འོངསམ་ ཨིན །

ཐ་ རྡུགས་རྡུགས་ པའི་ མི་ ང་ ལུ་ ཁྱོད་ ཀྱིས་ ངོ་ཚ་ བཀལ་ མ་ ད་ ལྟོ་ཚང་ །

ཁྱོད་ར་ བྱོན་སོང་ །

ང་ གིས་ ཁྱོད་ ལུ་ གསོལཝ་ བཏབ་ གེ །

ང་ ང་ར་ གི་ སྲོག་ བ་ འདི་ ཁྱོད་ ཀྱི་ སྲོག་ ལུ་ ཕངས་ མས །

མི་ ང་ བཟུམ་ ཅིག་ གི་ མི་ཚེ་ འདི་ འཇིག་རྟེན་ འདི་ ནང་ ལུ་ སྙིང་པོ་ ཅིག་ ག་ནི་ཡང་ མེདཔ་ ཡར་སོང་ ཡི །

དེ་འབད་ནི་འདི་གིས་ ད་རིས་ ང་ར་ རྐྱངམ་གཅིག་ སྦེ་ བཞག་ ད །

ཤུལ་ལས་ མི་ འཆོལ་ལོང་ ང་ བཟུམ་ ཅིག་ གིས་ སྙིང་རྗེ་ བསྐྱེད་ དེ་ ཁྱོད་ ཚེ་ཐར་ བཏང་ ད་ ཡི་ ཟེར་ བའི་ མནོ་བསམ་ ཅིག་ ཁྱོད་ ཀྱིས་ གཏང་ ནི་ འོང་ །

ང་ ནཱ་ ལུ་ འོང་ དགོ་ མི་ འདི་ ཡང་ ང་ ང་ར་ གི་ སྲོག་ བཅད་ པའི་ དགྲ་ སྦེ་ འོངས་འོངསམ་ ཨིན །

དཔལ་བཟང་ །

ཁྱོད་ ཀྱིས་ སླབ་ པའི་ བློ་ འདི་ ལུ་ ང་ གིས་ ཆ་ བཞག་ དགོཔ་ མེད །

ཁྱོད་ ཀྱིས་ ལྟཝ་ ད་ ང་ ག་ནི་ཡང་ མ་ ཤེས་ པའི་ རྩ་རྒས་ བཟུམ་སྦེ་ མཐོང་ མས་ སྨོ །

དེ་བ་འདི་

རྒྱལ་སྲས་ ཀྱི་ སྐུ་མདུན་ ལུ་ བཅར་ བར་ འགྱོ་ གེ་ ནོ །

མ་ ཉན་ རུང་ གྲོང་ཁྱེར་ འདི་ གི་ ཁྲིམས་ ལུ་ ངོ་ལོག་ པའི་ མི་ ཁྱོད་ བཟུམ་ ཅིག་ བསད་ ད་ པར་ སླབ་ མི་ མེད །

རང་གྲོལ །

ད་རིས་ ཁྱོད་ ཀྱིས་ ང་ ལུ་ ངོ་ཚ་ ཐད་རི་སྦ་རི་ བཀལཝ་ ཨིན་ན་ ལེགས་ཤོམ་ སྦེ་ སླབ་ ད་ ནི་ ཁྱོད་ ཀྱིས་ མི་ ཉན་ པས །

ང་ ཙིགཔ་ ཟ་ ར་ ཟ་ བཅུག་ ནི་ ཨིན་ན །

དཔལ་བཟང་ །

ཁྱོད་ ཀྱིས་ བལྟ་ ཚེ་ ང་ ཁྱོད་ ལུ་ འདྲོག་ དོ་ བཟུམ་སྦེ་ མཐོང་ མས་ སྦོ །

ཤོག་ ཤིག

འཛིངས །

དཔལ་བཟང་ གི་ འཇར་རོགས་ ཐོན །

འཇར་རོགས །

དབའི་ དབའི་ སློབ་དཔོན་ གཉིས་ མ་ འཛིངས་ ས་ མ་ འཛིངས །

དཔལ་བཟང་ །

ཁྱོད་ར་ ལྟདམོ་ བལྟ་ སྟེ་ མ་ སྡོད་ པར་ རྒྱལ་སྲས་ དང་ # འབྲུག་སྒྲ་ པའི་ མི་ ཆ་ཁྱབ་ ལུ་ ཨ་ནཱི་ མི་ ལྟས་ངན་ འདི་ ལོག་སྟེ་ ནཱ་ དབྱངས་སྒྲོན་ གྱི་ ཕུངམོ་ ལུ་ མེས་མེད་བཅོས་ པར་ ཐོན་ འོངས་ ནུག་ ཟེར་ ཞུ་ བར་ སོང་ །

འཇར་རོགས་ འཛུལ །

རང་གྲོལ་ དང་ དཔལ་བཟང་ འཛིངས །

དཔལ་བཟང་ བསད །

དཔལ་བཟང་ །

དབའི་ རང་གྲོལ ། # ཁྱོད་ ཀྱིས་ ང་ བསད་ ད་ ཡི་ མས །

ཁྱོད་ མི་ ཨིན་ ཟེར་ སྙིང་རྗེ བསྐྱེད་ ཤེས་ པ་ ཅིན་ # ང་ ཤི་ བའི་ ཤུལ་ལུ་ ངེའི་ ཕུངམོ་ འདི་ # དབྱངས་སྒྲོན་ གྱི་ ཕུངམོ་ གི་ སྦོ་ལོགས་ཁར་ བསྐྱལ་བཞག་ གནང་ མས །

རང་གྲོལ །

མི་ ཤི་ བའི་ ཁ་ཆེམས་ འདི་ # ལེགས་ རུང་ ཟོག་ རུང་ འབད་ དགོ་ ཟེར་ བའི་ དཔྱེ་ ཡོད །

ཁྱོད་ར་ གིས་ སླབ་ དོ་ བཟུམ་སྦེ་ ང་ གིས་ འབད་ གེ །

དཔལ་བཟང་ གི་ ཕུངམོ་ འཐུ་ སྟེ་ དབྱངས་སྒྲོན་ གྱི་ སྦོ་ལོགས་ཁར་ བསྐྱལ་བཞག

གནག་དུང་ ནང་ འབད་ ནི་ འདི་གིས་ མི་ འདི་ ག་ ཨིན་ན་ ང་ གིས་ ངོ་ མ་ ཤེས །

དཔལ་བཟང་ གདོང་ བལྟ །

བློ་ འགྱོད་ པའི་ ངང་ལས ། # ཡ་ དབའི་ ངེའི་ ལྟོ་ཚང་ སྨིན་དྲུག་ གྱོངས་ མི་ འདི་ གི་ སྤུན་ཆ་ དཔལ་བཟང་ འདི་ ཨིན་ མས །

ད་རིས་ མཎྜལ་གླིང་ ལས་ འོངམ་ ད་ པ་སངས་ ཀྱིས་ དཔལ་བཟང་ དང་ ། # དབྱངས་སྒྲོན་ གཉེན་ རྐྱབ་ ནི་ ཨིན་ མས ཟེར་ བའི་ ལོ་རྒྱུས་ ཅིག་ སླབ་ དོ་ བཟུམ་ འབད་ ཡི་ ས །

ང་ ནི་ ང་ར་ གི་ མནོ་བསམ་ འདི་ ར་ བཏང་ སྡོད་ དེ་ # ཁོ་ གིས་ སླབ་ མི་ ཚུ་ ལེགས་ཤོམ་ སྦེ་ ཡང་ ཉན་ མ་ ཚུགས་ པས །

ཨའེ་སྨོ་ དཔལ་བཟང་ ཁྱོད་ དང་ ངེའི་ བར་ ན་ ཚེ་ སྔ་མ་ ལས་ མ་ དག་ པའི་ འཕྲོ་ ག་ཅི་ བཟུམ་ ཅིག་ ཡོདཔ་ ཨིན་ན་ སྨོ །

དབྱངས་སྒྲོན་ གྱི་ ཕུངམོ་ གི་ སྦོ་ལོགས་ཁར་ སོང་ སྟེ །

དབའི་ ངེའི་ དབྱངས་སྒྲོན་ ཐད་རི་སྦ་རི་ ཨིན་ མས དབའི །

དབྱངས་སྒྲོན་ ཁྱོད་ ཀྱིས་ ང་ བཀོ་བཞག་ སྟེ་ ག་ཅི་སྦེ་ ཡར་སོངམ་ སྨོ །

དབྱངས་སྒྲོན་ དབའི་ དབྱངས་སྒྲོན ། # ཁྱོད་ ཤིཝ་ བདེན་ ར་ བདེན་ ག །

ཤི་སོང་ ཡི་ ཟེར་བ་ཅིན་ ཁྱོད་ ཀྱི་ གདོང་ ལུ་ ལྟཝ་ ད་ # ཁྱོད་ ཀྱིས་ ད་ལྟ་ར་ ཁ་སླབ་སག་ས་ སྦེ་ འདུག

འཆི་བ་མི་རྟག་པ་ འདི་ གིས་ ཁྱོད་ ཀྱི་ སྲོག་ ལུ་ གནོདཔ་ བསྐྱལ་ ད་ རུང་ # ཁྱོད་ ཀྱི་ གཟུགས་ ལུ་ གནོདཔ་ ག་ནི་ཡང་ བསྐྱལ་ མ་ ཚུགས་ པས །

དེ་འབདཝ་ད་ སྲོག་ མེད་ པའི་ གཟུགས་ ལུ་ སྙིང་པོ་ ག་ཅི་ ཡོདཔ །

དབྱངས་སྒྲོན་ ཁྱོད་ ཉལ་ཉལཝ་ ཨིན་ པ་ ཅིན་ # ད་ལྟོ་ ར་ ལོངས་ ད་ དབའི །

ང་ དང་ མཉམ་ ཡར་སོང་ གེ །

མ་པ་

ཁྱོད་ ག་ཅི་སྦེ་ ཤི་སོངམ་ སྨོ །

ང་ མེད་ པར་ ཤི་སོངམ་ ཨིན་ན །

ཨའེ་ ང་ གིས་ པདྨ་སྟག་གཟིག་ མ་ བསད་ རུང་ ཀྲིག་ཀྲི་ བཏང་ ནུག

ང་ ག་ཅི་ གི་ ལས་ མ་ དགཔ་ ཨིན་ན་ སྨོ །

པདྨ་སྟག་གཟིག ། # ད་རིས་ ལས་ ཁྱོད་ ཡང་ ང་ བསྒྱིམས་ཏེ་ སྡོད་ མི་ དགོ་ མས །

ཁྱོད་ ལུ་ བཤགས་པ་ བཟུམ་ ཅིག་ སྦེ་ ཁྱོད་ བསད་ པའི་ ལགཔ་ འདི་ གིས་ ང་ར་ ཡང་ གསད་ ནི་ ཨིན །

ཕོ་རྒནམ་ ཁྱོད་ ཡང་ བསམ་པའི་རེ་བ་ རྫོགསཔ་ སྦེ་ འབད་ ཤིག

དབྱངས་སྒྲོན་ ངེའི་ གཟུགས་ འདི་ ནང་ སེམས་ ཀྱི་ རྣམ་ཤེས་ འདི་ ཡོད་ རིང་ག་ ལུ་ ཁྱོད་ ཀྱི་ གདོང་ འདི་ ཚར་ གཅིག་ བལྟ་ གེ །

ཕང་མར་ ཚར་ གཅིག་ བཏབ་ ད་ གེ །

ཁྱོད་ ལུ་ འུ་ ཅིག་ བཀལ་ ད་ གེ །

ཕང་མར་ བཏབ་ འུ་ བཀལ །

དབྱངས་སྒྲོན་ ཁྱོད་ ངེའི་ གཉེན་དང་གྲོགས་ ཨིན །

ང་བཅས་ གཉིས་ དགའ་ རུང་ སྐྱོ་ རུང་ སྐྱིད་ རུང་ སྡུག་ རུང་ ཤི་ རུང་ གསོན་ རུང་ སོ་སོར་ འབྲལ་ ས་ མེད །

ད་ དབྱངས་སྒྲོན་ ང་ ཡང་ ཁྱོད་ ཕྱད་ པར་ འོང་ དོ་ མས །

དུག་ འཐུངས ། # ཤི །

མཚམས་པ་ དང་ པ་སངས་ ཐོན །

མཚམས་པ །

སྟེ ། # ཁོ་ ད་ཅི་ ལས་ ནཱ་ ཐོན་འོངས་ ཡི་ སྦོ །

པ་སངས །

རང་གྲོལ་ ནཱ་ ལྷོད་ དེ་ དུས་ཚོད་ ལེ་ཤ་ ཡར་སོང་ ཡི །

མཚམས་པ །

དེསན་ མགྱོགས་པར་ ཤོག་ ཤིག

ང་བཅས་ གཉིས་ བལྟ་ བར་ འགྱོ་ གེ །

པ་སངས །

ང་ ནི་ མ་ ཤོག་ ཟེར་ སླབ་ དེས །

སླབ་སླབ་ པའི་ མཐའ་མར་ འགྱོ་ བ་ ཅིན་ # གོངམ་ དཔོན་གཡོག་ གི་ ཐ་དམ་ཚིག་ ཡང་ མེདཔ་ འགྱོ་ ནི་ མས །

མཚམས་པ །

དེསན་ ཁྱོད་ར་ ནཱ་ སྡོད་ ཤིག

ང་ གིས་ བལྟ་སོང་ གེ །

དབའི་ ག་ཅི་ ཨིན་ན་ ནཱ་ ལས་ ཕར་ ཁྲག་ ཡང་ ལེ་ཤ་ བཏོན་ ནུག་ པ་ཡ །

རང་གྲོལ་ གྱི་ རོ་ མཐོང་ །

ཡ་བླ་མ་མཁྱེན་ནོ ། # རང་གྲོལ་ དབའི་ རང་གྲོལ ། # ད་འབདན་ ངེའི་ ལཱ་ འདི་ ག་ར་ མགོ་མཇུག་ ཡར་སོང་ ནུག

རང་གྲོལ་ འདི་ དུག་ འཐུངས་ ཏེ་ ཤི་ཤིཝ་ འོང་ ནི་ མས །

གཟུགས་ ཡང་ ག་ར་ ཧོནམོ་ ཡར་སོང་ ནུག

དཔལ་བཟང་ གི་ རོ་ མཐོང་ །

དཔལ་བཟང་ འདི་ ཡང་ གཟུགས་ ག་ར་ ཁྲག་ གིས་ ཞལ་ ཏེ་ ཤི་སོང་ ནུག

ད་རིས་ འབདན་ བསྐྱལ་སར་ སྦོམ་ བསྐྱལ་ ད་ ནུག་ མས །

ད་ ད་ལྟ་ར་ དབྱངས་སྒྲོན་ ལོང་ རནམ་ ཨིན །

བལྟ་ ཤིག་ ད་ མོ་ སྤར་ དེས །

དབྱངས་སྒྲོན་ ལོངས །

དབྱངས་སྒྲོན །

དྲིན་ཅན་ མཚམས་པ་ རིན་པོ་ཆེ་ ངེའི་ རང་གྲོལ་ ཀྭ་ལས །

ང་ ལོངས་ ད་ ཡི་ ད །

ང་ ས་ ག་ཏེ་ ཧོངས་ ལུ་ བསྐྱལ་བཞག་བཞགཔ་ ཨིན་ན །

ངེའི་ སེམས་ ཀྱིས་ ཀྲིག་ཀྲི་ དྲན་ ཚུགས་ པས །

ཨ་ཞང་ མཚམས་པ་ ངེའི་ རྨགཔ་ འོངས་ ཡི་ ག །

མཚམས་པ །

དབའི་ ངེའི་ བུམོ་ ང་ གིས་ ཁྱོད་ ཀྱི་ བློ་ གི་ ལན་ ཚུ་ ག་དེ་སྦེ་ རྐྱབ་ ནི་ ཨིན་ན་ མི་ ཤེས་ པས །

ལཱ་ འདི་ ང་བཅས་ གཉིས་ ཀྱིས་ མནོ་བསམ་ གཏང་ དོ་ བཟུམ་སྦེ་ ར་ འགྱོ་ མ་ བཏུབ །

ཤོག་ ད་ ཁྱིམ་ ནང་ འགྱོ་ གེ །

ང་ ཡང་ མནོ་བསམ་ ག་གཏང་གུ་གཏང་ མེནཔ་ ཡར་སོང་ ཡི །

ཨ་ནཱ་ བལྟ་ ཤིག་ ཁྱོད་ ཀྱི་ རྨགཔ་ རང་གྲོལ་ དང་ ཁྱོད་ ལུ་ དགའ་ མིའི་ ཕོ་རྒྱས་ དཔལ་བཟང་ གཉིས་ ཆ་ ར་ ཤི་སོང་ ནུག

ཤོག་ ད་ ནཱ་ ལས་ ཡར་སོང་ གེ །

ད་ ཁྱོད་ ཀྱི་ ཕམ་ གཉིས་ ལུ་ བློ་ འདི་ ཚུ་ ཕྲང་སྟེ་ སླབ་ ད་ གེ །

དབྱངས་སྒྲོན །

དབའི་ ངེའི་ རང་གྲོལ་ འདི་ དབའི ། # རང་གྲོལ་ ག་ཅི་སྦེ་ ཤི་སོངམ་ ཨིན་ན །

མཚམས་པ །

འདི་ གི་ སྐོར་ལས་ མར་ ཁྱིམ་ ནང་ ལྷོདཔ་ ད་ སླབ་ གེ །

འགྱོ་ གེ་ ཤོག

དབྱངས་སྒྲོན །

རང་གྲོལ་ ངེའི་ སྙིང་ དང་ འདྲ་ བའི་ རང་གྲོལ ། # ཁྱོད་ ཀྱིས་ ལཱ་ འ་ནཱི་ བཟུམ་ ག་ཅི་སྦེ་ འབད་ དཔ་ སྨོ །

ང་ མ་ ཤི་ བ་ སྟེ ། # ཁྱོད་ ཀྱིས་ ཡུདཔ་ཐེངས་ཅིག་ ཡང་ བསྒུག་ མ་ ཚུགས་ སྦོ །

ཨའེ་ རང་གྲོལ ། # ང་ དེ་མི་ བློ་ འཁོལ་ མི་ འཁོལ ། # ཨ་ནཱི་ ག་ཅི་ ཨིན་ན་ ངེའི་ རང་གྲོལ་ དུག་ འཐུངས་ སྦེ་ ཤི་ཤིཝ་ འོང་ ནི་ མས །

དུག་ འཐུང་ ནི་ འབདཝ་ ད་ མཚམས་པ་ གིས་ དུང་ཅུང་ འཕྱོག

མཚམས་པ །

དབའི་ དབྱངས་སྒྲོན་ ཁྱོད་ ག་ཅི་ འབད་ ནི་ གི་ རྩིས་རྐྱབ་ སྨོ །

དབྱངས་སྒྲོན །

རང་གྲོལ་ ཁྱོད་ ཀྱིས་ དུག་ ཐིགས་པ་ གཅིག་ ཡང་ ང་ ལུ་ མ་ བཞག་ སྦོ །

ཨིན་རུང་ ཁྱོད་ ཀྱི་ ཁ་ ཡ་མཆུ་ མ་མཆུ་ གཉིས་ ཀྱི་ བར་ ན་ དུག་ ཐིགས་པ་ རེ་ རེ་ གཉིས་ གཉིས་ ཆགས་ ཏེ་ ཡོདཔ་ འོང་ །

འདི་ ང་ གིས་ འཇིབས་ ཏེ་ ང་ ཡང་ ཁྱོད་ དང་ ཕྱད་ པར་ འོང་ ནི་ ཨིན །

འུ་ བཀལ །

ཨའེ་སྨོ ། # ད་ལྟོ་ འདི་ ངེའི་ རང་གྲོལ་ གྱི་ གཟུགས་ དྲོད་ ར་ མ་ གྱང་ པས །

མཚམས་པ །

དབྱངས་སྒྲོན ། # ད་ དེ་སྦེ་ སྡོད་ པར་ དོན་དག་ མེད །

ཤོག་ ད་ འགྱོ་ གེ་ ད །

དབྱངས་སྒྲོན །

ཨ་ཞང་ མཚམས་པ་ ཁྱོད་ར་ བྱོན་སོང་ །

ངེའི་ རྨགཔ་ ནཱ་ བཞག་ སྟེ་ ང་ འགྱོ་ བར་ འགྱོ་ ས་ མེད །

མཚམས་པ་ གིས་ དབྱངས་སྒྲོན་ ལག་པ་ ལས་ བཤེད་ དེ་ ཁྱིད །

མཚམས་པ །

མགྱོགས་པར་ ཤོག་ མས་ དབྱངས་སྒྲོན །

དབྱངས་སྒྲོན་ ལོག་ སོང་ སྟེ་ ཧང་ གི་ འོག་ ལས་ སྒྲོ་གཟུགསམ་ བཏོན་ ཏེ །

དབྱངས་སྒྲོན །

དབའི་ རང་གྲོལ ། # ད་ ང་ ཡང་ ཁྱོད་ ཀྱི་ རྟིང་བདའ་སྟེ་ འོང་ དོ་ མས །

མཚམས་པ །

དབའི་ དབའི་ དབྱངས་སྒྲོན་ དེ་སྦེ་ འབད་ མ་ ད །

དབྱངས་སྒྲོན་ གྱིས་ སྒྲོ་གཟུགསམ་ མོ་རའི་ དོན་ཧིང་ གུ་ གསོབ་ སྟེ་ བརྒྱལ །

མཚམས་པ །

དབའི་ དབྱངས་སྒྲོན ། # ཁྱོད་ ག་ཅི་སྦེ་ རང་སྲོག་རང་གིས་བཅདཔ་ སྨོ ། # ཀྭ་ལས་ ཀྭ་ལས །

གཟུགས་ ལྷོག་ བལྟ །

ཡ་བླ་མ་མཁྱེན་ནོ །

དབྱངས་སྒྲོན །

མཚམས་པ་ རིན་པོ་ཆེ ། # ང་ སེམས་ ཀྱི་ ཞི་བདེ་ འཚོལ་ བར་ འགྱོཝ་ ད་ ཁྱོད་ ཀྱིས་ བར་ཆད་ གནང་ མ་ ད །

དེ་བ་འདི་

ཚེ་ འདི་ གི་ ཤུལ་ལས་ རང་གྲོལ་ ང་བཅས་ གཉིས་ ཀྱི་ གནམ་བསྐོས་ གཅིག་ཁར་ བསྐོས་ ཏེ་ བཀྲིན་ བསྐྱང་ གནང་ །

མཚམས་པ །

ཨའེ་སྨོ ། # ཁྱེད་ གཉིས་ གཅིག་གིས་གཅིག་ལུ་ སེམས་ཀྱི་དགའ་བ་ དང་ བརྩེ་གདུང་ རང་ གི་ སྲོག་ ཡང་ བློས་གཏང་ ནུམ་ ཨིནམ་ ང་ གིས་ ཡང་ ད་རིས་ ལས་ བརྒལ་ ཏེ་ མ་ ཤེས །

མཐོང་སྣང་ རྒྱབ་ ལས །

བསམ་གྲུབ །

དབའི་ རྒྱལ་མཚན ། # དཔལ་བཟང་ འདི་ ཁ་ཙ་ ནུབམོ་ཕྱེད་ ལས་ འོངས་ ཏེ་ ག་ཅི་ ར་ འབདཝ་ ཨིན་ན་ སྨོ །

ད་ གནམ་ ཡང་ ནངས་ དེས །

བལྟ་ བར་ འགྱོ་ གེ་ མེན་ན །

རྒྱལ་མཚན །

འགྱོ་ ཤིག་ འགྱོ་ ཤིག་ བལྟ་ བར་ འགྱོཝ་ དྲག་ ད །

སྤོ་ཏོ་ གི་ རྒྱབ་ཁར་ ཤ་ བསིལ་སྐམ་ རྐྱབ་ སྟེ་ སྡོད་ མི་ ཚུགས་ པས །

བསམ་གྲུབ །

དབའི་ དབའི་ བལྟ་ ཤིག # ཨ་ཕིའི་ ཤིང་ འདི་ གི་ རྒྱབ་ ལུ ། # མི་ གཅིག་ གཡིབས་སྡོད་ ནུག

ཨརཝ་ ཨིནམ་ འདྲས་ མེན་ན །

རྒྱལ་མཚན །

ཟུངས་ ཤིག་ ཟུངས་ ཤིག

པ་སངས་ སྦུག་ ལུ་ བཙུགས་ ཏེ་ ཐོན །

ཕུ་རྒྱས །

རང་གྲོལ་ གྱི་ འཇར་རོགས་ པ་སངས་སྤུ་སོག་ འདི་ ཨིན་ མས །

བསམ་གྲུབ །

དབའི་ དབའི་ དེ་མི་གི་ མི ། # ཚོད་བལྟ་མི་བལྟ་ ལས ། # རོགས་ ཡང་ སྐྱིད་ཏོང་ཏོ་ སྦེ་ སྡོད་ མི་ སྟེར་ བས ། # ཡ་བླ་མ་མཁྱེན་ནོ ། # བལྟ་ ཤིག་ བལྟ་ ཤིག་ ཨ་ནཱ ། # ད་རིས་ མཚམས་པ་ འདི་ འཆོལ་ ར་ འཆོལ་ ནུག

ཨ་ནཱི་ རང་གྲོལ་ མས །

ཨ་ནཱི་ དཔལ་བཟང་ མས །

ཁོང་ གཉིས་ ཆ་ ར་ བསད་ ད་ ནུག

ཡ་བླ་མ་མཁྱེན་ནོ ། # མཚམས་པ་ འདི་ འཆོལ་ ར་ འཆོལ་ སོང་ ནུག # དབྱངས་སྒྲོན་ ཤི་ཤི་ བའི་ རོ་ གུ་ ཡང་ སྒྲོ་གཟུགསམ་ གསོབ་ ད་ ནུག

ཟུངས་ ཤིག་ ཟུངས་ ཤིག

མཚམས་པ་ ལགཔ་ བཅིངས །

རྒྱལ་མཚན །

ད་ དེ་སྦེ་ སྡོད་ ལོང་ མེད །

རྒྱལ་སྲས་ ལུ་ སྙན་འབུལ་ ཞུ་ བར་ འགྱོ་ དགོ་ པས །

དབའི་ དབྱངས་སྒྲོན་ གྱི་ གཟུགས་ བལྟ་ ཤིག # བལྟ་ ཤིག # ད་ལྟོ་ ཤི་ཤིཝ་ བཟུམ་སྦེ་ དྲོད་ ཡང་ མ་ གྱང་ པས །

རྒྱལ་སྲས །

གནམ་ ནངས་ ལོང་ མེད་ པར་ དེ་ཚུན་ཚོད་ ཀྱི་ སྤྱགས་རྡུགས་འཐབ་ སྟེ་ ང་ བོ་ པར་ འོང་ མི་ འདི་ ག་ཅི་ འབད་ དཔ་ སྨོ །

སྐྱིད་སྡུག་ ག་ཅི་ ཕོག་ ཆིཔ་ སྨོ །

རོ་ ཚུ་ མཐོང་ །

དབའི་ དབའི་ དབའི ། # དེ་ཚུན་ཚོད་ ཀྱི་ ཐ་ རྡུགས་རྡུགས་ པའི་ ལཱ་ ག་ གིས་ འབད་ དཔ་ སྨོ །

བསམ་གྲུབ །

རྒྱལ་སྲས་ རིན་པོ་ཆེ་ ལགས ། # མདངམ་ཕྱི་རུ་ ང་བཅས་ རོ་ བསྲུངས་ ཏེ་ སྡོདཔ་ ད་ ནུབམོ་ཕྱེད་ དེ་ཅིག་ཁར་ དཔལ་བཟང་ འོངས་ ཏེ་ ང་བཅས་ གསུམ་ ཁོ་ གིས་ ལོག་སྟེ་ མ་ བོ་ ཚུན་ཚོད་ མ་ ཤོག་ ཟེར་ སླབ་ སྟེ་ བདའ་བཏང་ ད་ ཡི་ ལགས ། # སྟེ ། # གནམ་ ནངས་ ནི་ འབད་རུང་

ང་བཅས་ ལོག་སྟེ་ བོ་ ནི་ མེདཔ་ ལས་ བློ་ མ་ བདེ་ བར་ ནཱ་ བལྟ་ བར་ འོངས་ པའི་ བསྒང་ ལས་ རང་གྲོལ་ དང་ དཔལ་བཟང་ རོ་ སྦེ་ འདུག་ ལགས །

དེ་ལས་ དབྱངས་སྒྲོན་ ཡང་ ཁ་ཉིནམ་ ལས་ ཤི་སོང་ རུང་ ད་ལྟོ་ བསད་བསདཔ་ བཟུམ་སྦེ་ གཟུགས་ ཀྱི་ དྲོད་ ཡང་ མ་ གྱང་ པར་ ཤི་སྡོད་ ནུག་ ལགས ། # སྟེ ། # རོ་ འདི་ ཚུ་ གི་ སྦུག་ ལུ་ ཨ་ནཱི་ མཚམས་པ་ འདི་ སྡོད་ ནུག

ང་ གིས་ བལྟ་ བ་ ཅིན་ # ཁོ་ འཆོལ་ ཏེ་ ལཱ་ འདི་ བཟུམ་ འབད་ དཔ་ འོང་ ནི་ མས་ ལགས །

རྒྱལ་མཚན །

སྟེ ། # ང་བཅས་ འོངམ་ ད་ ཨ་ནཱི་ རང་གྲོལ་ གྱི་ འཇར་རོགས་ འདི་ ཡང་ གདོང་ ཨརཝ་བརྐུ་ ནི་ བཟུམ་སྦེ་ ཤིང་ གི་ རྒྱབ་ཁར་ གཡིབས་ ཏེ་ སྡོད་ ནུག་ ལགས །

དཔལ་ལྡན་འབྲུག་སྒྲ་ དང་ ཨམ་ འབྲུག་སྒྲ་ ཐོན །

དཔལ་ལྡན་འབྲུག་སྒྲ །

དབའི་ བལྟ་ ཤིག # ང་བཅས་ གཉིས་ ཀྱི་ བུམོ་ འདི་ གཟུགས་ ཡང་ ག་ར་ ཁྲག་ གིས་ ཞལ་ ཏེ་ སྡོད་ ནུག་ པ་ཡ །

ངེའི་ བུམོ་ ཤི་ཤི་ བའི་ རོ་ གུ་ སྒྲོ་གཟུགསམ་ གསོབ་ སྟེ་ བཞག་ སར་ མཐོངམ་ ད་ འདི་ ངེའི་ དོན་ཧིང་ གི་ ཐགཔ་ ཡང་ དོག་འགྱོ་ ནི་ བཟུམ་ འབདཝ་ མས །

ཨམ་ འབྲུག་སྒྲ །

དབའི་ ངེའི་ བུམོ་ འདི་ ལུ་ དེ་ཚུན་ཚོད་ ཀྱི་ ངལ་མ་རངསམ་ ག་ཅི་ ཡོདཔ་ ཨིན་ན་ སྨོ །

ང་ ཚེ་ སྔ་མ་ ལས་ ག་ཅི་ མ་ དགཔ་ ཨིན་ན་ མ་ ཤེས །

ཚེ་ ད་རེས་ བུམོ་ ཤི་ཤི་ བའི་ རོ་ གུ་ ཡང་ མཚོན་ཆ་ གསོབ་བཞག་ སར་ མཐོང་ དགོ་ པའི་ ལཱ་ དབའི་ ང་ །

དབའི་ དབྱངས་སྒྲོན་ ངེའི་ བུམོ་ འདི་ དབའི །

སྔུ །

གྲགས་པ་རྣམ་རྒྱལ་ དང་ བཟོད་པ་དབང་ཕྱུག # དེ་ལས་ གཞན་ ཡང་ ཐོན །

རྒྱལ་སྲས །

ཤོག་ ཤིག་ ཤོག་ ཤིག་ གྲགས་པ་རྣམ་རྒྱལ །

ཁྱོད་ ཡང་ ཧ་སག་ སྟེ་ ལོངས་ ཏེ་ ནཱ་ ལྷོདཔ་ ད་ ཕ་ ཁྱོད་ར་ གི་ བུ་ རང་གྲོལ་ ཉལ་ སར་ བལྟ་ བར་ ཀྲིག་ཀྲི་ ལྷོད་ ནུག

གྲགས་པ་རྣམ་རྒྱལ །

རྒྱལ་སྲས་ རིན་པོ་ཆེ་ ལགས ། # ངེའི་ ཨམ་སྲུ་ འདི་ ཡང་ བུ་ འདི་ གྲོང་ཁྱེར་ འདི་ ནང་ ལས་ མཐར་བཤུད་ བཏང་ དཔ་ ལས་ སེམས་ ཀྱིས་ སྡུག་བསྔལ་ བཟོད་ མ་ ཚུགས་ པར་ མདངམ་ཕྱི་རུ་ འབད་ བའི་ བསྒང་ ལས་ གྱོང་སོང་ ཡི་ ལགས །

དོ་རུང་ ང་ ལུ་ སྡུག་བསྔལ་ ཧེང་སྐལ་ ག་ཅི་ མྱོང་ ནི་ ཡོདཔ་ རྒྱལ་སྲས་ རིན་པོ་ཆེ་ ལགས །

རྒྱལ་སྲས །

ཁྱོད་ ལུ་ སྡུག་བསྔལ་ ཧེང་སྐལ་ ག་ཅི་ མྱོང་ ནི་ ཡོད་ ག་ ཁྱོད་ར་ ཚར་ གཅིག་ ནཱ་ བལྟ་ ཤིག

གྲགས་པ་རྣམ་རྒྱལ །

དབའི་ ངེའི་ བུ་ འདི །

དཔྱད་རིག་རྣམ་རྟོག་མེད་སི་སི་ སྦེ་ ཁྱོད་ བྱ་བ་ འདི་ བཟུམ་ ཅིག་ ལུ་ ཐུག་སོང་ ཡི་ སྦོ་ ང་ དབའི །

ད་རིས་ ཚུན་ཚོད་ ཨཔ་ ངེའི་ བློ་ སྤར་རི་གངམ་ འདི་ # བུ་ ཁྱོད་ ལུ་ གཏད་ དེ་ སྡོད་ ཅི་ པན་ ད་རིས་ ལས་ ཁྱོད་ ཀྱིས་ ཡང་ ང་ བཀོ་བཞག་ སྦེ་ ཡར་སོང་ ནུག

རྒྱལ་སྲས །

ད་ ཁྱོད་ར་ ཆ་ཁྱབ་ མྱ་ངན་ འབད་ ནི་ འདི་ ད་ལྟོ་ དེ་ཅིག་ སྦེ་ བཞག་ ཞིནམ་ལས་ # ད་རིས་ ཀྱི་ རྐྱེན་ངན་ འདི་ གི་ སྐོར་ལས་ དབྱེ་ཞིབ་ ལེགས་ཤོམ་ སྦེ་ འབད་ དེ་ བློ་ ཚུ་ ཧིང་སང་ས་ བཟོ་ དགོ་ པས །

སྟེ ། # མཚམས་པ་ ཁྱོད་ ཀྱིས་ ག་ཅི་ སླབ་ ནི་ ཡོདཔ །

བློ་ ཚུ་ མ་ གསང་ པར་ ང་ ལུ་ ཕྲང་སྟེ་ སླབ་ ཤིག

དེ་མིན་ མཚམས་པ་ ཁྱོད་ དང་ ང་ ཡང་ ཚགས་ཁར་ རྩ་ལས་ མི་ ཚུད་ མས །

མཚམས་པ །

མ་གཞི་ ང་ གིས་ མནོ་བསམ་ ལེགས་ཤོམ་ ཅིག་ བཏང་ སྟེ་ འབད་ མིའི་ ལཱ་ ཚུ་ ཤུལ་ ངན་པ་ འདི་ བཟུམ་ ཅིག་ ལུ་ གྱུར་སོང་ ཡི །

དེ་ལས་བརྟེན་ཏེ་ ང་ གིས་ སྲོག་གཅོད་ ཀྱི་ བྱ་བ་ ལག་ལེན་ མ་ འཐབ་ རུང་ རོ་ ཚུ་ གི་ སྦུག་ ལུ་ ང་ར་ རྐྱངམ་གཅིག་སྦེ་ སྡོད་ སར་ མཐོང་ ནི་ འདི་གིས་ ཁོང་ ཆ་ཁྱབ་ བསད་ པའི་ ཁ་ ཡང་ ང་ ལུ་ ཕོག་ ཆི་ ཡི །

མ་པ་

འདི་ གི་ སྐོར་ལས་ ཞུ་ ནི་ ལེ་ཤ་ ཡོད །

དེ་འབདཝ་ད་ ཁྲིམས་ དང་ འཁྲིལ་ བའི་ ཉེས་བྱ་ བཀལ་ ནི་ ཨིན་ན །

ཁྲིམས་ ལས་ ཡངས་ཆག་ གཏང་ ནི་ ཨིན་ན་ འདི་ རྒྱལ་སྲས་ མཆོག་ གི་ སྐྱིད་སྡུག་ ཨིན་ ལགས །

རྒྱལ་སྲས །

སྟེ་ སླབ་ མས་ སྟེ ། # སླབ་ ནི་ ཡོད་ མི་ ཚུ །

མཚམས་པ །

ང་ གིས་ འདི་ གི་ སྐོར་ལས་ གསལ་བཤད་ ཞུ་ བ་ ཅིན་ # ཉིན་ཞག་ བཅད་ དེ་ ཞུ་ རུང་ ཞུ་ མི་ ཚར །

མདོར་བསྡུས་ཅིག་ སྦེ་ ཞུ་ བ་ ཅིན་ ཨ་ནཱི་ རང་སྲོག་རང་གིས་བསྒྲལ་ ཏེ་ འཁོར་ བའི་ སྡུག་བསྔལ་ ལས་ གྲོལ་ བའི་ བུཚ་ རང་གྲོལ་ འདི་ ཚེ་འདས་ བུམོ་ དབྱངས་སྒྲོན་ གྱི་ རྨགཔ་ ཨིན །

དེ་ལས་ ཨ་ཕིའི་ དབྱངས་ཅན་ལྷ་མོའི་ སྐུ་ བཟུམ་ ཅིག་ ལུ་ ཤ་ཁྲག་ཕུང་པོ་ གིས་ སྒྲོན་ པའི་ བུམོ་ དབྱངས་སྒྲོན་ འདི་ ཚེ་འདས་ བུཚ་ རང་གྲོལ་ ལུ་ དམ་ཚིག་ འགྱུར་བ་ མེདཔ་ སྦེ་ བསྲུངས་ སྡོད་ མིའི་ ཨམ་སྲུ་ ཅིག་ ཨིན །

ཁོང་ གཉིས་ ཚེ་ སྔོན་ ལས་ ཀྱིས་ བསྐོས་ ཏེ་ གཅིག་གིས་གཅིག་ལུ་ དགའ་བ་ དང་ བརྩེ་བའི་ འདུ་ཤེས་ བསྐྱེདཔ་ ལས་ # ང་ འབད་སར་ གཉེན་ ག་གིས་ཡང་ མ་ ཤེསཔ་སྦེ་ རྐྱབ་ གནང་ ཟེར་ འོང་ དེས །

སྟེ་ ང་ གིས་ ཁོང་ གཉིས་ གཉེན་ རྐྱབ་ པའི་ ཉིན་མ་ ར་ རྟེན་འབྲེལ་ འཁྲུལ་ བའི་ ཤུགས་ཀྱིས་ རང་གྲོལ་ གྱིས་ པདྨ་སྟག་གཟིག་ བསད་ ད་ ཡི །

འདི་ལས་བརྟེན་ཏེ་ རང་གྲོལ་ མཐར་བཤུད་ བཏང་ པའི་ ཤུལ་ལུ་ དབྱངས་སྒྲོན་ སེམས་ མ་ དགའ་ བར་ སྡོད་ པའི་ བར་ ན་ # དཔལ་ལྡན་འབྲུག་སྒྲ་ ཁྱོད་ ཀྱིས་ མོ་ དཔལ་བཟང་ དང་ གཅིག་ཁར་ གཉེན་ རྐྱབ་ བཅུག་ ནི་ གི་ བཅའ་སྒྲིག་ རྐྱབ་ ད་ # དབྱངས་སྒྲོན་ ཀྱིས་ གཉེན་ འདི་ བཀག་ ནིའི་ གནས་སྐབས་ ཅིག་ # ང་ གིས་ སྟོན་ ནི་ མེད་

པ་ ཅིན་ # མོ་ རང་སྲོག་རང་གིས་ལྕེབས་ ཏེ་ ཤི་ ནི་ ཨིན་ ཟེར་ ཐོན་འོངསམ་ ལས་ # ང་ ཡང་ དབྱངས་སྒྲོན་ གྱི་ མི་ཚེ་ འདི་ ལུ་ ཕངས་ ཏེ་ མོ་ ལུ་ ཉིནམ་ གཉིས་ ཟེར་ མི་ འདི་ # ཤི་ཤི་ བའི་ རོ་ དང་ དབྱེ་བ་ མེདཔ་ སྦེ་ གཉིད་ ཁུག་ ཚུགས་ པའི་ རྫས་སྦྱོར་ ཅིག་ བྱིན་ ད་ ཡི །

སྟེ་ ངེའི་ རེ་བ་ ལུ་ འབདན་ # ང་ གིས་ རང་གྲོལ་ ལུ་ གནས་ཚུལ་ འདི་ གི་ སྐོར་ལས་ ཡི་གུ་ ཅིག་ བསྐྱལ་ ཏེ་ # རང་གྲོལ་ ཁ་ཙ་ནུབ་མོ་ དབྱངས་སྒྲོན་ ལེན་ པར་ ལྷོད་ ཚུགས་ པའི་ ཐབས་ཤེས་ འབད་འབདཝ་ ཨིན །

དེ་འབདཝ་ད་ # ངེའི་ ཡི་གུ་ འབག་ མི་ འདི་ ལུ་ ལམ་ཁར་ རྐྱེན་ངན་ ཅིག་ བྱུངམ་ ལས་ # ཡི་གུ་ འདི་ རང་གྲོལ་ གྱི་ ལག་པར་ འབྱོར་ མ་ ཚུགས་ པས །

དེ་གི་བར་ན་ རང་གྲོལ་ གྱིས་ དབྱངས་སྒྲོན་ ཐད་རི་སྦ་རི་ ཤི་ བ་ ལུ་ ཆ་བཞག་ སྟེ་ # ཁོ་ར་ ཡང་ དུག་ འཐུངས་ ཏེ་ ཤི་སོང་ ནུག

ང་ དབྱངས་སྒྲོན་ ལོང་ རནམ་ ཅིག་ གི་ དུས་ཚོད་ ལུ་ # ནཱ་ ལྷོད་ དེ་ ལྟཝ་ ད་ # རང་གྲོལ་ དང་ དཔལ་བཟང་ གཉིས་ ཆ་ ར་ ཤི་སོང་ ནུག

དེ་ལས་ དབྱངས་སྒྲོན་ དྲན་པ་ ཚོར་ ཏེ་ ལོངས་ པའི་ བསྒང་ ལས་ ནི་ ཕྲང་ཕྲང་ ར་ ང་ ལུ་ ངེའི་ རང་གྲོལ་ ཀྭ་ལས་ ཟེར་ སླབ་ སྟེ་ ཐོན་འོངསམ་ ལས་ # ང་ གིས་ རང་གྲོལ་ དང་ དཔལ་བཟང་ ཤི་ཤི་ བའི་ རོ་ འདི་ ཚུ་ སྟོན་བྱིན་ དགོཔ་ ཐལ་སོང་ ཡི །

སྟེ་ ང་ གིས་ དབྱངས་སྒྲོན་ ལོག་སྟེ་ ཁྱིམ་ ནང་ འཁྱིད་ ནི་ འབདཝ་ ད་ # མོ་ གིས་ རང་གྲོལ་ ཤི་ཤི་ བའི་ ལག་པ་ ལས་ དུག་ གི་ དུང་ཅུང་ འཐུ་ སྟེ་ འཐུང་ ནི་ འབདཝ་ ད་ # དྲག་ཤོས་ ར་ འདི་ ནང་ དུག་ ཐིགས་པ་ ཅིག་ ཡང་ མེད་ པར་ དྲག་ ནུག

མོ་ གིས་ མོ་ར་ ལྕེབས་ ཏེ་ ཤི་ ནི་ ཨིན་ མས མནོ་ སྟེ་ # ང་ གིས་ སྦོ་ལོགས་ཁར་ ཡོད་ པའི་ མཚོན་ཆས་ ཀྱི་ རིགས་ ཚུ་ # ཕུད་རྡོག་ གཅིག་ ཡང་ མ་ བཞག་ པར་ འཐུ་ སྟེ་ སྦ་བཞག་ ཅི །

དེ་ལས་ ང་ གིས་ དབྱངས་སྒྲོན་ བང་ཅན་ སྦེ་ # ཁྱིམ་ ནང་ ལུ་ འགྱོ་ ནི་ སྦེ་ ཁྱིད་ དེ་ གོམ་ཐེངས་ བཅོ་ལྔ་ བཅུ་དྲུག་ དེ་ཅིག་ གི་ ས་ ཁར་ ལྷོདཔ་ ད་ # མོ་ ཧང་ གི་ འོག་ ལུ་ ཅ་ལ་ ཅིག་ ལུས་སོང་ ནུག

འདི་ འཐུ་ བར་ འགྱོ་ དགོ་ པས་ ང་ ཨ་ཙི་ བསྒུགས་ ཏེ་ སྡོད་ ཟེར་ སླབ་ སྟེ་ འབདཝ་ ད་ # ང་ ཡང་ ཤུལ་ ངན་པ་ འདི་ བཟུམ་ ཅིག་ འབྱུང་ འོང་ མནོ་ བའི་ དཔྱད་རིག་རྣམ་རྟོག་མེད་པར་ # མོ་ར་ རྐྱངམ་གཅིག་སྦེ་ བཏང་ ད་ ཡི །

དེ་ལས་ ང་ གིས་ མཐོང་ པའི་ བསྒང་ ལས་ དབྱངས་སྒྲོན་ གྱི་ ལག་པར་ སྒྲོ་གཟུགསམ་ ཅིག་ འབག་ སྟེ་ སྡོད་ ནུག

ང་ རྣམ་རྟོག་ ལངས་ ཏེ་ སྒྲོ་གཟུགསམ་ འཕྱོག་ ནི་ སྦེ་ མོ་ གི་ སྦོ་ལོགས་ཁར་ ལྷོད་ མ་ ལྷོད་ ཅིག་ གི་ བར་ ན་ # དབྱངས་སྒྲོན་ གྱིས་ མོ་ར་ ལྕེབས་ ཚར་ ནུག་ ལགས །

མ་གཞི་ ཁོང་ ཚེ་འདས་ གཉིས་ གཉེན་ རྐྱབ་ པའི་ སྐོར་ལས་ # ང་ དང་ དབྱངས་སྒྲོན་ གྱི་ མ་ཚབ ། # དེ་ལས་ པ་སངས་ ལས་ བརྒལ་ ཏེ་ # གཞན་ ག་གིས་ཡང་ མི་ ཤེས །

སྟེ་ ཁོང་ གཉིས་ ལུ་ རྐྱེན་ ངན་པ་ འདི་ བཟུམ་ ཅིག་ འབྱུང་ མི་ དེ་ ཡང་

# མི་ ང་ བཟུམ་ ཅིག་ ལས་ བརྟེན་ཏེ་ ཨིན །

ད་ ང་ ལུ་ སྲོག་ དང་ བྲལ་ བའི་ ཉེས་ཁྲིམས་ བཀའ་ གནང་ རུང་ ཕྱག་ ཞུ་ ཆོག་ཆོ་ ཨིན་ ལགས །

རྒྱལ་སྲས །

ཁྱོད་ ཡང་ སངས་རྒྱས་ ཀྱི་ ན་བཟའ་ བཞེས་ མིའི་ བླམ་ ཆོསཔ་ ཅིག་ འབད་ནི་འདི་གིས་ # ང་བཅས་ ག་ར་ གིས་ ཆ་བཞག་ ས་ ཅིག་ ཨིན །

སྟེ་ རང་གྲོལ་ གྱི་ འཇར་རོགས་ འདི་ ཀྭ་ལས །

པ་སངས་ གདོང་ཁར་ ཐོན །

ཁྱོད་ ཀྱིས་ འདི་ གི་ སྐོར་ལས་ ག་ཅི་ སླབ་ ནི་ ཡོདཔ །

པ་སངས །

ངེའི་ བསམ་པ་ ལུ་ # དབྱངས་སྒྲོན་ ཁ་ཉིནམ་ཕྱི་རུ་ # ཐད་རི་སྦ་རི་ གྱོངས་སོང་ ནུག་ ཟེར་ མནོ་ སྟེ་ # དེ་ གི་ ཚེ་ ར་ མཎྜལ་གླིང་ ལུ་ སོང་ སྟེ་ # གནས་ཚུལ་ འདི་ རང་གྲོལ་ ལུ་ སླབཔ་ ད་ # ཁོ་ གིས་ དབྱངས་སྒྲོན་ གྱི་ ཕུངམོ་ འདི་ # ཚར་ གཅིག་ བལྟ་ ར་ བལྟ་ དགོ་ ཟེར་ ཏེ་ ནཱ་ ཐོན་འོངས་ ཡི །

ནཱ་ ཕུངམ་ གི་ སྦོ་ལོགས་ཁར་ ལྷོད་ མ་ ལྷོད་ ཅིག་ ལས་ # ཁོ་ གིས་ ཡི་གུ་ ཅིག་ ཨ་པ་ ལུ་ སྤྲོད་ ད་ ཟེར་ ང་ ལུ་ བྱིན་ དེས །

དེ་ལས་ ང་ ཉལ་ བར་ སོང་ ཟེར་ སླབ་ སྟེ་ ཁོ་ དང་ གཅིག་ཁ་ ཡང་ # འོང་ མ་ སྟེར་ ལགས །

རྒྱལ་སྲས །

དེསན་ ཀྭ་ལས་ ཡི་གུ་ འདི་ ནཱ་ གཏང་ ཤིག

པ་སངས་ ཀྱིས་ ཡི་གུ་ ཕུལ ། # ཡི་གུ་ གཟིགས་ ཞིནམ་ལས །

ཨིན་ མས ། # ཡི་གུ་ འདི་ ནང་ འབྲི་ མི་ དང་ མཚམས་པ་ ཁྱོད་ ཀྱིས་ སླབ་ མི་ འདི་ གཉིས་ རྟགས་ མཐུན་ པས །

དཔལ་ལྡན་འབྲུག་སྒྲ་ དང་ གྲགས་པ་རྣམ་རྒྱལ་ ལུ །

སྟེ ། # དཔལ་ལྡན་འབྲུག་སྒྲ་ དང་ གྲགས་པ་རྣམ་རྒྱལ་ ཁྱེད་ གཉིས་ # ད་ལྟོ་ ཚུན་ཚོད་ ཀྱི་ བར་ ན་ # གཅིག་གིས་གཅིག་ལུ་ དགྲ་བྱང་ཕྱད་ ཀྱི་ འདུ་ཤེས་ བཟུང་ སྟེ་ སྡོད་ མི་ འདི་གིས་ # ཁེབ་ས་ ག་ཅི་ ཐོབ་ ཅི་ གོ །

ཁྱེད་ གཉིས་ ཀྱི་ འབད་གཞག་ འདི་ གིས་ མི་ གཞན་ དང་ གཞན་ འདི་ ཕར་ སྦེ་ ར་ བཞག # ད་རིས་ འབད་ཚེ་ # ཁྱེད་ར་ གཉིས་ ཀྱི་ ཤ་ དང་ རུས་ ལས་ མཆེད་མཆེད་ པའི་ བུ་ དང་ བུམོ་ ཡང་ # བྱ་བ་ འདི་ བཟུམ་ ཅིག་ ལུ་ ཐུག་ ཆི་ ནུག་ མེན་ན །

ཁོང་ གཉིས་ ཤི་ བའི་ ཉེན་ཁ་ ག་ ལུ་ ཡང་ བཀལ་ ནི་ མེད །

ག་ཁྱབ་ཟེར་བ་ཅིན་ # ཁོང་ གཉིས་ ཚེ་ལས་འདས་ དགོ་ མི་ འདི་ ཡང་ # ཁྱེད་ར་ ཕམ་ གཉིས་ ཀྱི་ འབད་གཞག་ ལུ་ བལྟ་ སྟེ་ ཨིན་ མས །

ཁྱེད་ གཉིས་ ལུ་ ཁྲིམས་ དང་ ཉེས་བྱ་ ཟེར་ རུང་ # ཁྱེད་ར་ བུ་གཞི་ མེད་ པའི་ མྱ་ངན་ འདི་ ཨིན་ མས །

ཁྱེད་ གཉིས་ ཀྱི་ བྱེལཝ་ འདི་ གི་ ཞོར་ཁ་ལས་ ངེའི་ མི་ཚན་ གཉིས་ ཀྱི་ སྲོག་ ཡང་ ཚུད་སོང་ ཡི་ མས །

དཔལ་ལྡན་འབྲུག་སྒྲ །

རྒྱལ་སྲས་ མཆོག་ གིས་ གསུང་ མི་ འདི་ ལུ་ ཐུགས་བདེན་ ཟེར་ ཞུ་ ནི་ ཨིན །

གྲངས་པ་རྣམ་རྒྱལ་ གྱི་ སྦོ་ལོགས་ཁར་ སོང་ སྟེ །

ཨའེ་སྨོ་ ཕོ་རྒན་མ ། # ད་ ད་རིས་ ལས་ ང་བཅས་ གཉིས་ ཡང་ ལགཔ་ མཐུད་ ད་ གེ །

ལགཔ་ མཐུད །

ཕོ་རྒནམ་ རྣམ་རྒྱལ་ ད་རིས་ ཚུན་ཚེོད་ ཀྱི་ བར་ ན་ # ཁྱོད་ དང་ ངེའི་ བར་ ན་ གཅིག་གིས་གཅིག་ལུ་ # ཞེ་སྡང་ ལངས་ ཏེ་ སྡོད་ མི་ འདི་ # མཇུག་མཐའ་མཇུག་ ལུ་ ལྷོདཔ་ ད་ # རྒུད་ ཅིག་ མ་གཏོགས་ ཁེ་ ཅིག་ ག་ནི་ཡང་ མིན་འདུག་ སྨོ །

ངེའི་ བུམོ་ དབྱངས་སྒྲོན་ འདི་ # ཁྱོད་ཀྱི་ བུ་ རང་གྲོལ་ གྱི་ མནའམ་ ཨིནམ་ལས་ # ཁོང་ གཉིས་ མེད་ པའི་ ཤུལ་ལུ་ ཁོང་ གཉིས་ ཀྱི་ གཉེན་དང་གྲོགས་ ཀྱི་ ཐ་དམ་ཚིག་ དང་ དགའ་བ་ བརྩེ་གདུང་ གི་ ཤུལ་བཞག་ བཟུམ་ ཅིག་ སྦེ་ # ད་རིས་ ལས་ # ང་བཅས་ གཉིས་ ཡང་ # འཆམ་ཏོག་ཏོ་ སྦེ་ སྤུན་ཆ་ བ་ ལྷག་ པའི་ འདུ་ཤེས་ བཟུང་ སྟེ་ སྡོད་ གེ །

ད་རིས་ ལས་ ཁྱོད་ ངེའི་ ཕོ་རྒནམ་ ཨིན་ མས །

གྲགས་པ་རྣམ་རྒྱལ །

ཁྱོད་ ཀྱིས་ སླབ་ དོ་ བཟུམ་སྦེ་ ར་ འབྲུག་སྒྲ་ ཁྱོད་ ཡང་ # ངེའི་ ནུ་གཅུང་ ཨིན་ མས །

ང་བཅས་ གཉིས་ ཀྱི་ བར་ ན་ # འཆམ་ཁ་ འདི་ བཟུམ་ ཅིག་ འབྱུང་ ཚུགས་ མི་ འདི་ ཡང་ # ཁྱོད་ ཀྱི་ བུམོ་ དབྱངས་སྒྲོན་ དང་ # ངེའི་ བུ་ རང་གྲོལ་ གྱི་ བཀྲིན་ ལས་ ཨིན །

ད་ ང་ གིས་ ཁྱོད་ ཀྱི་ བུམོ་ འདི་ ལུ་ # བཀྲིན་དྲན་གསོ་ བཟུམ་ ཅིག་ སྦེ་ # མི་ ཚེ་ལས་འདས་སོང་ རུང་ # དབྱངས་སྒྲོན་ ཟེར་ བའི་ མིང་ འདི་ # ཇི་སྲིད་བསྐལ་པ་མ་སྟོང་གི་བར་དུ་ # མི་ བརྗེད་ ནི་ གི་ དོན་ལུ་ # རྗེས་དྲན་ བཟུམ་ ཅིག་ སྦེ་ # རྒྱུ་ རིན་ཆེན་གསེར་ ལས་ གྲུབ་གྲུབ་ པའི་ དབྱངས་ཅན་ལྷ་མོའི་ སྐུ་ ཅིག་ ཁྲོམ་ འདི་ གི་ སྦུག་ ལུ་ ར་ བཞེངས་ ནི་ ཨིན །

དཔལ་ལྡན་འབྲུག་སྒྲ །

བཀྲིན་ ཆེ་ ཕོ་རྒན་མ ། # ཁྱོད་ ཀྱིས་ ངེའི་ བུམོ་ དབྱངས་སྒྲོན་ གྱི་ མཐའ་དོན་ ལུ་ # འདི་ བཟུམ་ ཅིག་ མཛད་ དོ་ བཟུམ་སྦེ་ ར་ ང་ གིས་ ཡང་ ཁྱོད་ཀྱི་ བུ་ རང་གྲོལ་ གྱི་ རྗེས་དྲན་ ལུ་ # དབྱངས་ཅན་ལྷ་མོའི་ སྐུ་ འདི་ གི་ སྦོ་ལོགས་ཁར་ # གསེར་ གྱི་ རང་གྲོལ་ ཅིག་ བཞེངས་ ཏེ་ བཞག་ ནི་ ཨིན །

ཨའེ་སྨོ ། # མ་གཞི་ ང་བཅས་ ཕམ་ གཉིས་ ཀྱིས་ ཁོང་ ཚེ་འདས་ གཉིས་ ཀྱི་ དོན་ལུ་ # ག་ཅི་ མ་ཚད་ གུ་ཅི་ འབད་ རུང་ # ཁོང་ གཉིས་ ཀྱི་ སྲོག་ གི་ རིན་ འདི་ རྩ་ལས་ར་ འབྱོར་ མི་ ཚུགས་ ནི་ མས་ སྨོ །

རྒྱལ་སྲས །

ད་རིས་ གནམ་ དྲོ་པ་ ཉི་མའི་ རྩེ་ དང་ སྦྲགས་ ཏེ་ གིས་ སྦེ་ # ང་བཅས་ ག་ར་ གི་ སེམས་ཁར་ མྱ་ངན་ འདི་ བཟུམ་ ཅིག་ ཕོག་ རུང་ # ཁྱེད་ རྣམ་རྒྱལཔ་ དང་ འབྲུག་སྒྲཔ་ གི་ བར་ ན་ འཆམ་ཁ་ མཐུན་ ཚུགས་ པའི་ དུས་སྐབས་ འབྱུང་ ཚུགསཔ་ ལས་ # ང་བཅས་རའི་ གྲོང་ཁྱེར་ འདི་ ནང་ ལུ་ # དགའཝ་སྐྱིད་པའི་ ཞི་བདེ་ འབྱུངམ་ ཟེར་ རུང་ # དེ་ཅིག་ འོང་ ནི་ མས །

ད་ ད་རིས་ ཀྱི་ རྐྱེན་ ངན་པ་ འདི་ གི་ ཞོར་ཁ་ལས་ # མི་ ལ་ལུ་ ལུ་ ཁྲིམས་ དང་ # ལ་ལུ་ ལུ་ ཉེས་བྱ་ ཡང་ ཕོག་ ནི་ ཨིན་ མས །

དེ་ གི་ སྐོར་ལས་ བློ་ ཚུ་ ལྷོད་བཏང་ སླབ་ གེ །

ཨའེ་ རང་གྲོལ་ དང་ དབྱངས་སྒྲོན་ གྱི་ ལོ་རྒྱུས་ ཡ་མཚན་ཆེ་ཏོག་ཏོ་ འདི་ བཟུམ་ ཅིག་ # ད་ལྟོ་ ཚུན་ཚོད་ ཀྱི་ བར་ ན་ # ད་རིས་ ལས་ བརྒལ་ ཏེ་ བྱུང་ ཡང་ མ་ བྱུང་ །

ད་ལས་ཕར་ལྟབ་ ཨིན་རུང་ # མི་ འབྱུངམ་ འོང་ མནོཝ་གཏང་ མས །

དག་པ་ ཡུལ་བཟང་ ཕྱོགས་ ལ་ བལྟས་ ཙ་ ན །

མ་དག་ མཐའ་མེད་ ཕྱོགས་ ལ་ ཞེན་པ་ ལོག །

ཡོལ་ལི་ བསྡམས །

རྫོགས་ སོ ། # །

སརྦ་མདྒ་ལམ །

རྒྱལ་ཡོངས་ཁྱད་རིག་གྲོས་བསྡུར །

མི་དབང་ འབྲུག་རྒྱལ་བཞི་པ་ མཆོག་ དགུང་ལོ་ NUM བཞེས་ པའི་ དུས་སྟོན་ བརྩི་སྲུང་ །

རྒྱལ་གཞུང་འཛིན་སྐྱོང་སློབ་སྡེ་ དང་ རྫོང་ཁ་གོང་འཕེལ་ལྷན་ཚོགས །

NUM

གང་ འདོད་ ལོངས་སྤྱོད་ སྟེར་ ལ་ དཔག་བསམ་ཤིང་ ། །

ཕས་ཀྱི་རྒོལ་བ་ འཇོམས་ པའི་ དཔའ་བོ་ མཆོག །

འབངས་འཁོར་ བྱམས་ ཀྱིས་ སྐྱོང་ ལ་ ཟླ་ བྲལ་ བའི ། །

མི་དབང་ ཆོས་རྒྱལ་ བཞི་པའི་ ཞབས་ ལ་ འདུད ། །

གང་གི་ ཕྱི་ནང་གསང་གསུམ་ མཛད་ པ་ ཡིས ། །

སྨན་ལྗོངས་ བདེ་བར་ བཀོད་ པའི་ སྐུ་དྲིན་ དུ ། །

ཁྱད་རིག་གྲོས་བསྡུར་ བྱས་ པའི་ དགེ་ཚོགས་ ཀྱིས ། །

ལུང་བསྟན་རྒྱལ་པོའི་ ཐུགས་དགོངས་ རྫོགས་ པར་ ཤོག །

ཆེད་བརྗོད །

ཨོྃ་སྭསྟི །

འགྱུར་མེད་ ཆོས་ཀྱི་དབྱིངས་ ལས་ མ་ གཡོས་ བཞིན ། །

རྒྱལ་བ་ ཀུན་ གྱི་ ཐུགས་བསྐྱེད་ ལས་ འཁྲུངས་ པའི ། །

ཁ་བཞིའི་ ལྷ་ མི་ ཡོངས་ ཀྱི་ གཙུག་རྒྱན་ མཆོག །

འཇིགས་མེད་སེང་གེ་དབང་ཕྱུག་ གཙུག་ ན་ རྒྱལ ། །

གང་གི་ མཛད་བཟང་ བྱམས་བརྩེའི་ ཐུགས་རྗེ་ ཡིས ། །

སྨན་ལྗོངས་ ལྷ་ དང་ མི་ ཡི་ སྐྱེ་འགྲོ་ ཀུན ། །

ཉིན་མཚན་ ཀུན་ ཏུ་ གཡེལ་ མེད་ ཡོངས་ གཟིགས་ ནས ། །

ཞི་བདེར་ བཀོད་ པར་ མཛད་ ལའང་ སྙིང་ ནས་ འདུད ། །

དེ་ཡང་ ། # རང་ལུགས་ གནམ་ལོ་ ཤིང་མོ་ལུག་ལོ་ # སྤྱི་ལོ་ # NUM # ལུ་ # འབྲུག་རྒྱལ་ཁབ་ ཀྱི་ རྒྱལ་རབས་ཅན་ གྱི་ ལོ་ ནང་ # ལུང་བསྟན་ཅན་ གྱི་ རྒྱལ་པོ་ # དཔལ་ མི་དབང་ འཇིགས་མེད་སེང་གེ་དབང་ཕྱུག་ མཆོག་ # དགུང་ལོ་ # NUM # བཞེས་ པའི་ དུས་སྟོན་ བརྩི་སྲུང་ ཞུ་ ཚུགས་ མི་ འདི་ # ཧིང་ལས་ ར་ དགའ་བ་ སྦོམ་ བྱུང་ ཡི །

དུས་སྟོན་ ཁྱད་འཕགས་ཅན་ གྱི་ བརྩི་སྲུང་ དང་ འབྲེལ་ # རྫོང་ཁ་གོང་འཕེལ་ལྷན་ཚོགས་ དང་ # རྒྱལ་གཞུང་འཛིན་སྐྱོང་སློབ་སྡེ་ གཉིས་ མཉམ་རུབ་ ཀྱི་ ཐོག་ ལས་ མི་དབང་ འབྲུག་རྒྱལ་བཞི་པ་ མཆོག་ ལུ་ གུས་བཏུད་ ཞུ་ ནིའི་ དོན་ལུ་ # སྤྱི་ཚེས་ NUM NUM NUM ལས་ NUM NUM NUM ཚུན་ # མཐོ་རིམ་ གནས་ཚད་ཅན་ གྱི་ གཙུག་ལག་མཐོ་རིམ་སློབ་གྲྭ་ དང་ བཤད་གྲྭ་ # NUM # ཀྱི་ བར་ ན་ # དོན་ཚན་ # NUM # ཀྱི་ ཐོག་ ལུ་ # འབྲུག་རྒྱང་བསྒྲགས་གཉིས་པའི་ ནང་ ལས་ # རྒྱལ་ཡོངས་ཁྱད་རིག་གྲོས་བསྡུར་ དངོས་མཐོང་སྦེ་ ཕུལ་ ཏེ་ བརྩི་སྲུང་ ཞུ་ ཡི །

ལས་རིམ་ འདི་ འགོ་འདྲེན་ འཐབ་ དགོ་ པའི་ དམིགས་ཡུལ་ འདི་ ཡང་ # མི་དབང་ འབྲུག་རྒྱལ་བཞི་པ་ མཆོག་ གིས་ # སྤྱིར་ རྒྱལ་ཁབ་ དང་ འབངས་མི་སེར་ གྱི་ དོན་ལུ་ # ཕྱག་ལཱ་ བསམ་གྱིས་མི་ཁྱབ་པར་ མཛད་ མི་ ལུ་ དང ། # དམིགས་བསལ་དུ་

# རྒྱལ་ཁབ་ རང་བཙན་ དང་ # ཞི་བདེའི་ སྲོག་ཤིང་ རྒྱལ་ཡོངས་སྐད་ཡིག་ རྫོང་ཁ་ གོང་འཕེལ་ གཏང་ ནིའི་ དོན་ལུ་ # རྫོང་ཁ་གོང་འཕེལ་ལྷན་ཚོགས་ གཞི་བཙུགས་ གནང་ མི་ དང་ # རྒྱལ་ཁབ་ ཀྱི་ དཔལ་འབྱོར་ གོང་འཕེལ་གྱི་ འཁོར་ལོ་ བསྒྱུར་ བའི་ འཛིན་སྐྱོང་ རིག་པའི་ འབྱུང་གནས་ སྦེ་ # རྒྱལ་གཞུང་འཛིན་སྐྱོང་སློབ་སྡེ་ གཞི་བཙུགས་ གནང་ མིའི་ བཀྲིན་ ལུ་ དམིགས་ ཏེ་ བརྩི་སྲུང་ ཞུ་ ཡི །

དུས་སྟོན་ འདི་ དང་ འབྲེལ་ ཏེ་ # འགོ་འདྲེན་ འཐབ་ ཡོད་ པའི་ རྒྱལ་ཡོངས་ཁྱད་རིག་གྲོས་བསྡུར་ ནང་ # གསལ་བཤད་ ཕུལ་ ཡོད་ པའི་ ཞིབ་འཚོལ་ གྱི་ གྲུབ་འབྲས་ ཚུ་ གཅིག་ཁར་ བསྡུ་སྒྲིག་ འབད་ དེ་ # རྫོང་ཁ་གོང་འཕེལ་ལྷན་ཚོགས་ ཀྱི་ ཁྱད་རིག་པ་ ཚུ་ # ཞུན་དག་སྡེ་ཚན་ གསུམ་ བཟོ་ ཐོག་ ལས་ དུས་ཡུན་ ཐུང་ཀུ་ ཅིག་ ནང་ ཞུན་དག་ འབད་ དེ་ # པར་སྐྲུན་ འབད་ ཚུགས་ མི་ འདི་ ལུ་ # རྗེས་སུ་ཡི་རངས་ ཡོད །

ཁྱད་རིག་གྲོས་བསྡུར་ གྱི་ ཞིབ་བཅུད་ ཚུ་ # པར་སྐྲུན་ འབད་ མི་ འདི་གིས་ # མི་དམངས་ ལུ་ ཕན་ ཐོགས་ ཚུགས་ འོང་ མནོ་བའི་ རེ་བ་ དང་ དེའི་ནང་དོན་ཉིད་ལས་ # ན་གཞོན་ ཚུ་ ཞིབ་འཚོལ་ འབད་ ནི་ ལུ་ # རྒྱུད་སྐུལ་ འབད་ དེ་ # སེམས་ཤུགས་ སྐྱེད་ ཐབས་ ལུ་ ཕན་ ཐོགས་ འོང་ # མནོ་བའི་ རེ་བ་ སྦོམ་ སྦེ་ ཡོད་ ཟེར་ ཞུ་ ནི་ ཨིན་ ལགས །

ཀརྨ་ཚེ་རིང་ །

པདྨ་དབང་འདུས །

ཡོངས་ཁྱབ་མདོ་ཆེན །

དྲུང་ཆེན་ངོ་ཚབ །

རྒྱལ་གཞུང་འཛིན་སྐྱོང་སློབ་སྡེ །

རྫོང་ཁ་གོང་འཕེལ་ལྷན་ཚོགས །

དཀར་ཆག

རྒྱལ་ཡོངས་ཁྱད་རིག་གྲོས་བསྡུར་ ནང་ # བཅའ་མར་གཏོགས་མིའི་ གཙུག་སྡེ་ དང་ གསལ་བཤདཔ་ ཚུ །

NUM ༽ # འབྲུག་མི་ དབང་པོ་སྐྱོན་ཅན་ གྱི་ གནས་སྟངས །

NUM ༽ # མི་སྡེའི་ ནང་ ཨམ་སྲུའི་ འགན་ཁུར །

NUM ༽ # གཡུས་ཆུ་ འཐུངས་ ན་ གཡུས་ཁྲིམས་ སྲུང་

NUM ༽ # ཆོས་སྲིད་ ཀྱི་ འབྲེལ་བ །

NUM ༽ # རོགས་ཁ་ མ་ ཤེས་ # རང་ཁ་ འབྱང་ །

NUM ༽ # འགན་ཁུར་ དང་ འགན་འཁྲི་ གི་ དགོས་པ །

NUM ༽ # ཕ་ རྒས་ པར་ བལྟ་ སྟེ་ བུ་ གསོ །

NUM ༽ # ངན་ལྷད་ བཀག་སྡོམ་ གྱི་ དམིགས་དོན་ བསྒྲུབ་ དགོ་ པ་ ཅིན་ ལས་རྒྱུ་འབྲས་ ལུ་ བརྩི་ཁུངས །

NUM ༽ # བརྡ་བརྒྱུད་ ཀྱི་ ཁེ་ཕན །

NUM ༽ # རྒྱལ་ཡོངས་དགའ་སྐྱིད་དཔལ་འཛོམས་ གོང་འཕེལ་ གྱི་ ཐབས་ལམ །

NUM ༽ # ཁྲིམས་ བསྒྱུར་བཅོས་ ལས་ སེམས་ བསྒྱུར་བཅོས་ ཁག་ ཆེ །

NUM ༽ # འཚོ་སྐྱོང་ སོ་ནམ་ འབད་ བར་ ལོག་ གེ །

NUM ༽ # ཟ་ ནིའི་ དོན་ལུ་ སྡོདཔ་ སྨོ ། # སྡོད་ ནིའི་ དོན་ལུ་ ཟཝ་ སྨོ །

NUM ༽ # རང་གཡུས་ ཟམ་པའི་ འོག་ ལུ་ ཨིན་ རུང་ དགའ །

NUM ༽ # འབྲུག་ ལུ་ ཕོ་མོའི་དབང་ཆ་ འདྲ་མཉམ་ ག་ཅི་ གིས་ སྟོནམ་ སྨོ །

NUM ༽ # ལྟ་བཤལ་པའི་ གྱངས་ཁ་ དང་ སྤུས་ཚད་ གཉིས་ ཀྱི་ འོས་འབབ །

NUM ༽ # མི་སྡེའི་བརྡ་བརྒྱུད་ ཀྱི་ ཕན་ཡོན །

NUM ༽ # འབྲུག་ གི་ སློབ་སྟོན་སྐད་ཡིག་ རྫོང་ཁ་ དང་ ཨིང་ལིཤ །

NUM ༽ # བདག་སྐྱོང་ དང་ འཛིན་སྐྱོང་ ཁག་ཆེ་ཧེང་ །

NUM ༽ # བློ་ཟེའི་ རིག་རྩལ་ ཉམས་སྲུང་ །

NUM ༽ # ནང་པའི་ཆོས་ དང་ ཚན་རིག་ གི་ འབྲེལ་བ །

NUM ༽ # གཟུགས་ཁམས་འཕྲོད་བསྟེན་ གྱི་ དོན་ལུ་ # སྨྱོ་རྫས་ ཀྱི་ རིགས་ སྤང་ དགོཔ་ འདི་ གལ་ཆེ །

NUM ༽ # མི་ཚེ་ སྐྱོང་ཐབས་ ཀྱི་ དོན་ལུ་ ཤེས་རིག

NUM ༽ # རྒྱལ་ཁབ་ གོང་འཕེལ་ གྱི་ དོན་ལུ་ # རང་བཞིན་གནས་སྟངས་ ཉམས་པ་སོར་ཆུད་ ཀྱི་ ཐབས་ལམ །

NUM ༽ # ལྕོགས་གྲུབ་ ཀྱི་ དོན་ལུ་ ཤེས་ཚད་ ར་ དགོ་ ག

NUM ༽ # བཟོ་གྲྭ་ཆུང་བ་ ཚུ་ ཉམས་སྲུང་ གི་ ཐབས་ལམ །

NUM ༽ # ཞི་བདེ་ གི་ དགྲ་ དུག་ལྔ །

NUM ༽ # ད་རེས་ ཀྱི་ ན་གཞོན ། # མ་འོངས་པའི་ འགོ་ཁྲིདཔ །

NUM ༽ # ཕྱགས་སྙིགས་འཛིན་སྐྱོང་ གི་ ཐབས་ལམ །

NUM ༽ # ཡ་རབས་ ཀུན་སྤྱོད་ ཀྱི་ དོན་ལུ་ སྒྲིག་ལམ་རྣམ་གཞག་ འདི་ ཁག་ ཆེ །

NUM ༽ # སྲོག་ གི་ བདུད་རྩི་ ཆུ །

ཁ ༽ #

NUM ༽ # འབྲུག་ དབང་པོ་སྐྱོན་ཅན་ གྱི་ གནས་སྟངས །

NUM ༽ # རང་གཡོག་ གི་ དོན་ལུ་ བཟོ་གྲྭ་ ཆེ་འབྲིང་ཆུང་གསུམ །

NUM ༽ # མི་སྡེའི་ ནང་ ཨམ་སྲུའི་ འགན་ཁུར །

NUM ༽ # གཡུས་ཆུ་ འཐུངས་ ན་ གཡུས་ཁྲིམས་ སྲུང་ །

NUM ༽ # ཆོས་སྲིད་ ཀྱི་ འབྲེལ་བ །

NUM ༽ # རོགས་ཁ་ མ་ ཤེས་ # རང་ཁ་ འབྱང་ །

NUM ༽ # འགན་ཁུར་ དང་ འགན་འཁྲི་ གི་ དགོས་པ །

NUM ༽ # ཕ་ རྒས་ པར་ བལྟ་ སྟེ་ བུ་ གསོ །

NUM ༽ # ངན་ལྷད་ བཀག་སྡོམ་ གྱི་ དམིགས་དོན་ བསྒྲུབ་ དགོ་ པ་ ཅིན་ ལས་རྒྱུ་འབྲས་ ལུ་ བརྩི་ཁུངས །

NUM ༽ # བརྡ་བརྒྱུད་ ཀྱི་ ཁེ་ཕན །

NUM ༽ # རྒྱལ་ཡོངས་དགའ་སྐྱིད་དཔལ་འཛོམས་ གོང་འཕེལ་ གྱི་ ཐབས་ལམ །

NUM ༽ # ཁྲིམས་ བསྒྱུར་བཅོས་ ལས་ སེམས་ བསྒྱུར་བཅོས་ ཁག་ཆེ །

NUM ༽ # འཚོ་སྐྱོང་ སོ་ནམ་ འབད་ བར་ ལོག་ གེ །

NUM ༽ # ཟ་ ནིའི་ དོན་ལུ་ སྡོདཔ་ སྨོ ། # སྡོད་ ནིའི་ དོན་ལུ་ ཟཝ་ སྨོ །

NUM ༽ # རང་གཡུས་ ཟམ་པའི་ འོག་ ལུ་ ཨིན་ རུང་ དགའ །

NUM ༽ # འབྲུག་ ལུ་ ཕོ་མོའི་དབང་ཆ་འདྲ་མཉམ་ ག་ཅི་ གིས་ སྟོནམ་ སྨོ །

NUM ༽ # ལྟ་བཤལ་པའི་ གྱངས་ཁ་ དང་ སྤུས་ཚད་ གཉིས་ ཀྱི་ འོས་འབབ །

NUM ༽ # མི་སྡེའི་བརྡ་བརྒྱུད་ ཀྱི་ ཕན་ཡོན །

NUM ༽ # འབྲུག་ གི་ སློབ་སྟོན་སྐད་ཡིག་ རྫོང་ཁ་ དང་ ཨིང་ལིཤ །

NUM ༽ # བདག་སྐྱོང་ དང་ འཛིན་སྐྱོང་ ཁག་ཆེ་ཧེང་ །

NUM ༽ # བློ་ཟེའི་ རིག་རྩལ་ ཉམས་སྲུང་ །

NUM ༽ # ནང་པའི་ཆོས་ དང་ ཚན་རིག་ གི་ འབྲེལ་བ །

NUM ༽ # གཟུགས་ཁམས་འཕྲོད་བསྟེན་ གྱི་ དོན་ལུ་ སྨྱོ་རྫས་ ཀྱི་ རིགས་ སྤང་ དགོཔ་ འདི་ གལ་ཆེ །

NUM ༽ # མི་ཚེ་ སྐྱོང་ཐབས་ ཀྱི་ དོན་ལུ་ ཤེས་རིག

NUM ༽ # རྒྱལ་ཁབ་ གོང་འཕེལ་ གྱི་ དོན་ལུ་ # རང་བཞིན་གནས་སྟངས་ ཉམས་པ་སོར་ཆུད་ ཀྱི་ ཐབས་ལམ །

NUM ༽ # ལྕོགས་གྲུབ་ ཀྱི་ དོན་ལུ་ ཤེས་ཚད་ ར་ དགོ་ ག

NUM ༽ # བཟོ་གྲྭ་ཆུང་བ་ ཚུ་ ཉམས་སྲུང་ གི་ ཐབས་ལམ །

NUM ༽ # ཞི་བདེའི་ དགྲ་ དུག་ལྔ །

NUM ༽ # ད་རེས་ ཀྱི་ ན་གཞོན ། # མ་འོངས་པའི་ འགོ་ཁྲིདཔ །

NUM ༽ # ཕྱགས་སྙིགས་འཛིན་སྐྱོང་ གི་ ཐབས་ལམ །

NUM ༽ # ཡ་རབས་ ཀུན་སྤྱོད་ ཀྱི་ དོན་ལུ་ སྒྲིག་ལམ་རྣམ་གཞག་ འདི་ ཁག་ ཆེ །

NUM ༽ # སྲོག་ གི་ བདུད་རྩི་ ཆུ །

རྒྱལ་ཡོངས་ཁྱད་རིག་གྲོས་བསྡུར་ ནང་ # བཅའ་མར་གཏོགས་མིའི་ གཙུག་སྡེ་ དང་ # གསལ་བཤདཔ་ ཚུ །

སྔ་འགྱུར་མཐོ་སློབ་ལེགས་བཤད་ཉི་ཟླའི་གླིང་ །

ཨ་ནེ་ན་སྒྲོལ་མ །

ཨ་ནེ་པ་སྒྲོལ་མ །

ཨ་ནེ་བན་འཛིན་ཆོས་སྒྲོན །

ཨ་ནེ་བདེ་ཆེན །

ནང་པའི་གསོ་བ་རིག་པའི་སློབ་ཚོགས །

རྡོ་རྗེ་ལ་མཚན །

ཕུརཔ་བཟངམོ །

གསང་གས་ཆོས་འཕེལ །

བ་ཤིས་སྒྲོལ་མ །

རྟ་མགོ་ནང་པའི་ཆེས་མཐོ་རིག་པའི་སློབ་གྲྭ །

དགེ་སློང་ཚེ་དབང་ནོར་བུ །

དགེ་སློང་དོན་གྲུབ་རྡོ་རྗེ །

དགེ་སློང་ཀུན་ལེགས་རྡོ་རྗེ །

དགེ་སློང་སྤེན་པ་རྡོ་རྗེ །

སྐྱིདཔ་ཅུ །

ཀུན་དགའ་དོན་གྲུབ །

པ་སངས་ཚེ་རིང་ །

ཚེ་དབང་་མོ །

སྒང་སྟེང་མདོ་སྔགས་ཐོས་བསམ་རབ་རྒྱས་གླིང་མཐོ་རིམ་བཤད་གྲྭ །

དགེ་སློང་རྡོ་རྗེ་རབ་བརྟན །

དགེ་སློང་པ་སངས་དབང་འདུས །

དགེ་སློང་རིག་འཛིན་དབང་ཕྱུག

དགེ་སློང་འཕྲིན་ལས་རྒྱ་མཚོ །

རྒྱལ་གཞུང་འཛིན་སྐྱོང་སློབ་སྡེ །

ཀུན་ལེགས་དབང་མོ །

སངས་ས་དབང་འདུས །

བསོད་ནམས་བདེ་ལེགས །

བསོད་ནམས །

གསང་ཆེན་རྡོ་རྗེ་ལྷུན་གྲུབ་ཆོས་གླིང་ཨ་ནེའི་མཐོ་རིམ་བཤད་གྲྭ །

ཨ་ནེ་ཕུར་པ་་མོ །

ཨ་ནེ་བསོད་ནམས་ཆོས་སྒྲོད །

ཨ་ནེ་བ་ཤིས་དབང་མོ །

ཨ་ནེ་ཡེ་ཤེས་་མོ །

ཐིམ་ཕུག་རྒྱལ་འཛིན་མཐོ་རིམ་སློབ་གྲྭ །

མཁས་གྲུབ་རྡོ་རྗེ །

ཉི་མ་རྡོ་རྗེ །

རྟ་མགྲིན་དཔལ་མོ །

ཨོ་ན་སྒྲོལ་མ །

ཀ ༽

NUM ༽ # འབྲུག་ མི་ དབང་པོ་སྐྱོན་ཅན་ གྱི་ གནས་སྟངས །

དོན་ཚན་ ངོ་སྤྲོད །

དང་པ་ར་ དབང་པོ་སྐྱོན་ཅན་ ཟེར་ མི་ འདི་ # ག་ བཟུམ་ ཅིག་ ལུ་ སླབཔ་ ཨིན་ན་ ཟེར་བ་ཅིན་ # ང་བཅས་ར་ ག་ར་འབད་རུང་

དུས་རྒྱུན་ གྱི་ ལཱ་ འབད་ ནི་ ལུ་ ཡུན་རིངམོ་ ཡང་ན་ གཏན་རྐྱང་ གི་ སྐྱོན་ ཞུགས་ ཏེ་ ཕྱིའི་ གཟུགས་ཁམས་ དང་ ནང་ སེམས་ཁམས་ ལུ་ ལྕོགས་གྲུབ་ མེད་ མི་ ཅིག་ ལུ་ སླབཔ་ ཨིན །

དབང་པོ་སྐྱོན་ཅན་ དེ་ ཡང་ ཕྱིའི་ གཟུགས་ཁམས་ དང་ ནང་ སེམས་ཁམས་ ཚོར་བ་ དང་ ཚ་གྱང་ ཡང་ན་ འདི་ ཚུ་ གང་རུང་ མཉམ་བསྡོམས་ འབདཝ་ ད་ འབྱུང་ མིའི་ ངན་འབྲས་ ཅིག་ ཨིན་ མས་ ཟེར་ ཞུ་ ནི ། # སྐྱོན་ དེ་ ཚུ་ ཡང་ ལ་ལུ་ཅིག་ ལུ་ སྐྱེཝ་ ད་ ར་ ཡོདཔ་ དང་ ལ་ལུ་ཅིག་ མི་ཚེ་ ནང་ རྐྱེན་ངན་ དང་ བྱ་སྟབས་ མ་ བདེ་ མི་ ལུ་ བརྟེན་ཏེ་ འབྱུངམ་ ཨིན་ མས ཟེར་ ཞུ་ ནི །

དེ་འབད་ནི་འདི་གིས་ ད་རིས་ ང་ གིས་ ང་བཅས་རའི་ རྒྱལ་ཁབ་ ནང་ ཡོད་ མི་ འབྲུག་ མི་ དབང་པོ་སྐྱོན་ཅན་ ཚུ་ གི་ གནས་སྟངས་ དང་ དཀའ་ངལ་ འདི་ ཚུ་ སེལ་ཐབས་ དང་ རྒྱབ་སྐྱོར་ ཚུ་ མཛད་ གནང་ དགོ་ པའི་ སྐོར་ལས་ དུམ་གྲ་ཅིག་ ཞུ་ ནི་ ཨིན །

བརྗོད་གཞི་ བཅུད་དོན །

མ་གཞི་ ང་བཅས་ རྒྱལ་ཁབ་ འདི་ ཆུང་ཀུ་ ཅིག་ ལས་ མེད་ དེ་ འབད་རུང་ # ས་གནས་ མཐའ་དབུས་མེད་པར་ སྔོན་བྱོན་རྒྱལ་བ་གོངམ་ ཚུ་ གིས་ # ཞབས་ཀྱིས་བཅགས་ བྱིན་གྱིས་བརླབས་ པའི་ གནས་ ཁྱད་འཕགས་ཅན་ ཅིག་ ཨིནམ་ དང་ འདི་ ནང་ གནས་ མི་ མི་སེར་ ཚུ་ ཡང་ # ཕྱི་ སྤྱོད་པའི་ཡུལ་ དང་ ལོངས་སྤྱོད་ ཚུ་ # ཕུན་སུམ་ཚོགས་ཏོག་ཏོ་ སྦེ་ ཡོད་ དེ་ འབད་རུང་

# རང་རང་སོ་སོའི་ ལས་ དང་ རྐྱེན་ངན་ ལུ་ བརྟེན་ཏེ་ དབང་པོ་ ལུ་ སྐྱོན་ ཞུགས་ མི་ ལེ་ཤ་ཅིག་ ར་ འདུག་ ཟེར་ ཞུ་ ནི །

འདི་ཡང་ ག་ཁྱབ་ཟེར་བ་ཅིན་ # སྤྱི་ལོ་ NUM དང་ NUM ནང་ ཤེས་རིག་ལྷན་ཁག་ དང་ ། རྒྱལ་སྤྱིའི་ཨ་ལུའི་མ་དངུལ་ # གསོ་བ་ལྷན་ཁག་ དེ་ལས་ རྒྱལ་ཡོངས་རྩིས་དཔྱད་བཀོད་འཛིན་ ཚུ་ གིས་ མཉམ་འབྲེལ་ ཐོག་ ལས་ དབང་པོ་སྐྱོན་ཅན་ དར་ཁྱབ་ དབྱེ་ཞིབ་གནས་ཚད་ གཉིས་པ་ འབད་མི་ཅིག་ འགོ་འདྲེན་ འཐབ་ མིའི་ ནང་ ། དབྱེ་ཞིབ་ དེ་ ཡང་ ཨ་ལུའི་ དབང་པོའི་ སྐྱོན་ གྱི་ གནས་ཚད་ དང་ འཁྲིལ་ ཏེ་ # སྐྱེས་ལོ་ NUM ལས་ NUM གི་ བར་ནའི་ ཨ་ལུ་ ཚུ་ གི་ དོན་ལུ་ # ཀླད་ནད་ མགྱོགས་འཕེལ་དབྱེ་ཞིབ་ལག་ཆས་ ལག་ལེན་ དང་ # སྐྱེས་ལོ་ NUM ལས་ NUM གི་ བར་ན་ འབད་ མི་ ཚུ་ གི་ དོན་ལུ་ # དབང་པོ་ མགྱོགས་སྤྱོད་དབྱེ་ཞིབ་ལག་ཆས་ ལག་ལེན་ འཐབ་ ཐོག་ལས་ རྫོང་ཁག་ NUM ཆ་མཉམ་ ནང་ ར་ # ཨ་ལུ་ སྐྱེས་ལོ་ NUM ལས་ NUM གི་ བར་ན་ འབད་ མི་ ཚུ་ ཞིབ་འཚོལ་ འབད་ ནུག་ ཟེར་ ཞུ་ ནི །

དེ་བསྒང་ རྩི་རང་ རྫོང་ཁག་ ནང་ དབང་པོ་ ལུ་ སྐྱོན་ ཞུགས་ མི་ བརྒྱ་ཆ་ NUM ཡོད་ མི་ དེ་ མཐོ་ཤོས་ དང་ # དེ་ གི་ ཤུལ་ལས་ ར་ # བཀྲིས་གཡང་རྩེ་ རྫོང་ཁག་ ནང་ བརྒྱ་ཆ་ NUM ཡོདཔ་ སྦེ་ བྱུང་ ནུག # ཉུང་ཤོས་ ར་ ལྷུན་རྩེ་ རྫོང་ཁག་ ནང་ བརྒྱ་ཆ་ NUM ཡོདཔ་ སྦེ་ མངོན་གསལ་ བྱུང་ ནུག་ ཟེར་ ཞུ་ ནི །

དེ་ གིས་ ཡང་ མ་ཚད་ པར་ # སྤྱི་ལོ་ NUM ལོའི་ རྒྱལ་ཡོངས་ མི་རྩིས་ ཀྱི་ སྙན་ཞུ་ ཅིག་ དང་ འཁྲིལ་ རུང་ # འབྲུག་ རྒྱལ་ཁབ་ ཀྱི་ མི་སེར་ NUM དེ་ཅིག་ # དབང་པོ་སྐྱོན་ཅན་སྦེ་ ངོས་འཛིན་ འབད་ ནུག་ ཟེར་ ཞུ་ ནི་ ལགས །

དེ་ཡང་ ང་བཅས་ར་ # འབྲུག་པའི་ མི་སེར་ ཡོངས་བསྡོམས་ ལས་ འབད་བ་ཅིན་ # བརྒྱ་ཆ་ NUM གི་ རྩིས་ ཨིན་ མས །

དེ་ གི་ ནང་ ལས་ ཡང་ # མི་གྲངས་ NUM དེམ་ཅིག་ འདི་ # སྐྱེཝ་ ད་ ར་ དབང་པོ་སྐྱོན་ཅན་ ཨིནམ་ དང་ NUM # དེམ་ཅིག་ འདི་ བར་ # རྐྱེན་ངན་ གྱིས་ འབད་ དེ་ # དབང་པོ་ ལུ་ སྐྱོན་ ཞུགས་ཞུགསཔ་ ཨིན་ མས །

རྒྱལ་ཁབ་ ནང་ # དབང་པོ་ ལུ་ སྐྱོན་ ཞུགས་ མི་ གི་ གྱངས་ཁ་ དེ་ཅིག་ ཡོད་ མི་ དེ་ ཡང་ # ལོ་ངོ་ NUM གྱི་ ཧེ་མ་ ཨིནམ་ལས་ # ད་རེས་ནངས་པ་ བཟུམ་ ཅིག་ འབད་བ་ཅིན་ # མི་རློབས་ ཡར་འཕར་ འགྱོཝ་ དང་ བསྟུན་ ཏེ་ # དབང་པོ་ ལུ་ སྐྱོན་ ཞུགས་ མི་ ཡང་ ཡར་སེང་ འགྱོ་འགྱོཝ་ འོང་ ཟེར་ ཞུ་ ནི །

འདི་ཡང་ ག་ཁྱབ་ཟེར་བ་ཅིན་ ཐམས་ཅད་མཁྱེན་པ་ མཆོག་ གིས་ སེམས་ཅན་ ཐམས་ཅད་ ལས་ ལས་ སྐྱེས་ ཟེར་ གསུང་ དོ་ བཟུམ་ ཨིནམ་ དང་ # དཔེ་གཏམ་ ལུ་ ཡང་ # མི་ དང་ རྐྱེན་ གར་འགྱོ་ # ཟེར་ སླབ་ དོ་ བཟུམ་སྦེ་ # མི་ མང་ ན་ # དེ་ དང་ བསྟུན་ པའི་ # རྐྱེན་ངན་ ཡང་ # མང་ ནི་ འདི་གིས་ # ཨིན་ ཟེར་ ཞུ་ ནི་ ལགས །

དཀའ་ངལ །

སྤྱིར་བཏང་ དབང་པོ་སྐྱོན་ཅན་ ཚུ་ # རང་རང་སོ་སོའི་ དབང་པོའི་ སྐྱོན་ ལུ་ བརྟེན་ཏེ་ བློ་རིག་ གི་ དཀའ་ངལ་ དང་ ། # རྩ་སྐུམ་ནད ། # སེམས་ནད ། # ཚ་གྱང་དང་སེམས་ཕམ་པའི་ཀླད་ནད ། # དེ་ལས་ ལྷབ་སྦྱང་ འབད་ མ་ ཚུགས་ པའི་ དཀའ་ངལ་ དང་ ། # ཁ་ སླབ་ མ་ ཚུགས་ པའི་ དཀའ་ངལ་ མིག་ གིས་ མ་ མཐོང་ བའི་ དཀའ་ངལ ། # རྣམ་ཅོ་ མ་ གོ་ བའི་ དཀའ་ངལ ། # ལམ་ འགྱོ་ མ་ ཚུགས་ པའི་ དཀའ་ངལ ། # འཕྲོད་བསྟེན་ ལུ་ བསྟེན་ མ་ ཚུགས་ པའི་ དཀའ་ངལ་ ཚུ་ ཡོད་ པའི་ ཁར་ # ལྷག་པར་དུ་ མི་སྡེའི་ ནང་ ལུ་ # མི་ མང་ཤོས་ཅིག་ གིས་ ར་ དབང་པོ་སྐྱོན་ཅན་ ཚུ་ ལུ་ དམའ་ཕབ་ རྐྱབ་ མི་ ལུ་ བརྟེན་ཏེ་ འདྲ་མཉམ་ སྦེ་ སྡོད་ མ་ ཚུགས་ པའི་ དཀའ་ངལ ། # ཁོང་ ཚུ་ དབང་པོ་སྐྱོན་ཅན་ སྦེ་ བརྩིས་ ཏེ་ ཕན་ མ་ ཐོགས་ པའི་ མི་ ལང་ཤོར་ ངན་པ་ ཅིག་ སྦེ་ བཞགཔ་ ཨིན་ མས །

ཁོང་ར་ གི་ ལང་ཤོར་ ངན་ མི་ ལུ་ བརྟེན་ཏེ་ སློབ་གྲྭ་ ནང་ # འགྱོ་ མ་ ཚུགས་ པར་ ལུས་ ཏེ་ འདུག་ ཟེར་ ཞུ་ ནི །

དེ་མ་ཚད་ ཁོང་ ལ་ལུ་ཅིག་ ལུ་ མཁོ་གལ་ ཆེ་ བའི་ # བྱམས་བརྩེ་ དང་ གཅེས་སྐྱོང་ མ་ ཐོབཔ་ མ་ཚད་ སྡུག་སྦྱོང་ ཚུ་ འབད་ དེ་ བཞག་ ནི །

འདི་བཟུམ་སྦེ་ # རྒྱལ་ཁབ་ ཀྱི་ གཡུས་མཐའ་ཟུར་ ལས་ ཕར་ སྡོད་ མི་ འབྲུག་པའི་ ན་གཞོན་ དབང་པོ་ ལུ་ སྐྱོན་ ཞུགས་ ཏེ་ # ལྕོགས་གྲུབ་ མེད་ མི་ ཚུ་ སློབ་གྲྭ་ ཐག་ རིང་ མི་ ལུ་ བརྟེན་ཏེ་ # རྐང་ཐང་སྦེ་ འགྱོ་ མ་ ཚུགས་ མི་ དང་ ལ་ལུ་ མ་དངུལ་ མེད་ པའི་ དཀའ་ངལ ། # དེ་ལས་ ལ་ལུ་ཅིག་ ཕམ་ གིས་ སློབ་གྲྭ་ ནང་ མ་ བཙུགས་ པར་ གཡུས་ ཁ་ ལུ་ སྣང་མེད་ སྦེ་ བཞག་ ནི ། # དེ་མ་ཚད་ དབང་པོ་ སྐྱོ་དྲགས་ སྦེ་ སྐྱོན་ ཞུགས་ མི་ ཚུ་ ལུ་ སློབ་གྲྭ་ ནང་ ལས་ ཕར་ ཤེས་ཡོན་ སྦྱང་ ནི་ གི་ གོ་སྐབས་ ཚུ་ མ་ ཐོབ་ པའི་ དཀའ་ངལ་ ཚུ་ འབྱུངམ་ མས་ ཟེར་ ཞུ་ ནི །

དེ་བཟུམ་ གྱི་ དཀའ་ངལ་ ཚུ་ ཡང་ གནད་དོན་ ག་ཅི་ ལས་ བརྟེན་ཏེ་ འབྱུངམ་ ཨིན་ན་ ཟེར་ ཞུ་ བ་ ཅིན་ ང་བཅས་རའི་ རྒྱལ་ཁབ་ འདི་ # འཛམ་གླིང་ རྒྱལ་ཁབ་ གཞན་ བཟུམ་སྦེ་ ཡར་རྒྱས་ འགྱོ་ མ་ ཚར་ བའི་ རྒྱལ་ཁབ་ ཅིག་ འབད་ ནི་ འདི་གིས་ ཁོང་ ཚུ་ གི་ དོན་ལུ་ དམིགས་བསལ་ གྱི་ ཞབས་ཏོག་ སློབ་གྲྭ་ དང་ སློབ་ཁང་ གི་ རྒྱུ་ཆས་ དེ་ལས་ དམིགས་བསལ་ གྱི་ སློབ་སྟོན་ འབད་ མིའི་ སློབ་དཔོན་ ཚུ་ ལངམ་སྦེ་ མེད་ མི་ ལུ་ བརྟེན་ཏེ་ ཨིན་ མས ཟེར་ ཞུ་ ནི ། # སྤྱིར་བཏང་ དབང་པོ་སྐྱོན་ཅན་ ཚུ་ གི་ དོན་ལུ་ སློབ་གྲྭ་ ཁག་ དག་པ་ཅིག་ ཡོད་ དེ་ ར་ འབད་རུང་

། # སློབ་གྲྭ་ དེ་ ཚུ་ ནང་ ལྷབ་སྦྱང་ འབད་ མིའི་ སློབ་ཕྲུག་ དབང་པོ་ ལུ་ སྐྱོན་ མེད་ མི་ ཚུ་ ཡང་ མཉམ་གཅིག་ ཡོད་ མི་ ལུ་ བརྟེན་ཏེ་ དེ་ ཚུ་ དང་ མཉམ་གཅིག་ # དོ་འགྲན་སྦེ་ འགྱོ་ མ་ ཚུགས་ པའི་ དཀའ་ངལ་ ལེ་ཤ་ ར་ འབྱུངམ་ ཨིན་ མས །

དབང་པོ་སྐྱོན་ཅན་ ཚུ་ ལུ་ གཅིག་ འདི་ མི་ཁྲོམ་ འཛོམས་ ས་ ལས་ ཕར་ འགྲོ་འགྲུལ་ འབད་ བའི་ སྐབས་ ཕྱིའི་རྒྱལ་ཁབ་ ཚུ་ ནང་ བཟུམ་སྦེ་ # དམིགས་བསལ་ གྱི་ ཞབས་ཏོག་ ཚུ་ # ལེགས་ཤོམ་ སྦེ་ མེད་ ནི་ འདི་གིས་ དཀའ་ངལ་ ཚུ་ མཐོང་ མས་ ཟེར་ ཞུ་ ནི །

དེ་ཡང་ དཔེ་འབད་བ་ཅིན་ # མི་མང་ འཛོམས་ སར ། # མཆོད་རྟེན་ སྐོར་ར་ རྐྱབ་ སར་ # བཟུམ་ ཅིག་ ལུ་ འབད་རུང་

ས་གོ་ དེ་ ཚུ་ ནང་ # ལམ་ ཚུ་ ལུ་ ཐེམ་སྐས་ ལེ་ཤ་ ཡོད་ མི་ དང་ སྣུམ་འཁོར་ གྱི་ ལམ་ ཚུ་ ལས་ ཕར་ # རྐང་ཁྲི་འཁོར་ལོ་ཅནམ་ ལག་ལེན་ འཐབ་ མི་ ཚུ་ འགྱོ་ མ་ ཚུགས་ པའི་ དཀའ་ངལ་ འདུག་ ཟེར་ ཞུ་ ནི །

དཀའ་ངལ་ གྱི་ ནང་ ལས་ དཀའ་ངལ་ སྦོམ་ཤོས་ ཅིག་ ག་ཅི་ འདུག་ ཟེར་ ཞུ་ བ་ ཅིན་ # དབང་པོ་སྐྱོན་ཅན་ ཚུ་ དབང་པོ་ ལུ་ ལྕོགས་གྲུབ་ མེད་ མི་ ལུ་ བརྟེན་ ལཱ་གཡོག་ མ་ འཐོབ་ མི་ དང་ དེ་ལས་བརྟེན་ # འཚོ་བ་ སྐྱོང་ མ་ ཚུགས་ པའི་ སྐྱིད་སྡུག་ ཚུ་ མཐོངམ་ མས་ ཟེར་ ཞུ་ ནི །

དཀའ་ངལ་སེལ་ཐབས །

དེ་འབད་ནི་འདི་གིས་ ང་བཅས་ ཚུ་ གིས་ ང་བཅས་རའི་ རྒྱལ་ཁབ་ ཀྱི་ མི་སེར་ དབང་པོ་སྐྱོན་ཅན་ ཚུ་ ལུ་ བྱུང་ སྟེ་ ཡོད་ མིའི་ དཀའ་ངལ་ ཚུ་ བསལ་ ནིའི་ དོན་ལུ་ ང་བཅས་ ཚུ་ གིས་ ཅི་ལྕོགས་གང་དྲག་ གི་ ཐོག་ ལས་ རྒྱབ་སྐྱོར་ དང་ དཀའ་ངལ་ བསལ་ ནིའི་ ཐབས་ལམ་ ཚུ་ # ག་དེ་མང་མང་ བཏོན་ གནང་ ཟེར་ ཞུ་ ནི །

དེ་ཡང་ གཙོ་བོ་ ར་ ང་བཅས་ ཚུ་ གིས་ མི་སྡེའི་ ནང་ ཁོང་ ཚུ་ ལུ་ དམའ་ཕབ་ མི་ རྐྱབ་ ནི་ དང་ སྡུག་སྦྱོང་ མི་ འབད་ ནི །

ལྷག་པར་དུ་ ཡང་ བྱམས་བརྩེ་ དང་ གཅེས་སྐྱོང་ འབད་ དགོ་ ཟེར་ ཞུ་ ནི །

ཁོང་ ཚུ་ ཡང་ མི་སེར་ གཞན་ དང་ # འདྲ་མཉམ་ སྦེ་ སྡོད་ ཚུགས་ ནིའི་ དོན་ལུ་ སྣང་མེད་སྦེ་ མ་ བཞག་ པར་ སློབ་གྲྭ་ ནང་ བཙུགས་ ཏེ་ སློབ་སྦྱོང་ ཚུ་ འབད་ བཅུག་ ནི །

དེ་བཟུམ་སྦེ་ ཁོང་ ལུ་ མཁོ་གལ་ ཆེ་ བའི་ སྨན་བཅོས་ ཚུ་ བྱིན་ ནི །

དབང་པོ་ སྐྱོ་དྲགས་ སྦེ་ སྐྱོན་ ཞུགས་ མི་ ཚུ་ གི་ དོན་ལུ་ འབད་བ་ཅིན་ དམིགས་བསལ་ གྱི་ སློབ་སྦྱོང་ འབད་ སའི་ སློབ་གྲྭ་ དང་ སློབ་དཔོན་ དེ་ལས་ ཁོང་ ལུ་ མཁོ་གལ་ ཆེ་ བའི་ མཐུན་རྐྱེན་ ཚུ་ ལངམ་སྦེ་ གཞི་བཙུགས་ མཛད་ གནང་ དགོཔ་ འདུག་ ཟེར་ ཞུ་ ནི་ ལགས །

དེ་དང་འདྲཝ་སྦེ་ མི་ཁྲོམ་ འཛོམས་ ས་ ལུ་ དམིགས་བསལ་ གྱི་ ཞབས་ཏོག་ ཚུ་ དང་ ། རྫོང་ཁག་ ཆ་མཉམ་ ནང་ ར་ དབང་པོ་སྐྱོན་ཅན་ གྱི་ དོན་ལུ་ # ཤེས་རིག་ གི་ སློབ་གྲྭ་ དང་ གསོ་བའི་སྨན་བཅོས་ ཀྱི་ མཐུན་རྐྱེན་ དང་ རྒྱུ་ཆས་ ཚུ་ ཆ་ཚང་ སྦེ་ རྒྱབ་སྐྱོར་ གནང་ པ་ ཅིན་ ཁོང་ གི་ དཀའ་ངལ་ བསལ་ ཚུགས་ ནི་ མས་ ཟེར་ ཞུ་ ནི་ ལགས །

རྒྱབ་སྐྱོར །

ད་ལྟོ་ཚུན་ཚོད་ ཀྱི་ བར་ ན་ འབད་རུང་

འབྲུག་མི་ དབང་པོ་སྐྱོན་ཅན་ ཚུ་ ལུ་ རྒྱབ་སྐྱོར་ ཚུ་ ཡང་ ང་བཅས་རའི་ གཞུང་ཞབས་ ལས་ དབང་པོ་སྐྱོན་ཅན་ ཚུ་ ལུ་ གསོ་བའི་ ལས་ཁུངས་ ཀྱིས་ གཙོས་ པའི་ ལས་ཁུངས་ དང་ ལས་ཚོགས་ གཞན་ ཚུ་ གིས་ སྨན་བཅོས་ ཀྱི་ རྒྱབ་སྐྱོར་ # དུས་རྒྱུན་ གྱི་ བརྟག་དཔྱད་ དང་ ལུས་སྦྱོང་སྨན་བཅོས ། # ཁ་སླབ་མ་ཚུགས་མི་ ཚུ་ ལུ་ ངག་སྦྱོང་སྨན་བཅོས་ བྱིན་ ནི་ དང་ ། ཤེས་རིག་ལྷན་ཁག་ གིས་ དབང་པོ་ སྐྱོ་དྲགས་ སྦེ་ སྐྱོན་ མེད་ མི་ ཚུ་ ལུ་ ཤེས་ཡོན་ ཚུ་ བྱིན་ ནིའི་ དོན་ལུ་ དམིགས་བསལ་ གྱི་ སློབ་གྲྭ་ ཚུ་ ཡང་ གཞི་བཙུགས་ འབད་ དེ་ འདུག་ ཟེར་ ཞུ་ ནི །

དེ་ཡང་ མིག་ གི་ དབང་པོ་ ལུ་ སྐྱོན་ ཞུགས་ མི་ ཚུ་ གི་ དོན་ལུ་ ཁ་གླིང་མུན་གསལ་གླིང་སློབ་གྲྭ་ དང་ ། # དེ་བཟུམ་སྦེ་ ངག་ལྐུག་པ་ ཁ་སླབ་མ་ཚུགས་མི་ ཚུ་ གི་ དོན་ལུ་ སྤ་རོ་འབྲུག་རྒྱལ་ ལུ་ ཡོད་ མི་ དབང་གསལ་སྤེལ་ཁང་ དང་ ། # ད་རུང་

དེ་བཟུམ་སྦེ་ དུས་ཅི་ ལོ་ ནང་ ར་ དབང་པོ་སྐྱོན་ཅན་ ཚུ་ གི་ དོན་ལུ་ ཀྲོང་གསར་སློབ་གྲྭ་ལྟེ་བ་ དང་ པདྨ་དགའ་ཚལ་རྫོང་ཁག་ ནང་ ལུ་ ཡོད་ མི་ དགོན་པ་སིང་མ་འབྲིང་རིམ་སློབ་གྲྭ་ཆུང་བ་ ནང་ སློབ་སྟོན་ འབད་ ནི་ འགོ་བཙུགས་ གནང་ ནུག

དེ་བཟུམ་སྦེ་ # རྫོང་ཁག་ གཞན་ ཚུ་ གི་ ནང་ ལུ་ ཡང་ # ཧེ་མ་ ལས་ ར་ གཞི་བཙུགས་ འབད་ ཡོད་ མི་ དམིགས་བསལ་ གྱི་ སློབ་གྲྭ་ NUM དེ་ཅིག་ འདུག་ ཟེར་ ཞུ་ ནི །

དེ་གིས་ཡང་མ་ཚད་པར་ ཆུང་ཀུའི་ བསྒང་ ལས་ སློབ་གྲྭ་ ནང་ ཡོན་ཏན་ ལྷབ་སྦྱང་ འབད་ མ་ ཚུགས་ མི་ ཚུ་ གི་ དོན་ལུ་ གཞི་རྟེན་ཤེས་ཡོན་ གྱི་ ལམ་ལུགས་ ཡང་ # འགོ་བཙུགས་ གནང་ སྟེ་ འདུག་ ཟེར་ ཞུ་ ནི །

རྒྱལ་ཁབ་ ནང་ # དབང་པོ་ ལུ་ ཐོ་ ཕོག་ མི་ ཨ་ལུ་ དང་ ན་གཞོན་ # དེ་ལས་ # ན་ལོན་ ཚུ་ ལུ་ རྒྱབ་སྐྱོར་ གནང་ མི་ གཞུང་མིན་ལས་ཚོགས་ ཡང་ གསུམ་ དེ་ཅིག་ འདུག་ ཟེར་ ཞུ་ ནི །

དེ་ཡང་ # གཅིག་ འདི་ སྤྱི་ལོ་ NUM ལུ་ # མི་དབང་རྒྱལ་བཙུན་ མཆོག་ གིས་ སྦྱིན་བདག་ མཛད་ ཐོག་ ལས་ # འབྲུག་ལྕོགས་གྲུབ་མི་སྡེ་ ཟེར་ མི་ ཅིག་ འགོ་འབྱེད་ མཛད་ གནང་ མི་ འདི་ ཨིནམ་ དང་ ། # དེ་ ནང་ # ཁོང་ ལུ་ དུས་རྒྱུན་ གྱི་ འཚོ་བའི་རིག་རྩལ ། # རྒྱུན་འབྲེལ་རིག་རྩལ ། # མི་མང་ དང་ གཅིག་ཁར་ འབྲེལ་བ་ འཐབ་ ནིའི་ རིག་རྩལ ། # དེ་ལས་ # སྤྱོད་ལམ་འཛིན་སྐྱོང་ ལ་སོགས་པའི་ ཞབས་ཏོག་ ཚུ་ བྱིནམ་ ཨིན་ མས །

དེ་བཟུམ་སྦེ་ གཅིག་ འདི་ སྤྱི་ལོ་ NUM ལུ་ # ཨམ་ རྡོ་རྗེ་དབང་མོ་ གིས་ དབང་པོ་ ལུ་ ལྕོགས་གྲུབ་ མེད་ མི་ ཚུ་ གི་ དོན་ལུ་ བྲག་མཚོ་ལག་ཤེས་སྦྱོང་བརྡར་ལྟེ་བ་ ཟེར་ མི་ ཅིག་ # གཞི་ བཙུགས་ མི་ འདི་ དང་ ། # ལྟེ་བ་ འདི་ གིས་ # དབང་པོ་ ལུ་ སྐྱོན་ ཞུགས་ མིའི་ ཨ་ལུ་ དང་ # ན་གཞོན་ ཚུ་ ལུ་ མ་འོངས་པའི་ ནང་ ལཱ་གཡོག་ འབད་ ནིའི་ དོན་ལུ་ ལག་ཤེས་སྦྱོང་བརྡར་ ཚུ་ གནངམ་ ཨིན་ མས །

གཞན་ གཅིག་ འདི་ དབང་པོ་ལུ་སྐྱོན་ཞུགས་མི་ དག་པ་ཅིག་ གིས་ དབང་པོ་སྐྱོན་ཅན་མཐུན་ཚོགས་ ཟེར་ མི་ ཅིག་ སྒོ་ཕྱེས་ ཏེ་ ཡོད་ མི་ ཨིནམ་ དང་ ཚོགས་པ་ འདི་ གིས་ དབང་པོ་སྐྱོན་ཅན་ ཚུ་ སློབ་གྲྭ་ ནང་ འགྱོ་ ནི་ ལུ་ རྒྱབ་སྐྱོར་ ཚུ་ འབདཝ་ ཨིན་ མས ཟེར་ ཞུ་ ནི །

ད་རིས་ནངས་པ་ ཡང་ གཞུང་ དང་ གཞུང་མིན་ལས་ཚོགས་ ཚུ་ གིས་ དབང་པོ་སྐྱོན་ཅན་ ཚུ་ མི་སྡེ་ ནང་ འདྲ་མཉམ་ སྦེ་ སྡོད་ ཚུགས་ ནིའི་ དོན་ལུ་ དམིགས་ ཏེ་ ཤེས་ཡོན་ དང་ གསོ་བའི་སྨན་བཅོས་ # དེ་ལས་ རིག་རྩལ་སྦྱོང་བརྡར་ གྱི་ རྒྱབ་སྐྱོར་ ཚུ་ གནང་ དང་ གནང་ བཞིན་ ཡོདཔ་ དང་ ང་བཅས་ མི་སེར་ ཚུ་ གིས་ ཡང་ ཁོང་ ལུ་ ནང་ སེམས་ ཀྱིས་ བྱམས་སྐྱོང་ དང་ ཕྱི་ ལུས་ ངག་ གིས་ བརྩི་བཀུར་ འབད་ དེ་ རྒྱབ་སྐྱོར་ མཛད་ གནང་ ཟེར་ ཞུ་ ནི །

དེ་མ་ཚད་ # སྤྱིར་བཏང་ རང་ ལས་ ཞན་ པའི་ སེམས་ཅན་ དང་ # ལྷག་པར་དུ་ སྐྱིད་སྡུག་ ཕོག་ སྟེ་ ཡོད་ མི་ འདི་ ཚུ་ ལུ་ ང་བཅས་ ཚུ་ གིས་ སེམས་ ཀྱི་ སྙིང་རྗེ་ བསྐྱེད་ ཐོག་ ལས་ ལུས་ ངག་ གི་ རྒྱབ་སྐྱོར་ འབད་ དགོཔ་ འདི་ # སྟོན་པ་བཅོམ་ལྡན་འདས་ དང་ རྗེས་འཇུག་ མཁས་པ་ ཚུ་ གིས་ གསུངས་ ཏེ་ འདུག་ ཟེར་ ཞུ་ ནི །

དེ་ཡང་ # མི་ཕམ་རིན་པོ་ཆེའི་ ཞལ་ ལས ། # རྣམ་པ་ཀུན་ཏུ་ སེམས་ ཀྱིས་ ཡོངས་ བརྟགས་ ཀྱང་ ། ། # བདག་ ལས་ ཆེས་ སྡུག་ ག་ཡང་ མ་ མཐོང་ བས ། ། # དེ་ལྟར་ སོ་སོར་ གཞན་ ལའང་ རང་ སྡུག་ པ ། ། # དེ་ཕྱིར་ བདག་ དགས་ གཞན་ ལ་ གནོད་ མི་ བྱ ། ། # བདེ་བ་ འདོད་ དང་ སྡུག་བསྔལ་ མི་ འདོད་ པར ། ། # སྐྱེ་བོ་ ཀུན་ ཀྱང་ ཤིན་ཏུ་ མཉམ་ པའི་ ཕྱིར ། ། # བདག་གི་ ཚུལ་ ལ་ བལྟས་ ནས་ འགྲོ་བ་ གཞན ། ། # ཤིན་ཏུ་ ཕོངས་ པར་ གྱུར་ ལ་ སྙིང་རྗེར་ བྱེད ། ། # ཟེར་ གསུང་ དོ་ བཟུམ་སྦེ་ # སྤྱིར་བཏང་ ང་བཅས་ སེམས་ཅན་ ག་ར་ འབད་རུང་

རང་ གིས་ རང་ ལུ་ མ་ དགའ་ མི་ དང་ མ་ ཕངས་ མི་ ག་ཡང་ མེད ། # རང་ གིས་ རང་ ལུ་ གཅེས་ མི་ དང་ དགའ་ མི་ ཅིག་ ཨིན་ པ་ ཅིན་ # རང་ ལས་ གཞན་ དུ་ གྱུར་ པའི་ སེམས་ཅན་ ལུ་ གནོད་པ་ བཀལ་ ནི་ མི་ འོང་ །

ག་ཅི་སྦེ་ ཟེར་བ་ཅིན་ # ང་བཅས་ ག་ར་ དགའ་བ་ དང་ བདེ་བ་ དགོ་ མི་ འདྲ་མཉམ་ དང་ སྡུག་བསྔལ་ དང་ མི་བདེ་བ་ མ་ དགོ་ མི་ འདྲ་མཉམ་ ཨིནམ་ དང་ །

ལྷག་པར་དུ་ # སེམས་ཅན་ དབང་པོ་ ལུ་ ཐོ་ ཕོག་ སྟེ་ གཞན་ དང་ འདྲ་མཉམ་ སྦེ་ དོ་འགྲན་ འབད་ མ་ ཚུགས་ མི་ ཚུ་ ལུ་ ང་བཅས་ ཚུ་ གིས་ སྙིང་རྗེ་ འཐེབ་ ཅིག་ ར་ བསྐྱེད་ དགོ་ ཟེར་ གསུང་ དོ་ བཟུམ་ ཨིན་ ཟེར་ ཞུ་ ནི །

དེ་མ་ཚད་ # མགོན་པོ་ཀླུ་སྒྲུབ་ ཀྱིས ། # མ་ ཡི་ ཐུག་མཐའ་ རྒྱ་ཤུག་ ཚི་གུ་ ཙམ ། # ། # རིལ་བུར་ བགྲངས་ ཀྱང་ ས་ ཡིས་ ལང་ མི་ འགྱུར ། # ། # ཟེར་ གསུང་ དོ་ བཟུམ་ དང་ ། # ཀུན་མཁྱེན་ཀློང་ཆེན་རབ་འབྱམས་ ཀྱིས་ ཡང་ ། # ཚེ་རབས་ བགྲང་ ཚེ་ སེམས་ཅན་ རེ་ རེས་ ཀྱང་ ། # ། # མཛའ་བཤེས་ དགྲ་ དང་ བར་མའི་ ཁུར་ ཁྱེར་ ནས ། # ། # བདེ་ སྡུག་ ཕན་ གནོད་ སྦྱིན་པ་ གྲངས་ མཐའ་ཡས ། # ། # ཕ་ ཉིད་ མར་ གྱུར་ མ་ ཉིད་ སྲིང་མོ་ ཉིད ། # ། # དེ་ཉིད་ བུ་ གྱུར་ ངེས་པ་ མ་ མཆིས་ ཤིང་ ། # ། # མཛའ་བོ་ དགྲར་ གྱུར་ པ་ ཡང་ ཐུག་ པ་ མེད ། # ། # ཟེར་ གསུང་ དོ་ བཟུམ་སྦེ་ ང་བཅས་ ག་ར་ འཁོར་བ་ འདི་ ནང་ གཅིག་གིས་གཅིག་ལུ་ ཕམ་ དང་ ། # དགྲ ། # གཉེན་ མ་ འབདཝ་ ག་ཡང་ མེད་ ཟེར་ ཞུ་ ནི །

དེ་འབད་ནི་འདི་གིས་ # ང་བཅས་ ཚུ་ དྲག་ཞན་ དང་ བཟང་ངན་ མེད་ པར་ འདྲ་མཉམ་ ཨིནམ་ མ་ཚད་ # ལྷག་པར་དུ་ སེམས་ཅན་ ཐམས་ཅད་ རང་ གི་ ཕ་མ་ མ་ གྱུར་ པ་ མེད །

དེ་འབད་ནི་འདི་གིས་ # ད་ལྟོ་ རྐྱེན་ གྱིས་ མི་ཚེ་ འདི་ ནང་ དཀའ་ངལ་ བྱུང་ སྟེ་ ཡོད་ མི་ གདོང་ལེན་ཅན་ གྱི་ མི་ འདི་ ཚུ་ ལུ་ # ཆ་རོགས་ ག་དེ་དྲག་དྲག་ འབད་ དགོ་ ཟེར་ ཞུ་ ནི་ ཨིན །

དཔྱེ་གཏམ་ ལུ །# མི་ གཅིག་ དགའ་ བའི་ བསོད་ནམས ། # ། # རྟ་ གིས་ འབག་ རུང་ མི་ ཐེག ། # ཟེར་ སླབ་སྲོལ་ ཡོད་ དོ་ བཟུམ་སྦེ་ # མི་ གཞན་ གྱི་ དཀའ་ངལ་ བསལ་ ནི་ དང་ གཞན་ ལུ་ ཕན་པ་ བསྒྲུབ་ ནི་ འདི་ # རང་ བསོད་ནམས་ བསག་ པའི་ གཞི་ ཅིག་ ཡང་ ཨིན་ ཟེར་ ཞུ་ ནི །

མཇུག་བསྡུ །

ད་ ང་ གིས་ གོང་ ལུ་ ཞུ་ མིའི་ གནད་དོན་ ཚུ་ བཅུད་བསྡུ་ སྟེ་ ཞུ་ བ་ ཅིན་ # ང་བཅས་ དཔལ་ལྡན་འབྲུག་པའི་ རྒྱལ་ཁབ་ ཀྱི་ ལྟ་བ་ འདི་ རྒྱལ་ཡོངས་དགའ་སྐྱིད་དཔལ་འཛོམས་ ཨིནམ་ དང་ ལྟ་བ་ འདི་ འགྲུབ་ དགོ་ པ་ ཅིན ། # དེ་ གི་ གཞི་རྩ་ གཅིག་ འདི་ ང་བཅས་ འབྲུག་པའི་ མི་སེར་ ག་ར་ དྲག་ཞན་ མེད་ པར་ འདྲ་མཉམ་ བཟོ་ ནི་ འདི་འབདཝ་ལས་ # ང་བཅས་ འབྲུག་པའི་ མི་སེར་ ཕོ་ མོ་ ག་ར་ གིས་ འབྲུག་པའི་ ཨ་ལུ་ དང་ ། # ན་གཞོན ། # དེ་ལས་ # ན་ལོན་ དབང་པོ་ ལུ་ སྐྱོན་ ཞུགས་ ཏེ་ ཡོད་ མི་ ཚུ་ ལུ་ ཤེས་ཡོན་ དེ་བཟུམ་སྦེ་ # ཁོང་ གི་ ལྕོགས་གྲུབ་ དང་ འཁྲིལ་ བའི་ ལཱ་གཡོག་ གི་ སྦྱོང་བརྡར་ སྤྲོད་ ནི །

དེ་བཟུམ་སྦེ་ # བྱམས་བརྩེ་ དང་ གཅེས་སྐྱོང་ ཚུ་ ག་དེ་དྲག་དྲག་ བྱིན་ ཏེ་ མི་སྡེའི་ ནང་ # དབང་པོ་ལུ་སྐྱོན་ཞུགས་མི་ དང་ མ་ཞུགས་མི་ གཉིས་ འདྲ་མཉམ་ སྦེ་ སྡོད་ ཚུགས་ པའི་ དམིགས་ཡུལ་ ཨིན་ ཟེར་ ཞུ་ ནི་ ལགས །

མཇུག་ར་ # ད་རིས་ ང་ གིས་ འབྲུག་མི་ དབང་པོ་སྐྱོན་ཅན་ གྱི་ སྐོར་ལས་ གསལ་བཤད་ འབད་ མི་ འདི་ # ང་བཅས་རའི་ འབྲུག་རྒྱལ་ཁབ་ ཀྱི་ ཕྱིའི་ ལྕགས་རི་ དང་ ནང་ གི་ ནོར་བུ་ ཟེར་ རུང་ ང་བཅས་ འབྲུག་པའི་ མི་སེར་ ཡོངས་ ཀྱི་ དྲིན་ཅན་ གྱི་ ཕམ་ ཟེར་ ཞུ་ རུང་ སྤྱི་གཙུག་ གི་ ཉི་ཟླ་ ཟེར་ རུང་ ། # བྱང་ཆུབ་སེམས་དཔའ་ བསམ་ བཞིན་དུ་ འཇིག་རྟེན་ གྱི་ ཁམས་ འདི་ ནང་ མིའི་ གཟུགས་ སུ་ སྤྲུལ་ ཏེ་ འབྱོན་ མི་ ཆོས་ ཀྱི་ རྒྱལ་པོ་ འབྲུག་རྒྱལ་བཞི་པ་དཔལ་མི་དབང་འཇིགས་མེད་སེངྒེ་དབང་ཕྱུག་ མཆོག་ དགུང་ལོ་ NUM བཞེས་ པའི་ དུས་སྟོན་ བརྩི་སྲུང་ ཞུ་ ཚུལ་ ཅིག་ ཨིན་ ཟེར་ ཞུ་ ནི །

འདི་ཡང་ ག་ཁྱབ་ཟེར་ཞུ་བ་ཅིན་ ང་བཅས་ མི་སེར་ ཚུ་ གིས་ དུས་ ཨ་རྟག་ར་ མངའ་བདག་རྒྱལ་པོ་ སྐུ་ཚེ་ ཆུ་ ལས་ རིང་ ། # ཚེ་སྲོག་ བྲག་ ལས་ བརྟན ། # མཛད་པ་ཕྲིན་ལས་ ནམ་མཁའ་ དང་ མཉམ་ པར་ ཤོག་ ཅིག་ ཟེར་ ལེགས་སྨོན་ གྱི་ ཚིག་ ཞུ་ བ་ རྐྱངམ་གཅིག་ མི་ བཏུབ ། # གཙོ་བོ་ར་ # ང་བཅས་ མི་སེར་ ཆེ་འབྲིང་ཆུང་གསུམ་ ག་ར་ སེམས་ དང་ མནོ་བསམ་ གཅིག་སྦེ་ བཏང་ སྟེ་ མི་དབང་རྒྱལ་པོའི་ ཐུགས་དགོངས་ ཚུ་ འགྲུབ་ ནི་ འདི་ བརྩི་སྲུང་ ཞུ་ ཚུལ་ ངོ་མ་ ཅིག་ ཨིན་ ཟེར་ ཞུ་ ནི །

དེ་འབདཝ་ལས་ མངའ་བདག་རྒྱལ་པོའི་ ཐུགས་ ཀྱི་ བཞེད་དོན་ མང་རབས་ཅིག་ ཡོད་ ས་ ལས་ ཐུགས་ ཀྱི་ དགོངས་པ་ གཅིགཔོ་ འདི་ ང་བཅས་ འབྲུག་པའི་ མི་སེར་ ཚུ་ འདྲ་མཉམ་སྦེ་ སྡོད་ ཚུགས་ ནི་ དེ་ ཨིནམ་ དང་ ། # བརྗོད་གཞི་ འདིའི་ དམིགས་ཡུལ་ ཡང་ དེ་ ཨིནམ་ལས་ དུས་སྟོན་ བརྩི་སྲུང་ ཞུ་ ཚུལ་ ཅིག་ ཨིན་ ཟེར་ ཞུ་ ནི །

མི་རྗེ་ ཚངས་པ་ ལྷ་ ཡི་ གདུང་ གི་ བརྒྱུད ། # ། # མཚོ་སྐྱེས་ མ་ཧཱ་གུ་རུའི་ སྤྲུལ་པ་ དངོས ། # ། # མངའ་འབངས་ ཐམས་ཅད་ བྱམས་པས་ སྐྱོང་ མཁས་པའི ། # ། # མི་དབང་མངའ་བདག་ འཇིགས་མེད་སེངྒེ་ མཆོག ། # ཁྱོད་ ཀྱི་ སྐུ་དྲིན་ བསམ་བརྗོད་ ལས་ འདས་ པ ། # ། # རྗེས་སུ་དྲན་ ཞིང་ གསོལ་བ་བཏབ་ པའི་ མཐུས ། # ། # སྐུ་ཚེ་ བརྟན་ ཅིང་ མཛད་ཕྲིན་ དར་ཞིང་རྒྱས ། # ། # མི་དབང་རྒྱལ་པོའི་ ཐུགས་དགོངས་ རྫོགས་ པར་ ཤོག ། # ། # །

བཀའ་དྲིན་ཆེ །

ཨ་ནེ་ པདྨ་སྒྲོལ་མ །འཛིན་གྲྭ་ # NUMཔ །

སྔ་འགྱུར་མཐོ་སློབ་ལེགས་བཤད་ཉི་ཟླའི་གླིང་ །

NUM ༽ # རང་གཡོག་ གི་ དོན་ལུ་ བཟོ་གྲྭ་ ཆེ་འབྲིང་ཆུང་གསུམ །

ཨོཾ་སྭསྟི ། # མཚར་ མཚར་ མཚན་ དཔེའི་ དཔལ་ དུ་ འབར་ བའི་ སྐུ ། # ། # སྙན་ སྙན་ ལྷར་ བཅས་ འགྲོ་བ་ འདྲེན་ པའི་ གསུང་ ། # ། #

བཀྲ་ བཀྲ་ ཤེས་བྱ་ ཐམས་ཅད་ མཁྱེན་ པའི་ ཐུགས ། # ། # ཡང་ཡང་ དང་པོའི་ སངས་རྒྱས་ གཙུག་ ན་ མཆོད ། # ། #

དེ་ རྗེས་ ལྷོ་ལྗོངས་ འབྲུག་ཡུལ་ སྐྱོང་ བའི་ མགོན ། # ། # ཆོས་རྒྱལ་ འཇིགས་མེད་སེང་གེ་ མཚན་ཅན་ མཆོག # ། # དགུང་གྲངས་ དྲུག་ཅུ་ བཞེས་ པའི་ དུས་སྟོན་ ཆེད ། # ། # བཟོ་གྲྭ་ དང་ འབྲེལ་ གསལ་བཤད་ འདིར་ དགོད་ བྱ ། # ། #

ངོ་སྤྲོད །

དང་པ་ར་ # རང་གཡོག་ ཟེར་ བའི་ གོ་དོན་ དེ་ ཡང་

། # མཁས་མཆོག་ དབྱིག་གཉེན་ གྱིས ། # ཆོས་ མངོན་པ་མཛོད་ ལས ། # འགྲོ་བ་ ཟས་ ཀྱིས་ གནས་ པ་ ཡིན ། # ། # ཟེར་ གསུང་ དོ་ བཟུམ་སྦེ་ རང་ གི་ ཕོཝ་ བཀང་ ནི་ དང་ # བཟའ་ཚང་ གསོ་ ནི་ གི་ དོན་ལུ་ ལཱ་ ཕྲ་ལ་ཕྲན་ཚེགས་ ག་ཅི་ བཟུམ་ ཅིག་ འབད་རུང་

# དེ་ ལུ་ རང་གཡོག་ ཟེར་ སླབཔ་ ཨིན །

དེ་འབད་ནི་འདི་གིས་ # རང་ རྐྱངམ་གཅིག་ གི་ མཐའ་དོན་ ལུ་ མནོ་བསམ་ མ་ བཏང་ པར་ རྒྱལ་ཁབ་ དང་ མི་སེར་ ག་ར་ ལུ་ ཕན་ ཐོགས་ ཚུགས་ པའི་ འཆར་གཞི་ སྦོམ་ བརྩམ་ དགོཔ་ འདི་ ག་ནི་བ་ གལ་ཆེ །

དེ་འབདཝ་ལས་ # རང་གཡོག་ གི་ དོན་ལུ་ ཐབས་ལམ་ ཐུན་མོང་མ་ཡིན་པ་ ཅིག་ བཟོ་གྲྭ་ ཆེ་འབྲིང་ཆུང་གསུམ་ གོང་འཕེལ་ གཏང་ དགོཔ་ འདི་ ཨིནམ་ལས་ # བཟོ་གྲྭ་ དེ་ ཚུའི་ སྐོར་ལས་ དུམ་གྲ་ཅིག་ ཞུ་ བ་ ཅིན ། # NUM # དེ་ཡང་ ཞབས་ཏོག་ གི་ བཟོ་གྲྭ་ དང་ །

NUM # བཟོ་སྐྲུན་ གྱི་ བཟོ་གྲྭ །

NUM # ཁག་འབག་ གི་ བཟོ་གྲྭ་ གསུམ་ ནང་ བསྡུཝ་ ཨིན །

དེ་ ཚུ་ ཡང་ # ཕར་ ཕྱེ་ བ་ ཅིན་ # གསོ་བ་ དང་ ཤེས་རིག # རང་བཞིན་སླར་འབྱུང་ཐོན་སྐྱེད ། # ས་གཏེར་ དང་ ནུས་ཤུགས་བརྡ་དོན ། # བརྒྱུད་འབྲེལ་གྱི་བརྡ་བརྒྱུད ། # ཁྲོམ་ དང་ ཁྱིམ་བཟོ་གོང་འཕེལ་ # དེ་ ཚུ་ གཞི་བཙུགས་ ཀྱི་ མ་དངུལ་ ས་ཡ་ NUM # ལས་ # NUM # ཚུན་ དང་ ། # མི་གྲངས་ འབད་བ་ཅིན་ NUM # ལས་ NUM # ཚུན་ ལཱ་གཡོག་ གི་ ས་སྟོང་ ཡོད་ མི་ ཚུ་ ལུ་ བཟོ་གྲྭ་ཆུང་བ་ ཟེར་ སླབཔ་ ཨིན །

དེ་བཟུམ་སྦེ་ # མ་དངུལ་ ས་ཡ་ NUM # ལས་ # NUM # ཚུན་ཚོད་ དང་ ། # མི་གྲངས་ # NUM # ལས་ # NUM # ཚུན་ ལཱ་གཡོག་ གི་ ས་སྟོང་ ཡོད་ མི་ ལུ་ བཟོ་གྲྭ་འབྲིང་ ། # མ་དངུལ་ ས་ཡ་ # NUM # ཡན་ཆད་ དང་ ། # མི་གྲངས་ # NUM # ལས་ # ལྷག་ སྟེ་ གཡོག་ གི་ ས་སྟོང་ ཡོད་ མི་ ལུ་ བཟོ་གྲྭ་ ཆེ་བ་ ཟེར་ སླབཔ་ ཨིན །

དེ་བཟུམ་སྦེ་ # ནང་པའི་ཆོས་ ལས་ འབད་རུང་ # རིག་པའི་གནས་ བཅོ་བརྒྱད་ དང་ བཅུ་ ཟེར་ ཡོད་ མི་ ཚུ་ ནང་ ཡང་ བཟོ་རིག་པ་ འདི་ གདུལ་བྱ་ སྤྱིར་བཏང་ རྗེས་སུ་བཟུང་ བའི་ རིག་གནས་ ཁྱད་པར་ཅན་ཅིག་ སྦེ་ གསུངས་ ཏེ་ ཡོད །

བཟོ་ འདི་ ལུ་ དབྱེ་ བ་ ཅིན་ ལུས་བཟོ་ # ངག་བཟོ་ # ཡིད་བཟོ་ ཟེར་ གསུམ་ ཡོདཔ་ དང་ # གོང་ གི་ བཟོ་གྲྭ་ ཆེ་འབྲིང་ཆུང་གསུམ་ ག་ར་ ལུས་བཟོའི་ ནང་ ལུ་ བསྡུཝ་ ཨིནམ་ལས་ # ནང་པའི་ཆོས་ དང་ ཡང་ འབྲེལ་བ་ སྦོམ་ སྦེ་ ར་ ཡོད་ ཟེར་ ཞུ་ ནི །

དེ་ཡང་ སངས་རྒྱས་ དང་ བྱང་ཆུབ་སེམས་དཔའ་ ཚུ་ གིས་ སྤྱིར་བཏང་ སེམས་ཅན་ ག་ར་ ཐབས་ རྣམ་པ་སྣ་ཚོགས་ ཀྱི་ སྒོ་ལས་ རྗེས་སུ་གཟུང་ ནིའི་ དོན་ལུ་ བཟོ་ ཡི་ གནས་ ཚུ་ ལུ་ མཁས་པ་ སྦྱངས་ པ་ གིས་ མ་ཚད་ # སྨོན་ལམ་ ཡང་ དེ་སྦེ་ར་ བཏབ་ གནངམ་ ཨིན །

དཔེར་ན་ # འགྲོ་བའི་མགོན་པོ་ གཙང་པ་རྒྱ་རས་ བཟུམ་ ཅིག་ འབད་རུང་

མགར་བའི་ མགར་ཚང་ ནང་ བྱོན་ ཞིནམ་ལས་ ཐོཝ་ དབུ་ ལུ་ བཀལ་ གནང་ སྟེ་ འ་ནཱི་བཟུམ་ མའི་ བཟོ་ ལུ་ ཡང་ མཁས་པ་ གྱུར་ ཏེ་ སེམས་ཅན་ ག་ར་ ལུ་ ཕན་ ཐོགས་ པར་ ཤོག་ ཟེར་ སྨོན་ལམ་ བཏབ་ གནང་ བའི་ ལོ་རྒྱུས་ ཡོད་ ཟེར་ ཞུ་ ནི་ ཨིན །

བཅུད་དོན །

ལྷ་ དང་ བླ་མའི་ ལུང་བསྟན་ དགུང་ འཛོམས་ ཤིང་ ། # ། # བསོད་ནམས་ སྟོང་ ལས་ བསྐྲུན་ པའི་ ཆོས་རྒྱལ་ ཆེ ། # ། # མི་དབང་ འཇིགས་མེད་སེང་གེའི་ དྲིན་ དྲན་ ནས ། # ། # སླར་ཡང་ གུས་བཏུད་ ཞུ་ འོ་ རྗེས་སུ་ཟུངས ། # ། # བཟོ་རིག་ ཆུ་གཏེར་ རྣམ་མང་ བསྲུབས་ པའི་ འབྲས ། # ། # སྙིང་པོའི་ བཅུད་དོན་ ལེགས་བཤད་ ཟླ་བའི་ཟེར ། # ། # སྨན་ལྗོངས་ ནགས་མོའི་ གླིང་ དུ་ གསལ་ བར་ བྱའི ། # ། # ཤེས་ལྡན་ ཀུ་མུད་ ཚོགས་ རྣམས་ མཉེས་ གྱུར་ ཅིག །

གཉིས་པ་ བཟོ་གྲྭ་ ཆེ་འབྲིང་ཆུང་གསུམ་ གྱི་ བཅུད་དོན་ དེ་ ཡང་

དོན་ཚན་ ཁག་ གསུམ་ གྱི་ ཐོག་ ལས་ ཞུ་ ནི་ ཨིན ། # NUM # འཆར་སྣང་ དང་ དཀའ་ངལ ། # NUM # དཀའ་ངལ་ གྱི་ རྒྱུ་ ངོས་འཛིན །

NUM # དཀའ་ངལ་ སེལ་ཐབས་ ཀྱི་ སྐོར་ལས་ ཞུ་ ནི་ ཨིན །

དང་པ་ # འཆར་སྣང་ གི་ སྐོར་ལས་ ཞུ་ བ་ ཅིན ། # དེ་ཡང་ # དབང་ཕྱུག་ བརྒྱུད་འཛིན་ གྱི་ རྒྱལཔོ་ རིམ་བྱོན་ ཚུ་ གི་ སྐབས་ ལས་ ཕྱིའི་རྒྱལ་ཁབ་ ཚུ་ དང་ མཐུན་ལམ་ བཟོ་ གནངམ་ མ་ཚད་ དུས་ ཀྱི་ འཕོ་འགྱུར་ དང་ བསྟུན་ ཕྱི་རྒྱལ་ དང་ འབྲེལ་ བའི་ བཟོ་གྲྭ་ འགོ་ དང་པ་ ར་ མི་དབང་ འབྲུག་རྒྱལ་གསུམ་པ་འཇིགས་མེད་རྡོ་རྗེ་དབང་ཕྱུག་ མཆོག་ གིས་ སྤྱི་ལོ་ # NUM # ལུ་ གཞི་བཙུགས་ མཛད་ གནངམ་ མ་ཚད་ ལྷག་པར་དུ་ # གཏེར་སྟོན་ འབྲུག་སྒྲ་རྡོ་རྗེའི་ གཏེར་ལུང་ ལས ། # བུ་ སྙིང་སྟོབས་ མ་ ཆུང་ ད་རུང་

ཉོན ༔ # ལྷོ་ སྦས་ཡུལ་ རོང་ གསུམ་ རྒྱུ་ བའི་ ནགས ༔ # ཉམས་ ཆགས་འཛིན་ འོ་གྲོང་ མིང་ འཛིན་ ནང་ ༔ # གནས་ དེ་ རུ་ སྐྱེ་ བའི་ ཤིང་ལུག་པ # བཞིན་ དམུལ་ བའི་ འཛུམ་དཀར་ སོ་ ལེགས་ པ ༔ # ཁྲི་ འཕང་ དུ་ བརྟན་ ན་ ལོ་ བཅུ་གཉིས ༔ # གེགས་ མེད་ ཀྱི་ བསྟན་པ་ ཆེར་ རྒྱས་ ཤིང་ ༔ # ལར་ སེམས་ཅན་ བདེ་སྐྱིད་ ལན་ གཅིག་ གདའ # ཟེར་ ལུང་ གིས་ ཟིན་ པའི་ ང་བཅས་ འབྲུག་མི་ ཡོངས་ ཀྱི་ བསོད་ནམས་ སྤྱི་མཐུན་ ལས་ འཁྲུངས་ པའི་ མི་དབང་ འབྲུག་རྒྱལ་བཞི་པ་དཔལ་འཇིགས་མེད་སེང་གེ་དབང་ཕྱུག་ མཆོག་ གི་ ཐུགས་དགོངས་ ལས་ འཁྲུངས་ པའི་ རྒྱལ་ཡོངས་དགའ་སྐྱིད་དཔལ་འཛོམས་ ལུ་ ཀ་ཆེན་ བཞི་ ཡོདཔ་ ཨིན །

དེ་ཡང་ # ཀ་ཆེན་ དང་པ་ མི་སྡེའི་ དཔལ་འབྱོར་གོང་འཕེལ །

NUM མཐའ་འཁོར་གནས་སྟངས །

NUM # ཆོས་ དང་ ལམ་སྲོལ །

NUM གཞུང་སྐྱོང་ལེགས་ལྡན་ ཚུ་ ཨིནམ་ལས་ # དེ་ ཚུ་ གི་ དམིགས་ཡུལ་ འགྲུབ་ དགོ་ པ་ ཅིན་ བཟོ་གྲྭ་ ཆེ་འབྲིང་ཆུང་གསུམ་ གང་རུང་ ལུ་ མ་ བརྟེན་ པར་ འགྲུབ་ མི་ ཚུགས་ ཟེར་ ཞུ་ ནི་ ཨིན །

དེ་འབདཝ་ལས་ མི་དབང་ འབྲུག་རྒྱལ་བཞི་པ་ མཆོག་ གིས་ ཡང་ སྤྱི་ལོ་ # NUM # ལུ་ འབྲུག་ཚོང་དང་བཟོ་གྲྭའི་ གོང་འཕེལ་ ཚུ་ སྔར་ ལས་ ལྷགཔ་ སྦེ་ གཞི་བཙུགས་ མཛད་ གནང་ སྟེ་ ཡོད །

དེ་ ལུ་ བརྟེན་ འབྲུག་གཞུང་ གི་ ཁ་ཐུག་ ལས་ བཟོ་གྲྭ་ བཙུགས་ ནིའི་ སྲིད་བྱུས་ ཚུ་ བརྩམས་ གནང་ བ་ གིས་ མ་ཚད་ རྒྱུ་དངོས་ འཕྲུལ་སྤྱོད་ ཀྱི་ སྦྱོང་བརྡར་ ཚུ་ ཡང་ མ་བཏུབ་བཏུབཔ་ སྦེ་ གནང་ དང་ གནང་ བཞིན་པར་ ཡོད་ མི་ འདི་གིས་ འབྲུག་གཞུང་ གི་ ཁ་ཐུག་ ལས་ རྒྱབ་སྐྱོར་ ཧྲིལ་བུམ་ སྦེ་ ཡོདཔ་ ཨིནམ་ ཧ་གོ་ ཚུགས་ པས་ ཟེར་ ཞུ་ ནི །

དཀའ་ངལ་ གྱི་ སྐོར །

ཆོས་སྲིད་ གཉིས་ ཀྱི་ འབྱོར་པས་ ཕྱུག་ པའི་ དཔལ ། # ། # དཔལ་ལྡན་ དབྱར་རྔའི་ ཞིང་ གི་ མི་དབང་ མཆོག # ། # མཆོག་གསུམ་ ཀུན་འདུས་ འཇིགས་མེད་སེངྒེའི་ སྐུ ། # ། # སྐུ་ཚེ་ བསྐལ་བརྒྱའི་ བར་ དུ་ བརྟན་ པར་ སྨོན ། # ། # འཛམ་གླིང་ དུས་ ཀྱི་ ཡར་རྒྱས་ འཕོ་འགྱུར་ དང་ ། # ། # མཐུན་ པར་ རང་ལྗོངས་ ལྷོ་སྨན་ འབྲུག་ འདིར་ ཡང་ ། # ། # བཟོ་གྲྭའི་ གནས་ རྣམས་ དར་ བཞིན་ ཡོད་ པ་ ལས ། # ། # དེ་ དང་ འབྲེལ་ བའི་ དཀའ་ངལ་ རྣམ་གཞག་ གསོན ། # ། #

དེ་འབདཝ་ལས་ # རང་བཞིན་གནས་སྟངས་ ལུ་ གནོད་པ་ མེད་ པའི་ བཟོ་གྲྭ་ དང་ ། # གཞན་ ཡང་ དཔེར་ན་ # གཡུས་སྒོ་ སོ་སོ་ ལས་ ཐོན་ པའི་ # ཚར་བཟོ་ དང་ ཤིང་བཟོ་ ལ་སོགས་པ་ # འབྲུག་ ནང་འཁོད་ ཀྱི་ རང་བཞིན་སླར་འབྱུང་ཐོན་སྐྱེད་ དང་ འབྲེལ་བ་ ཡོད་ མི་ ཚུ་ རྒྱ་ཆེ་ཏོག་ཏོ་ སྦེ་ ཡར་རྒྱས་ བཏང་ པ་ ཅིན་ # དེ་ ལས་ བརྟེན་ ཕྱིའི་རྒྱལ་ཁབ་ ཀྱི་ ཅ་ཆས་ ཚུ་ ལུ་ རེ་ མི་ དགོ་ ནི་ དང་ ། # གཡུས་ཁ་ ལས་ ཁྲོམ་ཁར་ འགྱོ་ མིའི་ གྱངས་ཁ་ མར་ ཕབ་ ཚུགས་ ནི །

ན་གཞོན་ ཚུ་ ལུ་ ལཱ་གཡོག་ སྤྲོད་ ཚུགས་ ནི་ དང་ ལྕོགས་གྲུབ་ ཡར་རྒྱས་ གཏང་ ཚུགས་ ནི་ ལ་སོགས་པའི་ ཁེ་ཕན་ བསམ་གྱིས་མི་ཁྱབ་པ་ ཡོདཔ་ ལས་ རྒྱལ་ཡོངས་དགའ་སྐྱིད་དཔལ་འཛོམས་ ཀྱི་ ཀ་ཆེན་ གཉིས་པ་ རང་བཞིན་གནས་སྟངས་ ཀྱི་ དམིགས་ཡུལ་ ཡང་ དེ་གིས་ འགྲུབ་ ཚུགས་ ཟེར་ ཞུ་ ནི་ ཨིན །

NUM # ན་གཞོན་ ཚུ་ ལུ་ ལཱ་གཡོག་ མ་ ཐོབ་ པའི་ དཀའ་ངལ་ ག་དེ་སྦེ་ བསལ་ ནི་ སྨོ་ ཟེར་བ་ཅིན །

དེ་ཡང་ འཇིག་རྟེན་པའི་ དཔྱེ་གཏམ་ ལས ། # གསིག་ པ་ ལྷ་ གིས་ གསིགས་ རུང་ ། # ། མ་པ་

རང་ གིས་ གསིག་ དགོ ། # ཟེར་ སླབ་ དོ་ བཟུམ་སྦེ་ ན་གཞོན་ ཚུ་ གིས་ ཨིན་ཅི་མིན་ཅི་ ལཱ་གཡོག་ འདི་ འབྲུག་གཞུང་ གི་ ཁ་ཐུག་ ལས་ གནང་ དགོཔ་ བཟུམ་སྦེ་ མ་ སྡོད་ པར་ རང་རང་སོ་སོའི་ ཤེས་ཚད་ དང་ ལྕོགས་གྲུབ ། # ཐབས་ཤེས་ གནས་སྐབས་ མ་འདྲཝ་ ཚུ་ བཏོན་ ཞིནམ་ལས་ སྒེར་སྡེ་ སོ་སོ་ གིས་ བཟོ་གྲྭ་ ཆེ་འབྲིང་ཆུང་གསུམ་ གང་རུང་ གཞི་བཙུགས་ འབད་ ཚུགས་ པ་ ཅིན་ # རང་ གཞན་ གཉིས་ ཆ་ ར་ ལུ་ ཁེ་ཕན་ སྦོམ་ འབྱུང་ ནི་ ཨིན་ མས །

ན་གཞོན་ ཚུ་ ཆོས་ཡོན་ཏན་ སྦོམ་ སྦྱངས་ ཚར་ བའི་ མཐའ་མར་ དེ་སྦེ་ར་ མ་ བཞུགས་ པར་ མི་ རེ་ རེ་ གིས་ འཆར་གཞི་ རེ་ རེ་ བརྩམས་ ཡར་སོང་ པ་ ཅིན་ # དེ་ དང་ བསྟུན་ པའི་ གྲུབ་འབྲས་ རེ་ འཐོན་ ཚུགས་ ནི་ ཨིན་ མས །

དེ་ཡང་ # ང་བཅས་རའི་ སྤྱི་ནོར་ དམ་པ་ མི་དབང་ མངའ་བདག་རིན་པོ་ཆེ་ མཆོག་ གིས་ ག་དེ་སྦེ་ གསུངས་ ཡི་ ཟེར་བ་ཅིན་ # འབད་ ཚུགས་ མ་ ཚུགས་ པའི་ ཁྱད་པར་ མེན་ པར་ འབད་ མ་ འབད་ ཀྱི་ ཁྱད་པར་ ཨིན ། # ཟེར་ གསུང་ དོ་ བཟུམ་ དང་ དེ་བཟུམ་སྦེ་ ཨ་མི་རི་ཀའི་ སྲིད་འཛིན་ # ཇཱོན་ཨེཕ་ཀེ་ནི་ཌི་ གིས་ # གཞུང་ ལས་ ཁྱོད་ ལུ་ ག་ཅི་ འཐོབ་ ཚུགས་ ག་ རེ་བ་ མ་ བསྐྱེད་ པར་ # ཁྱོད་ ཀྱིས་ གཞུང་ ལུ་ ཕྱག་ཕྱིད་ ཞབས་ཏོག་ ག་ཅི་ ར་ ཞུ་ ཚུགསཔ་ ག་ གི་ མནོ་བསམ་ གཏང་ དགོ་ ཟེར་ གསུང་ དོ་ བཟུམ་སྦེ་ # ན་གཞོན་ རེ་ རེ་ གིས་ སྙིང་སྟོབས་ བསྐྱེད་ དེ་ སྔོན་ དང་ཕུ་ ཕམ་ ཚུ་ གི་ སྐབས་ ལས་ ར་ དར་ ཏེ་ འོངས་ པའི་ ལམ་སྲོལ་ བཟང་པོ་ ཚུ་ མི་ཉམས་རྒྱུན་སྐྱོང་ དང་ ཉམས་པ་སོར་ཆུད་ ཀྱི་ ཕྱག་ལཱ་ ཚུ་ མཛད་ ཚུགས་ པ་ ཅིན་ ང་བཅས་རའི་ རྒྱལ་ཁབ་ འདི་ རང་བཞིན་གྱིས་ ཡར་རྒྱས་ འགྱོ་ བའི་ གཞི་རྩ་ ཅིག་ ཨིནམ་ལས་ རྒྱལ་ཡོངས་དགའ་སྐྱིད་དཔལ་འཛོམས་ ཀྱི་ ཀ་ཆེན་ གསུམ་པ་ ཆོས་ དང་ ལམ་སྲོལ་ གྱི་ དམིགས་ཡུལ་ ཡང་ དེ་གིས་ འགྲུབ་ ཚུགས་ ཟེར་ ཞུ་ ནི་ ཨིན །

NUM # མི་ ཡོན་ཏན་ཅན་ དང་ ལྕོགས་གྲུབ་ཅན་ ཉུང་ བའི་

དཀའ་ངལ་ འདི་ ཚུ་ བསལ་ ནིའི་ ཐབས་ལམ་ འདི་ ཡང་ ས་སྐྱ་ལེགས་བཤད་ ལས ། # མང་པོ་ གཅིག་ཏུ་ བློ་ མཐུན་ ན ། # ། ཉམ་ཆུང་ གིས་ ཀྱང་ དོན་ ཆེན་ གྲུབ ། # ། སྲོག་ཆགས་ གྲོག་མོའི་ ཚོགས་ འདུས་ པས ། # ། སེངྒེའི་ ཕྲུ་གུ་ བསད་ ཅེས་ གྲགས ། # ། ཟེར་ གསུང་ དོ་ བཟུམ་སྦེ་ ལཱ་ ག་ཅི་ ར་ ཨིན་རུང་ ང་བཅས་ ག་ར་ སྤྱི་མཐུན་ གྱི་ ཐོག་ ལས་ འབད་ དགོཔ་ འདི་ ཁག་ ཆེ་ བས་ ཟེར་ ཞུ་ ནི་ ཨིན །

དཔེ་འབད་བ་ཅིན་ ད་རེས་ནངས་པ་ ང་བཅས་རའི་ འབྲུག་པའི་ ན་གཞོན་ མང་རབས་ཅིག་ མཐོ་རིམ་ཤེས་ཚད་ སྦྱང་ པར་ ཕྱིའི་རྒྱལ་ཁབ་ ཚུ་ ལས་ ཕར་ འགྱོཝ་ མས །

དེ་ ཚུ་ གཞུང་ དང་ སྒེར་ ག་ གིས་ བཏང་ སྟེ་ འབད་རུང་

# ཐོ་ འདི་ རྒྱལ་ཁབ་ ཀྱི་ དཔལ་འབྱོར་ ལུ་ ར་ ཕོག་ སྟེ་ ཡོདཔ་ ལས་ དཀའ་ངལ་ དེ་ ཚུ་ བསལ་ ནིའི་ ཐབས་ལམ་ འདི་ རང་ གིས་ ར་ བཏོན་ དགོཔ་ གལ་ཆེ་ བས་ ཟེར་ ཞུ་ ནི་ ཨིན ། # འཇིག་རྟེན་པའི་ དཔྱེ་གཏམ་ ལས་ ཡང་ ། # གཟུགས་ རང་ གིས་ སྦོམ ། # ། དྲནམ་ རོགས་ ཀྱིས་ བཙུགས ། ། # >ཟེར་ དོ་ བཟུམ་སྦེ་ ང་བཅས་ འབྲུག་མི་ ཆེ་འབྲིང་ཆུང་གསུམ་ ག་ར་ གིས་ དྲན་པ་ འཐེབ་ ཅིག་ བཏོན་ ཞིནམ་ལས་ ཡོདཔ་ རང་ ལས་ བཏོན ། # མེདཔ་ རོགས་ ལས་ འཚོལ་ ཏེ་ ཕྱིའི་རྒྱལ་ཁབ་ ཚུ་ ལས་ ཕར་ འགྱོ་ མ་ དགོ་ པར་ ང་བཅས་རའི་ རྒྱལ་ཁབ་ ནང་ ར་ ཞབས་ཏོག་ དེ་ ཚུ་ གཞི་བཙུགས་ འབད་ ཚུགས་ པ་ ཅིན་ རྒྱལ་ཁབ་ ཀྱི་ དཔལ་འབྱོར་ ཚུ་ ཕྱི་ཁར་ མི་ འགྱོ་ ནི་ དང་ ། # ལྷག་པར་དུ་ ཞབས་ཏོག་ དེ་ ཚུ་ གྲུབ་འབྲས་ཅན་ ཅིག་ སྦེ་ ཡར་སོང་ པ་ ཅིན་ # ཕྱིའི་རྒྱལ་ཁབ་ ཚུ་ ལས་ ཡང་ ཞབས་ཏོག་ སྤྱོད་ མི་ ལེ་ཤ་ འབྱུང་ ནི་ ཨིནམ་ དང་ རྒྱལ་ཁབ་ ནང་འཁོད་ ལས་ ཡང་ མི་ ཡོན་ཏན་ཅན་ དང་ ལྕོགས་གྲུབ་ཅན་ ལེ་ཤ་ འཐོན་ ནི་ ཨིནམ་ལས་ རྒྱལ་ཡོངས་དགའ་སྐྱིད་དཔལ་འཛོམས་ ཀྱི་ ཀ་ཆེན་ བཞི་པ་ གཞུང་སྐྱོང་ལེགས་ལྡན་ གྱི་ དམིགས་ཡུལ་ ཡང་ དེ་གིས་ འགྲུབ་ ཚུགས་ ཟེར་ ཞུ་ ནི་ ཨིན །

མཇུག་ར་ # རང་གཡོག་ གི་ དོན་ལུ་ བཟོ་གྲྭ་ ཆེ་འབྲིང་ཆུང་གསུམ་ ཟེར་ བའི་ བཅུད་དོན་ ངོ་མ་ འདི་ ར་ གསོ་བ་ དང་ ཤེས་རིག # རང་བཞིན་སླར་འབྱུང་ཐོན་སྐྱེད ། # ས་གཏེར་དང་ནུས་ཤུགས་བརྡ་དོན ། # ཁྲོམ་དང་ཁྱིམ་བཟོ་གོང་འཕེལ་ དང་ གཞན་ ཡང་ ལཱ་ ཆེ་ ཆུང་ ག་ཅི་ བཟུམ་ འབད་རུང་

# དེ་ ལུ་ ག་ར་ གིས་ བརྩོན་ཤུགས་ བསྐྱེད་ དེ་ འབད་ བ་ ཅིན་ ད་ལྟོ་ ཡོད་ པའི་ ན་གཞོན་ ལཱ་གཡོག་ མ་ འཐོབ་ མི་ ཚུ་ ལུ་ ལཱ་གཡོག་ གི་ གོ་སྐབས་ སྤྲོད་ ཚུགསཔ་ མ་ཚད་ # བཟོ་གྲྭ་ འདི་ ཚུ་ གིས་ མ་འོངས་ འབྲུག་པའི་ ན་གཞོན་ ཚུ་ གི་ ལཱ་གཡོག་ གི་ བཀའ་ངལ་ ཡང་ བསལ་ ཚུགས་ ནི་ ཨིནམ་ལས་ # ང་བཅས་རའི་ རྒྱལ་ཁབ་ འདི་ རང་མགོ་རང་འདྲོང་ བཟོ་ ཚུགས་ པའི་ ཁར་ དབུལ་ཕོངས་ ཀྱི་ དཀའ་ངལ་ ཡང་ འདི་གིས་ ར་ བསལ་ ཚུགས་ ཟེར་ ཞུ་ ནི་ ཨིན །

དེ་མ་ཚད་ # རྒྱལ་ཁབ་ གཞན་ ཚུ་ གི་ གདོང་ཁ་ ཡང་ དཔེ་ བཟང་པོ་ ཅིག་ སྟོན་ བཏུབ་ པའི་ ཁར་ ང་བཅས་ འབྲུག་མི་ ཡོངས་ ཀྱི་ སྤྱི་གཙུག་ གི་ ཉི་ཟླ་ མི་དབང་ འབྲུག་རྒྱལ་བཞི་པ་དཔལ་འཇིགས་མེད་སེངྒེ་དབང་ཕྱུག་ མཆོག་ གི་ ཐུགས་ ཀྱི་ དགོངས་གཏེར་ ལས་ འཁྲུངས་ པའི་ རྒྱལ་ཡོངས་དགའ་སྐྱིད་དཔལ་འཛོམས་ ཀྱི་ དམིགས་ཡུལ་ ཡང་ འདི་གིས་ འགྲུབ་ ཚུགས་ ཟེར་ ཞུ་ ནི་ ཨིན །

མ་གཞི་ # སྐྱབས་རྗེ་རིན་པོ་ཆེ་ གིས ། # ངེད་ཅག་ སྐལ་ལྡན་ ཕོ་ མོས ། # ། སྟོང་གསུམ་ ནོར་ གྱིས་ གཞལ་ ཡང་ ། # ། མི་དབང་ ཆོས་རྒྱལ་ དམ་པའི ། # ། སྐུ་དྲིན་ འཁོར་ཐབས་ མིན་འདུག ། # ཟེར་ གསུང་ དོ་ བཟུམ་སྦེ་ # མི་དབང་ མཆོག་ གི་ སྐུ་དྲིན་ འདི་ # སྟོང་གསུམ་གྱི་སྟོང་ཆེན་པོའི་ འཇིག་རྟེན་གྱི་ཁམས་ ག་ར་ # རིན་ཆེན་སྣ་བདུན་ གྱིས་ བཀང་ སྟེ་ བསྐལ་པ་ ལས་ བསྐལ་པའི་ བར་ན་ ཕུལ་ རུང་ དྲིན་ལན་ འཁོར་ མི་ ཚུགས་ ནི་ ཨིན་ མས །

ཨིན་རུང་ # མེ་ཏོག་ ཆུང་ རུང་ མཆོད་པའི་ རྫས ། ། # ཟེར་ སླབ་ དོ་ བཟུམ་སྦེ་ ང་ གིས་ ཕུལ་ མིའི་ གསལ་བཤད་ འདི་ གིས་ ཡང་ རྒྱལ་ཁབ་ དང་ མི་སེར་ ལུ་ ཕན་ཐོགསཔ་ དང་ རྒྱལ་ཡོངས་དགའ་སྐྱིད་དཔལ་འཛོམས་ ཀྱི་ གཞི་རྩ་ འགྲུབ་ཐབས་ ཅིག་ ཡོད་ པ་ ཅིན་ མི་དབང་ ཆོས་རྒྱལ་ ཆེན་པོ་ བྱང་ཆུབ་སེམས་དཔའི་ རྣམ་འཕྲུལ་ ཨིནམ་ལས་ # ཐུགས་དགོངས་ རང་བཞིན་གྱིས་ ར་ རྫོགས་ འོང་ ཟེར་ ཞུ་ ནི་ ཨིན །

དེ་འབདཝ་ལས་ # རང་གཡོག་ གི་ དོན་ལུ་ བཟོ་གྲྭ་ ཆེ་འབྲིང་ཆུང་གསུམ་ ཟེར་ མི་ འདི་ འཛམ་གླིང་ སྤྱི་ དང་ ལྷག་པར་དུ་ ང་བཅས་རའི་ རྒྱལ་ཁབ་ ནང་ ལུ་ མེད་ཐབས་མེད་པའི་ ཡིད་བཞིན་གྱི་ནོར་བུ་ ཅིག་ ཨིནམ་ལས་ # ག་ར་ གིས་ བརྩི་མཐོང་ དང་ དག་སྣང་ བསྐྱེད་ དགོཔ་ འདི་ ག་ནི་བ་ གལ་ཆེ །

དཔལ་ལྡན་འབྲུག་པའི་ ཆབ་སྲིད་ ཡུན་ དུ་ བརྟན ། # ། མི་དབང་ ཆོས་རྒྱལ་བཞི་པའི་ སྐུ་ཚེ་ བརྟན ། # ། # རང་ལུགས་ བཟོ་གྲྭའི་ གནས་ རྣམས་ མི་ ཉམས་ བརྟན ། # ། འབངས་འཁོར་ བདེ་སྐྱིད་ དཔལ་འབྱོར་ རྟག་ཏུ་ བརྟན ། # ། # སྲིད་ དང་ ཞི་བའི་ རྣམ་འགྱུར་ ལུས་ཀྱི་བཟོ ། # ། བརྟན་ དང་ གཡོ་བའི་ སྒྲ་དབྱངས་ ངག་གི་བཟོ ། # ། # མཐའ་ཡས་ ཤེས་བྱའི་ རྗེས་འགྲོ་ ཡིད་ཀྱི་བཟོ ། # ། ཇི་ལྟ་ ཇི་སྙེད་ མཁྱེན་ པའི་ རང་བཞིན་གྱིས ། # ། # རིག་པའི་ གནས་ རྣམས་ རྟག་ཏུ་ རྒྱས་གྱུར་ ཅིག ། # ཟེར་ སྨོན་ལམ་ དང་ ལྷན་ཅིག་ མཇུག་ ཡོངས་སུ་རྫོགསཔ་ ཨིན་ ནོ ། # ། #

བཀའ་དྲིན་ ཆེ །

རྒྱབ་རྟེན་ཡིག་ཆ །

NUM # ཆོས་ མངོན་པ་མཛོད ། # NUM # ས་སྐྱ་ལེགས་བཤད ། # NUM # རྒྱལ་ཡོངས་རྩིས་དཔྱད་བཀོད་འཛིན ། # NUM # འབྲུག་གི་ནོར་བུ ། # NUM # བཟོ་རིག་ཀུན་བསྡུས་མེ་ལོང་ ། # NUM # མི་དབང་འབྲུག་རྒྱལ་གསུམ་པའི་རྟོགས་བརྗོད ། # NUM # མི་དབང་འབྲུག་རྒྱལ་བཞི་པའི་རྟོགས་བརྗོད ། # NUM # བཟོ་རིག་བཅུ་གསུམ་གྱི་བཤད་པ་མཁས་པའི་དགའ་སྟོན ། # NUM # ཆོས་འབྱུང་བསྟན་པའི་ཉིན་བྱེད ། # NUM # རྫོང་ཁའི་ཚིག་མཛོད ། # NUM # དཔྱེ་གཏམ་ཚིག་གི་ལྡེ་མིག # NUM # མཐའ་འཁོར་གནས་སྟངས་ཀྱི་ཞིབ་དཔྱད་བཅའ་ཁྲིམས ། # NUM # ཀྲུང་བོད་རིག་གནས་སྒྱུ་རྩལ་ཀུན་འདུས་ཞལ་ཐང་ཆེན་མོ ། # NUM # བཟོ་གནས་སྦྲང་རྩིའི་ཆུ་ཐིགས ། # NUM # ཞབས་དྲུང་རྣམ་ཐར ། # NUM # དྲིས་ལན་བརྒྱད་ཅུ་མ །

དགེ་སློང་ སྤེན་པ་རྡོ་རྗེ ། # འཛིན་གྲྭ་ # NUMཔ །

རྟ་མགོ་ནང་པའི་ཆེས་མཐོ་རིག་པའི་སློབ་གྲྭ །

NUM ༽ # མི་སྡེའི་ ནང་ ཨམ་སྲུའི་ འགན་ཁུར །

བརྗོད་གཞི་ ངོ་སྤྲོད །

དེ་ཡང་ ང་བཅས་རའི་ མི་སྡེའི་ ནང་ ཨམ་སྲུ་ ཚུ་ གི་ ལཱ་ དང་ འགན་ཁུར་ ཚུ་ # ག་ཅི་ བཟུམ་ ཅིག་ ཨིན་ན་ ཟེར་ ཞུ་ བ་ ཅིན ། # སྔོན་ དང་ཕུ་ བཟུམ་ ཅིག་ འབད་བ་ཅིན་ # ང་བཅས་ ག་ར་ གིས་ མཁྱེན་གསལ་ ལྟར་དུ་ གཙོ་བོ་ར་ ཁྱིམ་ ནང་ སྡོད་ ཞིནམ་ལས་ # ཨ་ལུ་ བལྟ་ ནི་ དང་ ལྟོ་ འབད་ ནི ། # གོ་ལ་ ཆུ་འཁྱུ་ ནི་ དང་ ལྡུམ་རའི་ ལཱ་ འབད་ ནི་ ཚུ་ ཨིནམ་ དང་ # མིང་ ཡང་ ནང་གི་ཨམ་ ཟེར་ སླབ་སྲོལ་ འདུག་ ཟེར་ ཞུ་ ནི །

ད་རིས་ནངས་པ་ # བཟུམ་ ཅིག་ འབད་བ་ཅིན་ # དུས་ཀྱི་འཕོ་འགྱུར་ དང་ ལྷག་པར་དུ་ ཡང་ # ང་བཅས་རའི་ སྐྱིད་སྡུག་ གི་ ཕམ་ སྤྱི་ནོར་ དམ་པ་ མི་དབང་འབྲུག་རྒྱལ་བཞི་པ་ མཆོག་ གི་ ཐུགས་དགོངས་ བླ་ན་མེད་པ་ ལུ་ བརྟེན་ # དམངས་གཙོའི་རིང་ལུགས་ གསརཔ་ འདི་ # ང་བཅས་ འབྲུག་པའི་ མི་སེར་ ག་ར་ ལུ་ གསོལ་ར་ སྦེ་ གནངམ་ ལས་ # ང་བཅས་ ཨམ་སྲུ་ ཚུ་ གིས་ ཡང་ ཧེ་མ་ དང་ ཕྱདཔ་ད་ འགན་ཁུར་ འཐེབ་ ཅིག་ ར་ ཕོག་ སྟེ་ ཡོད་ ཟེར་ ཞུ་ ནི་ ཨིན །

བརྗོད་གཞི་ བཅུད་དོན །

ད་རིས་ནངས་པའི་ ཨམ་སྲུ་ ཚུ་ མང་ཤོས་ ཀྱིས་ མི་སྡེའི་ ནང་ ལུ་ འགན་ཁུར་ བཞེས་ ཐངས་ ཀྱི་ གནས་སྟངས་ བཟུམ་ ཅིག་ གུ་ གཞི་བཞག་ སྟེ་ ཞུ་ བ་ ཅིན ། # ང་བཅས་ འབྲུག་ རྒྱལ་ཁབ་ ནང་ ཨམ་སྲུ་ ཚུ་ གིས་ གཞུང་གཡོག་ ནང་ ཕྱག་ཞུ་ སྟེ་ རྒྱལ་ཁབ་ ཡར་རྒྱས་ གཏང་ ནི་ ལུ་ # དམིགས་གཏད་ སྐྱེད་ མི་ ལེ་ཤ་ ར་ འདུག་ ཟེར་ ཞུ་ ནི་ ཨིན །

དཔེ་འབད་བ་ཅིན་ # ཤེས་རིག་ལྷན་ཁག་ ནང་ སློབ་དཔོན་ སྦེ་ ཕྱག་ཞུ་ མི་ # NUM # དེ་ཅིག་ འདུག་ ཟེར་ ཞུ་ ནི །

དེ་བཟུམ་སྦེ་ གསོ་བའི་ལྷན་ཁག་ དང་ # དེ་ལས་ # ལྷན་ཁག་ གཞན་ ཚུ་ ནང་ ཡང་ ཕྱག་ཞུ་ མི་ མང་རབས་ཅིག་ ར་ ཡོདཔ་ ཨིནམ་ ང་བཅས་ འབྲུག་མི་ ཀུན་ གྱིས་ མཁྱེན་ ས་ དང་ གཟིགས་ ས་ ཨིན་ ལགས །

དེ་གིས་ཡང་མ་ཚད་ # རང་རང་སོ་སོའི་ སྤྲོ་བ་ དེ་ལས་ # ལྕོགས་གྲུབ་ དང་ འཁྲིལ་ བའི་ ལཱ་ ཚོང་འབྲེལ་ འཐབ་ ནི་ དང་ # དེ་ དང་ འབྲེལ་ བའི་ སྒེར་སྡེའི་ ལཱ་ ཚུ་ ནང་ ཡང་ ཕྱག་འགན་ བཞེས་ ཏེ་ # རྒྱལ་ཁབ་ ཀྱི་ དཔལ་འབྱོར་ གོང་འཕེལ་ གཏང་ ནི་ ལུ་ བརྩོན་ཤུགས་ དང་ # ལྷག་བསམ་ བསྐྱེད་ གནང་ མི་ ལེ་ཤ་ ར་ འདུག་ ཟེར་ ཞུ་ ནི་ ཨིན །

འདི་ ཚུ་ ཡང་ ཨམ་སྲུ་ ཚུ་ གི་ འགན་ཁུར་ གྱི་ གྲས་ཁར་ མི་ ཚུད་ ག་ ཟེར་ མནོ་ བ་ ཅིན །

འདི་ རྐྱངམ་གཅིག་ གིས་ མི་སྡེའི་ ནང་ ལུ་ ཨམ་སྲུ་ གི་ འགན་ཁུར་ ཆ་ཚང་ སྦེ་ མི་ མཐོང་ མས་ ཟེར་ ཞུ་ ནི་ ཨིན ། # དེ་ལས་ ང་བཅས་ ཨམ་སྲུ་ ཚུ་ གིས་ འདི་ ཚུ་ འགན་ཁུར་ ལེན་ ས་ མཐོང་ རུང་ མི་སྡེའི་ ནང་ ལུ་ ཕན་ ཐོགས་ ཚུགས་ པའི་ འགོ་ཁྲིདཔ་ བཟུམ་ ཅིག་ གི་ ཕྱག་འགན་ ཚུ་ བཞེས་ ཏེ་ མི་སྡེ་ ནང་ ལུ་ ཕན་ཐོགས་ མཛད་ སར་ གངམ་ ར་ མི་ མཐོང་ མས་ ཟེར་ ཞུ་ ནི་ དང་ འདི་བཟུམ་ གྱི་ འགན་ཁུར་ ཚུ་ ང་བཅས་ ཀྱིས་ ལེན་ དགོ་ ཟེར་ ཐུགས་འདོད་ སྐྱེད་ མི་ ཡང་ མིན་འདུག་ ཟེར་ ཞུ་ ནི་ ཨིན །

དཔྱེ་འབད་བ་ཅིན་ ང་བཅས་རའི་ རྒྱལ་ཁབ་ ནང་ ལུ་ རྒྱལ་པོའི་ ལམ་ལུགས་ དར་ ཏེ་ ལོ་ངོ་ མང་རབས་ཅིག་ སོང་ ཡོད་ རུང་ ཨམ་སྲུ་ གིས་ བློན་པོ་ འབད་ མི་ ད་ལྟོ་ ཚུན་ཚོད་ ཀྱི་ བར་ ན་ མི་ངོམ་ གཅིག་ ལས་ ལྷགཔ་ མིན་འདུག་ ཟེར་ ཞུ་ ནི་ དང་ ། # རྒྱལ་ཁབ་ ཀྱི་ རྒེད་འོག་ NUM འི་ ནང་ རྒཔོ་ NUM ཡོད་ ས་ ལས་ ཨམ་སྲུ་ གིས་ རྒཔོ་ འབད་ མི་ ཕུད་རྡོག་ གཅིག་ རྐྱངམ་གཅིག་ ཨིནམ་ དང་ ། # དེ་བཟུམ་སྦེ་ # གཞུང་གཡོག་ འདི་ ཚུ་ ནང་ ལས་ ཕར་ འབད་རུང་

འགོ་ཁྲིདཔ་ མང་ཤོས་ ར་ ཕོ་རྒས་ ཚུ་ ཨིན་ མི་ ལུ་ བལྟ་ བ་ ཅིན་ ང་བཅས་ འབྲུག་རྒྱལ་ཁབ་ ནང་ ཨམ་སྲུ་ གི་ གྱངས་ཁ་ ར་ ཉུངམ་སྦེ་ ཡོདཔ་ ཨིན་ན་ # ཡང་ཅིན་ # ཕོ་རྒས་ ཚུ་ དང་ དོ་འགྲན་ སྦེ་ འགྱོ་ མ་ ཚུགསཔ་ ཨིན་ན་ ང་བཅས་ ཨམ་སྲུ་ ཚུ་ གིས་ མནོ་བསམ་ གཏང་ དགོཔ་ འདུག་ ཟེར་ ཞུ་ ནི །

འདི་བཟུམ་སྦེ་ # ང་བཅས་ ཆོས་ཕྱོགས་ ཀྱི་ ཁ་ཐུག་ ལས་ འབད་རུང་

ཨམ་སྲུ་ ཚུ་ གིས་ དགོན་པ་ དང་ གྲྭ་ཚང་ བཤད་གྲྭ་ ཚུ་ ནང་ ལས་ ཕར་ དབུ་ཁྲིདཔ་ ལ་སོགས་པ་ གནང་ ཐོག་ ལས་ འཁོར་ སློབ་མ་ ཚུ་ སྐྱོང་ ནི་ དང་ ། # བསྟན་པ་ དང་ སེམས་ཅན་ ལུ་ ཕན་ ཐོགས་ ཚུགས་ པའི་ ཕྱག་ལཱ་ ཚུ་ མཛད་ ས་ འདི་ གནམ་ ཉིན་མའི་ སྐར་མ་ ལས་ ཡང་ དཀོན་དྲགས་ སྦེ་ མཐོང་ མས་ ཟེར་ ཞུ་ ནི་ ཨིན །

དཀའ་ངལ །

གནས་སྟངས་ འདི་ ཚུ་ རྒྱུ་ ག་ཅི་ ལས་ བརྟེན་ཏེ་ འབྱུངམ་ སྨོ་ ཟེར་བ་ཅིན་ འབྱུང་ཁུངས་ གསུམ་ སྦེ་ མཐོངམ་ མས་ ཟེར་ ཞུ་ ནི ། # དང་པ་ར་ མི་སྡེ་ ནང་ ཨམ་སྲུ་ ཚུ་ ལུ་ ཆ་བཞག་ མེད་ མི་ དེ་ ཡང་

ང་བཅས་ མི་ ཚུ་ གིས་ ཕོ་ མོ་ འདྲ་མཉམ་ ཀྱི་ ལྟ་བ་ ཧ་ མ་ གོ་ ནི་ འདི་གིས་ # ང་བཅས་ ཨམ་སྲུ་ ཚུ་ ལུ་ དམན་པར་ འཛིན་ ནི་ དང་ བློ་གཏད་ མ་ ཚུགས་ མི ། # འདི་བཟུམ་སྦེ་ ཕོ་ མོའི་ བར་ ན་ རིགས་རུས་ བཟང་ངན་ གྱི་ དབྱེ་བ་ ཕྱེས་ ཏེ་ ཨམ་སྲུ་ ཚུ་ ལུ་ མཐོང་ཆུང་ གཏང་ ནི་ ལ་སོགས་པ་ ཚུ་ ལུ་ བརྟེན་ཏེ་ ཨིན་ མས ཟེར་ ཞུ་ ནི །

འདི་བཟུམ་ གྱི་ ཕོ་ མོའི་ བར་ ན་ བཟང་ངན་ གྱི་ ལྟ་བ་ ཕྱེ་ ནི་ འདི་ སྔོན་ དང་ཕུ་ བཟུམ་ ཅིག་ འབད་བ་ཅིན་ ཕོ་ མོ་ གཉིས་ ཀྱི་ བར་ ན་ འདྲ་མཉམ་ མེད་ པའི་ ལྟ་བ་ ཚུ་ མེདཔ་ ཨིན་ མས །

ཨིན་རུང་ དུས་ཚོད་ རིམ་གྱིས་ འགྱོཝ་ ད་ ལུ་ མི་ ཚུ་ གི་ མནོ་བསམ་ གཏང་ ཐངས་ ཡང་ རིམ་གྱིས་ འགྱུར་བ་ འགྱོ་ སྟེ་ ཐོབ་ གོ་ས་ གི་ མནོ་བསམ་ དང་ རང་ རྐྱངམ་གཅིག་ གི་ མནོ་བསམ་ ཚུ་ ཡང་ རྒྱ་ ཆེ་དྲགས་ སྦེ་ འགྱོ་ སྟེ་ མི་སྡེ་ ནང་ ལུ་ དམག་འཁྲུག་ ཚུ་ རིམ་གྱིས་ བྱུང་ །

དེ་ ལས་ འགོ་ བཟུང་ ཨམ་སྲུ་ ཚུ་ ལུ་ ཐོ་ ཕོག་ ནི་ འགོ་ བཙུགས་ ནུག་ ཟེར་ ཞུ་ ནི །

# དེ་ ལས་ བཟུང་ ཆོས་ལུགས་པ་ ཚུ་ གིས་ ཡང་ ཨམ་སྲུ་ ཚུ་ ལུ་ གཏམ་ ངན་ འདྲ་མི་འདྲ་ གི་ ཐོག་ ལས་ འགྲེལ་བཤད་ སྣ་ཚོགས་པ་ རྐྱབ་ མི་ ལུ་ བརྟེན་ མཐའན་མཇུག་ ཟེརཝ་ ད་ ཕོ་ མོ་ གཉིས་ ཀྱི་ བར་ ན་ ཁྱད་པར་ ས་ དང་ གནམ་ བཟུམ་ ཅིག་ ཡོད་ དོ་ བཟུམ་སྦེ་ ཡར་སོང་ ནུག་ ཟེར་ ཞུ་ ནི །

གཉིས་པ་ ཕོ་ མོ་ གཉེན་ རྐྱབ་ ཞིནམ་ལས་ # རྨགཔ་ ལ་ལུ་ཅིག་ གིས་ བརྩེ་བ་ ལེགས་ཤོམ་ མ་ བྱིན་ པའི་ ཁར་ རྡུང་རྫོབ་ འབད་བཞག་ ནི་ དང་ ལ་ལུ་ཅིག་ གིས་ བར་ ན་ བུ་གཞི་ ལེ་ཤ་ ཚུད་ རུང་ ཁ་ ལས་ གནམ་བསྐོས་ རྫོགས་ པའི་ གུ་ ཁག་བཀལ་ ཞིནམ་ལས་ རང་ གི་ ཤ་རུས་ ལས་ མཆེད་ པའི་ ཨ་ལུ་ ཚུ་ ལུ་ ཡང་ མ་ ཕངས་ པར་ ཁ་བྱལ་འགྱོ་ སྟེ་ ཨའི་ རྐྱངམ་གཅིག་ གིས་ ཨ་ལུ་ ཚུ་ ལུ་ ལྟོ་ གོས་ ཆོས་ གསུམ་ སྤྲོད་ མ་ ཚུགས་ པར་ མི་སྡེའི་ ནང་ ལུ་ གདོང་ལེན་ཅན་ གྱི་ ཨམ་སྲུ་ ལེ་ཤ་ཅིག་ ཡོདཔ་ ཨིནམ་ ང་བཅས་ ག་ར་ གིས་ མཁྱེན་ ས་ དང་ གཟིགས་ ས་ ཨིན་ ཟེར་ ཞུ་ ནི་ ལགས །

དཔེ་ སྦེ་ ཞུ་ བ་ ཅིན་ ཐིམ་ཕུག་ རྫོང་ཁག་ ནང་ ཡོད་ མི་ ཨམ་སྲུའི་ཆ་བཞག་དང་ལྕོགས་གྲུབ་ཡར་རྒྱས་ལས་སྡེ་ ཟེར་ བའི་ ཞབས་ཏོག་ གི་ སྙན་ཞུ་ དང་ འཁྲིལ་ བ་ ཅིན ། # ད་ལྟོ་ ཚུན་ཚོད་ ཀྱི་ བར་ ན་ ཨམ་སྲུའི་ གྱངས་ཁ་ NUM ལྷགཔ་ཅིག་ རྨགཔ་ ཚུ་ གིས་ རྡུང་རྫོབ་ ཤུགས་ སྦེ་ ར་ འབད་ དེ་ བཟོད་ མ་ ཚུགས་ པར་ རྒྱབ་སྐྱོར་ ལེན་ པར་ ལྷོད་ ཅི་ ཟེར་ བའི་ སྙན་ཞུ་ འདུག་ ཟེར་ ཞུ་ ནི་ ཨིན །

ཕམ་ ལ་ལུ་ཅིག་ གིས་ ཁོང་ར་ གི་ བུམོ་ ཚུ་ སློབ་རིམ་ མཐར་འཁྱོལཝ་ སྦེ་ བལྟ་ མ་ བཅུག་ པར་ སློབ་སྦྱོང་ འབད་ བའི་ བར་ ན་ ལས་ བཏོན་ ཏེ་ ཁྱིམ་ ནང་ ཁོང་ར་ དང་ གཅིག་ཁར་ ཆ་རོགས་ སྦེ་ བཞག་ མི་ ལུ་ བརྟེན་ཏེ་ སློབ་སྦྱོང་ གི་ གོ་སྐབས་ ལེགས་ཤོམ་ མ་ ཐོབ །

དེ་ མ་ ཐོབཔ་ ད་ ར་ ཡོན་ཏན་ མེདཔ་ ལས་ ཉེན་སྲུང་ མེད་ ནི་ དང་ བློ་སྟོབས་ ཞུམ་ སྟེ་ ལཱ་འགན་ སྦོམ་ ཚུ་ འབག་ ནི་ ལུ་ འཚེར་སྣང་ འབྱུངམ་ མས་ ཟེར་ ཞུ་ ནི །

དཔེ་འབད་བ་ཅིན་ # ཁྱིམ་ཚང་ རྒྱལ་ཁབ་ རྒྱ་གར་ བཟུམ་ ཅིག་ ནང་ འབད་བ་ཅིན་ ས་གནས་ མང་ཤོས་ ནང་ ར་ ད་ལྟོ་ ཚུན་ཚོད་ སྔོན་ དང་ཕུ་ ལས་ ར་ ཡོད་ པའི་ ལུགས་སྲོལ་ ལུ་ གཙོ་བོར་ འཛིན་ ནི་ འདི་གིས་ ཨམ་སྲུ་ གི་ རིགས་ ཚུ་ ཚར་ གཅིག་ གཉེན་ རྐྱབ་ ཞིནམ་ལས་ ཁྱིམ་ ནང་ གི་ ལཱ་ ར་ འབད་སྡོདཔ་ མ་གཏོགས་ ཕྱི་ཁ་ ལས་ ཕར་ གཞན་ དང་ སྤྱི་མཐུན་ སྦེ་ ལཱ་ ཚུ་ འབད་ མ་ ཚུགས་ པའི་ དཀའ་ངལ་ ཡོད་ དོ་ བཟུམ་ ཨིན་ ཟེར་ ཞུ་ ནི །

གསུམ་པ་ ཟེརཝ་ ད་ ལུ་ ཨམ་སྲུ་ རང་ གིས་ རང་ ལུ་ མནོ་བསམ་ ཞན་དྲགས་ གཏང་ ནི་ དང་ བློ་སྟོབས་ ཆུང་ མི་ དེ་ལས་ ཕྱག་འགན་ ཚུ་ བཞེས་ ནིའི་ སྤྲོ་བ་ ཞན་ མི་ ལུ་ བརྟེན་ཏེ་ ཨིན་ མས ཟེར་ ཞུ་ ནི །

དཀའ་ངལ་ སེལ་ཐབས །

འདི་བཟུམ་ གྱི་ དཀའ་ངལ་ ཚུ་ བསལ་ དགོ་ པ་ ཅིན་ དང་པ་ར་ ང་བཅས་ ཚུ་ གིས་ གོང་ ལུ་ ཞུ་ མི་ དཀའ་ངལ་ གྱི་ འབྱུང་ཁུངས་ ཚུ་ བསྒྱུར་བཅོས་ གཏང་ དགོཔ་ འདུག་ ཟེར་ ཞུ་ ནི །

ང་བཅས་ ཀྱིས་ མནོ་བསམ་ གཏང་ ཐངས་ འདི་ ཚུ་ བསྒྱུར་བཅོས་ འབདཝ་ འདྲཝ་ ཅིག་ འབད་བ་ཅིན་ མི་སྡེའི་ ནང་ ལུ་ ཨམ་སྲུ་ ཚུ་ གིས་ འགན་ཁུར་ འདྲ་མཉམ་ སྦེ་ བཞེས་ མ་ ཚུགས་ པར་ ལུས་ མི་ ཚུ་ བསལ་ ཚུགས་ ཟེར་ ཞུ་ ནི །

དེ་ཡང་ ག་ཁྱབ་ཟེར་ཞུ་བ་ཅིན་ ཕོ་ མོའི་ བར་ ན་ རིགས་རུས་ ཀྱི་ བཟང་ངན་ ཕྱེ་ ནི་ དང་ དྲག་ཞན་ བརྩི་ ཚུལ་ ཚུ་ འདི་ ཚུ་ མནོ་བསམ་ ལེགས་ཤོམ་ བཏང་ སྦེ་ བརྟགས་ཤིང་དཔྱད་ པ་ ཅིན་ འཇིག་རྟེན་པའི་ རྣམ་རྟོག་ རྐྱངམ་གཅིག་ ཨིན་ པའི་ ཁར་ ང་བཅས་རའི་ མཁྱེན་རྒྱ་ ཆེ་བའི་ ཆོས་རྒྱལ་ བྱང་ཆུབ་སེམས་དཔའ་ མཆོག་ གི་ ཐུགས་དགོངས་ དང་ ཡང་ འགལཝ་ མས་ ཟེར་ ཞུ་ ནི །

དེ་ཡང་ ག་དེ་སྦེ་ སྨོ་ ཟེར་བ་ཅིན་ ང་བཅས་རའི་ འབྲུག་ རྩ་བ་གསུམ་ གྱི་ ལྟ་བ་ ཚུ་ ལས་ གཙོ་ཆེ་ཤོས་ ར་ དྲང་བདེན་ དང་ འདྲ་མཉམ ། # རྒྱལ་ཡོངས་དགའ་སྐྱིད་དཔལ་འཛོམས་ ཚུ་ ཨིནམ་ལས་ འདི་ ཚུ་ ལེགས་ཤོམ་ སྦེ་ འགྲུབ་ དགོ་ པ་ ཅིན་ ཕོ་ མོའི་ བར་ ན་ རིགས་རུས་ ཀྱི་ ཉེ་རིང་ རྩ་ལས་ ཕྱེ་ མ་ བཏུབཔ་ སྦེ་ མཐོངམ་ མས །

དེ་སྦེ་ ཕོ་ མོའི་ བར་ ན་ རིགས་རུས་ ཀྱི་ བཟང་ངན་ ལ་སོགས་པ་ ཕྱེཝ་ འདྲཝ་ ཅིག་ འབད་བ་ཅིན་ # ཕོ་ ཚུ་ རིགས་རུས་ བཟང་པོ་ དང་ མོ་ ཚུ་ རིགས་རུས་ སྐྱོ་དྲགས་ སྦེ་ འཛིན་ པའི་ བག་ཆགས་ ངན་པ་ ཚུ་ བསགས་ པ་ ཅིན་ ད་ལྟོ་ རྐྱངམ་གཅིག་ མ་ཚད་ མ་འོངས་ བུ་རྒྱུད་ ཚུ་ ལུ་ ཡང་ གནོད་ ནི་ དང་ ། # ཨམ་སྲུ་ ཚུ་ རང་དབང་མེད་པར་ བློ་སྤོབས་ ཚུ་ ཉམས་འགྱོ་ འོང་ ཟེར་ ཞུ་ ནི་ ཨིན །

དེ་འབད་ནི་འདི་གིས་ ང་བཅས་རའི་ རྒྱལ་ཁབ་ ཀྱི་ ལྟ་བ་ ཚུ་ གཞན་ དང་ མ་འདྲཝ་ ཅིག་ ཡོད་ ཟེར་ བཤད་ ནི་ རྐྱངམ་གཅིག་ མེན་ པར་ # དངོས་སུ་ ལག་ལེན་ འཐབ་ པ་ ཅིན་ ཕན་ཐོགས་ འབྱུང་ ར་ འབྱུང་ འོང་ ཟེར་ ཞུ་ ནི །

དེ་ཡང་ དཔེ་ ཅིག་ ཞུ་ བ་ ཅིན་ སྨན་ གྱིས་ ནད་ དྲག་ ནི་ ལུ་ ཕན་ ཐོགས་ འོང་ ཟེར་ ཤེསཔ་ ད་ སླབཔ་ ཙམ་ཅིག་ གིས་ མི་ བཏུབ ། # དྲུང་འཚོའི་ བཀོད་རྒྱ་ དང་ འཁྲིལ་ ཏེ་ སྨན་ འདི་ དངོས་སུ་ སྦེ་ བཞེས་ དགོཔ་ འདི་ ང་བཅས་ ག་ར་ གིས་ མཁྱེན་གསལ་ ལྟར་ ཨིན་ ཟེར་ ཞུ་ ནི །

འདི་བཟུམ་སྦེ་ ཆུ་དང་ཤིང་གི་བསྟན་བཅོས་ ལས་ ཡང་ ། # ལུགས་ ངན་པ་ ཕ་ སྲོལ་ ཡིན་ ཀྱང་ སྤོང་ ། # ། སྲོལ་ བཟང་པོ་ དགྲ་ ཡིས་ འཇུག་ ཀྱང་ གཟུང་ ། # ། དུག་ མ་ ཡིས་ བྱིན་ ཀྱང་ བཟའ་ མི་ འོས ། # ། གསེར་ དགྲ་ ཡིས་ བྱིན་ ཀྱང་ ལེན་ པ་ ཡིས ། # ། ཟེར་ གསུང་ དོ་ བཟུམ་སྦེ་ ཕན་གནོད་ ལུ་ མ་ བལྟ་ བར་ སྔོན་ དང་ཕུའི་ ལུགས་སྲོལ་ ཨིན་ ཟེར་ མ་ སྤངས་ པར་ བཞག་ ནི་ དང་ ཨའི་ གིས་ བྱིན་བྱིནམ་ ཨིན་ ཟེར་ རང་སྲོག་ ལུ་ ཕོག་ པའི་ དུག་ ཨིན་རུང་ ཟ་ དགོ་ ཟེར་ མནོ་ མི་ འདི་ ང་བཅས་ དཔལ་ལྡན་འབྲུག་པའི་ བུ་རྒྱུད་ བཟང་པོའི་ གྲལ་ཁར་ མི་ ཚུད་ ཟེར་ ཞུ་ ནི །

དེ་བཟུམ་སྦེ་ ལུགས་སྲོལ་ བཟང་པོ་ ཚུ་ དགྲ་ གི་ ཨིན་ པས ཟེར་ བཀོ་བཞག་ ནི་ དང་ # གསེར་ འདི་ དགྲ་ གིས་ བྱིནམ་ མས་ ཟེར་ མ་ ལེན་ པ་ ཅིན་ མཐའན་མཇུག་ ལུ་ ག་ ལུ་ ཡང་ མི་ གུད་ རང་ ལུ་ ར་ གུད་ འོང་ ཟེར་ ཞུ་ ནི་ ཨིན །

ཨིན་རུང་ གཙོ་བོ་ར་ ཨམ་སྲུ་ ཚུ་ རང་རང་སོ་སོའི་ སེམས་ ཁར་ བློ་སྟོབས་ བསྐྱེད་ དགོཔ་ འདི་ གལ་ཆེ་དྲགས་ ཅིག་ འབདཝ་ལས་ དེ་ཡང་ # ག་དེ་སྦེ་ བསྐྱེད་ ནི་ ཟེར་ ཞུ་ བ་ ཅིན ། # རྒྱལ་ཁབ་ ཡར་རྒྱས་ འགྱོཝ་ ད་ ང་བཅས་ ཨམ་སྲུ་ ཚུ་ ཁྱིམ་ ནང་ གི་ ལཱ་ རྐྱངམ་གཅིག་ གུ་ བཀལ་ མ་ སྡོད་ པར་ ཕྱི་ཁའི་ ལཱ་ ཚུ་ ཡང་ ཕོ་རྒས་ བཟུམ་སྦེ་ འབད་ དགོ་ ཟེར་ མནོ་ དགོ །

ང་བཅས་རའི་ རྒྱལ་ཁབ་ འདི་ ཡར་རྒྱས་ འགྱོ་ དགོ་ པ་ ཅིན་ # ཡར་རྒྱས་ གཏང་ ཐབས་ ལུ་ འགན་ཁུར་ ཕོ་རྒས་ རྐྱངམ་གཅིག་ ལུ་ ཕོགཔ་ མེན །

ང་བཅས་ ག་ར་ དཔལ་ལྡན་འབྲུག་པའི་ མི་སེར་ འབད་ ཞིནམ་ལས་ འགན་ཁུར་ ཕོ་ མོ་ གཉིས་ ཆ་ ར་ ལུ་ ཕོགཔ་ ཨིན་ ཟེར་ ཞུ་ ནི །

ཨམ་སྲུ་ འདི་ ཚུ་ འབད་རུང་

མནོ་བསམ་ ཞན་དྲགས་ མ་ བཏང་ པར་ ང་ དཔལ་ལྡན་འབྲུག་པའི་ མི་སེར་ ཨིན་ ཟེར་ རྒྱལ་དར་ གནམ་ ལུ་ ཕྱར་ ཏེ་ རང་ གིས་ རང་ ལུ་ དབང་ཚད་ ལེན་ ཏེ་ ཕྱི་ ནང་ གཉིས་ ཆ་ ར་ གི་ ལཱ་ ག་ བཟུམ་ འབད་རུང་

འགན་ཁུར་ བཞེས་ དགོ་ པའི་ དུས་ཚོད་ ཁར་ ལྷོད་ སོ་ ཡི་ ཟེར་ ཞུ་ ནི །

ཁོང་ ཕོ་རྒས་ ཚུ་ གིས་ རང་རང་སོ་སོའི་ ཐབས་ དང་ གནས་སྐབས་ བཏོན་ ཏེ་ གཞུང་ དང་ རྒྱལ་ཁབ་ ལུ་ ཕྱག་ཞུཝ་ ད་ ང་བཅས་ ཨམ་སྲུ་ ཚུ་ གིས་ ཡང་ ཕྱག་ཞུ་ ནིའི་ མནོ་བསམ་ སྒྲིང་སྒྲི་ གཏང་ དགོ །

དེ་བཟུམ་ གྱི་ ལཱ་ དང་ གཡོག་ ནང་ ཕོ་རྒས་ རྐྱངམ་གཅིག་ མེན་ པར་ ཨམ་སྲུ་ དང་ ཕོ་རྒས་ གཉིས་ ཆ་ ར་ ཡོད་ པ་ ཅིན་ རང་སོའི་ ཐབས་ དང་ ཤེས་རབ་ རེ་ བཏོན་ ཏེ་ འབད་ བའི་ བསྒང་ ལས་ ནི་ རྒྱལ་ཁབ་ ཡར་རྒྱས་ ཀྱི་ དོན་ལུ་ ཕྱག་ལཱ་ ག་ བཟུམ་ མཛད་ དགོ་ རུང་ མཛད་ ཚུགས་ ཟེར་ ཞུ་ ནི །

དེ་ཡང་ ག་ཁྱབ་ཟེར་ཞུ་བ་ཅིན་ དམ་པའི་ཆོས་ ཀྱི་ ཁ་ཐུག་ ལས་ ཡང་ # སྐྱེས་པ་ ཐབས་ ཀྱི་ རང་བཞིན ། # ། བུད་མེད་ ཤེས་རབ་ ཀྱི་ རང་བཞིན ། # ། # ཟེར་ གསུང་ དོ་ བཟུམ་སྦེ་ ཐབས་ དང་ ཤེས་རབ་ གཉིས་ གཅིག་ཁ་ སྦེ་ འབད་ བ་ ཅིན་ ལཱ་ ག་ཅི་ བཟུམ་ ཅིག་ འབད་ དགོ་ རུང་ འགྲུབ་ མི་ ཚུགས་ ཟེར་ བའི་ དཔེ་ མེད་ ཟེར་ ཞུ་ ནི །

འཕགས་པ་ ཐོགས་མེད་ ཀྱི་ ཞལ་ ལས་ ཡང་ ། # སྙིང་སྟོབས་ ལྡན་ པའི་ སྐྱེས་བུ་ ཡིས ། # ། བསྒྲུབ་ ན་ མི་ འགྲུབ་ གང་ཡང་ མེད ། # ། དཀའ་ ཡང་ བརྣག་ པར་ མི་ དོར་ བས ། # ། རི་བོ་ རྣམས་ ཀྱང་ ཐལ་བར་ བརླག ། # ཟེར་ སྔོན་བྱོན་ རྒྱལ་བ་གོངམ་ ཚུ་ གི་ ཞལ་ ལས་ ཡང་ འབད་ ཚུགས་ དང་ མི་ ཚུགས་ ཟེར་ མི་ འདི་ # གཙོ་བོ་ རང་ གི་ སེམས་ ལུ་ རག་ལས་ ཟེར་ གསུང་ དོ་ བཟུམ་སྦེ་ ཨིན་ ཟེར་ ཞུ་ ནི་ ལགས ། །

སྤྱིར་བཏང་ # ནང་པའི་ཆོས་ ཀྱི་ ལོ་རྒྱུས་ ཚུ་ ནང་ འབད་བ་ཅིན་ སངས་རྒྱས་ རང་ གིས་ ཡང་ ཨམ་སྲུ་ དང་ ཕོ་རྒས་ ཚུ་ གི་ བར་ ན་ འགན་ཁུར་ འབག་ ཚུགས་ མ་ ཚུགས་ ཀྱི་ ཁྱད་པར་ ཕྱེ་ དོ་ བཟུམ་སྦེ་ མཇལ་ ནི་ ཡོད །

དཔེར་ན་ དམ་ཆོས་ འདུལ་བའི་ ནང་ ལུ་ སངས་རྒྱས་ རང་ གི་ གསོ་ བའི་ མ་ སྐྱེ་དགུའི་བདག་མོ་ དང་ ཤཱཀྱའི་ བུ་མོ་ ལྔ་བརྒྱ་ གིས་ དགེ་སློང་མའི་ སྡོམ་པ་ ཞུ་ བར་ འོངམ་ ད་ སངས་རྒྱས་ ཀྱིས་ མ་ གནང་ བར་ ལོག་ བཏང་ ། # དེ་བཟུམ་སྦེ་ ད་རུང་

ཚར་ གསུམ་ དེ་ཅིག་ འོངས་ རུང་ མ་ གནང་ བར་ ལོག་ གཏངམ་ ད་ ཤུལ་ལས་ ཀུན་དགའ་བོ་ གིས་ ཨུ་ཚུགས་ རྐྱབ་ སྟེ་ ཞུཝ་ ད་ རྐྱངམ་གཅིག་ གནང་ སྟེ་ ཡོད་ མིའི་ ལོ་རྒྱུས་ ཚུ་ གོཝ་ ད་ ད་རེས་ནངས་པའི་ མི་ འདི་ ཚུ་ གིས་ སངས་རྒྱས་ ཀྱིས་ ཡང་ ཨམ་སྲུ་ དང་ ཕོ་རྒས་ ཀྱི་ བར་ ན་ ཉེ་རིང་ ཕྱེས་ ནུག་ ཟེར་ ཐུགས་བསམ་ བཞེས་ མི་ ལེ་ཤ་ ར་ འདུག་ ཟེར་ ཞུ་ ནི་ ཨིན །

དེ་སྦེ་ ཐུགས་བསམ་ བཞེས་ མི་ འདི་ ནོར་འཁྲུལ་ བཟུམ་ ཅིག་ སྦེ་ མཐོངམ་ མས་ ཟེར་ ཞུ་ ནི ། # དེ་ཡང་ སངས་རྒྱས་ ཀྱིས་ དེ་སྦེ་ མཛད་ དགོ་ མི་ འདི་ སྐྱེ་དགུའི་བདག་མོ་ སོགས་ སོ་སོའི་ རྒྱུད་ སྨིན་ བཅུག་ ནི་ གི་ དོན་ལུ་ མཛད་མཛདཔ་ མ་གཏོགས་ སངས་རྒྱས་ ཀྱིས་ ཨམ་སྲུའི་ རིགས་ ཚུ་ ལུ་ དམན་པ་ དང་ ལྕོགས་གྲུབ་ མེདཔ་ སྦེ་ བརྩིས་ ཏེ་ སྡོམ་པ་ མ་ གནང་ པར་ བཞག་བཞགཔ་ མེན་ ཟེར་ ཞུ་ ནི །

དེ་སྦེ་ ཨིན་ མི་ འདི་ ཡང་ དགེ་སློང་མ་ ཆོས་སྦྱིན་ གྱིས་ སྡོམ་པ་ གནང་ ཟེར་ མ་ ཞུ་ རུང་ སངས་རྒྱས་ ཀྱིས་ མོ་ ལུ་ སྡོམ་པ་ གནང་ ཡོད་ པའི་ ལོ་རྒྱུས་ དང་ ། # དགེ་སློང་མ་ ཨུཏྤལ་ལའི་ཁ་དོག་ ལུ་ འཕྲིན་ཡིག་ གི་ ཐོག་ ལས་ སྦེ་ བསྙེན་པར་རྫོགས་ དགོ་ པའི་ བཀའ་ གནང་ ཡོད་ པའི་ ལོ་རྒྱུས་ ཚུ་ མཇལ་ བ་ ཅིན་ མཁྱེན་ ཚུགས་ ཟེར་ ཞུ་ ནི ། # ལྷག་པར་དུ་ ང་བཅས་ གསང་སྔགས་ ཀྱི་ གཞུང་ འདི་ ཚུ་ ནང་ ལས་ འབད་རུང་

ཨམ་སྲུ་ ཚུ་ དམན་པ་ སྦེ་ བརྩི་ མ་ ཆོགཔ་ སྦེ་ གསུངས་ ཏེ་ ཡོདཔ་ ཨིན །

སློབ་དཔོན་དཔའ་བོ་ མཆོག་ གིས ། # བུད་མེད་ ཤེས་རབ་ རང་བཞིན་ ལ ། # ། སྨད་པར་ བྱེད་ པ་ བཅུ་བཞི་པ ། # ། བཅུ་བཞི་ ཕོག་ པ་ མཐོལ་ལོ་བཤགས ། # ། ཟེར་ གསུང་ དོ་ བཟུམ་སྦེ་ ཨིན་ ཟེར་ ཞུ་ ནི་ ལགས །

བཅུད་བསྡུས །

ད་ ང་ གིས་ གོང་ ལུ་ ཞུ་ མིའི་ གནད་དོན་ ཚུ་ བཅུད་ བསྡུས་ ཏེ་ ཞུ་ བ་ ཅིན ། # ང་བཅས་ ཨམ་སྲུ་ ཚུ་ གིས་ ཆོས་ དང་ འཇིག་རྟེན་ ག་ཅི་ གི་ ནང་ ལུ་ འབད་རུང་

སེམས་ དཔའ་ མ་ ཞུམ་ པར་ ཕྱག་འགན་ ཚུ་ བཞེས་ དགོ་ ཟེར་ ཞུ་ ནི་ ཨིན །

སྤྱིར་བཏང་ # མི་སྡེའི་ ནང་ ལུ་ ཨམ་སྲུ་ ཚུ་ ག་ཅི་ གི་ ཐད་ལས་ འབད་རུང་

གཞན་ དང་ ཕྱདཔ་ ད་ ཤུལ་མར་ ལུས་ དོ་ བཟུམ་ ཚོར་སྣང་ འབྱུངམ་ མས་ ཟེར་ ཞུ་ ནི །

འདི་ ཚུ་ ལུ་ ང་བཅས་ ཨམ་སྲུ་ གིས་ མནོ་བསམ་ འཐེབ་ ཅིག་ ར་ བཏང་ སྟེ་ མི་སྡེ་ ནང་ གི་ སྤྱི་ཚོགས་ ལུ་ ཕན་ ཐོགས་ ཚུགས་ པའི་ ཕྱག་འགན་ ཚུ་ བཞེས་ ཏེ་ རང་ གཞན་ ག་ར་ གིས་ དཔའ་ཉམས་ དང་ ཡི་རངས་ ཀྱི་ གཞི་ ལུ་ འགྱུར་ ཐབས་ ལུ་ ག་ར་ མནོ་བསམ་ གཅིག་ཁར་ བཏང་ ཐོག་ ལས་ བརྩོན་ཤུགས་ བསྐྱེད་ དགོཔ་ འདུག་ ཟེར་ ཞུ་ ནི །

ད་ མཇུག་ར་ འདི་བཟུམ་ གྱི་ བརྗོད་གཞིའི་ ཐོག་ ལས་ གསལ་བཤད་ དུམ་གྲ་ཅིག་ ཞུ་ དགོ་ མི་ འདི་ ཡང་ ང་བཅས་ འབྲུག་ མི་ ཡོངས་ ཀྱི་ གཙུག་ནོར་ དམ་པ་ དཔལ་མི་དབང་འབྲུག་རྒྱལ་བཞི་པ་འཇིགས་མེད་སེངྒེ་དབང་ཕྱུག་ མཆོག་ དགུང་ལོ་ དྲུག་ཅུ་ བཞེས་ པའི་ དུས་ཆེན་ ཁྱད་པར་ཅན་ ཅིག་ འབདཝ་ལས་ མངའ་ཞབས་ མཆོག་ གི་ འཁྲུངས་སྐར་དུས་ཆེན་ བརྩི་ ནི་ དང་ འབྲེལ་ ད་ལྟོ་ ཚུན་ཚོད་ ཁོང་ གི་ ཐུགས་རྗེ་ དང་ བཀའ་དྲིན་ ལུ་ བརྟེན་ཏེ་ ང་བཅས་ འབངས་མི་སེར་ ག་ར་ དགའ་བ་ དང་ སྐྱིད་པའི་ ངང་ ལུ་ གནས་ ཡོད་ ནི་ དེ་གིས་ སྐུ་དྲིན་ རྗེས་སུ་དྲན་ ནི་ དང་ རྒྱལ་པོ་ མཆོག་ གི་ ཐུགས་ ཀྱི་ དགོངས་པ་ མཐའ་དག་ འབད་མེད་དུ་ འགྲུབ་ ནིའི་ དོན་ལུ་ དམིགས་ ཏེ་ ཞུ་ཞུཝ་ ཨིན །

དེ་ཡང་ ག་ཁྱབ་ཟེར་བ་ཅིན་ ང་བཅས་ ཨམ་སྲུ་ ཚུ་ གིས་ ཡང་ མི་སྡེ་ ནང་ གི་ ཕྱག་འགན་ ག་ བཟུམ་ ཅིག་ རང་ གིས་ བཞེས་ དགོ་ རུང་ འདི་ ལུ་ འཚེར་སྣང་ དང་ རྒྱབ་བཤུད་ རྐྱབ་ ནི་ གི་ ཐུགས་བསམ་ མ་ བཞེས་ པར་ ཕོ་རྒས་ ཚུ་ དང་ དོ་འགྲན་ སྦེ་ འགྱོ་ ཚུགས་ པ་ ཅིན་ ང་བཅས་རའི་ སྤྱི་ཚོགས་ ཡར་རྒྱས་ ཟེར་ རུང་ དཔལ་འབྱོར་གོང་འཕེལ་ ཟེར་ རུང་ འདི་ ཨིན་ ནི་ འདི་གིས་ གཏན་གཏན་ མངའ་ཞབས་ མཆོག་ གི་ ཐུགས་དགོངས་ ཚུ་ འགྲུབ་ ནི་ དང་ བདག་ཉིད་ ཆེན་པོ་ ཁོང་ གི་ བཀའ་དྲིན་ རྗེས་སུ་དྲན་ ཚུལ་ ཅིག་ ཨིན་ ཟེར་ ཞུ་ ནི །

བཀའ་དྲིན་ ཆེ །

ཨ་ནེ་ བསྟན་འཛིན་ཆོས་སྒྲོན ། # འཛིན་གྲྭ་ # NUMཔ །

སྔ་འགྱུར་མཐོ་སློབ་ལེགས་བཤད་ཉི་ཟླའི་གླིང་ །

NUM ༽ # གཡུས་ ཆུ་ འཐུངས་ ན་ གཡུས་ཁྲིམས་ སྲུང་ །

གང་གི་ ཆོས་སྲིད་ལུགས་གཉིས་ སྟོན་ ཟླ་ ཡིས ། # ། ལྗོངས་ འདིར་ བདེ་སྐྱིད་ ཀུ་མུད་ འབྱེད་མཛད་ ཅིང་ ། # ། ཁ་བཞིའི་ རྒྱལ་ཁབ་ ཟླུམ་པོར་ བསྒྱུར་ བའི་ མགོན ། # ། བཀའ་དྲིན་ ཟླ་མེད་ དཔལ་ལྡན་འབྲུག་པར་ འདུད ། # ། ཞེས་ ཡུལ་ དམ་པ་ ལུ་ མཆོད་ པར་ བརྗོད་ ཞིནམ་ལས་ # ད་ ད་རེས་ གཟའ་སྐར་ རྟེན་འབྲེལ་ ཕུན་སུམ་ཚོགས་པའི་ ཉིནམ་ དང་ འབྲེལ་ཏེ་ དེ་ཡང་ ་ གསང་ཆེན་རྙིང་མའི་ རྒྱུད་ ལས ། # ལོ་རྒྱུས་ དོན་གྱིས་ མ་ བཤད་ ན ། # ། ཡིད་ མི་ ཆེས་ པའི་ སྐྱོན་ དུ་ འགྱུར ། # ། ཟེར་ གསུང་ དོ་ བཟུམ་སྦེ་ གཏེར་སྟོན་ རྒྱལ་པོ་ ལྔའི་ ནང་གསེས་ གཏེར་སྟོན་ པདྨ་གླིང་པའི་ གདུང་ ལས་ བྱོན་ པའི་ ས་སྐྱོང་ མི་ཡི་དབང་པོ་ འབྲུག་ མི་ ཡོངས་ ཀྱི་ སྤྱི་གཙུག་ གི་ ནོར་བུ་ དྲིན་ཅན་ གྱི་ ཕམ་ སྐྱིད་སྡུག་ གི་ གོངམ་ མི་རྗེ་ འཇིགས་མེད་རྣམ་རྒྱལ་ ལས་ དབུ་ གཙོས་ ཆོས་རྒྱལ་ རིམ་བྱོན་ ཚུ་ གི་ བཀའ་དྲིན་ དང་ ལྷག་པར་ ཨྱོན་རིན་པོ་ཆེ་ དང་ ཞབས་དྲུང་ངག་དབང་རྣམ་རྒྱལ་ མཆོག་ སྤྱིར་ འཛམ་གླིང་ ཡོངས་ དང་ སྒོས་སུ་ ང་བཅས་ ལྷོ་ལྗོངས་པའི་ སེམས་ཅན་ ཚུ་ ལུ་ ཐུགས་ སྙིང་རྗེ་ གིས་ གཏོང་ མ་ ཕོད་ པར་ ངོ་བོ་ གཅིག་ ཏུ་ བསྡུས་ ནས་ བསམ་ བཞིན་དུ་ སླར་ ཆོས་རྒྱལ་བཞི་པའི་ སྐུ་ ལུ་ བྱོན་ ཏེ་ རྒྱལ་ཁབ་ ཀྱི་ མཐའ་དོན་ རྐྱངམ་གཅིག་ ལུ་ དམིགས་ ཏེ་ རྒྱལ་སྲིད་ ཆོས་ བཞིན་དུ་ སྐྱོང་ གནང་ བའི་ དགའ་ཚོར་ དང་ དྲིན་ལན་ ལུ་ རིན་པོ་ཆེ་ གསེར་ གྱི་ འབུལ་བ་ སྟོང་གསུམ་ འཇིག་རྟེན་ གྱི་ སྣོད་ ནང་ ཕུལ་ རུང་ ཡོན་ དུ་ ཆུང་ ། # སྲིད་པ་གསུམ་ གྱི་ སྐྱེ་བོ་ ཀུན་ གྱིས་ བསྐལ་པའི་ བར་ དུ་ ལྕེ་ བརྒྱ་ སྦེ་ སྤྲུལ་ ཏེ་ བསྟོད་བསྔགས་ ཕུལ་ རུང་ ཕུལ་ མི་ ཚར་ ཟེར་ ཞུ་ ནི ། # ཨིན་རུང་ གོང་མའི་ ཞལ་རྒྱུན་ ལུ ། # བྱས་པ་ ཤེས་ ཤིང་ དྲིན་ གཟོ་ བ ། # ། ཡ་རབས་ དམ་པའི་ སྤྱོད་པ་ ཡིན ། # ། ཟེར་ གསུང་ དོ་ བཟུམ་སྦེ་ ཐུགས་རིག་ ནམ་མཁའ་ ལས་ ཡངས་པ་ རྒྱ་མཚོ་ ལས་ ཟབ་པ་ རྣམ་པར་བཀྲ་བའི་ སྒོ་ལས་ བཞེས་ ཏེ་ མཁས་རིག་གྲོས་བསྡུར་ གྱི་ ལས་རིམ་ འགོ་འདྲེན་ འཐབ་ གནང་ མི་ འདི་ ལུ་ རྒྱལ་གཞུང་འཛིན་སྐྱོང་སློབ་སྡེ་ དང་ རྫོང་ཁ་གོང་འཕེལ་ལྷན་ཚོགས་ གཉིས་ ལུ་ བཀའ་དྲིན་ དགའ་ཚོར་ ཧིང་དྭངས་མའི་དཀྱིལ་ལས་ ཕུལ་ ནི་ ཨིན ། # དེ་ དང་ འབྲེལ་ # དུས་ སུ་ བབས་ པའི་ ཆརཔ་ དང་ ། # ། སྐབས་ སུ་ བབས་ པའི་ གཏམ ། # ། ཟེར་ བའི་ དཔྱེ་ བཟུམ་སྦེ་ སྐབས་ སུ་ བབས་ པའི་ ལོ་རྒྱུས་ ངེ་གི་ དོན་ཚན་ འདི་ ཡང་ ནང་གསེས་ དབྱེ་བ་ NUM སྦེ་ བཞག་ སྟེ་ ཡོད ། # དེ་ཡང་ དང་པ་ དོན་ཚན་ ངོ་སྤྲོད ། གཉིས་པ་ བརྗོད་གཞིའི་ བཅུད་དོན ། གསུམ་པ་ མཇུག་ གི་ བཅུད་དོན་ སྦེ་ བཞག་ ཡོད །

དང་པ་ དོན་ཚན་ ངོ་སྤྲོད་ ཞུ་ བ་ ཅིན ། # གཡུས་ ཆུ་ འཐུངས་ ན་ གཡུས་ཁྲིམས་ སྲུང་ ། # ། ཟེར་ མི་ དཔྱེ་གཏམ་ འདི་ དོན་དག་ ག་ཅི་ བཟུམ་ ཅིག་ ལུ་ གོཝ་ ཨིན་ན་ ཟེར་བ་ཅིན་ དཔྱེ་འབད་བ་ཅིན་ མཐུན་པ་སྤུན་བཞི་ བཟུམ་སྦེ་ མ་མཐའ་ དུད་འགྲོ་ སེམས་ཅན་ གྱི་ རིགས་ གཅིག་ ལས་ འགོ་ བཟུང་ འགྲོ་བ་ མིའི་ རིགས་ མ་འདྲཝ་ ཡུལ་ཕྱོགས་ དང་ ལུང་ཕྱོགས ། བཟའ་ཚང་ དང་ མི་སྡེ ། ཕར་ ར་ དབྱེ་ བ་ ཅིན་ འཛམ་བུ་གླིང་ ནང་ རྒྱལ་ཁབ་ NUM དེ་ཅིག་ འདུག

དེ་ ཚུ་ ནང་ ཆོས་ལུགས་ དང་ ལམ་སྲོལ་ མ་འདྲཝ་ ཁག་ ལེ་ཤ་ཅིག་ འདུག་ ཟེར་ ཞུ་ ནི །

གོང་ ལུ་ བཀོད་ མིའི་ རྒྱལ་ཁབ་ ཚུ་ ནང་ གི་ མི་ཁུངས་ ཀྱི་ གྲལ་ཁར་ ཚུད་ དེ་ ནང་ གི་ ཐོབ་ལམ་ ཚུ་ ལོངས་སྤྱོད་ དགོ་ པ་ ཅིན་ རྒྱལ་ཁབ་ འདི་ ནང་ གི་ ཁྲིམས་ འདི་ ངེས་པར་དུ་ བདག་འཛིན་ འབད་ དེ་ ཁྲིམས་ ལུ་ གནས་ མི་ ཅིག་ ལུ་ གོཝ་ ཨིན་ མས །

དེ་འབད་ནི་འདི་གིས་ # ཁྱི་ གིས་ ཡང་ ཟ་ ས་ ལས་ ཧབ ། ཟེར་ བའི་ དཔྱེ་ བཟུམ་ ད་ལྟོ་ ང་ར་ འབྲུག་པའི་ མི་ཁུངས་ ཅིག་ འབདཝ་ལས་ འབྲུག་ རྒྱལ་ཁབ་ ལུ་ ཆ་ བཞག་ སྟེ་ ཞུ་ བ་ ཅིན་ གཙོ་བོ་ འབྲུག་ གི་ རྩ་ཁྲིམས་ཆེན་མོའི་ རྩ་ཚན་ དྲུག་པའི་ དོན་ཚན་ དང་པ་ དང་ གཉིས་པའི་ ནང་ བཀོད་ ཡོད་ པའི་ དཔལ་ལྡན་འབྲུག་པའི་ མི་ཁུངས་ ཅིག་ ཨིནམ་ སྦེ་ ནང་ གི་ ཐོབ་ལམ་ ཚུ་ ལོངས་སྤྱོད་ དགོ་ པ་ ཅིན་ གཙོ་བོ་ར་ གོང་ གི་ རྩ་ཚན་ འདི་ གི་ དོན་ཚན་ NUMཔའི་ ནང་གསེས་ དབྱེ་བ་ བདུན་ ཡོད་ མི་ ཚུ་ ཆ་མཉམ་ གྲུབ་ པའི་ ཁར་ ལྷག་པར་དུ་ # དཔལ་ལྡན་འབྲུག་པའི་ ཆོས་ དང་ ལམ་སྲོལ་ འདི་ ཉམས་པ་སོར་ཆུད་ དང་ མི་ཉམས་རྒྱུན་སྐྱོང་ གནང་ སྟེ་ ཚུལ་ བཞིན་དུ་ ལག་ལེན་ འཐབ་ མི་ ཅིག་ ལུ་ གོཝ་ ཨིན་ མས ཟེར་ ཞུ་ ནི་ ཨིན །

གཉིས་པ་ བརྗོད་གཞིའི་ བཅུད་དོན་ འདི་ ཞུ་ བ་ ཅིན ། དཔྱེ་གཏམ་ ལུ་ རྒྱལཔོ་ ལུ་ གཅེསཔ་ འབངས ། # ། འབངས་ ལུ་ དགོཔ་ བདེ་སྐྱིད ། # ། # ཟེར་ སླབ་ དོ་ བཟུམ་སྦེ་ ང་བཅས་ དཔལ་ལྡན་འབྲུག་པའི་ མི་སེར་ ཚུ་ གངས་ བར་ ན་ གི་ ཆུ་ འཐུང་ ། # ། སྤྲིན་ བར་ ན་ གི་ ཉིམ་ བསྲོ ། # ། # རྐངམ་ ཕར་ བརྐྱང་ ། ཉིམ་ ཚུར་ བསྲོ ། # སྡོད་ ནི་ ཡོད་ མི་ འདི་ གཙོ་བོ་ར་ མི་ལོ་ NUM དེ་ཅིག་ གི་ ཧེ་མ་ སྤྱི་ལོ་ NUM གི་ ལོ་ ལུ་ ཆོས་རྩེ་དཔོན་སློབ་ ཀྱི་ ཁྲི་ ཐོག་ཁར་ བྱོན །

དེ་ལས་ # རིམ་པ་བཞིན་དུ་ # སྤྱི་ལོ་ NUM ལུ་ # རྒྱལ་རབས་བཞི་པའི་ གསེར་ཁྲི་ གུ་ འབྱོན་ མི་ # འབྲུག་པའི་ མི་སེར་ ཡོངས་ ཀྱི་ སྤྱི་མཐུན་ གྱི་ བསོད་ནམས་ ཤར་ རིའི་ རྩེ་ ལས་ བྱོན་ པའི་ ཆོས་ སྲིད་ གཉིས་ ཀྱི་ མངའ་བདག་ # དཔལ་NUMའཇིགས་མེད་སེངྒེ་དབང་ཕྱུག་ མཆོག་ གི་ ཁྲི་གདུགས་ཉི་མའི་ འོད་ཟེར་ གྱིས་ རྒྱལ་ཁབ་ འདིའི་ སྐྱིད་སྡུག་ གི་ མུན་པ་ ཕར་ བསལ ། # ཞི་བདེའི་ པདྨ་ ཁ་ ཕྱེས་ ཏེ་ གནངམ་ ལས་ འབྲུག་ མི་ རྐང་དྲུག་བུང་བའི་ ཚོགས་ རྣམས་ # ཕྱི་ དགྲའི་ འཇིགས་པ་ དང་ ནང་ གོངམ་ དཔོན་ གཡོག་ ཐུགས་ མི་ མཐུན་ པའི་ ནང་འཁྲུགས་ # རྒྱུ་ ཁྲལ་ དང་ སྦུང་ ཁྲལ་ ལ་སོགས་པའི་ སྐྱིད་སྡུག་ དང་ ལས་ ངན་པའི་ རླུང་ སྒྲ་ # མིང་ ཙམ་ ཡང་ མེད་ པར་ བཟོ་ གནངམ་ མ་ཚད་ # ལྷག་པར་ རྒྱལ་ཁམས་ ཀུན་ ལུ་ དཔའ་ཉམས་ དང་ དཔེ་ སྟོན་ བཏུབ་ པའི་ ལྟ་བ་ # རྒྱལ་ཡོངས་དགའ་སྐྱིད་དཔལ་འཛོམས་ ཀྱི་ ལམ་སྲོལ་ གཞི་ བཙུགས་ གནང་ ཡོདཔ་ ལས་ བརྟེན་ ཏེ་ ཨིན །

དེ་འབད་ནི་འདི་གིས་ # ང་ གིས་ ཡང་ དགའ་སྐྱིད་དཔལ་འཛོམས་ ཀྱི་ ཀ་ཆེན་ བཞི་ དང་ སྦྱར་ ཏེ་ མདོར་བསྡུས་ ཅིག་ སྦེ་ ཞུ་ ནི །

དེ་ཡང་ # ཀ་ཆེན་ དང་པ་ གཞུང་སྐྱོང་ལེགས་ལྡན་ གྱི་ དོན་ལུ་ མི་སྟོབས་ གོང་འཕེལ་ གཏང་ ཐབས་ ལུ་ དམིགས་ ཏེ་ རྫོང་ཁག་ ཉི་ཤུ་ ནང་ སློབ་གྲྭ་ ཆེ་ ཆུང་ ཁག་ ཡོངས་བསྡོམས་ # NUM དང་ སློབ་དཔོན་ སྦྱོང་བརྡར་ འབད་ ས་ NUM ཤེས་རིག་ལྷན་ཁག་ གི་ ཡིག་ཚང་ལྟེ་བ་ དང་ ཡན་ལག་ ཚུ་ བཙུགས་ གནང་ ། ལས་གཡོག་ལྷན་ཁག་ གི་ ཞི་གཡོགཔ་ ཉུང་སུ་ དང་ ལྕོགས་གྲུབ་ཅན་ བཟོ་ ཐབས་ ལུ་ ཞི་གཡོག་ལྷན་ཚོགས་ དང་ ། # རྩིས་ཞིབ་དབང་འཛིན ། # བཙག་འཐུ་ལྷན་ཚོགས ། # ངན་ལྷད་བཀག་སྡོམ་ལྷན་ཚོགས་ ཚུ་ བཙུགས་ གནང་ སྟེ་ འདུག་ ཟེར་ ཞུ་ ནི །

ཀ་ཆེན་ གཉིས་པ་ དཔལ་འབྱོར་ གོང་འཕེལ་ གྱི་ དོན་ལུ་ ཕྱི་འབྲེལ་ལྷན་ཁག་ གཞི་ བཙུགས་ གནང་ སྟེ་ རྒྱལ་ཁབ་ རྒྱུ་སྟོབས་ཅན་ ཚུ་ དང་ མཐུན་ལམ་ བཟོ ། # ཚོང་འབྲེལ་ འགོ་འབྱེད་ མཛད་ གནང་ ། # བརྒྱུད་འབྲེལ་ལྷན་ཁག་ གཞི་ བཙུགས་ གནང་ སྟེ་ མཁའ་འགྲུལ་ གྱི་ ཞབས་ཏོག # ཆུ་ཁ་གློག་མེ་ལས་འཛིན་ ལས་ འགོ་ བཙུགས་ གློག་མེ་ལས་འཛིན་ NUM དེ་ཅིག་ དང་ ། # སྨན་ཁང་ལྟེ་བ་ NUM དང་ ཡན་ལག་ NUM བསྡོམས་ NUM དང་ བཟོ་གྲྭ་འཕྲུལ་ཁང་ ཆེ་ ཆུང་ ཡོངས་བསྡོམས་ NUM དེ་ཅིག་ འདུག་ ཟེར་ ཞུ་ ནི །

ཀ་ཆེན་ གསུམ་པ་ རང་བཞིན་གནས་སྟངས་ ལུ་ སྤྱིར་གྱིས་ ང་བཅས་རའི་ རྒྱལ་ཁབ་ འདི་ བརྒྱ་ཆ་ ལས་ འབད་བ་ཅིན་ NUM དེ་ཅིག་ ནགས་ཚལ་ གྱིས་ གང་ སྟེ་ འདུག # དེ་ ཚུ་ ནང་ ལས་ ཡང་ ལོགས་སུ་ སྦེ་ གླིང་ག་ ལྔ་ སོ་སོ་ སྦེ་ ངོས་འཛིན་ མཛད་ གནང་ ། # ཡན་ལག་ གྲོང་སྡེའི་ ནགས་ཚལ་ དང་ མི་སྡེའི་ ནགས་ཚལ་ ཟེར་ བཟོ་ གནང་ ། # ནགས་ཚལ་ དང་ སོ་ནམ་ལྷན་ཁག་ གཞི་ བཙུགས་ གནང་ ནུག་ ཟེར་ ཞུ་ ནི །

ཀ་ཆེན་ བཞི་པ་ སྔར་སྲོལ་ ལམ་ལུགས་ ཀྱི་ ཐད་ ལུ་ རྗེ་བཙུན་མི་ལའི་ ཞལ་ ལས ། # བདེ་སྐྱིད་ ནང་ ནས་ མ་ ཤར་ ན ། # ། ཕྱི་ ཡི་ བདེ་སྐྱིད་ སྡུག་བསྔལ་ རྒྱུ ། # ། ཟེར་ གསུང་ དོ་ བཟུམ་ འབྲུག་ རྒྱལ་ཁབ་ ནང་ ཆོས་ སྲིད་ གཉིས་ ཀྱི་ གཞི་མ་ གྲྭ་ཚང་ དང་ སློབ་གྲྭ ། # བཤད་གྲྭ་ དང་ སྒྲུབ་སྡེ ། # ཨ་ནེ་ གི་ སྡེ་ དང་ སྒོམ་སྡེ ། # ཡབ་ འབྲུག་རྒྱལ་ གསུམ་པ་ གིས་ བཙུགས་ གནང་ མི་ ནང་སྲིད་དང་སྲོལ་འཛིན་ལྷན་ཁག རྫོང་ཁག་ གོང་འཕེལ་ ལ་སོགས་པ་ ཚུ་ ལུ་ ཡར་རྒྱས་ དང་ མདོར་ན་ ཀ་ཆེན་ བཞི་ དང་ འབྲེལ་བ་ ཡོད་ པའི་ ཡིག་ཚང་ལྟེ་བ་ དང་ ཡན་ལག་ བསྡོམས་ སྟོང་ཕྲག་ ལས་ ལྷགཔ་ སྦེ་ གཞི་བ ཙུགས་ གནང་ སྟེ་ དཔྱེ་གཏམ་ ལུ ། # དགྲ་ ཐབས་ ཀྱིས་ བཏུལ་ ན་ དཔའ་བོ ། # ། གཉེན་ བྱམས་ ཀྱིས་ སྐྱོང་ ན་ མཁས་པ ། # ། # ཟེར་ བའི་ དོན་ དང་ མཐུནམ་ སྦེ་ ཕྱི་ ནང་ གཉིས་ ཀྱི་ དགྲ་ སྡེ་ ཕྲིན་ལས་ རྣམ་པ་ བཞི་ གིས་ ཐབས་ མཁས་ ཀྱི་ སྒོ་ལས་ ཐལ་བར་ བརླགས ། # ནང་ འབངས་ མི་སེར་ བྱམས་ ཀྱིས་ སྐྱོང་ གནང་ སྟེ་ དགའ་སྐྱིད་དཔལ་འཛོམས་ ཀྱི་ དཔག་བསམ་གྱི་ལྗོན་ཤིང་ འདི་ བཙུགསཔ་ ད་ མངའ་བདག་ རིན་པོ་ཆེ་ ཁོ་ར་ སྐུ་ ཉག་གཅིག་ གིས་ བཙུགས་ གནང་ རུང་ ཞི་བདེ་ གི་ རྡོག་མ་ འདི་ འབྲུག་པའི་ མི་སེར་ ཡོངས་ ཀྱིས་ བཏོགས་ཟ་ མི་ འདི་ ལུ་ གཡུས་ ཆུ་ འཐུངམ་ ཟེར་ ཧ་གོ་ དགོ་ ཟེར་ ཞུ་ ནི །

ད་ གཡུས་ཁྲིམས་ སྲུང་ ཟེརཝ་ ད་ དེ་ཡང་ བདེ་སྐྱིད་ ཀྱི་ རྩ་བ་ ཁྲིམས ། # ། ཟེར་ སླབ་ སྲོལ་ ཡོདཔ་ བཟུམ་སྦེ་ ང་བཅས་རའི་ རྒྱལ་ཁབ་ འདི་ ནང་པ་ ཆོས་ལྡན་ གྱི་ རྒྱལ་ཁབ་ ཅིག་ འབདཝ་ལས་ དེ་ ནང་ གི་ ཆོས་ དང་ ལམ་སྲོལ་ ཚུ་ ཡང་ རྒྱལ་ཁབ་ གཞན་ དང་ མ་འདྲ་བའི་ ཁྱད་ཆོས་ དང་ ལྡནམ་ སྦེ་ ཡོད ། # དེ་ཡང་ ཆུ་འགོ་ གངས་ ལུ་ ཐུག ། # ཟེར་ བའི་ དཔྱེ་ བཟུམ་སྦེ་ སངས་རྒྱས་ ཀྱིས་ གསུངས་ པའི་ ཆོས་ འདུལ་བ་ ལུང་སྡེ་བཞི་ ཚུ་ ལུ་ ཁུངས་ གཏུགསཔ་ ཨིན །

དེ་ གིས་ ཡང་ མ་ཚད་ སྤྱི་ལོ་ NUM གི་ ལོ་ ལུ་ ཆིབས་ ཁ་ ལྷོ་ ལུ་ བསྒྱུར་ གནང་ མིའི་ ཞབས་དྲུང་རིན་པོ་ཆེ་ མཆོག་ གིས་ ལྷ་ཆོས་དགེ་བ་བཅུ་ དང་ མི་ཆོས་གཙང་མ་བཅུ་དྲུག་ ལས་ བརྩམས་ ཏེ་ ལྷོ་ ཁྲིམས་ མེད་ ལུ་ ཁྲིམས་ དང་ ། # ། རྫ་ ལུང་ མེད་ ལུ་ ལུང་ བཏགས ། # ། ཆོས་ སྲིད་ ལུགས་ གཉིས་ ཀྱི་ སྲོལ་ བཏོད་ གནང་ ནུག

ལྷག་པར་དུ་ # མི་དབང་ འབྲུག་རྒྱལ་བཞི་པ་ མཆོག་ གིས་ མི་ལོ་ NUM འི་ རིང་ ཆབ་སྲིད་ སྐྱོང་ གནང་ པའི་ སྐབས་ བཅའ་ཡིག་ དང་ ཁྲིམས་ཡིག་ མང་རབས་ཅིག་ གསར་བརྩམས་ གནང་ ཡོདཔ་ མ་ཚད་ སྤྱི་ལོ་ NUM ལུ་ རྩ་ཁྲིམས་ཆེན་མོ་ འདི་ ལྷན་རྒྱས་གཞུང་ཚོགས་ ལུ་ གནང་ ། # སྤྱི་ལོ་ NUM ལུ་ རྫོང་ཁག་ སོ་སོའི་ མི་དམངས་ ལུ་ གནང་ ནུག

དེ་འབདཝ་ལས་ ཆོས་ སྲིད་ ལུགས་ གཉིས་ ཀྱི་ ཁྲིམས་ལུགས་ འདི་ སྔར་ བ་ ཡང་ ལྷགཔ་ སྦེ་ རྒྱལ་ཁྲིམས་ གསེར་ གྱི་ གཉའ་ཤིང་ ། # ། ཆོས་ཁྲིམས་ དར་ གྱི་ མདུད་ཕུད ། # ། ཟེར་ གཟི་བརྗིད་ཆེ་ཏོག་ཏོ་ དང་ མི་ ཉམས་ གོང་འཕེལ་ གྱི་ ངང་ ལུ་ གནས་ ཏེ་ ཡོད །

ཨིན་རུང་ # ཨྱོན་རིན་པོ་ཆེ་ མཆོག་ གིས ། སྤྱོད་ ངན་ རང་ གིས་ བྱས་ ནས་ དུས་ ངན་ ཟེར ། # ། དུས་ ནི་ མི་ འགྱུར་ མི་ རྣམས་ འགྱུར་ བས་ ལོན ། # ། ཟེར་ གསུངམ་ བཟུམ་སྦེ་ ད་རེས་ནངས་པ་ དུས་ དང་ བསྟུན་ # དེ་ གཉིས་ ཀྱི་ གནས་སྟངས་ ལུ་ དཀའ་ངལ་ ག་ཅི་ འདུག་ ཟེར་བ་ཅིན་ གཡུས་ ཆུ་ འཐུང་ མི་ ག་ར་ གིས་ གཡུས་ཁྲིམས་ བསྲུང་ མ་ བཏུབ་ པའི་ གནས་སྟངས་ མགུ་ ལས་ ཕར་ ལྷོད་ དེ་ འདུག་ ཟེར་ ཞུ་ ནི ། # དེ་ཡང་ ཆོས་ཕྱོགས་ ཀྱི་ ཁ་ཐུག་ ལུ་ མནོ་བསམ་ བཏང་ བལྟ་ བ་ ཅིན་ དགེ་སློང་ ནང་ འཛུལ་ མི་ ཡང་ དཀོན་དྲགས་ སྦེ་ མཇལཝ་ མས །

དེ་མ་ཚད་ ཁ་སྐད་ དང་ ། # གྱོན་ཆས ། # ཡི་གུ་ ཚུ་ ཕམ་ ཚུ་ གིས་ འབད་ ནི་ ཡོད་ པའི་ ལམ་སྲོལ་ ཚུ་ བདག་འཛིན་ མི་ མཛད་ པར་ སྣང་མེད་ རྒྱབ་ ལུ་ བསྐྱུར་བཞགཔ་ མ་ཚད་ ཞན་མདོག་ མནམ་ ནི་ དང་ ངོ་ཚའི་ གཞི་ ཅིག་ སྦེ་ མཐོངམ་ མས །

དཔྱེ་ གཅིག་ ཞུ་ བ་ ཅིན་ མེ་རག་ སག་སྟེང་ ། # ལ་ཡག་ དང་ བསམ་རྩེ་ རྡོ་རོ་ཁ་ ལས་ ཕར་ གྲོ་ཡ་ ཚུ་ གིས་ གྱོན་ མིའི་ གྱོན་ཆས་ ཚུ་ རང་སོའི་ གཡུས་ ཀྱི་ ལུགས་སྲོལ་ རྙིངམ་ ཅིག་ དང་ གྱོན་ཆས་ བཟང་པོ་ ཅིག་ ཨིན་རུང་ ད་རེས་ནངས་པའི་ ན་གཞོན་ ཚུ་ གིས་ དེ་ ལུ་ གུས་བཀུར་ དང་ ཡིད་ཆེས ། སྤྲོ་བ་ ཚུ་ མི་ བསྐྱེད་ པས །

མ་གཞི་ འབྲུག་ མི་ ཆུང་ཀུ་ ཅིག་ ལས་ འགོ་ བཟུང་ སྟེ་ གྱོན་ཆས་ ཚུལ་མཐུན་ བཞེས་ དགོ་ པའི་ བཅའ་ཁྲིམས་ བཟོ་ ཡོད་ རུང་ འབྲུག་ མི་ ཆེ་འབྲིང་ཆུང་NUM ག་ར་ ཨིན་རུང་ མཁྱེན་ བཞིན་དུ་ སྐུ་སྒེར་ དང་ ། སྒེར་སྡེའི་ ལས་མི ། སྣུམ་འཁོར་གཏང་མི ། ཚོང་པ ། ཁྲོམ་སྡེ་ ཚུ་ ནང་ འབྱོན་ མི་ ཚུ་ གིས་ གྱོན་ཆས་ ཚུལ་མཐུན་ མ་ བཞེས་ པར་ ཁྲིམས་ ལུ་ མ་ གནས་ མི་ འདི་ ཕམ་ བཟངམོ་ ཚུ་ གི་ ཕྱག་རྗེས་ ལུ་ བརྩི་བཀུར་ དང་ རང་ལུགས་ གྱོན་ཆས་ ལུ་ སྤྲོ་བ་ མ་ བསྐྱེད་ པའི་ རྟགས་མཚན་ དང་ ཁྲིམས་ ལུ་ ངོས་ལེན་ མེད་ པའི་ དཀའ་ངལ་ ཅིག་ ཨིན ། # དེ་བཟུམ་སྦེ་ ཁ་སྐད་ རྫོང་ཁ་ འདི་ ག་དེ་ སྦེ་ ཉམས་ཆག་ ཤོར་ཡར་ སོ་ ནུག་ ཟེར་བ་ཅིན་ དཔྱེ་ ཅིག་ ཞུ་ བ་ ཅིན་ ཁྱིད་འོངས་ ཡི་ ཟེར་ མི་ འདི་ ཁྱིད་འབག་ ཡི ། བརྒྱུད་འཕྲིན་ ནང་ ཆ་རོགས་ ཅིག་ གིས་ ཁྱོད་ ག་ཏེ་ ཡོད་ ཟེར་ དྲི་ བ་ ཅིན་ ཐིམ་ཕུག་ ནང་ ཡོད ། འདི་འཕྲོ་ལས་ ཟེར་ མི་ འདི་ ཀྲིག་ཀྲི་ འདི་ གི་ ཐོག་ཁ་ ལས ། ལེགས་ཤོམ་ སོང་ ཡི་ ཟེར་ མི་ འདི་ པ་ཀ་ ཡར་ སོ་ ཡི ། བརྗེད་སོང་ ནུག་ ཟེར་ མི་ འདི་ དཔྱད་རིག་ བརྗེད་སོང་ ནུག་ ཟེར་ བ་ དང་ ། ཡི་གུ་ འབད་རུང་

ཨིང་ལིཤི་ ནང་ Nོrལྡན་ ཟེར་ ཨིང་ལིཤི་ ཡི་གུ་ གསལ་བྱེད་ མེད་ པའི་ དབྱངས་ ན་རོ་ བཀལ་ ཏེ་ བྲི་ ནི་ འདུག # དེ་མ་ཚད་ གཞུང་ དང་ སྒེར་སྡེའི་ ཡིག་ཚང་ མང་ཤོས་ཅིག་ ནང་ གཏང་ཡིག # སྙན་ཞུ ། གསལ་བསྒྲགས ། ཁྲིམས་ལུགས ། ཞལ་འཛོམས་ ཀྱི་ གྲོས་གཞི་ དང་ གྲོས་ཆོད་ ག་ཅི་ བཟུམ་ ཨིན་རུང་ ང་བཅས་རའི་ རྫོང་ཁ་ སྐད་ཡིག་ ཐོག་ ལས་ ཕྱག་ལཱ་ མཛདཔ་ ད་ སྟབས་བདེ་ཏོག་ཏོ་ ཡོད་ རུང་ ཨིང་ལིཤ་ སྐད་ཡིག་ ནང་ གནང་ ནི་ དེ་གིས་ རྒྱལ་ཁབ་ ཀྱི་ ལམ་སྲོལ་ ཀུན་ གྱི་ གཞི་རྩ་ ངོ་མ་ ཨིན་ མི་ ཁ་སྐད་ དང་ ཡི་གུ་ འདི་ སྣང་བ་ ར་ མེད་ པར་ བཞགཔ་ མ་ཚད་ རང་ ག་བདེ་གུ་བདེ་ སྦེ་ མཛདཔ་ ལས་ ཨ་ལུའི་ རྩེདམོ་ ལས་ ཡང་ སྣང་ཆུང་ སྦེ་ འགྱོ་ མི་ འདི་ # མགུ་ རུལ་ བ་ ཧང་ གིས་ མ ཚོར ། # ། ཟེར་ བའི་ དཔྱེ་ བཟུམ་སྦེ་ གནས་སྟངས་ འཁྲུལ་སི་སི་ ཅིག་ སྦེ་ མཇལཝ་ མས །

དཀའ་ངལ་ དེ་ རྒྱུ་ ག་ཅི་ ལས་ འབྱུངམ་ ཨིན་ན་ ཟེར་ ཞུ་ བ་ ཅིན་ ད་རེས་ནངས་པ་ ང་བཅས་རའི་ རྒྱལ་ཁབ་ འདི་ ཡང་ དཔལ་འབྱོར་ ཡར་རྒྱས་ ཀྱི་ གོམ་པ་ གདོང་ཁར་ སྤོ་ བའི་ དུས་ཚོད་ ཅིག་ འབདཝ་ལས་ བརྡ་བརྒྱུད་ དང་ རྒྱང་མཐོང་ ཚུ་ ནང་ ལས་ འཐོན་ མིའི་ གྱོན་ཆས་ མ་འདྲཝ་ དང་ སྤྱོད་ལམ་ ངན་པ་ དེ་ ཚུ་ ལུ་ དགའ་ཚོར་ བསྐྱེདཔ་ མ་ཚད་ རང་ གཞན་ གཉིས་ ཀྱི་ རྒྱལ་ཁབ་ ག་ཏེ་ ཨིན་རུང་ མི་རིགས་ སོ་སོ་ དང་ འབྲེལ་བ་ འཐབ་ ད་ རང་ གི་ ཆོས་ དང་ ལམ་སྲོལ་ ལུ་ ཚ་གྱང་ འབག་ སྟེ་ ཚུལ་ བཞིན་དུ་ ལག་ལེན་ མ་ འཐབ་ ལས་ སྤྱིར་བཏང་ # ལམ་སྲོལ་ དང་ # ལྷག་པར་དུ་ # ཁ་སྐད་ དང་ གྱོན་ཆས་ ཚུ་ ལུ་ གནོད་པ་ འབྱུངམ་ ཨིན་ མས །

དེ་བཟུམ་སྦེ་ # དོརམ་ ཁེན་འཇར་ གྱི་ རིགས་ སྟབས་བདེ་ཏོག་ཏོ་ དང་ འཇའ་ཆི་ཆི་ རྒྱུ་ རྣམ་པ་སྣ་ཚོགས་ ཀྱི་ སྒོ་ལས་ འཐོན་ ནི་ དེ་གིས་ རང་ལུགས་ གྱོན་ཆས་ ལུ་ ཐོ་ ཕོག་ པའི་ རྒྱུ་ ཅིག་ དེ་ ཨིན་ མས །

དེ་མ་ཚད་ # མཁྱེན་ བཞིན་དུ་ རང་ གི་ ལམ་ལུགས་སྲོལ་ ལུ་ ཡིད་ཆེས་ དང་ བརྩི་བཀུར་ མེད་ མི ། # ནང་པའི་ཆོས་ དང་ ལམ་སྲོལ་ ཚུ་ རྒྱལ་ཁབ་ རང་བཙན་ གྱི་ ངོ་རྟགས ། གཞན་ དང་ མི་ འདྲ་ བའི་ ཁྱད་ཆོས ། # དཔའ་ཉམས་ ཀྱི་ གཞི ། # བྱིན་རླབས་ འཇུག་ པའི་ རྟེན ། # གོངམ་ མི་དབང་མངའ་བདག་རིན་པོ་ཆེའི་ ཐུགས་དགོངས་ འགྲུབ་ ནིའི་ ཐབས ། # རྒྱལ་ཡོངས་དགའ་སྐྱིད་དཔལ་འཛོམས་ ཀྱི་ དམིགས་དོན་ འགྲུབ་ ནི་ གི་ ལམ ། # རྒྱལ་ཁབ་ རང་དབང་རང་བཙན་ སྦེ་ བཞག་ ནི་ གི་ རྟེན་འབྲེལ ། # ང་བཅས་ འབྲུག་པའི་ མི་ཁུངས་ ཨིན་ མི་ ཅིག་ ལུ་ # མེད་ཐབས་མེད་པའི་ ནོར་བུ་ བཟུམ་ ཅིག་ ཨིན་ པའི་ གོ་བརྡ་ མ་ སྤྲོད་ པའི་ སྐྱོན་ ཚུ་ ལུ་ ཐུགཔ་ ཨིན་ མས །

ཨིན་རུང་ དཀའ་ངལ་ དེ་ བསལ་ བའི་ ཐབས་ཤེས་ ཡང་ མེདཔ་ མེན་ མས ། # འདུག་ ཟེར་ ཞུ་ ནི །

འདུལ་བ་ ཡུལ་ དུས་ དང་ བསྟུན ། # ། # ཟེར་ དོ་ བཟུམ་ ཁྲིམས་ བསྒྱུར་བཅོས་ མཛད་ ནི་ གི་ དབང་ཆ་ ཡོད་ མིའི་ ལྷན་ཚོགས་ ཚུ་ གིས་ གྱོན་ཆས་ ཀྱི་ ཁྲིམས་ལུགས་ བསྒྱུར་བཅོས་ དང་ ཁྲིམས་ ལས་ འགལ་ མི་ ཚུ་ ལུ་ ཉེས་ཆད་ བཀལ་ ནིའི་ སྲོལ་ བཙུགས ། # བརྡ་བརྒྱུད་ དང་ རྒྱང་མཐོང་ ཚུ་ གིས་ ཁྲིམས་ལུགས་ ཚུ་ གོ་བརྡ་ སྤེལ་ ནི་ དང་ ལེགས་བཅོས་ ཀྱི་ འགྱུར་བ་ གཏང་ དགོཔ་ ཡོད་ པའི་ ཁར་ ན་གཞོན་ སློབ་ཕྲུག་ ཚུ་ སློབ་གྲྭ་ ནང་ བཙུགས་ ཞིནམ་ལས་ ཡོན་ཏན་ བྱིན་ ནི་ འདི་ སློབ་དཔོན་ གྱི་ འགན་ཁུར་ རྐྱངམ་གཅིག་ མེན་ པར་ དཔྱེ་གཏམ་ ལུ ། # ཟ་ ལུགས་ འགྲོ་ ལུགས་ སྡོད་ ལུགས་ གསུམ ། # ། དྲིན་ཅན་ ཕ་མའི་ བསླབ་བྱ་ ཨིན ། # ། # ཟེར་ དོ་ བཟུམ་ ཐ་ན་ ཁ་སླབ་ ཐངས་ ཅིག་ ལས་ འགོ་ བཟུང་ དཔྱེ་ བཟང་པོའི་ ལམ་སྟོན་ འདི་ ཕམ་ དང་ སློབ་དཔོན་ མཉམ་རུབ་ ཀྱི་ ཐོག་ ལས་ གནང་ པ་ ཅིན ། # སྨྲས་ ཤིང་ བསྐུལ་ བར་ གྱུར་ པ་ ན ། # ། དུད་འགྲོ་ ལ་ ཡང་ གོ་བ་ སྐྱེས ། # ། ཟེར་ གསུངས་ ཏེ་ འདུག

དེ་བཟུམ་ མའི་ # དུད་འགྲོ་ སེམས་ཅན་ ལུ་ ཡང་ གོ་ བའི་ དུས་ ཡོད་ པ་ ཅིན་ ང་བཅས་ འདི་ ཕར་ སླབ་ ཤེསཔ ། # ཚུར་ ཉན་ ཤེས་ མིའི་ མི་ ཅིག་ འབདཝ་ལས་ གོང་ གི་ དཀའ་ངལ་ ཚུ་ འབྱུང་ ར་ མི་ འབྱུང་ ནི་ དང་ འབྱུང་ མི་ ཚུ་ ཡང་ བསལ་ ནིའི་ ཐབས་ལམ་ སྦོམ་ སྦེ་ ར་ འདུག་ ཟེར་ མནོཝ་ མས །

ད་ མཇུག་ ར་ བཅུད་ བསྡུ་ སྦེ་ ཞུ་ བ་ ཅིན་ གོང་ ལུ་ ཞུ་ མི་ གཡུས་ ཆུ་ འཐུངས་ ན་ གཡུས་ཁྲིམས་ སྲུང་ ཟེར་ བའི་ དཔྱེ་ དོན་ གཉིསཔོ་ འདི་ ང་ གིས་ ཞུ་ མི་ ཁ་ གིས་ ཞུ་ མ་ ཤེས་ རུང་ བློ་ སླབ་ ལུགས་ མི་ གཙོ་ ཉན་ ལུགས་ གཙོ ། ། ཟེར་ བའི་ དཔྱེ་ དང་ མཐུནམ་ སྦེ་ ནཱ་ གཟིགས་ མི་ ཡོངས་ མཁྱེན་ པའི་ བདག་པོ་ མཁས་ པའི་ བློ་གྲོས་ དང་ ལྡནམ་ ལས་ ཚིག་ དོན་ ཡ་ མ་ བྲལ་ བར་ མིང་ དོན་ རྟགས་མ ཐུན་ པ་ ཅིག་ སྦེ་ མཛད་ གནང་ ཟེར་ འབྲུག་ མི་ ཆེ་འབྲིང་ཆུང་NUM ག་ར་ ལུ་ ལགཔ་ གཉིས་ ཐལ་མོ་སྦྱར་ ཏེ་ གསོལ་འདེབས་ སྦེ་ ཞུ་ ནི་ ཨིན །

དེ་སྦེ་ ཞུ་ དགོ་ མི་ དེ་ ཡང་

ང་ གིས་ གོང་ ལུ་ བཀོད་ ཡོད་ མིའི་ དོན་ཚན་ འདི་ གཡུས་ ཆུ་ འཐུངས་ ན་ གཡུས་ཁྲིམས་ སྲུང་ ཟེར་ ཨིན་ པས །

དེ་ གོང་ ལུ་ བཀོད་ དོ་ བཟུམ་སྦེ་ དཔལ་ལྡན་འབྲུག་པའི་ ཆོས་ དང་ ལམ་སྲོལ ། # སྒྲིག་ ལམ་ ཆོས་ གསུམ ། # བཟའ་ བཅའ་ འགྲོ་ གསུམ་ ཚུ་ ཨིན ། # མདོར་བསྡུ་ བ་ ཅིན་ སྤྱི་ལོ་ NUM ལུ་ མི་དབང་མངའ་བདག་རིན་པོ་ཆེའི་ ཐུགས་བསྐྱེད་ བླ་ན་མེད་པའི་ རྒྱ་མཚོའི་ ནང་ ལས་ འཁྲུངས་ པའི་ སྤྱིར་ འཛམ་གླིང་ ཡོངས་ དང་ སྒོས་སུ་ འབྲུག་ཡུལ་ འདི་ ནང་ སྐྱེས་ པའི་ མནོ་ཅན་ མི་ དང་ མནོ་མེད་ འབུཔ་ གྱོག་མོ་ ཡན་ཆད་ ལུ་ ཕྱི་ ནང་ གཉིས་ ཀྱི་ ཞི་བདེ་ དང་ དགོས་འདོད་ ཀྱི་ ནོར་བུ་ བྱུང་ བའི་ གཞི་ རྒྱལ་ཡོངས་དགའ་སྐྱིད་དཔལ་འཛོམས་ འདི་ ཡང་ རང་བཞིན་གྱིས་ འགྲུབ་ ཚུགས་ ཟེར་ ཞུ་ ནི་ ཨིན །

དཔྱེ་གཏམ་ ལུ ། # ཁ་བཤད་ ཆུའི་ ལྦ་ག ། ལག་ལེན་ གསེར་ གྱི་ ཐིགས་པ ། # ། ཟེར་ དོ་ བཟུམ་ སྤྱན་ གྱིས་ གཟིགས ། # ཞལ་ ལས་ གསུངས་ ཏེ་ བཞུགས་ མ་ ད་ པར་ ལག་ལེན་ གསེར་ གྱི་ ཐིགས་པ་ འདི་ མཛད་ གནང་ ཚུགས་ པ་ ཅིན་ འབྲུག་པའི་ མི་སེར་ ཡོངས་ ལུ་ བཀའ་དྲིན་ འཁོར་ ཐབས་ མེད་ པའི་ དྲིན་ཅན་ གྱི་ ཕམ་ མཚན་ བརྗོད་ པར་ ཕངས་ པའི་ མི་དབང་འབྲུག་རྒྱལ་བཞི་པ་ མཆོག་ # དགུང་ལོ་ NUM བཞེས་ པའི་ དགུང་སྐག་ ཟློག་ ཐབས་ དང་ དེ་མ་ཚད་ འབྲུག་ རྒྱལ་ཁབ་ ཀྱི་ སྲིད་བྱུས་ ཚུ་ ཡང་ # རྩ་ཁྲིམས་ཆེན་མོའི་ ནང་ བཀོད་ དོ་ བཟུམ་སྦེ་ ཆོས་ སྲིད་ གཉིས་ དང་ མཐུནམ་ སྦེ་ རང་བཞིན་ལྷུན་གྱིས་ འགྲུབ་ ཚུགས ། # དེ་འབདཝ་ལས་ ང་བཅས་ ག་ར་ ཕ་ ཤུལ་ བུ་ གིས་ འཛིན་ ཏེ་ ཡ་རབས་ སྐྱེས་བུ་ དམ་པའི་ གྲངས་སུ་ ཚུདཔ་ ལས་ ཕ་ སྡོད་ སར་ བུ་ འཁྱམས་ ཏེ་ རྒྱལ་ བློན་ འབངས་ NUM ཐུགས་ མཐུན་ ཁྲིམས་ གཙང་ གི་ རྟེན་འབྲེལ་ དང་ ལྷ་ ཆོས་སྐྱོང་སྲུང་མའི་ ནུས་མཐུ་ ལུ་ བརྟེན་ དྲིན་ཅན་ གྱི་ ཕམ་ མི་དབང་འབྲུག་རྒྱལ་བཞི་པ་ མཆོག་ དང་ ། # སྐྱབས་རྗེ་ སྤྲུལ་སྐུ་འཇིགས་མེད་ཆོས་གྲགས་ མཆོག # མི་དབང་རྒྱལ་ཡུམ་རྡོ་རྗེ་དབང་མོ་དབང་ཕྱུག་ མཆོག # མཆོག་ NUM འབྲུག་ཡུལ་ འདི་ ནང་ བསྟན་པ་ དང་ འགྲོ་བའི་ དོན་ལུ་ སྐུ་ཚེ་ ལུ་ སྒྲིབ་ གུད་ ཀྱི་ བར་ཆད་ ཐམས་ཅད་ ཞི ། # ཕྱོགས་ ཐམས་ཅད་ ལས་ རྣམ་པར་རྒྱལ་ ཏེ་ འབྲུག་ མི་ ཡོངས་ ཀྱི་ སྐྱབས་མགོན་ སྦེ་ སྐུ་ཚེ་ ཁྲི་ཕྲག་ ལས་ ཁྲི་ཕྲག # བསྐལ་པ་ ལས་ བསྐལ་པའི་ བར་དུ་ སྐུ་ཚེ་ ཞབས་པད་ བརྟན་ ཏེ་ བཞུགས་ བཅུག་ ཟེར་ བའི་ སྨོན་ལམ་ ང་བཅས་ འབྲུག་ མི་ ཆེ་འབྲིང་ཆུང་NUM ག་ར་ སྒོ་ NUM གུས་པ་ དང་ བཅས ། # ས་སྐྱོང་ མི་དབང་ ཆབ་སྲིད་ བརྟན་ པ་ དང་ ། # ། འབངས་ རྣམས་ བདེ་སྐྱིད་ དཔལ་ ལ་ ལོངས་སྤྱོད་ ཅིང་ ། # ། ལུགས་ གཉིས་ བསྟན་ སྲིད་ འཕྲིན་ལས་ དར་ཞིང་རྒྱས ། # ། ལྗོངས་ འདི་ འཛམ་གླིང་ རྒྱན་ དུ་ མཛེས་ པར་ ཤོག ། # ཟེར་ བའི་ སྨོན་ཚིག་ མགྲིན་དབྱངས་ གཅིག་ ཏུ་ ཕུལཝ་ ཨིན །

བཀའ་དྲིན་ ཆེ །

དགེ་སློང་ ཚེ་རིང་ནོར་བུ ། འཛིན་གྲྭ་ NUMཔ །

རྟ་མགོ་ནང་པའི་ཆེས་མཐོ་རིག་པའི་སློབ་གྲྭ །

NUM ༽ # ཆོས་ སྲིད་ ཀྱི་ འབྲེལ་བ །

རྒྱལ་བ་ ཀུན་ གྱི་ གསང་ཆེན་ མཛོད ། # ། བླ་མེད་ མཆོག་ གི་ བསྟན་པ་ འདི ། # །

ཇི་ལྟར་ མཁའ་ ལ་ ཉི་ ཤར་ བཞིན ། # ། རྒྱལ་ཁམས་ ཡོངས་ ལ་ དར་རྒྱས་ ཤོག །

ཕོ་ མོ་ ཟུང་ དུ་ འཇུག་ ན་ འཇིག་རྟེན་པའི་ བྱ་བ་ འགྲུབ་ ཚུགས་ # ཆོས་ སྲིད་ ཟུང་ དུ་ འཇུག་ ན ཐར་པའི་ གོ་འཕང་ འཐོབ་ ཚུགས ། # རྐང་པ་ གཉིས་ ཀ་ མ་ བཏེག་ ན ། # ། ཡ་ གཅིག་ བཏེག་ པས་ འགྱེལ་ བའི་ གཞི ། # ། ཟེར་ སླབ་ སྲོལ་ ཡོད་ དོ་ བཟུམ་ # ཆོས་ དང་ སྲིད་ གཉིས་ ཡང་ # ཟུང་ དུ་ འབྲེལ་ དགོཔ་ ངེས་བདེན་ ཨིནམ་ལས་ # ང་ གིས་ ནཱ་ ལས་ མར་ # ཆོས་ ཀྱི་ དོན་ དང་ འབྲུག་ ལུ་ ཆོས་ བྱུང་ ཚུལ ། སྲིད་ ཀྱི་ དོན་ དང་ འབྲུག་ ལུ་ སྲིད་ བྱུང་ ཚུལ ། # ཆོས་ སྲིད་ འབྲེལ་བ་ ཕན་ གནོད་ རྣམ་ གསུམ་ ལས་ དང་པ་ ར་ ཆོས་ སྲིད་ ཀྱི་ ངོ་བོ ། # ཆོས་ སྲིད་ འབྲུག་ ལུ་ བྱུང་ ཚུལ ། # ཆོས་ སྲིད་ ཟུང་འབྲེལ་ ཡོད་ པའི་ སྒྲུབ་བྱེད ། # ཆོས་ སྲིད་ འདི་ འགོ་ཐོག་ རྒྱལཔོ་ ག་ གི་ སྐབས་ ལུ་ བྱུང་ ཡི་ ག་ དང་ ། # ཆོས་ སྲིད་ ཟུང་འབྲེལ་ ཡོད་ དགོ་ པའི་ ར་ཁུངས་ དང་ འདི་ ཡོད་ པ་ ཅིན་ ཕན་པ་ དང་ # མེད་ པ་ ཅིན་ གནོད་པ་ ག་ཅི་ བཟུམ་ ཅིག་ འབྱུང་ འོང་ ག་ # ས་བཅད་ རྣམ་པ་ ལྔ་ གི་ ཐོག་ ལས་ # ཆུ་ གསལ་བ་ ཉ་ དྭངསམ་ མེད་ རུང་ མགོན་པོ་ཀླུ་སྒྲུབ་ ཀྱིས ། # རྡོ་ཐལ་ ལས་ བགྱིས་ གུང་ ཟླའི་ འོད་ ཀྱིས་ ནི ། # ། ཆེས་ དཀར་ ཉིད་ དུ་ ཅི་སྟེ་ མི་ བགྱི་ ལགས ། # ། ཟེར་ བའི་ དཔེ་ ལུ་ བཞག་ སྟེ་ ཞུ་ ནི་ ཨིན །

དང་པ་ ཆོས་ ཀྱི་ ངོ་བོ །

ཆོས་ ཟེར་ མི་ འདི་ སེམས་ལྡན་ གྱི་ གང་ཟག་ ལུ་ གནས་སྐབས་ དང་ མཐར་ཐུག་ གཉིས་ ཆ་ ར་ ལུ་ བདེ་བ་ བྱིན་ ཚུགས་ པའི་ ཐབས་ལམ་ ཅིག་ ལུ་ སླབཔ་ ཨིན །

ལྷག་པར་དུ་ # གཞུང་འབྲེལ་ སྤྱི་དོན་ ལས ། # ངན་པ་ བཅོ་ཁ་ རྐྱབ་ པའི་ ལམ་ བཟང་པོ་ ཅིག་ ལུ་ ངོས་འཛིན་ འབདཝ་ ཨིན་ པས །

དཔྱིད་ཀྱི་ཕོ་ཉ་ ལས ། ཆོས་ ཟེར་ མི་ འདི་ རང་ གིས་ མནོ་ བའི་ རེ་བ་ དང་ རང་ ལུ་ དགོ་ པའི་ དངོས་པོ་ མཐར་ཐུག་ ག་ཅི་ ཨིན་ན་ ལེགས་ཤོམ་ སྦེ་ མནོ་བསམ་ བཏང་ ཞིནམ་ལས་ དེ་ བསྒྲུབ་ ནི་ གི་ ཐབས་ལམ་ ཡང་དག་པ་ ཅིག་ དང་ སེམས་ འགྱུར་བ་ འགྱོ་ མི་ ཅིག་ ལུ་ ཆོས་ ཟེར་ སླབཔ་ ཨིན ། # མདོར་བསྡུ་ བ་ ཅིན་ ཆོས་ ཟེར་ མི་ འདི་ གཞན་ ལུ་ གནོད་ པའི་ སེམས་ དང་ སྤྱོད་ལམ་ སྤངས་ ཏེ་ བསམ་པ་ བཟང་པོ་ བསྐྱེད་ དེ་ ཕན་ བཏགས་ ནི་ ཅིག་ ལུ་ གོཝ་ ཨིན །

དེ་བཟུམ་ གྱི་ ཆོས་ ཀྱི་ ཉིམ་ དེ་ འབྲུག་ ལུ་ ནམ་ ཤར་ ནུག་ ག་ ཟེར་ ཞུ་ བ་ ཅིན་ # ཧེ་མ་ སངས་རྒྱས་བཅོམ་ལྡན་འདས་ ཀྱིས ། # མ་འོངས་པ་ ན་ ངའི་ བསྟན་པ་ དེ་ བྱང་ ནས་ བྱང་ དུ་ དར་ བར་ འགྱུར་ རོ ། # ། ཟེར་ བ་ ལ་སོགས་པའི་ ལུང་བསྟན་ དོ་ བཟུམ་ དང་ དེའི་ ཤུལ་མ་ དུས་རབས་ བརྒྱད་པའི་ ནང་ ལུ་ ཨོ་རྒྱན་ གྱི་ སློབ་དཔོན་ ཆེན་པོ་ པདྨ་འབྱུང་གནས་ མཆོག་ འབྲུག་ ལུ་ ཞབས་ ཀྱིས་ བཅགས་ གནང་ སྟེ་ གསང་སྔགས་ རྫོགས་པ་ཆེན་པོའི་ ཆོས་ ཀྱི་ འཁོར་ལོ་ ཡང་ བསྐོར་ ཏེ་ ཆོས་གཏེར་ དང་ རྫས་གཏེར་ སོགས་ བསམ་གྱིས་མི་ཁྱབ་པ་ མ་འོངས་པའི་ གདུལ་བྱའི་ དོན་ལུ་ གཏེར་ ལུ་ སྦས་ ཏེ་ སངས་རྒྱས་ ཀྱི་ བསྟན་པའི་ སྣང་བ་ འགོ་ དང་པ་ དུས་ དེའི་ ཚེ་ ལུ་ བྱུང་ ནུག # དེ་ལས་ རིམ་པ་བཞིན་དུ་ དུས་རབས་ NUMཔའི་ ནང་ ལུ་ འབྲི་གུང་པའི་ ཆོས་བརྒྱུད་ དང་ དེ་ལས་ བཀའ་བརྒྱུད་ ཀྱི་ ཆོས་བརྒྱུད་ སོགས་ རིམ་པ་བཞིན་དུ་ སྦེ་ ད་ལྟོའི་ བར་ ན་ ཡང་ སྐྱབས་རྗེ་ རྗེ་མཁན་རིན་པོ་ཆེ་ མཆོག་ གིས་ དབུ་ གཙོས་ མཁས་གྲུབ་ བསམ་གྱིས་མི་ཁྱབ་པ་ ཚུ་ གིས་ བསྟན་པའི་ བདག་རྐྱེན་ མཛད་ དེ་ མ་ ཉམས་ པར་ དར་ཞིང་ རྒྱས་ ཏེ་ ཡོདཔ་ ཨིན །

གཉིས་པ་ སྲིད་ ཀྱི་ ངོ་བོ །

སྲིད་ ཟེར་ མི་ འདི་ ཀུན་སློང་ བཟང་ ངན་ ག་ཅི་ གི་ ཐད་ལས་ འབད་རུང་

སེམས་ལྡན་ གྱི་ གང་ཟག་ ལུ་ གནས་སྐབས་ ཀྱི་ ཕན་པ་ དང་ གནོད་པ་ གང་རུང་ བསྒྲུབ་ ནིའི་ ཐབས་བྱུས་ ཅིག་ ལུ་ སླབཔ་ ཨིན་ མས །

མ་གཞི་ སྲིད་ ཟེར་ མི་ འདི་ ལུ་ འགྲེལ་བཤད་ རྐྱབ་ ཐངས་ མ་འདྲཝ་ ལེ་ཤ་ མཐོང་ རུང་ གནས་སྐབས་ དོན་ཚན་ དང་ འཁྲིལཝ་ ད་ སྲིད་བྱུས་ ཟེར་ མི་ འདི་ འཇིག་རྟེན་ ཡར་རྒྱས་ གཏང་ ནིའི་ ཐབས་ལམ་ ཅིག་ ལུ་ སླབ་ ནི་ དང་ ཀུན་མཁྱེན་འཇིགས་མེད་གླིང་པ་ གིས་ འབད་བ་ཅིན་ གཞན་ མགུ་སྐོར་ གཏོང་ བའི་ ཐབས་ལམ་ ཅིག་ ལུ་ སྲིད་བྱུས་ ཟེར་ གསུངས་ ནུག

འབྲུག་ ལུ་ སྲིད་ ཀྱི་ རིང་ལུགས་ ག་དེ་སྦེ་ བྱུང་ ནུག་ ག་ ཟེར་བ་ཅིན་ མཐུ་ཆེན་ཆོས་ཀྱི་རྒྱལ་པོ་ ཞབས་དྲུང་ངག་དབང་རྣམ་རྒྱལ་ མཆོག་ ལྷ་ དང་ བླ་མའི་ ལུང་བསྟན་ ལུ་ བརྟེན་ ཏེ་ ཆིབས་ཁ་ ལྷོ་ ལུ་ བསྒྱུར་ ཏེ་ སྤྱི་ལོ་ NUM ལུ་ འབྲུག་ ལུ་ ཕེབས་ གནང་ སྟེ་ སྨན་ལྗོངས་ རྒྱལ་ཁབ་ འདི་ གི་ ཆོས་ སྲིད་ གཉིས་ ཀྱི་ དབུ་ཁྲིད་ སྦེ་ ཞབས་དྲུང་རིན་པོ་ཆེ་ མཆོག་ ཁྲི་མངའ་གསོལ་ མཛད་ དེ་ བཞུགས་ ནུག

ཞབས་དྲུང་རིན་པོ་ཆེ་ མཆོག་ གིས་ རྒྱལ་ཁབ་ ནང་ ལུ་ ཆོས་ ཀྱི་ བསྟན་པ་ སྐྱོང་ ནིའི་ ཐབས་ལམ་ ལུ་ རྗེ་མཁན་པོའི་ ཁྲི་རབས་ ཟེར་ དང་པ་ རྗེ་མཁན་ པད་དཀར་འབྱུང་གནས་ དང་ ། # སྲིད་ ཀྱི་ བསྟན་པ་ སྐྱོང་ ནིའི་ དོན་ལུ་ སྡེ་སྲིད་ ཁྲི་རབས་ ཟེར་ སྡེ་སྲིད་ དང་པ་ དབུ་མཛད་ བསྟན་འཛིན་འབྲུག་རྒྱལ་ ལས་ འགོ་ བཟུང་ ལོ་ངོ་ ལྔ་བཅུ་ང་བཞིའི་ བར་ ན་ ཚུན་ཚོད་ ལུ་ ཆོས་ སྲིད་ ཀྱི་ ཕྱག་ལཱ་ རིམ་པ་བཞིན་དུ་ གནང་ ནུག

དེ་ གི་ ཤུལ་ལས་ དུས་རབས་ NUMཔའི་ སྤྱི་ལོ་ NUM ལུ་ འབྲུག་ གི་ བླ་ དཔོན་ སྡེ་པ་ ཚུ་ མགྲིན་དབྱངས་ གཅིག་མཐུན་ གྱི་ སྒོ་ལས་ འབྲུག་ དབང་ཕྱུག་ བརྒྱུད་འཛིན་ གྱི་ རྒྱལ་ ཐོག་ དང་པ་ NUMགོང་ས་ཨྱོན་དབང་ཕྱུག་ མཆོག་ ཁྲི་མངའ་གསོལ་ མཛད་ ཞིནམ་ལས་ བཟུང་ སྟེ་ འབྲུག་ མངའ་བདག་ རིམ་བྱོན་ ཚུ་ གིས་ སྦེ་ ད་ལྟོའི་ བར་ ན་ ཡང་ ཆོས་ སྲིད་ ཀྱི་ བསྟན་པ་ དེ་ སྐྱོང་ བཞིན་ བཞུགས་ ཏེ་ ཡོད །

སྤྱིར་བཏང་ # ཆོས་ སྲིད་ གཉིས་ ལྡན་ ཟེར་ མི་ འདི་ ཡང་ སྐལ་བཟང་ཡིད་ཀྱི་དགའ་སྟོན་ ལས ། # ཆོས་ སྲིད་ གཉིས་ གཅིག་གིས་གཅིག་ལུ་ ཕན་ ཐབས་ ཀྱི་ རྒྱབ་སྐྱོར་ གྲོགས་རམ་ འབད་ མི་ ཅིག་ ལུ་ སླབཔ་ ཨིན ། # དེ་ཡང་ དཔྱེ་ སྦེ་ ཞུ་ བ་ ཅིན ། # ཆོས་ཕྱོགས་ ཀྱི་ ཁ་ཐུག་ ལས་ འབད་རུང་

དམ་པའི་ཆོས་ ལུ་ ཐོས་བསམ འབད་ ནི་ དང་ སྒོམ་ ཉམས་ལེན འབད་ ནི་ ཚུ་ གཙོ་བོར་བཏོན་ རྒྱལ་ཁམས་ ལུ་ འཕྲལ་ ཕུགས་ གཉིས་ ཀར་ ཕན་ པའི་ བསྟན་སྤྱིའི་ སྐུ་རིམ་ བསྒྲུབ་ ནི་ སོགས་ ཀྱི་ ཕྱག་ལཱ་ གཙོ་བོར་བཏོན་ གནང་ སྟེ་ སྲིད་ ཀྱི་ ཁ་ཐུག་ ལུ་ རྒྱབ་སྐྱོར་ ཕུལ་ མི་ དེ་ ལུ་ ཆོས་ ལུ་ སྲིད་ ལྡན་ དང་ ། # དེ་བཟུམ་སྦེ་ སྲིད་ ལུ་ ཆོས་ ལྡན་ ཚུལ་ ཡང་ སྲིད་ ཀྱི་ ཕྱག་ལཱ་ གནང་ མི་ ཚུ་ གིས་ འབད་རུང་

བྱམས་ སྙིང་རྗེ་ བྱང་ཆུབ་སེམས་ ཀྱི་ ཐོག་ ལས་ རང་ གི་ འབངས་ མི་སེར་ ལུ་ སྐྱིད་སྡུག་ གཟིགས་ གནང་ མི་ དང་ རྒྱལ་ཁམས་ ཀྱི་ ཞི་བདེའི་ རྩ་བ་ དམ་པའི་ཆོས་ དང་ ལམ་སྲོལ་ ཁྱད་པར་ཅན་ ཚུ་ མར་ ཉམས་ མ་ བཅུག་ པར་ རྒྱབ་སྐྱོར་ ཕུལ་ མི་ འདི་ ལུ་ སྲིད་ ལུ་ ཆོས་ ལྡན་ ཟེར་ སླབཔ་ ཨིན །

མདོར་བསྡུ་ བ་ ཅིན་ འབྲུག་པའི་ མི་སེར་ ག་ར་ ཞི་བདེའི་ ལམ་ ལས་ ཚེ་ འདི་ ཕྱི་ གཉིས་ ཀ་ ལུ་ ར་ དགའ་སྐྱིད་ ཀྱི་ ཉིམ་ ཤར་ བའི་ ཞི་བདེའི་ ལམ་ལུགས་ འཛམ་གླིང་ གཞན་ ཁར་ མེད་ པའི་ ཁྱད་ཆོས་ འབྲུག་ མི་ ཡོངས་ ཀྱི་ བསོད་ནམས་ ཀྱི་ བགོ་སྐལ་ སྦེ་ ཐོབ་ ཡོད་ མི་ ཅིག་ ལུ་ ཆོས་ སྲིད་ གཉིས་ ལྡན་ གྱི་ ལམ་ལུགས་ ཟེར་ གོཝ་ ཨིན་ པས ཟེར་ ཞུ་ ནི །

སྤྱིར་ ཆོས་ དང་ སྲིད་ ཟེར་ མི་ འདི་ # ལུས་ ངག་ ཡིད་ གསུམ་ གྱི་ སྒོ་ལས་ ཧ་གོ་ དགོཔ་ ཨིན །

དེ་སྦེ་ ཨིནམ་ ད་ # ཆོས་ སྲིད་ ཟུང་འབྲེལ་ གྱི་ གཞུང་ ཅིག་ ངོས་འཛིན་ འབད་ དགོ་ པ་ ཅིན་ # གཞུང་ འདི་ གིས་ ཆོས་ སྲིད་ གཉིས་ ཀྱི་ སྒྲིག་ཁྲིམས་ ཀྱི་ ཐོག་ ལས་ # ཆ་གནས་ འབད་ དགོཔ་ ཅིག་ ལུ་ # ཆ་ བཞག་ དགོཔ་ ཨིན །

གཞུང་ དེ་ ཆོས་ སྲིད་ ཟུང་འབྲེལ་ གྱི་ གཞུང་ ག་ བཟུམ་ ཅིག་ ལུ་ # ངོས་འཛིན་ འབད་ ནི་ སྨོ་ ཟེར་ བ་ ཅིན་ # ད་ཅི་ གོང་ ལུ་ ཞུ་ དོ་ བཟུམ་སྦེ་ # ཆབ་སྲིད་ སྐྱོང་ ནིའི་ ལས་འགན་ ནང་ ལུ་ # ཆོས་ དང་ སྲིད་ གཉིས་ ཀྱི་ འགན་ཁུར་ འདྲ་མཉམ་ སྦེ་ སྐྱོང་ མིའི་ གཞུང་ ཅིག་ ལུ་ # ཆོས་ སྲིད་ ཟུང་འབྲེལ་ གྱི་ གཞུང་ ཟེར་ ངོས་འཛིན་ འབད་ དགོཔ་ ཨིན །

གསུམ་པ་ ཆོས་ སྲིད་ ཟུང་འབྲེལ་ འདི་ རྒྱལཔོ་ ག་ གི་ སྐབས་ ལས་ འགོ་ བཙུགས་ ཏེ་ དར་ཁྱབ་ མཛད་ ནུག #

སྤྱིར་བཏང་ # ཆོས་རྒྱལ་ སྲོང་བཙན་སྒམ་པོའི་ སྐབས་ ལས་ # སངས་རྒྱས་ ཀྱི་ ཆོས་ཁྲིམས་ དང་ ཆབ་སྲིད་ ཀྱི་ ཁྲིམས་ གཅིག་ཁ་སྦེ་ # སྐྱོངམ་ ལས་ ཆོས་ སྲིད་ ཟུང་འབྲེལ་ འགོ་ བཙུགསཔ་ ཨིན་ ཟེར་ བཤད་ ནི་ འདུག # ལ་ལུ་ཅིག་ གིས་ འབད་བ་ཅིན་ # འགྲོ་མགོན་ ཆོས་རྒྱལ་འཕགས་པ་ ལས་ འགོ་ བཙུགས་ ཏེ་ # ཆོས་ སྲིད་ ཟུང་འབྲེལ་ འགོ་བ ཙུགས་ ཅི་ ཟེར་ བཤད་ དོ་ ཡོདཔ་ ཨིན་རུང་ # སྔོན་མ་ # བདག་ཅག་ གི་ སྟོན་པ་ སངས་རྒྱས་བཅོམ་ལྡན་འདས་ ཀྱི་ དུས་ སྐབས་ ལས་ ར་ # ཆོས་ ཆོས་ བཞིན་དུ་ སྐྱོང་ ། # སྲིད་ ཆོས་ དང་ འབྲེལ་བ་ སྦེ་ སྐྱོང་ ཡོད་ པའི་ ལུང་ དང་ སྒྲུབ་བྱེད་ ལེ་ཤ་ གོང་ ལུ་ ཞུ་ དོ་ བཟུམ་སྦེ་ ཨིན་ པས ཟེར་ ཞུ་ ནི་ ཨིན །

ལྷག་པར་དུ་ ཡང་ # ཆོས་རྒྱལ་ སྲོང་བཙན་སྒམ་པོ་ གིས་ ཁྲིམས་ཡིག་ ཚུ་ ནང་ ཡང་ # ལྷ་ཆོས་ དགེ་བ་བཅུ་ དང་ མི་ཆོས་གཙང་མ་བཅུ་དྲུག་ ལ་སོགས་པ་ ཆོས་ཁྲིམས་ ཀྱི་ སྲོལ་ བཏོད་ ནུག་ ཟེར་ ཞུ་ ནི་ ཨིན །

བཞི་པ་ ཆོས་ སྲིད་ གཉིས་ ཀྱི་ འབྲེལ་བ་ ཡོད་ པའི་ སྒྲུབ་བྱེད་ བཀོད་ པ་ ཅིན ། #

བོད་ལྗོངས་བདེན་ཚིག་སྨོན་ལམ་ ནང་ ། # རིང་ ནས་ སྙིང་ དུ་ བརྣགས་ པའི་ འདོད་པའི་ དོན ། # ། ཟེར་ འཐོན་ དོ་ བཟུམ་ སྔོན་མ་ # བདག་ཅག་ གི་ སྟོན་པ་ བཅོམ་ལྡན་འདས་ ཀྱི་ དུས་ཚོད་ ལས་ ར་ ཆོས་ སྲིད་ ཟུང་འབྲེལ་ ཡོད་ པའི་ ལུང་བསྟན་ ཚུལ་ གཅིག་ བཀོད་ པ་ ཅིན་ # སྟོན་པ་ བཅོམ་ལྡན་འདས་ ཀྱིས་ # སྡོམ་གསུམ་བསྟན་པ་ ལས ། # གང་ འཇིག་རྟེན་ ལ་ ཡོད་ པར་ འདོད་ པ་ དེ་ ནི་ ངས་ ཀྱང་ ཡོད་ པར་ བཞེད་ དོ ། # ། # གང་ འཇིག་རྟེན་ ལ་ མེད་ པར་ འདོད་ པ་ དེ་ ནི་ ངས་ ཀྱང་ མེད་ པར་ བཞེད་ དོ ། # ། # ཟེར་ འཐོན་ དོ་ བཟུམ་ ཅིག་ དང་ ། # མགོན་པོ་ཀླུ་སྒྲུབ་ ཀྱིས་ ཡང་ ། # མི་ ཡི་ ཆོས་ལུགས་ ལེགས་ སྤྱད་ ན ། # ། ལྷ་ཡུལ་ བགྲོད་ པར་ ཐག་ མི་ རིང་ ། # ། འཛེགས་ ན་ ཐར་པའང་ གམ་ ན་ འདུག ། # ཟེར་ གསུང་ དོ་ བཟུམ་ ཅིག་ དང་ ། # གཞན་ ཡང་ རྗེ་བཙུན་བྱམས་པ་མགོན་པོ་ གིས ། # རྒྱལ་པོ་ ཆོས་ བཞིན་ བྱེད་ གྱུར་ ཅིག ། # འཇིག་རྟེན་ དག་ ཀྱང་ དགའ་ བར་ ཤོག ། ཟེར་ གསུང་ མི་ ཚུ་ ལུ་ བསམ་བློ་ བཏང་ པ་ ཅིན་ # ཆོས་ སྲིད་ ཟུང་ དུ་ འབྲེལ་ དགོ་ པའི་ ལོ་རྒྱུས་ ཙང་ཙ་ ར་ ཨིན་ པས ཟེར་ ཞུ་ ནི་ ཨིན ། # དེ་མ་ཚད་ ས་སྐྱ་ལེགས་བཤད་ ནང་ ལས་ ཡང་ ། # རིགས་པས་ དཔྱད་ ན་ ཆོས་ལུགས་ མི་ འགལ་ ཞིང་ ། # ། འཇིག་རྟེན་ བྱ་བ་ ཀུན་ ལས་ ལེགས་ བསྒྲུབ་ པ ། # ། དམ་པ་ རྣམས་ ཀྱི་ སྤྱོད་ ཚུལ་ ཇི་ འདྲ་ ཞིག # ། བཤད་ པ་ འདི་ ནི་ ལེགས་བཤད་ རིན་ཆེན་ གཏེར ། # ། # ཟེར་ གསུང་ དོ་ བཟུམ་ ཅིག་ ཨིན་ པས །

གཞན་ ཡང་ འཕགས་པ་ལྷ་ གིས ། # འཇིག་རྟེན་ ཚུལ་ ལུགས་ དང་ དག་ དང་ ། # ། དེ་ དག་ དེ་ ལ་ ཆོས་ རྗེས་ འཇུག # ། དེ་ལྟ་བས་ན་ ཆོས་པས་ ཀྱང་ ། # ། # འཇིག་རྟེན་ སྟོབས་ལྡན་ ལྟ་བུར་ སྣང་ ། # ། # ཟེར་ བ་ ལ་སོགས་པའི་ ལུང་བསྟན་ སྣ་ཚོགས་ ལུ་ བལྟ་ བ་ ཅིན་ # འཇིག་རྟེན་ གྱི་ སྲིད་ ལུགས་ དང་ སྦྱར་ ཏེ་ # གཞན་ དོན་ རྒྱ་ཆེན་པོ་ འགྲུབ་ དགོཔ་ སྦེ་ གསུངས་ ཏེ་ ཡོད་ མི་ ཚུ་ ཡང་ ཆོས་ སྲིད་ ཟུང་འབྲེལ་ གྱི་ སྒྲུབ་བྱེད་ སྟོནམ་ ཨིན་ པས ཟེར་ ཞུ་ ནི །

ལྔ་པ་ ཆོས་ སྲིད་ གཉིས་ ཀྱི་ འབྲེལ་བ་ ཡོད་ དགོ་ པའི་ ར་ཁུངས་ དང་ ཕན་གནོད་ ཞུ་ བ་ ཅིན ། #

དེ་ཡང་ གདུལ་བྱ་ སེམས་ཅན་ སྤྱི་ དང་ ལྷག་པར་དུ་ ང་བཅས་ར་ འགྲོ་བ་ མིའི་ འཕྲལ་ ཕུགས་ ཀྱི་ ཞི་བདེ་ བརྟན་ ཐབས་ ལུ་ ཆོས་ དང་ སྲིད་ ཀྱི་ འབྲེལ་བ་ འདི་ མེད་ཐབས་མེདཔ་ ཅིག་ ཨིནམ་ མཁྱེན་ དགོཔ་ ཁག་ ཆེ ། # འདི་ཡང་ ག་ཁྱབ་ཟེར་བ་ཅིན་ དཔེར་ན ། # བཟའ་ཚང་ ཅིག་ ལུ་ ཆ་ བཞག་ པ་ ཅིན་ ཆོས་ དང་ སྲིད་ འདི་ ཡིད་བཞིན་གྱི་ནོར་བུ་ ཤེས་རབ་ ཀྱི་ རང་བཞིན་ ཨའི་ དང་ རྒྱལ་སྲིད་ འདི་ ཐབས་ ཀྱི་ རང་བཞིན་ ཨ་པ་ དང་ འདྲ་ ཟེར་ ཞུ་ ནི །

འདི་ཡང་ ཨ་པ་ གིས་ ཕྱི་ཁ་ ལས་ ཚོང་ དང་ འབྲེལ་ བའི་ ལཱ་ འབད་ དེ་ འོང་འབབ་ ག་དེ་སྦེ་ བཟོ་ རུང་ ནང་ ན་ ལས་ ཨའི་ གིས་ ཨ་ལུའི་ སྐྱོང་གཞག་ དང་ ནང་ ན་ ཡོད་ པའི་ རྒྱུ་ དང་ ལོངས་སྤྱོད་ ཚུ་ ཐ་དམ་ཚིག་ གཙང་མའི་ སྒོ་ལས་ བེད་སྤྱོད་ གཏང་ མ་ ཤེསཔ་ འདྲཝ་ ཅིག་ འབད་བ་ཅིན་ བཟའ་ཚང་ ལུ་ ཞི་བདེ་ འབྱུང་ མི་ ཚུགས་ དོ་ བཟུམ་སྦེ་ ཐབས་ མཁས་པ་ རྒྱ་མཚོའི་ མཐའ་ ནས་ བསྐོར ། # ། དོན་ ནོར་བུ་ རྒྱ་མཚོའི་ གཏིང་ ནས་ ལེན ། # ། ཟེར་ གསུང་ དོ་ བཟུམ་ རྒྱལ་སྲིད་ ཀྱི་ ཕྱག་ལཱ་ གནང་ མི་ དཔོན་ཁག་ ཚུ་ གིས་ དཀའ་བ་ ཁྱད་དུ་བསད་ ངལ་བ་ དང་དུ་བླངས་ ཏེ་ ཕྱིའི་རྒྱལ་ཁབ་ གཞན་ དང་ འབྲེལ་བ་ མཛད་ དེ་ འོང་འབབ་ ཀྱི་ ཕྱག་ལཱ་ ག་དེ་ཅིག་ ར་ མཛད་ རུང་ ནང་ ན་ ལུ་ འདི་ ཕྱིའི་ རེ་བ་ བསྐོང་ བའི་ ཡིད་བཞིན་གྱི་ནོར་བུ་ བསམ་འཕེལ་དབང་གི་རྒྱལ་པོ་ དམ་པའི་ཆོས་ འདི་ མེད་ པ་ ཅིན་ རྒྱལ་ཁབ་ ཕྱི་ ནང་ གཉིས་ ལུ་ འཕྲལ་ ཕུགས་ ཀྱི་ ཞི་བདེ་ འདི་ མ་པ་ལས་ འབྱུང་ མི་ སྲིད་ ནི་ ཨིནམ་ ཐག་ཆོད་ ཨིན་ མས ཟེར་ ཞུ་ ནི །

ཨོ་རྒྱན་གུ་རུ་རིན་པོ་ཆེ་ གིས་ ཡང་ ། # བསྟན་པའི་ གཞི་མ་ དགེ་འདུན་ རིན་པོ་ཆེ ། # ། # བསྟན་པའི་ སྦྱིན་བདག་ ཆོས་སྐྱོང་ རྒྱལ་པོ་ ཡང་ ། # ། # ཆབ་སྲིད་ རྒྱས་ ཤིང་ བསྟན་ ལ་ སྨོན་ པར་ ཤོག # ། བསྟན་པའི་ ཞབས་འདེགས་ རྒྱལ་ རིགས་ བློན་པོ་ ཡང་ ། # ། བློ་གྲོས་ རབ་ འཕེལ་ རྩལ་ དང་ ལྡན་ པར་ ཤོག # ། ཟེར་ བ་ ལ་སོགས་པ་ མ་འོངས་ སེམས་ཅན་ སྤྱི་ དང་ ལྷག་པར་དུ་ འགྲོ་བ་ མི་ རིགས་ ཆོས་ སྲིད་ གཉིས་ ལྡན་ གྱི་ སྒོ་ལས་ སྐྱོང་ དགོ་ པའི་ ནམ་དུས་ ལུ་ ལྷོདཔ་ ད་ སྲིད་གསུམ་ ཞི་བདེ་ ལུ་ དགོངས་ ཏེ་ ཐུགས་སྨོན་ དེ་སྦེ་ གནང་བཞག་ ནུག

དེ་མ་ཚད་ དཔལ་མགོན་འཕགས་པ་ཀླུ་སྒྲུབ་ ཀྱིས་ ཡང་ ། # རྒྱལ་སྲིད་ འདི་ ཆོས་ དང་ སྲིད་ གཉིས་ ཟུང་འབྲེལ་སྦེ་ སྐྱོང་ དགོ་ པའི་ སྐོར་ལས་ ཁོ་རའི་ མཛའ་བཤེས་ རྒྱལ་པོ་ བདེ་སྤྱོད་བཟང་པོ་ ལུ་ ཐུགས་ བརྩེ་བ་ ཆེན་པོའི་ སྒོ་ལས་ བཤེས་པའི་སྤྲིང་ཡིག་ ནང་ གསུངས་བཞག་ ནུག་ ཟེར་ ཞུ་ ནི །

རྒྱུ་མཚན་ དེ་འབདཝ་ལས་ གྲུབ་པའི་དབང་པོ་ དཀོན་མཆོག་བསྟན་པའི་སྒྲོན་མེས ། # འབྲས་ ལྡན་ ཤིང་ གཉིས་ སྦྱར་ བ་ ལས ། # ། འབྲས་བུ་ ཕུང་གསུམ་ བྱུང་ བ་ ལྟར ། # ། བློ་ དང་ ལྡན་ པ་ གཉིས་ གྲོས་ ན ། # ། སྔོན་ མེད་ ལེགས་ པའི་ བློ་གྲོས་ བསྐྱེད ། # ། ཟེར་ གསུང་ དོ་ བཟུམ་སྦེ་ རྒྱལ་ཁབ་ འདི་ ཁྱད་དུ་འཕགས་པ་ རང་དབང་རང་བཙན་ དང་ དགའ་སྐྱིད་ ཀྱི་ རྩ་བ་ ཞི་བདེ་ གི་ ངང་ ལུ་ གནས་ དགོ་ པ་ ཅིན་ ཆོས་ སྲིད་ ཟུང་འབྲེལ་ འདི་ མེད་ཐབས་མེདཔ་ ཅིག་ ཨིན་ ཟེར་ ཞུ་ ནི ། # ལྷག་པར་དུ་ ཆོས་ སྲིད་ ཟུང་འབྲེལ་སྦེ་ སྐྱོང་ དགོ་ པའི་ སྐོར་ལས་ སྤྱོད་འཇུག་ ལས་ ཡང་ ། # ས་ སྟེང་ འདི་ དག་ ཀོས་ གཡོག་ ཏུ ། # ། དེ་སྙེད་ ཀོ་བས་ ག་ ལ་ ལང་ ། # ། ལྷྭམ་ མཐིལ་ ཙམ་ གྱི་ ཀོ་བས་ ནི ། # ། ས་ སྟེང་ ཐམས་ཅད་ གཡོགས་ དང་ འདྲ ། # ། ཟེར་ གསུངས་ ཡོདཔ་ ཨིན །

དེ་མ་ཚད་ # དབུ་མ་འཇུག་པ་ ལས ། # རྟེན་ཅིང་འབྲེལ་འབྱུང་ མ་གཏོགས་པ ། # ། ཆོས་ འགའ་ ཡོད་ པ་ མ་ ཡིན་ ནོ ། # ། དེ་ཕྱིར་ སྟོང་ཉིད་ མ་གཏོགས་པ ། # ། ཆོས་ འགའ་ ཡོད་ པ་ མ་ ཡིན་ ནོ ། # ། ཟེར་ གསུངས་ ཡོད་ དོ་ བཟུམ་སྦེ་ ཆོས་ དང་ སྲིད་ གཉིས་ འབྲེལ་བ་ མེད་

པ་ ཅིན་ དང་པ་ར་ རྒྱལ་ཁབ་ ནང་ ལུ་ དགའ་སྐྱིད་ ཀྱི་ རྩ་བ་ བདེ་སྐྱིད་ འདི་ འབྱུང་ མི་ ཚུགས་ ནི་ དང་ རྒྱལ་ཁབ་ འདི་ རང་དབང་རང་བཙན་ སྦེ་ བཞག་ ནི་ ལུ་ ཐོ་ ཕོག་ འོང་ ཟེར་ ཞུ་ ནི །

དཔེ་འབད་བ་ཅིན་ # སྲིད་ མཁས་པ་ གཅིག་ གིས་ མི་སེར་ ལུ་ ཕན་པ་ ཡོད་ རུང་ འདྲ་ གནོད་པ་ ཡོད་ རུང་ འདྲ་ སྲིད་བྱུས་ བརྩམས་ པའི་ སྐབས་ ལུ་ དམ་པའི་ཆོས་ ཀྱི་ ལྟ་བ་ ལས་ འགལ་ བའི་ སྲིད་བྱུས་ ཅིག་ བརྩམས་ པ་ ཅིན་ དེ་ གིས་ རྒྱལ་ཁབ་ ནང་ ལུ་ ཞི་བདེ་ དང་ དགའ་སྐྱིད་ འབྱུང་ མི་ ཚུགས ། # འ་ནཱི་འབདཝ་ད་ ལུ་ ཆོས་ དང་ སྲིད་ གཉིསཔོ་ འདི་ རྟེན་ཅིང་འབྲེལ་འབྱུང་ སྦེ་ ཕྱག་ལཱ་ མཛད་ དཔ་ འདྲཝ་ ཅིག་ འབད་བ་ཅིན་ ད་ལྟོ་ ང་བཅས་རའི་ དཔལ་ལྡན་འབྲུག་པའི་ རྒྱལ་ཁབ་ བཟུམ་སྦེ་ ཕུན་སུམ་ཚོགས་ཏོག་ཏོ་ དང་ དགའ་ བའི་ ཉིམ་ ཤར་ སྐྱིད་ པའི་ བྲོ་ འཁྲབ་ སྟེ་ སྡོད་ ནི་ ལུ་ ཐེ་ཚོམ་ བ་སྤུ་ ཙམ་ ཡང་ མེད་ ཟེར་ ཞུ་ ནི་ ཨིན །

དེའི་ ནང་ ལས་ ཡང་ དམངས་གཙོའི་ རིང་ལུགས་ཅན་ གྱི་ རྒྱལ་ཁབ་ ཆོས་ དང་ སྲིད་ གཉིས་ རྟེན་ཅིང་འབྲེལ་འབྱུང་ མེད་ པའི་ རྒྱལ་ཁབ་ གཞན་ མི་ ཚུ་ ལུ་ བལྟ་ བ་ ཅིན་ རྒྱལ་ཁབ་ ཀྱི་ དབུ་ཁྲིདཔ་ བཙག་འཐུ་ དང་ ཚོགས་རྒྱན་ བསྐྱུར་ བའི་ སྐབས་ ལུ་ འཐབ་འཛིང་ དང་ དམག་འཁྲུག་ དམར་བསད་ ལ་སོགས་པ་ མི་ འདོད་ པའི་ ལྟས་ངན་ ལེ་ཤ་ཅིག་ ར་ འབྱུང་ ནི་ ཡོདཔ་ ཨིན །

དཔེ་ ང་བཅས་རའི་ ཆོས་ སྲིད་ གཉིས་ ལྡན་ གྱི་ རྒྱལ་ཁབ་ ལུ་ བལྟ་ བ་ ཅིན་ ཚོགས་རྒྱན་ བཙུགས་ རུང་ འདྲ་ ལཱ་ དང་ བྱ་བ་ གཞན་ ག་ཅི་ ར་ འབད་རུང་

འཐབ་འཛིང་ དང་ དམག་འཁྲུག་ དམར་བསད་ སོགས་ རྒྱལ་ཁབ་ ནང་ ལུ་ གསེར་སྦྱངམ་ གི་ སྐད་ ཙམ་ ཡང་ མེད་ མི་ འདི་ ཆོས་ དང་ སྲིད་ གཉིས་ ཟུང་འབྲེལ་ སྦེ་ སྐྱོང་ གནང་ བའི་ བརྡ་མཚོན་ ཨིན་ ཟེར་ ཞུ་ ནི ། # དེ་མ་ཚད་ དཔྱེ་གཏམ་ ལས་ ཡང་ ། # སྐྱིད་ ན་ ནམ་མཁའི་ བྱ་ ཡང་ འཁོར ། # ། སྡུག་ ན་ མཆན་ གྱི་ བུ་ ཡང་ སྤང་ ། # ། # ཟེར་ སླབ་ སྲོལ་ ཡོད་ དོ་ བཟུམ་སྦེ་ ང་བཅས་རའི་ དཔལ་ལྡན་འབྲུག་པའི་ རྒྱལ་ཁབ་ འདི་ ཆོས་ སྲིད་ ཟུང་འབྲེལ་ སྦེ་ སྐྱོང་ གནང་ བའི་ འབྲས་བུ་ དགའ་སྐྱིད་ ཀྱི་ རྩ་བ་ བདེ་སྐྱིད་ འདི་ ཡོད་ ནི་ འདི་གིས་ ཐ་ན་ ཕྱི་རོལ་པའི་ ལྟ་བཤལཔ་ ཚུ་ འབྲུག་ རྒྱལ་ཁབ་ ནང་ འོང་ མི་ ཅིག་ འདི་ ཨིན་ པས ཟེར་ ཞུ་ ནི །

ལྷག་པར་དུ་ ཡང་ ཆོས་ སྲིད་ གཉིས་འབྲེལ་ ལས་ བརྟེན་ པའི་ འབྲས་བུ་ སངས་རྒྱས་བཅོམ་ལྡན་འདས་ ཀྱིས་ ཕྱག་སྟོང་འཁོར་ལོ་བསྒྱུར་བའི་འཕགས་པ་སྤྱན་རས་གཟིགས་ ཀྱི་ གདུལ་བྱའི་ ཞིང་ སྦེ་ ལུང་ བསྟནམ་ མ་ཚད་ དེ་བཟུམ་སྦེ་ ཨོ་རྒྱན་གུ་རུ་རིན་པོ་ཆེའི་ སྦས་གནས་ ཞབས་དྲུང་རིན་པོ་ཆེ་ངག་དབང་རྣམ་རྒྱལ་ གྱིས་ ཆོས་ སྲིད་ ལུགས་ གཉིས་ ཀྱི་ འཁོར་ལོ་ བསྒྱུར་ བའི་ རྒྱལ་ཁམས་ མངའ་བདག་ ཡབ་ སྲས་ ཀྱི་ འཕྲིན་ལས་རྣམ་པ་བཞི་ གིས་ བདེ་བར་ སྐྱོང་ བའི་ ལུང་བསྟན་ཅན་ གྱི་ རྒྱལ་ཁབ་ མིང་ ལུ་ ཆོས་ སྲིད་ གཉིས་ ལྡན་ གྱི་ རྒྱལ་ཁབ་ ཟེར་ ང་བཅས་རའི་ དཔལ་ལྡན་འབྲུག་པའི་ རྒྱལ་ཁབ་ འདི་ ནད་མུག་འཁྲུག་རྩོད་ མེད ། འདོད་པ་ ཐོག་ཏུ་ བབ ། དགའ་སྐྱིད་ ཀྱི་ ངང་ ལུ་ གནས་ མི་ འདི་ ཐད་ཀར་ ཆོས་ དང་ སྲིད་ གཉིསཔོ་ རྟེན་ཅིང་འབྲེལ་འབྱུང་ སྦེ་ སྐྱོང་ ཡོད་ པ་ ལས་ བརྟེན་ ཏེ་ ཨིན་ ཟེར་ ཞུ་ ནི །

རྒྱུ་མཚན་ དེ་འབདཝ་ལས་ རྒྱལ་ཁབ་ རང་དབང་རང་བཙན་ དང་ ཞི་བདེ་ མི་ ཉམས་ གོང་འཕེལ་ དང་ སྲུང་སྐྱོབ་ ཀྱི་ དོན་ལུ་ ཆོས་ དང་ སྲིད་ ཀྱི་ འབྲེལ་བ་ འདི་ དཔེར་ན ། # ཆུ་ དང་ ཨོམ་ བཟུམ་སྦེ་ འདི་ ཕྱི་ ཕན་བདེའི་ དཔལ་གཏེར་ དམ་པའི་ཆོས་ ཀྱིས་ གཞི་ བཟུང་ # དེང་སང་ འཛམ་གླིང་ སྤྱི་ དང་ འགྲོ་བ་ མིའི་ བསམ་སྤྱོད་ ཀྱི་ འགྱུར་བ་ དང་ བསྟུན་ ཏེ་ མེད་ཐབས་མེད་པའི་ སྲིད་ ཀྱི་ ལམ་ལུགས་ ཀྱི་ ཟུར་རྒྱན་ སྦེ་ འབད་བ་ཅིན་ གོང་ ལུ་ ཞུ་ དོ་ བཟུམ་སྦེ་ རྒྱལ་ཁབ་ ཞི་བདེའི་ ཉིམ་ ཤར་ བ་ ལུ་ ག་ཏེ་ ཡང་ འགྱོ་ མ་ དགོཔ་ མ་ཚད་ འཛམ་གླིང་ རྒྱལ་ཁབ་ གཞན་ ཚུ་ ལུ་ ཡང་ དཔེ་སྟོན་ བཟང་པོ་ ཅིག་ ལུ་ འགྱུར་ བ་ ཐེ་ཚོམ་ མི་ འབྱུང་ ཟེར་ ཞུ་ ནི་ ཨིན་ ལགས །

མདོར་བསྡུ་ བ་ ཅིན་ # ང་བཅས་རའི་ རང་བཙན་ དཔལ་ལྡན་འབྲུག་པའི་ རྒྱལ་ཁབ་ ནང་ ཡང་ # ད་ཅི་ གོང་ ལུ་ ཞུ་ དོ་ བཟུམ་སྦེ་ # སྔོན་ དང་ཕུ་ ལས་ ར་ ཆོས་ཁྲིམས་ དར་ གྱི་ མདུད་ཕོད་ དང་ # རྒྱལ་ཁྲིམས་ གསེར་ གྱི་ གཉའ་ཤིང་ ཟེར་ # ཆོས་ དང་ སྲིད་ གཅིག་ཁ་ སྦེ་ ར་ # སྔོན་ བྱོན་ རྒྱལ་བ་གོང་མ་ ཚུ་ གིས་ རིམ་པ་བཞིན་དུ་ སྐྱོང་ གནང་ ནུག་ ཟེར་ ཞུ་ ནི ། # དེ་འབདཝ་ལས་ # ད་རེས་ནངས་པ་ ཡང་ # དགའ་སྐྱིད་ ཀྱི་ རྩ་བ་ བདེ་སྐྱིད་ ཀྱི་ ངང་ ལུ་ # གངས་ བར་ ན་ གི་ ཆུ་ འཐུང་ སྤྲིན་ བར་ ན་ གི་ ཉིམ་ བསྲོ་ སྟེ་ སྡོད་ པའི་ རང་དབང་ འབྱུང་ མི་ འདི་ ཆོས་ སྲིད་ གཉིས་ རྟེན་ཅིང་འབྲེལ་འབྱུང་ སྦེ་ སྐྱོང་ གནང་ བའི་ འབྲས་བུ་ ཨིན་ ཟེར་ ཞུ་ ནི་ ཨིན །

ཕན་བདེ་ བྱུང་ བའི་ གནས་ གཅིག་པུ ། # ། བསྟན་པ་ ཡུན་རིང་ གནས་ པ་ དང་ ། # །

བསྟན་པ་ འཛིན་ པའི་ སྐྱེས་བུ་ རྣམས ། # ། སྐུ་ཚེ་ རྒྱལ་མཚན་ བརྟན་ གྱུར་ ཅིག །

བཀའ་དྲིན་ ཆེ །

གསང་སྔགས་ཆོས་འཕེལ ། # དྲུང་འཚོ་ ལོ་ངོ་ # NUMཔ །

ནང་པའི་གསོ་བ་རིག་པའི་སློབ་ཚོགས ། # ཀ་ཝང་བྱང་ས །

NUM ༽ # རོགས་ ཁ་ མ་ ཤེས་ རང་ ཁ་ འབྱང་ །

ངོ་སྤྲོད །

མཁས་པའི་ལེགས་བཤད་ ལས ། # ཆུ་ ཐིགས་ བསགས་ པས་ འགེངས་ དཀའ་ ཡང་ ། # ། བོར་ ན་ ཅིག་ཅར་ཉིད་དུ་ འཛད ། # ། ཡོན་ཏན་ དང་པོར་ སློབ་ དཀའ་ སྟེ ། # ། ཤེས་བཞིན་ མེད་ ན་ ཉམས་ པར་ འགྱུར ། # ། ཟེར་ གསུང་ དོ་ བཟུམ་ སྤྱིར་བཏང་ # མི་རིགས་ ག་ཅི་ བཟུམ་ ཅིག་ ཨིན་རུང་ # མི་སྡེའི་ བར་ ན་ འབྲེལ་བ་ འཐབ་ ནི་ དང་ # བདེ་སྐྱིད་ ཀྱི་ མདུན་ལམ་ བསྒྲུབ་ ནི་ ལུ་ སྐད་ཡིག་ འདི་ མེད་ཐབས་མེདཔ་ ཅིག་ ཨིན །

ལྷག་པར་དུ་ # ང་བཅས་རའི་ སྐད་ཡིག་ འདི་ # ང་བཅས་ར་ འབྲུག་ མི་ ཡོངས་ ཀྱི་ ངོ་རྟགས་ དང་ རང་བཙན་ གྱི་ སྲོག་ཤིང་ ཅིག་ ཨིན ། # གལ་སྲིད་

ནཱ་ ལས་ ཕར་ ཡང་ ང་བཅས་རའི་ རྒྱལ་ཁབ་ འདི་ རང་བཙན་ གཙང་མའི་ ཐོག་ ལས་ # དཔལ་ལྡན་འབྲུག་པ་ ཟེར་ འཛམ་གླིང་ ནང་ གཞན་ དང་ ཐུན་མོང་མིན་པའི་ ཁྱད་ཆོས་ དང་ ལྡནམ་ ཅིག་ སྦེ་ ཡུན་བརྟན་ སྦེ་ གནས་ དགོ་ པ་ ཅིན་ སྐད་ཡིག་ དང་ ལམ་སྲོལ་ དེ་ མ་ ཉམས་ པར་ བདག་འཛིན་ འཐབ་ དགོཔ་ འདི་ གལ་ཆེ ། # རྒྱུ་མཚན་ དེ་ ལས་ བརྟེན་ ད་རིས་ ང་ གིས་ རོགས་ ཁ་ མ་ ཤེས་ རང་ ཁ་ འབྱང་ ཟེར་ བའི་ དོན་ཚན་ གྱི་ ཐོག་ ལས་ # ཁ་སྐད་ ཀྱི་ དགོངས་དོན་ དེ་ དང་ འབྲེལ་ བའི་ གདོང་ལེན་ དང་ དཀའ་ངལ་ དེ་ བསལ་ བའི་ ཐབས་རིག་ གི་ སྐོར་ལས་ ཞུ་ ནི་ ཨིན །

བརྗོད་གཞིའི་ འཆར་སྣང་ །

ང་བཅས་ར་ འཇིག་རྟེན་ དཔྱེ་གཏམ་ ལས ། # སླབ་ ལུགས་ གཅིག་ ལུ་ གོ་ ལུགས་ གཉིས ། ཟེར་ བའི་ དཔེ་ བཟུམ་སྦེ་ རོགས་ ཁ་ མ་ ཤེས་ རང་ ཁ་ འབྱང་ ཟེར་ བའི་ ཚིག་ དེ་ ལུ་ གོ་བ་ ལེན་ ཐངས་ གཉིས་ འདུག་ ཟེར་ ཞུ་ ནི་ ཨིན །

དེ་ཡང་ ཚིག་ ཁོ་ར་ ཐད་ཁའི་ གོ་དོན་ འབད་བ་ཅིན་ # ད་རེས་ནངས་པའི་ གནས་སྟངས་ བཟུམ་སྦེ་ རོགས་ གཞན་ གྱི་ ཁ་སྐད་ དེ་ ལུ་ གཙོ་བོར་བཏོན་ ཏེ་ # རང་ གི་ མི་རིགས་ དང་ འབྲེལ་ བའི་ ཁ་སྐད་ དེ་ ལུ་ # སྣང་ཆུང་ དང་ བརྩི་མེད་ བཏང་ པ་ ཅིན་ # མཐའ་མཇུག་ ལུ་ རོགས་ གཞན་ གྱི་ ཁ་སྐད་ དེ་ ཁུངས་ དགཔ་ ཅིག་ མ་ ཤེས་ # རང་ གི་ མི་རབས་ ལས་ བརྒྱུད་ པའི་ ཁ་སྐད་ འདི་ ཉམས་ འོང་ ཟེར་ བའི་ དོན་ དང་ །

གོ་བ་ རྒྱ་ཆེ་ ས་ ལས་ ལེན་ པ་ ཅིན ། # རིགས་རྒྱུད་ ཟད་ དུས་ བསམ་ ངན་ འཁོར ། ཟེར་ སླབ་ དོ་ བཟུམ་སྦེ་ # ང་བཅས་ར་ དུས་ ཀྱི་ འགྱུར་བ་ དང་ བསྟུན་ # ཕྱིའི་ ལམ་ལུགས་སྲོལ་ ལུ་ གཙོ་བོར་བཏོན་ ཏེ་ # རང་ གི་ མི་རབས་ ལས་ མི་རབས་ བར་ ན་ བརྒྱུད་ དེ་ ཡོད་ པའི་ རྒྱལ་ཁབ་ ཀྱི་ ངོ་རྟགས་ སྔར་སྲོལ་ལམ་ལུགས་ བཟང་པོ་ ཚུ་ ལུ་ བརྩི་མཐོང་ དང་ ཆ་བཞག་ མེད་ པར་ སྣང་ཆུང་ བཏང་ སྟེ་ # བདག་མེད་ སྦེ་ བཞག་ པ་ ཅིན་ # མཐའ་མཇུག་ ལུ་ རང་ གི་ མི་རིགས་ ཉམས་ ནི་ ཨིནམ་ མ་ཚད་ # རྒྱལ་ཁབ་ ཀྱི་ ངོ་རྟགས་ དང་ རང་བཙན་ ལུ་ ཐོ་ ཕོག་ འོང་ ཟེར་ བའི་ དོན་ ཨིན་ མས །

མདོར་བསྡུ་ བ་ ཅིན་ # རོགས་ ཁ་ མ་ ཤེས་ རང་ ཁ་ འབྱང་ ཟེར་ མི་ འདི་ # མ་འོངས་ བུ་རྒྱུད་ ཚུ་ ལུ་ ཕམ་ རྒས་ པའི་ བསླབ་བྱ་ ཨིན་ མས ཟེར་ ཞུ་ ནི་ ཨིན ། # ཨིན་རུང་ དུས་ སུ་ བབས་ པའི་ ཆར་ དང་ ། # སྐབས་སུ་ བབས་ པའི་ གཏམ ། ཟེར་ དོ་ བཟུམ་ ད་རིས་ ཁ་སྐད་ ལུ་ གཞི་ བཞག་ སྟེ་ ཞུ་ བ་ ཅིན ། #

ང་བཅས་ར་ འགྲོ་བ་ མི་རིགས་ ག་ཅི་ བཟུམ་ ཅིག་ ཨིན་རུང་ # མི་རབས་ ལས་ བརྒྱུད་ པའི་ རིག་གཞུང་ ཐུན་མོང་མ་ཡིན་པ་ ཚུ་ # ལོ་རྒྱུས་ ཀྱི་ ཐོག་ ལས་ གྲུབ་ ཡོདཔ་ ཨིན །

རིག་གཞུང་ གི་ གཞི་རྟེན་ གཙོ་བོ་ སྐད་ཡིག་ ཨིནམ་ལས་ # སྐད་ཡིག་ དེ་ མི་རིགས་ དེ་ གི་ མི་རབས་ ལས་ མི་རབས་ ཀྱི་ བར་ ན་ བསགས་ པའི་ ཤེས་བྱ་ རིག་པའི་གནས་ དང་ ། # བསམ་བློ་ དང་ ཀུན་སྤྱོད་ ལ་སོགས་པའི་ མི་ཚེའི་ ལྟ་བ་ དང་ ལུགས་སྲོལ་ གྱི་ གཞི་རྩ་ དང་ མི་རིགས་ ཀྱི་ ངོ་རྟགས་ ཐུན་མོང་མ་ཡིན་པ་ ཅིག་ ཨིན་ ཟེར་ ཞུ་ ནི་ ཨིན །

མཁས་པའི་དབང་པོ་ ཚུ་ གིས་ ཡང་ མགྲིན་གཅིག་ ལུ་ # སྐད་ཡིག་ འདི་ མི་རིགས་ དང་ རྒྱལ་ཁབ་ དེ་ གི་ ཐོ་ཡིག་ དང་ ངོ་རྟགས་ ཨིན་ པའི་ ཆེ་བསྟོད་ གནངམ་ ཨིན །

དེ་བཟུམ་སྦེ་ # འཛམ་གླིང་ རྒྱལ་སྤྱིའི་ ཐོ་ཡིག་ ནང་ ཡང་ # ཁ་སྐད་ དེ་ རྒྱལ་ཁབ་ ཀྱི་ ངོ་རྟགས་ ཅིག་ སྦེ་ གསལ་སྟོན་ འབདཝ་ མ་ཚད་ # ང་བཅས་རའི་ རྩ་ཁྲིམས་ཆེན་མོ་ ནང་ ཡང་ དེ་སྦེ་ ཚུད་ དེ་ ཡོད་ ཟེར་ ཞུ་ ནི་ དང་ ། # ང་བཅས་ར་ འབྲུག་ ལུ་ བཀའ་དྲིན་ཅན་ གྱི་ བདག་ཉིད་ # མི་དབང་ འབྲུག་རྒྱལ་གསུམ་པ་ མཆོག་ གིས་ ཡང་ # ཐུགས་བསྐྱེད་ བླ་ན་མེད་པ་ གནང་ སྟེ་ # ང་བཅས་རའི་ སྐད་ཡིག་ རྫོང་ཁ་ འདི་ # རྒྱལ་ཡོངས་ ཀྱི་ སྐད་ཡིག་ དང་ ངོ་རྟགས་ སྦེ་ ཆ་འཇོག་ གནང་ མི་ དེ་ ཡང་ # རྒྱུ་མཚན་ དེ་ ལུ་ བརྟེན་ཏེ་ ཨིན་ མས ཟེར་ ཞུ་ ནི་ ཨིན །

གལ་སྲིད་

# རང་ གི་ སྐད་ཡིག་ དེ་ ལུ་ གོ་སྐབས་ མིན་འདུག # བྱ་སྟབས་ མི་ བདེ་ བས་ ཟེར་ སྣང་མེད་བསྐྱུར་ ཏེ་ # སྲུང་སྐྱོབ་ འབད་ མ་ ཚུགས་ པར་ ཉམས་སོང་ པ་ ཅིན་ # རང་ གི་ མི་རིགས་ དང་ འབྲེལ་ བའི་ རིག་གཞུང་ དང་ ངོ་རྟགས་ མེདཔ་ འགྱོཝ་ མ་ཚད་ # སེམས་ མེད་ པའི་ རོ་ བཟུམ་སྦེ་ # བློ་གཏད་ བསྐྱེད་ ས་ མེད་ པར་ གསོ་ ཐབས་ མེད་ པའི་ གྱོང་གུད་ སྦོམ་ ཅིག་ ཕོག་ འོང་ ཟེར་ ཞུ་ ནི་ ཨིན །

དགོས་པ་ དགོངས་གཞི་ འདི་ ལུ་ བརྟེན་ # དཔལ་ མི་དབང་ འབྲུག་རྒྱལ་བཞི་པ་ མཆོག་ གིས་ ཡང་ # ཡང་ལས་ཡང་དུ་ བཀའ་རྒྱ་ ལན་ཐེངས་ གསུམ་ དེ་ཅིག་ གནང་ མི་ དེ་ # ང་བཅས་ར་ འབྲུག་ མི་ ཡོངས་ ཀྱིས་ ཤེས་ དགོཔ་ གལ་ཆེ །

འབྲུག་གི་རྩ་ཁྲིམས་ཆེན་མོའི་ ནང་ ཡང་ # རྫོང་ཁ་ འདི་ འབྲུག་ གི་ རྒྱལ་ཡོངས་སྐད་ཡིག་ ཟེར་ ཚུད་ དེ་ ཡོདཔ་ མ་གཏོགས་ # སྐད་ཡིག་ གཞན་ གྱི་ ལོ་རྒྱུས་ མིན་འདུག

མ་གཞི་ གཞན་ གྱི་ སྐད་ཡིག་ ཤེས་ པ་ ཅིན་ ཡོན་ཏན་ ཨིན་ རུང་ # འབྲུག་ མི་ ཅིག་ གིས་ འབྲུག་པའི་ སྐད་ཡིག་ མ་ ཤེས་ པར་ # གཞན་ གྱི་ སྐད་ཡིག་ དེ་ ལག་ལེན་ འཐབ་ པ་ ཅིན་ # དགོད་བྲ་ བའི་ གཞི་ ལས་ མ་གཏོགས་ བསྔགས་བརྗོད་ འབད་ མི་ འཛམ་གླིང་ ནང་ མི་ འོང་ །

དེ་བཟུམ་སྦེ་ # NUM # གི་ ལོ་ ལུ་ ས་གནས་ ཀེ་ན་དྲ་ ལུ་ # འཛམ་གླིང་ རྒྱལ་སྤྱིའི་ སྐད་ཡིག་ ཚོགས་ཆེན་ སྐབས་ ལུ་ མཁས་པ་ ཚུ་ གིས་ མོས་མཐུན་ ཐོག་ ལས་ # སྐད་རིགས་ ག་ཅི་ བཟུམ་ ཅིག་ ནུབ་ རུང་ # མིའི་ རིགས་ སྤྱི་ ལུ་ གསོ་ ཐབས་ མེད་ པའི་ གྱོང་གུད་ ཅིག་ ཨིན་ ཟེར་ བརྗོད་དོན་ ཆ་འཇོག་ མཛད་ མི་ འདི་ ཡང་ # དེ་ལུ་བརྟེན་ཏེ་ ཨིན་ མས ཟེར་ ཞུ་ ནི་ ཨིན །

མདོར་བསྡུ་ བ་ ཅིན་ # སྐད་ཡིག་ འདི་ # མི་རིགས་ དེ་ གི་ བསམ་སྤྱོད་ དང་ # ཡུལ་སྲོལ་ གྱི་ གོམས་གཤིས་ ཡང་དག་པའི་ རིག་གཞུང་ དང་ མི་རིགས་ དེ་ གི་ ཁྱད་ཆོས་ གསལ་སྟོན་ འབད་ ནིའི་ ནུས་པ་ ཡོདཔ་ མ་ཚད་ # མི་རིགས་ དེ་ མི་ ཉམས་ ཡུན་བརྟན་ སྦེ་ རང་བཙན་ གཙང་མའི་ ཐོག་ ལས་ གནས་ ཚུགས་ པའི་ ཁེ་ཕན་ ཡོདཔ་ ལས་ དེ་ ལུ་ ཤ་ཞེན་ དང་ བརྩི་བཀུར་ བསྐྱེད་ དེ་ མི་ ཉམས་ པར་ བདག་འཛིན་ འཐབ་ དགོཔ་ འདི་ # ང་བཅས་ར་ འབྲུག་ མི་ ཡོངས་ ཀྱི་ འགན་ཁུར་ ཨིན་ ཟེར་ ཞུ་ ནི་ ཨིན །

དཀའ་ངལ་ དང་ གདོང་ལེན །

སྐད་ཡིག་ དང་ འབྲེལ་ བའི་ དཀའ་ངལ་ གྱི་ ཐད་ ལུ་ འབད་ བ་ ཅིན་ # སྤྱིར་བཏང་ # སྐད་ཡིག་ འདི་ # མི་རིགས་ ཀྱི་ ཚེ་སྲོག་ ཨིནམ་ལས་ ཁག་ ཆེ་ རུང་ # དུས་ ཀྱི་ འགྱུར་བ་ དང་ བསྟུན་ ཉམས་གྲིབ་ འགྱོ་ དོ་ ཡོདཔ་ ཨིན ། # མཁས་པའི་ ཡིག་ཆ་ དང་ བསྟུན་ པ་ ཅིན་ # དུས་རབས་ NUMཔའི་ ནང་ ལུ་ སྐད་རིགས་ སྟོང་ཕྲག་གཅིག་ དེ་ཅིག་ ནུབ་ ཚརཝ་ སྦེ་ བཤདཔ་ མ་ཚད་ # མ་འོངས་པ་ ལོ་ བརྒྱའི་ ནང་ ལུ་ ད་ལྟོ་ ཡོད་ པའི་ སྐད་རིགས་ ཀྱི་ བརྒྱ་ཆ་ NUM དེ་ཅིག་ ནུས་ མེད་ ལུ་ འགྱུར་ འོང་ ཟེར་ བའི་ ལོ་རྒྱུས་ བཤདཔ་ ལས་ ང་བཅས་ར་ འབྲུག་ མི་ མང་ཤོས་ཅིག་ གིས་ # རང་ གི་ སྐད་ཡིག་ ལུ་ སྣང་ཆུང་ དང་ བདག་མེད་ བཏངམ་ ལས་ བརྟེན་ # ཚ་གྱང་ ལང་ དགོ་ པའི་ གཞི་ ཅིག་ ལུ་ གྱུར་ ཏེ་ ཡོད་ ཟེར་ ཞུ་ ནི་ ཨིན །

ཉམས་གུད་ འགྱོ་ བའི་ རྟགས་མཚན་ ཡང་ # དུ་བ་ ལས་ ནི་ མེར་ ཤེས་ བཞིན་ # ཟེར་ གསུང་ དོ་ བཟུམ་སྦེ་ འབྲུག་ མི་ ཚུ་ གིས་ རང་ གི་ ཁ་སྐད་ འདི་ # ཕྱི་སྐད་ དང་ སླ་ མ་ བསྲེས་ པར་ སླབ་ མ་ ཚུགས་ པའི་ དཀའ་ངལ ། དེ་བཟུམ་སྦེ་ # ཕྱིའི་ སྒོ་བྱང་ དང་ བརྡ་བྱང་ ཚུ་ # རང་ གི་ སྐད་ཡིག་ ནང་ བྲི་ མ་ ཚུགས་ པའི་ དཀའ་ངལ ། # ཕམ་ དང་ བུ་ གཞི་ ཚུ་ གིས་ # ཕྱིའི་ ཁ་སྐད་ དང་ སྤྱོད་ལམ་ ལུ་ གཙོ་བོར་བཏོན་ པའི་ གནས་སྟངས ། # ཕྱི་སྐད་ ཤེས་ པ་ ཅིན་ # དེ་ ལུ་ ལྕོགས་གྲུབ་ དང་ གཟི་བརྗིད་ ཡོདཔ་ སྦེ་ བརྩིས ། # གཞུང་ སྒེར་ གྱི་ ལས་སྡེ་ ཚུ་ ནང་ བརྡ་དོན་བརྒྱུད་འབྲེལ་ དང་ # ཞལ་འཛོམས་ ལ་སོགས་པའི་ སྤྱི་ཚོགས་ ནང་ ཕྱི་སྐད་ རྐྱངམ་གཅིག་ ལག་ལེན་ འཐབ་ པའི་ གནས་སྟངས ། # རྒྱང་མཐོང་ ཚུ་ ནང་ གྲོས་བསྡུར་ ལ་སོགས་པའི་ ལས་རིམ་ ཚུ་ ནང་ འབྲུག་པའི་ མི་ གིས་ རང་ གི་ ཁ་སྐད་ སླབ་ མ་ ཚུགས་ པའི་ གནས་སྟངས ། # སྐད་ཡིག་ དང་ འབྲེལ་ བའི་ ལས་རིམ་ ཚུ་ བཅའ་མར་གཏོགས་ མི་ ཉུང་ བའི་ གནས་སྟངས་ ཚུ་ ལས་ ཤེས་ ཚུགས་ ཟེར་ ཞུ་ ནི་ ཨིན །

མདོར་བསྡུ་ བ་ ཅིན་ # ང་བཅས་ར་ འབྲུག་ མི་ ཚུ་ གིས་ # རང་ གི་ སྐད་ཡིག་ འདི་ སྤུས་དག་ ཅིག་ སྦེ་ # ལག་ལེན་ འཐབ་ མ་ ཚུགས་ པའི་ དཀའ་ངལ་ འདུག་ ཟེར་ ཞུ་ ནི་ ཨིན །

རང་ གི་ ཁ་སྐད་ ཉམས་ མི་ དེ་ ལུ་ བརྟེན་ # མི་རབས་ ལས་ མི་རབས་ ཀྱི་ བར་ ན་ བརྒྱུད་ པའི་ རིག་གཞུང་ དང་ ལམ་སྲོལ་ ཚུ་ ཉམས ། # ཆོས་ སྲིད་ ལུགས་ གཉིས་ ཀྱི་ བསྟན་པ་ ཉམས ། # མཇུག་ ལུ་ རང་ གི་ ངོ་རྟགས་ ཚུ་ ཉམས་ ཏེ་ # རང་བཙན་ དང་ གཞི་རྩ་ ལུ་ ཉམས་གུད་ འབྱུང་ ནིའི་ ཉེན་ཁ་ ཡོད་ ཟེར་ ཞུ་ ནི་ ཨིན །

དཀའ་ངལ་ གྱི་ རྒྱུ་རྐྱེན་ དང་ བསལ་ བའི་ ཐབས་ལམ །

དེ་སྦེ་ ཉམས་ པའི་ རྒྱུ་རྐྱེན་ ཡང་ # ཕྱིའི་ རྐྱེན་ དང་ ནང་ གི་ རྐྱེན་ གཉིས་ འདུག་ ཟེར་ ཞུ་ ནི་ ཨིན །

ཕྱི་ རྐྱེན་ གྱི་ ཐད་ སྤྱིར་བཏང་ # ང་བཅས་རའི་ རྒྱལ་ཁབ་ འདི་ # གཞན་ བཟུམ་ འཛིང་འཁྲུག་ དང་ རྒྱལ་ཁབ་ གཞན་ གྱི་ དབང་གྱུར་ ལུ་ བརྟེན་ པའི་ དཀའ་ངལ་ བྱུང་ མ་ མྱོངས་ རུང་ # ད་རེས་ འཛམ་གླིང་ གཅིག་གྱུར་ གྱི་ དུས་སྐབས་ ལུ་ བརྟེན་ # ཕྱིའི་ ཁ་སྐད་ དང་ ལུགས་སྲོལ་ ཚུ་ # དར་ཁྱབ་ སྦོམ་ འགྱོ་ མི་ ལས་ བརྟེན་ སྐད་ཡིག་ ལུ་ བར་ཆད་ དང་ # ནང་ གི་ རྐྱེན་ འབད་ བ་ ཅིན་ # དང་པ་ སྐད་ཡིག་ དེ་ # རང་ གི་ མི་རིགས་ ཀྱི་ ཚེ་སྲོག་ ཨིན་ པའི་ ཁུངས་ དང་ དགོས་པ་ མ་ ཤེས་ པའི་ སྐྱོན་ དང་ ། # གཉིས་པ་ ཤེས་ཡོན་ གཙོ་བོ་ ཕྱིའི་ ཁ་སྐད་ ལུ་ གཙོ་བོར་བཏོན་ པའི་ སྐྱོན་ ཨིན་ མས ཟེར་ ཞུ་ ནི་ ཨིན །

དེ་ཡང་ ག་དེ་སྦེ་ སྨོ་ ཟེར་བ་ཅིན་ # ང་བཅས་རའི་ རྒྱལ་ཁབ་ ནང་ # དུས་ ཀྱི་ འགྱུར་བ་ དང་ བསྟུན་ # གོང་འཕེལ་ གྱི་ འགྱུར་བ་ འོང་ བའི་ སྐབས་ # ཤེས་རིག་ གི་ ལམ་ལུགས་ ཡང་ བསྒྱུར་བཅོས་ སོང་ ནུག

དེ་ཡང་ # གནམ་ལོ་ # NUM # ལས་ འགོ་ བཙུགས་ ད་ལྟོ་ ཚུན་ཚོད་ ཀྱི་ བར་ ན་ # སློབ་གྲྭ་ ཚུ་ ནང་ ཆོས་ཚན་ ཚུ་ # མང་ཤོས་ ར་ ཨིང་སྐད་ ཐོག་ ལས་ ལག་ལེན་ འཐབ་ སྟེ་ སྡོད་ ནུག # དེ་ ལུ་ བརྟེན་ # ང་བཅས་རའི་ སྐད་ཡིག་ འདི་ ལུ་ ཉམས་གུད་ བྱུང་ ནུག་ ཟེར་ ཞུ་ ནི་ ཨིན །

གསུམ་པ་ # མངའ་བདག་རྒྱལ་པོའི་ བཀའ་རྒྱ་ དང་ # གཞུང་ གི་ ཁྲིམས་ལུགས་ སྣང་མེད་ བཏང་ སྟེ་ # ལག་ལེན་ མ་ འཐབ་ པའི་ སྐྱོན་ དང་ ། # བཞི་པ་ # རང་ གི་ སྐད་ཡིག་ གི་ ཤེས་ཡོན་ ཡོད་ མི་ ལུ་ # བརྩི་མཐོང་ མེད་ པར་ སྣང་མེད་ བཏང་ པའི་ སྐྱོན་ དང་ ། # ལྔ་པ་ # གོ་སྐབས་ དང་ ཐོབ་ལམ་ འདྲ་མཉམ་མེད་པའི་ སྐྱོན་ ཚུ་ ཨིན་ མས ཟེར་ ཞུ་ ནི་ ཨིན །

དེ་ ལུ་ བརྟེན་ # རང་གི་ སྐད་ཡིག་ འདི་ # ཉམས་གསོ་ དང་ སྲུང་སྐྱོབ་ འབད་ ནིའི་ དོན་ལུ་ # ང་བཅས་ར་ འབྲུག་ མི་ ཡོངས་ ཀྱིས་ ལྷག་བསམ་རྣམ་དག་ གི་ སྒོ་ལས་ # བརྩོན་ཤུགས་ བསྐྱེད་ དགོཔ་ གལ་ཆེ ། # དེ་ཡང་ དང་པ་ འབྲུག་ མི་ ཡོངས་ ལུ་ རང་ གི་ སྐད་ཡིག་ གཙང་མ་ ཤེས་ དགོཔ་ དང་ # དེ་ ལག་ལེན་ འཐབ་ དགོ་ པའི་ རྒྱུ་མཚན་ དང་ དགོས་པ་ ཚུ་ # ལེགས་ཤོམ་ སྦེ་ གོ་བརྡ་ སྤྲོད་ ནི་ དང་ ། # གཉིས་པ་ # གཞན་ གྱི་ ཁ་སྐད་ དང་ མཐུན་ པའི་ ཐ་སྙད་ དོན་ བཟོ་ སྟེ་ # ཚིག་མཛོད་ ནང་ བཀོད་ དེ་ བཞག་ ནི་ མེན་ པར་ # གསར་ཤོག་ དང་ ། # དུས་དེབ ། # གློག་བརྙན ། # རྒྱང་མཐོང་ ། # བརྡ་བརྒྱུད་ ཚུ་ གི་ ཐོག་ ལས་ དར་ཁྱབ་ གཏང་ ནི་ དང་ ། # གསུམ་པ་ # ཤེས་ཡོན་ གྱི་ ལམ་ལུགས་ ལེགས་བཅོས་ འབད་ དེ་ # རང་ གི་ སྐད་ཡིག་ གི་ ཆོས་ཚན་ རྒྱ་སྐྱེད་ འབད་ ནི་ དང་ ། # བཞི་པ་ # འབྲུག་ མི་ ཡོངས་ ཀྱིས་ # ནང་ ཕན་ཚུན་ རང་སྐད་ གཙང་མ་ སླབ་ ནིའི་ གོམས་གཤིས་ དང་ ། # ཕམ་ ཚུ་ གིས་ རང་ གི་ བུ་གཞི་ ཚུ་ ལུ་ རང་ གི་ སྐད་ཡིག་ ཤེས་ དགོཔ་ ལམ་སྟོན་ དང་ བསླབ་བྱ་ བྱིན་ ནི་ དང་ ། # ལྔ་པ་ # མངའ་བདག་རྒྱལ་པོའི་ བཀའ་རྒྱ་ དང་ # ཁྲིམས་ ལུ་ བརྩི་བཀུར་ བསྐྱེད་ དེ་ # ཚུལ་མཐུན་ ལག་ལེན་ འཐབ་ ནི་ དང་ ། # དྲུག་པ་ # རང་ གི་ སྐད་ཡིག་ གི་ ཤེས་ཡོན་ ཡོད་ མི་ ལུ་ བརྩི་མཐོང་ དང་ # སྤྱི་ཚོགས་ ནང་ གོ་སྐབས་ འདྲ་མཉམ་ བཟོ་ ནི་ ལུ་ བརྩོན་ཤུགས་ བསྐྱེད་ ནིའི་ ཐབས་ལམ་ ཚུ་ # གཞི་བཙུགས་ འབད་ དགོཔ་ འདུག་ ཟེར་ ཞུ་ ནི་ ཨིན །

མཇུག་བསྡུ །

བཅུད་བསྡུ་ བ་ ཅིན་ # ཆུ་ཤིང་གི་བསྟན་བཅོས་ ལས ། # རྒྱལ་ཁབ་ ཆུང་ངུ་ སུ་ ཡིན་ ཡང་ ། # ། རང་དབང་ རང་ གིས་ འཛིན་འདོད་ ན ། # ། རང་ གི་ ལུགས་ ཀྱི་ སྐད་ཡིག་ དང་ ། # ། ཆོས་ དང་ རིག་གཞུང་ བསམ་སྤྱོད་ སོགས ། # ། ལུགས་སྲོལ་ རྙིང་པོ་ སྲོག་ བཞིན་དུ ། # ། གཅེས་ ཤིང་ གོང་འཕེལ་ མ་ བཏང་ ན ། # ། རྩ་བ་ རུལ་ བའི་ སྡོང་པོ་ བཞིན ། # ། མི་ འདོད་ བཞིན་དུ་ འགྱེལ་ བར་ འགྱུར ། # ། ཟེར་ གསུང་ དོ་ བཟུམ་སྦེ་ # ང་བཅས་ར་ འབྲུག་པའི་ མི་རིགས་ ཅིག་ ཨིན་ པ་ ཅིན་ # རང་ གི་ སྐད་ཡིག་ དང་ ལམ་སྲོལ་ ཚུ་ # རྣམ་དག་ ཅིག་ ཤེས་ དགོ ། # ཤེས་ མི་ དེ་ ལག་ལེན་ འཐབ་ དགོཔ་ ཨིན །

གལ་སྲིད་

# རང་ གི་ གྱོན་ཆས་ ཡང་ སྤངས་ # སྐད་ཡིག་ ཡང་ ལག་ལེན་ མ་ འཐབ་ པ་ ཅིན་ # འབྲུག་པ་ ཟེར་ བའི་ མིང་ འདི་ མེདཔ་འགྱོཝ་ ཨིན །

དེ་ ལུ་ བརྟེན་ དཔལ་ མི་དབང་ འབྲུག་རྒྱལ་ རིམ་བྱོན་ ཚུ་ གིས་ ཚེ་ འདི་ གི་ བདེ་ ཐབས་ དང་ ཕུགས་ ཀྱི་ བཙན་ ཐབས་ ལུ་ དགོངས་ ཏེ་ # གསེར་ ལས་ དཀོན་ པའི་ བཀའ་སློབ་ བཟང་པོ་ གནང་ མི་ ཚུ་ ལུ་ བརྩི་བཀུར་ བསྐྱེད་ ། # ཐ་དམ་ཚིག་ དང་ ལས་རྒྱུ་འབྲས་ དཔང་ ལུ་ བཙུགས་ ཏེ་ # ད་རེས་ # ཆུ་ མ་ བརྒལ་ ཟམ་པའི་ སྦུག ། ལ་ མ་ བརྒལ་ ལབ་རྩའི་ སྦུག ། # ཟེར་ བའི་ དཔེ་ བཟུམ་ # དུས་ཚོད་ གལ་ཅན་ ཅིག་ ལུ་ ཡོད་ པའི་ སྐབས་ # ཕམ་ རྒས་ པའི་ དཔྱེ་གཏམ ། # རོགས་ ཁ་ མ་ ཤེས་ རང་ ཁ་ འབྱང་ ། # ། ཟེར་ མི་ འདི་ # དོན་ རང་ ལུ་ འཁོར་ མ་ བཅུག་ པར་ # འབྲུག་ མི་ ཡོངས་ ཀྱིས་ གདོང་ཁའི་ ཁབ་ འདི་ མ་ འཚོལ་ བར་ རྒྱབ་ཁའི་ སྟ་རེ་ འདི་ བདག་འཛིན འཐབ་ གནང་ ཟེར་ ཞུ་ ནི་ ཨིན །

བཀའ་དྲིན་ ཆེ །

ཚེ་དབང་ལྷ་མོ །

གཙུག་ལག་གཞི་མཆོག # སྐད་ཡིག་ དང་ རྩོམ་རིག

སྟག་རྩེ་སྐད་ཡིག་དང་ལམ་སྲོལ་མཐོ་རིམ་སློབ་གྲྭ །

NUM ༽ # འགན་ཁུར་ དང་ འགན་འཁྲི་ གི་ དགོས་པ །

མགོན་ གཏེར་སྟོན་འབྲུག་སྒྲའི་ ལུང་སྟོན་ དང་ ། # ། ལྷོ་ འབྲུག་ མི་ ཡོངས་ ཀྱི་ བསོད་ནམས་ ལས ། # ། དཔལ་ མི་དབང་ འཇིགས་མེད་སེང་གེ་ མཆོག # ། # ལྷོ་ འབྲུག་ ལུ་ འཁྲུངས་ པར་ སྐལ་བ་ བཟང་ ། # ། ལྷོ་ འབྲུག་ མི་ ཡོངས་ ཀྱི་ དྲིན་ཅན་ ཕམ ། # ། སྐུ་ དགུང་ལོ་ དྲུག་ཅུ་ བཞེས་ པ་ ལ ། # ། འབངས་ མགྲིན་དབྱངས་ གཅིག་པོའི་ དད་སྨོན་ དུ ། # ། ཡིད་ གུས་ པའི་ བཀྲིས་ཁ་དར་ ཕུལ ། # ། ཡབ་ རྒྱལ་པོ་ སྐུ་ཚེ་ རིང་ བར་ ཤོག ། # གསུང་ ཚངས་དབྱངས་ འགག་ པ་ མེད་ པར་ ཤོག ། ཐུགས་ བྱང་སེམས་ འཁྲུལ་ བ་ མེད་ པར་ ཤོག ། # འཆི་མེད་ ཀྱི་ བདུད་རྩི་ དབང་ བར་ ཤོག ། ཟེར་ མེ་ཏོག་ སྔོན་ དུ་ འཐོར་ ནས་ ད་རེས་ ནཱ་ ལུ་ འབྱོན་ མིའི་ སྐུ་མགྲོན་གཙོ་བོ་ གིས་ དབུ་གཙོས་ པའི་ དྲང་དཔོན་ རྣམས་ དང་ ས་ཕྱོགས་ ཁག་སོ་སོ་ ལས་ འབྱོན་ མིའི་ སྐུ་མགྲོན་ ཡོངས་ དང་ ལྷག་པར་དུ་ དངོས་མཐོང་ གཟིགས་བཞུགས་ མིའི་ འབྲུག་ མི་ ཆེ་འབྲིང་ཆུང་གསུམ་ ག་ར་ ལུ་ ཕྱི་རུ་བདེ་ལེགས་ ཟེར་ ཞུ་ ནི །

ད་རེས་ དུས་རབས་ ཉི་ཤུ་རྩ་གཅིག་པའི་ དུས་ འདི་ ནང་ ལུ་ འཛམ་བུ་གླིང་ ནང་ དཔལ་འབྱོར་ དང་ འཕྲུལ་རིག་ གོང་འཕེལ་ ཡར་ངོའི་ ཟླཝ་ བཟུམ་སྦེ་ ཡོད་ རུང་ ཞི་བདེ་ དང་ དགའ་སྐྱིད་ རྩ་ལས་ར་ མེད་ མི་ འདི་ རྒྱུ་མཚན་ ལེ་ཤ་ ཡོད་ པའི་ གྲས་ལས་ གཅིག་ ང་བཅས་ མི་སེར་ ཆ་ཁྱབ་ ཀྱི་ འགན་འཁྲི་ དང་ འགན་ཁུར་ ཟེར་ མི་ འདི་ ག་ བཟུམ་ ཅིག་ ཨིན་ན་ དང་ དེའི་ དགོས་པ་ ཚུ་ ལེགས་ཤོམ་ སྦེ་ ཧ་ མ་ གོ་ བའི་ སྐྱོན་ ཨིནམ་ལས་ བརྟེན་ ད་རིས་ ངེ་གི་ དོན་ཚན་ འགན་འཁྲི་ དང་ འགན་ཁུར་ གྱི་ དགོས་པ་ ཟེར་ བའི་ ཐོག་ ལུ་ མ་གཞི་ གསེར་ གྱི་ རི་ ལུ་ འཛེག་ ནི་ གི་ དངུལ་ གྱི་ ལྷྭམ་ མེད་ དེ་ ར་ འབད་རུང་

ལྕགས་ ཀྱི་ ལྷྭམ་ གྱོན་ ཏེ་ གིས་ ཟངས་ རི་ བསྐོར་ བའི་ ཚུལ་ དུ་ སྦེ་ རང་ ལུ་ སྐྱེས་སྟོབས་ ཀྱི་ རིག་པ་ དང་ ཐོས་སྟོབས་ ཀྱི་ ཤེས་ཡོན ། # སྦྱངས་སྟོབས་ ཀྱི་ ཁྱད་རིག་ ལྷན་ཅིག་ཏུ་ འཛོམས་ པའི་ ཉམས་མྱོང་ ལ་སོགས་པ་ ག་ནི་ཡང་ མེད་ དེ་ ར་ འབད་རུང་

འབྲུག་ མི་ བསོད་ཅན་ གྱི་ སྐུ་མདུན་ ལུ་ ད་རིས་ ང་ གིས་ སྡོམ་པ་ མེད་ པའི་ བཙུན་ཚུགས་ དང་ ། # རྟོགས་པ་ མེད་ པའི་ གྲུབ་བརྫུས་ ཀྱི་ སྤྱོད་པ་ བཟུམ་ མེན་ པར་ གཏམ་བློ་ མི་ ཤ་ འཕྲང་ཕྲད་ ཀྱི་ ཚུལ་ དུ་ ང་ར་ གིས་ ཤེས་ཤེསཔ་ དང་ མཐོང་མཐོངམ་ ཅིག་ ནཱ་ ལས་ མར་ ཁུངས་ སྒྲུབ་བྱེད་ དང་ བཅསཔ་ སྦེ་ ཞུ་ བ་ ཅིན # དང་པ་ར་ འགན་འཁྲི་ ཟེར་ མི་ འདི་ མི་ ག་འབད་རུང་ ཅིག་ ལུ་ ཁོ་རའི་ ཤེས་ཚད་ དང་ ལྕོགས་གྲུབ་ # དེ་ལས་ ཉམས་མྱོང་ དང་ འཁྲིལ་ བའི་ ལཱ་འགན་ ཕོག་ མི་ ཅིག་ ལུ་ སླབཔ་ ཨིན །

དེ་ལས་ རིམ་པ་བཞིན་ རང་ ལུ་ ཕོག་ པའི་ ལཱ་འགན་ འདི་ དཔེར་ན་ རྟ་ ཅིག་ ལུ་ ཁོ་རའི་ ཤུགས་ཚད་ དང་ འཁྲིལ་ བའི་ ཁུར་ཆ་ བཀལ་ བའི་ སྐབས་ འཐུས་ཤོར་ འགན་ཤོར་ མེད་ པར་ འབག་འགྱོ་ དོ་ བཟུམ་ རང་ ལུ་ ཕོག་ པའི་ ལཱ་འགན་ འདི་ ཅི་ལྕོགས་གང་ལྕོགས་ ཀྱི་ ཐོག་ ལས་ དམ་ཚིག་ དཔང་ ལུ་ བཙུགས་ ཏེ་ ཕྱག་ཞུ་ མི་ འདི་ ལུ་ འགན་ཁུར་ ཟེར་ སླབཔ་ ཨིན ། # མ་གཞི་ འགན་འཁྲི་ དང་ འགན་ཁུར་ ལུ་ དབྱེ་བ་ ལེ་ཤ་ ཡོད་ རུང་ མདོར་བསྡུ་ བ་ ཅིན་ ཁྲིམས་དོན་ གྱི་ འགན་འཁྲི་ དང་ འགན་ཁུར ། # ཚུལ་ཁྲིམས་ ཀྱི་ འགན་འཁྲི་ དང་ འགན་ཁུར ། # མི་སྡེའི་ འགན་འཁྲི་ དང་ འགན་ཁུར ། # དེ་ལས་ སྒེར་དོན་ གྱི་ འགན་འཁྲི་ དང་ འགན་ཁུར་ ཟེར་ རྩ་བའི་ དབྱེ་བ་ མ་འདྲཝ་ བཞི་ ལུ་ བསྡུཝ་ ཨིན །

འདི་ ཚུ་ རེ་རེ་བཞིན་དུ་ ལུ་ རང་སོའི་ དགོས་པ་ དང་ རྒྱུ་མཚན་ བསམ་གྱིས་མ་ཁྱབ་པར་ ཡོདཔ་ ཨིན་ རུང་ ད་རིས་ ང་ གིས་ ནཱ་ ལས་ མར་ འགན་འཁྲི་ དང་ འགན་ཁུར་ སྤྱིར་བཏང་ གི་ དགོས་པ་ ཅིག་ ཞུཝ་ འདྲཝ་ ཅིག་ འབད་ བ་ ཅིན་ ང་བཅས་ར་ ལས་ཁུངས་ དང་ ལས་སྡེ ། # སྒེར་སྡེ་ དང་ གཙུག་སྡེ་ ལ་སོགས་པ་ ཚུ་ གི་ ལཱ་ གི་ གྲུབ་འབྲས་ དེ་ ཚུ་ འདི་ ནང་ ལུ་ ཕྱག་ལཱ་ གནང་ མི་ འགོ་དཔོན་ ཚུ་ གིས་ འགན་འཁྲི་ དང་ འགན་ཁུར་ ཚུལ་ དང་ མཐུན་ཏོག་ཏོ་ སྦེ་ འབག་ མ་ འབག་ ལུ་ རག་ལསཔ་ ཨིན །

དེ་ཡང་ ལེགས་བཤད་ ལས གང་ཞིག་ གསེར་ གྱི་ རི་ ལ་ གནས་ ཙ་ ན ། # ། དེ་ ཡི་ འདབས་ཆགས་ ཐམས་ཅད་ གསེར་ དུ་ འགྱུར ། # ། གང་ཞིག་ དུག་ གི་ རི་ ལ་ གནས་ ཙ་ ན ། # ། དེ་ ཡི་ འདབས་ཆགས་ ཐམས་ཅད་ དུག་ ཏུ་ འགྱུར ། # ། ཟེར་ གསུང་ དོ་ བཟུམ་ འགན་འཁྲི་ཅན་ ཚུ་ གིས་ ཤ་ཚ་ཧིང་ཚའི་ སྒོ་ལས་ འགན་ཁུར་ ཨོ་ཏོག་ཏོ་ སྦེ་ འབགཔ་ འདྲཝ་ ཅིག་ འབད་ བ་ ཅིན་ སྤང་ དང་ མེ་ཏོག་ གཅིག་ཁར་ རྒྱས་ པའི་ དཔྱེ་ བཟུམ་ རང་བཞིན་གྱིས་ གོང་ལས་གོང་འཕེལ་ འགྱོ་ ནི་ དང་ གལ་སྲིད་

རང་ གི་ འགན་འཁྲི་ དང་ འགན་ཁུར་ ལུ་ བརྩི་མཐོང་ ཆུང་སོང་ པ་ ཅིན་ ཤིང་ དང་ ཤ་མུ་ གཅིག་ཁར་ རུལ་ བའི་ དཔྱེ་ བཟུམ་ དུས་ཡུན་ ཐུང་ཀུ་ ཅིག་ ནང་ མི་སྡེ་ ནང་ ལུ་ བྱ་སྟབས་ མ་ བདེཝ་ རི་ བཟུམ་ འཐོན་ ནིའི་ ཉེན་ཁ་ ཡོདཔ་ མ་ཚད་ ང་བཅས་རའི་ སྐྱིད་སྡུག་ གི་ གོངམ་ དྲིན་ཅན་ གྱི་ ཕམ་ མཚན་ བརྗོད་ པར་ ཕངས་ པའི་ མི་དབང་ འབྲུག་རྒྱལ་བཞི་པའི་ ཐུགས་ ཀྱི་ དགོངས་གཏེར་ རྒྱལ་ཡོངས་དགའ་སྐྱིད་དཔལ་འཛོམས་ ཀྱི་ དམིགས་གཏད་ འདི་ ཡང་ ཚུལ་བཞིན་ འགྲུབ་ ནི་ ལུ་ བར་ཆད་ རྐྱབ་ འོང་ །

དེ་ཡང་ དཔེ་ སྦེ་ ཞུ་ བ་ ཅིན་ ད་རེས་ནངས་པ་ ཤར་ དབུས་ ཨེ་ཤི་ཡ་ གི་ རྒྱལ་ཁབ་ ཨི་རག་ དང་ ཨཕ་ག་ནིས་ཏཱན་ ལ་སོགས་པ་ ཚུ་ ནང་ འགོ་དཔོན་ འདི་ ཚུ་ གིས་ རང་ ལུ་ ཕོག་ པའི་ འགན་ཁུར་ ལོག་པ་ སྦེ་ སྤྱོད་ པའི་ རྐྱེན་ གྱིས་ རྒྱལ་ཁབ་ འདི་ ཚུ་ ནང་ གནམ་ ཉིན་མཚན་ མེད་ པར་ བྱེལཝ་ ལངམ་ལང་ ས་ ར་ སྡོད་ དེ་ དགའ་བ་ དང་ སྐྱིད་པ་ ཟེར་ མི་ འདི་ ཡུད་ཙམ་ཅིག་ ར་ མེད་ པར་ ལྷ་མིན་ འཐབ་རྩོད་ ཀྱི་ སྡུག་བསྔལ་ མྱོངམ་ དེས་ མྱོང་ སྡོད་ མི་ འདི་ འགན་འཁྲི་ དང་ འགན་ཁུར་ འབག་ མི་ ཚུ་ གིས་ འཐུས་ སྦོམ་ སྦེ་ ར་ ཤོར་སོང་ པའི་ རྟགས་མཚན་ ངོ་མ་ ཅིག་ ཨིན་ མས ཟེར་ ཞུ་ ནི །

ལེའུ་ # NUMཔ ། # ངོ་སྤྲོད །

འབྲུག་གི་རྩ་ཁྲིམས་ཆེན་མོའི་ རྩ་ཚན་ # NUMཔ་ དང་ # རྒྱལ་གཞུང་ཞི་གཡོག་ལྷན་ཚོགས་ ཀྱི་ རྒྱལ་པོའི་བཀའ་ཁྲིམས་#NUM#ཅན་མ ། # ཞི་གཡོག་བཅའ་ཁྲིམས་#NUM#ཅན་མ་ ཚུ་ གི་ དགོངས་དོན་ འགྲུབ་ཐབས་ ལུ་ # རྒྱལ་གཞུང་ཞི་གཡོག་ལྷན་ཚོགས་ ཀྱིས་ # འབྲུག་གི་ཞི་གཡོག་བཅའ་ཡིག་དང་སྒྲིག་གཞི་#NUM#ཅན་མ་ འདི་ བསྐྱར་བཟོ་ འབད་ དེ་ # འབྲུག་གི་ཞི་གཡོག་བཅའ་ཡིག་དང་སྒྲིག་གཞི་#NUM#ཅན་མ་ སྦེ་ ཁྱབ་བསྒྲགས་ འབདཝ་ ཨིན །

མཚན་གནས །

བཅའ་ཡིག་ དང་ སྒྲིག་གཞི་ འདི་ ལུ་ # ད་ལས་ཕར་ འབྲུག་གི་ཞི་གཡོག་བཅའ་ཡིག་དང་སྒྲིག་གཞི་#NUM#ཅན་མ་ ཟེར་ བརྗོད་ དགོ །

ཁྱབ་ཚད་ དང་ འགོ་བཙུགས །

བཅའ་ཡིག་ འདི་ གིས་ # ཞི་གཡོག་ ནང་འཁོད་ ཀྱི་ ལས་སྡེ་ ག་ར་ གི་ ལས་གཡོགཔ་ ཡོངས་ ལུ་ ཁྱབ་ ཨིན ། # དེ་ གི་ གྲངས་སུ་ ཁག་འབག་ལས་གཡོགཔ་ དང་ སྤྱི་དོན་ལས་གཡོགཔ་ # དེ་ལས་ གཞི་རིམ་ལས་གཡོགཔ་ ཚུ་ ཡང་ ཚུདཔ་ ཨིན །

བཅའ་ཡིག་ འདི་ གི་ ཁྱབ་ཚད་ འོག་ ལུ་ མ་ ཚུད་ མི་ ཚུ་ ཡང་ །

བཙག་འཐུ་ ལས་ གྲུབ་ པའི་ འཐུས་མི །

རྩ་ཁྲིམས་ཅན་ གྱི་ གོ་གནས་ འཆང་ མི་ དང་ # འཐུས་མི་ # ཡངན་ # ལྷན་འཛིན །

དྲང་ཁྲིམས་ལྷན་སྡེའི་ མངའ་འོག་ གི་ ཁྲིམས་འདུན་ ཡོངས་ ཀྱི་ # དྲང་དཔོན་ དང་ # དྲང་དཔོན་རབ་འབྱམས །

རྩོད་དཔོན་ཡོངས་ཁྱབ །

དམག་སྡེ་ ཁག་ དང་ # རྒྱལ་གཞུང་འབྲུག་གི་འགག་སྡེའི་ ལས་གཡོགཔ །

གཞན་ ཡང་ # སྤྱི་ཚོགས་ ཀྱིས་ དུས་དང་དུས་སུ་ # ཆ་འཇོག་ འབད་ མི་ གང་རུང་ །

བཅའ་ཡིག་ འདི་ # སྤྱི་ལོ་ NUM སྤྱི་ཟླ་ # NUMཔའི་ སྤྱི་ཚེས་ # NUM ལས་ ལག་ལེན་ འགོ་བཙུགས་ དགོ །

དགོས་དོན །

བཅའ་ཡིག་ འདི་ གི་ དགོས་དོན་ འདི་ # ཞི་གཡོག་ ནང་ ལུ་ # ལས་གཡོག་པའི་ བྱ་ལེན་ གཅིག་མཚུངས་ དང་ ཤོ་མཚུངས་ ཡོདཔ་ ངེས་བརྟན་ བཟོ་ ནིའི་ དོན་ལུ་ ཨིན །

གོ་དོན་ ལེན་ ཐངས །

བཅའ་ཡིག་ འདི་ ནང་ # སྐབས་ཐོབ་ ཀྱིས་ གོ་དོན་ ལོགས་སུ་ སྟོན་ ན་ མ་གཏོགས་ # དེ་མིན་ གཅིག་ཚིག་ གིས་ མང་ཚིག་ ལུ་ དང་ ཕོ་ཚིག་ གིས་ མོ་ ལུ་ གོ་ དགོཔ་ དང་ # དེ་ལས་ ལྡོག་ སྟེ་ ཡང་ ཧ་གོ་ དགོཔ་ ཨིན །

ཆ་མེད །

བཅའ་ཡིག་ འདི་ ལག་ལེན་ འཐབ་ པའི་ ཚེས་གྲངས་ ལས་ འགོ་བཟུང་ སྟེ་ # ཧེ་མ་ ལས་ ཡོད་ པའི་ བཅའ་ཡིག སྒྲིག་གཞི ། # ཁྱབ་བསྒྲགས ། # གསལ་བསྒྲགས་ ཚུ་ ནང་ ཡོད་ པའི་ ནང་དོན་ ཚུ་ ལས་ # འབྲུག་གི་ཞི་གཡོག་བཅའ་ཡིག་དང་སྒྲིག་གཞི་#NUM#ཅན་མའི་ ནང་ ལུ་ ཚུད་ མི་ ཚུ་ མ་གཏོགས་ # གཞན་ ག་ར་ ཆ་མེད་ ཨིན །

ལྷན་ཐབས་བཀའ་རྒྱ ། #

རྒྱལ་གཞུང་ཞི་གཡོག་ལྷན་ཚོགས་ ཀྱིས་ # བཅའ་ཡིག་ འདི་ དང་ འཁྲིལ་ ཏེ་ # བཀོདཁྱབ་བཀའ་རྒྱ་ གནང་ དགོ་ མི་ ཚུ་ # དུས་དང་དུས་སུ་ གནང་ དགོ །

འཕྲི་སྣོན་ དང་ དོན་འགྲེལ་ གྱི་ དབང་ཆ །

འབྲུག་གི་ཞི་གཡོག་བཅའ་ཡིག་དང་སྒྲིག་གཞི་#NUM#ཅན་མའི་ དགོངས་དོན་ ག་ཅི་ར་ཨིན་རུང་ # འདི་ ཚུ་ འཕྲི་སྣོན་ འབད་ ནི་ དང་ དོན་འགྲེལ་ གྱི་ དབང་ཆ་ འདི་ # རྒྱལ་གཞུང་ཞི་གཡོག་ལྷན་ཚོགས་ ལུ་ ཡོདཔ་ ལས་ # ལྷན་ཚོགས་ ཀྱིས་ ཐག་བཅད་ གནང་ མི་ འདི་ # མཐའ་མའི་ མཐའ་དཔྱད་ སྦེ་ ཆ་ བཞག་ དགོ །

འབྲུག་གི་ཞི་གཡོག་བཅའ་ཡིག་དང་སྒྲིག་གཞི་ བསྐྱར་བཟོའི་ བྱ་རིམ །

འབྲུག་གི་ཞི་གཡོག་བཅའ་ཁྲིམས་#NUM#ཅན་མ་ དང་ འཁྲིལ་ ཏེ་ # རྒྱལ་གཞུང་ཞི་གཡོག་ལྷན་ཚོགས་ ཀྱིས་ # ལས་སྡེ་ ཚུ་ དང་ གྲོས་བསྟུན་ ཐོག་ # འབྲུག་གི་ཞི་གཡོག་བཅའ་ཡིག་དང་སྒྲིག་གཞི་ བསྐྱར་བཟོ་ འབད་ དགོ ། # འབྲུག་གི་ཞི་གཡོག་བཅའ་ཡིག་དང་སྒྲིག་གཞི་#NUM#ཅན་མའི་ བསྐྱར་ཞིབ་ ཀྱི་ ལཱ་ འབད་ ཡོད་ མི་ དང་ # འབྲུག་གི་ཞི་གཡོག་བཅའ་ཡིག་དང་སྒྲིག་གཞི་#NUM#ཅན་མ་ བཟོ་ བའི་ སྐབས་ ཀྱི་ ལས་སྣ་ ཚུ་ ཟུར་སྦྲགས་ NUM \* NUM ནང་ བཀོད་ ཡོད །

ཟུར་སྦྲགས ། # NUM \* NUM

འབྲུག་གི་ཞི་གཡོག་བཅའ་ཁྲིམས་NUMཅན་མ་ ལུ་ གསལ་བཤད་ དང་ # འབྲུག་གི་ཞི་གཡོག་བཅའ་ཡིག་དང་སྒྲིག་གཞི་NUMཅན་མའི་ ཟིན་བྲིས་ ཀྱི་ དོན་ལུ་ གྲོས་བསྟུན་ འབད་ བའི་ ལས་སྣའི་ དུས་ཚོད་ རེའུ་མིག་

མི་དབང་མངའ་བདག་རིན་པོ་ཆེ་ མཆོག་ གིས་ # འབྲུག་གི་ཞི་གཡོག་བཅའ་ཁྲིམས་NUMཅན་མ་ འདི་ ལུ་ # བཀའ་ གྲོལ་གནང་ ཡི །

འབྲུག་གི་རྒྱལ་ཡོངས་ཚོགས་འདུའི་ ཚོགས་དཔོན་ གྱིས་ # འབྲུག་གི་ཞི་གཡོག་བཅའ་ཁྲིམས་NUMཅན་མའི་ གུ་ # མི་དབང་མངའ་བདག་རིན་པོ་ཆེ་ མཆོག་ གིས་ གནང་ བའི་ བཀའ་ཤོག་ འདི་ # རྒྱལ་གཞུང་ཞི་གཡོག་ལྷན་ཚོགས་ ཀྱི་ ཁྲི་འཛིན་ ལུ་ གནངམ་ མ་ཚད་ # བཅའ་ཁྲིམས་ ཀྱི་ འདྲ་ # ལྔ་སྟོང་ # ( NUM ) ཐམ་པ་ # སྤྱི་ཚོགས་ ཀྱི་ པར་སྐྲུན་ཁང་ ནང་ བཏབ་ གནང་ ནི་ གི་ ཞལ་བཞེས་ གནང་ ཡི །

འབྲུག་གི་ཞི་གཡོག་བཅའ་ཁྲིམས་NUMཅན་མའི་ གུ་ # རྒྱལ་གཞུང་ཞི་གཡོག་ལྷན་ཚོགས་

དྲུང་ཆེན་ ཡིག་ཚང་ གི་ འགོ་དཔོན་ དང་ ལས་གཡོགཔ་ ཚུ་ ལུ་ # གོམས་འདྲིས་ བྱིན་ ཡི །

རྩ་ཁྲིམས་ཅན་ གྱི་ ཡིག་ཚང་ འཆང་ མི་ ཚུ་ གི་ # ཞལ་འཛོམས་ ཐེངས་ NUMཔའི་ སྐབས་ ལུ་ # འབྲུག་གི་ཞི་གཡོག་བཅའ་ཁྲིམས་NUMཅན་མའི་ འགོ་ཐོག་ གསལ་ཞུ་ དང་ # འབྲུག་གི་ཞི་གཡོག་བཅའ་ཡིག་དང་སྒྲིག་གཞི་NUMཅན་མའི་ འཆར་གཞི་ ཚུ་ ཕུལ་ ཡི །

རྒྱལ་གཞུང་ཞི་གཡོག་ལྷན་ཚོགས་ ཀྱི་ ཁྲི་འཛིན་ གྱིས་ # ལྷན་ཁག་ གི་ དྲུང་ཆེན་ # NUM ལུ་ # འབྲུག་གི་ཞི་གཡོག་བཅའ་ཁྲིམས་NUMཅན་མ་ འདི་ སྤྲོད་ དེ་ # ཟུང་ཕྱོགས་ ཀྱི་ ཞལ་འཛོམས་ ཚུ་ རིམ་པ་བཞིན་དུ་ གནང་ ཐོག་ ལས་ གནད་དོན་ སྣ་ཚོགས་ གུ་ # གསལ་བཤད་ གནང་ ཡི །

རྒྱལ་གཞུང་ཞི་གཡོག་ལྷན་ཚོགས་ ཀྱི་ # ལྷན་འཛིན་ ལྔཔོ་ གིས་ # འབྲུག་གི་ཞི་གཡོག་བཅའ་ཡིག་དང་སྒྲིག་གཞི་ ནང་ ལུ་ # བསྒྱུར་བཅོས་ འབད་ དེ་ ཚུད་ དགོཔ་ གི་ བློ་འདོད་ ཡོད་ པ་ ཅིན་ # འབྲུག་གི་ཞི་གཡོག་བཅའ་ཡིག་དང་སྒྲིག་གཞིའི་ ཚོགས་ཆུང་ གི་ ཁྲི་འཛིན་ ལུ་ ཕུལ་ ནིའི་ དོན་ལུ་ # མཐའ་མཇུག་ གི་ ཚེས་གྲངས་ འདི་ བྱིན་ ཡི །

ཞི་གཡོག་བཅའ་ཁྲིམས་NUMཅན་མའི་ ཐོག་ ལུ་ # ཐིམ་ཕུག་ ནང་འཁོད་ ཀྱི་ བཀོད་ཁྱབ་ གནས་རིམ་ NUMཔ་ ཡར་བཅད་ ཀྱི་ ཞི་གཡོགཔ་ ཚུ་ ལུ་ # ཐབས་རིག་ གི་ མི་ངོམ་ # མི་ཀོ་ནི་ཤི་མི་ཟུ་ དང་ གཅིག་ཁར་ དྲི་ལན་ གྱི་ ཐོག་ ལས་ འགོ་ཁྲིདཔ་ གི་ # གོ་བསྡུར་ཞལ་འཛོམས་ འགོ་འདྲེན་ འཐབ་ ཅི །

རྩ་ཁྲིམས་ཅན་ གྱི་ ཡིག་ཚང་ འཆང་ མི་ ཚུ་ གི་ ཞལ་འཛོམས་ ཐེངས་ # NUMཔའི་ ནང་ ལུ་ འགོ་དཔོན་ གཞན་ ཚུ་ དང་ གཅིག་ཁར་ # འབྲུག་གི་ཞི་གཡོག་བཅའ་ཁྲིམས་NUMཅན་མ་ དང་ # འབྲུག་གི་ཞི་གཡོག་བཅའ་ཡིག་དང་སྒྲིག་གཞི་NUMཅན་མ་ གུ་ གྲོས་བསྡུར་ གནང་ ཡི །

རྒྱལ་གཞུང་ཞི་གཡོག་ལྷན་ཚོགས་ ཀྱི་ ལྷན་འཛིན་ ཚུ་ དང་ # གཞུང་དྲུང་ཆེན་ ཚུ་ གི་ ཞལ་འཛོམས་ ཐེངས་ NUMཔའི་ ནང་ འགོ་དཔོན་ གཞན་ ཚུ་ དང་ གཅིག་ཁར་ འབྲུག་གི་ཞི་གཡོག་བཅའ་ཁྲིམས་NUMཅན་མ་ འདི་ # དོན་ཚན་ རེ་རེ་བཞིན་དུ་ སྦེ་ གྲོས་བསྡུར་ གནང་ ཡི །

འབྲུག་གི་ཞི་གཡོག་བཅའ་ཡིག་དང་སྒྲིག་གཞིའི་ ཚོགས་ཆུང་ གིས་ # འབྲུག་གི་ཞི་གཡོག་བཅའ་ཡིག་དང་སྒྲིག་གཞི་NUMཅན་མའི་ ཟིན་བྲིས་ འདི་ # རྒྱལ་གཞུང་ཞི་གཡོག་ལྷན་ཚོགས་ ལུ་ ཕུལ་ ཡི །

རྒྱལ་གཞུང་ཞི་གཡོག་ལྷན་ཚོགས་ ཀྱིས་ # འབྲུག་གི་ཞི་གཡོག་བཅའ་ཡིག་དང་སྒྲིག་གཞི་NUMཅན་མའི་ ཟིན་བྲིས་ གུ་ ལེའུ་ རེ་རེ་བཞིན་དུ་ སྦེ་ གྲོས་བསྡུར་ གནང་ ཡི །

རྒྱལ་གཞུང་ཞི་གཡོག་ལྷན་ཚོགས་ ཀྱིས་ # འབྲུག་གི་ཞི་གཡོག་བཅའ་ཡིག་དང་སྒྲིག་གཞི་NUMཅན་མའི་ ཟིན་བྲིས་ གུ་ ལེའུ་ རེ་རེ་བཞིན་དུ་ སྦེ་ གྲོས་བསྡུར་ གནང་ ཡི །

རྒྱལ་གཞུང་ཞི་གཡོག་ལྷན་ཚོགས་ ཀྱིས་ # འབྲུག་གི་ཞི་གཡོག་བཅའ་ཡིག་དང་སྒྲིག་གཞི་NUMཅན་མའི་ ཟིན་བྲིས་ འགོ་ དང་པ་ འདི་ ཆ་འཇོག་ གནང་ ཡི །

འབྲུག་གི་ཞི་གཡོག་བཅའ་ཡིག་དང་སྒྲིག་གཞི་NUMཅན་མའི་ ཟིན་བྲིས་ དང་པ་ འདི་ # རྒྱལ་གཞུང་ཞི་གཡོག་ལྷན་ཚོགས་ ཀྱི་ ཡོངས་འབྲེལ་འཆར་སྒོའི་ ནང་ བཙུགས་ ཏེ་ # གཞུང་འབྲེལ་ གྱི་ ཐོག་ ལས་ གྲོས་བསྟུན་ ཚུ་ རིམ་པ་བཞིན་དུ་ འགོ་བཙུགསཔ་ དང་ གཅིག་ཁར་ # རྒྱལ་གཞུང་ཞི་གཡོག་ལྷན་ཚོགས་ ཀྱིས་ # འབྲུག་གི་ཞི་གཡོག་བཅའ་ཡིག་དང་སྒྲིག་གཞིའི་ ཟིན་བྲིས་ འདི་ # ལྷན་ཁག་ དང་ རྫོང་ཁག་ # དེ་ལས་ # ལས་སྡེ་ གཞན་ ཚུ་ གིས་ # བསྐྱར་ཞིབ་ འབད་ དེ་ # བསམ་བཀོད་ ཚུ་ # སྤྱི་ལོ་ # NUM སྤྱི་ཟླ་ # NUMཔའི་ ཚེས་ # NUM ནང་འཁོད་ ལུ་ གནང་ དགོ་ པའི་ ཞུ་བ་ འབད་ དེ་ # བཀྲམ་སྤེལ་ གནང་ ཡི །

རྫོང་བདག་ # NUM ག་ར་ དང་ གཅིག་ཁར་ ཞལ་འཛོམས་ གནང་ སྟེ་ # འབྲུག་གི་ཞི་གཡོག་བཅའ་ཁྲིམས་#NUM#ཅན་མ་ གསལ་བཤད་ གནང་ སྟེ་ # འབྲུག་གི་ཞི་གཡོག་བཅའ་ཡིག་དང་སྒྲིག་གཞི་#NUM#ཅན་མའི་ ནང་ བཀོད་ དགོ་ པའི་ གྲོས་འདེབས་ ཚུ་ ལེན་ ཡི ། #

མི་སྟོབས་འགོ་དཔོན་ ཚུ་ དང་ # གཞན་ བཅའ་མར་གཏོགས་ མི་ ཚུ་ དང་ གཅིག་ཁར་ # མི་སྟོབས་འགོ་དཔོན་ གྱི་ གྲོས་ཚོགས་ འགོ་ དང་པ་ བཙུགས་ ཏེ་ བརྗོད་དོན་ # འབྲུག་ གི་ དམངས་གཙོའི་རིང་ལུགས་ ནང་ ཞི་གཡོག་པའི་ འཛིན་སྐྱོང་ ཟེར་ བའི་ ཐོག་ ལུ་ # གྲོས་བསྟུན་ གནང་ ཡོདཔ་ མ་ཚད་ # འབྲུག་ གི་ ཞི་གཡོག་བཅའ་ཁྲིམས་#NUM#ཅན་མ་ དང་ འབྲུག་གི་ཞི་གཡོག་བཅའ་ཡིག་དང་སྒྲིག་གཞི་#NUM#ཅན་མ ། # དེ་ལས་ # མི་སྟོབས་ དང་

འབྲེལ་ བའི་ གནད་དོན་ གཞན་ གྱི་ སྐོར་ལས་ ཡང་ གྲོས་བསྡུར་ གནང་ ཡི །

ཟླ་ NUM \* NUMཔའི་ NUM རྒྱལ་གཞུང་ཞི་གཡོག་ལྷན་ཚོགས་ ཀྱི་ ལྷན་འཛིན་ ཚུ་ གིས་ # རྫོང་ཁག་ ནང་ ལས་ ཕར་ ལྟ་སྐོར་ གྱི་ ཐོག་ ལས་ རྫོང་ཁག་ དང་ ཁྲོམ་སྡེ་ ནང་ གི་ ཞི་གཡོགཔ་ གནས་རིམ་ ལྟ་སྐྱོར་ NUMཔ་ ཡར་བཅད་ དང་ # གཞན་

ཚུ་ དང་ གཅིག་ཁར་ འབྲེལ་ཡོད་ རྩ་ཁྲིམས་ཆེན་མོ་ དང་ འབྲུག་གི་ཞི་གཡོག་བཅའ་ཁྲིམས་NUMཅན་མ ། # དེ་ལས་ # འབྲུག་གི་ཞི་གཡོག་བཅའ་ཡིག་དང་སྒྲིག་གཞི་NUMཅན་མའི་ ཟིན་བྲིས་ ཀྱི་ དགོངས་དོན་ ཚུ་ གསལ་བཤད་ འབད་ ནི་ གི་ འགོ་འདྲེན་ འཐབ་ ཅི །

ཐིམ་ཕུག་ རྫོང་ཁག་ དང་ ཁྲོམ་སྡེ །

གསར་སྤང་ རྫོང་ཁག་ དང་ དགེ་ལེགས་ཕུག་ ཁྲོམ་སྡེ །

བསམ་གྲུབ་ལྗོངས་མཁར་ རྫོང་ཁག་ དང་ ཁྲོམ་སྡེ །

པདྨ་དགའ་ཚལ་ རྫོང་ཁག་

ཆུ་ཁ་ རྫོང་ཁག

ཕུན་ཚོགས་གླིང་ དྲུང་ཁག་ དང་ ཁྲོམ་སྡེ །

བསམ་རྩེ་ རྫོང་ཁག

ལྷུན་རྩེ་ རྫོང་ཁག

མོང་སྒར་ རྫོང་ཁག

བཀྲིས་གཡང་རྩེ་ རྫོང་ཁག

བཀྲིས་སྒང་ རྫོང་ཁག

ཧཱ་ རྫོང་ཁག

སྤ་རོ་ རྫོང་ཁག

རྩི་རང་ རྫོང་ཁག

དར་དཀར་ན་ རྫོང་ཁག

ཀྲོང་གསར་ རྫོང་ཁག

གཞལམ་སྒང་ རྫོང་ཁག

བུམ་ཐང་ རྫོང་ཁག

མགར་ས་ རྫོང་ཁག

དབང་འདུས་ཕོ་བྲང་ རྫོང་ཁག

སྤུ་ན་ཁ་ རྫོང་ཁག

ལྷན་ཁག་ དང་ ཐིམ་ཕུག་ ལས་སྡེ་ལྟེ་བའི་ ནང་ གི་ ཞི་གཡོགཔ་ གོངམ་ ཁྱད་འཛིན་ NUMཔ་ ལས་ NUMཔ་ ཚུན་ གྱི་ འགོ་དཔོན་ ཚུ་ དང་ གཅིག་ཁར་ ཞལ་འཛོམས་ ཚོགས་ ཏེ་ འབྲུག་གི་ཞི་གཡོག་བཅའ་ཁྲིམས་NUMཅན་མའི་ སྐོར་ལས་ གསལ་བཀོད་ དང་ འབྲུག་གི་ཞི་གཡོག་བཅའ་ཡིག་དང་སྒྲིག་གཞི་#NUM#ཅན་མའི་ ཟིན་བྲིས་ སྐོར་ལས་ གྲོས་བསྟུན་ འབད་ ཡི །

ཐིམ་ཕུག་ ནང་འཁོད་ ཀྱི་ འགོ་དཔོན་ ཚུ་ ལས་ བཀོད་ཁྱབ་ གནས་རིམ་ NUMཔ་ དང་ མཁས་མཆོག་ གནས་རིམ་ NUMཔ་ ཡན་ཆད་ དང་ གཅིག་ཁར་ ཞལ་འཛོམས་ ཚོགས་ ཏེ་ འབྲུག་གི་ཞི་གཡོག་བཅའ་ཁྲིམས་NUMཅན་མའི་ སྐོར་ལས་ གསལ་བཤད་ དང་ # འབྲུག་གི་ཞི་གཡོག་བཅའ་ཡིག་དང་སྒྲིག་གཞི་NUMཅན་མའི་ ཟིན་བྲིས་ སྐོར་ལས་ གྲོས་བསྟུན་ འབད་ ཡི །

གཞུང་དྲུང་ཆེན་ ཚུ་ དང་ གཅིག་ཁར་ ཞལ་འཛོམས་ ཚོགས་ ཏེ་ འབྲུག་གི་ཞི་གཡོག་བཅའ་ཡིག་དང་སྒྲིག་གཞི་NUMཅན་མའི་ ཟིན་བྲིས་ གུ་ གྲོས་བསྟུན་ ཞུ་ ཡི །

རྩ་ཁྲིམས་ཅན་ གྱི་ ཡིག་ཚང་ ཚུ་ དང་ གཅིག་ཁར་ ཞལ་འཛོམས་ ཐེངས་ NUMཔ་ ཚོགས་ ཏེ་ འབྲུག་གི་ཞི་གཡོག་བཅའ་ཡིག་དང་སྒྲིག་གཞི་NUMཅན་མའི་ ཟིན་བྲིས་ གུ་ བསམ་བཀོད་ ཚུ་ ཞུ་ ཡི །

འབྲུག་གི་ཞི་གཡོག་བཅའ་ཡིག་དང་སྒྲིག་གཞིའི་ ཚོགས་ཆུང་ འདི་ སྐྱིད་གནས་ ཙག་ ས་ ལུ་ བཏང་ ཐོག་ ལས་ འབྲུག་གི་ཞི་གཡོག་བཅའ་ཡིག་དང་སྒྲིག་གཞི་NUMཅན་མའི་ ཟིན་བྲིས་ འདི་ གི་ ཐོག་ ལུ་ གྲོས་བསྟུན་ མང་རབས་ཅིག་ གནང་ ཡོད་ མི་ ནང་ ལས་ འབྱོར་ བའི་ བསམ་བཀོད་ ཚུ་ ལུ་ གཞི་ བཞག་ སྟེ་ མཐའ་དཔྱད་ བཟོ་ ཡི །

འབྲུག་གི་ཞི་གཡོག་བཅའ་ཡིག་དང་སྒྲིག་གཞི་ བསྐྱར་ཞིབ་ ཚོགས་ཆུང་ གི་ འཐུས་མི་ དང་ # བརྡ་དོན་དང་བརྒྱུད་འབྲེལ་ལྷན་ཁག་ གི་ འགོ་དཔོན་ ཚུ་ དང་ # དེ་ལས་ སིང་ག་པོར་ ལས་ ཁྱད་རིག་ གྲོས་སྟོན་པ་ དང་ གཅིག་ཁར་ བརྡ་དོན་ དང་ བརྒྱུད་འབྲེལ་ འཕྲུལ་རིག་ གི་ ཁྱད་རིག་པ་ ཚུ་ འཛིན་སྐྱོང་ འབད་ ཐངས་ ཀྱི་ ཐོག་ ལུ་ གོ་བསྡུར་ཞལ་འཛོམས་ འབད་ ཡི །

ཤེས་རིག་ལྷན་ཁག་ གི་ འགོ་དཔོན་ ཚུ་ གིས་ # འབྲུག་གི་ཞི་གཡོག་བཅའ་ཡིག་དང་སྒྲིག་གཞི་ བསྐྱར་ཞིབ་ ཚོགས་ཆུང་ གི་ འཐུས་མི་ ཚུ་ ལུ་ # ཤེས་རིག་ལྷན་ཁག་ གི་ མི་སྟོབས་ སྲིད་བྱུས་ དང་ ལག་ལེན་ ལམ་སྟོན་ གྱི་ སྐོར་ལས་ སྤྱན་ཞུ་ འབད་ ཡི །

རྒྱལ་གཞུང་ཞི་གཡོག་ལྷན་ཚོགས་ ཀྱིས་ འབྲུག་གི་ཞི་གཡོག་བཅའ་ཡིག་དང་སྒྲིག་གཞི་NUMཅན་མའི་ མཐའ་དཔྱད་ ཟིན་བྲིས་ འདི་ ལེའུ་ རེ་རེ་བཞིན་དུ་ བསྐྱར་ཞིབ་ འབད་ ཡི །

རྒྱལ་གཞུང་ཞི་གཡོག་ལྷན་ཚོགས་ ཀྱིས་ # འབྲུག་གི་ཞི་གཡོག་བཅའ་ཡིག་དང་སྒྲིག་གཞི་NUMཅན་མ་ འདི་ ཆ་འཇོག་ འབད་ དེ་ # པར་སྐྲུན་ གྱི་ བཀོད་རྒྱ་ བྱིན་ ཡི །

འབྲུག་གི་ཞི་གཡོག་བཅའ་ཡིག་དང་སྒྲིག་གཞི་NUMཅན་མ་ འདི་ # གསར་བཏོན་ འབད་ ཡི །

ལེའུ་ # NUMཔ །

ཞི་གཡོག་གི་སྒྲིག་ བཀོད །

སྲིད་བྱུས །

ཞི་གཡོགཔ་ ཚུ་ འཇོན་ཐང་ དང་ དོན་སྨིན་ཅན་ གྱི་ ཐོག་ ལས་ སྤུས་ཚད་ ལྡན་ པའི་ མི་མང་ གི་ ཞབས་ཏོག་ ཞུ་ ནིའི་ དོན་ལུ་ ཁྱད་རིག་ དང་ ལྡནམ་ བཟོ་ ནི །

གོ་གནས་ ཀྱི་ སྡེ་རིམ་ དང་ གོ་གནས་ ཀྱི་ གནས་རིམ་ དེ་ལས་ # ལཱ་གཡོག་ གཙོ་བོའི་ སྡེ་ཚན་ དང་ ཡན་ལག་ སྡེ་ཚན་ ཚུ་ གི་ ཐོག་ ལས་ ཞི་གཡོག་ གི་ དབྱེ་རིམ་ ཚུལ་མཐུན་ ཡོདཔ་ ངེས་བརྟན་ བཟོ་ ནི །

གཡོག་ གི་ མདུན་ལམ་ དང་ གོ་གནས་ རིམ་པའི་ བཅད་མཚམས་ གསལ་རི་རི་ སྦེ་ བཟོ་ ནི །

གོ་གནས་ སྡེ་རིམ་ དང་ སྒྲིག་བཀོད །

གོ་གནས་ འདི་ ལས་སྡེ་ ཅིག་ གི་ ནང་ ལཱ་ འབད་ མིའི་ སྡེ་ཕྲན་ ཆུང་ཤོས་ཅིག་ ཨིནམ་ དང་ དེ་ གིས་ ལས་ཚོགས་ ཀྱི་ ཐབས་བྱུས་ ནང་འཁོད་ ལུ་ འགྲུབ་ དགོ་ པའི་ ལཱ་ ཚུ་ ཐག་ བཅདཔ་ ཨིན །

གོ་གནས་ ཀྱི་ མིང་གནས་ འདི་ གིས་ # གོ་གནས་ ཀྱི་ རྒྱ་ཁྱབ་ ལཱ་ གི་ བརྡ་སྟོན་ འབདཝ་ མ་ཚད་ # དེ་ གིས་ # ཞི་གཡོགཔ་ གི་ གོ་གནས་ རིམ་པའི་ གནས་རིམ་ ཡང་ # ཧ་ལམ་ཅིག་ སྟོནམ་ ཨིན །

ཞི་གཡོག་ ནང་ གོ་གནས་ ཀྱི་ གནས་རིམ་ NUM ཡོད་ དགོཔ་ དང་ # དེ་ ཚུ་ ཡང་ གཤམ་འཁོད་ ཀྱི་ གོ་གནས་ སྡེ་རིམ་ བཞིའི་ ནང་ ལུ་ ཕྱོགས་སྡེབ་ འབདཝ་ ཨིན །

བཀོད་ཁྱབ་ དང་ མཁས་མཆོག་ ནང་ # གནས་རིམ་ NUM ཡོད །

ཁྱད་རིག་ དང་ འཛིན་སྐྱོང་ ནང་ # གནས་རིམ་ NUM ཡོད །

ལྟ་བཀོད་ དང་ རྒྱབ་སྐྱོར་ ནང་ གནས་རིམ་ NUM ཡོད །

ལག་ལེན་ ནང་ གནས་རིམ་ NUM ཡོད །

གོ་གནས་ ཚུ་ གི་ སྒྲིག་བཀོད་ དང་ རིམ་པ་ ཚུ་ གཤམ་གསལ་ ལྟར་ ཨིན །

གོ་གནས་ ཚུ་ ག་ར་ # སྤྱིར་བཏང་ བྱེད་ལས་ ཀྱི་ འགན་ཁུར་ དང་ # དེ་ དང་ འབྲེལ་ བའི་ གོ་གནས་ ཀྱི་ དབྱེ་ཁག་ ཚུ་ ལུ་ གཞི་ བཞག་ པའི་ གོ་གནས་ ཀྱི་ སྡེ་རིམ་ འདི་ གི་ ནང་གསེས་ གང་རུང་ཅིག་ དང་ འཁྲིལ་ ཚུགས་ དགོ ། # དེ་མ་ཚད་ གོ་གནས་ འདི་ # ལཱ་རིགས་གཙོ་བོའི་སྡེ་ཚན་ དང་ ཡན་ལག་སྡེ་ཚན་ ནང་འཁོད་ གང་རུང་ཅིག་ གི་ གྲངས་སུ་ ཚུད་ མི་ ཅིག་ དགོ །

དོན་ཚན་ # NUM NUM NUM NUM NUM ནང་ བཀོད་ ཡོད་ པའི་ ཤེས་ཚད་ ཚུ་ # གོ་གནས་ ཀྱི་ དབྱེ་ཁག་ དེ་ ནང་ ཚུད་ ནི་ གི་ དོན་ལུ་ # ཉུང་མཐའ་ ལུ་ དགོ་ པའི་ ཤེས་ཚད་ ཨིན ། # ཨིན་རུང་ # ཉུང་མཐའ་ ལོ་ངོ་ NUM ཀྱི་ སློབ་ཚད་ ཤེས་ཡོན་ ཡོད་ མི་ ཚུ་ ལས་ # ཞི་གཡོག་ ལྟ་སྐྱོར་གནས་རིམ་ NUMཔ་ དང་ # NUMཔའི་ ནང་ ལུ་ འཛུལ་ མི་ ཚུ་ # སློབ་ཚད་ ཤེས་ཡོན་ཅན་ གྱི་ གོ་གནས་ ཀྱི་ མདུན་ལམ་ མཐོ་ཤོས་ ཁྱད་འཛིན་ # NUMཔ་ ཚུན་ # འགྱོ་ ཆོག །

གོ་གནས་ ཀྱི་ དབྱེ་ཁག་ རེ་རེ་བཞིན་ གྱི་ ངེས་ཚིག་ ཚུ་ འོག་ ལུ་ བཀོད་ དེ་ ཡོད །

བཀོད་ཁྱབ་ དང་ མཁས་མཆོག

བཀོད་ཁྱབ །

བཀོད་ཁྱབ་ ཀྱི་ དབང་ཆ་ དང་ ཕན་ཤུགས་ ཀྱི་ རྒྱ་ཚད་ འདི་ # གཞུང་ གི་ ནང་འཁོད་ དང་ ཕྱི་ལོགས་ གཉིས་ ཆ་ རའི་ ནང་ གལ་ཅན་ ཅིག་ ཨིན ། # གོ་གནས་ དེ་ ཚུ་ ལུ་ # གྲོས་ཐག་ གཅད་ ནི་ དང་ གསར་རྩོམ་ འབད་ ནི ། # སྲིད་བྱུས་ ལུ་ བསྒྱུར་བཅོས་ དང་ ཁྱད་པར་ བཟོ་ ནིའི་ དབང་ཚད་ ཡོད ། # དེ་མ་ཚད་ འགན་ཁུར་ དང་ འགན་འཁྲིའི་ དམིགས་གཏད་ གཙོ་བོ་ ར་ ཐབས་བྱུས་ ཀྱི་ གནས་རིམ་ ནང་ ཕུགས་མཐོང་ གི་ འོས་འབབ་ ལྡན་ པའི་ གནས་སྐབས་ བརྩམ་ ནི་ དང་ བྱ་ལེན་ འབད་ ནི་ འདི་ ཨིན ། # བཀོད་ཁྱབ་ གོ་གནས་ ནང་ ཡོད་ མི་ ཚུ་ གིས་ # ལས་སྡེའི་ འགན་ཁུར་ ཡོངས་ ཀྱི་ རྒྱ་ཚད་ བདེ་སྒྲིག་ འབད་ ཆོག་ ནི་ དང་ # རང་སོའི་ མངའ་འོག་ གི་ ལས་ཁུངས་ དང་ ལས་སྡེའི་ དམིགས་ཡུལ་ དང་ དམིགས་དོན་ ཚུ་ བཀོད་ ཆོག

གཞུང་དྲུང་ཆེན་ འདི་ # ཞི་གཡོག་ ནང་ ལུ་ གོ་གནས་ མཐོ་ཤོས་ཅིག་ ཨིན །

མཁས་མཆོག

མཁས་མཆོག་ ཚུ་ # ཁོང་རའི་ ལཱ་གཡོག་ ནང་ ལུ་ མཁས་མཆོག་ སྦེ་ ངོས་འཛིན་ འབདཝ་ ཨིན །

གོ་གནས་ འདི་ ཚུ་ # ཞིབ་འཚོལ་ འབད་ ནི་ དང་ དབྱེ་དཔྱད་ འབད་ ནི །

ལས་སྡེ་ དང་ # ཡངན་ རྒྱལ་ཡོངས་ ཀྱི་ སྲིད་བྱུས་ དང་ བྱ་རིམ་ ཚུ་ བཟོ་ ནི་ དང་ # བསྒྱུར་བཅོས་ དང་ ཁྱད་པར་ བཟོ་ ནིའི་ ནང་ ལུ་ ཆེ་རིམ་ གྱི་ མཁས་མཆོག་ དགོཔ་ འཐོན་ མི་ ཚུ་ ནང་ ལུ་ # འགན་ཁུར་ འབག་ མི་ ཅིག་ ཨིན །

མཁས་མཆོག་ ག་ར་ # འཛིན་སྐྱོང་ བཀོད་ཁྱབ་ ལུ་ སྙན་ཞུ་ འབད་ དགོ །

ཁྱད་རིག་ དང་ འཛིན་སྐྱོང་ །

ཁྱད་རིག་ དང་ འཛིན་སྐྱོང་ སྡེ་རིམ་ གྱི་ ལཱ་ གི་ ཁྱབ་ཚད་ འདི་ # ཉིན་བསྟར་ གྱི་ ལཱ་ བ་ ལྷག་ སྟེ་ རྒྱ་ཆེའི་ གྲུབ་འབྲས་ བཏོན་ ནིའི་ ལཱ་རིགས་ དང་ གནད་དོན་ ཚུ་ ནང་ འགན་ཁག་ འབག་ དགོཔ་ ཨིན །

དབྱེ་ཁག་ འདི་ གིས་ ཁག་ ཆེ་ བའི་ སྲིད་བྱུས་ ཀྱི་ གནད་དོན་ དང་ གྲོས་ཐག་ གཅད་ ནིའི་ ནང་ ཕན་འདེབས་ འབད་ དགོཔ་ མ་ཚད་ # དབྱེ་ཁག་ འདི་ གཙོ་བོ་ ར་ ཐབས་མཁས་ གནས་རིམ་ གྱི་ གནད་དོན་ ཐག་ གཅད་ ནིའི་ ནང་ དམིགས་གཏད་ བསྐྱེདཔ་ ཨིན །

དབྱེ་ཁག་ འདི་ གིས་ གྲོས་ཐག་ གཅད་ ནི་ གི་ ཁྱབ་ཚད་ འདི་ # གནས་ ཏེ་ ཡོད་ པའི་ སྲིད་བྱུས་ ཀྱི་ ནང་འཁོད་ ལུ་ གཞི་བཙུགས་ འབད་ ཡོད་ པའི་ རྒྱ་ཁྱབ་ ལམ་སྟོན་ ནང་ ཚུད་ དེ་ ཡོད །

དབྱེ་ཁག་ འདི་ གིས་ ལཱ་ འབད་ དགོཔ་ ཚུ་ སྔར་ གྱི་ ལཱ་འཕྲོ་ ལུ་ བརྟེན་ དགོཔ་ ཨིན་ རུང་ # ལཱ་ གསརཔ་ རེ་ ཡང་ མནོ་བསམ་ བཏང་ སྟེ་ འཆར་གཞི་ བརྩམས་ ཞིནམ་ལས་ འབད་ དགོ །

དབྱེ་ཁག་ འདི་ གིས་ # བཀོད་ཁྱབ་ དང་ མཁས་མཆོག་ གིས་ ཐག་ གཅད་ མི་ ཚུ་ ལག་ལེན་ འཐབ་ ནི་ དང་ གཅིག་ཁར་ སྲིད་བྱུས་ དང་ བྱ་རིམ་ ཚུ་ བཟོ་ ནི་ དང་ བསྒྱུར་བཅོས་ འབད་ ནི་ གི་ རྒྱབ་སྣོན་བསམ་འཆར་ བཀོད་ དགོ །

དབྱེ་ཁག་ འདི་ གིས་ # ལྟ་བཀོད་ དང་ རྒྱབ་སྐྱོར་ དབྱེ་ཁག་ དང་ ལག་ལེན་ དབྱེ་ཁག་ ཚུ་ ལུ་ ལཱ་ གི་ ལྟ་རྟོག་ འབད་ ནི་ དང་ ལཱ་ཤུལ་ དབྱེ་ཞིབ་ འབད་ ནི་ དང་ གཅིག་ཁར་ སྒྲིག་ཁྲིམས་ ཀྱི་ བྱ་ལེན་ འགོ་འདྲེན་ འཐབ་ ནིའི་ འགན་ཁུར་ ཡང་ འབག་ དགོཔ་ ཨིན །

གོ་གནས་ ཀྱི་ གནས་རིམ་ # ཁྱད་འཛིན་ # NUMཔ་ འདི་ ཞི་གཡོགཔ་ ཅིག་ གིས་ # ཁོ་རའི་ མ་འོངས་ གཡོག་ གི་ མདུན་ལམ་ གདམ་ཁ་ རྐྱབ་ ནིའི་ དུས་སྐབས་ ཅིག་ ཨིན །

ཁོ་ གིས་ ཁོ་རའི་ ལཱ་གཡོག་ འཕྲོ་མཐུད་ འབད་ ནི་ ཨིན་ན་ # ཡངན་ # མཁས་མཆོག་ དང་ འཛིན་སྐྱོང་ ག་ འདི་ ནང་ འགྱོ་ ནི་ ཨིན་ན་ ཐག་ གཅད་ དགོ །

ལྟ་བཀོད་ དང་ རྒྱབ་སྐྱོར །

དབྱེ་ཁག་ འདི་ གི་ འགན་ཁུར་ ཚུ་ ཡང་ # ལས་གཡོགཔ་ ཚུ་ གི་ ལྟ་རྟོག་ དང་ རྒྱབ་སྐྱོར་ འབད་ ནི་ ཚུ་ ཨིན །

དེ་ གི་ གྲངས་སུ་ ལཱ་ གི་ འཆར་གཞི་ བརྩམ་ ནི་ དང་ # ལཱ་ གི་ འགན་ཁུར་ སྤྲོད་ ནི ། # སྦྱོང་བརྡར་ དང་ # དེ་ལས་ ཉིན་བསྟར་ ལཱ་ གི་ དོན་ལུ་ དགོ་ པའི་ གྲོས་ཐག་ གཅད་ ནི་ ཚུ་ ཨིན །

དབྱེ་ཁག་ འདི་ གིས་ # ཁྱད་རིག་ དབྱེ་ཁག་ ཚུ་ གིས་ # གྲོས་ཐག་ གཅད་ མི་ ཚུ་ ཉིན་བསྟར་བཞིན་དུ་ ལག་ལེན་ འཐབ་ དགོ །

དབྱེ་ཁག་ འདི་ གིས་ གྲོས་ཐག་ གཅད་ ནིའི་ ཁྱབ་ཚད་ འདི་ # ད་ལྟོ་ གནས་ ཏེ་ ཡོད་ པའི་ སྲིད་བྱུས་ ནང་འཁོད་ ལམ་སྟོན་ ཁ་གསལ་ བཀོད་ དེ་ ཡོད་ མི་ དང་ འཁྲིལ་ དགོ །

དེ་མ་ཚད་ རང་སོའི་ མངའ་འོག་ གི་ ལས་གཡོགཔ་ ཚུ་ གི་ ལཱ་ཤུལ་ དབྱེ་ཞིབ་ དང་ སྒྲིག་ཁྲིམས་ ཀྱི་ བྱ་ལེན་ ཚུ་ ཡང་ འགོ་འདྲེན་ འཐབ་ དགོ །

ལག་ལེན །

དབྱེ་ཁག་ འདི་ གི་ འགན་ཁུར་ གྱི་ གྲངས་སུ་ # མི་མང་ དང་ གཅིག་ཁར་ འགོ་ཐོག་ གི་ འབྲེལ་བ་ འཐབ་ ནི་ དང་ # དུས་རྒྱུན་དུ་ བརྒྱུད་འཕྲིན་ ནང་ ལུ་ # འོས་ལྡན་ གྱི་ ངོས་ལེན་ འབད་ ནི་ ཚུ་ ཨིན ། # དབྱེ་ཁག་ འདི་ གི་ ལཱ་འགན་ གཞན་ ཡང་ # མཛུབ་གནོན་ རྐྱབ་ ནི་ དང་ གློག་རིག་ ལག་ལེན ། # དེ་ལས་ # ཡིག་ཚང་ གི་ ལཱ་ཆས་ # གཞན་ གྱི་ ལག་ལེན་ དང་ # གནས་སྡུད་ བཙུགས་ ནི་ དང་ སྙན་ཞུ་ གྲ་སྒྲིག་ འབད་ ནི་ ཚུ་ ཨིན །

དབྱེ་ཁག་ འདི་ གི་ ལཱ་འགན་ ཚུ་ ཉིན་བསྟར་བཞིན་ དང་ བསྐྱར་ལོག་ འབད་ དགོཔ་ ཚུ་ ཨིན །

ལཱ་འགན་ ལ་ལུ་ཅིག་ གསང་བའི་ ཐོག་ ལས་ འབད་ དགོཔ་ ཡང་ འཐོནམ་ ཨིན །

སྤྱིར་བཏང་ལུ་ # དབྱེ་ཁག་ འདི་ འོག་ གི་ ལས་གཡོགཔ་ ཚུ་ གིས་ # དམིགས་ཡུལ་ དང་ ཐབས་ལམ་ # དམིགས་བསལ་ གྱི་ ལཱ་འགན་ སྤྲོད་ མི་ ཚུ་ དང་ འཁྲིལ་ ཏེ་ ལག་ལེན་ འཐབ་ དགོ །

ལཱ་གཡོག་ གི་ སྡེ་ཚན །

ཞི་གཡོག་ གི་ གོ་གནས་ ཚུ་ # ལཱ་རིགས་གཙོ་བོའི་སྡེ་ཚན་ ནང་ དབྱེ་བ་ ཕྱེ་ དགོཔ་ དང་ # སྡེ་ཚན་ འདི་ རེ་རེ་བཞིན་དུ་ གིས་ རྒྱ་ཆེའི་ ལཱ་རིགས་ དབྱེ་ཁག་ གི་ བརྡ་སྟོན་ འབདཝ་ ཨིན །

དེ་ ལས་ ལྷག་ སྟེ་ # སྡེ་ཚན་ དེ་ ཚུ་ ནང་ གོ་གནས་ སོ་སོ་ གིས་ འབད་ དགོ་ པའི་ ལཱ་ གི་ རང་བཞིན་ ཅོག་འཐད་ མི་ ཚུ་ ལུ་ གཞི་ བཞག་ སྟེ་ # ཡན་ལག་སྡེ་ཚན་ ལུ་ དབྱེཝ་ ཨིན །

གོ་གནས་ དེ་ ཚུ་ རེ་རེ་བཞིན་དུ་ # གནས་རིམ་ གསུམ་ གྱི་ ཐོག་ ལས་ དབྱེ་ སྟེ་ ཡོད་ མི་ ཚུ་ ཡང་ # ལཱ་རིགས་གཙོ་བོའི་སྡེ་ཚན་ དང་ ཡན་ལག་སྡེ་ཚན་ # དེ་ལས་ གོ་གནས་ ཀྱི་ གནས་རིམ་ ཚུ་ ཨིན །

རྒྱལ་གཞུང་ཞི་གཡོག་ལྷན་ཚོགས་ ཀྱིས་ # སྡེ་ཚན་ གཅིག་ # ཡངན་ # དེ་ ལས་ མངམ་ ཅིག་ # གསར་བཙུགས་ དང་ བཏོན་གཏང་ ནིའི་ འོས་འབབ་ ཀྱི་ ཐོག་ ལས་ # ཞི་གཡོག་ ནང་ གཤམ་གསལ་ ཐོ་བཀོད་ ནང་གསལ་བཞིན་ # ལཱ་རིགས་གཙོ་བོའི་སྡེ་ཚན་ NUM དང་ # ཡན་ལག་སྡེ་ཚན་ NUM འོང་ དགོ །

གཡོག་ གི་ འགྲེལ་བཤད །

གཡོག་ གི་ འགྲེལ་བཤད་ ཟེར་ མི་ འདི་ # ལཱ་འགན་ དང་ འགན་ཁུར་ གྱི་ བཤད་པ་ འདི་ ལུ་ སླབཔ་ ཨིན །

འདི་ ནང་ འགན་འཁྲི་ བཀོད་ ནི་ དང་ ཤེས་ཚད་ དང་ རིག་རྩལ་ གྱི་ དགོས་མཁོ་ ཐག་ གཅད་ ནི་ ལུ་ # ཕན་ཐོགས་ ཆེ་ བའི་ གནད་དོན་ ཚུ་ ཚུདཔ་ མ་ཚད་ # གོ་གནས་ འདི་ དང་ # གོ་གནས་ གཞན་ གྱི་ བར་ནའི་ འབྲེལ་ལམ་ ཚུ་ ཡང་ སྟོནམ་ ཨིན །

གཡོག་ གི་ འགྲེལ་བཤད་ ནང་ ལུ་ གཤམ་འཁོད་ ཀྱི་ ཁ་གསལ་ ཚུ་ ཚུད་ དགོ །

ལཱ་གཡོག་ ངོས་འཛིན །

ལཱ་གཡོག་ གི་ དགོས་དོན ། # ལཱ་འགན ། # འགན་ཁུར །

ཉུང་མཐའི་ ཤེས་ཚད་ ཚུ་ དང་ ཉམས་མྱོང་ །

ལཱ་གཡོག་ གི་ ལཱ་ ཁག་ ཧེང་ །

ལཱ་ གི་ རང་བཞིན ། # ཁྱབ་ཚད ། # ཕན་ཤུགས །

འཐོབ་ སར་ ཡོད་ པའི་ བཀོད་རྒྱ་ དང་ ལམ་སྟོན །

ལཱ་ གི་ འབྲེལ་བ །

ལྟ་བཀོད་ དང་ འཛིན་སྐྱོང་ གི་ འགན་ཁུར ། # གལ་སྲིད་ ཡོད་ པ་ ཅིན །

ལཱ་གཡོག་ གནས་སྟངས །

ཞི་གཡོག་ གི་ གོ་གནས་ རེ་རེ་བཞིན་ གྱི་ དོན་ལུ་ # གཡོག་ གི་ འགྲེལ་བཤད་ རེ་ གསལ་རི་རི་ སྦེ་ དགོ །

གཡོག་ གི་ འགྲེལ་བཤད་ འདི་ # འོག་ ལུ་ བཀོད་ ཡོད་ དོ་ བཟུམ་སྦེ་ ཁག་ མ་འདྲཝ་ གཉིས་ སྦེ་ འོང་ དགོ །

སྤྱིར་བཏང་ གཡོག་ གི་ འགྲེལ་བཤད་ འདི་ # ལས་སྡེ་ ག་ཅི་ ནང་ ཨིན་ རུང་ # གོ་གནས་ ཀྱི་ གནས་རིམ་ ཅོག་འཐདཔ་ འབད་ མི་ ཞི་གཡོགཔ་ ཚུ་ གིས་ # གཞི་རྟེན་ ལཱ་འགན་ དང་ འགན་ཁུར་ བཀོད་ མི་ འདི་ ལུ་ སླབཔ་ ཨིན །

དམིགས་བསལ་ གཡོག་ གི་ འགྲེལ་བཤད་ འདི་ # རང་སོའི་ ལས་སྡེ་ ནང་ ལུ་ # ལཱ་འགན་ ག་ཅི་ གི་ དོན་ལུ་ བཙུགས་བཙུགསཔ་ ཨིན་ན་ གི་ གོ་གནས་ དང་ འབྲེལ་ བའི་ སྐབས་ཐོབ་ དང་ འཁྲིལ་ ཏེ་ # འབད་ དགོ་ པའི་ ལཱ་འགན་ དང་ འགན་ཁུར་ ཁ་གསལ་ སྦེ་ བཀོད་ མི་ འདི་ ལུ་ སླབཔ་ ཨིན །

གོ་གནས་ ཀྱི་ མིང་དེབ །

གོ་གནས་ ཀྱི་ མིང་གནས་ དང་ གནས་རིམ །

གོ་གནས་ ཀྱི་ རིམ་པ །

རིགས་སྡོམ་ དང་ རིགས་སྡོམ་ མིན་ པའི་ གོ་གནས་ ཚུ་ དང་ བཅས་པ་ ག་ར་ ཚུད་ དགོ་ པའི་ ཁར་ # ལཱ་རིགས་གཙོ་བོའི་སྡེ་ཚན་ ག་ར་ གི་ ནང་འཁོད་ ཡན་ལག་སྡེ་ཚན་ ཚུ་ དང་ # ཉུང་མཐའ་ ལུ་ དགོ་ པའི་ ཤེས་ཚད་ དང་ # འཛུལ་ཞུགས་ གནས་རིམ་ ཚུ་ ག་ར་ ཚུད་ པའི་ གོ་གནས་ ཀྱི་ མིང་དེབ་ ཅིག་ དགོ །

ཞི་གཡོགཔ་ ག་ར་ གིས་ # གོ་གནས་ ཀྱི་ མིང་དེབ་ ནང་ ལུ་ # གསལ་བཀོད་ འབད་ དེ་ ཡོད་ པའི་ གོ་གནས་ རྐྱངམ་གཅིག་ ལག་ལེན་ འཐབ་ དགོ །

གོ་གནས་ ཀྱི་ མིང་དེབ་ ནང་ ལུ་ བསྒྱུར་བཅོས་ ག་ཅི་ ར་ འབད་ དགོ་ རུང་ # རྒྱལ་གཞུང་ཞི་གཡོག་ལྷན་ཚོགས་

ཀྱི་ གནང་བ་ དགོ །

གོ་གནས་ ཀྱི་ མིང་དེབ་ ནང་ ལུ་ དགོས་མཁོ་ དང་ བསྟུན་ ཏེ་ འཐེབ་ རེ་ བཙུགས་ དགོ་ པ་ ཅིན་ # གཡོག་ གི་ ངོས་འཛིན་ དང་ གཡོག་ གི་ འགྲེལ་བཤད ། # གཡོག་ གི་ དབྱེ་དཔྱད་ དང་ དབྱེ་ཞིབ ། # གནང་བ་ ཚུ་ ལེན་ དགོ་ པའི་ བྱ་རིམ་ ཚུ་ ག་ར་ གྲུབ་ པའི་ ཤུལ་ལས་ ཁ་སྐོང་ བཀོད་ ཆོག

གོ་གནས་ ཀྱི་ མིང་དེབ་ འདི་ # གཡོག་བཙུགས་ དང་ གནས་སོར ། # སྦྱོང་བརྡར་ དང་ གོ་གནས་ཡར་སེང་ ཚུ་ གི་ དོན་ལུ་ རྒྱབ་རྟེན་ ངོ་མ་ ཅིག་ ཨིན་ དགོ །

ལས་ཚོགས་ ཀྱི་ སྒྲིག་བཀོད །

ཁྲིམས་བཟོ་ལྷན་སྡེ་ དང་ དྲང་ཁྲིམས་ལྷན་སྡེ ། # རྩ་ཁྲིམས་ཅན་ གྱི་ འདུས་ཚོགས་ ཚུ་ མ་ བརྩིས་ པའི་ ཞི་གཡོག་ ནང་ གི་ ལས་ཚོགས་ ཀྱི་ སྒྲིག་བཀོད་ ཚུ་ # ལྷན་རྒྱས་གཞུང་ཚོགས་ ཀྱི་ གྲོས་ཆོད་ དང་ འཁྲིལ་ ཏེ་ # རྒྱལ་གཞུང་ཞི་གཡོག་ལྷན་ཚོགས་ ཀྱིས་ # གསརཔ་ བཟོ་ ནི ། # ཆ་མེད་ གཏང་ ནི ། # ཡར་སེང་ རྐྱབ་ ནི ། # ཡངན་ བསྒྱུར་བཅོས་ འབད་ ནི་ ཚུ་ འབད་ ཆོགཔ་ མ་ཚད་ # འབྲེལ་ཡོད་ ལས་སྡེ་ ཚུ་ དང་ གཅིག་ཁར་ གྲོས་བསྟུན་ གྱི་ ཐོག་ ལས་ # མིང་གནས་ ཚུ་ ཡང་ བསྒྱུར་བཅོས་ འབད་ ཆོག

ལས་སྡེ་ ཚུ་ གིས་ # ལས་ཚོགས་ ཀྱི་ སྒྲིག་བཀོད་ བསྒྱུར་བཅོས་ རྐྱབ་ ནི་ གི་ གྲོས་འཆར་ ག་ཅི་ ར་ ཡོད་ རུང་ # རྒྱལ་གཞུང་ཞི་གཡོག་ལྷན་ཚོགས་ ལུ་ འདྲི་བསྟུན་ འབད་ དགོ །

ཁྲིམས་བཟོ་ལྷན་སྡེ་ དང་ # རྩ་ཁྲིམས་ཅན་ གྱི་ འདུས་ཚོགས་ ཚུ་ གི་ སྒྲིག་བཀོད་ བསྒྱུར་བཅོས་ འབད་ དགོཔ་ ཚུ་ # རྒྱལ་གཞུང་ཞི་གཡོགལྷན་ཚོགས་ དང་ གཅིག་ཁར་ # གྲོས་བསྟུན་ འབད་ དེ་ བསྒྱུར་བཅོས་ འབད་ དགོ །

དྲང་ཁྲིམས་ལྷན་སྡེ་ གིས་ # ཁྲིམས་ཁང་ ཚུ་ དང་ # ཡངན་ ཁྲིམས་ཞིབ་ཚོགས་སྡེ་ གསརཔ་ བཙུགས་ ནི ། # ཆ་མེད་ གཏང་ ནི ། # ཡར་སེང་ རྐྱབ་ ནི ། # ཡངན་ བསྒྱུར་བཅོས་ ཚུ་ འབད་ ཆོག # དེ་ མིན་ པའི་ གཞན་ ལས་ཚོགས་ ཀྱི་ བསྒྱུར་བཅོས་ ཚུ་ # རྒྱལ་གཞུང་ཞི་གཡོག་ལྷན་ཚོགས་

དང་ གཅིག་ཁར་ གྲོས་བསྟུན་ ཐོག་ ལས་ འབད་ དགོ །

ལས་གཡོག་པའི་ སྒྲིག་བཀོད་ དང་ གྲངས་འབོར །

རྒྱལ་གཞུང་ཞི་གཡོག་ལྷན་ཚོགས་ ཀྱིས་ # འབྲེལ་ཡོད་ ལས་སྡེ་ དང་ གཅིག་ཁར་ གྲོས་བསྟུན་ གྱི་ ཐོག་ ལས་ # ལས་གཡོག་པའི་ སྒྲིག་བཀོད་ དང་ འབོར་ཚད་ ཐག་ གཅད་ ནི །

གོ་གནས་ དབྱེ་བ་ ཕྱེ་ ནི ། # ཡངན་ གསརཔ་ བཟོ་ ནི ། # ཆ་མེད་ གཏང་ ནི །

ལས་ཚོགས་ ཀྱི་ གོང་འཕེལ་ བསྐྱར་ཞིབ་ འདི་ # བར་མཚམས་ རེའི་ བར་ ན་ འབད་ དགོ །

གཞི་འཛིན་ལས་སྡེ །

རྒྱལ་གཞུང་ཞི་གཡོག་ལྷན་ཚོགས་

འདི་ # གཞུང་ གི་ མི་སྟོབས་ ལས་སྡེའི་ ལྟེ་བ་ ཅིག་ ཨིནམ་ལས་ # ཞི་གཡོག་ གི་ མི་སྟོབས་ དང་ འབྲེལ་ བའི་ བྱ་ལེན་ ཚུ་ ག་རའི་ མཐའ་དཔྱད་ ཀྱི་ དབང་འཛིན་པ་ ཨིན ། # དེ་ གི་ གྲངས་སུ་ # རྩ་ཁྲིམས་ཆེན་མོ་ དང་ འབྲུག་གི་ཞི་གཡོག་བཅའ་ཁྲིམས་NUMཅན་མའི་ ནང་ བཀོད་ ཡོད་ པའི་ གོ་གནས་ཅན་ ཚུ་ མི་ ཚུད །

རྒྱལ་གཞུང་ཞི་གཡོག་ལྷན་ཚོགས་ ཀྱིས་ # འབྲེལ་གནད་ དང་ འཁྲིལ་ ཏེ་ # འོས་འབབ་ ལྡན་ པའི་ ལས་སྡེ་ ཚུ་ # རྒྱལ་གཞུང་ཞི་གཡོག་ལྷན་ཚོགས་ ཀྱི་ ངོ་ཚབ་ སྦེ་ # ཞི་གཡོག་ ནང་ གི་ ཁྱད་རིག་ ལ་ལུ་ཅིག་ ནང་ # བདག་འཛིན་ འཐབ་ མིའི་ གཞི་འཛིན་ལས་སྡེ་ སྦེ་ ངོས་འཛིན་ འབད་ ཆོག

དགོས་དོན །

རྒྱལ་གཞུང་ གི་ དབང་ཚད་ཕྱིར་སྤེལ་ གྱི་ སྲིད་བྱུས་ རྒྱ་སྐྱེད་ གཏང་ ནི་ གི་ དོན་ལུ །

རྫོང་ཁག་ དང་ ཁྲོམ་སྡེའི་ བདག་སྐྱོང་ ཚུ་ ནང་ དང་ # ལས་སྡེ་ལྟེ་བ་ ཚུ་ གི་ བར་ ན་ # དམིགས་བསལ་ མི་སྟོབས་ ཀྱི་ འགན་ཁུར་ ཚུ་ # བསྐྱར་ལྡབ་ དང་ མགུ་རྙོག་ མི་ འབྱུང་ ནིའི་ དོན་ལུ་ # དྭངས་གསལ་ དང་ བདེ་སྟབས་ ཡར་དྲག་ གཏང་ ནི་ གི་ དོན་ལུ །

དམིགས་བསལ་ གྱི་ ཁྱད་རིག་ ལ་ལུ་ཅིག་ ནང་ ཚུད་ པའི་ # ཞི་གཡོགཔ་ ཚུ་ གི་ ཁྱད་རིག་ དང་ ལྕོགས་གྲུབ་ གོང་འཕེལ་ གཏང་ ནི་ ལུ་ དམིགས་གཏད་ བསྐྱེད་ ཚུགས་ པའི་ དོན་ལུ་ ཨིན །

དབང་ཆ་ དང་ དབང་ཚད །

གཞི་འཛིན་ལས་སྡེ་ འདི་ གིས་ # གཤམ་འཁོད་ ཀྱི་ དབང་ཚད་ དང་ འགན་ཁུར་ ཚུ་ འབག་ དགོ །

རྫོང་ཁག་ དང་ ཁྲོམ་སྡེ་ དེ་ལས་ # འབྲེལ་ཡོད་ ལས་སྡེ་ གཞན་ ཚུ་ དང་ གཅིག་ཁར་ གྲོས་བསྟུན་ གྱི་ ཐོག་ ལས་ ཁྱད་རིག་ ལས་གཡོགཔ་ ཚུ་ གི་ སྦྱོང་བརྡར་ དང་ གནས་སོར་ གྱི་ འཆར་གཞི་ ཚུ་ རིམ་པ་བཞིན་དུ་ བརྩམ་ དགོ །

ལེའུ་ NUMཔ་ # གནས་སོར་ ལེའུ་ གི་ དོན་ཚན་ # NUM NUM NUM NUM NUM དང་ NUM NUM NUM NUM NUM དང་ འཁྲིལ་ ཏེ་ གནས་སོར་ གཏང་ ནིའི་ འགོ་འདྲེན་ འཐབ་ ནི །

འབྲེལ་ཡོད་ ལས་སྡེ་ གཞན་ དང་ གཅིག་ཁར་ གྲོས་བསྟུན་ འབད་ དེ་ # ལས་སྡེ་ གཅིག་ ལས་ གཅིག་ ནང་ ཁྱད་རིག་ ལས་གཡོགཔ་ ཚུ་ གནས་སོར་ གཏང་ ནི །

འབྲེལ་ཡོད་ ལས་སྡེ་ ཚུ་ གི་ འབད་བརྩོན་ དང་ གཅིག་ཁར་ # གཞི་འཛིན་ལས་སྡེ་ འདི་ གིས་ ཁྱད་རིག་ ལ་ལུ་ཅིག་ གོང་འཕེལ་ གཏང་ ནི་ གི་ སྣ་ཁྲིད་ འབད་ དགོ་ པའི་ ཁར་ # ཁྱད་རིག་ གོང་འཕེལ་ གྱི་ དོན་ལུ་ # རྒྱལ་ཁབ་ ཕྱི་ ནང་ གཉིས་ ལུ་ # ཡུན་ཐུང་ དང་ ཡུན་རིང་ གི་ སྦྱོང་བརྡར་ ཚུ་ འགོ་འདྲེན་ འཐབ་ ནི །

ལས་སྡེ་ ཚུ་ གི་ དོན་ལུ་ # ཁྱད་རིག་ དང་ འཛིན་སྐྱོང་ གི་ སྡེ་རིམ་ ནང་ ལུ་ ཡོད་ པའི་ ལས་གཡོགཔ་ ཚུ་ གཡོག་ གཅིག་ ནང་ ལས་ # གཞན་ གཅིག་ ནང་ ལུ་ བཙུགས་ ནི་ གི་ འགོ་འདྲེན་ འཐབ་ ནི་ དང་ མཉམ་འབྲེལ་ འབད་ ནི །

ལས་སྡེ་ ཚུ་ གི་ དོན་ལུ་ # ཞི་གཡོག་ ནང་ ལུ་ ལྟ་བཀོད་ དང་ རྒྱབ་སྐྱོར་ གོ་གནས་ དབྱེ་ཁག་ ནང་ # ལས་གཡོགཔ་ གསར་བཙུགས་ ཀྱི་ འགོ་འདྲེན་ དང་ མཉམ་འབྲེལ་ འབད་ ནི །

རྒྱལ་གཞུང་ཞི་གཡོག་ལྷན་ཚོགས་ ལུ་ # མགྱོགས་འཕར་ དང་ གཟེངས་ཐོན ། # མཁས་མཆོག་ གི་ གོ་གནས་ཡར་སེང་ གི་ དོན་ལུ་ ཞུ་བ་ ཕུལ་ ནིའི་ # མཉམ་འབྲེལ་ འབད་ ནི ། # ལག་ལེན་ འཐབ་ མིའི་ ལས་སྡེ་ ཚུ་ གིས་ བརྩི་འཇོག་ འབད་ དགོ་ པའི་ ལཱ་ཤུལ་ འཛིན་སྐྱོང་ གི་ དོན་ལུ་ འབྲུག་གི་ཞི་གཡོག་བཅའ་ཡིག་དང་སྒྲིག་གཞིའི་ དགོངས་དོན་ དང་ འཁྲིལ་ ཏེ་ ལམ་སྟོན་ འབད་ ནི །

གཞི་འཛིན་ལས་སྡེ་ ཅིག་ གིས་ འབད་ མ་ ཆོགཔ་ ཚུ་ ཡང་ །

གལ་སྲིད་ ཞི་གཡོགཔ་ ཅིག་ ལེའུ་ # NUMཔ་ གནས་སོར་ ལེའུ་ གི་ དོན་ཚན་ # NUM NUM NUM NUM NUM དང་ # NUM NUM NUM NUM NUM དང་ འཁྲིལ་ བའི་ གནས་སོར་ གྱི་ དོན་ལུ་ ཚང་ དགོ་ པའི་ ལོ་གྲངས་ ཉུང་ཤོས་ འདི་ མ་ ཚང་ བར་ ཡོད་ པ་ ཅིན་ # དང་པ་ འབྲེལ་ཡོད་ ལས་སྡེ་ དང་ གཅིག་ཁར་ # བསྟུན་གྲོས་ མ་ འབད་ བར་ གནས་སོར་ གཏང་ མི་ ཆོག

འབྲེལ་ཡོད་ ལས་སྡེ་ དང་ གཅིག་ཁར་ # དང་པ་ར་ གྲོས་བསྟུན་ མ་ འབད་ བར་ # ཞི་གཡོགཔ་ ཅིག་ སྦྱོང་བརྡར་ ནང་ གཏང་ མི་ ཆོག

ལཱ་རིགས་གཙོ་བོའི་སྡེ་ཚན་ གཅིག་ ལས་ གཅིག་ ནང་ གནས་སོར་ གཏང་ མི་ ཆོག

ཕྱི་འབྲེལ་ལྷན་ཁག་ གི་ མངའ་འོག་ ལུ་ ཡོད་ མི་ ཚུ་ མ་ བརྩིས་ པར་ # ཁྱད་རིག་ ལཱ་གཡོགཔ་ གཞན་ ཚུ་ ལེའུ་ NUMཔ་ གནས་སོར་ ལེའུ་ གི་ དོན་ཚན་ དང་པ་ དང་ མ་ འཁྲིལ་ བར་ གཞུང་ཚབ་ དང་ སྐུ་ཚབ ། # དོན་གཅོད་ཡིག་ཚང་ ཚུ་ ནང་ གནས་སོར་ གཏང་ མི་ ཆོག

གཞི་འཛིན་ལས་སྡེའི་ ལམ་ལུགས་ ཕྱིར་བཏོན །

གཞི་འཛིན་ལས་སྡེའི་ ལམ་ལུགས་ ནང་ ལུ་ ལོག་སྤྱོད་ གང་རུང་ བྱུང་ བ ། # ཡངན་ # བཅའ་ཡིག་ འདི་ གི་ དགོངས་དོན་ དང་ མ་ འཁྲིལ་ བ་ ཅིན་ # གཞི་འཛིན་ལས་སྡེའི་ དབང་གནས་ ལས་ # ཕྱིར་བཏོན་ འབད་ ཆོག

གཞི་འཛིན་ལས་སྡེའི་ ལམ་ལུགས །

རྫོང་ཁག་ དང་ ཁྲོམ་སྡེ་ ཚུ་ ནང་ ལུ་ # ལཱ་ འབད་ དེ་ ཡོད་ པའི་ ཞི་གཡོགཔ་ འདི་ # གཞི་འཛིན་ལས་སྡེ་ དང་ གཅིག་ཁར་ ཨིན་ པའི་ རིམ་པ་ ཚུ་ གཤམ་གསལ་ ལྟར །

རྫོང་ཁག་ ཡངན་ དྲུང་ཁག་ ཡངན་ ཁྲོམ་སྡེའི་ ཡིག་ཚང་ ལྟེ་བ་ ནང་ ལཱ་ འབད་ མི་ ཞི་གཡོགཔ་ ཚུ ། དོན་ཚན་ NUM NUM NUM NUM NUM NUM NUM ཁ་པའི་ ནང་ བཀོད་ ཡོད་ མི་ ཚུ་ མ་ བརྩིས་ པའི་ རྫོང་ཁག་ ཡངན་ ཁྲོམ་སྡེའི་ བདག་སྐྱོང་ མངའ་འོག་ ལུ་ གཞི་བཙུགས་ འབད་ ཡོད་ པའི་ ས་གནས་ ས་ཁོངས་ ཡིག་ཚང་ ཚུ་ ནང་ ལཱ་ འབད་ མིའི་ ཞི་གཡོགཔ་ ཚུ །

རྫོང་ཁག་ དང་ ཁྲོམ་སྡེ ། # ས་གནས་ ཀྱི་ ཡིག་ཚང་ དང་ གཞི་བཙུགས་ ཚུ་ ནང་ ལཱ་ འབད་ མིའི་ ཞི་གཡོགཔ་ ཚུ་ དང་ ཅོག་འཐདཔ་ སྦེ་ དོན་ཚན་ NUM NUM NUM NUM NUM NUM NUM ཁ་པའི་ ནང་ བཀོད་ ཡོད་ མི་ ཚུ་ མ་ བརྩིས་ པར་ གཤམ་འཁོད་ ལས་སྡེ་ ཚུ་ ནང་ ལཱ་ འབད་ མིའི་ ཞི་གཡོགཔ་ ཚུ་ ཡང་ གཞི་འཛིན་ལས་སྡེ་ ཅིག་ གི་ ཁོངས་ སུ་ བསྡུ་ དགོ །

རྒྱལ་ཡོངས་ལྟེ་བ །

ལུང་ཕྱོགས་ཡིག་ཚང་ །

ཞིབ་འཚོལ་སྤེལ་ཁང་ །

སྦྱོང་བརྡར་སྤེལ་ཁང་ །

ཆེ་རིམ་ཤེས་ཡོན་སྤེལ་ཁང་ །

གོང་ ལུ་ བཀོད་ མི་ ཚུ་ གི་ ལྷན་ཐབས་ ལུ་ གཤམ་འཁོད་ ཚུ་ གིས་ ལྷན་ཁག་ དང་ རང་སྐྱོང་ལས་སྡེ་ ག་ར་ ནང་ གི་ འབྲེལ་ཡོད་ ལཱ་རིགས་ ལཱ་གཡོག་ ཚུ་ གི་ གཞི་འཛིན་ལས་སྡེ་ སྦེ་ འབད་ དགོ །

དྲན་གསོ ། # གོང་ ལུ་ གསལ་བཀོད་ མ་ འབད་ མི་ ཚུ་ # ཁོང་རའི་ ལས་སྡེ་ འདི་ ར་ གཞི་འཛིན་ལས་སྡེ་ ཨིན །

ལཱ་གཡོག་ ལས་སྡེའི་ འགན་ཁུར །

དབང་ཆ་ དང་ དབང་ཚད་ འདི་ # འབྲུག་གི་ཞི་གཡོག་བཅའ་ཡིག་དང་སྒྲིག་གཞིའི་ ནང་ ལུ་ # འགན་སྤྲོད་ གསལ་བཀོད་ འབད་ ཡོད་ མི་ དང་ འཁྲིལ་ དགོ །

ལས་སྡེ་ ཅིག་ ནང་ བསྐོ་བཞག་ འབད་ ཡོད་ མི་ ཞི་གཡོགཔ་ ག་ར་ # ལས་སྡེ་ དེ་ གི་ ལས་གཡོག་པའི་ ཐོབ་ཚད་ གྲངས་འབོར་ དང་ འཁྲིལ་ དགོཔ་ མ་ཚད་ # ལས་སྡེ་ འདི་ ལུ་ # འགན་འཁྲི་ ཧྲིལ་བུམ་ འབག་ སྟེ་ # ཕྱག་ཞུ་ དགོ །

ལས་སྡེ་ ག་ར་ ལུ་ # འབྲུག་གི་ཞི་གཡོག་བཅའ་ཡིག་དང་སྒྲིག་གཞིའི་ ནང་ ལུ་ # འགན་དབང་ སྤྲོད་ ཡོད་ མི་ དང་ འཁྲིལ་ ཏེ་ དགོངས་ཕོག་ གཏང་ ནི ། # དགོངས་ཞུ་ གཏང་ ནི ། # ངལ་གསོ ། # གཡོག་བཙུགས །

གོ་གནས་ཡར་སེང་ ། # སྦྱོང་བརྡར ། # དགོངས་ཕོག་ དང་ སྒྲིག་ཁྲིམས་ ཀྱི་ བྱ་ལེན་ འབད་ ནི་ དང་ # དམ་འཛིན་ འབད་ ནི་ གི་ དབང་ཚད་ ཧྲིལ་བུམ་ ཡོད །

དབང་ཚད་ འདི་ # མི་སྟོབས་ ཚོགས་ཆུང་ དང་ # ཡངན་ # ཚོགས་སྡེ་ བརྒྱུད་ དེ་ རྐྱངམ་གཅིག་ ལག་ལེན་ འཐབ་ དགོ །

མི་སྟོབས་ ཚོགས་ཆུང་ །

ལས་སྡེ་ ག་ར་ གི་ ནང་ # མི་སྟོབས་ ཚོགས་ཆུང་ རེ་ བཙུགས་ དགོ །

དགོས་དོན །

མི་སྟོབས་ ཚོགས་ཆུང་ གིས་ # ལས་སྡེ་ ནང་འཁོད་ ལུ་ མི་སྟོབས་ ཀྱི་ བྱ་ལེན་ ཚུ་ ག་ར་ # གཟེངས་ཐོན་ ལུ་ གཞི་བཞག་ པའི་ འདྲ་མཉམ་ དང་ # དྭངས་གསལ་ གྱི་ གྲོས་ཆོད་ ངེས་བརྟན་ འོང་ ཐབས་ ལུ་ # རྒྱ་ཁྱབ་གྲལ་གཏོགས་ ཡར་དྲག་ གཏང་ ནི ། # མི་སྟོབས་ དང་ འབྲེལ་ བའི་ དཀའ་ངལ་ སེལ་ཐབས་ དང་ # ལམ་སྟོན་ འབད་ དགོ །

མི་སྟོབས་ ཚོགས་ཆུང་ འདི་ གིས་ # མི་སྟོབས་ དང་ འབྲེལ་ བའི་ བྱ་ལེན་ ཚུ་ ག་ར་ # འབྲུག་གི་རྩ་ཁྲིམས་ཆེན་མོ་ དང་ # འབྲུག་གི་ཞི་གཡོག་བཅའ་ཁྲིམས་NUMཅན་མ ། # འབྲུག་གི་ཞི་གཡོག་བཅའ་ཡིག་དང་སྒྲིག་གཞི ། # གཞུང་ གི་ སྲིད་བྱུས་ དང་ # ལས་ཚོགས་ གོང་འཕེལ་ གྱི་ དམིགས་དོན་ དང་ དམིགས་ཡུལ་ ཚུ་ དང་ འཁྲིལ་ ཚུགསཔ་ ངེས་བརྟན་ བཟོ་ དགོ །

འགྲུབ་ ཚུལ །

མི་སྟོབས་ ཚོགས་ཆུང་ ཅིག་ ནང་ ཉུང་ཤོས་ # ཁྲི་འཛིན་ བརྩིས་ ཏེ་ འཐུས་མི་ ལྔ་ དགོ ། # དེ་ ཁར་ # ཁག་ ཆེ་ བ་ ཅིན་ # ཚོགས་ཆུང་ ནང་ # རྒྱལ་གཞུང་ཞི་གཡོག་ལྷན་ཚོགས་ ཀྱིས་ བཅའ་མར་ གཏོགས་ ནིའི་ དབང་ཆ་ ཡོད །

གནས་རིམ་ མ་འདྲཝ་ ཚུ་ ནང་ # མི་སྟོབས་ ཚོགས་ཆུང་ འགྲུབ་ ཚུལ་ གཤམ་གསལ་ ལྟར །

ལྷན་ཁག

ཁྲི་འཛིན ། # དྲུང་ཆེན །

འཐུས་མི །

མདོ་ཆེན ། # ཡངན་ ཡོངས་ཁྱབ་མདོ་ཆེན་ ག་ར །

བདག་སྐྱོང་གཙོ་འཛིན་འགོ་དཔོན །

འཆར་གཞི་གཙོ་འཛིན་འགོ་དཔོན །

ཁྲིམས་དོན་འགོ་དཔོན་གོངམ་ རྒས་ཤོས །

འབྲེལ་ཡོད་ འགོ་དཔོན་ གཞན་ ཚུ །

ཞི་གཡོག་ གནས་རིམ་ ཁྱད་འཛིན་ NUMཔའི་ ནང་ ལུ་ གཡོག་ཐོག་ ལས་ བསྐོ་བཞག་ འབད་ ནིའི་ དོན་ལུ་ # རྒྱལ་གཞུང་ཞི་གཡོག་ལྷན་ཚོགས་

ལས་ སྐུ་ཚབ་ གཅིག

འཐུས་མིའི་ དྲུང་ཆེན་ འདི་ # མི་སྟོབས་འགོ་དཔོན་གོངམ་ རྒས་ཤོས་ འདི་ གིས་ འབད་ དགོ །

དྲང་ཁྲིམས་ལྷན་སྡེ །

དྲང་ཁྲིམས་ལྷན་སྡེ་ གིས་ དྲང་ཁྲིམས་ཚོགས་སྡེ་ གིས་ ཁྱབ་ མ་ ཚུགས་ པའི་ མི་སྟོབས་ བྱ་ལེན་ ཚུ་ ལག་ལེན་ འཐབ་ ནིའི་ དོན་ལུ་ མི་སྟོབས་ཚོགས་ཆུང་ བཙུགས་ དགོ །

རྩ་ཁྲིམས་ཅན་ གྱི་ ཡིག་ཚང་ །

ཁྲི་འཛིན ། # རྩ་ཁྲིམས་ཅན་ གྱི་ ཡིག་ཚང་ འགོ་འཛིན །

འཐུས་མི །

མདོ་ཆེན་ ཚུ །

སྡེ་ཚན་ གྱི་ གཙོ་འཛིན་ ག་ར ། # ཡངན་ # ལས་ཚན་ འགོ་འཛིན་ ཚུ །

འབྲེལ་ཡོད་ འགོ་དཔོན་ གཞན་ ཚུ །

ཞི་གཡོག་ གནས་རིམ་ ཁྱད་འཛིན་ NUMཔ་ དང་ དེ་ ཡན་ཆད་ ཚུ་ གཡོག་ཐོག་ ལས་ བསྐོ་བཞག་ འབད་ ནིའི་ དོན་ལུ་ # རྒྱལ་གཞུང་ཞི་གཡོག་ལྷན་ཚོགས་

ལས་ སྐུ་ཚབ་ གཅིག

འཐུས་མིའི་ དྲུང་ཆེན་ འདི་ # མི་སྟོབས་འགོ་དཔོན་ གྱིས་ འབད་ དགོ །

ཨིན་རུང་ # རྩ་ཁྲིམས་ཅན་ གྱི་ ཡིག་ཚང་ འགོ་འཛིན་ གྱིས་ # མི་སྟོབས་ ཚོགས་ཆུང་ ཁྲི་འཛིན་ གྱི་ གོ་གནས་ འདི་ # ལྷན་འཛིན་ ཡངན་ # མདོ་ཆེན ། # ཡངན་ རྩིས་ཞིབ་ཡོངས་ཁྱབ་འོག་མ་ # གང་རུང་ ཅིག་ ལུ་ དབང་ཆ་ སྤྲོད་ ཆོག

རང་སྐྱོང་ལས་སྡེ །

ཁྲི་འཛིན ། # ལས་སྡེའི་འགོ་འཛིན ། # ཁྲོམ་སྡེ་ ནང་ ཨིན་ པ་ ཅིན་ # ཁྲོམ་སྡེའི་ བཀོད་ཁྱབ་དྲུང་ཆེན །

འཐུས་མི །

སྡེ་ཚན་ གྱི་ གཙོ་འཛིན་ ག་ར ། # ཡངན་ # ལས་ཚན་ འགོ་འཛིན་ ཚུ །

འབྲེལ་ཡོད་ འགོ་དཔོན་ གཞན་ ཚུ །

ཞི་གཡོག་ གནས་རིམ་ ཁྱད་འཛིན་ NUMཔ་ ལས་ གཡོག་ཐོག་ བསྐོ་བཞག་ འབད་ ནིའི་ དོན་ལུ་ # རྒྱལ་གཞུང་ཞི་གཡོག་ལྷན་ཚོགས་

ལས་ སྐུ་ཚབ་ གཅིག

འཐུས་མིའི་ དྲུང་ཆེན་ འདི་ # མི་སྟོབས་འགོ་དཔོན་ གྱིས་ འབད་ དགོ །

རྫོང་ཁག

ཁྲི་འཛིན ། # རྫོང་བདག

འཐུས་མི །

རྫོང་རབ །

བདག་སྐྱོང་འགོ་དཔོན་ གོངམ་ རྒས་ཤོས །

འཆར་གཞི་ འགོ་དཔོན་ གོངམ་ རྒས་ཤོས །

ཁྲིམས་དོན་འགོ་དཔོན་ གོངམ་ རྒས་ཤོས །

འབྲེལ་ཡོད་ གཡོག་སྡེའི་ འགོ་འཛིན །

འཐུས་མིའི་ དྲུང་ཆེན་ འདི་ # མི་སྟོབས་འགོ་དཔོན་གོངམ་ རྒས་ཤོསམ་ འདི་ གིས་ འབད་ དགོ །

འཐུས་མི་ ཚུ་ གིས་ # ཟུར་སྦྲགས་ NUM \* NUMཔ་ དང་ འཁྲིལ་ ཏེ་ # ཁེ་ཕན་ལྟག་སྤྲོད་ གསལ་སྟོན་ འབད་ དགོ །

མི་སྟོབས་ ཚོགས་ཆུང་ གི་ འགན་ཁུར །

སྤྱིར་བཏང་ །

རྩ་ཁྲིམས་ཆེན་མོ་ དང་ # ཞི་གཡོག་བཅའ་ཁྲིམས་NUMཅན་མ་ དང་ འབྲུག་གི་ཞི་གཡོག་བཅའ་ཡིག་དང་སྒྲིག་གཞིའི་ དགོངས་དོན་ ཚུ་ # ངེས་བརྟན་ བསྟར་སྤྱོད་ འབད་ ཚུགསཔ་ བཟོ་ ནི །

མི་སྟོབས་ དང་ འབྲེལ་ བའི་ གནད་དོན་ ཚུ་ བཟོ་ ནི ། # ཡངན་ བསྐྱར་ཞིབ་ འབད་ ནི །

མི་སྟོབས་ བྱ་ལེན་ ལུ་ མཐོ་གཏུགས་ ཞུ་ མི་ ཚུ་ # བསྐྱར་ཞིབ་ འབད་ ནི །

ལཱ་ཤུལ་ གྲུབ་འབྲས་ དབྱེ་དཔྱད་ སྐོར་ གྱི་ མཐོ་གཏུགས་ ལུ་ # བསྐྱར་ཞིབ་ འབད་ ནི །

སྒྲིག་འགལ་ གྱི་ གནད་དོན་ ཚུ་ # བདེན་རྫུན་ ཕྱེ་ ནི་ དང་ བསྐྱར་ཞིབ་ འབད་ ནི །

དམིགས་བསལ །

མི་སྟོབས་ ཀྱི་ འཆར་གཞི་ བརྩམ་ ནི །

བསྐྱར་ཞིབ་ དང་ རྒྱབ་སྣོན་བསམ་འཆར །

སྒྲིག་བཀོད ། # ལས་གཡོག་པའི་ བཀོད་རིས་ དང་ གྲངས་འབོར །

མི་སྟོབས་ གོང་འཕེལ་ འཆར་གཞི །

གསར་བཙུགས ། # གདམ་འཐུ ། # བསྐོ་བཞག

འབྲུག་གི་ཞི་གཡོག་བཅའ་ཡིག་དང་སྒྲིག་གཞིའི་ དགོངས་དོན་ དང་ འཁྲིལ་ ཏེ་ # ཤེས་ཚད་ དང་ འོས་འབབ་ ལྡན་ པའི་ མི་ངོ་ ཚུ་ ལས་ # གསར་བཙུགས ། # གདམ་འཐུ ། # བསྐོ་བཞག་ འབད་ ནི །

གོ་གནས་ཡར་སེང་ །

རིགས་སྡོམ་གོ་གནས་ ནང་འཁོད་ ཀྱི་ གོ་གནས་ཡར་སེང་ ཚུ བསྐྱར་ཞིབ་ དང་ གནང་བ་ གནང་ ནི །

གཟེངས་ཐོན་ དང་ མགྱོགས་འཕར ། # མཁས་མཆོག་ གི་ གོ་གནས་ཡར་སེང་ ཚུ་ # བསྐྱར་ཞིབ་ འབད་ ནི་ དང་ # ངོ་སྦྱོར་ འབད་ ནི །

གཡོག་ གི་ ས་སྟོང་ ཡོད་ མི་ དང་ འཁྲིལ་ ཏེ་ # གོ་གནས་ཡར་སེང་ འབད་ ནིའི་ དོན་ལུ་ # འོས་ཚད་ ལྡན་ པའི་ མི་ངོམ་ ཚུ་ གི་ ཞུ་ཡིག་ ཚུ་ # བསྐྱར་ཞིབ་ འབད་ དེ་ ཕྱི་སེལ་ འབད་ ནི །

དབང་ཚད་ གནང་ ཡོད་ མི་ དང་ འཁྲིལ་ ཏེ་ # གདམ་འཐུའི་ དྲི་བ་དྲིས་ལན་ འགོ་འདྲེན་ འཐབ་ ནི་ དང་ གནང་བ་ གནང་ ནི ། # ཡངན་ ངོ་སྦྱོར་ བཀོད་ ནི །

གནས་སོར །

གོ་གནས་ ཀྱི་ མིང་གནས་ དང་ # ལཱ་རིགས་གཙོ་བོའི་སྡེ་ཚན་ ལུ་ # བསྒྱུར་བཅོས་ འབད་ མ་ དགོ་ པའི་ ལས་སྡེ་ ནང་འཁོད་ ཀྱི་ གནས་སོར་ # བསྐྱར་ཞིབ་ འབད་ ནི་ དང་ གནང་བ་ གནང་ ནི །

གོ་གནས་ ཀྱི་ མིང་གནས་ དང་ # ལཱ་རིགས་གཙོ་བོའི་སྡེ་ཚན་ ཡངན་ ཡན་ལག་སྡེ་ཚན་ ལུ་ བསྒྱུར་བཅོས་ འབད་ དགོ་ པའི་ ལས་སྡེ་ ནང་འཁོད་ དང་ # ལས་སྡེ་ གཅིག་ ལས་ གཅིག་ ནང་ གནས་སོར་ འབད་ དགོ་ མི་ ཚུ་ # བསྐྱར་ཞིབ་ འབད་ ནི་ དང་ ངོ་སྦྱོར་ གནང་ ནི །

ངོ་སྤྲོད །

ལས་སྡེའི་ ནང་ ལུ་ འགོ་ཐོག་ གསརཔ་ སྦེ་ འཛུལ་ མིའི་ མི་ངོམ་ ཚུ་ གི་ དོན་ལུ་ # འོས་འབབ་ ལྡན་ པའི་ ངོ་སྤྲོད་ ལས་རིམ་ འགོ་འདྲེན་ འཐབ་ ནི །

སྦྱོང་བརྡར །

འབྲུག་གི་ཞི་གཡོག་བཅའ་ཡིག་དང་སྒྲིག་གཞིའི་ ནང་ ལུ་ འཁོད་ ཡོད་ པའི་ སྦྱོང་བརྡར་ གྱི་ དབང་ཚད་ ཚུ་ དང་ འཁྲིལ་ ཏེ་ # མི་སྟོབས་ ཚོགས་ཆུང་ འདི་ # ལས་སྡེའི་ ནང་འཁོད་ ལུ་ སྦྱོང་བརྡར་ གྱི་ གནང་བ་ གནང་ མིའི་ དབང་ཚད་ མཐོ་ཤོས་ ཡོད་ མི་ ཅིག་ ཨིན །

ངལ་གསོ །

འབྲུག་གི་ཞི་གཡོག་བཅའ་ཡིག་དང་སྒྲིག་གཞིའི་ ནང་ ལུ་ འཁོད་ ཡོད་ པའི་ དབང་ཚད་ དང་ འཁྲིལ་ ཏེ་ # མི་སྟོབས་ ཚོགས་ཆུང་ གིས་ གཤམ་འཁོད་ ཀྱི་ ངལ་གསོ་ ཚུ་ # གནང་བ་ གནང་ ནི་ དང་ ཡངན་ ངོ་སྦྱོར་ བཀོད་ ཆོག

དམིགས་བསལ་ ངལ་གསོ །

ཟླཝ་ གཅིག་ ལས་ ལྷག་ པའི་ སྨན་བཅོས་ངལ་གསོ །

སློབ་སྦྱོང་ངལ་གསོ །

སྔ་གོང་ དགོངས་ཞུའི་ ལས་འཆར །

དུས་ཚོད་ མ་ རན་ པའི་ སྔ་གོང་ ལས་ དགོངས་ཞུ་ འབད་ ནི་ ལུ་ གདམ་ཁ་ རྐྱབ་ མི་ གི་ ཞི་གཡོགཔ་ ཚུ་ ལུ་ # བསྐྱར་ཞིབ་ འབད་ ནི་ དང་ གནང་བ་ གནང་ ནི ། # ཡངན་ ངོ་སྦྱོར་ བཀོད་ ནི །

ཁྲི་འཛིན་ གྱི་ འགན་ཁུར །

ཁྲི་འཛིན་ འདི་ ལུ་ མི་སྟོབས་ ཚོགས་ཆུང་ གི་ དུས་རྒྱུན་ ཞལ་འཛོམས་ འཚོགས་ ནིའི་ འགན་འཁྲི་ ཡོད །

འཐུས་མིའི་ དྲུང་ཆེན་ གྱི་ འགན་ཁུར །

གྲོས་གཞི་ བཟོ་ ནི །

ཞལ་འཛོམས་ འགོ་འདྲེན་ འཐབ་ ནི །

ཞལ་འཛོམས་ ཀྱི་ གྲོས་ཆོད་ བྲི་ ནི་ དང་ ཐོ་ བཞག་ ནི །

མི་སྟོབས་ ཚོགས་ཆུང་ ཞལ་འཛོམས་ ཀྱི་ གྲོས་ཆོད་ ཚུ་ # དང་ལེན་ དང་ མཉམ་འབྲེལ་ འབད་ ནི །

ལྷན་ཁག་ ཚུ་ ནང་ ལུ་ # ལྟ་བཀོད་ གསུམ་པ་ དང་ # དེ་ གི་ འོག་རྒྱུ་ གི་ ཞི་གཡོགཔ་ ཚུ་ གི་ དོན་ལུ་ # གཡོག་བཙུགས་ དང་ གོ་གནས་ཡར་སེང་ ། # སྦྱོང་བརྡར་ དང་ སྔ་གོང་ དགོངས་ཞུ ། # གནས་སོར་ ཚུ་ གི་ དོན་ལུ་ # མི་སྟོབས་ ཚོགས་ཆུང་ ཁྲི་འཛིན་ གྱི་ འགན་ཁུར་ འདི་ # བཀོད་ཁྱབ་ གོ་གནས་ཅན་ གྱི་ འཐུས་མི་ ཅིག་ ལུ་ གནང་ ཆོག

ལས་སྡེ་ ལུ་ དབང་ཚད་ འགན་སྤྲོད །

རྒྱལ་གཞུང་ཞི་གཡོག་ལྷན་ཚོགས་ ཀྱིས་ # དེ་ རའི་ ལཱ་འགན་ ཚུ་ བཅའ་ཡིག་ དང་ སྒྲིག་གཞིའི་ ནང་ ལུ་ # གསལ་བཀོད་ འབད་ ཡོད་ མིའི་ གནས་ཚིག་ དང་ འཁྲིལ་ ཏེ་ ཡིག་ཐོག་ ལས་ སྦེ་ # གང་ཟག ཡངན་ ལས་སྡེ ། # དབང་འཛིན ། # ཡངན་ ངོ་ ཡོད་ དེ་ ལུ་ # འོས་འབབ་ དང་ འཁྲིལ་ ཏེ་ དུས་དང་དུས་སུ་ དབང་ཚད་ འགན་སྤྲོད་ འབད་ ཆོག

དེ་ གི་ གྲངས་སུ་ སོ་སོའི་ དྲུང་ཆེན་ཡིག་ཚང་ ཚུ་ ཡང་ ཚུད །

མི་སྟོབས་ རྩིས་ཞིབ །

འབྲུག་གི་ཞི་གཡོག་བཅའ་ཁྲིམས་NUMཅན་མ་ དང་ འཁྲིལ་ ཏེ་ རྒྱལ་གཞུང་ཞི་གཡོག་ལྷན་ཚོགས་ ཀྱིས་ འབྲུག་གི་ཞི་གཡོག་བཅའ་ཡིག་དང་སྒྲིག་གཞི་NUMཅན་མ་ ལེའུ་ NUMཔའི་ ནང་ གསལ་བཀོད་ འབད་ ཡོད་ མི་ དང་ འཁྲིལ་ ཏེ་ # ཞི་གཡོག་ ནང་ ལུ་ མི་སྟོབས་ རྩིས་ཞིབ་ འགོ་འདྲེན་ འཐབ་ དགོ །

ལེའུ་ གསུམ་པ ། # ཞི་གཡོག་པའི་ ཀུན་སྤྱོད་རྣམ་གཞག

སྲིད་བྱུས །

ཞི་གཡོག་ ནང་འཁོད་ ལུ་ # བྱ་སྤྱོད་རྣམ་གཞག་ དགོས་ངེས་ ཀྱི་ གནས་ཚད་ གཞི་བཙུགས་ འབད་ ནི །

བློ་གཏད་ དང་ བརྩི་བཀུར་ ཡར་དྲག་ གཏང་ ནི་ དང་ རྒྱུན་སྐྱོང་ འབད་ ནི །

ཞི་གཡོག་ ཀུན་སྤྱོད་རྣམ་གཞག་ གི་ སྐོར་ལས་ # སྤྱིར་བཏང་ མི་མང་ དང་ འབྲེལ་ཡོད་ ཚུ་ ལུ་ བརྡ་སྤྲོད་ འབད་ ནི །

ཀུན་སྤྱོད་རྣམ་གཞག

ཞི་གཡོགཔ་ ཅིག་ ལུ་ # བློ་གཏད་ དང་ ཡིད་ཆེས་ ཀྱི་ ཐོག་ ལས་ # རྩ་བ་གསུམ་ ལུ་ ཕྱག་ཕྱིད་ ཞུ་ ནི་ གི་ ཁ་རྗེ་ དང་ གོ་སྐབས་ # གཞན་ དང་ མ་ འདྲ་ བར་ གནང་ ཡོད་ མི་ དང་ འཁྲིལ་ # ཁོ་ གིས་ # གཤམ་གསལ་ གྱི་ ཀུན་སྤྱོད་རྣམ་གཞག་ ལུ་ གནས་ དགོ །

ཞི་གཡོགཔ་ ཅིག་ གིས་ # རྩ་ཁྲིམས་ཆེན་མོ་ དང་ འབྲུག་གི་ཞི་གཡོག་བཅའ་ཁྲིམས་NUMཅན་མ ། # འབྲུག་གི་ཞི་གཡོག་བཅའ་ཡིག་དང་སྒྲིག་གཞིའི་ དགོངས་དོན་ ཚུ་ ག་ར་ ཤེས་ ཚུགསཔ་ འབད་ དེ་ གོང་དུ་བཀུར་ དགོ །

ཞི་གཡོགཔ་ ཅིག་ གིས་ འབད་ དགོཔ་ འདི་ ཡང་ །

རྩ་ཁྲིམས་ཆེན་མོ་ དང་ འབྲུག་གི་ཞི་གཡོག་བཅའ་ཁྲིམས་NUMཅན་མ ། # འབྲུག་གི་ཞི་གཡོག་བཅའ་ཡིག་དང་སྒྲིག་གཞི་ ཚུ་ གི་ དགོངས་དོན་ ཚུ་ ག་ར་ ལྷག་ སྟེ་ ཧ་གོ་ ཞིནམ་ལས་ # དེ་ ལུ་ གནས་ དགོ །

གལ་སྲིད་ # རང་ གི་ གོངམ་ དང་ མཉམ་རོགས་ # འོག་མ་ ཚུ་ གིས་ # དགོངས་དོན་ གང་རུང་ # ཧ་ མ་ གོ་ བར་ ཡོད་ པ་ ཅིན་ # ཁོང་ དང་ གཅིག་ཁར་ # རང་ གིས་ ཤེས་ མི་ ཚུ་ # བརྗེ་སོར་ འབད་ དེ་ ལམ་སྟོན་ འབད་ དགོ །

རྒྱལ་ཁབ་ ཀྱི་ ཁྲིམས་ དང་ བཅའ་ཡིག་ ཚུ་ ལུ་ གནས་ དགོ །

འགོ་འདྲེན་ ནམ་ འཐབ་ ཅིག་ # ཀུན་སྤྱོད་རྣམ་གཞག་ གི་ སྦྱོང་བརྡར་ འབད་ དགོ །

ཞི་གཡོགཔ་ ཅིག་ གིས་ འབད་ མ་ ཆོགཔ །

རྩ་ཁྲིམས་ཆེན་མོ་ དང་ འབྲུག་གི་ཞི་གཡོག་བཅའ་ཁྲིམས་NUMཅན་མ ། # འབྲུག་གི་ཞི་གཡོག་བཅའ་ཡིག་དང་སྒྲིག་གཞིའི་ དགོངས་དོན་ ཚུ་ གི་ སྐོར་ལས་ སྣང་མེད་ སྦེ་ སྡོད་ མི་ ཆོག

རྒྱལ་ཁབ་ ཀྱི་ ཁྲིམས་ དང་ བཅའ་ཡིག་ གང་རུང་ ལས་ འགལ་ ནི་ དང་ # ཡངན་ འགལ་ ནི་ གི་ དཔའ་བཅམ་ མི་ ཆོག

ཞི་གཡོགཔ་ ཅིག་ གིས་ # རྩ་བ་གསུམ་ ལུ་ ཕྱག་ཞུ་ བའི་ སྐབས་ ལུ་ # ཐ་དམ་ཚིག་ དང་ ལས་རྒྱུ་འབྲས་ ཀྱི་ བརྩི་མཐོང་ ཚུ་ ལུ་ # གཅེས་སྐྱོང་ དང་ ཡིད་ཆེས་ བསྐྱེད་ ནི ། # དེ་ལས་ # ཡར་སྐྱེད་ གོང་འཕེལ་ གཏང་ དགོ །

ཞི་གཡོགཔ་ ཅིག་ གིས་ འབད་ དགོཔ་ འདི་ ཡང་ །

དུས་རྒྱུན་དུ་ # རྩ་བ་གསུམ་ ལུ་ ཐ་དམ་ཚིག་ དང་ # དད་དམ་ གྱི་ ཐོག་ ལས་ གནས་ དགོ །

ཞི་གཡོགཔ་ ཅིག་ གིས་ # རྒྱལ་གཞུང་ དང་ མི་མང་ ། # བཟའ་ཚང་ དང་ ལས་སྡེ ། # གོང་མ་ དང་ མཉམ་རོགས ། # འོག་མ་ དང་ ལས་མགྲོན་ ཚུ་ དང་ གཅིག་ཁར་ # གནས་ དགོ་ པའི་ ཁ་ཚིག་ དང་ གོ་རྟོགས་ ཚུ་ # ཁ་ཞེ་གཉིས་མེད་ ཀྱི་ སྒོ་ལས་ གོང་ལུ་བཀུར་ དགོ །

ཞི་གཡོགཔ་ ཅིག་ གིས་ འབད་ མ་ ཆོགཔ་ འདི་ ཡང་ །

རྒྱལ་གཞུང་ དང་ ལས་སྡེ ། # གོང་མ་ དང་ མཉམ་རོགས ། # འོག་མ་ ཚུ་ དམའ་ཕབ་ རྐྱབ་ མི་ ཆོག

ཚུལ་ དང་ མ་ མཐུན་ པའི་ གྲོས་ཆོད་ བཏོན་ ནི་ དང་ # བྱ་སྤྱོད་ ངན་པ་ ག་ཅིའི་ ནང་ ལུ་ ཡང་ གྲལ་གཏོགས་ འབད་ མི་ ཆོག

མི་སྡེའི་ འགྲོ་ལུགས་ དང་ བརྩི་མཐོང་ ཚུ་ ལས་ འགལ་ མི་ ཆོག

ཞི་གཡོགཔ་ ཅིག་ གིས་ སྒྲིག་ལམ་རྣམ་གཞག་ དང་ # ཡིག་ཚང་ གི་ སྒྲིག་ཁྲིམས་ ལུ་ གནས་ དགོཔ་ དང་ # རྒྱན་རྩེད་ ཡངན་ # རང་སོའི་ ཡིག་ཚང་ གི་ ལཱ་ཤུལ་ དང་ # ཞི་གཡོག་པའི་ མིང་གཏམ་ ལུ་ གནོད་ པའི་ བྱ་སྤྱོད་ དང་ # གོམས་གཤིས་ ངན་པ་ ཚུ་ ལས་ འཛེམ་ དགོ །

རྒྱལ་བརྒྱུད་ལོ་བརྒྱའི་མཛད་རྗེས་དྲན་དེབ །

སྤྱི་ལོ་ # NUM # ལུ །

རྫོང་ཁ་གོང་འཕེལ་ལྷན་ཚོགས །

པར་དབང་ ། # NUM # རྫོང་ཁ་གོང་འཕེལ་ལྷན་ཚོགས །

པར་དབང་ ཧྲིལ་བུམ་ རྫོང་ཁ་གོང་འཕེལ་ལྷན་ཚོགས་ ལུ་ ཡོདཔ་ ལས་ # ཡིག་ཐོག་ གི་ གནང་བ་ མེད་ པར་ # བསྐྱར་སྐྲུན་ དང་ ཆ་ཤས་ ཀྱི་ འདྲ་བཤུས་ ཚུ་ ག་ གིས་ ཡང་ རྐྱབ་ མི་ ཆོག །

པར་ཐེངས་ ། # པར་ཐེངས་ དང་པ་ # NUM # ལུ །

ཞིབ་འཚོལ ། # བསྟན་འཛིན་རྡོ་རྗེ ། # བལྟ་ཞིབ་འགོ་དཔོན ། # རྫོང་ཁ་གོང་འཕེལ་ལྷན་ཚོགས ། # བཀྲིས་བློ་གྲོས ། # བཀོད་རིས་འགོ་དཔོན ། # རྫོང་ཁ་གོང་འཕེལ་ལྷན་ཚོགས །

རྩོམ་སྒྲིག # དྲགོས་ སངས་རྒྱས་རྡོ་རྗེ ། # རྫོང་ཁ་ མཁས་མཆོག # རྫོང་ཁ་གོང་འཕེལ་ལྷན་ཚོགས ། # བསྟན་འཛིན་རྡོ་རྗེ ། # བལྟ་ཞིབ་འགོ་དཔོན ། # རྫོང་ཁ་གོང་འཕེལ་ལྷན་ཚོགས །

ཞུན་དག # དྲགོས་ སངས་རྒྱས་རྡོ་རྗེ ། # རྫོང་ཁ་ མཁས་མཆོག # རྫོང་ཁ་གོང་འཕེལ་ལྷན་ཚོགས །

པར་རིས ། # བཀྲིས་བློ་གྲོས ། # བཀོད་རིས་འགོ་དཔོན ། # རྫོང་ཁ་གོང་འཕེལ་ལྷན་ཚོགས །

གློག་མཛུབ ། # བསྟན་འཛིན་རྡོ་རྗེ ། # བལྟ་ཞིབ་འགོ་དཔོན ། # རྫོང་ཁ་གོང་འཕེལ་ལྷན་ཚོགས །

སྒྲིག་བཀོད ། # བཀྲིས་བློ་གྲོས ། # བཀོད་རིས་འགོ་དཔོན ། # རྫོང་ཁ་གོང་འཕེལ་ལྷན་ཚོགས །

དཔེ་སྐྲུན ། # རྫོང་ཁ་གོང་འཕེལ་ལྷན་ཚོགས ། # འགྲེམས་སྒྲོམ་ ཨང་ ། # NUM # ཐིམ་ཕུག # བརྒྱུད་འཕྲིན་ ཨང་ ། # NUM # །

པར་བཏབ་ས །

ཆེད་བརྗོད །

༉ # ད་ལན་ # རྫོང་ཁ་གོང་འཕེལ་ལྷན་ཚོགས་ ཀྱི་ ཁོངས་ ལས་ # འབྲུག་ གི་ རྒྱལ་བརྒྱུད་ལོ་བརྒྱའི་མཛད་རྗེས་དྲན་དེབ་ # ཟེར་ མི་ པར་རིས་ཅན་མའི་ དཔེ་དེབ་ ཅིག་ # དུས་ཅི་ སྤྱི་ལོ་ # NUM # ལུ་ མི་དབང་ འབྲུག་རྒྱལ་ ལྔ་པའི་ གསེར་ཁྲི་ མངའ་གསོལ་ དང་ # རྒྱལ་བརྒྱུད་ ལོ་ བརྒྱ་ འཁོར་ བའི་ དགའ་སྟོན་ བརྩི་སྲུང་ དང་ འབྲུག་ གི་ དམངས་གཙོའི་རིང་ལུགས་ གསར་བཙུགས་ ཀྱི་ དུས་དྲན་ དོན་ལུ་ # གསར་བཏོན་ འབད་ ཚུགས་ མི་ འདི་ ལུ་ # ངལ་རངས་ སྦོམ་ བྱུང་ ཡི །

དཔེ་དེབ་ འདི་ གཙོ་བོ་ ར་ # འབྲུག་ རྒྱལ་ཁབ་ ནང་ # དབང་ཕྱུག་ བརྒྱུད་འཛིན་ གྱི་ རྒྱལ་བརྒྱུད་ རིང་ལུགས་ དབུ་ བརྙེས་ ཏེ་ # ལོ་ངོ་ བརྒྱ་ ཐམ་པ་ འཁོར་ བའི་ རིང་ ལུ་ # བཀྲིན་ཅན་ གྱི་ རྒྱལ་པོ་ རིམ་བྱོན་ ཚུ་ གི་ ཞབས་ལས་ # རྒྱལ་ཁབ་ དང་ མི་མང་ ལུ་ ཕན་བདེའི་ མཛད་པ་ བསམ་གྱིས་མི་ཁྱབ་པར་ མཛད་ གནང་ སྟེ་ ཡོད་ མི་ ཚུ་ # བཅུད་ བསྡུས་ ཏེ་ # འབྲུག་ རྒྱལ་བརྒྱུད་ ཀྱི་ རྒྱལ་རབས་ རིམ་བྱོན་ ཚུ་ ལུ་ # འབྲུག་ མི་ ཡོངས་ ཀྱིས་ བཀྲིན་ རྗེས་སུ་དྲན་ ཏེ་ # དད་གུས་ སྤྲོ་བ་ ཚད་མེད་ ཀྱི་ དགའ་ཚོར་ ཞུ་ ནིའི་ དོན་ལུ་ དང་ # འབྲུག་ གི་ རྒྱལ་བརྒྱུད་ རིམ་བྱོན་ ཚུ་ གི་ ཕྱག་རྗེས་ བཟང་པོའི་ མཛད་ཤུལ་ ཚུ་ # མ་འོངས་ བསྐལ་པའི་ བར་དུ་ # འབྲུག་ མི་ ཡོངས་ ཀྱི་ སྣང་ངོར་ གསལ་ཏོག་ཏོ་ ཤར་ ནི་ གི་ དོན་ལུ་ དམིགས་ ཏེ་ དཔེ་སྐྲུན་ ཞུ་ མི་ འདི་ # སྤྱི་ལོ་ # NUM # ཀྱི་ རྒྱལ་རབས་ཅན་ གྱི་ དུས་སྟོན་ བརྩི་སྲུང་ ཞུ་ ནི་ གི་ ཆ་ཤས་ གལ་ཅན་ ཅིག་ ཨིན་ མས །

འབྲུག་ གི་ རྒྱལ་བརྒྱུད་ལོ་བརྒྱའི་མཛད་རྗེས་དྲན་དེབ་ འདི་གིས་ # འབྲུག་ རྒྱལ་ཁབ་ ནང་ བཀྲིན་ བསམ་ཡུལ་ལས་འདས་པའི་ # དབང་ཕྱུག་ བརྒྱུད་འཛིན་ གྱི་ རྒྱལ་པོ་ རིམ་བྱོན་ ཚུ་ གི་ མཛད་རྣམ་ ཚུ་ # ག་ར་ གིས་ ཁ་གསལ་ སྦེ་ ཧ་གོ་ ནི་ ལུ་ ཕན་ཐོགས་ སྦོམ་ འབྱུང་ ནི་ ཨིནམ་ མ་ཚད་ # འབྲུག་ གི་ རྒྱལ་རབས་ ལྷན་ཐབས་ ཅིག་ ལུ་ ཡང་ གྱུརཝ་ ལས་ # རྒྱལ་ཁབ་ ཀྱི་ ཞབས་ཏོག་ སྦོམ་ ཅིག་ འགྲུབ་ མི་ འདི་ ལུ་ # ང་ར་ དང་ འབྲུག་གཞུང་ གི་ ཁ་ཐུག་ ལས་ # རྫོང་ཁ་གོང་འཕེལ་ལྷན་ཚོགས་ དང་ # ལྷན་ཚོགས་ ཀྱི་ འགོ་དཔོན་ # ལཱ་ འདི་ ནང་ བཅའ་མར་གཏོགས་ མི་ ཚུ་ ལུ་ # དགའ་ཚོར་ དང་ བཅས་ པའི་ ལེགས་སོའི་ བཀྲིས་བདེ་ལེགས་ ཡོད ། # །

འཇིགས་མེད་འོད་ཟེར་ཕྲིན་ལས །

འབྲུག་གཞུང་ ། # བློན་ཆེན །

སྔོན་བརྗོད །

༄༅ ། # ། ཨོཾ་སྭསྟི །

རིགས་ ཀུན་ ངོ་བོ་ ཆོས་སྐུ་ འོད་དཔག་མེད ། # །

སྐྱོབ་ པའི་ ནུས་མཐུའི་ ཕུང་པོའི་ རང་ གཟུགས་ ཀྱིས ། # །

འཛམ་གླིང་ སྤྱི་ དང་ ཁྱད་པར་ འབྲུག་ཡུལ་ འདི ། # །

སྦས་ཡུལ་ མཆོག་ མཛད་ ཨོ་རྒྱན་པདྨ་འབྱུང་ ། # །

ཐུགས་རྗེའི་ རང་ གཟུགས་ གང་ འདུལ་ སྤྲུལ་པའི་སྐུ ། # །

ཞིང་ འདིར་ མཐུ་ཆེན་ བླ་མའི་ སྐུར་ བཞེངས་ ཏེ ། # །

ཆོས་ སྲིད་ ལུགས་ གཉིས་ བསྟན་པའི་ ཕྲིན་ལས་ ཀྱིས ། # །

དཔལ་ལྡན་འབྲུག་པའི་ གཞུང་ བཟང་ དབུ་ མཆོག་ བརྙེས ། # །

འབྲུག་ གི་ གདུལ་ཞིང་ ལུང་བསྟན་ དུས་ བབས་ ཏེ ། # །

འབྲུག་ མིའི་ དཔལ་ གྱུར་ དབང་ཕྱུག་ རྒྱལ་རབས་ ཀྱིས ། # །

འབྲུག་ཡུལ་ རྫོགས་ལྡན་ དཔལ་ ལ་ འགོད་མཛད་པའི ། # །

འབྲུག་རྒྱལ་ རིམ་བྱོན་ ཡོངས་ ལ་ གུས་བཏུད་ ནས ། # །

འདི་ ན་ འདས་ པའི་ ལོ་ ཚོགས་ བརྒྱ་ ཡི་ རིང་ ། # །

འབྲུག་ གི་ སྤྲུལ་པའི་རྒྱལ་པོ་ རིམ་བྱོན་ གྱིས ། # །

རྒྱལ་ཁབ་ མི་མང་ ཕན་བདེཪ་ སྐྱོང་ བའི་ གཏམ ། # །

སྙིང་བཅུད་ བདུད་རྩིའི་ ཐིགས་པ་ འདི་ ནང་ བཀོད ། # །

ཞེས་ མཆོད་པར་བརྗོད་པ་ དང་ # བརྩམ་པར་དམ་བཅའ་བའི་ ཚིག་ གིས་ སྣ་ དྲངས་ ཏེ་ ཞུ་ ནི་ འདི་ཡང་ # དཔལ་ལྡན་འབྲུག་པའི་ རྒྱལ་ཁབ་ འདི་ ནང་ # དཀོན་མཆོག་གསུམ་ གྱི་ ཐུགས་རྗེའི་ བྱིན་རླབས་ དང་ # མི་སེར་ ཡོངས་ ཀྱི་ སྤྱི་མཐུན་ བསོད་ནམས་ ཀྱི་ ཁ་རྗེ་ ལས་ བརྟེན་ # ད་རེས་ ལས་ ལོ་ བརྒྱ་ གཅིག་ གི་ ཧེ་མ་ # སངས་རྒྱས་ གཉིས་པ་ ཨོ་རྒྱན་གུ་རུ་རིན་པོ་ཆེའི་ ལུང་ གིས་ གྲུབ་ པའི་ # འབྲུག་ སྤྱི་ཁྱབ་ # མི་དབང་ ཀྲོང་གསར་ དཔོན་སློབ་ # གོང་ས་ ཨོ་རྒྱན་དབང་ཕྱུག་ མཆོག་ # འབྲུག་ གི་ རྒྱལ་ ཐོག་ དང་པའི་ གསེར་ཁྲི་ གུ་ # འབྲུག་ མི་ ཡོངས་ ཀྱིས་ མགྲིན་དབྱངས་ གཅིག་གྱུར་ གྱི་ ཐོག་ ལས་ མངའ་གསོལ་ ཞུ་ ནུག །

དེ་ལས་ཚུར་ འགོ་བཙུགས་ ཏེ་ # ད་ཚུན་ དབང་ཕྱུག་ བརྒྱུད་འཛིན་ གྱི་ རྒྱལ་རབས་ རིམ་བྱོན་ གཅིག་ ལས་ གཅིག་ ལྷགཔ་ སྦེ་ # འབྲུག་ རྒྱལ་ཁབ་ འདི་ ནང་ ལོ་ གཅིག་ ལས་ ལོ་ གཅིག་ # རྒྱལ་ཁབ་ ཀྱི་ རང་དབང་ བཙན་ཐབས་ དང་ སྲུང་སྐྱོབ ། # མི་སེར་ གྱི་ སྐྱིད་སྡུག་ ཡར་དྲག་ དང་ ཞི་བདེ་ རྒྱུན་བརྟན་ # དཔལ་འབྱོར་ གོང་འཕེལ་ དང་ དགའ་སྐྱིད་ # རྒྱལ་ཁབ་ ཀྱི་ ལྕོགས་གྲུབ་ དང་ མིང་གཏམ་ སྙན་གྲགས་ ཚུ་ # ཡར་དྲག་ བསམ་ཡུལ་ ལས་ འདས་ པར་ བཟོ་ གནང་ སྟེ་ # ཧེ་མ་ འཛམ་གླིང་ གི་ ཟུར་ཁར་ ལུས་ ཏེ་ ཡོད་ མི་ འབྲུག་ རྒྱལ་ཁབ་ འདི་ # ད་རེས་ འཛམ་གླིང་ ནང་ རང་དབང་ཅན་ གྱི་ རྒྱལ་ཁབ་ གཞན་ ཚུ་ དང་ འདྲ་མཉམ་ བཟོ་ གནང་ བས་ མི་དོ་ # གཞན་ ལས་ ལྷག་ པའི་ ངོས་འཛིན་ དང་ གཟེངས་བསྟོད་ འཐོབ་ མི་ ཅིག་ ལུ་ བཟོ་ གནང་ སྟེ་ ཡོད །

དེ་བཟུམ་ མའི་ གྲུབ་འབྲས་ བསམ་གྱིས་མི་ཁྱབ་པ་ བཏོན་ གནང་ མི་ # རྒྱལ་ཁབ་ ཀྱི་ བསོད་ནམས་ བྱེ་བ་ ལས་ གྲུབ་ པའི་ # འབྲུག་ གི་ རྒྱལ་བརྒྱུད་རིང་ལུགས་ དབུ་ བརྙེས་ ཏེ་ # ད་རེས་ སྤྱི་ལོ་ # NUM # ཚུན་ ལུ་ # ལོ་ བརྒྱ་ འཁོར་ བའི་ དུས་སྟོན་ དང་ གཅིག་ཁར་ # དཔལ་ མི་དབང་ འཇིགས་མེད་གེ་སར་རྣམ་རྒྱལ་དབང་ཕྱུག་ མཆོག་ # འབྲུག་ གི་ རྒྱལ་རབས་ ལྔ་ པའི་ གསེར་ཁྲི་ མངའ་གསོལ་ དང་ # རྒྱལ་ཁབ་ ནང་ དམངས་གཙོའི་ གཞུང་ གི་ རིང་ལུགས་ དབུ་བཙུགས་ པའི་ # རྒྱལ་རབས་ཅན་ གྱི་ དུས་ཆེན་ གསུམ་ འཛོམས་ ཀྱི་ དགའ་སྟོན་ བརྩི་སྲུང་ ཞུ་ དོན་ལུ་ # རྫོང་ཁ་གོང་འཕེལ་ལྷན་ཚོགས་ ཀྱི་ ཁོངས་ ལས་ # འབྲུག་ གི་ རྒྱལ་བརྒྱུད་ རིང་ལུགས་ ཀྱིས་ # འདས་པའི་ ལོ་ བརྒྱའི་ རིང་ ལུ་ # རྒྱལ་ཁབ་ ནང་ རླབས་ཆེན་ ཆོས་ སྲིད་ ཀྱི་ མཛད་པ་ རྒྱ་ཆེ་ # གྲངས་མང་ # གཏིང་ཟབ་ # དུས་ ནམ་ ཡང་ བརྗོད་ ཀྱིས་ མ་ ལངས་ པའི་ # མཛད་པ་ བསམ་གྱིས་མི་ཁྱབ་པར་ ཡོད་ མི་ ཚུ་ གི་ ནང་ ལས་ # བཀྲིན་དགའ་ཚོར་ ཞུ་ ནིའི་ དམིགས་རྟེན་ ལུ་ # རྒྱ་མཚོའི་ ནང་ ལས་ ཆུ་ ཐིགས་ ཙམ་ གྱི་ དཔེ་ བཟུམ་ # འབྲུག་རྒྱལ་ དང་པའི་ མཛད་བཅུད་ # NUM # དང་ # འབྲུག་རྒྱལ་ གཉིས་པའི་ མཛད་བཅུད་ # NUM # འབྲུག་རྒྱལ་ གསུམ་པའི་ མཛད་བཅུད་ # NUM # འབྲུག་རྒྱལ་ བཞི་པའི་ མཛད་བཅུད་ # NUM # འབྲུག་རྒྱལ་ ལྔ་པའི་ མཛད་བཅུད་ # NUM # བཅས་ མཛད་བཅུད་ # NUM # གདམ་ཁ་ རྐྱབ་ སྟེ་ # འབྲུག་ གི་ རྒྱལ་བརྒྱུད་ལོ་བརྒྱའི་མཛད་རྗེས་དྲན་དེབ་ དཔེ་དེབ་ འདི་ # དཔེ་སྐྲུན་ ཞུ་ ཐོག་ ལས་ # འབྲུག་ གི་ སྤྱི་བོའི་ ནོར་བུ་ # བསམ་འཕེལ་དབང་གི་རྒྱལ་པོ་ # མི་དབང་ རྒྱལ་རབས་ ལྔའི་ སྐུ་དྲིན་ དྲིན་འབུལ་ གྱི་ # མཆོད་ པར་ དམིགས་ ཏེ་ ཕུལཝ་ ཨིན །

འབྲུག་ གི་ རྒྱལ་བརྒྱུད་ལོ་བརྒྱའི་མཛད་རྗེས་དྲན་དེབ་ འདི་ ནང་ # སྤྱི་ལོ་ # NUM # ཟླ་ # NUM # ཚེས་ # NUM # ལུ་ # མི་དབང་ གོང་ས་ ཨོ་རྒྱན་དབང་ཕྱུག་ མཆོག་ ལུ་ # འབྲུག་ གི་ གཞུང་ དགེ་འདུན་གྲྭ་ཚང་ དང་ # དཔོན་ཁག་ འབངས་ མི་སེར་ ཡོངས་ ཀྱིས་ # རྒྱལ་པོའི་ རྒྱལ་སྲིད་ ཀྱི་ དབང་ཆ་ ཕུལ་ ཏེ་ # རྒྱལ་བརྒྱུད་ རིང་ལུགས་ དབུ་ བརྙེས་ པ་ ལས་ འགོ་ བཟུང་ སྟེ་ # རང་ལུགས་ ས་ ཕོ་ བྱི་ལོ་ # ཟླ་ # NUMཔའི་ ཚེས་ # NUM # སྤྱི་ལོ་ # NUM # ཟླ་ # NUMཔའི་ ཚེས་ # ལུ་ # མི་དབང་ མངའ་བདག་ འབྲུག་རྒྱལ་ ལྔ་པ་ གསེར་ཁྲིར་ མངའ་གསོལ་ ཞུ་ བའི་ མཛད་པ་ ཚུན་ཚོད་ བཙུགས་ ཏེ་ ཡོད །

དེ་ཡང་ # འབྲུག་ གི་ རྒྱལ་བརྒྱུད་ ལོ་ བརྒྱའི་ དུས་སྟོན་ ལོ་ངོ་ གཅིག་ གི་ རིང་ བརྩི་སྲུང་ གནངམ་ ལས་ # དུས་ཡུན་ དེའི་ རིང་ ལུ་ བྱུང་ བའི་ མཛད་པ་ ཚུ་ དང་ # ལྷག་པར་ མ་འོངས་ རྒྱལ་བརྒྱུད་ ཡུན་གནས་ ཀྱི་ རྟེན་འབྱུང་ ཤིས་པའི་ དོན་དུ་ # མཇུག་ ལུ་ ར་ # འབྲུག་རྒྱལ་ ལྔ་པའི་ གསེར་ཁྲི་ མངའ་གསོལ་ གྱི་ དུས་སྟོན་ བཅས་ # དཔེ་དེབ་ འདི་ ནང་ ཚུདཔ་ སྦེ་ བཟོ་བཟོཝ་ ཨིན །

དཔེ་དེབ་ འདི་ # འབྲུག་ གི་ རྒྱལ་རབས་ རྒྱས་པ་ ཚུ་ ལུ་ གཟིགས་ ལོང་ མེད་ མི་ དང་ # དཔེ་དེབ་ ཆ་ཚང་ མ་ འཐོབ་ མི་ ཚུ་ གི་ དོན་ལུ་ # རྒྱལ་རབས་ རིམ་བྱོན་ ཚུ་ གི་ མཛད་པ་ བཅུད་བསྡུས་ དྲན་ཐོ་ བཟུམ་ ཅིག་ སྦེ་ བཟོ་བཟོཝ་ ཨིན །

མཛད་པ་ རེ་ ལུ་ སྐུ་པར་ རེ་ བཙུགས་ ནི་ གི་ རེ་འདོད་ བསྐྱེད་ རུང་ # སྐུ་པར་ ངོ་བོ་ མ་ འཐོབ་ མི་ ཚུ་ ལུ་ # པར་རིས་ ཀྱི་ ཚུལ་ ཙམ་རེ་ བྲིས་ ཏེ་ བཙུགས་ མི་ འདི་ # ན་གཞོན་ སློབ་གྲྭཔ་ ཚུ་ གི་ སྤྲོ་བའི་ དོན་ལུ་ ཨིན་ ཟེར་ ཞུ་ ནི །

ལྷག་པར་དུ་ # འབྲུག་ གི་ རྒྱལ་བརྒྱུད་ ཀྱི་ མཛད་བཅུད་ # NUM # ལུ་ གྲངས་འཛིན་ བཅད་ དེ་ བཞགཔ་ ད་ # རྒྱལ་ཐོག་ ལྔའི་ རིང་ ལུ་ # མཛད་པ་ བསམ་གྱིས་མི་ཁྱབ་པ ། # བརྗོད་ ཀྱིས་ མི་ ལང་ བ་ ཡོད་ མི་ # ཆ་ཚང་ འདི་ ནང་ མ་ ཚུད་ མི་ དང་ # དེ་བཟུམ་སྦེ་ # པར་རིས་ ཚུལ་མཐུན་ མ་ ཐོབ་ པར་ ལུས་ མི་ ཚུ་ ལུ་ # ཧིང་དྭངས་མའི་དཀྱིལ་ལས་ བཟོད་གསོལ་ ཞུ་ ནི་ དང་ གཅིག་ཁར་ # དེ་ ནང་ མ་ ཚུད་ མི་ མཛད་པ་ གཞན་ ཚུ་ # ཕྱི་ ནང་ མི་རིགས་ མཁས་པ་ མང་རབས་ ཀྱིས་ # བརྩམས་བསྒྲིགས་ གནང་ སྟེ་ ཡོད་ མི་ འབྲུག་ གི་ རྒྱལ་རབས་ ཚུ་ དང་ # མི་དབང་ རིམ་བྱོན་ གྱི་ རྟོགས་བརྗོད་ རྒྱས་པ་ ཚུ་ ནང་ # གཟིགས་ ཏེ་ བཀྲིན་ བསྐྱང་ གནང་ ཟེར་ ཞུ་ ནི་ ཨིན །

དཔེ་དེབ་ འདི་ # རྩོམ་སྒྲིག་ འབད་ ནི་ གི་ དོན་ལུ་ གནས་ཚུལ་ བསྡུ་སྒྲིག་ གི་ ཞིབ་འཚོལ་ འབད་ བའི་ སྐབས་ # ལྷན་ཁག་ དང་ ལས་ཁུངས་ # རྫོང་ཁག་ དང་ ལས་འཛིན་ # འབྲུག་རྒྱལ་ཡོངས་དཔེ་མཛོད་ # ཀུན་གསལ་ # གྲྭ་ཚང་ # གཙུག་ལག་སློབ་སྡེ་ སོ་སོའི་ ཁ་ཐུག་ ལས་ # གནས་ཚུལ་ བསྡུ་སྒྲིག་ ནང་ མཐུན་འགྱུར་ གྱི་ རྒྱབ་སྐྱོར་ གང་དྲག་ མཛད་ གནང་ མི་ དང་ # ལྷག་པར་དུ་ # འབྲུག་རྒྱལ་ཡོངས་དཔེ་མཛོད་ དང་ ཀུན་གསལ་ ནང་ ལས་ # གནད་དོན་ དང་ འཁྲིལ་ བའི་ པར་རིས་ ཚུ་ གི་ # གྲོགས་རམ་ མཛད་ གནང་ མི་ འདི་ དང་ # རྒྱབ་སྐྱོར་ གྱི་ གྲོགས་རམ་ མཛད་ གནང་ མི་ # འབྲེལ་ཡོད་ གཞན་ དང་ གཞན་ ག་ར་ ལུ་ # རྫོང་ཁ་གོང་འཕེལ་ལྷན་ཚོགས་ ཀྱི་ ཧོངས་ ལས་ དང་ # ཞིབ་འཚོལ་པ་ དང་ རྩོམ་སྒྲིག་པའི་ ཁ་ཐུག་ ལས་ # ཧིང་དྭངས་མའི་དཀྱིལ་ལས་ ར་ # དམིགས་བསལ་ གྱི་ བཀྲིན་དགའ་ཚོར་ སྦོམ་ ཡོད །

འབྲུག་ གི་ རྒྱལ་བརྒྱུད་ལོ་བརྒྱའི་མཛད་རྗེས་དྲན་དེབ་ འདི་ # རྫོང་ཁ་གོང་འཕེལ་ལྷན་ཚོགས་ ཀྱི་ ཁོངས་ ལས་ # དབང་ཕྱུག་ བརྒྱུད་འཛིན་ གྱི་ རྒྱལ་པོ་ རིམ་བྱོན་ ལུ་ # ད་ལྟོ་ གི་ མི་རབས་ ནང་ ཡོད་ པའི་ # འབྲུག་ མི་ ཡོངས་ ཀྱི་ ཚབ་ ལུ་ # བཀྲིན་དགའ་ཚོར་ ཞུ་ ནིའི་ རྟེན་མཚོན་ དང་ # མ་འོངས་ འབྲུག་ མི་ ཡོངས་ ཀྱིས་ # བརྒྱུད་འཛིན་ རྒྱལ་བརྒྱུད་ རིང་ལུགས་ ཀྱི་ ལོ་ངོ་ བརྒྱ་འཁོར་ དང་པའི་ # མཛད་ཤུལ་ བཟང་པོ་ ཚུ་ # དུས་ ནམ་ ཡང་ སེམས་ ལས་ མི་ ཡོལ་ བའི་ གསལ་བའི་ མེ་ལོང་ བཟུམ་ ཅིག་ ལུ་ # འགྱུར་ བའི་ རྒྱུ་ ལུ་ དམིགས་གཏད་ བསྐྱེད་ ནི་ དང་ གཅིག་ཁར་ # ད་ལས་ཕར་ ཡང་ # དཔལ་ལྡན་འབྲུག་པའི་ རྒྱལ་ཁབ་ འདི་ ནང་ # ཕན་བདེའི་ འབྱུང་གནས་ གཅིག་པོ་ # དཔལ་ དབང་ཕྱུག་ བརྒྱུད་འཛིན་ གྱི་ རྒྱལ་བརྒྱུད་ # ཆུ་རྒྱུན་ བཞིན་དུ་ བྱོན་ ཏེ་ # འབྲུག་ རྒྱལ་ཁབ་ དང་ # འབྲུག་ མི་ ཡོངས་ ལུ་ # སྨན་ པའི་ མཛད་འཕྲིན་ ཡར་ངོའི་ ཟླ་བ་ བཞིན་དུ་ # གོང་ལས་གོང་དུ་ འཕེལ་ ཞིང་ རྒྱས་ པའི་ སྨོན་འདུན་ རྩེ་གཅིག་ཏུ་ ཞུཝ་ ཨིན །

སླར་ སྨྲས་ པ །

སྤྲུལ་པའི་རྒྱལ་པོ་ རིམ་བྱོན་ གསང་གསུམ་ གྱི ། # །

མཛད་ཕྲིན་ བསམ་ པའི་ ཡུལ་ ལས་ འདས་ པ་ ཀུན ། # །

འདི་ ནང་ ཡོངས་རྫོགས་ གསལ་ བར་ མ་ ནུས་ ཀྱང་ ། # །

ཅི་ ནུས་ དད་པ་ རྒྱ་མཚོའི་ སེམས་ ཀྱིས་ བཀོད ། # །

མཛད་བཅུད་ སྙིང་པོར་ བསྡུས་ པའི་ དྲན་དེབ་ འདི ། # །

འབྲུག་ མི་ ཡོངས་ ཀྱི་ དྲན་གསོའི་ ཆེད་དུ་ སྟེ ། # །

གཟུར་གནས་ དཔྱོད་ལྡན་ གཞན་ གྱིས་ གཟིགས་ ན་ ཡང་ ། # །

ཡིད་ཆེས་ ངལ་རངས་ སྤྲོ་བ་ ངེས་པར་ འཐོབ ། # །

ཡང་དག་ ལྟ་བ་ འདྲ་མཉམ་ དྲང་བདེན་ དང་ ། # །

ཡང་དག་ སྤྱོད་པ་ ལྷད་མེད་ དྭངས་གསལ་ གྱིས ། # །

ཡང་དག་ དགའ་སྐྱིད་དཔལ་འཛོམས་ ལེགས་ གྲུབ་ པའི ། # །

ཡང་དག་ དམངས་གཙོའི་རིང་ལུགས་ མཆོག་ གྱུར་ ནས ། # །

འབྲུག་ མིའི་ འཕྲལ་ཡུན་ ཕན་བདེའི་ སྲོག་ཤིང་ དངོས ། # །

མངའ་བདག་རྒྱལ་པོའི་ སྐུ་ཚེ་ བརྟན་ པ་ དང་ ། # །

རྒྱལ་རབས་ རིམ་བྱོན་ ཆུ་རྒྱུན་ བཞིན་ བྱོན་ ཏེ ། # །

འབྲུག་ གི་ བསྟན་སྲིད་ བསྐལ་བརྒྱར་ བརྟན་ གྱུར་ ཅིག །

རྒྱལ་བརྒྱུད་ལོ་བརྒྱའི་མཛད་རྗེས་དྲན་དེབ །

NUM # འབྲུག་རྒྱལ་ དང་པ་ གོང་ས་ ཨོ་རྒྱན་དབང་ཕྱུག །

NUM # - # འབྲུག་ བརྒྱུད་འཛིན་ གྱི་ རྒྱལ་བརྒྱུད་ རིང་ལུགས་ དབུ་ བརྙེས་ པ །

NUM # - NUM # འབྲུག་ བརྒྱུད་འཛིན་ གྱི་ རྒྱལ་པོ་ དང་པ་ དང་ གཉིས་པའི་ རྒྱལ་ས་ལྟེ་བ །

NUM # - NUM # རྒྱལ་ཁབ་ འཛིན་སྐྱོང་ གི་ གཞུང་འཛིན་ དཔོན་ཁག་ བསྐོ་བཞག །

NUM # - NUM # འབྲུག་ ལུ་ གལ་གནད་ ཆེ་ བའི་ དབྱིན་གཞུང་ དང་ མཐུན་འབྲེལ་ གཞི་བཙུགས །

NUM # - NUM # རྒྱལ་ཁབ་ ཡར་རྒྱས་ ཀྱི་ རྩ་བ་ # རིག་གསར་ ཤེས་རིག་ སློབ་གྲྭ་ འགོ་བཙུགས །

NUM # - NUM # རྒྱལ་བསྟན་ འཛིན་སྐྱོང་སྤེལ་གསུམ་ གྱི་ མཛད་པ །

NUM # - NUM # འབངས་མི་སེར་ ལུ་ ཐུགས་ ཀྱིས་ བརྩེ་ བའི་ སྐྱིད་སྡུག་ གི་ གཟིགས་ པ །

NUM # - NUM # རྒྱལ་བརྒྱུད་ འཛིན་ པའི་ རྒྱལ་སྲས་ འཇིགས་མེད་དབང་ཕྱུག །

NUM # འབྲུག་རྒྱལ་ གཉིས་པ་ མི་དབང་ འཇིགས་མེད་དབང་ཕྱུག །

NUM # - NUM # འབྲུག་ བརྒྱུད་འཛིན་ གྱི་ རྒྱལ་རབས་ གཉིས་པའི་ གསེར་ཁྲི་ མངའ་གསོལ །

NUM # - # རྒྱལ་ཁབ་ མཐའ་སྐྱོང་ གི་ གཞུང་འཛིན་ དཔོན་ཁག་ བསྐོ་བཞག །

NUM # - NUM # དབྱིན་གཞུང་ དང་ མཐུན་འབྲེལ་ རྒྱུན་སྐྱོང་ །

NUM # - NUM # མི་སེར་ ལུ་ གཟན་རྒྱ་ ཆེ་ བའི་ རྒྱུ་ཁྲལ་ ཕབ་ཆག །

NUM # - NUM # མི་སེར་ གླ་མེད་ བཀོལ་སྤྱོད་ ཀྱི་ ལམ་སྲོལ་ དགོངས་ཡངས །

NUM # - NUM # ཀུན་དགའ་རབ་བརྟན་ ཕོ་བྲང་ དང་ # སྡོམ་མཁར་ བཀྲིས་ཆོས་གླིང་ ཕོ་བྲང་ གསར་བཞེངས །

NUM # - NUM # རྒྱལ་ཁབ་ སྲུང་སྐྱོབ་ ཀྱི་ དོན་ལུ་ ས་སྲུང་དམག་སྡེ་ གཞི་བཙུགས །

NUM # - NUM # རྒྱལ་བསྟན་ འཛིན་སྐྱོང་ སྤེལ་ བའི་ བསྟན་པའི་ སྦྱིན་བདག །

NUM # - NUM # ཁྱིམ་ཚང་ རྒྱ་གར་གཞུང་ དང་ མཐུན་ལམ་ གྱི་ འབྲེལ་བ་ གཞི་བཙུགས །

NUM # - NUM # དངུལ་འབྲེལ་ ལག་ལེན་ བདེ་ ཐབས་ ཀྱི་ འབྲུག་ གི་ ཏིག་ཅུང་ གསར་བཏོན །

NUM # - NUM # གསོ་བའི་སྨན་ཁང་ འགོ་ དང་པ་ གསར་བཙུགས་ དང་ འཁོར་ལམ་ འཆར་གཞི །

NUM # - NUM # རྒྱལ་བརྒྱུད་ འཛིན་ པའི་ རྒྱལ་སྲས་ འཇིགས་མེད་རྡོ་རྗེ་དབང་ཕྱུག །

NUM # འབྲུག་རྒྱལ་ གསུམ་པ་ མངའ་བདག་ འཇིགས་མེད་རྡོ་རྗེ་དབང་ཕྱུག །

NUM # - NUM # འབྲུག་ བརྒྱུད་འཛིན་ གྱི་ རྒྱལ་རབས་ གསུམ་པའི་ གསེར་ཁྲི་ མངའ་གསོལ །

NUM # - NUM # འབྲུག་ གི་ རྒྱལ་ས་ལྟེ་བ་ བུམ་ཐང་ ལས་ ཐིམ་ཕུག་ ལུ་ གནས་ སྤོས་ ཀྱི་ མཛད་པ ། །

NUM # - # འབྲུག་ གི་ རྒྱལ་དར་ དང་ རྒྱལ་གླུ་ གཏན་འབེབས །

NUM # - NUM # འབྲུག་ གི་ ལྷ་ མི་ སྲིད་སྡེའི་ རྒྱལ་ཡོངས་ཚོགས་འདུ་ཆེན་མོ །

NUM # - NUM # ཁྱིམ་ཚང་ གྲོགས་བཤེས་ རྒྱ་གར་ རྒྱལ་ཁབ་ དང་ མཐུན་འབྲེལ་ རྒྱ་སྐྱེད །

NUM # - NUM # མི་རིགས་ བཟང་ངན་ དབྱེ་འབྱེད་ ཀྱི་ ལམ་སྲོལ་ རྩ་མེད་ བཏང་ བ །

NUM # - NUM # མི་སེར་ གྱི་ རྒྱུ་ཁྲལ་ ཕབ་ཆག་ ཐོག་ ལས་ # ཁྲལ་འབུལ་ ལམ་ལུགས་ ལེགས་སྒྱུར །

NUM # - NUM # རྒྱལ་ཁབ་ ཀྱི་ ཞི་བདེའི་ རྩ་བ་ འབྲུག་ གི་ ཁྲིམས་གཞུང་ཆེན་མོ་ གསར་བརྩམས །

NUM # - NUM # རྒྱ་གར་ བློན་ཆེན་ པནྜིཏ་ ཇོ་ཧར་ལཱལ་ནེཧ་རུ་ མཆོག་ འབྲུག་ ལུ་ གདན་འདྲེན་ ཞུ་ བ །

NUM # - NUM # རྒྱ་ འབྲུག་ མི་སེར་ གནས་རིམ་ གྱི་ མཐུན་འབྲེལ་ བལྟ་སྐོར་ འགོ་ དང་པ །

NUM # - NUM # རྒྱལ་ཁབ་ གོང་འཕེལ་ གྱི་ རྟེན་གཞི་ འཁོར་ལམ་ གསར་བཏོན །

NUM # - NUM # དཔལ་འབྱོར་ གོང་འཕེལ་ གྱི་ ལོ་ ལྔའི་ འཆར་གཞི་ དང་པ་ འགོ་བཙུགས །

NUM # - NUM # འབྲུག་ གི་ ཆོས་ དང་ རིག་གཞུང་ མི་ཉམས་གོང་འཕེལ་ གྱི་ རིག་གནས་ སློབ་གྲྭ །

NUM # - NUM # ཆོས་ སྲིད་ ལུགས་ གཉིས་ ཀྱི་ ལྟེ་བ་ རྒྱལ་ས་ ཐིམ་ཕུག་ བཀྲིས་ཆོས་རྫོང་ གསར་བཞེངས །

NUM # - NUM # རྒྱལ་ཁབ་ སྲུང་སྐྱོབ་ ཀྱི་ སྲོག་ཤིང་ དྲག་ཁག་ གསུམ་ ལུ་ དབྱེ་ གནང་ བ །

NUM # - NUM # རྒྱལ་བསྟན་ འཛིན་སྐྱོང་ སྤེལ་ བའི་ མཛད་པ །

NUM # - NUM # རྒྱལ་ཡོངས་བློ་གྲོས་ཚོགས་སྡེ་ གསར་བཙུགས །

NUM # - NUM # འབྲུག་ གི་ འཆམ་ དང་ ཞབས་ཁྲའི་ ཟློས་གར་ སྡེ་ཚན་ གསར་བཙུགས །

NUM # - NUM # ཆོས་དཀོན་མཆོག་ གི་ རྟེན་ རྒྱལ་བའི་ བཀའ་འགྱུར་ དང་ བསྟན་འགྱུར་ གསེར་བྲིས་ གསར་བཞེངས །

NUM # - NUM # རྒྱལ་ཁྲིམས་ དྲང་པོར་ སྐྱོང་ བའི་ ཁྲིམས་ ཀྱི་ རིང་ལུགས་ ཡར་སྐྱེད །

NUM # - NUM # རྒྱལ་ཁབ་ ཀྱི་ དངུལ་འབྲེལ་ ལག་ལེན་ དོན་ལུ་ འབྲུག་ གི་ དངུལ་ཁང་ ལྟེ་བ །

NUM # - NUM # ཕྱི་ ནང་ ཟུང་འབྲེལ་ གྱི་ གསོ་བའི་ སྨན་བཅོས་ ལམ་ལུགས་ ཡར་སྐྱེད །

NUM # - NUM # གཞུང་སྐྱོང་ལེགས་ལྡན་ འཛིན་སྐྱོང་ གི་ ལམ་ལུགས་ རྒྱ་སྐྱེད །

NUM # - NUM # རང་བཞིན་གནས་སྟངས་ ཉམས་སྲུང་ གི་ ནགས་ཚལ་ སྲིད་བྱུས །

NUM # - NUM # སློབ་དཔོན་ སློབ་སྦྱོང་ ལྟེ་བ་ གསར་བཙུགས །

NUM # - NUM # ཅ་རྙིང་ བདག་གཅེས་ ཀྱི་ རྒྱལ་ཡོངས་ འགྲེམས་སྟོན་ཁང་ །

NUM # - NUM # འཛམ་གླིང་ རྒྱལ་ཁབ་ ཚུ་ དང་ གཅིག་ཁར་ མཐུན་འབྲེལ །

NUM # - NUM # སངས་རྒྱས་དཀོན་མཆོག་ གི་ རྟེན་ སྟོན་ པའི་ གསེར་ སྐུ་ གསར་བཞེངས །

NUM # - NUM # གཞུང་རྩིས་ ཚུལ་མཐུན་ སྐྱོང་ ཐབས་ ཀྱི་ རྒྱལ་གཞུང་རྩིས་ཞིབ་དབང་འཛིན །

NUM # - NUM # རྫོང་ཁ་ ཡིག་ཐོག་ འབྲི་ སྲོལ་ བཏོད་ དེ་ རྒྱལ་ཡོངས་སྐད་ཡིག་ ལུ་ དྲིལ་བསྒྲགས །

NUM # - NUM # འབྲུག་ རྒྱལ་ཁབ་ འཛམ་གླིང་ སྤྱི་ཚོཊ་ ཀྱི་ འཐུས་མིའི་ གྲངས་སུ་ འཛུལ་ བ །

NUM # - NUM # འབྲུག་ གི་ རྒྱལ་ཡོངས་འཆར་འགོད་ལྷན་ཚོགས་ གསར་བཙུགས །

NUM # - # འབྲུག་ གི་ རྒྱལ་ཡོངས་ཁྲོམ་ཚོགས་ འཆར་གཞི་ འགོ་བཙུགས །

NUM # - NUM # རྒྱལ་བརྒྱུད་ འཛིན་ པའི་ རྒྱལ་སྲས་ འཇིགས་མེད་སེངྒེ་དབང་ཕྱུག །

NUM # འབྲུག་རྒྱལ་ བཞི་པ་ མི་དབང་ མངའ་བདག་རིན་པོ་ཆེ་ འཇིགས་མེད་སེངྒེ་དབང་ཕྱུག །

NUM # - NUM # འབྲུག་ བརྒྱུད་འཛིན་ གྱི་ རྒྱལ་རབས་ བཞི་པའི་ གསེར་ཁྲི་ མངའ་གསོལ་ །

NUM # - NUM # རྒྱལ་ཡོངས་ རྗེས་དྲན་ མཆོད་རྟེན་ གསར་བཞེངས །

NUM # - NUM # རྒྱལ་གཞུང་དངུལ་ལས་དབང་འཛིན་ དང་ འབྲུག་ གི་ ཤོག་དངུལ །

NUM # - # རྒྱལ་ཁབ་ ནང་ ཕྱི་མི་ བལྟ་བཤལ་པ་ འོང་ ཆོགཔ་ སྦེ་ བཟོ་ གནང་ བ །

NUM # - NUM # རང་བཞིན་གྱི་རྐྱེན་ངན་ཉེན་སྲུང་ འབྲུག་རྒྱལ་ཉེན་སྲུང་ལས་འཛིན །

NUM # - NUM # དཔལ་ལྡན་རྩི་སའི་བཟོ་གྲྭ་འཕྲུལ་ཁང་ གཞི་བཙུགས །

NUM # - NUM # དབང་ཚད་ཕྱིར་སྤེལ་ གྱི་ དོན་ལུ་ རྫོང་ཁག་ཡར་རྒྱས་ཚོགས་ཆུང་ གཞི་བཙུགས །

NUM # - NUM # ཨམ་སྲུའི་ རང་དབང་ དང་ བདེ་ ཐབས་ ལུ་ # འབྲུག་ གི་ རྒྱལ་ཡོངས་ཨམ་སྲུ་ཚོགས་པ་ གཞི་བཙུགས །

NUM # - NUM # གཞུང་སྐྱོང་ལེགས་ལྡན་ གྱི་ སྲོག་ཤིང་ རྒྱལ་གཞུང་ཞི་གཡོག་ལྷན་ཚོགས་ །

NUM # - NUM # རྒྱལ་ཁབ་ ཀྱི་ ཡིག་ཆ་ འགངས་ཅན་ གྱི་ གཏན་མཛོད་ རྒྱལ་ཡོངས་དཔེ་མཛོད་ གསར་བཞེངས །

NUM # - NUM # སངས་རྒྱས་བསྟན་པའི་ ཞབས་ཏོག་ གྲྭ་ཚང་ལྷན་ཚོགས །

NUM # - NUM # རྒྱལ་ཁབ་ ཀྱི་ ལམ་སྲོལ་ ཉམས་སྲུང་ རྒྱལ་ཡོངས་སྲོལ་འཛིན་ལྷན་ཚོགས །

NUM # - NUM # རྒྱལ་ཁབ་ ཀྱི་ འོང་འབབ་ འབོར་ཆེ་ཏོག་ཏོ་ བཟོ་ གནང་ བ །

NUM # - NUM # ལྷོ་ཨེ་ཤི་ཡ་ལུང་ཕྱོགས་མཐུན་འབྲེལ་ཚོགས་པའི་ རྩ་བའི་ འཐུས་མི །

NUM # - NUM # རྒྱལ་ཡོངས་སྐད་ཡིག་ གོང་འཕེལ་ དང་ དར་ཁྱབ་ ཀྱི་ དོན་ལུ་ རྫོང་ཁ་གོང་འཕེལ་ལྷན་ཚོགས །

NUM # - NUM # རྒྱལ་ཁབ་ ཀྱི་ ལས་གཡོག་པའི་ ལྕོགས་གྲུབ་ ཡར་སེང་ གི་ རྒྱལ་གཞུང་འཛིན་སྐྱོང་སློབ་སྡེ །

NUM # - NUM # རྒྱལ་ཁབ་ དང་ འཛམ་གླིང་ ནང་ གལ་གནད་ ཆེ་ བའི་ རང་བཞིན་གནས་སྟངས་ལྷན་ཚོགས །

NUM # - NUM # རྒྱལ་ཁབ་ ནང་ ཁག་ ཆེ་ བའི་ རིག་ལམ་སློབ་སྦྱོང་སྤེལ་ཁང་ ཚུ་ གཞི་བཙུགས །

NUM # - NUM # མི་སེར་ སྤྱིར་བཏང་ གི་ ཁྲལ་ རིགས་ མར་ཕབ །

NUM # - NUM # ཤེས་ཡོན་ དང་ བརྡ་དོན་ གྱི་ དོན་ལུ་ རྒྱང་བསྒྲགས་ དང་ རྒྱང་མཐོང་ ལས་རིམ་ འགོ་བཙུགས །

NUM # མི་མང་ ཉེ་བར་ འབྲེལ་ བའི་ སྐྱེལ་འདྲེན་ ལམ་ལུགས་ ཡར་རྒྱས །

NUM # - NUM # དཔལ་འབྱོར་ གོང་འཕེལ་ གྱི་ ཨམ་ སྒེར་སྡེ་ གོང་འཕེལ །

NUM # - NUM # འབྲུག་ རྒྱལ་ཁབ་ ཀྱི་ མངའ་རིས་ རྫོང་ཁག་ ཉི་ཤུ་ ལུ་ ཡར་སེང །

NUM # - NUM # སོ་ནམ་ཞིང་པའི་ རྒྱབ་སྐྱོར་ ལུ་ གྲོང་གསེབ་ སྐྱིན་འགྲུལ་ ལམ་ལུགས །

NUM # - NUM # མི་སྡེའི་ རེ་དོན་ འགྲུབ་ ཐབས་ ལུ་ རྒེད་འོག་ཡར་རྒྱས་ཚོགས་ཆུང་ གཞི་བཙུགས །

NUM # - NUM # བསྟན་པའི་ གཞི་མ་ དགེ་འདུན་ རབ་སྡེ་ གསར་བཙུགས །

NUM # - NUM # འབྲུག་ མིའི་ ལྕོགས་གྲུབ་ ཡར་རྒྱས་ ཀྱི་ ཤེས་རིག་ གོང་འཕེལ །

NUM # - NUM # བརྡ་དོན་ ཀུན་ཁྱབ་ ཀྱི་ མཐུན་རྐྱེན་ བརྡ་བརྒྱུད་ ལམ་ལུགས་ གོང་འཕེལ །

NUM # - NUM # རྒྱལ་ཁབ་ ཀྱི་ གྲོས་ཚོགས་ མཐོ་ཤོས་ རྒྱལ་ཡོངས་ཚོགས་ཁང་ གསར་བཞེངས །

NUM # - NUM # འབྲུག་ རྒྱལ་ཁབ་ ཀྱི་ ཕྱི་རྒྱལ་ ཚོང་ལམ་ རྒྱ་སྐྱེད །

NUM # - NUM # རྒྱལ་ཁབ་ གོང་འཕེལ་ གྱི་ ལྟ་བ་ རྒྱལ་ཡོངས་དགའ་སྐྱིད་དཔལ་འཛོམས །

NUM # - NUM # མི་མང་ བཙག་འཐུ་ ལས་ གྲུབ་ པའི་ གཞུང་འཛིན་ བློན་ཁག་ བསྐོ་བཞག

NUM # - NUM # འཛམ་གླིང་ རྒྱལ་ཁབ་ ཡོངས་ དང་ མཛའ་བཤེས་ ཀྱི་ མཐུན་འབྲེལ་ རྒྱ་སྐྱེད །

NUM # - NUM # རྒྱལ་ཁབ་ ཀྱི་ མངའ་རིས་ མཐའ་བཙན་ གྱི་ ས་མཚམས་ གཏན་འབེབས །

NUM # - NUM # རྒྱལ་ཁབ་ ཀྱི་ རང་དབང་ ལུ་ གནོད་ཉེན་ ཆེ་ བའི་ རྐྱེན་ཆ་ མིང་ མེད་ དུ་ འཇོམས་ གནང་ བ ། །

NUM # - NUM # འབྲུག་ གི་ བསྟན་སྲིད་ ཡུན་གནས་ ཀྱི་ རྟེན་གཞི་ བསྐྱར་གསོ །

NUM # - NUM # དུས་མིན་ འཆི་བ་ ལས་ འགྲོལ་ བའི་ གསོ་བའི་ སྨན་བཅོས །

NUM # - NUM # འབྲུག་ རྒྱལ་ཁབ་ ཀྱི་ མ་འོངས་ གཏན་བཞག་ དོན་ལུ་ དམངས་གཙོའི་རིང་ལུགས་ གྲ་སྒྲིག

NUM # - NUM # རྒྱལ་ཁབ་ དང་ མི་མང་ གི་ དོན་ལུ་ རྒྱལ་སྲིད་ བློས་བཏང་ བ །

NUM # - NUM # བརྒྱུད་འཛིན་ གྱི་ རྒྱལ་སྲས་ འཇིགས་མེད་གེ་སར་རྣམ་རྒྱལ་དབང་ཕྱུག །

NUM # འབྲུག་རྒྱལ་ ལྔ་པ་ འཇིགས་མེད་གེ་སར་རྣམ་རྒྱལ་དབང་ཕྱུག །

NUM # - NUM # འབྲུག་རྒྱལ་ ལྔ་པའི་ ཕྱག་འགན་ རྩིས་བཞེས་ གནང་ བ །

NUM # - NUM # རྒྱ་ འབྲུག་ མཛའ་མཐུན་ གྱི་ ཆིངས་ཡིག་ དུས་མཐུན་ སྒྱུར་བཅོས །

NUM # - NUM # འབྲུག་ གི་ རྒྱལ་བརྒྱུད་ རིང་ལུགས་ ལོ་ བརྒྱ་ འཁོར་ བའི་ དུས་ཆེན་ བརྩི་སྲུང་ །

NUM # - NUM # འབྲུག་ གི་ མི་སེར་ དམངས་གཙོའི་ གཞུང་ གི་ རིང་ལུགས་ དངོས་སུ་ འགོ་བཙུགས །

NUM # - # འབྲུག་ གི་ རྩ་ཁྲིམས་ཆེན་མོ་ ཆ་འཇོག །

NUM # - NUM # འབྲུག་ བརྒྱུད་འཛིན་ གྱི་ རྒྱལ་རབས་ ལྔ་པའི་ གསེར་ཁྲི་ མངའ་གསོལ །

NUM # རྒྱལ་བརྒྱུད་ ལོ་ བརྒྱའི་ དགའ་སྟོན་ གྱི་ རྟེན་འབྲེལ་ གླུ་དབྱངས་ བཅས །

NUM # - # འབྲུག་ བརྒྱུད་འཛིན་ གྱི་ རྒྱལ་བརྒྱུད་ རིང་ལུགས་ དབུ་ བརྙེས་ པ །

གཏེར་སྟོན་ པདྨ་གླིང་པའི་ གདུང་བརྒྱུད་ # ཀུར་སྟོད་ དུང་དཀར་ ཆོས་རྗེ་ # མི་རྗེ་ འཇིགས་མེད་རྣམ་རྒྱལ་ དང་ # ལྕམ་ པདྨ་ཆོས་སྐྱིད་ ལུ་ # སྲས་ ཕྲིན་ལས་སྟོབས་རྒྱས་ དང་ # ཨོ་རྒྱན་དབང་ཕྱུག་ # སྲས་མོ་ ཆོས་སྒྲོན་ བཅས་ ཡོད་ པའི་ ནང་ ལས་ # མི་དབང་ གོང་ས་ ཨོ་རྒྱན་དབང་ཕྱུག་ མཆོག་ # གནམ་ལོ་ ཆུ་ ཁྱི་ # སྤྱི་ལོ་ # NUM # ལུ་ སྐུ་འཁྲུངས་ ཏེ་ # དགུང་ལོ་ # NUM # ལས་ # ནང་ཆོས་ ཀྱི་ སྐུ་ཡོན་ བཞེས་ ནི་ ཚུ་ འགོ་བཙུགས་ ནུག །

སྐུ་ན་ ཆུང་ཀུའི་ བསྒང་ ལས་ ར་ # ཐུགས་རིག་ དང་ སྤྱང་གྲུང་ # གཞན་དང་མ་འདྲཝ་ཅིག་ སྦེ་ ར་ ཡོདཔ་ ལས་ # དྲོ་པ་ ཕྱི་རུ་ # ཡབ་ མི་རྗེ་ འཇིགས་མེད་རྣམ་རྒྱལ་ གྱི་ སྒོ་ ཁར་ སྒྲིག་ རྒྱུག་ སྟེ་ # ཕྱག་སྒརཔ་ ཚུ་ གི་ འགོ་འདྲེན་ མཛད་ གནངམ་ མ་ཚད་ # ཕྱག་སྒརཔ་ དཀྱུས་མ་ དང་ དབྱེ་བ་ མེད་ པའི་ དཀའ་སྤྱད་ མཛད་ ཐོག་ ལས་ # ཆོས་རྗེ་ འབྲུག་པའི་ སྒྲིག་ལམ་ ཚུ་ གིས་ གཙོས་ པའི་ # རྒྱལ་སྲིད་ སྐྱོང་བཞག་ འཐབ་ལུགས་ ཀྱི་ གོམས་འདྲིས་ དང་ ཉམས་མྱོང་ ཚུ་ ག་ར་ འཐོབ་ ཚུགསཔ་ སྦེ་ མཛད་ ནུག །

མི་དབང་ མཆོག་ # དགུང་ལོ་ # NUM # ལུ་ # སྤ་རོ་ དཔོན་སློབ་ དང་ # དགུང་ལོ་ # NUM # ལུ་ ཀྲོང་གསར་ དཔོན་སློབ་ མཛད་ པའི་ བསྒང་ ལས་ # འབྲུག་ གི་ སྤྱི་ཁྱབ་ མཛད་ དེ་ # འབྲུག་ རྒྱལ་ཁབ་ ནང་ གི་ ཟིང་འཁྲུག་ ག་ར་ རྩ་མེད་ བཏང་ །

ཁྱིམ་ཚང་ བཅར་ཤོས་ བྱང་ ཁ་ཐུག་ གི་ བོད་ རྒྱལ་ཁབ་ དང་ # ལྷོ་ ཁ་ཐུག་ གི་ དབྱིན་གཞུང་ དང་ གཅིག་ཁར་ ཡང་ # མཐུན་འབྲེལ་ གཞི་བཙུགས་ མཛད་ གནངམ་ ལས་ # འབྲུག་ མི་ ག་ར་ # མི་དབང་ ཨོ་རྒྱན་དབང་ཕྱུག་ མཆོག་ ལུ་ ངལ་རངས་ དང་ བློ་གཏད་ ཡིད་ཆེས་ ཧྲིལ་བུམ་ ཐོབ་ ནུག ། # དེ་ལས་བརྟེན་ # འབྲུག་ སྤྱི་ཁྱབ་ # ཀྲོང་གསར་ དཔོན་སློབ་ # གོང་ས་ ཨོ་རྒྱན་དབང་ཕྱུག་ མཆོག་ # དགུང་ལོ་ # NUM # བཞེས་ པའི་ # སྤྱི་ལོ་ NUM # ཟླ་ NUM # ཚེས་ NUM # ལུ་ # གཞུང་གྲྭ་ཚང་ དང་ དཔོན་ཁག་ # འབངས་མི་སེར་ ཡོངས་ ཀྱིས་ # མགྲིན་དབྱངས་ གཅིག་མཐུན་ གྱི་ ཐོག་ ལས་ # རྒྱལ་སྲིད་ ཀྱི་ དབང་ཆའི་ གན་ཡིག་ ཕུལ་ ཏེ་ # འབྲུག་ བརྒྱུད་འཛིན་ གྱི་ རྒྱལཔོ་ དང་པ་ སྦེ་ # གསེར་ཁྲི་ མངའ་གསོལ་ ཞུ་ ནུག ། # དེ་ལས་ཚུར་ # འབྲུག་ རྒྱལ་ཁབ་ ནང་ # དབང་ཕྱུག་ བརྒྱུད་འཛིན་ གྱི་ རྒྱལ་བརྒྱུད་ རིང་ལུགས་ བཟང་པོ་ འདི་ དབུ་ བརྙེས་ ཡོདཔ་ ཨིན་ ནོ ། །

NUM # - NUM # འབྲུག་ བརྒྱུད་འཛིན་ གྱི་ རྒྱལ་པོ་ དང་པ་ དང་ གཉིས་པའི་ རྒྱལ་ས་ལྟེ་བ །

དཔལ་ལྡན་འབྲུག་པའི་ གདན་ས་ གཙོ་བོ་ སྤུངས་ཐང་ཁ་ དང་ # ཐིམ་ཕུག་ ཨིན་རུང་ # འབྲུག་རྒྱལ་ དང་པ་ གོང་ས་ ཨོ་རྒྱན་དབང་ཕྱུག་ མཆོག་ # གུ་རུ་རིན་པོ་ཆེ་ གིས །

བུམ་ཐང་ ཕྱོགས་ ནས་ ཁྲི་ ཡི་ ཟུར་ཆ་ གནོན ༔ # རྒྱལ་སྲིད་ ཆོས་ཁྲིམས་ སྐྱོང་ བའི་ ང་སྤྲུལ་ འབྱོན ༔ # ཟེར་ གསུང་ མི་ གི་ ལུང་བསྟན་ དང་ # འབྲུག་ རྒྱལ་ཁབ་ ཀྱི་ ལྟེ་བ་ ཡང་ # བུམ་ཐང་ དང་ ཀྲོང་གསར་ ལུ་ ཕོགཔ་ མ་ཚད་ # སྐབས་ ཅིག་ ཀྲོང་གསར་ དཔོན་སློབ་ ཀྱི་ ཐུགས་འགན་ ཡང་ བཞེས་ དགོཔ་ ལས་ བརྟེན་ # འབྲུག་ རྒྱལ་ཁབ་ འདི་ གི་ # ལུགས་གཉིས་ ཀྱི་ ཆབ་སྲིད་ འཁོར་ལོ་བསྒྱུར་ བའི་ # རྒྱལ་ས་ བུམ་ཐང་ ལུ་ གཞིས་ཆགས་ གནང་ ནུག །

དེ་ཡང་ # གོང་ས་ རང་ གི་ ཡབ་ མི་རྗེ་ འཇིགས་མེད་རྣམ་རྒྱལ་ གྱིས་ དམག་ གི་ རྒྱལ་ཁ་ ཐོབ་ སྟེ་ # དབང་ ལུ་ འདུ་ བའི་ # རྒྱལ་ས་ དབང་འདུས་ཆོས་གླིང་ གི་ ཕོ་བྲང་ དང་ # ཀྲོང་གསར་ ཆོས་འཁོར་རབ་བརྟན་རྩེའི་ རྫོང་ ནང་ བཞུགས་ ཏེ་ # རྒྱལ་སྲིད་ སྐྱོང་ གནང་ བའི་ ཁར་ # བུམ་ཐང་ བླ་མའི་དགོན་པའི་ ཉེ་འདབས་ ལུ་ # གཟིམ་ཅུང་ ཀུན་བཟང་ཆོས་གླིང་ དང་ # བྱམས་པ་ལྷ་ཁང་ གི་ ཉེ་འདབས་ ལུ་ # གཟིམ་ཅུང་ ཕྲིན་ལས་རབ་བརྟན་ གཉིས་ ཡང་ གསར་བཞེངས་ གནང་ སྟེ་ # དེ་ ཚུ་ ནང་ བཞུགས་ ནུག ། # དེ་ལས་ཚུར་ འགོ་བཟུང་ སྟེ་ # NUM # ལུ་ # འབྲུག་རྒྱལ་ གསུམ་པ་ གིས་ # རྒྱལ་ས་ ཐིམ་ཕུག་ ལུ་ མ་ སྤོ་ རིང་ # འབྲུག་རྒྱལ་ དང་པ་ དང་ གཉིས་པའི་ སྐུ་ཐོག་ ལོ་ངོ་ # NUM # གི་ རིང་ ལུ་ # འབྲུག་ གི་ རྒྱལ་ས་ལྟེ་བ་ བུམ་ཐང་ ལུ་ མཛད་བཞུགས་ ནུག །

NUM # - NUM # རྒྱལ་ཁབ་ འཛིན་སྐྱོང་ གི་ གཞུང་འཛིན་ དཔོན་ཁག་ བསྐོ་བཞག །

གོང་ས་ ཨོ་རྒྱན་དབང་ཕྱུག་ # འབྲུག་ བརྒྱུད་འཛིན་ གྱི་ རྒྱལ་ཐོག་ དང་པ་ ལུ་ # གསེར་ཁྲི་ མངའ་གསོལ་ ཞུ་ ཞིནམ་ལས་ # ལུང་བསྟན་ གྱིས་ གྲུབ་ པའི་ སྐུ་བསོད་ དབང་ཐང་ ལས་ བརྟེན་ཏེ་ # འབྲུག་ རྒྱལ་ཁབ་ ཀྱི་ ས་ཁྱོན་ ཡོངས་ ལུ་ ཞི་བདེ་ ལྷུན་གྱིས་ གྲུབ་ སྟེ་ # རྒྱལ་ཁབ་ ནང་ # ངོ་ལོག་ དང་ ནང་འཁྲུག་ # མ་ འགྲིགས་ པ་ དང་ མ་ མཐུན་ པ་ ག་ནི་ཡང་ མེད་ པར་ # བདེ་སྐྱིད་ ལྷིང་འཇགས་ ཀྱི་ ངང་ ལུ་ གནས་ ནུག །

རྒྱལ་ཁབ་ ནང་ མངའ་འབངས་ ཀྱི་ ཆབ་སྲིད་ སྐྱོང་ བའི་ གཞུང་འཛིན་ དཔོན་ཁག་ ཡང་ # ཀྲོང་གསར་ དཔོན་སློབ་ ཀྱི་ བདག་འགན་ # གོང་ས་ རང་ དང་ # ཤུལ་ལས་ རྒྱལ་སྲས་ འཇིགས་མེད་དབང་ཕྱུག་ གིས་ བཟུང་ གནང་ བའི་ ཁར་ # སྤ་རོ་ དཔོན་སློབ་ # ཟླ་བ་དཔལ་འབྱོར ། # དར་དཀར་ དཔོན་སློབ་ ཚེ་དབང་རྡོ་རྗེ ། # གོང་གཟིམ་ ཀ་ཛི་ཨོ་རྒྱན་རྡོ་རྗེ ། # ཐིམ་རྫོང་པ་ ཀུན་བཟང་ཕྲིན་ལས ། # དབང་རྫོང་པ་ ཀུན་བཟང་ནོར་བུ ། # སྤུངས་རྫོང་པ་ དཔལ་ལྡན་དབང་ཕྱུག་ ཚུ་ བསྐོ་བཞག་ གནང་ ནུག །

དེ་ འོག་ ལས་ ཀྱི་ རྫོང་གཞིས་ སོ་སོའི་ དཔོན་ཁག་ # མགྲོན་གཉེར་ # གཟིམ་དཔོན་ # གཉེར་ཆེན་ ཚུ་ དང་ # དྲུང་པ་ སྐུ་ཚབ་ ཚུ་ ལས་ ཁག་ མ་ ཆེ་ མི་ ཚུ་ ཕབ་ཆག་ གནང་ ། # ཁག་ ཆེ་ མི་ ཚུ་ # དཔོན་སློབ་ དང་ རྫོང་དཔོན་ ཚུ་ གིས་ ཕུལ་ མི་ གྲོས་འཆར་ ལུ་ གནང་བ་ གནང་ སྟེ་ # རྒྱལ་ཁབ་ ཀྱི་ ཆབ་སྲིད་ # རང་བཞིན་ སྐུ་བསོད་ ཀྱིས་ ཞི་བདེའི་ ངང་ ལུ་ སྐྱོང་ སྟེ་ བཞུགས་ ནུག །

NUM # - NUM # འབྲུག་ ལུ་ གལ་གནད་ ཆེ་ བའི་ དབྱིན་གཞུང་ དང་ མཐུན་འབྲེལ་ གཞི་བཙུགས །

དབྱིན་ འབྲུག་ གཞུང་ གཉིས་ བར་ ན་ # ཡུན་རིང་ ཐུགས་ མ་ མཐུན་ པར་ ཡོདཔ་ ཨིན་རུང་ # འབྲུག་ གཞུང་ གི་ དབང་ཚད་ ཀྲོང་གསར་ དཔོན་སློབ་ # མི་དབང་ ཨོ་རྒྱན་དབང་ཕྱུག་ གི་ ཕྱག་ ལུ་ ཚུད་ ཞིནམ་ལས་ # དབྱིན་ གཞུང་ དང་ གཅིག་ཁར་ མཐུན་འབྲེལ་ གྱི་ གལ་གནད་ཆེ་བར་ གཟིགས་ ཏེ་ # མཐུན་འབྲེལ་ རིམ་པ་བཞིན་དུ་ བཟོ་ གནང་ ནུག །

ལྷག་པར་དུ་ # NUM # ལུ་ དབྱིན་ བོད་ ཟིང་འཁྲུག་ སྐབས་ # མི་དབང་ མཆོག་ གིས་ བར་སྡུམ་ གྱི་ ཞི་བའི་ ཆིངས་འགྲིགས་ མཛད་ གནང་ ཚུགསཔ་ ལས་ བརྟེན་ཏེ་ # དབྱིན་གཞུང་ ལས་ གཟེངས་བསྟོད་ ལུ་ # ཀེ་སི་ཨའི་ཨི་ གི་ # རྟགས་མ་ ཡང་ ཕུལ་ ཡོདཔ་ མ་ཚད་ # ཧེན་རྟིང་ རིམ་པར་ # ཀ་ལི་ཀ་ཏ་ དང་ # ནིའུ་དི་ལི་ ལུ་ གཟིགས་སྐོར་ ཐེངས་ གཉིས་ ཡང་ གདན་འདྲེན་ ཞུ་ ནུག །

གོང་ས་ ཨོ་རྒྱན་དབང་ཕྱུག་ མཆོག་ # འབྲུག་རྒྱལ་ དང་པའི་ གསེར་ཁྲི་ མངའ་གསོལ་ ཞུཝ་ ད་ # དབྱིན་གཞུང་ གི་ སྐུ་ཚབ་ ཆེད་མངག་ # བཀྲིས་བདེ་ལེགས་ ཕུལ་ བར་ བཅར་ བ་ མ་ཚད་ # སྤྱི་ལོ་ # NUM # ལུ་ # དབྱིན་ འབྲུག་ གཞུང་ གཉིས་ བར་ ན་ མཛའ་མཐུན་ གྱི་ ཆིངས་ཡིག་ དོན་ཚན་ # NUM # འབད་ མི་ ཅིག་ ཡང་ བཞག་ གནང་ ནུག །

འབྲུག་གཞུང་ ལས་ # དབྱིན་ འབྲུག་ གི་ མཐུན་འབྲེལ་ འཛིན་སྐྱོང་ དོན་ལུ་ # གོང་གཟིམ་ ཀ་ཛི་ཨོ་རྒྱན་རྡོ་རྗེ་ # འབྲུག་ གི་ སྐུ་ཚབ་ སྦེ་ བསྐོ་བཞག་ གནང་ བ་ མ་ཚད་ # ཤུལ་མ་ འཛམ་གླིང་ དམག་ཆེན་ དང་པའི་ སྐབས་ # དབྱིན་གཞུང་ ལུ་ དམག་ གི་ གྲོགས་རམ་ ཏི་རུ་ # འབུམ་ གཉིས་ ཡང་ གནང་ སྟེ་ # མཐུན་ལམ་ གཞི་བཙུགས་ མཛད་ གནང་ ནུག །

NUM # - NUM # རྒྱལ་ཁབ་ ཡར་རྒྱས་ ཀྱི་ རྩ་བ་ # རིག་གསར་ ཤེས་རིག་ སློབ་གྲྭ་ འགོ་བཙུགས །

གོང་ས་ ཨོ་རྒྱན་དབང་ཕྱུག་ མཆོག་ # འབྲུག་ བརྒྱུད་འཛིན་ གྱི་ རྒྱལཔོ་ དང་པའི་ གསེར་ཁྲི་ གུ་ བྱོན་ ཞིནམ་ལས་ # རྒྱལ་ཁབ་ ཡར་རྒྱས་ ཀྱི་ རྩ་བ་ རིག་གསར་ ཤེས་ཡོན་ ལུ་ ཐུགཔ་ ཨིནམ་ མཁྱེན་ ཏེ་ # འབྲུག་ མི་ ཚུ་ ལུ་ # ནང་པའི་ ཤེས་ཡོན་ དང་ གཅིག་ཁར་ # རིག་གསར་ གྱི་ ཤེས་ཡོན་ འཐོབ་ ཚུགསཔ་ བཟོ་ ཐབས་ ལུ་ # སྤྱི་ལོ་ NUM # ལུ་ # རྒྱལ་སྲས་ འཇིགས་མེད་དབང་ཕྱུག་ ལུ་ # སྐུ་ཡོན་ ཕུལ་ ནི་ འགོ་བཙུགས་ ནི་ དང་ འབྲེལ་ཏེ་ # བུམ་ཐང་ དབང་འདུས་ཆོས་གླིང་ ལུ་ ཤེས་རིག་ སློབ་གྲྭ་ འགོ་ དང་པ་ གཞི་བཙུགས་ མཛད་ གནང་ ནུག །

དེ་ གི་ ཤུལ་ལས་ ཧཱ་ ལུ་ ཡང་ སློབ་གྲྭ་ བཙུགས་ ཏེ་ # སློབ་གྲྭ་ དེ་ ཚུ་ ནང་ # འབྲུག་ ཆོས་ དང་ གཅིག་ཁར་ # ཧེ་མ་ ཧིན་དི་ སྟོན་ ནི་ འགོ་བཙུགས་ རུང་ # ལོ་ དག་པ་ཅིག་ ལས་ # ཨིང་ལིཤ་ ཆོས་ཚན་ སློབ་སྟོན་ འགོ་བཙུགས་ གནང་ བ་ མ་ཚད་ # སྤྱི་ལོ་ NUM # ལུ་ # བློ་རིག་ཅན་ གྱི་ བུཚ་ # NUM # གདམ་ཁ་ རྐྱབ་ སྟེ་ # ཤེས་ཡོན་ ལྷབ་ པར་ # རྒྱ་གར་ ཀ་ལིམ་སྤོང་ ལུ་ བཏང་ གནང་ ནུག །

དེ་ལས་ཚུར་ # འབྲུག་ མི་ ལུ་ རིག་གསར་ ཤེས་ཡོན་ འཐོབ་ ནི་ འགོ་བཙུགས་ པ་ མ་ཚད་ # འབྲུག་ མི་ ཚུ་ ཤེས་ཡོན་ ལྷབ་ པར་ # ཕྱི་རྒྱལ་ ལུ་ འགྱོ་ ནི་ གི་ ལམ་ལུགས་ ཡང་ # དེ་ལས་ཚུར་ འགོ་བཙུགས་ ནུག །

NUM # - NUM # རྒྱལ་བསྟན་ འཛིན་སྐྱོང་སྤེལ་གསུམ་ གྱི་ མཛད་པ །

གོང་ས་ ཨོ་རྒྱན་དབང་ཕྱུག་ མཆོག་ # དུས་རྒྱུན་ དྲོ་པ་ ཕྱི་རུ་ ཐུགས་དམ་ ལུ་ བཞུགསཔ་ མ་ཚད་ # སྐུ་རྗེས་ ལུ་ གུ་རུ་སྣང་སྲིད་ཟིལ་གནོན་ དང་ # བསམ་པ་ལྷུན་གྲུབ་མའི་ལྷ་ཚོགས་ དང་ བཅས་ པའི་ ལྷ་ཁང་ གསར་བཞེངས་ གནང་ །

གཏེར་སྟོན་ ཟིལ་གནོན་ནམ་མཁའི་རྡོ་རྗེ་ དང་ # གསེར་ཁང་རྡོ་རྗེ་འཆང་ ཚུལ་ཁྲིམས་དོན་ལྡན་ ཚུ་ # གདན་དྲངས་ ཏེ་ སངས་རྒྱས་ ཀྱི་ བསྟན་པ་ སྤེལ་ བ་ མ་ཚད་ # ཞབས་དྲུང་འཇིགས་མེད་རྡོ་རྗེ་ ཁྲི་མངའ་གསོལ་ གྱི་ འགོ་འདྲེན་ དང་ # དགེ་བཤེས་ སྨིན་དྲུག་ སོགས་ # མི་ # NUM # རྫོགས་ཆེན་ ཤྲཱི་སིངྷར་ # དགེ་བཤེས་ སྦྱང་ བར་ ཡང་ བཏང་ གནང་ ནུག །

མེ་འཇིགས་ བྱུང་ བའི་ རིན་སྤུངས་རྫོང་ དང་ # ས་གཡོམ་ གྱིས་ གནོད་ པའི་ ཀྲོང་གསར་ རྫོང་ དང་ བྱ་དཀར་ རྫོང་ # དབང་འདུས་ཕོ་བྲང་ ལ་སོགས་པའི་ རྫོང་གཞིས་ ཉམས་གསོའི་ ཞབས་ཏོག་ དང་ # གཞུང་གྲྭ་ཚང་ ནང་ # ལྷན་སྐྱེས་ དུང་ཕྱུར་ གྱི་ འབུམ་སྡེའི་ ཡོ་བྱད་ ཀྱིས་ གཙོས་ པའི་ # དགོན་སྡེ་ ཡོངས་ ལུ་ བསྙེན་བཀུར་ ཞབས་ཏོག་ མང་རབས་ཅིག་ ཞུ་ གནང་ ནུག །

འཕགས་པ་བཅུ་གཅིག་ཞལ་ ཐོག་ཚད་མ་ # NUM # གིས་ གཙོས་ པའི་ སྐུ་རྟེན་ མང་རབས་ བཞེངས་ གནང་ བ་ དང་ # བལ་ཡུལ་ མཆོད་རྟེན་ བྱ་རུང་ཁ་ཤོར་ ཉམས་གསོའི་ དོན་ལུ་ # དངུལ་རྐྱང་ ཁྲི་ NUM # ལྷག་ པའི་ ཞལ་འདེབས་ གནང་ བ་ ལ་སོགས་པ་ བསྟན་པའི་ སྦྱིན་བདག་ བླ་ན་མེད་པར་ མཛད་ གནང་ ནུག །

NUM # - NUM # འབངས་མི་སེར་ ལུ་ ཐུགས་ ཀྱིས་ བརྩེ་ བའི་ སྐྱིད་སྡུག་ གི་ གཟིགས་ པ །

དེ་བསྒང་ འབྲུག་ རྒྱལ་ཁབ་ ནང་ # མི་སེར་ ལུ་ དབང་ཡོན་ ཐོག་རྒྱབ་ རྫོང་སེལ་ འུར་ལཱ་ ཚུ་ གིས་ མ་ཚད་ པར་ # གཉེར་ཚང་ གི་ རྒྱུ་ཁྲལ་ # ཟོང་ཁྲལ་ # ཤིང་ཁྲལ་ # རྩྭ་ཁྲལ་ ལ་སོགས་པའི་ ཁྲལ་རིགས་ མང་རབས་ཅིག་ ཕོག་ དོ་ ཡོདཔ་ མས །

དེ་ གུ་ # རྫོང་གཞིས་ཁར་ དཔོན་ཁག་ མང་རབས་ཅིག་ ཡོད་ མི་ ཚུ་ གི་ ཐོབ་ལམ་ # འཐེབ་ བཀོལ་ སྲོལ་ ཡོདཔ་ མ་ཚད་ # དཔོན་ཁག་ གཞན་ ཚུ་ གིས་ བཀའ་ཤོག་ གནང་ སྟེ་ # དོ་སྐྱེལ་ འུར་ལཱ་ རྒྱུག་ དགོཔ་ ཡང་ # རྫོགས་ ནི་ མེདཔ་ ཅིག་ འཐོན་ དོ་ ཡོདཔ་ མས །

གོང་ས་ ཨོ་རྒྱན་དབང་ཕྱུག་ མཆོག་ གིས་ # མི་སེར་ ཚུ་ ལུ་ དེ་བཟུམ་ མའི་ ཁྱལ་ དང་ འུར་ལཱ་ གིས་ བརྡབ་གསིག་ རྐྱབ་ མི་ གི་ སྐྱིད་སྡུག་ སེལ་ ཐབས་ ལུ་ # ཁྱལ་ དང་ འུར་ལཱ་ དེ་ ཚུ་ ཕབ་ཆག་ གནངམ་ མ་ཚད་ # རྫོང་གཞིས་ ཀྱི་ དཔོན་ཁག་ དང་ # དྲུང་ཁག་ ཚུ་ ཡང་ ལེ་ཤ་ཅིག་ བསྡུ་ གནང་ ནུག ། # ལྷག་པར་ # དཔོན་ཁག་ གཞན་ ཚུ་ གིས་ བཀའ་ཤོག་ གནང་ སྟེ་ # མི་སེར་ ཚུ་ ལུ་ དོ་སྐྱེལ་ འུར་ལཱ་ བརྒྱུག་ བཅུག་ ནི་ གི་ ལུགས་སྲོལ་ འདི་ རྩ་མེད་ བཟོ་ སྟེ་ # མི་སེར་ ལུ་ སྐྱིད་སྡུག་ སྦོམ་ འཐོབ་ ཚུགསཔ་ བཟོ་ གནང་ ནུག །

NUM # - NUM # རྒྱལ་བརྒྱུད་ འཛིན་ པའི་ རྒྱལ་སྲས་ འཇིགས་མེད་དབང་ཕྱུག །

འབྲུག་རྒྱལ་ དང་པ་ གོང་ས་ ཨོ་རྒྱན་དབང་ཕྱུག་ མཆོག་ # དགུང་ལོ་ # NUM # བཞེས་ པའི་ # སྤྱི་ལོ་ # NUM # ཟླ་ # NUM # ཚེས་ # NUM # གནམ་ལོ་ མེ་ སྟག་ # ཟླ་ # NUM # ཚེས་ # NUM # ལུ་ ཞིང་ཕེབས་ ད་ # རྒྱལ་བཙུན་ དང་པ་ # ཨ་ཞེ་ རིན་ཆེན་པདྨོ་ གཤགས་ མི་ ལས་ # སྲས་མོ་ ཨ་ཞེ་ དཔལ་སྒྲོན་ དང་ # གཡང་འཛོམས་ གཉིས ། རྒྱལ་བཙུན་ གཉིས་པ་ ཨ་ཞེ་ བརྩོན་འགྲུས་ལྷ་མོ་ གཤགས་ མི་ ལས་ # སྲས་ དྲགོས་ འཇིགས་མེད་དབང་ཕྱུག་ དང་ # འཆི་མེད་རྡོ་རྗེ་ # འཇིགས་མེད་ལྷུན་གྲུབ་ # སྲསམོ་ ཨ་ཞེ་ དཀོན་མཆོག་དབང་མོ་ བཅས་ འཁྲུངས་ ཡོད་ པའི་ ནང་ ལས་ # བརྒྱུད་འཛིན་ གྱི་ རྒྱལ་སྲས་ # འཇིགས་མེད་དབང་ཕྱུག་ མཆོག་ # སྤྱི་ལོ་ # NUM # གནམ་ལོ་ ཤིང་ སྦྲུལ་ ལུ་ སྐུ་འཁྲུངས་ ནུག །

དགུང་ལོ་ # NUM # ལས་ # དབང་འདུས་ཆོས་གླིང་ སློབ་གྲྭ་ གསར་བཙུགས་ དེ་ ནང་ # ནང་པའི་ཆོས་ ཀྱི་ སློབ་གཉེར་ དང་ # རིག་གསར་ གྱི་ ཤེས་ཡོན་ ལུ་ སྦྱང་བརྩོན་ གནང་ བ་ མ་ཚད་ # སྐུ་ན་ ཆུང་ཀུའི་ བསྒང་ ལས་ # དྲོ་པ་ ཕྱི་རུ་ ཡབ་ ཀྱི་ ཕྱག་ཞུ་ སྟེ་ # ཕྱག་སྒར་པའི་ སྒྲིག་ ཡང་ རྒྱུག་ གནང་ དོ་ ཡོདཔ་ ལས་ # དགུང་ལོ་ བཅུ་བཞི་ ལུ་ # ཆོས་འཁོར་རབ་བརྟན་རྩེའི་ མགྲོན་གཉེར་ གྱི་ གོ་གནས་ བཞེས་ ནུག །

དེ་ལས་ཚུར་ ཡབ་ དང་ གཅིག་ཁར་ # རྒྱལ་སྲིད་ སྐྱོང་ ཐངས་ ཀྱི་ སྦྱང་བ་ ཚུ་ ལུ་ གོམས་འདྲིས་ གནང་ བཅུག་ སྟེ་ # དགུང་ལོ་ # NUM # སྤྱི་ལོ་ NUM # ལུ་ # ཀྲོང་གསར་ དཔོན་སློབ་ ཀྱི་ ཁྲི་ ལུ་ མངའ་གསོལ་ མཛད་ གནངམ་ ད་ # ཨ་ཞེ་ ཕུན་ཚོགས་ཆོས་སྒྲོན་ ཡང་ # ལྕམ་ སྦེ་ བཞེས་ ཏེ་ # དེ་ལས་ཚུར་ # ཤར་ཕྱོགས་འཁོར་ལོ་རྩིབས་བརྒྱད་ ཀྱི་ མངའ་བདག་ མཛད་བཞུགས་ ནུག །

NUM # - NUM # འབྲུག་ བརྒྱུད་འཛིན་ གྱི་ རྒྱལ་རབས་ གཉིས་པའི་ གསེར་ཁྲི་ མངའ་གསོལ །

འབྲུག་ བརྒྱུད་འཛིན་ གྱི་ རྒྱལ་སྲས་ # ཀྲོང་གསར་ དཔོན་སློབ་ མི་དབང་ འཇིགས་མེད་དབང་ཕྱུག་ # དགུང་ལོ་ # NUM # བཞེས་ པའི་ # སྤྱི་ལོ་ NUM # རབ་བྱུང་ NUM # མེ་ ཡོས་ རང་ཟླ་ དང་པའི་ ཚེས་ # NUM # ལུ་ # གཟའ་སྐར་ དགེ་བའི་འཕྲོད་སྦྱོར་ བཟང་པོ་ དང་ བསྟུན་ ཏེ་ # ཞབས་དྲུང་འཇིགས་མེད་རྡོ་རྗེ་ གིས་ དབུ་གཙོས་ པའི་ # གཞུང་གྲྭ་ཚང་ དང་ # གཞུང་ གི་ དཔོན་ཁག་ # འབངས་མི་སེར་ ག་ར་ # མགྲིན་དབྱངས་ གཅིག་གྱུར་ གྱི་ ཐོག་ ལས་ # སྤུངས་ཐང་བདེ་བ་ཆེན་པོའི་ཕོ་བྲང་ ནང་ ལུ་ # འབྲུག་ བརྒྱུད་འཛིན་ གྱི་ རྒྱལ་རབས་ གཉིས་པ་ སྦེ་ གསེར་ཁྲི་ མངའ་གསོལ་ ཞུ་ ནུག །

གསེར་ཁྲི་ མངའ་གསོལ་ གྱི་ རྟེན་འབྲེལ་ དགའ་སྟོན་ བརྩི་ གནངམ་ ད་ # དབྱིན་གཞུང་ གི་ ཁ་ཐུག་ ལས་ # སི་ཨའི་ཨི་ གི་ རྟགས་མ་ དང་ བཅས་ པའི་ བཀྲིས་བདེ་ལེགས་ ཞུ་ བར་ # སྒང་ཏོག་ འབྲས་སྤྱི་ ཨེཕ་ཨེམ་བེལ་ ཆེད་མངག་ བཏང་ སྟེ་ # གསེར་ཁྲི་ མངའ་གསོལ་ གྱི་ དགའ་སྟོན་ ཉིནམ་ # NUM # ཚུན་ བརྩིས་ གནང་ ནུག །

འབྲུག་རྒྱལ་ གཉིས་པ་ # མི་དབང་ འཇིགས་མེད་དབང་ཕྱུག་ མཆོག་ གིས་ # གྲྭ་ཚང་ གི་ ཕྱག་མཇལ་ བཀའ་འགྱུར་ དང་ # བསྟན་འགྱུར་ ཆ་ཚང་ གིས་ གཙོས་ པའི་ # གོས་ཆེན་ གྱི་ འཆམ་གོ་ ཆ་ཚང་ གསར་སྒྲུབ་ མཛད་ གནང་ བ་ མ་ཚད་ # གྲྭ་ཚང་ ནང་ བཙུན་ གསར་ # NUM # གསར་བཙུགས་ དང་ # སྤུངས་རྫོང་ དབུ་རྩེ་ ལུ་ གསེར་ཏོག་ དང་ # རྫོང་ ནང་ གི་ སྐུ་རྟེན་ ཡོངས་རྫོགས་ ལུ་ ཞལ་གསེར་ ཡང་ ཕུལ་ གནང་ ནུག །

NUM # - # རྒྱལ་ཁབ་ མཐའ་སྐྱོང་ གི་ གཞུང་འཛིན་ དཔོན་ཁག་ བསྐོ་བཞག །

མི་དབང་ འབྲུག་རྒྱལ་ གཉིས་པའི་ སྐུ་ཐོག་ ལུ་ གཞུང་སྐྱོང་ དབང་ཚད་ འདི་ # མི་དབང་ སྐུ་གཞོགས་ རང་ གི་ ཐད་ཀའི་ འཛིན་སྐྱོང་ འོག་ ལུ་ # ཀྲོང་གསར་ དཔོན་སློབ་ ཀྱི་ བདག་འགན་ འདི་ ཡང་ # མི་དབང་ རང་ གི་ ཕྱག་ ལུ་ བཞག་ སྟེ་ # སྐུ་ཚབ་ མགྲོན་གཉེར་ བྱང་སྤྲུ ། # སྤ་རོ་ དཔོན་སློབ་ ཚེ་རིང་དཔལ་འབྱོར ། # ཧས་དྲུང་ འཇིགས་མེད་དཔལ་ལྡན་རྡོ་རྗེ ། # བོད་ ལྷ་སར་ སྐུ་ཚབ་ འབོད་འགྲུལ་པ་ ནོར་བུ ། # རྒྱ་གར་ སྐུ་ཚབ་ གོང་གཟིམ་ བསོད་ནམས་སྟོབས་རྒྱས ། # སྐྱབས་ཁྲ་ དཔོན་སློབ་ སྣག་ཅུང་ ཚུ་ བསྐོ་བཞག་ གནང་ ནུག །

གཞན་ དར་དཀར་ ལུ་ ན་ལེན་པ་ རྡོར་ལེགས ། # དབང་འདུས་ ལུ་ པདྨ་དབང་འདུས ། # སྤུངས་རྫོང་ ལུ་ ཚོགས་གླིང་ ། # ཐིམ་ཕུག་ ལུ་ རུག་སྦྱིས་ བསྟན་འཛིན་ ཚུ་ རྫོང་ཚབ་ སྦེ་ བཀལ ། # བཀྲིས་སྒང་པ་ རྡོ་ཕག་ལ ། # ལྷུན་རྩེཔ་ ཀུན་བཟང་རྣམ་རྒྱལ ། # གཞལ་སྒངཔ་ ཕྲིན་ལས་རྣམ་རྒྱལ ། # གཞོང་སྒརཔ་ ཀུན་བཟང་དབང་འདུས ། # འབྲུག་རྫོང་པ་ ཀ་ཝང་ སངས་རྒྱས་ ཚུ་ # རྫོང་དཔོན་ སྦེ་ བཀལ་ གནང་ ནུག ། # ཧེ་མ་ གི་ # དཔོན་སློབ་ བྱེལ་མེད་མི་ གཞན་ ཚུ་ དང་ # དྲུང་པ་ སྐུ་ཚབ་ མང་ཤོས་ཅིག་ ཕབ་ཆག་ གནང་ ཐོག་ ལས་ # རྫོང་གཞིས་ ཁར་ གལ་ ཆེ་ བའི་ # གཟིམ་དཔོན་ མགྲོན་གཉེར་ # གཉེར་ཆེན་ ཚུ་ དང་ # དེ་ འོག་ དྲུང་པ་ སྐུ་ཚབ་ ཚུན་ # མི་དབང་ རང་ གིས་ བསྐོ་བཞག་ གནང་ ཐོག་ ལས་ # རྒྱལ་ཁབ་ ཀྱི་ ཆབ་སྲིད་ སྐུ་དབང་ གིས་ སྐྱོང་ སྟེ་ བཞུགས་ ནུག །

NUM # - NUM # དབྱིན་གཞུང་ དང་ མཐུན་འབྲེལ་ རྒྱུན་སྐྱོང་ །

དབྱིན་གཞུང་ དང་ གཅིག་ཁར་ # ཡབ་རྗེ་དམ་པའི་ སྐབས་ ལས་ ར་ # མཐུན་འབྲེལ་ གཞི་བཙུགས་ གནང་ ཡོདཔ་ ལས་ བརྟེན་ # འབྲུག་རྒྱལ་ གཉིས་པའི་ གསེར་ཁྲི་ མངའ་གསོལ་ སྐབས་ # དབྱིན་གཞུང་ ལས་ རྟགས་མ་ # སི་ཨའི་ཨི་ དང་ བཅས་ པའི་ བཀྲིས་བདེ་ལེགས་ ཞུ་ བར་ སྒང་ཏོག་ ས་ཧེབ་ ཆེད་མངག་ བཏང་ ནུག །

དེ་མ་ཚད་ འབྲུག་རྒྱལ་ གཉིས་པ་ མཆོག་ ལུ་ # དབྱིན་གཞུང་ ལས་ ཆེ་མཐོང་ དང་ རྒྱབ་སྐྱོར་ སྦོམ་ གྱི་ ཐོག་ ལས་ # སྤྱི་ལོ་ # NUM # ལུ་ ཡང་ # དོ་རུང་ གཟེངས་བསྟོད་ ཀྱི་ རྟགས་མ་ ཀེ་སི་ཨའི་ཨི་ ཡང་ ཕུལ་ ནུག །

དབྱིན་གཞུང་ གིས་ མགྲོན་ཞུའི་ ཐོག་ # སྤྱི་ལོ་ # NUM # ལུ་ # མི་དབང་ འབྲུག་རྒྱལ་ གཉིས་པ་ རྒྱལ་བཙུན་ དང་ བཅས་ ཀ་ལི་ཀ་ཏ་ ལུ་ མཛའ་མཐུན་ གྱི་ གཟིགས་སྐོར་ གནང་ ཡོད་ པའི་ ཁར་ # འབྲུག་ རྒྱལ་ཁབ་ ཀྱི་ ཁ་ཐུག་ ལས་ ཡང་ # སྤྱི་ལོ་ # NUM # ལུ་ འཛམ་གླིང་ དམག་ཆེན་ གཉིས་པ་ འགོ་བཙུགསཔ་ ད་ # དབྱིན་གཞུང་ ལུ་ ཏི་རུ་ འབུམ་ གཅིག་ གྲོགས་རམ་ གནང་ བ་ ལ་སོགས་པའི་ སྒོ་ལས་ # དབྱིན་ འབྲུག་ གཞུང་ གཉིས་ ཀྱི་ བར་ ན་ # མཐུན་འབྲེལ་ དམ་ཟབ་ རྒྱུན་སྐྱོང་ གནང་ སྟེ་ བཞག་ མི་ འདི་ གིས་ # འབྲུག་ གི་ བསྟན་སྲིད་ ལུ་ ཕན་པ་ སྦོམ་ སྦེ་ ར་ བྱུང་ ནུག །

NUM # - NUM # མི་སེར་ ལུ་ གཟན་རྒྱ་ ཆེ་ བའི་ རྒྱུ་ཁྲལ་ ཕབ་ཆག །

འབྲུག་ རྒྱལ་ཁབ་ ནང་ # དེ་ སྐབས་ ཀྱི་ ལམ་ལུགས་ ནང་ # ཁྲལ་པ་ ལ་ལུ་ཅིག་ # མི་རབས་ ཆད་ སོ་ རུང་ # དེ་ ལུ་ ཕོག་ པའི་ ཁྲལ་ ཚུ་ # གཡུས་ཚན་ དེ་ ནང་ སྡོད་ མི་ ཚུ་ གིས་ # དམངས་ ཀྱི་ རྩ་སྟོངས་ཁྲལ་ ཟེར་ འཇལ་ དགོ་ པའི་ ལམ་སྲོལ་ ཡོདཔ་ ཨིན་ མས །

དེ་ གིས་ མི་སེར་ ལུ་ སྐྱིད་སྡུག་ ལྕི་ བའི་ ཐུགས་བཞེད་ གནང་ སྟེ་ # རྩ་སྟོངས་ཁྲལ་ ཚབ་ བཙུགས་ ནི་ དང་ # ཁྲལ་ཚབ་ འཛུལ་ མི་ མ་ འཐོན་ མི་ ཚུ་ # ཐོ་ཡིག་ ཁྲམ་བསྐྲད་ མཛད་ དེ་ གཡུས་མི་ ཚུ་ ལུ་ # རྩ་སྟོངས་ཁྲལ་ མ་ ཕོགཔ་སྦེ་ བཟོ་ གནང་ ནུག །

དེ་མ་ཚད་ # རྫོང་གཞིས་ སོ་སོའི་ ནང་ རྩྭ་ཁྲལ་ # ཤིང་ཁྲལ་ # རྟ་ཁྲལ་ # ནོར་ཁྲལ་ # མི་ཁྲལ་ # ལམ་ཁྲལ་ # ཐོག་ འབྱུ་ # མར་ ཁྲལ་ # ཐ་ན་ རྫོང་ ནང་ ཡི་གུ་ བྲི་ ནིའི་ དོན་ལུ་ # སྣག་རྩི་ གི་ ཁྲལ་ ཚུ་ # མི་སེར་ ཚུ་ གིས་ ལོ་ལྟར་བཞིན་དུ་ ཕུལ་ དགོཔ་ ཡོདཔ་ ཨིན་ མས །

དེ་ ཚུ་ ཡང་ # མི་སེར # ལུ་ སྐྱིད་སྡུག་ ལྕི་ དྲགས་ པའི་ # ཐུགས་ ཀྱིས་ བརྩེ་ བས་ གཟིགས་ ཏེ་ # མར་ཕབ་ མཛད་ གནང་ བ་ མ་ཚད་ # མི་ བསད་ སྟོང་ གི་ འབུལ་བ་ ལྕི་དྲགས་ ཕུལ་ དགོཔ་ ཡོད་ མི་ ཚུ་ ཡང་ # གཞུང་ ལྟེ་བ་ ལུ་ ཕུལ་ དགོ་ མི་ དེ་ ར་ མ་གཏོགས་ # དཔོན་ཁག་ གཞན་ ཚུ་ གི་ # སྐལ་བའི་ ཐོབ་ལམ་ དཔྱ་བཤའ་ ཕུལ་ དགོཔ་ ཡོད་ མི་ ཚུ་ # ག་ར་ ཡང་ཆག་ གནང་ ནུག །

NUM # - NUM # མི་སེར་ གླ་མེད་ བཀོལ་སྤྱོད་ ཀྱི་ ལམ་སྲོལ་ དགོངས་ཡངས །

ཧེ་མ་ འབྲུག་ རྒྱལ་ཁབ་ ནང་ # མི་སེར་ ཆེ་ འབྲིང་ ཆུང་ གསུམ་ ག་ར་ ལུ་ # དོ་སྐྱེལ་ འུར་ལཱ་ གི་ རིགས་ ཚུ་ # གཞུང་ གི་ བཀའ་རྒྱ་ དང་ འཁྲིལ་ ཏེ་ # མི་སེར་ གྱིས་ # ཕྱག་ཞུ་ དགོཔ་ ཡོད་ མི་ ཚུ་ ལུ་ # གཞུང་ ལས་ གླ་རྔན་ ཟེར་ ལོགས་སུ་ ག་ནི་ཡང་ གནང་ སྲོལ་ མེད་ པར་ # སྟོང་པར་ ཕྱག་ཞུ་ དགོཔ་ ཨིན་ མས །

འབྲུག་རྒྱལ་ གཉིས་པ་ འཇིགས་མེད་དབང་ཕྱུག་ གི་ སྐུ་ཐོག་ ལས་ # མི་སེར་ འུ་སྡུག་ཉག་ཕྲ་ ལུ་ # ཐུགས་ ཀྱིས་ བརྩེ་བ་ སྦོམ་ གཟིགས་ ཏེ་ # དོ་སྐྱེལ་ འུར་ལཱ་ གི་ རིགས་ ཚུ་ ལུ་ # གཞུང་ ལས་ གླ་ཆ་ གནང་ ནིའི་ སྲོལ་བཟང་ གཞི་བཙུགས་ མཛད་ གནང་ ནུག །

དེ་མ་ཚད་ # མི་སེར་ ལས་ གཞུང་ ལུ་ རྟ་ཁྲལ་ ཕུལ་ དགོཔ་ ཡོད་ མི་ ཡང་ # ཡང་ཆག་ གནང་ བ་ མ་ཚད་ # མི་འཕྲོས་ མེད་ མི་ ཚུ་ ལུ་ # དོ་སྐྱེལ་ འུར་ལཱ་ གི་ དོན་ལུ་ # རྟ་ ཡི་ གསོལ་ར་ སྐྱིད་སྡུག་ གནང་ སྲོལ་ ཡང་ འགོ་བཙུགས་ གནང་ ནུག །

NUM # - NUM # ཀུན་དགའ་རབ་བརྟན་ཕོ་བྲང་ དང་ # སྡོམ་མཁར་བཀྲིས་ཆོས་གླིང་ཕོ་བྲང་ གསར་བཞེངས །

མི་དབང་ འབྲུག་རྒྱལ་ གཉིས་པ་ འཇིགས་མེད་དབང་ཕྱུག་ མཆོག་ # གནམ་དགུན་ གྱི་ བཞུགས་གནས་ དོན་ལུ་ # སྤྱི་ལོ་ NUM # ལུ་ # མང་སྡེ་ བྲག་སྟེང་ དྲུང་འོག་ སྟེགས་ཀ་ ཟེར་ སར་ # ཀུན་དགའ་རབ་བརྟན་ཕོ་བྲང་ གསར་བཞེངས་ གནང་ ནུག །

དེ་ གི་ ཤུལ་ལས་ # རྒྱལ་བཙུན་ གཉིས་པ་ # ཨ་ཞེ་ པདྨ་བདེ་ཆེན་ བཞེས་ ཞིནམ་ལས་ # ཨ་ཞེ་ ཕུན་ཚོགས་ཆོས་སྒྲོན་ གྱི་ # གནམ་བྱཱར་ གྱི་ བཞུགས་གནས་ # བུམ་ཐང་ ཆུ་སྨད་ སྡོམ་མཁར་བཀྲིས་ཆོས་གླིང་ གི་ ཕོ་བྲང་ དེ་ # སྤྱི་ལོ་ # NUM # ལུ་ གསར་བཞེངས་ གནང་ ནུག །

དེ་ལས་ཚུར་ # གནམ་བྱཱར་ # བུམ་ཐང་ ལུ་ བཞུགསཔ་ ད་ # དབང་འདུས་ཆོས་གླིང་ དང་ # སྡོམ་མཁར་བཀྲིས་ཆོས་གླིང་ གཉིས་ དང་ # གནམ་དགུན་ མང་སྡེ་ ལུ་ བཞུགསཔ་ ད་ # ཀྲོང་གསར་ དང་ ཀུན་དགའ་རབ་བརྟན་ཕོ་བྲང་ ནང་ ལུ་ བཞུགས་ ཏེ་ # རྒྱལ་སྲིད་ སྐྱོང་ གནང་ ནུག །

NUM # - NUM # རྒྱལ་ཁབ་ སྲུང་སྐྱོབ་ ཀྱི་ དོན་ལུ་ ས་སྲུང་དམག་སྡེ་ གཞི་བཙུགས །

འབྲུག་ རྒྱལ་ཁབ་ ནང་ # ཧེ་མ་ # དམག་མི་ ཁག་ཆེཝ་ རེ་ ཐོན་ པའི་ སྐབས་ # རང་སོའི་ ས་གོ་ དང་ འཁྲིལ་ བའི་ ས་གནས་ སྲུང་སྐྱོབ་ ཀྱི་ དོན་ལུ་ # སྒར་ལྟོ་ ཚུ་ དང་ མི་སེར་ ལས་ # མི་སེར་ དམག་མི་ དཔའ་རྩལ་པ་ བཀུག་ དོ་ ཡོདཔ་ ཨིན་རུང་ # འབྲུག་རྒྱལ་ གཉིས་པ་ འཇིགས་མེད་དབང་ཕྱུག་ གིས་ # རྒྱལ་ཁབ་ སྲུང་སྐྱོབ་ ཀྱི་ མཐའ་དོན་ ལུ་ # དམག་སྡེ་ ལོགས་སུ་ བཙུགས་ དགོཔ་ ཁག་ ཆེ་ བའི་ ཐུགས་བཞེད་ གནང་ སྟེ་ # འབྲུག་ རྒྱལ་ཁབ་ ཀྱི་ # དམག་སྡེ་ འགོ་ དང་པ་ གཞི་བཙུགས་ མཛད་ གནང་ ནུག །

དམག་མི་ ཚུ་ སློབ་སྦྱོང་ འབད་ བར་ # རྒྱ་གར་ རྒྱལ་ཁབ་ ནང་ བཏངམ་ མ་ཚད་ # ཀྲོབ་མདའ་ ཤལ་པའི་ལག་མདའ་ གསར་ཐོན་ སྐབས་ # གྲངས་ NUM # གསར་སྒྲུབ་ མཛད་ དེ་ # ས་མཚམས་ བདའ་ སྟེ་ # ས་སྲུང་དམག་མི་ བཞག་ ནིའི་ ལམ་ལུགས་ འགོ་བཙུགས་ གནང་ ནུག །

NUM # - NUM # རྒྱལ་བསྟན་ འཛིན་སྐྱོང་ སྤེལ་ བའི་ བསྟན་པའི་ སྦྱིན་བདག །

འབྲུག་རྒྱལ་ གཉིས་པ་ འཇིགས་མེད་དབང་ཕྱུག་ མཆོག་ གིས་ # བུམ་ཐང་ ཆོས་བྲག་ དང་ # ཉི་མ་ལུང་ དགོན་པ་ # ཕ་ཇོ་སྡིངས་ ཚུ་ ནང་ བཤད་གྲྭ་ གསར་བཙུགས་ དང་ # ཀྲོང་གསར་ གྲྭ་ཚང་ ལས་ # བྲང་ལ་པ་ པདྨ་ གིས་ གཙོས་ པའི་ དགེ་སློང་ # NUM # ཟུར་མང་ དགོན་པར་ དགེ་བཤེས་ སྦྱང་ པར་ བཏང་ པ་ མ་ཚད་ # རྗེ་མཁན་ ཁྲི་རབས་ # NUMཔ་ བྱམས་མགོན་ངག་དབང་ཕྲིན་ལས་ ཁྲིད་ ཀྱི་ སྦྱིན་བདག་ མཛད་ གནང་ བའི་ ཁར་ # ཁམས་ ལས་ ཛི་ཀར་མཆོག་སྤྲུལ་རིན་པོ་ཆེ་ ཞུ་ སྟེ་ # དཀྱིལ་མཆོག་རྡོ་རྗེ་འཕྲེང་བའི་དབང་རྒྱུན་ ཚུ་ སྤེལ་ གནང་ ནུག །

སྤྱི་ལོ་ # NUM # ལུ་ # ཀྲོང་གསར་ འཇིགས་བྱེད་ ལྷ་ཁང་ # ནང་ གི་ སྐུ་གསུང་ཐུགས་རྟེན་ དང་ བཅས་ པ་ གསར་སྒྲུབ་ དང་ # བཀྲིས་སྒང་ རྫོང་ དང་ # བུམ་ཐང་ སྐུ་རྗེས་ ལྷ་ཁང་ རྙིངམ་ ཚུ་ བསྐྱར་བཞེངས་ ལ་སོགས་པའི་ # ལྷ་ཁང་ ཉམས་གསོའི་ ཞབས་ཏོག་ དང་ # ཀུ་རི་ ཟམ་ ལུ་ # མཆོད་རྟེན་ བྱ་རུང་ཁ་ཤོར་ ཚུ་ བཞེངས་ གནང་ ནུག །

རྒྱལ་ཁབ་ ནང་ གི་ ལྷ་ཁང་ ག་ར་ ནང་ # མཆོད་རྫས་ དང་ མཆོད་ཆས་ ཚུ་ ཕུལཝ་ མ་ཚད་ # ལྷ་ས་ ཇོ་བོའི་ སྐུ་མདུན་ ལུ་ # གསེར་ཀོང་ ག་ར་ ལས་ སྦོམ་ཤོས་ ཨིན་ མི་ # གསེར་ ཏོ་ལ་ # NUMའི་ ལྗིད་ལྡང་ གསེར་ཀོང་ ཆེན་མོ་ ཕུལ་ ཏེ་ # མཆོད་མེའི་ རྒྱུན་ མ་ ཆད་ པར་ ཕུལ་ བ་ ལ་སོགས་པའི་ བསྟན་པའི་ སྦྱིན་བདག་ # བསམ་མི་ཁྱབ་པར་ མཛད་ གནང་ ནུག །

NUM # - NUM # ཁྱིམ་ཚང་ རྒྱ་གར་ གཞུང་ དང་ མཐུན་ལམ་ གྱི་ འབྲེལ་བ་ གཞི་བཙུགས །

འབྲུག་རྒྱལ་ གཉིས་པ་ འཇིགས་མེད་དབང་ཕྱུག་ མཆོག་ གིས་ # སྤྱི་ལོ་ NUM # ལོར་ # རྒྱ་གར་ རྒྱལ་ཁབ་ འདི་ # དབྱིན་གཞུང་ གི་ མངའ་འོག་ ལས་ # རང་དབང་ ཐོབ་ པའི་ ཤུལ་ལས་ # རྒྱ་གཞུང་ དང་ གཅིག་ཁར་ # མཐུན་འབྲེལ་ གཞི་བཙུགས་ མཛད་ གནང་ ནུག །

དེ་ཡང་ # སྤྱི་ལོ་ NUM # ཟླ་ NUMཔའི་ ཚེས་ NUM # ལུ་ # རྡོ་རྗེ་གླིང་ ལུ་ སྦེ་ # ཧེ་མ་ # དབྱིན་ འབྲུག་ གཞུང་ གཉིས་ ཀྱི་ བར་ གྱི་ ཆིངས་ཡིག་ དེ་ # བསྒྱུར་བཅོས་ རྐྱབ་ སྟེ་ རྒྱ་ འབྲུག་ མཛའ་མཐུན་ གྱི་ ཆིངས་ཡིག་ ལུ་ བཟོ་ གནང་ ནུག །

ཆིངས་ཡིག་ དེ་ ནང་ # རྒྱ་གར་ གྱིས་ # འབྲུག་ རྒྱལ་ཁབ་ ནང་ གི་ སྲིད་ དོན་ལུ་ ལགཔ་ མི་ རྐྱབ་ ནི་ དང་ # འབྲུག་ རྒྱལ་ཁབ་ ལུ་ གཞན་ ཁ་ ལས་ བང་བཙོང་ མི་ ཡོད་ པ་ ཅིན་ # རྒྱབ་སྐྱོར་ འབད་ ནི །

ཚོང་ལམ་ གུ་ཡངས་ ཚུ་ ཧེ་མ་ གི་ ཆིངས་ཡིག་ རང་འཇགས་ ཁར་ # ཧེ་མ་ དབྱིན་གཞུང་ གིས་ འཕྱོག་ མི་ འབྲུག་ གི་ ས་ཆ་ # བདེ་ཝང་གི་རི་ ལས་ # ཀི་ལོ་མི་ཀྲར་ གྲུ་བཞི་ # NUM # ལོག་སྟེ་ འབྲུག་ གི་ ཁོངས་ ལུ་ ཐོབ་ སྦེ་ བཟོ་ མི་ དང་ # ཧེ་མ་ རྒྱ་གཞིས་ ཀྱི་ ས་ཁྲལ་ འབུམ་ NUM # འབད་ མི་ འདི་ # འབུམ་ NUM # ལུ་ ཡར་སེང་ ལ་སོགས་པའི་ # དོན་ཚན་ NUM # ཚུད་ དེ་ ཡོད ། # ཆིངས་ཡིག་ དེ་ གིས་ # རྒྱ་ འབྲུག་ མཐུན་འབྲེལ་ གྱི་ གཞི་འགྱམ་ བཙུགསཔ་ མ་ཚད་ # འབྲུག་ རྒྱལ་ཁབ་ ཀྱི་ སྲུང་སྐྱོབ་ དང་ # དཔལ་འབྱོར་ གོང་འཕེལ་ གྱི་ དོན་ལུ་ ཕན་ཐོགས་ སྦོམ་ སྦེ་ ར་ བྱུང་ ནུག །

NUM # - NUM # དངུལ་འབྲེལ་ ལག་ལེན་ བདེ་ཐབས་ ཀྱི་ འབྲུག་ གི་ ཏིག་ཅུང་ གསར་བཏོན །

ཧེ་མ་ འབྲུག་ རྒྱལ་ཁབ་ ནང་ # ཉོ་ཚོང་ ཚུ་ ཡང་ མང་ཤོས་ དངོས་པོ་ བརྗེ་སོར་ གྱི་ ཐོག་ ལས་ འབདཝ་ ཨིན་ མས །

དངུལ་ ཨ་ཙི་རེ་ གཡོག་ བཀོལ་ དགོཔ་ ཚུ་ ཡང་ # ཧེ་མ་ སྡེ་སྲིད་ ཚུ་ གི་ སྐབས་ ལུ་ བཟོ་ མི་ # འབྲུག་པའི་ རྙིང་ཊམ་ དང་ མ་ཊམ་ # ཟངས་ཊམ་ ཚུ་ གི་ ཁར་ # མང་ཤོས་ རྒྱ་གར་ གྱི་ ཏི་རུ་ དང་ # བལ་ཊམ་ ཚུ་ ལག་ལེན་ འཐབ་ སྡོད་ ནུག །

འབྲུག་རྒྱལ་ གཉིས་པ་ འཇིགས་མེད་དབང་ཕྱུག་ གིས་ # སྤྱི་ལོ་ NUM # གནམ་ལོ་ ས་ སྟག་ ལོ་ ལུ་ # རྒྱ་གར་ གྱི་ ཏི་རུ་ ཕྱེད་ ཀྱི་ གནས་གོང་ འབད་ མི་ # རྒྱབ་ ལས་ བཀྲ་ཤིས་རྟགས་བརྒྱད་ ཀྱི་ རི་མོ་ སྤུས་དག་ གི་ སྦུག་ ལུ་ # ས་ སྟག་ ལོ་ རྒྱ་ཊམ་ ཕྱེད་ # ཟེར་ བའི་ ཡི་གུ་ དང་ # གདོང་ཕྱོགས་ ལུ་ ཁོ་ར་ གི་ སྐུ་པར་ མགུ་ ལས་ # འབྲུག་རྒྱལ་ གཉིས་པ་ འཇིགས་མེད་དབང་ཕྱུག་ # ཟེར་ བའི་ ཡི་གུ་ བཙུགས་ ཏེ་ # འབྲུག་པའི་ ཏི་རུ་ འགོ་ དང་པ་ གསར་བཏོན་ མཛད་ གནང་ ནུག །

དོ་རུང་ # སྤྱི་ལོ་ # NUM # ལྕགས་ སྟག་ ལོ་ ལུ་ # ཐེངས་ གཉིས་པ་ བཀྲམ་སྤེལ་ གནངམ་ ད་ # གཞན་ ཚུ་ ཧེ་མ་ གི་ རང་འཇགས་ ཁར་ # རྒྱབ་ ཀྱི་ གནམ་ལོ་ དེ་ ལྕགས་ སྟག་ ལོ་ ཟེར་ སོར་ ཡོད་ པའི་ ཁར་ # འབྲུག་རྒྱལ་ # NUMཔའི་ སྐབས་ ལུ་ # ཏིག་ཅུང་ དེ་ # བསྐྱར་བཏོན་ མཛད་ གནངམ་ ད་ # ཧེ་མ་ གི་ ཏིག་ཅུང་ དེ་ ལུ་ བསྒྱུར་བཅོས་ ག་ནི་ཡང་ མ་ མཛད་ པར་ བཏོན་ གནང་ ནུག །

NUM # - NUM # གསོ་བའི་སྨན་ཁང་ འགོ་ དང་པ་ གསར་བཙུགས་ དང་ འཁོར་ལམ་ འཆར་གཞི །

མི་སེར་ ན་ བའི་ སྡུག་བསྔལ་ སེལ་ ཐབས་ ཀྱི་ སྨན་བཅོས་ ལུ་ # ཐུགས་སྣང་ ལྷག་པར་དུ་ བསྐྱེད་ དེ་ # རྒྱལ་ཁབ་ ནང་ ཡོད་ པའི་ གསོ་བའི་ དྲུང་འཚོ་ ཡར་དྲག་ གཏང་ ཐབས་ ལུ་ # ཀྲོང་གསར་ གྲྭ་ཚང་ ནང་ ལས་ # འབྲས་སྤུངས་པ་ དགེ་སློང་ ཚེ་དབང་རིག་འཛིན་ དང་ ཆ་རོགས་ ཚུ་ བོད་ ཀྱི་ སྨན་རྩིས་ཁང་ལྟེ་བ་ # ལྷ་ས་ ཅོག་པོ་རི་ དང་ མཚུར་ཕུ་ གཉིས་ ལུ་ # སློབ་སྦྱོང་ འབད་ བར་ བཏང་ གནང་ ནུག །

དེ་མ་ཚད་ # རྒྱ་གར་ ལུ་ དེང་དུས་ ཀྱི་ # སྨན་གཡོགམ་ དང་ # གསོ་བའི་འཕྲོད་བསྟེན་ སློབ་སྦྱོང་ དང་ # སྦྱོང་བརྡར་ འབད་ བར་ ཡང་ བཏང་ སྟེ་ # དེ་ ཚུ་ གིས་ སྦྱང་བ་ མཐར་འཁྱོལ་ ཏེ་ # རྒྱལ་ཁབ་ ནང་ ལོག་ འོངས་ ཞིནམ་ལས་ # རང་ལུགས་ ནང་པའི་ གསོ་བཅོས་རྒྱུན་སྤེལ་ དང་ རིག་གསར་ གྱི་ # གསོ་བའི་སྨན་ཁང་ ཚུ་ གཞི་བཙུགས་ གནང་ སྟེ་ # མི་མང་ ལུ་ ཕན་ཐོགས་ སྦོམ་ བྱུང་ ནུག །

རྒྱལ་ཁབ་ གོང་འཕེལ་ གྱི་ རྟེན་གཞི་ སྣུམ་འཁོར་ལམ་ ཨིནམ་ མཁྱེན་ ཏེ་ # དཔག་བསམ་ཁ་ ལས་ ཡར་ # སྣུམ་འཁོར་ལམ་ བསལ་ ནི་ གོང་གཟིམ་ བསོད་ནམས་སྟོབས་རྒྱས་ ལུ་ བཀའ་ གནང་ སྟེ་ # ཧོབ་ལམ་ བསལ་ ནི་ ཚུ་ NUM # ལས་ འགོ་བཙུགས་ ཡོདཔ་ ཨིན་ མས །

ལམ་སེལ་ གྱི་ ལཱ་ འདི་ # གཟིགས་ཞིབ་ གནང་ ནིའི་ དོན་ལུ་ # རྒྱལ་བཙུན་ ལྷན་རྒྱས་ # ཧ་སྟི་ས་ བརྒྱུད་ སྣུམ་འཁོར་ ནང་ སྦེ་ དཔག་བསམ་ཁར་ ཚུན་ཚོད་ ཆིབས་བསྐྱོད་ གནང་ སྟེ་ # རྒྱལ་ཁབ་ གོང་འཕེལ་ གྱི་ ལཱ་ ཚུ་ འགོ་བཙུགས་ གནང་ ནུག །

NUM # - NUM # རྒྱལ་བརྒྱུད་ འཛིན་ པའི་ རྒྱལ་སྲས་ འཇིགས་མེད་རྡོ་རྗེ་དབང་ཕྱུག །

འབྲུག་རྒྱལ་ གཉིས་པ་ # མི་དབང་ འཇིགས་མེད་དབང་ཕྱུག་ # དགུང་ལོ་ # NUM # བཞེས་ ཏེ་ # སྤྱི་ལོ་ # NUM # གནམ་ལོ་ ཆུ་ འབྲུག་ # ཟླཝ་ དང་པའི་ ཚེས་ # NUM # ལུ་ ཞིང་ཕེབས་ ད་ # བཙུན་མོ་ དང་པ་ # རྒྱལ་ཡུམ་ ཕུན་ཚོགས་ཆོས་སྒྲོན་ ལས་ # རྒྱལ་སྲས་ དྲགོས་ འཇིགས་མེད་རྡོ་རྗེ་དབང་ཕྱུག་ གཅིག་ དང་ # བཙུན་མོ་ གཉིས་པ་ # རྒྱལ་ཡུམ་ པདྨ་བདེ་ཆེན་ ལས་ # རྒྱལ་སྲས་ # དྲགོས་ རྣམ་རྒྱལ་དབང་ཕྱུག་ དང་ # ཨ་ཞེ་ ཆོས་སྐྱིད་དབང་མོ་ # ཨ་ཞེ་ བདེ་སྐྱིད་གཡང་འཛོམས་ # ཨ་ཞེ་ པདྨ་ཆོས་སྒྲོན་ དང་ བཞི་ འཁྲུངས་ ནུག །

བརྒྱུད་འཛིན་ གྱི་ རྒྱལ་སྲས་ མི་དབང་ # འཇིགས་མེད་རྡོ་རྗེ་དབང་ཕྱུག་ མཆོག་ # སྤྱི་ལོ་ # NUM # ཟླ་ # NUM # ཚེས་ # NUM # ལུ་ # ཀྲོང་གསར་ ཁྲུས་སྤང་ཕོ་བྲང་ ནང་ སྐུ་འཁྲུངས་ ཏེ་ # དགུང་ལོ་ # NUM # ལས་ ཕྱི་ ནང་ གི་ སྐུ་ཡོན་ བཞེས ། # དགུང་ལོ་ # NUM # ལས་ ཡབ་ ཀྱི་ སྒོ་ ཁར་ སྒྲིག་རྒྱུག་ གནང་ སྟེ་ # དགུང་ལོ་ # NUM # ལུ་ # ཀྲོང་གསར་ མགྲོན་གཉེར་ ལུ་ བསྐོ་བཞག་ གནང་ བའི་ ཤུལ་མ་ # སྐུ་ཡོན་ གཟིགས་ པར་ ཨིང་ལེནྜ་ ལུ་ བྱོན་ ནུག །

དགུང་ལོ་ # NUM # ལུ་ སྤ་རོ་ དཔོན་སློབ་ ཀྱི་ བདག་འགན་ བཞེས་ ཞིནམ་ལས་ # སྤྱི་ལོ་ NUM # ཟླ་ # NUM # ཚེས་ # NUM # ལུ་ # གོང་གཟིམ་ བསོད་ནམས་སྟོབས་རྒྱས་ དང་ # འབྲས་ལྗོངས་ རྒྱལ་པོའི་ སྲས་མོ་ # རཱ་ནི་ ཆོས་དབྱིངས་རྡོ་རྗེ་དབང་མོ་ གཉིས་ ཀྱི་ སྲསམོ་ # ཨ་ཞེ་ སྐལ་བཟང་ཆོས་སྒྲོན་དབང་ཕྱུག་ དང་ གཅིག་ཁར་ # གཉེན་སྦྱོར་ གྱི་ བཀྲིས་མངའ་གསོལ་ ཡང་ མཛད་ དེ་ བཞུགས་ ནུག །

NUM # - NUM # འབྲུག་ བརྒྱུད་འཛིན་ གྱི་ རྒྱལ་རབས་ གསུམ་པའི་ གསེར་ཁྲི་ མངའ་གསོལ །

འབྲུག་ བརྒྱུད་འཛིན་ གྱི་ རྒྱལ་སྲས་ སྤ་རོ་ དཔོན་སློབ་ # མི་དབང་ འཇིགས་མེད་རྡོ་རྗེ་དབང་ཕྱུག་ མཆོག་ # དགུང་ལོ་ # NUM # བཞེས་ པའི་ # སྤྱི་ལོ་ NUM # ཟླ་ NUMཔའི་ ཚེས་ NUM # གཟའ་སྐར་ ཕུན་སུམ་ཚོཊ་པའི་ ཉིནམ་ ལུ་ # འབྲུག་ རྒྱལ་ཁབ་ ཀྱི་ རྗེ་ བློན་ འབངས་མི་སེར་ ཡོངས་ ཀྱིས་ # བློ་སེམས་ གཅིག་སྒྲིལ་ གྱི་ སྒོ་ལས་ # འབྲུག་རྒྱལ་ གསུམ་པ་ སྦེ་ གསེར་ཁྲི་ མངའ་གསོལ་ ཞུ་ ནུག །

དེ་ཡང་ # སྤུངས་ཐང་བདེ་བ་ཆེན་པོའི་ཕོ་བྲང་ ནང་ ལུ་ # མཐུ་ཆེན་ཆོས་ཀྱི་རྒྱལ་པོ་ # དཔལ་ལྡན་འབྲུག་པ་ ཞབས་དྲུང་ངག་དབང་རྣམ་རྒྱལ་ གྱི་ མ་ཆེན་རིན་པོ་ཆེའི་ སྐུ་མདུན་ ལས་ # དར་ ཞུ་ ཞིནམ་ལས་ # འདུ་ཁང་ ཆེན་མོའི་ ནང་ ལུ་ ཕུན་སུམ་ཚོགས་པའི་ རྟེན་འབྲེལ་ བརྩི་ གནངམ་ མ་ཚད་ # གྲྭ་ཚང་ དམངས་ ཀྱིས་ ཁྲི་དར་ གྱི་ འབུལ་བ་ ཚུ་ ཡང་ ཕུལ་ གནང་ ནུག །

དེ་ གི་ ཤུལ་མ་ # ཟླ་ # NUMཔའི་ ཚེས་ # ལུ་ འབྲུག་ སྤ་རོ་ རིན་སྤུངས་རྫོང་ ལུ་ # དཔོན་ འབངས་ ལྷ་ མི་ སྤྱི་ཚོགས་ ཀྱི་ སྦུག་ ལུ་ # འབྲུག་རྒྱལ་ གསུམ་པའི་ གསེར་ཁྲི་ མངའ་གསོལ་ གྱི་ དགའ་སྟོན་ རྒྱས་པར་ མཛད་ པའི་ སྐབས་ ལུ་ # རྒྱ་གར་ གཞུང་ གི་ སྐུ་ཚབ་ འབྲས་ལྗོངས་ བློན་ཆེན་ # བཱི་ཀེ་ཀ་པུར་ # འབྲས་ལྗོངས་ རྒྱལ་སྲས་ དོན་གྲུབ་རྣམ་རྒྱལ་ དཔོན་གཡོག་ ཚུ་ ཡང་ # ཁྲི་དར་ ཕུལ་ བར་ བྱོན་ ནུག །

དེ་ ནང་ ཉིན་ཞག་ ལེ་ཤ་ གི་ རིང་ ལུ་ # རང་ལུགས་ ཀྱི་ ལམ་སྲོལ་ དང་ རྩེད་རིགས་ ཀྱི་ གཟིགས་མོ་ དང་ # བཟའ་བཏུང་ འདོད་ཡོན་ དཔལ་ གྱི་ འབྱོར་པ་ དང་ བཅས་ པའི་ # ཐུགས་སྤྲོའི་ དགའ་སྟོན་ རྒྱས་ཤིང་རྒྱས་པར་ མཛད་ གནང་ ནུག །

NUM # - NUM # འབྲུག་ གི་ རྒྱལ་ས་ལྟེ་བ་ བུམ་ཐང་ ལས་ ཐིམ་ཕུག་ ལུ་ གནས་སྤོས་ ཀྱི་ མཛད་པ ། །

འབྲུག་ བརྒྱུད་འཛིན་ གྱི་ རྒྱལ་པོ་ དང་པ་ དང་ གཉིས་པའི་ སྐབས་ ལུ་ # རྒྱལ་སྲིད་ ཀྱི་ ཕྱག་ལཱ་ གནང་ སའི་ གཞུང་ ལྟེ་བ་ དེ་ # བུམ་ཐང་ ལུ་ མཛད་ གནང་ རུང་ བརྒྱུད་འཛིན་ གྱི་ རྒྱལ་རབས་ གསུམ་པ་ # མངའ་བདག་ འཇིགས་མེད་རྡོ་རྗེ་དབང་ཕྱུག་ མཆོག་ གིས་ # རྒྱལ་ཁབ་ གསར་བརྗེའི་ ཕྱག་ལཱ་ གི་ དོན་ལུ་ # ཕྱི་རྒྱལ་ དང་ འབྲེལ་བ་ འཐབ་ དགོཔ་ ཚུ་ གི་ བདེ་ ཐབས་ ལུ་ གཟིགས་ ཏེ་ # རྒྱལ་ས་ལྟེ་བ་ ཐིམ་ཕུག་ ལུ་ སྤོ་ ནི་ གི་ དོན་ལུ་ # སྤྱི་ལོ་ NUM # ཆུ་ སྦྲུལ་ ལོར་ # ཐིམ་ཕུག་ བདེ་ཆེན་ཆོས་གླིང་གི་ཕོ་བྲང་ གསར་བཞེངས་ མཛད་ གནང་ ནུག །

དེ་ལས་ # མི་དབང་ མཆོག་ གིས་ # སྤྱི་ལོ་ # NUM # ལུ་ ཐིམ་ཕུག་ བཀྲིས་ཆོས་རྫོང་ རྩ་བ་ ལས་ གསར་བཞེངས་ དང་ # NUM # ལུ་ ཐིམ་ཕུག་ བཀྲིས་ཆོས་རྫོང་ ཉེ་འདབས་ ཀྱི་ # གླིང་དགའ་ཕོ་བྲང་ འདི་ ཡང་ གསར་བཞེངས་ མཛད་ གནང་ ནུག །

དེ་ལས་ཚུར་ མངའ་བདག་རིན་པོ་ཆེ་ ཁོ་ར་ ཕོ་བྲང་ དེ་ ཚུ་ ནང་ བཞུགས་ ཏེ་ # རྒྱལ་སྲིད་ སྐྱོང་ གནངམ་ ལས་ # ཕྱི་རྒྱལ་ དང་ འབྲེལ་བ་ འཐབ་ ནི་ གི་ བྱ་སྟབས་ བདེཝ་ མ་ཚད་ # ཤར་ ཝང་ སྤ་ གསུམ་ གྱི་ སྦྱིན་བདག་ ཚུ་ ལུ་ # ཁེ་ཕན་ ཡང་ སྦོམ་ བྱུང་ ཡོད་ པའི་ ཁར་ # ད་རེས་ནངས་པ་ # འབྲུག་ གི་ རྒྱལ་ས་ལྟེ་བ་ ཐིམ་ཕུག་ འདི་ # བསམ་གྱིས་མི་ཁྱབ་པའི་ ཡར་རྒྱས་ དང་ གོང་འཕེལ་ སོང་ སྟེ་ ཡོད །

NUM # - # འབྲུག་ གི་ རྒྱལ་དར་ དང་ རྒྱལ་གླུ་ གཏན་འབེབས །

འབྲུག་ གི་ རྒྱལ་དར་ འདི་ # ཧེ་མ་ འབྲུག་རྒྱལ་ གཉིས་པའི་ སྐབས་ # རྒྱ་གར་ དང་ གཅིག་ཁར་ མཛའ་བཤེས་ མཐུན་འབྲེལ་ གྱི་ ཆིངས་ཡིག་ བཟོཝ་ ད་ # རྒྱལ་ཁབ་ གཉིས་ ཀྱི་ རྒྱལ་དར་ འདྲན་འདྲ་ འཕྱར་ ནིའི་ དོན་ལུ་ འཚབ་འཚབ་ སྦེ་ # བཟོ་ གནང་ མི་ འདི་ ལུ་ # འབྲུག་རྒྱལ་ གསུམ་པ་ # རྒྱལ་པོའི་ ཁྲི་ ཁར་ ཕེབས་ ཞིནམ་ལས་ # རྒྱལ་སྤྱིའི་ ལམ་ལུགས་ དང་ མཐུན་ པའི་ # རྒྱལ་དར་ ཆེ་ཆུང་ གི་ ཚད་གཞི་ དང་ # དེ་ལས་ འབྲུག་ རིས་ བཀོད་ ཐངས་ ཚུ་ # ལེགས་བཅོས་ མཛད་ གནང་ ནུག །

དེ་ དང་ གཅིག་ཁར་ འབྲུག་ གི་ རྒྱལ་གླུ་ # ལྷོ་ ཙན་དན་ བཀོད་ པའི་ ཟེར་ བའི་ ཚིག་རྐང་ NUM # འབད་ མི་ # གདངས་དབྱངས་ སྒྲ་གཞས་ དང་ བཅས་ པ་ བརྩམས་ ཏེ་ # འདི་ ལུ་ མིང་ ཡང་ # རྒྱལ་པོའི་བརྟན་ཞུགས་ ཟེར་ བཏགས་ གནང་ ནུག །

ཤུལ་ལས་ # སྤྱི་ལོ་ NUM # རེ་གྲངས་ ནང་ དོན་དག་ བཅུད་བསྡུས་ ཏེ་ # འབྲུག་ ཙན་དན་ བཀོད་ པའི་ ཟེར་ བའི་ ཚིག་རྐང་ NUM # ལུ་ བཟོ་ མི་ འདི་ # ད་རེས་ནངས་པ་ ཡང་ འབྲུག་ གི་ རྒྱལ་གླུ་ དང་ # རྒྱལ་པོའི་བརྟན་བཞུགས་ གཉིས་ ཆ་ ར་ # བཏུབ་ སྦེ་ ལག་ལེན་ འཐབ་ སྟེ་ ཡོད་ མི་ འདི་ ཨིན །

NUM # - NUM # འབྲུག་ གི་ ལྷ་ མི་ སྲིད་སྡེའི་ རྒྱལ་ཡོངས་ཚོགས་འདུ་ཆེན་མོ ། འབྲུག་རྒྱལ་ གསུམ་པ་ # གསེར་ཁྲི་ ཁར་ བྱོན་ ཞིནམ་ལས་ # རྒྱལ་སྲིད་ ཀྱི་ འགྱུར་བ་ སྦོམ་ཤོས་ ཅིག་ # རྒྱལ་ཁབ་ ཀྱི་ གཞུང་ དང་ མི་སེར་ # དགེ་འདུན་པ་ ག་ར་ གཅིག་ཁར་ ཚོགས་ པའི་ # འབྲུག་ གི་ ལྷ་ མི་ སྲིད་སྡེ་ ལྷན་འཛོམས་ ཀྱིས་ # རྒྱལ་ཡོངས་ཚོགས་འདུ་ཆེན་མོ་ འགོ་བཙུགས་ གནང་ མི་ འདི་ ཨིན་ མས །

རྒྱལ་ཡོངས་ཚོགས་འདུ་ཆེན་མོ་ འདི་ # འགོ་ དང་པ་ ར་ # སྤྱི་ལོ་ NUM # ལུ་ # རྒྱལ་ས་ སྤུ་ན་ཁ་ ལུ་ ཚོགས་ ཏེ་ # ཚོགས་དཔོན་ དང་པ་ # རིན་སྤུངས་ རྫོང་ཚབ་ སྐལ་བཟང་ཟླ་བ་ གིས་ གཙོ་ཁྲིད་ གནང་ སྟེ་ # ཚོགས་ཁང་ གི་ མིང་ ལུ་ ཡང་ # རྣམ་རྒྱལ་རྩེའི་ཚོགས་ཁང་ ཟེར་ བཏགས་ གནང་ ནུག །

རྒྱལ་ཡོངས་ཚོགས་འདུ་ འདི་ # རྒྱལ་ཁབ་ ལུ་ གལ་གནད་ ཆེ་ བའི་ གསུང་གྲོས་ གནང་ ས་ དང་ # རྒྱལ་ཁབ་ ཀྱི་ ཁྲིམས་ཡིག་ རིགས་ ཚུ་ ཆ་འཇོག་ མཛད་ གནང་ སའི་ # གྲོས་ཚོགས་ མཐོ་ཤོས་ ཅིག་ ཨིན་ མས །

རྒྱལ་ཡོངས་ཚོགས་འདུ་ཆེན་མོ་ འགོ་ དང་པ་ འདི་ # དགེ་འདུན་ སྐུ་ཚབ་ དང་ # གཞུང་ གི་ དཔོན་ཁག་ # མི་སེར་སྐུ་ཚབ་ རྒཔོ་ ཚུ་ དང་ སྦེ་ # འཐུས་མི་ NUM # གིས་ འགོ་བཙུགས་ ཏེ་ # རྒྱལ་ཡོངས་ཚོགས་འདུའི་ བཅའ་ཁྲིམས་ དོན་ཚན་ # NUM # འབད་ མི་ ཅིག་ ཡང་ # ཚོགས་འདུ་ དང་པ་ དེ་ ནང་ ར་ བརྩམས་ གནང་ ནུག །

NUM # - NUM # ཁྱིམ་ཚང་ གྲོགས་བཤེས་ རྒྱ་གར་ རྒྱལ་ཁབ་ དང་ མཐུན་འབྲེལ་ རྒྱ་སྐྱེད །

སྤྱི་ལོ་ # NUM # ལུ་ # རྒྱ་གར་ གཞུང་ གི་ ཁ་ཐུག་ ལས་ # འབྲུག་ རྒྱལ་བཙུན་ རྣམ་གཉིས་ # རྒྱ་གར་ རྒྱལ་ཁབ་ ནང་ ལུ་ # གཟིགས་སྐོར་ གནང་ བར་ གདན་འདྲེན་ ཞུཝ་ བཞིན་དུ་ # དི་ལི་ ལུ་ འགོ་ དང་པ་ བྱོནམ་ ད་ # རྒྱ་གར་ གྱི་ སྲིད་བློན་ ནེ་རུ་ གིས་ གཙོས་ པའི་ # ཆེ་མཐོའི་ འགོ་དཔོན་ ཚུ་ གིས་ # དགའ་བསུ་ སྦོམ་ སྦེ་ ཞུ་ ནུག །

སྤྱི་ལོ་ # NUM # ལུ་ རྒྱ་གར་ བློན་ཆེན་ ནེ་རུ་ འབྲུག་ ལུ་ གདན་འདྲེན་ ཞུ་ བའི་ ཤུལ་ལས་ # དོ་རུང་ # སྤྱི་ལོ་ # NUM # ལུ་ # འབྲུག་རྒྱལ་ གསུམ་པ་ མཆོག་ གིས་ # འབྲུག་ གི་ གོང་འཕེལ་ འཆར་གཞིའི་ གསུང་གྲོས་ གནང་ པར་ # དི་ལི་ ལུ་ བྱོནམ་ ད་ # རྒྱ་གར་ བློན་ཆེན་ ནེ་རུ་ དང་ ཆེས་མཐོའི་ འགོ་དཔོན་ ཚུ་ གིས་ # བརྩི་མཐོང་ དང་ ངོས་ལེན་ ཧྲིལ་བུམ་ ཞུཝ་ ལས་ # ལོ་ དེ་ ནང་ ལས་ འབྲུག་ གི་ # ལོ་ ལྔ་པའི་ འཆར་གཞི་ དང་པ་ འདི་ ཡང་ # འགོ་བཙུགས་ ཚུགསཔ་ བྱུང་ ནུག །

སྤྱི་ལོ་ # NUM # ལུ་ རྒྱ་གར་ བློན་ཆེན་ ཨིནྡྲ་གཱན་དྷི་ འབྲུག་ ལུ་ གདན་འདྲེན་ དང་ # NUM # ལུ་ རྒྱ་གར་ སྲིད་འཛིན་ བི་བི་གི་རི་ འབྲུག་ ལུ་ གདན་འདྲེན་ ཞུ་ སྟེ་ # རྒྱ་ འབྲུག་ རྒྱལ་ཁབ་ # ཀྱི་ བར་ ན་ # ཧེ་མ་ ལས་ ཡོད་ མི་ གི་ མཐུན་འབྲེལ་ དམ་ཟབ་ # གཞན་དང་མ་འདྲ་བའི་ གོང་འཕེལ་ བཟོ་ གནང་ ནུག །

འབྲུག་རྒྱལ་ གསུམ་པའི་ རྒྱ་གར་ གཟིགས་སྐོར་ མཐའ་མ་ དེ་ ར་ # སྤྱི་ལོ་ # NUM # ལུ་ # བརྒྱུད་འཛིན་ གྱི་ རྒྱལ་སྲས་ འཇིགས་མེད་སེངྒེ་དབང་ཕྱུག་ དང་ བཅས་ བྱོནམ་ ད་ # རྒྱ་གར་ གཞུང་ ལས་ # ཆེ་བསྟོད་ ཀྱི་ སྟོབས་གྲངས་ # NUM # གི་ གུས་བཏུད་ ཞུཝ་ མ་ཚད་ # རྒྱ་གཞུང་ བློན་ཆེན་ ཨིནྡྲ་གཱན་དྷི་ གིས་ # རྒྱལ་པོ་ ཡབ་ སྲས་ གཉིས་ ལུ་ # རྒྱ་གར་ གཞུང་ གི་ ཁ་ཐུག་ ལས་ # འབྲུག་ རྒྱལ་ཁབ་ ཀྱི་ དོན་ལུ་ # ནམ་ ཡང་ འགྱུར་བ་ མེད་ པའི་ རྒྱབ་སྐྱོར་ དང་ # གྲོགས་རམ་ མཛད་ ནིའི་ ཞལ་བཞེས་ ཡང་ མཛད་ གནང་ ནུག །

NUM # - NUM # མི་རིགས་ བཟང་ངན་ དབྱེ་འབྱེད་ ཀྱི་ ལམ་སྲོལ་ རྩ་མེད་བཏང་ བ །

དང་ཕུ་ འབྲུག་ རྒྱལ་ཁབ་ ཀྱི་ ལུགས་སྲོལ་ ནང་ ལུ་ # ཟ་བྲན་ གྱི་ རིགས་ ཚུ་ ངན་པ་ སྦེ་ བརྩིས་ ཏེ་ # མི་རིགས་ འདྲ་མཉམ་ གྱི་ ཐོབ་དབང་ མེད་ པར་ # ཕ་རྒྱུད་ བུ་རྒྱུད་ རིམ་པར་ ཚེ་གཡོག་ བཀོལ་ ཏེ་ བཞག་ ནིའི་ # སྲོལ་ ངན་པ་ དར་ ཏེ་ ཡོདཔ་ ཨིན་ མས །

མི་དབང་ མངའ་བདག་ འཇིགས་མེད་རྡོ་རྗེ་དབང་ཕྱུག་ མཆོག་ # གསེར་ཁྲི་ གུ་ བྱོན་ ཞིནམ་ལས་ # འགྲོ་བ་ མིའི་ ཐོབ་དབང་ འདྲ་མཉམ་ ལུ་ ཆ་འཇོག་ གནང་ སྟེ་ # ཟ་བྲན་ དེ་ ཚུ་ ཁོང་རའི་ འདོད་པ་ དང་ འཁྲིལ་ ཏེ་ མ་གཏོགས་ # དབང་བཙོང་ གིས་ བཞག་ མ་ ཆོགཔ་ སྦེ་ བཟོ་ གནང་ ནུག །

དེ་ལས་ཚུར་ # ཟཔ་ དང་ ཁོལ་ ཟེར་ སོ་སོ་ སྦེ་ བརྩི་ མ་ ཆོགཔ་ མ་ཚད་ # མིང་ ཙམ་ ཡང་ སླབ་ མ་ ཆོགཔ་ སྦེ་ # མི་རིགས་ ཀྱི་ རང་དབང་ འདྲན་འདྲ་ ཡོདཔ་ སྦེ་ བཟོ་ གནངམ་ ལས་ # འབྲུག་ གི་ ཟ་བྲན་ གྱི་ རིགས་ # སྟོང་ཕྲག་ མང་རབས་ཅིག་ # གཞན་དབང་ཚེ་གཡོག་ ལས་ གྲོལ་ ཏེ་ # རང་དབང་རང་ཡོད་ ཀྱི་ # ཚོང་ དང་ སོ་ནམ་ གྱི་ ལཱ་ ཚུ་ འབད་ ཆོག་ པའི་ གོ་སྐབས་ བཟང་པོ་ ཐོབ་ ནུག །

NUM # - NUM # མི་སེར་ གྱི་ རྒྱུ་ཁྲལ་ ཕབ་ཆག་ ཐོག་ ལས་ # ཁྲལ་འབུལ་ ལམ་ལུགས་ ལེགས་སྒྱུར །

ཧེ་མ་ མི་སེར་ གྱིས་ གཞུང་ ལུ་ # དབང་ཡོན་ ཐོག་རྒྱབ་ ལ་སོགས་པའི་ འབྱུ་ཁྲལ་ དང་ # མར་ཁྲལ་ # ཟོང་ཁྲལ་ # ཤ་ཁྲལ་ ཚུ་ དང་ # དེ་ལས་ # ཤིང་ཁྲལ་ # རྩྭ་ཁྲལ་ ལ་སོགས་པ་ # རྒྱུ་ དངོས་པོའི་ ཁྲལ་ མང་རབས་ཅིག་ ཕུལ་ དགོཔ་ ཡོད་ མི་ འདི་ # མི་སེར་ ལུ་ བརྡབ་གསིག་ ཆེ་ བའི་ སྐྱིད་སྡུག་ ལུ་ གཟིགས་ ཏེ་ # འབྲུག་རྒྱལ་ གསུམ་པ་ གིས་ # དེ་ ཚུ་ ག་ར་ དགོངས་ཡངས་ གནང་ ཞིནམ་ལས་ # སྤྱི་ལོ་ NUM # ལས་ ཤར་ཕྱོགས་ བཀྲིས་སྒང་ དང་ # ནུབ་ ཧཱ་ གཉིས་ ལས་ འགོ་བཙུགས་ ཏེ་ # དངུལ་རྐྱང་ ཕུལ་ བས་ བཏུབ་ པའི་ # སྐམ་ཁྲལ་ བཏགས་ གནང་ ནུག །

དེ་ གིས་ མི་སེར་ ལུ་ བྱ་སྟབས་ བདེ་ བའི་ སྐྱིད་སྡུག་ སྦོམ་ ཐོབ་ པ་ མ་ཚད་ # གུང་ རེ་ རེ་ ལས་ # གཞུང་ཁྲལ་ ཕུལ་ དགོ་ པའི་ སྦུང་ཚད་ ཡང་ # ལེ་ཤ་ གིས་ མར་ཕབ་ གནང་ ནུག །

དེ་ གུ་ ས་ཚིགས་ སོ་སོའི་ དོ་སྐྱེལ་ འུར་ལཱ་ ཕོག་ མི་ རིགས་ ལུ་ ཡང་ # གླ་རྔན་ ཡར་སེང་ གནང་ སྟེ་ # མི་སེར་ ཚུ་ གི་ ལག་པར་ དངུལ་ གྱི་ འབབ་ཁུངས་ ཐོབ་ ས་ ཡང་ བཟོ་ གནངམ་ ལས་ # འབྲུག་ རྒྱལ་ཁབ་ ནང་ # ཧེ་མ་ རྒྱུ་དངོས་ བརྗེ་ཚོང་ གི་ ལམ་ལུགས་ ལཱ་ཁག་ ཡོད་ མི་ འདི་ ཡང་ # དེ་ལས་ཚུར་ # དངུལ་སྒྱུར་ གྱི་ བྱ་སྟབས་ བདེ་ བའི་ # ཚོང་སྒྱུར་ ལམ་ལུགས་ འགོ་བཙུགས་ ཚུགསཔ་ བྱུང་ ནུག །

NUM # - NUM # རྒྱལ་ཁབ་ ཀྱི་ ཞི་བདེའི་ རྩ་བ་ འབྲུག་ གི་ ཁྲིམས་གཞུང་ཆེན་མོ་ གསར་བརྩམས །

འབྲུག་རྒྱལ་ གསུམ་པ་ མཆོག་ གིས་ # རྒྱལ་ཁབ་ ཞི་བདེའི་ རྩ་བ་ ངོ་མ་ ཅིག་ # ཁྲིམས་ ལུ་ བརྟེན་ དགོཔ་ ཡོད་ མི་ ལུ་ གཟིགས་ ཏེ་ # ཧེ་མ་ བཅའ་ཡིག་ དང་ # ཁྲིམས་ཡིག་ ལེ་ཤ་ ཡོད་ མི་ ཚུ་ # རྒྱལ་ཁབ་ ནང་ གི་ འགྱུར་བ་ དང་ འཛམ་གླིང་ རྒྱལ་སྤྱིའི་ ཁྲིམས་ ཀྱི་ འགྲོ་ལུགས་ དང་ མཐུན་ པར་ བསྒྱུར་བཅོས་ མཛད་ དེ་ # ལེའུ་ དང་པ་ # ཀ་ པ་ # སའི་ ཁྲིམས་ཡིག་ ལས་ # ལེའུ་ བཅུ་བདུན་པ་ # ཙ་ པ་ # ངོ་ལོག་ ཁྲིམས་ཡིག་ ཚུན་ # ལེའུ་ # NUM # འབད་ མི་ གི་ ཁྲིམས་གཞུང་ གསར་བརྩམས་ གནང་ ནུག །

དེ་ ལུ་ མིང་ ཡང་ # ལྷོ་ ཙན་དན་ བཀོད་ པའི་ ཞིང་ གི་ ཁྲིམས་གཞུང་ འདོད་དོན་ཀུན་གསལ་མེ་ལོང་ ཟེར་ བཏགས་ གནང་ མི་ འདི་ # སྤྱི་ལོ་ NUM # ལོའི་ ཚོགས་འདུ་ ནང་ ལས་ # ཆ་འཇོག་ གྲུབ་ ནུག །

དེ་བཞིན་དུ་ # སའི་ ཁྲིམས་ཡིག་ གི་ དགོངས་དོན་ དང་ འཁྲིལ་ ཏེ་ # སྤྱི་ལོ་ # NUM # ལོ་ ལུ་ # འབྲུག་ གི་ མི་ཁུངས་ འདོགས་ལུགས་ ཀྱི་ བཅའ་ཁྲིམས་ ལོགས་སུ་ བརྩམས་ ཏེ་ # རྒྱལ་ཡོངས་ཚོགས་འདུའི་ ཆ་འཇོག་ ཐོག་ ལས་ # དེ་བསྒང་ གི་ ལྷོ་མཚམས་པའི་ མི་སེར་ ཚུ་ # འབྲུག་ མི་ ངོ་མའི་ གྲངས་སུ་ བཙུགས་ གནང་ བ་ མ་ཚད་ # མི་སེར་ གུང་པ་ རེ་ གིས་ ས་ཆའི་ མང་ཚད་ ཨེ་ཀར་ # NUM # ཚུན་ བཞག་ ཆོག་ པའི་ གཅད་ཁྲ་ ཚུ་ ཡང་ བཟོ་ གནང་ ནུག །

NUM # - NUM # རྒྱ་གར་ བློན་ཆེན་ པནྜིཏ་ ཇོ་ཧར་ལཱལ་ནེཧ་རུ་ མཆོག་ འབྲུག་ ལུ་ གདན་འདྲེན་ ཞུ་ བ །

འབྲུག་ རྒྱལ་ཁབ་ དང་ # རྒྱ་གར་ རྒྱལ་ཁབ་ གཉིས་ བར་ ན་ གི་ # མཐུན་ལམ་ འདི་ # ཡུན་བརྟན་ དང་ གོང་འཕེལ་ གཏང་ ནི་ གི་ དོན་ལུ་ # སྤྱི་ལོ་ NUM # ལུ་ # རྒྱ་གར་ གྱི་ སྲིད་བློན་ དང་པ་ # པཎ་ཌིཊ་ ནེ་རུ་ མཆོག་ # འབྲུག་ ལུ་ གདན་འདྲེན་ ཞུ་ ནུག །

རྒྱ་གཞུང་ བློན་ཆེན་ མཆོག་ གིས་ # རྒྱ་ འབྲུག་ རྒྱལ་ཁབ་ གཉིས་ ཆེ་ཆུང་ གི་ ཁྱད་པར་ སྦོམ་ ཡོད་ རུང་ # རང་དབང་ ལུ་ ཁྱད་པར་ མེད་ པའི་ # འདྲ་མཉམ་ ཨིན་ པའི་ ངོས་འཛིན་ དང་ # རྒྱལ་ཁབ་ ཕན་ཚུན་ གཅིག་གིས་གཅིག་ལུ་ གནོདཔ་ མེད་ པར་ # གཅིག་ཕན་ གཅིག་གྲོགས་ དང་ # གཅིག་ རྒྱབ་ གཅིག་ འབད་ ཀྱི་ ཐོག་ ལས་ # ཁྱིམ་ཚང་ འཆམ་ཤོས་ ཀྱི་ རྒྱལ་ཁབ་ ཅིག་ སྦེ་ གནས་ ནི་ ཨིན་ པའི་ གསལ་བསྒྲགས་ གནང་ ནུག །

དེ་ལས་ཚུར་ # འབྲུག་ རྒྱལ་ཁབ་ ཀྱི་ རང་དབང་ དང་ སྲུང་སྐྱོབ་ # ཧེ་མ་ ལས་ ལྷག་ པའི་ སྒྲིང་སྒྲི་ སོངམ་ མ་ཚད་ # དཔལ་འབྱོར་ གོང་འཕེལ་ གྱི་ གནས་སྟངས་ ཡང་ # ཡར་དྲག་ རིམ་པ་བཞིན་དུ་ སོང་ ནུག །

དེ་འབད་ནི་འདི་གིས་ # ད་རེས་ནངས་པ་ # རྒྱ་ འབྲུག་ རྒྱལ་ཁབ་ གཉིས་ # འཛམ་གླིང་ ནང་ དཔེ་ སྟོན་ བཏུབ་ པའི་ ཁྱིམ་ཚང་ མཐུན་འབྲེལ་ དྲགོས་ ཀྱི་ རྒྱལ་ཁབ་ ཅིག་ ལུ་ གྱུར་ ཏེ་ ཡོད་ མི་ གི་ # གཞི་འགྱམ་ ངོ་མ་ དེ་ ར་ # རྒྱ་གར་ བློན་ཆེན་ པཎ་ཌིཊ་ ཇོ་ཧར་ལཱལ་ནེ་རུ་ དང་ # འབྲུག་རྒྱལ་ གསུམ་པ་ མི་དབང་ འཇིགས་མེད་རྡོ་རྗེ་དབང་ཕྱུག་ གཉིས་ ཀྱིས་ བཙུགས་ གནང་གནངམ་ ཨིན་ མས །

NUM # - NUM # རྒྱ་ འབྲུག་ མི་སེར་ གནས་རིམ་ གྱི་ མཐུན་འབྲེལ་ བལྟ་སྐོར་ འགོ་ དང་པ །

འབྲུག་ རྒྱལ་ཁབ་ འདི་ # ཧེ་མ་ ལོ་ངོ་ བརྒྱ་ཕྲག་ ལས་ བཅད་ དེ་ # ཕྱི་ མི་ དང་ འབྲེལ་བ་ མེདཔ་ སྦེ་ སྡོད་ ས་ ལས་ # འབྲུག་རྒྱལ་ གསུམ་ པའི་ སྐབས་ ལས་ འཛམ་གླིང་ དང་ གཅིག་ཁར་ # འབྲེལ་བ་ འཐབ་ ནིའི་ སྒོ་ ཕྱེས་ གནང་ ནུག །

དེ་འབད་ནི་འདི་གིས་ # འབྲུག་ མི་ ཚུ་ # འཛམ་གླིང་ གཞན་ གྱི་ རྒྱལ་ཁབ་ ནང་ གི་ བལྟ་རྒྱ་མཐོང་རྒྱ་ འཐོབ་ ནིའི་ དོན་ལུ་ # འགོ་ དང་པ་ # སྤྱི་ལོ་ # NUM # ལོ་ ལུ་ # རྒྱ་གར་ རྒྱལ་ཁབ་ ནང་ # རྒྱ་ འབྲུག་ མཐུན་འབྲེལ་ གྱི་ བལྟ་སྐོར་ ལས་རིམ་ བཟོ་ སྟེ་ གནང་ ནུག །

རྒྱལ་ཡོངས་ཚོགས་འདུའི་ སྤྱི་མི་ ཚུ་ གིས་ གཙོས་ པའི་ གཞུང་གཡོགཔ་ # ཚོང་པ་ # སོ་ནམ་པ་ དང་ བཅས་ པའི་ འཐུས་མི་ # NUM # ཡོད་ པའི་ སྡེ་ཚན་ ཅིག་ # རྒྱ་ འབྲུག་ རྒྱལ་ཁབ་ གཉིས་ ཀྱི་ མི་སེར་ དང་ # མི་སེར་ བར་ ན་ གི་ མཐུན་འབྲེལ་ འགོ་བཙུགས་ ནིའི་ དོན་ལུ་ # རྒྱ་གར་ གྱི་ གནས་ཆེན་ ཁག་ དང་ # སློབ་གྲྭ་ # བཟོ་གྲྭ་འཕྲུལ་ཁང་ ཚུ་ ནང་ # བལྟ་བཤལ་ ལུ་ འཁྱིད་ ནུག །

དེ་ གིས་ # འབྲུག་ མི་ ཚུ་ ལུ་ # བལྟ་རྒྱ་མཐོང་རྒྱ་ གི་ ཕན་ཐབས་ སྦོམ་ སྦེ་ འབྱུང་ ཚུགསཔ་ མ་ཚད་ # རྒྱ་ འབྲུག་ རྒྱལ་ཁབ་ གཉིས་ བར་ ན་ གི་ མཐུན་འབྲེལ་ ལུ་ ཡང་ # ཕན་ཐོགས་ སྦོམ་ བྱུང་ ནུག །

རྒྱ་ འབྲུག་ མཐུན་འབྲེལ་ གྱི་ བལྟ་སྐོར་ འདི་ # ཤུལ་ལས་ ཡང་ # ཚོགས་འདུའི་ སྤྱི་མིའི་ སྡེ་ཚན་ # གཞུང་ གི་ འགོ་དཔོན་ གྱི་ སྡེ་ཚན་ # སློབ་ཕྲུག་ གི་ སྡེ་ཚན་ # ཚོང་པའི་ སྡེ་ཚན་ # སོ་ནམ་པའི་ སྡེ་ཚན་ ལ་སོགས་པ་ # ཁག་ མ་འདྲཝ་ བཟོ་ སྟེ་ རིམ་པ་བཞིན་དུ་ གཏང་ ནིའི་ ལམ་སྲོལ་ ཚུད་ ནུག །

NUM # - NUM # རྒྱལ་ཁབ་ གོང་འཕེལ་ གྱི་ རྟེན་གཞི་ འཁོར་ལམ་ གསར་བཏོན །

འབྲུག་ རྒྱལ་ཁབ་ འདི་ # འཛམ་གླིང་ རྒྱལ་ཁབ་ གཞན་ དང་ འབྲེལ་ལམ་ མཐུད་ ནི་ གི་ དོན་ལུ་ # དང་པ་ ར་ # སྤྱི་ལོ་ NUM # ལོ་ ལས་ # ཕུན་ཚོགས་གླིང་ དང་ # རྒྱལ་ས་ ཐིམ་ཕུག་ བར་ ན་ གི་ འཁོར་ལམ་ བསལ་ ནི་ འགོ་བཙུགས་ གནང་ ནུག །

འཁོར་ལམ་ འདི་ གི་ # མ་དངུལ་ རྒྱ་གར་ གཞུང་ ལས་ གྲོགས་རམ་ གནངམ་ མ་ཚད་ # ལམ་སེལ་ གྱི་ ལཱ་ འདི་ ཡང་ # རི་ ལུང་ གི་ འཁོར་ལམ་ བསལ་ ནི་ ལུ་ ཉམས་མྱོང་ཅན་ # རྒྱ་གར་ དཱན་ཏག་ སྡེ་ཚན་ ལུ་ འགན་ཁག་ འབག་ བཅུག་ ཐོག་ ལས་ # འབྲུག་ མི་ ཚུ་ གིས་ མཉམ་རུབ་ ཐོག་ ལས་ འཁོར་ལམ་ བཏོན་ ནུག །

འཁོར་ལམ་ འདི་ # སྤྱི་ལོ་ NUM # ལོ་ མཇུག་ ལུ་ # རྒྱལ་ས་ ཐིམ་ཕུག་ ལུ་ ལྷོདཔ་ མ་ཚད་ # དེ་ གི་ ཤུལ་ལས་ རིམ་པ་བཞིན་དུ་ # སྤ་རོ་ གིས་ གཙོས་ པའི་ # རྫོང་ཁག་ སོ་སོའི་ ནང་ འཁོར་ལམ་ གསར་བཏོན་ གནང་ སྟེ་ # རྫོང་ཁག་ ཕན་ཚུན་ གྱི་ བར་ ན་ བྱ་སྟབས་ བདེ་ བའི་ རྒྱུན་འགྲུལ་ འཐབ་ ཚུགསཔ་ བྱུང་ ནུག །

དེ་མ་ཚད་ # རྒྱ་གར་ ལས་ འབྲུག་ ནང་ འོང་ སའི་ གཞུང་ལམ་ གཙོ་བོ་ # དགེ་ལེགས་ཕུག་ དང་ # བསམ་གྲུབ་ལྗོངས་མཁར་ གཉིས་ ལས་ ཡང་ འཁོར་ལམ་ བསལ་ ཏེ་ མི་སེར་ ཚུ་ # རྒྱུན་འགྲུལ་ འཐབ་ ནི་ ལུ་ # བྱ་སྟབས་ བདེ་ བའི་ ཕན་ཐབས་ སྦོམ་ སྦེ་ ར་ བྱུང་ ནུག །

NUM # - NUM # དཔལ་འབྱོར་ གོང་འཕེལ་ གྱི་ ལོ་ ལྔའི་ འཆར་གཞི་ དང་པ་ འགོ་བཙུགས །

འབྲུག་ བརྒྱུད་འཛིན་ གྱི་ རྒྱལཔོ་ གསུམ་པ་ # མི་དབང་ འཇིགས་མེད་རྡོ་རྗེ་དབང་ཕྱུག་ མཆོག་ གིས་ # འབྲུག་ གི་ མི་སེར་ ཡོངས་ ཀྱི་ མི་སྡེའི་ འཚོ་བའི་གནས་སྟངས་ ཡར་དྲག་ དང་ # རྒྱལ་ཁབ་ ཀྱི་ དཔལ་འབྱོར་ ཡར་རྒྱས་ གཏང་ ནིའི་ དོན་ལུ་ # སྤྱི་ལོ་ NUM # ལུ་ # རྒྱ་གར་ གཞུང་ ལས་ མ་དངུལ་ གྱི་ གྲོགས་རམ་ ཞུ་ སྟེ་ # ལོ་ ལྔའི་ འཆར་གཞི་ དང་པ་ དེ་ འགོ་བཙུགས་ གནང་ ནུག །

ལོ་ ལྔའི་ འཆར་གཞིའི་ ལཱ་ གི་ # ཡིག་ཚང་ ལྟེ་བ་ སྤ་རོ་ ལུ་ གཞི་བཙུགས་ གནངམ་ ད་ # འགོ་དཔོན་ ལས་ འགོ་བཙུགས་ ཏེ་ # ལས་གཡོགཔ་ མང་ཤོས་ ར་ # རྒྱ་གར་ ལས་ # ལས་མི་ འཚོལ་ དགོཔ་ བྱུང་ ནུག །

གོང་འཕེལ་ གྱི་ ལཱ་ རིགས་ ཚུ་ ཡང་ # ཧེ་མ་ འབྲུག་ རྒྱལ་ཁབ་ ནང་ འགོ་བཙུགས་ ཏེ་ ཡོད་ མི་ # ཤེས་རིག་ དང་ སྨན་ཁང་ # ནགས་ཚལ་ ཚུ་ རྒྱ་སྐྱེད་ དང་ # ཧེ་མ་ མེད་ མི་ # སོ་ནམ ། # སྒོ་ནོར ། # གློག་ཤུགས ། # གཏོང་ལེན ། # འགྲེམས་ལས ། # ཀུན་སྤེལ ། # མི་སེར་ ཞབས་ཏོག་ སྡེ་ཚན་ ཚུ་ གསརཔ་ བཙུགས་ ཏེ་ # རིམ་པ་བཞིན་དུ་ རྒྱལ་ཁབ་ གོང་འཕེལ་ དང་ མི་སེར་ གྱི་ འཚོ་བའི་གནས་སྟངས་ ཡར་རྒྱས་ གོང་འཕེལ་ བཏང་ གནང་ ནུག །

NUM # - NUM # འབྲུག་ གི་ ཆོས་ དང་ རིག་གཞུང་ མི་ ཉམས་ གོང་འཕེལ་ གྱི་ རིག་གནས་ སློབ་གྲྭ །

འབྲུག་ རྒྱལ་ཁབ་ ནང་ # དེང་དུས་ ཀྱི་ རིག་གསར་ གོང་འཕེལ་ དང་ གཅིག་ཁར་ # རང་ལུགས་ ནང་པའི་ཆོས་ ཀྱི་ རིག་གཞུང་ ལྟེ་བ་ ཅིག་ གསར་བཙུགས་ མཛད་ ནིའི་ ཐུགས་བཞེད་ གནང་ ནུག །

དེ་ཡང་ # གནམ་ལོ་ ལྕགས་ གླང་ # སྤྱི་ལོ་ NUM # ཟླ་ NUMཔའི་ ཚེས་ NUM # ལུ་ # སྐྱབས་རྗེ་ དིལ་གོ་མཁྱེན་བརྩེ་རིན་པོ་ཆེས་ དབུ་ཁྲིད་ ཐོག་ # ཐིམ་ཕུག་ རྒྱལ་ས་ལྟེ་བའི་ ལྟག་ ལུ་ ཡོད་ མི་ # དབང་འདུས་རྩེ་ ལུ་ སྦེ་ # སློབ་ཕྲུག་ NUM # འབད་ མི་ གི་ # རང་ལུགས་ ནང་པའི་ རིག་གཞུང་ ལྷབ་ སའི་ # སློབ་གྲྭ་ འདི་ གཞི་བཙུགས་ མཛད་ གནང་ ནུག །

ལོ་ འདི་ གི་ ལོ་ མཇུག་ ལུ་ # དབང་འདུས་རྩེ་ ལས་ # སེམས་རྟོགས་ཁ་ རྫོང་ ནང་ ལུ་ སྤོ་བཤུད་ འབད་ ཞིནམ་ལས་ # མཁས་གྲུབ་གཉིས་ལྡན་ གྱི་ བླམ་ དང་ སློབ་དཔོན་ ཚུ་ བཙུགས་ ཏེ་ # དེ་ ནང་ འཛུལ་ མི་ ལོ་ལྟར་ ཡར་སེང་ འཐོན་ མི་ ཚུ་ ལུ་ # ནང་པའི་ རིག་གཞུང་ ཤེས་ཡོན་ གྱི་ སྦྱང་བ་ ལེགས་ཤོམ་ སྦེ་ འཐོབ་ ནི་ ཡོདཔ་ བཟོ་ གནང་ ནུག །

ད་རེས་ནངས་པ་ མཐོ་རིམ་སློབ་གྲྭ་ ལུ་ ཡར་སེང་ འབད་ དེ་ # ནང་པའི་ རིག་གཞུང་ དང་ # འབྲུག་ གི་ ལམ་སྲོལ་ ཉམས་སྲུང་ དང་ གོང་འཕེལ་ གྱི་ སློབ་སྦྱོང་ ལྟེ་བ་ ཅིག་ འབད་ དེ་ # འབྲུག་ རྒྱལ་ཁབ་ ཀྱི་ བསྟན་པའི་ སྲོག་ཤིང་ བཟུམ་ ཅིག་ སྦེ་ # གནས་ ཏེ་ ཡོདཔ་ ཨིན །

NUM # - NUM # ཆོས་ སྲིད་ ལུགས་ གཉིས་ ཀྱི་ ལྟེ་བ་ རྒྱལ་ས་ ཐིམ་ཕུག་ བཀྲིས་ཆོས་རྫོང་ གསར་བཞེངས །

འབྲུག་ གི་ རྒྱལ་ས་ལྟེ་བ་ བཀྲིས་ཆོས་རྫོང་ དེ་ # ཧེ་མ་ NUM # ལོ་ ལུ་ # མི་རྗེ་ འཇིགས་མེད་རྣམ་རྒྱལ་ གྱིས་ ཉམས་གསོ་ ཞུ་ མི་ དེ་ # རྙིངམ་ ཐལ་ ཏེ་ # ཉམས་ཆག་ ཤོར་ བའི་ ཁར་ # གཞི་རྒྱ་ ཡང་ ཆུངམ་ ལས་ བརྟེན་ # སྤྱི་ལོ་ NUM # ལོ་ ལས་ # རྫོང་ གསར་བཞེངས་ ཀྱི་ ལཱ་ འགོ་བཙུགས་ གནང་ ནུག །

དེ་ཡང་ # ཧེ་མ་ གི་ རྒྱལ་པོ་ ཡབ་མེས་ ཚུ་ བཞུགས་ ས་ # བུམ་ཐང་ དང་ ཀྲོང་གསར་ གཉིས་ ལུ་ ཨིན་རུང་ # དུས་ ཀྱི་ འགྱུར་འགྲོས་ དང་ བསྟུན་ # རྒྱལ་ས་ ཐིམ་ཕུག་ ལུ་ སྤོ་ ནི་ གི་ དོན་ལུ་ # ཆོས་ སྲིད་ ལུགས་ གཉིས་ ཀྱི་ ཆབ་སྲིད་ སྐྱོང་ སའི་ རྒྱལ་ས་ལྟེ་བ་ བཟོ་ ནི་ གི་ དོན་ལུ་ ཨིན་ མས །

རྫོང་ གི་ བཟོ་བཀོད་ ཚུ་ # མངའ་བདག་རིན་པོ་ཆེ་ ཁོ་རའི་ མཁྱེན་རབ་ ཀྱི་ རྩལ་ ཉག་གཅིག་ ལས་ # རྫོང་ ཕྱི་ ནང་ གི་ བཀོད་པ་ རང་ལུགས་ འགྲན་ཟླ་ མེད་ པར་ མཛད་ གནང་ སྟེ་ # ལཱ་ གི་ འགོ་འདྲེན་ # བཟོ་རིག་ སྤྱི་ཁྱབ་ པརཔ་ འོད་གསལ་ ལུ་ བཀའ་ གནང་ །

ལཱ་ འབད་ མི་ རྫོང་ཁག་ ཡོངས་ ཀྱི་ མི་སེར་ ཚུ་ གིས་ ཕྱག་ཞུ་ སྟེ་ # སྤྱི་ལོ་ NUM # ལུ་ # ཡོངས་རྫོགས་ བསྒྲུབས་ ནུག །

ལཱ་དོན་ དེ་ དང་ འབྲེལ་ ཏེ་ # རང་ལུགས་ སྔར་སྲོལ་ ལག་བཟོའི་ རིག་རྩལ་ པར་པ་ དང་ # ལྷ་རིས་པའི་ སྡེ་ཚན་ ཡང་ # ལོགས་སུ་ བཙུགས་ གནངམ་ ལས་ ཚུར་ # པརཔ་ དང་ ལྷ་རིས་པའི་ རིག་རྩལ་ ཚུ་ ཡང་ # དར་ཁྱབ་ གོང་འཕེལ་ སོང་ ནུག །

NUM # - NUM # རྒྱལ་ཁབ་ སྲུང་སྐྱོབ་ ཀྱི་ སྲོག་ཤིང་ དྲག་ཁག་ གསུམ་ ལུ་ དབྱེ་ གནང་ བ །

རྒྱལ་ཁབ་ སྲུང་སྐྱོབ་ ཀྱི་ དོན་ལུ་ # དྲག་པོའི་ སྡེ་ཚན་ སྒྲིང་སྒྲི་ བཟོ་ ནི་ འདི་ གལ་ཆེཝ་ སྦེ་ གཟིགས་ ཏེ་ # དྲག་དམག་ གི་ སྡེ་ཚན་ ཆུང་ཀུ་ ཅིག་ # ཧེ་མ་ ལས་ ཡོད་ མི་ འདི་ # དེང་དུས་ ཀྱི་ རིག་གསར་ ལམ་ལུགས་ ལུ་ # ཡར་དྲག་ གནང་ སྟེ་ # བསྟན་སྲུང་དྲག་པོའི་སྡེ་ཚན་ ཟེར་ མིང་ བཏགས་ གནང་ ནུག །

དེ་བཞིན་དུ་ # མངའ་བདག་རྒྱལ་པོའི་ སྐུ་སྲུང་དམག་སྡེ་ དང་ # རྒྱལ་ཁབ་ ནང་ གི་ སྒྲིག་ཁྲིམས་ སྲུང་སྐྱོབ་ འབད་ ནིའི་ དོན་ལུ་ # ཁྲིམས་སྲུང་འགག་པའི་དམག་སྡེ་ ཟེར་ དྲག་ཁག་ གསུམ་ ལུ་ དབྱེ་ སྟེ་ གནང་ ནུག །

བསྟན་སྲུང་དྲག་པོའི་གཙོ་ཁང་ དང་པ་ # བསྟན་སྐྱོང་གླིང་ ལུ་ བཙུགས་ པའི་ ཤུལ་མར་ # ལུང་བསྟན་ཕུག་ ལུ་ སྤོ་ སྟེ་ # བསྟན་སྐྱོང་གླིང་ ལུ་ དམག་སྦྱོང་ ལྟེ་བ་ སྦེ་ བཟོ་ གནང་ ནུག །

སྐུ་སྲུང་དམག་སྡེ་ # བདེ་ཆེན་ཆོས་གླིང་ ལུ་ དང་ # སྤྱི་ལོ་ NUM # ལུ་ # ཁྲིམས་སྲུང་འགག་པའི་ ལྟེ་བ་ # ལུང་བསྟན་ཟམ་ གྱི་ ཉེ་འདབས་ # དགྲ་འདུལ་དམག་ཁང་ # ( ཟིལ་གནོན་རྣམ་རྒྱལ་གླིང་ ) # ལུ་ # གཞི་བཙུགས་ མཛད་ གནང་ ནུག །

ཤུལ་ལས་ རིམ་པ་བཞིན་དུ་ # ས་མཚམས་ ཁག་ ཚུ་ ནང་ ལུ་ ཡང་ # བསྟན་སྲུང་གསེང་མཁར་ ཁག་ མང་རབས་ཅིག་ དང་ # རྫོང་གཞིས་ སོ་སོ་ དང་ # ཁྲོམ་སྡེ་ ཚུ་ ནང་ # ཁྲིམས་སྲུང་འགག་པའི་ སྡེ་ཚན་ མང་རབས་ # གཞི་བཙུགས་ གནང་ སྟེ་ ཡོད །

NUM # - NUM # རྒྱལ་བསྟན་ འཛིན་སྐྱོང་ སྤེལ་ བའི་ མཛད་པ །

རྒྱལ་ཁབ་ ཀྱི་ བདེ་སྐྱིད་ # རྒྱལ་བསྟན་ འཛིན་སྐྱོང་སྤེལ་གསུམ་ ལུ་ རག་ལས་ པར་ གཟིགས་ ཏེ་ # གཞུང་ དགེ་འདུན་གྲྭ་ཚང་ གི་ ཞལ་གྲངས་ # NUM # ལུ་ ཡར་སེང་ དང་ # གྲྭ་ཚང་རབ་སྡེའི་ སྔར་ གྱི་ དུས་མཆོད་འབུམ་སྡེ་ ཚུ་ གི་ ཁར་ # བསྟན་སྤྱིའི་ སྐུ་རིམ་ ཧེང་སྐལ་ མང་རབས་ཅིག་ དང་ # ལོ་ལྟར་ ཤར་ སྒོ་སྒོ་དགོན་པའི་ སྒོམ་སྡེ་ ནང་ # རྒྱལ་བའི་ བཀའ་འགྱུར་ ཚར་ # NUM # རེ་ ལྷག་ ནི་ གི་ སྲོལ་ ཡང་ གསར་བཙུགས་ གནང་ ནུག །

སྤྱི་ལོ་ # NUM # ལོར་ # གཞལ་སྒང་ རྫོང་ཁག་ དང་ མོང་སྒར་ རྫོང་ གི་ རབ་སྡེ་ གསར་བཙུགས་ དང་ # NUM # ལོ་ ལུ་ # རྟ་མགོ་ སྒྲུབ་སྡེ་ ལྟེ་བ་ གསར་བཙུགས་ གནང་ བ་ མ་ཚད་ # བྱ་བྲལ་བྱང་ཆུབ་རྡོ་རྗེ་ ལུ་ བཀའ་ གནང་ སྟེ་ སེངྒེ་རྫོང་ ལུ་ ཡང་ སྒྲུབ་སྡེ་ གསར་བཙུགས་ གནང་ ནུག ། # རྫོང་ཁག་ སོ་སོའི་ རི་ཁྲོད་ དགོན་སྡེ་ ཡོད་ཚད་ ནང་ # མ་ཎི་ དང་ བཛྲ་གུ་རུ་ དུང་ཕྱུར་ བཏོན་ མི་ དམིགས་བསལ་ གྱི་ མཚམས་པ་ གསར་བཙུགས་ དང་ # སྐུ་རྗེས་ ལུ་ # གུ་རུ་མཚན་བརྒྱད་ ཀྱི་ མཐོང་གྲོལ་ གསར་བཞེངས་ # རྒྱལ་དབང་ཀརྨ་པ་ # NUMཔ་ རང་བྱུང་རིག་པའི་རྡོ་རྗེ་ གདན་འདྲེན་ ཞུ་ སྟེ་ # མཆོད་ཡོན་ སྦྱིན་བདག་ མཛད་ གནང་ བ་ ལ་སོགས་པ་ # སངས་རྒྱས་ ཀྱི་ བསྟན་པ་ གོང་ལས་གོང་འཕེལ་ གྱི་ མཛད་པ་ མང་རབས་ཅིག་ མཛད་ གནང་ ནུག །

NUM # - NUM # རྒྱལ་ཡོངས་བློ་གྲོས་ཚོགས་སྡེ་ གསར་བཙུགས །

རྒྱལ་ཁབ་ ནང་ བསྟན་སྲིད་ ཀྱི་ བྱ་བ་ གནད་དོན་ གལ་ཅན་ རིགས་ # ཐག་ གཅད་ གནང་ ས་ # རྒྱལ་ཡོངས་ཚོགས་འདུ་ཆེན་མོ་ ཡོད་ རུང་ # ཚོགས་འདུ་ འདི་ # ལོ་ གཅིག་ ལུ་ ཚར་ གཉིས་ རེ་ ལས་ འཛོམས་ སྲོལ་ མེད་ པར་ བརྟེན་ # རྒྱལ་ས་ ལུ་ ནམ་རྒྱུན་ # གལ་ ཆེ་ བའི་ གྲོས་བསྡུར་ གནང་ སའི་ # མཐོ་རིམ་ འདུས་ཚོགས་ ཅིག་ དགོཔ་ ཡོད་ པའི་ དགོངས་བཞེད་ རྒྱ་ཆེ་བར་ གཟིགས་ ཏེ་ # གཞུང་བཀའ་བློན་ གྱིས་ གཙོས་ པའི་ # དགེ་འདུན་གྲྭ་ཚང་ གི་ འཐུས་མི་ # རབ་སྡེའི་ འཐུས་མི་ # རྫོང་ཁག་ ཡོངས་ ཀྱི་ མི་སེར་ གྱི་ འཐུས་མི་ བཅས་ ཡོད་ པའི་ བློ་གྲོས་ཚོགས་སྡེ་ འདི་ # སྤྱི་ལོ་ NUM # ལོ་ ལུ་ # གཞི་བཙུགས་ མཛད་ གནང་ ནུག

ཚོགས་སྡེའི་ ཕྱག་འགན་ ཡང་ # གཞུང་ཞབས་ ལུ་ རྒྱལ་ཁབ་ ཀྱི་ མཐའ་དོན་ གྲོས་འབུལ་ ཞུ་ ནི་ དང་ # གཞུང་ གི་ སྲིད་བྱུས་ ཚུ་ མི་སེར་ ལུ་ བརྡ་སྤྲོད་ འབད་ ནི་ # མི་སེར་ གྱི་ སྐྱིད་སྡུག་ ཚུ་ གཞུང་ ལུ་ ཞུ་ ནི །

རྒྱལ་ཡོངས་ཚོགས་འདུའི་ གྲོས་ཆོད་ ཚུ་ # ཚུལ་བཞིན་ ལག་ལེན་ འཐབ་ མི་ འཐབ་ བལྟ་ ནི ། # དེ་ ལུགས་ ཀྱི་ སྙན་ཞུ་ ཚུ་ # མངའ་བདག་རྒྱལ་པོ་ དང་ ཁག་ ཆེ་ བ་ ཅིན་ # རྒྱལ་ཡོངས་ཚོགས་འདུ་ ལུ་ ཞུ་ ནི་ གི་ འགན་ཁག་ ཡང་ # འབག་ དགོཔ་ སྦེ་ བཟོ་ གནང་ ནུག །

NUM # - NUM # འབྲུག་ གི་ འཆམ་ དང་ ཞབས་ཁྲའི་ ཟློས་གར་ སྡེ་ཚན་ གསར་བཙུགས །

འབྲུག་ རྒྱལ་ཁབ་ ནང་ གར་འཆམ་ དང་ # ཞབས་ཁྲའི་ སྒྱུ་རྩལ་ འདི་ # སྔོན་གོང་ ལས་ མི་རབས་ རིམ་པར་ བརྒྱུད་ པའི་ # རྒྱལ་ཁབ་ ཀྱི་ ངོ་རྟགས་ སྲོལ་རྒྱུན་ ཅིག་ ཨིན །

ཨིན་རུང་ # ག་ར་ འཆམ་ གྱི་ རིགས་ ལོ་ལྟར་ གྱི་ ཚེས་བཅུ་ དང་ དུས་སྟོན་ ཚུ་ ལུ་ མ་གཏོགས་ རྐྱབ་ སྲོལ་ མི་ ནུག །

མི་དབང་ འབྲུག་རྒྱལ་ གསུམ་པ་ མཆོག་ གིས་ # གར་འཆམ་ གྱི་ ཟློས་གར་ ཡར་རྒྱས་ གོང་འཕེལ་ བཏང་ སྟེ་ # གཞུང་འབྲེལ་ དགའ་སྟོན་ གྱི་ ལས་རིམ་ ཚུ་ གི་ ནང་ ལུ་ # རྐྱབ་ སྲོལ་ ཡོདཔ་ བཟོ་ གནངམ་ ལས་ # ད་རེས་ནངས་པ་ # འབྲུག་ རྒྱལ་ཁབ་ ཀྱི་ ལམ་སྲོལ་ ངོ་རྟགས་ གཙོ་བོ་ ཅིག་ ལུ་ གྱུར་ ཏེ་ ཡོད །

དེ་ཡང་ # སྤྱི་ལོ་ # NUM # ལོར་ # རྒྱལ་ས་ བདེ་ཆེན་ཆོས་གླིང་ ལུ་ # གར་འཆམ་ གྱི་ སྡེ་ཚན་ ལོགས་སུ་ བཙུགས་ ཏེ་ # ཀྲོང་གསར་ ནུབ་སྦྱིས་ དྲུང་པ་ དྲགོས་ ནག་འཕེལ་ # འཆམ་པའི་ སྤྱི་ཁྱབ་ སྦེ་ བསྐོ་བཞག་ གནང་ །

སྤྱི་ལོ་ NUM # ལུ་ # སྐུ་སྲུང་ འགྲིམ་དཔོན་ ཤར་ཕྱོགས་པ་ བསོད་ནམས་ # ཞབས་ཁྲའི་ སློབ་དཔོན་ སྦེ་ བཙུགས་ ཏེ་ # ཞབས་ཁྲའི་ སྡེ་ཚན་ ཡང་ འགོ་བཙུགས་ གནང་ བའི་ ཤུལ་ལས་ # འཆམ་ དང་ ཞབས་ཁྲའི་ སྡེ་ཚན་ གཉིས་ གཅིག་ཁར་ བསྡོམས་ ཏེ་ # རྒྱལ་གཞུང་ཟློས་གར་སློབ་སྦྱོང་ལྟེ་བ་ སྦེ་ བཟོ་ གནངམ་ ལས་ # ད་རེས་ནངས་པ་ འབྲུག་ གི་ འཆམ་ དང་ ཞབས་ཁྲའི་ སྒྱུ་རྩལ་ འདི་ # དར་ཁྱབ་ ལེགས་ཤོམ་ སྦེ་ བྱུང་ སྟེ་ ཡོདཔ་ ཨིན ། །

NUM # - NUM # ཆོས་ དཀོན་མཆོག་ གི་ རྟེན་ རྒྱལ་བའི་ བཀའ་འགྱུར་ དང་ བསྟན་འགྱུར་ གསེར་བྲིས་ གསར་བཞེངས །

རྒྱལ་ཁབ་ ནང་ # ཧེ་མ་ སྡེ་སྲིད་ དྲུག་པ་ ངག་དབང་ཚེ་རིང་ གིས་ བཞེངས་ པའི་ # བཀའ་འགྱུར་ གསེར་བྲིས་མ་ དེ་ # བཀྲ་ཤིས་ཆོས་རྫོང་ མེ་རྐྱེན་ བྱུང་ བའི་ སྐབས་ # གནོད་སྐྱོན་ ཤོར་ བའི་ ལྷག་ལུས་ # བཀའ་འགྱུར་ པོ་ཏི་ NUM # ལས་ མེད་ པར་ # ཁ་ མ་ ཚང་ མི་ འདི་ # ཆོས་རྒྱལ་ འཇིགས་མེད་རྡོ་རྗེ་དབང་ཕྱུག་ མཆོག་ གིས་ # ཁ་སྐོང་ གསར་བཞེངས་ མཛད་ གནང་ ཡི ། # དེ་ གི་ དོན་ལུ་ # སྤྱི་ལོ་ NUM # ལས་ # འབྲུག་ རྒྱལ་ཁབ་ ཤར་ ནུབ་ ཚུ་ ལས་ # ལག་རྩལ་ དང་ ལྡན་ པའི་ ཡིག་བཟོ་ ལེཊ་ཤོམ་ ཡོད་ མི་ # NUM # དེ་ཅིག་ བཀུག་ སྟེ་ # རྒྱལ་བའི་ བཀའ་འགྱུར་ རིན་པོ་ཆེ་ གསེར་བྲིས་མ་ # ཡོངས་རྫོགས་ བསྒྲུབས་ གནང་ ནུག །

དོ་རུང་ # འདི་ གི་ འཕྲོ་མཐུད་ དེ་ # བསྟན་འགྱུར་ པོ་ཏི་ NUM # ཡང་ # གསེར་བྲིས་མ་ གསར་བཞེངས་ མཛད་ གནང་ སྟེ་ # ལེགས་པར་ གྲུབ་ གནང་ བའི་ རབ་གནས་ དགའ་སྟོན་ དང་ བཅས་ པ་ མཛད་ གནང་ ནུག །

དེ་ གི་ དོན་ལུ་ # གསེར་ ཏོ་ལ་ # NUM # དེ་ཅིག་ # ཕངས་སེམས་ མེད་ པར་ འགྲོ་སོང་ གནང་ སྟེ་ # བཀའ་བསྟན་ གཉིས་ ཆ་ ར་ གསེར་ གྱིས་ བཞེངས་ མི་ འདི་ # འབྲུག་ གི་ རྒྱལ་ཁབ་ ནང་ འགོ་ དང་པ་ ཨིན་ མས །

དེ་བཟུམ་ མའི་ ཆོས་ དཀོན་མཆོག་ གི་ རྟེན་ # ཡིད་བཞིན་ གྱི་ ནོར་བུ་ རིན་པོ་ཆེ་ འདི་ # ད་ལྟོ་ རྒྱལ་ས་ལྟེ་བ་ བཀྲིས་ཆོས་རྫོང་ ནང་ གི་ # ནང་རྟེན་ གཙོ་བོ་ སྦེ་ བཞུགས་ ཡོདཔ་ ཨིན །

NUM # - NUM # རྒྱལ་ཁྲིམས་ དྲང་པོར་ སྐྱོང་ བའི་ ཁྲིམས་ ཀྱི་ རིང་ལུགས་ ཡར་སྐྱེད །

འབྲུག་རྒྱལ་ གསུམ་པའི་ ཞབས་ ལས་ # ཧེ་མ་ གི་ རྫོང་གཞིས་ དཔོན་ཁག་ ལམ་སྲོལ་ ཆ་མེད་ བཏང་ སྟེ་ # རྫོང་ཁག་ ག་ར་ ནང་ # རྫོང་བདག་ རེ་ བསྐོ་བཞག་ གནང་ ཡོད་ མི་ དང་ གཅིག་ཁར་ # ཁྲིམས་དཔོན་ རེ་ ཡང་ ཡོདཔ་ སྦེ་ བཟོ་ གནང་ སྟེ་ # རྫོང་ཁག་ ཁྲིམས་ཁང་ གི་ ལམ་སྲོལ་ འགོ་བཙུགས་ གནང་ ཡོདཔ་ མ་ཚད་ # ཤུལ་ལས་ # དྲུང་ཁག་ ཁྲིམས་ཁང་ ཡང་ ལོགས་སུ་ བཙུགས་ གནང་ ཡི །

ཁྲིམས་ཁང་ དེ་ ཚུ་ ནང་ གི་ རྩོད་གཞི་ དབྱེ་བཤེར་ དྲང་བདེན་ ལུ་ མ་ ཕོག་ མི་ ཚུ་ # ཆེ་མཐོའི་ཁྲིམས་ཀྱི་འདུན་སར་ མཐོ་གཏུགས་ ཞུ་ ནི་ ཡོདཔ་ བཟོ་ ནིའི་ དོན་ལུ་ དང་ # དྲང་ཁྲིམས་ ཀྱི་ རིང་ལུགས་ རང་དབང་ཅན་ ལུ་ བཟོ་ ནི་ གི་ དོན་ལུ་ # ཁྲིམས་ཁང་གོང་མ་ འདི་ ཡང་ # སྤྱི་ལོ་ NUM # ལོ་ ལས་ # གཞི་བཙུགས་ མཛད་ གནང་ ནུག །

ད་རེས་ནངས་པ་ # ཁྲིམས་ཁང་གོང་མ་ འདི་ ཆེ་མཐོའི་ཁྲིམས་འདུན་ ལུ་ # མིང་གནས་ བསྒྱུར་ ཏེ་ # དེ་ གི་ རྩ་བའི་ འགན་ལེན་ ཐོག་ # རྒྱལ་ཁབ་ ནང་ ཁྲིམས་ཡིག་ དང་ # ཁྲིམས་ཁང་ གི་ བྱ་སྒོའི་ ལམ་ལུགས་ དང་ # ཁྲིམས་ ཀྱི་ རང་དབང་ ལ་སོགས་པ་ ག་ར་ གོང་འཕེལ་ ལེགས་ཤོམ་ སྦེ་ བཟོ་ གནང་ སྟེ་ ཡོདཔ་ ལས་ # ཁྲིམས་ ཀྱི་ རིང་ལུགས་ ཡར་རྒྱས་ ཐོག་ ལས་ # རྒྱལ་ཁབ་ ལུ་ ཕན་ཐོགས་ སྦོམ་ བྱུང་ དང་ འབྱུང་ བཞིན་དུ་ ཡོད །

NUM # - NUM # རྒྱལ་ཁབ་ ཀྱི་ དངུལ་འབྲེལ་ ལག་ལེན་ དོན་ལུ་ འབྲུག་གི་དངུལ་ཁང་ལྟེ་བ །

འབྲུག་ རྒྱལ་ཁབ་ ནང་ # སྤྱིར་བཏང་ དངུལ་འབྲེལ་ གྱི་ ལས་དོན་ གོང་འཕེལ་ དང་ # ལྷག་པར་དུ་ གཞུང་གཡོགཔ་ དང་ ཚོང་པ་ གིས་ གཙོས་ པའི་ # དངུལ་འབྲེལ་ ལག་ལེན་ འཐབ་ མི་ ཚུ་ གི་ ཁེ་ཕན་ ལུ་ གཟིགས་ ཏེ་ # སྤྱི་ལོ་ NUM # ཟླ་ NUMཔའི་ # ཚེས་ NUM # ལུ་ # ས་གནས་ ཕུན་ཚོགས་གླིང་ ལུ་ # འབྲུག་གི་དངུལ་ཁང་ དང་པ་ སྒོ་འབྱེད་ མཛད་ གནང་ ཡི །

འབྲུག་གི་དངུལ་ཁང་ ནང་ # རྩིས་ཐོ་ དང་པ་ འདི་ ཡང་ # འབྲུག་རྒྱལ་ གསུམ་པ་ འཇིགས་མེད་རྡོ་རྗེ་དབང་ཕྱུག་ གིས་ # དབུ་གཙོས་ པའི་ གཞན་ མི་གྲངས་ NUM # གིས་ # སྒོ་འབྱེད་རྟེན་འབྲེལ་ བརྩི་སྲུང་ མཛད་ གནང་ བའི་ སྐབས་ # མ་རྩ་ ངོ་མ་ # དངུལ་ཀྲམ་ བསྡོམས་ # ས་ཡ་ གཉིས་ དང་ འབུམ་ལྔ་ གི་ ཐོག་ ལས་ འགོ་བཙུགས་ གནང་ ནུག །

ཤུལ་ལས་ རིམ་པ་བཞིན་དུ་ གོང་འཕེལ་ སོང་ སྟེ་ # གཞུང་ སྒེར་ ག་ར་ ལུ་ ལག་ལེན་ བྱ་སྟབས་ བདེ་ བ་ མ་ཚད་ # ད་རེས་ནངས་པ་ ལོ་ལྟར་ བཞིན་དུ་ # ཁེབ་ས་ # སྤྱིར་བསྡོམས་ # ས་ཡ་ NUM # རེ་ ཐོནམ་ ལས་ # གཞུང་ཁྲལ་ ཡང་ དངུལ་ཀྲམ་ ས་ཡ་ NUM དེ་ རེ་ # ལོ་ལྟར་ ཕུལ་ བཞིན་དུ་ ཡོདཔ་ ཨིན་ ནོ །

NUM # - NUM # ཕྱི་ ནང་ ཟུང་འབྲེལ་ གྱི་ གསོ་བའི་སྨན་བཅོས་ ལམ་ལུགས་ ཡར་སྐྱེད །

དེང་རབས་ ཀྱི་ གསོ་བའི་སྨན་ཁང་ ཡར་རྒྱས་ གོང་འཕེལ་ དང་ གཅིག་ཁར་ # རང་ལུགས་ སྔར་སྲོལ་ ནང་པའི་གསོ་བ་རིག་པའི་སྨན་ཁང་ ཡང་ འགོ་བཙུགས་ གནང་ ནུག །

དེ་ཡང་ ནང་པའི་དྲུང་འཚོ་ པདྨ་རྡོ་རྗེ་ དང་ # ཤེས་རབ་འབྱོར་ལྡན་ ལུ་ བཀའ་ གནང་ སྟེ་ # NUM # ལུ་ # བདེ་ཆེན་ཆོས་གླིང་ ལུ་ # ནང་པའི་སྨན་སྤྲོད་ཁང་ # ཆུང་བ་ ཅིག་ བཙུགས་ གནང་ བའི་ ཤུལ་མ་ # ནང་པའི་གསོ་བའི་སྨན་ཁང་ལྟེ་བ་ ཀ་ཝང་བྱང་ས་ ལུ་ སྤོ་ སྟེ་ # དེ་ ནང་ # དྲུང་འཚོའི་ སློབ་སྦྱོང་ དང་ # སྨན་སྦྱོར་འཕྲུལ་ཁང་ ཚུ་ ཡང་ བཙུགས་ ཏེ་ # གསོ་བ་རིག་པའི་ བསྟན་པ་ གོང་འཕེལ་ ཐོག་ ལས་ # མི་སེར་ ལུ་ ཕན་ཐོགས་ སྦོམ་ བྱུང་ སྟེ་ ཡོད །

དེ་ བཞིན་དུ་ # ཧེ་མ་ མིང་ ཙམ་ཅིག་ ལུ་ ཡང་ འདྲོག་འཇིགས་ ཆེ་ བའི་ ནད་ཚབས་ ཆེ་ཤོས་ # མཛེ་ནད་ འདི་ རྩ་མེད་ བཏང་ ཐབས་ ལུ་ # ཐིམ་ཕུག་ སྦྱིས་སྨད་སྒྱིད་དར་གོང་མ་ ལུ་ # མཛེ་ནད་ གསོ་བའི་སྨན་ཁང་ ཅིག་ སྤྱི་ལོ་ NUM # ལུ་ འགོ་བཙུགས་ གནང་ སྟེ་ # དེ་ ནང་ མཛེ་ནད་ དང་ བན་ཀན་ གྱིས་ ན་ མི་ ཚུ་ བཞག་ སྟེ་ # སྨན་བཅོས་ འབདཝ་ ད་ # གཞན་ ལུ་ འབུ་ ནི་ མེདཔ་ འགྱོཝ་ མ་ཚད་ # རང་ ཡང་ དྲག་ ནི་ ཡོད་ པའི་ གོ་སྐབས་ ཐོབ་ ལས་ # དུས་ཡུན་ མ་རིངམོ་ ཅིག་ གི་ ནང་འཁོད་ ལུ་ # རྒྱལ་ཁབ་ ནང་ མཛེ་ནད་ རྩ་མེད་ གཏང་ ཚུགསཔ་ བྱུང་ སྟེ་ ཡོད །

NUM # - NUM # གཞུང་སྐྱོང་ལེགས་ལྡན་འཛིན་སྐྱོང་ གི་ ལམ་ལུགས་ རྒྱ་སྐྱེད །

རྒྱལ་ཁབ་ ཀྱི་ ཆབ་སྲིད་ འཛིན་སྐྱོང་ ནང་ # ཀྲོང་གསར་ དཔོན་སློབ་ ཀྱི་ བདག་འགན་ འདི་ # ཞབས་ རང་ གིས་ མཛད་ པའི་ ཁར་ # སྤྱི་ལོ་ # NUM # ལས་ སྤ་རོ་ དཔོན་སློབ་ # རྒྱལ་སྲས་ རྣམ་རྒྱལ་དབང་ཕྱུག་ བསྐོ་བཞག་ གནང་ ཡི །

སྤྱི་ལོ་ NUM # ལས་ # རྒྱལ་ཁབ་ ཀྱི་ ཕྱག་ལཱ་ གོང་འཕེལ་ དང་ བསྟུན་ ཏེ་ # ནང་སྲིད་ལྷན་ཁག་ # དངུལ་རྩིས་ལྷན་ཁག་ # བསྟན་རྒྱས་ལྷན་ཁག་ # གོང་འཕེལ་ལྷན་ཁག་ # ཕྱི་འབྲེལ་ལྷན་ཁག་ ཚུ་ # སོ་སོར་ ཁ་ ཕྱེས་ ཏེ་ # དེ་ གི་ དབུ་འཛིན་ བློན་པོ་ ཚུ་ གསར་བསྐོས་ མཛད་ གནང་ ཡི ། # ལྷན་ཁག་ གི་ གཙོ་ཁང་ལྟེ་བར་ དྲུང་ཆེན་ དང་ མདོ་ཆེན་ གྱི་ རིམ་པ་ དང་ # སྔར་ གྱི་ རྫོང་ཁག་ # NUM # ཁར་ # ཧཱ་ # བསམ་རྩེ་ # གསར་སྤང་ # རྩི་རང་ བཞི་ རྫོང་ཁག་ ལུ་ བཟོ་ སྟེ་ # རྫོང་ཁག་ # NUM # ལུ་ ཡར་སེང་ དང་ # དྲུང་ཁག་ NUM # ལུ་ གཏན་འཁེལ་ བཟོ་ གནང་ ཡི །

དེ་ ཚུ་ ནང་ # རྫོང་བདག་ དང་ ཁྲིམས་དཔོན་ # རྫོང་རབ་ # ཁྲིམས་རབ་ # དྲུང་པ་ ཚུན་ གྱི་ བདག་འགན་ དང་ # དེ་ དང་ བསྟུན་ པའི་ གོ་གནས་ ཀྱི་ བཀབ་ནེ་ མ་འདྲ་བའི་ རིམ་པ་ ཚུ་ བཟོ་ གནང་ སྟེ་ # རྫོང་ཁག་ ག་ར་ ཤོ་མཚུངས་ ཀྱི་ འཛིན་སྐྱོང་ ལམ་ལུགས་ འགོ་བཙུགས་ གནང་ བ་ མ་ཚད་ # སྤྱི་ལོ་ # NUM # ལས་ # དངུལ་རྩིས་ རྒྱལ་ཚབ་ ཨ་ཞེ་ བསོད་ནམས་ཆོས་སྒྲོན་ དང་ # གོང་འཕེལ་ རྒྱལ་ཚབ་ ཨ་ཞེ་ བདེ་ཆེན་དབང་མོ་ བསྐོ་བཞག་ གནང་ སྟེ་ # རྒྱལ་ཁབ་ ཀྱི་ གཞུང་སྐྱོང་ སྒྲིང་སྒྲི་ ཡོད་ པའི་ རྒྱལ་ཁབ་ ཅིག་ ལུ་ བཟོ་ གནང་ ཡི །

NUM # - NUM # རང་བཞིན་གནས་སྟངས་ ཉམས་སྲུང་ གི་ ནགས་ཚལ་ སྲིད་བྱུས །

མི་དབང་མངའ་བདག་རིན་པོ་ཆེ་ # འཇིགས་མེད་རྡོ་རྗེ་དབང་ཕྱུག་ མཆོག་ གིས་ # རྒྱལ་ཁབ་ ཀྱི་ རང་བཞིན་གནས་སྟངས་ ཁག་ ཆེ་ བར་ གཟིགས་ ཏེ་ # སྤྱི་ལོ་ NUM # ལས་ ར་ # ནགས་ཚལ་ལས་ཁུངས་ འགོ་ དང་པ་ གཞི་བཙུགས་ མཛད་ གནང་ ནུག །

ནགས་ཚལ་ གྱི་ ལཱ་ ཚུ་ # ཁྲིམས་མཐུན་ བཟོ་ ཐབས་ ལུ་ # སྤྱི་ལོ་ NUM # ལོར་ # འབྲུག་ རྒྱལ་ཁབ་ ཀྱི་ ནགས་ཚལ་ སྲིད་བྱུས་ དང་ # ནགས་ཚལ་ ལག་ལེན་ འཐབ་ ཐངས་ # ནགས་ཚལ་ སྲུང་སྐྱོབ་ འབད་ ཐངས་ ཚུ་ གི་ སྐོར་ལས་ # ནགས་ཚལ་ གྱི་ བཅའ་ཁྲིམས་ གསརཔ་ བརྩམས་ གནང་ ནུག །

དེ་ ནང་ ལུ་ # རྒྱལ་ཁབ་ ནང་ # ནགས་ཚལ་ གྱི་ ཁྱབ་ཁོངས་ # བརྒྱ་དཔྱ་ NUM # ལས་ # མ་ ཉུངམ་ སྦེ་ བཞག་ ནིའི་ སྲིད་བྱུས་ དང་ # འབྲུག་ གི་ རྒྱལ་ཁབ་ ཡུན་བརྟན་ གོང་འཕེལ་ གྱི་ དོན་ལུ་ # རང་བཞིན་གནས་སྟངས་ ཉམས་སྲུང་ གཙོ་བོར་བཏོན་ དགོཔ་ དང་ གཅིག་ཁར་ # རྩྭ་འབྲོག་ སྤྱོད་ ཐངས་ དང་ མི་སེར་ སྤྱིར་བཏང་ ལུ་ # ཁྱིམ་ རྐྱབ་ ནིའི་ ཤིང་ཆས་ ཀྱི་ མཐུན་རྐྱེན་ སྐྱིད་སྡུག་ གནང་ ཐངས་ ཀྱི་ ལམ་ལུགས་ ཚུ་ ཡང་ བཟོ་ གནང་ ནུག །

NUM # - NUM # སློབ་དཔོན་ སློབ་སྦྱོང་ ལྟེ་བ་ གསར་བཙུགས །

འབྲུག་ རྒྱལ་ཁབ་ ནང་ # སློབ་གྲྭའི་ ཁ་གྲངས་ ཡར་སེང་ འགྱོཝ་ དང་ བསྟུན་ # སློབ་དཔོན་ གྱི་ མཁོ་བྱད་ མང་སུ་ དགོཔ་ ཐོན་ ནུག །

འབྲུག་ གི་ ཤེས་ཡོན་ཅན་ ཚུ་ ལུ་ # སློབ་དཔོན་ སློབ་སྦྱོང་ བྱིན་ ནིའི་ དོན་ལུ་ # སློབ་དཔོན་ སློབ་སྦྱོང་ཁང་ ཅིག་ # ས་གནས་ བསམ་རྩེ་ ལུ་ # སྤྱི་ལོ་ NUM # ཟླ་ NUM # ཚེས་ NUM # ལུ་ # འབྲུག་རྒྱལ་ གསུམ་པ་ མཆོག་ གིས་ # སྒོ་འབྱེད་ མཛད་ གནང་ ནུག །

དེ་ ནང་ # དབུ་འཛིན་ དང་པ་ སི་ཀེ་གུ་རུང་ གིས་ གཙོས་ པའི་ # སློབ་དཔོན་ གྲངས་ NUM # དང་ # སློབ་ཕྲུག་ བསྡོམས་ # NUM # གི་ ཐོག་ ལས་ འགོ་བཙུགས་ གནངམ་ ལས་ ཚུར་ # རིམ་པ་བཞིན་དུ་ གོང་འཕེལ་ སོངམ་ ལས་ # ཤུལ་ལས་ # སྤ་རོ་ དང་ བསམ་རྩེ་ གཉིས་ ཆ་ ར་ ནང་ # རྒྱལ་ཡོངས་ ཤེས་རིག་ སྤེལ་ཁང་ ལུ་ རྒྱ་སྐྱེད་ མཛད་ དེ་ # ཤེས་རིག་ མཐོ་རིམ་ སློབ་དཔོན་ གྱི་ ཤེས་ཚད་ ལག་ཁྱེར་ # སློབ་སྦྱོང་ ཚུ་ ཡང་ འབད་ ས་ ཡོདཔ་ ཨིན་ ནོ །

NUM # - NUM # ཅ་རྙིང་ བདག་གཅེས་ ཀྱི་ རྒྱལ་ཡོངས་ འགྲེམས་སྟོན་ཁང་ །

སྡེ་སྲིད་ གཉིས་པ་ བསྟན་འཛིན་འབྲུག་སྒྲ་ གིས་ བཞེངས་ གནང་ མི་ # སྤ་རོ་ ལྟ་རྫོང་ འདི་ # ཉམས་བཅོས་ ལེགས་ཤོམ་ སྦེ་ མཛད་ ཐོག་ ལས་ # སྤྱི་ལོ་ NUM # ལོ་ ལས་ # རྣམ་སྲས་བང་མཛོད་ ཟེར་ མིང་ བཏགས་ ཏེ་ # འབྲུག་ གི་ རྒྱལ་ཡོངས་ འགྲེམས་སྟོན་ཁང་ སྦེ་ བཟོ་ གནང་ ནུག །

རྒྱལ་ཡོངས་ འགྲེམས་སྟོན་ཁང་ གི་ མདོ་ཆེན་ # དང་པ་ དགེ་བཤེས་ ཚེ་དབང་ གིས་ # འགྲེམས་སྟོན་ཁང་ ཐོག་བརྩེགས་ ལྔ་ འབད་ མི་ དེ་ ནང་ # ཧེ་མ་ དུས་རབས་ NUMཔའི་ ནང་ ལས་ ཚུར་ # སྔོན་བྱོན་ རྒྱལ་བ་གོང་མ་ རྣམས་ ཀྱིས་ བསྒྲུབས་ གནང་ བའི་ # སྐུ་གསུང་ཐུགས་རྟེན་ དང་ # སྐུ་ཐང་ གིས་ གཙོས་ པའི་ # ཅ་དངོས་ རྙིངམ་ འགངས་ཅན་ རིགས་ ཚུ་ # རྒྱལ་ཁབ་ མཐའ་དབུས་ མེད་ པ་ ལས་ བསྡུ་སྒྲོམ་ འབད་ དེ་ # འགྲེམས་སྟོན་ཁང་ དེ་ ནང་ བཀྲམ་སྟོན་ འབད་ དེ་ ཡོད །

དེ་ ཚུ་ ཤུལ་ལས་ མདོ་ཆེན་ རིམ་པར་ འབྱོན་ མི་ ཚུ་ གིས་ གོང་འཕེལ་ བཏང་ སྟེ་ # ད་རེས་ནངས་པ་ འབྲུག་ གི་ སྔར་སྲོལ་ ལམ་ལུགས་ མངོན་གསལ་ ཆེ་ བའི་ # ཅ་དངོས་ རྙིངམ་ གི་ རིགས་ ཚུ་ # བདག་འཛིན་ འཐབ་ སྟེ་ # གཟི་བརྗིད་ དང་ ལྡན་ པའི་ སྒོ་ལས་ # མཇལ་ ཆོག་ཆོ་ ཡོད་ པའི་ འགྲེམས་སྟོན་ཁང་ ལྟེ་བ་ ཅིག་ ལུ་ གྱུར་ ཏེ་ ཡོདཔ་ ཨིན་ ནོ །

NUM # - NUM # འཛམ་གླིང་ རྒྱལ་ཁབ་ ཚུ་ དང་ གཅིག་ཁར་ མཐུན་འབྲེལ །

འཛམ་གླིང་ རྒྱལ་ཁབ་ ཚུ་ དང་ གཅིག་ཁར་ # འབྲུག་ གི་ མཐུན་འབྲེལ་ འདི་ # དང་པ་ རྒྱ་གར་ དང་ # དེ་ལས་ ཇ་པཱན་ # ཨཱས་ཀྲ་ལི་ཡ་ # སུའི་ཛར་ལེནྜ་ # ནེ་པཱལ་ ཚུ་ དང་ གཅིག་ཁར་ ཡོད་ པའི་ ཁར་ # ཀོ་ལོམ་བྷོའི་ འཆར་གཞི་ ལྷན་ཚོགས་ དང་ # འཛམ་གླིང་ སྤྱི་ཚོགས་ ཀྱི་ འཐུས་མིའི་ གྲངས་སུ་ འཛུལ་ ཞིནམ་ལས་ # རྒྱལ་སྤྱིའི་ མཐུན་འབྲེལ་ ཡང་ ཡོདཔ་ སྦེ་ འགྱོ་ ནུག །

ཕྱི་འབྲེལ་ གྱི་ གཞུང་ཚབ་ དང་ སྐུ་ཚབ་ # འཐུས་མི་ ཚུ་ ཡང་ # དང་པ་ ཀོ་ལོམ་བྷོའི་ འཆར་གཞིའི་ ལྷན་ཚོགས་ དང་ # གཉིས་པ་ འཛམ་གླིང་ འགྲེམས་ལས་ སྤྱི་ཚོགས་ ནང་ འཐུས་མི་ འབད་ ཡོད་ པའི་ ཁར་ # དེ་ལས་ # རྒྱ་གར་ དང་ གཅིག་ཁར་ མཐུན་ལམ་ དམ་ཟབ་ ཀྱི་ འབྲེལ་བ་ འཐབ་ དགོཔ་ མང་ ནི་ འདི་གིས་ # སྤྱི་ལོ་ # NUM # ལས་ # རྒྱ་གར་ སྐུ་ཚབ་ དང་པ་ # བི་ཨེས་དཱསི་ ཐིམ་ཕུག་ ལུ་ དང་ # སྤྱི་ལོ་ # NUM # ལས་ # འབྲུག་ གི་ སྐུ་ཚབ་ བློན་པོ་ པདྨ་དབང་ཕྱུག་ # དི་ལིར་ གཏན་འཇགས་ སྐུ་ཚབ་ བཞག་ ནིའི་ འགོ་བཙུགས་ གནང་ ནུག །

སྤྱི་ལོ་ # NUM # ལུ་ # འཛམ་གླིང་ སྤྱི་ཚོགས་ ལུ་ འབྲུག་ གི་ འཐུས་མི་ # སྤ་རོ་ དཔོན་སློབ་ རྒྱལ་སྲས་ རྣམ་རྒྱལ་དབང་ཕྱུག་ དང་ # བངྒལ་དེཤ་ གི་ རྒྱལ་ཁབ་ རང་དབང་ ཐོབ་ ད་ # ངོས་འཛིན་ འབད་ མི་ ཨང་ གཉིས་པ་ # འབྲུག་ རྒྱལ་ཁབ་ ཐོན་ ཏེ་ # བངྒལ་དེཤ་ དང་ གཅིག་ཁར་ # གཏན་འཇགས་ སྐུ་ཚབ་ བཙུགས་ལེན་ འབད་ ནི་ ཚུ་ འགོ་བཙུགས་ གནང་ ནུག །

NUM # - NUM # སངས་རྒྱས་དཀོན་མཆོག་ གི་ རྟེན་ སྟོན་པའི་ གསེར་སྐུ་ གསར་བཞེངས །

འབྲུག་རྒྱལ་ གསུམ་པ་ འཇིགས་མེད་རྡོ་རྗེ་དབང་ཕྱུག་ མཆོག་ གིས་ # རྒྱལ་ཁབ་ གསར་བརྗེའི་ ཕྱག་ལཱ་ མང་རབས་ཅིག་ མཛད་ དགོཔ་ ཡོད་ དེ་ འབད་རུང་ # བདག་ཅག་ གི་ སྟོན་པ་ སངས་རྒྱས་བཅོམ་ལྡན་འདས་ ཀྱིས་ བཀའ་ མདོ་ རྒྱུད་ ཚུ་ ནང་ # སངས་རྒྱས་ ཀྱི་ སྐུ་གཟུགས་ བཞེངས་ པའི་ ཕན་ཡོན་ སྦོམ་ ཡོདཔ་ སྦེ་ གསུངས་ གནང་ མི་ ཚུ་ # ཐུགས་ ལུ་ བསྣམས་ ཏེ་ # སངས་རྒྱས་ ཀྱི་ སྐུ་ གཞན་དང་མ་འདྲཝ་ ཅིག་ བཞེངས་ ནི་ གི་ ཐུགས་བཞེད་ གནང་ ནུག །

དེ་ གི་ སྐོར་ལས་ # བཀའ་བགྲོསཔ་ ཚུ་ གིས་ སྟོན་པའི་ གསེར་སྐུ་ ཁྲི་གཅིག་ བཞེངས་ པ་ ཅིན་ # རྒྱལ་ཁབ་ ནང་ ག་ཏེ་ ཡང་ ཁྱབ་ ཚུགསཔ་ ད་ # ས་གཞི་ བྱིན་རླབས་ དང་ # མི་ ག་ར་ ཚོགས་ བསག་ ནིའི་ གོ་སྐབས་ འཐོབ་ ཚུགས་ ཟེར་ ཞུཝ་ ལས་ # སྤྱི་ལོ་ # NUM # ལུ་ # གསེར་ཟངས་ ལས་ གྲུབ་ པའི་ སྟོན་པའི་ སྐུ་བརྙན་ ཨིནཅ་ NUM # མ་ སྤུས་དག་ # གཅིག་ཁྲི་ # རྒྱ་གར་ ལུ་ བཞེངས་ བཅུག་ ནུག །

དེ་ ཚུ་ # འབྲུག་ ལུ་ གདན་འདྲེན་ ཞུ་ སྟེ་ # རབ་གནས་ མཛད་ ཞིནམ་ལས་ # རྫོང་གཞིས་ རབ་སྡེ་ དང་ # དགོན་སྡེ་ ཚུ་ ལུ་ བཀྲམ་ གནང་ བའི་ ལྷག་ལུས་ # མང་ཤོས་ ཐིམ་ཕུག་ རྫོང་ གི་ ཀུན་ར་ ནང་ # ནང་རྟེན་ སྦེ་ བཞུགས་ ཏེ་ ཡོད །

NUM # - NUM # གཞུང་རྩིས་ ཚུལ་མཐུན་ སྐྱོང་ཐབས་ ཀྱི་ རྒྱལ་གཞུང་རྩིས་ཞིབ་དབང་འཛིན །

ང་བཅས་རའི་ འབྲུག་ རྒྱལ་ཁབ་ ནང་ # གཞུང་ གི་ མ་དངུལ་ རྒྱུ་དངོས་ ཀྱི་ རིགས་ # སྤྱོད་ ཐངས་ དང་ བྱུང་ཟད་ ཀྱི་ རྩིས་ཁྲ་ # དབྱེ་ཞིབ་ ཚུ་ # ཧེ་མ་ མངའ་བདག་རིན་པོ་ཆེའི་ ཞབས་ ལས་ མཛད་ གནང་ སྲོལ་ ཡོད་ རུང་ # ཡར་རྒྱས་ གོང་འཕེལ་ གྱི་ ཕྱག་ལཱ་ འགོ་བཙུགས་ ཞིནམ་ལས་ # ལོ་རིམ་བཞིན་དུ་ རྒྱལ་ཁབ་ ནང་ ཡར་རྒྱས་ གོང་འཕེལ་ གྱི་ ལཱ་ # སྣ་ཁག་ མང་སུ་ འཐོནམ་ ལས་ བརྟེན་ # རྩིས་ཞིབ་ ལས་ཁུངས་ ལོགས་སུ་ བཙུགས་ ནུག །

དེ་ཡང་ # སྤྱི་ལོ་ NUM # ཟླ་ NUMཔའི་ ཚེས་ NUM # ལུ་ # བཀའ་ཤོག་ གནང་ ཐོག་ ལས་ # རྒྱལ་གཞུང་རྩིས་ཞིབ་ཡིག་ཚང་ ལོགས་སུ་ བཙུགས་ གནངམ་ ད་ # རྩིས་ཞིབ་ རྐྱབ་ མི་ རྩིས་དཔོན་གོངམ་ # སྟང་སྦིས་ སྐལ་བཟང་ གིས་ གཙོས་ པའི་ གཞུང་ གི་ དཔོན་ཁག་ NUM # མི་སེར་ འཐུས་དཔོན་ NUM # གྲྭ་ཚང་ སྐུ་ཚབ་ # བཅས་ བསྐོ་བཞག་ གནང་ སྟེ་ # དེ་ ཚུ་ གིས་ ལྷན་ཁག་ དང་ ལས་ཁུངས་ # ལས་སྡེ་ ག་ར་ གིས་ # རྩིས་ ཚུ་ ཞིབ་དཔྱད་ འབད་ བའི་ སྙན་ཞུ་ # མངའ་བདག་རིན་པོ་ཆེ་ ལུ་ ཕུལ་ དགོཔ་ སྦེ་ བཟོ་ གནང་ ནུག །

རྩིས་ཁང་གོང་མ་ འདི་ # ད་རེས་ # རྒྱལ་གཞུང་རྩིས་ཞིབ་དབང་འཛིན་ ཟེར་ # རང་དབང་ ཐ་དད་ ཀྱི་ ལས་ཚོགས་ གལ་ཅན་ ཅིག་ ལུ་ གྱུར་ ཏེ་ ཡོད །

NUM # - NUM # རྫོང་ཁ་ ཡིག་ཐོག་ འབྲི་ སྲོལ་ བཏོད་ དེ་ རྒྱལ་ཡོངས་སྐད་ཡིག་ ལུ་ དྲིལ་བསྒྲགས །

འབྲུག་ གི་ རྒྱལ་ཡོངས་སྐད་ཡིག་ རྫོང་ཁ་ འདི་ # ཧེ་མ་ དུས་རབས་ NUMཔའི་ ནང་ # འབྲུག་གཞུང་ འགོ་བཙུགས་ པའི་ སྐབས་ ལས་ ར་ # རྫོང་གཞིས་ ག་ར་ ནང་ # གཞུང་འབྲེལ་ གྱི་ ཁ་ སྦེ་ ལག་ལེན་ འཐབ་ སྟེ་ ཡོདཔ་ ལས་ # རྫོང་ཁ་ ཟེར་ བའི་ མིང་བཏགས་ སླབ་ སྲོལ་ བྱུང་ ནུག །

མི་དབང་ འཇིགས་མེད་རྡོ་རྗེ་དབང་ཕྱུག་ མཆོག་ གིས་ # འབྲུག་ རྒྱལ་ཁབ་ མཐའ་དབུས་མེད་པར་ # སྐད་ཡིག་ གཅིག་ གི་ ཐོག་ ལས་ # བརྡ་དོན་ སྤྲོད་ ཚུགས་ པའི་ ཕན་ཐབས་ ལུ་ གཟིགས་ ཏེ་ # རྫོང་ཁ་ འདི་ ཁ་ ལས་ ག་ སླབ་ ཡིག་ཐོག་ བྲི་ ནིའི་ ལམ་སྲོལ་ འགོ་བཙུགས་ གནངམ་ མ་ཚད་ # སྤྱི་ལོ་ NUM # ལོར་ འབྲུག་ རྒྱལ་ཁབ་ འདི་ # འཛམ་གླིང་ སྤྱི་ཚོགས་ ཀྱི་ འཐུས་མི་ སྦེ་ འཛུལཝ་ ད་ # རྫོང་ཁ་ འདི་ # འབྲུག་ རྒྱལ་ཁབ་ ཀྱི་ རྒྱལ་ཡོངས་སྐད་ཡིག་ སྦེ་ གསལ་བསྒྲགས་ གནང་ ནུག །

དེ་ལས་ཚུར་ # ཤེས་རིག་ ལས་ཁུངས་ ནང་ # རྫོང་ཁ་ ཡར་རྒྱས་ སྡེ་ཚན་ ལོགས་སུ་ བཙུགས་ ཏེ་ # རྫོང་ཁའི་ སློབ་དེབ་ ཚུ་ རིམ་པ་བཞིན་དུ་ # རྩོམ་སྒྲིག་ དང་ པར་སྐྲུན་ འབད་ དེ་ བཀྲམ་ ཞིནམ་ལས་ # རྒྱལ་ཡོངས་ ཀྱི་ སློབ་གྲྭ་ ནང་ ལས་ ཕར་ # སློབ་སྟོན་ འབད་ ནིའི་ ལམ་ལུགས་ བཙུགས་ གནང་ ནུག ། # ད་རེས་ནངས་པ་ རྫོང་ཁ་གོང་འཕེལ་ལྷན་ཚོགས་ ཡང་ ལོགས་སུ་ བཙུགས་ ཏེ་ # རྒྱལ་ཡོངས་སྐད་ཡིག་ གོང་འཕེལ་ དང་ དར་ཁྱབ་ ཀྱི་ ཕྱག་ལཱ་ ཚུ་ # རྒྱ་ཆེཝ་ སྦེ་ ཡར་རྒྱས་ འགྱོཝ་ ལས་ # རྒྱལ་ཁབ་ ཀྱི་ ངོ་རྟགས་ སྟོན་ ནི་ དང་ # རྫོང་ཁག་ ག་ར་ ནང་ བརྡ་དོན་ སྤྲོད་ལེན་ འབད་ ནི་ # ཆོས་ དང་ ལམ་སྲོལ་ གྱི་ རྒྱུན་འཛིན་ འབད་ ནི་ ལུ་ ཕན་ཐོགས་ སྦོམ་ བྱུང་ དང་ འབྱུང་ བཞིན་དུ་ ཡོད །

NUM # - NUM # འབྲུག་ རྒྱལ་ཁབ་ འཛམ་གླིང་སྤྱི་ཚོཊ་ ཀྱི་ འཐུས་མིའི་ གྲངས་སུ་ འཛུལ་ བ །

འབྲུག་ རྒྱལ་ཁབ་ འདི་ # རང་དབང་ གི་ རྒྱལ་ཁབ་ ཅིག་ ཨིན་རུང་ # ཧེ་མ་ ལས་ དེ་ ཚུན་ གྱི་ བར་ ན་ # འཛམ་གླིང་ རྒྱལ་ཁབ་ གཞན་ དང་ འབྲེལ་བ་མེད་པར་ ཟུར་ཁར་ སྡོད་ མི་ ཅིག་ ཨིནམ་ ལས་ བརྟེན་ # ཕྱིའི་རྒྱལ་ཁབ་ ཚུ་ གིས་ མ་ ཤེས་ པར་ ལུས་ ཡོདཔ་ ཨིན་ མས །

མི་དབང་མངའ་བདག་ འཇིགས་མེད་རྡོ་རྗེ་དབང་ཕྱུག་ མཆོག་ གིས་ # རང་དབང་ཅན་ གྱི་ འཛམ་གླིང་ རྒྱལ་ཁབ་ གཞན་ དང་ འདྲ་མཉམ་ བཟོ་ ནིའི་ ཕྱག་ལཱ་ ཚུ་ རིམ་པ་བཞིན་དུ་ གནང་ བའི་ མཐའ་མར་ # འབྲུག་ རྒྱལ་ཁབ་ འདི་ # འཛམ་གླིང་སྤྱི་ཚོགས་ ཀྱི་ འཐུས་མིའི་ གྱལ་ ཁར་ བཙུགས་ གནང་ ཡི །

དེ་ཡང་ # སྤྱི་ལོ་ NUM # ཟླ་ NUMཔའི་ ཚེས་ NUM # ལུ་ # རྒྱ་གར་ གཞུང་ གི་ རྒྱབ་སྐྱོར་ ཐོག་ ལས་ # འབྲུག་ རྒྱལ་ཁབ་ འདི་ # ནུབ་ཕྱོགས་ ཨ་མི་རི་ཀའི་ # ས་གནས་ ནིའུ་ཡོརཀ་ ལུ་ # འཛམ་གླིང་སྤྱི་ཚོགས་ ཀྱི་ འཐུས་དམངས་ # མགྲིན་དབྱངས་ གཅིག་མཐུན་ གྱི་ ཐོག་ ལས་ # འཐུས་མི་ རིམ་ཨང་ NUMཔ་ སྦེ་ བཙུགས་ གནང་ ཡི ། # དེ་ལས་ཚུར་ # འབྲུག་ རྒྱལ་ཁབ་ འདི་ ཡང་ # འཛམ་གླིང་ རྒྱལ་ཁབ་ ག་ར་ ལས་ # ངོས་འཛིན་ ཆ་འཇོག་ ཐོབ་ ལས་ བརྟེན་ # རྒྱལ་ཁབ་ ཀྱི་ རང་དབང་རང་བཙན་ སྒྲིང་སྒྲི་ འགྱོཝ་ མ་ཚད་ # འཛམ་གླིང་ རྒྱལ་ཁབ་ ཚུ་ དང་ གཅིག་ཁར་ # མང་ཕྱོགས་ དང་ ཟུང་ཕྱོགས་ ཀྱི་ མཐུན་འབྲེལ་ རྒྱ་ཆེཝ་ སྦེ་ བཟོ་ ཚུགསཔ་ ལས་ # རྒྱབ་སྐྱོར་ དང་ གྲོགས་རམ་ ལེགས་ཤོམ་ སྦེ་ ཐོབ་ སྟེ་ # ད་རེས་ནངས་པ་ རྒྱལ་ཁབ་ ཀྱི་ ཡར་རྒྱས་ གོང་འཕེལ་ སྦོམ་ སྦེ་ འགྱོ་ ཚུགས་ མི་ ཡང་ # དེ་ གི་ བཀྲིན་ ཨིན་ ནོ །

NUM # - NUM # འབྲུག་ གི་ རྒྱལ་ཡོངས་འཆར་འགོད་ལྷན་ཚོགས་ གསར་བཙུགས །

རྒྱལ་ཁབ་ ནང་ # ལོ་ ལྔའི་ འཆར་གཞི་ རིམ་པའི་ སྲིད་བྱུས་ དང་ གཙོ་རིམ་ # འཆར་དངུལ་ དཔྱ་བགོ་ དང་ # སྐལ་སྤྲོད་ ཚུ་ # ཧེ་མ་ རྒྱ་གར་ གཞུང་ ལས་ # ལས་མི་ བཙུགས་ ཏེ་ བཟོ་ བཅུགཔ་ ཨིན་ མས །

ལོ་ ལྔའི་ འཆར་གཞི་ # NUMཔ་ ལས་ འགོ་བཙུགས་ ཏེ་ # འབྲུག་ མི་ རང་ གིས་ བཟོ་ ཚུགསཔ་ འབད་ ནིའི་ དོན་ལུ་ # སྤྱི་ལོ་ # NUM # ལས་ # དབང་ཚད་ཅན་ གྱི་ འདུས་ཚོགས་ # འཆར་འགོད་ལྷན་ཚོགས་ འདི་ ཡང་ འགོ་བཙུགས་ གནང་ ཡི །

འཆར་གཞི་ལྷན་ཚོགས་ ཀྱི་ ཁྲི་འཛིན་ # བརྒྱུད་འཛིན་ གྱི་ རྒྱལ་སྲས་ མི་དབང་ འཇིགས་མེད་སེངྒེ་དབང་ཕྱུག་ མཆོག་ ལུ་ # བསྐོ་བཞག་ གནངམ་ མ་ཚད་ # འཆར་གཞི་ལྷན་ཚོགས་ ཀྱི་ ཕྱག་འགན་ འདི་ ཡང་ # ལོ་ ལྔ་ རེའི་ ནང་འཁོད་ # རྒྱལ་ཁབ་ གོང་འཕེལ་ གྱི་ ལཱ་ ཚུ་ # ག་ཅི་ ར་ འགོ་འདྲེན་ འཐབ་ ནིའི་ འོས་འབབ་ ཡོད་ ག་ གི་ གྲོས་འཆར་ བཟོ་ ནི །

དེ་ དང་ བསྟུན་ པའི་ མ་དངུལ་ གྱི་ སྔོན་རྩིས་ བཏོན་ ཏེ་ # རྒྱལ་ཁབ་ ནང་འཁོད་ འོང་འབབ་ ཀྱིས་ མ་ ལང་ མི་ ཚུ་ # ཕྱི་ ལས་ འཚོལ་ ནི་ གི་ སྒྲ་སྒྲིག་ རྐྱབ་ ནི་ དང་ # ལོ་ ལྔའི་ འཆར་གཞི་ དང་ གྲུབ་འབྲས་ སྙན་ཞུ་ བཟོ་ ནི་ གི་ འགན་དབང་ ཚུ་ ཡོདཔ་ སྦེ་ བཟོ་ གནང་ ནུག །

NUM # - # འབྲུག་ གི་ རྒྱལ་ཡོངས་ ཁྲོམ་ཚོགས་ འཆར་གཞི་ འགོ་བཙུགས །

རྒྱལ་ཁབ་ ག་ཏེ་ འབད་རུང་ # ཁྲོམ་ཚོགས་ འདི་ དཔལ་འབྱོར་ གོང་འཕེལ་ དང་ # ལཱ་གཡོག་ འཐོབ་ ས་ གལ་ཅན་ ཅིག་ ཨིན་རུང་ # འབྲུག་ ནང་ ཧེ་མ་ ཁྲོམ་ གྱི་ འཆར་གཞི་ མེདཔ་ ལས་ # སྟབས་མ་བདེཝ་ འབྱུང་ མི་ ཚུ་ བསལ་ ནི་ གི་ དོན་ལུ་ # ཁྲོམ་ཚོགས་ འཆར་གཞི་ འདི་ # སྤྱི་ལོ་ # NUMའི་ སྔ་ཆ་ ལས་ འགོ་བཙུགས་ གནང་ ནུག །

ཁྲོམ་ཚོགས་ འཆར་གཞིའི་ ཚོགས་སྡེ་ གིས་ # ཁྲོམ་ གྱི་ འཆར་གཞི་ དང་ # སྲིད་བྱུས་ བདག་འཛིན་ འོག་ # ཁྲོམ་ གྱི་ གཙང་སྦྲ་ དང་ སྒྲིག་ལམ་ # ཆུ་ དང་ མེ་ # ལམ་ དང་ ཉེར་མཁོའི་ ཞབས་ཏོག་ མཐུན་རྐྱེན་ ཚུ་ # མཁོ་སྤྲོད་ དང་ རྒྱུན་སྐྱོང་ ལཱ་ གི་ འགན་ཁག་ ཚུ་ འབག་ སྟེ་ ཡོད །

དེ་བཞིན་དུ་ # རྒྱལ་ཁབ་ གོང་འཕེལ་ དང་ བསྟུན་ ཏེ་ # ཁྲོམ་ཚོགས་ རྒྱ་སྐྱེད་ ཀྱི་ འཆར་གཞི་ དང་ # ཁྲོམ་ཚོགས་ ནང་ སྡོད་ མི་ # གཞུང་ དང་ མི་སེར་ སྤྱིར་བཏང་ ལུ་ # ཞབས་ཏོག་ གི་ མཐུན་རྐྱེན་ རིགས་ ལེགས་ཤོམ་ འཐོབ་ ཐབས་ དང་ # ས་ཆ་ བདེ་སྒྲིག་ དང་ # ཁྱིམ་ བཟོའི་ ལམ་ལུགས་ ཚུལ་ དང་ མཐུན་ཏོག་ཏོ་ བཟོ་ སྟེ་ # མ་འོངས་པ་ ན་ # གཞན་དང་མ་འདྲ་བའི་ སྒྲིག་བཀོད་ དང་ གཙང་སྦྲ་ ལྡན་ པའི་ ཁྲོམ་སྡེ་ ཅིག་ སྦེ་ # བཞག་ ཚུགས་ ཐབས་ སྒྲིག་ བཞིན་དུ་ ཡོདཔ་ མ་ཚད་ # ཐིམ་ཕུག་ དང་ ཕུན་ཚོགས་གླིང་ གཉིས་ ལུ་ ཁྲོམ་སྡེ་ རང་སྐྱོང་ གི་ ལས་འཛིན་ རེ་ ཡང་ བཙུགས་ ཏེ་ ཡོདཔ་ ཨིན་ ནོ །

NUM # - NUM # རྒྱལ་བརྒྱུད་ འཛིན་ པའི་ རྒྱལ་སྲས་ འཇིགས་མེད་སེངྒེ་དབང་ཕྱུག །

མངའ་བདག་ འབྲུག་རྒྱལ་ གསུམ་པ་ དགུང་ལོ་ # NUM # བཞེས་ ཏེ་ # སྤྱི་ཚེས་ # NUM # \* NUM # \* NUM # ལུ་ ཞིང་ ལུ་ ཕེབས་ ད་ # འབྲུག་ རྒྱལ་བཙུན་ མི་དབང་ ཨ་ཞེ་ སྐལ་བཟང་ཆོས་སྒྲོན་དབང་ཕྱུག་ ལས་ # སྲས་མོ་ ཨ་ཞེ་ བསོད་ནམས་ཆོས་སྒྲོན་ དང་ # བདེ་ཆེན་དབང་མོ་ # རྒྱལ་སྲས་ འཇིགས་སེངྒེ་དབང་ཕྱུག་ # ཨ་ཞེ་ པདྨ་ལྷ་སྒྲོན་ དང་ # སྐལ་བཟང་ཆོས་སྒྲོན་ བཞི་ བཞུགས་ ནུག །

བརྒྱུད་འཛིན་ གྱི་ རྒྱལ་སྲས་ # མི་དབང་ འཇིགས་མེད་སེངྒེ་དབང་ཕྱུག་ འདི་ # སྤྱི་ལོ་ # NUM # ཟླ་ # NUM # ཚེས་ # ལུ་ # བདེ་ཆེན་ཆོས་གླིང་ཕོ་བྲང་ ནང་ སྐུ་འཁྲུངས །

དགུང་ལོ་ ཆུང་ཀུ་ ལས་ ཡོངས་འཛིན་ ཚུ་ ལས་ # ཕྱི་ ནང་ གི་ སྐུ་ཡོན་ བཞེས་ ཏེ་ # མཐོ་རིམ་ སྐུ་ཡོན་ བཞེས་ པར་ རྒྱ་གར་ རྡོ་རྗེ་གླིང་ སེན་ཇོ་སེཕ་ ལུ་ བྱོན ། # དགུང་ལོ་ # NUM # ལུ་ ལོག་སྟེ་ # སྤ་རོ་ ཨོ་རྒྱན་དབང་ཕྱུག་སྲིད་སྐྱོང་སློབ་གྲྭ་ གསར་བཙུགས་ ནང་ བཞུགས་ ཏེ་ # རང་ལུགས་ ཀྱི་ ཤེས་ཡོན་ དང་ # ཡབ་ ལས་ # རྒྱལ་སྤྱིའི་ ཆབ་སྲིད་ དང་ སྲིད་དོན་ ཉམས་མྱོང་ བཞེས་ གནང་ ནུག །

སྤྱི་ལོ་ # NUM # ལོ་ འགོ་བཙུགསཔ་ ད་ # འཆར་གཞི་ལྷན་ཚོགས་ ཀྱི་ ཁྲི་འཛིན་ ལུ་ བསྐོས་ པའི་ ཤུལ་ལས་ # ཕྱི་ ལྟར་ ཀྲོང་གསར་ དཔོན་སློབ་ དང་ # ནང་ ལྟར་ རྒྱལ་རབས་ བཞི་པའི་ རྟེན་འབྲེལ་ # བདེ་ཆེན་ཆོས་གླིང་ཕོ་བྲང་ ནང་ བརྩིས་ ཏེ་ # ཡོངས་གྲགས་ ཀྱི་ དགའ་སྟོན་ འདི་ # སྤྱི་ལོ་ # NUM # ཟླ་ # NUM # ཚེས་ # ལུ་ # ཀྲོང་གསར་ ཆོས་འཁོར་རབ་བརྟན་རྩེའི་རྫོང་ ནང་ # ཤར་ཕྱོགས་འཁོར་ལོ་རྩིབས་བརྒྱད་ ཀྱི་ ལྷ་ མི་ སྲིད་སྡེ་ འདུས་ པའི་ སྦུག་ ལུ་ # ཁྲི་ མངའ་གསོལ་ ཞུ་ སྟེ་ དགའ་སྟོན་ རྒྱས་ཤིང་རྒྱསཔ་ སྦེ་ མཛད་ གནང་ ནུག །

NUM # - NUM # འབྲུག་ བརྒྱུད་འཛིན་ གྱི་ རྒྱལ་རབས་ བཞི་པའི་ གསེར་ཁྲི་ མངའ་གསོལ །

འབྲུག་ བརྒྱུད་འཛིན་ གྱི་ རྒྱལ་སྲས་ མི་དབང་ ཀྲོང་གསར་ དཔོན་སློབ་ # དཔལ་ འཇིགས་མེད་སེངྒེ་དབང་ཕྱུག་ མཆོག་ # དགུང་ལོ་ # NUM # ལུ་ ཀྲོང་གསར་ དཔོན་སློབ་ ཀྱི་ བདག་འགན་ བཞེས་ ཏེ་ # ཟླ་ངོ་ གཉིས་ ལས་ མ་ སོང་ བའི་ # གནམ་ལོ་ ཆུ་ བྱི་ ཟླ་ NUM # ཚེས་ NUM # ལུ་ # ཡབ་ ཞིང་ ལུ་ ཕེབས་ སོ་ ནུག ། # ཟླཝ་ དེ་ གི་ ཚེས་ # NUM # ལུ་ # མི་དབང་ མཆོག་ ལུ་ # ལྷན་རྒྱས་གཞུང་ཚོགས་ ཀྱིས་ གསོལ་བཏབ་ ཐོག་ ལས་ # འབྲུག་ གི་ རྒྱལ་སྲིད་ འཛིན་སྐྱོང་ གི་ བདག་འགན་ ཕུལ་ ཏེ་ # འབྲུག་རྒྱལ་ བཞི་པའི་ གསེར་ཁྲི་ ལུ་ བྱོན་ ཡི །

ཡོངས་གྲགས་ གསེར་ཁྲི་ མངའ་གསོལ་ གྱི་ དགའ་སྟོན་ འདི་ # ལོ་ངོ་ NUM # ཀྱི་ ཤུལ་ལས་ # སྤྱི་ལོ་ NUM # ཟླ་ NUM # ཚེས་ # གཟའ་སྐར་ ཕུན་སུམ་ཚོགས་པའི་ ཉིནམ་ ལུ་ # འབྲུག་ གི་ ལྷ་སྡེ་ མི་སྡེ་ ཡོངས་ ཀྱིས་ # རང་ལུགས་ རྟེན་འབྲེལ་ བཟང་པོའི་ སྒོ་ལས་ # འབྲུག་ བརྒྱུད་འཛིན་ གྱི་ # རྒྱལ་རབས་ བཞི་པའི་ གསེར་ཁྲི་ ལུ་ མངའ་གསོལ་ ཞུ་ ཡི ། # དེ་བསྒང་ ཁྱིམ་ཚང་ རྒྱ་གར་ དང་ བངྒ་ལ་དེཤ་ གི་ སྲིད་འཛིན་ དང་ # ནེ་པཱལ་ རྒྱལ་སྲས་ # འབྲས་ལྗོངས་ ཆོས་རྒྱལ་ ཚུ་ དང་ # འཛམ་གླིང་ རྒྱལ་ཁབ་ སོ་སོའི་ སྐུ་ཚབ་ མང་རབས་ཅིག་ འཛོམས་ ཏེ་ # དགའ་སྟོན་ སྦོམ་ སྦེ་ མཛད་ གནང་ ཡི །

NUM # - NUM # དགོངས་རྫོགས་མཆོད་རྟེན་ གསར་བཞེངས །

དགོངས་རྫོགས་མཆོད་རྟེན་ འདི་ # ཧེ་མ་ ཡབ་རྗེ་ # འབྲུག་རྒྱལ་ གསུམ་པ་ མཆོག་ ལུ་ # སྐྱབས་རྗེ་ བདུད་འཇོམས་འཇིགས་བྲལ་ཡེ་ཤེས་རྡོ་རྗེ་ གིས་ # རྒྱལ་ཁབ་ ཀྱི་ བདེ་རྩར་ བཞེངས་ དགོ་ པའི་ # ལུང་བསྟན་ གནང་བཞག་ མི་ འདི་ # ཡབ་ གཤགས་ ཞིནམ་ལས་ དགོངས་རྫོགས་མཆོད་རྟེན་ འབད་ དེ་ # ཐིམ་ཕུག་ ཁྲོམ་ གྱི་ ལྟེ་བ་ # ལུང་བསྟན་ཟམ་པའི་ ལྟག་ ལུ་ # ཕྱི་ མཆོད་རྟེན་ དང་ # ནང་ བཀའ་དགོངས་ཕུར་གསུམ་ གྱི་ ལྷ་ཁང་ ཐོག་ གསུམ་ མ་ # འགྲན་ཟླ་ དང་ དང་ བྲལ་ བ་ འདི་ # སྤྱི་ལོ་ # NUM # ལུ་ བཞེངས་ གནང་ ཡི །

རབ་གནས་ ཡང་ # སྐྱབས་རྗེ་ བདུད་འཇོམས་རིན་པོ་ཆེ་ ཞུ་ སྟེ་ # གཏེར་གསར་ ཕུར་པ་གནམ་ལྕགས་སྤུ་གྲིའི་ སྒྲུབ་ཆེན་ དང་ བཅས་ པ་ བཙུགས་ ཏེ་ གནང་ ཡོད་ མི་ འདི་ # ཕྱི་ ལྟར་ ཡབ་ ཀྱི་ དགོངས་རྫོགས་ ལུ་ རྒྱལ་ཡོངས་རྗེས་དྲན་མཆོད་རྟེན་ # ནང་ ལྟར་དུ་ དངོས་གྲུབ་ འབྱུང་ བའི་ གཏེར་མཛོད་ # གསང་བ་ མ་རུངས་པའི་ བདུད་དཔུང་ འདུལ་ བའི་ གཉེན་པོར་ བཞེངས་ གནང་ ནུག །

དེ་གིས་སྦེ་ # ད་ལྟོའི་ བར་ ན་ ཡང་ འབྲུག་གཞུང་ གི་ ཁ་ཐུག་ ལས་ # ལོ་ལྟར་བཞིན་དུ་ ཕུར་པའི་སྒྲུབ་ཆེན་ དང་ # འབྲུག་རྒྱལ་ གསུམ་པའི་ སྐུ་མཆོད་ ཚུ་ # རྒྱལ་ཡོངས་རྗེས་དྲན་མཆོད་རྟེན་ དེ་ ནང་ བཟུང་ དང་ གཟུང་ བཞིན་དུ་ ཡོད །

NUM # - NUM # རྒྱལ་གཞུང་དངུལ་ལས་དབང་འཛིན་ དང་ འབྲུག་ གི་ ཤོག་དངུལ །

འབྲུག་ རྒྱལ་ཁབ་ ནང་ # ཧེ་མ་ འབྲུག་རྒྱལ་ གསུམ་པ་ ཚུན་ ལུ་ # འབྲུག་ གི་ ཏི་རུ་ ཏིག་རྐྱང་ # དངུལ་ཀྲམ་ གཅིག་ མ་ # ཕྱེད་ཀྲམ་ ལྔ་བཅུ་ # ཕྱེད་ཀྲམ་ ཉེར་ལྔ་ མ་ ཚུ་ བླུགས་ ཏེ་ ཡོད་ མི་ དེ་ གུ་ # རྒྱ་གར་ གྱི་ ལོར་ མ་གཏོགས་ མེདཔ་ ཨིན་རུང་ # འབྲུག་རྒྱལ་ བཞི་པ་ གསེར་ཁྲི་ གུ་ བྱོན་ ཞིནམ་ལས་ # རྒྱལ་གཞུང་དངུལ་ལས་དབང་འཛིན་ ལོགས་སུ་ བཙུགས་ ཏེ་ # ཡོངས་གྲགས་ ཀྱི་ གསེར་ཁྲི་ མངའ་གསོལ་ དགའ་སྟོན་ སྐབས་ ལས་ ར་ # འབྲུག་ གི་ ཏི་རུ་ དངུལ་ཀྲམ་ ཤོག་དངུལ་ ལོར་ འདི་ ཡང་ གསར་བཏོན་ མཛད་ གནང་ ཡི །

ཤོག་དངུལ་ འགོ་ཐོག་ བཏོནམ་ ད་ # གཅིག་ལོར་ # གཉིས་ལོར་ # ལྔ་ལོར་ # བཅུ་ལོར་ # ཁལ་ལོར་ # བརྒྱ་ལོར་ ཚུ་ བཏོན་ གནང་ ཡོདཔ་ མ་ཚད་ # ཤུལ་ལས་ # ལྔ་བཅུ་ལོར་ དང་ # ལྔ་བརྒྱ་ལོར་ ཚུ་ ཡང་ གསར་བཏོན་ གནང་ སྟེ་ ཡོད །

འབྲུག་ གི་ ཏི་རུའི་ གནས་གོང་ འདི་ ཡང་ # རྒྱ་གར་ གྱི་ ཏི་རུ་ # རུ་པི་ དང་ འདྲན་འདྲ་ ཡོདཔ་ ལས་ # འབྲུག་ ནང་ མཁོ་ ཆེ་ བའི་ ཅ་དངོས་ ནང་འདྲེན་ འཐབ་ ས་ # ཁྱིམ་ཚང་ རྒྱ་གར་ དང་ གཅིག་ཁར་ ཚོང་འབྲེལ་ འཐབ་ ནི་ ལུ་ # བྱ་སྟབས་ དང་ ཁེ་ཕན་ སྦོམ་ བྱུང་ སྟེ་ ཡོད །

དེ་མ་ཚད་ # འབྲུག་ གི་ མི་སེར་ ཆ་མཉམ་ ལུ་ # ཏི་རུ་ ཕར་ ཚུར་ སྤྲོད་ལེན་ འབད་ ནི་ དང་ # ཉོ་ཚོང་ གི་ བྱ་སྟབས་ བདེཝ་ མ་ཚད་ # དཔལ་འབྱོར་ གོང་འཕེལ་ གྱི་ ལཱ་ འབྲེལ་ ལུ་ ཡང་ # ཕན་ཐོགས་ སྦོམ་ བྱུང་ ཡི །

NUM # - # རྒྱལ་ཁབ་ ནང་ ཕྱི་མི་ བལྟ་བཤལ་པ་ འོང་ ཆོགཔ་ སྦེ་ བཟོ་ གནང་ བ །

འབྲུག་ རྒྱལ་ཁབ་ ནང་ # ཧེ་མ་ ཕྱི་མི་ འོང་ མ་ བཅུག་ པར་ བཞགཔ་ ཨིན་རུང་ # འབྲུག་རྒྱལ་ བཞི་པའི་ སྐབས་ ལས་ # རྒྱལ་ཁབ་ ཀྱི་ རང་བཞིན་གནས་སྟངས་ དང་ སྔར་སྲོལ་ ལམ་ལུགས་ བཟང་པོ་ ཉམས་མེད་ ཡོད་ མི་ འདི་ # འཛམ་གླིང་ རྒྱལ་ཁབ་ གཞན་ ལུ་ གསལ་སྟོན་ གྱི་ ཐོག་ ལས་ # རྒྱལ་ཁབ་ ཀྱི་ མིང་གཏམ་ དང་ # ངོས་འཛིན་ ལྷག་པར་དུ་ # ཡོངས་གྲགས་ བཟོ་ དོན་ལུ་ # སྤྱི་ལོ་ NUM # ལོར་ # ཕྱི་མི་ བལྟ་བཤལ་པ་ འོང་ ཆོགཔ་ བཟོ་ སྟེ་ # བདག་འཛིན་ འཐབ་ མི་ བལྟ་བཤལ་ སྡེ་ཚན་ ཅིག་ གཞི་བཙུགས་ མཛད་ གནང་ ཡི །

འབྲུག་གཞུང་ གི་ བལྟ་བཤལ་ སྲིད་བྱུས་ དེ་ ཡང་ # རྒྱལ་ཁབ་ ནང་ # བལྟ་བཤལ་པ་ ཚད་ཅིག་ སྦེ་ བཞག་ ཞིནམ་ལས་ # དེ་ ཚུ་ ལུ་ མཐུན་རྐྱེན་ གྱི་ སྤུས་ཚད་ ལེགས་ཤོམ་ སྦེ་ བྱིན་ ཚུགསཔ་ བཟོ་ ནི་ དང་ གཅིག་ཁར་ # རང་བཞིན་གནས་སྟངས་ དང་ # སྔར་སྲོལ་ ལམ་ལུགས་ བཟང་པོ་ ལུ་ གནོད་སྐྱོན་ འབྱུང་ མ་ བཅུག་ པའི་ ཐོག་ ལས་ # དཔལ་འབྱོར་ གོང་འཕེལ་ གྱི་ འོང་འབབ་ ལུ་ # ཕན་ཐོགས་ འབྱུང་ ཚུགསཔ་ བཟོ་ ནི་ འདི་ ཨིན་ མས །

ད་རེས་ནངས་པ་ # བལྟ་བཤལ་ གྱི་ སྲིད་བྱུས་ དང་ རྒྱབ་སྐྱོར་ ཚུ་ # བསྟན་རྒྱས་ལྷན་ཁག་ འབྲུག་བལྟ་བཤལ་ལས་ཁུངས་ ཀྱི་ དབང་འཛིན་ འོག་ # སྒེར་ གྱི་ བལྟ་བཤལ་ ལས་སྡེ་ མང་རབས་ཅིག་ བཙུགས་ ཏེ་ # ལོ་རིམ་ བལྟ་བཤལ་པའི་ གྱངས་ཁ་ ཡར་སེང་ ཐོག་ ལས་ # གཞུང་ དང་ མི་སེར་ རང་སོ་ ལུ་ # ཕྱི་དངུལ་ གྱི་ འོང་འབབ་ སྦོམ་ བཟོ་ དང་ བཟོ་ བཞིན་དུ་ ཡོད །

དེ་མ་ཚད་ ཐབས་ལམ་ དེ་ ཐོག་ ལས་ # འབྲུག་ གི་ གཞན་དང་མ་འདྲ་བའི་ # གནས་སྟངས་ དང་ ལམ་སྲོལ་ བཟང་པོ་ ཚུ་ ཡང་ # འཛམ་གླིང་ ནང་ ཡོངས་གྲགས་ ཀྱི་ མིང་གཏམ་ ཁྱབ་ དང་ ཁྱབ་ བཞིན་དུ་ ཡོདཔ་ ཨིན །

NUM # - NUM # རང་བཞིན་ གྱི་ རྐྱེན་ངན་ ཉེན་སྲུང་ འབྲུག་རྒྱལ་ཉེན་སྲུང་ལས་འཛིན །

འབྲུག་ རྒྱལ་ཁབ་ ནང་ # ཉེན་བཅོལ་ འབད་ དགོཔ་ ཚུ་ ཧེ་མ་ # རྒྱ་གར་ གྱི་ སྒེར་སྡེ་ ལས་འཛིན་ ཅིག་ ལུ་ སྤྲོད་ དེ་ ཡོདཔ་ ཨིན་རུང་ # དུས་ ཀྱི་ འཕོ་འགྱུར་ དང་ # རྒྱལ་ཁབ་ ཡར་རྒྱས་ གོང་འཕེལ་ དང་ བསྟུན་ པའི་ སྐབས་ # ཉེན་སྲུང་ འབད་ དགོཔ་ ཁག་ མ་འདྲཝ་ ལེ་ཤ་ ཐོནམ་ མ་ཚད་ # ཁེ་ཕན་ གཞན་ ལུ་ ཡང་ གཟིགས་ ཏེ་ # འབྲུག་རྒྱལ་ཉེན་སྲུང་ལས་འཛིན་ ཟེར་ མི་ གི་ སྒེར་སྡེ་ འདི་ # སྤྱི་ལོ་ NUM # ཟླ་ NUMཔའི་ # ཚེས་ NUM # ལུ་ # འགོ་བཙུགས་ གནང་ ནུག །

ལས་འཛིན་ དེ་ གིས་ # རྒྱལ་ཁབ་ ནང་ གི་ འགྲོ་བ་ མིའི་ ཚེ་སྲོག་ དང་ # ཁང་ཁྱིམ་ ཚུ་ ལུ་ དུས་མིན་ རྐྱེན་ངན་ གྱི་ བར་ཆད་ འབྱུངམ་ ད་ # མ་དངུལ་ རྒྱབ་སྐྱོར་ གྱི་ སྐྱིད་སྡུག་ ལུ་ ཕན་ཐབས་ སྦོམ་ འབྱུངམ་ ཨིན་ མས །

དེ་མ་ཚད་ # མི་སེར་ སྤྱིར་བཏང་ལུ་ # ཚོང་འབྲེལ་ དང་ # གོང་འཕེལ་ གྱི་ ལས་འགུལ་ མ་འདྲཝ་ ཚུ་ ལུ་ # མ་དངུལ་ སྐྱིན་འགྲུལ་ གྱི་ རྒྱབ་སྐྱོར་ དང་ གྲོགས་རམ་ ཡང་ འབད་ ཚུགས་ ནི་ འདི་གིས་ # མི་སེར་ ཆེ་འབྲིང་ཆུང་གསུམ་ ག་ར་ ལུ་ ཕན་ཐབས་ སྦོམ་ བྱུང་ དང་ འབྱུང་ བཞིན་དུ་ ཡོདཔ་ ཨིན །

NUM # - NUM # དཔལ་ལྡན་རྩི་སའི་བཟོ་གྲྭ་འཕྲུལ་ཁང་ གཞི་བཙུགས །

དཔལ་ལྡན་རྩི་སའི་བཟོ་གྲྭ་འཕྲུལ་ཁང་ འདི་ # སྤྱི་ལོ་ NUM # ལས་ # ཡོངས་རྫོགས་ བསྒྲུབས་ ཏེ་ # རྩི་སའི་ ཐོན་དངོས་ བཏོན་ ནི་ འགོ་བཙུགས་ ནུག །

དེ་ ནང་ ལས་ ཉིན་ལྟར་བཞིན་དུ་ # རྩི་སའི་ འཐོན་ཁུངས་ མེ་ཀྲིག་ཀྲོན་ NUM # རེ་ # བཏོན་ ཚུགསཔ་ བྱུངམ་ ལས་ # རྒྱལ་ཁབ་ གོང་འཕེལ་ གྱི་ དོན་ལུ་ དགོ་ པའི་ རྩི་སའི་ འཐོན་ཁུངས་ ལངས་ པའི་ ཁར་ # ལྷག་ལུས་ ཁྱིམ་ཚང་ རྒྱ་གར་ རྒྱལ་ཁབ་ ནང་ བཙོངས་ ཏེ་ # འོང་འབབ་ ཡང་ སྦོམ་ བཟོ་ ཚུགས་ ཏེ་ ཡོདཔ་ ཨིན །

དེ་ གི་ ཤུལ་ལས་ རྩི་སའི་ འཐོན་སྐྱེད་ དང་ སྤུས་ཚད་ གཉིས་ ཆ་ ར་ # རིམ་པ་བཞིན་དུ་ ཡར་དྲག་ བཏང་ སྟེ་ # ད་རེས་ནངས་པ་ # ཉིནམ་ རེར་ # མེ་ཀྲིག་ཀྲོན་ NUM # བཏོན་ ཚུགསཔ་ ཨིན་ མས །

དེ་མ་ཚད་ # འཕྲུལ་ཁང་ ཡང་ ཡར་སྐྱེད་ བཏང་ སྟེ་ # རྒྱལ་ཁབ་ ནང་ གི་ འོང་འབབ་ དང་ # ལཱ་གཡོག་ གི་ གོ་སྐབས་ བཟོ་ ནི་ ལུ་ ཕན་ཐོགས་ ཆེ་ བའི་ ཁར་ # ལྷོ་ཨེ་ཤི་ཡའི་ ལུང་ཕྱོགས་ ནང་ # མཐའ་འཁོར་གནས་སྟངས་ ལུ་ གནོདཔ་ ཉུང་ བའི་ འཕྲུལ་ཁང་ # ཨང་ དང་པའི་ གྲངས་སུ་ ཚུད་ དེ་ ཡོད །

NUM # - NUM # དབང་ཚད་ཕྱིར་སྤེལ་ གྱི་ དོན་ལུ་ རྫོང་ཁག་ཡར་རྒྱས་ཚོགས་ཆུང་ གཞི་བཙུགས །

ཧེ་མ་ རྒྱལ་ཁབ་ ཀྱི་ ཕྱག་ལཱ་ ཡོངས་ ཀྱི་ དབང་ཚད་ ཧྲིལ་བུམ་ # གཞུང་ལྟེ་བ་ ལུ་ ཡོདཔ་ ཨིན་ མས །

དེ་ གིས་ རྫོང་ཁག་ སོ་སོའི་ གནས་རིམ་ ནང་ ཁག་ ཆེ་ བའི་ གནད་དོན་ ཚུ་ ལུ་ # ཁྱབ་ མ་ ཚུགས་ པའི་ དཀའ་ངལ་ སེལ་ ཐབས་ ལུ་ # སྤྱི་ལོ་ NUM # འཆར་གཞི་ ལྔ་པ་ ལས་ འགོ་བཟུང་ སྟེ་ # རྒྱལ་ཁབ་ གོང་འཕེལ་ གྱི་ ཕྱག་ལཱ་ ཚུ་ # རྫོང་ཁག་ གི་ གནས་རིམ་ ནང་ ཐག་གཅད་ ནི་ གི་ དབང་ཚད་ཕྱིར་སྤེལ་ གནང་ སྟེ་ # རྫོང་ཁག་ཡར་རྒྱས་ཚོགས་ཆུང་ གཞི་བཙུགས་ གནང་ ནུག །

རྫོང་ཁག་ཡར་རྒྱས་ཚོགས་ཆུང་ འགོ་བཙུགས་ གནང་ མི་ དེ་ གིས་ # ཧེ་མ་ རྒྱལ་ཡོངས་ ཀྱི་ འཆར་གཞི་ གཅིག་ ལས་ མེད་ མི་ འདི་ # རྫོང་ཁག་ རེ་ ནང་ # འཆར་གཞི་ རེ་ བརྩམ་ ཚུགསཔ་ ལས་ # རྫོང་ཁག་ རང་རང་སོ་སོའི་ མཁོ་འདོད་ འགྲུབ་ ནི་ དང་ # འགན་འཁྲི་ དང་ དབང་ཚད་ ཡོདཔ་ སྦེ་ འགྱོཝ་ མ་ཚད་ # ས་གནས་ ཡོངས་ ལུ་ གོང་འཕེལ་ འདྲ་མཉམ་ གཏང་ ནིའི་ དམིགས་དོན་ ཡང་ གྲུབ་ ཚུགས་ ནུག །

བྱ་རིམ་ དེ་ གིས་ # རྒྱལ་ཁབ་ ནང་ # མི་སེར་ དམངས་གཙོའི་རིང་ལུགས་ འགོ་བཙུགས་ ནི་ གི་ ཉམས་མྱོང་ དང་ # གོམས་འདྲིས་ ཡང་ འཐོབ་ ཚུགས་ པའི་ ཕན་ཐབས་ བྱུང་ ནུག །

NUM # - NUM # ཨམ་སྲུའི་ རང་དབང་ དང་ བདེ་ ཐབས་ ལུ་ # འབྲུག་ གི་ རྒྱལ་ཡོངས་ ཨམ་སྲུ་ ཚོགས་པ་ གཞི་བཙུགས །

འབྲུག་ རྒྱལ་ཁབ་ ནང་ # ཕོ་ མོ་ གཉིས་ ཀྱི་ སྤྱིར་བཏང་ དབང་ཚད་ འདི་ # ཁྱིམ་ ནང་ ན་ གི་ ཐག་བཅད་ དབང་ཚད་ གཙོ་བོ་ ཨམ་སྲུ་ གི་ ལག་པར་ དང་ # ཕྱི་ ཕྱོགས་ ཀྱི་ དོན་གཅོད་ ཐག་གཅད་ གཙོ་བོ་ ཕོ་རྒྱས་ ཀྱི་ ལག་པར་ ཡོདཔ་ ལས་ # དབང་ཚད་ ཆ་ མ་ སྙོམས་ པར་ ཡོདཔ་ ཨིན །

ཨིན་རུང་ མི་དབང་ མངའ་ཞབས་ ཀྱིས་ # ཨམ་སྲུ་ ཚུ་ ལུ་ # རྒྱལ་སྤྱིའི་ གནས་རིམ་ ལྟར་ གྱི་ རང་དབང་ དང་ # ལྕོགས་གྲུབ་ # ཐོབ་ལམ་ ཚུ་ ཐོབ་ ཐབས་ ཡོདཔ་ བཟོ་ ནིའི་ ཐུགས་བཞེད་ གནང་ སྟེ་ # སྤྱི་ལོ་ NUM # ལས་ # འབྲུག་ གི་ རྒྱལ་ཡོངས་ ཨམ་སྲུ་ ཚོགས་པ་ འདི་ # མི་དབང་ ཨ་ཞེ་ བསོད་ནམས་ཆོས་སྒྲོན་དབང་ཕྱུག་ གི་ དབུ་ཁྲིད་ འོག་ # གཞི་བཙུགས་ མཛད་ གནང་ ཡི །

ཚོགས་པ་ འདི་ གིས་ # དཀའ་ངལ་ཅན་ གྱི་ ཨམ་སྲུ་ ཚུ་ ལུ་ # གྲོགས་རམ་ དང་ རྒྱབ་སྐྱོར་ འབདཝ་ མ་ཚད་ # ཨམ་སྲུ་ སྤྱིར་བཏང་ གི་ ལྕོགས་གྲུབ་ ཡར་སྐྱེད་ དང་ # ཐོབ་དབང་ ཡར་དྲག་ བཟོ་ དགོཔ་ ཡོད་ མི་ ཚུ་ ནང་ # རྒྱབ་སྐྱོར་ དང་ གྲོགས་རམ་ བྱིན་ ཏེ་ # འབྲུག་ གི་ ཨམ་སྲུ་ ཚུ་ དང་ # རྒྱལ་ཁབ་ ཀྱི་ གོང་འཕེལ་ ལུ་ ཕན་ ཐབས་ བྱུང་ དང་ འབྱུང་ བཞིན་དུ་ ཡོད །

NUM # - NUM # གཞུང་སྐྱོང་ལེགས་ལྡན་ གྱི་ སྲོག་ཤིང་ རྒྱལ་གཞུང་ཞི་གཡོག་ལྷན་ཚོགས་ །

འབྲུག་ རྒྱལ་ཁབ་ ནང་ ལུ་ # རྒྱལ་སྲིད་ འཛིན་སྐྱོང་ གི་ གཞུང་ལྟེ་བ་ ནང་ མ་ཚད་ # རྫོང་ཁག་ ཚུ་ ནང་ ཡང་ # གཞུང་ གི་ ཕྱག་ལཱ་ རིམ་པ་བཞིན་དུ་ ཡར་སེང་ སོང་ སྟེ་ # ཞི་གཡོག་པའི་ གྱངས་ཁ་ ཡང་ # ལེ་ཤ་ གིས་ ཡར་འཕེལ་ འགྱོཝ་ ཨིན་ མས །

ཞི་གཡོགཔ་ དེ་ ཚུ་ གི་ བདག་སྐྱོང་ དང་ འཛིན་སྐྱོང་ གི་ དོན་ལུ་ # ཧེ་མ་ ལས་ གོང་འཕེལ་ ལས་ཁུངས་ ནང་ # མི་སྟོབས་ ལས་ཚན་ ཅིག་ ཡོད་ མི་ འདི་ # སྤྱི་ལོ་ NUM # ལས་ # ཡོངས་ཁྱབ་ དབང་འཛིན་ ལས་ཚོགས་ ཅིག་ ལུ་ བཟོ་ སྟེ་ # རྒྱལ་གཞུང་ཞི་གཡོག་ལྷན་ཚོགས་ འགོ་བཙུགས་ གནང་ ནུག །

ལྷན་ཚོགས་ དེ་ # རང་དབང་ ཐ་དད་ཅན་ གྱི་ དབང་འཛིན་ དང་ # མི་སྟོབས་ ཀྱི་ ལས་སྡེ་ ལྟེ་བ་ ཅིག་ སྦེ་ བཟོ་ སྟེ་ # ལྷན་ཁག་ དང་ ལས་སྡེ་ ཚུ་ ནང་ གི་ # ཞི་གཡོག་པའི་ བཅའ་ཁྲིམས་ དང་ # ལམ་ལུགས་ # སྦྱོང་བརྡར་ དང་ # གོ་གནས་ཡར་སེང་ # དངུལ་ཕོགས་ དང་ ཟད་འཐུས་ # གཡོག་ གི་ ཁེ་ཕན་ ཚུ་ གི་ ལམ་ལུགས་ # གཞུང་ གི་ ལས་ཁུངས་ ཡོངས་ ལུ་ གཅིག་མཐུན་ སྦེ་ བཟོ་ གནང་ སྟེ་ # ཞི་གཡོགཔ་ ཡོངས་ ལུ་ བྱ་སྟབས་ བདེ་ བའི་ ཕན་ཐོགས་ དང་ # ཞི་གཡོག་པའི་ འགན་འཁྲི་ དང་ ལྕོགས་གྲུབ་ ཡར་སྐྱེད་ བཟོ་ ནི་ ལུ་ # ཁེ་ཕན་ སྦོམ་ བྱུང་ སྟེ་ ཡོད །

NUM # - NUM # རྒྱལ་ཁབ་ ཀྱི་ ཡིག་ཆ་ འགངས་ཅན་ གྱི་ གཏན་མཛོད་ རྒྱལ་ཡོངས་དཔེ་མཛོད་ གསར་བཞེངས །

རྒྱལ་ཁབ་ ནང་ གི་ ཆོས་ དང་ # སྔར་སྲོལ་ ལམ་ལུགས་ ཚུ་ གི་ བྱུང་རབས་ ཀྱིས་ གཙོས་ པའི་ # སྔོན་ བྱོན་ རྒྱལ་བ་ གོང་མའི་ རྩོམ་རིག་ ཚུ་ བསྡུ་ལེན་ དང་ ཉམས་སྲུང་ # གོང་འཕེལ་ གཏང་ ནི་ ལུ་ # རྒྱལ་ཡོངས་དཔེ་མཛོད་ཁང་ ཅིག་ མེད་ཐབས་མེདཔ་ ལས་ བརྟེན་ # མི་དབང་ ཞབས་ ཀྱི་ བཀའ་ བཞིན་ # ནང་སྲིད་ བློན་པོ་ གཏམ་ཞིང་རྒྱ་གར་ གྱིས་ འགོ་འདྲེན་ ཐོག་ # སྤྱི་ལོ་ NUM # ལོ་ ལུ་ # རྒྱལ་ཡོངས་དཔེ་མཛོད་ ཐོག་ # NUM # འབད་ མི་ ཅིག་ # ཐིམ་ཕུག་ ཀ་ཝང་གྱང་ས་ ལུ་ གསར་བཞེངས་ བསྒྲུབས་ ཅི །

ད་རེས་ དཔེ་མཛོད་ཁང་ འདི་ ནང་ ལུ་ # རྒྱལ་བའི་ གསུང་རབ་ ཟབ་མོ་ # བཀའ་འགྱུར་ དང་ བསྟན་འགྱུར་ ཚུ་ གིས་ གཙོས་ པའི་ # ཆོས་ལུགས་ རིས་མེད་ ཀྱི་ བཀའ་འབུམ་ དང་ # གསུང་འབུམ་ རིགས་ དང་ # བོན་ཆོས་ ཀྱི་ གསུང་རབ་ # ད་རེས་ནངས་པ་ མཁས་པ་ ཚུ་ གིས་ རྩོམ་ མི་ དཔེ་དེབ་ ཚུ་ དང་ # གཞན་ རྒྱལ་ཁབ་ ནང་ གལ་ ཆེ་ བའི་ ཡིག་ཆ་ ཚུ་ # མ་འོངས་ བསྟན་པ་ ཇི་སྲིད་ བར་དུ་ # བདག་འཛིན་ འབད་ ཚུགས་ ཐབས་ བསྒྲིགས་ ཏེ་ ཡོདཔ་ ལས་ # རྒྱལ་ཁབ་ ཀྱི་ སྙིང་ནོར་ འགངས་ཅན་ ཅིག་ ལུ་ བསྒྲུབས་ ཡོད་ པའི་ ཁར་ # ཞིབ་འཚོལ་པ་ ཚུ་ ལུ་ # ཁུངས་གཏུགས་ དང་ རྒྱབ་རྟེན་ གྱི་ དོན་ལུ་ # དཔེ་ཆ་ དང་ ཡིག་ཆ་ མཇལ་ དགོཔ་ ཡོད་ མི་ ཚུ་ # དུས་ ནམ་ཡང་ མཇལ་ ཆོག་ཆོ་ ཡོདཔ་ ཨིན །

NUM # - NUM # སངས་རྒྱས་ བསྟན་པའི་ ཞབས་ཏོག་ གྲྭ་ཚང་ལྷན་ཚོགས །

འབྲུག་ རྒྱལ་ཁབ་ འདི་ ནང་ # ཕན་བདེའི་ གཞི་རྩ་ # རྒྱལ་བསྟན་ འཛིན་སྐྱོང་སྤེལ་གསུམ་ གྱི་ ཕྱག་ལཱ་ གནང་ མི་ # གྲྭ་ཚང་ ཆོས་སྡེ་ ཡོངས་ ཀྱི་ གཙོ་བོ་ དཔལ་ལྡན་འབྲུག་པ་རིན་པོ་ཆེའི་ # དགེ་འདུན་ འདུས་ པའི་ སྡེ་ཚོགས་ # གཞུང་གྲྭ་ཚང་ དང་ # རྫོང་ཁག་ སོ་སོའི་ རབ་སྡེ་ གྲྭ་ཚང་ དེ་ ཚུ་ གིས་ གཙོས་ པའི་ # བཤད་གྲྭ་ སྒྲུབ་གྲྭ་ ཚུ་ དང་ # གཞན་ རྒྱལ་ཁབ་ ནང་ གི་ དགོན་སྡེ་ # སྒོམ་སྡེ་ # སྒྲུབ་སྡེ་ ཚུ་ གི་ མཐའ་སྐྱོང་ དང་ ཞབས་ཏོག་ སྒྲུབ་ མི་ # གྲྭ་ཚང་ལྷན་ཚོགས་ ཅིག་ ཡང་ # སྤྱི་ལོ་ # NUM # ལུ་ འགོ་བཙུགས་ གནང་ ཡི །

གྲྭ་ཚང་ལྷན་ཚོགས་ འདི་ སྐྱབས་རྗེ་ # རྗེ་མཁན་རིན་པོ་ཆེས་ ཁྲི་འཛིན་ དང་ # འཐུས་མི་དྲུང་ཆེན་ གཞུང་ གི་ དཔོན་ཁག་ གཅིག་ བཅས་ ཡོད་ པའི་ ཆེས་མཐོའི་ འདུས་ཚོགས་ ཅིག་ ཨིན །

ལྷན་ཚོགས་ དེ་ གིས་ གྲྭ་ཚང་ ཆོས་སྡེ་ ཚུ་ ལུ་ ཉིན་ལྟར་ བཞེས་ ནིའི་ གསོལ་ཚོགས་ དང་ # རྒྱལ་ཁབ་ ཀྱི་ སྐུ་རིམ་ # དུས་མཆོད་འབུམ་སྡེ་ # གཞན་ ཕན་བདེའི་ སྐྱིད་སྡུག་ ལ་སོགས་པའི་ ཞབས་ཏོག་ ཞུ་ དགོཔ་ ཚུ་ ནང་ # འབྲུག་གཞུང་ གི་ ཁ་ཐུག་ ལས་ འགན་དབང་ འབག་ སྟེ་ # ཕྱག་ཕྱིད་ ཞུ་ དང་ ཞུ་ བཞིན་དུ་ ཡོད །

NUM # - NUM # རྒྱལ་ཁབ་ ཀྱི་ ལམ་སྲོལ་ ཉམས་སྲུང་ རྒྱལ་ཡོངས་སྲོལ་འཛིན་ལྷན་ཚོགས །

རྒྱ་ བོད་ རྒྱལ་ཁབ་ སྦོམ་ གཉིས་ ཀྱི་ བར་ ན་ # ཆུང་ཀུ་ ཅིག་ སྦེ་ ཆགས་ ཏེ་ ཡོད་ པའི་ སྐོབས་ཚུད་ ཀྱི་ འབྲུག་ རྒྱལ་ཁབ་ འདི་ གི་ # རང་དབང་ དང་ སྲུང་སྐྱོབ་ ཡུན་བརྟན་ གྱི་ དོན་ལུ་ མེད་ཐབས་མེདཔ་ ཅིག་ # རྒྱལ་ཁབ་ གཞན་དང་མ་འདྲ་བའི་ འབྲུག་ རྒྱལ་ཁབ་ ཀྱི་ སྔར་སྲོལ་ ལམ་ལུགས་ འདི་ # རྒྱལ་ཁབ་ ཀྱི་ ངོ་རྟགས་ ལུ་ རྩ་བ་ བཟུང་ སྟེ་ # མངོན་གསལ་ཆེ་ཏོག་ཏོ་ སྦེ་ སྟོན་ ནི་ ཡོདཔ་ སྦེ་ # བདག་འཛིན་ འཐབ་ དགོཔ་ ཨིནམ་ སྦེ་ ཆ་འཇོག་ གནང་ སྟེ་ ཡོད ། # དེ་ གི་ དོན་ལུ་ # མི་དབང་ མངའ་བདག་རིན་པོ་ཆེ་ མཆོག་ གིས་ # སྤྱི་ལོ་ NUM # ལུ་ # བློན་པོ་ གཏམ་ཞིང་རྒྱ་གར་ གྱི་ ཁྲི་འཛིན་ འོག་ ལུ་ # འཐུས་མི་ NUM # འབད་ མི་ གི་ རྒྱལ་ཡོངས་ སྲོལ་འཛིན་ ལྷན་ཚོགས་ ཅིག་ # གཞི་བཙུགས་ མཛད་ གནང་ ནུག །

ལྷན་ཚོགས་ འདི་ ལུ་ # འབྲུག་ གི་ ཐུན་མོང་མ་ཡིན་པའི་ རང་ལུགས་ ལམ་སྲོལ་ གྱི་ ངོ་རྟགས་ གྱོན་ཆས་ # སྐད་ཡིག་ # བཟོ་རིག་ # འཆམ་ དང་ ཞབས་ཁྲ་ # པརཔ་ # ལྷ་བྲིས་ ལ་སོགས་པའི་ ཁར་ # རྫོང་གཞིས་ ལྷ་ཁང་ # དགོན་སྡེ་ ལ་སོགས་པའི་ རྒྱལ་ཡོངས་ དྲན་རྟེན་ དང་ # རྟེན་གསུམ་ ཅ་རྙིང་ གི་ བདག་འཛིན་ དང་ ཉམས་གསོ་ # སྒྲིག་ལམ་རྣམ་གཞག་ ཚུ་ དང་ བཅས་ པ་ མི་ ཉམས་ གོང་འཕེལ་ དང་ # ཉམས་ པ་ སོར་ཆུད་ བཟོ་ དགོ་ པའི་ འགན་དབང་ གནང་ སྟེ་ # འཛིན་སྐྱོང་ འཐབ་ བཅུག་ ནུག །

ད་རེས་ནངས་པ་ ནང་སྲིད་ལྷན་ཁག་ གིས་ འགོ་འདྲེན་ ཐོག །

རྒྱལ་ས་ལྟེ་བར་ རྒྱལ་ཡོངས་ ལམ་སྲོལ་ལས་ཁུངས་ དང་ # རྫོང་ཁག་ ཡོངས་ ལུ་ ལམ་སྲོལ་ འགོ་དཔོན་ རེ་ བཙུགས་ ཏེ་ # ལཱ་འགན་ རྒྱུན་སྐྱོང་ ངང་ ལུ་ ཡོདཔ་ ཨིན །

NUM # - NUM # རྒྱལ་ཁབ་ ཀྱི་ འོང་འབབ་ འབོར་ཆེ་ཏོག་ཏོ་ བཟོ་ གནང་ བ །

འབྲུག་ རྒྱལ་ཁབ་ ཀྱི་ རང་བཞིན་གནས་སྟངས་ དང་ འཁྲིལཝ་ ད་ # འོང་འབབ་ སྦོམ་ཤོས་ དེ་ # གཙང་ཆུ་ ལུ་ བརྟེན་ པའི་ # གློག་མེ་ ལས་ བཟོ་ ནིའི་ འོས་འབབ་ སྦོམ་ ཡོདཔ་ ཨིན་ མས །

དེ་ལས་བརྟེན་ཏེ་ # རྒྱ་གར་ གཞུང་ གི་ རྒྱབ་སྐྱོར་ ཐོག་ ལས་ # དང་པ་ ཝང་ཆུ་ གུ་ # ཆུ་ཁ་གློག་མེའི་ལས་འགུལ་ འདི་ # སྤྱི་ལོ་ NUM # ལས་ ལཱ་ ངོ་མ་ འབད་ ནི་ འགོ་བཙུགས་ ཏེ་ # སྤྱི་ལོ་ NUM # ལུ་ # གློག་མེ་ ཤུགས་ཚད་ # མེ་གཱ་ཝཀྲ་ NUM # འབད་ མི་ འདི་ བསྒྲུབས་ ནུག །

གློག་མེ་ འཕྲུལ་ཁང་ དེ་ ལས་ འཐོབ་ མི་ འོང་འབབ་ ཀྱིས་ # འཕྲུལ་ཁང་ རང་གི་ # བུ་ལོན་ བཏབ་ དགོཔ་ དང་ # རྒྱུན་སྐྱོང་ ཟད་འགྲོ་ བཏོགས་ པའི་ ལྷག་ལུས་ ལོ་ལྟར་ དངུལ་ཀྲམ་ # ས་ཡ་ # NUM # རེ་ འཐོབ་ མི་ འདི་ # རྒྱལ་ཁབ་ ཀྱི་ འོང་འབབ་ སྦོམ་ཤོས་ ཅིག་ ཨིན་ མས །

དེ་ གི་ ཤུལ་ལས་ # ཀུར་ཆུ་ གུ་ # རྒྱལ་པོ་ཞིང་ ལུ་ གློག་ཤུགས་ མེ་ག་ཝཊ་ NUM # འབད་ མི་ ཅིག་ དང་ # བ་སོ་ཆུ་ ལྟག་ དང་ འོག་ # ཁག་ གཉིས་ བསྡོམས་ ད་ # གློག་ཤུགས་ མེ་ག་ཝཊ་ NUM # འབད་ མི་ ཅིག་ # ཝང་ཆུ་ གུ་ ལུ་ # དར་ལ་གློག་མེ་འཕྲུལ་ཁང་ མེ་ག་ཝཊ་ འབད་ མི་ ཚུ་ རིམ་པ་བཞིན་དུ་ བཙུགས་ གནང་ ནུག །

དེ་ ཚུ་ ལས་ # རྒྱལ་ཁབ་ ནང་ དགོ་ མི་ ལས་ ལྷག་ པའི་ གློག་མེ་ འཐེབ་ འཐོན་ མི་ ཚུ་ # ཁྱིམ་ཚང་ རྒྱ་གར་ རྒྱལ་ཁབ་ ནང་ བཙོངས་ ཏེ་ # རྒྱལ་ཁབ་ ཀྱི་ འོང་འབབ་ ལུ་ # བརྒྱ་ཆ་ མཐོ་ཤོས་ ཀྱི་ ཞལ་འདེབས་ འགྲུབ་ ཚུགསཔ་ བྱུང་ སྟེ་ ཡོད །

དེ་ གུ་ རྒྱལ་ཁབ་ ཀྱི་ འོང་འབབ་ གཞན་ ཚུ་ དང་ འབད་ # ད་རེས་ནངས་པ་ # འབྲུག་ མིའི་ མི་ རེའི་ འོང་འབབ་ ཀྱི་ དཔྱ་ཚད་ ཡར་སེང་ སོང་ སྟེ་ # རྒྱལ་ཁབ་ ཀྱི་ དཔལ་འབྱོར་ འཕེལ་ཚད་ འདི་ # ལྷོ་ཨེ་ཤི་ཡའི་ རྒྱལ་ཁབ་ གཞན་ ཚུ་ ལས་ དྲགཔ་ སྦེ་ འགྱོཝ་ ལས་ # དཔལ་འབྱོར་ རང་མགོ་རང་འདྲོངས་ ཀྱི་ དམིགས་དོན་ ཚུ་ # རིམ་པ་བཞིན་དུ་ འགྲུབ་ ཚུགསཔ་ བྱུང་ སྟེ་ ཡོད །

NUM # - NUM # ལྷོ་ཨེ་ཤི་ཡ་ ལུང་ཕྱོགས་མཐུན་འབྲེལ་ཚོགས་པའི་ རྩ་བའི་ འཐུས་མི །

སྤྱི་ལོ་ NUM # ལུ་ # ལྷོ་ཨེ་ཤི་ཡ་ལུང་ཕྱོགས་མཐུན་འབྲེལ་ཚོགས་པ་ འགོ་བཙུགསཔ་ ད་ # འབྲུག་ རྒྱལ་ཁབ་ འདི་ ཡང་ རྩ་བའི་ འཐུས་མི་ གཙོ་ཅན་ ཅིག་ གི་ གྲངས་སུ་ འཛུལ་ གནང་ སྟེ་ # རྒྱ་གར་ # བང་ལ་དེཤ་ # ཤྲཱི་ལངྐ་ # པ་ཀིས་ཏན་ # ནཻ་པཱལ་ # མཱལ་དིབསི་ ཚུ་ དང་ གཅིག་ཁར་ # འབྲུག་ རྒྱལ་ཁབ་ འདི་ ཡང་ # འཛམ་གླིང་ ནང་ # སྣང་དག་ ཆེ་ བའི་ ལྷོ་ཨེ་ཤི་ཡའི་ རྒྱལ་ཁབ་ ཚུ་ དང་ གཅིག་ཁར་ # མིང་གཏམ་ འཐོབ་ ཚུགསཔ་ བྱུང་ སྟེ་ ཡོད །

རྒྱལ་ཁབ་ ཕན་ཚུན་ གྱི་ # ཆེ་མཐོའི་འགོ་དཔོན་ ཚུ་ དང་ གཅིག་ཁར་ # སྤྱིར་བཏང་ ལུང་ཕྱོགས་ སྤྱིའི་ བདེ་ ཐབས་ # ལྷག་པར་ རང་ གི་ རྒྱལ་ཁབ་ ལུ་ ཕན་ ཐབས་ གོང་འཕེལ་ གྱི་ གསུང་གྲོས་ ཁྱད་པར་ཅན་ ཚུ་ གནང་ སྟེ་ # རྒྱལ་ཁབ་ ཀྱི་ བདེ་དོན་ འགྲུབ་ ཚུགསཔ་ མ་ཚད་ # མི་དབང་ མཆོག་ གི་ མཁྱེན་རྒྱ་ ཆེ་ བའི་ # དགོངས་འཆར་ གྲོས་སྟོན་ ཟབ་མོ་ ཚུ་ གིས་ # ལྷོ་ཨེ་ཤི་ཡའི་ ལུང་ཕྱོགས་ ཙམ་ མ་ཚད་ # འཛམ་གླིང་ རྒྱལ་སྤྱིའི་ # གནས་རིམ་ ལུ་ ཡང་ # ཁེ་ཕན་ བྱིན་ ཚུགསཔ་ བྱུང་ སྟེ་ ཡོདཔ་ ཨིན །

NUM # - NUM # རྒྱལ་ཡོངས་སྐད་ཡིག་ གོང་འཕེལ་ དང་ དར་ཁྱབ་ ཀྱི་ དོན་ལུ་ རྫོང་ཁ་གོང་འཕེལ་ལྷན་ཚོགས །

འབྲུག་ གི་ རྒྱལ་ཡོངས་སྐད་ཡིག་ རྫོང་ཁ་ འདི་ # རྒྱལ་ཁབ་ ཀྱི་ ངོ་རྟགས་ ངོ་མ་ ཅིག་ ཨིནམ་ མ་ཚད་ # རྒྱལ་ཡོངས་ ནང་ བརྡ་དོན་ སྤྲོད་ལེན་ དང་ # རྒྱལ་ཁབ་ ཀྱི་ མི་མང་ གཅིག་མཐུན་ དང་ གཅིག་སྒྲིལ་ གྱི་ ཐོག་ ལས་ # རྒྱལ་ཁབ་ ཀྱི་ སྲུང་སྐྱོབ་ ལུ་ ཕན་ཐབས་ དང་ ཆོས་ དང་ ལམ་སྲོལ་ རྒྱུན་འཛིན་ གྱི་ སྲོག་ཤིང་ ཅིག་ ཨིན་ མས །

འདི་གིས་སྦེ་ # སྤྱི་ལོ་ NUM # ལོར་ # ཁྲིམས་སྤྱི་བློན་པོ་ སངས་རྒྱས་དཔལ་འབྱོར་ གྱིས་ དབུ་ཁྲིད་ དང་ # རྒྱལ་ཡོངས་ཚོགས་འདུའི་ དྲུང་ཆེན་ སངས་རྒྱས་རྡོ་རྗེ་ གིས་ དྲུང་ཆེན་ འབད་ དེ་ # རྫོང་ཁ་གོང་འཕེལ་ལྷན་ཚོགས་ འདི་ ལོགས་སུ་ འགོ་བཙུགས་ གནང་ ནུག །

རྫོང་ཁ་གོང་འཕེལ་ལྷན་ཚོགས་ ལུ་ # རྒྱལ་ཡོངས་སྐད་ཡིག་ རྫོང་ཁ་ གོང་འཕེལ་ དང་ དར་ཁྱབ་ གཏང་ ནི་ ཚུ་ # རྒྱལ་པོ་ རིམ་བྱོན་ གྱི་ བཀའ་ དང་ # རྒྱལ་ཁབ་ ཀྱི་ སྲིད་བྱུས་ # རྒྱལ་ཡོངས་ཚོགས་འདུའི་ དགོངས་དོན་ ཚུ་ དང་ འཁྲིལ་ ཏེ་ # ལག་ལེན་ ལམ་སྟོན་ དང་ བཀོད་ཁྱབ་ རྒྱུན་སྐྱོང་ འཐབ་ དགོ་ པའི་ འགན་དབང་ གནང་ ནུག །

ད་རེས་ # རྒྱལ་ཁབ་ ནང་ རྫོང་ཁའི་ སྐད་ཡིག་ གི་ གནས་ཚད་ གོང་འཕེལ་ དང་ ལག་ལེན་ དར་ཁྱབ་ # མཐུན་རྐྱེན་ ཡར་དྲག་ དང་ སློབ་སྦྱོང་ ཡར་སྐྱེད་ གཏང་ ཐབས་ ཚུ་ གི་ ཐོག་ ལས་ # རྒྱལ་ཡོངས་སྐད་ཡིག་ རྫོང་ཁ་ གོང་འཕེལ་ དང་ དར་ཁྱབ་ བཏང་ དང་ གཏང་ བཞིན་དུ་ ཡོདཔ་ ཨིན །

NUM # - NUM # རྒྱལ་ཁབ་ ཀྱི་ ལས་གཡོག་པའི་ ལྕོགས་གྲུབ་ ཡར་སེང་ གི་ རྒྱལ་གཞུང་འཛིན་སྐྱོང་སློབ་སྡེ །

རྒྱལ་ཁབ་ ཀྱི་ གོང་འཕེལ་ དང་ བསྟུན་ ཏེ་ # རྒྱལ་ཁབ་ འཛིན་སྐྱོང་ གི་ ཕྱག་ལཱ་ མང་རབས་ཅིག་ ལུ་ གདོང་ལེན་ འབད་ དགོཔ་ ཚུ་ # རང་གཡོག་རང་འདྲོངས་ བཟོ་ ཐབས་ དང་ # འབྲུག་ མི་ ཤེས་ཡོན་ཅན་ རིམ་པར་ འཐོན་ མི་ ཚུ་ ལུ་ # ལཱ་གཡོག་ གི་ གོ་སྐབས་ འཐོབ་ ཚུགསཔ་ བཟོ་ ནི་ གི་ དོན་ལུ་ # གཞུང་ གི་ ཡིག་ཚང་ ཚུ་ ནང་ འཛིན་སྐྱོང་ དང་ # བདག་སྐྱོང་ གི་ ལཱ་གཡོག་ སློབ་སྦྱོང་ འབད་ སའི་ # སློབ་སྡེ་ འདི་ # སྤྱི་ལོ་ NUM # ལུ་ # གཞི་བཙུགས་ གནང་ ཡི །

རྒྱལ་གཞུང་འཛིན་སྐྱོང་སློབ་སྡེ་ འདི་ རིམ་པ་བཞིན་དུ་ # གཙུག་ལག་མཐོ་རིམ་ གྱི་ གནས་རིམ་ ཤེས་ཚད་ ལག་ཁྱེར་ ཚུ་ བྱིན་ ཚུགས་ པའི་ གཙུག་སྡེ་ ལུ་ བཟོ་ གནང་ སྟེ་ # ད་རེས་ནངས་པ་ གཞུང་ ཡན་ལག་ གསུམ་ ཆ་ ར་ ནང་ ཁག་ ཆེ་ བའི་ འཛིན་སྐྱོང་ གི་ གཡོག་ལཱ་ # ཁྲིམས་དོན་ གཡོག་ལཱ་ # ཁྲིམས་བཟོའི་ ལཱ་གཡོག་ ཚུ་ གི་ # གཡོག་ གི་ སློབ་སྦྱོང་ དང་ # གཡོག་ཐོག་ སློབ་སྦྱོང་ གི་ རིགས་ མང་རབས་ཅིག་ # འགོ་འདྲེན་ འཐབ་ ཨིན ། # དེ་ གིས་ ལཱ་གཡོག་ སློབ་སྦྱོང་ དོན་ལུ་ # ཕྱི་རྒྱལ་ ལུ་ འགྲོ་སོང་ གཏང་ མ་ དགོ་ པའི་ # ཁེ་ཕན་ དང་ # འབྲུག་ མི་ ཚུ་ # བྱ་སྟབས་བདེ་ཏོག་ཏོ་ གི་ ཐོག་ ལས་ # ལྕོགས་གྲུབ་ སྦོམ་ ཐོབ་ སྟེ་ # རང་གཡོག་རང་འདྲོངས་ བཟོ་ ཚུགས་ པའི་ # ཞབས་ཏོག་ བསྒྲུབས་ དང་ སྒྲུབ་ བཞིན་དུ་ ཡོདཔ་ ཨིན །

NUM # - NUM # རྒྱལ་ཁབ་ དང་ འཛམ་གླིང་ ནང་ གལ་གནད་ ཆེ་ བའི་ རང་བཞིན་གནས་སྟངས་ལྷན་ཚོགས །

འབྲུག་ རྒྱལ་ཁབ་ འདི་ # ཧེ་མ་ ལས་ ནགས་ཚལ་ གྱི་ ཁྱབ་ཁོངས་ བརྒྱ་དཔྱ་ # NUM # བཞག་ དགོ་ པའི་ སྲིད་བྱུས་ ཡོད་ མི་ འདི་ གི་ དོན་ལུ་ # མི་དབང་ མངའ་ཞབས་ ལས་ # སྤྱི་ལོ་ # NUM # གྱ་གྲངས་ ལས་ # རྒྱལ་ཁབ་ ཀྱི་ གོང་འཕེལ་ དང་ # རང་བཞིན་གནས་སྟངས་ ཉམས་སྲུང་ གི་ དམིགས་དོན་ མཉམ་གྲུབ་ ཀྱི་ # དབུ་མའི་ ལམ་ གྱི་ ལྟ་བ་ འགོ་བཙུགས་ ཡོད་ པའི་ ཁར་ # NUM # ལས་ རང་དབང་རང་སྐྱོང་ གི་ # རང་བཞིན་གནས་སྟངས་ལྷན་ཚོགས་ འགོ་བཙུགས་ གནང་ ཡི །

རང་བཞིན་གནས་སྟངས་ ཉམས་སྲུང་ འབད་ ནི་ འདི་ ག་ནི་ལས་ ཁག་ ཆེཝ་ ལས་ བརྟེན་ # ཤུལ་ལས་ རྒྱལ་ཡོངས་དགའ་སྐྱིད་དཔལ་འཛོམས་ ཀྱི་ ཀ་ཆེན་ གཅིག་ ལུ་ ཡང་ # ངོས་འཛིན་ གནང་ སྟེ་ # ད་རེས་ནངས་པ་ # ལྷན་ཚོགས་ འདི་ གིས་ # འབྲུག་ རྒྱལ་ཁབ་ ཙམ་ མ་ཚད་ # འཛམ་གླིང་ རྒྱལ་ཁབ་ ཡོངས་ ལུ་ ཚ་དྲོད་ དང་ # དུག་རླུང་ མར་ཕབ་ # སྐྱེ་ལྡན་རིགས་སྣ་ ཉམས་སྲུང་ ལ་སོགས་པའི་ རང་བཞིན་གནས་སྟངས་ ཉམས་སྲུང་ གི་ དོན་ལུ་ # ཁག་ ཆེ་ བའི་ སྲིད་བྱུས་ བརྩམ་ ནི་ དང་ # ལག་ལེན་ འཐབ་ ནི་ གི་ ལམ་སྟོན་ བཀོད་རྒྱ་ གི་ ཕྱག་ལཱ་ ཚུ་ # མཐར་འཁྱོལ་ཅན་ ཅིག་ སྦེ་ གྲུབ་ སྟེ་ ཡོད །

འདི་གིས་སྦེ་ # འབྲུག་རྒྱལ་ བཞི་པ་ མཆོག་ ལུ་ # འཛམ་གླིང་ གི་ གནས་རིམ་ ནང་ # ཡོངས་གྲགས་ ཆེ་ བའི་ པཱལ་གེཊ་ གི་ རྟགས་མ་ དང་ # ཨརཐ་ཨོཕ་ཧི་རོ་ ཟེར་ བའི་ མིང་གཏམ་ ཚུ་ ཡང་ ཐོབ་ སྟེ་ ཡོདཔ་ ཨིན་ ནོ ། །

NUM # - NUM # རྒྱལ་ཁབ་ ནང་ ཁག་ ཆེ་ བའི་ རིག་ལམ་ སློབ་སྦྱོང་ སྤེལ་ཁང་ ཚུ་ གཞི་བཙུགས་ །

མི་དབང་ འབྲུག་རྒྱལ་ བཞི་པའི་ ཞབས་ ལས་ # རྒྱལ་ཁབ་ ནང་ ཁག་ ཆེ་ བའི་ སྔར་སྲོལ་ དང་ # དེང་རབས་ ཀྱི་ རིག་ལམ་ སློབ་སྦྱོང་ སྤེལ་ཁང་ མང་རབས་ཅིག་ གཞི་བཙུགས་ གནང་ སྟེ་ ཡོད །

དེ་ཡང་ # རྒྱལ་ཁབ་ ནང་ ཁག་ ཆེ་ བའི་ ནགས་ཚལ་ དང་ # སོ་ནམ་ # སྒོ་ནོར་ གྱི་ མཐོ་རིམ་ཤེས་ཡོན་ སློབ་སྦྱོང་ འབད་ ས་ # རང་བཞིན་སླར་འབྱུང་ཐོན་སྐྱེད་སློབ་སྦྱོང་སྤེལ་ཁང་ འདི་ # སྤྱི་ལོ་ NUM # ལུ་ གཞི་བཙུགས་ གནང་ ནུག །

སྤྱི་ལོ་ NUM # ལས་ # འབྲུག་རྒྱལ་འཛིན་གཙུག་ལག་སློབ་སྡེའི་ མངའ་འོག་ # མཐོ་རིམ་སློབ་གྲྭ་ ལུ་ ཡར་སེང་ གནང་ སྟེ་ # འབྲུག་ རྒྱལ་ཁབ་ ཀྱི་ རང་བཞིན་གནས་སྟངས་ ཉམས་སྲུང་ དང་ གོང་འཕེལ་ གཏང་ ནིའི་ ཤེས་ཡོན་ ཚུ་ དང་ # ལྷག་པར་དུ་ གྲོང་གསེབ་ ནང་ ལས་ ཕར་ # མི་སེར་ གྱི་ འཚོ་བའི་གནས་སྟངས་ ཡར་དྲག་ གཏང་ ནི་ གི་ དོན་ལུ་ # མེད་ཐབས་མེད་པའི་ རང་བཞིན་སླར་འབྱུང་ཐོན་སྐྱེད་ སྤེལ་ ཐབས་ ཀྱི་ # སློབ་སྦྱོང་ ཚུ་ བྱིན་ དང་ བྱིན་ བཞིན་དུ་ ཡོད །

འབྲུག་ གི་ བཟོ་རིག་ # NUM # འདི་ འབྲུག་པ་ རང་ གི་ # ལམ་སྲོལ་ གྱི་ ངོ་རྟགས་ དང་ # འོང་འབབ་ ཀྱི་ མཐུན་རྐྱེན་ # ལཱ་གཡོག་ གི་ གོ་སྐབས་ ཁག་ ཆེ་ བ་ ལུ་ གཟིགས་ ཏེ་ # ཧེ་མ་ ལས་ བསྐྱར་གསོ་ མཛད་ གནང་ སྟེ་ ཡོད་ མི་ # པར་པ་ དང་ ལྷ་རིས་ # ཡིག་བཟོ་ དང་ སྤྲོས་རྐོ་ # ཤིང་བཟོ་ དང་ རྡོ་བཟོ་ # ཚར་བཟོ་ དང་ ཚེམ་བཟོ་ ཚུ་ # སྔར་ ལས་ ལྷག་ པའི་ གོང་འཕེལ་ དང་ # གཞན་ འཇིམ་བཟོ་ དང་ བླུགས་བཟོ་ # གཤག་བཟོ་ དང་ རྫ་བཟོ་ # ཐགས་བཟོ་ ཚུ་ གསར་ དུ་ བསྐྱར་གསོ་ གནང་ སྟེ་ # འབྲུག་ གི་ བཟོ་རིག་ # གི་ སློབ་སྦྱོང་ སྤེལ་ཁང་ ལྟེ་བ་ ཐིམ་ཕུག་ ཀ་ཝང་བྱང་ས་ ལུ་ དང་ # ཡན་ལག་སྤེལ་ཁང་ ཤར་ཕྱོགས་ བཀྲིས་གཡང་རྩེ་ དང་ # དབུས་ཕྱོགས་ བུམ་ཐང་ ཆུ་སྨད་ ཚུ་ ནང་ བཙུགས་ གནང་ ཡི །

དེ་བཞིན་དུ་ # གློག་མེ་ དང་ # དེང་རབས་ ཀྱི་ བཟོ་རིག་ # འཕྲུལ་བཟོའི་ རིག་ལམ་ གྱི་ མཐོ་རིམ་སློབ་གྲྭ་ ཡང་ # ཕུན་ཚོགས་གླིང་ རིན་ཆེན་སྡིངས་ ལུ་ བཙུགས་ གནང་ སྟེ་ # འབྲུག་ མི་ ཚུ་ ལུ་ སྔར་སྲོལ་ དང་ དེང་རབས་ གཉིས་ ཆ་ རའི་ # ཁྱད་རིག་ དང་ # ཐབས་རིག་ གི་ ཤེས་ཡོན་ ཁྱད་འཕགས་ མང་རབས་ཅིག་ # འཐོབ་ ཚུགསཔ་ བཟོ་ གནང་ སྟེ་ ཡོད །

NUM # - NUM # མི་སེར་ སྤྱིར་བཏང་ གི་ ཁྲལ་ རིགས་ མར་ཕབ །

འབྲུག་ རྒྱལ་ཁབ་ ནང་ # ཧེ་མ་ གཞུང་ དང་ རྒྱལ་ཁབ་ ཀྱི་ འོང་འབབ་ # གྲོང་གསེབ་ མི་སེར་ གྱི་ ཁྲལ་འབུལ་ ལུ་ བརྟེན་བརྟེནམ་ ཅིག་ དང་ # དེ་ གིས་ མ་ ལང་ མི་ ཚུ་ # རྒྱལ་ཁབ་ གཞན་ ཁ་ གི་ གྲོགས་རམ་ ལུ་ རེ་ སྟེ་ སྡོད་ དགོཔ་ བྱུང་ ནུག །

ཨིན་རུང་ འབྲུག་རྒྱལ་ བཞི་པའི་ སྐུ་ ཐོག་ ལས་ # བཟོ་གྲྭ་འཕྲུལ་ཁང་ དང་ ཚོང་ ལུ་ བརྟེན་ པའི་ འོང་འབབ་ ཚུ་ བཟོ་ གནངམ་ ལས་ # མི་སེར་ གྲོང་གསེབ་ ཀྱི་ ཁྲལ་ རིགས་ མིང་བཏགས་ ཅིག་ ལས་ བརྒལ་ ཏེ་ # ཕུལ་ མ་ དགོཔ་ སྦེ་ སྐྱིད་སྡུག་ གཟིགས་ ཏེ་ # ད་རེས་ནངས་པ་ # འབྲུག་པའི་ གྲོང་གསེབ་ ཀྱི་ མི་སེར་ ཚུ་ # འཛམ་གླིང་ ནང་ ཁྲལ་ དམའ་ཤོས་ ཕུལ་ མི་ ཅིག་ ལུ་ བཟོ་ གནང་ སྟེ་ ཡོད །

དེ་མ་ཚད་ # ཕྱི་རྒྱལ་ ལས་ ནང་འདྲེན་ འབད་ མི་ གི་ ཅ་དམ་ ཁྲལ་ གྱི་ ཐད་ ལུ་ ཡང་ # མི་སེར་ ཚུ་ ཡར་རྒྱས་ གོང་འཕེལ་ འགྱོ་ བཅུག་ ཐབས་ ལུ་ ཐུགས་བཞེད་ གནང་ སྟེ་ # འབྲུག་ རྒྱལ་ཁབ་ ནང་ # ཉེར་མཁོའི་ ཅ་དངོས་ མང་ཤོས་ # ཕྱི་རྒྱལ་ ལས་ བསྒྲུབ་ དགོཔ་ ཡོད་ མི་ ལུ་ གཟིགས་ ཏེ་ # འབྲུག་ གི་ མི་སེར་ སྤྱིར་བཏང་ གི་ # ཉེར་སྤྱོད་ ལུ་ མཁོ་ བའི་ ཅ་དངོས་ ཚུ་ ལུ་ # ཁྲལ་ ག་ནི་ཡང་ མ་ ཕོག་ པའི་ དགོངས་ཡངས་ གནང་ སྟེ་ ཡོད །

NUM # - NUM # ཤེས་ཡོན་ དང་ བརྡ་དོན་ གྱི་ དོན་ལུ་ རྒྱང་བསྒྲགས་ དང་ རྒྱང་མཐོང་ ལས་རིམ་ འགོ་བཙུགས །

འབྲུག་ རྒྱལ་ཁབ་ ནང་ # རྒྱང་བསྒྲགས་ ཀྱི་ ཞབས་ཏོག་ འགོ་ དང་པ་ # སྤྱི་ལོ་ NUM # ལུ་ # ན་གཞོན་ ཚོགས་པ་ ཅིག་ གིས་ # རེས་གཟའ་ ཟླ་བ་ ལུ་ # ཆུ་ཚོད་ NUM # གི་ རིང་ ལུ་ རྒྱང་བསྒྲགས་ འབད་ ནི་ འགོ་བཙུགས་ པའི་ ཤུལ་ལས་ # སྤྱི་ལོ་ NUM # ལུ་ # བརྒྱུད་འབྲེལ་ ལས་ཁུངས་ དང་ གཅིག་ཁར་ བརྡབས་ ཏེ་ # འབྲུག་ རྒྱང་བསྒྲགས་ འཕྲུལ་ཁང་ ལུ་ བསྒྱུར་བཅོས་ མཛད་ གནང་ ཡི ། # དེ་ ནང་ ལས་ ཉིན་ལྟར་ # རྫོང་ཁ་ དང་ ཤར་ཕྱོགསཔ་ # ལྷོ་མཚམས་པ་ # ཨིང་ལིཤ་ གི་ སྐད་རིགས་ ཀྱི་ ཐོག་ ལས་ # རྒྱལ་ཁབ་ ཀྱི་ གནས་ཚུལ་ # མི་མང་ གི་ བརྡ་དོན་ # སྤྱིར་བཏང་ ཤེས་བྱ་ ཚུ་ གི་ བརྡ་དོན་ རྒྱང་བསྒྲགས་ འབདཝ་ ཨིན་ མས །

སྤྱི་ལོ་ NUM # གི་ ལོ་ ལུ་ # འབྲུག་རྒྱལ་ NUMཔ་ གསེར་ཁྲི་ གུ་ བྱོན་ ཏེ་ # མི་ལོ་ NUM # འཁོར་ བའི་ དུས་སྟོན་ བརྩི་སྲུང་ དང་ འབྲེལ་ ཏེ་ # རྒྱང་མཐོང་ ལས་རིམ་ འདི་ འགོ་བཙུགས་ གནང་ ཡི །

འབྲུག་ གི་ རྒྱང་མཐོང་ ལས་རིམ་ འདི་ # དང་པ་ # ཆུ་ཚོད་ NUM # གི་ རིང་ འགོ་བཙུགས་ པའི་ ཤུལ་ལས་ # ད་རེས་ནངས་པ་ # ཉིན་ལྟར་བཞིན་དུ་ # དུས་ཡུན་ ཆུ་ཚོད་ NUM # གྱི་ རིང་ ལུ་ # རྒྱང་མཐོང་ དང་ རྒྱང་བསྒྲགས་ གཉིས་ ཆ་ རའི་ # ལས་རིམ་ འདྲ་མིན་སྣ་ཚོགས་ ཀྱི་ ཐོག་ ལས་ # སྤྱན་འབུལ་ ཞུ་ དང་ ཞུ་ བཞིན་དུ་ ཡོད་ མི་ འདི་ གིས་ # རྒྱལ་ཡོངས་ ལུ་ གོ་བརྡ་ སྤྲོད་ དགོཔ་ དང་ # མི་མང་ ལུ་ # ཤེས་ཡོན་ གྱི་ བྱིན་ ནི་ ཚུ་ ནང་ ཕན་ཐོགས་ བྱུངམ་ མ་ཚད་ # རྒྱང་མཐོང་ རྒྱུན་ལམ་ འདི་ གི་ ཐོག་ ལས་ # འཛམ་གླིང་ གི་ གནས་ཚུལ་ དང་ # ལྟད་མོའི་ ལས་རིམ་ ཉིན་མཚན་ མེད་པར་ བལྟ་ ནི་ ཐོབ་ ལས་ # མི་མང་ ཡོངས་ ལུ་ # འཛམ་གླིང་ གི་ གནས་སྟངས་ དང་ གནས་ཚུལ་ ཚུ་ # ཤེས་ ནིའི་ ཐོས་རྒྱ་ དང་ གཅིག་ཁར་ # སྤྲོ་སྣང་ ཡང་ སྦོམ་ ཐོབ་ ཚུགསཔ་ བྱུང་ སྟེ་ ཡོད །

NUM # - NUM # མི་མང་ ཉེ་བར་ འབྲེལ་ བའི་ སྐྱེལ་འདྲེན་ ལམ་ལུགས་ ཡར་རྒྱས །

འབྲུག་ རྒྱལ་ཁབ་ ཀྱི་ ས་ཆ་ འདི་ # ལ་ དང་ ལུང་ གིས་ བཅད་ པའི་ ཁར་ # མི་སེར་ གྲོང་གཡུས་ ཚུ་ ཡང་ # ག་ར་ ཁ་ གཏོར་ ཏེ་ ཡོདཔ་ ལས་ # ཕན་ཚུན་ གྱི་ འབྲེལ་བ་ འཐབ་ ནི་ ལུ་ # དཀའ་ངལ་ སྦོམ་ ཡོད །

དེ་ གི་ དཀའ་ངལ་ སེལ་ ཐབས་ ལུ་ # མི་སྡེའི་ཞབས་ཏོག་ ལུ་ མཁོ་ བའི་ འཁོར་ལམ་ གསར་བཏོན་ མཛད་ དེ་ # ས་གནས་ ག་ར་ ནང་ སྣུམ་འཁོར་ ལྷོདཔ་ ལས་ # མི་སེར་ ཚུ་ # ཧེ་མ་ རྒྱབ་ཁར་ ཁུར་ཆ་ འབག་ སྟེ་ # ཉིན་ཞག་ བདུན་ རེ་ ལམ་ འགྱོ་ དགོ་ ས་ ལུ་ # ད་རེས་ནངས་པ་ # ཆུ་ཚོད་ NUM # \* NUM # གྱི་ ནང་འཁོད་ ལྷོད་ ཚུགས་ པའི་ # བདེ་ ཐབས་ ཐོབ་ སྟེ་ ཡོད །

སྒེར་ གྱི་ སྣུམ་འཁོར་ བཙུགས་ མ་ ཚུགས་ པའི་ ས་གོ་ ཚུ་ ནང་ # གཞུང་ གི་ སྐྱེལ་འདྲེན་ འགྲུལ་འཁོར་ བཙུགས་ ཏེ་ # གླ་ཚད་ གང་ཉུང་ གི་ ཐོག་ ལས་ མི་སེར་ གྱི་ ཞབས་ཏོག་ བསྒྲུབས་ ཏེ་ ཡོད །

ཕྱི་རྒྱལ་ དང་ གཅིག་ཁར་ འབྲེལ་བ་ འཐབ་ ནིའི་ དོན་ལུ་ # མཁའ་ལམ་ སྐྱེལ་འདྲེན་ ལམ་ལུགས་ # སྤྱི་ལོ་ # NUM # ལས་ འགོ་བཙུགས་ གནང་ སྟེ་ # ད་རེས་ནངས་པ་ འབྲུག་ གི་ གནམ་གྲུའི་ ཐོག་ ལས་ # ཁྱིམ་ཚང་ རྒྱལ་ཁབ་ ཚུ་ དང་ # ཕྱི་ ཡི་ རྒྱལ་ཁབ་ མང་རབས་ཅིག་ ནང་ # ཉིན་ལྟར་ སྐྱེལ་འདྲེན་ འབད་ ནི་ ཡོད །

དེ་ གིས་ # གཞུང་ དང་ མི་སེར་ ལུ་ # ལམ་འགྲུལ་ བདེ་ ཐབས་ རྐྱངམ་གཅིག་ གིས་ མ་དོ་བར་ # རྒྱལ་ཁབ་ ཀྱི་ ངོ་རྟགས་ སྟོན་ ནི་ དང་ # རྒྱལ་ཁབ་ གཞན་ དང་ མཐུན་ལམ་ གྱི་ འབྲེལ་བ་ ཡར་རྒྱས་ # གཞུང་ ལུ་ འོང་འབབ་ ཁེ་ཕན་ ལ་སོགས་པའི་ ཕན་ཐོགས་ # བསམ་གྱིས་མི་ཁྱབ་པ་ བྱུང་ སྟེ་ ཡོདཔ་ ཨིན །

NUM # - NUM # དཔལ་འབྱོར་ གོང་འཕེལ་ གྱི་ ཨམ་ སྒེར་སྡེ་ གོང་འཕེལ །

མི་དབང་ འབྲུག་རྒྱལ་ བཞི་པ་ གིས་ # རྒྱལ་སྲིད་ སྐྱོང་ བའི་ རིང་ ལུ་ # རྒྱལ་ཁབ་ ཀྱི་ དཔལ་འབྱོར་ ཡར་དྲག་ བཟོ་ དོན་ལུ་ སྒེར་སྡེ་ གོང་འཕེལ་ གྱི་ དོན་ལུ་ # འབྲུག་ཚོང་དང་བཟོ་གྲྭ་ཚོགས་སྡེ་ ལོགས་སུ་ བཙུགས །

གཞུང་ གི་ འཕྲུལ་ཁང་ སྦོམ་ ཚུ་ གིས་ མ་དོ་བའི་ # གཞུང་སྒེར་ མཉམ་འབྲེལ་ དང་ # སྒེར་སྡེའི་ བཟོ་གྲྭ་འཕྲུལ་ཁང་ # དཔེར་ན་ # སྲབ་ལེབ་ # རྫས་སྦྱོར་ # བཟའ་ཆས་ # ཆང་ རིགས་ # ཤིང་ བཟོ་གྲྭ་ཁང་ ལ་སོགས་པའི་ # སྒེར་སྡེའི་ བཟོ་གྲྭ་འཕྲུལ་ཁང་ ཆེ་འབྲིང་ཆུང་གསུམ་ མང་རབས་ཅིག་ # གཞི་བཙུགས་ གནང་ ཡི །

དེ་མ་ཚད་ # གཞུང་ གི་ ལས་ཁུངས་ འོས་འབབ་ཅན་ ཚུ་ # སྒེར་སྡེ་ ལུ་ བསྒྱུར་ ཏེ་ # ཚོང་འབྲེལ་ ཡར་སྐྱེད་ ཐོག་ ལས་ # སྒེར་སྡེ་ གོང་འཕེལ་ བཟོ་ གནང་ ཡི །

བཟོ་གྲྭ་འཕྲུལ་ཁང་ དང་ ཚོང་ཁང་ དེ་ ཚུ་ གིས་ རྒྱལ་ཁབ་ ཀྱི་ དཔལ་འབྱོར་ གོང་འཕེལ་ ལུ་ # འཕྲུལ་ཨམ་ བཟུམ་ ཅིག་ གིས་ ཕན་ཐོགས་ བྱུང་ བ་ མ་ཚད་ # ལས་གཡོགཔ་ མང་རབས་ ལུ་ # གཡོག་ གི་ གོ་སྐབས་ ཐོབ་ པའི་ ཁར་ # ཐོན་དངོས་ ཚུ་ # ཕྱི་རྒྱལ་ ལུ་ ཚོང་སྒྱུར་ འཐབ་ སྟེ་ # ཕྱི་དངུལ་ གྱི་ འོང་འབབ་ བཟོ་ ནི་ ལུ་ ཡང་ ཕན་ཐོགས་ # སྦོམ་ བྱུང་ སྟེ་ ཡོདཔ་ ཨིན་ ནོ །

NUM # - NUM # འབྲུག་ རྒྱལ་ཁབ་ ཀྱི་ མངའ་རིས་ རྫོང་ཁག་ ཉི་ཤུ་ ལུ་ ཡར་སེང་ །

ཧེ་མ་ # འབྲུག་ རྒྱལ་ཁབ་ ནང་ ལུ་ # རྫོང་ཁག་ # སྤུ་ན་ཁ་ # དབང་འདུས་ཕོ་བྲང་ # ཐིམ་ཕུག་ # སྤ་རོ་ # ཀྲོང་གསར་ # དར་དཀར་ # མགར་ས་ # གཞལ་སྒང་ # བུམ་ཐང་ # ལྷུན་རྩེ་ # མོང་སྒར་ # བཀྲིས་སྒང་ དང་ # NUM # ཡོད་ པའི་ གུ་ # འབྲུག་རྒྱལ་ གསུམ་པའི་ སྐབས་ # ཧཱ་ # བསམ་རྩེ་ # གསར་སྤང་ # རྩི་རང་ # རྫོང་ཁག་ བཞི་ ལོགས་སུ་ ཕྱེས་ ཏེ་ # རྫོང་ཁག་ # NUM # ལུ་ ཡར་སེང་ མཛད་ གནང་ ནུག །

འབྲུག་རྒྱལ་ བཞི་པ་ གིས་ # སྤྱི་ལོ་ # NUM # ལུ་ པདྨ་དགའ་ཚལ་ རྫོང་ཁག་ # NUM # ལུ་ བསམ་གྲུབ་ལྗོངས་མཁར་ རྫོང་ཁག་ # NUM # ལུ་ ཆུ་ཁ་ རྫོང་ཁག་ # NUM # ལུ་ བཀྲིས་གཡང་རྩེ་ རྫོང་ཁག་ ཚུ་ # ལོགས་སུ་ ཕྱེས་ ཏེ་ རྫོང་ཁག་ # NUM # ལུ་ ཡར་སེང་ བཟོ་ གནང་ ཡི །

དེ་ གིས་ # མི་སེར་ ཚུ་ ལུ་ སྐྱིད་སྡུག་ དང་ རང་དབང་ སྦོམ་ ཐོབ་ མ་ཚད་ # གོང་འཕེལ་ གྱི་ འཆར་གཞི་ བརྩམ་ ནི་ ལས་ འགོ་བཟུང་ སྟེ་ # བྱ་སྟབས་ བདེ་ བའི་ ཁར་ # ལུང་ཕྱོགས་ ཀྱི་ དཔལ་འབྱོར་ འདྲ་མཉམ་ གོང་འཕེལ་ དང་ # མི་སྡེའི་ འཚོ་བའི་གནས་སྟངས་ ཡར་དྲག་ བཟོ་ ནི་ ཚུ་ ལུ་ # ཕན་ཐོགས་ སྦོམ་ སྦེ་ ར་ བྱུང་ ཡོདཔ་ ཨིན །

NUM # - NUM # སོ་ནམ་ཞིང་པའི་ རྒྱབ་སྐྱོར་ ལུ་ གྲོང་གསེབ་ སྐྱིན་འགྲུལ་ ལམ་ལུགས །

འབྲུག་ གི་ མི་སེར་ བརྒྱ་དཔྱ་ # NUM # སོ་ནམ་ ལུ་ བརྟེན་ཏེ་ སྡོད་ མི་ ཨིནམ་ལས་ # སོ་ནམ་ ཚོང་འབྲེལ་ གྱི་ དོན་ལུ་ # མི་སེར་ གྱི་ ལག་པར་ དངུལ་ གྱི་ ཐོན་ཁུངས་ ལངམ་ མེདཔ་ ལས་ # སྒེར་པ་ ཚུ་ ལས་ སྐྱིན་འགྲུལ་ ལེནམ་ ད་ # སྐྱེད་ སྦོམ་ སྤྲོད་ དགོཔ་ བྱུང་ སྟེ་ # མི་སེར་ ཉམས་ཆུང་ ཚུ་ # བུ་ལོན་ འོག་ ལས་ ཡར་ ལོང་ མ་ ཚུགས་ པའི་ སྐྱིད་སྡུག་ ལུ་ གཟིགས་ ཏེ་ # གྲོང་གསེབ་ སྐྱིན་འགྲུལ་ ལས་རིམ་ འགོ་བཙུགས་ གནང་ ཡི ། # དེ་ཡང་ # སྤྱི་ལོ་ NUM # ལས་ # རྒྱལ་གཞུང་དངུལ་ལས་དབང་འཛིན་ གྱི་ འོག་ ལུ་ # གཞི་བཙུགས་ འབད་ མི་ གྲོང་གསེབ་ སྐྱིན་འགྲུལ་ ལས་རིམ་ འདི་ གིས་ ཁྱབ་ མ་ ཚུགས་ པར་ # སྤྱི་ལོ་ NUM # ལས་ # འབྲུག་གོང་འཕེལ་དངུལ་ཁང་ # ལོགས་སུ་ གཞི་བཙུགས་ མཛད་ གནང་ ཡི །

འབྲུག་གོང་འཕེལ་དངུལ་ཁང་ ལས # མི་སེར་ སྐྱིན་འགྲུལ་ སྤྲོད་ ཐངས་ ཀྱི་ ལམ་ལུགས་ དབྱེ་ཁག་ NUM # ཡོད་ མི་ ཡང་ # སྡེ་ཚན་ ཁག་འབག་ སྐྱིན་འགྲུལ ། # རང་སོའི་ སྐྱིན་འགྲུལ ། # ཚོང་ལཱ་ རིགས་ ཀྱི་ སྐྱིན་འགྲུལ་ ཚུ་ ཨིནམ་ མ་ཚད་ # མི་སེར་ སྤྱིར་བཏང་ ལུ་ # ཕན་ཐབས་ འབྱུང་ ནིའི་ ཁེ་ཕན་ ལུ་ # ལུང་ཕྱོགས་ སོ་སོའི་ མི་སེར་ གྱི་ མ་དངུལ་ གསོག་འཇོག་ བཞག་ ནིའི་ ལམ་ལུགས་ ཡང་ གཞི་བཙུགས་ འབད་ དེ་ ཡོད །

ད་རེས་ནངས་པ་ # འབྲུག་གོང་འཕེལ་དངུལ་ཁང་ ཡིག་ཚང་ # བཀྲིས་སྒང་ # ཀྲོང་གསར་ # སྤ་རོ་ དང་ # ཕུན་ཚོགས་གླིང་ # ཝམ་རོང་ ཚུ་ ནང་ ལུ་ ཡང་ # གཞི་བཙུགས་ འབད་ དེ་ ཡོདཔ་ ཨིན་ ནོ །

NUM # - NUM # མི་སྡེའི་ རེ་དོན་ འགྲུབ་ ཐབས་ ལུ་ རྒེད་འོག་ ཡར་རྒྱས་ ཚོགས་ཆུང་ གཞི་བཙུགས །

འབྲུག་ རྒྱལ་ཁབ་ ནང་ # དབང་ཚད་ཕྱིར་སྤེལ་ གྱི་ སྲིད་བྱུས་ འགོ་ དང་པ་ # རྫོང་ཁག་ ཡར་རྒྱས་ ཚོགས་ཆུང་ འགོ་བཙུགས་ ཏེ་ # ལོ་ངོ་ NUM # འགྱོ་ བའི་ རྒྱབ་ ལས་ # སྤྱི་ལོ་ NUM # ལུ་ # འཆར་གཞི་ NUMཔ་ འགོ་བཙུགསཔ་ དང་ གཅིག་ཁར་ # རྒེད་འོག་ ལུ་ # དབང་ཚད་ཕྱིར་སྤེལ་ གནང་ ནི་ གུ་ ཐག་བཅད་ དེ་ # རྒེད་འོག་ ཡར་རྒྱས་ ཚོགས་ཆུང་ གཞི་བཙུགས་ མཛད་ གནང་ ཡི ། # དེ་ཡང་ # རྫོང་ཁག་ NUMའི་ འོག་ ལུ་ རྒེད་འོག་ NUM # ཡོད་ མི་ ཚུ་ ནང་ གི་ # གོང་འཕེལ་ གྱི་ ལཱ་ ཚུ་ # མི་སེར་ རང་སོའི་ རེ་དོན་ དང་ འཁྲིལ་ ཏེ་ ཐག་བཅད་ ཚུགསཔ་ བཟོ་ ནི་ གི་ དོན་ལུ་ ཨིན་ མས །

དེ་ལས་ཚུར་ # ཧེ་མ་ རྒྱལ་ཁབ་ ནང་ # རྫོང་ཁག་ ཁལ་གཅིག་ ནང་ # འཆར་གཞི་ ཁལ་གཅིག་ ཡོད་ མི་ འདི་ # རྒེད་འོག་ NUM # ནང་ འཆར་གཞི་ ཡོདཔ་ སྦེ་ གྱུར་ ནི་ འདི་གིས་ # ཡུལ་ཕྱོགས་ རེ་རེ་བཞིན་དུ་ གི་ # བསམ་པའི་ རེ་བ་ ཚུ་ ག་ར་ འཆར་གཞི་ ནང་ བཀོད་ ཚུགསཔ་ མ་ཚད་ # འགན་ཁུར་ དང་ དབང་ཚད་ ཡང་ # འབྲེལ་ཡོད་ རང་སོ་ ལུ་ ཡོདཔ་ སྦེ་ བཟོ་ སྟེ་ # མི་སེར་ ཡོངས་ ཀྱི་ རེ་དོན་ འགྲུབ་ ཚུགསཔ་ བྱུང་ ནུག །

དེ་མ་ཚད་ ལཱ་ དེ་ ཚུ་ ནང་ # མི་སེར་ ག་ར་ གིས་ # འགན་འཁྲི་ འབག་ ནི་ ལུ་ མཉམ་འབྲེལ་ བྱིན་ ཚུགསཔ་ འགྱོཝ་ ལས་ # གྲུབ་འབྲས་ ཡང་ ལེགས་ཤོམ་ པས་ ཐོན་ ཚུགསཔ་ འགྱོཝ་ ཨིན་ མས །

NUM # - NUM # བསྟན་པའི་ གཞི་མ་ དགེ་འདུན་ རབ་སྡེ་ གསར་བཙུགས །

མི་དབང་ འཇིགས་མེད་སེངྒེ་དབང་ཕྱུག་ མཆོག་ གིས་ # འབྲུག་ རྒྱལ་ཁབ་ ནང་ ཕན་བདེའི་ འབྱུང་གནས་ སངས་རྒྱས་ ཀྱི་ བསྟན་པ་ # བཤད་ དང་ སྒྲུབ་ པས་ བཟུང་ བའི་ བཤད་སྒྲུབ་ ཀྱི་ སྡེ་ # མང་རབས་ཅིག་ བཙུགས་ གནང་ བ་ གིས་ མ་དོ་ # རྫོང་ཁག་ སོ་སོར་ # མཐུ་ཆེན་ཆོས་ཀྱི་རྒྱལ་པོ་ # ཞབས་དྲུང་རིན་པོ་ཆེའི་ ཕྱག་ལེན་ བདག་གིར་བཞེས་ མི་ # རབ་སྡེ་ གྲྭ་ཚང་ ཡང་ # མང་རབས་ཅིག་ གསར་བཙུགས་ གནང་ ཡི །

དེ་ཡང་ # སྤྱི་ལོ་ NUM # ལོ་ ལུ་ # ཆུ་ཁ་ རྫོང་ཁག་ གི་ རབ་སྡེ་ གསར་བཙུགས་ ལས་རིམ་ བཟུང་ སྟེ་ # བཀྲ་ཤིས་གཡང་རྩེ་ རབ་སྡེ་ # ཧཱ་ རབ་སྡེ་ # བུམ་ཐང་ བྱ་དཀར་ རབ་སྡེ་ # བསམ་གྲུབ་ལྗོངས་མཁར་ རབ་སྡེ་ # བསམ་རྩེ་ རབ་སྡེ་ # རྩི་རང་ རབ་སྡེ་ # དགེ་ལེགས་ཕུག་ རབ་སྡེ་ # མགར་ས་ རབ་སྡེ་ ཚུ་ # རིམ་པ་བཞིན་དུ་ གསར་བཙུགས་ མཛད་ གནང་ ཡི །

དགེ་འདུན་ རབ་སྡེ་ དང་ # བཤད་གྲྭ་ སྒྲུབ་གྲྭ་ # སྒོམ་ཆེན་ གྱི་ སྡེ་ དང་ བཅས་ པ་ ལུ་ # ཟླ་རིམ་ དངུལ་ཕོགས་ དང་ བཅས་ པའི་ # བསྙེན་བཀུར་ ཞབས་ཏོག་ དང་ # སྐྱབས་རྗེ་ རྡོ་རྗེ་འཆང་ དིལ་མགོ་མཁྱེན་བརྩེ་རིན་པོ་ཆེ་ # སྐུ་ ཞིང་ ལུ་ མ་ ཕེབས་ ཚུན་ # རྩ་བའི་ བླ་མར་ བསྟེན་ ཏེ་ # སྦྱིན་བདག་ མཐིལ་ཕྱིན་ མཛད་ པའི་ ཁར་ # རྒྱལ་ཁབ་ ཀྱི་ བསྟན་སྤྱིའི་ སྐུ་རིམ་ གྱི་ གྲངས་སུ་ # གདུང་བསམ་ ཡོངས་ལྷ་དགོན་པ་ # བུམ་ཐང་ པད་ཚལ་གླིང་དགོན་པ་ # ཐིམ་ཕུག་ ཐ་བྲག་དགོན་པ་ # རྒྱལ་ཡོངས་དགོངས་རྫོགས་མཆོད་རྟེན་ ཚུ་ ནང་ # དམིགས་བསལ་ གྱི་ ལོ་ལྟར་ ཕུར་པའི་སྒྲུབ་ཆེན་ གྱི་ སྲོལ་རྒྱུན་ ཚུ་ ཡང་ བཙུགས་ གནང་ ཡོདཔ་ ཨིན་ ནོ །

NUM # - NUM # འབྲུག་མིའི་ ལྕོགས་གྲུབ་ ཡར་རྒྱས་ ཀྱི་ ཤེས་རིག་ གོང་འཕེལ །

སྤྱིར་ འཛམ་གླིང་ རྒྱལ་སྤྱིའི་ ཤེས་ཡོན་ དམིགས་གཏད་ འགྲུབ་ ཐབས་ དང་ # ལྷག་པར་ མི་དབང་ མངའ་ཞབས་ མཆོག་ གིས་ # ཤེས་ཡོན་ སྟོང་པར་ གནང་ སྟེ་ # འབྲུག་མི་ ཡོངས་ ཀྱི་ ལྕོགས་གྲུབ་ ཡར་དྲག་ བཟོ་ ནིའི་ # ཐུགས་ ཀྱི་ དགོངས་བཞེད་ འགྲུབ་ ཐབས་ ལུ་ # ཤེས་རིག་ གོང་འཕེལ་ བླ་མེད་དུ་ གནང་ བ་ མ་ཚད་ # འབྲུག་རྒྱལ་འཛིན་གཙུག་ལག་སློབ་སྡེ་ ཚུན་ གཞིས་བཙུགས་ གནང་ སྟེ་ # འབྲུག་མི་ ག་ར་ ཤེས་ཡོན་ གྱི་ གོ་སྐབས་ ཐོབ་ ལས་ # གཙུག་ལག་གཞི་རིམ་ཤེས་ཡོན་ # མཐར་འཁྱོལ་ མི་ ལོ་ལྟར་བཞིན་དུ་ གཅིག་སྟོང་ ལས་ ལྷག་ སྟེ་ ཐོན་ དང་ འཐོན་ བཞིན་དུ་ ཡོད །

དེ་ གིས་ # ཧེ་མ་ རྒྱལ་ཁབ་ གོང་འཕེལ་ ལཱ་ ཚུ་ ནང་ ཕྱི་མི་ ལས་མི་ འཚོལ་ ཏེ་ བཙུགས་ དགོཔ་ བྱུང་ ཡོད་ པའི་ དཀའ་ངལ་ བསལ་ ཚུགསཔ་ མ་ཚད་ # ཤེས་ཡོན་ཅན་ གྱི་ མི་ འཐེབ་ ཐོན་ ཏེ་ # ཕྱི་རྒྱལ་ གྱི་ གཡོག་ ནང་ འཛུལ་ མི་ ཡང་ འཐོན་ ཚུགསཔ་ བྱུང་ སྟེ་ ཡོད །

དེ་མ་ཚད་ # འབྲུག་མི་ ཚུ་ # ཆུང་ཀུའི་ བསྒང་ སློབ་གྲྭ་ ནང་ འཛུལ་ ཏེ་ # ཆོས་ ལྷབ་ ནི་ གོ་སྐབས་ མ་ ཐོབ་ མི་ ཚུ་ དང་ # གོ་སྐབས་ ཐོབ་ རུང་ མཐར་འཁྱོལ་ མ་ ཚུགས་ མི་ ཚུ་ གི་ དོན་ལུ་ # གྲོང་གསེབ་ ཡོངས་ ཀྱི་ ནང་ ལུ་ # རྫོང་ཁའི་ ཐོག་ ལས་ གཞི་རྟེན་ཤེས་ཡོན་ ལས་རིམ་ ཡང་ # སྤྱི་ལོ་ NUM # ལས་ འགོ་བཙུགས་ གནང་ ཡི ། # འདི་ གིས་ # རྒྱལ་ཡོངས་སྐད་ཡིག་ དར་ཁྱབ་ དང་ # མི་མང་ ཡོངས་ ལུ་ འབྲི་ལྷག་ཤེས་ཡོན་ ལུ་ བརྟེན་ པའི་ ཁེ་ཕན་ ཚུ་ འཐེབ་ ཅིག་ སྦེ་ ར་ ཐོབ་ སྟེ་ ཡོད །

NUM # - NUM # བརྡ་དོན་ ཀུན་ཁྱབ་ ཀྱི་ མཐུན་རྐྱེན་ བརྡ་བརྒྱུད་ ལམ་ལུགས་ གོང་འཕེལ །

འབྲུག་ རྒྱལ་ཁབ་ ནང་ ཧེ་མ་ ལས་ ཡོད་ པའི་ # བརྡ་བརྒྱུད་ སྤེལ་ མི་ ཀུན་གསལ་ལས་ཁུངས་ དང་ # འབྲུག་རྒྱང་བསྒྲགས་ལས་འཛིན་ གཉིས་ ཡོད་ མི་ ལས་ # རྫོང་ ཨིང་ གཉིས་ ཆ་ ར་ ནང་ བཏོན་ མི་ # བདུན་ཕྲག་ ཀུན་གསལ་གསར་ཤོག་ འདི་ # རྒྱལ་ཁབ་ གོང་འཕེལ་ གྱི་ འགྱུར་འགྲོས་ དང་ བསྟུན་ # སྤྱི་ལོ་ NUM # ལས་ # རང་དབང་ གི་ ལས་འཛིན་ ཅིག་ སྦེ་ # བཟོ་ གནང་ བ་ མ་ཚད་ # སྤྱི་ལོ་ NUM # ལས་ # བདུན་ཕྲག་ གཅིག་ གི་ ནང་ ལུ་ ཐོན་རིམ་ གཉིས་ སྦེ་ བཏོན་ ནིའི་ # ལག་ལེན་ འགོ་བཙུགས་ ཏེ་ ཡོད །

འཆར་གཞི་ བརྒྱད་པའི་ ནང་ ལས་ རྒྱལ་ཁབ་ ནང་ # གློག་རིག་ ཡོངས་འབྲེལ་ དང་ བརྡ་དོན་ འཕྲུལ་རིག་ གི་ # བརྒྱུད་འབྲེལ་ འགོ་བཙུགས་ ཏེ་ # འཛམ་གླིང་ ཉེ་བར་ འབྲེལ་ བའི་ ཁེ་ཕན་ ཐོབ་ ཡོད་ པའི་ ཁར་ # ད་རེས་ནངས་པ་ # རྒྱལ་ཁབ་ ནང་ # མི་སེར་ དམངས་གཙོའི་གཞུང་ གི་ རིང་ལུགས་ ནང་ # བརྡ་བརྒྱུད་ ལས་ཁང་ ཚུ་ # མི་སྡེ་ ལུ་ དྲང་བདེན་ གྱི་ གནས་ཚུལ་ དང་ གོ་བརྡ་ # ཤེས་ཡོན་ སྤེལ་ ནི་ ལུ་ # ཁག་ ཆེ་ བར་ བརྟེན་ # སྒེར་སྡེའི་ གསར་ཤོག་ # འབྲུག་ གནས་ལུགས་ དང་ # བུ་ཀྲན་ཀྲའིམསི་ གི་ གསར་ཤོག་ ལས་སྡེ་ གཉིས་ ཀྱི་ གནང་བ་ ཡང་ གནང་ སྟེ་ # གསར་ཤོག་ ལས་ཁང་ དེ་ ཚུ་ ལས་ # རྫོང་ཁ་ དང་ ཨིང་ལིཤ་ གཉིས་ ཆ་ རའི་ ནང་ # བདུན་ རེ་ ནང་ ཐོན་རིམ་ # NUM # རེ་ བཏོན་ ཏེ་ # རྒྱལ་ཁབ་ ནང་ ཤེས་ཡོན་ དང་ # དྭངས་གསལ་ # དྲང་བདེན་ དང་ འདྲ་མཉམ་ བསྒྲུབ་ ནི་ ལུ་ # ཕན་ཐོགས་ སྦོམ་ བྱུང་ དང་ འབྱུང་ བཞིན་དུ་ ཡོད །

NUM # - NUM # རྒྱལ་ཁབ་ ཀྱི་ གྲོས་ཚོགས་ མཐོ་ཤོས་ རྒྱལ་ཡོངས་ཚོགས་ཁང་ གསར་བཞེངས །

རྒྱལ་ཡོངས་ཚོགས་འདུ་ཆེན་མོ་ འདི་ # ཧེ་མ་ NUM # ལོ་ ལས་ ར་ འགོ་བཙུགས་ གནང་ རུང་ # ཐིམ་ཕུག་ དང་ སྤ་རོ་ རྫོང་གཞིས་ ཚུ་ ནང་ # གྲྭ་ཚང་ གི་ འདུ་ཁང་ དང་ # ཀུན་ར་ ཚུ་ ནང་ འཚོགསཔ་ མ་གཏོགས་ # རྒྱལ་ཡོངས་ཚོགས་ཁང་ ལོགས་སུ་ བཞེངས་བཞེངསམ་ ཅིག་ མིན་ ནུག ། # རྒྱལ་ཁབ་ ཀྱི་ སྲིད་བྱུས་ བརྩམ་ སའི་ རྒྱལ་ཡོངས་ཚོགས་འདུ་ཆེན་མོ་ ལུ་ # ཚོགས་ཁང་ ཅིག་ ལོགས་སུ་ མེད་ པར་ མ་ བཏུབ་ ལས་ བརྟེན་ # སྤྱི་ལོ་ NUM # ལས་ # རྒྱལ་ཡོངས་ཚོགས་འདུའི་ ཚོགས་ཁང་ ཆེན་མོ་ འདི་ # གླང་འབྱོག་ཕར་ཁ་ ལུ་ གསར་བཞེངས་ གནང་ ནི་ འགོ་བཙུགས་ ནུག །

རྒྱལ་ཡོངས་ཚོགས་ཁང་ འདི་ # དེང་དུས་ ཀྱི་ མཐུན་རྐྱེན་ ཆ་ཚང་ ལྡན་ པའི་ ཚོགས་ཁང་ ལུ་ གསར་བསྒྲུབས་ ཚར་ ཞིནམ་ལས་ # བཀྲིས་ཆོས་རྫོང་ ཀུན་ར་ ནང་ ལས་ # སྤྱི་ལོ་ NUM # ཟླ་ NUM # ཚེས་ NUM # རྒྱལ་ཡོངས་དུས་ཆེན་ གྱི་ ཉིན་མར་ # གཟར་སྐར་ དགེ་བའི་ འཕྲོད་སྦྱོར་ དང་ བསྟུན་ ཏེ་ སྤོ་བཤུད་ མཛད་ གནང་ ནུག །

རྒྱལ་ཡོངས་ཚོགས་འདུ་ཆེན་མོའི་ ཚོགས་ཐེངས་ NUMཔ་ ལས་ འགོ་བཟུང་ སྟེ་ # ཚོགས་ཁང་ གསར་པའི་ ནང་ འཚོག་ ནི་ འགོ་བཙུགས་ ཞིནམ་ལས་ ཚུར་ # ཚོགས་འདུའི་ གཟི་བརྗིད་ དང་ དབུ་འཕང་ གོང་ དུ་ འཕར་ བ་ མ་ཚད་ # མཐུན་རྐྱེན་ ཚང་ ནི་ འདི་གིས་ # བྱ་སྟབས་ ཡང་ བདེ་ཏོག་ཏོ་ བྱུང་ ཡོདཔ་ ཨིན་ ནོ །

NUM # - NUM # འབྲུག་ རྒྱལ་ཁབ་ ཀྱི་ ཕྱི་རྒྱལ་ ཚོང་ལམ་ རྒྱ་སྐྱེད །

འབྲུག་ རྒྱལ་ཁབ་ འདི་ # སྐོབས་ཚུད་ ཀྱི་ རྒྱལ་ཁབ་ ཅིག་ ཨིནམ་ལས་ # ཕྱི་རྒྱལ་ དང་ ཚོང་འབྲེལ་ འཐབ་ ནི་ ལུ་ # དཀའ་ངལ་ སྦོམ་ ཡོདཔ་ ཨིན །

ཨིན་རུང་ # མི་དབང་ མངའ་ཞབས་ ཀྱི་ མཁྱེན་རྒྱ་ ཆེ་བའི་ དབུ་ཁྲིད་ འོག་ # མཛའ་བཤེས་ རྒྱ་གར་ རྒྱལ་ཁབ་ དང་ # བང་ལ་དེཤ་ རྒྱལ་ཁབ་ གཉིས་ ཕན་ཚུན་ # སྤྱི་ཕན་ གྱི་ གྲོས་མཐུན་ རིམ་པ་ ཚུ་ གི་ ཐོག་ ལས་ # འབྲུག་ གི་ ཕྱིར་ཚོང་ ཡར་སྐྱེད་ རིམ་པ་བཞིན་དུ་ བྱུང་ སྟེ་ ཡོད །

ལྷག་པར་དུ་ # སྤྱི་ལོ་ NUM # ལུ་ # ཐའི་ལེན་ གྱི་ ས་གནས་ # ཕུ་ཀེཀྲ་ ལུ་ འཚོག་ མི་ ཞལ་འཛོམས་ ནང་ # འབྲུག་ དང་ # རྒྱ་གར་ # མི་ཡན་མར་ # ནེ་པཱལ་ # ཤྲཱི་ལངྐ་ # ཐའི་ལེན་ དང་ # བིམསི་ཊེཊི་ གི་ འཐུས་མི་ རྒྱལ་ཁབ་ ཚུ་ གི་ བར་ ན་ # ཚོང་འབྲེལ་ མོས་མཐུན་ གྱི་ ཆིངས་ཡིག་ ལུ་ མཚན་རྟགས་ བཀོད་ གནང་ ཡི །

དེ་ ནང་ # ལུང་ཕྱོགས་ སོ་སོའི་ ནང་ # དཔལ་འབྱོར་ མཉམ་འབྲེལ་ སྒྲིང་སྒྲི་ བཟོ་ ནི་ དང་ # རྒྱ་གར་ བརྒྱུད་ དེ་ # འབྲུག་ ལུ་ ཚོང་ཆས་ ནང་འདྲེན་ འབད་ བའི་ སྐབས་ # རྒྱ་གར་ གཞུང་ གི་ ཅ་དམ་ ཁྲལ་ དང་ # ཚོང་འབྲེལ་ བཀག་ཆའི་ ཁྲིམས་ ལུ་ གནས་ མི་ དགོ་ པར་ # རྒྱལ་ཁབ་ གཞན་ ལས་ # ཉོ་བཙོང་ འཐབ་ ཆོགཔ་ བཟོ་ ནུག །

དེ་ གིས་ # འབྲུག་ བཟུམ་ མའི་ སྐོབས་ཚུད་ རྒྱལ་ཁབ་ ཀྱི་ # ཚོང་འབྲེལ་ གོང་འཕེལ་ དང་ # ཕྱི་ཚོང་ དང་ ནང་འདྲེན་ ཚོང་ གི་ ཚད་མཉམ་ འཛིན་སྐྱོང་ གི་ དོན་ལུ་ # ཕན་ཐོགས་ སྦོམ་ སྦེ་ ར་ བྱུང་ ཡོདཔ་ ཨིན །

NUM # - NUM # རྒྱལ་ཁབ་ གོང་འཕེལ་ གྱི་ ལྟ་བ་ རྒྱལ་ཡོངས་དགའ་སྐྱིད་དཔལ་འཛོམས །

འབྲུག་ རྒྱལ་ཁབ་ ཀྱི་ ཆགས་ཐོ་ དང་ བསྟུན་ པའི་ # གོང་འཕེལ་ གྱི་ སྲིད་བྱུས་ འདི་ # མཁྱེན་རྒྱ་ཅན་ གྱི་ མི་དབང་ འབྲུག་རྒྱལ་ བཞི་པའི་ ཞབས་ ལས་ # འཆར་གཞི་ NUMཔའི་ སྐབས་ ལས་ # དཔལ་འབྱོར་ གོང་འཕེལ་ དང་ གཅིག་ཁར་ # རང་བཞིན་ མཐའ་འཁོར་གནས་སྟངས་ ཉམས་སྲུང་ ཚད་མཉམ་ དགོ་ པའི་ # དབུ་མའི་ལམ་ གྱི་ ལྟ་བ་ བརྩམས་ གནང་ ཡི །

དེ་ གི་ ཤུལ་ལས་ # ཕྱི་ དངོས་པོའི་ དཔལ་འབྱོར་ གོང་འཕེལ་ རྐྱངམ་གཅིག་ གིས་ མ་དོ་བར་ # དེ་ དང་ འདྲན་འདྲ་ མི་མང་ ལུ་ # ནང་ སེམས་ ཀྱི་ བདེ་སྐྱིད་ ཡང་ གོང་འཕེལ་ ཁག་ ཆེཝ་ སྦེ་ # འབྲུག་ གི་ དཔལ་འབྱོར་གོང་འཕེལ་ གྱི་ ལྟ་བ་ འདི་ # རྒྱལ་ཡོངས་དགའ་སྐྱིད་དཔལ་འཛོམས་ འགྲུབ་ དགོཔ་ སྦེ་ བརྩམས་ གནང་ ཡི །

རྒྱལ་ཡོངས་དགའ་སྐྱིད་དཔལ་འཛོམས་ ཀྱི་ དོན་ལུ་ # ཀ་ཆེན་ བཞི་ ཐག་བཅད་ གནང་ མི་ ཚུ་ ཡང་ # རང་ལུགས་ ཀྱི་ ཆོས་ དང་ ལམ་སྲོལ་ # རང་བཞིན་ མཐའ་འཁོར་གནས་སྟངས་ ཉམས་སྲུང་ # མི་སྡེའི་ དཔལ་འབྱོར་གོང་འཕེལ་ # གཞུང་སྐྱོང་ལེགས་ལྡན་ བཞི་ ཨིན་ མས །

འབྲུག་ རྒྱལ་ཁབ་ ཀྱི་ སྲིད་བྱུས་ # རྒྱལ་ཡོངས་དགའ་སྐྱིད་དཔལ་འཛོམས་ འདི་ གིས་ འབྲུག་ རྒྱལ་ཁབ་ དང་ # མི་སེར་ ལུ་ # དུས་གཏན་དུ་ ཕན་བདེའི་ ལམ་སྟོན་ གྱི་ དགེ་མཚན་ བླ་ན་མེད་པ་ འབྱུང་ ནི་ ཨིནམ་ལས་ # འདི་ ལུ་ # འཛམ་གླིང་ མི་སྡེ་ ག་ར་ ཡིད་ཆེས་ ངལ་རངས་ བྱུང་ སྟེ་ # ཕྱིའི་རྒྱལ་ཁབ་ མང་རབས་ཅིག་ # རྒྱལ་ཡོངས་དགའ་སྐྱིད་དཔལ་འཛོམས་ ལུ་ སེམས་ ཤོར་ ཏེ་ ཡོད །

འདི་གིས་སྦེ་ # མི་དབང་ འབྲུག་རྒྱལ་ བཞི་པ་ འདི་ # འཛམ་གླིང་ ནང་ མི་སྡེའི་ ཞབས་ཏོག་ སྒྲུབ་ མི་ # དྲགོས་ ཀྱི་ མིང་གཏམ་ ཡང་ ཐོན་ ཏེ་ ཡོདཔ་ ཨིན །

NUM # - NUM # མི་མང་ བཙག་འཐུ་ ལས་ གྲུབ་ པའི་ གཞུང་འཛིན་ བློན་ཁག་ བསྐོ་བཞག

མི་དབང་མངའ་བདག་རིན་པོ་ཆེ་ # དཔལ་ འཇིགས་མེད་སེངྒེ་དབང་ཕྱུག་ མཆོག་ # གསེར་ཁྲི་ གུ་ ཕེབས་ ཞིནམ་ལས་ ཚུར་ # དུས་ནམ་ཡང་ # རང་འདོད་ རྩ་བ་ལས་ སྤངས་ ཏེ་ # རྒྱལ་ཁབ་ དང་ མི་སེར་ གྱི་ མ་འོངས་པའི་ མཐའ་དོན་ ལུ་ ཤུགས་ བཏོན་ ཏེ་ གནངམ་ ཨིན་ མས །

དེ་ཡང་ # དང་པ་ NUM # ལུ་ # རྫོང་ཁག་ ཡར་རྒྱས་ཚོགས་ཆུང་ དང་ NUM # ལུ་ # རྒེད་འོག་ ཡར་རྒྱས་ཚོགས་ཆུང་ བཙུགས་ ཏེ་ # གཞུང་ ལྟེ་བའི་ དབང་ཚད་ # རྫོང་ཁག་ དང་ རྒེད་འོག་ ལུ་ གནང་ བའི་ གུ་ NUM # ལུ་ # ལྷན་རྒྱས་གཞུང་ཚོགས་ ཀྱི་ དབང་ཚད་ འདི་ ཡང་ # འོག་སྤེལ་ གནང་ ཡི །

དེ་ཡང་ # སྤྱི་ལོ་ NUM # ཟླ་ NUMཔའི་ ཚེས་ NUM # ལུ་ # རྒྱལ་ཡོངས་ཚོགས་འདུ་ ཐེངས་ # NUMཔའི་ ནང་ # ལྷན་རྒྱས་གཞུང་ཚོགས་ ཀྱི་ བློན་པོ་ ཚུ་ # ཚོགས་དམངས་ ལས་ ཚོགས་རྒྱན་ བསྐྱུར་ ཏེ་ བཏོན་ དགོཔ་ དང་ # ལྷན་རྒྱས་གཞུང་ཚོགས་ ཀྱི་ འགན་དབང་ ལམ་ལུགས་ གསརཔ་ བཟོ་ དགོཔ་ # ཁྲིར་ བཞུགས་ ཀྱི་ རྒྱལཔོ་ ལུ་ ཡིད་ཆེས་ ཚོགས་རྒྱན་ བཙུགས་ ནིའི་ ལམ་ལུགས་ བཟོ་ དགོ་ པའི་ # བཀའ་ཤོག་ གནང་ ཐོག་ ལས་ # ལྷན་རྒྱས་གཞུང་ཚོགས་ ཀྱི་ བློན་པོ་ ཚུ་ # རྒྱལ་ཡོངས་ཚོགས་འདུ་ ནང་ ལས་ # གསང་བའི་ ཚོགས་རྒྱན་ བསྐྱུར་ ཏེ་ བཙག་འཐུ་ འགྲུབ་ མི་ ཚུ་ ལུ་ # གཞུང་སྐྱོང་ གི་ དབང་ཚད་ ཧྲིལ་བུམ་ # གསེར་ཁྲི་ མགུ་ ལས་ # ལྷན་རྒྱས་གཞུང་ཚོགས་ ལུ་ རྩིས་སྤྲོད་ མཛད་ གནང་ ཡི །

NUM # - NUM # འཛམ་གླིང་ རྒྱལ་ཁབ་ ཡོངས་ དང་ མཛའ་བཤེས་ ཀྱི་ མཐུན་འབྲེལ་ རྒྱ་སྐྱེད །

འབྲུག་ རྒྱལ་ཁབ་ འདི་ # ཧེ་མ་ འཛམ་གླིང་ གི་ ཟུར་ཁར་ སྡོད་ དེ་ ཡོད་ ས་ ལས་ # འབྲུག་རྒྱལ་ དང་པའི་ སྐབས་ ལུ་ # དབྱིན་གཞུང་ དང་ མཐུན་འབྲེལ་ དང་ # འབྲུག་རྒྱལ་ གཉིས་པ་ གིས་ # རྒྱ་གར་ གཞུང་ དང་ གཅིག་ཁར་ མཐུན་འབྲེལ་ གསར་བཙུགས་ གནང་ སྟེ་ ཡོད །

འབྲུག་རྒྱལ་ གསུམ་པའི་ སྐབས་ ལས་ # རྒྱལ་སྤྱིའི་ འཐུས་ཚོགས་ # ཀོ་ལོམྦོ་ འཆར་གཞི་ དང་ # འཛམ་གླིང་ འགྲེམས་ལས་ སྤྱི་ཚོགས་ ཡུ་པི་ཡུའི་ འཐུས་མིར་ འཛུལ་ཞུགས་ གནང་ བ་ མ་ཚད་ # རྒྱ་གར་ དང་ གཞུང་ཚབ་ བཙུགས་ལེན་ ཐོག་ ལས་ # མཐུན་ལམ་ རྩ་བརྟན་ བཟོ་ གནང་ བའི་ ཤུལ་མར་ # འབྲུག་ རྒྱལ་ཁབ་ འདི་ # NUM # ལས་ # འཛམ་གླིང་ སྤྱི་ཚོགས་ ཀྱི་ འཐུས་མི་ ངོ་མའི་ གྲངས་སུ་ བཙུགས་ གནང་ ཡི །

འབྲུག་རྒྱལ་ བཞི་པའི་ སྐབས་ # NUM # ལུ་ བང་ལ་དེཤ་ དང་ གཞུང་ཚབ་ བཙུགས་ལེན་ གནང་ མི་ ལས་ འགོ་བཙུགས་ ཏེ་ # ད་ཚུན་ འཛམ་གླིང་ ཤར་ནུབ་ ཀྱི་ རྒྱལ་ཁབ་ # NUM # དང་ གཅིག་ཁར་ གཞུང་ཚབ་ བཙུགས་ལེན་ གྱི་ མཐུན་ལམ་ བཟོ་ གནང་ ཡོདཔ་ མ་ཚད་ # སྟོབས་ཆེན་ རྒྱལ་ཁབ་ ཡུ་ཨེས་ཨེ་ དང་ # ཁྱིམ་ཚང་ རྒྱ་ནག་ རྒྱལ་ཁབ་ དང་ གཅིག་ཁར་ ཡང་ # མཐུན་ལམ་ གྱི་ འབྲེལ་བ་ བཟོ་ གནང་ སྟེ་ ཡོད །

དེ་བཟུམ་སྦེ་ རྒྱལ་ཁབ་ ནང་ ལུ་ # འཛམ་གླིང་སྤྱི་ཚོགས་ ཀྱི་ ལས་ཁུངས་ # ཡུ་ཨེན་ཌི་པི་ # ཡུ་ནི་སེཕ་ # ཡུ་ནིས་ཀོ་ # ཌབླུ་ཨེཆ་ཨོ་ # ཨེཕ་ཨེ་ཨོ་ # ཌབླུ་ཨེཕ་པི་ # ཌབླུ་ཌབླུ་ཨེཕ་ ཚུ་ དང་ # རྒྱལ་ཁབ་ སོ་སོའི་ རྒྱལ་སྤྱིའི་ ཡིག་ཚང་ # ཨཱས་ཊེ་རི་ཡན ། # ཀེ་ན་ཊིཡན ། # ཧེལ་བི་ཊས ། ཇི་ཀ \* ཇེ་ཨོ་སི་བི ། # ཌེན་མརཀ ། # ཇི་ཌི་ཛའིཋ ། # ཨེས་ཨེན་ཝི ། # པི་ཨར་ཨོ ། # སེབ་ད་ཅིལ་ཌེན ། # ནིའུ་ཛེ་ལེནྜ ། # ཐའི་ལེནྜ་ གྱི་ ཡིག་ཚང་ ཚུ་ ཡང་ གཞི་བཙུགས་ འབད་ དེ་ ཡོད །

འབྲུག་ རྒྱལ་ཁབ་ ཀྱི་ གཞུང་ཚབ་ ཡིག་ཚང་ ཡང་ # ནིའུ་ཡོརཀ ། # ཀུ་ཝེཌ ། # སུའི་ཛར་ལེནྜ ། # ནིའུ་དིལླཱི ། # ཊཀ་ཀ ། # བེང་ཀོག་ # ཚུ་ ནང་ བཙུགས་ ཏེ་ ཡོད་ མི་ ཚུ་ གིས་ མ་དོ་བར་ # ཚོང་ གི་ གྲོས་མཐུན་ རྒྱལ་ཁབ་ ཚུ་ ནང་ # ཚོང་འབྲེལ་ སྐུ་ཚབ་ དང་ # མཁའ་འགྲུལ་ རྒྱུན་ལམ་ ཡོད་ པའི་ རྒྱལ་ཁབ་ ཚུ་ ནང་ # འབྲུག་ གི་ གནམ་གྲུའི་ ཡིག་ཚང་ མང་རབས་ཅིག་ ཡང་ བཙུགས་ ཏེ་ ཡོད །

དེ་བཟུམ་ མའི་ གཞུང་ཚབ་ དང་ # གཞུང་འབྲེལ་ གྱི་ མཐུན་ལམ་ # མཐུན་འབྲེལ་ གྱི་ རྒྱུན་ལམ་ མ་འདྲཝ་ ཚུ་ གི་ ཐོག་ ལས་ # འབྲུག་ རྒྱལ་ཁབ་ འདི་ # ད་རེས་ནངས་པ་ # འཛམ་གླིང་ རྒྱལ་ཁབ་ ཡོངས་ དང་ གཅིག་ཁར་ # འབྲེལ་བ་ དམ་ཟབ་ཅན་ ལུ་ གྱུར་ ཏེ་ ཡོདཔ་ ལས་ # དེ་ ཚུ་ ལུ་ བརྟེན་ པའི་ ཁེ་ཕན་ དངོས་ཤུགས་བརྒྱུད་གསུམ་ གྱི་ ཐོག་ ལས་ # བསམ་གྱིས་མི་ཁྱབ་པར་ ཐོབ་ དང་ འཐོབ་ བཞིན་དུ་ ཡོདཔ་ ཨིན་ ནོ ། །

NUM # - NUM # རྒྱལ་ཁབ་ ཀྱི་ མངའ་རིས་ མཐའ་བཙན་ གྱི་ ས་མཚམས་ གཏན་འབེབས །

ཁྱིམ་ཚང་ རྒྱལ་ཁབ་ ཚུ་ དང་ གཅིག་ཁར་ # མཐུན་ལམ་ འགྱུར་མེད་ ཞི་འཇགས་ ངང་ ལུ་ གནས་ ཐབས་ དང་ # རང་ གི་ མངའ་རིས་ མཐའ་བཙན་ གྱི་ དོན་ལུ་ # ཁྱིམ་ཚང་ རྒྱལ་ཁབ་ ཚུ་ དང་ གཅིག་ཁར་ # ས་མཚམས་ གཏན་འབེབས་ འགྲུབ་ དགོཔ་ གལ་ ཆེཝ་ ལས་ བརྟེན་ # མཛའ་མཐུན་ཅན་ གྱི་ # རྒྱ་ འབྲུག་ རྒྱལ་ཁབ་ གཉིས་ ཀྱི་ ས་མཚམས་ # ཧེ་མ་ ལས་ ཡོད་ མི་ ལུ་ གཞིར་བཞག་ སྟེ་ # ས་མཚམས་ རྡོ་རྟགས་ བཙུགས་ ནིའི་ གསུང་གྲོས་ འཕྲོ་མཐུད་ འདི་ # གནམ་ལོ་ NUM # ལོ་ ལས་ འགོ་བཙུགས་ ཏེ་ # རྒྱ་གར་ གྱི་ མངའ་སྡེ་ ཚུ་ དང་ # འབྲུག་ གི་ བར་ ན་ # བྱ་སྟབས་ མ་ བདེ་ བར་ ཡོད་ མི་ གི་ དཀའ་ངལ་ ཚུ་ རིམ་པ་བཞིན་དུ་ བསལ་ གནང་ ནུག །

གནམ་ལོ་ # NUM # གི་ ལོ་ ལས་ # རྒྱ་ འབྲུག་ རྒྱལ་ཁབ་ གཉིས་ ཀྱི་ ས་གནས་ # སག་སྟེང་ དང་ # གསར་སྤང་ # ཕུན་ཚོགས་གླིང་ གི་ མངའ་སྡེའི་ # ས་མཚམས་ བདའ་ སྟེ་ # བྱ་སྟབས་ མ་ བདེ་ བར་ ཡུན་འགྱངས་ ལུས་ མི་ ཚུ་ ཡང་ # ས་མཚམས་ རྡོ་རྟགས་ ཀ་བ་ བཙུགས་ ནི་ དང་ # ས་ཁྲ་ བཟོ་ ནི་ གི་ ལཱ་ གི་ ལྷག་མ་ ཚུ་ ག་ར་ མཇུག་བསྡུ་ སྟེ་ # མཐའ་དཔྱད་ ཀྱི་ མཚན་རྟགས་ དེ་ # འབྲུག་གཞུང་ གི་ སྐུ་ཚབ་ # རྒྱལ་སྤྱིའི་ ས་མཚམས་ དྲུང་ཆེན་ དྲགོས་ པདྨ་དབང་ཕྱུག་ དང་ # རྒྱ་གཞུང་ གི་ སྐུ་ཚབ་ # ཨ་དེར་བྷ་ཡཱས་ གཉིས་ ཀྱིས་ # ས་གནས་ ཐིམ་ཕུག་ ལུ་ སྦེ་ # སྤྱི་ལོ་ NUM # ཟླ་ NUMཔའི་ ཚེས་ NUM ལུ་ # མཚན་རྟགས་ བཀོད་གྲུབ་ སྟེ་ # ཕྱིན་ཆད་ ད་ལས་ཕར་ # རྒྱ་ འབྲུག་ རྒྱལ་ཁབ་ གཉིས་ ཀྱི་ བར་ ན་ # ས་མཚམས་ ཀྱི་ སྐོར་ ཉོག་ མེད་ བཟོ་ གནང་ ཡི །

དེ་བཞིན་དུ་ # འབྲུག་ རྒྱལ་ཁབ་ ཀྱི་ བྱང་ ཁ་ཐུག་ གི་ ས་མཚམས་ དོན་ལུ་ # རྒྱ་ནག་ རྒྱལ་ཁབ་ དང་ གཅིག་ཁར་ ཞལ་འཛོམས་ འགོ་ དང་པ་ # གནམ་ལོ་ NUM # ལས་ # འབྲུག་གཞུང་ གི་ ཁ་ཐུག་ ལས་ # བློན་པོ་ ཨོམ་པཱར་དཱན་ མཆོག་ གིས་ དབུ་ཁྲིད་ དང་ # རྒྱ་ནག་གཞུང་ གི་ ཁ་ཐུག་ ལས་ # ཕྱི་འབྲེལ་ བློན་པོ་ འོག་མ་ # གོང་ད་ཕི་ གིས་ དབུ་ཁྲིད་ མཛད་ དེ་ # རྒྱ་ནག་ གི་ རྒྱལ་ས་ # བེ་ཇིང་ ལུ་ སྦེ་ # འབྲུག་ དང་ རྒྱ་ནག་ རྒྱལ་ཁབ་ གཉིས་ # རང་དབང་ འདྲ་མཉམ་ གྱི་ ཐོག་ ལས་ # ས་མཚམས་ གཏན་འཁེལ་ བཟོ་ ནིའི་ # ཞལ་འཆམ་ བྱུང་ སྟེ་ ཡོད །

དེ་ གི་ ཤུལ་ལས་ # མཉམ་འབྲེལ་ གྱི་ འཕྲོ་མཐུད་ གསུང་གྲོས་ གནང་ ནིའི་ ཞལ་འཆམ་ བྱུང་ མི་ དང་ འཁྲིལ་ ཏེ་ # རྒྱལ་ཁབ་ ཕན་ཚུན་ གཉིས་ ཀྱི་ བར་ ན་ # ད་ཚུན་ གྱི་ རིང་ ལུ་ # གསུང་གྲོས་ ལན་ཐེངས་ # NUM # གནང་ སྟེ་ # གསུང་གྲོས་ ཀྱི་ # གྲུབ་འབྲས་ ཚུ་ ལེགས་ཤོམ་ བྱུང་ དང་ འབྱུང་ བཞིན་དུ་ ཡོདཔ་ ཨིན་ ནོ །

NUM # - NUM # རྒྱལ་ཁབ་ ཀྱི་ རང་དབང་ ལུ་ གནོད་ཉེན་ ཆེ་ བའི་ རྐྱེན་ཆ་ མིང་ མེད་ དུ་ འཇོམས་ གནང་ བ ། །

སྤྱི་ལོ་ # NUM # གོ་གྲངས་ ཀྱི་ སྟོད་ཆ་ ཅིག་ ནང་ # འབྲུག་ གི་ ཕྱི་ཁའི་ ས་མཚམས་ ཚུ་ ནང་ # ནཻ་པ་ལིའི་ མི་རིགས་ ས་ཁོངས་ རྒྱ་སྐྱེད་ ཀྱི་ བྱུས་འཆར་ (གེ་རེ་ཊར་ནཻ་པཱལ་ ཟེར་ མི་ གི་ འཐོར་གླེང་ ཅིག་ འབྱུང་ མི་ ནང་ # འབྲུག་ གི་ ལྷོ་མཚམས་ མི་སེར་ རེ་ གཉིས་ ཀྱིས་ བཅའ་མར་གཏོགས་ ཏེ་ # སྲི་དཀྲོག་ འབདཝ་ ལས་ # ལྷོ་མཚམས་ རྫོང་ཁག་ ཚུ་ ནང་ ངོ་ལོག་ གི་ བྲེལ་འཚུབ་ ལངས་ པའི་ དུས་ཚོད་ ངན་པ་ ཅིག་ ཐོན་ ཡི །

ཨིན་རུང་ མི་དབང་མངའ་བདག་རིན་པོ་ཆེའི་ ཐུགས་ ཀྱི་ མཁྱེན་རྒྱ་ དང་ # བྱམས་ དང་ སྙིང་རྗེའི་ བཀའ་སློབ་ ཐོག་ ལས་ # མི་མང་ ལུ་ བརྡབ་གསིག་ སྦོམ་ མི་ འབྱུང་ ནི་ གི་ ཐབས་ལམ་ དང་ # ལཱ་ངན་ བརྩམ་ མི་ གྱོས་དཔོན་ ངོ་མ་ ཚུ་ གི་ ཤན་འབྱེད་ གནང་ དགོ་ པའི་ གདོང་ལེན་ ཚུ་ # དུས་ཐོག་ ལུ་ མཛད་ གནང་ སྟེ་ # བྲེལ་གནད་ འདི་ གིས་ རྒྱལ་ཁབ་ ཀྱི་ སྲུང་སྐྱོབ་ དང་ # ཞི་བདེ་ ལུ་ གནོད་ མ་ ཚུགསཔ་ སྦེ་ བཟོ་ གནང་ ཡི །

དེ་ གི་ ཤུལ་ལས་ # སྤྱི་ལོ་ # NUM # གོ་གྲངས་ ཀྱི་ སྨད་ཆ་ ཅིག་ ནང་ # རྒྱ་གར་ གཞུང་ གི་ # ངོ་རྒོལ་བ་ # ཨལ་ཕ་ # བོ་དོ་ # ཀེ་ཨེལ་ལོ་ # སྡེ་ཚན་ གསུམ་ གྱིས་ # གཡིབ་དམག་ གསུམ་སྟོང་ ལྷགཔ་ཅིག་ གོ་མཚོན་ དང་ བཅས་ # འབྲུག་ ལྷོ་མཚམས་ ཁ་ཐུག་ གནས་བཅག་ སྡོད་ དེ་ # འབྲུག་ གི་ རང་དབང་སྲུང་སྐྱོབ་ ལུ་ ཉེན་ཁ་ བྱུང་ ཡི །

དེ་ ལུ་ # འབྲུག་གཞུང་ གི་ ཁ་ཐུག་ ལས་ # ཁོང་ར་ གིས་ འཐོན་ འགྱོ་ དགོ་ པའི་ # ཞི་བའི་ གསུང་གྲོས་ ལན་ཐེངས་ མང་རབས་ གནང་ རུང་ # གཡིབ་དམག་ ཚུ་ གིས་ ཡ་མེད་ བཙོངས་ ཏེ་ # འབྲུག་པའི་ ས་ཁོངས་ ནང་ ལས་ འཐོན་འགྱོ་ མ་ བཏུབ་ ལས་ བརྟེན་ # མི་དབང་མངའ་བདག་རིན་པོ་ཆེའི་ མཁྱེན་རྩལ་ རྒྱ་ཆེ་བའི་ ཐབས་ཤེས་ ཀྱི་ དབུ་ཁྲིད་ ཐོག་ ལས་ # འབྲུག་ གི་ དམག་སྡེ་ གྲངས་ཉུང་ཅིག་ ལས་ མེད་ མི་ འདི་ གིས་ # ཤར་ བསམ་གྲུབ་ཆོས་གླིང་ ལས་ # ནུབ་ བསམ་རྩེ་ ཚུན་ གྱི་ བར་ ན་ # ཡོད་ པའི་ དམག་སྒར་ # NUM # དང་ # གཡིབ་དམག་ ཆ་མཉམ་ # སྤྱི་ལོ་ # NUM # ཟླ་ # NUMཔའི་ བདུན་ཕྲག་ གསུམ་པའི་ ནང་ # དུས་ཡུན་ ཐུང་ཀུ་ ཅིག་ ལུ་ # སྟབས་ཅིག་ཁར་ བཏོན་བཏང་ ཚུགས་ པའི་ གྲུབ་འབྲས་ # ཧ་ལས་སི་སི་ བྱུང་ ཚུགས་ ཅི །

མི་དབང་མངའ་བདག་རིན་པོ་ཆེ་ གིས་ # རྒྱལ་ཁབ་ དང་ མི་དམངས་ ཀྱི་ དོན་ལུ་ ཁོ་རའི་ # ཚེ་སྲོག་ ལུ་ མ་ ཕངས་ པར་ # གཡུལ་ངོར་ དེ་སྦེ་ འབྱོན་ དགོ་ མི་ འདི་ # དང་པ་ ལུ་ # གཡིབ་དམག་ ཚུ་ དགྲ་བྱང་ཕྱད་ མེན་ པར་ ཁྱིམ་ཚང་ འཆམ་ཤོས་ ཀྱི་ མི་སེར་ ཅིག་ འབདཝ་ལས་ # ཕྱོགས་ གཉིས་ ཆ་ རའི་ ཁ་ཐུག་ ལུ་ # རྨ་སྐྱོན་ དང་ ཤི་རྐྱེན་ ཚུ་ ག་དེ་ ཉུང་ཉུང་ འབྱུང་ ཐབས་ དང་ # གཉིས་པ་ ལུ་ # དུས་ཡུན་ ཐུང་ཀུ་ ཅིག་ ནང་ # ལས་ དོན་ མཐར་འཁྱོལ་ འབྱུང་ ཚུགས་ པའི་ དམིགས་དོན་ གཉིས་ སྟབས་ཅིག་ཁར་ འགྲུབ་ ཐབས་ ལུ་ ཨིན་ མས །

དེ་ གིས་ འབྲུག་ རྒྱལ་ཁབ་ ཀྱི་ རང་དབང་ སྲུང་སྐྱོབ་ དང་ # མི་སེར་ གྱི་ བདེ་སྐྱིད་ ལུ་ # ཕན་ཐོགས་ སྦོམ་ བྱུངམ་ མ་ཚད ། # རྒྱ་ འབྲུག་ གཉིས་ ཀྱི་ མཛའ་བཤེས་ ཀྱི་ མཐུན་ལམ་ ལུ་ ཡང་ # ཕན་ཐོགས་ སྦོམ་ སྦེ་ ར་ བྱུང་ ཡོདཔ་ ཨིན་ ནོ ། །

NUM # - NUM # འབྲུག་ གི་ བསྟན་སྲིད་ ཡུན་གནས་ ཀྱི་ རྟེན་གཞི་ བསྐྱར་གསོ །

འབྲུག་ གི་ # ཆོས་ སྲིད་ གཉིས་ ཀྱི་ བསྟན་གཞི་ གཙོ་བོ་ # སྔོན་བྱོན་ རྒྱལ་བ་གོང་མའི་ གདན་ས་ ཚུ་ ཨིན་རུང་ # དུས་ཡུན་ དང་ རང་བཞིན་ རྐྱེན་ངན་ ཚུ་ གིས་ # ཉམས་ཆག་ བྱུང་ དང་ འབྱུང་ བཞིན་དུ་ ཡོད་ མི་ ཚུ་ ལུ་ # མི་དབང་ འབྲུག་རྒྱལ་ བཞི་པའི་ ཞབས་ ལས་ # ཐུགས་ ཀྱི་ ཚ་གྱང་ སྦོམ་ བཞེས་ ཏེ་ # གསར་བཞེངས་ དང་ ཉམས་གསོའི་ ཐོག་ ལས་ # སྔར་ ལས་ ལྷག་ པའི་ སྤུས་དག་ གི་ ཞབས་ཏོག་ གྲུབ་ སྟེ་ ཡོད །

དེ་ཡང་ # ཞབས་དྲུང་རིན་པོ་ཆེའི་ གདན་ས་ གཙོ་བོ་ # རྒྱལ་ས་ སྤུངས་ཐང་བདེ་བ་ཆེན་པོའི་ཕོ་བྲང་ དང་ # རྒྱལ་སྲས་བསྟན་འཛིན་རབ་རྒྱས་ ཀྱི་ གདན་ས་ # རྟ་མགོ་ཆོས་དབྱིངས་ཕོ་བྲང་ # གུ་རུ་རིན་པོ་ཆེའི་ གནས་ཆེན་ # སྟག་ཚང་དཔལ་ཕུག་ གི་ གཙུག་ལག་ཁང་ ཚུ་ # སྔར་ ལས་ ཧ་ཅང་ གིས་ ལྷག་ པའི་ སྤུས་དག་ རྒྱས་སྤྲོས་ བརྗིད་ལྡན་ དུ་ གསར་བཞེངས་ དང་ # དེ་ བཞིན་དུ་ # ཞབས་དྲུང་ གདན་ས་ # རྟ་ལོག་གསང་སྔགས་ཆོས་གླིང་ དང་ སྤ་རོ་ གསང་སྔགས་ཆོས་འཁོར་ # གསང་སྔགས་ཟབ་དོན་ཕོ་བྲང་ # ཤར་ཕྱོགས་འཁོར་ལོ་རྩིབས་བརྒྱད་ ཀྱི་ ལྟེ་བ་ # ཀྲོང་གསར་ ཆོས་འཁོར་རབ་བརྟན་རྩེའི་རྫོང་ དང་ # ལྟ་རྫོང་ # ཐིམ་ཕུག་ གི་ དགོན་ཆེན་ ཕ་ཇོ་སྡིངས་ དང་ # མདོ་སྡེ་བྲག་ ལ་སོགས་པ་ གིས་ གཙོས་ པའི་ ཆོས་གཞིས་ གལ་ཅན་ ཚུ་ གི་ ཉམས་གསོའི་ ཞབས་ཏོག་ ཚུ་ # སྔར་སྲོལ་ ལམ་ལུགས་ ཀྱི་ བཟོ་བཀོད་ འགྱུར་བ་ མེད་ པའི་ ཐོག་ ལས་ # རྒྱུ་སྤུས་ དང་ # ལེགས་ཆ་ འགྲན་ཟླ་ མེད་ པའི་ དེང་རབས་ ཀྱིས་ བརྒྱན་ ཏེ་ # རྒྱལ་ཁབ་ ཀྱི་ བསྟན་སྲིད་ གཞི་མར་ བསྒྲུབས་ གནང་ སྟེ་ ཡོད །

NUM # - NUM # དུས་མིན་ འཆི་བ་ ལས་ འགྲོལ་ བའི་ གསོ་བའི་ སྨན་བཅོས །

འགྲོ་བ་མིའི་ལུས་རྟེན་ ཐོབ་ རེ་ ཐོབ་ ཚད་ ལུ་ # སྡུག་བསྔལ་ ལྕི་ཤོས་ ཅིག་ སྐྱེ་རྒ་ན་འཆིའི་ སྡུག་བསྔལ་ ཨིན་ མི་ འདི་ # རྩ་མེད་ གཏང་ ཐབས་ མེད་ རུང་ # འབྲུག་རྒྱལ་ བཞི་པའི་ ཞབས་ ལས་ # སྨན་ཁང་ བཟོ་སྐྲུན་ དང་ # སྐྱེ་རྒྱུན་འཕྲོད་བསྟེན་ # སྨན་བཅོས་ རྣམ་གྲངས་ མ་འདྲཝ་ ཚུ་ གི་ ཐོག་ ལས་ # སྐྱེ་རྒ་ན་འཆིའི་ སྡུག་བསྔལ་ མར་ཕབ་ ཀྱི་ གསོ་བའི་ ལས་རིམ་ བསམ་གྱིས་མི་ཁྱབ་པའི་ ཡར་སྐྱེད་ གནང་ སྟེ་ ཡོད །

དེ་ཡང་ # རྒྱལ་ཁབ་ ནང་ # སྤྱིར་བཏང་ ནད་གཞི་ མ་འདྲཝ་ ཚུ་ གི་ བཅོ་ཐབས་ འབད་ ས་ ཕྱི་ ནང་ གཉིས་ ཆ་ རའི་ # སྨན་ཁང་ ཆེ་ ཆུང་ མང་རབས་ཅིག་ ནང་ # གསོ་བའི་ དྲུང་འཚོ་ དང་ སྨན་གཡོགམ་ ཚུ་ བཙུགས་ ཏེ་ # སྨན་བཅོས་ ཚུ་ སྟོང་པར་ གནང་ བའི་ ཁར་ # དེ་ ནང་ དྲག་ མ་ ཚུགས་ མི་ ཚུ་ # ཁྱིམ་ཚང་ རྒྱ་གར་ རྒྱལ་ཁབ་ དང་ # ཕྱི་རྒྱལ་ ཚུ་ ནང་ ལུ་ # འགྲོ་སོང་ གཞུང་ ལས་ བཏང་ སྟེ་ # སྨན་བཅོས་ ཀྱི་ གྲོགས་རམ་ སྐྱིད་སྡུག་ གཟིགས་ གནངམ་ ཨིན་ མས །

དེ་མ་ཚད་ # གློ་བུར་ སྨན་བཅོས་ ཞབས་ཏོག་ དང་ # སྐྱེ་ནད་ཅན་ གྱི་ ཨམ་སྲུ་ དང་ # ཨ་ལུའི་ སྨན་བཅོས་ འཕྲོད་བསྟེན་ ཚུ་ ལོགས་སུ་ བཙུགས་ ཏེ་ # འབྲུག་མི ཚུ་ གི་ ཚེ་ཚད་ # NUM # - NUM # བར་ ན་ ཡར་སེང་ མཛད་ གནང་ སྟེ་ ཡོད་ མི་ འདི་ གིས་ # འབྲུག་ མི་ ཚུ་ ལུ་ # སངས་རྒྱས་སྨན་ལྷའི་ འགྲོ་དོན་ ཕྲིན་ལས་ དངོས་སུ་ བསྒྲུབས་ གནང་ སྟེ་ ཡོད །

NUM # - NUM # འབྲུག་ རྒྱལ་ཁབ་ ཀྱི་ མ་འོངས་ གཏན་བཞག་ དོན་ལུ་ དམངས་གཙོའི་རིང་ལུགས་ གྲ་སྒྲིག་

མ་འོངས་ མངོན་མཁྱེན་ གྱི་ མངའ་བདག་ # མི་དབང་ འབྲུག་རྒྱལ་ བཞི་པའི་ ཞབས་ ལས་ # མ་འོངས་པའི་ འབྲུག་ རྒྱལ་ཁབ་ དང་ # མི་མང་ གི་ རང་དབང་ ལུ་ སྲུང་སྐྱོབ་ དང་ # ཕུགས་ ཀྱི་ བདེ་ ཐབས་ ལུ་ གཟིགས་ ཏེ་ # འབྲུག་ རྒྱལ་བརྒྱུད་ ཀྱི་ རྒྱལ་ཁབ་ འདི་ # མི་སེར་དམངས་གཙོའི་ རྒྱལ་ཁབ་ ལུ་ བཟོ་ ནིའི་ གྲ་སྒྲིག་ གི་ ཕྱག་ལཱ་ ཚུ་ རིམ་པ་བཞིན་དུ་ མཛད་ གནང་ ཡི །

དེ་ཡང་ # སྤྱི་ལོ་ # NUM # ཟླ་ # NUM # ཚེས་ # NUM # ལུ་ # འབྲུག་ གི་ ཁྲིམས་སྤྱི་བློན་པོ་ གི་ དབུ་ཁྲིད་ འོག་ # འཐུས་མི་ # NUM # ཡོད་ པའི་ རྩ་ཁྲིམས་ ཟིན་འགོད་ ཚོགས་ཆུང་ བསྐོ་བཞག་ གནང་ སྟེ་ # རྩ་ཁྲིམས་ ཟིན་འགོད་ གནང་ །

རྩ་ཁྲིམས་ཆེན་མོའི་ ཟིན་བྲིས་ གྲུབ་ ཚར་ ཞིནམ་ལས་ # སྤྱི་ལོ་ # NUM # ལས་ # ཐིམ་ཕུག་ ལུང་བསྟན་ཕུག་ ལས་ འགོ་བཙུགས་ ཏེ་ # རྫོང་ཁག་ # NUMའི་ མི་སེར་ ཡོངས་ དང་ གཅིག་ཁར་ # གསུང་གྲོས་ ཞིབ་ཞིབ་ ཀྱི་ ཐོག་ ལས་ # འཛམ་གླིང་ ནང་ འགྲན་ཟླ་ དང་ བྲལ་ བའི་ རྩ་ཁྲིམས་ཆེན་མོ་ ཅིག་ ལུ་ གྲུབ ། # རྩ་ཁྲིམས་ཆེན་མོའི་ ཟིན་བྲིས་ དང་ འཁྲིལ་ ཏེ་ # སྤྱི་ལོ་ # NUM # ལས་ བཙག་འཐུའི་ལྷན་ཚོགས་ དང་ # ངན་ལྷད་བཀག་སྡོམ་ལྷན་ཚོགས་ གཉིས་ གཞི་བཙུགས་ གནང་ སྟེ་ # དམངས་གཙོའི་གཞུང་ བཙུགས་ ཆོག་ཆོ་ གི་ གྲ་སྒྲིག་ ཕུན་སུམ་ཚོགས་པར་ བཟོ་ གནང་ ཡི །

NUM # - NUM # རྒྱལ་ཁབ་ དང་ མི་མང་ གི་ དོན་ལུ་ རྒྱལ་སྲིད་ བློས་བཏང་ བ །

འཛམ་བུ་གླིང་ གི་ རྒྱལ་ཁབ་ ག་ཏེ་ གི་ རྒྱལ་པོ་ ར་ ཨིན་རུང་ # རང་ གི་ ཕྱག་ ལུ་ ཡོད་ མི་ རྒྱལ་སྲིད་ ཀྱི་ དབང་ཚད་ འདི་ # མི་ཚེའི་ རིང་ རང་ གི་ ཕྱག་ ལུ་ བཞག་ སྟེ་ # སྤྱོད་ པ་ མ་གཏོགས་ # དབང་ཚད་ ཡོད་ བཞིན་དུ་ གཞན་ ལུ་ སྤྲོད་ མི་ འདི་ # སངས་རྒྱས་ དང་ བྱང་ཆུབ་སེམས་དཔའི་ སྤྲུལ་པ་ རེ་ རེ་ གཉིས་ གཉིས་ མ་གཏོགས་ མེདཔ་ ཨིན །

མི་དབང་ འབྲུག་རྒྱལ་ བཞི་པ་ མཆོག་ གིས་ # འབྲུག་གི་རྩ་ཁྲིམས་ཆེན་མོ་ བརྩམས་ གནངམ་ ད་ # འབྲུག་ རྒྱལ་པོ་ ག་ར་ཨིན་རུང་ # དགུང་ལོ་ NUM # ལུ་ # རྒྱལ་ཁྲི་ ལས་ ཟུར་བཞུགས་ མཛད་ དགོཔ་ སྦེ་ བཀོད་ གནང་ མི་ འདི་ ལུ་ # མི་མང་ གིས་ གསོལ་བཏབ་ ཞུ་ འཕྲོ་ ལུ་ # སྤྱི་ལོ་ NUM # ཟླ་ NUMཔའི་ ཚེས་ NUM # ལུ་ # འབྲུག་ གི་ རྒྱལ་ཡོངས་དུས་ཆེན་ ཐེངས NUMཔ་ # བཀྲིས་གཡང་རྩེ་ ལུ་ བརྩི་སྲུང་ མཛད་ གནངམ་ ད་ # སྤྱི་ལོ་ NUM # ལས་ # འབྲུག་ རྒྱལ་པོའི་ ཕྱག་འགན་ བརྒྱུད་འཛིན་ རྒྱལ་སྲས་ ལུ་ རྩིས་སྤྲོད་ གནང་ སྟེ་ # ཁོ་ར་ རྒྱལ་ཁྲི་ ལས་ དགོངས་ཞུ་ མཛད་ ནིའི་ ཁྱབ་བསྒྲགས་ གནང་ ཡི །

དེ་ གི་ ཤུལ་ལས་ # གནམ་ལོ་ NUM # ཡང་ བསྒུགས་ ཏེ་ མ་ བཞུགས་ པར་ # མེ་ ཁྱི་ ཟླ་ NUMཔའི་ ཚེས་ NUM # དང་ # སྤྱི་ལོ་ NUM # ཟླ་ NUMཔའི་ ཚེས་ NUM # ལུ་ # ཐིམ་ཕུག་ བཀྲིས་ཆོས་རྫོང་ ནང་ དམིགས་བསལ་ ལྷན་རྒྱས་གཞུང་ཚོགས་ ཅིག་ # འཚོགས་ གནང་ བའི་ སྐབས་ # འབྲུག་རྒྱལ་ བཞི་པ་ ཁོ་ར་ # དགུང་ལོ་ NUM # ལས་ མ་ བཞེས་ རུང་ # རྒྱལ་ཞབས་ རང་ཉིད་ ཀྱིས་ ཐུགས་ཐག་ བཅད་ ཐོག་ ལས་ # འབྲུག་ གི་ རྒྱལ་སྲིད་ འཛིན་སྐྱོང་ གི་ ཐུགས་འགན་ ཧྲིལ་བུམ་ # བརྒྱུད་འཛིན་ གྱི་ རྒྱལ་སྲས་ མི་དབང་ ཀྲོང་གསར་ དཔོན་སློབ་ # འཇིགས་མེད་གེ་སར་རྣམ་རྒྱལ་དབང་ཕྱུག་ མཆོག་ ལུ་ # ཐུགས་སྨོན་ རྒྱ་ཆེན་པོ་ དང་ བཅས་ རྩིས་སྤྲོད་ གནང་ སྟེ་ # འབྲུག་རྒྱལ་ བཞི་པ་ ཁོ་ར་ # རྒྱལ་པོའི་ གསེར་ཁྲི་ གུ་ ལས་ མར་ བབས་ གནང་ སྟེ་ # དགོངས་ཞུ་ མཛད་ གནང་ ཡི །

དེ་བཟུམ་ མའི་ བསམ་ཡུལ་ལས་འདས་པའི་ མཛད་པ་ དེ་ གིས་ # འབྲུག་ མི་ ཚུ་ # དངངས་ཤུགས་ སྦོམ་ ཐོབ་ པ་ མ་ཚད་ # ཕངས་སེམས་ དང་ འཁྲུལ་སྣང་ ཡང་ སྦོམ་ སྦེ་ ར་ ལང་ དགོཔ་ བྱུང་ ཡི །

དེ་ ལུ་ འཛམ་གླིང་ གི་ མི་ ཚུ་ ཡང་ ག་ར་ # ཧ་ལས་ དགོཔ་ དང་ ཡིད་ཆེས་ སྐྱེ་ དགོཔ་ བྱུང་ སྟེ་ # འབྲུག་རྒྱལ་ བཞི་པ་ མཆོག་ # འཛམ་གླིང་ ནང་ མི་སེར་ གྱི་ ཕན་བདེ་ སྒྲུབ་ མི་ # དྲག་ཤོས་ སྐྱེས་མཆོག་ # NUMའི་ གྲངས་སུ་ ཚུད་ དེ་ ཡོད ། # འབྲུག་ གི་ རྒྱལ་རབས་ ནང་ བལྟ་ བ་ ཅིན་ # འབྲུག་ རྒྱལ་པོ་ ཚུ་ ལས་ # རྒྱལ་པོའི་ ཁྲི་ ཁར་ འབྱོན་ མི་ # གཞོན་ཤོས་ དང་ # རྒྱལ་ཁྲི་ ལས་ དགོངས་ཞུ་ མཛད་ མི་ དང་པ་ འདི་ # མི་དབང་ མངའ་བདག་ འཇིགས་མེད་སེངྒེ་དབང་ཕྱུག་ བྱོན་ ཏེ་ # རྒྱལ་ཁབ་ དང་ མི་མང་ གི་ མཐའ་དོན་ # འཛམ་གླིང་ གི་ དཔེ་ བཏུབ་ མཛད་ གནང་ སྟེ་ ཡོདཔ་ ཨིན་ ནོ །

NUM # - NUM # བརྒྱུད་འཛིན་ གྱི་ རྒྱལ་སྲས་ འཇིགས་མེད་གེ་སར་རྣམ་རྒྱལ་དབང་ཕྱུག །

འབྲུག་རྒྱལ་ བཞི་པ་ མི་དབང་མངའ་བདག་རིན་པོ་ཆེ་ # འཇིགས་མེད་སེངྒེ་དབང་ཕྱུག་ མཆོག་ གིས་ ཁྲི་ལོ་ # NUM # རྒྱལ་སྲིད་ སྐྱོང་ སྟེ་ # དགུང་ལོ་ # NUM # བཞེས་ པའི་ # སྤྱི་ལོ་ # NUM # ཟླ་ # NUM # ཚེས་ # NUM # ལུ་ རྒྱལ་ཁྲི་ ལས་ དགོངས་ཞུ་ མཛདཔ་ ད་ # རྒྱལ་བཙུན་ # ཨ་ཞེ་ རྡོ་རྗེ་དབང་མོ་དབང་ཕྱུག་ # ཨ་ཞེ་ ཚེ་རིང་གཡང་སྒྲོན་དབང་ཕྱུག་ # ཨ་ཞེ་ ཚེ་རིང་པདྨོ་དབང་ཕྱུག་ # ཨ་ཞེ་ སངས་རྒྱས་ཆོས་སྒྲོན་དབང་ཕྱུག་ # སྐུ་སྤུན་ ལྷན་རྒྱས་ བཞི་ ལས་ # བརྒྱུད་འཛིན་ གྱི་ རྒྱལ་སྲས་ མི་དབང་ འཇིགས་མེད་གེ་སར་རྣམ་རྒྱལ་དབང་ཕྱུག་ # དྲགོས་ འཇིགས་རྒྱལ་ཨོ་རྒྱན་དབང་ཕྱུག་ # དྲགོས་ ཁམས་གསུམ་སེངྒེ་དབང་ཕྱུག་ # དྲགོས་ འཇིགས་མེད་རྡོ་རྗེ་དབང་ཕྱུག་ # དྲགོས་ ཨོ་རྒྱན་འཇིགས་མེད་དབང་ཕྱུག་ ལྔ་ དང་ # སྲས་མོ་ ཨ་ཞེ་ འཆི་མེད་གཡང་འཛོམས་དབང་ཕྱུག་ # ཨ་ཞེ་ བདེ་ཆེན་གཡང་འཛོམས་དབང་ཕྱུག་ # ཨ་ཞེ་ བསོད་ནམས་བདེ་ཆེན་དབང་ཕྱུག་ # ཨ་ཞེ་ སྐལ་བཟང་ཆོས་སྒྲོན་དབང་ཕྱུག་ # ཨ་ཞེ་ ཨུཏྤལ་མ་ཆོས་སྒྲོན་དབང་ཕྱུག་ བཅས་ བཞུགས་ ཡོདཔ་ ཨིན །

མི་དབང་ བརྒྱུད་འཛིན་ གྱི་ རྒྱལ་སྲས་ འཇིགས་མེད་གེ་སར་རྣམ་རྒྱལ་དབང་ཕྱུག་ མཆོག་ # སྤྱི་ལོ་ # NUM # ཟླ་ # NUM # ཚེས་ NUM # ལུ་ སྐུ་འཁྲུངས །

དགུང་ལོ་ # NUM # བཞེས་ པའི་ # སྤྱི་ལོ་ NUM # ཟླ་ NUMཔའི་ ཚེས་ # NUM # ཤིང་ སྤྲེལ་ # ཟླ་ NUMཔའི་ ཚེས་ NUM # ལུ་ # གཟའ་སྐར་ ཕུན་སུམ་ཚོགས་པའི་ ཉིན་མར་ # བཀྲིས་ཆོས་རྫོང་ གི་ ཀུན་ར་ ཐོག་ཁར་ # སྐྱབས་རྗེ་ # རྗེ་མཁན་ ཁྲི་རབས་ NUMཔ་ # སྤྲུལ་སྐུ་ འཇིགས་མེད་ཆོས་གྲགས་ མཆོག་ དབུ་བཞུགས་ ཐོག་ # རང་ལུགས་ རྟེན་འབྲེལ་ ཟབ་མོའི་ སྒོ་ལས་ # ཆོས་རྩེ་དཔོན་སློབ་ ཀྱི་ ཁྲི་ མངའ་གསོལ་ ཞུ་ ཡི །

ཆོས་རྩེ་དཔོན་སློབ་ མངའ་གསོལ་ གྱི་ དགའ་སྟོན་ ངོ་མ་ # ཤར་ཕྱོགས་འཁོར་ལོ་རྩིབས་བརྒྱད་ ཀྱི་ ལྟེ་བ་ # དབང་ཕྱུག་ བརྒྱུད་འཛིན་ གྱི་ རྒྱལ་རབས་ རིམ་བྱོན་ གྱི་ གདན་ས་ # ཀྲོང་གསར་ ཆོས་འཁོར་རབ་བརྟན་རྩེའི་ རྫོང་ ནང་ # ཉིནམ་ གསུམ་ གྱི་ རིང་ མཛད་ གནངམ་ ད་ # མངའ་འོག་ གི་ སྦྱིན་བདག་ ག་ར་ འཛོམས་ ཏེ་ # བཀྲིས་ལེགས་སྨོན་ གྱི་ ཁ་དར་ ཕུལ་ མི་ ཚུ་ ལུ་ # མི་དབང་ མཆོག་ གི་ # བརྩེ་བའི་ ཐུགས་ དང་ བྱམས་པའི་ གསུང་ གིས་ # མི་སེར་ ཡོངས་རྫོགས་ དགའ་སྤྲོའི་ བདེ་བ་ ལུ་ བཀོད་ གནང་ ཡི །

དེ་ གི་ ཤུལ་ལས་ # མི་དབང་ ཡབ་ དང་ གཅིག་ཁར་ # སྤྱིར་བཏང་ རྒྱལ་སྲིད་ ཀྱི་ ཉམས་མྱོང་ བཞེས་ ནི་ དང་ གཅིག་ཁར་ # དུས་ཚོད་ མང་རབས་ཅིག་ # རྒྱལ་ཁབ་ ནང་ # དུས་ཚོད་ གསར་པའི་ འཕོ་འགྱུར་ # མི་སེར་ དམངས་གཙོའི་རིང་ལུགས་ འགོ་བཙུགས་ ནི་ གི་ # རྩ་ཁྲིམས་ ཟིན་བྲིས་ # མི་མང་ དང་ གཅིག་ཁར་ གྲོས་བསྡུར་ གནང་ ནིའི་ ཕྱག་ལཱ་ ནང་ # བཅའ་མར་གཏོགས་ ཏེ་ བཞུགས་ དགོཔ་ བྱུང་ ཡི །

NUM # - NUM # འབྲུག་རྒྱལ་ ལྔ་པའི་ ཕྱག་འགན་ རྩིས་ བཞེས་ གནང་ བ །

འབྲུག་ བརྒྱུད་འཛིན་ གྱི་ རྒྱལ་སྲས་ # མི་དབང་ འཇིགས་མེད་གེ་སར་རྣམ་རྒྱལ་དབང་ཕྱུག་ མཆོག་ # ཀྲོང་གསར་ དཔོན་སློབ་ ཀྱི་ གོ་གནས་ བཞེས་ ཏེ་ # ལོ་ངོ་ # NUM # སོང་ བའི་ དགུང་ལོ་ # NUM # སྤྱི་ལོ་ # NUM # ཟླ་ # ཚེས་ # ལུ་ # འབྲུག་རྒྱལ་ ལྔ་པའི་ ཕྱག་འགན་ དེ་ # ཁོ་རའི་ ཡབ་ མཆོག་ # མི་དབང་ འབྲུག་རྒྱལ་ བཞི་པའི་ ཕྱག་ ལས་ # ཐུགས་ ཀྱི་ གདིང་ལས་ འཁྲུངས་ པའི་ དད་པ་ མོས་གུས་ བླ་ན་མེད་པའི་ # བཀྲིན་དགའ་ཚོར་ དང་ བཅས་ པའི་ # ཐུགས་སྨོན་ རྒྱ་ཆེན་པོའི་ སྒོ་ལས་ རྩིས་ བཞེས་ གནང་ ཡི །

དེ་ཡང་ # མི་དབང་ འབྲུག་རྒྱལ་ བཞི་པ་ མཆོག་ ལུ་ # འབངས་མི་སེར་ ཡོངས་ ཀྱིས་ # གསེར་ཁྲིར་ བཞུགས་ དགོ་ པའི་ གསོལ་འདེབས་ ག་དེམ་ཅིག་ ཞུ་ རུང་ མ་ གསན་ པར་ # རྒྱལ་ཁབ་ ཀྱི་ མ་འོངས་པའི་ དོན་ལུ་ # དམངས་གཙོའི་གཞུང་ འགོ་བཙུགསཔ་ ད་ གཅིག་ཁར་ # རྒྱལ་པོ་ དགོངས་ཞུའི་ ལམ་ལུགས་ ཡང་ འགོ་བཙུགས་ ནིའི་ དོན་ལུ་ # ཧེ་མ་ འབྲུག་ རྒྱལ་ཁབ་ ནང་ བྱུང་ མ་ མྱོང་ བའི་ # རྒྱལ་པོ་ དགོངས་ཞུའི་ ལམ་ལུགས་ འགོ་བཙུགས་ གནང་ མི་ འདི་ # གཙོ་བོ་ ར་ # བརྒྱུད་འཛིན་ གྱི་ རྒྱལ་སྲས་ ལུ་ # འབྲུག་རྒྱལ་ ལྔ་པའི་ ཕྱག་འགན་ འདྲོང་ ཚུགས་ པའི་ ལྕོགས་གྲུབ་ ཡོད་ པའི་ ཐུགས་ ངལ་ འདྲོངསམ་ ལས་ བརྟེན་ཏེ་ ཨིན་ མས །

བྱང་ཆུབ་སེམས་དཔའི་ སྤྲུལ་པ་ རྒྱལ་མཆོག་ ཡབ་ སྲས་ གཉིས་ ཀྱི་ # རྒྱལ་པོའི་ རྒྱལ་སྲིད་ ཀྱི་ ཕྱག་འགན་ ཕ་ ཤུལ་ བུ་ ལུ་ རྩིས་ སྤྲོད་ལེན་ ཕུན་སུམ་ཚོགས་པའི་ མཛད་ བཟང་ གསར་བཏོད་ འདི་ གིས་ རྒྱལ་ཁབ་ ནང་ # དབང་ཕྱུག་ བརྒྱུད་འཛིན་ གྱི་ རིང་ལུགས་ ལོ་ བརྒྱ་ འཁོར་ བའི་ དུས་སྟོན་ དང་ # དམངས་གཙོའི་གཞུང་ འགོ་བཙུགས་ པའི་ དུས་སྟོན་ དང་ བཅས་ པའི་ # རྒྱལ་རབས་ཅན་ གྱི་ དུས་སྟོན་ དང་ འཁྲིལ་ ཏེ་ # རྒྱལ་ཁབ་ ནང་ དགའ་སྐྱིད་ ལྡན་ པའི་ # རྒྱལ་ཡོངས་ དགའ་སྤྲོའི་ ཐོག་ ལས་ # རྒྱལ་པོ་ གསརཔ་ གསེར་ཁྲི་ མངའ་གསོལ་ ཞུ་ ནིའི་ གོ་སྐབས་ བཟང་པོ་ ཐོབ་ ཅི །

དེ་ གིས་ # རྒྱལ་ཁབ་ དང་ གཞུང་ ལུ་ ཡང་ # རྒྱལ་རབས་ཅན་ གྱི་ དུས་སྟོན་ དེ་ ཚུ་ ལུ་ ཟད་འགྲོ་ སོ་སོར་ གཏང་ མ་ དགོ་ པར་ # སྟབས་ཅིག་ཁར་ རྟེན་འབྲེལ་ བརྩི་སྲུང་ ཞུ་ ཚུགས་ པའི་ # NUM # ཀྱི་ ལོ་ངོ་ འདི་ # འབྲུག་ གི་ རྒྱལ་རབས་ ནང་ # རྩ་ཆེ་ཤོས་ ཀྱི་ སྐབས་དོན་ གཞན་དང་མ་འདྲཝ་ ཅིག་ ལུ་ གྱུར་ ཡོདཔ་ ཨིན་ ནོ །

NUM # - NUM # རྒྱ་ འབྲུག་ མཛའ་མཐུན་ གྱི་ ཆིངས་ཡིག་ དུས་མཐུན་ བསྒྱུར་བཅོས །

འབྲུག་ དང་ རྒྱ་གར་ བར་ ན་ ཡོད་ པའི་ མཛའ་མཐུན་ ཆིངས་ཡིག་ ངོ་མ་ འདི་ # སྤྱི་ལོ་ NUM # ལུ་ # རྒྱ་གར་ རང་དབང་རང་བཙན་ ཐོབ་ ཞིནམ་ལས་ བཟོ་ སྟེ་ ཡོད་ མི་ འདི་ ཨིན །

འབྲུག་རྒྱལ་ གསུམ་པ་ དང་ བཞི་པའི་ སྐབས་ # ཆིངས་ཡིག་ དེའི་ དགོངས་དོན་ གཞིར་བཞག་ གི་ ཐོག་ ལས་ # རྒྱ་གར་ དང་ གཅིག་ཁར་ # རྒྱ་ཆེ་ གཏིང་ཟབ་ ཀྱི་ མཐུན་འབྲེལ་ རྩ་བརྟན་ བཟོ་ ཐོག་ ལས་ # རྒྱལ་ཁབ་ གཉིས་ཕན་ གྱི་ མཐུན་འབྲེལ་ དམ་ཟབ་ དང་ མཉམ་འབྲེལ་ རྒྱ་སྐྱེད་ # འཛམ་གླིང་ ནང་ མཛའ་མཐུན་ དྲགོས་ ཀྱི་ དཔེ་ བཏུབ་ སྦེ་ སོངམ་ ལས་ བརྟེན་ # ལག་ལེན་ དངོས་ ཀྱི་ གནས་རིམ་ ནང་ # ཆིངས་ཡིག་ གི་ དགོངས་དོན་ གནས་རིམ་ ལས་ # ཧ་ཅང་ གིས་ ལྷག་ པའི་ ལེགས་སྒྱུར་ སོང་ སྟེ་ ཡོདཔ་ ཨིན །

དེ་འབདཝ་ལས་བརྟེན་ # འབྲུག་རྒྱལ་ ལྔ་པ་ མཆོག་ གིས་ # སྤྱི་ལོ་ NUM # ལུ་ # ཁོ་རའི་ ཡབ་ འབྲུག་རྒྱལ་ བཞི་པ་ ལས་ # འབྲུག་ གི་ རྒྱལ་སྲིད་ ཀྱི་ ཕྱག་འགན་ # རྩིས་ལེན་ གནང་ ཞིནམ་ལས་ # ཕྱག་ལཱ་ འགོ་ དང་པ་ ར་ # རྒྱ་ འབྲུག་ མཐུན་འབྲེལ་ ཆིངས་ཡིག་ དུས་མཐུན་ ལེགས་སྒྱུར་ བཟོ་ གནང་ མི་ འདི་ ཨིན །

ཆིངས་ཡིག་ ལེགས་སྒྱུར་ མཛད་ མི་ ནང་ # ཧེ་མ་ གི་ ཆིངས་ཡིག་ དོན་ཚན་ NUMཔ་ # འབྲུག་ གི་ ཕྱི་སྲིད་ # རྒྱ་གཞུང་ གིས་ ལམ་སྟོན་ དང་ འཁྲིལ་ དགོཔ་ སྦེ་ ཡོད་ མི་ དང་ # རྒྱ་གཞུང་ གིས་ # འབྲུག་ གི་ རྒྱ་གཞིས་ ས་ཁྲལ་ # ལོ་ལྟར་ ཏི་རུ་ འབུམ་ NUM # རེ་ བྱིན་ དགོཔ་ སྦེ་ ཡོད་ མི་ ཚུ་ ཆ་མེད་ བཏང་ སྟེ་ # ད་ལས་ཕར་ # རྒྱ་ འབྲུག་ རྒྱལ་ཁབ་ ཕན་ཚུན་ གཅིག་གིས་གཅིག་ལུ་ # གནོད་ པའི་ ལཱ་རིགས་ ག་ གིས་ ཡང་ མི་ འབད་ ནི་ # དཔལ་འབྱོར་ གོང་འཕེལ་ གྱི་ གྲོགས་རམ་ དང་ # ཚོང་ལམ་ གྱི་ རྒྱབ་སྐྱོར་ དང་ གྲོགས་རམ་ གང་དྲག་ འབད་ ནི་ # འབྲུག་ གིས་ རྒྱ་གར་ ལུ་ བསྟུན་ མ་ དགོ་ པར་ # ཕྱི་རྒྱལ་ དང་ གཅིག་ཁར་ # འབྲེལ་བ་ ཐད་ཀར་དུ་ འཐབ་ ནི་ གིས་ གཙོས་ པའི་ # རྒྱལ་ཁབ་ རང་ གི་ ཐུགས་བཞེད་ དང་ འཁྲིལ་ ཏེ་ མཛད་ ཆོག་ པ་ ལ་སོགས་པའི་ དོན་ཚན་ # ལུ་ # དུས་མཐུན་ གྱི་ བསྒྱུར་བཅོས་ མཛད་ དེ་ ཕྱག་རྟགས་ བཀོད་ ཐོག་ ལས་ ཆ་འཇོག་ གྲུབ་ གནང་ ཡི །

འདི་གིས་ འབྲུག་ རྒྱལ་ཁབ་ ཀྱི་ རང་དབང་ ལྷག་པར་ བཙན་ ཐབས་ དང་ # རྒྱལ་ཁབ་ ཀྱི་ ཕྱག་ལཱ་ ཚུ་ རང་ གི་ ཐུགས་བཞེད་ དང་ འཁྲིལ་ ཏེ་ མཛད་ ཆོགཔ་ སོང་ སྟེ་ ཡོད་ མི་ འདི་ # རྒྱལ་རབས་ཅན་ གྱི་ མཛད་པ་ རྩ་ཆེ་ཤོས་ ཅིག་ ཨིན །

NUM # - NUM # འབྲུག་ གི་ རྒྱལ་བརྒྱུད་ རིང་ལུགས་ ལོ་ བརྒྱ་ འཁོར་ བའི་ དུས་སྟོན་ བརྩི་སྲུང་ །

འབྲུག་རྒྱལ་ ལྔ་པ་ # མི་དབང་ འཇིགས་མེད་གེ་སར་རྣམ་རྒྱལ་དབང་ཕྱུག་ མཆོག་ གིས་ # སྤྱི་ལོ་ # NUM # ཟླ་ # NUM # ཚེས་ # NUM # ལུ་ # འབྲུག་ གི་ རྒྱལ་ས་ ཐིམ་ཕུག་ # ཁྲིམས་སྲུང་འགག་པའི་ རྩེད་ཐང་ ནང་ སྦེ་ # འབྲུག་ རྒྱལ་ཁབ་ ནང་ # དབང་ཕྱུག་ བརྒྱུད་འཛིན་ རྒྱལ་བརྒྱུད་ ཀྱི་ རིང་ལུགས་ དབུ་བརྙེས་ ཏེ་ # མི་ལོ་ བརྒྱ་ ཐམ་པ་ ཧྲིལ་བུམ་ འཁོར་ བའི་ དུས་སྟོན་ བརྩི་སྲུང་ ཞུ་ གནང་ ཡི །

དུས་སྟོན་ བརྩི་སྲུང་ གནང་ སར་ མི་དབང་ འབྲུག་རྒྱལ་ ལྔ་པ་ # འཇིགས་མེད་གེ་སར་རྣམ་རྒྱལ་དབང་ཕྱུག་ དང་ # མི་དབང་ རྒྱལ་རབས་ བཞི་པ་ འཇིགས་མེད་སེངྒེ་དབང་ཕྱུག་ རྣམ་ གཉིས་ # གཅིག་གིས་གཅིག་ལུ་ # ན་བཟའ་ ཕབ་ སྟེ་ འབྱོན་བཞུགས་ མཛད་ ཐོག་ ལས་ # དུས་དྲན་ བརྩི་སྲུང་ ཞུ་ ནི་ འགོ་བཙུགས་ གནང་ ཡི །

མི་དབང་མངའ་བདག་རིན་པོ་ཆེ་ གིས་ # དང་པ་ ར་ # གཞུང་ དང་ མི་དམངས་ ཡོངས་ ཀྱི་ ཁ་ཐུག་ ལས་ # རྒྱལ་ཁབ་ ཕན་བདེའི་ གཞི་འགྱམ་ སྒྲིང་སྒྲི་ སྦེ་ བཙུགས་ ཏེ་ # མི་སེར་ ལུ་ རྩིས་སྤྲོད་ གནང་ མི་ # མི་དབང་ འབྲུག་རྒྱལ་ བཞི་པ་ མཆོག་ ལུ་ # བཀྲིན་དགའ་ཚོར་ ཞུ་ ཡི །

དེ་ལས་ # ད་ལྟོ་ ང་བཅས་ར་ གི་ འགན་ཁུར་ འབག་ དགོཔ་ གཙོ་བོ་ # དམངས་གཙོའི་ ལམ་ལུགས་ ཀྱི་ གཞི་འགྱམ་ སྒྲིང་སྒྲི་ སྦེ་ བཙུགས་ དགོཔ་ ཡོད་ མི་ འདི་ གི་ ཁག་འགན་ # གཞུང་གཡོགཔ་ དང་ # ན་གཞོན་ ཚུ་ ལུ་ ཕོགཔ་ ལས་ # འགན་ འདྲོང་ ཚུགསཔ་ འབད་ དགོ་ པའི་ བཀའ་སློབ་ དང་ གཅིག་ཁར་ # ད་རེས་ འགོ་ དང་པའི་ མི་སེར་ དམངས་གཙོའི་ སྲིད་དོན་ ནང་ བཅའ་མར་གཏོགས་ མི་ ཚུ་ གིས་ # འགན་ཁུར་ སྦོམ་ འབག་ སྟེ་ བཅའ་མར་གཏོགས་ མི་ ལུ་ # ངལ་རངས་ དང་ བཀྲིན་དགའ་ཚོར་ གསུངས་ པའི་ ཁར་ # མི་དབང་ མངའ་ཞབས་ ལས་ # རྒྱབ་སྐྱོར་ ཧྲིལ་བུམ་ ཡོད་ ཟེར་ བཀའ་ གནང་ ཡི །

ད་ལས་ཕར་ # རྒྱལ་ འབངས་ ཐུགས་མཐུན་ མཉམ་འབྲེལ་ གྱི་ ཐོག་ ལས་ # རྒྱལ་ཁབ་ ཀྱི་ དམིགས་དོན་ འགྲུབ་ དགོཔ་ ཚུ་ # འཐུས་ཤོར་ མེད་ པར་ # འབྲུག་རྒྱལ་ བཞི་པའི་ ཐུགས་ ཀྱི་ རེ་དོན་ ཧྲིལ་བུམ་ འགྲུབ་ ཚུགས་ པའི་ ལེགས་སྨོན་ དང་ # རྒྱལ་བརྒྱུད་ ལོ་ བརྒྱའི་ དུས་སྟོན་ འདི་ # སང་ཕོད་ སྤྱི་ཚེས་ # NUM # \* NUM # \* NUM # ཚུན་ # ལོ་ངོ་ གཅིག་ གི་ རིང་ བརྩི་སྲུང་ ཞུ་ ནིའི་ གསལ་བསྒྲགས་ ཀྱི་ གསུང་བཤད་ གནང་ ཐོག་ ལས་ # དགའ་སྟོན་ གྱི་ ལས་རིམ་ ཚུ་ འགོ་བཙུགས་ གནང་ ཡི །

NUM # - NUM # འབྲུག་ གི་ མི་སེར་ དམངས་གཙོའི་གཞུང་ གི་ རིང་ལུགས་ དངོས་སུ་ འགོ་བཙུགས །

འབྲུག་ གི་ རྩ་གཞུང་ ཟིན་བྲིས་ དང་ འཁྲིལ་ ཏེ་ # འགོ་ དང་པའི་ སྲིད་དོན་ཚོགས་པ་ # འབྲུག་ཕུན་སུམ་ཚོགས་པ་ དང་ # མི་སེར་དམངས་གཙོ་ཚོགས་པ་ གཉིས་ འཐོན་ མི་ ལུ་ # མི་དམངས་ ཀྱིས་ ཚོགས་རྒྱན་ བཙུགསཔ་ ད་ # འབྲུག་ཕུན་སུམ་ཚོགས་པ་ གིས་ # གཞུང་འཛིན་ དང་ # མི་སེར་དམངས་གཙོའི་ཚོགས་པ་ གིས་ # ལྡོག་ཕྱོགས་ཚོགས་པ་ ལུ་ བཙག་འཐུ་ གྲུབ་ སྟེ་ # མི་སེར་ དམངས་གཙོའི་རིང་ལུགས་ ཀྱི་ སྤྱི་ཚོགས་ དང་པའི་ ཚོགས་ཐེངས་ དང་པ་ འདི་ # སྤྱི་ལོ་ NUM # ཟླ་ NUM # ཚེས་ NUM # ལུ་ འགོ་བཙུགས་ གནང་ ཡི །

སྤྱི་ཚོགས་ འགོ་བཙུགས་ པའི་ སྐབས་ ལུ་ # འབྲུག་རྒྱལ་ ལྔ་པའི་ ཞབས་ ལས་ # འབྲུག་ གི་ རྒྱལ་སྲིད་ ཀྱི་ དབང་ཆ་ འདི་ # ལོག་སྟེ་ ར་ རྒྱལ་ཡོངས་ ཚོགས་ཁང་ ནང་ ལུ་ སྦེ་ # མི་སེར་ དམངས་ ཁར་ རྩིས་སྤྲོད་ གནང་ ཡི ། # རྒྱལ་སྲིད་ ཀྱི་ དབང་ཆ་ རྩིས་སྤྲོད་ ཀྱི་ གསུང་བཤད་ ནང་ །

ཧེ་མ་ འབྲུག་པའི་ མི་སེར་ དམངས་ ཀྱིས་ # འབྲུག་ རྒྱལ་ཁབ་ འདི་ གི་ རྒྱལ་སྲིད་ ཀྱི་ དབང་ཆ་ འདི་ # ཡབ་མེས་ དམ་པ་ གོང་ས་ ཨོ་རྒྱན་དབང་ཕྱུག་ ལུ་ ཕུལ་ ཏེ་ # ད་ ཚུན་ ང་བཅས་ བརྒྱུད་འཛིན་ རྒྱལ་རབས་ ལྔ་ གིས་ # རྒྱལ་ཁབ་ དང་ མི་སེར་ གྱི་ ཕྱག་ཕྱིད་ ཞབས་ཏོག་ ལེགས་ཤོམ་ སྦེ་ གྲུབ་ ཡོད་ ནི་ འདི་གིས་ # ད་རེས་ ལོ་ NUM # འཁོརཝ་ ད་ # འབྲུག་ གི་ མི་མང་ ལུ་ # རྒྱལ་ཁབ་ བདག་འཛིན་ འཐབ་ ཚུགས་ པའི་ ལྕོགས་གྲུབ་ དང་ # ཤེས་ཡོན་ ཚུ་ ག་ར་ ཐོབ་ སྟེ་ ཡོདཔ་ ལས་ # རྒྱལ་ཁབ་ ཀྱི་ མ་འོངས་པའི་ ཞི་བདེ་ དང་ # རང་དབང་ སྲུང་སྐྱོབ་ རྩ་བརྟན་ འོང་ ཐབས་ ལུ་ # ད་རེས་ ང་བཅས་ འབྲུག་རྒྱལ་ བཞི་པ་ དང་ ལྔ་པ་ ཡབ་སྲས་ གཉིས་ ཀྱི་ ཁ་ཐུག་ ལས་ # འབྲུག་ གི་ རྒྱལ་སྲིད་ ཀྱི་ དབང་ཆ་ འདི་ ལོག་སྟེ་ར་ # འབྲུག་ གི་ མི་སེར་ དམངས་ ལུ་ རྩིས་སྤྲོད་ གནངམ་ ཨིན །

འབྲུག་ གི་ མི་དམངས་ ཀྱིས་ # བཙག་འཐུ་ ལས་ གྲུབ་ པའི་ འགོ་ཁྲིདཔ་ ཚུ་ གིས་ # རྒྱལ་ཁབ་ འདི་ ད་རེས་ ལས་ ལྷག་ པའི་ # རང་དབང་ སྲུང་སྐྱོབ་ དང་ ཞི་བདེ་ གཏན་འཇགས་ # དཔལ་འབྱོར་གོང་འཕེལ་ འགྱོ་ ཚུགས་ པའི་ འགན་ཁག་ ཧྲིལ་བུམ་ འབག་ སྟེ་ # རྒྱལ་ཁབ་ དང་ མི་མང་ གི་ མཐའ་དོན་ ལུ་ འཐུས་ཤོར་ མེད་ པར་ ཕྱག་ཞུ་ དགོཔ་ ཨིན་ ཟེར་ བཀའ་ གནང་ ཡི །

NUM # འབྲུག་གི་རྩ་ཁྲིམས་ཆེན་མོ་ ཆ་འཇོག །

འབྲུག་གི་རྩ་ཁྲིམས་ཆེན་མོ་ འདི་ # འབྲུག་ གི་ མི་སེར་ དམངས་གཙོའི་ སྤྱི་ཚོགས་ ཐེངས་ དང་པའི་ ནང་ # རང་ལུགས་ གནམ་ལོ་ ས་ ཕོ་ བྱི་ ལོ་ # ཟླ་ # NUMཔ་ ཤུལ་མའི་ ཚེས་ # NUM # སྤྱི་ལོ་ # NUM # ཟླ་ # NUMཔའི་ ཚེས་ # NUM # ལུ་ # རྒྱལ་ས་ ཐིམ་ཕུག་ བཀྲིས་ཆོས་རྫོང་ གི་ ཀུན་ར་ ནང་ ལུ་ # སྟོན་པ་ ཤཱཀྱ་ཐུབ་པ་ དང་ # གུ་རུ་རིན་པོ་ཆེ་ # ཞབས་དྲུང་ ཁམས་གསུམ་ཟིལ་གནོན་ གྱི་ སྐུ་འབག་ # མི་དབང་ འབྲུག་རྒྱལ་ བཞི་པ་ འཇིགས་མེད་སེངྒེ་དབང་ཕྱུག་ བཅས་ ཀྱི་ སྐུ་མདུན་ ལུ་ # དགེ་འདུན་ གྲྭ་ཚང་ གི་ བླ་སློབ་ དང་ # ཞི་དྲག་ གཞུང་ གི་ དཔོན་ཁག་ # ཕྱི་རྒྱལ་ སྐུ་ཚབ་ ཚུ་ དང་ བཅས་ པ་ འཛོམས་ ས་ ལུ་ # གསེར་ གྱིས་ བཞེངས་ པའི་ འབྲུག་གི་རྩ་ཁྲིམས་ཆེན་མོ་ རྫོང་ཁའི་ སྐད་ཡིག་ ནང་ འབད་ མི་ ཅིག་ དང་ # སྣག་ཡིག་ གིས་ རྫོང་ཁ་ དང་ # ཨིང་སྐད་ ནང་ བཞེངས་ པའི་ རྩ་ཁྲིམས་ཆེན་མོ་ གསུམ་ ལུ་ # མི་དབང་ འབྲུག་རྒྱལ་ ལྔ་པ་ འཇིགས་མེད་གེ་སར་རྣམ་རྒྱལ་དབང་ཕྱུག་ མཆོག་ གིས་ ཕྱག་རྟགས་ བཀོད་ གནང་ ཡི །

རྩ་ཁྲིམས་ཆེན་མོའི་ གུ་ ཕྱག་རྟགས་ བཀོད་ གནངམ་ ད་ # མི་དབང་ མངའ་བདག་རིན་པོ་ཆེ་ གིས་ གསུང་ མི་ ནང་ # ད་ ཚུན་ མི་ལོ་ བརྒྱ་ ཐམ་པའི་ རིང་ རྒྱལ་རབས་ རིམ་བྱོན་ གྱི་ ཕྱག་ཤུལ་ ངོ་མ་ འདི་ # རྩ་ཁྲིམས་ཆེན་མོ་ འདི་ ཨིནམ་ལས་ # འདི་ དང་ འཁྲིལ་ ཏེ་ ལག་ལེན་ འཐབ་ ཚུགས་ པ་ འབད་ དགོཔ་ འདི་ # གནམ་མེད་ས་མེད་ གལ་ཆེ །

འདི་ལས་བརྟེན་ཏེ་ # མ་འོངས་པའི་ རྒྱལ་ཁབ་ ཀྱི་ རང་བཙན་ དང་ # སྲུང་སྐྱོབ་ # མི་སེར་ གྱི་ གཅིག་མཐུན་ དང་ དགའ་སྐྱིད་ # ཞི་བདེ་ དང་ དྲང་ཁྲིམས་ ཚུ་ # འཁོར་བ་ མ་ སྟོང་ གི་ བར་དུ་ གནས་ ཏེ་ # རྒྱལ་ཁབ་ ནང་ བདེ་སྐྱིད་ ཀྱི་ ཉིམ་ ཤར་ བའི་ སྨོན་ལམ་ དང་ # རྫོང་ཁག # NUMའི་ མི་སེར་ གྱི་ རེ་སྨོན་ ཡོངས་རྫོགས # རྒྱལ་པོའི་ ཕྱག་ཐམ་ དང་ ཕྱག་རྟགས་ གུ་ ཞུ་ ཞིནམ་ལས་ # རྩ་ཁྲིམས་ཆེན་མོ་ འདི་ ལུ་ མཚན་རྟགས་ བཀོད་ གནངམ་ ཨིན་ ཟེར་ # གསུངས་ གནང་ ཡི །

དེ་ གི་ ཤུལ་མ་ # རྫོང་ཁ་ ནང་ སྣག་ཡིག་ གིས་ བཞེངས་ མི་ རྩ་ཁྲིམས་ཆེན་མོ་ འདི་ ལུ་ # དང་པ་ ར་ # དམངས་གཙོའི་ སྲིད་གཞུང་ གི་ བློན་ཆེན་ དང་པ་ # འཇིགས་མེད་འོད་ཟེར་ཕྲིན་ལས །

དེ་ལས་ # རྒྱལ་ཡོངས་ཚོགས་འདུའི་ ཚོགས་དཔོན་ # འཇིགས་མེད་ཚུལ་ཁྲིམས ། # རྒྱལ་ཡོངས་ཚོགས་འདུའི་ # ལྡོག་ཕྱོགས་ཚོགས་པའི་ འགོ་ཁྲིདཔ་ # ཚེ་རིང་སྟོབས་རྒྱས ། # རྒྱལ་ཡོངས་ཚོགས་སྡེའི་ ཁྲི་འཛིན་ # རྣམ་རྒྱལ་རྡོ་རྗེས་ གཙོས་ པའི་ # བློན་པོ་ # NUM # དང་ བཅས་ པའི་ # རྒྱལ་ཡོངས་ཚོགས་འདུའི་ འཐུས་མི་ # NUM # རྒྱལ་ཡོངས་ཚོགས་སྡེའི་ འཐུས་མི་ # NUM # གིས་ # མཚན་རྟགས་ བཀོད་ ཚར་ བའི་ མཇུག་ ལུ་ ར་ # འབྲུག་ གི་ ཁྲིམས་སྤྱི་བློན་པོ་ བསོད་ནམས་སྟོབས་རྒྱས་ ཀྱིས་ མཚན་རྟགས་ བཀོད་ ཐོག་ ལས་ # འབྲུག་གི་རྩ་ཁྲིམས་ཆེན་མོ་ ངོ་མར་ ཆ་འཇོག་ གྲུབ་ ཅི །

NUM # - NUM # འབྲུག བརྒྱུད་འཛིན་ གྱི་ རྒྱལ་རབས་ ལྔ་པའི་ གསེར་ཁྲི་ མངའ་གསོལ །

མི་དབང་མངའ་བདག་རིན་པོ་ཆེ་ # དཔལ་ འཇིགས་མེད་གེ་སར་རྣམ་རྒྱལ་དབང་ཕྱུག་ མཆོག་ # རྒྱལ་པོའི་ ཕྱག་འགན་ རྩིས་བཞེས་ ཏེ་ # ལོ་ངོ་ # NUM # དང་ # ཟླ་ངོ་ # ལུ་ # ཡོངས་གྲགས་ གསེར་ཁྲི་ མངའ་གསོལ་ གྱི་ དགའ་སྟོན་ རྟེན་འབྲེལ་ བརྩིས་ གནང་ ཡི །

དེ་ཡང་ # སྤྱི་ལོ་ # NUM # ཟླ་ # NUM # ཚེས་ # NUM # རང་ལུགས་ ས་ བྱི་ # ཟླ་ # NUM # ཚེས་ # NUM # ལུ་ # སྤུངས་ཐང་བདེ་བ་ཆེན་པོའི་ ཕོ་བྲང་ ནང་ # ཞབས་དྲུང་མ་ཆེན་རིན་པོ་ཆེའི་ སྐུ་མདུན་ ལས་ # བྱིན་ཅན་ གྱི་ དར་ བཞེས་ ཏེ་ # ཀུན་ར་ཆེན་མོའི་ ནང་ ལུ་ # སྐྱབས་རྗེ་ རྗེ་མཁན་ ཁྲི་རབས་ # NUMཔ་ སྤྲུལ་སྐུ་ འཇིགས་མེད་ཆོས་གྲགས་ ཀྱིས་ དབུ་ཁྲིད་ ཐོག་ ལས་ # གསེར་ཁྲི་ མངའ་གསོལ་ ཞུཝ་ ད་ # མི་དབང་ འབྲུག་རྒྱལ་ བཞི་པ་ དང་ མངའ་བདག་ སྐུ་འཁོར་ ཡོངས་རྫོགས་ # བླ་སྤྲུལ་ དགེ་འདུན་ འདུས་ པའི་ སྡེ་ དང་ # འབྲུག་གཞུང་ བློན་ཆེན་ གྱིས་ གཙོས་ པའི་ # ཆེས་མཐོའི་ གཞུང་ གི་ དཔོན་ཁག་ # རྒྱལ་སར་ གཏན་འཇགས་ ཕྱི་རྒྱལ་ གྱི་ སྐུ་ཚབ་ ཚུ་ དང་ # ས་གནས་ ཀྱི་ རྫོང་ཁག་ མི་སེར་ # ལྷན་འཛོམས་ ཀྱི་ ཐོག་ ལས་ # ཕུན་སུམ་ཚོགས་པའི་ རྟེན་འབྲེལ་ བརྩི་སྲུང་ ཞུ་ ཡི །

དེ་ གི་ ཤུལ་མ་ # སྤྱི་ལོ་ # NUM # ཟླ་ # NUM # ཚེས་ # NUM # ལུ་ ཐིམ་ཕུག་ བཀྲིས་ཆོས་རྫོང་ གསེར་ཁྲི་ཁང་བཟང་ ནང་ # འབྲུག་རྒྱལ་ བཞི་པ་ མཆོག་ གིས་ དབུ་ཞྭ་ བྱ་རོག་གདོང་ཅན་ ཕུལ་ ཏེ་ # འབྲུག་རྒྱལ་ ལྔ་པར་ གསེར་ཁྲིར་ མངའ་གསོལ་ ཞུཝ་ ད་ # སྐུ་མགྲོན་གཙོ་བོ་ རྒྱ་གར་ རྒྱལ་ཚབ་ ཤྲཱི་མ་ཏི་ གཙོས་ པའི་ # ཕྱི་རྒྱལ་ གྱི་ སྐུ་མགྲོན་ དང་ # ཆེས་མཐོའི་ སྐུ་ཆེནམོ་ ཚུ་ གིས་ མངོན་པར་ བསྟོད་ པའི་ དབུས་ ལུ་ # གསེར་ཁྲི་ མངའ་གསོལ་ གྱི་ དགའ་སྟོན་ རྟེན་འབྲེལ་ # རྒྱས་ཤིང་རྒྱས་པར་ བརྩིས་ གནངམ་ མ་ཚད་ # མི་དབང་ མངའ་བདག་རིན་པོ་ཆེ་ གིས་ # ཀུན་ར་ཆེན་མོའི་ ནང་ དང་ # རྟེན་འབྲེལ་ཐང་ ནང་ དཔོན་ འབངས་ ལྷ་སྡེ་ # མི་སྡེ་ སྐུ་མགྲོན་ལྷན་རྒྱས་ ཡོངས་ ལུ་ ཡང་ # མཇལ་ཁ་ གནང་ སྟེ་ ཁྲི་དར་ ཕུལ་ ནིའི་ གོ་སྐབས་ གནང་ ཡི །

དེ་ལས་ # སྤྱི་ཚེས་ # NUM # དང་ # NUM # ལུ་ # ལྕང་གླིང་མའི་ཐང་ གི་ དགའ་སྟོན་ཐང་ ནང་ # འབྲུག་ མི་ འབུམ་ཕྲག་ ལས་ ལྷག་ སྟེ་ འཛོམས་ ཞིནམ་ལས་ # དགའ་སྟོན་ རྒྱས་སྤྲོས་ ཆེན་པོའི་ དུས་སྟོན་ བརྩི་སྲུང་ ཞུཝ་ ད་ # མི་དབང་ འཇིགས་མེད་གེ་སར་རྣམ་རྒྱལ་དབང་ཕྱུག་ མཆོག་ གིས་ # རྒྱལ་ཡོངས་ ལུ་ གསུང་བཤད་ གནང་ མི་ ནང་ # ང་ར་ ལུ་ སྒེར་དོན་ འགྲུབ་ དགོཔ་ ག་ནི་ཡང་ མེད་ # ངེའི་ རེ་བ་ དང་ དམིགས་ཡུལ་ ཟེར་ རུང་ # རྒྱལ་ཁབ་ དང་ མི་མང་ གི་ མཐའ་དོན་ འགྲུབ་ ནི་ དེ་ རྐྱངམ་གཅིག་ ཨིནམ་ལས་ # ད་ལས་ཕར་ # ང་ རྒྱལ་པོ་ བཟུམ་ མེན་ པར་ # མི་སེར་ ལུ་ ཕམ་ བཟུམ་མའི་ ཞབས་ཏོག་ # སྤུན་ཆ་ བཟུམ་མའི་ བརྩེ་གདུང་ # བུ་གཞི་ བཟུམ་མའི་ ཕངས་སེམས བསྐྱེད་ དེ་ # ཞབས་ཏོག་ ཞུ་ ནི་ ཨིན་ ཟེར་ གསུངས་ གནང་ ཡི །

དགའ་སྟོན་ གྱི་ དུས་ཡུན་ ཧྲིལ་བུམ་ # མི་སེར་ གང་མང་ ལུ་ བྱམས་ དང་ བརྩེ་བའི་ གསུང་ དང་ # སྐུའི་ མཇལ་ཁ་ གནངམ་ ལས་ # མི་མང་ ཡོངས་ ལུ་ # དགའ་མགུ་ ཚད་ མེད་ ཀྱི་ དགའ་སྤྲོ་ ཐོབ་ སྟེ་ # མི་སེར་ གྱི་ རྒྱལ་པོ་ ཟེར་ བའི་ གུས་ཞེན་ གྱི་ གདུང་དབྱངས་ ཡོངས་གྲགས་ ཀྱི་ ཐོག་ ལས་ # འབྲུག་རྒྱལ་ ལྔ་པའི་ གསེར་ཁྲི་ མངའ་གསོལ་ ཐོག་མཐའ་བར་གསུམ་ རྟེན་འབྲེལ་ ཤིན་ཏུ་ བཟང་ བའི་ ཐོག་ ལས་ གྲུབ་ ཡོདཔ་ ཨིན་ ནོ ། །

རྒྱལ་བརྒྱུད་ ལོ་ བརྒྱའི་ དགའ་སྟོན་ གྱི་ རྟེན་འབྲེལ་ གླུ་དབྱངས །

སྨན་ལྗོངས་ དཔལ་ལྡན་འབྲུག་པའི་ རྒྱལ་ཁབ་ ན ། # །

གཅིག་སྟོང་དགུ་བརྒྱ་བདུན་ གྱི་ གནམ་ལོ་ ལས་ ། # །

རྒྱལ་ ཐོག་ དང་པ་ ཨོ་རྒྱན་དབང་ཕྱུག་ བྱོན ། # །

རྒྱལ་བརྒྱུད་ རིང་ལུགས་ བརྙེས་ པ་ རྟེན་འབྲེལ་ བཟང་ ། # །

མི་དབང་ འཇིགས་མེད་དབང་ཕྱུག་ སྐུ་དབང་ གིས ། # །

ངན་པ་ ཚར་གཅོད་ བཟང་པོ་ རྗེས་འཛིན་ དང་ ། # །

མཐུན་ཕྱོགས་ རྒྱལ་ཁབ་ འབྲེལ་ལམ་ གཞི་བཙུགས་ ཀྱིས་ ། # །

རྒྱལ་སྲིད་ རྩ་བ་ བརྟན་ པ་ རྟེན་འབྲེལ་ བཟང་ ། # །

མངའ་བདག་ འཇིགས་མེད་རྡོ་རྗེ་དབང་ཕྱུག་ མཆོག ། # །

ཡར་ཐོན་ཅན་ གྱི་ དེང་སང་ ལམ་ ལུ་ ཞུགས་ ། # །

འབྲུག་ གི་ རྒྱལ་ཁབ་ རྒྱལ་སྤྱིའི་ གྲལ་ ཁར་ བཙུགས ། # །

དཔལ་འབྱོར་ མངའ་ཐང་ གོང་འཕེལ་ རྟེན་འབྲེལ་ བཟང་ ། # །

མཚུངས་མེད་ མངའ་བདག་ འཇིགས་མེད་སེངྒེའི་ ཞབས ། # །

རྒྱལ་ཁབ་ རང་དབང་ སྲུང་སྐྱོབ་ རྩ་བརྟན་ བཟོ ། # །

མ་འོངས་ གཏན་བཞག་ དམངས་གཙོའི་རིང་ལུགས་ བཙུགས་ ། # །

རྒྱལ་ཡོངས་དགའ་སྐྱིད་དཔལ་འཛོམས་ རྟེན་འབྲེལ་ བཟང་ ། # །

སྤྱི་ལོ་ ཉིས་སྟོང་བརྒྱད་ ཀྱི་ དགུང་ བཟང་ འདིར ། # །

མངའ་བདག་ མི་དབང་ འཇིགས་མེད་གེ་སར་ མཆོག # །

བརྒྱུད་འཛིན་ ལྔ་པའི་ གསེར་ཁྲིར་ ཕེབས་ པ་ ལེགས ། # །

སྐུ་ཚེ་ ཞབས་པད་ བསྐལ་ བརྒྱར་ བརྟན་ པར་ ཤོག # །

࿑ # འབྲུག་རྒྱལ་ཡོངས་དཔེ་མཛོད །

འབྲུག་རྒྱལ་ཡོངས་དཔེ་མཛོད་ དང་ # ཡིག་རིགས་ གཏན་འཇོག་ཁང་ གི་ # ཡོངས་འབྲེལ་ ནང་ ལུ་ བྱོན་པ་ལེགས་སོ །

དམིགས་ཡུལ །

དུས་ ནམ་ར་འབད་རུང་ # འཛམ་གླིང་ བརྡ་དོན་ འཕྲུལ་རིག་ གི་ ཐབས་རིག་ སྣ་ཚོགས་ ཚུ་ ལུ་ བརྟེན་ཏེ་ # དཔལ་ལྡན་འབྲུག་པའི་ སྔར་སྲོལ་ལམ་ལུགས་ བཟང་པོ་ ཚུ་ གི་ སྐོར་ལས་ # དངོས་མཐོང་ གློག་བརྙན་ ཚུ་ བལྟ་ ནིའི་ གོ་སྐབས་ ཡོདཔ་ བཟོ་ ནི་ དང་ # འཛམ་གླིང་ གི་ གནས་ཚུལ་ ཚུ་ འབྲུག་ མི་ ཡོངས་ ལུ་ # གོ་བ་ བརྡ་སྤྲོད་ འབད་ ནི་ འདི་ # འབྲུག་རྒྱལ་ཡོངས་དཔེ་མཛོད་ ཀྱི་ དམིགས་ཡུལ་ ཅིག་ ཨིན ། # དམིགས་ཡུལ་ འདི་ འགྲུབ་ ཐབས་ ལུ་ # འབྲུག་རྒྱལ་ཡོངས་དཔེ་མཛོད་ ཀྱིས་ ཁ་ཐུག་ ལས་ # མ་འོངས་པ་ ལུ་ འབྲུག་པའི་ དངོས་ཁུངས་ དང་ ལྡན་ པའི་ # སྒྲ་འཛིན་འཁོར་ལོ་ དང་ ལམ་སྲོལ་ གྱི་ གློག་བརྙན་ ལ་སོགས་པའི་ རིགས་ ཚུ་ མཁོ་སྒྲུབ་ འབད་ དེ་ # རྒྱལ་ཡོངས་ དང་ རྒྱལ་སྤྱིའི་ བརྡ་དོན་ གྱི་ ཐབས་རིག་ ཚུ་ ནང་ ལུ་ # འདྲ་མཉམ་ སྦེ་ བཟོ་ ཚུགས་ པའི་ འཛུལ་སྒོ་ བཟུམ་ ཅིག་ # བཟོ་ ནིའི་ རེ་འདོད་ དམིགས་གཏད་ བསྐྱེད་ དེ་ ཡོདཔ་ ཨིན ། །

ལཱ་འགན །

དཔེ་མཛོད་ འདི་ དབྱིན་ལོ་ # NUM # ལོར་ གཞི་བཙུགས་ གནང་ ཞིནམ་ལས་ # སྤྱི་ལོ་ # NUM # ལོར་ # སྲོལ་འཛིན་ལས་ཁུངས་ ཀྱི་ མངའ་འོག་ ལུ་ བཙུགས་ ནུག །

རྒྱལ་ཡོངས་དཔེ་མཛོད་ ཀྱི་ ལཱ་འགན་ འདི་ ཚུ་ ཡང་

དཔལ་ལྡན་འབྲུག་པའི་ སྔོན་ དང་ཕུགས་ ཀྱི་ ཆོས་ལུགས་ དང་ འབྲེལ་ བའི་ རིག་གཞུང་ དང་ # རྒྱལ་རབས་ཅན་ གྱི་ ཕྱག་དཔེ་ འདྲ་མིན་སྣ་ཚོགས་ ཚུ་ མཁོ་སྒྲུབ་ འབད་ ནི་ དང་ # སྔར་ཁྱུན་ ལམ་ལུགས་སྲོལ་ བཟང་པོ་ ཚུ་ # མི་ཉམས་ རྒྱུན་སྐྱོང་ འཐབ་ ནི །

ཤེས་ཡོན་ འཕྲོ་མཐུད་ ལྟ་ མི་ ཚུ་ དང་ # ཞིབ་འཚོལ་པ་ ཚུ་ ལུ་ ཁུངས་གཏུགས་ རྒྱབ་རྟེན་ གྱི་ ཕྱག་དཔེའི་ མཐུན་རྐྱེན་ མཁོ་སྤྲོད་ འབད་ ནི །

དཀོན་དྲགས་ཅན་ གྱི་ ཕྱག་དཔེ་ རྙིངམ་ ཚུ་ དང་ པར་མ ། # དེ་ལས་ བྲིས་མའི་ ཕྱག་དཔེ་ ཚུ་ ཉེན་སྲུང་ དང་ རྒྱུན་སྐྱོང་ འཐབ་ ནི །

སྔར་སྲོལ་ ཁ་རྒྱུན་ ལས་ བརྒྱུད་ པའི་ སྲུང་ ཚུ་ དང་ རིག་གཞུང་ ། # དེ་ལས་ # དེ་ དང་ འབྲེལ་ བའི་ ཡིག་ཆ་ ཚུ་ ཞིབ་འཚོལ་ འབད་ དེ་ ཐོ་བཀོད་ རྐྱབ་ ནི །

སྔར་སྲོལ་ རིག་གཞུང་ གི་ ཕྱག་དཔེ་ དང་ # བརྗོད་དོན་ མཚུངས་ པའི་ ཕྱག་དཔེ་ ཚུ་ # པར་སྐྲུན་ འབད་ དེ་ གོང་འཕེལ་ གཏང་ ནི་ ཚུ་ ཨིན ། །

ཡོངས་འབྲེལ་ འདིའི་ ལམ་སྟོན །

རྒྱལ་ཡོངས་ དང་ རྒྱལ་སྤྱི་ ལུ་ # འབྲུག་པའི་ སྔར་སྲོལ་ བཟང་པོའི་ དངོས་མཐོང་ གློག་བརྙན་ དང་ # སྔར་སྲོལ་ གྱི་ ཡིག་ཆ་ རྙིངམ་ ཚུ་ དཀའ་ཚེགས་ མེད་ པར་ མཐུན་རྐྱེན་ ཚུ་ # འཐོབ་ ནིའི་ དོན་ལུ་ # ཡོངས་འབྲེལ་ འདི་ ཐབས་ཤེས་ ཆུང་ཀུ་ ཅིག་ ཨིན ། །

ཨ་ལག་གཟན་དཀར་རིན་པོ་ཆེ་ # གཟིགས་སྐོར་ ལུ་ བྱོན་ ཡོདཔ །

ཏུ་སྡིངས་ཉི་མ་རིན་པོ་ཆེའམ་ # ཨ་ལག་གཟན་དཀར་རིན་པོ་ཆེ་ མཆོག་ # དབྱིན་ལོ་ # NUM # ལུ་ # རྒྱ་ནག་ གི་ རྒྱལ་ཁབ་ # སི་ཅུའན་ མངའ་སྡེའི་ # དཔལ་ལྷ་སྒང་ ལུ་ སྐུ་ འཁྲུངས་ ཡོདཔ་ ད་ # མདོ་མཁྱེན་བརྩེ་ཡེ་ཤེས་རྡོ་རྗེ་ སྐུ་ཕྲེང་ གཉིས་པ་ མཆོག་ གིས་ # གཟན་དཀར་རིན་པོ་ གི་ སྐུ་སྐྱེ་ འཁྲུལ་མེད་ ཨིནམ་ སྦེ་ ངོས་འཛིན་ གནང་ ནུག །

རིན་པོ་ཆེ་ མཆོག་ གི་ སྐུ་ཡོན་ ཡང་ # རྫོགས་ཆེན་བཤད་གྲྭ་ དང་ # མདོ་གྲུབ་ཆེན་བཤད་གྲྭ་ ནང་ ལུ་ བྱོན་ ཏེ་ # རྙིང་མའི་ ཆོས་སྐོར་ ཡོངས་རྫོགས་ སྦྱངས་བརྩོན་ འབད་ ཡོདཔ་ མ་ཚད་ # རྫོང་གསར་བཤད་གྲྭ་ ནང་ ལུ་ བྱོན་ ཏེ་ # ས་སྐྱའི་ ཆོས་ལུགས་ ཚུ་ གསན་ ཏེ་ # ད་ལྟོ་ # ཆོས་ལུགས་ ཁག་ གི་ བརྒྱུད་པ་ འཛིན་ མི་ ཅིག་ ཨིན་ པས ། །

རིན་པོ་ཆེ་ མཆོག་ # ད་ལྟོ་ འཛམ་གླིང་ ནང་ ལུ་ # བོད་གངས་ཅན་ལྗོངས་ ཀྱི་ བླ་ཆེན་ དང་ # མཁས་དབང་ ཚུ་ གི་ གྲལ་ ལས་ # གཏམ་སྙན་ ཆེ་ཤོས་ ཅིག་ ཨིན་ མས །

རིན་པོ་ཆེ་ མཆོག་ གིས་ ཕྱག་ལཱ་ གཙོ་བོ་ ར་ # བོད་ གྱི་ ཕྱག་དཔེ་ དང་ རིག་གཞུང་ གི་ གསུང་རབ་ ཚུ་ # གསོག་འཇོག་ དང་ བསྡུ་སྒྲིག ། # དཔེ་སྐྲུན་ དང་ སྐད་སྒྱུར །

དེ་ལས་ # ལུགས་ ཕྱོགས་ སོ་སོ་ ཚུ་ ནང་ ལུ་ བཀྲམ་སྤེལ་ འབད་ དེ་ # སངས་རྒྱས་ ཀྱི་ བསྟན་པ་ ཉམས་སྲུང་ མཛད་ དེ་ བཞུགས་ མི་ ཅིག་ ཨིནམ་ལས་ # དཔལ་བརྩེགས་བོད་ལྗོངས་ཕྱག་དཔེ་འགངས་ཅན་ཞིབ་འཚོལ་ལྟེ་བའི་ # མདོ་ཆེན་ ཨིནམ་ ད་ # ཀྲི་བི་ཨར་སི་ གི་ བཀོད་ཁྱབ་ འཐུས་མི་ དང་ # བར་ཇི་ནི་ཡ་གཙུག་ལག་སློབ་སྡེ་ ལུ་ འཕྲལ་འཕྲལ་ར་ བྱོན་ པའི་ མཁས་མཆོག

དེ་མ་ཚད་ # བོད་ལྗོངས་ སྲོལ་ཁྱུན་ གོང་འཕེལ་ དང་ ཉམས་སྲུང་ གི་ དོན་ལུ་ # རྒྱ་ནག་ གཞི་ཚོགས་ ཀྱི་ བཀོད་ཁྱབ་ འཐུས་མི་ སྦེ་ # ཕྱག་ཞུ་ དོ་ ཡོདཔ་ ཨིན་ པས ། །

རིན་པོ་ཆེ་ མཆོག་ གིས་ # ཕྱག་དཔེ་ སྣ་ཚོགས་ བསྡུ་སྒྲིག་པ་ དང་ དཔེ་མཛོད་ མཁས་མཆོག # དེ་ལས་ # ཞུན་དག་པ་ མཁས་མཆོག་ ཅིག་ ཨིན་ ནི་ དེ་ གིས་ # ཆོས་ལུགས་ ཁག་ གི་ བོད་ ཀྱི་ འགངས་ཅན་ གྱི་ ཕྱག་དཔེ་ ཚུ་ # ཉམས་སྲུང་ འབད་ ནིའི་ ཕྱག་ལཱ་ རྒྱ་སྦོམ་ སྦེ་ མཛད་ དེ་ # ཕྱག་དཔེ་ གྲངས་ ཁྲི་བཞི་ ལྷག་ཙམ་ཅིག་ བསྡུ་སྒྲུབ ། # ཐོ་བཀོད ། # པར་བཤུས ། # གློག་རིག་ ནང་ ལུ་ བཙུགས་ ཏེ་ དཔེ་སྐྲུན་ འབད་ ཡོདཔ་ ཨིན་ པས ། # ལོ་ལྟར་བཞིན་དུ་ # རིན་པོ་ཆེ་ གིས་ དཔེ་ཆ་ གྲངས་ # NUM # ཙམ་ རེ་ དཔེ་སྐྲུན་ འབད་ དོ་ ཡོདཔ་ ཨིན་ པས ། །

དེ་ ཚེ་ # དབྱིན་ལོ་ # NUM # དབྱིན་ཟླ་ # NUMཔའི་ ཚེས་ # NUM # ལུ་ # འབྲུག་རྒྱལ་ཡོངས་དཔེ་མཛོད་ ནང་ ལུ་ ཞབས་ ཀྱིས་ བཅགས་ ཏེ་ # སྲོལ་ཁྱུན་ དང་ རིག་གཞུང་ བཟང་པོ་ ཚུ་ # ཉམས་སྲུང་ དང་ གོང་འཕེལ་ གཏང་ ཐངས་ དང་ # དཔེ་མཛོད་ འཛིན་སྐྱོང་ འབད་ ཐངས་ ཀྱི་ སྐོར་ལས་ # ཕན་རླབས་ཅན་ གྱི་ ཐུགས་འཆར་ དང་ # བཀའ་སློབ་ བཟང་པོ་ གནང་ སྟེ་ # འབྲུག་རྒྱལ་ཡོངས་དཔེ་མཛོད་ ལུ་ # ཆོས་ མངོན་པ་ བྱེ་བྲག་ཏུ་ བཤད་ པ་ ཆེན་པོའི་ སྐོར་ # དཔེ་དེབ་ གྲངས་ # NUM # དེ་ཅིག་ # མི་དམངས་ ཀྱི་ ཕན་ཐབས་ ལུ་ དམིགས་ ཏེ་ # ཞལ་འདེབས་ སྦེ་ གནང་ ཡོདཔ་ ཨིན །

དེ་མ་ཚད་ # མ་འོངས་པར་ # འབྲུག་རྒྱལ་ཡོངས་དཔེ་མཛོད་ དང་ ཡིག་རིགས་ གཏན་འཇོག་ཁང་ ལུ་ # རིན་པོ་ཆེ་ གིས་ ཁོ་རའི་ གཞི་ཚོགས་ ཀྱིས་ དཔེ་སྐྲུན་ འབད་ མི་ # དཔེ་དེབ་ ཆ་མཉམ་ ཞལ་འདེབས་ སྦེ་ ཕུལ་ ནི་ ཨིན་ ཟེར་ གསུངས་ ཡོདཔ་ ཨིན ། །

དབྱིན་ལོ་ # NUM # དབྱིན་ཟླ་ # NUMཔ །

ལྷག་ ནི # ཟེར་ བའི་ བརྗོད་དོན་ ཐོག་ ལུ་ ཞལ་འཛོམས་ འཚོགས་ ཡོདཔ །

ལྷག་ ནི # ཟེར་ བའི་ བརྗོད་དོན་ ཐོག་ ལུ་ # ཉིམ་ གཅིག་ གི་ ཞལ་འཛོམས་ དེ་ དབྱིན་ལོ་ # NUM # དབྱིན་ཟླ # NUMཔའི་ ཚེས་ # NUM # ལུ་ # འབྲུག་རྒྱལ་ཡོངས་དཔེ་མཛོད་ དང་ ཡིག་རིགས་ གཏན་འཇོག་ཁང་ ནང་ ལུ་ སྦེ་ འཚོགས་ ཡོདཔ་ ཨིན །

ཞལ་འཛོམས་ ནང་ ལུ་ # སིང་ག་པོར་ འབྲུག་ གི་ གཞི་ཚོགས་ ཀྱི་ འཐུས་མི་ ཅིག་ ཨིན་ མི་ # ཌོག་ཊར་ # བྷ་ར་པར་སཏ་ དང་ # ཨམ་ཅཱན་ཅོའི་པིང་ གཉིས་ ཀྱིས་ # ལྷག་ ནི་ གོང་འཕེལ་ དང་ དེའི་ ཁེ་ཕན # དང་ # རྒྱལ་ཡོངས་ ནང་ ལུ་ ལྷག་ ནི་ རིག་རྩལ་ འདི་ ག་དེ་སྦེ་ ཡར་རྒྱས་ གཏང་ ནི # ཟེར་ བའི་ བརྗོད་དོན་ ཐོག་ ལུ་ གསལ་ཞུ་ ཕུལ་ ཡོདཔ་ ད་ # དེ་བཟུམ་སྦེ་ བརྗོད་དོན་ དེའི་ ཐོག་ ལུ་ ར་ # ཁོང་ མཁས་མཆོག་ གཉིས་ ཀྱིས་ ལས་རིམ་ ཁག་ ཚུ་ གི་ ནང་ ལུ་ # གསལ་ཞུ་ ཕུལ་ ནི་ ཨིན་ པས ། # ཁོང་ གཉིས་ # ཉིན་གྲངས་ བརྒྱད་ ཀྱི་ རིང་ འབྲུག་ རྒྱལ་ཁབ་ ནང་ ལུ་ འོང་ ནི་ ཨིན་ པས ། །

ཞལ་འཛོམས་ ནང་ ལུ་ # ཉེ་འདབས་ ཀྱི་ གཙུག་སྡེ་ ཁག་ ཚུ་ ནང་ ལས་ # སློབ་དཔོན་ དང་ དཔེ་མཛོད་འགོ་དཔོན །

དེ་ལས་ # ཤེས་རིག་ མཁས་མཆོག་ ཚུ་ བརྩིས་ ཏེ་ # མི་གྲངས་ # NUM # དེ་ཅིག་ གིས་ བཅའ་མར་གཏོགས་ ཅི ། # ཌོག་ཊར་ # བྷ་ར་པར་སཏ་ གིས་ # ལྷག་ ནིའི་ རིག་རྩལ་ འདི་ གིས་ ན་ཆུང་ ཨ་ལུ་ ཚུ་ གི་ སྐད་ཡིག་ ཡར་དྲག་ གཏང་ ནི །

དེ་ལས་ # མནོ་བསམ་ རྒྱ་སྐྱེད་ སྦོམ་ གཏང་ ནི་ དང་ # རིག་པ་ གོང་འཕེལ་ གཏང་ ནི་ ལུ་ ཁེ་ཕན་ ཡོད་ ཟེར་ གསུངསམ་ མ་ཚད་ # མི་སྡེ་ དང་ རྒྱལ་ཡོངས་ ཀྱི་ གནས་ཚད་ གཉིས་ ཆ་ རའི་ ནང་ ལུ་ # ལྷག་ ནིའི་ རིག་རྩལ་ # གོང་འཕེལ་ ག་དེ་སྦེ་ གཏང་ ནི་ ཨིན་ནའི་ ཐབས་ལམ་ ཚུ་ ཡང་ སྟོན་བྱིན་ ཡོདཔ་ ཨིན ། །

ཞལ་འཛོམས་ ནང་ ལུ་ བཅའ་མར་གཏོགས་ མི་ ཚུ་ གིས་ # ན་ཆུང་ ཨ་ལུ་ ཚུ་ གིས་ ལྷག་ ནི་ ལུ་ སྤྲོ་བ་ དང་འདོད་ བསྐྱེད་ བཅུག་ ནིའི་ དོན་ལུ་ # རྒྱལ་ཡོངས་ ཀྱི་ ལྷག་ ནིའི་ ཉིནམ་ ཟེར་ # བདུན་ཕྲག་ དང་ ཟླཝ་ གང་རུང་ བརྩམ་ ནི །

སློབ་གྲྭ་ ཁག་ ལས་ ཕར་ ལྷག་ ནིའི་ ཐུན་ཚན་ བཟོ་ ནི །

ལྷག་ ནིའི་ འགྲན་བསྡུར ། # ལྷག་ ནིའི་ ལས་རིམ་ འགོ་འདྲེན་ འཐབ་ ནི །

དཔེ་དེབ་ ཚུ་ གོང་ཚད་ མར་ཕབ་ ཀྱི་ ཐོག་ ལས་ བགོ་བཀྲམ་ འབད་ ནི །

སྲུང་ གཏང་ ནིའི་ ལས་རིམ་ བཟོ་ ནི་ ལ་སོགས་པ་ ཚུ་ # ལྷག་ ནིའི་ རིག་རྩལ་ གོང་འཕེལ་ གཏང་ ནིའི་ ཐབས་ལམ་ ཅིག་ ཨིན་ ཟེར་ བསམ་འཆར་ བཀོད་ ཡོདཔ་ ཨིན ། །

ཞལ་འཛོམས་ དེ་ཡང་ # བཅའ་མར་གཏོགས་ མི་ ཚུ་ གི་ ནང་རྡོག་ གྲོས་བསྡུར་ འབད་ དེ་ # ན་ཆུང་ ཚུ་ ལྷག་ ནི་ ལུ་ སྤྲོ་བ་ ག་དེ་སྦེ་ བསྐྱེད་ བཅུག་ ནི་ ཨིན་ན་ དང་ # རང་སོའི་ སློབ་གྲྭ་ ནང་ ལུ་ # ག་ཅི་ འབད་ ཚུགས་ ནི་ ཨིན་ནའི་ གསལ་ཞུ་ ཚུ་ ཕུལ་ ཐོག་ ལས་ མཇུག་བསྡུ་ ཡོདཔ་ ཨིན ། །

རྒྱལ་ཡོངས་ ཡིག་རིགས་ གཏན་འཇོག་ཁང་ །

རྒྱལ་ཡོངས་ ཡིག་རིགས་ གཏན་འཇོག་ཁང་ ངམ་ # གཏན་མཛོད་ཁང་ གི་ འགན་ཁུར་ འདི་ # སྔོན་ དང་ཕུགས་ ཀྱི་ ཡིག་ཆ་ རྙིངམ་ གི་ རིགས་ ཚུ་ གིས་ གཙོས་ པའི་ # ད་ལྟོ་ གི་ ཡིག་རིགས་ ཚུ་ དང་ མ་འོངས་པའི་ ཡིག་ཆ་ ཚུ་ ག་ར་ བསྡུ་སྒྲུབ་ འབད་ དེ་ # མ་འོངས་ བུ་བརྒྱུད་ ཚུ་ གི་ ཤེས་ཡོན་ ཡར་འཕེལ་ གྱི་ དོན་ལུ་ དམིགས་ ཏེ་ # མི་ ཉམས་ བདག་འཛིན་ འཐབ་ སྟེ་ བཞག་ ནི་ འདི་ ཨིན ། །

དབྱིན་ལོ་ # NUM # དབྱིན་ཟླ་ # NUMཔའི་ ནང་ ལུ་ # ཌེན་མརྐ་ དང་ འབྲུག་རྒྱལ་གཞུང་ གི་ བར་ ན་ རྒྱལ་ཡོངས་ གཏན་མཛོད་ཁང་ གི་ དོན་ལུ་ # སྒྲིང་ཁྱིམ་ ཐོག་ཚད་ གཉིས་ འབད་ མི་ དང་ # དེའི་ ནང་ ན་ མེ་རྐྱེན་ གྱི་ ཉེན་བརྡ་ བྱིན་ ནིའི་ འཕྲུལ་ཆས་ དང་ # བསིལ་དྲོད་ གཤེར་ ཚད་འཛིན་ འབད་ ནིའི་ དེང་སང་ གི་ འཕྲུལ་ཆས་ དང་ ལྡན་ པའི་ # སྒྲིང་ཁྱིམ་ རྐྱབ་ ནི་ སྦེ་ ཆིངས་ཡིག་ གུ་ # མཚན་རྟགས་ བཀོད་ གནངམ་ བཞིན་དུ་ # དབྱིན་ལོ་ # NUM # ལོ་ ལུ་ ཕྱི་ ནང་ མེད་ པར་ བསྒྲུབས་ ཡོདཔ་ ཨིན ། །

རྒྱལ་ཡོངས་ དྲན་རྟེན་ ཁང་ །

ཡིག་རིགས་ གཏན་འཇོག་ཁང་ ནང་ ལུ་ # སྔོན་ དང་ཕུགས་ ཀྱི་ གལ་གནད་ ཆེ་ བའི་ ཡིག་ཆ་ དང་ # གཏང་ཡིག་ རྙིངམ་ ཚུ་ དང་ # སྟོང་ཕྲག་བདུན་ ལས་ ལྷག་ པའི་ པར་ དང་ པར་ཡིག་ # ཆུང་ བཟོ་ འཕྲུལ་ཆ་ # ཐོག་ ལུ་ ཡིག་ཆའི་ རིགས་ ཡོདཔ་ མ་ཚད་ # དཀོན་དྲག་ པའི་ དཔེ་དེབ་ ཚུ་ དང་ # པར་མའི་ ཕྱག་དཔེ་ ཚུ་ བསྡུ་སྒྲུབ་ འབད་ དེ་ ཡོད་ མི་ ག་ར་ # ཉེན་སྲུང་ འབད་ དེ་ ཡོདཔ་ ཨིནམ་ལས་ # ཡིག་ཆ་ དེ་ ཚུ་ རྒྱལ་ཡོངས་ དྲན་རྟེན་ ཁང་ གི་ གཞི་རྟེན་ བཟུམ་ ཅིག་ ཨིན ། །

རྒྱལ་ཡོངས་ ཡིག་རིགས་ གཏན་འཇོག་ཁང་ གིས་ # ད་ལྟོ་ ཡོད་ པའི་ མཛོད་ཁང་ འདི་ རྒྱལ་ཡོངས་ དྲན་ཚོར་ ཁང་ སྦེ་ བཟོ་ ནི་ གི་ དོན་ལུ་ # འབྲེལ་ཡོད་ མི་དམངས་ ཡོངས་ ལུ་ གསོལ་འདེབས་ ཞུ་ བ་ ཅིན་ # རྒྱལ་ཁབ་ ནང་ ལུ་ ཡོད་ མི་ དང་ རྒྱལ་ཁབ་ ཕྱི་ཁ་ ལུ་ སྡོད་ མི་ # གཙུག་སྡེ་ དང་ སྒེར་པ་ སོ་སོ་ ཚུ་ ལུ་ འབྲུག་ རྒྱལ་ཁབ་ དང་ འབྲེལ་ བའི་ གལ་གནད་ཅན་ གྱི་ ཡིག་ཆའི་ རིགས་ དང་ # ཡིག་ཆ་ མིན་ པའི་ རིགས་ ག་ཅི་ བཟུམ་ ཨིན་རུང་ # མ་འོངས་པའི་ མཐའ་དོན་ ལུ་ དམིགས་ ཏེ་ # དེའི་ འདྲ་པར་ གནང་ བཀྲིན་ བསྐྱང་ ཟེར་ ཞུ་ ནི་ ཨིན ། །

ཆུང་ བཟོ་ འཕྲུལ་ཆའི་ མཐུན་རྐྱེན་ དང་ ཞབས་ཏོག

འབྲུག་རྒྱལ་ཡོངས་དཔེ་མཛོད་ ཀྱིས་ # འབྲུག་ རྒྱལ་ཁབ་ ཀྱི་ ནང་འཁོད་ ལུ་ ཡོད་ པའི་ # གཙུག་སྡེ་ དང་ སྒེར་པའི་ ནང་ ལུ་ # ཤིན་ཏུ་ དཀོན་ པའི་ ཕྱག་དཔེའི་ རིགས་ ཡོད་ མི་ ཚུ་ ལུ་ རིན་མེད་སྟོང་པར་ # ཆུང་ བཟོ་ འཕྲུལ་ཆ་ གིས་ པར་ བཏབ་ ནིའི་ ཞབས་ཏོག་ # ཕུལ་ ནི་ ཨིན །

དེ་བཟུམ་ མའི་ ཞབས་ཏོག་ ཕུལ་ མི་ འདི་ # ཕྱག་དཔེའི་ མ་དཔེ་ ཚུ་ ཉམས་སོང་ རུང་ # དེའི་ འདྲ་བཤུས་ དེ་ ཚུ་ # ཡུན་བརྟན་ སྦེ་ བཞག་ ནིའི་ སེམས་ཤུགས་ བསྐྱེད་ བཅུག་ ནིའི་ དོན་ལུ་ # མི་དམངས་ ག་ར་ ལུ་ དེ་བཟུམ་ མའི་ ཕྱག་དཔེ་ ཡོད་ པ་ ཅིན་ # དཔེ་མཛོད་ ནང་ བསྣམས་བྱོན་ ཏེ་ པར་ བཏབ་ པའི་ མ་དཔེ་ དང་ སྦྲགས་ ཏེ་ འདྲ་བཤུས་ གཅིག་ ཡང་ ཕུལ་ ནི་ དང་ # དེའི་ འདྲ་ གཅིག་ དཔེ་མཛོད་ ནང་ ཉེན་སྲུང་ དང་ བདག་འཛིན་ འཐབ་ སྟེ་ བཞག་ ནི་ ཨིན ། །

ཉེན་སྲུང་ དང་ # མི་ཉམས་རྒྱུན་སྐྱོང་ །

ཡིག་རིགས་ གཏན་མཛོད་ ཁང་ འདི་ ནང་ མང་ཤོས་ ར་ # ཤོག་ཀུ་ དང་ འབྲེལ་ བ་ ཡོད་ མི་ ཡིག་ཆ་ དང་ ཕྱག་དཔེའི་ རིགས་ རྐྱངམ་གཅིག་ ཨིནམ་ལས་ # དེ་ ཚུ་ ག་ར་ རྫས་སྦྱོར་ སྣ་ཚོགས་ བླུགས་ ཏེ་ བཟོ་སྐྲུན་ འབད་འབདཝ་ ཨིན །

དེ་འབདཝ་ལས་ རྫས་སྦྱོར་ ཚུ་ གིས་ # ཤོག་ཀུ་ ཚུ་ འཕྲལ་ དང་ མགྱོགས་སུ་ སྦེ་ མེདཔ་གཏངམ་ ཨིནམ་ལས་ # ཡིག་ཆ་ དེ་ ཚུ་ ཉམས་སྲུང་ དང་ རྒྱུན་སྐྱོང་ གི་ དོན་ལུ་ # རྫས་སྦྱོར་ གྱི་ གནོད་ཉེན་ བཀག་ཐབས་ དང་ # གསུང་རབ་ རྙིངམ་ ཉམས་འགྱོ་ ནིའི་ ཉེན་ཁ་ ཡོད་ མི་ ཚུ་ ཡང་ # མ་འོངས་ ཡུན་བརྟན་ བཞག་ ཐབས་ ལུ་ # མི་ཉམས་རྒྱུན་སྐྱོང་ འཐབ་ ཨིན ། །

འབྲུག་རྒྱལ་ཡོངས་དཔེ་མཛོད་ ཀྱི་ བཅོལ་འཇོག་ བཅའ་ཁྲིམས །

དབྱིན་ལོ་ # NUM # ལོའི་ # རྒྱལ་ཡོངས་ཚོགས་འདུ་ཆེན་མོ་ ཚོགས་ཐེངས་ # NUMཔའི་ ནང་ # ཡིག་ཐོག་ ལུ་ བཀོད་ ཡོད་ པའི་ # འབྲུག་ རྒྱལ་ཁབ་ ཀྱི་ སྔོན་བརྒྱུད་ ཀྱི་ ཡིག་ཆ་ དང་ # མཛད་ཤུལ་ ཚུ་ བསྡུ་ལེན་ འབད་ དེ་ བདག་འཛིན་ འཐབ་ ནི་ དང་ # འཛིན་སྐྱོང་ འབད་ ནི་ གི་ བཅའ་ཁྲིམས་ འདི་ # ཆ་འཇོག་ གནངམ་ ལས་ ཚུར་ བཅའ་ཁྲིམས་ དེ་ དང་ འཁྲིལ་ ཏེ་ # ཡིག་ཆ་ རིགས་ ཀྱི་ འདྲ་པར་ ཚུ་ # ཡིག་རིགས་ གཏན་མཛོད་ ཁང་ ནང་ གསོག་འཇོག་ འབད་ བཞགཔ་ ཨིན ། །

མ་འོངས་ འཆར་གཞི །

ལོ་ ལྔའི་ འཆར་གཞི་ ཐེངས་ # NUMཔའི་ ནང་ ལུ་ # རྒྱལ་ཡོངས་ ཡིག་རིགས་ གཏན་མཛོད་ ཁང་ གིས་ # རྒྱལ་ཁབ་ ནང་འཁོད་ ན་ གལ་ཅན་ གྱི་ གསུང་རབ་ དང་ ཡིག་ཆ་ ཚུ་ གི་ ས་གནས་ ག་ཏེ་ ལས་ ཐོབ་ ཡོདཔ་ དང །

དེའི་ བཟོ་རྣམ་ དང་ ཚད་གཞི་ ཚུ་ ཐོ་བཀོད་ འབད་ དེ་ # རྒྱུན་སྐྱོང་ འབད་ ནི་ ཨིན ། # གལ་སྲིད་ # གསུང་རབ་ དེ་ ཚུ་ ཐོ་བཀོད་ ནང་ མེད་ པ་ ཅིན་ # སྦྱིན་བདག་ དེ་ ཚུ་ ལུ་ མི་ ཉམས་ བདག་འཛིན་ ལེགས་ཤོམ་ འབད་ ཐབས་ ཀྱི་ དོན་ལུ་ # ཐོ་བཀོད་ འབད་ ནིའི་ བརྩོན་ཤུགས་ བསྐྱེད་ བཅུག་ ནི་ དང་ # སྔར་སྲོལ་ ལམ་ལུགས་ དང་ འབྲེལ་ བའི་ རྒྱལ་རབས་ཅན་ གྱི་ ཁ་རྒྱུན་ ཚུ་ ཡང་ # བརྟག་ཞིབ་ ཀྱི་ ཐོག་ ལས་ མཐོང་ཐོས་ འཕྲུལ་ཆ་ གིས་ འདྲ་བཟུང་ འབད་ དེ་ # རྒྱལ་ཡོངས་ ཀྱི་ དོན་ལུ་ རྒྱུན་སྐྱོང་ འབད་ ནིའི་ འཆར་གཞི་ ཡོདཔ་ ཨིན ། །

གྲོང་གསེབ་ ཞབས་ཏོག

རྒྱལ་ཡོངས་ ཡིག་རིགས་ གཏན་མཛོད་ ཁང་ གིས་ # མ་འོངས་པའི་ འཆར་གཞི་ ནང་ ལུ་ # གྲོང་གསེབ་ ཀྱི་ སློབ་གྲྭ་ དང་ གཙུག་སྡེ ། # དགོན་སྡེ་ དང་ མི་དམངས་ ཡོངས་ ཀྱི་ དོན་ལུ་ # ཞལ་འཛོམས་ འཚོག་ ནི་ དང་ འགྲེམས་སྟོན །

དེ་ལས་ གསལ་བཤད་ བྱིན་ ནི་ # སློབ་གྲྭ་ ཁག་ ཚུ་ ནང་ བལྟ་སྐོར་ ལུ་ སོང་ སྟེ་ # རྒྱང་མཐོང་ # དང་ རྒྱང་བསྒྲགས་ ཀྱི་ ཐོག་ ལས་ བརྡ་དོན་ སྤེལ་ ནི་ ཨིན ། # དེ་ གིས་ མ་ཚད་པར་ # སློབ་དེབ་ དང་ ལྷག་ ནིའི་ དཔེ་དེབ་ ཚུ་ ཡར་རྒྱས་ གཏང་ ནིའི་ གྲོགས་རམ་ གྱི་ ཞབས་ཏོག་ དང་ # རྒྱལ་ཡོངས་ ཡིག་རིགས་ གཏན་མཛོད་ ཁང་ ནང་ ཡོད་ པའི་ # གལ་གནད་ ཆེ་ བའི་ ཡིག་ཆ་ སྤྲོ་བ་ཆེ་ཏོག་ཏོ་ ཚུ་ ཡང་ # ཡོངས་འབྲེལ་ གྱི་ ཐོག་ ལས་ འཐོབ་ ཚུགསཔ་ བཟོ་ ནིའི་ འཆར་གཞི་ ཡོདཔ་ ཨིན ། །

དེ་འབདཝ་ལས་ # ང་བཅས་ར་ རྒྱལ་གཞུང་ ལུ་ # ཧེ་མ་ ལས་ ཡོད་ མི་ དང་ # ད་རེས་ནངས་པ་ འབྲུག་ ནང་འཁོད་ ལས་ ཐོན་ པའི་ # འབྲུག་ གི་ སྐོར་ལས་ ཡོད་ མི་ ཡིག་ཆ་ ཚུ་ # ཐོ་བཀོད་ ཁྱབ་ཆེ་ཏོག་ཏོ་ བཟོ་ ཚུགས་ ནིའི་ དོན་ལུ་ # ལམ་ལུགས་ སྟབས་བདེ་ཏོག་ཏོ་ ཅིག་ བཟོ་ དགོཔ་ ཁག་ཆེ་དྲག་ ཅིག་ ཨིན་ པས །

དེ་བཟུམ་ # ང་བཅས་ར་ གཞུང་ གི་ ཁ་ཐུག་ ལས་ # རྒྱལ་ཁབ་ ཀྱི་ ཡིག་ཐོག་ ལུ་ ཡོད་ པའི་ ཡིག་ཆ་ ཚུ་ སྤྱོད་ ཆོགཔ་ ཡོདཔ་ བཟོ་ ནི་ དང་ # མི་མང་ ག་ར་ གིས་ དེ་ གི་ སྐོར་ལས་ # ཧ་གོ་ ཚུགསཔ་ བཟོ་ ནི་ འདི་ གལ་ཆེ་ བས །

དེ་འབདཝ་ལས་བརྟེན་ཏེ་ # ད་རེས་ འབྲུག་ གི་ རྒྱལ་ཡོངས་ཚོགས་འདུ་ཆེན་མོ་ གིས་ # བཅོལ་འཇོག་ བཅའ་ཁྲིམས་ ཟེར་ འབྲུག་ རྒྱལ་ཁབ་ ཀྱི་ # སྔོན་བརྒྱུད་ ཡིག་ཆ་ མཛད་ཤུལ་ ཚུ་ # བསྡུ་ལེན་ འབད་ ནི་ # བདག་འཛིན་ འཐབ་ ནི་ དང་ # འཛིན་སྐྱོང་ འབད་ ནི་ གི་ དོན་ལུ་ བཅའ་ཁྲིམས་ འདི་ ཆ་འཇོག་ འབདཝ་ ཨིན ། །

NUM # བཅའ་ཁྲིམས་ འདི་ གི་ མིང་ དང་ དབང་ཁྱབ་ # འགོ་འཛུགས་ ཀྱི་ ཚེས་གྲངས །

NUM # བཅའ་ཁྲིམས་ དེ་ འབྲུག་ རྒྱལ་ཁབ་ ཀྱི་ སྐོར་ལས་ ཡིག་ཐོག་ ལུ་ ཡོད་ པའི་ ཡིག་ཆ་ ཚུ་ བསྡུ་ལེན་ འབད་ དེ་ འཛིན་སྐྱོང་ འཐབ་ ནི་ # ལུ་ བཅོལ་འཇོག་ གི་ བཅའ་ཁྲིམས་ ཟེར་ སླབ་ ནི་ ཨིན །

NUM # •NUM # བཅའ་ཁྲིམས་ འདི་ # འབྲུག་ རྒྱལ་ཁབ་ ཡོངས་ ལུ་ དབང་ཁྱབ་ ཡོདཔ་ མ་ཚད་ # འབྲུག་ མི་ ཕྱིའི་རྒྱལ་ཁབ་ ནང་ སྡོད་ མི་ ཚུ་ ལུ་ ཡང་ # དབང་ཁྱབ་ ཡོད །

NUM # •NUM # བཅའ་ཁྲིམས་ འདི་ # རང་ལུགས་ ས་ མོ་ ཡོས་ ལོ་ ཟླ་ # NUMཔའི་ ཚེས་ # NUM # ལས་ སམ་ # སྤྱི་ལོ་ # NUM # ཟླ་ # NUMཔའི་ ཚེས་ # ལས་ འགོ་བཟུང་ སྟེ་ # ཆ་འཇོག་ འབདཝ་ ཨིན །

NUM # འགྲེལ་བཤད །

NUM # •NUM # བཅོལ་འཇོག་ བཅའ་ཁྲིམས་ ཟེར་ མི་ འདི་ # རྒྱལ་ཁབ་ ནང་ པར་ བཏབ་ སྟེ་ ཡོད་ མི་ དང་ # འབྲུག་ གི་ སྐོར་ལས་ བྲིས་ ཏེ་ ཡོད་ པའི་ ཡིག་ཆའི་ རིགས་ ཚུ་ # ཁྲིམས་མཐུན་ གྱི་ སྒོ་ལས་ བསྡུ་ལེན་ དང་ སྲུང་སྐྱོབ ། # དབྱེ་བ་ ཕྱེ་ ནི ། # ཕྱོགས་སྒྲིག་ འབད་ ནི་ ལུ་ སླབ་ ཨིན ། །

NUM # དཔེ་མཛོད་ ཀྱི་ ཡིག་ཆ་ ཟེར་ སླབ་ མིའི་ ནང་ ལུ་ # པར་སྐྲུན་ འབད་ མི་ དང་ # མ་ འབད་ མི་ གི་ ཡིག་ཆ་ གཉིས་ ཆ་ ར་ ཚུདཔ་ ཨིན །

NUM # •NUM # པར་སྐྲུན་ འབད་ དེ་ ཡོད་ པའི་ ཡིག་ཆ་ ཟེར་ སླབ་ མིའི་ ནང་ ལུ་ # པར་སྐྲུན་ ཐོག་ ལུ་ ཡོད་ མི་ དང་ # རྡོ་པར་ གུ་ ཡོད་ མི་ # པར་ཆས་ ཐོག་ ལུ་ ཡོད་ མི་ # ཤིང་པར་ ལུ་ ཡོད་ མི་ # པར་ལོག་ རྐྱབ་ སྟེ་ ཡོད་ མི་ དང་ # གཞན་ དེ་བཟུམ་ # དཔེ་དེབ་ དང་ # གསར་ཤོག་ # དུས་དེབ་ དང་ # མུ་མཐུད་ གསར་དེབ་ # གཞུང་ གིས་ པར་སྐྲུན་ འབད་ ཡོད་ པའི་ ཡིག་ཆའི་ རིགས་ དང་ # ས་ཁྲ་ རེའུ་མིག་ # རེའུ་མིག་ དཀར་ཆག་ # ལག་བྲིས་ ཀྱི་ པར་ # རྩིས་ཁྲ་ རི་མོ་ # ངོ་པར་ # ཡིག་ཆའི་ དཀར་ཆག་ # དྲིལ་བསྒྲགས་ ཀྱི་ པར་ ཚུ་ ཚུདཔ་ ཨིན ། །

NUM # •NUM # པར་སྐྲུན་ ཐོག་ ལུ་ མེད་ པའི་ ཡིག་ཆའི་ རིགས་ ཟེར་ སླབ་ མི་ ནང་ ལུ་ # ཤེས་ཡོན་ སྤེལ་ ནིའི་ གློག་བརྙན་ དང་ འཕྲུལ་པར་ # གློག་བརྙན་ འཕྲུལ་པར་ ཆུང་བ་ # མཐོང་ཐོས་ ཐོ་བཀོད་ འཕྲུལ་ཆ་ # བརྡ་དོན་ སྤྲོད་ལེན་ གྱི་ འཕྲུལ་ཆ་ # གི་ མཉེན་ཆས་ # འབུར་ཡིག་ བྲི་ཆས་ དང་ # གནས་ཚུལ་ བརྡ་དོན་ སྤྲོད་ལེན་ འབད་ ནི་ གི་ # འཕྲུལ་ཆའི་ རིགས་ ཚུ་ ཚུདཔ་ ཨིན ། །

NUM # •NUM # པར་སྐྲུན་ ཟེར་ མི་ དེ་ # སྒེར་ གྱི་ ལས་སྡེ་ དང་ # ཚོང་སྡེ་ གཞུང་དབང་ འབད་རུང་ # གཞུང་དབང་ མིན་ པའི་ ལས་སྡེ་ འབད་རུང་ # སྒེར་པ་ རང་རྐྱང་ # ཡང་ན་ # སྒེར་དབང་ ལས་སྡེ་ ཚུ་ གིས་ བཙོང་ ནི་ དང་ # རིན་མེད་སྟོང་པར་ བཀྲམ་སྤེལ་ འབད་ ནིའི་ དོན་ལུ་ # ཡིག་ཆ་ པར་ བཏབ་ མི་ ཚུ་ ལུ་ སླབ་ ནི་ ཨིན ། །

NUM # རྒྱལ་ཡོངས་དཔེ་མཛོད་ དང་ ཡིག་ཆའི་ མཛོད་ དེ་ # གཞུང་དོན་ ཡིག་ཆ་ བཅོལ་འཇོག་ ཁང་ ཟེར་ མིང་ བཏགས་ ནི །

NUM # •NUM # རྒྱལ་ཡོངས་དཔེ་མཛོད་ དང་ ཡིག་ཆའི་ མཛོད་ དེ་ # བཅའ་ཁྲིམས་ དེ་ དང་ འཁྲིལ་ ཏེ་ # ཡིག་ཆའི་ རིགས་ བསྡུ་ལེན་ འབད་ དེ་ # གཞུང་དོན་ བཅོལ་འཇོག་ ཡིག་ཆའི་ མཛོད་ཁང་ ཟེར་ # མིང་ བཏགས་ ནི་ དང་ གཅིག་ཁར་ # གཤམ་འཁོད་ ཡིག་ཐོག་ ལུ་ ཡོད་ པའི་ # མཛད་ཤུལ་ གྱི་ ལཱ་ འབད་ དགོ་ པའི་ རིགས་ ཚུ་ འབད་ དགོཔ་ ཨིན ། །

NUM # NUM # འབྲུག་ ནང་འཁོད་ ལས་ འཐོན་ མི་ དང་ འབྲུག་ གི་ སྐོར་ལས་ # སྐད་ཡིག་ ག་ཅིའི་ ཐོག་ ལུ་ ཨིན་རུང་ # ཡིག་ཆའི་ རིགས་ ཚུ་ ག་ར་ བསྡུ་ལེན་ འབད་ དེ་ # ཕྱོགས་སྒྲིག་ འབད་ ནི །

NUM # • NUM # • NUM # གོང་གསལ་ # •• # ནང་ ལུ་ བསྡུ་ལེན་ འབད་ དེ་ ཡོད་ པའི་ # ཡིག་ཆའི་ རིགས་ ཚུ་ དབྱེ་བ་ ཁ་གསལ་ ཕྱེ་ སྟེ་ # དེ་སྐོར་ གསལ་བཤད་ རྐྱབ་ ནི་ དང་ # སྲུང་སྐྱོབ་ འབད་ དེ་ ག་ར་ གིས་ སྤྱོད་ ཆོགཔ་ བཟོ་ ནི །

NUM # • NUM # • # ཡིག་ཆའི་ དཀར་ཆག་ སྟོན་བྱིན་ ནི་ དང་ # རྒྱལ་ཡོངས་ ཡིག་ཆའི་ དཀར་ཆག་ གི་ ལས་དོན་ གྱི་ ལཱ་ ཚུ་ འབད་ ནི །

NUM # བསྡུ་ལེན་ དང་ བདག་འཛིན་ འབད་ ནི །

NUM # •NUM # ཡིག་ཆའི་ རིགས་ # ག་ཅི་ ར་ འབད་ ས་ ཅིག་ རུང་ # པར་སྐྲུན་ འབད་ དེ་ ཟླ་ངོ་ གསུམ་ གྱི་ ནང་འཁོད་ ལུ་ # པར་སྐྲུན་ འབད་ མི་ ཚུ་ གིས་ # རྒྱས་ཡོངས་དཔེ་མཛོད་ དང་ ཡིག་ཆའི་ མཛོད་ཁང་ ལུ་ # པར་སྐྲུན་ ཐོག་ ལུ་ ཡོད་ མི་ འབད་བ་ཅིན་ # ཡིག་ཆའི་ འདྲ་ བཞི་ དང་ # པར་སྐྲུན་ ཐོག་ ལུ་ མེད་ མི་ འབད་བ་ཅིན་ # འདྲ་ གཉིས་ རེ་ # རིན་མེད་སྟོང་པར་ བཅོལ་འཇོག་ འབད་ དགོ །

NUM # •NUM # པར་སྐྲུན་ འབད་ དེ་ ཡོད་ པའི་ ཡིག་ཆའི་ འདྲ་པར་ བཞི་ རེའི་ ཐོག་ ལས་ # རྒྱལ་ཡོངས་དཔེ་མཛོད་ དང་ ཡིག་ཆའི་ མཛོད་ཁང་ ལུ་ # འདྲ་པར་ གཅིག་ སྲུང་སྐྱོབ་ དང་ ཐོ་བཀོད་ ཀྱི་ དོན་ལུ་ བཞག་ ནི་ དང་ འདྲ་པར་ གཅིག་ དུས་རྒྱུན་ ག་ར་ གིས་ འབྲེལ་གཏུགས་ འབད་ ནིའི་ དོན་ལུ་ བཞག་ ནི་ # དེ་ གི་ ལྷག་ལུས་ # འདྲ་ གཉིས་ # དཔེ་མཛོད་ ཚུ་ གི་ བར་ ན་ ལུ་ བརྗེ་སོར་ རྐྱབ་ སྟེ་ བལྟ་ ནིའི་ དོན་ལུ་ བཞག་ ནི་ ཨིན །

པར་སྐྲུན་ ཐོག་ ལུ་ མེད་ མིའི་ རིགས་ ལས་ # འདྲ་པར་ གཅིག་ སྲུང་སྐྱོབ་ དང་ ཐོ་བཀོད་ ཀྱི་ དོན་ལུ་ བཞག་ ནི་ དང་ # འདྲ་པར་ ལྷག་ལུས་ གཅིགཔོ་ དེ་ དུས་རྒྱུན་ ག་ར་ གིས་ འབྲེལ་གཏུགས་ འབད་ ནིའི་ དོན་ལུ་ བཞག་ ནི་ ཨིན ། །

NUM # •NUM # དཔེ་མཛོད་ ཚུའི་ བར་ ན་ བརྗེ་སོར་ རྐྱབ་ སྟེ་ བལྟ་ ནིའི་ ཐད་ ལུ་ # རྒྱལ་ཡོངས་དཔེ་མཛོད་ དང་ ཡིག་ཆའི་ མཛོད་ཁང་ གི་ ཁྲིམས་ལུགས་ དང་ # འཁྲིལ་ ཏེ་ འབད་ དགོཔ་ ཨིན ། །

NUM # •NUM # གལ་སྲིད་ ཡིག་ཆ་ དེ་ ཚུ་ # གཞུང་ གི་ འབད་རུང་ གཞུང་དབང་ ལས་ཁུངས་ ཚུ་ གིས་ སྦེ་ # པར་སྐྲུན་ འབད་ དེ་ ཡོདཔ་ ཨིན་རུང་ # ཡང་ན་ # གཞུང་ དང་ འབྲེལ་ཡོད་ ཀྱི་ ལས་ཕྲན་ དང་ ལས་སྡེ་ གིས་ # འབད་ དེ་ ཡོད་ པའི་ ཡིག་ཆ་ ཨིན་ པ་ ཅིན་ # པར་སྐྲུན་ འབད་ དེ་ ཡོད་ མི་ ལས་ # འདྲ་ # NUM # དང་ # དེ་ མིན་ # པར་སྐྲུན་ འབདཝ་ མིན་ པ་ ལས་ # འདྲ་པར་ # NUM # རེ་ རྒྱལ་ཡོངས་དཔེ་མཛོད་ དང་ ཡིག་ཆའི་ མཛོད་ཁང་ ནང་ ལུ་ # བཅོལ་འཇོག་ འབད་ དགོ །

NUM # •NUM # •NUM # དེ་སྦེ་ # པར་སྐྲུན་ འབད་ དེ་ ཡོད་ པའི་ ཡིག་དེབ་ # NUM # ཀྱི་ ཐོག་ ལས་ # འདྲ་ # NUM # གོང་གསལ་ དོན་ཚན་ # NUMཔའི་ དོན་ཚན་ ལྟར་ བཞག་ ནི་ དང་ # ལྷག་ལུས་ # NUM པོ་ རྒྱལ་ཡོངས་ དང་ ཕྱི་རྒྱལ་ ལས་སྡེ་ ཁག་ ཚུ་ དང་ མཉམ་གཅིག་ # ཡིག་ཆ་ བརྗེ་སོར་ རྐྱབ་ ནིའི་ དོན་ལུ་ བཞག་ ནི་ ཨིན ། །

NUM # •NUM # •NUM པར་སྐྲུན་ འབད་འབདཝ་ མིན་ པའི་ ཡིག་ཆ་ # NUM # གི་ ཐོག་ ལས་ འདྲ་ # བདག་འཛིན་ དང་ ཐོ་བཀོད་ ཀྱི་ དོན་ལུ་ བཞག་ ནི་ དང་ # དེའི་ ལྷག་ལུས་ # NUM པོ་ དུས་རྒྱུན་ འབྲེལ་གཏུགས་ འབད་ དེ་ བལྟ་ ནིའི་ དོན་ལུ་ བཞག་ ནི་ ཨིན ། །

NUM # ཡིག་ཆ་ བསྡུ་ལེན་ འབད་ དེ་ ཡོད་ མི་ རྣམས་ # འཛིན་སྐྱོང་ འབད་ ཐངས །

NUM # •NUM # རྒྱལ་ཡོངས་དཔེ་མཛོད་ དང་ ཡིག་ཆའི་ མཛོད་ཁང་ གིས་ # དེ་བཟུམ་ མའི་ བསྡུ་ལེན་ འབད་ དེ་ # ཡོད་ པའི་ ཡིག་ཆའི་ རིགས་ ཚུ་ འཛིན་སྐྱོང་ དང་ # ཐོ་བཀོད་ འབད་ དགོཔ་ ཨིན ། །

NUM # •NUM # ཐོ་བཀོད་ ཡིག་ཆ་ ནང་ ལུ་ # གནད་དོན་ གཤམ་གསལ་ ལྟར་ བཀོད་ དགོ །

NUM # པར་སྐྲུན་ འབད་ དེ་ ཡོད་ པའི་ དཔེ་དེབ་ ཡིག་ཆའི་ མིང་ དང་ མཚན་ བྱང་ །

NUM # •NUM # པར་སྐྲུན་ འབད་ དེ་ ཡོད་ པའི་ ཡིག་ཆ་ ཚུ་ # སྐད་ཡིག་ ག་ཅིའི་ ཐོག་ ལུ་ ཡོདཔ་ ཨིན་ན །

NUM # •NUM # •NUM # འབྲི་རྩོམ་ འབད་ མི་ དང་ # སྐད་སྒྱུར་ རྐྱབ་ མི་ ཡང་ན་ # རྩོམ་སྒྲིག་ འབད་ མི་ གི་ མིང་ །

NUM # •NUM # •NUM # ཆོས་ཚན་ ག་ཅི་ གི་ སྐོར་ལས་ ཨིན་ན །

NUM # •NUM # པར་སྐྲུན་ འབད་ སའི་ # ས་གནས་ ཀྱི་ མིང་ །

NUM # •NUM # •NUM # པར་སྐྲུན་ འབད་ མི་ དང་ # པར་ བཏབ་ མི་ གི་ མིང་ །

NUM # •NUM # •NUM # པར་སྐྲུན་ འབད་ བའི་ ཚེས་གྲངས །

NUM # •NUM # •NUM # ཤོག་གྲངས་ དང་ # ཤོག་དེབ་ ག་དེམ་ཅིག་ ཡོད་ ག

NUM # •NUM # •NUM # པར་སྐྲུན་ གྱི་ ཚད་གཞི །

NUM # •NUM # •NUM # པར་སྐྲུན་ གྱི་ དེབ་གྲངས །

NUM # •NUM # •NUM # པར་སྐྲུན་ ཐེངས་ རེ་ ལུ་ # དེབ་གྲངས་ ག་དེམ་ཅིག་ བཏབ་ ཡོད་ ག

NUM # •NUM # •NUM # པར་སྐྲུན་ འབད་ ཡོད་ པའི་ # ཡིག་ཆའི་ གོང་ཚད །

NUM # •NUM # •NUM # འབྲི་རྩོམ་ འབད་ མི་ དང་ # པར་སྐྲུན་ འབད་ མི་ གི་ ཁ་བྱང་ །

NUM # •NUM # རྒྱལ་ཡོངས་དཔེ་མཛོད་ དང་ ཡིག་ཆའི་ མཛོད་ཁང་ གིས་ # ཡིག་ཆའི་ རིགས་ བཅོལ་འཇོག་ ག་དེམ་ཅིག་ འབད་ ཡོད་ ག་ གི་ སྐོར་ལས་ # ཐོ་བཀོད་ འབད་ དེ་ ཁྱབ་སྤེལ་ འབད་ དགོ །

NUM # གནང་བ་ མེད་ པར་ # པར་ལོག་ རྐྱབ་ ནི་ དང་ # བཙོང་ ནི་ ཚུ་ འབད་ མི་ ཆོག །

NUM # •NUM # པར་སྐྲུན་ གྱི་ དབང་ཆ་ ཡོད་ པའི་ མི་ངོ་ # ཡང་ན་ ལས་སྡེ་ ཚུ་ ལས་ གནང་བ་ མེད་ པར་ # རྒྱལ་ཡོངས་དཔེ་མཛོད་ དང་ ཡིག་ཆའི་ མཛོད་ཁང་ གིས་ # བཅོལ་འཇོག་ འབད་ ཡོད་ པའི་ ཡིག་ཆའི་ རིགས་ ལས་ པར་ལོག་ རྐྱབ་ ནི་ དང་ # བཙོང་ ནི་ ཚུ་ འབད་ མི་ ཆོག །

NUM # •NUM # དེ་འབདཝ་ད་ # རྒྱལ་ཡོངས་དཔེ་མཛོད་ དང་ ཡིག་ཆའི་ མཛོད་ཁང་ གིས་ # ཞིབ་འཚོལ་ གྱི་ དོན་ལུ་ འབད་བ་ཅིན་ # ཡིག་ཆ་ དེ་ ཚུ་ ངོ་བཤུས་འཕྲུལ་པར་ བཏབ་ ཆོག །

NUM # •NUM # མི་མང་ ག་ར་འབད་རུང་ དཔེ་མཛོད་ ཀྱི་ ནང་འཁོད་ ལུ་ # ཡིག་ཆ་ དེ་ ཚུ་ འབྲེལ་གཏུགས་ ཀྱི་ དོན་ལུ་ # བེད་སྤྱོད་ འབད་ ཆོག །

NUM # ཉེས་ཆད །

NUM # •NUM # བཅའ་ཁྲིམས་ དེ་ གི་ དོན་ཚན་ # NUMཔ་ དང་ འཁྲིལ་ ཏེ་ པར་སྐྲུན་ འབད་ མི་ ག་ར་འབད་རུང་ # རྒྱལ་ཡོངས་དཔེ་མཛོད་ དང་ ཡིག་ཆའི་ མཛོད་ཁང་ ནང་ # རང་སོའི་ པར་སྐྲུན་ འབད་ ཡོད་ པའི་ ཡིག་ཆ་ ཚུ་ # ཤེས་མཐོང་ གི་ བཅོལ་འཇོག་ མ་ འབད་ བ་ ཅིན་ # ཉེས་ཆད་ དངུལ་ཀྲམ་ # NUM # \* - བཀལ་ ནི་ ཨིན །

NUM # •NUM # མི་ངོམ་ དང་ ལས་སྡེ་ # ག་ར་འབད་རུང་ བཅའ་ཁྲིམས་ དེ་ དང་ འཁྲིལ་ ཏེ་ # ཉེས་ཆད་ ཕོག་ པའི་ ཤུལ་ ལུ་ པར་སྐྲུན་ གྱི་ ཅ་དངོས་ # ཡངས་ཆག་ མེད་ པར་ བཅོལ་འཇོག་ འབད་ དགོཔ་ ཨིན ། །

NUM # སླར་ལོག་ པར་སྐྲུན་ འབད་ ནི་ དང་ # བཏོན་ ནི་ གི་ དབང་ཆ །

NUM # •NUM # དབང་ཆ་ ཡོད་ པའི་ པར་སྐྲུན་ གྱི་ ཡིག་ཆ་ དེ་ ཚུ་ # རྒྱལ་ཁབ་ ལུ་ དགོས་གལ་ སྦོམ་ སྦེ་ ར་ ཐོན་སོང་ པ་ ཅིན་ # འབྲི་རྩོམ་ འབད་ མི་ དང་ # པར་སྐྲུན་ འབད་ མི་ # པར་ བཏོན་ མི་ # ཡང་ན་ # ཁོ་ \* མོ་ གང་རུང་ གི་ ནང་ མི་ ཚུ་ ཤི་སོང་ སྟེ་ ག་ཡང་ མེད་ པ་ ཅིན་ # རྒྱལ་ཡོངས་དཔེ་མཛོད་ དང་ ཡིག་ཆའི་ མཛོད་ཁང་ གིས་ # སླར་ལོག་ པར་སྐྲུན་ འབད་ ནི་ དང་ བཏོན་ ནི་ ཚུ་ འབད་ ཆོག

གཞུང་ ཁ་ཐུག་ ལས་ དེ་བཟུམ་ མའི་ ཐུགས་ཐག་ ཆོད་ ཡོད་ པའི་ སྐོར་ལས་ # རྒྱལ་ཡོངས་དཔེ་མཛོད་ དང་ ཡིག་ཆའི་ མཛོད་ཁང་ གིས་ # ཡིག་ཆ་ དེ་ ཚུ་ སླར་ལོག་ པར་སྐྲུན་ མ་ འབད་ བའི་ སྔ་གོང་ ལས་ # ཡིག་ཆ་ དེ་ ཚུ་ ལུ་ དབང་ཆ་ དཔེ་མཛོད་ ལུ་ ཡོད་ པའི་ ཁྱབ་སྤེལ་ འབད་ ནི་ ཨིན ། །

༄༅ ། # རྒྱལ་ཡོངས་དགའ་སྐྱིད་དཔལ་འཛོམས་ལྷན་ཚོགས ། །

འཆར་སྣང་ # དང་ དམིགས་ཡུལ །

འཆར་སྣང་ ། # རྒྱལ་ཡོངས་དགའ་སྐྱིད་དཔལ་འཛོམས་ལྷན་ཚོགས་ ཀྱིས་ # འབྲུག་མི་ ཚུ་ དགའ་སྐྱིད་ ཡར་དྲག་ གཏང་ ཚུགསཔ་ བཟོ་ ནི །

དམིགས་སྐྱེད ། # རྒྱལ་ཁབ་ ཀྱི་ གཞི་མ་ # རྒྱལ་ཡོངས་དགའ་སྐྱིད་དཔལ་འཛོམས་ ཀྱི་ ལྟ་བ་ དང་ འཁྲིལ་ ཏེ་ # ཡར་རྒྱས་ གོང་འཕེལ་ འདི་ # འབྲུག་ མི་ ཡོངས་ ཀྱི་ དགའ་སྐྱིད་ ཡར་དྲག་ གཏང་ ཚུགསཔ་ བཟོ་ ནི །

དམིགས་དོན ། # འཆར་གཞི་ དང་ སྲིད་བྱུས་ ཚུ་ # རྒྱལ་ཡོངས་དགའ་སྐྱིད་དཔལ་འཛོམས་ ཀྱི་ ལྟ་བ་ དང་ འཁྲིལ་ # འབྲེལ་མཐུན་ བཟོ་ ནི་ ལུ་ ལམ་སྟོན་ འབད་ ནི །

ལོ་ ལྔའི་ འཆར་གཞིའི་ # གྲུབ་འབྲས་ གཙོ་ཅན་ ཚུ་ འཇོན་ཐང་ཅན་ སྦེ་ ལག་ལེན་ འཐབ་ ཚུགསཔ་ བཟོ་ ནི །

རྒྱལ་ཡོངས་ ལྟ་རྟོག་ དང་ དབྱེ་ཞིབ་ རིམ་ལུགས་ ཀྱི་ # ལམ་ལུགས་ འགོ་བཙུགས་ ནི །

དཀའ་ངལ་ཅན་ གྱི་ སྡེ་ཚན་ ཚུ་ གིས་ མཁོ་འདོད་ ཚུ་ ངེས་པར་དུ་ འགྲུབ་ ཚུགསཔ་ བཟོ་ ནི །

སྲིད་བྱུས་ # དེ་ལས་ དང་ འཆར་གཞི་ དང་ ལས་རིམ་ ཚུ་ གིས་ # སྣ་མང་ ལས་སྣ་ དང་ འབྲེལ་ བའི་ དཀའ་ངལ་ ཚུ་ དུས་མཐུན་ བཟོ་ ནི །

རྒྱལ་ཡོངས་ གོང་འཕེལ་ གྱི་ འཆར་གཞི་ དང་ རྒྱལ་ཡོངས་དགའ་སྐྱིད་དཔལ་འཛོམས་ གཉིས་ # དུས་མཐུན་ བཟོ་ ཐབས་ ལུ་ # རྒྱལ་ཡོངས་དགའ་སྐྱིད་དཔལ་འཛོམས་ལྷན་ཚོགས་ འདི་ # ཁྲིམས་དོན་ གྱི་ དབང་ཆ་ ཡོད་ པའི་ ལྷན་ཚོགས་ ཅིག་ སྦེ་ གཞི་བཙུགས་ འབད་ ནི །

དམིགས་ཡུལ ། # ཕུགས་ ཀྱི་ མཐའ་དོན་ ལུ་ # མི་སྡེ་ དཔལ་འབྱོར་གོང་འཕེལ་ གཏང་ ནི་ དང་ ཐབས་ལམ་ ཚུ་ ལུ་ ལམ་སྟོན་ འབད་ ནི །

ལོ་ ལྔའི་ འཆར་གཞི་ # ལོ་ལྟར་ འཆར་གཞི་ དང་ # མི་དམངས་ ཀྱི་ མཐའ་དོན་ ལུ་ སྲིད་བྱུས་ བརྩམ་ ནི་ ལུ་ འགོ་ཁྲིད་ འབད་ ནི །

རྒྱལ་སྤྱི་ དང་ ལུང་ཕྱོགས་ ཀྱི་ འགན་ལེན་ ཚུ་ ཤེས་རྟོག་ འབད་ ནི་ ཐབས་ ལུ་ # རྒྱལ་ཡོངས་དགའ་སྐྱིད་དཔལ་འཛོམས་ ཀྱི་ ལྟ་བ་ འདི་ # འཆར་གཞི་ དང་ སྲིད་བྱུས་ ཚུ་ འབྲེལ་མཐུན་ ཡོདཔ་ བཟོ་ ནི །

འཆར་དངུལ་ ཚུ་ ལངམ་ སྦེ་ # དུས་ཚོད་ ཁར་ འཚོལ་སྒྲུབ་ འབད་ དེ་ # འདྲ་མཉམ་ དང་ འཇོན་ཐང་ཅན་ གྱི་ ཐོག་ ལས་ བགོ་བཀྲམ་ འབད་ ནི །

ལྟ་རྟོག་ དང་ ལྷན་ཐབས་ འབད་ ནི་ # དེ་ལས་ སྲིད་བྱུས་ ལག་ལེན་ འཐབ་ ནི་ # འཆར་གཞི་ དང་ ལས་རིམ་ ཚུ་ གིས་ ཞབས་ཏོག་ འཇོན་ཐང་ཅན་ གི་ ཐོག་ ལས་ མཁོ་སྤྲོད་ འབད་ ནི །

སྲིད་བྱུས་ དང་ འཆར་གཞི་ ཚུ་ དུས་ཚོད་ ཁར་ དབྱེ་ཞིབ་ འབད་ ནི་ དང་ # སྲིད་བྱུས་ དང་ འཆར་གཞི་ ཚུ་ ནོར་བ་ འབྱུང་ མི་ ཚུ་ དག་བཅོས་ འབད་ དེ་ རྒྱབ་སྣོན་ བསམ་འཆར་ བཀོད་ ནི །

ལཱ་འགན །

སྔོན་བརྗོད །

དུས་ནམ་ར་འབད་རུང་ # འབྲུག་པའི་ མི་སེར་ ཚུ་ ལུ་ ཕན་ཐོགས་ འབྱུང་ ཐབས་ ལུ་ # རྩ་ཁྲིམས་ཆེན་མོ་ ལྟར་ # རྒྱལ་ཁམས་ ཀྱི་ རེ་དོན་ ཚུ་ # མི་དབང་ འབྲུག་རྒྱལ་ བཞི་པའི་ ཐུགས་ ཀྱི་ དགོངས་གཏེར་ ལས་ འཁྲུངས་ པའི་ # ཡར་རྒྱས་ གོང་འཕེལ་ གྱི་ དམིགས་ཡུལ་ # རྒྱལ་ཡོངས་དགའ་སྐྱིད་དཔལ་འཛོམས་ མཛད་ཤུལ་ བཟང་པོ་ དང་ བསྟུན་ དགོཔ་ ཨིན །

སྤྱི་ཚོགས་ ཀྱི་ གཞུང་ གི་ རིམ་ལུགས་ ལུ་ རྒྱབ་སྐྱོར་ གྱི་ དོན་ལུ་ # རེ་འདོད་ དང་ འཁྲིལ་ ཏེ་ # འགན་ཁུར་ འབག་ སྟེ་ # དོན་སྨིན་ཅན་ དང་ འཇོན་ཐང་ཅན་ གྱི་ ཐོག་ ལས་ # གཞུང་སྐྱོང་ འབད་ དགོ །

གཞུང་ གིས་ # སྔོན་མའི་ འཆར་གཞི་ ལྷན་ཚོགས་ དང་ # རྒྱལ་ཡོངས་དགའ་སྐྱིད་དཔལ་འཛོམས་ལྷན་ཚོགས་ ཀྱི་ འཐུས་མི་དྲུང་ཆེན་ ཚུ་ གིས་ ལཱ་འགན་ གཅིག་བསྡོམས་ འབད་ དགོཔ་ སྦེ་ # ཐུགས་ཐག་ གཅད་ མི་ འདི་ ཡང་ # གཞུང་ གཅིག་ གིས་ ཕྱག་འགན་ ཡང་ # སྤྱིར་བཏང་ གི་ དམིགས་ཡུལ་ འགྲུབ་ ཐབས་ ལུ་ དམིགས་གཏད་ བསྐྱེད་ དགོཔ་ ཨིནམ་ མཁྱེནམ་ ལས་ བརྟེན་ཏེ་ ཨིན །

རྒྱལ་ཡོངས་དགའ་སྐྱིད་དཔལ་འཛོམས་ལྷན་ཚོགས་ ཀྱི་ # གཤམ་འཁོད་ ལཱ་འགན་ དང་ བྱ་སྒོའི་ ལམ་ལུགས་ ཚུ་ # གཞུང་ གིས་ ཆ་འཇོག་ མཛད་ ཡོདཔ་ ཨིན །

དམིགས་ཡུལ །

གོང་འཕེལ་ གྱི་ སྲིད་བྱུས་ དང་ འཆར་གཞི་ བརྩམ་ མི་ ཚུ་ ཡང་ ངེས་པར་དུ་ # རྒྱལ་ཡོངས་དགའ་སྐྱིད་དཔལ་འཛོམས་ ཀྱི་ ལྟ་བ་ དང་ འཁྲིལ་ # ལག་ལེན་ འཐབ་ ནི་ འདི་ དགོ་ པའི་ ཁར །

ནུས་ཤུགས་ཅན་ གྱི་ དམངས་གཙོའི་ རིམ་ལུགས་ ཀྱི་ གཞི་འགྱམ་ སྒྲིང་སྒྲི་ བཟོ་ ནིའི་ དོན་ལུ་ # འཕེལ་ནུས་ཅན་ གྱི་ དཔལ་འབྱོར་ ཡར་དྲག་ གཏང་ ནི །

མཐུན་སྒྲིག་ དང་ ལྡན་ པའི་ སྔར་སྲོལ་ ལམ་ལུགས་ དང་ རང་བཞིན་གནས་སྟངས་ ནང་ ལུ་ སྡོད་ ནི །

དོན་སྨིན་ཅན་ དང་ ལེགས་ལྡན་གཞུང་སྐྱོང་ །

ལཱ་འགན་ ཚུ །

རྒྱལ་ཡོངས་དགའ་སྐྱིད་དཔལ་འཛོམས་ལྷན་ཚོགས་ འདི །

ལས་སྡེ་ ཚུ་ གི་ སྲིད་བྱུས་ དང་ ཡར་རྒྱས་ གོང་འཕེལ་ གྱི་ དམིགས་ཡུལ་ # རྒྱལ་ཡོངས་དགའ་སྐྱིད་དཔལ་འཛོམས་ གཉིས་ གཅིག་མཐུན་ བཟོ་ ཐབས་ ལུ་ # སྲིད་བྱུས་ བརྩམ་ ནི་ ལུ་ # འགོ་འདྲེན་ འཐབ་ སྟེ་ # སྣ་ཁྲིད་ འབད་ མི་ གཞུང་ ལྟེ་བའི་ ལས་སྡེ་ ཅིག་ ཨིན །

མ་འོངས་པའི་ སྲིད་བྱུས་ དང་ འཆར་གཞི་ གོང་འཕེལ་ གྱི་ དོན་ལུ་ ལམ་སྟོན་ འབད་ ཐབས་ ལུ་ # ཕུགས་ ཀྱི་ འཆར་གཞི་ ཚུ་ བརྩམ་ ནི་ ལུ་ ལམ་སྟོན་ དང་ རྒྱབ་སྐྱོར་ འབད་ ནི །

ལོ་ ལྔའི་ འཆར་གཞི་ བརྩམ་ ནི་ ལུ་ ལམ་སྟོན་ དང་ རྒྱབ་སྐྱོར་ འབད་ ནི །

ལྷན་རྒྱས་གཞུང་ཚོགས་ ལུ་ ཕུལ་ ནིའི་ དོན་ལུ་ # ལོ་ ལྔའི་ འཆར་གཞི་ བསྐྱར་ཞིབ་ འབད་ དེ་ ཆ་འཇོག་ འབད་ ནི །

ལོ་ ལྔའི་ འཆར་གཞི་ གོང་འཕེལ་ གྱི་ དོན་ལུ་ # མ་དངུལ་ བགོ་བཀྲམ་ ཚུ་ བསྐྱར་ཞིབ་ འབད་ དེ་ # རྒྱབ་སྣོན་ འབད་ དགོ །

རྒྱ་ཁྱབ་དཔལ་འབྱོར་མཉམ་འབྲེལ་ཚོགས་ཆུང་ གིས་ འབྲེལ་ཐག་ བཅད་ མི་ ལུ་ གཞི་བཞག་ སྟེ་ # མ་དངུལ་ འཚོལ་སྒྲུབ་ ཀྱི་ ལམ་སྟོན་ བྱིན་ དགོ་ # དངུལ་རྩིས་ ཚོགས་ཆུང་ གིས་ བཀོད་ ཡོད་ པའི་ ཐོན་ཁུངས་ དང་ འཁྲིལ་ # མ་དངུལ་ འཚོལ་སྒྲུབ་ ཀྱི་ ལམ་སྟོན་ བྱིན་ དགོ །

གོང་འཕེལ་ སྲིད་བྱུས་ དང་ འཆར་གཞི་ ཚུ་ གི་ སྐོར་ལས་ གོ་དོན་ གྱི་ དོན་ལུ་ # ཞིབ་འཚོལ་ # ཞིབ་འཇུག་ # ཞིབ་དཔྱད་ དང་ དབྱེ་ཞིབ་ ཚུ་ འགོ་འདྲེན་ འཐབ་ དགོ

གཞུང་ ལུ་ སྙན་ཞུ་ ཕུལ་ ནིའི་ དོན་ལུ་ # སྲིད་བྱུས་ གོང་འཕེལ་ དང་ འཆར་གཞི་ ཚུའི་ # གྲུབ་འབྲས་ དང་ ལཱ་ གི་ གྲུབ་འབྲས་ ཚུ་ བསྐྱར་ཞིབ་ འབད་ མི་ དེ་ ཡང་ # རྒྱལ་ཡོངས་དགའ་སྐྱིད་དཔལ་འཛོམས་ལྷན་ཚོགས་ ལུ་ # ཡང་བསྐྱར་ ལམ་སྟོན་ བྱིན་ ཐབས་ ལུ་ ཨིན །

མ་དངུལ་ བགོ་བཀྲམ་ གྱི་ གཞི་བཀོད་ འདི་ བསྐྱར་ཞིབ་ འབད་ དེ་ ཆ་འཇོག་ འབད་ ནི །

སྣ་མང་ ལས་སྡེ་ ཚུ་ དང་ མཉམ་འབྲེལ་ འབད་ དེ་ # སྲིད་བྱུས་ དང་ འཆར་གཞི་ ཚུ་ དོན་སྨིན་ཅན་ ཅིག་ སྦེ་ ལག་ལེན་ འཐབ་ ཚུགས་ ནིའི་ དོན་ལུ་ # དཀའ་ངལ་ ཚུ་ བསལ་ དགོ

ལྷན་རྒྱས་གཞུང་ཚོགས་ ཀྱིས་ # ལཱ་འགན་ ག་ཅི་ བཟུམ་ བྱིན་ མི་ དང་ འཁྲིལ་ ཕྱག་ཞུ་ དགོཔ །

རྒྱལ་ཡོངས་དགའ་སྐྱིད་དཔལ་འཛོམས་ལྷན་ཚོགས་ ཀྱིས་ # ལཱ་འགན་ དང་ འཁྲིལ་ ཕྱག་ལཱ་ མཛད་ ཐབས་ ལུ་ མཁས་ པའི་ སྡེ་ཚོགས་ བརྩིས་ ཏེ་ # ལས་སྡེ་ གཞན་ ག་ ལས་ འབད་ རུང་ # རྒྱབ་སྐྱོར་ རེ་ དགོ་ པ་ ཅིན་ འཚོལ་ དགོཔ་ ཨིན ། # །

མཁས་པའི་ སྡེ་ཚོགས་ ཀྱིས་ ཕྱག་འགན་ ཡང་ # གཞུང་ གི་ སྲིད་བྱུས་ འདི་ གིས་ # རྒྱལ་ཡོངས་དགའ་སྐྱིད་དཔལ་འཛོམས་ ལུ་ # ཕན་ཐོགས་ འབྱུང་ ཐབས་ ཀྱི་ དོན་ལུ་ ཐད་ཀར་ གྱི་ བསམ་འཆར་ ཚུ་ བྱིན་ དགོ # །

མཁས་པའི་ སྡེ་ཚོགས་ ཀྱིས་ # ཕྱག་འགན་ གཙོ་བོ་ འབག་ དགོཔ་ འདི་ ར་ # སྲིད་བྱུས་ གྲོས་འཆར་ དང་ དེའི གནོད་པ་ ཚུ་ # ཞིབ་འཇུག་ དང་ ཞིབ་འཚོལ་ # བསྐྱར་ཞིབ་ འབད་ ནི་ ཚུ་ འགོ་བཙུགས་ དགོཔ་ ཚུ་ ཨིན །

འཐུས་མིའི་ གོ་གནས །

རྒྱལ་ཡོངས་དགའ་སྐྱིད་དཔལ་འཛོམས་ལྷན་ཚོགས་ ཀྱི་ འཐུས་མི་ འདི་ གཤམ་གསལ་ ལྟར་ ཨིན །

བློན་ཆེན ། # ཁྲི་འཛིན །

དངུལ་རྩིས་ བློན་པོ ། # ཁྲི་འཛིན་འོག་མ །

ལྷན་རྒྱས་གཞུང་ཚོགས་ ཀྱི་ དྲུང་ཆེན །

ལྷན་ཁག་ ཚུ་ གི་ དྲུང་ཆེན་ ཚུ །

རྒྱལ་ཡོངས་མཐའ་འཁོར་གནས་སྟངས་ལྷན་ཚོགས་ ཀྱི་ འགོ་འཛིན །

རྒྱལ་ཡོངས་ས་ཆ་ལྷན་ཚོགས་ ཀྱི་ དྲུང་ཆེན །

རྒྱལ་ཡོངས་དགའ་སྐྱིད་དཔལ་འཛོམས་ལྷན་ཚོགས་ ཀྱི་ དྲུང་ཆེན ། # འཐུས་མི་དྲུང་ཆེན །

ལྷན་ཚོགས་ ཀྱི་ དགོ་འདོད་ དང་ བསྟུན་ # འཐུས་མི་ མ་ ཡིན་ པའི་ གཞན་ འགོ་དཔོན་ ཚུ་ ཡང་ # གྲོས་བསྡུར་ གྱི་ དོན་ལུ་ བཅའ་མར་གཏོགས་ ནི་ ཨིན །

རྒྱལ་ཁམས་ ཀྱི་ རྒྱུ་ནོར་ # མི་སེར་ ཚུ་ ཡར་སྐྱེད་ བཏགས་ ནི་ ལུ་ # གཙོ་བོ་ བཏོན་ ནི །

ལྷན་ཚོགས་ ཡིག་ཚང་ །

ལྷན་ཚོགས་ ཡིག་ཚང་ གིས་ # རྒྱལ་ཡོངས་དགའ་སྐྱིད་དཔལ་འཛོམས་ལྷན་ཚོགས་ ལུ་ # ཕྱག་ ཞུ་ ནི་ ཨིན །

དབང་ཚད་ཅན་ གྱི་ གོ་གནས་ གཟུང་ མི །

ལྷན་ཚོགས་ ཀྱི་ ཁྲི་འཛིན་ འདི་ # བློན་ཆེན་ དང་ # དངུལ་རྩིས་ བློན་པོ་ འདི་ ཁྲི་འཛིན་འོག་མ་ ཨིན །

དེ་ལས་ # རྒྱལ་ཡོངས་དགའ་སྐྱིད་དཔལ་འཛོམས་ལྷན་ཚོགས་ ཀྱི་ དྲུང་ཆེན་ འདི་ # འཐུས་མི་དྲུང་ཆེན་ ཨིན །

ལག་ལེན་ སྒྲིག་གཞི །

འཐུས་མི་ ཚུ་ གིས །

ལྷན་ཚོགས་ ཀྱི་ འཐུས་མི་ ཚུ་ གིས་ # དྲང་བདེན་ # ཐ་དམ་ཚིག་ དང་ འབད་བརྩོན་ ཆེན་པོའི་ སྒོ་ལས་ # ལྷན་ཚོགས་ ཀྱི་ དམིགས་ཡུལ་ འགྲུབ་ ཐབས་ ལུ་ # ཁྱད་རིག་ གི་ ལཱ་ # ཁྱད་དུ་འཕགསཔ་ སྦེ་ ཡར་དྲག་ གཏང་ དགོཔ་ ཨིན །

ལྷན་ཚོགས་ འདི་ གིས་ ཕྱག་ལཱ་ ཚུ་ འཇོན་ཐང་ཅན་ གྱི་ ཐོག་ ལས་ གནང་ ནི་ དང་ # དྲང་བདེན་ ལུ་ གནོད་ པའི་ # གནང་བ་ མེད་ པའི་ བརྡ་དོན་ བྱིན་ ནི་ ཚུ་ ལས་ འཛེམ་ དགོཔ་ ཨིན །

ལྷན་འཛིན་ གྱི་ དབང་ཚད་ དང་ ཕྱག་འགན་ ཚུ །

ཁྲི་འཛིན་ གྱིས །

ལྷན་ཚོགས་ ཡིག་ཚང་ གི་ # གྲོས་འབུལ་ ཕུལ་ མི་ # ཞལ་འཛོམས་ ཀྱི་ ཚེས་གྲངས་ དང་ གྲོས་གཞི་ # ཆ་འཇོག་ གནང་ ནི །

ལྷན་ཚོགས་ ཀྱི་ ཞལ་འཛོམས་ འགོ་བཙུགས་ ནི་ དང་ མཇུག་བསྡུ་ ནི་ # གྲོས་བསྡུར་ གྱི་ ལམ་སྟོན་ འབད་ ནི་ # གྲོས་བསྡུར་ འདི་ སྒྲིག་མཐུན་ འབད་ ནི་ # གསུང་གྲོས་ སྐབས་ # གྲོས་བསྡུར་ གནང་ ནིའི་ དབང་ཆ་ འདུག་ # མིན་འདུག་ ཚུ་ གཟིགས་ ནི་ # གྲོས་བསྡུར་ འབད་ མི་ ཚུ་ ལུ་ # དྲི་བ་ བཀོད་ ནི་ དང་ # གྲོས་ཐག་ བཅད་ མི་ ཚུ་ # གསལ་བསྒྲགས་ གནང་ ནི་ ཚུ་ # ཁྲི་འཛིན་ གྱི་ ཕྱག་འགན་ ཨིན །

ཁོ་ མོ་ གང་རུང་ གིས་ # བྱ་སྒོའི་ ལམ་ལུགས་ དང་ འཁྲིལ་ # གྲོས་བསྡུར་ གྱི་ གནད་དོན་ ཚུ་ གྲོས་ཐག་ གཅད་ ནི་ ཨིན་ན་ # གྲོས་ཐག་ མ་ བཅད་ པར་ བཞག་ ནིའི་ དབང་ཚད་ ཡང་ ཡོད །

གྲོས་བསྡུར་ འབད་ མི་ ལུ་ གཞི་བཞག་ སྟེ་ # ལམ་སྟོན་ ཚུ་ བྱིན་ དགོ །

དགོས་མཁོ་ དང་ འཁྲིལ་ ཏེ་ # དམིགས་བསལ་ གྱི་ མགྱོནམོ་ ཚུ་ ངེས་པར་དུ་ དགོཔ་ ཐོན་ པ་ ཅིན་ # ཞལ་འཛོམས་ ནང་ བཅའ་མར་གཏོགས་ པར་ མགྲོན་བརྡ་ འབད་ འོང་ །

ཁྲི་འཛིན་འོག་མའི་ དབང་ཚད་ དང་ ཕྱག་འགན་ ཚུ །

ཁྲི་འཛིན་ འདི་ འབྱོན་ མ་ ཚུགས་ པའི་ སྐབས་ ལུ་ # ཁྲི་འཛིན་ གྱི་ དབང་ཚད་ དང་ ཕྱག་འགན་ ཚུ་ # ཁྲི་འཛིན་འོག་མ་ གིས་ འགན་ལེན་ འབད་ ནི་ ཨིན །

ལྷན་ཚོགས་ ཡིག་ཚང་ གི་ ལཱ་ དང་ འགན་ཁུར་ ཚུ །

རྒྱལ་ཡོངས་དགའ་སྐྱིད་དཔལ་འཛོམས་ལྷན་ཚོགས་ ཀྱི་ ལཱ་འགན་ འདི་ གཤམ་གསལ་ ལྟར་ ཨིན །

འབྲེལ་ཡོད་ ལས་སྡེ་ ཚུ་ དང་ གྲོས་བསྟུན་ ཐོག་ ལས་ # མ་འོངས་པའི་ སྲིད་བྱུས་ དང་ འཆར་གཞི་ བརྩམ་ ནི་ ལུ་ ལམ་སྟོན་ དོན་ལུ་ # ཕུགས་ ཀྱི་ འཆར་གཞི་ ཚུ་ བརྩམ་ དགོཔ་ ཨིན །

ལོ་ ལྔའི་ འཆར་གཞིའི་ དམིགས་ཡུལ་ དང་ དམིགས་གཏད་ ཚུ་ # དེ་ལས་ རྒྱལ་ཡོངས་ ཀྱི་ གཙོ་རིམ་ ཚུ་ ངོས་འཛིན་ འབད་ དེ་ # གྲོས་འཆར་ བཀོད་ དགོ །

སྲིད་བྱུས་ གོང་འཕེལ་ གྱི་ དོན་ལུ་ # དངུལ་རྩིས་ ཚོགས་ཆུང་ གིས་ བཀོད་ ཡོད་ པའི་ ཐོན་ཁུངས་ ལུ་ གཞི་བཞག་ སྟེ་ # རྒྱལ་ཡོངས་ ཀྱི་ གཙོ་རིམ་ དང་ འཁྲིལ་ # འཆར་གཞི་ དང་ ལས་རིམ་ ཚུ་ བརྩམས་ ཏེ་ # གསར་སྒྲུབ་ ཀྱི་ འཆར་དངུལ་ བཀོད་ དགོཔ །

རྒྱལ་ཡོངས་ ཀྱི་ གོང་འཕེལ་ དམིགས་ཡུལ་ འགྲུབ་ ཐབས་ ལུ་ # འཆར་གཞི་ བརྩམ་ ནི་ # ལོ་ ལྔའི་ འཆར་གཞི་ དང་ ལས་རིམ་ ཚུ་ ལྟ་རྟོག་ ཚུ་ འགོ་འདྲེན་ འཐབ་ དགོ

དགོས་མཁོ་ དང་ འཁྲིལ་ ཏེ་ # ས་གནས་གཞུང་ ལུ་ # འཆར་གཞི་ བརྩམ་ ནི་ # ལྟ་རྟོག་ དང་ དབྱེ་ཞིབ་ འབད་ ནི་ ནང་ ལུ་ རྒྱབ་སྐྱོར་ འབད་ དགོ །

སྲིད་བྱུས་ ཚུ་ བརྩམ་ ད་ ལུ་ # གཞུང་ གི་ སྲིད་བྱུས་ བརྩམ་ ཐངས་ ཀྱི་ ལམ་ལུགས་ དང་ ངེས་པར་དུ་ འཁྲིལ་ དགོ །

དགོས་མཁོ་ དང་ བསྟུན་ # ཡང་ཅིན་ གཞུང་ གི་ བཀའ་རྒྱ་ ལྟར་ # མི་སྡེ་ དཔལ་འབྱོར་གོང་འཕེལ་ གྱི་ དམིགས་ཡུལ་ དང་ ལས་རིམ་ ཚུ་ # གཞུང་ གི་ སྲིད་བྱུས་ དང་ འཁྲིལ་ ཏེ་ # གཅིག་འབྲེལ་ དང་ གཅིག་མཚུངས་ སྦེ་ འགྱོ་ ཐབས་ ལུ་ # ཞིབ་འཚོལ་ དང་ སྲིད་བྱུས་ དབྱེ་ཞིབ་ ཚུ་ འགོ་འདྲེན་ འཐབ་ དགོ །

རྒྱལ་ཡོངས་ ཀྱི་ གོང་འཕེལ་ དམིགས་ཡུལ་ དང་ དམིགས་གཏད་ འགྲུབ་ ཚུགས་ མ་ ཚུགས་ བལྟ་ ནིའི་ དོན་ལུ་ # སྲིད་བྱུས་ # འཆར་གཞི་ # ལས་རིམ་ དང་ ལས་སྣ་ ཚུ་ བརྟག་ཞིབ་ དང་ དབྱེ་ཞིབ་ འབད་ དགོ །

གཞུང་ གི་ གཙོ་རིམ་ དང་ འཁྲིལ་ ཏེ་ # གོང་འཕེལ་ གྱི་ དོན་ལུ་ # གྲོགས་རམ་ ཚུ་ འགོ་འདྲེན་ དང་ འཛིན་སྐྱོང་ འབད་ ནི །

གོང་ གི་ ལཱ་འགན་ ཚུ་ གུ་ # ལྷན་ཚོགས་ ཡིག་ཚང་ གིས་ # གཤམ་འཁོད་ རྒྱབ་སྐྱོར་ གྱི་ ཞབས་ཏོག་ ཚུ་ འབད་ དགོཔ་ ཨིན །

ལས་སྡེ་ ཚུ་ གིས་ ཕུལ་ མི་ # གྲོས་བསྡུར་ ཡིག་ཆས་ ཚུ་ # བསྐྱར་ཞིབ་ འབད་ དེ་ # ཁྲི་འཛིན་ ལུ་ སྙན་སྒྲོན་ ཞུ་ དགོ །

གྲོས་གཞི་ ཚུ་ གྲ་སྒྲིག་ འབད་ དེ་ # ཞལ་འཛོམས་ འདི་ འགོ་འདྲེན་ འཐབ་ དགོཔ་ ཨིན །

ཞལ་འཛོམས་ མ་ རན་ པའི་ བདུན་ཕྲག་ གཅིག་ གི་ སྔ་གོང་ ལས་ # ཞལ་འཛོམས་ ཀྱི་ གྲོས་གཞི་ དང་ རྒྱབ་རྟེན་ ཡིག་ཆས་ ཚུ་ # ལྷན་ཚོགས་ ཀྱི་ འཐུས་མི་ ཚུ་ ལུ་ ངེས་པར་དུ་ ཕུལ་ དགོཔ་ ཨིན །

ལྷན་ཚོགས་ ཞལ་འཛོམས་ ཀྱི་ དྲན་ཐོ་ བཞག་ ནི་ དང་ # དྲན་ཐོ་ ཚུ་ དུས་ཚོད་ ཁར་ # བཀྲམ་སྤེལ་ འབད་ དགོཔ་ ཨིན །

ལྷན་ཚོགས་ ཀྱིས་ གྲོས་ཐག་ བཅད་ ཡོད་ མིའི་ ལས་སྣ་ ཚུ་ ལྟ་རྟོག་ འབད་ ནི་ དང་ ལཱ་ཤུལ་ ཚུ་ དབྱེ་ཞིབ་ འབད་ དེ་ # གནས་སྟངས་ དང་ གནད་དོན་ ཚུ་ གི་ སྐོར་ དུས་ཐོག་ སྙན་ཞུ་ ཕུལ་ དགོཔ་ ཨིན །

ལྷན་ཚོགས་ ཀྱིས་ གནང་ མིའི་ ཕྱག་ལཱ་ ཚུ་ མཛད་ དགོཔ་ ཨིན །

ལྷན་ཚོགས་ ཞལ་འཛོམས་ # ཚོགས་ཐེངས་ ཀྱི་ ལན་གྲངས །

ལྷན་ཚོགས་ ཞལ་འཛོམས་ འདི་ ཉུང་ཤོས་ ར་ ཟླ་ངོ་ # NUM # ནང་འཁོད་ ལུ་ # ཚར་ རེ་ ཚོགས་ གནང་ དགོཔ་ ཨིན །

ཞལ་འཛོམས་ ཁ་སྐོང་ འཚོག་ གནང་ དགོ་ རུང་ # མི་རྗེ་ ཁྲི་འཛིན་ གྱི་ བློ་འདོད་ ལྟར་ འཚོག་ ནི་ དང་ # ཡང་ཅིན་ # ལྷན་ཚོགས་ ཡིག་ཚང་ གིས་ # ཞུ་བ་ ཕུལ་ མི་ དང་ འཁྲིལ་ འཚོག་ གནང་ དགོཔ་ ཨིན །

ལྷན་ཚོགས་ ཞལ་འཛོམས་ འཚོག་ ནིའི་ གསལ་བསྒྲགས །

ལྷན་ཚོགས་ ཀྱི་ འཐུས་མི་ ཚུ་ གིས་ # གྲོས་གཞི་ འདི་ རྒྱལ་ཡོངས་དགའ་སྐྱིད་དཔལ་འཛོམས་ལྷན་ཚོགས་ ཡིག་ཚང་ ལུ་ # བདུན་ཕྲག་ # NUM # ཀྱི་ སྔ་གོང་ ལས་ ཡིག་ཐོག་ ལུ་ གནང་ དགོཔ་ ཨིན །

གྲོས་གཞི །

ལྷན་ཚོགས་ ཀྱི་ འཐུས་མི་ ཚུ་ གིས་ # རྒྱལ་ཡོངས་དགའ་སྐྱིད་དཔལ་འཛོམས་ལྷན་ཚོགས་ ཡིག་ཚང་ ལུ་ # ལྷན་ཚོགས་ ཞལ་འཛོམས་ མ་ འཚོགས་ པའི་ སྔ་གོང་ ལས་ # གྲོས་གཞི་ འདི་ ཡིག་ཐོག་ ལུ་ བཙུགས་ དགོཔ་ ཨིན །

དེ་ལས་ ལྷན་ཚོགས་ ཡིག་ཚང་ གིས་ # གྲོས་གཞི་ འདི་ བསྐྱར་ཞིབ་ འབད་ དེ་ # ཆ་འཇོག་ གི་ དོན་ལུ་ # ལྷན་ཚོགས་ ཀྱི་ ཁྲི་འཛིན་ ལུ་ ཕུལ་ དགོཔ་ ཨིན །

གྲོས་བསྟུན་ འབད་ ནིའི་ དོན་ལུ་ # སྙན་ཞུ་ དང་ དགོས་མཁོ་ཅན་ གྱི་ རྒྱབ་རྟེན་ ཡིག་ཆས་ ཚུ་ # གྲོས་གཞི་ དང་ གཅིག་ཁར་ ཞལ་འཛོམས་ འཚོག་ མ་ རནམ་ ལས་ # བདུན་ཕྲག་ གཅིག་ གི་ སྔོན་མ་ ལས་ བཀྲམ་སྤེལ་ འབད་ དགོ །

མཚན་ཐོ་ བཀོད་ ནི །

འཐུས་མི་ ཚུའི་ ངོ་སྦྱོར་ གྱི་ མཚན་ཐོ་ འདི་ ངེས་པར་དུ་ འཁོད་ དགོཔ་ ཨིན །

ཞལ་འཛོམས་ ནང་ ལུ་ བཅའ་མར་གཏོགས་ མ་ ཚུགས་ པའི་ འཐུས་མི་ གང་རུང་ གིས་ # ཁྲི་འཛིན་ མཆོག་ ལུ་ # ཡིག་ཐོག་ ལུ་ # ལྷོད་ མ་ ཚུགས་ པའི་ གནད་དོན་ ཁ་གསལ་ ཚུ་ བཀོད་ དེ་ ཕུལ་ དགོ །

འཐུས་མི་ གི་ གྲངས་ཚད་ ཚང་ དགོཔ །

ལྷན་ཚོགས་ ཀྱི་ ཞལ་འཛོམས་ འཚོགས་ པའི་ སྐབས་ # འཐུས་མི་ ཚུ་ # གསུམ་ དཔྱ་ གཉིས་ ངེས་པར་དུ་ ཚང་ དགོཔ་ ཨིན །

འཐུས་མི་ ཚུ་ གིས་ བཀོད་ མི་ གྲོས་གཞི །

ལྷན་ཚོགས་ ཀྱི་ འཐུས་མི་ ག་ གིས་ འབད་ རུང་ # གྲོས་གཞི་ གང་རུང་ ཅིག་ གྲོས་བསྡུར་ དོན་ལུ་ བཀོད་ མི་ འདི་ # གསང་བ་ སྦེ་ བཞག་ ནི་ ཨིན ། # ལྷན་ཚོགས་ ཀྱི་ འཐུས་མི་ ག་འབད་རུང་ # གསལ་ཞུ་ མ་ འབད་ བའི་ སྔོན་མ་ # ཁྲི་འཛིན་ ལས་ གནང་བ་ ཞུ་ དགོ # །

འཐུས་མི་ གང་རུང་ ཅིག་ གིས་ # གསལ་ཞུ་ འབད་ མི་ འདི་ # གྲོས་བསྡུར་ གནང་ མི་ གནད་དོན་ འདི་ # དོན་ཚན་ དང་ འབྲེལ་ མེད་ པ་ ཅིན་ # ཁྲི་འཛིན་ མཆོག་ གིས་ # ཆ་མེད་ གཏང་ ནི་ ཨིན །

རྒྱལ་ཁབ་ ཀྱི་ མིང་གཏམ་ ལུ་ གནོད་ པའི་ ཕྱག་ལཱ་ མཛད་ ནི་ ལས་ འཛེམ་ དགོཔ་ དང་ # ཕྱག་ལཱ་ མཛད་ པའི་ སྐབས་ ལུ་ # གཞུང་འབྲེལ་ གྱི་ སྒྲིག་མཐུན་ གུ་ གནས་ དགོ །

གྲོས་ཐག་ གཅད་ ནི །

ལྷན་ཚོགས་ ནང་ གྲོས་ཐག་ གཅད་ ནི་ གུ་ ལྷོདཔ་ ད་ # འཐུས་མི་ ག་ར་ ཁན་འཆམ་ གྱི་ ཐོག་ ལས་ གྲོས་ཐག་ གཅད་ ནི་ དང་ # འགལ་བ་ སྦེ་ གྲོས་ཐག་ གཅད་ ནི་ ནང་ # འཐུས་མི་ འགྲན་འདྲ་ ཐོན་ པ་ ཅིན་ # ཁྲི་འཛིན་ གྱིས་ གྲོས་ཐག་ གཅད་ ནི་ ཨིན །

ངོ་སྤྲོད །

འབྲུག་ རྒྱལ་ཁབ་ འདི་ # ཕྱི་སྣོད་ སའི་ རྒྱ་ཚད་ ཆུང་ རུང་ # ཁ་སྐད་ མ་འདྲཝ་ # NUM # ལྷགཔ་ཅིག་ ཡོད་ པའི་ # ཁ་སྐད་ ཀྱིས་ ཕྱུག་ པའི་ རྒྱལ་ཁབ་ ཅིག་ ཨིན །

ཁ་སྐད་ དེ་ ཚུའི་ ནང་ ལས་ # རྫོང་ཁ་ འདི་ # དུས་རབས་ # NUM # དེ་ཅིག་ ལས་ ར་ # དཔོན་ གྱི་ སྒོ་ཁ་ དང་ དམག་སྡེའི་ དྲག་གྲས ། # ཤེས་ཡོན་ཅན་ གྱི་ མི་བརྒྱུད ། # གཞུང་སྐྱོང་ དང་ བདག་སྐྱོང་ ཚུ་ གི་ ཁ་སྐད་ ཅིག་ སྦེ་ ལག་ལེན་ འཐབ་ སྟེ་ སྡོད་ ནུག

ཨིན་རུང་ # གཞུང་འབྲེལ་ ཡི་གུ་ དང་ # ཁྲིམས་འབྲེལ་ ཡིག་ཆ་ ཚུ་ ག་ར་ # ཆོས་སྐད་ ཀྱི་ ཐོག་ ལུ་ བྲིས་ ཏེ་ སྡོད་ ནུག # དེ་ལས་ # སྤྱི་ལོ་ # NUM # ལུ་ # མི་དབང་ འབྲུག་རྒྱལ་ གསུམ་པ་ # དཔལ་ འཇིགས་མེད་རྡོ་རྗེ་དབང་ཕྱུག་ མཆོག་ གིས་ # རྫོང་ཁ་ འདི་ # འབྲུག་ གི་ རྒྱལ་ཡོངས་སྐད་ཡིག་ སྦེ་ གསལ་བསྒྲགས་ མཛད་ གནང་ ནུག

དེ་ དང་ གཅིག་ཁར་ # རྫོང་ཁ་ ལྷབ་སྦྱང་ གི་ དཔེ་དེབ་ ཚུ་ བྲི་ ནི་ དང་ པར་སྐྲུན་ འབད་ ནིའི་ དོན་ལུ་ # ཤེས་རིག་ལྷན་ཁག་ འོག་ ལུ་ # རྫོང་ཁ་ གོང་འཕེལ་ སྡེ་ཚན་ ཅིག་ ཡང་ གཞི་བཙུགས་ གནང་ སྟེ་ # སློབ་གྲྭ་ ཁག་ ལས་ ཕར་ # རྫོང་ཁ་ འདི་ # སྐད་ཡིག་ དང་ རྩོམ་རིག་ གི་ གྲས་ཁར་ # སློབ་སྟོན་ གྱི་ ཆོས་ཚན་ ཅིག་ སྦེ་ འགོ་བཙུགས་ གནང་ ནུག

སྤྱི་ལོ་ # NUM # ལུ་ # མི་དབང་ འབྲུག་རྒྱལ་ བཞི་པ་ # དཔལ་ འཇིགས་མེད་སེང་གེ་དབང་ཕྱུག་ མཆོག་ གིས་ # རྫོང་ཁ་ གོང་འཕེལ་ གྱི་ འཆར་གཞི་ དང་ # སྲིད་བྱུས་ ལམ་སྟོན་ ཚུ་ བརྩམ་ ནིའི་ དོན་ལུ་ # རྫོང་ཁའི་ གྲོས་ཚོགས་ བཙུགས་ དགོ་ པའི་ བཀའ་རྒྱ་ གནང་ ནུག

དེ་ལས་ སྤྱི་ལོ་ # NUM # ལུ་ # ཤེས་རིག་ལྷན་ཁག་ འོག་ གི་ # རྫོང་ཁ་ གོང་འཕེལ་ སྡེ་ཚན་ དང་ # རྫོང་ཁའི་ གྲོས་ཚོགས་ གཉིས་ གཅིག་ཁར་ བསྡབས་ ཞིནམ་ལས་ # རྫོང་ཁ་གོང་འཕེལ་ལྷན་ཚོགས་ འདི་ རང་སྐྱོང་ གི་ གཙུག་སྡེ་ ཅིག་ སྦེ་ # གཞི་བཙུགས་ མཛད་ གནང་ ནུག

ད་རེས་ # ལྷན་ཚོགས་ འདི་ # རྒྱལ་ཁབ་ ནང་ ལུ་ # རྫོང་ཁ་ གོང་འཕེལ་ དང་ དར་ཁྱབ་ གཏང་ མིའི་ གཙུག་སྡེ་ མཐོ་ཤོས་ ཅིག་ སྦེ་ གནས་ ཏེ་ ཡོདཔ་ ཨིན །

རྫོང་ཁ་གོང་འཕེལ་ལྷན་ཚོགས་ ཀྱིས་ # རྒྱལ་ཁབ་ ནང་ ལུ་ # ཤེས་རིག་ ལམ་ལུགས་ དང་ མི་མང་ ཞབས་ཏོག་ གིས་ མ་ཚད་ པར་ # སྐད་ཡིག་ གནས་ཚད་ ཡར་འཕེལ་ དང་ # རྒྱ་སྐྱེད་ ཀྱི་ ཐོག་ ལས་ # རྫོང་ཁ་ དར་ཁྱབ་ གཏང་ ནིའི་ འཆར་གཞི་ ཚུ་ བརྩམ་ དོ་ ཡོདཔ་ ཨིན ། གནས་ཚད་ ཡར་འཕེལ་ གྱི་ ནང་ # བརྡ་སྦྱོར་ དང་ ཚིག་མཛོད །

དེ་ལས་ # ཡིག་སྡེབ་ འབྲི་ ཐངས་ ཀྱི་ ལམ་ལུགས་ ཚུ་ རྩོམ་སྒྲིག་ འབད་ དེ་ # རྫོང་ཁའི་ སྐད་ཡིག་ འདི་ གནས་ཚད་ དང་ ལྡནམ་ བཟོ་ ནི་ ལུ་ གཙོ་བོ་ གཟུང་ དོ་ ཡོདཔ་ དང་ ། # སྐད་ཡིག་ རྒྱ་སྐྱེད་ ནང་ # དགོས་མཁོ་ དང་ བསྟུན་ # དེང་སང་ གི་ གནས་སྟངས་ དང་ འབྲེལ་ བའི་ རྫོང་ཁའི་ ཐ་སྙད་ བཟོ་ ནི་ དང་ # མིང་ཚིག་ གསར་རྩོམ་ གྱི་ ལཱ་ ཚུ་ འབདཝ་ ཨིན །

འདི་བཟུམ་སྦེ་ # རྫོང་ཁ་གོང་འཕེལ་ལྷན་ཚོགས་ ཀྱིས་ # ཡོངས་གྲགས་ ཡོད་ པའི་ གློག་རིག་ རིམ་ལུགས་ ཚུ་ ནང་ ལུ་ # གནས་ཚད་ གཞིར་བཞག་ གི་ རྒྱབ་སྐྱོར་ མཐུན་རྐྱེན་ ཚུ་ བཟོ་ ནི་ ལུ་ བརྩོན་ཤུགས་ སྐྱེད་ དོ་ ཡོདཔ་ ཨིན ། # དེའི་ ནང་ ལས་ # ཁྱབ་ཆེ་དྲགས་ སྦེ་ ལག་ལེན་ འཐབ་ མི་ འདི་ # རྫོང་ཁ་གོང་འཕེལ་ལྷན་ཚོགས་ ཀྱིས་ བཟོ་ སྟེ་ བཀྲམ་སྤེལ་ འབད་ མི་ # རྫོང་ཁ་ ཡུ་ནི་ཀོཌི་ གི་ རིམ་ལུགས་ འདི་ ཨིན ། #

རིམ་ལུགས་ འདི་ # ཨེམ་ཨེས་ཝུན་ཌོ་ དང་ # ལི་ནགསི་ ། # ཨེ་པཱལ་ཨོ་ཨེས་ཨེགས # ཚུ་ གིས་ མ་ཚད་ པར་ # གཞན་ ཡང་ # ཡོངས་འབྲེལ་ རིམ་ལུགས་ དང་ # ཀུན་ གྱིས་ སྤྱོད་ ཚུགས་ པའི་ གློག་རིག་ རིམ་ལུགས་ # མའིཀོ་རོ་སོཕཊི་ # ཨེཌོ་སྦི་ཨིན་ཌི་ཟཱནི་ ཚུའི་ ནང་ ལུ་ # ལེགས་ཤོམ་ སྦེ་ ལག་ལེན་ འཐབ་ བཏུབ་ བཟོ་ སྟེ་ ཡོདཔ་ ཨིན །

འདི་དང་འདྲཝ་སྦེ་ # འགྲུལ་འཕྲིན་ དང་ བརྡ་དོན་འཕྲུལ་རིག་ ཚུའི་ ནང་ ཡང་ # རྫོང་ཁ་ འདི་ ལག་ལེན་ འཐབ་ བཏུབ་ སྦེ་ བཟོ་ སྟེ་ ཡོད །

དེ་ ཁར་ # རྫོང་ཁ་གོང་འཕེལ་ལྷན་ཚོགས་ ཀྱིས་ # རྫོང་ཁའི་ རྩོམ་རིག་ གི་ ཐོན་ཁུངས་ ཡར་དྲག་ གཏང་ ནི་ དང་ # གཞན་ ཡང་ འབྲུག་ གི་ སྐད་རིགས་ # NUM # ཡོད་ མི་ ཚུ་ # ཡིག་ཐོག་ བཀོད་ ནིའི་ ནང་ # བློ་སྤོབས་ བསྐྱེད་ བཅུག་ དོ་ ཡོདཔ་ ཨིན ། # འདི་བཟུམ་སྦེ་ # རྫོང་ཁ་ ལག་ལེན་ རྒྱ་སྐྱེད་ ཀྱི་ དོན་ལུ་ # འབྲི་རྩོམ་ དང་ དཔེ་དེབ་ འགྲན་བསྡུར ། # རྩོད་བསྡུར ། # དྲི་བ་དྲིས་ལན ། # ཡིག་སྡེབ་ འགྲན་བསྡུར ། # དེ་ལས་ # བརྡ་བརྒྱུད་ ལས་རིམ་ ཚུའི་ ནང་ ཡང་ # རྒྱབ་སྐྱོར་ འབད་ དོ་ ཡོདཔ་ ཨིན །

རྫོང་ཁ་ འདི་ # འབྲུག་ གི་ རྒྱལ་ཡོངས་སྐད་ཡིག་ ཨིན ། # འབྲུག་ གི་ རྩ་ཁྲིམས་ཆེན་མོའི་ རྩ་ཚན་ # NUMཔའི་ # NUMཔ །

འཆར་སྣང་ །

རྒྱལ་ཁབ་ ཀྱི་ ཞི་བདེ་ དང་ ། # གཅིག་མཐུན ། # རྩ་བརྟན་ གྱི་ དོན་ལུ་ # རྫོང་ཁ་ འདི་ འབྲུག་མི་ ག་ར་ གི་ བརྡ་དོན་ སྤྲོད་ལེན་ གྱི་ སྐད་ཡིག་ གཙོ་ཅན་ ཅིག་ སྦེ་ བཟོ་ ནི །

དམིགས་སྐྱེད །

རྒྱལ་ཁབ་ གོང་འཕེལ་ གྱི་ འགྱུར་བ་ དང་ བསྟུན་ ཏེ་ # རྒྱལ་ཡོངས་སྐད་ཡིག་ ཡང་ གོང་འཕེལ་ དང་ དར་ཁྱབ་ བཏང་ སྟེ་ ཞབས་ཏོག་ ཞུ་ ནི །

བརྩི་མཐོང་ །

འགན་འཁྲི ། # དྲང་བདེན ། # དྲང་སྤྱོད ། # དད་དམ ། # ཁྱད་རིག ། # རང་དོན་ བློས་གཏང་ དང་ # མཉམ་ལས་ ཚུ་ གིས་ ལམ་སྟོན་ འབད་ ནི་ ཨིན །

རིན་བསྡུར་ གསལ་བསྒྲགས །

འོས་འབབ་ དང་ # མཐར་འཁྱོལ་ཅན་ གྱི་ རིན་བསྡུར་པ་ # ཆ་གནས་ཅན་ གྱི་ ཚོང་འབྲེལ་ ཆོག་ཐམ་ འཆང་ མི་ ཚུ་ གིས་ # རྩིས་ལོ་ # NUM # - NUM # གི་ དོན་ལུ་ གཤམ་གསལ་ གྱི་ ཅ་ཆས་ ཚུ་ # བཀྲམ་སྤེལ་ འབད་ ནིའི་ གོང་ཚད་ ཡི་གུ་ ཐིའུ་ཅནམ་ ཚུ་ # བཙུགས་ གནང་ །

རིན་བསྡུར་ ཡིག་ཆ་ ཚུ་ # ང་བཅས་ཀྱི་ ཡོངས་འབྲེལ་ ཐོག་ ལས་ རིན་ སྤྲོད་ མ་ དགོ་ པའི་ འོག་ གི་ འབྲེལ་མཐུད་ ཚུ་ ལས་ ཕབ་ལེན་ འབད་ གནང་ །

ཁ་གསལ་ གྱི་ དོན་ལུ་ ཡིག་ཚང་ དུས་ཚོད་ ཁར་ # མཛོད་གཉེར་ དང་ གཅིག་ཁར་ བརྒྱུད་འཕྲིན་ ཨང་ # NUM # - NUM # ནང་ འབྲེལ་བ་ འཐབ་ གནང་ ཟེར་ ཞུ་ ནི་ ཨིན །

རིན་བསྡུར་ གསལ་བསྒྲགས །

རྫོང་ཁ་གོང་འཕེལ་ལྷན་ཚོགས་ ཀྱིས་ # མེཀ་བུག # དང་ # བ་ཡོ་མེ་ཊིག # བཀྲམ་སྤེལ་ གྱི་ དོན་ལུ་ རིན་བསྡུར་ གསལ་བསྒྲགས་ འབདཝ་ ཨིན ། # ཡི་གུ་ དང་ ཁྱད་ཚད་ ཀྱི་ ཚད་གཞིའི་ དོན་ལུ་ འོག་ གི་ འབྲེལ་མཐུད་ གུ་ ཨེབ་ གནང་ །

རྒྱལ་ཡོངས་ དཔེ་དེབ་ རྩོམ་སྒྲིག་ འགྲན་བསྡུར ། # NUM #

སྤྱི་ལོ་ # NUM # - NUM # ཚུན་ གྱི་ # རྒྱལ་ཡོངས་ དཔེ་དེབ་ རྩོམ་སྒྲིག་ འགྲན་བསྡུར་ འདི་ # རྫོང་ཁ་གོང་འཕེལ་ལྷན་ཚོགས་ ཀྱིས་ # སྤྱི་ཟླ་ # NUMཔའི་ # ཚེས་ # NUM # ལུ་ # མི་དབང་ ཡབ་རྗེ་ དམ་པ་ # འབྲུག་རྒྱལ་ བཞི་པ་ མཆོག་ གི་ ཁྲི་མངའ་གསོལ་ དང་ འབྲེལ་ འགོ་འདྲེན་ འཐབ་ ནི་ ཨིནམ་ལས་ # དང་འདོད་ཅན་ གྱི་ རྩོམ་སྒྲིག་པ་ # ག་ར་ གིས་ བཅའ་མར་གཏོགས་ གནང་ ཟེར་ ཞུ་ ནི་ ཨིན །

ལས་རིམ་གཙོ་འཛིན་འགོ་དཔོན །

གནད་དོན་ ཐུགས་ཁར་ བསྣམ་ དགོཔ །

NUM # སྤྱི་ལོ་ # NUM # - NUM # སྤྱི་ཟླ་ # ༸པའི་ ཚེས་ # NUM གི་ ནང་འཁོད་ # པར་སྐྲུན་ འབད་འབདཝ་ དགོ །

NUM པར་དབང་ འཆང་ མི་ འདི་ གིས་ རིག་རྩལ་ ཐོག་ ལུ་ # གསར་རྩོམ་ འབད་འབདཝ་ དགོ །

NUM # དཔེ་དེབ་ ཚིག་འབྲུ་ བསྡོམས་ # NUM # ལས་ མ་ ཉུངམ་ ཅིག་ དགོ །

NUM # རྫོང་ཁའི་ སྐད་ཡིག་ ཐོག་ ལུ་ # རྩོམ་རིག་ འབད་འབདཝ་ དགོ །

NUM # དཔེ་དེབ་ གཞན་ ལུ་ # ཁུངས་གཏུགས་ སྦེ་ ཡོད་པ་ ཅིན་ # དཔེ་དེབ་ ཀྱི་ མིང་ དང་ རྩོམ་པ་པོའི་ མིང་ # ཁ་གསལ་ བཀོད་ དགོ །

NUM # ཆགས་སྡང་ཕྱོགས་རིས་ དང་ འབྲེལ་ བའི་ དོན་ཚན་ མ་ ཚུདཔ་ ཅིག་ དགོ །

NUM # བཅའ་མར་གཏོགས་ མི་ ཚུ་ ལུ་ # ལག་ཁྱེར་ གྱི་ ཐོབ་དབང་ ཡོད །

NUM # ལུང་འདྲེན་ ལམ་ལུགས་ ལྟར་དུ་ ཚུལ་མཐུན་ སྦེ་ བཀོད་ དགོ །

NUM # འགྲན་བསྡུར་ དོན་ལུ་ དཔེ་གྲངས་ # NUM # རེ་ རྩིས་ཐོ་ དང་ སྦྲགས་ བསྐྱལ་ དགོཔ་ དང་ # གསོལ་ར་ འཐོབ་ མིའི་ གྲངས་སུ་ # མ་ ཚུད་ མི་ ལུ་ རིན་གོང་ རྩིས་ རྐྱབ་ སྟེ་ འཐོབ །

NUM # རྩོམ་རིག་ དཔེ་དེབ་ ངོས་ལེན་ འབད་ མ་ འབད་ དང་ # ལམ་ལུགས་ བསྒྱུར་བཅོས་ འབད་ ནིའི་ དབང་ཚད་ ཧྲིལ་བུམ་ # རྫོང་ཁ་གོང་འཕེལ་ལྷན་ཚོགས་ ལུ་ ཡོད །

NUM # དཔེ་དེབ་ དེ་ ཚུ་ # སྤྱི་ཚེས་ NUM # \* NUM # \* NUM # ནང་འཁོད་ རྫོང་ཁ་གོང་འཕེལ་ཡིག་ཚང་ ནང་ ལྷོད་ དགོ །

NUM # དྲགོས་ འཐོན་ མི་ འདི་ ལུ་ # གསོལ་ར་ དངུལ་ཀྲམ་ NUM,NUM # \* - # དང་ གཅིག་ཁར་ གཟེངས་བསྟོད་ ཀྱི་ ལག་ཁྱེར་ འཐོབ །

NUM # གསོལ་ར་ འཐོབ་ མིའི་ གྲངས་སུ་ ཚུད་ མིའི་ དཔེ་དེབ་ # NUM # གི་ དེབ་རིན་ ལོགས་སུ་ མི་ འཐོབ །

NUM # གསོལ་ར་ འདི་ # སྤྱི་ལོ་ NUM # ལུ་ གནང་ ནི་ ཨིན །

NUM # གོང་ ལུ་ མ་ ཚུད་ པའི་ གནད་དོན་ གཞན་ ཚུ་ # རྫོང་ཁ་གོང་འཕེལ་ལྷན་ཚོགས་ ལུ་ # རང་དབང་ ཧྲིལ་བུམ་ ཡོད །

NUM # རང་སོའི་ མིང་ དང་ ཁ་བྱང་ ཚུ་ # ཁ་གསལ་ སྦེ་ བཀོད་ དགོ །

སྒྲ་གཟུང་ ནིའི་ དོན་ལུ་ གྲོས་འཆར་ གྱི་ ཞུ་ བ །

རྫོང་ཁ་གོང་འཕེལ་ལྷན་ཚོགས་ ཀྱིས་ # རྫོང་ཁའི་ འགྲུལ་འཕྲིན་ རིམ་ལུགས་ བཟོ་ དོ་ ཡོདཔ་ དང་ # འདི་ གི་ དོན་ལུ་ # རྫོང་ཁའི་ ཚིག་ དང་ རྗོད་ཚིག་ ཚུ་ # སྒྲ་གཟུང་ ནིའི་ དོན་ལུ་ # རྒྱལ་ཁབ་ ནང་འཁོད་ ཀྱི་ གྲོས་སྟོན་པ་ གླ་ཁར་ ལེན་ ནིའི་ རེ་འདོད་ ཡོདཔ་ ཨིན །

འོས་འབབ་ཅན་ གྱི་ ལས་སྡེ་ ཚུ་ གིས་ # འོག་ ལུ་ ཡོད་ པའི་ གྲོས་འཆར་ གྱི་ ཞུ་བ་ དང་ འཁྲིལ་ ཏེ་ གྲོས་འཆར་ ཚུ་ བཙུགས་ གནང་ །

ས་སྟོང་ གསལ་བསྒྲགས །

རྫོང་ཁ་གོང་འཕེལ་ལྷན་ཚོགས་ ཀྱིས་ # ཕྱོགས་གཅིག་ གཡོག་ གི་ ས་སྟོང་ གསལ་བསྒྲགས་ འབདཝ་ ཨིན །

ཁ་གསལ་ གྱི་ དོན་ལུ་ # འོག་ གི་ འབྲེལ་མཐུད་ གུ་ ཨེབ་ གནང་ །

ལོ་ལྟར་ རྒྱུ་དངོས་ གསལ་སྟོན་ གྱི་ གསལ་བསྒྲགས །

ངན་ལྷད་བཀག་སྡོམ་ལྷན་ཚོགས་ ཀྱིས་ # སྤྱི་ལོ་ # NUM # གྱི་ ལོ་ལྟར་ རྒྱུ་དངོས་ གསལ་སྟོན་ འབད་ ནི་ འདི་ # སྤྱི་ལོ་ # NUM # ཟླ་ # NUMཔའི་ ཚེས་ # NUM # ལས་ འགོ་བཙུགས་ ཏེ་ # སྤྱི་ལོ་ # NUM # ཟླ་ # NUMཔའི་ ཚེས་ NUM # ལུ་ མཇུག་ བསྡུ་ ནི་ ཨིན་ པའི་ དྲན་གསོ་ འབདཝ་ ཨིན་ མས །

དེ་ལས་བརྟེན་ # འབྲེལ་ཡོད་ ཚང་མས་ # རྒྱུ་དངོས་ གསལ་སྟོན་ གྱི་ སྒྲིག་གཞི་ # NUM # ཅན་མ་ ལྟར་དུ་ # དུས་ཚོད་ ཀྱི་ ནང་འཁོད་ གསལ་སྟོན་ འབད་ དགོཔ་ ཨིན །

གྲུབ་འབྲས་ གསལ་བསྒྲགས །

ད་རེས་ རྫོང་ཁ་གོང་འཕེལ་ལྷན་ཚོགས་ ཀྱི་ ཞིབ་འཚོལ་གཙོ་འཛིན་འགོ་དཔོན་ གྱི་ ས་སྟོང་ གསལ་བསྒྲགས་ འབདཝ་ བཞིན་དུ་ # དང་འདོད་ཅན་ གྱི་ ཁྱད་ཚད་ ཚང་ མི་ ཞི་གཡོགཔ་ ཚུ་ གིས་ བཅའ་མར་གཏོགས་ ས་ ལས་ # འོག་ གི་ འགོ་དཔོན་ འདི་ # བཙག་འཐུ་ འགྲུབ་ མི་ འདི་ ལུ་ # ལྷན་ཚོགས་ ཁ་ཐུག་ ལས་ བཀྲིས་བདེ་ལེགས་ དང་ བཅསཔ་ སྦེ་ གསལ་བསྒྲགས་ འབདཝ་ ཨིན །

དང་འདོད་ ཡི་གུའི་ ཞུ་བ །

རྫོང་ཁ་གོང་འཕེལ་ལྷན་ཚོགས་ ཀྱིས་ # ལམ་སྲོལ་ དང་ འབྲེལ་ བའི་ འགུལ་བརྙན་ བཟོ་ ནི་ ཨིནམ་ལས་ # དང་འདོད་ཅན་ གྱི་ ལས་སྡེ་ ཚུ་ གིས་ # དང་འདོད་ ཡི་གུ་ བཙུགས་ གནང་ ཟེར་ ཞུ་ ནི །

དང་འདོད་ ཡི་གུའི་ ཞུ་བ་ དང་ གྲོས་འཆར་ གྱི་ ཞུ་བ་ ཚུ་ ཕབ་ལེན་ འབད་ ནིའི་ དོན་ལུ་ # འོག་ གི་ འབྲེལ་མཐུད་ གུ་ ཨེབ་ གནང་ །

གཞུང་ གི་ ངལ་གསོའི་ ཐོ །

ནང་སྲིད་དང་སྲོལ་འཛིན་ལྷན་ཁག་ གིས་ # ཡི་གུ་ དང་ འཁྲིལ་ # རང་ལུགས་ གནམ་ལོ་ མེ་ མོ་ བྱ་ # NUM # - NUM # དང་ # རང་ལུགས་ གནམ་ལོ་ ས་ ཕོ་ ཁྱི་ # NUM \* NUM \* NUM # ལོའི་ གཞུང་ གི་ ངལ་གསོའི་ ཐོ་ ཚུ་ ཕུལཝ་ ཨིན །

ཁ་གསལ་ གྱི་ དོན་ལུ་ # འོག་ གི་ ཡིག་ཆ་ འདི་ ནང་ གཟིགས་ གནང་ །

རྫོང་ཁའི་ སྦྱོང་བརྡར་ གསལ་བསྒྲགས །

ན་གཞོན་ གཡོག་ འཚོལ་ བའི་ བསྒང་ ཡོད་ མི་ ཚུ་ གི་ དོན་ལུ་ # སློབ་རིམ་ # NUM # - # NUMཔ་ ལས་ # མོ་ # NUM # དང་ ཕོ་ # NUM # ། # གཙུག་ལག་གཞི་རིམ་ མཐར་འཁྱོལ་ ཡོད་ མི་ ལས་ # མོ་ # NUM # དང་ ཕོ་ # NUM # བཅས་ མི་གྲངས་ NUM ལུ་ བདུན་ཕྲག་ # NUM གི་ རིང་ # རྫོང་ཁའི་ ལག་ལེན་ སྦྱོང་བརྡར་ ཅིག་ # རིན་མེད་སྟོང་པ་ སྦེ་ བྱིན་ དོ་ ཡོདཔ་ ལས་ # བཅའ་མར་གཏོཊ་ མི་ ན་གཞོན་ ཚུ་ གིས་ # ཐོ་བཀོད་ གང་མགྱོཊ་ འབད་ ཡོད་ མི་ དང་ འཁྲིལ་ གདམ་འཐུ་ འབད་ ནི་ ཨིན །

དང་འདོད་ ཡོད་ མི་ ཚུ་ གིས་ སྤྱི་ཚེས་ NUM \* NUM \* NUM ལས་ NUM \* NUM \* NUM ཚུན་ གྱི་ ནང་འཁོད་ ལུ་ # འགྲུལ་འཕྲིན་ ཨང་ NUM # ཅན་མའི་ ནང་ # ཁྱོད་རའི་ ( NUM ) # མིང་ # ( NUM ) # ཤེས་ཡོན ། # ( NUM ) འགྲུལ་འཕྲིན་ཨང་ # ཚུ་ # བཀལ་ དགོཔ་ དང་ # གཞན་ ཡང་ གནས་སྡུད་ ཁ་གསལ་ ཅིག་ # གློག་འཕྲིན་ ཁ་བྱང་ # schoden@dzongkha.gov.bt # གི་ ཐོག་ ལུ་ བཀལ་ གནང་ །

ལས་རིམ་ སྡེ་ཚན །

འབྲུག་ གི་ བཙག་འཐུ་ ལྷན་འཛིན་ སྤྱི་ཁྱབ །

སྤུ་ན་ཁ་ རྫོང་ཁག་ # ཆུ་སྦུག་ རྒེད་འོག་ # བྱང་བ་ཁ་སེའུ་ལ་ ལུ་ སྤྱི་འོག་ གི་ # རྒེད་འོག་ ཚོགས་སྡེ་ ཚོགས་པའི་ # དུས་མིན་ བཙག་འཐུའི་ གྲུབ་འབྲས་ གསལ་སྟོན །

༉ # འབྲུག་གི་བཙག་འཐུ་ལྷན་ཚོགས་ ཀྱིས་ # འབྲུག་ གི་ བཙག་འཐུའི་བཅའ་ཁྲིམས་#NUM#ཅན་མའི་ དོན་ཚན་ # NUMཔའི་ དགོངས་དོན་ དང་ འཁྲིལ་ # སྤྱི་ཚེས་ NUM # - NUM # - NUM # ལུ་ # བྱང་བ་ཁ་ སྤྱི་འོག་ གི་ ཚོགས་སྡེ་ ཚོགས་པའི་ གོ་གནས་ ལུ་ # དུས་མིན་ བཙག་འཐུ་ འགོ་འདྲེན་ འཐབ་ སྐབས་ # མི་ངོམ་ # རྩ་རྒས་ བཙག་འཐུ་ གྲུབ་ ཡོད་ པའི་ སྐོར་ # མི་མང་ ཡོངས་ ལུ་ བརྡ་འཕྲིན་ སྤེལཝ་ ཨིན །

ཐོ་བཀོད་ གྲུབ་ པའི་ ཚོགས་རྒྱན་སྐྱུར་མི་ ཡོངས་བསྡོམས་ # NUM # ཡོད་ ས་ ལས་ # ཚོགས་རྒྱན་བཙུགས་མི་ བསྡོམས་ # NUM # ཚོགས་རྒྱན་ བསྐྱུར་ ཏེ་ # བརྒྱ་དཔྱ་ NUM # % # ཡོདཔ་ ཨིན །

ཚོགས་རྒྱན་བཙུགས་མི་ བསྡོམས་ NUM # སྤྱི་འོག་ གི་ ཚོགས་རྒྱན་ས་ཁོངས་ ནང་ ལས་ # ཚོགས་རྒྱན་འཕྲུལ་ཆས་ ཐོག་ # མི་ངོམ་ སྦེ་ ཚོགས་རྒྱན་ བསྐྱུར་ ཡོད་ པའི་ ཁར་ # ཚོགས་རྒྱན་སྐྱུར་མི་ NUM # ཀྱིས་ འགྲེམས་ཐོག་ ཚོགས་རྒྱན་ བསྐྱུར་ ཡོདཔ་ ཨིན །

འཐུས་མི་ བཙག་འཐུ་ གྲུབ་ ཡོད་ མི་ འདི་ གིས་ # འབྲུག་ གི་ བཙག་འཐུའི་བཅའ་ཁྲིམས་NUMཅན་མའི་ དོན་ཚན་ # NUMཔ་ དང་ འཁྲིལ་ ཏེ་ # གློ་བུར་ གྱི་ ས་སྟོང་ བསུབ་ ནིའི་ དོན་ལུ་ # ཧེ་མའི་ འཐུས་མི་ གིས་ ཕྱག་ ཞུ་ ཡོད་ པའི་ # ལྷག་ལུས་ ཀྱི་ གནས་ཡུན་ རྐྱངམ་གཅིག་ ཕྱག་ཕྱིད་ ཞུ་ ནི་ ཨིན །

མི་མང་ ཡོངས་ ལུ་ # བཙག་འཐུའི་ བཤེར་ཡིག་ བཙུགས་ ནི་ དུས་ཚོད་ འདི་ # སྤྱི་ཚེས་ NUM # - NUM # - NUM # ལས་ འགོ་བཟུང་ སྟེ་ སྤྱི་ཚེས་ NUM # - NUM # - # ཀྱི་ ཕྱི་རུ་ ཆུ་ཚོད་ # ལུ་ མཇུག་ བསྡུ་ ནི་ ཨིན་ པའི་ སྙན་ཞུ་ འབདཝ་ ཨིན །

རང་ལུགས་ གནམ་ལོ་ ས་ ཕོ་ ཁྱི་ ལོ་ ཟླ་ NUMཔའི་ ཚེས་ NUM # འམ་ སྤྱི་ཚེས་ NUM # - NUM # - NUM # ལུ་ སྤེལ །

འབྲུག་ གི་ བཙག་འཐུའི་ ལྷན་འཛིན་ སྤྱི་ཁྱབ །

འགྲེམས་ཐོག་ རྒྱན་ཤོག་ ལྷན་ཐབས་ ས་ཁོངས །

འབྲུག་གི་བཙག་འཐུ་ལྷན་ཚོགས་ ཀྱིས་ # རྫོང་ཁག་ # NUM # ནང་ ལུ་ # འགྲེམས་ཐོག་ རྒྱན་ཤོག་ ལྷན་ཐབས་ ས་ཁོངས་ ཚུ་ ནང་ # མི་མང་ ལུ་ # སྤྱི་ལོ་ # NUM # སྤྱི་ཟླ་ # NUMཔའི་ སྤྱི་ཚེས་ # NUM # དང་ NUM # ལུ་ # སྤྱིར་བཏང་ མི་དམངས་ ལུ་ # ལག་ལེན་ ནང་ བཙུགས་ ནིའི་ # བརྡ་སྤྲོད་ འབདཝ་ ཨིན །

འགྲེམས་ཐོག་ ཚོགས་རྒྱན་ སྐྱུར་ མི་ སྦེ་ ཐོ་བཀོད་ ཚུད་ མི་ མི་ངོམ་ ཚུ་ གིས་ # འགྲེམས་ཐོག་ རྒྱན་ཤོག་ ལྷན་ཐབས་ ས་ཁོངས་ ཚུ་ ནང་ # ཐོ་བཀོད་ འབད་ བའི་ སྐབས་ # རང་ གིས་ གདམ་ཁ་ རྐྱབ་ ཡོད་ པའི་ ས་གནས་ ཁར་ # གོང་ འཁོད་ སྤྱི་ཚེས་ ནང་ འབྱོན་ གནང་ །

ཆུ་ཚོད་འཁོར་ལོ་ ཀ་ཆེན་ # ནོར་འཛིན་ལམ་ # ཟེར་ གདམ་ཁ་ རྐྱབ་ ཡོད་ མི་ ཚུ་ གི་ ཐུགས་ ལུ་ བསྣམ་ དགོཔ་ འདི་ ཡང་ # ས་གོ་ འདི་ # ཆུ་ཚོད་འཁོར་ལོའི་ ཀ་ཆེན་ རྩ་བར་ ལས་ # ལྕང་གླིང་མའི་ཐང་ གི་ སྣུམ་འཁོར་ བཞག་ སའི་ ས་ཁོངས་ ནང་ བརྒྱ་འཁོར་ ཨ་ལུའི་ གླིང་གའི་ སྦོ་ལོགས་ཁར་ # སྤོ་སོར་ འབད་ དེ་ ཡོདཔ་ ཨིན །

འདི་ དང་ འདྲཝ་སྦེ་ # ཕུན་ཚོགས་གླིང་ འབྲིང་རིམ་བར་མའི་ སློབ་གྲྭ་ ནང་ ཚོགས་རྒྱན་ བསྐྱུར་ ནི་ སྦེ་ ཐོ་བཀོད་ ཚུད་ མི་ ཚུ་ གིས་ # ཐུགས་ ལུ་ བསྣམ་ དགོཔ་ འདི་ ཡང་ # ཐོ་བཀོད་ ནང་ ཚུད་ ཡོད་ པའི་ འགྲེམས་ཐོག་ ཚོགས་རྒྱན་ སྐྱུར་ མི་ ཨམ་སྲུ་ ཚུ་ གིས་ # རང་སོའི་ འགྲེམས་ཐོག་ ཚོགས་རྒྱན་ བཙུགས་ པར་ # ཕུན་ཚོགས་གླིང་ འབྲིང་རིམ་ བར་མའི་ སློབ་གྲྭ་ ནང་ འོང་ དགོཔ་ དང་ # ཐོ་བཀོད་ ནང་ ཚུད་ ཡོད་ པའི་ འགྲེམས་ཐོག་ ཚོགས་རྒྱན་ སྐྱུར་ མི་ ཕོ་རྒྱས་ ཚུ་ གིས་ # རང་སོའི་ འགྲེམས་ཐོག་ ཚོགས་རྒྱན་ བཙུགས་ པའི་ ས་ཁོངས་ འདི་ # ཕུན་ཚོགས་གླིང་ འབྲིང་རིམ་ སློབ་གྲྭ་ འོག་མའི་ ནང་ ཨིན །

ཁ་སྐོང་ བརྡ་དོན་ གྱི་ དོན་ལུ་ # pb.ecb.bt # ཡང་ན་ # སྤྱོད་ཁྲལ་ དགོངས་ཡངས་ ཀྱི་ # ཨང་ # NUM # ནང་ འབྲེལ་བ་ འཐབ་ གནང་ །

འབྲུག་ གི་ བཙག་འཐུ་ ལྷན་འཛིན་ སྤྱི་ཁྱབ །

ཁྱབ་བསྒྲགས ། # གསལ་བསྒྲགས །

དང་འདོད་ཅན་ གྱི་ མི་ངོམ་ ཚུ་ གིས་ # སྤྱི་ལོ་ # NUM # ཀྱི་ # སྤྱི་ཚོགས་ # NUMཔའི་ རྒྱལ་ཡོངས་ཚོགས་སྡེའི་ བཙག་འཐུའི་ ནང་ # བཅའ་མར་གཏོགས་ ནི་ ལུ་ # སྒྲ་སྒྲིག་ འབད་ ཐབས་ ཀྱི་ དོན་ལུ་ # འབྲུག་གི་བཙག་འཐུ་ལྷན་ཚོགས་ ཀྱིས་ # ཉིནམ་ གཅིག་ གི་ # གོ་བསྡུར་ཞལ་འཛོམས་ ཅིག་ # འགོ་འདྲེན་ འཐབ་ ནི་ ཨིན་ མི་ ལུ་ # བརྡ་འཕྲིན་ སྤེལཝ་ ཨིན །

དེ་འབདཝ་ལས་ # ལས་རིམ་ འདི་ གི་ དོན་ལུ་ # ཁྱད་ཚད་ ལྡན་ པའི་ # དང་འདོད་ཅན་ གྱི་ མི་ངོམ་ ཚུ་ གིས་ # སྤྱི་ལོ་ # NUM # སྤྱི་ཟླ་ # NUMཔའི་ སྤྱི་ཚེས་ # NUMའི་ ནང་འཁོད་ ལུ་ # ཀ་ཝང་བྱང་ས་ ལུ་ ཡོད་ པའི་ # བཙག་འཐུ་ལྷན་ཚོགས་ ཀྱི་ ཡིག་ཚང་ ལྟེ་བའི་ ནང་ # མི་སྡེ་ དང་ བཙག་འཐུའི་ སྦྱོང་བརྡར་ ལས་ཁུངས་ དང་ # ཡང་ན་ # རང་སོའི་ རྫོང་ཁག་ བཙག་འཐུའི་ ཡིག་ཚང་ ནང་ # ཐོ་བཀོད་ མཛད་ གནང་ ཟེར་ ཞུ་ ནི་ ཨིན ། # སྦྱོང་བརྡར་ ལས་རིམ་ འདི་ ཡང་ # ཐོ་བཀོད་ འབད་ མིའི་ གྱངས་ཁ་ དང་ འཁྲིལ་ ཏེ་ # ས་གནས་ ཁག་ སོ་སོའི་ ནང་ ལུ་ # སྤྱི་ཟླ་ # NUMཔའི་ ནང་འཁོད་ ལུ་ # འགོ་འདྲེན་ འཐབ་ ནི་ ཨིན །

ཁ་གསལ་ གྱི་ དོན་ལུ་ # བཙག་འཐུ་ལྷན་ཚོགས་ ཡིག་ཚང་ ལྟེ་བའི་ ནང་ # བཙག་འཐུའི་ མི་སྡེ་ དང་ # སྦྱོང་བརྡར་ ལས་ཁུངས་ ཀྱི་ འགོ་འཛིན་ # ཕུརཔ་རྡོ་རྗེ་ དང་ གཅིག་ཁར་ # བརྒྱུད་འཕྲིན་ ཨང་ NUM # གི་ ཐོག་ ལུ་ འབྲེལ་བ་ འཐབ་ སྟེ་ བཀའ་དྲིན་ བསྐྱང་ གནང་ ཟེར་ ཞུ་ ནི་ ཨིན །

འབྲུག་གི་བཙག་འཐུའི་ལྷན་འཛིན་སྤྱི་ཁྱབ །

མི་དམངས་ བསླབ་སྟོན །

གསལ་བསྒྲགས །

རྩ་ཁྲིམས་ཆེན་མོའི་ དགོངས་དོན་ དང་ # བཙག་འཐུ་ དང་ འབྲེལ་ བའི་ ཁྲིམས་ ཚུ་ དང་ འཁྲིལ་ ཏེ་ # འབྲུག་གི་བཙག་འཐུ་ལྷན་ཚོགས་ ཀྱིས་ # རྒྱལ་ཡོངས་ཚོགས་སྡེ་ དང་ # རྒྱལ་ཡོངས་ཚོགས་འདུའི་ བཙག་འཐུ་ འདི་ # སྤྱི་ལོ་ # NUM # ལུ་ # འགོ་འདྲེན་ འཐབ་ ནི་ ཨིནམ་ སྦེ་ # མི་དམངས་ ལུ་ # སྙན་སྒྲོན་ ཞུཝ་ ཨིན །

བཙག་འཐུའི་ གནས་ཡུན་ སྐབས་ ལུ་ # བཙག་འཐུ་ འདི་ # བར་དཀྲོག་ ག་ནི་ཡང་ མེད་ པར་ # རང་མོས་ དང་ རྣམ་དག་ གི་ ཐོག་ ལས་ འགོ་འདྲེན་ འཐབ་ ཚུགས་ ནིའི་ དོན་ལུ་ # ཆོས་འབྲེལ་ གྱི་ ལས་རིམ་ ཡང་ན་ # གཞན་ མི་དམངས་ སྤུངས་འཛོམས་ ཀྱི་ ལས་རིམ་ ཚུ་ # འབད་ ནི་ ལས་ འཛེམ་ དགོཔ་ ཨིནམ་ ལས་ # གཞུང་ གི་ ལས་སྡེ་ དང་ # རང་སྐྱོང་ ལས་སྡེ་ # ལས་འཛིན་ # སྒེར་ གྱི་ ཡིག་ཚང་ # ཆོས་སྡེ་ དང་ མི་དམངས་ ཡོངས་ ལུ་ # འདི་བཟུམ་ མའི་ ལས་རིམ་ རེ་ # འགོ་འདྲེན་ འཐབ་ ནིའི་ འཆར་གཞི་ ཡོད་ པ་ ཅིན་ # སྤྱི་ལོ་ # NUM # ཀྱི་ # སྤྱི་ཟླ་ # NUMཔ་ ལས་ # NUMཔའི་ བར་ ན་ དང་ # སྤྱི་ཟླ་ # NUMཔ་ ལས་ # NUMཔའི་ བར་ ན་ ལུ་ # མ་ ཚུདཔ་ སྦེ་ # འགོ་འདྲེན་ འཐབ་ གནང་ དགོཔ་ སྦེ་ # སྔ་གོང་ ལས་ # ཞུ་བ་ འབདཝ་ ཨིན །

ཐོ་བཀོད་ གྲུབ་ པའི་ སྲིད་དོན་ཚོགས་པ་ དང་ # འདེམས་ངོ་ སྦེ་ # འཐོན་ ནིའི་ བློ་འདོད་ ཡོད་ མི་ ཚུ་ ལུ་ ཡང་ # བཙག་འཐུ་ལྷན་ཚོགས་ ཀྱི་ ཁ་ཐུག་ ལས་ # ཁྲིམས་མཐུན་ གྱི་ # སྒྲ་སྒྲིག་ གི་ ལས་སྣ་ ཚུ་ འབད་ ནིའི་ དོན་ལུ་ དང་ # གོང་ བཞིན་ # དང་ལེན་ འབད་ དགོ་ པའི་ དྲན་སྐུལ་ འབདཝ་ ཨིན །

འབྲུག་ གི་ བཙག་འཐུའི་ ལྷན་འཛིན་ སྤྱི་ཁྱབ །

གསལ་བསྒྲགས །

༉ # འབྲུག་གི་བཙག་འཐུ་ལྷན་ཚོགས་ ཀྱིས་ # འཕྲལ་ཁམས་ཅིག་ ལུ་ # ས་སྟོང་ ཞུགས་ ཡོད་ མིའི་ འདེམས་ཁོངས་ NUM # དང་ # དྭངས་ཆུ་ རྒེད་འོག་ གི་ དོན་ལུ་ # འབྲི་ལྷག་ཤེས་ཡོན་ དང་ རིག་རྩལ་ བརྟག་དཔྱད་ # འགོ་འདྲེན་ འཐབ་ ཡོད་ མི་ གི་ གྲུབ་འབྲས་ འདི་ # དགའ་སྤྲོ་ དང་ བཅས་ པའི་ ཐོག་ ལས་ # གསལ་བསྒྲགས་ འབདཝ་ ཨིན །

བརྟག་དཔྱད་ ནང་ ལུ་ # ཐོ་བཀོད་ འབད་ དེ་ ཡོད་ མིའི་ ཡོངས་བསྡོམས་ NUM # ལས་ # མི་གྲངས་ NUM # གིས་ བཅའ་མར་གཏོགས་ པར་ ཐོན་ ཡོད་ མིའི་ གྲལ་ལས་ # ཕོ་ NUM # དང་ # མོ་ NUM # འདུག །

བརྟག་དཔྱད་ ནང་ བཅའ་མར་གཏོགས་ མིའི་ གྲལ་ལས་ མི་གྲངས་ NUM # ཕོ་ NUM # དང་ མོ་ NUM # གྱིས་ འབྲི་ལྷག་ཤེས་ཡོན་ དང་ རིག་རྩལ་ ནང་ ལས་ མཐར་འཁྱོལ་ ཏེ་ ཡོད་ པའི་ ལག་ཁྱེར་ བྱིན་ ནི་ ཨིན །

གྲུབ་འབྲས་ ཚུ་ ཐིམ་ཕུག་ འབྲུག་གི་བཙག་འཐུ་ལྷན་ཚོགས་ ཀྱི་ ཡིག་ཚང་ ལྟེ་བ་ དང་ འབྲེལ་ཡོད་ རྫོང་ཁག་ བཙག་འཐུ་ ཡིག་ཚང་ ཡང་ན་ ཡོངས་འབྲེལ་ཁ་བྱང་ ནང་ ལས་ འཐོབ་ ཚུགས །

འབྲི་དཔྱད་ ལོག་སྟེ་ བརྟག་དཔྱད་ འབད་ དགོ་ པ་ ཅིན་ འདི་ གི་ ཞུ་ཡིག་ འདི་ # སྤྱི་ཚེས་ NUM # - NUM # - NUM # གྱི་ ནང་འཁོད་ ལུ་ # ཡིག་ཚང་ གི་ དུས་ཚོད་ ལུ་ # འབྲེལ་ཡོད་ རྫོང་ཁག་ བཙག་འཐུ་ ཡིག་ཚང་ ནང་ # ཐད་ཀར་དུ་ བཙག་འཐུ་ ལས་ཁུངས་ ཀྱི་ འགོ་འཛིན་ ལུ་ བཙུགས་ གནང་ །

ས་སྟོང་ ཞུགས་ ཡོད་ པའི་ འདེམས་ཁོངས་ NUM # ནང་ # བཙག་འཐུའི་ དོ་འགྲན་ འབད་ ནིའི་ དང་འདོད་ ཡོད་ མིའི་ འདེམས་ངོ་ ཚུ་ གིས་ བཙག་འཐུའི་ གསལ་བསྒྲགས་ འབད་ ཚར་ བའི་ ཤུལ་ལུ་ # གདམ་ངོའི་ ཡིག་ཆ་ བཙུགས་ ནི་ གི་ དོན་ལུ་ དགོས་མཁོའི་ ཡིག་ཆ་ བཏོན་ ནི་ གི་ ལཱ་ ཚུ་ འགོ་བཙུགས་ དགོཔ་ ལུ་ ཡང་བསྐྱར་ གྱི་ དྲན་གསོ་ ཕུལཝ་ ཨིན །

རང་ལུགས་ གནམ་ལོ་ མེ་ ཕོ་ སྤྲེལ་ ལོ་ ཟླ་ བཅུ་གཉིས་པའི་ ཚེས་ # NUM # མམ་ སྤྱི་ལོ་ NUM # ཟླ་ NUMཔའི # ཚེས་ # NUM # ལུ་ སྤེལ །

རྩིས་ལོ་ # NUM # ལས་ # རྩིས་ལོ་ # NUM # ཀྱི་ # གཞུང་སྐྱོང་ མཆོག་གྱུར་ གྱི་ འགན་ཡིག་ གུ་ མཚན་རྟགས་ བཀོད་ གནང་ ཡི །

མི་རྗེ་ བློན་ཆེན་ དང་ རྒྱལ་ཡོངས་དགའ་སྐྱིད་དཔལ་འཛོམས་ལྷན་ཚོགས་ ཀྱི་ དྲུང་ཆེན་ གཉིས་ ཀྱི་ བར་ ན་ # ད་རེས་ # རང་བཞིན་ཐོན་སྐྱེད་གོང་འཕེལ་ལས་འཛིན་ གྱི་ ཞལ་འཛོམས་ཁང་ ནང་ ལུ་ སྦེ་ # རྩིས་ལོ་ NUM # ལས་ # རྩིས་ལོ་ # NUM # ཀྱི་ # གཞུང་སྐྱོང་ མཆོག་གྱུར་ གྱི་ འགན་ཡིག་ གུ་ མཚན་རྟགས་ བཀོད་ གནང་ ཡི །

རྒྱལ་ཡོངས་དགའ་སྐྱིད་དཔལ་འཛོམས་ལྷན་ཚོགས་ ཀྱི་ དྲུང་ཆེན་ གྱིས་ གཙོས་ པའི་ སྡེ་ཚན་ གཅིག་ # ལོ་ ལྔའི་ འཆར་གཞི་ NUMཔའི་ # ས་གནས་གཞུང་ གི་ # གྲུབ་འབྲས་ གཙོ་ཅན་ དང་ གྲུབ་འབྲས་ ཚུ་ བསྐྱར་ཞིབ་ ཀྱི་ དོན་ལུ་ # ལྷོ་ཕྱོགས་ ཁ་ཐུག་ ལུ་ བལྟ་སྐོར་ བྱོན་ ཡོདཔ །

ལོ་ ལྔའི་ འཆར་གཞི་ NUMཔའི་ སྡེ་ཚན་ ཡིག་ཆས་ ཚུ །

ལོ་ ལྔའི་ འཆར་གཞི་ བཅུ་གཅིག་པ་ འདི་ # གནམ་ལོ་ NUM # ལུ་ དམངས་གཙོའི་ རྩ་ཁྲིམས་ཅན་ གྱི་ རྒྱལ་བརྒྱུད་ ཀྱི་ རིང་ལུགས་ འདི་ འགོ་བཙུགས་ ཞིནམ་ལས་ # ལོ་ ལྔའི་ འཆར་གཞི་ གཉིས་པ་ ཨིན །

འདི་ཡང་ # གནམ་ལོ་ NUM # ལས་ འགོ་བཙུགས་ ཏེ་ འཆར་གཞིའི་ གོང་འཕེལ་ གྱི་ ལས་རིམ་ ཚུའི་ གཞི་འགྱམ་ སྒྲིང་སྒྲི་ སྦེ་ བཟོ་ གནང་ མི་ གུ་ གཞི་ བརྟེན་ ཏེ་ བཟོཝ་ ཨིན །

འདི་ཡང་ # མི་དབང་མངའ་བདག་རིན་པོ་ཆེ་ མཆོག་ གིས་ རྒྱལ་ཡོངས་ ལུ་ གསུང་བཤད་ གནང་ མི་ ཚུ་ ནང་ # འབྲུག་ རྒྱལ་ཁབ་ ཀྱི་ དོན་ལུ་ འཆར་སྣང་ དང་ # རྒྱལ་ཡོངས་ ཀྱི་ གཙོ་རིམ་ ཚུ་ གསུང་ གནང་ མི་ དེ་ ལམ་སྟོན་ སྦེ་ བརྟེན་ ཏེ་ བཟོ་བཟོཝ་ ཨིན །

འཆར་གཞི་ འདི་ ནང་ # དམིགས་ཡུལ་ དེ་ ཚུ་ འགྲུབ་ ནི་ དང་ # ད་ལྟོའི་ གཞུང་ གི་ ཁས་བླངས་ # དབང་ཚད་ཕྱིར་སྤེལ་ གྱི་ ཐོག་ ལས་ # ཀུན་ ལུ་ བདེ་སྐྱིད་ # ཟེར་ བའི་ ཁས་བླངས་ འདི་ འགྲུབ་ ནི་ གི་ དོན་ལུ་ གོང་འཕེལ་ གྱི་ གནད་དོན་ ཚུ་ བཀོད་ དེ་ ཡོདཔ་ ཨིན །

ལོ་ ལྔའི་ འཆར་གཞི་ བཅུ་གཅིག་པའི་ དེབ་ཚན་ # NUMཔ་ # ཡིག་ཆ་ གཙོ་བོ །

ངོ་སྤྲོད །

ལོ་ ལྔའི་ འཆར་གཞི་ བཅུ་གཅིག་པའི་ དེབ་ཚན་ # NUMཔ་ # ལས་རིམ་ ཚུ་ ནང་ # ལྷན་ཁག་ # རྩ་ཁྲིམས་ཅན་ གྱི་ འདུས་ཚོགས་ # རང་དབང་ ལས་སྡེ་ དང་ གཞུང་ གི་ ལས་སྡེ་ ཁག་ གཞན་ ཚུ་ གི་ ལས་རིམ་ དང་ ལས་སྣ་ ཚུ་ བཀོད་ དེ་ ཡོད །

ལས་སྡེ་ # NUM # གི་ ལས་རིམ་ དང་ ལས་སྣ་ ཚུ་ ཡང་ གཤམ་འཁོད་ ཐིག་ཁྲམ་ མདོར་བསྡུས་ ནང་ ལུ་ གསལ་བཀོད་ འབད་ དེ་ ཡོད །

ལས་རིམ་ དང་ ལས་སྣ་ ཚུ་ ནང་ ལུ་ # ལས་རིམ་ དང་ ལས་སྣའི་ རྒྱབ་ཁུངས་ # དེ་ལས་ # ལཱ་ གི་ གྲུབ་འབྲས་ དང་ འཕྲལ་ གྱི་ གྲུབ་འབྲས་ ཚུ་ སྒྲུབ་ ཐབས་ ཀྱི་ དམིགས་གཏད་ ཡང་ ཚུད་ དེ་ ཡོད །

གྲུབ་འབྲས་ ལུ་ གཞི་བཞག་ གི་ འཆར་གཞིའི་ ཐབས་ལམ་ དང་ འཁྲིལ་ # ལཱ་ གི་ གྲུབ་འབྲས་ དང་ འཕྲལ་ གྱི་ གྲུབ་འབྲས་ ཚུ་ ཡང་ # གྲུབ་འབྲས་ ཀྱི་ བརྡ་སྟོན་ གཙོ་ཅན་ # དམིགས་གཏད་ དང་ ད་ལྟོའི་ གནས་སྟངས་ ལུ་ གཞི་ བཞག་ སྟེ་ བཀོད་ ཡོདཔ་ ཨིན །

ལོ་ ལྔའི་ འཆར་གཞི་ བཅུ་གཅིག་པའི་ དེབ་ཚན་ # NUMཔ་ # ལས་རིམ་ ཚུ་ གི་ སྐོར །

འཆར་གཞི་ # NUMཔའི་ བར་མཚམས་ བསྐྱར་ཞིབ་ ཀྱི་ སྙན་ཞུ །

ལོ་ ལྔའི་ འཆར་གཞི་ བཅུ་གཅིག་པ་ འདི་ # གནམ་ལོ་ NUM # ལུ་ དམངས་གཙོའི་ རྩ་ཁྲིམས་ཅན་ གྱི་ རྒྱལ་བརྒྱུད་ ཀྱི་ རིང་ལུགས་ འདི་ འགོ་བཙུགས་ ཞིནམ་ལས་ # ལོ་ ལྔའི་ འཆར་གཞི་ གཉིས་པ་ ཨིན །

དེ་ཡང་ # འབྲུག་ གི་ དམངས་གཙོའི་ རྩ་ཁྲིམས་ཅན་ གྱི་ རྒྱལ་བརྒྱུད་ ཀྱི་ རིང་ལུགས་ ཀྱི་ རིང་ ལུ་ # བཙག་འཐུ་ ལས་ གྲུབ་ པའི་ གཞུང་ གིས་ འཆར་གཞི་ བརྩམས་ ཏེ་ ལག་ལེན་ འཐབ་ མི་ # ལོ་ ལྔའི་ འཆར་གཞི་ གཉིས་པ་ ཨིན །

དེ་འབདཝ་ལས་བརྟེན་ཏེ་ # ལོ་ ལྔའི་ འཆར་གཞི་ NUMཔ་ གིས་ # འདས་ པའི་ རིང་ ལུ་ # ཡར་རྒྱས་ གོང་འཕེལ་ དང་ གྲུབ་འབྲས་ འཐོན་ མིའི་ ཉམས་མྱོང་ ཚུ་ ལས་ བརྟེན་ཏེ་ # རྒྱལ་ཡོངས་དགའ་སྐྱིད་དཔལ་འཛོམས་ ཀྱི་ དམིགས་ཡུལ་ འགྲུབ་ དགོཔ་ དང་ འཁྲིལ་ ཏེ་ # ད་ལས་ཕར་ གནས་སྐབས་ དང་ རིག་པ་ གསརཔ་ བཏོན་ ཏེ་ # ང་བཅས་རའི་ ཕུགས་ ཀྱི་ མཐའ་དོན་ ཚུ་ འགྲུབ་ ཐབས་ ལུ་ གཙོ་བོར་ བཏོན་ ནིའི་ གོ་སྐབས་ བཟང་པོ་ བྱིནམ་ ཨིན་ པས །

འཆར་གཞི་ # NUMཔ # བརྩམ་ ནིའི་ བྱ་རིམ་ ནང་ ལུ་ # འབྲེལ་ཡོད་ ཚུ་ གིས་ རྒྱ་ཆེ་དྲགས་ སྦེ་ བཅའ་མར་གཏོགས་ ནིའི་ དོན་ལུ་ # ལོ་ ལྔའི་ འཆར་གཞི་ # NUMཔ་ བརྩམ་ ནིའི་ ཕྱག་ལཱ་ འདི་ # སྤྱི་ལོ་ # NUM # སྤྱི་ཟླ་ # NUMཔ་ ལས་ ར་ འགོ་བཙུགས་ ཡོདཔ་ ཨིན །

འབྲེལ་ཡོད་ ལས་སྡེ་ ཚུ་ དང་ གཅིག་ཁར་ གྲོས་བསྡུར་ མང་རབས་ཅིག་ འགོ་འདྲེན་ འཐབ་ པའི་ ཤུལ་ལས་ # ལོ་ ལྔའི་ འཆར་གཞི་ # NUMཔའི་ ཟིན་བྲིས་ འདི་ # སྤྱི་ལོ་ # NUM # ཟླ་ # NUMཔའི་ ནང་ ལུ་ # ལྷན་རྒྱས་གཞུང་ཚོགས་ གསརཔ་ ལུ་ སྤྱན་འབུལ་ ཕུལ་ ཡི །

དེ་ གི་ ཤུལ་ལས་ # ལྷན་རྒྱས་གཞུང་ཚོགས་ ཀྱིས་ ཞལ་བཀོད་ གནང་ མི་ ཚུ་ འབྲེལ་མཐུན་ བཟོ་ སྟེ་ # ལོ་ ལྔའི་ འཆར་གཞི་ NUMཔའི་ མཐའན་མཇུག་ ཟིན་བྲིས་ འདི་ # སྤྱི་ལོ་ # NUM # སྤྱི་ཟླ་ # NUMཔའི་ སྤྱི་ཚེས་ # NUM # ལུ་ # བཙག་འཐུ་ ལས་ གྲུབ་ པའི་ གཞུང་ གཉིས་ པའི་ # ཚོགས་ཐེངས་ ནང་ ལུ་ # མི་རྗེ་ དངུལ་རྩིས་ བློན་པོ་ མཆོག་ གིས་ སྤྱན་འབུལ་ ཕུལ་ ཡི །

འཆར་གཞི་ འདི་ # བཙག་འཐུ་ ལས་ གྲུབ་ པའི་ གཞུང་ གིས་ ཆ་འཇོག་ མཛད་ གནང་ བའི་ ཤུལ་ལས་ # མ་དངུལ་ འཚོལ་སྒྲུབ་ ཀྱི་ དོན་ལུ་ # སྤྱི་ལོ་ # NUM # སྤྱི་ཟླ་ # NUMཔའི་ སྤྱི་ཚེས་ # NUM # དང་ # NUM ལུ་ # གྲོགས་རམ་ མཉམ་འབྲེལ་ ཞལ་འཛོམས་ ཐེངས་ # NUMཔ་ འདི་ འགོ་འདྲེན་ འཐབ་ ཅི །

ཆར་གཞི་ # NUMཔའི་ ལོ་ངོ་ དང་པའི་ ནང་ ལུ་ # རྒྱ་གར་ གཞུང་ གིས་ གྲོགས་རམ་ གནང་ མིའི་ # འཆར་གཞི་ # NUMཔའི་ ལས་སྣ་ འབད་ མ་ ཚར་ བར་ ལུས་ ཡོད་ མི་ ཚུ་ གུ་ གཙོ་བོ་ བཏོན་ ཡི །

དེ་འབདཝ་ལས་བརྟེན་ཏེ་ # ལོ་ ལྔའི་ འཆར་གཞི་ NUMཔའི་ ལས་སྣ་ ཚུ་ ངོ་མ་ ལག་ལེན་ འཐབ་ ནི་ འདི་ # ལོ་ངོ་ གཉིས་པའི་ ནང་ ལུ་ རྐྱངམ་གཅིག་ འགོ་བཙུགས་ ཚུགས་ ཅི །

སྤྱི་ལོ་ # NUM # སྤྱི་ཟླ་ # NUMཔ་ ལས་ # སྤྱི་ལོ་ # NUM # སྤྱི་ཟླ་ # NUM # ཚུན་ # གཞུང་ ལྟེ་བའི་ ལྷན་ཁག་ # NUM # ས་གནས་གཞུང་ གི་ རྫོང་ཁག་ # NUM # དང་ ཁྲོམ་སྡེ་ # NUM # ཆ་མཉམ་ ནང་ # དུས་ཕྱེད་ བསྐྱར་ཞིབ་ འགོ་འདྲེན་ འཐབ་ མི་ འདི་ གཙོ་བོ་ར་ # ལོ་ ལྔའི་ འཆར་གཞི་ NUMཔའི་ མཉམ་སྡེབ་ གྲུབ་འབྲས་ བསྡུ་སྒྲིག་ འབད་ ནིའི་ དོན་ལུ་ ཨིན །

ལོ་ ལྔའི་ འཆར་གཞི་ NUMཔའི་ དུས་ཕྱེད་ བསྐྱར་ཞིབ་ འདི་ # མི་རྗེ་ བློན་ཆེན་ མཆོག་ གིས་ དབུ་ཁྲིད་ མཛད་ གནང་ ཡི །

དུས་ཕྱེད་ བསྐྱར་ཞིབ་ འདི་ # ལྷན་རྒྱས་གཞུང་ཚོགས་ ཀྱི་ བློན་པོ་ # རྒྱལ་ཡོངས་དགའ་སྐྱིད་དཔལ་འཛོམས་ ཀྱི་ འཐུས་མི་ # ས་གནས་གཞུང་ གི་ མི་སྡེ་ འགོ་ཁྲིདཔ་ ཚུ་ དང་ འབྲེལ་ཡོད་ ལས་སྡེ་ ཁག་ གི་ འགོ་དཔོན་ ཚུ་ གིས་ ཡང་ འབྲེལ་གཏོགས་ མཛད་ གནང་ ཡི །

དུས་ཕྱེད་ བསྐྱར་ཞིབ་ ཀྱི་ དམིགས་ཡུལ་ ངོ་མ་ ར་ # ལོ་ ལྔའི་ འཆར་གཞི་ NUMཔའི་ # ལས་རིམ་ གྲུབ་འབྲས་ ཚུ་ བལྟ་ ནི་ # འཆར་གཞིའི་ ལས་སྣ་ ཚུ་ ལག་ལེན་ འཐབ་ པའི་ སྐབས་ ལུ་ གདོང་ལེན་ འབྱུང་ མི་ ཚུ་ གྲོས་བསྟུན་ འབད་ དེ་ བསལ་ ནི་ དང་ # དེ་ལས་ གྲོས་བསྟུན་ འབད་ དགོཔ་ ཚུ་ རྒྱབ་སྣོན་ འབད་ ནི་ ཚུ་ ཨིན །

འདས་པའི་ ལོ་ ལྔའི་ འཆར་གཞིའི་ དུས་ཕྱེད་ བསྐྱར་ཞིབ་ བཟུམ་ མིན་ པར་ # ལོ་ ལྔའི་ འཆར་གཞི་ NUMཔའི་ དུས་ཕྱེད་ བསྐྱར་ཞིབ་ འདི་ # རྫོང་ཁག་ དང་ ལས་སྡེའི་ གྲུབ་འབྲས་ བརྡ་སྟོན་ གཙོ་ཅན་ བརྒྱུད་ དེ་ དབྱེ་ཞིབ་ འབད་ མི་ དང་ འཁྲིལ་ ཏེ་ # རྫོང་ཁག་ དང་ ལས་སྡེའི་ གྲུབ་འབྲས་ གཙོ་ཅན་ ཚུ་ ལུ་ གཙོ་བོར་ བཏོན་ ནི་ ཨིན །

དེ་མ་ཚད་ # ལོ་ ལྔའི་ འཆར་གཞི་ NUMཔའི་ དུས་ཕྱེད་ བསྐྱར་ཞིབ་ སྐབས་ # ལས་སྣ་ ཚུ་ ལག་ལེན་ འཐབ་ མི་ ལས་སྡེ་ ཚུ་ གིས་ # མ་དངུལ་ གྱི་ གྲུབ་འབྲས་ ཡང་ བསྐྱར་ཞིབ་ འབད་ ནི་ ཨིན །

གསོ་བའི་ལྷན་ཁག་ གིས་ # འཛམ་གླིང་གསོ་བའི་ཚོགས་པ་ ནང་ ལས་ # གསོ་བའི་ ཅ་ཆས་ ཀྱི་ གྲོགས་རམ་ ཐོབ་ ཡོདཔ །

སྤྱི་ཟླ་ NUMཔའི་ ཚེས་ # NUM # NUM

༉ # གསོ་བའི་ལྷན་ཁག་ གིས་ # ད་རིས་ # འཛམ་གླིང་གསོ་བའི་ཚོགས་པ་ ནང་ ལས་ # ད་རུང་ ར་ # གསོ་བའི་ ཅ་ཆས་ ཀྱི་ གྲོགས་རམ་ ཚུ་ ཐོབ་ ཅི །

ཡུ་ཨེསི་ཌོ་ལར་ སྟོང་ཕྲག་ NUM # ལྷགཔ་ཅིག་ གནས་ པའི་ ཅ་ཆས་ ཚུ་ ཡང་ # ཁག་ ཆེ་ བའི་ གསོ་བའི་ ཅ་ཆས་ དང་ # གཞན་ མི་ ཆུ་ དང་ མེ་ གི་ མཐུན་རྐྱེན་ # དེ་ལས་ # གུར་ དང་ ཁང་ཆས་ ཆ་ཚང་ ཚུ་ ཨིན་ མས །

འགོ་དཔོན་ ཚུ་ གིས་ སླབ་ མིའི་ ནང་ # ཅ་ཆས་ འདི་ ཚུ་ # གློ་བུར་ གྱི་ གནད་དོན་ ཐོན་ པའི་ སྐབས་ དང་ # སྨན་ཁང་ མེད་ ས་ ལས་ ཕར་ # གསོ་བའི་ ཞབས་ཏོག་ ཚུ་ # འདི་འཕྲོ་ལས་ ར་ བྱིན་ ནི་ གི་ དོན་ལུ་ # ལག་ལེན་ འཐབ་ ཨིན་ ཟེར་ བཤད་ ཅི །

གསོ་བའི་ ལྷན་ཁག་ གིས་ # ད་ལྟོ་ཚུན་ཚོད་ # འཛམ་གླིང་གསོ་བའི་ཚོགས་པ་ ནང་ ལས་ # གློ་བུར་ གསོ་བའི་ ཅ་ཆས་ ཆ་ཚང་ NUM # ཐོབ་ ནུག # ད་རུང་ # འཛམ་གླིང་གསོ་བའི་ཚོགས་པ་ གིས་ # ལྷན་ཁག་ ལུ་ # གློ་བུར་ གསོ་བའི་ ཅ་ཆས་ སྒྲིག་ ཐངས་ ཀྱི་ # སྦྱོང་བརྡར་ གྱི་ དོན་ལུ་ ཡང་ # མ་དངུལ་ དང་ ཁྱད་རིག་ གི་ རྒྱབ་སྐྱོར་ ཚུ་ # བྱིནམ་ ཨིན་ མས །

སེང་ལྡན་ འབྲིང་རིམ་ སློབ་གྲྭ་ འོག་མ་ ནང་ ལུ་ # དབུགས་ གཏོང་ལེན་ གྱི་ # ནད་གཞི་ ཐོན་ ཏེ་ ཡོདཔ །

སྤྱི་ཟླ་ NUMཔའི་ ཚེས་ # NUM # NUM #

༉ # བསམ་རྩེ་ རྫོང་ཁག་ # སེང་ལྡན་ འབྲིང་རིམ་ སློབ་གྲྭ་ འོག་མའི་ ནང་ ལུ་ # དབུགས་ གཏོང་ལེན་ གྱི་ # ནད་གཞི་ ཐོན་ ཡོད་ པའི་ # སྙན་ཞུ་ ཡོདཔ་ ཨིན་ མས །

དབུགས་ གཏོང་ལེན་ གྱི་ ནད་གཞི་ འདི་ # ད་རེས་ # སློབ་གྲྭ་ འདི་ ནང་ གི་ སློབ་ཕྲུག་ NUM # ལུ་ # ཐོབ་ སྟེ་ ཡོདཔ་ ཨིནམ་ མས །

ནད་གཞི་ འདི་ ཡང་ # འགོ་ དང་པ་ ར་ # གཟའ་ ཉིམ་ གི་ ཚེས་ # བདའ་ ཟུན་ ཡོདཔ་ དང་ # འདི་ ཡང་ # སློབ་ཕྲུག་ NUM # འབད་ མི་ ཅིག་ # སྟབས་ གཅིག་ཁར་ # དྲོད་འབར་ རྐྱབ་ ནི་ དང་ གློ་འབར་ ནི་ # དེ་ལས་ # རྐང་ཚིགས་ ལག་ཚིགས་ ན་ ནི་ དང་ # ལྐོདམ་ ན་ ནི་ ཚུ་ འབད་ བའི་ ཤུལ་ལུ་ ཨིན་ མས །

ནད་གཞི་ འདི་ # ཕར་ ཚུར་ འབུ་ མི་ ཅིག་ འབདཝ་ལས་ # ནད་གཞི་ འཐོབ་ མི་ སློབ་ཕྲུག་ ལ་ལུ་ཅིག་ # སོ་སོ་ སྦེ་ བཞག་ སྟེ་ འདུག

ནད་གཞི་ འདི་ # བསམ་རྩེ་ རྫོང་ཁག་ སྨན་ཁང་ དང་ # སེང་ལྡན་ གསོ་བའི་ གཞི་རྟེན་ སྨན་ཁང་ གཉིས་ ཀྱི་ ནང་ ལས་ # འགོ་དཔོན་ ཚུ་ གིས་ # ལྟ་རྟོག་ འབད་ བའི་ བསྒང་ ར་ ཡོདཔ་ ཨིན་ མས །

བསམ་གྲུབ་དགའ་ཚལ་ འདེམས་ཁོངས་ ཀྱི་ འཁོར་ལམ་ འདི་ རྒྱ་སྐྱེད་ འབད་ དགོཔ་ རན་ ཏེ་ ཡོདཔ །

སྤྱི་ཟླ་ NUMཔའི་ ཚེས་ # NUM # NUM #

༉ # བསམ་གྲུབ་ལྗོངས་མཁར་ ཁྲོམ་སྡེ་ འོག་ གི་ # བསམ་གྲུབ་དགའ་ཚལ་ འདེམས་ཁོངས་ ཀྱི་ # འཁོར་ལམ་ ཀི་ལོ་མི་ཊར་ ཕྱེད་དང་NUM # འབད་ མི་ འདི་ # རྒྱ་སྐྱེད་ འབད་ དགོཔ་ རན་ ཏེ་ ཡོདཔ་ མ་ཚད་ # ཉམས་བཅོས་ ཡང་ # སྦོམ་ སྦེ་ ར་ འབད་ དགོཔ་ རན་ ཏེ་ འདུག

ལམ་ འདི་ ཡང་ # འཇིགས་མེད་རྣམ་རྒྱལ་ བཟོ་རིག་ མཐོ་རིམ་ སློབ་གྲྭ་ དང་ # བདེ་བ་ཐང་ རྒེད་འོག་ ལྟེ་བ་ # དེ་ལས་ # བདེ་བ་ཐང་ སློབ་གྲྭ་ ཆུང་བ་ དང་ # བདེ་བ་ཐང་ སྨན་ཁང་ ནང་ ལུ་ འགྱོ་ སའི་ ལམ་ # མེད་ཐབས་མེདཔ་ ཅིག་ ཨིན་ མས །

ལམ་ འདི་ ཁ་ ལུ་ # རྐང་ལམ་ ཅིག་ མེད་ ནི་ འདི་གིས་ # བདེ་བ་ཐང་ སློབ་གྲྭ་ ཆུང་བའི་ སློབ་ཕྲུག་ ཚུ་ # སློབ་གྲྭ་ ནང་ ལུ་ འགྱོ་ བའི་ སྐབས་ # ཨ་རྟག་ར་ # དྲནམ་ འཐེབ་ ཅིག་ ར་ བཏོན་ ཏེ་ # འགྱོ་ དགོཔ་ ཐོན་ ཏེ་ འདུག

ལམ་ གྱི་ སྦོ་ལོགས་ཁ་ ལས་ ཕར་ སྡོད་ མི་ ཚུ་ གིས་ སླབ་ མིའི་ ནང་ # ལམ་ གྱི་ གནས་སྟངས་ འདི་ # ལེགས་ཤོམ་ ཅིག་ མེདཔ་ ལས་ # སྟབས་ མ་ བདེཝ་ ཡོད་ པའི་ ཁར་ # ལམ་ འདི་ ཁ་ ལས་ # ཐལཝ་ ཡང་ སློང་ དོ་ ཡོདཔ་ ལས་ # སྣུམ་འཁོར་ གྱི་ ཤུགས་ཚད་ # མར་ཕབ་ འབད་ ནི་ གི་ མཐུན་རྐྱེན་ ཚུ་ ཡང་ # བཟོ་ དགོཔ་ འདུག་ ཟེར་ བཤད་ ཅི །

འདི་ ལུ་ # ཁྲོམ་སྡེའི་ འགོ་དཔོན་ ཚུ་ གིས་ སླབ་ མིའི་ ནང་ # ལམ་ འདི་ # འཕྲལ་ཁམས་ ཅིག་ཁར་ རྐྱངམ་གཅིག་ # ཉམས་བཅོས་ འབད་ ཡོདཔ་ ཨིན་རུང་ # ཆུ་དུང་ ཚུ་ ནང་ ལས་ # ཆུ་ འཛག་འགྱོ་ མི་ དང་ # ཉིན་ལྟར་བཞིན་ # ལམ་ འདི་ ཁ་ ལས་ # སྣུམ་འཁོར་ ཆེ་བ་ ཚུ་ # རྒྱུན་འགྲུལ་ འཐབ་ མི་ ལུ་ བརྟེན་ཏེ་ # དུས་ཡུན་ ཐུང་ཀུ་ ཅིག་ གི་ ནང་ ལུ་ ར་ # མེདཔ་ བཏང་ ནུག་ ཟེར་ བཤད་ ཅི །

ད་རུང་ # ཁྲོམ་སྡེའི་ འགོ་དཔོན་ ཚུ་ གིས་ བཀོད་ མིའི་ ནང་ # འཁོར་ལམ་ འདི་ # བདེ་བ་ཐང་ དང་ ངང་ལམ་ གྱི་ གཞུང་ལམ་ ཁར་ ཚུད་ དོ་ ཡོདཔ་ ལས་ # རྒྱ་སྐྱེད་ མ་ འབད་ བར་ # བཞག་ སྟེ་ ཡོད་ ཟེར་ ཨིན་ མས །

བསམ་གྲུབ་ལྗོངས་མཁར་ ཁྲོམ་སྡེ་ གིས་ # འཁོར་ལམ་ འདི # ད་རེས་ # ལོ་ NUM འཆར་གཞི་ NUMཔའི་ ནང་ ལུ་ # ཉམས་བཅོས་ འབད་ ནི་ གི་ # འཆར་གཞི་ འདུག

རྩི་རང་ རྫོང་ ལུ་ # མི་ གཅིག་ གིས་ # ཀི་ཝི་ གི་ ལཱ་ འབད་ མི་ འདི་ མཐར་འཁྱོལ་ བྱུང་ ཡོདཔ །

སྤྱི་ཟླ་ NUMཔའི་ ཚེས་ # NUM # NUM #

༉ # རྩི་རང་ རྫོང་ཁག་ # དཀྱིལ་འཁོར་ཐང་ རྒེད་འོག་ གི་ # མི་ མང་ཤོས་ཅིག་ གིས་ ར་ # དེ་བསྒང་ # ཀི་ཝི་ གི་ ལཱ་ འབད་ ནི་ གི་ ཐད་ཁར་ # འོས་འབབ་ ག་དེ་སྦེ་ འོང་ ག་ ཟེར་ བའི་ # ཐེ་ཚོམ་ ཆགས་ ཏེ་ སྡོད་ ནུག

ཨིན་རུང་ # སྐྱེས་ལོ་ NUM # ལང་ མི་ # ཀཱལ་ཡཎ་མྷཊ་ གིས་ # ཐིམ་ཕུག་ ལུ་ # ཁོ་རའི་ # བཟའ་ཆས་ ཚོང་ཁང་ འདི་ # བཀོ་བཞག་ ཞིན་ན་ # ཕམ་ གིས་ སླབ་ རུང་ ཉན་ མ་ བཏུབ་ པར་ # གཡུས་ ཁ་ ལུ་ འགྱོ་ ཞིནམ་ལས་ # ཉེན་ཁ་ འབག་ སྟེ་ # ཀི་ཝི་ བཙུགས་ ནི་ གི་ ལཱ་ ཚུ་ # འབད་ ཡོདཔ་ ཨིན་ མས །

དེ་འབདཝ་ལས་ # ད་རེས་ # ཀི་ཝི་ གི་ ལྕངམ་ ཚུ་ # ལོ་ NUM # འགྱོ་ བའི་ ཤུལ་ལུ་ # གྲུབ་འབྲས་ འདི་ ཡང་ # ལེགས་ཤོམ་ སྦེ་ ར་ # ཐོན་ ཏེ་ འདུག # ཀཱལ་ཡཎ་མྷཊ་ གིས་ སླབ་ མི་ ནང་ # ཁོ་ གིས་ # བལ་པོ་ ལས་ # ཀི་ཝི་ གི་ # ལྕངམ་ ཚུ་ འབག་འོངས་ པའི་ སྐབས་ ལུ་ # ཁོ་རའི་ # ཨ་པ་ འདི་ སེམས་ དང་ མ་ ལྡན་ པར་ # སྡོད་ ཡོདཔ་ མ་ཚད་ # མི་ གཞན་ མི་ ཚུ་ གིས་ ཡང་ # ཀི་ཝི་ འདི་ # འཚོ་ མི་ ཚུགས་ ཟེར་ # དོགས་པ་ ཟ་ སྟེ་ སྡོད་ ནུག་ # ཟེར་ ཨིན་ མས །

ཨིན་རུང་ # ཁོ་ གིས་ # འདི་བཟུམ་ གྱི་ གདོང་ལེན་ ལུ་ མ་ བལྟ་ བར་ # ཀི་ཝི་ འདི་ # དཀྱིལ་འཁོར་ཐང་ ལུ་ # ས་ཆ་ ཨེ་ཀར་ NUM # ལྷགཔ་ཅིག་ གི་ ནང་ ལུ་ # བཙུགས་ ཏེ་ ཡོདཔ་ སྦེ་ བཤད་ ཅི །

དེ་འབདཝ་ལས་ # ན་ཧིང་ # ཁོ་ གིས་ # ཀི་ཝི་ སྦོམ་ ཕུད་རྡོག་ རེ་ ལུ་ # དངུལ་ཀྲམ་ NUM # རེ་ སྦེ་ # བཙོངས་ ཡོདཔ་ མ་ཚད་ # དུས་ཅི་ # ཀི་ཝི་ ཀེ་ཇི་ NUM # ལྷགཔ་ཅིག་ # འཐོན་ ནི་ ཨིནམ་ ལས་ # ཨ་པ་ གིས་ # དོགས་པ་ ཆགས་ མི་ འདི་ ཡང་ # བསལ་ ཚུགས་ ཏེ་ ཡོདཔ་ སྦེ་ # ཨིན་ མས ། # ཀཱལ་ཡཎ་མྷཊ་ གི་ # ཀི་ཝི་ བཙུགས་ ནི་ གི་ ལཱ་ འབད་ མི་ འདི་ # རྫོང་ཁག་ འདི་ ནང་ ལུ་ # ཡོངས་གྲགས་ འཐོན་ དོ་ ཡོདཔ་ ལས་ # ས་གནས་ འདི་ ནང་ གི་ # མི་སེར་ ཚུ་ དང་ འགོ་དཔོན་ ཚུ་ གིས་ # འཕྲལ་འཕྲལ་ སྦེ་ ར་ # ཁོ་ གི་ ཀི་ཝི་ གི་ # ལྡུམ་རའི་ ནང་ ལུ་ # ལྟ་སྐོར་ འབད་ བར་ # འོང་ དོ་ ཡོདཔ་ ཨིན །

ཨིན་རུང་ # གཡུས་ཚན་ འདི་ ནང་ གི་ # མི་ ལ་ལུ་ཅིག་ # ཁོང་ ཆ་ཁྱབ་ ལུ་ # ཀི་ཝི་ བཙུགས་ ནི་ གི་ # ལཱ་ འབད་ ནི་ ནང་ # ཉམས་མྱོང་ མེདཔ་ ལས་ # ད་ལྟོའི་ བར་ ན་ ཡང་ # ཀི་ཝི་ གི་ ལཱ་ རྒྱ་ སྦོམ་ སྦེ་ ར་ # འབད་ ནི་ གི་ ཐད་ཁར་ # དོགས་པ་ བསག་ དོ་ ཡོདཔ་ སྦེ་ བཤད་ ཅི །

མི་ ཚུ་ གིས་ # ཀི་ཝི་ བཙུགས་ ནི་ ལུ་ # ཐེ་ཚོམ་ ཆགས་ ཏེ་ # སྡོད་ མི་ འདི་ གིས་ # ལོགས་ཅིག་ཧོངས་ལས་ # ཚོང་འབྲེལ་ འདི་ ལས་ བརྟེན་ཏེ་ # ད་རེས་ # ལོ་ དག་པ་ཅིག་ གི་ རིང་ ལུ་ # ཀི་ཝི་ གི་ ཚོང་ དང་ ཁེབ་ས་ འདི་ # ཁོ་ ར་ རྐྱངམ་གཅིག་ གིས་ ར་ # འཐོབ་ ནི་ གི་ ནང་ # ཧེང་སྐལ་ ར་ # ཁེ་ཕན་ བྱུང་ སྟེ་ འདུག # ད་རུང་ # ཁོང་ གི་ ཤིང་འབྲས་ ཀྱི་ # ལྡུམ་རའི་ ནང་ ལུ་ # གུ་ལི་ དང་ # ཌའི་གཱོན་ཕུལཊ་ # དེ་ལས་ # སྤང་ཚལ་ལུ་ ཚུ་ ཡང་ # བཙུགས་ ཏེ་ ཡོདཔ་ ཨིན་ མས །

ཏིང་ཏིང་སྦིས་ དང་ གོང་ཕུ་ གི་ བར་ ན་ # ལམ་ རྒྱ་སྐྱེད་ འབད་ ནི་ དང་ རྩི་ནག་ གཏང་ ནི་ གི་ ལཱ་ འདི་ མཇུག་ བསྡུ་ སྟེ་ ཡོདཔ །

སྤྱི་ཟླ་ NUMཔའི་ ཚེས་ # NUM # NUM #

༉ # གཞལ་སྒང་ ལུ་ # ཏིང་ཏིང་སྦིས་ དང་ གོང་ཕུ་ གི་ བར་ ན་ # གཞུང་ལམ་ རྒྱ་སྐྱེད་ འབད་ ནི་ དང་ # རྩི་ནག་ གཏང་ ནི་ གི་ ལཱ་ འདི་ # ཞག་དུས་ ལས་ # ཚར་ NUM # ར་ འབྱིད་ པའི་ ཤུལ་མར་ # ད་རེས་ # མཇུག་བསྡུ་ སྟེ་ འདུག

དེ་འབདཝ་ལས་ # ལམ་ འདི་ གིས་ # གོང་ཕུ་ དང་ པཱན་བང་ # དེ་ལས་ # ངང་ལམ་ ཚུ་ ནང་ # རྒྱུན་འགྲུལ་ འཐབ་ ནིའི་ ནང་ # དཀའ་ངལ་ ཡོད་ མི་ འདི་ # མང་ཤོས་ཅིག་ ར་ # བསལ་ ཚུགས་ ཏེ་ ཡོདཔ་ ཨིན་ མས །

ལམ་ འདི་ ཁ་ ལས་ # རྒྱུན་འགྲུལ་ འཐབ་ མི་ ཚུ་ གིས་ སླབ་ མིའི་ ནང་ # ལམ་ འདི་ ལས་ བརྟེན་ཏེ་ # རྒྱུན་འགྲུལ་ འཐབ་ ནི་ གི་ དུས་ཚོད་ འདི་ # ལེ་ཤ་ གིས་ ར་ # མར་ཕབ་ འབད་ ནིའི་ ནང་ # ལྷན་ཐབས་ བྱུང་ སྟེ་ ཡོད་ ཟེར་ བཤད་ ཅི ། # ད་རུང་ # ཁོང་ གིས་ བཀོད་ མིའི་ ནང་ # ལམ་ འདི་ གིས་ # དམིགས་བསལ་ གྱི་ # ཆརཔ་ རྐྱབ་ པའི་ ནམ་དུས་ ལུ་ # སྟབས་ མ་ བདེཝ་ འཐོན་ མི་ འདི་ ཡང་ # བསལ་ ནིའི་ ནང་ # ཕན་ཐོགས་ བྱུང་ སྟེ་ # ཡོདཔ་ སྦེ་ ཨིན་ མས །

ཀི་ལོ་མི་ཊར་ NUM # འབད་ མི་ # གཞུང་ལམ་ རྒྱ་སྐྱེད་ འབད་ ནི་ དང་ # རྩི་ནག་ གཏང་ ནི་ གི་ ལཱ་ འདི་ ཡང་ # སྤྱི་ལོ་ NUM # ལས་ # འགོ་བཙུགས་ ཡོདཔ་ ཨིན་རུང་ # མ་དངུལ་ མ་ ལངས་ པའི་ དཀའ་ངལ་ དང་ # ཆརཔ་ ཤུགས་ སྦེ་ ར་ རྐྱབ་ མི་ ལུ་ བརྟེན་ཏེ་ # ལཱ་ ཚུ་ # དུས་ཚོད་ ཁར་ # མཇུག་བསྡུ་ མ་ ཚུགས་ པར་ ལུས་ སོ་ ནུག

ཏིང་ཏིང་སྦིས་ དང་ གོང་ཕུ་ གི་ གཞུང་ལམ་ འདི་ གིས་ # པཱན་བང་ རྒྱལ་པོ་ཞིང་ གཞུང་ལམ་ དང་ # ངང་ལམ་ གཞུང་ལམ་ ཚུ་ དང་ མཐུད་ དོ་ ཡོདཔ་ ལས་ # ཤར་ཕྱོགས་ དང་ ལྷོ་ཕྱོགས་ རྫོང་ཁག་ ཚུ་ ནང་ # ཕན་ཐོགས་ བྱུངམ་ ཨིན་ པས ། #

ཉིམ་གང་ཤར་ བཙུགས་ ནི་ གི་ མོ་བཏབ་ ལས་འགུལ །

སྤྱི་ཟླ་ NUMཔའི་ ཚེས་ # NUM # NUM #

༉ # དར་དཀར་ན་ རྫོང་ཁག་ # བརྩེ་ཟ་ རྒེད་འོག་ གི་ # མི་སེར་ ཚུ་ ལུ་ # རྫོང་ཁག་ སོ་ནམ་ ལས་སྡེ་ གིས་ # མོ་བཏབ་ ཀྱི་ ཐོག་ ལུ་ # ཉིམ་གང་ཤར་མེ་ཏོག་ བཙུགས་ ནི་ གི་ # སེམས་ཤུགས་ ཚུ་ # བྱིན་ དོ་ ཡོདཔ་ ཨིན་ མས །

འདི་ཡང་ # ཉིམ་གང་ཤར་མེ་ཏོག་ # བཙུགས་ ནི་ གི་ ལཱ་ ལས་ བརྟེན་ཏེ་ # མི་སེར་ ཚུ་ གི་ # ས་ཞིང་ ཚུ་ # ལེགས་ཤོམ་ སྦེ་ # ལག་ལེན་ འཐབ་ སྟེ་ # འོང་འབབ་ བཟོ་ སའི་ # ཐབས་ལམ་ སོ་སོ་ སྦེ་ # བཏོན་ ནི་ གི་ # དམིགས་གཏད་ སྐྱེད་ མི་ དང་ འབྲེལ་ # འགོ་འདྲེན་ འཐབ་ ནུག

མི་སེར་ ཚུ་ གིས་ སླབ་ མིའི་ ནང་ # ཉིམ་གང་ཤར་མེ་ཏོག་ བཙུགས་ ནི་ གི་ དོན་ལུ་ # ལཱ་ ལེ་ཤ་ཅིག་ ར་ # འབད་ དགོཔ་ ཡོད་ རུང་ # ད་རེས་ འགོ་ དང་པ་ # ཐོན་ཤུགས་ ལེགས་ཤོམ་ འོང་ ནི་ # བཟུམ་ ཅིག་ ཡོདཔ་ སྦེ་ བཤད་ ཅི །

ད་རུང་ # ཉིནམ་གང་ཤར་མེ་ཏོག་ བཙུགས་ མི་ # ལ་ལུ་ཅིག་ གིས་ འབད་བ་ཅིན་ # ལོ་ཐོག་ ཚུ་ བཏབ་ པ་ ཅིན་ # སྤྱ་ དང་ བྱི་ཅུང་ ཚུ་ # ཨ་རྟག་ར་ བསྲུང་ དགོཔ་ དང་ # ཉི་མ་གང་ཤར་ འདི་ # བསྲུང་ དགོཔ་ དེ་ཅིག་ར་ # མི་ འཐོན་ ནི་ འདི་གིས་ # སང་ཕོད་ ལས་ # འཕྲོ་མཐུད་ དེ་ ར་ # ཉི་མ་གང་ཤར་ གྱི་ # ལཱ་ འབད་ ནི་ སྦེ་ ཡོད་ # ཟེར་ བཤད་ ཅི །

ད་རེས་ # མི་སེར་ ཚུ་ གིས་ # ཉིམ་གང་ཤར་མེ་ཏོག་ ཚུ་ # ཆུ་ཞིང་ ཚུ་ ནང་ བཙུགས་ ཏེ་ ཡོདཔ་ ལས་ # ལྕང་ལཱ་ རྐྱབ་ ནི་ གི་ # དུས་ཚོད་ རན་ མི་ དང་ འབྲེལ་ # སོན་ ཚུ་ མ་ ཁུགཔ་ ལས་ ར་ # ཤིང་ ཚུ་ འབལ་ དགོཔ་ ཐོན་ ནུག

དེ་འབདཝ་ལས་ # སོ་ནམ་ འགོ་དཔོན་ ཚུ་ གིས་ སླབ་ མིའི་ ནང་ # སང་ཕོད་ ལས་ འགོ་བཙུགས་ ཏེ་ # མི་སེར་ ཚུ་ ལུ་ # མེ་ཏོག་ འདི་ # སྐམ་ཞིང་ ཚུ་ ནང་ # བཙུགས་ ནི་ གི་ # སེམས་ཤུགས་ བྱིན་ ཟེར་ ཨིན་ མས །

སོ་ནམ་རྒྱ་སྐྱེད་འགོ་དཔོན་ # ཆོས་སྐྱིད་དབང་འདུས་ ཀྱིས་ སླབ་ མིའི་ ནང་ # དར་དཀར་དཔལ་ལ་ གི་ # ན་གཞོན་ ཚུ་ གིས་ # ཉི་མ་གང་ཤར་ གྱི་ # མར་ཁུ་ ཚུ་ # བཏོན་ ནི་ ཨིནམ་ལས་ # མར་ཁུ་ བཏོན་ ནི་ གི་ # འཕྲུལ་ཆས་ མཁོ་སྒྲུབ་ འབད་ ནིའི་ དོན་ལུ་ # ཟད་འགྲོ་ དངུལ་ཀྲམ་ # ས་ཡ་ NUM # ལྷགཔ་ཅིག་ # བཏང་ ཡི་ ཟེར་ བཤད་ ཅི །

དེ་འབདཝ་ལས་ # མི་སེར་ ཚུ་ ལུ་ # ཉིམ་གང་ཤར་ གྱི་ # མེ་ཏོག་ བཙུགས་ ནི་ གི་ ལཱ་ ཚུ་ # ས་ཆ་ རྒྱ་སྦོམ་ སྦེ་ ར་ # བཙུགས་ ནིའི་ དོན་ལུ་ # སེམས་ཤུགས་ བྱིན་ ཏེ་ # རྒྱབ་སྐྱོར་ ཚུ་ # འབད་ དོ་ ཡོདཔ་ སྦེ་ # ཨིན་ མས །

རྫོང་ཁག་ སོ་ནམ་ ལས་ཚན་ གྱིས་ # མི་སེར་ ཚུ་ ལུ་ # མོ་བཏབ་ ཀྱི་ དོན་ལུ་ # ཉིམ་གང་ཤར་མེ་ཏོག་ གི་ སོན་ # ཀེ་ཇི་ སྟོང་ཕྲག་ ཕྱེད་ ཅིག་ # བཀྲམ་སྤེལ་ འབད་ ནུག

ལས་འགུལ་ འདི་ # བཙན་མདའ་སྒང་ དང་ # སྒོ་བཞི་ # དེ་ལས་ # ལྷ་མོའི་རྫིང་ཁ་ གི་ # རྒེད་འོག་ ཚུ་ ནང་ ཡང་ # འགོ་བཙུགས་ ཏེ་ འདུག

བཀྲིས་གཡང་རྩེའི་ ཁྲོམ་ ཁར་ སྡོད་ མི་ ཚུ་ # རྫོང་ཁག་ཚོགས་འདུ་ གི་ གྲོས་ཆོད་ ལུ་ སེམས་ དང་ མ་ ལྡན་ པར་ ཡོདཔ །

སྤྱི་ཟླ་ NUMཔའི་ ཚེས་ # NUM # NUM #

༉ # བཀྲིས་གཡང་རྩེའི་ ཁྲོམ་ ཁར་ སྡོད་ མི་ ཚུ་ # ཟླ་རིམ་ བཞིན་ གྱི་ # ཕྱགས་སྙིགས་ བསྡུ་ལེན་ གྱི་ འཐུས་ # ཡར་སེང་ འབད་ མི་ འདི་ ལུ་ # སེམས་ དང་ མ་ ལྡན་ པར་ འདུག

འདི་ ཡང་ # ཕྱགས་སྙིགས་ བསྡུ་ལེན་ གྱི་ འཐུས་ འདི་ # ཧེ་མ་ # ཟླཝ་ རེ་ ནང་ # དངུལ་ཀྲམ་ NUM # འབད་ ས་ ལས་ # ད་རེས་ # དངུལ་ཀྲམ་ NUM # ལུ་ # ཡར་སེང་ འབད་ དེ་ # ཡོད་ ནི་ འདི་གིས་ ཨིན་ མས །

བཀྲིས་གཡང་རྩེའི་ ཁྲོམ་སྡེ་ གིས་ # ཁྱིམ་ རྩ་བོ་ རེ་ ལུ་ # ཕྱགས་སྙིགས་ ཀྱི་ འཐུས་ # དངུལ་ཀྲམ་ བརྒྱ་ རེ་ བཀལ་ ཏེ་ # ཟླཝ་ NUM # དེ་ཅིག་ ལང་ དོ་ ཡོདཔ་ དང་ # འཐུས་ ཡར་སེང་ འདི་ཡང་ # རྫོང་ཁག་ཚོགས་འདུ་ གི་ # གྲོས་ཆོད་ དང་ འཁྲིལ་ ཏེ་ ཨིན་ མས །

ཕྱགས་སྙིགས་ བསྡུ་ལེན་ གྱི་ འཐུས་ # ཡར་སེང་ འབད་ མི་ འདི་ ལུ་ # མི་ ཚུ་ # སེམས་ དང་ མ་ ལྡན་ པར་ ཡོདཔ་ ལས་ # བཀྲིས་གཡང་རྩེ་ དང་ # རྡོ་གསུམ་ ཡན་ལག་ ཁྲོམ་ ཁར་ སྡོད་ མི་ # ལ་ལུ་ཅིག་ གིས་ # འཐུས་ སྤྲོད་ ནིའི་ ནང་ ལུ་ # ངོས་ལེན་ འབད་ མ་ བཏུབ་ པར་ འདུག

འདི་ཡང་ # ཁོང་ གིས་ སླབ་ མིའི་ ནང་ # འཐུས་ ཡར་སེང་ འབད་ ནིའི་ སྐོར་ལས་ # འབྲེལ་ཡོད་ དབང་འཛིན་ ཚུ་ གིས་ # ཁོང་ དང་ གཅིག་ཁར་ # བསྟུན་གྲོས་ ཚུ་ # ག་ནི་ཡང་ # འབད་འབདཝ་ མེད་ ཟེར་ བཤད་ ཅི །

འདི་ ལུ་ # བཀྲིས་གཡང་རྩེ་ ཁྲོམ་སྡེའི་ ངོ་ཚབ་ ཀྱིས་ བཀོད་ མིའི་ ནང་ # ཕྱགས་སྙིགས་ ཀྱི་ འཐུས་ ཡར་སེང་ འབད་ ནི་ གི་ སྐོར་ལས་ # ཞལ་འཛོམས་ ལོགས་སུ་ཅིག་ སྦེ་ # འགོ་འདྲེན་ འཐབ་འཐབ་ མེད་ རུང་ # རྫོང་ཁག་ ཚོགས་འདུའི་ ནང་ ལུ་ # གྲོས་འཆར་ མ་ ཕུལ་ བའི་ ཧེ་མ་ # མི་སེར་ དག་པ་ཅིག་ དང་ གཅིག་ཁར་ # བསྟུན་གྲོས་ ཚུ་ འབད་ ཡི་ ཟེར་ ཨིན་ མས །

འདི་བཟུམ་སྦེ་ # ཕྱགས་སྙིགས་ བསྡུ་ལེན་ གྱི་ འཐུས་ # དེ་སྦེ་ ཡར་སེང་ འབད་ མི་ འདི་ ཡང་ # མི་ ཚུ་ ལུ་ # ཕྱགས་སྙིགས་ འཛིན་སྐྱོང་ གི་ ཞབས་ཏོག་ ཚུ་ # ཡར་དྲག་ གཏང་ ཐབས་ ལུ་ # དམིགས་ ཏེ་ ཨིནམ་ སྦེ་ བཀོད་ ཅི ། # བཀྲིས་གཡང་རྩེ་ རྫོང་ཁག་ བདག་སྐྱོང་ དང་ # ཁྲོམ་སྡེ་ གི་ ཁ་ཐུག་ ལས་ # གནད་དོན་ འདི་ གི་ ཐད་ཁར་ # མི་ ཚུ་ དང་ གཅིག་ཁར་ # ནངས་པ་ ཕྱད་ ཞིན་ན་ # བསྟུན་གྲོས་ ཚུ་ འབད་ ནི་ གི་ ལས་རིམ་ ཡོདཔ་ དང་ # གནད་དོན་ འདི་ # ལོག་སྟེ་ ར་ # ཤུལ་མའི་ རྫོང་ཁག་ ཚོགས་འདུ་ གི་ ནང་ ལུ་ # གྲོས་བསྡུར་ ཚུ་ འབད་ ཚུགས་ པའི་ རེ་བ་ འདུག

ན་གཞོན་ ཅིག་ གིས་ གླི་ གི་ ཚོང་འབྲེལ་ འགོ་བཙུགས་ ཏེ་ ཡོདཔ །

སྤྱི་ཟླ་ NUMཔའི་ ཚེས་ # NUM # NUM #

༉ # ན་གཞོན་ ཚུ་ # གཡུས་ ཁ་ ལུ་ # ལོག་ ཞིན་ན་ # མི་ཚེ་ སྐྱོང་སྡོད་ མི་ འདི་ # མང་སུ་ ཅིག་ སྦེ་ ར་ འཐོན་ དོ་ ཡོདཔ་ ཨིན་ མས །

འདི་བཟུམ་སྦེ་ # བཀྲིས་གཡང་རྩེ་ # རམ་འཇར་ ལས་ # སྐྱེས་ལོ་ NUM # ལང་ མི་ # བསྟན་འཛིན་དབང་དྲག་ གིས་ ཡང་ # དུས་ཅི་ ལས་ # སློབ་གྲྭའི་ ནང་ ལས་ ཐོན་ ཏེ་ # ད་རེས་ # ཁོ་རའི་ # ཨ་པ་ གིས་ སྦེ་ # གླི་ཤིང་ བཙུགས་ ཏེ་ ཡོད་ མི་ གི་ # ཚོང་ལཱ་ འདི་ # བལྟ་ སྟེ་ སྡོད་ དོ་ ཡོདཔ་ ཨིན་ མས །

བསྟན་འཛིན་ གྱིས་ # གླི་ གི་ ལཱ་ འདི་ ཚུ་ # རྩིས་ ལེན་ མི་ དང་ འབྲེལ་ # ཁོ་རའི་ ཨ་པའི་ ནང་ ལས་ # གླི་ཤིང་ བདག་འཛིན་ འཐབ་ ནི་ གི་ རིག་རྩལ་ ཚུ་ ཡང་ # ལྷབ་ དོ་ ཡོདཔ་ ཨིན་ མས །

ཤར་ཕྱོགས་ རྫོང་ཁག་ ནང་ ལས་ ཕར་ # གླི་ཤིང་ བཙུགས་ ནི་ གི་ ལཱ་ འབད་ མི་ # དེ་ ཅིག་ ར་ མི་ མཐོང་ དོ་ ཡོདཔ་ ཨིན་རུང་ # ཁོ་ གི་ ཚོང་ལཱ་ འདི་ # ལེགས་ཤོམ་ སྦེ་ ར་ # འགྱོ་ ཚུགས་ པའི་ # རེ་བ་ འདུག # བསྟན་འཛིན་དབང་དྲག་ གིས་ སླབ་ མིའི་ ནང་ # ཁོ་ གི་ གླི་ འདི་ ཚུ་ # བཀྲིས་གཡང་རྩེ་ དང་ # བསམ་གྲུབ་ལྗོངས་མཁར་ ལུ་ # བཙོང་ པར་ འབག་ དོ་ ཡོདཔ་ སྦེ་ བཤད་ ཅི །

ད་རུང་ # ཁོ་ གིས་ སླབ་ མིའི་ ནང་ # གླི་ ལས་ བརྟེན་ཏེ་ # ན་ཧིང་ # འོང་འབབ་ དངུལ་ཀྲམ་ སྟོང་ཕྲག་ NUM # ལྷགཔ་ཅིག་ རྐྱངམ་གཅིག་ # བཟོ་ མ་ ཚུགསཔ་ ཨིན་རུང་ # དུས་ཅི་ # སེརཝ་ ཚུ་ ཡང་ # མ་ རྐྱབ་ མི་ ལས་ བརྟེན་ཏེ་ # ཐོན་ཤུགས་ ལེགས་ཤོམ་ འོང་ ནི་ གི་ # རེ་བ་ ཡོད་ ཟེར་ ཨིན་ མས ། # ད་རུང་ # ཁོང་ ཕ་སྤད་ NUM # ཀྱིས་ # གླི་ཤིང་ མཐུད་ ནི་ གི་ ལྕངམ་ ཚུ་ # འཇམ་མཁར་ གྱི་ # མི་སེར་ སོ་ནམ་པ་ ཚུ་ ལུ་ ཡང་ # བཀྲམ་སྤེལ་ འབད་ དོ་ ཡོདཔ་ ཨིན་ མས །

བསྟན་འཛིན་ འདི་ # ད་རེས་ # འདི་བཟུམ་ གྱི་ ཚོང་ལཱ་ འབད་ དེ་ # སྡོད་ ཚུགས་ མི་ འདི་ ལུ་ # སེམས་ དགའ་ སྟེ་ ཡོདཔ་ མ་ཚད་ # ཁོ་རའི་ ཨ་པ་ གིས་ འགོ་བཙུགས་ ཏེ་ ཡོད་ མིའི་ # ཚོང་ལཱ་ ཡར་རྒྱས་ གཏང་ ནི་ གི་ འགན་ཁུར་ འདི་ ཡང་ # ཁོ་ ལུ་ ཕོགཔ་ ཨིནམ་ # ཧ་ གོ་ སྟེ་ འདུག

མོང་སྒར་ ལུ་ ན་གཞོན་ ཅིག་ གིས་ # སོ་ནམ་ གྱི་ ལཱ་ འབད་ དེ་ འོང་འབབ་ བཟོ་ བའི་ བསྒང་ །

སྤྱི་ཟླ་ NUMཔའི་ ཚེས་ # NUM # NUM #

༉ # རྒྱལ་ཁབ་ ནང་ ལུ་ # སོ་ནམ་ དང་ འབྲེལ་ བའི་ སྐྱིན་འགྲུལ་ ཚུ་ # འཇམ་ཏོང་ཏོ་ སྦེ་ # འཐོབ་ ཚུགས་ མི་ ལུ་ བརྟེན་ཏེ་ # ཤེས་ཡོན་ ལྷབ་ མིའི་ # ན་གཞོན་ ལ་ལུ་ཅིག་ གིས་ # ཁོང་རའི་ གཡུས་ ཁར་ འགྱོ་ ཞིནམ་ལས་ # སོ་ནམ་ གྱི་ ལཱ་ འབད་ ནིའི་ ནང་ # གོ་སྐབས་ ཚུ་ ལེན་ དོ་ ཡོདཔ་ ཨིན་ མས །

འདི་བཟུམ་ གྱི་ # གོ་སྐབས་ ལེན་ མི་ ཚུ་ གི་ གྲལ་ལས་ # གཅིག་ འདི་ # མོང་སྒར་ ལས་ # སྐྱེས་ལོ་ NUM # ལང་ མི་ # ཡེ་ཤེས་དབང་ཕྱུག་ ཨིནམ་ དང་ # ཁོ་ གིས་ # སྤྱི་ལོ་ NUM # ལུ་ # ཚོང་རིག་ བདག་སྐྱོང་ གི་ ནང་ ལུ་ # མཐོ་རིམ་ཤེས་ཚད་ མཐར་འཁྱོལ་ བའི་ ཤུལ་མར་ # གཡུས་ ཁར་ འགྱོ་ སྟེ་ # སོ་ནམ་ གྱི་ ལཱ་ འབད་ ནིའི་ འགོ་བཙུགས་ ནུག

ཁོ་ གིས་ # མོང་སྒར་ ལུ་ ཡོད་ པའི་ # སོ་ནམ་ ཞིབ་འཚོལ་ དང་ གོང་འཕེལ་ ལྟེ་བ་ ལས་ # རྒྱབ་སྐྱོར་ ཚུ་ ལེན་ ཏེ་ # གླིང་མེད་ཐང་ # བྱང་རྡུང་ གཡུས་ཚན་ ནང་ ལུ་ སྦེ་ # བཟའ་སྤྱོད་ མ་ འབད་ བར་ ཡོད་ མིའི་ # ས་ཞིང་ ཨེ་ཀར་ NUM ལྷགཔ་ཅིག་ གི་ ནང་ ལུ་ # ཤིང་འབྲས་ ཀྱི་ ལྕངམ་ NUM # ལྷགཔ་ཅིག་ # བཙུགས་ ཏེ་ ཡོདཔ་ མ་ཚད་ # ཚོད་བསྲེ་ ཚུ་ ཡང་ # བཙུགས་ ཏེ་ ཡོདཔ་ ཨིན་ མས །

ཁོ་ གིས་ སླབ་ མིའི་ ནང་ # ན་ཧིང་ ལས་ འགོ་བཟུང་ སྟེ་ # ཤིང་འབྲས་ དང་ ཚོད་བསྲེ་ གི་ # ཐོན་སྐྱེད་ ཚུ་ བཙོངས་ ཞིནམ་ལས་ # འོང་འབབ་ དངུལ་ཀྲམ་ # སྟོང་ཕྲག་ NUM # བཟོ་ ཚུགས་ ཏེ་ ཡོད་ ཟེར་ བཤད་ ཅི །

ཡེ་ཤེས་དབང་ཕྱུག་ གིས་ # ཁོ་རའི་ ཚོང་ལཱ་ འདི་ # རྒྱ་སྐྱེད་ འབད་ ནི་ གི་ དོན་ལུ་ # གྲོང་གསེབ་ ཚོང་ལས་ གོང་འཕེལ་ ལས་འཛིན་ ནང་ ལས་ # སྐྱིན་འགྲུལ་ ལེན་ ནི་ སྦེ་ # ཡི་གུ་ བཙུགས་ ཏེ་ ཡོདཔ་ མ་ཚད་ # ཁོ་ གི་ ལྡུམ་རའི་ མཐའ་མ་ ལུ་ ཡོད་ མིའི་ # ས་ཆ་ འདི་ ཡང་ # གླ་ ཁར་ ལེན་ ནི་ སྦེ་ # ཡི་གུ་ ཚུ་ བཙུགས་ ཏེ་ འདུག

ཡེ་ཤེས་ ཀྱིས་ # ད་རེས་ ཡོད་ པའི་ ལྡུམ་ར་ འདི་ བཟོ་ ནི་ གི་ དོན་ལུ་ # མ་རྩ་ དངུལ་ཀྲམ་ འབུམ་ NUM # བཏང་ ནུག

སྤ་རོ་ གི་ ཁྲིམས་སྲུང་འགག་པ་ ཚུ་ # ཚན་རིག་ བརྟག་དཔྱད་ ཀྱི་ སྙན་ཞུ་ ལུ་ བསྒུགས་ ཏེ་ ཡོདཔ །

སྤྱི་ཟླ་ NUMཔའི་ ཚེས་ # NUM # NUM #

༉ # སྤ་རོ་ ལུ་ # ཨ་ནེམོ་ གཅིག་ # དབང་བཙོང་ འདོད་སྤྱོད་ འབད་ ཡོད་ པའི་ # ཉེས་འཛུགས་ བཀལ་ ཏེ་ ཡོད་ མི་ འདི་ # ཞིབ་དཔྱད་ འབད་ ནི་ གི་ དོན་ལུ་ # ཁྲིམས་སྲུང་འགག་པ་ ཚུ་ # ཚན་རིག་བརྟག་དཔྱད་ ཀྱི་ སྙན་ཞུ་ ལུ་ # བསྒུགས་ ཏེ་ འདུག

ཁྲིམས་སྲུང་འགག་པ་ གིས་ # ཨ་ནེམོ་ འདི་ དང་ # ཁོང་ དོགས་པ་ཅན་ ཚུ་ གི་ དཔེ་ཚད་ འདི་ # ཚན་རིག་བརྟག་དཔྱད་ ཀྱི་ དོན་ལུ་ # རྒྱ་གར་ ཀཱོལ་ཀ་ཊ་ ལུ་ # བཏང་ སྟེ་ ཡོདཔ་ ཨིན་ མས །

ཨ་ནེམོ་ འདི་ གིས་ # ཁྲིམས་སྲུང་འགག་པ་ ལུ་ # ངག་བརྗོད་ བྱིན་ མི་ དང་ འཁྲིལ་བ་ཅིན་ # མོ་ར་ # ཧཱ་ ལས་ # ཅེ་ལེ་ལ་ ཚུན་ # སྣུམ་འཁོར་ ཅིག་ གི་ ནང་ ལུ་ འཛུལ་འོངས་ པའི་ སྐབས་ # ཕོ་རྒྱས་ གཉིས་ ཀྱིས་ # དབང་བཙོང་ འདོད་སྤྱོད་ འབད་ ཡོདཔ་ སྦེ་ ཨིན་ མས །

གནད་དོན་ འདི་ ཡང་ # ཁྲིམས་སྲུང་འགག་པ་ ལུ་ # ཨ་ནེམོ་ འདི་ # ཅེ་ལེ་ལ་ ལས་ # སྤ་རོ་ ཁ་ཐུག་ # སྣུམ་འཁོར་ ནང་ ལུ་ # བཙུགས་འབག་ འོང་ མི་ # ཕོ་རྒྱས་ གཞན་ མི་ ཅིག་ གིས་ # སྙན་ཞུ་ འབད་ ནུག # སྙན་ཞུ་ འབད་ མིའི་ # ཕོ་རྒྱས་ འདི་ དང་ འཁྲིལ་བ་ཅིན་ # གནད་དོན་ འདི་ གི་ སྐོར་ལས་ # སྣུམ་འཁོར་ ནང་ ལུ་ འོངས་ པའི་ སྐབས་ # ཨ་ནེམོ་ མོ་ར་ གིས་ ར་ # སླབ་ སྟེ་ ཡོདཔ་ སྦེ་ ཨིན་ མས །

གནད་དོན་ འདི་ # འགོ་ཐོག་ # ཧཱ་ གི་ ཁྲིམས་སྲུང་ ཡིག་ཚང་ ནང་ ལུ་ # འདོད་སྤྱོད་ ཀྱི་ དོན་ལུ་ དཀྲོགས་ ཡོད་ པའི་ གནད་དོན་ ཅིག་ སྦེ་ # སྙན་ཞུ་ འབད་ ནུག

ཨིན་རུང་ # ཉིནམ་ གཉིས་ ཀྱི་ རྒྱབ་ ལས་ # ཨ་ནེམོ་ འདི་གིས་ # གནད་དོན་ འདི་ # འདོད་སྤྱོད་ ཀྱི་ དོན་ལུ་ # དཀྲོགས་ ཡོདཔ་ སྦེ་ མེན་ པར་ # དབང་བཙོང་ འདོད་སྤྱོད་ འབད་ ཡོདཔ་ སྦེ་ # སྙན་ཞུ་ འབད་ དེ་ ཡོདཔ་ ཨིན་ མས །

དོགས་པ་ཅན་ ཕོ་རྒྱས་ ཚུ་ གིས་ # འདོད་སྤྱོད་ འདི་ # དེད་གཡོགཔ་ འདི་ དང་ ཆ་ རྐྱངམ་གཅིག་ # འབད་ ཡོདཔ་ སྦེ་ ཨིནམ་ མ་ཚད་ # འདི་ཡང་ # བང་བཙོང་ གི་ ཐོག་ ལས་ མེན་ པར་ # ཁན་ འཆམས་ ཏེ་ ར་ # འབད་ ཡོདཔ་ སྦེ་ སླབ་ སྟེ་ འདུག

དོགས་པ་ཅན་ ཕོ་རྒྱས་ གཉིསཔོ་ འདི་ # ད་རེས་ # རྒྱབ་མི་ བཙུགས་ ཞིན་ན་ # ཁྲིམས་སྲུང་འགག་པའི་ དོ་དམ་ འོག་ ལས་ # བཏང་ ནུག # བྱ་ངན་ འདི་ ཡང་ # འདས་ པའི་ ཟླཝ་ གི་ སྤྱི་ཚེས་ NUM # ལུ་ # བྱུང་ ཡོད་ པའི་ དོགས་པ་ འདུག

ཀྲོང་གསར་ ལུ་ སྤྱ་ ལས་ བརྟེན་ཏེ་ # ས་གནས་ ཀྱི་ མི་སེར་ ཚུ་ ལུ་ # སྟབས་ མ་ བདེཝ་ འཐོན་ དོ་ ཡོདཔ །

སྤྱི་ཟླ་ NUMཔའི་ ཚེས་ # NUM # NUM #

༉ # ཀྲོང་གསར་ ལུ་ # སྤྱ་ གི་ གྱངས་ཁ་ འདི་ # ཡར་སེང་ འགྱོ་ དོ་ ཡོད་ མི་ དང་ འབྲེལ་ # རྫོང་ དང་ རྫོང་ གི་ སྦོ་ལོགས་ཁར་ སྡོད་ མི་ ཚུ་ ལུ་ # སྟབས་ མ་ བདེཝ་ ཐོན་ ཏེ་ འདུག

ས་གནས་ ནང་ གི་ # མི་ ཚུ་ གིས་ སླབ་ མིའི་ ནང་ # སྤྱ་ ཚུ་ གིས་ # ཁོང་རའི་ ཁྱིམ་ ཚུ་ ནང་ ལས་ ཕར་ འཛུལ་ ཏེ་ # གནོད་པ་ བཀལ་ དོ་ ཡོདཔ་ ལས་ # ཁོང་ ཆ་ཁྱབ་ # ཉིནམ་ རན་ཆད་མེད་པར་ # སྤྱ་ ཚུ་ བདའ་ སྟེ་ ར་ # སྡོད་ དགོཔ་ འཐོན་ མས་ ཟེར་ བཤད་ ཅི །

ད་རུང་ # ཁོང་ ཆ་ཁྱབ་ ཀྱིས་ བཀོད་ མིའི་ ནང་ # སྤྱ་ འོང་ མི་ གི་ གྱངས་ཁ་ འདི་ ཡང་ # ལོ་ NUM # དེ་ཅིག་ གི་ ཧེ་མ་ # རྫོང་ གི་ འོག་ ལས་ # མང་སྡེ་ཆུ་ གློག་མེ་ ལས་འགུལ་ གྱི་ དོན་ལུ་ # ཆུའི་ བཀག་ར་ རྐྱབ་ མི་ ལས་ ཚུར་ # ཡར་སེང་ འགྱོ་ ཡི་ ཟེར་ ཨིན་ མས །

སྤྱ་ ཚུ་ # རྫོང་ ནང་ འཛུལ་ ནི་ ལས་ # བཀག་ཆ་ འབད་ ནི་ གི་ དོན་ལུ་ # འདས་ པའི་ ལོ་ NUM # གྱི་ ཧེ་མ་ # གློག་མེའི་ ར་བ་ # བསྒོར་ ཡོདཔ་ ཨིན་རུང་ # ད་རེས་ # ར་བ་ འདི་ # ལཱ་ འབད་ མ་ བཏུབ་ པར་ ཡོདཔ་ ལས་ # སྤྱ་ ཚུ་ གིས་ # འཚེར་སྣང་ ག་ནི་ཡང་ མེད་ པར་ # རྫོང་ དང་ རྫོང་ གི་ སྦོ་ལོགས་ཁ་ ལས་ ཕར་ # འོང་ དོ་ ཡོདཔ་ སྦེ་ ཨིན་ མས །

སྤྱ་ ཚུ་ ཡང་ # རྫོང་ དང་ ཚོང་ཁང་ ཚུ་ ནང་ ལས་ ཕར་ # བཟའ་འཐུང་ དང་ ཅ་ལ་ ཚུ་ # ཨརཝ་ བརྐུ་ བར་ འོང་ དོ་ ཡོདཔ་ མ་ཚད་ # ལྟ་རྫོང་ ལུ་ ཡང་ # སྟབས་ མ་ བདེཝ་ ཚུ་ # འཐོན་ དོ་ ཡོདཔ་ ཨིན་ མས །

སྤྱ་ ཚུ་ གིས་ # གློག་ཐག་ ཚུ་ མགུ་ ལས་ ཕར་ ཡང་ # འཛེག་ དོ་ ཡོད་ པའི་ ཁར་ # མཆོད་བཤམ་ ནང་ ལས་ ཕར་ ཕུལ་ ཡོད་ པའི་ # དཀར་མེ་ ཚུ་ ལུ་ དཀྲོགས་ ཏེ་ # ཁྱིམ་ མེ་ཤོར་ ནི་ གི་ # ཉེན་ཁ་ ཆེ་ སུ་ ཅིག་ ལུ་ # གྱུར་ ཏེ་ ཡོདཔ་ སྦེ་ ཨིན་ མས །

འདི་ ལུ་ # ས་གནས་གཞུང་ གི་ འགོ་ཁྲིདཔ་ ཚུ་ གིས་ སླབ་ མིའི་ ནང་ # སྤྱ་ ཚུ་ # རང་ སྡོད་ སའི་ ས་སྒོ་ ཚུ་ ནང་ ལས་ ཕར་ འོངས་ པའི་ སྐབས་ # བདའ་གཏང་ ནི་ ལས་ བརྒལ་ # ཐབས་ལམ་ གཞན་ # ག་ནི་ཡང་ མིན་འདུག་ ཟེར་ བཤད་ ཅི །

འབྲུག་པའི་ སྡེ་ཚན་ འདི་ མཐའ་དཔྱད་ འགྲན་བསྡུར་ འོག་མའི་ ནང་ ལུ་ ལྷོད་ དེ་ ཡོདཔ །

སྤྱི་ཟླ་ NUMཔའི་ ཚེས་ # NUM # NUM #

༉ # ཐིམ་ཕུག་ ལྕང་གླིང་མའི་ཐང་ ནང་ ལུ་ སྦེ་ # འགོ་འདྲེན་ འཐབ་ པའི་ བསྒང་ ར་ ཡོད་ མི་ # སྐྱེས་ལོ་ NUM # མན་ཆད་ ཀྱི་ # ལྷོ་ ཨེ་ཤི་ཡཱན་ རྐང་རྩེད་ ཚོགས་པའི་ # བུམོ་ ཚུ་ གི་ རྐང་རྩེད་ ཀྱི་ འགྲན་བསྡུར་ ནང་ ལུ་ # ཁ་ཙ་ # འབྲུག་པའི་ སྡེ་ཚན་ འདི་ # རྒྱ་གར་ གྱི་ སྡེ་ཚན་ ལས་ # གཱོལ་ གཅིག་ དང་ ཀླད་ཀོར་ སྦེ་ # ཕམ་ སོ་ ནུག

ཨིན་རུང་ # འབྲུག་པའི་ སྡེ་ཚན་ འདི་ # མཐའ་དཔྱད་ འགྲན་བསྡུར་ འོག་མའི་ ནང་ ལུ་ ལྷོད་ དེ་ ཡོདཔ་ ལས་ # གནངས་ཚེ་ # བང་ལ་དེཤ་ དང་ གཅིག་ཁར་ # རྩེ་ ནི་ གི་ གོ་སྐབས་ ཐོབ་ སྟེ་ འདུག

བང་ལ་དེཤ་ འདི་ # ན་ཧིང་ རྩེད་འགྲན་ འདི་ ནང་ ལས་ # རྒྱལ་ཁ་ འཐོབ་ མི་ ཅིག་ འབདཝ་ལས་ # འབྲུག་པའི་ སྡེ་ཚན་ གྱིས་ # དོ་འགྲན་ སྦོམ་ སྦེ་ ར་ # འབད་ དགོ་ ནི་ ཨིན་ མས །

འདི་བཟུམ་སྦེ་ # རྒྱ་གར་ གྱི་ སྡེ་ཚན་ གྱིས་ # མཐའ་དཔྱད་ འགྲན་བསྡུར་ འོག་མ་ འདི་ # བལ་པོ་ དང་ གཅིག་ཁར་ # དོ་འགྲན་ འབད་ ནི་ ཨིན་ མས །

སྐྱེས་ལོ་ NUM # མན་ཆད་ ཀྱི་ # ལྷོ་ ཨེ་ཤི་ཡཱན་ རྐང་རྩེད་ ཚོགས་པའི་ # བུམོ་ ཚུ་ གི་ རྐང་རྩེད་ འགྲན་བསྡུར་ ཐེངས་ NUMཔའི་ ནང་ ལུ་ # འབྲུག་ དང་ རྒྱ་གར་ # བལ་པོ་ དང་ བང་ལ་དེཤ་ # དེ་ལས་ # སི་རི་ལངྐ་ དང་ # པ་ཀིསི་ཏཱན་ རྒྱལ་ཁབ་ NUM # གིས་ # དོ་འགྲན་ འབད་ དོ་ ཡོདཔ་ ཨིན །

ལ་གོང་གསུམ་ གྱི་ མི་སེར་ ཚུ་ གི་ དོན་ལུ་ # འོང་འབབ་ ཀྱི་ གཞི་ ངོ་མ་ གཅིགཔོ་ འདི་ # དབྱར་རྩྭ་དགུན་འབུ་ འདི་ ཨིནམ །

སྤྱི་ཟླ་ NUMཔའི་ ཚེས་ # NUM # NUM #

༉ # རྒྱལ་ཁབ་ ནང་ གི་ # ལ་གོང་གསུམ་ གྱི་ མི་སེར་ ཚུ་ གི་ དོན་ལུ་ # འོང་འབབ་ ཀྱི་ གཞི་ ངོ་མ་ གཅིགཔོ་ འདི་ # དབྱར་རྩྭ་དགུན་འབུ་ འདི་ ཨིན་ མས །

དབྱར་རྩྭ་དགུན་འབུ་ འདི་ ཡང་ # ལོ་ NUM # གི་ བར་ ན་ # ཚར་ རེ་ # ལོ་ ལེགས་ དོ་ ཡོདཔ་ ལས་ # ལུང་ནག་ན་ ལུ་ # དུས་ཅི་ # དབྱར་རྩྭ་དགུན་འབུ་ འདི་ # ས་གནས་ # ཕང་མགུ་ ཟེར་ ས་ ལུ་ # ལོ་ ལེགས་ ཡོདཔ་ ཨིན་ མས །

དེ་འབདཝ་ལས་ # ལུང་ནག་ན་ གི་ ཁྱིམ་ གུང་ ག་རའི་ ནང་ ལས་ # ཕང་མགུ་ ལུ་ # དུས་ཅི་ # འབུཔ་ འདི་ འཐུ་ བར་ # འགྱོ་ སྟེ་ ཡོདཔ་ ལས་ # མི་ ཚུ་ གིས་ # འོང་འབབ་ ཡང་ # ལེགས་ཤོམ་ སྦེ་ ར་ # བཟོ་ ཚུགས་ པའི་ རེ་བ་ བསྐྱེད་ དེ་ འདུག

བྱང་ཆུབ་ ཀྱིས་ སླབ་ མིའི་ ནང་ # རིན་བསྡུར་ གྱི་ སྐབས་ ལུ་ # དབྱར་རྩྭ་དགུན་འབུ་ གི་ གོང་ཚད་ ཚུ་ # ལེགས་ཤོམ་ སྦེ་ འཐོབ་ ཚུགས་ པ་ ཅིན་ # འོང་འབབ་ དངུལ་ཀྲམ་ འབུམ་ NUM # དེ་ཅིག་ # བཟོ་ ཚུགས་ པའི་ རེ་བ་ ཡོད་ ཟེར་ བཤད་ ཅི །

དབྱར་རྩྭ་དགུན་འབུ་ འདི་ ཡང་ # ལོ་ཚད་ དམའ་ཤོས་ ར་ # སྐྱེས་ལོ་ NUM # ལས་ # འཐུ་ ཐག་ ཆོགཔ་ སྦེ་ ཡོད་ རུང་ # ལོ་ ལེགས་ པའི་ སྐབས་ ལུ་ # ཨ་ལུ་ བུཚ་ དང་ བུམོ་ # ལོ་ NUM # ལང་ མི་ ཚུ་ ཡང་ # འབུཔ་ འདི་ # འཐུ་ བར་ འགྱོཝ་ ཨིན་ མས །

དབྱར་རྩྭ་དགུན་འབུ་ འཐུ་ ནི་ གི་ དུས་ཚོད་ འདི་ # ད་རེས་ # མཇུག་བསྡུ་ སྟེ་ ཡོདཔ་ ལས་ # རྒྱལ་ཁབ་ ནང་ གི་ # ལ་གོང་གསུམ་ གྱི་ མི་སེར་ ཚུ་ # ཁོང་རའི་ རིན་བསྡུར་ འབད་ སའི་ ས་སྒོའི་ ནང་ ལུ་ # འབུཔ་ བཙོང་ པར་ # འགྱོ་ ནི་ སྦེ་ འདུག

ན་ཧིང་ # དབྱར་རྩྭ་དགུན་འབུ་ ཀེ་ཇི་ རེ་ ལུ་ # གོང་ཚད་ མཐོ་ཤོས་ ར་ # བུམ་ཐང་ ལས་ # དངུལ་ཀྲམ་ འབུམ་ NUM # རེ་ # འཐོབ་ མི་ འདི་ ཨིན་ མས །

གནས་སྐབས་གཞུང་ གིས་ མི་དམངས་ ཀྱི་ ཞབས་ཏོག་ ཚུ་ # འཕྲོ་མཐུད་ དེ་ ར་ བྱིན་ ནི་ འདི་ ངེས་བརྟན་ བཟོ་ ནི་ ཨིནམ །

སྤྱི་ཟླ་ NUMཔའི་ ཚེས་ # NUM # NUM #

༉ # གནས་སྐབས་གཞུང་ གི་ གྲོས་དཔོན་ སྤྱི་ཁྱབ་ ཀྱིས་ བཀོད་ མིའི་ ནང་ # གནས་སྐབས་གཞུང་ གིས་ # ཤུལ་མའི་ ཟླཝ་ NUM # གྱི་ རིང་ ལུ་ # མི་དམངས་ ཀྱི་ ཞབས་ཏོག་ ཚུ་ # འཕྲོ་མཐུད་ དེ་ ར་ བྱིན་ དགོཔ་ འདི་ # འགན་ཁུར་ ཅིག་ ཨིན་ པའི་ ཁར་ # ངེས་བརྟན་ ཡང་ # བཟོ་ འོང་ ཟེར་ ཨིན་ མས །

ད་རེས་ # གནས་ཚུལ་ ཞལ་འཛོམས་ ཅིག་ འཚོགས་ པའི་ སྐབས་ # གྲོས་དཔོན་ སྤྱི་ཁྱབ་ ཀྱིས་ བཀོད་ མིའི་ ནང་ # མི་སེར་ ཚུ་ གིས་ # གནས་སྐབས་ ཀྱི་ གཞུང་ འདི་ # ཁག་ ཆེཝ་ ཅིག་ སྦེ་ མི་ རྩི་ དོ་ འོང་ ཟེར་ བའི་ # ཚ་གྱང་ ཚུ་ ཡང་ # ཡོདཔ་ སྦེ་ གསུངས་ ནུག

ད་རུང་ # གྲོས་དཔོན་ སྤྱི་ཁྱབ་ ཀྱིས་ འབད་བ་ཅིན་ # གནས་སྐབས་གཞུང་ གི་ # འགན་འཁུར་ ཁག་ཆེ་ཤོས་ ཅིག་ འདི་ # བཙག་འཐུ་ལྷན་ཚོགས་ ལུ་ # རྒྱབ་སྐྱོར་ ཚུ་ འབད་ ཞིན་ན་ # བཙག་འཐུ་ འདི་ # རང་མོས་ དང་ རྣམ་དག་ གི་ སྒོ་ལས་ # འགོ་འདྲེན་ འཐབ་ ཚུགསཔ་ སྦེ་ # བཟོ་ ནི་ འདི་ ཨིན་ ཟེར་ གསུངས་ ཡི །

དྲག་ཤོས་ # ཚེ་རིང་དབང་ཕྱུག་ གིས་ བཀོད་ མིའི་ ནང་ # འབྲུག་ རྒྱལ་ཁབ་ བཟུམ་ གྱི་ # དམངས་གཙོའི་ རྩ་ཁྲིམས་ཅན་ གྱི་ རྒྱལ་པོའི་ གཞུང་ལུགས་ ནང་ ལུ་ # ཉེན་ཁ་ སྦོམ་ཤོས་ འདི་ ར་ # མི་སེར་ ཚུ་ གིས་ # བཙག་འཐུ་ གི་ ཐད་ཁར་ # སྣང་དག་ མེད་ པར་ སྡོད་ ནི་ འདི་ # ཨིན་ ཟེར་ གསུངས་ ཡི །

དྲག་ཤོས་ ཀྱིས་ གསུང་ མིའི་ ནང་ # དམངས་གཙོའི་རིང་ལུགས་ འདི་ # སྒྲིང་སྒྲི་ སྦེ་ ཐལ་ ནི་ གི་ དོན་ལུ་ # མི་ ཚུ་ གིས་ # ཤེས་རབ་ དང་ ལྡན་ པའི་ སྒོ་ལས་ # བཅའ་མར་གཏོགས་ དགོཔ་ འདི་ # གལ་ ཆེ་ ཟེར་ ཨིན་ མས །

གནས་སྐབས་གཞུང་ གིས་ འབད་བ་ཅིན་ # ཞི་གཡོགཔ་ ཚུ་ གིས་ # སྲིད་ དང་ ཐ་དད་ སྦེ་ སྡོད་ ཞིན་ན་ # ཚོགས་རྒྱན་ ཚུ་ ག་ར་ གིས་ # བཙུགས་ དགོཔ་ ཁག་ ཆེ་ ཟེར་ ཨིན་ མས །

གནས་སྐབས་གཞུང་ གི་ ཁ་ཐུག་ ལས་ # མགྱོགས་པ་ར་ # སྲིད་ དང་ ཐ་དད་ ཨིན་ མིའི་ # གཙུག་སྡེ་ དང་ ལས་སྡེ་ ག་ར་ ལུ་ # བཙག་འཐུ་ གི་ སྐབས་ ལུ་ སྲིད་ དང་ ཐ་དད་ སྦེ་ # གནས་ དགོ་ པའི་ སྐོར་ལས་ # བཀོད་རྒྱ་ ཚུ་ གཏང་ ནི་ སྦེ་ འདུག

ད་རུང་ # གྲོས་དཔོན་ སྤྱི་ཁྱབ་ ཀྱིས་ # མི་དམངས་ དང་ སྲིད་དོན་ཚོགས་པ་ # དེ་ལས་ # འདེམས་ངོ་ ཚུ་ གིས་ # མི་སྡེའི་ བརྡ་བརྒྱུད་ ཚུ་ ཡང་ # ཚུལ་ དང་ མཐུནམ་ སྦེ་ # ལག་ལེན་ འཐབ་ དགོ་ པའི་ སྐོར་ལས་ ཡང་ # གསུངས་ ཏེ་ ཡོདཔ་ ཨིན །

འདི་ཡང་ # ད་རེས་ནངས་པ་ # མི་སྡེའི་ བརྡ་བརྒྱུད་ ཚུ་ ནང་ ལས་ ཕར་ # ངོ་རྟགས་ རྫུས་མ་ བཟོ་ ཞིན་ན་ # མ་ བདེན་ པའི་ ལོ་རྒྱུས་ འབྲི་ མི་ ཚུ་ # འཐོན་ དོ་ ཡོད་ ནི་ འདི་གིས་ ཨིན་ མས །

གནས་སྐབས་ ཀྱི་ གཞུང་ གཞི་བཙུགས་ འབད་ ནི་ གི་ ཐད་ཁར་ # མི་དབང་མངའ་བདག་རིན་པོ་ཆེ་ མཆོག་ གིས་ # འདས་པའི་ བདུན་ཕྲག་ ནང་ ལུ་ # བཀའ་ཤོག་ གནང་ སྟེ་ ཡོདཔ་ ཨིན །

འགྲེམས་ཐོག་ ཚོགས་རྒྱན་ ཚུ་ # འཕྲུལ་ཆས་ ཀྱི་ ཐོག་ ལས་ ཚོགས་རྒྱན་ སྐྱུར་ དོ་ བཟུམ་སྦེ་ ར་ ཉེན་སྲུང་ ཡོདཔ །

སྤྱི་ཟླ་ NUMཔའི་ ཚེས་ # NUM # NUM #

༉ # འབྲུག་གི་བཙག་འཐུ་ལྷན་ཚོགས་ ཀྱིས་ བཀོད་ མིའི་ ནང་ # འགྲེམས་ཐོག་ ཚོགས་རྒྱན་ འདི་ # འཕྲུལ་ཆས་ ལག་ལེན་ འཐབ་ ཞིན་ན་ # ཚོགས་རྒྱན་ སྐྱུར་ དོ་ བཟུམ་སྦེ་ ར་ # ཉེན་སྲུང་ ཡོདཔ་ སྦེ་ ཨིན་ མས །

འདི་ཡང་ # སྤྱི་ཚོགས་ དང་ ས་གནས་གཞུང་ གི་ བཙག་འཐུ་ ཚུ་ # ཚར་ རེ་ འགོ་འདྲེན་ འཐབ་ པའི་ སྐབས་ # མི་ མང་ཤོས་ཅིག་ གིས་ ར་ # འགྲེམས་ཐོག་ ཚོགས་རྒྱན་ ཚུ་ # ཉེན་སྲུང་ ག་དེ་སྦེ་ ར་ ཡོདཔ་ ཨིན་ན་ ཟེར་ བའི་ # ཚ་གྱང་ ཚུ་ # བཤད་ དེ་ ར་ ཡོདཔ་ ཨིན །

ད་རེས་ # འགྲེམས་ཐོག་ ཚོགས་རྒྱན་ བཙུགས་ ནི་ གི་ ཐད་ཁར་ # དབྱེ་བ་ གཉིས་ སྦེ་ ཡོདཔ་ དང་ # འདི་ཡང་ # གཅིག་ འདི་ # ཧེ་མ་ བཟུམ་སྦེ་ ར་ # འགྲེམས་ཐོག་ བསྐྱུར་ ནི་ དང་ # གཞན་ མི་ འདི་ # ལྷན་ཐབས་ ཀྱི་ ས་གོ་ བརྒྱུད་ དེ་ # འགྲེམས་ཐོག་ ཚོགས་རྒྱན་ བསྐྱུར་ ནི་ འདི་ ཨིན་ མས །

འགྲེམས་ཐོག་ ཚོགས་རྒྱན་ འདི་ # བཙུགས་ ཐངས་ མ་འདྲཝ་ ག་དེ་སྦེ་ ར་ # གདམ་ཁ་ རྐྱབ་ རུང་ # གཉིས་ ཆ་ ར་ # འབྲུག་འགྲེམས་ལས་འཛིན་ བརྒྱུད་ དེ་ # རྫོང་ཁག་ ཚུ་ ནང་ ལས་ ཕར་ # གཏང་ དོ་ ཡོདཔ་ ཨིན་ མས །

བཙག་འཐུ་ལྷན་ཚོགས་ ནང་ ལས་ # འགོ་དཔོན་ ཚུ་ གིས་ སླབ་ མིའི་ ནང་ # འགྲེམས་ཐོག་ ཚོགས་རྒྱན་ གཏང་ ནི་ གི་ དོན་ལུ་ # བཙག་འཐུ་ ཚུ་ མ་ རན་ པའི་ ཧེ་མ་ ལས་ # འབྲུག་འགྲེམས་ལས་འཛིན་ དང་ གཅིག་ཁར་ # གོ་བརྡའི་ ཆིངས་ཡིག་ གུ་ # མཚན་རྟགས་ བཀོད་ ནི་ ཡོད་ ཟེར་ བཤད་ ཅི །

འདི་བཟུམ་སྦེ་ # ཡིག་ཚང་ འདི་ གཉིས་ ཀྱི་ བར་ ན་ # གནས་ཚད་ དང་ ལྡན་ པའི་ # བྱ་སྒོའི་ ལམ་ལུགས་ ཚུ་ ཡང་ # བཟོ་ སྟེ་ ཡོདཔ་ སྦེ་ ཨིན་ མས །

འགྲེམས་ཐོག་ ཚོགས་རྒྱན་ ལས་ཚན་ གྱི་ འགོ་འཛིན་ # རྣམ་རྒྱལ་ཚེ་རིང་ གིས་ སླབ་ མིའི་ ནང་ # འགྲེམས་ཐོག་ ཚོགས་རྒྱན་ ཚུ་ ཡང་ # རང་སོའི་ རྫོང་ཁག་ ནང་ ལྷོད་ པའི་ སྐབས་ # ངོས་ལེན་ འགོ་དཔོན་ དང་ # འདེམས་ངོ་ ཚུ་ འཛོམས་ ཏེ་ # ཁ་ ཕྱེས་ པའི་ སྐབས་ # སུབ་འབྲི་ དང་ གནོད་སྐྱོན་ རེ་ བྱུང་བྱུངམ་ ཡོད་ པ་ ཅིན་ # ཚོགས་རྒྱན་ འདི་ # ཆ་མེད་ གཏངམ་ ཨིན་ ཟེར་ བཤད་ ཅི །

ད་རུང་ # ཁོ་ གིས་ བཀོད་ མིའི་ ནང་ # མི་ ཚུ་ གིས་ # ཁོང་རའི་ འགྲེམས་ཐོག་ ཚོགས་རྒྱན་ འདི་ # ག་ཏེ་ ལས་ ཕར་ ལྷོད་ དེ་ ཡོད་ ག་ གི་ སྐོར་ལས་ # ཟེར་ # འབྲུག་འགྲེམས་ ཀྱི་ ཡོངས་འབྲེལ་འཆར་སྒོའི་ ནང་ ལུ་ ཡོད་ པའི # རིམ་ལུགས་ ཀྱི་ ཐོག་ ལས་ ཡང་ # ཤེས་ ཚུགས་ ཟེར་ བཤད་ ཅི །

འདི་བཟུམ་སྦེ་ # འགྲེམས་ཐོག་ ཚོགས་རྒྱན་ ཚུ་ # ལྷན་ཐབས་ ས་གོ་ བརྒྱུད་ དེ་ # བཙུགས་ མི་ ཚུ་ ཡང་ # ཉེན་སྲུང་ དང་ ལྡནམ་ # ཡོདཔ་ སྦེ་ ཨིནམ་ དང་ # འདི་ ཡང་ # ལྷན་ཐབས་ ས་གོ་ བརྒྱུད་ དེ་ འོང་ མིའི་ ཚོགས་རྒྱན་ ཚུ་ # ངོས་ལེན་ འགོ་དཔོན་ དང་ ལྟ་རྟོག་པ་ # དེ་ལས་ # འདེམས་ངོ་ དང་ ཁྲིམས་སྲུང་འགག་པ་ # འདི་བཟུམ་སྦེ་ # འགྲེམས་ཁང་ གི་ འགོ་དཔོན་ ཚུ་ # འཛོམས་ ཐོག་ ལས་ རྐྱངམ་གཅིག་ # སྒམ་ རྐྱབ་ སྟེ་ # གཏང་ དོ་ ཡོདཔ་ སྦེ་ ཨིན་ མས །

བཙག་འཐུ་ལྷན་ཚོགས་ ཀྱིས་ # ལྷན་ཐབས་ ཀྱི་ ས་གོ་ འདི་ ཡང་ # དུས་ཅི་ # སྤྱི་ཟླ་ NUMཔའི་ ནང་ # རྒྱལ་ཡོངས་ཚོགས་སྡེ་ གི་ བཙག་འཐུའི་ སྐབས་ ལུ་ # འགོ་བཙུགས་ ཏེ་ ཡོདཔ་ ཨིན །

འདི་ཡང་ # ཚོགས་རྒྱན་སྐྱུར་མི་ # མང་སུ་ སྦེ་ འོང་ བཅུག་ ནི་ དང་ # ཚོགས་རྒྱན་བཙུགས་མི་ ཚུ་ གི་ # སྟབས་ བདེ་ཧེང་ ལུ་ དམིགས་ ཏེ་ ཨིན་ མས །

སྤྱི་ཚོགས་ ཀྱི་ བཙག་འཐུ་ གི་ དོན་ལུ་ # ད་ལྟོ་ ཚུན་ཚོད་ # འོས་འབབ་ ཡོད་ པའི་ # ཚོགས་རྒྱན་སྐྱུར་མི་ # འབུམ་ NUM # དང་ སྟོང་ཕྲག་ NUM # ལྷགཔ་ཅིག་ གིས་ # འགྲེམས་ཐོག་ ཚོགས་རྒྱན་ གྱི་ དོན་ལུ་ # ཐོ་བཀོད་ འབད་ དེ་ འདུག

གློག་བརྙན །

གསེར་ རྫམ་ གང་ །

མི་དབང་ རྒྱལ་སྲས་ འཁྲུངས་ པའི་ དགའ་སྤྲོ་ ལུ །

མཚོ་སྨནམ་ བཟོ་སྐྲུན་ གྱིས་ སྤྱན་འབུལ་ ཞུ་ བ །

ཚེ་རིང་དཔལ་སྒྲོན་ གྱིས་ བཟོ་སྐྲུན་ འབད་ བའི་ གློག་བརྙན །

དབང་ཕྱུག་རྟ་ལོགཔ་ གིས་ བཀོད་ པའི་ གློག་བརྙན །

ངེའི་ # ག་ཅི་ ཨིན་ན་ རོ་རྒསཔ་ འདི་ ?

ནུབམོ་ རན་ཆད་མེདཔ་ ག་ཅི་ར་ འབདཝ་ ཨིན་ན་ མ་ ཤེས །

ད་ ཧ་ལམ་ འཇམ་སར་ དཔག་ ཆིཔ་ འདྲས་ མེན་ན་ ? ཁྱོད །

ལོངས་ སྦེ་ དྲོ་མཛར་ ཟ་ ནི་ མེནམ་ སྦོ་ ད ?

དབའེ་ ཨཔ་ འདི་ # ཁྱོད་ འཆོལ་ སོ་ ནུག་ ཟེར་བ་ཅིན་ མ་ འཆོལ་ ལོ །

མ་ འཆོལ་ བ་ ཅིན་ འདི་ ག་ཅི་ གི་ འབད་གཞག་ སྨོ ?

གནམ་ ནུབམོ་ཕྱེད་ གནག་མའི་ དཀྱིལ་ ལུ་ # དྲོ་མཛར་ ཟ་ སྟེ་ # ཁྱོད་ རོ་རྫས་ འགམ་ ནི་ སྦེ་ ཡ ?

ཡ་ཡ་ དེསན་ ཉལ་ ད་ ཁྱོད་ར །

ཁ་ ཡང་ བཙུམས ། ཨ་སྦུ་ ཡང་ བཙུམས ། མིག་ཏོ་ ཡང་ བཙུམས་ སྦེ་ ཉལཝ་ དྲག

ལྟ་མ་ ང་ ལོགཔ་ ད་ མིག་ཏོ་ ཁ་ བརྒྱངས་ སྡོད་ སར་ མཐོང་ པ་ ཅིན་ འབདན་ # ཁྱོད་ མིག་ཏོའི་ ནང་ ང་ གོ་ཐལ་ ཅིག་ བཏབ་ གེ་ སྨ་རེ །

ང་ གིས་ བལྟ་ བ་ ཅིན་ ངེའི་ ཨཔ་ འདི་ འཆོལ་ ར་ འཆོལ་ སོ་ ནུག །

ཉིནམ་ ཅིག་ ལུ་ ཚར་ ཁལ་གཅིག་ གྱང་ ཐོག་ཁར་ འཛེགས་ཡར་ སྙོ་ མས །

ག་ཅི་ ར་ འབདཝ་ ཨིན་ན་ མ་ ཤེས ?

ཚར་ གཅིག་ བལྟ་ བར་ འགྱོ་ གེ་ ནོ །

ང་ དོན་དག་ ག་ནི་ཡང་ མེད་ པར་ ཚ་གྱང་ ལངས་ གཉིད་ལམ་ འདྲ་མི་འདྲ་ མཐོང་ ཨ་རྟག་ར་ འཚབ་འཚུབ་ བཏང་ སྡོད་ དགོ་ མི་ འདི་ གཙོ་བོ་ར་ # ང་ར་ སེམས་ མནོ་ གྱངས་ མང་ བའི་ རྟགས་ འོང་ ནི་ མས །

བལྟ་ ཞིག་ ངེའི་ ཅ་ལ་ འདི་ ནི་ # རོགས་ ནཱ་ སྐུ་གཟུགས་བཟངམོ་ སྦེ་ ར་ བཞུགས་ ནུག །

ཀ་ལས་ ཁྱོད་ ད་རུང་ ཚར་ གཅིག་ མཇལ་ཁ་ ཞུ་ ད་ གེ་ ནོ་ ཧི་ ཧི་ ཧི །

དབང་དྲག་ལ ། # གནམ་ ནུབ་ཕྱེད་ གནག་མའི་ དཀྱིལ་ ལུ་ ག་ཅི་ གྱངས་ཁ་ རྐྱབ་ ཨིན་ ཟེརཝ ?

ཤིག་ གྱངས་ཁ་ རྐྱབ་ ཨིན་ན ?

གསེར་ ཡ ?

དབའི་ ངེའི་ ནང་ གསེར་ འདུག་ ཟེར་ ག་ གིས་ སླབ་ དེས ?

ཁྱོད་ ཀྱིས་ མཐོང་ ཅི་ སྦོ ?

གསེར་ ར་ ཡོད་ པ་ ཅིན་ འདི་ སྟེ་ # ཁྱོད་ར་ ཡང་ དགའ་ བས་ སྦོ །

གསེར་ མེན་ པར་ གཟུགས་ ཁའི་ ཤིག་ དང་ ཀི་ཤིག་ ཚུ་ གྱངས་ཁ་ རྐྱབ་ ཨིན་ན་ ཟེར་ དྲིཝ་ ཨིན །

ཤིག་ དང་ ཀི་ཤིག་ ཅིག་ ལས་ བརྒལ་ ཁྱོད་ ལུ་ ག་ཅི་ འོང་ ནི ?

ཨཔ་ འདི་ གྱང་ ཐོག་ཁར་ འཛེགཔ་ ད་ ར་ # ཨེ་ཁུག་ འཐུ་བཞག་ ནི་ ཅིག་ འདུག

ག་ཅི་སྦེ་ ཨིན་ན

ཕམ་ རིམ་ཐེངས་ གསུམ་ གསུམ་ བརྒྱུད་ དེ་ # ངེའི་ ལག་པར་ ལྷོད་ མིའི་ ཅ་ལ་ འདི་ # ངེའི་ ནང་ ཡོདཔ་ ཨིནམ་ ག་ གིས་ ཡང་ མི་ ཤེས་ ས་ གི་ ནི་ # ད་ ང་ བལྟ་ བ་ ཅིན་ ཨམ་ དབྱངས་སྐྱིད་ འདི་ གིས་ དྲིམ་ ཅིག་ ཚོར་ ཆིཔ་ བཟུམ་ འདུག

མོ་ ནི་ རྔམ་མདོག་ དཔའ་རྟགས་ ཆེ་ བ་ ལུ་ ཁ་ ག་ནི་བ་ མང་ པ་ ལུ་ སྦེ་ # མོ་ གིས་ ཤེས་ ཆི་ པ་ ཅིན་ མི་ ག་ར་ གིས་ ཤེས་ཤེསཔ་ བཟུམ་ ཅིག་ ར་ ཨིན །

ད་འབདན་ # ཁྱོད་ ནཱ་ གྱང་ ཐོག་ཁར་ འདི་ བཞག་ ནི་ མེན་ པས །

ད་རེས་ ལས་ ཨོག་ཀའི་ ནང་ གདན་འདྲེན་ ཞུ་ གེ་ ནོ་ ཁྱོད །

ཛའི་ བལྟ་ ཞིག་ རབ་རྒྱས་ འདི་ ག་དེ་ཅིག་ འཇའ་རིསམོ་ མཐོངམ་ མས་ གོ

ཁྱོད་ར་ ན་འཐན་ མ་ འབད་ བར་ སྡོད་ ཤིག །

ད་ལྟ་ ར་ ཁྱོད་ ཀྱིས་ ཁོ་ འབྱང་ ད་ པས །

ཨ་ཛའི་ ཨ་ཛའི་ བལྟ་ ཤིག

རྩ་ཀྲུག་ འདི་ གིས །

ལམ་ ག་དེ་སྦེ་ འགྱོཝ་ སྨོ ?

ཁོ་ ཅིག་ སྟོན་ ཉན་ མི་ བཏུབ་ པས་ ས་ ཧི་ ཧི་ ཧི །

ད་ ང་བཅས་ ཆ་ཁྱབ་ ག་དེ་ འབད་ ནི་ སྨོ ?

སྣུམ་འཁོར་ ལེན་ པར་ འོང་ མི་ ནི་ ང་བཅས་ ལུ་ མེད །

ངེའི་ ཨ་ཞང་ འདི་ ཐིམ་ཕུག་ ལུ་ ལཱ་ ཁ་ཆེ་ཏོག་ཏོ་ ཅིག་ ཐོན་ཡར་ སོ་ ནུག་ ས །

གཞན་ ང་ ལེན་ པར་ ཁོ་ འོང་ ནི་ སྦེ་ ཨིན །

ཨེང་ འདི་ འདི་ འཇམ །

སྣུམ་འཁོར་ མེད་ པ་ ཅིན་ གླ་འཁོར་ ཡོད་ པ་ སྟེ །

ང་བཅས་ བཟུམ་ གྱི་ མི་ མེད་ པ་ ཅིན་ གླ་འཁོར་ ཚུ་ མར་ཁུ་ གི་ རིན་ངོ་ ག་ཏེ་ ལས་ བཏོན་ ནི ?

སྡོད་ ཤིག་ ང་ གླ་འཁོར་ ཅིག་ འཚོལ་བདའ་ འོང་ གེ་ ནོ

ང་བཅས་ འགྱོ་ མི་ ག་དེ་ཅིག་ འདུག་ གོ །

NUM # །

ཨེང་ གླ་འཁོར་ གཉིས་ དགོ་ པས །

དབའི་ དབའི་ རྩ་ཀྲུག་ ང་ ཡང་ ཚོང་འདུས་ ཁྲོམ་ ཁར་ ཚུན་ཚོད་ འགྱོ་ དགོ་ པས །

ཡ་ ཡ་ བོ་ཐལ །

འཇམ་ འཇམ །

མེན་ དབའི་ ང་ ད་རེས་ ར་ ཁྱིམ་ ནང་ ལྷོདཔ་ སྦེ་ འགྱོ་ ནི །

ཁྱིམ་ ནང་ འདི་ ང་ ཡང་ འགྱོ་ དགོ་ སྟེ །

ཨ་རྟག་ར་ ཕ་མའི་ སྒོ་ ཁ་ ལས་ ཐོནམ་ ཅིག་ སློབ་གྲྭའི་ ནང་ ། # སློབ་གྲྭའི་ ནང་ ལས་ འགྱོཝ་ ཅིག་ ཕ་མའི་ སྒོ་ ཁར །

ལོ་ དུས་ཅི་ སང་ཕོད་ མེད་ པར་ འ་ནེ་སྦེ་ སྡོད་ དེ་ མ་ བསུན་ སྦོ་ དབྱངས་ཅན །

ད་ ང་བཅས་ ཨ་ལུ་ མེན །

སྦོམ་ཆུང་ འ་ནེ་ཅིག་ འགྱོཝ་ ད་ འཕྲལ་འཕྲལ་ # རང་ ལུ་ ཡང་ དུས་ཚོད་ རེ་ བཏོན་ སྡོད་ དགོ་ དབའི །

ཨུང་ ང་ འདི་ ཁྱིམ་ ནང་ ལྷོདཔ་ སྦེ་ ར་ འགྱོ་ དགོ་ ད་རེས །

དབྱངས་ཅན་ ཁྱོད་ ང་ ལུ་ བློ་ མི་ གཏད་ ཡ ?

ང་བཅས་ གཉིས་ ཕྱད་ དེ་ ལོ་ ཡང་ ལྷག་ སོ་ ཡི་ ད །

ང་བཅས་ར་ གཉིས་ རྐྱངམ་གཅིག་ སྦེ་ ག་དེ་ཅིག་ ཡང་ སྡོད་ ཅི །

ང་ གིས་ ཁྱོད་ འཚེར་ཁག་ཁ་ བཟོ་ བའི་ འབད་གཞག་ ག་ནི་ཡང་ མ་ འབད་ མེན་ན་ ད་རེས་ ཚུན་ཚོད །

ཁྱོད་ ང་ ལུ་ བློ་ མི་ འདྲོང་ པས་ ཡ ?

བློ་ མ་ འདྲོངསམ་ འདི་ མེན །

ཨ་ཙི་ རོགས་ ཀྱི་ གདོང་ཁར་ མི་ འཇའ་ བས་ མེན་ན ?

ལོ་ བཅུ་གཉིས་ ཚུན་ཚོད་ དཀའཝ་ སྤྱད་ དེ་ # དཔེ་ཆ་ བལྟ་ ཚར་ བའི་ ཤུལ་ལུ་ # ཉིནམ་ གཅིག་ འདི་ # དགའ་སྤྲོ་ འགྱུར་ ནི་ གི་ དུས་ཚོད་ ལེན་ དགོ་ དབའི །

ད་རེས་ ཨིན་ ཡང་ གཟའ་ ཉིནམ་ ཨིན་ མས །

ཆ་རོགས་ ཚུ་ དང་ མཉམ་ ལྟོ་ རེ་ ཟ་ ཞབས་ཁྲ་ རེ་ རྐྱབ་ སྦེ་ སྤྲོ་ སྟོན་ སྡོད་ གེ་ མས །

བཏུབ་ ག ?

སྐུ་ཆེ་ བཏུབ་ ག ?

སྐུ་ཆེ་ # ང་བཅས་ ཆ་རོགས་ ཚུ་ ག་ར་ འགྱོ་ ནི་ སྦེ་ ཀྲིག་ཀྲི་ བཟོ་ ཚར་ ཡི །

བཏུབ་ ཟེར་ སླབ་ མས །

དབའི་ དབའི་ ཆ་རོགས་ ཚུ །

འཛུལ་ འཛུལ་ ད །

བོ་ཐལ # ཨ་ཕ་ ངེའི་ ཅ་ལ་ ཚུ་ ཡང་ བཙུགས་ ཤིག་ དབའི་ ཁྱོད་ ཀྱིས །

རབ་རྒྱས་ ཁྱོད་ ག་ཅི་ འབད་ ནི་ གི་ རྩིས་ རྐྱབ་ སྨོ ?

ང་ ཙིགཔ་ ཟ་ འོང་ མས་ ཙིགཔ་ ཟ་ འོང་ གོ །

མ་ འབད་ ཟེར་ མ་ འབད་ ཟེར་ སླབ་ ཅི་ མས་ རབ་རྒྱས །

ནངས་པ་ ལས་ ཁ་ མི་ སླབ་ གོ །

སྐུ་ཆེ་ དབྱངས་ཅན་ །

གཅིག་ཁར་ ཉལ་སྡོད་ གེ་ ཟེར །

ཁྱད་ མེད་ ཁྱད་ མེད་ ཟེར །

མི་ དགོ་ མི་ དགོ །

ཐད་རི་སྦ་རི་ ནངས་པ་ ལས་ ཁ་ མི་ སླབ་ མས་ རབ་རྒྱས །

ཛའི་ ནེ་ཚུན་ཚོད་ འདི་ མ་ འབད་ དབའི་ དབྱངས་ཅན །

སྐུ་ཆེ་ སྐུ་ཆེ་ ཁྱད་མེད །

སྐུ་ཆེ་ དབའི་ འུ་ རྐྱངམ་གཅིག་ འུ་ ཅིག་ རྐྱངམ་གཅིག །

མ་ འབད་ ཟེར་ རབ་རྒྱས་ མ་ འབད་ ཟེར་ སླབ་ ཅི་ སྨ་རེ །

ཙིགཔ་ མ་ ཟ་ བཏུབ་ ག་ དབྱངས་ཅན །

ནངས་པ་ ལས་ ང་ འ་ནེ་ བཟུམ་ འབད་ ར་ མི་ འབད །

དབྱངས་ཅན་ མ་ སྔུ་ ཟེར་ # སྐུ་ཆེ་ །

ད་ ང་ གནམ་མེད་ས་མེད་ ངོ་ཚ་ ཆི་ ཡི །

ནངས་པ་ དྲོ་པ་ ཁྱོད་ ལུ་ གདོང་ ག་དེ་སྦེ་ སྟོན་ ནི་ ན་ ཡང་ མ་ ཤེས་ ད །

རབ་རྒྱས་ ང་ ཡར་ སོ་ ཡི །

ཁྱོད་ར་ ལེགས་ཤོམ་ སྦེ་ སོང་ བཏུབ་ ག །

ཡ་ ཡ །

སྟེ་ བརྒྱུད་འཕྲིན་ རེ་ གཏང་ ནི་ མ་ བརྗེད །

ཡ་ ཡ་ བཏུབ །

དབྱངས་ཅན་ ཨ་ཙི་ ནཱ་ ཤོག་ མས །

ག་ཅི ? # ཁ་ཙ་ ཕྱི་རུ་ ངེའི་ འབད་གཞག་ ལུ་ བལྟ་ སྟེ་ ཙིགཔ་ མ་ ཟ་ སྨ་རེ །

ང་ འཛོལ་ ར་ འཛོལ་ སོ་ ནུག །

ལོག་ ཤུལ་ལས་ དེ་སྦེ་ འབད་ ར་ མི་ འབད །

ཡ་ བུ་མོ ། # ཅ་ལ་ ཚུ་ ག་ར་ ཨ་ནཱ་ བཏོན་བཞག་ ཡི་ སྨ་རེ །

བཀྲིན་ཆེ་ ཨའུ །

དབའི་ ངེའི་ ཧིང་ གི་ ནོརབུ་ ཡེ་ཤེས་དབྱངས་ཅན་ འདི་ ཨིནམ་ མས་ པ་ སྟེ །

ད་རེས་ འོངམ་ ཨིན་ན ?

ཨིན ། # སྟེ་ ཁྱོད ?

ང་ ཁ་ཙ་ ལྷོདཔ་ ཅིག་ ཨིན །

སྟེ ། # ཆོས་རྒྱུགས་ ཚུ་ ག་དེ་སྦེ་ རྐྱབ་ ཅི་ དབའི ?

ཧ་ལམ་ཅིག་ འདི་ བཏང་ ཡི་ པ་ཡ །

མ་པ་ དུས་ཅི་ ང་བཅས་ དགའཝ་དཔལ་ གྱི་ ཨ་ལུ་ འདི་ ཚུ་ ག་ར་ འཇམ་ པས་ ཟེར་ སླབ་ མི་ ཙང་ཙ་ར་ ཨིན་ པས་ པ་ཡ །

སྟེ ། # ཁྱོད་ ག་དེ་སྦེ་ རྐྱབ་ ཅི ?

ཀྲིག་ཀྲི་ ཅིག

ཁྱོད་ ད་ལྟོ་ ག་ཏེ་ འགྱོཝ་ སྟེ ?

ད་རེས་ ངེའི་ ཆོ་ག་ འབད་ དོ་ པ་ སྟེ །

ཨ་མར་ ཕ་དོང་ནང་ མགྱོནམོ་ བོ་ པར་ འགྱོ་ ནི་ སྦེ་ ཨིན་ ས །

ལྟ་མ་ ཆོ་ག་ ཟ་ བར་ འོང་ དགོ་ སྨ་རེ །

ཡངན་ ཨ་ཙི་ སྒུག་ སྡོད་ དེ་ མཉམ་ འགྱོ་ གེ །

ང་ ཚ་ངེར་བཏོན་ འཐོན་འོང་ །

ཨ་ ཁྱོད་ ནམ་ ཡང་ ལོག་ མི་ ལྷོད །

ང་ འགྱོ་ ནི །

སྟེ ། # ལྟ་མ་ ཁྱོད་ འོངམ་ ད་ ཨ་ནཱི་ ངེའི་ སྒྲོམ་ འདི་ ཨ་ཙི་ འབག་འོང་ གནང་ དབའི །

ད་ལྟོ་ ང་ མི་ ཐེག་ པས །

ཡ་ ཡ་ བཏུབ་ འབག་འོང་ ནི་ ར་ རྨམ །

ཡ་ ཡ་ ཁ་རང་ །

དེསན་ ང་ ཡར་སོང་ ཡི །

ཡེ་ཤེས་དབྱངས་ཅན །

ད་འབདན་ མེ་ཏོག་ གི་ སྦུབ་ཅུ་ འབདན་ ད་ལྟ་ ར་ ཁ་རྒྱས་སག་ས །

འཚོ་འཚོ་ པའི་ ཤིང་འབྲས་ འབདན་ ད་ལྟ་ ར་ ས་ ཁར་ བུད་སག་ས་ འབད་ དོ་ བཟུམ་སྦེ་ # ན་ཧིང་ ལྷབས་ ར་ འཕྱག་ མ་ ཤེས་ པར་ འགྱོ་ མི་ # དོ་རོགས་བཟངམོ་ ཡེ་ཤེས་དབྱངས་ཅན་ ཡང་ # དུས་ཅི་ འཇིག་རྟེན་པའི་ འགན་ཁུར་ ཐེག་ཐེག་ ར་ འདྲཝ་སྦེ་ ལོག་ འཐོན་ འོང་ ནུག་ སྨ་རེ ། # འདི་ ག་ཅི་ སླབ་ པའི་ ཚིག་ སྨོ ?

ང་ འདི་བཟུམ་ མའི་ བློ་ ཧ་ གོ

ཨིན་ན ? # མ་པ་ ཨ་ནཱི་ སླབ་ ནི་ སྦེ་ ཨིན །

ན་ཧིང་ གཞེས་ཧིང་ ང་བཅས་ གཉིས་ ཆུང་ཀུ་ བསྒང་ # རྩེདམོ་ ཅིག་ ནེ་ར་ རྩེ་ ནི་ ཡོད་ མེན་ན །

ང་ ཨ་པ་ ཨིན་ ཟེར་ # ཁྱོད་ ཨའི་ ཨིན་ ཟེར་ # འ་ནཱི་ རྩེདམོ་ འདི་ ལོག་ རྩེ་ བལྟ་ གེ་ ཟེར་ སླབ་ ནི་ སྦེ་ ཨིན་ སྟེ །

ཨའོ་ འདི་ ད་ལྟོ་ ཡང་ ཁྱོད་ སེམས་ ཁ་ ལས་ མ་ བརྗེད་ སྦོ །

དེ་བསྒང་ རྩེ་ མི་ རྩེདམོ་ འདི་ ད་རེས་ རྩེ་ ད་ ནི་ འདི་ སྟེ་ # བཀལ་ སར་ བཀལ་ བར་ ག་ཏེ་ཡང་ འགྱོ་ མི་ དགོ་ པས །

མ་པ་ ད་ལྟོ་ ཡང་ བཀལ་སར་ འདི་ མ་ བཀལ་ བ་ ར་ ཡོད་ གོ་ཞིག །

འདི་ འདི་ ཨ་མ་ གིས་ འཇམ་ཏོང་ཏོ་ སྦེ་ ག་ཏེ་ བཀལ་ བཅུག་ ནི་ ས །

ཨིན་ན་ དྲག་དྲག་ དབའི་ དེསན །

སྟེ་ ལྟ་མ་ ཆོ་ག་ ཟ་ བར་ འཐོན་ འོང་ གོ་ཞིག

མི་ འོང་ ཟེར་བ་ཅིན་ ང་ ཁྱོད་ ཀྱི་ སྒྲོམ་ ཡང་ བསྐྱལ་ བར་ མི་ འོང་ སྨ་རེ །

ཁྱོད་ར་ སྒྲོམ་ འབག་ཤོག་ ཤིག

འཇམ་ཤོས་ ཆོ་ག་ ཟ་ ནི་ འདི་ ཨིནམ་ མས་ སྟེ །

འཐོན་འོང་ །

ཡ་ ཡ་ ང་ ཡར་སོ་ ཡི་ ཁ་རང་ །

དབའི་ ཨཔ་ ཁོ་རེ །

ཝའི་ མི་ གི་ བཟོ་བལྟ་ དབའི་ ཕྱེན་ ཡང་ ཤོར་ སོ་ ཡི་ མེན་ ཡ །

ད་ བྱོ་རོག་སི་སི་ སྦེ་ # ཧི་ ཧི་ ཧི ། # ག་ཅི་ འབདཝ ?

ང་ མེན་ པར་ ཁྱོད་ ནཱ་ ག་ཅི་ འབདཝ ?

ད་ལྟོ་ ར་ ཁྱོད་ ནཱ་ མེད་ པ་ཡ ། ག་ཏེ་ ལས་ འཐོནམ ?

ང་ ཨོག་ཀ་ ནང་ ལཱ་ ག་ཅི་ འབདཝ་ ཨིན་ན་ ཙང་བཏང་ ཨིབ་བལྟ་ སྡོད་སྡོདཔ་ འདྲས་ མེན་ན ?

ངེའི་ ཅ་ལ་ འདི་ མཐོང་ ཅི་ གོ་ཞིག་ ཁྱོད་ ཀྱིས ?

ཧི་ ཧི་ ཧི་ ཁྱོད་ ནེ་ཚུན་ཚོད་ ཀྱི་ ནང་ དོག་ དགོ་ པའི་ ལཱ །

ཁྱོད་ ཀྱི་ ཅ་ལ་ ང་ གིས་ མཐོང་ པ་ ག་ཅི་ ཨིནམ་ མས་ ཟེར་ སྟེ །

ཨ་རྟག་ར་ མཐོངམ་མཐོང་ སར་ མས་ ཏེ་ # ཁྱོད་ ཅ་ལ་ འདི་ འདི །

ཡ་བླ་མ་མཁྱེན་ནོ # ཐད་རི་སྦ་རི་ མཐོང་ ཅི་ ཟེར་ ཡ ?

ཧི་ ཧི་ ཧི་ ང་ ཁྱོད་ ཀྱི་ ཨམ་སྲུ་ མེན་ སྦོ ?

ཁྱོད་ ཀྱི་ ཅ་ལ་ ག་ བཟུམ་ ཅིག་ ཡོད་ ག་ ང་ གིས་ མ་ ཤེས་ པ་ ན་ ག་ གིས་ ཤེས་ ནི །

ཨཔ་ གི་ བཟོ་ ཡང་ # ད་འབདན་ བཀལ་ སར་ བཀལ་ ད་ ནུག་ སྨ་རེ །

ད་ ངེའི་ ནོརབུ་ འདི་ འ་ནེ་སྦེ་ འདུག་ ཟེར་ ཁྱོད་ ཁ་ མང་ པ་ ལུ་ སྦེ་ # མི་ ག་ར་ ལུ་ སླབ་ ཚར་ཚརཝ་ འོང་ ད་ ཁྱོད་ ཀྱིས །

ངེའི་ ནོརབུ་ འདི་ འ་ནེ་སྦེ་ འདུག་ ལོ་ ཟེར་ བའི་ ལོ་རྒྱུས་ མི་ གིས་ སླབ་ སར་ གོ་ བ་ ཅིན་ འབདན་ # ཁྱོད་ མགུ་ཏོ་ འདི་ ཕྱེ་ ཅིག་ ང་ འཐག་ གེ་ ནོ་ སྨ་རེ །

ང་ ཁྱོད་ བཟུམ་སྦེ་ འཆོལཝ་ འདི་ ནི་ མེན །

རང་ གི་ རྨག་པའི་ ནང་ ཅ་ལ་ འ་ནེ་སྦེ་ འདུག་ ཟེར་ རོགས་ ལུ་ ག་ སླབ་ ནི །

ང་ར་ གིས་ ཤེས་ པ་ ན་ ཀྲིག་ཀྲི་ ར་ རྨམ །

ཨ་པ་ དང་ ཨ་མ་ ག་ཅི་ གི་ བློ་ ར་ སླབ་ ཨིན་ ཟེརཝ ?

དབའི་ དབྱངས་ཅན # ཁྱོད་ ནམ་ འོངས་ ཡི ?

ད་ཅི་ ལས་ འོངས་ སྦེ་ # ཨ་པ་ ཨོག་ཀ་ ནང་ ལཱ་ འབད་སར་ བལྟ་ སྡོད་སྡོདཔ་ འདྲས་ མེན་ན ?

ངེའི་ ཅ་ལ་ འདི་ ཁྱོད་ ཀྱིས་ ཡང་ མཐོང་ ཆིཔ་ འོང་ ནི་ མས་ ད ?

ཐུའི་ བཟོ་ དེ་མི་ ཨཔ་ དབའི །

ད་ འདི་ ཁྱོད་ འཆོལ་ ར་ འཆོལ་ སོ་ ནུག །

ཨ་ནཱ་ བལྟ་ ཞིག །

དེ་མི་གི་ ཨཔ་ བུམོ་ ལུ་ ཡང་ ངོ་ཚ་ འབད་ མ་ ཤེས་ པས་ ད །

ང་ ད་ལྟོ་ ལྷོདཔ་ ཅིག་ ཨིན་ ཨ་པ །

ང་ གིས་ ཨ་པ་ ག་ནི་ཡང་ འབད་ སར་ མ་ མཐོང་ པ་ཡ །

ཨ་པ་ ག་ཅི་ འབད་ དཔ་ ཨིན་ན ?

སེམས་ ཡང་ ཟང་ཟིང་ ཚར་ གཅིག་ བཟུམ་ ཡར་ སོ་ ནུག་ པ་ཡ་ ཨ་མ ?

འགྱོ་ འགྱོ་ དེ་བ་འདི །

ནཱ་ ཡུན་ རིང་ སུ་ ཅིག་ སྦེ་ སྡོད་ པ་ ཅིན་ ད་ལྟ་ ར་ ཁྱོད་ ཨ་པ་ གིས་ བློ་ ག་མེན་གུ་མེནམ་ ལེ་ཤ་ སླབ་ ནི་ མས །

སྟེ ། ད་ ཁྱོད་ སློབ་གྲྭ་ ངལ་གསོ་ བཏང་ ད་ ཡི་ སྦོ ? # བཏང་ ད་ ཡི་ ཨ་མ །

ཨེང་ ཨིན་ན་ # དེསན་ ཀྲིག་ཀྲི་ མས །

དབའི་ ཨཔ་ དབང་དྲག

ཨོག་ཀ་ གི་ སྒོ་ ཁར་ ག་ཅི་ སྲུང་སྡོདཔ་ ཨཔ་ དབང་དྲག ?

ཅ་ལ་ ཁག་ཆེ་ཏོག་ཏོག་ ཅིག་ ཡོདཔ་ འདྲས་ མེན་ན ?

ཟ་འདྲེ་ ཁྱོད་ ག་ཏེ་ གི་ ཞིབ་དཔྱད་ རྐྱབ་ མི་ སྨོ ?

ངེའི་ ཨོག་ཀ་ ནང་ ག་ཅི་ ཡོད་ རུང་ ཡོད་ མེད་ རུང་ མེད་ ཁྱོད་ ག་ཅི་སྦེ་ བལྟ་ དགོཔ ?

དབའི་ ཨཔ་ དབང་དྲག་ འདི་ ད་རེས་ ག་ཅི་ འབད་ དཔ་ སྨོ ?

དགོད་བྲ་ ཡང་ རེག་ ས་ མིན་འདུག་ པ་ཡ ?

ཟ་འདྲེ་ ཁྱོད་ ནངས་པ་ ལས་ ཨ་ནཱ་ཕར་ཚུར་ སྡོད་ སར་ མཐོང་ པ་ ཅིན་ # ང་ གྱི་ལྟག་ དང་ འཕྱད་ གེ་ སྨ་རེ །

དབའི་ གཡུས་ དང་རྭ་ སྦུག་ ལུ་ ཨིན་ མས །

ང་བཅས་ ག་ཏེ་ཡང་ འཁྱམས་སྡོད་ འོང་ །

མ་པ་ ཕྲང་ སླབ་ ཤིག་ ཁྱོད་ ཨོག་ཀ་ ནང་ ཁག་ཆེ་ཏོག་ཏོ་ གི་ ཅ་ལ་ ཅིག་ ཡོདཔ་ འདྲས་ ས ?

གསེར་ ཡོདཔ་ སྨོ ?

དངུལ་ ཡོདཔ་ སྨོ ?

ཨ ། # གསེར་ ཡ ། # ངེའི་ ན་ གསེར་ འདུག་ ཟེར་ ག་ གིས་ སླབ་ དེས ?

ཨམ་ དབྱངས་སྐྱིད་ ཀྱིས་ ཁྱོད་ ལུ་ ཤོབ་ རྐྱབ་ སླབ་སླབ་ འདྲས་ མེན་ན ?

གསེར་ ར་ ཡོད་ པ་ ཅིན་ འདི་ སྟེ་ # ཨཔ་ དབང་དྲག་ ཁྱོད་ར་ ཡང་ ནེ་ཚུན་ཚོད་ ནང་དོག་ ཐ་སྡུག་ སྡོད་ མི་ དགོཔ་ འོང་ །

ཨོག་ཀ་ ནང་ གསེར་ དང་ དངུལ་ སྦ་ བཞག་བཞགཔ་ ཡོདཔ་ བཟུམ་སྦེ་ # སྒོ་ སྲུང་སྡོད་ ནུག་ པ་ཡ་ ཟེར་ དྲི་དྲིཝ་ ཨིན །

ཨཔ་ ཁྱོད་ མི་ དགོད་བྲ་ཏོག་ཏོ་ ཨིན་ མས །

གཏང་ ང་ འགྱོ་ ནི །

ཨ་ནཱ་ ང་ ཁྱོད་ བུམོ་ གི་ སྒྲོམ་ བསྐྱལ་ བར་ འགྱོ་ དགོ་ པས །

ནངས་པ་ ལས་ འབདན་ ངེའི་ ཁྱིམ་ གྱི་ སྒོ་ ཁ་ ལས་ ཕར་ མ་ ཐོནམ་ དྲག་ མས་ ཁྱོད །

ཁྱོད་ ཀྱི་ མགུ་ཏོ་ འདི་ ང་ # ཀ་ཀུ་རུ་ བཀགཔ་ དེས་ བཀག་ གེ་ ནོ་ # ཨ་ནཱ་ཕར་ཚུར་ མཐོང་ པ་ ཅིན །

ཁྱོད་ སྒོ་ ཁར་ གནམ་ ཉིན་མ་ འདི་ ང་ མི་ འོང་ །

ནུབ་མོ་ ཁྱོད་ གཉིད་ ལོག་ སྡོདཔ་ ད་ འབདན་ # ག་ཆ་ ཡང་ མི་ ཤེས་ སྨ་རེ །

ཨ ། # ག་དེ་སྦེ་ ལོ ། # ཁྱོད་ ཀྱི་ རྐངམ་ འདི་ བཅག་ དགོ་ པ་ ཅིན་ ཚར་ གཅིག་ ཤོག་ ཤིག་ ཁྱོད ?

ད་འབདན་ ང་ ག་དེ་ འབདཝ་ དྲག་ ག་ སྨོ ?

མི་ཚེ་ ཅིག་ ཟ་ མ་ ཧུམ་ འཐུང་ མ་ ཧུམ་ ཟད་ མ་ ཧུམ་ པར་ སྦ་བཞག་ མི་ # ངེའི་ ཅ་ལ་ འདི་ # ད་ ང་ ལུ་ ཡོདཔ་ རོགས་ ཀྱིས་ ཤེས་ ར་ ཤེས་ ཆི་ ནུག །

ཨ་ནཱི་ ཨམ་ སྤྱང་ཀམོ་ དབྱངས་སྐྱིད་ འདི་ གིས་ ར་ སླབ་སླབ་ འོང་ པ །

ང་ ནོརབུ་ལྷམོ་ གྱོང་སོང་ པའི་ ཤུལ་ལུ་ དབྱངས་སྐྱིད་ འདི་ # ཨམ་སྲུ་ སྦེ་ མ་ འཚོལ་ རུང་ ཀྲིག་ཀྲི་ བཏང་ ནུག །

དབའི་ ནམ་ ཡང་ ལྡེ་མིག་ རྐྱབ་བཞག་ ནི་ མེད་ པའི་ སྒོ་ ལྡེ་མིག་ རྐྱབ་བཞག་ སར་ མཐོང་ པ་ ཅིན་ མི་ གིས་ ངེའི་ ཨོག་ཀ་ ཅ་ལ་ ཁག་ཆེ་ཏོག་ཏོ་ ཅིག་ སྦ་ བཞག་བཞགཔ་ འདྲས་ ཟེར་ དོགས་པ་ ཟ་ འོང་ །

ལྡེ་མིག་ མ་ རྐྱབ་ པར་ བཞགཔ་ དྲག་ ནི་ མས་ ཁོ་རེ །

ཨ་ཞེམོ་ ཁྱོད་ ཏི་རུ་ འདི་ ལོག་ སྤྲོད་བཞག་ དགོ་ པས །

ཨ་ཞེམོ་ ཏི་རུ་ ལོག་ འབག་འོང་ ནི་ ཡང་ མིན་འདུག་ ཟེར་ མནོ་ སྡོད་སྡོདཔ་ འོང་ །

མགྱོནམོ་ ལེ་ཤ་ ལྷོད་ལྷོདཔ་ འདྲས་ ས །

ཏི་རུ་ ཡང་ སྲ་པག་པ་ འབག་ ནི་ འདུག །

ད་རེས་ ཁྱོད་ར་ དགོ་ པ་ ཅིན་ བཞག་ ནི་ མས་ སྟེ །

ལོག་ ཤུལ་ལས་ འབད་ རུང་ བཏུབ་ སྦ །

ཡ་ # ཡ་ # ཨ་ཞེ་མ་ ང་ འགྱོ་ དགོ་ པས །

ཨ་ནཱ་ ལྟོ་ བཅིངས་ འབག་ ཡི །

ཟ་ འགྱོ་ ནི་ མས་ མེན་ན ? # མི་ ཟ་ ཨ་ཞེམོ །

ང་ འཚབ་འཚབ་ ཨིན །

ལོག་ སྤ་རོ་ ལྷོདཔ་ སྦེ་ འགྱོ་ དགོ །

ལྟོ་ ཟ་ ལོང་ མེད་ པའི་ ལཱ་ འདི་ ག་ཏེ་ འོང་ སྦོ་ དབའི །

ཡ་ # ཡ་ # ཁྱེད་ར་ ཆ་ཁྱབ་ འདི་ གི་ ཤུལ་ལས་ ག་ཅི་ རྐྱབ་ ནི་ ཨིན་ན་ ཀྲིག་ཀྲི་ བཟོ་ ཞིག

འགོ་ ང་ གིས་ བཙུགས་ ད་ གེ་ ནོ །

ག་ཅི་ རྐྱབ་ ནི་ ན་ སྨོ་ ད # ཨ་པ་ འདི་ རུ་ཏོ་ ཁ་ ནང་ ལས་ བཏོན་ ཡི་ ར་ ཧེམ་མའི་ ནང་ བཙུགས །

ལོག་ ཧེམ་མའི་ ནང་ ལས་ བཏོན་ རྨུར་ ནི་ འདི་ བཞག་ ཟེར་ ག་དེ་ཅིག་ སླབ་ རུང་ ད་ལྟོ་ ཡང་ མ་ བཞག་ པས་ སྟེ །

ཁམས་ ལོག་ པས་ ནེམ ། # ཁམས་ ལོག་ པས་ ཡ ?

ཁྱེད་ འབད་གཞག་ བལྟ་ ཞིག་ # རུ་ཏོ་ མང་ཧེང་རྫོགསཔ་ཅིག་ བྲོཝ་ ར་ མ་ དགཔ་ ལས་ ཕངས་སི་སི་ སྦེ་ ས་ ཁར་ བཀོག་ སྟེ །

ཤ་ ཀེ་ཇི་ གང་ གང་ ལུ་ ཏི་རུ་ གསུམ་བརྒྱ་ རེ་ སྤྲོད་ དགོ་ པས །

འདི་ ཡང་ རུ་ཏོ་ ཙང་ཙ་ ཨིན་ མས་ ས ། ཚོད་ཐེངས་ རེ་ ནང་ རུ་ཏོ་ ནེ་ རེ་ བཀོག་བཏང་ པ་ ཅིན་ # ཏི་རུ་ གིས་ འདྲེགས་ ཚུགས་ སྦོ ?

དབྱངས་ཅན་ ནེ་སྦེ་ སླབ་སླབ་ པ་ གིས་ ཁྱོད་ ཀྱི་ ཨ་པ་ གིས་ ཉན་ བཏུབ་ འདྲས་ རོགས །

རུ་ཏོ་ འདི་ ཟ་ བཏུབ་ པའི་ ཅ་ལ་ ཨིན་ མས་ ག་ཅི་ མི་ ཕངས་ སྦ །

སྣང་ ཆུང་ཤོས་ མགུ་ཏོ་ གི་ སྐྱ་ རྐངམ་ ལག་པའི་ སེན་མོ་ བཏོགས་བཏོགསཔ་ ཚུ་ ཡང་ བཀོག་ ནི་ ཕངས་ ཏེ་ # གཟེབ་མའི་ གཤམ་མར་ བསྡམས་བཞག་ དགོ་ རོགས །

ཨེང་ ། ཁྱེད་ ལྟོ་ ཟ་ བའི་ བསྒང་ ཨིན་ན ? # ཨམ་ དབྱངས་སྐྱིད # མེ་ ཅིག་ བཏེག་ འབག་ དགོ་ པས །

རོགས་ ཀྱི་ ལཱ་སར་ སོང་སྡོདཔ་ ཨིན་ ཟེར་ འཐབ་ པའི་ ནང་ མེ་ ཤུལ་ ར་ མེདཔ་ ཤི་ སོ་ ནུག །

མེ་ཀྲེག་ ཡང་ འཚོལ་ མ་ ཐོབ །

ཨེང་ ། འབག་ སྟེ་ །

ཡ་ ། ཨམ་ དབྱངས་སྐྱིད །

ང་ ཡར་ སོ་ ཡི ། # ལྟོ་ ཅིག་ ཟ་ འགྱོ་ ནི་ མས་ མེན་ན་ ཨམ་ བཟངམོ ?

མི་ དགོ་ མི་ དགོ །

ང་ ཨཔ་ འདི་ དང་ ཨ་ལུ་ ཚུ་ ག་ར་ ཁ་ བརྒྱངས་ བཞག་ ཡོད །

ཁྱོད་ ཀྱིས་ སླབ་ ཚེ་ ལྟོ་ ཟ་ སོང་ ལོ ?

དྲག་ཤོས་ ར་ ཨམ་ འདི་ གིས་ མི་ ཟ་ ཟེར་ སླབ་ དྲགཔ་ མས །

ཡ ། # ཟ་ ད་ གེ་ ཟེར་ གྱལ་ བཅད་ ཆི་ པ་ ཅིན་ ངེའི་ ལྟོ་ མིག་ཏོ་ གངམ་ ཅིག་ ཨམ་ འདི་ ཟ་ འགྱོ་ ནི་ ཨིན་ མས་ མེན་ན །

ཁྱོད་ བཏོན་ ཟེར་བ་ཅིན་ ཨ་ཝ་ དུ་ཐལ་སྐམ་ ཅིག་ ཡང་ བཏོན་ ནི་ མེད་ པའི་ # ངེའི་ ཐབ་ ནང་ གི་ མེ་ ག་ཅི་ ཨིན་ ཟེར་ རོགས་ ལུ་ བྱིན་ དགོཔ ? # དབའི་ འདི་ འདི་ ཐབ་པའི་ ནང་ གི་ མེ་ ཅིག་ ཨིན་ མས་ དབའི །

མེ་ ཡང་ ཕངས་ མས་ སྦོ་ ཁྱོད ?

མེ་ ལོས་ ཕངས་ འོང་ སྟེ་ དབའི །

མེ་ འཕུ་ བར་ མེ་ཀྲེག་ དགོ་ པས་ མེན་ན ?

ཨེང་ ། # མེ་ཀྲེག་ ནེམ་ཅིག་ འདི་ # ཏི་རུ་ ཕུད་རྡོག་ གཅིག་ ཨིན་ མས་ སྟེ །

ཨེང་ ། # མེ་ཀྲེག་ ནེམ་ཅིག་ འདི་ སྟེ་ # ཏི་རུ་ ཕུད་རྡོག་ གཅིག་ ཨིན་ མས་ ཟེརཝ་ ད་ ཏི་རུ་ གཅིག་ ལུ་ ཕྱེད་ཀྲམ་ གཅིག་བརྒྱ་ ཡོདཔ་ ཨིནམ་ ཁྱོད་ ཀྱིས་ མི་ ཤེས་ སྦོ ?

ཕྱེད་ཀྲམ་ འདི་ ཚུ་ གནམ་ ཁ་ ལས་ ཆརཔ་ བཟུམ་སྦེ་ འབབ་ ནི་ ཡོད་ སྦོ ?

ས་ ཁ་ ལས་ ལོ་ཐོག་ བཟུམ་སྦེ་ རྒྱགས་ ནི་ འདུག་ ག ?

ཤ་ཁྲག་ཕུང་པོ་ གིས་ གྲུབ་གྲུབ་ པའི་ ལུས་ གཅིག་ གིས་ # རྔུལ་ནག་ ཟངས་གཞོང་ གང་ གང་ རེ་ བཙག་ སྟེ་ ལས་ བརྒལ་ ཏི་རུ་ གཅིག་ མི་ འཐོབ་ པས་ མེན་ན ?

ཨ ། # ཨ་པ་ དང་ ཨ་མ་ ལྟོ་ ཟ་ སར་ འཐབ་ བཤོལ་ ད་ ད །

ལྟོ་ ཅིག་ ཨོ་ཏོག་ཏོ་ སྦེ་ ཟ་ ད་ ནི་ མས་ ནེམ །

ཨ ། # འཇམ་ཤོས་ ར་ ཟ་ ནི་ འདི་ འབད་ དོ་ པ །

འབད་ ནི་ འདི་ ལཱ་ཁག་ ཡོདཔ་ ཨིན །

ཁྱེད་ གཉིས་ ནི་ # འབད་ ས་ འདི་ ག་ཅི་ ཚགས་ཁར་ ཚུད་ པ་ # སྣང་ ཆུང་ཤོས་ ཟ་ ས་ ཡང་ ཚགས་ཁར་ མི་ ཚུད་ པས །

ཨ་ནཱ་ བལྟ་ ཞིག་ རུ་ཏོ་ འདི་ ཚུ་ ག་ནི་བ་ ཕངས་སི་སི་ སྦེ་ ག་དེ་སྦེ་ བཀོག་ ད་ ནུག་ སྦོ །

ལོག་ འཐུ་ ཞིན་ན་ བྲོཝ་ དགཔ་ སྦེ་ ཟཝ་ དྲག་ ཁྱེད་ ར་ གཉིས །

ད་རེས་ འབདན་ ཨ་ཕི་ ཁྱིམ་ འདི་ ནང་ བལྟ་ བར་ འགྱོ་ གེ་ སྨ་རེ །

ཕི་ ཨཔ་ རྡོ་རྗེ་རྒྱལ་མཚན་ ཟེར་ མི་ ཕྱུགཔོ་ ཅིག་ ཡོད་ འ་ནཱི་ གི་ ཁྱིམ་ ཨིན །

ཨཔ་ འདི་ འབད་སར་ དང་ཕུ་ གི་ ཅ་ལ་ གཟི་ དང་ བྱུ་རུ་ ཁྲོ་ ལེ་ཤ་ ཡོདཔ་ ཨིན་ ལོ་ ས །

ཨཔ་ འདི་ དང་ ཨམ་ འདི་ # དྲོ་པ་ ཧ་ ལས་ སྤ་རོ་ ཚེ་བཅུ་ མཇལ་ བར་ ཨིན་ ཟེར་ འགྱོ་ དེས །

ཨིན་ན ? # དེསན་ སྟེ་ ད་རེས་ གོ་སྐབས་ གནམ་མེད་ས་མེད་ ཨིན་ མས་ སྨོ ?

བཏུབ་ ས་ འགྱོ་ ནི་ ར་ རྨམ །

སྟེ་ ཨ་ཕི་ ཁྱིམ་ གནགཔོ་ འདི་ ག་ གི་ ཨིན་ན ?

དང་ཕུ་ གི་ ཁྱིམ་ ཅིག་ ཨིན་ པས །

དང་ཕུ་ གི་ ཁྱིམ་ ནང་ ཅ་ལ་ རྙིངཔ་ ལེ་ཤ་ འོང་ །

འ་ནཱི་ ཡང་ བཅོམ་ པར་ འགྱོ་ གེ་ མེན་ན ?

ཨ ། # འདི་ འདི་ ཨཔ་ དབང་དྲག་ གི་ ཁྱིམ་ ཨིན་ མས་ སྟེ །

ཨཔ་ དབང་དྲག་ ཟེར་ མི་ འདི་ # དྲོ་པ་ ཟ་ བ་ ཅིན་ ཕྱི་རུ་ ཟ་ ནི་ མེད །

ད་རེས་ ཟ་ བ་ ཅིན་ ནངས་པ་ ཟ་ ནི་ མེད་ པར་ སྡོད་ མིའི་ # མི་ སྤྱང་ཀ་ ཅིག་ ཨིན །

ཕི་ ནང་ འགྱོ་ དོན་དག་ མེད །

ཨིན་ན ? # གནམ་མེད་ས་མེད་ ལེགས་ཤོམ་ མས་ དབྱངས་ཅན །

ང་ ནི་ ཁྱོད་ དང་ ཁ་ བྱལ་ ཉིནམ་ དག་ཅིག་ ལས་ བརྒལ་ མ་ སོང་ རུང་ # ལོ་ དང་ ཟླཝ་ ལེ་ཤ་ ཐལ་ སོཔ་ བཟུམ་སྦེ་ # ཁྱོད་ ཁ་ སྐོམ་ པའི་ ཆུ་ བ་ དྲན་ པའི་ ན་ཟུག་ མ་ ཐེག་ པར་ སྡོད་ ཡོད་ པ་ཡ །

ཨའེ ། # ཨིན་ན ? # ང་ ཉམ་ཆུང་ གི་ བུམོ་ ཅིག་ ལུ་ ཕྱུག་པོའི་ བུཚ་ ཅིག་ གིས་ # དགའ་ཚོར་ ནེ་ཚུན་ཚོད་ བསྐྱེད་ དེ་ འོང་ མི་ འདི་ ཚེ་སྔ་མའི་ ལས་འཕྲོ་ ཅིག་ ར་ ཨིན་ པས་ སོང་ སྨོ ?

ང་ ཡང་ ཁྱོད་ གནམ་མེད་ས་མེད་ དྲན་ དོ་ དབའི་ རབ་རྒྱས །

ཡིད་འོང་ ཡེ་ཤེས་དབྱངས་ཅན །

ཐུགས་བསམ་ ག་ཅི་ བཞེས་ དོ །

ང་ འཁྲུལ་སྣང་ཅན་ གྱི་ ཁ་རང་ །

ཁ་ སྐོམ་ པའི་ སྡུག་བསྔལ་ བསལ་ གནང་ ས །

གཉིད་ ལོག་ མ་ བཏུབ་ པ་ཡ་ དབའི་ ཁོ་རེ །

ཁ་ རེ་ སླབ་ ཧིང་གཏམ་ རེ་ བཤད་ སྦེ་ ཁྱོད་ འབད་སར་ བཤལ་ ཤོག་ ག ?

དབའི་ ཁ་རང་ །

དུས་རབས་ ཉེར་གཅིག་པའི་ ནང་ ལྷོདཔ་ ད་ # དང་ཕུ་ གི་ ལུགས་སྲོལ་ ཅིག་ བསྒྲིག་ ནི་ སྦེ་ ཡ་ ཁྱོད །

སེམས་ དང་ སེམས་ ར་ མ་ མཐུན་ པ་ ཅིན་ ནུབ་མོར་ བཤལ་ བར་ འོངས་འོངསམ་ གིས་ མནོ་ བའི་ དོན་དག་ འགྲུབ་ མི་ ཚུགསཔ་ འོང་ མེན་ན་ དབའེ་ ཧི་ ཧི་ ཧི ?

ག་ཏེ་ ལས་ འོངམ ?

གཞེས་ཧིང་ ནི་ ཡར་ མཆོད་བཤམ་ ནང་ ར་ འཛུལ་སྡོདཔ་ ཨིན་ ཆབ་གསང་ ཡང་ སྒོ་སྒྲིག་ ནང་ ལས་ མར་ བཏང་ སྦེ །

ན་ཧིང་ ལོ་ཐེངས་ ཅིག་ # ཨ་ནཱ་ ཐབ་པའི་ གི་ཁུག་ ནང་ ལས་ སྤར་ ར་ མ་ བཏུབ་ # མིག་ཏོ་ ཨ་ཕི་ ཨེན་ཏ་ འདི་ ར་ འགྱིམས་ ཏེ །

དུས་ཅི་ འབད་ བའི་ བསྒང་ ལས་ ཉིན་ནུབ་མེད་པར་ # ཡར་ གྱང་ཐོག་ གུ་ འཛེགས་ སྡོད་ སར་ མཐོང་ ཅི་ ས །

ད་ སྐབས་ཅིག་ ལས་ ཨོག་ཀ་ ནང་ ཐོན་ སོ་ ནུག་ པ་ཡ ?

ཨཔ་ ཁྱོད་ ལུ་ སེམས་ཁམས་ ཀྱི་ ནད་གཞི་ ཅིག་ འདུག་ ར་ འདུག །

རོགས་ ཀྱིས་ སླབ་ དེས་ ཐིམ་ཕུག་ སྨན་ཁང་ བསྟེན་ པ་ ཅིན་ དྲག་ ལོ ། # ཚར་ གཅིག་ ཐིམ་ཕུག་ འགྱོ་ བལྟ་ ནི་ མེན་ན ?

ཐད་རི་སྦ་རི་ ཁྱོད་ ཀྱིས་ ག་ལུ་ཡང་ མ་ སླབ་ གོ་ཞིག ?

ག་ཅི་ ག་ལུ་ཡང་ མ་ སླབ་ ག་ ཟེར ?

ངེའི་ ཅ་ལ་ འདི་ གི་ སྐོར་ལས་ སྟེ །

ཨེང་ །

དོ་རུང་ ཁྱོད་ ཀྱི་ ཅ་ལ་ གི་ བློ་ འདི་ ལོག་ འགོ་བཙུགས་ ད་ ཡི་ སྨོ་ཤིག

ངེའི་ ཅ་ལ་ འདི་ གི་ སྐོར་ལས་ ཁྱོད་ ཀྱིས་ ཨ་ལུ་ ཁ་རང་ འདི་ ལུ་ མ་ སླབ་ ག ?

ཨ་ལུ་ འདི་ གིས་ ཤེས་ཤེསཔ་ བཟུམ་ ཅིག་ འདུག # ཨ་ལུ་ ཁ་རང་ འདི་ དང་ ཁྱོད་ ཀྱི་ བར་ ན་ བློ་ ཅིག་ ཡོདཔ་ མེན་ ནམ་ ཁོ་རེ །

ང་ བྱེལཝ་ མེད་ པར་ ཨ་ལུ་ ཁ་རང་ ལུ་ ག་ཅི་སྦེ་ སླབ་ དགོཔ་ ས །

འདི་ ང་བཅས་ར་ བཟའ་ཚན་ གྱི་ ལོ་རྒྱུས་ ཨིན་ མས །

ང་ ག་ཅི་སྦེ་ རོགས་ ལུ་ སླབ་ དགོཔ །

གཙོ་བོ་ར་ ཁྱོད་ ཀྱིས་ འདི་ ག་ལུ་ཡང་ མ་ བྱིན་ པར་ ང་ར་ རྐྱངམ་གཅིག་ གི་ དོན་ལུ་ བཞག་ དགོཔ་ ཨིན །

ཧྲིལ་བུམ་ སྦེ་ ང་ར་ གི་ དོན་ལུ་ ར་ བཞག་ འོང་ གོ་ཞིག ?

དབའི་ ངེ་གི་ འདི་ ཧྲིལ་བུམ་ སྦེ་ ར་ འདི་ ཁྱོད་ རེ་ཆི་ མ་ རྐྱབ །

ཁྱོད་ ཀྱིས་ ག་ལུ་ཡང་ མི་ སླབ་ ཟེར་ མནའ་ འབོ་ བ་ ཅིན་ # ང་ གིས་ ཕྱེད་ཀ་ ཅིག་ འདི་ ཁྱོད་ ཀྱི་ དོན་ལུ་ ར་ བཞག་ འོང་ །

ཨ ། # ཁྱོད་ ཀྱིས་ སླབ་ ཚེ་ ག་དེ་སྦེ་ ལོ ?

ང་ ཁྱོད་ ཀྱི་ གནསམོ་ འབད་ དགོ་ མི་ འདི་ # ཁྱོད་ ནང་ ཡོད་ མི་ འདི་ ཕྱེད་ཀ་ རྐྱངམ་གཅིག་ དགོ་ ནི་ གི་ དོན་ལུ་ འབད་འབདཝ་ བཟུམ་སྦེ་ མཐོང་ མས་ ག་ ཨ ? # ཨ # སླབ་ ཤིག་ # དེསན་ ཁྱོད་ # ཁྱོད་ ཀྱི་ འདི་ ཕྱེད་ཀ་ བྱིན་ ས་ ཅིག་ ཡོདཔ་ མས །

ག་ སྨོ་ ཕྲང་ སླབ་ ཤིག # ག་ཅི་ བགོ་བཤའ་ རྐྱབ་ ཚུགས་ རུང་ ང་ འདི་ བགོ་བཤའ་ རྐྱབ་ བྱིན་ མི་ ཚུགས །

ཕྱེད་ཀ་ ག་ ལུ་ ལོ ? # ཕྲང་ སླབ་ ཟེར་ སླབ ། # ཕྲང་ སླབ་ ཟེར་ སླབ་ ཅི་ སྨ་རེ་ ཨཔ་ དབང་དྲག

འདི་ མེན་ ང་ གིས་ ནངས་པ་ དྲོ་པ་ ཤར་ དཀརཝ་ ཅིག་ # ཁྱོད་ ལུ་ ཅ་ལ་ འདི་ འ་ནཱེམ་ཅིག་ འདུག་ # འ་ནེ་སྦེ་ འདུག་ ཟེར་ ཁྱིམ་ཚང་ འདི་ ཚུ་ ལུ་ སླབ་ པར་ འགྱོ་ གེ་ ནོ །

སྐུ་ཆེ ། # སྐུ་ཆེ ། # དབྱངས་སྐྱིད ། # འ་ནཱི་ འབདན་ ཁྱོད་ ཀྱིས་ རྩ་ལས་ འབད་ མ་ ད་ སྨ་རེ །

སྐུ་ཆེ་གསུང་ཆེ་ ཐོབ །

བཏུབ་ བཏུབ་ དེསན་ སླབ་ ཤིག

ངེའི་ དབང་ཚད་ འོག་ ལུ་ ཡོད་ པའི་ ཅ་ལ་ འདི་ ངེའི་ ཕར་ ལས་ བགོ་བཤའ་ རྐྱབ་ ཟ་ མི་ འདི་ ག་ སྨོ ?

དབའི་ དབྱངས་སྐྱིད ། # ཁྱོད་ མནོ་བསམ་ ཨ་ཙི་ཅིག་ ཡང་ གཏང་ ནི་ མིན་འདུག # ཡེ་ཤེས་དབྱངས་ཅན་ ང་ར་ གི་ བུམོ་ ཨིན་ མས །

དུམ་གྲ་རེ་ འདི་ མོ་ ལུ་ ཡང་ བྱིན་ དགོ་ པས་ སོང་ ?

ཡ་བླ་མ་མཁྱེན་ནོ །

ངོ་ ཚ་ ནི་ མེད་ པའི་ ཨཔ་ ཁྱོད་ ཐོདཔ་ སྦུག་ ལས་ འགག་ ཤི་ སོང་ །

ཨ་ལ་ལ་ དབའི་ ང་ །

ངེའི་ ཨཔ་ འདི་ འཆོལཝ་ ཐག་ཆོད་ ཨིན་ པས་ སྨ་རེ །

ཨ་ལ་ལ ། # དབའི་ ཁ་རང་ ། # དུས་རབས་ ཉེར་གཅིག་པའི་ ནང་ ལྷོདཔ་ ད་ དང་ཕུ་ གི་ ལུགས་སྲོལ་ ཅིག་ བསྒྲིག་ ནི་ སྦེ་ ཡ་ ཁྱོད །

སེམས་ དང་ སེམས་ ར་ མ་ མཐུན་ པ་ ཅིན་ ནུབ་མོར་ བཤལ་ བར་ འོངས་འོངསམ་ གིས་ མནོ་ བའི་ དོན་དག་ འགྲུབ་ མི་ ཚུགསཔ་ འོང་ མེན་ན་ དབའི །

ཧི་ ཧི་ ཧི ། # ཧིང་ གི་ གདིང་ལས་ དགའ་ བས་ ཟེར་ ག་དེ་ཅིག་ སླབ་ རུང་ ང་ ལུ་ འགོད་བྲོ་ བཟོ་ སྡོད་ ཤིག་ ཁྱོད །

ཨ་ནཱི་ སྐྱ་སྒོགཔ་ སྒྲིབ་ཟས་ཅན་ འདི་ དང་ འཕྱད་ གེ་ ནོ །

འདི་ ཧ་པ་ གི་ རྩ་བར་ བསྐྱལ་བཞག་ ཞིན་ན་ ཁྱོད་ དྲན་ཚོར་ མེད་ པའི་ གཉིད་ ཅིག་ ཁུག་ འོང་ པ །

དེ་ལས་འབདན་ དོན་དག་ གྲུབ་ ག་ མི་ འགྲུབ་ ཚར་ གཅིག་ བལྟ་ གེ་ ནོ །

ཨརཝ་ ཨརཝ །

དབའི་ དབའི་ ཁྱིམ་ཚང་ ཆ་ཁྱབ །

ཚ་ངེར་ བཏོན་ ཕྱི་ཁར་ འཐོན་ དགོ་ པས །

དང་རྭ་ ནང་ ཨརཝ་ འཛུལ་ སོ་ ནུག

ཨརཝ་ ཟེར་ ཨརཝ །

ཨཔ་ དབང་ཕྱུག་ བླ་མ་མཁྱེན་ནོ །

ད་འབདན་ བསྐྱལ་སར་བསྐྱལ་ ད་ ནུག་ སྨ་རེ །

ཨར་མཁན་ ཁྱོད་ ངེའི་ ནང་ ཅ་ལ་ འདི་ ཡོདཔ་ ག་དེ་སྦེ་ ཤེས་ཤེསཔ་ སྨོ །

ད་རེས་ ང་ ཁྱོད་ དམ་ ཅིག་ མ་ བཏགས་ པ །

དབའི ། # ང་ར་ དུས་ཚོད་ ཁར་ ཀྲིག་ཀྲི་ མ་ ལྷོད་ པ་ ཅིན་ # དེ་ མེནམ་ རོགས་ ཀྱིས་ ཁྱོད་ བླམ་ ཞུཝ་ དེས་ ཞུ་ འབག་ ནི་ འབད་ ནུག་ སྨ་རེ །

ང་ ཁྱོད་ ཀྱི་ དོན་ལུ་ ང་ ལུས་ བདེཝ་ མེད་ ས་ # སེམས་ ཡང་ སྐྱིད་ཏོང་ཏོ་ སྦེ་ སྡོད་ ལོང་ མིན་འདུག # རོགས་ ཀྱིས་ ཁྱོད་ ངེའི་ ནང་ ཡོདཔ་ ཤེས་ ད་ འོང་ མནོ་ གསེར་ ཟེར་ ཁྱོད་ ཀྱི་ མིང་ ངེའི་ ཁ་ ལས་ འཐོན་ ནི་ ཡང་ ག་དེ་ གཟབ་གཟབ་ འབད་ དགོ་ པས །

ནངས་པ་ ཁྱོད་ བཞུགས་ སའི་ ས་གོ་ ཅིག་ མ་ ཐོབ་ ཚུན་ཚོད་ # ད་རེས་ སྐུ་བཞག་ གཅིག་ ཡར་ སྒོ་བར་ནང་ བཞུགས་ ཤིག # སྡོད་ ཤིག་ སྡོད་ ཤིག་ ཨ་ལུ ། # བློ་ འདི་ ལྷོད་བཏང་ སླབ་ གེ་ ནོ །

བྱོལ་ ནི་ གི་ རྩིས་ མ་ རྐྱབ་ སྨ་རེ །

ལྟ་མ་ ཨ་ནཱ་ ངེའི་ བག་ཆེནམ་ བོདཔ་ ཚེ་རིང་རྡོ་རྗེ་ གིས་ རྡུང་ མི་ འདི །

གཡུག་ ས་ ཅིག་ ལས་ གཡུག # ཕབ་ ས་ ཅིག་ ལས་ ཕབ །

ཁྱོད་ ཀྱི་ མགུ་ཏོ་ གི་ ཐང་ ནང་ ལས་ མར་ རེག་ ས་ ཅིག་ ཁ་ ལུ་ རེགཔ་ ད་ ལུ་ ཐོདཔ་ ཀ་ཀུ་རུ་ བཀག་ དེས་ བཀག་ འོང་ གོ །

དབའི་ ། # དབའི་ ཨམ་ དབྱངས་སྐྱིད །

ང་ གིས་ སླབ་ དོ་ སྦོ # ཁྱོད་ ཞུངམ་ ཨ་ཝ་ གཏང་ སའི་ ལམ་ཁར་ ཡང་ མི་ འབད་ ཟེར །

ང་ ཡུདཔ་ཐེངས་ཅིག་ ཕྱི་ཁར་ འགྱོཝ་ ཅིག་ ཁྱོད་ ཀྱིས་ འ་ནེ་སྦེ་ ཚགས་ཁར་ ཚུད་ པས་ སྟེ །

མ་པ་ ལོ་ཚོད་ འ་ནེ་ བཟུམ་ཅིག་ཁར་ ལྷོདཔ་ ད་ ཕོ་རྒྱ་ གཞོནམ་ དགའ་ དོ་ འོང་ པ་ ཁྱོད །

དབའི་ དབའི ། # ད་རུང་ ཁྱོད་ ཚར་ གཅིག་ སྤར་ ཤིག་ མགུ་ཏོ་ མགུ་ ལས་ མར་ ཨ་ནཱི་ དགོ་ པ་ ཅིན །

ཁྱོད་ དང་ ཨ་ལུ་ འདི་ གི་ བར་ ན་ ལོ་རྒྱུས་ ཅིག་ འདུག་ ཟེར་ # ང་ ད་ཅི་ མ་ སླབ་ ག ? # ངེའི་ ནང་ ཅ་ལ་ འ་ནེ་སྦེ་ འདུག་ ཟེར་ ཁྱེད་ གཉིས་ བློ་ སླབ་ སྡོད་ དོ་ འོང་ མས་ པ་ སྟེ །

ཡ ། # ད་ ང་བཅས་ གསུམ་ གྱི་ བར་ ན་ བློ་ འདི་ ག་དེ་སྦེ་ རྐྱབ་ ནི་ སྦེ་ སྨོ ?

དབའི ། # ཟ་འདྲེ་ ཁྱོད་ ངེའི་ མལ་ཆ་ ནང་ ག་དེ་སྦེ་ ལྷོད་ ཅི །

ཨ་ནཱི་ ཨཔ་ འཆོལ་ལོ་ འདི་ གིས་ འབྱིད་སྐོར་ རྐྱབ་ སྟེ་ ཉལ་ བར་ བཏང་བཏངམ་ མེན་ན ?

ཨ ། # ད་ ཨཔ་ དབང་དྲག་ ཁྱོད་ དགོངསམ་ ཁྲེལ་ མ་ ཆེ །

མ་པ་ ང་ ཁྱོད་ ཀྱི་ བུམོ་ འབད་སར་ བཤལ་ བར་ འོངས་འོངསམ་ ཨིན་ ས །

ངོ་ འཛོལ་ ཏེ་ ཨམ་ དབྱངས་སྐྱིད་ ཀྱི་ མལ་ཆ་ ནང་ ཚུད་ སོཔ་ མས །

ད་ལྟོ་ཁམས་ཅིག་ཁར་ ལྷོདཔ་ ཅི་ ར་ ཨིན་ ཨ་པ །

ཨ་ཛ་ཛའི་ འདི་ གཉིས་ མགུ་ མཐུདཔ་ ཆི་ པ་ ཅིན་ འཛམ་གླིང་ ཡང་ མགུ་མཇུག་ སློག་ ཚུགས་ ནི་ མས་ སྨ་རེ །

གཅིག་ གིས་ ནི་ ང་ མ་ ཤེས་ རྫུ་ བཏབ །

ཟ་འདྲེ་ ཁྱོད་ ངེའི་ མལ་ཆ་ ནང་ ག་དེ་སྦེ་ ལྷོད་ ཅི་ ལོ # གཅིག་ གིས་ ནི་ ཡེ་ཤེས་དབྱངས་ཅན་ འབད་སར་ འོངས་འོངསམ་ ཨིན་ ངོ་ འཛོལ་ སོཔ་ མས་ ལོ །

མ་པ་ ཨ་ལུ་ ཁྱོད་ ང་ ཁྱིམ་ ནང་ མེདཔ་ ད་ ར་ # ངེའི་ ཨམ་ འདི་ ཁྱོད་ བཏགས་སར་ སྐྱེལ་ དོ་ ཡོདཔ་ མས་ པ །

ད་ས་དྲོ་པ་ ཁྱོད་ # ག་ཅི་ སླབ་ ཅི་ # དཔྱད་རིག་ འདུག་ ག ?

ཉིན་མར་ འདི་ # ཁྱོད་ ངེའི་ ཁྱིམ་ གྱི་ རྩ་བར་ འོང་ ར་ མི་ འོང་ # ནུབ་མོ་ འབདན་ ག་ཆ་ ཡང་ མི་ ཤེས་ ཟེར །

ཨ ། # ཨཔ་ དབང་དྲག

འདི་ དེ་སྦེ་ མེན་ དབའི །

ང་ དབྱངས་ཅན་ འབད་སར་ འོང་ ནི་ སྦེ་ སླབ་སླབ་ ཨིན །

དབའི་ ཨཔ་ ཁྱོད་ # ཁ་ བདེ་ བའི་ གུ་ ལྕེ་ བདེཝ་ བཀལ་ # ནེ་ཚུན་ཚོད་ ཀྱི་ ཧད་བཏགས་ མ་ འཚོལ་ ད །

རོགས་ ཨ་ལུ་ འདི་ གིས་ ཁ་ གིས་ ལེགས་ཤོམ་ སྦེ་ གསལ་ དེས་ མེན་ན ? # ཁྱོད ད་ རྣམ་ཅོ་ གོ་ ནི་ མེད་ སྦོ ?

སྤ་ སྤ་ སྤ ། # ཁྱེད་ གཉིས་ ལུ་ ག་ གིས་ འབད་ ཚུགས་ ནི་ ད །

གཟུགས་ ནི་ མལ་ཆ་ གཅིག་ ནང་ ཉལ་སྡོད་ ནུག

ཁ་ ལས་ ཐོན་ པའི་ བློ་ ནི་ གཅིག་གིས་གཅིག་ལུ་ ལྷན་ཐབས་ འབད་ དེ་ # བློ་ དུང་ཅུ་ ཅིག་ ནང་ ལས་ འཐོན་ དོ་ བཟུམ་ སླབ་ མས །

ང་ མི་ རྒསཔ་ བུང་ མ་ ཆདཔ་ ལས་ དབུགས་ འགམ་ ཤི་ བཅུག་ ནི་ སྦེ་ ཨིན་ན་ ཁྱེད་ གཉིས་ ཀྱིས་ # རོགས་ འབད་འབདཝ་ ག་ནི་ཡང་ མེད་ པའི་ ཨཔ་ ཁྱོད་ # བསོད་བདེ་ སྐམ་སྐམ་ པའི་ བློ་ མ་ སླབ །

སོང་སོང་ ཟ་འདྲེ་ ཁྱོད་ ཡང་ བར་ ན་ ཕུང་ སྦོམ་ བཟོཝ་ མས །

འགྱོ་ ཤིག་ ཁྱོད་ ཚར་གཅིག # བློ་ ཧིང་སང་ས་ སྦེ་ མ་ སླབ་ པར་ འཇམ་ཏོང་ཏོ་ སྦེ་ ང་ གིས་ གཏང་ བཏུབ་ སྦོ ?

ད ། # ངེའི་ ཨམ་ འདི་ # ཨ་ལུ་ ཁྱོད་ ར་ # ངེའི་ ཨམ་ བརྐུ་བརྐུ་ བའི་ དགའཝ་ ང་ ལུ་ བཏབ་ དགོ །

ཏི་རུ་ སྟོང་ཕྲག་ ཁལ་གཅིག་དང་གསུམ་ # རྒཔོ་ བར་ ན་ བཙུགས་ ངེའི་ ལག་པར་ མ་ ཐོབ་ ཚུན་ཚོད་ # ང་ ཁྱོད་ ཁྱིམ་ འདི་ ནང་ ལས་ མི་ གཏང་ །

སྐུ་ཆེ ། # སྐུ་ཆེ །

ཨཔ་ དབང་དྲག

དེ་སྦེ་ མཛད་ མ་ ད །

ང་ ཨམ་ ཅིག་ གི་ རྩ་བར་ ལྷོད་ སོ་ ནུག་ ཟེར་ བའི་ ལོ་རྒྱུས་ # ཕྱི་ འཐོན་ ནི་ མེདཔ་ ཅིག་ གསོལཝ་ བཏབ་ དགོ །

ང་ ཏི་རུ་ བསྒྲིག་ སྤྲོད་ དགོ །

ཨིན་ན ? # དེསན་ ང་ ལུ་ དགོཔ་ ཏི་རུ་ ཨིན །

ཁྱོད་ར་ ཏི་རུ་ ར་ ཧྲག་བཏང་ ད་ལྟོ་ ར་ སྤྲོད་ ནི་ ཡོད་ པ་ ཅིན་ # བློ་ ནེ་ཅིག་ འདི་ མཇུག་བསྡུ་ གཏང་ ད་ པ །

ཏི་རུ་ ད་ལྟོ་ ར་ སྤྲོད་ ནི་ ཡོད་ ག ?

བཏུབ་ ད་ལྟ་ ར་ སྤྲོད་ གེ་ སྟེ །

དེ་འབདཝ་ད་ ཕབ་ཆག་ ཨ་ཙི་ཅིག་ འདི་ འབད་བྱིན་ འོང་ པས་ སོང་ ?

དབའི ། # ཁྱོད་ ངེའི་ ཨང་རྒས་ འདི་ དང་ མཉམ་ སྤྲོ་ སྟོནམ་ ད་ དགའ་ ཡི་ གོ་ཞིག # སྟོང་ཕྲག་ NUM # ལས་ ཡར་སེང་ མར་ཕབ་ ཤི་ཀི་ ལེབ་ གཅིག་ ར་ མེད་ སྨ་རེ །

དེ་ མེན་ སླབ་གཞི་ ར་ རྐྱབ་ དགོ །

བཏུབ་ བཏུབ ། # ད་ སླབ་གཞི་ ཟེར་ ཡང་ རྐྱབ་ མི་ དགོ་ པས །

ལྟ་ ཤིག་ སྟེ །

ངེའི་ ཨ་ལུ་ འདི་ རོགས །

ཏི་རུ་ འདི་ # ཚ་ཕག་ཕ་ སྦེ་ འབག་སྡོདཔ་ ཨིན་ ས་ རོགས །

འདི་ རོགས་ ཁྱིམ་ ནང་ གི་ ལྕགས་ཤོག་ ཉོ་ ནི་ གི་ ཏི་རུ་ ཨིན །

ནངས་པ་ ལྕགས་ཤོག་ ཉོ་ བར་ འགྱོ་ ནི་ སྦེ་ ཨིན་ ས་ གཞན །

བཀྲིན་ཆེ་ ཨ་ལུ །

ཏི་རུ་ འ་ནེ་སྦེ་ ར་ བྱིན་ ནི་ ཡོད་ པ་ ཅིན་ འདི་ སྟེ་ ཁྱོད་ར་ ནངས་པ་ ལས་ ཡང་ ངེའི་ ཨང་རྒས་ འདི་ གི་ སྦོ་ལོགས་ཁར་ ག་དེ་ཅིག་ འཇར་ ཚུགས་ཚུགས་ འཇར་ ནི་ ར་ ཨིན་ སྨ་རེ །

ད་ ང་ འཇར་ ཡང་ མི་ འཇར་ གོ །

བཀྲིན་ ཆེ་ ཡི་ སྨ་རེ་ ཨམ་ ཁོ་རེ །

ང་ ལུ་ ནུབམོ་ རན་ཆད་ མེད་ པར་ དགའཝ་ འ་ནེ་ བཟུམ་སྦེ་ འཐོབ་ ནི་ ཡོད་ པ་ ཅིན་ འདི་ སྟེ་ # ཨམ་ ཁྱོད་ར་ ཕོ་རྒྱ་ ག་དེ་ཅིག་ མལ་ཆ་ ནང་ བཙུགས་ ཚུགས་ཚུགས་ བཙུགས་ ནི་ ར་ ཨིན་ སྨ་རེ །

ཨིན་ ནི་ འབདན་ ཕོ་རྒྱ་ མལ་ཆ་ ནང་ བཙུགས་ ཚར་ ཞིན་ན་ ང་ ལུ་ སླབ་ དགོ །

ང་ # དགའཝ་ བདའ་ དགོ་ པ་ སྟེ །

བཟོ་ དེ་མའི་ ཨཔ་ ལྟོ་ལེ་ཁོག་ཁོ་ # ཁྱོད་ ཐོདཔ་ སྦུག་ ལས་ འགག་ ཏེ་ ཤི་ སོང་ # ད་རེས་ འདི་ # ཁྱོད་ འཐུས་ བྱ་ ཤོརཝ་ དེས་ ཤོར་ སོ་ ཡི་ པ །

ཨ ། # ཟེར་ བ་ ཚིག་ ར་ མེད་ པ་ སྟེ་ ཁྱོད་ ལུ ། # ཁྱོད་ བཀྲིན་ ལས་ # ནངས་པ་ གི་ ཟད་འགྲོ་ ཀྲིག་ཀྲི་ མས །

སྤ་རོ་ ཚེས་བཅུ་ ལུ །

ཧེ་ ཧེ ། # ཡ་ # ང་ མི་ སྤྱང་ཀ་ འབད་ ནི་ འདི་གིས་ ཁྱོད་ ལུ་ ཨོ་ཕུད་ འདི་ ནི་ དྲང་ ནི་ མེད །

ཆུ་ཕུད་ གཙང་མའི་ ཕུད་ ལས་ བཞེས་ ཤིག

འདི་ བཞེས་ ཞིན་ན་ ཨ་ནཱ་ ངེའི་ ཅ་ལ་ འདི་ ལྷ་ འདྲེ་ མི་ གསུམ་ ལས་ སྐྱབས་ མཛད་ གནང་ ཤིག

ག་ཏེ་གུ་ཏེ་ ཅིག་ འགྱོ་ རནམ་ ད་ ར་ # ཁྱོད་ ཀྱི་ ཨ་པ་ འདི་ འབྱང་ ནི་ ཅིག་ ཡོད །

གནམ་ དྲོ་པ་ དྲོ་མཛར་ ཡང་ ཟ་ ལོང་ མེདཔ །

ག་ཅི་ ར་ འབདཝ་ ཨིན་ན་ མ་ ཤེས་ # ཆད་ ག་ནི་ཡང་ མེད་ པའི་ ལཱ་ འབད་ ནི་ ལེ་ཤ་ ར་ འདུག

ཡ་ ནཱ་ ནི་ མིན་འདུག་ སྟེ །

ད་རེས་ # ཨཔ་ འདི་ ཡངན་ གྱང་ ཐོག་ཁར་ མིན་འདུག

ཡངན་ ཨོག་ཀ་ ནང་ ཡང་ མིན་འདུག་ པ་ཡ # ག་ཏེ་ ཡར་ སོཔ་ ཨིན་ན ?

དབའི་ དབང་དྲག་ལ ། # དབང་དྲག་ལ །

ཨ་ནཱི་ རོ་རྒསཔ་ འདི །

ག་ཅི་ རྣམ་ཤེས་ ར་ འབདཝ་ ཨིན་ ཟེརཝ ?

མི་ འགྱོཝ་ ད ?

རོགས་ ག་ར་ ད་ཅི་ ལས་ རྒྱབ་ ཐལ་ སོ་ ཡི །

སྤ # ད་རེས་ འབདན་ # ངེའི་ ཨམ་ འདི་ དང་ བུམོ་ འདི་ ཟིལཔ་ཅུ་འཁྲབ་འཁྲབ་ ར་ བཟོ་ ད་ ནུག་ ས །

ཚེས་བཅུ་ བལྟ་ བར་ འགྱོཝ་ ད་ ཟིལཔ་ཅུ་འཁྲབ་འཁྲབ་ བཟོ་ སྟེ་ མ་ འགྱོ་ བར་ ཁྱོད་ བཟུམ་སྦེ་ སོ་ཏོ་ཁོག་ཁོ་ སྦེ་ འགྱོ་ ནི་ སྦེ་ ཡ ?

ལགཔ་ འདི་ ར་ བསྡམས་སྡོད་ སྦེ་ # ང་ ལུ་ འདི་ མེད་ རུང་ ཁྱད་ མིན་འདུག

ཨ་ནཱ་ བུམོ་ འདི་ རོགས་ ཀྱི་ གདོང་ཁར་ བཟང་ལམ་ལ་ འགྱོ་ ནི་ གི་ བཟང་གོ་ གཅིག་ ར་ ཁྱོད་ ཀྱིས་ ཉོ་བྱིན་ མི་ ཧུམ །

ཨ་ནཱི་ གོ་ལ་ འདི་ ཚུ་ ཨརཝ་བརྐུ་ གྱོན་ པན་ ངོ་ ཚ་ བས་ ལོ་ # རན་ཆད་མེད་པར་ # རོགས་ ཁྱིམ་ཚང་ ཚུ་ ལས་ བརྙ་ གྱོན་ དགོ་ པས །

ཨུང་ ། # ཨམ་ འདི་ གདོང་ ཕར་ ཨེན་སྒྲིལ་ གུ་ ཀེབ་ཏ་ བསྒྲིལ་ བཞག་བཞགཔ་ བཟུམ་ བཟོ་ ཞིན་ན་ # ཁ་ ཏེ་བེ་ ཏེ་བེ་ ཟེར་ # སླབ་ ནི་ རྫོགས་ ནི་ མིན་འདུག # འགྱོ ། # ཨིན་ པས་ # ཁྱོད་ར་ འདི་ ལེགས་ པས་ པ །

རྒྱ་བོ་ ཡང་ ཕར་ གླེ་གླེ་ ར་པོད་ ཀྱི་ རྒྱ་བོ་ བཟུམ་ བཟོ་ ཞིན་ན །

སྟེ ། # ཨ་པ་ ཚེས་བཅུ་ བལྟ་ བར་ ཨ་ནེ་ སྦེ་ ར་ འགྱོ་ ནི་ ཡ ? # སྒྲོམ་ ནང་ བཟང་གོ་ ནི་ ལེ་ཤ་ ར་ འདུག # གཅིག་ གྱོན་ ཡར་ སོ་ པ །

མི་ མང་ཧེང་རྫོགསཔ་ཅིག་ འཛོམས་ ས་ ལུ་ # ཐལ་བ་ གིས་ ངེའི་ གོ་ མེདཔ་གཏང་ ནི་ མེནམ་ སྦོ །

ང་ བཟང་གོ་ མ་ གྱོན་ པ་ གིས་ ལྟདམོ་ མ་ མཐོང་ པན་ མི་ སྡོད །

རོགས་ ཁྱོད་ ཀྱི་ ཨ་པ་ ཕངས་ པའི་ ན་ཟུག་ གིས་ # བཟང་གོ་ ཚུ་ གྱོན་ མ་ ཧུམ་ པར་ ག་ར་ སྒྲོམ་ གྱི་ གཤམ་ ལུ་ སྤུས་ ཀྱིས་ ཟ་ ཚར་ དོ་ ད །

ནེ་ཅིག་ གི་ བར་ ན་ ནི་ ཤིང་ གུ་ བཀལ་ སྦེ་ ཙེབ་ཙེབ་ ཟེར་ མེ་ གཏང་ རན་ ཆི །

ཨམ་ ཁ་གཟན་པེ་ཏ་ ཁྱོད་ གནམ་ དྲོ་པ་ ལས་ རྟེན་འབྲེལ་ ངན་སི་སི་ གི་ བློ་ མ་ སླབ་ ཤིག

ང་ ཤིང་ གུ་ བཀལ་ ཏེ་ ཙེབ་ཙེབ་ ཟེར་ མེ་ གཏང་ ད་ པ་ ཅིན་ འདི་ # ངེའི་ རྣམ་ཤེས་ འདི་ ང་ར་ གི་ ཅ་ལ་ འདི་ གུ་ ར་ ཆགས་ལུས་ སྙོ་ འོང་ །

ད་རུང་ ཨཔ་ འདི་ ལྟ་ ཤིག

བློ་ རྔམ་སི་སི་ འདི་ འགོ་བཙུགས་ ད་ ཡི །

མར་ ཚོང་འདུས་ ཚུན་ཚོད་ གླ་ ག་དེ་ཅིག་ ཕོགཔ་ ཨིན་ན་ ལགས ?

བརྒྱ་ རེ་ ལགས །

སྤ་ སྤ་ སྤ ། # དེ་ཚུན་ཚོད་ མ་ གསུངས་ ལགས །

ང་བཅས་ མི་ གསུམ་ བསྡོམས་ བརྒྱ་གཅིག་ སྦེ་ བཀྲིན་ བསྐྱང་ གནང་ ལགས །

ཨ ། # དེ་སྦེ་ འདི་ ཕྱག་ ཞུ་ མི་ ཚུགས་ སྨ་རེ་ ཨ་པ །

ཨ་པ་ རོགས་ ག་ར་ ནེ་ཅིག་ སྤྲོད་ དེ་ འགྱོཝ་ མས །

ནེ་ཅིག་ འདི་ སྤྲོད་ དགོ་ དབའི ཨ་པ །

ལྟ་མ་ གླ་འཁོར་ མི་ འཐོབ་ འོང་ །

འགྱོཝ་ དྲག་ ཨ་པ །

སྤ ། # མི་ གི་ ཁམས །

མི་ གསུམ་ བསྡོམས་ ཏི་རུ་ བརྒྱ་གཅིག་ སྤྲོད་ གེ་ ཟེར་ རུང་ ཉན་ མི་ བཏུབ་ པས །

ང་བཅས་ དང་ཕུ་ སྤ་རོ་ ཚེས་བཅུ་ འཇལ་ བར་ རྐང་ཐང་ སྦེ་ ར་ འགྱོཝ་ ཨིན །

འགྱོ་ ཤིག་ རྐང་ཐང་ སྦེ་ འགྱོ་གེ་ ནོ །

ཨཔ་ འདི་ ནེ་ཚུན་ཚོད་ ཏི་རུ་ ལགཔ་ བསྡམས་ ཏེ་ དབའི །

ང་བཅས་ རྐང་ཐང་ འགྱོ་ མི་ ཚུགས་ གོ །

ཏི་རུ་ NUM # ར་ ཨིན་ མས་ དེམ་ཅིག་ འདི །

ཏི་རུ་ སུམ་བརྒྱ་ ཟེརཝ་ ད་ ཕྱེད་ཀྲམ་ ཁྲི་གསུམ་ གྱི་ ལོ་རྒྱུས་ ཨིན་ པས །

རང་ གི་ ཧེམ་མའི་ ནང་ ལས་ # ཨ་ཝ་ དུ་ཐལ་སྐམ་ ཡང་ བཏོན་ ནི་ མེད་ པར་ རོགས་ ལས་ ཏི་རུ་ སུམ་བརྒྱ་ སྟོན་ ལོ ?

དེ་བ་འདི་ རྐང་ཐང་ འགྱོ་ ཤིག

གཟུགས་ ཁར་ ཕན་ ཟེར་ རོགས་ གཞུང་ གིས་ སླབ་ སར་ མ་ གོཝ་ ཁྱོད །

ཨཔ་ ཤི་ ནི་ ཁྱོད །

ང་བཅས་ རྐངམ་ ན་ སྦེ་ འབད་ མི་ ཚུགས་ པས །

ཏི་རུ་ མེདཔ་ འདི་ ནི་ མེན །

ཁ་ཙ་ ནུབ་མོར་ ཏི་རུ་ སྟོང་ ཁལ་ ལྷགཔ་ཅིག་ # རོགས་ ཨའི་ ཡང་ བོ་ ལོང་ མེདཔ་ ཁྱོད་ ཀྱི་ ལག་པར་ ལེནམ་ མེན་ སྦོ ?

རང་ འདི་ ཁྱད་ མིན་འདུག་ # ཨ་ནཱ་ རོགས་ ད་རེས་ནངས་པ་ གི་ བུམོ་ བལྟ་ ཤིག་ # རྒྱབ་ཁར་ བུས་ཀྲ་ འབག་ # ལག་པར་ ལྟོ་མཛར་ དཔྱངས་ # ཚེས་བཅུ་ མཇལ་ བར་ འགྱོཝ་ ཨིན་ ཟེརཝ་ ད་ ངོ་ མི་ ཚ་ ནི་ འདྲས ?

ལྟ་མ་ ཨཔ་ ཁྱོད་ ཀྱིས་ སྦེ་ # ཡེ་ཤེས་དབྱངས་ཅན་ རྨགཔ་ ཡང་ མི་ འཐོབ་ ནི་ གི་ ལཱ་ མས །

སྤ་རོ་ ཚོང་འདུས་ ཚུན་ཚོད་ ཅིག་ བཀྲིན་ བསྐྱང་ གནང་ ལགས །

ཨེང་ ། # ཚེས་བཅུ་ བལྟ་ བར་ ཨིན་ན་ ཁྱེད ?

བཏུབ་ # འཛུལ་ སྟེ་ ང་ གིས་ ཕྱག་ ཞུ་ གེ །

གཉིས་ རྒྱབ་ཁར་ གཅིག་ གདོང་ཁར་ འཛུལ་ ནི་ མས །

བཀྲིན་ ར་ ཆེ་ ཡི་ ལགས །

དབྱངས་ཅན་ ཁྱོད་ གདོང་ཁར་ འཛུལ་སོང་ །

ཨ་པ་ དང་ ང་ རྒྱབ་ཁར་ འཛུལ་ གེ་ ནོ ?

འཛུལ་ ས་ ཨཔ་ འདི །

གླ་ མི་ ཕོག་ ག་ སྨོ་ ལགས་ སློབ་དཔོན །

མི་ ཕོག་ དབའི་ ཨ་པ །

འཛུལ་ འཛུལ ། # ལགས་སོ་ # བཀྲིན་ ཆེ་ བས་ དེསན །

སྟེ་ # ཁྱོད་ ག་ཏེ་ ལས་ སྨོ ?

དབུས་སུ་ནང་ ལས་ ཨིན་ ལགས །

ཨེང་ ། # སྟེ་ # ཁྱོད་ ཀྱི་ གཡུས་ཁར་ ཨཔ་ ག་ནི་བ་ དགོད་བྲ་ཏོག་ཏོ་ ཅིག་ ཡོད་ ལོ་ སྨོ ?

རོགས་ ན་ ཡོད་ པ་ ཅིན་ འཕྱོག་ ནི་ གི་ རྩིས་ ར་ རྐྱབ །

ཁོ་ར་ ན་ ཡོད་ པ་ ཅིན་ ལག་པའི་ སྤར་རི་ སྦུག་ ལས་ ཆུ་ ཡང་ མི་ འཛག་ ལོ །

ཨཔ་ ཧིག་ཀྲ་ ཧིག་ཀྲ་ ཕུང་ཐོད་ ཕུང་ཐོད །

གཞན་ འདི་ ལོས་ # ཁོ་ གི་ ལྡུམ་ར་ ནང་ ལས་ # བྱ་ གཅིག་ གིས་ གེ་ཛ་ གཅིག་ འཐུ་ཟ་ ད་ རུང་ # བྱ་ འདི་ བཟུང་ # བཙོན་ཁང་ ནང་ བཙུགས་ དགོ་ ཟེར་ # ཁྲིམས་ཁང་ ནང་ ཞུ་ཚིག་ བཙུགས་ པར་ ལྷོད་ པས་ ལོ་ ས་ ཨཔ་ འདི་ གིས །

ཨཔ་ འདི་ གི་ མིང་ འདི་ ག་ཅི་ལོ་ ད # ཨེང་ ། # ཨཔ་ དབང་དྲག་ ཟེརཝ་ ཨིན་ ལོ # ཤེས་ ག་ # ཨཔ་ འདི་ ཁྱོད་ ཀྱིས ? # ཨེང་ ཨུང་ །

ཨ་ནཱ་ བལྟ་ ཤིག # རོགས་ ཀྱིས་ འ་ནེ་སྦེ་ སླབ་ འོང་ ཟེར་ ཁྱོད་ ལུ །

ཨཔ་ དབང་དྲག་ ཟེར་ མི་ འདི་ ཨ་ནཱ་ ངེའི་ ཨཔ་ འདི་ ཨིན་ ས་ ལགས །

ཡ ། # ཨིན་ན ? # ཧེ་ ཧེ །

དགོངསམ་ མ་ ཁྲེལ་ སྨ་རེ་ ཨཔ་ དབང་དྲག

མ་པ་ མི་ གིས་ ལོ་རྒྱུས་ འ་ནེ་སྦེ་ སླབ་ སར་ གོ་ ཡི །

དེ་འབདཝ་ད་ མི་ བདེནམ་ འོང་ པ་ སྟེ་ སྨོ་ ཨཔ་ དབང་དྲག ?

བདེན་ རུང་ བདེན་ # མ་ བདེན་ རུང་ མ་ བདེན །

ང་ ལུ་ སྣང་དག་ ག་ནི་ཡང་ མེད་ ལགས །

ལགས་སོ ། # མ་པ་ མི་ གིས་ ག་ཅི་ སླབ་ རུང་ སླབ །

ཁོང་ # ག་ ནང་ ཡང་ མེད་ མི་ ཅིག་ # ཨཔ་ ཁྱོད་ ནང་ འདུག་ པ་ སྟེ །

ལགས # ག་དེ་སྦེ་ ལོ་ ལགས །

མི་ གིས་ ཁྱོད་ ལུ་ ག་ཅི་ སླབ་ རུང་ སླབ །

ཁྱོད་ ལུ་ བདོག་གཏད་ སྦོམ་ ཅིག་ འདུག་ ཟེར་ སླབ་ ཨིན་ ཨ་པ །

དབའི་ མི་ འདི་ ཚུ་ གིས་ # ངེའི་ ནང་ ཅ་ལ་ མ་འདྲཝ་ ཅིག་ འདུག་ ཟེར་ སླབ་ སར་ གོ་གོཝ་ འདྲས་ མེན་ན་ ལགས ?

གོ་ ནི་ འདི་ མ་ གོ །

དེ་འབདཝ་ད་ ཐད་རི་སྦ་རི་ འདུག # དེ་སྦེ་ མ་ གསུངས་ ལགས །

ང་ ག་ནི་ཡང་ མེད་ པའི་ མི་ སྤྱང་ཀ་ ཨིན །

ཁྱོད་ ནང་ ཡོད་ མི་ འདི་ # འོས་བདེན་བདེན་ སྦེ་ འདུག་ པ་ སྟེ །

འདི་ ཡོད་ ཞིན་ན་ ལས་ ཁྱོད་ མི་ ཕྱུག་པོའི་ ནང་ ཕྱུག་ཤོས་ ཅིག་ ཨིན་ པས་ ང་ གིས་ བལྟ་ བ་ ཅིན །

ང་ ཡང་ འདི་ ལུ་ སེམས་ རང་དབང་མེད་པར་ ཤོར་ དོ་ སྨ་རེ་ ཨ་པ །

དབའི ། # ནཱ་ སློབ་དཔོན་ ཨིན་ན །

སྦྱིན་བདག་ ཨིན་ན །

དྲགོས་ ཨིན་ན་ མ་ ཤེས །

ཁྱོད་ ཀྱི་ སྣུམ་འཁོར་ ནང་ # ང་བཅས་ འགྱོ་ བའི་ གླ་ མི་ དགོ་ ཟེར་ ར་ # གླ་ གི་ ཚབ་མ་ སྦེ་ # ང་ མི་ རྒསཔ་ ལུ་ མེས་མེད་བཅོས་ འདྲས་ མེན་ན་ ལགས ?

ཨ ། # དགོངསམ་ མ་ ཁྲེལ་ ཤིག་ ཨ་པ །

ང་ མེས་མེད་བཅོསཝ་ མེན །

ཧིང་ལས་ར་ མནོ་ སྟེ་ སླབ་ ཨིན །

ནངས་པ་ ལས་ # ཨ་པ་ བཞུགས་ སར་ བསྟུན་གྲོས་ ཅིག་ ཞུ་ བར་ འོང་ དགོ་ ནི་ འདྲས་ ཟེར་ མནོ་ སྟེ་ ཡོད་ ལགས །

གནམ་མེད་ས་མེད་ བཀྲིན་ ཆེ་ ཡི་ ལགས་ དྲགོས །

ཨ ། # དེ་སྦེ་ མ་ གསུངས་ ཤིག་ ལགས་ ཨ་མ །

སྟེ་ # ལྟ་མ་ ཕྱི་རུ་ གཡུས་ ཁར་ ལོག་ འགྱོ་ ནི་ འོང་ །

ལོག་ ང་ གིས་ བསྐྱལ་བྱིན་ གེ་ སྟེ །

དེསན་ སྟེ་ # གནམ་མེད་ས་མེད་ བཀྲིན་ ཆེ་ བས་ ལགས །

ང་བཅས་ གླ་འཁོར་ གྱི་ དོ་གླ་ གཏང་ མ་ དགོ་ པ་ ལགས །

ང་ ནཱ་ཕར་ཚུར་ ར་ སྡོད་ འོང་ །

ལྟ་མ་ ག་དེ་སྦེ་ འཕྱད་ ཚུགས་ ག་ མ་ ཤེས ?

ཨེང་ # བརྒྱུད་འཕྲིན་ ག་ ནང་ ཡོདཔ ?

ང་ འགྱོ་ རནམ་ ད་ སླབ་ འོང་ །

ཨེང་ # དབྱངས་ཅན་ ཡོད་ པ་ སྟེ །

ཨེང་ # ཁྱོད་ མིང་ དབྱངས་ཅན་ ཨིན་ན ?

ཀ་ལས་ དབྱངས་ཅན་ # བརྒྱུད་འཕྲིན་ཨང་ བཞག་ ཤིག་ ལགས །

དབྱངས་ཅན ། # ཁྱོད་ མ་འདྲཝ་ ཅིག་ འདུག་ སྨ་རེ །

ད་ཅི་ ཁྱོད་ ཀྱི་ ཨ་པ་ དང་ ང་ བློ་ སླབ་ སར་ ལེགས་ཤོམ་ སྦེ་ ཉན་ ཡི་ ག ?

ཧ་ གོ་ ཡི་ གོ་ཞིག ?

ཨ་ཞང་ ཆུ་ གིས་ འབག་ རུང་ ཕྱག་ལྟག་ གུ་ ལགཔ་ མ་ ཟུངས་ ཟེར་ བའི་ དཔྱེ་ ཡོད །

ཨ་ལུ་ ཁྱོད་ ག་ཅི་ སྨོ ?

རོགས་ བདེ་བ་ཅན་ གྱི་ ཞིང་ཁམས་ ནང་ སྤྲོ་སྟོན་ སྡོད་ པའི་ བསྒང་ ར་ # སྡུག་བསྔལ་ ཆེ་ བའི་ མི་ཡུལ་ ལུང་པར་ ལོག་ བསྐྱལ་ ད་ ཡི་ པ་ཡ # ཨ་ཞང་ མནོ་བསམ་ རྒྱ་ ཆེ་ཆེ་ ར་ འདྲཝ་སྦེ་ ཡེངས་སྡོད་ ནུག # ཡེངསམ་བྱེམ་ རྐྱབ་ དཀྲོགས་ བལྟ་བལྟཝ་ ཨིན །

ཧེ་ ཧེ་ ཧེ ། # ག་ཅི་ སྨོ ?

སྟབས་ མ་ བདེཝ་ ཅིག་ ཐོན་སོངམ་ འདྲས་ མེན་ན་ ཨ་ཞང་ །

སྟབས་ མ་ བདེཝ་ མེན་ པར་ ཨ་ཞང་ སེམས་ ལུ་ སྤྲོ་བ་ འཐེབ་ ཅིག་ ར་ འབྱུང་ པའི་ དུས་ཚོད་ ཨིན་ ས །

ཨེང་ ང་ ཧ་གོ་ ཡི །

གཅིག་ སྒུག་སྡོད་ དོ་ ཡོདཔ་ མས །

ཨིན་ ནོ་ཞིག་ ཨ་ཞང་ །

ལགས་སོ ། # དེསན་ བཀྲིས་བདེ་ལེགས་ དོ་ ཅིག་ ཡོད་ ཨ་ཞང་ །

ང་ ཡང་ དོན་དག་ ཨ་ནཱི་ བཟུམ་ ཅིག་ གི་ དོན་ལུ་ འོངས་ ཡི་ སྟེ་ ཨ་ཞང་ །

ཨོང་ # ཨ་ཞང་ ། # གསོལ་ར་ ཅིག་ ཞུ་ ནི་ མེད་ ག ?

ཡ # བགེགས་ མ་ ཞུགས་ སྨ་རེ །

དབའི་ ཨམ་ ཁོ་རེ་ འགྱོ་ གེ་ འགྱོ་ གེ་ ད །

ག་ཏེ་ ལུ ?

ཨཔ་ ཉམས་ འཚེར་ མི་ འཚེར་ དབའི །

མི་ ལྟདམོ་ ཡང་ ལེགས་ཤོམ་ སྦེ་ བལྟ་ མི་ སྟེར་ བས །

གཡུས་ཁ་ གི་ མི་ ག་ར་ ནཱ་ ལས་ མར་ འཛུལ་སྡོད་ སྦེ་ ཡར་ ཁྱིམ་ ཨརཝ་ ཤོར་ ནི་ མེན་ སྦོ ?

ད་རེས་ནངས་པ་ ཨརཝ་ ལེ་ཤ་ ཐོན་ ནུག་ མེན་ན ?

ཨརཝ་ ཐོན་ པ་ ག་ཅི་ མས་ ཟེར་ སྟེ །

ཁྱོད་ ཀྱི་ ཁྱིམ་ རོ་ཁོག་ འདི་ # ཐག་པ་ གིས་ བཅིངས་འབག་ ཆི་ པ་ ཅིན་ མ་ ཤེས # ཁྱིམ་ ནང་ ལུ་ ཅ་ལ་ ཟེར་ རུང་ # སྦྱངམ་ གི་ ཨ་ཝ་ དང་ བྱི་ཙི་ གི་ ཚང་ རྐྱངམ་གཅིག་ ཨིན །

ཨརཝ་ གཅིག་ ཁྱོད་ ཁྱིམ་ ནང་ འཛུལ་སོང་ པ་ ཅིན་ # དེ་ཚེ་ ཨརཝ་ འདི་ ར་ ན་འཐན་ དབང་ཐང་ རླུང་རྟ་ སྦུབས་ པའི་ རྟགས་ ཨིན །

མི་ གི་ སྦུག་ # ནེ་ཚུན་ཚོད་ སྐད་ རྐྱབ་ སྟེ་ # ཨམ་ ཁྱོད་ ལྟ་མ་ ཁྱིམ་ ནང་ ལྷོདཔ་ ད་ # གྱི་ལྟག་ གིས་ འཕྱད་ གེ་ སྨ་རེ །

ཨ་ནཱ་ ཤོག་ རབ་རྒྱས །

ག་ སྨོ་ ག་ སྨོ་ འདི ?

ཨ་ཙི་ སྡོད་ མས་ # ང་ སླབ་ འོང་ པ་ སྟེ །

ད་ལྟོ་ ནཱ་ ལས་ འགྱོ་ མི་ འདི་ ཁྱོད་ ཀྱི་ ཨ་པ་ ཨིན་ན ?

ཨིན # སྟེ་ ཨ་ནཱི་ ཨམ་ འདི ?

ངེའི་ ཨམ་ཅུངམ །

ག་ ཨིན་ མས་ དབྱངས་ཅན ?

མ་ ཤེས་ བརྒྱུད་འཕྲིན་ཨང་ གསརཔ་ ཅིག་ ཨིན་ མས །

མ་ ཤེས་ མ་ ཤེས །

ངེའི་ རྒྱབ་ ལས་ ལེའུ་ སོ་སོ་ ཅིག་ ཡོདཔ་ འདྲས་ མེན་ན ?

ཨང་གྲངས་ ཕར་ བྱིན་བྱིནམ་ མེད་ པ་ ཅིན་ # ཚུར་ ག་ཅི་སྦེ་ རྐྱབ་ ནི་ ས །

ཨོང་ ། # ད་འབདན་ ཁོང་ གཉིས་ ཀྱི་ འདི་ བཙུགས་ ད་ ཡི །

བལྟ་ དགོ་ བལྟ་ དགོ །

མིག་སེར་ མ་ བལྟ་ བར་ གཅིག་གིས་གཅིག་ལུ་ དགའཝ་ ཨིནམ་ ག་དེ་སྦེ་ ཤེས་ ནི ?

ཤུལ་ལས་ ང་ ཡང་ གནསམོ་ ཅིག་ འཚོལཝ་ ད་ མིག་སེར་ འ་ནེ་སྦེ་ བལྟ་ བ་ ཅིན་ སེམས་ དགའ་ ནི་ མས་ ས །

ད་ ཁྱེད་ར་ གཉིས་ མ་ ཕྱད་ པན་ ཕྱད་ ཚར་ ནུག

ཨོ་ཏོག་ཏོ་ སྦེ་ སྡོད་ ཤིག # ངེའི་ དབྱངས་ཅན་ གྱིས་ ནེ་སྦེ་ རྩ་ལས་ མི་ འབད་ ང་ གིས་ ཤེས་ པ་ སྟེ །

བཀྲིན་ ཆེ་ ལགས་ སློབ་དཔོན་ དེད་གཡོགཔ་ །

དབའི་ ཨ་པ་ དོ་གླ་ ཞུ་ དགོ་ པས་ ཁོ་རེ །

ཡ ། # དགོངསམ་ མ་ ཁྲེལ་ ཤིག # ང་ འཚབ་སུ་ཅིག་ སྦེ་ བརྗེད་ སོ་ ནུག # དབའི་ དབའི་ ཨ་པ་ ནེམ་ཅིག་ གིས་ མི་ ཚད །

ཁྱོད་ རི་ཛབ་ ནང་ འོངས་འོངསམ་ མེནམ་ སྦོ ?

ཏི་རུ་ ལྔ་བརྒྱ་ ཕོག # དབའི་ ཨཔ་ འདི །

བང་ ཆེ་ མི་ ཆེ །

དབའི་ ཨཔ་ ཁོ་རེ་ སྡོད་ ཟེརཝ་ ད་ སྡོད །

ཁྱོད་ ངེའི་ གླ་ ཚངམ་ མ་ སྤྲོད་ པར་ བྱོག་ཐལ་ ཟེར་ མནོཝ་ ཨིན་ན ?

ང་ ཁྲིམས་སྲུང་འགག་པ་ བོ་ གེ་ ནོ་ སྨ་རེ །

ཁྲིམས་སྲུང་འགག་པ་ མ་ཚད་ ག་ བོ་ རུང་ བོ་ ཤིག # དབའི་ དབའི་ ཨཔ་ ཁོ་རེ །

སྡོད་ ས་ སྡོད ། # དབའི ། # དབའི ། # མི་ ལྟས་ངན་ སྣང་སི་སི་ ཨ་ནཱི་ བཟུམ་ ཡང་ འཐོན་ ནི་ འདུག་ སྨ་རེ །

ག་ཅི་ འབད་ དཔ་ སྨོ་ ལགས ?

ཨ་ཕི་ ཨཔ་ འདི་ གིས་ ངེའི་ གླ་ ཚངམ་ སྦེ་ མ་ སྤྲོད་ པར་ # སླབ་སོང་ པ་ གིས་ ནི་ བྱོག་འགྱོཝ་ མས་ ཟེར །

ང་ མར་ཁུ་ ཟད་ # དུས་ཚོད་ འཕྲོ་བརླག་ བཏང་ # ནཱ་ ཚུན་ཚོད་ ཁོ་ བསྐྱལ་ བར་ འོངས་འོངས་ པའི་ གླ་ # ཏི་རུ་ ལྔ་བཅུ་ ལག་པར་ སྤྲོད་བཞག་ སྦེ་ # བོ་ རུང་ ཉན་ཁུག་ མ་ བཏབ་ པར་ འགྱོཝ་ མས་ ས་ དབའི་ ཨཔ་ འདི །

ཨེང་ # ག་ ཨིན་ན ?

ཨེང་ ཨཔ་ དབང་དྲག་ ཨིན་ མས་ སྟེ །

ད་རེས་ ཁྱོད་ དབང་ཐང་ རླུང་རྟ་ སྦུབས་ སུ་ ཅིག་ འོང་ ནི་ མས །

རོགས་ ཨཔ་ དབང་དྲག་ དེ་སྦེ་ར་ ཨིན །

ཁྲོམ་ ཁ་ ལས་ གླ་འཁོར་ ནཱ་ ཚུན་ཚོད་ བདའ་ འོངས་ ཡི་ ར་ # ནཱ་ ལྷོདཔ་ ད་ རོགས་ གླ་འཁོར་ སྦྱིན་བདག་ ཚུ་ ཁམས་ཕོག་ ར་ རྐྱབ་ བཅུགཔ་ ཨིན །

ཁོ་ གཞན་ ལུ་ འགྱོ་ བཏུབ་ དོ་ བཟུམ་སྦེ་ ང་ ལུ་ འགྱོ་ བཏུབ་ ཟེར་ མནོཝ་ འདྲས ?

ད་ # ཁྱོད་ ཙིགཔ་ ཟ་ རུང་ ཨཔ་ འདི་ ལུ་ ག་ནི་ཡང་ འབད་ མི་ ཚུགས །

ང་ ཁྲིམས་སྲུང་འགག་པ་ བོ་ འོང་ སྦ །

ཁོ་ ཨོག་ཀ་ ནང་ ཅིག་ མ་ བསྡམས་ པར་ ང་ མི་ བཞག # དེསན་ འདི་ ཨཔ་ འདི་ དགའ་དྲག་ སྟེ །

བཞེས་སྒོ་ ནི་ ག་ནི་བ་ ཞིམ་ སྦེ་ རོགས་ གཞུང་ ལས་ གནང་ ནི་ འདུག་ # ཁོ་ར་ ཁྱིམ་ ནང་ གི་ གཉེར་ཚང་ རྫོགས་ མ་ དགོ་ པར་ # ཨོག་ཀ་ ནང་ དགའ་ བས་ ཟེར་ སླབ་སྡོད་ འོང་ ཨཔ་ འདི་ གིས ། # དེ་ལས་ ཨོག་ཀ་ ནང་ ལས་ བཏང་ ད་ རུང་ # ད་རུང་ བདུན་ཕྲག་ གཅིག་ གཉིས་ དེ་ཅིག་ བཞག་ གནང་ ཟེར་ དེས་ ལོ་ ས ། # ན་ཧིང་ ཚར་གཅིག # ག་མེན་གུ་མེན་ གྱི་ ཨཔ་ ཅིག་ ཨིན་ འདི །

དབའི་ ནེ་མི་གི་ མི་ སྨོ

རྔམ་ཏོག་ཏོ་ ཨིན་ མས་ སྟེ །

བྱང་ཕྱད་ ག་དེ་སྦེ་ རྐྱབ་ དྲག་ ག་ སྨོ ?

ད་རེས་ ནཱ་ ཚོང་འདུས་ ལུ་ སྡོད་ གེ་ སྨོ་ དབྱངས་ཅན །

ཆོས་རྒྱལ་དོན་ཡོད་དོན་གྲུབ་ ཟེར་ མིའི་ གློག་བརྙན་ འདི་ ནཱ་ ལུ་ སྟོན་ དེས་ ལོ །

འ་ནཱི་ བལྟ་ # བཞེས་སྒོ་ རེ་ ཟ་ # དེ་ལས་ སྤྲོ་ཁང་ ནང་ རེ་ འགྱོ་ སྦེ་ །

མ་ ཤེས་ སྟེ །

ང་ ཨམ་ཅུངམ་ ལུ་ འདྲི་བལྟ་ གེ །

མ་པ་ གློག་བརྙན་ ཆོས་རྒྱལ་དོན་ཡོད་དོན་གྲུབ་ འདི་ ན་འཐན་ བལྟ་ དགོ་ མནོ་ ཆི་ ཡི་ ས །

ཨ་མ་ གློག་བརྙན་ དོན་ཡོད་དོན་གྲུབ་ ཟེར་ མི་ འདི་ ནཱ་ སྟོན་ དེས་ ལོ །

བལྟ་ བར་ འགྱོ་ གེ་ ཟེར་ སླབ་ དེས་ རབ་རྒྱས་ ཀྱིས །

འགྱོ་ གེ་ སྨོ་ ཨ་མ ?

འདི་ བལྟ་སྡོདཔ་ ཨིན་ ཟེར་ ལྟ་མ་ གཡུས་ ཁར་ འགྱོ་ ནི་ གི་ སྣུམ་འཁོར་ འཐོབ་ འོང་ ག ?

མ་པ་ ང་ ཡང་ ལྟདམོ་ ཅིག་ ན་འཐན་ བལྟ་ དགོ་ མནོ་ ཆི་ ཡི་ ས །

ཡ་ ཡ ། # ཨིན་ མས །

བལྟ་ བར་ ཡར་ སོ་ གེ །

ལྟ་མ་ སྣུམ་འཁོར་ འགྱོ་ མི་ འཐོབ་ ར་ མ་ ཐོབ་ པ་ ཅིན་ # ཨམ་ བཙན་སྐྱོགས་དབངམོ་ འབད་སར་ གནསཔོ་ བརྙ་ བར་ འཛུལ་ སོ་ གེ །

ཨེང་ ། # ཨཔ་ འདི་ # བུམོ་ འདི་ འབད་སར་ ཕོ་རྒྱ་ བཤལ་ བར་ འཐོན་འོང་ མནོ་ # མོ་ གི་ སྒོ་སྒྲིག་ སྲུང་སྡོད་ དོ་ ཡོདཔ་ མས །

ངེའི་ ཏི་རུ་ སྟོང་ཕྲག་ ཁལ་གཅིག་དང་གསུམ་ # ཨའི་ བོ་ ལོང་ ཡང་ མེད་ པར་ ལེན་ འབག་ ཆི་ ཡི །

འདི་ གི་ སྐྱིན་མ་ འདི་ # ཨཔ་ ཁྱོད་ ཀྱི་ བུམོ་ འདི་ སྤོག་ གེ་ ནོ་ ད་རེས ?

ཨེང་ ། # ད་རུང་ ཁྱོད་ ཨིན་ མས་ པ་ སྟེ །

ཨ་ལུ་ ཁྱོད་ ངེའི་ ཚོད་ ན་འཐན་ མཐོང་ ཆི་ ནུག་ པ །

འཕྱད་ གེ་ ནོ་ ཟ་འདྲེ་ ཁྱོད ?

སྐུ་ཆེ་ སྐུ་ཆེ ། ཨཔ་དབང་དྲག

སྐུ་ཆེ ། # ང་ ཡེ་ཤེས་དབྱངས་ཅན་ གྱི་ རྨགཔ་ འབད་ ནི་ སྦེ་ འོངས་འོངསམ་ ཨིན །

སྐུ་ཆེ་ སྐུ་ཆེ །

ཁྱོད་ གདོང་ ར་ མགོནམ་རྡོ་རྗེ་ གློག་བརྙན་ འཁྲབ་ དོ་ བཟུམ་ བཟོ་ ཞིན་ན་ # ག་དེ་སྦེ་ ལོ །

ཧད་བཏགས་ ངེའི་ བུམོ་ འདི་ ལུ་ བཙོངས་ ཡི་ ར་ # ཁ་ཙ་ ངེའི་ ཨམ་ འདི་ བཏགས་སར་ བསྐྱལ་ # ད་རེས་ འབད་ བའི་ བསྒང་ ལས་ ང་ ཡང་ བཞག་ མི་ བཏུབ་ ནི་ སྦེ་ ཨིན་ན ?

དེ་བ་འདི་ ཁྱོད་ར་ ཏི་རུ་ སྒྲིགས་ ཤིག་ # དེ་ མེན་ ཁྱོད་ ཐོདཔ་ འདི་ གཉིས་བཀག་ ཅིག་ མ་ རྐྱབ་ པར་ ང་ བཞག་ ར་ མི་ བཞག # དབའི་ ང་ ག་ནི་ཡང་ འབད་འབདཝ་ མེདཔ་ ལས་ ཏི་རུ་ ག་ཅི་སྦེ་ བསྒྲིག་ དགོཔ །

ཁ་ཙ་ ཕྱི་རུ་ འབདན་ # མ་པ་ འབད་འབདཝ་ ག་ནི་ཡང་ མེད་ རུང་ # ང་ ཨ་ཙི་ བརྫུན་ སོ་ ནུག # ཁ་ཙ་ ནུབ་མོ་ གི་ ལོ་རྒྱུས་ ཕར་ སྦེ་ ར་ བཞག་ ཤིག # མི་དྲག་གུ་དྲག་ གིས ང་ར་ རྩ་ ཚང་ སྟེ་ དྲག་ ནུག # དེ་ མེན་ ཁྱོད་ ཀྱིས་ ང་ དུས་མེནམ་ བཏགས་སར་ བསྐྱལ་ ད་ ནི་ མས །

བཏུབ ། # ཁྱོད་ར་ ཏི་རུ་ སྟོང་ཕྲག་ བཅུ་ཐམ་ བསྒྲིག་ ཚུགས་ པ་ ཅིན་ # ནེ་ ར་ ཨིན་ དེ་ མེན་ ཕོ་རྒྱ་ གིས་ ཕོ་རྒྱ་ བང་ཆེན་ བཙོང་ ནི་ དཔའ་བཅམ་ པའི་ སྐོར་ལས་ སྦེ་ ང་བཅས་ གཉིས་ ཁྲིམས་ཁང་ ནང་ བློ་ སླབ་ གེ་ ནོ །

བཏུབ་ བཏུབ་ ད་ # ཚིག་ ཚ་མི་ཚ་ # ཨཔ་ ཁྱོད་ དང་ མཉམ་ # རྩོད་གཞི་ ཕྱེ་ བ་ འདི་ ག་ཅི་ འབདཝ་ ཡང་ དྲག # ང་ ཏི་རུ་ སྟོང་ཕྲག་ བཅུ་ཐམ་ བྱིན་ མི་ ཚུགས ། # ལྔ་ བྱིན་ འོང་ །

ཨ་ལའུ ། # ང་ མགུ་ཏོ་ ཅིག་ ན་ སྟེ་ འདྲེགས་ མ་ ཚུགས །

ཀྭ་ལས་ # ང་ ཨ་ཙི་ འཕུར་བྱིན་ གེ །

མི་ དགོ་ མི་ དགོ་ རབ་རྒྱས །

ང་ འ་ནཱི་ མི་ འབད་ སྨ་རེ །

དབྱངས་ཅན་ # ག་ཅི་སྦེ་ ?

ཁྱོད་ ང་ ལུ་ བློ་ མི་ གཏད་ ཡ ?

ང་ ལུ་ མི་ དགའ་ ཡ ?

སྐུ་ཆེ # ཨ ། # རབ་རྒྱས །

མ་ འབད་ ཟེར །

ང་ ཙིགཔ་ ཟ་ འོང་ མས །

ཙིགཔ་ ཟ་ འོང་ གོ །

སྐུ་ཆེ་ ར་ # ང་ གིས་ ཁྱོད་ ལུ་ སླབ་ གེ །

རབ་རྒྱས་ སྐུ་ཆེ་ མ་ འབད་ ཟེར་ # མ་ འབད་ ཟེར །

ཨཔ་ དབང་དྲག

ནཱ་ སྦྱིན་བདག་ ཁྱོད་ དང་ འཕྱད་ དགོ་ པས་ ལོ །

ལགས་སོ་ ལགས །

སྐུ་གཟུགས་བཟངམོ་ སྦེ་ ར་ བཞུགས་ ཡོད་ ག་ ལགས ?

ད་རེས་ ཚེས་བཅུ་ མཇལ་ བར་ མ་ བྱོན་ སྦོ ?

དབའི་ ཨ་ནཱི་ མི་ འདི་ ཨིན་ མས་ སྟེ །

ཁོ་ ང་ འབད་སར་ ག་ཅི་ འབད་ བར་ འོངསམ་ ཨིན་ན ?

ཨིན་ ཟེར་ # ཁོ་ གིས་ ངེའི་ ནང་ གསེར་ ཡོདཔ་ ཐད་རི་སྦ་རི་ ཤེས་ ཆི་ ནུག # ཁ་ཙ་ ངེའི་ ནང་ བདོག་གཏད་ སྦོམ་ ཅིག་ འདུག་ ཟེར་ ར་ སླབ་ དེས་ པ །

ཡ་ ལགས ། # ད་རེས་ ག་ཅི་ཡང་ འབག་འོང་ ནི་ མིན་འདུག # ལགཔ་ སྟོངམ་ མེདཔ་ ཅིག་ སྦེ་ ལགས །

སྤ་ སྤ་ སྤ ། # བལྟ་ ཤིག་ གནས་སྐབས །

ངེའི་ གསེར་ འདི་ ཁོ་ དགོ་ ནི་ སྦེ་ # ཕྱག་མཇལ་ ཡང་ འ་ནེ་སྦེ་ བསྒྲིགས་ འབག་ འོངམ་ མས་ སྟེ །

ཨཔ་ འདི་ བལྟ་ བའི་ ཉིད་ ལས་ འཚེར་ཁག་ཁ་ ཅིག་ ཨིན་ མས །

བུམོ་ འདི་ གི་ སྐོར་ལས་ བློ་ ག་དེ་སྦེ་ འགོ་བཙུགས་ ནི་ ཨིན་ན་ སྨོ ?

ཁྱོད་ ཀྱི་ མིང་ འདི་ ག་ཅི་ ལོ་ ད ?

མན་བཟང་ ཟེརཝ་ ཨིན་ ལགས །

སྟེ་ མན་བཟང་ ཁྱོད་ དང་ ང་ ཁ་ཙ་ འཕྱད་ ལོང་ མེདཔ་ # ད་རེས་ ཁྱོད་ སྦྱིན་བདག་ སྦོམ་ཆེ་རྫོགསཔ་ཅིག་ # མི་ སྤྱང་ཀ་ ང་ བཟུམ་ ཅིག་ འབད་སར་ ཕྱག་མཇལ་ གུས་ཞབས་ དང་ བཅསཔ་ སྦེ་ ནེ་ཚུན་ཚོད་ སྤྱང་སར་ བསྒྱུར་ འོང་ དགོ་ མི་ དོན་དག་ ག་ཅི་ ཨིན་ན་ སྨོ ?

ཁྱོད་ ལུ་ དགོ་ པའི་ ཅ་ལ་ ཅིག་ # ངེའི་ ནང་ འདུག་ ཟེར་ འོངས་འོངསམ་ འདྲས་ མེན་ན ?

སྤ་ བལྟ་ ཤིག # རོགས་ འཇིག་རྟེན་རྒསཔ་ ཟེར་ འཇིག་རྟེན་རྒསཔ་ ར་ ཨིན་ ས །

མི་ ནང་ ན་ མནོ་བསམ་ ག་ཅི་ གཏང་ མི་ འདི་ # ཕྱི་ཁ་ ལས་ མ་ ཐོནམ་ ལས་ ཀྲིག་ཀྲི་ ཧ་གོ་ ཆི་ ནུག

ཐད་རི་སྦ་རི་ བདེན །

ང་ ལུ་ དགོ་ པའི་ ཅ་ལ་ ཅིག་ ཁྱོད་ ལུ་ ཡོད་ ནི་ དེ་གིས་ # འདི་ ང་ ལུ་ དགོ་ ནི་ སྦེ་ བསྟུན་གྲོས་ ཅིག་ ཞུ་ བར་ ལཱ་ཁག་ སྦེ་ ར་ བཅར་ བར་ འོངས་འོངསམ་ ཨིན །

སྟེ་ # ད་རེས་ ཁྱིམ་ ནང་ ཁྱོད་ར་ རྐྱངམ་གཅིག་ ར་ ཨིན་ན་ ལགས །

ཨིན ། # བུམོ་ འདི་ དང་ ཨམ་ འདི་ ཁ་ཙ་ ཚེས་བཅུ་ མཇལ་ ས་ ལས་ ལོག་ འོང་ མ་ བཏུབ །

ལགས་སོ་ ལགས །

དབའི་ # མི་ སྤྱང་ཀ་ ང་ བཟུམ་ ཅིག་ འབད་སར་ # སྦྱིན་བདག་ སྦོམ་ ཁྱོད་ བཟུམ་ ལུ་ དགོ་ པའི་ ཅ་ལ་ ག་ཅི་ འོང་ ནི ?

ངེའི་ ནང་ ཅ་ལ་ མ་འདྲཝ་ ཅིག་ འདུག་ ཟེར་ བའི་ ལོ་རྒྱུས་ རེ་ གོ་ ཡི་ སྦོ ?

འདི་ གི་ སྐོར་ལས་ ང་ མི་ གཞན་ ལས་ གོ་གོཝ་ མེན་ པར་ ང་ར་ གི་ མིག་ཏོ་ གིས་ ངོ་མ་ སྦེ་ ར་ མཐོང་ ཡི་ པ་ ལགས །

སྟེ ། # མཆོད་བཤམ་ ནང་ ལུ་ རྟེན་ སྦེ་ བཞག་ རུང་ བཞག་ བཏུབ་ པའི་ # ཁྱོད་ ཀྱིས་ དབང་ མིའི་ དངོས་པོ་ འདི་ ལུ་ # ང་ སེམས་ རང་དབང་ ར་ མེད་ པར་ ཤོར་ སོ་ ཡི་ སྨ་རེ །

དབའི་ ག་དེ་སྦེ་ ལོ་ ཨ་ལུ ?

ངེ་གི་ འདི་ གཡིབས་ བཞག་བཞག་ པའི་ ཅ་ལ་ ཨིན །

ཁྱོད་ ཀྱིས་ ག་དེ་སྦེ་ མཐོང་མཐོངམ་ སྨོ ?

འདི་ ཁྱོད་ ཀྱིས་ གཡིབས་བཞག་ སྟེ་ ར་ དྲག་ ནུག་ ལགས །

དེ་ མེན་ # ང་ གིས་ མ་ མཐོངམ་ ལས་ རོགས་ ཀྱི་ ལག་པར་ ཚུད་ སོཔ་ འོང་ ཨ་པ །

ཨ ། # ཨ་པ་ ཡ ?

ང་ ཁྱོད་ ཀྱི་ ཨའི་ མིག་ གིས་ མཐོང་མཐོངམ་ ར་ མེད་ པར་ # ཁྱོད་ ཀྱི་ ཨ་པ་ ག་དེ་སྦེ་ འོང་ ནི་ སྨོ ?

ཅ་ལ་ འདི་ ཁོ་ དགོ་ ནི་ སྦེ་ ང་ ལྷུ་ ནི་ གི་ རྩིས་ རྐྱབ་ མས་ ཟེར་ ཁོ །

ཨ་པ་ ལོ ། # ཁྱོད་ ཀྱི་ ཁྱིམ་ ནང་ གི་ ནོརབུ་ འདི་ # ད་རེས་ ཚུན་ཚོད་ ག་གིས་ཡང་ མ་ མཐོང་ པར་ ལུས་ མི་ འདི་ # འགོ་ དང་པ་ ང་ གིས་ མཐོང་ མི་ འདི་ # གཙོ་བོ་ར་ འདི་ ངེའི་ ཁྱིམ་ ནང་ གི་ ནང་རྟེན་ སྦེ་ ལྷོད་ ནིའི་ ལུང་བསྟན་ ཅིག་ འོང་ ནི་ མས་ ཟེར་ ཞུ་ ནི་ ཨིན །

ག་དེ་སྦེ་ ལོ་ ཁྱོད་ ཀྱིས་ སླབ་ ཚེ །

ངེའི་ ཅ་ལ་ འདི་ # ཁྱོད་ ཀྱི་ ཁྱིམ་ ནང་ ལྷོད་ པའི་ ལུང་བསྟན་ འོང་ ནི་ མས་ ལོ ?

མ་ འབད་ ཁྱོད་ མ་ འབད །

ཨ་ནཱ་ ངེའི་ དཔའ་རྟགས་ རྦད་རྡུམ་ ཧོ་ཤལ་ཅནམ་ བོདཔ་ རྡོ་རྗེ་ཚེ་རིང་ གིས་ རྡུང་ མི་ འདི་ ཁྱོད་ མགུ་ གུ་ མར་ ཅིག་ དགོཔ་ འདྲས་ མེན་ན་ ཁྱོད ། # དགོངསམ་ མ་ ཁྲེལ་ དགོངསམ་ མ་ ཁྲེལ་ ལགས་ ཨ་པ །

ད་རུང་ ཨ་པ་ ལོ་ དབའི་ ང་ །

ང་ དོན་དག་ མེད་ པར་ ཙིགཔ་ ཟ་ བཅུག # ད་རུང་ དགོངསམ་ མ་ ཁྲེལ་ ལོ ?

མེན་ མེན་ # སར་ བཞུགས་ ཤིག # ལེགས་ཤོམ་ སྦེ་ གསལ་ ཞུ་ གེ་ ནོ །

ཨ་ཙི་ སྡོད་ ཤིག # ད་རེས་ནངས་པ་ མི་ གིས་ འདི་ # ང་ ལུ་ ག་ཅི་ གིས་ ཚོད་ མི་ བལྟ་ བ ། # སེམས་ཅན་ གྱིས་ ཡང་ ཚོད་ བལྟ་ སྟེ་ ཉན་ ར་ མ་ བཏུབ །

ཨ་པ ། # ང་ གིས་ བློ་ འདི་ ལེགས་ཤོམ་ སྦེ་ ར་ གསལ་ ཞུ་ གེ་ མས་ ལགས་ ཨ་པ །

དབའི་ ཨ་ལུ་ ད་རེས་ ཁྱོད་ ཀྱིས་ ང་ ལུ་ ཨ་པ་ ཨ་པ་ ཟེར་ # བོ་ ནི་ གྱངས་ཁ་ མང་ དོ་ ས །

ང་ ཁྱོད་ ཀྱི་ ཨ་པ་ ག་དེ་སྦེ་ ཨིནམ་ སྨོ ?

མ་པ་ ཁྱོད་ ངེའི་ ཨ་པ་ ཨིན་ ནི་ འདི་ མེན །

དེ་འབདཝ་ད་ # ད་རེས་ ལས་ འགོ་བཟུང་ # ང་ # ཁྱོད་ ཀྱིས་ ང་ ལུ་ བུ་ དང་ # ང་ གིས་ ཁྱོད་ ལུ་ ཨ་པ་ ཟེར་ བོ་ ནི་ ཡོདཔ་ ཅིག་ འབད་ གེ་ ཟེར་ སླབ་ ནི་ སྦེ་ ཨིན ། # ཨུང་ ། # ད་འབདན་ ཁོ་ གི་ གནས་སྐབས་ འདི་ # ང་ གིས་ ཧ་གོ་ ཡི །

ཁོ་ གི་ ཨའི་ འདི་ ངེའི་ གནསམོ་ འབད་ བཅུག་ ཞིན་ན་ # ངེའི་ གསེར་ འདི་ ཁོ་ བང་ བཏབ་ ནི་ གི་ གནས་སྐབས་ ཅིག་ འོང་ ནི་ མས །

ཡ་ ཡ་ དེསན་ བཏུབ་ པས །

ཁྱོད་ར་ གི་ ཨའི་ # ཨམ་ དབྱངས་སྐྱིད་ ཀྱིས་ མ་ ཤེསཔ་ སྦེ་ # འཕྲལ་འཕྲལ་ར་ # ང་ འབད་སར་ འཁྱིད་ ཤོག་ ཤིག # ད་ལྟོ་ འགོ་ དང་ འགོ་ ལས་ སླབ་ དགོ །

ཁྱོད་ ཨའི་ # ངེའི་ གནསམོ་ ངོ་མ་ སྦེ་ འདི་ འབདན་ # ང་ བཞག་ མི་ ཚུགས་ སྨ་རེ ། # དེ་སྦེ་ མེན་ ས་ ཨ་པ ། # ང་ གིས་ ཁྱོད་ ལུ་ ཨ་པ་ ཟེར་ བོ་ ནི་ གི་ དོན་ལུ་ # ངེའི་ ཨའི་ ཁྱོད་ ཀྱིས་ མནའ་མར་ བཙུགས་ གེ་ ཟེརཝ་ མེན ?

ངེའི་ ཨའི་ འདི་ འདི་ # ང་ ཨ་ལུ་ རྨས་སྐྱེས་ ཅིག་ སྦེ་ སྡོད་ པའི་ བསྒང་ ལས་ གྱོངས་ སོ་ ནུག་ པ །

ང་ ལུ་ ཡོད་ རུང་ མེད་ རུང་ ཨ་ཞེམོ་ ཅིག་ ལས་ བརྒལ་ མེད །

ཨེང་ དེསན་ ཨ་ཞེམོ་ འབདན་ ཨ་ཞེམོ་ ར་ དགའཝ་ མེད་ པ་ སྟེ །

ཨ་ཞེམོ་ འཁྱིད་ ཤོག་ ཤིག་ ཁྱོད་ར །

ཨ ། # ཨ་པ་ གིས་ སྟེ །

བློ་ ཁ་ཆེ་ཏོག་ཏོ་ ཅིག་ སླབ་ རནམ་ ད་ དགོད་བྲོ་ བཟོ་སྡོདཔ་ མས །

ཁྱོད་ ཀྱི་ ཅ་ལ་ ང་ གིས་ སེམས་ ཤོར་ མི་ འདི་ གསེར་ ཡང་ མེན ?

ཨ ། # གསེར་ ཡ ?

གསེར་ ཡང་ མེན །

དངུལ་ ཡང་ མེན །

གསེར་ དང་ དངུལ་ ལས་ ལྷག་ པའི་ ནོར་བུ་ # མི་ ཡི་ ལུས་ སུ་ སྤྲུལ་ ཏེ་ ཡོད་ མི་ ཁྱོད་ ཀྱི་ བུམོ་ ཡེ་ཤེས་དབྱངས་ཅན་ འདི་ ཨིན །

ང་ མོ་ དང་ གཅིག་ཁར་ གཉེན་ རྐྱབ་ ནིའི་ མནོ་བསམ་ ཨིན །

མོ་ ངེའི་ མནའ་མར་ བཙུགས་ ཞིན་ན་ # ཨ་པ་ ཁྱོད་ དང་ ང་ ཡང་ # ཕམ་བུ་གཞི་ སྦེ་ གཅིག་ཁར་ འཛོམས་ ཆི་ གེ་ ཟེར་ # བསྟུན་གྲོས་ འབད་ ནི་ སྦེ་ ཨིན ། # ཨེང་ ། # ལོ་རྒྱུས་ ངོ་མ་ འདི་ # འ་ནཱི་ སླབ་ ནི་ སྦེ་ ཨིནམ་ འདྲས་ སྦོ་ སྟེ །

ཨ་ལ་ལ་ དབའི་ # ངེའི་ དོན་ཧིང་ །

བདེན་ བདེན་ ཨ་པ་ ཁྱོད་ དོན་ཧིང་ ནཝ་ ཡང་ བདེན །

བུམོ་ མོ་ བཟུམ་ ཅིག་ ཁྱིམ་ འདི་ ནང་ ལས་ རོགས་ ཀྱི་ མནའམ་ སྦེ་ # ཕྱི་ཁར་ བཏོན་ འབགཔ་ ད་ # ཁྱོད་ འདི་ ལོས་ # ཨ་ནཱི་ ཁྱིམ་ འདི་ ནང་ གི་ ཆོས་སྲུང་ ཡེ་ཤེས་མགོནཔོ་ ཟེར་ མི་ ཚུ་ ཡང་ དོན་ཧིང་ གུ་ ན་ཟུག་ ཕོག་ དོ་ འོང་ །

ད་རེས་ འ་ནཱི་ ལོ་རྒྱུས་ འདི་ # ནཱ་ ཨ་པ་ གི་ རྣ་བར་ ཅིག་ བསྐྱལ་བཞག་ ནི་ སྦེ་ ཨིན །

མནོ་བསམ་ ཅིག་ ལེགས་ཤོམ་ སྦེ་ བཏང་ བལྟ་ ཤིག # འཕྲལ་ ར་ ལན་ གཅིག་ # ང་ # ཨ་པ་ ཁྱོད་ར་ གི་ ཁ་ ལས་ ར་ ཉན་ པར་ འཐོན་འོང་ །

སྟེ་ # ཨ་པའི་ ཁ་ཐུག་ ལས་ བཏུབ་ སྦེ་ ཐོན་སོང་ པ་ ཅིན་ # ཁྱོད་ར་ དང་ ཨམ་ ཡེ་ཤེས་དབྱངས་ཅན་ གསུམ་ # ག་ཅི་ གི་ ཐད་ལས་ འབད་ རུང་ # ང་ གིས་ སྐྱོ་ སྟེ་ རྩ་ལས་ སྡོད་ མི་ སྟེར །

དབའི་ མན་བཟང་ །

དཔྱད་རིགས་རྣམ་རྟོག་ མེད་ པར་ # གནམ་ ཧོནམོ་ གི་ སྦུག་ ལས་ འབྲུག་ གི་ # སྒྲ་ བསྒྲག་ དོ་ བཟུམ་སྦེ་ # གནམ་ སོ་ཁ་ ནུབམོ་ རིང་ པའི་ དུས་ ལུ་ ཡང་ # ཉལ་ བའི་ གཉིད་ལམ་ ནང་ # མཐོང་ མ་ མྱོང་ པའི་ བློ་ ཅིག་ # ད་རེས་ ཁྱོད་ ཀྱི་ ཁ་ ལས་ ཐོན་ ཡི་ པ་ཡ །

འདི་ དགོད་བྲོ་ མེན་ པར་ དོན་ལས་ར་ ཨིན་ པ་ ཅིན་ # ཨ་པ་ གིས་ སླབ་ ད་ བུམོ་ གིས་ ཉན་ མ་ བཏུབ་ མི་ འོང་ །

ལན་གསལ་ ཅིག་ ང་ མགྱོགས་པ་ར་ འབད་ འོང་ སྨ་རེ །

སྟེ་ # ཨ་པ་ རྡོག་མ་ ཉོ་ ཟ་ ནིའི་ ཏི་རུ་ ཅིག་ མི་ བཞག་ སྦོ ?

ཡ་ ཡ ། # བཏུབ་ བཏུབ་ དབའི་ ཨ་པ །

སྟེ་ # ཡེ་ཤེས་དབྱངས་ཅན་ ལུ་ གཉེན་ འདི་ ང་ དང་ ཆ་ སྟེ་ ར་ རྐྱབ་ དགོ་ ཟེར་ བའི་ སྐོར་གཏམ་ # ཨཔ་ ཁྱོད་ར་ གིས་ བཙུགས་ གནང་ དགོ་ སྨ་རེ་ ལགས །

ཡ་ ཡ ། # ང་ ཡར་ སོ་ ཡི་ ཨ་པ །

སྤ་ སྤ་ སྤ ། # བལྟ་ ཤིག # མི་ རང་ ར་ རིགཔ་ འགྱིམས་ མ་ སྡོད་ པ་ ཅིན་ # ད་རེས་ནངས་པ་ གི་ མི་ # གནས་སྐབས་ དང་ འབྱིད་སྐོར་ ཚ་ མི་ ཚ་ # ག་དེ་སྦེ་ འཐོནམ་ སྨོ ?

ཐོདཔ་ བ་མེན་ གྱི་ ཐོདཔ་ སྤོག་ # དཔྱལ་བར་ སྦྱར་ བཞག་བཞགཔ་ བཟུམ་ བཟོ་ # ང་ ལུ་ གསེར་ རྫམ་ གང་ ཡོདཔ་ ཨིནམ་ ཤེས་ ཞིན་ན་ སྐུ་གཟུགས་བཟང་པོ་ ཨ་པ་ ཟེར་ ངེའི་ བུམོ་ ཁོ་ གི་ མནའ་མར་ དགོཔ་ སྦེ་ ཐོན་འོངས་ ཡི་ སྟེ །

མ་པ་ ཁོ་ ཡང་ རྒྱུ་ནོར་ སྟོབས་ དང་ ལྡན་ པའི་ ཕོ་རྒྱས་ ཅིག་ ར་ ཨིན་ པས །

ངེའི་ གསེར་ འདི་ ཁོ་ གི་ ལག་པར་ ཚུད་ ནི་ ཨིན་ན་ # ཁོ་ ནང་ ཡོད་ པའི་ རྒྱུ་ པེ་ཤ་ ཚུ་ # ངེའི་ ལག་པར་ ཚུད་ ནི་ ཨིན་ན་ # ང་བཅས་ གཉིས་ ག་ རྒྱལཝ་ ཚར་ གཅིག་ བལྟ་ གེ་ ནོ །

ཁ་ཙ་ ནུབ་མོར་ ཁྱེད་ གཉིས་ ག་ཏེ་ སྡོད་ ཅི ?

ཁྱེད་ ལུ་ ཁྱིམ་ ཟེརཝ་ ཡང་ མེད་ སྦོ །

ན་འཐན་ འཚོ་ དོ་ སྨ་རེ་ ཁྱེད་ གཉིས །

དབའི ། # ཨཔ་ རྔམ་སི་སི་ འདི་ # ག་ཅི་ གི་ སྐད་ ར་ རྐྱབ་ ཨིན་ན ?

ལོ་ ཐེངས་ གཅིག་ ལུ་ ཚེས་བཅུ་ ཚར་ གཅིག་ ཨིན་ མས །

འདི་ ཡང་ སེམས་ ལྷོད་ཏོག་ཏོ་ སྦེ་ མཇལ་ མི་ སྟེར་ བས་ པ་ཡ །

ཁ་ ཏེབ་བྱི་གནགམོ་ བཟུམ་ ཀྲེབ་ ཀྲེབ་ ཟེར་ མ་ རྒོལ་ ཞིག # ད་ལྟ་ར་ ང་ ནང་རུམ་ ཅིག་ རྐྱབ་བཞག་ འོང་ །

བཞེས་སྒོ་ འབད་ བར་ མི་ འགྱོ་ ག ?

ང་བཅས་ ལྟོ་ སྐྱེས་ ཆི་ ཡི །

ཁྱེད་ གཉིས་ གདོང་ ར་ ཕར་ # ཁ་ཙ་ ཕྱི་རུ་ འཐུས་ བྱ་ ཤོརཝ་ དེས་ ཤོར་ སོ་ ཡི་ ཟེར་ སླབ་ ནི་ བཟུམ་སྦེ །

ཡེ་ཤེས་དབྱངས་ཅན །

ད་ # དཔེ་ཆ་ བལྟ་ སྟེ་ དོན་དག་ ཅིག་ ག་ནི་ཡང་ མིན་འདུག # དེ་བ་འདི་ # གཉེན་ ཅིག་ རྐྱབ་ སྦེ་ སྡོད་ ད་ པ་ ཅིན་ མི་ དྲག་ ག ?

ད་རེས་ ཁྱོད་ མནའ་མར་ ལྷང་ མི་ ཅིག་ འོང་ དེས །

ག་ ཨ་པ ? # ཁ་ཙ་ ང་བཅས་ བསྐྱལ་བྱིན་ མི་ ཕོ་རྒྱ་ འདི་ ད་ས་ དྲོ་པ་ ནཱ་ འོང་ དེས །

ལྷ་པ་ འདི་ མཚོ་གླིང་ འབགཔ་ གི་ ལྷ་པ་ སྤོག་ འབྱར་ དཔ་ བཟུམ་སྦེ་ མཐོངམ་ རྨམ་ མ་པ་ ངོ་སྤུ་ ར་ འདི་ ཨོ་ཏོག་ཏོ་ འདུག # ངོ་སྤུ་ བ་ ལྷགཔ་ སྦེ་ པེ་ཤ་ སྟེ ། # སྦྱིན་བདག་ སྦོམ་ ཅིག་ ཨིན་ མས་ རོགས །

བལྟ་ ཤིག་ རོགས་ ཁྱོསམ་ ཡང་ རྒྱགས་ཚད་ འབག་འོངས་ ནུག # དེ་ལས་ འགྱོཝ་ ད་ ཏི་རུ་ སྟོང་ཕྲག་ ལྔ་ ཤུལ་བཞག་ མས་ རོགས །

ངེའི་ ཡེ་ཤེས་དབྱངས་ཅན་ གྱི་ རྨགཔ་ འདི་ ང་ ལུ་ འ་ནེ་སྦེ་ བྱིན་ ཚུགས་ མི་ ཅིག་ དགོ་ པས་ ས །

ང་ ལུ་ འདི་ ཕར་ བཞག་ ཁྱོད་ར་ གི་ ཨུབ་པར་ བཙུགས་ ནི་ གི་ ནང་གོས་ ཅིག་ ཡང་ # ཉོ་བྱིན་ མ་ ཚུགས་ མིའི་ རྨགཔ་ འདི་ འབདན་ # དགོ་ ར་ མི་ དགོ་ སྨ་རེ །

ཨ་པ་ སྟེ་ # ཁོ་ དང་ ང་ ད་ལྟོ་ ངོ་ ར་ ལེགས་ཤོམ་ སྦེ་ མི་ ཤེས །

ངོ་ འགྲོས་ཀྱིས་འགྲོས་ཀྱིས་བཏང་ ཤེས་ འོང་ པ་ སྟེ །

རོགས་ ཁོ་ ཉིནམ་ ད་རེས་ནངས་པ་ ར་ # ཁྱོད་ དང་ གཉེན་ རྐྱབ་ རུང་ རྐྱབ་ ཆོག་ཆོ་ ཨིན་ མས །

མནའ་མར་ འགྱོ་ ནི་ གི་ འགྱོ་ཆས་ སྒྲིགས་ སྨ་རེ་ ཨ་པ་ གིས་ སླབ་ གེ་ ནོ །

ཨ་པའི་ ཅ་ལ་ འདི་ གིས་ ནི་ ཁྱོད་ ལུ་ ཕན་ མི་ ཐོགས །

ཨམ་ དབྱངས་སྐྱིད་ འདི་ གིས་ ཧྲིལ་བུམ་ སྦེ་ བང་ བཏབ་ སྟེ་ # ཁྱོད་ ལུ་ ཨ་ཙི་ཅིག་ ཡང་ བློས་ ཕོག་ མི་ སྟེར་ ནི་ མས །

ངེ་གི་ འདི་ ལུ་ བློ་ གཏད་ མ་ སྡོད་ པར་ # རྨགཔ་ ཅིག་ འཚོལ་ འགྱོ་ བ་ ཅིན་ ར་ དྲག་ འོང་ །

ད་རེས་ བ་ # དོན་དག་ ཡོད་ པའི་ བློ་ སླབ་ སར་ གོཝ་ ཅིག་ ཨཔ་ འདི་ གིས །

ང་ བལྟ་ རུང་ ཨ་པ་ གིས་ སླབ་ དོ་ བཟུམ་སྦེ་ # རོགས་ གཞི་ ལེགས་ཤོམ་ སྦེ་ ཚུད་ མི་ ཅིག་ དང་ གཉེན་ རྐྱབ་ པ་ ཅིན་ དྲག་ འོང་ ཟེར་ མནོཝ་ མས །

རང་ གིས་ ཕར་ རོགས་ བསྒྱིམས་ འགྱོཝ་ བ་ འདི་ # རོགས་ ཀྱི་ ཚུར་ དགའ་ཚོར་ བསྐྱེད་ དེ་ འོང་ མི་ འདི་ དགའ །

ཁ་ཙ་ མི་ འདི་ གིས་ འབད་བཞག་ བལྟ་ བའི་ ཉིནམ་ ལས་ # དྲིམ་ ཨ་ཙི་ཅིག་ འདི་ ང་ གིས་ ཡང་ ཚོར་ ཡི་ པ །

འདི་འབདཝ་ད་ རབ་རྒྱས་ ག་དེ་ འབད་ ནི་ སྟེ་ ཨ་མ །

ང་ ཁོ་ བརྗེད་ ར་ མི་ ཚུགས །

འདི་ འདི་ སྟེ་ # ཁྱོད་ར་ རྐྱངམ་གཅིག་ གི་ མནོ་བསམ་ མས །

རོགས་ བུཚ་ འདི་ གི་ ཧོངས་ ལས་ མནོ་བསམ་ ག་དེ་སྦེ་ གཏང་ དོ་ ག་ # ཁྱོད་ ཀྱིས་ ཤེས་ སྦོ ?

རང་ ཟེར་ མི་ འདི་ མི་གནགཔ་ # མཉམ་ཆུང་ གི་ བུམོ ། # རོགས་ ཟེར་ མི་ འདི་ # མི་ དྲག་དྲགམ་ མས །

ག་དེ་ འབད་ ནི་ ཨིན་ སྟེ་ # ཨ་མ་ ང་ རབ་རྒྱས་ ལུ་ བློ་ གཏད་ མ་ སྡོད་ པར །

ང་ ཁོ་ དང་ མཉམ་ འཐུས་ ཤོར་ སོ་ ཡི །

ཡ་ # ནམ་ ལས ?

ཁ་ཙ་ ཕྱི་རུ་ ཨ་མ །

འཐུས་ ཚར་ གཅིག་ ཚར་ གཉིས་ ཤོར་ ཤོར་ བ་ ག་ཅི་ མས་ ཟེར་ སྟེ ?

རོགས་ འཐུས་ བརྒྱ་ དང་ སྟོང་ ཤོར་ མི་ ཡང་ འདུག # ད་ འ་ནེ་སྦེ་ འབད་ ཤིག་ # ཨ་མ་ སླབ་ གེ་ ནོ །

ཁྱོད་ར་ གིས་ དགའ་ མི་ བུཚ་ འདི་ # ད་ལྟོ་ འདི་འཕྲོ་ལས་ ཐག་ གཏང་ མ་ ད་ པར་ བཞག་ ཤིག # དེ་ལས་ # ཨ་ནཱི་ སྦྱིན་བདག་ སྦོམ་ འདི་ ཡང་ # རོགས་ སེམས་ མ་ བསདཔ་ ཅིག་ སྦེ་ # ཨིན་ན་ ཟེར་བ་ཅིན་ # ཨིན་ མེན་ན་ ཟེར་བ་ཅིན་ མེན་ ཟེར་ # ཡམ་ཤོ་སྤྲོ་ལེ་གངམ་ འཚམས་ཅིག་ སྦེ་ བཞག་ པ་ ཅིན་ དྲག # ལྟ་མ་ མིག་ཏོ་ ཤ་ བསྒྱིམས་སྡོདཔ་ ཨིན་ ཟེར་ # གདོང་ཁར་ ཡོད་ པའི་ རུ་ཏོ་ འབྱང་ ནི་ གི་ ཉེན་ཁ་ འདུག་ ཁོ་རེ །

ནེམ་ཅིག་གི་བར་ན་ # རབ་རྒྱས་ ཁོ་ར་ དང་ ཕམ་ ཚུ་ གིས་ ཚོད་ ཅིག་ ན་འཐན་ བལྟ་ ཞིན་ན་ # གཅིག་ མེད་ རུང་ གཅིག་ འདི་ # ཉ་ རྐོ་མ་ གིས་ བཏབ་ དེས་ བཏབ་ ཚུགསཔ་ འབད་ དགོ །

ནངས་པ་ ཨེ་ལྕང་ བཙུགས་ དགོ་ པས །

དྲོ་པ་ ཁྱོད་ ལས་མི་ དག་པ་ཅིག་ འཚོལ་སོང་ སྨ་རེ །

ཨ་མ་ གི་ ཨེ་ལྕང་ སྤོག་སོང་ གེ །

ཡ་ དཔྱད་རིག་ གཏང་ ཚེ །

ཨུའི་ # ཨཔ་ ཁོ་རེ །

ཨ་ # ག་ཅི་ སྨོ ?

ཡ་ ང་ ནི་ ཨོག་ཀ་ ནང་ འོང་ ཟེར་ མནོ་ ཡི །

ལྡུམ་ར་ ནང་ ལས་ ཨིན་ མས་ མེན་ཡ ?

ཨིན་ མས་ ཨ་མ །

ད་ ལྡུམ་ར་ ནང་ ལྷོད་ སོཔ་ འདྲས་ སྦོ །

ག་ཅི་ར་ འབདཝ་ ཨིན་ མ་ ཤེས །

ག་ཅི་ འབདཝ ?

ད་ ཁྱོད་ རྣམ་ཤེས་ འབལ་ སའི་ ས་གོ་ འདི་ ད་ ལྡུམ་ར་ ནང་ སྤོ་ ཆི་ ཡི་ སྦོ ?

ཁ་བཙུམས་ སྡོད་ # ཞུངམ་ ཨ་ཝ་ གཏང་ སའི་ ལམ་ ཁ་ ཡང་ འབད་ ནི་ མེད་ པའི་ ཨམ་ ཁྱོད ?

དབའི་ ཁྱོད་ ནངས་པ་ རྒ་པོའི་ ཡིག་ཚང་ ནང་ འགྱོ་ དགོ་ པས །

གཞུང་ ལས་ གསོལ་ར་ ཅིག་ ཡང་ ཡོད་ པའི་ ལོ་རྒྱུས་ མས །

མ་ འགྱོ་ བ་ ཅིན་ ཆད་ ཕོག་ འོང་ གོ །

ང་བཅས་ ནང་ ནི་ ཏི་རུ་ མེད །

ཨ་ # དབའི་ ང་ །

ངེའི་ སེམས་ ཀྱི་ རྣམ་ཤེས་ གཏམས་ ཏེ་ ཡོད་ པའི་ ཅ་ལ་ འདི་ # ཨ་ནཱ་ སའི་ དོང་ ནང་ བཀོ་བཞག་ སྦེ་ # ང་ ས་ གཞན་ ཁར་ འགྱོ་ མ་ དགོ་ རུང་ བཏུབ་ པས་ པ ། # ད་ ནངས་པ་ རྒ་པོའི་ ཡིག་ཚང་ ནང་ # གསོལ་ར་ འདི་ ལེན་ པར་ མ་ འགྱོ་ བ་ ཅིན་ # ད་རུང་ མི་ གཞན་ གྱིས་ ཨ་ནཱི་ ཨཔ་ དབང་དྲག་ སྤྱང་ཀ་ འདི་ གསོལ་ར་ ག་ཅི་སྦེ་ ལེན་ པར་ མ་ འོངསམ་ ཨིན་ན་ # བདོག་གཏད་ སྦོམ་ ཅིག་ སྦ་ བཞག་བཞགཔ་ ཡོདཔ་ འདྲས་ ཟེར་ མནོ་ ནི་ གི་ ཉེན་ཁ་ འདུག # འགྱོ་ ར་ འགྱོ་ དགོ་ པས་ སྟེ་ # ནེ་མི་ གི་ ལཱ །

ཡ་ ད་འབདན་ ཅིག་ འབད་ ད་ ནུག # ག་ཅི་ འབད་ དཔ་ སྨོ་ དབྱངས་ཅན ?

ཁ་ ལས་ ཡང་ སྐྱུག་ དེས་ པ་ཡ ?

མ་ ཤེས་ ཨ་མ ། # སྐབས་ཅིག་ ལས་ ཁམས་ཕོག་ རྐྱབ་ ནི་ ཡོད་ པ་ ལུ་ # གཉིད་སྡུག་ རྐྱབ་ ནི་ ཡོད་ པ་ ལུ་ སྦེ་ # གཟུགས་ བདེ་ཏོག་ཏོ་ ཅིག་ རྩ་ལས་ མ་ འོངས ། # ཨའོ་ # ད་འབདན་ བསྐྱལ་སར་བསྐྱལ་ དཔ་ བཟུམ་ ཅིག་ འདུག་ སྨ་རེ་ # ཨ་མ་ སླབ་ གེ །

ཨམ་སྲུ་ བུཚ་ ཁ་ ལས་ སྐྱུགཔ་ ད་ # ལོ་རྒྱུས་ གཅིག་ ལས་ བརྒལ་ གཉིས་ མེད །

ལཱ་སྐོར་ ཚུ་ གཡས་སྐོར་ འགྱོ་ ནི་ འདྲས་ ཟེར་ མནོ་ བ་ གིས་ ནི་ ད་ གཡོན་སྐོར་ མས །

ང་ བལྟ་ བ་ ཅིན་ ཁྱོད་ གཟུགས་ ཁར་ ཨ་ལུ་ ཆགས་ ཆིཔ་ བཟུམ་ ཅིག་ འདུག་ # ཨ་མ་ སླབ་ གེ །

ཡ་ ཨིན་ན་ ཨ་མ # ཨ་ལུ་ སྐྱེ་ ནི་ ཆགསཔ་ ད་ # འ་ནེ་སྦེ་ འབད་ འོང་ ཡ ?

ག་དེ་ འབད་ ནི་ ན་ ད་ ཨ་མ ?

བལྟ་ ཤིག་ ང་ ཨེ་མ་ བཙུགས་ ནི་ སྦེ་ ལྕངམ་ ག་ར་ འབལ་ ཚར་ ཡི །

ད་རེས་ བཙུགས་ ཚརཝ་ འབད་ དགོ །

ཁྱོད་ར་ ངེའི་ ཆ་རོགས་ སྦེ་ ལྡུམ་ར་ རྐོ་ མི་ # ལས་མི་ ཅིག་ འཚོལ་བཞག་ སྦེ་ # མགྱོགས་པར་ སྨན་ཁང་ ནང་ ཞིབ་དཔྱད་ རྐྱབ་ པར་ སོང་ །

འདི་ # ཡ་མེད་ སྦེ་ བཞག་ ནི་ གི་ ལཱ་ མེན་ པས་ མས་ དབྱངས་ཅན །

ཨ་ལ་ ཨ་ལ་ # ག་ ཨིན་ན །

ག་ ཨིན་ན་ གནམ་ དྲོ་པ་ ལས་ ང་ ལུ་ ཚོད་ལྟ་ མི་ ཅིག # ཨ་ལ་ ཨ་ལ་ གཏང་ ཟེར་ དབའི །

ག་ སྨོ་ ཁྱོད ?

ག་ སྨོ་ ཟེར་ ཁྱོད །

ཨ་ # ཨ་ནཱི་ ཟ་འདྲེ་ ཁ་རང་ འདི་ མས་ སྟེ །

དབའི་ # ཁྱོད་ར་ གི་ ཨམ་ དབྱངས་སྐྱིད་ ཀྱིས་ # ད་རེས་ ལྡུམ་ར་ བརྐོ་ བར་ འོང་ གནང་ ཟེར་ སླབ་ དེས་ མས་ ཧི་ ཧི་ ཧི །

དབའི # ག་ཅི་སྦེ་ ངེའི་ ཨམ་ དབྱངས་སྐྱིད་ ཟེར་ སླབ་ དགོཔ་ སྨོ ?

ཧི་ ཧི་ ཧི །

ཁྱོད་ ཀྱིས་ ཨམ་ དབྱངས་སྐྱིད་ ཟེར་ མ་ སླབ་ པར་ # དེ་ཚེ་ ཁྱོད་ རོགས་ ཨམ་ འདི་ གི་ མལ་ཆ་ ནང་ ཉལ་སྡོད་ ནུག་ མེན་ན ?

གནམ་ནུབ་མོ་ ངེའི་ ཨ་པ་ དང་ འཐབ་ སྡོད་ སར་ # ང་ གིས་ མ་ མཐོངམ་ འདྲས ?

ཁའི་ # ངོ་ ཚ་ ནི་ མིན་འདུག་ ཁ་རང་ །

ཧི་ ཧི་ ཧི །

ཨ ། # འདི་ འདི་ སྟེ །

ང་ ཁྱོད་ འབད་སར་ འོངམ་ ཨིན་ ཟེར་ # ལམ་ འཛོལ་ # མོ་ གི་ མལ་ཆ་ ནང་ ལྷོད་ སོཔ་ མས །

འ་ནེ་སྦེ་ འདི་ མ་ སླབ་ དབའི །

ང་ ངོ་ཚ་ འབད་ མི་ ཚུགས་ པས །

སྟེ་ ལཱ་སར་ ཨམ་ དབྱངས་སྐྱིད་ ཀྱིས་ ཤོག་ ཟེར་ སླབ་སླབ་ འབད་བ་ཅིན་ # ང་ མི་ འོང་ མས ?

སླབ་ ཚེ་ སླབ་ ཨིན །

ད་རེས་ ངེའི་ ཆ་རོགས་ སྦེ་ ལྡུམ་ར་ ཅིག་ བརྐོ་ གནང་ དབའི །

ཨེ་ལྕང་ ཅིག་ བཏབ་ ནི་ སྦེ་ ཨིན་ # བཏུབ་ ག ?

འ་ནེ་སྦེ་ ཁྱོད་ར་ གིས་ སླབ་ ཐོན་འོངས་ པ་ ན་ ང་ ག་ཅི་ ཨིན་རུང་ བཞག་ སྟེ་ འཐོན་འོང་ །

བྱིན་ པར་ ངོ་ དང་ བཙོང་ པར་ རིན་ ཟེར་ # ངོ་ འདི་ ཨམ་ དབྱངས་སྐྱིད་ ཀྱིས་ སྟོན་ # ལཱ་ འདི་ འུ་ སྡུག་སྡུག་ ང་ འབད་ བར་ བོ་ པ་ ཅིན་ # ག་ གིས་ ཉན་ བཏུབ་ ནི་ ས ། # ངོ་དྲིན་ ཁྱོད་ར་ གིས་ འབག་ ཆི་ པ་ ཅིན་ # ཉིནམ་ གཅིག་ གི་ ལཱ་སར་ འདི་ འོང་བྱིན་ ནི་ རྨམ །

ཡ་ ཡ་ དེསན་ བཀྲིན་ཆེ་ བས ། # འགྱོ་ ཞིག་ ཁྱིམ་ ནང་ ། # དྲོ་མཛར་ ཅིག་ ཟ་ བར་ འགྱོ་ གེ །

ང་ ད་ལྟ་ར་ ལོག་ འཐོན་འོང་ སྨ་རེ་ ཁ་རང་ །

ཁྱོད་ ཨ་མ་ གི་ ཆ་རོགས་ སྦེ་ ལྡུམ་ར་ བརྐོ་ སྡོད་ ད །

དབའི་ ཚ་ངེར་བཏོན་ ལོག་ འོངམ་ དྲག # ཆ་རོགས་ ཁྱོད་ བཟུམ་ ཅིག་ སྦོ་ལོགས་ཁར་ མེད་ པར་ # ང་ ལྡུམ་ར་ བརྐོ་ མི་ ཚུགས་ གོ །

ཨ ། # ཆ་རོགས་ ང་ མེད་ རུང་ ཨམ་ དབྱངས་སྐྱིད་ ཡོད་ པ་ སྟེ །

ཧི་ ཧི་ ཧི །

དབའི་ དེ་སྦེ་ འདི་ མ་ སླབ་ ས །

ད་ལྟ་ར་ ང་ ཡར་ སྙོ་ འོང་ །

ང་ ཁྱོད་ ཀྱི་ ལཱ་སར་ # ལཱ་ འབད་ དགོ་ མནོ་ སྟེ་ འོངས་འོངསམ་ མེན་ པ་ སྟེ །

ཁྱོད་ ཡོད་ ནི་ དེ་ གིས་ འོངས་འོངསམ་ ཨིན །

ཁྱོད་ར་ འོང་ ནི་ མེད་ པ་ ཅིན་ # ང་ ལཱ་ འབད་ འཕྲོ་ ར་ བཀོ་བཞག་ སྦེ་ ཡར་ སྙོ་ འོང་ སྨ་རེ །

མགྱོགས་པར་ འོངམ་ དྲག # ཡ་ ཡ་ ང་ ད་ལྟ་ར་ ལོག་ འཐོན་འོང་ །

གངམ་ མི་ འགོར །

ཤོག་ ཤིག་ ཨ་ལུ །

ཁྱོད་ ཡང་ ན་འཐན་ འཚོ་འཚོ་ པའི་ མི་ ཅིག་ འབད་ དོ་ སྦ །

ངེའི་ ཚོད་ མེད་ པའི་ ཚོད་ ཅིག་ ཁྱོད་ ཀྱིས་ མཐོང་ # དེ་ཚེ་ # ཨཔ་ དབང་དྲག་ དང་ ངེའི་ བར་ ན་ ཕུང་ སྦོམ་ ཅིག་ ཁྱོད་ ཀྱིས་ བཟོ་ ད་ ཡི །

ཨ་མ་ སྐུ་ཆེ་ ཟེར་ སླབ་ གེ །

འདི་ གི་ སྐོར་ལས་ ལོ་རྒྱུས་ སླབ་ བཤོལ་ ད་ # ང་ ངོ་ཚ་ བས །

ཕྲང་ སྦེ་ ར་ སླབ་ པ་ ཅིན་ # ཨམ་ དབྱངས་སྐྱིད །

ང་ ཧེ་མ་ ལས་ ཡེ་ཤེས་དབྱངས་ཅན་ ལུ་ བསྲན་ ར་ མ་ ཚུགས་ པར་ ཡོད །

ཁྱོད་ ཀྱིས་ ང་ དང་ མོ་ གཉེན་ རྐྱབ་ སྡོད་ ནི་ ཡོདཔ་ ཅིག་ བཟོ་བྱིན་ ཚུགས་ པ་ ཅིན་ # ཨ་ནཱི་ བཟུམ་ གྱི་ ལཱ་ གི་ ཐད་ ལུ་ # འདི་ དབའི་ ཕྱི་ཁ་ གི་ རྐྱབ་ དགོ་ རུང་ ནང་ ན་ གི་ རྐྱབ་ དགོ་ རུང་ བལྟ་ ཤིག # ཁྱོད་ དང་ ཨཔ་ དབང་དྲག་ འབྱེལཝ་ ག་ནི་ཡང་ མེདཔ་ ཅིག་ ང་ བཟོ་ འོང་ །

ཨིན་ན་ དེསན་ འདི་ དྲག་ པས་ དབའི །

ང་ གིས་ བལྟ་ རུང་ # མོ་ གིས་ ཁྱོད་ ལུ་ སེམས་ ཅིག་ ཡོད་ དོ་ བཟུམ་སྦེ་ ཚོརཝ་ མས་ ས །

ཁ་ཙ་ ཕྱི་རུ་ ང་བཅས་ མ་སྨད་ གཉིས་ # ཁྱོད ཀྱི་ སྐོར་ལས་ ལོ་རྒྱུས་ ཅིག་ སླབ་ ཅི་ པ་ སྟེ །

དབའི་ ཨིན་ན ?

ག་དེ་སྦེ་ ར་ སླབ་ དེས་ མོ་ གིས ?

དབྱངས་ཅན་ ཁྱོད་ ངེའི་ གདོང་ ངོ་མ་ ལུ་ འོངས་འོངསམ་ འདྲས་ མེན་ན ?

ང་ ཁྱོད་ ཀྱི་ མནོ་བསམ་ ཅིག་ བཏང་ སྟེ་ # གཡུས་ འདི་ གི་ དང་རྭ་ ནང་ འཛུལ་ ལོང་ མེདཔ་ ཁྱོད་ དང་ གདོང་སྐོར་ ཁ་ཐུག་ རྐྱབ་ མི་ འདི་ # རྟེན་འབྲེལ་ ཆུང་ ར་ མ་ ཆུང་ པས་ སྨ་རེ་ དབྱངས་ཅན །

ཁ་ཙ་ ཨ་པ་ གིས་ ལོ་རྒྱུས་ ག་ནི་ཡང་ སླབ་ ནི་ མིན་འདུག་ ག ?

བརྒྱུད་འཕྲིན་ ག་དེ་ཅིག་ བཏང་ རུང་ ཁྱོད་ ཀྱིས་ འཐུ་ ནི་ མིན་འདུག # ཡངན་ འཕྲིན་ཐུང་ ག་དེ་ཅིག་ བསྐྱལ་ རུང་ ཁྱོད་ ལས་ ལན་ ཅིག་ མ་ ཐོབ་ པར་ # ང་ ག་ཏེ་ སྡོད་ རུང་ སེམས་ བག་ མ་ ཆགས །

ད་རེས་ ཁྱོད་ འཕྱད་ པར་ ཐོན་འོངས་ ཡི་ སྟེ །

འོང་ དགོ་ པའི་ དོན་དག་ འདི་ ཁྱོད་ར་ གིས་ ལེགས་ཤོམ་ སྦེ་ ར་ ཤེས །

ཤོག་ ཁྱིམ་ ནང་ སོང་ སྦེ་ བློ་སླབ་ སྡོད་ གེ །

ང་ # ང་ # ཨུང་ # ང་ # ཨ་ཕར་ ལཱ་ ཁག་ཆེ་ཏོག་ཏོ་ ཅིག་ མེད་ པ་ ཅིན་ # ནཱ་ ཁྱིམ་ ནང་ བྱོན་ སྦེ་ བཞུགས་ # ང་ ད་ལྟ་ར་ བཅར་ འོང་ ལགས །

ཡ་ ཡ ། # སྟེ་ ཨ་པ་ ཁྱིམ་ ནང་ ར་ ཡོད་ ག ?

ད་ས་ དྲོ་པ་ རྒ་པོའི་ ཡིག་ཚང་ ནང་ ཡར་ སོ་ ཡི །

ད་ ལོག་ འོང་ དོ་ འོང་ ལགས །

ཨཔ་ དབང་དྲག་ ཁྱོད་ འཛོམས་འདུ་ ལས་ ལོགཔ་ ཨིན་ན ?

ག་ཅི་ར་ གསུང་ དེས་ ཨ་ཞང་ རྒཔོ་ གིས ?

ཨའོ་ # འབྱུང་ཁུངས་ དང་ ཙ་ཙི་ ག་ནི་ཡང་ མིན་འདུག་ སྨ་རེ་ ཨམ་ རྒྱལམོ །

ང་བཅས་ ཀྱི་ ཨ་ཞང་ རྒཔོ་ འདི་ གཟུགས་ འདི་ དར་ཤིང་ བཟུམ་སྦེ་ ཕྲང་ཏང་ཏ་ ཡོདཔ་ རྨམ་ # བློ་ འདི་ གཡོ་གཡོཝ་ ཅིག་ ལས་ བརྒལ་ གསུང་ ནི་ མིན་འདུག # གཞུང་ ལས་ གསོལ་ར་ ཡོད་ # དེ་ ལེན་ པར་ ཤོག་ ཟེར་ མ་ འགྱོ་ བན་ འགྱོ་ དགོ་ པས་ # འགྱོཝ་ ད་ ནི་ ཤོབ་ དོ་ཚད་ ཅིག་ སྒལ་པར་ ཁུར་ཆ་ སྦེ་ འབག་ སྟེ་ ལོག་ ལོག་ དགོ་ པས །

དབའི་ དེ་སྦེ་ ཨིན་ མས་ ག ?

ཨ་ཙི་ སྡོད་ ཤིག་ ཨཔ་ དབང་དྲག

ང་བཅས་ ལུ་ ལེགས་ཤོམ་ སྦེ་ བཤད་ གནང་ ཤིག # ང་ དེ་སྦེ་ བཤད་ཐོ་བཏང་ སྡོད་ ལོང་ མེད །

ང་ར་ གཟུགས་ འབད་ ཚེ་ ཨ་ནཱ་ དང་རྭ་ སྦུག་ ལས་ ཕར་ འགྱོ་ དོ་ ཡོདཔ་ རྨམ་ # སེམས་ འདི་ ང་རའི་ ཁྱིམ་ གྱི་ སྒོ་ཁར་ ལྡུམ་ར་ ནང་ ཨིན །

དབའི་ # སྐུ་གཟུགས་བཟང་པོ་ དབའི་ ངེའི་ ཨ་པ །

དབའི་ ད་རུང་ ཁྱོད་ ནཱ་ ཐོན་ ཡི་ སྦོ །

ཐོན་འོངས་ ཡི་ ཨ་པ །

ད་ལྟོ་ ཡེ་ཤེས་དབྱངས་ཅན་ མོ་ར་ དང་ ཡང་ ཡུདཔ་ཐེངས་ཅིག་ ཕྱད་ ཅི །

ད་ ཨ་པ་ གིས་ ཁ་ཐུག་ ལས་ ག་དེ་སྦེ་ # ཐུགས་ཐག་ བཅད་ ཅི་ ག་ མནོ །

ང་ བལྟ་ བ་ ཅིན་ ཁྱོད་ ང་ གཡུས་ ཁ་ ལས་ ཕར་ ཚུར་ འགྱོ་ མི་ འགྱོ་ ར་ འགྱིམས་སྡོད་ དོ་ ཡོདཔ་ མས །

མེན་ ཟེར་བ་ཅིན་ # ང་ ནཱ་ མེདཔ་ ཅིག་ ཁྱོད་ ནཱ་ ག་ཅི་སྦེ་ འོང་ དགོཔ་ སྨོ ?

ཁྱོད་ ཁ་ གིས་ འབད་ ཚེ་ # ངེའི་ བུམོ་ འདི་ དང་ གཉེན་རྐྱབ་ ནི་ ཟེར་ ཡི་ ར་ འོང་ # ནང་སུ་སྐོར་ལས་ ཁྱོད་ ང་ ལས་ དགོཔ་ སོ་སོ་ ཅིག་ ཐད་རི་སྦ་རི་ འདུག # ཨ་ # དེ་སྦེ་ མེན་ དབའི་ ཨ་པ །

ཨ་ནཱ་ བལྟ་ ཤིག་ # ང་ གིས་ མནོ་ མི་ འདི་ # ཁྱོད་ ཀྱིས་ ཀྲིག་ཀྲི་ མ་ འབད་ ཟེར་ བ་ ཅིན །

ཁྱོད་ ངེའི་ ཁྱིམ་ ནང་ བུམོ་ ལྷང་ པར་ མེན་ པར་ # ཨརཝ་བརྐུ་ བར་ ཨིན་ པས་ སྟེ་ སྨོ་ཤིག # ཨ་ཙི་ སྡོད་ ཤིག་ # བློ་ འདི་ ལྷོད་བཏང་ སླབ་ གེ་ ནོ །

ཨཔ་ འདི་ སེམས་ བརྟན་ཏོག་ཏོ་ ཅིག་ མེདཔ་ འདྲས །

དབའི་ # བལྟ་ ཤིག་ ད་རེས་ དུས་མེནམ་ བསྐྱལ་སར་བསྐྱལ་ ཚར་ ནུག # ཁྱེད་ གཉིས་ ནཱ་ ག་ཅི་ འཚོལཝ ?

ནཱ་ ག་ཅི་ འཚོལ་ བ་ སྟེ །

ཨེ་ལྕང་ བཙུགས་ ནི་ སྦེ་ ས་ རྐོཝ་ ཨིན །

ཨེ་ལྕང་ བཙུགསཔ་ ཨིན་ ལོ ?

སྤ་ སྤ་ སྤ་ ། # ཨམ་སྲུ་ གི་ འཕྲུལ་སྐོར་ བལྟ་ ཤིག # ཨ་ནཱི་ ཟ་འདྲེ་ འདི་ དང་ ཁྱོད་ ཀྱི་ བར་ ན་ བློ་ ཡོད་ ཟེར་བ་ཅིན་ མེད་ ལོ །

མེད་ པ་ ཅིན་ ཁྱེད་ གཉིས་ མགུ་མཐུད་ རྐྱབ་ # ངེའི་ ལྡུམ་ར་ ནང་ ག་ཅི་ འབད་ ནི་ གི་ རྩིས་ རྐྱབ་ སྨོ ?

ཨམ་སྲུ་ ཁྱོད་ དང་ གཞན་ མི་ འདྲ །

ཨ་ནཱི་ དགོ་ ནི་ སྦེ་ ཨིན་ ནོ་ཤིག་ ཁྱོད །

ཨ་རོགས་དགའ་རོགས་ བུཚ་ གཞོནམ་ ཅིག་ འཚོལ་ ཏེ་ གིས་ སྦེ་ # ངེའི་ ཡོད་ན་མེད་ན་ ག་ར་ བཅོམ་འབག་ བྱོག་འགྱོ་ ནིའི་ རྩིས་ མ་ རྐྱབ་ ཟེར་ བ་ ཅིན་ ཁྱོད ། # ཡ་ ཁྱོད ། # འ་ནཱི་ དགོ་ ནི་ སྦེ་ ཨིན་ ནོ་ཤིག

དབའི་ ཨཔ་ ཁྱོད་ # འཆོལཝ་ འདྲས་ མེན་ན །

མི་གནག་པའི་ མི་ གིས་ ས་ བརྐོ་ མ་ ཟ་ བར་ ག་དེ་སྦེ་ ཟ་ ནི་ སྦེ །

ཨ་ལ་ལ་ དབའི་ # ང་ ཨཔ་ རོ་རྒསཔ་ འདི་ ག་ཅི་ འབདཝ་ ཨིན་ན་ ད་རེས །

མི་ # ལཱ་ ཡང་ འབད་ མི་ སྟེར་ བས །

ཨ་ལ་ དབའི་ # ཨཔ་ ཤི་ ནི་ འདི །

ཤུད་ # ཨ་ལུ་ ཁྱོད་ མི་ ང་ ཞན་ པས་ ཟེར་ མནོ་ # ཁྱོད་ ང་ ལུ་ ནེ་ར་ ག་ཅི་ གི་ ཚོད་ ལྟཝ་ སྨོ ?

ཁྱོད་ ཀྱིས་ འདི་ ཚར་ གཅིག་ མེན་ ཚར་ གཉིས་ མེན །

ཁྱོད་ དང་ ངེའི་ ཨམ་ འདི་ གི་ བར་ ན་ ག་ཅི་ གི་ བསྟུན་གྲོས་ ཡོདཔ ?

སླབ་ ཤིག # ཨཔ་ དབང་དྲག་ # ད་རུང་ ཧད་བཏགས་ ཨམ་ འདི་ གུ་ བཙོངས་ ཞིན་ན་ ལས་ # ང་ ལས་ ཏི་རུ་ སྤོག་ ནི་ གི་ རྩིས་ རྐྱབ་ ཨིན་ན ?

ཨཔ་ ཁྱོད་ འཆོལ་ལོང་ སྨྱོ་ལོང་ བཟུམ་ བཟོ་ ཞིན་ན་ # ཏི་རུ་ སྤོག་ ནིའི་ དོན་ལུ་ ཧད་བཏགས་ ག་ འཚོལ་ གུ་ འཚོལ་ མིན་འདུག་ ས །

ག་དེ་སྦེ་ ལོ་ # ཟ་འདྲེ་ ཁྱོད་ ཀྱིས་ སླབ་ ཚེ །

ང་ ཁྱོད་ ལས་ སྤོག་ ནིའི་ རྩིས་ རྐྱབ་ མེན་ པར་ # ཁྱོད་ དང་ ངེའི་ ཨམ་ འདི་ ཁ་བསྡོམས་ # ང་ བཅོམ་ ནིའི་ རྩིས་ རྐྱབ་ མས ?

དེ་ མེན་ ཁྱེད་ གཉིས་ ངེའི་ ལྡུམ་ར་ ནང་ ག་ཅི་ འབདཝ ?

ལྡུམ་ར་ ནང་ ག་ཅི་ འབད་ བ་ ཡ ?

ས་ བརྐོཝ་ ཨིན་ སྟེ །

ས་ བརྐོ་ ཞིན་ན་ ལས་ # ཨེ་མ་ བཙུགས །

ཨེ་མ་ འདི་ ཨཔ་ ཁྱོད་ ཀྱི་ ཁ་ ནང་ ལས་ མར་ ཟ་རྒྱུ་ གཏང་ ནི་ གི་ དོན་ལུ་ སྟེ །

ཨིན་ན་ ཨ་ལུ་ ཁྱོད་ ང་ ལུ་ ཚོད་བལྟཝ་ ཨིན་ན །

ཡ་ ཨ་ནཱི་ དགོ་ ནི་ སྦེ་ ཨིན་ ནོ་ཤིག # མ་ འབད་ ས་ མ་ འབད་ ཨཔ་ དབང་དྲག

ཁྱོད་ ཉིམ་ ཤར་ བ་ ཅིན་ ཉིམ་ ཤར་ བའི་ ཁ་ ཅིག་ བཏང་ །

ཆརཔ་ རྐྱབ་ པ་ ཅིན་ ཆརཔ་ རྐྱབ་ པའི་ ཁ་ ཅིག་ བཏང་ །

ཁྱོད་ ལུ་ ལེགསཔ་ ཅིག་ འབད་ རུང་ མེན་ པས་ # ཟོགཔ་ ཅིག་ འབད་ རུང་ མེནམ་ པས་ པ་ཡ །

དེ་བ་འདི་ # ད་རེས་ ཉིནམ་ གཅིག་ ང་ ཁྱོད་ ལྡུམ་ར་ ནང་ ལཱ་ འུ་སྡུག་སྡུག་ འབད་འབད་ བའི་ གླ་ འབག་ཤོག # ང་ འགྱོ་ ནི་ ཨིན །

ཨ ། # གླ་ ཡ ? # གླ་ ཅིག་ དགོ་ པ་ ཅིན་ ནཱ་ ཤོག་ ཤིག # ཨ་ནཱི་ གྱི་ལྟག་ འདི་ ཁྱོད་ ཀྱི་ རྭ་བ་ ནང་ ལས་ མར་ ཅིག་ དགོ་ པ་ ཅིན །

དབའི་ ཨཔ་ དགོད་བྲ་ཏོག་ཏོ་ ཁྱོད་ # ཡེ་ཤེས་དབྱངས་ཅན་ གྱི་ ཨ་པ་ འབད་ དེ་ ར་ དྲག་ ཅི་ སྨ་རེ །

དེ་ མེན་ ཁྱོད་ ཡར་ མཐོ་ ས་ ལས་ མར་ དམའ་ སར་ ཚུན་ཚོད་ # གཏོརམ་ འཕང་ དེས་ འཕངས་ ཞིན་ན་ # ས་ རིམ་པ་ དགུ་ གི་ འོག་ ལུ་ བསྐལཔ་ གཅིག་ མ་ སྟོངས་ ཚུན་ཚོད་ ནམ་ ཡང་ ཐར་ མ་ ཚུགསཔ་ སྦེ་ # མནེམ་བཞག་ དགོ་ མནོ་སི་སི་ མས །

ག་དེ་སྦེ་ ལོ་ ཟ་འདྲེ་ ཁྱོད ། # རོགས་ ལས་མི་ ཡོད་ པ་ ཅིན་ བདའ་བཏང་ # ད་འབདན་ # ལཱ་ ཨཔ་ ཁྱོད་ར་ འབདཝ་ དྲག

ང་ མི་ ཤེས་ གོ །

ཨ་ནཱ་ ཨེ་ལྕང་ ག་ར་ འབལ་ ཚར་ ཡི །

ད་རེས་ ར་ # ས་ ལུ་ བཙུགས་ ཚརཝ་ སྦེ་ བཙུགསཔ་ དྲག་ # ཨཔ་ ཁྱོད་ར་ །

ནཱ་ བྱོན་བྱོནམ་ ཨིན་ན་ ལགས ?

ཨིན་ ལགས་ ཨ་མ །

ཨ་ནཱི་ ངེའི་ ཨཔ་ འདི་ འཆོལ་ ར་ འཆོལ་ སོ་ ནུག # རོགས་ ལཱ་ ཡང་ འབད་ མི་ སྟེར་ བས །

དབའི་ ཨ་པ་ ག་ཅི་ འབད་ དཔ་ སྨོ ?

གནམ་མེད་ས་མེད་ དགོངསམ་ཁྲེལ་ ཆི་ ཡི་ པ་ཡ །

དབའི་ དབའི་ # ནཱ་ མ་ ཤོག་ ནཱ་ མ་ ཤོག # དབའི་ ཁྱོད་ མིག་ཏོ་ འདི་ ག་ཏེ་ ལས་ ཕར་ བལྟཝ ?

ངེའི་ ལྡུམ་ར་ ནང་ ག་ཅི་ ཅིག་ གཡིབས་ བཞག་བཞགཔ་ ཡོདཔ་ འདྲས་ ཟེར་ མནོ་ བལྟཝ་ འདྲས་ མེན་ན ?

མེན་ མེན་ ཨ་པ ། # འ་ནེ་སྦེ་ ལྟཝ་ ད་ ཁྱོད་ ལུ་ སྟབས་མ་བདེཝ་ སྦོམ་ ཅིག་ འདུག་ # ག་ཅི་ ལས་ བརྟེན་ ཨིན་ན་ མནོ་ བལྟ་བལྟཝ་ ཨིན །

ནེ་ཚུན་ཚོད་ སེམས་ འཚབ་འཚུབ་ འབད་ དགོ་ པའི་ དོན་དག་ ག་ཅི་ སྨོ་ ཨ་པ ?

ང་ ལུ་ ཕྲང་ སླབ་ ཤིག་ ང་ ཆ་རོགས་ འབད་ ཚུགསཔ་ ཅིག་ འོང་ །

ཕྲང་ སླབ་ ལོ་ དབའི །

ངེའི་ བུམོ་ འདི་ དགོ་ ནིའི་ ལོ་རྒྱུས་ མ་ མང་ པར་ # དོན་དག་ ཡོད་ པའི་ བློ་ དྲག་ འོང་ །

ངེའི་ བུམོ་ འདི་ # ཁྱོད་ གནསམོ་ སྦེ་ # དགོ་ ར་ དགོ་ ཟེར་བ་ཅིན་ # ཁྱོད་ དང་ ངེའི་ བར་ ན་ གན་རྒྱ་ ན་སྒྲིང་སྒྲི་ ཅིག་ ཡང་ བཟོ་ དགོཔ་ འོང་ མེན་ན ?

ཨ་ # གན་རྒྱ་ ཨིན་རུང་ བཟོ་ ནི་ རྨམ་ ཨ་པ །

དང་པ་ ར་ ནཱ་ བལྟ་ ཤིག # ཨ་ནཱི་ ག་ཅི་ ཨིན་ མས ?

འདི་ ག་ཅི་ ཟེར་ མི་ འདི་ ཨིན་ན ?

འདི་ གསེར་ སྟེ་ ཨ་པ་ # གསེར་ གྱི་ མཛུབ་དཀྱི །

གསེར་ ཟེར་ མི་ འདི་ འ་ནཱི་ བཟུམ་ ཨིན་ན ?

མ་པ་ ང་བཅས་ སྤྱང་ཀ་ གི་ མི་ གིས་ འདི་བཟུམ་ མའི་ ཅ་ལ་ ག་དེ་སྦེ་ མཐོང་ ནི ?

འདི་ ག་ཅི་ འབད་ བཏུབ་ སྟེ །

ཟ་ བཏུབ་ ག ?

གསེར་ ཟེར་ སྟེ་ གོང་ཅན་ གྱི་ ཅ་ལ་ སྟེ །

འ་ནཱི་ མཛུབ་དཀྱི་ འདི་ ནང་ གསེར་ ཏོ་ལ་ ཕྱེད་དང་གཉིས་ ཡོད །

བཙོངས་ པ་ ཅིན་ འ་ནཱེ་ཅིག་ གིས་ ཏི་རུ་ སྟོང་ཕྲག་ NUM # ལྷགཔ་ཅིག་ འཇམ་ཏོང་ཏོ་ སྦེ་ འཐོབ །

ཨ ། # ག་དེ་སྦེ་ ལོ ?

མ་པ་ ཁྱོད་ གཙོ་བོ་ར་ ང་ འབད་སར་ # བུམོ་ ལྷང་ པར་ མེན་ པར་ གསེར་ གྱི་ མཛུབ་དཀྱི་ བཟོ་ བཙོང་ གེ་ ཟེར་ བའི་ བསྟུན་གྲོས་ འབད་ བར་ འོངས་འོངསམ་ འདྲས་ མེན་ན ?

འདི་ འདི་ # དེ་སྦེ་ འདི་ མེན་ དབའི་ ཨ་པ །

ཁྱོད་ འདི་བཟུམ་ མའི་ དོགས་པ་ ག་ཅི་སྦེ་ ཟཝ ?

འདི་ ང་ དབྱངས་ཅན་ ལུ་ ཁྱོསམ་ བྱིན་ ནི་ སྦེ་ ཨིན །

ངེའི་ སེམས་རྟེན་ ཨིན་ པས་ ཟེར་ མོ་ གི་ མཛུབ་མོ་ གུ་ བཙུགས་བྱིན་ ད་ སྨ་རེ་ ཨ་པ །

ཨིན་ན་ # དེ་འབདན་ བཏུབ་ པས་ སྟེ །

དེ་འབདཝ་ད་ # ངེའི་ བུམོ་ འདི་ ཁྱོད་ དང་ གཉེན་རྐྱབ་ ད་ # སྤྱང་ཀ་ ང་ བཟུམ་ གྱི་ ཨ་པ་ གིས་ # མོ་ ལུ་ བྱིན་ ནི་ ཤི་ཀི་ ལེབ་ གཅིག་ ཕར་ བཞག་ # གཟུགས་ ཁ་ ལས་ ཀི་ཤིག་ གཅིག་ འཐུ་བྱིན་ ནི་ མེད་ སྨ་རེ །

འ་ནཱེ་ཅིག་ ད་ལྟོ་ འགོ་དང་འགོ་ལས་ སླབ་བཞག་ དགོ་ པས་ ཁོ་རེ །

ཨ ། # ཨ་པ་ ང་ ཁྱོད་ ལས་ རེ་ཆི་ ག་ནི་ཡང་ མེད །

ང་ ལུ་ དགོཔ་ ཟེར་ རུང་ # དབྱངས་ཅན་ མོ་ར་ དང་ མོ་ གི་ ཐ་དམ་ཚིག་ འདི་ ཨིན །

ཁྱོད་ ལུ་ དགོཔ་ འདི་ ར་ འབདན་ # འདི་ ཕུད་ཏ་ དང་ བྲེ་ གིས་ འཇལ་ རུང་ འཇལ་ མ་ ཚརཝ་ སྦེ་ # ངེའི་ བུམོ་ གི་ ཧོངས་ ལས་ # ཁྱོད་ ལུ་ འཐོབ་ ནི་ ཡོདཔ་ ཅིག་ ཨ་པ་ ང་ར་ གིས་ བཟོ་བྱིན་ འོང་ པ །

དེསན་ གནམ་མེད་ས་མེད་ བཀྲིན་ཆེ་ བས་ ཨ་པ །

སྟེ ། # ཁྱེད་ གཉིས་ གཉེན་ ནམ་ རྐྱབ་ ནི་ སྨོ ?

གཉེན་ ནམ་ རྐྱབ་ ནི་ སྨོ་ ཡ་ ལགས ?

ང་ འདི་ དབྱངས་ཅན་ གྱིས་ ར་ ཉན་ བཏུབ་ པ་ ཅིན་ ད་རེས་ ཕྱི་རུ་ ར་ རྐྱབ་ རུང་ རྐྱབ་ ཆོག་ཆོ་ ཨིན་ ཨ་པ །

མ་པ་ ནམ་ ར་ རྐྱབ་ རུང་ མགྱོགས་སུ་ཅིག་ སྦེ་ རྐྱབ་ དྲག་ འོང་ །

ལྟ་མ་ ཁ་བརྒྱངས་ སྡོདཔ་ ཨིན་ ཟེར་ རོགས་ ཀྱིས་ བླམ་ ཞུཝ་ དེས་ ཞུ་ རང་ ཞལ་ སྤྲེའུ་ བཟུམ་སྦེ་ ལུས་ འོང་ གོ །

སྟེ ། # གཉེན་རྐྱབ་ ད་ བཅའ་སྒྲིག་ རེ་ ཡང་ རྐྱབ་ # མགྱོནམོ་ རེ་ ཡང་ བོ་ # རྟེན་འབྲེལ་ རེ་ ཡང་ བརྩི་ # མཛར་ཅུམ་ རེ་ ཡང་ ཟ་ སྦེ་ འབད་ དགོ་ པས་ སོང་ ། # ང་ ནི་ མི་ སྤྱང་ཀ་ འབད་ ནི་ འདི་གིས་ # འགྲོ་སོང་ ཤི་ཀི་ ལེབ་ གཅིག་ ཡང་ བཏོན་ ནི་ མེད །

ག་ར་ ཁྱོད་ར་ གིས་ འབད་ དགོཔ་ འོང་ ད །

ཨ ། # འདི་ འདི་ ལོས་ # དབའི་ ཨ་པ ། # བུམོ་ འདི་ ང་ ལུ་ བྱིན་ པ་ གིས་ ར་ བཀྲིན་ཆེ །

ང་ གཟའ་སྐར་ ཅིག་ བལྟ་ ཞིན་ན་ # ནངས་པ་ ར་ ཨ་པ་ ལུ་ ལན་གསལ་ ཅིག་ འབད་ འོང་ །

ད་ གཟའ་སྐར་ བལྟ་ བར་ འགྱོ་ གེ་ ནོ །

ཨ ། # དཔེ་ཆ་ མ་ བལྟ་ བར་ གཉེན་རྐྱབ་ སྡོད་ ནི་ སྦེ་ ཡ་ # ད་ ཁྱོད །

གཉེན་ འདི་ རྐྱབ་ ལོང་ ཡོད་ པ་ སྟེ །

ད་ལྟོ་ དཔེ་ཆ་ བལྟ་ བའི་ དུས་ ལུ་ # དཔེ་ཆ་ མི་ བལྟ་ བར་ ག་ཅི་ གི་ # གཞས་ རྐྱབ་ ནི་ སྦེ་ ཨིན་ན་ མ་ ཤེས །

དཔེ་ཆ་ ཡང་ འཕྲོ་མཐུད་ དེ་ ར་ བལྟ་ ནི་ ཨིན །

སྟེ་ གཉེན་ ཡང་ མ་ རྐྱབ་ པར་ ཐབས་ ར་ མེདཔ་ ཡར་ སོ་ ཡི་ ཨའི །

ག་ཅི་སྦེ །

ཁྱོད་ རོགས་ བུམོ་ འདི་ སྟབས་མ་བདེཝ་ བཟོ་ དཔ་ འདྲས་ མེན་ན ?

དབའི་ དབའི ། # བློ་ བཙོངས་བཙོངས་ པའི་ བུཚ་ ཁྱོད །

དྲན་པ་ ཉམས་ཉམས་ པའི་ ལཱ་ འབད་ དེ །

ད་ ག་དེ་སྦེ་ འབད་ ནི་ སྨོ ?

འ་ནཱི་ ཟེར་ དབའི །

གཉེན་རྐྱབ་ ད་ ནི་ སྦེ་ སྟེ་ ཨའི །

གཉེན་རྐྱབ་ པ་ སྟེ་ བུམོ་ འདི་ གི་ ཕམ་ འདི་ ཚུ་ ག་དེ་སྦེ་ ཡོད་ ག་ མ་ ཤེས་ སྦོ །

སྤ་རོ་ དབུས་སུ་ནང་ ཨཔ་ ག་ ཟེར་ མི་ འདི་ གི་ བུམོ་ ལོ ?

ཨཔ་ དབང་དྲག་ ཨའི །

ང་ བལྟ་ བ་ ཅིན་ ག་ནི་ཡང་ མེད་ པའི་ མི་ སྤྱང་ཀ་ ཅིག་ ཨིནམ་ འོང་ ད །

ལེགས་ཤོམ་ ཅིག་ ནི་ བལྟ་ སྟེ་ ཁྱོད་ ཀྱིས་ མ་ འཚོལ་ འོང་ །

ག་དེ་སྦེ་ཨིན་རུང་ བུམོ་ འདི་ གི་ ཕམ་ འདི་ ཚུ་ ག་དེ་སྦེ་ ཡོད་ ག་ # ཁྱིམ་ ནང་ ག་དེ་སྦེ་ འདུག་ ག་ # ང་ ཚར་ གཅིག་ བལྟ་ བར་ འགྱོ་ ར་ འགྱོ་ དགོ །

ནངས་པ་ ཚོང་ཁང་ ནང་ ཁྱོད་ར་ སྡོདཔ་ དྲག # བཏུབ་ ཨའི །

ག་ཅི་ ར་ འབད་ དོ་ ཨ་ཞེ་མ ?

ཨོང་ རབ་རྒྱས

དྲག་དྲག་ ཨའི་ ཆ་རོགས་ སྦེ་ ཚོང་ཁང་ ནང་ སྡོད་ ནུག་ ཁྱོད །

སྡོད་ ཡོད་ ཨ་ཞང་ །

སྐབས་ཅིག་ ནཱ་ ལས་ ཚུར་ འཐོན་ ནི་ ར་ མིན་འདུག # ག་ཏེ་ ལས་ ཕར་ འཛུལ་ སོཔ་ སྨོ་ མན་བཟང་ ?

སྤ་རོ་ ཚེས་བཅུ་ གི་ མགྱོནམོ་ ཚུ་ གི་ ལཱ་ གིས་ # ག་ཏེ་ཡང་ ཁོམ་ མ་ ཚུགས་ ཨ་ཞེ་མ །

རབ་རྒྱས ། # ཨ་ཞང་ ལུ་ ཇ་ ཅིག་ ལེན་ མི་ བྱིན་ སྦོ་ ཁྱོད ?

ཡ་ ཡ་ ཨའི །

ད་འབདན་ ཨ་ཞེ་མ །

ང་ གཉེན་རྐྱབ་ ནི་ འབད་ དོ་ སྨ་རེ །

ང་ ལུ་ ཕམ་ ཟེར་ རུང་ ཨ་ཞེམོ་ ཁྱོད་ར་ གཅིག་ ལས་ བརྒལ་ མེད །

ཨ་ཞེམོ་ ལུ་ སྙན་ཞུ་ ཅིག་ ཕུལ་ སྦེ་ འོངས་ ཡི་ སྟེ །

དབའི་ ད་རེས་ འདི་ ཚུ་ # ག་ཅི་ གི་ གཉེན་རྐྱབ་ ནི་ གི་ འབྱེལཝ་ ར་ ཨིན་ན ?

ད་ལྟོ་སྦེ་ ཨ་ནཱ་ རབ་རྒྱས་ འདི་ ཡང་ གཉེན་རྐྱབ་ དགོ་ པས་ ཟེར་ ཨིན་ མས །

དཔེ་ཆ་ ར་ བལྟ་ མ་ ཚརཝ་ ལས་ # གཉེན་རྐྱབ་ ནིའི་ འབྱེལཝ་ མ་ ཆེ་ ཟེར་ སླབ་སླབ་ བཏང་ ཡི །

ཡ་ ཨིན་ན ?

དང་པ་ར་ ཨ་ཞང་ གཉེན་རྐྱབ་ བཅུག་ ཟེར་ སླབ་ ཤིག # དེ་ལས་ ཁོ་ གི་ གཉེན་ འདི་ ཨ་ཞང་ གིས་ རྐྱབ་བྱིན་ འོང་ པ །

སྟེ་ # སྨོ་ ཨ་ཞེ་མ །

གཟའ་སྐར་ འདི་ ད་རེས་ ཀྱི་ གཟའ་ ཉི་མ་ ལུ་ བཏུབ་ པས་ ལོ །

ཨ་ཞེམོ་ དང་ རབ་རྒྱས་ གཟའ་ སྤེན་པའི་ ཚེ་ ལས་ # བཅའ་སྒྲིག་ རབ་རུབ་ གཏང་ པར་ འོང་ དགོ་ པས་ སྨ་རེ །

ཡ་ ཡ་ བཏུབ །

ཀྲིག་ཀྲི་ ཨིན་ མས་ སྟེ་ སྨ་རེ་ ཨ་ཞེམོ་ གིས་ སླབ་ གེ །

ཁྱོད་ ཡང་ ད་ གཉེན་ ན་འཐན་ རྐྱབ་ རན་ ཆི་ ཡི་ པ །

ད་རེས་ གཟའ་ ག་ཅི་ ཨིན་ན་ ད ?

གཟའ་ ཕུརཔ་ ཨ་ཞེམོ །

དེསན་ ང་བཅས་ གནངས་ཚེ་ ལྷོད་ དགོ་ པས་ སྟེ་ སྨོ ?

ཡ་ ཡ་ ང་བཅས་ འཐོན་འོང་ །

སྟེ་ བུམོ་ འདི་ ག་ཏེ་ལས་ སྨོ ?

འདི་ ང་ ཨ་ཞེམོ་ ལུ་ ད་ལྟོ་ མི་ སླབ །

གསང་བ་ སྦེ་ བཞག་ གེ་ མེན་ན །

གཞེས་ཚེ་ ཨ་ཞེམོ་ གིས་ མོ་ མཐོངམ་ ད་ # ཨ་ཞེམོ་ ཧ་ལས་ ཡིད་ཆེས་ ཏེ་ གང་རྐྱལ་བོག་ བཅུག་ དགོ་ པས་ ས །

ག་ཏེ་ལས་ ཨིན་ནའི་ ལོ་རྒྱུས་ ང་ ད་ལྟོ་ མི་ སླབ །

དེ་འབདཝ་ད་ # ལེགས་ མི་ ལེགས་ ཀྱི་ སྐོར་ལས་ ཨ་ཙི་ཅིག་ སླབ་ པ་ ཅིན་ མཁའ་འགྲོ་ ཡེ་ཤེས་མཚོ་རྒྱལ་ # མི་ ཡི་ ལུས་ སུ་ བྱོན་བྱོནམ་ བཟུམ་ ཅིག་ ཡོད་ ཨ་ཞེ་མ །

ཨ་ སྤ་ སྤ་ སྤ་ ནེ་མི་ དབའི ?

ག་དེ་ཅིག་ ལེགས་ རུང་ ལྕེ་ གིས་ ནི་ བལྡག་ མི་ བཏུབ །

ལྕེ་ གིས་ འདི་ བལྡག་ བཏུབ་ དབའི་ # ཨ་ཞེ་མ་ # ཧི་ ཧི་ ཧི །

ཨཱེཏ་ # ངོ་ ཡང་ ཚ་ ནི་ མིན་འདུག་ ཨ་ལུ་ འདི །

ཡེང་ ཡེང་ བཏུབ །

ཡ་ ཡ ། # གོ་ ཡི ། # ད་ ག་དེ་ འབད་ བ་ སྟེ །

བུ་མོའི་ ལུས་ ཅིག་ འབད་ ཞིནམ་ལས་ # གཟུགས་ ཁར་ ཨ་ལུ་ ད་རེས་ མེད་ པ་ ཅིན་ ནམ་ཅིག་ འདི་ ཆགས་ ར་ ཆགས་ དགོ །

ད་ སེམས་ཤི་ མ་ སྡོད་ པར་ མནོ་བསམ་ དོད་རིལ་རི་ སྦེ་ བཏང་ སྡོད་ དགོ་ རང་ # ཨ་མ་ སླབ་ གེ་ ནོ །

ཡ་ ལྟོ་ ཟ་ ཤིག # ད་ལྟོ་ ཁྱོད་ར་ ཕོཝ་ ནང་ ཨ་ལུ་ ཡོད་ པའི་ སྐོར་ལས་ ག་ལུ་ཡང་ མ་ སླབ་ པར་ ཁུ་སིམ་སི་ སྦེ་ ར་ བཞག་ ཤིག # མགྱོགས་པ་ར་ ལོ་རྒྱུས་ ཅིག་ འཐོན་ ནི་ བཟུམ་ ཅིག་ འདུག # རོགས་ ཨ་ནཱི་ སྦྱིན་བདག་ འདི་ ད་རེས་ ཡང་ ནཱ་ འོང་ དེས །

ཨ་པ་ དང་ ཆ་ # ཁྱེད་ གཉིས་ གཉེན་ མགྱོགས་པར་ རྐྱབ་ ནིའི་ སྐོར་ལས་ བསྟུན་གྲོས་ འབད་ སར་ གོ་ ཡི །

དེ་ལས་ ཁོ་ར་ གཟའ་སྐར་ བལྟ་ བར་ འགྱོཝ་ ཨིན་ ཟེར་ ལོག་ ཡར་ སོ་ ཡི །

སྟེ་ རང་ ཁོ་ དང་ གཉེན་ མགྱོགས་པར་ རྐྱབ་ ད་ པ་ ཅིན་ # ཨ་ལུ་ སྐྱེཝ་ ད་ ཨ་པ་ ཁོ་ར་ ར་ ཨིན་ ཟེར་ མནོ་སྡོད་ འོང་ །

ཁོ་ དང་ ཆ་ འབད་བ་ཅིན་ རང་ ག་ནི་ གི་ ནང་ ཡང་ # དོག་ མ་ དགོ་ པར་ ཨོ་ཏོག་ཏོ་ འོང་ །

དེ་སྦེ་ འདི་ མི་ བཏུབ་ དབའི་ ཨ་མ །

ང་ གཉེན་ རབ་རྒྱས་ ཁོ་ར་ དང་ ར་ རྐྱབ་ ནི་ ཨིན །

ང་ གཟུགས་ མ་ བདེཝ་ འ་ནེ་སྦེ་ ཆགས་ ཆི་ ཡི་ ཟེར་ ཁོ་ར་ ལུ་ ཡང་ སླབ་ ཅི །

ཨིན་ན ? # སྟེ་ ག་ཅི་ སླབ་ དེས་ ཁོ་ གིས ?

ད་ གཉེན་རྐྱབ་ སྡོད་ ནི་ འོང་ །

ཁོ་ར་ གི་ ཨའི་ དང་ བསྟུན་གྲོས་ ཡང་ འབད་ ཚར་ ཡི །

ནངས་པ་ ཁོ་ གི་ ཨའི་ # ནཱ་ ང་བཅས་ འབད་སར་ བལྟ་ བར་ འོང་ དོ་ ཟེར་ སླབ་ དེས །

དབའི་ ཨིན་ན ?

དེསན་ དྲོ་པ་ ལས་ ལོངས་ # ཁྱིམ་ ཧིང་སང་ས་ བཟོ་བཞག་ དགོ་ ནི་ མས་ སྨོ་ཤིག # ཨིན་ མས་ ཨ་མ །

ཚ་གྱང་ལང་ དགོཔ་ ག་ནི་ཡང་ མེད །

ཁོ་ ང་ ལུ་ གནམ་མེད་ས་མེད་ དགའ །

ཁོ་ གིས་ ང་ ལུ་ ཟོགཔོ་ འབད་ ར་ མི་ འབད་ ང་ར་ གིས་ ཤེས །

ཨིན་ན་ དེསན་ བཏུབ་ པས་ སྟེ །

ནཱ་ ལུ་ བྱོན་བྱོནམ་ ཨིན་ན་ ལགས ?

ཨིན ། # ཨཔ་ དབང་དྲག་ ཟེར་ མི་ འདི་ འཕྱད་ པར་ འོངས་འོངསམ་ ཨིན་ ས །

ནཱ་ ར་ ཡོད་ ག་ སྨོ?

ཨེང་ # ཨཔ་ དབང་དྲག་ གིས་ ག་ཏེ་ཡང་ ཡར་ མི་ སྙོ །

ནཱ་ ར་ འོང་ ལགས །

མི་ ལེགས་ཤོམ་ ཅིག་ ཡོད་ ག་ སྨོ ?

མི་ ལེགས་ཤོམ་ ཡ་ ལགས །

ཧི་ ཧི་ ཧི །

ཨཔ་ དབང་དྲག་ མི་ ལེགས་ཤོམ་ སྦེ་ བརྩི་ ད་ པ་ ཅིན་ སྟེ་ # ལུང་པ་ ལུ་ མི་ ཟོགཔོ་ ཟེར་ མི་ འདི་ ཡོད་ ར་ མི་ འོང་ ལགས །

ཨཔ་ ཕུང་ཐོད་ ཁོ་ གི་ ཁྱིམ་ གྱི་ སྒོ་ཁ་ ལས་ ཕར་ # མི་ འགྱོ་ སར་ མཐོང་ རུང་ ག་ཅི་ བལྟ་ བར་ འོངསམ་ ཟེར་ འཐབམོ་འཚོལ །

ལམ་ ཁར་ ཁ་ཐུག་རྐྱབ་ སྦེ་ # སྐུ་གཟུགས་བཟང་པོ་ ཟེར་ སླབ་ རུང་ # ཁོ་ ལས་ ག་ཅི་ དགོ་ ནི་ སྦེ་ # སྤྱང་ས་འགྱུརཝ་ ཟེར་ འཐབམོ་འཚོལ་ མི་ ཨཔ་ དདཔ་ལོག་སི་སི་ ཅིག་ ཡོད་ པ་ཡ་ ལགས །

དབའི་ ག་ཅི་ འབདཝ ?

ཕྱག་དར་ ཅིག་ ཡང་ རྐྱབ་ དེས་ པ་ཡ ?

ག་ཅི་ འབད་ བ་ སྟེ་ མགྱོནམོ་ འོངམ་ ད་ # ཁྱིམ་ ཕག་པའི་ ཚང་ བཟུམ་སྦེ་ བཞག་ ནི་ སྦེ་ ཡ ?

ངེའི་ ཁྱིམ་ ནང་ བོ་བོཔ་ མེད་ པའི་ མགྱོནམོ་ ག་ ཟེར་ མི་ འདི་ འོངམ་ ཨིན་ན ?

ག་ འོང་ པ་ སྟེ །

དབྱངས་ཅན་ གྱི་ མི་ འདི་ གི་ ཨའི་ འོངམ་ ཨིན་ ལོ །

ཁྱིམ་ འདི་ འ་ནཱི་ ཨིན་ ལགས་ ཨ་མ །

ཡར་ བྱོན་ ཤིག་ ལགས་སོ་ བཀྲིན་ཆེ་ ཨམ་ གཉིས །

སྐུ་གཟུགས་བཟང་པོ་ ཨ་མ །

ནཱ་ བྱོན་ ཡི་ ག ?

བཞུགས་ ཤིག་ བཞུགས་ ཤིག་ ལགས་ ཨ་མ །

ཨ་ནཱ་ བྱོན་ ཤིག # སྟེ་ མན་བཟང་ ལུ་ ཨའི་ ནི་ མེད་ ཟེར་ སླབ་ དེས །

གསོ་ བའི་ ཕམ་ ཨ་ཞེམོ་ ཅིག་ ཡོད་ ཟེར་ མི་ འདི་ འ་ནཱི་ ཨིནམ་ འདྲས །

སྤའོ་ དབའི་ # འདི་ ཨིན་ ནི་ འདི་ མི་ གི་ ཁྱིམ་ ར་ ཨིན་ན ?

ཕག་པའི་ ཚང་ འདི་ མེན་ པས་ སོང་ །

ཨིན་ ལགས་ ཨ་མ །

སྤའོ་ དབའི་ # དེ་མི་ སྐྱོ་མི་སྐྱོ་ དབའི །

སྟེ་ ཁྱིམ་ ཕྱག་དར་ ཟེརཝ་ ཡང་ རྐྱབ་ ནི་ མེད་ སྦོ་ ཁྱོད་ ཀྱིས ?

ཨའོ་ # དེ་སྦེ་ ཨིན་ ར་ མེན་ པས །

ངེའི་ ཨ་ལུ་ འདི་ ཁྱེད་ དང་ གཅིག་ཁར་ ཨ་ནཱི་ བཟུམ་ གྱི་ ཁྱིམ་ ནང་ ག་དེ་སྦེ་ སྡོད་ ནི་ སྨོ ?

མི་ སྤྱང་ཀ་ ཨིན་རུང་ སྡོད་ པའི་ སྡོད་ ཐངས་ ཅིག་ ཡོད་ པ་ སྟེ །

དབའི་ ཨམ་ ཁོ་རེ ?

ཁྱོད་ ངེའི་ ཁྱིམ་ ནང་ ཤོག་ ཟེར་ སླབ་ མི་ མེད་ པར་ འོངས ། # དོ་རུང་ ག་དེ་སྦེ་ ལོ ?

ང་ མི་ སྤྱང་ཀ་ ཨིནམ་ ག་ གིས་ ཡང་ ཤེས །

ཨ་ # ད་ ཨ་མ་ དགོངསམ་ མ་ ཁྲེལ་ ཤིག # ཁྱིམ་ རྙིངམ་ འབད་ ནི་ འདི་གིས་ ལགས་ # ཧིང་སང་ས་ སྦེ་ བཞག་ ར་ མི་ ཚུགས་ པས །

མ་པ་ ཁྱོད་ ཀྱི་ བུ་ འདི་ དང་ ང་བཅས་ ཀྱི་ བུམོ་ འདི་ གི་ བར་ ན་ ཁག་ཆེཝ་ འདི་ ཁྱིམ་ མེན་ པ་ ལགས །

གཙོ་བོ་ར་ ཁོང་ར་ གཉིས་ སེམས་ མཐུན་ དགོཔ་ ཨིན །

སེམས་ མཐུན་ དགོཔ་ ལོ ?

ངེའི་ ཨ་ལུ་ སེམས་ ཀྱི་ དགའ་མཐུན་ སྤྱོད་ ས་ ག་ཏེ་ ལས་ ཡང་ འཐོབ །

ཐ་སྡུག་སྡུག་པའི་ བཟའ་ཚང་ ཨ་ནཱི་ བཟུམ་ ནང་ བཏང་ སྟེ་ འདི་ # ང་ བློ་འཁོལ་ བའི་ གཞི་ འདི་ ལས་ ལྷགཔ་ ག་ནི་ཡང་ མི་ འོང་ །

ད་ ཁྱེད་ར་ ག་ཏེ་ བསྐྱལ་ རུང་ བསྐྱལ་ # ང་ ངེའི་ ཨ་ལུ་ འདི་ ཁྱེད་ ཀྱི་ ཁྱིམ་ ནང་ རྨགཔ་ སྦེ་ གཏང་ ར་ མི་ གཏང་ །

ཨ་ནཱི་ ཨ་ལུ་ འདི་ ལྟ་མ་ ང་ ཕར་ ལྷོདཔ་ ད་ འཕྱད་ གེ་ ནོ །

ཨ་ལུ་ མནོ་ ནི་ ཆུང་མི་ཆུང་ དབའི །

གནས་ཚང་ བརྟེན་ ས་ བུམོ་ བརྒྱ་ དང་ སྟོང་ བཞག་ # ཨ་ནཱི་ བཟུམ་ གྱི་ ཁྱིམ་ ཅིག་ ནང་ # ཤུད །

ཨ་མ་ ཁྱོད་ # ནེ་ཚུན་ཚོད་ དགོངསམ་ཁྲེལ་ མ་ ཆེ །

ངེའི་ བུམོ་ འདི་ # མི་ གི་ སྦུག་ ལུ་ བློ་ མ་ བཙོངསམ་ ཅིག་ མཛད་ གནང་ དགོ །

ཨ་ཙི་ བཞུགས་ ཤིག # ང་ར་ གིས་ ལེགས་ཤོམ་ སྦེ་ # གསལ་ ཞུ་ གེ་ ནོ་ ལགས་ ཨ་མ །

མི་ སྤྱང་ཀ་ གིས་ རང་ གི་ ས་གོ་ རང་ གིས་ བཟུང་ མི་ སྡོད་ པར་ ཕྲང་ཕྲང་ དཀའཝ་ མ་ སྤྱད་ པར་ རོགས་ ཀྱི་ གཞོང་ཟ་ ནི་ གི་ རྩིས་ མས་ ཟེར །

དབའི་ ཨམ་ ཁྱོད་ གདོང་ ར་ ལྒང་ཕུ་ བཟུམ་ བཟོ་ ཞིན་ན་ ཁྱོད་ ཀྱིས་ སླབ་ ཚེ་ ག་དེ་སྦེ་ ལོ ?

ང་ མི་ སྤྱང་ཀ་ ལོ ?

ང་ མི་ སྤྱང་ཀ་ འབད་ རུང་ # ཁྱེད་ ཕྱུག་པའི་ ནང་ མེད་ མི་ ཅིག་ ངེའི་ ནང་ ཡོད །

ད་ལྟོ་ ངེའི་ ཅ་ལ་ འདི་ གི་ སྐོར་ལས་ # ང་ར་ གི་ ཨམ་ འདི་ གིས་ བ་ ལྷགཔ་ ག་ གིས་ ཡང་ མི་ ཤེས །

ང་ ག་ཕྱད་ ཙིགཔ་ཟ་ མ་ བཅུག་ ཨམ་ ཁྱོད །

ད་ལྟ་ར་ ངེའི་ ཅ་ལ་ ད་རེས་ ཚུན་ཚོད་ ག་ གིས་ ཡང་ མ་ མཐོང་ མི་ འདི་ # ཨམ་ ཁྱོད་ ཀྱི་ གདོང་ཁར་ ཅིག་ ང་ སྟོན་བྱིན་ འོང་ སྨ་རེ །

ཚར་ གཅིག་ སྟོན་བྱིན་ ད་ ག་ དབྱངས་སྐྱིད ?

ཡ་བླ་མ་ དཀོན་མཆོག་གསུམ །

དབའི་ ཁྱེད་ ཀྱི་ ཁྱིམ་ཚང་ ཨཔ་ འདི་ # འཆོལ་ལོང་ ཅིག་ ཨིནམ་ འདྲས་ མེན་ ན ?

ཡ་ ཨཔ་ ཁྱོད་ ཀྱི་ ཅ་ལ་ འདི་ ངེའི་ གདོང་ཁར་ སྟོན་ ཧུམ་ པ་ ཅིན་ ཚར་ གཅིག་ སྟོན་ ཤིག # ཁྱོད་ སྟོན་ མི་ གིས་ སྟོན་ ཧུམ་ པ་ ཅིན་ ང་ ལྟ་ མི་ གིས་ བལྟ་ མ་ ཧུམ་ མེད །

མ་ འབད་ ས་ མ་ འབད་ ཨམ་ ཁྱོད །

ངེའི་ ཅ་ལ་ འདི་ རོགས་ ཀྱི་ གདོང་ཁར་ སྟོན་ དགོ་ མནོཝ་ མེད་ སྨ་རེ །

མཐོང་ ཆི་ པ་ ཅིན་ # ཨམ་ ཁྱོད་ ཧ་ལས་ པའི་ ཤུགས་ཀྱིས་ # ཨ་ནཱ་ ར་ གང་རྐྱལ་བོག་ སྙོ་ འོང་ །

ད་རེས་ ཚུན་ཚོད་ ང་ གིས་ ནཱི་བཟུམ་ གྱི་ ཅ་ལ་ མཐོང་ ར་ མ་ མྱོངས་ # ཨཔ་ དབང་དྲག་ ཁྱོད་ ནང་ འདུག་ པ་ ཟེར་ །

ང་ སེམས་ ཤོར་མི་ཤོར་ ཟེར་ །

ངེའི་ ཨ་ལུ་ འདི་ ཁྱོད་ བུམོ་ གི་ རྨག་པར་ གཏང་ ནི་ ཨིན་ ཟེར །

ཨ་ལུ་ འདི་ མ་ཚད་ ང་ར་ ཡང་ ཨཔ་ དབང་དྲག་ ཁྱོད་ ཀྱི་ གནསམོ་ འབད་ ཆི་ ནི་ ཟེར་ # ང་ ག་ འགྱོ་ # ངེའི་ རྟིང་བདའ་ འཐོན་ འོང་ ག་ ཡང་ མི་ ཤེས་ ཨམ་ ཁྱོད །

ཨའོ ། # ངོ་ཚ་ ནི་ མེད་ པའི་ མི་ དབའི །

འདི་བཟུམ་ གྱི་ མི་ དང་ བློ་ ག་དེ་སྦེ་ སླབ་ ཚུགས་ ནི །

ད་ ང་ ཐག་བཏོགསཔ་ ཨིན །

ངེའི་ ཨ་ལུ་ འདི་ ཨཔ་ འཆོལ་ལོང་ གཅིག་ གི་ བུམོ་ གི་ རྨག་པར་ འདི་ གཏང་ ར་ མི་ གཏང་ །

ཨ ། # ཨམ་ ཁྱོད་ ཀྱིས་ སླབ་ ཚེ་ ག་དེ་སྦེ་ ལོ ?

ཁྱོད་ ཀྱི་ ཨ་ལུ་ འདི་ ངེའི་ བུམོ་ གི་ རྨགཔ་ སྦེ་ མ་ བཏང་ རུང་ # ངེའི་ བུམོ་ ནང་དོག་ དགོཔ་ ག་ནི་ཡང་ མེད་ སྨ་རེ །

མོ་ ལུ་ དགོ་ པའི་ ཅ་ལ་ འདི་ # ཨ་པའི་ ནང་ འོས་བདེན་བདེན་ སྦེ་ ཡོད །

ངེའི་ བུམོ་ རྨགཔ་ ལུ་ རེ་ དགོཔ་ ར་ མེད་ སྨ་རེ །

དེ་བ་འདི་ ཨམ་ # ཁྱོད་ ངེའི་ ཁྱིམ་ གྱི་ སྒོ་ ཁར་ # ག་ཕྱད་ མ་ སྡོད་ པ་ ཅིན་ དྲག་ འོང་ །

ད་ལྟ་ར་ ཁྱོད་ ཀྱི་ གདོང་ ཀ་ཀུ་རུ་ བཟུམ་ འདི་ # ང་ གཉིས་བཀག་ ཅིག་ རྐྱབ་བཞག་ འོང་ གོ །

ག་ ལོ ? # མན་བཟང་ ཡ ?

ངེའི་ ཨ་ཞང་ མན་བཟང་ འདི་ མེན་ པས་ སོང་ ?

སྟག་ཚང་ ཟ་ཁང་ གི་ སྦྱིན་བདག་ འདི་ མེན་ པས་ ག ?

ཁོ་ དང་ གཉེན་རྐྱབ་ ནི་ འབད་ དོ་ ཟེར་ མི་ འདི་ ཁྱོད་ དང་ མཉམ་ འོང་ ནི་ མས་ སྟེ །

ངེའི་ ཨའི་ ད་ལྟོ་ ག་ཅི་ འབད་ དེས ?

མ་ ཤེས ། # ད་ཅི་ འདི་ ངེའི་ ཨ་པ་ དང་ མཉམ་ དང་རྭ་ སྦུག་ ལུ་ གནམ་མེད་ས་མེད་ ཁ་ཤགས་རྐྱབ་ སྡོད་ ནུག

ང་ བལྟ་ བ་ ཅིན་ ཁྱོད་ ཀྱི་ ཨའི་ གིས་ ང་བཅས་ གཉིས་ གཉེན་རྐྱབ་ མི་ སྟེར་ ནི་ བཟུམ་ ཅིག་ འདུག

ཁྱད་ མེད་ ཐག་ ང་ར་ གིས་ གཅད་ འོང་ ཟེར་ ། དབྱངས་ཅན ། # ཁྱོད་ ཚ་གྱང་ལང་ མི་ དགོ །

ཨ་ཞང་ དང་ མཉམ་ བློ་ ཡང་ ང་ར་ གིས་ སླབ་ ད་ འོང་ །

ང་ ནངས་པ་ ག་དེ་སྦེ་ ཨིན་རུང་ སྤ་རོ་ ལུ་ འཐོན་འོང་ །

སྟེ་ ཁྱོད་ དང་ འཕྱད་ པར་ འཐོན་འོང་ སྨ་རེ །

ག་ཏེ་ སྦེ་ # འཕྱད་ ནི ?

ཡ་ ཡ ། # ང་ སླབ་ འོང་ །

ག་ ལོ ? # མན་བཟང་ ཡ ?

ངེའི་ ཨ་ཞང་ མན་བཟང་ འདི་ མེན་ པས་ སོང་ ?

སྟག་ཚང་ ཟ་ཁང་ གི་ སྦྱིན་བདག་ འདི་ མེན་ པས་ ག ?

དབའི་ དབའི་ ད་རེས་ ཡང་ ང་ ནཱ་ ལྷོད་ ཅི་ སྨ་རེ །

ཁྱོད་ སྡིག་ཆེ་ སྙིང་རྗེ་ ཡོད་ མི་ ཅིག་ འབད་བ་ཅིན་ # ཡར་ ནང་ ན་ ཤོག་ ཟེར་ ན་འཐན་ སླབ་ རན་ ཆི་ ཡི་ ས་ ད །

ང་ ནུབམོ་ རིང་ཆད་མེདཔ་ ཨ་ནཱ་ བསིལ་སྐམ་བརྒྱངས་ བཞག་ མ་ ད །

ཡངན་ སྒོ་སྒྲིག་ མགུ་ མར་ ཚར་ གཅིག་ བལྟ་ ད་ དབའི །

ཁྱོད་ གདོང་ ལན་ གཅིག་ མཐོང་ རུང་ ང་ སེམས་དགའ་ བས །

རྒྱ་ ལུ་ སྐྱེས་ པའི་ གླང་པོ་ རིན་ཆེན་ ང་ ། # །

ལན་ གཅིག་ ལུས་ འདི་ ཚད་པའི་ ནང་ ལུ་ ལུས ། # །

ལུས་ མེད་ སེམས་ ཀྱིས་ གངས་ཆུ་ འཐུང་ དགོ་ མནོ ། # །

ཆུ་མོ་ འཐོན་ སའི་ རྐ་མགོ་ མ་ ལྷོད་ རུང་ ། # །

ཆུ་ མཇུག་ རྒྱ་གར་ ཤར་ ལུ་ ལྷོད་ པའི་ ཚེ ། # །

འཐུང་ བའི་ སྨོན་ལམ་ ལན་ གསུམ་ བཏབ་ སྟེ་ ཡོད ། # །

ཁྱོད་ # ནཱ་ འདི་ བཞག་ ནི་ ཨིན་ ར་ མེན་ པས །

ཐག་ རིང་ ས་ ཅིག་ ཁར་ བསྐྱལ་ དགོ་ ནི་ བཟུམ་ ཅིག་ འདུག # ཁོ་ ངེའི་ བུམོ་ འདི་ དང་ གཉེན་ ད་རེས་ནངས་པ་ ར་ རྐྱབ་ ནི་ ཨིན་ ཟེར་ མི་ འདི་ ཁྱོད་ བླམ་ ཞུཝ་ དེས་ ཞུ་ ནིའི་ རྩིས་རྐྱབ་ ཨིན་ པས་ པ །

ཨཔ་ དབང་དྲག་ དྲོ་པ་ ཧ་ ལས་ ནང་ དོག་དོག་ ར་ འདྲཝ་སྦེ་ # ག་ཏེ་ འགྱོཝ་ ཨིན་ཟེརཝ ?

ཨམ་ གནག་ལེགསམོ་ འདི་ དབའི །

གཟུགས་ ཡང་ ཇམ་སྦྱིས་ བཟུམ་ ཨིན་ པས་ ས ། # ཇམ་སྦྱིས་ སྟོངམ་ ཅིག་ འབག་ སྦེ་ དྲོ་པ་ ཧ་ ལས་ རྟེན་འབྲེལ་ ངན་སི་སི་ སྦེ་ # མི་ འགྱོ་ སའི་ ལམ་ ཁར་ ག་ཅི་ འབདཝ་ ཨིན་ན་ མ་ ཤེས །

ཐུའི་ # ཡ་ ཨམ་ ཁྱོད །

དྲོ་པ་ ཧ་ ལས་ ཨམ་སྲུ་ གདོང་ གནགཔོ་ གཅིག་ དང་ ཕྱད་ པའི་ ལྟས་ངན་ ཉི་ཤུ་རྩ་གཅིག་ ཟློགས་ ཤིག

དབའི་ ཨཔ་ འཆོལ་ལོང་ །

ཁྱོད་ ཀྱིས་ སླབ་ ཚེ་ ག་དེ་སྦེ་ ལོ །

གནམ་ དྲོ་པ་ མིའི་ ཁར་ ཆུ་ཚན་ ཡང་ མ་ རེགཔ་ ལས་ ངེའི་ སྐྱོན་བཤད་ རྐྱབ་ ། # ངེའི་ གདོང་ གུ་ # ཐུའི་ དང་ ཐུའི་ ཟེར་ # ། ཡ་ དེསན་ ཡང་ ཐོ་ལོ་ལོ །

འགྱོ་ སའི་ ལམ་ བདའ་ རྦོ་ཏོ་རིལ་ ཤི་ བཅུག་ ཤིག་ ཁྱོད །

ནངས་པ་ ཨ་ཞང་ གཉེན་རྐྱབ་ ནིའི་ བཅའ་སྒྲིག་ རབ་རུབ་བཏང་ རྐྱབ་ ནི་ མེན་ པར་ # དོ་རུང་ ཨ་ནཱི་ བུམོ་ སྤྱང་ཀམོ་ འདི་ འཕྱད་ པར་ སོང་ སྨ་རེ །

དེ་ལས་འབདན་ ཁྱོད་ དང་ ང་ བློ་ ཚགས་ཁར་ མི་ ཚུད་ དགོ །

ཡ་ ལགས་སོ །

སྤང་ དང་ ནགས་ ཀྱི་ ལྷ་མོ་ ཨིན་རུང་ # ས་ དང་ ལུངམ་ གི་ གནས་བདག་ ཞི་བདག་ ཨིན་རུང་ # མཚོ་ དང་ ཆུ་ གི་ མཚོ་སྨནམོ་ ཨིན་རུང་ # ད་རེས་ འབདན་ སྐྱབས་ དང་ མགོན་ མཛད་ དགོ་ པས་ དགོ །

ངེའི་ ཅ་ལ་ འདི་ ཨ་ནཱི་ ཟམ་ འདི་ གི་ འོག་ ལུ་ ཁྱེད་ ལུ་ གཏམས་བཞག་ དོ །

མི་ སྤྱང་ཀ་ ང་ གིས་ མཆོདཔ་ ག་ནི་ཡང་ ཕུལ་ ནི་ མིན་འདུག་ ཟེར་ མནོ་ # ངེའི་ ཅ་ལ་ འདི་ བདག་མེད་ སྦེ་ བཞག་ མ་ ད་ ཤིག

ངེའི་ བུམོ་ འདི་ མི་ ཕྱུགཔོ་ ཅིག་ གི་ མནའམ་ སྦེ་ བཙུགས་ ཚརཝ་ ཅིག་

ང་ གིས་ གསོལ་ཆོག་ གཏང་ འོང་ དབའི་ ། # འདི་ ག་ཅི་ གི་ ལྟས་ངན་ ཅིག་ ཨིན་ན ?

གནམ་ ཉིན་མར་ བྱ་ འུག་པ་ སྐད་རྐྱབ་ སར་ དངོས་སུ་ སྦེ་ མཐོང་ མི་ འདི་ # ད་རེས་ ངེའི་ ཅ་ལ་ འདི་ ལུ་ བར་ཆད་ ཅིག་ འབྱུང་ དོ་ ཟེར་ བའི་ རྟགས་མཚན་ འོང་ ནི་ མས །

ང་ ག་དེ་ འབད་ ནི་ ན ?

དོན་ཧིང་ ཡང་ མ་འདྲཝ་ ཅིག་ སྦེ་ སྤར་ དོ་ པ་ཡ །

ཨ་ནཱ་ གཞུང་ལམ་ མགུ་ ལས་ ཁྱོད་ ཀྱི་ གཡུས་ ཁར་ འགྱོ་ སའི་ ལམ་ ཁ་འབྱེལ་ ཅིག་ འདུག་ མེན་ན །

འ་ནཱ་ ལས་ འོང་ དོ །

ཨེང་ དེ་འབད་བ་ཅིན་ ནཱ་ གཡུས་ ཁར་ མ་ ཤོག་ སྨ་རེ །

མར་ ལས་ ཨ་ཙི་ ཡར་ འོངསམ་ ཅིག་ མཆོད་རྟེན་ ཅིག་ ཡོད །

ཨ་ནཱི་ གི་ རྩ་བར་ བསྒུགས་སྡོད་ ཤིག

ང་ མར་ འཐོན་འོང་ །

ཧི་ ཧི་ ཧི །

དོ་རུང་ བལྟ་ མས ། # གཉིད་ལམ་ འདི་ ང་ ལུ་ ཚོད་བལྟ་ སྟེ །

ང་ ཧ་གོ་ བ་ སྟེ །

གཉིད་ལམ་ ཁྱོད་ # ང་ གཉིད་ ལེགས་ཤོམ་ སྦེ་ ལོག་ མི་ སྟེར་ ནི་ སྦེ་ ཨིན་ ནོ་ཤིག ?

ཧ་ ཧ ། # མཐོང་ ཞིག་ མཐོང་ ཞིག་ རྨི་ལམ་ ཁྱོད་ར་ མི་ མཐོང་ གུ་ མཐོང་ དགུ་ གཉིས་ བསྡོམས་ པར་ བཅོ་བརྒྱད་ ར་ མཐོང་ རུང་ མཐོང་ པར་ ཤོག

ད་ ང་ ཕྱིག་ ཅིག་ ར་ བཏང་ མི་ བཏུབ་ པ །

ལྟ་མ་ ང་ར་ གཉིད་ཚོར་ བའི་ བསྒང་ ལས་ ནི་ # ང་རའི་ ཅ་ལ་ བཞག་བཞག་ པའི་ རྡོ་ བཟུམ་སྦེ་ # ནཱ་ ར་ སྡོད་ འོང་ རོགས །

ག་ཅི་ ཨིན་ན་ སྨོ་ # ཨཔ་ དབང་དྲག་ གི་ ཅ་ལ་ འདི ?

དྲོཔ་ དྲོ་ གང་ ཨཔ་ དབང་དྲག་ གི་ རྟིང་ བདའ་བདའ་ བ་ གིས་ འུ་ ར་ སྡུག་ ཆི་ ཡི །

ཅ་ལ་ ཁག་ཆེཝ་ ཅིག་ ནི་ ག་ནི་ཡང་ མི་ འོང་ །

ཡ་བླ་མ་མཁྱེན་ནོ ། །

འདི་ ག་ཅི་ ཨིན་ན ?

འདི་ འདི་ # དེ་སྦེ་ འདི་ མི་ འོང་ ས །

གསེར་ གྱི་ རྫམ་ ཅིག་ ཨིན་ མས་ སྟེ །

སྤ་ སྤ་ སྤ །

ད་རེས་ ང་ །

ང་ དབའི་ ག་ཅི་ འབད་ དཔ་ ཨིན་ན །

འདི་ ཨིན་ ནི་ འདི་ བདེན་ལས་ར་ ཨིན་ན་ སྨོ ?

གསེར་ གྱི་ རྫམ་ ཅིག་ ཨིན་ པས་ མནོ་ ཧ་ལས་ སོ་ པ་ གིས་ ནི་ # འདི་ བ་ རྔམ་ སྦེ་ ཧ་ལས་སི་སི་ ཅིག་ གསེར་ཀྲམ །

སྤ་ སྤ་ སྤ །

ཨ་ལའོ་ # དབའི ། # ང་ # དོན་ཧིང་ ཡང་ ན་ ནི་ བཟུམ་ འབདཝ་ མས་ སྨ་རེ་ ད་འབདན །

ག་ཅི་ འབདཝ་ དྲག་ ག་ ད ?

དབའི་ དབའི་ ཁ་རང་ དྲན་པ་བཏོན་ ཤིག་ དྲན་པ །

མནོ་བསམ་ རྒྱ་ཆེ་ མ་ སོང་ པར་ # སེམས་ རྩེ་གཅིག་ཏུ་ བསྐྱེད་ ཞིན་ན་ # ལག་པར་ ཚུད་ མིའི་ ནོརབུ་ འདི་ བདག་འཛིན་འཐབ་ ཚུགསཔ་ འབད་ ཤིག

ཨའོ་ འདྲེགས་ ར་ མ་ ཚུགས་ སྨ་རེ །

དུས་མེནམ་ ཁྱོད་ སྣུམ་འཁོར་ ནང་ ཤོར་ སོ་ ཡི །

ཆབ་གསང་ ཅིག་ འགྱོ་ དགོ་ པས་ ཁོ་རེ །

ཡ་ ཡ ། # སོང་ སོང་ །

ཨ་ཙི་ ལོག་ མ་ འོངས་ པར་ སྡོད་ རུང་ བཏུབ །

ད་ལྟ་ར་ དབྱངས་ཅན་ ཡང་ འཐོན་འོང་ །

མོ་ འོངམ་ ད་ # ཁྱོད་ གོ་དོག་སི་སི་ ཅིག་ ཨིན་ མས་ ཁོ་རེ །

ཨཔ་ དབང་དྲག་ འདི་ དབའི །

མེད་ མེད ། # ང་ སྤྱང་ཀ་ གི་ མི་ ཨིན་ ཟེར་ # གསེར་ མང་ཧེང་ # འ་ནེམ་ ཅིག་ ཡོད་ རུང་ སྐྱ་བཙོངས་ # ཤི་ རྫུ་ བཏབ་ སྡོད་སྡོདཔ་ མས་ པ་ སྟེ །

མ་པ་ # ངེའི་ ཏི་རུ་ ལེ་ཤ་ ཁྱོད་ ཀྱིས་ སྤོག་འབག་ ཡི་ པ །

འ་ནཱི་ གི་ སྐྱིན་ཚབ་ སྦེ་ # རོགས་ དཀོན་མཆོག་གསུམ་ གྱིས་ ང་ ལུ་ གནང་གནངམ་ མས །

ཡ་ ལགས་སོ ། # ཞུ་ ཆི་ གེ་ ནོ་ དེསན །

དབའི་ རྩ་ཀྲུག་ # མགུ་ཏོ་ ག་ཅི་ འབད་ དཔ་ སྨོ ?

རྦོ་ཏོ་རིལ་ སོཔ་ འདྲས་ མེན་ ན ?

ཁྲག་ འཐོན་ དེས་ པ་ཡ ?

ཨ ། # ཨ་མར་ ཨ་ཝ་བཏང་ སྡོད་ པའི་ བར་ ན་ # ག་ ལས་ འོངསམ་ གུ་ ལས་ འོངསམ་ ཨིན་ན་ མ་ ཤེས་ # ལྟོ་རས་ དམརཔོ་ ཅིག་ ནང་ སྒྲིལ་སྒྲིལ་ བའི་ ཅ་ལ་ ཅིག་ # གནམ་ ཁ་ ལས་ གནམ་ལྕགས་ བུདཝ་ དེས་ བུད་ # ངེའི་ མགུ་ཏོ་ ཁར་ ཨིན་ མས་ ཟེར །

ཨ་ལའུ་ དབའི་ ། # ཟ་ཟཝ་ བཟུམ་ ཅིག་ ར་ བཟོ་ ཡི་ ང་ །

ཀྭ་ལས་ ད་ # ང་ ཨ་རྟག་ བཟུམ་སྦེ་ གཉིད་ཚོར་ ནི་ ཡང་ མིན་འདུག་ པ་ཡ །

ད་རེས་ ཀྱི་ གཉིད་ལམ་ འདི་ ག་ཅི་ གི་ ཡུན་ རིང་མི་རིང་ ཅིག་ སྨོ ?

སེན་མོ་བཏབ་ པའི་ ཟུག་ ཅིག་ འདི་ ཚོརཝ་ མས་ ས །

འདི་ གཉིད་ལམ་ འདི་ མེནམ་ འདྲས་ ས །

ཀྭ་ལས་ གཉིད་ལམ་ ཨིན་ན་ # དངོས་སུ་ ཨིན་ན་ ཚར་ གཅིག་ བརྟག་ཞིབ་ དཔྱད་ གེ་ ནོ །

ཨ་ལའུ་ དབའི ། # ཨ་ལ་ལ་ལ་ # ངེའི་ མཛུབ་མོ །

ཀྭ་ལས་ # མིན་འདུག་ ཟེར་ མིན་འདུག

ཐད་རི་སྦ་རི་ རོགས་ ཀྱིས་ ཞུ་བདའ་ ཆི་ ནུག

ད་འབདན་ བསྐྱལ་སར་བསྐྱལ་ ད་ ནུག་ སྨ་རེ ?

དབའི་ # ངེའི་ ཅ་ལ་ ཨརཝ་བརྐུ་ འབག་ མི་ འདི་ ག་ སྨོ ?

ད་ལྟ་ར་ ལོག་ འབག་ མི་ འོང་ ག ?

ཨ་ནཱི་ ས་གོ་ འདི་ ནང་ གི་ གནས་བདག་ ཞི་བདག་ འདི་ ཚུ་ ཡང་ མི་ ལུ་ རྒྱབ་སྐྱོར་ འབད་ མི་ མེན་ པར་ # བཅོམ་ཟ་ མི་ ཙང་ཙ་ ཨིན་ མས །

ངེའི་ ཅ་ལ་ འདི་ ཁྱེད་ ལུ་ བཅོལ་ བཞག་བཞགཔ་ མེནམ་ སྦོ ?

ཀྭ་ལས་ ངེའི་ ཅ་ལ་ ད །

ད་ལྟ་ར་ ངེའི་ གདོང་ཁར་ བསྐྱལཝ་ དྲག་ # ཁྱེད་ར་ ཆ་ཁྱབ །

ད་རེས་ འབདན་ # ངེའི་ ཅ་ལ་ འདི་ ཐད་རི་སྦ་རི་ འབྱངམ་ ཐག་ཆོད་ ར་ ཨིན་ མས །

དབའི་ དབའི་ ། # ང་ ག་དེ་ འབདཝ་ དྲག་ ག་ སྨོ ?

ཟུངས་ ས་ ཟུངས་ །

ཨརཝ་ འདི་ ག་ཏེ་ ཡོད་ རུང་ # ང་ འབད་སར་ བཟུང་ འཁྱིད་ ཤོག་ ཤིག

ང་ ད་ལྟ་ར་ སོང་ ཞིན་ན་ # ཁྲིམས་སྲུང་འགག་པ་ ལུ་ སྙན་ཞུ་ ཅིག་ འབད་ གེ་ ནོ །

ཨརཝ་ ཁྱོད་ ཡར་ གནམ་ ཁར་ ཡང་ འཕུར་ མི་ སྟེར །

མར་ ས་ ལུ་ ཡང་ འཛུལ་ མི་ སྟེར །

རྡོ་རྗེ་དམྱལ་བའི་ བཙོན་ཁང་ ནང་ ཅིག་ བཙུགས་ མ་ ཚུགས་ པ་ ཅིན་ # ང་ དབང་དྲག་ ཟེར་ བའི་ མིང་ཅན་ མེན་ སྨ་རེ །

དབའི་ ངེའི་ ཨ་པ་ ཨིན་ མས་ སྟེ །

ག་ཅི་ འབད་ དཔ་ ཨིན་ན ?

ཨ་རྟག་ དང་ མ་འདྲཝ་ཅིག་ འབད་ དེས་ པ་ཡ །

འགྱོ་ གེ་ འགྱོ་ གེ་ # ང་ ནཱ་ ལུ་ མཐོང་ པ་ ཅིན་ ཧེང་སྐལ་ འབད་ འོང་ །

ད་རེས་ ད་རེས་ ད་རེས་ ཀྱི་ ཉིནམ་ འདི་ དབའི་ ང་ །

ག་ཅི་ ཟེར་ མི་ འདི་ ཨིན་ན་ སྨོ ?

མི་ བཀྲ་མ་ཤིསཔ་ གཡང་མ་ཆགསཔ་ ལྟས་ངན་ སྣང་སི་སི་ ཅིག་ གིས །

ད་རེས་ ཚུན་ཚོད་ བློ་གཏད་ཧིང་གཏད་ གཅེས་གཅེས་ཕངས་ཕངས་ སྦེ་ བཞག་བཞགཔ་ ཨིན །

ངེའི་ ཁྱིམ་ ནང་ གི་ ནོརབུ་དགོས་འདོད་དཔུང་འཇོམས་ འདྲཝ་ འདི །

ད་ དོན་དག་ ག་ནི་ཡང་ མེདཔ་ བཟོ་ ཚར་ ནུག

ང་ མི་ རྒན་གཞོན་ གནས་སྐབས་ འ་ནེ་བཟུམ་ གཅིག་ཁར་ ལྷོདཔ་ ད་ # བློ་ ག་ཅི་ ལུ་ གཏད་ སྡོད་ ནི་ ད །

བློ་གཏད་ ས་ མེད་ པའི་ མི་ ཅིག་ # ཨ་ནཱི་ འཛམ་གླིང་ འདི་ ནང་ སྡོད་ མ་ སྡོད་ མེད །

དེ་བ་འདི་ ཤི་ སོཔ་ དྲག

དབའི་ རྣམ་ཤེས་ # ཁྱོད་ ངེའི་ གཟུགས་ ཀྱི་ ག་ག་གི་ཁུག་ ག་ཏེ་ ར་ ཡོད་ རུང་ ད་ལྟ་ར་ ཐོན་སོང་ ཤིག་ ཡ །

ཡ་བླ་མ་མཁྱེན་ནོ །

དབྱངས་ཅན ། # ཨ་པ་ གིས་ ཁྱོད་ ཕོཝ་ ནང་ ཨ་ལུ་ ཡོདཔ་ ཨིནམ་ ཤེས་ ཆིཔ་ འདྲས་ མེན་ན ?

མི་ ཤེས་ དབའི །

སླབ་ ར་ མ་ སླབ་ པ་ སྟེ །

ད་ ཤེས་ ཆིཔ་ འོང་ ནི་ མས ?

དབུགས་འགམ་ ཙིགཔ་ ཟ་ཟ་ བའི་ གཏམ་ ལེ་ཤ་ སླབ་ དེས་ མེན་ན་ སྟེ །

ངེའི་ བློ་གཏད་ཧིང་གཏད་ འདི་ མེདཔ་བཏང་ ད་ ནུག་ ལོ་ ཟེར ?

ཨིན་ མས་ སྨོ ?

ཨ་མ་ གིས་ སླབ་ དཔ་ འདྲས་ མེན་ན །

ད་ དེ་སྦེ་ གཡིབས་སྡོད་ པར་ དོན་དག་ མིན་འདུག

ཨ་ལུ་ ཨ་པ་ ང་ ཨིན་ ཟེར་ གདོང་ཁར་ འཐོནམ་ དྲག་ ནི་ མས །

ཤོག་ འགྱོ་ གེ །

ཨའོ་ # ང་ འདི་ འདྲོག་ པས་ མས །

དང་པ་ ཁྱོད་ སོང་ ཤིག # ཨ་ཁའི་ དབའི་ # ཧ་ ཧ་ ཧ །

ང་ རྣམ་ཤེས་ བཙིརཝ་ ཟེར་ ར་ བཏང་ ཞིན་ན་ # རྣམ་ཤེས་ ཀྱི་ ཚབ་མ་ དོར་མའི་ ནང་ ཆབ་གསང་ བཙིར་ དཔ་ འདྲས་ སྦོ་ སྟེ་ ང་ # ཧི་ ཧི་ ཧི །

དེ་མི་གི་ ལཱ་ # ང་ ཨཔ་ དབང་དྲག་ ཟེར་ བའི་ མིང་ཅན་ ཡང་ སྨོ་ ཧི་ ཧི་ ཧི །

དབའི་ ཨ་ལུ་ ཁྱོད་ ག་ སྨོ ?

ག་ཅི་ འབད་ དཔ་ སྨོ ?

སེམས་ སྐྱོ་སྐྱོ་ ར་ འདྲཝ་སྦེ་ སྡོད་ ནུག་ པ་ཡ །

སེམས་ སྐྱོ་སྐྱོ་ ར་ འདྲཝ་སྦེ་ མ་ སྡོད་ པར་ ཐབས་ ར་ མིན་འདུག་ ཨ་པ །

ཨའེ་ # དབའི ། # ཨ་ལུ་ ཁྱོད་ ཡང་ དེ་སྦེ་ ཨིན་ན ?

ཁྱད་ མེད་ ཁྱད་ མེད་ སྨ་རེ །

ཨ་པ་ གིས་ སླབ་ གེ་ ནོ །

ད་རེས་ སེམས་སྐྱོ་ སྡོད་ མི་ ཁྱོད་ རྐྱངམ་གཅིག་ མེན །

ཆ་རོགས་ ང་ ཡང་ ཡོད །

མ་ ཤིཝ་ ལས་ དམྱལ་བའི་ ཟངས་ ཆེན་ ནང་ འཛུལ་ སོཔ་ བཟུམ་མའི་ སྡུག་ ཕོག་ སྟེ་ ཡོད་ ང་ ཡང་ །

ཤུད ། # ཁོ་ ང་ རྒཔོ་ ལུ་ སྙན་ཞུ་ འབད་ ཞིན་ན་ དམ་ ལུ་ ཅིག་ མ་ བཏགས་ པར་ བཞག་ ར་ མི་ བཞག

སྐུ་ཆེ་ སྐུ་ཆེ་ ཨ་པ །

རྒཔོ་ ལུ་ སྙན་ཞུ་ འབད་ མ་ ད །

ང་ར་ གིས་ གསལ་ ཞུ་ གེ་ ལགས །

ཨོང་ ། # ཨ་པ་ ལུ་ སྡུག་བསྔལ་ འ་ནེ་ཅིག་ ཕོག་ མི་ འདི་ # མི་ ངེའི་ བྱ་བ་ ངན་པ་ ལས་ བརྟེན་ ཡར་ སོ་ ཡི །

ང་ ལུ་ བཀའ་ཁྲེལ་ དགོངས་ཁྲེལ་ མེདཔ་ ཅིག་ མཛད་ དགོ་ ཟེར་ ཞུ་ ནི་ སྦེ་ ཨིན །

ཨ་ དབའི ། # ག་དེ་སྦེ་ ལོ ། # ཁྱོད་ ཀྱི་ བློ་ འདི ?

ང་ ལེགས་ཤོམ་ སྦེ་ ཧ་གོ །

བློ་ ཕྲང་ སླབ་ ལམ་ བསྐོར་ འགྱོ་ ཟེར་ སླབ་ ཨིན །

ཕྲང་ སླབ་ ཤིག

བཀྲ་མ་ཤིསཔ་ འབད་ མི་ འདི་ ཁྱོད་ ཨིན་ན ?

ཨིན་ ཨ་པ །

དགོངསམ་ མ་ ཁྲེལ །

ཡ་བླ་མ་མཁྱེན་ནོ །

ང་ མི་ སྤྱང་ཀ་ ང་ ལུ་ བློ་གཏད་ ས་ ཡོད་ རུང་ མེད་ རུང་ འདི་ ཅིག་ ལས་ བརྒལ་ མེད་ ས་ ཁྱོད་ ག་ཅི་ གི་ ངལ་ མ་ རངས་ པར་ དེ་སྦེ་ འབད་ དགོཔ་ སྨོ ?

ང་ འདི་ ངལ་ མ་ རངས་ པར་ འབད་འབདཝ་ རྩ་ལས་ མེན་ ཨ་པ །

སེམས་ཤོར་ འདྲེགས་ མ་ ཚུགས་ པར་ ར་ འབད་ དགོཔ་ ཐལ་ སོ་ ཡི །

ད་ ཨ་པ་ ཐུགས་ དང་ ལྡནམ་ ཅིག་ ཡོད་ པ་ ཅིན་ ང་ར་ དང་ མཉམ་ ར་ བཞག་ ནི་ ཡོདཔ་ ཅིག་ སྦེ་ གསོལཝ་བཏབ་ དགོ་ ལགས །

ཨ ། # ཁྱོད་ ཀྱིས་ སླབ་ ཚེ་ ག་དེ་སྦེ་ ལོ ?

ད་རེས་ ཚུན་ཚོད་ ང་ གཅེས་གཅེས་ཕངས་ཕངས་ སྦེ་ བཞག་བཞག་ པའི་ ཅ་ལ་ འདི་ # ད་ ཁྱོད་ དང་ མཉམ་ བཞག་ ནི་ ཡོདཔ་ ཅིག་ ལོ ?

དབའི་ # མི་ གི་ ཁམས །

དེ་བ་འདི་ # ཁུ་སིམ་སི་ སྦེ་ # ངེའི་ ཅ་ལ་ འདི་ ཚུར་ ལོག་ འབག་ཤོག་ ཁྱོད་ར །

ག་ཅི་ གི་ ཅ་ལ ?

ངེའི་ ཅ་ལ་ ཁྱོད་ ཀྱིས་ ཨརཝ་བརྐུ་ འབག་ མི་ འདི །

དབའི་ ང་ ཁྱོད་ ཅ་ལ་ ག་ཅི་ཡང་ ཨརཝ་ མ་ བརྐུ་ སྦ་ཡ ?

ཅ་ལ་ ག་ཅི་ ཟེར་ མི་ འབྱང་ དཔ་ སྨོ ?

ངེའི་ ཅ་ལ་ གསེར་ རྫམ་ གངམ་ འདི །

གསེར་ རྫམ་ གང་ ཡ ?

ཨོང་ སྟེ །

ནུབ་རི་ ཟམ་པའི་ འོག་ ལས་ ཁྱོད་ ཀྱིས་ ཨརཝ་བརྐུ་ འབག་ མི་ ངེའི་ གསེར་ རྫམ་ གངམ་ འདི་ ལོག་ འབག་ཤོག

ཀྭ་ལས་ ད་ལྟ་ར་ བཏོན་ ཤིག

ཡ་བླ་མ་མཁྱེན་ནོ །

འདི་ གི་ སྐོར་ལས་ འབདན་ ང་ གིས་ མི་ ཤེས་ སྨ་རེ་ ཨ་པ །

དབའི་ ཨ་ལུ་ # ད་ ཤོབ་རྐྱབ་ ནི་ གི་ རྩིས་རྐྱབ་ ཨིན་ན ?

ད་ལྟོ་ཁམས་ཅིག་ ཁ་ ར་ ཁྱོད་ སླབ་ དེས་ མེན་ ན ?

ང་ ལུ་ བཀྲ་མ་ཤིསཔ་ འབད་ མི་ འདི་ ཁྱོད་ ཨིན །

ཅ་ལ་ འདི་ ཡང་ ཁྱོད་ དང་ མཉམ་ བཞག་ དགོ་ ཟེར །

སླབ་ སའི་ ས་གོ་ ཡང་ ཨ་ནཱ་ ར་ ཨིན །

ཀྭ་ལས་ ད་ བློ་ མ་ མང་ པར་ ངེའི་ གསེར་ ལོག་ འབག་ཤོག

ཡ ། # ཨ་པ་ # ང་བཅས་ གཉིས་ བློ་ ག་ར་ གོ་བ་ བརྡ་ ནི་ འཛོལ་ ཡར་ སོ་ ནུག

ང་ དོན་དག་ སོ་སོ་ ཅིག་ གི་ སྐོར་ལས་ སླབ་སླབ་ ཨིན །

ཁྱོད་ ཀྱི་ གསེར་ གྱི་ སྐོར་ལས་ # ང་ ག་ནི་ཡང་ མི་ ཤེས་ སྨ་རེ །

ད་ ཁྱོད་ ངེའི་ གསེར་ འདི་ ལོག་ མི་ བྱིན་ ནི་ སྦེ་ ཤོབ་རྐྱབ་ ཨིན་ན ?

ང་ ནེ་ཚུན་ཚོད་ བུང་འགམ་ མ་ བཅུག་ ས །

མི་ རྒསཔ་ བུང་འགམ་ ད་ དབུགས་ཆདཔ་ མགྱོགས་ སྨ་རེ །

སྐུ་ཆེ་གསུང་ཆེ་ འབད་ གེ་ ད །

ངེའི་ གསེར་ འདི་ ལོག་ གནང་ # ཨ་པ་ གིས་ སླབ་ གེ །

ག་ར་ འདི་ ཁྱོད་ ལུ་ བྱིན་ མི་ ཚུགས །

ཕྱེད་ཀ་ ཅིག་ ང་ གིས་ བྱིན་ འོང་ # ཀྭ་ལས ?

ཨཔ་ དབང་དྲག

ང་ བླམ་ དཀོན་མཆོག་གསུམ་ བར་ ན་ བཙུགས་ ཏེ་ མནའ་ ཨིན་རུང་ བོ་ ད་ གེ །

ང་ ཁྱོད་ ཀྱི་ གསེར་ འཐུ་ ར་ མ་ འཐུ །

འཐུ་འཐུཝ་ ཨིན་ ཟེར་བ་ཅིན་ # ང་ ཨ་ནཱ་ ར་ # ཁ་ དང་ ལྷ་པའི་ ནང་ ལས་ ཁྲག་ ཐོན་ ཤི་ བཅུག

དབའི་ དེསན་ སྟེ་ ཁྱོད་ ཀྱིས་ མ་ འབག་ བ་ ན་ ག་ གིས་ འབག་འབགཔ་ ཨིན་ན་ སྨོ ?

ཁྱོད་ ཀྱིས་ མ་ ཤེས་ ག ?

ཨེང་ ། # ད་འབདན་ ང་ དུམ་གྲ་ཅིག་ ཧ་གོ་ ཡི །

ད་ཅི་ མི་ དག་པ་ཅིག་ ཨ་ནཱ་ ལས་ མར་ བྱོག་འགྱོ་ སར་ མཐོང་ ཅི །

ཨིན་ན ? # ག་ དང་ ག་ ར་ ཨིན་ མས ?

ཁྱོད་ ཀྱིས་ ངོ་ཤེས་ པས་ ག ?

ངོ་ འདི་ མི་ ཤེས །

མི་ འདི་ ཚུ་ གདོང་ ག་ར་ སྤུར་ ཏེ་ ཨིན་ མས །

མ་པ་ ཁྱོད་ ཀྱི་ གསེར་ འདི་ ག་ བཟུམ་ ཅིག་ ཡོདཔ་ སྨོ ?

གསེར་ གྱི་ རྫམ་ ལྟོ་རས་ དམརཔོ་ ཅིག་ ནང་ སྤུར་སྤུརཝ་ ཅིག་ ཡོད །

ཨེང་ ། # ད་འབདན་ ང་ གིས་ ཐད་རི་སྦ་རི་ ཧ་གོ་ ཡི་ ཨ་པ །

ཁྱོད་ ཀྱིས་ གསེར་ འདི་ ལོག་ ཁྱོད་ར་ གིས་ འཐོབ་ ཚུགསཔ་ ཅིག་ ང་ གིས་ ག་དེ་སྦེ་ཨིན་རུང་ འབད་བྱིན་ འོང་ །

དེ་འབདཝ་ད་ # ནཱ་ ཨ་པ་ གིས་ ཡང་ ང་ ལུ་ ཆ་རོགས་ ཅིག་ འབད་ དགོ །

ཨིན་ན ? # ངེའི་ གསེར་ འདི་ ར་ # ང་ར་ གི་ ལག་པར་ འཐོབ་ ནི་ ཡོད་ པ་ ཅིན་ # ཁྱོད་ ལུ་ ཆ་རོགས་ འདི་ ག་ཅི་ ར་ ཨིན་རུང་ འབད་ ནི་ ར་ རྨམ །

ག་ཅི་ འབད་ དགོཔ་ སྨོ་ སླབ་ ཤིག ?

ལགས་སོ་ ཨ་པ་ བཀྲིན་ཆེ་ བས་ དེསན །

ནཱ་ ཨ་པ་ ལུ་ བུམོ་ ཅིག་ ཡོད་ སྨོ་ ལགས ?

ཨེང་ ། # ཡེ་ཤེས་དབྱངས་ཅན་ ཡ ?

མོ་ ནངས་པ་ མི་ ཕྱུགཔོ་ གཅིག་ དང་ མཉམ་ གཉེན་རྐྱབ་ ནི་ འབད་ དོ །

ག་ཅི་ འབད་ ནི་ སྦེ ?

མན་བཟང་ དང་ ཨིན་ ནོ་ཤིག་ ལགས ?

ཨིན ། # འདི་ ཁྱོད་ ག་དེ་སྦེ་ ཤེསཔ ?

ངེའི་ ཨ་ཞང་ ཨིན་ ཨ་པ །

ད་ མན་བཟང་ གིས་ ཁོ་ དབྱངས་ཅན་ དང་ གཉེན་ མི་ རྐྱབ་ ཟེར་ སླབ་ དེས་ པ་ཡ ?

ཨ ། # གཉེན་ མི་ རྐྱབ་ ལོ་ ཡ ?

ཁོ་ ང་ ལུ་ ག་ཅི་ གི་ ཚོད་བལྟཝ་ ཨིན་ན ?

གཉེན་རྐྱབ་ ནིའི་ ལཱ་སྐོར་ ག་ར་ བསྒྲིགས་ ཚརཝ་ ད་ # ཁོ་ གཉེན་ མི་ རྐྱབ་ ཟེར་ བར་ འགྱོ་ བཏུབ་ སྦོ ?

ཨེང་ ། # ད་འབདན་ ང་ ཧ་གོ་ ཡི །

ངེའི་ གསེར་ འདི་ # ད་ ཁོ་ གིས་ ལག་པར་ ཚུད་ ཚར་ ཞིན་ན་ # ཁོ་ ངེའི་ བུམོ་ འདི་ དང་ གཉེན་རྐྱབ་ དགོཔ་ མིན་འདུག་ པ །

ཨ་པ་ དགོངསམ་ མ་ ཁྲེལ །

ཨ་ཞང་ མན་བཟང་ དབྱངས་ཅན་ དང་ གཉེན་ མི་ རྐྱབ་ ཟེར་ མི་ འདི # བར་ ན་ སྟབས་ མ་ བདེཝ་ བཟོ་ མི་ འདི་ ང་ ཨིན །

ཨ ། # ང་ ལུ་ བུམོ་ ཕུད་རྡོག་ གཅིག་ ལས་ བརྒལ་ མེད །

འདི་ ལུ་ རྨགཔ་ ཕྱུགཔོ་ གཅིག་ ཐོབ་ ཅི་ མནོ་ ངལ་རངས་ སྡོད་ པ་ གིས་ ནི་ ཁྱོད་ བཟོ་ ཡང་ ཕར་ ཞོས་ལེམ་ ཆུ་ གིས་ སྦངས་སྦངསམ་ བཟུམ་ བཟོ་ ཞིན་ན་ ག་ཅི་ ཨིན་ ཟེར་ བར་ ན་ དཀྲོག་ དགོཔ་ སྨོ ?

འ་ནཱི་ གི་ སྐོར་ལས་ ཨ་པ་ ལུ་ ཁ་ གིས་ སེལ་ ནི་ སྦེ་ ཨིན །

དབྱངས་ཅན་ དང་ ང་ གཅིག་གིས་གཅིག་ལུ་ གནམ་མེད་ས་མེད་ དགའ །

ད་ མོ་ གི་ ཕོཝ་ ནང་ ངེའི་ ཨ་ལུ་ ཡང་ ཡོད །

ཨ་ལའུ་དབའི ། # ད་རེས་ ཀྱི་ ཉིནམ་ འདི་ དབའི་ ང་ །

ང་ རོགས་ ཀྱི་ གདོང་ཁར་ བློ་བཙོངམ་ འདི་ བ་ ལྷགཔ་ ག་ནི་ཡང་ མི་ འོང་ །

ཁྱོད་ ཀྱིས་ གོ་ ཡི་ ག་ ང་ ལུ་ ངོ་ཚ་ ནི་ གི་ དཔྱལཝ་ མིན་འདུག་ ཟེར་ ཡ་ །

ཟ་འདྲེ་ ཁྱོད །

ཤུད་ # ཁྱོད་ དང་ ང་ སྤ་རོ་ ཁྲིམས་ཁང་ ནང་ འཕྱད་ གེ་ སྨ་རེ །

གླང་ གིས་ ཐགཔ་ འདྲུད ། # ཐགཔ་ གིས་ ཙོག་ཕུར་ འདྲུད ། # ཙོག་ཕུར་ གྱིས་ ཨ་ཝ་ བསྣད་ དོ་ བཟུམ་ ཅིག་ ང་ ཁྱོད་ མ་ བསྣད་ པར །

དབྱངས་ཅན །

བུམོ་ ཁྱོད་ ཀྱིས་ བཀྲ་མ་ཤིས་པའི་ ལཱ་ # འ་ནཱི་ བཟུམ་ ཅིག་ འབད་ དེ་ ངེའི་ བློ་ ཕྱི་ ནང་ མེདཔ་ ག་ར་ བཙོང་ འོང་ མནོཝ་ ང་ གནམ་ ཉིན་མར་ མགུ་ མལ་ཆ་ གིས་ སྤུར་ ཉལ་ བའི་ གཉིད་ལམ་ ནང་ ཡང་ མཐོང་ མ་ མྱོང་ །

ངེའི་ ལགཔ་ ཕྱག་ལྟག་ མགུ་ ལས་ མར་ སེན་མོ་ གིས་ ར་ཏོ་ གུ་ ཚུན་ཚོད་ གཡའ་ ཡི་ ས་ བུམོ་ ཁྱོད་ ཨ་སྦུ་ ཙང་ མ་ ཆགས་ པར་ སྡོད་སྡོདཔ་ མས་ པ །

ཁའི་ དབའི ། # ཨ་ཞང་ དང་ ཚ་བོ་ བསྡོམས་ ཨམ་སྲུ་ གཅིག་ ལས་ མི་ འཐོབ་ པས་ སྦོ ?

འདི་ ཡང་ ཨཔ་ དདཔ་ལོག་སི་སི་ སྤྱང་ཀ་ ཅིག་ གི་ བུམོ་ དབའི །

དེསན་ ནངས་པ་ གཉེན་ ག་ཡང་ རྐྱབ་ དགོཔ་ མིན་འདུག་

ང་བཅས་ ཡང་ ཐིམ་ཕུག་ ལོག་ ཡར་སོང་ ནི་ ད །

ད་ བཅའ་སྒྲིག་ རྐྱབ་ ག་ཅི་ འབད་ ནི ?

ནངས་པ་ གཉེན་རྐྱབ་ མི་ ག་ཡང་ མིན་འདུག་ རོགས །

མེན་ མེན་ བཅའ་སྒྲིག་ འཕྲོ་མཐུད་ དེ་ ར་ རྐྱབ་ པར་ ཤོག

ཨ་ཞེམོ་ ཡང་ ལོག་ འགྱོ་ མི་ དགོ །

ནཱ་ ཤོག་ ཤིག # ང་ ལེགས་ཤོམ་ སྦེ་ བཤད་ སླབ་ གེ་ ནོ །

ཨ་མར་ ཤིང་ འདི་ གུ་ བལྟ་ ཤིག

མཐོང་ མས་ གོ་ཞིག # ཨིན་ པས །

འདི་ ཐད་རི་སྦ་རི་ རོགས་ དབྱངས་ཅན་ གྱི་ ཨ་པ་ གིས་ འབྱང་ མི་ གསེར་ འདི་ ཨིན་ མས །

ལྟོ་རས་ དམརཔོ་ ཅིག་ ནང་ བསྡམས་ ཏེ་ ཡོད་ ལོ་ པ་ སྟེ །

དབའི་ དེ་སྦེ་ འདི་ མི་ འོང་ །

ངེའི་ ཨ་པ་ གིས་ ཤོབ་ རྐྱབ་རྐྱབ་ འོང་ །

ཁོ་ གི་ ནང་ གསེར་ ག་ཏེ་ ལས་ འོང་ ནི་ ས །

རྩ་ཀྲུག་ ནཱ་ ཤོག་ ཤིག་ ཁྱོད་ ཀྱི་ དཔྱལཝ་ འདི་ ཚར་ གཅིག་ བལྟ་ གེ་ ནོ །

སྤའོ་ # དབའི་ བལྟ་ ཤིག་ དཔྱལཝ་ ལེགས་མི་ལེགས །

ཨ་ཝ་ གཏང་ ས་ ཡང་ གསེར་ དང་ ཁ་ཐུག་རྐྱབ་ པའི་ དཔྱལཝ་ ཨིན་ མས་ སྨེ་ སྟེ་ རོགས །

དེ་འབདཝ་ད་ # གསེར་ འཐུ་འབག་ ནི་ མེན་ པར་ ཙིགཔ་ཟ་ ཚལ་མ་ ནང་ ལས་ མར་ གཡུགས་བཀོ་ མི་ ཁྱོད་ རྐྱངམ་གཅིག་ ལས་ བརྒལ་ མི་ འོང་ །

ཡ ། # ཁྱོད་ དཔྱལཝ་ འདི་ ཡང་ # ཧ་ ཧ་ ཧ །

ཨ་ནཱི་ ཨམ་ ཁྱོད་ དང་ བུམོ་ བཀྲ་མ་ཤིསཔ་ འདི་ གི་ ཞོར་ལས་ ཨིན་ ནོ་ཤིག ?

ངེའི་ མི་ཚེ་ མི་རབས་ གཅིག་ གཅེས་གཅེས་ཕངས་ཕངས་ སྦེ་ # བདག་འཛིན་ འབད་ བཞག་བཞག་ པའི་ བདོག་གཏད་ འདི་ # མོ་ གཉེན་རྐྱབ་ པའི་ འབྱེལཝ་ འཐབ་ པའི་ ཞོར་ཁར་ ཕུད་རྡོག་ ཡང་ མེད་ པར་ བརླགས་ ཚར་ ཡི་ སྨ་རེ །

ག་ཅི་ གི་ བདོག་གཏད །

ཤིག་ དང་ ཀི་ཤིག་ གི་ བདོག་གཏད་ ཡ ?

ཤིག་ དང་ ཀི་ཤིག་ ར་རྡུགས་ ལས་ བརྒལ་ # ཁྱོད་ ནང་ ག་ཅི་ འོང་ ནི ?

འདི་ ཚུ་ འབྱང་ ད་ པ་ ག་ཅི་སྦེ་ ཕངས་ དགོཔ ?

འ་ནཱ་ བལྟ་ ཤིག་ ངོ་ཚ་ ནི་ གི་ དཔྱལཝ་ མེད་ པའི་ བུམོ་ འདི །

གནམ་ ཕྱི་རུ་ སོངམ་ ད་ ནོར་སེམས་ཅན་ གྱིས་ ཡང་ # རང་ གི་ ཨོག་ཀ་ འགྱིམས་ འོང་ ཤེས །

ཁྱོད་ མནོ་ཅན་ གྱི་ མི་ དུས་ཚོད་ འ་ནཱི་ཅིག་ སོང་ རུང་ ཁྱིམ་ ནང་ མ་ ལྷོད་ མི་ ཨ་སྦུ་ གཡུགས་ སྡོད་སྡོད་ པའི་ རྟགས་ ཨིན །

ཤུད་ ། # བློ་ བཙོངས་བཙོངས་ པའི་ བུམོ་ ཁྱོད་ # ང་ མི་ སྦོམ་ཆུང་ ནེམ་ཅིག་ ཁྱོད་ ཀྱིས་ རྒྱབ་ ལས་ བཙོངས་ ཟ་ ནུག་ སྨོ ?

ད་རེས་ ཚུན་ཚོད་ ང་ ཁྱོད་ ཕགཔ་ གསོཝ་ དེས་ གསོ ། # ད་ འབདཝ་ ད་ ཁྱོད་ ཕོཝ་ ནང་ ཡོད་ པའི་ ཕག་ཅུང་ འདི་ ཡང་ ང་ གིས་ གསོ་ བཅུག་ ནི་ སྦེ་ ཨིན་ན ?

ཨམ་སྲུ་ གི་ ཕོཝ་ ནང་ ཨ་ལུ་ མ་ ཆགསན་ ཁྱོད་ ཕོཝ་ ནང་ ཨ་ལུ་ ཆགས་ ནི་ སྦེ་ ཡ ?

རོགས་ ཕོཝ་ ནང་ ཨ་ལུ་ ཡོད་ པ་ ག་ཅི་ མས་ ཟེར་ སྟེ །

ཨ་པ་ ནི་ ཕོ་རྒྱ་ ག་ནི་བ་ ལེགསཔ་ ཅིག་ མས །

རོགས་ ནངས་པ་ གཉེན་ མན་བཟང་ དང་ མེན་ པར་ # ཁོ་ དང་ རྐྱབ་ ནི་ ཟེར་ ད་ཅི་ ཉིན་མར་ མན་བཟང་ ཁོ་ར་ ནཱ་ སླབ་ པར་ ཐོན་འོངས་ ཡི །

ག་ཅི་ ལོ ། གདོང་ ཡང་ བྱི་ལི་ ཨར་མཁན་ བཟུམ་ བཟོ་ ཞིན་ན ?

ངེའི་ བུམོ་ ལུ་ འ་ནཱི་བཟུམ་ གྱི་ འབད་གཞག་ སྟོན་བྱིན་ མི་ འདི་ ཁྱོད་ འབད་ དོ་ པ །

རྨགཔ་ གདོང་ཁར་ མ་ ཐོནམ་ ལས་ རྒྱབ་ ལས་ ཨ་ལུ་ འབག་ སྟེ་ ཁྱོད་ར་ ངོ་ཚ་ བའི་ གདོང་ མེད་ རུང་ # ང་བཅས་ ངོ་ཚ་ བའི་ གདོང་ ཡོད་ པ་ སྟེ །

ངེའི་ བློ་ ཕྱི་ ནང་ མེདཔ་ ཅིག་ ཁྱོད་ ཀྱིས་ བཙོངས་ ཚར་ ནུག

ཨམ་སྲུ་ གིས་ འབད་ ནི་ གི་ ལཱ་ # ད་ལྟོ་ གཞོན་པའི་ བསྒང་ ལས་ མ་ འབདན་ ལྟ་མ་ ཨང་རྒས་ འགྱོཝ་ ད་ ནི་ རོགས་ ཀྱིས་ བལྟ་ མི་ བཏུབ་ སྟེ །

རོགས་ ཕོ་རྒྱ་ ཚུ་ དབྱངས་ཅན་ དགོ་ ནི་ སྦེ་ ག་ཐོབ་རྐྱབ་ འོངམ་ ད་ # ཨཔ་ ཁྱོད་ ནེ་ཚུན་ཚོད །

ཨིན་ན་ ཨམ་ ཁྱོད །

སླབ་ པ་ ཅིན་ ཁྱོད་ ཁ་ལན་ མི་ འབྱོར །

ཁྱེད་ གཉིས་ འབད་གཞག་ ཅོག་ར་གཅིགཔོ་ བཟོ་ ཞིན་ན་ ཨ་ནཱི་ དགོ་ ནི་ སྦེ་ ཨིན །

འགྱོ་ ཤིག་ ཁྱོད་ # ཨ་པ་ ལུ་ སླབ་ གོ་ཐོས་ མིན་འདུག # ནཱ་ ཁྱིམ་ ནང་ གདོང་སྐོར་ རྐྱབ་ སྡོད་ པ་ ཅིན་ ད་རེས་ ལེགས་ཤོམ་ ཅིག་ མི་ འོང་ ནི་ མས །

ཁྱིམ་ཚང་ ཅིག་ འབད་སར་ ཉལ་ བར་ ཡར་སོང་ གེ །

དབའི་ དབའི་ ང་ དབའི་ # ད་རེས་ ཀྱི་ ཉིནམ་ འདི །

ང་ ག་ཅི་ ཟེར་ མི་ འདི་ འབད་ ནི་ ན །

ངེའི་ དོན་ཧིང་ ཡང་ ཁ་ ལས་ ལོག་ ནི་ འབད་ དོ་ ད་ # ཧུ་ ཧུ་ ཧུ །

ངེའི་ བུམོ་ གི་ ཕོཝ་ ནང་ ཨ་ལུ་ ལྟེམ་ལྟེ་ བཀང་བཞག་ སྦེ་ # ད་རུང་ ཁྱོད་ ངེའི་ ཁྱིམ་ ནང་ ག་ཅི་ བལྟ་ བར་ འོངསམ ?

ང་ ལུ་ ཡོད་ རུང་ མེད་ རུང་ གསེར་ རྫམ་ གང་ ལས་ མེད་ ས །

འདི་ཡང་ ད་རེས་ ཁྱེད་ ཨ་ཞང་ དང་ ཚ་བོ་ གཉིས་ ཀྱི་ ཞོར་ལས་ ཕུད་རྡོག་ ཡང་ མེད་ པར་ བརླགས་ ཚར་ ཡི །

ང་ ང་ སེམས་ ཁར་ སྡུག་བསྔལ་ མ་ ཐེག་ པར་ སྡོད་ ནུག་ ཟེར་ # ཁྱོད་ ད་རུང་ ལོག་སྟེ་ ང་ འབད་སར་ ཚོད་བལྟ་ བར་ འོངས་འོངསམ་ ཨིན་ན ?

དེ་སྦེ་ མ་ འབད་ ཨའེ །

དེ་སྦེ་ མེན་ ཨ་པ །

ད་ ཁྱོད་ ངེའི་ ཕམ་ ཨིན །

ང་ གིས་ ཁྱོད་ ལུ་ གུས་ཞབས་ འབད་ ནི་ མ་གཏོགས་ ཚོད་ ག་ཅི་སྦེ་ བལྟ་ ནི ?

ཨ་པ་ ཁྱོད་ར་ དགོངསམ་ མ་ ཁྲེལ་ བར་ ཨ་ནཱ་ ངེའི་ ལག་པར་ ཡོད་ མི་ འདི་ ག་ཅི་ ཨིན་ན་ ཚར་ གཅིག་ བལྟ་ ད །

ང་ར་ གི་ ཡོད་ མི་ འདི་ འབྱང་ ད་ ཡི །

ད་ ང་ ཁྱོད་ ཀྱི་ ལག་པར་ ནོརབུ་དགོས་འདོད་དཔུང་འཇོམས་ ར་ ཡོད་ རུང་ བལྟ་ དགོ་ མནོཝ་ མེད །

ཨའེ་སྨོ ། # ཡ་ # ངེའི་ ཅ་ལ་ འདི་ # ཕངས་སི་སི་ སྦེ་ ག་ཏེ་ ལས་ ཕར་ ཡོད་ ག་ མ་ ཤེས །

ཨ་ནཱ་ ཡོད་ ཨ་པ །

ཁྱོད་ ཅ་ལ་ འདི་ ཕུད་རྡོག་ གཅིག་ ཡང་ མ་ འབྱང་ པར་ ལོག་ ཁྱོད་ར་ ལུ་ སྤྲོད་ ནི་ སྦེ་ འབག་འོངས་ ཡི །

ད་རེས་ ངེའི་ མགུ་ཏོ་ བཀྲིན་ཆེ་ # སྟེ་ ཁྱོད་ ཀྱི་ ཅ་ལ་ ལོག་ ཁྱོད་ར་ གི་ ལག་པ་ ར་ ལྷོད་ དོ །

ཚ་གྱང་ལང་ མི་ དགོ་ པས་ ཨ་པ །

ཤོབ ? # ཁྱེད་ ཨ་ལུ་ གཞོནམ་ གིས་ མི་ རྒསཔ་ ལུ་ ནེ་ཚུན་ཚོད་ ཚོད་ མ་ བལྟ་ ཨའེ །

ཤོབ་ མེན་ ཨ་པ །

ཤོབ་ ཨིན་ན་ མེན་ན་ ཁྱོད་ར་ ཚར་ གཅིག་ བལྟ་ མས་ སྟེ །

ད་འབདན་ ང་ ཁྱོད་ དགོ་ ར་ མི་ དགོ་ སྨ་རེ །

ཁྱོད་ ཀྱིས་ ང་ མི་ཚེ་ གཅིག་ དགའཝ་ སྐྱིདཔ་ སྦེ་ སྡོད་ མ་ སྟེར །

ད་རུང་ ང་ སྐྱིད་ཏོང་ཏོ་ སྦེ་ སྡོད་ མི་ སྟེར་ བས ། # ཁྱོད་ ང་ འབད་སར་ ལོག་ འོངསམ་ ཨིན་ན ?

ད་འབདན་ ཁྱོད་ དགོ་ ར་ མི་ དགོ་ སྨ་རེ་ ང་ །

ད་རེས་ ཁྱོད་ ཀྱིས་ ང་ དོན་ཧིང་ འགག་སག་ས་ གི་ ན་ཟུག་ རྐྱབ་ བཅུག་ ཅི །

ལྷ་ས་ ཇོ་བོའི་ ཞལ་གསེར་ ནི་ ང་ གིས་ ཁྱོད་ ཕུལ་ མ་ ཚུགས །

མར་ རྒྱ་གར་རྡོ་རྗེ་གདན་ གྱི་ གསེར་ཏོག་ ནི་ ང་ གིས་ ཁྱོད་ སྒྲོན་ མ་ ཚུགས །

ཡར་ དཀོན་མཆོག་ མཆོད་པ ། མར་ དབུལ་ཕོངས་ སྤྱང་ཀ་ ཚུ་ ལུ་ སྦྱིན་པ ། བར་ འཕགས་པའི་དགེ་འདུན་ ལུ་ ཞབས་ཏོག་ བསྙེན་བཀུར་ བསྒྲུབ་ པན་ ང་ གིས་ ཁྱོད་ བསྐྱལ་ མ་ ཚུགས །

ནམ་ར་འབད་རུང་ # ཁྱོད་ འབྱང་ ད་ པའི་ ཚ་གྱང་ གིས་ ང་ ཉལ་ བ་ ཅིན་ གཉིད་ མེད་ ཟ་ བ་ ཅིན་ བཅུད་ མེད་ པར་ # ད་ ངེའི་ མི་ཚེ་ རྫོགས་ རན་ དོ །

ཁྱོད་ ཆ་རོགས་ ལེགས་ཤོམ་ ཅིག་ མེན་ པས་ པ་ཡ་ ཁྱོད །

ད་རེས་ ལས་ འབདན་ ང་ར་ གཉིད་ ཅིག་ ལེགས་ཤོམ་ སྦེ་ ཁུག་ གེ་ ནོ །

ཀྭ་ལས་ སྟེ་ ད་ རོགས་ མགྱོནམོ་ ཚུ་ དར་ ཡང་ བཏགས་ ཚར་ དོ །

ཨཔ་ དབང་དྲག་ ད་ལྟོ་ ཡང་ འོང་ ནི་ མིན་འདུག་ པ་ཡ ?

མ་ ཤེས་ ད་ མི་ འོང་ ནི་ འདྲས་ མེན་ན་ རོགས །

ད་སང་ དྲོ་པ་ ང་བཅས་ འོངསམ་ ད་ ཚོར་ཚད་ མེད་ པའི་ གཉིད་ལོག་ སྡོད་ ནུག

ཨ་དབའི་ # དེ་སྦེ་ འདི་ རྟེན་འབྲེལ་ གྱིས་ ར་ མི་ བཏུབ་ ས །

ཡངན་ ལེན་ པར་ གཏང་ དགོ་ ནི་ འདྲས་ མེན་ན ?

ཨ་ནཱ་ བལྟ་ ཤིག་ ང་ སླབ་ ཅི་ སྦོ །

ཕམ་ གི་ འབད་གཞག་ # ཨ་ནཱི་ བཟུམ་ ག་ཏེ་ འོང་ ནི ?

རོགས་ འོང་ དགོ་ མནོ་ བ་ ཅིན་ འོང་ དོ་ འོང་ # ང་བཅས་ ག་ཅི་སྦེ་ ལེན་ པར་ གཏང་ དགོཔ །

ཨོང་ ཨཔ་ དབང་དྲག །

མ་ བྱོནམ་ འདྲས་ ཟེར་ མནོ་ ཡི །

འབྱོན་ ནི་ འདི་ བྱོན་འོངས་ ནུག་ སྨོ ?

སེམས་དགའ་ ཡི་ སྨ་རེ །

བྱོན ། # སྤ་ # རོགས་ གཉེན་ གྱི་ བཅའ་སྒྲིག་ འདི་ སྡིག་ ནུག་ སྨ་རེ །

དྲག་ དྲག # སྟེ་ # ད་རེས་ ངེའི་ བུམོ་ འདི་ ཁྱེད་ ཨ་ཞང་ ཚ་བོ་ གཉིས་ ལས་ ག་ དང་ གཅིག་ཁར་ གཉེན་རྐྱབ་ སྨོ ?

གཉིས་ ཆ་ ར་ དང་ འདི་ མེན་ ནོ་ཤིག ?

ཧ་ ཧ་ ཧ ། མེན་ མེན་ དབའི །

རོགས་ ཨ་ལུ་ གི་ ཨ་པ་ དང་ ཆ་ སྟེ་ ར་ གཉེན་རྐྱབ་ དོ །

ཨིན་ན་ # འདི་ ཡང་ མ་ བཏུབ་ ཅིག་ མིན་འདུག་ རོགས །

ཨེང་ ཨམ་ ཡང་ ནཱ་ འདུག་ པ་ སྟེ །

བཀྲིས་བདེ་ལེགས་ ཡོད་ སྨ་རེ ། ཁྱོད་ ཀྱི་ བུ་ འདི་ དང་ ངེའི་ བུམོ་ འདི །

ང་ མི་ སྤྱང་ཀ་ འབད་ ནི་ འདི་གིས་ ཁ་དར་ གཅིག་ ཡང་ ཉོ་ འབག་འོང་ མ་ ཚུགས །

ཀྭ་ལས་ དབྱངས་སྐྱིད་ ཨ་པ་ ལུ་ ཁ་དར་ གཉིས་ འཐུ་ གནང་ ཤིག

ད་ # ཨ་མ་ ང་བཅས་ གཉིས་ ཀྱི་ བུཚ་ གཉེན་རྐྱབ་ ད་ # མི་ སྤྱང་ཀ་ ང་ བཟུམ་ ཅིག་ ལས་ ཁྱོསམ་ འོས་བདེན་བདེན་ ཅིག་ ག་ནི་ཡང་ བསྐྱལ་ ནི་ མིན་འདུག་ ཟེར་ མནོ་ མ་ ཆི་ སྨ་རེ་ ལགས །

ངེའི་ ཅ་ལ་ ཡོད་ན་མེད་ན་ འདི་ ར་ # ད་རེས་ ཁོང་ གི་ ཁྱོསམ་ སྦེ་ སྐྱེལ་ དོ་ ཧི་ ཧི་ ཧི །

བལྟ་ མས་ ཨཔ་ འདི་ ངོ་ ཡང་ ཚ་ ནི་ མིན་འདུག

ཡ ། ཆོས་སྐྱོང་སྲུང་མ་ ཚུ་ གིས་ ཐུགས་རྗེ་ གཟིགས་ ཤིག

ངེའི་ གསེར་ རྫམ་ གངམ་ འདི་ # ད་རེས་ ལས་ འགོ་བཟུང་ ང་རའི་ བུམོ་ དང་ བུ་མོའི་ རྨགཔ་ ལུ་ གཉེན་སྦྱོར་ གྱི་ ཁྱོསམ་ སྦེ་ སྤྲོད་ དོ །

གསེར་ འདི་ ལས་ བརྟེན་ ཁོང་ གཉིས་ ཀྱི་ བར་ ན་ ཕུང་ འཐོན་ མ་ བཅུག་ པར་

ཁོང་ གཉིས་ ཀྱི་ ལཱ་ དང་ བྱ་བ་ ག་ཅི་ ར་ འབད་རུང་ བསྟན་པ་ དང་ སེམས་ཅན་ གྱི་ དོན་ལུ་ # ཕན་ཐོགས་ ཚུགསཔ་ ཅིག་ གི་ སྐྱབས་ དང་ གདོང་གྲོགས་ མཛད་ གནང་ །

བཀྲིན་ཆེ་ ཨ་པ །

དབའི་ # ནེ་ཅིག་ ཡང་ འབད་ དགོཔ་ ཡོད་ སྦོ ?

འདི་ འདི་ ཁྱེད་ གཉིས་ འབད་ ད་ རུང་ བཏུབ་ པ་ སྟེ །

ཡ་ ཡ ། # ད་ ང་བཅས་ བཟའ་ཚང་ ཚུ་ པར་ ཅིག་ བཏབ་ གེ །

ཀུན་ལེགས་ ཀུན་ལེགས་ པར་ ཅིག

དབྱངས་སྐྱིད་ ཁྱོད་ ནཱ་ ཤོག་ ཤིག

ཨའེ་ ངེའི་ དབྱངས་སྐྱིད་ འདི་ # ད་རེས་ ཚུན་ཚོད་ ང་ དང་ གཅིག་ཁར་ སྡོད་ རུང་ # ང་ གིས་ རག་ གི་ རྐོ་མ་ ཅིག་ ཡང་ ཉོ་ བྱིན་ མ་ ཚུགས །

ད་ ཨ་ནཱི་ གསེར་ འདི་ གིས་ ཁྱོད་ར་ སྡོད་ པ་ ན་ སྡོད་ པའི་ སྐྱིད་སྡུག་ བསལ་ ནི་ དང་

ཤི་ བ་ ཅིན་ ཤི་ བའི་ རོ་བསྡུ་ རྐྱབ་ ནིའི་ བདོག་གཏད་ སྦེ་ གསེར་ སྦྱངས་རྡུང་ གི་ རྐོ་མ་ རྡོབ་ཅུ་ སིན་ཅུ་ ཆ་ རེ་ རེ་ སྒྲུབས་ ད་ སྨ་རེ །

དབའི་ ད་རེས་ འབདན་ # ང་ར་ གི་ ཨཔ་ འདི་ གིས་ # དེ་མི་ ཧ་ལས་མི་ལས་ དང་ ཡིད་ཆེ་མི་ཆེ །

ད་རེས་ ཚུན་ཚོད་ ཁྱོད་ ཀྱིས་ ཅ་ལ་ ཅ་ལ་ ར་ ཟེར་ མི་ འདི་ འ་ནཱི་ གསེར་ འདི་ ཚུ་ ཨིན་ན །

བཀྲ་ཤིས་བདེ་ལེགས །

ཧམ་ ཆེ་ བའི་ འཛམ་གླིང་ །

ཨེང་ ཡ་ ཡ ། # སྟེ ། # ཆོསཔ་ གི་ འགྱེདཔ །

བཟོཝ་ གི་ བཟོ་གླ་ # ལས་མི་ གི་ གླ་ཆ་ གཏང་ ནི་ གི་ ཏི་རུ་ ལངམ་ སྦེ་ འབག

དེ་ལས་ ཨ་མ་ ལུ་ ལེགས་ཤོམ་ སྦེ་ བཤད་སླབ་ ད །

ང་ ལཱ་ གིས་ མ་པ་ལས་ མ་ ཁོམས་ པར་ ལྷོད་ མ་ ཚུགས་ ཟེར །

ལགས་སོ་ ཨ་ཞང་ །

ཀྭ་ལས་ སྟེ་ # ཨམ་ རྡོ་རྗེ་སྒྲོལམ་ གིས་ འབུམ་ལྔ་ ཟླཝ་ གསུམ་ གྱི་ དོན་ལུ་ ཨིན་ ཟེར་ ར་ # ད་ ཟླཝ་ དྲུག་ ཡར་སོང་ རུང་ ལོག་ སྤྲོད་ ནི་ མིན་འདུག་ པ་ཡ །

སྐྱེད་ འདི་ ཚུ་ ཀྲིག་ཀྲི་ སྦེ་ སྤྲོད་ དོ་ པ་ སྟེ་ ལགས །

མ་པ་ ཨིན་ ནི་ འདི་ ཨིན །

དེ་འབདཝ་ད་ ཡུན་རིང་ སུ་ ཅིག་ འགྱོ་ དོ་ ས །

ད་རེས་ སྐྱེད་ དང་ ངོ་བོ་ ག་ར་ ཚངམ་ སྦེ་ རྩིས་ ཚར་ གཅིག་ མཇུག་བསྡུ་ གཏང་ ད་ ས་ མེན་ན ?

ཨ་ # ད་ # ད་རེས་ སྐྱེད་ རྐྱངམ་གཅིག་ ལས་ སྤྲོད་ མི་ ཚུགས་ པས །

སྐབས་ཅིག་ ལཱ་ འགྱོ་ ར་ མ་ བཏུབ་ ཟེར །

ཡ ། # ད་རེས་ བདུན་ཕྲག་ གཅིག་ གི་ སྐྱེད་ སྟོང་ཕྲག་ ཁལ་གཅིག་ལྔཔོ་ འདི །

མ་པ་ # སྐྱེད་ འདི་ ར་ ཀྲིག་ཀྲི་ སྦེ་ འབག་ འོངས་ པ་ ཅིན་ བཏུབ་ སྦེ་ བཞག་ ནི་ ར་ རྨམ །

འབྱོར་རྟགས་ ཅིག་ གནང་ མས་ ཨཔ་ གང་ཟག

འབྱོར་རྟགས་ དགོ་ པ་ ཅིན་ དང་པ་ར་ ཁྱོད་ར་ ངོ་བོ་ འདི་ ར་ ཚངམ་ སྦེ་ འབག་ཤོག

ཨཔ་ གང་ཟག

ངེའི་ ཆ་རོགས་ གཅིག་ ཡང་ ཁྱོད་ ལས་ ཏི་རུ་ ཅིག་ བསྐྱི་ དགོ་ པས་ ཟེར་ ནཱ་ འོངས་ ཡི་ ས །

ས་ དང་ ཁྱིམ་ ཡོད་ མི་ ཅིག་ ཨིན་ པས་ ག ?

གཏའམ་ ར་ བཞག་ ནི་ ཡོད་ པ་ ཅིན་ ཏི་རུ་ འདི་ ཡོད །

ཚར་ གཅིག་ ཁ་སླབ་ བལྟ་ གེ་ སྟེ །

དཔལ་འབྱོར །

ནང་ ན་ ཤོག # སྐུ་གཟུགས་བཟང་པོ་ ལགས །

སྐུ་གཟུགས་བཟང་པོ་ # སྡོད །

སྟེ་ # ཁྱོད་ ག་ཏེ་ ལས་ སྨོ ?

སྤ་རོ་ ལས་ ཨིན་ ལགས །

སྤ་རོ་ ག་ གི་ བུ་ སྨོ ?

ཨ་པ་ འདི་ # ཧེ་མ་ ལས་ གྱོངས་ སོ་ ཡི །

ཚོང་དཔོན་ དོན་གྲུབ་ ཟེར་ མི་ འདི་ ཨིན་ ལགས །

ཨེང་ # ཚོང་དཔོན་ ཅིག་ ར་ ཨིན་ པ་ ཅིན་ བདོག་གཏད་ ཨོ་ཏོག་ཏོ་ འོང་ །

སྟེ་ # ཁྱོད་ ང་ ལས་ ཏི་རུ་ ཅིག་ བསྐྱི་ དགོ་ པས་ ཟེར་ ལོ །

ཏི་རུ་ བསྐྱི་ དགོ་ པ་ ཅིན་ # ས་ དང་ ཁྱིམ་ འདྲཝ་ རེ་ གཏའམ་ བཞག་ དགོ །

གཏའམ་ བཞག་ ནི་ ཡོད་ ག ?

ཨེང་ # བར་པའི་ས་ ལུ་ ཁྱིམ་ ཅིག་ འདུག # དེ་ལས་ # ཁྱིམ་ས་ གཉིས་ ཡང་ འདུག་ སྨོ ?

ཏི་རུ་ ག་དེ་ཅིག་ དགོ་ ནི་ སྦེ་ ཁྱོད ?

འབུམ་ བཅུ་ཐམ་ ལགས །

ཟླཝ་ ག་དེ་ཅིག་ གི་ དོན་ལུ ?

ཟླཝ་ གསུམ་ གྱི་ དོན་ལུ་ ལགས །

ཏི་རུ་ འདི་ ཡོད་ མ་པ །

ཨ་ནཱི་ ཁྲམ་ འདི་ ངེའི་ ནང་ གཏའམ་ སྦེ་ བཙུགས་བཞག་ པ་ ཅིན་ འབུམ་ བཅུ་ཐམ་ མ་ཚད་ # ག་དེ་ཅིག་ དགོ་ རུང་ # ང་ བྱིན་ འོང་ །

སྟེ་ # ངེའི་ སྐྱེད་ འདི་ འབུམ་ གཅིག་ ལུ་ བདུན་ཕྲག་ རེ་ ལུ་ སྟོང་ཕྲག་ ལྔ་ ལྔ་ རེ་ ཨིན །

ད་ ཁྱོད་ འབུམ་ བཅུ་ཐམ་ འབག་ ནི་ ཨིན་པ་ཅིན །

འབུམ་ བཅུ་ཐམ་ ལུ་ བདུན་ཕྲག་ རེ་ ནང་ # སྐྱེད་ སྟོང་ཕྲག་ ལྔ་བཅུ་ རེ་ ཕོགཔ་ མས །

འབུམ་ རེ་ ལུ་ སྐྱེད་ སྟོང་ཕྲག་ ལྔ་ ལྔ་ རེ་ རྩིཝ་ ད །

འ་ནཱེ་འབདཝ་ད་ # ཟླཝ་ རེ་ ལུ་ འབུམ་ བཅུ་ཐམ་ གྱི་ སྐྱེད་ # འབུམ་ གཉིས་ གཉིས་ རེ་ ཕོགཔ་ ད་ # ཟླཝ་ # NUM # ལུ་ སྐྱེད་ ཀྱིས་ ར་ འབུམ་ དྲུག་ ཕོགཔ་ མས ། # སྟེ # ཟླཝ་ གསུམ་ གྱི་ རྒྱབ་ ལས་ # ཁྱོད་ ཀྱིས་ ང་ ལུ་ # སྐྱེད་ དང་ ངོ་བོ་ སྦྲགས་ བསྡོམས་ ཀྱིས་ འབུམ་ བཅུ་དྲུག་ སྤྲོད་ དགོ་ པས །

ཁ་ཚིག་ འ་ནེ་སྦེ་ བཏུབ་ པ་ ཅིན་ # ཏི་རུ་ འདི་ # ཁྱོད་ར་ འབག་ ནི་ ར་ རྨམ །

གཏའམ་ འདི་ ནི་ ཁྱོད་ ནང་ ལངམ་ སྦེ་ འདུག # མ་ བཏུབ་ མེད་ ལགས །

ད་རེས་ # ན་འཐན་ ཁག་ཆེ་ ཡི །

ཡང་ཅིན་ ཉིནམ་ དག་པ་ཅིག་ གི་ རྒྱབ་ ལས་ ར་ # ལོག་ སྤྲོད་ ད་ ནི་ ལགས །

ཡ་ ཡ་ དེསན་ # བཏུབ ། # ཡ་ # ཚེ་རིང་ # གན་རྒྱ་ ཅིག་ བཟོ་ ད་ དེསན །

ངེའི་ ནང་ # གན་རྒྱ་ བཟོ་ ཐངས་ འདི་ ཨ་ནེ་སྦེ་ ཨིན་ སྨ་རེ་ དཔལ་འབྱོར །

ངོ་བོ་ ནེ་ཅིག་ ཨིན་ # སྐྱེད་ ནེ་ཅིག་ ཨིན་ ཟེར་ བའི་ ཚིག་ # བཙུགས་ ནི་ ར་ མེད །

ངོ་བོ་ འབུམ་ བཅུ་ཐམ་ འདི་ གུ་ # ཟླཝ་ NUM # གྱི་ སྐྱེད་ འབུམ་ དྲུགཔོ་ འདི་ # བཀལ་ ཞིན་ན་ འབུམ་ བཅུ་དྲུག་ # ང་ གིས་ ཁྱོད་ ལུ་ ལྟ་ལྟོ་ཚང་ གི་ ངོ་ # མ་ ཐེག་ པར་ བསྐྱི་ བར་ བྱིན་བྱིནམ་ སྦེ་ བཟོ་ དགོ །

ཨ་ནཱ་ བལྟ་ ཤིག་ # འ་ནཱི་ གན་རྒྱ་ འདི་ ཚུ་ ཡང་ # ག་ར་ འ་ནེ་སྦེ་ ར་ བཟོ་བཟོཝ་ ཨིན །

ག་ར་ བཙུགས་ ཚར་ ཡི་ ག ? # བཙུགས་ ཚར་ ཡི་ ལགས །

ཤབ་ ལེགས་ཤོམ་ སྦེ་ རྐྱབ་ ཅི་ ག་ དབའི་ ཁོ་རེ ?

བཅག་དཀྲུམ་ འབད་ ནི་ གི་ ཅ་ལ་ ཨིན་ པས་ ཤབ་ ལེགས་ཤོམ་ སྦེ་ མ་ རྐྱབ་ པ་ ཅིན །

རྐྱབ་ ཅི་ ལགས །

ད་ བྱེལཝ་ ག་ནི་ཡང་ མེད་ ལགས །

ཨིན་ན ? # དེསན་ # ཆ་རོགས་ སྦེ་ ཁྱོད་ འགྱོ་ གེ་ ཤོག

དེ་མི་ གི་ ལཱ་ དབའི །

ཆ་རོགས་ ཅིག་ འབད་ མི་ ཚུགས་ ག ?

དབའི་ དབའི་ # ན་འཐེན་ འབད་ ཤིག་ ལགས ?

ག་ནི་ཡང་ མ་ འབད་ ག་ ལགས ?

ཨ ། # ནེ་མི་གི་ ལམ་ དབའི །

བལྟ་ ཤིག་ # ག་ར་ དམ་ འགྱེལ་ ཚར་ ཡི་ ད །

ཁྱོད་ ཀྱིས་ ངེའི །

ཨེང་ # ཀྭ་ལས །

ན་འཐན་ འབད་ # སྨ་རེ་ ལགས །

ད་རུང་ འགྱེལ་ འོང་ གོ །

སྤེན་པ་ # ཐགཔ་ ཅིག་ ཡོད་ མེན་ན ?

འ་ནཱི་ བཏོན་ ཞིན་ན་ # ཨ་ཕི་ སྣུམ་འཁོར་ འདི་ འཐེན་ ནི་ གི་ ཅ་ལ་ སྒྲིགས་ ཤིག

སྤ་ # ཆརཔ་ གིས་ སྨོ་ ཤིག་ ལགས །

ཡ་ # ཨ་ནཱི་ བཀབ་ བཞུགས་ ཤིག

ཁྱེད་ གཉིས་ # ག་ཏེ་ ལས་ བྱོནམ ?

ཐིམ་ཕུག་ ལས །

ཡ་ ཡ་ # དེསན་ ཨ་ཙི་ བཞུགས་ སྨ་རེ །

ང་ སྣུམ་འཁོར་ བཏོན་སོང་ གེ་ ནོ ?

གནམ་མེད་ས་མེད་ བཀྲིན་ཆེ་ ཡི་ སྨ་རེ །

ཡ ། # ཨ་ནཱི་ ཁྱེད་ གཉིས་ བགོ་བཤའ་རྐྱབ་ ད །

འདི་ མི་ ཞུ་ ལགས །

ང་བཅས་ # འདི་ དགོ་ ནི་ གི་ དོན་ལུ་ # ཆ་རོགས་ འབད་འབདཝ་ མེན་ པ་ ལགས །

ཡ་ བཞག་ དབའི་ ཁོ་རེ །

ད་རེས་ནངས་པ་ ག་ཅི་ཡང་ སྟོང་པ་ སྦེ་ མི་ འཐོབ །

བཀྲིན་ཆེ་ ཡི་ སྨ་རེ །

གནང་ མི་ གིས་ གནངམ་ ད་ # རང་ ཞུ་ མི་ གིས་ ཞུ་ དགོ །

ཨ་ཞང་པ་སངས་ གྱུར་ ཏེ་ # དོན་དག་ མེད་ ལགས །

ཡ་ # ངེའི་ མནྜལ་ ཨ་མ་ འབད་སར་ འོངསམ་ ཨིན་ ཟེར་ # ག་ར་ ཆར་པ་ གིས་ སྦངས་ ཚར་ ནུག

ཨ་མ་ སྣུམ་འཁོར་ འདམ་པའི་ ནང་ བྱིངས་སྡོད་ དེ་ བཏོནམ་ ཨིན་ ཟེར་ # ཨ་ཆུ་ དབའི །

ཨ་མ་ སླབ་ གེ་ ཚ་ངེར་བཏོན་ ཁྱིམ་ ནང་ འགྱོ་ ཤིག

གནམ་མེད་ས་མེད་ གྱང་ ཆི་ ནུག་ ཁྱོད །

མིང་ ག་ཅི་ལོ་ ཨ་ཁུ ?

དབང་ཆེན་ ཟེར་ སླབ་ ཨིན །

ཡ་ # མནྜལ་ སྒ་ རྐྱབ་ ཚར་ ཡི །

སྟེ་ # རྟ་ གུ་ ཆགས་ ནི་ འདི་ ཆགས་ གོ་ཞིག

ཨ ། # ཨ་ཁུ་ # ཚ་གྱང་ ར་ ལང་ མི་ དགོ །

ང་ རྒྱ་གར་ ལུ་ རྟ་རྒྱུག་ ར་ རྐྱབ་ སྡོདཔ་ ཨིན །

ཆ་རོགས་ སྦེ་ ཨ་ཁུ་ འགྱོ་ ནི་ རྨམ །

མི་ དགོ་ མི་ དགོ་ ཨ་ཁུ་ # ནངས་པ་ ཆོ་ཀུ་ ཨིན་ མས །

ཅ་ལ་ བསྒྲིག་ ནི་ གི་ ལཱ་ ལེ་ཤ་ འདུག

ང་ ཡུདཔ་ཐེངས་ཅིག་ # ཨ་ཡར་ སྨིན་དྲུག་ ཐང་ ནང་ ལས་ ཕར་ # བཤལ་འགྱོ་ ནི་ སྦེ་ ཨིན །

ཆུང་ཀུའི་ བསྒང་ ཚར་ གཅིག་ ལྷོད་ ཞིན་ན་ ལོག་ ཚར་ གཅིག་ ཡང་ མ་ ལྷོད་ ས །

ང་ ཡར་ སོ་ ཡི་ ཨ་ཁུ་ # ངེའི་ ཨ་ཅོ་ལྟོ་རས །

དུས་མེནམ་ # རླུང་མ་ གིས་ འབག་ ཆི་ ཡི་ སྨོ ?

ཁ་ཙ་ ང་ ལུ་ ཆ་རོགས་ འབད་བྱིན་ མི་ འདི་ ཨིན་ པས་ སྨོ་ ཁྱོད ?

ང་ ཁྱོད་ ལུ་ བཀྲིན་ཆེ་ ཟེར་ སླབ་སླབ་ སར་ ལུས་ ནི་ མས་ ད །

ཧེ་ ཧེ ། # ཨ ། # དེ་སྦེ་ མ་ སླབ །

ཁྱོད་ ཀྱི་ མིང་ བསྟན་འཛིན་ ལོ་ སྨོ ?

ངེའི་ ཨ་མ་ གིས་ སླབ་ དེས །

ཇ་ཁང་ ཅིག་ ཡོད་ ལོ་ སྨོ་ ཁྱོད་ ལུ །

ཨ་ནཱི་ ཨིན་ན ? # ཨིན །

སྟེ་ # ཁྱོད་ ཀྱི་ ཨ་མ་ ག་ སྨོ ?

ཐུགས་རྗེ ། # ཨེང་ # ཨམ་ ཐུགས་རྗེ་ ཡ ?

ཨོང་ # ང་ མོ་ གི་ ཚམོ་ ཨིན །

མོ་ གི་ ཁྱིམ་སྒྲུབ་ རྐྱབ་ སར་ འོངས་འོངསམ་ ཨིན །

ནངས་པ་ ཨིན་ ནོ་ཤིག

ང་ ཡང་ མགྱོནམོ་ སྦེ་ བོ་ དེས་ པ །

ཨེང་ # ཤོག་ སྟེ་ སྨ་རེ །

ཡ་ ཡ ། # སྟེ་ # ཁྱོད་ ཀྱི་ མིང་ ?

ཧི་ ཧི་ ཧི་ # ང་ ལུ་ མིང་ ར་ མེད་ པ །

ག་ཅི་ ར་ ཨིན་རུང་ བཀྲིན་ ཆེ་ ཡི་ སྨ་རེ །

ནངས་པ་ ཁྱིམ་སྒྲུབ་ རྐྱབ་ སར་ ཤོག་ སྟེ །

དབའི་ # སྦྱིན་བདག་ བསྟན་འཛིན་ འོང་ དེས་ པ་ཡ །

ག་ཅི་ འབད་ བར་ ཨིན་ན ?

མ་ ཤེས ། # ཡངན་ རོགས་ གཞན་ ཁར་ འགྱོ་ དོ་ འོང་ །

སྐུ་གཟུགས་བཟང་པོ །

སྦྱིན་བདག་ ནཱ་ བྱོན་འོངས་ ནུག

བྱོན་ བྱོན་ ནང་ ན །

ཤོག་ དབའི །

ང་ ཁྱོད་ དང་ ཁ་ ཅིག་ སླབ་ ནི་ སྦེ་ ཨིན །

ཨིན་ན་ # ཡ་ ཡ་ འཐོན་འོང་ །

སྟེ་ # སྦྱིན་བདག་ ག་དེ་ཅིག་ སྦེ་ བྱོན་ ཡི་ ལགས ?

ད་ # ག་དེ་སྦེ་ སླབནི་ ན་ ཡང་ མ་ ཤེས །

ཨུང་ # ང་ ནཱ་ ཨམ་ གི་ ཚམོ་ འདི་ # འཕྱད་ པར་ འོངས་འོངསམ་ ཨིན །

ཨེང་ # ལགས་སོ ། # མནྜལ་ # ནཱ ། # ཨེང་ # མོ་ར་ འོང་ དེས་ རོགས །

ཨ་ནཱ་ # ང་བཅས་ ཀྱི་ སྦྱིན་བདག་ # ཁྱོད་ དང་ འཕྱད་ པར་ ཨིན་ ལོ །

ཡ་ ཁྱེད་ར་ གཉིས་ བློ་སླབ་ ཤིག

ང་ ཇ་ ཅིག་ འབག་འོང་ གེ །

མནྜལ་ ཟེརཝ་ མས་ པ་ སྟེ་ སྨོ་ # ཁྱོད་ ཀྱི་ མིང་ །

ཨ་ # ཨ་ནཱ་ ཁྱོད་ ལུ་ སྒོང་རྡོག་ ཅིག་ འབག་འོངས་ ཡི །

བཀྲིན་ཆེ་ བསྟན་འཛིན །

དེ་སྦེ་ ག་ཅི་སྦེ་ འབག་ འོངསམ་ སྟེ །

ཁྱོད་ སྒོང་རྡོག་ གི་ ཚོདམ་ དགའཝ་ འོང་ ཟེར་ མནོ་ འབག་འོངས་ ཡི །

ཧི་ ཧི་ ཧི ། # བཀྲིན་ཆེ་ དབའི །

ང་ གིས་ ནི་ # ཁྱོད་ ལུ་ ག་ནི་ཡང་ འབག་ མ་ འོངས །

མ་པ་ # འབག་འོང་ པར་ # ང་བཅས་ གཉིས་ ད་རེས་ ཚུན་ཚོད་ ངོ་ ར་ མི་ ཤེས་ པ་ སྟེ ?

ཧེ་ ཧེ ། # ཨིན་ སྟེ་ སྨོ ?

ང་ ང་ ཧེ ། # ཧུ །

མ་པ་ # ཁྱོད་ ཀྱིས་ མནོ་ དོ་ འོང་ །

ངོ་ ཡང་ ལེགས་ཤོམ་ སྦེ་ མ་ ཤེས་ མི་ # མི་ གཅིག་ གིས་ ཁྱོསམ་ དེ་སྦེ་ ག་ཅི་སྦེ་ འབག་འོངསམ་ ཨིན་ན་ ཟེར །

འོང་ དགོ་ པའི་ དོན་དག་ ངོ་མ་ འདི་ ར་ # ཁྱོད་ མཐོང་ པའི་ ཚེ་ ལས་ འགོ་བཟུང་ ང་ །

ཨུང་ ། # ཁྱོད་ ངེའི་ སེམས་ ཁ་ ལུ་ # མ་འདྲཝ་ ཅིག་ སྦེ་ ར་ ཚོར་ ཡི །

ཁྱོད་ ང་ དང་ གཉེན་རྐྱབ་ གེ་ ཟེར་ སླབ་ པར་ འོངས་འོངསམ་ ཨིན ། # ཧ་ ཧ་ ཧ །

ང་ གིས་ # ད་རེས་ ཚུན་ཚོད་ # བུམོ་ ག་ ལུ་ ཡང་ གཉེན་རྐྱབ་ གེ་ ཟེར་ མ་ སླབ །

འགོ་ དང་པ་ ད་རེས་ ཁྱོད་ ལུ་ སླབ་ ཨིན །

ཧ་ ཧ་ ཧ ། # ཨིན་ན ?

ང་ ལུ་ ཡང་ # ད་རེས་ ཚུན་ཚོད་ གཉེན་རྐྱབ་ གེ་ ཟེར་ སླབ་ མི་ ག་ཡང་ མ་ ཐོན་ # ཧི་ ཧི་ ཧི །

ཧེ ། # སྟེ་ # ང་ དང་ ཆ་ གཉེན་རྐྱབ་ ནི་ ན ?

སྦྱིན་བདག་ བསྟན་འཛིན །

ཧི་ ཧི་ ཧི ། # ང་ ཁྱོད་ དང་ བློ་སླབ་ མི་ ཚུགས་ པས་ # ཧི་ ཧི་ ཧི །

ཨུང་ ། # སྟེ་ # མི་ གཞན་ ཅིག་ ཡོདཔ་ ཨིན་ན ?

ཧི་ ཧི་ ཧི ། # མེད་ མེད །

ཧི་ ཧི ། # ད་རུང་ མེད་ ཟེརཝ་ ད་ # ང་ ཁྱོད་ དང་ གཉེན་རྐྱབ་ ནི་ ཨིན་ ཟེརཝ་ མེན་ སྨ་རེ །

ཧུ ། # ལགས་སོ་ དེསན་ # ང་ ཡར་སོང་ ནི །

ཁྱོད་ ཀྱིས་ ང་ # གནམ་མེད་ས་མེད་ ངོ་ཚ་ བཅུགཔ་ མས །

བློ་ ཡང་ ལེགས་ཤོམ་ སྦེ་ སླབ་ མི་ བཏུབ་ པས །

སྡོད་ སྡོད་ དབའི ། # ཧི་ ཧི་ ཧི །

ཡ ། # ད་ ག་ཏེ་ ཡར་ སོ་ ཡི །

ནེ་ཚུན་ཚོད་ # ག་ཅི་སྦེ་ བགའཝ་ མནྜལ །

བསྟན་འཛིན ། # སྦྱིན་བདག་ བསྟན་འཛིན་ # ཨ་ཙི་ སྒུགས་ མས །

ཁྱོད་ ཙིགཔ་ཟ་ ཡི་ སྦོ ?

ང་ གིས་ ཁྱོད་ ལུ་ གཉེན་རྐྱབ་ གེ་ ཟེར་ ཡང་ མ་ སླབ ། # མི་ རྐྱབ་ ཟེར་ ཡང་ མ་ སླབ་ པ་ སྟེ །

ང་ གཉེན་རྐྱབ་ ནི་ གི་ སྐོར་ལས་ # ད་ལྟོ་ ཚུན་ཚོད་ # མནོ་བསམ་ བཏང་བཏངམ་ ར་ མེད་ པར་ # ཁྱོད་ ཀྱིས་ ཧང་སྟོང་མར་ # འ་ནེ་ སླབ་ ཐོན་འོངསམ་ ད་ # དགོད་བྲ་ སྟེ་ འབད་ མ་ ཚུགས་ པར་ ཨིན །

རོགས་ ཀྱིས་ གཉེན་རྐྱབ་ གེ་ ཟེརཝ་ ཅིག་ # ཡ་ ཡ་ བཏུབ་ བཏུབ་ ཟེར་ # འདི་འཕྲོ་ལས་ ཁ་བཟེད་ མི་ ག་ འོང་ ནི་ དབའི ?

ཨེང་ # ཁྱོད་ར་ མནོ་བསམ་ ལེགས་ཤོམ་ བཏང་ སྦེ་ # ང་ ལུ་ ལན་ ཅིག་ སླབ་ གནང་ ། # ཁྱོད་ ང་ དང་ གཉེན་རྐྱབ་ སྡོད་ པ་ ཅིན་ # ང་ གིས་ ཁྱོད་ ག་ནི་ གི་ ཚ་གྱང་ ཡང་ ལང་ མ་ དགོ་ པར་ # སྐྱིད་ཏོང་ཏོ་ བཞག་ ཚུགས །

དབའི་ ཨིན་ན ? # ག་དེ་སྦེ ? # ང་ ཆུང་ཀུའི་ བསྒང་ ལས་ # དཀའཝ་སྤྱད་ དེ་ # སྦོམ་སྦོམ་ པའི་ དྭཝ་བུཚ་ ཅིག་ ཨིན །

ང་ གིས་ དཀའཝ་སྤྱད་ ཧུམ །

ཕ་མའི་ ཤུལ་ ཟེར་ # ང་ ལུ་ ག་ནི་ཡང་ ཐོབ་ཐོབ་ མེད་ རུང་ # ང་ར་ གིས་ ང་ར་ # དཀའཝ་སྤྱད་ དེ་ # ད་ ང་ མི་ གི་ སྦུག་ ལུ་ ལོང་སྡོད་ ཚུགསཔ་ ཅིག་ ཡར་ སོ་ ཡི །

དབའི་ ཨིན་ན ?

དྲག་ ནུག་ སྟེ་ དེ་སྦེ་ འབདན །

ད་ ང་ ལུ་ # བྱ་ ཉིས་བརྒྱ་ ལྷགཔ་ཅིག་ ཡོད །

ཉིནམ་ རེ་ ལུ་ སྒོང་རྡོག་ གི་ འོང་འབབ་ # ཉུང་ཤོས་ སྟོང་ཕྲག་ གསུམ་ ལྷགཔ་ རེ་ འཐོབ །

བུ་ལོན་ ཟེར་ རུང་ # དངུལ་ཁང་ ནང་ ལས་ འབུམ་ བདུན་ དེ་ཅིག་ གི་ # སྐྱིན་འགྲུལ་ ལེན་ལེནམ་ ཡོད །

འདི་ ནི་ དུས་ཅི་ གི་ ལོ་ ལུ་ ར་ འབྱོར་ ཚུགས་ པའི་ རེ་བ་ ཨིན །

འ་ནཱི་ འབྱོར་ ཚར་ བའི་ བསྒང་ ལས་ ནི་ # ཁྱོད་ ལུ་ དགོ་ པའི་ རེ་བ་ ག་ཅི་ ར་ ཨིན་རུང་ # ང་ གིས་ བསྒྲུབས་ ཏེ་ བྱིན་ ཚུགས །

བར་ན་ བུ་གཞི་ ལྔ་ ལྔ་ དྲུག་ དྲུག་ ཚུད་ རུང་ # གསོ་ མ་ ཚུགས་ པའི་ ཚ་གྱང་ལང་ དགོཔ་ མེད །

ངེའི་ མི་ཚེ་ གཅིག་ # ང་ གིས་ ཁྱོད་ རྐྱངམ་གཅིག་ གི་ མཐའ་དོན་ བསྒྲུབ་ སྡོད་ ནིའི་ ཁས་ལེན་ ཚུགས །

ཧི་ ཧི་ ཧི ། # ཨིན་ན་ བསྟན་འཛིན ?

དེ་མི་ གི་ ཧིང་ ཚ་མི་ཚ །

ཨིན ། # མི་ ལུ་ སེམས་ཤུགས་ ཟེར་ མི་ འདི་ # འ་ནེ་སྦེ་ དགོ །

སྟེ་ # འདི་ བ་ ལྷགཔ་ སྦེ་ # ཁྱོད་ དགའ་ བ་ ཅིན་ དགའ་ བའི་ ཆ་རོགས་ འབད་ བར་ # ང་ ལྷོད་སྡོད་ འོང་ །

སྐྱོ་ བ་ ཅིན་ སྐྱོ་ བའི་ སྐྱོ་རོགས་ འབད་ བར་ ང་ ལྷོད་ འོང་ །

ཨའེ་ # དེ་འབདཝ་ད་ བསྟན་འཛིན །

ང་ གཉེན་རྐྱབ་ དགོ་ མནོཝ་ མེད །

མི་ཚེ་ ཐུང་ཀུ་ གཅིགཔོ་ འདི་ ནང་ # ང་ རོགས་ ཀྱིས་ དབང་ ཚར་ཚར་ བའི་ མི་ ཅིག་ སྦེ་ སྡོད་ དགོ་ མནོཝ་ མེད་ ཟེར །

ལྟག་ ལས་ མར་ ནི་ ང་ གིས་ སླབ་ མི་ ཚུགས །

འོག་ ལས་ ནི་ ང་ གིས་ ཉན་ མི་ ཚུགས །

ཨེང་ # ཁྱོད་ གཉེན་ མི་ རྐྱབ་ ཟེར་ བའི་ དོན་དག་ # ནེ་ཅིག་ ར་ ཨིན་ པ་ ཅིན་ # འདི་ གི་ བདེ་སྡུག་ དང་ ཐང་ཐིག་ ག་ར་ # ང་ར་ གིས་ བཟོ་ ཆེ་ པ །

ཁྱོད་ ཀྱི་ ཧོངས་ ལས་ # རླུང་མ་ གཡས་ ལས་ འཕུར་ བ་ ཅིན་ # གཡས་ ལུ་ གཡོ ། # གཡོན་ ལས་ འཕུར་ བ་ ཅིན་ གཡོན་ ལུ་ ར་ # གཡོ་ སྡོད་ ནི་ རྨམ་ སྟེ །

ཧི་ ཧི ། # དེ་སྦེ་ འགྱོ་ མི་ བཏུབ་ བསྟན་འཛིན །

ཁ་ གིས་ སླབ་ ད་ འཇམ །

འབད་སར་ ལྷོདཔ་ ད་ ལཱ་ཁག་ ཡོད །

མ་པ་ ཁྱོད་ # བུམོ་ ང་ བཟུམ་ ཅིག་ ལུ་ # ག་ཅི་སྦེ་ དགའ་ ཆིཔ་ སྨོ ?

ང་ ལུ་ ག་ནི་ཡང་ མེད །

ང་ དང་ ཕྱད་ པ་ ཅིན་ # ཁྱོད་ ལེ་ཤ་ གིས་ དྲག་ པས་ སྟེ །

སེམས་ དང་ སེམས་ ར་ མཐུན་ པ་ ཅིན་ # དྲགཔོ་ དང་ ཞན་པའི་ ལོ་རྒྱུས་ ག་ནི་ཡང་ སླབ་ དགོཔ་ མེད །

འ་ནཱི་ ཟེར་ སྟེ །

ཁག་ཆེ་ཤོས་ # སེམས་ དང་ སེམས་ མཐུན་ དགོཔ་ འདི་ ཨིན །

ང་ གིས་ ཁྱོད་ རྐྱངམ་གཅིག་ མེན་ པར་ # ཕོ་རྒྱ་ ག་ དང་ ཡང་ སེམས་མཐུན་ ཏེ་ # སྡོད་ མི་ ཚུགསཔ་ འོང་ །

ང་ ཨམ་སྲུ་ གནམ་མེད་ས་མེད་ སྲ་ཀྲག་ ཅིག་ ཨིན །

བྱམས་པའི་ སེམས་ ཟེར་ མི་ འདི་ # ང་ ལུ་ ཡོད་ ར་ མེད །

ངེའི་ རྨགཔ་ འབད་བ་ཅིན་ # ཁྱོད་ ཀྱིས་ ང་ བཏུལ་ ཚུགས་ པར་ ལཱ་ཁག་ གཏང་ འོང་ །

འགྲོས་ཀྱིས་འགྲོས་ཀྱིས་ སྦེ་ # ཁྱོད་ ང་ ལུ་ བལྟ་ ཞེན་པ་ལོག་ # ང་ དང་ གཉེན་རྐྱབ་ ནི་ འདི་ # ལཱ་ འཛོལ་ སོ་ ནུག་ ཟེར་ བའི་ བློ་འགྱོད་ བསྐྱེད་ ནི་ ཅིག་ བརྒལ་ མི་ འོང་ །

མ་པ་ # དོན་དག་ གཞན་ གྱི་ སྐོར་ལས་ འབད་བ་ཅིན་ # ད་ཅི་ ལས་ # ང་ སླབ་ ཅི ། # བདེ་སྡུག་ ང་ར་ གིས་ བཟོ་ ཆི་ འོང་ ཟེར །

དེ་ མེན་ པར་ # ཁྱོད་ ཀྱི་ སེམས་ འདི་ ར་ # ང་ ལུ་ བྱིན་ མ་ ཚུགས་ པ་ ཅིན་ # འདི་ ལུ་ ཐབས་ཤེས་ གཞན་ ག་ནི་ཡང་ མིན་འདུག # དེསན་ བློ་ འདི་ # ནེ་ཅིག་ སྦེ་ # མཇུག་བསྡུཝ་ མས་ སྟེ་ སྨོ ?

ང་ # སེམས་ འདི་ རྩ་ལས་ མ་ དགའ །

མ་ དགའ་ རུང་ ག་དེ་ འབད་ བ་ སྟེ་ སྨོ །

ང་ ཡར་ སོ་ ཡི་ དེསན །

ཨའུ་ མནྜལ ། # ཚ་ངེར་བཏོན་ འོང་ དགོ་ པས །

བརྒྱུད་འཕྲིན་ འདུག་ ལགས ?

ལྷ་མོ་ ད་ལྟོ་ར་ ཐིམ་ཕུག་ འགྱོ་ དགོ་ པས །

ག་ཅི་ འབད་ དཔ་ སྨོ་ ཨའུ །

ཨ་ཞང་ ། # ཨེང་ # མནྜལ་ ཐོན་འོངས་ ནུག་ སྨོ །

ཁྱོད་ དང་ མ་ ཕྱདཔ་ ལས་ # ང་ ཤི་ ནི་ འདྲས་ ཟེར་ མནོ་ ཡི །

ཤུགས་ སྦེ་ ར་ ནཝ་ འདྲས་ མེན་ན་ ཨ་ཅོ ?

ཨ་ཙི་ དྲག་ པས # ཁྱོད་ ཚ་གྱང་ལང་ མི་ དགོ །

ཨ་ལའུ་ དབའི ། # ཨ་ཞང་ # བཞེས་སྒོ་ ཅིག་ ཟ་ ཡི་ ག ?

ད་ལྟོ་ཁམས་ཅིག་ ཁར་ # ཐུགཔ་ བཞེས་ཆ་ གང་ འབད་ མི་ ཅིག་ བཞེས་ ཅི་ ལགས །

ཨ་ཞང་ # བཞེས་སྒོ་ ཨ་ཙི་ བཞེས་ སྨ་རེ་ ལགས །

མི་ དགོ་ མནྜལ །

ཁྱོད་ར་ ལེགས་ཤོམ་ སྦེ་ ཉན་ ཤིག # ཁྱོད་ ཀྱི་ ཨའི་ འདི་ ནི་ # ཧེ་མ་ ལས་ གྱོངས་ སོ་ ཡི །

ང་བཅས་ སྤུན་ཆ་ གསུམ་ ལུ་ # བུ་གཞི་ ཟེར་ རུང་ # ཁྱོད་ རྐྱངམ་གཅིག་ ཨིན །

ག་དེམ་ཅིག་སྦེ་ # ང་ མེད་ པ་ ཅིན་ # ཨ་ནཱ་ # ཨ་མ་ ཐུགས་རྗེ་ གི་ སྐྱིད་སྡུག་ ཚུ་ # ཁྱོད་ ཀྱིས་ བལྟ་ དགོ་ སྨ་རེ །

ང་ གིས་ # ད་རེས་ ཚུན་ཚོད་ # དཀའཝ་སྤྱད་ དེ་ བསགས་བསགས་ པའི་ རྒྱུ་ནོར་ ཚུ་ ག་ར་ # ཁྱོད་ ཀྱི་ མིང་ ཐོག་ གུ་ བཞག་ ཅི །

ད་ འཛམ་གླིང་ འདི་ # ལོ་ རེ་ བ་ ལོ་ རེ་ # ཧམ་ ཆེ་ སུ་ ཆེ་ སུ་ # འགྱོ་ བའི་ དུས་ ཨིན་ པས །

ལཱ་ དང་ བྱ་བ་ ག་ཅི་ ར་ འབད་ རུང་ # དྲན་པ་ འཐེབ་ ཅིག་ ར་ བཏོན་ དགོ་ སྨ་རེ་ # ཨ་ཞང་ གིས་ སླབ་ གེ །

ཨ་ཞང་ དེ་སྦེ་ མ་ གསུངས །

ཁྱོད ། # ཁྱོད་ བྱ་བ་ འདི་བཟུམ་ ཅིག་ ལུ་ ཐུག་ ར་ མི་ ཐུག

ནངས་པ་ ར་ # སྨན་བཅོས་ འབད་ བར་ # ཕྱིའི་རྒྱལ་ཁབ་ ནང་ # འབྱོན་ གེ་ ལགས་ ཨ་ཞང་ །

ཨ་ཅོ་ # ད་ ཟླཝ་ གསུམ་ ཡང་ ལྷག་ སོ་ ཡི །

ཡོད་ མི་ འདི་ ནི་ ག་ར་ # ཐལ་བ་ ལུ་ གྱུར་ སོ་ ཡི །

རོགས་ དངུལ་ཁང་ ནང་ ལས་ # ལེན་ མི་ སྐྱིན་འགྲུལ་ ཚུ་ # ག་དེ་སྦེ་ བཏབ་ དྲག་ ག་ སྨོ ?

ཟ་ ནི་ མེད་ རུང་ # བུ་ལོན་ འདི་ དགོ་ ར་ མི་ དགོ །

སྣུམ་འཁོར་ འདི་ བཙོངས་ ཞིན་ན་ # བུ་ལོན་ ཚུ་ བཏབ་ ད་ པ་ ཅིན་ དྲག་ ནི་ མས །

རྒྱལ་མཚན་ # སྟོང་ཕྲག་ ཁལ་གཅིག་ གནང་ ཤིག # ཨ་ཙི་ མི་ ལང་ པས །

ད་ལྟོ་ འདི་ ངེའི་ ནང་ སྒྲིང་སྒྲི་ སྦེ་ ཡོད །

ཨ ། # ཡ ། # ག་ཅི་ གི་ ཁ་རྗེ་ སྨོ་ དབའི་ ད་རེས ། #

འགྱོ་ ར་ མ་ བཏུབ་ པ་ཡ ། #

ཚར་ གཅིག་ འབད་ རུང་ # མགུ་ཏོ་ གུ་ ཚར་ གཉིས་ འབད་ རུང་ # དེ་སྦེ་ མས་ སྟེ ། #

ཀྭ་ལས་ རྒྱལ་མཚན་ # འབུམ་ གཅིག་ བསྐྱི་ གེ་ མས ། #

ཨའོ་ # དེ་སྦེ་ མ་ སླབ་ སྨ་རེ ། #

ང་ར་ ཡང་ ཤོར་ སོ་ ཡི ། #

ཨིན་ན ? # ཨམ་ རྡོ་རྗེ་སྒྲོལམ་ # ཁྱོད་ ལས་ བསྐྱི་ གེ་ སྟེ ། #

ཨ་ # ཁྱོད་ ད་རེས་ རྐྱབ་ བཤོལ་ ད ། # ཁ་རྗེ་ ར་ མིན་འདུག་ པ ། #

ང་ ཡང་ ནཱ་ # འགྱོ་ མ་ བཏུབ་ པར་ ཡོད ། #

དབའི་ # ག་ཅི་ སྨོ་ # ང་ ལུ་ ཡང་ གཏང་ ས ། #

ལག་པར་ ཏི་རུ་ མེད་ པར་ # གྱལ་ ནང་ འཛུལ་ # ཏ་སི་ རྐྱབ་ ནི་ ཡོད་ པ་ ཅིན་ དགའ་ བས་ སྟེ ། #

ཡ་ ཡ་ རྒྱལ་ བཙུགས་ ཤིག # ཨིན་ན ?

ཁྱད་ མེད་ ས་ ཁྱད་མེད ། #

ཉིནམ་ གཅིག་ ཕར་ དང་ # ཉིནམ་ གཅིག་ ཚུར་ རྨམ ། #

ནངས་པ་ ལས་ བལྟ་ གེ ། #

ཀྭ་ལས་ དབའི ། # ང་བཅས་ འབུམ་ བཅུ་ཐམ་ ལྷགཔ་ཅིག་ ཤོར་ སོ་ ཡི ། #

གསོལ་ར་ ཅིག་ འཐུ་ གནང་ ས ། #

ཡ ། # ད་རེས་ རྐྱབ་ མ་ རྐྱབ་ མིན་འདུག་ ཁྱོད །

དེ་བ་འདི་ བཤལ་ བར་ ཡར་སོང་ རང་ ། #

ཡ་ # དཔལ་འབྱོར་ # ང་ བྱིན་ གེ་ ཟེར་ བན་ # ང་ར་ ཡང་ ཤོར་ སོ་ ཡི །

ཡ་ ཡ ། # འགྱོཝ་ དྲག་ ནི་ མས་ ཁོ་རེ །

བྱོན་ དབའི ། # ཨ་ཕར་ བཞུགས་ གེ་ བྱོན །

ནཱ་ ཆབ་ཆུ་ ག་ཅི་ བཞེས་ འོང་ ལགས ?

ང་ ཆང་ བཅད་ ད་ ཡི །

མི་ ཞུ ། # ནཱ་ ད་རེས་ ཚུན་ཚོད་ # མཇལ་ ར་ མ་ མཇལ་ མི་ ཅིག་ ཨིན་ མས །

ག་ཏེ་ ལས་ བྱོནམ་ ལགས ?

གཡུས་ ཁ་ ལས་ འོངསམ་ ཨིན་ ད་རེས །

ཕྱག་ལཱ་ ག་ཅི་ གནངམ་ སྟེ་ ལགས །

ལཱ་ ཟེརཝ་ ཡང་ མེད །

གཡོག་ ཅིག་ འཚོལ་ བར་ འོངས་ ཡི །

ཞུ་བ་ ཅིག་ ཞུ་ གེ་ མས་ ལགས ། #

ད་རེས་ འདི་ # ང་ར་ ཡང་ ཏི་རུ་ དཀོན་སུ་ཅིག་ ཨིན །

ལོག་ ཤུལ་ལས་ བྱིན་ གེ་ སྨ་རེ །

ད་རེས་ ཁྱོད་ མ་ འོངསམ་ འདྲས་ ཟེར་ མནོ་ ཡི་ སྟེ །

ཁྱོད་ ནཱ་ བཞག་ སྦེ་ # ང་ མ་ འོངས་ པར་ སྡོད་ འོང་ སྦོ ? # རོགས་ འབད་སར་ # ཞུ་བ་ ལྷང་ པར་ སོང་ ཡི་ གོ་ཤིག

རོགས་ ལས་ ལྷང་ ནི་ མེད་ སྨ་རེ་ ཁྱོད །

མི་ གསརཔ་ ཚུ་ ལས་ བརྒལ་ # ལྷང་ ནི་ མེད །

ཡ་ # ཁྱོད་ ཞུ་བ ། # ཞབས་ཁྲ་ ཅིག་ གཏང་ ད་ ཤིག #

ཕུར་པ་ # ང་ ལུ་ བེལཀེ་ལེ་བཱལ་ # པེཀ་ བཞི་ གཏང་ ད་ ཤིག # དཔལ་འབྱོར ། #

ད་ # ནམ་ སྨོ ? # ག་ཅི་ ནམ་ སྨོ་ ཟེར ? # གཉེན་ ནམ་ རྐྱབ་ ནི་ སྨོ་ ཟེར་ འདྲིཝ་ ཨིན །

ཨེང་ # ང་ གིས་ གཉེན་རྐྱབ་ གེ་ ཟེར་ # སླབ་ ཅི་ སྦོ ?

སླབ་སླབ་ འབདན་ # མགྱོགས་པ་ར་ རྐྱབ་ ནི་ རྨམ་ སྟེ །

དབའི་ དཔལ་འབྱོར ། # ཁྱོད་ ང་ ལུ་ ཚོད་ལྟཝ་ འདྲས་ མེན་ ན ?

ཁྱོད་ ང་ ལུ་ # ལོག་ཅི་ལོག་ཅི་ ར་ # གཉེན་རྐྱབ་ གེ་ ཟེར་ # ང་ བདག་འཛིན་ འབད་ ནི་ ཡོད་རུང་མེད་རུང་ # གཅིག་ ལས་ བརྒལ་ མེད་ # འདི་ ཁྱོད་ ལུ་ ཤོར་ ཚརཝ་ ད་ # ད་ ཁྱོད་ ཡ་མེད་ བཙོངམ་ འདྲས་ མེན་ན ?

ད་རེས་ ཨོ་ཏོག་ཏོ་ ཅིག་ མ་ སོང་ ས །

འ་ནེ་འབད་ནི་འདི་གིས་ # ང་ ད་ལྟོ་ ཡང་ དྲན་པ་ ལེགས་ཤོམ་ སྦེ་ བསྡུ་ མ་ ཚུགས ། #

ཁྱོད་ ཙིགཔ་ མ་ ཟ ། # ཙིགཔ་ མ་ ཟ་ མས་ བཏུབ་ ག ?

ངེའི་ མནོ་ བའི་ དོན་ཧིང་ # ཧྲིལ་བུམ་ སྦེ་ # ཁྱོད་ ལུ་ བྱིན་ ཚརཝ་ ད་ # ང་ གཉེན་ ཁྱོད་ དང་ མ་ རྐྱབ་ པ་ ཅིན་ ག་ དང་ རྐྱབ་ ནི ། #

ཁྱོད་ དོགས་པ་ཟ་ ར་ མི་ དགོ ། # བཏུབ ། # ག་ཅི་ར་ཨིན་རུང་ # ཁྱོད་ ཀྱི་ ཞུ་ཚིག་ འདི་ ལེན་བཞག་ གེ ། #

ཕྱི་རྒྱལ་ ཀཱ་ཏྲཱར་ ལུ་ སྲུང་རྒྱབ་ ཀྱི་ སྒོ་སྐབས་ ལེ་ཤ་ ཡོད ། #

འ་ནཱ་ ཚར་ གཅིག་ བལྟ་ གེ་ སྨ་རེ ། #

གོ་སྐབས་ ཐོནམ་ ཅིག་ # ང་བཅས་ ཀྱིས་ ཁྱོད་ ལུ་ ལན་གསལ་ འབད་ འོང་ ། #

ཁྱོད་ ཀྱི་ བརྒྱུད་འཕྲིན་ ཨང་ ནཱ་ བཞག་ ཤིག # ལགས་སོ་ བཀྲིན་ཆེ་ བས་ ལགས ། #

དབའི ། # ད་ ཐིམ་ཕུག་ ལྷོད་ དེ་ # ཟླཝ་ གཉིས་ ཡང་ ལྷག་ སོ་ ཡི ། # ལཱ་ ནི་ མི་ འཐོབ་ པས ། #

ཏི་རུ་ ཚུ་ ནི་ ག་ར་ རྫོགས་ སོ་ ཡི །

ག་དེ་ འབདཝ་ དྲག་ ག་ སྨོ་ ད ?

སྐུ་གཟུགས་བཟང་པོ ། #

འབུམ་གླིང་ བཟོ་སྐྲུན་ སྡེ་ཚན ། #

ཨེང་ ལགས་སོ ། #

ནཱ་ གི་ ཡིག་ཚང་ ནང་ ལུ་ འདེད་གཡོགཔ་ གཅིག་ གི་ ས་སྟོང་ འདུག་ # འདི་ གི་ སྐོར་ལས་ དྲི་ ནི་ སྦེ་ ལགས །

ཨེང་ ། # ད་ལྟོ་ ག་ཡང་ མ་ ལྷོད །

ནཱ་ སྤྲོ་བ་ ཡོད་ པ་ ཅིན་ # ནཱ་ ཡིག་ཚང་ ནང་ ཚར་ གཅིག་ བྱོན་ སྟེ་ ལགས ། #

ལགས་སོ་ ལགས ། #

སྐུ་གཟུགས་བཟང་པོ་ ལགས ། #

སྐུ་གཟུགས་བཟང་པོ ། #

ནཱ་ འདེད་གཡོགཔ་ གཅིག་ གི་ ས་སྟོང་ འདུག་ ཟེར་ # ཞུ་ཚིག་ ཅིག་ ཕུལ་ བར་ འོངས་ ཡི་ ལགས ། #

ཨེང་ ད་ས་ དྲོ་པ་ # ཁ་སླབ་ མི་ འདི་ ཨིན་ན ?

ཨིན་ ལགས ། # སྡོད་ སྡོད ། # སྟེ ། # ཡིག་ཆ་ ཚུ་ ཚངམ་ སྦེ་ ཡོད་ གོ་ཞིག ?

ཡོད་ ལགས ། # ཨ་ཙི་ སྒུགས་ སྨ་རེ ། #

ནང་ ན་ ཚར་ གཅིག་ བཅར་ སོང་ ། #

ཡིག་ཆ་ ཚུ་ ཕུལ་ ད་ ཡི ། #

དབའི ། # དེ་སྦེ་ འདི་ མི་ འོང་ ས ?

ང་ གིས་ མཐོང་ མི་ འདི་ ཐད་རི་སྦ་རི་ ཁྱོད་ # ཨིན་ན ?

དཔྱད་རིག་མེད་སི་སི་སྦེ །

སྦྱིན་བདག་ བསྟན་འཛིན་ སྨོ ?

ཨེང་ ། # མནྜལ ། # ཁྱོད་ ཡང་ ལཱ་ ནཱ་ འབདཝ་ ཨིན་ན ?

ཀྲིག་ཀྲི་ ཨིན་ མས་ དེསན་ ཁོ་རེ །

ཐིམ་ཕུག་ ལུ་ ངོ་ཤེསཔ་ ག་ཡང་ མེད་ པར་ ལཱ་ ཡང་ མི་ འཐོབ་ པས །

ཀྭ་ལས་ དྲགོས་ ནཱ་ མ་ བཞུགས་ ཡ ?

ནཱ་ འདེད་གཡོགཔ་ གཅིག་ གི་ ས་སྟོང་ ཅིག་ འདུག་ ཟེར་ ཞུ་ཚིག་ ཅིག་ བཙུགས་ པར་ འོངས་འོངསམ་ ཨིན །

ཁྱོད་ ཀྱིས་ ཆ་རོགས་ ཅིག་ འབད་ གནང་ བཏུབ་ ག ?

ཧ་ ཧ་ ཧ་ དབའི ། # ཁྱོད་ ཤོབ་ མ་ རྐྱབ །

དེ་བ་འདི་ ཕྲང་ སླབ་ ད་ ང་ འཕྱད་ པར་ འོངས་ ཡི་ ཟེར ། #

ཁྱོད་ ཁྱོད་ར་ ར་ སྦྱིན་བདག་ ཅིག་ ཨིན་ མས །

ལཱ་ ག་ཅི་སྦེ་ འཚོལ་ དགོཔ ། # ཤོག་ ཨ་ནཱ་ སྡོད་ ཤིག་ # དབང་མོ །

ཨ་ནཱ་ ངེའི་ ཆ་རོགས་ ཅིག་ ཐོན་འོངས་ ནུག # ཇ་ ཅིག་ འབག་ཤོག

ཨོང་ ། # བསྟན་འཛིན་ # སྟེ་ ག་དེ་སྦེ་ ར་ ཡོད་ གོ ? # ཁྱོད་ ཀྱི་ བྱ་ གསོ་སྐྱོང་ཁང་ གི་ ལཱ་ ཚུ་ ལེགས་ཤོམ་ སྦེ་ འགྱོ་ དོ་ ག ?

ད་ # བདུན་ཕྲག་ དྲུག་ ལྷགཔ་ཅིག་ ཡར་ སོ་ ཡི །

ཀྭ་ལས་ སྟེ་ ཡངན་ ངོ་ མིན་འདུག་ ཡངན་ སྐྱེད་ ཡང་ རྩིས་རྐྱབ་ ནི་ མིན་འདུག་ པ་ཡ །

དེ་སྦེ་ འདི་ མི་ བཏུབ་ འོང་ ས་ ཁོ་རེ །

ཚེ་རིང་ # ང་བཅས་ གཉིས་ ཀྱི་ བར་ ན་ རྩིས་ ག་དེ་ཅིག་ འདུག་ གོ །

ཚར་ གཅིག་ བཏོན་ ཤིག

ལགས་སོ་ལགས ། # འགོ་ དང་པ་ འབུམ་ བཅུ་ཐམ་ འབག་ ནུག

བདུན་ཕྲག་ རེ་ ལུ་ འབུམ་ རེ་ ལུ་ སྐྱེད་ སྟོང་ཕྲག་ ལྔ་ ལྔ་ རྩིས་རྐྱབ་ སྟེ་ གིས་ སྦེ་ ཟླཝ་ གསུམ་ གྱི་ དོན་ལུ་ སྐྱེད་ ངོ་ སྦྲགས་ ཏེ་ འབུམ་ བཅུ་དྲུག་ གི་ གན་རྒྱ་ བཟོ་བཟོཝ་ འདུག

དེ་ལས་ # འ་ནཱི་ འབུམ་ བཅུ་ཐམ་ འདི་ ཟླཝ་ གསུམ་ སྤྲོད་ མ་ ཚུགསཔ་ ད་ ལུ་ # ད་རུང་ འབུམ་ དྲུག་ གི་ སྐྱེད་ ངོ་ གུ་ བརྡབས་ ཞིན་ན་ ཧེ་མ་ གི་ གན་རྒྱ་ འདི་ ཆ་མེད་བཏང་ ཞིན་ན་ # ཡོངས་བསྡོམས་ འབུམ་ ཁལ་གཅིག་ དང་ གཉིས་ ཀྱི་ གན་རྒྱ་ གསརཔ་ ཅིག་ བཟོ་ ནུག་ ལགས །

འདི་ ཧེ་མ་ འབུམ་ བཅུ་ཐམ་ འདི་ གི་ རྩིས་ རྨམ །

ད་རུང་ ཤུལ་ལས་ འབུམ་ ལྔ་ འབད་ མི་ ཅིག་ འཐེབ་ འབག་ ཡི་ པ་ སྟེ །

འདི་ གི་ རྩིས་ འདི་ ཡང་ ཡོད་ ལགས །

ཤུལ་ལས་ འབུམ་ ལྔ་ འབགཔ་ ད་ འབུམ་ རེ་ གི་ བདུན་ཕྲག་ རེ་ ལུ་ སྟོང་ཕྲག་ ལྔ་ ལྔ་ གི་ སྐྱེད་ རྩིས་རྐྱབ་ ད་ ལུ་ ཟླཝ་ གསུམ་ གྱི་ དོན་ལུ་ སྐྱེད་ ཀྱིས་ ར་ འབུམ་ གསུམ་ ཕོགཔ་ མས །

འདི་ ངོ་ གུ་ བརྡབས་ ཞིན་ན་ ཡོངས་བསྡོམས་ འབུམ་ བརྒྱད་ ཀྱི་ གན་རྒྱ་ ཅིག་ བཟོ་ ནུག་ ལགས །

འ་ནཱ་ བལྟ་ མས་ སྟེ # ཁྱོད་ དང་ ངེའི་ བར་ ན་ འབུམ་ ཁལ་གཅིག་ དང་ གཉིས་ གུ་ འབུམ་ བརྒྱད་ བཀལཝ་ ད་ འབུམ་ སུམ་ཅུ་ གི་ རྩིས་ ཀྲིག་ཀྲི་ འདུག

ད་ ག་དེ་སྦེ་ འབད་ ནི་ སྨོ ?

ད་རེས་ ངོ་ སྤྲོད་ ནི་ མེད་ རུང་ སྐྱེད་ འདི་ ཚུ་ རྩིས་རྐྱབ་ ཤིག # དེ་མེན་ ནངས་པ་ ལས་ ང་ ཁྲིམས་ཁང་ ནང་ ཞུ་ཚིག་ བཙུགས་ ནི་ ཨིན་ སྨ་རེ །

ད་ དེ་སྦེ་ མཛད་ མ་ ད་ ཨཔ་ གང་ཟག

གསོལཝ་ བཏབ་ དགོ །

ད་ལྟོ་ ང་ར་ གི་ ལག་པར་ ཡོད་ ནི་ འདི་ འབུམ་ ལྔ་ དེ་ཅིག་ འདི་ ཡོད་ པ །

འདི་ ང་ ལཱ་ ཅིག་ གི་ དོན་ལུ་ བཞག་ དགོ་ པས །

མ་པ # ངེའི་ ཁྱིམ་ དང་ ས་ འདི་ ཚུ་ བཙོངས་ པ་ ཅིན་ འབུམ་ བརྒྱ་ དང་ ལྔ་བཅུ་ ལྷགཔ་ཅིག་ འཐོབ །

འདི་ བཙོངས་ ཞིན་ན་ ནཱ་ གི་ ཏི་རུ་ འདི་ མ་ བཏབ་ པར་ བཞག་ ར་ མི་ བཞག

ད་རུང་ ཟླཝ་ གཉིས་ ཀྱི་ དུས་ཚོད་ ཞུ་ དགོ་ ནི་ མས་ ལགས །

མ་པ་ ཁྱོད་ ཀྱི་ ས་ དང་ ཁྱིམ་ བཙོང་ པ་ ལུ་ ལག་ཁྲམ་ ངོ་མ་ ངེའི་ ལག་པར་ ཡོད །

ང་ དང་ མ་ འཁྲིལ་ བར་ ཁྱོད་ བཙོང་ ནི་ ཟེར་ རུང་ བཙོང་ མི་ ཚུགས །

སྟེ་ # ད་རུང་ ཟླཝ་ གཉིས་ ཀྱི་ དུས་ཚོད་ དགོ་ པ་ ཅིན་ ཧེ་མ་ གི་ གན་རྒྱ་ ཚུ་ ག་ར་ ཆ་མེད་བཏང་ ཞིན་ན་ གན་རྒྱ་ གསརཔ་ ཅིག་ མ་ བཟོ་ བར་ ང་ ལུ་ སྟབས་ མི་ བདེ ། # དེ་སྦེ་ མི་ བཏུབ་ ཟེར་ བ་ ཅིན་ རྩིས་ འདི་ རོགས་ ཁྲིམས་ཁང་ ནང་ ལས་ ར་ མཇུག་བསྡུ་ གཏང་ དཔ་ དྲག

ད་ གན་རྒྱ་ གསརཔ་ ཨིན་རུང་ བཟོ་ ད་ གེ །

ཁྲིམས་ཁང་ ནང་ འགྱོ་ མ་ དགོཔ་ ཅིག་ འབད །

ཡ་ ཡ་ དེསན་ བཏུབ་ པས །

དེསན་ # ངོ་བོ་ འབག་ མི་ ཚུ་ གུ་ དོ་རུང་ ཟླཝ་ གཉིས་ ཀྱི་ སྐྱེད་ བཀལ་ ཞིན་ན་ ག་ར་ མཉམ་བསྡོམས་ ཀྱི་ གན་རྒྱ་ གསརཔ་ ཅིག་ བཟོ་ ད །

ཚེ་གྲངས་ འདི་ ཧེ་མམ་ འདི་ གུ་ སྦེ་ ར་ བཞག་ དགོཔ་ འོང་ །

ཨེང་ དབའི # གྱོང་ སྦོམ་ ཕོག་ ཆི་ ནུག་ སྨོ་ ཁྱོད །

འ་ནེ་སྦེ་ ཨིན་ ང་བཅས་རའི་ མི་ཚེ་ འདི །

ད་ལྟ་ར་ ལེགས་ཤོམ་ ཅིག་ འགྱོ་ དོ་ ཟེར་ མནོ་ བ་ ཅིན་ ད་ལྟ་ར་ རྒུད་ ཅིག་ ཕོགཔ་ མས །

སྣུམ་འཁོར་ ཅིག་ རྐྱངམ་གཅིག་ ལུས་ ནུག

འདི་ བཙོངས་ སྦེ་ དངུལ་ཁང་ ནང་ གི་ སྐྱིན་འགྲུལ་ ཚུ་ ལྷག་མཇུག་ མེད་ པར་ བཏབ་ ཚར་ ནི་ འདི་གིས་ ཨ་ཙི་ བློ་བདེ་ བས །

ཨེང་ ། # སྟེ ། # ད་ ཁྱོད་ ནཱ་ ང་ དང་ གཅིག་ཁར་ ལཱ་འབད་ ནི་ ཨིན་ ཟེར་ ཡ ?

ཁྱོད་ ལུ་ སྟབས་བདེ་ འོང་ ག ?

སྟབས་ མ་ བདེཝ་ མེད །

ད་ ང་ ལུ་ ཁག་ཆེཝ་ ར་ ལཱ་ ཅིག་ ཨིན་ཅི་མིན་ཅི་ དགོཔ་ སྦེ་ ཡར་ སོ་ ཡི །

ད ། # གཡོག་ ཟེར་ རུང་ ང་བཅས་ ནང་ སྣུམ་འཁོར་ གཏང་ མི་ ཅིག་ དགོཔ་ ཡོད །

མ་པ་ ཁྱོད་ ཡང་ འདི་ གི་ དོན་ལུ་ ར་ འོངས་འོངསམ་ ཨིན་ མས །

དེ་འབདཝ་ད་ ངེའི་ སྣུམ་འཁོར་ གཏང་ མི་ ཨིན་ སྨ་རེ །

ཁྱོད་ ལུ་ སྟབས་ མ་ བདེཝ་ མེད་ ག་ ཟེར་ འདྲི་ མི་ འདི་ འ་ནཱི་ ཨིན །

སྟབས་ མ་ བདེཝ་ མེད ། # ཕྱག་ཞུ་ ནི་ ར་ རྨམ །

སྟབས་ མ་ བདེཝ་ ཅིག་ འདི་ འོང་ ས་ མེན་ན ?

གཞན་ # འདེད་གཡོག་པའི་ དངུལ་ཕོགས་ ཟླཝ་ རེ་ སྟོང་ཕྲག་ བཅུ་ཐམ་ རེ་ ལས་ བརྒལ་ མེད །

ཁྱོད་ འབདན་ སྟོང་ཕྲག་ བཅུ་གཉིས་ རེ་ བྱིན་ གེ །

བཏུབ་ པས་ ག ?

བཀྲིན་ཆེ་ བས་ སྟེ །

སྟེ ། # འདེད་གཡོག་པའི་ ལཱ་ དང་ འགན་འཁུར་ ཚུ་ ཁྱོད་ ཀྱིས་ ཤེསཔ་ འོང་ །

ཤེས་ དབའི ། # མེན་ # སྣུམ་འཁོར་ གཏང་ ནི་ འདི་ ག་གིས་ཡང་ ཤེས་ འོང་ པ །

འདེད་གཡོགཔ་ ཅིག་ འབདཝ་ ད་ # རང་ གི་ འགོ་དཔོན་ ལུ་ ཕྱག་ ག་དེ་སྦེ་ ཞུ་ དགོཔ་ ཨིན་ན ?

ཁ་ ག་དེ་སྦེ་ སླབ་ དགོཔ་ ཨིན་ན ?

འདི་ ཚུ་ འདེད་གཡོགཔ་ གཞན་ གྱིས་ འབད་ དོ་ བཟུམ་སྦེ་ ར་ # ཁྱོད་ ཀྱིས་ ཡང་ ང་ ལུ་ འབད་ དགོཔ་ འོང་ ཟེར་ སླབ་ ནི་ སྦེ་ ཨིན །

ཨེང་ བཏུབ ། # མེན་ # ལགས་སོ་ ལགས །

ཡ་ ཡ་ བཏུབ་ དེསན་ སོང་ །

ནངས་པ་ ལས་ འགོ་བཙུགས་ ཡིག་ཚང་ ནང་ འོང་ ནི་ མས་ སྨ་རེ །

སྟེ ། # བསྟན་འཛིན ། # མ་པ་ མདང་ཞག་ ང་བཅས་ གཉིས་ ཕར་ གཡུས་ ཁར་ འཕྱདཔ་ ད་ # ཁྱོད་ ཀྱིས་ ང་ ལུ་ ཧིང་གཏམ་ ག་ནི་བ་ ཧནམ་ སྦེ་ བཤད་ མི་ ཚུ་ ད་ལྟོ་ ཡང་ ངེའི་ སེམས་ ཁར་ ཁྲ་ལམ་ལམ་ སྦེ་ ར་ ཡོད །

ང་ གཉེན་རྐྱབ་ ནི་ ལུ་ སྤྲོ་བ་ ར་ མེདཔ་ ཨིན །

འདི་ གི་ སྐོར་ལས་ ཁྱོད་ གཡང་ཟ་ མི་ དགོ་ # མནོ་བསམ་ ར་ གཏངམ་ བཤོལ་ ད་ སྨ་རེ ?

ལགས་སོ་ལགས ། # ཡ་ ཡ་ བཏུབ་ པས །

དེསན་ སོང་ བསྟན་འཛིན །

འོང་ མཚམས་ཚོད་ ཤེས་ པ་ ན་ མཁས་པའི་ རྟགས ། # ཟེར་ ད་རེས་ འ་ནེ་ཅིག་ སྦེ་ བཞག་ དགོ་ ནི་ མས་ ཁོ་རེ །

ལཱ་ ཁག་ཆེ་ཏོག་ཏོ་ ཅིག་ ཡོདཔ་ ཨིན་ ས །

འགྱོ་ དགོ་ པས ། # དབའི་ ཨ་ཙི་ རྐྱབ་ ས །

ཏི་རུ་ ག་ར་ ཁྱོད་ ཀྱི་ ལག་པར་ ཚུད་ སོ་ ཡི # ཐོབ་ ཅིག་ འགྱོ་ ནི་ འདི་ བཞག་ ཟེར །

ད་རེས་ རྐྱངམ་གཅིག་ འཐོབ་ མས་ དབའི །

ཨ་རྟག་ ཕྱེ་ཐག་ཐ་ ཤོརཝ་ ད་ རྐྱབ་ དགོ་ ཟེར་ རུང་ བདའ་གཏངམ་ མས་ མེན་ན ?

ཆིད་ཆིད་ བུ་མོ ། # ཁྱོད་ ནཱ་ ཤོག་ ཤིག

ད་ཅི་ ག་ཏེ་ ལས་ ཕར་ འཛུལ་སྡོད་ དཔ་ ཁྱོད །

ད་ལྟོ་ ལས་ བརྒལ་ མ་ མཐོང་ པ་ཡ །

ཧིང་ཚ་ བས་ སྨ་རེ་ ཁྱོད །

ཡ ། # ཁྱོད་ ཀྱི་ ཞབས་བྲོ་ ཅིག་ བལྟ་ གེ་ ནོ །

རོགས་ གཞན་ གྱིས་ བརྒྱ་ རེ་ ལས་ བརྒལ་ བྱིན་ ནི་ མིན་འདུག

ང་ ཁྱོད་ ལུ་ སུམ་བརྒྱ་ བྱིན་ དོ་ སྨ་རེ །

དབའི་ # ཨཔ་ གང་ཟག

ཁྱོད་ ཡང་ ནཱ་ བྱོན་ ཡི་ སྦོ ?

ཧ་ ཧ ། # ཐོན་འོངས་ ཡི་ སྨ་རེ ། # སྡོད་ ཤིག་ སྡོད་ ཤིག

ནཱ་ ལུ་ སྤྲོ་བ་ དམ་དུམ་ མེན་ པས །

བལྟ་ ཤིག་ ཨ་ཡར །

ཉ་ཁག་ཅུ་ གི་ སྐེད་པར་ རྡོ་ ཕོག་ཕོགཔ་ བཟུམ་སྦེ་

ཧི་ ཧི་ ཧི ། # ཨ་ནཱི་ བུམོ་ འདི་ མ་འདྲཝ་ ཅིག་ འདུག་ སྨ་རེ །

ང་ དེ་མིའི་ བློ་ འཁོལ་མི་འཁོལ་ དབའི །

ལོག་ གཞོནམ་ ལོག་ ནི་ གི་ སྨན་ ཅིག་ ཡོད་ རུང་ བཏུབ་ པས་ སྦ །

བལྟ་ ཤིག་ དབའི་ # བུམོ་ འདི་ རོགས །

ཨཔ་ གང་ཟག་ ཨའི་ བུམོ་ འདི་ ལུ་ སེམས་ཆགས་ ཆིཔ་ འདྲས་ མེན་ན ?

མིང་ ཕུརཔ་དབངམོ་ ཟེརཝ་ ཨིན །

ཨིན་ན ? # ཁྱོད་ ཀྱིས་ ངོ་ཤེས་ སྦོ ?

ལཱ་སྐོར་ ཅིག་ འབད་བྱིན་ མི་ ཚུགས་ ག ?

མོ་ ལུ་ འདི་ ང་ གིས་ འགྲོ་སོང་ གཏང་ ཧུམ །

ཨཔ་ གང་ཟག་ གིས་ ར་ བཀའ་ གནང་ པ་ ཅིན་ ཕྱག་ཞུ་ ནི་ ར་ རྨམ །

ཡ་ ཡ་ དེསན་ བཏུབ་ ས །

ཡ་ ཡ་ ད་ ཁྱོད་ར་ ཡར་སོང་ །

དཔལ་འབྱོར་ ད་ ཁྱོད་ ཀྱིས་ ང་ འ་ནེ་སྦེ་ ར་ བཞག་ ནི་ སྦེ་ ཡ ?

ཨིན་ ཟེར་ བ་ ཅིན་ སྡོད་ ས་ ནི་ རང་རང་སོ་སོར་ ཨིན་ པས །

མེན་ ཟེར་ བ་ ཅིན་ ནུབམོ་ རིང་ཆད་མེདཔ་ ང་ ཁྱོད་ ཀྱི་ ཕྱག་ ར་ ཞུ་ སྡོད་ དགོ་ པས །

དེ་སྦེ་ འདི་ ང་ ལུ་ ཨ་ཙི་ མི་ བཏུབ་ པས་ ས་ མེན་ན ?

ད་ ང་ བལྟ་ བ་ ཅིན་ ང་ གཟུགས་ མ་ བདེཝ་ ཆགས་ ཆི་ ནུག

ཟླ་ཁྲག་ ཡང་ འོང་ ནི་ མིན་འདུག

དབའི ། # དེ་སྦེ་ འདི་ མི་ འོང་ ས །

ཨེང་ བུམོ་ ཚུ་ གིས་ སླབ་ ཐངས་ ར་ དེ་སྦེ་ ཨིན །

གཟུགས་ མ་ བདེཝ་ ཆགས་ ཆི་ ཡི་ ལོ ། # གཉེན་རྐྱབ་ དགོ་ ལོ་ ཟེར་ མི་ འདི །

ང་ # དེ་སྦེ་ མགུ་ བརྡུང་ དགོཔ་ མེད་ པ་ སྟེ་ ཁྱོད །

སྟབས་བདེ་ཏོག་ཏོ་ འགྱོཝ་ ཅིག་ གཉེན་རྐྱབ་ འོང་ ཟེར་ ང་ མ་ སླབ་ ག ?

དེ་སྦེ་ སླབ་ སྟེ་ ཡང་ མ་ བཏུབ་ པ་ ཅིན་ ཁྱོད་ར་ བལྟ་འབད་ སྟེ་ # སྨ་རེ །

ད་ ག་ཏེ་ འགྱོ་ ནི ?

ཨ་ཡར་ ཏི་རུ་ ཅིག་ སྤྲོད་ ནི་ ཡོདཔ་ ཨིན་ ས ། # ཡ ། # ཨ་ནཱི་ ཟད་འགྲོ་ སྦེ་ བཞག་ ཁྱོད་ར །

ཤོག་ འགྱོ་ གེ །

ང་ མི་ འགྱོ ། # ཨ་ནཱ་ སྒུག་སྡོད་ འོང་ ། # ཨ ། # ཤོག་ ས ། # སླབ་སླབ་ ཡང་ ཉན་ མི་ བཏུབ་ པས་

ཁྱོད ། # ཡ ། # ཏི་རུ་ སྤྲོདཔ་ ད་ འཛོམས་དཔང་ དགོ་ པས་ ང་ །

ཨཔ་ གང་ཟག # ཧ་ ཧ་ ཧ །

ཧ་ ཧ་ ཧ ། # ཤོག་ ཤོག་ དཔལ་འབྱོར །

ཨ་ནཱ་ སྡོད་ ཤིག

ཧེ་ ཧེ་ ཧེ ། # ད་ཅི་ ཕར་ སྒྲ་དབྱངས་ ནང་ འཕྱད་ མི་ འདི་ ཨིན་ མས་ པ །

མིང་ ཕུརཔ་དབངམོ་ ཟེརཝ་ མས་ སྨོ ?

ཨ་པ་ གིས་ དྲིས་ ཡི་ སྦ །

ཧ་ ཧ་ ཧ ། # སྟེ ། # ཨཔ་ གང་ཟག་ རྩིས་ ཅིག་ རྐྱབ་ པར་ འོངས་འོངསམ་ ཨིན །

ད་རེས་ འབུམ་ བཅུ་ཐམ་ སྤྲོད་བཞག་ དགོ་ པས །

ཡོདཔ་ ད་ འ་ནེ་སྦེ་ ལོག་ སྤྲོད་ པ་ ཅིན་ ཏི་རུ་ བྱིན་ དགོ་ མནོ་ བས་ སྦ །

ལྷག་མཇུག་ ཚུ་ ཡང་ ཉིནམ་ དག་ཅིག་ གི་ རྒྱབ་ ལས་ སྤྲོད་ ཚུགསཔ་ ཅིག་ འོང་ །

འབྱོར་རྟགས་ ཅིག་ ཞུ་ གེ །

དབའི ། # འབྱོར་རྟགས་ སྤྲོད་ པར་ ད་ལྟོ་ ཚེ་རིང་ ནཱ་ མིན་འདུག

ད་ འདི་ ཁྱོད་ དང་ ང་ ཨང་ཀུ་ཤ་ཛ་ འགྱོཝ་ མས །

ཁྱོད་ ང་ ལུ་ བློ་ མ་ བདེཝ་ འབད་ མི་ དགོ་ སྨ་རེ །

འཛོམས་དཔང་ ཨ་ནཱི་ བུམོ་ འདི་ འདུག་ སྟེ །

ཨ་ཙི་ བཞུགས་ སྨ་རེ །

ང་ ཁ་ ཅིག་ སླབ་ སོང་ གེ་ ནོ །

ཧ་ལོ ། # སྡོད་ མས །

རོགས་ བློ་སླབ་ སར་ ཡང་ ཉན་ དགོ་ པས་ ཁྱོད །

ཨོང་ ཨོང་ # ག་ཏེ་ ལོ ?

ག་ དང་ ག་ར་ ཡོདཔ །

ཨིན་ན་ # ག་དེ་ རེ་ བཏོན་ དགོ་ པས ?

འབུམ་ ལྔ་ ཡ ?

བོང་ཀུ་ འཐོན་ མི་ ཙང་ཙ་ མེན་ པས་ ག་ ཁོ་རེ །

ཡ་ ཡ ། ང་ ད་ལྟ་ར་ འཐོན་འོང་ དེསན །

བུམོ་ ཁྱོད་ གཡུས་ ག་ཏེ་ ལས་ སྨོ ?

ཆུ་ཁ་ བོང་སྒོ་ ལས་ ཨིན་ ལགས །

སྟེ ། # ཕམ་ འདི་ ཚུ་ ལཱ་ ག་ཅི་ ར་ འབད་ དོ །

ཨའི་ གྱོངས་ སོ ཡི་ ལགས །

ཨ་པ་ འདི་ ཨམ་ཅུངམ་ ཅིག་ འཚོལ་ སྦེ་ མོང་སྒར་ ལུ་ ཡོད་ ལགས །

ཨའེ་ དབའི ། # ལཱ་ཁག་ གཏང་ དོ་ ཡོདཔ་ མས་ སྨོ་ ཁྱོད །

དབའི་ # ང་ ནཱ་ བཀོ་བཞག་ སྦེ་ ཁོ་ ག་ཏེ་ འགྱོཝ་ ཨིན་ན ?

ལཱ་ ཁག་ཆེ་ཏོག་ཏོ་ ཅིག་ ཐོན་ སོཔ་ འོང་ །

སྡོད་ ད་ལྟ་ར་ འཐོན་འོང་ ཧེ་ ཧེ་ ཧེ །

ཤུད ། # ཁོ་ ང་ ལུ་ ག་ཅི་ འབད་ ནི་ གི་ རྩིས་རྐྱབ་ ཨིན་ན ?

དབའི་ བུ་མོ་ སྡོད་ ཟེར་ སྡོད །

ཨ་ཙི་ སྡོད་ མས་ སྟེ །

ཁོ་ མ་ འོངས་ རུང་ ཨ་པ་ གིས་ བསྐྱལ་བྱིན་ འོང་ པ་ སྟེ །

ཨ་ཙི་ བློ་སླབ་ སྦེ་ སྡོད་ གེ་ # སྡོད་ ཤིག

ང་ མི་ སྡོད ། # རྐང་སྟོང་ སྦེ་ ཡར་ སྙོ་ འོང་ ང་ར །

ཨ་ནེ་སྦེ་ བུ་མོ ། # ཁྱོད་ར་ ལེགས་ཤོམ་ སྦེ་ ཉན་ ཤིག # ཁོ་ མེད་ རུང་ ང་ ཡོད་ པ་ སྟེ །

ཁོ་ དེ་མིའི་ # མི་ ང་ ལས་ ཏི་རུ་ བསྐྱིཝ་བསྐྱི་ སར་ སྡོད་ དགོ་ མི་ ཅིག་ ཨིན །

ག་ཅི་ འབད་ ནི་ རང་ །

དེ་བ་འདི་ ང་ དང་ མཉམ་ སྡོད་ པ་ ཅིན་ ཁྱོད་ ག་ཅི་ གི་ ནང་ ཡང་ དོག་ མི་ དགོ །

ཏི་རུ་ འབུམ་ འབུམ་ སྦེ་ བྱིན་ འོང་ ང་ །

དབའི་ ཨཔ་ གདོང་ ཡང་ ཕར་ བྱ་ ཕུ་ཀྲེ་ གི་ ཚང་ བཟུམ་ བཟོ་ ཞིན་ན་ # ཁྱོད་ བལྟ་ བ་ ང་ ལུས་ བཙོངས་ ཏེ་ ཟ་ མི་ བཟུམ་ མཐོངམ་ མས་ ག ?

ཨཔ་ ཁྱོད་ ང་ ལས་ རེ་ཆི་བསྐྱེད་ མ་ བསྐྱེད་ མེད །

གཏང་ ང་ འགྱོ་ ནི །

ཧ་ ཧ་ ཧ ། # ཐ་རྡུགས་ སྡོད་ དགོ་ མི་ བུམོ་ རང་ འགྱིམ་ ས་ གི་ ས་གོ་ མ་ འཛོལ་ བ་ ཅིན་ དྲག་ འོང་ །

དེ་བ་འདི་ རོགས་ ཀྱིས་ བྱིན་ གེ་ འབད་ གེ་ ཟེར་ ཧན་ཏོང་ཏོ་ སྦེ་ སླབ་ ད་ ཉན །

ལྟ་མ་ ངེའི་ འདྲེ་ འདི་ འཛུལ་ བའི་ བསྒང་ ལས་ ཁྱོད་ར་ ཤོར་ དགོ་ མི་ འདི་ ཤོར་ སོང་ ། འཐོབ་ དགོ་ མི་ འདི་

མ་ ཐོབ་ འབད་ འོང་ སྨ་རེ ། # དབའི་ # སྒོ་ ཕྱེས་ གནང་ མས །

སྒོ་ ཕྱེས་ ཟེར ། # ཕྱི་ཁར་ ག་ཡང་ མེད་ སྦོ ?

ཨེང་ # ཧན་ཏོང་ཏོ་ སྦེ་ སླབ་ ད་ ཉན་ མ་ བཏུབ་ པ་ ཅིན་ ཐོབ་ཐང་ ར་ ཨ་ནཱི་ འབད་ དོ་ སྦ །

དབའི་ ག་ཅི་ འབད་ དཔ་ སྨོ ?

དབའི་ # ཁྱོད་ # ག་ཅི་ འབད་ དཔ་ སྨོ ?

ང་ བློ་ ག་ར་ ཁོ་ ལུ་ གཏད་ ཞིན་ན་ ལས་ # ཁོ་ གིས་ ང་ ལུ་ འབད་གཞག་ འ་ནཱི་ བཟུམ་ འབད་བྱིནམ་ མས །

ང་ རོགས་ ལུ་ བཙོངས་བཞག་ སྦེ་ ཁོ་ར་ ག་ སོང་ ཡང་ མེད་ པར་ བྱོག་ཡར་ སོ་ ནུག

ཤུད ། # ང་ ཁོ་ བཞག་ ར་ མི་ བཞག

ཨེང་ ། # སྟེ་ # ཁྱོད་ ག་ཏེ་ སྡོདཔ་ སྨོ ?

ང་ གིས་ བསྐྱལ་བྱིན་ གེ །

ང་ རྟ་བབས་ ལུ་ སྡོདཔ་ ཨིན །

ཨེང་ དེསན་ གླ་འཁོར་ ཅིག་ བསྒུགས་བལྟ་ གེ་ སྨོ ? # ངེའི་ ན་ ནི་ ཏི་རུ་ མེད ། # ཁྱོད་ ན་ ཡོད་ ག ?

ཡོད །

ཨེང་ ། # ཀྭ་ལས་ ཡར་ ལོངས་ ཤིག

ང་ # རྐངམ་ ས་ ཁར་ བཙུགས་ མི་ ཚུགས་ པས །

ཨ་ལ་ལ ། # ངེའི་ རྐངམ་ བཅག་ དཔ་ འདྲས །

ཨ་ལ་ལ ། # ཁོ་ མི་ བཀྲ་མ་ཤིསཔ་ འ་ནཱི་བཟུམ་ ཅིག་ ཨིན་ མནོཝ་ ང་ བཏང་ ར་ མ་ བཏང་ །

ད་ ཆུ་ཚོད་ གཉིས་ ལང་ ནི་ འབད་ དེས །

གླ་འཁོར་ ཅིག་ ཡང་ འོང་ ནི་ མིན་འདུག

ག་དེ་ འབདཝ་ དྲག་ ག ?

ཨའེ ། # ཁྱོད་ ཀྱི་ མིང་ བསྟན་འཛིན་ སྨོ ?

ངེའི་ ཞོར་ལས་ ཁྱོད་ ཉམས་འཚེར་ཁག་ཁ་ བཟོ་ ད་ ཡི །

ཁྱོད་ར་ ཡར་སོང་ །

ང་ ཨ་ཕར་ ཁྱིམ་ འདི་ གི་ ཟུར་ཁར་ བསྐྱལ་ གནང་ ད །

ཁྱོད་ རྐྱངམ་གཅིག་ ནཱ་ བཀོ་བཞག་ སྟེ་ འདི་ དབའི །

དེ་བ་འདི་ ངེའི་ ཁྱིམ་ ཨ་ནཱ་ སྦོ་ལོགས་ཁ་ ར་ ཨིན །

ཁྱོད་ར་ ཁྱད་ མེད་ པ་ ཅིན་ ད་རེས་ ངེའི་ ཁྱིམ་ ནང་ སྡོད་ ད་ སྟེ །

བཏུབ་ སྟེ ། # ཁྱོད་ རྐངམ་ ཤུགས་ སྦེ་ ར་ བརྡུངས་ དཔ་ འོང་ ནི་ མས །

ཡ་ ཁྱོད་ར་ ངེའི་ སྒལ་ཏོ་ ཁར་ འཛེགས་ ཤིག

ཁྱད་ མེད་ ཁྱད་ མེད་ # ང་ར་ གིས་ རྩ་འགེངས་ འགྱོ་ གེ །

ཁྱོད་ # ལམ་འགྱོ་ ར་ མི་ ཚུགས་ པས །

ཤོག་ ང་ འབག་ གེ །

གཞན་ སྨན་ཁང་ ནང་ འགྱོ་ དགོ་ པས་ པ་ ཁྱོད །

དེ་འབདཝ་ད་ གླ་འཁོར་ མི་ འཐོབ་ པས །

ནངས་པ་ སྨན་ཁང་ ནང་ འགྱོ་ བལྟ་ བ་ ཅིན་ དྲག་ འོང་ །

དེ་ལས་ ཁྲིམས་སྲུང་འགག་པ་ ལུ་ སྙན་ཞུ་ ཅིག་ འབདཝ་ མི་ དྲག་ ག ?

རང་ མཉམ་ཆུང་ དེ་མིའི་ མི་ གིས་ རོགས་ ལུ་ ག་ཅི་ འབད་ ཚུགསཔ ?

ལཱ་སྟོང་ཆག་ ནི་ ཅིག་ ར་ འོང་ །

ག་ཏེ་ ནཝ་ མས་ གོ ?

ཨ་ནཱི་ རྟིངམ # །

ཨ་ནཱི་ གཡོནམ་ འདི ། པུས་མོ # །

ཨ་ལ་ལ །

ང་ བལྟ་ བ་ ཅིན་ བཅག་ ནི་ འདི་ མ་ བཅག་ པས །

བརྡུངས་བརྡུངསམ་ རྐྱངམ་གཅིག་ ཨིན་ པས །

སྟེ་ རྐངམ་ སོ་སོ་ འདི་ ག་ནི་ཡང་ མ་ འབད་ བས་ ག ?

ནངས་པ་ ཚར་ གཅིག་ སྨན་ཁང་ འགྱོ་ བལྟ་ སྨ་རེ །

ད་རེས་ ཧུམ་འཕུར་ ཅིག་ རྐྱབ་བྱིན་ གེ །

ཨ་ཙི་ དྲག་ འོང་ །

ཨ་ཙི་ དྲག་ དོ་ བཟུམ་ འདུག་ ག ?

ཨ་ཙི་ དྲག་ པས །

ཨེང་ ། # ང་ ལྟོ་ ཅིག་ འབད་ གེ་ སྨ་རེ ། # ལྟོ་ ཅིག་ ཟ་ སྦེ་ ཉལ་ ད །

ང་ ལྟོ་ མི་ ཟ ། # ཉལ་ ནི་ ད །

ཨ ། # ལྟོ་ ཅིག་ ཟཝ་ དྲག # ཡུདཔ་ཐེངས་ཅིག་ ལུ་ ཚུད་ འོང་ །

ཟ་ དགོ་ ར་ མ་ མནོ ། # ཨ་ལ །

ཨིན་ན་ དེསན །

བསྟན་འཛིན ། # གནམ་མེད་ས་མེད་ བཀྲིན་ཆེ་ ཡི་ སྨ་རེ །

ཨ ། # ནེམ་ཅིག་ འདི་ ཁྱད་ མེད་ དབའི །

ཁྱོད་ ཀྱི་ མིང་ ག་ཅི་ ཟེརཝ་ སྨོ ?

ཕུརཔ་དབངམོ་ ཟེརཝ་ ཨིན །

ཨེང་ ། # ད་ མཇུག་ ར་ # དོ་རུང་ ལོག་ ཚར་ གཅིག་ ཞུ་ བ་ ཅིན་ # ངེའི་ ཨ་ཞང་ བཤགསཔ་ ད་ ལུ་ ཁྱེད་ ག་ར་ གིས་ ཆ་རོགས་ ག་དེ་དྲག་དྲག་ འབད་བྱིན་ ཡི ། # འདི་ ངེའི་ སེམས་ ཁ་ ལས་ ནམ་ ཡང་ མི་ བརྗེད་ ཟེར་ ཞུ་ ནི་ ཨིན །

ད་ ང་བཅས་ འབུམ་གླིང་ བཟོ་སྐྲུན་ སྡེ་ཚན་ འདི་ # ཧེ་མ་ བ་ ལྷགཔ་ སྦེ་ ཡར་རྒྱས་ གཏང་ ནི་ གི་ དོན་ལུ་ # ང་ར་ གི་ ཁ་ཐུག་ ལས་ འབད་རུང་ # དྲོ་པ་ ཡིག་ཚང་ ནང་ འོངམ་ ཧ་ཤོས་ # ཕྱི་རུ་ འགྱོཝ་ ཕྱི་ཤོས་ སྦེ་ ག་དེ་དྲག་དྲག་ རྩ་འགེངས་ ཏེ་ ཕྱག་ཞུ་ ནི་ ཨིན །

ཁྱེད་ ཀྱིས་ འབད་རུང་ ང་ ཨམ་སྲུ་ བུཚ་ ཅིག་ ཨིན་ པས་ ཟེར་ # ང་ ལུ་ ཡ་ མ་ འབད་ བར་ རང་རང་སོ་སོ་ ལུ་ ཕོག་ པའི་ འགན་འཁུར་ ཚུ་ # ཀྲིག་ཀྲི་ སྦེ་ མ་ འབད་ བ་ ཅིན་ # ད་ལྟོ་ འགོ་དང་འགོ་ལས་ ར་ ཞུ་བཞག་ དགོ་ པས་ # ང་ ལུ་ བཟོད་སེམས་ རྩ་ལས་ར་ མེད་ སྨ་རེ་ ལགས །

དེ་ མེན་ པར་ འབུམ་གླིང་ ཚོང་ལས་ སྡེ་ཚན་ འདི་ # རང་ གི་ ཕ་གཞིས་ བཟུམ་ ཅིག་ སྦེ་ མནོ་བསམ་ བཏང་ སྟེ་ # ཤ་ཚ་ཏོག་ཏོ་ སྦེ་ ཕྱག་ཞུ་ ཐོན་འོངས་ པ་ ཅིན # འདི་ ལུ་ ཡང་ དགའ་ཚོར་ ག་དེ་སྦེ་ བསྐྱེད་ ནི་ ཨིན་ན་ ང་ གིས་ ཤེས་ ར་ ཤེས །

ཡ་ དེསན་ ད་རེས་ འ་ནེ་ཅིག་ སྦེ་ མཇུག་བསྡུ་ གེ་ སྨོ ?

ཨེང་ ། # ཁྱོད་ ཀྲིག་ཀྲི་ སྦེ་ སྡོད་ མས །

ང་ གླང་ཇོ་ཕ་ཁར་ ལཱ་ ཚུ་ བལྟ་ བར་ འགྱོ་ དགོ་ པས །

སངས་རྒྱས་བསྟན་འཛིན་ ག་ཏེ་ སྨོ ?

ཨའུ་ སངས་རྒྱས་ # ང་ གླང་ཇོ་ཕ་ཁར་ འོང་ དོ་ སྨ་རེ །

ལགས་སོ་ལགས །

ཨ ། # ཚགས་ཁར་ མ་ ཚུད་ པས་ སྨ་རེ །

ང་ གིས་ འདི་ ཉན་ བཏུབ་ འོང་ ཟེར་ མནོ་ ཁྱིད་བསྐྱལ་ ཡི་ པ །

བུམོ་ སྲ་ཀྲག་ སྤྱོདཔ་ སྡུག་དྲག་ ཅིག་ ཨིན་ མས་ པ་ སྟེ །

དབའི་ ད་རུང་ འ་ནེ་སྦེ་ ཨིན་ པས་ ཟེར་ ག་ ལུ་ ཡང་ སླབ་ མ་ ད་ སྨ་རེ །

མི་ སླབ་ དབའི །

དགོངསམ་ མ་ ཁྲེལ་ སྨ་རེ་ ལགས །

ཡ་ ལགས ། # ད་རེས་ འབུམ་ བདུན་ འབད་ མི་ ཅིག་ སྤྲོད་བཞག་ དགོ་ པས །

ཁ་ཙ་ ཕྱི་རུ་ འབུམ་ བཅུ་ཐམ་ སྤྲོད་ ཅི་ སྨོ་ ལགས །

ཨེང་ ཨིན ། # ད་རེས་ འབུམ་ བདུན་ འབདཝ་ ད་ འབུམ་ བཅུ་བདུན་ གྱི་ འབྱོར་རྟགས་ ཅིག་ ཞུ་ དགོ་ པས །

ཨ ། # ཁྱོད་ ང་ ལུ་ བློ་ མ་ བདེཝ་ འབད་ མི་ དགོ་ ཟེར །

ང་ དེ་སྦེ་ འབད་ མི་ ཨིན་ ར་ མེན །

ད་རེས་ ང་ བདེ་ཏོག་ཏོ་ མེད་ ས །

ཁྱོད་ ཀྱིས་ ང་ ཨི་ཙིག་ བཅུགཔ་ མས །

ཡ་ དེསན་ ཨཔ་ གང་ཟག་ # བཞེས་སྒོ་ ལེགས་ཤོམ་ སྦེ་ ཟ །

ང་ འགྱོ་ དགོ་ པས་ ལགས །

ཡ་ # བསྟན་འཛིན །

ཁྱོད་ར་ སྣུམ་འཁོར་ བདའ་ སྦེ་ ཁྱིམ་ ནང་ བསྐྱལ་ ད་ སྨ་རེ །

དེ་ལས་ ཡར་སོང་ །

ང་ བང་བརྒྱུགས་ འཐོན་འོང་ །

ལགས་སོ །

ཨའུ་ སངས་རྒྱས ། # ནངས་པ་ བླམ་དཔལ་རི་ ལུ་ འགྱོ་ གེ་ སྨ་རེ །

ཆུ་ཚོད་ བརྒྱད་ ལུ་ སྨེ ། # གཟུགས་ ཀྱི་ འཕྲོད་བསྟེན་ གཙོ་བོར་ བཏོན་ མི་ ཅིག་ ཨིན་ན ?

དབའི་ ག་ཅི་ སྨོ ?

རོགས་ བང་ ཡང་ བརྒྱུག་ མི་ སྟེར་ བས་ པ་ཡ །

མི་ མིག་ གིས་ ར་ མ་ མཐོང་ སྦོ ?

ནེ་ཚུན་ཚོད་ ག་ཅི་ ལྟཝ ?

ཧ་ ཧ་ ཧ ། # མི་ མཐོང་ ནི་ འདི་ མཐོང་ ཅི་ པ་ དེ་འབདཝ་ད་ ཁྱོད་ བཟུམ་ ཅིག་ ག་ཏེ་ཡང་ མ་ མཐོང་ ཟེར །

ག་ཅི་སྦེ ?

ཁྱོད་ བལྟ་ མི་ ཆོག་ ཟེར་ ཡ ?

བལྟ་ ཆོགཔ་ འདྲས་ སྟེ །

བལྟ་ མ་ ཆོག་ པ་ ཅིན་ རོགས་ ཀྱིས་ མཐོང་ སར་ བརྒྱུག་ ནི་ མི་ འོང་ སྟེ །

མཐོང་ པའི་ བསྒང་ ལས་ ང་བཅས་ བལྟ་ དགོ་ མནོ་ འབད་ མི་ ཚུགས་ པས །

རོགས་ ཡར་ རྟ་བབས་ འགྱོ་ མིའི་ མི་ ལུང་བསྟན་ཟམ་པ་ ལས་ མར་ བསྐྱལ་ ད་ ཡི་ ཁྱོད་ ཀྱིས །

ཧེ ། # ཁྱོད་ ང་ ལུ་ ཚོད་ལྟཝ་ འདྲས་ མེན་ན ?

ཨ་ ཚོད་ལྟཝ་ མེན་ དབའི ། # ངོ་ ཅིག་ ཤེས་ སྡོད་ གེ་ མེན་ན ?

མིང་ ག་ཅི་ ཟེརཝ ? # ང་ དཔལ་འབྱོར་ ཨིན །

ཧ་ ཧ་ ཧ ། # དབའི་ མི་ ཁྱོད་ ཧམ་ མཐོ་ བས་ སྨ་རེ །

ཁྱོད་ དཔལ་འབྱོར་ ཨིན་ པ་ ག་ གིས་ རྔམ་ པ་ སྟེ །

ཡ་ དབའི་ # ཁྱོད་ ཁ་ སྐོམ་སྐོམ་ འོང་ །

དབའི་ མི་ འདི ། # མིང་ ག་ཅི་ སླབ་ དེས་ ག་ ད ? # ཨེང་ དཔལ་འབྱོར་ ལོ ། # ཨེང་ ཧེ ། # ག་ཏེ་ཡང་ མ་ འགྱོ་ ཡ ?

རྐངམ་ ས་ ཁར་ བཙུགས་ ར་ མི་ ཚུགས་ པས །

ནཱ་ ར་ སྡོད་ ད་ ཡི་ སྟེ ། # ཁྱོད་ ཉམས་ མི་ འཚེར་ ག ?

ཉམས་ ག་ཅི་ འཚེར་ བ་ དབའི ། # སྟེ་ སྨན་ཁང་ ནང་ འགྱོནི་ ན ? # ང་ བསྐྱལ་ གེ །

མི་ འགྱོ ། # བཅག་ ནི་ མ་ བཅག་ པས །

ཨེང་ ། # སྟེ་ ལྟོ་ ཟ་ ཡི་ ག ? # ད་ས་ དྲོ་པ་ བཟོ་བཞག་ ཡི་ སྦ །

ཨིན་ མས ། # ཟ་ ཡི །

སྟེ་ # ཨ་ནཱི་ མི་ འདི་ ཁྱོད་ ཀྱི་ རྨགཔ་ ཨིན་ན ?

རྨགཔ་ འདི་ མེན ། # གཉེན་རྐྱབ་ ནི་ སྦེ་ ཨིན །

ཨོང་ ། # དེ་ལས་ ག་ཅི་ འབད་ དཔ ?

འབད་ ཡི་ འབད་ ཡི་ འབདཝ་ ད་ # ཁོ་ མི་ བཀྲ་མ་ཤིསཔ་ ཐ་རྡུགས་ སྣང་སི་སི་ ཅིག་ ཨིན་ མས །

ཨེང་ སྣུམ་འཁོར་ ནཱ་ ལྷོད་ ནུག་ པ་ སྟེ །

བསྟན་འཛིན་ ཡར་ སོ་ ཡི་ སྦོ ?

སྣུམ་འཁོར་ ནཱ་ བསྐྱལ་བཞག་ སྦེ་ ཡར་ སོ་ ཡི་ ཨའུ །

ཨེང་ ག་ཅི་ གསུང་ ནི་ ཡོདཔ་ ལགས །

ཨེང་ ། # ཨུང་ ། # ཁྱིམ་ དགའ་ཏོག་ཏོ་ ཅིག་ འདུག་ ཟེར་ བལྟ་བལྟཝ་ ཨིན །

སྟེ ། # ཨ་ནཱ་ ལས་ འགྱོ་ མི་ འདི་ ཁྱོད་ ཀྱི་ ཨ་ཞེམོ་ ཨིན་ན ?

ཨའུ་ མནྜལ་ ཡ ? # མོ་ གི་ མིང་ མནྜལ་ ཟེརཝ་ ཨིན་ན ? # སྟེ་ ཁྱོད་ ཀྱི་ མིང་ ?

ངེའི་ མིང་ ལྷ་མོ །

ཧེ་ ཧེ་ ཧེ ། # འཇའ་རིསམོ་ འདུག་ སྨ་རེ་ ཁྱོད །

མནྜལ་ གྱི་ བརྒྱུད་འཕྲིན་ ཨང་ ཅིག་ གནང་ མས །

བུ་དར་ ནཱ་ ཐོན་འོངས་ ནུག་ ལགས །

ཨེང་ ། # ཨིན་ན ། # ནང་ ན་ ཤོག་ ཟེར་ སླབ །

ཡ ། # ཨཔ་ གང་ཟག་ ག་ཅི་ འབད་ དཔ་ སྨོ?

ཨེང་ ཁ་ཙ་ ཆབ་གསང་ ནང་ འགྱེལ་ སོཔ་ ཨིན་ ས །

སྟེ # ཁྱོད་ར་ རྐྱངམ་གཅིག་ ར་ ཨིན་ན ?

ཨམ་ རྡོ་རྗེ་སྒྲོལམ་ མ་ འོངས་ སྦོ ?

ཁྱེད་ གཉིས་ གཅིག་ཁར་ ཤོག་ ཟེར་ སླབ་སླབ་ ཨིན་ སྟེ །

ཨམ་ རྡོ་རྗེ་སྒྲོལམ་ ཕྱད་ ར་ མ་ ཕྱད་ ལགས །

བྱོག་ཡར་ སོཔ་ འདྲས་ མེན་ན ? # མོ་ ཚོད་ལྟ་ དོ་ རོགས །

ཁྲིམས་ཁང་ ནང་ ལས་ དུས་ཚོད་ ཟླཝ་ གཉིས་ གཉིས་ རེ་ གནང་ ནུག

ད་རེས་ སྤྲོད་ ནི་ མེད་ པ་ ཅིན་ ནངས་པ་ ཁྲིམས་སྲུང་འགག་པའི་ ལག་པར་ སྤྲོདཔ་ ཨིན་ ཟེར་ སླབ་ སྨ་རེ །

སྟེ ། # ཁྱོད་ ཀྱིས་ འདི་ འབག་འོངས་ ཡི་ ག ?

ད་རེས་ མེད་ ཟེར་ ཨཔ་ གང་ཟག

དབའི་ ཁྱེད་ ཆ་ཁྱབ་ གཅིག་ ལོ་ གཉིས་ ལོ་ མེད་ པར་ ག་དེ་སྦེ་ སྨོ ?

ག་ར་ ཧེ་མ་ ཏི་རུ་ འབགཔ་ ད་ སྟབས་ བདེ་བདེ་ ར་ འདྲཝ་ སྦེ་ སླབ་ ནི་ འདུག

ད་ ལོག་ སྤྲོད་ རནམ་ ད་ # བྱེལ་སྐད་ཤོར་ ཡི་ ར་ སྡོདཔ་ མས་ པ་ཡ ?

ཁྱོད་ ཀྱིས་ འདི་ ཡང་ ཡངན་ སྐྱེད་ མེད་ ཡངན་ ངོ་བོ་ སྤྲོད་ ནི་ མེད་ པར་ ཟླཝ་ གསུམ་ ལྷག་ སོ་ ཡི །

ག་དེ་ འབད་ ནི ? # ཁྲིམས་ཁང་ ནང་ བསྐྱལ་ ནི་ ན ?

ཨ ། # ད་ ཁྲིམས་ཁང་ ནང་ འདི་ བསྐྱལ་ མ་ ད །

ཉིནམ་ ལྔ་ དྲུག་ དེ་ཅིག་ གི་ དུས་ཚོད་ གནང་ ཤིག

ང་ སྤྲོད་ ཚུགསཔ་ སྦེ་ ར་ སྤྲོད་ འོང་ །

ཡ་ ཡ་ # དེསན་ བདེ་དོག་ འབད་ ནི་ ར་ རྨམ །

ནཱ་ ཡུདཔ་ཐེངས་ཅིག་ ཤོག་ ཤིག # བསྟུན་གྲོས་ ཅིག་ འབད་ གེ་ ནོ །

ནཱ་ ཤོག་ མས ། # མ་ བཏུབ་ མེད་ ཟེར་ བཏུབ་ གོ་ཞིག

བསྟུན་གྲོས་ ཅིག་ ཐེག་ པ་ ཅིན་ སྟེ་ འབུམ་ གསུམ་ དེམ་ཅིག་ འདི་ སྟེ་ དགོངས་ཡངས་གཏང་ ད་ པ་ # གནི་ སྟེ །

ག་ཅི་ གི་ བསྟུན་གྲོས ?

ངེའི་ གནསམོ་ འབད་ ཆེ་ སྟེ་ ཁྱོད་ར །

གཏན་འཇགས་ ར་ འདི་ གནསམོ་ སྦེ་ ཁྱོད་ ཀྱིས་ ཡང་ སྡོད་ མི་ བཏུབ་ འོང་ །

ད་རེས་ ཞག་ གཅིག་ ཤོག་ སྟེ་ སྨ་རེ །

དེ་ལས་ རྩིས་ ཁ་ལྤགས་ རྐྱབ་བཞག་ ད་ གེ །

ཞག་ གཅིག་ ལུ་ འབུམ་ གསུམ་ ཐོབ་ པ་ ཅིན་ བཏུབ་ པས་ སྟེ་ ཁྱོད་ ཡང་ །

ཐུའི་ དབའི་ ཨཔ་ ལྟས་ངན་ ཁྱོད །

གདོང་ ར་ ཕར་ ཕུ་ཀྲེ་ལྦཝ་ བཟུམ་ བཟོ་ ཞིན་ན་ ཁྱོད་ དང་ མཉམ་ ག་ གིས་ སྡོད་ ནི ?

གདོང་ ར་ ཁམས་ཕོག་རྐྱབ་སི་སི་སྦེ །

ཁམས་ཕོག་རྐྱབ་སི་སི་ ཡ ?

ཁམས་ཕོག་ རྐྱབ་ པ་ ཅིན་ ཨ་རྟག་ར་ ངེའི་ གདོང་ བལྟ་ བར་ ག་ཅི་སྦེ་ འོངསམ ?

བཏུབ་ ས་ དེསན ། # ངེའི་ ཏི་རུ་ ད་རེས་ ར་ ལོག་ སྤྲོད་ ནི་ ཡོདཔ་ ནེ་ར་ ཨིན །

དེ་ མེན་ ནངས་པ་ ར་ ཁྲིམས་ཁང་ ནང་ ཞུ་ཚིག་ བཙུགསཔ་ ཨིན་ སྨ་རེ །

བཙུགས་ བཙུགས་ ཁྱོད་ར་ སྨ་རེ །

འབུམ་ གསུམ་ གྱི་ སྐྱེད་ བདུན་ཕྲག་ རེ་ ལུ་ སྟོང་ཕྲག་ ལྔ་ ལྔ་ སྤྲོད་སྤྲོད་ པ་ གིས་ ད་ # འབུམ་ བཞི་ ལྷགཔ་ཅིག་ ཁྱོད་ ལུ་ སྤྲོད་ ཚརཝ་ མས །

མ་ བ་ བུ་ ལྷགཔ་ སྦེ་ སྤྲོད་ ཚར་ རུང་ ཁྱོད་ མ་ ངོམས་ སྦོ ? # ཁྲིམས་ཁང་ ནང་ ར་ ང་ གིས་ ཁྱོད་ བསྐྱལ་ གེ་ སྨ་རེ །

ད་ལྟོ་ ཁྱོད་ ཀྱིས་ ང་ བང་ཅན་ བཙོང་ ནི་ གི་ བརྩིས་ རྐྱབ་ ཅི་ པ །

ང་ ཁྲིམས་སྲུང་འགག་པ་ ལུ་ སྙན་ཞུ་ འབད་ བར་ འགྱོ་ གེ་ ནོ །

འགྱོ་ འགྱོ ། # འགྱོ་ བ་ ཆོཤོག་ སྨ་རེ །

བང་ཅན་ ང་ གིས་ ཁྱོད་ མེན་ པར་ ཁྱོད་ ཀྱིས་ ང་ བཙོངས་ བཙོངསམ་ ཨིན །

ཏི་རུ་ འཐོན་ མི་ ཚུགས་ པས་ ཏི་རུ་ ཀྱི་ ཚབ་ མ་ སྦེ་ ཞག་ གཅིག་ ཉལ་ ད་ གེ་ ཟེར་ སླབ་ མི་ ཁྱོད་ མེན་ སྦོ ?

ཁྱོད་ ངེའི་ ཁྱིམ་ ནང་ འ་ནེ་སྦེ་ འོང་ དེས་ ཟེར་ ང་ སླབ་ འོང་ །

འཛོམས་དཔང་ ནི་ ག་ཡང་ བཏོན་ ནི་ མེད་ སྟེ །

ཨའུ་ མནྜལ་ ང་ བློ་ ཅིག་ འདྲི་ ག ?

འོ་ # ག་ཅི་ སྨོ་ འདྲི་ ཞིག

ད་རེས་ ཨའུ་ མནོ་བསམ་ མང་མང་ ར་ འདྲཝ་ སྦེ་ སྡོདཔ་ མས་ པ་ ཡ །?

ག་ཅི་ འབད་ དཔ་ སྨོ ?

ཨིན་མས་ ཟེརསུའི་ ང་ རང་ ཡང་ དགོད་བྲ་ འབད་ མ་ ཚུགས །

ག་ཅི་སྦེ་ མནོ་བསམ་ དེ་སྦེ་ གཏངམ་ ཨིན་ན་ ཟེར །

ག་ཅི་ གི་ སྐོར་ ལས ?

སེམས་ དཀྲོགས་ མི་ ཅིག་ འཐོན་་ འཐོནམ་ འདྲས་ མེན་ན་ ཨའུ ?

ད་ཅི་ ལམ་ ཁར་ ཕོ་རྒྱས་ གཅིག་ མས་ ཟེར་སུའི་ ཧི་ ཧི་ ཧི །

མི་ འདི་ གི་ གདོང་ ད་ལྟོ་ ཡང་ ངེའི་ སེམས་ ཁར་ ཁྲ་ལམ་ལམ་ སྦེ་ སྡོདཔ་ མས་ ཟེརསུའི །

ཨེང་ ། # སྣུམ་འཁོར་ གནགཔོ་ བདའ་ མི་ ཅིག་ ཨིན་ ནོ་ཤིག ?

འཇའ་རིསམོ་ ཅིག་ འདུག་ པ་ སྟེ་ རོགས །

དབའི ། # ཁྱོད་ ཀྱིས་ ཡང་ མཐོང་ ཅི་ སྦོ ?

ད་ཅི་ ཨའུ་ གི་ རྟིང་བདའ་ ནཱ་ སྒོ་ ཁར་ ཚུན་ཚོད་ འོང་ དེས་ སྟེ །

སྟེ་ # དབའི་ ཨིན་ན ?

ནཱ་ ཚུན་ཚོད་ ར་ འཐོན་འོངས་ ནུག་ སྦོ ?

འོང་ དེས་ ཟེར་ ། # ཨའུ་ གི་ མིང་ འདྲིཝ་ མས །

དེ་ལས་ ཨའུ་ གི་ བརྒྱུད་འཕྲིན་ ཨང་ གནང་ ཟེར་ ལེན་ འབག་ ཆི་ ཆེ་ ཡི་ པ་ཡ །

དབའི ། # མི་ འདི ། # དེ་ལས་ ཨའུ་ གཉེན་ རྐྱབ་ ད་ ཡི་ སྦོབུ་ ཟེར་ འདྲིས་ དེས །

རྐྱབ་ ད་ ཡི་ ཟེར་ སླབ་ དགོ་ པཔོ་ སྟེ་ ཁྱོད །

སྐུ་གཟུགས་བཟང་པོ །

མནྜལ་ ཨིན་ན་ ལགས ? # ཨིན ། # ཁྱོད་ ག་ སྨོ ? #

ཧེ་ ཧེ་ ཧེ ། # ང་ དཔལ་འབྱོར་ # ད་ཅི་ ཉིན་མར་ ལམ་ བདའ་ ཁྱོད་ དང་ འཕྱད་ མི་ འདི །

ཨེང་ ཨིན་ན ?

སྟེ ། # བཀའ་ ག་ཅི་ གནང་ ནི་ ཡོདཔ་ སྨོ ?

ཧེ་ ཧེ ། བཀའ་ གནང་ ནི་ མེན་ པར་ གསོལཝ་ བཏབ་ ནི་ སྦེ་ ཨིན །

ཧ་ ཧ་ ཧ ། # ག་ཅི་ གི་ གསོལཝ་ ཟེརཝ ?

ཧེ་ ཧེ་ # ངོ་ཤེསཔ་ འཕྱད་ གེ་ ཟེར་ སླབ་ ནི་ སྦེ་ ཨིན །

དབའི་ ག་ཅི་སྦེ་ ངོ་ཤེསཔ་ འཕྱད་ དགོཔ །

ག་ཅི་ གི་ དོན་ ལུས ?

ད་རེས་ ཁྱོད་ མཐོང་བཞག་ སྦེ་ ང་ ག་ཏེ་ སྡོད་ རུང་ སེམས་ བག་ མ་ ཆགས །

ཐད་རི་སྦ་རི་ ཨིན་ མནྜལ །

ད་རེས་ ཚུན་ཚོད་ ང་ གིས་ ཨམ་སྲུ་ ལེགས་མི་ལེགས་ ཁྱོད་ བཟུམ་ ཅིག་ ག་ཏེ་ ཡང་ མ་ མཐོང་ པས །

དབའི་ ག་དེ་སྦེ་ ལོ ?

ཧི་ ཧི་ ཧི་ ཧི ། # མ་པ་ ང་ ཡང་ ཨམ་སྲུ་ ཚུ་ གིས་ ག་ཏེ་ཡང་ སྡོད་ མི་ སྟེར་ བས །

ཨིན་རུང་ ཨམ་སྲུ་ ཕུད་ དོག་ ཅིག་ དང་ ཡང་ འཐུས་ མ་ ཤོར །

ད་རེས་ ཚུན་ཚོད་ ང་ རང་ གི་ སེམས་ འདི་ སྒྲིང་སྒྲི་ བཟུང་ སྡོད་སྡོདཔ་ ཨིན་ ས་ # ད་རེས་ འབད་ བའི་ བསྒང་ ལས་ ག་དེ་སྦེ་ རྐྱབ་ རུང་ གཟུང་ མ་ ཚུགས །

ཁྱོད་ ལུ་ ཤོར་ སོང་ ཡི་ སྨ་རེ །

ང་ གིས་ ཁྱོད་ ལུ་ ག་ཅི་ཡང་ འབད་ མ་ ཚུགས་ རུང་ ངེའི་ སེམས་ འདི་ ཁྱོད་ ཀྱི་ མི་ཚེ་ གགཅིག་ གི་ གྲོགས་ སྦེ་ བྱིན་ ཚུགས །

ཁྱོད་ ཀྱི་ ཁ་ཐུག་ ལས་ ག་དེ་སྦེ་ སྨོ ?

ང་ ང་ # ང་ འདི་བཟུམ་ མའི་ བློ་ ག་ནི་ཡང་ སླབ་ མི་ ཤེས་ སྨ་རེ །

ཉམས་མྱོང་ ར་ མེད །

ཧེ་ ཧེ་ ཧེ ། # ག་ཅི་རང་ཨིན་རུང་ ནངས་པ་ ཕྱི་རུ་ ལྟོ་ ཅིག་ གཅིག་ཁར་ ཟ་ སྦེ་ བློ་ ཧིང་སང་ས་ སྦེ་ སླབ་ གེ་ སྟེ །

ང་ # ཆུ་ཚོད་ བདུན་ ལུ་ # ག་ཏེ་ དྲག་ ག་ ད །

ཨོངའུང་ # ཏཇ་ཟ་ཁང་ ནང་ བསྒུག་སྡོད་ འོང་ ། # ཤོག་ བཏུབ་ ག ?

ཨོངཨུང་ ང་ # ང་ མི་ འོང་ སྨ་རེ ། # ཕྱི་རུ་ ཆུ་ཚོད་ བདུན་ ལུ་ ཏཇ་ཟ་ཁང་ ནང་ །

ཡ་ ཡ་ བཞག་ ད་ ཡི ། # མཚན་མོ་བདེ་ལེགས །

འདི་ མགུ་ ལུ་ ང་ རང་ གིས་ # སྦ་སྒོར་ འདི་ ནང་ ཏི་རུ་ འབུམ་ ལྔ་ དེ་ཅིག་ བསགས་ བཞག་བཞགཔ་ ཡོདཔ་ ཨིན །

འདི་ ཚུ་ ཡང་ ག་ར་ མེ་ གིས་ འཚིགས་ སོ་ ཡི །

དེ་ལས་ གཡུས་ ཁ་ གི་ ལཱ་ འབད་ སྡོད་ གེ་ ཟེར་ བ་ ཅིན་ སམ་ས་གཞི་ ལངམ་ སྦེ་ མེད །

དགའ་སྐྱོ་ མེད་ པར་ ཐིམ་ཕུག་ ལུ་ ལཱ་ ཅིག་ འཚོལ་ བཟའ་ བར་ འཐོན་ ཡི་ སྟེ །

འ་ནེ་སྦེ་ ཨིན་ ངེའི་ ལོ་རྒྱུས་ འདི །

ད་ # ཉལ་ གེ་ སྨོ ? # ང་ དྲོ་པ་ ཧ་ལས་ འགྱོ་ དགོ །

སྐུ་ཆེ་གསུང་ཆེ་ ཡོད་ ཨཔ་ གང་ཟག

ང་ གིས་ ཉིནམ་ གཉིས་ དང་ གསུམ་ གྱི་ ནང་འཁོད་ ག་དེ་སྦེ་ཨིན་རུང་ བསྒྲིགས་ སྤྲོད་ འོང་ །

ད་ ངེའི་ ཨམ་སྲུ་ འདི་ གིས་ ང་ དང་ བསྟུན་གྲོས་ ག་ནི་ཡང་ མེད་ པར་ ནཱ་ ལས་ འ་ནེ་ ཚུན་ཚོད་ ཀྱི་ བུ་ལོན་ འཚོལ་ ཆི་ཆེ་ ནུག

ཨིན་རུང་ ཁྱད་མིན་འདུག

ང་ རང་ ར་ བར་ ན་ འཛུལ་ ཞིན་ན་ ཉིནམ་ དག་ ཅིག་ གི་ རྒྱབ་ ལས་ ག་ཏེ་ ལས་ ཨིན་རུང་ འཚོལ་ ཏེ་ ཕུལ་ འོང་ །

དོ་དམ་ འོག་ ལུ་ འཁྱིད་ མ་ ཆིེཔ་ ཅིག་ སྦེ་ བཀྲིན་ བསྐྱང་ གནང་ ལགས །

ང་ གིས་ ག་དེ་ འབད་ ནི་ སྟེ །

རོགས་ ཁྲིམས་ཁང་ གི་ བཀའ་རྒྱ་ ཨིན་ པས །

ཁྱོད་ རང་ ངེའི་ ཏི་རུ་ འདི་ ལག་པར་ སྤྲོད་ པའི་ ཚེ་ # དོ་དམ་ གྱི་ འོག་ ལས་ རོགས་ ཁྲིམས་ཁང་ གིས་ གཏང་ འོང་ པ །

ང་ གིས་ ག་ནི་ཡང་ སླབ་ མི་ ཤེས་ སྨ་རེ །

ཡ་ སློབ་དཔོན་ གཉིས་ ར་ # ནཱ་ བུམོ་ འཚོལ་ མ་ འཐོབ་ པར་ སྡོདཔ་ མས །

ང་ རང་ གིས་ འཚོལ་ ཏེ་ ཕུལ་ ཡི་ གོ ། # ད་ ག་

ག་དེ་སྦེ་ མཛད་ ནི་ ན ? ནཱ་བུ་ ར་ མཁྱེན་ ལགས །

ཡ་ ད་ ཨ་མ་ # ཁྲིམས་ཁང་ ནང་ ལས་ འཛིན་གབཟུང་ གི་ བཀའ་རྒྱ་ ཡོད་ ཞིན་ན་ ལས་ # ང་བཅས་ ཀྱིས་ འབད་ ཐབས་ ག་ནི་ཡང་ མེད་ ལགས །

འབྱོན་ དགོ་ པས་ ད །

བསྟན་འཛིན་ ཨ་ཙི་ཅིག་ཁ་ལས་ ཕྱི་རུའི་ལྟོ་ ཅིག་ ཟ་ བར་ འགྱོ་ དགོ་ པས །

ཁྱོད་ ག་ཏེ་ཡང་ མཡར་ སོང་ སྨ་རེ །

ཁྱིམ་ ནང་ འོངས་ སྦེ་ ཇ་ ཅིག་ འཐུང་ སྡོད་ ནི་ མས་ སྟེ །

བཀྲིན་ཆེ ། # ང་ ནི་ ཁྱོད་ མི་ འོངམ་ འོང་ ཟེར་ མནོ་ ཡི །

ཨོང་ སྟེ་ གནམ་མེད་ས་མེད་ སེམས་ དགའ་ ཡི །

ཁྱོད་ ཀྱིས་ ཤོག་ ཟེར་ ར་ ཉན་ མི་ བཏུབ་ པས །

ཚར་ གཅིག་ བལྟ་ བར་ འོངས་ ཡི་ སྟེ །

ཤོག་ འགྱོ་ གེ ། # སློབ་དཔོན་ སློབ་དཔོན ། # སློབ་དཔོན །

སྣུམ་འཁོར་ ཨ་ཡར་ ཐང་ ནང་ བཙུགས་ ད །

རྟིང་བདའ་ ལེ་ཤ་ འོང་ དེས །

ང་ ནཱ་ ལྟོ་ བཟའ་ བར་ ཤོག་ ཟེར་ ར་ # ཁྱོད་ ཀྱིས་ ང་ ལུ་ འ་ནེ་སྦེ་ བལྟ་ སྡོད་ ད་ པ་ ཅིན་ # ང་ ངོ་ཚ་ ལྟོ་ ཡང་ ཟ་ མི་ ཚུགས་ ནི་ མས་ སྨེས །

ལེགས་ པའི་ གི་ གདོང་ # འ་ནཱི་ བཟུམ་ ཅིག་ སྐྱེས་སྐྱེསཝ་ མེན་ པར་ བཟོ་ བཏོན་ ཏེ་ ར་ བཟོ་ མི་ གཅིག་ ཡོདཔ་ འདྲས་ ཟེར་ མནོ་ # ཁྱོད་ ཀྱི་ གདོང་ བལྟ་ ཧམ་ ལུས་ དགོ་ པས་ སྟེ །

སྤ་ སྤ་ སྤ ། # ད་འབདན་ སླབ་ དེས་ སྨ་རེ །

འདི་ བདེན་འཛིརྫུན་ རེ་ ནི་ གི་ བློ་ ཨིན་ པས་ ག ?

ཨིན་ ཁྱོད་ ཀྱིས་ བདེན་འཛིརྫུན་ མི་ རེ །

ག་ཅི་སྦེ་ ཟེར་བ་ཅིན་ ཁྱོད་ ཀྱིས་ ཁྱོད་ར་ གི་ གདོང་ འདི་ ཕོ་རྒྱས་ ཅིག་ གི་ མིག་ཏོ་ ནང་ ལས་ མཐོང་ ར་ མི་ མཐོང་ །

མ་ མཐོངམ་ ད་ ར་ ཕོ་རྒྱས་ ཀྱི་ སེམས་ ཁར་ ག་དེ་སྦེ་ ཚོརཝ་ ཨིན་ན་ འདི་ ཡང་ ཁྱོད་ ཀྱིས་ ཧ་གོ་ མི་ ཚུགས །

དབའི་ ཨིན་ན ?

ག་དེ་སྦེ་ ར་ ཚོར་ ནི་ འདུག་ གོ ?

ད་ # ག་དེ་སྦེ་ ཚོརཝ་ ཨིན་ན་ གཏན་གཏན་ ཅིག་ ཧ་གོ་ མི་ ཚུགས་ པས །

དགའཝ་ ཨིན་ན་ ཟེར་བ་ཅིན་ དགའཝ་ ཡང་ མེནམ་ ཅིག

སྐྱོཝ་ ཨིན་ན་ ཟེར་བ་ཅིན་ སྐྱོཝ་ ཡང་ མེནམ་ ཅིག

དགའ་ དོ་ བཟུམ་ ། # སྐྱོ་ དོ་ བཟུམ་ ། # ན་ དོ་ བཟུམ་ ། # ཚ་ དོ་ བཟུམ་ ། # འཕྲལ་འཕྲལ་ འཆོལ་ ནི་ བཟུམ་ ཡང་ འབདཝ་ མས །

ཁ་ཙ་ ཁྱོད་ མཐོང་ ཞིནམམ་ ལས་ འགོ་བཟུང་ ནད་གཞི་ འ་ནཱི་ བཟུམ་ ཅིག་ ངེའི་ སེམས་ ཁར་ བཏབ་ ཆི་ ནུག

ཧེ་ ཧེ་ ཧེ ། # སྟེ ། # ཁྱོད་ ལཱ་ ག་ཅི་ འབདཝ་ སྨོ?

ང་ # ནཱ་ ཐིམ་ཕུག་ ལྷོད་ དེ་ ལོ་ གཅིག་ དེ་ཅིག་ བརྒལ་ མ་ སོང་ །

དེ་ གི་ ཧེ་མ་ སིང་གཱ་པོར་ ལུ་ གཙུག་ལག་མཐོ་རིམ་ཤེས་ཡོན་ སྦྱང་ སྡོད་ ཅི །

མགྱོགས་པ་ར་ བརྡ་དོན་ འཕྲུལ་རིག་ གི་ ཚོང་ གི་ ལཱ་ ཅིག་ འགོ་ བཙུགས་ ནི་ འབད་ དོ །

ཨེང་ ། # ང་ ཡང་ ཨིན་དྲི་ཡ་ ལས་ རྐྱབ་ སྦེ་ ད་ལྟོ་ ནཱ་ ལྷོད་ དེ་ ཟླཝ་ ལྔ་ དེ་ཅིག་ ལས་ མ་ སོང་ །

ཨེང་ ། # སྟེ # ཁྱོད་ ག་ཅི་ འབད་ ནི་ འབད་ དོ ?

ད་ལྟོ་ # འབུམ་གླིང་ ཚོང་ལས་ སྡེ་ཚན་ ཟེར །

ཁྱོད་ འོང་ ནི་ ཡང་ མིན་འདུག་ ག་ཅི་ འབད་ དཔ་ ཨིན་ན་ ཟེར་ མནོ་ ཡི །

ཨེང་ ། # ང་ ད་ལྟོ་ སྒྲིག་གཡོག་ འཇུག་ སྟེ་ ར་ ཡོད །

ཡ་ ང་ ཁྱོད་ ལྟོ་ འབད་ བྱིན་ པ་ ཡང་ ལྷོད་ མ་ ཚུགས །

ལྟོ་ མ་ ཟཝ་ འོང་ ཁྱོད །

ལྟོ་ འདི་ ང་ གིས་ འབད་བཞག་ ཡི །

ཨེང་ # དེསན་ ཁྱོད་ར་ ཟ་ སྦེ་ ཉལ་ ད་ སྨ་རེ །

ང་ སྒྲིག་གཡོག་ ནམ་ མཇུག་བསྡུ་ འོང་ ག་ སླབ་ མི་ ཤེས་ པས །

ཡ་ ཡ ། # འདེད་གཡོགཔ་ འདུག་ མེན་ན ?

ཁོ་ གཏང་ ད་ སྟེ །

ཁྱོད་ར་ ང་ གིས་ བསྐྱལ་ གེ །

མི་ དགོ་ མི་ དགོ །

ནངས་པ་ ལས་ འཕྱད་ འོང་ །

ཨིན་ན ? # སྟེ་ ནངས་པ་ ག་ཏེ་ འཕྱད་ ནི ?

བརྒྱུད་འཕྲིན་ གཏང་ མས་ སྟེ །

ཡ་ ཡ ། # མནྜལ་ སེམས་ དགའ་ ཡི །

ཀྭ་ལས ། # དཔལ་འབྱོར་ མ་ འབད་ ཟེར་ # རོགས་ ཀྱིས་ མཐོང་ ནི་ མེནམ་ སྦོ །

གནག་དུང་ ནང་ ག་ གིས་ ཡང་ མི་ མཐོང་ །

འགྱོ་ བསྟན་འཛིན ། # ནེ་ཚུན་ཚོད་ ཤུགས་ མ་ གགཏང་ ས །

ཨེང་ ། # མ་པ་ ཁྱོད་ འཚབ་ ཆིཔ་ འོང་ པ །

ཁྱོད་ ཆུ་ཚོད་ གཉིས་ དེ་ཅིག་ བསྒུགས་ ལུས་ སོང་ ཡི །

མི་ ལྟོཝ་བཀྱེསཔ་ ད་ འཚབ་ འབད་ དོ་ པ །

ལྟོ་ མ་ ཟ་ གོ་ཞིག ?

ལྟོ་ མ་ ཟ་ རུང་ ཟ་ཟཝ་ བཟུམ་ ཅིག་ བཟོ་ ཡི་ པ་ཡ །

ཨ ། # ག་དེ་སྦེ་ ལོ ། # ལྟོ་ མ་ ཟ་ རུང་ ཟ་ཟཝ་ བཟུམ་ ཅིག་ བཟོ་ ཡི་ ལོ ?

ཧ་ ཧ་ ཧ ། # ད་ ཁྱོད་ ང་ ལུ་ གུས་ཞབས་ ཡང་ འབད་ ནི་ མིན་འདུག་ སྨོ །

རོགས་ ཀྱི་ གདོང་ཁར་ འབད་ཚེ་ གུས་ཞབས་ དགའ་ སྐྱོ་ མེད་ པར་ འབད་ དགོཔ་ རྨམ །

ང་བཅས་ གཉིས་ རྐྱངམ་གཅིག་ འབདཝ་ད་ གུས་ཞབས་ འཐོན་ ར་ མི་ བཏུབ་ པས །

ཧ་ ཧ་ ཧ་ ཧ ། # ཨ་ནཱི་ བསྟན་འཛིན་ འདི་ ཡང་ །

ཁྱད་ མེད་ སྟེ་ སྨ་རེ་ ང་ ལུ་ གུས་ཞབས་ འབད་ མི་ དགོ་ ཧི་ ཧི་ ཧི །

ལགས་སོ་ ནཱ་ གུས་ཞབས་ ར་ བཞེས་ དགོ་ པ་ ཅིན་ ང་ གིས་ ཕུལ་ འོང་ ལགས །

ང་ བལྟ་ བ་ ཅིན་ གུས་ཞབས་ ཟེར་ མི་ འདི་ རོགས་ ལས་ ཚུར་ བསྒྲུབ་ དགོཔ་ ཅིག་ ཨིན །

དགོ་ ཟེར་ དབང་ཚད་ བཙོངས་ བཙོངས་ མ་ གིས་ འདི་ གུས་ཞབས་ མི་ འཐོབ་ འོང་ ལགས །

དབའི་ བསྟན་འཛིན ། # ག་ཅི་ འབད་ དཔ་ སྨོ་ ཁྱོད །

ཁྱོད་ ངེའི་ རྨགཔ་ བཟུམ་སྦེ་ བློ་ ལྟག་ ལས་ མར་ ར་ ཨིན་ པས་ པ་ཡ །

ལྟག་ ལས་ མར་ ཞུཝ་ མེན །

ཐུགས་ དང་ ལྡནམ་ ཅིག་ ཡོད་ པ་ ཅིན་ # ནཱ་ གི་ སྐོར་ལས་ ངེའི་ བསམ་འཆར་ ཅིག་ ཞུ་ ག ?

ང་ ག་ཅི་ འབད་ དགོཔ་ ཨིན་ན་ ང་ར་ གིས་ ཀྲིག་ཀྲི་ ཤེས །

རོགས་ ཀྱི་ བསམ་འཆར་ ཉན་ དགོཔ་ མེད་ པ་ཡ །

ག་ཅི་ གི་ བསམ་འཆར ། # ཡ་ སླབ་ ཤིག ?

ནཱ་ ཨམ་ འདི་ འཕྲལ་འཕྲལ་ ནི་ དབང་ དང་ གཟི་བརྗིད་ ག་ནི་བ་ ཆེ་ བ་ ལུ་ སྦེ་ # ང་བཅས་ མིག་ཏོ་ ཡང་ ཡར་ སེང་ ནཱ་ གི་ ཞལ་ མཇལ་ མི་ ཧུམ་ པས །

དཔའོ ། # ཨིན་ པས་ སྨ་རེ་ ཟེར་ མནོ་ བ་ ཅིན་ འཕྲལ་འཕྲལ་ ནི་ བུམོ་ ན་ཆུང་ # འབྱུང་ཁུངས་ ག་ནི་ཡང་ མེདཔ་ ཅིག་ བ་ སྐྱོཝ་ སྦེ་ # མི་ གི་ སྦུག་ ལུ་ རང་ གི་ ཁ་ ཡོད་ རུང་ རོགས་ ཀྱི་ ཁ་ གུ་ སྦྱར་ ཏེ་ # འུ་ བཀལ་ སྡོད་ སར་ མཐོངམ་ ད་ ལུ་ འདི་ # ནཱ་ ཡང་ ཆ་ བཞག་ ཚུགསཔ་ ཅིག་ མིན་འདུག་ ཟེར་ ཞུ་ ནི་ སྦེ་ ཨིན །

དབའི ། # ཁྱོད་ ངེའི་ སྐོར་ལས་ ནེ་ཚུན་ཚོད་ སྐྱོན་བཤད་ རྐྱབ་ མི་ ག་ སྨོ ?

ཁྱོད་ ང་ གིས་ དངུལ་ཕོགས་ སྤྲོད་ དེ་ # འདེད་གཡོགཔ་ སྦེ་ མེན་ པར་ # ངེའི་ སྐྱོན་བཤད་ རྐྱབ་ མི་ སྦེ་ བཞག་བཞགཔ་ ཨིན་ན ?

དབའི ། # མི་ གི་ ཧམ་ མཐོ་ མི་ མཐོ །

ཁྱོད་ མིག་ཏོ་ ཚ་ཚ་ བའི་ བློ་ སླབ་ མི་ དགོ་ སྨ་རེ །

རོགས་ ཨ་ནཱི་ ཕོ་རྒྱས་ འདི་ # བྱད་ངོ་རིས་ ནི་ ག་ནི་བ་ ལེགས་ པས་ # ཡོན་ཏན་ ནི་ འདུག་ ཕྱུགཔོ་ ཅིག་ ཡང་ ཨིན་མས །

ང་ ཁོ་ དང་ འུ་ བཀལཝ་ མ་ཚད་ ཕངམ་བཏབ་ ཞག་ གཅིག་ཁར་ ཉལ་ ད་ རུང་ ག་ཅི་ ཨིན་ མས་ ཟེར ?

ཁྱོད་ ང་ ལུ་ སླབ་ མི་ ག་ སྨོ ?

ཨ་ནཱི་ མི་ འདི་ གི་ མིང་ དཔལ་འབྱོར་ ཟེརཝ་ ཨིན་མས །

ཁོ་ ནཱ་ གིས་ མནོ་ དོ་ བཟུམ་སྦེ་ # ནཱ་ ལུ་ ཕན་ ཐོགས་ མི་ གི་ མི་ ཅིག་ ར་ ཨིན་ པ་ ཅིན་ # ང་ ཡང་ དགའཝ་ མ་གཏོགས་ མ་ དགའཝ་ རྩ་ལས་ མེད་ ལགས །

མི་ ཚོད་ མི་ གིས་ མི་ མཐོང་ །

རྟ་ ཞརཝ་ ཆུ་ བརྒལཝ་ དེས་ བརྒལ་ དེས་ ཟེར་ ཐུགས་ ཀྱི་ དྲན་གསོ་ ཅིག་ ཞུ་ བལྟཝ་ ཨིན །

ཁོ་ གི་ སྐོར་ལས་ ལོ་རྒྱུས་ ཟོགཔོ་ སླབ་ སར་ གོ་ ཡི་ སྦོ །

ག་དེ་ སྦེའབད་ ར་ ཨིན་ པས །

སླབ་ ཤིག་ # དཔལ་འབྱོར་ ཟེར་ མིའི་ མི་ འདི་ གི་ སྐོར་ལས་ # མ་པ་ བར་ ན་ དཀྲོགས་ དོ་ བཟུམ་ ཅིག་ ཨིན་ མས །

ཨིན་རུང་ ཕྲང་ སྦེ་ ར་ ཞུ་ བ་ ཅིན །

སླབ་ མི་ དགོ་ སླབ་ མི་ དགོ་ དེམ །

མི་ གི་ སྐོར་ལས་ མི་ གིས་ ལེགས་ཤོམ་ སླབ་ མི་ ག་ འདུག་ གོ ?

དེ་ཡང་ # སླབ་ མི་ འདི་ ཁྱོད་ འབདཝ་ ད ། #

མིག་ཏོ་ ཚ་ཚ་ བའི་ ལོ་རྒྱུས་ ར་ རྨམ ། #

ང་ ཉན་ དགོཔ་ ཡང་ མེད །

ཆ་ ཡང་ བཞག་ མི་ ཚུགས །

བསྟན་འཛིན ། # ཁྱོད་ ད་ལྟོ་ ཡང་ ང་ ལུ་ རེ་ ཐག་ མ་ ཆད་ སྦོ ?

ཨ ། # ད་ # ནཱ་ དང་ ངེའི་ བར་ ན་ འདི་ ཁྱད་པར་ གནམ་ དང་ ས་ ཨིན་ མས །

ཧེ་མ་ འདི་ ནཱ་ ལུ་ རེ་བ་ བསྐྱེད་ ཅི །

ནཱ་ ལུ་ ཞུ་ ཡང་ ཞུ་ ཡི །

ད་ འབདཝ་ ད་ འདི་ བསྒྲུབ་ མ་ སྲིད་ པའི་ རེ་བ་ ཅིག་ ཨིནམ་ ང་ར་ གིས་ ཧ་གོ་ ར་ གོ་ ལགས །

ཨིན་ན ? # དེ་སྦེ་ ར་ ཧ་གོ་ བ་ ཅིན་ ག་ཅི་སྦེ་ # ང་ རོགས་ དང་ མཉམ་ འགྱོཝ་ ད་ ཁྱོད་ མིག་ཏོ་ ཚ་ དགོཔ་ སྨོ ?

མིག་ཏོ་ ཚ་ འསྟེདི་ གིས་ མེན་ ལགས །

ཤ་ ཚ་ སྟེ་ གིས་ སྦེ་ ཞུ་ཞུཝ་ ཨིན །

ཧ་ ཧ་ ཧ་ # མིག་ཏོ་ ཚ་ སྟེ་ མེན་ པར་ ཤ་ ཚ་ སྟེ་ སླབ་སླབ་ ཨིན་ པ་ ཅིན་ ཁྱད་ མིན་འདུག

འདི་ མེན་ པར་ ཁྱོད་ ང་ ལུ་ རེ་བ་ བསྐྱེད་ དེ་ སླབ་སླབ་ ཨིན་ པ་ ཅིན་ འདི་ བསྒྲུབ་ ཐབས་ མེདཔ་ ཁྱོད་ར་ གིས་ ཤེས་ ཡང་ ཤེས་ ནུག

བསྒྲུབ་ ཡང་ མི་ ཚུགས་ སྨ་རེ་ ང་ གིས་ སླབ་ གེ །

སྟེ་ ནངས་པ་ ལས་ ངེའི་ རྣ་བར་ # དཔལ་འབྱོར་ གྱི་ སྐོར་ལས་ ལོ་རྒྱུས་ ག་ནི་ཡང་ སླབ་ མི་ དགོ་ སྨ་རེ །

ལེགསཔ་ ཨིན་རུང་ ཟོགཔོ་ ཨིན་རུང་ །

ད་ # ཕྱིས་ ར་ ཕྱིས་ སོ་ ནུག # སྣུམ་འཁོར་ བདའ་ ཡར་ སོང་ སྟེ །

ང་ ག་ཅི་ འབད་ དཔ་ ཨིན་ན་ སྨོ ?

ཕོ་རྒྱས་ ཚུ་ དང་ གཅིག་ཁར་ ག་དེ་ གཟབ་གཟབ་ འབད་ དགོ་ ཟེར་ མནོ་ རུང་ # ཨ་ནཱི་ མི་ འདི་ དང་ མཉམ་ # སེམས་ གཅིག་ གིས་ ག་དེ་སྦེ་ མནོ་ རུང་ # སེམས་ གཅིག་ གིས་ རྩ་ལས་ བསྲན་ མ་ ཚུགསཔ་ ཡར་ སོ་ ནུག

རོགས་ ཁོ་ མ་པ་ལས་ མ་འདྲཝ་ ཅིག་ འདུག

གཞན་ ཁྱོད་ ཆང་ འཐུང་ ནི་ ར་ མེད །

སྐབས་ ཅིག་ ལས་ ག་ཅི་ འབད་ དཔ་ སྨོ ?

ཨ་ནཱི་ ངེའི་ སེམས་ འདི་ ག་ཅི་ ར་ མནོཝ་ ཨིན་ན་ མ་ ཤེས །

སེམས་ སྐྱོ་ དགོཔ་ མེད་ ཟེར་ ཡང་ ཁོ་ར་ གིས་ མནོ །

ད་རུང་ སྐྱོ་ ཡང་ ཁོ་ རང་ ར་ སྐྱོ་ སྡོདཔ་ མས་ ས །

སྐྱོ་ དགོཔ་ མེད་ མ་པ་ སྐྱོ་ དགོཔ་ མེད །

ད་རེས་ ཕྱི་རུ་ འབདན་ ང་ ནཱ་ ཉལ་ བར་ འོང་ ནི་ ཨིན་ སྨ་རེ །

དབའི་ ཁྱོད་ མནོ་བསམ་ འདི་ ར་ བཏང་སྡོདཔ་ འདྲས་ མེན་ན ?

ད་ མགྱོགས་པ་ར་ གཉེན་ རྐྱབ་ ནི་ ཨིན །

ནེ་ཚུན་ཚོད་ ག་ཅི་སྦེ་ འཚབ་ དགོཔ ?

ཨོའོང་ ཟེར་ སྟེ ། # གཉེན་ འདི་ ནི་ རྐྱབ་ ནི་ ཨིན་ མས །

གཅིག་ཁར་ སྡོད་ ད་ པ་ ག་ཅི་ མས་ ཟེར ?

ཨའ་ # ནེ་སྦེ་ ཁྱོད་ ཙིགཔ་ མ་ ཟ །

རང་ ཨམ་སྲུ་ ཅིག་ འབདཝ་ ད་ # ཨམ་སྲུ་ གི་ དཔའ་ཉམས་ ཅིག་ བཞག་ ར་ བཞག་ དགོ །

ང་བཅས་ ཨམ་སྲུ་ གི་ དཔའ་ཉམས་ ཟེར་ རུང་ འ་ནཱི་ རྐྱངམ་གཅིག་ ཨིན །

འདི་ གཉེན་ མ་ རྐྱབ་ ལས་ ཤོར་ སོ་ པ་ ཅིན་ # གཉེན་ རྐྱབ་ པའི་ ཚེ་ # རང་ གི་ རྨགཔ་ ལུ་ ཁྱོསམ་ ག་ཅི་ ཟེར་ མི་ འདི་ འབྱིན་ ནི་ སྨོ ?

རྟེན་འབྲེལ་ ཅིག་ བརྩིས་ # རྨགཔ་ དང་ གནསམོ་ ཨིན་ ཟེར་ རོགས་ ཀྱི་ གདོང་ ཁར་ མ་ འཐོན་ ཚུན་ཚོད་ འདི་ གི་ ལོ་རྒྱུས་ མ་ སླབ་ སྨ་རེ་ དཔལ་འབྱོར །

བསྟན་འཛིན ། # ཁྱོད་ མ་ འགྱོཝ་ ལས་ ང་ དང་ ཚར་ གཅིག་ འཕྱད་ སྨ་རེ །

འབུམ་ ལྔ་བཅུ་ ངལྔ་གཉིས་ ཀྱི་ གན་རྒྱ་ འདུག་ ལགས །

ཁོ་ར་ ཤོག་ ཟེར་ སླབ་ ཅི་ ག ?

འོང་ དོ་ ཟེར་ སླབ་ དེས་ ལགས །

ཨེང་ ། # སྟེ ། # ཨ་ནཱི་ ཨམ་ སྲིད་ཐུབ་སྒྲོལམ་ དང་ དབང་ཕྱུག་འབྲུག་པ་ གི་ འདི་ ཚུ་ གིས་ ད་ སྐྱེད་ ཡང་ སྤྲོད་ ནི་ མེད་ པར་ ཟླཝ་ གསུམ་ ཡང་ ལྷག་ སོ་ ཡི །

གཉིས་ ཆ་ ར་ ཞུ་ཚིག་ བཟོ་ བཙུགས་ ད །

དེ་ལས་ ཨམ་ ཐུགས་རྗེ་བཟངམོ་ གིས་ འདི ?

ནངས་པ་ འབག་འོང་ དོ་ ཟེར་ སླབ་ དེས་ ལགས །

ཨེང་ ཀྲིག་ཀྲི་ ཨིན་ མས །

ཁྱོད་ར་ འཐོན་འོངས་ ཏེའདི་ དྲག་ ཅི་ སྨ་རེ །

དེ་ མེན་ ནངས་པ་ ཁྲིམས་ཁང་ ནང་ ཞུ་ཚིག་ བཙུགས་ ནི་ སྦེ་ ཨིན །

ཨ ། # མ་ སྤྲོད་ པ་ འདི་ མི་ བཞག་ དབའི ། # ག་དེ་ཅིག་ སྤྲོད་ དགོ་ པས་ གོ ?

ཁྱོད་ དང་ ངེའི་ བར་ ན་ གན་རྒྱ་ བཟོ་བཟོཝ་ ར་ འབུམ་ ལྔ་བཅུ་ ང་གཉིས་ འདུག

འདི་ གུ་ ད་རུང་ ཁྱོད་ ཀྱིས་ སྐྱེད་ མ་ སྤྲོད་ པར་ ཟླཝ་ གསུམ་ ལྷག་ སོང་ ཡི །

སྤ་ སྤ་ སྤ་ དབའི་ ཨཔ་ གང་ཟག་ # ང་ གིས་ ཁྱོད་ ལས་ ལེན་ ལེནམ་ ཟེར་ རུང་ འབུམ་ བཅོ་ལྔ་ ར་ ཨིན །

དོ་རུང་ འབུམ་ ལྔ་བཅུ་ ངལྔ་གཉིས་ སྤྲོད་ དགོ་ པས་ ཡ ?

ག་དེ་ཅིག་ ཨིན་རུང་ # ཨ་ནཱི་ གན་རྒྱ་ འདི་ གུ་ ཁྱོད་ར་ གི་ ས་ཡིག་ རྐྱབ་ རྐྱབ་ འདུག་ སྟེ །

ཁྱོད་ ཨ་ལུ་ བུ་ཚུ་ ནི་ མེན་ པས་ ། ས་ཡིག་ རྐྱབ་ ད་ མནོ་བསམ་ བཏང་ མ་ རྐྱབ་ སྦོ ?

ཨིན ། # མ་པ ། # ནང་ དོགས་ པའི་ ཤུགས་ཀྱིས་ ཁྱོད་ ཀྱིས་ སླབ་ ད་ ས་ཡིག་ འདི་ རྐྱབ་ ད་ ཡི །

སྟེ ། # ང་ གིས་ ཁྱོད་ ལུ་ འབུམ་ བཅུ་ཐམ་ འབད་ མི་ ཁག་ གཅིག

དེ་ལས་ དེ་ གི་ ནངས་པ་ ར་ འབུམ་ བདུན་ འབད་ མི་ ཁག་ གཅིག་ སྤྲོད་ ཅི་ མེན་ན་ ལགས །

བསྡོམས་ ཀྱིས་ འབུམ་ བཅུ་བདུན་ བཏོགསཔ་ ད་ # ལྷག་མཇུག་ ག་དེ་ ཅིག་ ཕོག་ པས །

ང་ ད་ལྟ་ར་ དངུལ་ཤོག་ བཏོགས་ སྤྲོད་ གེ །

དབའི་ ང་ ཁྱོད་ ལས་ འབུམ་ བཅུ་བདུན་ ལེན་ལེན་ པའི་ དཔྱད་རིགས་ ཡང་ མིན་འདུག་ པ་ཡ ། སྤྲོད་སྤྲོདཔ་ ཡོད་ པ་ ཅིན་ འབྱོར་རྟགས་ འོང་ པ་ སྟོབཏོན་ ཤིག ?

ཚེ་རིང་ ནཱ་ མིན་འདུག # ཁྱད་ མེད་ # བརྩིས་ བཞག་ འོང་ ཟེར་ # དེ་ཚེ་ སྤྲོད་ པའི་ སྐབས་ ལུ་ ཁྱོད་ ཀྱིས་ སླབ་སླབཔ་ སླབ་སླབ་ མེན་སྦོ ?

བུ་ ཁྱོད་ ཀྱིས་ ང་ མགུ་སྐོར་ རྐྱབ་ ནི་ འབདཝ་ འདྲས་ མེན་ན་ ད །

འདེི་ བ་ འདི་ ཨ་ནེ་ སྦེ་ འབད་ ཤིག

གཏའམ་ འདི་ ཁྱོད་ ནང་ ལངམ་ སྦེ་ ཡོད །

ཁྱོད་ ཀྱིས་ ང་ ལུ་ ཟླཝ་ གསུམ་ གྱི་ སྐྱེད་ མ་ སྤྲོད་ པ །

འདི་ ཚུ་ གཅིག་ཁར་ བརྡབས་ ཏེསྟེ་ གིས་ འབད་ གན་རྒྱ་ གསརཔ་ ཅིག་ བཟོ་ ད་ གེ །

ཁྱོད་ར་ ཟླཝ་ གསུམ་ དགོ་ རུང་ ལྔ་ དགོ་ རུང་ དུས་ཚོད་ ལེན་ པར་ ཆོགཤོག

ང་ གན་རྒྱ་ གསརཔ་ འདི་ མི་ བཟོ་ ད །

འདེི་ བ་འ འདི་ སྤྲོད་ ཚར་ཚར་ བའི་ འབུམ་ བཅུ་བདུན་ འདི་ བཏོགས་ པ་ ཅིན་ # ལྷག་མཇུག་ འདི་ ང་ གིས་ ད་ལྟ་ ར་ དངུལ་ཤོག་ བཏོགས་ སྤྲོད་ གེ །

འབྱོར་རྟགས་ བསྟོཏོན་ ཟེར་སུའི་ སྟེ །

དབའི་ ཨཔ་ ཁོ་རེ །

ང་ ལས་ ཏི་རུ་ འབག་ མི་ ཁྱོད་ རྐྱངམ་གཅིག་ མེན །

མི་ གྱངས་ཁ་ གིས་ མ་ ཆོདཔ་ སྦེ་ ཡོད །

ག་ གིས་ ག་དེ་ཅིག་ སྤྲོད་སྤྲོདཔ་ ཨིན་ན་ # ང་ གིས་ སེམས་ ཁར་ བཞག་ ཚུགས་ སྦོ །

ཨེང་ # དེསན་ ཨཔ་ ཁྱོད་ དང་ ང་ བློ་ སླབ་ མི་ ཚུགས་ པས །

སྤྲོད་ གེ་ ཟེར་ ནི་ ང་ སླབ་ ཅི །

འདི་ ཉན་ མ་ བཏུབ་ པ་ ཅིན་ ཁྱོད་ར་ ག་ དགའ་ སར་ བསྐྱེལ །

དེསན་ ཁོ་ གིས་ འདི་ ཡང་ ནངས་པ་ ར་ ཁྲིམས་ཁང་ ནང་ ཞུ་ཚིག་ བཟོ་ བཙུགས་ ད་ ཤིག

ཁྲིམས་ཁང་ གི་ བཀའ་རྒྱ་ མགྱོགས་པར་ བཏོན་ འབག་ཤོག་ སྨ་རེ་ # ཤུདའི་ ཁོ །

ཨའུ་ བསྟན་འཛིན་ ད་རུང་ ཇ་ ཅིག་ བཟོ་ འབག་ཤོག་ ག ?

མི་ དགོ ། # ཡ ། # བསྟན་འཛིན་ ང་ དཔྱད་རིག་ ར་ མ་ བགཏང་ པས །

སྟབས་ མ་ བདེཝ་ ག་ནི་ཡང་ མེད་ གོ་ཞིག # མེད་ ལགས ། # ཨེང་ །

ང་ ཁྱོད་ ལུ་ ཨ་ནཱི་ སླབ་ ནི་ སྦེ་ ཨིན་ བསྟན་འཛིན །

ཁྱོད་ ལཱ་ རྩ་འགེངས་ འབད་ མི་ གཅིག་ ཨིན་ པས །

ཁྱོད་ འདེད་གཡོགཔ་ ཅིག་ སྦེ་ བཞག་ པ་ འདི་ མི་ བཏུབ་ ཟེར་ མནོ་ ཡི །

འདི་ ཡང་ ངེའི་ འདེད་གཡོགཔ་ ཅིག་ འབདཝ་ ད་ # ཧེ་ ཧེ་ ཧེ ། # ཁྱོད་ ང་ དང་ མཉམ་ གཡང་ཟ་ སུ་ ཅིག་ འབད་ ར་ སྡོད་ དགོ་ པས །

ང་ གོསྒོ་དོགས་ པ་ ཅིན་ དགོངསམ་ ཞུ་ ཡར་སོང་ ནི་ ལགས ། # ཧེ་ ཧེ་ ཧེ ། # དེ་སྦེ་ མེན་ ས་ བསྟན་འཛིན་ ཁྱོད་ ཡང་ ང་ ལུ་ འདི །

ང་ སངས་རྒྱས་བསྟན་འཛིན་ ལུ་ འདེད་གཡོགཔ་ ལེགས་ཤོམ་ ཅིག་ འཚོལ་ ཟེར་ སླབ་ ཅི །

འདེད་གཡོགཔ་ གསརཔ་ འདི་ ལྷོདཔ་ ཅིག་ # ཁྱོད་ ངེའི་ ལཱ་ འདི་ ཚུ་ བལྟ་ མི་ སྦེ་ བཀལ་ དགོ་ པས་ ས །

དངུལ་ཕོགས་ སྟོང་ཕྲག་ ཁལ་ རེ་ བྱིན་ འོང་ །

ལཱ་ བལྟ་ མི་ གི་ མི་ བློ་ གཏད་ ཚུགསཔ་ # ཁྱོད་ བཟུམ་ ཅིག་ དགོ་ ནི་ སྦེ་ ཨིན་ ང །

ང་རང་ ནི་ ས་གོ་ ནང་ ལས་ ཕར་ དེ་སྦེ་ བལྟ་ བར་ ལྷོད་ མི་ ཚུགས་ པས །

ཨིན་ པས་ ལགས ། # ནཱ་ འདི་ ས་གོསྒོ་ ནང་ ལས་ ཕར་ བལྟ་ བར་ ལྷོད་ ཚུགས་ པ་ ལུ །

དབའི་ བསྟན་འཛིན་ # ག་དེ་སྦེ་ ལོ

གསན་ བཏུབ་ པ་ ཅིན་ ང་ གིས་ ཞུ་ ནི་ ཅིག་ ཡོད །

དེའདི་འབདཝ་ད་ ང་ གིས་ ཞུ་ མི་ འདི་ ནཱ་ གིས་ ཆ་ ར་ བཞག་ མི་ བཏུབ་ པས་ ལགས །

མ་པ་ འགན་ཁུར་ ག་ཅི་ ར་ སྤྲོད་ རུང་ ང་ གིས་ ཚ་གྱང་ འབག་ སྟེ་ ར་ ཕྱག་ཞུ་ འོང་ །

ལཱ་ བ་ ལྷགཔ་ སྦེ་ ངེའི་ ཚ་གྱང་ འདི་ ནཱ་ གི་ སྐོར་ལས་ ཨིན་ ལགས །

ཨ་ # བསྟན་འཛིན ། # ཁྱོད་ ཀྱི་ བློ་ འ་ནཱི་ བཞག་ ད་ ཟེར་ # ཧེ་མ་ ལས་ ང་ སླབ་ མེན་སྦོ ?

ཨམ་སྲུ་ ཅིག་ འབད་ བའི་ བསྒང་ ལས་ རྨགཔ་ ཅིག་ མེད་ པར་ ང་ ཡང་ མི་ བཏུབ་ པས །

ང་ དཔལ་འབྱོར་ དང་ མཉམ་ གཉེན་ རྐྱབ་ ནི་ སྦེ་ ཐག་བཅད་ ཚར་ ཡི །

འདི་ ཡང་ མགྱོགས་པ་ར་ རྐྱབ་ ནི་ ཨིན །

ཁྱོད་ དང་ ངེའི་ བར་ ན་ གོངམ་ དཔོན་གཡོག་ གི་ མཐུན་ལམ་ ཅིག་ བ་ ལྷགཔ་ གཞན་ ང་ གིས་ མནོ་བསམ་ ག་ཅི་ཡང་ གབཏང་ མི་ ཚུགས་ པས །

ཧེ་མ་ གཡུས་ ཁའི་ ལོ་རྒྱུས་ འདི་ བཞག་ ད་ ཟེར་ བསྟན་འཛིན །

དེ་སྦེ་ མེན་ མནྜལ ། # ཨ ། # མནྜལ་ ཡ ? # མནྜལ་ ཟེར་ མ་ སླབ་ ཁྱོད་ ང་ ལུ །

དེ་སྦེ་ མེན་ ལགས ། # ཧེ་མ་ གཡུས་ ཁར་ ང་ གིས་ ནཱ་ ལུ་ ཞུ་ མི་ འདི་ # ད་རེས་ མནོ་བསམ་ ཅིག་ བགཏང་ བལྟཝ་ ད་ # ང་ ས་གོསྒོ་ ཆུང་ཀུ་ ཅིག་ ནང་ མནོ་བསམ་ རྒྱ་ སྦོམ་ ར་ སྦོམ་ སོང་ ནུག

འདི་ ང་ར་ གིས་ ལེགས་ཤོམ་ སྦེ་ ར་ ཧ་གོ་ ཡི །

ད་ ད་རེས་ ནཱ་ དཔལ་འབྱོར་ དང་ མཉམ་ གཉེན་རྐྱབ་ ནི་ ཟེརཝ་ ད་ # ང་ ལུ་ ཚ་གྱང་ འཐེབ་ ཅིག་ ར་ ཕོག་ ཆི་ ཡི་ ལགས །

ལྟ་མ་ སྡོང་དུམ་ དང་ ཤ་མུ་ མཉམ་གཅིག་ རུལ་ བའི་ ཚ་གྱང་ ཡོད །

མ་པ་ ང་ བར་ ན་ དཀྲོགས་ དོ་ བཟུམ་ ཅིག་ ཨིན་ པས །

ཨིན་རུང་ ང་ གིས་ ཁོ་ གི་ སྐོར་ལས་ ཞུ་ བ་ ཅིན །

ཨ ། # བསྟན་འཛིན་ བཞག་ ད་ ཁྱོད་ ཀྱི་ འདི །

དཔལ་འབྱོར་ གྱི་ སྐོར་ལས་ ང་ ལུ་ མ་ སླབ་ ཟེར་ ག་ཅི་ སྨོ་ ཁྱོད ?

མི་ ད་བྱེད་ མེད་ མི་ ཅིག་ ཨིན་པ་ཅིན་ འདི་ གི་ སྐོར་ལས་ ག་ཅི་ ཡང་ སླབ་ མི་ མི་ འཐོན །

ཁོ་ བྱད་ངོ་རིས་ ཡོན་ཏན་ ག་ཅི་ གི་ ཐད་ལས་ འབད་རུང་ # མི་ འདི་ ཚུ་ ཁོ་ དང་ འདྲན་འདྲ་ འབད་ མ་ ཚུགས་ པའི་ བསྒང་ ལས་ # ཁོ་ དམའ་ཕབ་ རྐྱབ་ ནི་ གི་ དོན་ལུ་ རྒྱབ་ཁ་ ལས་ ཁ་གཏངམ་ ཨིནམ་ ང་ གིས་ ཤེས །

ང་ ཁྱོད་ དང་ མཉམ་ ཁ་ མི་ སླབ ། # ག་ཅི་ སྨོ ? # ད་ # ག་དེ་ འབདཝ་ དྲག་ ག་ མ་ ཤེས །

ཨཔ་ གང་ཟག་ གི་ ཏི་རུ་ འབུམ་ ལྔ་ # གནངས་ཚེ་ ཁྲིམས་ཁང་ ནང་ སྤྲོད་ མ་ ཚུགས་ པ་ ཅིན་ ང་ ཡང་ ཨམ་ རྡོ་རྗེ་སྒྲོལམ་ བཟུམ་སྦེ་ བཟུང་ འབག་འོང་ །

ཨཔ་ གང་ཟག་ ལུ་ བྱེལ་སྐད་ཤོར་ བར་ སོང་སོང་ པ་ གིས་ ནི་ ཁོ་ དང་ མཉམ་ ཞག་ གཅིག་ སྡོད་ དགོ་ ལོ་ ཟེར་ །

ད་ ག་དེ་ འབདཝ་ དྲག་ ག་སྨོ ?

བྱོག་ཡར་སོང་ གེ་ ཟེར་ བ་ ཅིན་ ལག་པར་ ཟད་འགྲོ་ ཅིག་ ཡང་ ལངམ་ སྦེ་ མེད །

ཁྱོད་ ནང་ ཨ་ཙི་ མེད་ ག ?

ངེའི་ སྐོར་ལས་ ཁྱོད་ར་ གིས་ ཡང་ ཤེས་ སྟེ །

ཁ་ཙ་ ཕྱི་རུ་ ག་ར་ ཤོར་ སོ་ ཡི་ མེན་ན །

མ་པ་ ཨིན་ མས་ སྟེ་ སྐབས་ ཅིག་ བྱོག་ཡར་སོང་ རུང་ །

འབུམ་ གཉིས་ དེ་ཅིག་ ང་ བྱིན་ འོང་ །

ཡ ། # ཁྱོད་ ད་ལྟོ་ར་ དངུལ་ཁང་ ནང་ སོང་ སྦེ་ # ཨ་ནཱི་ འབུམ་ ཁལ་གཅིགཔོ་ འདི་ བཏོན་ འབག་ཤོག

འབུམ་ གཉིས་ དེ་ཅིག་ ཁྱོད་ར་ འབག་ ཆེ །

ལྷག་མཇུག་ འདི་ ང་ ཡང་ ཨཔ་ གང་ཟག་ ལུ་ བཏབ་ དགོ་ པས །

ངེའི་ འདི་ ཡང་ ཁྲིམས་ཁང་ ནང་ བཙུགས་ དཔ་ འོང་ ད །

བཀྲིན་ཆེ་ དབའི ། # ཡ ། # དབང་མོ །

ངེའི་ མགྱོནམོ་ བོ་ དགོཔ་ ཟེར་ རུང་ འ་ནེམ་ཅིག་ ཨིན །

དཔལ་འབྱོར་ གྱི་ མགྱོནམོ་ ཚུ་ གི་ ཐོ་ ཅིག་ ང་ གིས་ ལེན་ སྤྲོད་ འོང་ །

ད་རེས་ དང་ ནངས་པ་ གི་ བར་ ན་ བཀྲམ་ ཚརཝ་ སྦེ་ བཀྲམ་ སྨ་རེ །

ལགས་སོ་ ཨའུ ། # དབང་མོ ?

ཕྲང་ སླབ་ ཤིག་ དབང་མོ །

དཔལ་འབྱོར་ ག་དེ་སྦེ་ འདུག་ གོ ?

སྤ་ # ཨའུ་ # ཞུ་ ནི་ ར་ མིན་འདུག་ སྨ་རེ །

ཕོ་རྒྱ་ དོད་རིལ་རི་ ཁོ་ བཟུམ་ ང་ མཐོང་ མ་ མྱོངས །

ཨའུ་ # ཁྱོད་ར་ དང་ ཆ་སྒྲིག་ ར་ སྒྲིག་ པས ། # ཨིན་ན ། #

ཨ་ནཱི་ # བསྟན་འཛིན་ འདི་གིས་ རག་རོག་ ལེ་ཤ་ཅིག་ སླབ་ ཉན་ མ་ བཏུབ་ ཟེར །

ང་ སེམས་ ཨ་ཐེངས་ཅིག་ ཡང་ བཟོ་ ད་ ཡི །

ཁོ་ མིག་ཏོ་ཚ་ སྟེ་ སླབ་ དོ་ འོང་ སྨོ ?

ཨིནམ་ འོང་ ཨའུ ། # བསྟན་འཛིན་ མ་ ལྷོད་ པས་ ག ?

མ་ ཤེས་ འཐོན་འོང་ མེན་ན་ ལགས །

ལྷོདཔ་ ཅིག ང་ དང་ འཕྱད་ པར་ གཏང་ ད་ སྨ་རེ །

མགྲོན་ཤོག་ འདི་ ཚུ་ བཀྲམ་ པར་ ཁོ་ གཏང་ དགོ་ ནི་ མས །

ལགས་སོ་ ཨའུ ། # འོང་ ?

ད་ལྟོ་ ཡང་ མ་ ལོངསམ་ འདྲས་ མེན་ན ?

ད་ས་ དྲོ་པ་ ལས་ ལོངས་ ད་ ཡི་ དབའི །

དལ་རྒྱུག་ ཅིག་ སོང་ སྦེ་ ལོག་ ལྷོདཔ་ ཅིག་ ཨིན །

ཁྱོད་ # ཡིག་ཚང་ ནང་ ལྷོད་ ཅི་ སྦོ ?

ད་ཅི་ལས ། # སྟེ་ དབའི ། # གཉེན་སྟོན་ མགྲོན་ཤོག་ ཚུ་ ལྷོད་ ཅི །

ངེའི་ མགྱོནམོ་ ཚུ་ ག་ར་ ཀྲིག་ཀྲི་ བཟོ་ ཚར་ ཡི །

ཁྱོད་ ཀྱི་ མགྱོནམོ་ ཚུ་ ཐོ་ ཅིག་ བཟོ་ སྦེ་ དབང་མོ་ ལུ་ སྤྲོད་ ད་ ས །

ཡ་ ཡ་ བཏུབ ། # ང་ ད་ལྟ་ར་ མར་ འཐོན་འོང་ །

ཡ་ དཔལ་འབྱོར་ ཏི་རུ་ བཏོན་ འབག་འོངས་ ཡི །

ཨེང་ ཀྲིག་ཀྲི་ ཨིན་ མས །

ཡ ། # སྟེ ། # ནམ་ འགྱོ་ ནི་ ད ?

ནངས་པ་ འགྱོ་ དགོ་ ནི་ མས །

ད་རེས་ ཨ་ནཱི་ འབག་ སྦེ་ ཁ་རྗེ་ ཡོད་ ག་ མེད་ ག་ ཅིག་ བལྟ་ དགོ་ ནི་ ན་ ?

ཐོབ་ པ་ ཅིན་ ཨཔ་ གང་ཟག་ གི་ ཏི་རུ་ འདི་ སྤྲོད་ ཚུགསཔ་ ཅིག་ འོང་ །

བྱོག་འགྱོ་ མ་ དགོཔ་ ཅིག་ ཡང་ འོང་ །

ད་རུང་ འདི་ ཡང་ ཤོར་ བ་ ཅིན་ བྱོག་འགྱོ་ ནི་ གི་ ཏི་རུ་ ཡང་ མེད་ པར་ ལུས་ འོང་ སྨ་རེ །

འདི་ བ་ འདི་ ལག་པར་ ཡོད་ མི་ འདི་ བདག་འཛིན་འབད་ འབག་འགྱོ་ བ་ ཅིན་ དྲག་ འོང་ །

ཨའུ་ མནྜལ་ ད་ཅི་ལས་ ཁྱོད་ འཚོལ་ དེས་ པ །

ནང་ ན་ བལྟ་ བར་ སོང་ ས །

བུམོ་ འདི་ ནཱ་ ལས་ བྱོག་ཡར་ སོ་ ནུག་ ལགས །

མར་ ཕུན་ཚོགས་གླིང་ ལུ་ འདུག་ ཟེར་ གོ་ ཡི །

སྟེ ། # ཁྲིམས་སྲུང་འགག་པ་ ལུ་ སྙན་ཞུ་འབད་ ཡི་ ག ?

འབད་ ད་ ཡི་ ལགས ། # ཨོང་ ། # ག་དེ་ཅིག་སྦེ་སྨོ ?

གཉེན་ གྱི་ མགྲོན་ཤོག་ ཅིག་ ཕུལ་ བར་ འོངས་ ཡི་ ལགས །

ག་ གཉེན་རྐྱབ་ ཨིན་ན ?

དཔལ་འབྱོར་ གྱིས་ ཕུལ་གཏང་ དེས་ ལགས །

ཁོ་ར་ གཉེན་རྐྱབ་ མས་ ལགས །

ང་བཅས་ ཁོ་ འཚོལ་ མ་ ཐོབ་ པར་ སྡོདཔ་ ཨིན །

ད་ ཁོ་ གཉེན་རྐྱབ་ ནི་ སྦེ་ འདྲས་ སྦོ་ སྟེ །

ཁྲིམས་ཁང་ གིས་ གནང་ མི་ བཀའ་ཤོག་ ཚུ་ ཨ་ནཱ་ ཁོ་ གིས་ ལག་པར་ བསྐྱལ་གཏང་ ད །

བཀའ་ཤོག་ ཚར་ གཉིས་ གཉིས་ བཏང་ རུང་ # ཁོ་ ཁྲིམས་ ལུ་ ཡང་ གུས་ཞབས་ མིན་འདུག་ སྟེ །

ནངས་པ་ ཁྲིམས་ཁང་ ནང་ བཅར་ དགོཔ་ སྦེ་ ཨིན་ མས །

ནངས་པ་ མ་ བཅར་ བ་ ཅིན་ གནངས་ཚེ་ ལས་ ཁྲིམས་སྲུང་འགག་པ་ གཏང་ ནི་ ཨིན་ པས་ ཟེར་ སླབ་ སྨ་རེ །

ང་ འདི་ གི་ གྲལ་ ཁར་ མི་ འཛུལ་ ལགས །

ཨ་ནཱི་ མི་ འདི་ གིས་ ཕུརཔ་དབངམོ་ བཟུམ་སྦེ་ མོ་ ཡང་ ད་ལྟ་ར་ མེདཔ་བཏང་ བཞག་འོང་ །

རོགས་ མེདཔ་བཏང་ རུང་ གཏང་ ག་ཅི་ འབད་ རུང་ འབད་ # ནེ་ཚུན་ཚོད་ ག་ཅི་སྦེ་ ནང་དོག་ དགོཔ ?

རང་ ལུ་ ནི་ རོགས་ ཀྱིས་ ཡ་ ར་ འབད་ མི་ བཏུབ་ པས །

མེན་ དབའི་ # ཡ་ འབད་ མ་ བཏུབ་ རུང་ མནྜལ་ གྱི་ གདོང་ མཐོངམ་ ཅིག་ # ཕངས་ པའི་ ན་ཟུག་ ཅིག་ ང་ ལུ་ ཡོད །

བསྟན་འཛིན ། # ད་རེས་ ང་ ནཱ་ སྡོད་ དགོ་ ནི་ མས །

རྟ་བབས་ འགྱོ་ གེ་ ཟེར་ བ་ ཅིན་ གླ་འཁོར་ འགྱོ་ མི་ ཅིག་ ཡང་ མ་ ཐོབ །

ག་ཅི་ འབད་ ཡི་ བསྟན་འཛིན ?

ག་ནི་ཡང་ མ་ འབད ། # ཁྱོད་ བཞེས་སྒོ་ མ་ ཟཝ་ འོང་ །

བླུགས་ ཟ་ ས ། # བཟོ་བཟོཝ་ ཡོད ། # ང་ ལྟོ་ ཟ་ ཡི །

ཡ་ # དེསན་ ཁྱོད་ ཨ་ནཱ་ ཉལ་ ད །

ང་ ཨ་ནཱ་ ཉལ་ ད་ འོང་ །

ཁྱད་ མེད་ ང་ ཨ་ནཱ་ ཉལ་ ད་ འོང་ །

བསྟན་འཛིན ། # ང་ གཟུགས་ མ་ བདེཝ་ ཅིག་ ཡོད་ # སྡོད་ ས་ རྟ་བབས་ འབདཝ་ ད་ ལུ་ སྨན་ཁང་ ཐག་ རིང་ སྟེ་ རྩ་ལས་ སྟབས་ མ་ བདེ །

ནཱ་ ལས་ ཕར་ ཁྱིམ་ ཅིག་ མ་ འཐོབ་ ཚུན་ཚོད་ # ནཱ་ ཁྱོད་ འབད་ སར་ སྡོད་ དགོ་ ནི་ འདྲས་ ཟེར་ མནོ་ སྟེ་ ཨིན །

ཁང་གླ་ ཕྱེད་ཀ་ ང་ གིས་ སྤྲོད་ འོང་ །

ཨིན་ མས ། # ནཱ་ སྡོད་ ད་ སྟེ་ སྨ་རེ །

ཨམ་སྲུ་བུཚ་ ཅིག་ འབདཝ་ ད་ རོགས་ ཀྱིས་ ཁ་ མི་ གཏང་ ག་ ཟེར་ མནོ་ ཡི །

ཁ་གཏང་ རུང་ ག་དེ་ འབད་ བ ། # གཙོ་བོ་ར་ རང་ ཨིན་ སྟེ །

ཁྱོད་ ཕོ་རྒྱ་ གཞན་ བཟུམ་ འདི་ ནི་ མེན་ པས །

ཤུད་ ཨ་ནཱི་ མི་ བཀྲ་མ་ཤིསཔ་ འདི་ གཉེན་རྐྱབ་ ནི་ འདྲས་ སྦོ ?

འཚོལ་ བར་ འགྱོ་ བ་ ཅིན་ ག་ཏེ་ འགྱོ་ རུང་ འཚོལ་ མ་ ཐོབ །

བརྒྱུད་འཕྲིན་བཏང་ པ་ ཅིན་ འཐུ་ མི་ བཏུབ ། # ད་འབདན་ ཁོ་ ག་ཏེ་ འཕྱད་ ནི་ ཨིན་ན་ ས་གོ་ ང་ གིས་ བདའ་ཟུན་ ཡི་ པ །

ག་དེ་སྦེ་ སྨོ་ ཁྱོད་ ཀྱིས་ འདི ?

གཉེན་ ང་ དང་ རྐྱབ་ ནི་ ཟེར་ སླབ་སླབ་ མེན་ སྦོ་ ཁྱོད ?

ད་ རྐྱབ་ རནམ་ ད་ རོགས་ དང་ ཆ་ ཨིན་ན ?

ད་ འདི་ མི་ ཐ་རྡུགས་ སྣང་སི་སི་ ཁྱོད་ དང་ མཉམ་ ང་ གཉེན་རྐྱབ་ དགོ་ མནོཝ་ ཕར་ བཞག་ མིག་ གིས་ མཐོང་ རུང་ ཁམས་ཕོག་རྐྱབ་ འདྲེགས་ མི་ ཚུགས་ པས །

དེ་འབདཝ་ད་ # ཨ་ནཱ་ ངེའི་ ཕོཝ་ ནང་ ཡོད་ པའི་ ཨ་ལུ་ འདི་ ག་ཏེ་ བསྐྱལ་ ནི་ སྨོ ?

གཉེན་རྐྱབ་ གེ་ ཟེར་ བཟོ་བཟོཝ་ མེན་ སྦོ་ ཁྱོད །

ཨའུ ། # ཁྱོད་ ཙིགཔ་ མ་ ཟ །

ང་ དགའ་སྐྱོ་ར་ མེད །

འ་ནེ་ཅིག་ མ་ འབད་ བར་ ང་ ངལ་རངས་ ར་ མ་ ཚུགས །

ཁོ་ གིས་ ང་ ལུ་ ག་ བཟུམ་ ཅིག་ འབད་བྱིན་ ཡི་ ག་ ཤེས་ ག་ ཨའུ ?

ཁོ་ར་ ལུ་ དགོ་ པའི་ དོན་དག་ འདི་ མ་ གྲུབ་ ཚུན་ཚོད་ ཉིན་ནུབ་ མེད་ པར་ ང་ ག་ འགྱོ་ རྟིང་བདའ་ # ཁ་ལྷུ་རྐྱབ །

དོན་དག་ གྲུབ་ ཚརཝ་ ཅིག་ ང་ ཁོ་ར་ ཅོག་ཅིགཔོ་ འབད་ མི་ # མི་ བཀྲ་མ་ཤིསཔ་ ཅིག་ ལུ་ བཙོངས་ ཏེ་ བང་ཅན་བཙོང་ བཅུགཔ་ ཨིན །

དབའི་ མི་ སྐྱོ་སྐྱོ་བ ། #

ཁྱོད་ ང་ ལུ་ འབད་ མི་ འདི་ རོགས་ ཨ་ནཱ་ ཨའུ་ འདི་ ལུ་ འབདན་ འབད་ མ་ བྱིནམ་ དྲག

ལཱ་ ཤོ་ ཏ་སི་ རྐྱབ་ མགུ་ བུ་ལོན་ གྱིས་ སྤུར་ # ཁ་ ལས་ འཐོན་ ཚེ་ ཤོབ ། # ལྟ་མ་ ལག་པ་ གིས་ ཡང་ ཨརཝ་བརྐུ་ འོང་ ཁྱོད །

ནམ་ཅིག་གི་ཚེ་ ཁྱོད་ ཨོག་ཀ་ ནང་ མ་ འཛུལ་ ཟེར་ བ་ ཅིན་ ངེའི་ གདོང་ གུ་ ཚིལ་མ་ སྟོར་ བ་ ཆོག་ ཁྱོད །

ང་ ང་ར་ ཟ་ ནི་ ཡོད་ པ་ ཅིན་ # ཨ་ནཱ་ ངེའི་ ཨ་ལུ་ འདི་ ཡང་ འགྲང་ །

བཀྲ་མ་ཤིས་པའི་ མི་ ཁྱོད་ བཟུམ་ ཅིག་ ངེའི་ ཨ་ལུ་ འདི་ གི་ ཨ་པ་ སྦེ་ བརྩི་ ནི་ ཡང་ ང་ ངོ་ཚ་ བས །

ཨའུ་ སངས་རྒྱས་ དང་ བསྟན་འཛིན་ ཁ་བརྒྱངས་ མ་ སྡོད་ པར་ ཨའུ་ འཐུ་འབག་ སྨན་ཁང་ ནང་ བསྐྱལ་ ས །

ཨའུ་ # ཡ་ ཐུགཔ་ ཅིག་ འཐུངས་ ཤིག # བསྟན་འཛིན་ བསྟན་འཛིན །

མོ་ ག་དེ་སྦེ་ འདུག་ གོ ?

ཨ་ཙི་ དྲག་ པས ། # ཨེང་ # ཀྲིག་ཀྲི་ མས་ དེསན་ འགྱོ་ ཤིག་ # མནྜལ །

ཨ་ནཱི་ བུམོ་ འདི་ གི་ ཁ་ ལུ་ བདེན་འཛིན་ མ་ རེ་ བཏུབ་ ག ?

ག་ར་ ཤོབ་ ཨིན ། # ང་ ག་ཏེ་ སྡོད་ རུང་ # རྟིང་བདའ་ སྡོད་ ར་ མ་ སྟེར་ མིའི་ བུམོ་ ཅིག་ ཨིན །

ང་ གིས་ ཉན་ མ་ བཏུབ་ པའི་ བསྒང་ ལས་ # ཕོཝ་ ནང་ ཡོད་ པའི་ ཨ་ལུ་ ག་ གིས་ ཨིན་ན་ མ་ ཤེས་ ཤོབ་རྐྱབ་ # ཨ་པ་ ཁ་ ང་ ལུ་ བཀལཝ་ མས་ ཟེར །

ག་དེ་སྦེ་ར་ཨིན་རུང་ རོགས་ ཀྱི་ གདོང་ཁར་ བློ་ ག་ར་ བཙོངས་ ཚར་ ཡི །

ཁྱད་ མེད་ མནྜལ ། # ཁ་ཙ་ མོ་ ག་ཏེ་ འཚོལ་ རུང་ འཚོལ་ མ་ ཐོབ །

ང་ ཁྲིམས་སྲུང་འགག་པ་ ལུ་ སྙན་ཞུ་འབད་ ནི་ ཨིན །

བུམོ་ འདི་ སེམས་ ཡང་ བརྟན་ཏོག་ཏོ་ ཅིག་ མེད་ པའི་ ལོ་རྒྱུས་ མས །

མནྜལ་ ཁྱད་ མེད་ ཟེར་ སྨ་རེ ། # ང་ ཁྱོད་ར་ དགོ །

ང་ ཁྱོད་ ལུ་ བསྲན་ ར་ མི་ ཚུགས །

འ་ནཱི་ ཨིན་ ལགས་ # མ་ ཉན་ པའི་ དགྲ་བོ་ འདི །

དབའི ། # ཁྱོད་ ང་བཅས་ ལས་ ཚར་ གཅིག་ བྱོག་ ཐལ་ ནི་ སྨོ་ ཚར་ གཉིས་ བྱོག་ ཐལ་ ནི་ སྨོ ?

ཁྱོད་ ཁག་ཆེ་ བའི་ ནམ་དུས་ ལུ་ ངེའི་ ཏི་རུ་ མང་ཧེང་རྫོགསཔ་ཅིག་ བསྐྱིས་འབག་ སྦེ་ # ད་ ང་ གིས་ འདི་ ཕར་བཞག་ ཁྲིམས་སྲུང་འགག་པ་ གིས་ ཡང་ ཁྱོད་ འཚོལ་ མི་ འཐོབ་ པས་ སྦ་ཡ །

ད་ སློབ་དཔོན་ ཚུ་ གིས་ བཟུང་ སྟེ་ ཁྲིམས་ཁང་ ནང་ རྩིས་སྤྲོདཔ་ དྲག་ ལགས །

དེ་ མེན་ ད་ལྟ་ར་ འདི་ གིས་ ཡང་ བྱོག་ཡར་ སྙོ་ འོང་ །

ཡ་ ད་ འབྱོན་ དགོ་ པས །

ཁྲིམས་ཁང་ ནང་ ལས་ འཛིན་གཟུང་ གི་ བཀའ་རྒྱ་ ལན་ཐེངས་ གསུམ་ གསུམ་ རེ་ བཏང་ ནུག་ # བྱོན་ ཤིག

ཏི་རུ་ ང་ གིས་ ད་ལྟ་ར་ སྤྲོད་ གེ་ ལགས །

ང་ ད་རེས་ ངེའི་ ཨམ་སྲུ་ མ་ བདེ་ བར་ མ་ ལྷོད་ པ་ ཨིན །

སྤྲོད་ ནི་ ཨིན་རུང་ ཁྲིམས་ཁང་ ནང་ ལས་ སྦེ་ སྤྲོད་ ཤིག་ ལགས་ ཁྱོད་ར །

ཨཔ་ གང་ཟག་ དེ་སྦེ་ མ་ མཛད་ དབའི །

ཁྱོད་ ཏི་རུ་ འདི་ ང་ མ་ སྤྲོད་ པར་ མི་ བཞག #

ད་ བཞག་ དགོ་ ང་ བལྟ་ བ་ ཅིན །

ཏི་རུ་ ཁྲིམས་ཁང་ བརྒྱུད་ དེ་ ར་ ལེནམ་ དྲག་ ནི་ མས་ ཁོ་རེ །

ལག་པར་ ཐོབ་ཐོབ་ པའི་ མི་ འདི་ ཚར་ གཅིག་ གཏང་ ད་ པ་ ཅིན་ # དེ་ལས་ ག་ཏེ་ འཚོལ་ རུང་ འཚོལ་ མི་ འཐོབ་ པས །

ཨཔ་ གང་ཟག་ # འཆམ་ཏོག་ཏོ་ གི་ བར་ ན་ ཨིན །

ང་ ཏི་རུ་ ད་ལྟ་ར་ དངུལ་ཁང་ ནང་ ལས་ བཏོན་ སྤྲོད་ འོང་ ལགས །

ཁྲིམས་ཁང་ ནང་ འགྱོ་ མ་ དགོཔ་ ཅིག་ སྦེ་ མཛད་ གནང་ །

ད་ལྟོ་ར་ སྤྲོད་ ནི་ ཡོད་ ག ?

དངུལ་ཁང་ ནང་ ལས་ བཏོན་ ཕུལ་ འོང་ ལགས །

ང་ ལུ་ དགོཔ་ ང་ར་ གི་ ཏི་རུ་ ཨིན །

འདི་ ར་ འཐོབ་ ནི་ ཡོད་ པ་ ཅིན་ ཁྱོད་ ཨོག་ཀ་ ནང་ བཙུགས་ ག་ཅི་ འབད་ ནི་ སྟེ་ སྨོ །

ཁྲིམས་ཁང་ ནང་ བཙུགས་ མི་ ང་ར་ ཨིན །

ལོག་ གསལ་ཆ་ ང་ར་ གིས་ ཞུ་ ནི་ རྨམ །

ཏི་རུ་ ཚངམ་ སྦེ་ འབག་ཤོག

ལགས་སོ་ དེསན་ # ང་ ངེའི་ སྣུམ་འཁོར་ ནང་ ལས་ དངུལ་ཤོག་ སྟོན་ འབག་ འོང་ གེ་ ལགས །

བཏུབ་ ས་ དེན །

ད་ ཏི་རུ་ ངེའི་ ལག་པར་ མ་ ཐོབ་ ཚུན་ཚོད་ ནཱ་ སློབ་དཔོན་ གཉིས་ ཀྱིས་ ཁོ་ བདག་འཛིན་འབད་ གནང་ དགོ །

ཨ་ཛའི་ དབའི ། # མི་ཚོད་ མི་ གིས་ མི་ མཐོང་ པར་ # ང་ དུས་མེནམ་ བསྐྱལ་སར་བསྐྱལ་ ཚར་ ནུག་ དབའི །

ཨ་ལ་ལ་ # ང་ དོན་ཧིང་ འགག་ དོ །

ཨ་ལ་ལ ། # མ་པ་ ཀྲིག་ཀྲི་ བཏང་ ཡི་ དཔལ་འབྱོར །

ང་ ཡང་ ངེའི་ ཏི་རུ་ འདི་ ལོག་ ཐོབ་ ཅིག ཁྱོད་ ཡང་ ཨོག་ཀ་ ནང་ སྡོད་ མ་ དགོཔ་ ཅིག་ ཡར་ སོ་ ཡི །

ཏི་རུ་ འདུགནི་ འདུག # མདང་ཞག་ ལས་ སྤྲོད་ ད་ པ་ ཅིན་ བྱེལཝ་ ནེ་ཚུན་ཚོད་ ལང་ དགོཔ་ ཡང་ མིན་འདུག

ང་ སྟེ་ གཉེན་རྐྱབ་ པའི་ བྱེལཝ་ འདི་ གིས་ དུས་ཚོད་ ར་ མ་ ཐོབ་ པ་ ཨིན །

མ་ སྤྲོད་ པར་ འདི་ ག་ཏེ་ བཞག་ ནི་ དབའི །

ཡ་ ཡ ། # དེསན་ སེམས་དགའ་ ཡི་ སྨ་རེ །

ལགས ? # ཚེ་རིང་ ཁྱོད་ ཡུདཔ་ཐེངས་ཅིག་ ནཱ་ འོང་ དགོ་ པས །

ཞུ་ཚིག་ ཅིག་ བཞེངས་ དགོཔ་ འདུག་ # ལགས་སོ་ལགས །

ད་ # དོ་རུང་ ཁྱོད་ ནཱ་ ག་ཅི་ འབད་ བར་ འོངས་ ཡི ?

ངེའི་ ཁྲམ་ ལེན་ པ་ ལགས །

ཁྲམ་ ཁྱོད་ ང་ ནངས་པ་ ཁྲིམས་ཁང་ ནང་ ཕུལ་བཞག་ འོང་ །

ཁྲིམས་ཁང་ ནང་ ལས་ ལེན་ ཤིག་ ཁྱོད་ར་ །

ཨ ། # ག་དེ་སྦེ་ ལོ་ ཨཔ་ གང་ཟག # ཏི་རུ་ ནི་ སྤྲོད་ ཚར་ ཡི །

ངེའི་ ཁྲམ་ ལོག་ མི་ སྤྲོད་ ནི་ འབད་ ཨིན་ན་ ཁྱོད ?

ཁྲམ་ ཁྲིམས་ཁང་ ནང་ ལས་ ལེན་ འབག་ ཟེར །

ད་ལྟ་ར་ ང་ ཁྲིམས་སྲུང་འགག་པ་ ཚུ་ བོ་ འོང་ སྨ་རེ ?

བོ་ ཤིག་ ཁྱོད ། # ཁྱོད་ དཔྱལ་བའི་ སྦུག་ ལས་ མར་ ཨ་ནཱི་ དགོ་ པ་ ཅིན །

ཁྱོད་ ཀྱིས་ བུ་ལོན་ གྱི་ སྐྱིན་མ་ ཚུ་ ང་ གིས་ ངོ་བོ་ བ་ སྐྱེད་ ལྷགཔ་ སྦེ་ འཇལ་ ཚར་ ཡི །

ད་རེས་ གཉེན་རྐྱབ་ ད་ # ཨམ་སྲུ་ གི་ གདོང་ཁར་ ཁྱོད་ ཀྱིས་ ང་ དམར་སྦྱིས་ རྐྱབ་ མི་ གི་ སྐྱིན་མ་ འདི་ ཡང་ # ང་ ངལ་རངསམ་ སྦེ་ ར་ འཇལ་ དགོ །

ཁྲིམས་སྲུང་འགག་པ་ ནམ་ དང་ ནམ་ ཡང་ བོ་ ལོང་ ཡོད །

ག་ཅི་སྦེ་ ཁྱོད་ ང་ གཉེན་རྐྱབ་ པའི་ དུས་ཚོད་ ལུ་ ར་ ཁོང་ བོ་ དགོཔ་ སྨོ ?

བཏུབ་ བཏུབ་ ཟེར །

ཁྱོད་ ཀྱི་ ཁྲམ་ འབག་ # ང་ བཏོན་བྱིན་ གེ །

དབའི་ དཔལ་འབྱོར་ ད་རེས་ ཚུན་ཚོད་ ཁྱོད་ ཏི་རུ་ ནང་དོགཔ་ ད་ ང་ གིས་ ཆ་རོགས་ འབད་བྱིན་ ཡི་ མེན་ན །

ད་ ང་ ལུ་ དགའ་ཚོར་ འ་ནེ་སྦེ་ བཀལཝ་ ཨིན་ན ?

ཡ་ ཁྱོད་ འ་ནཱི་ བཞེས་ ཤིག་ # ཁྲིམས་སྲུང་འགག་པ་ དུས་ ནམ་ དང་ ནམ་ ཡང་ བོ་ ལོང་ ཡོད །

ག་ཅི་སྦེ་ ང་ གཉེན་རྐྱབ་ པའི་ དུས་ཚོད་ ལུ་ ར་ ཁོང་ ང་ གཟུང་ པར་ བོ་ དགོཔ་ སྨོ ?

ཡ་ ཁྱོད ། # འ་ནཱ་ འདུག་ པ་ སྟེ་ ཁྱོད་ ཀྱི་ ཕ་ཞིང་ འདི །

ངོ་བོ་ འབུམ་ # NUM # ལུ་ སྐྱེད་ འབུམ་ ལྔ་བཅུ་ང་གཉིས་ རེ་ ཟཝ་ ད་ སྤྲོ་ བས་ ག ?

ད་ ཁྱོད་ ཀྱི་ ཕ་ཞིང་ འདི་ ང་ གིས་ ཐལ་བ་ ཅིག་ བརླག་ གེ་ སྨ་རེ །

ང་ བོང་ཀུ་ ཐལ་ ཚརཝ་ མ་ཚད་ ཨམ་སྲུ་ གི་ གདོང་ཁར་ བློ་ ཡང་ བཙོངས་ ཚར་ཚར་ བའི་ མི་ ཨིན །

ད་ ང་ འདི་ དོ་ བསྡམས་ ཆུ་ བསྐྱལ་ རུང་ མེ་ བཏང་ རུང་ ཤི་ རུང་ ཤི་ ཧུམ་ ཡར་སོང་ པའི་ མི་ ཨིན །

ཁྱོད་ མི་ ལས་ དཀའཝ་ མ་ སྤྱད་ པའི་ ཏི་རུ་ ལེ་ཤ་ ཡོདཔ་ འོང་ པ །

འདི་ ཚུ་ དང་ ཁ་བྱལ་ ཚུགས་ ག་ # ཤི་ ཧུམ་ ག ?

ཁྱོད་ ཀྱིས་ ཡིག་རིགས་ གན་རྒྱ་ ཚུ་ ག་ར་ ང་ གིས་ མེ་མཆོད་ ཅིག་ ཕུལ་ གེ་ སྨ་རེ །

ཧ་ ཧ་ ཧ་ ཧ ། # དབའི ། # ག་ཅི་ འབད་ ནི་ གི་ རྩིས་རྐྱབ་ སྨོ་ ཁྱོད ?

སྐུ་ཆེ་ སྐུ་ཆེ་ དེ་སྦེ་ མ་ འབད་ སྐུ་ཆེ་གསུང་ཆེ་ ཡོད །

ཁྱོད་ར་ ཏི་རུ་ ག་དེ་ཅིག་ དགོ་ རུང་ འབག # ངེའི་ ཡིག་ཆ་ ཚུ་ མེ་གཏང་ མ་ ད །

ད་ལས་ཕར་ ཁྱོད་ར་ ག་དེ་ཅིག་ དགོ་ རུང་ སྐྱེད་ མེདཔ་ སྦེ་ ང་ གིས་ བྱིན་ འོང་ །

ཧ་ ཧ་ ཧ་ ཧ་ ཧ ། # ཨཔ་ གང་ཟག་ # ན་ཟུག་ ག་ཏེ་ རྐྱབ་ མས་ གོ ?

དོན་ཧིང་ གུ་ རྐྱབ་ མས་ གོ་ཞིག # ང་བཅས་ ཡང་ དོན་ཧིང་ གུ་ ན་ཟུག་ སྦོམ་ སྦེ་ ར་ རྐྱབ་ ཅི །

ད་ # གན་རྒྱ་ འདི་ ཚུ་ འབག་ སྟེ་ # ཁྲིམས་ཁང་ ནང་ ཞུ་ཚིག་ བཙུགས་ པར་ སོང་ སྨ་རེ །

ཨཔ་ གང་ཟག # ཁྱོད་ # ང་ ཁྲིམས་སྲུང་འགག་པའི་ ལག་པར་ སྤྲོད་ གེ་ སྨ་རེ །

ཁྱོད་ མི་ཚེ་ གཅིག་ ཉིནམ་ དཀརཔོ་ མཐོང་ ནི་ མེདཔ་ བཟོ་ མ་ ཚུགས་ པ་ ཅིན་ ངེའི་ མིང་ ཨཔ་ གང་ཟག་ མེན །

ཧ་ ཧ་ ཧ ། # ཨིན་ན ? # དེསན་ ད་ལྟ་ར་ ཁྲིམས་ ནང་ སོང་ ཤིག

ང་ མི་ཚེ་ གཅིག་ ཉིནམ་ དཀརཔོ་ བལྟ་ ནི་ མེདཔ་ ཁྱོད་ ཀྱིས་ བཟོ་ ཚརཝ་ ད་ # ད་རུང་ འཐེབ་ ག་ཅི་ བཟོ་ ནི་ ཡོདཔ ?

ད་ལྟོ་ འདི་ ལཱ་ མཇུག་ མ་ བསྡུ་ བ །

ཨཔ་ གང་ཟག # མི་ ཅིག་ ཨིན་ ཞིན་ན་ ལཱ་ མ་ འཛོལ་ མི་ ག་ཡང་ མེད །

ང་ གིས་ འཛོལཝ་ བདེན །

མ་རུང་པའི་ ལཱ་ ལེ་ཤ་ འབད་ ཚརཝ་ ཨིནམ་ ཐད་རི་སྦ་རི་ བདེན །

དེ་འབདཝ་ད་ # ང་ གིས་ འཛོལ་ མིའི་ ལཱ་ འདི་ ཚུ་ མ་པ་ལས་ བཅོ་ཐབས་ མེདཔ་ བཟོ་ མི་ འདི་ ཁྱོད་ འབད་ དོ་ པ །

ང་ གཉེན་ ཅིག་ རྐྱབ་ ང་ར་ གིས་ འཛོལ་ མི་ ཚུ་ བཤགས་པ་ ཅིག་ ཕུལ ། # མི་ཚེ་ ལེགས་ཤོམ་ སྦེ་ བསྐྱལ་ ནིའི་ གོ་སྐབས་ ཅིག་ འཐོབ་ ད་ འདི་ ཁྱོད་ ཀྱིས་ མེདཔ་བཏང་ ད་ ཡི །

ད་ ང་ མནྜལ་ གྱི་ གདོང་ཁར་ དཔྱལཝ་ ག་དེ་སྦེ་ སྟོན་ ནི ?

ད་འབདན་ # ང་ ཁྱོད་ ཉིནམ་ དཀརཔོ་ མཐོང་ ནི་ མེདཔ་ ཅིག་ བཟོ་ ར་ བཟོ་ གེ་ ནོ །

ཤུད ། # ཁྱོད་ ངེའི་ ཡོདཔ་ མེདཔ་ ག་ར་ མེ་བཏང་ ཚར་ ཡི །

ང་ བླུག་ ག ? # ཡ ། # ཨཔ་ ཁྱོད་ ཟ་ཟཝ་ ཡོད་ པ་ ཅིན་ བླུག་ ཤིག

ཡ་ གཏང་ ས་ གཏང་ །

ང་ ངེའི་ མནྜལ་ གྱི་ གདོང་ཁར་ དཔྱལཝ་ སྟོན་ མ་ ཧུམ་ པར་ སྡོད་ མི་ འདི་ མ་པ་ལས་ སྟོན་ དགོཔ་ མེདཔ་ ཁྱོད་ བཟོ་ བྱིན་ པར་ བཀྲིན་ཆེ་ བས །

ཡ་ བླུགས་ ཤིག་ ཨཔ་ གང་ཟག

གཏང་ ཟེར་ གཏང་ །

སྙུངམ་ འདྲས་ མེན་ན་ ལགས ?

མ་ ན ། # ཨ་ཙི་ དྲག་ པས །

ཐུགཔ་ ཅིག་ དྲང་ ག་ ལགས །

ཨིན་ པས་ # ཁྱོད་ ཉམས་འཚེར་ རུང་ ཐུགཔ་ ཅིག་ བླུགས་ གནང་ །

ལྟོ་ ཡང་ བཀྱེས་ སུ་ ཅིག་ ཡར་ སོ་ ནུག

ལྷ་མོ་ ག་ཏེ་ ཡར་ སོ་ ཡི་ སྟེ །

ཕར་ ཁྱིམ་ ནང་ ག་ཡང་ མེད །

ཁྱིམ་ བལྟ་ བར་ འགྱོ་ དགོ་ པས་ ཟེར་ ཡར་ སོ་ ཡི་ ལགས །

ནཱ་ དང་ ཆ་ # ང་ སྡོད་ གནང་ ཟེར་ སླབ་ དེས་ # སྟེ་ # ང་ སྡོད་ ཡོད་ ལགས །

ཨེང་ ། ཨའུ་ ཨ་ཙི་ དྲག་ པས་ ག ?

ལྟོ་ ཅིག་ ཟ་ མས་ ཨའུ །

ད་ལྟོ་ ཁྱོད་ ནཱ་ སྡོད་ པ་ ཅིན་ # ང་ ཡུདཔ་ཐེངས་ཅིག་ ཕྱི་ཁར་ འགྱོ་ དགོ་ པས །

ལཱ་ ཁག་ཆེ་ཏོག་ཏོ་ ཅིག་ ཐོན་ སོ་ ཡི །

འེང་ འེང་ # བཏུབ ། # ང་ སྡོད་ འོང་ དབའི །

བསྟན་འཛིན་ སྣུམ་འཁོར་ བདའ་སོང་ སྟེ་ སྨ་རེ །

ཁྱད་མེད ། # ང་ར་ སྒེར་ གྱི་ ལཱ་ ཅིག་ ཨིན་ ལགས །

ག་ཅི་ མས་ ཟེར་ སྟེ ། # བདའ་སོང་ མས །

ད་ # ཧ་ལམ་ ལེགས་ཤོམ་ ཡར་ སོ་ ནུག

སེམས་ ལྷོད་ཏོག་ཏོ་ སྦེ་ སྡོད་ མས་ སྨ་རེ །

ཁ་ཙ་ཁ་ཉིནམ་ ཨའུ་ གིས་ བཏོགས་བྱིན་ མི་ དངུལ་ཤོག་ འདི་ # ད་རེས་ ཡིག་ཚང་ དངུལ་ཕོགས་ གཏང་ ནི་ སྦེ་ བཏོན་ པར་ སོང་སོང་ པན་ ཏི་རུ་ ལངམ་ མིན་འདུག་ སྟེ ། # ག་ཅི་ མེད་ ནི ? # ཏི་རུ་ འབུམ་ བརྒྱ་ ལྷགཔ་ སྦེ་ རྩིས་ཁྲ་ འདི་ ནང་ བཞག་བཞགཔ་ ཡོད །

མིན་འདུག་ ཨའུ ། # ཡོད་ རུང་ མེད་ རུང་ འབུམ་ ཕྱེད་དང་གཉིས་ དེ་ཅིག་ ར་ ཨིན་ མས །

འདི་ གིས་ ནི་ དངུལ་ཕོགས་ གཏང་ ནི་ མི་ ལང་ པས །

ག་ཅི་ ཨིན་རུང་ ཏི་རུ་ བཏོན་བཏོན་ པའི་ རྩིས་ཁྲ་ ང་ གིས་ བཏོན་འབག་ འོངས་ ཡི །

ཏི་རུ་ འབུམ་ # NUM # འབད་ མི་ ཅིག་ ཨའུ་ གིས་ བུ་དར་ ཟེར་ མི་ ཅིག་ ལུ་ དངུལ་ཤོག་ བཏོགས་བྱིན་ ནུག

དེ་ལས་ འབུམ་ # NUM # འབད་ མི་ ཚན་ གཉིས་ དང་ འབུམ་ ལྔ་བཅུ་ང་གཉིས་ འབད་ མི་ ཅིག་ དངུལ་ཤོག་ གི་ ཐོག་ ལས་ དཔལ་འབྱོར་ གིས་ བཏོན་འབག་ ནུག

ཀྭ་ལས་ ནཱ་ གཏང་ ཤིག་ ང་ གིས་ བལྟ་ གེ་ ནོ །

དབའི་ # ང་ གིས་ ག་ ལུ་ ཡང་ དངུལ་ཤོག་ བཏོགས་ མ་ བྱིན་ པ་ཡ །

ག་དེ་སྦེ་ ཨིན་ན ? # ནེ་ཚུན་ཚོད་ ཀྱི་ ཏི་རུ་ # ག་དེ་སྦེ་ ཨིན་ན ?

ག་ཅི་ ར་ ཨིན་རུང་ དཔལ་འབྱོར་ ལུ་ དྲིས་ བལྟ་ གེ་ ནོ ? # ཁོ་ ལུ་ བརྒྱུད་འཕྲིན་ ཅིག་ གཏང་ ཤིག

ད་ # ཨའུ་ ལུ་ ག་དེ་སྦེ་ སླབ་ ནི་ ཨིན་ན་ ཡང་ མ་ ཤེས །

བརྒྱུད་འཕྲིན་གཏང་ པར་ ཨའུ་ དཔལ་འབྱོར་ ཁ་ཙ་ ཕྱི་རུ་ ཨཔ་ གང་ཟག་ ཟེར་ མི་ ཅིག་ གིས་ ཀྲོབ་མདའ་ རྐྱབ་ བསད་ ད་ ནུག

ཨ་ནཱ་ གནས་ཚུལ་ འདུག་ ཨའུ །

ཨ ། # ཁྱོད་ ཡང་ ག་ཅི་ ཨིན་ན་ མ་ ཤེས །

ཨའུ་ དོན་ཧིང་ གི་ ནད་གཞི་ ཨིན་ པས་ ས་ འདི་བཟུམ་ གྱི་ གནས་ཚུལ་ ཨ་ཙི་ གཡིབས་བཞག་ ད་ པ །

ཁྱོད་ གནམ་མེད་ས་མེད་ ཁ་རྗེ་ འདུག

ཁོང་ གི་ ཕར་ ལུ་ ད་རུང་ སྲུང་རྒྱབ་ འཐེབ་ གཅིག་ དགོ་ པས་ ཟེར་ ཁ་ཙ་ རྐྱངམ་གཅིག་ སླབ་ མས །

འ་ནེ་ འབད་ ནི་ འདི་ གིས་ ཁྱོད་ གཏང་ ནི་ སྦེ་ ཨིན །

ཟླཝ་ རེར་ ཌོ་ལར་ སྟོང་ཕྲག་ ལྷགཔ་ རེ་ འཐོབ་ པས་ སྨ་རེ །

ལགས་སོ་ གནམ་མེད་ས་མེད་ བཀྲིན་ཆེ་ ཡི་ ལགས །

ཁོང་ མི་ # NUM # འབད་ མིའི་ སྡེ་ཚན་ ཅིག་ ནངས་པ་ འགྱོ་ དོ །

ཁྱོད་ར་ ཡང་ ནངས་པ་ར་ ཁོང་ དང་ མཉམ་ འགྱོཝ་ དྲག་ འོང་ །

ལགས་སོ་ལགས ། # ཡ་ ཡ་ དེསན་ གནམ་གྲུ་ གི་ ཤོག་འཛིན་ ང་བཅས་ ཀྱིས་ བཏོགས་བཞག་ འོང་ །

ང་བཅས་ ཀྱི་ གླ་འཐུས་ དང་ # ཁྱོད་ར་ གི་ གནམ་གྲུ་ གི་ གླ་ ཚུ་ ཡོད་ པ་ ཅིན་ བཙུགས་བཞག་ ད ། # མེད་ རུང་ ཤུལ་ལས་ ཁྱོད་ར་ ལཱ་འབད་ ནི་ འགོ་བཙུགས་ ཞིནམ་ལས་ ཟླ་རིམ་ བཞིན་དུ་ བསྐྱལ་ ད་ པ་ གིས་ བཏུབ་ སྨ་རེ །

དེསན་ གནམ་མེད་ས་མེད་ བཀྲིན་ཆེ་ བས་ ལགས །

ཡ་ ཡ་ དེསན་ ལེགས་ཤོམ་ སྦེ་ སོང་ །

ནངས་པ་ དྲོ་པ་ ཆུ་ཚོད་ བརྒྱད་ ལུ་ སྤ་རོ་ གནམ་གྲུ་ཐང་ ནང་ ལྷོདཔ་ སྦེ་ སོང་ །

གནམ་གྲུའི་ ཤོག་འཛིན་ ང་བཅས་ ཡིག་ཚང་ ནང་ ལས་ བསྟན་འཛིན་སྒྲོལ་མ་ ཟེར་ བུམོ་ ཅིག་ ཡོད །

མོ་ གིས་ འབག་ འཐོན་འོང་ །

ཡ་ ལེགས་ཤོམ་ སྦེ་ སོང་ དེསན ། # བཀྲིས་བདེ་ལེགས །

དབའི་ # ཡུདཔ་ཐེངས་ཅིག་ ལུ་ ཁྲག་ཤུགས་ གནམ་མེད་ས་མེད་ འཛེགས་ སོ་ ནུག

སེམས་ ལྷོད་ཏོག་ཏོ་ སྦེ་ བཞག་ དགོ་ ཟེར །

ཨའུ་ མནོ་བསམ་ ཨ་ཙི་ སྒྲིང་སྒྲི་ བཏང་ སྡོད་ ཟེར །

ག་ཅི་ སྨོ ? # དཔལ་འབྱོར་ ཟེར་ མིའི་ མི་ འདི་ གོ་ ཡི་ གོ་ ཡི་ འབདཝ་ད་ ལེགས་ཤོམ་ ཅིག་ མེན་ པས །

མི་ ནཱི་བཟུམ་ ཅིག་ གི་ དོན་ལུ་ ནེ་ཚུན་ཚོད་ ན་ དགོ་ པའི་ ལཱ །

ཨ་ནཱི་ མི་ འདི་ དབའི་ # འ་ནཱི་བཟུམ་ ཅིག་ འོང་ མནོཝ་ བཏང་ ར་ མ་ བཏང་ །

དྲག་ཤོས་ར་ ང་ ཁོ་ དང་ འཐུས་ མ་ ཤོར་ བར་ དྲག་ ནུག

ང་ བལྟ་ བ་ ཅིན་ ཁོ་ ངེའི་ ཡིག་ཚང་ ནང་ འོངས་ ཡི་ ར་ # ངེའི་ དངུལ་ཤོག་ དང་ ས་ཡིག་ ཨརཝ་བརྐུ་ སྡོད་སྡོདཔ་ འོང་ ནི་ མས །

ང་ གིས་ ཁོ་ ལུ་ དངུལ་ཤོག་ བཏོགས་ སྤྲོད་ ར་ མ་ སྤྲོད་ པ་ སྟེ །

རོགས་ ཚོང་ གི་ ཏི་རུ་ མང་ཧེང་རྫོགསཔ་ཅིག་ ཁོ་ གིས་ བརླགས་ ཚར་ ནུག

ཨིན་རུང་ ཁྱད་ མིན་འདུག

འདི་ བ་ སྦོམ་ པའི་ བསྐྱལ་ སར་ མ་ བསྐྱལཝ་ ཅིག་ ལས་ རྐྱེན་ འ་ནཱི་བཟུམ་ ཅིག་ ཐོན་ ཏེ་ དྲག་ ནུག

དབང་མོ་ # དངུལ་ཕོགས་ གཏང་ ནི་ གི་ ཏི་རུ་ ད་རེས་ ང་ར་ གི་ རྩིས་ཁྲ་ ནང་ ལས་ བཏོན་ ད །

དངུལ་ཤོག་ ཡིག་ཚང་ ནང་ ཡོད །

ལགས་སོ་ ཨའུ ། # ཨེང་ # ཁྱོད་ ལོག་ ཐོན་འོངས་ ཡི་ སྦོ ?

ཐོན་ ཡི་ ལགས ། # ནཱ་ ཨ་ཙི་ དྲག་ པས་ ག་ ལགས །

མ་ ཤེས་ ད་ དྲགཔ་ ཨིན་ན་ # སྐྱོཝ་ ཨིན་ན་ ཡང་ མ་ ཤེས །

བསྟན་འཛིན་ ཁྱོད་ ནངས་པ་ ས་གོ་ ཚུ་ ནང་ ལས་ ཕར་ # ལཱ་འབད་ མི་ ཚུ་ ལུ་ དངུལ་ཕོགས་ གཏང་ སོང་ སྨ་རེ །

ཡ་ ད་ ང་ ག་དེ་ འབདནི་ ན་ ལགས །

ང་ # ང་ ནཱ་ ལས་ དགོངསམ་ཞུ་ སྦེ་ འགྱོ་ དགོཔ་ ཐོན་ སོ་ ཡི་ ལགས །

དབའི་ འགྱོ་ ནི་ ཡ་ # ག་ཏེ་ ལུ ?

ཕྱི་རྒྱལ་ ཀ་ཊར་ ཟེར་ ས་ ལུ་ གཡོག་ གི་ གོ་སྐབས་ ཆུང་ཀུ་ ཅིག་ ཐོབ་ ཅི་ ལགས །

དབའི་ ཨིན་ན་ # དེསན་ དྲག་ ནུག་ སྟེ །

འགྱོ་ དགོཔ་ འོང་ སྟེ་ སྨོ ? # འགྱོ་ ནི་ སྦེ་ ཐག་བཅད་ ཚར་ ཡི་ ལགས །

ད་རེས་ ཚུན་ཚོད་ ནཱ་ གི་ གཡོག་ གི་ གོ་སྐབས་ ཅིག་ གནང་ སྦེ་ གནམ་མེད་ས་མེད་ བཀྲིན་ཆེ་ ཡི་ ཟེར་ ཞུ་ ནི་ སྦེ་ ཨིན །

འདི་ ངེའི་ སེམས་ ཁ་ ལས་ བརྗེད་ ར་ མི་ བརྗེད་ ལགས །

ནངས་པ་ ཆུ་ཚོད་ བརྒྱད་ ལུ་ སྤ་རོ་ གནམ་གྲུ་ཐང་ ནང་ ལྷོད་ དགོ་ པས་ སྨེ །

གསོལཝ་ཚོགས་ ཚུ་ ལེགས་ཤོམ་ སྦེ་ བཞེས་ ལགས །

ཡ་ ལྷ་མོ་ # ལྡེ་མིག # ལོག་ འཕྱད་ འོང་ བཏུབ་ ག་ # ནཱ་ ག་ནི་ཡང་ མི་ འབད་ # དྲག་ འོང་ །

ཁྱོད་ ཀྱིས་ ཕྱག་ ལེགས་ཤོམ་ སྦེ་ ཞུ་ བྱིན་ སྨ་རེ །

ཡ་ ཡ་ བཏུབ་ ཨའུ་ བསྟན་འཛིན །

ཁྱོད་ ཡང་ ལེགས་ཤོམ་ སྦེ་ སོང་ སྟེ་ སྨ་རེ །

ཡ་ # དབང་མོ་ ཁྱོད་ ཀྱིས་ བདེ་དོག་ ཅིག་ འབད་བྱིན་ ཏེ་ བཀྲིན་ཆེ་ ཡི་ སྨ་རེ །

དེ་མེན་ ང་ ནངས་པ་ འགྱོ་ ནིའི་ ཟད་འགྲོ་ ར་ མེད །

ཡ་ ཡ་ ང་ སོང་ ཡི ། # ཡ་ ཡ་ ལེགས་ཤོམ་ སྦེ་ སོང་ སྟེ་ སྨ་རེ་ བསྟན་འཛིན །

སྟེ་ # ང་བཅས་ ལུ་ ཡང་ དྲོ་ལཱར་ རེ་ བསྐྱལ །

ཡ་ ཡ་ བཏུབ་ ས ། # ལོག་ འཕྱད་ འོང་ སྟེ །

ཀྭ་ལས་ སྟེ་ # གླ་འཁོར་ འདི་ ཡང་ འོང་ ནི་ མིན་འདུག

ཆུ་ཚོད་ ཕྱེད་དང་ལྔ་ ལུ་ ཀྲིག་ཀྲི་ ཤོག་ ཟེར་ སླབ་སླབ་ ཨིན །

ཨའེ་ བསྟན་འཛིན་ ཁྱོད་ འགྱོ་ ར་ འགྱོ་ ནི་ མས་ སྨོ ?

ང་ སེམས་ ཅིག་ ཡང་ མ་ དགའ །

ཨིན་ མས་ སྟེ་ # ང་ ཡང་ མི་ དགའ་ བས །

ང་ ཐིམ་ཕུག་ ལུ་ ངོ་ཤེསཔ་ འགོ་ དང་པ་ ཁྱོད་ དང་ ཕྱད་ཕྱདཔ་ ཨིན །

ཁྱོད་ ངེའི་ སེམས་ ཁ་ ལས་ མི་ བརྗེད་ སྨ་རེ །

ཕུརཔ་དབངམོ་ # ཕུརཔ་དབངམོ་ # མ་ སྔུ་ ཟེར་ མ་ སྔུ །

ང་ # ང་ ཆ་རོགས་ ཁྱོད་ བཟུམ་ ཅིག་ མེད་ པར་ # ཨ་ནཱི་ ཧམ་ ཆེ་ བའི་ འཛམ་གླིང་ འདི་ ནང་ མི་ གི་ སྦུག་ ལུ་ ག་དེ་སྦེ་ སྡོདནི་ ན་ སྨོ ?

ཕོ་རྒྱས་ འདི་ ཚུ་ ག་ར་ བློ་གཏད་ ཚུགསཔ་ ཁྱོད་ བཟུམ་ ཙང་ཙ་ ཡོད་ རུང་ བཏུབ་ པས །

ཁྱད་ མེད་ ཕུར་པ ། # ང་ ལེགས་ཤོམ་ཅིག་ སྦེ་ ཡར་སོང་ པ་ ཅིན་ ཁྱོད་ ལུ་ ང་ གིས་ ཆ་རོགས་ ག་དེ་དྲག་དྲག་ འབད་ འོང་ །

ངེའི་ འགྱོད་པ་ ཟེར་ རུང་ # ཁྱོད་ ཨ་ལུ་ སྐྱེཝ་ ད་ # ཆ་རོགས་ ག་ནི་ཡང་ འབད་ མི་ ཚུགས་ ནི་ མས །

ད་ ང་ འགྱོ་ གེ ། # གླ་འཁོར་ ཡང་ ཐོན་འོངས་ ནུག

ཨ་ལ་ལ་ལ་ # ཨ་ལ་ལ་ལ ། # དང་པ་ ར་ མོ་ སྨན་ཁང་ ནང་ བསྐྱལ་ དགོ་ ནི་ མས་ ལགས །

ཚ་ངེར་བཏོན་ སུ་ ཅིག་ སྦེ་ འབྱོན་ གནང་ ཤིག

སྨན་གཡོགམོ་ # ཁྱོད་ ཐུགས་འཚེར་ རུང་ མོ་ ལེགས་ཤོམ་ སྦེ་ བལྟ་ གནང་ །

ང་ ད་རེས་ ཕྱི་རྒྱལ་ ལུ་ འགྱོ་ ནི་ སྦེ་ ཨིན །

ད་ འཕྱི་ ནི་ འབད་ དོ་ ལགས །

ཡ་ # ཕུར་པ་ ཁྱོད་ སྒྲིང་སྒྲི་ སྦེ་ སྡོད་ བཏུབ་ ག ?

ང་ གིས་ ཁྱོད་ ལུ་ ཆ་རོགས་ ག་ནི་ཡང་ འབད་ མི་ ཚུགས་ པས །

ང་ འཕྱི་ དོ་ འགྱོ་ དགོ་ པས ། # བསྟན་འཛིན་ # བསྟན་འཛིན ། # ནཱ་ ཤོག་ མས །

ང་ གོ་ལ་ ར་ གྱོན་ ལོང་ མེད་ པར་ ཁྱོད་ ཀྱི་ རྟིང་བདའ་ ཐོན་འོངས་ ཡི །

འདི་ གི་ དོན་དག་ ཁྱོད་ ཀྱིས་ ཧ་གོ་ ག ?

ཁྱོད་ ག་ཅི་སྦེ་ འགྱོ་ དགོཔ་ སྨོ ?

ང་ གིས་ ཁྱོད་ ལུ་ ཕོག་ པའི་ གཏམ་ སླབ་ ཅི་ སྦོ ?

མ་ སླབ་ ལགས ། # སླབ་སླབ་ འབད་ རུང་ ཁྱོད་ ཀྱིས་ ང་ ལུ་ བཟོད་ མི་ ཚུགས་ ཡ་ ད ?

ཡངན་ ང་ གིས་ དངུལ་ཕོགས་ ལངམ་ སྦེ་ སྤྲོད་ ནི་ མེད་ པར་ ཨིན་ན ?

ཨ་ # དེ་སྦེ་ ཡང་ མེན་ ལགས །

བསྟན་འཛིན་ དང་ ང་ ལུ་ ལགས་ ཟེར་ སླབ་ ནི་ འདི་ བཞག་ ད །

དེསན་ ཁྱོད་ ག་ཅི་སྦེ་ འགྱོ་ དགོཔ ?

འགྱོ་ དགོ་ པའི་ དུས་ཚོད་ གུ་ ལྷོདཔ་ ད་ ག་ར་ ཨིན་རུང་ འགྱོ་ དགོ་ ལགས །

ད་ ནཱ་ ལུ་ ཉེན་ཁ་ ནི་ ག་ནི་ཡང་ ཡོདཔ་ སྦེ་ མི་ མཐོང་ པས །

ང་ ཡང་ ང་ར་ གི་ དོན་ལུ་ གོ་སྐབས་ ལེགས་ཤོམ་ ཅིག་ འཚོལ་ བར་ འགྱོ་ ནི་ སྦེ་ ཨིན་ ལགས །

བསྟན་འཛིན་ ཁྱོད་ ང་ ལུ་ ཞེ་སྡུག་ འབདཝ་ མས་ སྨོ ?

ང་ ག་ཅི་ འབད་ ཡི་ ལགས ?

ང་ ལུ་ ལགས་ ཟེར་ མ་ སླབ་ ཟེར་ སླབ་ རུང་ ཁྱོད་ ལོག་སྟེ་ར་ སླབ་ མས །

ད་ འདི་ ལགས་ ཟེར་ མ་ ཞུ་ བར་ ནཱ་ ལུ་ བློ་ ཞུ་ དགོ་ བཅའ་ དགོ་ ར་ མི་ བདེ་ བས་ ལགས །

ཁྱོད་ ཀྱིས་ ཧེ་མ་ གཡུས་ ཁར་ ང་ ལུ་ ག་ཅི་ སླབ་ ཅི ?

འ་ནཱི་ ལོག་ ཚར་ གཅིག་ སླབ་ ད །

ག་ཅི་ སླབ་ ཅི་ ག་ སྨོ ?

ཨིན་ ད་ # འདི་ ཁྱོད་ ཀྱིས་ བརྗེད་ ར་ བརྗེད་ སོཔ་ འོང་ །

མནྜལ་ # ང་ འགྱོ་ གེ་ ད ། # འཕྱི་ དོ །

ང་ ཁྱོད་ རོགས་ ཀྱི་ རྒྱལ་ཁབ་ ནང་ མི་ གཏང་ །

ད་ ཁྱོད་ ང་ མི་ དགོ་ ཡ་ བསྟན་འཛིན །

ཧེ་མ་ ཁྱོད་ ཀྱིས་ ང་ ལུ་ གཉེན་རྐྱབ་ གེ་ ཟེར་ སླབ་ མི་ འདི་ ཤོབ་ རྐྱབ་རྐྱབ་ ཨིན་ན ?

ཨིན་ # བར་ ན་ སྐོར་ལས་ ང་ འཛོལ་ སོ་ ཡི །

ང་ འཆོལ་ སོ་ ནུག་ # ཁྱོད་ ཀྱིས་ ང་ ལུ་ ཤ་ ག་དེ་ཅིག་ ཚ་ སྟེ་ ག་ཅི་ ར་ སླབ་ ཅི་ ག་ # འདི་ ཚུ་ ང་ གིས་ ད་རེས་ རྐྱངམ་གཅིག་ ང་ གིས་ ཧ་གོ་ ཚུགསཔ་ མས ། # འགྱོ་ ཁྱིམ་ ནང་ ལོག་ འགྱོ་ གེ །

ངེའི་ འགོ་དཔོན་ སྦེ་ འགྱོ་ གེ །

ང་ འགྱོ་ བ་ ཅིན་ འགོ་དཔོན་ འབད་ དེ་ འདི་ མི་ འགྱོ །

ཁྱོད་ ག་ཏེ་ འགྱོ་ སར་ རྟིང་བདའ་ འགྱོ་ མི་ ཁྱོད་ ཀྱི་ འདེད་གཡོགཔ་ སྦེ་ ར་ འགྱོ་ ནི་ ཨིན །

ཡ ། # ངེའི་ འདེད་གཡོག་པ །

སྣུམ་འཁོར་ གཏང་ ཤིག

ཧི་ ཧི་ ཧི ། # ཕུརཔ་དབངམོ

བུ་ གཅིག་ སྐྱེས་ པའི་ བཀྲིས་བདེ་ལེགས་ ཡོད །

དབའི་ བསྟན་འཛིན # ཁྱོད་ མ་ འགྱོཝ ?

འགྱོ་ བར་ སྤ་རོ་ གནམ་གྲུ་ཐང་ ནང་ ལས་ ང་ གིས་ ལོག་ འཁྱིད་ ཐོན་འོངས་ ཡི །

ཨེང་ ཨའུ་ ཨིན་ མས་ སྟེ །

དེ་ཚེ་ ང་ འཛོལ་ ར་ འཛོལ་ སོ་ ནུག

ཨའུ་ ང་ ལུ་ ཙིགཔ་ མ་ ཟ་ བཏུབ་ ག ?

མེན་ # ངེའི་ མིག་ཏོ་ ཁ་ཕྱེས་ བྱིན་ མི་ འདི་ ཁྱོད་ ཨིན །

ཁྱོད་ ལུ་ དགའ་ཚོར་ གནམ་མེད་ས་མེད་ ཡོད་ ཕུར་པ །

ཁྱོད་ ཀྱི་ སྐོར་ལས་ ག་ར་ བསྟན་འཛིན་ གྱིས་ སླབ་ དེས །

ཨ་ལུ་ ཡང་ འབག་ སྦེ་ ང་བཅས་ འབད་སར་ ཤོག་ སྨ་རེ །

ལཱ་ ལེགས་ཤོམ་ ཅིག་ ང་བཅས་ ཀྱིས་ བྱིན་ འོང་ །

ཧམ་ ཆེ་ བའི་ འཛམ་གླིང་ ནང་ ལུ་ # འདི་བཟུམ་ གྱི་ ལས་ མྱོང་ མི་ # ད་རུང་ བུ་ གཅིག་ སྐྱེ་ བར་ ཕངས །

བཀྲིས་བདེ་ལེགས །

ཆེད་བརྗོད །

༉ # དུས་ཅི་ སྤྱི་ལོ་ # NUM # རང་ཟླ་ # NUMཔའི་ ཚེས་ # NUM # ལུ་ # ང་བཅས་ར་ དཔལ་ལྡན་འབྲུག་པའི་ རྒྱལ་ཁབ་ འདི་ ནང་ # འབྲུག་ མི་ ཡོངས་ ལུ་ བཀའ་དྲིན་ཅན་གྱི་ ཕམ་ # མི་དབང་ ཆོས་རྒྱལ་ བཞི་པ་ # དཔལ་ འཇིགས་མེད་སེང་གེ་དབང་ཕྱུག་ མཆོག་ # དགུང་ལོ་ དྲུག་ཅུ་ ཐམ་པ་ བཞེས་ གནངམ་ ཨིན ། #

དེ་འབད་ནི་འདི་གིས་ # ང་བཅས་ འབྲུག་མི་ ཡོངས་ ལུ་ # ག་ནི་བ་ རྩ་བའི་ དུས་སྟོན་ ཁྱད་པར་ཅན་ འདི་ # ཧིང་དྭངས་མའི་དཀྱིལ་ལས་ ར་ # དད་དམ་ གཙང་བ་ དང་ # གུས་ཞབས་ཆེན་པོའི་ སྒོ་ལས་ # བརྩི་སྲུང་ཞུ་ ནིའི་ དོན་ལུ་ # ད་རེས་ རྫོང་ཁ་གོང་འཕེལ་ལྷན་ཚོགས་ # རྩོམ་རིག་ སྡེ་ཚན་ གྱི་ ཁ་ཐུག་ ལས་ # ལས་གཡོགཔ་ ཀུན་བཟང་རྡོ་རྗེ་ གིས་ # བརྩོན་ཤུགས་ སྦོམ་ བསྐྱེད་ དེ་ # དང་ཕུའི་ ཕམ་ བཟང་པོ་ ཚུ་ གི་ ཞལ་ ལས་ གསུང་ སྲོལ་ ཡོད་ པའི་ # དཔེ་གཏམ་ ཚུ་ ཞིབ་འཚོལ་ གྱི་ ཐོག་ ལས་ བསྡུ་སྒྲིག་ དང་ རྩོམ་སྒྲིག་ འབད་ དེ་ # དཔེ་དེབ་ ཀྱི་ མིང་ # དཔེ་གཏམ་དོན་གྱི་རྒྱན་ཆ་ # ཟེར་ མི་ ཅིག་ བརྩམས་ ཏེ་ ཡོད ། #

དཔེ་དེབ་ འདི་ གིས་ # དང་པ་ མི་དབང་ མཆོག་ གི་ # འཁྲུངས་སྐར་ དུས་སྟོན་ ཁྱད་པར་ཅན་ འདི་ # བརྩི་སྲུང་ཞུ་ ཚུགས་ པའི་ ཁར ། #

གཉིས་པ་ ད་རེས་ནངས་པ་ # ལུང་ཕྱོགས་ སོ་སོའི་ མི་རིགས་ སླ་བསྲེས་ འགྱོ་ བའི་ སྐབས་ དང་ # ན་གཞོན་ ཚུ་ གི་ སྤྲོ་བ་ དང་ # དང་འདོད་ ཀྱི་ འགྱུར་བ་ ཚུ་ ལས་ བརྟེན་ཏེ་ # དང་ཕུ་ ང་བཅས་རའི་ ཕམ་ བཟང་པོ་ ཚུ་ གིས་ # བློ་སླབ་ པའི་ སྐབས་ ལུ་ # དཔེ་ སྦྱར་ ཏེ་ སླབ་ ནི་ དང་ ། #

བསྐོར་ ཏེ་ སླབ་ ནི ། # དེ་ལས་ དགག་སྒྲུབ་ ཀྱི་ ཚིག་དོན་ སླབ་ ནི་ ལ་སོགས་པ་ # བློ་ གི་ དོན་དག་ འཕྲོད་ ནིའི་ ཁྱད་ཆོས་ # དཔེ་གཏམ་ གྱི་ ཐོག་ ལས་ སླབ་ སྲོལ་ ཡོད་ མི་ ཚུ་ # ད་རེས་ ཡལ་ ཏེ་ འགྱོ་ དོ་ ཡོདཔ་ མ་ཚད་ # ཤེས་ མི་ རེ་ རེ་ གཉིས་ གཉིས་ ཀྱིས་ སླབ་ རུང་ # ཉན་ མི་ གིས་ ཧ་ མ་ གོ་ བར་ # ཁ་བརྒྱངས་ ཏེ་ ལུས་ པའི་ དུས་སྐབས་ གུ་ ལྷོད་ དེ་ ཡོདཔ་ ལས་ # དེ་བཟུམ་ གྱི་ དཀའ་ངལ་ ཚུ་ ཡང་ བསལ་ ཚུགས་ ནི་ དང ། #

གསུམ་པ་ སྔར་སྲོལ་ ཉམས་སྲུང་ དང་ # རྫོང་ཁ་ གོང་འཕེལ་ གྱི་ དམིགས་དོན་ ཚུ་ ཡང་ # ཞོར་ཁར་ འགྲུབ་ ཚུགས་ པའི་ རེ་བ་བསྐྱེད་ དེ་ # རྫོང་ཁ་གོང་འཕེལ་ལྷན་ཚོགས་ ཀྱིས་ # སྤྱི་ཚེས་ # NUM # NUM # ལུ །

དྲུང་ཆེན །

རྫོང་ཁ་གོང་འཕེལ་ལྷན་ཚོགས །

༉ བར་སྐབས་ཅིག་ལས་ ཕ་ཇོ་སྡིངས་དགོན་པ་དང་ ལ་བཤལ་འགྱོ་མི་ ན་གཞོན་གྱི་གྱངས་ཁ་ མང་སུ་སྦེ་ར་ ཐོན་དོ་ཡོད་མི་དང་བསྟུན་ ཕྱགས་སྙིགས་རག་རོ་ཚུ་ ག་ལྷོད་བཀོག་བཞག་དོ་ཡོདཔ་ལས་ མཐའ་འཁོར་གནས་སྟངས་ ཁམས་ལོག་སི་སི་བཟོཝ་ཨིན་མས།  
ཕ་ཇོ་སྡིངས་དགེ་འདུན་སློབ་གྲྭའི་ དགེ་སློང་ཚུ་གིས་འབད་བ་ཅིན་ ནད་ཡམས་ཀོ་བིཌ་-༡༩ ཐོན་པའི་ཤུལ་ལས་ ཕ་ཇོ་སྡིངས་ལུ་ དམིགས་བསལ་དུ་ ལྟ་སྐོར་འབད་མི་ ན་གཞོན་གྱི་གྱངས་ཁ་དེ་ མཐོ་དྲགས་སྦེ་ར་ འོང་སར་མཐོང་ཡི་ཟེར་ཨིན་མས།  
ཕ་ཇོ་སྡིངས་དགོན་པའི་ གངས་རིའི་རྒྱབ་ལས་ཕར་ མཚོ་ལེ་ཤ་ཡོད་མི་ཚུ་ མཇལ་བར་འགྱོ་མི་ ན་གཞོན་ཚུ་གིས་ དགོན་པའི་ས་ཁོངས་ནང་ སྒར་བཅགས་སྡོད་དོ་ཡོདཔ་ལས་ ཆུ་ཤོག་དང་ དམ་སྦྱིས་ལ་སོགས་པའི་ ཕྱགས་སྙིགས་ཚུ་ ག་ལྷོད་བཀོག་མི་ལུ་བརྟེན་ དགེ་སློང་ཚུ་ ཙིག་མུག་ལང་བཅུག་མི་དེ་ཡང་ གཙང་སྦྲ་དང་ལྡན་པའི་ས་ཁོངས་ཚུ་ ཁམས་ལོག་སི་སི་ བཟོ་ནི་དེ་གིས་ཨིན་མས།  
ཕ་ཇོ་སྡིངས་བཟུམ་སྦེ་ར་ སྤ་རོ་དང་ ཉེ་འདབས་ཀྱི་ རྫོང་ཁག་གཞན་ཚུ་ནང་ཡང་ ད་རེས་ནངས་པར་ མི་ཚུ་གིས་ ཉིན་བསྟར་བཞིན་དུ་ དགོན་པའི་ས་ཁོངས་ཚུ་ནང་ ལ་བཤལ་འགྱོ་དོ་ཡོདཔ་ལས་ དཀའ་ངལ་ཅོག་འཐདཔ་སྦེ་ར་ བྱུང་དོ་ཡོདཔ་ཨིན་མས།  
གསོ་བ་ལྷན་ཁག་གིས་ ནད་ཡམས་ཐོན་པའི་ ནམ་དུས་ལུ་ མི་སྤུངས་འཛོམས་འབད་ནི་ལས་ ག་དེ་དྲག་དྲག་ འཛེམ་ཐབས་འབད་དགོ་པའི་ བསླབ་བྱ་བྱིན་རུང་ ངོས་ལེན་འབད་མི་ དཀོན་སུ་ཅིག་ཨིནམ་ད་ ལ་ལོ་ཅིག་གིས་ ཐ་ན་ ཟུར་བཞག་ཁང་ནང་ལས་ ཐོནམ་ཅིག་ར་ སྤྲོ་འཁྱམས་ཀྱི་དོན་ལུ་ དགོན་པའི་ས་ཁོངས་དང་ ལ་བདའ་སྟེ་ བཤལ་བར་འགྱོཝ་ཨིན་མས།  
དགོན་པ་ལུ་ ནུབ་མོ་སྒར་བཅགས་སྡོད་མི་ ན་གཞོན་ཚུ་གིས་ སྨྱོ་རྫས་སྤྱོད་དེ་ བྱ་སྤྱོད་མ་འདྲཝ་ཚུ་ སྟོན་དོ་ཡོདཔ་ལས་ དེ་གིས་ མཚམས་བཅད་བཞུགས་མི་ དགེ་སློང་ཚུ་ལུ་ བར་ཆད་རྐྱབ་པའི་ ལོ་རྒྱུས་ཐོན་མི་དེ་ རྩ་ལས་ར་ མ་བཏུབ་ཅིག་ཨིན་མས།  
དགོན་པ་ལུ་ ཉེན་སྲུང་མེད་པའི་ གནད་དོན་ཐོན་མི་དེ་ཡང་ ལ་བཤལ་འགྱོ་མི་ ན་གཞོན་ཚུ་གིས་ ནུབ་མོ་སྒར་བཅགས་ས་ མ་ཐོབ་པའི་བསྒང་ལས་ བང་བཙོང་སུ་ཅིག་སྦེ་ དགེ་སློང་ཚུ་སྡོད་སར་ སྒོ་བརྡུང་འགྱོ་དོ་ཡོདཔ་ལས་ དགེ་སློང་ཚུ་གི་ཉེན་སྲུང་ ག་གིས་བལྟ་ནི་སྨོ  
འདི་བཟུམ་སྦེ་ ལ་བཤལ་འགྱོ་མི་ ན་གཞོན་ལ་ལོ་ཅིག་ ལ་དུག་ཐོབ་པའི་ཁར་ གཞན་མི་ཚུ་ རྨ་སྐྱོན་བྱུང་མི་ལུ་བརྟེན་ ཁྲིམས་སྲུང་འགག་པ་དང་ བདེ་སྲུངཔ་ཚུ་ སྲོག་སྐྱབས་འབད་བར་ འགྱོ་དགོཔ་ཐོན་ནུག།  
ད་རེས་ ནད་ཡམས་ཀྱི་གནས་སྟངས་ནང་ སྟབས་ངན་འདི་བཟུམ་ འབྱུང་མི་བཅུག་ནིའི་དོན་ལུ་ ཐབས་ལམ་འཇམ་ཤོས་དེ་ར་ དབང་འཛིན་ཚུ་གིས་ ལ་བཤལ་འགྲུལ་ལམ་ཚུ་ བཀག་དམ་འབད་ནི་དེ་ཨིན་མས།  
ཨིན་རུང་ མཐོ་རིམ་སློབ་གྲྭ་དང་ སློབ་གྲྭ་ཆེ་བ་ཚུ་ སྒོ་བསྡམས་ཡོདཔ་ལས་ སློབ་ཕྲུག་ཚུ་དང་ རྒྱལ་ཁབ་ཕྱི་ཁར་ལས་འོང་མི་ ན་གཞོན་སྟོང་ཕྲག་ལས་བཅད་མི་ཚུ་ ཁྱིམ་ནང་ར་སྡོདཔ་ད་ དབངཔོ་ངལ་ནི་ཨིནམ་ལས་ གནས་སྟངས་བལྟ་དགོཔ་འདུག།  
མ་གཞི་ གློག་རིག་ཡོངས་འབྲེལ་ཐོག་ལས་ གནས་སྡུད་དབྱེ་དཔྱད་དང་ ཞིབ་འཚོལ་ དེ་ལས་ ཐིག་ཁྲམ་བཟོ་བཀོད་ལ་སོགས་པའི་ རིག་རྩལ་ཁག་ཆེ་ཏོག་ཏོ་ཚུ་ ལྷབ་སྦྱང་འབད་ཚུགས་པའི་ཁར་ ལས་གཡོག་ལྷན་ཁག་དང་ མཐོ་རིམ་སློབ་གྲྭ་ དེ་ལས་ སློབ་སྦྱོང་སྤེལ་ཁང་ཚུ་གིས་འབད་རུང་ ཡོངས་འབྲེལ་གཞི་སྟེགས་ཀྱི་ མཐུན་རྐྱེན་དང་ གོ་སྐབས་ཚུ་བཟོ་ཡོདཔ་ལས་ ན་གཞོན་ཚུ་གིས་ དུས་ཚོད་འཕྲོ་བརླག་མ་གཏང་པར་ རང་སོའི་ གདམ་ཁ་དང་བསྟུན་ འབྲེལ་འཛིན་ཐོག་ལས་ བརྩོན་དགོཔ་འདུག།

༉ ཁ་ཙ་ བསམ་གྲུབ་ལྗོངས་མཁར་རབ་སྡེའི་ བླམ་གནས་བརྟན་ སངས་རྒྱས་ཚེ་རིང་གིས་ སྐྱེས་ལོ་༣༡ ལང་མི་ འཇིགས་མེད་ཆོས་རྒྱལ་དེ་ རྒྱ་གར་གྱི་མངའ་སྡེ་ ཨ་སམ་གུ་ཧ་ཊི་གི་ འབྲུག་པའི་ལྷ་ཁང་གི་ བླམ་གསརཔ་སྦེ་ བསྐོ་བཞག་ཐོག་ ལེགས་དར་གནང་ཡི།  
བླམ་གནས་བརྟན་ སངས་རྒྱས་ཚེ་རིང་གིས་ བཤད་དོ་བཟུམ་འབད་བ་ཅིན་ བླམ་བསྐོ་བཞག་འབད་དགོ་པའི་ དམིགས་ཡུལ་དེ་ཡང་ ལྷ་ཁང་གི་ སྦྱིན་བདག་དེ་ ཚེ་ལས་འདས་པའི་ཤུལ་ལ་ ཨ་ལོ་ཚུ་གིས་ མི་དབང་མངའ་ཞབས་མཆོག་ལུ་ ཕུལ་ཡོདཔ་བཞིན་དུ་ དགོན་པ་དེ་ བསམ་གྲུབ་ལྗོངས་མཁར་གྲྭ་ཚང་གིས་ བདག་འཛིན་འཐབ་དགོ་པའི་ བཀའ་རྒྱ་གནང་མི་དང་འཁྲིལ་ཨིན་ཟེར་ཨིན་པས།  
བླམ་གནས་བརྟན་གྱིས་ བཤད་མིའི་ནང་ རབ་སྡེ་གིས་ གྲྭ་ཚང་ལྷན་ཚོགས་ལུ་ བླམ་ཅིག་དགོ་པའི་སྐོར་ལས་ ཞུ་བ་འབད་མི་དང་བསྟུན་ ལྷན་ཚོགས་ཀྱིས་ ཆ་འཇོག་གནང་མི་ལུ་བརྟེན་ བསྐོ་བཞག་འབད་ཡི་ཟེར་ཨིནམ་ད་ ད་རེས་ གུ་ཧ་ཊི་བླམ་གི་ གོ་གནས་གསར་བསྐོ་འབད་མི་དེ་ འགོ་དང་པ་ཨིནམ་ལས་ ནང་པའི་ཆོས་ཀྱི་ཐོག་ལས་ མི་སེར་ཚུ་དང་ རྒྱལ་ཁབ་ཀྱི་བར་ན་ མཐུན་ལམ་བཟོ་ནི་དང་ ལྷག་པར་དུ་ སངས་རྒྱས་ཀྱི་བསྟན་པ་ གོང་འཕེལ་གཏང་ནི་ལུ་ཡང་ ཕན་ཐོགས་འབྱུང་འོང་ཟེར་ཨིན་པས།  
བླམ་གནས་བརྟན་གྱིས་འབད་བ་ཅིན་ ད་རེས་ ལྷ་ཁང་གི་ ས་ཁྲམ་སྐོར་ལས་ གུ་ཧ་ཊིའི་གཞུང་དང་གཅིག་ཁར་ གྲོས་བསྟུན་འབད་བའི་བསྒང་ཡོད་ཟེར་ཨིནམ་ད་ གནད་དོན་དེ་ སེལ་ཐབས་འབད་བའི་ཤུལ་ལས་ དགེ་སློང་ཞལ་གྲངས་༢༥ དེ་ཅིག་ གཞི་བཙུགས་འབད་ནིའི་ འཆར་གཞི་ཡོད་ཟེར་ཨིན་པས།  
བླམ་འཇིགས་མེད་ཆོས་རྒྱལ་གྱིས་ སྤྱི་ལོ་༢༠༠༢ ལུ་ མོང་སྒར་སྐྱིད་བདེ་མཁར་བཤད་གྲྭ་ནང་ འཛུལ་ཞུགས་འབད་ཡོདཔ་བཞིན་དུ་ སྤྱི་ལོ་༢༠༠༨ ཚུན་ རང་ལུགས་དཔལ་ལྡན་འབྲུག་པའི་ འབྲིང་རིམ་སློབ་གྲྭའི་ མཐའ་བྲལ་སྨྲ་བའི་དབང་ཕྱུག་ དབུ་མ་གོང་མའི་ཤེས་ཡོན་ མཐར་འཁྱོལ་ཡོདཔ་ཨིན་པས།  
སྤྱི་ལོ་༢༠༠༩ ལས་༢༠༡༣ ཚུན་ ཐིམ་ཕུག་རྟ་མགོ་ནང་པའི་མཐོ་རིམ་བཤད་གྲྭ་ནང་ སྡེ་སྣོད་སྨྲ་བའི་དབང་ཕྱུག་ བསྟན་བཅོས་མཁན་གྱི་ཤེས་ཡོན་ཚུ་ སྦྱངས་ཡོདཔ་ཨིན་པས།  
དེ་ལས་ སྤྱི་ལོ་༢༠༡༣ ལས་༢༠༡༥ ཚུན་ ལྕགས་རི་སྒྲུབ་སྡེ་ནང་ ཕྱི་མཚམས་ཀྱི་སྒོམ་རིམ་ཚུ་ རིམ་པ་བཞིན་དུ་ གནང་པའི་ཤུལ་ལས་ སྤྱི་ལོ་༢༠༡༥ ལས་༢༠༡༩ ཚུན་ སྒོམ་པ་ནཱ་རོ་ཆོས་དྲུག་ སྤྱོད་པ་རོ་སྙོམས་སྐོར་དྲུག་ ལྟ་བ་ཕྱག་རྒྱ་ཆེན་པོ་ལ་སོགས་པའི་ ལོ་གསུམ་ཕྱོགས་གསུམ་ གནང་ཡོདཔ་ཨིན་་པས།  
བླམ་བསྐོ་བཞག་སྐབས་ བསམ་གྲུབ་ལྗོངས་མཁར་རྫོང་བདག་དང་ དྲང་དཔོན་ ལུང་ཕྱོགས་ཡིག་ཚང་ཁག་གི་འགོ་དཔོན་ དེ་ལས་ གུ་ཧ་ཊི་ལུ་ འབྲུག་གི་དོན་གཅོད་ཡིག་ཚང་གི་ འགོ་དཔོན་དང་ དེ་ཁར་དཔེ་ཆ་ལྟ་མི་ འབྲུག་པའི་སློབ་ཕྲུག་ཚུ་གིས་ བཅའ་མར་གཏོགས་ཡོད་པའི་གནས་ཚུལ།

༉ འདས་པའི་བདུན་མཐའི་སྐབས་ འབྲུག་གི་ས་མཚམས་ཁྲོམ་སྡེ་ ཇའི་སྒང་ལུ་ འབྲུག་གི་ཨམ་སྲུ་༢ དམར་བསད་འབད་བའི་ གནས་ཚུལ་གོ་བའི་ཤུལ་ལུ་ ཕུན་ཚོགས་གླིང་ལུ་ སྡོད་མི་དང་ རྒྱལ་ཁབ་ཀྱི་ ས་གནས་མཐའ་དབུས་མེད་པའི་ མི་སེར་མང་ཤོས་ཅིག་ལུ་ ཁོང་ཁྲོ་དང་ རྣམ་རྟོག་ལང་དགོཔ་བྱུང་ནུག་ཟེར་ཞུ་ནི།  
དེ་སྦེ་ ཞུ་དགོ་མི་དེ་ཡང་ ད་ཚུན་གྱི་བར་ན་ ཇའི་སྒང་དང་ ཕུན་ཚོགས་གླིང་ཁྲོམ་ཁར་སྡོད་མི་ཚུ་གི་བར་ན་ བཟའ་ཚང་བཟུམ་སྦེ་ སྡོད་ཡོདཔ་མ་ཚད་ ཕན་ཚུན་གཅིག་གིས་གཅིག་ལུ་ བློ་གཏད་ཡིད་ཆེས་དང་ ཆུ་དང་ཨོམ་བཟུམ་སྦེ་སྡོད་པའི་ ནམ་དུས་ལུ་ ཇའི་སྒང་གི་ མི་ངན་རེ་གཉིས་ཀྱིས་ རྩ་ལས་ར་ བཟོད་བསྲན་འབད་མ་ཚུགས་པའི་ གདུག་རྩུབ་ཅན་གྱི་ ཉེས་སྤྱོད་འཐབ་མི་ལུ་བརྟེན་ཨིན་ཟེར་ཞུ་ནི།  
བྱ་ངན་དེ་ཡང་ ལོ་ངོ་བཅུ་ཕྲག་མང་རབས་ཅིག་གི་ཧེ་མ་ལས་ འབྲུག་མི་མང་ཤོས་ཅིག་གིས་ རང་གི་ཁྱིམ་བཟུམ་སྦེ་ བརྩི་འཇོག་འབད་མི་ ས་ཁོངས་དེ་ནང་ བྱུང་ཡོདཔ་བཞིན་དུ་ ང་བཅས་ཀྱི་ མི་ལེ་ཤ་ཅིག་ར་ ཇའི་སྒང་ལུ་ ཁྱིམ་ཁང་གླ་ལེན་ཏེ་ སྡོད་ཡོདཔ་ཨིན་ཟེར་ཞུ་ནི།  
མ་གཞི་ ནད་ཡམས་ཀོ་རོ་ན་བའེ་རཱསི་ ཐོན་ཞིནམ་ལས་ཚུར་ འབྲུག་གཞུང་གིས་ ཇའི་སྒང་ལུ་སྡོད་མི་ འབྲུག་མི་ལྷག་ལུས་ཡོད་པ་ཅིན་ ཉེན་སྲུང་གི་དོན་ལུ་ ཕུན་ཚོགས་གླིང་ལུ་ སྤོ་བཤུད་འབད་བ་ཅིན་ རྒྱབ་སྐྱོར་དང་ ཆ་རོགས་འབད་ནི་ཟེར་ གསལ་བསྒྲགས་འབད་ཡོད་རུང་ ད་རེས་ ང་བཅས་ཀྱི་ འབྲུག་མི་༢ ལུ་ རྐྱེན་ངན་འདི་བཟུམ་བྱུང་མི་དེ་ སྟབས་ངན་ཅིག་ཨིན་མས་ཟེར་ཞུ་ནི།  
འདི་འབདཝ་ད་ བློ་གཏད་པའི་མི་གིས་ཧིང་བརྐུ་ཟེར་ སླབ་དོ་བཟུམ་ ད་རེས་ བློ་གཏད་ཧིང་གཏད་ཅན་གྱི་ མི་ཚུ་གིས་ ང་བཅས་ཀྱི་མི་ལུ་ མིའི་སྤྱོད་པ་ལས་འདས་པའི་ ཉེས་སྤྱོད་འབད་མི་དེ་ རྒྱ་འབྲུག་གི་ མཛའ་བཤེས་མཐུན་ལམ་ དམ་གཟབ་ཡོད་མི་ལུ་ བརྩི་མཐོང་མེད་པར་ བརྙས་བཅོས་འབད་བའི་ བརྡ་མཚོན་སྟོནམ་མས་ཟེར་ཞུ་ནི།  
ཇའི་སྒང་ཁྲོམ་དེ་ ཚོང་ཉོ་མི་ འབྲུགཔ་མེད་པ་ཅིན་ བྱག་ཕུག་སྟོངམ་བཟུམ་ཅིག་ཨིནམ་ལས་ ས་མཚམས་ཕྱི་ཁའི་མི་ཚུ་ འཚོ་སྐྱོང་གི་དོན་ལུ་ ཕུན་ཚོགས་གླིང་ཁྲོམ་ཁར་ སྡོད་མི་དང་ རྒྱལ་ཁབ་ཀྱི་ ས་གནས་གཞན་ཚུ་ལས་ འོང་མི་ཚུ་ལུ་ བརྟེན་དགོ་ཟེར་ཞུ་ནི།  
དེ་བཟུམ་སྦེ་ ཇའི་སྒང་ལུ་ ངོ་རྒོལ་འགྲེམས་སྟོན་དང་ ས་མཚམས་སྒོ་བསྡམས་པ་ཅིན་ འབྲུག་གི་དཔལ་འབྱོར་ལས་སྣ་ཚུ་ལུ་ ཐོ་ཕོག་དོ་ཡོདཔ་ད་ ད་རེས་ཀྱི་ བྱུང་རྐྱེན་དེ་གིས་ ཕན་ཚུན་གཅིག་གིས་གཅིག་ལུ་ རྒྱ་ཆེཝ་སྦེ་ བརྟེན་དགོཔ་ད་ གནོད་པ་ག་དེ་སྦེ་ འོང་སྲིདཔ་ཨིན་ན་ འབྲུག་མི་ཚུ་ལུ་ དྲན་གསལ་འབདཝ་མས་ཟེར་ཞུ་ནི།  
མ་གཞི་ ཨམ་སྲུ་༢ དམར་བསམ་འབད་མིའི་ནང་ འབྲེལ་གཏོགས་ཡོད་མི་ དོགས་ཅན་ཕོ་སྐྱེས་གཉིས་ ཇའི་སྒང་གི་ ཁྲིམས་སྲུང་འགག་པ་གིས་ འཛིན་བཟུང་འབད་ཡོདཔ་མ་ཚད་ དམར་བསད་འབད་བའི་ རྒྱུ་རྐྱེན་ཤེས་རྟོགས་བྱུང་ཐབས་ལུ་ ཞིབ་དཔྱད་འབད་བའི་བསྒང་ཡོད་རུང་ ད་རེས་ ནད་ཡམས་ཀོ་བིཌ་-༡༩ ལུ་བརྟེན་ ས་མཚམས་སྒོ་ར་ སྒོ་བསྡམས་མི་དེ་གིས་ ཇའི་སྒང་གི་ ཚོང་པ་ཚུ་ལུ་ ཐོ་ཕོག་ཡོདཔ་ལས་ ས་མཚམས་སྒོ་ཕྱེ་དགོ་པའི་ ཨུ་ཚུགས་བསྐྱེད་ཐབས་ལུ་དམིགས་ཏེ་ཨིན་པ་ཅིན་ གནད་དོན་དེ་ ཕྱི་འབྲེལ་དོན་གཅོད་གནས་རིམ་ཐོག་ གཞུང་གཉིས་ཀྱི་བར་ན་ གསུང་གྲོས་གནང་དགོ་ཟེར་ཞུ་ནི།  
འབྲུག་གི་ཁ་ཐུག་ལས་ དམར་བསད་ཀྱི་ རྩོད་དོན་དེ་ རྗེས་དཔྱད་མ་འབད་བར་ བཞག་པ་ཅིན་ མ་འོངས་པ་ལུ་ཡང་ ང་བཅས་ཀྱི་ མི་ཚུ་ལུ་ འདི་བཟུམ་མའི་ དྲག་པོའི་རྩུབ་སྤྱོད་ཀྱི་ གནོད་འགེལ་འཐབ་ནིའི་ ཉེན་ཁ་ཡོད་ཟེར་ ཞུ་ནི་ཨིན།

༉ པདྨ་དགའ་ཚལ་ མཁར་རྒེད་འོག་ དུང་དཀར་དགོན་པའི་ ལོ་བསྟར་ཚེས་བཅུ་དེ་ རྒྱལ་ཁབ་ཀྱི་ ས་གནས་ག་ཏེ་ཡང་ གནང་སྲོལ་མེད་པའི་ སྐུ་འཆམ་གྱི་རིགས་ཚུ་ མཇལ་ཁ་གནང་དོ་ཡོདཔ་ལས་ བྱིན་རླབས་ཅན་ཅིག་ཨིནམ་ད་ ཚེས་བཅུ་དེ་ རྒེད་འོག་གི་ སྤྱི་འོག་༣ གྱིས་ སྐོར་རྒྱབ་ཐོག་ལས་ རྒྱབ་སྐྱོར་འབད་དེ་ འགོ་འདྲེན་འཐབ་ཨིན་པས།  
སྤྱི་ཟླ་༤ པའི་ཚེས་༡༢ ལས་ འགོ་བཙུགས་མི་ ཉིན་གྲངས་༤ གི་ ལོ་བསྟར་ཚེས་བཅུ་དེ་ ཁ་ཙ་ རྒསཔོ་དང་རྒསམོ་ཟེར་ ཕོ་ལེགས་མོ་ལེགས་ཀྱི་ སྐུ་འཆམ་དང་གཅིག་ཁར་ གཏོརམ་ཕངས་ཏེ་ གྲོལ་ཡོདཔ་ད་ ཚེས་བཅུ་མཇལ་བར་འོང་མི་ཚུ་གིས་ དེ་ཁར་ གུར་སྤུབས་སྡོད་མི་ཚུ་ཡང་ གུར་ཚུ་བཤིག་སྟེ་ ལོག་གཡུས་ཁར་ འགྱོ་སར་མཐོང་ཅི།  
འཆམ་གྱི་དོ་དམ་ སྐྱེས་ལོ་༥༡ ལང་མི་ བྱང་ཆུབ་རྣམ་རྒྱལ་གྱིས་ སླབ་དོ་བཟུམ་འབད་བ་ཅིན་ དུང་དཀར་དགོན་པའི་ ལོ་བསྟར་ཚེས་བཅུ་དེ་ དུས་རབས་ག་དེམ་ཅིག་ནང་ ག་གིས་ གཞི་བཙུགས་གནང་ཡོདཔ་ཨིན་ན་ ཡིག་ཐོག་གུ་ བཀོད་བཞག་བཞགཔ་ མིན་འདུག་ཟེར་ཨིནམ་ད་ ཨིན་རུང་ ཕམ་རྒན་ཤོས་ཚུ་གིས་ དུས་རབས་༡༥ པའི་ནང་ གཏེར་སྟོན་འཇིགས་མེད་གླིང་པ་གིས་ གཞི་བཙུགས་གནང་སྟེ་ ད་རེས་འབདཝ་ད་ མི་ལོ་༤༠༠ ལྷག་ཡོདཔ་སྦེ་ སླབ་ནི་འདུག་ཟེར་ཨིན་པས།  
ཁོ་གིས་ སླབ་མིའི་ནང་ གཏེར་སྟོན་འཇིགས་མེད་གླིང་པའི་སྐབས་ལས་ར་ གཞན་དང་མ་འདྲ་བའི་ བྱིན་རླབས་ཅན་གྱི་ གཏེར་འཆམ་གྱི་རིགས་ཚུ་ གཞི་བཙུགས་གནང་ནུག་ཟེར་ཨིནམ་ད་ ཚེས་བཅུ་ཉིནམ་དང་པའི་ནང་ ཁྱུང་འཆམ་དང་ གཤིན་རྗེ་འཆམ་ ཞྭ་ནག་གླིང་པ་ སངས་རྒྱས་གླིང་པ་ དེ་ལས་ རྡོ་རྗེ་གླིང་པ་དང་ པདྨ་གླིང་པའི་ གཏེར་འཆམ་ཚུ་ མཇལ་ཁ་གནང་དོ་ཟེར་ཨིན་པས།  
ཁོ་གིས་འབད་བ་ཅིན་ ཉིནམ་༢ པའི་སྐབས་ ཁྱུང་འཆམ་དང་ གཤིན་རྗེ་ཕོ་མོ་ ཞྭ་ནག་གླིང་པ་དང་ དགྲ་བོའི་སྐུ་འཆམ་ལ་སོགས་པ་ཚུ་ གནང་དོ་ཡོདཔ་ད་ དགྲ་བོའི་འཆམ་ལུ་ ད་རེས་ནངས་པ་ བརྗོད་སྒྲ་ཉམས་ཏེ་ དགྲའི་འཆམ་ཟེར་ སླབ་དོ་ཡོདཔ་བཞིན་དུ་ དགྲ་བོའི་འཆམ་དེ་ སྐུ་འཆམ་གྱི་ཐོག་ དགྲ་བོ་གྲལ་མི་དེ་ལུ་ སླབ་ཨིན་པས།  
ཚེས་བཅུ་ཉིནམ་༣ པའི་སྐབས་ དྲོ་པ་ལྷ་ཁང་གི་ནང་ན་ ཁྱུང་འཆམ་རྐྱབ་པའི་ཤུལ་ལས་ ཤ་བ་ཤ་ཁྱི་དང་ གུ་རུ་མཚན་བརྒྱད་ རིགས་མ་བཅུ་དྲུག་ བར་དོའི་སྐུ་འཆམ་ཚུ་ གནང་དོ་ཡོདཔ་བཞིན་དུ་ ནུབ་མོའི་ཆུ་ཚོད་༡༢ དེ་ཅིག་ཁར་ རྡོ་གཅལ་ནང་སྦེ་ གཏེར་སྟོན་འཇིགས་མེད་གླིང་པ་དང་ རཏྣ་གླིང་པའི་གཏེར་འཆམ་ རྐྱབ་ཨིན་པས།  
དེ་ལས་ ཉིནམ་མཇུག་ལུ་ ཕོ་ལེགས་མོ་ལེགས་ཀྱི་ སྐུ་འཆམ་མཇལ་ཁ་གནང་པའི་ཤུལ་ལས་ གཏོརམ་ཕངས་ཏེ་ གྲོལ་དོ་ཡོདཔ་ད་ ལོ་བསྟར་ཚེས་བཅུ་དེ་ སྤྱི་ཟླ་༤ པའི་ཚེས་༡༢ ལས་ འགོ་བཙུགས་ཡོད་རུང་ སྤྱི་ཚེས་༡༡ གི་ནུབ་མོའི་ཆུ་ཚོད་༡༢ དེ་ཅིག་ཁར་ གཏེར་འཆམ་སྒྱེན་མོ་སྦེ་ རྐྱབ་ནི་ཡོད་ཟེར་ཨིན་པས།  
བྱང་ཆུབ་རྣམ་རྒྱལ་གྱིས་ སླབ་མིའི་ནང་ སྤྱི་འོག་༣ གྱི་ མི་ཚུ་གིས་ ཚེས་བཅུ་མཇལ་ནིའི་དོན་ལས་ དགོན་པ་ལུ་གུར་སྤུབས་ཏེ་ སྡོད་དོ་ཡོདཔ་བཞིན་དུ་ སྐུ་འཆམ་ཚུ་གིས་མ་ཚད་ དགོན་པ་དེ་ཡང་ རྩ་ཅན་ཅིག་ཨིནམ་ལས་ ཚེས་བཅུའི་སྐབས་ དེ་ཁར་ འདོད་སྤྱོད་ལ་སོགས་པ་འབད་ནི་མེད་པའི་ཁར་ ཨམ་སྲུ་ཨ་ལོ་སྐྱེས་མི་དང་ སྒྲིབ་ཞུགས་མིའི་རིགས་ཚུ་ ལྷ་ཁང་གི་ནང་ན་ འཛུལ་མི་ཆོག་ཟེར་ཨིནམ་ད་ དེ་མེན་པ་ཅིན་ ཆརཔ་རྐྱབ་ནི་ལ་སོགས་པའི་ བར་ཆད་ཚུ་ རྐྱབ་ནི་ཡོད་ཟེར་ཨིན་པས།  
ཁོ་གིས་ སླབ་མིའི་ནང་ མི་ཚུ་གིས་ དུང་དཀར་དགོན་པའི་ ཚེས་བཅུ་མཇལ་བར་འགྱོ་ནིའི་ མནོ་བསམ་བཏང་སྟེ་ ཤུལ་ལས་ལྷོད་མ་ཚུགས་པ་ཅིན་ བཟའ་ཚང་ནང་མི་ཚུ་ལུ་ བར་ཆད་འབྱུང་ནི་ཡོདཔ་མ་ཚད་ འཆམ་རྐྱབ་མི་ཚུ་ཡང་ ས་གནས་ག་ཏེ་ཡོད་རུང་ ཚེས་བཅུའི་སྐབས་ ངེས་པར་དུ་ ལྷོད་དགོ་ཟེར་ཨིན་པས།  
ཁོ་གིས་འབད་བ་ཅིན་ ལོ་བསྟར་ཚེས་བཅུ་དེ་ མཁར་རྒེད་འོག་གི་ ལ་བར་སྤྱི་འོག་ མཁར་སྤྱི་འོག་དང་ བོང་མཱན་སྤྱི་འོག་༣ གྱི་ མི་སེར་ཚུ་གིས་ སྐོར་རྒྱབ་ཐོག་ མ་དངུལ་ལ་སོགས་པ་ཚུ་ རྒྱབ་སྐྱོར་འབད་དེ་ འགོ་འདྲེན་འཐབ་དོ་ཡོདཔ་ལས་ དུས་ཅི་གི་ ཚེས་བཅུ་དེ་ བོང་མཱན་སྤྱི་འོག་གིས་ འགོ་འདྲེན་འཐབ་ཅི་ཟེར་ བྱང་ཆུབ་རྣམ་རྒྱལ་གྱིས་ བཤདཔ་ཨིན་པས།  
དུང་དཀར་དགོན་པའི་ ལོ་བསྟར་ཚེས་བཅུ་དེ་ གཏེར་འཆམ་བྱིན་རླབས་ཅན་དང་ རྩ་ཅན་ཅིག་འབདཝ་ལས་ འདས་པའི་ལོ་ནང་ ཐིམ་ཕུག་ སྟོན་པ་རྡོར་གདན་མའི་སྤྱན་སྔར་ སྐྱབས་རྗེ་རྗེ་མཁན་རིན་པོ་ཆེ་མཆོག་གིས་ བཀའ་འགྱུར་གྱི་ ལུང་གནང་པའི་སྐབས་ཡང་ སྐུ་འཆམ་གྱི་རིགས་ཚུ་ སྤྱན་འབུལ་ཞུ་ཡོད་པའི་གནས་ཚུལ།

༉ མགར་ས་ལུ་ ཉིན་གྲངས་གསུམ་གྱི་རིང་ ཨམ་སྲུའི་བུ་ཚང་གི་ བརྟག་དཔྱད་དང་ སྨན་བཅོས་འབད་ཐོག་ལས་ འབྲུག་གིས་ སྤྱི་ཟླ་༤ པའི་ཚེས་༧ ལུ་ འཛམ་གླིང་གསོ་བའི་ཉིནམ་ བརྩི་སྲུང་འབད་ཡི།  
དེ་ཡང་ མགར་ས་རྫོང་ཁག་ ཁ་སྟོད་དང་ ཁ་སྨད་ ལ་ཡ་རྒེད་འོག་ཚུ་ལས་ ཨམ་སྲུ་༢༥༠ ལྷགཔ་ཅིག་གིས་ སྤྱི་ཟླ་༤ པའི་ཚེས་༤ ལས་ བུ་ཚང་བརྟག་དཔྱད་ཐོག་ སྨན་བཅོས་འབད་ནུག།  
འཛམ་གླིང་གསོ་བའི་ཉིནམ་དེ་ འབྲུག་ལུ་ སར་བི་ཀཱལ་ཀེན་ཟེར་ ཨམ་སྲུའི་མངལ་སྒོ་ལུ་ཕོག་པའི་ ནད་གཞི་རྩ་མེད་གཏང་ནིའི་ བརྗོད་དོན་ཐོག་ བརྩི་སྲུང་འབད་ཡོདཔ་ད་ དུས་ཅི་ ཇེ་ནི་བ་ལུ་ འཛམ་གླིང་གསོ་བའི་འདུས་ཚོགས་ཀྱི་ འཛིན་སྐྱོང་བཀོད་ཁྱབ་ཞལ་འཛོམས་ནང་ འབྲུག་གིས་ མངལ་སྒོའི་ཀེན་སར་ རྩ་མེད་གཏང་ནི་གི་ ཁས་བླངས་འབད་ཡོདཔ་ཨིན་པས།  
མི་མང་གསོ་བའི་ལས་ཁུངས་ཀྱི་གཙོ་འཛིན་ རྡོ་རྗེ་ཕུརཔ་གིས་ སླབ་མིའི་ནང་ ཨམ་སྲུ་༢༥༣ ལུ་ བརྟག་དཔྱད་འབད་མི་ལས་༡༡༩ གིས་ ད་རེས་འགོ་དང་པ་ བུ་ཚང་གི་ བརྟག་ཞིབ་འབད་ཡོདཔ་བཞིན་དུ་ ཨམ་སྲུ་༣༣ ལུ་ དེ་འཕྲོ་ལས་ སྨན་བཅོས་འབད་བྱིན་ཡི་ཟེར་ཨིན་པས།  
ཚང་བརྟག་དང་ སྨན་བཅོས་ཀྱི་དོན་ལུ་ འཇིགས་མེད་རྡོ་རྗེ་དབང་ཕྱུག་ རྒྱལ་ཡོངས་གཙོ་བསྟེན་སྨན་ཁང་དང་ མགར་ས་གཞི་རྟེན་སྨན་ཁང་ དེ་ལས་ སྤུ་ན་ཁ་དང་ དབང་འདུས་ཕོ་བྲང་ ཕུན་ཚོགས་གླིང་སྨན་ཁང་ཚུ་ལས་ གསོ་བའི་ལས་བྱེདཔ་༡༩ འབད་མི་ སྡེ་ཚན་ཅིག་བཞག་ནུག།  
ཁ་སྟོད་རྒེད་འོག་ལས་ སྐྱེས་ལོ་༥༠ ལང་མི་ ལྷ་མོ་གིས་ སླབ་མིའི་ནང་ ཧེ་མ་འབད་བ་ཅིན་ ཨམ་སྲུ་ཚུ་གིས་ ཚང་བརྟག་འབད་ནི་ལུ་ ངོ་ཚ་སྟེ་ སྨན་ཁང་ནང་ འགྱོ་མི་བཏུབ་ཟེར་ཨིནམ་ད་ མོ་ལུ་ བུམོ་ལེ་ཤ་ཡོདཔ་ལས་ བུ་ཚང་བརྟག་དཔྱད་འབད་དགོཔ་སྦེ་ སླབ་དོ་ཟེར་ ལྷ་མོ་གིས་ བཤད་པའི་ཁར་ ད་རེས་ནངས་པར་ བརྟག་དཔྱད་དང་ སྨན་བཅོས་འབད་མི་ ཨམ་སྲུ་ཌོག་ཊར་ལེ་ཤ་ཡོདཔ་ལས་ གདོང་ལེན་བྱུང་དགོཔ་མིན་འདུག་ཟེར་ བཤདཔ་ཨིན་པས། གསོ་བའི་བློན་པོ་ བདེ་ཆེན་དབང་མོ་གིས་ བཤད་མིའི་ནང་ ཚང་བརྟག་ལས་རིམ་དེ་ སྤྱི་ལོ་༢༠༠༦ ལུ་ འགོ་བཙུགས་ཡོདཔ་དུ་ མངའ་སྒོའི་ཀེན་སར་དེ་ སྔོན་འགོག་དང་ སྨན་བཅོས་འབད་བཏུབ་པའི་ ནད་གཞི་ཨིནམ་ལས་ རྒྱལ་ཁབ་ནང་ ཀེན་སར་རྩ་མེད་གཏང་ནི་དེ་ སྤྱི་རུབ་ཀྱི་ འགན་ཁུར་ཨིན་ཟེར་ཨིན་པས།  
ཚང་བརྟག་གི་ ཞབས་ཏོག་སྤྱོད་མི་ མང་ཤོས་ར་ ལ་ཡ་རྒེད་འོག་ལས་ ཨམ་སྲུ་ཚུ་ འོང་ཡོདཔ་ད་ བསྟན་འཛིན་ཆོས་སྒྲོན་གྱིས་ སླབ་མིའི་ནང་ འདི་བཟུམ་མའི་ ཞབས་ཏོག་ཚུ་ མགར་ས་ལུ་ མཁོ་སྤྲོད་མ་འབད་བ་ཅིན་ ཁོང་ཆ་ཁྱབ་ སྤུ་ན་ཁ་དང་ དབང་འདུས་སྨན་ཁང་གང་རུང་གཅིག་ནང་ འགྱོ་དགོཔ་བཞིན་དུ་ ཟད་འགྲོ་ཡང་ ཐེབས་གནས་འོང་ཟེར་ཨིན་པས།  
སྨན་ཁང་ཚུ་ནང་ ཚང་བརྟག་འབདཝ་ད་ བདུན་ཕྲག་༢ ལས་ཟླཝ་༢ ཚུན་ འགོར་དོ་ཡོདཔ་མ་ཚད་ ད་རུང་ སྨན་བཅོས་འབད་དགོ་པ་ཅིན་ ཌོག་ཊར་དང་ ཕྱད་ནི་གི་ དུས་ཚོད་བཟོ་བའི་བསྒང་ལས་ ཟླཝ་༢ ཧེང་སྐལ་འགོར་ནི་ཨིན་པས།  
ད་རེས་ ཨམ་སྲུ་སྐྱེས་ལོ་༢༥ ལས་༦༥ གི་བར་ན་འབད་མི་ཚུ་ བུ་ཚང་བརྟག་དཔྱད་འབད་དགོ་པའི་ གྲོས་འདེབས་བཀོདཔ་མ་ཚད་ གལ་སྲིད་ སྐྱེས་ལོ་༦༥ ཡན་ཆད་འབད་མི་ཚུ་ལུ་ཡང་ དགོས་མཁོ་དང་འཁྲིལ་ སྨན་བཅོས་འབད་བྱིནམ་ཨིན་པས།  
གསོ་བ་ལྷན་ཁག་གིས་ ཞབས་ཏོག་དེ་ཚུ་ ལུང་ནག་ནང་ལུ་སྡོད་མི་ ཨམ་སྲུ་ཚུ་ལུ་ཡང་ མཁོ་སྤྲོད་འབད་ནི་གི་ འཆར་གཞི་ཡོདཔ་ད་ དེཡང་ རྒེད་འོག་དེ་གི་ མི་སེར་ཚུ་ གནམ་དགུན་ལུ་ མཐའ་ས་ལུ་འོངམ་ད་ འགོ་འདྲེན་འཐབ་འོང་ཟེར་ འགོ་དཔོན་ཅིག་གིས་ བཤདཔ་ཨིན་པས།  
མངལ་སྒོའི་ཀེན་སར་དེ་ ལོ་ཚད་མ་ལངམ་ལས་ ལུས་འབྲེལ་འབད་མི་དང་ མི་ལེ་ཤ་དང་ འདོད་སྤྱོད་འབད་བ་ཅིན་ ཐོབ་ཉེན་ཡོདཔ་ད་ ནད་གཞི་དེ་ ལུས་འབྲེལ་མ་འབད་བའི་ ཨམ་སྲུ་ཚུ་གིས་ མི་ཐོབ་ནི་ཨིན་པས།  
སྤྱི་ཟླ་༤ པ་འདི་ མངའ་སྒོའི་ཀེ་སར་གྱི་ཟླཝ་སྦེ་ བརྩི་འཇོག་འབད་མི་དང་བསྟུན་ རྒེད་འོག་ཚུ་ནང་ཡོད་མི་ བཙག་འཐུའི་བརྡ་བྱང་ཚུ་ ལག་ལེན་འཐབ་སྟེ་ ཀེན་སར་ནད་གཞིའི་སྐོར་ལས་ མི་མང་ལུ་ བརྡ་དོན་དང་ ཤེས་ཡོན་ཚུ་ སྤེལ་ནི་ཨིནམ་ད་ རྒྱལ་ཁབ་ནང་འཁོད་ལུ་ བརྡ་དོན་སྤེལ་ནིའི་བརྡ་བྱང་༥༥༠ ལྷགཔ་ཅིག་ཡོདཔ་ཨིན་པའི་གནས་ཚུལ།

༉ འབྲུག་རྒྱལ་ཁབ་ཀྱི་ ལུང་ཕྱོགས་ཁག་ལས་ཕར་ ལམ་སྲོལ་གྱི་ དུས་སྟོན་ཁག་མ་འདྲཝ་ལེ་ཤ་ བརྩི་སྲུང་ཞུ་སྲོལ་ཡོད་དོ་བཟུམ་སྦེ་ བུམ་ཐང་ཨུ་ར་རྒེད་འོག་ སྟངས་སི་སྦིས་ གཡུས་ཚན་ནང་ཡང་ ཡོངས་གྲགས་ལུ་ སྟངས་སི་སྦིས་མ་ཎི་ཟེར་ ད་ལྟོའི་བར་ན་ཡང་ སྲོལ་མ་ཉམས་པར་ བརྩི་སྲུང་ཞུཝ་ཨིན་པས།  
མ་ཎི་གི་ ལམ་སྲོལ་དེ་ཡང་ གཡུས་སྒོ་དེ་ནང་ མི་ལོ་༧༠༠ དེ་ཅིག་གི་ ཧེ་མ་ལས་ དར་ཡོདཔ་ད་ མ་ཎིའི་ལས་རིམ་དེ་ ལོ་བསྟར་བཞིན་དུ་ རང་ཟླ་༡ པའི་ཚེས་༡༥ ལས་ཚེས་༡༩ ཚུན་ ཉིན་གྲངས་༥ གི་རིང་ ཁྱིམ་གུང་པ་༤༩ དེ་ཅིག་གིས་ སྟངས་སི་སྦིས་ལྷ་ཁང་ནང་སྦེ་ བརྩི་སྲུང་འབདཝ་མས།  
མ་ཎི་ལས་རིམ་དེ་ གཡུས་ཚན་དེ་ནང་གི་ ཀྲོང་པའི་རྩ་བ་དང་ དགོན་པའི་རྩ་བ་ དེ་ལས་ ཟུར་པའི་རྩ་བ་ཟེར་ རྩ་བོ་གསུམ་གྱིས་ འགོ་འདྲེན་འཐབ་དོ་ཡོདཔ་ད་ དེ་བསྒང་ ལས་རིམ་ནང་ བཅའ་མར་གཏོགས་མི་ བླམ་གིས་གཙོས་པའི་ གར་འཆམ་དང་ ཞབས་ཁྲ་རྐྱབ་མི་ དེ་ལས་ ཕྱི་ཁ་ལས་བྱོན་མི་ མགྱོནམ་ཚུ་ལུ་ དྲོ་པའི་ཞལ་ཐུག་ལས་འགོ་བཟུང་ ཕྱི་རུའི་ཚོགས་སྟོན་ཚུན་ དྲངམ་ཨིན་པས།  
ལས་རིམ་དེ་ གཞན་ཁའི་ཚེས་བཅུ་དང་ མ་འདྲཝ་ཡོད་མི་དེ་ཡང་ མི་སེར་ཚུ་གིས་ ཉིན་མ་སྐུ་འཆམ་དང་ ནུབ་མོ་འབད་བ་ཅིན་ བླམ་ཆོསཔ་ཚུ་གིས་ ལྷ་ཁང་ནང་ ཚེ་དཔག་མེད་དགོངས་འདུའི་ གསུང་ཆོག་གནངམ་དང་འབྲེལ་ དེ་ནང་སྤུངས་འཛོམས་འབད་མི་ཚུ་གིས་ ཚེའི་དངོས་གྲུབ་ཞུ་ནིའི་དོན་ལུ་ ཚེ་བསྐོར་ཟེར་ ཞབས་བྲ་འཐེན་ བྲོ་འཁྲབ་སྟེ་ རྒན་གཞོན་མེད་པར་ ག་ར་གིས་ སྤྲོ་སྣང་གི་ཐོག་ལས་ ལྷ་ཁང་བསྐོར་ར་རྐྱབ་ཨིན་མས།  
མི་སེར་ཚུ་གིས་འབད་རུང་ གཡུས་སྒོ་དེ་ནང་ ལོ་གཅིག་གི་རིང་ལུ་ ཆར་ཆུ་དུས་ལུ་བབས་ ལོ་ཕྱུགས་རྟག་ཏུ་ལེགས་ ནད་མུག་འཁྲུགས་རྩོད་ཚུ་ ཞི་ཐབས་ཀྱི་དོན་ལུ་ཨིན་ཟེར་ ཡིད་ཆེས་བསྐྱེདཔ་ཨིན་པས།  
མ་ཎིའི་ཉིནམ་དང་པའི་ནང་ བླམ་ཆོསཔ་ཚུ་གིས་ ལྷ་ཁང་ནང་ གསུང་ཆོག་ལས་སྦེ་ འགོ་བཙུགསཔ་བཞིན་དུ་ ཕྱི་རུ་ལྷ་ཁང་ནང་སྦེ་ མི་མང་ལུ་ བཞེངས་ཤིག་པདྨོའི་སྐུ་འཆམ་དང་ ཚོགས་འཆམ་ཚུ་ མཇལ་ཁ་གནངམ་ཨིན་པས།  
ཉིནམ་༢ པའི་ནང་ བླམ་གིས་དབུ་གཙོས་ ལས་རིམ་ནང་ བཅའ་མར་གཏོགས་མི་ཚུ་གིས་ དྲོ་པ་ཆུ་ཚོད་༨ དེ་ཅིག་ལས་ ས་གནས་སྨན་ཆུ་སྒང་ཟེར་སར་ སྐུ་ཁྲུས་གནང་སྟེ་ ཆིབས་གྲལ་བཙར་ཐོག་ལས་ ལམ་བདའ་མར་ཆང་ཚར་གསུམ་ ཕུད་གཏོར་ཞིནམ་ལས་ གདན་འདྲེན་ཞུ་དོ་ཡོདཔ་ད་ དེ་ཡང་ དང་པ་ར་ ཀྲོང་པའི་རྩ་བ་དང་ ཟུར་བའི་རྩ་བ་ དེ་ལས་ དགོན་པའི་རྩ་བ་༣ གྱིས་ མར་ཆང་ཕུད་གཏོར་ཏེ་ རིམ་པ་བཞིན་དུ་ ལྷ་ཁང་ནང་ གདན་འདྲེན་ཞུ་མི་དེ་ལུ་ བཙུགས་སྟོན་ཟེར་ སླབ་ཨིན་པས།  
དེ་བསྒང་ གཤིན་རྗེ་ཡབ་ཡུམ་དང་ ཤ་རྫམ་ ཁྱུང་སྡེ་ལྔ་ དེ་ལས་ མཁའ་འགྲོའི་གར་འཆམ་དང་ གླུ་གར་གྱི་ མཆོད་པ་སྣ་ཚོགས་ སྤྱན་འབུལ་ཞུཝ་ཨིན་པས།  
ཉིནམ་༣ པའི་ནང་འབད་བ་ཅིན་ བར་སྟོན་ཟེར་ རང་ཟླ་༡ པའི་ཚེས་༡༧ ལུ་ མི་མང་ལུ་ སྐུ་འཆམ་གྱི་གྲས་ལས་ དགྲ་ལྷ་དཔང་སྟོད་དང་ ཁྱུང་རྫམ་ འཆམ་ཆེན་ དེ་ལས་ ཕོ་ལེགས་མོ་ལེགས་ཀྱི་ སྐུ་འཆམ་དང་ གླུ་གར་གྱི་མཆོད་པ་ སྣ་ཚོགས་ཕུལ་སྲོལ་འདུག།  
ཉིནམ་༤ པའི་ནང་ དྲོ་པའི་ཆུ་ཚོད་༨ དེ་ཅིག་ལས་ ལྷ་ཁང་ནང་གི་ ནང་རྟེན་རྩ་ཅན་དང་ གཏེར་སྟོན་ཤེས་རབ་མེ་འབར་གྱི་ རྗེས་དྲན་ལུ་ མཐོང་གྲོལ་གསར་བཞེངས་འབད་མི་དེ་ མི་མང་ལུ་ མཇལ་ཁ་གནངམ་བཞིན་དུ་ སྐུ་འཆམ་འབད་བ་ཅིན་ གཤིན་རྗེའི་སྐུ་འཆམ་དང་ ཁྱུང་འཆམ་ ཤ་རྫམ་ དེ་ལས་ དམྱལ་བའི་འཆམ་ཟེར་ བར་དོའི་སྐུ་འཆམ་ཚུ་ གནངམ་ཨིན་པས།  
ཉིན་མཇུག་ལུ་ བཀྲ་ཤིས་ཀྱི་ཉིནམ་ཟེར་ གཡུས་སྒོའི་མི་སེར་དང་ ཕྱི་ཁ་ལས་བྱོན་མི་མགྱོནམ་ཚུ་ ལྷ་ཁང་ནང་འཛོམས་ཏེ་ ལོ་གཅིག་གི་རིང་ བཀྲིས་ཕུན་སུམ་ཚོགས་པའི་ སྨོན་ལམ་བཏབ་ཐོག་ལས་ བཀྲིས་ཀྱི་ མོ་ཞུ་སྲོལ་འདུག།  
བཀྲིས་ཀྱི་མོ་དེ་ཡང་ ལོ་གཅིག་གི་ བཟང་ངན་དང་ འཚུབ་ཆ་ཚུ་ རང་སོའི་ཕོརཔ་ནང་ སིང་ཆང་བླུགས་བཞག་ཞིནམ་ལས་ བླམ་གིས་ བཀྲིས་ཀྱི་སྨོན་འབྲུ་གཏོར་བའི་སྐབས་ ཕོརཔ་ནང་ སྨོན་འབྲུ་ཆ་དང་ ཡ་འབད་འཛུལ་མི་ལུ་ རྟེན་འབྲེལ་བཟང་ངན་གྱི་ རྟགས་པ་བལྟ་དོ་ཡོད་མི་དེ་ཡང་ སྨོན་འབྲུ་ཆ་འཛུལ་བ་ཅིན་ རྟེན་འབྲེལ་ངན་ནི་དང་ སྨོན་འབྲུ་ཡ་འཐོབ་པ་ཅིན་ རྟེན་འབྲེལ་བཟང་བའི་ཆ་སྦེ་ ཡིད་ཆེས་བསྐྱེད་དེ་ དེ་གི་བཟློག་ཐབས་རིམ་གྲོ་ཚུ་ཡང་ བླམ་གིས་གསུངསམ་ཨིན་པས། རྒན་ཤོས་ཚུ་གིས་ མ་ཎིའི་སྐོར་ལས་ རྒྱབ་ཁུངས་སླབ་མི་དང་འཁྲིལཝ་ད་ སྟངས་སི་སྦིས་མ་ཎི་ཟེར་ ཡོངས་གྲགས་ཐལ་མི་དེ་ཡང་ བུམ་ཐང་པའི་ཁ་སྐད་ལས་ ཞབས་ཁྲ་ལུ་ མ་ཎི་ཟེར་ སླབ་སྲོལ་ཡོད་མི་ལས་ རྟ་དྲངས་ཏེ་ དར་ཁྱབ་ཡར་སོཔ་འོང་ནི་མས་ཟེར་ཨིན་པས།  
སྐྱེས་ལོ་༧༥ ལང་མི་ བླམ་གནས་བརྟན་བགྲེསཔ་ བཀྲ་ཤིས་ཀྱིས་ བཤད་མིའི་ནང་ སྟངས་སི་སྦིས་མ་ཎི་ཟེར་མི་དེ་ ཁོ་ར་ཆུང་ཀུ་བསྒང་ལས་ར་ ཕམ་རྒན་ཤོས་ཚུ་གིས་ ད་ལྟོ་བཟུམ་སྦེ་ར་ བརྩི་སྲུང་ཞུ་སར་ མཇལ་ཡོད་རུང་ མ་ཎིའི་རྒྱབ་ཁུངས་བཤད་མི་དང་ ཡང་ཅིན་ ཁུངས་གཏུགས་ཀྱི་ ཡིག་ཆ་ཅིག་ཡང་ མཇལ་མ་ཚུགསཔ་ལས་ གཡུས་སྒོ་དེ་ནང་ མ་ཎིའི་སྲོལ་ ག་དེ་སྦེ་ དར་ཡོདཔ་ཨིན་ན་ ཁུངས་སྐྱེལ་མི་ཚུགས་ནི་མས་ཟེར་ཨིན་པས།  
བླམ་གནས་བརྟན་བགྲེསཔ་གིས་ མ་ཎི་ཟེར་མི་དེ་ ཞབས་ཁྲ་ལུ་ གོ་ནི་མེན་པར་ འཕགས་པ་ཐུགས་རྗེ་ཆེན་པོའི་ གཟུངས་སྔགས་ཡི་གེ་དྲུག་མ་ལུ་གོ་ཟེར་ བཤད་མི་དེ་ཡང་ སྟངས་སི་སྦིས་ལྷ་ཁང་དེ་ དུས་རབས་༡༤ པའི་ནང་ གཏེར་སྟོན་ཤེས་རབ་མེ་འབར་གྱིས་ གདན་ས་བཅགས་ཏེ་ ད་ལྟོའི་ལྷ་ཁང་བཞེངས་ཞིནམ་ལས་ ལྷ་ཁང་འདི་ནང་ སྨྱུང་གནས་གཞི་བཙུགས་གནང་ཞིནམ་ལས་ཚུར་ ལོ་བསྟར་བཞིན་དུ་ མ་ཎི་བགྱང་ནི་གི་ སྲོལ་བཙུགས་ཡོདཔ་འོང་ནི་མས་ཟེར་ཨིན་པས།  
ཨིན་རུང་ སྨྱུང་གནས་སྲུང་ནི་ཉམས་ཏེ་ ད་རེས་ནངས་པར་ འགོ་འདྲེན་འཐབ་སྲོལ་ཡོད་པའི་ མ་ཎིའི་དུས་སྟོན་ཟེར་ མི་མང་ལུ་ སྐུ་འཆམ་དང་ གླུ་གར་གྱི་ མཆོད་པ་ཕུལ་ནི་གི་ སྲོལ་དར་དརཝ་བཟུམ་འདུག་ཟེར་ བླམ་གིས་ བཤདཔ་ཨིན་པས།  
དེ་བཟུམ་མའི་ མ་ཎིའི་སྲོལ་འདི་ སྟངས་སི་སྦིས་ གཡུས་སྒོ་རྐྱངམ་གཅིག་ལུ་མེན་པར་ ཆུ་སྨད་རྒེད་འོག་ བུ་ལི་གཡུས་ཚན་དང་ ཀྲོང་གསར་གླང་མཐིལ་རྒེད་འོག་ དང་གདུང་གཡུས་ཚན་ནང་ཡང་ བརྩི་སྲུང་ཞུ་སྲོལ་ཡོད་རུང་ དེ་གི་རྒྱབ་ཁུངས་སོ་སོར་ཡོད་པའི་ ལོ་རྒྱུས་བཤད་ནི་འདུག།  
བླམ་བཀྲིས་ཀྱིས་འབད་བ་ཅིན་ བུམ་ཐང་བུ་ལི་གཡུས་ཚན་དེ་ གཏེར་སྟོན་རྡོ་རྗེ་གླིང་པའི་གནས་ཨིནམ་ལས་ གཏེར་སྟོན་མཆོག་གིས་ ས་གནས་དེ་ཁར་ མ་ཎི་དུང་སྒྲུབ་གཞི་བཙུགས་གནང་ཞིནམ་ལས་ཚུར་ ད་རེས་ནངས་པར་ འགོ་འདྲེན་འཐབ་སྲོལ་ཡོད་པའི་ བུ་ལི་མ་ནི་ཟེར་ དར་ཁྱབ་སོང་ནུག་ཟེར་ཨིན་པས།  
མ་ནིའི་སྐོར་ལས་ ད་ལྟོ་ཚུན་ ཁུངས་གཏུགས་ཀྱི་ ཡིག་ཆ་ཅིག་ ཐོབ་མ་ཚུགས་རུང་ རིག་གཞུང་མཐོ་རིམ་སློབ་གྲྭ་དང་ རྒྱལ་གཞུང་ཟློས་གར་སློབ་སྦྱོང་ལྟེ་བ་གིས་ སྤྱི་ལོ་༢༠༠༤ ལུ་ ཞིབ་འཚོལ་འབད་ཡོད་པའི་ གླང་མཐིལ་རྒེད་འོག་ དང་གདུང་མ་ཎིའི་སྐོར་ལས་ ཁུངས་སྐྱེལ་དོ་བཟུམ་འབད་བ་ཅིན་ དང་གདུང་ལྷ་ཁང་དེ་ཡང་ གཏེར་སྟོན་རྡོ་རྗེ་གླིང་པ་གི་ གདན་ས་རྩ་ཅན་ཅིག་ཨིནམ་སྦེ་ བཤད་ནི་འདུག།  
མ་ཎི་དེ་ཡང་ རྡོ་རྗེ་གླིང་པའི་ གདན་ས་ཉམས་མ་བཅུག་པར་ བཞག་ཐབས་ལུ་དམིགས་ཏེ་ དང་གདུང་གི་ མི་སེར་ཚུ་གིས་ རྡོ་རྗེ་གླིང་པའི་བརྒྱུད་འཛིན་ ཨཱ་བརྒྱ་རིན་པོ་ཆེ་ བུམ་ཐང་ཆུ་སྨད་ བུ་ལི་ལས་བྱོན་དགོཔ་སྦེ་ གསོལ་བ་བཏབ་པའི་ངོ་ལུ་ གནམ་ལོ་ཤིང་སྤྲེལ་ སྤྱི་ལོ་༡༩༤༡ ལུ་ ཨཱ་བརྒྱ་རིན་པོ་ཆེ་གིས་ དང་གདུང་གཡུས་ཚན་དེ་ནང་ སྨྱུང་གནས་ཆ་༢ དང་༣ དེ་ཅིག་ བཙུགས་གནང་སྟེ་ མ་ཎི་དུང་ཕྱུར་བཏོན་གནངམ་ལས་ དང་གདུང་མ་ཎི་ཟེར་ སླབ་སྲོལ་དར་ནུག་ཟེར་ཨིན་པས།  
མ་གཞི་ སྟངས་སི་སྦིས་ཀྱི་ མི་སེར་ཚུ་གིས་འབད་བ་ཅིན་ མ་ཎི་ཟེར་མི་དེ་ དུས་སྟོན་གྱི་སྐབས་ལུ་ ཚེ་བསྐོར་ཟེར་ ཉིན་གྲངས་གསུམ་གྱི་རིང་ ལྷ་ཁང་བསྐོར་ར་རྐྱབ་དོ་ཡོདཔ་ལས་ ཁོང་རའི་ཁ་སྐད་དང་འཁྲིལ་ མ་ཎི་ཟེར་མི་འདི་ གླུ་གར་གྱི་མཆོད་པ་ཕུལ་བའི་ དུས་སྟོན་ལུ་ གོ་ནི་ཨིན་ཟེར་ ཁུངས་སྐྱེལ་དོ་ཡོད་རུང་ ཁུངས་གཏུགས་ཀྱི་ ལོ་རྒྱུས་དང་ ཞིབ་འཚོལ་འབད་ཡོད་པའི་ ཡིག་ཆ་ཚུ་ལུ་བལྟ་བ་ཅིན་ མ་ནི་ཟེར་མི་འདི་ གླུ་གར་གྱི་ མཆོད་པ་ཕུལ་ནི་ལུ་ གོ་ནི་མེན་པར་ གཏེར་སྟོན་ཤེས་རབ་མེ་འབར་གྱིས་ གཡུས་སྒོ་དེ་ནང་ གདན་ས་བཅགས་གནང་སྟེ་ ད་ལྟོ་ཡོད་པའི་ ལྷ་ཁང་བཞེངས་ཞིནམ་ལས་ ལོ་བསྟར་སྨྱུང་གནས་སྲུང་ནི་གི་སྲོལ་བཙུགས་ཞིནམ་ལས་ཚུར་ མ་ཎི་ཟེར་ སླབ་སྲོལ་དར་ཡོད་པའི་ རྒྱབ་ཁུངས་སྐྱེལ་མི་ལུ་ ཞིབ་འཚོལ་འབད་བལྟ་རུང་ བདེན་པ་སྦོམ་འདུག་ཟེར་ཞུ་ནི།

༉ མོང་སྒར་ཐང་རོང་རྒེད་འོག་ གླིང་མཁར་གཡུས་ཚན་གྱི་མགུ་ལུ་ སྤོ་ཏོ་ཅིག་གུ་ ཟངས་མདོག་དཔལ་རི་དང་འདྲ་བའི་ ཀ་ཀ་ནི་ལྷ་ཁང་དེ་ ཡ་མཚན་ཆེ་ཏོག་ཏོ་སྦེ་ མཇལ་ཚུགསཔ་ཨིན་པས།  
བྱིན་རླབས་ཅན་གྱི་ལྷ་ཁང་དེ་ ཐག་རིང་ས་ལས་ མཇལཝ་ཙམ་ཅིག་གིས་ ལུས་སེམས་གཉིས་ཆ་ར་ལུ་ ཞི་བདེ་དང་དགའ་བ་ ཚད་མེད་མྱོང་ཚུགསཔ་ཨིན་པས།  
ལྷ་ཁང་དེ་ནང་ མཆོད་རྟེན་རྙིང་ཤོས་༢ མཇལ་ཚུགས་པའི་ཁར་ གུ་རུ་རིན་པོ་ཆེ་དང་ སྟོན་པ་ དེ་ལས་ སྤྱན་རས་གཟིགས་ཀྱི་ སྐུ་འདྲ་རྙིངམ་ཚུ་ མཇལ་ཚུགསཔ་ཨིན་པས།  
ལྷ་ཁང་དེ་ གླིང་མཁར་སྤྱི་འོག་གི་ མི་སེར་ཚུ་གི་དོན་ལུ་ ཕྱག་འཚལ་ས་དང་ སྐྱབས་འཚོལ་སའི་རྟེན་ ཁྱད་པར་ཅན་ཅིག་ཨིནམ་ད་ ལྷ་ཁང་དེ་ནང་ སྒོམ་སྡེའི་སྒོམ་ཆེན་ཚུ་གིས་ ཉིན་བསྟར་བཞིན་དུ་ ཕྱག་མཆོད་དང་ གསོལ་ཁ་ཚུ་ ཕུལ་དོ་ཡོདཔ་ཨིན་པས།  
ལོ་༣༠༠ གི་ཧེ་མར་ ལྷ་ཁང་དེ་ནང་ གཡུས་མི་ཚུ་གིས་ དམར་མཆོད་ཕུལ་སྲོལ་ཡོདཔ་ད་ དེ་ཡང་ ལོ་བསྟར་བཞིན་དུ་ རྟ་དང་ གླང་ ར་ ལུག་ ཕགཔ་ དེ་ལས་ བྱ་ཚུ་ ལྷ་ཁང་ཚུན་ ཁྱིད་འོང་ཞིནམ་ལས་ དམར་བསད་འབད་དེ་ ཁྲག་དང་དོན་ཧིང་ཚུ་ ཚ་ཏོམ་སྦེ་ ཕུལ་དོ་ཡོདཔ་ཨིན་པས།  
ས་གནས་ཀྱི་ མི་ཚུ་གིས་ དམར་མཆོད་ཕུལ་ནི་ལུ་ གཙོ་བོར་བཏོན་མི་ལུ་བརྟེན་ གཡུས་ཚན་ནང་ ནད་ཡམས་མུ་གེ་ལ་སོགས་པའི་ དཀའ་སྡུག་ཚབས་ཆེན་ཐོན་པའི་སྐབས་ བོད་ལས་བྱོན་མི་ བླམ་ཁྱད་པར་ཅན་ཅིག་གིས་ ལྷ་ཁང་དེ་ནང་ ཞབས་བཅགས་གནང་ཞིནམ་ལས་ དམར་མཆོད་ཕུལ་ནིའི་ ལམ་སྲོལ་དེ་ བཀག་དམ་འབད་ནུག་ཟེར་ ཨིན་པས།  
གླིང་མཁར་ཚོགས་པ་ བསོད་ནམས་རྡོ་རྗེ་གིས་ སླབ་མིའི་ནང་ བོད་ལས་བྱོན་མི་ ཨ་ཙ་ར་རིན་པོ་ཆེ་མཆོག་གིས་ གླིང་མཁར་སྤྱི་འོག་གི་ ལྷ་ཁང་ནང་ བྱོན་ཞིནམ་ལས་ ཧེ་མ་ སེམས་ཅན་སྲོག་གཅོད་དེ་ དོན་ཧིང་དང་ ཁྲག་ཚ་ཏོམ་ཕུལ་སའི་མཆོད་བཤམ་དེ་ བཤིག་གཏང་ཞིནམ་ལས་ དམར་མཆོད་ཕུལ་མ་ཆོགཔ་སྦེ་ བཟོ་གནང་ནུག་ཟེར་ཨིན་པས།  
སྤྱི་ལོ་༡༧༨༠ལུ་ བཀའ་དང་དམ་གནང་ཞིནམ་ལས་ རིན་པོ་ཆེ་གིས་ ལྷ་ཁང་ནང་ བཀའ་དམ་མཆོད་རྟེན་བཞེངས་ཡོདཔ་ད་ དེ་གི་ཤུལ་ལས་ གཡུས་ཚན་ནང་ སྦུལ་ཚུ་ཐོན་ཏེ་ མི་ཚུ་ལུ་ སྟབས་མ་བདེ་བའི་དཀའ་ངལ་བྱུང་ཡོད་མི་དེ་ རིན་པོ་ཆེ་གིས་ ཞབས་དྲུང་རིན་པོ་ཆེའི་ མཆོད་རྟེན་བཞེངས་དགོཔ་སྦེ་ ལུང་བསྟན་གནང་མི་དང་འཁྲིལ་ ཞབས་དྲུང་མཆོད་རྟེན་ཅིག་ཡང་ བཞེངས་ཏེ་འདུག།  
དེ་ལས་འགོ་བཟུང་ དམར་མཆོད་འབད་མི་དེ་ རྩ་མེད་སོང་ཡོདཔ་བཞིན་དུ་ མི་ཚུ་གིས་ ནང་པའི་ཆོས་འབད་ནི་འགོ་བཙུགས་ཡོདཔ་མ་ཚད་ ནད་ཡམས་མུ་གེ་ཚུ་ཞི་སྟེ་ དགའ་སྐྱིད་ཀྱི་ཉིམ་ཤར་ནུག་ཟེར་ ཚོགས་པ་གིས་ སླབ་ཨིན་པས།  
དེ་ལས་ སྒོམ་སྡེ་གཞི་བཙུགས་འབད་བའི་ཁར་ སྒོམ་ཆེན་ཚུ་གིས་ པདྨ་གླིང་པའི་ ཆོས་རྗེ་གདུང་བརྒྱུད་ཀྱི་ བླམ་ཅིག་ལས་ ཆོས་ཞུ་སྟེ་ པད་གླིང་ཆོས་འཁོར་དང་ ཚེས་བཅུ་འགོ་འདྲེན་འཐབ་པའི་སྐབས་ པདྨ་གླིང་པའི་ སྐུ་འཆམ་རྩ་ཅན་ཚུ་ མཇལ་ཁ་གནང་ནི་ཡོདཔ་ཨིན་པས།  
དཀོན་གཉེར་འབད་མི་ འཇིགས་མེད་རྡོ་རྗེ་གིས་ སླབ་མིའི་ནང་ ཧེ་མ་འབད་བ་ཅིན་ ཐང་རོང་རྒེད་འོག་ནང་ ལྷ་ཁང་མེདཔ་ལས་ མི་ཚུ་གིས་ སྐྱབས་དང་མགོན་འཚོལ་བར་ ཀ་ཀ་ནེ་ལྷ་ཁང་ནང་ འོང་ནི་ཡོད་ཟེར་ཨིན་པས།  
ད་རེས་ ལོ་བསྟར་གྱི་ཚེས་བཅུ་ འགོ་འདྲེན་འཐབ་པའི་སྐབས་ དགྲ་མེད་རྩེ་དང་ སྔ་ཚང་ དེ་ལས་ ལྕགས་སི་མཁར་རྒེད་འོག་ཚུ་ལས་ མི་སེར་བརྒྱ་ཕྲག་ལས་བཅད་དེ་ སྤུངས་འཛོམས་འབད་དོ་ཡོདཔ་ཨིན་པས།  
ལྷ་ཁང་དེ་ སྤྱི་ལོ་༢༠༠༩ ལུ་ ས་ཡོམ་གྱི་རྐྱེན་ངན་གྱིས་ གག་གྲམ་ཕོག་ཡོདཔ་ལས་ མི་ཚུ་གིས་ ཉམས་གསོ་ཞུ་ཡོདཔ་ཨིན་པས།  
དཀོན་གཉེར་འཇིགས་མེད་རྡོ་རྗེ་གིས་ སླབ་མིའི་ནང་ ལྷ་ཁང་ནང་ ཚེས་བཅུ་དང་ རིམ་གྲོ་ཚུ་ འགོ་འདྲེན་འཐབ་པའི་སྐབས་ གདོང་ལེན་སྦོམ་ཤོས་ར་ ལྷ་ཁང་གི་ས་གོ་དེ་ ཆུང་སོཔ་ལས་ སྒོམ་ཆེན་ཚུ་ མ་ཤོང་པའི་དཀའ་ངལ་དང་ ཕྱི་ཁར་ མི་སེར་ཚུ་ མ་ཤོང་པའི་གདོང་ལེན་ བྱུངམ་མས་ཟེར་ཨིན་པས།  
མི་ཚུ་གིས་ སླབ་དོ་བཟུམ་འབད་བ་ཅིན་ ས་གནས་ག་ཏེ་སྡོད་རུང་ ལོ་བསྟར་གྱི་ཚེས་བཅུ་སྐབས་ སྐྱེས་ལྷ་དང་གཡུས་ལྷ་ལུ་ གསོལ་མཆོད་ཕུལ་བར་ ངོ་མ་སྦེ་འོང་དགོ་ཟེར་ཨིནམ་ད་ གལ་སྲིད་ ལྷོད་མ་ཚུགས་པ་ཅིན་ ན་ནི་ཚ་ནི་དང་ རྐྱེན་ངན་ཚུ་ འབྱུང་ནི་ཡོད་ཟེར་ཨིན་པས།  
གཡུས་མི་ཚུ་གིས་ སླབ་མིའི་ནང་ ཉིན་བསྟར་གྱི་ གསོལ་མཆོད་དང་ ཟླ་རིམ་བཞིན་དུ་ ཚེས་བཅུ་འགོ་འདྲེན་ འཐབ་མ་ཚུགས་པར་ ལུས་སོ་པ་ཅིན་ གཡུས་ཁ་ལུ་ ནད་གཞི་འཐོན་ནི་དང་ ཤི་རྐྱེན་ཚུ་ འབྱུང་ནི་ཡོད་ཟེར་ཨིན་པས།  
ལྷ་ཁང་དེ་ གཞུང་དབང་ལྷ་ཁང་ཨིན་རུང་ མོང་སྒར་བཀའ་དམ་དགོན་པ་ལུ་ཡོད་པའི་ ཞིང་གཤེགས་བླམ་ཀརྨ་དབང་འདུས་ཀྱི་ སྒོམ་ཆེན་༥༠ ལྷགཔ་ཅིག་ཡོད་མི་ཚུ་གིས་ འགོ་འདྲེན་འཐབ་དོ་ཡོདཔ་ ཨིན་པའི་གནས་ཚུལ།

༉ ལྷུན་རྩེ་སྨན་སྦིས་རྒེད་འོག་ སྒྲོལ་མ་གཞོང་གཡུས་ཚན་ནང་ ཨོ་རྒྱན་གུ་རུ་གིས་ བྱིན་གྱི་བརླབས་གནང་པའི་ གནས་ ཡ་མཚན་ཆེ་ཏོག་ཏོ་ཡོད་རུང་ མི་ཚུ་གིས་ ཤེས་རྟོགས་མེདཔ་ལས་ མཇལ་བར་འོང་མི་ རེ་གཉིས་མ་གཏོགས་མེདཔ་ཨིན་པས།  
གནས་དེ་ཡང་ ལྷུན་རྩེ་གཞུང་ལམ་ལས་ སྟག་སྐད་ལ་ གུ་རུ་སྣང་སྲིད་ཟིལ་གནོན་གྱི་ སྐུ་འདྲ་ཁ་ཐུག་ལུ་ གྱེན་འཛེགས་ཏེ་ ཀི་ལོ་མི་ཊར་༣ དེ་ཅིག་ སྣུམ་འཁོར་ནང་འགྱོཝ་ད་ སྒྲོལ་མ་གཞོང་གཡུས་ཚན་གྱི་ གཡས་ཁ་ཐུག་གི་ བྱག་ཅིག་གུ་ གུ་རུ་རིན་པོ་ཆེའི་ ཕྱག་འཁར་ ཙན་དན་ཤིང་དང་ ལྷ་ཁང་ ཡ་མཚན་ཅན་སྦེ་ མཇལ་ཚུགསཔ་ཨིན་པས།  
ལྷ་ཁང་ནང་ རྡོ་རང་བྱོན་གུ་ གུ་རུ་རིན་པོ་ཆེའི་སྐུ་རྗེས་དང་ ཞབས་རྗེས་ཚུ་ གསལ་རི་རི་སྦེ་ མཇལ་ཚུགསཔ་མ་ཚད་ ལྷ་ཁང་གི་ གཡས་ཁ་ཐུག་ ཙན་དན་ཤིང་དང་ སྒྲུབ་ཆུ་ དེ་ལས་ གནས་གཞན་ཡང་ ལེ་ཤ་ཅིག་ར་ མཇལ་ཚུགས་པས།  
དྲོ་པ་དང་ ཕྱི་རུ་ ཕྱག་དང་མཆོད་པ་ བསངས་ དེ་ལས་ གསོལ་ཁ་ཚུ་ མ་ཆད་པར་ཕུལ་ནི་དང་ དད་ཅན་མི་སེར་ཚུ་ ནང་རྟེན་མཇལ་བར་འོངམ་ད་ འཛིན་སྐྱོང་འབད་ནིའི་དོན་ལུ་ དཀོན་གཉེར་ཅིག་ཡང་ བཙུགས་ཡོདཔ་ཨིན་པས།  
སྐྱེས་ལོ་༤༠ ལང་མི་ དཀོན་གཉེར་ སངས་རྒྱས་ཆོས་འཕེལ་གྱིས་ སླབ་མིའི་ནང་ ཁོ་གིས་ ཞི་གཡོག་ནང་ ལོ་༡༠ ཕྱག་ཞུ་བའི་ཤུལ་ལུ་ དགོངས་ཞུ་འབད་དེ་ ད་རེས་ ལྷ་ཁང་གི་ བདག་འཛིན་པ་སྦེ་ འགན་འཁྲི་འབག་སྟེ་ ཡོད་ཟེར་ཨིན་པས།  
དཀོན་གཉེར་གྱིས་ གུ་རུའི་གནས་ཨིན་མི་དེ་ཡང་ དུས་རབས་༨ པའི་ནང་ ཨོ་རྒྱན་གུ་རུ་རིན་པོ་ཆེ་ བོད་རྒྱལ་ཁབ་ནང་ སངས་རྒྱས་ཀྱི་བསྟན་པ་ གཞི་བཙུགས་མཛད་པའི་སྐབས་ བསྟན་པ་ལུ་ ཐོ་འཚམས་པའི་ བདུད་དང་ འདྲེ་སྲིན་ཚུ་ དམ་ལུ་བཏགས་གནང་སྟེ་ བཞུགས་པའི་སྐབས་ སྲིནམོ་ཅིག་ བོད་ལས་ ལྷོ་ཕྱོགས་འབྲུག་ཡུལ་ ཁ་ཐུག་ལུ་ འབྱོག་འོང་ནུག་ཟེར་ཨིན་པས། སྲིནམོ་དེ་ སེང་གེ་རྫོང་ལས་མར་འབྱོག་འོངམ་ད་ གུ་རུ་གིས་ རྟིང་བདའ་སྟེ་ སྨིན་སྦིས་རྒེད་འོག་ སྒྲོལ་མ་གཞོང་ལུ་ ཕེབས་ནུག། སྲིནམོ་དེ་གིས་ བུམོ་འཇའ་རིངམོ་ཅིག་ལུ་སྤྲུལ་ཏེ་ ཕམ་དང་ སྤུན་ཆ་ཚུ་མེད་པའི་ བུམོ་གཅིག་གི་ ཁྱིམ་ནང་ འཛུལ་ཞིནམ་ལས་ བུམོ་དེ་ལུ་ ང་གཡིབ་སྡོད་དགོ་པས་ ང་འཚོལ་བར་ སྒོམ་ཆེན་ཅིག་ འཐོན་འོང་ ཁྱོད་ཀྱིས་ ང་ནཱ་ཡོད་ཟེར་ མ་སླབ་སྨ་རེད་ཟེར་སླབ་ཏེ་ སྡོད་ནུག།  
ཡུདཔ་ཅིག་ལས་ སྒོམ་ཆེན་ལྷོད་དེ་ བུམོ་འདི་ལུ་ དྲི་དཔྱད་འབད་ཞིནམ་ལས་ འདི་མི་མེན་པར་ སྲིནམོ་ཨིན་ཟེར་ སླབ་ད་ བུམོ་གིས་ ཕྲང་མ་སླབ་རུང་ འདྲོགས་པའི་ཤུགས་ཀྱིས་ ཁྱིམ་ཐོག་ཁ་ བལྟ་དགོཔ་ཐོན་ནུག།  
གུ་རུ་གིས་ ཁྱིམ་ཐོག་ཁར་བྱོན་ཏེ་ སྲིན་མོའི་སྐྱའི་རལཔ་གུ་བཤེད་སྦེ་ འཁྱིད་འོངམ་ད་ སྲིནམོ་དེ་ རོ་ཁྱི་ལུ་གྱུར་ཡོདཔ་ལས་ དེ་ཁ་ར་ དམ་ལུ་བཏགས་གནང་ཞིནམ་ལས་ ལྷུན་རྩེ་ཁྲོམ་ཁར་ མ་ལྷོདཔ་ཅིག་གི་ ས་གནས་ སུམ་པ་ཟེར་ས་ གཞུང་ལམ་ལྟག་ལུ་ སྲིནམོ་དམ་ལུ་བཏགས་པའི་ མཆོད་རྟེན་ཅིག་ གུ་རུ་རིན་པོ་ཆེ་གིས་ བཞེངས་གནང་ཡོདཔ་ཨིན་པས།  
དེ་ལས་ ཨོ་རྒྱན་གུ་རུ་ བུམ་ཐང་ལུ་ བྱོན་ནི་འབདཝ་ད་ སྒྲོལ་མ་གཞོང་ལུ་ཡོད་པའི་ མཚོ་སྨན་དང་ གནས་བདག་ གཞི་བདག་ཚུ་གིས་ བར་ཆད་རྐྱབ་ཡོདཔ་མ་ཚད་ མི་སྟོང་ཕྲག་ལས་བཅད་ ཟ་སྟེ་ རབ་ཆད་ནི་གུ་ལྷོད་ཡོདཔ་ལས་ དམ་བཏགས་ནིའི་དོན་ལུ་ ད་ལྟོ་ མཇལ་ནི་ཡོད་མི་ བྱག་ཕུག་ནང་ ཡི་དམ་ཕུར་པ་བསྒོམ་བཞུགས་ནུག།  
མཚོ་སྨན་གྱིས་ སྦུལ་ལུ་སྤྲུལ་ ཁ་ལས་མེ་འབར་ཏེ་ གུ་རུ་ལུ་ གནོདཔ་བཀལ་བར་འོངམ་ད་ གུ་རུ་གིས་ རྡོ་རྗེ་འཐུ་བཀོཝ་ད་ སྦུལ་གྱི་མགུ་ཏོ་གུ་ཕོག་སྟེ་ མགུ་འཐོམ་སྡོད་པའི་ཤུལ་ལུ་ རྡོའི་ནང་འཐིམས་སོཔ་ཨིན་པས། གུ་རུ་རིན་པོ་ཆེ་གིས་ བོད་ལས་བསྣམས་བྱོན་མི་ ཕྱག་འཁར་དེ་ རྡོ་གི་རྩ་བར་བརྡབས་ བསྐལ་པ་མ་སྟོང་གི་བར་དུ་ འཐོན་ནི་མེདཔ་སྦེ་ ཁ་གནོན་མཛད་བཞག་ཡོད་མི་དེ་ ད་ལྟོ་ མོ་མཚན་སྦེ་ མཇལ་ནི་ཡོདཔ་མ་ཚད་ ཙན་དན་ཤིང་ཡང་ མཇལ་ནི་འདུག།  
གུ་རུའི་བྱག་ཕུག་ནང་ ཞབས་རྗེས་མཇལ་ནི་ཡོད་མི་དེ་ ངེ་གི་བཀའ་དང་དམ་ལུ་ མ་ཉན་པ་ཅིན་ དེ་སྦེ་དམ་ བཏགས་ནི་ཟེར་བའི་ ངོར་བཞག་གནང་ཡོདཔ་ད་ བདུན་ཕྲག་ཅིག་གི་རིང་ གུ་རུ་ཐུགས་དམ་ལུ་བཞུགས་པའི་སྐབས་ གསོལཝ་གླུ་མོ་དཀར་མོ་གིས་ དྲང་ཡོདཔ་ཨིན་པས།  
གཡུས་ཚན་ནང་ བྱིན་གྱིས་བརླབས་པའི་ཤུལ་ ལོག་མ་བྱོན་པའི་ཧེ་མར་ གུ་རུ་དང་ མཁའ་འགྲོ་མ་༢ གཙོས་ མ་འོངས་པའི་ སེམས་ཅན་ཚུ་གི་དོན་ལུ་ རི་སྟོང་གནམ་སྟོང་ལས་ གྲུབ་ཆུ་བཏོན་གནང་མི་དེ་ མ་ཉམས་པར་ མཇལ་ནི་འདུག།  
དེ་བཟུམ་སྦེ་ གུ་རུ་རིན་པོ་ཆེའི་ དབུ་ཞྭ་བརྒྱ་དང་རྩ་བརྒྱད་ རྡོ་གུ་གཏེར་ལུ་སྦ་བཞག་མི་དང་ དཀར་གཏོར་ མཁའ་འགྲོ་ཡེ་ཤེས་མཚོ་རྒྱལ་གྱིས་ གསང་ཆབ་གནང་མིའི་རྡོ་ སྨན་སྒྲུབ་ གཏེར་སྒྲོམ་ ཨམ་སྲུའི་རྒྱན་ཆས་ཀྱི་གཏེར་སྒྲོམ་ རྡོ་ནང་གཏེར་ལུ་ སྦ་བཞག་མི་ཚུ་ མཇལ་ནི་ཡོད།  
དཀོན་གཉེར་སངས་རྒྱས་ཆོས་འཕེལ་གྱིས་ སླབ་མིའི་ནང་ སྔོན་དང་ཕུ་འབད་བ་ཅིན་ ད་རེས་བཟུམ་སྦེ་ ལྷ་ཁང་ སྦོམ་མེད་རུང་ ཡོན་ཁྱབ་ཕུལ་ནིའི་དོན་ལུ་ སྦ་སྒོར་བཟོ་བཞག་མི་དེ་ ཤུལ་ལས་ སྒྲོལ་མ་གཞོང་གི་ མི་སེར་དང་ དད་ཅན་ཚུ་གིས་ ལྷ་ཁང་གསར་བཞེངས་འབད་ནུག་ཟེར་ཨིན་པས།  
པདྨ་འོད་འབར་ལྷ་ཁང་དེ་ ས་གནས་ཀྱི་ གཡུས་ཚན་གྱིས་ བདག་འཛིན་འབད་མ་ཚུགས་མི་ལུ་བརྟེན་ སྟག་སྐད་ལ་ ཞིང་གཤེགས་ མཁན་ཆེན་དཀར་པོ་ལུ་ཕུལ་ཡོདཔ་ད་ མཁན་ཆེན་གྱིས་ རྩིས་བཞེས་གནང་སྟེ་ ལྷ་ཁང་གི་ སྦོ་ལོགས་ཁར་ ཨ་ཎེམ་གྲྭ་ཚང་གི་དོན་ལུ་ ཐོག་༢ འབད་མི་ ཁྱིམ་དང་ བླམ་དང་ སློབ་དཔོན་བཞུགས་ཁང་ཚུ་ བཞེངས་ཡོདཔ་ཨིན་པས།  
མཁན་ཆེན་གྱིས་ རྒྱབ་སྐྱོར་ཐོག་ལས་ ལྷ་ཁང་གསར་བཞེངས་འབདཝ་མ་ཚད་ དུས་རྒྱུན་གསོལ་ཁ་དང་ ཕྱག་མཆོད་པ་ཕུལ་ནིའི་དོན་ལུ་ དཀོན་གཉེར་ཡང་ བཙུགས་གནང་ཡོདཔ་ཨིན་པས། ལྷ་ཁང་དང་ གནས་དེ་ ཁྱད་དུ་འཕགས་པའི་ རྩ་ཅན་དང་ བྱིན་ཅན་ཅིག་འབད་རུང་ མཇལ་བར་འོང་མི་ མི་རེ་གཉིས་མ་གཏོགས་ མིན་འདུག་ཟེར་ དཀོན་གཉེར་གྱིས་ བཤདཔ་ཨིན་པས།  
སྨན་སྦིས་རྒེད་འོག་དམངས་མི་ བེད་སྐྱིད་དཔལ་འཛོམས་ཀྱིས་ སླབ་མིའི་ནང་ རྒེད་འོག་བདག་སྐྱོང་གིས་ རྫོང་ཁག་སྲོལ་འཛིན་སྡེ་ཚན་དང་ གྲོས་བསྟུན་འབད་དེ་ ལྷུན་རྩེ་རྫོང་ཁག་ནང་ཡོད་པའི་ གནས་ཚུ་གི་སྐོར་ལས་ ཞིབ་ འཚོལ་འབད་དེ་ གནས་བཤད་ལམ་སྟོན་དཔེ་དེབ་ཅིག་ གསར་བཏོན་འབད་ཞིནམ་ལས་ འབྲུག་མི་དང་ ཕྱིའི་བལྟ་བཤལཔ་ཚུ་གིས་ ས་གནས་ཁར་འོང་ནིའི་ རེ་བ་ཡོད་ཟེར་ཨིན་པས།  
སྐྱེས་ལོ་༨༠ ལང་མི་ ཨང་རྒས་ལྟའུ་མོ་གིས་ སླབ་མིའི་ནང་ ཧེ་མ་འབད་བ་ཅིན་ ལུང་པའི་མི་སེར་ཚུ་གིས་ བདག་འཛིན་འཐབ་ཡོདཔ་བཞིན་དུ་ ཚོགས་བསགས་སྒྲིབ་སྦྱང་གི་དོན་ལུ་ ཞབས་ཏོག་ཞུ་ཡི་ཟེར་ཨིན་པས།  
མོ་ར་ ནཝ་ཚཝ་མེད་པར་ དགའ་ཏོག་ཏོ་སྦེ་ སྡོད་ཚུགས་མི་དེ་ གུ་རུ་རིན་པོ་ཆེའི་ ཐུགས་རྗེ་བྱིན་རླབས་ལུ་ བརྟེན་ཨིནམ་ལས་ ཉིནམ་རེ་ཆད་མེད་པར་ ལྷ་ཁང་དང་ གནས་ཚུ་སྐོར་རྐྱབ་སྟེ་ ཕྱག་འཚལ་ སྨོན་ལམ་ བཏབ་དོ་ཟེར་ཨིན་པས།  
གཞན་ཡང་ གནས་དེ་གི་གདོང་ཕྱོགས་ལུ་ གུ་རུ་རིན་པོ་ཆེའི་ཞབས་རྗེས་དང་ མཁའ་འགྲོམ་ཚུ་གི་ ཞབས་རྗེས་ཚུ་ཡང་ མཇལ་ནི་ཡོད་པའི་གནས་ཚུལ།

༉ འབྲུག་མི་ཆོས་སེམས་ཅན་ཚུ་གིས་ རང་སོའི་ཁྱིམ་ནང་གི་མཆོད་བཤམ་དང་ ལྷ་ཁང་དགོན་སྡེ་ལ་སོགས་པ་ཚུ་ནང་ དྲོ་པ་ཨ་རྟག་ར་ མཆོདཔ་ཕུལ་སྲོལ་ཡོད་རུང་ མཆོདཔ་ཕུལ་བའི་སྐབས་ གཡས་གཡོན་༢ ལས་ འགོ་ག་ཏེ་ལས་ བཙུགས་ནི་ཨིན་ན་ ཤེས་རྟོགས་མེད་པར་ ཐེ་ཚོམ་ཆགས་དོ་ཡོདཔ་ཨིན་པས།  
མཆོདཔ་བཤམ་ཚུ་ལུ་ མཁས་པ་ཚུ་གི་ བཞེད་སྲོལ་མ་འདྲཝ་ལེ་ཤ་ཡོད་རུང་ མི་ཚུ་གིས་ དེ་གི་ཁུངས་དང་དགོས་པ་ཚུ་ ལེགས་ཤོམ་སྦེ་ གོ་བ་ལེན་ཚུགས་པ་ཅིན་ འགལ་བ་མེད་རུང་ ལ་ལོ་ཅིག་གིས་ ཧ་མ་གོ་བར་ གཅིག་ཤེས་པ་ཅིན་ གཞན་མི་དེ་ མི་བདེན་ཟེར་ ཐེ་ཚོམ་དང་ ལ་ལོ་ཅིག་གིས་ རང་ཕྱོགས་འཛིན་མི་ལུ་བརྟེན་ གཞན་ལུ་ལོག་ལྟ་བསྐྱེད་ དེ་ལས་ ལ་ལོ་ཅིག་གིས་ ག་ལུ་ཆ་བཞག་ནི་ཨིན་ན་ མ་ཤེས་པར་ མགུ་འཐོམ་བྱུང་དོ་ཡོདཔ་ཨིན་པས།  
མཁས་པའི་བསྟན་བཅོས་ཚུ་དང་འཁྲིལ་བ་ཅིན་ མཁས་པ་ལ་ལོ་ཅིག་གིས་ བདག་བསྐྱེད་མཆོད་པ་དེ་ རང་གི་གཡས་ལས་འགོ་བཙུགས་ གཡོན་ཁ་ཐུག་ལུ་ ཕུལ་ནི་དང་ མདུན་བསྐྱེད་མཆོད་པ་དེ་ རྟེན་གྱི་གཡས་ལས་འགོ་བཙུགས་ གཡོན་ཕྱོགས་ལུ་ ཕུལ་དགོཔ་སྦེ་ གསུངས་ཡོདཔ་བཞིན་དུ་ ལ་ལོ་གིས་ ཕ་རྒྱུད་ཀྱི་རིགས་ལུ་འབད་བ་ཅིན་ གཡས་ལས་འགོ་བཙུགས་ནི་དང་ མ་རྒྱུད་ཀྱི་རིགས་ལུ་ གཡོན་ལས་འགོ་བཙུགས་ ཕུལ་དགོ་པའི་སྐོར་ལས་གསུངས་མི་ལུ་ མ་བཏུབ་མིན་འདུག་ཟེར་ཨིན་པས།  
དེ་བཟུམ་སྦེ་ ལ་ལོ་ཅིག་གིས་ གསར་མའི་ལུགས་ལས་འབད་བ་ཅིན་ རང་གི་ གཡས་ལས་འགོ་བཙུགས་ནི་དང་ མ་རྒྱུད་ཀྱི་རིགས་ལུ་ གཡོན་ལས་འགོ་བཙུགས་ཕུལ་ནི་ དེ་ལས་ རྙིང་མའི་ལུགས་བཟུམ་ཅིག་འབད་བ་ཅིན་ རང་གི་གདོང་ཁའི་རྟེན་གྱི་ གཡས་ལས་འགོ་བཙུགས་ཕུལ་ནི་དང་ ལ་ལོ་ཅིག་གིས་ གདོང་ཁའི་རྟེན་གྱི་ གཡོན་ལས་གཡུས་ཕྱོགས་ལུ་ ཕུལ་མི་དེ་ ནང་པ་སངས་རྒྱས་པའི་ ལུགས་སྲོལ་ལས་ དཀྱིལ་འཁོར་བསྐོར་དོ་བཟུམ་དང་ གཡས་ལས་གཡོན་ཁ་ཐུག་ ཕུལ་མི་དེ་ བོན་ཆོས་ཀྱི་ རིགས་འདྲེས་ཏེ་ཨིན་ཟེར་ ཆོས་སྐོར་དང་ བོན་སྐོར་ཟེར་ སླབ་དོ་ཡོད་མི་དེ་ མི་བདེན་ཟེར་ཨིན་པས།  
དེ་ཡང་ གསར་མ་པ་ ལྷོ་འབྲུག་གི་ ཕྱག་བཞེས་ལུ་འབད་བ་ཅིན་ བདག་མདུན་ལ་སོགས་པའི་ དབྱེ་བ་མ་ཕྱེ་པར་ རང་གི་ གཡས་ཁ་ཐུག་ལས་ གཡོན་ཁ་ཐུག་ ཕུལ་དོ་ཡོད་མི་དེ་ བདེན་པ་ཨིན་རུང་ གསར་མ་པ་ཡོད་ཚད་ཅིག་གིས་ དེ་བཟུམ་སྦེ་ ཁས་མི་ལེན་ཟེར་ཨིནམ་ད་ རྙིང་མ་པ་ཚུ་གིས་ གདོང་ཁའི་རྟེན་གྱི་ གཡས་ཁ་ཐུག་ལས་ ཕུལ་དོ་ཟེར་ སླབ་དོ་ཡོད་རུང་ དེ་ལུ་ ངེས་པ་མེད་ཟེར་ བསྟན་བཅོས་ཚུ་ནང་ལས་ ཐོནམ་ཨིན་པས།  
དཔེ་འབད་བ་ཅིན་ རྙིང་མའི་ཕྱག་སྲོལ་ཡོངས་གྲགས་ དཀྱིལ་འཁོར་གྱི་ བྱང་ཤར་ལུ་ མཚམས་འཛིན་མེ་ཏོག་ ཤར་ལུ་མཆོད་ཡོན་ ཤར་ལྷོ་ལུ་ཞབས་བསིལ་ ལྷ་ལུ་མེ་ཏོག་ ལྷ་ནུབ་ལུ་བདུག་སྤོས་ ནུབ་ལུ་མར་མེ་ ནུབ་བྱང་དྲི་ཆབ་ བྱང་ལུ་ཞལ་ཟས་ལ་སོགས་པ་ སྒྲིག་པའི་སྐབས་ གདོང་ཁའི་རྟེན་གྱི་ གཡོན་ཁ་ཐུག་ལས་ གཡས་ཕྱོགས་ལུ་ སྒྲིག་དོ་ཡོདཔ་སྦེ་ མཐོང་སྲོལ་ཡོདཔ་ཨིན་པས།  
དེ་མ་ཚད་ སྔ་འགྱུར་རྙིང་མའི་མཁས་གྲུབ་ དཔེ་བྲལ་དག་གིས་ཡང་ གདོང་ཁའི་རྟེན་གྱི་ གཡོན་ཤེས་རབ་སྟོང་པ་ཉིད་ལས་ མཆོད་རྫས་ཐབས་ཀྱི་རྣམ་པ་ ཤར་བའི་ཤུལ་ལུ་ གཡོན་ཁ་ཐུག་ལས་འགོ་བཙུགས་ གཡས་ཕྱོགས་ལུ་ ཕུལ་དགོ་ཟེར་ ཐབས་ཤེས་ཟུག་འཇུག་གི་ དོན་ལུ་དང་མཐུན་པར་ གསུངས་མི་དེ་ ལྷོ་འབྲུག་གི་ ཕྱག་ལེན་ཡང་ དེ་བཟུམ་སྦེ་ར་ཨིནམ་ལས་ མཐར་ཐུག་ལུ་ འགལ་བ་རྩ་ལས་མེད་ཟེར་ཨིན་པས།  
གདོང་ཁའི་རྟེན་གྱི་ གཡོན་ལས་གཡུས་ཁ་ཐུག་ མཆོད་པ་ཕུལ་མི་དང་ དཀྱིལ་འཁོར་གཡུས་ལུ་ བསྐོར་མི་༢ དུམ་གྲ་ཅིག་ སོ་སོར་ཨིནམ་ད་ དཀྱིལ་འཁོར་རམ་ ལྷ་ཁང་བཟུམ་ཚུ་ གཡུས་བསྐོར་རྐྱབ་པའི་སྐབས་ སྐོར་ར་རྐྱབ་མི་ཚུ་ རྟེན་གྱི་གཡས་ཕྱོགས་ལས་ གཡོན་ཁ་ཐུག་ གྱལ་རིམ་སྒྲིག་དགོ་མི་དེ་ཡང་ དཔེར་ན་ ཡི་གེ་དྲུག་མ་ལ་སོགས་པའི་ སྔགས་ཕྲེང་གི་ འཁོར་ལོ་བཟུམ་ ཨིན་ཟེར་ཨིན་པས།  
སྤྱིར་བཏང་རང་ལས་ རྟེན་རྩ་ཆེ་བའི་དབང་དུ་བཏང་སྟེ་ གདོང་ཁའི་རྟེན་གྱི་ གཡས་ཕྱོགས་ལས་ ཕུལ་མི་དེ་ཡང་ ཡོངས་གྲགས་ཡོདཔ་ལས་ མ་བཏུབ་མེདཔ་ལས་ ལོག་ལྟ་བསྐྱེད་མི་བཏུབ་བཞིན་དུ་ རང་གི་གཡས་ཁ་ཐུག་ལས་ འགོ་བཙུགས་ཕུལ་རུང་ རྒྱུ་མཚན་ཁྱད་པར་ཅན་ཨིནམ་ལས་ གོ་བ་ལོག་པར་ ལེན་ནི་མི་འོང་ཟེར་ཨིན་པས།  
གཞུང་གྲྭ་ཚང་གི་ གཙུག་ལག་སློབ་དཔོན་ བསམ་གཏན་རྡོ་རྗེ་མཆོག་གིས་ གསུངས་དོ་བཟུམ་འབད་བ་ཅིན་ ཆོས་ལུགས་ཚུ་དང་འཁྲིལ་ མཆོད་པ་ཕུལ་སྲོལ་དེ་ཡང་ མ་འདྲཝ་ལེ་ཤ་ཡོད་རུང་ འབྲུག་ལུགས་ལུ་འབད་བ་ཅིན་ གཡས་ཁ་ཐུག་ལས་ ཕུལ་མི་དེ་ དྲག་ཤོས་སྦེ་ བརྩི་འཇོག་འབདཝ་ ཨིན་ཟེར་ཨིན་པས།  
དེ་ཡང་ རྟེན་འབྲེལ་གྱི་ མཛད་སྒོ་ག་ཅི་ར་ འགོ་བཙུགས་ཏེ་འབད་རུང་ གཡས་ཁ་ཐུག་ལས་ འགོ་བཙུགས་དོ་ཡོད་པའི་ཁར་ མདུན་ནམ་ གདོང་ཁའི་རྟེན་རིགས་ཚུ་ ཐབས་དང་ ཤེས་རབ་ཟེར་༢ ཡོད་མི་ལས་ ཤེས་རབ་ཀྱི་ རང་བཞིན་འབདཝ་ལས་ མཆོད་པ་དེ་ཡང་ ཐབས་ཀྱི་རྣམ་པའི་ཐོག་ལས་ གཡས་ཕྱོགས་ལུ་ ཕུལ་ནི་དེ་གིས་ ཨིན་ཟེར་ཨིན་པས།  
སློབ་དཔོན་གྱིས་ གསུངས་མིའི་ནང་ མཆོད་པ་དེ་ དྲོ་པའི་ཆུ་ཚོད་༣ དང་༤ དེ་ཅིག་ལས་ ཕུལ་དགོཔ་བཞིན་དུ་ ངེས་པར་དུ་ ཕྱི་རུའི་ཆུ་ཚོད་༣ དང་༤ དེ་ཅིག་ལུ་ བསྡུ་དགོཔ་སྦེ་མེད་རུང་ ད་རེས་ནངས་པར་ གྲྭ་ཚང་དང་ རྫོང་གཞིས་ཁག་ཚུ་ནང་ བསྡུ་སྲོལ་ཡོད་མི་དེ་ ཆུའི་རྐ་ལམ་ཐག་རིང་མི་ལུ་བརྟེན་ཨིནམ་མ་ཚད་ ཆུ་ནང་ཡོད་མི་ ཐལཝ་དེ་ཚུ་ ལེགས་ཤོམ་སྦེ་ ཆགས་བཅུག་ཞིནམ་ལས་ གཙང་སྦྲ་དང་ལྡནམ་སྦེ་ ཕུལ་ཐབས་ལུ་ ཨིན་ཟེར་ཨིན་པས།  
སློབ་དཔོན་གྱིས་འབད་བ་ཅིན་ མཆོད་པ་དེ་ དཀའ་སྡུག་ག་ནི་ཡང་ སྤྱད་མ་དགོ་པར་ ཕུལ་ཚུགས་མི་ཅིག་ཨིནམ་ད་ སྤྱིར་བཏང་མཆོད་པ་ཕུལ་བའི་ ཕན་ཡོན་དེ་ བསོད་ནམས་བསག་ནི་དང་ ལྷག་པར་དུ་ ཡི་དྭགས་བཀྲེས་སྐོམ་ཟེར་ སྐོམ་པའི་སྡུག་བསྔལ་ལ་སོགས་པའི་ མི་མྱོང་ནིའི་ ཕན་ཡོན་ལེ་ཤ་ཡོད་ཟེར་ ཨིན་པའི་གནས་ཚུལ།

༉ པདྨ་དགའ་ཚལ་ ངང་ལམ་དྲུང་ཁག་ ཆོས་འཁོར་གླིང་རྒེད་འོག་ནང་ ལུང་ཁང་མ་ཟེར་ ཨྱོན་གུ་རུ་རིན་པོ་ཆེའི་གནས་ བྱིན་རླབས་དང་ རྩ་ཅན་ཅིག་ཡོད་རུང་ གནས་དེ་གི་སྐོར་ལས་ རྒྱལ་ཁབ་ཀྱི་ ས་གནས་གཞན་གྱི་ མི་ཚུ་གིས་ཕར་བཞག་ ཐ་ན་ དེ་ཁའི་མི་ཚུ་གིས་ཡང་ ཤེས་རྟོགས་དེ་ཅིག་ མེདཔ་ཨིན་པས།  
ངང་ལམ་ཁྲོམ་ལས་ ཆོས་འཁོར་གླིང་རྒེད་འོག་ཁ་ཐུག་ དུས་ཡུན་ཆུ་ཚོད་༡ དེ་ཅིག་གི་རིང་ སྣུམ་འཁོར་ནང་ འགྲོ་འགྲུལ་འབད་བའི་སྐབས་ ལུང་ཁང་མ་གནས་ལུ་ ལྷོད་དོ་ཡོདཔ་ད་ ཤར་ཕྱོགས་པའི་ཁ་སྐད་ནང་ ལུང་ཁང་མ་ཟེར་མི་དེ་ རྫོང་ཁའི་ནང་ རྡོ་གག་མི་ལུ་ སླབ་དོ་ཡོདཔ་བཞིན་དུ་ གནས་དེ་གི་རྡོ་དེ་ དུམ་བུ་༢ ལུ་ གག་ཡོད་མི་ལུ་བརྟེན་ བཏགས་ཡོདཔ་ཨིན་པས།  
གནས་དེ་ཁར་ ལྷོད་ཞིནམ་ལས་ བྱག་དེ་གི་རྩ་བ་ལས་ ཡར་ལྟ་བའི་སྐབས་ བྱག་གི་རྩེ་མོ་དེ་ ནམ་མཁའ་ལྷོད་ལྷོདཔ་བཟུམ་ཡོདཔ་བཞིན་དུ་ ལྗོན་ཤིང་མཛེས་པའི་སྦུག་ལུ་ ག་ནི་བ་འཇའ་བའི་ བྱ་རིགས་སྣ་ཚོགས་ཀྱིས་ དུས་དང་དུས་སུ་ གླུ་དབྱངས་འཐེན་དོ་ཡོདཔ་ལས་ ཉམས་དགའ་བའི་ལྷ་ཡུལ་ལུ་ ལྷོད་དོ་བཟུམ་མའི་ ཚོར་སྣང་བྱུངམ་མས།  
སྐྱེས་ལོ་༣༤ ལང་མི་ ཨྱོན་ཀུན་ལེགས་ཀྱིས་ སླབ་དོ་བཟུམ་འབད་བ་ཅིན་ གནས་དེ་གི་སྐོར་ལས་ ཧེ་མ་ ལོ་རྒྱུས་མ་གོ་ཟེར་ཨིནམ་ད་ འཕྲལ་ཁམས་ཅིག་ཁར་ འགོ་འདྲེན་འཐབ་མི་ བཙག་འཐུ་ནང་འོང་པའི་སྐབས་ གོ་མི་ལུ་བརྟེན་ གནས་དེ་མཇལ་བར་ སོང་ཡོདཔ་ལས་ གུ་རུའི་གནས་གཞན་དང་མ་འདྲཝ་ཅིག་ འདུག་ཟེར་ཨིན་པས།  
ཁོ་གིས་འབད་བ་ཅིན་ གནས་དེ་གི་བྱག་གུ་ ཨྱོན་གུ་རུ་དང་ མཁའ་འགྲོའི་ལྷ་ཚོགས་ལ་སོགས་པ་དང་བཅསཔ་སྦེ་ མཇལ་ཚུགས་པའི་ཁར་ རྡོ་གག་ཡོད་མིའི་སྦུག་ལས་ མཚོ་ཅིག་ཡང་ མཇལ་ནི་འདུག་ཟེར་ཨིནམ་ད་ གནས་དེ་ བྱིན་རླབས་ཅན་ཅིག་ཨིན་རུང་ བདག་འཛིན་འཐབ་མི་ དཀོན་གཉེར་ཅིག་ཡང་མེད་པར་ གནས་སྟངས་སྐྱོ་སི་སི་སྦེ་ ལུས་ནུག་ཟེར་ཨིནམ་ལས་ འབྲེལ་ཡོད་དབང་འཛིན་ཚུ་གིས་ ཐབས་ལམ་བཏོན་དགོཔ་ འདུག་ཟེར་ཨིན་པས། མཁན་པོ་བསོད་ནམས་བཀྲིས་ཀྱིས་བཟོ་མི་ གནས་ཡིག་དང་འཁྲིལཝ་ད་ སྤྱི་ལོ་༢༠༠༦ ལུ་ ཆོས་འཁོར་གླིང་གི་ མི་ཚུ་གིས་ ཞུ་བ་འབད་མི་དང་བསྟུན་ རྫོང་གསར་འཇམ་དབྱངས་མཁྱེན་བརྩེའི་རིན་པོ་ཆེ་གིས་ ཉིན་གྲངས་༩ འི་རིང་ སྒྲུབ་ཆེན་དང་ མ་ཎི་དུང་ཕྱུར་བསགས་གནང་པའི་ཤུལ་ལས་ གུ་རུའི་ཞིང་ཁམས་ འོག་མིན་ཟངས་མདོག་དཔལ་རི་དང་ དབྱེ་བ་མེད་པར་ཆགས་མི་ གནས་དེ་གི་ བྱག་དེ་ཁར་ ཨྱོན་གུ་རུའི་མགྲིན་པ་ཡན་ཆད་ ཤིན་ཏུ་གཟི་བརྗིད་ཅན་དང་ མཁའ་འགྲོའི་ཚོགས་དང་བཅས་ རང་བྱུང་དུ་འཁྲུངས་ཡོད་མི་དེ་ མཇལ་ནི་འགོ་བཙུགས་ཅི་ཟེར་ཨིན་པས།  
གནས་ཡིག་ནང་ བཀོད་མིའི་ནང་ བྱག་དེའི་རྩ་བར་ ཀླུ་ཚུ་གནས་སའི་ མཚོ་ཆགས་ཡོདཔ་བཞིན་དུ་ བྱག་དུམ་བུ་༢ གག་ཡོད་མིའི་ སྐེད་པ་ལས་ ཨྱོན་གུ་རུ་དང་ ལྷ་ལྕམ་མནྡྷ་ར་ཝ་ དེ་ལས་ མཁའ་འགྲོ་ཡེ་ཤེས་མཚོ་རྒྱལ་ལ་སོགས་པ་ རང་བྱོན་ཚུ་ མཇལ་ཚུགས་ཟེར་ཨིནམ་ད་ ཨིན་རུང་ མི་ཚུ་གིས་འབད་བ་ཅིན་ རང་སོའི་སྐལ་བ་དང་བསྟུན་ ཨྱོན་གུ་རུ་དང་ འཕྲལ་འཕྲལ་མི་ཨ་རྒས་དང་ ཨང་རྒས་ལ་སོགས་པ་ཚུ་ མཇལ་ནི་འདུག་ཟེར་ཨིན་པས། དེ་ལས་ བྱག་དེ་གི་སྐེད་པར་ བཀའ་གདམས་མཆོད་རྟེན་རང་བྱུང་དང་ རྡོ་རྗེ་རྒྱ་གྲམ་ ལུང་ཁང་མའི་བྱག་དེ་ རྡོ་རང་བྱུང་གི་རྩིགཔ་དང་ ཕྱི་ནང་༢ ཆ་ར་ ལྗོན་ཤིང་སྣ་ཚོགས་ཀྱིས་ དྲྭ་བ་དྲྭ་ཕྱེད་ཀྱི་ཚུལ་ལུ་ དཔྱངས་ཡོད་མི་ཚུ་ ཡ་མཚན་ཆེ་ཏོག་ཏོ་སྦེ་ མཇལ་ཚུགསཔ་ཨིན་ཟེར་ གནས་ཡིག་ནང་བཀོད་ནུག།  
ལས་སྐལ་དང་ལྡན་པའི་ དད་མོས་ཅན་གྱི་ མི་ཚུ་གིས་ ཨྱོན་གུ་རུའི་ཞིང་ཁམས་ འོག་མིན་ཟངས་མདོག་དཔལ་རི་ ལུང་ཁང་མའི་གནས་དེ་ མཇལ་ཚུགས་པ་ཅིན་ མཇལཝ་ཙམ་གྱིས་ ཚེ་ད་རེས་ རྐྱེན་བར་ཆད་བསལ་ནི་དང་ ཚེ་ཕྱི་མ་ སངས་རྒྱས་ཀྱི་གོ་འཕང་འཐོབ་ནི་ལ་སོགས་པའི་ གནས་མཆོག་ཁྱད་པར་ཅན་ཚུ་ནང་ སྐྱེ་བའི་ཕན་ཡོན་ཡོད་ཟེར་ཨིན་པས།  
ཆོས་འཁོར་གླིང་རྒཔོ་ ཚུལ་ཁྲིམས་ཨར་རྡོ་རྗེ་གིས་ སླབ་མིའི་ནང་ རྒེད་འོག་གི་ཁ་ཐུག་ལས་ གནས་དེ་གི་དོན་ལུ་ ག་ནི་ཡང་ མ་འབད་ཟེར་ཨིན་རུང་ ངང་ལམ་གྱི་ དད་ཅན་ཚོང་པ་དང་ ཁྲོས་མ་ཚོགས་པ་གིས་ གནས་སྐབས་ཀྱི་ ཚོགས་ཁང་ལ་སོགས་པ་ཚུ་ རྐྱབ་ཡོདཔ་མ་ཚད་ མ་འོངས་པར་ མ་ཎི་དུང་འཁོར་དང་ ཚོགས་ཁང་ཚུ་རྐྱབ་ནིའི་ འཆར་གཞི་འདུག་ཟེར་ཨིན་པས།  
ཁོ་གིས་འབད་བ་ཅིན་ ལུང་ཁང་མའི་གནས་དེ་ ཨྱོན་གུ་རུའི་གནས་ བྱིན་རླབས་ཅན་ཅིག་ཨིནམ་ལས་ གནས་དེ་གི་ མཐའ་འཁོར་གཙང་སྦྲ་ལ་སོགས་པའི་དོན་ལུ་ འཆར་གཞི་༡༢ པའི་ནང་ རྒེད་འོག་གིས་ མ་དངུལ་བཞག་སྟེ་ཡོད་ཟེར་ཨིནམ་ད་ ད་ལྟོ་ དུས་བཟང་དང་ དུས་ཆེན་ཚུ་གི་སྐབས་ ཁྲོས་མ་ཚོགས་པ་ཚུ་གིས་ ཚོགས་རེ་ཕུལ་ནི་འདུག་ཟེར་ཨིན་པས།  
ཁྲོས་མ་ཚོགས་པའི་འཐུས་མི་ ཀུན་བཟང་རབ་བརྟན་གྱིས་ སླབ་མིའི་ནང་ ད་ལྟོ་ཚུན་ ཚོགས་པའི་ཁ་ཐུག་ལས་ཡང་ ག་ནི་ཡང་ འབད་མ་ཚུགས་ཟེར་ཨིནམ་ད་ ངང་ལམ་གྱི་ ཁྲོས་མ་ཚོགས་ཆུང་གིས་ མ་ཎི་དུང་འཁོར་དང་ ཚོགས་ཁང་ཚུ་རྐྱབ་ནིའི་ འཆར་གཞི་ཡོད་རུང་ ནམ་རྐྱབ་ནི་ཨིན་ན་ ཏན་ཏན་མིན་འདུག་ཟེར་ ཨིན་པའི་གནས་ཚུལ།

༉ བཀྲིས་གཡང་རྩེ་ མེ་ལོང་མཁར་སློབ་གྲྭའི་ སློབ་དཔོན་ཚུ་གིས་ སློབ་སྟོན་མཁོ་ཆས་ཚུ་ ལག་ལེན་འཐབ་སྟེ་ དཔེ་ཆ་སྟོན་ཐབས་ལུ་ གནམ་སྟོང་ནང་བཏང་མི་ མེ་ཤུགས་འཕུར་མདའ་རོ་ཀེཊ་ཅིག་ བཟོ་ཡོདཔ་ཨིན་པས།  
དེ་ཡང་ ནད་ཡམས་ལུ་བརྟེན་ གནས་སྐབས་ཅིག་ སློབ་གྲྭ་སྒོ་བསྡམས་པའི་ཤུལ་ལས་ བཟོ་ཡོདཔ་ད་ ལོག་སློབ་གྲྭ་སྒོ་ཕྱེ་བའི་སྐབས་ མཐའ་ཟུར་གྱི་སློབ་ཕྲུག་ཚུ་ལུ་ སློབ་སྟོན་མཁོ་ཆས་སྦེ་ ལག་ལེན་འཐབ་ནིའི་དོན་ལུ་ཨིན་པས།  
རོ་ཀེཊ་དེ་ སྒྲིག་གཡོག་རྒྱུག་མི་ སློབ་གྲྭའི་དབུ་འཛིན་ ལས་སྐྱིད་རྒྱལ་མཚན་གྱིས་ འགོ་ཁྲིད་ཐོག་ལས་ སློབ་དཔོན་ཚུ་གིས་ བཟོ་ཡོདཔ་ད་ དེ་ཡང་ ཤིང་ཆས་ཀྱིས་ བཟོ་ཡོདཔ་ཨིན་པས།  
རོ་ཀེཊ་དེ་ རིང་ཚད་སེན་ཊི་མི་ཊར་༣༠༠ དང་ སྐོར་ཚད་སེན་ཊི་མི་ཊར་༣༠ ཡོདཔ་ད་ དེའི་ཡན་ལག་འཕྲུལ་འཁོར་༤ ཡོདཔ་མ་ཚད་ འབྲུག་པའི་རྒྱལ་དར་ཡང་ གནམ་ཁར་ལྡིང་བའི་དཔེ་ཚུ་ བཟོ་སྟེ་འདུག།  
རོ་ཀེཊ་གི་མིང་ཡང་ མི་དབང་རྒྱལ་སྲས་ འཇིགས་མེད་རྣམ་རྒྱལ་དབང་ཕྱུག་གི་མཚན་ བཏགས་ཡོདཔ་ད་ དེ་བཟུམ་བཟོ་དགོ་མི་དེ་ཡང་ མི་དབང་མཆོག་གིས་ ནད་ཡམས་བཀག་ཐབས་ལུ་ རྒྱལ་ཁབ་མཐའ་དབུས་མེད་པར་ གཟིགས་ཞིབ་གནང་པའི་ བཀའ་དྲིན་དགའ་ཚོར་གྱི་དོན་ལུ་ཡང་ཨིན་ཟེར་ སྒྲིག་གཡོག་རྒྱུག་མི་ སློབ་དབུ་འཛིན་གྱིས་ བཤདཔ་ཨིན་པས།  
ཁོ་གིས་ སླབ་མིའི་ནང་ སློབ་སྟོན་དཔེ་གཟུགས་བཟོ་མི་དེ་ཡང་ མ་འོངས་པའི་ནང་ སློབ་ཕྲུག་ཚུ་ལུ་ ཚན་རིག་དང་ འཕྲུལ་རིག་ བཟོ་རིག་ དེ་ལས་ ཨང་རྩིས་ཚུ་ལུ་ སེམས་ཤུགས་བྱིན་ཏེ་ འབྲུག་རྒྱལ་ཁབ་ནང་ལས་ཡང་ ཚན་རིག་མཁས་ཆོག་བཏོན་ཐབས་ལུ་ དམིགས་ཏེ་ ཨིན་ཟེར་ཨིན་པས།  
རོ་ཀེཊ་གུ་ དམིགས་གཏད་དེ་ མརསི་ལུ་ཨིན་ཟེར་ བྲིས་ཡོདཔ་ད་ དེ་ཡང་ འབྲུག་མི་ཚུ་གིས་ ང་བཅས་རའི་མཁའ་འགྲུལ་བཟོ་སྟེ་ གནམ་ཁར་གཏང་ནི་དང་ ཟླཝ་དང་ གནམ་སྟོང་ནང་ ཞིབ་འཚོལ་འབད་ནི་ལུ་ སེམས་ཤུགས་བྱིན་ཐབས་ལུ་ བཟོ་ཡི་ཟེར་ ལས་སྐྱིད་རྒྱལ་འཛིན་གྱིས་ བཤདཔ་ཨིན་པས།  
དཔེ་གཟུགས་དེ་ སློབ་སྟོན་དང་ ལྷབ་སྦྱང་གི་དོན་ལུ་ བཟོ་ཡི་ཟེར་ སློབ་དབུ་འཛིན་གྱིས་ བཤད་པའི་ཁར་ སློབ་ཕྲུག་ཚུ་གིས་ དཔེ་དེབ་ནང་རྐྱངམ་གཅིག་མ་གཏོགས་ ག་དེ་སྦེ་ཡོདཔ་ཨིན་ན་ མི་ཤེས་པས་ཟེར་ཨིནམ་ད་ དཔེ་གཟུགས་དེ་ལུ་བརྟེན་ ངོ་མ་མེད་རུང་ དེ་བཟུམ་ཅིག་འོང་ནི་མས་ཟེར་ ཤེས་ཐབས་དང་ དངོས་སུ་སྦེ་ ཚོར་བ་མྱོང་བཅུག་ཐབས་ལུ་ཨིན་ཟེར་ ཨིན་པས།  
ཁོ་གིས་ སླབ་དོ་བཟུམ་འབད་བ་ཅིན་ མེ་ལོང་མཁར་སློབ་གྲྭ་དེ་ མཐའ་ཟུར་གྱི་སློབ་གྲྭ་ཅིག་འབདཝ་ལས་ སློབ་ཕྲུག་ཚུ་ ཁྲོམ་ཁའི་སློབ་ཕྲུག་ཚུ་བཟུམ་སྦེ་ ཤེས་ཡོན་དང་ བལྟ་རྒྱ་མཐོང་རྒྱ་འཐོབ་ནི་ལུ་ ཁྱད་པར་འདུག་ཟེར་ བཤདཔ་ཨིན་པས།  
རོ་ཀེཊ་བཟོ་ནིའི་དོན་ལུ་ ཟླཝ་༡ དེ་ཅིག་ འགོར་ཡོདཔ་ད་ མ་འོངས་པའི་ནང་ མི་དབང་རྒྱལ་སྲས་མཆོག་ གསེར་ཁྲི་མངའ་སྲོལ་མཛད་པའི་ འབྲུག་རྒྱལ་ཁབ་ཀྱིས་འབད་རུང་ རོ་ཀེཊ་ཅིག་ གནམ་ཁར་གཏང་ཐབས་དང་ ན་གཞོན་ཚུ་ལུ་ སེམས་ཤུགས་བྱིན་ཐབས་ལུ་ཨིན་ཟེར་ ལས་སྐྱིད་རྒྱལ་མཚན་གྱིས་ བཤདཔ་ཨིན་པས།  
ཁོ་གིས་ སླབ་དོ་བཟུམ་འབད་བ་ཅིན་ ཚན་རིག་གི་ ཆོས་ཚན་དེ་ རྒྱབ་ཁར་ལུས་ཡོདཔ་ལས་ ཡར་དྲག་གཏང་ཐབས་ལུ་ཨིནམ་ད་ ན་གཞོན་ཚུ་གིས་འབད་རུང་ དཔེ་གཟུགས་མཐོངམ་ཅིག་ སེམས་ཤུགས་ཐོབ་ཐབས་ལུ་ཨིན་ཟེར་ ཨིན་པས།  
སློབ་སྟོན་མཁོ་ཆས་གཞན་ ཤིང་གི་གནམ་གྲུ་ཅིག་ཡང་ བཟོ་ཡོདཔ་ད་ དེ་ལུ་བརྟེན་ འབྲུག་མཁའ་འགྲུལ་ལས་འཛིན་ལས་ སློབ་ཕྲུག་ཚུ་གི་ ཤེས་ཡོན་ལུ་ རྒྱབ་སྐྱོར་ཡང་ ཐོབ་ཡོདཔ་ཨིན་པས།  
སློབ་སྟོན་གྱི་དོན་ལུ་རྐྱངམ་གཅིག་མེན་པ་ སློབ་གྲྭའི་མཐའ་འཁོར་དང་ ས་ཁོངས་ཚུ་ ལག་ལེན་འཐབ་སྟེ་ འཇའ་ཆི་ཆི་བཟོ་ཐབས་དང་ སློབ་ཕྲུག་ཚུ་གིས་འབད་རུང་ སློབ་གྲྭ་ནང་ དཔེ་ཆ་ལྷབ་དགོ་མནོ་སི་སི་ཅིག་སྦེ་ བཟོ་ཐབས་ལུ་ཨིནམ་ད་ ཚན་རིག་དང་འཕྲུལ་རིག་གི་ རིག་རྩལ་ལུ་ཡང་ སྤྲོ་བ་བསྐྱེད་བཅུག་ཐབས་ལུ་དམིགས་ཏེ་ བཟོ་ཡོད་པའི་གནས་ཚུལ།

༉ སྐྱིད་བདེ་མཁར་གཡུས་ཚན་ནང་ ཕམ་སྤུན་ཆ་དང་ ཕ་སྤད་མ་སྨད་ གཉེན་ཉེཝ་ཚུ་གིས་ ལོ་ངོ་༢ ཀྱི་བར་ན་ཚར་རེ་ ངོ་ཚ་ནི་ཚུ་ སྤང་ཐོག་ལས་ ཉིན་གྲངས་༢ ཀྱི་རིང་ ངོ་ཚ་བའི་གཏམ་ མཇེ་ལྡག་སྟུ་ལྡག་ལ་སོགས་པ་ བཙོག་གཏམ་སླབ་མ་ཚད་ ཕོ་མཚན་དང་ མོ་མཚན་གྱི་ རྣམ་པ་མ་འདྲཝ་ཚུ་ཡང་ གསལ་སྟོན་འབདཝ་མས།  
ད་རུང་ ཅོ་ཀ་ཤིང་གི་ ཞལ་ལག་ཚུ་གུ་ ཕོ་མཚན་བཟོ་མི་ཚུ་ ཕོ་མོ་གཉིས་ཆ་ར་གིས་ འབག་ཐོག་ལས་ ཕོ་སྐྱེས་དང་ ཨམ་སྲུའི་ལྟག་ལྐོག་གུ་བཀལ་ཏེ་ ཝ་ཡོ་ཟེར་ སྐད་རྐྱབ་ཅིག་ར་ བསྐོར་ར་རྐྱབ་འགྱོཝ་མ་ཚད་ མགྱོནམ་ཚུ་ལུ་ ཆང་དྲང་པའི་སྐབས་ལུ་ཡང་ ཤིང་གི་ཕོ་མཚན་རྣམ་པ་དེ་ ཨམ་སྲུ་ཚུ་གི་ ཆང་ཕོར་གུ་ བཀལ་ཐོག་ལས་ ཝ་ཡོ་ཚར་༣ སླབ་ནི་ཡོདཔ་ད་ གཡུས་དེ་གི་ ཁ་སྐད་ནང་ ཝ་ཡོ་ཟེར་མི་དེ་ ལུས་འབྲེལ་འབད་གེ་ཟེར་བའི་ དོན་ཨིན་པས།  
ཕྱི་མི་ཚུ་གིས་ ངོ་ཚ་དང་བྲལ་བའི་ བཙོག་གཏམ་དང་ ལུས་འབྲེལ་འབད་བའི་ ཚུལ་སྤྱོད་ཚུ་མཐོངམ་ད་ དགོད་བྲ་སི་སི་དང་ རྒན་གཞོན་དང་ ཕམ་སྤུན་ཚུ་ལུ་ གུས་ཞབས་མེདཔ་ དེ་ལས་ རྩེདམོ་རྩེ་དོ་བཟུམ་སྦེ་ སྣང་བ་འབྱུང་ནི་ཨིན་རུང་ མོང་སྒར་རྫོང་ཁག་ སྐྱིད་བདེ་མཁར་གྱི་ མི་སྡེའི་དོན་ལུ་ འབྱུང་བ་བཞིའི་ རྐྱེན་ངན་ཚུ་ལས་བཟློག་སྟེ་ རང་སོའི་བསམ་དོན་འགྲུབ་ནི་དང་ ཆར་ཆུ་དུས་སུ་འབབ་ ལོ་ཕྱུགས་རྟག་ཏུ་ལེགས་ནི་གི་ རིམ་གྲོ་གལ་གནད་ཅན་ཅིག་ཨིན་པས།  
དེ་ཡང་ མི་སྡེ་གིས་ རང་ཟླ་༥ པའི་ཚེས་༨ དང་༩ ལུ་ དུས་ཟ་ཟེར་ ལོ་༢ ཀྱི་བར་ན་ཚར་རེ་ ལྷ་གསོལ་བའི་སྐབས་ལུ་ མི་ག་ར་ གཟབ་སྤྲོས་རྡིག་སྟེ་ གཡུས་ཚན་གྱི་སྦུག་ལུ་ཡོད་མི་ ལྷ་འུང་ངམ་ བར་བཙོང་ཟེར་སར་ སྤུངས་འཛོམས་འབད་ཐོག་ལས་ བརྩི་སྲུང་འབདཝ་མས། དུས་ཟ་དེ་ རྩ་བོ་༧ གྱིས་ རང་ཟླ་༥ པའི་ཚེས་༢ ལས་ར་ འགོ་བཙུགས་ཏེ་ བདུན་ཕྲག་ཅིག་གི་རིང་ བརྩི་སྲུང་འབད་དོ་ཡོད་མི་དེ་ཡང་ ཚེས་༢ ལུ་ རྩ་བ་༧ གྱིས་ ལྷ་འུང་ལུ་ སོང་ཞིནམ་ལས་ བོན་པོའི་བླམ་གདན་འདྲེན་ཞུ་སྟེ་ བླ་མའི་ཁ་ཐུག་ལས་ ལྷ་ཞུ་སྟེ་ གསོལཝ་བཏབ་བཞིན་དུ་ རྩ་བ་༧ གྱི་ ཕོ་སྐྱེས་ཚུ་གིས་ ལྷའི་སྲོག་ཤིང་ཟེར་ ཅོ་ཀ་ཤིང་གི་ ཕོ་མཚན་དེ་ རྩ་བོ་༧ གྱི་ ཨམ་སྲུ་ཚུ་གི་ ལྟག་ལྐོག་གུ་ བཀལ་བའི་ཤུལ་ལུ་ ཕོ་སྐྱེས་དང་ ཨམ་སྲུ་གཉིས་ཆ་ར་གིས་ ཝ་ཡོ་ཟེར་ཚར་༣ སྐད་ཤུགས་སྦེ་ རྐྱབ་ཨིན་པས།  
དེ་ལས་ རྩ་བོ་ཚུ་གིས་ གླུམ་བསྣད་དེ་བཟོ་བའི་ཆང་དེ་ བོན་པོའི་ཆོས་ལུགས་འཛིན་མི་ བླ་མའི་ཁྱིམ་ནང་ འབག་བསྐྱལ་ཏེ་ ཞག་༥ བཞག་པའི་ཤུལ་ལུ་ རང་ཟླ་༥ པའི་ཚེས་༧ ལུ་ ཆང་ཁ་ཕྱེ་སྟེ་ ལྷ་ལུ་ཕུལཝ་ཨིན་པས།  
དེ་གི་ནངས་པར་ རྩ་བོ་༧ གྱིས་ སྦང་ཆང་འབག་སྟེ་ བོན་པོའི་བླམ་དང་གཅིག་ཁར་ ལྷ་འུང་ནང་ འགྱོ་ཞིནམ་ལས་ རྡོ་བཙག་པ་ཟེར་ ལྷའི་ཡབ་བཞུགས་ཁང་དང་ བོན་པོ་ཟེར་ ལྷའི་ཡུམ་བཞུགས་ནིའི་དོན་ལུ་ ཤིང་བཙུགས་ཏེ་ བཟོ་མི་༢ ནང་ སྡོདཔ་ཨིན་པས།  
རྡོ་བཙག་པ་གིས་ ཕྱིའི་མགྱོནམ་ གཙོ་ཅན་ཚུ་ལུ་ བསུ་བ་འབད་བའི་ཚུལ་སྦེ་ ཁང་མིག་དེ་ནང་ ཞུ་ཞིནམ་ལས་ སྦང་ཆང་དྲངམ་མ་ཚད་ ཡུམ་གྱིས་ སྤྱིར་བཏང་གི་མགྱོནམ་ཚུ་ལུ་ ཆང་དྲང་ནིའི་དོན་ལུ་ རྩ་བ་༧ ལས་ ཨམ་སྲུ་༧ གྱིས་ ལྷའི་སྲས་མོའི་ཚུལ་སྦེ་ ཆང་དྲངམ་མས།  
ཕྱིའི་མགྱོནམ་འོང་རེ་ འོང་ཚད་གཅིགཔོ་ལུ་ སྦང་ཆང་དྲང་པའི་སྐབས་ ཨམ་སྲུ་ཚུ་གིས་ ཝ་ཡོ་ཟེར་ཚར་༣ སླབ་ད་ ཕོ་སྐྱེས་ཚུ་གིས་ ཤིང་གི་ཕོ་མཚན་ཚུ་ ཨམ་སྲུ་ཚུ་གི་ ཨོལ་ལྐོག་གུ་བཀལ་ཏེ་ བཙོག་གཏམ་སླབ་མ་ཚད་ ལུས་འབྲེལ་འབད་བའི་ ཚུལ་སྟོན་ནི་འདུག།  
ད་རུང་ བོན་པོའི་བཞུགས་གནས་ བསྐོར་ར་རྐྱབ་སྟེ་ ཕོ་སྐྱེས་ཚུ་གིས་ ཨམ་སྲུའི་ལྟག་ལྐོག་གུ་ ཕོ་མཚན་བཀལ་ཐོག་ལས་ ད་རིས་འདོད་སྤྱོད་མ་འབད་བ་ཅིན་ ནམ་ར་འབད་ལོང་མེད་ཟེར་ ཝ་ཡོ་ཝ་ཡོ་སླབ་ཅི་ར་ བསྐོར་ར་རྐྱབ་མ་ཚད་ ཨམ་སྲུ་ཚུ་གིས་ཡང་ ཕོ་སྐྱེས་ཚུ་གི་ ལྟག་ལྐོག་གུ་ ཤིང་གི་ཕོ་མཚན་བཀལ་ཐོག་ལས་ བསྐོར་ར་རྐྱབ་མི་ཚུ་ འདོད་ཆགས་ལོང་བཅུག་སྟེ་ ལུས་འབྲེལ་འབད་བའི་ ཚུལ་སྟོནམ་ཨིན་པས།  
དེ་བསྒང་ ཝ་ཡོ་ཟེར་སླབ་ད་ ཨ་པ་དང་བུམོ་ ཨའི་དང་བུ་ ཨ་ཞང་དང་ཚམོ་ ཨ་ནེ་དང་ཚ་བོ་ ཨ་རྒས་དང་དི་བུམོ་ ཨང་རྒས་དང་དི་བུ་ག་ར་གིས་ ངོ་མ་ཚ་བར་ ཝ་ཡོ་ཟེར་ གུས་ཞབས་དང་ དག་སྣང་གི་སྒོ་ལས་ ལན་སླབ་མ་ཚད་ ལྟདམོ་བལྟ་བར་འོང་མི་ ཕོ་མོ་ཚུ་ལུ་ཡང་ ཕོ་མཚན་འབག་མི་ རྩ་བོ་ཚུ་གིས་ ཁོང་གི་སྐེ་གུ་ བཀལ་ཞིནམ་ལས་ ཝ་ཡོ་ཟེར་སླབ་སྟེ་ བོན་པོའི་ཡུམ་བཞུགས་ཁང་དེ་ བསྐོར་ར་རྐྱབ་ཐོག་ལས་ བྱིན་རླབས་ཞུཝ་ཨིན་པས།  
དུས་ཟ་བརྩི་སྲུང་སྐབས་ བོན་པོའི་བླམ་ལས་འགོ་བཙུགས་ རྩ་བོ་༧ གི་ ཕམ་སྤུན་ཆ་དང་ སྤྱིར་བཏང་སྐྱིད་བདེ་མཁར་ལས་ ཁྱིམ་གུང་པ་༨༤ དང་ ཝེང་མཁར་ལས་ གུང་པ་༥༠ དེ་ལས་ གཡག་སྤུ་གང་ལས་ ཁྱིམ་གུང་པ་ ༥༠ དེ་ཅིག་ མི་སེར་ཚུ་གིས་ འདོད་སྤྱོད་འབད་ནི་མེད་རུང་ ཕམ་སྤུན་ཆ་དང་ གཉེན་ཉེཝ་ཚུ་གི་བར་ན་ ངོ་ཚ་ནི་ཚུ་ སྤངམ་ཨིན་པས།  
དེ་མ་ཚད་ བདུན་ཕྲག་ཅིག་གི་རིང་ གཡུས་མི་ཚུ་གིས་ སོ་ནམ་དང་ བཟོ་སྐྲུན་གྱི་ལཱ་ ག་ཅི་ར་ཨིན་རུང་ འབད་ཆོགཔ་མ་ཚད་ ཞབས་ཁྲ་འཐེན་ནི་དང་ སྐད་རྐྱབ་ནི་ མདའ་རྩེད་འགྲན་བསྡུར་ཚུ་ཡང་ འབད་ཆོགཔ་ཨིན་པས།  
ད་རུང་ ཚེས་༨ དང་༩ ལུ་ རྩ་བོ་༧ གྱིས་ ལྟདམོ་ལྟ་བར་འོང་མི་ཡོངས་ལུ་ ཆང་དྲང་དགོ་པའི་ཁར་ ཨམ་ཟེར་ ཕྱེ་གིས་བཟོ་བའི་ མོ་མཚན་ཚུ་ ལྷ་གི་བྱིན་རླབས་ཨིན་པའི་ཚུལ་སྦེ་ ཨ་ལོ་ལས་འགོ་བཟུང་ མི་ག་ར་ལུ་ བྱིནམ་མ་ཚད་ དཔྱལཝ་གུ་ མར་དབུར་ནི་དང་ གབ་པུ་ཟེར་ སྲནམ་གི་རིགས་ཅིག་ རང་སོའི་དགའ་མཐུན་གྱི་གདོང་གུ་ དབུར་བྱིན་མི་དེ་ཡང་ ལུས་འབྲེལ་འབད་ཚར་བའི་ཤུལ་ལུ་ ལམ་འགྲོ་ལེགས་ཤོམ་འབྱུང་ནི་དང་ མནོ་དོན་འགྲུབ་ཐབས་ལུ་ཨིན་པས།  
ལྷ་ གསོལ་ལས་རིམ་དེ་ཡང་ རང་ཟླ་༥ པའི་ཚེས་༢ ལུ་ བོན་པོའི་བླམ་གིས་ ལྷ་ཞུ་མི་དེ་ ཚེས་༩ གི་ཕྱི་རུ་ ཆུ་ཚོད་༥ དང་༦ གི་བར་ན་ བོན་པོའི་བླམ་གིས་ ལྷ་དེ་ ལོག་སྟེ་ར་ ལྷ་ཡུལ་ལུ་གཏངམ་ད་ མི་ཚུ་གིས་ བསངས་བཏང་ ཕྱག་འཚལཝ་ཨིན་པས།  
དེ་གི་ཤུལ་ལས་ བཙོག་གཏམ་དང་ ངོ་ཚ་བའི་ ལོ་རྒྱུས་སླབ་ནི་མེད་པའི་ཁར་ མི་ཚུ་ཡང་ རྩ་བོ་ཚུ་གི་ ཁྱིམ་ནང་སོང་སྟེ་ ལེགས་སོའི་གསོལ་རས་ ཏི་རུ་ཚུ་ བཞག་སྲོལ་འདུག། དུས་ཟ་ཟེར་ སླབ་དགོ་མི་དེ་ཡང་ བོན་པའི་བླམ་སྦེ་ ལོ་ངོ་༡༩ འབད་མི་ ཚེ་རིང་རྡོ་རྗེ་གིས་ སླབ་མིའི་ནང་ སྐྱིད་བདེ་མཁར་ལུ་ གཞིས་གཞི་ཆགས་པའི་སྐབས་ མི་ལེ་ཤ་ཡོད་རུང་ འགྲོས་ཀྱིས་སྦེ་ མི་རབས་ཆད་དེ་ ཨ་རྒས་དང་ ཨང་རྒས་༢ རྐྱངམ་གཅིག་ལུ་ ཐུག་པའི་སྐབས་ མོ་བཏབ་རྩིས་བཏབ་འབདཝ་ད་ ལྷ་ཞུ་སྟེ་ ལྷ་བསྟེན་དགོཔ་སྦེ་ ཐོན་ནུག་ཟེར་ཨིན་པས།  
རྒན་རྒས་༢ ཀྱིས་ ལྷའི་ཞིང་ཁམས་ལས་ འཇིག་རྟེན་མི་ཡུལ་ལུ་ སྤྱན་དྲངས་ཏེ་ ལྷའི་སྲོག་ཟེར་ ལྷའི་ཕོ་མཚན་ལུ་བརྟེན་ཏེ་ འདོད་སྤྱོད་འབད་ཞིནམ་ལས་ཚུར་ གཡུས་ཚན་དེ་ནང་ མི་རབས་ཆད་ནི་ལས་ བཀག་ཚུགས་ནུག་ཟེར་ སྐྱེས་ལོ་༥༠ ལང་མི་ བོན་པོའི་བླམ་ ཚེ་རིང་རྡོ་རྗེ་གིས་ སླབ་ཨིན་པས།  
རྩ་བོ་༧ གྱི་མི་བརྒྱུད་ཅིག་ཨིན་མི་ ཝེང་མཁར་ལས་ སྐྱེས་ལོ་༦༥ ལང་མི་ སེངྒེ་རྡོ་རྗེ་གིས་ སླབ་མིའི་ནང་ གཡུས་དེ་ནང་ལས་ སེམས་ཅན་ལུ་ སྤྲུལ་ཚུགས་མི་ སྒོམ་ཆེན་ཅིག་གིས་ བྱ་ཕོཝ་མ་སྐྱེས་ལུ་སྤྲུལ་ཏེ་ ལྷ་ཡུལ་ལུ་ལྷོད་པའི་སྐབས་ ལྷའི་སྲསམོ་༧ འབད་མི་ཡབ་དང་ ཡུམ་བཞུགས་སར་ལྷོད་ནུག་ཟེར་ཨིན་པས།  
ཕོཝ་མ་སྐྱེས་ཀྱིས་ ལྷའི་གཟིམ་ཅུང་ནང་ གོ་ལ་འཐག་ནིའི་དོན་ལུ་ སྐུདཔ་བཙུགས་བཞག་མི་ ཅ་ཆས་ནང་ འཛུལ་སྡོདཔ་ད་ ལྷའི་སྲསམོ་སྦོམ་ཆུང་ག་ར་གིས་ ཡབ་དང་ ཡུམ་ལུ་ སྐོར་རྒྱབ་ཐོག་ ཆང་དྲང་པར་འགྱོ་སར་ མཐོང་ནུག་ཟེར་ཨིན་པས།  
དེ་བསྒང་ ལྷའི་ཡབ་ཡམ་ལུ་ ཆང་དྲང་པར་ ལྷའི་སྲསམོ་འོང་ཚད་གཅིགཔོ་ལུ་ སྒོམ་ཆེན་ཕོཝ་མ་སྐྱེས་ཀྱིས་ ཁོ་གི་གནསམོ་སྦེ་གནང་ཟེར་ ཡབ་ཡུམ་ལུ་ ཞུ་བའི་སྐབས་ མི་ཅིག་གི་ སྐད་གོཝ་ལས་ ག་ཨིན་ན་ འཚོལ་བར་བཏངམ་ད་ སྲསམོ་སྦོམ་ཤོས་༦ ལས་ ག་གིས་ཡང་ འཚོལ་མ་ཐོབ་པས་ཟེར་ཨིན་པས།  
ཨིན་རུང་ སྲསམོ་ཆུང་ཤོས་ཀྱིས་ ཆང་དྲངམ་ད་ ཡབ་ཡུམ་གྱི་བཀའ་དང་འཁྲིལ་ འཚོལ་བའི་སྐབས་ སྐད་རྐྱབ་མི་དེ་ སྒོམ་ཆེན་ཕ་ཝང་ཨིན་པས་ཟེར་ ཞུ་བའི་ཤུལ་ལུ་ ཕ་ཝང་དེ་ཡང་ གཟིམ་ཅུང་ནང་ ཞུ་ཡོདཔ་ད་ ཕོཝ་མ་སྐྱེས་ཀྱིས་ འཇིག་རྟེན་མི་ཡུལ་ལུ་ མི་རབས་ཆད་ནི་གུ་ ལྷོད་དེ་ཡོདཔ་ལས་ ལྷ་ཅིག་བསྟེན་དགོཔ་སྦེ་ མོ་བཏབ་རྩིས་བཏབ་ནང་ ཐོན་ཡོད་མི་ལུ་བརྟེན་ གསོལཝ་བཏབ་པར་ ལྷ་ཡུལ་ལུ་ ཁོ་ བཏང་ཡི་ཟེར་ ཞུཝ་བཞིན་དུ་ ལྷའི་སྲསམོ་ཆུང་ཤོས་དེ་ འཇིག་རྟེན་མི་ཡུལ་ལུ་ བཏང་པའི་ཤུལ་ལས་ མི་རློབས་དར་ནུག་ཟེར་ཨིན་པས།  
དེ་འབདཝ་ལས་ ལྷ་ལུ་ བཀྲིན་དགའ་ཚོར་ཞུ་ནིའི་དོན་ལུ་ བོན་པོའི་བླམ་དང་ རྒན་རྒས་༢ ཀྱི་ བུ་གཞི་ཚུ་གིས་ བརྩི་སྲུང་ཞུ་བའི་ཤུལ་ལས་ གཡུལ་ལྷ་གསོལ་ནིའི་སྲོལ་ དར་ཁྱབ་སོང་ནུག།  
བོན་པོའི་བླམ་དེ་ སྒོམ་ཆེན་ཕོཝ་མ་སྐྱེས་དང་ ཨ་རྒས་དང་ ཨང་རྒས་དེ་ ལྷའི་ཡབ་དང་ཡུམ་ དེ་ལས་ རྩ་བོ་༧ པོ་དེ་ ལྷའི་ཡབ་དང་ཡུམ་གྱི་ སྲསམོ་༧ ཨིནམ་སྦེ་ ཆ་བཞགཔ་ཨིནམ་ད་ རྩ་བོ་༧ དེ་ རྒན་རྒས་༢ ཀྱི་ བུ་གཞི་ཚུ་ཨིན་པས། རྩ་བོ་༧ གྱི་གྲས་ལས་ ངག་དབང་སྒྲོལ་མ་གིས་ སླབ་མིའི་ནང་ གཡུས་ལྷ་གསོལ་བའི་སྐབས་ ལྷ་འུང་ལུ་ བླམ་ཆོསཔ་ཚུ་ འོང་མ་ཆོག་པའི་ཁར་ མགུ་ཏོ་གུ་ ཞྭམོ་བཙུགས་ནི་དང་ སྐད་རྐྱབ་ནི་ ཁ་འཐབ་ཚིག་འཐབ་འབད་ནི་ དེ་ལས་ རྩ་བོ་༧ གྱི་ ཕམ་སྤུན་ཆ་ཚུ་ བདུན་ཕྲག་ཅིག་གི་རིང་ ཤ་རིག་བཟའ་སྤྱོད་འབད་ནི་དང་ མི་ཤི་ས་དང་ ན་མིའི་ཁྱིམ་ནང་འགྱོ་ནི་ དེ་ལས་ སྨན་ཁང་ནང་ འགྱོ་ནི་ཚུ་ རྩ་ལས་མི་བཏུབ་ཟེར་ཨིན་པས།  
གལ་སྲིད་ རྩ་བོ་ཚུ་གིས་ དུས་ཚོད་དེ་གི་ནང་ ཤ་རིགས་ཟ་ཡོདཔ་ ཡང་ཅིན་ ཤི་སྒྲིབ་སྐྱེས་སྒྲིབ་ གཉེན་སྒྲིབ་ལ་སོགས་པ་ ཕོག་ ཡོད་པ་ཅིན་ དེ་འཕྲོ་ལས་ མིག་ཏོ་ན་ནི་དང་ རྐང་ལག་ལུ་ ཐོ་ཕོག་སྟེ་ ཞརཝ་ཐལ་ནི་དང་ ལྷ་གསོལ་དེ་ ལོ་༢ ནང་ཚར་རེ་ འབད་མ་ཚུགས་པ་ཅིན་ གཡུས་ཁ་ལུ་ ནད་ཡམས་མུ་གེ་འཐོན་ནི་དང་ ནང་འཁྲུགས་ལང་ནི་ དེ་ལས་ འབྱུང་བ་བཞིའི་རྐྱེན་ངན་ཚུ་ ཐོན་ཏེ་ ལོ་ཐོག་ཡང་ ལེགས་ཤོམ་མི་འོང་ཟེར་ ངག་དབང་སྒྲོལ་མ་གིས་ སླབ་ཨིན་པས།  
ད་རུང་ སྐྱེས་ལོ་༣༣ ལང་མི་ རྩ་བོ་པ་སངས་རྡོ་རྗེ་གིས་ སླབ་མིའི་ནང་ ཧེ་མ་འབད་བ་ཅིན་ ཝ་ཡོ་ཟེར་སླབ་སྟེ་ ཕྱིའི་མགྱོནམ་ འོང་མི་ ཆ་མཉམ་ལུ་ ཕོ་མཚན་དེ་ ལྟག་ལྐོག་གུ་བཀལཝ་ད་ གུས་ཞབས་དང་བཅས་ ངོས་ལེན་འབད་ནི་ཡོད་རུང་ ད་རེས་ནངས་པར་ ངོས་ལེན་འབད་ནི་ཕར་བཞག་ ཁ་ཉེས་བཀལ་ནི་འདུག་ཟེར་ཨིན་པས།  
དེ་འབདཝ་ད་ འགོ་འདྲེན་པ་༧ ལུ་ གདོང་ལེན་སྦོམ་ཤོས་ར་ དུས་ཟ་ཚར་རེ་ བརྩི་སྲུང་འབདཝ་ད་ དངུལ་ཀྲམ་སྟོང་ཕྲག་༥༠ ལྷགཔ་རེ་ ཟད་འགྲོ་བཏང་དགོཔ་དང་ བཟའ་འཐུང་གི་རིགས་ཡང་ ཕག་ཤ་དང་ ནོར་ཤ་ཚུ་ གྲ་སྒྲིག་འབད་དགོ་པའི་ཁར་ ཕོ་མཚན་དང་ མོ་མཚན་བཟོ་ནིའི་དོན་ལུ་ ལས་མི་འཚོལ་དགོཔ་ལས་ ཞག་མ་ཉལ་བར་ ལཱ་ལེ་ཤ་འབད་དགོ་མི་དེ་ཨིན་པས།  
གཡག་སྤུ་སྒང་ལས་ སྐྱེས་ལོ་༨༡ ལང་མི་ གྲོང་ཆོསཔ་པ་སངས་ཀྱིས་ སླབ་མིའི་ནང་ ལྷ་དེ་ ཞུ་བའི་ཤུལ་ལུ་ མོང་སྒར་དང་ སྔ་ཚང་ ཐེམ་ནང་སྦིས་གཡུས་ཚན་༣ གྱིས་ ལྷའི་སྐུ་དེ་ བརྟེན་ཡོདཔ་ལས་ མྱོང་ཟ་ཟེར་ ལོ་༡༢ ལངམ་ད་ བརྩི་སྲུང་འབད་སྲོལ་ཡོད་ཟེར་ཨིན་པས།  
དེ་བཟུམ་སྦེ་ སྐྱིད་བདེ་མཁར་དང་ གཡག་སྤུ་གང་ དེ་ལས་ ཝེང་མཁར་སྤྱི་འོག་༣ གྱི་ མི་སེར་ཚུ་གིས་ ལྷའི་སྲོག་ལུ་ བརྟེན་ཡོདཔ་ད་ ས་གླིང་རྒེད་འོག་གི་ མི་སེར་ཚུ་གིས་ ལྷ་ལས་ ཉལ་ནི་གི་ བྱིན་བརླབས་ཞུ་ཡོདཔ་ལས་ མི་སེར་ཚུ་ ཉལ་ཐོག་ལས་ བརྩི་སྲུང་ཞུ་སྲོལ་ཡོད་ཟེར་ སླབ་ཨིན་པས།  
དེ་འབདཝ་ད་ རྒྱལ་ཁབ་གོང་འཕེལ་འགྱོཝ་དང་འབྲེལ་ འབྲི་ལྷག་གི་ ཤེས་ཡོན་ཡོད་མི་ ན་གཞོན་ཚུ་ གྲོང་གཡུས་ལས་ ཁྲོམ་སྡེ་ལུ་ གནས་སྤོ་འགྱོ་བའི་ དཀའ་ངལ་ལུ་བརྟེན་ གཡུས་ལྷ་གསོལ་ནིའི་ ལམ་སྲོལ་དེ་ ཉམས་འགྱོ་དོ་ཡོད་པའི་ མངོན་གསལ་བྱུངམ་ཨིན་པས།  
སྐྱིད་བདེ་མཁར་ལས་ སྐྱེས་ལོ་༨༡ ལང་མི་ ཚེ་རིང་བཟང་མོ་གིས་ སླབ་མིའི་ནང་ ས་གནས་ཀྱི་ མི་སྡེ་གིས་ རྩ་བོ་༧ ལུ་ རྒྱབ་སྐྱོར་མ་འབད་བ་ཅིན་ ལམ་ལུགས་དེ་ ཡལ་ཉམས་ཐལ་ནི་གི་ ཉེན་ཁ་འདུག་ཟེར་ཨིན་པས།  
སྐྱིད་བདེ་མཁར་སྤྱི་འོག་གི་ཚོགས་པ་ ཚེ་རིང་རྡོ་རྗེ་གིས་ སླབ་མིའི་ནང་ གཡུལ་ལྷ་གསོལ་བའི་ བདུན་ཕྲག་སྐབས་ གཡུས་མི་ཚུ་གིས་ སོ་ནམ་གྱི་ ལཱ་འབད་མ་བཏུབ་པའི་ཁར་ ཞབས་ཁྲ་འཐེན་ནི་དང་ སྐད་རྐྱབ་ནི་ དེ་ལས་ མདའ་རྩེད་ནི་ཚུ་ འབད་མ་ཆོགཔ་སྦེ་ཡོད་རུང་ གཡུས་ཚན་ལ་ལོ་ཅིག་ནང་ མདའ་རྩེད་འགྲན་འབད་མི་ཡང་ཡོདཔ་ལས་ ལམ་སྲོལ་ལུ་ གུས་ཞབས་མེད་པའི་ བརྡ་མཚོན་སྟོནམ་མས་ཟེར་ཨིན་པས།  
གནད་དོན་དེ་གི་སྐོར་ལས་ རྫོང་ཁག་དང་ རྒེད་འོག་བདག་སྐྱོང་ལུ་ སྙན་ཞུ་འབད་ཡོད་རུང་ .ངོས་ལེན་འབད་མ་བཏུབ་ལས་ .སེམས་ཕམ་བྱུང་ཡི་ཟེར་ ཚོགས་པ་གིས་ བཤདཔ་ཨིན་པས།  
མོང་སྒར་གྱི་རྒཔོ་ བསྟན་འཛིན་དབང་ཕྱུག་གིས་ སླབ་མིའི་ནང་ གཡུས་ལྷ་སྲོལ་ནི་དེ་ གཞན་དང་མ་འདྲཝ་ཅིག་སྦེ་ཡོདཔ་ལས་ མི་ཉམས་གོང་འཕེལ་གཏང་ཐབས་ལུ་ རྒེད་འོག་ལས་ མ་དངུལ་གྱི་ རྒྱབ་སྐྱོར་དང་ རྫོང་ཁག་སྲོལ་འཛིན་དང་ འབྲེལ་འཐབ་ཞིནམ་ལས་ ལམ་སྲོལ་གྱི་གྲངས་སུ་ བཙུགས་དགོ་པའི་སྐོར་ རྒེད་འོག་ཚོགས་སྡེ་ནང་ གྲོས་བསྡུར་འབད་འོང་ཟེར་ཨིན་པའི་གནས་ཚུལ།

༉ ཧཱ་རྫོང་ཁག་གི་ ས་ཆ་མཐོ་ཚད་མི་ཊར་༤,༡༠༠ དེ་ཅིག་ནང་ ཆགས་ཡོད་མི་ གཏེར་སྲུང་གཏེར་སྒོ་ལ་དེ་ དུས་རབས་༨ པའི་ནང་ ཨྱོན་གུ་རུ་རིན་པོ་ཆེ་གིས་ སྦས་བཞག་མི་ གཏེར་ཚུ་གི་ སྒོ་བཟུམ་ཅིག་སྦེ་ ཆ་བཞགཔ་ཨིན་པས།  
དེ་ཡང་ གུ་རུ་རིན་པོ་ཆེ་གིས་ མ་འོངས་སེམས་ཅན་ཚུ་གི་དོན་ལུ་ མཚོ་དང་བྲག་རི་ཚུ་ནང་ གཏེར་བརྒྱ་དང་བརྒྱད་དང་ གཏེར་མཚོ་བརྒྱ་དང་བརྒྱད་ སྦས་གནང་ཞིནམ་ལས་ བྱིན་གྱིས་བརླབས་གནང་པའི་ དགའ་སྐྱིད་གླིང་དང་ གསང་སྦས་ཁ་རྒེད་འོག་༢ པོ་དེ་ གཏེར་སྒོ་ལའི་རྒྱབ་ཁར་ ཆགས་ཏེ་འདུག།  
གཏེར་སྲུང་གཏེར་སྒོ་ལའི་ལྟག་ལུ་ ཇོ་མོ་ཚེ་རིང་མའི་ གངས་རྫོང་ཕོ་བྲང་དང་བཅས་ ཇོ་མོ་གངས་རྫོང་སྒྲུབ་པའི་ རྒྱལ་མོ་ཟེར་ མཚན་བཏགས་ཏེ་ ཡུལ་ལྷ་གཞི་བདག་ཚུ་ག་ར་ བཀའ་སྲུང་སྦེ་ དམ་ལུ་བཅོལ་གནང་ཡོདཔ་བཞིན་དུ་ ཇོ་མོ་ཚེ་རིང་མའི་ ཕོ་བྲང་ཨིནམ་ལས་ ད་རེས་ནངས་པ་ཡང་ མི་ཚུ་གིས་ གཏེར་སྒོ་ལ་ལུ་ བསངས་མཆོད་ལ་སོགས་པ་ཚུ་ ཕུལ་དོ་ཡོདཔ་ཨིན་པས།  
གཏེར་སྟོན་ཤེས་རབ་མེ་འབར་གྱི་ རྣམ་ཐར་ནང་ཡང་ གཏེར་སྟོན་གྱིས་ ནུབ་མཚོ་སྣ་པ་ཏྲ་དང་ སྦས་མཚོའི་ནང་ལས་ རིན་ཐང་ཆེ་བའི་ གཏེར་མང་རབས་ཅིག་ བཞེས་ཡོདཔ་བཞིན་དུ་ གཏེར་སྒོ་ལའི་འགོ་དང་ ན་ཐུ་ལའི་མཇུག་ལུ་ འབྲུག་དང་རྒྱ་གར་ དེ་ལས་ རྒྱ་ནག་རྒྱལ་ཁབ་༣ གྱི་ ས་མཚམས་ཡོད་མི་ ལམ་གསུམ་གྲམ་ལུ་ ཨྱོན་གུ་རུ་རིན་པོ་ཆེ་གིས་ གཏེར་བརྒྱ་དང་བརྒྱད་དང་ གཏེར་མཚོ་བརྒྱ་དང་བརྒྱད་ གཏེར་སྦས་བཞག་མི་ བྲག་རི་དེ་ བཀྲིས་སྒོ་མང་ཨིནམ་སྦེ་ ཡིད་མོས་བསྐྱེད་དོ་ཡོད་མི་ལུ་བརྟེན་ གསང་སྦས་ཁ་ ན་ཁ་ལུ་ཡོད་མི་ བཀྲིས་སྒང་གཡུས་ཚན་གྱི་མིང་ཡང་ དེ་ལུ་བརྟེན་ ཐོབ་ཡོདཔ་སྦེ་ སླབ་སྲོལ་འདུག།  
ལྟོ་འགོ་གནས་དང་ ཨ་ན་དགོན་པ་ ཤེལ་ཆུ་གནས་ ཆོས་རྒྱལ་ཐང་ ཡོ་ཁ་གནས་ ནུབ་རི་བ་ལམ་དང་ ཆུ་འཛོམས་ས་ཚུ་ཡང་ ཨྱོན་གུ་རུ་གིས་ ཞབས་ཀྱིས་བཅགས་གནང་སྟེ་ བྱིན་གྱིས་བརླབས་གནང་བའི་ སྦས་ཡུལ་ཁྱད་པར་ཅན་ཨིནམ་ད་ མ་གཞི་ དུས་རབས་དང་ ཚེས་གྲངས་ཚུ་ གཏན་འཁེལ་མེད་རུང་ མི་ཚུ་གིས་འབད་བ་ཅིན་ གླང་པ་ནོར་བུ་སྒང་ལྷ་ཁང་དང་ རྡོ་རི་ཁ་ལྷ་ཁང་ རྡོ་རི་མཐའ་ས་ལྷ་ཁང་ དེ་ལས་ ཨ་ན་དགོན་པ་དང་ ནབ་སྦྱིས་དགོན་པ་༥ དེ་ གུ་རུའི་སྦས་གནས་ཁྱད་པར་ཅན་ཚུ་ མི་ཉམས་གཏན་ཀྱང་བཞུགས་ནིའི་ བརྡ་མཚོན་ཨིན་ཟེར་ཨིན་པས།  
ལྷ་ཁང་༥ དེ་ཡང་ ཤུལ་ལས་ ཞབས་དྲུང་འཇིགས་མེད་རྡོ་རྗེ་དང་ ཆོས་ལེགས་ཡེ་ཤེས་དངོས་གྲུབ་༢ ཀྱིས་ ཉམས་གསོ་ཞུ་ཞིནམ་ལས་ བཀྲིས་རབ་གནས་གནང་ཡོདཔ་ད་ རྡོ་རི་མཐའ་སའི་ལྷ་ཁང་གི་ རབ་གནས་དེ་ རྟ་ལོག་ལས་ གནང་ཡོདཔ་བཞིན་དུ་ ནང་རྟེན་གཙོ་བོ་ ཨྱོན་གུ་རུའི་ སྐུ་འདྲ་དེ་ཡང་ རྟ་ལོག་ལུ་ བཞེངས་ཡོདཔ་སྦེ་ བཤད་ནི་འདུག།  
གཏེར་སྒོ་ལ་དེ་ གཏེར་སྟོན་ཤེས་རབ་མེ་འབར་དང་ འབྲེལ་བ་ཡོད་མི་དེ་ཡང་ ཧཱ་རྡོ་རི་ཁ་ལས་ སྐྱེས་ལོ་༦༥ ལང་མི་ ཡེ་ཤེས་རྡོ་རྗེ་གིས་ སླབ་མིའི་ནང་ གཏེར་སྟོན་གྱིས་ སྤ་རོ་ལུ་ རྫོང་གཅིག་བཞེངས་ནིའི་དོན་ལུ་ གསེར་གྱི་ཀ་ཆེན་༤ སྦས་མཚོའི་ནང་ སྦས་བཞག་ཡོད་པའི་ ཉམས་སྣང་ནང་ གཟིགས་མི་ལུ་བརྟེན་ གསེར་གྱི་ཀ་ཆེན་༤ དང་ལྡན་པའི་ རྫོང་བཞེངས་ཞིནམ་ལས་ ཤུལ་བཞག་ཐབས་ལུ་དམིགས་ཏེ་ ཕྱག་ཞུ་མི་ཚུ་ འཁྱིད་ཞིནམ་ལས་ གཏེར་བཞེས་པར་ བྱོན་གནང་ནུག་ཟེར་ཨིན་པས།  
ཁོ་གིས་ སླབ་མིའི་ནང་ སྦས་མཚོ་དེ་ཁར་ ཕེབས་ཞིནམ་ལས་ གཏེར་སྟོན་གྱིས་ ང་གིས་ སྦལཔ་སྦོམ་ཅིག་ལུ་ སྤྲུལ་ཞིནམ་ལས་ མཚོའི་ཆུ་ག་ར་ འཐུང་སྡོད་པའི་སྐབས་ ཁྱེད་ཆ་ཁྱབ་ཀྱིས་ གསེར་དུམ་བཏོག་ཞིནམ་ལས་ ཀཝ་བཞོག་སྟེ་ སྟ་ཁམ་དང་ ཞོགས་ཀོ་ཚུ་ ཁྱེད་ར་འབག་སོང་ཟེར་ ཞལ་བཀོད་གནང་པའི་ཤུལ་ལས་ གཏེར་སྟོན་གྱིས་ སྦལཔ་གངས་རི་བཟུམ་ཅིག་ལུ་སྤྲུལ་ཏེ་ མཚོའི་ཆུ་ག་ར་ བཞེས་གནང་ནུག་ཟེར་ཨིན་པས།  
དེ་ལས་ ཕྱག་ཞུ་མི་ཚུ་གིས་ གསེར་དུམ་བཏོགས་པའི་སྐབས་ སྟ་ཁམ་སྦོམ་སུ་སྦོམ་སུ་ཅིག་སྦེ་ བཏོགས་མི་ལུ་བརྟེན་ ཀཝ་ཐུང་ནི་མས་ཟེར་ གཏེར་སྟོན་ཐུགས་ཚ་གྱང་བཞེས་ཏེ་ ཕྱག་ཞུ་མི་ཚུ་ལུ་ སྟ་ཁམ་སྦོམ་སྦེ་ མ་སྤོག་ཟེར་ ཞལ་ཤོར་པའི་སྐབས་ ཆུ་ཐིག་པ་ཅིག་ ལྷ་པའི་ནང་ལས་ འཛགས་མི་ལུ་བརྟེན་ མཚོ་འཁྱིལ་མི་དེ་གིས་ ཕྱག་ཞུ་མི་དང་ གསེར་ག་ར་ ཐིམ་སོཔ་ཨིན་མས་ཟེར་ ཡེ་ཤེས་རྡོ་རྗེ་གིས་ བཤདཔ་ཨིན་པས།  
ཡེ་ཤེས་རྡོ་རྗེ་གིས་ སླབ་མིའི་ནང་ དེ་ཁའི་མཚོ་སྨནམོ་གིས་ གཏེར་སྟོན་བདའ་འོངམ་ད་ གཏེར་སྟོན་གྱིས་ བྱི་ཅུང་ལུ་སྤྲུལ་ཏེ་ འབྱོག་འགྱོ་བའི་སྐབས་ མཚོ་སྨནམོ་གིས་ཡང་ བྱ་ཁྲི་ཧོར་པ་ལུ་ སྤྲུལ་ཞིནམ་ལས་ བདའ་འོང་སྟེ་ གཏེར་སྒོ་ལུ་ལྷོདཔ་ད་ གཏེར་སྒོ་ལའི་བཙན་གྱིས་ ཁོང་༢ ཀྱི་བར་ན་ དཔང་པོ་འབད་དེ་ མཚོ་སྨནམོ་གིས་ གཏེར་སྒོ་ལ་བརྒལ་ཏེ་ འགྱོ་ནི་མེདཔ་དང་ གཏེར་སྟོན་དང་ སྤ་རོ་སྤང་སྦས་ས་ལུ་ཡོད་མི་ ཁོ་རའི་མི་བརྒྱུད་ཚུ་གིས་ཡང་ གཏེར་སྒོ་ལ་བརྒལ་ཏེ་ མར་འོང་ནི་མེདཔ་སྦེ་ བར་ན་འཆམ་ཁ་འགྲིགས་ནུག་ཟེར་ཨིན་པས།  
དེ་འབདཝ་ལས་ ད་ལྟོའི་བར་ན་ཡང་ གཏེར་སྟོན་གྱི་ མི་བརྒྱུད་ཚུ་གིས་ གཏེར་སྒོ་ལ་བརྒལ་འོང་པ་ཅིན་ གསང་སྦས་ཁ་ལུ་ གནམ་གཤིས་ལེགས་ཤོམ་ག་དེམ་ཅིག་ཡོད་རུང་ ཆརཔ་རྐྱབ་སྟེ་ ས་སྨུག་གསྤུབས་ནི་ཡོད་ཟེར་ ཡེ་ཤེས་རྡོ་རྗེ་གིས་ བཤདཔ་ཨིན་པས།  
གཏེར་སྟོན་ཤེས་རབ་མེ་འབར་གྱིས་ སྲེག་ཏེག་ནང་ལས་ཡང་ གསེར་གཞོངམ་ཅིག་ གཏེར་བཞེས་ཡོདཔ་ད་ མ་གཞི་ གསེར་དེ་ནང་ཟེར་ཨིན་རུང་ ད་རེས་ནངས་པར་ བརྗོད་སྒྲ་ཉམས་ཏེ་ སྲེག་ཏེག་ནང་ཟེར་ སླབ་སྲོལ་ཡོདཔ་བཞིན་དུ་ གཏེར་སྟོན་གྱིས་ གཏེར་ཚུ་ སྒོ་ནོར་ཐོན་སྐྱེད་ མར་དང་དར་ཚིལ་ལུ་ བསྒྱུར་ཞིནམ་ལས་ སྲེག་ཏེག་ནང་ལུ་ སྦས་གནང་མི་ལུ་བརྟེན་ མི་ཚུ་གིས་འབད་བ་ཅིན་ ད་རེས་ནངས་པར་ གཡུས་ཚན་དེ་ནང་ སྒོ་ནོར་ཐོན་སྐྱེད་ལེགས་ཤོམ་འོང་མི་དེ་ དེ་ལུ་བརྟེན་ཨིནམ་སྦེ་ བཤད་སྲོལ་འདུག།  
རྒྱན་ཀ་ནང་ལས་ དུས་ཡུན་ཚོད་༢ ལྷགཔ་ཅིག་གི་རིང་ སྣུམ་འཁོར་ནང་ འགྲོ་འགྲུལ་འབད་བའི་སྐབས་ གཏོར་སྒོ་ལ་ལུ་ ལྷོད་ཚུགས་པས་ཟེར་ ཞུ་ནི་ཨིན

༉ བཀྲིས་གཡང་རྩེ་སྟོང་ཞང་རྒེད་འོག་ སྒོམ་ཕུག་སྐོར་རའི་ གནས་ཆེན་གྱི་ ལྟག་ལུ་ཡོད་མི་ ཀ་པཱ་ལི་བྲག་ཕུག་དེ་ ཨྱོན་གུ་རུ་རིན་པོ་ཆེ་དང་ འབྲེལ་གནད་ཡོད་པའི་ གནས་བྱིན་རླབས་ཅན་ཅིག་ཨིན་པས།  
དེ་ཡང་ དུས་རབས་༨ པའི་ནང་ གུ་རུ་རིན་པོ་ཆེ་མཆོག་ བདུད་གཏེར་བདག་ དགེ་བསྙེན་ཆོས་འཕེལ་བཏུལ་ནིའི་དོན་ལུ་ བྱོན་པའི་སྐབས་ བྲག་ཕུག་དེ་ནང་ སྒྲུབ་པ་གནང་བཞུགས་ཡོདཔ་ཨིན་པས།  
ཀ་པཱ་ལི་བྲག་ཕུག་གི་དཀོན་གཉེར་ སྐྱེས་ལོ་༣༤ ལང་མི་ བྱང་ཆུབ་ཚེ་རིང་གིས་ སླབ་མིའི་ནང་ གཏེར་བདག་དགེ་བསྙེན་ཆོས་འཕེལ་གྱིས་ སྒོམ་ཕུག་སྐོར་རའི་ ལྷ་ཁང་གི་ ཉེ་འདབས་ལུ་ཡོད་མི་ རྡོ་ཕུག་སྦོམ་དེ་ནང་ འཛུལ་སྡོད་པའི་སྐབས་ ཨྱོན་གུ་རུ་གིས་ གཏེར་བདག་དེ་ བཏུལ་ཐབས་ལུ་ བྲག་ཕུག་དེ་ནང་ གསང་བའི་སྒྲུབ་པ་ ཟླཝ་༣ གནང་བཞུགས་ནུག་ཟེར་ཨིན་པས།  
ཁོ་གིས་འབད་བ་ཅིན་ བྲག་ཕུག་དེ་གི་མཚན་ ཀ་པཱ་ལི་ཟེར་ ཞུ་དགོ་མི་དེ་ཡང་ གུ་རུ་རིན་པོ་ཆེ་གིས་ གསང་བའི་སྒྲུབ་པ་ ཟླཝ་༣ གྱི་རིང་ ལེགས་ཤོམ་སྦེ་ གནང་ཚར་བའི་ཤུལ་ལས་ བྲག་ཕུག་དེ་ནང་ གུ་རུ་ཁོ་རའི་ དབུ་ཐོད་དམ་ཀ་པཱ་ལི་དེ་ གཏེར་ལུ་སྦས་གནང་མི་ལུ་བརྟེན་ཨིན་ཟེར་ཨིན་པས།  
བྲག་ཕུག་དེ་ནང་ འགྱོ་བའི་སྐབས་ གཡོན་ཁ་ཐུག་ལུ་ ཨྱོན་གུ་རུ་རིན་པོ་ཆེ་གིས་ སྒྲུབ་པ་གནང་མིའི་ སྐུ་རྗེས་དང་ མཁའ་འགྲོ་ཡེ་ཤེས་མཚོ་རྒྱལ་གྱིས་ གུ་རུ་ལུ་ གསོལཝ་དྲང་པའི་སྐབས་ཀྱི་ཞབས་རྗེས་ དེ་ལས་ གཡས་ཁ་ཐུག་ལུ་ དབུ་ཐོད་གཏེར་ལུ་ སྦས་མི་དང་ གུ་རུའི་གསོལ་ཐབ་ གུ་རུའི་གཅོད་ཌམ་ མཁའ་འགྲོ་ཡེ་ཤེས་མཚོ་རྒྱལ་གྱི་ སྲུང་གའུ་དང་ གསང་ཆབ་གནང་ས་ཚུ་ ཡ་མཚན་ཆེ་ཏོག་ཏོ་སྦེ་ མཇལ་ནི་འདུག།  
བྱང་ཆུབ་ཚེ་རིང་གིས་ སླབ་མིའི་ནང་ གུ་རུ་གིས་ ཁོ་རའི་དབུ་ཐོད་གཏེར་ལུ་ སྦས་གནང་སའི་ནང་ གནམ་བྱཱར་དགུན་མེད་པར་ གྲུབ་ཆུ་འབབ་ནི་ཡོད་ཟེར་ཨིནམ་ད་ མི་ཚུ་གིས་འབད་བ་ཅིན་ གུ་རའི་སྐུ་རྗེས་ལ་སོགས་པ་ཚུ་ལས་ཡང་ ཚེས་བཟང་དང་ དུས་བཟང་ཚུ་གི་སྐབས་ གྲུབ་ཆུ་འབབ་ནི་ཡོད་ཟེར་ཨིན་པས།  
ཁོ་གིས་འབད་བ་ཅིན་ ཨྱོན་གུ་རུ་རིན་པོ་ཆེ་གིས་ བྲག་ཕུག་དེ་ནང་ སྐུ་རྗེས་ལེ་ཤ་བཞག་གནངམ་ད་ མཁའ་འགྲོ་ཡེ་ཤེས་མཚོ་རྒྱལ་གྱིས་ཡང་ འགྲོ་བ་སེམས་ཅན་ཚུ་གི་དོན་ལུ་ མོ་གིས་ཡང་ ཤུལ་བཞག་ཅིག་ བཞག་དགོ་པས་ཟེར་ ཐུགས་བཞེད་གནང་སྟེ་ མཁའ་འགྲོ་མོ་རའི་སྲུང་གའུ་དེ་ གཏེར་ལུ་སྦས་གནང་ནུག་ཟེར་ཨིན་པས། བྲག་ཕུག་དེ་ མཇལ་བར་འོང་མི་ དད་ཅན་གནས་སྐོརཔ་ཚུ་གིས་ སྲུང་གའུ་དེ་ལས་ ཕྲེང་བ་ཟེར་ ཕྱེངམ་གི་བྱིན་རླབས་ཞུ་བའི་སྐབས་ ཕྱེངམ་དེ་ གའུ་དེ་ཁར་བཞགཔ་ད་ སྒྲིབ་ཞུགས་ཡོད་པ་ཅིན་ ཆགས་མི་བཏུབ་དོ་ཡོདཔ་ད་ སྒྲིབ་ག་ནི་ཡང་མེད་པ་ཅིན་ མི་གིས་ བཟུང་བཞག་བཞགཔ་བཟུམ་སྦེ་ གའུ་དེ་ནང་ ཡ་མཚན་ཆེ་ཏོག་ཏོ་སྦེ་ ཆགས་ནི་ཡོད་ཟེར་ དཀོན་གཉེར་གྱིས་ བཤདཔ་ཨིན་པས།  
བྲག་ཕུག་གི་ ཉེ་འདབས་ལུ་ རྡོ་སྦོམ་ཅིག་ མཇལ་ནི་ཡོད་མི་དེ་ མཁའ་འགྲོ་ཚུ་གིས་ གུ་རུ་རིན་པོ་ཆེ་ལུ་ གླུའི་མཆོད་པ་ཕུལ་ས་ཨིནམ་ད་ ཧེ་མ་འབད་བ་ཅིན་ རྡོ་དེ་ཁར་ མཁའ་འགྲོའི་ཞབས་རྗེས་ཚུ་ མཇལ་ནི་ཡོད་རུང་ ད་རེས་ནངས་པར་ མཇལ་མི་ཚུགས་དོ་ཡོདཔ་ཨིན་པས།  
གནས་སྐོརཔ་ཚུ་གིས་ རྡོ་དེ་གི་སྐོར་ལས་ དྲི་བའི་སྐབས་ རྡོ་དེ་ཁར་ ཞབས་ཁྲ་ཚུ་ འཐེན་པ་ཅིན་ ཕན་ཡོན་ཡོད་པའི་སྐོར་ སླབ་བྱིནམ་ད་ ལ་ལོ་ཅིག་གིས་ དད་པའི་ཐོག་ལས་ ཞབས་ཁྲ་ཚུ་ འཐེན་ནི་འདུག་ཟེར་ དཀོན་གཉེར་གྱིས་ བཤདཔ་ཨིན་པས།  
དེ་ལས་ རྡོ་དེ་གི་རྩ་བར་ གྲུབ་ཆུ་ཅིག་ཡོད་མི་དེ་ཡང་ གུ་རུ་རིན་པོ་ཆེ་གིས་ བཏོན་གནང་ཡོདཔ་སྦེ་ བཤད་ནི་ཡོདཔ་ད་ གྲུབ་ཆུ་དེ་ གནམ་བྱཱར་དགུན་ལུ་ སྦོམ་ཆུང་ལུ་ འགྱུར་བ་ག་ནི་ཡང་མེད་པར་ གནསཔ་ཨིན་པས།  
བྱང་ཆུབ་ཚེ་རིང་གིས་ སླབ་མིའི་ནང་ བྲག་ཕུག་དེ་གི་ དཀོན་གཉེར་མ་འབད་བའི་ཧེ་མར་ སྒོམ་ཕུག་སྐོར་ར་དགེ་འདུན་སློབ་གྲྭའི་ སློབ་དཔོན་སྦེ་ ཕྱག་ཞུ་བའི་སྐབས་ ཀ་པཱ་ལི་བྲག་ཕུག་དེ་ སྒེར་སྡེ་གིས་ བདག་འཛིན་འབད་སྡོད་ཡོད་རུང་ ཤུལ་ལས་ བཀྲིས་སྒང་རབ་སྡེ་ལུ་ རྩིས་ཕུལ་ཞིནམ་ལས་ དཀོན་གཉེར་སྦེ་ ཕྱག་ཞུ་ཡི་ཟེར་ཨིན་པས།  
ཁོ་གིས་ སླབ་མིའི་ནང་ དཀོན་གཉེར་སྦེ་ འགོ་དང་པ་འགྱོ་བའི་སྐབས་ བྲག་ཕུག་དེ་ཁར་ བྲག་ཕུག་དེ་རྐྱངམ་གཅིག་མ་གཏོགས་ ཕྱི་ཁ་ལས་ ལྷ་ཁང་དང་ དཀོན་གཉེར་གྱི་སྡོད་ཁྱིམ་ དེ་ལས་ མཆོདཔ་ཕུལ་ས་ཟེར་ ག་ནི་ཡང་མེདཔ་ལས་ སེམས་ཕམ་བྱུང་ཡོད་རུང་ སྤྱི་ལོ་༢༠༡༡ དང་༢༠༡༢ དེ་ཅིག་ཁར་ བཀྲིས་གཡང་རྩེ་རྫོང་ཁག་བདག་སྐྱོང་གིས་ མ་དངུལ་རྒྱབ་སྐྱོར་ཐོག་ལས་ ཕྱི་ཁ་ལས་ ལྷ་ཁང་ཅིག་ བཞེངས་ཅི་ཟེར་ཨིན་པས།  
ཁོ་གིས་འབད་བ་ཅིན་ ད་རེས་ བྲག་ཕུག་དེ་ཁར་ གདོང་ལེན་ཟེར་རུང་ སྒོམ་ཕུག་སྐོར་རའི་ལྟག་ལས་ གནས་སྐོརཔ་ཚུ་འོང་སའི་ ལམ་ལེགས་ཤོམ་མེད་པའི་ཁར་ བྲག་ཕུག་དེ་ནང་ ཆོས་ཕྱོགས་ཀྱི་ ལས་རིམ་རེ་ འགོ་འདྲེན་འཐབ་དགོཔ་ འཐོན་པའི་སྐབས་ མཆོད་ཆས་ཀྱི་རིགས་ཚུ་མེདཔ་ལས་ སྒོམ་ཕུག་སྐོར་ར་རྩིས་གཞུང་སློབ་གྲྭ་ལས་ བརྙ་དགོ་པས་ཟེར་ཨིན་པས། བྲག་ཕུག་དེ་ མཇལ་བར་འགྱོཝ་ད་ སྒོམ་ཕུག་སྐོར་ར་ལས་ དུས་ཡུན་སྐར་མ་༢༠ དེ་ཅིག་ གྱེན་འཛེགས་ཏེ་ འགྱོ་དགོ་པས་ཟེར་ ཞུ་ནི་ཨིན།

༉ དགེ་ལེགས་ཕུག་ལས་ གཞལམ་སྒང་ལུ་འགྱོ་སའི་ གཞུང་ལམ་ཀི་ལོ་མི་ཊར་༡༡ དེ་ཅིག་ལུ་ལྷོདཔ་ད་ ཤིང་སྣ་མེ་ཏོག་དང་ ཤིང་འབྲས་སྣ་ཚོགས་ཀྱིས་ མཐའ་བསྐོར་ཏེ་ཡོད་པའི་ སྒང་ཏོག་ཅིག་གུ་ གཟི་བརྗིད་དང་ལྡན་པའི་ བྱིན་བརླབས་ཅན་གྱི་ གསེར་གཞོང་དགོན་པའི་ལྷ་ཁང་དེ་ ག་ནི་བ་ མཛེས་ཆ་དང་ལྡནམ་སྦེ་ མཇལ་ཚུགསཔ་ཨིན་པས།  
དེ་ཡང་ གསེར་གཞོང་མདོ་སྔགས་ཀུན་བཟང་ཆོས་གླིང་དགོན་པ་དེ་ སྤྱི་ལོ་༡༩༦༨ ལུ་ སྤོ་ལོ་མཁན་རིན་པོ་ཆེ་མཆོག་ དད་ཅན་སྦྱིན་བདག་ཚུ་གིས་ དགེ་ལེགས་ཕུག་ལུ་ གདན་འདྲེན་ཞུ་བའི་སྐབས་ རིན་པོ་ཆེ་གིས་ སྒང་ཏོག་དེ་ཁར་ ལྷ་ཁང་ཅིག་བཞེངས་ཚུགས་པ་ཅིན་ རྒྱལ་ཁབ་ཀྱི་མཐའ་དོན་ལུ་ ལེགས་ཤོམ་འོང་ནི་མས་ཟེར་བའི་ ལུང་བསྟན་གནངམ་དང་འབྲེལ་ ས་ཆ་དེ་ཡང་ བྱིན་གྱིས་བརླབས་གནང་ནུག་ཟེར་ གྲྭ་ཚང་གི་དབུ་འཛིན་ མཁན་པོ་ཀུན་ལེགས་དབང་འདུས་ཀྱིས་ བཤདཔ་ཨིན་པས།  
དེ་གི་ཤུལ་ལས་ སྤྱི་ལོ་༡༩༧༥ དང་༧༦ ལུ་ མི་དབང་འབྲུག་རྒྱལ་༤ པ་ དཔལ་འཇིགས་མེད་སེངྒེ་དབང་ཕྱུག་མཆོག་གིས་ ཀྲོང་གསར་དང་ གཞལམ་སྒང་རྫོང་ཁག་གི་ མི་སེར་ཚུ་ལུ་ འགོ་དང་པ་ གསར་སྤང་ལས་ སའི་སྐྱིད་སྡུག་གནང་པའི་སྐབས་ མི་དབང་མཆོག་གི་ སྐུ་ཚབ་སྦེ་བྱོན་མི་ ཚེ་འདས་དྲགོས་རིན་པོ་ཆེ་ལུ་ གཞིས་གསར་ནང་སྡོད་མི་ཚུ་གིས་ གསོན་གཤིན་གྱི་ དགེ་རྩ་བསྒྲུབ་ནི་དང་ སྐྱབས་འཚོལ་སའི་རྟེན་བཟུམ་ཅིག་སྦེ་ དམངས་ཀྱི་ལྷ་ཁང་ཅིག་ བཞེངས་ནིའི་དོན་ལུ་ སའི་སྐྱིད་སྡུག་ཞུ་མི་དང་བསྟུན་ མི་དབང་མཆོག་ལུ་ སྙན་འབུལ་ཞུ་བའི་ཤུལ་ལས་ སྐྱིད་སྡུག་ཐོབ་ནུག།  
དེ་ལས་ དྲགོས་རིན་པོ་ཆེ་གིས་ ལྷ་ཁང་གསར་བཞེངས་ཀྱི་ མ་དངུལ་བཟོ་ནིའི་དོན་ལུ་ རྒྱན་ཤོག་ལོ་ཊི་རི་བཙོང་ཐོག་ལས་ དངུལ་ཀྲམ་༥༠,༠༠༠ ཐོབ་མིའི་གུ་ བསམ་རྩེ་ཆང་བཟོ་འཕྲུལ་ཁང་གི་ སྦྱིན་བདག་འཇིགས་མེད་ཀྱིས་དངུལ་ཀྲམ་༢༠,༠༠༠ དང་ དད་ཅན་གཞན་ཚུ་ལས་ མང་མང་ཉུང་ཉུང་རེ་བསྡུ་ཡོད་རུང་ ཞལ་འདེབས་མང་ཤོས་ཅིག་ སྦྱིན་བདག་རྒྱལ་མཚན་གྱིས་ ཕུལ་ཐོག་ལས་ ཡོངས་བསྡོམས་མ་དངུལ་ དངུལ་ཀྲམ་༡༧༠,༠༠༠ ཐོབ་མི་དང་བསྟུན་ ལྷ་ཁང་གསར་བཞེངས་ཀྱི་ལཱ་ འགོ་བཙུགས་ནུག།  
དེ་བསྒང་ དགོན་པ་ཚུན་ འཁོར་ལམ་བཏོན་ནིའི་དོན་ལུ་ སོ་ནམ་ལས་ཁུངས་ཀྱི་ཁ་ཐུག་ལས་ འཕྲུལ་ཆས་ཀྱི་ རྒྱབ་སྐྱོར་འབད་ཡོདཔ་མ་ཚད་ གཞི་གསར་ནང་སྡོད་མི་ ཁྱིམ་གུང་༦༠ དེ་ཅིག་གིས་ ཟླཝ་༣ རེ་ སྦུངས་བསྒུལ་གྱི་ཞབས་ཏོག་ཞུ་ནུག། གསེར་གཞོང་དགོན་པ་ལུ་ གྲྭ་ཚང་འགོ་དང་པ་ སྤྱི་ལོ་༡༩༧༧ ལུ་ ཁེངས་རྟ་ལི་དགོན་པའི་ ཞིང་གཤེགས་བླམ་ཐེར་ཅུང་གིས་ དགེ་སློང་ཞལ་གྲངས་༢༥ བཙུགས་ཐོག་ལས་ གཞི་བཙུགས་གནང་ཡོདཔ་བཞིན་དུ་ ལོ་༣ དེ་ཅིག་གི་རིང་ དགོན་པ་དེ་ གྲྭ་ཚང་གི་དོན་ལུ་ གནམ་དགུན་གྱི་བཞུགས་གནས་སྦེ་ ལག་ལེན་འཐབ་ཡོདཔ་ཨིན་པས།  
བར་སྐབས་ཅིག་ལས་ བླམ་ཐེར་ཅུང་གཤགས་པའི་ཤུལ་ལུ་ དགོན་པ་དེ་ ཧ་ལམ་ཉམས་ཆག་ཤོར་ནིའི་ དུས་ཚོད་དང་བསྟུན་ སྤྱི་ལོ་༢༠༠༥ ལུ་ སྐྱབས་རྗེ་རྗེ་མཁན་རིན་པོ་ཆེ་མཆོག་ དགེ་ལེགས་ཕུག་ལུ་ ཆིབས་སྐྱོད་གནང་པའི་སྐབས་ སྐྱབས་རྗེ་མཆོག་གིས་ དགོན་པ་ཉམས་གསོ་ཞུ་ནིའི་དོན་ལུ་ དངུལ་ཀྲམ་༣༠༠,༠༠༠ ཞལ་འདེབས་གནང་མིའི་གུ་ དད་ཅན་སྦྱིན་བདག་ཚུ་གིས་ རྒྱུ་སྦུང་གཉིས་ཀྱི་ཐོག་ལས་ ཞབས་ཏོག་ཞུ་སྟེ་ ཉམས་གསོ་ཞུ་ཡོདཔ་ཨིན་པས།  
སྐྱབས་རྗེ་མཆོག་གིས་ བཀའ་གནང་མི་དང་བསྟུན་ གཡུས་མི་ཚུ་གིས་ གསེར་གཞོང་དགོན་པ་ལུ་ དགེ་འདུན་གྱི་སྡེ་ཅིག་ གཞི་བཙུགས་ཐོག་ལས་ བདག་འཛིན་འཐབ་མི་ བླམ་དང་སྤྲུལ་སྐུ་ཅིག་ ངེས་པར་དུ་དགོ་པའི་ གྲོས་བསྟུན་འབད་ཡོདཔ་ཨིན་པས།  
དེ་བཞིན་དུ་ སྦྱིན་བདག་རྒྱལ་མཚན་དང་ གསེར་གཞོང་སློབ་བསོད་ནམས་དབང་འདུས་ ཚོགས་པ་ དེ་ལས་ གཡུས་མི་དམངས་ཀྱིས་ དགེ་བཤེས་རིགས་བཟང་གི་ཡང་སྲིད་ མཁན་སྤྲུལ་ཐོགས་མེད་རིན་པོ་ཆེ་ལུ་ གསེར་གཞོང་དགོན་པ་དེ་ འཛིན་སྐྱོང་མཛད་གནང་དགོ་པའི་ ཞུ་བ་ཕུལཝ་བཞིན་དུ་ རིན་པོ་ཆེ་གིས་ ཞལ་བཞེས་གནང་ཡོདཔ་ཨིན་པས།  
དེ་ལས་ཚུར་ སྤྱི་ལོ་༢༠༠༢ ལུ་ རྒྱ་གར་མེེ་སཱོར་ སྔ་འགྱུར་མཐོ་སློབ་མདོ་སྔགས་རིག་པའི་འབྱུང་གནས་ལས་ ནང་པའི་རིག་གཞུང་གི་ སྐུ་ཡོན་ཡོངས་རྫོགས་བཞེས་ཚར་མི་ མཁན་སྤྲུལ་ཐོགས་མེད་རིན་པོ་ཆེ་གིས་ སངས་རྒྱས་བསྟན་པའི་གཞི་མ་ དགེ་འདུན་འདུས་པའི་སྡེ་ཨིནམ་ལས་ ཡར་རྒྱས་གཏང་ཐབས་ལུ་ ལྷ་ཁང་དང་ གྲྭ་ཤག་ཚུ་ སྔར་ཡོད་ཉམས་གསོ་དང་ གསར་བཞེངས་ཀྱི་ལཱ་ཚུ་ རིན་པོ་ཆེ་ཁོ་ར་དང་ སྦྱིན་བདག་རྒྱལ་མཚན་གྱིས་ མཉམ་འབྲེལ་ཐོག་ སྤྱི་ལོ་༢༠༠༥ ལས་ འགོ་བཙུགས་ནུག།  
ཨིན་རུང་ མ་དངུལ་ལང་མ་ཚུགས་པའི་ དཀའ་ངལ་བྱུང་མི་ལུ་བརྟེན་ རིན་པོ་ཆེ་གིས་ སིངྒ་པུར་དང་ ཏའེ་ཝཱན་ལུ་བྱོན་ཏེ་ ནང་པའི་ཆོས་ལུགས་འཛིན་མི་ དད་ཅན་སྐྱ་སེར་ཚུ་ལུ་ ཆོས་བཤད་ལས་རིམ་ཚུ་ འགོ་འདྲེན་འཐབ་ཞིནམ་ལས་ ཏི་རུ་དུམ་གྲ་རེ་ཐོབ་མི་དེ་གིས་ ཉམས་གསོ་དང་ གསར་བཞེངས་ཀྱི་ལཱ་ཚུ་ནང་ ལྷན་ཐབས་འབད་ཡོདཔ་ཨིན་པས།  
ད་ལྟོ་བཟུམ་ཅིག་འབད་བ་ཅིན་ མཁན་སྤྲུལ་ཐོགས་མེད་རིན་པོ་ཆེ་གིས་ ཁོ་རའི་སྐུ་སྒེར་ཐོག་ལས་ གྲྭ་ཚང་གི་མཁན་སློབ་དང་ དགེ་འདུནམ་ཡོངས་ལུ་ ཉེ་བར་མཁོ་བའི་མཐུན་རྐྱེན་ཚུ་དང་ ལྟོ་གོས་ཆོས་གསུམ་ གནང་དང་གནང་བཞིན་དུ་འདུག།  
དེ་མ་ཚད་ ཨ་ནེམོ་༢༥ དེ་ཅིག་ཡོད་མི་ བཀྲིས་ཕུག་ཨ་ནེམོ་གྲྭ་ཚང་དེ་ཡང་ འཚོ་བའི་མཐུན་རྐྱེན་གྱི་ དཀའ་ངལ་བྱུང་མི་ལུ་བརྟེན་ སྤྱི་ལོ་༢༠༡༡ ལུ་ དགོན་པའི་སྦྱིན་བདག་ གུ་རུ་ཚེ་དབང་དང་ བཀྲིས་ཕུག་གི་གཡུས་མི་ཚུ་གིས་ རིན་པོ་ཆེ་ལུ་ ཕུལ་ཡོདཔ་བཞིན་དུ་ ད་རེས་ འཛིན་སྐྱོང་འཐབ་ནི་ལས་ འགོ་བཟུང་སྟེ་ ལྟོ་གོས་ཆོས་གསུམ་ཆ་མཉམ་ར་ རིན་པོ་ཆེ་གིས་ གནང་ཡོདཔ་ཨིན་པས།  
དེ་བཟུམ་སྦེ་ གསེར་གཞོང་གྲྭ་ཚང་གི་འོག་ལུ་ འཕགས་པའི་དགེ་འདུན་ལས་ སྐྱབས་ཞུ་བར་འོང་མི་ རྒན་རྒས་ཉམ་ཆུང་ ལྟ་མི་ག་ཡང་མེད་པའི་ ཕོ་མོ་༡༥ དེ་ཅིག་ལུ་ཡང་ སྡོད་གནས་དང་ ཟླ་རིམ་གྱི་ལྟོ་རྒྱགས་དང་ བཀབ་གོ་ལ་ཚུ་ རིན་པོ་ཆེ་གིས་ གནང་བཞིན་དུ་འདུག།  
མཁན་སྤྲུལ་ཐོགས་མེད་རིན་པོ་ཆེ་གིས་གཙོས་པའི་ གསེར་གཞོང་གྲྭ་ཚང་གི་ བླ་སློབ་དང་ དགེ་འདུནམ་ཚུ་ རང་ཟླ་༣ པའི་ཚེས་༨ ལུ་ གནམ་བྱཱར་གྱི་བཞུགས་གནས་ སྤ་རོ་ལམ་གོང་རྒེད་འོག་ སྔོ་པ་ལུ་ གསོལ་ཐབ་བྱིན་ཞིནམ་ལས་ ལོག་རང་ཟླ་༨ པའི་ཚེས་༢༥ ལུ་ དགུན་གྱི་བཞུགས་གནས་ དགེ་ལེགས་ལུ་ གསོལ་ཐབ་བྱོན་དོ་ཡོདཔ་ད་ གསོལ་ཐབ་བྱོན་ནིའི་ལམ་སྲོལ་དེ་ཡང་ སྤྱི་ལོ་༢༠༡༤ ལས་ འགོ་བཙུགས་ནུག།  
གསེར་གཞོང་གྲྭ་ཚང་གིས་ རང་ཟླ་༩ པའི་ཚེས་༢༢ ལུ་ རྒྱལ་བ་ལྷ་ལས་བབས་པའི་ དུས་ཆེན་དང་འབྲེལ་ ལོ་བསྟར་ཚེས་བཅུ་ འགོ་འདྲེན་འཐབ་དོ་ཡོདཔ་ད་ དེ་བསྒང་ ཉེ་འདབས་ཀྱི་ གཡུས་ཚན་ཚུ་ནང་ལས་ མི་སེར་སྟོང་ཕྲག་ལས་བཅད་དེ་ ཚེས་བཅུ་མཇལ་བར་འོང་མི་ཚུ་ལུ་ སྐུ་འཆམ་གྱི་རིགས་དང་ གུ་རུའི་མཐོང་གྲོལ་ དེ་ལས་ ནང་རྟེན་བྱིན་ཅན་ཚུ་གི་ མཇལ་ཁ་གནངམ་ཨིན་ཟེར་ གྲྭ་ཚང་གི་དབུ་འཛིན་ མཁན་པོ་ཀུན་ལེགས་དབང་འདུས་ཀྱིས་ བཤདཔ་ཨིན་པའི་གནས་ཚུལ།

༉ མོང་སྒར་ལྕགས་སི་མཁར་རྒེད་འོག་གི་ མི་དམངས་ལྷ་ཁང་ལུ་ལྟཝ་ད་ སེམས་འཁྲུལ་སི་སི་སྦེ་ མཐོང་གསལ་བྱུང་བའི་ཁར་ ལྷ་ཁང་དེ་ རྩ་བ་ལས་ར་ ཉམས་གསོ་ཞུ་མི་དེ་ ད་ལྟོའི་བར་ན་ཡང་ མཇུག་བསྡུ་མ་ཚུགས་པར་འདུག།

དེ་ཡང་ ད་ལྟོ་ཡོད་པའི་ ལྷ་ཁང་གི་མཐའ་འཁོར་ལུ་ ཐོག་ཚད་༢ འབད་མི་གཟིགས་རས་དང་ ཐོག་ཚད་༣ འབད་མི་འཆམ་ཁང་ ཐོག་གཅིགམ་འབད་མི་ཐབ་ཚང་ དེ་ལས་ དང་ཕུ་བཞེངས་ཡོད་པའི་ ཨྱོན་ནོར་ལྷའི་ལྷ་ཁང་ཚུ་ བརྡལ་བཏང་མི་དེ་ ལོག་གསར་བཞེངས་དང་ ཉམས་གསོ་ཞུ་མ་ཚུགས་པར་ ལུས་མི་ལུ་བརྟེན་ མི་སེར་ཚུ་ སེམས་ཕམ་སྟེ་འདུག།

ཡེ་སྟོང་སྤྱི་འོག་གི་ཚོགས་པ་ བསོད་ནམས་རིན་འཛིན་གྱིས་ སླབ་མིའི་ནང་ ས་གནས་གཞུང་ཐེངས་༢ པའི་ རྒེད་ འོག་ཁྲི་འཛིན་གྱིས་གཙོས་པའི་ འགོ་ཁྲིདཔ་ཚུ་གིས་ མི་སེར་དང་གཅིག་ཁར་ གྲོས་བསྟུན་ག་ནི་ཡང་མ་འབད་བར་ གཟིགས་རས་དང་ ལྷ་ཁང་རྙིངམ་  འཆམ་ཁང་ དེ་ལས་ ཐབ་ཚང་ཚུ་ ས་བཅད་འཕྲུལ་ཆས་ཀྱིས་ ཉིནམ་གཅིག་ནང་ར་ བརྡལ་བཤིག་བཏང་ནུག་ཟེར་ཨིན་པས།

གཟིགས་རས་དང་ ལྷ་ཁང་ འཆམ་ཁང་ དེ་ལས་ ཐབ་ཚང་བརྡལ་བཏང་མིའི་ ཤིང་ཆས་ཚུ་ རུལ་སོ་ནི་དེ་གིས་ ལག་ལེན་འཐབ་མི་བཏུབ་པས་ཟེར་ བསོད་ནམས་རིག་འཛིན་གྱིས་ སླབ་ཨིན་པས།

དགོན་པ་སྤྱི་འོག་ལས་ ཚོགས་པ་བཅོ་ལྔ་ཕུན་ཚོགས་ཀྱིས་ སླབ་དོ་བཟུམ་འབད་བ་ཅིན་ ལོ་བསྟར་བཞིན་དུ་ རང་ཟླ་༥ པའི་ སྤྲེལ་ཟླ་ཚེས་བཅུ་ ཉིནམ་༣ དང་ རང་ཟླ་༡༠ པའི་ཚེས་༡༤ ལས་༡༧ ཚུན་ བདུན་ཕྲག་༡ གི་རིང་ ཚེས་བཅུའི་གར་འཆམ་དང་ ཟླ་རིམ་གྱི་ཚེས་བཅུ་ཚུ་ འགོ་འདྲེན་འཐབ་པའི་སྐབས་ འཆམ་དང་ ཞབས་ཁྲ་རྐྱབ་མི་ཚུ་ སྡོད་ས་མེད་པའི་ དཀའ་ངལ་བྱུང་སྟེ་ ཡོད་ཟེར་ཨིན་པས།

ལྷག་པར་དུ་ གསུང་ཆོག་གནང་མི་ བླམ་ཆོསཔ་ཚུ་ཡང་ བཞུགས་ས་མེད་པའི་ཁར་ ཐབ་ཚང་དང་ གཟིགས་རས་ཀྱི་ མཐུན་རྐྱེན་ཚུ་མེད་པའི་ དཀའ་ངལ་ལུ་བརྟེན་ ལོ་བསྟར་བཞིན་དུ་ འགོ་འདྲེན་འཐབ་ནིའི་དོན་ལུ་ མི་སེར་ཚུ་ བདུན་ཕྲག་ལྷགཔ་ཅིག་གི་རིང་ འུར་ལཱ་རྒྱུག་་དགོཔ་ཐོན་ཏེ་ཡོད་ཟེར་ སླབ་ཨིན་པས།

ཡེ་སྟོང་ཚོགས་པ་ བསོད་ནམས་རིན་འཛིན་གྱིས་ སླབ་མིའི་ནང་ ས་གནས་གཞུང་ཐེངས་༢ པའི་ འགོ་ཁྲིདཔ་ཚུ་གིས་ བརྡལ་ བཤིག་བཏང་མི་ གཟིགས་རས་དང་ འཆམ་ཁང་ དེ་ལས་ ཐབ་ཚང་གི་མཐུན་རྐྱེན་ཚུ་ རྒེད་འོག་གི་ མི་སེར་གུང་པ་༣༠༠ ལྷགཔ་ཅིག་ཡོད་མི་ལས་ གུང་པ་རེ་ལས་ དངུལ་ཀྲམ་༡,༧༥༠ རེ་ བསྡུ་ཞིནམ་ལས་ སྤྱི་ལོ་༡༩༩༢ དེ་ཅིག་ལུ་ གསར་བཞེངས་འབད་ནུག་ཟེར་ཨིན་པས།

ཧེ་མ་ ལྷ་ཁང་རྙིངམ་ནང་ཡོད་མི་ མ་ནི་དུང་འཁོར་སྦོམ་༧ དེ་ཅིག་དང་ མ་ནི་ལག་འཁོར་བརྒྱ་ལྷགཔ་ཅིག་ཡོད་མི་ཚུ་ཡང་ བཞག་སའི་ས་གོ་མེདཔ་ལས་ ལྷ་ཁང་གི་ཟུར་ཁར་ བཞག་ཡོད་པའི་ མཐོང་གསལ་བྱུངམ་ཨིན་པས།

ཟད་འགྲོ་བསྡོམས་ དངུལ་ཀྲམ་ས་ཡ་༧ ལྷགཔ་ཅིག་གནས་པའི་ ལྷ་ཁང་དེ་ ལོ་༥ དེ་ཅིག་ལང་རུང་ ད་ལྟོའི་བར་ན་ཡང་ བསྒྲུབ་མ་ཚུགས་པའི་ཁར་ ལྷ་ཁང་ནང་གི་ སྐུ་གསུང་ཐུགས་རྟེན་ཚུ་ཡང་ མཁོ་སྒྲུབ་འབད་མ་ཚུགས་པར་ ཡོདཔ་ཨིན་པས།

མི་སེར་ཚུ་གིས་ ལོ་རྒྱུས་བཤད་མིའི་ནང་ གཡག་འདུས་དགོན་པའི་ལྷ་ཁང་དེ་ དང་ཕུ་ བོད་ལས་ མི་སེར་ཚུ་ ས་གནས་དེ་ཁར་ལྷོད་དེ་ གཞི་བཅགས་པའི་ཤུལ་ལས་ བཞེངས་གནངམ་མ་ཚད་ མི་རྒྱུད་ཚུ་གིས་ ལྷ་ཁང་དེ་ མི་སེར་དམངས་ལུ་ རྩིས་སྤྲོད་འབད་ནུག་ཟེར་ཨིན་པས།

མི་སེར་ཚུ་གིས་ རྩིས་ལེན་པའི་ཤུལ་ལུ་ དམངས་ཀྱི་ལྷ་ཁང་སྦེ་ ཁྲམ་ཡང་ བཀོད་ཡོདཔ་ཨིན་པས།

མི་སེར་ཚུ་གིས་ སྤྱི་ལོ་༢༠༡༤ ལུ་ རྫོང་ཁག་བདག་སྐྱོང་ལུ་ ཉོགས་བཤད་བཀོད་རུང་ ངོས་ལེན་ག་ནི་ཡང་མེདཔ་ལས་ ངན་ལྷད་བཀག་སྡོམ་ལྷན་ཚོགས་ལུ་ ཞིབ་དཔྱད་འབད་ནིའི་དོན་ལུ་ ཉོགས་བཤད་བཀོད་ཡོདཔ་མ་ཚད་ རྫོང་ཁག་ཁྲིམས་འདུན་ལུ་ཡང་ ཞིབ་དཔྱད་གནང་དགོཔ་སྦེ་ ཡི་གུ་བཙུགས་ཡོདཔ་ཨིན་པས།

སྤྱི་འོག་༢ ཀྱི་ ཚོགས་པ་༢ ཀྱིས་ སླབ་མི་དང་འཁྲིལཝ་ད་ མི་སེར་ཚུ་གི་ཚ་གྱང་ སེལ་ཐབས་ལུ་ ད་རུང་ རྒེད་འོག་བདག་སྐྱོང་གིས་ ལོག་ཞིབ་དཔྱད་འབད་དེ་ ཉོགས་བཤད་བཀག་ཐབས་ཀྱི་དོན་ལུ་ ཞུ་ཡིག་ཕུལ་ནི་ཨིན་པས།

རྒེད་འོག་གི་ རྒཔོ་པདྨ་རྡོ་རྗེ་གིས་ མི་སེར་ཚུ་གིས་ ལོ་རྒྱུས་སྦེ་ ཉོགས་བཤད་བཀོད་རུང་ ཡིག་ཐོག་ལུ་ མ་ ལྷོད་ཟེར་ཨིནམ་ད་ གལ་སྲིད་ ཡིག་ཐོག་ལུ་ལྷོད་པ་ཅིན་ རྒྱབ་སྣོན་ཡི་གུ་ཚུ་ རྒེད་འོག་བདག་སྐྱོང་གིས་ ཞབས་ཏོག་ཕུལ་ནི་སྦེ་ སླབ་མས་ཟེར་ཞུ་ནི་ཨིན།

༉ སྤྱི་ཟླ་༣ པའི་ཚེས་༦ གི་དྲོ་པར་ འབྲུག་མི་ཚུ་ལོངམ་ཅིག་ རྒྱལ་ཁབ་ནང་ ནད་ཡམས་ཀོ་རོ་ན་བའེ་རཱསི་ཐོབ་མི་དང་པ་ ངོས་འཛིན་བྱུང་པའི་ གནས་ཚུལ་ནུག།  
ཀུན་གསལ་ནང་འབད་བ་ཅིན་ དེ་ཚེ་ནུབ་མོར་ རྫོང་ཁག་དང་ ཨིང་ལིཤ་གསར་ཤོག་གཉིས་ཆ་ར་ པར་སྐྲུན་འབད་ཚར་ཏེ་ ལས་བྱེདཔ་ཚུ་ རང་སོའི་ཁྱིམ་ནང་ ཞག་ཉལ་ཡོད་རུང་ ནད་འབུབ་ཀྱི་སྐོརལས་ ག་ནི་བ་གལ་ཆེ་བའི་ རྒྱལ་ཡོངས་ཀྱི་ གསལ་བསྒྲགས་ཅིག་ གསར་ཤོག་ནང་བཙུགས་ནིའི་དོན་ལུ་ ང་བཅས་ཡིག་ཚང་ནང་ དྲོ་པ་ར་ཆུ་ཚོད་༣ ལུ་ ལོག་འོང་དགོཔ་བྱུང་ཡི།  
དེ་བསྒང་ སྤྱིར་བཏང་གི་ སྣང་བ་ལུ་ ཉིནམ་དེ་གི་ཧེ་མར་ ཟུར་བཞག་ནད་བརྟག་ཐོག་ལུ་བཞག་མི་ ཇར་མཱན་གྱི་ བཟའ་གྲོགས་ལུ་ ནད་འབུབ་ཐོབ་ཡོད་པའི་ ངོས་བཟུང་འབད་ཡོདཔ་ འོང་ནི་མས་ཟེར་ མནོ་སྡོད་པའི་བར་ན་ ཁྱབ་བསྒྲགས་འབདཝ་ད་ ནད་ཐོབ་མི་དེ་ སྐྱེས་ལོ་༧༦ ལང་མི་ ཨེ་མི་རི་ཀའི་ ལྟ་བཤལཔ་ཨིནམ་བཞིན་དུ་ ནད་འབུབ་ཀོ་བིཌ་-༡༩ དེ་ ག་གིས་འབག་འོང་ཡོད་རུང་ འབྲུག་ལུ་ ནད་འབུབ་ཐོབ་མི་དང་པ་ ཐོན་ཡོདཔ་ཨིན།  
ད་རེས་ འཛམ་གླིང་ནང་འཁོད་ཀྱི་ རྒྱལ་ཁབ་༡༢༥ དེ་ཅིག་གིས་ ནད་་ཡམས་ཁྱབ་སྤེལ་བཀག་ཐབས་ལུ་ གདོང་ལེན་འབད་བའི་བསྒང་ཡོདཔ་ད་ ནད་འབུབ་དེ་ དང་པ་ར་ རྒྱ་ནག་ལུ་ ཐོན་ཡོད་པའི་ གཞུང་འབྲེལ་དུ་ གསལ་བསྒྲགས་འབད་བའི་ཤུལ་ལས་ འབྲུག་པའི་ས་ཁོངས་ནང་ ནད་འབུབ་ལྷོད་ནི་ལུ་ ཟླཝ་༢ དེ་ཅིག་འགོར་ནུག།  
འབྲུག་ལུ་ ཚ་གྱང་སྦོམ་ཤོས་ར་ ས་མཚམས་སྒོ་ཡངས་དྲགས་ཡོད་མི་ རྒྱ་གར་གྱི་ ཁྱིམ་མཚེས་མངའ་སྡེ་ཚུ་ནང་ ནད་གཞི་འཐོན་ནི་གི་ ཉེན་ཁ་ཡོད་མི་དེ་ཨིན། ཨིན་རུང་ ད་ཚུན་གྱི་བར་ན་ ཨ་སམ་དང་ ནུབ་བེང་གཱལ་ དེ་ལས་ ཨ་རུ་ན་ཅཱལ་པར་དེཤ་མངའ་སྡེ་ཚུ་ནང་ ནད་འབུབ་ཐོབ་ཡོད་པའི་ སྙན་ཞུ་མེད་ནི་དེ་གིས་དྲགཔ་མས།  
ད་རེས་བཟུམ་མའི་ གནས་སྟངས་ནང་ འབྲུག་མི་ཚུ་གི་ནང་ལས་ཡང་ དམིགས་བསལ་དུ་ ཕུན་ཚོགས་གླིང་བརྒྱུད་དེ་ འོང་མི་ཚུ་ ཟུར་བཞག་ནད་བརྟག་ཁང་ནང་ བཞག་ནི་དེ་ དཀའ་ངལ་ཅན་ཅིག་ འོང་ནི་བཟུམ་མཐོངམ་མས། ག་འཆར་ཟེར་བ་ཅིན་ ས་མཚམས་ཁྲོམ་སྡེ་གིས་ ཇའི་སྒང་ལུ་སྡོད་མི་ འབྲུག་མི་༣,༠༠༠ ལྷགཔ་ཅིག་དང་ ཕྱི་ཁ་ལུ་ ཤེས་ཡོན་ལྷབ་མི་ སློབ་ཕྲུག་དང་ དགེ་སློང་ དེ་ལས་ ལཱ་འབད་མི་ མང་ཧད་རྫོགསཔ་ཅིག་ཡོད་མི་ཚུ་ལུ་ ལྷན་ཐབས་འབད་དགོཔ་ད་ གདོང་ལེན་ཅན་འོང་ནི་མས།  
ད་རུང་ ནད་འབུབ་ཐོབ་མི་དང་པ་ བདའ་མ་ཟུན་པའི་ཧེ་མ་ལས་ ལྟ་བཤལཔ་ཚུ་ རྒྱལ་ཁབ་ནང་ འོང་ནི་ལས་ བཀག་དམ་འབད་དགོཔ་སྦེ་ ཞུ་བསྐུལ་འབད་མི་ ཐོན་ཡོད་རུང་ གཞུང་གིས་ ཞབས་སྡེ་ཚན་ནང་ལས་ ལྷག་པར་དུ་ ལྟ་བཤལ་སྡེ་ཚན་ལུ་ འཚོ་བ་བརྟེན་སྡོད་མི་ འབྲུག་མི་༡༠༠,༠༠༠ ལྷགཔ་ཅིག་གི་ མཐའ་དོན་ལུ་གཟིགས་ཏེ་ ལྟ་བཤལ་བཀག་འཛིན་མ་གནང་མི་དེ་ འོས་འབད་དང་ལྡན་པའི་ གྲོས་ཆོད་ཅིག་ཨིན་མས།  
ད་རེས་ འབྲུག་གི་ རང་དབང་རང་བཙན་དང་ ཉེན་སྲུང་སྒྲིང་སྒྲི་སྦེ་ཡོད་མི་དེ་ སྐུ་འོ་བརྒྱལ་བ་དང་ ཐུགས་འཚེར་བ་མ་གཟིགས་པར་ ཕྱག་ལཱ་མཛད་གནང་མི་ འབྲུག་མངའ་བདག་རྒྱལཔོ་རིམ་བྱོན་ཚུ་གི་ དབུ་ཁྲིད་དང་ ལམ་སྟོན་བཟང་པོ་གནང་མི་དང་ འབྲུག་མི་ཚུ་གིས་ ཅི་ལྕོགས་གང་ལྕོགས་ཐོག་ལས་ ཕྱག་ཞུ་སྟེ་ མི་དབང་རྒྱལཔོ་ཚུ་གི་ ཐུགས་དགོངས་གྲུབ་མི་ལུ་བརྟེན་ཨིན།  
ད་ཚུན་གྱི་བར་ན་ མཐར་འཁྱོལ་བྱུང་མི་ཚུ་གཙོ་བོ་ར་ འབྲུག་མངའ་བདག་རྒྱལ་པོ་དང་ མི་སེར་གྱི་བར་ན་ བློ་གཏད་ཡིད་ཆེས་ཡོད་ནི་དེ་ཨིནམ་ད་ ང་བཅས་རའི་ རྒྱལཔོ་ཚུ་གིས་ འབྲུག་རྒྱལ་ཁབ་ལུ་ གདོང་ལེན་ཚུ་བྱུང་པའི་ ནམ་དུས་ལུ་ འགྲན་ཟླ་དང་བྲལ་བའི་ ཁྱད་འཕགས་ཅན་གྱི་ དབུ་ཁྲིད་གསལ་སྟོན་ཐོག་ བསལ་གནང་ཡོད།  
ད་རེས་འབད་རུང་ ང་བཅས་རའི་ སྤྱི་ནོར་དམ་པ་ མི་དབང་མངའ་བདག་རིན་པོ་ཆེ་ དཔལ་འཇིགས་མེད་གེ་སར་རྣམ་རྒྱལ་དབང་ཕྱུག་མཆོག་གིས་ ནད་ཡམས་ཀོ་བིཌ-༡༩ ལུ་ གདོང་ལེན་འབད་དེ་ རྒྱལ་ཁབ་ཉེན་སྲུང་དང་ལྡནམ་སྦེ་ བཞག་ཐབས་ལུ་ སྐུ་སྲོག་ལུ་ གནོད་ཉེན་ཡོད་རུང་ གདོང་མཛངས་ཏེ་ རྒྱལ་ཁབ་སྣ་ཁྲིད་མཛད་བཞིན་དུ་ཡོད་མི་དེ་ཡང་ མི་དབང་མངའ་ཞབས་མཆོག་གིས་ རྒྱལ་ཁབ་དང་ མི་སེར་གྱི་མཐའ་དོན་ལུ་ བློས་བཏང་ཐོག་ལས་ ཞག་ལེ་ཤ་ཅིག་གི་རིང་ མནལ་གཟིམ་མེད་པར་ རྒྱལ་ཁབ་ནང་ ཆིབས་སྐྱོད་གནང་སྟེ་ འཛུལ་སྒོ་གཙོ་ཅན་ཚུ་ནང་ ནད་ཡབས་ཀྱི་ གདོང་ལེན་ལུ་ གྲ་སྒྲིག་འབད་མི་ཚུ་ གཟིགས་ཞིབ་གནངམ་མ་ཚད་ ནད་འབུབ་ཁྱབ་སྤེལ་བཀག་ཐབས་ལུ་ ཐབས་ལམ་ཚུ་ ལག་ལེན་འཐབ་མི་ གཞུང་དང་ས་གནས་གཞུང་ལུ་ ལམ་སྟོན་གནང་སར་མཇལཝ་མས།  
ནད་འབུབ་ཐོབ་མི་དང་པ་ མངོན་གསལ་བྱུང་པའི་ གནས་ཚུལ་གོཝ་ད་ མི་སེར་ཚུ་ལུ་ འདྲོག་བྱེལ་འཐབ་དགོཔ་ བྱུང་ཡོད་རུང་ མི་དབང་མངའ་ཞབས་མཆོག་གི་ ལམ་སྟོན་ཐོག་ལུ་ བློན་ཆེན་དང་ གཞུང་གིས་ ཐུགས་རིག་རྣམ་པར་བཀྲ་བའི་སྒོ་ལས་ གནས་སྟངས་ལག་ལེན་འཐབ་མི་ལུ་ ང་བཅས་ཀྱིས་ ཧིང་དྭངས་མའི་དཀྱིལ་ལས་ར་ བཀྲིན་དགའ་ཚོར་ཕུལ་དགོཔ་བཞིན་དུ་ ནདཔ་དེ་ དད་དམ་ལྷད་མེད་ཀྱི་སྒོ་ལས་ ཞབས་ཏོག་ཞུ་མི་ གསོ་བའི་ལས་བྱེདཔ་༡༦ གིས་ ལེགས་ཤོམ་སྦེ་ གཅེས་སྐྱོང་དང་ བདག་འཛིན་འཐབ་ཡོདཔ་མ་ཚད་ དམིགས་བསལ་དུ་ མི་དབང་མཆོག་ལས་ ཐུགས་ཀྱི་བརྩེ་བ་སྦོམ་སྦེ་ གཟིགས་གནང་མི་དེ་ འབྲུག་མི་ཡོངས་ལུ་ དཔའ་ཉམས་བསྐྱེད་དགོ་པའི་ གཞི་གནད་ཅིག་ལུ་གྱུར་ཡོད།  
ཁོང་རའི་ཚེ་སྲོག་ལུ་ ཉེན་ཁ་ཡོད་རུང་ ནདཔ་དང་གཅིག་ཁར་ ཐད་ཀར་དུ་ འབྲེལ་བ་འཐབ་སྟེ་ གནས་སྟངས་ལཱ་ཁག་ནང་ ལཱ་འབད་མི་ ང་བཅས་རའི་ དྲུང་འཚོ་དང་ སྨན་གཡོགམོ་ གསོ་བའི་སྨན་པ་ཚུ་ལུ་ རྗེས་སུ་ཡིད་རངས་བསྐྱེད་དེ་ ནམ་ཡང་བརྗེད་ནི་མི་འོང་།  
ད་ལྟོ་ རྒྱལ་ཁབ་འདི་ ཉེན་ཁ་ཆེ་བའི་ དུས་ཚོད་ནང་ཡོདཔ་ད་ འབྲུག་མི་ག་ར་གིས་ རྩ་ཁྲིམས་ཆེན་མོའི་དགོངས་དོན་དང་འཁྲིལ་ གཞི་རྟེན་འགན་ཁུར་འབག་དགོཔ་དེ་ ག་ནི་བ་གལ་ཆེ། རྩ་ཁྲིམས་ཆེན་མོའི་ནང་ འབྲུག་པའི་མི་སེར་ཅིག་གིས་ འབྲུག་གི་རང་བཙན་དང་ས་ཁྱོན་གཅིག་སྒྲིལ་ བདེ་སྲུང་ གཅིག་མཐུན་འདི་ གཉེར་སྲུང་དང་ ཉེན་སྐྱོབ་ སྲུང་སྐྱོབ་འབད་དགོ་པའི་ཁར་ སྤྱི་ཚོགས་ཀྱིས་ གསལ་བརྡ་གནངམ་ད་ རྒྱལ་ཡོངས་ཞབས་ཏོག་ཞུ་དགོཔ་སྦེ་འཁོད་དེ་ཡོདཔ་ཨིན།  
ང་བཅས་ཀྱིས་ གཞི་རྟེན་འགན་ཁུར་འབག་ནིའི་དོན་ལུ་ སྤྱི་ཚོགས་ཀྱི་ གཞུང་འབྲེལ་བཀའ་རྒྱ་ལུ་ བསྒུག་ཐབས་མེདཔ་ལས་ ད་ལྟོ་ ཞབས་ཏོག་ཞུ་དགོཔ་བཞིན་དུ་ ད་རེས་ཀྱི་ཐད་ལུ་ ང་བཅས་རེ་རེ་བཞིན་དུ་གིས་ སྤྱི་ལོ་༢༠༠༩ ཟླ་༡༢ པའི་ཚེས་༡༧ ལུ་ འབྲུག་མངའ་བདག་རྒྱལ་པོ་མཆོག་གིས་ རྒྱལ་ཡོངས་ལུ་ གསུང་བཤད་གནང་མི་ལས་ དྲན་ཤེས་བསྐྱེད་དགོ།  
མི་དབང་མཆོག་གིས་ ང་བཅས་རའི་ རྒྱལ་ཁབ་འདི་ རྒྱལ་ཡོངས་དགའ་སྐྱིད་དཔལ་འཛོམས་ཀྱི་ རྒྱལ་ཁབ་སྦེ་ སླབ་དགོ་མི་དེ་ཡང་ དགའ་སྐྱིད་ཀྱི་ངང་ལུ་སྡོདཔ་ད་ ང་བཅས་ག་ར་འཛོམས་ཏེ་ སྤྲོ་བ་སྟོན་པའི་ཁར་ མྱ་ངན་དང་ སྡུག་བསྔལ་སྦོམ་ཕོགཔ་ད་ ང་བཅས་ག་ར་ བཟའ་ཚང་གཅིག་གི་འཐུས་མི་བཟུམ་སྦེ་ མྱ་ངན་འབདཝ་ཨིན་ཟེར་ གསུངས་ཡི། གལ་སྲིད་ ལཱ་འབད་དགོཔ་ཡོད་པ་ཅིན་ ང་བཅས་ཀྱིས་ འགན་ཁུར་འདྲ་མཉམ་བགོ་སྟེ་ ལཱ་འབདཝ་མ་ཚད་ ང་བཅས་ལུ་ དཀའ་ངལ་ཅིག་ བྱུང་པ་ཅིག་ གཅིག་ཁར་སྦེ་ སེལ་ཐབས་འབད་མི་དེ་ཡང་ འཕྲལ་ཁམས་ཅིག་ཁར་ རང་བཞིན་གྱི་ རྐྱེན་ངན་བྱུང་མི་ལུ་ དཔེ་བཞག་པ་ཅིན་ རྐྱེན་ངན་ཚུ་གིས་ མི་ཆ་མཉམ་ལུ་ གནོད་སྐྱོན་བྱུང་ཡོདཔ་བཟུམ་སྦེ་ ག་ར་གཅིག་ཁར་ཐོན་ཏེ་ དཀའ་སྡུག་སེལ་ཡོདཔ་བཞིན་དུ་ འདི་ལུ་ ང་གིས་ ཡིད་ཆེས་རུང་བའི་ མིག་དཔེ་ཨིན་སྦེ་ སླབ་ནི་དང་ ང་བཅས་ཀྱིས་ དགའ་སྣང་བསྐྱེད་དགོཔ་ཨིན་ཟེར་ གསུངས་ཡོད།  
ད་རེས་ མི་ཚུ་གིས་ ནད་ཡམས་བཀག་ཐབས་ལུ་ རྒྱལ་ཡོངས་ཀྱི་ བརྩོན་ཤུགས་ཚུ་ལུ་ རྒྱབ་སྐྱོར་འབད་བར་ འོང་བཞིན་དུ་ཡོདཔ་ད་ འབྲུག་གི་ཆ་རོགས་བཅར་ཤོས་ རྒྱ་གར་གཞུང་གིས་ ང་བཅས་ལུ་ འཕྲོ་མཐུད་དེ་ར་ རྒྱབ་སྐྱོར་བྱིན་ནི་སྦེ་ ཁས་ལེན་འབད་དེ་ཡོད།  
འཛམ་གླིང་གི་གནས་སྟངས།  
འཛམ་གླིང་གསོ་བའི་ལས་ཚོགས་ཀྱིས་ སྤྱི་ཟླ་༣ པའི་ཚེས་༡༡ ལུ་ དེ་ འཛམ་གླིང་ལུ་ཁྱབ་པའི་ རིམས་ནད་སྦེ་ གསལ་བསྒྲགས་འབད་ཡོདཔ་ད་ ནད་འབུབ་དེ་ རྒྱ་ནག་རྒྱལ་ཁབ་ཀྱི་ཕྱི་ཁར་ དར་ཁྱབ་སོང་ཞིནམ་ལས་ཚུར་ འཛམ་གླིང་ནང་འཁོད་ཀྱི་ རྒྱལ་ཁབ་ཚུ་གིས་ རིམས་ནད་ཁྱབ་སྤེལ་འགྱོ་ནི་ལས་ བཀག་ཐབས་ལུ་ ཐབས་ལམ་འདྲ་མིན་སྣ་ཚོགས་ལག་ལེན་འཐབ་པའི་ཡོདཔ་ད་ ད་རེས་ཚུན་ཚོད་ཀྱི་བར་ན་ ནད་ཡམས་ཀྱིས་ ཐོ་སྦོམ་སྦེ་ཕོག་མི་ རྒྱལ་བཁ་ཚུ་གི་གྲས་ལས་ རྒྱ་ནད་མ་བརྩིས་བར་ ཨི་ཊ་ལི་དང་ ཨི་རཱན་ ཨིསི་པེན་ ཕ་རཱནསི་ ཇར་མ་ནི་རྒྱལ་ཁབ་ཚུ་ཨིན་པས།  
ཨི་ཊ་ལི་རྒྱལ་ཁབ་ནང་ མི་ཚུ་ ཕྱི་ཁར་འཐོན་ནི་དང་ ཁྲོམ་སྡེ་ལ་སོགས་པ་ཚུ་ནང་འགྱོ་ནིའི་ རྒྱུན་འགྲུལ་བཀག་དམ་འབད་དེ་ཡོད་པའི་ཁར་ མི་ལེ་ཤ་ཅིག་ལུ་ ཤི་རྐྱེན་བྱུང་ཡོདཔ་ད་ ཨི་རཱན་ལུ་ ཆེ་མཐོའི་འགོ་དཔོན་ དཔེར་ན་ གཙོ་འཛིན་འོག་མ་༡༡ ལས་༡ དང་ གསོ་བའི་བློན་པོ་འོགམ་ དེ་ལས་ སྤྱི་ཚོགས་ཀྱི་འཐུས་མི་༢༤ ལུ་ ནད་འབུབ་ཐོབ་ནུག།  
ཁ་ཙ་ འཛམ་གླིང་གསོ་བའི་ལས་ཚོགས་ཀྱི་ གནས་སྡུད་དང་ ཀོ་བིཌ་-༡༩ དང་འབྲེལ་བའི་ གནས་ཚུལ་ཚུ་དང་འཁྲིལཝ་ད་ འཛམ་གླིང་ནང་ ནད་འབུབ་ཐོབ་མི་༡༥༢,༤༢༨ ཡོད་མི་ལས་༧༢,༠༠༠ ལྷགཔ་ཅིག་ དྲག་ཡོདཔ་མ་ཚད་༥,༧༢༠ ལུ་ ཤི་རྐྱེན་བྱུང་ཡོདཔ་ད་ ཉེན་ཁ་ཆེ་ཤོས་ཡོད་མི་ རྒྱལ་ཁབ་ཚུ་ཡང་ ཁ་ཙ་ཕྱི་རུ་ཚུན་ཚོད་ རྒྱ་ནག་ལུ་ ནད་འབུབ་ཐོབ་མི་༨༡,༠༤༨ དང་ ཨི་ཊ་ལི་ལུ་༢༡,༡༥༧ ཨི་རཱན་ལུ་༡༢,༧༢༩ ལྷོ་ཀོ་རི་ཡ་ལུ་༨,༠༨༦ ཨིསི་པེན་ལུ་༥,༧༥༣ ཕ་རཱནསི་ལུ་༤,༤༦༩ ཇར་མ་ནི་ལུ་༣,༧༩༥ ཡུ་ཨེསི་ཨེ་ལུ་༡,༦༧༨ སུ་ཡིད་ཛར་ལེནཌ་ལུ་༡,༣༥༩ འདུག།  
གནས་སྡུད་ཚུ་ལུ་ བལྟ་བ་ཅིན་ ནད་འབུབ་དེ་ རྣམ་རྟོག་ལང་སི་སི་སྦེ་ ཁྱབ་སྤེལ་འགྱོཝ་མ་ཚད་ དེ་གིས་ རྒྱལ་ཁབ་ཕྱུགཔོ་དང་ སྟོབས་ཤུགས་ཅན་ དེ་ལས་ གོང་འཕེལ་ཐལ་མི་ རྒྱལ་ཁབ་ཚུ་ནང་ དར་ཁྱབ་འགྱོ་དོ་ཡོདཔ་ལས་ གནས་སྟངས་སྐྱོ་དྲགས་ཅིག་ལུ་ འགྱུར་ནི་བཟུམ་མཐོངམ་མས།  
འབྲུག་ལུ་འབད་བ་ཅིན་ སྤྱི་ཟླ་༣ པའི་ཚེས་༡༤ ཚུན་ཚོད་ དོགས་པ་ཅན་༢༣༨ ཀྱི་ དཔེ་ཚད་ཚུ་ལུ་ བརྟག་དཔྱད་འབད་ཡོད་རུང་ ཨེ་མི་རི་ཀའི་ ལྟ་བཤལཔ་མ་གཏོགས་ དཔེ་ཚད་གཞན་ཆ་མཉམ་ར་ ནད་འབུབ་མེད་པའི་ གྲུབ་འབྲས་ཐོན་ནུག།  
དོགས་པ་ཅན་༢༣༨ ལས་༧༨ ས་གོ་སོ་སོའི་ ཟུར་བཞག་ནད་བརྟག་ལྟེ་བ་ཚུ་ནང་ བཞག་སྟེ་ཡོད་པའི་ཁར་ མི་༡༧ རང་སོའི་ཁྱིམ་ནང་ ཟུར་ཏེ་སྡོད་ཡོདཔ་ད་ ནད་ཡམས་ལུ་བརྟེན་ མི་ཚེའི་གནས་སྟངས་དང་ ཚོང་འབྲེལ་ལུ་ བར་ཆད་བྱུང་ཡོད་རུང་ ད་ལྟོ་ གནས་སྟངས་དེ་ དམ་འཛིན་ཐོག་ལུ་ཡོདཔ་བཟུམ་སྦེ་ མཐོང་སྣང་བྱུངམ་མས། འབྲུག་འདི་ ཆོས་ལྡན་གྱི་ རྒྱལ་ཁབ་ཅིག་འབདཝ་ལས་ ནད་ཡམས་ལས་ བཟློག་ཐབས་ལུ་ རྒྱལ་ཁབ་ནང་འཁོད་ཀྱི་ གྲྭ་ཚང་དང་ བཤད་གྲྭ་ ལྷ་ཁང་དགོན་སྡེ་ཚུ་ནང་ སྐུ་རིམ་ཚུ་ གནང་པའི་བསྒང་འདུག།  
ཤེས་མྱོང་།  
ཀོ་རོ་ན་བའེ་རཱསི་གི་ འཇིགསསྣང་ལུ་བརྟེན་ ང་བཅས་ལུ་ ཤེས་མྱོང་དག་པ་ཅིག་ ཐོབ་ཡོདཔ་ད་ དེ་ཡང་ ནད་འབུབ་ཀྱི་ གདོང་ལེན་དང་ ཉེན་སྲུང་གི་ ཐབས་ལམ་དང་པ་ར་ ལྟ་རྟོག་འབད་ནི་དང་ འབྲུག་མི་ཚུ་གིས་ གནད་དོན་ག་ཅི་ར་ཨིན་རུང་ གསང་མ་བཞག་པར་ ཕྲང་སྟེ་སླབ་ནི་དང་ དྲང་སྤྱོད་སྟོན་དགོཔ་དེ་ གལ་གནད་ཅན་ཅིག་ཨིན་པའི་ ཤེས་རྟོགས་བྱུང་ཡི། འབྲུག་ལུ་འོང་མི་ཚུ་གི་ འགྲུལ་ཡིག་སྐོར་ གསལ་སྟོན་འབད་བ་ཅིན་ མི་སེར་གཞན་ལུ་ ནད་འབུབ་སྤེལ་ནི་ལས་ ཉེན་སྲུང་འབད་ཚུགསཔ་ཨིན།  
ད་རུང་ མ་བདེན་པའི་ རྫུན་གཏམ་ཚུ་ཡང་ ཁྱབ་སྤེལ་འབད་མི་དེ་གིས་ མི་མང་ལུ་ ལྷན་ཐབས་མེན་པར་ ཧེང་སྐལ་ར་ འདྲོག་བྱེལ་དང་ སྤྱགས་སྡུག་འཐབ་བཅུག་དོ་ཡོདཔ་ལས་ གནས་ཚུལ་རྫུས་མ་དང་ བརྡ་དོན་ཕྱི་འགྱུར་སྤེལ་མི་ཚུ་ལུ་ ང་བཅས་ཀྱིས་ གདོང་ལེན་འབད་དེ་ བཀག་ཆ་འབད་དགོ། ད་རེས་ཀྱི་ དུས་ཚོད་དེ་ འདྲོག་བྱེལ་འཐབ་བཅུག་ནི་མེན་པར་ རྒྱལ་ཡོངས་ཀྱི་ ཚ་གྱང་དེ་ མཉམ་འབྲེལ་ཐོག་ལས་ སེལ་ཐབས་འབད་ནི་གི་ དུས་ཚོད་ཅིག་ཨིན།  
དེ་གིས་མ་དོ་བར་ ད་ལྟོ་གདོང་ལེན་བྱུང་སྟེ་ཡོད་མི་ཚུ་ སེལ་ཐབས་ལུ་ གཙོ་རིམ་བཟུང་མི་དང་འཁྲིལ་ དགོས་མཁོ་བྱུང་པ་ཅིན་ ང་བཅས་རའི་ གོང་འཕེལ་འཆར་གཞིའི་ ལས་སྣ་ཚུ་ཡང་ ལོག་གཙོ་རིམ་སྒྲིག་ནི་གི་ ཐུགས་བཞེད་ཡང་ གནང་དགོཔ་འདུག་ཟེར་ ཞུ་ནི་ཨིན།

༉ བྱིན་རླབས་ཅན་གྱི་ ཡ་ལྡི་གསང་སྔགས་ཆོས་གླིང་ལྷ་ཁང་དེ་ རྙིངམ་ཐལ་སོ་ནི་དེ་གིས་ ཉེན་ཁ་ཅན་གྱི་ གནས་སྟངས་ཐོག་ལུ་ ལྷོད་དེ་འདུག།  
ས་གནས་ཀྱི་ མི་སེར་ཚུ་གིས་ རྒེད་འོག་ལྟེ་བ་ལུ་ ལྷ་ཁང་ཉམས་ཆག་ཤོར་ཡོད་པའི་ སྙན་ཞུ་འབད་བའི་ཤུལ་ལུ་ དུས་ཅི་ལས་ ཉམས་གསོ་ཞུ་ནིའི་དོན་ལུ་ རྒེད་འོག་གིས་ མ་དངུལ་གྱི་ རྒྱབ་སྐྱོར་བྱིན་ནུག།  
དུས་ཅི་ དཀོན་གཉེར་གསར་བསྐོ་འབད་མི་ ཡེ་ཤེས་དངོས་གྲུབ་ཀྱིས་ སླབ་མིའི་ནང་ བྱིན་ཅན་གྱི་ལྷ་ཁང་ནང་ ཉིན་ནུབ་མེད་པར་ བདག་འཛིན་འཐབ་ནི་དེ་ གདོང་ལེན་ཅན་ཅིག་འདུག་ཟེར་ཨིནམ་ད་ དེ་ཡང་ ཨར་རྐུན་འབད་ནི་ལས་བསྲུང་ནི་དང་ རྐྱེན་ངན་གཞན་ཚུ་གི་ གདོང་ལེན་བྱུངམ་མས་ཟེར་ཨིན་པས།  
ཡེ་ཤེས་དངོས་གྲུབ་ཀྱིས་འབད་བ་ཅིན་ གདོང་ལེན་ཚུ་གི་གྲས་ལས་ ལྷ་ཁང་ནང་ ནུབ་མོ་ཞག་ཉལ་ནི་དེ་ཨིན་ཟེར་ཨིནམ་ད་ དེ་ཡང་ ལྷ་ཁང་དེ་ རྙིངམ་ཐལ་མི་ལུ་བརྟེན་ཨིན་པས།  
དཔལ་བཤུབ་སྤྱི་འོག་གི་ཚོགས་པ་ བསོད་ནམས་ཀྱིས་ སླབ་མིའི་ནང་ གལ་སྲིད་ གཡུས་ཚན་ནང་ ལྷ་ཁང་ མེད་པ་ཅིན་ ཕྱག་འཚལ་སའི་རྟེན་དང་ གཡུས་མི་ཚུ་གི་དོན་ལུ་ ལྷ་ཁང་ཅིག་ཡང་མེདཔ་སྦེ་ སྡོད་དགོཔ་འབྱུང་ནི་ཨིན་པའི་ཁར་ གསོན་གཤིན་གྱི་དོན་ལུ་ ཆོསཔ་མེད་པའི་ གདོང་ལེན་ཚུ་ འབྱུང་ཡོདཔ་འོང་ཟེར་ཨིན་པས།  
སྔ་ཚང་རྒེད་འོག་གི་རྒཔོ་ རྡོ་རྗེ་ལས་སྐྱིད་ཀྱིས་ སླབ་མི་དང་འཁྲིལ་བ་ཅིན་ གསང་སྔགས་ཆོས་གླིང་ལྷ་ཁང་གི་སྐོར་ལས་ ཤེས་མི་ག་ཡང་མེད་རུང་ ཧེ་མའི་ ངག་རྒྱུན་དང་འཁྲིལ་ མི་སེར་ཚུ་གིས་ རྩ་ཅན་ཨིནམ་ ཧ་གོ་ཚུགས་པས་ཟེར་ ཨིན་པས།  
དེ་འབད་ནི་འདི་གིས་ ལྷ་ཁང་ཉམས་གསོ་ཞུ་ནིའི་དོན་ལུ་ སྤྱི་ལོ་༢༠༡༧ དང་༢༠༡༨ ཀྱི་ ལོ་བསྟར་འཆར་དངུལ་དང་ རྒེད་འོག་གནང་བྱིན་ལས་ མ་དངུལ་དུམ་གྲ་རེ་ གནང་ཡོདཔ་ཨིན་པས།  
ལྷ་ཁང་དེ་ ཡུན་བརྟན་གནས་ཐབས་ལུ་ གཡུས་ཚན་གྱི་ ཕ་ཇོ་རིམ་བྱོན་ཚུ་གིས་ དཀོན་གཉེར་སྦེ་ བདག་འཛིན་འཐབ་དོ་ཡོདཔ་བཞིན་དུ་ འགོ་ཐོག་ར་ ཕ་ཇོ་ཀོང་ཏ་རེ་དང་ དེའི་བུ་ཀུན་བཟང་ དེ་ལས་ ཁོ་གི་ ཨའི་གཅིག་པའི་སྤུན་ཆ་ སངས་རྒྱས་ཀྱིས་ བདག་འཛིན་འཐབ་ནུག།  
དེ་བསྒང་ ཡ་ལྡི་དགོན་པ་ལུ་ ཚོགས་སློབ་ཟེརཝ་མེདཔ་ལས་ ཡ་ལྡི་གཡུས་སྟོད་ བྱ་རྒོད་དགོན་པ་ལུ་ གཞོང་སྒརཔ་ཀུན་བཟང་དབང་འདུས་ཀྱིས་ ལྕགས་སི་མཁར་སྒོམ་ཁང་ལས་ཨིན་མི་ སློབ་དཔོན་དགའ་རྒྱལ་དེ་ གཙོ་འཛིན་སྦེ་ བསྐོ་བཞག་གནང་སྟེ་ གཤིན་གསོན་གྱི་ འགྲོ་དོན་ཚུ་ མཛད་དེ་བཞུགས་ནུག།  
སྤྱི་ལོ་༡༩༤༡ ལས་༡༩༧༧ ཚུན་ ལོ་ངོ་༣༦ གི་རིང་ སློབ་དཔོན་ཚུལ་ཁྲིམས་ཀྱིས་ གཙོ་འཛིན་གྱི་ ཕྱག་འགན་འབག་སྟེ་ གནས་ཡུན་རིངམོ་སྦེ་ ཕྱག་ཞུ་ཡོདཔ་ཨིན་པས། ཨིན་རུང་ ལྷ་ཁང་དེ་ ཆུང་ཀུ་ཅིག་ལས་མེདཔ་ལས་ སྤྱི་ལོ་༡༩༦༧ ལུ་ གཙོ་འཛིན་གྱིས་འགོ་འདྲེན་ཐོག་ ཡ་ལྡི་ དཔལ་ཤུབ་ཕུག་ལས་ བཟོ་བོ་སྐལ་བཟང་དང་ ཕ་ཇོ་ཀུན་བཟང་གཉིས་ཀྱིས་ རྒྱ་སྐྱེད་འབད་ཡོདཔ་ཨིན་པས།  
དེ་བཟུམ་སྦེ་ ལྷ་ཁང་གི་ལྡེབས་རིས་ཚུ་ ཕ་ཇོ་ཀོང་ཏ་རེ་གི་བུ་ སངས་རྒྱས་ཀྱིས་ བཞེངས་ཡོདཔ་སྦེ་ ཨིན་པས།  
སྤྱི་ལོ་༡༩༦༨ ལུ་ གཙོ་འཛིན་བླམ་ ཚུལ་ཁྲིམས་ཀྱིས་ ཁོ་རའི་སློབ་ཕྲུག་ ནོར་བུ་དེ་ དགྲ་མེད་རྩེ་དགོན་པ་ལུ་ འཆམ་དཔོན་སྤྲུལ་སྐུ་ལས་ སྐུ་འཆམ་རྣམ་པ་སྣ་ཚོགས་ཚུ་ ལྷབ་སྦྱང་འབད་བར་བཏང་ནུག།  
དེ་བསྒང་ དགྲ་མེད་རྩེ་ལུ་ འཆམ་དཔོན་གསང་སྔགས་རྡོ་རྗེ་ལས་ སྐུ་འཆམ་ཡོངས་རྫོགསཔ་སྦེ་ ལྷབ་ཞིནམ་ལས་ ལོག་དགོན་པ་ལུ་ལྷོད་པའི་ཤུལ་ལུ་ པད་གླིང་གཏེར་འཆམ་ཚུ་ གཞི་བཙུགས་འབད་ནིའི་དོན་ལུ་ ཞལ་འབགཔ་དང་ འཆམ་ཆས་ཚུ་ བླམ་གིས་ རྒྱབ་སྐྱོར་འབད་ཡོད་པའི་ཁར་ དེ་གི་ལྷན་ཐབས་སྦེ་ དྲང་དཔོན་བགྲེསཔ་ ཚེ་དབང་རྡོ་རྗེ་གིས་ མ་དངུལ་གྱི་རྒྱབ་སྐྱོར་གནང་སྟེ་ མཁོ་སྒྲུབ་འབད་མི་ཚུ་ ལོ་བསྟར་ཚེས་བཅུའི་སྐབས་ མཇལ་ཚུགསཔ་ ཨིན་པས།  
བླམ་ཚུལ་ཁྲིམས་ཀྱིས་ ལོ་ངོ་མང་རབས་ཅིག་ ལྷ་ཁང་ནང་ ཕྱག་ཞུ་བའི་ཤུལ་ལས་ སྤྱི་ལོ་༡༩༧༧ ལུ་ གཤགས་ཡོདཔ་ད་ དེ་ལས་ བླམ་གི་སློབ་ཕྲུག་ ནོར་བུ་དེ་ བསྐོ་བཞག་འབད་དེ་ ལོ་༣༥ གི་ཤུལ་ལས་ སྤྱི་ལོ་༢༠༡༢ ལུ་ དགོངས་ཞུ་འབད་ནུག།  
གསང་སྔགས་ཆོས་གླིང་དགོན་པ་དེ་ གནས་ཆེན་ཨ་བརྒྱ་ལུང་དང་ ཤེལ་རི་ཆུ་ ཤེལ་མུ་ཧཱུཾ་ གསེར་གཞོང་ དེ་ལས་ དགྲ་མེད་རྩེ་གཡུས་ཚན་ཚུ་གི་ གདོང་ཕྱོགས་ལུ་ སའི་དབྱིབས་ བྱ་རྒོད་ས་ཁར་ ཆགས་ཆགསཔ་དང་འདྲ་བའི་གུ་ ཡ་ལྡི་གཡུས་ཚན་ཟིལ་གྱིས་གནོན་པའི་ཚུལ་དུ་ ཆགས་ཏེ་འདུག།  
ད་རེས་ནངས་པར་ ལྷ་ཁང་དེ་ནང་ ནང་རྟེན་འགངས་ཅན་ ལྷ་ཁང་ཆགས་དུས་ལས་ཡོད་པའི་ ཡོངས་གྲགས་ལུ་ མེ་མེ་བླ་མ་ཟེར་ཞུ་མི་ སྟོན་པ་རྡོར་གདན་མའི་སྐུ་འདྲ་དང་ ཕྱག་སྟོང་སྤྱན་སྟོང་གི་སྐུ་འདྲ་ དེ་ལས་ གུ་རུ་དང་ ཞབས་དྲུང་རིན་པོ་ཆེའི་སྐུ་འདྲ་ཚུ་ མཇལ་ཚུགསཔ་ཨིན་པས།  
དགོན་པ་དེ་གི་མཐའ་བསྐོར་ཏེ་ ཡ་མཚན་ཅན་གྱི་ གནས་རྩ་ཅན་མང་ཤོས་ཅིག་མཇལ་ནི་ཡོད་མི་ཚུའི་གྲས་ལས་ དགོན་པ་དེ་ཁ་ལས་ཡར་ བྱ་རྒོད་དགོན་པ་འགྱོ་བའི་ལམ་ཁར་ མཁའ་འགྲོ་མའི་ཞབས་རྗེས་དང་ མཁའ་འགྲོ་མའི་ རིགས་ལྔ་ མཁའ་འགྲོའི་གསང་བའི་བྷ་ག་ སྒྲུབ་ཕྲུག་ དེ་ལས་ ཡོངས་གྲགས་ལུ་ ཟོར་ག་ཕའི་ཟེར་ སླབ་སར་ རྡོ་གུ་ལུ་ཡི་གུ་ཉ་རང་བྱོན་དང་ ནོར་གཡང་སྟེར་བའི་བ་མེན་ གླངམོ་ཆེ་ འབྲུག་ཁ་ལྟབ་ཚུ་ མཇལ་ཚུགས་པས།  
ལོ་བསྟར་བཞིན་དུ་ རང་ཟླ་༥ པའི་ཚེས་༡༠ ལས་འགོ་བཙུགས་ ཉིན་གྲངས་༣ གྱི་རིང་ གུ་རུ་རིན་པོ་ཆེའི་ འཁྲུངས་སྐར་དུས་ཆེན་དང་འབྲེལ་ པད་གླིང་གིང་གསུམ་གྱི་སྐུ་འཆམ་དང་ ཕོ་མོ་ ཞྭ་ནག་ ཚོགས་གླིང་ དགྲ་མེད་རྩེ་རྔ་འཆམ་ དེ་ལས་ གུ་རུ་མཚན་བརྒྱད་དང་ མཐོང་གྲོལ་ཚུ་ མཇལ་ཁ་གནང་ནི་ཡོདཔ་ཨིན་པས།  
ལྷག་པར་དུ་ རང་ཟླ་༡༠ པའི་ནང་ ལོ་བསྟར་གྱི་ཚེས་བཅུ་ ཉིན་གྲངས་༣ འགོ་འདྲེན་འཐབ་ཡོད་པའི་ཁར་ ཟླ་རིམ་བཞིན་དུ་ ཡར་ངོ་དང་ མར་ངོ་གིས་ ཚེས་བཅུ་ཚུ་ མི་སེར་ཚུ་གིས་ འགོ་འདྲེན་འཐབ་དོ་ཡོདཔ་ ཨིན་པའི་གནས་ཚུལ།

༉ མོང་སྒར་རྒྱལ་པོའི་ཞིང་ དགའ་ལྡན་ཆོས་དབྱིངས་ཕོ་བྲང་ལྷ་ཁང་ནང་སྦེ་ ཉིན་གྲངས་༣ གྱི་རིང་གནང་མི་ ཚེས་བཅུ་དེ་ སྤྱི་ཟླ་༢ པའི་ཚེས་༨ ལུ་ མི་མང་ལུ་ གུ་རུ་མཚན་བརྒྱད་ཀྱི་སྐུ་འཆམ་དང་ གུ་རུ་མཚན་བརྒྱད་ཀྱི་ མཐོང་གྲོལ་མཇལ་ཁ་གནང་ཐོག་ལས་ གྲོལ་ཡི།  
གྲྭ་ཚང་གི་བླམ་ ཨོ་རྒྱན་དབང་ཕྱུག་གིས་ སླབ་མིའི་ནང་ རང་སོའི་གཡུས་སྒོ་དང་ རྫོང་གཞིས་ཁག་ཚུ་ནང་ ཚེས་བཅུ་འགོ་འདྲེན་འཐབ་སྲོལ་ཡོད་དོ་བཟུམ་སྦེ་ ཚེས་བཅུ་མཇལ་མི་ཚུ་ལུ་ སྐུ་འཆམ་དང་ ཐུགས་སྤྲོའི་གླུ་གཞས་ཚུ་ སྤྱན་འབུལ་ཕུལ་ཡི་ཟེར་ཨིན་པས།  
བླམ་གིས་འབད་བ་ཅིན་ རྫོང་གཞིས་དང་ གཡུས་སྒོ་ཚུ་ནང་ སྐུ་འཆམ་ཚུ་ ཁོང་རའི་ མི་སེར་ཚུ་གིས་ རྐྱབ་དོ་ཡོད་རུང་ རྒྱལ་པོའི་ཞིང་གྲྭ་ཚང་བཟུམ་ཅིག་ནང་འབད་བ་ཅིན་ དུས་ཅི་ སྔ་ཚང་རྒེད་འོག་གི་ འཆམ་རྐྱབ་མི་ཚུ་གིས་ རྐྱབ་དགོ་མི་དེ་ཡང་ ཚེས་བཅུ་གཞི་བཙུགས་འབད་དེ་ ལོ་༦ ལས་བརྒལ་ མ་ལང་ནི་དེ་གིས་ཨིན་ཟེར་ སླབ་ཨིན་པས།  
དེ་བཟུམ་མའི་ ཚེས་བཅུ་འགོ་འདྲེན་འཐབ་མི་དེ་ཡང་ སངས་རྒྱས་བསྟན་པ་ དར་ཞིང་རྒྱས་ཐབས་ལུ་དང་ ཆོས་དང་ལམ་སྲོལ་ མི་ཉམས་གོང་འཕེལ་གཏང་ནི་ དེ་ལས་ འབྲུག་པའི་མི་སེར་ཚུ་གིས་མ་ཚད་པར་ ཕྱིའི་ལྟ་བཤལཔ་ཚུ་གིས་འབད་རུང་ ཚེས་བཅུའི་ཁུངས་དང་དགོས་པ་ཚུ་ སྤེལ་ཐབས་ལུ་ཨིན་ཟེར་ འགོ་འདྲེན་འཐབ་མི་ཚུ་གིས་ བཤདཔ་ཨིན་པས།  
ལོ་༥ འི་ཧེ་མར་ ཀུར་རི་ཆུ་གློག་མེ་ལས་འཛིན་གྱི་ ལས་བྱེདཔ་ཚུ་གིས་ ཚེས་བཅུ་འགོ་འདྲེན་འཐབ་པའི་ཤུལ་ལས་ ན་ཧིང་ དགའ་ལྡན་ཆོས་དབྱིངས་ཕོ་བྲང་གསརཔ་ བཞེངས་ཡོདཔ་བཞིན་དུ་ ལྷ་ཁང་དེ་ཡང་ གྲྭ་ཚང་ལུ་ རྩིས་སྤྲོད་འབད་ཡོདཔ་ད་ ད་རེས་ གྲྭ་ཚང་དེ་ནང་ བླམ་གིས་གཙོས་པའི་ དགེ་སློང་ཞལ་གྲངས་༡༥ དེ་ཅིག་ ཡོདཔ་ཨིན་པས།  
བླམ་ཨྱོན་དབང་ཕྱུག་གིས་ སླབ་མིའི་ནང་ ལོ་བསྟར་གྱི་ཚེས་བཅུ་དེ་ ཀུར་རི་ཆུ་གློག་མེ་ལས་འཛིན་གྱི་ ལས་བྱེདཔ་ཡོངས་དང་ རྒྱལ་པོའི་ཞིང་ཁྲོམ་སྡེའི་ ཚོང་པའི་འཐུས་མི་ དེ་ལས་ སྨན་ཁང་དང་ ཁྲིམས་སྲུང་འགག་པ་ ནགས་ཚལ་སྡེ་ཚན་ སློབ་གྲྭའི་ལས་བྱེདཔ་ཚུ་གིས་ མཉམ་རུབ་ཐོག་ལས་ འགོ་འདྲེན་འཐབ་ཨིན་ཟེར་ཨིན་པས།  
སྤྱི་ལོ་༢༠༡༧ ཟླ་༢ པའི་ཚེས་༥ ལུ་ མི་དབང་རྒྱལ་སྲས་མཆོག་ སྐུ་འཁྲུངས་ཏེ་ དགུང་ལོ་༡ བཞེས་པའི་རྟེན་འབྲེལ་ལུ་ དམིགས་ཏེ་ ཚེས་བཅུ་ཉིནམ་༣ འགོ་འདྲེན་འཐབ་ཡོདཔ་ལས་ དུས་ཅི་ཡང་ ཚེས་གྲངས་དེ་དང་བསྟུན་ འགོ་འདྲེན་འཐབ་ཡོདཔ་སྦེ་ སླབ་ཨིན་པས།  
ཚེས་བཅུ་མཇལ་བར་འོང་མི་ དད་ཅན་ཚུ་གིས་འབད་བ་ཅིན་ གནམ་ལོ་གསརཔ་ འགོ་བཙུགསཔ་དང་འབྲེལ་ ཚེས་བཅུ་འགོ་འདྲེན་འཐབ་མི་དེ་ སྤྱིར་བཏང་མི་སེར་དང་ ལྷག་པར་དུ་ རྒྱལ་པོའི་ཞིང་ཁྲོམ་སྡེའི་དོན་ལུ་ ཕྱག་འཚལ་སྨོན་ལམ་བཏབ་ནིའི་ དུས་ཚོད་ཁྱད་དུ་འཕགས་པ་ཅིག་ཨིན་མས་ཟེར་ བཤདཔ་ཨིན་པའི་གནས་ཚུལ།

༉ སྤྱི་ཟླ་༡༠ པའི་ཚེས་༢༦ ལུ་ ཉིན་བསྟར་རྒྱལ་ཡོངས་གསར་ཤོག་ ཀུན་གསལ་གྱི་ རྩོམ་སྒྲིག་པའི་སྣང་འཆར་ནང་ མིང་གནས་དང་ ཡིག་སྡེབ་བསྒྱུར་བཅོས་འབད་མི་གིས་ མི་མང་ལུ་ ཕན་ཁྱད་ལས་ལྷག་པའི་ མགུ་རྙོགས་ཅན་བཟོ་བའི་སྐོར་ བཀོད་མི་དེ་ལུ་ ངེ་གི་ཁ་ཐུག་ལས་ ལྷན་ཐབས་ཀྱི་ བསམ་འཆར་ཅིག་ཞུ་ནི།  
མ་གཞི་ མིང་གནས་ཚུ་ རྫོང་ཁ་གོང་འཕེལ་ལྷན་ཚོགས་ཀྱིས་ བདེན་ཁུངས་བཟང་དོ་བཟུམ་ རྒྱབ་ཁུངས་དང་ དགོས་པ་ རྒྱུ་མཚན་ཚུ་ལུ་ གཞི་བཞག་སྟེ་ མིང་བཏགས་ཡོདཔ་མ་ཚད་ ཡིག་སྡེབ་ཚུ་ཡང་ དོན་དག་དང་མཐུནམ་སྦེ་ བཟོ་དགོཔ་ཨིན་རུང་ ཀུན་གསལ་གྱི་ རྩོམ་སྒྲིག་པའི་ སྣང་འཆར་ནང་ བཀོད་མི་ལུ་ བལྟ་བ་ཅིན་ རྒེད་འོག་དང་ གཡུས་སྒོ་ཚུ་གི་ མིང་གནས་བསྒྱུར་བཅོས་དང་ ཡིག་སྡེབ་མ་འདྲཝ་ བྲིས་ཡོད་མི་དེ་གིས་ མི་མང་ལུ་ ཕན་ཁྱད་མེན་པར་ ཧེང་སྐལ་ར་ མགུ་འཐོམ་སི་སི་བཟོ་ཡོད་པའི་ གསལ་སྟོན་འབདཝ་མས་ཟེར་ཞུ་ནི།  
ང་གིས་ ཧ་གོ་དོ་བཟུམ་འབད་བ་ཅིན་ རྫོང་ཁ་གོང་འཕེལ་ལྷན་ཚོགས་ཀྱི་ འགན་ཁུར་ངོ་མ་ར་ རྒྱལ་ཡོངས་སྐད་ཡིག་ མི་ཉམས་གོང་འཕེལ་དང་ དར་ཁྱབ་གཏང་ནིའི་དོན་ལུ་ གནད་དོན་ག་ཅི་ར་ཨིན་རུང་ གོ་བ་འཇམ་ཏོང་ཏོ་དང་ དུས་མཐུན་བཟོ་ནི་ དེ་ལས་ སྔར་མེད་པའི་ མིང་ཚིག་གསརཔ་བཟོ་ནི་ཚུ་ཨིན་མས་ཟེར་ཞུ་ནི།  
ཨིན་རུང་ ང་བཅས་ཀྱིས་ ལོ་དང་པ་ཅིག་གི་ཧེ་མར་ཐོན་མི་ རྫོང་ཁའི་ཚིག་མཛོད་དང་ ཨིང་ལིཤ་རྫོང་ཁ་ཤན་སྦྱར་ཚིག་མཛོད་ཚུ་ལུ་ འབྲེལ་གཏུགས་འབད་དེ་བལྟཝ་ད་ ཚིག་མཛོད་རེ་རེའི་ནང་ ཡིག་སྡེབ་མ་འདྲཝ་རེ་ བཀོད་དེ་ཡོད་མི་ཚུ་གིས་ ལག་ལེན་འཐབ་ཚུ་ལུ་ མགུ་འཐོམ་བཅུགཔ་མ་ཚད་ ད་རེས་ རྫོང་ཁ་གོང་འཕེལ་ལྷན་ཚོགས་ཀྱི་ འགོ་འདྲེན་ཐོག་ལུ་ མིང་གནས་གསལ་བའི་འོད་ཟེར་གྱི་ ཀི་དེབ་ཅིག་ པར་སྐྲུན་འབད་མི་དེ་ནང་ ཡོངས་གྲགས་ཡོད་མི་ རྒེད་འོག་དང་ གཡུས་ཚན་གྱི་ མིང་ལེ་ཤ་ཅིག་ བསྒྱུར་བཅོས་འབད་ནུག་ཟེར་ ཀུན་གསལ་ནང་ བཀོད་ཡོདཔ་ལས་ ཚ་གྱང་ལང་དགོཔ་བྱུང་ཡི་ཟེར་ཞུ་ནི།  
དེ་ཡང་ སྤྱི་ལོ་༢༠༠༨ ལུ་ འབྲུག་རྒྱལ་ཁབ་ནང་ དམངས་གཙོའི་རིང་ལུགས་ འགོ་བཙུགས་པའི་སྐབས་ བཙག་འཐུ་ལྷན་ཚོགས་ཀྱིས་ རྫོང་ཁག་༢༠ གི་ སྤྱི་འོག་དང་ གཡུས་ཚན་ཚུ་གི་ མིང་གནས་ཚུ་ལུ་ ཡིག་སྡེབ་མ་འདྲཝ་ བྲིས་མི་དེ་གིས་ མི་མང་ལུ་ མགུ་འཐོམ་སི་སི་བཟོ་ཡོདཔ་མ་ཚད་ ད་རེས་ རྫོང་ཁ་གོང་འཕེལ་ལྷན་ཚོགས་ཀྱིས་ཡང་ ཡིག་སྡེབ་མ་འདྲཝ་ བྲིས་ཏེ་ཡོད་པ་ཅིན་ ག་ལུ་ཆ་བཞག་ནི་ཨིན་ན་ མ་ཤེསཔ་ཡར་སོ་ཡི་ཟེར་ཞུ་ནི།  
མ་གཞི་ ལྷན་ཚོགས་ཀྱིས་ མིང་གནས་དང་ ཡིག་སྡེབ་ཚུ་ བསྒྱུར་བཅོས་འབད་མི་དེ་ ཞིབ་འཚོལ་དང་འཁྲིལ་ འོང་སྲིད་ནི་ཨིན་རུང་ དར་ཁྱབ་དང་ ལག་ལེན་ཁྱབ་ཆེ་དྲགས་ཡོད་མི་ མིང་གནས་དང་ ཡིག་སྡེབ་ཚུ་ བསྒྱུར་བཅོས་འབད་དགོ་པའི་ འོས་ཁུངས་ཅིག་ མི་མཐོངམ་མས་ཟེར་ཞུ་ནི།  
ད་ཚུན་གྱི་བར་ན་ འབྲུག་མི་ཚུ་གིས་ རྫོང་ཁ་འབྲི་ལྷག་ལུ་ སྤྲོ་བ་མ་བསྐྱེད་མི་དེ་ དཔེ་དེབ་དང་ ཚིག་མཛོད་གསརཔ་རེ་ཐོནམ་ད་ བརྡ་སྦྱོར་དང་ ཡིག་སྡེབ་མ་འདྲཝ་བྲིས་ཡོད་མི་ལུ་བརྟེན་ཨིན་ཟེར་ཞུ་ནི།  
འཛམ་གླིང་རྒྱལ་ཁབ་ཚུ་ནང་ ཚིག་མཛོད་ཚུ་ དུས་མཐུན་བཟོཝ་ད་ ཧེ་མའི་མིང་ཚིག་དང་ ཡིག་སྡེབ་ཚུ་ རང་འཇགས་བཞག་ཐོག་ལས་ དེང་སང་གི་ འགྱུར་བ་དང་ འཕྲུལ་རིག་གི་ སོར་བསྒྱུར་ལུ་བརྟེན་ མིང་ཚིག་གསརཔ་ཐོན་མི་ཚུ་ལུ་ ཞིབ་འཚོལ་འབད་དེ་ གསལ་བཀོད་འབདཝ་ཨིན་ཟེར་ཞུ་ནི།  
འདི་འབདཝ་ལས་ རྫོང་ཁ་གོང་འཕེལ་ལྷན་ཚོགས་ཀྱིས་ འགན་འཁྲི་ངོ་མ་འགྲུབ་ཐབས་ལུ་ ཡིག་སྡེབ་ཚུ་ སོར་ནི་མེན་པར་ རྒྱལ་ཡོངས་སྐད་ཡིག་དེ་ ག་དེ་སྦེ་ གོང་འཕེལ་དང་ དར་ཁྱབ་གཏང་ནི་ཨིན་ནའི་ ཐབས་ལམ་ཚུ་ བཏོན་དགོཔ་འདུག་ཟེར་ ཞུ་ནི་ཨིན།

༉ རྒྱལ་ཁབ་ཀྱི་ ས་གནས་ཁག་ཚུ་ནང་ ལོ་བསྟར་ཚེས་བཅུའི་སྐབས་ བར་དོའི་སྐུ་འཆམ་ཟེར་ རཀྴ་དམངས་འཆམ་ཚུ་ ཧ་ལམ་ ཆ་འདྲ་སུ་སྦེ་ཡོད་རུང་ བསམ་གྲུབ་ལྗོངས་མཁར་ གསེར་ཐིག་རྒེད་འོག་ དར་རྒྱས་འུང་གི་ བར་དོའི་རཀྴ་དམངས་འཆམ་དེ་ གཞན་དང་མ་འདྲཝ་སྦེ་ རྐྱབ་སྲོལ་འདུག།  
དེ་ཡང་ ཧེ་མར་ གླང་གདོང་ཕོ་མོ་༢ ཐོན་ཏེ་ འཆམ་གྱི་ལེའུ་ཅིག་ རྐྱབ་ཚར་ཞིནམ་ལས་ གཤིན་རྗེ་ཆོས་ཀྱི་རྒྱལ་པོའི་ སྦོ་ལོགས་ཁར་ བཞུགས་དོ་ཡོདཔ་ད་ དེ་གི་ཤུལ་ལས་ ཁྱུང་གདོང་ཕོ་མོ་ལ་སོགས་པའི་ འཆམ་རེ་རེ་བཞིན་དུ་ཐོན་ཏེ་ ཁོང་རའི་ལེའུ་ ཚར་ཞིནམ་ལས་ ཆོས་རྒྱལ་གྱི་ སྦོ་ལོགས་ཁར་བཞུགསཔ་ཨིན་མས།  
འཕགས་མཆོག་དགོན་པ་བཤད་གྲྭའི་མཁན་པོ་ ཚེ་དབང་འགྱུར་མེད་ཀྱིས་ བཤད་དོ་བཟུམ་འབད་བ་ཅིན་ བར་དོའི་འཆམ་དེ་ འགོ་དང་པ་ དུས་རབས་༡༧ པའི་ནང་ བྱུང་ཡོདཔ་བཞིན་དུ་ གསེར་ཐིག་རྒེད་འོག་ འཕགས་མཆོག་དགོན་པ་ལུ་ འགོ་དང་པ་ དུས་རབས་༢༠ པའི་ནང་ འཕགས་མཆོག་དགོན་པའི་བླམ་གིས་ གཞི་བཙུགས་མཛད་གནང་ནུག་ཟེར་ཨིན་པས།  
མཁན་པོ་གིས་ བཤད་མིའི་ནང་ བར་དོའི་འཆམ་གཞན་བཟུམ་སྦེ་མེན་པར་ རེ་རེ་སྦེ་ཐོན་མི་དེ་ གཤིན་རྗེ་ཆོས་ཀྱི་རྒྱལཔོ་གིས་ མི་ཡུལ་ལས་ མི་ཅིག་ཤི་སྟེ་ ལྷོད་ཡོདཔ་ལས་ ཁྱོད་ཆ་ཁྱབ་འཛོམས་དགོ་པས་ཟེར་ བཀའ་གནང་ནི་ཡོད་མི་ལུ་བརྟེན་ ཨིན་ཟེར་ཨིན་པས།  
རྒྱལ་ཁབ་ཀྱི་ ས་གནས་གཞན་ཁར་འབད་བ་ཅིན་ ཚེས་བཅུའི་སྐབས་ བར་དོའི་རཀྴ་དམངས་འཆམ་དེ་ འཆམ་པ་༢༡ དེ་ཅིག་ ཐོན་སྲོལ་ཡོདཔ་ཨིན་རུང་ དར་རྒྱས་འུང་ལུ་རྐྱབ་མི་ བར་དོའི་རཀྴ་དམངས་འཆམ་སྐབས་ གླང་གདོང་ཕོ་མོ་དང་ ཁྱུང་གདོང་ཕོ་མོ་ ཕག་གདོང་ཕོ་མོ་ དོམ་གདོང་ཕོ་མོ་ སེང་གདོང་ སྤྲེལ་གདོང་ དེ་ལས་ སྦྲུལ་གདོང་དང་ སྟག་གདོང་བཅས་༡༢ ལས་བརྒལ་ ཐོན་ནི་མེདཔ་ཨིན་པས།  
མཁན་པོ་གིས་ བཤད་མིའི་ནང་ བར་དོའི་འཆམ་ཟེར་ ཉིན་གྲངས་༢ ཀྱི་རིང་ མཇལ་ཁ་གནང་མི་དེ་ མི་ག་ར་འབད་རུང་ ཤི་ཚར་བའི་ཤུལ་ལུ་ བར་དོ་ལུ་ ལྷོད་ཞིནམ་ལས་ ལས་དགེ་སྡིག་གི་ དབྱེ་དཔྱད་འབད་ནི་ཡོད་མི་ལུ་བརྟེན་ དགེ་སྒྲུབ་སྡིག་སྤོང་གི་བྱ་བ་ལུ་ བརྩོན་ཐབས་ལུ་ ཨིན་ཟེར་ཨིན་པས།  
ཁོ་གིས་ བཤད་མིའི་ནང་ སྐུ་འཆམ་དེ་ བྱིན་རླབས་ཅན་ཅིག་ ཨིན་མི་དེ་ཡང་ ཨྱོན་གུ་རུ་རིན་པོ་ཆེ་གིས་ གསུངས་ཡོད་མི་ སྲིད་པའི་བར་དོ་དེ་ གཏེར་སྟོན་ཀརྨ་གླིང་པ་གིས་ གཏེར་བཞེས་པའི་ཤུལ་ལས་ གཏེར་སྟོན་པདྨ་གླིང་པའི་ སྐུ་ཚ་བོའི་གདུང་བརྒྱུད་ལས་ བརྒྱུད་བརྒྱུདཔ་འབད་ནི་དེ་གིས་ ཨིན་ཟེར་ཨིན་པས།  
ཁོ་གིས་འབད་བ་ཅིན་ ཤིང་མཁར་ལའུ་རི་ལུ་རྐྱབ་མི་ བར་དོའི་འཆམ་དེ་ རཏྣ་གླིང་པའི་གདུང་བརྒྱུད་ བཀྲིས་སྒང་ཡོན་ཕུག་ཆོས་རྗེ་དང་ པད་གླིང་གདུང་བརྒྱུད་༢ ལས་བརྒྱུད་མི་དེ་ཨིནམ་ལས་ ད་རེས་ ལའུ་རི་རྒེད་འོག་ མོམ་རིང་དང་ གསེར་ཐིག་རྒེད་འོག་ དར་རྒྱས་འུང་ འཕགས་མཆོག་དགོན་པ་ གསེར་ཐིག་དང་ མོན་ཏ་ཝང་ཀ་ལ་ཐང་ལ་སོགས་པ་ཚུ་ནང་ རྐྱབ་ནི་ཡོད་ཟེར་ཨིན་པས།  
དེ་བཟུམ་སྦེ་ བཀྲིས་སྒང་ཡོན་ཕུ་ལའི་ ཡོངས་གྲགས་ལུ་ ཁོ་ལོང་ཚེས་བཅུ་ཟེར་མི་དེ་ ཁྲིམས་ཤིང་རྐང་པ་ར་ཚུ་ནང་ རྐྱབ་ནི་ཡོད་ཟེར་ཨིནམ་ད་ སྐུ་འཆམ་དེ་ བྱིན་རླབས་ཅན་ཅིག་ཨིན་རུང་ དར་ཁྱབ་རྒྱ་ཆེཝ་སྦེ་ འགྱོ་མ་ཚུགསཔ་ལས་ མ་འོངས་པར་ཉམས་ནིའི་ཉེན་ཁ་ ཡོད་མི་ལུ་བརྟེན་ སེམས་ཕམ་བྱུངམ་མས་ཟེར་ཨིན་པས།  
མཁན་པོ་གིས་ བཤད་མིའི་ནང་ བར་དོའི་འཆམ་ ཉིནམ་༢ ཀྱི་རིང་ མཇལ་ཁ་གནང་མི་ལས་ ཉིནམ་དང་པའི་སྐབས་ བར་དོའི་འཆམ་ག་ར་ ཐོན་ཚར་ཞིནམ་ལས་ ཆོས་རྒྱལ་གྱི་བཀའ་དང་འཁྲིལ་ དམངས་འཆམ་རྐྱབ་པའི་ཤུལ་ལུ་ སྡིག་ཅན་དམྱལ་བུམ་འཚོལ་ཏེ་ ཆོས་རྒྱལ་གྱི་སྐུ་མདུན་ལུ་ བསྐྱལ་ཞིནམ་ལས་ ལྷ་དཀར་པོ་གིས་ དམྱལ་བའི་ནང་ མི་གཏང་ནིའི་དོན་ལུ་ ག་དེམ་ཅིག་ ཐབས་ལམ་བཏོན་རུང་ འདྲེ་གནག་ཅུང་རྒྱལ་མི་ལུ་བརྟེན་ དམྱལ་བའི་ནང་ ཁྱིད་འབགཔ་ཨིན་པས།  
སྡིག་ཅན་དམྱལ་བུམ་ དམྱལ་བའི་ནང་ ཁྱིད་བདའ་བའི་སྐབས་ ལམ་ནག་པོའི་ཚུལ་ལུ་ ཁ་ཤ་གནགཔོ་ཅིག་ འཐིང་ཞིནམ་ལས་ འབག་དོ་ཡོདཔ་ད་ དེའི་སྐབས་ དམྱལ་བའི་ནང་སྐྱེས་མི་ ལས་ཅན་ཚུ་ དམྱལ་བ་ལས་ མགྱོགས་པར་ཐར་ཏེ་ སངས་རྒྱས་ཀྱི་ གོ་འཕང་འཐོབ་པར་ཤོག་ཅི་ཟེར་ སྨོན་ལམ་བཏབ་པའི་ཚུལ་ལུ་ སྲོག་ལེན་ཟེར་ འབད་དོ་ཡོད་མི་དེ་ བར་དོའི་འཆམ་གཞན་ཚུ་ནང་མེད་པའི་ ཁྱད་ཆོས་ཅིག་ཨིན་པས།  
དེ་ལས་ བར་དོའི་འཆམ་ ཉིནམ་༢ པའི་ནང་ འཆམ་རེ་རེ་བཞིན་དུ་ ཐོན་ཚར་བའི་ཤུལ་ལུ་ ཆོས་རྒྱལ་གྱི་ བཀའ་དང་འཁྲིལ་ དམངས་འཆམ་རྐྱབ་ཐོག་ལས་ ཁྱིམ་བདག་དཔལ་སྐྱིད་ཁྱིད་དེ་ ཆོས་རྒྱལ་གྱི་ སྐུ་མདུན་ལུ་ལྷོདཔ་ད་ ཁྱིམ་བདག་དཔལ་སྐྱིད་ཁོ་ར་ མི་ཡུལ་ལུ་ སྡོད་པའི་སྐབས་ གླང་ཅིག་བསད་ཡོདཔ་ལས་ འདྲེ་གནག་ཅུང་གིས་ དམྱལ་བའི་ནང་ འཁྱིད་ནིའི་དོན་ལས་ ཆོས་ཀྱི་རྒྱལཔོ་ལུ་ གླང་བསད་པའི་སྐོར་ལས་ ཞུ་བ་འབདཝ་ཨིན་པས།  
ཨིན་རུང་ ལྷ་དཀར་པོ་གིས་ ཁྱིམ་བདག་དཔལ་སྐྱིད་ཀྱིས་ གླང་ཅིག་བསད་ཡོད་རུང་ དེ་གི་དོན་ལུ་ དགེ་བ་ཚད་མེདཔ་ཅིག་ སྒྲུབ་ཡོད་པའི་སྐོར་ལས་ ཞུ་མི་ལུ་བརྟེན་ དམྱལ་བའི་ནང་མེན་པར་ ལམ་དཀར་པོའི་ཚུལ་ལུ་ ཁ་ཤ་དཀརཔོ་ཅིག་འཐིང་སྟེ་ སངས་རྒྱས་ཀྱི་ གོ་འཕང་ལུ་ ཁྱིད་འགྱོ་བའི་སྐབས་ དམྱལ་ཁམས་ནང་འཁྱམས་མི་ སེམས་ཅན་ཚུ་ ཁོ་གིས་ སངས་རྒྱས་ཀྱི་ གོ་འཕང་ཐོབ་ཡོདཔ་བཟུམ་སྦེ་ ཁོང་གིས་ཡང་ འཐོབ་བཅུག་ཅི་ཟེར་ སྨོན་ལམ་བཏབ་ནིའི་དོན་ལས་ ད་རུང་ སྲོག་ལེན་འབད་ནི་འདུག།  
མཁན་པོ་ཚེ་དབང་འགྱུར་མེད་ཀྱིས་ སྲོག་ལེན་འབད་མི་དེ་གིས་ དམྱལ་བའི་ནང་སྐྱེས་མི་ སེམས་ཅན་ཚུ་ དམྱལ་བ་ལས་ཐར་ཏེ་ སངས་རྒྱས་ཀྱི་ གོ་འཕང་འཐོབ་ནི་དང་ གསོན་པོ་ཚུ་ལུ་ ད་ལྟོ་ བར་ཆད་སེལ་བའི་རིམ་གྲོ་དང་ ཕྱི་མར་དམྱལ་བའི་ནང་ མི་ལྷུང་ནིའི་ ཕན་ཡོན་ཡོད་རུང་ རྒྱལ་ཁབ་ཀྱི་ ས་གནས་ཁག་ཚུ་ནང་ ཚེས་བཅུའི་བར་དོ་སྐབས་ སྲོག་ལེན་འབད་སར་ མ་མཇལཝ་སྦེ་ བཤདཔ་མས་ཟེར་ ཞུ་ནི་ཨིན།

༉ འབྲུག་འདི་ ནང་པའི་ཆོས་དང་ལམ་སྲོལ་གྱིས་ཕྱུག་པའི་ རྒྱལ་ཁབ་ཅིག་ཨིན་མི་དེ་ཡང་ སྔོན་བྱོན་རྒྱལ་བ་གོངམ་ཚུ་གི་མཛད་ཤུལ་དང་ ལྷ་ཁང་དང་དགོན་སྡེ་ དེ་ལས་ གནས་རྩ་ཅན་ཚུ་ལུ་བརྟེན་ ཤེས་ཚུགསཔ་ད་ དེ་ཚུ་ རྒྱལ་ཁབ་ཀྱི་ས་གནས་ མང་ཤོས་ཅིག་ནང་ཡོད་རུང་ ལ་ལོ་ཅིག་གིས་ ཤེས་རྟོགས་མེད་པར་འདུག།  
ཧཱ་རྫོང་ཁག་ གསང་སྦས་རྒེད་འོག་ནང་ ལོ་ངོ་༢༠༠ དེ་ཅིག་ལང་མི་ གཙུག་ལག་ཁང་རྩ་ཆེ་ཤོས་ཅིག་ཡོད་རུང་ མཐའ་ཟུར་ནང་འབདཝ་ལས་ དེའི་སྐོར་ལས་ཤེས་མི་ མངམ་མེདཔ་མ་ཚད་ ལྷ་ཁང་མཇལ་མི་ཡང་ གངམ་མི་ཐོན་དོ་ཡོདཔ་ཨིན་པས།  
རྒེད་འོག་གི་ གསང་སྦས་ཨ་མ་གཡུས་ཚན་གྱི་ལྟག་ལུ་ སྒང་ཏོ་ཅིག་གུ་ཆགས་མི་ གཏེར་སྦས་དགོན་པ་དེ་ ཕྱི་ཁར་ལས་མཇལཝ་ཅིག་ར་ སེམས་བག་ཕེབས་ཏོག་ཏོ་སྦེ་ འོང་དོ་ཡོདཔ་མ་ཚད་ ནང་ན་ལྷོདཔ་ད་ སྐུ་འདྲ་ཚུ་ གསུང་བྱོན་ནི་བཟུམ་སྦེ་ མཇལཝ་ཨིན་པས།  
གཙུག་ལག་ཁང་དེ་ལུ་ གཏེར་སྦས་དགོན་པ་ཟེར་ ཞུ་དགོ་མི་དེ་ཡང་ ཧེ་མ་ གཙུག་ལག་ཁང་བཞེངས་ནིའི་དོན་ལུ་ ས་བཅད་པའི་སྐབས་ ལཱ་འབད་མི་ཚུ་གིས་ ཤེལ་དམ་ཆ་གཅིག་ཐོབ་པའི་ཤུལ་ལས་ གཏེར་སྦས་དགོན་པ་ཟེར་ ཞུ་ཡོད་པའི་ ལོ་རྒྱུས་ཡོདཔ་ད་ ལྷ་ཁང་གི་སློབ་དཔོན་ ཚེ་རིང་དབང་དྲག་གིས་ བཤད་མིའི་ནང་ ཤེལ་དམ་དེ་ གཡུས་མི་ཚུ་གིས་ སྤ་རོ་དཔོན་སློབ་ ཚེ་རིང་དཔལ་འབྱོར་ལུ་ཕུལ་བའི་སྐབས་ དེའི་དགའ་ཚོར་ལུ་སྦེ་ དཔོན་སློབ་ཀྱིས་ བརྒྱད་སྟོང་པ་གསེར་བྲིསམ་ཅིག་ གནང་མི་དེ་ ད་རེས་ ལྷ་ཁང་གི་ནང་རྟེན་སྦེ་ མཇལ་ཚུགས་དོ་ཡོདཔ་ཨིན་པས།  
སྤ་རོ་དཔོན་སློབ་ ཚེ་རིང་དཔལ་འབྱོར་དེ་ དཔོན་སློབ་༢༤ པ་ཨིནམ་ད་ ཁོ་ར་ དཔོན་སློབ་ཚུ་གི་གྲས་ལས་ བསྟན་པ་དང་སེམས་ཅན་གྱི་དོན་ལུ་ ཞབས་ཏོག་ཞུ་མི་ཅིག་ཨིན་པའི་ ལོ་རྒྱུས་ཡོདཔ་ད་ ཁོ་གི་སྐབས་ལུ་ སྤ་རོ་རིན་ཆེན་སྤུངས་པའི་རྫོང་ཡང་ ཉམས་གསོ་ཞུ་ཡོདཔ་མ་ཚད་ མཁས་གྲུབ་གཉིས་ལྡན་གྱི་ བླམ་མང་ཤོས་ཅིག་གི་ སྦྱིན་བདག་ཡང་མཛད་ནུག།  
དེ་བསྒང་ ཧཱ་གི་ས་གནས་མང་ཤོས་ཅིག་ སྤ་རོ་རྫོང་གི་ མངའ་འོག་ལུ་འབདཝ་ལས་ གཏེར་སྦེ་ཐོབ་མི་ ཤེལ་དམ་ཆ་གཅིགཔོ་དེ་ དཔོན་སློབ་ལུ་ སྙན་ཞུ་ཕུལ་བར་ འབག་བསྐྱལ་མི་དང་འབྲེལ་ ཕུལ་ཡོདཔ་ད་ ད་རེས་གཏེར་དེ་ སྤ་རོ་རིན་ཆེན་སྤུངས་པའི་རྫོང་ནང་ཡོད་པའི་ ལོ་རྒྱུས་ཡོདཔ་ད་ གཙུག་ལག་ཁང་དེ་ གཏེར་བཞེས་སའི་ལྟག་ལུ་ བཞེངས་ཏེ་འདུག།  
ལྷ་ཁང་གི་ནང་རྟེན་གཞན་ རྒྱུ་སྨན་འདམ་ལས་བཞེངས་མི་ སངས་རྒྱས་གཉིས་པ་ ཨྱོན་གུ་རུ་རིན་པོ་ཆེའི་སྐུ་འདྲ་དང་ མགོན་པོ་ཚེ་དཔག་མེད་ དེ་ལས་ ལྷ་ཚོགས་གཞན་གྱི་ སྐུ་འདྲ་ཚུ་ཡོདཔ་མ་ཚད་ གསུང་རྟེན་གྱི་རིགས་ཚུ་ཡང་ མཇལ་ནི་འདུག།  
དེའི་ནང་དོན་ཉིད་ལས་ ནང་རྟེན་གཙོ་ཅན་དེ་ར་ རིང་ཚད་ཕིཊ་༡ འབད་མི་ མཐུ་ཆེན་ཆོས་ཀྱི་རྒྱལ་པོ་ ཞབས་དྲུང་ངག་དབང་རྣམ་རྒྱལ་གྱི་ སྐུ་འདྲ་ཡོདཔ་ད་ སློབ་དཔོན་ཚེ་རིང་དབང་དྲག་གིས་ བཤད་མིའི་ནང་ སྐུ་འདྲ་དེ་ ཞབས་དྲུང་འཇིགས་མེད་ནོར་བུ་གིས་ ཁོ་རའི་ཕྱག་སྒརཔ་ ཨཔ་སྟོབས་ཆེན་ཟེར་མི་ལུ་ གསོལ་རས་སྦེ་ གནང་མི་དེ་ཨིན་ཟེར་ཨིན་པས།  
དེ་བསྒང་ ཞབས་དྲུང་འཇིགས་མེད་ནོར་བུ་མཆོག་ སྤུ་ན་ཁ་ རྟ་ལོག་ལུ་བཞུགས་ཡོདཔ་ད་ ཨཔ་སྟོབས་ཆེན་དེ་ ལོ་རྒས་ནི་དེ་གིས་ དགོངས་ཞུ་འབད་དེ་ ལོག་ཁོ་རའི་གཡུས་ ཧཱ་གསང་སྦས་ཨ་མ་ལུ་ འོང་པའི་སྐབས་ ཞབས་དྲུང་རིན་པོ་ཆེ་མཆོག་གིས་ ཁོ་རའི་སྐུ་འདྲ་དེ་ བཀྲིན་དགའ་ཚོར་གྱི་ གསོལ་རས་སྦེ་གནང་མི་དེ་ ཨཔ་སྟོབས་ཆེན་གྱིས་ ད་རེས་ཡོད་པའི་གཙུག་ལག་ཁང་གི་ ནང་རྟེན་སྦེ་ ཕུལ་ནུག་ཟེར་ཨིན་པས།  
སྐུ་འདྲ་དེ་ ནང་རྟེན་སྦེ་ བཞུགས་སུ་གསོལ་ཏེ་ བདུན་ཕྲག་༡ གི་ཤུལ་ལས་ ས་གནས་ཀྱི་མི་ག་ར་ ཁ་སླབ་མ་ཚུགསཔ་ཐལ་བའི་སྐབས་ དེ་བཟུམ་གྱི་ རྟགས་མཚན་ངན་པ་དེ་ སྐུ་འདྲ་ཞུ་བའི་ཤུལ་ལས་ བྱུང་ཡོད་པའི་དོགས་པ་ཆགས་ཏེ་ ཨཔ་སྟོབས་ཆེན་གྱིས་ སྐུ་འདྲ་དེ་ ལོག་རྟ་ལོག་དགོན་པ་ལུ་ ཕུལ་ཡོད་པའི་ལོ་རྒྱུས་འདུག།  
དེ་བསྒང་ ཞབས་དྲུང་རིན་པོ་ཆེ་གིས་ སྐུ་འདྲ་དེ་ གནད་དོན་ག་ཅི་ལུ་བརྟེན་ ལོག་འབག་འོང་ཡི་ཟེར་ གསུངས་པའི་ལན་ལུ་ ཨཔ་སྟོབས་ཆེན་གྱིས་ སྐུ་འདྲ་ཞུ་བའི་ཤུལ་ལས་ གཡུས་མི་ག་ར་ ལྐུགས་པ་ལུ་གྱུར་སོ་ཡི་ཟེར་ ཞུ་བའི་སྐབས་ ཞབས་དྲུང་རིན་པོ་ཆེ་གིས་ སྐུ་འདྲ་བསྲུང་མི་མེད་མི་ལུ་བརྟེན་ ཨིན་མས་ཟེར་གསུངས་ཏེ་ སྐུ་འདྲ་སྲུང་མི་སྦེ་ རྟ་ལོག་རྒྱལཔོ་གི་ སྐུ་འདྲ་ཅིག་ གནང་ཡོད་པའི་ལོ་རྒྱུས་འདུག།  
དེ་ལས་ ཨཔ་སྟོབས་ཆེན་གྱིས་ ཞབས་དྲུང་གི་སྐུ་འདྲ་དང་ བཀའ་སྲུང་ རྟ་ལོག་རྒྱལཔོ་གི་ བཀའ་ཁྲབ་དང་བཅསཔ་སྦེ་ སྐུ་འདྲ་༢ ལོག་གཏེར་སྦས་དགོན་པ་ལུ་ གདན་འདྲེན་ཞུཝ་ཅིག་ ས་གནས་ཀྱི་མི་ཚུ་གིས་ ཨ་རྟག་ག་ཨིནམ་སྦེ་ བློ་སླབ་ཚུགས་ཡོདཔ་མ་ཚད་ ལུང་ཕྱོགས་དེ་ནང་ ནད་ཡམས་མུ་གེ་ལ་སོགས་པ་ཚུ་ ག་ར་ཞི་སྟེ་ ཆར་ཆུ་དུས་སུ་བབས་ ལོ་ཕྱུགས་རྟག་ཏུ་ལེགས་ནུག་ཟེར་ སློབ་དཔོན་ ཚེ་རིང་དབང་དྲག་གིས་ བཤད་ཅི།  
ཞབས་དྲུང་གི་སྐུ་འདྲ་དང་ཅོག་འཐདཔ་སྦེ་ རྟ་ལོག་རྒྱལཔོ་གི་བཀའ་ཁྲབ་ལུ་ བརྩི་འཇོག་ཡོད་མི་དེ་ཡང་ བཀའ་སྲུང་གི་སྐུ་འདྲ་དེ་ཡང་ ཞབས་དྲུང་རིན་པོ་ཆེ་གིས་ གནང་ནི་དེ་གིས་ ཨིནམ་མ་ཚད་ རྟ་ལོག་གི་རྒྱལཔོ་དེ་ ལུང་བསྟན་དང་འཁྲིལ་ དགོན་པ་དེ་ནང་ གདན་འདྲེན་ཞུ་ཡོདཔ་ཨིན་ཟེར་བའི་ ལོ་རྒྱུས་ཡོདཔ་ད་ ད་རེས་ སྐུ་འདྲ་ལས་ ཐུགས་རྟགས་དང་ རྒྱབ་སྐྱོར་ཞུ་མི་ཡང་ ཐོན་དོ་ཡོདཔ་ཨིན་པས།  
ཞབས་དྲུང་གི་སྐུ་འདྲ་དེ་ རྙིང་ཤོས་ཅིག་སྦེ་ མཇལ་ཚུགས་དོ་ཡོདཔ་ད་ དེའི་འོག་ལུ་ཡོད་མི་ བཀའ་ཁྲབ་དེ་ མི་མང་ལུ་ མཇལ་ཁ་མེདཔ་ད་ ཐོག་གཅིག་འབད་མི་ གཙུག་ལག་ཁང་གི་ ལྡེབས་རིས་ཚུ་ཡང་ གཟི་བརྗིད་ཆེ་ཏོག་ཏོ་སྦེ་ མཇལཝ་ཨིན་མས།  
ལྡེབས་རིས་ཚུ་ཡང་ གཡས་ལུ་ཕུར་པའི་ལྷ་ཚོགས་དང་ གུ་རུ་མཚན་བརྒྱད་ དགོངས་འདུས་ཀྱི་ལྷ་ཚོགས་ཚུ་ཡོདཔ་ད་ གུ་རུ་མཚན་བརྒྱད་ཀྱི་ཞལ་དེ་ གཏེར་སྟོན་འབྲུག་སྒྲ་རྡོ་རྗེའི་ ཡང་སྲིད་ཀྱི་ ཕྱག་བྲིས་ཨིནམ་མ་ཚད་ ཡང་སྲིད་ཀྱི་ ཕྱག་རྟགས་ཡང་ མཇལ་ཚུགས་དོ་ཡོདཔ་ད་ གཏེར་སྦས་དགོན་པ་དེ་ནང་ ཤུལ་ལས་ དགེ་འདུན་སློབ་གྲྭ་གཞི་བཙུགས་འབད་དེ་ ད་རེས་ དགེ་སློང་༡༤ དེ་ཅིག་ འདུག་ཟེར་ཞུ་ནི་ཨིན།

༉ པདྨ་དགའ་ཚལ་གྲྭ་ཚང་གི་དྲུང་ཆེན་ པདྨ་རྒྱལ་པོ་གིས་ བཤད་མིའི་ནང་ མི་ཚུ་གིས་ ཤ་ལི་མཁར་རྫོང་གི་ གྱང་ཁོག་ཡོད་ས་ལས་ ལམ་འགྱོ་བའི་སྐབས་ འདྲོག་བྱེལ་འཐབ་པ་ཅིན་ བློ་སླབ་རུང་ བརྗོད་སྒྲ་མ་དགཔ་སྦེ་ འགྱོ་ནི་ཡོད་མི་དེ་ཡང་ རྫོང་དཔོན་ཀོ་ལོག་པོ་ཁོ་ར་ཡང་ བརྗོད་སྒྲ་མ་དག་པའི་ཁར་ དེ་ཁའི་གནས་བདག་སྦེ་ སྐྱེས་ཡོད་མི་ལུ་བརྟེན་ བར་ཆད་མི་འབྱུང་ནིའི་དོན་ལུ་ གསེར་སྐྱེམས་རེ་ གཏང་དགོ་ཟེར་ཨིན་པས།  
ཁོ་གིས་ བཤད་མིའི་ནང་ སྤྱི་ལོ་༢༠༠༡ ལུ་ མོ་རོང་རིན་པོ་ཆེ་གིས་ གནས་བདག་དེ་ དམ་བཏགས་ཅི་ཟེར་ཨིནམ་ད་ དེ་ཡང་ གནས་བདག་གིས་ པདྨ་དགའ་ཚལ་སྨན་ཁང་ནང་བསྐྱལ་མི་ ཨ་ལོ་སྐྱེ་ནི་ཡོད་མི་ ཨམ་སྲུ་ཅིག་གི་ སྲོག་དང་གཅིག་ཁར་ ཕོ་སྐྱེས་གཞོནམ་ཅིག་ལུ་སྤྲུལ་ཏེ་ ཁོ་གི་རྟིང་བདའ་སྟེ་ ཤོག་ཟེར་སླབ་སར་ རིན་པོ་ཆེ་གིས་ གཉིད་ལམ་ནང་གཟིགསཔ་ལས་ གནས་བདག་གིས་ དེ་སྦེ་ སླབ་མི་དེ་ ག་ཅི་ལུ་བརྟེན་ཨིན་ན་ མཁྱེན་མི་ལུ་བརྟེན་ རྟིང་བདའ་བྱོན་ཏེ་ ཤ་ལི་མཁར་རྫོང་གི་ གྱང་ཁོག་ནང་ལྷོདཔ་ད་ དམ་བཏགས་གནང་ནུག་ཟེར་ཨིན་པས།  
ཁོ་གིས་འབད་བ་ཅིན་ དེ་གི་ཤུལ་ལས་ ཨ་ལོ་སྐྱེ་ནི་ཡོད་མི་ ཨམ་སྲུ་དེ་ཡང་ སྲོག་སྐྱབས་འབད་ཡོདཔ་མ་ཚད་ དེ་ལས་ཚུར་ མི་ག་ལུ་ཡང་ གནོད་སྐྱོན་མ་འབྱུང་ཟེར་ཨིནམ་ད་ རྫོང་དཔོན་གྱི་ ཕག་རྫིཔ་གིས་ཡང་ རྫོང་དཔོན་བཟུམ་སྦེ་ར་ བློ་སླབ་པའི་སྐབས་ བརྗོད་སྒྲ་མ་དགཔ་སྦེ་ སླབ་དོ་ཡོདཔ་སྦེ་ བཤད་སྲོལ་འདུག།  
ལོ་རྒྱུས་ཚུ་དང་འཁྲིལཝ་ད་ ཤ་ལི་མཁར་རྫོང་གི་ གྱང་ཁོག་དེ་ ལེགས་ཤོམ་སྦེ་ མཐོང་ནི་ཡོད་རུང་ ཤུ་མར་རྫོང་དཔོན་དེ་ཡང་ ཤ་ལི་མཁར་རྫོང་དཔོན་གྱི་འོག་ལུ་འབདཝ་ལས་ ཤ་ལི་མཁར་རྫོང་གི་ ཟུར་རྡོ་ཚུ་ ཤུ་མར་རྫོང་བཞེངས་ནིའི་དོན་ལུ་ འབག་ཡོདཔ་མ་ཚད་ ཤིང་ཆས་ཚུ་ཡང་ པདྨ་དགའ་ཚལ་གྱི་ རྫོང་བདག་དང་པའི་ ཡིག་ཚང་རྐྱབ་ནིའི་དོན་ལུ་ འབག་ཡོདཔ་ལས་ རྫོང་གི་གྱང་ཁོག་དེ་ཡང་ མཐོང་སྲོང་མེདཔ་ གྱུར་ཡོདཔ་ཨིན་པས།  
ཤ་ལི་མཁར་རྫོང་དེ་གིས་ རྒྱལ་ཁབ་ནང་ ཤར་ཕྱོགས་ཁ་ཐུག་གི་ ཕྱིའི་ཧམ་འཛུལ་འབད་མི་ཚུ་ ལྟ་ལྟོག་འབད་ནིའི་དོན་ལུ་ དགྲ་རྫོང་ངོ་མ་ཅིག་སྦེ་ གནས་ཡོད་པའི་ཁར་ བདེ་བ་ཐང་དང་ གཞོང་སྒར་གྱི་ ལམ་མཇུག་ཡང་ཨིནམ་ད་ གདུང་བསམ་ལུ་ གདུང་མཁར་ཆོས་རྗེ་ ཆུང་མཁར་ཆོས་རྗེ་ བང་མཚོ་ཆོས་རྗེ་དང་ ཤ་ལི་མཁར་ཆོས་རྗེ་ཟེར་ ཆོས་རྗེ་༤ ཡོད་མི་ལས་ ཤ་ལི་མཁར་ཆོས་རྗེ་དེ་ ཤ་ལི་མཁར་རྫོང་ལས་ བྱུང་ཡོདཔ་ཨིན་པས།  
ཆུང་མཁར་དང་བང་མཚོ་ དེ་ལས་ ཤ་ལི་མཁར་ཆོས་རྗེ་ཚུ་ ལྷ་སྲས་གཙང་མའི་གདུང་བརྒྱུད་ཚུ་ཨིནམ་ད་ གདུང་མཁར་ཆོས་རྗེ་དེ་ ཞབས་དྲུང་ངག་དབང་རྣམ་རྒྱལ་གྱི་ ཡབ་བསྟན་པའི་ཉི་མའི་གདུང་བརྒྱུད་ གདུང་དང་ དགའ་ཡ་གདུང་བརྒྱུད་ལས་བརྒྱུད་པའི་ ཆོས་རྗེ་ཨིནམ་ལས་ ཆོས་རྗེ་དེ་ གདུང་བསམ་ལུ་ དར་ཁྱབ་སོང་ཡོད་མི་ལུ་བརྟེན་ ད་རེས་ཁོང་ལུ་ མཁོ་ཆེ་ཟེར་ སླབ་ཨིན་པས།  
པདྨ་དགའ་ཚལ་ལུ་ ཤ་ལི་མཁར་ཆོས་རྗེའི་ བརྒྱུད་པ་ཨིན་ཟེར་ སླབ་མི་ག་ཡང་མེདཔ་ད་ མི་རྒན་ཤོས་ལ་ལོ་ཅིག་གིས་འབད་བ་ཅིན་ ཆོས་རྗེ་དེ་གི་ བརྒྱུད་པ་ལ་ལོ་ཅིག་ ཤ་ལི་མཁར་རྫོང་ཉམས་པའི་ཤུལ་ལས་ རྒྱ་གར་གྱི་མངའ་སྡེ་ མོན་ཏ་ཝང་ལུ་ སོང་ཞིནམ་ལས་ གཞིས་ཆགས་ཡོད་པའི་ ལོ་རྒྱུས་ཚུ་ འདུག་ཟེར་ཨིན་པས།  
པདྨ་དགའ་ཚལ་གྲྭ་ཚང་གི་དྲུང་ཆེན་ པདྨ་རྒྱལ་པོ་གིས་ སླབ་དོ་བཟུམ་འབད་བ་ཅིན་ ཤ་ལི་མཁར་རྫོང་དེ་ནང་ གནས་བདག་དྲག་པོ་ཡོད་མི་ལུ་བརྟེན་ དེ་ཁར་ལས་ ཅ་ཆས་ཀྱི་རིགས་ཚུ་ ག་ནི་ཡང་ འབག་མི་ཚུགས་ཟེར་ཨིནམ་ད་ ག་དེམ་ཅིག་སྦེ་ འབག་འགྱོ་བ་ཅིན་ གནོད་ནི་ཡོདཔ་ལས་ ཅ་ཆས་དེ་ཚུ་ ལོག་སྟེ་ར་ དེ་ནང་བསྐྱལ་དགོ་ཟེར་ཨིན་པས།  
དཔུང་རྡོ་བཀོག་མི་ མ་གསང་གི་ལོ་རྒྱུས།  
མང་ཤོས་ཅིག་གིས་ ཤ་ལི་མཁར་རྫོང་གཏོར་བཤིག་འབད་ནིའི་ དཔའ་བཅམ་ཡོད་རུང་ འབད་མ་ཚུགས་པའི་ཁར་ མ་གསང་གིས་ དཔུང་རྡོ་བཀོག་སྟེ་ གཏོར་བཤིག་གཏང་ནིའི་ དཔའ་བཅམ་མི་དེ་ཡང་ ཧེ་མར་ འཕྲིན་ལས་བཟང་པོ་དང་ ནོར་བུ་བཟང་པོ་ཟེར་ ཁོང་ཕོ་སྤུན་༢ ཡོད་མི་ལས་ འཕྲིན་ལས་བཟང་པོ་དེ་ སྤང་མཁར་དང་ གཞན་མི་གིས་ དགུ་ཡུམ་དང་མནྜི་གི་ བྱག་ཅིག་ནང་ སྡོད་ཡོདཔ་ཨིན་པས།  
ལོ་རྒྱུས་ཚུ་དང་འཁྲིལཝ་ད་ ཁོང་སྤུན་ཆ་༢ ཀྱི་བར་ན་ རྒྱང་རིང་ཀི་ལོ་མི་ཊར་༢ དེ་ཅིག་གི་རྩིས་སྡོདཔ་ལས་ ཤ་ལི་མཁར་རྫོང་ མ་བཞེངས་ཚུན་ཚོད་ ཁོང་༢ ཨ་རྟག་ར་ འབྲེལ་བ་འཐབ་སྡོད་ཡོད་རུང་ རྫོང་བཞེངས་ཞིནམ་ལས་ཚུར་ ཁོང་༢ འབྲེལ་བ་འཐབ་མ་ཚུགསཔ་ལས་ ཙིགཔ་ཟ་མི་ལུ་བརྟེན་ རྫོང་གཏོར་བཤིག་གཏང་ནིའི་དོན་ལུ་ ནོར་བུ་བཟང་པོ་གིས་ གཞོང་སྒར་ལྕགས་སི་མཁར་ལས་ མ་གསང་གི་ རྒྱབ་སྐྱོར་ལེན་ཡོདཔ་ཨིན་པས།  
མ་གསང་གིས་ཡང་ རྒྱབ་སྐྱོར་འབད་ནིའི་ ཁ་བཟེད་ཡོདཔ་བཞིན་དུ་ ནོར་བུ་བཟང་པོ་ལུ་ ཆུམ་ཀེ་ཇི་༨༠ གི་ལྟོ་དང་ ཕགཔ་ཧྲིལ་བུམ་ཅིག་ བཙོ་བཞག་དགོཔ་སྦེ་ སླབ་ཡོདཔ་ལས་ གཡུ་རུང་ལས་ ཨམ་སྲུ་ཅིག་འབོ་ཞིནམ་ལས་ བཞེས་སྒོ་འབད་བཅུག་ཡོད་རུང་ ཨམ་སྲུ་དེ་གིས་ མ་གསང་གིས་ དེ་ཅིག་ ཟ་མི་ཚརཝ་འོང་མནོ་སྟེ་ མོ་རའི་དོན་ལུ་ ཆུམ་བྲེ་གང་འབད་མིའི་ལྟོ་དང་ ཕགཔ་ཤ་བརླད་དོ་ཅིག་ སྦ་བཞག་ཡོདཔ་ཨིན་པས།  
དེ་ལས་ མ་གསང་འོང་ཞིནམ་ལས་ ལྟོ་དེ་ཚུ་ག་ར་ ཟ་ཚར་བའི་ཤུལ་ལུ་ རྫོང་གཏོར་བཤིག་འབད་ནིའི་དོན་ལུ་ རྡོ་སྦོམ་ཅིག་འཐུ་ཞིནམ་ལས་ དཔུང་རྡོ་བཀོག་ཡོད་རུང་ རྫོང་དེ་ གཏོར་བཤིག་འབད་མ་ཚུགས་པར་ རྫོང་གི་རྩ་བར་ཆགས་ཡོདཔ་ད་ དེ་ཡང་ ཨམ་སྲུ་དེ་གིས་ ལྟོ་དང་ཕགཔ་ཤ་ སྦ་བཞག་ནི་དེ་གིས་ཨིནམ་སྦེ་ སླབ་དོ་ཡོདཔ་བཞིན་དུ་ དེ་མེན་ རྫོང་གཏོར་བཤིག་འབད་ཚུགས་ཡོདཔ་ འོང་ནི་ཨིན་པས།  
ལོ་རྒྱུས་གཞན་མི་ཅིག་དང་འཁྲིལཝ་ད་ ཤ་ལི་མཁར་རྫོང་དཔོན་གྱིས་ ཁོ་གི་མངའ་འོག་ལུ་འབད་མི་ མི་ཚུ་ལས་ ཁྲལ་ལེ་ཤ་བསྡུ་དོ་ཡོདཔ་ལས་ མཁང་མ་དང་ གཡུ་རུང་ལ་སོགས་པའི་ གཡུས་ཚན་ཚུ་གི་ མི་ཚུ་གིས་འབག་སྟེ་ ཁྲལ་དེ་ཚུ་ གཞུང་ལུ་ཕུལ་ དགོ་མི་ལུ་བརྟེན་ རྫོང་དཔོན་དེ་ དེ་ཁར་ལས་ བཏོན་བཏང་ནིའི་ མནོ་བསམ་བཏང་ཡོད་རུང་ རྫོང་དཔོན་དེ་ དབང་ཚད་ཅན་འབདཝ་ལས་ དམག་རྐྱབ་མ་ཚུགས་ནི་དེ་གིས་ ལཱ་ཁག་བཏང་ཡོདཔ་ཨིན་པས།  
དེ་ལས་ མི་ལ་ལོ་ཅིག་གིས་ གཞོང་སྒར་ལྕགས་སི་མཁར་ལུ་ ཡོངས་གྲགས་ཡོད་མི་ མ་གསང་གི་སྐོར་ལས་ ལོ་རྒྱུས་ཚུ་ སླབ་ཡོདཔ་ལས་ ག་ར་གིས་ ཁ་འཆམ་སྟེ་ མ་གསང་དེ་ འབོ་ཡོདཔ་ད་ མ་གསང་གིས་ མཁང་མ་ལས་ རྫོང་གི་ཁ་ཐུག་ལུ་ དཔུང་རྡོ་བཀོག་ཡོད་རུང་ རྫོང་དེ་ གཏོར་བཤིག་འབད་མ་ཚུགས་པས་ཟེར་ ཞུ་ནི་ཨིན།

༉ ལོ་བསྟར་བཞིན་དུ་ འབྲུག་མི་ཚུ་གིས་ རང་ཟླ་༡༡ པའི་ཚེས་༧ ལུ་ ངན་པ་དགུ་འཛོམས་ཟེར་ ལཱ་ལེགས་ཤོམ་ འབད་མ་བཏུབ་པའི་ ཉིནམ་ཅིག་སྦེ་ བརྩིསཝ་མ་ཚད་ ལ་ལོ་ཅིག་གིས་ བཟའ་ཚང་ཚུ་དང་གཅིག་ཁར་ མཛར་ཅུམ་ལ་སོགས་པ་ཟ་སྟེ་ སྤྲོ་བ་སྟོནམ་ཨིན།  
ཐིམ་ཕུག་སྤང་རི་ཟམ་པ་ དགེ་འདུན་རྩིས་གཞུང་མཐོ་རིམ་སློབ་གྲྭའི་རྩིས་སློབ་ བསོད་ནམས་རིན་ཆེན་གྱིས་ བཤད་དོ་བཟུམ་འབད་བ་ཅིན་ དུས་ཅི་གི་ ངན་པ་དགུ་འཛོམས་དེ་ རང་ཟླ་༡༡ པའི་ཚེས་༦ གི་ ཉིན་མའི་ཆུ་ཚོད་༣ དང་སྐར་མ་༣༦ ལས་ ཚེས་༧ གྱི་ ཕྱི་རུའི་ཆུ་ཚོད་༤ གི་བར་ནའམ་ སྤྱི་ཟླ་༡༢ པའི་ཚེས་༢༤ གི་ ཉིན་མའི་ཆུ་ཚོད་༣ དང་ སྐར་མ་༣༦ ལས་ སྤྱི་ཚེས་༢༥ གི་ ཕྱི་རུའི་ཆུ་ཚོད་༤ གི་བར་ན་ ཕོགཔ་མས་ཟེར་ཨིན་པས།  
ངན་པ་དགུ་འཛོམས་དེ་ ངན་པ་དགུ་འཛོམས་ལུ་ བརྩི་སྲོལ་མ་འདྲཝ་༣ ཡོད་མི་ལས་ དང་པ་ ཕུག་ལུགས་ཀྱི་ རྩིས་ལས་འབད་བ་ཅིན་ མ་གཞི་ ཟླ་ངོ་རེ་ལུ་ ཨ་རྟག་ར་ ཉིན་ནག་རེ་ ཕོག་དོ་ཡོད་རུང་ རང་ཟླ་༡༡ པའི་ ཉིན་ནག་དེ་ ལོ་འགོ་བཙུགས་མིའི་ ཉིན་ནག་འབད་ནི་དེ་གིས་ ངན་པ་དགུ་འཛོམས་ཟེར་ ཉིན་ནག་སྐྱོ་ཤོས་ཅིག་སྦེ་ བརྩིསཝ་ཨིན་པས།  
རྩིས་སློབ་བསོད་ནམས་རིན་ཆེན་གྱིས་ བཤད་མིའི་ནང་ ཉི་མ་ནག་ཆེན་ཞེས་གྲགས་པ། །ཡ་བདུད་རྡོ་རྗེ་གློག་ཕྲེང་དང་། །ས་སྲིན་འབར་མ་བྱ་བ་ལ། །བུ་ནི་རཱ་ཧུ་ལ་ཞེས་དང་། །བུ་མོ་འབྲོག་སྲིང་ཆུ་སྲིན་གདོང་། །དེ་འོག་སྟག་སྲིང་ཟོར་གདོང་དང་། །དེ་འོག་ཀོང་སྲིང་བ་གླང་གདོང་། །ཆུང་བ་བམ་སྲིང་འདྲེ་གདོང་བཞི། །ཟེར་ ནག་རྩིས་ལས་འབད་བ་ཅིན་ ཧེ་མར་ འཇིག་རྟེན་གྱི་ ཁམས་འདི་གི་ སྣོད་བཅུད་རིམ་པར་ཆགསཔ་ད་ ཕ་རྡོ་རྗེ་གློག་ཕྲེང་དང་ མ་ས་སྲིན་འབར་མ་༢ ལུ་ བུ་བུ་རཱ་ཧུ་ལའམ་ ཉི་མ་ནག་ཆེན་དང་ བུམོ་འབྲོག་སྲིང་ཆུ་སྲིན་གདོང་ཅན་ སྟག་སྲིང་ཟོར་བའི་གདོང་ཅན་ ཀོང་སྲིང་བ་གླང་གདོང་ཅན་ བམ་སྲིང་འདྲེའི་གདོང་ཅན་ཟེར་ ཨ་ལོ་༥ སྐྱེས་ནུག་ཟེར་ཨིན་པས།  
ཁོ་གིས་ སླབ་མིའི་ནང་ ཕོ་རྒནམ་ནག་ཆེན་གྱིས་ རི་རབ་གཡས་བསྐོར་དང་ བུམོ་ཆུང་ཤོས་ བམ་སྲིང་འདྲེའི་གདོང་ཅན་གྱིས་ གཡོན་བསྐོར་རྐྱབ་སྟེ་འགྱོཝ་ད་ ལོ་ལེ་ཤ་འགོརཝ་ལས་ རང་ཟླ་༡༡ པའི་ཚེས་༧ ལུ་ ཕྱད་པའི་སྐབས་ ཁོང་སྤུན་ཆ་༢ གཅིག་གིས་གཅིག་ལུ་ ངོ་མ་ཤེས་པར་ གཅིག་གིས་གཅིག་ལུ་མཐོངམ་ཅིག་ སེམས་ཆགས་ཡོདཔ་ལས་ ལུས་འབྲེལ་འབད་ནུག་ཟེར་ཨིན་པས།  
ཁོ་གིས་འབད་བ་ཅིན་ ཁོང་སྤུན་ཆ་༢ ལུས་འབྲེལ་འབད་མི་ལུ་བརྟེན་ མ་རུང་བའི་རྐྱེན་གྱིས་ འབྲས་བུ་ངན་དགུ་ཟེར་ སྟེང་གི་རླུང་ འོག་ལུ་འགྱོ་ འོག་གི་རླུང་ སྟེང་ལུ་འགྱོ་ བར་རླུང་ཕར་ཚུར་འཁྱུག་ ས་ ཆུ་ མེ་ རླུང་ ནམ་མཁའ་བཅས་ འབྱུང་བ་༥ ཡང་འཁྲུགས་ མི་ག་ར་ལུ་གནོད་པའི་ བཙན་དུག་བཟུམ་གྱི་ ཉིམ་ཤར་བའི་ དུས་ཤརཝ་ལས་ དུས་ཚོད་ངན་པ་༩ སྟབས་གཅིག་ཁར་ འཛོམས་ཡོདཔ་ལས་ ངན་པ་དགུ་འཛོམས་ཟེར་ སླབ་ཨིན་ཟེར་ཨིན་པས།  
གཉིས་པ་ ངན་པ་དགུའི་གྱངས་ཁ་ ངེས་པ་མེདཔ་སྦེ་ རྩིས་མིའི་ལུགས་ལས་འབད་བ་ཅིན་ ཕ་རྡོ་རྗེ་གློག་ཕྲེང་དང་ མ་ས་སྲིན་འབར་མ་༢ ཀྱི་བུ་ ཉི་མ་ནག་ཆེན་དང་ བུམོ་༤ གིས་ ཟླཝ་རེའི་ནང་ མ་རུང་བའི་ ལཱ་རེ་འབད་མི་ལུ་བརྟེན་ ཟླཝ་༡༢ ལུ་ ཉིན་ནག་ཟེར་ ངན་པ་༡༢ བྱུང་ཡོདཔ་སྦེ་ རྩིས་སྲོལ་ཡོདཔ་ཨིན་པས།  
དེ་ཡང་ རང་ཟླ་༡༡ པའི་ཚེས་༧ ལུ་ སྲིངམོ་འབྲིག་སྲིང་ཆུ་སྲིན་གདོང་ཅན་དང་ ལུས་འབྲེལ་འབད་བའི་ཚེས་དང་ ཟླཝ་༡༢ པའི་ཚེས་༡༡ ལུ་ འབྲོག་སྲིང་ལས་ དུག་གི་གྲོད་པ་ཟེར་ དུག་གི་ཨ་ལོ་ཅིག་ སྐྱེ་བའི་ཚེས་ དེ་ལས་ ཟླཝ་༡ པའི་ཚེས་༢༡ ལུ་ འབྲོག་སྲིང་གི་ དུག་གི་གྲོད་པ་ ཁ་རྡོལ་བ་ཟེར་ དུག་གི་ཨ་ལོ་ཁ་གས་པའི་ཚེས་དང་ ཟླཝ་༢ པའི་ཚེས་༨ ལུ་ སྟག་སྲིང་ཟོར་བའི་གདོང་ཅན་དང་ ལུས་འབྲེལ་འབད་བའི་ཚེས་དང་ ཟླཝ་༣ པའི་ཚེས་༡༦ ལུ་ སྟག་སྲིང་ལས་ དུག་གི་ཨ་ལོ་ཅིག་ སྐྱེས་བའི་ཚེས་ དེ་ལས་ ཟླཝ་༤ པའི་ཚེས་༢༤ ལུ་ སྟག་སྲིང་གི་ དུག་གི་ཨ་ལོ་ཁ་གས་པའི་ཚེས་ཨིན་པས།  
དེ་བཟུམ་སྦེ་ ཟླཝ་༥ པའི་ཚེས་༩ ལུ་ ཀོང་སྲིང་བ་གླང་གདོང་ཅན་དང་ ལུས་འབྲེལ་འབད་བའི་ཚེས་དང་ ཟླཝ་༦ པའི་ཚེས་༡༨ ལུ་ ཀོང་སྲིང་ལས་ དུག་གི་ཨ་ལོ་ཅིག་ སྐྱེ་བའི་ཚེས་ དེ་ལས་ ཟླཝ་༧ པའི་ཚེས་༢༧ ལུ་ ཀོང་སྲིང་གི་ དུག་གི་ཨ་ལོ་ཁ་གས་པའི་ཚེས་དང་ ཟླཝ་༨ པའི་ཚེས་༡༠ ལུ་ བམ་སྲིང་དྲེད་གི་གདོང་ཅན་དང་ ལུས་འབྲེལ་འབད་བའི་ཚེས་དང་ ཟླཝ་༩ པའི་ཚེས་༢༠ ལུ་ བམ་སྲིང་ལས་ དུག་གི་ཨ་ལོ་ཅིག་ སྐྱེ་བའི་ཚེས་ དེ་ལས་ ཟླཝ་༡༠ པའི་ཚེས་༣༠ ལུ་ བམ་སྲིང་གི་ དུག་གི་ཨ་ལོ་ཁ་གས་པའི་ཚེས་བརྩིས་ཏེ་ ངན་པ་༡༢ ཨིན་པས།  
དེའི་སྐབས་ འཇིག་རྟེན་གྱི་ཁམས་ནང་ བཀྲ་མ་ཤིས་པའི་ དུས་ཚོད་ངན་པ་འབད་ནི་དེ་གིས་ དུས་ཚོད་ངན་པ་༡༢ ཐོན་ཡོདཔ་མ་ཚད་ འགོ་དང་པ་ རང་ཟླ་༡༡ པའི་ཚེས་༧ ལས་ འགོ་བཙུགས་མི་ལུ་བརྟེན་ དེའི་ཉིན་མར་ ངན་པ་དགུ་འཛོམས་ཟེར་ ངན་པ་ཚུ་གི་གྲས་ལས་ སྐྱོ་ཤོས་ཅིག་སྦེ་ རྩིས་སྲོལ་ཡོདཔ་ཨིན་པས།  
གསུམ་པ་ གཟའ་རྒོད་ཀྱི་ ཉི་མ་ཁྲོས་པའི་ གསང་རྒྱུད་ལས་འབད་བ་ཅིན་ ཡབ་གཤིན་རྗེ་འདོད་པའི་རྒྱལ་པོ་དང་ ཡུམ་སྲིན་མོ་གློག་འབར་མ་༢ ལུས་འབྲེལ་འབདཝ་ལས་ བུ་གཟའ་རྒོད་ཉི་མ་ཟེར་མི་དེ་སྐྱེས་ཏེ་ རི་བོ་གཉའ་ཤིང་འཛིན་ལུ་ སྡོད་ཡོདཔ་ད་ ཉི་མ་དང་ དབུས་ཕྱོགས་རིའི་རྒྱལ་པོ་རི་རབ་ཀྱི་ བྱང་ཤར་མཚམས་ལུ་ འདོད་ཁམས་ཀྱི་ དབང་ཕྱུག་མ་ དཔལ་ལྡན་ལྷ་མོ་རེ་མ་ཏཱི་ བཞུགས་མི་༢ གཅིག་གིས་གཅིག་ལུ་ སེམས་ཆགས་ཏེ་ རིའི་རྒྱལ་པོ་རི་རབ་ཀྱི་ བྱང་ཁ་ཐུག་ལུ་འཛོམས་ནིའི་ ཁ་ཚིག་བཟོ་ཡོདཔ་ཨིན་པས།  
ཨིན་རུང་ ལྷ་མོ་རེ་མ་ཏཱི་གིས་ མགུ་སྐོར་རྐྱབ་སྟེ་ དུས་ཚོད་དེ་ཁར་ མོ་ར་མ་བྱོན་པར་ གཟའི་བུམོ་གནོད་སྦྱིན་མོ་ ཕག་སྣ་གདོང་ལུ་ མོ་རའི་རྒྱན་ཆས་ཚུ་བཏགས་ཏེ་ བཟོ་བཟོ་ཞིནམ་ལས་ བཏང་ཡོདཔ་ད་ རི་རབ་ཀྱི་ བྱང་ཁ་ཐུག་ལུ་ ཉི་མ་དང་ གནོད་སྦྱིན་མོ་༢ ཕྱད་དེ་ ནུབམོ་༡ ལུས་འབྲེལ་འབད་བའི་ནངས་པར་ སོ་སོར་ཁ་བྱེལ་འགྱོ་བའི་སྐབས་ གནོད་སྦྱིན་མོ་གིས་ མོ་རའི་གཟུགས་དངོས་སུ་བཏོན་བྱིན་ཡོདཔ་ཨིན་པས།  
དེ་ལས་ གནོད་སྦྱིན་མའོ་གཟུགས་ ཁམས་ལོག་སི་སི་སྦེ་ མཐོང་ནི་དེ་གིས་ ཉི་མ་གནམ་མེད་ས་མེད་ཙིགཔ་ཟ་སྟེ་ ལྷ་སྲིད་སྡེ་བརྒྱད་ག་ར་གིས་ རེ་མ་ཏཱི་ལུ་ ཆདཔ་བཀལཝ་ཅི་ རེ་མ་ཏཱི་གིས་ ང་ལུ་ མགུ་སྐོར་རྐྱབ་ཅིག་ མ་མོའི་གནོད་པ་ རང་གཤེད་རང་ལུ་ འབབ་བཅུག་ཅི་ཟེར་ དམོད་འདོར་རྐྱབ་མི་ལུ་བརྟེན་ སྲིད་༣ ག་ར་འཁྲུགས་པའི་ དུས་ཚོད་དེ་ རང་ཟླ་༡༡ པའི་ཚེས་༧ ལུ་ འབད་ནི་དེ་གིས་ ངན་པ་དགུ་འཛོམས་ཟེར་ རྩིས་སྲོལ་བྱུང་ཡོདཔ་ཨིན་པས།  
ངན་པ་དགུ་འཛོམས་ཀྱི་ ཉིནམ་གི་སྐབས་ གཞུང་འབྲེལ་ངལ་གསོ་བཞག་མི་དེ་ བཟང་པོའི་ལཱ་ ག་ནི་ཡང་ འབད་མ་བཏུབ་མ་ཚད་ སླབ་ཁ་ཟེར་ ཁ་ལུ་བརྟེན་པའི་ བཞེས་སྒོ་ཟ་མ་བཏུབ་པའི་ཁར་ དགེ་བའི་ལཱ་དང་ བཀྲིས་པའི་ལཱ་ཚུ་ ག་ནི་ཡང་ འབད་མ་བཏུབ་མི་ལུ་བརྟེན་ རྩིས་ལུགས་ཀྱི་ སྤང་བླང་འབད་དགོ་པའི་ གནད་དོན་དང་འཁྲིལ་ཨིན་རུང་ ད་རེས་ནངས་པར་ གཞུང་འབྲེལ་ངལ་གསོ་བཞག་ནི་མེདཔ་ཨིན་པས།  
ཨིན་རུང་ ཤར་ཕྱོགས་ཁ་ཐུག་གི་ མི་སེར་ཚུ་གིས་ ལོ་གསར་སྦེ་ བརྩི་དོ་ཡོདཔ་བཞིན་དུ་ བཟའ་ཚང་ཚུ་ གཅིག་ཁར་འཛོམས་ཐོག་ལས་ བཟའ་འཐུང་ལེགས་ཤོམ་སྦེ་ཟ་སྟེ་ རྩོདམོ་རེ་རྩེད་སྡོད་ནིའི་ ལམ་ལུགས་སྲོལ་དེ་ ཧེ་མ་ལས་ ཡོད་མི་ལུ་བརྟེན་ ད་རེས་ནངས་པ་ཡང་ ལག་ལེན་འཐབ་སྲོལ་འདུག་ཟེར་ ཞུ་ནི་ཨིན།

༉ འཇིགས་མེད་རྣམ་རྒྱལ་མཆོག་ དམག་གི་དབུ་ཁྲིད་མཛད་དེ་ བྱོན་པའི་ལམ་ཁར་ སྨོན་ལམ་བཏབ་ནིའི་དོན་ལུ་ མཁས་རི་དགོན་པ་དང་ ཡོངས་ལ་དགོན་པ་ལུ་ བྱོན་པའི་སྐབས་ ལམ་བྱང་ཡོདཔ་ལས་ དེ་བསྒང་ བྱ་དཀརཔོ་ཅིག་འོང་སྟེ་ ལམ་སྟོན་ཕུལ་ཡོདཔ་ད་ ལམ་ངོ་མ་ལུ་ ལྷོད་པའི་ཤུལ་ལས་ ཡལ་ཡར་སོཔ་ཨིན་པས།  
ལོ་རྒྱུས་ཚུ་དང་འཁྲིལ་བ་ཅིན་ དམག་རྐྱབ་པའི་སྐབས་ བི་རི་ཊིཤ་གིས་ འབྲུག་མི་ཚུ་ འགྱོ་སའི་ལམ་ཁར་ ཀྲོབ་མདའ་ཚུ་གུ་ དུག་བླུགས་ཏེ་ ཡོངས་ལ་དགོན་པའི་ཁ་ཐུག་ལུ་ དཔག་བཞག་པའི་ཤུལ་ལུ་ ལག་ལེན་པ་ཅིག་ཡང་ བཞག་ཡོད་རུང་ ནུབ་མོར་ མི་གནགཔོ་ གཟུགས་ཐུང་ཀུ་འབད་མི་ཅིག་འོང་སྟེ་ ཀྲོབ་མདའི་ཕྱོགས་དེ་ སོར་བཏང་ཡོདཔ་ཨིན་པས།  
དྲོ་པར་ ཀྲོབ་མདའ་ལག་ལེན་པ་དེ་ ཤི་སར་མཐོང་པའི་སྐབས་ དགྲ་བྱང་ཕྱད་ཚུ་ རྣམ་རྟོག་ལང་ཡོདཔ་ད་ འཇིགས་མེད་རྣམ་རྒྱལ་གྱིས་ ཐག་རིང་རན་ཏོག་ཏོ་ཅིག་ལས་ ཁོང་གི་ གུང་བློན་གྱི་མགུ་ཏོ་གུ་ མདའ་ཕོག་པའི་ཤུལ་ལས་ རྒྱབ་བཤུད་རྐྱབ་ནིའི་ ཐག་བཅད་ཡོདཔ་ཨིན་པས།  
ལོ་རྒྱུས་ཚུ་ལས་ ཐོན་དོ་བཟུམ་འབད་བ་ཅིན་ དགྲ་བྱང་ཕྱད་ལ་ལོ་ཅིག་ རྫ་རོང་ནང་མཆོངས་ ལ་ལོ་ཅིག་བསད་ དེ་ལས་ ལ་ལོ་ཅིག་ རྐངམ་དང་ སྒལ་ཏོ་གུ་ མདའ་ཕོག་སྟེ་ དུས་ཡུན་ཆུ་ཚོད་༡ དེ་ཅིག་རིང་ སྡོད་ཚུགས་ཡོདཔ་ད་ ལ་ལོ་ཅིག་ གནོད་སྐྱོན་ག་ནི་ཡང་ མ་འབྱུང་པར་ བྱོག་ཐལ་ཡོདཔ་ཨིན་པས།  
བི་རི་ཊིཤ་གིས་ རྒྱབ་བཤུད་རྐྱབ་མི་ལུ་བརྟེན་ འབྲུག་པའི་དམག་དཔུང་ཚུ་ དམག་རྐྱབ་པའི་སྐབས་ འཕྲོག་བཅོམ་འབད་མི་ སྟོབས་ཚུ་འབག་སྟེ་ ལོག་དབང་འདུས་ཆོས་གླིང་ལུ་ འོང་ཡོདཔ་ད་ ཤ་ལི་མཁར་རྫོང་བརྒལ་ཏེ་ སྐྱེངས་མཁར་གྱི་འོག་ལུ་ བུ་རམ་ཤིང་གི་རྩ་བར་ ངལ་འཚོ་ཞིནམ་ལས་ འགྱོ་བའི་སྐབས་ སྟོབས་ཚུ་ གནམ་མེད་ས་མེད་ ལྗིད་ཅན་ལུ་གྱུར་ཏེ་ འབག་མ་ཚུགསཔ་ཨིན་པས།  
ལོ་རྒྱུས་ཚུ་དང་འཁྲིལཝ་ད་ དགྲ་བྱང་ཕྱད་ཚུ་གིས་ འབྲུག་པའི་དམག་དཔུང་ཚུ་གི་ རྟིང་བདའ་སོང་ཡོདཔ་ད་ ཁོང་ཆ་ཁྱབ་ལུ་ ག་ཅི་འབད་ཡོདཔ་ཨིན་ན་ ཤེས་རྟོགས་མེད་རུང་ སྟོབས་དེ་ཚུ་ རྒྱ་གར་གྱི་མི་༣ དང་༤ དེ་ཅིག་གིས་ འབག་པའི་སྐབས་ ཡང་འཕྲོས་འཕྲོས་སྦེ་ འབག་ཚུགས་ཡོདཔ་ཨིན་པས།  
རྒྱ་གར་གྱི་ མི་ཚུ་གིས་ སྟོབས་ཚུ་འབག་སྟེ་ ཤ་ལི་མཁར་བརྒལ་ཞིནམ་ལས་ སྤོ་ཏོ་ཅིག་གུ་ ངལ་འཚོ་བའི་སྐབས་ རྫོང་དཔོན་ཀོ་ལོག་པོ་གིས་ སྟོབས་དེ་ཚུ་ འབྲུག་མི་ཚུ་ལས་ ལོག་འཕྱོག་ཡོདཔ་ཤེས་ཏེ་ དེ་འཕྲོ་ལས་ ཁོ་གིས་ བཞུགས་ཁང་ནང་ལས་ མེ་མདའ་རྐྱབ་ཡོད་རུང་ ཕོག་མ་ཚུགས་པར་ ཁོང་གི་ འགོ་དཔོན་ཅིག་ ངལ་འཚོ་སྡོད་སའི་ རྡོ་གུ་ཕོག་ཡོདཔ་ཨིན་པས།  
པདྨ་དགའ་ཚལ་རབ་སྡེའི་དྲུང་ཆེན་ པདྨ་རྒྱལ་པོ་གིས་ སླབ་དོ་བཟུམ་འབད་བ་ཅིན་ རྡོ་གུ་ཕོག་མི་ མེ་མདའི་རྨེན་འབྲས་དེ་ ད་ལྟོ་ཡང་ མཐོང་གསལ་ཡོད་ཟེར་ཨིནམ་ད་ མེ་མདའ་རྐྱབ་མི་ལུ་བརྟེན་ རྒྱ་གར་གྱི་མི་ཚུ་ ཙིགཔ་ཟ་སྟེ་ ཤ་ལི་མཁར་རྫོང་བསྐོར་ར་རྐྱབ་ཞིནམ་ལས་ རྫོང་དཔོན་གྱི་དམག་ ཕམ་བཏང་ནི་དེ་གིས་ རྫོང་གཏོར་བཤིག་འབད་ཡོདཔ་ཨིན་པས།  
བརྗོད་སྒྲ་ལེགས་ཤོམ་སྦེ་ སླབ་མ་ཤེས་པའི་ལོ་རྒྱུས།  
ཤ་ལི་མཁར་རྫོང་དཔོན་ ཀོ་ལོག་པོ་གིས་ བློའོ་སླབ་པའི་སྐབས་ བརྗོད་སྒྲ་ལེགས་ཤོམ་མེད་ནི་དེ་གིས་ སྒྲ་ཏོག་ཏོ་སྦེ་ སླབ་མི་ཚུགས་དོ་ཡོདཔ་ད་ ཁོ་ར་ ཤ་ལི་མཁར་རྫོང་དཔོན་ མ་འབད་བའི་ཧེ་མར་ གཞོང་སྒར་རྫོང་དཔོན་སྦེ་ སྡོད་པའི་སྐབས་ ཕྱག་ཞུ་མི་ཚུ་ལུ་ བུམོ་ཅིག་འཚོལ་འབག་ཤོག་ཟེར་ སླབ་ཨིན་པས།  
ལོ་རྒྱུས་ཚུ་དང་འཁྲིལཝ་ད་ ཕྱག་ཞུ་མི་ཚུ་ ཕྱི་ཁར་ བུམོ་འཚོལ་བར་ སོང་ཞིནམ་ལས་ བུམོ་འཇའ་རིསམོ་མེད་མི་ཅིག་ ཁྱིད་འོང་སྟེ་ བུམོ་ཁྱིད་འོང་ཡི་ ཨིན་རུང་ བུམོ་འཇའ་རིསམོ་ཅིག་ མ་ཐོབ་ཟེར་ཞུཝ་ད་ འཇའ་རིསམོ་མེད་པ་ཅིན་ གོ་ལ་ཅིག་གིས་ གདོང་སྤུབས་ཞིནམ་ལས་ ནང་ན་འཁྱིད་ཤོག་ཟེར་ སླབ་ཡོདཔ་ཨིན་པས།  
དེ་ལས་ རྫོང་དཔོན་ཀོ་ལོག་པོ་གིས་ བུམོ་དེ་དང་གཅིག་ཁར་ ལུས་འབྲེལ་འབད་བའི་སྐབས་ ཕྱག་ཞུ་མི་ཚུ་ཡང་ བལྟ་བཅུག་ཡོད་པའི་ལོ་རྒྱུས་འདུག།  
མཇུག་ལུ་ རྫོང་དཔོན་གྱིས་ ཚངས་ལའི་སྐད་ནང་སྦེ་ ཐུབ་ཐའི་ཐུབ་ཐའི་ཟེར་ སླབ་ཡོདཔ་ད་ རྫོང་ཁའི་ནང་འབད་བ་ཅིན་ བཀོག་བཞག་བཀོག་ཟེར་ཨིནམ་ད་ མ་གཞི་ ཁོ་གིས་ ཐུབ་ཐའི་ཐུབ་ཐའི་ཟེར་ སླབ་ནི་ཨིན་རུང་ བརྗོད་སྒྲ་མ་དག་མི་ལུ་བརྟེན་ ཤ་ལི་མཁར་རྫོང་དཔོན་སྦེ་ སྡོད་པའི་སྐབས་ མི་ཚུ་གིས་ ཊཱལ་ཊོ་ལེ་ཟེར་ བརྗོད་སྒྲ་མ་དག་པ་ཟེར་ སླབ་ཡོདཔ་ཨིན་པས།  
སྤྱི་ལོ་༢༠༠༣ ལུ་ རིམ་གྲོ་ཅིག་ འབད་བའི་སྐབས་ ཤུ་མར་སྒོམ་ཆུ་ལས་ཨིན་མི་ དཔའ་མོའི་ནང་ ཀོ་ལོག་པོ་གི་ རྣམ་ཤེས་འཛུལ་ཏེ་ ཤ་ལི་མཁར་རྫོང་གི་ གྱང་ཁོག་ནང་ གནསཔ་སྦེ་སྐྱེས་ཡོདཔ་ད་ ཁོ་གི་གཟུགས་དེ་ ག་ནི་བ་སྦོམ་པའི་ཁར་ རིངམོ་སྦེ་ཡོདཔ་ལས་ ལམ་འགྱོ་མ་ཚུགས་མི་ལུ་བརྟེན་ ཡུདཔ་ཐེངས་གཅིག་གི་དོན་ལུ་ཡང་ ཉིམ་བསྲོ་བར་ འཐོན་མ་ཚུགས་པའི་སྐོར་ལས་ དྲུང་ཆེན་པདྨ་རྒྱལ་པོ་གིས་ བཤདཔ་མས་ཟེར་ ཞུ་ནི་ཨིན།

༉ པདྨ་དགའ་ཚལ་ཤ་ལི་མཁར་རྫོང་དེ་ ག་གིས་ བཞེངས་ཡོདཔ་ཨིན་ན་ ཏན་ཏན་མེད་རུང་ རྫོང་བཞེངས་པའི་སྐབས་ མཁས་རི་དགོན་པའི་ ཉེ་འདབས་ལུ་ཡོད་མི་ ཤུ་མར་ཐུང་ལས་ཨིན་མི་ བཟོ་བོ་ངན་བསྟན་པ་དེ་ རྡོ་བཟོ་བོ་ངོ་མ་ཨིནམ་ད་ བཟོ་བོ་དེ་ མགྱོགས་དྲགས་ཡོད་པའི་ཁར་ གཟུགས་ཡང་ ཡང་ཏོག་ཏོ་ཡོདཔ་ལས་ ཁོ་གི་ བཟོ་བཀོད་རིག་པའི་ བརྡ་མཚོན་བཟུམ་སྦེ་ གཞན་དང་མ་འདྲ་བའི་ མཆོད་རྟེན་ཅིག་ ཤུ་མར་ཐུང་ལུ་ བཞེངས་ཡོདཔ་ཨིན་པས།  
དེ་གིས་ ད་ལྟོ་ཡང་ བཟོ་བོའི་རིག་རྩལ་ཚུ་ སེམས་ཁར་དྲན་དོ་ཡོདཔ་ད་ དེ་བཟུམ་སྦེ་ ཚེ་གླིང་སྒོར་ཉེ་འདབས་ཀྱི་ ནགས་ཚལ་ཅིག་ནང་ གདུག་རྩུབ་ཅན་གྱི་ དུས་ཚོད་སྐབས་ རྒྱབ་སྐྱོར་འབད་ནིའི་དོན་ལུ་ མཆོད་རྟེན་ཅིག་ བཞེངས་ཡོད་མི་དེ་ ད་ལྟོའི་བར་ན་ཡང་ ཉམས་སྐྱོན་ག་ནི་ཡང་མེད་པར་ ཡོདཔ་ཨིན་པས།  
ལོ་རྒྱུས་ཚུ་དང་འཁྲིལ་བ་ཅིན་ ཤ་ལི་མཁར་གྱི་ རྫོང་དཔོན་མཇུག་ ཀོ་ལོག་པོ་གིས་ཡང་ ཤ་ལི་མཁར་གྱི་རྫོང་གི་ སྲུང་སྐྱོབ་འབད་ཡོདཔ་ཨིན་ན་ཟེར་ དྲི་བ་ཡོད་མི་དེ་ཡང་ ཀོ་ལོག་པོ་དེ་ གཞན་དང་མ་འདྲ་བའི་ རིག་རྩལ་མཁས་པ་ཅིག་ཨིན་རུང་ ཤུལ་ལས་ རྫོང་དེ་ མི་དང་ རང་བཞིན་༢ ཆ་ར་གིས་ ཧམ་འཛུལ་འབད་དེ་ བརླག་གཏོར་འབད་ཡོདཔ་ཨིན་པས།  
ཤ་ལི་མཁར་རྫོང་ གཏོར་བཤིག་འབད་བའི་ལོ་རྒྱུས་འདུག།  
དཔལ་མཐོང་ལེགས་ཀྱིས་ ཁོ་རའི་ཁྱིམ་ ཤ་ལི་ལུ་ སྤོ་བཤུད་འབད་མིའི་ གནད་དོན་༡ པོ་དེ་ མི་ངན་ཚུ་གི་ ཧམ་འཛུལ་ལྟ་རྟོག་འབད་ནིའི་དོན་ལུ་ དགྲ་རྫོང་ཅིག་ དགོ་མི་ལུ་བརྟེན་ འོང་ནི་ཨིནམ་ད་ དེ་འབད་ནི་འདི་གིས་ ཤ་ལི་མཁར་རྫོང་དེ་ ལུང་གཤོང་ག་ཏེ་ཡང་ མཐོང་ཚུགས་པའི་ གངས་རི་ཅིག་གུ་ བཞེངས་ཡོདཔ་ཨིན་པས།  
པདྨ་དགའ་ཚལ་རབ་སྡེའི་དྲུང་ཆེན་ པདྨ་རྒྱལ་པོ་གིས་ སླབ་དོ་བཟུམ་འབད་བ་ཅིན་ ཤ་ལི་མཁར་རྫོང་ བཅོམ་ནིའི་དོན་ལུ་ ཚར་ལེ་ཤ་ དཔའ་བཅམ་ནུག་ཟེར་ཨིནམ་ད་ ཚར་གཅིག་འབདཝ་ད་ རྒྱ་གར་མོན་ཏ་ཝང་ལས་ བོདཔ་ཚུ་ བཀྲིས་སྒང་བརྒྱུད་དེ་ གདུང་བསམ་པདྨ་དགའ་ཚལ་ལུ་ འོང་ནུག་ཟེར་ཨིན་པས།  
ཁོ་གིས་ སླབ་མིའི་ནང་ ཁོང་ཆ་ཁྱབ་ ལོག་འགྱོ་བའི་ལམ་ཁར་ རྫོང་བཅོམ་ནིའི་ མནོ་བསམ་བཏང་ཞིནམ་ལས་ ཤ་ལི་མཁར་རྫོང་གི་གདོང་ཕྱོགས་དང་ ཆུང་མཁར་གྱི་ སྦོ་ལོགས་ཁར་ སྤང་མཁར་ལས་ ལོག་འོང་སྟེ་ ཡར་བལྟ་བའི་སྐབས་ རྫོང་དེ་ གནམ་ཁར་དཔྱངས་བཞག་བཞགཔ་བཟུམ་སྦེ་ མཐོང་ཡོདཔ་ལས་ ཁོང་གིས་ ཤ་ལི་མཁར་པའི་རྫོང་ ས་རྫོང་མ་རེད་ གནམ་རྫོང་རེད་ཟེར་ ཤ་ལི་མཁར་གྱི་རྫོང་དེ་ ས་ཁར་མེན་པར་ གནམ་མཁར་བཞེངས་ནུག་ཟེར་སླབ་སྟེ་ ལོག་སོང་ཡོདཔ་ཨིན་པས།

༉ བཀྲིས་གཡང་རྩེ་ བཙན་མཁར་ལ་སློབ་གྲྭ་ལྟེ་བ་ལས་ ཁ་ཡར་ལྟག་འགྱོ་བའི་སྐབས་ གྱང་ཁོག་ཅིག་ མཐོང་ཚུགས་མི་དེ་ ལྷ་སྲས་གཙང་མའི་རྫོང་ཨིན་ཟེར་ སླབ་མ་གཏོགས་ ཁ་གསལ་སྦེ་ཤེས་མི་ རེ་གཉིས་ལས་བརྒལ་མེདཔ་ད་ ད་རེས་ནངས་པར་ ཡོངས་གྲགས་ལུ་ ཕའི་ར་བ་ཟེར་ སླབ་དོ་ཡོདཔ་ཨིན་པས།  
ལོ་རྒྱུས་དང་འཁྲིལཝ་ད་ རྒྱལ་ཁབ་ནང་ ལྷ་སྲས་གཙང་མ་གིས་ རྫོང་ལེ་ཤ་བཞེངས་ཡོད་པའི་གྲས་ལས་ གཅིག་ བཀྲིས་གཡང་རྩེ་བཙན་མཁར་ལའི་ རྫོང་དེ་ཨིནམ་ད་ ཤར་ཕྱོགས་ཁ་ཐུག་ལུ་ ཁོ་གི་མི་རྒྱུད་ལེ་ཤ་ཡོད་པའི་ཁར་ རྒྱལ་ཁབ་ཀྱི་ ས་ཁོངས་གཞན་ཚུ་ནང་ཡང་ མི་རྒྱུད་ཚུ་ ཡོདཔ་ཨིན་པས།  
རྒྱ་གར་གྱི་ རྒྱལཔོ་སིནྡ་དང་ བོད་ཀྱི་ ཁྱི་ཁ་ར་ཐོད་བཟུམ་སྦེ་ ལྷ་སྲས་གཙང་མ་ཡང་ འབྲུག་ལུ་ རྒྱལ་འཛིན་གྱི་སྐྱབས་འཛིན་པ་ཅིག་སྦེ་ བྱོན་ཡོདཔ་ད་ ཁོ་ར་ བོད་ཀྱི་ཆོས་རྒྱལ་ ཁྲི་སྲོང་ལྡེའུ་བཙན་གྱི་ དི་བུ་ཚུ་གི་གྲས་ལས་ སྦོམ་ཤོས་ཨིནམ་ད་ ཁོ་གི་ སྤུན་ཆ་ཆུང་ཤོས་ གླང་དར་མ་གིས་ རྒྱལཔོ་རོལ་པ་ཅན་ བསད་ཞིནམ་ལས་ རྒྱལ་ཁྲི་ཁར་ འོང་མི་ལུ་བརྟེན་ སྤུན་ཆ་ཚུ་ ས་ཁོངས་སོ་སོར་ཚུ་ནང་ བྱོག་འགྱོ་དགོཔ་ ཐོན་ཡོདཔ་མ་ཚད་ ནང་པ་སངས་རྒྱས་པའི་ བསྟན་པ་དེ་ཡང་ ཐལ་བར་བརླགས་བཏང་ཡོདཔ་ཨིན་པས།  
ལོ་རྒྱུས་ཚུ་དང་འཁྲིལཝ་ད་ ལྷ་སྲས་གཙང་མ་གིས་ སྤྱི་ལོ་༨༣༦ མེ་སྤྲེལ་ལོ་ལུ་ ཕ་རི་བརྒྱུད་དེ་ སྤ་རོ་ལུ་ འོང་ཡོདཔ་ད་ སྤ་རོ་ལུ་ བཞུགས་པའི་སྐབས་ བུམོ་ཅིག་དང་ཕྱད་ཡོདཔ་ལས་ བུ་ཅིག་སྐྱེས་ཡོད་མི་ལུ་བརྟེན་ ད་རེས་ བུ་དེ་གི་རྒྱུད་པ་དེ་ སྤ་རོ་རྒྱལ་གདུང་དང་ ཐིམ་ཕུག་གདུང་འགྲོ་འགྲུལ་ཆེ་བ་ཚུ་ ཨིན་པས།  
དེ་ལས་ ལྷ་སྲས་གཙང་མའི་ ལུང་བསྟན་དེ་ ཤར་ཕྱོགས་ཁ་ཐུག་ཡོདཔ་ལས་ ཝང་དང་ ཤར་ མང་སྡེ་ ཁེངས་ དེ་ལས་ གཞོང་སྒར་ཟེར་ མོང་སྒར་ལུང་ཕྱོགས་ཚུ་བརྒྱུད་དེ་ བྱོན་ཡོདཔ་ལས་ བཀྲིས་སྒང་དང་ བཀྲིས་གཡང་རྩེ་ལུ་ ལྷོད་ཡོདཔ་ད་ ཁོ་ར་ ནང་པ་སངས་རྒྱས་པའི་བསྟན་པ་ལུ་ དད་པ་སྦོམ་ཡོད་མི་ཅིག་འབདཝ་ལས་ དུས་རབས་༩ པ་དེ་ཅིག་ཁར་ བཙན་མཁར་ལ་ལུ་ རྫོང་ཅིག་བཞེངས་ཞིནམ་ལས་ དེ་ནང་ བཞུགས་ནུག།  
ངག་རྒྱུན་དང་འཁྲིལཝ་ད་ དེ་ཁར་ རིགས་བཟང་མཁའ་འགྲོ་མའི་ རྒྱུད་པ་ཅིག་ཨིན་མི་ བུམོ་བསོད་ནམས་དཔལ་སྐྱིད་ཟེར་མི་དང་ཕྱད་དེ་ སྲས་འཁྲུལ་མེད་ལྷའི་དབང་ཕྱུག་དང་ ཆོས་བུ་མཐོང་ལེགས་བཙན་༢ འཁྲུངས་ཡོདཔ་ད་ རིགས་བཟང་གི་ གདུང་རྒྱུད་ལས་ཨིན་མི་ལུ་བརྟེན་ སྲས་༢ པོ་དེ་ ཉེ་འདབས་ཀྱི་ ལུང་ཕྱོགས་ཚུ་གིས་ ཁོང་གི་ གཙོ་དཔོན་འབད་དགོ་པའི་ མགྲོན་བརྡ་ཕུལ་ཡོདཔ་ཨིན་པས།  
བཀྲིས་སྒང་བཀང་ལུང་ འཇམ་དཔལ་གླིང་སློབ་གྲྭ་ལྟེ་བའི་དབུ་འཛིན་ རིག་འཛིན་རྡོ་རྗེ་གིས་ སླབ་དོ་བཟུམ་འབད་བ་ཅིན་ ལྷ་སྲས་གཙང་མ་གིས་ བཙན་མཁར་ལའི་རྫོང་དེ་ མ་བཞེངས་པའི་ཧེ་མར་ སྟོད་ཚོ་རྒེད་འོག་ གོང་ཟ་གནས་ཀྱི་ལྟག་ལུ་ ཕངས་མཁར་རྫོང་བཞེངས་ཏེ་ དེ་ནང་ བཞུགས་ནུག་ཟེར་ཨིན་པས།  
ཁོ་གིས་ སླབ་མིའི་ནང་ ཕངས་མཁར་རྫོང་དེ་ གོང་ཟ་གནས་ཀྱི་ལྟག་ལུ་ འབད་ནི་དེ་གིས་ གནས་དེ་ ཨྱོན་གུ་རུ་རིན་པོ་ཆེའི་སྦས་གནས་ ཁྱད་པར་ཅན་ཅིག་ཨིནམ་ལས་ ཁོ་གི་རྫོང་དེ་ གནས་ཀྱི་ལྟག་ལུ་ མི་བཏུབ་པས་ཟེར་ ཐུགས་བསམ་བཞེད་དེ་ བཙན་མཁར་ལའི་རྫོང་དེ་ བཞུགས་ནུག་ཟེར་ཨིནམ་ད་ དེ་ཁ་ལས་མར་ བལྟ་བའི་སྐབས་ ཕངས་མཁར་རྫོང་དེ་ ཕངས་སི་སི་སྦེ་ མཐོང་མི་ལུ་བརྟེན་ མིང་ཡང་ ཕངས་མཁར་ཟེར་ བཏགས་ནུག་ཟེར་ཨིན་པས།  
དེ་བཟུམ་སྦེ་ སྟོད་ཚོ་རྒེད་འོག་ སྣང་མཁར་དགོན་པ་ལུ་ཡང་ གྱང་ཁོག་ཅིག་ མཐོང་སྲོལ་ཡོད་མི་དེ་ཡང་ ལྷ་སྲས་གཙང་མ་གིས་ བཞེངས་ནུག་ཟེར་ཨིནམ་ད་ སྣང་མཁར་ཟེར་ བཏགས་མི་དེ་ཡང་ དེ་ཁར་ལས་ བལྟ་བའི་སྐབས་ གཡུས་ཚན་ག་ར་ མཛེས་ཏོག་ཏོ་སྦེ་ མཐོང་དོ་ཡོད་མི་ལུ་བརྟེན་ ཨིན་པས་ཟེར་ རིག་འཛིན་རྡོ་རྗེ་གིས་ བཤདཔ་ཨིན་པས།  
རིག་འཛིན་རྡོ་རྗེ་གིས་ སླབ་མིའི་ནང་ བཀྲིས་གཡང་རྩེ་འཇམ་མཁར་ཟེར་ བཏགས་མི་དེ་ཡང་ ལྷ་སྲས་གཙང་མ་ འཇམ་མཁར་གཡུས་ཚན་ལུ་ བྱོན་པའི་སྐབས་ དེ་ཁའི་མི་ཚུ་གིས་ ལྷ་སྲས་ལུ་ ཁོང་ཆ་ཁྱབ་ལུ་ མཁར་ཟེར་ ཁྱིམ་ཅིག་རྐྱབ་གནང་ཟེར་ ཞུ་བའི་སྐབས་ ཁོ་གིས་ འཇམ་ཟེར་ ལན་གསུངས་ནི་དེ་གིས་ ཤུལ་ལས་ འཇམ་མཁར་ཟེར་ བཏགས་ཡོདཔ་སྦེ་ བཤད་ནི་འདུག་ཟེར་ཨིན་པས།  
ལུང་ཕྱོགས་ཚུ་གིས་ མགྲོན་བརྡ་ཕུལ་མི་དང་འཁྲིལ་ ལྷ་སྲས་གཙང་མའི་ བུ་སྦོམ་ཤོས་དེ་ རྒྱ་གར་གྱི་མངའ་སྡེ་ མོན་ཏ་ཝང་ ལ་འོག་ཡུལ་གསུམ་གྱི་ལུང་ཕྱོགས་ནང་ སོང་ཞིནམ་ལས་ གཞིས་བཅགས་ཏེ་ དར་ཁྱབ་འབད་མི་དེ་ལུ་ ཇོ་བོ་རྒྱུད་པ་ཟེར་ སླབ་དོ་ཡོདཔ་ད་ ཤུལ་ལས་ རྒྱུད་པ་དེ་གིས་ ལ་འོག་ཡུལ་གསུམ་དང་ དཔའ་བོ་གདུང་ལུང་ཕྱོགས་ཀྱི་ གཙོ་དཔོན་འབད་ཡོདཔ་ཨིན་པས།  
ལོ་རྒྱུས་ཚུ་དང་འཁྲིལཝ་ད་ ལྷ་སྲས་གཙང་མའི་ བུ་ཆུང་ཤོས་ལུ་ བུ་༣ ཡོདཔ་ད་ བཙན་མཁར་ལ་ལུ་ཡོད་མི་ ཁོ་གི་རྒྱུ་དངོས་ཚུ་ བུ་ཆུང་ཤོས་ཀྱིས་ བདག་འཛིན་འཐབ་ཐོག་ལས་ རྒྱུད་པ་འཛིན་ཏེ་ ཁོ་གི་ བུ་ཚུ་ལུ་ རྩིས་སྤྲོད་འབད་ཡོདཔ་ལས་ བུ་སྦོམ་ཤོས་ ཁྲི་དཔོན་དཔལ་ཟེར་མི་ལས་ རྗེ་ཟེར་མིའི་ རྒྱུད་པ་དེ་ དར་ཁྱབ་སོང་ཡོདཔ་བཞིན་དུ་ རྒྱུད་པ་དེ་ ཤར་ཕྱོགས་ཁ་ཐུག་ལུ་ ཁག་ཆེ་ཤོས་ཅིག་ཨིན་པས།  
རྗེ་རྒྱུད་པའི་ ཡན་ལག་ཅིག་གིས་ བཀྲིས་སྒང་ལུང་ཕྱོགས་ བཀང་ལུང་དང་ བཙན་མཁར་ སྦིས་མཁར་ རང་གཤིས་མཁར་ བེང་མཁར་དང་མཁའ་གླིང་ བཀྲིས་གཡང་རྩེ་ལུང་ཕྱོགས་ རྫོང་སྟོད་དང་རྫོང་སྨད་ དེ་ལས་ ཁྲ་གོངམ་ཚུ་གི་ གཙོ་དཔོན་འབད་ཡོདཔ་ད་ ཡན་ལག་གཞན་ཚུ་གིས་ གདུང་བསམ་པདྨ་དགའ་ཚལ་དང་ བསམ་གྲུབ་ལྗོངས་མཁར་ དེ་ལས་ མོང་སྒང་ལུང་ཕྱོགས་ སྔ་ཚང་དང་ ཅི་ཚང་ཚུ་གི་ གཙོ་དཔོན་འབད་ཡོདཔ་ཨིན་པས།  
དེ་ལས་ ལྷ་སྲས་གཙང་མའི་ དི་བུ་༣ ལས་༢ མཚེ་མ་སྦེ་ སྐྱེས་ཡོདཔ་ལས་ རྒྱུད་པ་དེ་ལུ་ སྦྱར་ཟེར་སླབ་ཨིནམ་ད་ མཚེ་མ་ཅིག་ལུ་ ཨ་ལོ་མེད་རུང་ གཞན་མི་ལུ་ གནས་ཚང་༤ ལས་ ཨ་ལོ་༤ སྐྱེས་ཡོདཔ་ལས་ གནས་ཚང་དང་པའི་ ཨ་ལོ་དེ་གིས་ སྦྱར་རྒྱུད་པ་དེ་ དར་ཁྱབ་འབད་ཡོདཔ་བཞིན་དུ་ གཞན་མི་༣ གྱིས་ ཡེ་སྡེ་ ཏུང་སྡེ་དང་ ཝང་མ་ཟེར་མིའི་ རྒྱུད་པ་ཚུ་ དར་ཁྱབ་འབད་ཡོདཔ་ཨིན་པས།  
ལོ་རྒྱུས་ཚུ་ནང་ ཐོན་མི་དང་འཁྲིལཝ་ད་ ཡེ་དང་ཏུང་ ཝང་ཟེར་ བཏགས་མི་དེ་ཡང་ ཉིནམ་ཅིག་འབདཝ་ད་ གནས་ཚང་དང་པ་གིས་ གནས་ཚང་གཞན་༣ གྱི་ ཨ་ལོ་༣ ལུ་ ཕྲག་དོག་བསྐྱེད་དེ་ ཤིང་གི་རྡོབ་དང་ ཚར་གྱི་ལག་གཟེམ་ དེ་ལས་ ས་དོང་ནང་ གཡིབ་བཞག་མི་ལུ་བརྟེན་ཨིནམ་ད་ མིང་ཚུ་ཡང་ ཚངས་ལའི་ཁ་སྐད་ནང་ བཏགས་ཡོདཔ་ཨིན་པས།  
སྦྱར་རྒྱུད་པ་ ལ་ལོ་ཅིག་གིས་ མོན་ཏ་ཝང་གི་ དོམ་ཁ་དང་ མུར་ཞིང་ལུང་ཕྱོགས་དང་ ལ་ལོ་ཅིག་གིས་ པདྨ་དགའ་ཚལ་ ཟླ་སྒོར་ ཕྱི་མུང་ གཡུ་རུང་ ཚྭ་རྩེ་ འཁང་མ་ དེ་ལས་ ཝམ་རོང་གི་ གཙོ་དཔོན་འབད་ཡོདཔ་ད་ ཡེ་སྡེ་རྒྱུད་པ་ཚུ་གིས་ བཀྲིས་སྒང་ར་ལྡི་ སྦིས་གདུང་ དགའ་གླིང་ མེ་རག་དང་ བཀྲིས་གཡང་རྩེ་རམ་འཇར་ལ་སོགས་པ་ཚུ་ནང་ གཞིས་བཅགས་ཡོདཔ་ཨིན་པས།  
དེ་བཟུམ་སྦེ་ ཏུང་སྡེ་རྒྱུད་པ་ཚུ་གིས་ ལྷོ་ཕྱོགས་དང་ ཤར་ཕྱོགས་བཀྲིས་གཡང་རྩེ་ལས་ མོན་ཏ་ཝང་གི་ ས་མཚམས་ཚུན་ དར་ཁྱབ་འབད་ཡོདཔ་བཞིན་དུ་ ཝང་མ་རྒྱུད་པ་གིས་ སྡེ་རང་ལ་སོགས་པའི་ མོན་ཏ་ཝང་གི་ ས་མཚམས་ཚུ་ནང་ དར་ཁྱབ་འབད་ཡོདཔ་སྦེ་ ལོ་རྒྱུས་ཚུ་ནང་ ཐོན་ནི་འདུག་ཟེར་ ཞུ་ནི་ཨིན།

༉ ད་རེས་ནངས་པར་ ཡོངས་གྲགས་ལུ་ པདྨ་དགའ་ཚལ་དང་ བསམ་གྲུབ་ལྗོངས་མཁར་ཟེར་ སླབ་དོ་ཡོད་རུང་ ཧེ་མ་ རྫོང་ཁག་དེ་༢ ལུ་ གདུང་བསམ་ཟེར་ སླབ་སྲོལ་ཡོདཔ་བཞིན་དུ་ གདུང་བསམ་དེ་ ད་ལྟོའི་བར་ན་ཡང་ གཞུང་འབྲེལ་དང་ གཞུང་འབྲེལ་མིན་པའི་ཐོག་ལས་ཡང་ ལག་ལེན་འཐབ་ཨིན་པས།  
གདུང་བསམ་ཟེར་ བཏགས་དགོ་པའི་ གནད་དོན་༢ ཡོད་ས་ལས་ པདྨ་དགའ་ཚལ་བསྐོར་ར་རྐྱབ་སྟེ་ གངས་རི་ལེ་ཤ་ཡོད་པའི་གྲས་ལས་ དབྱིབས་དུང་དཀར་དང་འདྲ་བའི་ གངས་རི་༣ ཡོད་མི་ལུ་བརྟེན་ ཚངས་ལའི་ཁ་སྐད་ནང་སྦེ་ གདུང་བསམ་ཟེར་ བཏགས་ཡོདཔ་ད་ མ་གཞི་ གདུང་བསམ་ཟེར་བའི་སྐབས་ དུང་བསམ་ཟེར་ འབྲི་དགོ་ནི་ཨིན་རུང་ ད་རེས་ནངས་པར་ ཡོངས་གྲགས་ལུ་ གདུང་བསམ་ཟེར་ འབྲི་སྲོལ་དར་ཁྱབ་ སོང་ཡོདཔ་ཨིན་པས།  
གནད་དོན་གཞན་དེ་ ད་རེས་ནངས་པར་ པདྨ་དགའ་ཚལ་མཁར་གཡུས་ཚན་གྱི་ ལྟག་ལུ་ཡོད་མི་ གངས་རི་ཚུ་གི་ལྟག་ལུ་ གདུང་མཚོ་ཀརྨ་ཐང་ཟེར་ མཚོ་༡ ཡོདཔ་ད་ མཚོ་དེ་ཁར་ལས་ གཏེར་སྟོན་པདྨ་གླིང་པ་གིས་ གཏེར་མང་རབས་ཅིག་ བཞེས་ཡོདཔ་བཞིན་དུ་ ཤུལ་ལས་ མཚོ་དེ་ སྐམ་ཡོདཔ་ལས་ དེ་ཁར་ གཞིས་ཆགས་སྡོད་མི་ཚུ་ མཁོ་ཆེ་གི་ རྒྱུད་ལུ་གྱུར་ཡོད་པའི་ཁར་ གདུང་མཚོ་པ་ཟེར་ཡང་ སླབ་ཡོད་མི་དང་འཁྲིལ་ གདུང་མཚོ་དེ་ལུ་བརྟེན་ གདུང་བསམ་ཟེར་ མིང་བཏགས་ཡོདཔ་ཨིན་པས།  
ངག་རྒྱུན་ཚུ་དང་འཁྲིལཝ་ད་ གདུང་བསམ་ཟེར་བའི་མིང་དེ་ ཧེ་མ་ ཞབས་དྲུང་ངག་དབང་རྣམ་རྒྱལ་མཆོག་གི་སྐབས་ལས་ར་ ཁྱབ་ཆེ་དྲགས་སྦེ་ ལག་ལེན་འཐབ་སྲོལ་ཡོདཔ་བཞིན་དུ་ ཉེ་འདབས་ཀྱི་ གཡུས་ཚན་ཚུ་ལུ་ཡང་ གདུང་བསམ་ཟེར་ སླབ་ཡོདཔ་ད་ མི་ཚུ་འབད་རུང་ གདུང་བསམ་ལས་ཨིན་ཟེར་ སླབ་པའི་སྐབས་ གདུང་བསམ་ངང་ལམ་དང་ ཡང་ཅིན་ གདུང་བསམ་པདྨ་དགའ་ཚལ་ལས་ཨིན་པའི་ ཧ་གོ་དོ་ཡོདཔ་ཨིན་པས།  
པདྨ་དགའ་ཚལ་གྲྭ་ཚང་གི་དྲུང་ཆེན་ པདྨ་རྒྱལ་པོ་གིས་ སླབ་དོ་བཟུམ་འབད་བ་ཅིན་ ལུང་ཕྱོགས་དེ་ ལུང་ཕྱོགས་སྐྱོང་མི་ཚུ་གིས་ ཞབས་དྲུང་གི་ བཀའ་རྒྱའི་འོག་ལུ་ ཞབས་དྲུང་ཁོ་རའི་སྐུ་ཚབ་ ཆོས་རྩེ་དཔོན་སློབ་དང་པ་ ཆོས་རྒྱལ་མི་འགྱུར་བརྟན་པ་དང་ བླམ་རྣམ་སྲས་༢ ཀྱིས་ འགོ་འདྲེན་འཐབ་མི་ འབྲུག་པ་བཀའ་བརྒྱུད་པ་ལས་ ཕན་ཁ་ལེན་ཏེ་ གཞོང་སྒར་དང་གཅིག་ཁར་ མ་བསྡབས་བའི་ཧེ་མར་ རང་དབང་གི་ ཆབ་སྲིད་ཅིག་སྦེ་ གནས་ནུག་ཟེར་ཨིན་པས།  
ཁོ་གིས་ སླབ་མིའི་ནང་ སྤྱི་ལོ་༡༩༧༠ ཚུན་ པདྨ་དགའ་ཚལ་དང་ བསམ་གྲུབ་ལྗོངས་མཁར་༢ གདུང་བསམ་མཁོའི་གདུང་དང་ གདུང་བསམ་མཁོའི་རི་ཟེར་ སླབ་ཡོད་རུང་ ལོ་དེ་ནང་ སྐྱབས་རྗེ་བདུད་འཇོམས་རིན་པོ་ཆེ་མཆོག་གིས་ ད་ལྟོའི་མིང་ པདྨ་དགའ་ཚལ་དང་ བསམ་གྲུབ་ལྗོངས་མཁར་ཟེར་ བཏགས་གནང་ནུག་ཟེར་ཨིནམ་ད་ གདུང་བསམ་ཟེར་བའི་སྐབས་ ངང་ལམ་ བདེ་ཆེན་གླིང་ མཁར་དང་ མཁོའི་གདུང་གཡུས་ཚན་ཚུ་ ཚུདཔ་ཨིན་པས།  
ཁོ་གིས་འབད་བ་ཅིན་ གདུང་བསམ་དེ་ ཤར་ཕྱོགས་རྫོང་ཁག་གི་ མི་སེར་ཚུ་གིས་ རྒྱ་གར་ལུ་ ཚོང་འབྲེལ་འཐབ་སའི་ ཚོང་ལམ་ངོ་མ་ཅིག་སྦེ་ ཡོངས་གྲགས་སྡོད་ནུག་ཟེར་ ཨིནམ་མ་ཚད་ ཤར་གདུང་བསམ་ཁ་ ལྷོ་དཔག་བསམ་ཁ་ ནུབ་དར་གླིང་ཁ་དང་ བྱང་སྟག་འཚེར་ཁ་ཟེར་ འཛུལ་སྒོ་༤ ངོས་འཛིན་འབད་མི་ལས་༡ ཨིན་མས་ཟེར་ཨིན་པས།  
ངག་རྒྱུན་ཚུ་དང་འཁྲིལཝ་ད་ གདུང་མཚོ་ཀརྨ་ཐང་ལུ་ ཞབས་དྲུང་རིན་པོ་ཆེའི་ཡབ་ བསྟན་པའི་ཉི་མ་གིས་ཡང་ ཞབས་ཀྱིས་བཅགས་གནང་ཡོད་རུང་ དེ་བསྒང་ལས་ར་ མཚོ་དེ་སྐམ་ཡོདཔ་ལས་ དེ་ཁར་ མི་ཚུ་གིས་ གཞིས་ཆགས་སྡོད་ནིའི་ འགོ་བཙུགས་མི་ལུ་བརྟེན་ ཡབ་བསྟན་པའི་ཉི་མ་གིས་ དུང་དཀར་དགོན་པ་ ཕྱག་བཏབ་གནང་སྟེ་ མཚན་རྟགས་དང་ལྡན་པའི་ ཨམ་སྲུ་ཅིག་ལས་ སྲས་༡ འཁྲུངས་ཡོདཔ་ཨིན་པས།  
རྒྱལ་ཁབ་ནང་ ལོག་འོང་ཞིནམ་ལས་ རྒྱལ་ཁབ་ཀྱི་ རྒྱལ་རབས་ནང་ རྩ་ཆེ་བའི་ ཕྱག་འགན་བཞེས་ཐབས་ལུ་ སྐུ་ན་ཆུང་ཀུའི་བསྒང་ལས་ར་ བོད་ལུ་ སྐུ་ཡོན་བཞེས་པར་ བྱོན་ཡོདཔ་ད་ སྲས་ཀྱི་མཚན་དེ་ བསྟན་འཛིན་འབྲུག་སྒྲ་ཟེར་ ཞུ་དོ་ཡོདཔ་བཞིན་དུ་ མི་མང་ཤོས་ཀྱིས་ སྲས་དེ་ བོདཔ་ཨིནམ་སྦེ་ སླབ་ཡོདཔ་ཨིན་པས།  
ལོ་རྒྱུས་ཚུ་ལས་འབད་བ་ཅིན་ གདུང་མཚོ་ཀརྨ་ཐང་ལུ་ སྡོད་མི་ཚུ་ལུ་ ཁ་གསལ་ཏོག་ཏོ་མེད་མི་ ནད་ཡམས་ཅིག་གིས་ གནོད་སྐྱོན་བྱུང་བའི་སྐབས་ དེ་ཁའི་མི་ག་ར་ ཤི་རྐྱེན་བྱུང་ཡོད་རུང་ མཁོ་ཆེ་གི་ ཕོ་སྤུན་༢ ས་གནས་གཞན་ཁར་ བྱོག་སོང་ཡོདཔ་བཞིན་དུ་ གདུང་མཚོ་ཀརྨ་ཐང་གི་ གྱང་ཁོག་ཚུ་ སའི་འོག་ལུ་ཚུད་ཡོད་མི་དེ་ ད་ལྟོའི་བར་ན་ཡང་ མཐོང་ནི་འདུག་ཟེར་ ཞུ་ནི་ཨིན།

༉ ཨ་རྟག་འབད་བ་ཅིན་ ཆར་ཆུའི་དུས་ཚོད་ལུ་ རྒྱལ་ཁབ་མཐའ་དབུས་མེད་པའི་ རྒྱལ་ཡོངས་གཞུང་ལམ་ཚུ་ ས་རུད་ཀྱིས་ འཕྱགས་བདའ་བའི་ཁར་ བསུབས་མི་ལུ་བརྟེན་ ཡུན་རིངམོ་སྦེ་ར་ རྒྱུན་འགྲུལ་བཀག་ཐོགས་ལུས་པའི་ གདོང་ལེན་བྱུངམ་ཨིན་མས།  
ཨིན་རུང་ ད་རེས་བཟུམ་ཅིག་འབད་བ་ཅིན་ གཞུང་ལམ་བདའ་སྟེ་ ས་རུད་དང་ ཆུ་རུད་ཐོན་ཏེ་ ལམ་བསུབས་པའི་སྐབས་ ཧེ་མ་བཟུམ་སྦེ་ ལམ་བསལ་ནི་ལུ་ ཡུན་རིང་མ་འགོར་མི་དེ་ཡང་ ལས་མི་དང་ འཕྲུལ་ཆས་ཚུ་ གྲ་སྒྲིག་ཡོད་ནི་དེ་གིས་ རྒྱུན་འགྲུལ་འཐབ་མི་ཚུ་ ངལ་རངས་ཡིད་ཆེས་བསྐྱེདཔ་ཨིན་མས།  
དཔྱེ་འབད་བ་ཅིན་ ཉིནམ་དག་པ་ཅིག་གི་ཧེ་མར་ ཆརཔ་རྒྱུན་ཆད་མེད་པར་རྐྱབ་མི་ལུ་བརྟེན་ ཀྲོང་གསར་སྟངས་སི་སྦྱིས་ལུ་ བཀྲིས་གླིང་ཤཝ་ཆུ་བྲེས་ཏེ་ ཟམ་འཕྱགས་བདའ་བའི་སྐབས་ ལམ་སེལ་འགོ་དཔོན་དང་ ཁས་བླངས་པ་ཚུ་གིས་ ཉིནམ་གཅིག་ནང་ར་ རིང་ཚད་ཕིཊ་༤༠ འབད་མི་ ལྕགས་ཟམ་རྐྱབ་སྟེ་ ཤར་ནུབ་གཞུང་ལམ་གྱི་ སྣུམ་འཁོར་རྒྱུན་འགྲུལ་ལུ་ བར་ཆད་རྐྱབ་མ་བཅུག་པར་ གནས་སྟངས་ཨ་རྟག་ཧར་ལུགས་སྦེ་ བཟོ་ཚུགས་ནུག།  
སྤྱི་ཟླ་༣ པ་ལས་ཚུར་ ས་མཚམས་སྒོ་བསྡམས་མི་ལུ་བརྟེན་ གཞུང་གིས་ ཆར་དུས་སྐབས་ རྒྱལ་ཡོངས་གཞུང་ལམ་ཚུ་ གནས་སྟངས་ལེགས་ཤོམ་སྦེ་ རྒྱུན་འཛིན་འཐབ་ནི་ལུ་ གཙོ་རིམ་བཟུང་མི་ལུ་བརྟེན་ ད་ལྟོ་ཚུན་ ལམ་འགྲུལཔ་ཚུ་ དུས་ཡུན་རིངམོ་སྦེ་ འཁོར་ལམ་ཁར་ ཐོགས་མ་ལུསཔ་ཨིན་མས།  
ང་བཅས་རའི་ ནང་འཁོད་ཀྱི་ འཁོར་ལམ་ཚུ་ལུ་བལྟ་བ་ཅིན་ གནམ་བྱཱར་གྱི་དུས་ཚོད་ལུ་ ས་རུད་ཆད་ནི་དང་ ལམ་ལྟག་ལས་མར་ རྡོ་བུད་འོང་ནི་ དེ་ལས་ ཆུ་རུད་འཐོན་ནིའི་ ཉེན་ཁ་སྦོམ་ཡོད་མི་ལུ་བརྟེན་ འཕྲལ་འཕྲལ་ འཁོར་ལམ་དང་ཟམ་ཚུ་ རྩ་བ་ལས་ར་ འཕྱགས་བདའ་བའི་ དཀའ་ངལ་ཚུ་བྱུངམ་ཨིན་མས།  
དེ་མ་ཚད་ ཤར་ནུབ་གཞུང་ལམ་ རྒྱ་སྐྱེད་འབད་མི་ལུ་བརྟེན་ ཆརཔ་རྐྱབ་པའི་སྐབས་ ས་ཁོངས་མང་རབས་ཅིག་ནང་ ས་གསརཔ་བཅད་མི་ཚུ་ ཆད་ནིའི་ཉེན་ཁ་ཡོད་རུང་ ཧེ་མ་བཟུམ་སྦེ་ ལམ་འགྲུལཔ་ཚུ་ ཉིནམ་ལས་བཅད་དེ་ ས་རུད་ཆད་ས་ལུ་ ཐོགས་ལུས་ཏེ་ དཀའཝ་སྤྱད་དགོ་པའི་དུས་སྐབས་ ད་ལྟོ་ཚུན་མ་འབྱུང་།  
དེ་ཡང་ གཙོ་བོ་ར་ མི་སྡེ་བརྡ་བརྒྱུད་ཚུ་ནང་ དུས་མཐུན་བརྡ་དོན་ཚུ་ ཁྱབ་སྤེལ་འབད་མི་ལུ་བརྟེན་ ཆ་མཉམ་ལུ་ར་ ཕན་ཐོགས་བྱུང་ཡོདཔ་ད་ ལྷག་པར་དུ་ ལམ་སེལ་ལས་ཁུངས་ཀྱི་ གདོང་དེབ་ནང་ རང་བཞིན་གནས་སྟངས་དང་འབྲེལ་བའི་ རྐྱེན་ངན་ཚུ་ལུ་བརྟེན་ གཞུང་ལམ་བསུབས་མི་དང་ ཆུ་རུད་ཐོན་པའི་ དུས་མཐུན་གནས་སྟངས་ཚུ་ པར་དང་སྦྲགས་ཏེ་ བཙུགས་མི་དེ་གིས་ ལམ་འགྲུལཔ་ཚུ་ཡང་ སྔ་གོང་ལས་ར་ ཁོང་རའི་ འགྲོ་འགྲུལ་འཆར་གཞི་བཟོ་ནི་ལུ་ ཕན་ཁྱད་འབྱུང་ཚུགས་པས།  
འབྲུག་འདི་ སྐོབས་ཚུད་རྒྱལ་ཁབ་འབད་ནི་དེ་གིས་ གཞུང་ལམ་ཚུ་ ང་བཅས་རའི་ སྲོག་ཤིང་བཟུམ་ཅིག་ཨིནམ་ད་ ལྷག་པར་དུ་ ད་རེས་ རྒྱལ་ཁབ་ནང་ ནད་ཡམས་ཀོ་བིཌ་-༡༩ ཐོན་པའི་ནམ་དུས་ལུ་ མེད་ཐབས་མེདཔ་ཅིག་ལུ་ གྱུར་ཡོད་མི་དེ་ཡང་ ནང་འདྲེན་བཀག་དམ་འབད་མི་ལུ་བརྟེན་ ནང་འཁོད་ཀྱི་ སོ་ནམ་ཞིང་པ་ཚུ་གིས་ ཁོང་རའི་ སོ་ནམ་ཐོན་སྐྱེད་ཚུ་ ཚོང་འབྲེལ་འཐབ་ནིའི་དོན་ལུ་ ཁྲོམ་སྡེ་ཚུ་ནང་ འབག་འོང་དགོ་ནི་དེ་གིས་ཨིན།  
ད་ལྟོའི་ ཉམས་མྱོང་ལུ་བརྟེན་ ད་ལས་ཕར་ གཞུང་ལམ་ཚུ་བདའ་སྟེ་ ས་རུད་ཆད་ནི་དང་ ལམ་བསུབས་པའི་ དཀའ་ངལ་འབྱུང་པ་ཅིན་ དེ་འཕྲོ་ལས་ སེལ་ཐབས་འབད་ཚུགས་པའི་ བློ་གཏད་ཡོད་མི་དེ་ཡང་ ལམ་སེལ་འགོ་དཔོན་དང་ ལས་མི་ཚུ་གིས་ འཁོར་ལམ་ཚུ་ བཀག་ཐོགས་མེད་པར་ རྒྱུན་འགྲུལ་འཐབ་བཅུག་ནིའི་དོན་ལུ་ མཐའ་འཁོར་གནས་སྟངས་རྩུབ་དྲགས་ནང་ སྒར་བཅགས་སྡོད་ཞིནམ་ལས་ ཉིན་ནུབ་ཟླ་སྦྱེལ་ཏེ་ ལཱ་འབད་མི་དེ་ལུ་ ང་བཅས་ར་ བཀའ་དྲིན་བསམ་དགོཔ་འདུག།

༉ ག་ནི་བ་ སྐྱིད་ཉམས་ལྡན་པའི་ ལུང་གཤོང་ནང་ སྡོད་ཁྱིམ་ཅོག་གཅིགཔ་འབད་མི་ གདང་རས་ནང་ལས་སྦེ་འགྱོཝ་ད་ ཁྱིམ་ཚུ་གི་མཐའ་མར་ ལྷོད་པའི་སྐབས་ ཤུག་པ་ཤིང་ཆ་༡ དང་ ཟངས་མདོག་དཔལ་རི་ལྷ་ཁང་གི་ བཟོ་བཀོད་དང་འདྲ་བའི་ ཐོག་ཚད་༡ འབད་མི་ ལྷ་ཁང་ཅིག་གིས་ གདོང་བསུ་འབདཝ་མས།

ས་ཁོངས་དེ་ཁ་ལས་ གཡོན་ཕྱོགས་ཁ་ཐུག་ལུ་ལྟཝ་ད་ ལུང་གཤོང་གིས་བཅད་དེ་ སྒམ་རི་ཆུའི་མཐའམ་ རྒྱ་ཐང་བཟུམ་སྦེ་ མཐོང་གསལ་བྱུངམ་ད་ ཚོར་སྣང་མ་འདྲཝ་སྦེ་ར་ འབྱུང་ནི་འདུག།

ལྷ་ཁང་དེ་ནང་ དྲོ་པ་དང་ ཕྱི་རུ་མ་གཏོགས་ གཞན་དྲིལ་སྐད་དང་ རོལ་སྐད་ རྔ་སྐད་ལ་སོགས་པ་ ག་ནི་ཡང་ གོ་ནི་མེདཔ་ལས་འགོ་དང་པ་ ལྷོད་མི་ཚུ་ལུ་ གུང་སྟོང་ཨིན་པའི་ ཚོར་སྣང་འབྱུང་ནི་ཨིན་མས།

འདི་འབདཝ་ད་ ལྷ་ཁང་དེ་ བཀྲིས་སྒང་རྫོང་ཁག་ སག་སྟེང་ལུང་གཤོང་ནང་སྡོད་མི་ མི་སེར་ཚུ་གི་དོན་ལུ་ ཁོང་རའི་ སྐྱེས་ལ་ཡུལ་ལྷ་དང་ གནས་བདག་བཞུགས་སའི་ གནས་ཁང་རྩ་ཆེ་ཤོས་ཅིག་ཨིནམ་ད་ དེ་ཡང་ ཨམ་ཇོ་མོའི་བཙན་ཁང་དང་ གནས་ཁང་ཨིན་པས།

དམངས་མི་ལྷུན་གྲུབ་ཀྱིས་ སླབ་མིའི་ནང་ སག་སྟེང་གི་ མི་སྡེའི་དོན་ལུ་ ཕྱལ་འཚལ་སའི་རྟེན་འབད་རུང་ དབུ་ལྷ་དང་ སྐྱབས་མགོན་ཞུ་སའི་ གནས་བདག་ཟེར་རུང་ ཨ་མ་ཇོ་མོ་ཨིནམ་ལས་ ང་བཅས་ཀྱི་ མི་སེར་ཚུ་ གནས་སྐོར་དང་ ཚོང་འབྲེལ་ལ་སོགས་པའི་དོན་ལུ་ ཕར་ཚུར་འགྱོ་བའི་སྐབས་ ལམ་འགྲོ་ལེགས་ཤོམ་ འོང་ནི་དང་ མནོ་དོན་འགྲུབ་ནིའི་དོན་ལུ་ ཇོ་མོ་བཙན་ཁང་ནང་སོང་སྟེ་ གསེར་སྐྱེམས་ཕུལ་ སྐྱབས་ཞུ་སྟེ་ འགྱོ་ནི་ཡོད་ཟེར་ཨིན་མས།

ཨམ་ཇོ་མོ་དེ་ དུས་རབས་༡༣ པའི་ནང་ བོད་ལས་མར་ རྒྱ་གར་ཏ་ཝང་བརྒྱུད་དེ་བྱོནམ་ད་ སག་སྟེང་དང་ མེ་རག་གཉིས་ཆ་ར་ གཞིས་ཆགས་གནང་ཡོདཔ་སྦེ་ ས་གནས་ཀྱི་ མི་སེར་ཚུ་གིས་ བཤད་ཡོདཔ་ད་ ལྷ་ཁང་གི་ལྟག་ལུ་ ཤུག་པ་ཤིང་སྦོམ་༢ ཡོད་མི་དེ་ ཨམ་ཇོ་མོའི་ ཕྱག་འཁར་ཨིནམ་སྦེ་ བརྩིཝ་མ་ཚད་ ཤིང་དེ་གཉིས་ཀྱི་རྩ་བར་ གནས་རྡོ་༢ ཡོད་མི་ལས་ རྡོ་ཆུང་ཀུ་དེ་ ཨམ་ཇོ་མོའི་སྲསམོ་ཆུང་ཤོས་ཨིནམ་སྦེ་ ཆ་བཞགཔ་ཨིན་ཟེར་ དམངས་མི་ལྷུན་གྲུབ་ཀྱིས་ བཤདཔ་ཨིན་པས།

དེ་ལས་ གནས་རྡོ་གཞན་གུ་ སྟག་གི་རྐང་རྗེས་ཡོད་མི་དེ་ གལ་སྲིད་ ཨམ་ཇོ་མོ་ཁྲོས་པ་ཅིན་ གཅན་གཟན་སྟག་དང་ འཕརཝ་ལ་སོགས་པ་ཚུ་གིས་ མི་དང་སྒོ་ནོར་སེམས་ཅན་ཚུ་ལུ་ གནོདཔ་བཀལ་ནི་གི་ རྟགས་མཚན་ཨིནམ་སྦེ་ ཆ་བཞགཔ་ཨིན་ཟེར་ དམངས་མི་གིས་ བཤད་པའི་ཁར་ ལྷ་ཁང་དེ་ནང་ སྐུ་རྟེན་གཙོ་བོ་ ཨམ་ཇོ་མོའི་ སྐུ་འདྲ་དང་ བཀའ་གདམས་མཆོད་རྟེན་ཅིག་ཡོདཔ་ཨིན་རུང་ དེ་ཚེ་ ནམ་བཞེངས་ཡོདཔ་ཨིན་ན་ ག་གིས་ཡང་ མི་ཤེས་པས་ཟེར་ སླབ་ཨིན་པས།

སག་སྟེང་གི་ མི་སེར་ཚུ་གིས་ ཨ་མ་ཇོ་མོ་ལུ་ དུས་རྒྱུན་དུ་ གསོལ་ཁ་ཕུལ་གསོལ་ཡོདཔ་མ་ཚད་ རང་ཟླ་༣ པའི་ནང་ འབུམ་སྡེ་བཟུང་པའི་ཤུལ་ལས་ ཚེས་༡༥ ལུ་ ཚོགས་འཁོར་བསྐོར་སྲོལ་ཡོད་པའི་ཁར་ རང་ཟླ་༦ པའི་ནང་ བཀའ་འགྱུར་དག་ཚར་དང་ ཚེས་༡༥ ལུ་ ད་རུང་ ཚོགས་འཁོར་བསྐོར་བའི་གུ་ རང་ཟླ་༩ པའི་ཚེས་༡༥ ལུ་ གཏང་རག་ཕུལ་ནི་ཡོད་ཟེར་ཨིན་པས། ཨ་མ་ཇོ་མོ་དེ་ སག་སྟེང་རྐྱངམ་གཅིག་གི་དོན་ལུ་མེན་པར་ མེ་རག་གི་ མི་སེར་ཚུ་གི་དོན་ལུ་ཡང་ གནས་བདག་གཙོ་བོ་ཅིག་ཨིན་པས།

རྒྱ་གར་རྡོ་རྗེ་གདན་ལུ་ སངས་རྒྱས་བཅོམ་ལྡན་འདས་ མངོན་པར་རྫོགས་པར་ སངས་རྒྱས་པའི་སྐབས་ བོད་གངས་ལྗོངས་ཀྱི་གྲོང་གཡུས་ ཡར་ལུང་ཟེར་སར་ མ་བྲག་སྲིན་དང་ ཕ་སྤྲིའུ་བྱང་ཆུབ་སེམས་དཔའ་ལུ་ སྲས་༦ ཡོདཔ་ཨིན་པས།

ངག་རྒྱུན་ལོ་རྒྱུས་དང་འཁྲིལཝ་ད་ མེ་རག་དང་ སག་སྟེང་གི་མི་ཚུ་ བྲག་སྲིན་མོ་དང་ སྤྲིའུ་བྱང་ཆུབ་སེམས་དཔའི་ སྲས་༡ གི་རིགས་རྒྱུད་ཅིག་ཨིནམ་སྦེ་ ཆ་བཞགཔ་བཞིན་དུ་ གནས་སྤོ་སྡོད་མི་ འབྱོགཔ་དེ་ཚུ་ མེ་རག་དང་ སག་སྟེང་ལུ་ གནས་སྤོ་མ་འོང་པའི་ཧེ་མ་ བོད་ཡ་མ་རོང་གཡུས་ཚན་ནང་ སྡོད་ཡོདཔ་ཨིན་པས།

དེ་བསྒང་ གཡུས་ཚན་དེ་གི་རྒྱལཔོ་ འདྲེ་བའམ་ ཡ་བུ་བཟང་པ་ོཟེར་མི་དེ་གི་ ཕོ་བྲང་གི་ ཤར་ཁ་ཐུག་ལུ་ཡོད་པའི་ རིའི་སྤྱི་ཏོག་རིངམོ་ཡོད་མི་དེ་གིས་ ཉིམ་བཀག་སྟེ་ ཉི་མའི་འོད་ཕོག་ནི་མེདཔ་ཨིན་མས། ཉིནམ་༡ འབདཝ་ད་ རྒྱལཔོ་དེ་གིས་ མི་སེར་ཚུ་བཀུག་སྟེ་ རིའི་སྤྱི་ཏོག་ བཅད་དགོ་པའི་ བཀའ་གནང་ཡོདཔ་ཨིན་པས།

ལུང་ཕྱོགས་དེ་གི་གནས་བདག་ ཨ་མ་ཇོ་མོ་ཟེར་ ལྷ་མོ་རེ་མ་ཏི་གིས་ མི་སེར་ཚུ་ལུ་ དཀའ་སྡུག་སྦོམ་མྱོང་ཡོདཔ་མཁྱེན་ཏེ་ མོ་གིས་ ཨམ་སྲུ་རྒྱབ་ཁར་ ཨ་ལོ་འབག་མི་ཅིག་ལུ་སྤྲུལ་ཏེ་ ས་གནས་དེ་ཁར་ བྱོན་ཞིནམ་ལས་ ལཱ་འབད་མི་ཚུ་ལུ་ རི་མགོ་བཅདཔ་ལས་ མི་མགོ་བཅདཔ་འཇམ་ཟེར་ སླབ་པའི་སྐབས་ མི་ཚུ་གིས་ ཧ་གོ་སྟེ་ རྒྱལཔོ་ཡ་བུ་དེ་ བཀྲོང་ནི་གི་ འཆར་གཞི་ བརྩམས་ཡོདཔ་ཨིན་པས།

དེ་ལས་ མི་ཚུ་གིས་ ཆང་དང་ གཡག་ཤ་ ལྟོ་ལ་སོགས་པ་འབག་སྟེ་ མཛར་ཅུམ་དང་བཅས་ དགའ་སྤྲོ་སྟོནམ་ད་ རྒྱལཔོ་ཆང་འགྲངསམ་ད་ བཀྲོངས་ནུག་ཟེར་ དམངས་མི་ལྷུན་གྲུབ་ཀྱིས་ ངན་རྒྱུན་ལོ་རྒྱུས་བཤདཔ་ཨིན་པས།

རྒྱལཔོ་བཀྲོངས་པའི་ ཉེས་པ་འཁྲི་མི་ལུ་བརྟེན་ མི་སེར་ཚུ་ དགའཝ་སྐྱིདཔ་སྦེ་ སྡོད་མ་ཚུགས་པར་ ཁོང་རའི་ རྩ་བའི་བླམ་ བྱག་རས་པ་ཟེར་མིའི་ སྐུ་མདུན་ལུ་ བསྐྱར་ཞིནམ་ལས་ ཁོང་ཆ་ཁྱབ་ ས་གནས་དེ་ལས་ ཐག་རིང་གི་ ས་གནས་ཅིག་ནང་ གཞིས་བཅགས་གནང་དགོ་པའི་ ཞུ་བ་ཕུལ་ནུག།

དེ་ཡང་ སྤྱི་ལོ་༡༣༤༧ ལོ་ལུ་ཨིནམ་ད་ དེ་ལས་ བླམ་བྱག་རས་པ་གིས་ ཨ་མ་ཇོ་མོ་ལས་ སྐྱབས་མགོན་ཞུ་སྟེ་ མི་སེར་ཚུ་ སྣ་ཁྲིད་ཐོག་ འབུམ་པོ་ཏི་༣༢ དང་ གཡག་དང་ལུག་ དེ་ལས་ རྒྱུ་ཅ་ལ་ཚུ་འབག་སྦེ་ བོད་མཚོ་ནག་ལས་ རྒྱ་གར་མོན་ཏ་ཝང་ ཤ་འུག་གཡུས་ཚན་ ཁ་ཐུག་ལུ་ འོང་ཡོདཔ་ཨིན་པས།

ཤར་བོམ་དི་ལ་བརྒྱུད་དེ་ དགེ་རོང་བྲག་ལུ་ལྷོདཔ་ད་ ལམ་མེདཔ་ལས་ བླམ་གིས་ རྫུ་འཕྲུལ་སྟོན་ཏེ་ གཡག་དང་ ལུག་ དེ་ལས་ འབུམ་པོ་ཏི་༣༢ བྱག་གུ་ལས་ ཆུ་བབས་མི་ནང་བཀལ་སྟེ་ མོན་ཏ་ཝང་ མཎྜལ་སྒང་ལུ་ ལྷོད་ཡོདཔ་ད་ ད་རེས་ནངས་པར་ ཆོས་པོ་ཏི་ཚུ་ ཆུ་བབས་སའི་ སྦོ་ལོགས་ཁར་ རྡོ་གི་རྣམ་པ་ལུ་ མཇལ་ཚུགས་པའི་ ལོ་རྒྱུས་ཡོདཔ་ཨིན་པས།

དེ་ལས་ འབྲུག་གི་ས་ཁོངས་ སོག་མའི་ཐང་ཟེར་སར་ལྷོད་དེ་ གཞིས་བཅགས་པའི་སྐབས་ གནམ་བྱཱར་ཚད་ནད་དང་ སྦུལ་གྱིས་འབད་མ་ཚུགསཔ་ལས་ བླམ་གིས་ ཐུགས་རྟགས་གཟིགས་པའི་སྐབས་ སག་སྟེང་ཁ་ཐུག་ལུ་ བཟང་ནི་དེ་གིས་ ཕྱོགས་དེ་ཁར་འགྱོཝ་ད་ ལམ་མེད་པར་ བླམ་གི་ནུས་པ་གིས་ བྱག་སྦོམ་དོང་སྤེད་དེ་ ལམ་བཟོ་ཐོག་ལས་ བྱོན་མི་ཚུ་ཡང་ ད་ལྟོའི་བར་ན་ཡང་ མོན་ཏ་ཝང་དང་ སག་སྟེང་གི་ ས་མཚམས་ཁར་ མཇལ་ཚུགསཔ་ཨིན་པས།

མཚོ་ལུང་དེ་ ད་རེས་ མེ་རག་གཡུས་ཚན་གྱི་ རྩྭ་འབྲོག་སྦེ་ ལག་ལེན་འཐབ་ད་ོཡོདཔ་ད་ དེ་ཁ་ལས་ ལུང་ཤུམ་བི་ཐང་ལུ་ གནས་བཅགས་ཏེ་ མེ་རག་ལུང་པ་དང་ སག་སྟེང་ཆགས་ཡོདཔ་མ་ཚད་ བླམ་གིས་ ར་ལྡི་ལུ་ བྱོན་ཞིནམ་ལས་ རྒྱལཔོ་ར་ཁ་ཇོ་བོ་ལུ་ གསེར་ཕུལ་ཏེ་ གཤོང་ཕུག་ལུང་པ་ཡང་ ཉོ་ཡོད་པའི་ ལོ་རྒྱུས་ཡོདཔ་ཨིན་པས།

བླམ་བྱག་རས་པ་དེ་ གྲུབ་ཐོབ་རྣ་རྣམ་པ་ཟེར་མིའི་ སྐུ་ཚབོ་ཨིནམ་ད་ ཁོ་གི་སྲས་དེ་ བྱག་དོན་གྲུབ་ཟེར་ ཞུཝ་ཨིན་པས།

དེ་འབདཝ་ད་ ངག་རྒྱུན་ལོ་རྒྱུས་གཞན་ཅིག་ བཤད་སྲོལ་ཡོད་མི་དང་འཁྲིལཝ་ད་ མི་སེར་ཚུ་ བོད་ལས་ གནས་སྤོ་འོངམ་ད་ ཨ་མ་ཇོ་མོ་གིས་ སྣ་ཁྲིད་འབད་དེ་ བྱོན་ནུག་ཟེར་ཨིན་པས།

སག་སྟེང་ལས་ བཟོ་བོ་པ་སངས་དང་ ཡོངས་གྲགས་ལུ་ ཀྲོག་ཀྲོ་པ་སངས་ཟེར་གིས་ སླབ་མིའི་ནང་ ཨ་མ་ཇོ་མོ་དང་ སྡེ་ཚན་དེ་ ཉག་ཆུང་ལ་ཟེར་མི་ སག་སྟེང་དང་ མེ་རག་གི་བར་ན་ ལ་སྦོམ་ཅིག་ཡོད་མི་དེ་ བརྒལ་འགྱོཝ་ད་ རྒན་རྒས་དང་ ཁེ་རྒོ་མེད་མི་ དེ་ལས་ ཞན་འཁོགས་ཚུ་ ལ་བརྒལ་མ་ཚུགས་པར་ ལུས་ནུག་ཟེར་ཨིན་པས།

དེ་བསྒང་ ཨ་མ་ཇོ་མོ་གིས་ ལ་མཐོ་ས་ལས་ རྒྱབ་ལོག་གཟིགསཔ་ད་ སྦ་དང་ས་ཐང་ཡོད་མི་ སག་སྟེང་གཟིགས་མི་ལུ་བརྟེན་ དེ་འཕྲོ་ལས་ སྦ་དང་ཧི་མ་ཚུ་ བརྫམས་ཞིནམ་ལས་ མི་རྒན་རྒས་དང་ ཞན་འཁོགས་ཚུ་གི་དོན་ལུ་ སག་སྟེང་གཡུས་ཚན་དེ་ གཞིས་བཅགས་གནང་ནུག་ཟེར་ བཟོ་བོ་པ་སངས་ཀྱིས་ བཤདཔ་ཨིན་པས།

མི་ཚུ་གིས་ ལུང་གཤོང་དེ་གི་མིང་ སག་སྟེང་ཟེར་ སླབ་མི་དེ་ཡང་ འབྱོགཔ་གི་ཁ་སྐད་ནང་ སྦ་ལུ་ སག་དང་ ཐང་ལུ་ སྟེང་སླབ་ནི་དེ་གིས་ མིང་ཡང་སག་སྟེང་ཟེར་ དར་ཁྱབ་སོང་ནུག་ཟེར་ཨིན་པས།

དེ་ལས་ ཨ་མ་ཇོ་མོ་གིས་ གཟུགས་སྟོབས་སྒྲིང་སྒྲི་དང་ མི་ངར་ཡེང་ཚུ་ ཉག་ཆུང་ལ་ལ་བརྒལ་ཏེ་ མེ་རག་ལུ་ གཞིས་བཅགས་ཡོདཔ་ད་ མེ་རག་ཟེར་ སླབ་མི་དེ་ཡང་ ཚལ་མ་མེ་བཏང་སྟེ་ གཡུས་ཚན་ཆགས་མི་ལུ་བརྟེན་ཨིནམ་སྦེ་ སླབ་སྲོལ་འདུག་ཟེར་ ཞུ་ནི་ཨིན།

༉ ལྷུན་རྩེ་ སྨན་སྦིས་རྒེད་འོག་ སྟག་མོ་ཆུ་སྒོར་གཱན་དང་ སྐམ་དར་མོར་མོ་ དེ་ལས་ ཕ་གི་གདུང་སྤྱི་འོག་༣ གྱིས་ མཉམ་རུབ་ཐོག་ལས་ ལོ་བསྟར་བཞིན་དུ་ བརྩི་སྲུང་འབད་སྲོལ་ཡོད་མི་ ཆཱ་ཟེར་སླབ་མི་ ལྷ་གསོལ་དེ་ ལོ་༤ གི་རྒྱབ་ལས་ དུས་ཅི་ ལོག་འགོ་བཙུགས་ཡོདཔ་ད་ ཨིན་རུང་ གཡུས་མི་ལ་ལོ་ཅིག་གིས་ རྒྱབ་སྐྱོར་འབད་མ་བཏུབ་ལས་ ཁྲིམས་ཀྱི་འདུན་སར་ ལྷོད་དེ་འདུག།  
སྐམ་དར་སྤྱི་འོག་ལས་ ཕ་བརྒྱུད་བུ་བརྒྱུད་སྦེ་ བྲོ་དཔོན་ཟེར་ ཞབས་ཁྲའི་ཚིག་ སྣ་ཁྲིད་འཐེན་མི་ རྩེ་དཔོནམ་ཨ་རྒས་དེ་ ཚེ་ལས་འདས་པའི་ཤུལ་ལུ་ ཁོ་རའི་ ཨ་ལོ་ཚུ་གིས་ འགན་ཁུར་འབག་མ་བཏུབ་མི་ལུ་བརྟེན་ དུས་ཅི་ གཡུས་སྒོའི་མི་སེར་ཚུ་ སེམས་ཕམ་བྱུང་ནུག།  
ཆཱ་གི་སྐབས་ བོ་རོང་མཆོངས་ཟེར་ སླབ་མི་དེ་ ཡུལ་ལྷ་དང་ གནས་བདག་གཞི་བདག་ ཆོས་སྐྱོང་སྲུང་མ་ཚུ་ལུ་ གསོལ་མཆོད་ཕུལཝ་ད་ ཕོ་སྐྱེས་དང་ ཨམ་སྲུ་ཚུ་གིས་ གོ་དང་དཀྱི་ར་ རྡིག་རྡིགམ་ཚུ་གྱོན་ཏེ་ ལྷ་ཁང་དང་ གནས་ཁང་ དེ་ལས་ ཆུ་ལྷ་ཚུ་ མཐའ་བསྐོར་ཏེ་ བསྟོད་བསྔགས་ཀྱི་ གདངས་དབྱངས་འཐེན་ཏེ་ ལེའུ་བསྒྱུར་མི་ཅིག་ལུ་ གོ་ནི་ཨིན་པས།  
ལོ་བསྟར་བཞིན་དུ་ རང་ཟླ་༧ པའི་ཚེས་༡༣ ལས་༡༦ ཚུན་ ཉིན་གྲངས་༤ གི་རིང་ གསོལ་མཆོད་ཕུལ་མི་དེ་ཡང་ ཚེས་༡༣ ལུ་ ཕ་གི་གདུང་སྤྱི་འོག་ནང་ ཆུ་རྐ་ཡོད་སར་སོང་སྟེ་ གུ་རུ་རིན་པོ་ཆེ་ སྤྱན་འདྲངས་ཞིནམ་ལས་ གསོལཝ་བཏབ་དོ་ཡོདཔ་ཨིན་པས།  
ཉིནམ་༢ པའི་ནང་ སྦལཔ་ཟོར་གཡུས་ཚན་ནང་ ཙན་དན་ཤིང་སྦོམ་ཅིག་གི་རྩ་བར་ མཁར་ཤོང་ཞེས་ངོ་གི་ བྲོ་མཆོངས་རྐྱབ་མི་ཚུ་དང་ འོག་མཁར་ཞེས་ངོ་ལས་ བྲོ་མཆོངས་རྐྱབ་མི་ དེ་ལས་ མི་གཙོ་ཅན་ཚུ་ སྤུངས་འཛོམས་འབད་དེ་ ཆང་ཕུད་གཏོར་ནི་དང་ ཚོགས་དྲང་ནི་ དེ་ལས་ ཚེའི་བྱིན་རླབས་ཚུ་ ཞུ་ཞིནམ་ལས་ ཉིན་ལྟོ་ཟ་དོ་ཡོདཔ་ད་ དེ་གི་ཤུལ་ལས་ ཙན་དན་ཤིང་བསྐོར་ར་རྐྱབ་སྟེ་ བྲོ་མཆོངས་རྐྱབ་ནི་འདུག།  
ཉིནམ་༣ པའི་ནང་ སྟག་སྐད་ལ་ གུ་རུའི་སྐུ་མདུན་ལུ་ ལྷ་ཁང་རྙིངམ་ཡོད་སར་འཛོམས་ཏེ་ ཆོས་སྐྱོང་སྲུང་མ་ཚུ་ལུ་ གསོལ་ཁ་ཕུལ་ཞིནམ་ལས་ ནུབ་འཆམ་ཟེར་ མཁར་ཤོང་ཞེས་ངོ་དང་ འོག་མཁར་ཞེས་ངོ་ཟེར་ རྒད་པོ་དང་ རྒན་མོ་༢ ཀྱི་འཆམ་ མི་མང་ལུ་ མཇལ་ཁ་གནངམ་ཨིན་པས།  
དེ་བསྒང་ གཡུས་མི་བརྒྱ་ཕྲག་ལས་བཅད་མི་ཚུ་ གཅིག་ཁར་འཛོམས་ཞིནམ་ལས་ སྐྱེས་ལྷ་དང་ ཡུལ་ལྷ་ཚུ་ལུ་ གསེར་སྐྱེམས་དང་ གསོལ་ཁ་ཕུལཝ་མ་ཚད་ སྙན་དར་དང་ སྨོན་ལམ་བཏབ་ཨིན་པས།  
ལྷག་པར་དུ་ མཁར་ཤོང་ཞེས་ངོ་ཟེར་ སྐམ་དར་མོར་མོ་སྤྱི་འོག་གི་ ཞེས་ངོ་གི་ མི་བརྒྱུད་བཅས་ བྲོ་མཆོངས་རྐྱབ་མི་ཚུ་ ལྷ་ཁང་ནང་ལས་ ཁ་མར་བལྟ་ འོང་ནི་དང་ འོག་མཁར་ཞེས་ངོ་ཟེར་ སྤྱི་འོག་གཉིས་ཀྱི་ ཞབས་ཁྲ་རྐྱབ་མི་ཚུ་ ཨ་པའི་སྡོད་གནས་ལུ་ ཁ་ཡར་བལྟ་ འགྱོ་བའི་ལམ་ཁར་ འགྲིག་མ་ཚུགས་པར་ འཐབ་འཛིང་འབད་སྲོལ་ཡོད་མི་ཚུ་ ལྟཝ་ཨིན་པས།  
ཨིན་རུང་ དུས་ཅི་ སྐམ་དར་སྤྱི་འོག་ལས་ རྩེ་དཔོན་གྱི་ མི་བརྒྱུད་ཚུ་གིས་ བཅའ་མར་གཏོགས་མ་བཏུབ་ལས་ ཨ་རྟག་བཟུམ་སྦེ་ མི་སེར་ཚུ་ཡང་ སྤྲོ་བ་བྱུང་མ་ཚུགསཔ་མ་ཚད་ ལམ་སྲོལ་ཉམས་ཡོད་པའི་ སྣང་བ་ཤར་ནུག།  
སྨན་སྦིས་རྒཔོ་ ཚུལ་ཁྲིམས་ལ་གིས་ སླབ་མིའི་ནང་ སྟག་སྐད་ལ་ཚུར་བཅད་ཀྱི་ ལྷ་སྲོལ་ནིའི་ལམ་ལུགས་དེ་ དང་ཕུ་ལས་ཡོདཔ་བཞིན་དུ་ རང་ཟླ་༧ པའི་ཚེས་༧ ལུ་ སྦལཔ་ཟོར་ལུ་ཡོད་པའི་ ལྷ་མིན་དེ་ སྒང་ཟུར་རྒེད་འོག་ བྱང་གཡུས་ཚན་ནང་ ཞུཝ་བཞིན་དུ་ ཉིན་གྲངས་༣ གྱི་རིང་ སྡོད་པའི་ཤུལ་ལས་ ཚེས་༡༢ ལུ་ ལོག་ སྦལཔ་ཟོར་ལུ་ གདན་འདྲེན་ཞུ་དགོ་ཟེར་ཨིན་པས།  
ལྷག་པར་དུ་ ལྷ་ཁང་བདག་འཛིན་འཐབ་ནིའི་དོན་ལུ་ བཤད་གྲྭ་ལུ་ རྩིས་སྤྲོད་འབད་བའི་ཤུལ་ལས་ བཤད་གྲྭ་གིས་ ལྷ་གསོལ་འབད་ནི་མེདཔ་སྦེ་ གནང་བ་བྱིན་མ་བཏུབ་ལས་ ལོ་༤ ཚུན་ མཚམས་འཇོག་འབད་བཞག་མི་དེ་ དུས་ཅི་ རྒེད་འོག་དང་ བཤད་གྲྭའི་བར་ན་ གྲོས་བསྟུན་འབད་ཞིནམ་ལས་ ལོག་གཞི་བཙུགས་འབད་མི་དེ་ཡང་ རྒེད་འོག་གིས་ ལམ་སྲོལ་ཉམས་སྲུང་འབད་ནིའི་དོན་ལུ་ཨིན་ཟེར་ རྒཔོ་གིས་ སླབ་ཨིན་པས། རྒེད་འོག་གི་དམངས་མི་ བདེ་སྐྱིད་དཔལ་འཛོམས་ཀྱིས་ སླབ་མིའི་ནང་ ད་རེས་ བྲོ་མཆོངས་རྐྱབ་མི་དང་ རྒད་པོ་དང་རྒན་མོའི་ འཆམ་རྐྱབ་མི་ དེ་ལས་ བྲོ་དཔོན་ཚུ་ཐོན་ཏེ་ ལྷ་གསོལ་འབད་མི་དེ་ མི་རབས་༥ འི་ཧེ་མར་ མཁར་ཤོང་ཞེས་ངོ་ཟེར་ སྐམ་དར་མོར་མོ་སྤྱི་འོག་ནང་ དཔོན་གཅིག་དང་ འོག་མཁར་ཞེས་ངོ་ཟེར་ དཔོན་གཅིག་ཡོདཔ་ལས་ དཔོན་༢ ཀྱི་ས་ཆ་དེ་ ས་མེད་པའི་ མི་སེར་ཚུ་གིས་ བཟའ་སྤྱོད་འབད་སྡོད་ནུག་ཟེར་ཨིན་པས།  
མོ་གིས་ སླབ་མིའི་ནང་ ས་ཞིང་བཟའ་སྤྱོད་འབད་མི་ལུ་བརྟེན་ ཁྲལ་བཟུམ་ཅིག་སྦེ་ དཔོན་གྱི་འུར་ལཱ་རྒྱུག་ནི་དང་ ཐོན་སྐྱེད་བགོ་བཤའ་རྐྱབ་ནི་ཚུ་ཨིནམ་ལས་ ཁྲལ་འབག་མི་ མི་སེར་ཚུ་གིས་ ལོ་༡ ནང་ དཔོན་ལུ་ དགའ་ཚོར་ཞུ་ནིའི་དོན་ལུ་ བྲོ་མཆོངས་དང་ ཆཱ་ཟེར་ ཡུལ་ལྷ་གསོལ་ནིའི་ ལམ་སྲོལ་དེ་ བྱུང་ནུག་ཟེར་ཨིན་པས།  
ཆཱ་གི་སྐབས་ ཞེས་ངོའི་བརྒྱུད་པ་ཚུ་ ད་རེས་ནངས་པར་ ཁྲི་གུ་བཞུགས་དགོ་པའི་ཁར་ ཐོ་བཀལ་བསྒྲིག་སྟེ་ མར་ཆང་ཕུལ་དགོཔ་ཨིན་པས།  
འོག་མཁར་ཞེས་ངོ་ལས་ ཁྲི་གུ་ ཨང་རྒས་ཟླ་བ་མོ་ སྡོད་མི་དེ་ཡང་ མོ་རའི་ཚེ་འདས་རྨགཔ་དེ་ འོག་མཁར་ཞེས་ངོ་གི་ བརྒྱུད་པ་ཨིནམ་ལས་ ཚེ་འདས་ཀྱི་ཚབ་སྦེ་ སྡོད་དོ་ཡོདཔ་ད་ དེ་བསྒང་ སྟག་མོ་ཆུ་དང་ ཕ་གི་གདུང་གི་ས་དེ་ འོག་མཁར་ཞེས་ངོ་གི་ བདག་དབང་ཐོག་ལུ་ ཡོདཔ་ཨིན་པས།  
སྟག་མོ་ཆུ་ལས་ སྐྱེས་ལོ་༦༠ ལང་མི་ བླམ་རྡོ་རྗེ་དེ་ འོག་མཁར་ཞེས་ངོ་གི་ ས་བཟའ་སྤྱོད་འབད་ནི་དེ་གིས་ ཁྲལ་རྒྱུག་ཡོདཔ་ད་ ཁོ་གི་མིང་ཐོ་ལུ་ རང་དབང་གི་ཁྲམ་ཐོབ་རུང་ ཁྲལ་པ་ཟེར་ སའི་མིང་ཡོདཔ་ལས་ དང་ཕུ་ ཕ་བརྒྱུད་བུ་བརྒྱུད་ ཁྲལ་རྒྱུག་སྡོད་ནི་དེ་གིས་ ཞེས་ངོ་གི་བརྒྱུད་པ་ཚུ་ལུ་ བཀྲིན་བསམ་ནིའི་ཉིནམ་ ཁྱད་པར་ཅན་ཅིག་ཟེར་ ཨིན་པས།  
ཁོ་གིས་ སླབ་མིའི་ནང་ ས་གནས་ཐདམ་ཐད་ཁ་ལས་ཕར་སྡོད་མི་ བཟའ་ཚང་ཚུ་ཡང་ ལོ་བསྟར་ཆཱ་གི་སྐབས་ སྤུངས་འཛོམས་འབདཝ་བཞིན་དུ་ དུས་ཅི་ཡང་ འཛོམས་པའི་ཤུལ་ལས་ སྐྱེས་ལྷ་དང་ ཡུལ་ལྷ་ཚུ་ལུ་ ཕྱག་དང་མཆོད་པ་ཕུལ་ བསྐོར་ར་རྐྱབ་ དེ་ལས་ གསེར་སྐྱེམས་དང་ སྙན་དར་ཚུ་ ཕུལ་ཚུགས་ནི་དེ་གིས་ ལོ་༡ གི་རྐྱེན་བཟློག་ཚུགསཔ་མ་ཚད་ གཅིག་ཁར་འཛོམས་ཏེ་ བཞེས་སྒོ་ཟ་ཚུགས་ནི་དེ་གིས་ སེམས་དགའ་ཡི་ཟེར་ ཨིན་པས།  
སྐམ་དར་སྤྱི་འོག་ལས་ སྐྱེས་ལོ་༦༧ ལང་མི་ གཡང་འཕེལ་གྱིས་ སླབ་མིའི་ནང་ དུས་ཅི་ ཕ་བརྒྱུད་བུ་བརྒྱུད་ཀྱི་ བྲོ་དཔོན་དེ་གིས་ ངོས་ལེན་འབད་མ་བཏུབ་ལས་ རྒེད་འོག་ནང་ སྙན་ཞུ་འབད་རུང་ རྒེད་འོག་བདག་སྐྱོང་གིས་ ནང་འགྲིག་འབད་མ་ཚུགསཔ་ལས་ མཁར་ཤོང་ཞེས་ངོ་གི་ ཁྲལ་པ་༨ ཀྱིས་ རྫོང་ཁག་ཁྲིམས་འདུན་ལུ་ ཞུ་གཏུགས་འབད་ཡོདཔ་བཞིན་དུ་ རྩོད་གཞི་ཕྱེ་བའི་བསྒང་ཡོད་ཟེར་ཨིན་པས།  
གནས་སྦིས་ལས་ སྐྱེས་ལོ་༧༤ ལང་མི་ འཕྲིན་ལས་ཀྱིས་ སླབ་མིའི་ནང་ ལོ་༤ གི་རིང་ ཆཱ་བཟུང་མ་ཚུགས་པར་ བཤོལ་བཞག་དགོ་མི་དེ་ཡང་ མི་སེར་དང་ གྲྭ་ཚང་གི་བར་ན་ དཀའ་ངལ་དུམ་གྲ་ཅིག་ ཐོན་མི་ལུ་བརྟེན་ ཨིན་ཟེར་ཨིན་པས།  
དུས་ཅི་ ལོག་སྟེ་ར་ ལྷ་གསོལ་འགོ་འདྲེན་འཐབ་ནིའི་དོན་ལུ་ ས་ཕྱོགས་སོ་སོ་ལས་ གཡུས་མི་ཚུ་འོང་ཡོདཔ་ཨིན་རུང་ བྲོ་མཆོངས་རྐྱབ་མི་ཚུ་ ན་གཞོན་ཨིནམ་ལས་ ལེགས་ཤོམ་སྦེ་ མ་ཤེས་པའི་ཁར་ ཞབས་ཁྲའི་ཚིག་ཚུ་ཡང་ ཚུལ་མཐུན་མིན་འདུག་ཟེར་ མི་སེར་ཚུ་གིས་ སླབ་ཨིན་པས། སྐྱེས་ལོ་༡༢ ཡན་ཆད་འབད་མི་ སློབ་ཕྲུག་ཚུ་གིས་ བྲོ་མཆོངས་རྐྱབ་ནི་ལུ་ བཅའ་མར་གཏོགས་དགོ་མི་དེ་ཡང་ ན་གཞོན་ཚུ་གིས་འབད་བ་ཅིན་ གཡུས་སྒོའི་སྔར་སྲོལ་ལམ་ལུགས་ཚུ་ ཉམས་མི་བཅུག་ནིའི་དོན་ལུ་ཨིནམ་མ་ཚད་ འབྲུག་མི་ཡོངས་ལུ་ དཔེ་སྟོན་བཟུམ་ཅིག་ཨིན་ཟེར་ཨིན་པས།  
ཆཱ་ཟེར་མི་་ བྱུང་ལུགས་དེ་ཡང་ ལྷ་གསོལ་གྱི་ཉིནམ་མཇུག་ལུ་ སྦལཔ་ཟོར་གྱི་ ཙན་དན་ཤིང་གི་རྩ་བ་ལུ་ ཞེས་ངོ་དང་ བྲོ་མཆོངས་རྐྱབ་མི་ ཁྲལཔ་ཚུ་གིས་ གུ་རུ་རིན་པོ་ཆེ་ལུ་ དགའ་ཚོར་གྱི་དོན་ལུ་ ཕགཔ་དང་ ལེ་ཀོ་ དེ་ལས་ ཉ་ཚུ་བཟུང་སྟེ་ བསད་ཞིནམ་ལས་ དབྱུག་པ་༥ ལུ་ མགུ་ཏོ་དཔྱངས་བཞག་ནིའི་སྲོལ་དེ་ རབ་སྡེ་བླམ་གནས་བརྟན་གྱིས་ བཀག་དམ་འབད་ཡོདཔ་ལས་ ད་རེས་ ཚུལ་བཟུམ་ཅིག་སྦེ་ མེ་ཏོག་ཚུ་ དཔྱངས་ནི་ཡོད་ཟེར་ཨིན་པས།  
བདེ་སྐྱིད་དཔལ་འཛོམས་ཀྱིས་འབད་བ་ཅིན་ ཧེ་མ་ ཕམ་ཚུ་གི་སྐབས་ ཟླཝ་༧ པའི་ཚེས་༡ ལས་༡༥ ཚུན་ ལྷའི་དུས་ཚོད་ཨིནམ་ལས་ བྲོ་མཆོངས་མི་དང་ འཆམ་རྐྱབ་མི་ཚུ་ ཕག་ཤ་ཟ་ནི་ལས་ སྤང་དགོཔ་མ་ཚད་ སྐྱེས་ས་དང་ ཤི་ས་ལུ་ འགྱོ་མ་ཆོག་པའི་ཁར་ རང་སོའི་ཁྱིམ་ནང་ མཆོདཔ་ཕུལ་ནི་དང་ བསང་གཏང་ནི་ཚུ་ཡང་ བཤོལ་བཞག་དགོཔ་ཨིན་ཟེར་ཨིན་པས།  
དེ་ཡང་ གུ་རུ་རིན་པོ་ཆེ་དང་ ཡུལ་ལྷ་༢ ཀྱི་བར་ན་ རྩོད་བསྡུར་རྐྱབ་པའི་སྐབས་ ལྷ་གིས་ གངས་ཆེན་ཅིག་ནང་ དྲོ་པ་དུས་ཚོད་བཟོ་མིའི་གུ་ ག་ཧེ་མ་ལྷོད་མི་དེ་གིས་ ལུང་ཕྱོགས་དེ་ དབང་ནི་ཨིན་ཟེར་ ཁ་ཚིག་བཞག་མི་དང་བསྟུན་ གུ་རུ་རིན་པོ་ཆེ་གིས་ ཉི་མའི་འོད་ལུ་ཆིབས་ཏེ་ གངས་ཆེན་གུ་ ཧེ་མ་ལྷོད་ནུག་ཟེར་ཨིན་པས།  
དེ་འབདཝ་ལས་ ལྷ་ཚུ་གིས་ གུ་རུ་རིན་པོ་ཆེ་ལུ་ ཟླཝ་གཞན་ཚུ་ དབང་ནིའི་རང་དབང་མེདཔ་ལས་ རང་ཟླ་༧ པའི་ཚེས་༡ ལས་༡༥ ཚུན་ དབང་ནིའི་གོ་སྐབས་གནང་དགོ་ཟེར་ གསོལ་བ་བཏབ་མི་དེ་ལུ་ གུ་རུ་རིན་པོ་ཆེ་གིས་ ངོས་ལེན་གནང་བའི་ དུས་འབད་ནི་དེ་གིས་ སེམས་ཅན་ཚུ་ སྲོག་བཅད་རུང་ སྡིག་པ་མེད་ཟེར་ སླབ་ནིའི་སྲོལ་ཡང་ འདུག་ཟེར་ཨིན་པས།  
ལྷག་པར་དུ་ ཚེས་༡༣ ལས་༡༥ ཚུན་ ཕྱི་རུ་ཞག་ཉལ་བའི་སྐབས་ སྒོ་མ་བསྡམ་པར་ བཞག་དགོ་མི་དེ་ཡང་ ཁྱིམ་ནང་ ལྷ་དངོས་སུ་བྱོནམ་ཨིན་ཟེར་སླབ་སྟེ་ གཡུས་ཁའི་ཕོ་སྐྱེས་ཚུ་གིས་ ཨམ་སྲུ་ཚུ་དང་གཅིག་ཁར་ ལུས་འབྲེལ་འབད་བའི་ སྲོལ་ཡོད་མི་དེ་ རྩ་བ་ལས་ར་ ཉམས་སོཔ་ཨིན་པས།  
དེ་འབདཝ་ལས་ དུས་ཅི་ རྒེད་འོག་བདག་སྐྱོང་གིས་ འགོ་འདྲེན་ཐོག་ལས་ ལྷ་གསོལ་བརྩི་སྲུང་འབད་ཡོདཔ་བཞིན་དུ་ ད་ལས་ཕར་ མི་ཉམས་གོང་འཕེལ་གཏང་ནིའི་དོན་ལུ་ ལམ་ལུགས་ཚུ་ སྒྲིང་སྒྲི་བཟོ་ནིའི་འཆར་གཞི་འདུག་ ཞུ་ནི་ཨིན་ནོ།

༉ རྒྱལ་ཁབ་ནང་ བོད་གངས་ཅན་ལྗོངས་ཀྱི་གནས་མཆོག་ ཙཱ་རི་གཉིས་པ་དེ་ སྤ་རོ་མཆིམས་ཕུ་ལུ་ཡོདཔ་ད་ ད་རེས་ནངས་པར་ འབྲུག་མི་མང་ཤོས་ཅིག་གིས་ གནས་མཇལ་བར་འགྱོ་དོ་ཡོདཔ་མ་ཚད་ དེའི་སྐོར་ལས་ ཁུངས་དང་དགོས་པ་ཤེས་མི་ཚུ་གིས་ ཕྱིའི་རྒྱལ་ཁབ་ལས་ཡང་ འོང་དོ་ཡོདཔ་ཨིན་པས།  
མཆིམས་ཕུ་གནས་དེ་ལུ་ ཙཱ་རི་གཉིས་པ་ཟེར་ ཞུ་དགོ་མི་དེ་ཡང་ གནས་ཆེན་དེ་ མཁའ་འགྲོ་རྡོ་རྗེ་ཕག་མོའི་ གནས་ཨིནམ་མ་ཚད་ གནས་ཀྱི་ནང་རྟེན་གཙོ་ཅན་ ཙཱ་རི་གནས་ལུ་ཡོད་དོ་བཟུམ་སྦེ་ རྡོ་རྗེ་ཕག་མོ་རང་བྱོན་གྱི་ སྐུ་འདྲ་བཞུགས་སུ་གསོལ་ཡོདཔ་ཨིན་པས།  
ལོ་རྒྱུས་དང་འཁྲིལ་བ་ཅིན་ དུས་རབས་༨ པའི་ནང་ སངས་རྒྱས་གཉིས་པ་ ཨྱོན་གུ་རུ་རིན་པོ་ཆེ་གིས་ སྤ་རོ་སྟག་ཚང་ལུ་ ཞབས་ཀྱིས་བཅགས་གནང་སྟེ་ གུ་རུ་དྲག་པོ་ བདུད་འདུལ་རྡོ་རྗེ་གྲོ་ལོད་ཀྱི་ རྣམ་པ་བཞེས་པའི་ཤུལ་ལས་ མཆིམས་ཕུ་ལུ་བྱོན་ཏེ་ ཟླཝ་༢ ཐུགས་དམ་གནང་ཐོག་ལས་ གནས་དེ་བྱིན་གྱིས་ བརླབས་གནང་ཡོདཔ་ཨིན་པས།  
ཤུལ་ལས་ གནས་དེ་ཁར་ རྗེ་མཁན་ཁྲི་རབས་༩ པ་ རྒྱལ་བ་ཤཱཀྱ་རིན་ཆེན་གྱིས་ གནས་སྒོ་ཕྱེས་གནང་ཐོག་ལས་ གནས་ཀྱི་མིང་ཡང་ ཙཱ་རི་གཉིས་པ་ཟེར་ བཏགས་གནང་ཡོདཔ་མ་ཚད་ བོད་ཀྱི་ ཙཱ་རི་གནས་བཟུམ་སྦེ་ མཆིམས་ཕུ་གནས་ཀྱི་ནང་རྟེན་ཡང་ རྡོ་རྗེ་ཕག་མོ་ཨིན་པས།  
སླབ་སྲོལ་ཅིག་ལས་འབད་བ་ཅིན་ རྡོ་རྗེ་ཕག་མོའི་སྐུ་འདྲ་དེ་ མཆིམས་ཕུ་གནས་ཀྱི་ ལྟག་ལུ་ཡོད་པའི་ མཚོ་ནང་ལས་ རྒྱལ་བ་ཤཱཀྱ་རིན་ཆེན་གྱིས་ གཏེར་བཞེས་མི་དེ་ཨིན་ཟེར་ཨིནམ་ད་ བཤད་སྲོལ་ཅིག་ལས་འབད་བ་ཅིན་ སྐུ་འདྲ་དེ་ བོད་ཙཱ་རི་ལས་ འཕུར་བྱོན་བྱོནམ་ཨིན་ཟེར་ སླབ་སྲོལ་ཡང་འདུག།  
རྒྱལ་བ་ཤཱཀྱ་རིན་ཆེན་གྱིས་ སྐུ་འདྲ་མཚོ་ནང་ལས་བཞེས་པའི་སྐབས་ རིང་ཚད་ཕིཊ་༡ ལས་བརྒལ་མེད་རུང་ ཤུལ་ལས་སྦོམ་འགྱོ་ནི་དེ་གིས་ ད་རེས་ མི་ཚད་གང་དེ་ཅིག་ མཇལ་ཚུགསཔ་ཨིན་པས།  
དེ་ཡང་ བླམ་གི་ཐུགས་བཞེད་ལས་ མཆིམས་ཕུ་གནས་དེ་ཁར་ ཙཱ་རི་གནས་བཟུམ་སྦེ་ རྡོ་རྗེ་ཕག་མོའི་སྐུ་འདྲ་སྦོམ་ཅིག་ བཞེངས་དགོ་པས་ཟེར་ འཆར་གཞི་རྩམ་པའི་སྐབས་ སྐུ་འདྲ་དེ་ རང་བཞིན་གྱིས་ འཕེལ་འགྱོཝ་ལས་ མི་ཚད་གང་དེ་ཅིག་ལུ་ གྱུར་ཡོད་པའི་ལོ་རྒྱུས་འདུག།  
སྐུ་འདྲ་གིས་ ཡ་མཚན་ཆེ་ཏོག་ཏོ་སྦེ་ རྟགས་མཚན་སྟོན་གནང་པའི་སྐབས་ རྒྱལ་བ་ཤཱཀྱ་རིན་ཆེན་གྱིས་ སྐུ་འདྲ་ལུ་ ཚད་ལས་བརྒལ་བའི་ དད་མོས་བསྐྱེད་ནི་དེ་གིས་ ཕྱག་འབུམ་བཏོན་གནང་ཡོདཔ་མ་ཚད་ སྐུ་འདྲ་དེ་ གནམ་སྟོང་ནང་ལྡིངས་ཏེ་ ཞབས་ས་ཁར་ མ་རེག་པར་བཞུགས་མི་དེ་ ད་ལྟོའི་བར་ན་ཡང་ མཇལ་ཚུགས་དོ་ཡོདཔ་ཨིན་པས།  
གནས་མཇལ་མི་ཚུ་གིས་འབད་རུང་ མཁའ་འགྲོ་རྡོ་རྗེ་ཕག་མོའི་ སྐུ་འདྲ་དེ་ གནམ་སྟོང་ནང་ དཔྱངས་བཞག་དོ་བཟུམ་ ཞབས་ས་ཁར་ མ་རེག་པར་བཞུགས་མི་དེ་ ཡ་མཚན་ཆེ་ཏོག་ཏོ་ཅིག་ཨིན་མས་ཟེར་ སླབ་ཡོདཔ་ད་ སྐུ་འདྲ་དེ་ སྨོན་ལམ་གང་བཏབ་ འགྲུབ་ཚུགས་མི་ཅིག་ཨིནམ་ལས་ མི་ཚུ་གིས་ བྱིན་རླབས་དང་ ཚེའི་དངོས་གྲུབ་ཞུ་དོ་ཡོདཔ་ཨིན་པས།  
གནས་དེ་ཁར་ གུ་རུ་རིན་པོ་ཆེ་དང་ མཁའ་འགྲོ་ཡེ་ཤེས་མཚོ་རྒྱལ་ དེ་ལས་ མཁའ་འགྲོ་མན་ད་ར་ཝ་ཚུ་ ཐུགས་དམ་གནང་བའི་ བྱག་ཕུག་ཅིག་ཡང་ མཇལ་ཚུགས་དོ་ཡོདཔ་མ་ཚད་ གུ་རུ་རིན་པོ་ཆེ་ སྐུ་ཁྲུས་གནང་སའི་ ཆུ་རྫིང་དང་ ཐར་པ་འགྱོ་སའི་སྒོ་ཚུ་ཡང་ མཇལ་ཚུགས་དོ་ཡོདཔ་ཨིན་པས།  
མཆིམས་ཕུ་གནས་མཇལ་མི་ ཧི་མ་ལ་ཡ་ལུང་ཕྱོགས་ལས་ མི་ཚུ་ཡང་ འོང་དོ་ཡོད་པའི་ ལོ་རྒྱུས་ཡོདཔ་ད་ དེ་ཡང་ གནས་དེ་ ཙཱ་རི་བཟུམ་སྦེ་ བྱིན་རླབས་ཡོད་ནི་དེ་གིས་ཨིནམ་ད་ ལ་ལོ་གིས་ སླབ་མིའི་ནང་ ཙཱ་རི་གནས་དེ་ བྱིན་རླབས་ཉམས་འགྱོ་ནི་དེ་གིས་ མི་ཚུ་ མཆིམས་ཕུ་ལུ་འོང་དོ་ཟེར་ ཨིན་རུང་ ལེགས་ཤོམ་སྦེ་ ལྟ་ཞིབ་འབད་བ་ཅིན་ བོད་དེ་ རྒྱ་ནག་གི་འོག་ལུ་ཚུད་པའི་ཤུལ་ལས་ ཁ་བ་ཅན་ལུ་ཡོད་པའི་གནས་ཚུ་ ཧེ་མ་ མཇལ་ཚུགས་དོ་བཟུམ་སྦེ་ མཇལ་ནིའི་གོ་སྐབས་མེདཔ་ལས་ གནས་ཉམས་དོ་ཟེར་ སླབ་མི་ཡང་ ཐོན་དོ་ཡོདཔ་ཨིན་པས།  
བོད་གངས་ཅན་ལྗོངས་ཀྱི་ ཙཱ་རི་གནས་དེ་ གནས་ཚུ་གི་ལས་གྲས་ལས་ ཁྱད་པར་ཅན་ཅིག་སྦེ་ ཆ་བཞག་དོ་ཡོདཔ་ལས་ དེ་བསྒང་ གནས་མཇལ་མི་འབྲུག་ཡང་ མི་ལེ་ཤ་སོང་ཡོད་པའི་ ལོ་རྒྱུས་ཡོདཔ་ད་ གནས་དེ་ བོད་ཀྱི་ ལྷོ་ཁ་ཐུག་ཨིན་པས།  
ཙཱ་རི་གནས་དེ་ བྱག་རང་བྱོན་ཨིནམ་ད་ ཧེ་མ་ རྒྱ་གར་རྡོ་རྗེ་གདན་ ཉམས་གསོ་མ་ཞུ་བའི་གནས་སྐབས་ལུ་ ནང་པའི་རྗེས་འཇུག་ཚུ་གིས་ ཙཱ་རི་གནས་མཇལ་ནི་ལུ་ ད་རེས་ རྡོ་རྗེ་གདན་མཇལ་དོ་བཟུམ་གྱི་ སྤྲོ་བ་བསྐྱེད་མི་ཐོན་ཡོདཔ་ད་ ཙཱ་རི་གནས་ཡོངས་རྫོགས་སྦེ་ མཇལ་བ་ཅིན་ ཟླཝ་༢ དང་༣ དེ་ཅིག་ འགོར་དོ་ཡོདཔ་ཨིན་པས།  
དེ་ཡང་ གནས་དེ་ ཙཱ་རི་རོང་སྐོར་རེ་ ལོ་༡༢ ཀྱི་ཤུལ་ལས་ གནས་སྐོར་རྐྱབ་ནི་ཡོདཔ་ད་ དེ་བསྒང་ གནས་སྐོརཔ་ཚུ་གིས་ གངས་རིན་པོ་ཆེ་ ཡོངས་རྫོགས་སྐོར་ར་རྐྱབ་དོ་ཡོདཔ་ལས་ ཟླཝ་༢ དང་༣ དེ་ཅིག་ འགོར་ཡོད་པའི་ལོ་རྒྱུས་འདུག།  
གངས་རིན་པོ་ཆེ་དེ་ རིང་ཚད་མི་ཊར་༦,༦༣༨ ཡོདཔ་ད་ ཙཱ་རི་གནས་དེ་ ཡོངས་རྫོགས་གངས་རི་དེ་ནང་ཡོདཔ་ད་ དེ་ཁར་ རྡོ་རྗེ་ཕག་མོ་དང་ བདེ་མཆོག་འཁོར་ལོ་སྡོམ་པ་ གཞན་ཡི་དམ་དང་ ལྷ་ཚོགས་ཚུ་གི་ སྐུ་འདྲ་ཚུ་ གནས་ལུ་སྦས་བཞག་ཡོདཔ་སྦེ་ མཇལ་དོ་ཡོདཔ་ད་ གནས་དེ་ཁར་ གུ་རུ་རིན་པོ་ཆེ་ ཐུགས་དམ་གནང་ཡོདཔ་མ་ཚད་ ཤུལ་ལས་ རྗེ་བཙུན་མི་ལ་རས་པ་ཡང་ ཐུགས་དམ་གནང་ཡོདཔ་ཨིན་པས།  
གངས་རི་ཆེན་པོ་དེ་ ནང་པའི་རྗེས་འཇུག་ཚུ་གིས་མ་ཚད་ ཧིན་དུའི་ཉམས་ལེན་པ་ཚུ་གིས་ཡང་ གུས་ཞབས་ཡོད་མི་དེ་ ཁོང་གི་ལུགས་ལས་ ཧིན་དུའི་ལྷ་དབང་ཕྱུག་གི་ ཕོ་བྲང་ཨིན་ཟེར་ ཁས་ལེན་དོ་ཡོདཔ་ལས་ ལོ་བསྟར་བཞིན་དུ་ རྒྱ་གར་ལས་ མི་འབུམ་ལས་བཅད་དེ་ གངས་རི་ཆེན་པོ་ མཇལ་བར་འགྱོ་དོ་ཡོདཔ་ཨིན་པས།  
དེ་བཟུམ་སྦེ་ ད་རེས་ འབྲུག་ལུ་ མཆིམས་ཕུ་གནས་ མཇལ་ནི་ལུ་ སྤྲོད་བ་བསྐྱེད་མི་དེ་ རྡོ་རྗེ་ཕག་མོའི་ སྐུ་འདྲ་མཇལ་ནིའི་དོན་ལུ་ཨིནམ་ད་ རྡོ་རྗེ་ཕག་མོ་དེ་ ནང་པའི་ལུགས་ལས་ རྩ་གསུམ་ཟེར་ བླ་མ་ཡི་དམ་མཁའ་འགྲོ་འབདཝ་ད་ མཁའ་འགྲོ་རྩ་ཆེ་ཤོས་ཅིག་ཨིན་པས།  
བཤད་སྲོལ་ཅིག་ལས་འབད་བ་ཅིན་ རྡོ་རྗེ་ཕག་མོ་དེ་ རྗེ་བཙུན་སྒྲོལ་མའི་ རྣམ་སྤྲུལ་ཨིན་ཟེར་ཨིནམ་ད་ མོ་ར་ འཕགས་པ་ཐུགས་རྗེ་ཆེན་པོ་ སྤྱན་རས་གཟིགས་ཀྱི་ གསང་བའི་ཡུམ་ཨིན་པས།  
མཆིམས་ཕུ་གནས་དེ་ སྤ་རོ་ དོཔ་ཤར་རི་ལས་ ཁ་ཡར་བལྟ་ དུས་ཡུན་ཆུ་ཚོད་༣ ལྷགཔ་ཅིག་ རྐང་ཐང་འགྱོ་དགོ་པའི་ས་ཁར་ཨིནམ་ད་ གནས་དེ་ རྒྱལ་ཁབ་ཀྱི་དོན་ལུ་ ལྟ་བཤལ་འོང་སའི་ ས་གོ་ཅིག་ཡང་ ཨིན་མས་ཟེར་ཞུ་ནི།

༉ ད་རེས་ནངས་པར་ ཆརཔ་ཆད་དེ་ ཉིམ་ཤར་མི་དང་བསྟུན་ ཆུ་ཁ་རྫོང་ཁག་ སྐྱབས་ཆ་ཤེལ་མ་སྒང་ཁའི་ སྤྱི་འོག་ནང་ཡོད་མི་ སྒང་ཁ་བསོད་ནམས་རྩེ་ལྷ་ཁང་དེ་ ཐག་རིང་ས་ལས་ལྟཝ་ད་ འོད་ཆེམ་ཆེ་སྦེ་ མཐོངམ་ཨིན་པས།  
དེ་ལས་ ལྷ་ཁང་གི་ སྦོ་ལོགས་ཁར་ལྷོདཔ་ད་ ལྷ་ཁང་གི་ ནང་ན་ལས་ དགེ་སློང་ཚུ་ དཔེ་ཆ་སྐྱོར་བའི་ ཆོས་སྒྲ་གོཝ་ཨིན་པས།  
དགེ་སློང་ཚུ་ དཔེ་ཆ་ལྷབ་ཨིན་རུང་ སློབ་ཁང་ཚུལ་ལྡན་ཅིག་མེདཔ་ལས་ གདོང་ལེན་བྱུང་སྟེ་ཡོདཔ་ད་ ད་ལྟོ་ སློབ་ཁང་སྦེ་ ལག་ལེན་འཐབ་མི་ ཁང་ཆུང་དེ་ སྒང་ཁ་ལྷ་ཁང་དེ་ནང་ གཞི་བཙུགས་འབད་མི་ དགེ་འདུན་སློབ་གྲྭའི་ སློབ་དཔོན་གྱི་ སྡོད་གནས་ཁང་ཨིན་པས།  
ཧེ་མ་འབད་བ་ཅིན་ དགེ་སློང་ཚུ་ ལྷ་ཁང་གི་ འོག་ཐོག་ལུ་ཡོད་མི་ ཁང་མིག་༡ དཔེ་ཆ་ལྷབ་ས་དང་ ཉལ་ས་ ལྟོ་ཟ་སའི་ ས་གོ་སྦེ་ ལག་ལེན་འཐབ་སྡོད་ནུག།  
སློབ་དཔོན་གྱི་ སྡོད་གནས་ཁང་དེ་ སློབ་ཁང་སྦེ་ ལག་ལེན་འཐབ་མི་ལུ་བརྟེན་ གནས་སྐབས་ཅིག་ དཀའ་ངལ་སེལ་ཡོད་རུང་ སློབ་དཔོན་དང་ དགེ་སློང་ཚུ་ལུ་ གདོང་ལེན་གཞན་ལེ་ཤ་ བྱུང་ཡོད་མི་དེ་ཡང་ ལྷ་ཁང་དེ་ནང་ བླམ་མེད་པའི་ཁར་ དགེ་ཕྲུག་ཚུ་གི་ ཐབ་ཚང་དང་ ཐབ་ཚངཔ་མེདཔ་མ་ཚད་ ཧེ་མ་བཟུམ་སྦེ་ ལྷ་ཁང་གི་དོན་ལུ་ སྦྱིན་བདག་འབད་མི་དང་ ཡང་ཅིན་ ཞལ་འདེབས་བྱིན་མི་མེདཔ་ཨིན་པས།  
སྒང་ཁ་གཡུས་ཚན་གྱི་ ཕྱག་ཕུལ་སའི་རྟེན་དང་ གནས་ཁང་བཟུམ་ཅིག་སྦེ་ ཆ་བཞག་མི་ བསོད་ནམས་རྩེ་ལྷ་ཁང་དེ་ བཟོ་བཀོད་དང་ གཟི་བརྗིད་ལས་འབད་རུང་ རྒྱལ་ཁབ་ཀྱི་ རྫོང་གཞིས་བཟུམ་ཅིག་སྦེ་ མཇལཝ་ཨིན་རུང་ དམངས་ཀྱི་ལྷ་ཁང་རྒྱུན་སྐྱོང་འཐབ་ནི་དང་ ད་ལས་ཕར་ ག་དེ་སྦེ་ ཡུན་བརྟན་གནས་ཚུགས་འོང་ག་ཟེར་བའི་ ཚ་གྱང་ཅན་གྱི་ གནས་སྟངས་ནང་ ལྷོད་དེ་ཡོད་ཟེར་ ས་གནས་ཀྱི་ མི་སེར་དང་ དགེ་འདུན་སློབ་གྲྭའི་ སློབ་དཔོན་གྱིས་ བཤདཔ་ཨིན་པས།  
སློབ་དཔོན་ལྷབ་ཅུ་གིས་ བཤད་མིའི་ནང་ ད་རེས་ནངས་པར་ ལྷ་ཁང་བདག་འཛིན་འཐབ་ནི་དང་ དགེ་འདུན་སློབ་ཕྲུག་ཚུ་གི་ འཚོ་སྐྱོང་བལྟ་ནི་གི་ འགན་ཁུར་དེ་ ཁོ་ལུ་ ཕོག་སྟེ་ཡོད་ཟེར་ཨིནམ་ད་ ཧེ་མ་འབད་བ་ཅིན་ སྦྱིན་བདག་ཚུ་གིས་ རྒྱུ་དངུལ་གཉིས་ཆ་རའི་ཐོག་ལས་ ལྷན་ཐབས་འབད་ནི་ཡོད་རུང་ བར་སྐབས་ཅིག་ལས་ བཞག་མི་ལུ་བརྟེན་ ད་རེས་ ཡུན་བརྟན་ག་དེ་སྦེ་ གནས་ཚུགས་འོང་ག་ཟེར་ ཚ་གྱང་ལང་སྟེ་ཡོད་ཟེར་ བཤདཔ་ཨིན་པས། སློབ་དཔོན་ལྷབ་ཅུ་གིས་འབད་བ་ཅིན་ ཁོ་གི་ ཁང་མིག་ཅིག་ དགེ་སློང་ཚུ་ དཔེ་ཆ་ལྷབ་བཅུག་དོ་ཡོདཔ་མ་ཚད་ ཁོ་ར་དང་ ཁོ་རའི་སློབ་དཔོན་མཉམ་རོགས་ཀྱིས་ སྐོར་རྒྱབ་ཐོག་ལས་ ཁོང་རའི་ཐབ་ཚང་ནང་ དགེ་ཕྲུག་ཚུ་ལུ་ བཞེས་སྒོ་འབད་བྱིན་དོ་ཟེར་ཨིན་པས།  
དུས་རབས་༡༨ པའི་ནང་བཞེངས་མི་ མི་སྡེའི་ལྷ་ཁང་དེ་ སྤྱི་ལོ་༢༠༠༤ ལུ་ མེ་རྐྱེན་བྱུང་སྟེ་ ལྷ་ཁང་ཆ་ཤས་ཅིག་ འཚིགས་པའི་ཤུལ་ལུ་ ལོག་གསར་བཞེངས་འབད་དེ་ སྤྱི་ལོ་༢༠༠༨ ལས་ཚུར་ མི་སྡེ་གིས་ སྦྱིན་བདག་ཐོག་ལས་ སྔར་ག་ཨིནམ་སྦེ་ར་ ཞབས་ཏོག་ཞུ་ནུག།  
སྐྱབས་ཆ་སྒང་ཁ་དེ་ ཐིམ་ཕུག་དང་ ཕུན་ཚོགས་གླིང་གི་ གཞུང་ལམ་བདའ་སྟེ་ ཀི་ལོ་མི་ཊར་༤༥ དེ་ཅིག་གི་ས་གནས་ ཝ་ཚ་ལུ་ལྷོདཔ་ད་ གཞུང་ལམ་གྱི་ལྟག་ལས་ཡར་ གྱེན་འཛེགས་ཏེ་ འཁོར་ལམ་རྩུབ་དྲགས་ ཀི་ལོ་མི་ཊར་༥ དེ་ཅིག་གི་རྩིས་འགྱོཝ་ད་ སྒང་གཤོང་ཉམས་ཅན་ཅིག་ནང་ ཆགས་ཏེ་ཡོདཔ་མ་ཚད་ གཡུས་ཚན་དེ་ནང་གི་ མི་སེར་ཚུ་ སོ་ནམ་གྱི་ལཱ་གཙོ་བོ་ ཀེ་བ་ལུ་བརྟེན་ཏེ་ སྡོདཔ་ཨིན་པས།  
སློབ་དཔོན་ལྷབ་ཅུ་དེ་ ལོ་༢ དང་ཕྱེད་དེ་ཅིག་གི་ཧེ་མར་ ལྷ་ཁང་དེ་ནང་ ལྷོད་པའི་སྐབས་ དགེ་སློང་༣ ལས་བརྒལ་མེད་རུང་ ད་རེས་ནངས་པར་ དགེ་སློང་ཞལ་གྲངས་༡༨ ལུ་ ཡར་སེང་སོང་ཡོདཔ་ལས་ འཚོ་སྐྱོང་ལུ་ གདོང་ལེན་སྦོམ་བྱུང་སྟེ་ཡོད་མི་དེ་ཡང་ དགེ་འདུན་སློབ་ཕྲུག་སྡེ་ཚན་དང་པའི་ནང་ལས་ མང་ཤོས་ར་ སློབ་གྲྭ་གཞན་ཚུ་ནང་ ཡར་སོཔ་ལས་ མི་སྡེ་ལུ་ ཕན་ཐོགས་མི་འོང་ནི་མས་ཟེར་ སྦྱིན་བདག་འབད་ནི་དང་ ཞལ་འདེབས་འབད་ནི་ཚུ་ མཚམས་འཇོག་འབད་མི་ལུ་བརྟེན་ཨིན་པས།  
འདི་འབདཝ་ལས་ ད་ལས་ཕར་ སྒང་ཁའི་ལོ་བསྟར་ཚེས་བཅུ་བརྩི་སྲུང་སྐབས་ལུ་ཡང་ མི་སྡེའི་ཁ་ཐུག་ལས་ ལྷན་ཐབས་ག་དེ་སྦེ་ འབད་འོང་ག་ཟེར་ སློབ་དཔོན་ལྷབ་ཅུ་དང་ དགེ་འདུན་སློབ་ཕྲུག་ཚུ་ལུ་ ཚ་གྱང་ལང་ནི་གི་ གཞི་གནད་ཅིག་ལུ་ཨིན་མས།  
སྒང་ཁཔ་ཚུ་གིས་ དང་ཕུ་བཟུམ་སྦེ་ ལྷ་ཁང་ལུ་ ཞབས་ཏོག་དང་ ཞལ་འདེབས་ཚུ་ མཚམས་འཇོག་འབད་བ་ཅིན་ བསོད་ནམས་རྩེ་ལྷ་ཁང་དེ་ཡང་ ཉམས་སྐྱོན་འབྱུང་ནི་དང་ ས་གནས་ཀྱི་ ལམ་སྲོལ་ཡང་ ཉམས་ནི་གི་ ཉེན་ཁ་འདུག་ཟེར་ བཤདཔ་ཨིན་པས།  
མི་ལོ་༤༡༧ གྱི་ཧེ་མར་ བླམ་གནས་རྙིང་པ་གིས་ གདན་ས་བཅགས་གནང་མི་ སྒང་ཁ་ལྷ་ཁང་གི་ ནང་རྟེན་གཙོ་བོ་ སྟོན་པ་མི་ཚད་ཅནམ་དང་ མགོནམོ་ཕྱག་དྲུགཔ་གཏེར་མ་དང་ ལུག་གི་རྭཝ་༤ འབད་མི་ལ་སོགས་པ་ཡོདཔ་ཨིན་པས།  
ཨིན་རུང་ སྒང་ཁའི་མི་སེར་ཚུ་གིས་ ལོ་བསྟར་བཞིན་དུ་ རང་ཟླ་༢ པའི་ནང་ ལོ་བསྟར་གྱི་འབུམ་སྡེ་ཚེས་བཅུ་ ཉིནམ་༤ གི་རིང་ རྩ་བོ་༤ གིས་ ཉིནམ་རེ་སྐོར་རྒྱབ་སྦེ་ བཟུང་སྲོལ་ཡོད་མི་དང་ རང་ཟླ་༩ པའི་ནང་ ལོ་བསྟར་གྱི་ ལྷ་ཆོད་ཟེར་ སྒང་ཁ་པའི་ ཕོ་སྐྱེས་སྐྱེས་ལོ་༡༧ ཡན་ཆད་དང་༦༠ མན་ཆད་འབད་མི་ཆ་མཉམ་ ས་གནས་ག་ཏེ་ཡོད་རུང་ ལྷ་མཆོད་ཀྱི་ དུས་སྟོན་ནང་ ཨིན་ཅི་མིན་ཅི་ ལྷོད་དགོཔ་ལས་ མ་ལྷོད་མི་ཚུ་ལུ་ ཉེས་ཆད་བཀལ་སྲོལ་ཡོདཔ་མི་ལུ་ བལྟ་བ་ཅིན་ ལམ་སྲོལ་དེ་ བདག་འཛིན་འཐབ་དོ་ཡོད་པའི་ བརྡ་མཚོན་སྟོནམ་མས་ཟེར་ ཞུ་ནི་ཨིན།

༉ ཤིང་ཆེན་སྣ་ཚོགས་ཀྱིས་ ལྕགས་རི་སྦེ་ བསྐོར་ཡོད་པའི་ སྤང་ཐང་ཉམས་དགའ་ཏོག་ཏོ་ཅིག་ནང་ལྷོདཔ་ད་ ཆོས་ཀྱི་སྒྲ་དབྱངས་དུམ་གྲ་རེ་གོཝ་མ་གཏོགས་ མི་སྐད་དང་ ཁྱི་སྐད་ལ་སོགས་པ་ག་ནི་ཡང་ གོ་ནི་མིན་འདུག།  
ཨིན་རུང་ ས་སྨུག་སྤུབས་ཡོད་མིའི་ནང་ལས་ ལེགས་ཤོམ་སྦེ་ལྟཝ་ད་ ཟངས་མདོག་དཔལ་རིའི་ བཟོ་བཀོད་དང་ ཆ་འདྲཝ་སྦེ་ བཞེངས་ཡོད་པའི་ ལྷ་ཁང་ཐོག་ཚད་གཉིས་འབད་མིའི་ གདོང་ཁ་ལས་ ན་བཟའ་དམར་སེར་གྱོན་མི་རེ་གཉིས་ ཕར་ཚུར་འགྱོ་སར་མཐོངམ་མས།  
དེ་ཡང་ པདྨ་དགའ་ཚལ་ཁྲོམ་ལས་ ཀི་ལོ་མི་ཊར་༨ ལྷགཔ་ཅིག་གི་ ས་གནས་ཁར་ཡོད་མི་ འཇའ་ཤར་དགོན་པ་ལུ་བཞུགས་མི་ ཨ་ནེམོ་ཚུ་ཨིནམ་ད་ ཨ་ནེམོ་གྲྭ་ཚང་དེ་ སྤྱི་ལོ་༢༠༠༢ ལུ་ སྒྲུབ་བླ་རྒྱལ་མཚན་སྤྲུལ་སྐུ་མཆོག་གིས་ གཞི་བཙུགས་གནང་ཡོདཔ་ཨིན་པས།  
ཨིན་རུང་ དགོན་པ་དེ་ པདྨ་དགའ་ཚལ་བཟོ་སྦལ་ལས་ རྗེ་བཙུན་སྒྲོལ་མའི་ རྣམ་སྤྲུལ་ཨིནམ་སྦེ་ བཤད་སྲོལ་ཡོད་མི་ ཨ་ནེམོ་འོད་གསལ་ཆོས་སྒྲོན་གྱིས་ སྤྱི་ལོ་༡༩༥༩ ལུ་ གདན་ས་ཕྱག་བཏབ་གནང་ནུག་ཟེར་ སྐྱེས་ལོ་༣༥ ལང་མི་ ཨ་ནེམོ་ཆོས་བཟང་ལྷ་མོ་གིས་ བཤད་ཡོདཔ་ད་ མོ་ར་ ཨ་ནེམོ་འོད་གསལ་ཆོས་སྒྲོན་གྱི་ ཡང་སྲིད་ཨིན་པས།  
ཨ་ནེམོ་སྤྲུལ་སྐུ་ ཆོས་བཟང་ལྷ་མོ་གིས་ འབད་བ་ཅིན་ ཨ་ནེམོ་སྐུ་ཚེ་གོང་མ་གིས་ དགོན་པ་དེ་ནང་ གདན་ས་བཅགས་གནང་སྟེ་ཞལ་སློབ་༢༥ དང་༣༠ གི་བར་ན་འབད་མི་ ཨ་ནེམོ་གི་སྡེ་ གཞི་བཙུགས་གནང་ནུག་ཟེར་ཨིནམ་ད་ དགོན་པའི་མིང་ འཇའ་ཤར་དགོན་པ་ཟེར་ བཏགས་མི་དེ་ཡང་ ཨ་ནེམོ་མོ་ར་ བསྟན་པ་དང་ འགྲོ་བ་མི་ཚུ་གི་ ཕན་ཐབས་ལུ་ གདན་ས་ཅིག་ ཕྱག་བཏབ་མཛད་ནིའི་དོན་ལས་ ཡོངས་ལ་དགོན་པའི་ལྟག་ལུ་ གངས་རི་དེ་ཁ་ལས་ སློབ་མ་ཚུ་ ས་ཁོངས་འཚོལ་བར་ བཏང་ནུག་ཟེར་ཨིན་པས།  
དེ་བསྒང་ མོ་ར་ གངས་རི་དེ་ཁར་ སྒྲུབ་པ་གནང་སྟེ་ བཞུགས་ཡོདཔ་ད་ སློབ་མ་ཚུ་གིས་ ས་ཁོངས་འཚོལ་བར་སོང་སྟེ་ ད་ལྟོའི་དགོན་པ་དེ་ཁར་ལྷོདཔ་ད་ ས་ཆ་དགའ་ཏོག་ཏོ་ཅིག་མཐོངམ་ལས་ དུ་པ་བཏང་ཐོག་ལས་ ཨ་ནེམོ་འོད་གསལ་ཆོས་སྒྲོན་ལུ་ བརྡ་སྟོནམ་ད་ མོ་གིས་ གདན་ས་བཅག་ནིའི་ལུང་བསྟན་ དེ་ནང་འོང་ནི་མས་ཟེར་ ཐུགས་བཞེད་གནང་སྟེ་ བྱོན་ནུག་ཟེར་ཨིན་པས།  
དེ་ལས་ ཨ་ནེམོ་མོ་ར་ ས་གནས་དེ་ཁར་ཕེབས་ད་ ནམ་མཁའ་ལས་ མེ་ཏོག་གི་ཆརཔ་རྐྱབ་ ཡོངས་ལ་དགོན་པའི་ལྟག་གི་ གངས་རི་ལས་ འཇའ་ཤར་མིའི་མཇུག་དེ་ ད་ལྟོའི་དགོན་པ་ཆགས་སར་ཕོགཔ་ལས་ གདན་ས་བཅགས་གནང་པའི་ཤུལ་ལས་ མིང་ཡང་ འཇའ་ཤར་དགོན་པ་ཟེར་ བཏགས་གནང་ནུག་ཟེར་ ཡང་སྲིད་ཀྱིས་ བཤདཔ་ཨིན་པས།  
སྤྱི་ལོ་༡༨༡༢ ལུ་ སྐུ་འཁྲུངས་མི་ ཨ་ནེམོ་འོད་གསལ་ཆོས་སྒྲོན་དེ་ ཞིང་ཕེབས་པའི་ཤུལ་ལས་ དགོན་པ་དེ་ བཟོ་སྦལ་རྒེད་འོག་གི་ མི་སེར་ཚུ་གིས་ བདག་འཛིན་འབད་ཡོད་རུང་ སྤྱི་ལོ་༡༩༩༢ ལུ་ སྒྲུབ་བླ་རྒྱལ་མཚན་སྤྲུལ་སྐུ་ལུ་ ཕུལ་ཡོདཔ་ཨིན་པས།  
ཡང་སྲིད་ཀྱིས་ བཤད་མིའི་ནང་ ད་རེས་ནངས་པར་ དགོན་པ་དེ་ནང་ ཨ་ནེམོ་ཞལ་གྲངས་༡༩ དང་ དགོན་པ་དེ་གི་ལྟག་ལུ་ཡོད་མི་ སྒྲུབ་སྡེའི་ནང་ ཨ་ནེམོ་༡༠ ཡོདཔ་བཞིན་དུ་ ཨ་ནེམོ་ཞལ་གྲངས་༢༥ ལུ་ གཞུང་གྲྭ་ཚང་ལས་ ལྟོ་ཕོགས་གནང་དོ་ཡོདཔ་ཨིན་རུང་ གཞན་དག་པ་ཅིག་གི་དོན་ལུ་ དད་ཅན་སྦྱིན་བདག་ཚུ་ལས་ རྒྱབ་སྐྱོར་འཚོལ་ཏེ་ ལྷན་ཐབས་འབད་དོ་ཟེར་ཨིན་པས།  
ད་ལས་ཕར་ དགོན་པ་དེ་ནང་ བཤད་གྲྭ་ཅིག་ཡང་ གཞི་བཙུགས་འབད་ནི་ཨིནམ་ལས་ དེ་གི་དོན་ལུ་ ཆོས་ཚན་ཚུ་ཡང་ བཟོ་ཚར་ཡོདཔ་མ་ཚད་ མཐུན་རྐྱེན་གཞན་ཚུ་ཡང་ གྲ་སྒྲིག་སོང་ནུག་ཟེར་ ཞུ་ནི་ཨིན།

༉ ཧེ་མ་ རྒྱ་གར་འཕགས་པའི་ཡུལ་ལུ་ གྲུབ་ཐོབ་ཆེན་པོ་བརྒྱད་ཅུ་རྩ་བཞི་ བཞུགས་ཡོད་པའི་གྲས་ལས་ གྲུབ་ཐོབ་ནགས་ཀྱི་རིན་ཆེན་གྱིས་ རྒྱལ་ཁབ་ནང་ ཞབས་བཅགས་གནང་སྟེ་ ས་ཕྱོགས་ལུང་ཕྱོགས་ལེ་ཤ་ཅིག་ བྱིན་གྱིས་རླབས་གནང་མི་དེ་ ད་རེས་ འབྲུག་མི་ཚུ་གིས་ མཇལ་ཚུགས་དོ་ཡོདཔ་ཨིན།  
གྲུབ་ཐོབ་ཀྱིས་ ས་གནས་ལེ་ཤ་ཅིག་ནང་ ཞབས་བཅགས་གནང་མིའི་གྲས་ལས་ གཅིག་ སྤུ་ན་ཁའི་ མོ་ཆུ་བརྒྱུད་དེ་འགྱོ་བའི་སྐབས་ འཁོར་ལམ་ལྟག་ལུ་ རྡོ་རྒྱ་གར་བླམ་ཟེར་མི་གནས་དེ་ གྲུབ་ཐོབ་ཀྱི་ མཛད་ཤུལ་ཨིན་པས།  
ལོ་རྒྱུས་དང་འཁྲིལ་བ་ཅིན་ གྲུབ་ཐོབ་དེ་ རྒྱ་གར་ ནུབ་བེང་གཱལ་ལུ་ བཞུགས་པའི་སྐབས་ ཁོ་རའི་ཡུམ་ སྦལཔ་ཅིག་ལུ་ སྐྱེ་བ་ལེན་ཏེ་ ཉེ་འཁོར་བའི་སྡུག་བསྔལ་སྦོམ་མྱོང་ཡོད་པའི་ མངོན་ཤེས་གཟིགས་ཏེ་ ཡུམ་དེ་སྡུག་བསྔལ་ལས་ འགྲོལ་གཏང་ནིའི་དོན་ལུ་ སྤུ་ན་ཁ་ལུ་བྱོན་ནུག།  
གྲུབ་ཐོབ་ སྤུ་ན་ཁ་ལུ་ཕེབས་པའི་སྐབས་ རྡོ་ཕུག་དེ་ ཨམ་རི་རྩ་ཆུམ་གྱི་ ས་ཞིང་ནང་ཨིནམ་ལས་ ཨམ་གིས་དབང་ཡོདཔ་གཟིགས་ཏེ་ གྲུབ་ཐོབ་ཀྱིས་ ཨམ་དེ་ལས་ རྡོ་ཕུག་ལྷང་པའི་སྐབས་ རྡོ་དགོ་པ་ཅིན་ མོ་གི་འོག་ལས་ལཱ་འབད་དེ་ ལོ་༣ སྡོད་དགོ་ཟེར་ སླབ་པའི་ཤུལ་ལས་ གྲུབ་ཐོབ་ཀྱིས་ ཨམ་གི་བྱ་རོགས་རྒྱུག་ནི་ འགོ་བཙུགས་ནུག།  
གྲུབ་ཐོབ་ཀྱིས་ ཞིང་རྨོ་ནི་དང་ ཞིང་ཁ་ལཱ་འབད་ནི་ ལྕང་ལཱ་རྐྱབ་ནི་ལ་སོགས་པའི་ ལཱ་ཚུ་འབད་ཡོདཔ་མ་ཚད་ ནོར་རྫིཔ་སྦེ་ཡང་ བཞུགས་ཡོདཔ་ད་ ཉིན་མར་ ཨམ་གྱི་ལཱ་འབད་རུང་ ནུབ་མོར་ མོ་ཆུའི་རྩ་བར་ ཐུགས་དམ་གནང་སྟེ་ བཞུགས་ཡོད་པའི་ ལོ་རྒྱུས་འདུག།  
དེ་ལས་ གྲུབ་ཐོབ་ཀྱིས་ རྫུ་འཕྲུལ་གྱི་ཐོག་ལས་ གློག་རྒྱུན་ཕབས་ཏེ་ རྡོ་ཕུག་གུ་རྐྱབ་པའི་སྐབས་ རྡོའི་སྦུག་ནང་ལས་ར་ བཀག་བཏང་པའི་སྐབས་ སྦལཔ་ཅིག་ཐོན་འོང་མི་དེ་ ཞབས་ཀྱིས་མནན་ཏེ་ རྣམ་ཤེས་ཐོག་དྲངས་ཡོདཔ་ཨིན་པས།  
དེའི་ཤུལ་ལས་ སྦལཔ་གི་ ཤ་ཁྲ་དང་རུ་ཏོག་ཚུ་ ཚ་ཚ་ལུ་བཞེངས་གནང་སྟེ་ རིགས་གསུམ་མགོན་པའི་མཆོད་རྟེན་ཅིག་ བཞེངས་མིའི་ནང་གཟུངས་སྦེ་ ཕུལ་གནང་ཡོདཔ་ད་ ད་རེས་ མཆོད་རྟེན་དང་ རྡོ་ཕུག་གཉིས་ཆ་ར་ནང་ རྡོ་རྒྱ་གར་བླམ་ ལྷ་ཁང་གི་མཐའ་མར་ མཇལ་ཚུགས་དོ་ཡོདཔ་ད་ ལྷ་ཁང་དེ་ ཡབ་ཨྱོན་རྡོ་རྗེ་གིས་ བཞེངས་གནང་ནུག།  
དེ་བསྒང་ གྲུབ་ཐོབ་སྤུ་ན་ཁ་དང་ མགར་ས་བར་ན་ བཞུགས་པའི་སྐབས་ ཡེ་སྦིས་ས་གཡུས་ཚན་ནང་ སྐུ་མཚམས་བཞུགས་པའི་སྐབས་ གྲུབ་རྟགས་སྦེ་ ལམ་ལྟག་ལུ་ གྲུབ་ཆུ་ཅིག་ བཏོན་གནང་ཡོདཔ་ད་ གྲུབ་ཆུའི་མིང་དེ་ ཀོའུ་པ་ནི་ཟེར་ སླབ་མི་ལུ་བལྟ་བ་ཅིན་ རྒྱ་གར་གྱི་ཁ་སྐད་ལས་ རྟ་དྲངས་ཏེ་ བཏགས་གནང་ཡོདཔ་ད་ དེའི་སྦོ་ལོགས་ཁར་ གྲུབ་ཁང་གི་ གྱང་ཁོག་ཅིག་དང་ ཙན་དན་ཤིང་སྦོམ་ཅིག་ཡང་འདུག།  
གྲུབ་ཐོབ་ ནགས་ཀྱི་རིན་ཆེན་གྱིས་ ནུབ་ཕྱོགས་རྫོང་ཁག་ནང་རྐྱངམ་གཅིག་མེན་པར་ ཤར་ཕྱོགས་ལུ་ཡང་ ཞབས་ཀྱིས་བཅགས་གནང་ཡོདཔ་ད་ ནམ་ཅིག་འབདཝ་ད་ གྲུབ་ཐོབ་དེ་ དང་ཕུའི་གཞུང་ལམ་བརྒྱུད་དེ་ བཀང་ལུང་ལས་ བཀྲིས་སྒང་ཁ་ཐུག་བྱོན་པའི་སྐབས་ ལམ་ཁར་ ཨ་ནེམོ་སྡེ་ཚན་ཅིག་ ལྟོ་ཟ་ཡོདཔ་གཟིགས་ཏེ་ གྲུབ་ཐོབ་ཀྱིས་ ཁོ་ལུ་ཡང་ ཨ་ཙི་ཅིག་གནང་ཟེར་ གསུངས་པའི་སྐབས་ ཨ་ནེམོ་ཅིག་གིས་ ལྟོ་དེ་ ང་བཅས་ར་ མི་ལང་ནི་མས་ ཁྱོད་ར་ ལྟོཝ་བཀྱེས་པ་ཅིན་ ཁི་བཞེས་ཟེར་ ཞུ་ནུག།  
དེ་ལས་ གྲུབ་ཐོབ་ཀྱིས་ མ་བཏུབ་མེད་ཟེར་གསུངས་ཏེ་ ལམ་གྱི་འོག་ལུ་གཟིགས་པའི་སྐབས་ ཨ་བ་གཟིགས་ཏེ་ སེ་གོལ་ཅིག་བཏོགས་གནང་པའི་སྐབས་ ཨ་བ་དེ་ ལྟོ་ལུ་གྱུར་ཡོད་མི་དེ་ བཞེས་པའི་སྐབས་ ཨ་ནེམོ་ཚུ་གིས་ གྲུབ་ཐོབ་དེ་ མི་ཕལ་པ་མེནམ་ ཧ་གོ་ནི་དེ་གིས་ ཁོང་ཟ་མི་ ལྟོ་དྲངས་ཡོད་པའི་ ལོ་རྒྱུས་འདུག།  
དེ་ལས་ ཨ་ནེམོ་ཚུ་གིས་ གྲུབ་ཐོབ་ལུ་ གཤགས་པ་སྦེ་ མཆོད་རྟེན་ཅིག་བཞེངས་ཡོད་མི་དེ་ ད་ལྟོའི་བར་ན་ཡང་ བཀའ་ལུང་དང་ ཡོན་ཕུ་ལའི་བར་ན་ མཇལ་ཚུགས་དོ་ཡོདཔ་ད་ མཆོད་རྟེན་གྱི་མིང་ཡང་ ཨ་ནེམོ་མཆོད་རྟེན་ཟེར་ ཞུཝ་ཨིན་པས།  
གྲུབ་ཐོབ་ལུ་ སློབ་དཔོན་ཁི་བཞེས་ཟེར་ཡང་ ཞུ་དོ་ཡོདཔ་ད་ དེ་ཡང་ ཨ་ནེམོ་ཚུ་གིས་ ཁི་བཞེས་ཟེར་བའི་སྐབས་ གྲུབ་ཐོབ་ཀྱིས་ ཨ་བ་བཞེས་མི་ལས་ རྟ་དྲངས་ཏེ་མཚན་གསོལ་ཡོདཔ་ད་ ཁི་ཟེར་མི་དེ་ ཚངས་ལའི་ཁ་སྐད་ལས་ ཨ་བ་ལུ་སླབ་ཨིན་པས།  
དེ་བསྒང་ གྲུབ་ཐོབ་གིས་ ཡོན་ཕུ་ལ་ལུ་ སྐུ་མཚམས་གནང་བཞུགས་པའི་ གྲུབ་རྟགས་ ས་སྐམ་རྡོ་སྐམ་ནང་ལས་ གྲུབ་ཆུ་ཅིག་ཡང་ བཏོན་ཡོདཔ་མ་ཚད་ དེའི་ཉེ་འདབས་ལུ་ མཚམས་ཁང་ གྱང་ཁོག་ཐལ་མི་ཅིག་ ད་ལྟོའི་བར་ན་ཡང་ མཇལ་ཚུགས་དོ་ཡོདཔ་ཨིན་པས།  
དེ་ལས་ བཀྲིས་སྒང་ཁབ་སྟོད་ལུ་འབད་བ་ཅིན་ གྲུབ་ཐོབ་ཀྱིས་ གཡུས་མི་ཚུ་ལུ་གནོདཔ་བཀལ་མི་ བཙན་མོར་ཕུ་པ་དེ་ དམ་བཞག་གནང་སྟེ་ གནས་བདག་ལུ་ བཅོལ་གནང་པའི་ལོ་རྒྱུས་འདུག།  
གྲུབ་ཐོབ་ནགས་ཀྱི་རིན་ཆེན་དེ་ སྤྱི་ལོ་༡༣༨༤ ལུ་ ནུབ་བཱེང་གལ་གྱི་མངའ་སྡེ་ ཅི་ཏ་གཱོང་ལུ་ འཁྲུངས་ཡོདཔ་ད་ ཤུལ་ལས་ རྒྱ་གར་དང་ བང་ལ་དེཤ་ ཁ་གྱེས་འགྱོ་བའི་ཤུལ་ལས་ གྲུབ་ཐོབ་འཁྲུངས་སའི་གཡུས་དེ་ བང་ལ་དེཤ་གི་ མངའ་འོག་ལུ་ཚུད་ནུག།  
གྲུབ་ཐོབ་མཆོག་ དགུང་ལོ་༨ ལས་ར་ དགེ་ཚུལ་གྱི་སྡོམ་པ་ ཞུ་ཡོདཔ་མ་ཚད་ དགུང་ལོ་༢༠ ལུ་ བསྙེན་རྫོགས་ཀྱི་ སྡོམ་པ་ཞུ་བའི་ཤུལ་ལས་ ཤྲི་ལངྐ་ལུ་ ལོ་༦ དེ་ཅིག་ བཞུགས་པའི་ལོ་རྒྱུས་འདུག།  
དེ་ལས་ རྒྱ་གར་ལུ་ ལོག་བྱོན་ཏེ་ ཐུགས་དམ་ལུ་ བཞུགས་གནང་པའི་སྐབས་ དག་སྣང་ལུ་ གྲུབ་ཐོབ་ཤ་ཝ་རི་པ་གིས་ དུས་འཁོར་དང་རྩ་རླུང་གི་ མན་ངག་ཚུ་གནང་ཡོདཔ་ད་ ནམ་ཅིག་འབདཝ་ད་ ད་རུང་ དག་སྣང་ནང་ འཕགས་པ་ཐུགས་རྗེ་ཆེན་པོ་ སྤྱན་རས་གཟིགས་ཀྱིས་ བོད་ལུ་འགྱོ་དགོ་པའི་ལུང་བསྟན་ གནང་མི་དང་བསྟུན་ སྤྱི་ལོ་༡༤༢༦ དང་༡༤༣༣ དེ་ལས་༡༤༥༣ ཚུ་ནང་ བོད་ལུ་བྱོན་ཏེ་ དུས་འཁོར་གྱི་ ཆོས་འཁོར་བསྐོར་གནང་ནུག།  
གྲུབ་ཐོབ་མཆོག་ འབྲུག་དང་ བོད་ལུ་ ལོ་ལེ་ཤ་བཞུགས་པའི་ཤུལ་ལས་ བསྟན་པ་དང་སེམས་ཅན་གྱི་དོན་ལུ་ ནེ་པཱལ་ལུ་ བཞུགས་པའི་རིང་ ཀཱཐ་མཱན་ཌུ་གི་ པིན་ཏུ་བཱ་ཧལ་ཟེར་སར་ སྤྱི་ལོ་༡༤༦༨ ལུ་ དགོངས་པ་རྫོགས་ནུག་ཟེར་ ཞུ་ནི་ཨིན།

༉ ད་རེས་ནངས་པར་ སྐྱབས་རྗེ་རྗེ་མཁན་རིན་པོ་ཆེ་ སྤྲུལ་སྐུ་འཇིགས་མེད་ཆོས་གྲགས་མཆོག་གིས་ ཐིམ་ཕུག་ ཀུན་གསལ་ཕོ་བྲང་གི་ སྟོན་པ་རྡོར་གདན་མིའི་ སྐུ་འདུན་ལུ་སྦེ་ རྒྱལ་བའི་གསུང་རབ་ཆེན་མོ་ བཀའ་འགྱུར་གྱི་ ལྗགས་ལུང་གནང་སར་ རྒྱལ་ཁབ་ནང་འཁོད་དང་ ཕྱིའི་རྒྱལ་ཁབ་ཚུ་ལས་ དད་ཅན་སྐྱ་སེར་ཕོ་མོ་ སྟོང་ཕྲག་ལས་བཅད་དེ་ འཛོམས་ཡོདཔ་ཨིན།  
སྐྱབས་རྗེ་རིན་པོ་ཆེ་མཆོག་གིས་ མི་མང་ལུ་ བཀའ་འགྱུར་གྱི་ ལྗགས་ལུང་གནང་མི་དེ་ ད་རེས་བརྩིསཝ་ད་ ཐེངས་༤ པ་ཨིན་པས།  
སྐྱབས་རྗེ་མཆོག་གིས་ བཀའ་འགྱུར་གྱི་ལྗགས་ལུང་དེ་ ཞིང་གཤེགས་དམ་པ་ སྐྱབས་རྗེ་བདུད་འཇོམས་ འཇིགས་བྲལ་ཡེ་ཤེས་རྡོ་རྗེ་མཆོག་ལས་ ཞུ་ཡོདཔ་ཨིན་པས།  
རྒྱལ་བའི་གསུང་རབ་བཀའ་འགྱུར་ནང་ སངས་རྒྱས་བཅོམ་ལྡན་འདས་ཀྱིས་ གསུངས་གནང་མི་ ཆོས་ཀྱི་ཕུང་པོ་བརྒྱད་ཁྲི་བཞི་སྟོང་ག་ར་ ཚང་ཡོདཔ་ལས་ བཀའ་འགྱུར་གྱི་ལུང་ འཐོབ་པ་ཅིན་ ཆོས་ཀྱི་ཕུང་པོ་ཡོངས་རྫོགས་ཀྱི་ དངོས་གྲུབ་ཐོབ་དོ་བཟུམ་ཅིག་ཨིན་པས།  
བཀའ་འགྱུར་ལྗགས་ལུང་ འགོ་འདྲེན་ཚོགས་ཆུང་གི་དྲུང་ཆེན་ མཁན་པོ་སངས་རྒྱས་ཆོས་གྲགས་ཀྱིས་ བཤད་མིའི་ནང་ བཀའ་འགྱུར་ནང་ འདུལ་བ་དང་ མདོ་སྡེ་ དེ་ལས་ མངོན་པ་ག་ར་ཚངམ་སྦེ་ ཡོད་ཟེར་ཨིན་པས།  
སངས་རྒྱས་བཅོམ་ལྡན་འདས་ཀྱིས་ རྒྱ་གར་འཕགས་པའི་ཡུལ་ལུ་ ཉན་རང་གི་ དགྲ་བཅོམ་པ་ཚུ་ལུ་ གསུངས་གནང་མི་ཆོས་དེ་ ཤུལ་ལས་ བོད་སྐད་ལུ་ བསྒྱུར་བཅོས་འབད་ནི་དེ་གིས་ བཀའ་འགྱུར་ཟེར་བའི་ ངེས་ཚིག་ལུ་གྱུར་སོ་ནུག།  
མ་གཞི་ སངས་རྒྱས་བཅོམ་ལྡན་འདས་ཀྱིས་ དགྲ་བཅོམ་པ་གྲངས་མེདཔ་ཅིག་ལུ་ ཆོས་ཀྱི་ཕུང་པོ་བརྒྱད་ཁྲི་བཞི་སྟོང་ གསུངས་ཡོདཔ་ཨིན་རུང་ དེ་ཚུ་ ཡིག་ཐོག་ལུ་ ཕབ་མ་ཚུགསཔ་ལས་ ལོ་ལེ་ཤ་གི་ཤུལ་ལས་རྐྱངམ་གཅིག་ ཡིག་ཐོག་ལུ་ བསྒྱུར་གནང་ནུག།  
མཁན་པོ་སངས་རྒྱས་ཆོས་གྲགས་ཀྱིས་འབད་བ་ཅིན་ སྟོན་པ་སངས་རྒྱས་མཆོག་ སྐུ་མྱ་ངན་ལས་འདས་པའི་ཤུལ་ལུ་ ཉན་རང་གི་ དགྲ་བཅོམ་ཚུ་ བཀའ་བསྡུ་ཐེངས་༣ འཚོགས་པའི་སྐབས་ལུ་རྐྱངམ་གཅིག་ རྒྱལ་བའི་བཀའ་དེ་ ཡིག་ཐོག་ལུ་ ཕབ་གནང་ནུག་ཟེར་ཨིནམ་ད་ དེའི་ཧེ་མར་ དགྲ་བཅོམ་པ་ཚུ་གིས་ རྒྱལ་བའི་བཀའ་དེ་ ཐུགས་ཁར་ བྱིན་གྱིས་རླབས་བཞག་ཡོདཔ་ཨིན་པས།  
དེ་ཡང་ སངས་རྒྱས་སྐུ་མྱ་ངན་ལས་འདས་པའི་ ལོ་དེའི་ཤུལ་ལས་ རྒྱལ་པོ་མ་སྐྱེས་དགྲ་གིས་ སྦྱིན་བདག་མཛད་དེ་ རྒྱལ་པོའི་ཁབ་ཀྱི་བྲོང་ནང་ བཀའ་བསྡུ་དང་པ་ འཚོགས་པའི་སྐབས་ དགྲ་བཅོམ་པ་༥༠༠ དེ་ཅིག་ འཛོམས་ཐོག་ལས་ སངས་རྒྱས་ཀྱི་ཆོས་ བདེན་པ་༤ འི་ ཆོས་ཀྱི་འཁོར་ལོ་བསྐོར་བའི་སྐབས་ སངས་རྒྱས་ཀྱི་བཀའ་དེ་ དགྲ་བཅོམ་པ་ཚུ་གི་ མི་བརྗེད་པའི་བཟུང་ལུ་ བྱིན་གྱིས་རླབས་བཞག་ཡོདཔ་མ་གཏོགས་ ཡིག་ཐོག་ལུ་ མེདཔ་ཨིན་པས། མཁན་པོ་སངས་རྒྱས་ཆོས་གྲགས་ཀྱིས་ བཤད་མིའི་ནང་ སྟོན་པ་སྐུ་མྱ་ངན་ལས་འདས་ཏེ་ ལོ་༡༡༠ གྱི་ཤུལ་ལས་ བཀའ་བསྡུ་༢ པ་འཚོགས་པའི་སྐབས་ལུ་ཡང་ རྒྱལ་བའི་བཀའ་དེ་ ཡིག་ཐོག་ལུ་ མ་ཕབ་པས་ཟེར་ཨིནམ་ད་ བཀའ་བསྡུ་༢ པ་དེ་ ཡུལ་ཡང་པ་ཅན་ལུ་ བསྟན་པའི་སྦྱིན་བདག་ ཆོས་རྒྱལ་མྱ་ངན་མེད་ཀྱིས་ མཛད་ཐོག་ལས་ འཚོགས་ཡོདཔ་ད་ དེ་བསྒང་ དགྲ་བཅོམ་པ་༧༠༠ ལྷགཔ་ཅིག་གིས་ མཚན་ཉིད་མེད་པའི་ ཆོས་འཁོར་བསྐོར་གནང་ནུག།  
བཀའ་འགྱུར་དེ་ ཡིག་ཐོག་ལུ་ ཁ་ཆེ་མེ་ཏོག་བརྩེགས་པའི་ ཀུན་དགའ་ར་ཝ་ལུ་ སྦྱིན་བདག་ཀརྣི་ཀ་གིས་མཛད་ཐོག་ལས་ བཀའ་བསྡུ་༣ པ་ འཚོགས་པའི་སྐབས་ལུ་རྐྱངམ་གཅིག་ ཡིག་ཐོག་ལུ་ཕབ་ཡོདཔ་ད་ དེ་བསྒང་ རྒྱལ་བའི་བཀའ་དེ་ ལེགས་སྦྱར་ལྷའི་སྐད་དང་པ་ ལི་གཉིས་ནང་རྐྱངམ་གཅིག་ཡོདཔ་ཨིན་པས།  
དུས་རབས་༧ པའི་ནང་ བཀའ་འགྱུར་དེ་ བོད་ཀྱི་ལོ་ཙཱ་བ་ཚུ་གིས་ སྐད་བསྒྱུར་གནང་ཡོདཔ་ད་ དེ་ཡང་ མཁན་པོ་སངས་རྒྱས་ཆོས་གྲགས་ཀྱིས་འབད་བ་ཅིན་ དུས་རབས་༧ པའི་ནང་ རྒྱལ་པོ་སྲོང་བཙན་སྒམ་པོའི་སྐབས་ ཐུ་མི་མཁན་པོ་སམ་བྷོ་ཊ་གིས་ སྤྱན་རས་གཟིགས་ཀྱི་ མདོ་བརྒྱུད་ཉེར་གཅིག་ཚུ་ བོད་སྐད་ལུ་བསྒྱུར་གནང་མི་ལུ་ བལྟ་བ་ཅིན་ བཀའ་འགྱུར་དེ་ དེ་བསྒང་ལས་ར་ སྐད་བསྒྱུར་གནང་ནི་ འགོ་བཙུགས་ནུག་ཟེར་ཨིན་པས།  
དེ་ལས་ དུས་རབས་༨ པའི་ནང་ སྔ་བསྒྱུར་རྙིང་མའི་ལོ་ཙ་བ་ མཁས་པ་བེེ་རོ་ཙ་ན་དང་ སྐ་བ་དཔལ་བརྩེགས་ ཅོག་རོ་ཀླུའི་རྒྱལ་པོ་ལ་སོགས་པ་ཚུ་གིས་ བཀའ་འགྱུར་བསྒྱུར་བཅོས་གནང་ཡོདཔ་མ་ཚད་ དེ་ལས་བརྒྱུད་དེ་ དུས་རབས་༡༡ པའི་ནང་བྱོན་མི་ གསར་མིའི་ལོ་ཙཱ་བ་ རིན་ཆེན་བཟང་པོ་དང་ སྒྲ་བསྒྱུར་མར་པ་ལ་སོགས་ཚུ་གིས་ཡང་ བསྒྱུར་གནང་ནུག་ཟེར་ཨིན་པས།  
ད་རེས་ སྐྱབས་རྗེ་མཆོག་གིས་ ལྗགས་ལུང་གནང་མི་བཀའ་འགྱུར་དེ་ བོད་ནར་ཐང་ལུ་ པར་སྐྲུན་འབད་མི་དེ་ཨིནམ་ད་ ལ་ལོ་ བོད་དར་རྒྱས་དང་ ལྷ་ས་ལ་སོགས་པ་ཚུ་ནང་ པར་སྐྲུན་འབད་ཡོདཔ་ད་ བཀའ་འགྱུར་ལ་ལོ་ཅིག་ གསེར་བྲིས་མ་ཡང་ ཡོདཔ་ཨིན་པས།  
བཀའ་འགྱུར་ལྗགས་ལུང་ཚོགས་པའི་ ཁྲི་འཛིན་འོགམ་ བཀྲིས་སྒང་གི་ བླམ་གནས་བརྟན་ ཀརྨ་རང་གྲོལ་གྱིས་འབད་བ་ཅིན་ བཀའ་འགྱུར་ལྗགས་ལུང་ཞུ་བའི་ཕན་ཡོན་ཐད་ཁར་ གནས་སྐབས་ ཚོགས་བསགས་ནི་དང་སྒྲིབ་པ་བྱང་ནི་ མཐར་ཐུག་ སངས་རྒྱས་བཅོས་འདས་ཀྱི་ཆོས་དེ་ ཐོས་པའི་བྱིན་རླབས་ལུ་བརྟེན་ རང་གིས་ཡང་གསུངས་ཚུགས་པའི་ གོ་བསྐལ་འབྱུང་ནི་ཨིནམ་མ་ཚད་ སངས་རྒྱས་ཀྱི་ གོ་འཕང་འཐོབ་ནིའི་ རྟེན་འབྲེལ་ཨིན་ཟེར་ཨིན་པས།  
ཟླཝ་༣ གྱི་རིང་ གནང་ནི་ཨིན་མི་ བཀའ་འགྱུར་ལྗགས་ལུང་དེ་ རྒྱལ་ཁབ་ནང་ཡོད་པའི་ རྙིང་མའི་བླ་སློབ་ཚུ་དང་ གཞུང་གྲྭ་ཚང་གིས་ མཉམ་འབྲེལ་ཐོག་ལས་ འགོ་འདྲེན་འཐབ་དོ་ཡོདཔ་ད་ དེ་ལུ་བརྟེན་ རྒྱལ་ཁབ་ནང་ ཆོས་སྡེ་ཚུ་གི་བར་ན་ གཅིག་སྒྲིལ་དང་ གཅིག་མཐུན་གོང་འཕེལ་གཏང་ཐོག་ལས་ སངས་རྒྱས་ཀྱི་བསྟན་པ་ལུ་ ཞབས་ཏོག་ཞུ་ཚུགས་པའི་ གོ་སྐབས་ཡང་ཡོད་ཟེར་ འགོ་འདྲེན་འཐབ་མི་ཚུ་གིས་ བཤདཔ་མས་ཟེར་ ཞུ་ནི་ཨིན།

༉ རང་ཟླ་༦ པའི་ཚེས་༤ ལུ་ རྒྱལ་ཁབ་ཀྱི་ ས་གནས་མཐའ་དབུས་མེད་པའི་ མི་སེར་ཚུ་གིས་ རྫོང་གཞིས་དང་ ལྷ་ཁང་དགོན་སྡེ་ཚུ་ནང་ ཕྱག་འཚལ་སྙན་དར་ཕུལ་ཐོག་ལས་ ཡོངས་གྲགས་ལུ་ དྲུགཔ་ཚེས་བཞི་ཟེར་སླབ་མི་ བདག་ཅག་གི་སྟོན་པ་ ཐུབ་པའི་དབང་པོ་ ཤཱཀྱ་ཐུབ་པའི་ དུས་ཆེན་ཁྱད་ཅན་དེ་ བརྩི་སྲུང་ཞུ་ཡི།

དྲུགཔ་ཚེས་༤ དེ་ ནང་པ་ཆོས་ལུགས་འཛིན་མི་ཚུ་གི་དོན་ལུ་ དུས་ཆེན་རྩ་ཅན་ཅིག་ཨིན་མི་དེ་ཡང་ སངས་རྒྱས་བཅོམ་ལྡན་འདས་ཀྱིས་ མངོན་པར་རྫོགས་པར་ སངས་རྒྱས་ཞིནམ་ལས་ ཞག་གྲངས་༤༩ འི་རིང་ གསུངས་བཅད་དེ་ བཞུགས་པའི་ཤུལ་ལུ་ ཡུལ་ཝ་རཱ་ཎ་སི་ དྲང་སྲོང་ལྷུང་བའི་ རི་དྭགས་ཀྱི་ ནགས་ཚལ་ནང་ བཀའ་དང་པོ་ བདེན་པ་བཞིའི་ཆོས་ཀྱི་ འཁོར་ལོ་དང་པ་ བསྐོར་གནང་བའི་ དུས་ཆེན་ཁྱད་པར་ཅན་ཕོག་མི་ལུ་བརྟེན་ཨིན་པས།

སྔོན་རབས་དང་འཁྲིལ་བ་ཅིན་ ཤཱཀྱ་ཐུབ་པ་གིས་ དང་པ་བྱང་ཆུབ་མཆོག་ཏུ་ཐུགས་བསྐྱེད་ བསྐལ་པ་གྲངས་མེད་༣ གྱི་རིང་ལུ་ ཚོགས་བསགས་ཏེ་ མཇུག་ར་ རང་ཟླ་༤ པའི་ཚེས་༡༥ ལུ་ མངོན་པར་རྫོགས་པར་ སངས་རྒྱས་ཏེ་ ཆོས་ཀྱི་འཁོར་ལོ་བསྐོར་ཐབས་ལུ་ གུས་ལྡན་གྱི་སློབ་མ་ ག་ཡང་མེདཔ་མཁྱེན་ཞིནམ་ལས་ ཟབ་བཞི་སྤྲོས་བྲལ་འོད་གསལ་འདུས་མ་བྱས། །བདུད་རྩི་ལྟ་བུའི་ཆོས་ཤིག་ཁོ་བོས་རྙེད། །སུ་ལ་སྟོན་ཀྱང་གོ་བར་མི་འདུག་པས། །མི་སྨྲ་ནགས་འདབས་ཉིད་དུ་གནས་པར་བྱ། །ཟེར་གསུངས་ཏེ་ ཆོས་མ་གསུངས་པར་ ཞག་གྲངས་༤༩ བཞུགས་གནང་ཡོདཔ་ཨིན་པས།

ན་ཧིང་ དྲི་བ་དྲིས་ལན་སྐབས་ གཞུང་དགེ་འདུན་གྲྭ་ཚང་གི་ གཙུག་ལག་སློབ་དཔོན་ བསམ་གཏན་རྡོ་རྗེ་གིས་ གསུངས་དོ་བཟུམ་འབད་བ་ཅིན་ སངས་རྒྱས་དང་ བྱང་ཆུབ་སེམས་དཔའ་ཚུ་གིས་ སེམས་ཅན་ཚུ་གི་དོན་ལུ་ དུས་ཚོད་དང་བསྟུན་ ཆོས་གསུངས་དོ་ཡོདཔ་བཞིན་དུ་ ཞག་བདུན་ཕྲག་༧ ག་ནི་ཡང་ མ་གསུངས་པར་ བཞུགས་མི་དེ་ དུས་ཚོད་ལུ་ མ་ལྷོད་མི་ལུ་བརྟེན་ ཨིནམ་མ་ཚད་ མི་ཚུ་གིས་ ཆོས་ཟེར་མི་དེ་ དཀའཝ་ག་ནི་ཡང་ སྤྱད་མ་དགོ་པར་ ཐོབ་ཚུགས་ནི་བཟུམ་སྦེ་ མནོ་དོ་ཡོད་མི་དེ་ ཉམས་བཅུག་ཐབས་ལུ་དང་ ག་ཐོབ་སྦེ་ གསུངས་པ་ཅིན་ ཆོས་ཀྱི་བྱིན་རླབས་ ཉམས་ཉེན་ཡོད་མི་ལུ་བརྟེན་ འོང་ནི་མས་ཟེར་ཨིན་པས།

འཁོར་བའི་སེམས་ཅན་ཚུ་ སངས་རྒྱས་ལས་ ཆོས་མ་ཐོབ་པའི་ སྡུག་བསྔལ་དང་ ཚ་གྱང་ཕོག་སྡོད་པའི་སྐབས་ ལྷའི་དབང་པོ་ བརྒྱ་བྱིན་དང་ ཚངས་པ་༢ ཀྱིས་ སངས་རྒྱས་བཞུགས་སར་བཅར་ཏེ་ སྤྱིར་སེམས་ཅན་ལུ་ ཕན་ཐོགས་ཐབས་ལུ་ ཆོས་ཀྱི་འཁོར་ལོ་བསྐོར་གནང་པའི་ གསོལ་འདེབས་ཞུཝ་བཞིན་དུ་ སངས་རྒྱས་ཀྱིས་ཡང་ སེམས་ཅན་ལུ་ ཕན་ཐོགས་ནིའི་ ཐབས་ལམ་གཞན་ཡོད་རུང་ མཆོག་ཏུ་འགྱུར་པ་དེ་ ཆོས་ཀྱི་འཁོར་ལོ་བསྐོར་ནི་དེ་ཨིནམ་ལས་ ཆོས་འཁོར་དང་པ་བསྐོར་ནིའིདོན་ལས་ ཞལ་གྱིས་བཞེས་གནང་ཡོདཔ་ཨིན་པས།

འདི་འབདཝ་ད་ ཧེ་མ་ སངས་རྒྱས་ཁོ་ར་གིས་ སློབ་དཔོན་སྦེ་བསྟེན་མི་ སྦྱང་སླ་བ་དང་ འདུལ་སླ་བ་ ཤེས་རབ་གསལ་བ་དང་ སྒྱུ་རྩལ་ཤེས་ཀྱི་བུ་ རིང་འཕུར་དང་ ལྷག་སྤྱོད་༢ ལུ་ ཆོས་གནང་ནིའི་ ཐུགས་བཞེད་གནང་ཡོད་རུང་ ལྷག་སྤྱོད་ཤི་སྟེ་ ཞག་༧ དང་ རིང་འཕུར་ཤི་སྟེ་ ཞག་༢ སོང་ཡོདཔ་མཁྱེནམ་ལས་ སངས་རྒྱས་ཐུགས་ཕམ་དགོཔ་བྱུང་ནུག།

གཙུག་ལག་སློབ་དཔོན་གྱིས་འབད་བ་ཅིན་ རང་ཟླ་༦ པའི་ཚེས་༤ ལུ་ རྒྱ་གར་ཝ་རཱ་ཎ་སི་གི་ས་གནས་ དྲང་སྲོང་ལྷུང་བ་རི་དྭགས་སམ་ ད་རེས་ནངས་པར་ སར་ནཌ་ཟེར་ས་ལུ་སྦེ་ གཙོ་བོ་ལྔ་སྡེ་བཟང་པོ་ ཀུན་ཤེས་ཀཽཌིནྱ་དང་ རྟ་ཐུལ་ རླངས་པ་ མིང་ཆེན་དང་ བཟང་ལྡན་གྱིས་གཙོས་པའི་ ལྷ་དང་མི་ ཀླུ་ལ་སོགས་པ་ཚུ་ལུ་ བཀའ་དང་པ་ བདེན་པ་བཞིའི་ ཆོས་ཀྱི་འཁོར་ལོ་ བསྐོར་གནང་ནུག་ཟེར་ཨིན་པས།

བདེན་པ་བཞིའི་ ཆོས་འཁོར་བསྐོར་གནང་མི་དེ་ སྐྱེས་བུ་ཆུང་ངུའི་དབང་དུ་བཏང་སྟེ་ བསྐོར་གནང་ཡོད་མི་དེ་ཡང་ སྡུག་བསྔལ་བདེན་པ་ ཀུན་འབྱུང་བདེན་པ་ འགོག་པའི་བདེན་པ་དང་ ལམ་གྱི་བདེན་པ་ཟེར་ འཁོར་བ་དེ་ ག་དེ་སྦེ་ཨིན་ན་ སྡུག་བསྔལ་བདེན་པའི་ཐོག་ལས་ འཁོར་བ་ངོ་སྤྲོད་འབད་ དེ་ལས་ སྡུག་བསྔལ་དེ་ཡང་ རྒྱུ་ཀུན་འབྱུང་ལུ་བརྟེན་ བྱུངམ་ཨིནམ་ལས་ དེ་ལུ་ ལམ་ག་ཅི་བསྟེན་དགོཔ་ཨིན་ན་ལ་སོགས་པ་ཚུ་ ཧ་གོ་བཅུག་ཐབས་ལུ་ཨིན་པས།

དེ་ཡང་ སྡུག་བསྔལ་ཤེས་པར་བྱ། །ཀུན་འབྱུང་སྤང་བར་བྱ། །འགོག་པ་མངོན་དུ་བྱ། །ལམ་བསྟེན་པར་བྱ། །ཟེར་ སངས་རྒྱས་བཅོམ་ལྡན་འདས་ཀྱིས་ འཁོར་ལྔ་སྡེ་བཟང་པོ་ལུ་ གསུངས་པའི་ཁར་ འཕགས་པའི་ལམ་ཡན་ལག་བརྒྱད་ལུ་ བསྟེན་པ་ཅིན་ སངས་རྒྱས་ཀྱི་གོ་འཕང་ཐོབ་ཚུགས་པའི་ ནུས་པ་ཡོད་ཟེར་ གསུངས་ཡོདཔ་བཞིན་དུ་ འཕགས་པའི་ལམ་ཡན་ལག་བརྒྱད་དེ་ཡང་ ཡང་དག་པའི་ལྟ་བ། ཡང་དག་པའི་རྟོག་པ། ཡང་དག་པའི་ངག། ཡང་དག་པའི་ལས། ཡང་དག་པའི་འཚོ་བ། ཡང་དག་པའི་རྩོལ་བ། ཡང་དག་པའི་དྲན་པ། ཡང་དག་པའི་ཏིང་ངེ་འཛིན་ཚུ་ཨིན་པས།

སློབ་དཔོན་བསམ་གཏན་རྡོ་རྗེ་གིས་ གསུངས་མིའི་ནང་ དྲུགཔ་ཚེས་༤ བཟུམ་མའི་ སངས་རྒྱས་ཀྱི་ དུས་ཆེན་ཁྱད་པར་ཅན་ཚུ་གི་སྐབས་ལུ་ ལས་དགེ་བ་དང་ མི་དགེ་བ་ག་ཅི་ར་བསགས་རུང་ ཕན་གནོད་ཡང་ རྒྱ་ཆེ་དྲགས་སྦེ་ར་ཡོད་ཟེར་ཨིན་པས།

དུས་ཆེན་བརྩི་སྲུང་དང་འབྲེལ་ སྤྱི་ཟླ་༧ པའི་ཚེས་༢༧ ལུ་ གཞུང་དགེ་འདུན་གྲྭ་ཚང་གིས་ བཀྲིས་ཆོས་རྫོང་གི་ རྡོ་གཅལ་ནང་སྦེ་ མི་མང་ལུ་ ནང་རྟེན་བྱིན་ཅན་ཚུ་ མཇལ་ཁ་གནང་ཡོདཔ་མ་ཚད་ རྟ་མགྲིན་གནས་ལུ་ ཡི་དམ་རྟ་མགྲིན་གྱི་ མཐོང་གྲོལ་དེ་ཡང་ མཇལ་ཁ་གནང་ཡི་ཟེར་ ཞུ་ནི་ཨིན།

༉ རྒྱལ་ས་ལྟེ་བ་ལུ་སྡོད་མི་ཚུ་གིས་ ཐིམ་ཕུག་ལུང་གཤོང་གི་ སྐྱབས་འཛིན་པ་ དགེ་བསྙེན་ཇག་པ་མེ་ལེན་ལུ་ དུས་དང་རྣམ་པ་ཀུན་ཏུ་ སྐྱབས་འཚོལ་མི་དེ་ཡང་ རང་སོའི་བསམ་དོན་ཚུ་ ད་ལྟ་མྱུར་དུ་ འགྲུབ་ཚུགས་པའི་ ནུས་སྟོབས་ཡོད་ནི་དེ་གིས་ཨིན་པས།  
ཐིམ་ཕུག་རྫོང་ཁག་ ལྕང་དང་ཝང་གི་ སྐྱབས་འཛིན་པ་ དགེ་བསྙེན་ལུ་ སྐྱབས་གཟིགས་ཚུགས་པའི་ ནུས་སྟོབས་ཡོད་མི་དེ་ཡང་ ཁོ་ར་ ཡིད་དམ་རྟ་མགྲིན་གྱི་ རྣམ་སྤྲུལ་ཨིན་པའི་ ལོ་རྒྱུས་ཡོདཔ་མ་ཚད་ སྤྱིར་བཏང་བཀའ་སྲུང་དང་ཆོས་སྲུང་ཚུ་ ས་ཐོབ་བྱང་ཆུབ་སེམས་དཔའི་ རྣམ་སྤྲུལ་ཨིན་པའི་ ངོས་ལེན་འབད་དོ་བཟུམ་ དགེ་བསྙེན་བཟུམ་གྱི་ ཡུལ་ལྷ་ལ་ལོ་ཅིག་ཡང་ བྱང་ཆུབ་སེམས་དཔའི་ རྣམ་སྤྲུལ་སྦེ་ ཆ་བཞག་དོ་ཡོདཔ་ཨིན་པས།  
ལོ་རྒྱུས་དང་འཁྲིལ་བ་ཅིན་ བདེ་ཆེན་ཕུག་གི་ དགེ་བསྙེན་ཇག་པ་མེ་ལེན་དེ གནོད་སྦྱིན་དང་སྲིན་མོ་ གདོང་དམར་གྱི་བུ་ སྐྱེ་བ་མཐའ་མལ་པ་ཅིག་སྦེ་ ལེན་མི་ལུ་བརྟེན་ ཁོ་གིས་ སེམས་ཅན་ཚུ་ལུ་ གནོདཔ་བཀལ་ནི་ཨིནམ་ ཡིད་དམ་རྟ་མགྲིན་གྱིས་ མཁྱེན་པའི་ཤུལ་ལས་ བཀའ་བསྒོ་དམ་བཞག་གནང་སྟེ་ ནང་པའི་བཀའ་སྲུང་ལུ་ བྱིན་གྱིས་བརླབས་གནང་ཡོདཔ་ཨིན་པས།  
དེ་མ་ཚད་ དུས་རབས་༨ པའི་ནང་ བལ་ཡུལ་ཡང་ལེ་ཤོད་ལུ་ སྔགས་འཆང་ཨྱོན་གུ་རུ་རིན་པོ་ཆེ་མཆོག་ ཐུགས་དམ་གནང་བཞུགས་པའི་སྐབས་ལུ་ཡང་ བཀའ་བསྒོ་གནང་ཡོདཔ་ད་ དེ་ཡང་ ཨྱོན་གུ་རིན་པོ་ཆེ་ ཡང་ལེ་ཤོད་ལུ་ བཞུགས་པའི་སྐབས་ ས་གནས་ཀྱི་ བདུད་དང་འདྲེ་ཚུ་གིས་ གུ་རུ་རིན་པོ་ཆེ་ལུ་ ངོ་རྒོལ་འབད་ནི་སྦེ་ སྡེ་ཚན་བཟོ་སྟེ་འགྱོ་བའི་སྐབས་ དགེ་བསྙེན་རིགས་༤ གིས་ གུ་རུའི་རྒྱབ་ལས་ཐོན་ཏེ་ བདུད་དང་འདྲེ་ཚུ་ དམ་བཏགས་ནི་ལུ་ ཆ་རོགས་འབད་བའི་ལོ་རྒྱུས་ཚུ་ བཀའ་སྲུང་གི་ གསོལ་འདེབས་ཚུ་ནང་ ཡོདཔ་ཨིན་པས།  
དེ་བསྒང་ དགེ་བསྙེན་ཇག་པ་མེ་ལེན་ལུ་ བཀའ་བསྒོ་དམ་བཞག་གནང་པའི་སྐབས་ དགེ་བསྙེན་ཀ་ལུ་ཁ་རི་དང་ དམ་ཅན་རྡོ་རྗེ་ལེགས་པ་ཡང་ བཀའ་བསྒོ་དམ་བཞག་ གནང་ཡོད་པའི་ལོ་རྒྱུས་ཡོདཔ་མ་ཚད་ ཤུལ་ལས་ གུ་རུ་རིན་པོ་ཆེ་ འབྲུག་ལུ་བྱོན་པའི་སྐབས་ལུ་ཡང་ བཀའ་བསྒོ་དམ་བཞག་གནང་པའི་སྐབས་ དགེ་བསྙེན་ལུ་ གུ་རུ་རིན་པོ་ཆེ་གིས་ དམ་བཞག་ཚར་༢ གནང་ནུག།  
ཐིམ་ཕུག་བདེ་ཆེན་ཕུག་གི་ གནས་ཁང་བརྩིསཝ་ད་ དགེ་བསྙེན་ལུ་ གནས་ཁང་༧ ཡོདཔ་ད་ དེ་ཡང་ བོད་བསམ་ཡས་འཆིམ་ཕུག་དང་ རྩཱ་རི་ རྐོང་པོ་ བདུད་ཡུལ་ཁུ་ར་ མོན་ཡུལ་གདུང་ལ་མཁར་ ཟངས་ཐང་དཀར་པོ་ དེ་ལས་ འབྲུག་ར་ལུང་ཚུ་ཨིན་པས།  
བདེ་ཆེན་ཕུག་ལུ་ཡོད་པའི་ དགེ་བསྙེན་གྱི་གནས་ཁང་དེ་ ཕ་ཇོ་འབྲུག་སྒོམ་ཞིག་པོའི་སྲས་ དམ་པ་གིས་ གཞི་བཙུགས་གནང་ཡོདཔ་ད་ ཁོ་ར་ བདེ་ཆེན་ཕུག་གི་ བླམ་དང་པ་སྦེ་ མཛད་ཡོདཔ་བཞིན་དུ་ ཁོ་གི་བརྒྱུད་པ་དེ་ ཁོ་རའི་སྲས་ ཀུན་བཟང་རྡོ་རྗེ་གིས་ འཛིན་གནང་ནུག།  
རྒྱལ་རབས་དང་འཁྲིལ་བ་ཅིན་ ཀུན་བཟང་རྡོ་རྗེ་གིས་ གནས་ཁང་དེ་ རྒྱ་བསྐྱེད་གནང་ཡོདཔ་མ་ཚད་ སྒྲུབ་སྡེ་ཡང་ གཞི་བཙུགས་གནང་ཡི་ཟེར་ཨིནམ་ད་ ཁོ་གི་ཡབ་ གཤགས་ནི་འབདཝ་ད་ དགོངས་པ་རྫོགས་མ་གནང་ཟེར་ གསོལཝ་བཏབ་པའི་སྐབས་ ཡབ་དམ་པ་གིས་ བུ་བློ་འགྱོད་བསྐྱེད་དགོཔ་མེད་ ང་ཁྱོད་ཀྱི་བུ་སྦེ་ འབྱོན་ནི་ཟེར་གསུངསམ་བཞིན་དུ་ ཡབ་ཀུན་བཟང་རྡོ་རྗེའི་སྲས་སྦེ་ སྐུ་འཁྲུངས་ནུག།  
ཡབ་ཀྱི་ཞལ་ཆེམས་ལྟར་ ཀུན་བཟང་རྡོ་རྗེ་ལས་སྲས་ དམ་སྤྲུལ་བློ་ལྡན་རྒྱལ་པོ་སྦེ་ འཁྲུངས་མི་དེ་ གདུང་བརྒྱུད་འཛིན་མི་བླམ་སྦེ་ བསྐོ་བཞག་གནང་ཡོདཔ་ད་ ཁོ་གིས་ འབྲུག་ར་ལུང་ལུ་བྱོན་ཏེ་ དབང་ལུང་དང་ མན་ངག་ཚུ་ ཞུ་ཡོདཔ་མ་ཚད་ འཇམ་དབྱངས་ཀུན་དགའ་སེངྒེ་མཆོག་ ར་ལུང་གི་ གདན་ས་འཛིན་མི་ བརྒྱུད་འཛིན་༧ པ་སྦེ་ཡང་ ངོས་འཛིན་གནང་ནུག།  
སྤྱི་ལོ་༡༣༤༥ ལུ་ དམ་སྤྲུལ་བློ་ལྡན་རྒྱལ་པོ་གིས་ འཇམ་དབྱངས་ཀུན་དགའ་སེངྒེ་ རྒྱལ་ཁབ་ནང་ ཞུཝ་བཞིན་དུ་ བདེ་ཆེན་ཕུག་ལུ་ བཞུགས་པའི་རིང་ ཁོང་བླ་སློབ་༢ ཀྱིས་ ད་རེས་ཡོད་པའི་ དགེ་བསྙེན་གྱི་གནས་ཁང་དེ་ རྒྱ་བསྐྱེད་གནང་ཡོདཔ་མ་ཚད་ དེ་ནང་ དགེ་བསྙེན་གྱི་ སྐུ་འདྲ་ཡང་ བཙུགས་གནང་ནུག།  
ལོ་རྒྱུས་དང་འཁྲིལ་བ་ཅིན་ དེ་བསྒང་ དགེ་བསྙེན་སྐུ་དངོས་སུ་བྱོན་པའི་སྐབས་ འཇམ་དབྱངས་ཀུན་དགའ་སེངྒེ་གིས་ བཀའ་བསྒོ་དམ་བཞག་གནང་སྟེ་ དཔལ་ལྡན་འབྲུག་པའི་ བཀའ་སྲུང་ཅིག་ལུ་ བསྒྱུར་གནང་ཡོདཔ་ཨིན་པས།  
དམ་སྤྲུལ་བློ་ལྡན་བཟང་པོ་ལུ་ སྲས་༢ ཡོད་ས་ལས་ དྲུང་དྲུང་དགེ་འཛོམས་དེ་ བདེ་ཆེན་ཕུག་གི་ བླ་བརྒྱུད་༤ པ་སྦེ་ བསྐོ་བཞག་གནང་ཡོདཔ་ད་ དྲུང་དྲུང་རྒྱལ་མཆོག་དེ་ འབྲུག་ར་ལུང་ལས་ སྐུ་ཡོན་བཞེས་པའི་ཤུལ་ལས་ སྤ་རོ་ཧཱུྃ་རལ་ལུ་བཞུགས་ཏེ་ སྤ་རོ་རིན་ཆེན་སྤུངས་པའི་རྫོང་ བཞེངས་གནང་པའི་ ལོ་རྒྱུས་འདུག།  
དྲུང་དྲུང་རྒྱལ་མཆོག་དེ་ ར་ལུང་ལུ་ ཤེས་ཡོན་སྦྱངས་པའི་སྐབས་ ར་ལུང་གི་གཙུག་རྒྱན་དེ་ རྒྱལ་དབང་རྗེ་ཀུན་དགའ་དཔལ་འབྱོར་ བཞུགས་ཡོདཔ་ད་ ཁོ་ར་ འབྲུག་པ་བཀའ་བརྒྱུད་ཀྱི་བསྟན་པ་ འགོ་བཙུགས་མི་ འགྲོ་མགོན་གཙང་པ་རྒྱ་རས་ཀྱི་ ཡང་སྲིད་དང་པ་ཨིན་པས།  
དྲུང་དྲུང་རྒྱལ་མཆོག་གིས་ རྒྱལ་དབང་རྗེ་ཀུན་དགའ་དཔལ་འབྱོར་ བདེ་ཆེན་ཕུག་ལུ་ ཞུཝ་བཞིན་དུ་ ཟླཝ་༤ གི་རིང་ བདེ་ཆེན་ཕུག་ལུ་ བཞུགས་པའི་སྐབས་ དགེ་བསྙེན་ལུ་ བཀའ་བསྒོ་དམ་བཞག་ གནང་ཡོད་པའི་ལོ་རྒྱུས་འདུག།  
དེ་འབདཝ་ལས་ དགེ་བསྙེན་ཇག་པ་མེ་ལེན་གྱིས་ སྤྱིར་བཏང་ནང་པའི་བསྟན་པ་ལུ་ བཀའ་སྲུང་མཛད་གནང་ཡོདཔ་མ་ཚད་ དམིགས་བསལ་ལུ་ འབྲུག་པ་བཀའ་བརྒྱུད་ཀྱི་ ཆོས་ལུགས་འཛིན་མི་ཚུ་ལུ་ རྒྱབ་སྐྱོར་གནང་དོ་ཡོདཔ་ཨིན་པས།  
ཤུལ་ལས་ བླམ་ངག་དབང་ཆོས་རྒྱལ་ འབྲུག་ལུ་བྱོན་པའི་སྐབས་ དགེ་བསྙེན་གྱིས་ ཕྱག་ཞུ་ཡོདཔ་མ་ཚད་ ཁོ་གི་སྲས་ བསྟན་པའི་རྒྱལ་མཚན་དང་ སྲས་ཆུང་ཤོས་ ངག་གི་དབང་ཕྱུག་ལུ་ཡང་ ཕྱག་ཞུ་ཡོདཔ་ཨིན་པས།  
དེ་མ་ཚད་ དགེ་བསྙེན་གྱིས་ ཡོངས་འཛིན་ངག་གི་དབང་ཕྱུག་གི་སྲས་དང་ སྲས་གི་སྲས་ མི་ཕམ་ཆོས་རྒྱལ་ ཁོ་གི་སྲས་ མི་ཕམ་བསྟན་པའི་ཉི་མ་ ཁོ་གི་སྲས་ མཐུ་ཆེན་ཆོས་ཀྱི་རྒྱལ་པོ་ ཞབས་དྲུང་ངག་དབང་རྣམ་རྒྱལ་ཚུན་ ལེགས་ཤོམ་སྦེ་ ཕྱག་ཞུ་ཡོད་པའི་ ལོ་རྒྱུས་ཚུ་འདུག།  
དེ་ཡང་ ཞབས་དྲུང་རིན་པོ་ཆེ་ བོད་ལས་ཆིབས་ཁ་ལྷོ་ལུ་བསྒྱུར་ཏེ་ ལུང་ནག་ནང་ལས་སྦེ་ བྱོན་པའི་སྐབས་ དགེ་བསྙེན་དང་ ཁོ་རའི་གསང་ཡུམ་ སྤང་རི་ཟམ་པའི་ མཚོ་སྨན་༢ ཀྱིས་ ཞབས་སར་བཅར་ཏེ་ སྤང་རི་ཟམ་པ་ལུ་ བྱོན་ཞུ་འབད་ཡོདཔ་མ་ཚད་ དེ་ཁར་ ཕེབས་པའི་སྐབས་ལུ་ཡང་ ཕྱག་ཞུ་མི་ ངོ་མ་ཅིག་ དགེ་བསྙེན་ཨིན་མས་ཟེར་ ཞུ་ནི་ཨིན།

༉ འཛམ་གླིང་ནང་ ཡོངས་གྲགས་ཅན་གྱི་ ནང་རྟེན་བྱིན་ཅན་ བོད་ལྷ་སའི་ཇོ་བོ་དང་ དབྱེ་བ་མེདཔ་ཅིག་ བཀྲིས་སྒང་ ཡོན་ཕུ་ལ་ ཨྱོན་མདོ་སྔགས་ཆོས་འཁོར་གླིང་ དགོན་པ་ལུ་ཡོད་རུང་ དེའི་སྐོར་ལས་ འབྲུག་མི་མང་ཤོས་ཅིག་གིས་ ལེགས་ཤོམ་སྦེ་ མི་ཤེས་དོ་ཡོདཔ་ཨིན་པས།  
ལོ་རྒྱུས་དུམ་གྲ་རེ་ ཤེས་མི་ཚུ་གིས་ ཡོན་ཕུ་ལའི་ཇོ་བོ་ལུ་ ཕྱག་མཆོད་ཕུལ་དོ་ཡོདཔ་ཨིན་རུང་ ཁ་གསལ་སྦེ་ ཤེས་མི་ཚུ་གིས་ དམིགས་བསལ་དུ་ ཨ་ལོའི་དངོས་གྲུབ་ཞུ་བར་ འགྱོ་དོ་ཡོདཔ་ཨིན་པས།  
ད་ཚུན་ ཇོ་བོའི་སྐུ་མདུན་ལས་ ཨ་ལོའི་དངོས་གྲུབ་ཞུ་མི་ཚུ་གིས་ དངོས་གྲུབ་ཐོབ་ཡོདཔ་མ་ཚད་ ཇོ་བོ་ལུ་བརྟེན་མི་ཚུ་གི་ བསམ་དོན་གྲུབ་ཚུགས་ནི་དེ་གིས་ སྨོན་ལམ་གང་བཏབ་གྲུབ་པའི་ ཇོ་བོ་ཟེར་ཡང་ ཞུ་དོ་ཡོདཔ་ཨིན་པས།  
བོད་ལྷ་སའི་ ཇོ་བོ་རིན་པོ་ཆེ་དང་ ཅོག་འཐདཔ་སྦེ་ཡོད་མི་ ཇོ་བོའི་སྐུ་འདྲ་དེ་ སྐུ་འདྲའི་ཚད་གཞི་དང་ཐིག་ཚད་ཚུ་ ལྷ་ས་ཇོ་བོ་ལས་ ཞུ་ཡོདཔ་མ་ཚད་ སྐུ་འདྲ་དེ་ ལྷ་ས་ལུ་ བཞེངས་པའི་ཤུལ་ལས་ འབྲུག་ལུ་ གདན་འདྲེན་ཞུ་ཡོདཔ་ཨིན་པས།  
ལོ་རྒྱུས་དང་འཁྲིལ་བ་ཅིན་ ཡོན་ཕུ་ལའི་ཇོ་བོ་དེ་ སྤྱི་ལོ་༡༩༤༤ ལུ་ བོད་ལྷ་ས་ལུ་སྦེ་ གྲུབ་དབང་བླམ་བསོད་ནམས་བཟང་པོ་ཟེར་ ཡོངས་གྲགས་ལུ་ ཡོང་ལ་མེ་མེ་བླ་མ་ཟེར་ ཞུ་མི་དེ་གིས་ བཞེངས་ཡོདཔ་ཨིན་པས།  
དེ་ཡང་ བཀྲིས་སྒང་ རྫོང་དཔོན་འཕྲིན་ལས་སྟོབས་རྒྱས་ཀྱིས་ ཡོན་ཕུ་ལ་ལུ་ གཙུག་ལག་ཁང་ཅིག་ བཞེངས་ནིའི་ཐུགས་བཞེད་གནང་སྟེ་ བླམ་བསོད་ནམས་བཟང་པོ་དང་ བླམ་སྨོན་ལམ་རབ་བཟང་གཉིས་ལུ་ གྲོས་བསྟུན་འབད་བའི་སྐབས་ ངོས་ལེན་བྱུང་མི་ལུ་བརྟེན་ གཙུག་ལག་ཁང་བཞེངས་ནི་སྦེ་ གྲོས་འཆམ་བྱུང་ཡོདཔ་ཨིན་པས།  
རྫོང་དཔོན་འཕྲིན་ལས་སྟོབས་རྒྱས་ཀྱིས་ གཙུག་ལག་ཁང་བཞེངས་ནིའི་ སྦྱིན་བདག་འབད་ནི་སྦེ་ ཁས་བླངས་འབད་ཡོདཔ་ད་ རྟོགས་ལྡན་བླམ་སྨོན་ལམ་རབ་བཟང་གིས་ གཙུག་ལག་ཁང་གི་ བཀོད་རིས་བཟོ་སྟེ་ ས་བསླང་རྟེན་འབྲེལ་ལ་སོགས་པའི་ ཆོ་ག་གནང་ནིའི་ཁས་བླངས་ཕུལ་ཡོདཔ་བཞིན་དུ་ གྲུབ་དབང་བསོད་ནམས་བཟང་པོ་གིས་ གཙུག་ལག་ཁང་གི་ ནང་རྟེན་ཚུ་ཕུལ་ནིའི་ ཁས་བླངས་འབད་ནུག།  
ཁས་བླངས་དང་བསྟུན་ སྤྱི་ལོ་༡༩༤༤ བླམ་སྨོན་ལམ་རབ་བཟང་གིས་ གཙུག་ལག་ཁང་གི་ བཀོད་རིས་བཟོ་ནི་འགོ་བཙུགས་པའི་སྐབས་ རྫོང་དཔོན་འཕྲིན་ལས་སྟོབས་རྒྱས་ཀྱིས་ ཇོ་བོའི་སྐུ་འདྲ་བཞེངས་ནིའི་ཟད་འགྲོ་དང་ གྲུབ་དབང་བསོད་ནམས་བཟང་པོ་ ལྷ་ས་ལུ་བཞུགས་པའི་རིང་ ཟད་འགྲོ་ གྲ་སྒྲིག་འབད་དེ་ མེ་མེ་བླ་མ་ བོད་ལྷ་ས་ལུ་བྱོན་ནུག།  
གྲུབ་དབང་བསོད་ནམས་བཟང་པོ་དང་ བླམ་སྨོན་ལམ་རབ་བཟང་གཉིས་ བོད་ལུ་ འགྲན་ཟླ་དང་བྲལ་བའི་བླམ་ རྟོགས་ལྡན་ཤཱཀྱ་ཤྲཱིའི་ཞལ་སློབ་ ཉི་མ་དང་ ཟླ་བ་བཟུམ་སྦེ་ཨིནམ་ད་ ད་རེས་ རྒྱལ་ཁབ་ནང་ ཁོང་གཉིས་ཀྱི་མཛད་ཤུལ་ ལེ་ཤ་མཇལ་ནི་འདུག།  
བླམ་བསོད་ནམས་བཟང་པོ་ ལྷ་ས་ལུ་ཕེབས་པའི་ཤུལ་ལས་ འཇིམ་བཟོཔ་འཚོལ་ཏེ་ ཇོ་བོའི་སྐུ་མདུན་ལས་ བཟོ་བཀོད་དང་ ཐིག་ཚད་ཞུ་ཞིནམ་ལས་ ཇོ་བོའི་སྐུ་འདྲ་ བཞེངས་ནི་འགོ་བཙུགས་ནུག།  
ལོ་རྒྱུས་དང་འཁྲིལ་བ་ཅིན་ ཇོ་བོའི་སྐུ་འདྲ་ བཞེངས་བཞུགས་པའི་སྐབས་ བླམ་བསོད་ནམས་བཟང་པོ་གིས་ ལྷ་ས་ཇོ་བོའི་སྐུ་འདུན་ལུ་ འཕགས་པ་བཟང་པོ་སྤྱོད་པའི་སྨོན་ལམ་ འབུམ་ཚར་༡ གནང་ཡོདཔ་མ་ཚད་ སྐུ་འདྲ་ཞུ་བའི་སྐབས་ ལམ་བདའ་སྟེ་ བར་ཆད་མི་འབྱུང་ནིའི་དོན་ལུ་ གསེར་ཀོང་ཅིག་ནང་ མར་མེ་ཕུལ་ཏེ་ ཐུགས་སྨོན་ གནང་བའི་ཤུལ་ལས་ སྐུ་འདྲ་དེ་ ཡོན་ཕུ་ལ་ལུ་ བར་ཆད་ག་ནི་ཡང་མེད་པར་ གདན་འདྲེན་ཞུ་ཡོདཔ་ཨིན་པས།  
དེ་བསྒང་ བླམ་སྨོན་ལམ་རབ་བཟང་གིས་ གཙུག་ལག་ཁང་ ཕྱི་བསྒྲུབས་ནང་བསྒྲུབས་མཛད་གནང་སྟེ་ ནང་རྟེན་གཙོ་བོ་ལུ་ བསྒུགས་བཞུགས་ཡོདཔ་ད་ ནང་རྟེན་གཙོ་བོ་ གཙུག་ལག་ཁང་ནང་ བཞུགས་སུ་གསོལ་བའི་ཤུལ་ལས་ བསྟན་པའི་སྦྱིན་བདག་ རྫོང་དཔོན་འཕྲིན་ལས་སྟོབས་རྒྱས་དང་ རྟོགས་ལྡན་རྣམ་༢ འཛོམས་ཐོག་ལས་ ཇོ་བོའི་སྐུ་འདྲ་ཆེན་མོ་ལུ་ བཀྲིས་རབ་གནས་ རྒྱས་ཞིང་རྒྱསཔ་སྦེ་ ཕུལ་གནང་ནུག།  
ད་རེས་ གཙུག་ལག་ཁང་ནང་བཞུགས་མི་ ཡོན་ཕུ་ལ་རིན་པོ་ཆེ་གིས་ གསུངས་མིའི་ནང་ ཇོ་བོ་རིན་པོ་ཆེ་མཆོག་གི་ སྐུ་འདྲ་ལུ་ བླམ་བསོད་ནམས་བཟང་པོ་དང་ བླམ་སྨོན་ལམ་རབ་བཟང་རྣམ་གཉིས་ཀྱིས་ རབ་གནས་གནང་པའི་སྐབས་ སྐུ་འདྲ་དེ་ སོར་༢ སྐུ་བཞེངས་ཡོད་པའི་ ལོ་རྒྱུས་ཡོད་ཟེར་ཨིནམ་ད་ ད་རེས་ ཇོ་བོ་རིན་པོ་ཆེ་མཇལ་བའི་སྐབས་ ཞལ་དང་ སྐུ་གཟུགས་ གཟི་བརྗིད་ དེ་ལས་ དབྱིབས་ལ་སོགས་པ་ཚུ་ ལྷ་ས་ཇོ་བོ་དང་ དབྱེ་བ་ག་ནི་ཡང་མེདཔ་སྦེ་ མཇལ་དོ་ཨིན་པས།  
དེ་བསྒང་ གྲུབ་དབང་བསོད་ནམས་བཟང་པོ་གིས་ ཇོ་བོའི་སྐུ་འདྲ་དང་གཅིག་ཁར་ འཕགས་པ་སྤྱན་རས་གཟིགས་དང་ ཇོ་བོའི་སྐུ་འདྲ་ཆུང་ཀུ་ཅིག་ཡང་ བསྣམས་བྱོན་ཡོདཔ་ད་ ལྷ་ས་ལུ་ བདུན་ཕྲག་༡ གི་རིང་ གསུང་བྱོན་མི་ ཇོ་བོའི་སྐུ་འདྲ་དེ་ ད་རེས་ ལྷུན་རྩེ་རྫོང་ནང་ཡོདཔ་ད་ སྤྱན་རས་གཟིགས་ཀྱི་སྐུ་འདྲ་དེ་ རྫོང་ཁག་གི་ གསེར་གཞོང་ལྷ་ཁང་ནང་ ཡོདཔ་ཨིན་པས།  
ཡོན་ཕུ་ལའི་གཙུག་ཁང་དེ་ རྫོང་དཔོན་འཕྲིན་ལས་སྟོབས་ཀྱིས་ བདག་འཛིན་མཛད་དེ་ བཞུགས་པའི་བར་ན་ སྤྱི་ལོ་༡༩༥༢ ལུ་ ཁོ་རའི་སྐུ་ཚེ་ལུ་ བར་ཆད་བྱུང་སྟེ་ འཇིག་རྟེན་ཕྱི་མའི་ལམ་ལུ་ བྱོན་པའི་ཤུལ་ལས་ སྤྱི་ལོ་༡༩༥༨ ལུ་ གཙུག་ལག་ཁང་དེ་ ཁོ་རའི་བུ་གཞི་ཚུ་གིས་ རྟོགས་ལྡན་བླམ་དཀར་པོ་ལུ་ ཕུལ་ནུག།  
ད་རེས་ ཡོན་ཕུ་ལ་རིན་པོ་ཆེའི་ཡབ་ རྟོགས་ལྡན་བླམ་དཀར་པོ་ མཚན་ངོ་མ་ མྱོ་སྟོན་ཚེ་དབང་དཔལ་འབྱོར་གྱིས་ རྩིས་ལེན་གནང་པའི་ཤུལ་ལས་ སྒོམ་ཆེན་གྱི་སྡེ་ གཞི་བཙུགས་གནང་ཡོདཔ་མ་ཚད་ གཙུག་ལག་ཁང་དེ་ཡང་ ཉམས་གསོ་ཞུ་ནུག།  
རྟོགས་ལྡན་བླམ་དཀར་པོ་དེ་ འབྲུག་ལས་ སྐྱབས་རྗེ་བདུད་འཇོམས་འཇིགས་བྲལ་ཡེ་ཤེས་རྡོ་རྗེ་གི་ ཞལ་སློབ་དང་པ་ཨིནམ་ད་ གཙུག་ལག་ཁང་དེ་ཡང་ རྒྱལ་ཁབ་ནང་ སྐྱབས་རྗེ་བདུད་འཇོམས་རིན་པོ་ཆེའི་ཆོས་འཁོར་ བདུད་འཇོམས་གཏེར་གསར་ འཛིན་སྐྱོང་སྤེལ་མི་ གཙུག་ལག་ཁང་ དང་པ་ཅིག་ལུ་གྱུར་སོ་ནུག།  
ཡོན་ཕུ་ལ་ལུ་ བདུད་འཇོམས་གཏེར་གསར་གྱི་ ཆོས་འཁོར་འགོ་ཐོག་ གཞི་བཙུགས་གནང་ནིའི་ ལུང་བསྟན་དེ་ སྐྱབས་རྗེ་བདུད་འཇོམས་རིན་པོ་ཆེའི་ སྐུ་ཚེ་གོངམ་ ཁྲག་འཐུང་བདུད་འཇོམས་འགྲོ་འདུལ་གླིང་པའི་ ཞལ་སློབ་སེ་ར་མཁའ་འགྲོ་གིས་ གནང་ཡོདཔ་མ་ཚད་ ཤུལ་ལས་ སྐྱབས་རྗེ་བདུད་འཇོམས་རིན་པོ་ཆེ་མཆོག་གིས་ རྟོགས་ལྡན་བླམ་དཀར་པོ་ བོད་ཀོང་ཡུལ་ལུ་ སྐྱབས་རྗེའི་ཕྱག་ཞུ་སྟེ་ བཞུགས་པའི་སྐབས་ལས་ར་ གནང་མི་ལུང་བསྟན་དང་འཁྲིལ་ བདུད་འཇོམས་ཀྱི་དགོངས་གཏེར་ གཞི་བཙུགས་གནང་ནུག།  
གཏེར་སྟོན་སེ་ར་མཁའ་འགྲོའི་ལུང་ལས་ གཏེར་གཉིས་ཀྱི་བསྟན་པའི་བ་དན་དེ། །ལྷོ་མོན་གྱི་བཀྲིས་ལྗོངས་ནང་མཛད། །ཟེར་མི་དེ་ གཏེར་གཉིས་པོ་དེ་ བདུད་འཇོམས་གོང་མ་ ཁྲག་འཐུང་བདུད་འཇོམས་གླིང་པ་དང་སྐྱབས་རྗེ་བདུད་འཇོམས་འཇིགས་བྲལ་ཡེ་ཤེས་རྡོ་རྗེ་རྣམ་གཉིས་ཀྱི་ གཏེར་ཁ་ཨིནམ་ད་ དེ་གཉིས་ བཀྲིས་སྒང་ལུ་དར་ནི་ཨིན་ཟེར་མི་དང་འཁྲིལ་ ཡོན་ཕུ་ལའི་གཙུག་ལག་ཁང་ ཆགས་ཡོདཔ་མ་ཚད་ བདུད་འཇོམས་གཏེར་གསར་གྱི་ ཆོས་འཁོར་གཞི་བཙུགས་གནང་ནུག།  
སྤྱི་ལོ་༡༩༧༠ ལུ་ སྐྱབས་རྗེ་བདུད་འཇོམས་རིན་པོ་ཆེ་མཆོག་ བཀྲིས་སྒང་ལུ་ ཐེངས་༤ པ་བྱོན་གནང་པའི་སྐབས་ གཙུག་ལག་ཁང་ལུ་ གུང་ཞག་གཅིག་བཞུགས་གནང་པའི་སྐབས་ ལྷ་ཁང་གི་མཚན་ ཨྱོན་མདོ་སྔགས་ཆོས་འཁོར་གླིང་ཟེར་ གསོལ་གནང་ནུག།  
ཧེ་མ་འབད་བ་ཅིན་ རྒྱལ་ཁབ་ནང་ བདུད་འཇོམས་གཏེར་གསར་འཛིན་མི་ གཙུག་ལག་ཁང་དེ་ ཡོན་ཕུ་ལ་ རྐྱངམ་གཅིག་ཨིན་རུང་ ཤུལ་ལས་ རྟོགས་ལྡན་བླམ་དཀར་པོའི་ཞལ་སློབ་ བར་མཚམས་བླམ་ པདྨ་དབང་ཆེན་གྱིས་ བཀྲིས་སྒང་བར་མཚམས་ལུ་ གཞི་བཙུགས་གནང་ཡོདཔ་ད་ དེ་བཟུམ་སྦེ་ རམ་འཇར་དང་ མོང་སྒར་བཀའ་དམ་ལ་སོགས་པ་ཚུ་ནང་ བདུད་འཇོམས་གཏེར་གསར་གྱི་ཆོས་འཁོར་ གཞི་བཙུགས་གནང་ནུག།  
ཨྱོན་མདོ་སྔགས་ཆོས་འཁོར་གླིང་ནང་ བདུད་འཇོམས་གཏེར་གསར་གྱི་ཆོས་འཁོར་ བཙུགས་གནང་མི་དང་འབྲེལ་ ལོ་བསྟར་ཚེས་བཅུ་དང་ ཡར་ངོ་མར་ངོའི་ཚེས་བཅུ་ སྨྱུང་གནས་ བཀའ་འགྱུར་དག་ཚར་ལ་སོགས་པ་ཚུ་གནང་ཡོདཔ་མ་ཚད་ དམིགས་བསལ་དུ་ རྒྱལ་ཁབ་ཀྱི་སྐུ་རིམ་དོན་ལུ་ སྒྲུབ་ཆེན་ཁག་༤ ཡང་ གནང་སྲོལ་འདུག།  
སྒྲུབ་ཆེན་བཞི་པོ་དེ་ ཕུར་པ་གནམ་ལྕགས་སྤུ་གྲི་དང་ བདུད་འདུལ་དབང་དྲག་རྡོ་རྗེ་གྲོ་ལོད་ ཚེ་སྒྲུབ་འཆི་མེད་སྲོག་ཐིག་ དེ་ལས་ དཀར་གླིང་ཞི་ཁྲོའི་སྒྲུབ་ཆེན་ཚུ་ཨིནམ་ད་ ད་རེས་ ཡོན་ཕུ་ལ་རིན་པོ་ཆེའི་འོག་ལུ་ སྒོམ་ཆེན་དང་ མཚམས་པ་ དེ་ལས་ བཤད་གྲྭའི་དགེ་སློང་ཚུ་བརྩིསཝ་ད་ ཞལ་གྲངས་༡༥༠ ལྷགཔ་ཅིག་འདུག་ཟེར་ ཞུ་ནི་ཨིན།

༉ འབྲུག་རྒྱལ་ཁབ་འདི་ནང་གི་ སྐྱེ་བོ་ཕོ་མོ་ཆེ་འབྲིང་ཆུང་གསུམ་ག་ར་ ཚེ་ཧེ་མ་ བསོད་ནམས་གྲངས་མེད་བསགས་མི་ལུ་བརྟེན་ སྨན་ལྗོངས་འབྲུག་ཡུལ་འདི་ནང་སྐྱེས་ སྒོས་སུ་ ནང་པ་སངས་རྒྱས་པའི་རྒྱལ་ཁབ་ཅིག་ཨིན་པ་གིས་མ་ཚད་ ལྷག་པར་དུ་ རྒྱལ་པོ་སྙིང་རྗེ་ཅན་གྱི་ མངའ་འོག་ལུ་ དཔལ་ལྡན་འབྲུག་པའི་ མི་སེར་སྦེ་གནས་ཏེ་ འབངས་མི་སེར་ག་ར་ བདེ་ཞིང་སྐྱིད་པའི་ངང་ལུ་ ལོངས་སྤྱོད་བཞིན་དུ་ཡོད་མི་དེ་ ང་བཅས་ག་ར་གིས་ མཐོང་ས་དང་ གཟིགས་སར་ཨིན།  
དགའ་བདེ་སྐྱིད་གསུམ་ལྡན་རུང་ མི་ལུས་འདི་ ཐོབ་ཚར་ཞིནན་ལས་ ལོ་ན་གཞོན་དར་མ་དང་ཕྱུགཔོ་ སྤྱང་ཀ་དང་ གོ་ས་མཐོ་དམན་ག་ཅི་བཟུམ་ཅིག་ཨིན་རུང་ ག་ར་རིམ་གྱིས་ ལོ་ན་རྒས་འོང་དགོཔ་ད་ ཚེ་རིངམོ་སྦེ་ སྡོད་ནི་ལུ་ ག་ར་དགའ་བའི་ཁར་ སྨོན་ལམ་ཡང་ ཤི་མ་བཅུག་ ན་མ་བཅུག་ཟེར་བཏབ་ཨིན་མས།  
དེ་འབདཝ་ད་ ཚེ་རིང་སྡོད་རུང་ ན་ཚོད་རྒས་པའི་ སྡུག་བསྔལ་དེ་ མ་དགོ་རུང་ མྱོང་དགོཔ་བཞིན་དུ་ སྡུག་བསྔལ་ནང་ལས་ སྡུག་བསྔལ་ཆེ་ཤོས་ཅིག་ ཚེ་སྨད་ལུ་ འཛུལཝ་ད་གི་ སྡུག་བསྔལ་དེ་ཨིནམ་སྦེ་ཚོར་ཡི། ཚེ་སྨད་དེ་ཡང་ ལོ་༧༠ དང་༨༠ གི་རྒྱབ་ལས་ མ་ཤི་ཚུན་གྱི་བར་ན་གི་ སྡུག་བསྔལ་ཨིནམ་སྦེ་ ཚོར་ཡོདཔ་ད་ ང་ཡང་སྐྱེས་ལོ་༨༠ ནང་འཛུལ་ཚར་བའི་ ལོ་རྒན་ཅིག་ཨིན་མི་འདི་ མཐོང་ཐོས་མྱོང་གསུམ་གྱི་ ལོ་རྒྱུས་ཨིན་ཟེར་ཞུ་ནི།  
རྒས་ཤོས་ཚོགས་པའི་འབྱུང་ཁུངས།  
སྨན་ལྗོངས་ཡུལ་གྱི་བདག་པོ་ མི་དབང་མངའ་བདག་རིན་པོ་ཆེ་མཆོག་ སྐུ་ན་གཞོན་རུང་ འཛམ་གླིང་འདི་ནང་ ལོ་རྒན་ཚུ་གི་ སྡུག་བསྔལ་གྱི་ གནས་སྟངས་ཚུ་ མཁྱེན་ཚར་ཏེ་ ལོ་ན་རྒསཔ་ད་ལུ་ཕན་པའི་ རྒས་ཤོས་ཚོགས་པ་ཅིག་ གཞི་བཙུགས་འབད་དགོ་པའི་ བཀའ་རྒྱ་བཟང་པོ་གནང་མི་དེ་ཡང་ དང་པ་ར་ རྒྱལ་ས་ལྟེ་བ་ ཐིམ་ཕུག་ལུ་ རྒྱལ་འཛིན་རྒས་ཤོས་ཚོགས་པ་འགོ་བཙུགས་གནང་པའི་ཤུལ་ལུ་ གསར་སྤང་རྫོང་ཁག་ དགེ་ལེགས་ཕུག་ཁྲོམ་ནང་ཡོད་པའི་ དཔོན་ཁག་བགྲེསཔ་དང་ གཞན་ཡང་ལོ་རྒན་ཚུ་གི་དོན་ལུ་ སྤྱི་ལོ་༢༠༡༤ ལུ་ གཞི་བཙུགས་འབད་ཡི།  
མི་དབང་མཆོག་གི་ ཐུགས་ཀྱི་དགོངས་བཞེད་འདི་ དཔལ་ལྡན་འབྲུག་པའི་ རྒྱལ་ཁབ་འདི་ནང་ མི་ཚེ་གཅིག་ གཞུང་གཡོག་ནང་ ཕྱག་ཕྱིད་ཞུ་བའི་མཐའ་མར་ ལོ་གྲངས་ཚང་དགོངས་ཞུ་མཛད་མི་ བློན་པོ་བགྲེསཔ་དང་ ཞི་དྲག་གཉིས་ཀྱི་ དཔོན་ཁག་བགྲེསཔ་ དེ་ལས་ གཞུང་གཡོག་ནང་ ཁྱད་ཆོས་དང་ལྡན་པའི་ གོ་གནས་འཆང་མི་ ཡོན་ཏན་ཀུན་ཚང་ཉམས་མྱོང་ཅན་ཚུ་ ག་ར་རིམ་གྱིས་ ལོ་ན་རྒས་འོང་རུང་ ལ་ལོ་ཅིག་ རིག་པ་དྭངས་ ལྕོགས་གྲུབ་ཡོདཔ་མཁྱེན་ཞིནམ་ལས།  
༡༽ ཚེ་སྨད་ལུ་འཛུལ་ཚར་བའི་ ལོ་རྒན་ཚུ་གི་ སྡུག་བསྔལ་བསལ་ནིའི་ ཐབས་ལམ་སྟོན་ནི་དང་།  
༢༽ རྒྱལ་ཁབ་ཀྱི་ གཞུང་སྐྱོང་དང་ མི་སྡེ་ཚུ་ནང་ ཉམས་མྱོང་དང་འབྲེལ་བའི་བསམ་འཆར་ རྒྱལ་ཁབ་ལུ་ཕན་པའི་ ལམ་སྟོན་རེ་དང་ སློབ་གྲྭ་ཁག་ཚུ་ནང་ ཉམས་མྱོང་དང་འབྲེལ་བའི་ ལམ་སྟོན་གསལ་བཤད་འབད་ནི།  
༣༽ དེ་ལས་ རང་གི་བུ་གཞི་དང་ ན་གཞོན་ལ་ལོ་ཅིག་ ཕ་མ་ལས་ ལམ་སྟོན་དང་ བསླབ་བྱ་ཚུ་ མ་ཐོབ་པར་ སྨྱོ་རྫས་དང་ སྨྱོ་ཆང་ལུ་ལོངས་སྤྱོད་དེ་ ངན་པའི་ལམ་ལུ་འཛུལ་ ལ་ལོ་ཅིག་ སྨྱོ་རྫས་དང་ སྨྱོ་ཆང་ཚུ་ལུ་ བློ་གཏད་དེ་ རང་སྲོག་རང་གིས་བཅད་མི་ཡང་ མང་སུ་སྦེ་ཐོན་སར་མཁྱེན་ནུག།  
རྒྱལ་ཁབ་ལུ་ ཤ་ཞེན་ཅན་ ཁྱད་ཆོས་དང་ལྡན་པའི་ ལོ་རྒན་ཚུ་གིས་ རྒྱལ་ཁབ་དང་ ན་གཞོན་ཚུ་ལུ་ཕན་པའི་ བསླབ་སྟོན་བཟང་པོ་རེ་ བྱིན་འོང་ཟེར་ ཐུགས་ཀྱི་རེ་བ་བསྐྱེད་དེ་ ཚོགས་པ་གཞི་བཙུགས་འབད་དགོ་པའི་ བཀའ་རྒྱ་གནང་མི་འདི་ལུ་ ང་བཅས་ག་ར་གིས་ ཧ་གོ་བཞིན་དུ་ཡོད།  
འདི་ནང་ལས་ དུས་ཅི་ མི་རྒན་རྒྱལ་མཚན་རང་གི་ སེམས་ལུ་ཡང་ ཚོར་སྣང་མ་འདྲཝ་ཅིག་ འཆར་ཡི་ཟེར་ཞུ་ནི། མ་གཞི་ ཧེ་མ་ཡང་ རྒྱལ་འཛིན་རྒས་ཤོས་ཚོགས་པའི་ ཁྲི་འཛིན་ཚུ་ གོ་གནས་སྦོམ་ལས་ དགོངས་ཞུས་བྱོན་མི་ དྲགོས་བགྲེསཔ་ཚུ་གིས་ མཛད་གནང་བཞིན་དུ་ཡོད་མི་ལུ་ཡང་ བཀའ་དྲིན་བསམ་དོ་ཟེར་ཞུ་ནི།  
དུས་ཅི་ལས་ ཚོགས་པའི་གཙོ་འཛིན་ བློན་པོ་བགྲེསཔ་ དར་སྒོ་ཚེ་རིང་དང་ གཙོ་འཛིན་འོགམ་ བློན་པོ་བགྲེསཔ་ ཀུན་བཟང་རྡོ་རྗེ་ཨིནམ་མ་ཚད་ ཚོགས་པའི་བཀོད་ཚོགས་ནང་ བློན་པོ་བགྲེསཔ་དང་ ཞི་དྲག་གཉིས་ལས་ མཁས་མཆོག་དང་ལྡན་པའི་ དཔོན་ཁག་བགྲེསཔ་ལེ་ཤ་ཅིག་ འཛུལ་ཞུགས་མཛད་མི་ལུ་ཡང་ མི་རྒན་ང་རའི་ སེམས་གཏིང་ལས་ར་ དགའ་ཚོར་དང་གཅིག་ཁར་ བཀོད་ཚོགས་ནང་ བཞུགས་མི་ག་ར་ལུ་ བཀྲིས་བདེ་ལེགས་ཡོད་ཟེར་ཞུ་ནི།  
ད་ལས་ཕར་ཡང་ དཔེ་བཟང་འདི་ལུ་བལྟ་སྟེ་ རིམ་གྱིས་དགོངས་ཞུས་བྱོན་མི་ བློན་པོ་བགྲེསཔ་དང་དྲུང་ཆེན་ དེ་བཟུམ་སྦེ་ དཔོན་ཁག་བགྲེསཔ་ཚུ་གིས་ རང་དོན་དང་ ཁེ་ཕན་ལུ་ མ་གཟིགས་པར་ རྒྱལ་ཁབ་དང་ རྒས་ཤོས་ཚོགས་པ་ཚུ་ལུ་ རྒྱབ་སྐྱོར་མཛད་གནང་ཟེར་ཞུ་ནི།  
མི་དབང་མཆོག་གི་ ཐུགས་བཞེད་འགྲུབ་ནི་ཟེར་རུང་ གཙོ་བོ་འདི་ ད་ལྟོ་ཡོད་པའི་ རྒན་རབས་ཚུ་དང་ མ་འོངས་པའི་ ལོ་རྒན་ཚུ་ལུ་ ཕན་ཐབས་དང་ དྲིན་ཅན་རྒྱལ་ཁབ་འདི་ལུ་ ཞབས་ཏོག་ཕུལ་ནི་གི་ གོ་སྐབས་བཟང་པོ་ཅིག་ཨིན་ཟེར་ཞུ་ནི།  
མ་གཞི་ གཞུང་གཡོག་ལས་ དགོངས་ཞུས་བྱོན་མི་ག་ར་ རང་རང་སོ་སོའི་ དཀའཝ་སྤྱད་པའི་འབྲས་བུ་དང་ སྨན་ལྗོངས་འབྲུག་ཡུལ་འདི་གི་ བཀའ་དྲིན་ལས་ ག་ར་མ་ལངམ་དང་ མ་འཐུས་པའི་ ཚ་གྱང་ལང་དགོཔ་མེདཔ་ལས་ ག་ར་ཕུན་སུམ་ཚོགས་ཏེ་བཞུགས་སར་མཇལཝ་མས།  
དགོངས་ཞུས་འབད་མི་ཚུ་ཡང་ སྐུ་ངལ་གནང་ནི་གི་ དུས་ཚོད་ཅིག་དང་ ཕྱི་མའི་ལམ་རྒྱགས་བསྒྲུབ་ནིའི་དོན་ལུ་ མ་ཎི་དང་བཛྲ་གུ་རུ་རེ་བགྱང་སྦེ་ བཞུགས་ནི་གི་ ལོ་ཚད་ཅིག་ཡང་ཨིན་རུང་ རྒྱལ་ཁབ་ནང་ སྟབས་མ་བདེཝ་དང་ ན་གཞོན་ཚུ་ མེདཔ་ཐལ་བ་ཅིན་ ང་བཅས་ར་ཕམ་ཚུ་ཡང་ ཐུགས་སྐྱིད་ཏོང་ཏོ་མི་འོང་ཟེར་ཞུ་ནི།  
ན་གཞོན་ཚུ་ལུ་ ལམ་སྟོན་བསླབ་བྱ།  
བླ་མ་དགེ་བའི་བཤེས་གཉེན་ཚུ་གིས་ཡང་ ཆོས་ཅིག་འབད་རུང་ རང་ཡང་སེམས་སྐྱིད་ལུས་སྐྱིད་བཞག་དགོ་ གཞན་ཕན་གྱི་སེམས་ཅིག་ཡང་དགོ་ཟེར་གསུངསམ་མས། འདི་ནི་ཞར་དང་ཞོར་ལུ་ ན་གཞོན་ཚུ་ལུ་ ལམ་སྟོན་བསླབ་བྱ་ཚུ་ བཤད་བྱིན་ནི་འདི་ ང་བཅས་ཕ་མའི་ལས་འགན་ཨིན། ཁོང་ར་ཉན་རུང་མ་ཉན་རུང་ ན་གཞོན་ཚུ་ ངན་པའི་ལམ་བཀག་ བཟང་པོའི་ལམ་སྟོན་འབད་དེ་ གཅིག་དང་གཉིས་རང་སེམས་བསྒྱུར་ཚུགས་རུང་ ཆོས་དང་དགེ་བའི་ཆ་ཤས་འདི་ཨིན་ཟེར་ཞུ་ནི།  
དཔོན་ཁག་བགྲེསཔ་ཚུ་གི་ ཐུགས་ལུ་ཡོད་པའི་ རིག་པ་དང་ ཡོན་ཏན་ ཉམས་མྱོང་ཚུ་ ནང་ན་རུལ་མ་བཅུག་པར་ རྒྱལ་ཁབ་འདི་ལུ་ བཀྲིན་བསམ་ཏེ་ ན་གཞོན་ཚུ་ལུ་ སྤེལ་གནང་པ་ཅིན་ རྒྱལ་ཁབ་ལུ་ ཞབས་ཏོག་དང་ དཔལ་ལྡན་འབྲུག་པའི་བུ་བརྒྱུད་ཀྱི་ ཤུལ་བཞག་ཟེར་རུང་ རྒན་རབས་ཚུ་གི་ བསླབ་བྱ་ཟེར་རུང་ ཕ་མ་རྒན་རབས་ཚུ་གི་ ཁ་ཆེམས་ཟེར་རུང་ འདི་ནང་ཚངམ་མས་ཟེར་མནོཝ་མས།  
འདི་ནི་ ཁྱེད་མཁྱེན་ལྡན་ཡོངས་ལུ་ སངས་རྒྱས་བཅོམ་ལྡན་འདས་ལུ་ ཆོས་ཕུལ་དོ་བཟུམ་འགྱོཝ་མས། ཨིན་རུང་ ལོ་གསར་གྲངས་མང་ཟ་བའི་ མི་རྒན་གྱི་ བསམ་འཆར་ཨིནམ་ལས་ ནོར་བ་ཡོད་པ་ཅིན་ དགོངསམ་མ་ཁྲེལ་ཟེར་ཞུ་ནི།  
ན་གཞོན་ལ་ལོ་ཅིག་ རྒས་ཤོས་ཚོགས་པ་ཟེར་བའི་ མིང་འདི་གོཝ་ད་ ཁོང་གི་སྙན་ལམ་ལུ་ མ་འདྲཝ་ཅིག་སྦེ་ འཆར་དོ་བཟུམ་ཚོར་མི་དེ་ཡང་ ན་གཞོན་ཡོན་ཏན་ཅན་ཚུ་གིས་ ཞིབ་འཚོལ་རེ་ འབད་ཚུགས་པ་ཅིན་ ད་ལྟོ་ཡོད་པའི་ ལོ་རྒན་དང་ མ་འོངས་ན་གཞོན་ཚུ་ལུ་ ཕན་ཐོགས་འོང་། དཔེར་ན་ མི་དབང་མངའ་བདག་རིན་པོ་ཆེ་མཆོག་ དགུང་ལོ་གཞོན་རུང་ ཚེ་སྨད་ལུ་ འཛུལ་ཚར་བའི་ ཨ་རྒས་དང་ ཨང་རྒས་ཚུ་ལུ་ སྙིང་རྗེ་གིས་གཟིགས་ཏེ་ ཁོང་ལུ་ སྐྱིད་སྡུག་ཚུ་ གནང་དང་གནང་བཞིན་དུ་ཡོད་པ་གིས་མ་ཚད་ གཞུང་སྐྱོང་དབུ་ཁྲིདཔ་ཚུ་ལུ་ཡང་ བཀའ་རྒྱ་གནང་སྟེ་ ལོ་རྒན་ཚུ་ལུ་ རོགས་རམ་གནང་བཞིན་དུ་ཡོདཔ་ ག་ར་གིས་ གཟིགས་སར་ཡོད། འདི་དང་འདྲཝ་སྦེ་ རྒྱ་གར་གྱི་ གློག་བརྙན་རྩེད་མི་ ཨ་མིར་ཁཱན་གྱིས་ ལོ་རྒན་ཚུ་གི་ དཀའ་ངལ་གྱི་སྐོར་ལས་ གློག་བརྙན་ལེ་ཤ་བཟོ་མི་ཚུ་མཐོངམ་ད་ ཁོ་ར་ཡང་ མིག་ལས་མིག་ཆུ་ཤོར་ས་མཐོངམ་ད་ ན་གཞོན་ལ་ལོ་ཅིག་སེམས་བསྒྱུར་ ཕམ་ལུ་ ཞབས་ཏོག་ཕུལ་ནི་དང་ རྒན་གསོ་ཁང་ཚུ་ནང་ རོགས་རམ་མ་དངུལ་ལས་ས་ཡ་ས་ཡ་སྦེ་ བྱིན་མི་ཡང་ ལེ་ཤ་མཐོང་ཅི་ཟེར་ཞུ་ནི།  
འདི་ནང་ ལ་ལོ་ཅིག་གི་ མཐོང་སྣང་ལུ་ ལོ་རྒན་ཨ་རྒས་དང་ཨང་རྒས་ ཚེ་སྨད་ལུ་འཛུལ་ཚར་བའི་ ཚོགས་པ་ལུ་ འབྱུང་ཁུངས་མེད་པའི་ ཚོགས་པ་སྦེ་ བརྩི་མི་རེ་ཡང་འདུག། འདི་ནི་མཐོང་མྱོང་དཀོན་པའི་རྟགས་དང་ མ་ཤེས་མི་ལུ་བརྟེན་ཨིནམ་འོང་།  
རྒས་ཤོས་ཚོགས་པ་འདི་ནི་ ང་བཅས་ག་ར་གིས་ གུས་བཏུད་དང་བརྩི་བཀུར་ ཞབས་ཏོག་ཕུལ་སའི་ཚོགས་པ་ཅིག་ཨིན། ག་ཅི་སྨོ་ཟེར་བ་ཅིན་ དེ་ནང་ཚེ་རིང་བཞུགས་པའི་ ཕ་མ་བསོད་ནམས་ཅན་དང་ དྲིན་གྱིས་ཕ་མ་ལུ་གྱུར་ཚར་བའི་ རྒན་རབས་ཚུ་ཨིན།  
རང་ལུས་སྐྱེས་པའི་ ཕ་མ་མེད་རུང་ ད་ལྟོ་བཞུགས་ཡོད་པའི་ ལོ་རྒན་ཚུ་ སྡུག་བསྔལ་མྱོང་ས་མཐོངམ་ད་ རང་གི་ཕ་མ་ཨིནམ་བསམ་ཏེ་ དེ་ཚུ་ལུ་ ཆ་རོགས་མཛད་གནང་ཚུགས་པ་ཅིན་ ལོ་རྒན་ཚུ་གིས་ སྨོན་ལམ་བཏབ་འོང་། ང་བཅས་ར་འཇིག་རྟེན་པའི་ཁ་སྐད་ལས་ སླབ་སྲོལ་ཅིག་ཡང་ཡོད། མི་རྒན་སེམས་དགའ་བ་ཅིན། གཞོནམ་བསོད་ནམས་བསག། ཟེར་ ད་ལྟོ་ཡོད་པའི་ ན་གཞོན་དང་ མ་འོངས་པའི་ ན་གཞོན་ཚུ་ཡང་ ལས་འདི་ལས་བཙར་དགོ། ཨ་རྒས་ཨང་རྒས་ཀྱི་མིང་དང་ གོ་ས་ལུ་ལྷོད་མི་ འཛམ་གླིང་ནང་བརྒྱ་ཆ་༢༠ དང་༣༠ དེ་ཅིག་མ་གཏོགས་ མི་འོང་ཟེར་མནོཝ་མས། མང་ཤོས་ལོ་༦༠ གི་ནང་འཁོད་ འཇིག་རྟེན་ཕྱི་མར་བྱོན་དགོ་མི་དེ་ཡང་ བརྟག་དཔྱད་འབད་ཚར་བའི་ ལོ་རྒྱུས་ཨིན་ཟེར་ཞུ་ནི།

༉ དུས་ཅི་ སྤྱི་ཟླ་༤ པའི་ཚེས་༡ ལས་ འབྲུག་རྒྱལ་ཁབ་ནང་ གྱིབ་ཤོག་དང་ ཆུ་ཤོག་ཚུ་ ཕད་ཅུང་སྦེ་ ལག་ལེན་འཐབ་ནི་དེ་ བཀག་དམ་འབད་ཡོད་མི་ལུ་ ཡིད་ཆེས་ངལ་རངས་སྦོམ་ཡོད་ཟེར་ཞུ་ནི།  
དེ་ཡང་ ཆུ་ཤོག་བཀག་དམ་གྱིས་ ཕྱགས་སྙིགས་འཛིན་སྐྱོང་གི་ གདོང་ལེན་བྱུང་མི་དེ་ མར་ཕབ་འབད་ནི་དང་ རྒྱལ་ཁབ་གཙང་ལྡན་བཞག་ནི་ལུ་ ལྷན་ཐབས་འབྱུང་ནི་གི་ གོ་སྐབས་ཡོད་མི་ལུ་བརྟེན་ཨིན་ཟེར་ཞུ་ནི།  
ཨིན་རུང་ ཐིམ་ཕུག་ཁྲོམ་བཟུམ་ཅིག་ནང་འབད་བ་ཅིན་ ཆོས་གཞི་ཅན་གྱི་ ཆུ་ཤོག་དང་ གྱིབ་ཤོག་ཚུ་ ལག་ལེན་འཐབ་ནི་མེན་རུང་ ཚོས་གཞི་དཀརཔོ་འབད་མི་ ཆུ་ཤོག་ཚུ་ ཚོད་བསྲེ་ཚོང་ཁང་དང་ ཤ་ཁང་ཚུ་ནང་ ཚོད་བསྲེ་དང་ ཤ་རིགས་འདེགས་བྱིན་མི་ལུ་བལྟ་སྟེ་ ཧ་ལས་དགོཔ་ བྱུང་ཡི་ཟེར་ཞུ་ནི།  
ང་བཅས་ཀྱི་ རེ་བ་ལས་འབད་བ་ཅིན་ ཆུ་ཤོག་ཟེར་བའི་བསྒང་ལས་ ཆུ་ཤོག་རིགས་རྩ་ལས་ ལག་ལེན་འཐབ་མི་ཆོག་ནི་བཟུམ་ གོ་བ་ལེན་ཡོདཔ་ད་ ཚོས་གཞི་དཀརཔོ་འབད་མི་ ཆུ་ཤོག་ལག་ལེན་འཐབ་པ་ཅིན་ བཀག་དམ་དང་ རྒྱབ་འགལ་འགྱོཝ་མ་ཚད་ དགོད་བྲ་བའི་ གཞི་གནད་ཅིག་ཡང་ཨིན་མས་ཟེར་ཞུ་ནི།  
འབྲུག་ལུ་ ལོ་ངོ་༡༩ གི་ཧེ་མར་ཡང་ ཆུ་ཤོག་དང་ གྱིབ་ཤོག་ཚུ་ ལག་ལེན་བཀག་དམ་འབད་ཡོད་རུང་ མཐར་འཁྱོལ་བྱུང་མ་ཚུགས་མི་དེ་ཡང་ བཀག་དམ་འབད་ཞིནམ་ལས་ རྗེས་དཔྱད་དང་ ལྟ་རྟོག་ནང་ འཐུས་ཤོར་བྱུང་མི་ལུ་བརྟེན་ཨིན་མས་ཟེར་ཞུ་ནི།  
ད་རེས་ཀྱི་ གནས་སྟངས་ལུ་བལྟ་རུང་ ཆུ་ཤོག་དང་ གྱིབ་ཤོག་བཀག་དམ་འབད་མི་ཚུ་ མཐར་འཁྱོལ་མི་འབྱུང་ནི་བཟུམ་མའི་ མཐོང་སྣང་བྱུང་དོ་ཡོདཔ་ད་ ང་བཅས་ཀྱིས་ བཀག་དམ་ལུ་ ངོས་ལེན་སྒྲིང་སྒྲི་འབད་བ་ཅིན་ ཆུ་ཤོག་ག་ཅི་བཟུམ་ཨིན་རུང་ ལག་ལེན་རྩ་ལས་མེདཔ་ བཟོ་དགོ་ཟེར་ཞུ་ནི།

༉ རྒྱལ་ཁབ་ག་ཏེ་འབད་རུང་ རང་གི་ངོ་རྟགས་གསལ་སྟོན་འབད་ནིའི་དོན་ལུ་ དམིགས་བསལ་དུ་ རྒྱལ་ཡོངས་ཀྱི་རྩེདམོ་ཅིག་ ངོས་འཛིན་འབད་ཞིནམ་ལས་ འཛིན་སྐྱོང་འཐབ་དོ་ཡོདཔ་མ་ཚད་ མི་སེར་ཚུ་གིས་འབད་རུང་ རྒྱལ་ཡོངས་ཀྱི་རྩེདམོ་དེ་ལུ་ ལྷག་པར་དུ་ སྤྲོ་བ་དང་ དཔའ་ཉམས་ཐོག་ལས་ རྩེད་དོ་ཡོད་པའི་ མཐོང་གསལ་བྱུངམ་མས་ཟེར་ཞུ་ནི།  
རྒྱང་མཐོང་ཊི་བི་ཚུ་ནང་ལྟཝ་ད་ རྒྱལ་ཁབ་རང་སོའི་ རྒྱལ་ཡོངས་ཀྱི་རྩེདམོ་དེ་ གཞུང་གིས་ མི་ཉམས་གོང་འཕེལ་གཏང་ནིའི་དོན་ལུ་ མཐུན་རྐྱེན་ཚུ་ མ་བཏུབ་བཏུབ་སྦེ་ གཞི་བཙུགས་འབད་བའི་ཁར་ རྩེད་འགྲན་ལས་རིམ་ཚུ་ཡང་ རྒྱུན་ཆད་མེད་པར་ འགོ་འདྲེན་འཐབ་དོ་ཡོདཔ་མ་ཚད་ རྩེད་འགྲན་ནང་ལས་ རྒྱལ་ཁ་ཐོབ་མི་ སྡེ་ཚན་དང་ ངོ་རྐྱང་ཚུ་ལུ་ཡང་ གསོལ་རས་ཚུ་ སེམས་ཤོར་སི་སི་སྦེ་ བྱིན་སྲོལ་ཡོད་མི་དེ་ཡང་ གཙོ་བོ་ར་ རྩེདམོ་རྩེ་མི་ཚུ་གིས་ རྒྱལ་ཡོངས་ཀྱི་རྩེདམོ་ལུ་ སྤྲོ་བ་དང་ དང་འདོད་བསྐྱེད་བཅུག་ནིའི་ ཐབས་ཤེས་དང་ རྒྱུད་བསྐུལ་འབད་ནིའི་དོན་ལུ་ཨིན་མས་ཟེར་ཞུ་ནི།  
རྒྱལ་ཡོངས་ཀྱི་རྩེདམོ་ མི་ཉམས་རྒྱུན་འཛིན་འཐབ་ནི་དང་ ཡར་དྲག་གཏང་ནིའི་དོན་ལུ་ འདི་བཟུམ་མའི་ ཐབས་ཤེས་བཏོན་མི་དེ་ ལེགས་ཤོམ་ཅིག་ཨིན་མས་ཟེར་ཞུ་ནི།  
ང་བཅས་རའི་ འབྲུག་རྒྱལ་ཁབ་ནང་ཡང་ རང་ལུགས་སྤག་ཤིང་ཐོག་གི་ མདའ་གཞུའི་རྩེདམོ་དེ་ སྔོན་དང་ཕུ་ལས་ར་ རྒྱལ་ཡོངས་ཀྱི་རྩེདམོ་སྦེ་ ངོས་འཛིན་འབད་ཡོདཔ་མ་ཚད་ འབྲུག་མི་དྲག་ཞན་ཆེ་ཆུང་མེདཔ་ ཆ་མཉམ་གྱིས་ མདའ་རྩེད་ལུ་ སྤྲོ་བ་བསྐྱེད་དེ་ གཡུས་ཚན་ཚུ་གི་བར་ན་ འཕྲལ་འཕྲལ་སྦེ་ར་ ཕྱོགས་མདའ་ཕྱད་སྲོལ་ཡོད་ཟེར་ཞུ་ནི།  
དེ་བསྒང་ ནང་གི་ཨམ་ཚུ་གིས་ ཇ་དང་བཞེས་སྒོ་ཚུ་ རྡིག་རྡིགམ་སྦེ་བཟོ་སྟེ་ བཟའ་ཚང་ནང་མི་ཚུ་ག་ར་ མདའ་རྐྱབ་སའི་ཐང་ནང་ཁྱིད་དེ་ ལྟདམོ་ལྟ་བའི་ཁར་ མཛར་ཅུམ་ཟ་སྟེ་ ཕྱི་རུ་ཁམས་ཅིག་ལས་ སྤྲོ་བ་དང་བཅསཔ་སྦེ་ ཞབས་ཁྲ་རྐྱབ་སྲོལ་ཡོདཔ་ལས་ དགའ་སྤྲོ་ཚད་མེད་བྱུངམ་ཨིན་ཟེར་ཞུ་ནི།  
ཨིན་རུང་ ད་རེས་ནངས་པར་ རང་ལུགས་སྤག་ཤིང་ཐོག་གི་ རྒྱལ་ཡོངས་ཀྱི་རྩེདམོ་ མདའ་རྩེད་དེ་ ཉམས་འགྱོ་དོ་བཟུམ་སྦེ་ མཐོང་མི་དེ་ཡང་ རྒས་ཤོསམ་ཚུ་གིས་མ་གཏོགས་ ན་གཞོན་ཚུ་གིས་ སྤྲོ་བ་མ་ལེན་མི་ལུ་བརྟེན་ཏེ་ཨིན་མས་ཟེར་ཞུ་ནི།  
དེ་ཡང་ གཙོ་བོ་ར་ སྒེར་སྡེ་ཚུ་གིས་ རང་སོའི་ཚོང་འབྲེལ་གྱི་ ཕན་ཁྱད་ལུ་ལྟ་སྟེ་ ཕྱི་ཁའི་མདའ་གཞུ་ཚུ་ ནང་འདྲེན་འབད་དེ་ བཙོང་པའི་ཁར་ ཚོང་འབྲེལ་ལེགས་ཤོམ་འགྱོ་ནིའི་དོན་ལུ་ ཕྱི་ཁའི་མདའ་གཞུ་ཐོག་ མདའ་རྩེད་འགྲན་བསྡུར་ཚུ་ འགོ་འདྲེན་འཐབ་པའི་ཁར་ གསོལ་རས་ཚུ་ཡང་ རྒྱབ་སྐྱོར་འབད་མི་འཚོལ་ཏེ་ དངུལ་རྐྱང་དང་ ཅ་ཆས་ཚུ་ སེམས་ཤོར་སི་སི་སྦེ་ བྱིན་མི་ལུ་བརྟེན་ འབྲུག་པའི་ན་གཞོན་ཚུ་གིས་ རིན་གོང་སྦོམ་གནས་མི་ ཕྱི་ཁའི་མདའ་གཞུ་ཚུ་ཉོ་སྟེ་ དང་འདོད་སྦོམ་བསྐྱེདཔ་མས་ཟེར་ཞུ་ནི།  
གནད་དོན་འདི་ལུ་བརྟེན་ རང་ལུགས་སྤག་ཤིང་ཐོག་གི་ མདའ་གཞུའི་རྩེདམོ་དེ་ འཛམ་གླིང་རྒྱལ་ཁབ་ཚུ་གི་གདོང་ཁར་ འབྲུག་གི་ རྒྱལ་ཡོངས་རྩེདམོ་ཨིན་ཟེར་ སྦ་གསང་མེད་པར་ སླབ་ནི་མ་གཏོགས་ ནང་ན་དཔྱད་བལྟ་བ་ཅིན་ ངོ་མ་སྦེ་ ལག་ལེན་འཐབ་མི་དེ་ དཀོན་སུ་ཅིག་ཨིནམ་ལས་ ངོ་ཚ་བའི་ གཞི་གནད་ཅིག་ཨིན་མས་ཟེར་ཞུ་ནི།  
དེ་འབདཝ་ལས་ གཞུང་དང་ སྒེར་སྡེ་ཚུ་གིས་ རང་ལུགས་སྤག་ཤིང་ཐོག་གི་ མདའ་གཞུའི་རྩེདམོ་དེ་ མི་ཉམས་རྒྱུན་འཛིན་འཐབ་ནིའི་དོན་ལུ་ འགྲན་བསྡུར་ཚུ་ མ་ཆད་པར་ འགོ་འདྲེན་འཐབ་དགོཔ་མ་ཚད་ རྒྱུད་བསྐུལ་འབད་ནིའི་དོན་ལུ་ གསོལ་རས་ཚུ་ཡང་ ལེགས་ཤོམ་སྦེ་ར་ གནང་དགོཔ་འདུག་ཟེར་ ཞུ་ནི་ཨིན།

༉ གཞུང་གཡོགཔ་ཚུ་གི་དངུལ་ཕོགས་ ཡར་སེང་རྐྱབ་ནིའི་དོན་ལུ་ གཞུང་གིས་ གྲོས་འཆར་ཚུ་ བཟོ་དོ་ཡོད་པའི་ ལོ་རྒྱུས་གོཝ་ཅིག་ ཁྱིམ་གྱི་ཇོ་བདག་ཚུ་གིས་ དེ་འཕྲོ་ལས་ ཁང་གླ་ཡར་སེང་རྐྱབ་ནི་མ་གཏོགས་ གཞུང་གཡོགཔ་ཚུ་གི་ ཟླ་རིམ་དངུལ་ཕོགས་ཀྱི་ ཐོབ་ཚད་དེ་ལུ་ རྩ་ལས་ར་ བརྟག་ཞིབ་མི་འབད་བས་ཟེར་ ཞུ་ནི།  
ད་རེས་ནངས་པར་ རྒྱལ་ས་ཐིམ་ཕུག་ལུ་ སྤྱིར་བཏང་གཞུང་གཡོགཔ་ ཆུང་རིམ་སྡེ་ཚན་ནང་འབད་མི་ཚུ་ ཁོང་རའི་ ཟླ་རིམ་གྱི་དངུལ་ཕོགས་དང་ ཁྱིམ་གྱི་ཁང་གླ་དེ་ ཧ་ལམ་ འདྲན་འདྲ་འཚམས་ཅིག་གུ་ ལྷོད་ཡོད་པའི་ མཐོང་གསལ་བྱུངམ་མས་ཟེར་ ཞུ་ནི།  
ཕྱི་ལས་བལྟ་བ་ཅིན་ གཞུང་གཡོགཔ་ཅིག་ཨིན་ཟེརཝ་ད་ རོགས་ཀྱི་གདོང་ཁར་ དཔའ་ཉམས་ཅན་སྦེ་ ཚོར་དོ་ཡོདཔ་ཨིན་རུང་ ནང་ན་ལས་ དཔྱད་བལྟ་བ་ཅིན་ ཟླ་རིམ་བཞིན་དུ་ཐོབ་པའི་ དངུལ་ཕོགས་དེ་གིས་ ཐ་ན་ རང་གི་བཟའ་ཚང་ འཚོ་སྐྱོང་འཐབ་ནིའི་ ཟད་འགྲོ་ཡང་ ལང་མ་ཚུགས་པར་ ཟླཝ་མ་རྫོགསཔ་ལས་ར་ དངུལ་ཕོགས་སྔོན་བྱིན་ལེན་ཏེ་ ཉམས་ཐག་པའི་གནས་སྟངས་ཐོག་ལུ་སྡོད་མི་ ཙང་ཙ་ཨིན་ཟེར་ ཞུ་ནི།  
དེ་མ་ཚད་ རྒྱལ་ས་ཐིམ་ཕུག་ལུ་ གནས་སོར་ཕོག་པའི་བསྒང་ལས་ ག་ར་འབད་རུང་ རང་ལུ་ ཁྱིམ་མེད་ནི་དེ་གིས་ བྱ་ཐབས་མེད་པར་ སྒེར་གྱི་ཁྱིམ་ཚུ་ནང་ ཁང་གླར་སྡོད་དགོཔ་བྱུང་བའི་མཐའ་མར་ ཁྱིམ་གྱི་ཇོ་བདག་ཚུ་གིས་ འཕྲལ་འཕྲལ་སྦེ་ར་ ཁང་གླ་ཡར་སེང་རྐྱབ་མས་ཟེར་ ཞུ་ནི།  
ཁྱིམ་གྱི་ ཇོ་བདག་ཚུ་གིས་འབད་རུང་ ཁང་གླར་སྡོད་མི་ཚུ་གི་ ཟླ་རིམ་འོང་འབབ་ལུ་ བལྟ་དགོཔ་མ་ཚད་ གཞུང་གིས་འབད་རུང་ འབྲུག་རྒྱལ་ཁབ་ཀྱི་ ཁང་གླའི་བཅའ་ཁྲིམས་ བརྩམས་བཞག་ནི་རྐྱངམ་གཅིག་མེན་པར་ ལྟ་རྟོག་སྒྲིང་སྒྲི་སྦེ་ མཛད་གནང་དགོཔ་འདུག་ཟེར་ཞུ་ནི།  
ང་གིས་བལྟ་བ་ཅིན་ ཞབས་ཏོག་ལྷན་ཁག་གིས་ སྤྱི་ལོ་༢༠༠༤ ལུ་ འབྲུག་གི་ས་ཁྱིམ་གླར་སྤྱོད་བཅའ་ཁྲིམས་ བརྩམས་བཞག་པའི་ཤུལ་ལུ་ འབྲེལ་ཡོད་དབང་འཛིན་ཚུ་གིས་ བཅའ་ཁྲིམས་དང་འཁྲིལ་ཏེ་ སྒྲིང་ཁྱིམ་གྱི་གནས་ཚད་དང་ ཁང་གླ་གི་ ཚད་གཞི་སྐོར་ལས་ ལྟ་རྟོག་དང་ ཞིབ་དཔྱད་འབད་དོ་ཡོད་པའི་ལོ་རྒྱུས་ མ་གོ་ཟེར་ ཞུ་ནི།  
དེ་མ་ཚད་ ད་ལྟོ་ཚུན་ སྒྲིང་ཁྱིམ་ཚུ་གི་ ཇོ་བདག་ཕུད་རྡོག་ཅིག་ལུ་ཡང་ ས་ཁྱིམ་གླར་སྤྱོད་ཀྱི་ བཅའ་ཁྲིམས་ལས་འགལ་བའི་ རྩོད་བཤེར་དང་ ཉེས་ཆད་ཚུ་བཀལ་སར་ མཐོང་མ་མྱོང་ཟེར་ཞུ་ནི།  
མ་གཞི་ བཅའ་ཁྲིམས་དང་འཁྲིལ་བ་ཅིན་ ཐིམ་ཕུག་ལུ་ ད་ལྟོ་ ཟླ་རིམ་གྱི་ ཁང་གླ་སྤྲོད་མི་དང་ཕྱདཔ་ད་ ཉུང་སུ་ཅིག་ལས་ མི་ཕོག་ནི་མས་ཟེར་ ཞུ་ནི་ཨིན་མི་དེ་ཡང་ དང་པ་ ཁྱིམ་གྱི་གནས་ཚད་བལྟ་དགོ་པའི་ཁར་ གཉིས་པ་ཟེརཝ་ད་ ཁང་མིག་གི་ སྦོམ་ཆུང་དང་འཁྲིལ་ཏེ་ ཕིཊ་གྲུ་༤ རེའི་ཐོག་ལུ་ རྩིས་བཏོན་དགོཔ་ལས་ གངམ་མི་ཕོག་ནི་མས་ཟེར་ ཞུ་ནི།  
སྒྲིང་ཁྱིམ་གྱི་ ཇོ་བདག་ཚུ་གིས་ ཁོང་རའི་ བློ་འདོད་ལྟར་དུ་ ཁང་གླ་ཡར་སེང་རྐྱབ་བཅུག་ནི་ཨིན་པ་ཅིན་ གཞུང་གིས་ ཟད་འགྲོ་སྦོམ་བཏང་སྟེ་ བཅའ་ཁྲིམས་བརྩམ་དགོཔ་ཅིག་ཡང་ མི་མཇལ་བས་ཟེར་ མནོཝ་མས།  
དེ་འབདཝ་ལས་ འབྲེལ་ཡོད་དབང་འཛིན་ཚུ་གིས་འབད་རུང་ དངུལ་ཕོགས་ཡར་སེང་མ་རྐྱབ་པའི་ ཧེ་མ་ལས་ ཁང་གླ་ཡར་སེང་རྐྱབ་མི་བཅུག་ནིའི་དོན་ལུ་ ལྟ་རྟོག་དང་ བཀག་ཐབས་ཚུ་ མཛད་གནང་པ་ཅིན་ དམིགས་བསལ་དུ་ གཞུང་གཡོགཔ་ཆུང་རིམ་སྡེ་ཚན་ནང་ ལཱ་འབད་མི་ཚུ་ལུ་ ཕན་ཐོགས་འབྱུང་ནི་མས་ཟེར་ ཞུ་ནི་ཨིན།

༉ རྒྱལ་ཁབ་ནང་ འདས་པའི་ལོ་དག་པ་ཅིག་ལས་ཚུར་ སྤྱིར་བཏང་གསུང་སྐད་འགྲན་བསྡུར་ཟེར་ སྐད་ལེགས་ཤོམ་ཡོད་མི་ཚུ་ ངོས་འཛིན་འབད་ནི་དང་ ངོ་སྟོན་འབད་ནིའི་དོན་ལུ་ སྒེར་སྡེ་ཚུ་གིས་ བདུན་ཕྲག་ངལ་གསོའི་སྐབས་ལུ་ སྤྲོ་བ་ཅན་གྱི་ གསུང་སྐདའགྲན་བསྡུར་ལས་རིམ་ མ་འདྲཝ་ལེ་ཤ་ཅིག་ར་ འགོ་འདྲེན་འཐབ་མི་ལུ་ལྟཝ་ད་ ང་བཅས་རའི་ ལམ་སྲོལ་ཉམས་སྲུང་འབད་ནི་ལུ་ ལྷན་ཐབས་སྦོམ་འདུག་ཟེར་ཞུ་ནི།  
གསུང་སྐད་འགྲན་བསྡུར་གྱི་ལས་རིམ་ལུ་བརྟེན་ ང་བཅས་རའི་རྒྱལ་ཁབ་ནང་ ཉམས་ཉེན་གུ་ལྷོད་དེ་ཡོད་མི་ གཞུང་སྒྲའི་ཐད་ཁར་ རྒྱུན་འཛིན་འཐབ་ནི་དང་ ཡར་དྲག་གཏང་ནི་ལུ་ ལྷག་པར་དུ་ ཕན་རླབས་བྱུང་སྟེ་ཡོད་ཟེར་ ཞུ་ནི།  
དེ་དང་འབྲེལ་ དྲང་དཔོན་ཚུ་སྦེ་རུང་ ཞབས་ཁྲ་འཐེན་ནི་དང་ བརྩམ་ནི་ དེ་ལས་ རྣམ་འགྱུར་སྟོན་ནི་ཚུ་ནང་ ཁྱད་རིག་ཅན་དང་ ཉམས་མྱོང་ཅན་ཙང་ཙ་ཨིནམ་ལས་ ཞབས་ཁྲ་འཐེན་མི་ཚུ་ལུ་ ཚིག་གི་བརྗོད་སྒྲ་དང་ ཞབས་ཁྲའི་གདངས་དབྱངས་ དེ་ལས་ འཐེན་ཐངས་ཀྱི་སྐོར་ལས་ སྐྱོན་བརྗོད་དང་ ལེགས་བཅོས་ཀྱི་བསླབ་བྱ་ཚུ་ཡང་ ཁོང་རང་གིས་ དངོས་སུ་སྦེ་ ཐ་ན་ སྒྲ་གདངས་ཡར་སེང་མར་ཕབ་དང་ རིང་ཐུང་ཚུ་ སྟོན་བྱིན་སར་ མཐོང་མི་ལུ་ལྟཝ་ད་ ཡིད་ཆེས་ངལ་རངས་བྱུངམ་མས་ཟེར་ ཞུ་ནི།  
དཔེ་འབད་བ་ཅིན་ ཁྲིམས་ཀྱི་འདུན་སར་ བདེན་རྫུན་གྱི་དབྱེ་དཔྱད་འབད་མི་ ཁྱད་རིག་ཅན་གྱི་ དྲང་དཔོན་ཚུ་གིས་ ཕྱག་ལཱ་གནང་དོ་བཟུམ་སྦེ་ར་ གསུང་སྐད་འགྲན་བསྡུར་ནང་འབོ་མི་ དྲང་དཔོན་ཚུ་གིས་ཡང་ ཞབས་ཁྲའི་སྐོར་ལས་ ཤེས་ཡོན་དང་རྒྱབ་རྟེན་ དེ་ལས་ ཁྱད་རིག་ཅན་གྱི་ཐོག་ལས་ འགྲན་བསྡུར་ནང་ བཅའ་མར་གཏོགས་མི་ཚུ་གིས་ ཞབས་ཁྲ་ཐེནམ་ད་ སྐད་ཀྱི་སྤུས་ཚད་དང་ འཐེན་ཐངས་ དེ་ལས་ མཉེན་ཁུག་བཙུག་ཐངས་ཚུ་ ལེགས་ཤོམ་ཡོད་མེད་ཀྱི་ བརྟག་དཔྱད་མཐིལ་ཕྱིན་འབད་བ་ཅིན་ ཞབས་ཁྲ་འཐེན་མི་ཚུ་ ལེགས་བཅོས་འབད་ཚུགས་ནི་དང་ སྤུས་ཚད་བཏོན་ཚུགས་ནི་ལུ་ ཕན་ཁྱད་འབྱུང་ནི་མས་ཟེར་ ཞུ་ནི།  
འབྲུག་གི་ མ་འོངས་བུ་བརྒྱུད་ཚུ་གི་གདོང་ཁར་ ང་བཅས་རའི་ གསུང་སྐད་འགྲན་བསྡུར་དེ་ཡང་ ཕྱིའི་རྒྱལ་ཁབ་ཚུ་ནང་ འགོ་འདྲེན་འཐབ་མི་ གསུང་སྐད་འགྲན་བསྡུར་ཚུ་བཟུམ་སྦེ་ར་ ཞབས་ཁྲའི་ལེགས་ཉེས་དང་ སྐད་ཀྱི་སྤུས་ཚད་ དབྱེ་དཔྱད་འབད་མི་ དྲང་དཔོན་ཚུ་དང་ བཅའ་མར་གཏོགས་མི་ཚུ་གིས་ རང་སོའི་ཁྱད་རིག་ཐོག་ལས་ ལག་ལེན་འཐབ་གནང་པ་ཅིན་ ལྷག་པར་དུ་ མ་འོངས་པ་ལུ་ མི་ཉམས་གོང་འཕེལ་འགྱོ་ཚུགས་ནི་མས་ཟེར་ ཞུ་ནི།  
འདི་དང་འབྲེལ་ སྤྱིར་བཏང་གསུང་སྐད་འགྲན་བསྡུར་ གཟིགས་གནང་མི་ཚུ་ལུ་ དྲན་གསོ་ཅིག་ཞུ་བ་ཅིན་ ཞབས་ཁྲ་འཐེན་མི་ཚུ་གིས་ ཚོགས་རྒྱན་ལྷངམ་ད་ ཞབས་ཁྲ་འཐེན་མི་དེ་གི་ ངོ་གསོ་དང་ བྱད་ངོ་རིས་ སྤུན་སྤུན་ཆ་ དེ་ལས་ མཐུན་ལམ་ལུ་བལྟ་སྟེ་ ཚོགས་རྒྱན་བཙུག་ནི་དེ་ཡང་ འཛེམ་དགོཔ་གལ་ཆེ་བས་ཟེར་ ཞུ་ནི།  
སྤྱིར་བཏང་མི་མང་གིས་ སྐད་ཧན་ཏོང་ཏོ་དང་ སྤུས་ཚད་ལེགས་ཤོམ་ཡོད་པའི་ མི་ངོམ་དེ་ རྒྱབ་ལུ་སྐྱུར་མ་བཞག་པར་ ཚོགས་རྒྱན་ངེས་བདེན་བཙུག་དགོཔ་ གལ་ཆེ་མི་དེ་ཡང་ མཐའ་བཅད་འགྲན་བསྡུར་ནང་ གྲུབ་འབྲས་གསལ་སྟོན་འབདཝ་ད་ སྐད་ཀྱི་སྤུས་ཚད་ ལེགས་ཤོམ་མེད་པའི་ མི་ངོམ་ཅིག་གིས་ ཨང་དང་པ་འཐོན་ཏེ་ གསོལ་རས་ལེན་འབག་པ་ཅིན་ ང་བཅས་ཆ་མཉམ་ར་ སེམས་ཕམ་འབྱུང་ནི་མས་ཟེར་ ཞུ་ནི།  
དེ་འབདཝ་ལས་ འབྲུག་མི་དྲག་ཞན་ཆེ་ཆུང་མེདཔ་ ཆ་མཉམ་གྱིས་ དྲང་བདེན་ཐོག་ལས་ དབྱེ་དཔྱད་མཛད་དེ་ ཚོགས་རྒྱན་བཙུགས་གནང་དགོཔ་ ཁག་ཆེ་བས་ཟེར་ ཞུ་ནི་ཨིན།

༉ རྒྱལ་ཁབ་ནང་ འདས་པའི་ལོ་དག་པ་ཅིག་ལས་ཚུར་ སྤྱིར་བཏང་གསུང་སྐད་འགྲན་བསྡུར་ཟེར་ སྐད་ལེགས་ཤོམ་ཡོད་མི་ཚུ་ ངོས་འཛིན་འབད་ནི་དང་ ངོ་སྟོན་འབད་ནིའི་དོན་ལུ་ སྒེར་སྡེ་ཚུ་གིས་ བདུན་ཕྲག་ངལ་གསོའི་སྐབས་ལུ་ སྤྲོ་བ་ཅན་གྱི་ གསུང་སྐདའགྲན་བསྡུར་ལས་རིམ་ མ་འདྲཝ་ལེ་ཤ་ཅིག་ར་ འགོ་འདྲེན་འཐབ་མི་ལུ་ལྟཝ་ད་ ང་བཅས་རའི་ ལམ་སྲོལ་ཉམས་སྲུང་འབད་ནི་ལུ་ ལྷན་ཐབས་སྦོམ་འདུག་ཟེར་ཞུ་ནི།  
གསུང་སྐད་འགྲན་བསྡུར་གྱི་ལས་རིམ་ལུ་བརྟེན་ ང་བཅས་རའི་རྒྱལ་ཁབ་ནང་ ཉམས་ཉེན་གུ་ལྷོད་དེ་ཡོད་མི་ གཞུང་སྒྲའི་ཐད་ཁར་ རྒྱུན་འཛིན་འཐབ་ནི་དང་ ཡར་དྲག་གཏང་ནི་ལུ་ ལྷག་པར་དུ་ ཕན་རླབས་བྱུང་སྟེ་ཡོད་ཟེར་ ཞུ་ནི།  
དེ་དང་འབྲེལ་ དྲང་དཔོན་ཚུ་སྦེ་རུང་ ཞབས་ཁྲ་འཐེན་ནི་དང་ བརྩམ་ནི་ དེ་ལས་ རྣམ་འགྱུར་སྟོན་ནི་ཚུ་ནང་ ཁྱད་རིག་ཅན་དང་ ཉམས་མྱོང་ཅན་ཙང་ཙ་ཨིནམ་ལས་ ཞབས་ཁྲ་འཐེན་མི་ཚུ་ལུ་ ཚིག་གི་བརྗོད་སྒྲ་དང་ ཞབས་ཁྲའི་གདངས་དབྱངས་ དེ་ལས་ འཐེན་ཐངས་ཀྱི་སྐོར་ལས་ སྐྱོན་བརྗོད་དང་ ལེགས་བཅོས་ཀྱི་བསླབ་བྱ་ཚུ་ཡང་ ཁོང་རང་གིས་ དངོས་སུ་སྦེ་ ཐ་ན་ སྒྲ་གདངས་ཡར་སེང་མར་ཕབ་དང་ རིང་ཐུང་ཚུ་ སྟོན་བྱིན་སར་ མཐོང་མི་ལུ་ལྟཝ་ད་ ཡིད་ཆེས་ངལ་རངས་བྱུངམ་མས་ཟེར་ ཞུ་ནི།  
དཔེ་འབད་བ་ཅིན་ ཁྲིམས་ཀྱི་འདུན་སར་ བདེན་རྫུན་གྱི་དབྱེ་དཔྱད་འབད་མི་ ཁྱད་རིག་ཅན་གྱི་ དྲང་དཔོན་ཚུ་གིས་ ཕྱག་ལཱ་གནང་དོ་བཟུམ་སྦེ་ར་ གསུང་སྐད་འགྲན་བསྡུར་ནང་འབོ་མི་ དྲང་དཔོན་ཚུ་གིས་ཡང་ ཞབས་ཁྲའི་སྐོར་ལས་ ཤེས་ཡོན་དང་རྒྱབ་རྟེན་ དེ་ལས་ ཁྱད་རིག་ཅན་གྱི་ཐོག་ལས་ འགྲན་བསྡུར་ནང་ བཅའ་མར་གཏོགས་མི་ཚུ་གིས་ ཞབས་ཁྲ་ཐེནམ་ད་ སྐད་ཀྱི་སྤུས་ཚད་དང་ འཐེན་ཐངས་ དེ་ལས་ མཉེན་ཁུག་བཙུག་ཐངས་ཚུ་ ལེགས་ཤོམ་ཡོད་མེད་ཀྱི་ བརྟག་དཔྱད་མཐིལ་ཕྱིན་འབད་བ་ཅིན་ ཞབས་ཁྲ་འཐེན་མི་ཚུ་ ལེགས་བཅོས་འབད་ཚུགས་ནི་དང་ སྤུས་ཚད་བཏོན་ཚུགས་ནི་ལུ་ ཕན་ཁྱད་འབྱུང་ནི་མས་ཟེར་ ཞུ་ནི།  
འབྲུག་གི་ མ་འོངས་བུ་བརྒྱུད་ཚུ་གི་གདོང་ཁར་ ང་བཅས་རའི་ གསུང་སྐད་འགྲན་བསྡུར་དེ་ཡང་ ཕྱིའི་རྒྱལ་ཁབ་ཚུ་ནང་ འགོ་འདྲེན་འཐབ་མི་ གསུང་སྐད་འགྲན་བསྡུར་ཚུ་བཟུམ་སྦེ་ར་ ཞབས་ཁྲའི་ལེགས་ཉེས་དང་ སྐད་ཀྱི་སྤུས་ཚད་ དབྱེ་དཔྱད་འབད་མི་ དྲང་དཔོན་ཚུ་དང་ བཅའ་མར་གཏོགས་མི་ཚུ་གིས་ རང་སོའི་ཁྱད་རིག་ཐོག་ལས་ ལག་ལེན་འཐབ་གནང་པ་ཅིན་ ལྷག་པར་དུ་ མ་འོངས་པ་ལུ་ མི་ཉམས་གོང་འཕེལ་འགྱོ་ཚུགས་ནི་མས་ཟེར་ ཞུ་ནི།  
འདི་དང་འབྲེལ་ སྤྱིར་བཏང་གསུང་སྐད་འགྲན་བསྡུར་ གཟིགས་གནང་མི་ཚུ་ལུ་ དྲན་གསོ་ཅིག་ཞུ་བ་ཅིན་ ཞབས་ཁྲ་འཐེན་མི་ཚུ་གིས་ ཚོགས་རྒྱན་ལྷངམ་ད་ ཞབས་ཁྲ་འཐེན་མི་དེ་གི་ ངོ་གསོ་དང་ བྱད་ངོ་རིས་ སྤུན་སྤུན་ཆ་ དེ་ལས་ མཐུན་ལམ་ལུ་བལྟ་སྟེ་ ཚོགས་རྒྱན་བཙུག་ནི་དེ་ཡང་ འཛེམ་དགོཔ་གལ་ཆེ་བས་ཟེར་ ཞུ་ནི།  
སྤྱིར་བཏང་མི་མང་གིས་ སྐད་ཧན་ཏོང་ཏོ་དང་ སྤུས་ཚད་ལེགས་ཤོམ་ཡོད་པའི་ མི་ངོམ་དེ་ རྒྱབ་ལུ་སྐྱུར་མ་བཞག་པར་ ཚོགས་རྒྱན་ངེས་བདེན་བཙུག་དགོཔ་ གལ་ཆེ་མི་དེ་ཡང་ མཐའ་བཅད་འགྲན་བསྡུར་ནང་ གྲུབ་འབྲས་གསལ་སྟོན་འབདཝ་ད་ སྐད་ཀྱི་སྤུས་ཚད་ ལེགས་ཤོམ་མེད་པའི་ མི་ངོམ་ཅིག་གིས་ ཨང་དང་པ་འཐོན་ཏེ་ གསོལ་རས་ལེན་འབག་པ་ཅིན་ ང་བཅས་ཆ་མཉམ་ར་ སེམས་ཕམ་འབྱུང་ནི་མས་ཟེར་ ཞུ་ནི།  
དེ་འབདཝ་ལས་ འབྲུག་མི་དྲག་ཞན་ཆེ་ཆུང་མེདཔ་ ཆ་མཉམ་གྱིས་ དྲང་བདེན་ཐོག་ལས་ དབྱེ་དཔྱད་མཛད་དེ་ ཚོགས་རྒྱན་བཙུགས་གནང་དགོཔ་ ཁག་ཆེ་བས་ཟེར་ ཞུ་ནི་ཨིན།

༉ འབྲུག་པའི་ཨམ་སྲུ་ཚུ་གིས་ སྲིད་དོན་ནང་ བཅའ་མར་གཏོགས་ནི་ལུ་ གནས་སྟངས་སྐྱོ་དྲགས་སྦེ་ ཡོདཔ་ཨིན་ན  
རྩ་ཁྲིམས་ཆེན་མོའི་དགོངས་དོན་དང་འཁྲིལཝ་ད་ མི་སེར་ག་ར་ལུ་ གོ་སྐབས་འདྲ་མཉམ་འཐོབ་ནིའི་ དབང་ཆ་གནང་ཡོད་མི་ལུ་ གཞི་བཞག་པ་ཅིན་ ཨམ་སྲུ་ཚུ་གིས་ སྲིད་དོན་ནང་ བཅའ་མར་གཏོགས་ནི་ལུ་ སྟབས་མ་བདེཝ་འདུག་ཟེར་མི་དེ་ལུ་ ང་ར་ ཡིད་ཆེས་བསྐྱེད་མི་ཚུགས་པས་ཟེར་ཞུ་ནི།  
དེ་ཡང་ ག་ཆརཔ་ཟེར་བ་ཅིན་ སློབ་གྲྭ་ཚུ་ནང་ འགོ་ཁྲིད་པའི་འགན་ཁུར་དེ་ བུཚ་དང་བུམོ་༢ ཆ་ར་ལུ་ གོ་སྐབས་འདྲ་མཉམ་བྱིན་ཏེ་ཡོད་ཟེར་ཞུ་ནི།  
རྒྱལ་ཁབ་ཀྱི་ ས་ཆའི་གནས་སྟངས་ལུ་གཞི་བཞག་སྟེ་ ཕོ་མོའི་བར་ན་ སྦུང་སྒུལ་གྱི་ཁྱད་པར་ འབྱུང་ནི་ཨིན་པའི་ཁར་ ཨམ་སྲུ་འདེམས་ངོ་ ལ་ལོ་ཅིག་ ཁོང་རའི་འདེམས་ཁོངས་ནང་ ལམ་ཐག་རིང་བའི་སྟབས་ཀྱིས་ ལྷོད་མ་ཚུགས་པའི་ ཤེས་རྟོགས་བྱུང་ཡོདཔ་ཨིན་རུང་ རྒྱལ་ཁབ་གོང་འཕེལ་འགྱོ་མི་དང་ མཐའ་ཟུར་གྱི་ས་གནས་ཚུ་ནང་ འཁོར་ལམ་གྱི་མཐུད་སྦྲེལ་ཡོདཔ་ལས་ སྟབས་མ་བདེཝ་མི་འཐོན་ཟེར་ཞུ་ནི།  
སྲིད་དོན་ནང་ ཨམ་སྲུའི་ངོ་ཚབ་ ཉུང་སུ་ཅིག་ལས་ མེད་མི་དེ་ཡང་ ཨམ་སྲུའི་སྐོར་ལས་ ཧ་གོ་ནི་ལུ་ མགུ་རྙོགས་དྲགས་ ཡོདཔ་བཟུམ་ཅིག་ འདུག་ཟེར་ཞུ་ནི།  
མི་སྡེ་ག་ཏེ་ལུ་ཡང་ ཕྱོགས་རིས་ཡོདཔ་ད་ དཔེ་འབད་བ་ཅིན་ ཐགས་འཐག་ནི་དང་ བཞེས་སྒོ་འབད་ནི་དེ་ ཨམ་སྲུའི་ལཱ་འགན་ཨིནམ་སྦེ་ ཆ་བཞགཔ་ཨིན་རུང་ ད་རེས་ནངས་པ་ ལཱ་དེ་ཚུ་ ཕོ་སྐྱེས་ཚུ་གིས་ཡང་ འབད་བཞིན་དུ་ཡོད་ཟེར་ཞུ་ནི།  
ང་གིས་འབད་བ་ཅིན་ སྲིད་དོན་ནང་ བཅའ་མར་གཏོགས་ནི་རྐྱངམ་གཅིག་ནང་མེན་པར་ ལཱ་འགན་གཞན་ ག་ཅི་འབད་རུང་ གདོང་ལེན་འབྱུང་ནི་ཨིནམ་ལས་ གཞན་གྱིས་སླབ་མི་ བློ་ཚུ་ལུ་ ཆ་བཞག་ནི་མི་འོང་ཟེར་ཞུ་ནི།  
སྤྱི་ལོ་༢༠༡༡ ལུ་ ས་གནས་གཞུང་གི་ བཙག་འཐུ་ནང་ རྒཔོ་གི་དོན་ལུ་ ཨམ་སྲུ་༢༡ གིས་ དོ་འགྲན་འབད་ཡོདཔ་བཞིན་དུ་ ད་རེས་འབདཝ་ད་ ཁྲོམ་སྡེ་ངོ་ཚབ་༣ དང་ ཁྲོམ་སྡེ་ཚོགས་པ་༩ རྒཔོ་༢ དང་དམངས་མི་༢༤ དེ་ལས་ ས་གནས་གཞུང་གི་ཚོགས་པ་༡༣༦ ཨམ་སྲུ་ཨིན་མས་ཟེར་ཞུ་ནི།  
དེ་བཟུམ་སྦེ་ སྤྱི་ལོ་༢༠༠༨ ལུ་ རྒྱལ་ཁབ་ནང་ དམངས་གཙོའི་རིང་ལུགས་འགོ་བཙུགས་སྟེ་ སྤྱི་ཚོགས་ཀྱི་བཙག་འཐུ་ འགོ་དང་པའི་ནང་ ཨམ་སྲུ་འདེམས་ངོ་༨ བཙག་འཐུ་འབད་ཡོདཔ་ད་ ཨམ་སྲུ་འཐུས་མིའི་གྱངས་ཁ་ ཡར་སེང་མར་འབབ་འགྱོ་རུང་ འབྲུག་ཨམ་སྲུའི་དབང་ཆ་ཡར་སྐྱེད་དང་གཅིག་བསྒྲིལ་ལས་སྡེ་དང་ རྒྱལ་ཡོངས་ཨམ་སྲུ་དང་ཨ་ལུའི་ལྷན་ཚོགས་༢ ཀྱིས་ ཨམ་སྲུ་ཚུ་ལུ་ སྲིད་ནང་བཅའ་མར་གཏོགས་ནིའི་ གོ་བརྡ་སྤྲེལ་ནི་ལུ་ བརྩོན་ཤུགས་བསྐྱེད་མི་དེ་གིས་ སེམས་ཤུགས་བསྐྱེད་བཅུག་སྟེ་ཡོད་ཟེར་ཞུ་ནི།  
རྒྱལ་ཁབ་ནང་ ཨམ་སྲུ་ཚུ་གིས་ དཔེ་བལྟ་ས་ ཉུང་སུ་ཅིག་ལས་བརྒལ་ མིན་འདུག་ཟེར་མི་དེ་ལུ་ ཡིད་ཆེས་བསྐྱེད་མ་ཚུགས་མི་དེ་ཡང་ ཧེ་མ་ མོང་སྒར་ལས་ ཨམ་སྲུ་སྤྱི་མི་ཅིག་ཐོན་ཡོདཔ་ད་ དེ་བཟུམ་སྦེ་ དངུལ་རྩིས་དང་ ཤེས་རིག་ ཕྱི་འབྲེལ་ལྷན་ཁག་ཚུ་ནང་ཡང་ ཨམ་སྲུ་ཚུ་གིས་ དྲུང་ཆེན་འབད་ཡོདཔ་ལས་ མནོ་བསམ་གཏང་དགོཔ་འདུག་ཟེར་ ཞུ་ནི་ཨིན།

༉ ད་རེས་ནངས་པར་ རྒྱ་གར་ས་མཚམས་ཚུ་ནང་ དར་ཇི་གླིང་དང་ ཤི་ལོང་གི་ འདབ་མ་ཀོ་པི་ཚོད་བསྲེ་འབོར་ཆེ་ཏོག་ཏོ་སྦེ་ ཐོན་མི་ལུ་བརྟེན་ ཕུན་ཚོགས་གླིང་ འབྲུགབཟའ་སྤྱོད་ལས་འཛིན་གྱི་ རིན་བསྡུར་ཁང་ནང་ འདབ་མ་ཀོ་པི་ཕྱིར་ཚོང་འཐབ་མ་ཚུགས་པར་ ལཱ་ཁག་བཏང་སྟེ་ཡོདཔ་ཨིན་པས།  
སྤྱི་ཟླ་༦ པའི་ཚེས་༢༤ ཚུན་ རིན་བསྡུར་ཁང་ནང་ འདབ་མ་ཀོ་པི་ ཕད་ཙེ་༡,༣༠༠ དེ་ཅིག་ བཙོང་མ་ཚུགས་པར་ ལུས་མི་དེ་ཡང་ སྤྱི་ཟླ་༦ པའི་ཚེས་༢༡ ལས་ གོང་ཚད་བདེ་སྒྲིག་འབད་མ་ཚུགས་པར་ སྒུགཔ་ཨིན་པས།  
ལས་འཛིན་གྱིས་ འདབ་མ་ཀོ་པི་ཚུ་ཡང་ ཆུ་ཁ་དང་ སྤ་རོ་ ཧཱ་ དེ་ལས་ ཐིམ་ཕུག་གི་ སོ་ནམ་པ་ཚུ་ལས་ ལོག་ཉོ་ནིའི་ ལམ་ལུགས་གསརཔ་ བཟོ་མིའི་ཐོག་ལས་ ཉོ་ཡོདཔ་ཨིན་པས།  
རྒྱ་གར་ས་མཚམས་ཀྱི་ ཚོང་པ་ཚུ་གིས་ ཀོ་པི་ཀེ་ཇི་རེ་ལུ་ དངུལ་ཀྲམ་༥.༥ དང་༡༠ གྱི་བར་ན་མ་གཏོགས་ མི་བྱིན་དོ་ཡོདཔ་ད་ ལས་འཛིན་གྱིས་ སོ་ནམ་པ་ཚུ་ལས་ ཀེ་ཇི་རེ་ལུ་ དངུལ་ཀྲམ་༡༩ སྦེ་ ཉོ་ཡོདཔ་ཨིན་པས།  
རིན་བསྡུར་ཁང་གི་ འཛིན་སྐྱོང་པ་ ཨོ་རྒྱན་དཔལ་འབྱོར་གྱིས་ སླབ་མིའི་ནང་ འདབ་མ་ཀོ་པི་ ཚོང་འབྲེལ་འཐབ་མ་ཚུགས་པའི་ དཀའ་ངལ་དེ་ སྤྱི་ཟླ་༧ པའི་ཟླ་ཕྱེད་ཚུན་ འབྱུང་འོང་ཟེར་ཨིནམ་ད་ ད་རེས་ རྒྱ་གར་གྱི་ ནང་འདྲེན་པ་ཚུ་དང་ ཀོ་པི་གི་ གོང་ཚད་ཚུ་ བདེ་སྒྲིག་འབད་དེ་ བཙོང་ནི་གི་ དཔའ་བཅམ་དོ་ཟེར་ཨིན་པས།  
ཁོ་གིས་འབད་བ་ཅིན་ འབྲུག་པའི་འདབ་མ་ཀོ་པི་ བརྒྱ་ཆ་༦༠ དེ་ཅིག་ སི་ལི་གུ་རི་ལུ་ ཕྱིར་ཚོང་འཐབ་དོ་ཡོད་རུང་ ཚོང་ལམ་དེ་ སྤྱི་ཟླ་༧ པའི་བདུན་ཕྲག་དང་པ་ལས་བརྒལ་ མི་ཕྱེ་ནི་མས་ཟེར་ཨིནམ་ད་ ནུབ་བེང་གཱལ་མངའ་སྡེ་ནང་ཡང་ བཙོང་དོ་ཡོད་རུང་ ད་རེས་ ནད་ཡམས་ལུ་བརྟེན་ སྒོ་བསྡམས་ཏེ་ཡོདཔ་ཨིན་པས།  
སྤྱི་ཟླ་༦ པའི་ཚེས་༡༨ ལས་ ལས་འཛིན་གྱིས་ ཚོད་བསྲེ་ལོག་ཉོ་ནི་གི་ ལམ་ལུགས་དེ་ སྤྱིར་བསྡོམས་ལྟེ་བ་ འགྲམ་ཕུག་དང་ ཆུ་ཁ་ལུ་ བཟོ་ནི་ཨིནམ་ད་ ཆུ་ཁ་དང་ སྤ་རོ་ ཧཱ་ དེ་ལས་ ཐིམ་ཕུག་གི་ སོ་ནམ་པ་ཚུ་གིས་ ཐོན་སྐྱེད་ཚུ་ ལྟེ་བ་ལུ་ འབག་ཞིནམ་ལས་ ལས་འཛིན་གྱིས་ རིན་བསྡུར་ཁང་ནང་ འབག་འགྱོ་ནི་ཨིན་པས།  
སོ་ནམ་པ་ཚུ་གིས་ ལྟེ་བ་ལས་ ཐད་ཀར་གྱི་ ཚོད་བསྲེ་གོང་ཚད་ཚུ་ འཐོབ་ནི་ཨིནམ་ད་ ལས་འཛིན་གྱིས་ ཐོན་སྐྱེད་ཀྱི་ སྐྱེལ་འདྲེན་ཟད་འགྲོ་བཏང་ཐོག་ལས་ རིན་བསྡུར་ཁང་ནང་ བསྐྱལ་ནི་ཨིན་པས།  
ད་རེས་ སོ་ནམ་པ་ཚུ་གིས་ ཐོན་སྐྱེད་ལོག་ཉོ་ནིའི་ ལམ་ལུགས་ཀྱི་ གོང་ཚད་དེ་ལུ་ ཉོགས་བཤད་བཀོད་ནི་ འགོ་བཙུགས་ཡོདཔ་བཞིན་དུ་ ལམ་ལུགས་ནང་ སོ་ནམ་ཐོན་སྐྱེད་རིགས་༢༤ དེ་ཅིག་ གསལ་བཀོད་འབད་དེ་ཡོདཔ་ཨིན་པས།  
ལས་འཛིན་གྱི་ འགོ་དཔོན་ཚུ་གིས་ བཤད་མིའི་ནང་ སོ་ནམ་པ་མང་ཤོས་ཅིག་ལུ་ ཀེ་བའི་གོང་ཚད་ལུ་ ཉོགས་བཤད་བཀོད་དེ་ཡོད་མི་དེ་ཡང་ ཀེ་བ་ཀེ་ཇི་རེ་ལུ་ དངུལ་ཀྲམ་༡༨ རེ་སྦེ་ བཟོ་མི་ལུ་བརྟེན་ཨིན་པས།  
ཨོ་རྒྱན་དཔལ་འབྱོར་གྱིས་འབད་བ་ཅིན་ སོ་ནམ་པ་ཚུ་གིས་ སིལ་ཚོང་དང་ སྦུང་ཚོང་སྦེ་བཙོང་མིའི་ གོང་ཚད་ཀྱི་ ཁྱད་པར་ཡོད་པའི་སྐོར་ ཤེས་དགོཔ་དེ་ གལ་ཆེ་ཟེར་ཨིནམ་ད་ རིན་བསྡུར་ཁང་ནང་ ཐོན་སྐྱེད་བཙོང་པའི་སྐབས་ དོ་ཕབ་བཀལ་གྱི་གླ་འཐུས་ བརྒྱ་ཆ་༣.༥ ཕོག་སྲོལ་ཡོད་མི་ཡང་ མེདཔ་བཟོ་ཡི་ཟེར་ཨིན་པས།  
ལས་འཛིན་གྱི་ ཞབས་ཏོག་ལས་ཁུངས་ཀྱི་མདོ་ཆེན་ ལྷག་པ་ཤེར་པ་གིས་ སླབ་མིའི་ནང་ སོ་ནམ་པ་ཚུ་གིས་ ད་ལྟོའི་གནས་སྟངས་སྐོར་ལས་ ཤེས་དགོ་མི་དེ་ཡང་ སོ་ནམ་པ་ཚུ་ལས་ འདབ་མ་ཀོ་པི་ ཀེ་ཇི་རེ་ལུ་ དངུལ་ཀྲམ་༡༩ རེ་སྦེ་ཉོ་སྟེ་ ད་རེས་ དངུལ་ཀྲམ་༥.༥ རེ་སྦེ་ གྱོང་རྒུད་ཐོག་ བཙོང་དོ་ཟེར་ཨིན་པས།  
གལ་སྲིད་ ཀེ་བའི་གོང་ཚད་དེ་ ཡར་སེང་འགྱོ་བ་ཅིན་ གྱོང་རྒུད་ཕོག་མི་ཚུ་ བསུབ་ཚུགས་ནི་མས་ཟེར་ཨིནམ་ད་ སོ་ནམ་པ་ཚུ་གིས་ ནང་འཁོད་ལུ་ གོང་ཚད་མངམ་ཐོབ་མི་ ཚོང་ལམ་ཚུ་ཡང་ འཚོལ་ཞིབ་འབད་དགོ་ཟེར་ ལྷག་པ་ཤེར་པ་གིས་ བཤདཔ་ཨིན་པས།

༉ དུས་ཅི་ བཙག་འཐུ་ནང་ལས་ རྒྱལ་ཡོངས་ཚོགས་འདུ་དང་ ཚོགས་སྡེ་ནང་ ཨམ་སྲུ་༩ གིས་ བཙག་འཐུ་ནང་ལས་ རྒྱལ་ཁབ་ཐོབ་ཡོད་རུང་ འབྲུག་པའི་མི་སྡེ་ནང་ ཨམ་སྲུ་ཚུ་གིས་ འགོ་ཁྲིད་པའི་འགན་ཁུར་ འབག་མི་ཚུགས་ཟེར་བའི་ མནོ་ལུགས་དེ་ ཁྱབ་ཆེ་སུ་སྦེ་ར་ འདུག་ཟེར་ཞུ་ནི།  
དེ་ཡང་ སྤྱི་ལོ་༢༠༡༨ ལོའི་ རྒྱལ་ཡོངས་ཚོགས་འདུའི་ བཙག་འཐུ་ནང་ དོ་འགྲན་འབད་དེ་ བཙག་འཐུ་གྲུབ་མི་དང་ ཕམ་མི་ ཨམ་སྲུ་ མང་ཤོས་ཀྱིས་ དཀའ་ངལ་དེ་ འཕྲལ་ཁམས་ཅིག་ཁར་འགོ་འདྲེན་འཐབ་མི་ བཙག་འཐུའི་སྐབས་ མྱོང་ཡོད་པའི་སྐོར་ལས་ བསམ་བཤད་འབདཝ་ད་ ཤེས་ཚུགས་པས་ཟེར་ཞུ་ནི།  
འབྲུག་མཉམ་རུབ་ཚོགས་པའི་འཐུས་མི་ ཚེ་དབང་ལྷ་མོ་གིས་ བོང་མགོ་སྐྱབས་ཆ་འདེམས་ཁོངས་ལས་ བཙག་འཐུ་གྲུབ་ཡོད་རུང་ མོ་གིས་ཡང་ མི་སྡེ་ནང་ ཨམ་སྲུ་དང་ཕོ་སྐྱེས་བར་ན་ ཁྱད་པར་དེ་ ད་ལྟོ་ཡང་ ཕྱེ་ནི་འདུག་ཟེར་ཞུ་ནི།  
མོ་གིས་ སྤྱི་ལོ་༢༠༠༨ ལུ་ འགོ་དང་པ་ ཚོགས་སྡེ་ནང་ བཅའ་མར་གཏོགས་ཏེ་ སྤྱི་ལོ་༢༠༡༣ ལུ་ ལོག་དོ་འགྲན་འབད་བའི་སྐབས་ རྒྱབ་སྐྱོར་གྱི་རེ་བ་སྦོམ་ཡོད་རུང་ རེ་བ་དང་བསྟུན་ ཐོབ་མ་ཚུགས་ཟེར་ཞུ་ནི།  
མོ་བཟུམ་སྦེ་ པདྨ་དགའ་ཚལ་རྫོང་ཁག་ནང་ སྤྱི་ལོ་༢༠༡༦ ལུ་ ས་གནས་གཞུང་གི་བཙག་འཐུ་ཐེངས་༢ པའི་སྐབས་ རྒཔོ་གི་དོན་ལུ་ དོ་འགྲན་འབད་མི་ ལྷ་སྐྱིད་དབང་མོ་གིས་ བཙག་འཐུ་དེ་གི་ཤུལ་ལས་ མོ་གིས་ གསུང་སྐད་འགྲན་བསྡུར་ནང་ བཅའ་མར་གཏོགས་པའི་སྐབས་ མི་ཚུ་གིས་ ཨམ་སྲུ་བུཚ་འབད་ནི་དེ་གིས་ བཙག་འཐུ་ནང་ལས་ ཕམ་པའི་ཤུལ་ལུ་ ལོག་དོ་འགྲན་འབད་སར་མཐོངམ་ད་ ཨམ་སྲུ་དེ་གིས་ ད་རུང་ ལས་རིམ་དེ་བཟུམ་མའི་ནང་ཡང་ བཅའ་མར་གཏོགས་ནུག་ཟེར་བའི་ སྐྱོན་བརྗོད་འབད་མི་ཡང་མཐོང་ཡི་ཟེར་ ཞུ་ནི།  
སྲིད་དོན་ནང་ བཅའ་མར་གཏོགས་མི་ ཨམ་སྲུ་གཞན་ཅིག་གིས་ཡང་ བཙག་འཐུ་ནང་ དོ་འགྲན་འབད་བའི་སྐབས་ ཁོ་གིས་ ཨམ་སྲུ་ལུ་ རྒྱབ་སྐྱོར་ཡོད་ཟེར་ སླབ་དོ་ཡོད་རུང་ ངོ་མ་ནང་ རྒྱབ་སྐྱོར་མིན་འདུག་ཟེར་བའི་ བསམ་བཤད་འབད་ཡི་ཟེར་ ཞུ་ནི།  
གོང་གི་བསམ་བཤད་ཚུ་ལུ་བལྟ་བ་ཅིན་ འབྲུག་པའི་མི་སྡེ་དེ་ ད་ལྟོ་ཡང་ དང་ཕུ་བཟུམ་སྦེ་ འགོ་ཁྲིད་པའི་འགན་ཁུར་དེ་ ཨམ་སྲུ་ཚུ་གིས་ འབག་མི་ཚུགས་ཟེར་བའི་ མནོ་ལུགས་ཡོད་མི་དེ་ མངོན་གསལ་ཆེཝ་སྦེ་ར་ ཡོདཔ་འོང་ནི་མས་ཟེར་ཞུ་ནི།  
སྲིད་དོན་ནང་བཅའ་མར་གཏོགས་མི་ ཨམ་སྲུ་ཚུ་གི་ བསམ་བཤད་ཚུ་ལུ་བལྟ་བ་ཅིན་ འབྲུག་པའི་མི་སྡེ་གིས་ ཕྱི་ཁར་ལས་ རྒྱབ་སྐྱོར་ཡོདཔ་བཟུམ་མའི་ ཚོར་བ་བྱིན་དོ་ཡོད་རུང་ རྒྱབ་སྐྱོར་ངོ་མ་འབད་ནིའི་ཐད་ཁར་ལྷོདཔ་ད་ ཕྱི་འགྱུར་འབད་མི་དེ་ དཔེ་ལེགས་ཤོམ་ཅིག་མི་མཐོང་པས་ཟེར་ཞུ་ནི།  
དུས་ཚོད་དང་འཁྲིལཝ་ད་ ཨམ་སྲུ་ཚུ་ལུ་ ཕོ་སྐྱེས་དང་འདྲན་འདྲ་ ལྕོགས་གྲུབ་ཡོདཔ་ལས་ ཨམ་སྲུའི་ལྕོགས་གྲུབ་དང་འཁྲིལ་ རྒྱབ་སྐྱོར་འབད་ནི་མ་གཏོགས་ ཕོ་མོའི་དབང་དུ་བཏང་སྟེ་ རྒྱབ་སྐྱོར་འབད་ནི་དེ་ འགྱུར་བཅོས་འབད་ནིའི་ དུས་ཚོན་ལུ་ མ་ལྷོད་ག་ཟེར་ ཞུ་ནི་ཨིན།

༉ དུས་ཅི་ལས་འགོ་བཙུགས་ སང་ཕོད་ཚུན་ དུས་ཡུན་ཟླ་ངོ་༡༠ ལྷགཔ་ཅིག་གི་ནང་འཁོད་ གོང་འཕེལ་དང་ འཆར་གཞིའི་ཕྱག་ལཱ་གནང་དགོཔ་ ལེ་ཤ་ཅིག་ར་ཡོད་རུང་ གཞུང་གསར་རྙིང་བརྗེ་སོར་འབད་ནི་དེ་ཡང་ དུས་ཚོད་དེ་ཁར་ འབྱུང་ནི་ཨིན་མས།  
དེ་འབད་ནི་དེ་གིས་ ད་ལྟོ་ ཕྱག་ཞུ་བཞིན་དུ་ཡོད་མི་ འཐུས་མི་ཚུ་ལུ་ འགན་ཁུར་སྦོམ་ར་ ཕོག་སྟེ་ཡོདཔ་ལས་ རང་སོའི་ ལྕོགས་གྲུབ་དང་ ལཱ་ཤུལ་ཚུ་ ག་དེ་སྦེ་ར་ བཏོན་ཡོདཔ་ཨིན་ན་ཚུ་ ཧ་ལམ་ སང་ཕོད་ཀྱི་ ལོ་བར་མཚམས་ལུ་ མི་མང་གིས་ ཤེས་གསལ་ཐོག་ལས་ གྲུབ་འབྲས་འཐོན་འོང་།  
ག་འཆརཔ་ཟེར་བ་ཅིན་ གཞུང་གི་ ཕྱག་འགན་བཞེས་པའི་སྐབས་ལུ་ གཞུང་དང་ མི་སེར་ ཚོང་པ་ ལས་འཛིན་ སྒེར་སྡེ་ཚུ་ལུ་ ཕན་ཐོགས་དང་ ཁེ་ཕན་ཚུ་ ག་དེ་སྦེ་ར་ བྱུང་ཡོདཔ་ཨིན་ན་ ད་ལྟོ་ལས་ར་ ཆུ་དྭངསམ་བ་ ཉ་གསལཝ་སྦེ་ ཧ་གོ་ཚུགས་ནི་ཨིན་རུང་ ཕྱིའི་རྣམ་གཞག་ལུ་ སྤྱིར་བཏང་ག་ཨིནམ་སྦེ་ར་ སྡོད་ནི་དེ་གིས་ཨིན།  
དམངས་གཙོའི་གཞུང་དབུ་བརྙེས་ཏེ་ ལོ་༩ ལང་ཡོད་མི་དེ་ ང་བཅས་ག་ར་གིས་ ཤེས་གསལ་ལུ་ཡོད་རུང་ དེ་ཁར་ དབང་འཛིན་གྱི་ ལག་ལེན་བསྟར་སྤྱོད་འབདཝ་ད་ ལམ་ལུགས་ཚུ་ ག་དེ་སྦེ་ར་ཡོདཔ་ཨིན་ན་དང་ དབང་ཚད་ཚུ་ ག་ཅི་བཟུམ་ཅིག་ བསྟར་སྤྱོད་འབད་ཡོདཔ་ཨིན་ན་ མི་སེར་ཚུ་གིས་ འདས་པའི་ལོའི་ཉམས་མྱོང་ སྦོམ་སྦེ་ར་ཐོབ་ཡོདཔ་ཨིན།  
ད་ལས་ཕར་ མི་སེར་ཚུ་ལུ་ཕོག་པའི་ འགན་ཁུར་དེ་ ཚོགས་རྒྱན་གྱི་ ཐོབ་དབང་དང་ བཙག་འཐུ་ལས་གྲུབ་མི་ སྤྱི་གཡོགཔ་ཚུ་གི་ འགན་ཁུར་དེ་ མི་སེར་དང་ གཞུང་གི་བར་ན་ གོང་འཕེལ་གྱི་ལས་རིམ་ དྲང་བདེན་དང་ གཅིག་མཚུངས་ཐོག་ལས་ ལཱ་བྱ་འཐབ་ནི་དེ་ཨིནམ་ལས་ ད་ཚུན་གྱི་རིང་ལུ་ འོས་འབབ་དང་ལྡན་པའི་ གྲུབ་འབྲས་ཚུ་ ག་དེ་སྦེ་ར་ བྱུང་ཡི་ག་ སྤྱི་ལོ་༢༠༡༨ ཀྱི་ གྲུབ་འབྲས་ལུ་ བལྟ་བ་ཅིན་ ཤེས་ཚུགས་ནི་ཨིན་མས།  
གཙུག་སྡེ་དང་ གཞུང་སྐྱོང་ཚོགས་པའི་ ཁ་ཐུག་ལས་ མི་སེར་གྱི་ མཐའ་དོན་ལུ་དམིགས་ཏེ་ ཕྱག་ལཱ་གནང་དོ་ཟེར་མི་དང་ བར་འབྲེལ་བ་ཚུ་གིས་ དེ་ལུ་སྐྱོན་བརྗོད་ཡོད་པའི་ གསལ་སྟོན་འབད་ནི་ ལྡོག་ཕྱོགས་ཀྱིས་ རྣམ་དག་མེད་པའི་ ལཱ་བྱ་ཚུ་ལུ་ དོགས་སེལ་ཚུ་ མི་མང་གི་གདོང་ཁར་ རྒྱང་བསྒྲགས་དང་ གསར་ཤོག་གི་ཐོག་ལས་ འགག་བཤེར་དང་ རྩོད་འགྲན་ཐོག་ གསལ་སྟོན་འབདཝ་ད་ མི་སེར་ག་ར་ དྲན་ཤེས་བསྐྱེད་དགོཔ་དེ་ཡང་ གལ་ཆེ་བས།  
སྤྱི་ལོ་༢༠༡༨ ཀྱི་དོན་ལུ་ སྲིད་དོན་ཚོགས་པ་གསརཔ་ཐོན་མི་དང་ ཚོགས་པ་རྙིངམ་ཚུ་གིས་ ཁས་བླངས་གསལ་བསྒྲགས་ཚུ་ འདྲ་མིན་སྣ་ཚོགས་འབད་ནི་ཨིནམ་ལས་ ཁས་བླངས་གསལ་བསྒྲགས་ འབདཝ་ཙམ་ཅིག་གིས་ འགྲུབ་ཚུགས་པའི་ འོས་འབབ་ཡོད་མེད་ འདས་པའི་ཉམས་མྱོང་ཐོག་ལས་ ཚོགས་རྒྱན་གྱི་ དམིགས་གཏད་བསྐྱེད་ནི་དེ་ཡང་གལ་ཆེ།  
རང་ལུ་ཡོད་པའི་ ཐོབ་དབང་དེ་ རོགས་ལུ་བྱིན་ཚར་བའི་ཤུལ་ལུ་ དེ་གི་གྲུབ་འབྲས་ཚུ་ བྱུང་ཡོད་མེད་ བལྟ་དགོཔ་གལ་ཆེཝ་ལས་ འཐུས་ཤོར་དུམ་གྲ་རེ་ བྱུངམ་ཙམ་ཅིག་ལུ་ གཞི་བཟུང་འབད་ནི་མིན་པར་ རྒྱལ་ཁབ་ཀྱི་ མཐའ་དོན་གྲུབ་མི་དེ་ ག་ཅི་བཟུམ་ཅིག་ལུ་ རག་ལསཔ་ཨིན་ན་ ཧ་གོ་དགོཔ་འདུག།  
འབྲུག་པའི་མི་སེར་ཚུ་ དམངས་གཙོའི་རིང་ལུགས་ཀྱི་ གཞུང་འགོ་བཙུགས་ཏེ་ ལམ་ལུགས་ཚུ་ ན་འཐན་ར་ ཧ་གོ་ནིའི་ དུས་ཚོད་རན་ཡོདཔ་ལས་ ག་ར་གིས་ དྲན་ཤེས་ཐེབས་ཅིག་ར་བཏོན་ཏེ་ ཚོགས་རྒྱན་བཙུགས་པ་ཅིན་ དེ་གིས་ མ་འོངས་ཡུན་རིང་ལུ་ ཕན་རླབས་སྦོམ་ར་ འབྱུང་ཚུགས་ཟེར་ ཞུ་ནི་ཨིན།

༉ ད་རེས་ནངས་པར་ ང་བཅས་རའི་ འབྲུག་རྒྱལ་ཁབ་འདི་ནང་ ལཱ་གཡོག་གི་ དཀའ་ངལ་གཙོ་བོ་གསུམ་ཐོན་ཏེ་ཡོད་ཟེར་ཞུ་ནི།  
དེ་ཡང་ གཡོག་གིས་ཁྱབ་མ་ཚུགས་པའི་དཀའ་ངལ་དང་ གཞུང་དང་སྒེར་སྡེ་ལུ་ ལྕོགས་གྲུབ་ཅན་གྱི་ ལཱ་གཡོགཔ་མ་འཐོབ་པའི་དཀའ་ངལ་ དེ་ལས་ ན་གཞོན་ཕོ་མོ་ཚུ་ལུ་ གཡོག་འཐོབ་མ་ཚུགས་པར་ སྤྱང་བཤལ་རྐྱབ་སྟེ་ སྡོད་དགོ་པའི་ དཀའ་ངལ་ཚུ་ ཐོན་ཏེ་ཡོདཔ་ཨིན།  
ག་དེ་སྦེ་ཐོན་ཏེ་ཡོདཔ་སྨོ་ཟེར་བ་ཅིན་ གཡོག་འཚོལ་མི་ ན་གཞོན་ཚུ་ གནམ་བྱཱར་གྱི་ རྩྭ་བཟུམ་སྦེ་ གཅིག་ཤུལ་གཉིས་དེད་དེ་རྙིངམ་ཚུ་ལུ་ གཡོག་བྱིན་མ་ཚརཝ་ལས་ གསརཔ་ཚུ་ཐོན་ཏེ་འོངམ་ལས་ གཡོག་གིས་ཁྱབ་མ་ཚུགས་པའི་ དཀའ་ངལ་ཐོན་ཏེ་ཡོདཔ་ཨིན།  
དེ་གི་དཀའ་ངལ་བསལ་ནིའི་དོན་ལུ་ ལས་གཡོག་ལྷན་ཁག་གིས་ གཞུང་དང་རང་སྐྱོང་ལས་འཛིན་ཚུ་གིས་གཙོས་པའི་ སྒེར་སྡེ་ཚུ་ནང་ གཡོག་གི་གོ་སྐབས་བཏོན་བྱིན་དགོ་པའི་ བཀའ་རྒྱ་གནང་དང་གནང་བཞིན་པ་འདུག ཁོང་གིས་འབད་རུང་ གཡོག་གི་ས་སྟོང་དང་འཁྲིལ་ཏེ་ གོ་སྐབས་ཚུ་བཏོན་ཏེ་ བྱིན་དེས་ཟེར་ཞུ་ནི།  
དེ་འབདཝ་ད་ གཡོག་གི་ས་སྟོང་ཚུ་ནང་ གཡོག་མ་ཐོབ་མི་ཚུ་གིས་ འཛུལ་ནི་གི་ གོ་སྐབས་གསེར་ལས་དཀོནམ་སྦེ་ མཐོངམ་ཨིན་པས། ག་ཅི་སྦེ་ཟེར་བ་ཅིན་ ས་སྟོང་ཡོད་ཚད་གཅིགཔ་ནང་ ཉམས་མྱོང་དགོ་པའི་ ས་སྟོང་ཙང་ཙ་ཨིནམ་ལས་ གཡོག་ཡོད་མི་ རྒན་ཤོས་ཚུ་ལུ་མ་གཏོགས་ གཡོག་གསརཔ་འཚོལ་མི་ ན་གཞོན་ཚུ་ལུ་ མི་འཐོབ་པས།  
དེ་འབདཝ་ལས་ འཇིག་རྟེན་གྱི་དཔྱེ་གཏམ་ལས། མགར་ས་གང་ཡང་མེད་པར། གླིང་གཞི་དོ་སྐོར་ཟེར་སླབ་མི་དེ་ར་ཨིན་པས། རྒན་ཤོས་ཚུ་ལུ་ གཡོག་ཧེ་མ་ལས་འདུག་ས། ད་རུང་ ཧེང་སྐལ་གདམ་ཁ་བྱིན་ ན་གཞོན་ཚུ་ལུ་ ཧེ་མ་ལས་གཡོག་མིན་འདུག་ས། ད་རུང་ མ་འཐོབ་བཟོ་ནིའི་ ཧད་བཏགས་ལུ་ ཉམས་མྱོང་དགོ་པའི་ ལོ་རྒྱུས་བཤད་དེ་ སྡོདཔ་ཨིན་པས།  
དེ་གིས་སྦེ་ ཉམས་མྱོང་ཡོད་མི་ལས་དྲག་པའི་ ལྕོགས་གྲུབ་ཅན་དང་ འཇོན་ཐངས་ཅན་གྱི་ ན་གཞོན་ཚུ་ མལ་ཆ་ནང་གཏི་མུག་བསྒོམ་སྡོད་ནི་དང་ ཁྲོམ་ཁ་ལས་ཕར་ སྤྱང་བཤལ་རྐྱབ་སྟེ་མ་སྡོད་པར་ ཐབས་ཤེས་གཞན་རྩ་ལས་མིན་ནུག། གཞན་དལ་གཞི་ མགུ་ནག་མི་གི་རིས་མོ་ནང་ལས་དང་། སེམས་ཅན་སྟག་གི་རིས་མོ་ཕྱི་ལས་ཟེར་མི་གི་ ལྕོགས་གྲུབ་ཕྱི་ཁ་ལས་ མི་མཐོང་མས་ཟེར་ཞུ་ནི། དེ་འབད་ནི་དེ་གིས་ ལྕོགས་གྲུབ་ཡོད་མེད་བལྟ་ནིའི་དོན་ལུ་ ཆོས་རྒྱུགས་ནང་ བཅའ་མར་གཏོགས་ནིའི་ གོ་སྐབས་བྱིན་དགོཔ་ཅིག་ ངེས་བདེན་འདུག་ཟེར་མནོཝ་མས།  
དེ་ལས་ ལྕོགས་གྲུབ་ཡོད་པ་ཅིན་ རང་གཞན་གཉིས་ལུ་ ཕན་པ་ཡོདཔ་ལས་ གཡོག་གནང་ནི་དང་ ལྕོགས་གྲུབ་མེད་པ་ཅིན་བཤོལ་བཞག་རུང་བཏུབ་པས། གཡོག་འཚོལ་མི་ཨིན་རུང་ རང་གིས་ ཚགས་ཁར་མ་ཚུདཔ་ཨིནམ་ཤེས་ཏེ་ འགྱོད་པ་མི་བསྐྱེདཔ་འོང་ཟེར་མནོཝ་མས།  
དེ་འབདཝ་ད་ ཤེས་ཚད་བརྟག་དཔྱད་ར་མ་འབདཝ་ལས་ ན་གཞོན་ཚུ་ མི་འཐོབ་ཟེར་བཞགཔ་ད་ ལྕོགས་གྲུབ་ཡོད་རུང་མེད་རུང་ རྙིངམ་དེ་ར་ ལེན་དགོཔ་ཐོནམ་ཨིན་མས། དེ་ལས་ གཡོག་མི་བྱིན་ནིའི་ ཧད་བཏགས་གཉིས་པ་འདི་ ན་གཞོན་ལ་ལོ་ཅིག་ ད་ལྟོ་གཙུག་ལག་ཤེས་ཚད་ནང་ ལྕོགས་གྲུབ་ཅན་ཅིག་སྦེ་ ཐོན་ཏེ་ཡོད་རུང་ རླུང་རྟ་བུབས་དང་ ཁ་ཐུག་རྐྱབ་སྟེ་ སློབ་རིམ་༡༠ པ་དང་༡༢ པའི་ནང་ སྐུགས་བརྒྱ་ཆ་༦༠ མ་ཐོབ་པར་ལུས་མི་འདུག།  
གནད་དོན་དེ་ལུ་བརྟེན་ གཡོག་མི་བྱིན་ནིའི་ ཧད་བཏགས་ལེགས་ཤོམ་ཅིག་ཆགས་ཏེ་ བརྒྱ་ཆ་༦༠ མིན་འདུག་ཟེར་ བཅའ་མ་ར་གཏོགས་མ་ཆོགཔ་སྦེ་བཟོ་སྟེ་ཨིན་པས། གལ་སྲིད་ སློབ་རིམ་༡༠ པ་དང་༡༢ པའི་ནང་ བརྒྱ་༦༠ མ་ཐོབ་ཙམ་གྱིས་ གོ་མ་ཆོདཔ་ངེས་བདེན་ར་ཨིན་པ་ཅིན་ དེ་ལས་དབུ་འཕང་མཐོ་བའི་ རྒྱལ་གཞུང་ཞི་གཡོག་ལྷན་ཚོགས་ཀྱི་ ཆོས་རྒྱུགས་ནང་ཡང་ བཅའ་མར་གཏོགས་མ་ཆོགཔ་སྦེ་ བཟོ་དགོཔ་འདུག། དེ་ནང་ལུནི་ བཅའ་མར་གཏོགས་ཆོགཔ་སྦེ་ ཡོད་པའི་ཁར་ ལ་ལོ་ཅིག་གིས་ སློབ་རིམ་༡༠ པ་དང་༡༢ པ་གཉིས་ཆ་རའི་ནང་ བརྒྱ་ཆ་༦༠ མ་ཐོབ་པར་ཡོད་རུང་ རྒྱལ་གཞུང་ཞི་གཡོག་ལྷན་ཚོགས་ཀྱི་ ཆོས་རྒྱུགས་ནང་ མཐར་འཁྱོལཝ་མ་ཚད་ སྐུགས་ཚད་མཐོ་དྲགས་སྦེ་ཐོབ་མི་ཡང་འདུག།  
རྒྱུ་མཚན་དེ་ལུ་བརྟེན་ ངེས་བདེན་གྱི་ མཐོ་རིམ་ཤེས་ཚད་དེ་རང་ཡོད་པ་ཅིན་ ཆགས་སྡང་ཉེ་རིང་མ་ཕྱེ་བར་ རྒྱལ་གཞུང་ཞི་གཡོག་ལྷན་ཚོགས་ཀྱི་ ཆོས་རྒྱུགས་བཟུམ་སྦེ་ར་ ག་ར་ལུ་ གཡོག་ག་ཅི་བཟུམ་ཅིག་ནང་ཨིན་རུང་ ཆོས་རྒྱུགས་ཀྱི་དོན་ལུ་ འདྲན་འདྲ་བཅའ་མར་གཏོགས་ནིའི་ དྲང་བདེན་གྱི་ ཁྲིམས་ལུགས་ཅིག་ ངེས་པར་དུ་ མཛད་གནང་ཟེར་ཞུ་ནི།  
དེ་མིན་པ་ཅིན་ རྒྱལ་ཁབ་གཅིག་ནང་ ལམ་ལུགས་གཉིས་ཐོན་པའི་ཁར་ ཉམས་མྱོང་དང་ འབྲིང་རིམ་གྱི་ ཤེས་ཚད་ནང་སྐུགས་ཚད་བརྒྱ་ཆ་༦༠ མེད་པའི་ ཧད་བཏགས་ཚུ་གིས་ ལཱ་གཡོག་མེད་མི་ལུ་ གཡོག་མི་འཐོབ་ནི་དང་ ཡོད་མི་ལུ་ཆརཔ་ཡོད་སར་ ཆུ་དཔག་དོ་བཟུམ་འགྱོ་ནི་ཨིནམ་ལས་ གོང་ལུ་ཞུ་མི་ དཀའ་ངལ་གསུམ་འདི་ ཐོནམ་འཐོན་ས་ར་སྡོད་འོང་ཟེར་ཞུ་ནི།  
དེ་འབད་ནི་དེ་གིས་ ན་གཞོན་ཚུ་ལུ་ གཡོག་བྱིན་ནིའི་ ཐུགས་བཞེད་ར་ གནང་པ་ཅིན་ ཉག་ཉོག་གི་ ཧད་བཏགས་ཚུ་ མ་བརྡུང་པར་ གཡོག་གི་ས་སྟོང་ཡོད་ཚད་གཅིགཔ་ནང་ བཅའ་མར་གཏོགས་ཆོག་པའི་ གོ་སྐབས་གནང་ནི་དང་ བརྟག་དཔྱད་ཆོས་རྒྱུགས་ཀྱི་ དྲི་བ་ཚུ་ཡང་ དོན་མེད་འབྲེལ་མེད་ཀྱི་ དྲི་བ་ཚུ་སྤངས་ཏེ་ དོན་དག་ཡོད་པའི་ དྲི་བའི་ཐོག་ལས་ ཆོས་རྒྱུགས་ལེན་ཏེ་ དྭངས་གསལ་ཅན་གྱི་ གྲུབ་འབྲས་ཅིག་ བཏོན་གནང་པ་ཅིན་ དང་པ་ར་ སྲིད་བྱུས་ཀྱི་ ངན་ལྷད་མི་ཞུགས་པའི་ ཕན་ཐོགས་ཡོད་མི་དང་ གཉིས་པ་ཟེརཝ་ད་ ཡོན་ཏན་ཅན་དང་ ལྕོགས་གྲུབ་ཅན་གྱི་ ལཱ་གཡོགཔ་ཡང་ཐོབ་སྟེ་ རྒྱལ་ཁབ་ཀྱི་ ཞབས་ཏོག་ལེགས་ཤོམ་ཞུ་ཚུགས་པའི་ཁར་ ན་གཞོན་ལཱ་གཡོག་མེད་པའི་ དཀའ་ངལ་བསལ་ཚུགསཔ་འགྱོ་འོང་ཟེར་ཞུ་ནི།  
དེ་སྦེ་ ན་གཞོན་ལཱ་གཡོགཔ་མེད་པའི་ དཀའ་ངལ་བསལ་བའི་བསྒང་ལས་ དང་པ་ར་ གཞུང་ལུ་ ངན་ལྷད་མེད་པའི་བསྟོད་བསྔགས་དང་ གཉིས་པ་གོང་གི་དཀའ་ངལ་ལྷག་མ་གཉིསཔོ་དེ་ཡང་ བསལ་ནི་ལུ་ ཕན་ཐབས་སྦོམ་ཡོདཔ་མ་ཚད་ རྒྱལ་ཡོངས་དགའ་སྐྱིད་དཔལ་འཛོམས་ཀྱི་ ཉིན་མོའི་དཀྱིལ་འཁོར་འདི་ལུ་ ངན་ལྷད་ཀྱི་ སྒྲིབ་པ་ལས་གྲོལ་ཏེ་ བདེ་སྐྱིད་ཀྱི་དཔལ་ལུ་ ལོངས་སྤྱོད་ཚུགས་པའི་ ཕན་པ་ཚུ་ཡོད་ཟེར་ ཞུ་ནི་ཨིན།

༉ ད་རེས་ནངས་པར་ ཐིམ་ཕུག་ཕ་ཇོ་སྡིངས་ལྷ་ཁང་ མཇལ་བར་འོང་མི་ ན་གཞོན་ཡར་སེང་འགྱོཝ་བཞིན་དུ་ བྱ་སྤྱོད་ངན་ཡང་ འབད་དོ་ཡོདཔ་ལས་ ཚ་གྱང་ལང་དགོ་པའི་ གཞི་གནད་ཅིག་ལུ་ གྱུར་ཡོདཔ་ཨིན་པས།  
ཨ་རྟག་འབད་བ་ཅིན་ ལྷ་ཁང་མཇལ་བར་འོང་མི་ བདུན་མཐའི་ངལ་གསོ་སྐབས་ མི་༡༠ དེ་ཅིག་མ་གཏོགས་ འོང་ནི་མེད་རུང་ ནད་ཡམས་ལུ་བརྟེན་ སློབ་གྲྭ་སྒོ་བསྡམས་བཞག་མི་དང་ ཕྱི་རྒྱལ་ལས་ འབྲུག་མི་ཚུ་ རྒྱལ་ཁབ་ནང་ ལོག་ལྷོད་དེ་ཡོདཔ་ལས་ ད་རེས་ནངས་པར་ མི་༤༠༠-༥༠༠ གི་བར་ན་ འོང་དོ་ཡོདཔ་ཨིན་པས།  
ཕ་ཇོ་སྡིངས་བཤད་གྲྭའི་དབུ་འཛིན་ རྣམ་རྒྱལ་གྱིས་ ཀུན་གསལ་ལུ་ སླབ་མིའི་ནང་ ཧེ་མ་དང་ཕྱདཔ་ད་ ད་རེས་ལྷ་ཁང་དང་ མཚོ་མཇལ་བར་འོང་མི་ ཡར་འཕར་འགྱོ་མི་ལས་ མང་ཤོས་ར་ ན་གཞོན་ཚུ་ཨིན་མས་ཟེར་ཨིན་པས།  
ཁོ་གིས་འབད་བ་ཅིན་ ལམ་བདའ་སྟེ་ ཕྱགས་སྙིགས་ག་ལྷོད་སར་བཀོ་བའི་ གདོང་ལེན་བྱུང་སྟེ་ ཡོད་པའི་ཁར་ ན་གཞོན་ཚུ་ ལྷ་ཁང་མཇལ་བར་ ཚུལ་དང་མ་མཐུན་པར་ དོརམ་ཁེན་འཇར་གྱོན་ཏེ་ འོངམ་མས་ཟེར་ཨིན་པས།  
ན་གཞོན་ཚུ་ གོ་ལ་ཚ་ཏོག་ཏོ་གྱོན་ཏེ་ འོང་ནི་མེད་པའི་ཁར་ བཞེས་སྒོ་ཟ་ནི་མེད་པར་ ན་དོ་ཡོདཔ་ལས་ འཕྲལ་འཕྲལ་ར་ སྨན་ཁང་ནང་ བསྐྱལ་དགོཔ་ བྱུངམ་མས་ཟེར་ཨིནམ་ད་ ད་རེས་ བདེ་སྲུངཔ་ཚུ་ འོང་ཞིནམ་ལས་ཚུར་ ས་ཁོངས་ནང་ གུར་སྤུབ་མ་བཅུགཔ་ལས་ དུམ་གྲ་ཅིག་ མར་བབས་སོང་སྟེ་ཡོད་ཟེར་ དབུ་འཛིན་གྱིས་ བཤདཔ་ཨིན་པས།  
མ་གཞི་ ན་གཞོན་ཚུ་ ལྷ་ཁང་དགོན་སྡེ་ཚུ་མཇལ་བར་ མནོ་བསམ་ལེགས་ཤོམ་བཏང་སྟེ་ འོང་དོ་ཡོད་རུང་ ཆང་དང་ སྨྱོ་རྫས་ཚུ་ཡང་འབག་སྟེ་ འོང་དོ་ཡོདཔ་ལས་ ས་ཁོངས་ནང་ལྷོདཔ་ད་ སྐད་རྐྱབ་སྟེ་ ལཱ་ངན་ཚུ་འབདཝ་མས་ བཤད་གྲྭའི་ སློབ་དཔོན་ཅིག་གིས་ བཤདཔ་ཨིན་པས།  
ཁོ་གིས་འབད་བ་ཅིན་ བཤད་གྲྭ་གིས་ ཕ་ཇོ་སྡིངས་འགྱོ་སའི་ འཁོར་ལམ་གྱི་ ས་ཁོངས་ནང་ ལྷ་ཁང་དང་ མཚོ་མཇལ་བར་ ཕྱི་རུའི་ཆུ་ཚོད་༤ ལས་ འོང་མ་དགོ་པའི་ བརྡ་བྱང་སྦྱར་བཞག་སྟེ་འབད་རུང་ ངོས་ལེན་འབད་མི་བཏུབ་པས་ཟེར་ཨིན་པས།  
ཧེ་མ་འབད་བ་ཅིན་ མི་སེར་ཚུ་ གྱེན་འཛེགས་ཏེ་ ལྷ་ཁང་ནང་ལྷོདཔ་ད་ འུ་སྡུག་ཐང་ཆད་དོ་ཡོདཔ་ལས་ ང་བཅས་ཀྱིས་ ཁོང་ལུ་ ཇ་ཚུ་ཡང་ བྱིན་ནི་ཡོད་རུང་ ད་རེས་ མི་ལེ་ཤ་འོང་མི་ལུ་བརྟེན་ བྱིན་མི་ཚུགས་པས་ཟེར་ སློབ་དཔོན་གྱིས་ བཤདཔ་ཨིན་པས།  
ན་གཞོན་ཚུ་ ལྷ་ཁང་གི་ ས་ཁོངས་ནང་ལྷོདཔ་ད་ ཉམ་ཆུང་བཟུམ་ མཐོང་དོ་ཡོད་རུང་ ཡུདཔ་ཅིག་ལས་ སྨྱོ་རྫས་དང་ ཆང་འཐུང་པའི་སྐབས་ བྱ་སྤྱོད་གཞན་དང་མ་འདྲཝ་སྦེ་ སྟོན་དོ་ཡོདཔ་ཨིན་པས།  
སློབ་དཔོན་གྱིས་ བཤད་མིའི་ནང་ ལྷ་ཁང་མཇལ་བར་ མི་ལེ་ཤ་འོང་མི་དེ་གིས་ མུ་ཏིག་ཐང་ས་ཁོངས་ཀྱི་ ཆུའི་རྐ་ མང་ཤོས་ར་ ཕ་ཇོ་སྡིངས་ལུ་ཡོདཔ་ལས་ བཙོག་པ་བཟོ་ཉེན་ཡོད་པའི་ཁར་ ལྷ་ཁང་དང་ མཚོ་ལམ་བདའ་སྟེ་ ཕྱགས་སྙིགས་ཀྱི་ དཀའ་ངལ་ཡང་ ལེ་ཤ་ཐོན་ཏེ་ཡོད་ཟེར་ཨིན་པས།  
བདེ་སྲུངཔ་དང་ ཁས་བླངས་པ་ཚུ་གིས་ གདུང་མཚོ་ལས་ ཐུགས་རྗེ་བྲག་ཚུན་ ལམ་བདའ་སྟེ་དང་ ཕ་ཇོ་སྡིངས་ས་ཁོངས་ནང་ལས་ ཕྱགས་སྙིགས་ཚུ་ བསྡུ་བསྒྱོམ་འབད་དེ་ མེ་བཏང་ཡོདཔ་ཨིན་པས།  
མི་རྒན་ཤོས་དང་ ཤེས་ཡོན་ཅན་ཚུ་གིས་ ཕྱགས་སྙིགས་ཚུ་ འཐུ་འབག་འགྱོ་དོ་ཡོད་རུང་ ན་གཞོན་ཚུ་གིས་ སྣང་མེད་སྦེ་ ག་ལྷོད་སར་ བཀོ་བཞག་དོ་ཡོདཔ་ད་ འཕྲལ་ཁམས་ཅིག་ཁར་ ན་གཞོན་སྡེ་ཚན་ཅིག་གིས་ ཆང་འགྲངས་པའི་ཤུལ་ལས་ སྐད་རྐྱབ་སྟེ་ ཐུགས་རྗེ་བྲག་ལུ་ སྨྱུང་གནས་སྲུང་མི་ཚུ་ལུ་ཡང་ བར་ཆད་རྐྱབ་ནུག་ཟེར་ བཤད་གྲྭའི་སློབ་དཔོན་གྱིས་ བཤདཔ་ཨིན་པས།  
ལ་ལོ་གིས་ སླབ་མིའི་ནང་ ས་གནས་གཞུང་གིས་ ལྷ་ཁང་མཇལ་བར་ འོང་མི་ཚུ་ བཀག་ཆ་འབད་བ་ཅིན་རྐྱངམ་གཅིག་ གནས་སྟངས་ལེགས་ཤོམ་འགྱོ་ནི་མས་ཟེར་ཨིན་པས།  
ད་རེས་ནངས་པར་ ཕ་ཇོ་སྡིངས་བཤད་གྲྭ་དེ་ ཉམས་གསོ་ཞུ་བའི་བསྒང་ཡོདཔ་ད་ ལས་འགུལ་འཛིན་སྐྱོང་པ་ བདེ་ཆེན་རྡོ་རྗེ་གིས་ སླབ་མིའི་ནང ལྷ་ཁང་མཇལ་བར་ འོང་མི་ཚུ་གིས་ ཉམས་གསོའི་ལཱ་ལུ་ ཐོ་མ་ཕོག་རུང་ ནད་ཡམས་སྤེལ་ནི་གི་ ཚ་གྱང་ལང་སྟེ་ཡོད་མི་དེ་ཡང་ ན་གཞོན་དང་ དམིགས་བསལ་དུ་ ཟུར་བཞག་ནད་བརྟག་ལྟེ་བ་ལས་ འོང་མི་ཚུ་ འོངམ་མས་ཟེར་ཨིན་པས།

༉ གཞུང་དང་ སྒེར་སྡེ་མཉམ་འབྲེལ་ཐོག་ལས་ རྒྱལ་ཁབ་ཀྱི་ ས་གནས་ཐདམ་ཐད་ཁ་ལས་ཕར་ སྐྱེལ་འདྲེན་བཱསི་གི་ ཞབས་ཏོག་བཙུགས་ཡོད་མི་དེ་གིས་ མི་སེར་ཚུ་ རྒྱུན་འགྲུལ་འཐབ་ནི་ལུ་ ཕན་ཐོགས་སྦོམ་ བྱུང་སྟེ་འདུག་ཟེར་ཞུ་ནི།  
དེ་བཟུམ་སྦེ་ བསམ་གྲུབ་ལྗོངས་མཁར་དང་ ཕུན་ཚོགས་གླིང་ དེ་ལས་ དགེ་ཕེགས་ཕུག་གི་བར་ན་ཡང་ སྐྱེལ་འདྲེན་བཱསི་གི་ཞབས་ཏོག་ མང་རབས་ཅིག་ བཙུགས་ཡོདཔ་ལས་ མི་མང་ལུ་ ཕན་ཁྱད་སྦོམ་ཡོད་པའི་ མངོན་གསལ་བྱུང་མི་དེ་ཡང་ གླ་འཁོར་ཚུ་དང་ཕྱདཔ་ད་ གླ་ཆ་འཇམ་ནི་དེ་གིས་ཨིན་མས་ཟེར་ཞུ་ནི།  
དེ་འབདཝ་ལས་ མི་ཚུ་གིས་ གླ་འཁོར་ཚུ་ལས་ འགྲུལ་འཁོར་བཱསི་ནང་ འགྲོ་འགྲུལ་འབད་ནི་ལུ་ གདམ་ཁ་རྐྱབ་དོ་ཡོདཔ་ད་ དམིགས་བསལ་དུ་ བསམ་གྲུབ་ལྗོངས་མཁར་ལས་ ཕུན་ཚོགས་གླིང་དང་ དགེ་ལེགས་ཕུག་ལུ་ འགྲོ་འགྲུལ་འབད་བའི་སྐབས་ མི་ཚུ་གིས་ ཉེན་སྲུང་གི་དོན་ལུ་ བཱསི་ནང་ འགྲོ་འགྲུལ་འབད་ནི་ལུ་ར་ གདམ་ཁ་རྐྱབ་མས་ཟེར་ཞུ་ནི།  
འགྲུལ་པ་ཚུ་གིས་ སླབ་མི་དང་འཁྲིལཝ་ད་ བསམ་གྲུབ་ལྗོངས་མཁར་ལས་ ཕུན་ཚོགས་གླིང་ལུ་ གླ་འཁོར་ནང་ འགྲོ་འགྲུལ་འབད་བའི་སྐབས་ གླ་ཆ་དངུལ་ཀྲམ་༧༠༠ དེ་རེ་ སྤྲོད་དགོཔ་ཨིན་རུང་ བཱསི་ནང་འབད་བ་ཅིན་ གླ་འཐུས་དངུལ་ཀྲམ་༣༡༣ དང་༣༤༩ དེ་ཅིག་ལས་བརྒལ་ སྤྲོད་མི་དགོ་པས་ཟེར་ཨིན་མས།  
དེ་མ་ཚད་ རྒྱ་གར་གྱི་ གཞུང་ལམ་བདའ་སྟེ་ གླ་འཁོར་ཚུ་ནང་མེན་པར་ བཱསི་ནང་ འགྲོ་འགྲུལ་འབད་ནི་དེ་ ཉེན་སྲུང་དང་ལྡནམ་སྦེ་འདུག་ཟེར་ ལ་ལོ་གིས་ སླབ་ནི་ཡོད་རུང་ འཕྲལ་ཁམས་ཅིག་ཁར་ བསམ་གྲུབ་ལྗོངས་མཁར་ལས་ ཕུན་ཚོགས་གླིང་ལུ་ འགྱོ་བའི་སྐབས་ བཱསི་གི་དེད་གཡོགཔ་ཅིག་གིས་ རྒྱ་གར་གྱི་ ཕོ་སྐྱེས་ཅིག་དང་གཅིག་ཁར་ འཐབ་འཛིང་འབད་མི་ལུ་ བལྟ་བ་ཅིན་ བཱསི་ནང་ འགྲོ་འགྲུལ་འབད་ནི་ལུ་ཡང་ གནོད་ཉེན་ཡོད་པའི་ མཐོང་སྣང་བྱུང་ཡི་ཟེར་ཞུ་ནི།  
དེད་གཡོགཔ་དེ་གིས་ དེ་ཚེ་རྐྱངམ་གཅིག་མེན་པར་ ཧེ་མ་ཡང་ རྒྱ་གར་གྱི་མི་ཅིག་ དྲངས་ཡོད་པའི་ ལོ་རྒྱུས་ཡོདཔ་བཞིན་དུ་ དེ་ཚེ་ རྒྱ་གར་གྱི་ མི་དག་པ་ཅིག་ སྤུངས་འཛོམས་འབད་མི་ཚུ་གིས་ ག་ནི་ཡང་ མ་འབད་རུང་ ཁོ་གིས་ བྱ་སྤྱོད་དེ་བཟུམ་ར་ བཏོན་པ་ཅིན་ མ་འོངས་པར་ ལམ་འགྲུལཔ་ཚུ་གི་ ཚེ་སྲོག་ལུ་ཡང་ ཉེན་ཁ་འོང་སྲིད་ནི་མས་ཟེར་ཞུ་ནི།  
འགྲུལ་འཁོར་བཱསི་ནང་ འགྲོ་འགྲུལ་འབད་མི་ ལམ་འགྲུལཔ་ཚུ་ ཉེན་སྲུང་དང་ལྡནམ་སྦེ་ སྐྱེལ་འདྲེན་འབད་ནི་དེ་ དེད་གཡོགཔ་ཚུ་གི་ འགན་ཁུར་ཨིནམ་བཞིན་དུ་ དེད་གཡོགཔ་ཚུ་གིས་ ཁོང་རའི་ཁེ་ཕན་ལུ་བལྟ་སྟེ་ དེ་བཟུམ་མའི་ བྱ་སྤྱྲོད་ངན་པ་བཏོན་པ་ཅིན་ ལམ་འགྲུལཔ་ཚུ་གི་ ཉེན་ཁ་ག་གིས་ འབག་ནི་ཨིན་ན་ཟེར་ཞུ་ནི།  
གནད་དོན་དེ་གི་སྐོར་ལས་ ལམ་འགྲུལ་ཉེན་སྲུང་དང་ སྐྱེལ་འདྲེན་དབང་འཛིན་དང་ བཱསི་གི་ཇོ་བདག་ཚུ་གིས་ ཤེས་རྟོགས་ཡོད་པ་ཅིན་ ད་ལས་ཕར་ འདི་བཟུམ་མའི་ བྱུང་རྐྱེན་ཚུ་ བསལ་ཐབས་ལུ་ ཐབས་ལམ་ག་ཅི་ བཏོན་དོ་རཡོདཔ་ཨིན་ན་དང་ ཤེས་རྟོགས་མེད་པ་ཅིན་ དབང་འཛིན་དང་ ཇོ་བདག་ཚུ་གིས་ དུས་རྒྱུན་དུ་ དེད་གཡོགཔ་ཚུ་ལུ་ ལམ་སྟོན་དང་ བསླབ་སྟོན་ཚུ་ བྱིན་དགོཔ་ ཁག་ཆེ་ནི་ཨིན་མས་ཟེར་ཞུ་ནི།  
དུས་རྒྱུན་དུ་ སྐྱེལ་འདྲེན་བཱསི་ཚུ་ནང་ འགྲོ་འགྲུལ་འབད་མི་ ལམ་འགྲུལཔ་ཚུ་གི་ ཉེན་སྲུང་ལུ་དམིགས་ཏེ་ དབང་འཛིན་དང་ ཇོ་བདག་ཚུ་གིས་ གནད་དོན་དེ་ལུ་ ཞིབ་དཔྱད་ཐོག་ གང་མགྱོགས་བསལ་ཐབས་འབདཝ་དང་གཅིག་ཁར་ རྒྱ་འབྲུག་༢ ཀྱི་ མཐུན་ལམ་ལུ་ཡང་ མནོ་བསམ་གཏང་དགོཔ་ ཁག་ཆེ་ཟེར་ ཞུ་ནི་ཨིན།

༉ གོང་འཕེལ་གྱི་ དུས་ཀྱི་འགྱུར་བ་དང་ འཕྲུལ་རིག་སྔོན་ཐོན་ཅན་གྱི་དུས་ཚོད་ ད་རིས་བཟུམ་ཅིག་ནང་ མི་མང་གི་སྟབས་བདེ་ཐབས་ལུ་ དངུལ་འབྲེལ་ལས་ཁང་ཚུ་གིས་ ས་གནས་ཐདམ་ཐད་ཁ་ལས་ཕར་ དངུལ་བཏོན་འཕྲུལ་ཆས་ ཨེ་ཊི་ཨེམ་ཚུ་ བཙུགས་ཏེ་ཡོདཔ་ལས་ ཧེ་མ་བཟུམ་སྦེ་ དྲོ་པ་ལས་ དངུལ་ཁང་ནང་འགྱོ་སྦེ་ གྱལ་བསྣར་སྡོད་མ་དགོ་པར་ བྱ་སྟབས་བདེ་ཏོག་ཏོ་དང་ ཕན་ཐོགས་སྦོམ་འདུག་ཟེར་ཞུ་ནི།  
ཨིན་རུང་ འཕྲལ་འཕྲལ་ར་ ཡོངས་འབྲེལ་འཆར་སྒོ་ ལེགས་ཤོམ་སྦེ་ ལཱ་འབད་མ་བཏུབ་པའི་ཁར་ རེ་ཚེ་སྐབས་ ཡོངས་འབྲེལ་འཆར་སྒོ་ ལཱ་འབད་བཏུབ་རུང་ འཕྲུལ་ཆས་ཁོ་ར་ ལཱ་འབད་མ་བཏུབ་པའི་ དཀའ་ངལ་ཚུ་ གདོང་ལེན་འབད་དགོཔ་བྱུངམ་མས་ཟེར་ཞུ་ནི།  
རེ་ཚེ་སྐབས་ དངུལ་བཏོན་འཕྲུལ་ཆས་ལས་ དངུལ་ཕྱིར་སྤྲོད་མ་འབད་རུང་ རང་གི་རྩིས་དེབ་ནང་ལས་ དེ་འཕྲོ་ལས་དངུལ་བཏོགསའབག་པའི་འཕྲིན་ཐུང་ཚུ་ལྷོད་དེ་ འོས་ཁུངས་མེད་པའི་དཀའ་ངལ་ རང་རྐྱང་ལུ་མིན་པར་ ཚོང་མགྲོན་པ་མང་ཤོས་ཅིག་ལུ་ བྱུང་ནུག་ཟེར་ཞུ་ནི།  
དཀའངལ་དེ་གི་སྐོར་ འདས་པའི་ཀུན་གསལ་གྱི་ ཐོན་རིམ་ཚུ་ནང་ཡང་ པར་སྐྲུན་འབད་སར་ མཐོང་ཡོདཔ་ད་ རང་རྐྱང་གི་དབང་དུ་བཏང་རུང་ དུས་ཅི་ སྤྱི་ཟླ་༡ པ་ལས་༧ པའི་བར་ན་ འབྲུང་གི་དངུལ་ཁང་གི་ དངུལ་བཏོན་འཕྲུལ་ཆས་ལས་ དངུལ་བཏོན་མ་བཏུབ་པའི་དཀའ་ངལ་ ལན་ཐེངས་༦ དང་ འབྲུག་རྒྱལ་ཡོངས་དངུལ་ཁང་གི་ དངུལ་བཏོན་འཕྲུལ་ཆས་ ཐེངས་གསུམ་ལག་ལེན་འཐབ་ད་ ཐེངས་གཅིག་མ་གཏོགས་ ཐེངས་གཉིས་ཀྱི་དོན་ལུ་ དངུལ་བཏོན་མ་བཏུབ་པའི་ཁར་ རང་གི་རྩིས་དེབ་ལས་ དངུལ་བཏོགས་འབག་པའི་ དཀའ་ངལ་བྱུང་ཡི།  
དཀའ་ངལ་དེ་བཟུམ་བྱུངམ་ད་ དེ་འཕྲོ་ལས་ འབྲེལ་ཡོད་མི་ངོ་དང་གཅིག་ཁར་ འབྲེལ་བ་འཐབ་རུང་ རང་གི་རྩིས་དེབ་ནང་ལས་ བཏོགས་འབག་མི་དངུལ་དེ་ ཐུང་མཐའ་བདུན་ཕྲག་གཅིག་དང་ རིང་མཐའ་བདུན་ཕྲག་གཉིས་དེ་ཅིག་གི་རྒྱབ་ལས་མ་གཏོགས་ ལོག་བཙུགས་མི་ཚུགས་པས།  
བྱུང་རྐྱེན་དེ་ཚུ་ལུ་བལྟ་སྟེ་ ད་རེས་ནངས་པར་ ཚོང་མགྲོན་པ་མང་ཤོས་ཅིག་ དངུལ་བཏོན་འཕྲུལ་ཆས་ ལག་ལེན་འཐབ་ནི་དེ་ ད་རུང་ དཀའ་ངལ་ཅིག་ མི་བྱིན་ག་མནོ་ འཚེར་སྣང་དང་ འདྲོག་སྣང་ཅན་གྱི་ གནས་སྟངས་ཅིག་ལུ་ གྱུར་ཏེ་ཡོད་མི་དེ་ཡང་ དངུལ་བཏོན་པར་ འགྱོ་མི་མང་ཤོས་ཅིག་གིས་ འཕྲུལ་ཆས་ཀྱི་ སྦོ་ལོགས་ཁར་ལྷོདཔ་ཅིག་གིས་ ད་རུང་ དཀའ་ངལ་ཅིག་ མི་བྱིན་ག་སྨོ་ཟེར་དདང་ ལ་ལོ་གིས་ འཕྲུལ་ཆས་དེ་ ལཱ་འབད་བཏུབ་དོ་ག་སྨོ་ཟེར་ མར་མུར་གྱི་ཚིག་ཚུ་ སླབ་སར་གོཝ་མ་ཚད་ ལ་ལོ་གིས་ ཧེ་མ་ལས་ གདོང་ཁར་ཡོད་མི་ཚུ་ལུ་ ལཱ་འབད་བཏུབ་པས་ག་ཟེར་ དྲིས་ཞིནམ་ལས་རྐྱངམ་གཅིག་ རང་གི་ཤོག་བྱང་དེ་ བཙུགས་སར་མཐོངམ་མས།  
དེ་འབདཝ་ལས་ འབྲེལ་ཡོད་དངུལ་འབྲེལ་ལས་ཁང་དང་ ཡོངས་འབྲེལ་གྱི་ཞབས་ཏོག་ མཁོ་སྤྲོད་འབད་མི་ལས་སྡེ་ཚུ་གིས་ གནས་སྟངས་ལེགས་བཅོས་འབད་ནིའི་ རེ་བ་དང་ གསོལ་འདེབས་ཞུཝ་ཨིན།

༉ འཕྲལ་ཁམས་ཀྱི་ གནས་ཚུལ་ནང་ བཀྲིས་སྒང་རྫོང་ཁག་འོག་གི་ སློབ་གྲྭ་ཅིག་གི་སློབ་ཕྲུག་ སྐྱེས་ལོ་༡༤ འོག་རྒྱུ་འབད་མི་ བུམོ་ཅུང་གསུམ་ལུ་ ཨའི་ཁ་ཐུག་གི་ཨ་རྒས་ སྐྱེས་ལོ་༨༣ ལང་མི་གིས་ དབང་བཙོང་འདོད་སྤྱོད་ཀྱི་ གནོད་འཚེ་ འབད་དེ་ ཡུན་རིངམོ་སོང་ཡོད་པའི་སྐོར་ གསལ་བཀོད་འབད་མི་དེ་ ཆོས་ལྡན་རྒྱལ་ཁབ་ཀྱི་ མི་སྡེའི་ནང་ བདེན་འཛིན་རེ་མ་ཚུགསཔ་ཅིག་དང་ བདེན་ལས་ར་ཨིན་པ་ཅིན་ སེམས་ཀྱིས་བཟོད་མ་ཚུགས་པའི་ སེམས་ཅན་དུད་འགྲོ་ལས་ཀྱང་ མཐའ་སྡུག་པའི་ བྱ་སྤྱོད་ཅིག་ཨིན་པའི་ འཆར་སྣང་ཚུ་ བྱུངམ་མས་ཟེར་ཞུ་ནི།  
ཨའི་གི་མངལ་སྒོ་ལས་ཐོན་ཏེ་ ཟླཝ་༡༣ ལངམ་ད་ སྐྱེ་བའི་ཨ་པ་འགྱོངས་ཏེ་ འཇིག་རྟེན་གྱི་ཁམས་ནང་ ཕ་མེད་པའི་དྭ་ཕྲུག་སྦེ་ལུས་མི་ བུམོ་ཅུང་དེ་ལུ་ ཟས་གོས་སོགས་ གང་དགོས་ཀྱི་ རྒྱབ་སྐྱོར་འབད་མ་ཚུགས་རུང་ ཁ་ཧན་པའི་གཏམ་དང་ སེམས་ཀྱི་བྱམས་བརྩེའི་ཐོག་ གནོད་འཚེ་མེད་པར་ གསོ་སྐྱོང་འབད་དགོཔ་ཅིག་ཨིན་རུང་ གཞན་ལོ་དང་ ན་ཚོད་མཉམ་པའི་ན་གཞོན་ཕར་བཞག་ གནས་སྐབས་ཀྱི་བློ་གཏད་ས་ མགོན་དང་སྐྱབས་ སྲུང་སྐྱོབ་ལེན་ས་ཅིག་ཨིན་མི་ ཕམ་རྒན་ཤོས་ཅིག་གིས་ ནེ་སྦེ་ལོག་སྤྱོད་ཐོག་ འདོད་སྤྱོད་འབད་མི་དེ་ རྩ་ལས་ར་ བཟོད་བསྲན་མ་ཚུགསཔ་ཅིག་ཨིན་མས།  
དེ་བཟུམ་སྦེ་ སྤྱི་ཟླ་༥ པའི་ནང་ དགེ་ལེགས་ཕུག་དཔལ་རི་ཐང་ བསྟན་སྲུང་དམག་སྡེ་ལས་ སྐྱེས་ལོ་༤༦ ལང་མི་ བསྟན་སྲུང་དམག་མི་༡ གིས་ སྐྱེས་ལོ་༡༤ འོག་རྒྱུ་འབད་མི་ བུམོ་ཅུང་ཅིག་འཐུ་སྟེ་ ཚལ་མའི་ནང་འབག་ཞིནམ་ལས་ དབང་བཙོང་འདོད་སྤྱོད་འབད་མི་དེ་ སེམས་ཀྱིས་བཟོད་མ་ཚུགསཔ་ཅིག་ཨིན་མི་དེ་ཡང་ བུམོ་གིས་ མོ་ར་ལུ་ དེ་བཟུམ་མའི་ སྟབས་ངན་བྱུང་མི་དེ་ ཨའི་ལས་གསང་བཞག་ཐབས་དང་ གཟུགས་མ་བདེ་བར་ན་ཡོདཔ་ དེ་ལས་ ཨའི་གིས་ ཉིན་གྲངས་དག་པ་ཅིག་གི་རིང་ རང་ལུགས་སྨན་བཅོས་འབད་ཐངས་ཚུ་ལུ་ མནོ་བསམ་བཏང་ལྟཝ་ད་ ཨའི་དང་བུམོ་གཉིས་ཆ་ར་ སྙིང་རྗེ་ཆེ་བའི་ཡུལ་ཅིག་ཨིན་མས་ཟེར་ཞུ་ནི།  
ལུང་པའི་ནང་ དེ་ལྟ་བུའི་བྱ་ངན་དེ་ དང་པ་བཟང་ཚང་ནང་འཁོད་ལུ་ བཀྲ་མ་ཤིས་ གཡང་མ་ཆགས་པའི་རྒྱུ་རྐྱེན་ལུ་གྱུར་ཏེ་ ཟས་གོས་ཀྱིས་ཕོངས་ཤིང་ ནད་རིགས་མང་བ་སོགས་ ངན་འབྲས་བསམ་གྱིས་ མི་ཁྱབ་པ་དང་ གཉིས་པ་ལུ་ གཡུས་གཅིག་གི་ མི་སྡེའི་ནང་ ཆར་ཆུ་དུས་སུ་མི་འབབ་ ལོ་ཕྱུགས་མི་ལེགས་པའི་ཁར་ ནད་དང་མུ་གེ་འཁྲུག་རྩོད་ དེ་ལས་ གསུམ་པ་ལུ་ རྒྱལ་ཁབ་ནང་ ཞི་བདེ་དང་དགའ་སྐྱིད་ ཉམས་ནི་གི་ ཆ་རྐྱེན་ཅིག་ཨིན་མས།  
དེ་བཟུམ་མའི་བྱ་ངན་ཚུ་ མཐོང་ཐོས་བྱུང་མི་ བཟའ་ཚང་འཐུས་མི་དང་ གཉེན་ཉེ་ཚན་ ཁྱིམ་ཚང་གདང་རས་ ག་ར་ཨིན་རུང་ འདྲོག་སྣང་དང་འཇིག་སྣང་ལུ་ མ་བལྟ་བར་ འབྲེལ་ཡོད་ལས་སྡེ་ རྒྱལ་ཡོངས་ཨམ་སྲུ་དང་ ཨ་ལོའི་ལྷན་ཚོགས་དང་ ཉེ་འདབས་ཀྱི་ ས་གནས་གཞུང་གི་འགོ་དཔོན་ དེ་ལས་ ཁྲིམས་སྲུང་འགག་སྡེ་དང་ གཡུས་སྒོའི་ནང་ ཁ་དྲག་དབང་ཅན་གང་རུང་ལུ་ སྙན་ཞུ་འབད་དགོཔ་ ཁག་ཆེཝ་སྦེ་མཐོངམ་མས།  
དེ་མ་ཚད་ ང་བཅས་མི་སྡེའི་ནང་ཡང་ དེ་བཟུམ་མའི་གནས་ཚུལ་གསརཔ་ ཚར་རེ་གོཝ་ད་ ག་ར་མིག་ཏོ་ཡར་སྤྱིག་ ཁ་ལས་ལྕེ་བཏོན་ཏེ་ རྣམ་རྟོག་ལང་རྫུས་བཏབ་ ཞག་དག་པ་ཅིག་གི་རྒྱབ་ལས་ ནམ་མཁར་འཇའ་ཡལ་དོ་བཟུམ་ སེམས་ཁ་ལས་ཡལ་མ་བཅུག་པར་ ཉིནམ་གཅིག་ རང་གི་བུམོ་ཚུ་ལུ་ཡང་ དེ་བཟུམ་མའི་ བྱ་ངན་འབད་མི་ འཐོན་སྲིད་ནི་ཨིནམ་ལས་ སྔ་གོང་ལས་ར་ དྲན་པ་བཏོན་ཐོག་ལས་ སྔོན་འགོག་དང་ མཉམ་རུབ་མཛད་དགོཔ་ཁག་ཆེ་ཟེར་ཞུ་ནི།  
འབྲེལ་ཡོད་དབང་འཛིན་ཚུ་གིས་ གནད་དོན་དེ་གི་སྐོར་ གོ་བ་བརྡ་སྤྲོད་དང་ བསླབ་བྱའི་ལས་རིམ་དེ་ ཨམ་སྲུ་དང་ཨའི་ ཨ་ལོ་བུམོ་རྐྱངམ་གཅིག་ལུ་མེན་པར་ ད་ལྟོ་ཚུན་ཚོད་ ན་ཚོད་མ་སྨིན་པའི་བུམོ་དང་ ཚམོ་ དི་བུམོ་ཚུ་ དབང་བཙོང་འདོད་སྤྱོད་འབད་མི་མང་ཤོས་ ཕོ་སྐྱེས་དང་ཨ་རྒས་ ཨ་ཁུ་ཚུ་ཨིན་པའི་ གསལ་སྟོན་བྱུངམ་ལས་ ཁོང་གི་དོན་ལུ་ཡང་ ལས་འབྲས་དང་ མ་བཏུབ་མ་རུང་བའི་སྐོར་ གོ་བརྡའི་ལས་རིམ་ཚུ་ འགོ་འདྲེན་འཐབ་གནང་དགོཔ་འདུག་ཟེར་ཞུ་ནི།

༉ འབྲུག་གི་སྤྱི་ཚོགས་ཀྱིས་ ས་གཏེར་དང་རྡོ་གཏེར་གྱི་སྐོར་ལས་ གསུང་གྲོས་གནང་སྟེ་ ལོ་ངོ་མང་རབས་ཅིག་ སོང་ཡོད་རུང་ ད་ཚུན་གྱི་བར་ན་ གྲོས་ཆོད་དྭངས་གསལ་ཅིག་ བཏོན་མ་ཚུགས་པར་ ཧེ་མའི་གནས་སྟངས་ནང་ར་སྡོད་ནུག།  
འདས་པའི་བདུན་ཕྲག་ནང་ རྒྱལ་ཡོངས་ཚོགས་འདུ་གིས་ རྒྱལ་ཡོངས་ཚོགས་སྡེ་ལས་ ས་གཏེར་ཕྱིར་བཏོན་གྱི་ལཱ་ཚུ་ ས་གཏེར་དང་གཏེར་ཁའི་འཕྲི་སྣོན་དཔྱད་ཡིག་དེ་ ཆ་འཇོག་མ་གྲུབ་ཚུན་ཚོད་ རྒྱལ་ཁམས་ས་གཏེར་ལས་འཛིན་ལུ་ རྩིས་སྤྲོད་དགོ་པའི་ གྲོས་འདེབས་ཕུལ་མི་ལུ་ རྒྱབ་སྐྱོར་གནང་མ་བཏུབ།  
རྒྱལ་ཡོངས་ཚོགས་སྡེའི་ཁ་ཐུག་ལས་ གྲོས་འདེབས་བཀོད་མི་དེ་ཡང་ འབྲུག་གི་གཏེར་རྫས་ཚུ་ག་ར་ རྒྱལ་ཁམས་ཀྱི་ རྒྱུ་ནོར་ཨིནམ་ལས་ སྒེར་མི་དག་པ་ཅིག་ལུ་མེན་པར་ མི་སེར་ཡོངས་ལུ་ ཕན་ཐོགས་དགོ་པ་ཅིན་ གཞུང་གི་ལས་སྡེ་ལུ་ འབད་བཅུག་ཐབས་ལུ་ཨིན་མས།  
རྒྱལ་ཁབ་ཀྱི་ དཔལ་འབྱོར་གོང་འཕེལ་དོན་ལུ་ སྒེར་སྡེ་དེ་ སྲོག་ཤིང་བཟུམ་ཅིག་ཨིནམ་ལས་ བཙག་འཐུ་གྲུབ་མི་ སྤྱི་ཚོགས་ཀྱི་ འཐུས་མི་ཚུ་གིས་ སླབ་དོ་བཟུམ་ སྒེར་སྡེ་ངེས་པར་དུ་ ཡར་རྒྱས་གཏང་དགོཔ་ ཁག་ཆེཝ་བཞིན་དུ་ དེ་ལུ་ དོགས་པ་རྩ་ལས་མེད་རུང་ ས་གཏེར་རྐྱངམ་གཅིག་གིས་ སྒེར་སྡེ་གོང་འཕེལ་གཏང་མི་ཚུགས།  
ག་འཆརཔ་ཟེར་བ་ཅིན་ རྒྱལ་ཁབ་ནང་ ས་གཏེར་དང་ རྡོ་གཏེར་ཕྱིར་བཏོན་འབད་ནིའི་ལཱ་ཚུ་ སྤྱི་ལོ་༡༩༨༠ སྔ་ཆ་ལས་ སྒེར་སྡེ་ལུ་ སྤྲོད་ཡོདཔ་ལས་ ད་རེས་ ལག་ལེན་ཐོག་ཡོད་མི་ ས་གཏེར་དང་ གཏེར་ཁའི་ལས་སྣ་༦༧ ཡོདཔ་བཞིན་དུ་ ལས་སྡེ་ཚུ་གིས་ རྒྱལ་ཁམས་ལུ་ སྤྱོད་འཐུས་དང་ གླར་སྤྱོད་ཀྱི་འཐུས་ འོང་འབབ་ཀྱི་ཁྲལ་ཚུ་ བཏབ་ཐོག་ལས་ དཔལ་འབྱོར་གོང་འཕེལ་ལུ་ ལྷན་ཐབས་འབདཝ་ཨིན་རུང་ སྒེར་སྡེ་གོང་འཕེལ་ག་དེམ་ཅིག་ སོང་ཡོདཔ་ཨིན་ན་ མི་མང་ལུ་ ཕན་ཁྱང་བྱུང་སྟེ་ ཕྱུགཔོ་དང་སྤྱང་ཀའི་བར་ན་ ཁྱར་པར་ཉུང་སུ་ བཟོ་ཡོདཔ་ཨིན་ན།  
རྩ་ཁྲིམས་ཆེན་མོའི་དགོངས་དོན་དང་འཁྲིལཝ་ད་ གཏེར་རྫས་ཀྱི་ ཐོན་ཁུངས་དང་ གཙང་ཆུ་ མཚོ་ དེ་ལས་ ནགས་ཚལ་ཚུ་གི་ ཐོབ་དབང་འདི་ རྒྱལ་ཁམས་ལུ་ཡོད་པའི་ཁར་ དེ་ཚུ་ རྒྱལ་ཁམས་ཀྱི་ རྒྱུ་དངོས་ཨིནམ་ལས་ ཁྲིམས་ཐོག་མཚམས་འཛིན་འཐབ་དགོཔ་ཨིན་རུང་ ད་རེས་ནངས་པར་ རྒྱུ་དངོས་ཚུ་ ཚོང་འབྲེལ་འཐབ་མི་ འབྱོར་པ་ཅན་ དག་པ་ཅིག་གིས་ ལག་ལེན་འཐབ་དོ་ཡོདཔ་ལས་ མི་སྡེ་ནང་ འོང་འབབ་འདྲ་མཉམ་མེད་པའི་ཁར་ རྩ་ཁྲིམས་ཆེན་མོའི་ དགོངས་དོན་ལས་ཡང་ རྒྱབ་འགལ་འགྱོ་བའི་ མཐོང་སྣང་བྱུངམ་མས།  
ས་གཏེར་དང་འབྲེལ་བའི་ ཚོང་འབྲེལ་དེ་ ཆུར་བརྟེན་གློག་མེ་འཕྲུལ་ཁང་བཟུམ་མེན་པར་ ལོ་༡ དང་༢ ཀྱི་རྒྱབ་ལས་ ཁེ་སང་འབོར་ཆེ་ཏོག་ཏོ་སྦེ་ བཟོ་ཚུགས་མི་ལུ་བརྟེན་ ཡོངས་གྲགས་ཅན་གྱི་ ཚོང་པ་དང་པ་ཅིག་གིས་ ས་གཏེར་ལུ་ ག་ཐོབ་རྐྱབ་མ་ཚད་ སྲིད་དོན་པ་ཚུ་ལུ་ཡང་ གཏེར་ཁའི་ལཱ་ཚུ་ རྒྱལ་ཁམས་ས་གཏེར་ལས་འཛིན་ལུ་མེན་པར་ སྒེར་སྡེ་ལུ་ སྤྲོད་དགོ་པའི་ ཨུ་ཚུགས་བསྐྱེད་དོ་ཡོད་པའི་ ལོ་རྒྱུས་ཡང་གོཝ་མས།  
བཙག་འཐུ་ལས་གྲུབ་མི་ སྲིད་དོན་པ་ཚུ་གིས་ མང་མོས་ཡོད་མི་ལུ་ མནོ་བསམ་མ་བཏང་པར་ སྒེར་སྡེ་ནང་ མི་དག་པ་ཅིག་གིས་ རྒྱལ་ཁམས་ཀྱི་ གཏེར་རྫས་བདག་བཟུང་འབད་མི་དེ་ ཉེན་སྐྱོབ་འབད་ནི་གི་ དཔའ་བཅམ་པ་ཅིན་ རྒྱལ་ཁབ་ཀྱི་ མི་སེར་ཚུ་ལུ་ ཁེ་ཕན་འདྲ་མཉམ་ཡོདཔ་ ག་དེ་སྦེ་ བཟོ་ཚུགས་ནི་ཨིན་ན་ གཞུང་གི་ལྟ་བ་ ཡོདཔ་དང་མེད་པའི་བར་ན་ ཁྱད་པར་ཉུང་སུ་བཟོ་ནི་དེ་ དགོད་བྲ་འོང་།  
དཔྱེ་འབད་བ་ཅིན་ སྤྱི་ལོ་༢༠༠༥ ལས་ སྤྱི་ལོ་༢༠༢༠ ཟླ་༥ པ་ཚུན་ ལོ་ངོ་༡༥ གི་རིང་ བསམ་རྩེ་རྫོང་ཁག་ ཅུ་ནའི་ཁོ་ལ་ཌོ་ལོ་མ་ཡེཌ་རྡོ་དཀར་ཕྱིར་བཏོན་དང་ ཚོང་འབྲེལ་འཐབ་མི་ འཇིགས་མེད་ས་གཏེར་ལས་འཛིན་ གཞི་བཙུགས་འབད་མི་ མི་ངོ་༣ གྱིས་ བགོ་བཤའ་བརྒྱ་ཆ་༧༠ འཆང་སྟེ་ མི་མང་ལུ་ བགོ་བཤའ་༣༠ ལས་བརྒལ་མེད་པའི་ཁར་ ན་ཧིང་ ལོ་ངོ་༡༥ གི་ གླར་སྤྱོད་དུས་ཡུན་ཚང་མི་ རྡོ་སོལ་ལས་སྡེ་གི་ བགོ་བཤའ་བརྒྱ་ཆ་༧༠ གཞི་བཙུགས་འབད་མི་གིས་ འཆར་ཡོདཔ་མ་ཚད་ པདྨ་དགའ་ཚལ་མཁོ་ཐག་པ་ རྡོ་དཀར་ཇིབ་སམ་གྱི་ བགོ་བཤའ་མང་ཤོས་ར་ འབྲུག་ས་གཏེར་ལས་འཛིན་གཞི་བཙུགས་མི་༥ གིས་ འཆང་ཡོདཔ་ལས་ གཞུང་དང་ སྤྱིར་བཏང་མི་མང་ལུ་ ཕན་ཁྱད་རྒྱ་ཆེཝ་སྦེ་ བྱུང་མ་ཚུགས་པས།  
རྒྱུ་མཚན་དེ་ཚུ་ལུ་བརྟེན་ གཞུང་གིས་ སྒེར་སྡེ་གོང་འཕེལ་གཏངམ་དང་གཅིག་ཁར་ རྒྱལ་ཁམས་ཀྱི་ གཏེར་རྫས་ཚུ་གིས་ སྤྱིར་བཏང་མི་མང་ལུ་ ཁེ་ཕན་ངེས་བརྟན་ཡོདཔ་བཟོ་ཐབས་ལུ་ ས་གཏེར་ག་ཅི་བཟུམ་ གཞུང་གི་ལས་སྡེ་ཚུ་གིས་ ལག་ལེན་འཐབ་ནི་ཨིན་ན་དང་ སྒེར་སྡེ་ལུ་ རིན་བསྡུར་འབད་དགོཔ་ཚུ་ དྭངས་གསལ་བཟོ་དགོཔ་འདུག།

༉ ཀུན་གསལ་ཐོན་རིམ་ སྤྱི་ཚེས་༧/༠༦/༢༠༡༨ ཅན་མའི་གདོང་ཤོག་ནང་ ཆརཔ་ཤུགས་རྐྱབ་པའི་སྐབས་ ཨོ་ལ་ཁའི་ས་གནས་ནང་ ཆུ་ལུད་འོང་སྟེ་ འཁོར་ལམ་བདའ་སྟེ་ རྒྱུན་འགྲུལ་འཐབ་མི་དང་ སྣུམ་འཁོར་བཏང་མི་ རྐང་ཐང་སྦེ་ འགྱོ་མི་ཚུ་ལུ་ དཀའ་ངལ་བྱུང་མི་དེ་ ཆུ་གཡུར་ལམ་ལུགས་ ལེགས་ཤོམ་མེད་ནི་དེ་གིས་ཨིན་པའི་གནས་ཚུལ་ཟེར་བཀོད་ནུག།  
དེ་གི་ཐད་ལུ་ ཉམ་ཆུང་རང་གི་བསམ་འཆར་ལས་འབད་བ་ཅིན་ ཆུ་གཡུར་ལམ་ལུགས་ ལེགས་ཤོམ་མེད་ནི་དེ་གིས་མེན་པར་ འགྲོ་བ་མིའི་བདག་མེད་དང་ སྣང་མེད་ འགན་ཁུར་གྱི་ འདུ་ཤེས་མེད་ནི་དེ་གིས་ཨིན་པས་ཟེར་ཞུ་ནི། དེ་ཡང་ སྤྱིར་གྱིས་གཞུང་དང་ ལྷག་ནཔར་དུ་ ཁྲོམ་སྡེ་བདག་སྐྱོང་དང་ འཛིན་སྐྱོང་ཐོག་ མི་སྡེའི་དུས་རྒྱུན་གྱི་ ཕན་བདེའི་དོན་ལུ་ ཕྱག་ལཱ་མཛད་མི་ ཁྲོམ་སྡེའི་ཁ་ཐུག་ལས་ འཁོར་ལམ་དང་ ཆུ་གཡུར་ཚུ་ མ་བཏུབ་བཏུབ་སྦེ་ བཟོ་དང་བཟོ་བཞིན་དུ་འདུག་ཟེར་ཞུ་ནི།  
ཨིན་རུང་ ང་བཅས་མི་སྡེའི་ཁ་ཐུག་ལས་ རང་སོའི་སྡོད་སའི་ ས་ཁོངས་ཚུ་ནང་ འཁོར་ལམ་དང་ ཆུ་གཡུར་ཚུ་ བདག་འཛིན་མ་འབད་བར་ སྣང་མེད་ཐོག་བཞག་ནི་དེ་གིས་ མཐའ་ཟུར་དང་ གྱི་ཁུག་ཚུ་ནང་ཡོད་པའི་ ཆུ་གཡུར་ཆུང་ཀུ་ཚུ་ནང་བསགས་སྡོད་མི་ ཕྱགས་སྙིགས་རག་རོ་ཚུ་ ཆརཔ་ཤུགས་སྦེ་ རྐྱབ་པའི་སྐབས་ གློ་བུར་བྲེས་ཆུ་གིས་ ཕྱགས་བདའ་འོང་བའི་བསྒང་ལས་ གཞུང་ལམ་བདའ་ཡོད་མི་ ཆུ་གཡུར་ཚུ་བསུབས་ཏེ་ ལམ་བདའ་ཆུ་ལུད་དེ་འོངམ་ཨིན་པས།  
སྒྲིང་ཁྱིམ་སོ་སོའི་ནང་སྡོད་མི་ཚུ་ རང་སོའི་སྡོད་ཁྱིམ་དང་ སྒྲིང་ཁྱིམ་གྱི་ མཐའ་འཁོར་བདའ་སྟེ་ ཆུ་གཡུར་ནང་ དོག་མའི་ཤོག་གུ་དང་ ཁ་ཟས་ཝའི་ཝའི་གི་པགས་ཀོ་ བསིལ་ཆུའི་གྱིབ་དམ་ཚུ་ སེམས་ཀྱིས་ཚོར་ཏེ་ མི་ཁུངས་རེ་རེ་བཞིན་དུ་གིས་ འགན་ཁུར་འབག་སྟེ་ འཐུ་ཞིནམ་ལས་ དབྱེ་ཁག་སོ་སོར་སྦེ་ ཧོད་ནང་བླུགས་བཞག་པ་ཅིན་ ཕྱགས་སྙིགས་བསྡུ་བསྒྱོམ་འབད་མི་ཚུ་ལུ་ཡང་ ཕྱགས་སྙིགས་སོ་སོར་ ཕྱི་སེལ་རྐྱབ་མ་དགོ་པའི་ ཕན་ཐོགས་དང་ རང་སོའི་ཁང་ཁྱིམ་གྱི་ མཐའ་འཁོར་ལུ་ཡང་ ཧིང་སངས་ས་དང་ ཆུ་གཡུར་ཚུ་ཡང་ ཐོགས་ཆགས་མེད་པར་ ཆུ་འགྱོ་བཏུབ་སྦེ་ བཞག་ཚུགས་ནི་མས།  
དཔེར་ན་ ཨོ་ལོ་ཁ་ སྣུམ་འཁོར་བཅོ་ཁང་དང་ སྣུམ་འཁོར་ཆུ་འཁྱུ་སའི་ ས་ཁོངས་ལས་ཕར་ འགྱོ་ལྟཝ་ད་ སྣུམ་འཁོར་འཁྱུ་ས་ ག་ཏེ་ཨིན་རུང་འདྲ་ ཆུ་གཡུར་ཚུ་ མ་བཏུབ་བཏུབ་སྦེ་ ཐོག་ཁ་ལས་ ལྕགས་ཀྱི་དྲྭ་མིག་བཙུགས་ཏེ་བཟོ་ཡོདཔ་ ག་ར་གིས་མཐོང་སར་ཨིན།  
དེ་འབདཝ་ད་ སྣུམ་འཁོར་འཁྱུ་སའི་ ས་གོ་དེ་གི་ ཆུ་གཡུར་ཚུ་ནང་ དོག་མའི་ཤོག་གུ་དང་ ཁ་ཟས་སྤུར་ཤོག་ ཝའི་ཝའི་གི་ཤོག་གུ་ དེ་ལས་ བསིལ་ཆུའི་གྱིབ་དམ་ཚུ་ དྲྭ་མིག་ནང་ཚུད་དེ་ ཡར་ལོག་མ་ཚུགས་ མར་འགྱོ་མ་ཚུགས་པར་ འཆམ་རྐྱབ་སྡོད་སར་མཐོང་རུང་ དེ་ཁའི་སྣུམ་འཁོར་འཁྱུ་མི་དང་ འཁྱུ་ཁང་གི་ཇོ་བདག་ ག་གིས་ཡང་ དེ་ལུ་ སྣང་བདག་ར་མ་བསྐྱེད་པར་ རང་གི་དུས་རྒྱུན་ཉེར་སྤྱོད་འབད་སའི་ ས་གོ་རང་མེནམ་བཟུམ་སྦེ་ བསུབས་བསུབ་ས་ར་ བཞག་སར་མཐོང་མི་དེ་ སེམས་ཕམ་གྱི་ གཞི་ཅིག་ཨིནམ་མ་ཚད་ དེ་གི་འགན་ཁུར་ཚུ་ ག་ལུ་ཕོགཔ་ཨིན་ན་ཟེར་བའི་ ཚོར་སྣང་ཡང་བྱུང་དོ་ཡོདཔ་ལས་ སྨྲ་ཤེས་དོན་གོ་བ་ མིའི་མཚན་ཉིད་ཙམ་ཡང་ མ་ཚངམ་བཟུམ་སྦེ་མཐོང་མས་ཟེར་ཞུ་ནི།  
དེ་འབད་ནི་དེ་གིས་ ཟད་འགྲོ་རྒྱ་ཆེ་ས་ལས་བཏང་སྟེ་ རང་ལུ་ཉིན་བསྟར་གྱི་ ཉེར་སྤྱོད་དང་ མཐུན་རྐྱེན་ཚུ་ མ་བཏུབ་བཏུབ་སྦེ་ བཟོ་བྱིན་མི་ འབྲེལ་ཡོད་དབང་འཛིན་དང་ གཞུང་རྐྱངམ་གཅིག་ལུ་ ཁ་གཏང་སྡོད་ནི་མེན་པར་ རང་གི་ཁོངས་ལས་ཡང་ སྤྱི་ཕན་གྱི་དོན་ལུ་ སེམས་ཀྱིས་ཚོར་ཏེ་ འགན་ཁུར་འབག་ཞིནམ་ལས་ རྒྱ་ཆེཝ་སྦེ་ འབད་མ་ཚུགས་རུང་ ཐ་ན་ རང་སྡོད་སའི་ས་ཁོངས་ཀྱི་ འཁོར་ལམ་དང་ ཆུ་གཡུར་ཙམ་ ཕྱགས་བདར་རྐྱབ་སྟེ་ ཧིང་སངས་སྦེ་ བཞག་པ་ཅིན་ ཆོས་ལྡན་རྒྱལ་ཁབ་ནང་སྐྱེ་བ་ཐོབ་མི་ འབྲུག་མི་ཚུ་གིས་ དམ་པའི་ཆོས་ལོགས་སུ་སྦེ་ སྒྲུབ་དགོཔ་མིན་འདུག་ཟེར་ ཞུ་ནི་ཨིན།

༉ གཞུང་གིས་ རྒྱལ་ཁབ་ནང་ ནད་ཡམས་ཀོ་བིཌ-༡༩ དར་ཁྱབ་དང་ ཁྱབ་སྤེལ་འགྱོ་ནི་ལས་ སྔོན་འགོག་འབད་ནིའི་དོན་ལུ་ ཐབས་ལམ་སྣ་ཚོགས་བཏོན་ཡོད་པའི་གྲས་ལས་ གཅིག་ རྒྱལ་ཁབ་ནང་འཁོད་ལུ་ཡོད་པའི་ སློབ་གྲྭ་དང་ མཐོ་རིམ་སློབ་གྲྭ་ཚུ་ སྒོ་བསྡམས་མི་དེ་ཨིནམ་ད་ ཨ་ལོ་ཚུ་ སློབ་གྲྭ་ནང་འགྱོ་མ་དགོ་པར་ རང་སོའི་ ཕམ་ཚུ་དང་གཅིག་ཁར་ཡོདཔ་བཞིན་དུ་ གྲོང་གསེབ་ནང་གི་ སློབ་ཕྲུག་ཨ་ལོ་ཚུ་འབད་བ་ཅིན་ དུས་ཚོད་དེ་ དོན་སྨིན་ཅན་ཅིག་སྦེ་ ལག་ལེན་འཐབ་ནིའི་དོན་ལུ་ ཕམ་ཚུ་གི་ ཉིན་བསྟར་ལཱ་ནང་ ཆ་རོགས་འབད་དོ་ཡོདཔ་ཨིན་པས།  
གཞུང་གིས་ སློབ་ཕྲུག་ཚུ་ལུ་ རང་གི་ཁྱིམ་ནང་སྡོད་དེ་ ཤེས་ཡོན་ལྷབ་སྦྱང་འབད་དགོཔ་སྦེ་ སླབ་ཡོད་པའི་ཁར་ ཡོངས་འབྲེལ་དང་ རྒྱང་མཐོང་ཐོག་ལས་ སློབ་སྟོན་འབད་དོ་ཡོད་མི་དེ་ ཨ་ལོ་མང་ཤོས་ཅིག་གིས་ ལྷབ་སྦྱང་འབད་དོ་ཡོདཔ་ཨིན་རུང་ གཡུས་ཁའི་ཨ་ལོ་ཚུ་ ཁྲོམ་ཁའི་ ཨ་ལོ་ཚུ་བཟུམ་སྦེ་ མཐུན་རྐྱེན་དང་ གོ་སྐབས་མངམ་མེདཔ་ལས་ དཔེ་ཆ་ལྷབ་རུང་ དུས་ཚོད་མང་ཤོས་ར་ སོ་ནམ་གྱི་ལཱ་ཚུ་ འབད་དོ་ཡོདཔ་ཨིན་པས།  
ཀྲོང་གསར་སེངམ་སྦྱིས་གཡུས་ཚན་ནང་ཡང་ ན་གཞོན་སློབ་ཕྲུག་ཚུ་གིས་ ཡོངས་འབྲེལ་ཐོག་ལས་ དཔེ་ཆ་ལྷབ་སྦྱང་དོ་ཡོད་པའི་ཁར་ རང་སོའི་ཕམ་ཚུ་གི་ ཉིན་བསྟར་གྱི་ལཱ་འབད་ནི་ལུ་ཡང་ ཆ་རོགས་འབད་དེ་འདུག།  
སློབ་རིམ་༡༢ པའི་ནང་ དཔེ་ཆ་ལྷབ་མི་སློབ་ཕྲུག་ བཀྲིས་དབང་ཕྱུག་གིས་ སློབ་གྲྭ་སྒོ་བསྡམས་པའི་ཤུལ་ལས་ གཡུས་ཁར་འོང་ཡོདཔ་ད་ ཁོ་གིས་ དུས་ཚོད་དེ་ དོན་སྨིན་ཅན་ཅིག་སྦེ་ ལག་ལེན་འཐབ་ནིའི་དོན་ལུ་ ཁྱིམ་ནང་མ་སྡོད་པར་ ཕམ་ལུ་ སོ་ནམ་གྱི་ལཱ་འབད་ནིའི་ནང་ ཆ་རོགས་འབད་དོ་ཡོད་པའི་ཁར་ གཡུས་ཁའི་ཁྱིམ་ཚང་ཚུ་འབད་སར་ ལས་མི་སྦེ་ཡང་ ལཱ་འབད་བར་འགྱོ་དོ་ཡོདཔ་ཨིན་པས།  
ཁོ་གིས་ སླབ་མིའི་ནང་ ཁོ་ར་ སློབ་རིམ་༡༢ པའི་ནང་ དཔེ་ཆ་ལྷབ་དོ་ཡོདཔ་ད་ སློབ་དཔོན་ཚུ་གིས་ ཡོངས་འབྲེལ་ཐོག་ལས་ གུ་གཱུལ་སློབ་ཁང་དང་ གདོང་དེབ་ལག་ལེན་འཐབ་སྟེ་ སློབ་སྟོན་འབད་དོ་ཡོད་པའི་ཁར་ སྦྱོང་ལཱ་ཚུ་བྱིན་མི་ཚུ་ཡང་ འགྲུལ་འཕྲིན་ལེན་འཐབ་སྟེ་ ལྷབ་སྦྱང་འབད་དོ་ཟེར་ཨིན་པས།  
དེ་བཟུམ་སྦེ་ རྒྱང་མཐོང་ཐོག་ལུ་ སློབ་སྟོན་འབད་མི་དེ་ དུས་རྒྱུན་སློབ་ཁང་ནང་བཟུམ་སྦེ་ ཧ་མ་གོ་ནི་དེ་གིས་ བལྟ་ནི་མེདཔ་ལས་ དུས་ཚོད་འཕྲོ་བརླག་མ་གཏང་པར་ ལཱ་འབད་དོ་ཟེར་ཨིན་པས།  
བཀྲིས་དབང་ཕྱུག་དང་ ཁོ་རའི་ནུ་གཅུང་ སློབ་རིམ་༨ པའི་ནང་ དཔེ་ཆ་ལྷབ་མི་དེ་ ཁྱིམ་ཚང་ཅིག་གི་སར་ ཤ་མུ་འཛུགས་སྐྱོང་འབད་ནིའི་དོན་ལུ་ ལས་མི་སྦེ་སོང་ཡོདཔ་ད་ ཁོང་༢ ཀྱིས་ལཱ་འབད་མི་ཚུ་ གླ་ཆ་ལེན་ནིའི་དོན་ལུ་མེན་པར་ མ་འོངས་པ་ལུ་ ཁོང་རའི་ཕམ་ཚུ་ ལཱ་འབད་དགོཔ་འཐོན་པའི་སྐབས་ ལས་མི་སྦེ་ འོང་བཅུག་ནིའི་དོན་ལུ་ཨིན་པས།  
ཁོང་༢ ཆ་ར་ དུས་རྒྱུན་དུ་ གཞན་གྱི་ལས་མི་སྦེ་ ལཱ་འབད་བར་འགྱོ་དོ་ཡོདཔ་ད་ ད་རེས་ནངས་པར་ སོ་ནམ་གྱི་ལཱ་གངམ་འབད་ནི་མེདཔ་ལས་ དུས་ཚོད་མང་ཤོས་ར་ ཐབ་ཤིང་འཐུ་བར་ འགྱོ་དོ་ཡོདཔ་སྦེ་ཨིན་པས།  
ཁོང་༢ བཟུམ་སྦེ་ གཡུས་ཚན་དེ་ནང་ཡོད་པའི་ སློབ་ཕྲུག་མང་ཤོས་ཅིག་གིས་ རང་སོའི་ཕམ་ཚུ་ལུ་ ཆ་རོགས་འབད་དོ་ཡོདཔ་ད་ ཕམ་ཚུ་གིས་ སླབ་མིའི་ནང་ ཁྲོམ་ཁའི་ ཨ་ལོ་ཚུ་བཟུམ་མེན་པར་ ཁོང་གི་ཨ་ལོ་ཚུ་ལུ་ སོ་ནམ་གྱི་ལཱ་འབད་ནིའི་ནང་ ཆ་རོགས་འབད་དོ་ཟེར་ཨིནམ་ད་ ཨ་ལོ་ཚུ་ཡང་ རྒྱང་མཐོང་ཐོག་ལས་ སློབ་སྟོན་འབད་མི་དེ་ ཧ་མི་གོ་བས་སླབ་སྟེ་ སྤྲོ་བ་མི་བསྐྱེད་པས་ཟེར་ཨིན་པས།  
དེ་མ་ཚད་ གཡུས་ཁའི་ཕམ་ཚུ་ མང་ཤོས་ཅིག་ར་ དྲི་ལྷག་ཤེས་ཡོན་མེདཔ་ལས་ ཨ་ལོ་ཚུ་ དཔེ་ཆ་ལྷབ་ནི་ལུ་ ཆ་རོགས་འབད་མི་ཚུགས་དོ་ཡོདཔ་ད་ ཨ་ལོ་ཚུ་ ད་ལྟོ་གཡུས་ཁར་ཡོདཔ་ལས་ ལཱ་འབད་ནིའི་ནང་ ཕན་ཐོགས་བྱུང་དོ་ཡོདཔ་སྦེ་ སླབ་མི་ཡང་འདུག།  
ཨམ་ཅིག་གིས་ སླབ་མིའི་ནང་ སློབ་རིམ་༡༢ པའི་ནང་ དཔེ་ཆ་ལྷབ་མི་ མོ་གི་ཨ་ལོ་དེ་ ཁྱིམ་ནང་རྒྱང་མཐོང་མེདཔ་ལས་ སྤུན་ཆ་སྦེ་སར་ དཔེ་ཆ་ལྷབ་པར་འགྱོ་དོ་ཟེར་ཨིནམ་ད་ ཨ་ལོ་༡ ཁྱིམ་ནང་ཡོད་རུང་ ཆུང་ཀུ་ཨིན་པའི་ཁར་ མཐུན་རྐྱེན་མེདཔ་ལས་ དེ་སྦེ་ར་ སྡོད་དོ་ཟེར་ཨིན་པས།  
སེངམ་སྦྱིས་ལུ་ གཡུས་མི་ཚུ་གིས་ སོ་སྐྱེ་ཤ་མུ་འཛུགས་སྐྱོང་འབད་ནིའི་ ལཱ་འབད་དོ་ཡོདཔ་ད་ དེ་ཡང་ ཁོང་རའི་ཁྱིམ་ཚང་ཚུ་ ཤ་མུ་གི་ལཱ་ ལེགས་ཤོམ་འགྱོ་མི་དང་ ལེགས་ཤོམ་འབད་འཚོ་བཏུབ་ནི་དེ་གིས་ གཞུང་ལས་ ཤ་མུའི་ལཱ་འབད་ནི་ལུ་ རྒྱབ་སྐྱོར་ཡོདཔ་ཨིན་པས།  
ཤ་མུའི་ལཱ་ འགོ་དང་པ་འབད་མི་དེ་གིས་ སླབ་མིའི་ནང་ ཤ་མུའི་ལཱ་འབད་ནི་དེ་ ལཱ་གཞན་དང་ཕྱདཔ་ད་ འཇམ་པའི་ཁར་ ད་ལྟོ་ གཡུས་ཁར་ སོ་ནམ་གྱི་ལཱ་གཞན་འབད་ནི་མེད་ཟེར་ཨིན་པས།  
མོ་གིས་འབད་བ་ཅིན་ ད་ལྟོ་བཟུམ་མའི་ རྒྱལ་ཁབ་ཀྱི་གནས་སྟངས་ནང་ ནང་འདྲེན་མར་ཕབ་འབད་དེ་ སོ་ནམ་གྱི་ཐོན་སྐྱེད་ཚུ་ ནང་འཁོད་ལས་ར་ འཐོན་ཚུགསཔ་བཟོ་ནི་དེ་ ཁག་ཆེ་བས་ཟེར་ ཨིན་པའི་གནས་ཚུལ།

༉ འཛམ་གླིང་རྒྱལ་ཁབ་ཚུ་ནང་ ཀོ་རོ་ན་བའེ་རཱསི་ ནད་འབུབ་བདའ་ཟུན་པའི་ཤུལ་ལས་ རྒྱལ་སྤྱི་ཨོ་ལིམ་པིག་ཚོགས་ཆུང་གིས་ ཇ་པཱན་གྱི་རྒྱལ་ས་ ཊོ་ཀི་ཡོ་ཨོ་ལིམ་པིག་༢༠༢༠ དང་ པེ་ར་ལིམ་པིག་རྩེད་རིགས་ཚུ་ ཤུལ་མའི་ལོ་ནང་ འགོ་འདྲེན་འཐབ་ནི་སྦེ་ ཕར་འགྱངས་འབད་ཡོདཔ་ཨིན་པས།  
དེ་ཡང་ སྤྱི་ཟླ་༣ པའི་ཚེས་༢༤ ལུ་ རྒྱལ་སྤྱི་ཨོ་ལིམ་པིག་ཚོགས་ཆུང་གི་ གཙོ་འཛིན་ཐོ་མཱས་བ་ཅི་དང་ ཇ་པཱན་གྱི་ བློན་ཆེན་ཤིན་ཟོ་ཨེ་བི་༢ ཀྱི་བར་ན་ བསྟུན་གྲོས་འབད་བའི་ཤུལ་ལུ་ གྲོས་ཐག་བཅད་ཡོདཔ་ཨིན་པས།  
འགོ་འདྲེན་འཐབ་མི་ ཚོགས་ཆུང་༢ ཀྱིས་ སྙན་ཞུ་འབད་མི་དང་འཁྲིལཝ་ད་ ལས་རིམ་ཕར་འགྱངས་འབད་མི་དེ་ གཙོ་བོ་ར་ ནད་ཡམས་ཀོ་བིཌ་-༡༩ གི་ གནས་སྟངས་ལུ་བརྟེན་ཨིནམ་ད་ ལས་རིམ་དེ་ སྤྱི་ལོ་༢༠༢༡ གི་ གནམ་བྱཱར་ལུ་ འགོ་བཙུགས་ནི་ཟེར་ བཀོད་དེ་འདུག།  
འབྲུག་ཨོ་ལིམ་པིག་ཚོགས་ཆུང་གི་ ཡོངས་ཁྱབ་དྲུང་ཆེན་ བསོད་ནམས་ཀརྨ་ཚེ་རིང་གིས་ ཊོ་ཀི་ཡོ་ཨོ་ལིམ་པིག་༢༠༢༠ གི་ ལས་རིམ་ཕར་འགྱངས་འབད་མི་ལུ་ རྒྱབ་སྐྱོར་ཡོདཔ་ད་ ལས་རིམ་ཕར་འགྱངས་འབད་མི་ཡང་ གཙོ་བོ་ར་ རྩེད་འགྲན་ནང་ བཅའ་མར་གཏོགས་མི་ཚུ་གི་ ཕན་ཐབས་ལུ་དམིགས་ཏེ་ཨིན་ཟེར་ བཤད་ཅི།  
རྒྱལ་ཁབ་ནང་ ནད་འབུབ་བདའ་ཟུན་པའི་ཤུལ་ལས་ ཕྱིའི་རྒྱལ་ཁབ་ཚུ་ནང་ ཨོ་ལིམ་པིག་རྩེད་རིགས་ཀྱི་ ལས་རིམ་ཡོད་མི་ཚུ་ ཆ་མེད་བཏང་ཡོདཔ་མ་ཚད་ རྒྱལ་ཁབ་ནང་འཁོད་ཀྱི་ རྩེད་འགྲན་ཚུ་ཡང་ ཕར་འཕུད་རྐྱབ་སྟེ་ཡོད་ཟེར་ བསོད་ནམས་ཀརྨ་ཚེ་རིང་གིས་ བཤད་ཅི།  
ཁོ་གིས་ སླབ་མིའི་ནང་ ཀརྨ་གི་ ཐོབ་སྐལ་ནང་མཐར་འཁྱོལ་རུང་ མདའ་རྩེཔ་སྦེ་ གདམ་འཐུ་འགྲུབ་ནིའི་དོན་ལུ་ ཚད་གཞི་ཚུ་ མ་ལང་པར་ཡོད་ཟེར་ཨིན་པས།  
ཨོ་ལིམ་པིག་མདའ་རྩེཔ་ སྐྱེས་ལོ་༢༩ ལང་མི་ ཀརྨ་གིས་ སླབ་མིའི་ནང་ མོ་ར་ ཕྱིའི་རྒྱལ་ཁབ་ཚུ་ནང་ མདའ་རྩེད་ནང་འགྱོ་ནིའི་ གོ་སྐབས་ཐོབ་རུང་ ད་རེས་ ནད་ཡམས་ཐོན་པའི་དུས་ཚོད་ལུ་ རྩེད་འགྲན་བཀག་ཆ་འབད་མི་ལུ་ རྒྱབ་སྐྱོར་ཡོདཔ་ད་ བཅའ་མར་གཏོགས་ནིའི་གོ་སྐབས་ཚུ་ ཤུལ་ལས་ཡང་ ཡོད་ཟེར་ཨིན་པས།  
ཀརྨ་གིས་ གླང་རྒྱུག་ཕར་ཁ་མདའ་རྩེད་ཐང་ནང་ མདའ་རྩེད་ཀྱི་ སྦྱང་བ་འབད་ནི་དེ་ཡང་ ནད་འབུབ་ལུ་བརྟེན་ ད་རེས་ ཁྱིམ་ནང་སྡོད་དོ་ཟེར་ཨིན་པས།  
ཊོ་ཀི་ཡོ་༢༠༢༠ གི་རྩེད་འགྲན་ལས་རིམ་ནང་ བཅའ་མར་གཏོགས་ནིའི་དོན་ལུ་ ཨམ་སྲུ་གདམ་འཐུ་འབད་ནི་ལུ་ ཉུང་མཐའ་སྐུགས་༦༠༥ དགོཔ་ལས་ མོ་ར་ལས་རིམ་ནང་ གྲལ་གཏོགས་འབད་ནི་ལུ་ སྐུགས་མ་ལང་རུང་ བང་ལ་ཌིཤ་དང་ ཐའི་ལེནཌ་གི་ལས་རིམ་ཚུ་ནང་ བཅའ་མར་གཏོགས་ཏེ་ སྐུགས་ཚད་ཚུ་ འཐོབ་ཚུགསཔ་འབད་ནིའི་ མནོ་བསམ་ཡོད་ཟེར་ ཀརྨ་གིས་ སླབ་ཨིན་པས།  
ཀརྨ་གིས་ ན་ཧིང་ སྤྱི་ཟླ་༡༡ པའི་ནང་ ཨོ་ལིམ་པིག་མདའ་ཞུའི་ཐོག་ལས་ བེང་ཀོག་ལུ་ བཅའ་མར་གཏོགས་པའི་སྐབས་ ཊོ་ཀི་ཡོ་༢༠༢༠ གི་སྐུགས་ཚད་ནང་ མཐར་འཁྱོལ་ཡོདཔ་ཨིན་པས།  
བི་བི་སི་གནས་ཚུལ་དང་འཁྲིལཝ་ད་ ཨོ་ལིམ་པིག་རྩེདམོ་དེ་ སྤྱི་ལོ་༡༨༩༦ ལས་ འགོ་བཙུགས་ཏེ་ མི་ལོ་༡༢༤ གི་རིང་ ལས་རིམ་ཚུ་ བཀག་མ་རྐྱབ་རུང་ སྤྱི་ལོ་༡༩༡༦ དང་༡༩༤༠ དེ་ལས་༡༩༤༤ གི་ལོ་ཚུ་ནང་ འཛམ་གླིང་དམག་འཁྲུག་ཐོན་པའི་སྐབས་ ཆ་མེད་བཏང་ནུག་ཟེར་ཨིན་པས།  
ཨོ་ལིམ་པིག་མདའ་ཞུའི་ཐོག་ལས་ རྩེད་འགྲན་འབད་ནི་དེ་ སྤྱི་ལོ་༡༩༨༤ ལས་༢༠༡༦ ཚུན་ དམིགས་བསལ་གྱི་ གདམ་འཐུ་འབད་དེ་ ད་རེས་འབདཝ་ད་ བཅའ་མར་གཏོགས་ནིའི་གོ་སྐབས་ཚར་༩ ཐོབ་ཡོད་པའི་གནས་ཚུལ།

༉ འདས་པའི་ཟླཝ་ནང་ བསམ་ གྲུབ་ལྗོངས་མཁར་ཁྲོམ་ཁར་ སྒྲ་ དབྱངས་ལ་སོགས་པའི་ ནུབ་ མོའི་སྤྲོ་སྟོན་ཁང་ཚུ་ སྒོ་བསྡམས་ པའི་ཤུལ་ལས་ ནུབ་མོའི་སྤྲོ་སྟོན་ ཁང་ཚུ་ནང་ལཱ་འབད་མི་ཚུ་ ལཱ་ གཡོག་མེད་པར་ལུས་ཡོད་རུང་ ད་ལས་ཕར་ འཚོ་སྐྱོང་འཐབ་མ་ ཚུགས་པའི་ དཀའ་ངལ་མི་འབྱུང་ ནི་ཨིན་པས།

དེ་ཡང་ འཕྲལ་ཁམས་ཅིག་ ཁར་ བསམ་གྲུབ་ལྗོངས་མཁར་ ཁྲོམ་སྡེ་གིས་ སྤྲོ་སྟོན་ཁང་ཚུ་ནང་ ལཱ་འབད་མི་ བུམོ་༢༢ དང་བུཚ་ ༥ བརྩིས་ཏེ་ མི་གྲངས་༢༧ ལུ་ གནས་སྐབས་ཅིག་གི་དོན་ལུ་ ཁྲོམ་ཕྱགས་བརྡར་རྐྱབ་ནིའི་ ལཱ་ གཡོག་བྱིན་ཡོདཔ་ད་ ཁྲོམ་སྡེ་ གིས་ ཁོང་ཆ་ཁྱབ་ལུ་ ཟླ་རིམ་ བཞིན་དུ་ དངུལ་ཕོགས་དངུལ་ ཀྲམ་༡༥,༠༠༠ རེ་ བྱིན་ནི་ཨིན་ པས།

སྤྲོ་སྟོན་ཁང་ ཀ་རའུ་ཀི་ནང་ ལཱ་འབད་མི་ ཨྱོན་ལྷ་འཛིན་གྱིས་ སླབ་དོ་བཟུམ་འབད་བ་ཅིན་ འདས་པའི་ཟླཝ་ཚུན་ སྤྲོ་སྟོན་ ཁང་གི་ ཇོ་བདག་གིས་ ཁང་གླ་ དང་ བཟའ་འཐུང་གི་རིགས་ཚུ་ རྒྱབ་སྐྱོར་འབད་ཡོད་རུང་ སྤྲོ་ སྟོན་ཁང་ སྒོ་བསྡོམས་པའི་ཤུལ་ ལས་ འཕྲོ་མཐུད་རྒྱབ་སྐྱོར་འབད་ ནིའི་དོན་ལུ་ ཁོ་ལུ་ཡང་ གདོང་ ལེན་ཚུ་ འབྱུང་སྲིད་ནི་ཨིནམ་ ལས་ ཚ་གྱང་ལང་ཡི་ཟེར་ཨིན་ པས།

མོ་གིས་འབད་བ་ཅིན་ མོ་ར་ ལཱ་གཡོག་གཞན་ཅིག་ འཚོལ་ བའི་བསྒང་སྡོད་མི་ལུ་བརྟེན་ ཁྲོམ་སྡེ་གིས་ ཁྲོམ་ཕྱགས་བརྡར་ རྐྱབ་ནིའི་ལཱ་ བྱིན་པའི་སྐབས་ མནོ་བསམ་ག་ནི་ཡང་མ་བཏང་ བསམ་གྲུབ་ལྗོངས་མཁར་ལུ་ སྤྲོ ་ས ྟོན་ཁང་ནང་ལཱ་འབད་མི་ཚུ་ གནས་སྐབས་ཀྱི་ ལཱ་གཡོག་དེ་འཕྲོ་ལས་ ལེན་ཡི་ཟེར་ ཨིནམ་ད་ ཁོང་ཆ་ཁྱབ་ཀྱིས་ ཕྱགས་བརྡར་གྱི་ལཱ་དེ་ དྲོ་པ་ཆུ་ ཚོད་༦ ལས་ ཕྱི་རུ་ཆུ་ཚོད་༥ ཚུན་ འབད་དོ་ཡོདཔ་ཨིན་པས།

སྐྱེས་ལོ་༢༤ ལང་མི་ སྐལ་ བཟང་དབང་མོ་གིས་ སླབ་མིའི་ ནང་ དེ་བཟུམ་མའི་ གནས་ སྟངས་སྐབས་ ཁྲོམ་སྡེ་གིས་ ལཱ་ གཡོག་བྱིན་མི་ལུ་ དགའ་ཚོར་ ཡོད་ཟེར་ཨིནམ་ད་ མཐའ་འཁོར་ གནས་སྟངས་ཚུ་ གཙང་སྦྲ་ བཞག་ནི་དེ་ ག་རའི་འགན་ཁུར་ ཨིནམ་ལས་ ཕྱགས་བརྡར་རྐྱབ་ ནིའི་ ལཱ་འབད་ནི་ལུ་ ངོ་མི་ཚ་ བས་ཟེར་ཨིན་པས།

མོ་གིས་འབད་བ་ཅིན་ ཕྱགས་ བརྡར་གྱི་ལཱ་ཚུ་ འབྲུག་མི་ཚུ་གིས་ ཡང་ འབད་ཚུགས་དོ་ཡོདཔ་ལས་ རྒྱ་གར་གྱི་མི་ཚུ་ ལེན་དགོཔ་མིན་ འདུག་ཟེར་ཨིནམ་ད་ དེ་བཟུམ་ མའི་ ལཱ་འབད་ནི་དེ་ཡང་ རྩ་བ་༣ ལུ་ཞབས་ཏོག་ཅིག་ཨིནམ་ལས་ གོ་སྐབས་ལེགས་ཤོམ་ཅིག་ ཨིན་ མས་ཟེར་ཨིནམ་ད་ མོ་གིས་ ཟླཝ་༡ ནང་ ཁང་གླ་དངུལ་ཀྲམ་ ༣,༠༠༠ དེ་ཅིག་ སྤྲོདཔ་ཨིན་པས།

འགོ་འདྲེན་པ་ སྐལ་བཟང་ དབང་ཕྱུག་གིས་ སླབ་མིའི་ནང་ འདས་པའི་ཟླཝ་གི་ དངུལ་ ཕོགས་ཐོབ་ཅི་ཟེར་ཨིན་རུང་ ཏི་ རུ་གསོག་འཇོག་འབད་འབདཝ་ མེདཔ་ལས་ ད་ལས་ཕར་ འཚོ་ སྐྱོང་ག་དེ་སྦེ་ འཐབ་ནི་ཨིན་ནའི་ ཚ་གྱང་ཡོད་ཟེར་ཨིནམ་ད་ སྤྲོ་ སྟོན་ཁང་ནང་ལཱ་འབད་མི་ཚུ་གི་ མིང་ཐོ་ཚུ་ ལུང་ཕྱོགས་ལས་ གཡོག་དང་མི་སྟོབས་ཡིག་ཚང་ལུ་ བྱིན་ཡི་ཟེར་ཨིན་པས།

ཁོ་གིས་འབད་བ་ཅིན་ ཁོང་ གིས་ མིང་ཐོ་༣༢ དེ་ཅིག་བྱིན་ རུང་ མི་༥ དེ་ཅིག་ ཁོང་རའི་ གཡུས་ཁར་ དཀའ་ངལ་ཐོན་མི་ ལུ་བརྟེན་ སོང་ཡི་ཟེར་ཨིནམ་ད་ ཁོང་ཆ་ཁྱབ་ ཕམ་ཉམ་ཆུང་འབད་ ནི་དེ་གིས་ ལཱ་གཡོག་དེ་གིས་ དེ་བཟུམ་མའི་ གནས་སྟངས་ སྐབས་ འཚོ་སྐྱོང་འཐབ་ནི་ལུ་ ཕན་ཐོགས་འབྱུང་ནི་མས་ཟེར་ ཨིནམ་བཞིན་དུ་ ཁོ་ཡང་ སྒྲ་ དབྱངས་ཅིག་ནང་ ལཱ་འབད་དོ་ ཡོདཔ་ཨིན་པས།

ཁྲོམ་སྡེའི་བཀོད་ཁྱབ་དྲུང་ཆེན་ ལྟའུ་རྒྱས་ཆོས་གྲུབ་ཀྱིས་ སླབ་ མིའི་ནང་ ཁོང་མི་༢༧ ལུང་ ཕྱོགས་ལས་གཡོག་དང་མི་སྟོབས་ ཡིག་ཚང་གིས་ ཞིབ་འཇུག་ འབད་བའི་སྐབས་ ལུས་མི་ཚུ་ ཨིནམ་ལས་ ཡིག་ཚང་གིས་ མིང་ཐོ་ཚུ་ ལས་ བྱེད་ཚོགས་ཆུང་ལུ་ ཕུལ་ནུག་ ཟེར་ཨིན་པས།

ཁོ་གིས་ སླབ་མིའི་ནང་ ཕྱགས་བརྡར་རྐྱབ་མི་ རྒྱ་གར་གྱི་ མི་ཚུ་ འོང་མ་ཚུགསཔ་ལས་ ལས་བྱེད་ཚོགས་ཆུང་གི་ བཀའ་ དང་འཁྲིལ་ཏེ་ ཁྲོམ་སྡེ་གིས་ ཁོང་ཆ་ཁྱབ་ལུ་ ལཱ་གཡོག་བྱིན་ ཡི་ཟེར་ཨིནམ་ད་ ཁྲོམ་སྡེ་གིས་ ཁོང་ཆ་ཁྱབ་ལུ་ ཉིནམ་རེ་ལུ་ དངུལ་ཀྲམ་༥༠༠ རེ་ སྤྲོད་དོ་ ཡོདཔ་ཨིན་པས།

ཁོ་གིས་འབད་བ་ཅིན་ ད་ལྟོ་ ཁྲོམ་སྡེ་ལུ་ ཟླཝ་༣ གྱི་ མ་ དངུལ་རྐྱངམ་གཅིག་ཡོདཔ་བཞིན་ དུ་ ག་དེམ་ཅིག་སྦེ་ གནས་ སྟངས་དེ་ ཡར་དྲག་མ་འགྱོ་བ་ ཅིན་ གཞུང་ལས་ ཁ་སྐོང་མ་ དངུལ་ ཞུ་དགོཔ་འཐོན་ནི་མས་ ཟེར་ ཨིན་པའི་གནས་ཚུལ།

༉ འབྲུག་བོ་ལི་བཱོལ་ཚོགས་སྡེ་ལུ་ མ་དངུལ་གྱི་ རྒྱབ་སྐྱོར་འབད་མི་མེད་པའི་ཁར་ བོ་ལི་བཱོལ་རྩེད་འགྲན་འབད་མི་ཚུ་ལུ་ སྦྱོང་བརྡར་བྱིན་མ་ཚུགསཔ་ལས་ སྤྱི་ལོ་༢༠༡༩ ལུ་ ལྷོ་ཨེ་ཤི་ཡའི་ བོ་ལི་བཱོལ་རྩེད་འགྲན་ཐེངས་༡༣ པའི་ནང་ བཅའ་མར་གཏོགས་མ་ཚུགས་པས།  
རྒྱལ་སྤྱི་འགྲན་བསྡུར་ཚུ་ནང་ དོ་འགྲན་འབད་ནིའི་དོན་ལུ་ འབྲུག་བོ་ལི་བཱོལ་ཚོགས་སྡེ་གིས་ ད་ལྟོ་ཚུན་ཚོད་ རྒྱལ་ཡོངས་རྩེད་འགྲན་པ་ཚུ་ གདམ་འཐུ་འབད་མ་ཚུགས་པར་ཡོདཔ་ད་ ད་ལས་ཕར་ བོ་ལི་བཱོལ་རྩེད་མི་ སྡེ་ཚན་ཁག་ལས་ རྒྱལ་ཡོངས་རྩེད་འདྲེན་པ་ གདམ་འཐུ་འབད་ནི་ཨིན་པས།  
སྤྱི་ལོ་༢༠༡༩ ཚུན་ ཚོགས་སྡེ་ནང་ རྒྱལ་ཡོངས་བོ་ལི་བཱོལ་རྩེད་མི་དང་ རྩེད་འགྲན་འབད་མི་ སྡེ་ཚན་གཞན་ག་གིས་ཡང་ རྩེད་འགྲན་འབད་ནི་ལུ་ སྤྲོ་བ་མ་བསྐྱེད་པར་ཡོདཔ་ཨིན་པས།  
ཚོགས་སྡེའི་ལས་རིམ་འགོ་དཔོན་ སངས་རྒྱས་བསྟན་པ་གིས་ བཤད་མིའི་ནང་ ན་ཧིང་ སྤྱི་ཟླ་༤ པའི་ནང་ ཚོགས་པ་དེ་གིས་ འགོ་འདྲེན་ཐོག་ལས་ ཐིམ་ཕུག་ལྕང་གླིང་མི་ཐང་གི་ བོ་ལི་བཱོལ་རྩེད་ཐང་ནང་ རྩེད་འགྲན་སྡེ་ཚན་ཁག་༩ གི་ ཁྱད་འཕགས་བོ་ལི་བཱོལ་རྩེད་འགྲན་ནང་ བཅའ་མར་གཏོགས་ཡི་ཟེར་ཨིན་པས།  
ལས་རིམ་འགོ་དཔོན་གྱིས་ སྤྱི་ལོ་༢༠༡༩ ཟླཝ་༡༠ ལས་༡༢ ཚུན་ ཐིམ་ཕུག་བོ་ལི་བཱོལ་རྩེད་འགྲན་འབདཝ་ལས་ རྒྱལ་ཡོངས་རྩེད་འགྲན་སྡེ་ཚན་ཚུ་ གདམ་འཐུ་འབད་ཡོདཔ་ད་ བསམ་རྩེ་སྡེ་ཚན་གྱིས་ ཚོགས་པ་ལས་ ཕྱིར་བཏོན་འབད་ཡི་ཟེར་བཤད་ཅི།  
ལྷག་ལུས་གཞན་ སྡེ་ཚན་༨ ཡོད་པའི་གྲས་ལས་ སྡེ་ཚན་༦ ཐིམ་ཕུག་རྫོང་ཁག་ནང་འཁོད་ལས་ཨིནམ་ད་ སྡེ་ཚན་གཞན་མི་༢ སྤུ་ན་ཁ་དང་ ཀྲོང་གསར་རྫོང་ཁག་ལས་ཨིན་པས།  
ཚོགས་སྡེའི་མི་སྟོབས་སྡེ་ཚན་གྱིས་ སྤྱིར་བཏང་རྩེད་འགྲན་ལས་རིམ་ནང་ རྒྱབ་སྐྱོར་འབད་དོ་ཡོདཔ་ད་ ཚོགས་པ་ནང་ ལས་བྱེདཔ་མ་ལང་རུང་ རྩེད་འགྲན་འབད་མི་ཚུ་གིས་ ཁས་བླངས་ཐོག་ལས་ ཆ་རོགས་འབད་དོ་ཟེར་ ལས་རིམ་འགོ་དཔོན་གྱིས་ བཤད་ཅི།  
སངས་རྒྱས་བསྟན་པ་གིས་ ཚོགས་སྡེ་ནང་ ལས་བྱེདཔ་མ་ལང་བའི་ དཀའ་ངལ་སེལ་འཐབ་ལུ་ དུས་ཅིའི་ལོ་ནང་ ཚོང་ལས་འགོ་དཔོན་༡ བཙུགས་ནི་དང་ སྤྱི་ལོ་༢༠༡༨ ལུ་ གཏན་འཇགས་སློབ་སྟོན་པ་༡ ན་ཧིང་ ཟླཝ་༧ པའི་ནང་ སློབ་སྟོན་པ་འོག་མ་ཅིག་ཡང་ བཙུགས་ཏེ་ཡོད་ཟེར་ཨིན་པས།  
ཚོགས་སྡེ་ནང་ མ་དངུལ་གྱི་དཀའ་ངལ་ ཐོན་བཞིན་དུ་ཡོདཔ་ད་ སྤྱི་ལོ་༢༠༡༥-༢༠༡༦ ལུ་ དངུལ་ཀྲམ་ས་ཡ་༢.༡༢ ཐོབ་ཡོད་རུང་ ཤུལ་མའི་ འཆར་དངུལ་གྱི་ལོ་ཚུ་ནང་ མར་བབས་སོང་ཡོདཔ་ཨིན་པས།  
མ་དངུལ་ཐོབ་མི་ལས་ སློབ་སྟོན་པའི་ཟད་འགྲོ་དང་ འགྲན་བསྡུར་སྐབས་ཀྱི་ཟད་འགྲོ་ དེ་ལས་ ལས་བྱེདཔ་ཚུ་ལུ་ ཟླ་རིམ་དངུལ་ཕོགས་བྱིནམ་ད་ ལང་མ་ཚུགས་པར་ ལཱ་ཁག་བཏངམ་མས་ཟེར་ ལས་རིམ་འགོ་དཔོན་གྱིས་ སླབ་ཨིན་པས།  
ལས་རིམ་འགོ་དཔོན་གྱིས་ སླབ་མིའི་ནང་ ད་རེས་ འབྲུག་ཨོ་ལིམ་པིག་ཚོགས་པའི་འོག་ལུ་ ཐིམ་ཕུག་དང་ སྤུ་ན་ཁ་ དེ་ལས་ བཀྲིས་སྒང་རྫོང་ཁག་ཚུ་ནང་ རྩེད་རིགས་ཁང་ཡོད་སའི་ ས་གོ་ཚུ་ནང་ བོ་ལི་བཱོལ་རྩེད་ནིའི་དོན་ལུ་ སྟབས་བདེ་ཏོག་ཏོ་ཡོད་རུང་ འབྲུག་ཨོ་ལིམ་པིག་ཚོགས་པ་གིས་ བོ་ལི་བཱོལ་དེ་ སྣང་མེད་སྐྱུར་བཞག་དོ་བཟུམ་སྦེ་ མཐོངམ་མས་ཟེར་ཨིན་པས།  
བོ་ལི་བཱོལ་དེ་ ནང་རྩེད་ཅིག་ཨིན་རུང་ འགྲན་བསྡུར་འབད་ནི་དང་ སློབ་སྦྱོང་པ་ཚུ་ལུ་ སྦྱོང་བརྡར་གྱི་ མཐུན་རྐྱེན་ཚུ་ ག་ནི་ཡང་མེདཔ་ཨིན་པས།  
ཚོགས་པའི་འགོ་དཔོན་གྱིས་ སླབ་མིའི་ནང་ ནང་རྩེད་མཐུན་རྐྱེན་ཚུ་ཡོད་པ་ཅིན་ མི་སྟོབས་སྡེ་ཚན་དང་ བོ་ལི་བཱོལ་རྩེད་འགྲན་ཡར་དྲག་གཏང་ནི་ དེ་ལས་ འོང་འབབ་བཟོ་ནིའི་ གོ་སྐབས་ལེགས་ཤོམ་ཅིག་ འོང་ནི་ཨིན་མས་ཟེར་ཨིན་པས།  
ཚོགས་པའི་འགོ་དཔོན་གྱིས་ བཤད་མིའི་ནང་ རྩེད་རིགས་ཡར་དྲག་གཏང་ནི་དེ་ དམིགས་གཏད་ངོ་མ་ཅིག་ཨིནམ་ལས་ སྤྱི་ལོ་༢༠༡༩ ཟླ་༤ པའི་ནང་ རྒྱལ་སྤྱི་ཨོ་ལིམ་པིག་ཚོགས་པའི་ རྒྱབ་སྐྱོར་ཐོག་ལས་ བོ་ལི་བཱོལ་ སློབ་སྟོན་ གནས་ཚད་དང་པའི་ནང་ མི་ངོམ་༢༣ གྱིས་བཅའ་མར་གཏོགས་ཡོདཔ་དང་ ན་ཧིང་ ཟླཝ་༡༢ པའི་ནང་ ཨི་རཱན་བོ་ལི་བཱོལ་ཚོགས་སྡེའི་ མི་ངོམ་ཅིག་གིས་ སྦྱོང་བརྡར་ཚུ་ བྱིན་ཡོདཔ་ཨིན་པས།  
དུས་ཅི་ ཟླཝ་༢ པའི་ཚེས་༢༩ ལས་ ཐིམ་ཕུག་རྫོང་ཁག་ནང་ རྒྱལ་ཡོངས་བོ་ལི་བཱོལ་འགྲན་བསྡུར་ འགོ་འདྲེན་འཐབ་ནི་ ཨིན་པའི་གནས་ཚུལ།

༉ འབྲུག་གི་རྗེ་མཁན་ཁྲི་རབས་༦༨ པ་ རྗེ་བཙུན་བསྟན་འཛིན་དོན་གྲུབ་མཆོག་ རང་ལུགས་གནམ་ལོ་ལྕགས་བྱི་ཟླ་༢ པའི་ཚེས་༡༥ འི་དུས་ཆེན་ཁྱད་པར་ཅན་དང་བསྟུན་ ཐིམ་ཕུག་རྡོ་གདན་ནང་ ཁོ་རའི་གཟིམ་ཅུང་ནང་སྦེ་ དགོངས་པ་ཆོས་ཀྱི་དབྱིངས་སུ་ ཞི་བར་གཤེགས་ཡོདཔ་ཨིན་རུང་ ད་ལྟོ་ ཐུགས་དམ་གྱི་ངང་ལུ་ བཞུགས་ཡོདཔ་ཨིན་པས།  
ཡོངས་གྲགས་ལུ་ རྗེ་ཁྲི་ཟུར་ཟེར་ཞུ་བའི་ཁར་ མཚན་ངག་དབང་བསྟན་འཛིན་དོན་གྲུབ་ཟེར་ཡང་ཞུ་མི་ སྐྱབས་རྗེ་སྐུ་བགྲེས་མཆོག་ ཞིང་ལུ་ཕེབས་ད་ དགུང་ལོ་༩༥ བཞེས་ཡོདཔ་ཨིན་པས།  
ཁ་ཙ་ ཉིན་མ་ཁམས་ཅིག་ཁར་ གཞུང་དགེ་འདུན་གྲྭ་ཚང་གི་ རྡོ་རྗེ་སློབ་དཔོན་མཆོག་གིས་ ཡིག་ཐོག་ལུ་ གསལ་བསྒྲགས་གནང་མིའི་ནང་ སྐྱབས་རྗེ་ཁྲི་ཟུར་མཆོག་ ཐུགས་དམ་ལས་འགྲོལ་ཏེ་ གསལ་བསྒྲགས་མ་གནང་ཚུན་ཚོད་ དད་ལྡན་གྱི་ སློབ་མ་ཐག་ཉེ་རིང་ལུ་བཞུགས་མི་ ཆེ་འབྲིང་ཆུང་གསུམ་ག་ཨིན་རུང་ དགོངས་རྫོགས་ཀྱི་རིམ་པ་ཚུ་ ཆོས་སྡེ་དང་ གྲྭ་ཚང་སོ་སོའི་བཞུགས་གནས་ནང་ གནང་ནི་མ་གཏོགས་ སྐུ་གདུང་བཞུགས་སར་ སྙན་དར་ཕུལ་ནི་ལ་སོགས་པའི་དོན་ལུ་ བྱོན་མ་གནང་ཟེར་བཀོད་ནུག།  
སྐྱབས་རྗེ་ཁྲི་ཟུར་མཆོག་ རང་ཟླ་༢ པའི་ཚེས་༡༣ སྤྱི་ཟླ་༤ པའི་ཚེས་༦ ལུ་ གནམ་དགུན་གྱི་བཞུགས་གནས་ ཕུན་ཚོགས་གླིང་མཁར་པཱན་ཌི་ལས་ གནམ་བྱཱར་གྱི་བཞུགས་གནས་ རྡོ་གདན་ནང་ལུ་ ཕེབས་གནང་ཡོདཔ་ཨིན་པས།  
རྡོ་གདན་ནང་ལུ་བཞུགསཔ་ད་ སྐྱབས་རྗེ་མཆོག་ སྐུ་ཁམས་བདེ་ཏོག་ཏོ་ཡོདཔ་མ་ཚད་ ཞིང་ལུ་ཕེབས་མ་གནང་པའི་ཕྱི་རུ་ གསོལ་ཚོགས་ཡང་ ཨ་རྟག་བཟུམ་སྦེ་ བཞེས་ནུག་ཟེར་ སྤུངས་ཐིམ་དགེ་འདུན་ལྷན་ཚོགས་ཀྱི་ ཡོངས་ཁྱབ་དྲུང་ཆེན་ བླམ་ཡེ་ཤེས་ཀྱིས་ བཤདཔ་ཨིན་པས། འབྲུག་པ་བཀའ་བརྒྱུད་པའི་ བསྟན་པ་དར་རྒྱས་ཀྱི་ མངོན་མཚན་ཅིག་ལུ་བཞུགས་མི་ སྐྱབས་རྗེ་ཁྲི་ཟུར་མཆོག་ སྤྱི་ལོ་༡༩༨༦ ཟླ་༤ པའི་ཚེས་༡༢ ལུ་ རྗེ་མཁན་ཁྲི་རབས་༦༨ པ་སྦེ་ ཁྲི་མངའ་གསོལ་ཞུ་བའི་ཤུལ་ལས་ སྤྱི་ལོ་༡༩༩༠ ལུ་ རྗེ་མཁན་གྱི་ གོ་གནས་ལས་ ཟུར་བཞུགས་གནང་སྟེ་ རྟ་མགོ་དང་ ལྕགས་རིའི་བཤད་སྒྲུབ་ཆོས་སྡེ་འཛིན་སྐྱོང་གི་ སྐྱབས་འཛིན་པ་སྦེ་ བཞུགས་གནང་ནུག།  
སྐྱབས་རྗེ་ཁྲི་ཟུར་མཆོག་གི་ སྐུ་ཚེའི་རིང་ ནང་པའི་ཆོས་དང་ རྒྱལ་ཁབ་དང་ གཞུང་གྲྭ་ཚང་ལུ་ དད་དམ་ལྷད་མེད་ཀྱི་སྒོ་ལས་ ཞབས་ཏོག་ཅི་དྲག་གང་དྲག་ཞུ་བའི་ ངོས་འཛིན་ལུ་ མི་དབང་མངའ་བདག་རིན་པོ་ཆེའི་ཞབས་ལས་ སྤྱི་ལོ་༢༠༠༨ ཟླ་༡༡ པའི་ཚེས་༡༥ ལུ་ རྒྱལ་ཁབ་ཀྱི་ གཟེངས་བསྟོད་རྟགས་མ་ མཐོ་ཤོས་ཅིག་ཨིན་མི་ མངའ་བདག་དཔལ་གྱི་འཁོར་ལོ་ ཨང་དང་པ་དེ་ སྐྱབས་རྗེ་ཁྲི་ཟུར་ལུ་ གནང་ཡོདཔ་ཨིན་པས།  
རབ་བྱུང་༡༥ པའི་ཤིང་གླང་ལོའམ་ སྤྱི་ལོ་༡༩༢༥ ལུ་ དབང་འདུས་ཕོ་བྲང་ ཤར་ཕ་སྡིངས་ཁར་ སྐུ་འཁྲུངས་མི་ སྐྱབས་རྗེ་སྐུ་བགྲེས་མཆོག་ དགུང་ལོ་༧ བཞེསཔ་ད་ སྤུངས་ཐིམ་ཆོས་སྡེའི་ནང་ འཛུལ་ཞུགས་གནང་སྟེ་ རྗེ་མཁན་རིན་པོ་ཆེ་ ཆོས་ཀྱི་དབང་ཕྱུག་མཆོག་ལས་ སོ་ཐར་སྡོམ་པ་དང་ དཔལ་འབྲུག་པའི་བསྐྱེད་རིམ་ལྷ་དགུའི་དབང་དང་ ཟབ་ཁྲིད་རིམ་པར་ ཞུ་བའི་ཤུལ་ལུ་ བུམ་ཐང་ཐར་པ་གླིང་ལུ་བྱོན་ཏེ་ བླམ་རིན་ཆེན་རྡོ་རྗེ་དང་ ཀ་ཐོག་མཁན་པོ་ངག་དབང་འཕྲིན་ལས་ཀྱི་ཞབས་ལས་ རིག་གནས་དང་ གཞུང་ཆེན་བཅུ་གསུམ་གསན་བསམ་ཐོག་ སློབ་སྦྱོང་གང་ལ་གང་འཚམས་མཛད་ཡོདཔ་ཨིན་པས།  
དེ་ལས་ བོད་ལུ་བྱོན་ཏེ་ འབྲུག་བདེ་ཆེན་ཆོས་འཁོར་གྱི་ བླམ་ཆོས་མགོན་བརྒྱད་པ་ མཐུ་སྟོབས་ཆོས་ཀྱི་རྒྱ་མཚོ་དང་ ཅོག་གྲྭ་ཆོས་ཀྱི་རྒྱལ་མཚན་ཚུ་ལས་ དཔལ་འབྲུག་པའི་གདམས་པ་དང་ མཁྱེན་བརྩེ་ཆོས་ཀྱི་བློ་གྲོས་དང་ ཞེ་ཆེན་རབ་འབྱམས་ཀུན་བཟང་བསྟན་པའི་ཉི་མ་ གཏེར་ཆེན་བདུད་འཇོམས་བྱ་བྲལ་ཡེ་ཤེས་རྡོ་རྗེ་ཚུ་ལས་ སྙིང་ཐིག་ཡ་བཞི་དང་ ཀློང་ཆེན་སྙིང་ཐིག་གི་ སྨིན་གྲོལ་ གདམས་པ་ཆ་ཚང་ཞུ་ནུག།  
དེ་གི་ཤུལ་ལས་ ཤར་བདེ་ཆེན་ཆོས་གླིང་ལུ་ བླམ་བསྟན་འཛིན་རྒྱ་མཚོའི་ཞབས་ལས་ དཔལ་འབྲུག་པའི་སྨིན་གྲོལ་གྱི་ གདམས་པ་ཆ་ཚང་ཞུ་ཞིནམ་ལས་ སྐུ་འབུམ་བྲག་དང་ ཡུལ་ལྷ་གངས་ བལ་གླང་བྲག་ འབྲས་ལྗོངས་གནས་ཚུ་ནང་ ལོ་གསུམ་ཕྱོགས་གསུམ་གྱི་ ཉམས་ལེན་གནང་སྟེ་ བཞུགས་ཡོདཔ་ཨིན་པས།

༉ འབྲུག་ཨོ་ལིམ་པིག་ཚོགས་སྡེའི་གཙོ་འཛིན་ མི་དབང་རྒྱལ་སྲས་ འཇིགས་རྒྱལ་ཨྱོན་དབང་ཕྱུག་མཆོག་གིས་ རྒྱལ་སྤྱི་ཨོ་ལིམ་པིག་ཚོགས་ཆུང་གི་ ཞལ་འཛོམས་ཐེངས་༡༣༥ པའི་ནང་ གྲལ་བཞུགས་གནང་མི་འཐུས་མི་ཚུ་ཡོདཔ་ཨིན་པས།  
དེ་ཡང་ སྤྱི་ཟླ་༡ པའི་ཚེས་༡༠ ལུ་ སུའི་ཛར་ལེནཌི་རྒྱལ་ཁབ་ཀྱི་ས་གནས་ ལའོ་ས་ནི་ལུ་སྦེ་ འགོ་འདྲེན་འཐབ་མི་ ཞལ་འཛོམས་ནང་ ཚོགས་པའི་འཐུས་མི་༧༨ ཀྱིས་ བཅའ་མར་གཏོགས་ཡོདཔ་ད་ མ་གཞི་ ཚོགས་པའི་འཐུས་མི་བསྡོམས་༩༨ ཡོདཔ་ཨིན་པས།  
རྒྱལ་སྤྱི་ཨོ་ལིམ་པིག་ཚོགས་ཆུང་གི་ཞལ་འཛོམས་དེ་ ཨོ་ལིམ་པིག་གིས་ གྲོས་ཐག་ཆོད་པའི་ ཚོགས་པ་སྦོམ་ཤོས་ཅིག་ཨིནམ་ད་ ད་རེས་ཀྱི་ཚོགས་རིམ་ལས་ ཇ་པཱན་ཨོ་ལིམ་པིག་ཚོགས་སྡེའི་གཙོ་འཛིན་དང་ རྒྱལ་སྤྱི་ཕུཊ་བཱོལ་ཚོགས་པའི་གཙོ་འཛིན་ དེ་ལས་ རྒྱལ་སྤྱི་ཊེ་ནིས་ཚོགས་པའི་གཙོ་འཛིན་ཚུ་ རྒྱལ་སྤྱི་ཨོ་ལིམ་པིག་ཚོགས་སྡེའི་ འཐུས་མི་སྦེ་ གདམ་འཐུ་འབད་ཡོདཔ་ཨིན་པས།  
དེ་བཟུམ་སྦེ་ སྤྱི་ལོ་༢༠༢༤ གི་ རྒྱལ་སྤྱི་ཨོ་ལིམ་པིག་ཚོགས་སྡེའི་ གནམ་དགུན་གྱི་ ན་གཞོན་ཨོ་ལིམ་པིག་རྩེད་རིགས་འགྲན་བསྡུར་དེ་ ལྷོ་ཀོ་རི་ཡའི་ས་གནས་ གང་འཱོན་ལུ་ འགོ་འདྲེན་འཐབ་ནི་སྦེ་ གདམ་ཁ་རྐྱབ་ཡོདཔ་ཨིན་པས།  
མི་དབང་རྒྱལ་སྲས་ འཇིགས་རྒྱལ་ཨྱོན་དབང་ཕྱུག་མཆོག་ རྒྱལ་སྤྱི་ཨོ་ལིམ་པིག་ཚོགས་སྡེའི་ ཡུན་བརྟན་དང་རྗེས་ཤུལ་ལྷན་ཚོགས་ཀྱི་ འཐུས་མི་སྦེ་ ཚོགས་སྡེའི་གཙོ་འཛིན་གྱིས་ བསྐོ་བཞག་གནང་ནུག།  
མི་དབང་རྒྱལ་སྲས་མཆོག་ ལྷན་ཚོགས་ཀྱི་འཐུས་མི་༣༥ འི་གྲངས་སུ་ཨིནམ་ད་ འཐུས་མི་ཚུ་གི་ ཕྱག་འགན་ཚུ་ཡང་ རྒྱལ་སྤྱི་ཨོ་ལིམ་པིག་ཚོགས་སྡེའི་ཞལ་འཛོམས་དང་ ཚོགས་སྡེའི་གཙོ་འཛིན་ བཀོད་ཚོགས་འཐུས་མི་ དེ་ལས་ ཡུན་བརྟན་དང་རྗེས་ཤུལ་ལྷན་ཚོགས་ལུ་ བསླབ་བྱ་བྱིན་ནི་ཚུ་ཨིན་པས།  
དེ་བཟུམ་སྦེ་ མི་སྡེ་དང་ དཔལ་འབྱོར་ མཐའ་འཁོར་གནས་སྟངས་ལུ་ ཕན་ཐོགས་རྒྱ་ཆེཝ་དང་ ངེས་བརྟན་ བསྒྱུར་བཅོས་འོང་བཅུག་ནིའི་དོན་ལུ་ ལས་སྣ་ཚུ་ འགོ་འདྲེན་འཐབ་དགོཔ་ཨིན་པས།  
མི་དབང་རྒྱལ་སྲས་མཆོག་གིས་ ཉིན་གྲངས་༦ གི་རིང་ སུའི་ཛར་ལེནཌི་ལུ་ བཞུགས་པའི་སྐབས་ རྒྱལ་སྤྱི་ཨོ་ལིམ་པིག་ཚོགས་སྡེའི་ གཙོ་འཛིན་དང་ ཡོངས་ཁྱབ་མདོ་ཆེན་འོགམ་དང་ མཇལ་ཕྲད་གནང་སྟེ་ མ་འོངས་པའི་རྩེདམོ་དང་ འབྲུག་གིས་ ཊོ་ཀི་ཡོ་༢༠༢༠ ཨོ་ལིམ་པིག་དང་ པེ་ར་ལིམ་པིག་རྩེད་འགྲན་ནང་ བཅའ་མར་གཏོགས་ནིའི་གོ་སྐབས་ཐོབ་མི་དེ་ འགོ་དང་པ་ཨིན་པའི་སྐོར་ལས་ གསུང་གྲོས་གནང་ཡོདཔ་སྦེ་ འབྲུག་ཨོ་ལིམ་པིག་ཚོགས་སྡེའི་གདོང་དེབ་ནང་ བཀོད་འདུག་པའི་གནས་ཚུལ།

༉ འབྲུག་ལས་ རྒྱལ་སྤྱི་དང་ ལུང་ཕྱོགས་ཨེ་ཤི་ཡཱན་ ན་གཞོན་ཨོ་ལིམ་པིག་ རྩེད་རིགས་འགྲན་བསྡུར་ནང་ལས་ གསེར་དང་ དངུལ་ དེ་ལས་ ལི་གི་རྟགས་མ་ཐོབ་མི་ཚུ་ལུ་ འབྲུག་ཨོ་ལིམ་པིག་ཚོགས་སྡེ་གིས་ གསོལ་རས་ བྱིན་ནིའི་ལམ་ལུགས་ བསྒྱུར་བཅོས་འབད་ནུག།  
འབྲུག་ཨོ་ལིམ་པིག་ཚོགས་སྡེའི་ ལས་རིམ་འགོ་དཔོན་ ཚེ་རིང་སྒྲོལ་མ་གིས་ སླབ་མིའི་ནང་ འབྲུག་པའི་ན་གཞོན་ཚུ་ སེམས་ཤུགས་བསྐྱེད་བཅུག་ནི་དང་ སྐུལ་མ་འབད་ཐབས་ལུ་ ཚོགས་སྡེ་གིས་ ཧེ་མའི་ལམ་ལུགས་དེ་ བསྒྱུར་བཅོས་འབད་ཡི་ཟེར་ཨིན་པས།  
འགོ་དཔོན་གྱིས་ སླབ་མིའི་ནང་ སྤྱི་ལོ་༢༠༡༤ ཟླ་༡༠ པའི་ ལྷན་རྒྱས་གཞུང་ཚོགས་ཀྱི་ ཚོགས་རིམ་༥༢ པའི་ གྲོས་འདེབས་དང་ ཚོགས་སྡེའི་བཀོད་ཁྱབ་བཀའ་རྒྱ་དང་འཁྲིལ་ ན་གཞོན་ཁྱད་འཕགས་ཐོན་མི་ཚུ་ལུ་ གསོལ་རས་ཚུ་ བྱིན་ཡི་ཟེར་ཨིན་པས།  
སྤྱི་ལོ་༢༠༡༨ ཟླ་༢ པའི་ནང་ སྤ་རོ་ལུ་འཚོགས་མི་ ཚོགས་ཆུང་གི་ བཀོད་ཁྱབ་ལྟར་དུ་ སྤྱི་ལོ་༢༠༡༩ ཟླ་༣ པའི་ནང་ བསྐྱར་ཞིབ་འབད་ཞིནམ་ལས་ ཟླ་༨ པའི་ནང་ ཞལ་འཛོམས་འཚོགས་ཏེ་ འཐོབ་ཐངས་གསོལ་རས་ཚུ་ ཆ་འཇོག་གྲུབ་ཅི་ཟེར་ཨིན་པས།  
གྲོས་ཐག་བཅད་མིའི་སྙན་ཞུ་ཚུ་ ལྷན་རྒྱས་གཞུང་ཚོགས་ལུ་ཕུལ་ཏེ་ སྤྱི་ལོ་༢༠༡༩ ཟླ་༡༢ པའི་ནང་ གསུང་གྲོས་གནངམ་ད་ ཆ་འཇོག་མཛད་གནང་ཡི་ཟེར་ ལས་རིམ་འགོ་དཔོན་གྱིས་ བཤདཔ་ཨིན་པས།  
གསོལ་རས་ཀྱི་ ལམ་ལུགས་དེ་ དབྱེ་ཁག་༣ སྦེ་བཟོ་སྟེ་ ཨང་དང་པ་ གསེར་གྱི་རྟགས་མ་ཐོབ་མི་ལུ་ དངུལ་རྐྱང་གི་གསོལ་རས་ དངུལ་ཀྲམ་ས་ཡ་༥ དང་ དངུལ་གྱི་རྟགས་མ་ཐོབ་མི་ལུ་ དངུལ་ཀྲམ་ས་ཡ་༤ དེ་ལས་ ལི་གི་རྟགས་མ་ཐོབ་མི་ལུ་ དངུལ་ཀྲམ་ས་ཡ་༣ འཐོབ་ནི་ཨིན་པས།  
རྩེད་འགྲན་པའི་ སློབ་སྟོན་པ་ལུ་ ཨང་དང་པ་ཐོན་ཏེ་ གསེར་གྱི་རྟགས་མ་ཐོབ་པ་ཅིན་ འབྲུག་ཨོ་ལིམ་པིག་ཚོགས་སྡེ་ལས་ དངུལ་རྐྱང་གི་གསོལ་རས་ དངུལ་ཀྲམ་༧༥༠,༠༠༠ དང་ དངུལ་གྱི་རྟགས་མ་ལུ་ དངུལ་ཀྲམ་༦༠༠,༠༠༠ དེ་ལས་ ལི་གི་རྟགས་མ་ལུ་ དངུལ་ཀྲམ་༤༥༠,༠༠༠ འཐོབ་ནི་ཨིན་པས།  
དེ་བཟུམ་སྦེ་ སྡེ་ཚན་གྱི་ རྩེད་འགྲན་ནང་ལས་ ཨང་དང་པ་ལུ་ དངུལ་ཀྲམ་ས་ཡ་༣ དང་ དངུལ་གྱི་རྟགས་མ་ལུ་ དངུལ་ཀྲམ་ས་ཡ་༡.༥ དེ་ལས་ ལི་གི་རྟགས་མ་ལུ་ དངུལ་ཀྲམ་ས་ཡ་༡ འཐོབ་ནི་ཨིན་པས།  
རྩེད་འགྲན་པའི་ སློབ་སྟོན་པ་ལུ་ ཨང་དང་པ་ལུ་ དངུལ་རྐྱང་གི་གསོལ་རས་ དངུལ་ཀྲམ་༧༥༠,༠༠༠ དང་ དངུལ་གྱི་རྟགས་མ་ལུ་ དངུལ་ཀྲམ་༦༠༠,༠༠༠ དེ་ལས་ ལི་གི་རྟགས་མ་ལུ་ དངུལ་ཀྲམ་༤༥༠,༠༠༠ འཐོབ་ནི་ཨིན་པས།  
དབྱེ་ཁག་༢ པ་དེ་ ཨེ་ཤི་ཡཱན་གྱི་ གནམ་བྱཱར་དང་ དགུན་གྱི་ རྩེད་འགྲན་དེ་ཨིནམ་ལས་ ན་གཞོན་ཨོ་ལིམ་པིག་རྩེད་རིགས་དང་ འཛམ་གླིང་མཚོའི་མཐའ་མ་རྩེད་འགྲན་འབད་མི་ལས་ ཨང་དང་པ་དང་ ༢ པ་ དེ་ལས་ ཨང་༣ པ་འཐོན་མི་ཚུ་གི་ གསོལ་རས་ཡང་ བསྒྱུར་བཅོས་འབད་ནུག།  
དེ་ཡང་ ངོ་རྐྱང་གི་ གསེར་གྱི་རྟགས་མ་ཐོབ་མི་ལུ་ དངུལ་ཀྲམ་ས་ཡ་༣ དང་ དངུལ་གྱི་རྟགས་མ་ལུ་ དངུལ་ཀྲམ་ས་ཡ་༢ དེ་ལས་ ལི་གི་རྟགས་མ་ལུ་ དངུལ་ཀྲམ་ས་ཡ་༡ འཐོབ་ནི་ཨིན་པས།  
སྡེ་ཚན་ནང་འབད་བ་ཅིན་ གསེར་གྱི་རྟགས་མ་ལུ་ དངུལ་ཀྲམ་ས་ཡ་༡༢.༥ དངུལ་གྱི་རྟགས་མ་ལུ་ དངུལ་ཀྲམ་ས་ཡ་༡ ལི་གི་རྟགས་མ་ལུ་ དངུལ་ཀྲམ་ས་ཡ་༧༥༠,༠༠༠ འཐོབ་ནི་ཨིན་པས།  
དབྱེ་ཁག་༣ པ་དེ་ ལྷོ་ཨེ་ཤི་ཡཱན་རྩེད་རིགས་དང་ ཨེ་ཤི་ཡཱན་རྩེད་རིགས་ ཨེ་ཤི་ཡཱན་མཚོ་མཐའི་རྩེད་འགྲན་ ཨེ་ཤི་ཡཱན་ནང་འཁོད་རྩེད་རིགས་ ན་གཞོན་ཨེ་ཤི་ཡཱན་རྩེད་རིགས་ཚུ་ནང་ལས་ གསེར་གྱི་རྟགས་མ་ཐོབ་མི་ལུ་ དངུལ་ཀྲམ་༥༠༠,༠༠༠ དང་ དངུལ་གྱི་རྟགས་མ་ལུ་ དངུལ་ཀྲམ་༣༠༠,༠༠༠ དེ་ལས་ ལི་གི་རྟགས་མ་ལུ་ དངུལ་ཀྲམ་༡༠༠,༠༠༠ འཐོབ་ནི་ཨིན་པས།  
སྡེ་ཚན་ནང་ གསེར་གྱི་རྟགས་མ་ལུ་ དངུལ་ཀྲམ་༢༠༠,༠༠༠ དང་ དངུལ་གྱི་རྟགས་མ་ལུ་ དངུལ་ཀྲམ་༡༠༠,༠༠༠ དེ་ལས་ ལི་གི་རྟགས་མ་ལུ་ དངུལ་ཀྲམ་༥༠,༠༠༠ འཐོབ་ནི་ཨིན་པས།  
འབྲུག་ཨོ་ལིམ་པིག་ཚོགས་སྡེའི་ ལས་རིམ་འགོ་དཔོན་ ཚེ་རིང་སྒྲོལ་མ་གིས་ སླབ་མིའི་ནང་ བསྐྱར་ཞིབ་འབད་དེ་ བཟོ་མི་གསོལ་རས་འཐོབ་ཐངས་དེ་ འབྲུག་ཨོ་ལིམ་པིག་བརྒྱུད་དེ་ འཛམ་གླིང་དང་ ལྷོ་ཨེ་ཤི་ཡཱན་ དེ་ལས་ ཨེ་ཤི་ཡཱན་རྩེད་རིགས་ཚུ་ནང་ བཅའ་མར་གཏོགས་མི་རྐྱངམ་གཅིག་ལུ་ འཐོབ་ནི་མ་གཏོགས་ གཞན་ ཚོགས་པ་དང་ སྒེར་སྡེ་ཐོག་ལས་ བཅའ་མར་གཏོགས་མི་ཚུ་ལུ་ མི་ཐོབ་ཟེར་ཨིན་པས།  
སྤྱི་ལོ་༢༠༡༩ ལོ་མཇུག་ལུ་ ནེ་པཱལ་རྒྱལ་ཁབ་ནང་སྦེ་ ལུང་ཕྱོགས་རྒྱལ་ཁབ་ཀྱི་ རྩེད་འགྲན་ནང་ བཅའ་མར་གཏོགས་ཡོདཔ་བཞིན་དུ་ རྟགས་མ་ཐོབ་མི་ཚུ་ལུ་ བསྐྱར་བཟོ་འབད་མི་ ལམ་ལུགས་དང་འཁྲིལ་ འབྲུག་ཨོ་ལིམ་པིག་ཚོགས་སྡེ་གིས་ གསོལ་རས་ཚུ་ བྱིན་ནི་ཨིན་པའི་གནས་ཚུལ།

༉ ད་རེས་ བུ་ལོམ་མཐུད་སྦྲེལ་ཟེར་མི་ ན་གཞོན་སྡེ་ཚན་ཅིག་གིས་ རང་སོའི་རིག་སྟོབས་ བཏོན་ཐོག་ལས་ ལག་བཟོ་ཐོན་སྐྱེད་བཟོ་ནི་ལུ་ ཉིན་ནུབ་མེན་པར་ ལཱ་འབདཝ་ཨིན་པས།  
འཐུས་མི་༡༥ འབད་མི་ ན་གཞོན་སྡེ་ཚན་གྱིས་ ལག་བཟོ་ཐོན་སྐྱེད་ཚུ་ཡང་ ཚོང་འབྲེལ་འཐབ་དོ་ཡོདཔ་ད་ འཐུས་མི་ཚུ་ སྡེ་ཚན་གྱི་ སློབ་གྲྭའི་ངལ་གསོ་ནང་མ་གཏོགས་ གཅིག་ཁར་འཛོམས་ནི་མེདཔ་ཨིན་པས།  
རྒྱལ་ཁབ་ནང་འཁོད་ཀྱི་ མཐོ་རིམ་སློབ་གྲྭ་ཁག་ཚུ་ལས་ ན་གཞོན་ཚུ་གིས་ ན་གཞོན་སྡེ་ཚན་ཡང་ སློབ་གྲྭའི་ངལ་གསོ་སྐབས་ ཁྱིམ་ནང་འགྲུལ་འཕྲིན་དང་ རྒྱང་མཐོང་ཊི་བི་ཚུ་བལྟ་སྟེ་ དུས་ཚོད་འཕྲོ་བརླག་མ་བཏང་པར་ དོན་སྨིན་ཅན་སྦེ་ ལག་ལེན་འཐབ་ནི་དང་ མི་སྡེ་ལུ་ ཕན་ཐོགས་པའི་ ལཱ་འབད་ནི་ལུ་དམིགས་ཏེ་ གཞི་བཙུགས་འབད་ནུག།  
ན་གཞོན་ཚུ་གིས་ ལས་འགུལ་དང་པ་དེ་ཡང་ ད་རེས་ཀྱི་ མི་སྡེའི་གནད་དོན་དང་འཁྲིལ་ཏེ་ མི་སྡེ་མཐུད་སྦྲེལ་བཟོ་ནི་དང་ ལྷག་ནི་ཡར་དྲག་གཏང་ཐབས་ལུ་ ལི་ཊཱལ་ཕི་རི་དཔེ་མཛོད་ཞབས་ཏོག་ གཞི་བཙུགས་འབད་ནི་ལུ་ ལཱ་འབད་བའི་བསྒང་འདུག།  
ཨིན་རུང་ སྤྱི་ལོ་༢༠༡༩ ཟླ་༥ པའི་ནང་ ན་གཞོན་སྡེ་ཚན་ གཞི་བཙུགས་འབད་བའི་ ནམ་དུས་ལས་ རྒྱལ་ཁབ་ནང་ དཔེ་མཛོད་བཙུགས་ནི་ལུ་ གདོང་ལེན་བྱུང་སྟེ་ཡོདཔ་ད་ དཔེ་མཛོད་དེ་ཡང་ ཡུ་ཨེསི་ཨེ་ལུ་ གཞི་བཙུགས་འབད་དེ་ཡོདཔ་བཞིན་དུ་ ཞབས་ཏོག་དེ་གིས་ དཔེ་དེབ་ལྷག་མིའི་བར་ན་ གཅིག་གིས་གཅིག་ལུ་ བརྗེ་སོར་འབད་ནིའི་ སྲོལ་ཡར་དྲག་གཏང་ཚུགས་ནི་ཨིན་པས།  
ལི་ཊཱལ་ཕི་རི་དཔེ་མཛོད་ཞབས་ཏོག་དེ་ ད་རེས་ རྒྱལ་ཁབ་༨༠ ནང་ཡོདཔ་ད་ འབྲུག་ཡང་ དེ་ནང་ ཐོ་བཀོད་འབད་ནི་དེ་ སྡེ་ཚན་གྱི་ དམིགས་ཡུལ་ཅིག་ཨིན་རུང་ རྒྱལ་ཁབ་ནང་ གཞི་བཙུགས་ཀྱི་དོན་ལུ་ བཀའ་ཁྲིམས་ནང་ མིང་རྟགས་བཀོདཔ་ད་ ཏི་རུ་བྱིན་དགོཔ་ལས་ མ་དངུལ་མེདཔ་ཨིན་པས།  
ན་གཞོན་སྡེ་ཚན་ གཞི་བཙུགས་འབད་མི་ བསོད་ནམས་རིན་ཆེན་གྱིས་ སླབ་མིའི་ནང་ དཔེ་མཛོད་ཀྱི་ བཀའ་ཁྲིམས་ནང་ རྟགས་བཀོད་པའི་སྐབས་ ཡུ་ཨེསི་ཌོ་ལར་༣༨ རེ་ སླབ་མས་ཟེར་ཨིནམ་ད་ སྡེ་ཚན་གྱིས་ དཔེ་མཛོད་ཀྱི་ ཞབས་ཏོག་ཡང་ མི་མང་གི་ས་གོ་ གླིང་ཁ་དང་ སྨན་ཁང་ དེ་ལས་ ཁྲོམ་ཚུ་ནང་ བཙུགས་ནི་གི་ རེ་བ་ཡོདཔ་ཨིན་པས།  
མ་དངུལ་གྱི་ རྒྱབ་སྐྱོར་དོན་ལུ་ དངུལ་འབྲེལ་གྱི་ གཙུག་སྡེ་དང་ གཞུང་དབང་ལས་སྡེ་ དེ་ལས་ ལས་སྡེ་ཚུ་ནང་སོང་སྟེ་ ཉམས་མྱོང་ཚུ་ བརྗེ་སོར་འབད་བའི་སྐབས་ ཡུན་བརྟན་མི་འོང་ནི་ཨིན་པའི་ ཚ་གྱང་ལུ་བརྟེན་ ཐོབ་མ་ཚུགས་ཟེར་ བསོད་ནམས་རིན་ཆེན་གྱིས་ བཤདཔ་ཨིན་པས། དེ་འབདཝ་ལས་ སྡེ་ཚན་དེ་ ཡུན་བརྟན་སྦེ་ བཞག་ཐབས་ལུ་ རང་སོའི་རིག་སྟོབས་བཏོན་ཐོག་ལས་ ལག་བཟོ་དང་ རིས་མོ་བྲིས་ཏེ་ ཐོན་སྐྱེད་ཚུ་ བཟོ་བཙུགས་ནི་སྦེ་ ཐག་བཅད་ཡོདཔ་ད་ གནད་དོན་དེ་ལུ་བརྟེན་ སྡེ་ཚན་གྱི་ འཐུས་མི་ཚུ་ སློབ་གྲྭའི་ངལ་གསོའི་སྐབས་ ཕྱད་ཐོག་ལས་ རིས་མོ་དང་ ཚོན་གཏང་ནི་ མེ་ཏོག་གི་དམ་སྦྱིས་ ཁྱིམ་ནང་བཞག་ནི་གི་ མཛེས་ཆ་ཚུ་བཟོ་སྟེ་ དངུལ་ཀྲམ་༡༠༠ ལས་༡,༥༠༠ གི་བར་ན་ བཙོང་དོ་ཡོདཔ་ཨིན་པས།  
སྡེ་ཚན་གཞི་བཙུགས་འབད་མི་ ཚན་རིག་དང་ འཕྲུལ་རིག་མཐོ་རིམ་སློབ་གྲྭའི་ ལོ་ངོ་དང་པའི་སློབ་ཕྲུག་ ཀརྨ་དབྱངས་ཅན་མཚོ་གིས་ དཔེ་མཛོད་ཀྱི་ ཞབས་ཏོག་ལུ་ མི་སྡེ་མཐུད་སྦྲེལ་བཟོ་ནི་ཨིན་ཟེར་ བཤད་པའི་ཁར་ དཔེ་མཛོད་ཞབས་ཏོག་གི་ བཀའ་ཁྲིམས་ཉོ་ཐབས་ལུ་ ཐོན་སྐྱེད་ལས་ཐོབ་པའི་ མ་དངུལ་ཚུ་ གསོག་འཇོག་འབད་དོ་ཟེར་ བཤདཔ་ཨིན་པས།  
ཀརྨ་དབྱངས་ཅན་གྱིས་ སླབ་མིའི་ནང་ ན་གཞོན་ཚུ་གིས་ དམིགས་དོན་ལེགས་ཤོམ་བཟོ་སྟེ་ སྡེ་ཚན་བཟོ་ཡོད་རུང་ རྒྱབ་སྐྱོར་མ་ཐོབ་པའི་ཁར་ ཡིག་ཆ་གི་ ལཱ་ལེ་ཤ་འབད་དགོཔ་བྱུངམ་ལས་ སྡེ་ཚན་མང་ཤོས་ཅིག་ ཆ་མེད་འགྱོཝ་མས་ཟེར་ཨིནམ་ད་་ མི་ཚུ་གིས་ སྡེ་ཚན་དེ་ ག་དེ་སྦེ་ ཡུན་བརྟན་གནས་ཚུ་ག་ཟེར་བའི་ དྲི་བཀོད་འབད་ནི་མེན་པར་ དང་པ་ར་ ན་གཞོན་ཚུ་ལུ་ བློ་གཏད་དང་ ཡིད་ཆེས་བསྐྱེད་དགོཔ་འདུག་ཟེར་ཨིན་པས།  
ན་གཞོན་སྡེ་ཚན་གཞན་གྱིས་ཡང་ ཅོག་འཐདཔ་སྦེ་ ཉམས་མྱོང་བརྗེ་སོར་འབད་ཡོདཔ་ད་ མང་ཤོས་ཅིག་གིས་ སླབ་མིའི་ནང་ སྡེ་ཚན་ལུ་ རྒྱབ་སྐྱོར་ལེགས་ཤོམ་ མ་ཐོབ་མི་དང་ ལམ་སྟོན་མེདཔ་ལས་ ན་གཞོན་སྡེ་ཚན་ ཡར་སེང་འབད་ནི་ལུ་ ཐོ་ཕོགཔ་མས་ཟེར་ཨིན་པས།  
ད་རེས་ ན་གཞོན་སྡེ་ཚན་ཚོགས་སྡེ་ འབྲུག་ན་གཞོན་མཐུད་སྦྲེལ་འོག་ལུ་ སྡེ་ཚན་༡༢ དེ་ཅིག་ཡོདཔ་ད་ སྡེ་ཚན་དེ་གིས་ མཐུད་སྦྲེལ་དང་ མཉམ་འབྲེལ་འབད་ནིའི་ གོ་སྐབས་འཐོབ་ཚུགས་ནི་ཨིནམ་ད་ སྡེ་ཚན་ལ་ལོ་ཅིག་ ཚོགས་སྡེ་དང་ ཐོ་བཀོད་མ་འབད་མི་ཚུ་ཡང་ཡོདཔ་ཨིན་པས།  
ན་གཞོན་སྲིད་བྱུས་ནང་ དམིགས་བསལ་དུ་ ན་གཞོན་སྡེ་ཚན་བཟོ་ནི་དང་ དེ་གི་དམིགས་ཡུལ་ དེ་ལས་ ཡུན་བརྟན་དང་ ལམ་སྟོན་ རྒྱབ་སྐྱོར་གྱི་སྐོར་ལས་ བཀོད་དེ་མེདཔ་ལས་ མང་ཤོས་ཅིག་གིས་ དྲི་བ་སྣ་ཚོགས་བཀོདཔ་ཨིན་པས།  
བྷུ་ཊཱན་ཤེ་རིག་དང་ ལོ་བིང་ན་གཞོན་སྡེ་ཚན་གྱི་འཐུས་མི་ ཨམ་མི་རིཊ་ བྷ་དུར་ལིམ་བུ་གིས་ སླབ་མིའི་ནང་ མི་ཚུ་གིས་ ཡུན་བརྟན་གྱི་སྐོར་ དྲི་བ་བཀོད་མི་དེ་ཡང་ སྲིད་བྱུས་ཀྱིས་ བལྟ་དགོཔ་ཡོད་མི་ལུ་བརྟེན་ འོང་ནི་མས་ཟེར་ཨིནམ་ད་ རང་དབང་ཅན་གྱི་ ན་གཞོན་སྡེ་ཚན་ ལེ་ཤ་བཟོ་མིའི་ ལས་ཚབ་སྦེ་ དགོས་མཁོ་ཅན་གྱི་ ན་གཞོན་སྡེ་ཚན་ཅིག་ བཟོ་དགོཔ་འདུག་ཟེར་ བཤདཔ་ཨིན་པས།  
ན་གཞོན་སྤྱིར་ཕན་སྡེ་ཚན་གྱི་ འཐུས་མི་ཅིག་གིས་ སླབ་མིའི་ནང་ སྲིད་བྱུས་དང་ ལས་སྡེ་ཚུ་གིས་མེན་པར་ ཕམ་ལ་ལོ་གིས་ ན་གཞོན་ཚུ་ལུ་ བློ་གཏད་དང་ ཡིད་ཆེས་མེདཔ་ལས་ མི་སྡེའི་ནང་ ཕན་ཐོགས་ཅན་གྱི་ ལཱ་འབད་མི་བཅུག་པས་ཟེར་ཨིན་པས།  
ཁོ་གིས་འབད་བ་ཅིན་ སྲིད་བྱུས་དེ་གིས་ རང་དབང་ཅན་གྱི་ ན་གཞོན་སྡེ་ཚན་ཚུ་ མི་སྡེའི་ནང་ ཞབས་ཏོག་གི་ལཱ་དང་ དྭངས་གསལ་ཅན་གྱི་ སྡེ་ཚན་བཟོ་ཡོད་མེད་ཀྱི་ བརྟག་ཞིབ་འབད་དགོཔ་འདུག་ཟེར་ཨིནམ་ད་ བུ་ལོམ་མཐུད་སྦྲེལ་ན་གཞོན་སྡེ་ཚན་གྱིས་ དཔེ་མཛོད་ཀྱི་ ཞབས་ཏོག་དེ་ འཕྲལ་མགྱོགས་ར་ གཞི་བཙུགས་འབད་ཚུགས་པའི་ རེ་བ་ཡོད་པའི་གནས་ཚུལ།

༉ དུས་ཅི་ལོའི་ འབྲུག་དབང་རྒྱལ་ རྒྱལ་ཡོངས་མདའ་རྩེད་ཀྱི་ མཐའ་བཅད་འགྲན་བསྡུར་ནང་ལྷོད་མི་ ར་ལྡི་རྒེད་འོག་གི་སྡེ་ཚན་ཚུ་ ཁ་རྗེ་ཆུང་སུ་ཅིག་ཨིན་པས།  
དེ་ཡང་ སྡེ་ཚན་དེ་གི་ མདའ་རྩེཔ་དྲག་ཤོས་དང་གཙོ་བོ་ཅིག་ཨིན་མི་ རྩེད་འགྲན་པ་ཅིག་ རྩེད་འགྲན་འབད་བའི་བར་ན་ ཁྲིམས་སྲུང་འགག་པ་གིས་ འཛིན་བཟུང་འབད་ནུག།  
རྒྱང་མཐོང་ཊི་བི་ནང་ ལྟདམོ་ལྟ་མི་ཚུ་གིས་ རྩེད་འགྲན་ཉིནམ་༢ པའི་ནང་ ར་ལྡི་རྒེད་འོག་གིས་ སྐུགས་༢༢ ལུ་ལྷོད་མི་དེ་ ཧང་སྟོང་མར་ སྐུགས་༡༧ ལུ་ཕབ་བཏངམ་ད་ དོགས་སྣང་བྱུང་ནུག།  
ར་ལྡི་རྒེད་འོག་གིས་ ཉིནམ་དང་པའི་ནང་ སྐུགས་༡ ཆོད་ཡོདཔ་མ་ཚད་ ཉིནམ་༢ པའི་ནང་ སྐུགས་༢༢ ལུ་ལྷོད་དེ་ ཆོད་ནི་འབདཝ་ད་ མདའ་རྩེཔ་འཛིན་བཟུང་འབད་མི་ལུ་བརྟེན་ བར་ཆད་རྐྱབ་ཡོདཔ་ལས་ བྱང་ཕྱད་ཀྱིས་ཆོད་བཏང་ཡི།  
འཛིན་བཟུང་འབད་དེ་ ཁྱིད་སོང་བའི་ཤུལ་ལས་ རྩེད་འགྲན་གྱི་ལམ་ལུགས་དང་འཁྲིལ་ ལས་རིམ་འགོ་འདྲེན་འཐབ་མི་གིས་ སྡེ་ཚན་གྱི་སྐུགས་༥ བཏོགས་གཏང་དགོཔ་བྱུང་ནུག།  
འཛིན་བཟུང་འབད་མི་ རྩེད་འགྲན་པ་ལུ་ རྩོད་གཞི་ག་ཅི་ལུ་བརྟེན་ཨིན་ན་ ཁྲིམས་སྲུང་འགག་པ་གིས་ ཁ་གསལ་སླབ་མ་བཏུབ་རུང་ གནས་ཚུལ་བཤད་མི་ཚུ་དང་འཁྲིལཝ་ད་ ཁོ་གིས་ དགེ་ལེགས་ཕུག་དྲུང་ཁག་ཁྲིམས་འདུན་གྱིས་ བཀའ་ཤོག་ཐེངས་མང་རབས་ཅིག་བཏང་རུང་ ཁྲིམས་འདུན་ལུ་ སྙན་ཞུ་མ་འབད་ནི་དེ་གིས་ཨིན་མས་ཟེར་ཨིན་པས།  
རྩེད་འགྲན་པ་དེ་གིས་ འཛིན་བཟུང་འབད་བའི་ཚེ་ བཀག་རེག་༡ དང་ ཉིནམ་དང་པའི་ནང་ བཀག་རེ་༧ ཕོག་ཡོདཔ་ད་ ཁོ་ར་ འཛིན་བཟུང་འབད་བའི་ཉིནམ་ལུ་ར་ དགེ་ལེགས་ཕུག་ཁྲིམས་ཀྱི་འདུན་སར་ བཏང་ནུག།  
འགོ་འདྲེན་པ་ ཚེ་དབང་རྣམ་རྒྱལ་གྱིས་ སླབ་མིའི་ནང་ སྡེ་ཚན་འགོ་ཁྲིདཔ་ཚུ་གིས་ ཁྲིམས་ལུགས་ལྟར་ མདའ་རྩེཔ་ཚུ་ རྩེད་འགྲན་འགོ་བཙུགས་པའི་ཤུལ་ལས་ རྩེད་ཐང་ནང་ལས་ ཕྱི་ཁར་འཐོན་འགྱོ་བ་ཅིན་ སྡེ་ཚན་དེ་གི་སྐུགས་༥ བཏོག་ནི་སྦེ་ཡོདཔ་ལས་ དེ་དང་འཁྲིལ་ བཏོགས་བཏང་ཡི་ཟེར་ཨིན་པས།  
སྐུགས་༢ པམ་དེ་ བྱང་ཕྱད་སྡེ་ཚད་ བཱུ་དིས་ཨརཊ་གིས་ ཆོད་པའི་ཁར་ ཤུལ་མའི་སྐུགས་དེ་ཡང་ འཕྲོ་མཐུད་ཆོད་དེ་ ཕམ་བཏང་ནུག།  
མཐའ་བཅད་འགྲན་བསྡུར་དེ་ སྤྱི་ཟླ་༡ པའི་ཚེས་༡༡ ལས་༡༢ ཚུན་ རྩེད་འགྲན་འབད་ཡོད་པའི་གནས་ཚུལ།

༉ རྡོ་གཞོང་དགོན་པ་དེ་ ལྷུན་རྩེ་རྫོང་ཁག་ བཙན་མཁར་རྒེད་འོག་ སྒོར་གཱན་ཁྲོམ་གྱི་ལྟག་ལུ་ སྟོང་ཕུག་ཤིང་གི་སྦུག་ནང་ མཛེས་ཆ་དང་ལྡན་ཏོག་ཏོ་སྦེ་ ཆགས་ཏེ་འདུག།  
ཤར་ཕྱོགས་ལུང་ཕྱོགས་ཀྱི་ བླ་བགྲེས་དང་ དགེ་སློང་སྐུ་བགྲེས་ཚུ་གི་ བཞུགས་གནས་སྦེ་རྐྱབ་ཡོད་མི་ དགོན་པའི་བཟོ་སྐྲུན་གྱི་ལཱ་ཚུ་ སྤྱི་ལོ་༢༠༡༥ ལུ་ འགོ་བཙུགས་པའི་ཤུལ་ལས་ སྤྱི་ལོ་༢༠༡༨ ཀྱི་ཟླཝ་༧ པའི་ནང་ སྐྱབས་རྗེ་རྗེ་མཁན་རིན་པོ་མཆོག་གིས་ བཀྲིས་རབ་གནས་དང་བཅསཔ་སྦེ་ འགོ་འབྱེད་མཛད་གནང་ནུག།  
ལྷུན་རྩེ་རྫོང་ཁག་ བཙན་མཁར་རྒེད་འོག་ནང་ འབྲུག་གཞུང་གིས་ ཟད་འགྲོ་བཏང་ཐོག་ལས་ བཟོ་སྐྲུན་འབད་མི་ རྡོ་གཞོང་དགོན་པ་དེ་ གཞི་བཙུགས་འབད་ཞིནམ་ལས་ ལོ་ཕྱེད་དང་༢ ལྷགཔ་ཅིག་གི་ནང་འཁོད་ལུ་ ད་ཚུན་ དགོན་པ་ནང་ བཞུགས་གནས་མེད་པའི་ བླ་རྒན་དང་དགེ་སློང་ཚུ་ ཕུད་རྡོག་༡ ཡང་མ་ཐོན་རུང་ དགེ་འདུན་གྱི་སྡེ་༡ བཙུགས་ཡོདཔ་ཨིན་པས།  
ད་རེས་ནངས་པར་ རྡོ་གཞོང་དགོན་པ་ལུ་ བླམ་གིས་གཙོས་པའི་ སློབ་དཔོན་དང་ སྤ་རོ་དང་ ཧཱ་ སྤུ་ན་ཁ་ ཆུ་ཁ་ གསར་སྤང་ བསམ་རྩེ་ གཞལམ་སྒང་ མོང་སྒར་དང་ ལྷུན་རྩེ་རྫོང་ཁག་ཚུ་ནང་ལས་ དགེ་སློང་བསྡོམས་༣༦ དེ་ཅིག་ ཡོདཔ་ཨིན་པས།  
བླམ་ཚེ་དབང་རྒྱ་མཚོ་གིས་ སླབ་མིའི་ནང་ དགོན་པ་དེ་ནང་ དགེ་སློང་ཚུ་གི་གྲས་ལས་༥ ལྷུན་རྩེ་རབ་སྡེ་གྲྭ་ཚང་གི་འོག་ལུ་ མཚན་འཛིན་ཡོད་མི་ཚུ་ཨིན་རུང་ དགོན་པ་སྟོངམ་སྦེ་ མི་ལུས་ནིའི་དོན་ལུ་ དགེ་སློང་གཞན་ཚུ་ ཁོང་ར་ སྒེར་གྱི་ཐོག་ལས་ འཛུལ་ཞུགས་འབད་ཡི་ཟེར་ཨིན་པས།  
གཞི་བཙུགས་འབད་དེ་ ལོ་༡ ལང་མི་ དགོན་པ་དེ་ནང་ འདས་པའི་ཟླཝ་༡༠ དེ་ཅིག་ཧེ་མར་ གློག་མེའི་ཞབས་ཏོག་ལྷོད་ནི་དེ་གིས་ གནག་གདུང་ནང་ སྡོད་མ་དགོ་པར་ཡོདཔ་ད་ འདས་པའི་ཟླཝ་༤ དེ་ཅིག་ལས་ སྒོར་གཱན་ཁྲོམ་ཁ་ལས་ཡར་བལྟ་ འཁོར་ལམ་བསལ་ནི་འགོ་བཙུགས་མི་དེ་ འཕྲལ་ཁམས་ཅིག་ཁར་ མཐུད་སྦྲེལ་འབད་ཡོདཔ་ཨིན་པས།  
བླམ་ཚེ་དབང་རྒྱ་མཚོ་གིས་ སླབ་མིའི་ནང་ དགོན་པའི་མིང་ རྡོ་གཞོང་དགོན་པ་ཟེར་ བཏགས་དགོ་མི་དེ་ཡང་ དགོན་པའི་ལྟག་ལུ་ བྱག་གི་སྐེད་པ་ལུ་ ཧེ་མ་ སྨན་ཆུ་སྦང་སྲོལ་ཡོད་མི་ རང་བཞིན་གྱི་ རྡོ་གཞོང་ཆེ་ཆུང་༣ ཡོད་སར་ དང་ཕུ་ ཉེ་འདབས་ཀྱི་གཡུས་ཚན་ཚུ་ནང་ལས་ མི་སེར་ཚུ་གིས་ ཆུ་སྦང་ནི་ཡོདཔ་ལས་ ནད་རིགས་དག་པ་ཅིག་ལུ་ ཕན་ཐོགས་པའི་ལོ་རྒྱུས་འདུག་ཟེར་ཨིན་པས།  
ཧེ་མ་ དགོན་པའི་དོན་ལུ་ ཉེ་འདབས་ལས་ འཁོར་ལམ་མེད་པའི་སྐབས་ བུ་དུར་ལས་སྦེ་ ཝམ་བུར་གཡུས་ཚན་བསྐོར་འོང་མི་ འཁོར་ལམ་གུ་ལས་ ཀི་ལོ་མི་ཊར་༡༣ དེ་ཅིག་ཡོད་མི་ལུ་བརྟེན་ དུས་ཡུན་ཆུ་ཚོད་༡ ལྷགཔ་ཅིག་འགོར་མི་དེ་ རྫོང་ཁག་ལུ་ ལེན་ཐེངས་༣ དེ་ཅིག་ཞུ་བའི་ཤུལ་ལས་ ཐོབ་ནི་དེ་གིས་ ཀི་ལོ་མི་ཊར་༣ ལྷགཔ་ཅིག་ལས་ འགྱོ་མ་དགོ་པའི་ཁེ་ཕན་སྦོམ་བྱུང་ཡི་ཟེར་ བླམ་གིས་ བཤདཔ་ཨིན་པས།  
བླམ་ཚེ་དབང་རྒྱ་མཚོ་གིས་ བཤད་མིའི་ནང་ ཧེ་མ་འབད་བ་ཅིན་ དགེ་སློང་ཚུ་གི་ རྒྱགས་སྐལ་ཚུ་ མོང་སྒར་ལས་ལེན་པའི་སྐབས་ མོང་སྒར་ལས་དགོན་པ་ཚུན་ གླ་འཁོར་གྱི་ གླ་ཆ་དངུལ་ཀྲམ་༣༠༠༠ དེ་རེ་ སྤྲོད་དགོ་མི་དེ་ འཁོར་ལམ་གསརཔ་བཏོན་ཞིནམ་ལས་ དངུལ་ཀྲམ་༢༥༠༠ དང་༢༠༠༠ གི་བར་ན་ མར་བབས་སོང་སྟེ་ཡོད་ཟེར་ཨིན་པས།  
དེ་ལས་ སྒོར་གཱན་ཁྲོམ་ལས་དགོན་པ་ཚུན་ གླ་འཁོར་མཁོ་མངགས་འབད་བ་ཅིན་ དངུལ་ཀྲམ་༡༠༠༠ རེ་སྤྲོད་དགོ་མི་དེ་ ད་རེས་ དངུལ་ཀྲམ་༣༠༠ དང་༤༠༠ གི་བར་ན་ བབས་ཡོདཔ་ད་ བླམ་གིས་འབད་བ་ཅིན་ འཕྲལ་འཕྲལ་ མཁོ་ཆས་ཚུ་ སྒལ་ཏོ་ཁར་ འབག་བསྐྱལ་ནི་ཡོད་རུང་ འཁོར་ལམ་ལྷོད་ཞིནམ་ལས་ ཁེ་ཕན་སྦོམ་བྱུང་ཡོདཔ་མ་ཚད་ ཝམ་བུར་དང་ ཀུ་པི་ཉལ་ས་གཡུས་ཚན་གྱི་ མི་སེར་ཚུ་གི་དོན་ལུ་ཡང་ ཕན་ཐོགས་བྱུང་སྟེ་ཡོད་ཟེར་ཨིན་པས།  
ཨིན་རུང་ ད་ལྟོ་ སློབ་དཔོན་༢ ཀྱི་དངུལ་ཕོགས་དང་ དགེ་སློང་༥ གི་ལྟོ་ཕོགས་ དེ་ལས་ ཡར་ངོ་མར་ངོའི་ཟད་འགྲོ་བསྡོམས་ ཟླ་རིམ་བཞིན་དུ་ ཡོངས་བསྡོམས་དངུལ་ཀྲམ་༡༡,༠༠༠ དེ་ཅིག་ཐོབ་མི་དེ་གིས་ འཛིན་སྐྱོང་འཐབ་དོ་ཡོདཔ་ད་ གདོང་ལེན་ཅིག་ མ་དངུལ་མ་ལང་པའི་ དཀའ་ངལ་ཡོད་ཟེར་ཨིན་པས།  
འདས་པའི་ཟླཝ་ནང་ བླམ་ཚེ་དབང་རྒྱ་མཚོ་གིས་ མོང་སྒར་ཚོད་བསྲེ་ཁྲོམ་ཁར་ ནང་འཁོད་ཀྱི་ ཚོད་བསྲེ་བཙོང་མི་ ཆ་གླིང་དང་ ཉེ་འདབས་ཀྱི་གཡུས་ཚན་ཚུ་ནང་ལས་ཨིན་མི་ དད་ཅན་དག་པ་ཅིག་གིས་ ཚོད་བསྲེ་ཕད་ཙི་༧ དེ་ཅིག་ཕུལ་མི་དེ་ དགོན་པའི་དགེ་སློང་ཚུ་ལུ་ དྲང་ནིའི་དོན་ལུ་ འབག་སར་མཐོང་ཡོདཔ་ད་ ཁོ་གིས་  
བཤད་མིའི་ནང་ དགེ་སློང་ཚུ་གི་ ཟད་རྩིས་རྐྱངམ་གཅིག་ར་ དངུལ་ཀྲམ་༣༥,༠༠༠ དང་༤༠,༠༠༠ གི་བར་ན་ གནསཔ་མས་ཟེར་ཨིན་པས།  
ད་ཚུན་ སྐྱབས་རྗེ་མཆོག་གིས་ སྐུ་སྒེར་ནང་ལས་ གཞི་བཙུགས་མ་དངུལ་ས་ཡ་༡ གནང་མི་དེ་ ལྷ་ཁང་གི་ སྐུ་གསུང་ཐུགས་རྟེན་ཚུ་ བསྒྲུབས་པའི་ལྷག་ལུས་ ལག་ལེན་འཐབ་ཡོདཔ་མ་ཚད་ སྐྱབས་རྗེ་མཆོག་གི་ ཡབ་དང་ཡུམ་གིས་ གནང་མི་དང་ དད་ཅན་སྦྱིན་བདག་རེ་གཉིས་དང་ ངོ་ཤེས་མི་ཚུ་གིས་ ཕུལ་མི་ཚུ་ལུ་བརྟེན་ གནས་ཏེ་ཡོད་ཟེར་ཨིན་པས།  
བླམ་གིས་ སླབ་མིའི་ནང་ དགོན་པ་ལུ་ མཐོ་རིམ་ཤེས་ཚད་མཐར་འཁྱོལ་མི་ དགེ་སློང་མ་ཅིག་གིས་ ཁས་བླངས་ཐོག་ལས་བཏོན་མི་ ཨིང་སྐད་དང་ ཧིན་དི་ཆོས་ཚན་ དེ་ལས་ སྤྱིར་བཏང་འཛིན་གྲྭ་༨ པ་ཚུན་གྱི་ གཞི་རིམ་ཤེས་ཡོན་གིས་མ་དོ་བར་ ཆོ་གའི་ཕྱག་ལེན་དང་ འཆམ་ གཏོར་མ་ དཀར་རྩིས་ནག་རྩིས་ཚུ་ཡང་ སློབ་སྟོན་འབད་དོ་ཟེར་ཨིན་པས།  
བླམ་ཁོ་ར་ རྡོ་གཞོང་དགོན་པ་ལུ་ མ་བྱོན་པའི་ཧེ་མར་ བསྟན་སྲུང་དམག་སྡེའི་ དམག་ཁང་གི་ བླམ་སྦེ་བཞུགས་ཡོདཔ་ད་ དགོན་པའི་དགེ་སློང་ཚུ་གི་དོན་ལུ་ ངོ་ཤེས་མི་ དམག་ཁང་ཅིག་གི་ བླམ་ཅིག་གིས་ འགོ་འདྲེན་ཐོག་ ན་ཧིང་ དགེ་སློང་ཚུ་གི་ན་བཟའ་ཡང་ ཕུལ་ཡོད་ནི་དེ་གིས་ ཕན་ཐོགས་ཡོད་རུང་ ཡུན་བརྟན་སྦེ་བཞག་ཐབས་ལུ་ ཐབས་ལམ་བཏོན་བཞིན་དུ་ཡོད་ཟེར་ཨིན་པས།  
བླམ་ཁོ་ར་ བཟོ་དང་ ལྷ་བྲིས་ དེ་ལས་ རྩི་ས་གི་ལཱ་ཡང་ མཁྱེན་དོ་ཡོདཔ་བཞིན་དུ་ དགོན་པ་གོང་འཕེལ་གྱི་ལཱ་ཚུ་ བླམ་ཁོ་ར་གིས་འབད་དོ་ཡོདཔ་ད་ ད་རུང་ གདོང་ལེན་ཅིག་ དགེ་ཕྲུག་ཚུ་ འཕྲལ་འཕྲལ་ན་ཚ་བྱུང་བའི་སྐབས་ སྨན་ཁང་ནང་བསྐྱལ་ནིའི་དོན་ལུ་ ཉེ་འདབས་ཀྱི་ས་ཁོངས་ནང་ལས་ གླ་འཁོར་ཐོབ་མ་ཚུགས་མི་དེ་ཨིན་ཟེར་ཨིན་པས།  
མ་ཚེ་དབང་རྒྱ་མཚོ་གིས་ བཤད་མིའི་ནང་ གདོང་ལེན་ཚུ་ཡོད་རུང་ ད་རེས་ནངས་པར་ ཀོ་རོ་ན་བའེ་རཱསི་ནད་ཡམས་ལུ་བརྟེན་ ཐིམ་ཕུག་ལུ་ ངོ་ཤེས་མི་དག་པ་ཅིག་ཡོད་སར་ མ་དངུལ་ལྷང་པར་ འགྱོ་མ་ཚུགས་ཟེར་ཨིནམ་ད་ མ་དངུལ་བཟོ་ནིའི་དོན་ལུ་ དཔེ་དེབ་ཅིག་ པར་སྐྲུན་འབད་དེ་ བཙོང་ནིའི་འཆར་གཞི་ རྩམ་པའི་བསྒང་ཡོད་ཟེར་ཨིན་པས།  
བླམ་གིས་འབད་བ་ཅིན་ དགོན་པ་དེ་ནང་ དགེ་སློང་ཞལ་གྲངས་༡༠༠ ལྷགཔ་ཅིག་ཤོང་ཚུགས་པའི་ ཁང་མིག་ཚུ་ཡོད་ཟེར་ཨིནམ་ད་ ད་ལྟོ་ དེ་ནང་བཞུགས་མི་ བླམ་རྒན་ཤོས་ཚུ་མེད་རུང་ མ་འོངས་པ་ལུ་ འོང་ནིའི་རེ་བ་ཡོད་ཟེར་ ཨིན་པའི་གནས་ཚུལ།

༉ འབྲུག་འདི་ རང་བཞིན་གནས་སྟངས་ཀྱིས་ཕྱུག་པའི་ རྒྱལ་ཁབ་ཅིག་ཨིནམ་མ་ཚད་ འབྲུག་མི་བརྒྱ་ཆ་༨༠ ལྷགཔ་ཅིག་ འཚོ་བ་སོ་ནམ་ལཱ་ལུ་བརྟེན་ སྡོད་མི་ཨིནམ་ལས་ རྒྱལ་ཁབ་ཀྱི་དོན་ལུ་ ས་ཞིང་ཚུ་ ནོར་བུ་བཟུམ་ཅིག་ཨིན།  
དེ་མ་ཚད་ རྒྱལ་ཁབ་འདི་ ཡར་རྒྱས་འགྱོ་བའི་བསྒང་འབདཝ་ལས་ སོ་ནམ་གྱི་ ལཱ་ལུ་བརྟེན་ བཟའ་འཐུང་གི་ཐད་ཁར་ རང་མགོ་རང་འདྲོངས་བཟོ་ནི་ རྐྱངམ་གཅིག་མེན་པར་ དཔལ་འབྱོར་གོང་འཕེལ་གྱི་དོན་ལུ་ཡང་ བརྩོན་ཤུགས་བསྐྱེད་དགོཔ་ཨིན།  
དེ་འབདཝ་ད་ ད་རེས་ མི་ཚུ་གིས་ སོ་ནམ་གྱི་ལཱ་ལུ་ སྤྲོ་བ་ཞན་ཏེ་ ས་ཞིང་ཨེ་ཀར་སྟོང་ལས་བཅད་དེ་ བཟའ་སྤྱོད་མ་འབད་བར་ བཀོག་བཞག་མི་ལུ་ བལྟ་བ་ཅིན་ སོ་ནམ་གྱི་ལཱ་ལུ་བརྟེན་ དཔལ་འབྱོར་གོང་འཕེལ་གཏང་ནི་དེ་ ཕར་བཞག་ ཐ་ན་ རང་མགོ་རང་འདྲོངས་ཀྱི་ དམིགས་ཡུལ་འགྲུབ་ཚུགས་ནི་དེ་ཡང་ ལཱ་ཁག་གཏང་ནི་ བཟུམ་ཅིག་འདུག།  
སོ་ནམ་པ་ཚུ་གིས་ ས་ཞིང་བཟའ་སྤྱོད་འབད་མ་བཏུབ་པར་སྟོངམ་སྦེ་ བཤོལ་བཞག་མིའི་ རྒྱུ་རྐྱེན་ངོ་མ་ར་ རི་དྭགས་སེམས་ཅན་ཚུ་གིས་ ལོ་ཐོག་ལུ་ གནོད་སྐྱོན་རྐྱབ་ནི་དེ་གིས་ཨིན་མས།  
སོ་ནམ་ལྷན་ཁག་གི་ སྙན་ཞུ་དང་འཁྲིལ་བ་ཅིན་ ད་ཚུན་ རི་དྭགས་སེམས་ཅན་ཚུ་གིས་ ལོ་ཐོག་ལུ་ གནོད་སྐྱོན་རྐྱབ་ནི་དེ་གིས་ ས་ཞིང་བཟའ་སྤྱོད་མ་འབད་བར་ ཨེ་ཀར་༡༧,༠༡༡ ཞིང་སྟོང་ལུས་ནུག་ཟེར་ཨིན་མས།  
དེའི་གྲས་ལས་ཡང་ མཐོ་ཤོས་བཀྲིས་སྒང་ལུ་ ཨེ་ཀར་༣,༧༨༦ དང་ དེའི་འོག་ལས་ བུམ་ཐང་ལུ་ ཨེ་ཀར་༡,༦༡༧ བསམ་གྲུབ་ལྗོངས་མཁར་ལུ་ ཨེ་ཀར་༡,༣༦༩ དེ་ལས་ བཀྲིས་གཡང་རྩེ་ལུ་ ཨེ་ཀར་༡,༢༣༣ ཡོད་མི་ལུ་ བལྟ་བ་ཅིན་ དཀའ་ངལ་དེ་ སྦོམ་ཤོས་ར་ ཤར་ཕྱོགས་རྫོང་ཁག་ཚུ་ནང་འདུག།  
རི་དྭགས་སེམས་ཅན་ཚུ་གིས་ ལོ་ཐོག་མེདཔ་བཏང་ནི་དེ་གིས་ ཁྱིམ་གུང་པ་༤༣ ལུ་ གནོད་སྐྱོན་བྱུང་མི་ལས་ མཐོ་ཤོས་ བཀྲིས་སྒང་ལུ་༦,༡༦༠ དང་ མོང་སྒར་ལུ་༤,༤༥༦ བསམ་གྲུབ་ལྗོངས་མཁར་ལུ་༢,༩༦༥ དེ་ལས་ བཀྲིས་གཡང་རྩེ་ལུ་ ཁྱིམ་གུང་པ་༢,༣༧༧ ཨིན་མས།  
སོ་ནམ་ལཱ་ལུ་ སྤྲོ་བ་ཉམས་མི་ རྒྱུ་རྐྱེན་གཞན་ཡང་ ཞིང་ཆུ་དང་ སོ་ནམ་གྱི་མཐུན་རྐྱེན་ ལེགས་ཤོམ་མེད་མི་ལུ་བརྟེན་ ཆུ་ཞིང་སྟོངམ་ ཨེ་ཀར་༦,༣༤༥ དང་ སྐམ་ཞིང་སྟོངམ་ ཨེ་ཀར་༥༣,༣༧༧ ལུས་མི་དེ་ ང་བཅས་ག་ར་འབད་རུང་ ཚ་གྱང་སྦོམ་ལང་དགོ་པའི་ གཞི་ཅིག་ཨིན་མས།  
ལོ་བསྟར་བཞིན་དུ་ ས་ཞིང་སྟོངམ་ ཨེ་ཀར་༥༩,༧༢༢ ལྷགཔ་ཅིག་ བཀོག་བཞག་པ་ཅིན་ ལོ་ཐོག་བཏབ་ནིའི་ འབྲུ་སྣའི་རིགས་ མེ་ཊིག་ཊཱན་འབུམ་ལས་བཅད་དེ་ ཆུས་ཟད་འགྱོ་དོ་ཡོདཔ་ལས་ དེ་གིས་ ཧེང་སྐལ་ར་ རྒྱལ་ཁབ་འདི་ ནང་འདྲེན་ལུ་ རེ་དགོཔ་འཐོན་ནི་ཨིན་པས།  
ད་རེས་ རྒྱལ་ཁབ་ནང་ དཀའ་ངལ་ངོ་མ་ར་ རི་དྭགས་སེམས་ཅན་ཚུ་གིས་ གནོད་སྐྱོན་རྐྱབ་ཨིནམ་ གཞུང་དང་ལས་སྡེ་ག་ར་གིས་ ལེགས་ཤོམ་སྦེ་ ཧ་གོ་རུང་ དེའི་ཐབས་ལམ་ ལེགས་ཤོམ་ཅིག་ བཏོན་མ་བཏུབ་མི་དེ་ཨིན་མས།  
ད་ཚུན་ ཐབས་ཤེས་ཟེར་རུང་ གློག་ཐག་ར་བ་ བགོ་བཀྲམ་འབད་ནི་ འགོ་བཙུགས་མི་དེ་ཡང་ རྫོང་ཁག་ག་རའི་ནང་ ཁྱབ་མ་ཚུགས་པར་ཡོདཔ་ད་ གལ་སྲིད་ གཞུང་གིས་ སོ་ནམ་ལས་སྡེ་ལུ་ རྒྱབ་སྐྱོར་ལེགས་ཤོམ་འབད་བ་ཅིན་ སོ་ནམ་གྱི་ཐད་ཁར་ རང་མགོ་རང་འདྲོངས་གནས་ཚུགས་པའི་ གོ་སྐབས་འདུག།  
དེ་མ་ཚད་ མི་སྡེ་དང་འབྲེལ་བའི་དཀའ་ངལ་ གྲོང་གཡུས་ལས་ ཁྲོམ་ཁར་འོང་མི་དང་ ན་གཞོན་ལཱ་གཡོག་གི་དཀའ་ངལ་ ཆང་དང་སྨྱོ་རྫས་ལག་ལེན་འཐབ་མི་ཚུ་ཡང་ མར་ཕབ་འབད་ཚུགས་པའི་ འོས་འབབ་ཡོདཔ་ལས་ གཞུང་གིས་ ཐུགས་བཞེད་ལེགས་ཤོམ་གནང་དགོཔ་ ཁག་ཆེ་བས་ཟེར་ ཞུ་ནི་ཨིན།

༉དེ་ལས་ཕྱི་ཁ་ལུ་ལྷོདཔ་ད་ བླམ་གིས་ མེ་ལྷ་དྲང་སྲོང་གི་ཕྱོགས་དེ་ ག་ཏེ་ལུ་ཕོགཔ་ཨིན་ན་ བལྟ་ཞིནམ་ལས་ མེ་ལྷ་དྲང་སྲོང་ཕྱོགས་དང་བསྟུན་ ལྷ་ཁང་ནང་ལས་ དྲག་པོ་མེ་ལྷ་གི་གཏོརམ་བཞེངས་ཡོད་མི་དེ་ ཕྱི་ཁར་བཏོན་འབགཔ་དང་གཅིག་ཁར་ ལྷ་ཁང་ནང་ཡོད་པའི་ ཆོསཔ་དང་ ཀེང་པ་ དེ་ལས་ མི་ཚུ་ཡང་ གཏོརམ་གི་རྟིང་ཤུལ་བདའ་སྟེ་ ཕྱི་ཁར་འཐོན་འགྱོཝ་ཨིན་པས།  
ཆོསཔ་ཚུ་གིས་ སྐྱབས་སེམས་ཡན་ལག་བདུན་པ་ལས་འགོ་བཙུགས་ གཡུས་འདི་ནང་གནས་པའི་ གཡུས་ལྷ་གཞི་བདག་ཚུ་ལུ་ སྡེ་བརྒྱད་གསེར་སྐྱེམས་ཀྱི་ མཆོད་པ་ཕུལ་ དྲག་པོ་མེ་ལྷའི་གཏོརམ་གུ་ ཀེང་པ་གཅིག་གིས་ མེ་སྤར་ཞིནམ་ལས་ དྲང་སྲོང་མེ་ལྷ་གི་ ཆོ་གའི་ཚིག་དང་འཁྲིལ་ བླམ་དང་ ཀེང་པ་ཚུ་གིས་ ཨེ་ཏོག་མེ་ཏོག་ཤིང་གི་ པགས་ཀོ་ཕྱེ་འཐག་ཡོད་པའི་ ཧའུ་ཟེར་མི་ཕྱེ་དེ་ མེ་གུ་བླུགསཔ་དང་གཅིག་ཁར་ ཁ་ལས་ཡང་ ཧུ་ཧུ་ཟེར་བའི་ ཕྱྭ་དང་ཧུ་ སྦྱི་སི་ཚུ་རྐྱབ་སྟེ་ དུས་ཡུན་ཆུ་ཚོད་༡ དེ་ཅིག་གི་རིང་ འབད་བའི་ཤུལ་ལུ་ ཆོསཔ་ཚུ་གིས་ དྲང་སྲོང་མེ་ལྷའི་ཆོ་ག་ བཀྲ་ཤིས་དང་བཅས་མཇུག་བསྡུཝ་ཨིན་པས།  
འདི་གི་ཤུལ་ལུ་ བླམ་དང་ཆོསཔ་ཚུ་ ལོག་ལྷ་ཁང་ནང་བྱོན་ཏེ་ མགོན་པོ་མ་ནིང་གི་ གསོལ་མཆོད་གཏོར་བཤགས་གུ་ མཚམས་བཞག་མི་དེ་ འཕྲོ་འཐུད་བཏང་ཏེ་ བཀྲ་ཤིས་དང་བཅསཔ་སྦེ་ མཇུག་བསྡུ་ཞིནམ་ལས་ ངལ་གསོ་དང་འདྲཝ་སྦེ་ གསོལ་ཇ་བཞེས་ཏེ་ བཞུགསཔ་ཨིན་པས།  
ཀེང་པ་ཆ་ཁྱབ་ལུ་ཡང་ ཐབ་ཚངཔ་ཚུ་གིས་ དམག་ཆང་ཟེར་ ཆང་ཕོརཔ་གང་རེ་བྱིན་ ཀེང་པ་ཆ་ཆར་པ་ཟེར་ ཨ་ལོ་ཆུང་ཀུ་སྡེ་ཚན་དང་ བར་ཆར་པ་ཟེར་ ན་གཞོན་སྡེ་ཚན་ དེ་ལས་ ལྔཔོ་དར་པ་ཟེར་ རྒན་ཤོས་སྡེ་ཚན་ཚུ་ སོ་སོར་ཕྱེ་སྟེ་ ཁག་༣ བཟོཝ་ཨིན་པས།  
ཐབ་ཚངཔ་ཚུ་གི་གྲལ་ལས་ ཀེང་པ་བདག་འཛིན་འཐབ་མི་ དོ་དམ་དང་ ཤིང་པགས་ཀྱིས་བཟོ་མི་ ཧའུ་མེ་གུ་བླུགས་མི་ཅིག་ དེ་ལས་ ཟ་དྲེ་ཁ་བསྒྱུར་གྱི་གཏོར་མ་འབག་མི་ཚུ་ ཕོག་རི་དང་འཁྲིལ་ འགན་ཁུར་བཀལཝ་ཨིན་པས།  
  
གོ་རིམ་ཚུ་བཟོ་ཚར་ཞིནམ་ལས་ ཀེང་པ་དང་ ཟ་དྲེ་ཁ་བསྒྱུར་གྱི་ གཏོརམ་དང་ ཧའུ་འབག་མི་ཚུ་ ལྷ་ཁང་ནང་འཁྱིད་ ཆོསཔ་རོལམོ་བརྡུང་མི་ རྔ་བརྡུང་མི་ འབྲུ་སྣ་འབག་མི་ བཀྲ་ཤིས་འབྲུ་གཏོར་མི་ཚུ་ གཅིག་ཁར་སྡོདཔ་དང་འབྲེལ་ ལས་རིམ་དེ་ལུ་ རྐྱེན་ངན་བར་ཆད་ མི་འབྱུང་ནིའི་དོན་ལུ་ བླམ་གིས་ བཀའ་བསྒོ་དང་ དབང་ ཐུགས་སྨོན་ ཞལ་བཀོད་ཚུ་གནངམ་ཨིན་པས།  
བཅའ་མར་གཏོགས་མི་ཚུ་གིས་ བླམ་གི་བཀའ་བཞིན་ ཁྱིམ་བཤལ་རྐྱབ་སྟེ་ བགེགས་བདའ་ནི་ འགོ་བཙུགསཔ་ཨིན་པས།  
གཡུས་བཤལ་འགྱོ་ཐངས་ཀྱི་ རིམ་པ་དེ་ཡང་ ཧེ་མ་ར་ ཟ་འདྲེ་ཁ་བསྒྱུར་གི་གཏོརམ་ འདི་གི་ཤུལ་ལས་ རོལམ་བརྡུང་མི་ རྔ་བརྡུང་མི་ འཆམ་གྱི་དོ་དམ་ འཆམ་རྐྱབ་མི་ ཁག་གསུམ་ ཧའུ་འབག་མི་ འབྲུ་སྣ་འབག་མི་ མཇུག་ར་ བཀྲ་ཤིས་འབྲུ་གཏོར་མི་ཚུ་ འགྱོཝ་ཨིན་པས།  
ཀེང་འཆམ་རྐྱབ་མི་ཚུ་འབད་བ་ཅིན་ དང་པ་ར་ཆ་ཆར་པ་ཟེར་ ཨ་ལོ་ཆུང་ཀུའི་སྡེ་ཚན་ དེ་ལས་ བར་ཆར་པ་ཟེར་ ན་གཞོན་སྡེ་ཚན་ བར་ནང་ལུ་ ལྔཔོ་དར་པ་ཟེར་ རྒན་ཤོས་སྡེ་ཚན་གྱིས་ ཤུལ་ལས་སྦེ་ ཁྱིམ་ནང་ གོ་རིམ་བཞིན་དུ་འཛུལ་ཏེ་ ཁྱིམ་ནང་གི་ མི་ཚུ་ལུ་ ཧོད་ཏ་ ཧོད་ཏ་ཟེར་བའི་ ཚིག་ཚུ་སླབ་སྟེ་ ཡར་འཐུ་མར་བཞག་འབད་ ཚར་གསུམ་རེ་འབད་ནི་ ཡོདཔ་མ་ཚད་ དེ་སྐབས་ ངོ་ཚ་བའི་བཙོག་གཏམ་ཚུ་ཡང་ ལེ་ཤ་སླབ་ཨིན་པས།  
གཡུས་མི་རྒན་ཤོས་ཚུ་གིས་ འབད་བ་ཅིན་ འདི་བཟུམ་འབད་དགོ་མི་དང་ བཙོག་གཏམ་ཚུ་སླབ་མི་དེ་ ཁྱིམ་འདི་ནང་གི་མི་ཚུ་ ལུས་ངག་ཡིད་གསུམ་གྱི་ ལས་སྒྲིབ་དག་བཅུག་ནི་དང་ ཁ་རམ་ཟེར་ མི་ཁ་ཕོག་མི་ཚུ་ བཟློག་ཐབས་ལུ་ ལྷག་པར་དུ་ཡང་ ལོ་གཅིག་གི་ རྐྱེན་ངན་བར་ཆད་ བཟློག་ཐབས་ལུ་ཨིན་ ཟེར་ཨིན་པས།  
ཀེང་པ་ཆ་ཁྱབ་ཀྱིས་ རང་སོའི་ཁམ་དང་བསྟུན་ ཇ་ ཆང་ མངར་ཆུ་ཚུ་ ལྷང་ནི་དང་ ཁྱིམ་གྱི་གཙོ་ཅན་གྱིས་ ལྷག་བསམ་རྣམ་དག་གི་སྒོ་ལས་ བྱིནམ་ཨིན་པས།  
འདི་གི་ལེན་ལུ་ ཀེང་པ་ཚུ་གིས་ ཇ་ ཆང་ མངར་ཆུ་ཞིམ་མས་ ཁྱོད་དང་ཁྱོད་ཀྱི་བཟའ་ཚང་ནང་ ལོ་གཅིག་གི་ རྐྱེན་ངན་ཚུ་བཟློག་ཅིག་ཟེར་ སྐད་རྐྱབ་སྟེ་ ཐོན་འགྱོཝ་ཨིན་པས།  
དེ་གི་ཤུལ་ལས་ བགེགས་བདའ་མི་ཚུ་གིས་ གོ་རིམ་སྒྲིག་སྟེ་ བགེགས་བདའཝ་ཨིན་མས། ལས་རིམ་དེ་ ཁྱིམ་གུང་པ་རེ་རེ་བཞིན་དུ་ནང་ སྐོར་ར་རྐྱབ་འགྱོཝ་ད་ དྲོ་པ་ཆུ་ཚོད་༢ དེ་ཅིག་ཁར་ གཡུས་ཀྱི་སྦུག་ནང་ ལྷོདཔ་ཨིན་པས། གཡུས་སྦུག་ནང་སྡོད་མི་ཚུ་གིས་ ལྡན་ཆང་ཟེར་ ཇ་ ཆང་ འཐུགཔ་ཚུ་བཟོ་སྟེ་ སྒུག་སྡོད་དེ་ ཀེང་པ་ཆ་ཁྱབ་དང་ བགེགས་བདའ་མི་ཚུ་ལྷོདཔ་ད་ ཁྱིམ་གྱི་ཕྱི་ཁར་ གདོང་གཡུས་མཇུག་ལུ་སྒོར་ རྡོ་གསུམ་བརྩེགས་ཞིནམ་ལས་ འགག་བསྡམ་ཟེར་ འབད་སྲོལ་འདུག།

ཆོསཔ་ཚུ་གིས་ གོང་ལུ་བཏང་མི་ དྲག་པོ་མེ་ལྷའི་མཚམས་བཅད་ཀྱི་ཆོ་ག་བཏང་ ཀེང་པ་ཆ་ཁྱབ་ སྒོར་སྒོརམ་འབད་སྡོད་དེ་ མཚམས་བཅད་ཀྱི་ ཚིག་དང་འཁྲིལ་ཏེ་ འཆམ་རྐྱབ་ སྐད་རྐྱབ་ སྦྱི་སི་འཕུ་འབད་ནི་འདུག། འགག་བསྡམས་ཟེར་ འབད་དགོ་མི་དེ་ བླ་མ་ནོར་བུ་རྒྱ་མཚོའི་ལས་བྱང་ནང་ལས་ ཧཱུྃ༑ ང་ནི་ཡེ་ནས་ངང་གིས་ཁྲོ༔ མཚམས་གཅོད་ཁྲོ་བོས་ནམ་མཁའ་གང༔ བགེགས་འདུལ་ཁྲོ་བོའི་རོལ་མཚམས་ལས༔ སུ་ཡང་འདའ་བར་མ་བྱེད་ཅིག །ཟེར་གསུངས་དོ་བཟུམ་སྦེ་ གདོན་བགེགས་འབྱུང་པོ་ཚུ་གི་ རྣམ་ཤེས་བསྒྲལ་ཏེ་ དག་པ་ཆོས་ཀྱི་དབྱིངས་སུ་ སྤར་ཡོད་མི་ལས་ ལོག་འོང་མ་ཆོག་པའི་ བརྡ་རྟགས་བཀལ་བའི་རྟགས་ཨིན་པས།  
ཀེང་པ་སྡེ་ཚན་༣ དང་ ལས་རིམ་དེ་ནང་ བཅའ་མར་གཏོགས་མི་ཚུ་ ཁྱིམ་ནང་འཛུལ་ཞིནམ་ལས་ བླམ་ཆོསཔ་ཚུ་གིས་ གཡུས་ལྷ་གཞི་བདག་ཚུ་ལུ་ ཆང་ཕུད་གཏོར་ ཀེང་པ་གཉིས་ཀྱིས་ གཅིག་ཨ་རྒས་བཟོ་ གཅིག་ཨང་རྒས་བཟོ་སྟེ་ ཧེ་མའི་ལོ་རྒྱུས་དང་ བཙོག་གཏམ་ཚུ་སླབ་སྟེ་ བགོད་བྲོ་བསྒྱུར་ཐོག་ལས་ ལྟོ་ཟ་ ཇ་ ཆང་ འཐུགཔ་འཐུང་འབད་དེ་ དུས་ཡུན་ཆུ་ཚོད་༡ དེ་ཅིག་གི་རིང་སྡོདཔ་ཨིན་པས།  
ད་རུང་ སྡེ་ཚན་ཚུ་གིས་ རང་སོའི་ལཱ་འགན་ཚུ་འབག་སྟེ་ ཁྱིམ་ལྷག་ལུས་ཚུ་ནང་འགྱོ་དོ་ཡོདཔ་ད་ དྲོ་པ་ཆུ་ཚོད་༤ དེ་ཅིག་ཁར་ གཡུས་མཇུག་ལུ་ ལྷོད་དོ་ཡོདཔ་ཨིན་མས།  
གཡུས་མཇུག་ལུ་ལྷོད་ཞིནམ་ལས་ ཟ་འདྲེ་ཁ་བསྒྱུར་གྱི་གཏོརམ་དེ་ ཁོ་རའི་རྒྱུ་ལམ་དང་འཁྲིལ་ ཁ་སྒོར་བཞིནམ་ལས་ ཀེང་པ་ཆ་ཁྱབ་ཀྱིས་ བཙོག་གཏམ་འདྲ་མིན་སྣ་ཚོགས་དང་གཅིག་ཁར་ ང་བཅས་ལྷ་དཀརཔོ་རྒྱལ་ལོ་ ཁྱེད་འདྲེ་གནགཔོ་ཕམ་སོང་ཟེར་ ཚར་གསུམ་སླབ་ འདི་གི་ཤུལ་ལས་ ཆོསཔ་ཚུ་གིས་ དྲག་པོ་མེ་ལྷ་འི་མཚམས་གཅད་ཀྱི་ ཆོ་ག་བཏང་ འབྲུ་སྣ་ལྷག་ལུས་ཚུ་བླུགས་ བཀྲ་ཤིས་ཕབ་སྟེ་ ནུབ་མོ་གཅིག་གི་ ལས་རིམ་དེ་ མཇུག་བསྡུཝ་ཨིན་པས།  
  
དེ་ལས་ དེ་གི་ནངས་པར་ ཡར་ངོའི་ཚེས་༡༠ ལུ་ ཨོ་རྒྱན་གུ་རུ་རིན་པོ་ཆེ་གི་ དུས་བཟང་ཁྱད་པར་ཅན་དང་འབྲེལ་ དྲོ་པ་ལྷ་བསང་ལས་འགོ་བཙུགས་ པད་གླིང་བླ་མ་ནོར་བུ་རྒྱ་མཚོའི་ ཆོ་གའི་ཚེས་བཅུ་དང་ དཔལ་མགོན་མ་ནིང་ནག་པོའི་གསོལ་ཁ་ཚུ་ ཉིནམ་གཅིག་གི་རིང་ བཏང་དོ་ཡོདཔ་ད་ དེ་གི་སྐབས་ལུ་ གཡུས་མི་ཚུ་ཡང་ དྲོ་པ་ལས་ རང་སོའི་ཁྱིམ་ནང་ལས་ ཉིན་མའི་ལྟོ་ཚུ་ བཅིངས་འབག་སྟེ་ ཚེས་བཅུ་མཇལ་ནི་དང་འབྲེལ་ སྨོན་ལམ་བཏབ་པར་འཛོམས་ཨིན་པས།  
དེ་ལས་ ཚེས་བཅུ་གྲོལ་ཞིནམ་ལས་ ཐབ་ཚངཔ་ཚུ་གིས་ ཆོསཔ་ཚུ་དང་ འདི་ཁར་འཛོམས་མི་སེར་ཚུ་ལུ་ ཕྱི་རུའི་ཚོགས་དྲང་ ཇ་ཆང་གི་ རིམ་པ་དང་ ཞབས་ཁྲ་གི་རིམ་པ་ཚུ་ གོ་རིམ་བཞིན་དུ་བཙུགས་ཏེ་ སྤྲོ་བ་སྟོནམ་ཨིན་པས།  
  
ཚེས་༡༡ ལུ་འབད་བ་ཅིན་ ཞག་ཆང་ཟེར་ མི་སེར་ཚུ་ག་ར་ ལྷ་ཁང་ནང་འཛོམས་ཏེ་ ཉིནམ་གཅིག་གི་རིང་ བཟའ་འཐུང་གི་རིགས་ ལྷག་ལུས་མི་ཚུ་ཟ་སྦེ་ སྤྲོ་བ་སྟོན་པའི་ཁར་ ཐབ་ཚངཔ་ གསར་བགྲེས་གཉིས་ དུས་ཅི་ཕོག་མི་ཐབ་ཚངཔ་དང་ སང་ཕོད་ཀྱི་ ཐབ་ཚངཔ་གསརཔ་གཉིས་ཀྱི་བར་ན་ རྩིས་སྤྲོད་ལེན་གྱི་ རིམ་པ་ཚུ་ཡང་ འབདཝ་ཨིན་པས།  
དེ་གི་སྐབས་ལུ་ ཐབ་ཚངཔ་བགྲེསཔ་ཚུ་གིས་ ཐབ་ཚངཔ་གསརཔ་ཚུ་ལུ་ སང་ཕོད་ཁྱེད་ཆ་ཁྱབ་ཀྱིས་ ལེགས་ཤོམ་སྦེ་ འབད་འོང་མནོ་བའི་རེ་བ་སྦོམ་ཡོད་ཟེར་ སླབ་ཐོག་ལས་ ཚེས་བཅུ་གི་ སྐབས་བཞེངས་མི་ ཚོགས་གཏོར་རེ་རེ་ བྱིན་དོ་ཡོདཔ་ད་ ལེན་མི་འདི་གིས་ཡང་ ལགས་སོ་བཀའ་དྲིན་ཆེ་ དུས་ཅི་ རྐྱེན་ངན་བར་ཆད་ཚུ་ ག་ནི་ཡང་མེད་པར་ ལེགས་ཤོམ་སྦེ་ མཇུག་བསྡུ་ཡི་ དུས་ཅི་ ཁྱེད་ཆ་ཁྱབ་ཀྱིས་ ཕྱག་ཞུ་དོ་བཟུམ་སྦེ་ར་ སང་ཕོད་ ང་བཅས་ཀྱིས་ཡང་ ཕྱག་ཞུ་ནི་གི་རེ་བ་དང་ སྨོན་ལམ་ཡོད་ཟེར་སླབ་སྟེ་ ཚོགས་གཏོར་དེ་ ལེན་སྲོལ་འདུག།  
འདི་བཟུམ་གྱི་ སྔར་སྲོལ་བཟང་པོའི་ ཕ་ལས་བུ་ལུ་བརྒྱུད་པའི་ལས་རིམ་དེ་ དེང་སང་གི་ འགྱུར་བ་དང་བསྟུན་ མར་ཉམས་འགྱོ་ནིའི་ ཉེན་ཁ་ཡོདཔ་ལས་ མ་འོངས་བུ་བརྒྱུད་ཚུ་གིས་ བདག་འཛིན་འབད་དགོཔ་དེ་ གལ་ཆེ་ནི་མས་ཟེར་ ཞུ་ནི་ཨིན་ནོ།།

༉ དང་ཕུ་ འབྲུག་པའི་མི་ཚུ་ རྒྱ་གར་དང་བོད་ལུ་ ཚོང་བཏོན་པར་འགྱོ་བའི་སྐབས་ ལམ་བདའ་སྟེ་ བར་ཆད་མི་བྱུང་ནི་དང་ ཚོང་འབྲེལ་ལེགས་ཤོམ་འཐབ་ཚུགས་ནིའི་དོན་ལུ་ ལབ་རྩ་རྒྱལ་མོ་ཟེར་ ས་གནས་ཀྱི་ གནས་བདག་གཞི་བདག་ཚུ་ལུ་ ཁྱོསམ་ལ་སོགས་པ་ཚུ་འབག་སྟེ་ གསོལ་བ་བཏབ་ནི་དང་ སྐྱབས་འཚོལ་ནིའི་ ལམ་སྲོལ་འདུག།ཨིན་རུང་ ད་རེས་ནངས་པར་ རྒྱལ་ཁབ་ཡར་རྒྱས་ཀྱི་འགྱུར་བ་དང་བསྟུན་ རྫོང་ཁག་དང་ རྒེད་འོག་ཚུ་ནང་ ས་གནས་ཐདམ་ཐད་ཁ་ལས་ཕར་ འཁོར་ལམ་མཐུད་སྦྲེལ་འབད་ནི་དེ་གིས་ ལབ་རྩ་རྒྱལ་མོ་ལུ་ ཁྱོསམ་འབག་སྟེ་ སྐྱབས་འཚོལ་སྲོལ་ཡོད་མི་དེ་ ཉམས་སོ་ནུག།བསམ་གྲུབ་ལྗོངས་མཁར་ ཨ་རོང་རྒེད་འོག་ ཕི་ལུ་མ་སྤྱི་འོག་ནང་ ལབ་རྩ་རྒྱལ་མོ་ལུ་ སྐྱབས་འཚོལ་ནིའི་ལམ་སྲོལ་དེ་ ད་ལྟོའི་བར་ན་ཡང་ མ་ཉམས་པར་ བརྩི་དོ་ཡོདཔ་ད་ རྐང་སྟོང་སྦེ་ དུས་ཡུན་སྐར་མ་༡༥ དེ་ཅིག་ གྱེན་འཛེགས་འགྱོ་བའི་སྐབས་ ལམ་གྱི་ཟུར་ཁར་དང་ ཡང་ཅིན་ ལམ་གྱི་སྦུག་ལུ་ ལབ་རྩ་རྒྱལ་མོའི་ཕོ་བྲང་ཅིག་ མཐོང་ཚུགསཔ་ཨིན་པས།ཕི་ལུ་མ་ཚོགས་པ་ རིག་འཛིན་གྱིས་ སླབ་དོ་བཟུམ་འབད་བ་ཅིན་ ལབ་རྩ་རྒྱལ་མོ་དེ་ ཧེ་མ་ ཕམ་རྒན་རྒས་ཚུ་གིས་ རྒྱ་དང་བོད་ལུ་ ཚོང་བཏོན་པར་འགྱོ་བའི་སྐབས་ལུ་དང་ ཐ་ན་ གཡུས་ཁར་ ཨ་ལོ་སྐྱེས་རུང་ སྙན་དར་དང་ ཁ་དར་ དེ་ལས་ ཁྱོསམ་ལ་སོགས་པ་ཚུ་བསྐྱལ་ཏེ་ གསོལ་བ་བཏབ་ནི་དང་ སྐྱབས་འཚོལ་ནིའི་ ལམ་སྲོལ་སྡོད་ནུག་ཟེར་ཨིན་པས།ཁོ་གིས་ སླབ་མིའི་ནང་ གཡུས་ཚན་ནང་ འབྲུ་སྣ་གསརཔ་ཅིག་ཐོན་རུང་ ལབ་རྩ་རྒྱལ་མོའི་ཕྱག་མཇལ་དང་ ཕུལ་ཆ་ཨིན་ཟེར་ ཕོ་བྲང་དེ་ཁར་ བསྐྱལ་སྲོལ་ཡོད་མི་དེ་ ད་རེས་ནངས་པ་ཡང་ མ་ཉམས་པར་ ལག་ལེན་འཐབ་དོ་ཟེར་ཨིནམ་ད་ ལབ་རྩ་རྒྱལ་མོའི་ ཕོ་བྲང་ཟེར་ ད་རེས་ ལམ་ཁར་མཐོང་ནི་ཡོད་མི་དེ་ ས་གནས་ཀྱི་གནས་བདག་ མཁར་སྡེ་པ་ཟེར་མིའི་ ཕོ་བྲང་ཨིནམ་སྦེ་ དང་ཕུ་ཕམ་ཚུ་གིས་ ཡིད་ཆེས་བསྐྱེད་ནི་འདུག་ཟེར་ཨིན་པས།ཁོ་གིས་འབད་བ་ཅིན་ ད་རེས་ནངས་པ་ཡང་ གཡུས་ཁར་ནདཔ་ཅིག་འཐོན་རུང་ ཨམ་སྲུ་ཨ་ལོ་སྐྱེས་བར་ སྨན་ཁང་ནང་ འབག་འགྱོ་བའི་སྐབས་ལུ་དང་ ཨ་ལོ་སྐྱེས་ཏེ་ ལོག་གཡུས་ཁར་འོང་པའི་སྐབས་ ལབ་རྩ་རྒྱལ་མོ་ལུ་ སྙན་དར་དང་ ཁ་དར་ གུ་རམ་ལ་སོགས་པའི་ ཁྱོསམ་ཚུ་འབག་ནི་ཡོད་ཟེར་ཨིན་པས།མཁར་སྡེ་པ་དེ་ ཕི་ལུ་མ་གཡུས་ཚན་ཅིག་གི་ གནས་བདག་ཨིནམ་ལས་ ཕོ་བྲང་གི་ཉེ་འདབས་ལས་ ཤིང་ལ་སོགས་པ་ཚུ་ ག་ནི་ཡང་ བཏོག་ནི་མེད་ཟེར་ཨིནམ་ད་ ག་དེམ་ཅིག་སྦེ་ བཏོག་པ་ཅིན་ གཡུས་ཚན་ནང་ ནད་ཡམས་མུ་གེ་ཚུ་ འཐོན་ནི་ཡོད་ཟེར་ཨིན་པས།དེ་ཡང་ ཧེ་མ་ གཡུས་ཚན་དག་པ་ཅིག་གིས་ མཁར་སྡེ་པ་ལུ་ ཡིད་ཆེས་མེད་པར་ རང་གི་གཟུགས་ཁར་རེགཔ་ཅིག་ གཟུགས་གཡའ་མི་ ཤིང་གི་འདབ་མ་ཅིག་བཏོགས་ཏེ་ ལཔ་རྩ་རྒྱལ་མོའི་ཁྱོསམ་སྦེ་ ཕོ་བྲང་དེ་ཁར་ བསྐྱལ་ཡོདཔ་བཞིན་དུ་ ལོག་ཁྱིམ་ནང་ལྷོདཔ་ད་ ཁོ་ར་ གཟུགས་གཡའ་སྟེ་ སྤོ་རོ་ཚུ་ ཐོན་ནུག་ཟེར་ཨིན་པས།རིག་འཛིན་གྱིས་ སླབ་མིའི་ནང་ སྨན་བཅོས་ག་དེ་སྦེ་འབད་རུང་ རྩ་ལས་དྲག་མ་བཏུབ་ལས་ རྩིསཔ་གིས་ མོ་རྩིས་བཏབ་འབད་བའི་སྐབས་ གནས་བདག་མཁར་སྡེ་པ་གིས་ གནོད་ཡོདཔ་སྦེ་ ཐོན་མི་ལུ་བརྟེན་ མཁར་སྡེ་པ་ལུ་ གསེར་སྐྱེམས་དང་ གསོལ་མཆོད་ལ་སོགས་པ་ཚུ་ ཕུལ་ཞིནམ་ལས་རྐྱངམ་གཅིག་ དྲག་ཡི་ཟེར་ཨིན་པས།དེ་འབད་ནི་འདི་གིས་ ད་རེས་ནངས་པ་ཡང་ ཡར་མར་འགྲོ་འགྲུལ་འབད་བའི་སྐབས་ སྙན་དར་དང་ ཁྱོསམ་ལ་སོགས་པ་ཚུ་ འབག་དགོ་ཟེར་ཨིནམ་ད་ ད་རེས་ ཕི་ལུ་མ་སྤྱི་འོག་ནང་ སོ་ནམ་ཞིང་ལམ་བཏོན་དོ་ཡོད་རུང་ མཁར་སྡེ་པ་དེ་ གཡུས་ཚན་གྱི་ གནས་བདག་དང་ སྲུང་མ་ངོ་མ་ཅིག་ཨིནམ་ལས་ ལམ་སྲོལ་དེ་ མ་ཉམས་པར་ ལག་ལེན་ཏེ་ བཞག་འོང་ཟེར་ཨིན་པས།མི་ཚུ་གིས་ སླབ་མིའི་ནང་ ཧེ་མ་ ཕམ་རྒན་ཤོས་ཚུ་ ལབ་རྩ་རྒྱལ་མོ་ཚུ་ལུ་ གསོལ་བ་བཏབ་སྟེ་ སྐྱབས་འཚོལ་ནི་དེ་གིས་ ལཱ་དང་བྱ་བ་ག་ཅི་ར་འབད་རུང་ ལེགས་ཤོམ་སོང་ཡོདཔ་མ་ཚད་ ད་རེས་ ཁོང་གི་སྐབས་ལུ་འབད་རུང་ མཁར་སྡེ་པའི་ཕོ་བྲང་ལུ་ སྙན་དར་དང་ ཁྱོསམ་ལ་སོགས་པ་ཚུ་ འབག་བསྐྱལ་ཞིནམ་ལས་ སྐྱབས་འཚོལ་བ་ཅིན་ གཡུས་ཚན་ནང་ ལོ་ཕྱུགས་རྟག་ཏུ་ལེགས་ ཆར་ཆུ་དུས་སུ་འབབ་ ནད་ཡམས་མུ་གེ་ཚུ་མེད་པར་ དགའ་སྐྱིད་ངང་ལུ་ སྡོད་ཚུགས་ཟེར་ཨིན་པས།ཁོང་གིས་འབད་བ་ཅིན་ ལབ་རྩ་རྒྱལ་མོ་ཟེར་བའི་ ལམ་སྲོལ་དེ་ ག་གིས་ དུས་ཚོད་ནམ་ གཞི་བཙུགས་འབད་འབདཝ་ཨིན་ན་ ཤེས་རྟོགས་ཡོད་མི་ ག་ཡང་མེད་རུང་ ཕམ་རྒན་ཤོས་ཚུ་གིས་ གནས་བདག་དང་ ཡུལ་ལྷ་ཚུ་ལུ་ གསོལ་མཆོད་ཕུལ་ཚུལ་ཨིནམ་སྦེ་ སླབ་དེས་ཟེར་ཨིན་པས།ཨིན་རུང་ ད་རེས་ནངས་པར་ ལམ་སྲོལ་དེ་ ལག་ལེན་འཐབ་མི་ དེ་ཅིག་མེདཔ་ལས་ ལབ་རྩ་རྒྱལ་མོའི་ཕོ་བྲང་ཚུ་ཡང་ མཐོང་ནི་མེདཔ་ད་ ཕམ་རྒན་ཤོས་ཚུ་གིས་མ་གཏོགས་ ད་རེས་ནངས་པའི་ ན་གཞོན་ཚུ་གིས་ ལབ་རྩ་རྒྱལ་མོ་ཟེར་བའི་ མིང་ཙམ་ཅིག་ཡང་ མ་གོ་བར་ཡོད་མི་ལུ་བརྟེན་ ལམ་སྲོལ་དེ་ མི་ཉམས་གོང་འཕེལ་གཏང་སྟེ་ ཡུན་བརྟན་བཞག་དགོཔ་ ཁག་ཆེ་བས་ཟེར་ གཡུས་མི་ཚུ་གིས་ བཤདཔ་ཨིན་པས།གཞུང་གྲྭ་ཚང་གི་ གཙུག་ལག་སློབ་དཔོན་ བསམ་གཏན་རྡོ་རྗེ་གིས་ གསུངས་མིའི་ནང་ ལབ་རྩ་རྒྱལ་མོའི་སྐོར་ལས་ དམ་པའི་ཆོས་ནང་ ལོ་རྒྱུས་ཐོན་ས་མ་མཇལ་ཟེར་ཨིནམ་ད་ ཨིན་རུང་ ཆོས་ནང་ལས་ གཡུས་ཚན་རེ་ནང་ ཡུལ་ལྷ་གཞི་བདག་རེ་ཡོད་ཟེར་ འཐོན་ནི་ཡོདཔ་ལས་ དང་ཕུའི་ཕམ་ཚུ་གིས་འབད་རུང་ ལབ་རྩ་རྒྱལ་མོ་ཟེར་ བརྩི་སྲོལ་ཡོད་མི་དེ་ ཡུལ་ལྷ་གཞི་བདག་ཚུ་ལུ་ གསོལ་མཆོད་ཕུལ་བའི་ ཚུལ་བཟུམ་ཅིག་ འོང་ནི་མས་ཟེར་ཨིན་པས།གཙུག་ལག་སློབ་དཔོན་གྱིས་འབད་བ་ཅིན་ དམ་པའི་ཆོས་ནང་ ནགས་བཙན་དང་ རི་བཙན་ དེ་ལས་ སྤང་བཙན་ལ་སོགས་པའི་ བཙན་གྱི་རིགས་མ་འདྲཝ་ ལེ་ཤ་འཐོན་ནི་ཡོདཔ་ལས་ མི་ཚུ་གིས་ སྙན་དར་དང་ ཁ་དར་ ཁྱོསམ་ལ་སོགས་པ་ཚུ་ བསྐྱལ་སྲོལ་ཡོད་མི་དེ་ གཅིག་ལས་འབད་བ་ཅིན་ ཡུལ་ལྷ་གཞི་བདག་ཚུ་གསོལ་བའི་ ཚུལ་བཟུམ་ཅིག་ཨིནམ་སྦེ་ བཤདཔ་མས་ཟེར་ ཞུ་ནི་ཨིན།

༉ རང་གི་གཟུགས་ཁའི་ ཁྲག་ཁམས་ཀྱི་སྐོར་ལས་ གོ་བརྡ་ལེགས་ཤོམ་མ་ཐོབ་མི་གིས་ གཟུགས་ཁར་ལས་ ཁྲག་བཙག་སྟེ་ གཞན་ལུ་བྱིན་པ་ཅིན་ ལོ་ན་རྒས་པའི་སྐབས་ མགུ་ཡུ་འཁོར་ནི་དང་ རྐང་ཚིགས་ལག་ཚིགས་ན་ནི་ སྐེདཔ་ན་ནི་ཚུ་ གཞན་དང་ཕྱདཔ་ད་ མང་སུ་ཐོབ་ཨིན་ཟེར་ སླབ་མི་དེ་ གསོ་བའི་ཁ་ཐུག་ལས་འབད་བ་ཅིན་ མ་བདེན་པའི་ ལོ་རྒྱུས་ཅིག་ཨིན་མས།  
དེ་ཡང་ ག་འཆརཔ་ཟེར་བ་ཅིན་ གཟུགས་ཁར་ལས་ ཁྲག་བཙགཔ་བཞིན་དུ་ ཁྲག་གསརཔ་བཏགས་ཏེ་ ཁྲག་ཁམས་ལེགས་བསྒྱུར་དང་ སྤུས་གཙང་འགྱོ་བའི་ཁར་ ཁྲག་ལུ་བརྟེན་པའི་ ནད་གཞི་ཚུ་ཡང་ འཐོབ་ནིའི་ཉེན་ཁ་མེདཔ་ཨིན་མས།  
དེ་འབདཝ་ལས་ བདུན་ཕྲག་འདི་གི་ རེས་གཟའ་ཕུར་བུ་ལུ་ རྒྱལ་ས་ལྟེ་བའི་ ཆུ་ཚོད་འཁོར་ལོ་གི་ ཀ་ཆེན་ས་ཁོངས་ནང་སྦེ་ འཛམ་གླིང་ཁྲག་གི་ཞལ་འདེབས་ཉིནམ་ བརྩི་སྲུང་འབད་བའི་སྐབས་ ཁྲག་ཁམས་སྐོར་ལས་ ཤེས་རྟོགས་ཡོད་མི་ བརྒྱ་ལས་བཅད་མི་ཚུ་གིས་ གཞན་ཕན་བྱང་ཆུབ་ཀྱི་ སེམས་བསྐྱེད་བཟང་པོའི་ཐོག་ལས་ ཁྲག་གི་ཞལ་འདེབས་ནང་ བཅའ་མར་གཏོགས་ཡོདཔ་ཨིན།  
ཉིནམ་བརྩི་སྲུང་ནང་ ཁྲག་གི་ཞལ་འདེབས་བྱིན་མི་ ཁས་བླངས་པ་༡༨༠ འོང་མིའི་གྲས་ལས་ མི་ངོམ་༡༠༩ གིས་ ཞལ་འདེབས་བྱིན་ཡོདཔ་ད་ གཞན་མི་༧༡ གནས་སྐབས་ཅིག་གི་དོན་ལུ་ བསྣར་འགྱངས་འབད་དགོཔ་བྱུང་མི་དེ་ཡང་ ཁྲག་ཤུགས་ཉུང་མི་དང་ ཧེ་མོ་གོ་ལོ་བིན་ཟེར་མི་ ཁྲག་ཤུགས་དམརཔོ་དེ་ ཚད་གཞི་ལས་ དམའ་སུ་སྦེ་ ཡོད་ནི་དེ་གིས་ཨིན་མས།  
འདི་བཟུམ་མའི་ ཁྲག་གི་ཞལ་འདེབས་ལས་རིམ་དེ་ བཀང་ལུང་དང་ ཕུན་ཚོགས་གླིང་ དེ་ལས་ རྩི་རང་རྫོང་ཁག་ཚུ་ནང་ཡང་ འགོ་འདྲེན་འཐབ་ནུག།  
བཀང་ལུང་ལུ་འབད་བ་ཅིན་ ཁྲག་གི་ཞལ་འདེབས་བྱིན་མི་ ཁས་བླངས་པ་༡༠༠ ཐོན་མིའི་གྲས་ལས་༦༩ རྐྱངམ་གཅིག་གིས་ ཞལ་འདེབས་བྱིན་ཚུགས་ནུག།  
དེ་བཟུམ་སྦེ་ རྩི་རང་དང་ ཕུན་ཚོགས་གླིང་ལུ་འབད་བ་ཅིན་ ཁས་བླངས་པ་༥༠ རེ་ ཐོན་ཡོདཔ་ཨིན་རུང་ མི་ངོམ་༤༠ དང་༣༥ གིས་མ་གཏོགས་ གཞན་ཚུ་ ཚད་གཞི་དང་ མ་མཐུན་ནི་དེ་གིས་ ཞལ་འདེབས་བྱིན་མ་ཚུགས་པས།  
གསོ་བའི་ལྷན་ཁག་གིས་ དུས་རྒྱུན་དུ་ ཁས་བླངས་ཐོག་ལས་ ཁྲག་གི་ཞལ་འདེབས་བྱིན་མི་༡༩ ལུ་ ངོས་འཛིན་ལག་ཁྱེར་ཚུ་ བྱིན་ཡོདཔ་མ་ཚད་ ལས་སྡེ་༥ ལུ་ཡང་ ཁྲག་གི་ཞལ་འདེབས་ལས་རིམ་ འགོ་འདྲེན་འཐབ་ཡོད་པའི་ ངལ་རངས་ལག་ཁྱེར་ཚུ་ བྱིན་ཡི།  
རྒྱལ་ཁབ་ནང་ སྣུམ་འཁོར་དང་འབྲེལ་བའི་ གློ་བུར་གྱི་ ཐུག་རྐྱེན་ཚུ་བྱུང་བའི་སྐབས་ གནོད་སྐྱོན་བྱུང་མི་ཚུ་གི་དོན་ལུ་ དང་པ་ར་ སྲོག་སྐྱབས་དོན་ལས་ གློ་བུར་དུ་ ཁྲག་གི་དགོས་མཁོ་བྱུངམ་ཨིན་མས།  
དེ་ལས་ འབུ་ནི་མེད་པའི་ནད་གཞི་ཀེན་སར་དང་ མཁལ་རྡོག་ དེ་ལས་ མཆིན་པའི་ནད་གཞི་ཐོབ་མིའི་གྱངས་ཁ་ ལོ་བསྟར་བཞིན་དུ་ ཡར་སེང་འགྱོ་མི་དང་བསྟུན་ ཁྲག་གི་དགོས་མཁོ་དེ་ཡང་ རང་བཞིན་གྱིས་ ཡར་སེང་འགྱོཝ་ཨིན་མས།  
དེ་འབདཝ་ལས་ རྒྱལ་ཁབ་ནང་འཁོད་ཀྱི་ སྨན་ཁང་ཚུ་ནང་ ལོ་ཨ་རྟག་ར་ སྤྱིར་སྙོམས་ལུ་ ཁྲག་ཡུ་ནིཊ་༡༠,༠༠༠ དེ་ཅིག་ དགོས་མཁོ་བྱུང་མི་ལུ་ལྟཝ་ད་ རྒྱལ་ཁབ་ཀྱི་ མི་འབོར་ལས་ བརྒྱ་ཆ་༡ ལས་༢ དེ་ཅིག་ཨིན་མས།  
གསོ་བའི་བརྟག་དཔྱད་དང་འཁྲིལ་རུང་ དུས་རྒྱུན་དུ་ ཁྲག་གི་སྦྱིན་པ་བཏང་མི་ཚུ་གི་ ཁྲག་ཁམས་ལུ་བལྟ་བ་ཅིན་ མི་གཞན་གྱི་ཁྲག་དང་ཕྱདཔ་ད་ སྤུས་གཙང་ཡོད་པའི་ཁར་ ཁྲག་ལུ་བརྟེན་པའི་ ནད་གཞི་ཚུ་ཡང་ མེད་ནི་དེ་གིས་ ཉེན་སྲུང་དང་ལྡནམ་སྦེ་ ཡོདཔ་ཨིན་མས།  
ནང་པའི་ཆོས་ཀྱི་ ཁ་ཐུག་ལས་འབད་རུང་ རང་གི་གཟུགས་ཁར་ལས་ ཁྲག་བཙག་སྟེ་ ནདཔ་ཚབས་ཆེན་ཅིག་ལུ་ བྱིན་པ་ཅིན་ མི་ལུས་རིན་པོ་ཆེ་ སྲོག་སྐྱབས་འབད་བའི་དགེ་བ་ དེ་ལས་ལྷགཔ་ཅིག་ གཞན་མེདཔ་ལས་ ཆོས་སེམས་ཅན་གྱི་ འབྲུག་མི་ག་ར་གིས་ ད་ལས་ཕར་ ཁས་བླངས་ཐོག་ལས་ དུས་དང་དུས་སུ་ ཁྲག་གི་སྦྱིན་པ་གཏང་བའི་ རེ་བ་ཡོད་ཟེར་ ཞུ་ནི་ཨིན།

༉ གཞུང་ལས་ ཁྱབ་བསྒྲགས་མ་འབདཝ་ཚུན་ ཞི་གཡོགཔ་ཚུ་གིས་ རང་སོའི་ཁྱིམ་ནང་ལས་ འཕྲོ་མཐུད་ལཱ་འབད་ནི་ཨིན་པས།  
ནད་ཡམས་ཀྱི་ གནས་སྟངས་ནང་ དགོས་མཁོ་ཅན་གྱི་ ཞབས་ཏོག་ཚུ་ བར་ཆད་མེད་པར་ བྱིན་ནི་དང་ མི་སྤུངས་འཛོམས་བཀག་ཐབས་ དེ་ལས་ ཞི་གཡོག་པའི་ ཉེན་སྲུང་ལུ་དམིགས་ཏེ་ སྤྱི་ཟླ་༣ པའི་ཚེས་༣༠ ལས་ ཞི་གཡོགཔ་ཚུ་གིས་ རང་སོའི་ཁྱིམ་ནང་ལས་ ལཱ་འབད་ནི་ འགོ་བཙུགས་ནུག།  
ཚབས་ཆེན་དང་ ཉེར་མཁོའི་ཞབས་ཏོག་ཚུ་ བར་ཆད་མེད་པར་ མཁོ་སྤྲོད་འབད་ནིའི་ བྱ་རིམ་དང་ ཐབས་ལམ་ཚུ་ཡང་ བཙུགས་ཡོདཔ་ཨིན་པས།  
རྒྱལ་གཞུང་ཞི་གཡོག་ལྷན་ཚོགས་ཀྱི་ ཡོངས་ཁྱབ་མདོ་ཆེན་ བཀྲིས་དཔལམོ་གིས་ སླབ་མིའི་ནང་ མ་གཞི་ ལྷན་ཚོགས་ཀྱིས་ ཞི་གཡོགཔ་ཚུ་ ཁྱིམ་ནང་ལས་ ལཱ་འབད་ནི་དེ་ སྤྱི་ཟླ་༦ པ་ཚུན་ཨིན་རུང་ གཞུང་གིས་ རྒྱལ་ཁབ་ནང་ ཧེ་མའི་གནས་སྟངས་ལུ་ལྷོད་པའི་ བཀའ་རྒྱ་མ་གནང་ཚུན་ རང་སོའི་ཁྱམ་ནང་ ལཱ་འབད་ནི་དེ་ འཕྲོ་མཐུད་དེ་ར་ བཞག་འོང་ཟེར་ཨིན་པས།  
མོ་གིས་འབད་བ་ཅིན་ ཁྱིམ་ནང་ལས་ ལཱ་འབད་བའི་སྐབས་ ཧེ་མ་ལས་ ལྷན་ཚོགས་ཀྱིས་ འབད་ཆོག་མི་ཆོག་གི་ ལམ་སྟོན་དང་ སྒྲིག་གཞི་བྱིན་མི་ལུ་ གནས་དགོཔ་བཞིན་དུ་ ཞི་གཡོགཔ་ཚུ་ ཁྱིམ་ནང་སྡོད་པའི་སྐབས་ རང་གི་ལཱ་འབད་སྡོད་ནི་མེན་པར་ དྲོ་པ་ཆུ་ཚོད་༩ ལས་ ཕྱི་རུའི་ཆུ་ཚོད་༥ ཚུན་ ཡིག་ཚང་གི་ ལཱ་འབད་དགོ་པའི་སྐོར་ ལམ་སྟོན་ནང་ དྭངས་གསལ་སྦེ་ འཁོད་དེ་ཡོད་ཟེར་ཨིན་པས།  
ཞི་གཡོགཔ་ཚུ་གིས་ ཁྱིམ་ནང་ལས་ ལཱ་མ་འབད་བའི་སྐོར་ལས་ ངག་ཐོག་ལུ་མ་གཏོགས་ ཡིག་ཐོག་ལུ་ ཉོགས་བཤད་ག་ནི་ཡང་ མ་ལྷོད་ཟེར་ བཀྲིས་དཔལམོ་གིས་ བཤད་པའི་ཁར་ ཡིག་ཚང་ནང་ ངེས་པར་དུ་ འོང་དགོ་མི་ ཞི་གཡོགཔ་ཚུ་ འོང་བཞིན་དུ་ཡོད་ཟེར་ བཤདཔ་ཨིན་པས།  
མོ་གིས་འབད་བ་ཅིན་ ལྷན་ཚོགས་ཀྱིས་ ནད་ཡམས་ཀྱི་ གནས་སྟངས་ལུ་བརྟེན་ ཞི་གཡོགཔ་ཚུ་ རང་སོའི་ཁྱིམ་ནང་ལས་ ལཱ་འབད་དགོཔ་ བཟོ་ཡོད་རུང་ འདི་བཟུམ་ལཱ་འབད་བའི་སྐབས་ ཕན་ནུས་ག་དེ་སྦེ་ཡོད་ག་ བརྟག་ཞིབ་ཅིག་མ་འབད་ཟེར་ཨིན་པས།  
གལ་སྲིད་ ཨམ་སྲུ་ཨ་ལོ་སྐྱེ་ནི་ཡོད་མི་དང་ འཕྲོད་བསྟེན་ལེགས་ཤོམ་མེད་མི་ དེ་ལས་ ཨམ་སྲུ་དང་ ཕོ་སྐྱེས་༢ ཆ་ར་ ལཱ་གཡོག་ནང་ཨིན་པ་ཅིན་ རང་སོའི་འབྲེལ་ཡོད་འགོ་དཔོན་ཚུ་གིས་ བདེ་སྒྲིག་འབད་དེ་ ཡིག་ཚང་ནང་ འོང་ནི་ལས་ དགོངས་ཡངས་གཏང་དགོཔ་སྦེ་ ལམ་སྟོན་ནང་ བཀོད་དེ་ཡོདཔ་ཨིན་པས།  
བཀྲིས་དཔལམོ་གིས་ སླབ་མིའི་ནང་ མི་དང་ཐད་ཀར་དུ་ འབྲེལ་བ་འཐབ་ མ་དགོ་པའི་ ཞིབ་འཚོལ་པ་དང་ བརྡ་དོན་ཡོངས་འབྲེལ་གྱི་ ལཱ་འབད་མི་ དེ་ལས་ ཁྱིམ་ནང་ཨ་ལོ་མེད་མི་ཚུ་ ལམ་ལུགས་དེ་གིས་ ཁེ་ཕན་བྱུང་སྟེ་ འདུག་ཟེར་ཨིན་པས།  
ཨིན་རུང་ ལ་ལོ་ཅིག་ནང་ ལཱ་ཁག་བཏང་ཡོད་པའི་ཁར་ ཡོངས་འབྲེལ་ཨིན་ཊར་ནེཊ་གི་ དཀའ་ངལ་ཡོད་པའི་སྐོར་ ཉོགས་བཤད་བཀོད་མི་ཡོདཔ་ད་ ལྷན་ཚོགས་ཀྱིས་ ཁྱིམ་ནང་ལས་ ལཱ་འབད་ནི་ལུ་ ལམ་སྟོན་དང་ སྒྲི་གཞི་བཟོ་སྟེ་ཡོདཔ་ལས་ དེ་དང་འཁྲིལ་དགོཔ་བཞིན་དུ་ ཞི་གཡོགཔ་ཚུ་ རང་སོའི་ཁྱིམ་ནང་ལས་ ལཱ་ག་དེ་སྦེ་ འབད་ནི་ཨིན་ན་ འབྲེལ་ཡོད་ལས་སྡེ་ཚུ་གིས་ བདེ་སྒྲིག་འབད་འོང་ཟེར་ ཡོངས་ཁྱབ་མདོ་ཆེན་གྱིས་ བཤདཔ་ཨིན་པས།  
ད་རེས་ ཞི་གཡོགཔ་༢,༥༠༠ དེ་ཅིག་གིས་ ལྷོ་ཕྱོགས་རྫོང་ཁག་༦ ནང་ ནད་ཡམས་ཀོ་བིཌ་-༡༩ གི་ གདོང་ལེན་ལུ་ འབྲེལ་འཛིན་འབད་དེ་ཡོདཔ་ལས་ རང་སོའི་ཁྱིམ་ནང་ལས་ ལཱ་མི་འབད་དོ་འོང་ཟེར་ཨིན་པས།  
གསོ་བ་དང་ ཤེས་རིག་ དེ་ལས་ ལྷོ་ཕྱོགས་རྫོང་ཁག་ཚུ་ མ་བརྩིས་བར་ ཞི་གཡོགཔ་༧,༠༠༠ དེ་ཅིག་ རང་སོའི་ཁྱིམ་ནང་ལས་ ལཱ་འབད་དོ་ཡོདཔ་ད་ ཞི་གཡོགཔ་༨,༠༠༠ དེ་ཅིག་ མཁོ་གལ་ཅན་ཨིནམ་ལས་ ཡིག་ཚང་ནང་ ལཱ་འབད་དོ་ཡོདཔ་ཨིན་པས།  
ད་རེས་ རྒྱལ་ཁབ་ནང་ ཞི་གཡོགཔ་༣༠,༠༠༠ དེ་ཅིག་ཡོདཔ་ཨིན་པའི་གནས་ཚུལ།

༉ སྐྱེས་ལོ་༡༩ ལང་མི་ བསྟན་འཛིན་དབང་ཕྱུག་གིས་ སློབ་ཕྲུག་གཞན་བཟུམ་སྦེ་ ཉལ་སྡོད་ནི་མེན་པར་ དྲོ་པ་ཧ་སག་ལས་ལོང་སྟེ་ དྲོ་མཛར་ཟ་བའི་ཤུལ་ལས་ ཁོ་རའི་ཨ་ནེ་ལུ་ ཚོད་བསྲེ་ལྡུམ་རའི་ ལཱ་འབད་ནི་ལུ་ ཆ་རོགས་འབདཝ་ཨིན་པས།  
ཁོ་གིས་ ལཱ་མཇུག་བསྡུ་སྟེ་ ངལ་འཚོ་མ་སྡོད་པར་ ཁོ་རའི་ འབྲི་དེབ་དང་ འགྲུལ་འཕྲིན་འབག་སྟེ་ ས་ཁར་སྡོད་ཞིནམ་ལས་ ཝི་ཅཱེཊ་རིམ་ལུགས་ ལག་ལེན་འཐབ་སྟེ་ དཔེ་ཆ་བལྟ་དོ་ ཡོདཔ་ཨིན་པས།  
རྣམ་ཅོག་མ་གོ་མི་ཅིག་ཨིན་མི་ བསྟན་འཛིན་དབང་ཕྱུག་དེ་ ད་རེས་ སྤ་རོ་དབང་གསལ་སློབ་གྲྭ་ནང་ སློབ་རིམ་༥ པའི་ དཔེ་ཆ་བལྟ་དོ་ཡོདཔ་ད་ ཁོ་ར་ ཤེས་ཡོན་ལྷབ་ནི་ལུ་ སྙིང་རུས་བསྐྱེད་མི་ སློབ་ཕྲུག་ཅིག་ཨིན་པས།  
སྤྱི་ཟླ་༣ པའི་ཚེས་༦ ལུ་ རྒྱལ་ཁབ་ནང་ ནད་ཡམས་ཀོ་བིཌ་-༡༩ འགོ་དང་པ་ ཐོན་པའི་ཤུལ་ལས་ སློབ་གྲྭ་ཚུ་ སྒོ་བསྡམས་ཡོདཔ་ལས་ སློབ་དཔོན་ཚུ་གིས་ ཤེས་ཡོན་དེ་ ཡོངས་འབྲེལ་དང་ མི་སྡེ་བརྒྱུད་ཐོག་ སློབ་སྟོན་འབད་དོ་ཡོདཔ་ལས་ བསྟན་འཛིན་དབང་ཕྱུག་གིས་ དུས་ཚོད་འཕྲོ་བརླག་མ་བཏང་པར་ བརྩོན་ཤུགས་བསྐྱེད་དེ་ དཔེ་ཆ་ལྷབ་ཨིན་པས།  
སློབ་ཕྲུག་ག་ར་ རྣམ་ཅོག་ལུ་ ཐོ་ཕོག་མི་ བྱ་རྡུགས་ཨིནམ་ལས་ སྤྱིར་བཏང་སློབ་ཕྲུག་བཟུམ་མེན་པར་ སློབ་དཔོན་ཚུ་གིས་ དུས་ཐུང་གི་ གློག་བརྙན་བཟོ་ཐོག་ལས་ སློབ་སྟོན་འབད་དོ་ཡོདཔ་ཨིན་པས།  
བསྟན་འཛིན་དབང་ཕྱུག་བཟུམ་སྦེ་ སློབ་ཕྲུག་གཞན་ཚུ་གིས་ ཡོངས་འབྲེལ་ཐོག་ལས་ དཔེ་ཆ་ལྷབ་དོ་ཡོདཔ་ད་ ཤེས་རིག་ལྷན་ཁག་གི་ གློ་བུར་ཤེས་ཡོན་ལམ་སྟོན་ཐོག་ལུ་ སློབ་ཕྲུག་ཚུ་ འབྲེལ་འཛིན་སྦེ་ བཞག་ཐབས་ལུ་ དབང་གསལ་སློབ་གྲྭ་གིས་ཡང་ ལག་ལེན་འཐབ་སྟེ་ཡོདཔ་ཨིན་པས།  
བཀྲི་གཡང་རྩེ་ལས་ཨིན་མི་ བསྟན་འཛིན་དབང་ཕྱུག་གིས་ ལག་བརྡ་ཐོག་ལས་ སླབ་མིའི་ནང་ ཡོངས་འབྲེལ་ཐོག་ དཔེ་ཆ་ལྷབ་ནི་དེ་ གདོང་ལེན་ཅན་ཅིག་ ཨིན་རུང་ ཧ་མ་གོ་བ་ཅིན་ ཨ་ཞང་ ཡང་ཅིན་ ཆ་རོགས་ཚུ་ལས་ བརྡ་འཕྲིན་ཚུ་ གཅིག་གིས་གཅིག་ལུ་ བརྗེ་སོར་འབད་དེ་ རྒྱབ་སྐྱོར་ལེན་དོ་ཟེར་ཨིན་པས།  
སློབ་གྲྭ་ནང་འབད་བ་ཅིན་ ང་བཅས་ཀྱིས་ ཧ་མ་གོཝ་ད་ སློབ་དཔོན་ཚུ་ལས་ རྒྱབ་སྐྱོར་ལེན་ནི་ཡོད་རུང་ ད་རེས་ སློབ་དཔོན་ཚུ་ སྦོ་ལོགས་ཁར་མེདཔ་ལས་ ལཱ་ཁག་བཏངམ་མ་ཚད་ ཡོངས་འབྲེལ་ཐོག་ལས་ དཔེ་ཆ་བལྟ་མི་དེ་ དོན་སྨིན་ཅན་ཅིག་ མ་མཐོང་ཟེར་ སླབ་ཨིན་པས།  
རྣམ་ཅོག་མ་གོ་མི་ སློབ་ཕྲུག་ཚུ་ལུ་ ལག་བརྡ་ཐོག་ལས་ སློབ་སྟོན་འབདཝ་བཞིན་དུ་ སློབ་དཔོན་ཚུ་གིས་ གློག་བརྙན་བཟོ་སྟེ་ སློབ་སྟོན་གྱི་ དོན་ཚན་བྲིས་ཏེ་ ཝི་ཅེཊ་དང་ གུ་གཱལ་ནང་ བཏང་དོ་ཡོདཔ་ཨིན་པས།  
ཨིན་རུང་ ཡོངས་འབྲེལ་ཐོག་ལས་ སློབ་སྟོན་འབད་མི་དེ་ ཁ་སྐད་མ་ཤེས་མི་ལུ་བརྟེན་ གདོང་ལེན་ཅན་ཅིག་ལུ་ གྱུར་ཏེ་ཡོདཔ་བཞིན་དུ་ སློབ་ཕྲུག་ཚུ་གིས་འབད་རུང་ ཡོངས་འབྲེལ་གྱི་ སློབ་སྟོན་འབད་ནིའི་ ལམ་ལུགས་གསརཔ་ཅིག་འབདཝ་ལས་ དཀའ་ངལ་བྱུང་དོ་ཡོདཔ་ཨིན་པས།  
སློབ་ཕྲུག་ཚུ་གིས་ ཁོང་རའི་ དོགས་པ་སེལ་ནིའི་ ཐབས་ལམ་དེ་ བི་ཌིའོ་དང་ ཨིསི་ཀ་ཡེབ་རྐྱངམ་གཅིག་ཨིན་རུང་ འགྲུལ་འཕྲིན་ནང་ ཤོག་འཛིན་ཌ་ཊ་ བཙུགས་ནིའི་དོན་ལུ་ འགྲུལ་འཕྲིན་ཉོ་ནི་ལུ་ ཟད་འགྲོ་ལྕི་དྲགས་དོ་བཟུམ་མའི་ ཚོར་སྣང་བྱུང་དོ་ཡོདཔ་ཨིན་པས།  
བསྟན་འཛིན་གྱིས་ སླབ་མིའི་ནང་ འགྲུལ་འཕྲིན་ནང་ ཉིན་བསྟར་བཞིན་དུ་ དངུལ་ཀྲམ་༢༥༠ གི་ ཌ་ཊ་བཙུགས་དགོཔ་ བྱུངམ་མས་ཟེར་ཨིནམ་ད་ གལ་སྲིད་ སློབ་དཔོན་ཚུ་གིས་ སློབ་སྟོན་མཁོ་ཆས་ཚུ་ གློག་བརྙན་རིངམོ་སྦེ་ བཟོ་ཐོག་ལས་ བཏང་པའི་སྐབས་ ཌ་ཊ་ཡང་ མངམ་བཏོགཔ་མས་ཟེར་ཨིན་པས།  
ཁོ་གི་ཕམ་ཉམ་ཆུང་ཨིནམ་ལས་ ཌ་ཊ་བཙུགས་ནིའི་དོན་ལུ་ སྤུན་ཆ་ཚུ་ལས་ རྒྱབ་སྐྱོར་ལེན་དོ་ཟེར་ ཁོ་གིས་ བཤད་པའི་ཁར་ འཕྲལ་འཕྲལ་ར་ འགྲུལ་འཕྲིན་ནང་ ཌ་ཊ་བཙུགས་ནིའི་ ཏི་རུ་མེད་པའི་སྐབས་ དཔེ་ཆ་ལྷབ་ནི་ལུ་ ཐོ་ཕོགཔ་མས་ཟེར་ སླབ་ཨིན་པས།  
བསྟན་འཛིན་དབང་ཕྱུག་གིས་ ཌ་ཊ་བཙུགས་ནིའི་དོན་ལུ་ བདུན་ཕྲག་༡ གི་རིང་ བཟོ་སྐྲུན་གྱི་ ལཱ་འབད་དགོཔ་ཡང་བྱུང་ཡོདཔ་བཞིན་དུ་ ཁོ་ར་ སློབ་གྲྭ་དྲན་ཡོདཔ་ལས་ གཞུང་གིས་ འཕྲལ་མགྱོགས་ར་ སྒོ་ཕྱེ་ནི་གི་ རེ་བ་བསྐྱེད་དེ་ཡོད་ཟེར་ཨིན་པས།  
སློབ་ཕྲུག་ལ་ལོ་ཅིག་གིས་ སླབ་མིའི་ནང་ ཡོངས་འབྲེལ་ཐོག་ལས་ ཤེས་ཡོན་སྦྱང་ནིའི་ ཌ་ཊ་གི་དོན་ལས་ ཤེས་རིག་ལྷན་ཁག་དང་ ཁོང་རའི་ འགྲུལ་འཕྲིན་ཨང་གྲངས་ཚུ་ ཐོ་བཀོད་འབད་རུང་ ད་ལྟོའི་བར་ན་ཡང་ ཌ་ཊ་མ་ཐོབ་པའི་ ཉོགས་བཤད་བཀོད་དོ་ཡོདཔ་ཨིན་པས།  
སློབ་གྲྭ་དེ་ ནམ་ལོག་ཕྱེ་ནི་ཨིན་ན་ མ་ཤེས་པར་ གཡུས་ཁར་མ་འགྱོ་བར་ དབང་གསལ་གྱི་ སློབ་ཕྲུག་ཚུ་ ཐིམ་ཕུག་དང་ སྤ་རོ་ལུ་ ཁོ་རའི་སྤུན་ཆ་ཚུ་དང་ སྡོདཔ་ཨིན་པས།  
དབང་གསལ་སློབ་གྲྭའི་དབུ་འཛིན་ བདེ་ཆེན་ཚེ་རིང་གིས་ སྤྱིར་བཏང་ སློབ་ཕྲུག་བཟུམ་སྦེ་ འབྲུག་རྒྱང་བསྒྲགས་ལས་འཛིན་ལས་ ལྷབ་སྦྱང་མི་འབད་དོ་ཡོདཔ་ལས་ སློབ་གྲྭ་གིས་ ལོགས་སུ་སྦེ་ སློབ་སྟོན་འབད་ནི་ལུ་ རྩ་གཞུང་ཅིག་ཡང་ བཟོ་སྟེ་ཟེར་ བཤཔ་ཨིན་པས།  
བདེ་ཆེན་ཚེ་རིང་གིས་འབད་བ་ཅིན་ གློ་བུར་ཤེས་ཡོན་ལུ་ གཞི་བཞག་ཐོག་ལས་ སློབ་ཕྲུག་ཚུ་གི་ ཕམ་ཚུ་ལས་ རྒྱབ་སྐྱོར་ཐོག་ སློབ་སྟོན་འབད་ཡོདཔ་མ་ཚད་ རྒྱལ་འཛིན་ཤེས་རིག་ཚོགས་སྡེ་གྱིས་ཡང་ གུ་གཱལ་ཐོག་ སློབ་སྟོན་འབད་ནིའི་ སྦྱོང་བརྡར་འབད་ཡི་ཟེར་ཨིན་པས།  
ངོས་འཛིན་ཡོད་པའི་ ཆོས་ཚན་ཚུ་ སློབ་སྟོན་འབད་ཚར་ནི་ཨིནམ་ལས་ དོན་ཚན་ཚུ་ གཙོ་རིམ་བཟུང་སྟེ་ཡོདཔ་ཨིན་པས།  
དབུ་འཛིན་གྱིས་འབད་བ་ཅིན་ འགྲུལ་འཕྲིན་མཁོ་སྒྲུབ་འབད་མ་ཚུགས་མི་ སློབ་ཕྲུག་ཚུ་ལུ་ སློབ་གྲྭ་གིས་ ཉོ་བྱིན་ཡོདཔ་བཞིན་དུ་ སློབ་སྟོན་གྱི་ མཁོ་ཆས་ཚུ་ ཡོངས་འབྲེལ་ཐོག་ལས་ གཏང་ནི་གི་ དཔའ་བཅམ་དོ་ཟེར་ཨིན་པས།  
སློབ་དཔོན་གཞན་ བཙན་སྐྱོགས་སྒྲོལམ་གིས་ སླབ་མིའི་ནང་ སློབ་གྲྭྭ་དེ་ གློ་བུར་དུ་ སྒོ་བསྡམས་བཞག་ཡོདཔ་ལས་ སློབ་ཕྲུག་ཚུ་ལུ་ ཡོངས་འབྲེལ་ཐོག་ སློབ་སྟོན་འབད་ནི་ལུ་ གོམས་འདྲིས་ཡང་ ཚུད་མ་ཚུགས་ཟེར་ཨིན་པས།  
མོ་གིས་འབད་བ་ཅིན་ སློབ་ཕྲུག་བྱ་རྡུགས་ཚུ་ལུ་ ཡོངས་འབྲེལ་ཐོག་ སློབ་སྟོན་འབད་བའི་སྐབས་ འབྲེལ་བ་འཐབ་ནི་དེ་ ཁག་ཆེཝ་ཨིན་རུང་ ཌ་ཊ་གི་འཐུས་ མཐོ་དྲགས་སྦེ་ར་ཡོདཔ་ལས་ སློབ་ཕྲུག་ཚུ་ལུ་ ལཱ་ཁག་བཏངམ་མས་ཟེར་ཨིན་པས།  
བསྟན་འཛིན་དབང་ཕྱུག་གིས་ ཤེས་ཡོན་སྦྱང་ཚར་བའི་ཤུལ་ལས་ ལག་བརྡ་གི་ སློབ་དཔོན་འབད་ནིའི་ རེ་བ་ཡོདཔ་ད་ ད་རེས་ ཁོ་གིས་ ནད་ཡམས་ཀོ་བིཌ་-༡༩ སྐོར་ལས་དང་ ནད་འབུབ་མི་འཐོབ་ནིའི་དོན་ལུ་ ཐབས་ལམ་དང་ ཐབས་ཤེས་ཚུ་ ག་ཅི་ར་ འབད་དགོཔ་ཨིན་ན་ མི་སྡེ་བརྡ་བརྒྱུད་ཐོག་ལས་ ལེགས་ཤོམ་སྦེ་ར་ ཧ་གོ་སྟེ་ཡོད་པའི་གནས་ཚུལ།

༉ གནམ་བྱཱར་གྱི་ཆར་ཆུ་ འགོ་བཙུགསཔ་དང་བསྟུན་ རྒྱལ་ས་ལྟེ་བ་ལུ་ ཆར་ཆུ་གིས་ ཆུ་གཡུར་ཚུ་བསུབས་པའི་ཁར་ ཁྲོམ་ལམ་བདའ་སྟེ་ཡོད་མི་ ས་འོག་བཙོག་དུང་ནང་ལས་ བཙོག་ཆུ་རྦད་འོང་མི་ལུ་བརྟེན་ སྣུམ་འཁོར་ཚུ་གི་རྒྱུན་འགྲུལ་ལུ་ བར་ཆད་རྐྱབ་མ་ཚད་ རྐང་སྟོང་འགྱོ་མི་ཚུ་ དྲི་ངན་གྱིས་ ལཱ་ཁག་རྐྱབ་པའི་ མཐོང་གསལ་བྱུངམ་ཨིན་མས།  
ཁྲོམ་ལམ་བདའ་སྟེ་ འདི་བཟུམ་མའི་ མཛེས་ཆ་མེད་པའི་ མཐོང་གསལ་བྱུངམ་ད་ མི་ཚུ་གིས་ དེ་འཕྲོ་ལས་ པར་བཏབ་སྟེ་ མི་སྡེ་བརྡ་བརྒྱུད་ཚུ་ནང་ བཙུགས་དོ་ཡོདཔ་མ་ཚད་ མི་ཚུ་གིས་ ཁྲོང་ཁྲོ་ལང་བའི་ བསམ་འཆར་འདྲ་མིན་སྣ་ཚོགས་ བཀོདཔ་ཨིན་མས།  
མ་གཞི་ ཁྲོམ་སྡེ་ཡིག་ཚང་གིས་ འདས་པའི་ལོ་ཚུ་ནང་ ཆུ་གཡུར་ལམ་ལུགས་ཚུ་ ལེགས་བཅོས་ཐོག་ལས་ རྒྱ་སྦོམ་བཟོ་ཡོད་རུང་ དཀའ་ངལ་སེལ་ཐབས་འབད་མ་ཚུགས་པས།  
ཕྱོགས་གཅིག་ལས་བལྟ་བ་ཅིན་ ལོ་བསྟར་བཞིན་དུ་ ཁྲོམ་སྡེའི་མི་འབོར་ ཡར་སེང་འགྱོ་མི་དང་བསྟུན་ སྒྲིང་ཁྱིམ་ལ་སོགས་པའི་ གཞི་རྟེན་མཐུན་རྐྱེན་ཚུ་ཡང་ མང་སུ་སྦེ་ར་ བཟོ་སྐྲུན་འབད་བའི་ཁར་ ས་གནས་ནང་སྡོད་མི་ཚུ་གིས་འབད་རུང་ སྣང་བ་གང་ཤར་ཐོག་ལས་ ཕྱགས་སྙིགས་རག་རོ་ཚུ་ ཆུ་གཡུར་ནང་ ག་ལྷོད་བཀོག་མི་ལུ་བརྟེན་ ཆར་དུས་སྐབས་ འཕྲལ་འཕྲལ་སྦེ་ར་ ཆུ་གཡུར་བསུབས་པའི་ དཀའ་ངལ་བྱུངམ་ཨིན་མས།  
འཕྲལ་ཁམས་ཅིག་ཁར་ ཁྲོམ་སྡེའི་ལས་བྱེདཔ་ སྡེ་ཚན་ཅིག་གིས་ ཆུ་གཡུར་བསུབས་མི་ཚུ་ སེལ་བཏང་པའི་སྐབས་ ཆུ་གཡུར་ནང་ ཆུ་ཤོག་དང་ གྱིབ་དམ་ གོ་ལ་ར་རྡུག་ ཀྲེབ་ཀྲེམ་ལ་སོགས་པའི་ རག་རོ་མང་ཧིང་རྫོགསཔ་ཅིག་ བཏོན་བཀོག་དགོཔ་ཐོན་ནུག།  
མ་གཞི་ ཆུ་གཡུར་གྱི་ ཚད་གཞི་ལུ་བལྟ་བ་ཅིན་ ཆར་ཆུའི་ཤོང་ཚད་ཡོད་རུང་ རུལ་མ་བཏུབ་པའི་ ཕྱགས་སྙིགས་རག་རོ་ཚུ་གིས་ ཆུ་གཡུར་བསུབས་ཏེ་ ཆུ་ཕྱི་ཁར་ ཐོན་འགྱོ་དོ་ཡོདཔ་ལས་ ཁྲོམ་སྡེའི་ལཱ་འབད་མི་ཚུ་གིས་ ཨ་རྟག་ར་ ཉོགས་བཤད་བཀོདཔ་ཨིན་མས།  
ཆུ་གཡུར་ནང་ ཆུ་དུང་དང་ ཊི་བི་རྒྱུན་ཐག་ཚུ་ བཙུགས་མི་ལུ་བརྟེན་ ཕྱགས་སྙིགས་རག་རོ་ཚུ་ཐོགས་ཏེ་ ཆུ་བསུབས་དོ་ཡོདཔ་ད་ ཁྲོམ་སྡེའི་འགོ་དཔོན་ཚུ་གིས་འབད་བ་ཅིན་ ཆུ་གཡུར་ནང་ ཆུ་དུང་དང་ ཊི་བི་རྒྱུན་ཐག་ཚུ་ རྩ་ལས་ར་ བཙུགས་མ་ཆོགཔ་ལས་ གལ་སྲིད་ ཤེས་རྟོགས་འབྱུང་པ་ཅིན་ ཉེས་ཆད་ཚུ་ ཡངས་ཆག་མེད་པར་ བཀལ་དོ་ཡོདཔ་ཨིན་མས།  
རུལ་མ་བཏུབ་པའི་ ཕྱགས་སྙིགས་ཚུ་ལུ་བརྟེན་ མཐའ་འཁོར་གནས་སྟངས་ལུ་ གནོད་ཉེན་སྦོམ་ཡོདཔ་ལས་ ཆུ་ཤོག་ལག་ལེན་འཐབ་མ་ཆོག་པའི་ བཀག་དམ་འབད་བའི་ཤུལ་ལུ་ གོ་བརྡའི་ལས་རིམ་ཚུ་ ག་དེམ་ཅིག་ར་ འགོ་འདྲེན་འཐབ་རུང་ སྤྱིར་བཏང་མི་མང་གི་ གོམས་གཤིས་བསྒྱུར་བཅོས་འབད་མ་ཚུགསཔ་ལས་ མཐར་འཁྱོལ་འབྱུང་མ་ཚུགས།  
ཁྲོམ་གྱི་ས་ཁོངས་དང་ གཡུས་ཚན་ཚུ་ནང་ལས་ཕར་ ག་ལྷོད་བཀོག་བཞག་མི་ གྱིབ་དམ་དང་ ཤེལ་དམ་ དེ་ལས་ ཆུ་ཤོག་གི་རིགས་ཚུ་ ལག་ལེན་འཐབ་མི་ ལས་སྡེ་ཁོང་རང་གིས་ ལོག་ཉོ་བ་ཅིན་ བསྡུ་བཞག་ནི་དང་ ཡང་ཅིན་ བསག་བཞག་ནི་ལུ་ ཕན་ཁྱད་འབྱུང་ཚུགས་ནི་ཨིན་མས།  
རུལ་མ་བཏུབ་པའི་ ཕྱགས་སྙིགས་ཚུ་ བསྐྱར་བཟོ་འབད་ཚུགས་པའི་ཁར་ ལཱ་གཡོག་བཟོ་ཚུགས་པའི་ གོ་སྐབས་ཡོདཔ་ལས་ འབྲེལ་ཡོད་དབང་འཛིན་ཚུ་གིས་ དམིགས་བསལ་དུ་ ཆར་ཆུའི་དུས་ཚོད་ལུ་ ཆུ་གཡུར་བསུབས་པའི་ ཡུན་རིང་གི་དཀའ་ངལ་བསལ་ནིའི་ ཐབས་ལམ་བཏོན་དགོཔ་འདུག།

༉ སང་ཕོད་ རྒྱལ་ཡོངས་ཚོགས་སྡེའི་བཙག་འཐུ་ འགོ་འདྲེན་འཐབ་པའི་སྐབས་ དོ་འགྲན་འབད་ནིའི་དོན་ལུ་ དང་འདོད་བསྐྱེད་མི་ མི་ངོམ་གྱི་གྱངས་ཁ་ ལེ་ཤ་ཐོན་མི་ལུ་ལྟཝ་ད་ ངོས་ལེན་ལེགས་ཤོམ་ཡོད་པའི་ བརྡ་མཚོན་གསལ་སྟོན་ འབདཝ་ཨིན་མས།  
ད་ལྟོའི་ གནས་སྟངས་ནང་བཟུམ་ཅིག་འབད་བ་ཅིན་ དང་འདོད་ཅན་གྱི་ མི་ངོམ་ཚུ་ ཐོ་བཀོད་འབད་ནིའི་བྱ་རིམ་ འགོ་མ་བཙུགས་མི་ལུ་བརྟེན་ མི་ངོམ་གྱི་གྱངས་ཁ་དེ་ ད་རུང་ བསྒྱུར་བཅོས་འགྱོ་ནི་བཟུམ་ཅིག་འདུག།  
རྫོང་ཁག་༢༠ ལས་ མི་ངོམ་བསྡོམས་༡༢༨ ཐོན་མིའི་གྲས་ལས་ ཨམ་སྲུ་༧ གྱིས་ འབྲུག་གི་བཙག་འཐུ་ལྷན་ཚོགས་དང་གཅིག་ཁར་ ཐོ་བཀོད་འབད་ཡོདཔ་ད་ དེ་ཡང་ གཙོ་བོ་ར་ བཙག་འཐུའི་ཁྲིམས་ལུགས་ཀྱི་ གྲོས་བསྡུར་ཞལ་འཛོམས་ནང་ བཅའ་མར་གཏོགས་ནིའི་དོན་ལུ་ཨིན་མས།  
ད་ལྟོ་ཚུན་ གོ་གནས་གུ་ཡོད་མི་ཚུ་མ་བརྩིས་བར་ བསྐྱར་ཞིབ་ཚོགས་ཁང་གི་ སྡོད་ཁྲིའི་དོན་ལུ་ དོ་འགྲན་འབད་ནི་གི་ དང་འདོད་བསྐྱེད་མི་གསརཔ་ ལེ་ཤ་ཐོན་མི་དེ་ མཐོ་ཤོས་ཅིག་ཨིན་པའི་ མངོན་གསལ་བྱུངམ་ཨིན་མས།  
རྒྱལ་ཁབ་ནང་ རྒྱལ་ཡོངས་ཚོགས་སྡེའི་བཙག་འཐུ་ འགོ་དང་པའི་སྐབས་ རྫོང་ཁག་༥ ལས་ དང་འདོད་ཅན་གྱི་ མི་ངོམ་འཐོན་མི་ མེད་པ་ལུ་བརྟེན་ བཙག་འཐུ་གོ་རིམ་༢ སྦེ་ འགོ་འདྲེན་འཐབ་དགོཔ་བྱུང་ཡོདཔ་ད་ སྤྱི་ལོ་༢༠༠༧ གྱི་ཟླཝ་༡༢ པའི་ནང་ རྫོང་ཁག་༡༥ འི་དོན་ལུ་ གོ་རིམ་དང་པའི་ བཙག་འཐུ་འགོ་འདྲེན་འཐབ་ཡོདཔ་བཞིན་དུ་ ལྷག་ལུས་རྫོང་ཁག་ མགར་ས་དང་ ཧཱ་ ལྷུན་རྩེ་ བཀྲིས་གཡང་རྩེ་ དེ་ལས་ ཐིམ་ཕུག་གི་དོན་ལུ་ སྤྱི་ལོ་༢༠༠༨ ཀྱི་ཟླཝ་༡ པའི་ནང་ འགོ་འདྲེན་འཐབ་ཡོདཔ་བཞིན་དུ་ རྒྱལ་ཡོངས་ཚོགས་སྡེའི་ བཙག་འཐུ་འགོ་དང་པའི་ནང་ ཨམ་སྲུ་༦ བརྩིས་ཏེ་ མི་ངོམ་བསྡོམས་༥༢ ཐོན་ནུག།  
སྤྱི་ལོ་༢༠༡༣ ལུ་ བཙག་འཐུ་ལྷན་ཚོགས་ཀྱིས་ རྒྱལ་ཡོངས་ཚོགས་སྡེའི་ བཙག་འཐུ་ཐེངས་༢ པའི་དོན་ལུ་ དོ་འགྲན་འབད་མི་ ཨམ་སྲུ་༤ བརྩིས་ཏེ་ མི་ངོམ་༦༧ ཐོ་བཀོད་འབད་ཡོདཔ་ད་ དེ་བསྒང་ བསམ་རྩེ་ལས་ མི་ངོམ་༧ དང་ སྤ་རོ་ལས་༥ ཐོན་མི་དེ་ མཐོ་ཤོས་ཅིག་ཨིན་མས།  
ད་རེས་འབདཝ་ད་ གྱངས་ཁ་དེ་ ཧ་ལམ་ལོག་ལྟབ་ཀྱིས་ ཡར་སེང་སོང་ཡོདཔ་ད་ དེ་ཡང་ བསམ་རྩེ་དང་ སྤ་རོ་ལས་ དང་འདོད་ཅན་གྱི་ མི་ངོམ་༤ རེ་དང་ དར་དཀར་ནང་ལས་༡༨ ཐོན་མི་དེ་ མཐོ་ཤོས་ཨིནམ་ད་ དེ་གི་ཤུལ་ལས་ར་ མོང་སྒར་ལས་༡༣ དང་ རྩི་རང་ལས་༡༠ ཐོན་ཡོདཔ་ད་ སྤྱིར་སྙོམས་ལུ་ རྫོང་ཁག་རེ་ལས་ མི་ངོམ་༦ དེ་རེ་ ཐོན་ནུག།  
བསྒྱུར་བཅོས་མ་འགྱོ་མི་དེ་ར་ ཨམ་སྲུའི་གྱངས་ཁ་དེ་ཨིནམ་ད་ དེ་ཡང་ བཙག་འཐུ་ཐེངས་དང་པའི་ནང་ མི་ངོམ་༦ དང་ ཐེངས་༢ པའི་ནང་༤ དེ་ལས་ སང་ཕོད་ཀྱི་བཙག་འཐུ་ནང་༧ དེ་ཅིག་ འཐོན་ནིའི་འོས་འཚམས་འདུག།  
མ་གཞི་ བརྟག་ཞིབ་དང་འཁྲིལཝ་ད་ ཚོགས་རྒྱན་བཙུགས་མི་ཚུ་ལུ་ ཕོ་མོའི་དབྱེ་བ་མེད་པའི་ གསལ་སྟོན་བྱུང་རུང་ མི་སྡེ་ནང་ ད་ལྟོའི་བར་ན་ཡང་ ཨམ་སྲུ་དང་ཕྱདཔ་ད་ ཕོ་སྐྱེས་ཚུ་ འགོ་ཁྲིདཔ་འབད་ནི་ལུ་ ལྕོགས་གྲུབ་ཡོད་པའི་ མནོ་ལུགས་དེ་ སྤང་དགོཔ་འདུག།  
རྒྱལ་ཡོངས་ཚོགས་སྡེ་དེ་ མི་སྡེའི་ སྲིད་དོན་བྱ་རིམ་ནང་ གལ་གནད་ཅན་གྱི་ འགན་ཁུར་འབག་མི་ སྲིད་དང་འབྲེལ་བ་མེད་པའི་ གཙུག་སྡེ་ཅིག་ཨིནམ་ལས་ གཞུང་སྐྱོང་ཚོགས་པ་དང་ ལྡོག་ཕྱོགས་ཚོགས་པའི་ ལཱ་འགན་དང་བྱ་རིམ་ཚུ་ ལྟ་རྟོག་དང་ བསྐྱར་ཞིབ་འབད་བའི་ཁར་ རྒྱལ་ཡོངས་ཀྱི་གནད་དོན་དང་ བཅའ་ཁྲིམས་དང་འབྲེལ་བའི་ གནད་དོན་ཚུ་གི་ཐོག་ལུ་ གྲོས་བསྡུར་འབད་མི་ཅིག་ཨིན།  
ཤུལ་མའི་ རྒྱལ་ཡོངས་ཚོགས་སྡེའི་བཙག་འཐུ་ལུ་བརྟེན་ ང་བཅས་རའི་ དམངས་གཙོའི་རིང་ལུགས་ནང་ མདུན་སྐྱོད་ག་དེམ་ཅིག་འབད་ཡོདཔ་ཨིན་ན་ ཤེས་རྟོགས་འབྱུང་ཚུགས་ནི་མས་ཟེར་ ཞུ་ནི་ཨིན།

༉ ཁ་ཙ་ རྒྱལ་ཡོངས་ཚོགས་སྡེ་གིས་ རྩིས་ལོ་༢༠༢༠ དང་༢༠༢༡ ལོའི་འཆར་དངུལ་ལུ་ གྲོས་འདེབས་ཁག་༧ འབད་བའི་ཁར་ དཔྱད་ཡིག་༢ ཆ་འཇོག་གྲུབ་གནང་ཡི།  
ཚོགས་སྡེ་ནང་ འཐུས་མི་༢༡ ཡོད་མི་ག་ར་གིས་ རྒྱབ་སྐྱོར་འབད་ཡོདཔ་ལས་ གོང་འཁོད་རྩིས་ལོའི་ འཆར་དངུལ་དཔྱ་བགོ་དང་ དཔྱད་ཡིག་༢ བསྐྱར་གྲོས་དོན་ལུ་ རྒྱལ་ཡོངས་ཚོགས་འདུ་ནང་ ལོག་གཏང་ནི་ཨིན་པས།  
གྲོས་འདེབས་ཚུའི་གྲས་ལས་དང་པ་ རྩིས་ལོ་༢༠༢༠ དང་༢༠༢༡ གི་ རྒྱལ་ཡོངས་འཆར་དངུལ་ཚོད་རྩིས་དང་ རྩིས་ལོ་༢༠༢༠ དང་༢༠༢༡ ལོའི་ འཆར་དངུལ་དཔྱ་བགོའི་ནང་ ངལ་གསོ་དངུལ་བསྒྱུར་སྐོར་འཁོད་དེ་མེདཔ་ལས་ རྩིས་ལོ་༢༠༢༠ དང་ ༢༠༢༡ གི་ རྒྱལ་ཡོངས་འཆར་དངུལ་སྙན་ཞུ་ནང་ དངུལ་བསྒྱུར་སྐོར་བཀོད་ཡོད་མི་དེ་ ཚོགས་སྡེ་གིས་ཕྱིར་དབྱུང་འབད་ཡི།  
ཚོགས་སྡེ་གིས་ བསིལ་མཛོད་ཡོད་པའི་སྣུམ་འཁོར་ཚུ་ མཁོ་སྤྲོད་འབད་དགོ་པའི་ ཡུན་བརྟན་གྱི་ཐོག་ལས་ ལག་ལེན་འཐབ་ཚུགས་ནིའི་དོན་ལུ་ གཞུང་གིས་ ཚད་ཆུང་ཀུའི་བསིལ་མཛོད་ཚུ་ ལག་ལེན་འཐབ་ནི་དང་ མཉམ་ལས་ཚོགས་སྡེ་དང་ སོ་ནམ་སྡེ་ཚན་ཚུ་དང་གཅིག་ཁར་ མཉམ་འབྲེལ་འབད་དགོ་པའི་ གྲོས་འདེབས་འབད་ཡི།  
ཁག་འབགཔ་དུས་ཡུན་ཚང་མི་དང་ ཡང་ན་ དགོངས་ཞུའི་དུས་ཚོད་རན་མི་ཚུ་ལུ་མ་གཏོགས་ གཞན་ཚུ་ལུ་ ངལ་གསོའི་ འགྲུལ་འཐུས་སྤྲོད་ནི་ཚུ་ རྩིས་ལོ་མཇུག་བསྡུ་ཁམས་ལུ་ སྤྲོད་ནི་སྦེ་ དུས་ཚོད་ཕར་འགྱངས་འབད་ཡི།  
གཞུང་གིས་བསིལ་མཛོད་ཁང་ བཟོ་སྐྲུན་འབད་ནིའི་དོན་ལུ་ མ་དངུལ་ དངུལ་ཀྲམ་ས་ཡ་༨༠ དཔྱ་གོ་འབད་མི་དེ་ སོ་ནམ་པ་ཚུ་ལུ་ བགོ་སྐབས་སྦོམ་བཟོ་བའི་ཁར་ སོ་ནམ་ལས་སྡེ་གོང་འཕེལ་གཏང་ནི་ལུ་ ཕན་ཐོགས་འབྱུང་མ་ཚུགས་པར་ ཡོད་མི་དེ་ཡང་ འཕྲལ་མགྱོགས་ར་ ལོག་ལག་ལེན་འཐབ་དགོཔ་སྦེ་ གྲོས་འདེབས་འབད་ཡི།  
སོ་ནམ་ཐོན་སྐྱེད་ཚུ་ དུས་ཡུན་རིངམོ་སྦེ་ སྤུས་ཚད་དང་ལྡནམ་སྦེ་ བཀྲམ་སྤེལ་འབད་ཚུགསཔ་བཟོ་ཐབས་ལུ་ བསིལ་ལྡན་གྱི་ སྣུམ་འཁོར་མཁོ་སྤྲོད་འབད་དགོ་པའི་ གྲོས་འདེབས་འབད་ཡོདཔ་ད་ ཡུན་བརྟན་ཐོག་ལས་ ཚུལ་ལྡན་ལག་ལེན་འཐབ་ཚུགས་ནིའི་དོན་ལུ་ གཞུང་གིས་ ཤོང་ཚད་ཆུང་ཀུའི་ བསིལ་མཛོད་ལག་ལེན་འཐབ་ནི་དང་ མཉམ་ལས་ཚོགས་སྡེ་དང་གཅིག་ཁར་ མཉམ་འབྲེལ་འབད་དགོ་པའི་ གྲོས་འདེབསའབད་ཡི།  
ཅུ་ནི་ཁོ་ལའི་རྡོ་ལོ་མ་ཡེཊ་དེ་ རྒྱལ་ཁབ་ཀྱི་ ས་གཏེར་ལས་འཛིན་ཚད་ལུ་ རྩིས་སྤྲོད་འབད་ནིའི་ གྲོས་ཐག་བཅད་ཡོདཔ་ད་ ཚོགས་སྡེའི་འཐུས་མི་ཚུ་གིས་ རྒྱལ་ཁམས་ཀྱི་ས་གཏེར་དེ་གིས་ མི་རེ་གཉིས་ལུ་རྐྱངམ་གཅིག་ ཕན་ཐོགས་ནི་མེན་པར་ ག་ར་ལུ་ ཁེ་ཕན་འཐོབ་དགོ་ཟེར་ཨིནམ་ད་ ནད་ཡམས་ལུ་བརྟེན་ ནང་འཁོད་འོང་འབབ་མར་བབས་སོང་ཡོད་མི་ལུ་ དེ་གིས་ ཕན་ཐོགས་འབྱུང་འོང་ཟེར་ ཚོགས་ཆུང་གི་ ཁྲི་འཛིན་གྱིས་ཞུ་ཡི།  
གཏེར་ཁ་དང་ས་གཏེར་འཛིན་སྐྱོང་བཅའ་ཁྲིམས་དེ་ འཕྲི་སྣོན་མ་འབད་ཀྱི་རིང་ ས་གཏེར་གསརཔ་དང་ གཏེར་ཁ་གླར་སྤྱོད་ཀྱི་དུས་ ཡུན་ཚང་མི་ཚུ་ འཕྲོ་མཐུད་དེ་ ས་གཏེར་ལས་འཛིན་ཚད་ལུ་ སྤྲོད་ནི་སྦེ་ ཚོགས་སྡེ་གིས་ཐག་བཅད་ཡི།  
ཚོགས་སྡེ་གིས་ དཔལ་འབྱོར་ཡར་འཕར་དང་ གཡོག་གི་གོ་སྐབས་དོན་ལུ་ ནང་བཟོ་དང་བཟོ་གྲྭ་ཆུང་བ་ ཡར་དྲག་གཏང་ ནིའི་དོན་ལུ་ ཤར་ཕྱོགས་རྫོང་ཁག་ཚུ་ནང་ ནང་བཟོ་དང་བཟོ་གྲྭ་ཆུང་བ་ གཞི་བཙུགས་འབད་ནིའི་དོན་ལུ་ཡང་ གྲོས་འདེབས་ འབད་ཡི།  
སྤུ་ན་གཙང་ཆུ་ གློག་མེ་ལས་འགུལ་དང་པ་དེ་ སྤྱི་ལོ་༢༠༢༥ ཚུན་ ཕར་འཕུད་རྐྱབ་མི་དེ་ལུ་ ཚོགས་སྡེ་གིས་འབད་བ་ཅིན་ ཚ་གྱང་སྦོམ་ཡོད་ཟེར་ཨིནམ་ད་ ཟད་འགྲོ་བསྡོམས་ཀྱིས་ དངུལ་ཀྲམ་ཐེར་འབུམ་༣༥ ལས་ དངུལ་ཀྲམ་ཐེར་འབུམ་༩༤ ལུ་ ཡར་སེང་སོང་མི་དང་ ཁག་འབགཔ་ལ་ལོ་གིས་ འོས་འབབ་མེད་པའི་ དངུལ་ཀྲམ་ཐེར་འབུམ་༧ དེ་ཅིག་ ཐོབ་བརྗོད་རྫུས་མ་བཟོ་མི་ལུ་ཡང་ ཚ་གྱང་ཡོད་ཟེར་ཨིན་པས།  
ཚོགས་སྡེ་གིས་ ལས་འགུལ་དེ་ནང་ ལས་འགུལ་དང་གྲལ་གཏོགས་མེད་མི་ རང་དབང་གི་དབྱེ་ཞིབ་འབད་མི་ བཙུགས་ཏེ་ དཀའ་ངལ་སེལ་ཐབས་ འབད་དགོ་པའི་གྲོས་འདེབས་འབད་ཡི།  
ལོ་ཐོག་དང་ སྒོ་ནོར་ཉམས་གསོ་དོན་ལུ་ བརྟན་རྩ་མ་དངུལ་ས་ཡ་༦༩ ཡར་སེང་སོང་ཡོད་རུང་ མ་དངུལ་དེ་ཚུ་ ལག་ལེན་མ་ འཐབ་པར་ རི་དྭགས་སེམས་ཅན་གྱིས་ གནོད་ཉེན་བྱུང་མི་ཚུ་ལུ་ ཁེ་ཕན་མ་བྱུང་པར་ཡོད་མི་དེ་ཡང་ མི་སེར་ཚུ་ལུ་ ཕན་ཐོགས་ཚུགསཔ་བཟོ་ནིའི་དོན་ལུ་ མ་དངུལ་དེ་ འཕྲལ་མགྱོགས་ར་ ལག་ལེན་འཐབ་ཚུགསཔ་ བཟོ་དགོ་པའི་ གྲོས་འདེབས་འབད་ཡི།  
སྤྱིར་བཏང་གྲོས་འདེབས་ནང་ ནད་ཡམས་ཀྱིས་ དཔལ་འབྱོར་དང་མི་སྡེ་སྤྱིར་བཏང་ལུ་ གདོང་ལེན་སྦོམ་བྱུང་སྟེ་ཡོདཔ་ལས་ འཕྲལ་ཁམས་ཀྱི་འཆར་དངུལ་ནང་ ནང་འཁོད་ཐོན་སྐྱེད་ལུ་ རྒུད་ཕོག་ཡོདཔ་ལས་ མི་དམངས་ཟད་འགྲོ་ནང་ ས་ཡ་ལས་བཅད་ ཚུལ་མིན་ སྤྱོད་དེ་ཡོདཔ་ལས་ རྩིས་ཞིབ་དང་དམངས་རྩིས་ཚོགས་ཆུང་ནང་ གྲོས་འདེབས་འབད་ཡི།  
ཚོགས་སྡེ་གིས་ དངུལ་རྩིས་ལྷན་ཁག་དང་ འབྲེལ་ཡོད་ཚུ་གིས་ མ་དངུལ་ཚད་ཅིག་ལས་མེད་མི་དེ་ ཚུལ་ལྡན་སྦེ་ ལག་ལེན་ འཐབ་ཚུགསཔ་བཟོ་ཐབས་ལུ་ ཟད་འགྲོ་ཚད་ལྡན་སྦེ་ གཏང་དགོ་པའི་ གྲོས་འདེབས་འབད་ཡི།  
ཁྲིམས་བཟོའི་ཟིན་འགོད་ལག་དེབ་༢༠༡༦ ནང་ འབྲི་བཀོད་དང་ཟིན་བྲིས་བཀོད་ཐངས་ཚུ་ དཔྱད་ཡིག་བརྩམ་པའི་སྐབས་ གཅིག་མཚུངས་དང་ ཡར་དྲག་གཏང་ནི་ལུ་ འབྲེལ་མཐུད་ཡོདཔ་ལས་ ངེས་བརྟན་བཟོ་ནིའི་དོན་ལུ་ ལག་ལེན་འཐབ་དགོཔ་ སྦེ་ཡོད་རུང་ རྩིས་ལོ་༢༠༢༠ དང་༢༠༢༡ གི་ འཆར་དངུལ་དཔྱ་བགོའི་དཔྱད་ཡིག་དང་༢༠༢༩ དང་༢༠༢༠ ལྷན་ཐབས་འཆར་ དངུལ་དཔྱད་བགོའི་དཔྱད་ཡིག་དེ་ ཟིན་འགོད་ལག་དེབ་དང་འཁྲིལ་ཏེ་མེདཔ་ལས་ ད་ལས་ཕར་ ཏི་རུ་དང་དངུལ་སྤྲོད་ནི་ དེ་ལས་ རྩིས་ཀྱི་ཐད་ དེ་དང་འཁྲིལ་ འབད་དགོ་པའི་གྲོས་འདེབས་ འབད་ཡོད་པའི་གནས་ཚུལ།

༉ འབྲུག་རྒྱལ་ཁབ་ཀྱི་ ལུང་ཕྱོགས་དང་ ས་གནས་ཁག་སོ་སོའི་ནང་ སྔར་སྲོལ་ལམ་ལུགས་རེ་ཡོད་མི་ཚུ་ ཕ་བརྒྱུད་བུ་བརྒྱུད་སྦེ་ བདག་འཛིན་འཐབ་སྟེ་ ཉམས་སྲུང་འབད་ཡོད་རུང་ ད་རེས་ནངས་པར་ མཐའ་ཟུར་གྱི་ གཡུས་སྒོ་ཚུ་ནང་ རང་ལུགས་ཀྱི་ ལམ་ལུགས་སྲོལ་ མི་ཉམས་གོང་འཕེལ་གཏང་ནི་ལུ་ ལཱ་ཁག་གཏང་དོ་ཡོདཔ་ཨིན་མས།

མ་གཞི་ ལམ་སྲོལ་གོང་འཕེལ་གཏང་ནི་དེ་ རྒྱལ་ཡོངས་དགའ་སྐྱིད་དཔལ་འཛོམས་ཀྱི་ ཀ་ཆེན་༤ གི་གྲངས་སུ་ ཚུད་དེ་ཡོདཔ་ལས་ ང་བཅས་ཀྱིས་ གལ་གནད་ཅན་ཅིག་སྦེ་ བརྩི་མཐོང་བསྐྱེདཔ་ཨིན་རུང་ མི་སྡེ་བསྒྱུར་བཅོས་འགྱོ་བའི་ ནམ་དུས་ལུ་ གདོང་ལེན་གསརཔ་ཚུ་ བྱུངམ་ཨིན་མས།

དེ་ཡང་ རྒྱལ་ཁབ་གོང་འཕེལ་འགྱོ་མི་དང་བསྟུན་ ཕམ་ཚུ་གིས་ རང་སོའི་ཨ་ལོ་ཚུ་ ཤེས་ཡོན་སྦྱང་བཅུགཔ་མ་ཚད་ ན་གཞོན་ཚུ་ གྲོང་གཡུས་ལས་ ཁྲོམ་ཁ་ལུ་ གནས་སྤོ་འོང་པའི་ གནད་ལུ་བརྟེན་ གཡུས་ཁར་སྡོད་མི་ རྒན་རྒས་རྐྱངམ་གཅིག་ ལུས་ནི་དེ་གིས་ མི་སྡེའི་ནང་ དུས་སྟོན་བརྩི་སྲུང་སྐབས་ ཞབས་ཁྲ་དང་ འཆམ་རྐྱབ་མི་མེད་པའི་ དཀའ་ངལ་བྱུང་སྟེ་འདུག།

དཔེར་ན་ འདས་པའི་ཟླཝ་ནང་ ལྷུན་རྩེ་སྐམ་དར་སྤྱི་འོག་ནང་ བཟའ་ཚང་ཅིག་གིས་ ཁོང་རའི་ཡུལ་ལྷ་གསོལ་མ་བཏུབ་མི་ལུ་བརྟེན་ ཁྱིམ་གུང་པ་༢༤ གིས་ བཟའ་ཚང་གི་ འཐུས་མི་དེ་ ཁྲིམས་སར་བསྐྱལ་ཏེ་ ཁྲིམས་གཏུགས་འབད་ནུག།

སྐམ་དར་སྤྱི་འོག་གིས་ དང་ཕུ་ལས་ར་ རང་ཟླ་༧ པའི་ཚེས་༡༤ ལུ་ ས་གནས་སྦལཔ་ཟོར་ ཙན་དན་ཤིང་གི་རྩ་བར་དང་ ཚེས་༡༥ ལུ་ སྟག་མོ་ཆུ་སྤྱོད་འོག་དང་ ཕ་གི་གདུང་སྤྱི་འོག་ དེ་ལས་ སྐམ་དར་སྤྱི་འོག་༣ གྱིས་ སྟག་སྐད་ལ་ ལྷ་ཁང་ནང་སྦེ་ ལྶ་མོ་དང་ མགོན་པོ་༢ ཀྱི་ སྐུ་འཆམ་མཇལ་ཁ་གནངམ་ད་ བྲོའི་གདངས་འབྱངས་འཐེན་སྲོལ་ཡོདཔ་ཨིན་མས།

འདི་འབདཝ་ད་ བྲོ་དཔོན་དེ་ ལོ་ན་རྒས་མི་ལུ་བརྟེན་ ལྕོགས་གྲུབ་མེད་པར་ ལྷ་གསོལ་གྱི་ དུས་ཚོད་ནང་ འབྲེལ་གཏོགས་མ་འབད་བའི་ཁར་ བུམོ་གིས་ཡང་ བྲོ་དཔོན་གྱི་ཚབ་སྦེ་ མི་ངོམ་བཏོན་མ་བཏུབ་ནི་དེ་གིས་ ཁྲིམས་འདུན་ལུ་ བཤེར་ཡིག་བཙུགས་ཡོདཔ་ཨིན་མས།

བདུན་ཕྲག་འདི་ནང་ བྲོ་དཔོན་གྱི་བུམོ་ ཤེས་རབ་སྒྲོལ་མ་ལུ་ ལྷ་གསོལ་དུས་སྟོན་ནང་ བཅའ་མར་གཏོགས་མ་བཏུབ་པའི་ ཉེས་ཆད་དངུལ་ཀྲམ་༡༠༠,༠༠༠ བཀལ་ཡོདཔ་བཞིན་དུ་ མོ་གིས་ཡང་ དམངས་ཁར་སྤྲོད་ནི་སྦེ་ ཁས་ལེན་འབད་ཡོདཔ་ཨིན་རུང་ སོ་ནམ་ཞིང་པ་ཚུ་གི་དོན་ལུ་ ཉེས་ཆད་དངུལ་ཀྲམ་འབུམ་༡ བཀལ་མི་དེ་ མནོ་བསམ་བཏང་མ་ཚུགསཔ་ཅིག་ཨིན་མས།

མ་གཞི་ ད་ལས་ཕར་ ཤེས་རབ་སྒྲོལ་མ་གིས་ ལྷ་གསོལ་སྐབས་ བཅའ་མར་མ་གཏོགས་རུང་ བཏུབ་ནི་ཨིན་རུང་ བཟའ་ཚང་ཅིག་ལུ་ འདི་བཟུམ་མའི་ ཉེས་ཆད་བཀལ་མི་དེ་ འོས་ལྡན་ཅིག་ མི་མཐོངམ་མས།

ག་འཆརཔ་ཟེར་བ་ཅིན་ གཡུས་མི་ཉམ་ཆུང་ལུ་ ཉེས་བྱ་བཀལ་ཏེ་ ང་བཅས་རའི་ ལམ་སྲོལ་མི་ཉམས་གོང་འཕེལ་གཏང་ནི་དེ་ མ་འོངས་པ་ལུ་ གདོང་ལེན་སྦོམ་འབྱུང་ནི་ཨིནམ་ད་ གོང་ལུ་ གསལ་བཀོད་འབད་དོ་བཟུམ་ ད་རེས་ནངས་པར་ ང་བཅས་རའི་ ན་གཞོན་ཚུ་ གཡུས་ཁར་སྡོད་ནི་ལུ་ སྤྲོ་བ་མ་བསྐྱེད་པར་ ཁྲོམ་ཁ་ལུ་ འགྱོ་ནི་གི་ གདམ་ཁ་རྐྱབ་དོ་ཡོདཔ་ལས་ གཡུས་སྒོ་སོ་སོའི་ ལམ་ལུགས་སྲོལ་ཚུ་ འགྲོས་ཀྱིས་བཏང་སྟེ་ ཉམས་འགྱོ་ནི་དེ་ ཐག་ཆོད་ཨིན་མས།

མ་གཞི་ ང་བཅས་ཀྱིས་ ས་གནས་ཀྱི་ ལམ་སྲོལ་ཚུ་ ཉམས་སྲུང་འབད་ནི་དེ་ གལ་གནད་ཅན་ཅིག་ཨིན་རུང་ མི་ངོ་དང་ བཟའ་ཚང་ཚུ་ལུ་ བང་བཙོང་སྟེ་ དུས་སྟོན་ཚུ་ནང་ བཅའ་མར་གཏོགས་བཅུག་ནི་དེ་ ཡུན་བརྟན་མི་འོང་ནི་དང་ རང་སོའི་གཞི་རྟེན་ཐོབ་དབང་ལུ་ཡང་ ཐོ་ཕོག་ནིའི་ ཉེན་ཁ་འདུག།

འདི་འབདཝ་ལས་ རྒྱལ་ཡོངས་ཀྱི་ ལམ་སྲོལ་ཐད་ཁར་ རྒྱལ་ཁམས་ཀྱིས་ རྩ་ཁྲིམས་ཆེན་མོའི་ དགོངས་དོན་དང་འཁྲིལ་ རྒྱལ་ཁབ་ཀྱི་ སྲོལ་རྒྱུན་གྱི་ ལམ་སྲོལ་འདི་ གཉེར་སྲུང་དང་ ཉེན་སྐྱོབ་ ཡར་སྤེལ་དོན་ལུ་ བརྩོན་ཤུགས་བསྐྱེད་དགོཔ་དེ་ ཁག་ཆེ་ནི་ཨིན་རུང་ གཡུས་སྒོ་སོ་སོའི་ ལྷ་གསོལ་ནི་ལ་སོགས་པའི་ དུས་སྟོན་ཚུ་ནང་ བཅའ་མར་གཏོགས་མི་གཏོགས་ཀྱི་ ཐོབ་དབང་ཚུ་ མི་སེར་ཁོང་ར་ལུ་ བཞག་དགོཔ་འདུག་ཟེར་ ཞུ་ནི་ཨིན།

༉ འདས་པའི་ཟླཝ་༤ དེ་ཅིག་གི་ཧེ་མར་ བཀྲིས་སྒང་ སག་སྟེང་ལུང་གཤོང་ནང་ ལ་མཐོ་སར་སྡོད་མི་ཅིག་གིས་ སྣུམ་འཁོར་བོ་ལེ་རོ་༡ ནང་ བོའུ་ཅུང་ལྟེམ་ལྟེ་སྦེ་བཙུགས་ཏེ་ ས་གནས་གཞན་ཁར་ འབག་འགྱོ་བའི་སྐབས་ ཞི་གཡོགཔ་ཨམ་སྲུ་༢ ཀྱིས་མཐོང་སྟེ་ བོའུ་ཅུང་༤ སྲོག་སྐྱབས་འབད་ཡོདཔ་ཨིན་པས།  
ཞི་གཡོགཔ་ཀུན་བཟང་དབང་མོ་དང་ མོ་རའི་ཆ་རོགས་ཀྱིས་ སླབ་མིའི་ནང་ བོའུ་ཅུང་ཚུ་ སྲོག་སྐྱབས་འབད་དགོ་མི་དེ་ཡང་ ཁོང་ར་ བཟོད་མ་ཚུགས་ནི་དེ་གིས་ གསོ་སྐྱོང་འཐབ་ནི་སྦེ་ ལེན་བཞག་ཡི་ཟེར་ཨིན་པས།  
ཕ་གོ་ལེན་དང་ མ་ཟོ་མོ་ལས་ཐོན་མི་ བོའུ་ཅུང་ཚུ་ལུ་ ཀོའི་ཟེར་སླབ་དོ་ཡོདཔ་ད་ ཕ་གཡག་དང་ མ་ཟོ་མོ་ལས་ཐོན་མི་ བོའུ་ཅུང་ཚུ་ལུ་ ཏུས་ཟེར་ སླབ་དོ་ཡོདཔ་ཨིན་པས།  
བོའུ་ཅུང་དེ་ཚུ་ རིགས་བརྒྱུད་ལེགས་ཤོམ་མེནམ་ལས་ ལ་ལོ་ཅིག་གིས་ རྩྭ་འབྲོག་གཞན་ཁར་ སྤོ་འགྱོཝ་ད་ ས་གནས་ནང་ར་ བཀོག་བཞག་དོ་ཡོདཔ་ཨིན་པས།  
ས་གནས་ཀྱི་ མི་སེར་ཚུ་གིས་ མར་དང་ དར་ཚིལ་བྱིན་རུང་ བོའུ་ཅུང་དེ་ཚུ་ ལེན་མི་དཀོན་སུ་འདུག་ཟེར་ སློབ་དཔོན་ཀུན་བཟང་ལྷ་མོ་གིས་ བཤད་པའི་ཁར་ ལ་མཐོ་སར་སྡོད་མི་ཚུ་གིས་ བྱ་ཐབས་མེད་པར་ བོའུ་ཅུང་ཚུ་ བསད་དོ་ཡོད་པའི་ཁར་ ལ་ལོ་ཅིག་གིས་ རྩྭ་འབྲོག་ནང་ར་ བཀོག་བཞག་པའི་ ལོ་རྒྱུས་འདུག་ཟེར་ཨིན་པས།  
མོ་གིས་ སླབ་དོ་བཟུམ་འབད་བ་ཅིན་ བོའུ་ཅུང་ཚུ་ ད་ལྟོ་ རྩྭ་ཡང་བཟའ་མི་ཚུགས་པས་ཟེར་ཨིནམ་ད་ ཇོ་བདག་ལ་ལོ་ཅིག་གིས་ བོའུ་ཅུང་ཚུ་ལུ་ ཨོམ་འགོ་དང་པ་དེ་ར་ མ་བྱིན་པར་བཞགཔ་ལས་ ཤི་མི་ཡང་ འདུག་ཟེར་ཨིན་པས།  
ལ་མཐོ་སར་སྡོད་མི་ཚུ་གིས་ བོའུ་ཅུང་ལེན་མི་འདུག་ཟེར་ ཧ་གོ་བའི་ཤུལ་ལུ་ བོའུ་ཅུང་འབག་འོང་མི་ ལེ་ཤ་ཐོན་དོ་ཡོདཔ་ད་ ཁོང་༢ ཀྱིས་ བོའུ་ཅུང་ཚུ་ བདག་འཛིན་འཐབ་མ་ཚུགས་ནི་དེ་གིས་ ཞི་གཡོགཔ་ཨམ་སྲུ་ཚུ་སྡེ་ཚན་ཅིག་ བཟོ་ཡོདཔ་ཨིན་པས།  
སྡེ་ཚན་གྱི་མིང་ཡང་ མེ་རག་དང་སག་སྟེང་བོའུ་ཅུང་སྡེ་ཚན་ཟེར་ བཏགས་དོ་ཡོདཔ་ད་ སག་སྟེང་དྲུང་ཁག་དང་ སློབ་གྲྭའི་ཞི་གཡོགཔ་ཕོ་སྐྱེས་ཚུ་གིས་ རྒྱབ་སྐྱོར་འབད་ཐོག་ལས་ ད་རེས་ གནས་སྐབས་ཀྱི་ཁྱིམ་ནང་ བོའུ་ཅུང་༢༠ བཞག་ཡོདཔ་ཨིན་པས།  
སྡེ་ཚན་གྱིས་ རང་སོའི་དངུལ་ཕོགས་ལས་ མ་དངུལ་དུམ་གྲ་རེ་བསྡུ་སྟེ་ ཨོམ་དང་ གཞན་ཕྱེ་ཉོཝ་སྟེ་ བོའུ་ཅུང་ཚུ་ གསོ་སྐྱོང་འཐབ་དོ་ཡོདཔ་ད་ ཁོང་འཐུས་མི་ཨམ་སྲུ་༨ ཡོདཔ་བཞིན་དུ་ ས་གནས་གཞན་ཁ་ལས་ གྲོགས་རམ་འབད་མི་ རེ་གཉིས་ཐོན་ཡོདཔ་ཨིན་པས།  
འཐུས་མི་རྣམ་རྒྱལ་སྒྲོལ་མ་གིས་ སླབ་དོ་བཟུམ་འབད་བ་ཅིན་ བོའུ་ཅུང་ཚུ་ སྲོག་སྐྱབས་འབད་ནིའི་དོན་ལུ་ སྡེ་ཚན་བཟོ་ཡི་ཟེར་ཨིནམ་ད་ ཕོ་སྐྱེས་ཚུ་ ནད་ཡམས་བཀག་ཐབས་ལུ་ ས་མཚམས་ལས་ཕར་ ཕྱག་ཞུ་འགྱོཝ་ད་ ཁོང་གི་ཁ་ཐུག་ལས་འབད་རུང་ མི་སྡེ་ལུ་ ཕྱག་ཞུ་དགོ་པས་ཟེར་མནོ་སྟེ་ སྡེ་ཚན་བཟོ་ཡི་ཟེར་ཨིན་པས།  
མོ་གིས་ སླབ་མིའི་ནང་ ཁོང་མང་ཤོས་ར་ ཞི་གཡོགཔ་འབདཝ་ལས་ སྡེ་ཚན་དེ་ ག་དེ་སྦེ་ ཡུན་བརྟན་གནས་ཚུགས་ག་ཟེར་བའི་ཚ་གྱང་ཡོད་ཟེར་ཨིན་པས།  
འཐུས་མི་ཚུ་གིས་ སླབ་དོ་བཟུམ་འབད་བ་ཅིན་ སྡེ་ཚན་གྱི་ དམིགས་ཡུལ་ངོ་མ་ར་ ལ་མཐོ་སར་སྡོད་མི་ཚུ་ལུ་ ཐབས་ལམ་ཅིག་བཏོན་ནི་དང་ དམར་བསད་མར་ཕབ་འབད་ཐབས་ལུ་ཨིན་ཟེར་ཨིནམ་ད་ རྒས་ཤོས་ཚུ་གིས་ ཨ་ལོ་ཚུ་ལུ་ བོའུ་ཅུང་བསད་བཅུག་མི་དེ་ཡང་ ཨ་ལོ་ཚུ་གིས་ སྲོག་གཅོད་སྡིག་པ་ཨིནམ་ ཧ་མ་གོ་ནི་དེ་གིས་ ཨིན་མས་ཟེར་ཨིན་པས།  
སྡེ་ཚན་གྱིས་ བྱང་སེམས་སེམས་ཅན་ཚེ་ཐར་ཚོགས་པ་ལུ་ཡང་ རྒྱབ་སྐྱོར་འཚོལ་ཡོད་རུང་ ནད་ཡམས་ལུ་བརྟེན་ སག་སྟེང་ལུ་ འོང་མ་ཚུགས་པས་ཟེར་ འཐུས་མི་ཅིག་གིས་ བཤད་པའི་ཁར་ ད་ལྟོ་ གནས་སྐབས་ཅིག་གི་དོན་ལུ་ ཟླ་རིམ་བཞིན་དུ་ དངུལ་ཕོགས་དངུལ་ཀྲམ་༣,༠༠༠ རེ་སྤྲོད་དེ་ བདག་འཛིན་འཐབ་མི་ཅིག་ བཙུགས་བཞག་སྟེ་ཡོད་ཟེར་ཨིན་པས།  
ལོ་བསྟར་བཞིན་དུ་ བོའུ་ཅུང་སྟོང་ཕྲག་ལས་བཅད་དེ་ དཔལ་འབྱོར་གྱི་དོན་ལུ་མེད་པར་ བསད་དགོཔ་ཐོན་ཏེ་འདུག་ཟེར་ སྡེ་ཚན་གྱི་འགོ་ཁྲིདཔ་ ཀུན་བཟང་ལྷམོ་གིས་ བཤད་པའི་ཁར་ འབྲེལ་ཡོད་དབང་འཛིན་ཚུ་གིས་ རྒྱབ་སྐྱོར་འབད་བའི་ རེ་བ་ཡོད་ཟེར་ཨིན་པས།  
ལ་མཐོ་སར་ སྡོད་མི་ཚུ་གིས་འབད་རུང་ བྱ་ཐབས་མེད་པར་ བོའུ་ཅུང་ཚུ་ བསད་དགོཔ་ཐོནམ་མས་ཟེར་ཨིན་པས།  
ནོར་རིགས་བརྒྱུད་བྱང་ཉེས་ཚུ་བཞག་པ་ཅིན་ ཐོན་སྐྱེད་ལུ་གནོད་འོང་ཟེར་ སྐྱེས་ལོ་༦༡ ལང་མི་ རྡོ་རྗེ་དབང་འདུས་ཀྱིས་ བཤད་པའི་ཁར་ འཚོ་བ་སྐྱོང་ནི་ལུ་ཡང་ ལཱ་ཁག་བཏངམ་མས་ཟེར་ཨིན་པས།  
ཁོ་གིས་ སླབ་མིའི་ནང་ ཧེ་མ་འབད་བ་ཅིན་ བོའུ་ཅུང་མང་ཤོས་ར་ བསད་ནི་ཡོད་ཟེར་ཨིནམ་ད་ ད་རེས་ནངས་པར་ དགེ་སྡིག་བླང་དོར་གྱི་གནས་ལུགས་ ཧ་གོ་ནི་དེ་གིས་ བོའུ་ཅུང་བསད་ནི་དེ་ མར་བབས་སོང་སྟེ་ཡོད་ཟེར་ཨིན་པས།  
ས་གནས་ནང་སྡོད་མི་ ཡེ་ཤེས་ཚེ་རིང་གིས་ སླབ་དོ་བཟུམ་འབད་བ་ཅིན་ བོའུ་ཅུང་ཀོའི་དང་ ཏུས་ཀྱི་རིགས་དེ་ མར་ཕབ་འབད་ནིའི་ ཐབས་ཤེས་བཏོན་དོ་ཟེར་ཨིནམ་ད་ ནོར་ག་ར་ གསོ་སྐྱོང་མ་འཐབ་མི་དེ་ཡང་ ཐོན་སྐྱེད་ཡར་དྲག་གཏང་ཐབས་ལུ་ ཨིན་ཟེར་ཨིན་པས།  
རྫོང་ཁག་སྒོ་ནོར་འགོ་དཔོན་ ནི་ན་ཨེསེ་ཏ་མང་གིས་ སླབ་དོ་བཟུམ་འབད་བ་ཅིན་ བོའུ་ཅུང་ཀོའི་དང་ ཏུས་ཀྱི་རིགས་བརྒྱུད་དེ་ དང་ཕུ་ལས་ར་ སྤེལ་བཞག་ཡོདཔ་ལས་ འཕྲུལ་རིག་ཐོག་ལས་ བཀག་ཐབས་འབད་མི་ཚུགས་ཟེར་ཨིནམ་ད་ ནོར་གྱི་རིགས་བརྒྱུད་དེ་ ལེགས་ཤོམ་མེནམ་ལས་ ཨོམ་གྱི་ཐོན་སྐྱེད་ཡང་ ཉུང་སུ་ཅིག་ལས་བརྒལ་ མི་ཐོན་ཟེར་ཨིན་པས།  
ཁོ་གིས་ སླབ་མིའི་ནང་ སག་སྟེང་ལུ་ ཞི་གཡོགཔ་ཨམ་སྲུ་ཚུ་གིས་ སྲོག་སྐྱབས་འབད་བཞག་མི་དེ་ ལེགས་ཤོམ་ཨིན་རུང་ སྡེ་ཚན་དེ་ གཞུང་མིན་ལས་ཚོགས་ཀྱི་འོག་ལུ་ ཐོ་བཀོད་འབད་དགོ་ཟེར་ཨིནམ་ད་ སེམས་ཅན་ག་ར་ ཐོབ་དབང་ཐོབ་ཐབས་ལུ་ ཚེ་ཐར་ཚོགས་པའི་ སྒྲིག་གཞི་ལམ་སྟོན་དང་འཁྲིལ་དགོཔ་ཡང་ ཁག་ཆེ་ཟེར་ཨིན་པས།  
རིགས་བརྒྱུད་ཏུས་འབད་མི་ བོའུ་ཅུང་དེ་ རིམ་པ་བཞིན་དུ་ ཕ་གཡག་དང་གཅིག་ཁར་ ཚར་༣ རིགས་བརྒྱུད་སྤེལ་བ་ཅིན་ གཡག་ངོ་མ་འཐོན་ནི་ཨིནམ་ད་ རིགས་བརྒྱུད་ཀོའི་འབད་མི་ བོའུ་ཅུང་དེ་ ཕ་གོ་ལེན་དང་གཅིག་ཁར་ རིག་བརྒྱུད་སྤེལ་བ་ཅིན་ གོ་ལེན་གྱི་རིགས་ ལེགས་ཤོམ་འཐོན་ནི་ཨིན་པའི་གནས་ཚུལ།

༉ སང་ཕོད་སྤྱི་ཟླ་༦ པ་ལས་ ཞི་གཡོགཔ་ཆ་མཉམ་ར་ ལོ་བསྟར་བཞིན་དུ་ གསོ་བའི་བརྟག་དཔྱད་འབད་ནི་ཨིནམ་ལས་ ཞི་གཡོགཔ་ཚུ་ གཟུགས་ཁམས་འཕྲོད་བསྟེན་དང་ ལྡན་ཏོག་ཏོ་སྦེ་ བཞག་ནི་གི་ ཐབས་བྱུས་ལེགས་ཤོམ་ཅིག་ཨིན་མས།  
ཐབས་ལམ་དེ་ཡང་ ན་ཧིང་ རྒྱལ་གཞུང་ཞི་གཡོག་ལྷན་ཚོགས་ཀྱིས་ གསོ་བའི་ལྷན་ཁག་ལུ་ ཞི་གཡོགཔ་ཆ་མཉམ་ར་ ལོ་བསྟར་བཞིན་དུ་ གཟུགས་ཁམས་འཕྲོད་བསྟེན་བརྟག་ཞིབ་འབད་དགོ་པའི་སྐོར་ ཡིག་ཐོག་ལུ་ ཞུ་བ་འབད་མི་དང་འཁྲིལ་ ད་རེས་ནངས་པར་ འབྲེལ་ཡོད་ལས་སྡེ་༢ ཀྱི་བར་ན་ ལཱ་འབད་བའི་བསྒང་ཡོད་ཟེར་ཨིན་མས།  
ཞི་གཡོག་ལྷན་ཚོགས་ཀྱིས་ འདི་བཟུམ་མའི་ ཐབས་ལམ་བཏོན་མི་དེ་ཡང་ ད་རེས་ནངས་པར་ འབུ་ནད་མིན་པའི་ ནད་གཞི་ཚུ་ལུ་བརྟེན་ གསོ་བ་ལུ་ གདོང་ལེན་སྦོམ་བྱུང་པའི་ ནམ་དུས་ལུ་ ཞི་གཡོགཔ་ཚུ་ཡང་ དུས་རྒྱུན་དུ་ རང་སོའི་གཟུགས་ཁམས་འཕྲོད་བསྟེན་ བརྟག་ཞིབ་འབད་བ་ཅིན་ རང་སོའི་ནད་གཞི་ཚུ་ ཧ་གོ་སྟེ་ འཚོ་བའི་གནས་སྟངས་དང་འབྲེལ་བའི་ ནད་གཞི་ཚུ་ལས་ སྔོན་འགོག་གི་ ཐབས་ལམ་བཏོན་ནི་ལུ་ ལྷན་ཐབས་འབྱུང་ནི་ཨིན་མས།  
ལས་གཡོགཔ་མང་ཤོས་ཅིག་ར་ ཡིག་ཚང་ནང་ ལཱ་འབདཝ་མ་གཏོགས་ སྦུངས་ལཱ་འབད་དགོཔ་མེདཔ་ལས་ འཚོ་སྐྱོང་དང་འབྲེལ་བའི་ ནད་རིགས་ཚུ་ འཐོབ་ཉེན་ཡོད་པའི་ཁར་ སྤྱི་ལོ་༢༠༡༤ ལུ་ བརྟག་ཞིབ་ཅིག་འབདཝ་ད་ འབྲུག་གི་མི་འབོར་ཚུ་གི་གྲས་ལས་ སྐྱེས་ལོ་༡༨ དང་༦༩ གི་བར་ན་འབད་མི་ ན་གཞོན་ཚུ་ལུ་ འབུ་ནད་མེན་པའི་ ནད་གཞི་འཐོབ་ནི་གི་ ཉེན་ཁ་གསུམ་ལྟབ་ལྷགཔ་སྦེ་ཡོད་པའི་ ངོས་འཛིན་བྱུང་ནུག།  
དེ་ཡང་ འབུ་ནད་མེན་པའི་ནད་རིགས་ དཔེར་ན་ ཆང་ལུ་བརྟེན་པའི་ མཆིན་ནད་དང་ ནད་གཞི་ཀེན་སར་ ཁྲག་ཤུགས་མཐོ་དྲགས་ དེ་ལས་ གུ་རམ་གྱི་ནད་ཐོབ་མི་ ཡར་འཕར་འགྱོ་དོ་ཡོདཔ་མ་ཚད་ ནད་གཞི་ཨེཌསི་གི་རྒྱུ་ ཨེཆ་ཨའེ་བི་ནད་འབུབ་དང་ སྨན་རིགས་ཀྱིས་ ནུས་པ་མེད་པའི་ བད་ཀན་ནད་ཐོབ་མི་ཡང་ མང་སུ་ཐོནམ་ཨིན་མས།  
ད་རེས་ནངས་པར་ འབྲུག་ལུ་ ཆང་ལུ་བརྟེན་པའི་ མཆིན་ནད་ཀྱིས་ ཤི་རྐྱེན་བྱུང་མི་དེ་ འབུ་ནད་མེན་མི་ ནད་གཞི་ཚུ་གི་གྲས་ལས་ ཨང་དང་པ་ཨིན་མི་དེ་ཡང་ སྤྱི་ལོ་༢༠༡༢ ལུ་ ནད་གཞི་དེ་ལུ་བརྟེན་ མི་གྲངས་༡༤༠ ལུ་ ཤི་རྐྱེན་བྱུང་མི་དེ་ འདས་པའི་ལོ་ནང་༡༩༠ ལུ་ ཡར་སེང་སོང་ཡོདཔ་སྦེ་ སྤྱི་ལོ་༢༠༡༧ གྱི་ གསོ་བའི་གནས་དེབ་ནང་བཀོད་ནུག།  
དེ་བཟུམ་སྦེ་ སྤྱི་ལོ་༢༠༡༤ ལུ་ རྒྱལ་ཁབ་ནང་འཁོད་ཀྱི་ གསོ་བའི་སྨན་ཁང་ཚུ་ནང་ མི་༦༣༩ དེ་ཅིག་ལུ་ ནད་གཞི་ཀེན་སར་ཐོབ་ཡོད་པའི་ ཐོ་བཀོད་འབད་མི་ལུ་ལྟཝ་ད་ བརྒྱ་ཆ་༦༡ དེ་ ཕོ་སྐྱེས་ཚུ་ཨིན་མས།  
ད་རེས་ནངས་པར་ རྒྱལ་ཁབ་ནང་འཁོད་དང་ ཕྱི་རྒྱལ་ལུ་ ལཱ་འབད་མི་ ཞི་གཡོགཔ་༢༨,༣༠༢ ཡོད་མི་ག་ར་ གསོ་བའི་བརྟག་དཔྱད་འབད་ནི་ འགོ་བཙུགས་པ་ཅིན་ འདི་བཟུམ་མའི་ ནད་གཞི་ཚེ་ སྔོན་འགོག་འབད་ནི་དང་ ཀེན་སར་ནད་གཞི་ཧ་སུ་སྦེ་ བདའ་ཟུན་ཏེ་ སྨན་བཅོས་འབད་ཚུགས་ནི་ཨིནམ་ལས་ གཞུང་གིས་ ཀེན་སར་ཐོབ་མི་ ནདཔ་ཕྱི་རྒྱལ་ལུ་བཏངམ་ད་ ལོ་བསྟར་བཞིན་དུ་ དངུལ་ཀྲམ་ས་ཡ་༡༦༠ དེ་རེ་ ཟད་འགྲོ་གཏང་དགོཔ་ བྱུང་མི་དེ་ཡང་ མར་ཕབ་འབད་ནི་ལུ་ ཕན་ཁྱད་འབྱུང་ནི་མས།  
ད་རུང་ ཧའི་པར་ཊེན་ཤཱན་ཟེར་མི་ ཁྲག་ཤུགས་མཐོ་དྲགས་ཀྱི་ ནདཔ་ཚུ་ཡང་ ལོ་བསྟར་བཞིན་དུ་ ཡར་འཕར་འགྱོ་དོ་ཡོདཔ་ལས་ མི་མང་འཕྲོད་བསྟེན་གྱི་དོན་ལུ་ ཚ་གྱང་ཅན་ཅིག་ལུ་ གྱུར་ཏེ་ཡོདཔ་ད་ སྤྱི་ལོ་༢༠༡༢ ལུ་ ཁྲག་ཤུགས་མཐོ་དྲགས་ཡོད་མི་༢༧,༠༢༣ ལས་ སྤྱི་ལོ་༢༠༡༦ ལུ་༣༠,༢༦༠ ལུ་ ཡར་འཕར་སོང་ཡོདཔ་བཞིན་དུ་ གུ་རམ་ནད་ཐོབ་མི་དེ་ཡང་ སྤྱི་ལོ་༢༠༡༢ ལུ་༤,༠༩༧ ལས་ སྤྱི་ལོ་༢༠༡༦ ལུ་༡༢,༡༢༠ ལུ་ ཡར་སེང་སོང་ནུག།  
འབུ་ནད་མེན་པའི་ ནད་གཞི་དང་ ཀེན་སར་ གུ་རམ་ནད་ཐོབ་མིའི་ གྱངས་ཁ་དང་འཁྲིལ་བ་ཅིན་ འབྲུག་བཟུམ་མའི་ རྒྱལ་ཁབ་ཆུང་ཀུ་ཅིག་ནང་ མི་རློབས་༧༠༠,༠༠༠ དེ་ཅིག་ལས་བརྒལ་མེདཔ་ལས་ ཞི་གཡོགཔ་རྐྱངམ་གཅིག་མེན་པར་ ཁྲིམས་སྡེ་དང་ ལས་འཛིན་ རང་དབང་ཅན་གྱི་ལས་སྡེ་ དེ་ལས་ སྒེར་སྡེའི་ལས་བྱེདཔ་ཚུ་གི་ གཟུགས་ཁམས་འཕྲོད་བསྟེན་ཚུ་ལུ་ཡང་ དུས་རྒྱུན་དུ་ གསོ་བའི་བརྟག་དཔྱད་འབད་བ་ཅིན་ ནད་གཞི་ཚུ་ སྔོན་འགོག་འབད་ཚུགས་ནི་དང་ སྨན་བཅོས་དང་འབྲེལ་བའི་ ཟད་འགྲོ་མར་ཕབ་འབད་ནི་ལུ་ ཕན་ཐབས་འབྱུང་ནི་ཨིན་མས།  
དེ་གིས་མ་དོ་བར་ ང་བཅས་རའི་མི་ཚུ་ གཟུགས་ཁམས་འཕྲོད་བསྟེན་ལུ་ ཚ་གྱང་ཐེབས་འབག་སྟེ་ བཟའ་འཐུང་གི་རིགས་ཚུ་ཡང་ ག་ཐོབ་སྦེ་མེན་པར་ གཟུགས་ཁམས་ལུ་ ཕན་ཐོགས་ཡོད་མི་རྐྱངམ་གཅིག་ སྤྱོད་ནི་གི་ འོས་འབབ་ཡོདཔ་ལས་ འབུ་ནད་མེན་པའི་ ནད་ཐོབ་མི་ཡང་ མར་འབབ་འགྱོ་འོང་།  
འདི་འབདཝ་ལས་ ད་རེས་ གསོ་བའི་ལྷན་ཁག་དང་ རྒྱལ་གཞུང་ཞི་གཡོག་ལྷན་ཚོགས་ཀྱིས་ ཐབས་ལམ་བཏོན་མི་དེ་ ལེགས་ཤོམ་ཨིན་མས་ཟེར་ ཞུ་ནི་ཨིན།

༉ ཀྲོང་གསར་གླང་མཐིལ་རྒེད་འོག་ སྦས་གླིང་ལུ་ ཁྱིམ་༣ གྱི་ གྱང་རྩིག་ཚུ་གུ་ སེར་གུ་ཐོན་མི་དེ་ ས་གནས་ཀྱི་ མི་ཚུ་གིས་འབད་བ་ཅིན་ མང་སྡེ་ཆུ་གློག་མེ་ལས་འགུལ་གྱི་ ཅ་ཆས་སྐྱེལ་འདྲེན་འབད་མི་ སྣུམ་འཁོར་ཊཱག་ཚུ་ལུ་བརྟེན་ཨིན་རུང་ ཁ་ཉེས་བཀལཝ་ཨིན་པས།  
སེར་གུ་ཐོན་མི་ ཁྱིམ་གྱི་ཇོ་བདག་ཚུ་གིས་ སླབ་མིའི་ནང་ སྤྱི་ལོ་༢༠༡༦ ལུ་ ཁོང་གི་ཁྱིམ་ཚུ་གུ་ སེར་གུ་ཐོན་པའི་སྐབས་ དེ་འཕྲོ་ལས་ རྒེད་འོག་བདག་སྐྱོང་ལུ་ སྙན་ཞུ་འབད་ཡོད་རུང་ ད་ལྟོ་ཚུན་ ངོས་ལེན་ག་ནི་ཡང་ འབད་མ་བཏུབ་ཟེར་ཨིན་པས།  
བདེ་ཆེན་གྱི་ཁྱིམ་ནང་ ཚོང་ཁང་བཙུགས་ཡོདཔ་བཞིན་དུ་ མོ་གིས་ ཁྱིམ་སྟོངམ་བཞག་སྟེ་ ལོ་༢ ལྷག་སོ་ཡི་ཟེར་ཨིན་པས།  
མོ་གིས་ སླབ་མིའི་ནང་ ཁྱིམ་གྱི་གྱང་རྩིག་ཚུ་གུ་ སེར་གུ་ཐོན་མི་དེ་ མང་སྡེ་ཆུ་གློག་མེ་ལས་འགུལ་ འགོ་བཙུགས་ཞིནམ་ལས་ཚུར་ ཐོན་ཡི་ཟེར་ཨིནམ་ད་ དེ་ཡང་ ལས་འགུལ་གྱི་ ཅ་ཆས་སྐྱེལ་འདྲེན་འབད་མི་ སྣུམ་འཁོར་ཆེ་བ་༡༠ དེ་རེ་ ཉིན་བསྟར་བཞིན་དུ་ འགྲོ་འགྲུལ་འབད་བའི་སྐབས་ ཁྱིམ་གུ་འབྱེམ་སྦོམ་ཕོག་ཡོདཔ་ལས་ སེར་གུ་འཐོན་ནི་ འགོ་བཙུགས་ཡི་ཟེར་ཨིན་པས།  
དེ་བསྒང་ མོ་ར་དང་ ཁྱིམ་ཚང་གིས་ རྒེད་འོག་ལུ་ སྙན་ཞུ་འབད་ཡོདཔ་བཞིན་དུ་ རྒེད་འོག་གིས་ རྫོང་ཁག་ལུ་ སྙན་ཞུ་འབད་བའི་ཤུལ་ལས་ སྡེ་ཚན་ཅིག་ ཞིབ་དཔྱད་འབད་བར་འོང་ཡོདཔ་ད་ ཁྱིམ་གུ་ གནོད་སྐྱོན་རྐྱབ་ཡོདཔ་ ངེས་བདེན་ཨིན་མས་ཟེར་སླབ་སྟེ་ ལོག་སོང་བའི་ཤུལ་ལས་ ལན་གསལ་ག་ནི་ཡང་མེདཔ་ལས་ ད་རུང་ སྤྱི་ལོ་༢༠༡༧ ལུ་ སྙན་ཞུ་འབད་ཡི་ཟེར་ཨིན་པས།  
བདེ་ཆེན་གྱིས་ སླབ་མིའི་ནང་ མོ་ར་ ཚོང་ལཱ་ལུ་བརྟེན་ སྡོད་མི་ཅིག་ཨིན་རུང་ ཁྱིམ་གུ་ སེར་གུ་ཐོན་པའི་ཤུལ་ལས་ ལོ་༢ ལྷགཔ་ཅིག་ ཚོང་མ་རྐྱབ་པར་སྡོད་ནི་དེ་གིས་ ཚོང་ཆས་ཚུ་ག་ར་ དུས་ཚོད་རྫོགས་ཏེ་ཡོད་ཟེར་ ཨིན་པས།  
དེ་བཟུམ་སྦེ་ ཆརཔ་རྐྱབ་པའི་སྐབས་ ཁྱིམ་ཧྲམ་འགྱོ་བ་ཅིན་ འོག་ལུ་ཡོད་པའི་ཁྱིམ་དེ་ལུ་ གནོད་སྐྱོན་རྐྱབ་ནིའི་ ཉེན་ཁ་ཡོདཔ་ལས་ འབྲེལ་ཡོད་དབང་འཛིན་ཚུ་གིས་ གནད་དོན་དེ་ལུ་ ངོས་ལེན་འབད་་གནང་པ་ཅིན་ བཀྲིན་ཆེ་ནི་མས་ཟེར་ཨིན་པས།  
དེ་བཟུམ་སྦེ་ བསྟན་འཛིན་དཔལ་སྒྲོན་གྱིས་ སླབ་མིའི་ནང་ ཁྱིམ་གུ་ སེར་གུ་ཐོན་ཡོདཔ་ལས་ ཁྱིམ་ནང་ ཁང་གླར་སྡོད་མི་ཡང་ མི་ཐོན་མས་ཟེར་ཨིན་པས།  
ཁྱིམ་གྱི་འོག་ཐོག་ལུ་ རྩིག་གྱང་ཚུ་ ཕྱི་ཁར་ཐོན་ཡོད་པའི་ཁར་ སེར་གུ་ཐོན་ཡོདཔ་ལས་ ཆརཔ་རྐྱབ་པའི་སྐབས་ ཧེང་སྐལ་ར་ འདྲོགཔ་མས་ཟེར་ཨིན་པས།  
ཁྱིམ་དེ་ནང་ ཚོང་ཁང་བཙུགས་སྡོད་མི་ ཆོས་ཉིད་བཟང་མོ་གིས་ སླབ་མིའི་ནང་ ཆརཔ་རྐྱབ་པའི་སྐབས་ ཕྱི་རུ་གཉིད་ཡང་ ལོང་མི་ཚུགས་པས་ཟེར་ཨིན་པས།  
ད་རུང་ སྣུམ་འཁོར་སྦོམ་ཚུ་ འགྲོ་འགྲུལ་འབདཝ་ད་ ཁྱིམ་སྤར་དོ་ཡོདཔ་ལས་ ཁྱིམ་ཧྲམ་མི་འགྱོ་ག་མནོ་སྟེ་ རེ་ཚེ་སྐབས་ ནུབ་མོ་ཕྱི་ཁར་ཐོན་སྡོད་དོ་ཟེར་ཨིན་པས།  
ཁྱིམ་གུ་ སེར་གུ་ཐོན་ནི་དེ་གིས་ ཁྱིམ་སྟོངམ་བཞག་ཏེ་ གཞན་ཁར་སྤོ་སོང་མི་ཅིག་ ཡེ་ཤེས་དཔལ་ལྡན་ཨིནམ་ད་ ཁོ་གིས་ སླབ་མིའི་ནང་ ཁྱིམ་གུ་སེར་གུ་ཐོན་མི་ལུ་བརྟེན་ འདྲོག་འཇིགས་འཐབ་སྟེ་ དང་དུང་ལུ་ སྤོ་ཡི་ཟེར་ཨིནམ་ད་ འབྲེལ་ཡོད་དབང་འཛིན་ཚུ་གིས་ རྒྱབ་སྐྱོར་མཛད་གནང་པ་ཅིན་ བཀྲིན་ཆེ་ནི་མས་ཟེར་ཨིན་པས།  
གླང་མཐིལ་རྒཔོ་ བསོད་ནམས་དོན་གྲུབ་ཀྱིས་ སླབ་མིའི་ནང་ མི་ཚུ་གིས་ རྒེད་འོག་བདག་སྐྱོང་ལུ་ སེར་གུ་ཐོན་པའི་སྐོར་ལས་ སྙན་ཞུ་ཐེངས་༢ ལྷོད་ཅི་ཟེར་ཨིནམ་ད་ དེ་འཕྲོ་ལས་ རྫོང་ཁག་བདག་སྐྱོང་ལུ་ ཞུ་བ་འབད་དེ་ ཞིབ་དཔྱད་ཡང་འབད་ཡི་ཟེར་ཨིན་པས།  
ཁོ་གིས་ སླབ་མིའི་ནང་ འགོ་དང་པ་ སྙན་ཞུ་ལྷོད་པའི་སྐབས་ སེར་གུ་ཆུང་ཀུ་འབད་ནི་དེ་གིས་ དེ་འཕྲོ་ལས་ ངོས་ལེན་འབད་རུང་ ལས་འགུལ་གྱི་ལཱ་ཚུ་ ཤུགས་ལང་པའི་བསྒང་ཨིནམ་ལས་ སྣུམ་འཁོར་ཚུ་ རྒྱུན་འགྲུལ་འཐབ་སྟེ་ར་ སྡོད་དགོཔ་ལས་ ད་རུང་ སེར་གུ་སྦོམ་འགྱོ་ཉེན་ཡོདཔ་ལས་ ལྟ་རྟོག་འབད་དེ་ར་ སྡོད་ཡི་ཟེར་ཨིན་པས།  
ད་རེས་ གློག་མེ་ལས་འགུལ་ཡང་ མཇུག་བསྡུ་ཡོདཔ་མ་ཚད་ སྣུམ་འཁོར་ཡང་ ཧེ་མ་བཟུམ་སྦེ་ འགྲོ་འགྲུལ་འབད་ནི་མེདཔ་ད་ སེར་གུ་ཚུ་ཡང་ ཧེ་མ་དང་ཕྱདཔ་ད་ སྦོམ་ཐལ་ཡོདཔ་ལས་ རྫོང་ཁག་དང་ རྒེད་འོག་བདག་སྐྱོང་གིས་ མང་སྡེ་ཆུ་གློག་མེ་ལས་འགུལ་ལུ་ ཉམས་བཅོས་འབད་ནིའི་དོན་ལུ་ རྒྱབ་སྐྱོར་འབད་དགོ་པའི་ ཞུ་བ་ཕུལ་ནི་ཟེར་ཨིན་པས།  
སྤྱི་ལོ་༢༠༡༩ ཟླ་༦ པའི་ཚེས་༩ ལུ་ གླང་མཐིལ་རྒེད་འོག་བདག་སྐྱོང་གི་ རྫོང་ཁག་བདག་སྐྱོང་ལུ་ ཁྱིམ་ཚུ་གུ་ སེར་གུ་ སྦོམ་ཐོན་ཡོདཔ་ལས་ ཉེན་ཁ་ཡོདཔ་བཞིན་དུ་ ཞིབ་དཔྱད་འབད་དགོ་པའི་ ཞུ་བ་ཕུལ་ཡོདཔ་ད་ རྫོང་བདག་དང་འགོ་དཔོན་ཚུ་གིས་ ཞིབ་དཔྱད་འབད་དེ་ སྔོན་རྩིས་ཡང་ བཏོན་ཡོདཔ་ཨིན་པས།  
ད་རུང་ སྤྱི་ལོ་༢༠༢༠ ཟླ་༥ པའི་ཚེས་༢༩ ལུ་ རྫོང་ཁག་བདག་སྐྱོང་གི་ འགོ་དཔོན་སྡེ་ཚན་ཅིག་གིས་ ས་གནས་ནང་ ལྟ་རྟོག་འབད་ཡོདཔ་ད་ སྤྱི་ཟླ་༦ པའི་ཚེས་༤ ལུ་ གློག་མེ་ལས་འགུལ་ལུ་ སེར་གུ་ཐོན་ཡོད་པའི་ཁྱིམ་ཚུ་ ལོག་ཉམས་བཅོས་འབད་ནིའི་དོན་ལུ་ མ་དངུལ་གྱི་ རྒྱབ་སྐྱོར་འབད་དགོ་པའི་ ཞུ་བ་འབད་ཡོདཔ་ཨིན་པས།  
ཞིབ་དཔྱད་སྙན་ཞུའི་ནང་ ཁྱིམ་ཚུ་ག་ར་ གློག་མེ་ལས་འགུལ་གྱི་ ཅ་ཆས་སྐྱེལ་འདྲེན་འབད་མི་ སྣུམ་འཁོར་ཊཱག་ཚུ་ དུས་རྒྱུན་འགྲོ་འགྲུལ་འབད་མི་ལུ་བརྟེན་ བྱུང་ཡོདཔ་ལས་ ཉམས་བཅོས་འབད་ནི་དང་ རྒུད་འཐུས་ཚུ་ ལས་འགུལ་གྱིས་ རྒྱབ་སྐྱོར་འབད་དགོ་པའི་ ཞུ་བ་འབད་ཡོདཔ་ཨིན་པས།  
མང་སྡེ་ཆུ་གློག་མེ་ལས་འགུལ་གྱི་ འཛིན་སྐྱོང་དང་འཁྲིལཝ་ད་ ལས་འགུལ་དང་ རྫོང་ཁག་བདག་སྐྱོང་༢ ཀྱིས་ མཉམ་འབྲེལ་ཐོག་ལས་ ཞིབ་དཔྱད་ཅིག་ ལོག་འགོ་འདྲེན་འཐབ་ཞིནམ་ལས་ ཐག་གཅད་ནི་ཨིན་ཟེར་ཨིན་པའི་གནས་ཚུལ།

༉ དུས་ཅི་ མི་དབང་མངའ་བདག་རིན་པོ་ཆེ་མཆོག་ དགུང་ལོ་༤༠ བཞེས་པའི་ འཁྲུངས་སྐར་དུས་ཆེན་ ལོ་༡ གི་རིང་ བརྩི་སྲུང་ཞུའི་དོན་ལུ་ ཁ་ཙ་ ཁྱད་དུ་འཕགས་པའི་ དུས་ཆེན་ལྔ་འཛོམས་ཀྱི་ཉིན་མར་ གཞུང་འབྲེལ་གྱི་ ལས་རྟགས་ཅིག་ འགོ་འབྱེད་གནང་ཡི།

འཁྲུངས་སྟོན་བརྩི་སྲུང་ཞུ་དགོ་མིའི་ དམིགས་ཡུལ་གཙོ་བོ་ར་ མི་དབང་མངའ་བདག་རིན་པོ་ཆེ་མཆོག་གིས་ ཐུགས་རིག་རྣམ་པར་བཀྲ་བའི་ དབུ་ཁྲིད་བཟང་པོའི་ཐོག་ལུ་ རང་དོན་བློས་བཏང་སྟེ་ མི་སེར་དང་ རྒྱལ་ཁབ་ཀྱི་ མཐའ་དོན་ཁོ་ནར་བརྩོན་ཏེ་ ཕྱག་ལཱ་གནང་ཐོག་ལས་ རྒྱལ་ཁབ་ཀྱི་ ཞི་བདེ་དང་ དཔལ་ཡོན་གོང་འཕེལ་བཏང་གནང་མི་ལུ་ གུས་བཏུད་ཞུ་ཐབས་ལུ་ཨིན་ཟེར་ གཞུང་གི་གསལ་བསྒྲགས་ནང་བཀོད་ནུག།

ཐིམ་ཕུག་ ལྕང་སྒང་ཁ་ལྷ་ཁང་ནང་ གཞུང་འབྲེལ་གྱི་ ལས་རྟགས་འགོ་འབྱེད་གནངམ་དང་འབྲེལ་ བློན་ཆེན་ཌོག་ཊར་ བློ་གྲོས་ཚེ་རིང་གིས་ མི་དབང་མཆོག་གི་ འཁྲུངས་སྐར་དུས་སྟོན་དེ་ ཉིནམ་༡ གི་རིང་ལུ་ ཀྲིང་ཀྲི་བང་རྔ་བརྡུང་སྦེ་ བརྩི་སྲུང་ཞུ་ནི་མེན་པར་ ལོ་ངོ་༡ གི་རིང་ དུས་དང་དུས་སུ་ གནས་སྐབས་དང་བསྟུན་ མི་མང་ལུ་ ད་རེས་ མི་དབང་མཆོག་གི་ འཁྲུངས་སྟོན་གྱི་དོན་ལུ་ ལས་རྟགས་ཅིག་ འགོ་འབྱེད་འབདཝ་ཟེར་གསུངས་ཡི།

བློན་ཆེན་གྱིས་ འཁོར་ལོའི་ཁ་མདོག་དེ་ཡང་ རྒྱལ་དར་དང་བསྟུན་ཡོདཔ་ལས་ མི་མང་གིས་ རང་གི་ཨོལ་ལྐོག་གུ་ བཏག་ནི་དང་ མཚོན་ཐུབ་བཏུབ་པའི་ཁར་ ལས་རྟགས་དེ་ ལུང་བསྟན་ལས་ བྱུང་བྱུངམ་ཨིན་ཟེར་གསུངས་ཡི།

ད་རེས་ནངས་པར་ འཛམ་གླིང་ནང་ ནད་ཡམས་ལུ་བརྟེན་ སྟབས་མ་བདེ་བའི་ ནམས་དུས་ལུ་ གོངམ་བསོད་ནམས་ཅན་ཚུ་གི་ དུས་སྟོན་ཁྱད་པར་ཅན་ཚུ་ ནན་བསྐྱར་དུ་ བརྩི་སྲུང་འབད་བ་ཅིན་ བསོད་ནམས་བསགས་ཚུགས་པའི་ཁར་ རྒྱལ་ཁབ་ཀྱི་ སྐུ་རིམ་གྲངས་སུ་ཡང་ ཚུད་འོང་ཟེར་ གསུངས་ཡི།

བློན་ཆེན་གྱིས་འབད་བ་ཅིན་ མི་དབང་མཆོག་གི་ འཁྲུངས་སྟོན་བརྩི་སྲུང་ཞུ་ནིའི་དོན་ལས་ ལས་རིམ་སྦོམ་ ལེ་ཤ་ཅིག་ར་ སྒྲིག་སྟེ་ཡོད་རུང་ ནད་ཡམས་ཀོ་བིཌ་-༡༩ ལུ་བརྟེན་ དུམ་གྲ་རེ་ བདེ་ཞིབ་འབད་དེ་ཡོདཔ་ལས་ ལས་རིམ་ཕུད་རྡོག་གཅིག་ཡང་ ཆ་མེད་མ་བཏང་ཟེར་ཨིན་པས།

ལས་སྣ་ལ་ལོ་ཅིག་ འགོ་བཙུགས་ཡོདཔ་བཞིན་དུ་ མི་དབང་མཆོག་གི་ ལམ་སྟོན་དང་ བཀའ་རྒྱ་དང་འཁྲིལ་ དུས་རབས་༢༡ པའི་ དཔལ་འབྱོར་གྱི་ དམིགས་འཆར་མདུན་ལམ་བཟོ་ནི་ལུ་ ཞལ་འཛོམས་མང་རབས་ཅིག་ འཚོགས་ཡོདཔ་ལས་ མདུན་ལམ་ལུ་ ཞུགས་ཏེ་ཡོད་ཟེར་ཨིན་པས།

དེ་བཟུམ་སྦེ་ མི་དབང་མཆོག་གིས་ ཚན་རིག་དང་ལྡན་པའི་ ལས་འགུལ་འགོ་བཙུགས་དགོ་པའི་ བཀའ་རྒྱ་གནང་ཡོདཔ་ལས་ ཌི་ཇི་ཊཱལ་འབྲུག་ཡུལ་གྱི་ ལས་འགུལ་དེ་ཡང་ འབྲུག་མི་སེར་རྒྱུ་ནོར་གཞི་བཟུང་ལས་འཛིན་ལུ་ དངུལ་ཀྲམ་ཐེར་འབུམ་༡,༠༠༠ བྱིན་ཏེ་ འགོ་བཙུགས་ཡོད་ཟེར་ བློན་ཆེན་གྱིས་ གསུངས་ཡི།

བློན་ཆེན་གྱིས་ གསུངས་མིའི་ནང་ ཐིམ་ཕུག་དང་ སྤ་རོའི་བར་ན་ གློག་མེ་ལུ་བརྟེན་པའི་ རེ་ལི་ཞབས་ཏོག་ གཞི་བཙུགས་འབད་ནིའི་ གྲོས་བསྡུར་འབད་བའི་བསྒང་ཡོདཔ་བཞིན་དུ་ མི་དབང་མཆོག་གི་ འཁྲུངས་སྟོན་ཉིནམ་བརྩི་སྲུང་སྐབས་ རྒྱལ་ཡོངས་ལུ་ གསལ་བཤད་གནང་པའི་ ལས་འགུལ་ཚུ་ ཕུད་རྡོག་གཅིག་ཡང་ འཛགས་ལུས་མ་ཤོར་བར་ འགོ་བཙུགས་ཏེ་ཡོད་ཟེར་ཨིན་པས།

གཞུང་གི་གནས་ཚུལ་ གསར་བཏོན་དང་འཁྲིལཝ་ད་ ད་ལས་ཕར་ གཞུང་དང་ མི་མང་ལས་སྡེ་ ལས་འཛིན་ སྒེར་སྡེ་ དེ་ལས་ འབྲེལ་ཡོད་ལས་སྡེ་གཞན་ཚུ་གིས་ གཞུང་འབྲེལ་ཡི་གུའི་མགུ་རྒྱན་གུ་ འཁྲུངས་སྟོན་གྱི་ ལས་རྟགས་དེ་ ལག་ལེན་འཐབ་གནང་ཟེར་ཨིན་པས།

ཁ་ཙ་ བློན་ཆེན་ཌོག་ཊར་ བློ་གྲོས་ཚེ་རིང་དང་ གཞུང་དགེ་འདུན་གྲྭ་ཚང་གི་ ལས་ཚོགས་སློབ་དཔོན་ སངས་རྒྱས་རྡོ་རྗེ་རྣམ་༢ ཀྱིས་ གཞུང་འབྲེལ་ཐོག་ ལས་རྟགས་འགོ་འབྱེད་གནང་པའི་བསྒང་།

༉ དུས་ཅི་ སྤྱི་ལོ་༢༠༢༠ ལོར་ སྤྱི་ནོར་དམ་པ་ དཔལ་མི་དབང་མངའ་བདག་རིན་པོ་ཆེ་མཆོག་ དགུང་ལོ་༤༠ བཞེས་ཡོདཔ་ཨིན།

སྟོང་འཁོར་ལོ་བསྒྱུར་བའི་ ཆོས་ཀྱི་རྒྱལཔོ་མཆོག་གིས་ རྩིབས་སྟོང་འཁོར་ལོ་སྒྱུར་ཏེ་ ཆོས་སྲིད་དང་ རྒྱལ་སྲིད་གཉིས་ལུ་ མངའ་དབང་སྒྱུརཝ་ཨིན། འཁོར་ལོ་དེ་ལུ་བརྟེན་ ཕན་དང་བདེ་བའི་ མཛད་པ་འཕྲིན་ལས་ཚུ་ དཀའ་ཚེགས་མེད་པར་ ཕྱོགས་མཚམས་མཐའ་དབུས་མེད་པར་ ག་ཏེ་ལུ་ཡང་ཁྱབ་ཨིན།

ལས་རྟགས་འཁོར་ལོ་ གསེར་མདོག་ཅན་དེ་ མི་དབང་མངའ་བདག་རིན་པོ་ཆེ་མཆོག་ དགུང་ལོ་༤༠ བཞེས་པའི་ འཁྲུངས་སྐར་དུས་སྟོན་གྱི་ བརྡ་མཚོན་ལུ་ཨིནམ་ད་ མི་དབང་མཆོག་གིས་ མི་སེར་གྱི་དགའ་སྐྱིད་དང་ རང་བཞིན་གནས་སྟངས་ལུ་མཐུན་པའི་ དབུ་ཁྲིད་བཟང་པོ་ཚུ་ མཛད་བཞིན་དུ་ཡོདཔ་ཨིན།

དབུ་ཞྭ་བྱ་རོག་གདོང་ཅན་དེ་ དབང་ཕྱུག་བརྒྱུད་འཛིན་གྱི་ རྒྱལ་བརྒྱུད་ཀྱི་ བརྡ་མཚོན་སྟོནམ་ཨིན།

མི་དབང་མཆོག་ གནམ་ལོ་ལྕགས་ཕོ་སྤྲེལ་ལོ་འམ་ སྤྱི་ལོ་༡༩༨༠ ཟླ་༢ པའི་ཚེས་༢༡ ལུ་ རྟགས་མཚན་བཟང་པོའི་ཐོག་ སྐུ་འཁྲུངས་ཡོདཔ་ཨིན། ལས༌རྟགས༌སྦུག་གི་གྱངས་ཁ་༤༠ གི་དབྱིབས་དེ་ ཉི་མ་དང་ ཟླ་བ་བརྩེགས་བརྩེགསཔ་བཟུམ་སྦེ་ ཡོད་མི་དེ་ མི་དབང་མངའ་ཞབས་མཆོག་གི་ མཛད་པ་དང་འཕྲིན་ལས་ ཉི་མ་དང་ཟླ་བའི་འོད་ཟེར་ དཔག་ཏུ་མེད་པར་ཤར་ཏེ་ འཛམ་གླིང་འདི་གི༌ མུན་པ་སེལ་བའི་རྟགས་ཨིན།

གྱངས་ཁ་གི་ ཁ་མདོག་དཀརཔོ་དེ་ མངའ་བདག་རིན་པོ་ཆེའི་ དགུང་ལོའི་ཁམས་ཨིན། མི་དབང་མངའ་བདག་རིན་པོ་ཆེ་མཆོག་ ཆོས་སྲིད་ལུགས་ཀྱི་ བདག་ཉིད་ཀྱི༌ཨིན་པའི་བརྡ་ལུ༌ ཁ་མདོག་སེརཔོ་དང་ དམརཔོ་གཉིས་ཡོདཔ༌ཨིན།

མདོར་བསྡུ་བ་ཅིན་ དབང་ཕྱུག་བརྒྱུད་འཛིན་གྱི་ རིང་ལུགས་ལས་བྱོན་པའི་ སྟོང་འཁོར་ལོ་བསྒྱུར་བའི་ རྒྱལ་པོ་མཆོག་ དཔལ་ལྡན་འབྲུག་པའི་ རྒྱལ་ཁབ་ཀྱི་ ཆོས་སྲིད་ལུགས་གཉིས་ཀྱི་ བདག་པོ་སྦེ་ རྒྱལ་ཁབ་ཀྱི་ རང་དབང་རང་བཙན་དང མི་སེར་གྱི་ བདེ་སྐྱིད་ལུ་ གཙོ་བོར་བཏོན་ཏེ་ མཛད་པ་འཕྲིན་ལས་ཚུ་ ཉི་མ་དང་ ཟླ་བའི་འོད་ཟེར་བཟུམ་སྦེ་ དར་ཞིང་རྒྱས་ཏེ་ སྐུ་ཚེ་སྐལ་བརྒྱར་གནས་བཅུག་ཟེར་བའི་ སྨོན་ལམ་གྱི་ མཚོན་རྟགས་ཨིན་ནོ།

༉ ནད་ཡམས་ཀོ་རོ་ན་བའེ་རཱསི་ལུ་བརྟེན་ ཕུན་ཚོགས་གླིང་གི་ འཛུལ་སྒོ་བསྡམས་བཞག་པའི་ཤུལ་ལུ་ རྒྱ་གར་གྱི་ ལས་མི་ཚུ་མེདཔ་ལས་ འབྲུག་པའི་ན་གཞོན་ཚུ་གིས་ སྣུམ་འཁོར་ཊཱག་ཚུ་ལས་ དོ་ཕབ་ནི་དང་ བཀལ་ནི་གི་ ལཱ་འབད་དོ་ཡོདཔ་ཨིན་པས།  
ཀོ་བིཌ་-༡༩ ནད་འབུབ་དེ་གིས་ འཛམ་གླིང་ནང་ དཔལ་འབྱོར་ལུ་ གནོད་པ་བྱུང་སྟེ་ཡོད་པའི་ ནམ་དུས་ལུ་ འབྲུག་གི་ན་གཞོན་ཚུ་གི་དོན་ལས་ ལཱ་གཡོག་གི་ གོ་སྐབས་བཟོ་སྟེ་འབད་རུང་ ཁོང་ཆ་ཁྱབ་ ལས་མི་སྦེ་ ལེན་ནི་ལུ་ ཟད་འགྲོ་ལྕི་དྲགས་ཡོདཔ་ཨིན་པས།  
ཐིམ་ཕུག་ལུ་ཡོད་མི་ ཨ་བི་ཡ་ཚོང་འབྲེལ་གྱི་ཇོ་བདག་ བཀྲིས་རྡོ་རྗེ་གིས་ སླབ་མིའི་ནང་ ནང་འཁོད་ཀྱི་ ལས་མི་ཚུ་གིས་ དོ་ཕབ་ནི་དང་ བཀལ་ནི་གི་ གླ་ཆ་དེ་ ཧེ་མ་དང་ཕྱདཔ་ད་ ད་རེས་ ལྔ་ལྟབ་ཀྱིས་ མཐོ་བས་ཟེར་ཨིན་པས།  
ཨ་བི་ཡ་ཚོང་འབྲེལ་གྱིས་ བཟོ་སྐྲུན་ཅ་ཆས་ཚུ་ ནང་འདྲེན་འབད་དོ་ཡོདཔ་ད་ དོ་ཕབ་བཀལ་གྱི་ གླ་འཐུས་མཐོ་དྲགས་ནི་དེ་གིས་ ཅ་ཆས་ཚུ་གི་ རིན་གོང་ཚུ་ལུ་ འབྱེམ་སྦོམ་སྦེ་ར་ ཕོག་སྟེ་ཡོད་ཟེར་ཨིན་པས།  
ཧེ་མ་འབད་བ་ཅིན་ རྒྱ་གར་གྱི་ ལས་མི་ཚུ་གིས་ དོ་མེ་ཊིག་ཊཱན་རེ་ལུ་ དངུལ་ཀྲམ་༣༦༠ སྦེ་ ཕབ་བཀལ་འབད་དོ་ཡོད་རུང་ ད་རེས་ འབྲུག་མི་ན་གཞོན་ཚུ་གིས་ སྤྱིར་བཏང་ཅ་ཆས་སྣུམ་འཁོར་ཊཱག་རེ་ལུ་ དངུལ་ཀྲམ་༤,༠༠༠ དང་༧,༠༠༠ གྱི་བར་ན་ སླབ་དོ་ཡོད་པའི་ཁར་ དོ་གི་ལྗིད་ཚད་དང་འཁྲིལ་ཏེ་ དངུལ་ཀྲམ་༣༠,༠༠༠ རེ་ ལེན་དོ་ཡོདཔ་ཨིན་པས།  
སྤྱི་ཟླ་༥ པའི་ཚེས་༢ ལུ་ དོ་བཞག་སར་ འབྲུག་ནོར་བཟང་བཟོ་སྐྲུན་ལས་ ཨོ་རྒྱན་རྡོ་རྗེ་གིས་ ད་རེས་ དོ་ཕབ་བཀལ་གྱི་ གླ་ཆ་ཚུ་ ཡར་སེང་སོང་མི་དེ་ ལས་མི་མ་ཐོབ་མི་ལུ་བརྟེན་ཨིན་ཟེར་ བཤད་པའི་ཁར་ འཕྲལ་འཕྲལ་ར་ ཅ་ཆས་ལྗིད་ཅན་ཚུ་ ཕབ་ནི་ལུ་ ལས་མི་མ་ཐོབ་པའི་ གདོང་ལེན་བྱུངམ་མས་ཟེར་ བཤད་ཡོདཔ་ད་ གལ་སྲིད་ ལས་མི་ཚུ་ཐོབ་རུང་ དོ་ཊཱག་རེ་ལུ་ དངུལ་ཀྲམ་༡༠,༠༠༠ དང་༡༢,༠༠༠ དེ་རེ་ སླབ་མས་ཟེར་ཨིན་པས།  
ཨོ་རྒྱན་རྡོ་རྗེ་གིས་འབད་བ་ཅིན་ འཕྲལ་ཁམས་ཅིག་ཁར་ ཤེལ་ཤོག་སྒམ་ཅིག་ སྤོ་བཤུད་འབད་བའི་སྐབས་ གླ་ཆ་དངུལ་ཀྲམ་༡,༨༠༠ སྤྲོད་དགོཔ་ཐོན་ཡི་ཟེར་ཨིནམ་ད་ སྤྱི་ཟླ་༣ པའི་ཚེས་༢༣ ལུ་ ཕུན་ཚོགས་གླིང་སྒོ་ར་ སྒོ་བསྡམས་མི་དེ་གིས་ ལས་མི་མ་ཐོབ་པའི་ དཀའ་ངལ་སྦོམ་སྦེ་ར་ བྱུང་ཡོདཔ་ཨིན་པས།  
གནད་དོན་དེ་ལུ་བརྟེན་ སྦུང་ཚོང་འཐབ་མི་ བཟའ་ཆས་ཚོང་ཁང་ ལ་ལོ་ལུ་ ཕུན་ཚོགས་གླིང་ལས་ རྫོང་ཁག་གཞན་ཚུ་ནང་ ཉེར་མཁོའི་ཅ་ཆས་ཚུ་ སྐྱེལ་འདྲེན་འབད་མ་ཚུགས་པའི་ དཀའ་ངལ་བྱུང་ཡོདཔ་ད་ ཕུན་ཚོགས་གླིང་ལུང་ཕྱོགས་ ལས་མི་ཡིག་ཚང་གིས་ ལཱ་གཡོག་མེད་མི་དང་ ལཱ་གཡོག་བྱང་མི་ ན་གཞོན་ཚུ་ ནང་འཁོད་ཀྱི་ ལས་མི་སྦེ་ བཙུགས་ཡོདཔ་ཨིན་པས།  
ལས་རིམ་དེ་གི་འོག་ལུ་ ད་རེས་ ལས་སྡེ་མ་འདྲཝ་ཚུ་ནང་ ན་གཞོན་༢༤༠ དེ་ཅིག་ ཐོ་བཀོད་འབད་དེ་ཡོད་མི་ལས་༡༦༠ དེ་ཅིག་ དོ་ཕབ་བཀལ་འབད་དོ་ཡོདཔ་ཨིན་པས།  
དེད་གཡོགཔ་བསོད་ནམས་ཚེ་རིང་གིས་ སླབ་མིའི་ནང་ ལས་མིའི་གོང་ཚད་དེ་ རྒྱ་ཆེཝ་སྦེ་ ཡར་འཛེགས་སོ་ཡི་ཟེར་ཨིནམ་ད་ ནད་ཡམས་མ་ཐོན་པའི་ཧེ་མར་ ལས་མི་ཚུ་ལུ་ དོ་མེ་ཊིག་ཊཱན་དང་འཁྲིལ་རྐྱངམ་གཅིག་ གླ་ཆ་སྤྲོད་དོ་ཟེར་ཨིན་པས།  
ཕུན་ཚོགས་གླིང་གློག་ཆས་ལྟེ་བ་ནང་ ལཱ་འབད་མི་ཅིག་གིས་ སླབ་མིའི་ནང་ ལས་མི་ཚུ་གིས་ དོ་ཊཱག་ཅིག་ལུ་ དངུལ་ཀྲམ་༦,༠༠༠ སླབ་ཡོད་རུང་ དངུལ་ཀྲམ་༤,༠༠༠ ལུ་ བདེ་སྒྲིག་འབད་ཡི་ཟེར་ཨིན་པས།  
ས་གནས་ལུ་སྡོད་མི་ པདྨ་གིས་ འཕྲལ་ཁམས་ཅིག་ཁར་ ས་པག་ཅུང་༤,༠༠༠ ནང་འདྲེན་འབད་བའི་སྐབས་ པག་ཅུང་རེ་ལུ་ དངུལ་ཀྲམ་༡.༥ རེ་ བྱིན་ཡི་ཟེར་ བཤད་པའི་ཁར་ ཧེ་མ་འབད་བ་ཅིན་ ཇའི་སྒང་ལས་ ཅ་ཆས་ཚུ་ དོ་བཞག་སར་ བསྐྱལ་མི་དགོཔ་ཨིན་རུང་ ད་རེས་ སྐྱེལ་འདྲེན་འབདཝ་ད་ ཟད་འགྲོ་ཐེབས་གནསཔ་མས་ཟེར་ཨིན་པས།  
སྨྱོ་རྫས་སྤྱོད་ནི་ བཤོལ་བཞག་པའི་ཤུལ་ལས་ ན་གཞོན་༡༢ དང་གཅིག་ཁར་ ལཱ་འབད་མི་ ཨོ་རྒྱན་རྡོ་རྗེ་གིས་ ལཱ་དེ་ འཇམ་ཏོང་ཏོ་ཅིག་མིན་འདུག་ཟེར་ བཤད་མི་དེ་ཡང་ དོ་ག་ར་ ལྗིད་ཡོདཔ་ལས་ ལཱ་འབད་མི་༢ ལུ་ རྨ་སྐྱོན་བྱུང་ཡོད་པའི་ཁར་ འཕྲལ་ཁམས་ཅིག་ཁར་ དོ་ཕབ་བཀལ་གྱི་ ཚད་གཞི་དེ་ཡང་ མར་ཕབ་འབད་ཡི་ཟེར་ཨིན་པས།  
ནང་འདྲེན་འབད་མི་ཚུ་གིས་ སླབ་མིའི་ནང་ གནད་དོན་ཚུ་ སེལ་ཐབས་འབད་ནི་ལུ་ དབང་འཛིན་ཚུ་གིས་ ལས་མིའི་གླ་འཐུས་ཚུ་ གནས་ཚད་དང་ལྡནམ་སྦེ་ བཟོ་དགོཔ་འདུག་ཟེར་ཨིན་པའི་གནས་ཚུལ།

༉ སོ་ནམ་དང་ནགས་ཚལ་ལྷན་ཁག་གིས་ ནགས་ཚལ་གྱི་ཉིནམ་ལུ་ དམིགས་བསལ་གྱི་ལས་རིམ་དང་ ལས་སྣ་ཚུ་ ག་ནི་ཡང་མེད་རུང་ གཞུང་དང་ སྒེར་སྡེ་ དེ་ལས་ གཞུང་མིན་ཚོགས་པ་ཚུ་གིས་ ཕྱགས་སྙིགས་བསྡུ་བསྒྱོམ་དང་འབྲེལ་ ཤིང་གི་ལྕངམ་ཚུ་ འཛུགས་སྐྱོང་འབད་ནུག།  
དེ་ཡང་ ནད་ཡམས་ཀོ་བིཌ་-༡༩ ལུ་བརྟེན་ འབྲུག་ལྟ་བཤལ་ཚོགས་སྡེ་འོག་ལུ་ ལཱ་འབད་སྡོད་མི་ཚུ་ལུ་ ཚབས་ཆེན་སྦེ་ གནོད་ཡོདཔ་ལས་ འབྲུག་ལམ་སྟོན་མཐུན་ཚོགས་གྱིས་ འབྲུག་ལྟ་བཤལ་ཚོགས་སྡེ་དང་ ཐིམ་ཕུག་ཁྲོམ་སྡེ་མཉམ་རུབ་ཐོག་ལས་ གནས་སྐབས་ཀྱི་ ལཱ་འབད་ནིའི་ལས་རིམ་ཅིག་ གཞི་བཙུགས་འབད་ནུག།  
ཁ་ཙ་ གནས་སྐབས་ཀྱི་ལཱ་འབད་མི་ ལྟ་བཤལ་ལམ་སྟོན་པ་༤༥ གིས་ ནགས་ཚལ་ཉིནམ་བརྩི་སྲུང་འབད་ཡོདཔ་ད་ ཁོང་སྡེ་ཚན་གྱིས་ ཤིང་གི་ལྕངམ་༥༠ འཛུགས་སྐྱོང་འབད་བའི་ཁར་ ཐིམ་ཕུག་བསམ་གཏན་གླིང་དང་ བར་སྦིས་ནང་གི་ རོང་ཆུའི་མཐའམ་བདའ་སྟེ་ ཕྱགས་སྙིགས་མེ་ཊིག་ཊཱོན་༦ དེ་ཅིག་ བསྡུ་བསྒྱོམ་འབད་ཡོདཔ་ཨིན་པས།  
མི་གྲངས་༤༥ སྡེ་ཚན་༥ ལུ་ བགོ་བཀྲམ་འབད་ཞིནམ་ལས་ ཀི་ལོ་མི་ཊར་༢ དེ་ཅིག་འབད་མི་ བསམ་གཏན་གླིང་གི་ ཆུའི་མཐའམ་བདའ་སྟེ་ ཕྱགས་སྙིགས་ཚུ་ བསྡུ་བསྒྱོམ་འབད་ནུག།  
མ་གཞི་ ལམ་སྟོན་པ་ཚུ་ལུ་ ཟླ་ངོ་༡ གི་ཧེ་མར་ ཐིམ་ཕུག་ཁྲོམ་སྡེ་དང་ འབྲུག་ལྟ་བཤལ་ཚོགས་སྡེ་གིས་ གནས་སྐབས་ཀྱི་ལཱ་གཡོག་བྱིན་མི་ཡང་ ཆུའི་མཐའམ་བདའ་སྟེ་ མཛེས་ཏོག་ཏོ་བཟོ་ནི་དང་ ཚལ་མ་བསལ་ནི་ ཤིང་གི་ལྕངམ་ཚུ་ འཛུགས་སྐྱོང་འབད་ནི་ དེ་ལས་ ས་ཁོངས་དེ་ནང་ ཕྱགས་སྙིགས་བསྡུ་བསྒྱོམ་འབད་ནི་ཨིན་པས།  
ལས་རིམ་དེ་ཡང་ ནད་ཡམས་ཀོ་བིཌ་-༡༩ ལུ་བརྟེན་ ལམ་སྟོན་པ་ཚུ་གི་ འཚོ་བའི་དཀའ་ངལ་སེལ་ཐབས་ལུ་ འགོ་འདྲེན་འཐབ་ཡོདཔ་བཞིན་དུ་ ཟླ་རིམ་བཞིན་དུ་ དངུལ་ཕོགས་ཡང་ དངུལ་ཀྲམ་༡༥,༠༠༠ དེ་ཅིག་ བྱིན་ཡོདཔ་ཨིན་པས།  
འབྲུག་ལམ་སྟོན་མཐུན་ཚོགས་ལས་ འགོ་འདྲེན་པ་ སྦྱིན་པ་ཕུན་ཚོགས་ཀྱིས་ སླབ་མིའི་ནང་ ལས་རིམ་དང་འཁྲིལ་ བདུན་ཕྲག་དང་པ་ཚུན་ ལཱ་འབད་ནི་ལུ་ གདོང་ལེན་ལེ་ཤ་བྱུང་ཡོད་རུང་ ད་རེས་ ལཱ་འབད་ནིའི་ཉམས་མྱོང་དང་ ལྕོགས་གྲུབ་ཚུ་ གོང་འཕེལ་སོང་ཡི་ཟེར་ཨིན་པས།  
བཅའ་མར་གཏོགས་མི་ ཡེ་ཤེས་དབང་འདུས་ཀྱིས་ སླབ་མིའི་ནང་ ད་རེས་ཀྱི་ལས་རིམ་ལུ་བརྟེན་ ས་གནས་དེ་ཁའི་ སྐྱེ་ལྡན་རིགས་སྣ་དང་ བྱ་རིགས་ཚུ་ ག་ཅི་ར་ཡོདཔ་ཨིན་ན་ ཧ་གོ་ཡི་ཟེར་ཨིནམ་ད་ ད་ལྟོ་ཚུན་ ཞིབ་འཚོལ་འབད་བའི་སྐབས་ བྱ་རིགས་༣༠ དེ་ཅིག་ ཡོདཔ་ཤེས་ཚུགས་ཡི་ཟེར་ཨིན་པས།  
དེ་བཟུམ་སྦེ་ ཁོ་གིས་ སླབ་མིའི་ནང་ ས་གོ་དེ་ནང་སྐྱེས་མི་ ཚལ་མ་དང་ ཤིང་ཚུ་ སེལ་བའི་སྐབས་ བྱ་རིགས་ལུ་ གནོདཔ་མེད་ཟེར་ཨིན་པས།  
ཨིན་རུང་ ཁྲོམ་སྡེ་གིས་ ཤིང་དང་ མེ་ཏོག་འདྲ་མིན་ཚུ་ འཛུགས་སྐྱོང་འབད་ནིའི་མ་འོངས་འཆར་གཞི་ཡོདཔ་ལས་ ད་རེས་ ཚལ་མ་བསལ་བཏང་མི་གིས་ གནོད་སྐྱོན་དེ་ཅིག་མེད་རུང་ ད་རེས་ བྱ་ཚུ་གི་ སྒོང་རྡོག་བུད་ནིའི་དུས་ཚོད་ཨིནམ་ལས་ གནོདཔ་མས་ཟེར་ ཡེ་ཤེས་དབང་འདུས་ཀྱིས་ བཤདཔ་ཨིན་པས།  
འགོ་འདྲེན་པ་ སྦྱིན་པ་ཕུན་ཚོགས་དང་འཁྲིལ་བ་ཅིན་ ན་གཞོན་ཚུ་ ལཱ་འབད་ནིའི་དོན་ལུ་ གདོང་ལེན་སྦོམ་ཤོས་ར་ དགོས་མཁོ་དང་མཐུན་པའི་ གྱི་ཅུང་དང་ ཅ་ཆས་གཞན་མེད་པའི་ དཀའ་ངལ་འདུག་ཟེར་ཨིན་པས།  
དེ་བཟུམ་སྦེ་ ས་གོ་དེ་ནང་ མི་སེར་ཚུ་གིས་ ཕྱགས་སྙིགས་བཀོག་ནི་དང་ ཆབ་གསང་ག་ལྷོད་བཏང་པའི་ དཀའ་ངལ་ཚུ་ དུས་རྒྱུན་ཐོན་པའི་ཁར་ ཆབ་གསང་ཚུ་ཡང་ དེ་ཁར་རྐྱབ་ཡོདཔ་ལས་ གཙང་ཆུ་དང་ རང་བཞིན་གནས་སྟངས་ལུ་ གནོད་དེ་འདུག་ཟེར་ བཅའ་མར་གཏོགས་མི་ཚུ་གིས་ བཤདཔ་ཨིན་པས།  
ལས་འགུལ་འགོ་འདྲེན་འཐབ་ཆོག་པའི་ གནང་བ་ཐོབ་པ་ཅིན་ བཅའ་མར་གཏོགས་མི་ཚུ་ལུ་ ནད་ཡམས་ཀོ་བིཌ་-༡༩ མེད་པའི་ཤུལ་ལས་ཡང་ འཕྲོ་མཐུད་ལཱ་འབད་ནི་ལུ་ གོ་སྐབས་ཐོབ་ནི་དང་ ལམ་སྟོན་པ་༡༠༠༠ དེ་ཅིག་ལུ་ གཞན་ལས་སྣ་ཚུ་ནང་ བཅའ་མར་གཏོགས་ནིའི་གོ་སྐབས་འདུག་ཟེར་ཨིན་པས།  
ཁ་ཙ་ ལྷག་པར་དུ་ མི་དབང་འབྲུག་༤ པའི་ ཁྲི་མངའ་གསོལ་གྱི་དུས་སྟོན་ཅིག་འབདཝ་ལས་ མི་དབང་འབྲུག་རྒྱལ་༤ པ་ འཇིགས་མེད་སེངྒེ་དབང་ཕྱུག་མཆོག་ལུ་ བཀྲིན་བསམ་མི་དང་འབྲེལ་ རྫོང་ཁག་༢༠ གི་ སློབ་གྲྭ་ཁག་དང་ གྲྭ་ཚང་ སྒོམ་སྡེ་ དེ་ལས་ གཡུས་ཁའི་མི་སེར་ཚུ་གིས་ ཤིང་གི་ལྕངམ་སྟོང་ཕྲག་ལས་བཅད་དེ་ འཛུགས་སྐྱོང་འབད་ཡོད་པའི་གནས་ཚུལ།

༉ ད་ཚུན་གྱི་བར་ན་ ཕྱི་རྒྱལ་ལཱ་གཡོག་ལས་སྡེ་ཚུ་གིས་ ཕྱི་རྒྱལ་ལུ་བཏང་མི་ ན་གཞོན་ཚུ་ལུ་ གདོང་ལེན་དང་ དཀའ་སྡུག་མྱོང་པའི་སྐོར་ལས་ ཉོགས་བཤད་ཚུ་ ཐོན་ཡོདཔ་ཨིན་རུང་ ད་རེས་ནངས་པར་ འབད་བའི་བསྒང་ལས་ ཤེས་རིག་གྲོས་སྟོན་ལས་སྡེ་ཚུ་གིས་ ཕྱིའི་རྒྱལ་ཁབ་ཚུ་ནང་ ཆེ་རིམ་ཤེས་ཡོན་སྦྱང་འདོད་ཡོད་མི་ སློབ་ཕྲུག་ཚུ་ བཀོལ་སྤྱོད་འབད་བའི་ ཉོགས་བཤད་བཀོདཔ་ཨིན་མས།  
འབྲུག་བཟུམ་མའི་ སྐྱིད་ཉམས་ཅན་གྱི་ མི་སྡེའི་ནང་ རང་སོའི་ཨ་ལོ་ཚུ་ ཆུང་རྐང་ཐང་དྲང་ སྦོམ་མི་གྲལ་བཙུགས་ནིའི་དོན་ལུ་ དཔའ་ཉམས་ཀྱི་སྒོ་ལས་ ཆོས་ཡོན་ཏན་བྱིན་པའི་ ནམ་དུས་ལུ་ ན་གཞོན་ཚུ་གི་ དཀའ་སྡུག་གནས་སྟངས་སྐོར་ལས་ ལོ་རྒྱུས་གོཝ་ད་ སེམས་ཕམ་བྱུང་པའི་ གཞི་གནད་ཅིག་ཨིན་མས།  
ག་འཆརཔ་ཟེར་བ་ཅིན་ འཕྲལ་ཁམས་ཅིག་ཁར་ ཕྱི་རྒྱལ་ལཱ་གཡོག་ལས་སྡེ་ཚུ་བརྒྱུད་དེ་ མི་ཌཱལ་ཨིསིཊ་རྒྱལ་ཁབ་ཚུ་ནང་ ལཱ་འབད་བར་སོང་མི་ ཨམ་སྲུ་ན་གཞོན་དག་པ་ཅིག་ བརྡབ་གསིག་དང་ གནོད་འཚེ་ལ་སོགས་པའི་ དཀའ་སྡུག་མྱོང་མི་ལུ་བརྟེན་ གཞུང་གིས་ རྒྱལ་ཁབ་ནང་ ལོག་འོང་ནིའི་དོན་ལུ་ རྒྱབ་སྐྱོར་དང་ ཆ་རོགས་འབད་དགོཔ་བྱུང་ནུག།  
དེ་བཟུམ་སྦེ་ ཤེས་རིག་གྲོས་སྟོན་ལས་སྡེ་ཅིག་གི་ཐོག་ལས་ འབྲུག་པའི་སློབ་ཕྲུག་ན་གཞོན་༢༣ ཤེས་ཡོན་སྦྱང་པར་ མ་ལ་ཤི་ཡ་ལུ་ བཏང་པའི་ཤུལ་ལས་ སློབ་ཕྲུག་༥ འབད་མི་ སྡེ་ཚན་ཅིག་ ལོག་རྒྱལ་ཁབ་ནང་འོངམ་ད་རྐྱངམ་གཅིག་ ཤེས་རིག་ལྷན་ཁག་གིས་ ཨ་ལོ་ཚུ་ མགུ་སྐོར་འོག་ལུ་ ཚུད་ཡོདཔ་ ཤེས་རྟོགས་བྱུང་ནུག།  
དེ་འབདཝ་ལས་ ད་ལྟོ་ མ་ལ་ཤི་ཡ་ལུ་ཡོད་མི་ ན་གཞོན་ཨམ་སྲུ་༧ བརྩིས་ཏེ་ སློབ་ཕྲུག་༡༨ རྒྱལ་ཁབ་ནང་ ལོག་བཏོན་ནིའི་དོན་ལུ་ ཤེས་རིག་ལྷན་ཁག་གིས་ ཕྱི་འབྲེལ་ལྷན་ཁག་ལས་ རྒྱབ་སྐྱོར་འཚོལ་ཡོདཔ་ད་ སློབ་ཕྲུག་ཚུ་ མ་ལ་ཤི་ཡ་ལུ་ སྡོད་ནི་གི་ སྐྱོད་ཐམ་དུས་ཡོལ་སོང་ཡོདཔ་ཨིན་མས།  
མ་གཞི་ གནད་དོན་དེ་གི་སྐོར་ལས་ ཤེས་རིག་ལྷན་ཁག་ལུ་ ཤེས་རྟོགས་བྱུང་ཡོད་རུང་ རྩ་ཕན་ཚུ་གི་བར་ན་ གན་ཡིག་གཅིག་ཤུལ་གཉིས་ཤུལ་སྦེ་ བཟོ་བའི་སྐབས་ལུ་ བར་ཞུགས་མ་འབད་མི་དེ་ བག་ལྷོད་ཐོག་ སྡོད་མི་ལུ་བརྟེན་ དཀའ་ངལ་དེ་ གནས་སྟངས་ཧེང་སྐལ་ར་ སྐྱོ་དྲགས་བཟོ་བཏང་ནུག།  
དེང་སང་ཤེས་ཡོན་དེ་ ཚོང་འབྲེལ་ལུ་ གྱུར་ཡོདཔ་མ་ཚད་ ཤེས་ཡོན་ཅན་གྱི་ མི་འབོར་ཡང་ ཡར་འཕར་འགྱོཝ་ད་ ལཱ་གཡོག་མ་ཐོབ་མི་དང་ མཐོ་རིམ་སློབ་གྲྭ་ གྱངས་ཁ་ཆོདཔ་ཅིག་ལས་བརྒལ་མེད་མི་ཚུ་ནང་ ཤེས་ཡོན་འཕྲོ་མཐུད་ སྦྱང་མ་ཚུགས་པར་ ན་འཐན་དབུགས་འགམ་སྡོད་མི་ ན་གཞོན་ཚུ་ལས་ གོ་སྐབས་ལེན་མི་ ལོ་གཅིག་བ་ལོ་གཅིག་ མངམ་ཐོནམ་ཨིན་མས།  
ཕམ་ཚུ་གིས་ རང་སོའི་ཨ་ལོ་ཚུ་ དྲག་རུང་ཞན་རུང་ མཐོ་རིམ་ཤེས་ཚད་ མཐར་འཁྱོལ་ཚུགསཔ་ བཟོ་ཐབས་ལུ་ གཉེན་ཉེཝ་དང་ འཆམ་མཐུན་ དེ་ལས་ དངུལ་འབྲེལ་ལས་ཁང་ཚུ་ལས་ བསྐྱིན་འགྲུལ་ལེན་ཐོག་ལས་ ཕྱི་རྒྱལ་གྱི་ མཐོ་རིམ་སློབ་གྲྭ་ཚ་ནང་ གཏངམ་ཨིན་མས།  
ད་རེས་ གཞུང་གི་ལྷན་ཁག་ཅིག་གི་ འཐུས་ཤོར་དང་ བད་ལྷོད་ལུ་བརྟེན་ ལས་སྡེའི་ཇོ་བདག་དེ་ བྲོས་ཟུར་འབད་ཡོདཔ་མ་ཚད་ སློབ་ཕྲུག་དང་ ཕམ་གཉིས་ཆ་ར་ ནང་དོག་སར་ ཚུད་མི་གིས་མ་དོ་བར་ རྒྱལ་ཁབ་ཀྱི་ མ་འོངས་བདག་འཛིན་འཐབ་མི་ སློབ་ཕྲུག་ཚུ་གི་ ཤེས་ཡོན་དང་ མི་ཚེ་མེདཔ་བཏངམ་ཨིན་མས།  
དཀའ་ངལ་དེ་ གཞུང་གི་ལྷན་ཁག་དང་ ལས་སྡེ་ག་ཨིན་རུང་ ཁྲིམས་མཐུན་མ་འབད་མི་ འབྲེལ་ཡོད་ལས་སྡེ་ཚུ་གི་ ཆོག་ཐམ་ཆ་མེད་བཏང་མི་རྐྱངམ་གཅིག་གིས་ སེལ་མི་ཚུགས། གཞུང་གིས་ འཐུས་ཤོར་བྱུང་མི་དང་ འབྱིད་སྐོར་རྐྱབ་མི་ཚུ་ལུ་ ཁྲིམས་ཀྱི་ངོས་ལེན་ དམ་སྒྲིང་འབད་དགོཔ་མ་ཚད་ ལས་སྡེ་ཚུ་ལུ་ ཆོག་ཐམ་མ་སྤྲོད་པའི་ཧེ་མར་ མི་དེ་གི་ རྒྱབ་ཁུངས་དང་ མ་དངུལ་གྱི་ གནས་སྟངས་བརྟག་ཞིབ་འབད་དགོ་པའི་ཁར་ ལམ་ལུགས་བསྐྱར་ཞིབ་འབད་དེ་ མ་འོངས་པ་ལུ་ འདི་བཟུམ་དཀའ་ངལ་དང་ སྟབས་མ་བདེཝ་ཚུ་ མི་འཐོན་ནིའི་དོན་ལུ་ ལྟ་རྟོག་ལམ་ལུགས་ སྒྲིང་སྒྲི་བཟོ་དགོཔ་འདུག་ཟེར་ ཞུ་ནི་ཨིན།

༉ འབྲུག་ཁབ་ཀྱི་ རྒྱལ་ཡོངས་རྩེདམོ་འདི་ མདའ་རྩེད་ཨིནམ་ལས་ འབྲུག་གི་སྔར་སྲོལ་ལམ་ལུགས་ནང་ ཆ་ཤས་གཙོ་བོ་ཅིག་སྦེ་ བརྩི་མཐོང་བསྐྱེད་དེ་ཡོདཔ་བཞིན་དུ་ རྩེདམོ་དེ་གིས་ ང་བཅས་ཀྱི་ ཐུན་མོང་མ་ཡིན་པའི་ ངོ་རྟགས་ཅིག་ཡང་སྟོནམ་ཨིན།  
འདི་འབདཝ་ལས་ དགའ་སྟོན་དང་ དུས་སྟོན་ གཞུང་འབྲེལ་རྟེན་འབྲེལ་ཚུ་ བརྩི་སྲུང་འབདཝ་ད་ དགའ་མཐུན་དང་ ཕྱོགས་མདའ་ དེ་ལས་ སྡེ་ཚན་ཁག་སོ་སོའི་བར་ན་ མདའ་རྩེད་འགྲན་བསྡུར་ཁག་མ་འདྲཝ་ འགོ་འདྲེན་འཐབ་སྲོལ་ཡོད་མི་དེ་གིས་ རྒྱལ་ཡོངས་ཀྱི་རྩེདམོ་ལུ་ འབྲུག་མི་ཕོ་སྐྱེས་ཚུ་ལས་ སྤྲོ་བ་དང་ དག་སྣང་ག་དེམ་ཅིག་ཡོདཔ་ཨིན་ན་ གསལ་སྟོན་འབདཝ་མས།  
མ་གཞི་ ལོ་ངོ་བཅུ་ཕྲག་༤ དེ་ཅིག་གི་ཧེ་མར་ རྒེད་འོག་དང་ གཡུས་སྒོ་ཚུ་གིས་མ་དོ་བར་ ཐ་ན་ ཁྲོམ་སྡེ་དང་ རྒྱལ་ས་ལྟེ་བ་ལུ་སྡོད་མི་ ན་གཞོན་དང་ ན་ལོན་ཚུ་གིས་ རང་ལུགས་སྤག་ཤིང་གི་ མདའ་གཞུའི་ཐོག་ལས་ རྩེད་འགྲན་འབད་ནི་དེ་ དར་ཁྱབ་ཆེ་དྲགས་ཡོད་རུང་ རྒྱལ་ཁབ་དང་ མི་སེར་གཉིས་ཆ་ར་ ཡར་རྒྱས་ཀྱི་ མདུན་ལམ་ལུ་ཞུགས་ཏེ་ མདའ་རྩེདཔ་མང་ཤོས་ཅིག་གིས་ར་ཕྱི་རྒྱལ་གྱི་ མདའ་གཞུ་ལུ་ སྤྲོ་བ་བསྐྱེད་མི་ལུ་བརྟེན་ དང་ཕུའི་མདའ་གཞུ་ ལག་ལེན་འཐབ་མི་ རྒྱ་ཆེ་དྲགས་སྦེ་ར་ མར་ཉམས་སོང་སྟེ་ཡོདཔ་ཨིན།  
ནང་འདྲེན་འབད་བའི་ ཕྱི་རྒྱལ་གྱི་ མདའ་གཞུ་ལུ་ སྤྲོ་བ་དང་ དག་སྣང་བསྐྱེད་མི་ མངམ་ཐོནམ་ཡོདཔ་བཞིན་དུ་ མདའ་རྩེད་འགྲན་བསྡུར་ཚུ་ཡང་ འགོ་འདྲེན་འཐབ་མི་ མང་སུ་ཐོནམ་ད་ མདའ་ལུ་བརྟེན་པའི་ རྐྱེན་ངན་ཚུ་ཡང་ ལོ་བསྟར་བཞིན་དུ་ ཡར་འཕར་འགྱོཝ་ཨིན་མས།  
ད་རེས་ནངས་པར་ ང་བཅས་ཀྱིས་ ལུང་ཕྱོགས་དང་ རྫོང་ཁག་སོ་སོའི་ནང་ མདའ་རྩེད་སྐབས་ མི་ལུ་ མདའ་ཕོག་མི་ལུ་བརྟེན་ གནམ་གྲུ་ཧེ་ལི་ཀོབ་ཊར་གྱིས་སྦེ་ ཉེ་འདབས་ཀྱི་ སྨན་ཁང་ནང་བསྐྱལ་བའི་ ལོ་རྒྱུས་ཚུ་ འཕྲལ་འཕྲལ་ར་ གོཝ་མ་ཚད་ ཉམས་རྒུདཔ་ལ་ལོ་ཅིག་གི་ གཟུགས་ཁ་ལས་ མདའ་བཏོན་མ་ཚུགས་པར་ རྒྱ་གར་གྱི་ སྨན་ཁང་ནང་ བསྐྱལ་ཡོད་པའི་ གནད་དོན་ཚུ་ཡང་ཐོན་ཡོད།  
བྱུང་རྐྱེན་ཚུ་ཡང་ མང་ཤོས་ར་ ཕྱི་རྒྱལ་གྱི་ མདའ་གཞུའི་འགྲན་བསྡུར་འབདཝ་ད་ མདའ་རྩེདཔ་གི་ ལག་པ་ལས་ མདའ་ཤོར་མི་ལུ་བརྟེན་ བྱུངམ་ཨིན་རུང་ རང་ལུགས་སྤག་ཤིང་གི་ མདའ་གཞུ་ལག་ལེན་འཐབ་པའི་སྐབས་ཡང་ མདའ་ཕོག་ནི་ཡོདཔ་ཨིན། དེ་འབདཝ་ད་ ཕྱི་རྒྱལ་གྱི་ མདའ་གཞུ་བཟུམ་སྦེ་ མིའི་ཚེ་སྲོག་ལུ་ གནོད་ཉེན་དེམ་ཅིག་མེདཔ་ཨིན་མས།  
འདི་འབདཝ་ད་ སྤག་ཤིང་གི་ མདའ་གཞུ་དེ་ཡང་ ཉེན་ཁ་ཅན་ཅིག་ལུ་ གྱུར་ཡོདཔ་ད་ དཔེར་ན་ སྤྱི་ཟླ་༩ པའི་ཚེས་༢༣ ལུ་ ཁྲུས་བབས་ཀྱི་ ཉིནམ་བརྩི་སྲུང་དང་འབྲེལ་ བཀྲིས་སྒང་རྫོང་ཁག་ནང་ མེ་རག་དང་ ལྟོགས་ཤི་མང་གི་བར་ན་ ཕྱོགས་མདའ་རྐྱབ་ད་ སྐྱེས་ལོ་༢༣ ལང་མི་ ཕོ་སྐྱེས་དེ་གི་དཔྱལཝ་གུ་ མདའ་ཕོགཔ་ལས་ ད་ལྟོ་ རྒྱ་གར་གུ་ཧ་ཊི་སྨན་ཁང་ཅིག་ནང་ གནས་སྟངས་ལྟ་རྟོག་ཐོག་ལུ་ བཞག་ཡོདཔ་ཨིན་མས།  
ད་རུང་ ཉིནམ་དེ་ནང་ ཡང་གཉེར་རྒེད་འོག་ནང་ཡང་ སྐྱེས་ལོ་༤༥ ལང་མི་ སོ་ནམ་ཞིང་པ་ཅིག་གི་དཔྱལཝ་གུ་ མདའ་ཕོག་ཡོད་རུང་ ཁོ་གིས་ དེ་འཕྲོ་ལས་ འབར་བཏང་ཚུགས་ཡོདཔ་ད་ དེ་གི་ནངས་པར་ མཁའ་གླིང་ལུ་ཡང་ སྐྱེས་ལོ་༥༠ ང་གྲངས་ནང་འབད་མི་ ཕོ་སྐྱེས་ཅིག་ལུ་ མདའ་ཕོག་ཡོདཔ་ཨིན་མས།  
གོང་ལུ་གསལ་བཀོད་འབད་དོ་བཟུམ་ ད་ཚུན་གྱི་བར་ན་ མདའ་ལུ་བརྟེན་ མི་ལེ་ཤ་ཅིག་ལུ་ ཤི་རྐྱེན་བྱུང་ཡོདཔ་མ་ཚད་ ཉམས་རྒུདཔ་ལེ་ཤ་ར་ རྒྱལ་ཁབ་ཀྱི་ཕྱི་ཁར་ སྨན་བཅོས་འབད་བར་ བཏང་དགོཔ་བྱུངམ་ལས་ རྒྱལ་ཁམས་ལུ་ སྐུ་གྱོང་སྦོམ་ཕོག་ནུག།  
ད་རེས་ཀྱི་ བྱུང་རྐྱེན་གྱིས་ སོ་ནམ་གྱི་ ལཱ་མཇུག་བསྡུ་རན་མི་དང་བསྟུན་ མདའ་རྩེད་ལུ་ ཤུགས་ལང་ནི་གི་ དུས་ཚོད་ཨིནམ་ལས་ ནང་འདྲེན་འབད་མི་ མདའ་གཞུ་དང་ ཡང་ཅིན་ རང་ལུགས་སྤག་ཤིང་གི་ མདའ་གཞུའི་ཐོག་ལས་ རྩེད་འགྲན་འབད་རུང་དྲག་ ཁྲོམ་སྡེ་དང་ རྫོང་ཁག་ རྒེད་འོག་ གྲོང་གཡུས་གནས་རིམ་ནང་ མདའ་རྩེད་ཚུ་ འགོ་འདྲེན་འཐབ་ད་ འབྲེལ་ཡོད་དབང་འཛིན་ཚུ་གིས་ ཉེན་སྲུང་གི་ ཐབས་ལམ་ཚུ་ ལག་ལེན་འཐབ་བཅུག་ནི་དེ་ ག་ནི་བ་ གལ་ཆེཝ་སྦེ་མཐོངམ་མས།  
འབྲུག་ལུ་ རྒྱལ་ཡོངས་ཀྱི་རྩེདམོ་ མདའ་རྐྱངམ་གཅིག་མེན་པར་ རྡོས་སྒོར་དང་ ཁུ་རུ་ འབྱིད་དུམ་ སོག་སོམ་ཚུ་ཡང་ གནོད་ཉེན་ཆེ་དྲགས་ཡོདཔ་ལས་ འདི་བཟུམ་མའི་ རྩེད་འགྲན་ཚུ་ནང་ཡང་ ཉེན་སྲུང་ཡོདཔ་བཟོ་བ་ཅིན་ ཉམས་རྒུདཔ་ཚུ་ གནམ་གྲུའི་ཐོག་ལས་ སྨན་ཁང་ནང་ བསྐྱལ་དགོཔ་དང་ ཚབས་ཆེན་ཚུ་ ཕྱིའི་སྨན་ཁང་ནང་ གཏང་མ་དགོ་པའི་ ཕན་ཁྱད་ཡོད་ཟེར་ ཞུ་ནི་ཨིན།

༉ ང་བཅས་ར་ རི་དྭགས་སེམས་ཅན་དང་ མཐའ་འཁོར་སྲུང་སྐྱོབ་ཀྱི་ གནད་དོན་དེ་ རྒྱལ་ཁབ་ཀྱི་ འཕྲལ་ཕུགས་གཉིས་ལུ་ཕན་པའི་ གནད་དོན་གལ་ཅིག་ཨིནམ་ ག་ར་གིས་ མ་མཁྱེནམ་ཅིག་མེད།  
དེ་འབདཝ་ལས་ བྷུ་ཊཱན་ ཕོར་ ལ་ཡེཕི་ཟེར་མི་ རི་དྭགས་སེམས་ཅན་དང་ མཐའ་འཁོར་སྲུང་སྐྱོབ་ཀྱི་ ལས་འགུལ་ཅིག་ གཞི་བཙུགས་འབད་ནིའི་དོན་ལུ་ གྲ་སྒྲིག་སོང་ཡོད་པའི་སྐོར་ལས་ ཉིནམ་དག་པ་ཅིག་གི་ཧེ་མར་ རྫོང་ཁག་ཚོགས་འདུའི་ཁྲི་འཛིན་༢༠ གི་ མཉམ་འབྲེལ་ཞལ་འཛོམས་ཐེངས་དང་པ་ འགོ་འདྲེན་འཐབ་པའི་སྐབས་ བློན་ཆེན་ཚེ་རིང་སྟོབས་རྒྱས་ཀྱིས་ གསུངས་ནུག།  
ལས་འགུལ་གཞི་བཙུགས་འབད་ནིའི་ ཐབས་བྱུས་དེ་ ལེགས་ཤོམ་ཅིག་ཨིན་རུང་ ང་བཅས་རའི་ འབྲུག་མི་ཀུན་དང་ ལྷག་པར་དུ་ མ་འོངས་གཞི་འཛིན་འབད་མི་ ཨ་ལོ་ཚུ་གིས་ ཧ་གོ་དགོཔ་དེ་ ག་ནི་བ་ ཁག་ཆེ་བས།  
ལོ་གཅིག་གི་ཧེ་མར་ ཀེ་ན་ཌ་ལུ་སྦེ་ གྲོས་བསྟུན་ཞལ་འཛོམས་ཅིག་ འཚོགས་མིའི་ནང་ བློན་ཆེན་གྱིས་ ཐབས་བྱུས་དེ་གི་སྐོར་ལས་ གསལ་བཤད་འབད་བའི་སྐབས་ སྲིད་བྱུས་རྩམ་མི་དང་ མཐའ་འཁོར་གནས་སྟངས་མཁནམ་ཚུ་ག་ར་ ངལ་རངས་དང་ ཡིད་ཆེས་བསྐྱེད་ཡོདཔ་ཨིན་རུང་ འབྲུག་མི་མང་ཤོས་ཅིག་གིས་ ལས་འགུལ་དེའི་སྐོར་ལས་ ཤེས་རྟོགས་མེདཔ་ཨིན་མས།  
མ་གཞི་ རི་དྭགས་སེམས་ཅན་དང་ མཐའ་འཁོར་སྲུང་སྐྱོབ་ལས་འགུལ་དེ་ རྒྱལ་ཡོངས་དགའ་སྐྱིད་དཔལ་འཛོམས་ཀྱི་ གཞི་རྩ་དང་ ཀ་ཆེན་ཚུ་དང་འཁྲིལ་ཏེ་ཨིནམ་ལས་ དཔལ་འབྱོར་ཡར་ཐོན་གྱི་ཧེ་མར་ དགའ་སྐྱིད་ལུ་ གཙོ་བོར་བཟུང་ནི་དང་ འཛམ་གླིང་གནས་ཚད་ཅན་གྱི་ མཐའ་འཁོར་ཉམས་སྲུང་འབད་ནིའི་ དམིགས་གཏད་ཨིན་མས།  
དེ་བཟུམ་མའི་ ཐབས་བྱུས་དེ་ སྦོམ་ཅིག་ཨིནམ་ལས་ ལྷག་པར་དུ་ བརྩོན་ཤུགས་བསྐྱེད་དགོ་པའི་ གཞི་གནད་ཅིག་ཨིནམ་ད་ མ་གཞི་ ང་བཅས་རའི་ མཐའ་འཁོར་ཉམས་སྲུང་གི་ ཐབས་བྱུས་བཟང་པོ་ཚུ་ལུ་བརྟེན་ འཛམ་གླིང་གིས་ ངོས་འཛིན་ཐོག་ གཟེགས་ཐོན་རྟགས་མ་ཚུ་ཡང་ ཐོབ་ཡོདཔ་ཨིན།  
དཔལ་འབྱོར་གོང་འཕེལ་གྱི་ ཐབས་ལམ་ནང་ མཐའ་འཁོར་ཉམས་སྲུང་གིས་ འགན་ཁུར་རྩ་ཅན་འབག་སྟེ་ཡོདཔ་ལས་ རྒྱལ་ཁབ་ནང་ ནགས་ཚལ་གྱི་ཁྱབ་ཚད་ བརྒྱ་ཆ་༧༠ ལས་ མ་ཉུངམ་ཅིག་སྦེ་ རྒྱུན་འཛིན་འཐབ་ནི་གི་ ཁས་བླངས་འབད་ཡོདཔ་བཞིན་དུ་ ཉམས་དགའ་བའི་ རྒྱལ་ཡོངས་གླིང་ཁ་ཚུ་ཡང་ གཅིག་གིས་གཅིག་ མཐུད་སྦྲེལ་འབད་དེ་ཡོདཔ་ཨིན།  
རྒྱུ་མཚན་འདི་ལུ་བརྟེན་ ད་རེས་ནངས་པར་ འཛམ་གླིང་ནང་ ནགས་ཚལ་དང་ རང་བཞིན་གྱི་ཐོན་ཁུངས་ཚུ་ ཕྱིར་བཏོན་འབད་བའི་ སེམས་ཕམ་བྱུངམ་ད་ ང་བཅས་རའི་ ལོ་རྒྱུས་དེ་ མ་འདྲཝ་ཅིག་སྦེ་ གནས་བཞིན་ཡོདཔ་ཨིན།  
རི་དྭགས་སེམས་ཅན་དང་ མཐའ་འཁོར་སྲུང་སྐྱོབ་ལས་འགུལ་དེ་ རྒྱལ་ཁབ་ཀྱི་ སྲུང་སྐྱོབ་ས་ཁོངས་དང་ སྐྱེ་ལྡན་བར་འཁྱམས་ས་ཁོངས་ཚུ་ འཕོ་འགྱུར་མེད་པར་ རྒྱུན་འཛིན་འཐབ་ནིའི་དོན་ལུ་ ཡུན་བརྟན་ཅན་གྱི་ མ་དངུལ་བྱིན་ནིའི་ དམིགས་གཏད་ཨིན་མས།  
དེ་འབདཝ་ལས་ ཕྱི་ཁའི་ སྔོ་ལྗང་ས་གཤིས་མ་དངུལ་གྱིས་ ལས་འགུལ་དེ་ལུ་ ཡུ་ཨེསི་ཌོ་ལར་ས་ཡ་༢༦.༥ བྱིན་ནི་གི་ ཁས་བླངས་འབད་ཡི་ཟེར་ བློན་ཆེན་གྱིས་ གསུངས་ཡོདཔ་ད་ མ་གཞི་ ལས་འགུལ་དེ་ལུ་ མ་དངུལ་འབོར་ཆེ་ཏོག་ཏོ་སྦེ་ དགོས་མཁོ་ཡོདཔ་ལས་ འབྲུག་མི་ག་ར་གིས་ ཐབས་བྱུས་བཏོན་མི་དེ་ལུ་ རྒྱབ་སྐྱོར་འབད་དགོཔ་འདུག།  
ང་བཅས་ཀྱིས་ འདི་བཟུམ་མའི་ ཐབས་བྱུས་བཏོན་མི་དེ་ལུ་ རྒྱལ་ཁབ་ཕྱི་ནང་མེད་པའི་ མི་ག་ར་གིས་ ངོས་ལེན་ཐོག་ གྲོགས་རམ་དང་ རྒྱབ་སྐྱོར་ཚུ་ གང་དྲག་འབད་བ་ཅིན་ ནམ་ཅིག་གི་ཚེ་ གྲུབ་འབྲས་ལེགས་ཐོན་ འབྱུང་བའི་བསྒང་ལས་ ཆ་མཉམ་གྱིས་ ངལ་རངས་དང་ཡིད་ཆེས་ བསྐྱེད་ཚུགས་ཟེར་ ཞུ་ནི་ཨིན།

༉ ནུབ་ཕྱོགས་རྫོང་ཁག་ཚུ་གི་གྲས་ལས་ ཐིམ་ཕུག་དང་ སྤ་རོ་རྫོང་ཁག་ནང་ ཤིང་ཐོག་ཨེ་པཱལ་འཛུགས་སྐྱོང་འབད་མི་ མང་ཤོས་ཅིག་གིས་ ཨེ་པཱལ་གྱི་ ཐོན་སྐྱེད་ཚུ་ རྒྱ་གར་ལུ་ བཙོང་པའི་ཤུལ་ལས་ གནམ་དགུན་གྱི་སྐབས་ ལོག་སྟེ་ར་ གོང་ཚད་ལོག་ལྟབ་སྤྲོད་དེ་ ནང་འདྲེན་འབདཝ་ཨིན་མས།  
དེ་བཟུམ་སྦེ་ ཕོབ་སྦྱིས་ཁ་དང་ བུམ་ཐང་ དེ་ལས་ ཤར་ཕྱོགས་རྫོང་ཁག་ཚུ་ནང་ལས་ ཐོན་སྐྱེད་འབད་མི་ ཀེ་བ་ཚུ་ཡང་ ཕུན་ཚོགས་གླིང་དང་ བསམ་གྲུབ་ལྗོངས་མཁར་ དགེ་ལེགས་ཕུག་ལུ་ འབྲུག་བཟའ་སྤྱོད་ལས་འཛིན་གྱི་ རིན་བསྡུར་ཁང་ཚུ་ནང་ལས་ རྒྱ་གར་གྱི་ མི་ཚུ་གིས་ ཉོ་འབག་པའི་ཤུལ་ལུ་ ཁ་ཟས་ལུ་ བཟོ་བསྒྱུར་དང་ ཡང་ཅིན་ ཀེ་བ་སྦེ་ར་ རྒྱལ་ཁབ་ནང་ བཀྲམ་སྤེལ་འབདཝ་ཨིན་མས།  
རྒྱལ་ཁབ་ཀྱི་ ཐོན་སྐྱེད་ཚུ་ རྒྱ་གར་གྱི་ མི་ཚུ་ལུ་ གོང་ཚད་ཁེ་ཏོག་ཏོ་སྦེ་བཙོང་སྟེ་ ཟླཝ་དག་པ་ཅིག་གི་རྒྱབ་ལས་ རིན་གོང་ལོག་ལྟབ་གསུམ་ལྟབ་སྦེ་ ང་བཅས་ལུ་ ལོག་བཙོང་དོ་ཡོདཔ་ད་ རང་གི་ཐོན་སྐྱེད་ རང་གིས་ལོག་ཉོ་དགོ་མི་དེ་ཡང་ འབྲུག་གི་སོ་ནམ་པ་ཚུ་ལུ་ རང་སོའི་ཐོན་སྐྱེད་ བསིལ་མཛོད་ནང་བཞག་སའི་ མཐུན་རྐྱེན་མེད་མི་ལུ་བརྟེན་ ཐོན་སྐྱེད་འབད་བའི་ དུས་ཚོད་ནང་ གོང་ཚད་ཁེ་སུ་སྦེ་ བཙོངམ་ཨིན་མས།  
བསིལ་མཛོད་མཐུན་རྐྱེན་དགོས་མཁོ་ཡོད་པའི་སྐོར་ གཞུང་གི་གནས་རིམ་ནང་ གསུང་གྲོས་གནང་སྟེ་ ལོ་མང་རབས་ཅིག་ ལང་ཡོད་རུང་ སོ་ནམ་པ་ཚུ་ལུ་ དེ་གི་སྐོར་ ཤེས་རྟོགས་མེདཔ་ལས་ དགོ་འདོད་ཡང་ མ་བཀོདཔ་བཟུམ་འདུག།  
དེ་འབདཝ་ལས་ ཚོད་བསྲེ་དང་ ཤིང་འབྲས་ཚུ་ བཙོང་མ་ཚུགས་པར་ལུས་མི་ཚུ་ སྐམ་བཞག་སྟེ་ གནམ་དགུན་ལུ་ ཚོད་བསྲེ་དང་ ཤིང་འབྲས་དཀོན་སུ་འགྱོཝ་ད་ བཙོང་ནིའི་དོན་ལས་ སྐམ་བཞགཔ་ཨིན་མས།  
དུས་ཅི་ ནད་ཡམས་ཀོ་བིཌ་-༡༩ ཐོན་མི་ལུ་བརྟེན་ གཞུང་གིས་ སོ་ནམ་གྱི་ལཱ་ལུ་ གཙོ་རིམ་བཟུང་ཡོདཔ་བཞིན་དུ་ ན་གཞོན་ཚུ་གིས་གཙོས་པའི་ མི་ལེ་ཤ་ཅིག་གིས་ར་ སོ་ནམ་ལཱ་ལུ་ སྤྲོ་བ་བསྐྱེད་མི་དེ་ རང་འཚོ་རང་ལྡང་གི་ དམིགས་ཡུལ་འགྲུབ་ནི་གི་ རྟགས་མཚན་ཅིག་ཨིན་མས།  
ད་རེས་ སོ་ནམ་ལུ་ བརྩོན་ཤུགས་བསྐྱེད་མི་ལུ་ བལྟ་བ་ཅིན་ སོ་ནམ་གྱི་ཐོན་སྐྱེད་ལངམ་མེད་པའི་ གདོང་ལེན་མི་འབྱུང་ནི་ཨིན་རུང་ ལོ་ཐོག་དང་ ཚོད་བསྲེ་ ཤིང་འབྲས་ལ་སོགས་པ་ ཚོང་འབྲེལ་འཐབ་ནི་རནམ་ད་ བཙོང་མ་ཚུགས་པའི་ དཀའ་ངལ་འཐོན་འོང་། དེ་བསྒང་ལས་ ཟླཝ་དག་པ་ཅིག་གི་རིང་ ཐོན་སྐྱེད་མངམ་འཐོན་ནི་ཨིན་རུང་ དུས་ཚོད་གཞན་ཚུ་ནང་ ཐོན་སྐྱེད་ལངམ་སྦེ་ འཐོབ་མི་ཚུགས།  
སྤྱི་ཟླ་༦ པའི་ཚེས་༡༦ ལུ་ རྒྱལ་ཡོངས་ཚོགས་འདུ་གིས་ བསིལ་མཛོད་མཐུན་རྐྱེན་གྱི་སྐོར་ལས་ གསུང་གྲོས་གནངམ་ད་ ཁན་འཆམ་མ་ཚུགས་པས། དེ་ཡང་ འཐུས་མི་ཚུ་ལུ་ བསིལ་མཛོད་ཀྱི་སྐོར་ ཤེས་རྟོགས་མེད་མི་ལུ་བརྟེན་ དགོ་མཁོ་མེད་ལུགས་ ཞུ་ཡོད་རུང་ སོ་ནམ་པ་ཚུ་གི་དོན་ལས་ བསིལ་མཛོད་ཁང་དེ་ མེད་ཐབས་མེདཔ་ཅིག་ལུ་གྱུར་ནུག།  
ད་རེས་བཟུམ་ཅིག་གི་ ནད་ཡམས་ཀྱི་ དུས་ཚོད་ནང་ ཕྱིར་ཚོང་དང་ ནང་འདྲེན་བཀག་འཛིན་འབད་དེ་ཡོད་པའི་སྐབས་ བསིལ་མཛོད་ཁང་དེ་ དགོས་ཅན་གྱི་ འཕྲུལ་རིག་ཅིག་ལུ་ གྱུར་ཡོད་མི་དེ་ཡང་ ནང་འཁོད་ལས་ཐོན་མི་ ཀེ་བ་དང་ ཚོད་བསྲེ་ལ་སོགས་པ་ཚུ་ སྟབས་གཅིག་ཁར་ ཐོན་པའི་བསྒང་ལས་ བསིལ་མཛོད་ཁང་ཡོད་ན་མ་གཏོགས་ དེ་མིན་ ཚོང་འབྲེལ་འཐབ་ནི་ལུ་ གདོང་ལེན་འབྱུང་འོང་།  
མ་གཞི་ རྒེད་འོག་རེ་རེ་ནང་ བསིལ་མཛོད་ཁང་གཞི་བཙུགས་འབད་ནི་གི་ འོས་འབབ་མེད་རུང་ དགོས་མཁོ་ཅན་གྱི་ ས་གོ་ནང་ གཞི་བཙུགས་འབད་ཚུགས་པ་ཅིན་ ཚོང་འབྲེལ་གྱི་ དཀའ་ངལ་དེ་ སེལ་ཚུགས་ནི་བཟུམ་མཐོངམ་མས།  
དེ་འབདཝ་ལས་ འབྲུག་འདི་ ཆུར་བརྟེན་གློག་མེ་གིས་ཕྱུག་པའི་ རྒྱལ་ཁབ་ཅིག་ཨིནམ་མ་ཚད་ གློག་མེའི་སྤྱོད་འཐུས་ཡང་ ཁེ་ཏོག་ཏོ་དང་ རྒྱུན་བརྟན་ཡོད་མིའི་ གོ་སྐབས་ལེན་ཐོག་ལས་ བསིལ་མཛོད་ཁང་ཚུ་ འོས་འབབ་དང་འཁྲིལ་ གཞི་བཙུགས་འབད་བ་ཅིན་ སོ་ནམ་པ་ཚུ་ལུ་ རང་སོའི་ཐོན་སྐྱེད་ཚོང་འབྲེལ་འཐབ་ནི་ལུ་ ལྷན་ཐབས་འབྱུང་འོང་།

༉ ནད་ཡམས་ཀོ་བིཌ་༡༩ འི་ ཉེན་སྲུང་གི་དོན་ལུ་ བཀྲིས་གཡང་རྩེ་ བཟོ་རིག་༡༣ ཡང་ སྒོ་བསྡམས་ཡོདཔ་བཞིན་དུ་ སློབ་ཕྲུག་ཚུ་ རང་སོའི་གཡུས་ཁར་བཏང་ཡོད་རུང་ ལ་ལོ་ཅིག་ བཀྲིས་གཡང་རྩེ་ལུ་ར་ སྡོད་ནུག།  
དེ་ཡང་ རང་སའོ་གཡུས་ཁར་ ཡོངས་འབྲེལ་གྱི་ཞབས་ཏོག་མེད་མི་དང་ ལ་ལོ་ཅིག་ རང་སོའི་ རིག་རྩལ་གཡོག་བཀོལ་ཏེ་ འོང་འབབ་བཟོ་ནི་དོན་ལུ་ སྡོད་ཡོདཔ་ཨིན་པས།  
ད་རེས་ནངས་པར་ སློབ་ཕྲུག་ལ་ལོ་ཅིག་གིས་ ལྷ་བྲིས་དང་ པ་ཏྲ་བརྐོ་ནི་ དེ་ལས་ རིག་རྩལ་གཞན་གྱི་ལཱ་འབད་དེ་ འོང་འབབ་བཟོ་བའི་བསྒང་ཡོདཔ་ད་ ལ་ལོ་ཅིག་གིས་ རང་སོའི་གཡུས་ཁར་སོང་སྟེ་ ཕམ་ཚུ་ལུ་ ཆ་རོགས་འབད་དོ་ཡོདཔ་ཨིན་པས།  
བཟོ་རིག་༡༣ སྤེལ་ཁང་གི་ སློབ་ཕྲུག་ཀརྨ་དེ་ སྤེལ་ཁང་སྒོ་བསྡམས་པའི་ཤུལ་ལུ་ ཁོ་རའི་སློབ་དཔོན་དང་མཉམ་ འོང་འབབ་ཀྱི་ལཱ་འབད་དོ་ཡོདཔ་ད་ ཁོ་གིས་ སླབ་མིའི་ནང་ གནས་སྐབས་ཀྱི་ལཱ་འབད་མི་དང་འབྲེལ་ སློབ་ཁང་ལས་ མ་ཐོབ་པའི་རིག་རྩལ་ཚུ་ཡང་ འཐོབ་ཚུགས་པས་ཟེར་ཨིནམ་ད་ ཁོང་༣ དེ་ཅིག་ ལྷ་བྲིས་ཀྱི་ལཱ་འབད་དོ་ཟེར་ཨིན་པས།  
ཁོ་གིས་ སླབ་དོ་བཟུམ་འབད་བ་ཅིན་ གཞུང་གི་ཆོས་རྒྱུགས་རྐྱབ་དགོཔ་ལས་ སྤེལ་ཁང་སྒོ་བསྡམས་རུང་ མི་སྡེ་བརྡ་བརྒྱུད་ནང་ སྡེ་ཚན་ཅིག་བཟོ་ནུག་ཟེར་ཨིནམ་ད་ ཁོ་གིས་ དྲོ་པ་དང་ཕྱི་རུ་ དཔེ་ཆ་ལྷབ་སྟེ་ ཉིན་མ་འོང་འབབ་ཀྱི་ ལཱ་རེ་འབད་དོ་ཟེར་ཨིན་པས།  
ཀརྨ་གིས་འབད་བ་ཅིན་ ལྷ་བྲིས་མཁས་པ་ཅིག་འབད་ནིའི་ རེ་བ་ཡོད་ཟེར་ཨིནམ་ད་ ད་ལྟོ་ཚུན་ སློབ་དཔོན་དང་གཅིག་ཁར་ ལཱ་འབད་དེ་ ལྷ་ཚོགས་མ་འདྲཝ་༢༡ དེ་ཅིག་ འབྲི་ནི་དང་ ཚོན་གཏང་ནི་ཚུ་ ལྷབ་ནིའི་གོ་སྐབས་ཐོབ་ཅི་ཟེར་ཨིནམ་ད་ གཡུས་ཁ་མ་འགྱོ་བར་ རིག་རྩལ་ལྷབ་སྡོད་ནི་སྦེ་ ཐག་བཅད་ཡི་ཟེར་ཨིན་པས།  
སྐྱེས་ལོ་༢༣ ལང་མི་ དཀར་སངས་ཟླ་བ་གིས་ སླབ་མིའི་ནང་ ཕྱི་རུ་དཔེ་ཆ་ལྷབ་སྟེ་ དྲོ་པ་ཧ་སག་ལས་ པ་ཏྲ་བརྐོ་ནིའི་ ལཱ་འབད་དོ་ཟེར་ཨིནམ་ད་ ད་ཚུན་གྱི་བར་ན་ འོང་འབབ་དངུལ་ཀྲམ་༢༠,༠༠༠ དེ་ཅིག་ བཟོ་ཚུགས་ཅི་ཟེར་ཨིནམ་ད་ ད་རུང་ མཁོ་མངགས་འབད་མི་ ཐོན་ཏེ་ཡོད་ཟེར་ཨིན་པས།  
ཁོ་གིས་ སླབ་མིའི་ནང་ མང་ཤོས་ར་ བཟོ་རིགས་༡༣ གྱི་ལཱ་དེ་ སྦྱོང་ལཱ་ཐོག་ལས་ སྦྱང་བ་འབད་དགོཔ་ལས་ ལཱ་ཁག་འདུག་ཟེར་ཨིནམ་ད་ ཨིན་རུང་ རི་མོ་ཚུ་ སློབ་དཔོན་ཚུ་གིས་ ཡོངས་འབྲེལ་ནང་ གཏང་ནི་འདུག་ཟེར་ཨིན་པས།  
སློབ་དཔོན་ཚུ་གིས་ སླབ་དོ་བཟུམ་འབད་བ་ཅིན་ བཟོ་རིག་ཡོན་ཏན་དེ་ གདོང་བསྒོར་རྐྱབ་སྟེ་ རིག་རྩལ་བཏོན་དགོཔ་ལས་ རིག་རྩལ་བཏོན་ནི་ལུ་ གདོང་ལེན་འདུག་ཟེར་ཨིན་པས།  
སློབ་ཕྲུག་ལ་ལོ་ཅིག་ལུ་ མཐུན་རྐྱེན་ཚུ་ ག་ནི་ཡང་མེད་པའི་ཁར་ ལ་ལོ་ཅིག་ མཐུན་རྐྱེན་ཡོད་རུང་ ས་གནས་མཐའ་ཟུར་ནང་འབདཝ་ལས་ ཡོངས་འབྲེལ་དང་འབྲེལ་བའི་སྟབས་མ་བདེཝ་འདུག་ཟེར་ སློབ་དཔོན་ཅིག་གིས་ བཤད་པའི་ཁར་ སློབ་ཕྲུག་དང་འབྲེལ་བ་ཡང་ འཐོབ་མི་ཚུགས་པས་ཟེར་ཨིན་པས།  
སྐྱེས་ལོ་༢༣ ལང་མི་ སློབ་ཕྲུག་ཆོས་དབྱིངས་རྡོ་རྗེ་གིས་ སླབ་དོ་བཟུམ་འབད་བ་ཅིན་ སྤྱིར་བཏང་སློབ་ཕྲུག་ཚུ་ རྒྱང་མཐོང་དང་ ཡོངས་འབྲེལ་ཐོག་ལས་ དཔེ་ཆ་ལྷབ་སྟེ་ གྲལ་གཏོགས་འབད་དོ་ཡོད་རུང་ བཟོ་རིག་གི་ སློབ་ཕྲུག་ཚུ་འབད་བ་ཅིན་ ལྷབ་སའི་ས་གོ་མེདཔ་ལས་ གདོང་ལེན་འདུག་ཟེར་ཨིན་པས།  
མང་ཤོས་ར་ སྦྱོང་ལཱ་འབད་དགོཔ་ལས་ སློབ་དཔོན་མེད་པ་ཅིན་ རིག་རྩལ་ཤེས་ཚུགས་པར་ ལཱ་ཁག་འདུག་ཟེར་ ཁོ་གིས་བཤད་པའི་ཁར་ ད་ལྟོ་ ལྷབ་སྦྱང་འབད་བའི་དུས་ཚོད་ཨིནམ་ལས་ སྦྱོང་ལཱ་པ་ཏྲ་བརྐོ་ནི་དང་ ལྷ་བྲིས་ཀྱི་ ལཱ་འབད་མི་ཚུགས་པས་ཟེར་ཨིན་པས།  
ཁོ་གིས་ སླབ་མིའི་ནང་ མང་ཤོས་ར་ ཕམ་ཚུ་ལུ་ སོ་ནམ་གྱི་ལཱ་ལུ་ རྒྱབ་སྐྱོར་འབད་དོ་ཟེར་ཨིནམ་ད་ དུས་ཚོད་འཐོབ་ད་ ཨིང་སྐད་དང་ ཆོས་ཚན་གཞན་ཚུ་ ལྷབ་སྡོད་དོ་ཟེར་ཨིན་པས།  
སློབ་ཕྲུག་སྐལ་བཟང་ཟླ་བ་གིས་ ད་རེས་ ནད་ཡམས་ལུ་བརྟེན་ སློབ་ཕྲུག་ཚུ་ ཤེས་ཡོན་ལུ་ཐོ་ཕོག་ཡི་ཟེར་ཨིནམ་ད་ ད་རེས་ ཁོ་ར་ མཆོད་གཤམ་ཅིག་ ཚོན་བཏང་པའི་བསྒང་ཡོད་ཟེར་ སླབ་ཨིན་པས།  
ཁོ་གིས་ སླབ་དོ་བཟུམ་འབད་བ་ཅིན་ ད་རེས་ ཁོ་རའི་ སྤུན་ཆ་དང་གཅིག་ཁར་སྡོད་དེ་ ཚོན་གཏང་ཐངས་ཀྱི་རིག་རྩལ་ཚུ་ སྦྱང་བ་འབད་སྡོད་དོ་ཟེར་ཨིནམ་ད་ སློབ་ཁང་ནང་ མ་ཐོབ་པའི་རིག་རྩལ་ཚུ་ ལྷབ་སྦྱང་འབད་ཚུགས་པས་ཟེར་ཨིན་པས།  
རིག་རྩལ་ཚུ་ སྦྱང་བ་འབད་ནིའི་ གནས་ཚད་གུ་མ་ལྷོད་རུང་ ཤུལ་ལས་ རིག་རྩལ་ལྷབ་སྦྱང་འབདཝ་ད་ ཐེབས་ཤེས་ཚུགས་ནི་མས་ཟེར་ སྐལ་བཟང་ཟླ་བ་གིས་ བཤད་པའི་ཁར་ རང་གི་ཟད་འགྲོའི་དོན་ལུ་ ཕན་ཐོགས་ནི་མས་ཟེར་ཨིན་པས།  
སློབ་ཕྲུག་ཅིག་གིས་ སླབ་མིའི་ནང་ སོ་ནམ་པའི་ལཱ་དང་ ལཱ་ཤུགས་འབདཝ་ད་ ལགཔ་ཚུ་ མེདཔ་ཐལ་དོ་ཡོདཔ་ལས་ ལྷ་བྲིས་ཀྱི་ལཱ་འབད་ཚུགས་པར་ ལཱ་ཁག་ཡོད་ཟེར་ཨིནམ་ད་ ད་རེས་ གནས་སྐབས་ཀྱི་ ལཱ་རེ་འབད་སྡོད་དོ་ཟེར་ཨིན་པས།  
བཟོ་རིགས་༡༣ གྱི་ སློབ་དབུ་འཛིན་ ཀུན་ལེགས་དཔལ་འབྱོར་གྱིས་ སླབ་མིའི་ནང་ ཆོས་ཚན་མང་ཤོས་ར་ སྦྱོང་ལཱ་ཐོག་ལས་ ལྷབ་སྦྱང་འབད་དགོཔ་ལས་ མི་སྡེ་བརྡ་བརྒྱུད་ཐོག་ལས་ སློབ་སྟོན་འབདཝ་ད་ སློབ་ཕྲུག་ཚུ་གིས་ རིག་རྩལ་སྦྱང་ཚུགས་པར་ ལཱ་ཁག་འདུག་ཟེར་ཨིན་པས།  
སློབ་དཔོན་ཚུ་གིས་ སློབ་ཕྲུག་འབྲེལ་འཛིན་བཞག་ཐབས་ལུ་ སྡེ་ཚན་བཟོ་སྟེ་ སྦྱོང་ལཱ་ཚུ་བྱིན་ཏེ་ཡོད་ཟེར་ཨིནམ་ད་ སློབ་ཕྲུག་ཚུ་ རི་མོའི་དཔེ་ཚུ་ པར་སྐྲུན་འབད་དེ་ སྦྱོང་ལཱ་སྤྲོད་དེ་ ཁྱིམ་ནང་བཏང་ཡི་ཟེར་ སློབ་དབུ་འཛིན་གྱིས་ བཤད་ཡོད་པའི་གནས་ཚུལ།

༉ ད་རེས་ནངས་པར་ སོ་ནམ་གྱི་སྡེ་ཚན་ནང་ བརྩོན་ཤུགས་དང་ གཙོ་རིམ་བཟུང་དོ་ཡོད་པའི་ གྲུབ་འབྲས་དག་པ་ཅིག་ མཐོང་གསལ་བྱུངམ་ད་ ང་བཅས་ལུ་ བློ་བདེ་བའི་ གཞི་གནད་ཅིག་ལུ་ཨིན་མས།  
དེ་ཡང་ རྒྱལ་ཁབ་ཀྱི་ དམིགས་ཡུལ་གཙོ་བོ་ཅིག་ ང་བཅས་རའི་ མི་འབོར་བརྒྱ་ཆ་༧༠ ལྷགཔ་ཅིག་ འཚོ་བ་སོ་ནམ་ལུ་བརྟེན་ སྡོད་མི་ཨིནམ་ལས་ སོ་ནམ་གོང་འཕེལ་གཏང་ནི་འདི་ཨིནམ་ད་ འབྲུག་འདི་ སྐོབས་ཚུད་རྒྱལ་ཁབ་ཆུང་ཀུ་ཅིག་ཨིནམ་མ་ཚད་ མི་རློབས་ཡང་གངམ་མེདཔ་ལས་ བཟའ་འཐུང་གི་ཐད་ལུ་ རང་མགོ་རང་འདྲོངས་དང་ ཉེན་སྲུང་ཅན་ བཟོ་ནི་དེ་ ག་ནི་བ་ གལ་ཆེཝ་སྦེ་ ལོ་ལྔའི་འཆར་གཞི་འགོ་བཙུགས་པའི་ ནམ་དུས་ལས་ར་ གཙོ་རིམ་བཟུང་སྟེ་ཡོདཔ་ཨིན།  
ཨིན་རུང་ ད་ཚུན་གྱི་བར་ན་ སོ་ནམ་གོང་འཕེལ་རྒྱ་ཆེཝ་སྦེ་ བཏང་མ་ཚུགས་པར་ཡོདཔ་ལས་ ང་བཅས་ཀྱིས་ སྡེ་ཚན་དེ་ནང་ ཟད་འགྲོ་གཏང་དགོཔ་དེ་ ཁག་ཆེཝ་སྦེ་མཐོངམ་མས།  
ག་འཆརཔ་ཟེར་བ་ཅིན་ ད་རེས་ནངས་པར་ གྲོང་གཡུས་ཚུ་ནང་ སོ་ནམ་གྱི་ ལཱ་འབད་མི་ཚུ་ལུ་ ཞིང་ཆུ་ལངམ་མེད་པའི་ཁར་ རི་དྭགས་སེམས་ཅན་ཚུ་གིས་ ལོ་གཅིག་བ་ལོ་གཅིག་ ལོ་ཐོག་ལུ་ གནོདཔ་བཀལ་མི་ མང་སུ་ཐོན་མི་ལུ་བརྟེན་ ཞིང་ལཱ་འབད་མི་ མར་འབབ་འགྱོ་དོ་ཡོདཔ་ལས་ དེ་གིས་ ཐོན་སྐྱེད་ལུ་ཡང་ ཐོ་ཕོགཔ་ཨིན་མས།  
དེ་མ་ཚད་ གཡུས་ཚན་ཚུ་ནང་ གུང་སྟོང་གི་ དཀའ་ངལ་ལུ་བརྟེན་ ས་ཞིང་ཚུ་ ཚལ་མ་ལུ་ གྱུར་དོ་ཡོདཔ་མ་ཚད་ ད་རེས་ནངས་པར་ ན་གཞོན་སྟོང་ཕྲག་ལས་བཅད་དེ་ ཁྲོམ་སྡེ་ཚུ་ནང་ ལཱ་གཡོག་འཚོལ་བར་ འོང་མི་དེ་ཡང་ གཡུས་སྒོ་ཚུ་ནང་ སོ་ནམ་གྱི་ལས་སྣ་ཚུ་ མཐར་འཁྱོལ་མ་བྱུང་ནི་དེ་གིས་ཨིན།  
ང་བཅས་ཀྱིས་ སོ་ནམ་གྱི་དོན་ལུ་ ཟད་འགྲོ་གཏང་པ་ཅིན་ ཁེ་སང་ཅན་གྱི་ ཚོང་འབྲེལ་ལས་དོན་ཅིག་ལུ་ འགྱུར་ནི་གི་ འོས་འབབ་ཡོད་པའི་ཁར་ འབྲུག་མི་ཚུ་གི་དོན་ལུ་ ལཱ་གཡོག་གི་ གོ་སྐབས་ཚུ་ཡང་ བཟོ་ཚུགས་ནི་ཨིནམ་ད་ མཐའན་མཇུག་ལུ་ སོ་ནམ་ལུ་བརྟེན་ མི་སེར་ཚུ་ གྲོང་གཡུས་ལས་ ཁྲོམ་སྡེ་ཚུ་ནང་ གནས་སྤོ་འགྱོ་ནི་ཚུ་ བཀག་ཚུགས་ནི་གི་ འོས་འབབ་ཡོདཔ་ཨིན།  
དམིགས་དོན་དེ་ཚུ་ འགྲུབ་ནིའི་དོན་ལུ་ གཞུང་གིས་ སོ་ནམ་ཞིང་པ་ཚུ་ལུ་ ཞིང་ཆུ་ལངམ་སྦེ་ བཀྲམ་སྤེལ་འབད་ནི་དང་ རི་དྭགས་སེམས་ཅན་ཚུ་གིས་ ལོ་ཐོག་ལུ་ གནོདཔ་བཀལ་བའི་ དཀའ་ངལ་སེལ་ཐབས་འབད་ནི་ དེ་ལས་ སྐྱིན་འགྲུལ་ལ་སོགས་པའི་ མཐུན་རྐྱེན་ཚུ་ འཐོབ་ཚུགསཔ་བཟོ་དགོ།  
མ་དངུལ་གྱི་ རྒྱབ་སྐྱོར་དང་ ཕབ་ཆག་ཚུ་ གཞུང་ལས་ མ་གནང་པ་ཅིན་ སོ་ནམ་པ་ཚུ་གིས་ ཚོང་འབྲེལ་གྱི་དོན་ལུ་ སོ་ནམ་གྱི་ལས་སྣ་ཚུ་ རྒྱ་ཆེཝ་སྦེ་ འབད་མི་ཚུགས། འདི་དང་གཅིག་ཁར་ སོ་ནམ་གྱི་ཐོན་སྐྱེད་ ཚོང་འབྲེལ་འཐབ་སའི་ ས་གོ་ཚུ་ཡང་ ངོས་འཛིན་འབད་ནི་དེ་ཡང་གལ་ཆེ།  
ད་ཚུན་གྱི་བར་ན་ སོ་ནམ་ལྷན་ཁག་གིས་ མོ་བཏབ་ཐོག་ལས་ འགོ་བཙུགས་མི་ ལས་སྣ་དག་པ་ཅིག་ མཐར་འཁྱོལ་བྱུང་པའི་ བརྡ་མཚོན་བྱུང་མི་དེ་ཡང་ དཔེར་ན་ དུས་ཅིའི་ལོ་སྔ་ཆ་ལུ་ གསར་སྤང་ལུ་ ཚོང་འབྲེལ་གྱི་དོན་ལས་ གནམ་སེར་ཁ་ལུ་ འབྱ་འཛུགས་སྐྱོང་འབད་མི་དེ་གིས་ རེད་མེ་ཊིག་ཊཱན་༧༧ ལྷགཔ་ཅིག་ ཐོན་སྐྱེད་འབད་ཡོདཔ་བཞིན་དུ་ ལྷན་ཁག་གིས་ ལོ་༡ ནང་་འབྱ་ལཱ་ཚར་གསུམ་རྐྱབ་ནི་གི་ འཆར་གཞི་བརྩམས་མི་དེ་ ལེགས་ཤོམ་ཅིག་ཨིན་མས།  
གལ་སྲིད་ མོ་བཏབ་ལས་རིམ་དེ་ མཐར་འཁྱོལ་བྱུང་པ་ཅིན་ འབྲུག་རྒྱལ་ཁབ་ནང་ བཟའ་སྤྱོད་རང་ལྡང་བཟོ་ནི་ལུ་ ལྷན་ཐབས་འབྱུང་ནི་དང་ ཆུམ་རིགས་ཚུ་ ནང་འདྲེན་འབད་ནི་དེ་ མར་ཕབ་འབད་ཚུགས་ནི་མས།  
དེ་བཟུམ་སྦེ་ པདྨ་དགའ་ཚལ་རྫོང་ཁག་ ནོར་བུ་སྒང་དང་ བདེ་ཆེན་གླིང་ གདུང་སྨད་ ཕྱི་མུང་རྒེད་འོག་༤ ནང་ ཚོང་འབྲེལ་གྱི་དོན་ལུ་ ཨེ་མ་འཛུགས་སྐྱོང་འབད་ནི་ འགོ་བཙུགས་ཡོདཔ་ལས་ སོ་ནམ་ལྷག་ཁག་གི་ ཁ་ཐུག་ལས་འབད་རུང་ སོ་ནམ་པ་ཚུ་ལུ་ རྒྱབ་སྐྱོར་ག་ཅི་ར་དགོཔ་ཡོད་རུང་ ཆ་རོགས་དང་ མཉམ་འབྲེལ་འབད་དགོ། ང་བཅས་རའི་ སོ་ནམ་པ་ཚུ་ལུ་ ཚོང་འབྲེལ་འཇམ་ཏོང་ཏོ་སྦེ་འཐབ་ཚུགསཔ་ བཟོ་བ་ཅིན་ ས་མཚམས་ཀྱི་ཕྱི་ཁ་ལས་ ཨེ་མ་ནང་འདྲེན་འབད་དགོཔ་མི་འཐོན།  
གལ་སྲིད་ འབྲུག་ལུ་ སོ་ནམ་དེ་ བརྟན་ཏོག་ཏོ་དང་ ཁེ་སང་ཅན་གྱི་ ལས་སྣ་ཅིག་སྦེ་ བཟོ་ཚུགས་པ་ཅིན་ ང་བཅས་རའི་ ན་གཞོན་ཚུ་གིས་ གཡུས་ཁ་ལུ་ འགྱོ་ནི་གི་ སྤྲོ་བ་བསྐྱེད་འོང་ཟེར་ ཞུ་ནི་ཨིན།

༉ ད་རིས་ ཤེས་རིག་ལྷན་ཁག་གིས་ ཀོ་བིཌ་-༡༩ ནད་འབུབ་ཀྱི་ གདོང་ལེན་ལུ་ དགོས་མཁོ་ཆེ་བའི་ སློབ་ཕྲུག་ཚུ་ལུ་ ཉིན་བསྟར་བཟའ་འཐུང་དང་ ཟས་བཅུད་ལྷན་ཐབས་ལུ་ རང་སོའི་ཁྱིམ་ནང་ རྒྱགས་སྐལ་མཁོ་སྤྲོད་འབད་ནི་ཨིན་པས།  
སློབ་ཕྲུག་ཚུ་ཡང་ དཔལ་འབྱོར་གྱི་ དཀའ་ངལ་དང་ ཕམ་ཡ་བྲལ་འགྱོ་འགྱོཝ་ ཕམ་ཉམ་ཆུང་གི་ ཨ་ལོ་ཨིནམ་ད་ ད་རེས་ནངས་པར་ གཞུང་ལས་ཅ་ཆས་ཚུ རིན་མེད་སྟོང་པར་ཐོབ་མི་ སློབ་ཕྲུག་ཚུ་ཨིནམ་བཞིན་དུ་ ཤེས་རིག་ལྷན་ཁག་ རྫོང་ཁང་དང་ ཁྲོམ་སྡེ་ རྒེད་འོག་ཚུ་གིས་ ཞིབ་དཔྱད་འབད་དེ་ ངོས་འཛིན་འབད་ཡོདཔ་ཨིན་པས།  
ལས་རིམ་དེ་ཡང་ བློན་ཆེན་གྱི་ འགོ་འདྲེན་ཐོག་ལས་ ཤེས་རིག་ལྷན་ཁག་གིས་ འཛམ་གླིང་བཟའ་སྤྱོད་ལས་རིམ་དང་ རྒྱལ་སྤྱི་ཨ་ལོའི་མ་དངུལ་ ༼ཡུ་ནི་སེཕ༽ མཉམ་འབྲེལ་ཐོག་ རྒྱལ་ཁབ་ནང་འཁོད་ཀྱི་ སློབ་ཕྲུག་༡༠,༠༠༠ ལྷགཔ་ཅིག་ལུ་ ཕན་ཐོགས་འབྱུང་ནི་ཨིན་པས།  
ཤེས་རིག་བློན་པོ་ ཇའི་བིར་རའེ་གིས་ བཤད་མིའི་ནང་ དགོས་མཁོ་ཅན་གྱི་ སློབ་ཕྲུག་ཚུ་ལུ་ རྒྱགས་སྐལ་བགོ་བཀྲམ་འབད་མི་དེ་གིས་ ཀོ་བིཌ་-༡༩ ལུ་བརྟེན་ རྒྱལ་ཁབ་ནང་ སློབ་གྲྭ་སྒོ་བསྡམས་བཞག་མི་དང་འབྲེལ་བའི་ གནད་དོན་ཚུ་ སེལ་ནི་གི་ ཐབས་ལམ་ཅིག་ཨིན་ཟེར་ཨིན་པས།  
ཤེས་རིག་བློན་པོ་གིས་འབད་བ་ཅིན་ ཅ་ཆས་ཚུ་ཡང་ མཁོ་སྒྲུབ་འབད་དེ་ ཡོད་པའི་ཁར་ ད་ལྟོའི་གནས་སྟངས་ནང་ སློབ་ཕྲུག་ཚུ་ལུ་ ཟས་བཅུད་དང་ལྡན་པའི་ བཟའ་འཐུང་ཚུ་ བྱིན་ནི་དེ་ གལ་ཅན་ཅིག་ཨིནམ་བཞིན་དུ་ སློབ་གྲྭའི་ཨ་ལོ་ཚུ་ལུ་ ཟད་བཅུད་ཀྱི་ བཞེས་སྒོ་ཐོབ་མ་ཚུགས་པ་ཅིན་ སྦོམ་འགྱོ་ནི་དང་ མནོ་ལུགས་གོང་འཕེལ་ དེ་ལས་ གཟུགས་ཀྱི་ནུས་ཤུགས་ ཉམས་འགྱོ་ནི་ཨིན་པའི་ ཚ་གྱང་ལུ་བརྟེན་ རྒྱགས་སྐལ་བགོ་བཀྲམ་འབད་དོ་ཟེར་ཨིན་པས།  
ཨ་ལོ་ཚུ་ལུ་ རྒྱགས་སྐལ་ཚུ་ཡང་ ད་རིས་ཐིམ་ཕུག་རྫོང་ཁག་ལས་ འགོ་བཙུགས་ཨིནམ་བཞིན་དུ་ འགྲོས་ཀྱིས་བཏང་སྟེ་ རྫོང་ཁག་༡༩ ནང་ བགོ་བཀྲམ་འབད་འོང་ཟེར་ ཤེས་རིག་བློན་པོ་གིས་ བཤད་པའི་ཁར་ སློབ་ཕྲུག་རེ་གིས་ ཉེར་མཁོའི་ཅ་ཆས་ ཕོར་ཊི་ཕ་ཡེཊ་ཆུམ་ཀེ་ཇི་༡༢ དང་ མར་ཁུ་ལི་ཊར་༡.༥  ཅ་ན་ཀེ་ཇི་༠.༥ དེ་ལས་ དཱལ་ཀེ་ཇི་༢ བརྩིས་ཏེ་ བཟའ་འཐུང་མ་འདྲཝ་ཁག་༩ འཐོབ་ཟེར་ བཤདཔ་ཨིན་པས།  
དེ་བཟུམ་སྦེ་ ཡུ་ནི་སིཕ་གིས་ རྐྱབ་སྐྱོར་འབད་མི་ གླང་ལེབ་དང་ གཙང་རས་དང་ ལགཔ་དབུར་སྨན་ཆུ་ཚུ་ཡང་ སློབ་ཕྲུག་ཚུ་ལུ་ བགོ་བཀྲམ་འབད་ནི་ཨིན་པས།  
ཤེས་རིག་བློན་པོ་གིས་འབད་བ་ཅིན་ བཟའ་འཐུང་གི་རིགས་ཚུ་ ད་རེས་ ཟླཝ་༡ གི་དོན་ལུ་ཨིནམ་ལས་ གལ་སྲིད་ ཀོ་བིཌ་-༡༩ ནད་འབུབ་ལུ་བརྟེན་ སློབ་གྲྭ་ཚུ་ སྒོ་བསྡམས་དགོ་བྱུང་པ་ཅིན་ ཅ་ཆས་ཚུ་ འཕྲོ་མཐུ་དེ་ར་ བགོ་བཀྲམ་འབད་འོང་ཟེར་ཨིན་པས།  
སློབ་གྲྭ་ཤེས་ཡོན་ལས་ཁུངས་ སློབ་གྲྭ་འཕྲོད་བསྟེན་དང་ ཟས་བཅུད་སྡེ་ཚན་གྱི་གཙོ་འཛིན་ ཀརྨ་དབང་ཕྱུག་གིས་ སླབ་མིའི་ནང་ དགོས་མཁོ་ཅན་གྱི་ སློབ་ཕྲུག་རེ་གིས་ ཟླཝ་རེ་ནང་ དངུལ་ཀྲམ་༩༠༥ དེ་ཅིག་གནས་པའི་ ཉེར་མཁོའི་ཅ་ཆས་ཚུ་ འཐོབ་ཚུགས་ནི་ཨིན་པས།  
དགོས་མཁོ་ཅན་གྱི་ སློབ་ཕྲུག་ཚུ་ ཧེ་མ་ལས་ ངོས་འཛིན་འབད་བའི་ཁར་ མིང་ཐོ་ཚུ་ བསྡུ་ལེན་འབད་མིའི་ གྱངས་ཁ་དང་འཁྲིལ་ཏེ་ ཅ་ཆས་བགོ་བཀྲམ་འབད་ནིའི་ ས་གོ་ངོས་འཛིན་དང་ ཉེ་འདབས་ཀྱི་ སློབ་གྲྭ་ཚུ་ལས་ སློབ་ཕྲུག་ཚུ་གིས་ ཅ་ཆས་འཐོབ་ཚུགས་ཟེར་ཨིན་པས།  
ཤེས་རིག་བློན་པོ་གིས་ རྒྱགས་སྐལ་ཚུ་ བགོ་བཀྲམ་འབད་བའི་སྐབས་ ཕམ་དང་ སློབ་ཕྲུག་ཚུ་གིས་ འགན་འཁྲི་འབག་དགོ་པའི་ཁར་ རྒྱགས་སྐལ་ཚུ་ དོན་སྨིན་ཅན་དང་ སློབ་ཕྲུག་ཚུ་གིས་ ཤེས་ཡོན་ལྷབ་སྦྱང་འབད་དོ་ཡོད་མེད་ཀྱི་ ལྟ་རྟོག་ཚུ་ འབད་ནི་ཨིན་པས།  
རྒྱལ་ཁབ་ནང་ སློབ་གྲྭ་ཚུ་ཡང་ སྤྱི་ཟླ་༣ པའི་ཚེས་༦ ལུ་ ནད་ཡམས་ཀོ་རོ་ན་བའེ་རཱསི་ཐོབ་མི་དང་པ་ བདའ་ཟུན་པའི་ཤུལ་ལས་ སྒོ་བསྡམས་ཡོད་པའི་གནས་ཚུལ།

༉ ཐིམ་ཁྲོམ་ནང་འཁོད་ཀྱི་ འཁོར་ལམ་ཚུ་བདའ་སྟེ་ ཐདམ་ཐད་ཁར་ ཧ་ཀ་ཧོ་ཀ་དང་ ཆུ་འཁྱིལ་འཁྱིལཝ་ཚུ་ཡོདཔ་ལས་ སྣུམ་འཁོར་བཏང་མི་དང་ རྐང་སྟོང་འགྱོ་མི་གཉིས་ཆ་ར་ལུ་ ལཱ་ཁག་རྐྱབ་པའི་ཁར་ ཉེན་ཁ་ཡོད་པའི་ མཐོང་གསལ་བྱུངམ་ཨིན་མས།  
ལྷག་པར་དུ་ ས་ཁོངས་ལེ་ཤ་ཅིག་ནང་ ཆུ་གཡུར་གུ་ བཀབ་སྟེ་ཡོད་མི་ རྩི་སའི་ཐོག་ལེབ་ཚུ་ཡང་ ལ་ལོ་ཅིག་ བཅགས་དཀྲུམ་བཏང་ཡོདཔ་ད་ ལ་ལོ་ཅིག་ ལེགས་ཤོམ་སྦེ་ མ་བཀབ་པར་ཡོདཔ་ལས་ གནམ་ནུབ་མོ་ རྐང་སྟོང་འགྱོ་མི་ མི་རྒན་རྒས་དང་ ཨ་ལོ་ཆུང་ཚུ་ དྲན་པ་མ་བཏོན་པ་ཅིན་ ཆུ་གཡུར་ནང་ འབུད་ནི་གི་ ཉེན་ཁ་འདུག།  
དེ་བཟུམ་མའི་ དཀའ་ངལ་དེ་ མང་ཤོས་ཅིག་ར་ ཐིམ་ཁྲོམ་གྱི་ མི་འབོར་ཕྱེད་ཀ་དེ་ཅིག་ སྡོད་སའི་ས་གནས་ ཨོ་ལ་ཁ་དང་ བར་སྦིས་ལུ་ བྱུང་སྟེ་འདུག།  
དེད་གཡོགཔ་ཚུ་གིས་འབད་བ་ཅིན་ དེ་བཟུམ་མའི་ འཁོར་ལམ་གྱི་གནས་སྟངས་དེ་ ཉེན་ཁ་སྦོམ་ཡོདཔ་མ་ཚད་ དམིགས་བསལ་དུ་ གནམ་ནུབ་མོའི་སྐབས་ ས་ཁོངས་དེ་ཚུའི་ནང་ འགོ་དང་པ་འགྱོ་མི་ཚུ་ལུ་ ལཱ་ཁག་རྐྱབ་ནི་ཨིན་མས་ཟེར་ཨིན་མས།  
ཨོ་ལ་ཁ་ལུ་ སྡོད་མི་ཚུ་གིས་འབད་བ་ཅིན་ བཙག་འཐུ་ལྷན་ཚོགས་ཀྱི་ སྒྲིང་ཁྱིམ་རྙིངམ་གི་ རྒྱབ་ཁ་ལས་ཕར་ འཁོར་ལམ་བདའ་སྟེ་ ཧ་ཀ་ཧོ་ཀ་དང་ ས་དོང་ཚུ་ ལེ་ཤ་ཐོན་ཡོད་མི་དེ་གིས་ གནས་སྟངས་སྐྱོ་དྲགས་སྦེ་ར་ ཐལ་ཡོདཔ་ལས་ དུས་རྒྱུན་དུ་ སྣུམ་འཁོར་གཏང་འགྱོ་དགོཔ་ད་ སྟབས་མ་བདེ་བའི་ཁར་ འཕྲལ་འཕྲལ་སྣུམ་འཁོར་གྱི་འོག་ལས་ རྡོ་ཕོག་སྟེ་ འཕྲུལ་ཆས་ཚུ་ མེདཔ་བཏངམ་མས་ཟེར་ཨིན་མས།  
རེས་ཅིག་སྐབས་ འཁོར་ལམ་སྐེདཔ་བཏོགས་ཏེ་ ས་དོང་བརྐོ་བཞག་མི་ཚུ་ཡང་ དེ་འཕྲོ་ལས་ མ་བསུབ་པར་ ཡུང་རིངམོ་སྦེ་ར་ སྣང་མེད་སྦེ་བཀོག་བཞག་པའི་ཁར་ འཁོར་ལམ་གྱི་ཟུར་བདའ་སྟེ་ཡོད་མི་ ཆུ་གཡུར་གྱི་ རྩི་སའི་ཐོག་ལེབ་ཚུ་ཡང་ མ་བཀབ་པར་ བཞག་དོ་ཡོདཔ་ལས་ གལ་སྲིད་ རྐྱེན་ངན་རེ་ འབྱུང་པ་ཅིན་ འགན་འཁྲི་ག་ལུ་ ཕོག་ནི་ཨིན་ན  
དེ་ལས་ ལྕང་ཟམ་ཏོག་ འབྲུག་ཚོང་འབྲེལ་ལས་འཛིན་ལས་ ཙན་དན་ཤིང་གི་ས་ཁོངས་ནང་ མ་ལྷོདཔ་ཅིག་གི་བར་ན་ འཁོར་ལམ་གྱི་ རྩི་ནག་ཚུ་ སྦོག་འགྱོ་བའི་ཁར་ ཆུ་ལེ་ཤ་འཁྱིལ་སྡོད་མི་ལུ་བརྟེན་ རྐང་སྟོང་འགྱོ་མི་ཚུ་ གཞན་ཁར་ལས་ བསྐོར་འགྱོ་དགོཔ་མ་ཚད་ སྣུམ་འཁོར་ཚུ་ཡང་ ཕྱོགས་གཅིག་ལས་འོངམ་ད་ སྒུག་སྡོད་ཞིནམ་ལས་རྐྱངམ་གཅིག་ འགྲོ་འགྲུལ་འབད་དགོ་པའི་ དཀའ་ངལ་འདུག།  
མ་གཞི་ ཁྲོམ་སྡེ་ལས་འཛིན་གྱི་ ཁ་ཐུག་ལས་འབད་རུང་ ཁྲོམ་གྱི་ས་ཁོངས་ཚུ་ནང་ འདི་བཟུམ་མའི་ དཀའ་ངལ་དང་ བྱ་སྟབས་མ་བདེཝ་ཚུ་ བྱུང་པའི་སྐབས་ལུ་ སྣང་མེད་སྦེ་ བཀོག་མ་བཞག་པར་ ངོས་ལེན་འབད་དོ་ཡོདཔ་ཨིན་རུང་ ས་གནས་ཐདམ་ཐར་ཁར་ དཀའ་ངལ་ལེ་ཤ་སྦེ་ ཐོན་པའི་བསྒང་ལས་ སེལ་ཐབས་འབད་ནི་ལུ་ གདོང་ལེན་སྦོམ་སྦེ་ར་ བྱུང་དོ་ཡོདཔ་ཨིན་མས།  
ཨིན་རུང་ ཁྲོམ་སྡེ་ལས་འཛིན་གྱིས་ ཐིམ་ཁྲོམ་ནང་འཁོད་ཀྱི་ འཁོར་ལམ་ཚུ་ ཆ་མཉམ་ར་ ལོག་རྩི་ནག་གཏང་ཞིནམ་ལས་ ལེགས་བཅོས་འབད་ནི་གི་ ལོ་རྒྱུས་ཡོད་མི་དེ་ གནས་ཚུལ་བཟང་པོ་ཅིག་ཨིན་མས།  
འཕྲལ་ཁམས་ཅིག་ཁར་ ན་གཞོན་ཁས་བླངས་པ་སྡེ་ཚན་ཅིག་གིས་ འདི་བཟུམ་མའི་ དཀའ་ངལ་ཐོནམ་ད་ འབྲེལ་ཡོད་ལས་འཛིན་རྐྱངམ་གཅིག་ལུ་ བཀལ་བཞག་ནི་མེན་པར་ མི་མང་གི་ཁ་ཐུག་ལས་འབད་རུང་ འགན་འཁྲི་འདྲ་མཉམ་འབག་དགོ་ཟེར་བའི་ བརྗོད་དོན་ཐོག་ ཐིམ་ཁྲོམ་ནང་འཁོད་ཀྱི་ འཁོར་ལམ་ཚུ་བདའ་སྟེ་ ས་དོང་དང་ ཧ་ཀ་ཧོ་ཀ་ཐོན་ཡོད་མི་ཚུ་ ཆ་མཉམ་ར་ བསུབས་ཡོད་མི་དེ་ མིག་དཔེ་བཟང་པོ་ཅིག་ཨིནམ་མ་ཚད་ ང་བཅས་ར་ འཁོར་ལམ་སྤྱོད་མི་ཚུ་འབད་རུང་ བཀྲིན་དགའ་ཚོར་ བསམ་དགོཔ་འདུག་ཟེར་ ཞུ་ནི་ཨིན།

༉ འཕྲལ་ཁམས་ཅིག་ལས་ ཕྱི་རྒྱལ་ལཱ་གཡོག་ལས་རིམ་ཐོག་ རྒྱལ་ཁབ་ཕྱི་ཁར་ ལཱ་འབད་བར་བཏང་མི་ འབྲུག་པའི་ན་གཞོན་ཚུ་གི་ དཀའ་ངལ་དེ་ ཚབས་ཆེན་ཅིག་སྦེ་ར་ ཐོན་དོ་ཡོད་པའི་ མངོན་གསལ་བྱུང་ཡི།

ག་འཆརཔ་ཟེར་བ་ཅིན་ ལས་གཡོག་ལྷན་ཁག་གིས་ ལཱ་གཡོག་འཚོལ་མི་ འབྲུག་པའི་ན་གཞོན་ཤོ་ཐེངས་༢ རྒྱ་གར་ལུ་ ལས་སྡེ་ཁག་ཚུ་ནང་ ལཱ་འབད་བར་བཏང་མིའི་གྲས་ལས་ ན་གཞོན་༣༠ དེ་ཅིག་གིས་ ལོག་རྒྱལ་ཁབ་ནང་ འོང་ནི་སྦེ་ ཐག་བཅད་ནི་དེ་གིས་ཨིན།

མ་གཞི་ གཞུང་གི་ཁ་ཐུག་ལས་ རྒྱལ་ཁབ་ནང་ ན་གཞོན་ལཱ་གཡོག་མ་ཐོབ་པའི་ དཀའ་ངལ་སེལ་ཐབས་དོན་ལུ་ འདི་བཟུམ་མའི་ ཐབས་བྱུས་བཏོན་གནང་མི་དེ་ བཀྲིན་དགའ་ཚོར་བསམ་དགོ་པའི་ གཞི་གནད་ཅིག་ཨིན་རུང་ ཕྱི་རྒྱལ་ལཱ་གཡོག་ལས་རིམ་ནང་ སྟབས་མ་བདེཝ་དང་ ཡང་ཅིན་ འཐུས་ཤོར་རེ་ བྱུང་དོ་ཡོད་པའི་ ཚོར་སྣང་ཡང་ བྱུངམ་ཨིན་མས།

ང་བཅས་ཀྱིས་ འཕྲལ་འཕྲལ་སྦེ་ར་ ལས་གཡོག་ལྷན་ཁག་དང་ ངོ་སྦྱོར་ཅན་གྱི་ གྲོས་སྟོན་པ་ཚུ་གིས་ ཕྱི་རྒྱལ་ལཱ་གཡོག་ལས་རིམ་ཐོག་ལས་ ཕྱིའི་རྒྱལ་ཁབ་ཚུ་ནང་ ལཱ་འབད་བར་བཏང་མི་ འབྲུག་མི་ཚུ་ལུ་ དཀའ་སྡུག་བྱུང་བའི་སྐོར་ལས་ ལོ་རྒྱུས་འདྲ་མིན་སྣ་ཚོགས་ གོ་ནི་འདུག།

ད་ལྟོ་ཚུན་ ཕྱི་རྒྱལ་ལུ་ ལཱ་འབད་བར་བཏང་མི་ཚུ་གིས་ བཤད་མི་དང་འཁྲིལཝ་ད་ ཕྱི་ཁའི་ ལཱ་གཡོག་བྱིན་མི་ཚུ་གིས་ བརྩི་མཐོང་ལེགས་ཤོམ་མ་བསྐྱེད་པའི་ཁར་ ལཱ་གི་གནས་སྟངས་སྐྱོ་དྲགས་ ལཱ་གི་དུས་ཡུན་རིངམོ་ ཚུལ་མིན་ལོག་སྤྱོད་ དེ་ལས་ དུས་ཚོད་དང་བསྟུན་པའི་ གླ་འཐུས་བྱིན་མི་བཏུབ་པས་ཟེར་ཨིན་མས།

ཨམ་སྲུ་ཚུ་གི་ཐད་ཁར་ ཕྱིའི་རྒྱལ་ཁབ་ཚུ་ནང་ ཉེན་སྲུང་གི་ དཀའ་ངལ་སྦོམ་སྦེ་ར་ འདུག་ཟེར་ཨིནམ་ད་ བྱ་ཐབས་མེད་པར་ ལཱ་བཀོག་བཞག་སྟེ་ རྒྱལ་ཁབ་ནང་ ལོག་འོང་དགོཔ་བྱུང་མི་ཚུ་ ད་རེས་ ལཱ་གཡོག་གི་ དཀའ་ངལ་བྱུང་སྟེ་ཡོདཔ་ད་ དེ་ཡང་ ཁོང་ཆ་ཁྱབ་ ལཱ་གཡོག་ཐོབ་མིའི་གྲངས་སུ་ བརྩིས་ཚར་ནི་དེ་གིས་ཨིན་མས།

ད་ལྟོ་བཟུམ་ཅིག་འབད་བ་ཅིན་ ཕྱིའི་རྒྱལ་ཁབ་ཚུ་ནང་ སྒེར་གྱི་ཐོག་ལས་ འགྱོ་མི་ཚུ་མ་བརྩིས་བར་ ཕྱི་ཁར་ལཱ་འབད་མི་ འབྲུག་པའི་ན་གཞོན་༤,༠༠༠ དེ་ཅིག་འདུག།

ཕྱི་རྒྱལ་ལཱ་གཡོག་ལས་རིམ་དེ་གིས་ རྒྱལ་ཁབ་ནང་ ལཱ་གཡོག་མ་ཐོབ་མིའི་ཚད་གཞི་ མར་ཕབ་རྐྱབ་ནི་ལུ་རྐྱངམ་གཅིག་ ཕན་ཐོགས་ཡོད་རུང་ དོན་ངོ་མ་ལུ་ དཔྱད་བལྟ་བ་ཅིན་ འདི་བཟུམ་མའི་ ཐབས་བྱུས་དེ་ ཡུན་རིང་གི་ དཀའ་ངལ་སེལ་ཐབས་ཅིག་ རྩ་ལས་མེན་པས།

སྤྱི་ལོ་༢༠༡༥ གི་ ལས་མིའི་ཐོ་བཀོད་དང་འཁྲིལཝ་ད་ ལཱ་གཡོག་མ་ཐོབ་མི་བརྒྱ་ཆ་༨༥ དེ་ཅིག་ སྐྱེས་ལོ་༡༥ ལས་༢༩ གི་ བར་ན་འབད་མི་ཚུ་ཨིནམ་ལས་ རྒྱལ་ཁབ་ནང་ དམིགས་བསལ་དུ་ ན་གཞོན་ལཱ་གཡོག་མ་ཐོབ་པའི་ གནས་སྟངས་དེ་ ཚབས་ཆེན་ཅིག་སྦེ་ར་ མཐོངམ་ཨིན་མས།

སྤྱིར་བཏང་གིས་ སླབ་དོ་བཟུམ་འབད་བ་ཅིན་ རྒྱལ་ཁབ་ནང་ ལཱ་གཡོག་མ་ཐོབ་པའི་ རྒྱུ་མཚན་གཙོ་བོ་ར་ ཁྱད་རིག་དང་ ལཱ་གཡོག་གཉིས་ རྟགས་མི་མཐུན་པས་ཟེར་ཨིནམ་ད་ དེ་སྦེ་ཨིན་པ་ཅིན་ སྔ་གོང་ལས་ར་ ལཱ་གཡོག་དང་མཐུན་པའི་ ཤེས་རིག་ལམ་ལུགས་ ག་ཅི་སྦེ་ བཟོ་མ་ཚུགསཔ་ཨིན་ན་ ཧ་དགོཔ་འདུག།

དེ་འབདཝ་ལས་ ང་བཅས་རའི་ འཆར་གཞི་དང་སྲིད་བྱུས་རྩམ་མི་ ཤེས་རིག་མཁན་ཚུ་གིས་ མཁྱེན་རྒྱ་ཆེ་བའི་སྒོ་ལས་ གོ་དོན་གཏིང་ཟབ་ལེན་ཞིནམ་ལས་ ན་གཞོན་ལཱ་གཡོག་མ་ཐོབ་པའི་ དཀའ་ངལ་ཚབས་ཆེན་དེ་ ངེས་པར་དུ་ སེལ་ཐབས་འབད་དགོཔ་འདུག་ཟེར་ ཞུ་ནི་ཨིན།

༉ སྤྱི་ཟླ་༣ པའི་ཚེས་༢༣ ལུ་ ནད་ཡམས་ཀོ་རོ་ན་བའེ་རཱསི་ལུ་བརྟེན་ ཕུན་ཚོགས་གླིང་གི་ འཛུལ་སྒོ་བསྡམས་ཏེ་ ཟླཝ་༢ ཀྱི་རྒྱབ་ལས་ ཚོང་འབྲེལ་གྱི་ ལས་སྣ་ཚུ་ ཨ་རྟག་གི་ གནས་སྟངས་ནང་ ལྷོད་དོ་ཡོདཔ་ཨིན་པས།  
ད་རེས་ནངས་པར་ ཕུན་ཚོགས་གླིང་ཁྲོམ་ནང་ ཉོ་ཚོང་རྐྱབ་མི་ ལེ་ཤ་ལྷོད་དེ་ཡོདཔ་བཞིན་དུ་ ཕྱི་རུའི་ཆུ་ཚོད་༦ དེ་ཅིག་ལས་ ཁྲོམ་དེ་ འདུ་འཛི་ཅན་ཅིག་ལུ་ གྱུརཝ་ཨིན་པས།  
དགའ་ལྡན་ལམ་ལུ་ ཌི་སི་མཱརཊ་གིས་ ས་པག་ཅུ་དང་ ཁྱིམ་ནང་གི་ ཅ་ཆས་དང་ ཨ་ལོའི་རྩེད་ཆས་ཚུ་ཡང་ བཙོང་དོ་ཡོདཔ་ད་ ཇོ་བདག་དམ་ཆོས་ཀྱིས་ སླབ་མིའི་ནང་ ཚོང་འབྲེལ་དེ་ ཧེ་མ་དང་ཕྱདཔ་ད་ ད་རེས་ ལེགས་ཤོམ་སྦེ་འགྱོཝ་མས་ཟེར་ཨིན་པས།  
མོ་གིས་འབད་བ་ཅིན་ ད་ལྟོ་ ཚོང་འབྲེལ་བརྒྱ་ཆ་༦༠ ཡར་དྲག་སོང་སྟེ་ཡོད་མི་དེ་ཡང་ རྒྱ་གར་གྱི་ ས་མཚམས་སྒོ་བསྡམས་བཞག་མི་ལུ་བརྟེན་ ཚོང་མགྲོན་པ་ཚུ་གིས་ ཅ་ཆས་ཚུ་ག་ར་ ཕུན་ཚོགས་གླིང་ཁྲོམ་ལས་ ཉོ་འབག་དོ་ཡོདཔ་ཨིན་པས།  
དམ་ཆོས་ཀྱིས་ སླབ་མིའི་ནང་ ཕུན་ཚོགས་གླིང་ཁྲོམ་ཁར་ ལོ་༡༠ དེ་ཅིག་གི་རིང་ སྡོད་མི་ཚུ་གིས་ཡང་ མོ་རའི་ ཚོང་ཁང་ནང་འོངམ་མས་ཟེར་ཨིན་པས།  
སྤྱི་ཟླ་༤ པའི་ནང་ སྲ་ཆས་ཚོང༌ཁང༌ཚུ་ལུ་ གདོང་ལེན་བྱུང་ཡོད་རུང་ ད་རེས་ ཚོང་འབྲེལ་ལེགས་ཤོམ་འགྱོ་དོ་ཡོདཔ་ད་ སུ་རཱཤ་སྲ་ཆས་ཚོང་ཁང་གི་ ཇོ་བདག་བི་པུལ་ ཏི་ཝ་རི་གིས་ སླབ་མིའི་ནང་ སྤྱི་ཟླ་༣ པའི་ཚེས་༢༥ ལུ་ རྒྱ་གར་སྒོ་བསྡམས་བཞག་མི་ལུ་བརྟེན་ ཚོང་འབྲེལ་ལུ་ ཐོ་སྦོམ་སྦེ་ར་ ཕོག་ཅི་ཟེར་ཨིན་པས།  
ད་རེས་ ཚོང་འབྲེལ་ཡར་དྲག་འགྱོ་དོ་ཡོདཔ་ལས་ ཧེ་མའི་གནས་སྟངས་ནང་ ལྷོད་དོ་ཟེར་ ཏི་ཝ་རི་གིས་ བཤད་པའི་ཁར་ ནད་ཡམས་ལུ་བརྟེན་ ཚོང་མགྲོན་པ་ཚུ་ འདྲོག་བྱེལ་འཐབ་སྟེ་ ཚོང་ཉོ་བར་ འོང་ནི་མེད་རུང་ ད་རེས་ འོངམ་མས་ཟེར་ བཤདཔ་ཨིན་པས།  
ཁོ་གིས་འབད་བ་ཅིན་ ད་རེས་ ལས་མིའི་ཟད་འགྲོ་ ཡར་སེང་སོང་སྟེ་ཡོདཔ་ལས་ སྲ་ཆས་ཀྱི་ གོང་ཚད་ཚུ་ཡང་ བྱ་ཐབས་མེད་པར་སེང་དགོཔ་ བྱུང་ཡོད་ཟེར་ཨིན་པས།  
ནད་ཡམས་དེ་གིས་ འབྲུག་མི་ཚུ་ རྒྱ་གར་ལས་ ཅ་ཆས་ཚུ་ མཁོ་སྒྲུབ་འབད་ནིའི་ མནོ་ལུགས་བསྒྱུར་བཅོས་ སོང་ཡོད་པའི་ ཚོར་སྣང་བྱུང་རུང་ ས་མཚམས་ཀྱི་ སྒོ་ར་ཚུ་ སྒོ་ཕྱེ་ཞིནམ་ལས་རྐྱངམ་གཅིག་ ཤེས་ནི་མས་ཟེར་ཨིན་པས།  
བཀྲིས་ཚོང་འབྲེལ་འགོ་དཔོན་ཚུ་གིས་ སླབ་མིའི་ནང་ ཉེར་མཁོའི་ཅ་ཆས་ཚུ་ ཨ་རྟག་བཟུམ་སྦེ་ར་ ཚོང་འབྲེལ་འཐབ་དོ་ཡོདཔ་ཨིན་རུང་ སྦུང་ཚོང་གི་ཐད་ལུ་ ཐོ་ཕོག་སྟེ་ཡོདཔ་མ་ཚད་ མཁོ་གལ་མེན་པའི་ ཅ་ཆས་ལེ་ཤ་ཡོདཔ་ལས་ བཀྲམ་སྤེལ་འབད་ནི་ལུ་ དཀའ་ངལ་བྱུང་སྟེ་ཡོད་ཟེར་ཨིན་པས།  
དེ་འབདཝ་ད་ འབྲུག་ཟ་ཁང་ཚོགས་སྡེའི་འཐུས་མི་ འཇིགས་མེད་ཚེ་རིང་གིས་ སླབ་མིའི་ནང་ ནད་ཡམས་མ་ཞི་ཚུན་ཚོད་ ཟ་ཁང་གི་ ཚོང་འབྲེལ་དེ་ ཡར་དྲག་མི་འགྱོ་ནི་མས་ཟེར་ཨིནམ་ད་ ལྟ་བཤལ་གྱི་ སྒོ་ཕྱེ་སྟེ་འབད་རུང་མགྱོནམ་ཚུ་ ལོག་འོང་ནི་ལུ་ སྤྲོ་བ་མི་བསྐྱེད་ནི་མས་ཟེར་ཨིན་པས།  
ཕུན་ཚོགས་གླིང་ལུ་ ཟ་ཁང་༤༡ དེ་ཅིག་གིས་ ཁས་བླངས་ཐོག་ལས་ ཟུར་བཞག་ཁང་ལྟེ་བ་སྦེ་ ལག་ལེན་འཐབ་བཅུག་ཡོདཔ་ད་ ཟུར་བཞག་ལྟེ་བ་ དབྱེ་ཁག་དང་པ་ མཇུག་བསྡུ་ཡོདཔ་ལས་ དབྱེ་ཁག་༢ པ་དེ་ ལག་ལེན་འཐབ་དོ་ཟེར་ འཇིགས་མེད་ཚེ་རིང་གིས་ བཤདཔ་ཨིན་པའི་གནས་ཚུལ།

༉ འདས་པའི་ཉིནམ་དག་པ་ཅིག་གི་རིང་ ཤར་ཕྱོགས་ལུང་ཕྱོགས་ནང་ ཤེས་རིག་གི་ལེགས་བསྒྱུར་དང་ ཡར་རྒྱས་འགྱོ་མི་དེ་ ལེགས་པའི་བརྡ་མཚོན་ཅིག་ཨིནམ་ལས་ ང་བཅས་ར་ ངལ་རངས་དང་ དཔའ་ཉམས་བསྐྱེད་དགོ་པའི་ གཞི་གནད་ཅིག་ཨིན་མས།  
རྒྱལ་ཁབ་ཀྱི་ གོང་འཕེལ་བྱ་རིམ་ནང་ མེད་ཐབས་མེདཔ་ཅིག་ཨིན་མི་ ཤེས་རིག་གནད་དོན་ནང་ འདི་བཟུམ་མའི་ ཡར་ཐོན་གྱི་འགྱུར་བ་ འབག་འོང་ཚུགས་མི་དེ་གིས་ མ་འོངས་ཤེས་རིག་གི་ལམ་ལུགས་ རྩ་བརྟན་བཟོ་ཚུགས།  
དེ་ཡང་ སྤྱི་ཟླ་༡༠ པའི་ཚེས་༦ ལུ་ བློན་ཆེན་ཚེ་རིང་སྟོབས་རྒྱས་ཀྱིས་ མོང་སྒར་རྒྱལ་པོའི་ཞིང་ལུ་ བརྡ་དོན་འཕྲུལ་རིག་མཐོ་རིམ་སློབ་གྲྭ་ སྒོ་འབྱེད་མཛད་ཡོདཔ་ད་ མཐོ་རིམ་སློབ་གྲྭ་དེ་གིས་ རྒྱལ་ཁབ་ཀྱི་ དཔལ་འབྱོར་གོང་འཕེལ་འགྱོ་བའི་ ནམ་དུས་ལུ་ དོ་འགྲན་ཅན་དང་ སྤུས་ཚད་ཅན་ དེ་ལས་ ཁྱད་རིག་ཅན་གྱི་ བརྡ་དོན་འཕྲུལ་རིག་པའི་ དགོས་མཁོ་སྦོམ་ཡོད་མི་དེ་ འགྲུབ་ནི་ལུ་ ལྷན་ཐབས་འབད་ཚུགས།  
ད་ལྟོ་བཟུམ་འབད་བ་ཅིན་ བརྡ་དོན་འཕྲུལ་རིག་མཐོ་རིམ་སློབ་གྲྭ་དེ་ནང་ སློབ་ཕྲུག་༧༩ དང་ ལེགས་སྦྱར་བ་༡༣ དེ་ལས་ རྒྱབ་སྐྱོར་ལས་བྱེདཔ་༣༠ འདུག།  
མཐོ་རིམ་སློབ་གྲྭ་ གཞི་བཙུགས་འབད་ནིའི་དོན་ལུ་ རྒྱལ་པོའི་ཞིང་སློབ་གྲྭ་ལྟེ་བའི་ ས་ཁོངས་འོགམ་དེ་ རྩིས་སྤྲོད་འབད་དགོཔ་ཐོན་མི་ལུ་བརྟེན་ ད་ལྟོ་གནས་སྐབས་ཅིག་གི་དོན་ལུ་ སློབ་གྲྭ་ལྟེ་བ་དེ་ནང་ གཞི་རྟེན་མཐུན་རྐྱེན་ཚུ་ ལང་མ་ཚུགས་པའི་ དཀའ་ངལ་བྱུང་སྟེ་ཡོདཔ་ད་ ཨིན་རུང་ དཀའ་ངལ་དེ་ སྦོམ་ཅིག་མེནམ་ལས་ འཕྲལ་མགྱོགས་ར་ སེལ་ཐབས་འབད་ནི་ཨིནམ་ད་ མ་གཞི་ སོར་སྒྱུར་གྱི་གནས་སྟངས་ནང་ ག་ཏེ་འབད་རུང་ བྱ་སྟབས་མ་བདེཝ་དང་ གདོང་ལེན་ཚུ་ རང་བཞིན་གྱིས་ བྱུངམ་ཨིན།  
དེ་བཟུམ་སྦེ་ སྤྱི་ཟླ་༡༠ པའི་ཚེས་༨ ལུ་ བློན་ཆེན་ཚེ་རིང་སྟོབས་རྒྱས་ཀྱིས་ བཀྲིས་སྒང་བཀང་ལུང་ལུ་ ཡོན་ཕུ་ལ་བརྒྱ་འཁོར་མཐོ་རིམ་སློབ་གྲྭ་ སྒོ་འབྱེད་མཛད་མི་དེ་བརྩིསཝ་ད་ ཤར་ཕྱོགས་ལུང་ཕྱོགས་ནང་ ཤེས་རིག་རྒྱ་བསྐྱེད་འབད་དེ་ཡོད་པའི་ མཐོ་རིམ་སློབ་གྲྭ་༤ ཡོདཔ་ད་ དེ་ཡང་ བདེ་བ་ཐང་ འཇིགས་མེད་རྣམ་རྒྱལ་འཕྲུལ་རིག་མཐོ་རིམ་སློབ་གྲྭ་དང་ མོང་སྒར་ རྒྱལ་པོའི་ཞིང་བརྡ་དོན་འཕྲུལ་རིག་མཐོ་རིམ་སློབ་གྲྭ་ བཀྲིས་གཡང་རྩེ་ རིག་གནས་མཐོ་རིམ་སློབ་གྲྭ་ དེ་ལས་ བཀྲིས་སྒང་ ཡོན་ཕུ་ལ་བརྒྱ་འཁོར་མཐོ་རིམ་སློབ་གྲྭ་ཨིན་མས།  
མ་གཞི་ ཡོན་ཕུ་ལ་བརྒྱ་འཁོར་མཐོ་རིམ་སློབ་གྲྭ་དེ་ ཤེས་རིག་ལྷན་ཁག་གིས་ སློབ་གྲྭའི་སློབ་དཔོན་ཆ་མཉམ་ལུ་ མཐོ་རིམ་གོང་མའི་ ཤེས་ཡོན་བྱིན་ནིའི་དོན་ལུ་ འཆར་གཞི་བརྩམས་མི་དང་འཁྲིལ་ཏེ་ བཟོ་ཡོདཔ་ཨིན་མས།  
ཤེས་རིག་ལས་སྡེ་ནང་ འདི་བཟུམ་མའི་ ཕན་གནད་ཆེ་བའི་ ལེགས་བསྒྱུར་འབད་དགོཔ་ ཁག་ཆེ་མི་དེ་ཡང་ འབྲུག་གི་ ཆེ་རིམ་སློབ་ཁང་ཚུ་གི་ ལྕོགས་གྲུབ་ཐད་ཁར་ ཡར་སེང་སྦོམ་སྦེ་ར་ འབད་ཚུགས་པའི་ འོས་འབབ་ཡོད་ནི་དེ་གིས་ཨིན།  
ད་ལྟོ་བཟུམ་འབད་བ་ཅིན་ ཁྱད་རིག་སྦྱང་ནིའི་གདམ་ཁ་དང་ མཐོ་རིམ་སློབ་གྲྭའི་གྱངས་ཁ་ ཉུང་སུ་ཅིག་ལས་བརྒལ་མེད་ནི་དེ་གིས་ འབྲུག་པའི་སློབ་ཕྲུག་ སྟོང་ཕྲག་ལས་བཅད་མི་ཚུ་གིས་ མཐོ་རིམ་ཤེས་ཡོན་སྦྱང་ནིའི་དོན་ལུ་ ཕྱིའི་རྒྱལ་ཁབ་ དམིགས་བསལ་དུ་ རྒྱ་གར་ལུ་ འགྱོཝ་ཨིན་མས།  
ཕམ་ཉམ་ཆུང་གི་ སློབ་ཕྲུག་ཨ་ལོ་ཚུ་གི་ཐད་ཁར་ འབྲུག་ནང་འཁོད་ཀྱི་ མཐོ་རིམ་སློབ་གྲྭ་ཚུ་ནང་ གོ་སྐབས་མ་ཐོབ་པ་ཅིན་ རྒྱལ་ཁབ་ཕྱི་ཁར་ ཆེ་རིམ་ཤེས་ཡོན་སྦྱང་པར་གཏང་ནི་དེ་ དོ་འགྲན་ཅན་ཅིག་ཨིན་མས།  
ཤེས་རིག་གི་ སློབ་ཁང་ལེགས་ཤོམ་ཚུ་ གཞི་བཙུགས་འབད་བ་ཅིན་ མ་འོངས་པ་ལུ་ རྒྱལ་ཁབ་ཀྱི་ གོང་འཕེལ་དོན་ལས་ ལྕོགས་གྲུབ་ཅན་གྱི་ མི་སྟོབས་ཐོན་སྐྱེད་འབད་ཚུགས་ནི་ཨིནམ་ལས་ ད་ལས་ཕར་འབད་རུང་ འབྲུག་པའི་ན་གཞོན་ཚུ་གིས་ ཁྱད་རིག་ལྡན་པའི་ ཤེས་ཡོན་སྦྱང་ཚུགས་ནིའི་དོན་ལུ་ སྤུས་ཚད་ཅན་གྱི་ ཆེ་རིམ་སློབ་ཁང་ཚུ་ ག་དེ་མང་མང་ གཞི་བཙུགས་འབད་དགོཔ་འདུག་ཟེར་ ཞུ་ནི་ཨིན།

༉ འཛམ་གླིང་ནང་ ཁྱབ་སྤེལ་སྦོམ་ར་སོང་མི་ ནད་ཡམས་ཀོ་བིཌ་-༡༩ ལུ་བརྟེན་ གལ་སྲིད་ རྒྱལ་ཁབ་ སྒོ་བསྡམ་དགོཔ་འཐོན་རུང་ བཀྲིས་གཡང་རྩེ་རྫོང་ཁག་ནང་བཟུམ་ཅིག་ འབད་བ་ཅིན་ བཟའ་ཆས་མ་ལང་པའི་སྐོར་ལས་ ཚ་གྱང་མེདཔ་ཨིན་པས།  
དེ་ཡང་ གཡུས་མི་ཚུ་ ཁོང་ར་ལང་པའི་ གཡུས་ཆུམ་ཚུ་ གསོག་འཇོག་འབད་བཞག་མི་དང་ ཁྲོམ་ཁར་སྡོད་མི་ཚུ་གི་དོན་ལུ་ འབྲུག་བཟའ་སྤྱོད་ལས་འཛིན་གྱིས་ བསགས་དོ་ཡོད་མི་བརྟེན་ཨིན་པས།  
རྫོང་ཁག་གི་ རྒེད་འོག་ག་རའི་ནང་ འབྱ་འཛུགས་སྐྱོང་གི་ལཱ་ བརྒྱ་ཆ་༨༠ དེ་ཅིག་ འབད་དོ་ཡོད་མི་གིས་ མི་སེར་སོ་ནམ་པ་ཚུ་ ལོ་༡ དེ་ཅིག་ལང་ཚུགས་པའི་ ཆུམ་ཡོདཔ་མ་ཚད་ འདི་གི་ལྷན་ཐབས་ལུ་ ལོ་ཐོག་ གེ་ཟ་དང་ མོནམ་འབྱ་ དེ་ལས་ ཀར་ཚུ་ཡང་ ཡོདཔ་ཨིན་པས།  
རྫོང་ཁག་སོ་ནམ་སྡེ་ཚན་གྱིས་ འབད་བ་ཅིན་ མི་སེར་ཚུ་གིས་ གཡུས་ཆུམ་ མེ་ཊིག་ཊཱན་༡༢,༨༢༡ དང་ གེ་ཟ་ མེ་ཊིག་ཊཱན་༡༤,༣༩༣ དེ་ལས་ མོནམ་འབྱ་ མེ་ཊིག་ཊཱན་༣,༠༥༧ ཐོན་སྐྱེད་འབད་དོ་ཡོདཔ་ཨིན་པས།  
བཀྲིས་གཡང་རྩེ་ རྫོང་བདག་ ཐུགས་རྗེ་ཚེ་རིང་གིས་ སླབ་མིའི་ནང་ གཞུང་གི་བཀའ་རྒྱ་ལྟར་ བཟའ་ཆས་ཀྱི་རིགས་ བསགས་པའི་བསྒང་ཡོད་ཟེར་ཨིནམ་ད་ སྦས་གླིང་སློབ་གྲྭ་ལྟེ་བའི་སྤྱི་དོན་ཁང་དང་ བཟོ་རིག་བཅུ་གསུམ་གྱི་ སྤྱི་དོན་ཁང་ དེ་ལས་ བཀྲིས་གཡང་རྩེ་སློབ་གྲྭ་གོང་མའི་ སྤྱི་དོན་ཁང་ནང་ བཞག་དོ་ཟེར་ཨིན་པས།  
ནད་ཡམས་ལུ་བརྟེན་ སྒོ་བསྡམ་དགོཔ་འཐོན་པ་ཅིན་ གཡུས་ཁར་སྡོད་མི་ཚུ་ལུ་ དཀའ་ངལ་དེ་ཅིག་མེད་རུང་ ཁྲོམ་ཁར་སྡོད་མི་ཚུ་ལུ་ དཀའ་ངལ་འབྱུང་ནི་བཟུམ་ཡོདཔ་ལས་ འབྲུག་བཟའ་སྤྱོད་ལས་འཛིན་གྱིས་ བཟའ་ཆས་རིགས་ཚུ་ གསོག་འཇོག་འབད་བའི་བསྒང་ཡོད་ཟེར་ཨིན་པས།  
མི་སེར་ཚུ་གིས་ དུས་རྒྱུན་གྱི་བཞེས་སྒོ་ ཆུམ་ ཕྱེ་ ཁ་རང་ཚུ་སླ་བསྲེ་སྟེ་ བཟའ་ནི་འགོ་བཙུགས་པ་ཅིན་ འཚོ་བ་ཡུན་བརྟན་སྦེ་གནས་ནི་ལུ་ ལྷན་ཐབས་འབད་ནི་མས་ཟེར་ཨིནམ་ད་ མི་སེར་རང་སོའི་ཁྱིམ་ནང་ཡོད་པའི་ཆུམ་ཚུ་ འདྲ་མཉམ་སྦེ་ བགོ་བཀྲམ་འབད་བ་ཅིན་ ལོ་གཅིག་དེ་ཅིག་ ལང་ཚུགས་པའི་ བཟའ་ཆས་ཚུ་འདུག་ཟེར་ཨིན་པས།  
འབྲུག་བཟའ་སྤྱོད་ལས་འཛིན་གྱིས་ བཀྲམ་སྤེལ་འབད་མིའི་ བཟའ་ཆས་ཀྱི་རིགས་ཚུ་ རྫོང་ཁག་གིས་ བསག་དོ་ཡོདཔ་ད་ སྤྱི་ཟླ་༥ པའི་ཚེས་༡༣ གྱི་ནང་འཁོད་ ཆུམ་མེ་ཊིག་ཊཱན་༥,༥༡༧ དང་ མར་ཁུ་མེ་ཊིག་ཊཱན་༤,༦༦༦ ཅི་ནི་མེ་ཊིག་ཊཱན་༡༣༤ དེ་ལས་ ཚྭ་མེ་ཊིག་ཊཱན་༡༡༥ དེ་ཅིག་ བསགས་ཏེ་འདུག།  
རྫོང་ཁག་སོ་ནམ་འགོ་དཔོན་ ཀུན་བཟང་དཔལ་སྒྲོན་གྱིས་ སླབ་དོ་བཟུམ་འབད་བ་ཅིན་ སོ་ནམ་སྡེ་ཚན་གྱིས་ ཟླཝ་༣ ལས་༦ ལང་ཚུགས་པའི་ བཟའ་ཆས་ཚུ་ གྲ་སྒྲིག་འབད་དོ་ཟེར་ཨིནམ་ད་ མི་སེར་སོ་ནམ་པ་ཚུ་ལུ་ ཚོད་བསྲེ་མངམ་ འཛུགས་སྐྱོང་འབད་དགོཔ་སྦེ་ སླབ་སྟེ་ཡོད་ཟེར་ཨིན་པས།  
མོ་གིས་ སླབ་མིའི་ནང་ སྦྱོང་བརྡར་གྱི་མ་དངུལ་དེ་ གཙོ་རིམ་བཟུང་སྟེ་ ཚོད་བསྲེའི་སོན་ བཀྲམ་སྤེལ་འབད་དོ་ཟེར་ཨིནམ་ད་ ད་ལྟོ་ཚུན་ཚོད་ བཟའ་ཚང་གཅིག་གིས་ ཚོད་བསྲེ་གི་ ལཱ་འབད་ནིའི་དོན་ལུ་ གྲོས་འཆར་བཙུགས་མི་ འོང་ཡི་ཟེར་ཨིན་པས།  
སོ་ནམ་སྡེ་ཚན་གྱིས་ ས་གཞི་འཛིན་སྐྱོང་དང་ སོན་ དེ་ལས་ སོ་ནམ་གྱི་ ཅ་ཆས་ཚུ་ རྒྱབ་སྐྱོར་འབད་དེ་ཡོད་ཟེར་ མོ་གིས་ བཤད་པའི་ཁར་ ཚོད་བསྲེ་གི་རིགས་༡༣ དེ་ཅིག་ ཐོན་སྐྱེད་འབད་ནི་ཟེར་ཨིནམ་ད་ ཟླཝ་༦ དང་༡༠ གི་ནང་འཁོད་ ཚོད་བསྲེ་མེ་ཊིག་ཊཱན་༣,༠༧༩ ཐོན་སྐྱེད་འབད་ནིའི་ རེ་བ་བསྐྱེད་དོ་ཟེར་ཨིན་པས།  
ཚོད་བསྲེ་འཛུགས་སྐྱོང་འབད་མི་ སྡེ་ཚན་རྐྱངམ་ཅིགག་མེན་པར་ སོ་ནམ་པ་ག་ར་ལུ་ ཚོད་བསྲེ་གི་ རིགས་མ་འདྲཝ་༣ རེ་འཛུགས་སྐྱོང་འབད་དགོ་པའི་སྐོར་ལས་ མི་སེར་ཚུ་ལུ་ གོ་བ་བརྡ་སྤྲོད་འབད་ཡི་ཟེར་ཨིནམ་ད་ ལོ་༡ ལང་ཚུགས་པའི་ ཚོད་བསྲེ་འཛུགས་སྐྱོང་འབད་དགོ་པའི་སྐོར་ལས་ཡང་ སླབ་སྟེ་ཡོད་ཟེར་ཨིན་པས།  
བཀྲིས་གཡང་རྩེ་རྫོང་ཁག་ནང་ ད་ལྟོའི་གནས་སྟངས་ནང་ བཟུམ་ཅིག་འབད་རུང་ ཚོད་བསྲེ་ལང་མ་ཚུགས་པའི་ དཀའ་ངལ་མེདཔ་ལས་ གནམ་བྱཱར་ལུ་འབད་བ་ཅིན་ ཚོད་བསྲེ་ཐོན་སྐྱེད་འབད་མི་མེདཔ་ལས་ དཀའ་ངལ་དུམ་གྲ་རེ་ འཐོན་སྲིད་ཟེར་ འགོ་དཔོན་ཚུ་གིས་ བཤདཔ་ཨིན་པས།  
བཟའ་འཐུང་གི་རིགས་ཚུ་ འབྲུག་བཟའ་སྤྱོད་ལས་འཛིན་གྱིས་ གསོག་འཇོག་འབད་མི་གིས་ མ་ཚད་པར་ བཀྲིས་གཡང་རྩེ་ཁྲོམ་གྱི་ ཚོང་ཁང་༧ ཡོད་མི་ཚུ་གིས་ཡང་ ཆུམ་མེ་ཊིག་ཊཱན་༢༩.༡ དང་ མར་ཁུ་ལི་ཊར་༢,༤༦༥ དེ་ལས་ ཚྭ་མེ་ཊིག་ཊཱན་༤,༠༣༤ བསགས་བཞག་ཡོད་པའི་གནས་ཚུལ།

༉ འབྲུག་གི་བསྟན་སྲུང་དམག་སྡེའི་ གུང་བློན་གོངམ་བགྲེསཔ་ བླམ་རྡོ་རྗེའི་ མེ་སྦྱང་དེ་ ཁ་ཙ་ ཐིམ་ཕུག་དཔལ་འཁྱིལ་སློབ་གྲྭའི་ཐང་ནང་ དམག་སྡེའི་ལམ་ལུགས་ཐོག་ལས་ འགོ་འདྲེན་འཐབ་ནུག།  
མེ་སྦྱང་གི་ གསུང་ཆོག་དེ་ཡང་ གཞུང་དགེ་འདུན་གྲྭ་ཚང་གི་ རྡོ་རྗེ་སློབ་དཔོན་མཆོག་ དབུ་བཞུགས་ཐོག་ལས་ དགེ་སློང་ཞལ་གྲངས་༡༠༠ གིས་ གནང་ཡོདཔ་ད་ སྐུ་ཕུང་དེ་ ཁོ་རའི་གཟིམ་ཅུང་ནང་ལས་ འབྲུག་གི་བསྟན་སྲུང་དམག་སྡེའི་དར་གྱིས་ སྤུར་ཞིནམ་ལས་ མེ་སྦྱང་ཕུལ་སར་ཞུཝ་ད་ དམག་སྡེའི་འགོ་དཔོན་ཚུ་གིས་ གུས་བཏུད་ཀྱི་ སྟི་སྭ་ཞུ་ཡོདཔ་ཨིན་པས།  
མེ་སྦྱང་ནང་ མི་དབང་འབྲུག་རྒྱལ་བཞི་པ་མཆོག་དང་ སྐུ་འཁོར་ བློན་ཆེན་ ལྷན་རྒྱས་གཞུང་ཚོགས་ཀྱི་འཐུས་མི་ དེ་ལས་ སྤྱི་ལོ་༡༩༩༠ དང་༢༠༠༣ གྱི་ ཞི་བའི་ཁས་བླངས་དམག་མི་དང་ དམག་མི་འགོ་དཔོན་བགྲེསཔ་ཚུ་གི་ ངོ་ཚབ་ཚུ་གིས་ བཅའ་མར་གཏོགས་ནུག།  
དགུང་ལོ་༨༧ བཞེས་མི་ གུང་བློན་གོངམ་བགྲེསཔ་དེ་ སྤྱི་ཟླ་༤ པའི་ཚེས་༢༧ གྱི་ དྲོ་པ་ཁམས་ཅིག་ཁར་ འཇིགས་མེད་རྡོ་རྗེ་དབང་ཕྱུག་ རྒྱལ་ཡོངས་གཙོ་བསྟེན་སྨན་ཁང་ནང་ གཤགས་ཡོདཔ་ཨིན་པས།  
གུང་བློན་གོངམ་བགྲེསཔ་གིས་ རྒྱལཔོ་རིམ་བྱོན་གཉིས་ཀྱི་སྐུ་རིང་ལུ་ འབྲུག་གི་བསྟན་སྲུང་དམག་སྡེའི་ འགོ་བདག་སྦེ་ ལོ་ངོ་བཅུ་ཕྲག་༤ ལྷགཔ་ཅིག་གི་རིང་ ཕྱག་ཞུ་ཡོདཔ་ཨིན་པས།  
སྤྱི་ལོ་༡༩༣༣ ཟླ་༡༠ པའི་ཚེས་༢༣ ལུ་ ཧཱ་ལུ་འཁྲུངས་མི་ གུང་བློན་གོངམ་བགྲེསཔ་དེ་ འབྲུག་གི་བསྟན་སྲུང་དམག་སྡེ་འཕེལ་རྒྱས་མ་འགྱོ་བར་ འགོ་བཙུགས་ཀྱི་ གནས་ཚད་སྐབས་ དམག་མིའི་སྒྲིག་གཡོག་ནང་ འཛུལ་ཞིནམ་ལས་ ཁོ་རའི་སྒྲིག་གཡོག་དེ་ དམག་སྡེ་ནང་ར་ ཁྱད་ལྡན་ལུ་ གྱུར་ཡོདཔ་མ་ཚད་ བསྟན་སྲུང་དམག་སྡེ་དེ་ དཔའ་རྩལ་ལྡན་པའི་ ཁྱད་ལྡན་སྡེ་ཚན་སྒྲིང་སྒྲི་ཅིག་ལུ་ འཕེལ་སྐྱེད་འགྱོཝ་ད་ ཁོ་ར་ སྤྱི་ལོ་༢༠༠༥ ཟླ་༡༠ པའི་ཚེས་༣༠ ལུ་ དགོངས་ཞུ་འབད་ནུག།

༉ གཞུང་གིས་ སྐུལ་བསྒྲགས་སྐབས་ ཁས་བླངས་འབད་མི་དང་བསྟུན་ ལོ་ངོ་༢ ལྷགཔ་ཅིག་གི་ཧེ་མར་ རྒྱལ་ཁབ་ཀྱི་ ས་གནས་ཐདམ་ཐད་ཁ་ལས་ཕར་ སློབ་གྲྭ་ལྟེ་བ་བསྡོམས་༦༠ གཞི་བཙུགས་འབད་ཡོདཔ་ལས་ ཕམ་ཉམ་ཆུང་གི་ ཨ་ལོ་ཚུ་ལུ་ ཕན་ཁྱད་བྱུང་ཡོད་པའི་ ལོ་རྒྱུས་ཚུ་གོཝ་མས།  
ག་འཆརཔ་ཟེར་བ་ཅིན་ སློབ་གྲྭ་ལྟེ་བ་ཚུ་གིས་ སློབ་ཕྲུག་ཚུ་ལུ་ ཉེ་བར་མཁོ་བའི་ གཞི་རྟེན་མཁོ་ཆས་ དཔེར་ན་ སོ་བཀྲུ་དང་ སོ་སྨན་ གླང་ལེབ་ཚུ་ལས་འགོ་བཟུང་ བཀབ་གོ་ལ་ཆ་མཉམ་ རིན་མེད་སྟོང་པར་ མཁོ་སྤྲོད་འབད་ནི་དེ་གིས་ ཕམ་ཚུ་ལུ་ ཚ་གྱང་ལང་དགོཔ་ མེདཔ་ཨིན་མས།  
བརྡ་བརྒྱུད་ཀྱི་ཧོངས་ལས་ དཔྱད་བལྟ་རུང་ གཞུང་ལས་ འདི་བཟུམ་མའི་ མཐུན་རྐྱེན་ཚུ་ མ་བཏུབ་བཏུབ་སྦེ་ གནང་མི་དེ་ སློབ་ཕྲུག་ཚུ་གི་ ཁ་ནང་ལྟོ་བཙུགས་མ་བྱིནམ་རྐྱངམ་གཅིག་ཨིནམ་ལས་ སློབ་གྲྭ་ལྟེ་བའི་ སྲིད་བྱུས་ལུ་ རྒྱབ་སྐྱོར་དང་ ངལ་རངས་བསྐྱེད་དགོཔ་ཅིག་ཨིན་མས།  
དེ་འབདཝ་ད་ སློབ་གྲྭ་ལྟེ་བ་གཞི་བཙུགས་འབད་ཞིནམ་ལས་ཚུར་ རྩོད་རྙོགས་ཅན་ཅིག་ལུ་ གྱུར་ཡོད་མི་དེ་ཡང་ སློབ་གྲྭ་ལྟེ་བ་ལུ་བརྟེན་ མཐུན་རྐྱེན་ཚུ་ འདྲ་མཉམ་མཁོ་སྤྲོད་མ་འབད་བའི་ དཀའ་ངལ་དང་ གསར་སྒྲུབ་དང་ རྒྱུན་སྐྱོང་ཟད་འགྲོ་གཉིས་ཆ་ར་ ཡར་སེང་འགྱོ་ནི་དེ་གིས་ ཡུན་བརྟན་མི་འོང་ནི་མས་ཟེར་ བརྡ་བརྒྱུད་དང་ ལྡོག་ཕྱོགས་ཚོགས་པ་ རྒྱལ་ཡོངས་ཚོགས་སྡེ་ དེ་ལས་ སྲིད་དོན་ཚོགས་པ་ཚུ་གིས་ སྲིད་བྱུས་དེ་ལུ་ རྒྱབ་འགལ་སྒྲིང་སྒྲི་འབདཝ་ཨིན་མས།  
གོང་ལུ་ གསལ་བཀོད་འབད་དོ་བཟུམ་ སློབ་གྲྭ་ལྟེ་བའི་ སྲིད་བྱུས་དང་ དམིགས་ཡུལ་དེ་ལུ་ ག་ར་གིས་ རྒྱབ་སྐྱོར་དང་ ངོས་ལེན་འབདཝ་ཨིན་རུང་ ཚ་གྱང་དེ་ གཙོ་བོ་ར་ ཤུལ་ལས་ གཞུང་གསརཔ་ཅིག་འོངམ་ད་ ད་རེས་བཟུམ་སྦེ་ ཕྱི་རྒྱལ་གྱི་ གྲོགས་རམ་འཐོབ་མ་ཚུགས་པ་ཅིན་ ཡུན་བརྟན་གནས་མ་ཚུགས་པར་ མཐའན་མཇུག་ལུ་ སློབ་གྲྭ་ལྟེ་བ་ཚུ་ སྒོ་བསྡམ་དགོཔ་འཐོན་ནིའི་ ཉེན་ཁ་ཡོད་ནི་དེ་གིས་ཨིན་མས།  
གཞུང་གི་ཁ་ཐུག་ལས་ ད་རུང་ སློབ་གྲྭ་ལྟེ་བ་༦༠ གཞི་བཙུགས་འབད་ནི་གི་ འཆར་གཞི་ཡོདཔ་ལས་ སྲིད་དོན་ཚོགས་པ་ཚུ་ལུ་ ཧེང་སྐལ་ར་ ཚ་གྱང་ལང་དགོཔ་བྱུང་ནུག།  
ད་རུང་ འཕྲལ་ཁམས་ཅིག་ཁར་ རྒྱལ་གཞུང་རྩིས་ཞིབ་དབང་འཛིན་གྱིས་ སློབ་གྲྭ་ཚུ་གི་ བཟའ་སྤྱོད་ལས་རིམ་གྱི་ ལས་འབྲེལ་རྩིས་ཞིབ་སྙན་ཞུ་ གསར་བཏོན་འབད་མིའི་ནང་ བཀོད་མི་དང་འཁྲིལཝ་ད་ སློབ་གྲྭ་ཚུ་ནང་ བཞེས་སྒོ་ཚུ་ ཚད་ལྡན་དང་ ཁམས་དྭངས་ཏོག་ཏོ་མེདཔ་ལས་ སློབ་ཕྲུག་ཚུ་གིས་ ཟས་བཅུད་མི་འཐོབ་ནིའི་ ཉེན་ཁ་འདུག་ཟེར་བཀོད་ནུག།  
འདི་བཟུམ་མའི་ དཀའ་ངལ་དང་ ཉོགས་བཤད་ཚུ་ཡོད་པ་ཅིན་ བརྡ་བརྒྱུད་ཀྱིས་ དབྱེ་ཞིབ་ཐོག་ མི་མང་ལུ་ བརྡ་དོན་སྤེལ་ནི་དེ་ ག་ནི་བ་གལ་ཆེ།  
འདི་འབདཝ་ལས་ དཀའ་ངལ་དང་ སྟབས་མ་བདེཝ་ཚུ་ གསལ་སྟོན་འབད་ནིའི་དོན་ལུ་ བརྡ་བརྒྱུདཔ་ཚུ་གིས་ སློབ་གྲྭ་ལྟེ་བའི་ དབུ་འཛིན་ཚུ་དང་ འབྲེལ་བ་འཐབ་པའི་སྐབས་ བརྡ་བརྒྱུདཔ་ཚུ་ལུ་ ག་ཅི་ཡང་ སླབ་མ་ཆོགཔ་སྦེ་ རྫོང་བདག་ཚུ་གིས་ བཀའ་རྒྱ་སྒྲིང་སྒྲི་གནང་ཡོད་པའི་ ལོ་རྒྱུས་ཡོད་རུང་ ཤེས་རིག་ལྷན་ཁག་གི་ཁ་ཐུག་ལས་ བཀའ་རྒྱ་ག་ཅི་ཡང་ མ་གནང་ཟེར་ ཤེས་རིག་བློན་པོ་གིས་ བཤདཔ་ཨིན་མས།  
དེ་བཟུམ་སྦེ་ འདས་པའི་བདུན་ཕྲག་ནང་ ཐིམ་ཕུག་ལུ་ འགོ་འདྲེན་འཐབ་མི་ རྫོང་ཁག་༢༠ གི་ ལོ་བསྟར་རྫོང་བདག་གི་ ཞལ་འཛོམས་ནང་ བརྡ་བརྒྱུདཔ་ཚུ་ བཙུགས་མ་བཏུབ་མི་ལུ་བརྟེན་ བརྡ་བརྒྱུདཔ་ཚུ་ལུ་ ཧེང་སྐལ་ར་ བདེན་པ་ཨིན་པའི་ ཡིད་ཆེས་བྱུང་ནུག།  
གཞུང་གིས་འབད་བ་ཅིན་ དེ་བཟུམ་སླབ་སླབ་མེད་པའི་ཁར་ བརྡ་བརྒྱུད་ཀྱི་ དལ་དབང་ལུ་ཡང་ བར་བཀག་འབད་འབདཝ་མེད་ཟེར་ དོགས་སེལ་འབདཝ་ཨིན་རུང་ འཕྲལ་ཁམས་ཅིག་ཁར་ རང་དབང་ཅན་གྱི་ བརྡ་བརྒྱུདཔ་ཅིག་གིས་ སྙན་ཞུའི་ནང་ གསལ་བཀོད་འབད་ནིའི་དོན་ལུ་ སློབ་གྲྭ་ཅིག་ནང་ དྲི་བ་དྲིས་ལན་འབད་ནིའི་དོན་ལུ་ རྫོང་བདག་ལུ་ གནང་བ་ཞུ་དགོཔ་ བྱུང་མི་དེ་གིས་ བཀའ་རྒྱ་བྱིན་ཡོད་པའི་ མངོན་གསལ་བྱུངམ་མས་ཟེར་ ཞུ་ནི་ཨིན།

༉ འབྲུག་འདི་ འབྱུང་བ་བཞིའི་ འཇིགས་པ་ཆེ་སུ་ཡོད་པའི་ རྒྱལ་ཁབ་ཅིག་ཨིན་རུང་ འདས་པའི་ཉམས་མྱོང་ཚུ་དང་འཁྲིལ་བ་ཅིན་ འཇིགས་པ་ཚུ་གི་གྲས་ལས་ མེ་རྐྱེན་མངམ་བྱུངམ་ཨིན་མས།  
མེ་རྐྱེན་དེ་ཡང་ མང་ཤོས་ར་ ས་སྐམ་རྡོ་སྐམ་གྱི་ དུས་ཚོད་ནང་ བྱུང་དོ་ཡོདཔ་ལས་ འཁོར་ལམ་ལྷོད་སའི་ ས་གོ་ཚུ་ནང་ མེ་བསད་སྣུར་འཁོར་དེ་ དགོས་མཁོ་ཅན་ཅིག་ལུ་ གྱུར་ཏེ་ཡོདཔ་ཨིན།  
འདི་འབདཝ་ལས་ ཁྲིམས་སྲུང་འགག་སྡེའི་ མི་བསད་ཞབས་ཏོག་སྡེ་ཚན་གྱིས་ མེ་བསད་སྣུམ་འཁོར་༥༢ མཁོ་སྒྲུབ་ཐོག་ རྒྱལ་ཁབ་ནང་འཁོད་ལུ་ བགོ་བཀྲམ་འབད་ཡོདཔ་ལས་ ཁང་ཁྱིམ་ཚུ་ལུ་ མེ་རྐྱེན་བྱུང་པའི་སྐབས་དང་ ཐ་ན་ ནགས་ཚལ་དང་ སྤང་མེ་ཤོར་རུང་ དུས་ཚོད་ཁར་ ལྷོད་ཚུགས་པ་ཅིན་ མེ་བསད་སྣུམ་འཁོར་ཚུ་གིས་ རྒྱུ་དངོས་ཚུ་ ཉེན་སྐྱོབ་འབད་ཚུགསཔ་ཨིན་མས།  
མེ་བསད་སྣུམ་འཁོར་མང་ཤོས་ར་ ཇ་པཱན་གཞུང་གིས་ གྲོགས་རམ་སྦེ་ བྱིན་བྱིནམ་དང་ ལ་ལོ་ཅིག་ རྒྱ་གར་གཞུང་གི་ མ་དངུལ་གྲོགས་རམ་ཐོག་ལས་ མཁོ་སྒྲུབ་འབད་ཡོདཔ་ཨིན་མས།  
འདི་འབདཝ་ད་ མེ་བསད་སྣུམ་འཁོར་༥༢ ལས་༨ མེདཔ་ཐལ་ཏེ་ བཅོ་ཁ་རྐྱབ་མ་ཚུགས་པར་ ལུས་མི་དེ་ཡང་ འཕྲུལ་ཆས་བཅོ་མི་ ཉམས་མྱོང་ཅན་མེད་མི་ལུ་བརྟེན་ དེ་སྦེ་ར་ སྣུམ་འཁོར་བཞག་ཁང་ནང་བཞག་ནུག།  
དེ་མ་ཚད་ མེ་བསད་འཕྲུལ་ཆས་ལེ་ཤ་ཅིག་ར་ སྤྱི་ལོ་༡༩༨༠ གྱ་གྲངས་ལུ་ མཁོ་སྒྲུབ་འབད་མི་ཚུ་ཡོདཔ་ལས་ རྒྱུན་སྐྱོང་གི་ ཟད་འགྲོ་ཡར་སེང་འགྱོ་དོ་ཡོདཔ་ད་ ན་ཧིང་ལོ་ནང་ མེ་བསད་ཞབས་ཏོག་སྡེ་ཚན་གྱིས་ འཕྲུལ་ཆས་ཚུ་ བཅོ་ནི་དང་ རྒྱུན་སྐྱོང་གི་དོན་ལུ་ དངུལ་ཀྲམ་ས་ཡ་༤.༩ ཟད་འགྲོ་བཏང་དགོཔ་བྱུང་ནུག།  
མ་གཞི་ འཕྲུལ་ཆས་མེདཔ་ཐལ་མི་ཚུ་ བཅོ་ཚུགས་ནི་ཨིན་རུང་ འབྲུག་གི་སྣུམ་འཁོར་བཅོ་ཁང་ཚུ་ནང་ མེ་བསད་སྣུམ་འཁོར་གྱི་ འཐེན་འཕྲུལ་བཅོ་ནི་དང་ རྒྱུན་སྐྱོང་འབད་ནི་གི་ འཕྲུལ་ལསཔ་མེད་མི་ལུ་བརྟེན་ བཅོ་མ་ཚུགས་པའི་ གདོང་ལེན་བྱུང་སྟེ་ཡོདཔ་ཨིན་མས།  
འདི་བཟུམ་མའི་ གདོང་ལེན་བྱུང་མི་དེ་ མེ་བསད་སྡེ་ཚན་ལུ་རྐྱངམ་གཅིག་མེན་པར་ གསོ་བའི་སྨན་ཁང་ཚུ་ནང་ ནདཔ་སྐྱེལ་ལེན་འབད་མི་ སྣུམ་འཁོར་མང་རབས་ཅིག་ ཇ་པཱན་ལ་སོགས་པའི་ ཕྱིའི་རྒྱལ་ཁབ་ཚུ་ལས་ གྲོགས་རམ་སྦེ་ ཐོབ་མི་ཚུ་ལུ་ཡང་ རྒྱུན་སྐྱོང་གི་ དཀའ་ངལ་བྱུང་སྟེ་ཡོདཔ་ཨིན་མས།  
འཕྲུལ་ཆས་དེ་ཚུ་ བཅོ་ནི་མེད་པའི་བསྒང་ལས་ ལག་ལེན་མེད་པར་ལུསཔ་ད་ མི་སྡེའི་ཞབས་ཏོག་ལུ་ ཐོ་ཕོགཔ་མ་ཚད་ མ་དངུལ་ལངམ་མེད་མི་ལུ་བརྟེན་ འཕྲུལ་ཆས་གསརཔ་ ཉོ་ཚུགས་པར་ ལཱ་ཁག་ཡོདཔ་ཨིན།  
ད་རུང་ ཟླཝ་དག་པ་ཅིག་གི་ཧེ་མར་ ཇ་པཱན་གཞུང་གིས་ རྫོང་ཁག་༢༠ ལུ་ ས་རྐོ་སྣུམ་འཁོར་དང་ དོང་རྐོ་འཕྲུལ་ཆས་རེ་ གྲོགས་རམ་བྱིན་མི་ཚུ་ བགོ་སྤྲོད་འབད་ཚར་ཡོདཔ་ཨིན་རུང་ ལོ་༡ དང་༢ ཀྱི་རྒྱབ་ལས་ འཕྲུལ་ཆས་མེདཔ་ཐལ་ནི་དང་ རྒྱུན་སྐྱོང་གི་ དཀའ་ངལ་འཐོན་ནི་གི་ ཉེན་ཁ་ཡོདཔ་ཨིན།  
འདི་འབདཝ་ད་ འཕྲུལ་ཆས་དེ་ཚུ་ མེདཔ་ཐལཝ་ད་ བཅོ་ནི་གི་དོན་ལས་ འབྲུག་ལུ་ འཕྲུལ་ལསཔ་ལྕོགས་གྲུབ་ཅན་ཡོདཔ་ཨིན་ན  
ང་བཅས་ཀྱིས་ གྲོགས་རམ་རྐྱངམ་གཅིག་ལུ་ བརྟེན་སྡོད་ནི་མེན་པར་ མེདཔ་ཐལ་མི་ མེ་བསད་སྣུམ་འཁོར་དང་ ས་རྐོ་འཕྲུལ་ཆས་ ནད་སྐྱེལ་ལེན་སྣུམ་འཁོར་ཚུ་ བཅོ་ནིའི་དོན་ལུ་ འཕྲུལ་ལསཔ་ཚུ་ལུ་ སྦྱོང་བརྡར་བྱིན་ཏེ་ འཕྲུལ་ཆས་སོ་སོའི་ནང་ ཁྱད་རིག་ཅན་བཟོ་དགོ་པའི་ དུས་ཚོད་ན་འཐན་རན་ནུག།  
ང་བཅས་ལུ་ འཕྲུལ་ཆས་བཅོ་མི་ མངམ་ཡོད་པ་ཅིན་ མེ་བསད་སྣུམ་འཁོར་ ཡང་ཅིན་ ས་རྐོ་འཕྲུལ་ཆས་མེདཔ་ཐལ་རུང་ བཅོ་ཚུགས་ནི་དང་ མི་སྡེའི་ཞབས་ཏོག་ཚུ་ཡང་ དོན་སྨིན་ཅན་སྦེ་ མཁོ་སྤྲོད་འབད་ཚུགས་ནི་ཨིནམ་མ་ཚད་ མེའི་འཇིགས་པ་བྱུང་རུང་ ཉེན་སྐྱོབ་འབད་ཚུགས་ཟེར་ ཞུ་ནི་ཨིན།

༉ འདས་པའི་ཉིནམ་དག་པ་ཅིག་གི་ཧེ་མར་ ཕུན་ཚོགས་གླིང་གི་ཉེ་འདབས་ལུ་ རྒྱ་གར་གྱི་ ས་མཚམས་ཁྲོམ་ཚོགས་ ཇའི་སྒང་ མི་ཅི་ཡ་བཱསི་ཏི་ལུ་ འབྲུག་པའི་ཨམ་སྲུ་༢ དམར་བསད་འབད་མིའི་ གནད་དོན་ཐོག་ ད་ལྟོ་ ཇའི་སྒང་གི་ ཁྲིམས་སྲུང་འགག་པ་གིས་ ཞིབ་དཔྱད་ཚུ་ འཕྲོ་མཐུད་དེ་ར་ འབད་བའི་བསྒང་འདུག།  
རྒྱ་གར་གྱི་ བརྡ་བརྒྱུད་ལས་ཁང་ཅིག་གིས་ སྙན་ཞུ་འབད་མི་དང་འཁྲིལཝ་ད་ ཁྲིམས་སྲུང་འགག་པ་གིས་ དོགས་པ་ཡོད་མི་ ཕོ་སྐྱེས་༢ འཛིན་བཟུང་འབད་ཡོདཔ་བཞིན་དུ་ ཨམ་སྲུ་༢ པོ་དེ་ དོགས་ཅན་ཚུ་གིས་ མི་ཅི་ཡ་བཱསི་ཏི་ལུ་ འབོ་བའི་ཤུལ་ལས་ དམར་བསད་འབད་ནུག་ཟེར་ཨིན་མས།  
དེ་ཡང་ མི་སྡེ་བརྡ་བརྒྱུད་ནང་ ཚེ་འདས་ཨམ་སྲུ་ཚུ་གི་ པར་བཙུགས་ཐོག་ལས་ ཇའི་སྒང་ལུ་སྡོད་མི་ཚུ་དང་ འབྲུག་མི་ཚུ་གི་བར་ན་ གཅིག་གིས་གཅིག་ལུ་ ཉེས་ཁ་བཀལ་བའི་གནད་དོན་ཚུ་ ཁྱབ་སྤེལ་སོང་བའི་ཤུལ་ལས་ བྱ་ངན་འབད་མི་ཚུ་ འཚོལ་ཞིབ་འབད་ནི་ འགོ་བཙུགས་ནུག།  
མི་ཚུ་གིས་འབད་བ་ཅིན་ ཉམས་རྒུདཔ་ཨམ་སྲུ་༢ པོ་ཆ་ར་ བཟོ་བཟོ་ཁང་དང་ སྒྲ་དབྱངས་ཁང་ནང་ ལཱ་འབད་མི་ཨིནམ་ལས་ ཁོང་རའི་ བྱ་སྤྱོད་ལུ་བརྟེན་ རྐྱེན་ངན་བྱུང་བྱུངམ་འོང་ཟེར་ ཐད་ཀར་དུ་ བསམ་ཞིབ་མ་འབད་བའི་ ཁ་ཉེས་བཀལ་མི་དེ་ མ་བཏུབ་ཅིག་ཨིན་མས།  
ད་ལྟོ་བཟུམ་ཅིག་འབད་བ་ཅིན་ ཉམས་རྒུདཔ་ཚུ་གི་ བཟའ་ཚང་དང་ ཉེ་ཚན་ཚུ་ལུ་ དྲང་ཁྲིམས་དེ་ར་ འཐོབ་ཚུགས་ནི་ལུ་ གཙོ་བོར་བཏོན་དགོཔ་མ་གཏོགས་ ས་གནས་ཀྱི་མི་ཚུ་ བཀྲ་མ་ཤིསཔ་ཨིན་མས་ཟེར་བའི་ སྐྱོན་བརྗོད་འབད་མི་དེ་གིས་ ལྷན་གྲོགས་འབད་མི་ཚུགས་ནི་ཨིན་མས།  
མ་གཞི་ རྐྱེན་ངན་དེ་ ཉེན་སྲུང་ཡོད་པའི་ས་ཁོངས་ཅིག་ནང་ བྱུང་ཡོདཔ་བཞིན་དུ་ གཞུང་གིས་ ཇའི་སྒང་ལུ་སྡོད་མི་ འབྲུག་མི་ཚུ་ ཕུན་ཚོགས་གླིང་ལུ་ ལོག་འོང་དགོཔ་སྦེ་ སླབ་ཡོད་རུང་ ཉམས་རྒུདཔ་༢ ཀྱིས་ ས་གནས་ནང་ར་ སྡོད་ནུག།  
དམར་བསད་འབད་དགོ་པའི་ རྒྱབ་ཁུངས་ངེས་ཏིག་མ་ཤེས་རུང་ ཨམ་སྲུ་༢ ཆ་ར་ ཕམ་ཉམ་ཆུང་ཨིན་པའི་ཁར་ ཨམ་སྲུ་༡ གི་ཕམ་ཚུ་ ཧེ་མ་ལས་ར་ ཚེ་ལས་འདས་ཡོདཔ་ད་ གལ་སྲིད་ མི་དྲག་དྲགམ་ཨིན་པ་ཅིན་ གནས་སྟངས་དང་ ངོས་ལེན་མ་འདྲཝ་ཅིག་ འབྱུང་ནི་ཨིན་མས།  
སྤྱིར་བཏང་གི་གནས་སྟངས་ དཔེ་འབད་བ་ཅིན་ ནད་གཞི་ལུ་བརྟེན་པའི་ གཤག་བཅོས་འབད་ནི་དང་ དབང་ཤུགས་ཡོད་མི་ཚུ་གིས་ བང་བཙོང་བའི་ གནད་དོན་ཚུ་ནང་ ང་བཅས་ར་ འབྲུག་མི་ཚུ་ གཅིག་གིས་གཅིག་ལུ་ རྒྱབ་སྐྱོར་འབད་བའི་ མཐོང་གསལ་བྱུངམ་ཨིན་མས།  
ད་ལྟོ་བཟུམ་ཅིག་འབད་བ་ཅིན་ ཉེས་པ་མེད་པའི་ འབྲུག་པའི་ཨམ་སྲུ་༢ དམར་བསད་འབད་བའི་ ནམ་དུས་ལུ་ ང་བཅས་ར་ རྒྱབ་སྐྱོར་དང་ ཆ་རོགས་འབད་མ་ཚུགས་པ་ཅིན་ ཁ་གཏང་ནི་དང་ སྐྱོན་བརྗོན་ཚུ་ རྩ་ལས་འབད་ནི་མི་འོང་།  
འདོད་སྤྱོད་དང་ ཡང་ཅིན་ གཡོ་བཅོམ་དང་འབྲེལ་བའི་ དམར་བསད་གནད་དོན་ཚུ་ ག་ཏེ་ཡང་ ཐོན་དོ་ཡོདཔ་ད་ གལ་སྲིད་ གཞང་བཙོང་གི་ ལཱ་འབད་མི་ཅིག་ཨིན་རུང་ འདི་བཟུམ་མའི་ སྲོག་དང་བྲལ་བའི་ བྱ་ངན་ཚབས་ཆེན་འབད་བ་ཅིན་ རྩ་ལས་ར་ མ་བཏུབ་ཅིག་ཨིན། ཇའི་སྒང་ལུ་ དམར་བསད་ནང་ འབྲེལ་གཏོགས་འབད་མི་ མི་ངན་ཚུ་ ཉེས་ལས་དང་བསྟུན་པའི་བཙོན་ཁྲིམས་ ངེས་པར་དུ་ སྨིན་བཅུག་དགོཔ་འདུག།

༉ འབྲུག་རྒྱལ་ཁབ་ནང་ཡང་ འཛམ་གླིང་རྒྱལ་ཁབ་གཞན་བཟུམ་སྦེ་ སྨན་བཅོས་ཀྱི་ ཐོབ་སྤྱོད་ཡར་དྲག་དང་ གསོ་བ་ཡར་རྒྱས་སོང་མི་ལུ་བརྟེན་ མིའི་ཚེ་ཚད་ཡང་ ཡར་འཕར་སོང་སྟེ་ཡོདཔ་ལས་ མཐའ་ཟུར་གྱི་ ས་གནས་ཚུ་ནང་ རྒན་རྒས་ཀྱི་ གྱངས་ཁ་དེ་ཡང་ ཡར་སེང་འགྱོཝ་ཨིན་མས།  
མིའི་ཚེ་ཚད་ ཡར་འཕར་འགྱོ་མི་དེ་ ལེགས་ཤོམ་ཨིན་རུང་ འདི་དང་བསྟུན་པའི་ གདོང་ལེན་འབད་དགོཔ་ཡང་ ཐོནམ་ཨིན་མས།  
ག་འཆརཔ་ཟེར་བ་ཅིན་ མཐའ་ཟུར་གྱི་ གཡུས་ཚན་ཚུ་ནང་ལས་ཕར་སྡོད་མི་ མང་ཤོས་ར་ རྒན་རྒས་ཚུ་ཡོདཔ་ལས་ ཁོང་ལུ་ ཆ་རོགས་འབད་མི་དང་ བལྟ་མི་མེད་པའི་ དཀའ་ངལ་ཚུ་ཡོདཔ་ཨིན་མས།  
རྒྱལ་ཡོངས་རྩིས་དཔྱད་བཀོད་འཛིན་གྱི་ ཞིབ་འཇུག་དང་འཁྲིལཝ་ད་ འབྲུག་གི་བཟའ་ཚང་ཚུ་ ཧེ་མ་འབད་བཟུམ་མེན་པར་ ཆུང་ཀུ་སོང་ཡོདཔ་མ་ཚད་ ཨ་ལོ་ཡང་གངམ་མེད་པའི་ཁར་ ཨ་ལོ་སྦོམ་ཐལ་མི་ཚུ་ རང་སོའི་ཕམ་དང་གཅིག་ཁར་ སྡོད་ནི་མེད་མི་ལུ་བརྟེན་ བཟའ་ཚང་ནང་འཁོད་ལུ་ རྒན་རྒས་ཚུ་ གཅེས་སྐྱོང་དང་ རྒྱབ་སྐྱོར་བྱིན་ནི་གི་ ལམ་ལུགས་དེ་ ཉམས་འགྱོ་དོ་ཡོད་པའི་ མངོན་གསལ་བྱུང་ནུག།  
འདི་བཟུམ་མའི་ གདོང་ལེན་བྱུང་མིའི་ རྒྱུ་རྐྱེན་ཅིག་ ཨ་ལོ་ཚུ་ ཤེས་ཡོན་སྦྱང་ནི་དང་ ལཱ་གཡོག་གི་ གོ་སྐབས་འཚོལ་ནིའི་དོན་ལུ་ གནས་སྤོ་འགྱོཝ་ད་ གཡུས་ཁ་ལུ་ ཕམ་རྒན་རྒས་རྐྱངམ་གཅིག་ ལུས་ནི་དེ་གིས་ཨིན་མས་ཟེར་ ཞིབ་འཚོལ་སྙན་ཞུ་ནང་བཀོད་དེ་འདུག།  
ད་རེས་ནངས་པར་ བཟའ་ཚང་མང་ཤོས་ར་ ཁྲོམ་སྡེ་ཚུ་ནང་ སྡོད་དོ་ཡོདཔ་ལས་ རང་སོའི་ཨ་ལོ་ཚུ་ གཅེས་སྐྱོང་འཐབ་ནི་དང་ ཤེས་ཡོན་བྱིན་ནི་ལུ་ གཙོ་བོར་བཟུང་སྟེ་ རང་སོའི་དྲིན་ཅན་གྱི་ ཕམ་ཚུ་ལུ་ བརྩེ་བའི་བྱམས་སྐྱོང་དང་ འདུ་ཤེས་ ཆ་བཞག་དག་སྣང་བསྐྱེད་མ་ཚུགསཔ་ འགྱོཝ་ཨིན་མས།  
སྤྱི་ལོ་༢༠༡༢ ལུ་ ཕམ་རྒན་རྒས་ཐལ་མི་ བརྒྱ་ཆ་༤༥ རྐྱངམ་གཅིག་ ཁོང་རའི་ ཨ་ལོ་ཚུ་དང་གཅིག་ཁར་ སྡོདཔ་མ་ཚད་ བརྒྱ་ཆ་༩ ཉེ་ཚན་ཚུ་དང་ སྡོད་ཡོདཔ་ལས་ གཞན་དེ་ཚུ་ རྒྱབ་སྐྱོར་དང་ ལྷན་ཐབས་འབད་མི་ཚུ་ལུ་བརྟེན་ སྡོད་ཡོད་པའི་ མངོན་གསལ་བྱུང་ཡོད་རུང་ ཁྲོམ་སྡེ་ཚུ་ནང་ དབུལ་ཕོངས་དང་ ཟད་འགྲོ་བཏང་མ་ཚུགས་པའི་ དཀའ་ངལ་ལུ་བརྟེན་ རྒན་རྒས་ཀྱི་ གྱངས་ཁ་ཡར་འཕར་འགྱོཝ་ད་ བཟའ་ཚང་ནང་འཁོད་ལུ་ བདག་འཛིན་དང་ གཅེས་སྐྱོང་འབད་ནིའི་ ལས་སྲོལ་དེ་ ཉམས་འགྱོ་ནི་ འགོ་བཙུགས་ནུག་ཟེར་ཨིན་མས།  
དེ་མ་ཚད་ སྤྱི་ལོ་༢༠༠༥ དང་༢༠༡༧ གྱི་བར་ན་ རྒན་རྒས་ཀྱི་ གྱངས་ཁ་བརྒྱ་ཆ་༧༩.༤༨ ཡར་སེང་སོང་སྟེ་ སྐྱེས་ལོ་༥ དང་༢༤ གི་བར་ན་འབད་མི་ མི་འབོར་མར་བབས་སོང་ཡོདཔ་ད་ སྐྱེས་ལོ་༦༠ ལས་༦༩ གི་བར་ན་འབད་མི་ རྒན་རྒས་ཀྱི་ གྱངས་ཁ་དེ་ བརྒྱ་ཆ་༨.༤༢ ཡར་སེང་དང་ སྐྱེས་ལོ་༨༠ ཡན་ཆད་འབད་མིའི་ནང་ བརྒྱ་ཆ་༡.༥༩ ཡར་འཕར་སོང་མི་ལུ་ བལྟ་བ་ཅིན་ མ་འོངས་པ་ལུ་ རྒན་རྒས་ཚུ་ལུ་ གཅེས་སྐྱོང་དང་ རྒྱབ་སྐྱོར་བྱིན་ནི་ལུ་ ཟད་འགྲོ་ལྕི་དྲགས་གནས་ནི་མས་ཟེར་ རྒྱལ་ཡོངས་རྩིས་དཔྱད་བཀོད་འཛིན་གྱི་ ཞིབ་འཇུག་སྙན་ཞུ་ནང་བཀོད་ནུག།  
དེ་མ་ཚད་ ཁྱིམ་ནང་འགན་ཁུར་འབག་མི་ གཙོ་ཅན་དེ་ར་ སྐྱེས་ལོ་༦༥ ཡན་ཆད་འབད་མི རྒན་ཤོས་ཚུ་ཨིནམ་ལས་ དེ་ཚུ་ནང་ དབུལ་ཕོངས་ཀྱི་གནས་ཚད་ བརྒྱ་ཆ་༡༤ དང་ ཁྱིམ་གྱི་གཙོ་ཅན་ སྐྱེས་ལོ་༥༥-༦༤ འི་བར་ན་འབད་མི་ཚུ་གི་ ནང་འཁོད་ལུ་ དབུལ་ཕོངས་བརྒྱ་ཆ་༡༣.༣ ཡོདཔ་ལས་ དེ་གིས་ཡང་ རྒྱབ་སྐྱོར་དང་ གཅེས་སྐྱོང་འབད་ནི་ལུ་ ཐོ་ཕོགཔ་ཨིན་མས།  
རྒན་རྒས་ཚུ་གི་ གནས་སྟངས་ལུ་ལྟཝ་ད་ གཞུང་གི་ཁ་ཐུག་ལས་ རྒན་རྒས་ཚུ་སྡོད་སའི་ ཁྱིམ་གྱི་ལས་འཆར་ འགོ་བཙུགས་ནི་གི་ དུས་ཚོད་ན་འཐན་རན་ཡོདཔ་བཞིན་དུ་ ལ་ལོ་གིས་ ཨ་ལོ་གཅེས་སྐྱོང་ལྟེ་བ་ལུ་ གཙོ་རིམ་བཟུང་དོ་བཟུམ་ རྒན་རྒས་ཚུ་ བདག་འཛིན་འཐབ་སའི་ ལྟེ་བ་དང་ མཐུན་རྐྱེན་ཚུ་ ག་ཅི་སྦེ་ འགོ་མ་བཙུགསཔ་ཨིན་ན་ཟེར་ དྲི་བཀོད་ཡང་འབདཝ་མས།  
འབྲུག་གི་རྩ་ཁྲིམས་ཆེན་མོའི་ དགོངས་དོན་དང་འཁྲིལ་བ་ཅིན་ རྒྱལ་ཁམས་ཀྱིས་ མི་སྡེ་འཚོ་བའི་མཉམ་འབྲེལ་དང་ ཉེ་ཚན་འདུ་ཤེས་ཀྱི་ རྟེན་གཞི་གཅིག་སྒྲིལ་ལུ་ ཕན་རླབས་ཆེ་བའི་ ཆ་རྐྱེན་ཚུ་ ཡར་དྲག་གཏང་ནི་ལུ་ བརྩོན་ཤུགས་བསྐྱེད་དགོཔ་ལས་ གཞུང་གི་ཧོངས་ལས་འབད་རུང་ ང་བཅས་རའི་ དྲིན་ཅན་གྱི་ ཕམ་རྒན་རྒས་ཚུ་ ཉེན་སྲུང་དང་ལྡནམ་སྦེ་སྡོད་སའི་ མཐུན་རྐྱེན་དང་ ཁང་ཁྱིམ་ལོགས་སུ་སྦེ་ གཞི་བཙུགས་འབད་ནི་དེ་ ག་ནི་བ་ གལ་ཆེཝ་སྦེ་ མཐོངམ་མས་ཟེར་ ཞུ་ནི་ཨིན།

༉ འབྲུག་གཞུང་གིས་ སྤྱིར་བཏང་མི་མང་དང་ རྒྱལ་ཁབ་ཀྱི་ དཔལ་འབྱོར་གོང་འཕེལ་ལུ་དམིགས་ཏེ་ ད་རིས་ལས་འགོ་བཙུགས་སྣུམ་འཁོར་གྱི་མར་ཁུ་ པེ་ཊཱོལ་དང་ ཌི་ཟིལ་གྱི་ གོང་ཚད་བརྒྱ་ཆ་༡༧ དང་༡༤ རེ་ མར་ཕབ་ཐོག་ བཙོང་ནི་གི་ གྲོས་ཐག་བཅད་མི་དེ་ ལེགས་ཤོམ་ཅིག་ཨིན་མས།

ག་འཆརཔ་ཟེར་བ་ཅིན་ རྒྱལ་ཁབ་གོང་འཕེལ་འགྱོ་མི་དང་བསྟུན་ མི་སེར་མང་ཤོས་ཅིག་གི་དོན་ལུ་ སྣུམ་འཁོར་འཆང་སྤྱོད་འབད་ནི་དེ་ ཉེར་མཁོ་ཅན་ཅིག་ལུ་ གྱུར་ཡོད་པའི་ ནམ་དུས་ལུ་ མར་ཁུའི་གོང་ཚད་ ཡར་འཛེགས་མི་ལུ་བརྟེན་ ཟད་འགྲོ་གིས་ བདའ་ཟུན་མ་ཚུགས་པའི་ དཀའ་ངལ་བྱུང་ཡོད་མི་དེ་ དུམ་གྲ་ཅིག་ སེལ་ཚུགས་ནི་ཨིན་མས།

དེ་མ་ཚད་ འབྲུག་གིས་ རྒྱ་གར་ལས་ ནང་འདྲེན་འབད་མི་ ཅ་ཆས་ཚུ་གི་གྲས་ལས་ མར་ཁུ་ནང་འདྲེན་དེ་ མཐོ་ཤོས་ཀྱི་གྲངས་སུ་ཚུད་དེ་ཡོད་མི་དེ་ཡང་ སྤྱི་ལོ་༢༠༡༦ ལུ་ དངུལ་ཀྲམ་ཐེར་འབུམ་༧.༣༦༩ དེ་ཅིག་གི་ ས་སྣུམ་ནང་འདྲེན་འབད་མི་ལུ་ བལྟ་བ་ཅིན་ ཟད་འགྲོ་ལྕི་དྲགས་ཅིག་ཨིན་མས།

མར་ཁུའི་གོང་ཚད་ མར་བཅགས་དེ་ཡང་ མི་དབང་འབྲུག་རྒྱལ་བཞི་པ་ དཔལ་འཇིགས་མེད་སེངྒེ་དབང་ཕྱུག་མཆོག་གི་ འཁྲུངས་སྐར་དུས་སྟོན་དང་བསྟུན་ཨིནམ་ལས་ དམིགས་བསལ་དང་ དྲན་རྟགས་དང་འབྲེལ་བའི་ གྲོས་ཆོད་ཅིག་ཨིནམ་ད་ གྲོས་ཆོད་དེ་ ད་རིས་ དྲོ་པ་ཆུ་ཚོད་༡༡ ལས་ འགོ་བཙུགས་ཏེ་ རྒྱལ་ཁབ་མཐའ་དབུས་མེད་པར་ ལག་ལེན་འཐབ་ནི་ཨིནམ་བཞིན་དུ་ ས་སྣུམ་མཛོད་ཁང་ཚུ་ནང་ལས་ པེ་ཊཱོལ་ལི་ཊར་རེ་ལུ་ གོང་ཚད་དངུལ་ཀྲམ་༡༠.༢༩ དང་ ཌི་ཟིལ་ལི་ཊར་རེ་ལུ་ དངུལ་ཀྲམ་༧.༧༥ མར་འབབ་འགྱོ་ནི་ཨིན་མས།

གཞུང་གིས་ མར་ཁུ་དེ་གཉིས་ཀྱི་ གོང་ཚད་མར་ཕབ་འབད་ཚུགས་མི་དེ་ཡང་ རྒྱ་གར་ལུ་ མར་ཁུའི་གོང་ཚད་ མར་འབབ་འགྱོ་མི་ལུ་བརྟེན་མེན་པར་ དུས་ཅི་ སྤྱི་ཟླ་༧ པའི་ཚེས་༡ ལས་ རྒྱ་གཞུང་གིས་ ཅ་དངོས་དང་ ཞབས་ཏོག་གི་ཁྲལ་ འགོ་བཙུགས་པའི་ཤུལ་ལུ་ རྒྱ་གར་ལས་ ནང་འདྲེན་འབད་མི་ ཅ་ཆས་ཚུ་ལུ་ ཁྲལ་མ་ཕོགཔ་མ་ཚད་ ད་ཚུན་གྱི་བར་ན་ ནང་ཁྲལ་བཀལ་མི་ པེ་ཊཱོལ་དང་ ཌི་ཟིལ་མར་ཁུ་གཉིས་ལུ་ཡང་ ཁྲལ་མ་ཕོགཔ་བཟོ་མི་ལུ་བརྟེན་ཨིན་མས།

དེ་འབདཝ་ད་ ནང་ཁྲལ་བཀལ་ནི་མེདཔ་ བཟོ་མི་དེ་གིས་ རྒྱལ་ཁབ་ཀྱི་ འོང་འབབ་ལུ་ ཐོ་ཕོག་ནི་ཨིནམ་ད་ དཔེར་ན་ ན་ཧིང་ འབྲུག་གིས་ རྒྱ་གར་ལས་ ནང་ཁྲལ་དངུལ་ཀྲམ་ཐེར་འབུམ་༡.༥༡༤ དེ་ཅིག་དང་ བཙོང་ཁྲལ་དང་ སྔོ་ལྗང་གི་ཁྲལ་ དངུལ་ཀྲམ་ས་ཡ་༩༤ དེ་ཅིག་ ལོག་ཐོབ་ཡོད་རུང་ ད་ལས་ཕར་ མི་འཐོབ་ནི་ཨིན་མས།

མར་ཁུའི་གོང་ཚད་ མར་ཕབ་འབད་བའི་ ཁེ་ཕན་ལེ་ཤ་ཡོད་མི་དེ་ཡང་ སྐྱེལ་འདྲེན་གྱི་ གླ་ཆ་མར་འབབ་འགྱོ་ནི་དང་ དེ་ལུ་བརྟེན་ སྐྱ་ནམ་གྱི་ གོང་ཚད་ཚུ་ཡང་ མར་འབབ་འགྱོ་ནི་ཨིནམ་ལས་ མཐའན་མཇུག་ལུ་ ཞབས་ཏོག་སྤྱོད་མི་དང་ ཚོང་མགྲོན་པ་ཚུ་ལུ་ ཕན་ཁྱད་འབྱུང་འོང་།

མ་གཞི་ གཞུང་གིས་ འདི་བཟུམ་མའི་ ཐུགས་ཐག་བཅད་གནང་མི་ལུ་ མི་མང་ལས་ ངོས་ལེན་ལེགས་ཤོམ་འབད་དོ་ཡོདཔ་ཨིན་རུང་ ལ་ལོ་ཅིག་གིས་ བཙག་འཐུ་རན་དོ་ཡོདཔ་ལས་ སྲིད་འབྲེལ་གྱི་ ཐབས་བྱུས་ཅིག་མེན་ན་ཟེར་ དྲི་བ་ཡང་ བཀོདཔ་ཨིན་མས།

ཐབས་བྱུས་ཀྱི་ དམིགས་དོན་ག་དེ་སྦེ་ར་ཡོད་རུང་ མི་མང་ལུ་ ཕན་ཐོགས་ཡོད་པ་ཅིན་ ཡིད་ཆེས་ངལ་རངས་བསྐྱེད་དགོཔ་ཨིན་རུང་ མར་ཁུའི་གོང་ཚད་ མར་ཕབ་རྐྱབ་མི་དེ་གིས་ སྐྱེལ་འདྲེན་གྱི་ གླ་ཆ་དང་ སྐྱ་ནམ་གྱི་ གོང་ཚད་ཚུ་ཡང་ མར་འབབ་འགྱོ་དགོ།

གལ་སྲིད་ མར་ཁུའི་གོང་ཚད་ མར་བབས་སོང་མི་དེ་གིས་ སྐྱ་ནམ་དང་ སྐྱེལ་འདྲེན་ ཞབས་ཏོག་གི་ གླ་ཆ་ཚུ་ མར་འབབ་མ་འགྱོ་བ་ཅིན་ སྣུམ་འཁོར་འཆང་སྤྱོད་འབད་མི་ཚུ་ལུ་མ་གཏོགས་ སྤྱིར་བཏང་མི་མང་ལུ་ ཕན་ཐོགས་མི་འོང་ནི་ཨིནམ་ལས་ དེ་གི་དོན་ལུ་ འབྲེལ་ཡོད་དབང་འཛིན་ཚུ་གིས་ ལྟ་རྟོག་དམ་དམ་ འབད་ནི་དེ་ ཁག་ཆེ་ཟེར་ ཞུ་ནི་ཨིན།

༉ ཁ་ཙ་ ཆེ་མཐོ་ཁྲིམས་འདུན་གྱིས་ འབྲུག་མཉམ་རུབ་ཚོགས་པའི་ ཁ་ཐུག་ལས་ གཞུང་གིས་ དངུལ་འབྲེལ་སེམས་ཤུགས་མཐུན་རྐྱེན་གནང་མི་དེ་ རྩ་ཁྲིམས་ཆེན་མོའི་ དགོངས་དོན་ཚུ་ལས་ རྒྱབ་འགལ་ཨིན་པའི་ བཀའ་ཡིག་གནང་ནིའི་དོན་ལུ་ རྩོད་བཤེར་བཙུགས་མི་དེ་ ངོས་ལེན་མེད་པར་ ཕྱིར་འབུད་ཀྱི་ བཀའ་རྒྱ་གནང་ཡི།  
ད་རུང་ རྩོད་དཔོན་ཡོངས་ཁྱབ་ཡིག་ཚང་གིས་ ཁྲིམས་སར་ཕུལ་ཡོད་པའི་ བཤེར་ཡིག་དེ་ དབྱེ་འཕྲོ་ཡོད་པའི་ གནད་དོན་ཨིནམ་སྦེ་ ཞུ་བ་ཕུལ་ཡོད་མི་དེ་ཡང་ ཁྲིམས་འདུན་ལས་ ངོས་ལེན་མ་གྲུབ།  
རྩ་ཕན་ཚུ་ལུ་ རྩོད་བཤེར་ཕུལ་ནི་གི་ ས་ཁྱོན་དབང་ཁྱབ་མེད་མི་དང་ གཞུང་སྐྱོང་ཚོགས་པ་ལུ་ མི་དབང་མངའ་བདག་རིན་པོ་ཆེ་མཆོག་ལུ་ མངོན་མཐོ་ཁྲིམས་ཀྱི་འདུན་ས་ལས་ ཕན་རླབས་ཆེ་བའི་ བསམ་འཆར་བཞེས་དགོ་པའི་ཞུ་བ་ ཕུལ་ནི་གི་ ཁྱད་དབང་མེད་མི་ཚུ་ལུ་ གཞི་ཁུངས་བཟུང་སྟེ་ ཆེ་མཐོ་ཁྲིམས་འདུན་གྱིས་ རྩོད་དོན་ངོ་མ་ དངུལ་འབྲེལ་མཐུན་རྐྱེན་ཐོག་ལས་ ཁྲལ་དགོངས་ཡངས་གནང་མི་ཚུ་ ཁྲིམས་མཐུན་ཨིན་མིན་སྐོར་ བསྐྱར་ཞིབ་མ་མཛད་པས།  
དེ་ཡང་ གཞུང་གིས་ སྤྱི་ལོ་༢༠༡༧ ཟླ་༥ པའི་ཚེས་༨ ལུ་ སྤྱི་ཚོགས་ནང་ མ་བཙུགས་པའི་ཧེ་མ་ སྒེར་སྡེ་ཚུ་ལུ་ གནང་ཚར་མི་དངུལ་འབྲེལ་མཐུན་རྐྱེན་དེ་ རྩོད་རྩ་གིས་འབད་བ་ཅིན་ རྩ་ཁྲིམས་ཆེན་མོའི་ དགོངས་དོན་ཚུ་ལས་ འགལ་ཡོད་ནི་དེ་གིས་ མ་འོངས་པ་ལུ་ གཞུང་ག་འོང་རུང་ འདི་བཟུམ་མའི་ ལག་ལེན་ཚུ་ བཀག་འཛིན་འབད་ཐབས་ལུ་ ཁྲིམས་འདུན་ལས་ ཁྲིམས་ཀྱི་དོན་འགྲེལ་དང་བཅས་ བཀའ་ཡིག་གནང་དགོཔ་སྦེ་ཞུ་ནུག།  
ཨིན་རུང་ ཁྲིམས་འདུན་གྱིས་ རྩ་ཁྲིམས་ཅན་གྱི་ རྩོད་རྙོགས་ཐོནམ་ད་ མངོན་མཐོ་ཁྲིམས་འདུན་ལས་ ཕན་རླབས་ཆེ་བའི་ བསམ་འཆར་ཞུ་དགོཔ་ཐོནམ་ད་ དབང་ཚད་ག་ལུ་ཡོདཔ་ཨིན་ན་ འཁྲུན་ཆོད་ཐོག་ལུ་ དྭངས་གསལ་བཟོ་ཡོདཔ་ད་ སྤྱི་ཟླ་༨ པའི་ཚེས་༡༦ ལུ་ བློན་ཆེན་གྱིས་ མི་དབང་མངའ་བདག་རིན་པོ་ཆེ་མཆོག་ལུ་ འདས་པ་དང་ ད་ལྟོའི་གཞུང་གཉིས་ཀྱིས་ སྤྱི་ལོ་༢༠༡༧ ཟླ་༥ པ་ཚུན་ དངུལ་འབྲེལ་སེམས་ཤུགས་མཐུན་རྐྱེན་བྱིན་ཡོད་པའི་སྐོར་ མངོན་མཐོ་ཁྲིམས་ཀྱི་འདུན་ས་ལས་ ཕན་རླབས་ཆེ་བའི་ བསམ་འཆར་བཞེས་དགོ་པའི་ཞུ་བ་ ཕུལ་ཡོདཔ་བཞིན་དུ་ ཉིནམ་དེ་ནང་ར་ དངུལ་རྩིས་ལྷན་ཁག་གིས་ དངུལ་འབྲེལ་མཐུན་རྐྱེན་གྱི་སྐོར་ལས་ གནས་ཚུལ་གསར་བཏོན་འབད་མིའི་ནང་ ལྷན་རྒྱས་གཞུང་ཚོགས་ཀྱིས་ རྒྱལ་ཡོངས་ཚོགས་འདུའི་ ཚོགས་དཔོན་ལུ་ དེ་གི་སྐོར་ལས་ མངོན་མཐོ་ཁྲིམས་འདུན་ལས་ དོན་འགྲེལ་གནང་དགོ་པའི་ ཞུ་བ་ཕུལ་ནི་གི་དོན་ལུ་ ཞུ་ཡོདཔ་སྦེ་བཀོད་ནུག།  
གཞུང་སྐྱོང་ཚོགས་པ་དེ་ ཁྲིམས་བཟོ་གྲངས་སུ་ཚུདཔ་ལས་ འཁྲུན་ཆོད་ནང་ མི་སེར་དང་ སྲིད་བྱུས་རྩམ་མི་ཚུ་ལུ་ འཛིན་སྐྱོང་ལྷན་སྡེ་དང་ ཁྲིམས་བཟོ་ལྷན་སྡེའི་ འགན་ཁུར་དང་ བྱ་སྒོ་ཚུ་ལུ་ མགུ་འཐོམ་ནི་མི་འོང་ཟེར་ དྲན་གསལ་གནང་ནུག།  
ག་འཆརཔ་ཟེར་བ་ཅིན་ འབྲུག་མངའ་བདག་རྒྱལ་པོ་མཆོག་ རྒྱལ་ཁམས་ཀྱི་དབུ་ཁྲིད་དང་ རྒྱལ་ཁབ་དང་ འབྲུག་པའི་མི་སེར་གཅིག་མཐུན་གྱི་ བརྡའ་མཚོན་ཨིནམ་བཞིན་དུ་ འཛིན་སྐྱོང་ལྷན་སྡེ་དང་ ཁྲིམས་བཟོ་ལྷན་སྡེའི་འགན་དབང་ཚུ་ཡང་ རྩ་ཁྲིམས་ཆེན་མོའི་ དགོངས་དོན་ཚུ་ནང་ ཁ་གསལ་བཀོད་ཡོདཔ་ལས་ མགུ་རྨོངས་དགོཔ་མེདཔ་ད་ རྩ་ཁྲིམས་ཆེན་མོའི་རྩ་ཚན་༢༡ པའི་དོན་ཚན་༨ པའི་དགོངས་དོན་འདི་ འབྲུག་རྒྱལ་པོའི་སྐུ་ཉག་གཅིག་གི་ ཁྱད་དབང་ཨིན་པ་ལུ་བརྟེན་ཨིན་མས།  
གནད་དོན་འདི་ལས་བརྟེན་ མངོན་མཐོ་ཁྲིམས་འདུན་ལས་ འདི་བཟུམ་མའི་ བློར་སྣང་ཁྲིམས་ཀྱི་བསྐྱར་ཞིབ་ ལེན་ནིའི་བཀའ་རྒྱ་འདི་ འབྲུག་རྒྱལ་པོ་མཆོག་ལུ་མ་གཏོགས་ འབྲུག་གི་བློན་ཆེན་གང་རུང་གིས་ འདི་བཟུམ་མའི་ བཀའ་རྒྱ་གནང་དགོ་པའི་ ཞུ་བ་ཕུལ་མ་ཆོག་པའི་ཁར་ དུས་ད་ལྟོ་དང་ མ་འོངས་གཞུང་ཚུ་གིས་ འབྲུག་རྒྱལ་པོའི་ཁྱད་དབང་ལུ་ ཞུ་གཏུགས་འབད་ནིའི་ དབང་ཁྱབ་མེད་ཟེར་ འཁྲུན་ཆོད་ནང་བཀོད་ནུག།  
ད་རུང་ ཆེ་མཐོ་ཁྲིམས་འདུན་གྱིས་ སྲིད་དོན་ཚོགས་པ་ ཐོ་བཀོད་འབད་ཡོད་རུང་ སྤྱི་ཚོགས་ནང་ བཙག་འཐུ་མ་གྲུབ་པ་ཅིན་ གཞུང་སྐྱོང་ཚོགས་པ་དང་ ལྡོག་ཕྱོགས་ཚོགས་པ་ལུ་མ་གཏོགས་ འགོ་ཐོག་བཙག་འཐུ་ནང་ བཙག་འཐུ་མ་གྲུབ་པའི་ སྲིད་ཚོགས་ཚུ་ལུ་ འགན་དབང་མེད་པའི་ དོགས་སེལ་གནང་ནུག། འདི་འབདཝ་ལས་ འབྲུག་མཉམ་རུབ་ཚོགས་པ་གིས་ གཞུང་ཁྲིམས་སར་ བསྐྱལ་མི་ལུ་ ས་ཁྱོན་དབང་ཁྱབ་མེད་མི་ལུ་བརྟེན་ དངུལ་འབྲེལ་མཐུན་རྐྱེན་གྱི་ རྩོད་བཤེར་དེ་ ཕྱིར་འབུད་བཏང་ནུག།  
མ་གཞི་ འཁྲུན་ཆོད་ལུ་ ཁེ་རྒུད་མ་བཏུབ་པ་ཅིན་ རྩ་ཕན་གཉིས་ཆ་ར་ལུ་ མངོན་མཐོ་ཁྲིམས་འདུན་ལུ་ མཐོ་གཏུགས་འབད་ནི་གི་ དབང་ཚད་ཡོད་རུང་ རྩོད་བཤེར་དེ་གིས་ རྩ་ཁྲིམས་ཆེན་མོ་ སྲུང་འཛིན་འབད་བའི་ཁར་ ཁྲིམས་ཀྱི་དགོངས་དོན་དྭངས་གསལ་མེད་མི་ཚུ་ དྭངས་གསལ་བཟོ་ནུག་ཟེར་ ཞུ་ནི་ཨིན།

༉ ད་རེས་ནངས་པར་ ལག་ལེན་འཐབ་བཞིན་དུ་ཡོད་མི་ བཅའ་ཁྲིམས་དང་ བཅའ་ཡིག་ སྒྲིག་གཞི་ལ་སོགས་པ་ག་ཅི་ར་ཨིན་རུང་ དང་པ་ར་ འབྲེལ་ཡོད་ལས་སྡེ་ཚུ་གིས་ ཟིན་བྲིས་བཀོད་ཞིནམ་ལས་ ལྷན་རྒྱས་གཞུང་ཚོགས་ལུ་ ཕུལ་བའི་ཤུལ་ལས་ ཁྲིམས་བཟོ་ཚོགས་ཆུང་གིས་ བསྐྱར་ཞིབ་འབད་ཞིནམ་ལས་ སྤྱི་ཚོགས་ནང་བཙུགས་ཏེ་ གྲོས་བསྡུར་ཞིབ་པར་གནང་སྟེ་ ཆ་འཇོག་འགྲུབ་གནངམ་ཨིན།

འདི་འབདཝ་ལས་ སྤྱི་ཚོགས་ནང་ལས་ ཆ་འཇོག་གྲུབ་ཚར་མི་ བཅའ་ཁྲིམས་དང་ དེ་དང་བསྟུན་པའི་ འབྲེལ་ཡོད་ལྷན་ཁག་དང་ ལས་ཁུངས་ཚུ་གིས་ བཅའ་ཡིག་དང་ སྒྲིག་གཞི་སོ་སོར་ བཟོ་ཚར་ཞིནམ་ལས་ ཁྲིམས་ཡིག་ཚུ་ བསྟར་སྤྱོད་འབདཝ་ད་ མགུ་འཐོམ་དགོཔ་ཅིག་ མི་མཐོངམ་མས།

དེ་ཡང་ དཔེ་འབད་བ་ཅིན་ ཚོང་འབྲེལ་བཅའ་ཁྲིམས་དང་ བཅའ་ཡིག་ཚུ་ནང་ གལ་སྲིད་ ཚོང་འབྲེལ་ཆོག་ཐམ་འཆང་མི་ཅིག་གིས་ ཆོག་ཐམ་དེ་ ཕྱི་མི་ཅིག་ལུ་ གླར་སྤྱོད་འབད་བཅུག་པ་ཅིན་ དེ་གི་ཉེས་ཁྲིམས་ཟེར་རུང་ ཆོག་ཐམ་ཆ་མེད་གཏང་ནི་དང་ ཉེས་བྱ་དངུལ་ཀྲམ་༡༠,༠༠༠ བཀལཝ་ཨིན་མས།

ཨིན་རུང་ འབྲུག་གི་ངན་ལྷན་བཀག་སྡོམ་བཅའ་ཁྲིམས་༢༠༡༡ ཅན་མ་དང་འཁྲིལ་བ་ཅིན་ ཚོང་འབྲེལ་ཆོག་ཐམ་ གླ་ཁར་སྤྱོད་བཅུགཔ་ད་ ཁེ་འཐུས་དང་ བར་འབྲེལ་ཁེ་སང་ལེན་མི་དེ་ ནང་གསུག་གི་གྲངས་སུ་ ཚུད་མི་ལུ་བརྟེན་ ན་ཧིང་ ཕུན་ཚོགས་གླིང་ཁྲོམ་ཁར་ ཚོང་པ་༢༠ དེ་ཅིག་ལུ་ ཉེས་རྩོད་བྱ་བའི་གནད་སྤྱོད་ཀྱི་ ཁྲིམས་དེབ་དང་འཁྲིལ་ ཉེས་འཛུགས་འབད་ཡོད་རུང་ རྩོད་དཔོན་ཡོངས་ཁྱབ་ཡིག་ཚང་གིས་ ཞི་རྩོད་ལུ་ བསྒྱུར་བཅོས་ཐོག་ ཁྲིམས་བཤེར་འབད་ནུག།

དེ་བཟུམ་སྦེ་ འབྲུག་གི་ཚོང་ཁྲལ་དང་ ཅ་དམ་ ནང་ཁྲལ་བཅའ་ཁྲིམས་དང་ བཅའ་ཡིག་ཚུ་ནང་ དངུལ་འབྲེལ་མཐུན་རྐྱེན་ཐོག་ སྒེར་གྱི་ཚོང་སྡེ་ཚུ་ལུ་ ཁྲལ་དགོངས་ཡངས་གནང་ནི་གི་སྐོར་ལས་ ཁྲིམས་ཀྱི་དགོངས་དོན་ དྭངས་གསལ་མེད་མི་ལུ་བརྟེན་ གཞུང་སྐྱོང་ཚོགས་པའི་ ཁེ་དབང་ཅིག་སྦེ་ བརྩི་འཇོག་གནང་སྟེ་ འདས་པ་དང་ ད་ལྟོའི་གཞུང་གཉིས་ཆ་ར་གིས་ དངུལ་འབྲེལ་མཐུན་རྐྱེན་གནང་ཡོད་པའི་ རྩོད་རྙོགས་ཐོན་ཏེ་ཡོདཔ་ཨིན།

རྩ་ཁྲིམས་ཆེན་མོའི་ཐད་ཁར་ དགོངས་དོན་གཏིང་ཟབ་སྦེ་ གོ་བ་ལེན་ཚུགས་མི་ དག་པ་ཅིག་ལས་བརྒལ་མེད་པའི་ཁར་ རྩ་ཁྲིམས་ཀྱི་དོན་འགྲེལ་གནང་ནི་གི་ དབང་ཚད་དེ་ མངོན་མཐོ་ཁྲིམས་འདུན་ལུ་རྐྱངམ་གཅིག་ ཡོད་ནི་དེ་གིས་ གཞན་ག་ལུ་ཡང་ དོན་འགྲེལ་གནང་ནི་གི་ དབང་ཚད་མེདཔ་ ག་ར་གིས་ མ་མཁྱེནམ་མེདཔ་ཨིན།

ཨིན་རུང་ རྩ་ཁྲིམས་ཅན་གྱི་ རྩོད་བཤེར་འབད་དགོཔ་རེ་ འཐོན་པའི་ནམ་དུས་ལུ་ མི་ངོ་དང་ གཙུག་སྡེ་ག་བཟུམ་ཅིག་ལུ་ བཤེར་ཡིག་བཙུགས་ནི་གི་ དལ་དབང་ཡོདཔ་ཨིན་ན་ ཁྲིམས་ཡིག་གསལ་ཏོག་ཏོ་མེད་པའི་ཁར་ འཕྲལ་ཁམས་ཅིག་ཁར་ འབྲུག་མཉམ་རུབ་ཚོགས་པ་གིས་ གཞུང་སྐྱོང་དེ་ ཆེ་མཐོ་ཁྲིམས་ཀྱི་འདུན་སར་ འདྲུད་བདའ་མི་དེ་ལུ་ མི་མང་གིས་ མི་སྡེའི་བརྡ་བརྒྱུད་ནང་ལས་ཕར་ བསམ་འཆར་འདྲ་མ་འདྲཝ་ ལེ་ཤ་བཀོད་ནུག།

མ་གཞི་ རྩོད་དོན་དེ་ ད་ལྟོ་ ཁྲིམས་ཀྱི་འདུན་སར་ རྩོད་འཕྲོ་སྦེ་ཡོད་རུང་ སྤྱི་ཚོགས་༢ པའི་ཚོགས་ཐེངས་༡༠ པ་དེ་ཡང་ འགོ་བཙུགས་རན་དོ་ཡོདཔ་ལས་ ལ་ལོ་ཅིག་གིས་ རྩོད་བཤེར་དང་ སྤྱི་ཚོགས་ཀྱི་ ཚོགས་རིམ་གཉིས་ དུས་མཉམ་ལུ་ འབད་ནི་གི་ འོས་འབབ་ཡོདཔ་ཨིན་ན་ཟེར་ དྲི་བ་བཀོད་ནི་ འགོ་བཙུགས་མི་དེ་ཡང་ འབད་ཆོག་མི་ཆོག་གི་ ཁྲིམས་ཡིག་ལོགས་སུ་ཅིག་མེད་མི་ལུ་བརྟེན་ འོང་ནི་ཨིན་མས།

འདས་པའི་དྲི་བ་དྲིས་ལན་སྐབས་ རྒྱལ་ཡོངས་ཚོགས་འདུའི་ ཚོགས་དཔོན་གྱིས་ གལ་སྲིད་ སྤྱི་ཚོགས་དང་འབྲེལ་བའི་ རྩོད་གཞི་གང་རུང་གི་སྐོར་ ཁྲིམས་ཀྱི་འདུན་སར་ བཤེར་ཡིག་ཕུལ་ཚར་བ་ཅིན་ རྩོད་གཞི་བཤེར་འཕྲོ་གྲངས་སུ་ ཚུད་ནི་ཨིནམ་ལས་ སྤྱི་ཚོགས་ཀྱིས་ བར་གཏོགས་ཐབས་མེད་ཟེར་ གསུངས་ཡོདཔ་ད་ འདི་བཟུམ་སྦེ་ ཁྲིམས་འདུན་གྱིས་ཡང་ སྤྱི་ཚོགས་འཚོགས་པའི་བསྒང་ཡོད་པའི་ ནམ་དུས་ལུ་ གྲོས་ཆོད་བཏོན་ཐབས་མེདཔ་ཨིན་མས།

དེ་འབདཝ་ད་ འདི་བཟུམ་མའི་ གནད་དོན་ཚུ་ ཁྲིམས་ཡིག་ནང་ དྭངས་གསལ་མེདཔ་ལས་ མང་ཤོས་ཅིག་ལུ་ ཤེས་རྟོགས་མེད་མི་ལུ་བརྟེན་ ཐོན་དོ་ཡོདཔ་ལས་ ཁྲིམས་ཡིག་དྭངས་གསལ་མེད་མི་དང་ མ་མཐུན་མེད་མི་ཚུ་ འཕྲི་སྣོན་ཐོག་ གཅིག་མཚུངས་བཟོ་དགོཔ་འདུག་ཟེར་ ཞུ་ནི་ཨིན།

༉ འབྲུག་གི་མི་སྡེ་སོར་བསྒྱུར་འགྱོཝ་བཞིན་དུ་ བརྡ་དོན་བརྗེ་སོར་འབད་ནིའི་ ལམ་ལུགས་ཡང་ བསྒྱུར་བཅོས་འགྱོ་མི་ལུ་བརྟེན་ ད་རེས་ནངས་པར་ ང་བཅས་ལུ་ གདོང་ལེན་སྦོམ་ བྱུངམ་ཨིན་མས།

གདོན་ལེན་དེ་ཡང་ སྔར་ལུགས་བརྡ་བརྒྱུད་ལུ་བརྟེན་མེན་པར་ བརྡ་དོན་འཕྲུལ་རིག་གི་ གོང་འཕེལ་ལུ་བརྟེན་ མི་སྡེའི་བརྡ་བརྒྱུད་འདི་ ནད་གཞི་བཟུམ་ཅིག་ལུ་ གྱུར་ཡོདཔ་མ་ཚད་ པར་བརྙན་དང་ འདོད་ཆགས་དང་འབྲེལ་བའི་ གློག་བརྙན་ཚུ་ གཅིག་གིས་གཅིག་ལུ་ བརྗེ་སོར་འབད་ནི་དེ་གིས་ མི་སྡེ་ལུ་ ཚ་གྱང་ལང་དགོ་པའི་ གཞི་གནད་ཅིག་ལུ་ གྱུར་ཏེ་ཡོདཔ་ཨིན།

དེ་མ་ཚད་ མ་བདེན་པའི་ གནས་ཚུལ་ཁྱབ་སྤེལ་དང་ ཤུལ་ལས་ ཉེན་ཁ་འོང་ནི་ཨིནམ་མ་ཤེས་པར་ བརྡ་དོན་དང་ པར་བརྙན་ལ་སོགས་པ་ བརྟག་ཤིང་ག་ནི་ཡང་མ་དཔྱད་པར་ འགྲུལ་འཕྲིན་ཐོག་ལས་ བརྗེ་སོར་འབད་མི་ལུ་བརྟེན་ རྩོད་དོན་ལ་ལོ་ཅིག་ སྐུར་འདེབས་སམ་ མ་ཉེས་ཁ་ཡོག་བཀལ་བའི་ ཉེས་འཛུགས་ཐོག་ ཁྲིམས་ཀྱི་འདུན་སར་ ལྷོད་དེ་འདུག།

དཔེ་འབད་བ་ཅིན་ སྤ་རོའི་ཁྲིམས་སྲུང་འགག་པ་གིས་ འདོད་སྤྱོད་དང་འབྲེལ་བའི་ གློག་བརྙན་ཁྱབ་སྤེལ་འབད་མིའི་ནང་ མི་༦ ལུ་ སྐུར་འདེབས་ཀྱི་ ཉེས་འཛུགས་འབད་དེ་ ཁྲིམས་སར་བསྐྱལ་ཡོད་མི་དེ་ཡང་ སྤ་རོ་ལས་ ཕོ་སྐྱེས་༤ དང་ ཨམ་སྲུ་༢ ཀྱིས་ འདོད་སྤྱོད་གློག་བརྙན་ནང་ཡོད་མི་དེ་ སྐྱེས་ལོ་༣༠ ལང་མི་ ཨམ་སྲུ་དེ་ཨིན་མས་ཟེར་ མི་སྡེའི་བརྡ་བརྒྱུད་ ཝི་ཅཱཌ་ནང་ ཁྱབ་སྤེལ་འབད་ནི་དེ་གིས་ཨིན་མས།

ད་རུང་ འཕྲལ་ཁམས་ཅིག་ཁར་ ཀྲོང་གསར་ལུ་ ཆང་འགྲངས་མི་ ཨཔ་ཅིག་གི་ སྒྱེན་མོའི་པར་ མི་སྡེའི་བརྡ་བརྒྱུད་ ཝི་ཅཱཌ་ནང་ ཁྱབ་སྤེལ་འབད་མི་དེ་ མཐའན་མཇུག་ལུ་ ཐིམ་ཕུག་ལུ་སྡོད་མི་ ཁོ་རའི་བུམོ་གི་ ཝི་ཅཱཌ་ནང་ ལྷོད་པའི་ཤུལ་ལས་ ཁྲིམས་སྲུང་འགག་སྡེ་ལུ་ སྙན་ཞུ་འབདཝ་ལས་ པར་བཏབ་མི་ གྲོང་གཡུས་ཀྱི་བུཚ་ སྡེ་ཚན་ཅིག་ འཛིན་བཟུང་འབད་ནུག།

ད་རེས་ནངས་པར་ མི་ཚུ་གིས་ མིང་རྫུས་མ་བཀོད་དེ་ ཝི་ཅཱཌ་དང་ གདོང་དེབ་ཕེགསི་བུག་ལག་ལེན་འཐབ་ཐོག་ལས་ ཤེས་རྟོགས་མེད་པའི་ བུམོ་དང་ ཨམ་སྲུ་ལེ་ཤ་ཅིག་ར་ མགུ་སྐོར་རྐྱབ་ཡོད་པའི་ རྩོད་དོན་ཡང་ མང་སུ་ཐོན་དོ་ཡོད་པའི་ ལོ་རྒྱུས་ཡང་ གོཝ་མས།

དཔེར་ན་ ཀྲོང་གསར་ལུ་ མང་སྡེ་ཆུ་གློག་མེ་ལས་འགུལ་ནང་ ལཱ་འབད་མི་ དེད་གཡོགཔ་དང་ རྒྱབ་སྐྱོར་ལས་བྱེདཔ་ སྲུང་རྒྱབ་དག་པ་ཅིག་གིས་ ལས་འགུལ་གྱི་ བཟོ་རིག་འགོ་དཔོན་དང་ ས་ཁོངས་ཀྱི་ འཕྲུལ་རིག་འགོ་དཔོན་ཨིནམ་སྦེ་བཟོ་སྟེ་ མི་སྡེའི་བརྡ་བརྒྱུད་ནང་ བརྡ་དོན་ཕྱི་གྱུར་སྤྲོད་ཐོག་ལས་ མགུ་སྐོར་རྐྱབ་སྟེ་ ལ་ལོ་གིས་ ཨམ་སྲུ་ཚུ་ལུ་ ཨ་ལོ་བཀང་བྱིན་ཡོད་པའི་སྐོར་ འདས་པའི་ བདུན་ཕྲག་ནང་ འབྲུག་བརྡ་བརྒྱུདཔ་མཐུན་ཚོགས་ཀྱིས་ པཱན་སྦང་དྲུང་ཁག་ནང་ བརྡ་བརྒྱུད་ཀྱི་ བརྡ་དོན་ཤེས་ཡོན་ལས་རིམ་ འགོ་འདྲེན་འཐབ་པའི་སྐབས་ ཤེས་རྟོགས་བྱུང་ཡི།

དེ་ལས་ འདོད་སྤྱོད་དང་འབྲེལ་བའི་ པར་བརྙན་དང་ གློག་བརྙན་ཚུ་ བརྗེ་སོར་འབད་མི་དེ་ ན་གཞོན་དང་ འབྲི་ལྷག་གི་ ཤེས་ཡོན་མེད་མི་རྐྱངམ་གཅིག་མེན་པར་ ཁྲིམས་ལུགས་ཧ་གོ་མི་དང་ ཁྲིམས་བཟོའི་ནང་ འབྲེལ་གཏོགས་ཡོད་མི་ བློན་པོ་རེ་གཉིས་དང་ ཆེ་མཐོའི་འགོ་དཔོན་ཚུ་ཡང་ཡོད་པའི་ ལོ་རྒྱུས་གོཝ་མས།

མ་འོངས་པ་ལུ་ མི་སྡེའི་བརྡ་བརྒྱུད་དང་འབྲེལ་བའི་ དཀའ་ངལ་དང་ རྩོད་རྙོགས་མངམ་འཐོན་སྲིད་ནི་ཨིནམ་ལས་ ང་བཅས་ཀྱི་མི་སྡེའི་ནང་ བརྡ་བརྒྱུད་ཀྱི་ ཤེས་ཡོན་བྱིན་དགོཔ་དེ་ གལ་ཆེཝ་སྦེ་མཐོངམ་མས།

ང་བཅས་ལུ་ ཁེ་གྱོང་པ་དང་ མཁས་མཆོག་ཚུ་ཡོད་རུང་ ཤེས་རྟོགས་མེད་པའི་ མི་སེར་ཚུ་ལུ་ བརྡ་དོན་དང་ ཤེས་ཡོན་ག་དེ་སྦེ་ སྤྲོད་ནི་ཨིན་ན་ ཐབས་ལམ་བཏོན་ནི་ལུ་ གཙོ་རིམ་བཟུང་དགོཔ་འདུག།

དེ་གི་ནང་དོན་ཉིད་ལས་ འགན་འཁྲི་ཅན་གྱི་ མི་སེར་བཟོ་དགོ་པ་ཅིན་ མི་སྡེའི་བརྡ་བརྒྱུད་ནང་ ག་ཅི་ལག་ལེན་འཐབ་ཆོགཔ་ཨིན་ན་ ག་ཅི་ ལག་ལེན་འཐབ་མ་ཆོགཔ་ཨིན་ན་ ཤེས་རྟོགས་ཡོདཔ་བཟོ་དགོཔ་ལས་ འདི་གི་དོན་ལུ་ བརྡ་བརྒྱུད་ཀྱིས་ མི་མང་ལུ་

བརྡ་བརྒྱུད་དང་འབྲེལ་བའི་ གོ་བརྡ་དང་ ཤེས་ཡོན་སྤྲོད་ནི་གི་ འགན་ཁུར་འབག་དགོཔ་བཞིན་དུ་ འབྲེལ་ཡོད་དབང་འཛིན་ཚུ་གིས་ཡང་ འགན་ཁུར་འདྲ་མཉམ་འབད་དགོ་ཟེར་ ཞུ་ནི་ཨིན།

༉ འཁོར་ལམ་ཚུ་ གོང་འཕེང་ལཱ་གི་དོན་ལུ་ ཁག་ཆེ་བའི་ གཞི་རྟེན་ངོ་མ་ཅིག་ཨིནམ་བཞིན་དུ་ ད་རེས་ནངས་པར་ རྒྱལ་ཁབ་ཀྱི་ མཐའ་དབུས་མེད་པའི་ ས་གནས་ཚུ་ནང་ འཁོར་ལམ་སེལ་མི་དེ་ཡང་ གནད་དོན་དེ་ལུ་བརྟེན་ཨིན།  
འཁོར་ལམ་ཚུ་ལུ་བརྟེན་ ང་བཅས་ཀྱི་ མི་སེར་ཚུ་ ཕར་ཚུར་རྒྱུན་འགྲུལ་འཐབ་ནི་ལུ་ ཕན་ཐོགས་སྦོམ་ བྱུང་སྟེ་ཡོདཔ་མ་ཚད་ འཆར་གཞི་༡༡ པ་དང་༡༢ པའི་ནང་ རྒེད་འོག་ལྟེ་བའི་ འཁོར་ལམ་ཚུ་གུ་ རྩི་ནག་བཏང་ཚར་བའི་བསྒང་ལས་ ལྷག་པར་དུ་ རྒྱུན་འགྲུལ་ཚུ་ སྟབས་བདེ་ཏོག་ཏོ་ འབྱུང་ནི་མས།  
རྒེད་འོག་ལྟེ་བའི་ ལམ་མང་ཤོས་ཅིག་ར་ རྩི་ནག་བཏང་པའི་བསྒང་ཡོདཔ་ཨིན་རུང་ ལམ་ལ་ལོ་ཅིག་ནང་ རྩི་ནག་བཏང་མ་ཚརཝ་ལས་ར་ རྩི་ནག་སྦོག་འགྱོ་ནི་ འགོ་བཙུགས་ཏེ་ ལམ་ཧོ་ཀ་ཐོན་ཡོད་པའི་ མཐོང་སྣང་བྱུངམ་ཨིན་མས།  
དེ་གི་ནང་དོན་ཉིད་ལས་ གཞུང་ལམ་ཚུ་ རྒྱུན་འགྲུལ་འཐབ་མི་ཚུ་གི་དོན་ལུ་ སྲོག་ལམ་བཟུམ་ཅིག་ཨིནམ་ལས་ འཁོར་ལམ་གྱི་ གནས་སྟངས་ལེགས་ལྡན་ཐོག་ རྒྱུན་སྐྱོང་འཐབ་ནི་དེ་ གནམ་མེད་ས་མེད་ཁག་ཆེཝ་བཞིན་དུ་ གཞུང་གིས་འབད་རུང་ ལམ་ཚུ་གི་དོན་ལས་ མ་དངུལ་ཐེར་འབུམ་ལས་བཅད་དེ་ ཟད་འགྲོ་བཏང་བཞིན་དུ་ཡོདཔ་ཨིན།  
འདི་འབདཝ་ད་ ཁག་འབགཔ་ཚུ་གིས་ སྤྱིར་བཏང་མི་མང་གི་ བདེ་ཐབས་དང་ རྒྱལ་ཁམས་ལུ་ སྐུ་གྱོང་ཕོག་མི་ལུ་ མནོ་བསམ་མ་བཏང་པར་ ཁེ་སང་བཟོ་ནི་ལུ་ར་ ཤུགས་བཏོན་མི་ལུ་བརྟེན་ སྤུས་ཚད་ལུ་ ཐོ་སྦོམ་སྦེ་ར་ ཕོགཔ་ཨིན་མས།  
གཞུང་ལམ་ཚུ་གི་གྲས་ལས་ པདྨ་དགའ་ཚལ་ངང་ལམ་དང་ གཞལམ་སྒང་པཱན་སྦང་གི་བར་ན་ གཞུང་ལམ་ཀི་ལོ་མི་ཊར་༥༥ འབད་མི་དེ་ ཇ་པཱན་གྱི་ བཟོ་སྐྲུན་ལས་སྡེ་ཅིག་གིས་ ཟད་འགྲོ་དངུལ་ཀྲམ་ས་ཡ་༩༨༨ དེ་ཅིག་གི་ཐོག་ལས་ སེལ་མི་དེ་ ངང་ལམ་གྱི་ ཁ་ཐུག་ལས་ སྤྱི་ལོ་༢༠༡༥ ཟླ་༥ པའི་ནང་དང་ པཱན་སྦང་གི་ཁ་ཐུག་ལས་ སྤྱི་ཟླ་༡༡ པའི་ནང་ མཇུག་བསྡུ་ནུག།  
དེ་འབདཝ་ད་ གཞུང་ལས་གུ་ལས་ རྩི་ནག་བཏང་སྟེ་ ལོ་༡ ཡང་མ་ལངམ་ལས་ རྩི་ནག་ཚུ་ སྦོག་སོང་སྟེ་ ད་རེས་ནངས་པར་ ལམ་ཧ་ཀ་ཧོ་ཀ་ ལེ་ཤ་ཐོན་ཡོདཔ་ལས་ ལམ་གནས་སྟངས་སྐྱོ་དྲགས་ཐལ་མི་དེ་ སེམས་ཕམ་བྱུང་པའི་ གཞི་གནད་ཅིག་ཨིན་མས།  
མ་གཞི་ གཞུང་གིས་ ངང་ལམ་དང་ པཱན་སྦང་གི་ གཞུང་ལམ་གྱི་ གནས་སྟངས་ལུ་ ཞིབ་དཔྱད་རྐྱབ་ཡོདཔ་ལས་ འབྲེལ་བ་ཡོད་མི་ཚུ་ལུ་ འགན་འཁྲི་བཀལ་ཡོད་རུང་ ད་ལྟོ་ གཞུང་ལམ་དེ་ ཉམས་བཅོས་འབད་སར་ མི་མཐོངམ་མས།  
འཁོར་ལམ་གྱི་ གནས་སྟངས་སྐྱོ་དྲགས་འགྱོ་མིའི་ གནད་དོན་གཞན་དེ་ གཡུར་བ་ལེགས་ཤོམ་སྦེ་ མ་སེལ་ནི་དེ་གིས་ཨིནམ་ད་ དཀའ་ངལ་དེ་བཟུམ་ ཐོན་མི་ཚུ་ལུ་ལྟཝ་ད་ གཙོ་བོ་ར་ འཆར་གཞི་ལེགས་ཤོམ་མེད་མི་དང་ ཁག་འབགཔ་ཚུ་གིས་འབད་མི་ ལཱ་ཚུ་ལུ་ བརྟག་ཞིབ་མ་འབད་བར་ རྩིས་ལེན་མི་ལུ་བརྟེན་ འོང་ནི་བཟུམ་མཐོངམ་མས།  
ང་བཅས་ཀྱིས་ ཟད་འགྲོ་ལུ་མ་བལྟ་བར་ སྤུས་ཚད་ལུ་ གཙོ་རིམ་བཟུང་པ་ཅིན་ འཁོར་ལམ་ཡང་བསྐྱར་དུ་ ཉམས་བཅོས་འབད་དགོཔ་ མི་འཐོན་ནི་དང་ རྒྱལ་ཁམས་ཀྱི་ ཟད་འགྲོ་ལུ་ཡང་ ཕན་ཁྱད་འབྱུང་འོང་ཟེར་ ཞུ་ནི་ཨིན།

༉ དུས་ཚོད་འ་ནེམ་ཅིག་ཁར་ བཀྲིས་སྒང་མེ་རག་དང་ སག་སྟེང་གི་མི་སེར་ཚུ་ ནོར་དང་གཅིག་ཁར་ ས་མཚམས་ཕྱི་ཁར་སྡོད་དོ་ཡོད་རུང་ ད་རེས་ མང་ཤོས་ཅིག་ར་ ལོག་རྒྱལ་ཁབ་ནང་ འོང་སྡོད་ནུག།  
དེ་ཡང་ གུང་པ་༣༠ དེ་ཅིག་གིས་ རྫོང་ཁག་དང་ རྒེད་འོག་བདག་སྐྱོང་གིས་ ཀོ་རོ་ན་བའེ་རཱསི་ནད་ཡམས་ལས་ སྔོན་འགོག་འབད་ནི་དང་ བཟའ་ཚང་གི་ཉེན་སྲུང་དོན་ལུ་ ལོག་འོང་དགོ་པའི་སྐོར་ལས་ བརྡ་སླབ་པའི་ཤུལ་ལུ་ རྒྱ་གར་ཨ་རུ་ན་ཅཱལ་པར་དེཤི་དང་ འབྲུག་གི་བར་ན་ཡོད་པའི་ས་མཚམས་ གླིང་ང་ལ་བརྒྱུད་དེ་ འོང་ཡོདཔ་ཨིན་པས།  
ད་རེས་ནངས་པར་ རྒྱ་གར་ལས་ ནད་ཡམས་བཀག་ཐབས་དོན་ལུ་ ས་མཚམས་ཀྱི་འཛུལ་སྒོ་ཚུ་ དམ་དམ་སྦེ་ར་ ལྟ་རྟོག་འབད་མི་དང་འབྲེལ་ ཤར་བྱང་ས་མཚམས་ཚུ་ཡང་ ལྟ་རྟོག་འབད་བཞིན་དུ་ཡོདཔ་ཨིན་པས།  
མེ་རག་དང་ སག་སྟེང་རྒེད་འོག་ལས་ རྒྱ་གར་གྱི་མངའ་སྡེ་ ཨ་རུ་ན་ཅཱལ་ པར་དེཤི་ལུ་འགྱོ་ནིའི་དོན་ལུ་ འཛུལ་སྒོ་༧ དེ་ཅིག་ཡོདཔ་ད་ མེ་རག་ལས་འབད་བ་ཅིན་ ཁེངས་སྟེང་དང་ ཁྱི་ལས་ཕུག་ དེ་ལས་ དོམ་པ་ཟོར་ཚུ་ཨིནམ་ད་ སག་སྟེང་ལུ་འབད་བ་ཅིན་ གླིང་ས་ལ་དང་ བྱང་སྤུན་གསུམ་ དེ་ལས་ རྡོར་ལུང་དང་ བཟང་གག་ཚུ་ཨིན་པས།  
མེ་རག་གི་ མི་སེར་ཚུ་གིས་ ཉིན་གྲངས་༢ དེ་ཅིག་འགོར་མི་ ས་མཚམས་ཀྱི་འཛུལ་སྒོ་ ཁེངས་སྟེང་དང་ དོམ་པ་ཟོར་ལུ་ ད་རེས་ནངས་པར་ ཁཝ་རྐྱབ་ཡོདཔ་ལས་ ཕར་ཚུར་རྒྱུན་འབྲེལ་འཐབ་མ་ཚུགས་ནི་དེ་གིས་ ནད་ཡམས་སྤེལ་ནི་ལས་ བཀག་ཐབས་འབད་ཚུགས་ནི་ཨིན་པས།  
འཛུལ་སྒོ་ཁྱི་ལེགས་ཕུག་གི་ཐད་ཁར་ ཕར་ཚུར་རྒྱུན་འབྲེལ་འཐབ་ཚུགས་དོ་ཡོདཔ་ལས་ འཛུལ་སྒོ་ནང་ དུས་རྒྱུན་དུ་ ལྟ་རྟོག་འབད་མི་ ས་གནས་ཀྱི་ཚོགས་པ་དང་ ས་གནས་ཀྱི་མི་༡ ཡོདཔ་ཨིན་པས།  
བཀྲིས་སྒང་རྫོང་བདག་ ཆོས་སྐྱིད་རྒྱལ་མཚན་གྱིས་ སླབ་དོ་བཟུམ་འབད་བ་ཅིན་ ས་མཚམས་ཕྱི་ཁར་ ནོར་དང་གཅིག་ཁར་ སག་སྟེང་ལས་ གུང་པ་༡༢ དང་ མེ་རག་ལས་༡༩ སྡོད་ནུག་ཟེར་ཨིནམ་ད་ རྫོང་ཁག་དང་ རྒེད་འོག་གིས་ཁོང་ མང་ཤོས་ཅིག་ ལོག་འོང་བཅུག་རུང་ ཁཝ་གིས་ལམ་མ་ཐལཝ་ལས་ གུང་པ་༡ ཐོགས་ལུས་ཏེ་ཡོད་ཟེར་ཨིན་པས།  
ཁོ་གིས་ སླབ་མིའི་ནང་ གུང་པ་དེ་དང་ འབྲེལ་བ་འཐབ་ནིའི་དོན་ལུ་ རྒྱུན་ལམ་བདའ་མི་ཟུན་དོ་ཡོདཔ་ད་ ཁོང་སྡོད་ས་དེ་ ས་མཚམས་ཕྱི་ཁར་ཨིན་རུང་ ཨ་རུ་ན་ཅཱལ་ པར་དེཤི་གི་ས་གནས་ལས་ སོ་སོར་སྦེ་ཡོད་པའི་ སྙན་ཞུ་འདུག་ཟེར་ཨིན་པས།  
སག་སྟེང་རྒེད་འོག་ལས་ ཨ་རུ་ན་ཅཱལ་ པར་དེཤི་ལུ་ རྒྱུན་འགྲུལ་འཐབ་སའི་ འཛུལ་སྒོ་༤ ཡོད་མི་དེ་ཡང་ བྱང་སྤུན་གསུམ་དང་ རྡོར་ལུང་ དེ་ལས་ བཟང་གག་འཛུལ་སྒོ་༣ ཁཝ་གིས་ བསུབ་བཞག་ཡོདཔ་ལས་ རྒྱུན་འགྲུལ་འཐབ་ས་མེད་པའི་ཁར་ སག་སྟེང་ལས་ཡང་ ད་རེས་ནངས་པར་ འཛུལ་སྒོ་༡ ལས་ རྒྱུན་འགྲུལ་འཐབ་ཚུགས་དོ་ཡོདཔ་ཨིན་པས།  
འཛུལ་སྒོ་དང་ ལམ་མང་ཤོས་ར་ ཁཝ་གིས་ བསུབས་ཡོདཔ་ལས་ གལ་སྲིད་ ལ་མཐོ་སར་སྡོད་མི་དང་ རྒྱ་གར་གྱི་མི་ཚུ་གིས་ འགྲོ་འགྲུལ་འཐབ་ནིའི་དཔའ་བཅམ་རུང་ ཁཝ་གིས་མི་ཐལ་ནི་མས་ཟེར་ རྫོང་བདག་གིས་ བཤད་པའི་ཁར་ གླིང་ས་ལས་འབད་བ་ཅིན་ འཛུལ་སྒོ་སྲུང་མི་ཚུ་ བཙུགས་ཏེ་ཡོད་ཟེར་ཨིན་པས།  
རྫོང་བདག་གིས་ སླབ་མིའི་ནང་ སག་སྟེང་ལུ་ཡོད་པའི་ ས་མཚམས་འཛུལ་སྒོ་༤ པོ་ཆ་རའི་ནང་ ལྟ་རྟོག་འབད་མི་སྡེ་ཚན་༤ བཙུགས་ཏེ་ཡོད་ཟེར་ཨིནམ་ད་ ཨིན་རུང་ ས་མཚམས་༣ ཁཝ་གིས་ལམ་མ་ཐལ་བར་ཡོདཔ་ལས་ སྡེ་ཚན་གཞན་མི་ཡང་ འཛུལ་སའི་ས་ཁོངས་ གླིང་ས་ལ་ལུ་ བསྐོར་རྒྱབ་སྦེ་ ལྟ་རྟོག་འབད་དེ་ཡོད་ཟེར་ཨིན་པས།  
སག་སྟེང་ལས་ གླིང་ས་ལ་ཟེར་སར་ ལ་མཐོ་སར་སྡོད་མི་ཚུ་གིས་ དུས་ཡུན་ཆུ་ཚོད་༣ དང་༤ དེ་ཅིག་ འགོར་དོ་ཡོདཔ་ད་ གཞན་མི་ ས་མཚམས་ཀྱི་འཛུལ་སྒོ་ བྱང་སྤུན་གསུམ་དང་ རྡོར་ལུང་ དེ་ལས་ བཟང་གག་གི་ས་ཁོངས་ནང་ལྷོད་ལྷོད་ ཉིནམ་༡ དེ་ཅིག་འགོར་དོ་ཡོདཔ་ཨིན་པས། མི་སེར་ཚུ་ལུ་ ས་མཚམས་ཕྱི་ཁར་ འགྱོ་མ་ཆོག་པའི་སྐོར་ལས་ ས་གནས་གཞུང་དང་ འགོ་དཔོན་ཚུ་གིས་ སླབ་ཡོད་པའི་ཁར་ གལ་སྲིད་ ས་མཚམས་ཕྱི་ཁར་འགྱོ་རུང་ རྒྱ་གར་རྒྱལ་ཁབ་ཀྱི་ འཛུལ་སྒོ་ཚུ་ནང་ ལྟ་རྟོག་དམ་དམ་འབད་དོ་ཡོདཔ་ལས་ དེ་གིས་ར་ བཀག་ཚུགས་པས་ རྫོང་བདག་གིས་ བཤདཔ་ཨིན་པས།  
ད་རེས་ནངས་པར་ ལ་མཐོ་སར་སྡོད་མི་ཚུ་ ནོར་དང་གཅིག་ཁར་ རྒྱལ་ཁབ་ཀྱི་ ས་མཚམས་ནང་འཁོད་ཡོདཔ་ད་ ཨ་རྟག་ག་ཨིནམ་སྦེ་ ལ་ནོར་ལུ་བརྟེན་ འཚོ་བ་སྐྱོང་སྟེ་ཡོདཔ་ད་ འཛུལ་སྒོ་ཚུ་ནང་ ཉིན་ནུབ་མེད་པར་ ལྟ་རྟོག་འབད་དོ་ཡོདཔ་ཨིན་པས།  
སག་སྟེང་ གླིང་ས་ལ་ལུ་འབད་བ་ཅིན་ ཁོང་སྡེ་ཚན་༤ ལས་ སྡེ་ཚན་༡ གིས་ ལྟ་རྟོག་འབད་སྡོདཔ་ད་༣ ངལ་གསོ་སྦེ་སྡོད་དོ་ཡོདཔ་ད་ སྡེ་ཚན་ཚུ་གིས་ ཞག་༢ དང་ ཉིནམ་༢ ལྟ་རྟོག་འབད་དེ་ ལོག་འོང་དོ་ཡོདཔ་ཨིན་པས།  
གལ་སྲིད་ བཀྲིས་སྒང་ལུ་ ནད་ཡམས་ཐོབ་མི་ ག་ཏེ་ལས་འཐོན་རུང་ གྲ་སྒྲིག་ཚུད་དེ་ཡོད་ཟེར་ རྫོང་བདག་གིས་ བཤད་པའི་ཁར་ གྲ་སྒྲིག་མ་བཏུབ་བཏུབ་སྦེ་ ཚུད་དེ་ཡོད་ཟེར་ ཨིན་པས།  
བཀྲིས་གཡང་རྩེ་ལུ་འབད་བ་ཅིན་ རྒེད་འོག་༣ གྱི་ ས་གནས་ཁག་ཚུ་དང་ ས་མཚམས་མཐུད་དེ་ཡོདཔ་ད་ ཨ་རུ་ན་ཅཱལ་ པར་དེཤི་དང་གཅིག་ཁར་ སྟོད་ཚོ་རྒེད་འོག་ བྱག་ཕུག་རྩེ་དང་ ཡ་ལང་རྒེད་འོག་སྡུག་སྟེ་༢ ཨིནམ་ད་ འབུམ་སྡེ་གླིང་རྒེད་འོག་གི་ ས་གནས་ཤིང་འཕེལ་དེ་ རྒྱ་ནག་དང་གཅིག་ཁར་ ས་མཚམས་མཐུད་དེ་ཡོདཔ་ཨིན་པས།  
བྱང་ཕུག་རྩེ་ལས་ ས་མཚམས་ཁར་ དུས་ཡུན་སྐར་མ་༣༠ དེ་ཅིག་དང་ ཡ་ལང་རྒེད་འོག་ སྡུག་སྟེ་ལས་ དུས་ཡུན་ཆུ་ཚོད་༡ ལྷགཔ་ཅིག་ལུ་ རྒྱ་གར་གྱི་ ས་མཚམས་ཁར་ ལྷོད་དོ་ཡོདཔ་ཨིན་པས།  
བཀྲིས་གཡང་རྩེ་ལུ་ཡོད་པའི་ ས་མཚམས་འཛུལ་སྒོ་ཚུ་ནང་ གཏན་འཇགས་ཀྱི་ ཁྲིམས་སྲུང་འགག་པ་ཚུ་ བཙུགས་ཏེ་ཡོད་པའི་ཁར་ ལྟ་རྟོག་ཡང་ དམ་དམ་འབད་བཞིན་དུ་ཡོད་ཟེར་ བཀྲིས་གཡང་རྩེའི་རྫོང་བདག་ ཐུགས་རྗེ་ཚེ་རིང་གིས་ བཤད་པའི་ཁར་ འགོ་དཔོན་དང་ ས་གནས་ཀྱི་འགོ་དཔོན་ དེ་ལས་ མི་སེར་ཚུ་དང་ གྲོས་བསྟུན་ཐོག་ལས་ར་ ལཱ་འབད་དེ་ཡོད་ཟེར་ཨིན་པས།  
ཁོ་གིས་ སླབ་མིའི་ནང་ ས་མཚམས་ཁར་ སྡོད་མི་ཚུ་དང་ཕྱད་དེ་ ནད་ཡམས་སྔོན་འགོག་གི་ གོ་བ་བརྡ་སྤྲོད་དང་ ཉེན་ཁ་ཡོད་ལུགས་ཚུ་ ཁ་གསལ་སྦེ་ར་ བཤད་བྱིན་ཡི་ཟེར་ཨིནམ་ད་ ས་གནས་ཀྱི་འགོ་ཁྲིདཔ་ཚུ་ལུ་ འགན་འཁྲི་ཧྲིལ་བུམ་ སྤྲོད་དེ་ཡོད་ཟེར་ ཨིན་པའི་གནས་ཚུལ།

༉ འབྲུག་རྒྱལ་ཁབ་འདི་ ལོ་གཅིག་བ་ལོ་གཅིག་ གོང་འཕེལ་འགྱོཝ་དང་འབྲེལ་ མི་རློབས་ཡང་ ཡར་འཕར་འགྱོཝ་བཞིན་དུ་ འདི་དང་བསྟུན་པའི་ དཀའ་ངལ་དང་ གདོང་ལེན་ཚུ་ཡང་ བྱུངམ་ཨིན་མས།  
དེ་ཡང་ གདོང་ལེན་ཚུ་གི་གྲས་ལས་ ཟད་འགྲོ་ལྕི་དྲགས་དང་ སྦུངས་སྒུལ་གྱི་ ལཱ་འབད་དགོ་མི་ ཕྱགས་སྙིགས་འཛིན་སྐྱོང་འཐབ་མ་ཚུགས་མི་དེ་ཨིནམ་ད་ རྒྱལ་ས་ལྟེ་བ་བཟུམ་ཅིག་ལུ་ ཆ་བཞག་པ་ཅིན་ ཐིམ་ཕུག་ཁྲོམ་སྡེ་གིས་ ཕྱགས་སྙིགས་བསྡུ་བསྒྱོམ་དང་ བཀོ་ནིའི་དོན་ལུ་ ཟླ་རིམ་བཞིན་དུ་ དངུལ་ཀྲམ་ས་ཡ་༢.༡༣༥ ལྷགཔ་རེ་ ཟད་འགྲོ་བཏངམ་ཨིན་མས།  
ཟད་འགྲོ་ལྕི་དྲགས་གནས་མི་དེ་ཡང་ ཁྲོམ་སྡེ་གིས་ ཕྱགས་སྙིགས་བསྡུ་བསྒྱོམ་འབད་མི་ སྒེར་གྱི་ལས་སྡེ་ གི་རི་ནར་ཝེ་དང་ ཀི་ལིན་སི་ཊི་༢ ལུ་ ཟླ་རིམ་བཞིན་དུ་ འཐུས་དངུལ་ཀྲམ་ས་ཡ་༡ དང་ ས་ཡ་༠.༤༣ རེ་ སྤྲོད་དོ་ཡོདཔ་མ་ཚད་ ཁྲོམ་སྡེའི་འོག་ལུ་ ལཱ་འབད་མི་ཚུ་གིས་ ཁྲོམ་ཁར་ཕྱགས་སྙིགས་དང་ རག་རོ་ཚུ་ བསྡུ་བསྒྱོམ་འབད་བའི་ ཟད་འགྲོ་དངུལ་ཀྲམ་ས་ཡ་༠.༧ དེ་རེ་ བཏང་དོ་ཡོདཔ་ཨིན་མས།  
ཐིམ་ཁྲོམ་ནང་འཁོད་ལས་ ཉིན་བསྟར་བཞིན་དུ་ ཕྱགས་སྙིགས་མེ་ཊིག་ཊཱན་༤༨.༢༢ བསྡུ་བསྒྱོམ་འབད་མི་ལས་ མེ་ཊིག་ཊཱན་༣༧.༠༢ དེ་ཅིག་ རུལ་མ་བཏུབ་པའི་ རག་རོ་ཚུ་ཨིན་མས།  
མ་གཞི་ ན་ཧིང་ སྤྱི་ཟླ་༡༢ པའི་ཚེས་༩ ལུ་ རྒྱལ་ཁབ་ནང་འཁོད་ལུ་ ཕྱགས་སྙིགས་བསྡུ་བསྒྱོམ་གྱི་ ལས་རིམ་ཅིག་ འགོ་འདྲེན་འཐབ་པའི་ཤུལ་ལས་ ཐིམ་ཕུག་ཁྲོམ་སྡེ་གིས་ མཐའ་འཁོར་དང་ མི་མང་གི་ ས་ཁོངས་ཚུ་ནང་ ཕྱགས་སྙིགས་དང་ རག་རོ་ཚུ་ ག་ལྷོད་སར་ བཀོག་བཏང་པའི་ ཉེས་བྱ་བཀལ་ནིའི་ལམ་ལུགས་ འགོ་བཙུགས་ཡོད་རུང་ ཕྱགས་སྙིགས་འཛིན་སྐྱོང་འཐབ་ནི་དེ་ གདོང་ལེན་ཅན་སྦེ་ར་ གནས་ཏེ་ཡོད་པའི་ མངོན་གསལ་བྱུངམ་མས།  
དེ་མ་ཚད་ འབྲེལ་ཡོད་དབང་འཛིན་ཚུ་གིས་ འཛམ་གླིང་མཐའ་འཁོར་གྱི་ ཉིནམ་བརྩི་སྲུང་དང་ གལ་གནད་ཅན་གྱི་ ཉིནམ་ཚུ་ནང་ ཕྱགས་སྙིགས་བསྡུ་བསྒྱོམ་འབད་ནི་དང་ གོ་བ་བརྡ་སྤྲོད་འབད་ནི་གི་ ལས་རིམ་ཚུ་ ཁྲོམ་སྡེ་དང་ སློབ་གྲྭ་ མི་མང་གི་ས་ཁོངས་ དེ་ལས་ གཙང་ཆུ་དང་ རོང་ཆུ་བདའ་སྟེ་ འཕྲལ་འཕྲལ་སྦེ་ར་ འགོ་འདྲེན་འཐབ་ཨིན་མས།  
འདི་འབདཝ་ད་ ང་བཅས་ཀྱིས་ ཕྱགས་སྙིགས་དང་ རག་རོ་ཚུ་ བསྡུ་བསྒྱོམ་འབད་མི་དེ་ གནས་སྐབས་ཅིག་མ་གཏོགས་ རྒྱལ་ཁབ་འདི་ ཡུན་བརྟན་ཐོག་ གཙང་སྦྲ་དང་ལྡནམ་སྦེ་ བཞག་མི་ཚུགས་ནི་ཨིནམ་ལས་ ཕྱགས་བདར་ལས་རིམ་ འགོ་འདྲེན་འཐབ་ནི་དེ་ ཐབས་ལམ་ལེགས་ཤོམ་ཅིག་མེན་པས།  
འདི་བཟུམ་མའི་ ལས་རིམ་འགོ་འདྲེན་འཐབ་མི་ཚུ་གིས་འབད་རུང་ འཕྲལ་གྱི་དོན་ལུ་མེན་པར་ མ་འོངས་ཡུན་རིང་གི་ མནོ་བསམ་གཏང་ནི་དེ་ ཁག་ཆེ་མི་དེ་ཡང་ ཕྱགས་སྙིགས་བསྡུ་བསྒྱོམ་ལས་རིམ་ འགོ་འདྲེན་འཐབ་མི་དེ་གིས་ ང་བཅས་ཀྱི་ མཐའ་འཁོར་ལུ་ སྡོད་མི་ཚུ་ བག་ལྷོད་ཅན་ཐལ་ཏེ་ རང་སྡོད་སའི་ སྦོ་ལོགས་ར་ བཙོག་པ་བཟོ་རུང་ ཕྱགས་བདར་རྐྱབ་མི་དང་ རག་རོ་བསྡུ་བསྒྱོམ་འབད་མི་ཡོད་ཟེར་ ཆུ་ཤོག་དང་ གྱིབ་དམ་ གོ་ལ་ར་སྡུག་ ཕྱགས་སྙིགས་ལ་སོགས་པ་ ག་ལྷོད་སར་ བཀོག་ནི་གི་ འོས་འབབ་སྦོམ་ཡོད།  
ཕྱགས་སྙིགས་འཛིན་སྐྱོང་དེ་ ཡུན་བརྟན་གནས་ཚུགསཔ་ བཟོ་དགོ་པ་ཅིན་ ཁས་བླངས་པ་ཚུ་ མགྲོན་བརྡ་འབད་དེ་ རག་རོ་ཚུ་ བསྡུ་བསྒྱོམ་འབད་བཅུག་ནི་མེན་པར་ གཙུག་སྡེ་དང་ སློབ་གྲྭ་ བཤད་གྲྭ་ གྲྭ་ཚང་ལ་སོགས་པའི་ ས་གོ་ཚུ་ནང་ཨིན་པ་ཅིན་ དེ་ནང་སྡོད་མི་ཚུ་ལུ་ འགན་འཁྲི་བཀལ་དགོཔ་མ་ཚད་ མི་སྡོད་སའི་ ས་ཁོངས་དང་ ཁྲོམ་ཚུ་ནང་འབད་བ་ཅིན་ དེ་ནང་སྡོད་མི་ཚུ་གིས་ར་ བསྡུ་བསྒྱོམ་འབད་བཅུག་དགོ།  
དེ་བཟུམ་སྦེ་ ལྟ་བཤལཔ་ཚུ་ ལ་བཤལ་ལུ་འགྱོཝ་ད་ ལམ་བདའ་སྟེ་ བཙོག་པ་བཟོ་མི་ཚུ་ཡང་ ཁས་བླངས་པ་ཚུ་གིས་ སེལ་ནི་མེན་པར་ ལྟ་བཤལ་ལས་ འོང་འབབ་བཟོ་མི་ ལྟ་བཤལ་ལས་སྡེ་ཚུ་གིས་ སེལ་དགོ་པའི་ ལམ་ལུགས་ངེས་པར་དུ་ བཟོ་དགོཔ་འདུག།  
བཅུད་བསྡུ་སྟེ་ ཞུ་བ་ཅིན་ ཕྱགས་སྙིགས་འཛིན་སྐྱོང་འཐབ་ནི་དེ་ སྤྱི་རུབ་ཀྱི་ འགན་ཁུར་ཨིནམ་བཞིན་དུ་ འབྲུག་རྒྱལ་ཁབ་འདི་ དུས་དང་རྣམ་པ་ཀུན་ཏུ་ ཧིང་སངས་ས་དང་ གཙང་སྦྲ་དང་ལྡནམ་སྦེ་ བཞག་དགོ་པ་ཅིན་ མི་སེར་ཡོངས་ལུ་ འགན་འཁྲི་བཀལ་དགོཔ་བཞིན་དུ་ གལ་སྲིད་ འགན་འཁྲི་འབག་མ་བཏུབ་པ་ཅིན་ ཉེས་ཁྲིམས་དང་ ཉེས་བྱ་ཚུ་ ཡངས་ཆག་མེད་པར་ བཀལ་དགོ་ཟེར་ ཞུ་ནི་ཨིན།

༉ ཁ་ཙ་ ཕུན་ཚོགས་གླིང་གི་ ས་མཚམ་ཁྲོམ་སྡེ་ ཇའི་སྒང་ལུ་ འབྲུག་མི་ཨམ་སྲུ་གཉིས་ གདུག་རྩུབ་ཅན་སྦེ་ དམར་བསད་འབད་དེ་ བཀོ་བཞག་ཡོད་པའི་སྐོར་ མི་སྡེ་བརྡ་བརྒྱུད་ནང་ལས་ཕར་ཐོནམ་ད་ མི་མང་ཤོས་ཅིག་ལུ་ བདེན་འཛིན་རེ་མ་ཚུགས་རུང་ ཕྱི་རུ་འབད་བའི་བསྒང་ལས་ གནས་ཚུལ་གཏན་འཁེལ་གོཝ་ད་ རྣམ་རྟོག་དང་ ཚ་གྱང་ལང་དགོཔ་བྱུང་ཡི།  
བྱ་ངན་དེ་ སྤྱི་ཟླ་༦ པའི་ཚེས་༡༣ གྱི་ཕྱི་རུ་ སྐྱེས་ལོ་༢༢ དང་༢༦ ལང་མི་ ཨམ་སྲུ་གཉིས་ལུ་ བྱུང་མི་དེ་ ད་རེས་འགོ་དང་པ་བྱུངམ་མེན་པར་ འདས་པའི་ལོ་ངོ་དག་པ་ཅིག་གི་ཧེ་མ་ཡང་ ཇའི་སྒང་དང་ ཧ་ཤི་མ་རའི་ ནགས་ཚལ་ནང་ འབྲུག་གི་དེད་གཡོགཔ་ཅིག་ དམར་བསད་འབད་མི་ལུ་བལྟཝ་ད་ ས་མཚམས་ནང་ སྡོད་མི་ཚུ་ལུ་ ཉེན་སྲུང་མེད་པའི་ བརྡ་མཚོན་སྟོནམ་མས།  
འཕྲལ་གྱི་བྱུང་རྐྱེན་གྱི་ཐད་ལུ་ མི་ཚུ་གིས་ དྲི་བ་འདྲ་མིན་སྣ་ཚོགས་ བཀོད་མི་དེ་ཡང་ ལ་ལོ་གིས་འབད་བ་ཅིན་ རྒྱལ་ཁབ་ནང་ ནད་ཡམས་ཀོ་རོ་ན་བའེ་རཱསི་ ཐོབ་མི་ འགོ་དང་པ་གསལ་བསྒྲགས་འབད་བའི་ཤུལ་ལས་ སྤྱི་ཟླ་༣ པའི་ཚེས་༢༣ ལུ་ ས་མཚམས་ཀྱི་ འཛུལ་སྒོ་ཚུ་ མ་བསྡམས་པའི་ཧེ་མར་ ཇའི་སྒང་ལུ་སྡོད་མི་ འབྲུག་མི་ཚུ་ག་ར་ ཕུན་ཚོགས་གླིང་ལུ་ སྤོ་བཤུད་འབད་བཅུག་ཡོད་རུང་ ཚེ་འདས་ཨམ་སྲུ་གཉིས་ རྒྱལ་ཁབ་ནང་ ག་ཅི་སྦེ་ མ་འོངམ་ཨིན་ན་ཟེར་ དྲི་བ་བཀོད་ནུག།  
གནད་དོན་དེ་ ག་ཅི་ཨིན་རུང་ ད་ལྟོ་ འབྲུག་དང་ རྒྱ་གར་གྱི་ འབྲེལ་ཡོད་དབང་འཛིན་ཚུ་གིས་ ཞིབ་དཔྱད་འབད་བའི་བསྒང་ཡོད་རུང་ ཇའི་སྒང་དེ་ འབྲུག་མི་ཚུ་གི་དོན་ལུ་ ཉེན་སྲུང་དང་ལྡན་པའི་ ས་གོ་མེན་པའི་ ལོ་རྒྱུས་ཚུ་ ཧེ་མ་ལས་ར་ གོ་ནི་ཡོད།  
ཕུན་ཚོགས་གླིང་བཟུམ་མའི་ ས་མཚམས་ཁྲོམ་སྡེ་ནང་ སྡོད་ཁྱིམ་མ་ཐོབ་པའི་ དཀའ་ངལ་ཡོདཔ་ལས་ འབབ་ཁུངས་རྒྱ་ཆེཝ་མེད་མི་ འབྲུག་མི་ཚུ་ ས་མཚམས་ཕྱི་ཁར་ ཁང་གླ་ལེན་ཏེ་སྡོད་དགོཔ་ བྱུང་མི་དེ་ ང་བཅས་ག་ར་ལུ་ ཤེས་རྟོགས་ཡོད་རུང་ ཁང་གླ་རྐྱངམ་གཅིག་ ཁེཝ་མེན་པར་ ཉོ་ཚོང་རྐྱབ་མི་ཚུ་གིས་ཡང་ གོང་ཚད་མཐོ་དམན་ལུ་ མ་བལྟ་བར་ ཇའི་སྒང་ལུ་ ག་ཐོབ་རྐྱབ་འགྱོ་མི་དེ་གིས་ཡང་ ཉེན་སྲུང་ལུ་ ཚ་གྱང་མེདཔ་བཟུམ་སྦེ་ གསལ་སྟོན་འབདཝ་མས།  
འབྲུག་མི་ཚུ་ ཉོ་ཚོང་རྐྱབ་པར་འོངམ་ད་ ཇའི་སྒང་གི་ ཚོང་པ་ཚུ་ལུ་ ཁེ་ཕན་སྦོམ་བྱུང་སྟེ་ཡོད་རུང་ ཇའི་སྒང་ལུ་སྡོད་མི་ འབྲུག་མི་ཚུ་གི་ ཉེན་སྲུང་དེ་ བརྟན་ཏོག་ཏོ་ཅིག་ བཟོ་མ་ཚུགས་པས།  
ག་འཆརཔ་ཟེར་བ་ཅིན་ འབྲུག་མི་ཚུ་ ནུབ་མོར་ལཱ་སར་ལས་ ལོག་ཁྱིམ་ནང་འགྱོ་བའི་སྐབས་ ལམ་ཁར་ མི་བཀྲ་མ་ཤིསཔ་ཚུ་གིས་ བརྡུང་རྫོབ་དང་ ཅ་ལ་ཚུ་ འཕྱོག་བཟུང་འབད་བའི་ གནད་དོན་ཚུ་ འཕྲལ་འཕྲལ་ར་ འཐོན་ནི་འདུག།  
སྤྱི་ལོ་༢༠༡༧ ཟླཝ་དང་པའི་ནང་ སྐྱེས་ལོ་༡༧ དང་༢༠ ལང་མི་ འབྲུག་གི་ན་གཞོན་གཉིས་ བཱའུ་བཱ་ཛར་ལུ་ ས་གནས་ཀྱི་ ན་གཞོན་སྡེ་ཚན་ཅིག་གིས་བརྡུང་རྫོབ་འབད་ནུག།  
འདི་བཟུམ་མའི་ བྱུང་རྐྱེན་ཚུ་ལུ་བརྟེན་ འབྲེལ་ཡོད་དབང་འཛིན་ཚུ་གིས་ འབྲུག་མི་ཚུ་ལུ་ ས་མཚམས་ཚུ་ནང་ ཉོ་ཚོང་རྐྱབ་ནི་དང་ བཤལ་བར་འགྱོ་ནི་ཚུ་ ག་དེ་དྲག་དྲག་ འཛེམ་ཐབས་འབད་གོ་པའི་ གོ་བརྡ་སྤྲོད་དགོཔ་བཞིན་དུ་ ཕྱི་མི་ཚུ་གིས་ ང་བཅས་ཀྱི་ མི་ཚུ་ལུ་ འཇིགས་བསྐུལ་འབད་ནི་དང་ བརྙས་བཅོས་འབད་མི་ཚུ་ ཟུང་ཕྱོགས་མཐུན་འབྲེལ་གྱི་ཐོག་ལས་ བཀག་འཛིན་འབད་བ་ཅིན་ ས་མཚམས་ཚུ་ནང་ ཉེན་སྲུང་གི་ ཚ་གྱང་ལང་དགོཔ་མི་འབྱུང་།

༉ ད་རིས་ཀྱི་ ཟླཝ་འགོ་བཙུགསཔ་ད་ ས་གཏེར་དང་རྡོ་གཏེར་དང་འབྲེལ་བའི་ གནད་དོན་གྱིས་ ནད་ཡམས་ཀོ་རོ་ན་བའེ་རཱསི་༼ཀོ་བིཌ་-༡༩༽ དེ་ མར་གནོན་འབད་མི་དེ་ཡང་ གཞུང་གིས་ བསམ་རྩེ་ཕུན་ཚོགས་དཔལ་རི་རྒེད་འོག་ནང་ཡོད་མི་ ཅུ་ནི་ཁོ་ལ་ཌོ་ལོ་མ་ཡེཊ་རྡོ་དཀར་ གླར་སྤྱོད་ཀྱི་རིན་བསྡུར་ ཆ་མེད་བཏང་མི་ལུ་བརྟེན་ཨིན་མས།  
རིན་བསྡུར་ནང་ བཅའ་མར་གཏོགས་འདོད་ཡོད་མི་ སྒེར་སྡེ་གིས་ གཞུང་གི་གྲོས་ཆོད་ལུ་ གདོང་ལེན་འབད་ཐོག་ལས་ རྡོ་དཀར་ཕྱིར་བཏོན་འབད་ནི་དེ་ རྒྱལ་ཁམས་ས་གཏེར་ལས་འཛིན་ལུ་ ཐད་ཀར་དུ་ གནང་ནི་མེན་པར་ རིན་བསྡུར་འབད་དགོཔ་སྦེ་ ཨུ་ཚུགས་བསྐྱེད་དོ་ཡོད་པའི་ ལོ་རྒྱུས་འདུག།  
འབྲུག་ལུ་ ས་གཏེར་དང་ རྡོ་གཏེར་ཚུ་གི་གྲས་ལས་ ལས་སྣ་སྦོམ་དང་ ཁེ་སང་ཆེ་ཤོས་ར་ རྡོ་དཀར་ཇིབ་སམ་དང་ རྡོ་སོལ་ དེ་ལས་ ཌོ་ལོ་མ་ཡེཊ་གསུམ་ཨིནམ་བཞིན་དུ་ དེ་ཚུ་ག་ར་ རིན་བསྡུར་འབད་དེ་ དུས་ཡུན་ལོ་ངོ་༡༥ གི་རིང་ སྒེར་སྡེ་ཚུ་ལུ་ གླར་སྤྱོད་འབད་བཅུག་པའི་ཤུལ་ལས་ དུས་ཡུན་ཚང་སྟེ་ ཆོག་ཐམ་ཚུ་ བསྐྱར་གསོ་མཚམས་འཇོག་འབད་ནུག།  
ས་གཏེར་གསུམ་གྱི་གྲས་ལས་ པདྨ་དགའ་ཚལ་མཁོ་ཐག་པ་ལུ་ཡོད་མི་ རྡོ་དཀར་ཇིབ་སམ་དེ་ སྤྱི་ལོ་༢༠༠༣ ལུ་ རིན་བསྡུར་འབདཝ་ད་ གོང་ཚད་མཐོ་ཤོས་ དངུལ་ཀྲམ་ས་ཡ་༤༠༠ བཀོད་མི་ འབྲུག་ས་གཏེར་ལས་འཛིན་གྱིས་ ཐོབ་ཡོདཔ་ལས་ སྤྱི་ལོ་༢༠༡༨ ཟླ་༡༢ པ་ཚུན་ ལག་ལེན་འཐབ་ནུག།  
དེ་བཟུམ་སྦེ་ སྤྱི་ལོ་༢༠༠༤ ལུ་ བསམ་གྲུབ་ལྗོངས་མཁར་རི་ཤོར་ལུ་ རྡོ་སོལ་ཕྱིར་བཏོན་གྱི་ རིན་བསྡུར་ནང་ འབྲུག་ཤར་ཕྱོགས་རྡོ་སོལ་ལས་སྡེ་གིས་ དངུལ་ཀྲམ་ས་ཡ་༤༠༠ སྦེ་ ཐོབ་ཡོདཔ་ད་ ལོ་༡ གྱི་རྒྱབ་ལས་ པག་ལི་ལུ་ཡོད་མི་ ཅ་ནའི་ཁོ་ལ་ཌོ་ལོ་མ་ཡེཊ་དེ་ རིན་བསྡུར་འབདཝ་ད་ འཇིགས་མེད་ས་གཏེར་ལས་འཛིན་གྱིས་ དངུལ་ཀྲམ་ས་ཡ་༣༩༠ སྦེ་ཐོབ་ཡོདཔ་བཞིན་དུ་ ལས་སྡེ་གསུམ་ཆ་ར་གིས་ གཞུང་ལུ་ ལས་འཛིན་གྱི་ འོང་འབབ་ཁྲལ་དང་ སྤྱོད་འཐུས་ གླར་སྤྱོད་ཀྱི་འཐུས་ དངུལ་ཀྲམ་ཐེར་འབུམ་སྦེ་ ལྷན་ཐབས་འབད་ནུག།  
ཨིན་རུང་ རྒྱལ་ཁམས་ས་གཏེར་ལས་འཛིན་གྱིས་ རྡོ་སོལ་དང་ རྡོ་གཏེར་གཞན་ དེ་ལས་ དམིགས་བསལ་དུ་ སྤྱི་ལོ་༢༠༡༩ ཟླ་༡ པ་ལས་ མཁོ་ཐག་པ་རྡོ་དཀར་ཕྱིར་བཏོན་འབད་ནི་ འགོ་བཙུགས་ཏེ་ ལོ་ངོ་དང་པའི་ནང་ར་ འོང་འབབ་བསྡོམས་ དངུལ་ཀྲམ་ཐེར་འབུམ་༡.༤༣ ལྷགཔ་ཅིག་བཟོ་ཡོདཔ་མ་ཚད་ རྒྱལ་ཁམས་ལུ་ བགོ་བཤའི་ཁེ་སང་ བརྒྱ་ཆ་༡༠༨ གསལ་བསྒྲགས་འབད་མི་ལུ་ བལྟ་བ་ཅིན་ རྒྱལ་ཁམས་ཀྱི་ ལས་སྡེ་ཚུ་གིས་ སྒེར་སྡེ་བ་ལྷགཔ་སྦེ་ འབད་ཚུགས་པའི་ བརྡ་མཚོན་སྟོནམ་ཨིན་མས།  
རྡོ་དཀར་རྐྱངམ་གཅིག་ནང་ར་ ཁྲལ་བཏབ་པའི་ཤུལ་ལས་ ཁེ་སང་ངེས་ཏིག་ དངུལ་ཀྲམ་ས་ཡ་༢༡༤ བཟོ་ཡོདཔ་ད་ དེ་གི་ཧེ་མར་ སྤྱི་ལོ་༢༠༡༨ ལུ་ འབྲུག་ས་གཏེར་ལས་འཛིན་གྱིས་ ཁེ་སང་དངུལ་ཀྲམ་ས་ཡ་༢༠༡ དེ་ཅིག་ལས་བརྒལ་ བཟོ་མ་ཚུགས་པས།  
གཞུང་དང་མི་སེར་ཚུ་ལུ་ དངུལ་འབྲེལ་གྱི་ ལྷན་ཐབས་འབད་མི་གིས་ མ་དོ་བར་ ས་གནས་ཀྱི་ མི་སེར་ཚུ་ལུ་ཡང་ ཕན་ཁྱད་སྦོམ་བྱུང་ཡོདཔ་ད་ སྒེར་སྡེ་གིས་ འབད་བའི་སྐབས་ལུ་ ཁོང་རའི་ ལས་སྡེ་དང་ མི་རེ་གཉིས་ལུ་མ་གཏོགས་ ཕན་ཐོགས་མ་བྱུང་པས།  
དེ་འབདཝ་ལས་ སྤྱི་ཟླ་༦ པའི་ཚེས་༡༡ ལུ་ རྒྱལ་ཡོངས་ཚོགས་སྡེ་གིས་ རྩིས་ལོ་༢༠༢༠-༢༡ གི་ འཆར་དངུལ་སྐོར་ གསུང་གྲོས་གནངམ་ད་ གཞུང་གིས་ ས་གཏེར་དང་ རྡོ་གཏེར་ཕྱིར་བཏོན་འབད་ནི་ཚུ་ རྒྱལ་ཁམས་ས་གཏེར་ལས་འཛིན་ལུ་ རྩིས་སྤྲོད་ནི་དང་ ཅུ་ནའེ་ཁོ་ལ་རྡོ་དཀར་རིན་བསྡུར་འབད་ནི་དེ་ ཆ་མེད་ཀྱི་ གྲོས་ཐག་བཅད་གནང་མི་ལུ་ བཀྲིན་དགའ་ཚོར་དང་ ལེགས་བསྟོད་ཞུ་ཡི།  
དེ་ཡང་ བསྐྱར་ཞིབ་ཚོགས་ཁང་གིས་ སྤྱི་ལོ་༢༠༠༨ ལས་ ད་ཚུན་གྱི་བར་ན་ ས་གཏེར་དང་ རྡོ་གཏེར་ཚུ་ སྒེར་སྡེ་ལུ་མེན་པར་ རྒྱལ་ཁམས་ལུ་ ལག་ལེན་གྱི་ དབང་ཆ་གནང་དགོ་པའི་ བརྩོད་ཤུགས་བསྐྱེད་མི་དང་ གཙོ་རིམ་སྒྲིག་སྟེ་ གཞུང་ལུ་ གྲོས་འདེབས་ལེ་ཤ་ཕུལ་བའི་ཤུལ་ལས་ ད་རེས་ གཞུང་གིས་ འཇིགས་སྣང་མེད་པར་ ཐུགས་ཐག་བཅད་གནང་མི་ལུ་བརྟེན་ཨིན་མས།  
འབྲུག་གི་རྩ་ཁྲིམས་ཆེན་མོ་དང་འཁྲིལ་རུང་ གཏེར་རྫས་ཀྱི་ ཐོན་ཁུངས་དང་ གཙང་ཆུ་ མཚོ་ ནགས་ཚལ་ཚུ་གི་ ཐོབ་དབང་འདི་ རྒྱལ་ཁམས་ལུ་ཡོད་པའི་ཁར་ དེ་ཚུ་ རྒྱལ་ཁམས་ཀྱི་ རྒྱུ་དངོས་ཨིནམ་ལས་ ཁྲིམས་ཐོག་མཚམས་འཛིན་འཐབ་དགོཔ་བཞིན་དུ་ ད་རེས་ གཞུང་གིས་ ཌོ་ལོ་མ་ཡེཊ་རྡོ་དཀར་ཕྱིར་བཏོན་གྱི་འགན་ཁུར་ རྒྱལ་ཁམས་ས་གཏེར་ལས་འཛིན་ལུ་ རྩིས་སྤྲོད་ནི་སྦེ་ ཐུགས་ཐག་བཅད་མི་དེ་ རྒྱལ་ཁབ་དང་ མི་སེར་གྱི་ མཐའ་དོན་ལུ་ཨིནམ་ལས་ འབྲུག་མི་ཡོངས་ཀྱིས་ ངོས་ལེན་དང་བཅས་ བཀྲིན་དགའ་ཚོར་བསམ་དགོ།

༉ ད་ལས་ཕར་ རྒྱལ་ཁབ་ནང་འཁོད་ཀྱི་ སློབ་གྲྭ་ཚུ་ནང་ སྤྱིར་བཏང་སློབ་དཔོན་ཚུ་གིས་མེན་པར་ རྫོང་ཁའི་གཞི་རྟེན་ཤེས་ཡོན་ཡོད་མི་རྐྱངམ་གཅིག་གིས་ རྫོང་ཁའི་ཆོས་ཚན་ སྟོན་དགོཔ་སྦེ་ བཟོ་མི་དེ་ ང་བཅས་རའི་ རྒྱལ་ཡོངས་སྐད་ཡིག་ མི་ཉམས་གོང་འཕེལ་གཏང་ནིའི་ ལྷན་ཐབས་ལུ་ཨིན་མས།  
ད་ཚུན་གྱི་བར་ན་ སློབ་ཕྲུག་ཚུ་ལུ་ རྫོང་ཁའི་གཞི་རྟེན་ ལེགས་ཤོམ་མེད་མི་དེ་ སློབ་གྲྭ་ཚུ་ནང་ རྫོང་ཁ་སློབ་དཔོན་ལངམ་མེདཔ་ལས་ སྤྱིར་བཏང་སློབ་དཔོན་ཚུ་གིས་ བྱ་ཐབས་མེད་པར་ སློབ་སྟོན་འབད་མི་ལུ་བརྟེན་ཨིནམ་སྦེ་ ལ་ལོ་གིས་ ལོ་རྒྱུས་སླབ་མི་ཐོན་ཡོདཔ་བཞིན་དུ་ སྤྱིར་བཏང་མི་མང་གིས་ཡང་ ངོས་ལེན་འབད་དེ་ཡོདཔ་ཨིན།  
སློབ་ཕྲུག་ཚུ་གིས་ རྫོང་ཁའི་ཆོས་ཚན་ལྷབ་ནི་ལུ་ སྤྲོ་བ་མ་བསྐྱེད་མི་དང་ ཐ་ན་ རང་སོའི་མིང་ཡང་ ཡིག་སྡེབ་ཚངམ་སྦེ་ འབྲི་མ་ཤེས་མི་དེ་ཡང་ རྒྱུ་རྐྱེན་དེ་ལུ་བརྟེན་ཨིནམ་སྦེ་ སླབ་ཨིན་མས།  
འདི་འབདཝ་ད་ སློབ་ཕྲུག་ཚུ་གིས་ རྒྱལ་ཡོངས་སྐད་ཡིག་གི་ ཆོས་ཚན་ཚུ་ལུ་ དང་འདོད་དང་ སྤྲོ་བ་མ་བསྐྱེད་མི་དེ་ སློབ་དཔོན་ཚུ་ལུ་བརྟེན་རྐྱངམ་གཅིག་མེན་པར་ སློབ་ཁང་ཚུ་ནང་ སྟོན་ཚན་གྱི་དུས་ཚོད་ ཚད་གཅིག་ལས་བརྒལ་ མེད་མི་དང་ རྩ་གཞུང་ཚུ་ཡང་ སྤྲོ་བ་ཆེ་ཏོག་ཏོ་མེད་མི་དེ་གིས་ཡང་ ལྷབ་སྦྱང་འབད་ནི་ལུ་ སྤྲོ་བ་ཞན་བཅུགཔ་ཨིན་མས།  
དེ་གི་ནང་དོན་ཉིད་ལས་ ཤེས་རིག་རྩ་གཞུང་དང་ རྫོང་ཁ་གོང་འཕེལ་ལྷན་ཚོགས་ཀྱིས་ བགོ་བཀྲམ་འབད་མི་ ཚིག་མཛོད་ཚུ་ནང་ མིང་ཚིག་དང་ སྡེབ་སྦྱོར་མ་འདྲཝ་སྦེ་ཡོད་མི་ལུ་བརྟེན་ སློབ་ཕྲུག་ཚུ་ལུ་ མགུ་འཐོམ་བྱུང་མི་དེ་གིས་ཡང་ རྫོང་ཁ་གོང་འཕེལ་ལུ་ ཐོ་སྦོམ་སྦེ་ར་ ཕོག་ཡོད་པའི་ མངོན་གསལ་བྱུང་ཡོད།  
མ་གཞི་ རྒྱལ་ཡོངས་སྐད་ཡིག་ མར་ཉམས་འགྱོ་བའི་སྐོར་ལས་ སྤྱི་ཚོགས་ནང་ཡང་ ལོ་བསྟར་བཞིན་དུ་ གསུང་གྲོས་གནང་བཞིན་དུ་ཡོདཔ་མ་ཚད་ འདས་པའི་བདུན་ཕྲག་ནང་ཡང་ རྒྱལ་ཡོངས་ཚོགས་འདུ་གིས་ གསུང་གྲོས་གནང་ཡོད་རུང་ འབྲེལ་ཡོད་དབང་འཛིན་ཚུ་གིས་ ཐབས་ལམ་སྣ་ཚོགས་ བཏོན་པའི་བསྒང་ཡོད་ཟེར་ སྙན་ཞུ་ཕུལཝ་མ་གཏོགས་ གྲུབ་འབྲས་གསལ་སྟོན་འབད་ནི་མེད་མི་ལུ་ བལྟ་བ་ཅིན་ རྫོང་ཁ་གོང་འཕེལ་དང་ དར་ཁྱབ་གཏང་ནི་གི་ སྲིད་བྱུས་དེ་ བརྩི་ཁུངས་མེད་པར་ ཤོག་གུའི་ནང་ བཀོད་བཞག་ཡོདཔ་ལས་ སེམས་ཕམ་བྱུང་པའི་ གཞི་གནད་ཅིག་ཨིན་མས།  
གཞུང་སྐད་གོང་འཕེལ་གཏང་ནི་གི་ འགན་ཁུར་དེ་ རྫོང་ཁ་གོང་འཕེལ་ལྷན་ཚོགས་ལུ་ ཕོགཔ་ཨིན་རུང་ གཞུང་ལས་ འཆར་དངུལ་ལངམ་སྦེ་ བགོ་བཀྲམ་མ་གནང་པ་ཅིན་ རྒྱལ་ཡོངས་སྐད་ཡིག་ གོང་འཕེལ་དང་ དར་ཁྱབ་གཏང་ནི་གི་ ལས་སྣ་ཚུ་ འགོ་འདྲེན་འཐབ་མི་ཚུགས།  
རྫོང་ཁ་གོང་འཕེལ་ལྷན་ཚོགས་ཀྱིས་ རྫོང་ཁའི་མིང་ཚིག་དང་ བརྡ་གཞུང་ལག་ལེན་འཐབ་ཐངས་ཚུ་ གཅིག་མཚུངས་བཟོ་མ་ཚུགས་པའི་ཁར་ རྫོང་ཁ་ཨིང་ལིཤ་ཤན་སྦྱར་ཚིག་མཛོད་དང་ ཨིང་ལིཤ་རྫོང་ཁའི་ཚིག་མཛོད་ཚུ་ནང་ སྡེབ་སྦྱོར་མ་འདྲཝ་ ཡོད་མི་ཚུ་ དུས་མཐུན་བཟོ་མ་ཚུགས་མི་དེ་ཡང་ མ་དངུལ་མེད་མི་ལུ་བརྟེན་ཨིན་མས།  
འབྲུག་གི་རྩ་ཁྲིམས་ཆེན་མོའི་ དགོངས་དོན་ནང་ཡང་ སྐད་ཡིག་གཉེར་སྲུང་དང་ ཉེན་སྐྱོབ་ ཡར་སྤེལ་དོན་ལུ་ རྒྱལ་ཁམས་ཀྱིས་ བརྩོན་ཤུགས་བསྐྱེད་དགོཔ་སྦེ་ འཁོད་དེ་ཡོདཔ་བཞིན་དུ་ གལ་སྲིད་ གཞུང་གིས་ རྒྱལ་ཡོངས་སྐད་ཡིག་ གོང་འཕེལ་དང་ དར་ཁྱབ་གཏང་ནིའི་དོན་ལུ་ མ་དངུལ་འབོར་ཆེ་ཏོག་ཏོ་སྦེ་ བགོ་བཀྲམ་མ་གནང་པ་ཅིན་ རྫོང་ཁ་ལུ་ བརྙས་བཅོས་དང་ རྩ་ཁྲིམས་ཆེན་མོ་ལུ་ གུས་ཞབས་མེདཔ་བཟུམ་ཅིག་ འགྱོ་ནི་ཨིན་མས།  
འབྲུག་གི་རྒྱལ་ཡོངས་སྐད་ཡིག་ གོང་འཕེལ་གཏང་པ་ཅིན་ གཞི་རྟེན་དེ་ སློབ་གྲྭ་ནང་ལས་ར་ འགོ་བཙུགས་དགོཔ་བཞིན་དུ་ དེ་གི་དོན་ལུ་ སྤུས་ཚད་ཅན་གྱི་ རྫོང་ཁའི་སློབ་དེབ་ཚུ་ བགོ་བཀྲམ་འབད་དགོཔ་མ་ཚད་ སྟོན་ཚན་ཚུ་ཡང་ མངམ་བཟོ་དགོ་པའི་ཁར་ རྫོང་ཁ་གོང་འཕེལ་ལྷན་ཚོགས་ལུ་ཡང་ ཡིག་ཚང་དང་འབྲེལ་བའི་ ཕྱག་ལཱ་གནང་བཞུགས་ནི་རྐྱངམ་གཅིག་མེན་པར་ འཆར་དངུལ་དང་བསྟུན་པའི་ འགན་འཁྲི་བཀལ་དགོཔ་དེ་ཡང་ གལ་ཆེཝ་སྦེ་ མཐོངམ་མས་ཟེར་ ཞུ་ནི་ཨིན།

༉ འདས་པའི་བདུན་ཕྲག་ནང་ གཞུང་གིས་ རྒྱལ་ཁམས་ཀྱི་དོན་ལུ་ གནད་འགག་ཆེ་བའི་ ཐུགས་ཐག་བཅད་གནང་མི་དེ་ཡང་ བསམ་རྩེ་རྫོང་ཁག་ནང་ ཌོ་ལོ་མ་ཡེཊ་རྡོ་གཏེར་ཕྱིར་བཏོན་ཐོག་ ཚོང་འབྲེལ་འཐབ་ནིའི་ འགན་ཁུར་དེ་ སྒེར་སྡེ་ལུ་མེན་པར་ རྒྱལ་ཁམས་ས་གཏེར་ལས་འཛིན་ལུ་ སྤྲོད་ནི་ཨིན་མས།  
རྒྱལ་ཁམས་ས་གཏེར་ལས་འཛིན་དེ་ བགོ་བཤའ་ཧྲིལ་བུ་ འབྲུག་གཞུང་དང་ མི་སེར་ལུ་ཡོདཔ་ད་ ཌོ་ལོ་མ་ཡེཊ་དེ་ ཤར་ཕྱོགས་ལུ་ རྡོ་དཀར་ཇིབ་སམ་དང་ རྡོ་སོལ་བཟུམ་ སྒེར་གྱི་ཚོང་སྡེ་དང་ ཚོང་སྡེ་ཚུ་གི་ བགོ་བཤའ་འཆང་མི་ཚུ་གིས་ ས་གཏེར་ཕྱིར་བཏོན་ཐོག་ ཚོང་འབྲེལ་འཐབ་ཡོདཔ་ལས་ རྒྱལ་ཁམས་ལུ་ ཕན་ཁྱད་སྦོམ་ བྱུང་མ་ཚུགས་པས།  
མ་གཞི་ བསྟན་རྒྱས་ལྷན་ཁག་དང་ ས་གཏེར་ལས་ཁུངས་ཀྱིས་ ལོ་ངོ་༡༥ གི་ཧེ་མ་བཟུམ་ ཌོ་ལོ་མ་ཡེཊ་རྡོ་གཏེར་དེ་ རིན་བསྡུར་ཐོག་ལས་ ཕྱིར་བཏོན་འབད་བཅུག་ནི་གི་ ཐབས་ཤེས་སྒྲིག་ཡོད་རུང་ ན་འཐན་རནམ་ད་ གཞུང་གིས་ བར་འཛུལ་ཐོག་ ཆ་མེད་བཏང་མི་དེ་ གྲོས་ཆོད་ལེགས་ཤོམ་ཅིག་ཨིན་མས།  
གལ་སྲིད་ སྤྱི་ཟླ་༦ པའི་ཚེས་༣ ལུ་ འགོ་འདྲེན་འཐབ་ནི་གི་ ལས་འཆར་ཡོད་མི་ རིན་བསྡུར་དེ་ ཆ་མེད་མ་བཏང་པ་ཅིན་ འཇིགས་མེད་ས་གཏེར་ལས་འཛིན་དང་ རྒྱལ་ཁམས་ས་གཏེར་ལས་འཛིན་༢ བརྩིས་ཏེ་ ཚོང་སྡེ་༡༠ གྱིས་ རིན་བསྡུར་འབད་ཐོག་ལས་ གཞུང་ལུ་ འོང་འབབ་དངུལ་ཀྲམ་ཐེར་འབུམ་༧ ལས་༡༠ གྱི་བར་ན་ བཟོ་ཚུགས་ཚུགསཔ་ འོང་ནི་མས།  
ག་འཆརཔ་ཟེར་བ་ཅིན་ སྤྱི་ལོ་༢༠༠༥ ལུ་ ས་གནས་དཔག་ལི་ལུ་ཡོད་མི་ ཅུ་ནའི་ཁོ་ལ་ཌོ་ལོ་མ་ཡེཊ་ཕྱིར་བཏོན་དང་ ཚོང་འབྲེལ་འཐབ་ནིའི་ གླར་སྤྱོད་ཆོག་ཐམ་སྤྲོད་ནིའི་དོན་ལུ་ རིན་བསྡུར་འབདཝ་ད་ དོ་འགྲན་འབད་མི་ཚུ་གི་གྲས་ལས་ འཇིགས་མེད་ས་གཏེར་ལས་འཛིན་གྱིས་ རིན་བསྡུར་དངུལ་ཀྲམ་ས་ཡ་༣༩༠ བཀོད་མིའི་ གནས་གོང་ལུ་ གཞི་བཞགཔ་ད་ ད་རེས་ རིན་བསྡུར་ནང་ལས་ དངུལ་ཀྲམ་ཐེར་འབུམ་ལེ་ཤ་འཐོབ་ནི་གི་ འོས་འབབ་སྡོད་ནུག།  
ད་ཚུན་གྱི་བར་ན་ ས་གཏེར་ཕྱིར་བཏོན་འབད་མི་ སྒེར་སྡེ་ཚུ་གིས་ ས་གཏེར་གླར་སྤྱོད་ཀྱི་ སྤྱོད་འཐུས་དང་ ཁྲལ་ཚུ་གི་ཐོག་ལས་ རྒྱལ་ཁམས་ལུ་ དངུལ་ཀྲམ་ཐེར་འབུམ་སྦེ་ ཕུལ་ཡོད་རུང་ ཁྲལ་ལས་ཟུར་ཐབས་དང་ ཡན་ལག་ལས་སྡེ་ཚུ་ གཞི་བཙུགས་ཐོག་ལས་ རྣམ་དག་དང་ དྲང་བདེན་གྱི་སྒོ་ལས་ གཞུང་གི་འོང་འབབ་ལུ་ ཚུལ་ལྡན་སྦེ་ ལྷན་ཐབས་མ་འབད་བའི་ གནད་དོན་ཚུ་ཡང་ཐོན་ནུག།  
ད་རེས་ནངས་པར་ ནད་ཡམས་ཀོ་བིཌ་-༡༩ ལུ་བརྟེན་ འཛམ་གླིང་རྒྱལ་ཡོངས་ལུ་ གནོད་པ་སྦོམ་སྦེ་ བྱུང་དོ་བཟུམ་ འབྲུག་གི་དཔལ་འབྱོར་ལུ་ཡང་ འབྱེམ་ཕོག་པའི་ ནམ་དུས་ལུ་ ནད་ཡམས་ཀྱི་ གདོང་ལེན་བརྩོན་ཤུགས་ལུ་ རྒྱལ་ཡོངས་དང་ རང་བཞིན་ཐོན་སྐྱེད་ཚུ་ གཅིག་སྒྲིལ་བཟོ་ནིའི་ གོ་སྐབས་ལེན་མི་དེ་ཡང་ དུས་ཐོག་ཨིན་མས།  
འབྲུག་གི་རྩ་ཁྲིམས་ཆེན་མོ་ནང་འབད་རུང་ རྒྱལ་གཞུང་གིས་ རྒྱལ་ཁབ་ཀྱི་ འགྲིབ་པ་མེད་པའི་ མཐའ་འཁོར་གྱི་ ཉེན་སྐྱོབ་དང་ སྲུང་འཛིན་ ཡར་སྐྱེད་གཏང་ནི་དང་ སྐྱེ་ལྡན་རིགས་སྣའི་ ཉེན་སྲུང་འཐབ་དགོཔ་ཨིན།  
འདི་འབདཝ་ལས་ གཞུང་གིས་ ཅུ་ནའི་ཁོ་ལ་རྡོ་གཏེར་དེ་ གཞུང་དབང་ལས་སྡེ་ལུ་ ཕྱིར་བཏོན་དང་ ཚོང་འབྲེལ་འཐབ་ནིའི་ འགན་ཁུར་དེ་ གནས་སྐབས་ཅིག་གི་དོན་ལུ་མེན་པར་ འཕྲོ་མཐུད་འབད་བཅུག་སྟེ་ རྒྱལ་ཁམས་དང་ མི་སེར་གྱི་རྒྱུ་དངོས་ ཡུན་བརྟན་ཐོག་ སྤྱོད་ཚུགསཔ་བཟོ་དགོ།

༉ ཁ་ཙ་ འབྲུག་གིས་ རྒྱལ་སྤྱི་སྨྱོ་རྫས་ལོག་སྤྱོད་དང་ ཚུལ་མིན་ནག་ཚོང་ལུ་ གདོང་ལེན་གྱི་ཉིནམ་དང་ འཛམ་གླིང་ཏམ་ཁུ་མེད་པའི་ ཉིནམ་བརྩི་སྲུང་འབད་ཡོདཔ་བཞིན་དུ་ རྒྱལ་ཁབ་ནང་ སྨྱོ་རྫས་ལག་ལེན་འཐབ་མིའི་གྱངས་ཁ་ ཡར་སེང་འགྱོ་དོ་ཡོདཔ་ལས་ ཁྲིམས་བསྟར་སྤྱོད་ སྒྲིང་སྒྲི་འབད་ནི་དང་ སྔོན་འགོག་གི་ ཐབས་ལམ་ཚུ་ ལྷག་པར་དུ་ བཏོན་དགོ་པའི་ དུས་ཚོད་ན་འཐན་རན་ནུག་ཟེར་ གསོ་བའི་བློན་པོ་གིས་ གསུང་འཕྲིན་ནང་ བཀོད་གནང་ནུག།  
གསུང་འཕྲིན་དེ་གིས་ སྨྱོ་རྫས་ལོག་སྤྱོད་འབད་མི་ རྣམ་རྟོག་ལང་སི་སི་སྦེ་ ཡར་འཕར་འགྱོ་དོ་ཡོད་མི་དེ་ལུ་ ཚ་གྱང་ཡོད་པའི་ བརྡ་མཚོན་སྟོནམ་མས།  
འདི་འབདཝ་ད་ གཞུང་གིས་འབད་བ་ཅིན་ སྨྱོ་རྫས་ལོག་སྤྱོད་དང་ ནག་ཚོང་འཐབ་པའི་ རྩིས་དཔྱད་ལུ་ བལྟ་བ་ཅིན་ རྣམ་རྟོག་དང་ ཚ་གྱང་ལང་དགོཔ་མེད་ཟེར་ གསུངས་མི་དང་ གསོ་བའི་བློན་པོ་གིས་ ཁ་ཙ་ གསུང་འཕྲིན་ནང་ གསལ་བཀོད་འབད་མི་གཉིས་ རྟགས་མཐུན་མ་ཚུགས།  
འབྲུག་བཟུམ་མའི་ རྒྱལ་ཁབ་ཆུང་ཀུའི་ནང་ མི་རློབས་ཡང་ ཉུང་སུ་ཅིག་ལས་བརྒལ་མེདཔ་ཨིན་རུང་ སྨྱོ་རྫས་ལུ་བརྟེན་ འཛིན་བཟུང་འབད་མི་དང་ བཙོན་ཁྲིམས་ཕོག་མིའི་ གྱངས་ཁ་ལུ་ བལྟ་བ་ཅིན་ ང་བཅས་ལུ་ ཚ་གྱང་ལང་དགོཔ་དང་ འདྲོག་བྱེལ་འཐབ་དགོཔ་ཅིག་ཨིན་མས།  
ག་འཆརཔ་ཟེར་བ་ཅིན་ ད་རེས་ནངས་པར་ རྒྱལ་ས་ལྟེ་བ་ ཐིམ་ཕུག་བཟུམ་མའི་ ཁྲོམ་སྡེ་ནང་ ཉིན་བསྟར་བཞིན་དུ་ བཀག་དམ་ཅན་གྱི་ སྨྱོ་རྫས་ནག་ཚོང་འཐབ་མི་རེ་ འཛིན་བཟུང་འབད་དོ་ཡོདཔ་ད་ འདས་པའི་ལོ་ནང་ སྨྱོ་རྫས་ལོག་སྤྱོད་ལུ་བརྟེན་ སློབ་ཕྲུག་༤,༦༦༨ འཛིན་བཟུང་འབད་མིའི་གྲས་ལས་༤,༠༠༠ ཐིམ་ཕུག་ལུང་གཤོང་གི་ སློབ་གྲྭ་ཚུ་ལས་ཨིནམ་བཞིན་དུ་ གྱངས་ཁ་ཚུ་ལུ་ རྩིས་བཏོན་བལྟ་བ་ཅིན་ ཉིནམ་རེ་ལུ་ སློབ་ཕྲུག་༡༢ དེ་རེ་གིས་ སྨྱོ་རྫས་ལོག་སྤྱོད་འབད་ནུག།  
སློབ་ཕྲུག་ཚུ་གི་ གྱངས་ཁ་རྐྱངམ་གཅིག་གིས་ར་ གཞུང་དེ་ ཐུགས་ཚ་གྱང་བཞེས་དགོཔ་འདུག། ང་བཅས་རའི་ ན་གཞོན་སློབ་ཕྲུག་ཚུ་གིས་ རྫས་ངན་སྨྱོ་རྫས་ལོག་སྤྱོད་འབད་མི་ལུ་བརྟེན་ ཁོང་གི་མི་ཚེ་ ཉེན་ཁ་ཅན་ བཟོཝ་མ་ཚད་ ད་རེས་ནངས་པར་ སྨྱོ་རྫས་ཚུ་ འཇམ་ཏོང་ཏོ་སྦེ་ ཐོབ་དོ་ཡོདཔ་ལས་ མི་མང་ལུ་ ཚ་གྱང་ལང་དགོ་པའི་ གཞི་གནད་ཅིག་ལུ་ གྱུར་ཏེ་ཡོདཔ་ཨིན།  
སྨྱོ་རྫས་ཚུ་ ས་མཚམས་ཁྲོམ་སྡེ་ཚུ་ལས་ ནང་འདྲེན་འབདཝ་ཨིནམ་ ག་ར་གིས་ མ་ཤེསཔ་མེདཔ་ཨིན་རུང་ འདི་བཟུམ་མའི་ ས་ཁོངས་ཚུ་ནང་ལས་ དམ་འཛིན་འབད་མ་ཚུགསཔ་ད་ ནང་འཁོད་ཀྱི་ ཁྱིམ་ཚུ་ནང་ ཞིབ་དཔྱད་རྐྱབ་ནི་དང་ མར་གནོན་འབད་ནི་དེ་ ལཱ་ཁག་འོང་ནི་ཨིན་མས།  
སྨྱོ་རྫས་ལོག་སྤྱོད་འབད་དེ་ ཉེས་འཛུགས་ཕོག་མི་ཚུ་ལུ་ གཞུང་གི་ཧོངས་ལས་ ཁྲིམས་ཀྱི་སྟེགས་གསོ་དང་ ལྷན་ཐབས་འབད་མི་ གནང་ནིའི་ འོས་འབབ་བལྟ་བའི་བསྒང་ཡོད་མི་དེ་ ཐབས་ལམ་ལེགས་ཤོམ་ཅིག་ཨིན་རུང་ དཀའ་ངལ་དེ་ སྨྱོ་རྫས་ནང་འདྲེན་འབད་སའི་ ས་མཚམས་ལས་ རྒྱལ་ཁབ་ནང་ན་ འབག་འོང་མ་ཚུགསཔ་བཟོ་དགོ།  
ད་ཚུན་གྱི་བར་ན་ སྨྱོ་རྫས་མང་ཤོས་ར་ ཕུན་ཚོགས་གླིང་གི་ ས་མཚམས་བརྒྱུད་དེ་ ནག་ཚོང་འཐབ་མི་ལུ་བརྟེན་ ཁྲིམས་སྲུང་འགག་པ་དང་ འབྲུག་སྨྱོ་རྫས་དམ་འཛིན་དབང་འཛིན་གྱི་ འགོ་དཔོན་ཚུ་གིས་ ས་ཁོངས་དེ་ཚུ་ནང་ ལྟ་རྟོག་དང་ ཞིབ་དཔྱད་མཐིལ་ཕྱིན་འབདཝ་ཨིན་རུང་ ཞིབ་དཔྱད་རྐྱབ་མི་ཚུ་ལས་ལྷགཔ་སྦེ་ སྨྱོ་རྫས་ནག་ཚོང་འཐབ་མི་ཚུ་ མཁས་ནི་དེ་གིས་ རྒྱུན་ལམ་སོར་ཏེ་ ད་རེས་ནངས་པར་ དགེ་ལེགས་ཕུག་བརྒྱུད་དེ་ ནག་ཚོང་འཐབ་དོ་ཡོད་པའི་ ལོ་རྒྱུས་གོཝ་མས།  
འདི་འབདཝ་ལས་ གཞུང་གིས་ སྨྱོ་རྫས་ལོག་སྤྱོད་དང་ ནག་ཚོང་འཐབ་མི་མངམ་སྦེ་ འཛིན་བཟུང་འབད་ནི་ལུ་བསྒུག་སྟེ་ བག་ལྷོད་ཐོག་ བཞུགས་ནི་མེན་པར་ འབྲུག་གི་ས་མཚམས་ཁྲོམ་སྡེ་ ཕུན་ཚོགས་གླིང་དང་ བསམ་གྲུབ་ལྗོངས་མཁར་ དགེ་ལེགས་ཕུག་ བསམ་རྩེ་ ལྷ་མོའི་རྫིང་ཁ་ ཇོ་མོ་གཙང་ཁ་ལ་སོགས་པའི་ ས་གོ་ཚུ་ནང་ ཞིབ་དཔྱད་དམ་དམ་འབད་མི་ བཙུགས་པ་ཅིན་ སྨྱོ་རྫས་རྒྱལ་ཁབ་ནང་ ཚུལ་མིན་གྱི་སྒོ་ལས་ འབག་འོང་མི་ཚུ་ རང་བཞིན་གྱིས་ར་ མར་འབབ་འགྱོ་འོང་ཟེར་ ཞུ་ནི་ཨིན།

༉ ད་རེས་ རྒྱལ་ཁབ་ནང་ སོ་ནམ་ལས་སྡེ་ ལེགས་བསྒྱུར་དང་ ཡར་དྲག་བཏང་ཐོག་ལས་ སོ་ནམ་གྱི་ལཱ་ཚུ་ རྒྱ་ཆེ་དྲགས་འབད་མི་དེ་ གལ་སྲིད་ རྒྱལ་ཁབ་ནང་ ནད་ཡམས་ཀོ་བིཌ་-༡༩ ཞི་ཐབས་འབད་བའི་ཤུལ་ལས་ཡང་ ད་ལྟོ་བཟུམ་སྦེ་ར་ འཕོ་འགྱུར་མེད་པར་ ལག་ལེན་འཐབ་ཚུགས་པ་ཅིན་ དམིགས་བསལ་དུ་ ཚོད་བསྲེའི་ཐད་ཁར་ ནང་འདྲེན་འབད་མ་དགོ་པར་ རང་མགོ་རང་འདྲོངས་སྦེ་ སྡོད་ཚུགས་པའི་ ཕན་ཁྱད་འབྱུང་ཚུགས་ནི་ཨིན་མས།

ད་ལྟོ་ཚུན་ ང་བཅས་རའི་ སོ་ནམ་གྱི་གནས་སྟངས་ སྐྱོ་སུ་ཅིག་སྦེ་ལུས་མི་ལུ་བརྟེན་ གོ་སྐབས་ཉུང་བའི་ཁར་ གདོང་ལེན་མང་སུ་བྱུང་ཡོད་རུང་ ད་རེས་ ནད་ཡམས་ཐོན་པའི་ནམ་དུས་ལུ་ གཞུང་གིས་ རྒྱབ་སྐྱོར་གང་དྲག་འབད་བའི་ཁར་ མི་ཚུ་གིས་འབད་རུང་

སོ་ནམ་གྱི་ལཱ་འབད་ནི་ལུ་ ལྷག་པར་དུ་ བརྩོན་ཤུགས་བསྐྱེད་མི་དེ་ ད་ལས་ཕར་འབད་རུང་ འཕྲོ་མཐུད་དེ་ར་ ཡུན་བརྟན་གནས་ཚུགས་པ་ཅིན་ ན་གཞོན་ཚུ་གི་དོན་ལུ་ ལཱ་གཡོག་གི་གོ་སྐབས་ མངམ་སྦེ་ར་ བཟོ་ཚུགས་ནི་ཨིན་མས།

རྒྱལ་ཁབ་ནང་ འཆར་གཞི་གོང་འཕེལ་གྱི་ལས་རིམ་ འགོ་དང་པ་ རྩམ་པའི་སྐབས་ལས་ཚུར་ གཞུང་གིས་ སོ་ནམ་ལས་སྡེ་ལུ་ གཙོ་རིམ་བཟུང་སྟེ་འབད་རུང་ ཡར་རྒྱས་འགྱོ་མ་ཚུགས་པར་ ལོ་ངོ་མང་རབས་ཅིག་ ལུས་སོ་ནུག།

རྒྱུ་མཚན་འདི་ལུ་བརྟེན་ ད་ལྟོ་ཚུན་ ནང་འཁོད་ལས་ སོ་ནམ་ཐོན་སྐྱེད་འབད་མི་དེ་གིས་ རང་ལྡང་འབད་མ་ཚུགས་པར་ ཕྱི་ཁར་ལས་ ནང་འདྲེན་འབད་དགོཔ་བྱུང་ནུག།

འབྲུག་བཟུམ་མའི་ སྐོབས་ཚུད་རྒྱལ་ཁབ་ཀྱི་དོན་ལུ་ སོ་ནམ་གྱི་ལཱ་འབད་ནི་དེ་ རང་མགོ་རང་འདྲོངས་ཀྱི་ ཐབས་ལམ་ངོ་མ་ཅིག་ཨིནམ་མ་ཚད་ རྒྱལ་ཡོངས་ཀྱི་ དམིགས་གཏད་ཡང་ཨིནམ་ལས་ ང་བཅས་ར་ སེམས་ཁར་ངེས་དགོཔ་འདུག།

ད་ལྟོ་བཟུམ་ཅིག་འབད་བ་ཅིན་ རྒྱལ་ཁབ་ནང་ ས་ཞིང་མ་ལང་པའི་དཀའ་ངལ་དང་ མི་དང་རི་དྭགས་སེམས་ཅན་གྱི་བར་ན་ བྲེལ་ཟིང་བྱུང་མི་ལུ་བརྟེན་ ང་བཅས་རའི་ ཞིང་པ་ཚུ་གིས་ སོ་ནམ་ལས་སྡེ་ནང་ མ་འོངས་པའི་ མདུན་ལམ་བཟང་པོ་ཅིག་ མཐོང་མ་ཚུགས་པར་འདུག།

ལྟ་རྟོག་པ་ཚུ་གིས་འབད་བ་ཅིན་ དེང་སང་ རྒྱལ་ཁབ་མདུན་སྐྱོད་འབད་བའི་ནམ་དུས་ལུ་ ཟད་འགྲོ་ལྕི་དྲགས་སྦེ་གནས་རུང་ སོ་ནམ་ལས་སྡེ་ནང་ དཀའ་ངལ་བྱུང་མི་ དཔེ་འབད་བ་ཅིན་ ཞིང་ཆུ་མ་ལང་མི་དང་ རི་དྭགས་སེམས་ཅན་གྱི་དཀའ་ངལ་ དེ་ལས་ ལཱ་འབད་མི་དཀོན་པའི་དཀའ་ངལ་ཚུ་ ངེས་པར་དུ་ སེལ་ཐབས་མ་འབད་བ་ཅིན་ མཐར་ཐུག་ལུ་ རྒྱལ་ཡོངས་ཀྱི་ ཡུན་རིང་གོང་འཕེལ་དམིགས་དོན་ཚུ་ འགྲུབ་མ་ཚུགས་པའི་ འཐུས་ཤོར་འབྱུངམ་ཨིན་ཟེར་ཨིན་མས།

དེ་བསྒང་ལས་ གྲོང་གསེབ་ལས་ ཁྲོམ་ཁར་གནས་སྤོ་འོང་མིའི་གྱངས་ཁ་ ཡར་སེང་འགྱོ་བའི་ཁར་ ན་གཞོན་ལཱ་གཡོག་མེད་པའི་ དཀའ་ངལ་དེ་ཡང་ ཚབས་ཆེན་ཅིག་སྦེ་ར་ འབྱུང་ནིའི་ཉེན་ཁ་འདུག།

ཞིང་པ་ཚུ་གིས་འབད་བ་ཅིན་ ལོ་ཨ་རྟག་ར་ དཀའཝ་སྤྱད་དེ་ ཞིང་ནང་ལཱ་འབད་བའི་མཐའ་མར་ ལོ་ཐོག་ཚུ་ བསྡུ་རནམ་ད་ རི་དྭགས་སེམས་ཅན་ཚུ་གིས་ ཡུདཔ་ཐེངས་ཅིག་ནང་ གནོདཔ་བཀལ་མི་ལུ་བརྟེན་ སེམས་ཤུགས་ཉམས་འགྱོཝ་ལས་ བྱ་ཐབས་མེད་པར་ ས་གནས་གཞན་ཁར་སོང་སྟེ་ གླ་བཏགས་སྡོད་དགོཔ་ ཐོནམ་མས་ཟེར་ཨིན་མས།

དེ་ལས་ གནད་དོན་གཅིག་ ང་བཅས་རའི་ ཆུ་གཡུར་ལམ་ལུགས་ ལེགས་ཤོམ་མེད་མི་དེ་ཨིནམ་ད་ ས་གནས་ལ་ལོ་ཅིག་ནང་ ཕྱིའི་གྲོགས་རམ་མ་དངུལ་ཐོག་ལས་ ཟད་འགྲོ་འབོར་ཆེ་དྲགས་སྦེ་བཏང་སྟེ་ བཟོ་སྐྲུན་འབད་མི་ ཆུ་གཡུར་ཚུ་ མེདཔ་ཐལ་བའི་ཤུལ་ལུ་ ལོག་སྟེ་ བཅོ་ཁ་མ་རྐྱབ་མི་ལུ་བརྟེན་ ཞིང་ཚུ་ སྟོངམ་སྦེ་ལུསཔ་ཨིན་མས།

ཨིན་རུང་ ད་རེས་ ནད་ཡམས་ཐོན་མི་དང་བསྟུན་ སོ་ནམ་ལས་སྡེ་ནང་ སྲིད་བྱུས་བསྐྱར་ཞིབ་ཐོག་ལས་ ལེགས་བསྒྱུར་འབད་མི་ལུ་ལྟཝ་ད་ བཟའ་འཐུང་གི་ཐད་ཁར་ རང་མགོ་རང་འདྲོངས་སྦེ་ སྡོད་ཚུགས་པའི་ གོ་སྐབས་འདུག།

༉ གཞུང་གི་དམིགས་གཏད་དང་འཁྲིལ་བ་ཅིན་ སོ་ནམ་ཐོད་སྐྱེད་ཀྱི་ཐད་ཁར་ འབྲུག་རྒྱལ་ཁབ་འདི་ རང་མགོ་རང་འདྲོངས་སྦེ་ བཟོ་ནི་ཨིན་ཟེར་མི་དེ་ ཡུན་བརྟན་གྱི་སྲིད་བྱུས་ལུ་ གནས་ཚུགས་པའི་ ཐབས་ཤེས་ལེགས་ལྡན་ཅིག་ཨིན་པས།  
འབྲུག་འདི་ རྒྱལ་ཁབ་ཆུང་ཀུ་ཅིག་ཨིན་པའི་ཁར་ མི་སེར་བརྒྱ་ཆ་༨༠ དེ་ཅིག་ འཚོ་བ་སོ་ནམ་ལུ་བརྟེན་སྡོད་ནི་དེ་གིས་ སོ་ནམ་གྱི་ལཱ་ ཡར་དྲག་གཏང་ཚུགས་པ་ཅིན་ དཔལ་འབྱོར་གོང་འཕེལ་ལུ་ཡང་ ཕན་ཐོགས་འབྱུང་ནི་ཨིན་པས།  
སོ་ནམ་ལཱ་གི་དོན་ལུ་ ས་ཞིང་དེ་ མེད་ཐབས་མེདཔ་ཅིག་ཨིནམ་ལས་ སོ་ནམ་ལཱ་གི་དོན་ལུ་ ས་ཞིང་དེ་ གཞི་རྩ་ངོ་མ་ཅིག་ཨིན་མས།  
ཨིན་རུང་ ད་རེས་ རྫོང་ཁག་༡༩ ནང་ ཆུ་ཞིང་ཨེ་ཀར་༦,༣༤༥ སྟོངམ་སྦེ་ ལུས་མི་ལུ་བལྟ་བ་ཅིན་ གཞུང་གིས་ སོ་ནམ་ཐོན་སྐྱེད་ཀྱི་ཐད་ཁར་ རང་མགོ་རང་འདྲོངས་བཟོ་ནིའི་ དམིགས་གཏད་བསྐྱེད་མི་དང་ ལག་ལེན་འཐབ་པའི་སྐབས་ ཁྱད་པར་སྦོམ་ཆགས་དོ་བཟུམ་སྦེ་ མཐོངམ་ཨིན་མས།  
གཞུང་གི་དམིགས་ཡུལ་དེ་ འགྲུབ་དགོ་པ་ཅིན་ ཆུ་ཞིང་སྟོངམ་ལུས་མི་ཚུ་ ལོག་སྤྱོད་བཏུབ་པའི་ ཐབས་ཤེས་བཏོན་དགོ་ནི་ཨིན་རུང་ ད་རེས་ དེའི་དོན་ལུ་ ཡུན་བརྟན་གྱི་ ཐབས་ལམ་ཅིག་བཏོན་སར་ མི་མཐོངམ་མས།  
ཆུ་ཞིང་སྟོངམ་ ཨེ་ཀར་༦,༣༤༥ ལུས་མི་དེ་ ཞིང་ཆུ་སྐམ་འགྱོ་མི་དང་ གཡུར་བ་མེདཔ་ཐལ་མི་ རི་དྭགས་སེམས་ཅན་ཚུ་གིས་ གནོད་སྐྱོན་རྐྱབ་མི་ལུ་བརྟེན་ཨིན་མས།  
ཐབས་ཤེས་ངོ་མ་ཅིག་ ཞིང་ཆུ་བཏོན་ནིའི་ལཱ་ལུ་ གཞུང་གིས་ རྐྱབ་སྐྱོར་འབད་དགོཔ་ཨིན་རུང་ གཡུས་ཚན་མང་ཤོས་ཅིག་གིས་ གཞུང་ལས་ རྒྱབ་སྐྱོར་མ་ཐོབ་པར་འདུག།  
གཞུང་གིས་ ཐབས་ཤེས་ངོ་མ་ཅིག་ གློག་ཐག་ར་བ་ བསྒོར་ནིའི་ལཱ་ལུ་ ཤུགས་བཏོན་ནི་འགོ་བཙུགས་རུང་ གཡུས་ཚན་མང་ཤོས་ཅིག་ནང་ ཁྱབ་མ་ཚུགས་མི་དེ་ཡང་ ད་ལྟོ་ མོ་བཏབ་ཀྱི་ ལས་རིམ་བཟུམ་ཅིག་སྦེ་ འགོ་བཙུགས་ནི་དེ་གིས་ཨིན་མས།  
ཆུ་ཞིང་སྟོངམ་ལུས་མི་ཚུ་ ལོག་བཟའ་སྤྱོད་འབད་བཏུབ་བཟོ་དགོ་པ་ཅིན་ ཆུ་རྐ་རྩ་ལས་མེད་སར་ གནམ་བྱཱར་ཆརཔ་ཤུགས་སྦེ་རྐྱབ་པའི་སྐབས་ ཆར་ཆུ་བསག་བཞག་ནི་དང་ ཆུ་གཡུར་ཉམས་བཅོས་འབད་ནི་ དེ་ལས་ གློག་ཐག་ར་བ་ཚུ་ རྒྱ་སྦོམ་སྦེ་ བསྒོར་གནང་པ་ཅིན་ འབྱ་གི་ཐོན་སྐྱེད་ཚུ་ ཡར་སེང་འབད་དེ་ ཆུམ་ནང་འདྲེན་ མར་ཕབ་འབད་ཚུགས་ནིའི་ གོ་སྐབས་འདུག།  
ད་རེས་ རྒྱལ་ཁབ་ནང་ ཟླ་རིམ་བཞིན་དུ་ ཆུམ་མེ་ཊིག་ཊཱོན་༨༠ དེ་ཅིག་ ནང་འདྲེན་འབད་མི་དེ་གིས་ ལོ་བསྟར་བཞིན་དུ་ དངུལ་ཀྲམ་ཐེར་འབུམ་༢ དེ་ཅིག་ ཟད་འགྲོ་བཏང་མི་དེ་ གལ་སྲིད་ གཞུང་གིས་ སོ་ནམ་གོང་འཕེལ་གྱི་ འཆར་གཞི་དང་ལས་རིམ་ཚུ་ འཕྲལ་ཕུག་༢ ཀྱི་དོན་ལུ་ ཕན་ཐོགས་ཡོད་པའི་ འཆར་གཞི་བརྩམ་པ་ཅིན་ ནང་འདྲེན་གྱི་ཐད་ཁར་ ལེ་ཤ་གིས་ མར་ཕབ་འབད་ཚུགས་པའི་ གོ་སྐབས་འདུག་ཟེར་ ཞུ་ནི་ཨིན།

༉ ད་རེས་ནངས་པར་ ནད་ཡམས་ཀོ་རོ་ན་བའེ་རིསི་གི་ འཇིགས་སྣང་བྱུང་པའི་ ནམ་དུས་ལུ་ རྒྱལ་ཁབ་ནང་འཁོད་ལུ་ སོ་ནམ་གྱི་ ལཱ་ཚུ་ལུ་ ཤུགས་བཏོན་སར་ མཐོངམ་ཨིན་མས། དེ་ཚུ་གི་གྲས་ལས་ བསམ་གྲུབ་ལྗོངས་མཁར་རྫོང་ཁག་གི་ རྒེད་འོག་༧ ནང་ བཟའ་སྤྱོད་མ་འབད་བར་བཞག་མི་ ས་ཞིང་སྟོངམ་ཨེ་ཀར་༤༥ ལྷགཔ་ཅིག་དང་ ཀྲོང་གསར་དང་ གཞལམ་སྒང་རྫོང་ཁག་ཚུ་ནང་ ས་ཆ་ཨེ་ཀར་བརྒྱ་ལས་བཅད་མི་ཚུ་ནང་ ཚོད་བསྲེའི་ལཱ་འབད་ནི་ འགོ་བཙུགས་ནུག།  
ད་རུང་ སྤ་རོ་ཁྲོམ་ལས་ དུས་ཡུན་ཆུ་ཚོད་༢ ལྷགཔ་ཅིག་ ལམ་འགྲུལ་འབད་དགོ་པའི་ས་གནས་ རམ་རྩེ་ཐང་ཁ་ལུ་ ནད་ཡམས་ཀྱིས་ ཐོ་ཕོག་སྟེ་ ལཱ་གཡོག་མེད་པར་ལུས་མི་ ལྟ་བཤལཔ་ལམ་སྟོན་པ་༩ འབད་མི་ སྡེ་ཚན་ཅིག་གིས་ སོ་ནམ་གྱི་ ལཱ་འབད་བའི་ ཉམས་མྱོང་མེད་རུང་ དམིགས་གཏད་སྦོམ་བསྐྱེད་ཐོག་ལས་ མ་འོངས་པར་ རྫས་སྦྱོར་ལག་ལེན་མེད་པའི་ ཚོད་བསྲེ་ཐོན་སྐྱེད་འབདདོ་ཡོད་པའི་ ལོ་རྒྱུས་འདུག།  
དེ་བཟུམ་སྦེ་ རྩི་རང་ལུ་ ཚོད་བསྲེ་འཛུགས་སྐྱོང་དང་ སྒོ་ནོར་དང་འབྲེལ་བའི་ ཚོང་འབྲེལ་ནང་ ལོ་ངོ་༩ གི་ ཉམས་མྱོང་ཡོད་མི་ སཱན་མཱན་སུ་བྷ་གིས་ ན་ཧིང་ ཚོད་བསྲེ་མེ་ཊིག་ཊཱན་༤༠ ཐོན་སྐྱེད་འབད་དེ་ འོང་འབབ་དངུལ་ཀྲམ་འབུམ་༨ དེ་ཅིག་ བཟོ་ཡོདཔ་ལས་ དུས་ཅི་ ཡར་སེང་འབད་ནིའི་ དམིགས་པ་བསྐྱེདཔ་ཨིན་མས།  
གསར་སྤང་རྫོང་ཁག་ནང་ ལོ་བསྟར་བཞིན་དུ་ སོ་ནམ་གྱི་ལཱ་ལུ་ སྤྲོ་བ་བསྐྱེད་མི་ ན་གཞོན་མངམ་འཐོན་དོ་ཡོད་རུང་ ཁོང་ལུ་ གདོང་ལེན་སྦོམ་ཤོས་ར་ རྒྱ་གར་ལས་ཐོན་མི་ ཚོད་བསྲེ་ཚུ་ འབྲུག་གི་ཁྲོམ་ཁར་ ཁེ་ཏོག་ཏོ་སྦེ་ ཐོབ་མི་ལུ་བརྟེན་ ནང་འཁོད་ཀྱི་ ཐོན་སྐྱེད་ཚུ་ བཙོང་ནི་ལུ་ བར་ཆད་བྱུང་མི་དེ་ཨིན་མས།  
ཚོད་བསྲེ་འཛུགས་སྐྱོང་ནང་ གྲལ་གཏོགས་འབད་མིའི་ གྱངས་ཁ་ལུ་ བལྟ་བ་ཅིན་ འབྲུག་མི་ཚུ་གིས་ སྦུངས་བསྒུལ་གྱི་ ལཱ་འབད་ནི་ལུ་ དང་འདོད་དང་ བརྩོན་ཤུགས་ཡོད་པའི་ རྟགས་མཚན་སྟོནམ་མས།  
ད་ཚུན་གྱི་བར་ན་ མི་མང་ཤོས་ཀྱིས་ར་ ཚོད་བསྲེ་ཨེ་མ་དང་ ཀེ་བ་ ཧོན་ཚོད་ ཀོ་པི་ སྲནམ་ཅུམ་ མེ་ཏོག་ཀོ་པི་ལ་སོགས་པ་ཚུ་ ས་ཆ་ཨེ་ཀར་སྦེ་བཙུགས་ཏེ་ འོང་འབབ་འབོར་ཆེ་ཏོག་ཏོ་སྦེ་བཟོ་ནིའི་ དམིགས་ཡུལ་བསྐྱེདཔ་ཨིན་མས།  
ཨིན་རུང་ སོ་ནམ་པ་ཚུ་གིས་ ལཱ་འབད་ཐངས་ནང་ མ་བཏུབ་མི་དེ་ དཔེར་ན་ མི་ཅིག་གིས་ སྲནམ་ཅུམ་བཙོང་སྟེ་ འོང་འབབ་ལེགས་ཤོམ་ ཐོབ་ས་མཐོང་པ་ཅིན་ དེ་འཕྲོ་ལས་ གཞན་ཚུ་གིས་ཡང་ སྲནམ་ཅུམ་འཛུགས་སྐྱོང་འབད་ནི་ལུ་ ཤུགས་བཏོན་མི་ལུ་བརྟེན་ སང་ཕོད་ཐོན་སྐྱེད་འབདཝ་ད་ ཁྲོམ་ཁར་སྲནམ་ཅུམ་ཉོ་མི་མེད་པར་ རང་དང་གཞན་གཉིས་ཆ་རའི་ འོང་འབབ་ལུ་ ཐོ་ཕོགཔ་ཨིན་མས།  
སོ་ནམ་པ་ནང་འཁོད་ལུ་ དོ་འགྲན་འབད་མི་དང་ ཚོད་བསྲེའི་རིགས་ཅོག་འཐདཔ་འཛུགས་སྐྱོང་འབད་མི་དང་ སོ་ནམ་སྡེ་ཚན་མང་རབས་ཅིག་གིས་ སོ་ནམ་ཐོན་སྐྱེད་ཚུ་ དུས་ཚོད་གཅིག་ནང་ ཐོན་པའི་སྐབས་ བཙོང་ས་དང་ ཉོ་མིའི་གྱངས་ཁ་ཆོདཔ་ཅིག་ལས་མེད་པའི་ གདོང་ལེན་འཐོན་འོང་།  
ག་འཆརཔ་ཟེར་བ་ཅིན་ སོ་ནམ་ཐོན་སྐྱེད་ཀྱི་ དུས་ཚོད་རྫོགསཔ་ད་ ཚོང་འབྲེལ་འཐབ་ནིའི་དོན་ལུ་ ཐོན་སྐྱེད་གསོག་འཇོག་སྦེ་ བཞག་ནི་གི་ བསིལ་མཛོད་མཐུན་རྐྱེན་མེད་པའི་ཁར་ ཐོན་སྐྱེད་ཚུ་ སྟབས་གཅིག་ཁར་ བཙོང་དགོཔ་ཐོནམ་ད་ གོང་ཚད་ལེགས་ཤོམ་ཐོབ་པར་ ལཱ་ཁག་བྱུངམ་ཨིན་མས།  
དེ་བསྒང་ལས་ སོ་ནམ་གྱི་དོན་ལུ་ ཟད་འགྲོ་བཏང་མི་དང་ ལཱ་ཤུགས་བཏོན་མི་ཚུ་ལུ་ སྒྱིད་ཐག་བསྐྱུར་བའི་ གཞི་གནད་ཅིག་ལུ་ འགྱུར་ནི་ཨིནམ་ལས་ ད་ལྟོ་ ལཱ་འགོ་བཙུགསཔ་ད་ར་ མོ་བཏབ་བཟུམ་སྦེ་མེན་པར་ ཕུགས་ཀྱི་དོན་ལུ་ མནོ་བསམ་བཏང་སྟེ་ ཡུན་བརྟན་ཚུགས་པའི་ ཚོང་ལམ་ཚུ་ བལྟ་དགོཔ་དེ་ ག་ནི་བ་གལ་ཆེ།  
དེ་མིན་ རོགས་འབདཝ་མས་ཟེར་ རང་གིས་ཡང་ ཞིབ་འཚོལ་ག་ནི་ཡང་ མ་འབད་བར་ འཕྲལ་གྱི་མནོ་བསམ་བཏང་སྟེ་ ལཱ་འབད་བ་ཅིན་ སྟག་མཆོང་ས་འམོ་མཆོང་། །འམོ་སྐེདཔ་ཆག། །ཟེར་ སླབ་དོ་བཟུམ་ འགྱོ་ནི་གི་ ཉེན་ཁ་ཡོད།

༉ འབྲུག་བཟའ་སྤྱོད་ལས་འཛིན་གྱིས་ འཕྲོ་མཐུད་དེ་ར་ ནང་འཁོད་ལས་ཐོན་སྐྱེད་འབད་མི་ ཆུམ་གྱི་རིགས་ཚུ་ ཉོ་སྒྲུབ་འབད་ནི་ཨིནམ་ལས་ སོ་ནམ་པ་ཚུ་གི་དོན་ལུ་ གནས་ཚུལ་བཟང་པོ་ཅིག་ཨིན་མས།

དེ་ཡང་ གཙོ་བོ་ར་ སོ་ནམ་པ་ཚུ་གིས་ འབྱ་འཛུགས་སྐྱོང་འབད་ནི་ལུ་ སེམས་ཤུགས་བསྐྱེད་བཅུག་ནི་དང་ རྒྱལ་ཁབ་ནང་ ཆུམ་གྱི་ཐོན་སྐྱེད་ ཡར་སེང་འབད་ཐོག་ལས་ རང་མགོ་རང་འདྲོངས་བཟོ་ནིའི་ ཐབས་བྱུས་ཨིན་མས།

ད་ལས་ཕར་ རྒྱལ་ཁབ་མཐའ་དབུས་མེད་པར་ སོ་ནམ་ཚོང་ཁང་༡༠༠ ལྷགཔ་ཅིག་ གཞི་བཙུགས་འབད་མི་ཚུ་གིས་ སོ་ནམ་པ་ཚུ་ལས་ རེད་ཉོ་ཞིནམ་ལས་ ཆུམ་འཐག་སྟེ་ ཚོང་སྒྱུར་འཐབ་ནི་ཨིན་མས།

ལཱ་ཤུལ་དབྱེ་ཞིབ་སྙན་ཞུ་དང་འཁྲིལཝ་ད་ ས་གནས་ལ་ལོ་ཅིག་གིས་ ཐོན་སྐྱེད་འབད་མི་ ཆུམ་གྱི་རིགས་ཚུ་གིས་ གོང་ཚད་ལེགས་ཤོམ་སྦེ་ ཐོབ་མ་ཚུགས་ནི་དེ་གིས་ ཚོང་འབྲེལ་ལུ་ ཐོ་ཕོག་མི་ལུ་བརྟེན་ སོ་ནམ་ལྷན་ཁག་དང་ གཞུང་གིས་ བར་འབྲེལ་འཐབ་སྟེ་ ཆུམ་གྱི་སྤུས་ཚད་ ལེགས་བཅོས་འབད་དགོཔ་ད་ དེའི་དོན་ལུ་ ཞིབ་འཚོལ་རྣམ་དག་ཅིག་ འབད་དགོཔ་འདུག་ཟེར་ཨིན་མས།

མ་གཞི་ སློབ་གྲྭའི་བཟའ་སྤྱོད་ལས་རིམ་བརྒྱུད་དེ་ སློབ་གྲྭ་ཚུ་ནང་ ས་གནས་ཁག་གིས་ ཐོན་སྐྱེད་འབད་མི་ཆུམ་ཚུ་ བཀྲམ་སྤེལ་འབད་ནིའི་དོན་ལུ་ འབྲུག་བཟའ་སྤྱོད་ལས་འཛིན་དང་ ཤེས་རིག་ལྷན་ཁག་གི་བར་ན་ ཆིངས་ཡིག་ཅིག་ བཟོ་སྟེ་ཡོད་རུང་ ད་ལྟོ་ཚུན་ ལག་ལེན་འཐབ་མ་ཚུགས་པར་ ལུས་ཡོདཔ་ལས་ རྗེས་དཔྱད་འབད་དགོཔ་འདུག།

རྒྱལ་ཁབ་ནང་ བཟའ་སྤྱོད་འབད་བཏུབ་པའི་ ས་ཞིང་གི་ཚད་གཞི་དེ་ ལོ་བསྟར་བཞིན་དུ་ མར་ཉམས་འགྱོ་དོ་ཡོདཔ་ད་ དེ་ཡང་ སྣུམ་འཁོར་ལམ་དང་ སྒྲིང་ཁྱིམ་ དེ་ལས་ ཁྲོམ་སྡེ་གོང་འཕེལ་ལུ་བརྟེན་ འབྱ་ཞིང་ཨེ་ཀར་༡,༠༢༣ དེ་ཅིག་ ཚུད་ཡོདཔ་མ་ཚད་ རྒྱལ་ཁབ་ནང་འཁོད་ལུ་ སྤྱིར་བསྡོམས་འབྱ་ཞིང་ཨེ་ཀར་༦,༣༤༥ དེ་ཅིག་ མཐའ་འཁོབས་སྦེ་ ལུས་ནི་དེ་གིས་ཨིན་མས།

ཆུམ་གྱི་ཐད་ཁར་ རང་ལྡང་བཟོ་དགོ་པ་ཅིན་ རྒྱལ་ཁབ་ནང་ ལོ་བསྟར་བཞིན་དུ་ ཆུམ་མེ་ཊིག་ཊཱོན་༢༦༠,༣༢༠ དེ་ཅིག་ ཐོན་སྐྱེད་འབད་ཚུགས་པའི་ འབྱ་ཞིང་ཨེ་ཀར་༡༦༠,༠༠༠ དེ་ཅིག་ ངེས་པར་དུ་དགོཔ་ད་ ད་ལྟོ་བཟུམ་ཅིག་འབད་བ་ཅིན་ རྒྱལ་ཁབ་ནང་ ཧ་ལམ་ ཆུམ་མེ་ཊིག་ཊཱོན་༡༨༠,༠༦༨ དེ་ཅིག་ མ་ལང་པར་ཡོདཔ་ལས་ སོ་ནམ་པ་ཚུ་ལུ་ ཆུམ་འབོར་ཆེ་ཏོག་ཏོ་སྦེ་ ཐོན་སྐྱེད་འབད་ནི་ལུ་ སེམས་ཤུགས་བསྐྱེད་བཅུག་ནི་དེ་ གལ་ཆེ་དྲགས་ཅིག་ཨིན་མས།

ཐོན་ཤུགས་ཉུང་མི་དང་ གླ་ཆ་མཐོ་དྲགས་ ཞིང་ཆུ་དཀོན་དྲགས་ རི་དྭགས་སེམས་ཅན་གྱི་གནོད་སྐྱོན་ ཚོང་ལམ་ཉུང་སུ་འབད་མི་ བསྐྱིན་འགྲུལ་མ་ཐོབ་མི་ དེ་ལས་ འཕྲུལ་ཆས་མེད་པའི་ གནད་དོན་ཚུ་ལུ་བརྟེན་ ང་བཅས་རའི་ སོ་ནམ་ཞིང་པ་ཚུ་ ཆུ་ཞིང་རྒྱ་ཆེ་དྲགས་སྦེ་ ལྕང་ལཱ་རྐྱབ་ནི་ལུ་ སེམས་ཤུགས་བསྐྱེད་མི་ཚུགས་དོ་ཡོདཔ་ཨིན་མས།

དཀའ་ངལ་དང་ གདོང་ལེན་ཚུ་ ང་བཅས་ཀྱིས་ ཤེས་རྟོགས་བྱུངམ་ལས་ ད་ལས་ཕར་ སེལ་ཐབས་འབད་ནི་ལུ་ དམིགས་གཏད་བསྐྱེད་དེ་ ལག་ལེན་འཐབ་དགོཔ་ད་ གལ་སྲིད་ འབྲེལ་ཡོད་དབང་འཛིན་ཚུ་གིས་ ཆུམ་གྱི་ཐོན་སྐྱེད་འབོར་ཆེ་དྲགས་སྦེ་ འབད་ནིའི་འཆར་གཞི་ཡོད་པ་ཅིན་ ཐ་ན་ ན་གཞོན་ཚུ་ལུ་ཡང་ ལཱ་གཡོག་གི་གོ་སྐབས་ བྱིན་ཚུགས་པའི་ འོས་འབབ་འདུག།

དེ་དང་བསྟུན་ སོ་ནམ་གོང་འཕེལ་གཏང་དགོ་པ་ཅིན་ མ་རྩ་བཙུགས་ནི་དེ་ཡང་ གནད་དོན་ཁག་ཆེ་དྲགས་ཅིག་ཨིནམ་ད་ སོ་ནམ་ལས་སྡེ་ནང་ རྒྱལ་ཡོངས་འཆར་དངུལ་བརྒྱ་ཆ་༢.༣ རྐྱངམ་གཅིག་ བགོ་བཀྲམ་འབད་མི་དེ་གིས་ རྒྱལ་ཁབ་ནང་ ཆུམ་གྱི་རང་ལྡང་བཟོ་ནིའི་དམིགས་ཡུལ་ འགྲུབ་ཚུགས་པར་ ལཱ་ཁག་རྐྱབ་ནི་ཨིནམ་ལས་ མ་འོངས་པ་ལུ་ འབྲེལ་ཡོད་དབང་འཛིན་ཚུ་གིས་ ཐུགས་བཞེད་རྒྱ་ཆེ་ལས་ གནང་དགོཔ་འདུག་ཟེར་ ཞུ་ནི་ཨིན།

༉ ད་རེས་ རྒྱལ་ཁབ་མཐའ་དབུས་མེད་པའི་ ས་གནས་ཚུ་ནང་ ཆརཔ་རྒྱུན་མ་ཆད་པར་རྐྱབ་མི་ལུ་བརྟེན་ ས་རུད་དང་ ཆུ་རུད་ལ་སོགས་པའི་ རང་བཞིན་གྱི་རྐྱེན་ངན་ཚུ་ ལེ་ཤ་ཅིག་ར་ བྱུང་དོ་ཡོདཔ་ལས་ དྲན་པ་བཏོན་དགོ་པའི་ དུས་ཚོད་ཅིག་ཨིན་མས།  
དམིགས་བསལ་དུ་ རྒྱལ་ཡོངས་གཞུང་ལམ་བདའ་སྟེ་ ཕར་ཚུར་རྒྱུན་འགྲུལ་འཐབ་མི་ཚུ་གིས་ འབྲེལ་ཡོད་དབང་འཛིན་ཚུ་ལས་ གནམ་གཤིས་གནས་སྟངས་དང་ འཁོར་ལམ་གནས་སྟངས་དང་འབྲེལ་བའི་ བརྡ་དོན་ཚུ་ ཤེས་དགོཔ་གལ་ཆེ་བས།  
མ་གཞི་ ལམ་སེལ་ལས་ཁུངས་དང་ སྐྱེལ་འདྲེན་དབང་འཛིན་ དེ་ལས་ ཁྲིམས་སྲུང་འགག་སྡེ་གིས་ ས་རུད་དང་ ཆུ་རུད་ཀྱིས་ འཁོར་ལམ་བསུབས་མི་དང་ འཕྱགས་བདའ་མི་ དེ་ལས་ འགྲུལ་བཀག་ཡོད་མེད་ཀྱི་སྐོར་ལས་ དུས་རྒྱུན་དུ་ མི་མང་ལུ་ བརྡ་དོན་ཚུ་ ཁྱབ་སྤེལ་འབད་མི་དེ་ ལེགས་ཤོམ་ཅིག་ཨིན་མས།  
དེ་ལས་ རྒྱལ་ཡོངས་ཆུ་དང་གནམ་གཤིས་བརྟག་དཔྱད་ལྟེ་བ་གིས་འབད་རུང་ ཉིན་བསྟར་བཞིན་དུ་ གཙང་ཆུ་ཚུ་གི་ ཚད་གཞི་དང་ ཆུ་རུད་ཀྱི་ ཉེན་ཁ་སྐོར་ལས་ ལྟ་རྟོག་འབད་དེ་ ཆུ་མཇུག་ལས་མར་ གཞིས་ཆགས་སྡོད་མི་ཚུ་ལུ་ དུས་ཐོག་བསླབ་བཀོད་དང་ ཉེན་ཁ་ལས་ ཟུར་ཐབས་ཀྱི་ལམ་སྟོན་ཚུ་ བྱིན་བཞིན་དུ་ཡོདཔ་ཨིན།  
འབྲེལ་ཡོད་དབང་འཛིན་ཚུ་གིས་ མི་མང་གི་མཐའ་དོན་ལུ་ དེ་བཟུམ་མའི་ འགན་ཁུར་འབག་སྟེ་ བརྡ་དོན་ཚུ་ ཁྱབ་སྤེལ་འབདཝ་ད་ ང་བཅས་ར་ ཆ་མཉམ་གྱིས་ ཚུལ་མཐུན་ངོས་ལེན་དང་ མཉམ་འབྲེལ་འབད་ནི་དེ་ ཁག་ཆེ།  
ཁ་ཙ་བཟུམ་ཅིག་འབད་བ་ཅིན་ ཤར་ཕྱོགས་དང་ ལྷོ་ཕྱོགས་ཁ་ཐུག་གི་ གཞུང་ལམ་ཚུ་བདའ་སྟེ་ ས་གནས་ཐདམ་ཐད་ཁར་ ས་རུད་ཆད་མི་ལུ་བརྟེན་ ལམ་ཁག་ལེ་ཤ་ཅིག་ བསུབས་ཡོདཔ་མ་ཚད་ ལ་ལོ་ཅིག་ རྩ་བ་ལས་ར་ འཕྱགས་བདའ་ཡོདཔ་ལས་ རྒྱུན་འགྲུལ་འཐབ་མི་ཚུ་ལུ་ བར་ཆད་རྐྱབ་སྟེ་འདུག།  
དེ་བཟུམ་སྦེ་ སྤུ་ན་ཕོ་ཆུ་དང་ མོ་ཆུ་༢ ཆ་ར་ བྲེས་ཡོདཔ་བཞིན་དུ་ མོ་ཆུའི་ཚད་གཞི་དེ་ ཉེན་ཁ་ཅན་གྱི་ཐོག་ལུ་ཡོདཔ་ལས་ རྒྱལ་ཡོངས་ཆུ་དང་གནམ་གཤིས་བརྟག་དཔྱད་ལྟེ་བ་གིས་ ལྟ་རྟོག་འབད་བཞིན་དུ་འདུག།  
ལྟེ་བ་གིས་ སྤུ་ན་ཁ་དང་ དབང་འདུས་ཀྱི་ རྫོང་ཁག་བདག་སྐྱོང་དང་ སྤུ་ན་གཙང་ཆུ་གློག་མེ་ལས་འགུལ་ དེ་ལས་ འབྲེལ་ཡོད་ལས་སྡེ་ཚུ་ལུ་ གཙང་ཆུ་བྲེས་མི་དང་བསྟུན་ དྲན་བཏོན་ཐོག་ སྡོད་དགོཔ་མ་ཚད་ གལ་སྲིད་ ཉེན་ཁ་འབྱུང་པ་ཅིན་ གདོང་ལེན་དང་ ཐབས་ལམ་ཚུ་ བསྒྲིག་དགོ་པའི་ སྙན་ཞུ་འབད་ནུག།  
ལྟེ་བ་ལས་ ཉེན་བརྡ་ཐོབ་པའི་ཤུལ་ལུ་ དུས་ཡུན་ཆུ་ཚོད་༡ དེ་ཅིག་གི་རྒྱབ་ལས་ སྤུ་ན་གཙང་ཆུ་གློག་མེ་ལས་འགུལ་༢ པའི་ ཆུ་མཛོད་དེ་ ཆུ་གིས་གང་ཡོདཔ་ལས་ ལས་འགུལ་གྱི་འགོ་དཔོན་ཚུ་གིས་ ཆུ་མཛོད་ཀྱི་ས་ཁོངས་ནང་ཡོད་མི་ འཕྲུལ་ཆས་ཚུ་ ཉེན་སྲུང་ཅན་གྱི་ས་ཁོངས་ནང་ བཏོན་བསྐྱལ་ནི་གི་ དུས་ཚོད་ཐོབ་ནུག།  
དེ་བཟུམ་སྦེ་ ཀྲོང་གསར་སྦྱིས་ཟམ་ལུ་ཡང་ མང་སྡེ་ཆུའི་ཚད་གཞི་དེ་ ཉེན་ཁ་ཅན་གྱི་ཐོག་ལུ་ ལྷོད་ཡོདཔ་ལས་ ཉེ་འདབས་ལས་ཕར་ སྡོད་མི་ཚུ་ ཁ་ཙ་ ཉེན་སྲུང་ཅན་གྱི་ ས་ཁོངས་ཚུ་ནང་ སྡོད་བཅུགཔ་མ་ཚད་ དྲན་པ་བཏོན་དགོཔ་སྦེ་ སླབ་ཡོདཔ་ཨིན་མས།  
མ་གཞི་ གནམ་བྱཱར་གྱི་ ཆར་ཆུའི་དུས་ཚོད་ལུ་ དཔེ་འབད་བ་ཅིན་ ས་རུད་ཆད་ནི་དང་ འཁོར་ལམ་བསུབ་ནི་ ཆུ་རུད་འཐོན་ནི་ དེ་ལས་ གཙང་ཆུ་བྲེས་ནི་དེ་ རང་བཞིན་གྱི་ རྐྱེན་ངན་ཨིནམ་ལས་ རྣམ་རྟོག་ལང་དགོཔ་ཅིག་མེད་རུང་ ནད་མ་འོང་གོང་ལས་རིམ་གྲོ་དང་ ཆུ་མ་འོང་གོང་ལས་གཡུར་བ་ཟེར་ སླབ་སྲོལ་ཡོད་དོ་བཟུམ་སྦེ་ སྔ་གོང་ལས་ར་ སྔོན་འགོག་གི་ ཐབས་ལམ་ཚུ་བཏོན་ཏེ་ དྲན་ཤེས་ཐོག་ལུ་ གྲ་སྒྲིག་སྦེ་སྡོད་ནི་དེ་ ག་ནི་བ་ ཁག་ཆེ་ཟེར་ ཞུ་ནི་ཨིན།

༉ ཕྱིའི་རྒྱལ་ཁབ་ཚུ་ནང་ ཤེས་ཡོན་སྦྱང་ནི་དང་འབྲེལ་ ལཱ་འབད་བར་སོང་མི་ འབྲུག་མི་སྟོང་ཕྲག་ལས་བཅད་མི་ཚུ་ ནད་ཡམས་ཀོ་བིཌ་༡༩ ལུ་བརྟེན་ ལོག་རྒྱལ་ཁབ་ནང་ འོང་མི་ལུ་ལྟཝ་ད་ ང་བཅས་ར་ སེམས་བག་ཡེངས་མ་ཤོར་བར་ ལྷག་པར་དུ་ དྲན་ཤེས་བཏོན་དགོཔ་ ཁག་ཆེ་དྲགས་ཅིག་ཨིན་མས།  
དེ་ཡང་ ག་འཆརཔ་ཟེར་བ་ཅིན་ ད་ལྟོ་ཚུན་ རྒྱལ་ཁབ་ནང་ ཀོ་རོ་ན་བའེ་རཱསི་ ནད་ཡམས་ཐོབ་མི་བསྡོམས་༤༧ ཐོན་མི་ཚུ་ག་ར་ ཕྱི་ལས་འོང་མི་ཚུ་མ་གཏོགས་ ནང་ན་ལས་ ཕུད་རྡོག་༡ ཡང་ མ་ཐོན་ནི་དེ་གིས་ཨིན།  
ཁ་ཙ་བཟུམ་ཅིག་འབད་བ་ཅིན་ ཀ་ཊར་དང་ བྷ་རེན་ ཡུ་ཨེསི་ཨེ་ ཡུ་ཀེ་ བ་རཱ་ཟིལ་ དེ་ལས་ ཨི་ཊ་ལི་རྒྱལ་ཁབ་ཚུ་ལས་ འབྲུག་མི་༡༣༨ དོ་ཧ་གནམ་ཐང་བརྒྱུད་དེ་ སྤ་རོ་རྒྱལ་སྤྱི་གནམ་ཐང་ནང་ ལྷོད་ཡོདཔ་བཞིན་དུ་ ཁོང་ག་ར་ ཉིན་གྲངས་༢༡ གི་རིང་ ཟུར་བཞག་ཁང་ཚུ་ནང་ ནད་ཡམས་ཐོབ་མ་ཐོབ་ཀྱི་ བརྟག་དཔྱད་འབད་ནིའི་དོན་ལུ་ བཞག་ནུག།  
རྒྱལ་ཁབ་ནང་ ཕྱི་ལས་འོང་མི་ འབྲུག་མི་ཚུ་གི་གྱངས་ཁ་ ཡར་སེང་འགྱོ་མི་དང་བསྟུན་ ནད་ཡམས་ཐོབ་མིའི་གྱངས་ཁ་ ཡར་སེང་འགྱོ་མི་དེ་ཡང་ མང་ཤོས་ར་ ནད་ཡམས་ཀྱི་གནས་སྟངས་ ཚབས་ཆེན་ཡོད་པའི་ ཉེན་ཁ་ཅན་གྱི་ མི་ཌཱལ་ཨིསཊི་རྒྱལ་ཁབ་ཚུ་ལས་ འོང་ནི་དེ་གིས་ཨིནམ་ད་ ད་རུང་ རྒྱལ་ཁབ་དེ་ཚུའི་ནང་ལས་ འབྲུག་ལུ་འོང་ནིའི་དོན་ལུ་ སྒུག་སྡོད་མི་ལེ་ཤ་ཅིག་ ཡོདཔ་ཨིན་མས།  
འདི་དང་འདྲཝ་སྦེ་ ང་བཅས་རའི་ ས་མཚམས་སྦོ་ལོགས་ཁར་ཡོད་མི་ རྒྱ་གར་གྱི་མངའ་སྡེ་ ནུབ་བེང་གཱལ་ལུ་ ཁ་ཙ་ཚུན་ ནད་ཡམས་ཐོབ་མི་༦༥༠༨ ཐོན་ཡོདཔ་མ་ཚད་ ཨ་སམ་ལུ་ཡང་ མི་གྲངས་༡༨༧༧ ལུ་ ནད་ཡམས་ཐོབ་ཡོདཔ་ལས་ ལྷག་པར་དུ་ ས་མཚམས་བདའ་སྟེ་ ཉིན་ནུབ་མེད་པར་ ལྟ་རྟོག་སྒྲིང་སྒྲི་མ་འབད་བ་ཅིན་ རྒྱལ་ཁབ་ནང་ ཡུདཔ་ཐེངས་ཅིག་ལུ་ ནད་ཡམས་ཁྱབ་སྤེལ་འགྱོ་ནིའི་ ཉེན་ཁ་སྦོམ་འདུག།  
ཕྱོགས་གཅིག་ལས་བལྟ་བ་ཅིན་ འདས་པའི་ཟླཝ་དང་ཕྱདཔ་ད་ ད་རེས་ནངས་པར་ ཁྲོམ་སྡེ་ཚུ་ནང་ མི་ཚུ་གིས་ སྤུངས་འཛོམས་འབད་ནི་ལུ་ འཚེར་སྣང་མེདཔ་མ་ཚད་ ནད་ཡམས་གདུག་ཅན་འདི་ སྔོན་འགོག་དང་ བཀག་ཐབས་འབད་ནི་ལུ་ སེམས་བག་ཡེངས་ཤོར་བའི་ མངོན་གསལ་བྱུང་མི་དེ་ཡང་ མི་མང་འཛོམས་སའི་ ས་ཁོངས་ཚུ་ནང་ ལགཔ་ཆུ་འཁྱུ་མི་དང་ ཆུ་སྨན་དབུར་མི་དཀོན་པའི་ཁར་ འཕྲལ་འཕྲལ་སྦེ་ར་ ལགཔ་འཁྱུ་སར་ གླང་ལེབ་དང་ཆུ་ མེདཔ་སྦེ་མཐོངམ་ཨིན་མས།  
འདི་བཟུམ་སྦེ་ ཟུར་བཞག་ཁང་ནང་ སྡོད་མི་ཚུ་གིས་འབད་རུང་ གསོ་བའི་ལམ་ལུགས་ལུ་ གནས་མ་བཏུབ་པའི་ གདོང་ལེན་སྦོམ་སྦེ་ར་ བྱུང་མི་དེ་ཡང་ དཔེ་འབད་བ་ཅིན་ འཕྲལ་ཁམས་ཅིག་ཁར་ ཕྱི་ལས་འོང་མི་༣ གྱིས་ ཉིན་གྲངས་༢༡ གི་རིང་ ཟུར་བཞག་ཁང་ནང་ སྡོད་པའི་ཤུལ་ལུ་ ལོག་བཏང་པའི་སྐབས་ སྤ་རོ་ལུ་ ཟུར་བཞག་ཁང་ནང་སྡོད་མི་ ཁོང་རའི་ ཆ་རོགས་ཚུ་ འཕྱད་པར་སོང་ནུག།  
ད་ལྟོ་ཚུན་ ཟུར་བཞག་ཁང་གི་ལམ་ལུགས་ལུ་ གནས་མ་བཏུབ་མི་༦༣ ཐོན་ཡོདཔ་བཞིན་དུ་ ཁོང་ཆ་མཉམ་ར་ ད་རུང་ ཟུར་བཞག་ཁང་ནང་ ཉིན་གྲངས་༢༡ སྡོད་བཅུགཔ་མ་ཚད་ ལམ་ལུགས་ལུ་ གནས་མ་བཏུབ་པའི་ ཉེས་ཁྲིམས་བཟུམ་ཅིག་སྦེ་ ཟུར་བཞག་ཁང་གི་འཐུས་ ཁོང་རང་གིས་ སྤྲོད་དགོ་པའི་ཁར་ ཉིན་གྲངས་༡༠ གྱི་རིང་ མི་སྡེའི་ཞབས་ཏོག་ལཱ་ འབད་དགོཔ་ཨིན་མས།  
དཀའ་ངལ་གཅིག་ མི་ཚུ་གིས་ གསང་བའི་ཐོག་ལས་ ས་མཚམས་ཕྱི་ཁར་སོང་ཞིནམ་ལས་ སྨྱོ་རྫས་དང་ ཏམ་ཁུ་ཚུ་ ནག་ཚོང་འཐབ་པའི་ཁར་ བཟོ་སྐྲུན་གྱི་དོན་ལུ་ ལས་མི་ཚུ་ ཁྱིད་འོང་མི་དེ་གིས་ ལྷག་པར་དུ་ ནད་ཡམས་སྤེལ་ནིའི་ ཉེན་ཁ་འདུག།  
ད་ལྟོ་ ང་བཅས་རའི་ མི་སྡེ་ནང་ ནད་ཡམས་ཐོབ་མི་མེད་རུང་ ཉེན་ཁ་ཆེ་སུ་སྦེ་ར་ འགྱོ་དོ་ཡོདཔ་ལས་ འབྲེལ་ཡོད་དབང་འཛིན་ཚུ་གིས་ གསོ་བའི་ལམ་ལུགས་ཚུ་ དམ་དམ་སྦེ་ར་ བཟོ་དགོཔ་འདུག།  
འཛམ་གླིང་ནང་ ཁྱབ་སྤེལ་སོང་མི་ ཀུན་ཁྱབ་ནད་ཡམས་གདུག་ཅན་གྱི་ ཉེན་འཚུབས་གནས་སྟངས་ནང་ ང་བཅས་ར་ མཉམ་འབྲེལ་དང་ གཅིག་མཐུན་ཐོག་ལས་ གདོང་ལེན་འབད་བ་ཅིན་ གླགས་ཁེལ་མ་ཚུགས་པའི་ དཔེ་མི་སྲིད།

༉ འཛམ་གླིང་ཚ་དྲོད་ཀྱི་ འགྱུར་བ་དང་བསྟུན་ རྒྱལ་ཁབ་ཀྱི་ གནམ་གཤིས་གནས་སྟངས་ཡང་ ཧེ་མ་དང་ མ་འདྲཝ་སྦེ་ར་ འགྱུར་འགྱོཝ་ཨིན་མས།  
གནམ་གཤིས་འགྱུར་བགྲོད་ཀྱི་ གནས་དོན་གཙོ་བོ་ཅིག་ རྒྱལ་ཁབ་ནང་ ཕྱི་ལས་ནང་འདྲེན་འབད་མི་ འཕྲུལ་རིགས་དང་ མཁོ་ཆས་ རྒྱུ་རྫས་ཚུ་ལས་ཐོན་པའི་ དུག་རླུང་ཚུ་ལུ་བརྟེན་ བྱུངམ་ཨིན་མས།  
དེ་འབད་ནི་འདི་གིས་ གཞུང་གི་ཁ་ཐུག་ལས་ འཕྲུལ་རིག་ལུ་བརྟེན་པའི་ བཙོག་རླུང་ཚུ་ མར་ཕབ་འབད་ཐབས་ལུ་ ཐབས་བྱུས་སྣ་ཚོགས་ཡོད་ལུགས་ཀྱི་ ཁས་བླངས་འབད་ཡི།  
ལྷག་པར་དུ་ཡང་ ཁས་བླངས་གསལ་བསྒྲགས་དང་བསྟུན་ རྒྱལ་ཁབ་ཀྱི་ བཙོག་རླུང་ཚུ་ མར་ཕབ་འབད་ཐབས་ལུ་ གློག་ཤུགས་ཀྱི་ སྣུམ་འཁོར་ཚུ་ལུ་ གཙོ་རིམ་བཟུང་ཐོག་ལས་ ཁྲལ་ཡངས་ཐོག་ གློག་ཤུགས་སྣུམ་འཁོར་ཚུ་ ནང་འདྲེན་འབད་དེ་ མི་སེར་ཚུ་ལུ་ ལག་ལེན་འཐབ་བཅུག་ནི་གི་ ཐབས་ལམ་སྒྲིགཔ་ཨིན་མས།  
སྤྱིར་བཏང་ གློག་ཤུགས་སྣུམ་འཁོར་ཚུ་ སྤྱོད་པ་ཅིན་ བཙོག་རླུང་མར་ཕབ་འབད་ཚུགས་པའི་ཁར་ ནང་འཁོད་ལས་ ཐོན་སྐྱེད་འབད་མི་ གློག་མེ་ཡང་ ལག་ལེན་འཐབ་ཚུགས་ནི་ཨིན་མས།  
ཨིན་རུང་ གློག་ཤུགས་སྣུམ་འཁོར་ཚུ་ ཇ་པཱན་རྒྱལ་ཁབ་ལས་ ནང་འདྲེན་འབད་དགོ་པའི་ཁར་ གློག་ཤུགས་སྣུམ་འཁོར་གྱི་ གོང་ཚད་མཐོ་དྲགས་དང་ རྒྱལ་ཁབ་ནང་ གློག་མེ་བསྐྱར་གསོ་འབད་སའི་ ས་ཁོངས་ལངམ་སྦེ་ མེད་ནི་དེ་གིས་ མཐར་འཁྱོལ་ཅན་ འགྱོ་མ་ཚུགས་པའི་ གནས་སྟངས་ཤར་ཡི།  
རྒྱལ་ཡོངས་ཚོགས་ཁང་ནང་ གསུང་གྲོས་གནང་པའི་སྐབས་སུ་ གཞུང་སྐྱོང་གི་ཁ་ཐུག་ལས་ སྣུམ་འཁོར་དེ་ འོས་འབབ་སྦོམ་ར་ཡོད་པའི་ བདེན་ཁུངས་བཟང་ཡོད་རུང་ ལྡོག་ཕྱོགས་ཀྱིས་ གློག་ཤུགས་སྣུམ་འཁོར་ནང་འདྲེན་འབད་ནི་ལུ་ འོས་འབབ་མེདཔ་སྦེ་ གྲོས་བསྡུར་ཡུན་རིང་འབད་བའི་ཤུལ་ལུ་ གཞུང་གིས་ དམངས་གཙོའི་རིང་ལུགས་ནང་ མང་མོས་ཐོག་ལས་ གློག་ཤུགས་སྣུམ་འཁོར་ ནང་འདྲེན་འབད་ནི་ལུ་ ཐག་བཅད་ཅི།  
གློག་ཤུགས་སྣུམ་འཁོར་ནང་འདྲེན་གྱི་ གོ་སྐབས་གནང་པའི་བསྒང་ལས་ མི་སེར་གྱི་ཁ་ཐུག་ལུ་ འདི་ལུ་ ངོས་ལེན་ལེགས་ཤོམ་ཅིག་ འབད་མ་བཏུབ་མི་ལུ་བརྟེན་ གཞུང་སྐྱོང་གི་ དམིགས་ཡུལ་དེ་ འགྲུབ་མ་ཚུགསཔ་བཟུམ་སྦེ་ཚོརཝ་མས།  
གཞུང་གི་ཁ་ཐུག་ལས་ ཁས་བླངས་གསལ་བསྒྲགས་འབད་བའི་ཤུལ་ལུ་ བསྟར་སྤྱོད་འབད་བའི་སྐབས་ བྱ་སྟབས་བདེ་མིན་རེ་བྱུང་སྟེ་ མཐར་འཁྱོལ་འབྱུང་མ་ཚུགས་པ་ཅིན་ དེ་གིས་ མི་སེར་དང་ རྒྱལ་ཁབ་ལུ་ གཅེས་སྐྱོང་དང་ ཤ་ཞེན་ཡོད་པའི་གྲངས་སུ་ བརྩི་འཇོག་འབད་ནི་ལུ་ ལཱ་ཁག་འོང་།  
ད་རེས་ནངས་པར་ གློག་ཤུགས་སྣུམ་འཁོར་ལག་ལེན་འཐབ་མི་ རེ་གཉིས་མ་གཏོགས་མེད་པའི་ཁར་ འདི་གི་ཁེ་ཕན་དང་ གནོད་ཉེན་སྐོར་ལས་ཡང་ ལོ་རྒྱུས་ཚུ་ སླབ་ནི་མིན་འདུག།  
དེ་འབདཝ་ལས་ ཁས་བླངས་གྲུབ་པའི་ཤུལ་ལུ་ ལག་ལེན་ཐད་ཁར་ གནད་དོན་ག་ཅི་ལུ་བརྟེན་ བྱ་སྟབས་མ་བདེཝ་ཡོདཔ་ཨིན་ན་ མི་སེར་ལུ་ གོ་བ་བརྡ་སྤྲོད་འབད་བ་ཅིན་ འདི་གིས་ མ་འོངས་པའི་ མདུན་ལམ་བཟང་ནི་ལུ་ ཁེ་ཕན་འབྱུང་སྲིད་ནི་ཨིན་རུང་ སྐྱོན་གྱི་ཆ་ རྒྱབ་ཁར་གསང་བཞག་མི་གིས་ ཐད་ཀར་མིན་པའི་སྒོ་ལས་ རང་ཕྱོགས་ལུ་ གནོད་ཉེན་འབྱུང་འོང་ཟེར་ ཞུ་ནི་ཨིན།

༉ འཛམ་གླིང་ནང་ ཁྱབ་སྤེལ་སོང་མི་ ཀོ་རོ་ན་བའེ་རཱསི་ནད་རིམས་ཀྱིས་ ལས་མི་མ་ཐོབ་པའི་ དཀའ་ངལ་སྦོམ་ཅིག་ བཟོ་ཡོད་རུང་ ནད་ཡམས་ཀྱི་ གནས་སྟངས་ལུ་བརྟེན་ འབྲུག་མི་ཚུ་གི་ནང་ལས་ དམིགས་བསལ་དུ་ ན་གཞོན་དང་ ལཱ་གཡོག་བྱང་མི་ཚུ་ལུ་ གོ་སྐབས་ཚུ་ཡང་བཟོ་ནུག།  
དེ་ཡང་ ད་ཚུན་གྱི་བར་ན་ ས་མཚམས་ཕྱི་ཁའི་ ལས་མི་ཚུ་གིས་འབད་མི་ སྦུངས་བསྒུལ་གྱི་ལཱ་ཚུ་ ད་རེས་ནངས་པར་ འབྲུགཔ་ཚུ་གིས་འབད་ནི་ འགོ་བཙུགས་ཏེ་འདུག།  
ཧེ་མ་ འབྲུག་མི་ཚུ་གིས་ འབད་ནི་མེད་པའི་ སྦུངས་བསྒུལ་གྱི་ལཱ་ཚུ་གི་གྲས་ལས་༡ ས་མཚམས་ཁྲོམ་སྡེ་ ཕུན་ཚོགས་གླིང་ལུ་ སྐྱེལ་འདྲེན་འབད་མི་ ཅ་ཆས་ཚུ་ སྣུམ་འཁོར་ཊཱག་ཚུ་ལས་ ཕབ་ནི་དང་ བཀལ་ནི་དེ་ཨིནམ་ད་ ས་མཚམས་སྒོ་བསྡམས་ཡོདཔ་མ་ཚད་ གླ་འཐུས་ཁེ་བའི་ རྒྱ་གར་གྱི་ལས་མི་ མི་ཐོབ་དོ་ཡོདཔ་ཨིན་མས།  
དཔལ་འབྱོར་ལུ་ འབྱེམ་ཕོག་མི་དེ་ མར་ཕབ་འབད་ཐབས་ལུ་དམིགས་ཏེ་ གཞུང་གིས་ ཐིམ་ཕུག་ལུ་ཡོད་མི་ རྒྱ་གར་གྱི་ གཞུང་ཚབ་ལས་ཁང་ལས་ རྒྱབ་སྐྱོར་ལེན་ཐོག་ལས་ བཟོ་སྐྲུན་ཅ་ཆས་ཚུ་གིས་གཙོས་པའི་ ཅ་དངོས་ཚུ་ ནང་འདྲེན་འབད་བཅུག་ཡོདཔ་ལས་ རྒྱལ་ཁབ་ནང་ བཟོ་སྐྲུན་འབད་མི་དང་ གཞུང་དང་སྒེར་སྡེ་ཚུ་ལུ་ ཕན་ཁྱད་བྱུང་ནུག།  
རྒྱ་གར་རྒྱལ་ཁབ་ སྒོ་བསྡམས་ཏེ་ཡོད་མི་དང་བསྟུན་ འགོ་ཐོག་སྐབས་ གཞུང་གིས་ ཉེར་མཁོའི་ཅ་ཆས་རྐྱངམ་གཅིག་ ནང་འདྲེན་འཐབ་ཆོགཔ་བཟོ་ཡོད་རུང་ བཟོ་སྐྲུན་འབད་མི་ཚུ་ལུ་ ཐོ་ཕོག་ནི་དེ་གིས་ སྲ་ཆས་ཚུ་ཡང་ ཉེར་མཁོའི་ཅ་ཆས་ཚུ་གི་གྲངས་སུ་ བཙུགས་གནང་ནུག།  
དེ་འབདཝ་ད་ ཚོང་འབྲེལ་དང་ བཟོ་སྐྲུན་གྱི་ ཅ་ཆས་ཚོང་འབྲེལ་འཐབ་མི་ཚུ་གིས་ ཉོགས་བཤད་བཀོད་མིའི་ནང་ ཅ་ཆས་སྐྱེལ་འདྲེན་འབད་སའི་ ས་གོ་ཚུ་ནང་ འབྲུག་མི་ཚུ་གིས་ དོ་ཕབ་ནི་དང་ བཀལ་ནི་གི་ གླ་ཆ་དེ་ ཚད་འཛིན་མེད་པར་ མཐོ་དྲགས་སྦེ་ ལེན་ནི་དེ་གིས་ ཅ་ཆས་ཚུ་གི་ གོང་ཚད་ལུ་ འབྱེམ་ཕོགཔ་མས་ཟེར་ཨིན་མས།  
འབྲུག་མི་ཚུ་གིས་ཡང་ རྒྱ་གར་གྱི་ ལས་མི་མ་ཐོབ་མི་དང་ གླ་ཆའི་སྒྲིག་གཞི་མེད་མི་ལུ་བརྟེན་ གོ་སྐབས་ལེན་དོ་ཡོདཔ་ལས་ དོ་ཕབ་བཀལ་གྱི་ གླ་ཆ་མཐོ་དྲགས་མི་དེ་གིས་ མཇུག་མཐའན་མཇུག་ལུ་ རྒུད་ཤོས་ར་ ཚོང་མགྲོན་པ་ཚུ་ འོང་ནི་ཨིནམ་ད་ ག་འཆརཔ་ཟེར་བ་ཅིན་ ཚོང་པ་ཚུ་གིས་ ཟད་འགྲོ་ཚུ་ རྩིས་རྐྱབ་སྟེ་ ཉོ་མི་ཚུ་ལུ་ བཀལ་ནི་དང་ བཟོ་སྐྲུན་འབད་མི་ཚུ་གིས་ ཁང་གླར་སྡོད་མི་ཚུ་ལུ་ ཁང་གླ་ཡར་སེང་འབད་འོང་།  
རྒྱ་གར་གྱི་ ལས་མི་ཚུ་ ཡོད་པའི་སྐབས་ དོ་མེ་ཊིག་ཊཱན་རེ་ལུ་ དངུལ་ཀྲམ་༣༦༠ སྦེ་ ཕབ་བཀལ་འབདཝ་ཨིན་རུང་ ད་རེས་ འབྲུགཔ་ཚུ་གིས་ སྤྱིར་བཏང་ཅ་ཆས་སྣུམ་འཁོར་ཊཱག་རེ་ལུ་ དངུལ་ཀྲམ་༤༠༠༠ དང་༧༠༠༠ གྱི་བར་ན་དང་ དོའི་ལྗིད་ཚད་དང་འཁྲིལ་ཏེ་ དངུལ་ཀྲམ་༣༠༠༠༠ རེ་ ལེན་དོ་ཡོད་མི་དེ་ ཟད་འགྲོ་ཐེབས་གནསཔ་ཨིན་མས།  
ད་རེས་ནངས་པར་ རྒྱལ་ཁབ་ནང་འཁོད་དང་ ཁྱིམ་མཚེས་རྒྱ་གར་གྱི་ མངའ་སྡེ་ཚུ་ནང་ ནད་ཡམས་ཐོབ་མིའི་ གྱངས་ཁ་ཡར་སེང་འགྱོ་དོ་ཡོདཔ་ལས་ ས་མཚམས་ཚུ་ ནམ་སྒོ་ཕྱེ་ནི་ཨིན་ན་ སླབ་མི་ཚུགས་པའི་ཁར་ ང་བཅས་ཀྱི་ ས་མཚམས་སྦོ་ལོགས་ཁར་ ཀོ་བིཌ་༡༩ ཐོབ་པའི་ གནས་ཚུལ་ཚུ་གོཝ་ད་ ཚ་གྱང་ལང་དགོཔ་བྱུངམ་མས།  
གལ་སྲིད་ གླ་འཐུས་ཚུ་ ཚད་ལྡན་མ་བཟོ་བར་ ད་ལྟོ་བཟུམ་སྦེ་ར་ བཞག་པ་ཅིན་ ཚོང་མགྲོན་པ་ཚུ་ལུ་ ཡུན་རིངམོ་སྦེ་ ཐོ་ཕོག་ཉེན་ཡོད་མི་དེ་ཡང་ འདས་པའི་ཉམས་མྱོང་ཚུ་དང་འཁྲིལ་བ་ཅིན་ སྐྱ་ནམ་གྱི་ གོང་ཚད་ཚུ་ ཚར་ཅིག་གོང་སེང་ཞིནམ་ལས་ ནང་འདྲེན་འབད་ས་ལས་ གོང་ཚད་མར་འབབ་འགྱོ་རུང་ རྒྱལ་ཁབ་ནང་ མར་འབབ་འགྱོ་ནི་མེད།  
གོང་ལུ་གསལ་བཀོད་འབད་དོ་བཟུམ་ ནད་ཡམས་ཀོ་རོ་ན་བའེ་རཱསི་གིས་ འབྲུག་མི་ཚུ་གི་ འཚོ་སྐྱོང་ལུ་ ཐོ་ཕོག་པའི་ དུས་ཚོད་ནང་ ལཱ་གཡོག་གི་ གོ་སྐབས་ཐོབ་ཡོད་རུང་ ད་རེས་ཀྱི་ གནས་སྟངས་ལུ་ གོ་སྐབས་ལེན་ཐོག་ལས་ གླ་འཐུས་མཐོ་དྲགས་ལེན་ནི་དེ་ འོས་ལྡན་ཅིག་མི་མཐོངམ་མས།  
ཉེར་སྤྱོད་ཡིག་ཚང་གིས་ ཉེར་མཁོའི་ཅ་ཆས་ཚུ་གི་ གོང་ཚད་ཡར་སེང་འབད་ནི་ བཀག་ཐབས་ལུ་ ལྟ་རྟོག་དང་ དམ་འཛིན་འབད་དོ་བཟུམ་སྦེ་ དབང་འཛིན་ལ་ལོ་གིས་ གླ་ཆ་དང་ གླ་ཁར་ལེན་པའི་ གླ་འཐུས་ཚུ་ དམ་འཛིན་འབད་དགོཔ་འདུག།

༉ རྒྱལ་ཁབ་གོང་འཕེལ་འགྱོ་མི་དང་བསྟུན་ མི་འབོར་ཡང་ ཡར་འཕར་འགྱོ་བའི་ ནམ་དུས་ལུ་ སེམས་ཁམས་ཀྱི་ ནད་གཞི་དང་ སེམས་ཤི་ནི་ལ་སོགས་པའི་ གནད་དོན་མ་འདྲཝ་ཚུ་ལུ་བརྟེན་ རང་སྲོག་བཅད་མི་ཡང་ ལོ་བསྟར་བཞིན་དུ་ ཡར་སེང་འགྱོཝ་མས།  
དེ་ཡང་ འབྲུག་རྒྱལ་ཁབ་ནང་ སྤྱི་ལོ་༢༠༡༣ ལས་༢༠༡༥ གི་བར་ན་ རང་སྲོག་བཅད་མི་༣༡༤ ཐོ་བཀོད་འབད་ཡོདཔ་བཞིན་དུ་ ན་ཧིང་ལས་ དུས་ཅི་ སྤྱི་ཟླ་༥ པ་ཚུན་ཚོད་ཀྱི་ ནང་འཁོད་ལུ་ར་ རང་སྲོག་བཅད་མི་༡༣༤ ཐོ་བཀོད་འབད་མི་དེ་ རྣམ་རྟོག་ལང་སི་སི་དང་ ཚ་གྱང་ལང་དགོཔ་ཅིག་ཨིན་མས།  
ང་བཅས་ཀྱིས་ རང་སྲོག་བཅད་མིའི་རྒྱུ་རྐྱེན་ ག་ཅི་ཨིན་ན་ ལེགས་ཤོམ་སྦེ་ ཧ་གོ་ནི་དེ་ ལཱ་ཁག་ཡོད་མི་དེ་ཡང་ རང་སྲོག་བཅད་མི་ མང་ཤོས་ར་ སེམས་ཁམས་དང་འབྲེལ་བའི་ ནད་གཞི་དང་ རང་གི་བཟའ་ཚང་ནང་ དཀའ་ངལ་ཐོན་མི་ལུ་བརྟེན་ཨིནམ་སྦེ་ སྙན་ཞུ་ཚུ་ནང་ཡང་ འཁོད་དེ་འདུག།  
མ་གཞི་ རྒྱལ་ཁབ་ནང་ རང་སྲོག་བཅད་མི་ བཀག་ཐབས་འབད་ནིའི་ སྲིད་བྱུས་ཡོད་རུང་ ལག་ལེན་འཐབ་མ་ཚུགས་ནི་དེ་གིས་ ལྕེབས་ཤིའི་དཀའ་ངལ་ལུ་ ཐད་ཀར་དུ་ གདོང་ལེན་འབད་ མི་ཚུགས་དོ་ཡོདཔ་ཨིན་མས།  
འབྲེལ་ཡོད་ལས་སྡེ་ཚུ་གི་ སྙན་ཞུ་དང་འཁྲིལ་བ་ཅིན་ སྤྱི་ལོ་༢༠༡༣ དང་༢༠༡༥ གི་བར་ན་ རང་སྲོག་བཅད་མི་༣༡༤ ཐོན་ས་ལས་ སྐྱེས་ལོ་༣༤ ལས་ མན་ཆད་འབད་མི་༩༢ ཨིན་མི་ལུ་བལྟ་བ་ཅིན་ རང་སྲོག་བཅད་མི་ མང་ཤོས་ར་ ན་གཞོན་དང་ ན་ལོན་ལུ་ འགྱུར་བའི་བསྒང་ཨིན་མི་ཚུ་ཨིན་མས།  
ལོ་ན་གཞོན་པའི་བསྒང་ལས་ རང་སྲོག་བཅདཔ་ད་ རང་གི་ཚེ་སྲོག་ མེདཔ་བཏངམ་མ་ཚད་ གཞུང་དང་ཕམ་སྤུན་ཆ་ཚུ་ལུ་ཡང་ གྱོང་རྒུད་ཕོག་བཅུགཔ་ཨིན་མས། ག་འཆརཔ་ཟེར་བ་ཅིན་ ཕམ་ཚུ་གིས་ དཀའཝ་སྤྱད་དེ་ ཨ་ལོ་ཚུ་ ཆུང་རྐང་ཐང་དྲང་། སྦོམ་མི་གྲལ་བཙུགས་པའི་མཐའ་མར་ གཞུང་ལས་ ཤེས་ཡོན་ཚུ་ རིན་མེད་སྟོང་པར་གནང་མི་དེ་ འཕྲོ་བརླག་འགྱོ་ནི་དེ་གིས་ཨིན།  
ནང་པའི་ཆོས་ལས་འབད་རུང་ རང་སྲོག་བཅད་མི་དེ་ ལྟུང་བ་ཟེར་ སྡིག་པ་སྦོམ་ཡོད་མི་དེ་ཡང་ སྤྱིར་བཏང་ དལ་འབྱོར་མི་ལུས་འཐོབ་ནི་དེ་ ལཱ་ཁག་ཅིག་ཨིནམ་ལས་ ཚར་གཅིག་ཐོབ་མི་དེ་ མི་ཚེ་འཕྲོ་བརླག་བཏངམ་ད་ མ་རུངས་པའི་ བྱ་སྤྱོད་ཅིག་ཨིན་མས།  
མི་ལུས་དེ་ འགྲོ་བ་རིགས་དྲུག་སེམས་ཅན་ཚུ་གི་གྲས་ལས་ ལུས་མཆོག་ཏུ་འགྱུར་པ་ཅིག་ཨིནམ་ད་ ལུས་རྟེན་དེ་ལུ་བརྟེན་ ཆོས་འབད་དེ་ སངས་རྒྱས་ནིའི་ གོ་སྐབས་ཡོདཔ་ལས་ རང་སྲོག་བཅད་པ་ཅིན་ དེ་གི་ཉེས་དམིགས་ལུ་བརྟེན་ སྐྱེ་བ་རིམ་པར་༩ གི་བར་ན་ རང་སྲོག་བཅད་དེ་ར་ སྡོད་དགོ་ནི་ཨིན་མས།  
རང་སྲོག་གཅད་ནི་ལས་ བཀག་ཐབས་དང་ ཐབས་ཤེས་བཏོན་ནི་དེ་ གཞུང་ལུ་རྐྱངམ་གཅིག་ལུ་ འགན་འཁྲི་བཀལ་བཞག་ནི་མེན་པར་ མི་སྡེ་དང་ ཕམ་ཚུ་གིས་ཡང་ འགན་ཁག་སྦོམ་སྦེ་ར་ འབག་དགོཔ་འདུག། དེ་ཡང་ རང་སོའི་བུ་གཞི་ཚུ་ ཆུང་ཀུ་བསྒང་ལས་ ལམ་སྟོན་དང་ བསླབ་བྱ་ལེགས་ཤོམ་བྱིན་ནི་ གལ་སྲིད་ རང་སྲོག་བཅད་པ་ཅིན་ དེའི་ཉེས་དམིགས་ཚུ་གི་སྐོར་ལས་ གོ་བ་སྤྲོད་བྱིན་པ་ཅིན་ དེ་གིས་ ཕན་ཐོགས་སྦོམ་འབྱུང་ནིའི་ གོ་སྐབས་འདུག་ཟེར་ ཞུ་ནི་ཨིན།

༉ ད་རེས་ནངས་པར་ རྒྱལ་ཁབ་ནང་འཁོད་ཀྱི་ སློབ་གྲྭ་ཁག་ཚུ་ནང་ སློབ་དཔོན་༤༠༠ ལྷགཔ་ཅིག་ མ་ལང་པར་ཡོད་མིའི་ལས་ མང་ཤོས་ར་ རྒྱལ་ཡོངས་སྐད་ཡིག་ རྫོང་ཁ་སློབ་དཔོན་ལངམ་མེད་པའི་ དཀའ་ངལ་ཡོད་མི་དེ་ རྣམ་རྟོག་ལང་སི་སི་དང་ རྒྱལ་ཁབ་ལུ་ ངོ་ཚ་བའི་ གཞི་གནད་ཅིག་ཨིན་མས།  
ག་འཆརཔ་ཟེར་བ་ཅིན་ ང་བཅས་རའི་ སློབ་གྲྭ་ཚུ་ནང་ ཆོས་ཚན་ཚུ་གི་གྲས་ལས་ དགོས་མཁོ་ཅན་དང་ རྒྱལ་ཡོངས་ཀྱི་ ངོ་རྟགས་ཅིག་ཨིན་མི་ རྫོང་ཁ་སློབ་སྟོན་འབད་མི་ མེད་པ་ཅིན་ རྒྱལ་ཁབ་ཀྱི་ མ་འོངས་གནས་སྟངས་ བདག་འཛིན་འཐབ་མི་ ན་གཞོན་ཚུ་གི་སྐབས་ རྫོང་ཁའི་འབྲི་ལྷག་གི་ ཤེས་ཡོན་དེ་ ཡལ་ཉམས་འགྱོ་ནི་གི་ ཉེན་ཁ་འདུག།  
མ་གཞི་ ཤེས་རིག་བློན་པོ་གིས་ བཤད་དོ་བཟུམ་ སློབ་དཔོན་ལངམ་མེད་པའི་ དཀའ་ངལ་ཡོད་མི་དེ་ གནད་དོན་གསརཔ་མེན་རུང་ ད་རེས་ནངས་པར་ སྟག་རྩེ་རིག་གཞུང་མཐོ་རིམ་སློབ་གྲྭ་ལས་ ལོ་བསྟར་བཞིན་དུ་ སློབ་ཕྲུག་བརྒྱ་དང་སྟོང་སྦེ་ མཐོ་རིམ་ཤེས་ཚད་མཐར་འཁྱོལ་མི་ཚུ་ ལཱ་གཡོག་མ་ཐོབ་པར་སྡོད་པའི་ ནམ་དུས་ལུ་ རྫོང་ཁ་སློབ་དཔོན་ ལངམ་མེད་ཟེརཝ་ད་ ཧ་ལས་སི་སི་ཅིག་ཨིན་མས།  
དེ་གི་ནང་དོན་ཉིད་ལས་ སྤ་རོ་དང་ བསམ་རྩེ་མཐོ་རིམ་ཤེས་རིག་སྤེལ་ཁང་༢ ལས་ ལོ་བསྟར་བཞིན་དུ་ སློབ་དཔོན་སློབ་སྦྱོང་མཇུག་བསྡུ་མི་ བརྒྱ་ཕྲག་ལེ་ཤ་ཐོན་རུང་ སློབ་དཔོན་གྱི་ ས་སྟོང་བསུབས་མ་ཚུགས་མི་དེ་ གནད་དོན་ག་ཅི་ཨིན་ན་ ཧ་གོ་དགོཔ་འདུག།  
དཀའ་ངལ་དེ་ རྫོང་ཁ་སློབ་དཔོན་རྐྱངམ་གཅིག་མེན་པར་ སྤྱི་བཏང་སློབ་དཔོན་དང་ བརྡ་དོན་འཕྲུལ་རིག་ ཚན་རིག་ནང་ཡང་ཡོདཔ་ད་ ད་རེས་ནངས་པར་ རྫོང་ཁའི་མཐོ་རིམ་ཤེས་ཚད་ མཐར་འཁྱོལ་མི་ཚུ་བཟུམ་སྦེ་ར་ བརྡ་དོན་འཕྲུལ་རིག་གི་ མཐོ་རིམ་སློབ་གྲྭ་མཇུག་བསྡུ་རུང་ ལཱ་གཡོག་མ་ཐོབ་པར་སྡོད་མི་ ན་གཞོན་སྟོང་ཕྲག་ལས་བཅད་དེ་ ཡོད་མི་ཚུ་ལུ་ལྟཝ་ད་ ང་བཅས་ཀྱི་ ལམ་ལུགས་ནང་ སྟབས་མ་བདེཝ་ཡོདཔ་བཟུམ་མའི་ གསལ་སྟོན་འབདཝ་མས།  
ཤེས་རིག་གི་ ཁ་ཐུག་ལས་འབད་བ་ཅིན་ སློབ་དཔོན་ལངམ་མེད་པའི་ དཀའ་ངལ་ཐོན་མིའི་ རྒྱུ་རྐྱེན་གཙོ་བོ་༡ དུས་ཅི་ སློབ་དཔོན་༧༢ དེ་ཅིག་གིས་ ཡུན་རིང་གི་ སྦྱོང་བརྡར་འབད་བའི་བསྒང་ཡོད་པའི་ཁར་ སློབ་དཔོན་༡༢༢ དེ་ཅིག་ ཤེས་ཡོན་ངལ་གསོ་ལེན་ཏེ་ སྡོད་ཡོད་མི་ལུ་བརྟེན་ཨིནམ་ད་ དེ་གི་ནང་ལས་ཡང་ དུས་ཅི་དུས་ཡུན་ཟླཝ་༦ གི་ ནང་འཁོད་ལུ་ར་ སློབ་དཔོན་༡༠༡ རྒྱལ་ཁབ་ཕྱི་ནང་ལུ་ ཤེས་ཡོན་ངལ་གསོ་ནང་ སོང་ཡོདཔ་བཞིན་དུ་ སློབ་དཔོན་༢༠༠ ལྷགཔ་ཅིག་ དགོངས་ཞུ་འབད་མི་དེ་གིས་ཡང་ སློབ་དཔོན་ལངམ་མེད་པའི་ དཀའ་ངལ་ལུ་ ལྷན་ཐབས་འབད་ནུག།  
སློབ་དཔོན་ལ་ལོ་ཅིག་ གོ་སྐབས་ལེགས་ཤོམ་ཐོབ་མི་ལུ་བརྟེན་ དགོངསམ་ཞུ་དོ་ཡོདཔ་མ་ཚད་ རྫོང་ཁའི་སློབ་དཔོན་ལ་ལུ་ཅིག་ ལམ་སྲོལ་འགོ་དཔོན་སྦེ་ གནས་སོར་འགྱོ་མི་དེ་གིས་ཡང་ སློབ་དཔོན་གྱི་ དཀའ་ངལ་བྱུངམ་ཨིན་མས།  
ད་རུང་ ད་རེས་ནངས་པར་ སློབ་དཔོན་༡༧༥ སྐྱེས་མའི་ངལ་གསོ་ནང་ཡོདཔ་ད་ ཁོང་གི་ཚབ་ལུ་ སློབ་དཔོན་༦༧ ཁག་འབགཔ་ཐོག་ལུ་ བཙུགས་ཏེ་ཡོད་རུང་ མཐའ་ཟུར་སློབ་གྲྭ་ཚུ་ནང་ ཚབ་བཙུགས་ནི་ལུ་ གདོང་ལེན་སྦོམ་ཡོདཔ་ད་ དེ་བཟུམ་མའི་ དཀའ་ངལ་འབྱུང་ནི་ཨིནམ་ ཧེ་མ་ལས་ར་ ཤེས་རིག་ལྷན་ཁག་གིས་ ཤེས་དགོཔ་ཨིན་རུང་ གདོང་ལེན་གྱི་དོན་ལུ་ གྲ་སྒྲིག་མ་འབད་མི་དེ་ འཐུས་ཤོར་སྦོམ་ཅིག་ཨིན་མས།  
ང་བཅས་ཀྱི་ སློབ་གྲྭ་ཚུ་ནང་ སློབ་དཔོན་ལངམ་མེདཔ་ད་ སློབ་དཔོན་དང་ སློབ་ཕྲུག་ཚུ་གི་ ཆ་ཚད་ལུ་ཡང་ ཐོ་ཕོག་དོ་ཡོད་མི་དེ་ཡང་ ད་རེས་ནངས་པར་ རྒྱལ་ཁབ་ནང་འཁོད་ཀྱི་ སློབ་གྲྭ་༥༠༠ ལྷགཔ་ཅིག་ནང་ སློབ་ཕྲུག་༡༦༠,༠༠༠ ལྷགཔ་ཅིག་ཡོད་མི་ཚུ་ལུ་ སློབ་དཔོན་བསྡོམས་༧,༧༧༨ ལས་བརྒལ་མིན་འདུག།  
སྤྱིར་བཏང་སློབ་དཔོན་དང་ དམིགས་བསལ་དུ་ རྫོང་ཁའི་སློབ་དཔོན་ལངམ་མེད་པའི་ དཀའ་ངལ་སེལ་དགོ་པ་ཅིན་ ཤེས་རིག་གི་ སྲིད་བྱུས་ལེགས་བསྒྱུར་འབད་དགོཔ་མ་ཚད་ རྫོང་ཁའི་ཆོས་ཚན་ཐོག་ལུ་ མཐོ་རིམ་སློབ་གྲྭ་མཐར་འཁྱོལ་མི་ཚུ་ རྫོང་ཁའི་སློབ་དཔོན་སྦེ་ ཕྱག་ཞུ་ནི་གི་ སེམས་ཤུགས་བསྐྱེད་ཐབས་ལུ་ ཤེས་རིག་ལྷན་ཁག་གིས་ རྒྱལ་གཞུང་ཞི་གཡོག་ལྷན་ཚོགས་དང་ གྲོས་བསྟུན་འབད་དེ་ སྔོན་འགྲོའི་ཆོས་རྒྱུགས་ནང་ བདེ་སྒྲིག་ཐབས་ལམ་ཅིག་ བཏོན་དགོཔ་འདུག་ཟེར་ ཞུ་ནི་ཨིན།

༉ ཀྲོང་གསར་རྫོང་ཁག་འོག་གི་ མོན་པའི་མི་སྡེ་ནང་ ཤི་ལ་དུང་ཟེར་ དམངས་ཀྱི་རིམ་གྲོ་ཅིག་ འབད་སྲོལ་ཡོད་མི་དེ་ཡང་ ལོ་༡ གི་རིང་ རྐྱེན་ངན་བར་ཆད་ཚུ་ལས་ བཟློག་ཐབས་འབད་ནི་དང་ ལོ་ཐོག་ཚུ་ ལེགས་ཤོམ་སྦེ་ བསྡུ་ཚུགས་ནིའི་དོན་ལུ་ གསོལཝ་ཨིན་པས།  
ཤི་ལ་དུང་ཟེར་ ལོ་བསྟར་བཞིན་དུ་ མོན་པའི་གཡུས་ཚན་ཕུམ་ཟུར་དང་ སྦྱང་སྦིས་ དེ་ལས་ ཝང་ལིང་གིས་ སྤྱི་ཟླ་༡༢ པའི་ནང་འཁོད་ལུ་དང་ གནམ་བྱཱར་གྱི་དུས་ཚོད་ལུ་ ལོ་ཐོག་ཚར་རེ་བསྡུ་བའི་སྐབས་ དམངས་འཛོམས་ཏེ་ ཆོསཔ་དང་ དཔའབོ་ དཔའམོ་ཚུ་ ཞུ་ཞིནམ་ལས་ བརྩི་སྲོལ་ཡོདཔ་ཨིན་པས།  
རིམ་གྲོ་འབད་ནིའི་དོན་ལུ་ གཡུས་ཚན་རེ་ལས་ གཉེར་པ་རེ་བཏོན་ཏེ་ ཁྱིམ་གུང་རེ་ལས་ གེ་ཟ་དང་ རེད་བྲེ་༤ དེ་རེ་ བསྡུ་ལེན་འབད་ཞིནམ་ལས་ ཆང་དང་ཆང་བསྐོལ་ཚུ་ བཙོ་དགོཔ་ཨིན་པས།  
ཕུམ་ཟུར་དང་ སྦྱང་སྦིས་ དེ་ལས་ ཝང་ལིང་གཡུས་ཚན་༣ གྱི་ མོན་པ་ཚུ་གིས་ དུས་ཚོད་སོ་སོར་ནང་ དམངས་ཀྱི་རིམ་གྲོ་ཚུ་ འགོ་འདྲེན་འཐབ་དོ་ཡོདཔ་ད་ དཔའབོ་དང་ དཔའམོ་ཚུ་ ཕུམ་ཟུར་རྐྱངམ་གཅིག་ལས་ མེདཔ་ཨིན་པས།  
ཧེ་མ་འབད་བ་ཅིན་ རིམ་གྲོ་འབད་ནིའི་དོན་ལུ་ བྱ་དང་ར་ཚུ་ བསད་དོ་ཡོདཔ་ཨིན་རུང་ ད་རེས་ནངས་པར་ སེམས་ཅན་ཚུ་ མ་བསད་པར་ སྒོང་རྡོག་ལག་ལེན་འཐབ་དོ་ཡོདཔ་ད་ རིམ་གྲོའི་མཇུག་ལུ་ རིམ་གྲོ་སྐབས་ལག་ལེན་འཐབ་མི་ ཆུམ་དང་ སྒོང་རྡོག་ཚུ་ མཛར་ཅུམ་འབད་དེ་ བཟའ་དོ་ཡོདཔ་ཨིན་པས།  
ཕུམ་ཟུར་ལས་ བསོད་ནམས་ཆོས་སྒྲོན་གྱིས་ སླབ་མིའི་ནང་ མོ་གི་གཡུས་ཚན་ནང་ དེ་བཟུམ་མའི་ དམངས་ཀྱི་རིམ་གྲོ་ འབད་ནིའི་སྲོལ་དེ་ མ་ཉམས་པར་འབད་དོ་ཟེར་ཨིནམ་ད་ རིམ་གྲོའི་སྐབས་ གཡུས་ཁའི་མི་ཚུ་ག་ར་ གཅིག་ཁར་འཛོམས་ཏེ བརྩིཝ་ཨིན་ཟེར་ཨིན་པས།  
དམངས་ཀྱི་རིམ་གྲོ་འབད་བའི་སྐབས་ ཕོ་སྐྱེས་ཚུ་གི་དོན་ལུ་ ཤི་ལ་དུང་དང་ ཨམ་སྲུ་ཚུ་གི་དོན་ལུ་ འཇོ་མ་ཟེར་ འབད་སྲོལ་ཡོདཔ་ད་ འཇོ་མ་དེ་ དང་ཕུ་འབད་བ་ཅིན་ དཔའམོ་ཚུ་གིས་ འབད་དོ་ཡོདཔ་ཨིན་རུང་ ད་རེས་ནངས་པར་ ཆོས་སྐྱོང་གི་གྲས་ཁར་བཙུགས་ཏེ་ བླམ་ཆོསཔ་ཚུ་གིས་ གསོལ་ཁ་ཕུལ་དོ་ཡོདཔ་ཨིན་པས། ཨིན་རུང་ ཤི་ལ་དུང་དེ་ མོན་པའི་བོན་ཆོས་སྦེ་ དཔའབོ་ཚུ་གིས་འབད་དོ་ཡོདཔ་ད་ དེ་ཡང་ ཨམ་སྲུ་དང་ ཕོ་སྐྱེས་ཚུ་ སླ་མ་བསྲེས་པར་བཞག་ཐབས་ལུ་ སོ་སོར་སྦེ་ འབད་དོ་ཡོདཔ་ཨིན་པས།  
སྦྱང་སྦིས་ཚོགས་པ་ ལྷ་རྗེ་གིས་ སླབ་མིའི་ནང་ ཤི་ལ་དུང་དེ་ གནམ་བྱཱར་དང་ དགུན་གྱི་དུས་ཚོད་ལུ་ ཚར་རེ་ འགོ་འདྲེན་འཐབ་དོ་ཟེར་ཨིནམ་ད་ དེ་ཡང་ གནམ་དགུན་འབད་བ་ཅིན་ བྱཱ་རྔ་ཚར་བའི་ཤུལ་དང་ གནམ་བྱཱར་འབད་བ་ཅིན་ གེ་ཟ་དང་ ནག་ཚུ་ འཚོ་པའི་སྐབས་ལུ་དང་ ཤིང་གི་འདབ་མ་ གསརཔ་ཐོན་པའི་སྐབས་ལུ་ འབད་དོ་ཟེར་ཨིན་པས།  
རིམ་གྲོ་འབད་བའི་སྐབས་ ཉིནམ་དང་པའི་ནང་ དཔའབོ་ཞུ་བསྐྱལ་དོ་ཡོདཔ་ད་ ཉིནམ་༢ པའི་ནང་ དཔའ་བོ་དེ་གིས་ མོན་པའི་ཆོས་སྐྱོང་ཚུ་ ཞུ་དོ་ཡོདཔ་ད་ དེའི་བསྒང་ དབའ་བོ་གིས་ མི་ཚུ་ལུ་ ཉིནམ་༢ དང་༣ གང་རུང་ཅིག་ ངལ་གསོ་སྡོད་དགོཔ་སྦེ་ སླབ་དོ་ཡོདཔ་ཨིན་པས།  
དེ་ཡང་ ག་འཆརཔ་ཟེར་བ་ཅིན་ ཆོས་སྐྱོང་ཚུ་ ལོག་མ་འགྱོ་ཚུན་ མི་ཚུ་ ལཱ་ག་ཅི་ཡང་འབད་མ་བཏུབ་སྦེ་ སླབ་དོ་ཡོདཔ་ད་ དེ་བསྒང་ དམིགས་བསལ་དུ་ ཤིང་གི་འདབ་མ་དང་ ཤིང་རློནམ་ཚུ་ བཏོགས་མ་བཏུབ་པའི་ ཡིད་ཆེས་བསྐྱེད་དོ་ཡོདཔ་ལས་ གཡུས་མི་ཚུ་ག་ར་ གཅིག་ཁར་སྡོད་དེ་ སྤྲོ་བ་སྟོན་དོ་ཡོདཔ་ཨིན་པས།  
མོན་པའི་གཡུས་ཁར་ ད་རེས་ནངས་པར་ རྐྱེན་ཤི་རིམ་གྲོ་ཚུ་ ས་གནས་ཞན་ཁར་བཟུམ་སྦེ་ བླམ་ཆོསཔ་ཚུ་གིས་ འབད་དོ་ཡོདཔ་ཨིན་རུང་ མོན་པའི་བོན་ཆོས་ ཤི་ལ་དུང་དེ་ སྔར་བཞིན་དུ་ ཉམས་མ་བཅུག་པར་ འབད་དོ་ཡོདཔ་ཨིན་པས།  
མོན་པའི་གཡུས་ཁར་ མི་ཚུ་ སྦུལ་གྱིས་སོ་བཏབ་པའི་སྐབས་ དུག་བཏོན་གཏང་ནི་དང་ རྐང་ལག་ཚུ་ བཅགས་དཀྲུམ་འབད་བའི་སྐབས་ སྨན་ཁང་ནང་མ་བསྐྱལ་བར་ གཡུས་ཁ་ལུ་ར་ སྨན་བཅོས་འབད་ཚུགས་པའི་ མི་ཅིག་ཡོདཔ་ཨིན་པས།  
དེ་ཡང་ སྐྱེས་ལོ་༩༠ འབད་མི་ ཨ་རྒས་ཏའུ་ལ་ཨིནམ་ད་ ཁོ་གིས་ ནགས་ཚལ་ནང་ལས་ སྔོ་སྨན་གྱི་རིགས་ཚུ་ བསྡུ་བསྒྱོམ་འབད་ཞིནམ་ལས་ དུག་བཏོན་ནི་དང་ དེ་བཟུམ་སྦེ་ ནོར་སེམས་ཅན་ཚུ་ རྐང་ལག་མེདཔ་ཐལ་བའི་སྐབས་ བཅོ་ཁ་རྐྱབ་དོ་ཡོདཔ་ཨིན་རུང་ ཁོ་ར་ ལོ་ན་རྒས་སོ་ནི་དེ་གིས་ ལཱ་ཁག་རྐྱབ་དོ་ཡོདཔ་ཨིན་པས།  
མོན་པའི་གཡུས་ཁར་ ཨ་རྒས་ཏའུ་ལ་བཟུམ་ཅིག་མེད་པ་ཅིན་ ཁོ་བཟུམ་སྦེ་ བཅོ་ཐབས་འབད་ཚུགས་མི་ ག་ཡང་མེདཔ་ལས་ ས་གནས་ཀྱི་མི་ཚུ་ ཚ་གྱང་ལང་སྟེ་ཡོདཔ་ཨིན་པས།  
ཨིན་རུང་ ཚོགས་པ་ལྷ་རྗེ་གིས་ སླབ་མིའི་ནང་ ཨ་རྒས་དེ་ལུ་ཡོད་པའི་ཡོན་ཏན་ཚུ་ ན་གཞོན་ཚུ་ལུ་ སྤེལ་ནིའི་དོན་ལས་ འབྲེལ་ཡོད་དབང་འཛིན་ཚུ་ལུ་ སྦྱོང་བརྡར་འགོ་འདྲེན་འཐབ་དགོ་པའི་ ཞུ་བ་འབད་མི་དང་བསྟུན་ རྒྱབ་སྐྱོང་གནང་བའི་ རེ་བ་ཡོད་ཟེར་ཨིན་པས།  
ཕུམ་ཟུར་དང་ སྦྱང་སྦིས་ དེ་ལས་ ཝང་ལིང་གིས་ མོན་པའི་བོན་ཆོས་ ཤི་ལ་དུང་དེ་ སྔར་བཞིན་དུ་ ཉམས་མ་བཅུག་པར་ བརྩི་སྲུང་འབད་ཚུགས་མི་དེ་ལུ་ གཡུས་མི་ཚུ་ཡང་ དཔའ་ཉམས་བསྐྱེད་དེ་འདུག་ཟེར་ ཞུ་ནི།

༉ འཕྲལ་ཁམས་ཅིག་ཁར་ གཞལམ་སྒང་རྫོང་ཁག་ཚོགས་འདུ་གིས་ དུས་ཅི་ སྤྱི་ཟླ་༡༢ པའི་ཚེས་༡༧ ལས་ རྫོང་ཁག་ནང་ མི་ག་ར་གིས་ དྲོ་པའི་ཆུ་ཚོད་༩ ལས་ ཕྱི་རུའི་ཆུ་ཚོད་༥ ཚུན་ ཁྲོམ་དང་གྲོང་གཡུས་ཚུ་ནང་ རང་ལུགས་ཀྱི་གྱོན་ཆས་ གོ་དང་དཀྱི་ར་ ངེས་པར་དུ་ གྱོན་དགོཔ་སྦེ་ གྲོས་ཐག་བཅད་ཞིནམ་ལས་ཚུར་ མི་སྡེའི་བརྡ་བརྒྱུད་ནང་ ས་གནས་གཞུང་གི་ དབང་ཚད་དང་ འགན་ཁུར་ཚུ་གི་སྐོར་ བསམ་འཆར་སྣ་ཚོགས་བཀོད་ནུག།

འདི་བཟུམ་མའི་ བསམ་འཆར་བཀོད་མི་དེ་ མི་མང་གིས་ གྲོས་བསྡུར་འབད་ནི་གི་ གོ་སྐབས་ལེགས་ཤོམ་ཅིག་ཨིན་མི་དེ་ཡང་ ས་གནས་གཞུང་དང་ དབུས་གཞུང་ལྟེ་བའི་ འགན་ཁུར་དང་ དབང་ཚད་ཚུ་གི་སྐོར་ གྲོས་བསྡུར་འབདཝ་ད་ དྭངས་གསལ་སྦེ་ ཤེས་ཚུགས་ནི་ཨིན་མས།

གཞལམ་སྒང་རྫོང་ཁག་ཚོགས་འདུ་གིས་ གྱོན་ཆས་ཀྱི་སྐོར་ལས་ གྲོས་ཐག་བཅད་མི་དེ་ རྒྱལ་ཡོངས་ཀྱི་ ངོ་རྟགས་དང་ ལམ་སྲོལ་ གོམས་གཤིས་ཚུ་ ཉེན་སྐྱོབ་དང་ ཉམས་སྲུང་འབད་ཐབས་ལུ་ཨིནམ་ལས་ དམིགས་ཡུལ་ལེགས་ཤོམ་ཅིག་ཨིན་མི་དེ་ཡང་ རྩ་ཁྲིམས་ཆེན་མོ་དང་ ས་གནས་གཞུང་གི་ བཅའ་ཁྲིམས་ཀྱིས་ ས་གནས་གཞུང་ལུ་ དབང་ཚད་གནང་མི་དང་འཁྲིལ་ བསྟར་སྤྱོད་འབད་ནི་དེ་གིས་ཨིན།

རྫོང་ཁག་ཚོགས་འདུ་གིས་ཡང་ འདི་བཟུམ་ཐག་བཅདཔ་ད་ མི་སེར་དང་ གྲོས་བསྟུན་མེད་པར་ ས་གནས་གཞུང་གི་ འགོ་ཁྲིདཔ་རེ་གཉིས་ཀྱིས་ གྲོས་གཞི་བཙུགས་ཐོག་ལས་ ཐག་མ་བཅདཔ་འོང་ཟེར་མནོཝ་མས། བློན་ཆེན་གྱིས་ གསུངས་དོ་བཟུམ་ རྒྱལ་ཡོངས་གྱོན་ཆས་འབད་རུང་ རྒྱལ་ཡོངས་སྐད་ཡིག་ ཡང་ཅིན་ མཐའ་འཁོར་ཉམས་སྲུང་ཨིན་རུང་ རྒྱལ་ཡོངས་ཀྱི་མཐའ་དོན་ཨིནམ་ལས་ མི་སེར་ཚུ་གིས་ར་ ལམ་ལུགས་དང་ སྒྲིག་གཞི་ལག་ལེན་འཐབ་དགོཔ་སྦེ་སླབ་སྟེ་ རྒེད་འོག་ཚོགས་སྡེ་བརྒྱུད་དེ་ རྫོང་ཁག་ཚོགས་འདུ་ནང་ གྲོས་བསྡུར་ཞིབ་པར་ གནང་ཐོག་ལས་ ཐག་བཅད་ཡོད་པ་ཅིན་ རྒྱབ་སྐྱོར་འབད་དགོ།

འདི་འབདཝ་ད་ འདས་པའི་ཉམས་མྱོང་༢ དེ་ཅིག་ལུ་ གཞི་བཞག་པ་ཅིན་ ཧཱ་དང་ བསམ་རྩེ་རྫོང་ཁག་༢ ནང་ ས་གཏེར་ཕྱིར་བཏོན་འབད་ནི་ཚུ་ མི་སེར་གྱི་ ཞུ་བ་དང་འཁྲིལ་ རྫོང་ཁག་ཚོགས་འདུ་གིས་ བཀག་འཛིན་འབད་ཡོད་རུང་ ཤུལ་ལས་ ད་ལྟོའི་གཞུང་གིས་ རང་བཞིན་ཐོན་ཁུངས་ཚུ་ རྒྱལ་ཁམས་ཀྱི་ རྒྱུ་དངོས་ཨིན་ཟེར་སླབ་སྟེ་ ས་གནས་གཞུང་གི་ གྲོས་ཆོད་ལུ་ ཆ་གནས་མ་འབད་མི་ལུ་ བལྟ་བ་ཅིན་ དབང་ཆ་ཕྱིར་སྤེལ་གྱི་ སྲིད་བྱུས་དང་ རྒྱབ་འགལ་ཨིནམ་མ་ཚད་ དབང་ཚད་དེ་ གཞུང་ལྟེ་བ་གིས་ར་ བདག་བཟུང་འབད་དོ་བཟུམ་མའི་ གསལ་སྟོན་འབདཝ་མས།

རྫོང་ཁག་དེ་གཉིས་ཀྱིས་ ས་གཏེར་ཕྱིར་བཏོན་འབད་ནི་ཚུ་ བཀག་ཆ་འབད་མི་དེ་ཡང་ མཐའ་འཁོར་ལུ་ གཞིས་ཆགས་མི་དང་ རང་བཞིན་གནས་སྟངས་ཚུ་ལུ་ གནོད་ཉེན་ཡོད་མི་ལུ་བརྟེན་ཨིན་མས།

རྩ་ཁྲིམས་ཆེན་མོའི་ དགོངས་དོན་དང་འཁྲིལཝ་ད་ མི་སེར་རང་སོའི་ མི་སྡེ་དང་ དཔལ་འབྱོར་ མཐའ་འཁོར་གྱི་ བདེ་འབྱོར་གོང་འཕེལ་དང་ འཛིན་སྐྱོང་ནང་ ཐད་ཀར་གྲལ་གཏོགས་ཀྱི་ ཕན་གྲོགས་ལུ་ བཙག་འཐུ་གྲུབ་པའི་ ས་གནས་གཞུང་ཚུ་ལུ་ དབང་ཚད་དང་ དབང་འཛིན་ཕྱིར་སྤེལ་འབད་དགོཔ་མ་ཚད་ ས་གནས་གཞུང་གིས་ ས་གནས་ཀྱ་ མངའ་ཁོངས་ལུ་ ཕན་གནོད་ཆེ་བའི་གནད་དོན་སྐོར་ལས་ དམངས་ཀྱིས་བརྩི་འཇོག་དོན་ལུ་ འཇོམས་ཐབས་ཡོདཔ་སྦེ་ ས་གནས་ཀྱི་ མཐའ་དོན་ཚུ་ རྒྱལ་ཡོངས་གཞུང་སྐྱོང་གི་ ཁྱབ་ཁོངས་ནང་ བརྩི་ཁུངས་ཡོདཔ་ ངེས་གཏན་བཟོ་དགོཔ་ཨིན་མས།

ས་གནས་གཞུང་གི་ བཅའ་ཁྲིམས་དང་འཁྲིལ་བ་ཅིན་ ས་གནས་གཞུང་དགོ་མི་དེ་ཡང་ དབང་ཚད་དང་ དབང་ཚད་ཕྱིར་སྤེལ་གྱི་སྒོ་ལས་ མི་སེར་གྱིས་ རང་སོའི་མི་སྡེ་དང་ དཔལ་འབྱོར་ མཐའ་འཁོར་གྱི་ བདེ་འབྱོར་གོང་འཕེལ་དང་ འཛིན་སྐྱོང་ནང་ ཐད་ཀར་གྲལ་གཏོགས་ཀྱི་ ཕན་གྲོགས་དོན་ལུ་ཨིནམ་ད་ རྫོང་ཁག་ཚོགས་འདུ་འདི་ རྫོང་ཁག་ནང་གི་ གྲོས་ཐག་འགྲུབ་ནི་གི་ འདུས་ཚོགས་མཐོ་ཤོས་ཨིན།

འདི་འབདཝ་ལས་ ས་གནས་གཞུང་གིས་ ཁོང་རའི་དབང་ཚད་དང་འཁྲིལ་ གནད་དོན་ག་ཅི་ནང་ ཐག་བཅད་ཆོགཔ་ཨིན་ན་དང་ གཞུང་ལྟེ་བ་གིས་ ས་གནས་གཞུང་གི་ མཐའ་དོན་ཚུ་ནང་ ཐེ་གཏོགས་འབད་ཆོག་མི་ཆོག་ དབྱེ་བ་ཕྱེ་བ་ཅིན་ རང་སོའི་ལཱ་དང་ འགན་ཁུར་ དབང་ཚད་ཚུ་ཡང་ དྭངས་གསལ་འགྱོ་ནི་ཨིནམ་ལས་ མགུ་འཐོམ་དགོཔ་ མི་འབྱུང་ཟེར་ ཞུ་ནི་ཨིན།

༉ བཀྲིས་གཡང་རྩེ་ ཁམས་དྭངས་རྒེད་འོག་ གླེང་མཁར་སྤྱི་འོག་གི་ ལྕགས་ཀྱི་ལྡེ་མིག་ཟེར་མི་ གཡུས་ཚན་གྱི་མིང་དེ་ རྣ་བར་གོཝ་ཅིག་ར་ གཡུས་ཚན་དེ་ ག་དེ་སྦེ་ཡོདཔ་ཨིན་ན་ བལྟ་ནིའི་དོན་ལུ་ འགྱོ་དགོ་མནོ་བའི་ཚོར་སྣང་བྱུངམ་ཨིན་མས།  
སྣུམ་འཁོར་ནང་ སོ་ནམ་ཞིང་ལམ་བདའ་སྟེ་ དུས་ཡུན་ཆུ་ཚོད་ཕྱེད་དང་༡ དེ་ཅིག་ འགྲོ་འགྲུལ་འབད་བའི་ཤུལ་ལས་ བཀྲིས་གཡང་རྩེའི་ ལྕགས་ཀྱི་ལྡེ་མིག་ཟེར་མི་ གཡུས་ཚན་ནང་ ལྷོད་དོ་ཡོདཔ་ད་ གཡུས་ཚན་དེ་གི་མིང་ ལྕགས་ཀྱི་ལྡེ་མིག་ཟེར་ ག་དེ་སྦེ་ བཏགས་ཡོདཔ་ཨིན་ན་ རེ་གཉིས་ཀྱིས་མ་གཏོགས་ མང་ཤོས་ཅིག་གིས་ ཤེས་རྟོགས་མིན་འདུག།  
ལོ་རྒྱུས་ཚུ་དང་འཁྲིལཝ་ད་ དང་ཕུ་ གཡུས་ཚན་དེ་ནང་ ལྕགས་ཀྱི་ལྡེ་མིག་ཟེར་ ལྡེ་མིག་༣ རྡོའི་གུ་ གཏེར་སྦས་བཞག་མི་ལུ་བརྟེན་ གཡུས་ཚན་དེ་གི་མིང་ཡང་ ལྕགས་ཀྱི་ལྡེ་མིག་ཟེར་ བཏགས་བཏགསཔ་ཨིནམ་ད་ ལྡེ་མིག་༣ དེ་ ད་རེས་ནངས་པ་ཡང་ རྡོའི་གུ་མཇལ་ཚུགས་པས།  
གཡུས་ཁའི་མི་ཚུ་གིས་ སླབ་དོ་བཟུམ་འབད་བ་ཅིན་ ལྡེ་མིག་༣ གནམ་ལོ་ག་དེམ་ཅིག་ཁར་ ག་གིས་ རྡོའི་གུ་གཏེར་སྦས་བཞག་ཡོདཔ་ཨིན་ན་ ཏན་ཏན་ཤེས་རྟོགས་མེད་རུང་ ཕམ་ཚུ་གིས་ རྡོའི་གུ་ལྡེ་མིག་བཟུམ་སྦེ་ གསུམ་མཇལ་ནི་ཡོད་མི་དེ་ ལྕགས་ཀྱི་ལྡེ་མིག་གཏེར་ལུ་ སྦས་བཞག་བཞགཔ་ཨིནམ་སྦེ་ སླབ་དེས་ཟེར་ཨིན་པས།  
ཁོ་གིས་ ལྕགས་ཀྱི་ལྡེ་མིག་༣ དེ་ རྡོའི་གུ་གཏེར་སྦས་བཞག་མི་དེ་ཡང་ གཡུས་ཚན་དེ་ནང་ གནོད་པའི་བགེགས་རིགས་སྟོང་ཕྲག་བརྒྱད་ཅུ་དང་ ནད་རིགས་བཞི་བརྒྱ་རྩ་བཞི་ལ་སོགས་པ་ཚུ་ བཟློག་ཚུགས་པའི་ནུས་པ་ ལྡེ་མིག་༣ ལུ་ ཡོད་མི་ལུ་བརྟེན་ཨིནམ་ད་ ཤུལ་ལས་ གཡུས་དེ་གི་མིང་ཡང་ ལྕགས་ཀྱི་ལྡེ་མིག་ཟེར་ དར་ཁྱབ་སོང་ནུག་ཟེར་ཨིན་པས།  
ཧེ་མ་ གནས་རྡོ་དེ་ཁར་ ལྡེ་མིག་དང་ ལྡེ་མིག་བུ་༢ ཆ་ར་ ངོ་མ་བཟུམ་སྦེ་ མཇལ་ཚུགས་དོ་ཡོད་རུང་ ད་རེས་ ལྡེ་མིག་བུ་དེ་ མི་ཚུ་གིས་ བཅགས་དཀྲུམ་འབད་ཡོདཔ་ལས་ ལྡེ་མིག་རྐྱངམ་གཅིག་ཡོདཔ་བཞིན་དུ་ གནས་རྡོ་དེ་ཁར་ ལྡེ་མིག་ཆེ་འབྲིང་ཆུང་༣ ཟེར་ བྲིས་བཞག་ཡོད་སར་ མཐོང་ཚུགས་པས།  
མི་དག་པ་ཅིག་གིས་ གཡུས་ཚན་གྱི་མིང་ ལྕགས་ཀྱི་ལྡེ་མིག་ཟེར་ གནས་རྡོ་དེ་ལས་ ཐོབ་ཡོད་པའི་སྐོར་ དུམ་གྲ་རེ་ ཤེས་རྟོགས་ཡོད་རུང་ གནས་རྡོ་དེ་ ག་ཏེ་ལུ་ཡོད་ག་ ལྕགས་ཀྱི་ལྡེ་མིག་དང་ གླེང་མཁར་གྱི་ མི་སེར་ཚུ་གིས་རྐྱངམ་གཅིག་མ་གཏོགས་ མི་གཞན་ཚུ་གིས་ ཤེས་རྟོགས་དེ་ཅིག་ མེདཔ་ཨིན་པས།  
གླེང་མཁར་ལས་ མཁན་པོ་གནམ་ལྕགས་རྡོ་རྗེ་གིས་ ཞིབ་འཚོལ་འབད་ཡོད་མི་དང་འཁྲིལཝ་ད་ ལྕགས་ཀྱི་ལྡེ་མིག་ཟེར་མི་ གཡུས་ཚན་དེ་ སྔོན་དང་ཕུ་ མི་ཚུ་གིས་ རྒྱ་གར་ཨ་སམ་གྷོ་དྷ་མ་དང་ བོད་ དེ་ལས་ སྨན་ལྗོངས་འབྲུག་གི་གཞུང་ས་ བུམ་ཐང་དང་ཀྲོང་གསར་ལ་སོགས་པ་ཚུ་ནང་ ཚོང་འབྲེལ་དང་ གནས་སྐོར་འགྱོ་བའི་ རྒྱ་ལམ་ གཞུང་ལམ་ངོ་མ་ཅིག་ ཨིན་མས་ཟེར་ཨིན་པས།  
ལྕགས་ཀྱི་ལྡེ་མིག་ཟེར་ ལམ་གྱི་བར་ན་ ལྡེ་མིག་བཟུམ་མའི་དབྱིབས་ རྡོའི་གུ་མཇལ་ནི་ཡོད་མི་དེ་ རྣལ་འབྱོར་པ་རྟོགས་ལྡན་པ་ཅིག་གིས་ རྒྱའི་ནད་རིམས་དང་ ཨར་ཇག་ཟེར་ ཨརཝ་རྐྱབ་མི་ལ་སོགས་པ་ཚུ་ བཀྲིས་གཡང་རྩེ་ཁ་ཐུག་མ་བཏང་པར་ བཀག་ཐབས་ཀྱི་དོན་ལུ་ ལྕགས་ཀྱི་ལྡེ་མིག་ཚུལ་ལུ་ རྒྱས་བསྡམས་ཟེར་ བཟློག་ཐབས་འབད་ཡོདཔ་སྦེ་ ངག་རྒྱུན་ལས་ བཤད་སྲོལ་ཡོད་རུང་ བླམ་ག་ཨིན་ན་དང་ དུས་ནམ་ཨིན་ན་ཚུ་ ཏན་ཏན་ག་ནི་ཡང་ མིན་འདུག་ཟེར་ཨིན་པས།  
མཁན་པོ་གནམ་ལྕགས་རྡོ་རྗེ་གིས་ བཤད་མིའི་ནང་ སྤྱི་ལོ་༡༩༤༠ དེ་ཅིག་ཁར་ གཡུས་ཁའི་མི་ཅིག་གིས་ རྡོའི་ལྡེ་མིག་དེ་ཁར་ ཏོག་ཙི་བརྐོ་བའི་རྐྱེན་གྱིས་ གཡུས་ཚན་དེ་ནང་ འབྲུམ་ནད་དཀར་ནག་ལ་སོགས་པའི་ ནད་རིགས་སྣ་ཚོགས་བྱུང་སྟེ་ མི་རབས་ཆད་ནིའི་གུ་ ལྷོད་ནུག་ཟེར་ཨིན་པས།  
ཁོ་གིས་ བཤད་མིའི་ནང་ ལྡེ་མིག་དེ་དང་གཅིག་ཁར་ སྒྲོལ་མའི་སྐུ་འདྲ་ རང་བྱུང་ཅིག་ཡང་ ཐོན་ཡོད་པའི་ ལོ་རྒྱུས་བཤད་དོ་ཡོདཔ་བཞིན་དུ་ ཤུལ་ལས་ སྐུ་འདྲ་དེ་ བཀྲིས་གཡང་རྩེའི་རབ་འབྱམས་ ཀརྨ་གླིང་གི་སྐབས་ མཆོད་རྟེན་ཅིག་ བཞེངས་པའི་སྐབས་ ནང་གཟུངས་བཙུགས་ཡོདཔ་སྦེ་ སླབ་ནི་འདུག་ཟེར་ཨིནམ་ད་ བཀྲིས་གཡང་རྩེ་རྫོང་ཁག་གི་ སློབ་གྲྭ་དང་པ་ཨིན་མི་ ལྕགས་ཀྱི་ལྡེ་མིག་སློབ་གྲྭ་ཆུང་བ་གིས་ སྤྱི་ལོ་༢༠༡༧ ལུ་ གནས་རྡོ་དེ་ཁར་ ཉམས་གསོ་ཞུ་ནུག་ཟེར་ཨིན་པས།  
དེ་ཁར་ གནས་རྡོ་དེ་རྐྱངམ་གཅིག་མེན་པར་ དང་ཕུའི་རྒྱ་ལམ་བདའ་སྟེ་ འགྱོ་བའི་སྐབས་ ཡོངས་གྲགས་ལུ་ མ་གསང་གི་གནས་ཟེར་ ཁམས་དྭངས་མ་གསང་ལས་སྐྱིད་བསམ་གྲུབ་དང་ ཚར་གླིང་ལས་ མ་གསང་འགག་པ་བསམ་གྲུབ་ཚུ་གིས་ ཆོས་ཀྱི་པོ་ཏི་ཚུ་ བརྩེགས་བཞག་ཡོད་པའི་ གནས་རིགས་ལེ་ཤ་མཇལ་ནི་འདུག་ཟེར་ ཞུ་ནི་ཨིན།

༉ བསམ་གྲུབ་ལྗོངས་མཁར་ ལའུ་རི་རྒེད་འོག་ མོམ་རིང་དང་ རོལ་ནང་ ཕ་རྒྱུད་དགོན་པ་གཡུས་ཚན་གྱི་ ཞི་གཡོགཔ་དང་ ལས་སྡེ་ མཁན་པོ་ དེ་ལས་ ན་གཞོན་ཚུ་ ཁས་བླངས་དང་ སྤྱི་རུབ་ཐོག་ལས་ དང་ཕུ་ཕམ་ཚུ་གིས་ རྐྱབ་སྲོལ་ཡོད་མི་ ཨ་ལྕེ་ལྷ་མོའི་འཆམ་ཉམས་ཏེ་ ལོ་ངོ་༢༠ ལྷགཔ་ཅིག་སོང་པའི་ཤུལ་ལས་ ད་རེས་ ལོག་ཉམས་སྲུང་འབད་ནི་ འགོ་བཙུགས་ཏེ་འདུག།  
དུས་ཅི་ ཐིམ་ཕུག་སྟོན་པ་རྡོར་གདན་མའི་ སྐུ་མདུན་ལུ་སྦེ་ ཉིན་གྲངས་༢ ཀྱི་རིང་ ཨ་ལྕེ་ལྷ་མོའི་འཆམ་ མི་མང་ལུ་ མཇལ་ཁ་གནང་ཡོདཔ་ད་ དེ་ཡང་ སློབ་གྲྭའི་བར་མཚམས་ངལ་གསོ་སྐབས་ སློབ་ཕྲུག་ན་གཞོན་ཚུ་ འཆམ་གྱི་སྦྱོང་བརྡར་བྱིན་པའི་ཤུལ་ལས་ ཨིན་པས།  
དེ་སྦེ་ ཐིམ་ཕུག་ལུ་སྦེ་ འགོ་དང་པ་ འཆམ་སྤྱན་འབུལ་ཕུལ་མི་དེ་ གཡུས་མི་ཚུ་གི་དོན་ལུ་ རྒྱལ་རབས་ནང་ཚུད་ཡོདཔ་ད་ མང་ཤོས་ཅིག་གིས་ འཆམ་མཇལ་མ་ཚུགས་པར་ ལོ་ངོ་༢༠ ལྷག་ཡོདཔ་ལས་ དད་མོས་སྦོམ་བསྐྱེད་ཐོག་ལས་ འཆམ་མཇལ་བར་ མི་བརྒྱ་ལས་བཅད་དེ་འཛོམས་ནུག།  
སྙིང་རུས་ཅན་དང་ སྐྱེས་སྟོབས་རིག་རྩལ་ཅན་གྱི་ ན་གཞོན་ཅིག་ཨིན་མི་ སེངྒེ་དབང་ཕྱུག་གིས་ སླབ་མིའི་ནང་ རྒྱལ་ཁབ་ཀྱི་ རིག་གཞུང་དང་ གསོ་བ་ དེ་ལས་ རྩིས་གཞུང་གསུམ་ མི་ཉམས་གོང་འཕེལ་གཏང་ནི་ལུ་ ལུས་ཀྱི་སྒོ་ནས་ ལུས་ཕུལ་ནི་དང་ ངག་གི་སྒོ་ནས་ གསོལ་འདེབས་བགྱང་ ཡིད་ཀྱི་སྒོ་ནས་སྨོན་ལམ་བཏབ་ནི་ཚུ་ ན་ཚ་འབྱུང་རུང་ ཤི་རུང་ དཀོན་མཆོག་གསུམ་བཟུམ་སྦེ་ ཨ་ལྕེ་ལྷ་མོའི་འཆམ་དེ་ ཨིན་ཟེར་ཨིན་པས།  
ན་གཞོན་སྡེ་ཚན་བཟོ་སྟེ་ འཆམ་ཉེན་སྲུང་འབད་ནིའི་དོན་ལུ་ འཆམ་སློབ་ཚུ་དང་ གྲོས་བསྟུན་འབད་ཞིནམ་ལས་ སྤྱི་ལོ་༢༠༡༦ ལུ་ ལྷབ་སྦྱང་འབད་ནི་འགོ་བཙུགས་ཡི་ཟེར་ཨིན་པས།  
དེ་བཟུམ་སྦེ་ སྤྱི་ལོ་༢༠༡༩ ལུ་ ཞི་གཡོགཔ་ཚུ་གིས་ ཉམས་སྲུང་གི་དོན་ལུ་ འཆམ་ལྷབ་སྦྱང་འབད་བར་ ཐིམ་ཕུག་ལུ་ འབོ་ཞིནམ་ལས་ འཆམ་སློབ་བགྲེསཔ་ཚུ་ལས་ བདུན་ཕྲག་༣ གྱི་རིང་ ལྕམ་སྒང་གཡུས་ཚན་ལྟག་གི་ རི་གུ་ ལྷབ་སྦྱང་འབད་ནུག།  
རོལ་ནང་གཡུས་ཚན་ལས་ཨིན་མི་ ཞི་གཡོགཔ་ འཇིགས་མེད་རྡོ་རྗེ་གིས་ སླབ་མིའི་ནང་ ལའུ་རི་རྒེད་འོག་ མོམ་རིང་རོལ་ནང་སྤྱི་འོག་ནང་ ལོ་ངོ་༢༠ གྱི་ཧེ་མར་ ལོ་བསྟར་བཞིན་དུ་ ཉིན་གྲངས་༣ གྱི་རིང་ ཚེས་བཅུ་བཟུམ་སྦེ་ འཆམ་རྐྱབ་ནི་ཡོདཔ་མ་ཚད་ མི་དབང་སྐུ་འཁོར་ལྷན་རྒྱས་དང་ ཆེ་མཐོའི་དཔོན་ཁག་ཚུ་བྱོནམ་ད་ ཨ་ལྕེ་ལྷ་མོའི་ འཆམ་དང་ཞབས་ཁྲ་ཚུ་ རྟེན་འབྲེལ་གྱི་ཚུལ་སྦེ་ རྐྱབ་སྲོལ་འདུག་ཟེར་ཨིན་པས། ཨིན་རུང་ ད་རེས་ནངས་པའི་དུས་ཚོད་ལུ་ འཆམ་མཇལ་དགོ་མནོ་རུང་ འཆམ་རྐྱབ་ཤེས་མི་མེད་པའི་ཁར་ འཆམ་རྐྱབ་ཤེས་མི་ རེ་གཉིས་ཡོད་རུང་ ལོ་ན་རྒས་མི་དང་ མི་སྡེའི་དཔལ་འབྱོར་གོང་འཕེལ་དང་ ཁྲོམ་ཁར་གནས་སྤོ་འགྱོ་མི་ལུ་བརྟེན་ ཉམས་སོ་ནུག་ཟེར་ཨིན་པས།  
བསམ་གྲུབ་ལྗོངས་མཁར་གྱི་ རྒྱལ་ཡོངས་ཚོགས་སྡེའི་འཐུས་མི་དང་ རྒྱལ་ཡོངས་ཚོགས་སྡེའི་ཁྲི་འཛིན་འོགམ་ འཇིགས་མེད་དབང་ཕྱུག་གིས་ སླབ་མིའི་ནང་ མི་རབས་༣ གྱི་ཧེ་མར་ ཁོ་རའི་ཨ་རྒས་ཀྱིས་ ཨ་རུ་ན་ཅཱལ་པར་དེཤ་ལས་ ལྷབ་འོང་སྟེ་ གཡུས་ཁ་ལུ་འཛིན་སྐྱོང་སྤེལ་ཡོད་རུང་ དུས་ཅི་ གཡུས་ཁའི་མཉམ་རོགས་དང་ ན་གཞོན་སློབ་ཕྲུག་ཚུ་ལུ་བརྟེན་ ལོག་ཉམས་སྲུང་ཞུ་ཚུགས་ཡོདཔ་ལས་ བསམ་རྫོགས་ཡི་ཟེར་ཨིན་པས།  
ལོ་ངོ་༥༠ ལྷགཔ་ཅིག་གི་རིང་ འཆམ་རྐྱབ་པའི་ཁར་ སློབ་སྟོན་པ་ སྐྱེས་ལོ་༦༩ ལང་མི་ ཇོ་མོ་བསྟན་འཛིན་གྱིས་ སླབ་མིའི་ནང་ མི་ལོ་༣༠༠ ལྷགཔ་ཅིག་གི་རིང་ གཡུས་ཚན་དེ་ནང་ དགའ་སྐྱིད་ཀྱི་ངང་ལུ་ སྤྲོ་བ་ལེན་མི་འཆམ་དེ་ ཉམས་སོང་སྟེ་ ལོ་༢༠ ལྷགཔ་ཅིག་ལང་བའི་ཤུལ་ གཞུང་གཡོགཔ་དང་ ན་གཞོན་ཚུ་གིས་ ད་རིས་ ལོག་ཉམས་སྲུང་འབད་ནི་ འགོ་བཙུགས་ནི་དེ་གིས་ སེམས་དགའ་ཡི་ཟེར་ཨིན་པས། གཏམ་རྒྱུས་ལས་འབད་བ་ཅིན་ བོད་ལུ་ གྲུབ་ཐོབ་ཐང་སྟོང་རྒྱལ་པོ་གིས་ ཨ་ལྕེ་ལྷ་མོའི་འཆམ་༨༢ བརྩམས་དགོ་མི་དེ་ ག་དེ་སྦེ་ཨིན་ན་ཟེར་བ་ཅིན་ སངས་རྒྱས་བཅོམ་ལྡན་འདས་ དག་པའི་སྐྱེ་བ་༥༠༠ དང་ མ་དག་པའི་སྐྱེ་བ་༥༠༠ ལེན་མི་ལས་ དག་པའི་སྐྱེ་བ་ལེན་མི་ལུ་ གཞི་བཞག་སྟེ་འདུག།  
དེ་ཡང་ དག་པའི་སྐྱེ་བའི་སྐབས་ སངས་རྒྱས་ཀྱིས་ ཆོས་རྒྱལ་ནོར་བཟང་སྦེ་ བཞུགས་ཡོདཔ་ལས་ གྲུབ་ཐོབ་ཀྱིས་ ཆོས་རྒྱལ་ནོར་བཟང་གི་རྣམ་ཐར་ལུ་ གཞི་བཞག་སྟེ་ བརྩམས་གནང་ནུག།  
ཆོས་རྒྱལ་ནོར་བཟང་གི་ རྣམ་ཐར་ནང་འབད་བ་ཅིན་ ལྷོ་ཕྱོགས་རི་ལྡན་རྒྱལཔོ་ཕྱུགཔོ་སྦེ་བཞུགསཔ་ད་ དཀོན་མཆོག་གསུམ་ལུ་ ཞབས་ཏོག་དང་ གནས་བདག་ཞི་བདག་ཚུ་ལུ་ བསངས་གསོལ་ཁ་མཆོདཔ་ཚུ་ མ་ཕུལ་ནི་དེ་གིས་ བྱིན་རླབས་གནང་མི་ ཀླུ་མོ་བརྒྱ་དང་བརྒྱད་ འགྲོས་ཀྱིས་སྦེ་ བསངས་དང་གསོལ་ཁ་དང་ མཆོདཔ་ཕུལ་མི་ བྱང་ཕྱོགས་རྒྱལ་པོའི་མངའ་ལྡན་འོག་ལུ་ སྤོ་བཤུད་འབད་ནུག་ཟེར་ཨིན་པས།  
ལྷོ་ཕྱོགས་རྒྱལ་པོ་གིས་ བསྔགས་པ་ཧཱུཾ་ལས་མེ་འབར་ལུ་ བྱང་ཕྱོགས་ལས་ ཀླུ་མོ་བརྒྱ་དང་བརྒྱད་ལོག་ བཀུག་ཚུགས་པ་ཅིན་ རྒྱལ་ཁབ་ཕྱེད་ཀ་ སྤྲོད་ནི་ཨིན་ཟེར་ སླབ་ཞིནམ་ལས་ བྱང་ཕྱོགས་རྒྱལ་ཁབ་ལུ་ཡོད་མི་མཚོ་ནང་ བསྔགས་བཏབ་སྟེ་ ཆུ་སྐམ་སེམས་ཅན་ག་ར་ཤི་བའི་སྐབས་ ཉ་པ་ཉལ་ས་ལས་ གཉིད་ཚོར་ དེ་ལས་ དམག་རྐྱབ་སྟེ་ བསྔགས་པ་བསད་བཏང་ནུག། ནོར་བཟང་དང་ ཉ་པ་ དེ་ལས་ ཉ་རོགས་༣ གྱི་གཙོས་མི་ཚུ་དང་ དམག་རྐྱབ་མི་དེ་ ཡབ་ཆེན་དང་ ཆོས་རྒྱལ་ནོར་བཟང་དམགཔ་ལུ་བྱོན་པའི་སྐབས་ ཨ་ཁུ་ཁྲོ་ཐུང་གི་ དམག་དཔོན་ཚུ་གིས་ བུམོ་མཛེས་ལྡན་ལྷ་མོ་ལུ་ དམག་རྐྱབ་པར་འོངམ་ད་ ཆོས་རྒྱལ་ནོར་བཟང་གི་ ཡུམ་ཆེན་ ཨ་ནེ་དེ་ བཙུནམོ་ མཛེས་ལྡན་ལྷ་མོའི་རྒྱབ་ལས་ཐོན་ཏེ་ དམག་རྐྱབ་ རྒྱལ་ཁ་ཐོབ་པའི་ཚུལ་སྟོནམ་ཨིན་པས།  
སྨྱུར་མགོན་ཟེར་ ཞལ་འབགཔ་ཕྱེད་ཀ་དཀརཔོ་དང་གནགཔོ་ རྐངམ་གཅིག་ལུ་ ལྷམ་དང་ རྐངམ་གཅིག་ལུ་ ལྷམ་མེདཔ་སྦེ་ ཐོན་སྲོལ་ཡོད་མི་དེ་ གླིང་གེ་ར་རྒྱལ་པོ་ལུ་ དཔེ་དྲང་སྟེ་བཟོ་ནུག་ཟེར་ ཨིན་པས།  
གླིང་གེ་སར་རྒྱལ་པོ་མཆོག་ དམག་རྐྱབ་པར་འགྱོ་བའི་སྐབས་ བཙུནམོ་ཤེལ་ལྕམ་སྒྲོལ་མ་གིས་ ཧོར་དགུང་སངས་རྒྱལཔོ་དང་ དམ་ཚིག་ཤོར་ཡོདཔ་ལས་ གཟུགས་ཕྱེད་ཀ་དཀརཔོ་དེ་ གླིང་གེ་སར་རྒྱལ་པོ་ལུ་ དམ་ཚིག་དང་ ཕྱེད་ཀ་ནགཔོ་དེ་ ཧོར་དགུང་སངས་རྒྱལ་པོ་ལུ་ཡོད་ཟེར་ བརྡ་སྟོནམ་ཨིན་པས།  
ཧོར་དགུང་སངས་རྒྱལ་པོའི་ སྲས་འཁྲུངས་མི་དེ་ གླིང་གེ་སར་རྒྱལ་པོ་གིས་ བསད་ནིའི་དོན་ལུ་ དམག་རྐྱབ་མི་དེ་ འཆམ་གྱི་སྐབས་ ཉ་པ་དེ་ ཧོར་དགུང་སངས་རྒྱལཔོ་དང་ ནོར་བཟང་དེ་ གླིང་གེ་སར་རྒྱལཔོ་ དེ་ལས་ སྨྱུར་དགོན་ཐོན་མི་དེ་ ཡིད་འཕྲོག་ལྷ་མོ་བཟུམ་སྦེ་ གཞི་བཞག་ཡོདཔ་ད་ གལ་སྲིད་ ཨ་ལོ་མ་ཆགས་མི་ ཨམ་སྲུ་ཚུ་གིས་ ཞུ་ཚུགས་པ་ཅིག་ ཨ་ལོའི་དངོས་གྲུབ་གནངམ་ཨིན་ཟེར་ཨིན་པས། དེ་བཞིན་དུ་ ལོ་རྒྱུ་གཞན་ཅིག་ལས་འབད་བ་ཅིན་ སངས་རྒྱས་གཉིས་པ་ ཨྱོན་གུ་རུ་རིན་པོ་ཆེ་གིས་ བོད་བསམ་ཡས་བཞེངས་ནིའི་དོན་ལུ་ ས་འདུལ་བའི་སྐབས་ གུ་རུ་རིན་པོ་ཆེ་གི་ ལག་པའི་སེན་མོ་༥ ལུ་སྤྲུལ་ཏེ་ ལྷ་འདྲེ་ཚུ་ དམ་ལུ་བཏགས་མི་དང་ ཆོས་རྒྱལ་ནོར་བཟང་གི་རྣམ་ཐར་ལུ་ གཞི་བཞག་སྟེ་ དུས་རབས་༡༤ པའི་ནང་ གྲུབ་ཆེན་ཐང་སྟོང་རྒྱལ་པོ་གིས་ འགོ་དང་པ་ བོད་རྒྱལ་ཁབ་ལུ་སྦེ་ ཨ་ལྕེ་ལྷ་མོའི་འཆམ་༨༢ དེ་ཅིག་ གསར་བརྩམས་གནང་ནུག་ཟེར་ཨིན་པས།  
གྲུབ་ཆེན་ཐང་སྟོང་རྒྱལ་པོ་མཆོག་གིས་ བོད་ལུ་སྦེ་ ཨ་ལྕེ་ལྷ་མོའི་འཁྲབ་གཞུང་གནང་ཐོག་ལས་ ལྕགས་ཀྱི་བསོད་སྙོམས་ཚུ་ལྷང་སྟེ་ མི་དང་སེམས་ཅན་ཚུ་གི་དོན་ལུ་ འགོ་དང་པ་ ལྕགས་ཀྱི་ཟམ་ཅིག་ བཞེངས་གནང་ཡོད་པའི་ཁར་ དེ་གི་ཤུལ་ལས་ འབྲུག་རྒྱལ་ཁབ་ནང་ འཁྲབ་གཞུང་དེ་ དར་ཁྱབ་སོང་ཡོདཔ་སྦེ་ འདས་པའི་དྲི་ལན་ལུ་ ཚེ་འདས་ཞིབ་འཚོལ་འགོ་དཔོན་ ཀུན་བཟང་རྡོ་རྗེ་གིས་ སླབ་ཡོདཔ་ཨིན།  
བོད་དང་ འབྲུག་རྒྱལ་ཁབ་ནང་ ལྕགས་ཟམ་༥༨ རྐྱབ་གནང་མི་ ལྕགས་ཟམ་དབང་པོ་ ཡང་ཅིན་ གྲུབ་ཆེན་ཐང་སྟོང་རྒྱལ་པོ་གིས་ ཨ་ལྕེ་ལྷ་མོའི་འཁྲབ་གཞུང་དེ་ མཛད་ནུག།  
འཆམ་གྱི་སྐབས་ ཆོས་རྒྱལ་ནོར་བུ་བཟང་པོ་དེ་ བྱང་ཕྱོགས་སྔ་ལྡན་གྱི་རྒྱལཔོ་ནོར་ཆེན་གྱི་ སྲས་དང་ ཡུམ་ཆེན་དེ་ ཨ་ནེམོ་ ཀླུ་མོ་སྣ་ཚོགས་སྐྱེས ལྷ་མོ་དེ་ ཡིད་འཕྲོག་ལྷ་མོ་ ཉ་པ་སྤང་ལེབ་འཛིན་པ་དེ་ ལྷོ་ཕྱོགས་རྒྱལ་པོ་རིག་ལྡན་ བླམ་ཅོ་ཆོས་ཉིད་ཧ་རི་དེ་ བྱང་ཕྱོགས་རྒྱལ་པོ་ནོར་ཆེན་གྱི་ རྩ་བ་བླམ་ དེ་ལས་ བསྔགས་པ་དེ་ ཧཱུཾ་ལས་མེ་འབར་ཚུ་གིས་ ཐོན་ཡོདཔ་ཨིན། བསྟན་འཛིན་དབང་ཕྱུག་གིས་ སླབ་མིའི་ནང་ ད་རེས་ནངས་པའི་ ན་གཞོན་ཚུ་གིས་ ལམ་ལུགས་སྲོལ་ཤེས་དགོ་མི་དེ་ཡང་ དུས་རབས་༢༡ པའི་ནང་ ཕམ་བཟངམོ་ཚུ་གིས་ བདག་འཛིན་འཐབ་བཞག་མི་ལམ་སྲོལ་ཚུ་ དུས་རབས་དང་བསྟུན་ ཕྱིའི་རྒྱལ་ཁབ་ལས་ཕར་ ལམ་ལུགས་སྲོལ་སོར་གྱུར་བའི་སྐབས་ རང་སོའི་ལམ་ལུགས་སྲོལ་ཡང་ སོར་འགྱུར་ནིའི་ཉེན་ཁ་ཚབས་ཅན་ཡོད་མི་ལུ་བརྟེན་ཨིན་ཟེར་ཨིན་པས།  
དུས་རབས་༢༡ པའི་ ཡོན་ཏན་ལྷབ་ཐངས་དང་ རིག་པ་ཡང་ དུས་མཐུན་འགྱོ་དོ་ཡོདཔ་ལས་ ལྟ་བྱ་མཐོང་བྱ་དང་ མནོ་བསམ་བཏང་ཐངས་འགྱུར་འགྱོ་བའི་སྐབས་ རང་གི་ལུགས་སྲོལ་ཚུ་ བྱང་ནི་འགོ་བཙུགསཔ་ཨིན་ཟེར་ཨིན་པས།  
སྟོན་པ་རྡོ་རྗེ་གདན་མ་བཞེངས་མི་ བླམ་ཚེ་རིང་དབང་འདུས་ཀྱིས་ སླབ་མིའི་ནང་ ནང་པ་སངས་རྒྱས་སྟོན་པའི་ཆོས་ལུགས་དར་ཞིང་རྒྱས་ཐབས་དང་ ནང་པའི་རྒྱལ་ཁབ་ཨིན་པའི་ར་ཁུངས་ ལམ་སྲོལ་ཕྱུག་པའི་རྒྱལ་ཁབ་ཀྱི་ ལྟ་བ་དང་གཞི་རྩ་ཚུ་ རྩ་བརྟན་སྦེ་བཞག་ནི་ལུ་ དམིགས་བསལ་དུ་ མི་དབང་མངའ་བདག་རིན་པོ་ཆེ་མཆོག་དང་ སྐྱབས་རྗེ་ རྗེ་མཁན་རིན་པོ་ཆེ་མཆོག་གཉིས་ཀྱིས་ ཕྱག་ལཱ་ག་ཅི་ར་མཛད་རུང་ རྟག་དང་རྟེན་འབྲེལ་ཕུན་སུམ་ཚོགསཔ་སྦེ་ མཛད་ཡོདཔ་ལས་ རང་སོའི་ལུགས་སྲོལ་མ་ཉམས་པར་བཞག་ནིའི་འགན་ཁུར་དེ་ འབགཔ་དགོཔ་གལ་ཆེ་ཟེར་ཨིན་པས།  
ནང་སྲིད་དང་སྲོལ་འཛིན་ལྷན་ཁག་གི་ བློན་པོ་ ཤེས་རབ་རྒྱལ་མཚན་གྱིས་ གསུངས་མིའི་ནང་ ད་ལྟོ་ཚུན་ རྒྱལ་ཁབ་མཐའ་དབུས་མེད་པའི་ མི་སྡེ་དང་ གཡུས་ཕྱོགས་ ལུང་ཕྱོགས་ཚུ་ནང་ འཛིན་སྐྱོང་སྤེལ་བཞིན་དུ་ཡོད་པའི་ ལུགས་སྲོལ་བཟང་པོ་ཚུ་ མི་ཉམས་གོང་འཕེལ་བཏང་སྟེ་བཞག་མི་ལུ་ གཞུང་གི་ཧོངས་ལས་ བཀྲིན་དགའ་ཚོར་སྦོམ་ཡོད་ཟེར་ཨིན་པས། ད་ལྟོ་ཚུན་ གཞུང་གིས་ འབྲེལ་གཏོགས་འབད་དེ་ ལུང་པའི་ལུགས་སྲོལ་ཚུ་ བདག་འཛིན་འབད་ནི་དང་ འཛིན་སྐྱོང་སྤེལ་བའི་སྲོལ་མེདཔ་བཞིན་དུ་ གཞུང་གིས་ འབད་དགོ་མནོ་རུང་ མ་དངུལ་གྱི་ཚ་གྱང་ཡོདཔ་ལས་ དཔེར་ན་ ཡོངས་གྲགས་ལུ་ ཤིང་མཁར་ལའུ་རི་རྒེད་འོག་ནང་ རྐྱབ་སྲོལ་ཡོད་པའི་ ཨ་ལྕེ་ལྷ་མོའི་འཆམ་དེ་ གཡུས་ཁའི་མི་སེར་དང་ ཞི་གཡོགཔ་ དེ་ལས་ ན་གཞོན་ཚུ་གིས་ ཉམས་ཉེན་ལྷོད་མི་དེ་ ལོག་ཉམས་སྲུང་འབད་ནི་གཞི་བཙུགས་མི་དེ་ རྒྱལ་ཡོངས་ཀྱི་ མི་སེར་ཡོངས་ལུ་ མིག་དཔེ་དང་ ལམ་སྟོན་བཟུམ་ཅིག་ཨིན་ཟེར་ བློན་པོ་གིས་ གསུངསམ་ཨིན་པས།  
གལ་སྲིད་ ལུང་པ་སོ་སོའི་ ལམ་ལུགས་སྲོལ་ཚུ་ མ་དང་སྤུ་ལས་ རྩ་མེད་འགྱོ་ནི་གུ་ ལྷོད་སོང་པ་ཅིན་ འབྲུག་གཞུང་གིས་ ཉམས་སྲུང་དང་ ཉེན་སྲུང་གི་དོན་ལུ་ འཆར་གཞི་ལས་རིམ་དང་ སྲིད་བྱུས་ཚུ་ བརྩམ་ནིའི་སྲོལ་ཡོད་ཟེར་ཨིན་པས། བསམ་གྲུབ་ལྗོངས་མཁར་ཀརྨ་གླིང་སློབ་གྲྭ་གོང་མའི་ སློབ་རིམ་༡༢ པ་མཐར་འཁྱོལ་མི་ སེངྒེ་དབང་ཕྱུག་གིས་ སླབ་མིའི་ནང་ དུས་ཡུན་ཐུང་ཀུ་ཅིག་ནང་ འཆམ་གྱི་ལེའུ་དང་ ཞབས་ཁྲ་ཚིག་ དེ་ལས་ འཐེན་ཐང་ཚུ་ ཤེས་ནི་ལུ་དཀའ་ངལ་ཡོདཔ་མ་ཚད་ རང་དབང་གི་འཆམ་ཆས་ཚུ་ མེད་པའི་དཀའ་ངལ་དང་ ན་གཞོན་ཚུ་ དུས་ཚོད་མ་འཐོབ་པའི་དཀའ་ངལ་ལུ་བརྟེན་ ཚ་གྱང་ཡོད་ཟེར་ཨིན་པས།  
འཆམ་སློབ་པདྨ་བཟང་པོ་གིས་ སླབ་མིའི་ནང་ གཡུས་ཁའི་ན་གཞོན་ཚུ་ ཡོན་ཏན་ལྷབ་སྦྱང་འབད་ཞིནམ་ལས་ ལོག་གཡུས་ཁ་ལྷོད་མ་ཚུགས་མི་དང་ ན་གཞོན་ཚུ་གིས་འབད་རུང་ འཆམ་ལྷབ་ནི་ལུ་ སྤྲོ་བ་ཐེབས་སྦེ་བསྐྱེད་མ་བཏུབ་མི་ གཡུས་ཁ་གུང་སྟོང་འཐོན་མི་ དེ་ལས་ འཆམ་ལེའུ་དང་ ཞབས་ཁྲ་ཤེས་མི་ཚུ་ཡང་ ལོ་ན་རྒས་པའི་བཏབ་ཀྱིས་ ཉེན་སྲུང་དང་ གཉེར་སྲུང་འབད་ནི་ལུ་ གདོང་ལེན་སྦོམ་འདུག་ཟེར་ཨིན་པས།  
ཨིན་རུང་ དུས་ཅི་ལས་ ཞི་གཡོགཔ་ཚུ་གིས་ འགོ་ཁྲིདཔ་ཐོག་ལས་ ཉམས་སྲུང་གི་འཆར་གཞི་དང་ ལས་རིམ་བཟོ་མི་ལུ་བརྟེན་ སྤྱིར་བཏང་རྒྱལ་ཁབ་དང་ མི་དབང་མངའ་བདག་རིན་པོ་ཆེ་མཆོག་གི་ དགོངས་གཏེར་འགྲུབ་ཐབས་ལུ་ ཕྱག་ཕྱིད་ཞབས་ཏོག་དང་ དམིགས་བསལ་དུ་ ལམ་སྲོལ་དེ་ གཡུས་ཁའི་དོན་ལུ་ སྲོག་ཤིང་བཟུམ་སྦེ་ གནས་ཚུགས་ནི་མས་ཟེར་ཨིན་པས། གཡུས་ཁར་ ཆརཔ་རྐྱབ་མ་བཏུབ་པའི་སྐབས་ འཆམ་རྐྱབ་ད་ ཆརཔ་རྐྱབ་ནི་དང་ ཨ་ལོ་མེད་པའི་ ཕམ་ཚུ་གིས་ ཨ་ལོའི་དངོས་གྲུབ་ཞུ་ སངས་རྒྱས་ཀྱི་བསྟན་པ་འཛིན་སྐྱོང་སྤེལ་ཚུགས་ནི་ ཕྱིའི་ལྟ་བཤལཔ་ལུ་བརྟེན་ དཔལ་འབྱོར་གོང་འཕེལ་གཏང་ནི་ རྒྱལ་ཁབ་ཀྱི་ཞི་བདེ་དང་ སྲུང་སྐྱོབ་ཚུ་ཡང་ འཆམ་དེ་ལུ་བརྟེན་ འབྱུང་ཚུགསཔ་ཨིན་ཟེར་ཨིན་པས།  
དེ་བཟུམ་སྦེ་ རྩ་ཁྲིམས་ཆེན་མོའི་རྩ་ཚན་༤ པའི་དོན་ཚན་༡ པའི་ནང་ རྒྱལ་ཁམས་ཀྱིས་ མི་སྡེ་དང་ མི་སེར་གྱི་ལམ་སྲོལ་འཚོ་བ་འབྱོར་ཐབས་ལུ་ དྲན་རྟེན་དང་ སྒྱུ་རྩལ་ ཡང་ཅན་ རྒྱལ་རབས་ཅན་གྱི་ས་ཁོངས་དང་ ཅ་དངོས་ རྫོང་གཞིས་ ལྷ་ཁང་ དགོན་སྡེ་ རྟེན་གསུམ་ གནས་ སྐད་ཡིག་ རྩོམ་རིག་ སྒྲ་དབྱངས་ མཐོང་སྣང་གི་སྒྱུ་རྩལ་ ཆོས་ལུགས་བརྩིས་པའི་ རྒྱལ་ཁབ་ཀྱི་ སྲོལ་རྒྱུན་གྱི་ལམ་སྲོལ་དེ་ གཉེར་སྲུང་དང་ ཉེན་སྐྱོབ་ ཡར་སྤེལ་དོན་ལུ་ བརྩོན་ཤུགས་བསྐྱེད་དགོ་པའི་ དགོངས་དོན་ཡང་ འགྲུབ་ཚུགསཔ་ཨིན་ཟེར་ བཤདཔ་ཨིན་པའི་གནས་ཚུལ།

༉ ད་རེས་ནངས་པར་ རྒྱལ་ཁབ་ནང་ ནད་རིགས་མ་འདྲཝ་ ལེ་ཤ་ཐོན་པའི་བསྒང་ལས་ འདི་དང་བསྟུན་པའི་ དྲུང་འཚོ་ཚུ་ཡང་ མེད་ཐབས་མེདཔ་ཅིག་ལུ་ གྱུར་ཡོདཔ་ལས་ རྒྱལ་ཁབ་ཀྱི་ གནས་སྟངས་འདི་ ག་ཅི་བཟུམ་ཅིག་ནང་ ལྷོད་ཡོདཔ་ཨིན་ན་ བརྟག་ཞིབ་འབད་དགོཔ་འདུག།  
དེ་ཡང་ ག་དེ་སྦེ་སྨོ་ཟེར་བ་ཅིན་ གཞུང་གིས་ ཐུགས་བཞེད་རྒྱ་ཆེ་ས་ལས་གནང་སྟེ་ གསོ་བའི་འཕྲོད་བསྟེན་གྱི་དོན་ལུ་ སྨན་ཁང་ཚུ་ ཆེ་འབྲིང་ཆུང་གསུམ་སྦེ་ གཞི་བཙུགས་འབད་དེ་ཡོདཔ་ད་ སྨན་ཁང་ཚུ་ ག་ནི་བ་ ལེགས་ཆ་དང་ལྡནམ་སྦེ་ བཟོ་སྐྲུན་འབད་བའི་ཤུལ་ལུ་ དེ་ནང་ ལག་ལེན་འཐབ་མི་ དྲུང་འཚོ་མཁས་མཆོག་ཚུ་ཡང་ དགོཔ་ངེས་བདེན་ཅིག་ལུ་གྱུར་ནུག།  
དེ་འབདཝ་ད་ སྤྱིར་བཏང་དྲུང་འཚོ་གི་ ཤེས་ཡོན་སྦྱང་མི་ ལེ་ཤ་ཡོད་པའི་གྲས་ལས་ དམིགས་བསལ་གྱི་ དྲུང་འཚོ་མཁས་མཆོག་ཅན་ དག་པ་ཅིག་མ་གཏོགས་ རྒྱལ་ཁབ་ནང་མིན་འདུག།  
དྲུང་འཚོ་མཁས་མཆོག་ལངམ་མེད་པའི་ དཀའ་ངལ་རྐྱངམ་གཅིག་མེན་པར་ སྤྱིར་བཏང་དྲུང་འཚོ་ཡང་ ལངམ་མེད་པའི་ ལོ་རྒྱུས་འདུག།  
རྒྱལ་ཁབ་ཀྱི་མི་རློབས་ ལོ་བསྟར་བཞིན་དུ་ ཡར་འཕར་འགྱོ་མི་ལུ་བརྟེན་ ནདཔ་གི་གྱངས་ཁ་ཡང་ འདས་པའི་ལོ་ངོ་བཅུ་ཕྲག་དང་ཕྱདཔ་ད་ ལོག་ལྟབ་ཀྱིས་ ཡར་སེང་སོང་ཡོདཔ་ད་ ནདཔ་གི་གྱངས་ཁ་ ཡར་འཕར་འགྱོ་བའི་བསྒང་ལས་ དྲུང་འཚོ་མ་ལང་པའི་དཀའ་ངལ་ འཐོན་ནི་དེ་ རང་བཞིན་ཅིག་འབདཝ་ལས་ ད་ལྟོའི་གནས་སྟངས་ནང་ བཟུམ་ཅིག་འབད་བ་ཅིན་ དྲུང་འཚོ་མཁས་མཆོག་རེ་གིས་ ནདཔ་༨,༠༠༠ དེ་རེ་ བརྟག་ཞིབ་འབད་དགོཔ་ཨིན་མས།  
དྲུང་འཚོ་མཁས་མཆོག་ ལངམ་མེད་པའི་ དཀའ་ངལ་ཡོད་མིའི་གུ་ འདས་པའི་ལོ་ལྔ་གི་ནང་ དྲུང་འཚོ་མཁས་མཆོག་༥ དགོངས་ཞུ་འབད་ཡོདཔ་ད་ རྩིས་བཀོད་ལྟར་དུ་འབད་བ་ཅིན་ ལོ་བསྟར་བཞིན་དུ་ དྲུང་འཚོ་མཁས་མཆོག་རེ་གིས་ དགོངསམ་ཞུ་སྟེ་ འགྱོ་དོ་ཡོདཔ་ཨིན་མས།  
དྲུང་འཚོ་མཁས་མཆོག་ ལ་ལོ་ཅིག་ དགོངས་ཞུ་འབད་མི་དེ་ཡང་ ཕྱི་རྒྱལ་ལུ་ གོ་སྐབས་ལེགས་ཤོམ་ཐོབ་མི་ལུ་བརྟེན་ཨིན་རུང་ དྲུང་འཚོ་མང་ཤོས་ར་ གཞུང་གིས་ བློ་གཏད་ཐོག་ལས་ ཟད་འགྲོ་སྦོམ་བཏང་སྟེ་ དྲུང་འཚོའི་ཤེས་ཡོན་སྦྱང་བཅུག་པའི་མཐའ་མར་ རྒྱལ་ཁབ་དང་ མི་སེར་ལུ་ ཕྱག་ཞུ་ནི་ འགོ་བཙུགསཔ་ཅིག་ར་ ཕྱི་རྒྱལ་གྱི་ དྲུང་འཚོ་དང་ དོ་འགྲན་ཐོག་ ཐོབ་ལམ་གྱི་ རིམ་བཀོད་འབད་མི་དེ་ དུམ་གྲ་ཅིག་ རྒྱབ་འགལ་བཟུམ་སྦེ་ཚོརཝ་མས།  
འདི་བཟུམ་མའི་ གནས་སྟངས་ནང་ གཞུང་གི་ཁ་ཐུག་ལས་འབད་རུང་ དྲུང་འཚོ་མཁས་མཆོག་ཚུ་ བདག་སྲུང་འབད་ནིའི་ དུས་ཚོད་རན་ཡོདཔ་ད་ དྲུང་མཚོ་ཚུ་ དགོངས་ཞུ་འགྱོ་མིའི་ རྒྱུ་རྐྱེན་ཅིག་ དངུལ་ཕོགས་དང་ འཐུས་ ཐོབ་ལམ་ལེགས་ཤོམ་ མེད་མི་ལུ་བརྟེན་ཨིན་པ་ཅིན་ ལྷན་ཁག་དང་ རྒྱལ་གཞུང་ཞི་གཡོག་ལྷན་ཚོགས་ཀྱིས་ ཐབས་བྱུས་བཏོན་དགོཔ་དེ་གལ་ཆེ།  
གལ་སྲིད་ རྒྱལ་གཞུང་ཞི་གཡོག་ལྷན་ཚོགས་ཀྱི་ ཞི་གཡོག་པའི་ བཅའ་ཡིག་དང་ སྒྲིག་གཞི་དང་ འཁྲིལ་དགོ་པ་ཅིན་ མ་འོངས་པ་ལུ་ དྲུང་འཚོ་མཁས་མཆོག་ཚུ་ བདག་སྲུང་འབད་ཚུགས་པར་ ལཱ་ཁག་འོང་ནི་ཨིནམ་ལས་ དྲུང་འཚོ་ཚུ་ རང་གི་རྒྱལ་ཁབ་ནང་ར་ ལཱ་འབད་ནི་ལུ་ སྤྲོ་བ་དང་ སེམས་ཤུགས་འབྱུང་ཚུགས་པའི་ ཐབས་ལམ་བཏོན་དགོཔ་འདུག་ཟེར་ ཞུ་ནི་ཨིན།

༉ ལྷུན་རྩེ་རྫོང་ཁག་གི་ གཡུས་ཚན་མང་ཤོས་ཅིག་ནང་ ཕྱྭ་ཟེར་མི་ བོན་ལྷ་གསོལ་མཆོད་ཀྱི་ དུས་སྟོན་བརྩི་སྲོལ་ཡོད་རུང་ སྒང་ཟུར་རྒེད་འོག་ གནས་གཡུས་ཚན་ནང་འབད་བ་ཅིན་ གནས་པའི་ཕྱྭ་དེ་ གཞན་དང་མ་འདྲཝ་སྦེ་ བརྩིཝ་ཨིན་པས།  
ཨིན་རུང་ དུས་ཀྱི་འཕོ་འགྱུར་དང་ འཛམ་གླིང་གཅིག་གྱུར་འགྱོ་བའི་ ནམ་དུས་ལུ་ ན་གཞོན་ཚུ་གིས་ བོན་མཆོད་ཕ་བརྒྱུད་བུ་བརྒྱུད་སྦེ་ གཞི་འཛིན་འབད་ནི་ལུ་ སྤྲོ་བ་མི་བསྐྱེད་དོ་ཡོདཔ་ཨིན་པས།  
གནས་དགོན་པ་ལས་ སྐྱེས་ལོ་༦༣ ལང་མི་ ཚེ་རིང་དཔལམོ་གིས་ སླབ་མིའི་ནང་ ཧེ་མ་ མོ་ར་ ན་ཆུང་སྦེ་སྡོདཔ་ད་ ན་གཞོན་ཚུ་གིས་ བཅའ་མར་གཏོགས་ནི་ཡོད་རུང་ ད་རེས་ནངས་པར་ ངོ་ཚཝ་མས་ཟེར་སླབ་སྟེ་ དང་འདོད་བསྐྱེད་མི་བཏུབ་པས་ཟེར་ཨིན་པས།  
མོ་གིས་འབད་བ་ཅིན་ ད་ལྟོ་ ཕྱྭ་གི་ལེའུ་བསྒྱུར་མི་ རྒན་རྒས་ཙང་ཙ་ཨིནམ་ལས་ མ་འོངས་པ་ལུ་ ཁོང་གི་ ལམ་སྲོལ་དེ་ བདག་འཛིན་འབད་མི་ མི་འོང་ནི་ཨིན་པའི་ ཚ་གྱང་ཡོད་ཟེར་ཨིན་པས།  
ལེའུ་བསྒྱུར་ཐངས་ཀྱི་ སློབ་སྟོན་འབད་མི་ གཞི་རྟེན་ཤེས་ཡོན་སློབ་སྟོན་པ་བགྲེསཔ་ སྐྱེས་ལོ་༥༩ ལང་མི་ ཕུན་ཚོགས་རབ་བརྟན་གྱིས་ སླབ་མིའི་ནང་ ཕྱྭ་རྐྱབ་མིའི་ གྱངས་ཁ་ཡང་ མར་འབབ་འགྱོཝ་མས་ཟེར་ཨིནམ་ད་ མ་གཞི་ ཕྱྭ་རྐྱབ་མིའི་གྱངས་ཁ་ གཏན་འཁེལ་མེད་རུང་ ཉུང་ཤོས་༢༥ དེ་ཅིག་ འོང་ནི་ཡོདཔ་ལས་ ད་རེས་ མི་གྲངས་༡༢ དེ་ཅིག་མ་གཏོགས་ མིན་འདུག་ཟེར་ བཤདཔ་ཨིན་པས།  
གནས་ཚོགས་པ་ པདྨ་ཚེ་བརྟན་གྱིས་ ཕྱྭ་གི་སྦྱིན་བདག་དེ་ སྔར་སྲོལ་དང་འཁྲིལ་ གནས་སྣག་ཚང་གི་ བཟའ་ཚང་གིས་ར་ འབད་དགོཔ་མ་ཚད་ ཁྱབ་བདག་གི་རིགས་ཚུ་ཡང་ ཁོང་ར་གིས་ འཚོལ་དགོཔ་བཞིན་དུ་ དུས་སྟོན་ནང་ འབྲེལ་གཏོགས་འབད་མི་ཚུ་ལུ་ ཐོབ་ཐངས་དང་འཁྲིལ་ བཞེས་སྒོ་ཚུ་ཡང་ ལྟོ་བྲེ་གིས་འཇལ་ཏེ་ བྱིན་དགོ་ཟེར་ སླབ་ཨིན་པས།  
ཚོགས་པ་གིས་འབད་བ་ཅིན་ འདས་པའི་ལོ་ཚུ་ནང་ ཕྱྭ་དེ་ མི་སེར་མང་གིས་ རྩིས་སྤྲོད་ལེན་གྱི་ལོ་རྒྱུས་ སླབ་ཡོད་རུང་ ཉན་མ་བཏུབ་མི་དེ་ ཁྱིམ་གུང་གཞན་ཚུ་ ཧེ་མ་ སྣག་ཚང་གི་འོག་ལུ་ ལཱ་འབད་སྡོད་དེ་ ས་གཞིས་མེད་མི་ལུ་བརྟེན་ཨིན་པས།  
ཨིན་རུང་ ལམ་སྲོལ་དེ་ ཉམས་སྲུང་གི་དོན་ལུ་ འཕྲལ་ཁམས་ཅིག་ཁར་ སྒང་ཟུར་རྒེད་འོག་བདག་སྐྱོང་གིས་ གྱོན་ཆས་ཀྱི་ རྒྱབ་སྐྱོར་འབད་ཡོདཔ་མ་ཚད་ དུས་ཅི་ འབྲུག་རྒྱང་བསྒྲགས་ལས་འཛིན་གྱིས་ དངོས་གསལ་གློག་བརྙན་ཅིག་ཡང་ བཟོ་ཡོདཔ་ཨིན་པས།  
རྫོང་ཁག་ལམ་སྲོལ་འགོ་དཔོན་ ཀརྨ་བཟང་མོ་གིས་ སླབ་མིའི་ནང་ གནས་པའི་ཕྱྭ་དེ་ གཞན་དང་མ་འདྲཝ་སྦེ་ཡོདཔ་ལས་ ཉམས་སྲུང་འབད་ཐབས་ལུ་ ག་དེ་དྲག་དྲག་ རྒྱབ་སྐྱོར་འབད་དགོཔ་འདུག་ཟེར་ཨིན་པས། གནས་ཀྱི་ཕྱྭ་ གཞན་ལས་ཁྱད་དུ་འཕགས་ཚུལ་དེ་ཡང་ ཁྱབ་བདག་གི་རིགས་ ཨུམ་པ་ཟེར་ རཝ་འཕུ་མི་དང་ ཕྱྭ་མི་ཟེར་ བོན་གྱི་དཔེ་ཆ་ལྷག་མི་ ཕྱྭ་ཡངས་པ་ཟེར་ མདའ་གཞུ་འབག་སྟེ་ ལམ་སེལ་མི་ བོ་རོསི་དཔོན་ཟེར་མི་ ལེའུ་བསྒྱུར་མི་འགོ་ཁྲིདཔ་ དེ་ལས་ གཙོ་ལག་པ་ཟེར་ གཉེརཔ་ཚུ་གིས་ ཁོད་སྟོད་ལུ་ སྣམ་བུ་དམརཔོ་དང་ ཁོད་སྨད་ལུ་ སྣམ་བུ་དཀརཔོ་ མགུ་ཏོ་ཁར་ རས་དཀར་པོའི་གདུགས་བཙུགས་ དེ་ལས་ ལྷའི་བུ་དང་ལྷའི་ལྕམ་ཟེར་མི་ ཞབས་ཁྲ་རྐྱབ་མི་ ཕོ་སྐྱེས་དང་ ཨམ་སྲུ་ཚུ་གིས་ རང་ལུགས་ཀྱི་ གྱོན་ཆས་ཐགས་འཐགཔ་ཚུ་ གྱོན་ཐོག་ལས་ བརྩི་སྲུང་འབདཝ་ཨིན་པས།  
བོན་ལྷ་མཆོད་ནིའི་དོན་ལུ་ གྲ་སྒྲིག་འབདཝ་ད་ དུས་ཡུན་ཟླཝ་སྦེ་ འགོར་དོ་ཡོད་རུང་ ལས་རིམ་གཙོ་བོ་དེ་ ཉིནམ་༣ ནང་ མཇུག་བསྡུཝ་ཨིན་པས།  
དེ་ཡང་ འགོ་དང་པ་ ཟླཝ་༧ པའི་ཚེས་༡ ལུ་ ཕྱྭ་གི་དུས་ཚོད་རན་པའི་ བརྡ་མཚོན་ལུ་ ཨུམ་པ་(རཝ་འཕུ་མི)གིས་ དང་ཕུ་ལས་ཡོད་མི་ དངུལ་ཅན་གྱི་ མ་ཧེ་རཝ་འཕུ་ གྲོང་མི་ཚུ་གིས་ འཁན་པ་ཤིང་གི་ བསངས་བཏང་ཐོག་ལས་ ཆང་བཙོ་ནི་ འགོ་བཙུགསཔ་ཨིན་པས།  
ཀུར་སྟོད་པའི་ཁ་ནང་ ཆང་དེ་ ཁྲི་གདུགས་ཉི་མ་བཞིན་དུ་ཤར་ཟི་ཤོག་ཟེར་ ཆང་ལེགས་བཅུག་ཅི་ཟེར་ སྨོན་ལམ་བཏབ་སྟེ་ ལྷ་ལུ་ངོ་བོ་ངོ་ཆང་ཟེར་ ཆང་ཕུད་དེ་ ལ་ལོ་གིས་ ཧོད་ཅིག་ནང་ བཏོན་བཞགཔ་ཨིན་པས།  
ད་རུང་ རཝ་དེ་ ཕྱྭ་གི་སྦོ་ལོགས་ཁར་ ལྟེབ་སུ་ལྟེབ་སུ་ འོང་དོ་ཟེར་བའི་རྟགས་མཚན་ལུ་ རང་ཟླ་༧ པའི་ཚེས་༨ དང་༡༥ དེ་ལས་ མཇུག་ར་ཚེས་༢༠ ལུ་ འཕུ་བའི་ཤུལ་ལས་ མཇུག་མ་བསྡུཝ་ཚུན་ དྲོ་པ་ཨ་རྟག་ར་ ཁྲུས་གསོལ་འབད་ཞིནམ་ལས་ གནས་ཕྱུགཔོ་ཟེར་མི་ གནས་གཡུས་ཚན་ནང་ ཐོག་ཚད་༤ འབད་མི་ སྣག་ཚང་ནང་ གཙང་ཏོག་ཏོ་སྦེ་ བཞག་དོ་ཡོདཔ་ཨིན་པས།  
ཕྱྭ་དོག་ས་འམ་རྟིང་དཀར་སྤང་ཟེར་སར་ གཡུས་ཚན་གྱི་ལྟག་ལུ་ ཐང་སྦོམ་ཅིག་ནང་ ཙན་དན་ཤིང་ཚུ་ཡོད་སར་ གཡུས་མི་ཚུ་ འཛོམས་ཞིནམ་ལས་ ཚེམ་མཁར་ཟེར་ ལྷའི་ཕོ་བྲང་དང་ ཀཝ་༩ དང་ རྐང་ཚད་༢༢ འབད་མི་ ཤིང་དུམ་ཆུང་ཀུ་ཚུ་ ལྷ་བྱོན་ནིའི་ ཟམ་པ་བཟོ་སྟེ་ གྲ་སྒྲིག་འབདཝ་ཨིན་པས། ཕྱྭ་གི་ཉིནམ་དང་པ་དེ་ རང་ཟླ་༨ པའི་ཚེས་༡༡ ལས་ འགོ་བཙུགས་དོ་ཡོདཔ་ད་ ཚེས་༡༠ ལུ་ ལྷ་འགོ་དང་པ་ ཁོ་ལུ་ ཆགས་ནི་དེ་གིས་ མི་ག་དང་གཅིག་ཁར་ཡང་ སླ་བསྲེས་མ་བཏུབ་མི་ ཕྱྭ་ཡངས་པ་གིས་ ལག་པར་མདའ་གཞུ་འབག་སྟེ་ རྟིང་དཀར་སྤང་ལས་ ཀི་ལོ་མི་ཊར་༥ དེ་ཅིག་གི་ ས་གནས་ལུ་ རི་ཁར་ རི་གསུམ་རྩེའམ་ རྟ་ཁུ་རུ་ དེ་ལས་ ཚེ་ཞུ་ས་ཟེར་སར་ དང་ཕུའི་ལམ་བདའ་སྟེ་ ལམ་སེལཝ་ཨིན་པས།  
ཚེས་༡༡ ལུ་ ཉིནམ་དང་པའི་ནང་ ཕྱྭ་མི་དེ་གིས་ དྲོ་པ་ཧ་སག་ལོང་ཞིནམ་ལས་ གཞུ་དེ་ འཁརཝ་བཙུགས་ཏེ་ བོན་གྱི་དཔེ་ཆ་ནང་ལས་ ལྕགས་རབས་རྡོ་རབས་༢ ལྷག་ཞིནམ་ལས་ གནམ་ནངསམ་ད་ ཕྱྭ་མི་ཁོ་ར་གིས་ ཕྱྭ་ཟེར་ཞབས་ཁྲ་ལེའུ་༤ དང་༥ དེ་ཅིག་ བཏང་ཚརཝ་ད་ ཨུམ་པ་གིས་ རཝ་དེ་འཕུ་བའི་སྐབས་ ལྷའི་བུ་དང་ལྷའི་ལྕམ་ཟེར་མི་ ཞབས་ཁྲ་རྐྱབ་མི་ཚུ་གིས་ སྣག་ཚང་གི་ རྡོ་གཅལ་ནང་ ཐོན་ཞིནམ་ལས་ ལེའུ་བསྒྱུར་ཏེ་ ཞབས་ཁྲ་རྐྱབ་ནི་ འགོ་བཙུགསཔ་མས།  
ཕྱྭ་ལེའུ་༡ བཏང་ཚརཝ་ད་ ཧ་ལམ་ དྲོ་པའི་ཆུ་ཚོད་ཕྱེད་དང་༩ དེ་ཅིག་ ལང་པའི་ཤུལ་ལས་ ཨའུ་ཁ་བཟང་ཟེར་ གདོང་ཤ་བ་གཡུས་ཚན་བལྟ་སྟེ་ ནུམོ་གིས་ ཨ་ཞེམོ་ལུ་ ཁ་བཟང་འབད་བའི་ཚུལ་ ཕར་གྱི་རི་ནི་ལྕགས་ཀྱི་རི། །ཚུར་གྱི་རི་ནི་གསེར་གྱི་རི། །བར་དུ་ལྕགས་ཀྱི་འཁོར་ལོ་ན། །ཟེར་ཚིག་རྗོད་ཞིནམ་ལས་ ཡར་རྟིང་དཀར་སྤང་ལུ་ འགྱོཝ་ཨིན་པས།  
དེ་གི་ཤུལ་ལས་ ད་རུང་ ཨའུ་ཁ་བཟང་ཚར་ཅིག་ བཏང་ཞིནམ་ལས་ ཕྱ་ཡངས་པ་གིས་འཁྱིད་དེ་ ཕྱྭ་མི་དང་ ཨུམ་པ་ བོ་རིསི་དཔོན་ གཙོ་ལག་པ་ དེ་ལས་ རྟ་དང་བ་ཞུ་མི་ལ་སོགས་པ་ཚུ་ ཚེ་ཞུ་ས་ལུ་ སོང་ཞིནམ་ལས་ ཚེ་ཡང་མི་འགྱུར་བརྟན་པའི་ཚེ་ཞུ་ཡི། །ཁ་བའི་ཚེ་ལུ་དགུན་ངོ་གཅིག། །ཁ་བ་དགུན་ངོ་ཡོད་ལ་དབྱར་ངོ་མེད། །སྐུ་ཚེ་བྲག་བ་བརྟན་པའི་ཚེ་ཞུ་ཡི། །ཟེར་ མེ་ཏོག་དང་ ཆུ་ རྩྭའི་ཟིལ་པ་ཚུ་ལུ་ དཔེ་དང་དཔེ་རྒྱན་ཐོག་ལས་ གདངས་འཐེན་ཐོག་ ལེའུ་བསྒྱུར་ཏེ་ མི་༢ ཀྱིས་ རྟ་དང་བ་གི་ཚུལ་སྦེ་ ཤིང་དུམ་༢ གུ་ ཐགཔ་བཏགས་ཞིནམ་ལས་ རྟ་གི་མིང་ལུ་ བཀྲ་ཤིས་རྒྱ་མོ་དང་ ཚེ་རིང་རྒྱ་མོ་ དེ་ལས་ བ་རྒྱ་ཚམ་གྱི་མིང་ གསེར་རྒྱན་དང་ དངུལ་རྒྱན་བཏགས་ཐོག་ལས་ འཐེན་འབག་སྟེ་ སྣག་ཚང་ནང་ འོངམ་ཨིན་པས།  
དེ་ལས་ རྡོ་གཅལ་ནང་ ཀ་ལ་རྫམ་ཅིག་ནང་ རྟ་ལུ་ཆག་དང་ བ་ལུ་སྦངམ་བླུགས་བྱིན་ཞིནམ་ལས་ ཁོང་༢ ལས་༡ གིས་ རཝ་གིས་བརྡུང་ གཞན་དེ་གིས་ རྡོག་ཐལ་རྐྱབ་སྟེ་ གཡང་ཞུ་བའི་ཚུལ་དེ་ མཇུག་བསྡུ་བའི་ཤུལ་ལུ་ ཁོང་༢ ལོག་སྟེ་ ལམ་ཁར་འགྱོཝ་ཨིན་པས།  
དེ་ནང་ བོད་པ་ཟེར་ ཨ་ལོ་༢ ལས་༡ གིས་ གནས་གཡུས་ཚན་ཕར་ཁར་ཡོད་མི་ ཕག་གཟིག་རིགས་སྤྱིད་བཀོག་ནི། ཨ་ལོ་གཞན་གྱིས་ སྦས་ཡུལ་འཁན་པ་ལྗོངས་ཀྱི་ ཉེ་འདབས་ལུ་ཡོད་མི་ བཞུགས་ཁྲི་སྒང་དེ་ སྤྱིད་བཀོག་ནི་ཟེར་ འུར་སྐད་རྐྱབ་སྟེ་ སྐེད་བཤེད་འཛིང་ཚར་བའི་ཤུལ་ལས་ ཕང་བཤགས་ཟེར་ སྐུདཔ་རྩེ་༣ ཡོད་མི་མདའ་དེ་ འབའ་བཟོ་ཞིནམ་ལས་མདའ་རྐྱབ་ དེ་གི་ཤུལས་ར་ འབྲུག་གསུམ་པ་ལུ་ ཕུག་ལུ་བཙན་དང་ མདའ་ལུ་བདུད་ དེ་ལས་ གཡུས་ཁར་ རྗེ་གོང་དང་ཕྱད་བཅུག་ཅི་ཟེར་བའི་ ངན་ཚིག་ཚུ་ ལག་པར་མེ་ཏོག་རེ་རེ་ འབག་ཞིནམ་ལས་ ལེའུ་དང་བཅསཔ་སྦེ་ བཏངམ་ཨིན་པས།  
འབྲུག་གསུམ་པ་ལུ་ ངན་ཚིག་བཏང་དགོ་མི་དེ་ཡང་ ཕྱྭ་གི་ལེའུ་དང་གདངས་ཀྱི་སློབ་སྟོན་ཡང་འབད་མི་ གཞི་རྟེན་ཤེས་ཡོན་སློབ་སྟོན་པ་བགྲེསཔ་ སྐྱེས་ལོ་༥༩ ལང་མི་ ཕུན་ཚོགས་རབ་བརྟན་གྱིས་ སླབ་མིའི་ནང་ ད་ལྟོ་མཚོ་གླིང་གཡུས་ཁར་འགྱོ་སའི་ ཉེ་འདབས་ལུ་ ཁྲལཔ་ཕྱུགཔོ་ཅིག་ སྡོད་མི་དེ་གིས་ ཚར་ཅིག་འབདཝ་ད་ གནས་ཀྱི་ཕྱུགཔོ་ལུ་ བསྡུ་བླངས་བྱིན་མ་བཏུབ་པའི་ཁར་ བསྡུ་མི་བྲེ་དེ་ཡང་ བཅགས་བཏང་མི་དེ་ ད་ལྟོ་ རྡོ་ལུ་གྱུར་ཏེ་ ཐིམ་ཡུལ་ལུ་ མཐོང་ནི་ཡོད་ཟེར་ཨིན་པས།  
ངན་ཚིག་ལུ་བརྟེན་ འབྲུག་གསུམ་པ་ལུ་ མི་དང་རྟ་ནོར་ལོངས་སྤྱོད་ལུ་ གནོད་པའི་ཤུལ་ལས་ ས་གནས་དེ་ཁ་ལས་ སྤོ་འགྱོ་བའི་ ལོ་རྒྱུས་འདུག།  
དེ་ལས་ རྟིང་དཀར་སྤང་ལུ་ ཙན་དན་ཤིང་གི་རྩ་བར་ མ་ལྷོདཔ་ཅིག་ཁར་ སྙིང་གི་ཨ་མ་ཟེར་ ལྷ་ཞུ་བའི་ཚིག་བཅད་༢ ཡོད་མི་ བརྒྱ་ཚར་བཏང་ འབྲུག་དང་ བོད་ལུ་ ལ་དང་ཆུ་ཆེན་ཡོད་རེ་ཡོད་ཚད་ཀྱི་མིང་བཏོན་ ལྟོ་ཕུད་ཡོངས་རྫོགས་བཏང་ དེ་གི་ཤུལ་ལས་ ཤིང་ལྦཝ་གུ་ མདའ་རྐྱབ་སྟེ་ ཕགཔ་བསད་པའི་ཚུལ་དེ་ མཇུག་བསྡུ་ཞིནམ་ལས་ ཐགཔ་གིས་བསྡམས་མི་ལྦཝ་ འཐེན་འབག་སྟེ་ སྣག་ཚང་ནང་ འགྱོཝ་ཨིན་པས།  
སྣག་ཚང་ལུ་ འབོ་མ་ཟེར་ གཡུས་ཆུམ་གྱི་འཛརཝ་དེ་ཕུད་གཏོར་  
ཕྱྭ་རྐྱབ་མི་ཚུ་ སྣམ་བུ་དཀར་པོ་གདན་སྦེ་ འཐིང་ཞིནམ་ལས་ བཀྲ་ཤིས་ཕབ་སྟེ་ མཇུག་བསྡུ་དོ་ཡོདཔ་ད་ བཀྲ་ཤིས་ཀྱི་ཚིག་ཡང་ འགོ་བཙུགསཔ་ད་ སངས་རྒྱས་ཤཱཀྱ་ཐུབ་པ་དང་ སངས་རྒྱས་ཀྱི་ ཡབ་ཡུམ་གྱི་མཚན་དང་སྦྲགས་ སྤྱིར་བཏང་གི་ བཀྲ་ཤིས་ཕབ་ཐངས་བཟུམ་ཡོད་རུང་ མཇུག་ལུ་ ཞྭང་ཞྭོང་ཡུལ་ལས་བོན་འབྱུང་ཚེ། ། ཞྭང་ཞྭོང་བོན་ལ་མཁས་པའི་བཀྲ་ཤིས་ཤོག ། ཟེར་མི་དེ་ མ་འདྲཝ་སྦེ་འདུག།  
དེ་ལས་ ཉིནམ་༢ པ་དང་༣ པའི་ནང་ དྲོ་པ་ཁྱབ་བདག་གི་རིགས་དང་ གཡུས་མི་ཚུ་ འཛོམས་ཞིནམ་ལས་ རྡོ་གཅལ་ནང་ འབོ་མ་ཁ་འབུར་ཟེར་ མི་ཚུ་གིས་ འབོ་མ་ཚུ་ གཅིག་གིས་གཅིག་ལུ་ ཁ་ལས་མགུ་ཏོ་ཚུན་ དབུར་བྱིན་ཞིནམ་ལས་ སྣག་ཚང་གི་ལྟག་ལུ་ ལྷ་ལྕམ་སྒྲིག་ས་ཟེར་སར་ ཆ་མཉམ་གྱལ་སྒྲིག་ཞིནམ་ལས་ དེ་ཁ་ལས་ ཐང་ཅིག་ཡོད་པའི་ ས་གནས་ཝ་ཁ་སྤང་ཟེར་སར་ ནུབ་ཕྱོགས་གླིང་ཟེར་ ཆང་བཀང་ཞིནམ་ལས་ ཕུད་རྒྱས་པར་གཏོར་ གོ་ལ་མ་འདྲཝ་གྱོན་མི་ ཕྱྭ་གི་ལེའུ་བསྒྱུརཝ་མ་ཚད་ ཕོ་སྐྱེས་༢ དང་ཨམ་སྲུ་༢ ཀྱིས་ ཁྲུས་གསོལ་འབད་བའི་ཚུལ་ མེ་ལོང་སྨོན་གསོལ་བཏང་ཞིནམ་ལས་ རྟིང་དཀར་སྤང་ལུ་འགྱོ་ནི་འདུག།  
དེ་ལས་ རྟིང་དཀར་སྤང་ལུ་ རྒྱལ་བ་རིགས་ལྔའི་མཚན་དང་བཅསཔ་སྦེ་ ལེའུ་དང་སྦྲགས་ ཆང་ཕུད་གཏོར་བའི་ཤུལ་ལུ་ ཉི་ལྟོ་ཟཝ་ད་ ཇ་དང་ཆང་ ལྟོ་བཅིངས་འབག་འོང་མི་ཚུ་ རང་སོའི་བཟའ་ཚང་དང་ ངོ་ཤེས་འདྲིས་ཤེས་ཚུ་དང་ བགོ་བཤའ་རྐྱབ་སྟེ་ ཟཝ་ཨིན་པས།  
དེ་གི་ཤུལ་ལས་ བཅའ་མར་གཏོགས་མི་ཚུ་གིས་ ཐང་སྦོམ་སྐོར་ར་༢ དང་༣ དེ་ཅིག་རྐྱབ་སྟེ་ ཕྱྭ་གི་ལེའུ་བསྒྱུར་ཞིནམ་ལས་ མཇུག་བསྡུཝ་ཨིན་པས།  
ཉིནམ་༢ པའི་ནང་ ཧེ་མ་ ལྷ་ལུ་ངོ་བོ་ངོ་ཆང་གི་ ཕུད་བསྡུ་ཞིནམ་ལས་བཟོ་མི་ ཆང་དེ་ མི་མང་ལུ་ བྱིན་ནི་འདུག། ལོ་རྒྱུས་དང་འཁྲིལཝ་ད་ གནས་ལུ་ཕྱྭ་རྐྱབ་དགོ་པའི་ རྒྱབ་ཁུངས་དེ་ཡང་ དང་ཕུ་ ལྷ་ཚངས་པའི་སྲས་མོ་༢ ཀུར་སྟོད་ཤ་བ་དང་ གནས་༢ ནང་ གཞིས་ཆགས་ནིའི་དོན་ལུ་ འབྱ་འཚོ་ས་ དཔལ་ཐང་སྦེ་ ཆུ་ཞིང་ཙང་ཙ་ཡོད་མི་ གནས་གཡུས་ཚན་དང་ ས་གཟར་དྲགས་ ས་རོ་རྡོ་རོ་སྦེ་ཡོད་མི་ ཤ་བ་གཡུས་ཚན་༢ ལས་ གནས་གདམ་ཁ་རྐྱབ་ནིའི་དོན་ལུ་ མ་འགྲིགས་པར་ ཉིནམ་དེ་གི་ནངས་པར་ ཉིམ་ཤརཝ་ད་ ལ་འགོ་དང་པ་ ཉིམ་ཕོག་མི་དེ་གིས་ གནས་ལུ་འགྱོ་ནིའི་ ཁ་ཚིག་བཞག་ཡོདཔ་བཞིན་དུ་ ནངས་པ་དྲོ་པར་ ཨ་ཞེམོ་གིས་ ཁ་ནང་ཆུམ་བཙུགས་ཏེ་ དུང་དཀར་གཡུས་ཚན་གྱི་ལྟག་ལུ་ཡོད་མི་ རི་ལུ་བལྟ་སྡོད་ཡོདཔ་ད་ ནུམོ་གིས་ ཁ་ནང་ གེ་ཟའི་ཕྱེ་བཙུགས་ཞིནམ་ལས་ གདོང་ཀུན་བྱེད་རི་ཟེར་ གནས་གཡུས་ཚན་གྱི་ ལྟག་ལུ་ཡོད་མི་ ལ་ལུ་བལྟ་སྡོད་པའི་སྐབས་ དྲོ་པར་ ཉི་མའི་འོད་ཟེར་ ལ་དེ་གི་རྩེ་ལས་ ཤར་ནི་དེ་གིས་ བདེན་པ་ནུམོ་གིས་ ཐོབ་ནུག་ཟེར་ཨིན་པས།  
ཁ་ཚིག་དང་འཁྲིལ་ཏེ་ ནུམོ་དེ་ གནས་ལུ་དང་ ཨ་ཞེམོ་དེ་ ཤ་བ་གཡུས་ཚན་ནང་ གཞིས་ཆགས་ནུག་ཟེར་ཨིན་པས།  
དུས་སྟོན་བརྩི་སྲུང་སྐབས་ ནུམོ་གི་ཁ་ནང་ ཕྱེ་ཡོད་པའི་ཚུལ་སྦེ་ ཞབས་ཁྲའི་ཚིག་འགོ་བཙུགསཔ་ད་ ཨུ་སྐད་ལྷ་པ་ལས་ འཐེན་ཞིནམ་ལས་ སྤུན་ཆ་༢ ཁ་བྱལ་བའི་སྐབས་ ནུམོ་གིས་ ཨ་ཞེམོ་ལུ་ ལེགས་ཤོམ་སྦེ་སྡོད་ཟེར་བའི་ བརྡ་མཚོན་ལུ་ ཨའུ་ཁ་བཟང་ཟེར་ ལོག་ཅི་ལོག་ཅི་ར་ ཚར་དག་པ་ཅིག་འབད་དོ་ཡོདཔ་ཨིན་པས།  
ཕྱྭ་གི་དུས་ཚོད་ནང་ རང་ཟླ་༨ པའི་ཚེས་༨ ལས་༡༣ ཚུན་ གྲོང་མི་ཚུ་གིས་ ཞིང་ལཱ་དང་ དེ་གི་ནང་ལས་ཡང་ ཚོད་བསྲེ་སྣ་གཅིག་ར་ བཏོག་མ་ཆོག་པའི་ཁར་ རང་གི་མཆོད་བཤམ་དང་ གཡུས་སྒོའི་ལྷ་ཁང་ནང་ ཕྱག་མཆོད་ག་ནི་ཡང་ ཕུལ་མ་ཆོགཔ་མ་ཚད་ ཆོས་ཚིག་ ཐ་ན་ མ་ཎི་དང་བཛྲ་གུ་རུ་ཚིག་གཅིག་ཡང་ བགྱང་མི་ཆོག་པས།  
ཁྱབ་བདག་གི་རིགས་ཚུ་ སྔར་སྲོལ་དང་འཁྲིལ་ སྣག་ཚང་གིས་ འཚོལ་དགོ་པའི་ཁར་ བཞེས་སྒོའི་རིགས་ ལས་རིམ་མཇུག་མ་བསྡུ་ཚུན་ སྣག་ཚང་ལས་ ཐོབ་མི་དེ་ཡང་ གནས་ཀྱི་མི་མང་ཤོས་ཅིག་ ཧེ་མ་ ཡོངས་གྲགས་ལུ་ གནས་ཕྱུག་པོ་ཟེར་མིའི་འོག་ལུ་ ཟ་པ་སྦེ་ སྡོད་ནི་དེ་གིས་ཨིན་པས།  
གཡུས་མི་ཚུ་གིས་ བཤད་མིའི་ནང་ ཕྱྭ་གི་དུས་ཚོད་ལུ་ ལྷ་དངོས་སུ་བྱོན་དོ་ཡོདཔ་ལས་ རང་སོའི་ཁྱིམ་ནང་ འཁན་པ་ཤིང་གི་ བསངས་བཏང་ཞིནམ་ལས་ འབྲུ་སྣ་དང་ གོན་ཅུང་ གེ་ཟ་ ཤིང་འབྲས་ཚུ་ མ་བཀག་པར་ ཧྲིལ་བུ་སྦེ་ ལྷ་ལུ་ཚོགས་ཕུལ་ཏེ་ སྨོན་ལམ་བཏབ་མི་ལུ་བརྟེན་ ལོ་ཐོག་གི་ ཞིང་མ་བསྲུང་རུང་ རི་དྭགས་སེམས་ཅན་ཚུ་གིས་ གནོདཔ་བཀལ་ནི་མེད་ཟེར་ཨིན་པས།  
དེ་ལས་ མ་ཧེ་གི་རཝ་དང་ བོན་གྱི་དཔེ་ཆ་༢ ཡང་ སྣག་ཚང་གི་ཕྱི་ཁར་ ག་ཏེ་ཡང་ འབག་མ་བཏུབ་ཨིན་པས།  
ཕྱྭ་དེ་ ནམ་ལས་འགོ་བཙུགས་ཡོདཔ་ཨིན་ན་ ཤེས་མི་མེད་རུང་ རྒན་ཤོས་ཚུ་གིས་འབད་བ་ཅིན་ ལམ་སྲོལ་དེ་ དང་ཕུ་ལས་ར་ ཡོངས་གྲགས་འདུག་ཟེར་ཨིནམ་ད་ ཕྱྭ་དེ་ཡང་ གནས་ཀྱི་མི་སེར་ཚུ་ལུ་ ལོ་གསར་དང་ ཚེས་བཅུའི་དུས་སྟོན་ཅིག་ཨིནམ་ལས་ དེ་བསྒང་ མི་ཚུ་གིས་ བཀབ་གོ་ལ་ཚུ་ གཟབ་སྤྲོད་རྡིག་སྟེ་ བཟའ་ཚང་ཚུ་དང་ སྤྲོ་སྟོན་པའི་ དུས་ཚོད་ཅིག་ཡང་ཨིན་པས།  
གནས་པའི་ཕྱྭ་དེ་ ཐིམ་ཕུག་ལུ་ མི་དབང་མངའ་བདག་རྒྱལ་པོ་མཆོག་ གསེར་ཁྲི་མངའ་གསོལ་མཛད་པའི་ དགའ་སྟོན་དང་ མི་དབང་རྒྱལ་སྲས་ སྐུ་འཁྲུངས་པའི་ དུས་སྟོན་སྐབས་ མི་མང་ལུ་ སྤྱན་འབུལ་ཞུ་ཡོདཔ་ད་ ད་རེས་ ཨེ་ཤི་ཡ་པེ་སི་ཕིག་དངོས་མེད་ལམ་སྲོལ་གྱི་ གནས་སྡུད་གཞི་མཛོད་ནང་ཡང་ ཚུད་དེ་ཡོདཔ་ཨིན་པས།  
ཕྱྭ་དེ་ སྤྱི་ཟླ་༨ པའི་ཚེས་༡༡ ལས་༡༣ ཚུན་ ལོ་༢ ཀྱི་བར་ན་ཚར་རེ་བརྩི་སྲོལ་ཡོདཔ་ད་ དེ་བསྒང་ ཤ་བ་གཡུས་ཚན་ནང་ཡང་ ཕྱྭ་བརྩིཝ་ཨིན་པའི་གནས་ཚུལ།

༉ འཕྲལ་ཁམས་ཅིག་ཁར་ རྒྱལ་གཞུང་དངུལ་ལས་དབང་འཛིན་གྱིས་ སྣུམ་འཁོར་གྱི་སྐྱིན་འགྲུལ་ བརྒྱ་ཆ་༣༠ ལས་བརྒལ་ བྱིན་མི་ཆོག་ཟེར་ གསལ་བསྒྲགས་འབད་མི་དེ་ཡང་ རྒྱལ་ཁབ་ནང་ སྣུམ་འཁོར་ཚད་འཛིན་འབད་ནིའི་ ཐབས་ལམ་ཅིག་ཨིན་མས།  
དེ་འབདཝ་ལས་ དངུལ་ཁང་ཚུ་གིས་ སྣུམ་འཁོར་ཉོ་མི་ཚུ་ལུ་ སྣུམ་འཁོར་གྱི་ གོང་ཚད་ལས་ བརྒྱ་ཆ་༣༠ རྐྱངམ་གཅིག་ སྐྱིན་འགྲུལ་བྱིན་ནི་ཨིནམ་ད་ ལྷག་ལུས་བརྒྱ་ཆ་༧༠ དེ་ རང་གིས་ བཏོན་དགོཔ་ཨིན་མས།  
ད་རེས་ནངས་པར་ ཐིམ་ཕུག་དང་ ཕུན་ཚོགས་གླིང་ སྤ་རོ་ལ་སོགས་པའི་ ཁྲོམ་ཚུ་ནང་ བལྟ་བ་ཅིན་ སྣུམ་འཁོར་ཚུ་ ཚད་ལས་བརྒལ་ཏེ་ཡོདཔ་ལས་ དྲོ་པར་ཡིག་ཚང་ནང་དང་ ཕྱི་རུ་ཁྱིམ་ནང་འགྱོ་བའི་ དུས་ཚོད་ཁར་ སྣུམ་འཁོར་གྱལ་བསྣར་ཏེ་ དུས་ཡུན་སྐར་མ་༣༠ ལས་༥༠ གི་བར་ན་ བསྒུག་དགོཔ་ཐོནམ་ད་ དབུགས་འགམ་པའི་ གཞི་གནད་ཅིག་ལུ་གྱུརཝ་མས།  
དེ་འབདཝ་ལས་ ད་རེས་ དབང་འཛིན་གྱིས་ སྐྱིན་འགྲུལ་གྱི་ ཚད་གཞི་མར་ཕབ་འབད་མི་དེ་གིས་ སྣུམ་འཁོར་གྱི་ གྱངས་ཁ་ཚད་འཛིན་འབད་ནི་ལུ་ ལྷན་ཐབས་འབྱུང་ནི་ཨིན་མས།  
ལམ་འགྲུལ་ཉེན་སྲུང་དང་ སྐྱེལ་འདྲེན་དབང་འཛིན་གྱི་ ཐོ་བཀོད་དང་འཁྲིལཝ་ད་ ཐིམ་ཕུག་ལུང་ཕྱོགས་ནང་ སྣུམ་འཁོར་༤༦,༠༢༤ དང་ ཕུན་ཚོགས་གླིང་ལུང་ཕྱོགས་ནང་༣༡,༣༧༩ དགེ་ལེགས་ཕུག་ལུང་ཕྱོགས་ནང་༥,༣༩༤ བསམ་གྲུབ་ལྗོངས་མཁར་ལུང་ཕྱོགས་ནང་༤,༨༢༠ དེ་ལས་ མོང་སྒར་ལུང་ཕྱོགས་ནང་༡,༢༨༧ འབདཝ་ད་ རྒྱལ་ཁབ་ནང་ སྣུམ་འཁོར་བསྡོམས་༨༨,༩༠༤ ལྷགཔ་ཅིག་ཡོདཔ་ལས་ འབྲུག་གི་མི་རློབས་འབུམ་༧ དེ་ཅིག་ཡོད་མི་ལུ་ དཔྱ་བགོ་རྐྱབ་པ་ཅིན་ མི་༧ ལུ་ སྣུམ་འཁོར་རེ་ཡོདཔ་ཨིན་མས།  
དེ་གི་ནང་དོན་ཉིད་ལས་ སྣུམ་འཁོར་མང་ཤོས་ར་ ཐིམ་ཕུག་དང་ ཕུན་ཚོགས་གླིང་ལུང་ཕྱོགས་༢ ནང་ཡོདཔ་ད་ རྫོང་ཁག་གཞན་ཚུ་ནང་འབད་བ་ཅིན་ སྣུམ་འཁོར་གྱི་ གྱངས་ཁ་ཚད་དང་ལྡནམ་སྦེ་འདུག།  
མཐའ་ཟུར་གྱི་རྫོང་ཁག་ གཞལམ་སྒང་དང་ པདྨ་དགའ་ཚལ་ བཀྲིས་གཡང་རྩེ་ལ་སོགས་པ་ཚུ་ནང་ གླ་འཁོར་གྱི་ ཞབས་ཏོག་ཡང་ ལེགས་ཤོམ་མེདཔ་ལས་ མི་ཚུ་ ཕར་ཚུར་རྒྱུན་འགྲུལ་འཐབ་ད་ སྣུམ་འཁོར་མ་ཐོབ་པར་ དུས་ཡུན་ལེ་ཤ་ བསྒུག་དགོ་དོ་ཡོདཔ་ཨིན་མས།  
དེ་སྦེ་ལྟཝ་ད་ སྣུམ་འཁོར་གྱི་དོན་ལུ་ སྐྱིན་འགྲུལ་མར་ཕབ་འབད་བའི་ ཕན་པ་དང་ གནོད་པ་གཉིས་ཆ་ར་ཡོད་མི་དེ་ཡང་ སྣུམ་འཁོར་མངམ་ཡོད་མི་ ཁྲོམ་སྡེ་ཚུ་ནང་ ཚད་འཛིན་འབད་ཚུགས་ནི་ཨིན་རུང་ སྣུམ་འཁོར་མཁོ་གལ་ཡོད་པའི་ མཐའ་ཟུར་རྫོང་ཁག་ཚུ་ནང་ འོང་འབབ་ཆུང་མི་ཚུ་གིས་ སྣུམ་འཁོར་ཉོ་མི་ཚུགས་ནི་བཟུམ་མཐོངམ་མས།  
དེ་འབདཝ་ལས་ སྣུམ་འཁོར་ཚད་འཛིན་འབད་ནིའི་དོན་ལུ་ ཁྲོམ་གྱི་འགྲུལ་འཁོར་བཱསི་ ག་དེ་མང་མང་ ཡར་སེང་འབད་དེ་ ལམ་འགྲུལཔ་ཚུ་ལུ་ ཞབས་ཏོག་དེ་ ནམ་དགོཔ་ཅིག་ འགྱོ་ཆོག་ཆོ་བཟོ་བ་ཅིན་ སྒེར་འཁོར་འཆང་སྤྱོད་འབད་མི་ རང་བཞིན་གྱིས་ར་ འབབ་འགྱོ་འོང་།  
དེ་བཟུམ་མའི་ ཞབས་ཏོག་དེ་ གོང་འཕེལ་ཐལ་མི་ རྒྱལ་ཁབ་མང་ཤོས་ཅིག་ནང་ཡོདཔ་ད་ མ་གཞི་ བཟའ་ཚང་མང་ཤོས་ཅིག་ལུ་ སྣུམ་འཁོར་༢ ལས་ལྷག་སྟེ་ཡོད་རུང་ སྣུམ་འཁོར་བཀག་ཐོགས་ཀྱི་ དཀའ་ངལ་ལུ་བརྟེན་ མི་ཚུ་གིས་ རང་སོའི་སྣུམ་འཁོར་ཚུ་བཞག་སྟེ་ མི་མང་སྐྱེལ་འདྲེན་ཚུ་ ལག་ལེན་འཐབ་ཨིན་མས།  
དེ་མ་ཚད་ གླ་འཁོར་གྱི་འཐུས་ ཚད་འཛིན་འབད་བ་ཅིན་ མི་ཚུ་གིས་ གླ་འཁོར་ལག་ལེན་འཐབ་ནིའི་ གོ་སྐབས་ཡོདཔ་ལས་ ཐད་ཀར་དུ་ ཁྲལ་ཡར་སེང་འབད་ནི་དང་ སྐྱིན་འགྲུལ་གྱི་མཐུན་རྐྱེན་ ཚད་འཛིན་འབད་ནི་མེན་པར་ གོང་གསལ་ཐབས་ལམ་ཚུ་ལུ་ གཙོ་རིམ་བཟུང་དགོ་ཟེར་ ཞུ་ནི་ཨིན།

༉ ནད་ཡམས་ཀོ་བིཌ་༡༩ ལུ་བརྟེན་ འཆར་གཞིའི་ལས་སྣ་མང་རབས་ཅིག་ལུ་ ཐོ་ཕོག་ཡོདཔ་ལས་ གཞུང་གིས་ འཆར་གཞི་༡༢ པའི་ནང་ཚུད་མི་ གསར་སྒྲུབ་ཀྱི་ལཱ་ ལེ་ཤ་ཅིག་ར་ མདུན་སྐྱོད་འབདཝ་ཨིན་མས།  
མ་གཞི་ འཆར་གཞི་དང་བསྟུནམ་ད་ ནད་ཡམས་ཀོ་བིཌ་༡༩ ལུ་བརྟེན་པའི་ ནང་འཁོད་ཐོན་སྐྱེད་ཡོངས་འབོར་ལུ་ གནོད་སྐྱོན་འབྱུང་མི་བཅུག་ནི་ཨིན་རུང་ འཆར་གཞི་རྩམ་མི་དང་ གྲོས་ཐག་གཅད་མི་ཚུ་གི་དོན་ལུ་ ཟད་འགྲོ་གཏང་ནིའི་ གནས་སྟངས་བསྒྱུར་བཅོས་འབད་ནི་དེ་ མནོ་བསམ་གཏང་དགོ་པའི་ གཞི་དོན་ཅིག་ལུ་གྱུར་ནུག།  
འོང་འབབ་བརྒྱ་ཆ་༡༤ མར་བབས་སོང་མི་དེ་ བདེ་སྒྲིག་བཟོ་ནིའི་དོན་ལུ་ གཞུང་གིས་ དངུལ་འབྲེལ་ཐབས་ལམ་ཚུ་ བཏོན་ཡོདཔ་ད་ དེ་ཡང་ ལྟ་བཤལ་བཟུམ་མའི་ ལས་སྡེ་གཙོ་ཅན་ཚུ་ལས་ ནང་འཁོད་འོང་འབབ་མེད་པའི་ ནམ་དུས་ལུ་ དམ་འཛིན་འབད་ནི་དེ་ ཐབས་ལམ་དྲག་ཤོས་ཅིག་ཨིན་མས།  
གཞུང་གཡོགཔ་ཚུ་གི་ འགྲོ་འགྲུལ་བཀག་ཆ་འབད་ནི་དང་ ངལ་གསོའི་འཐུས་ཕར་འགྱངས་འབད་ནི་ གནས་སོར་འཐུས་མ་སྤྲོད་པར་བཞག་ནི་ དེ་ལས་ སྣུམ་འཁོར་ཐོབ་སྐལ་དངུལ་བསྒྱུར་འབད་ནི་ཚུ་ ད་ལྟོ་ གནས་སྐབས་ཅིག་གི་ ཐབས་ལམ་མ་གཏོགས་ ཤུལ་ལས་ བྱིན་ནི་ཨིན་མས།  
ད་རེས་ ནད་ཡམས་ལུ་བརྟེན་ ཐོན་ཁུངས་དང་ གཙོ་རིམ་ཚུ་ལུ་ དམིགས་གཏད་བསྐྱེད་སྡོད་ནི་དེ་གིས་ དཔལ་འབྱོར་ལུ་ བར་ཆད་རྐྱབ་དོ་ཡོདཔ་ད་ འཛམ་གླིང་ནང་ མཁས་མཆོག་ཚུ་གིས་ བརྟག་ཞིབ་འབད་མི་དང་འཁྲིལཝ་ད་ དཔལ་འབྱོར་གནས་སྟངས་མར་ཉམས་འགྱོ་མི་དེ་ ཧེ་མའི་གནས་ཚད་གུ་ བསྐྱར་གསོ་འབད་ནིའི་དོན་ལུ་ ལོ་ལེ་ཅིག་ འགོར་ནི་མས་ཟེར་ཨིན་མས།  
རྒྱལ་ཁབ་ནང་འབད་བ་ཅིན་ གློག་མེ་ལས་འགུལ་གྱི་ཤུལ་ལས་ར་ འོས་འབབ་མཐོ་ཤོས་བཟོ་མི་ ལྟ་བཤལ་ལས་སྡེ་ལུ་ ཐོ་སྦོམ་སྦེ་ར་ ཕོག་ཡོདཔ་བཞིན་དུ་ སྤྱི་ལོ་༢༠༢༢ ལས་རྐྱངམ་གཅིག་ ལྟ་བཤལཔ་ཆ་ཤས་ཅིག་ ལྷོད་ཚུགས་པའི་རེ་བ་ཡོདཔ་ད་ ད་ལྟོའི་ གནས་ཚད་ལུ་ སྤྱི་ལོ་༢༠༢༥ ལས་བརྒལ་ ལྷོད་མི་ཚུགས་ནི་ཨིན་མས།  
རྒྱུ་མཚན་འདི་ལུ་བརྟེན་ གཞུང་གིས་ ཟད་འགྲོ་མར་ཕབ་རྐྱབ་ནིའི་ ཐབས་ལམ་ཚུ་ མཐུན་རྐྱེན་དག་པ་ཅིག་ ཕར་འགྱངས་འབད་ནི་རྐྱངམ་གཅིག་མེན་པར་ འདི་བ་ལྷགཔ་སྦེ་ བཏོན་དགོཔ་འདུག།  
ཞི་གཡོགཔ་ཚུ་གི་ཐད་ཁར་ ནད་ཡམས་ལུ་བརྟེན་ ཐོ་མ་ཕོག་པའི་ཁར་ ལྷག་པར་དུ་ སྐྱིན་འགྲུལ་ཕར་འགྱངས་དང་ སྐྱེད་དགོངས་ཡངས་ དེ་ལས་ ཁྱིམ་གྱི་ཇོ་བདག་ཚུ་གིས་ ཁང་གླ་དགོངས་ཡངས་བཏང་ཡོད་པའི་ ཁེ་ཕན་བྱུང་ནུག།  
བཟོ་སྐྲུན་དང་ ཚོང་འབྲེལ་ ཐོན་སྐྱེད་ལས་ཁང་བཟུམ་མའི་ ལས་སྡེ་ཚུ་ སླར་གསོ་འབད་ནིའི་དོན་ལུ་ གཞུང་གིས་ ཟད་འགྲོ་གཏང་དགོཔ་ད་ སྒེར་སྡེ་ཚུ་གིས་ གཞི་རྟེན་གོང་འཕེལ་ལས་སྣ་ཚུ་གི་དོན་ལུ་ གསར་སྒྲུབ་འཆར་དངུལ་གནང་དགོཔ་སྦེ་ གཞུང་ལུ་ ཨུ་ཚུགས་རྐྱབ་མི་ལུ་ལྟཝ་ད་ རྒྱུན་སྐྱོང་གི་ཟད་འགྲོ་ མར་ཕབ་རྐྱབ་ཚུགས་པ་ཅིན་ གསར་སྒྲུབ་ལཱ་ཚུ་འབད་ནི་ལུ་ ཕན་ཐོགས་འབྱུང་ནི་ཨིན་མས།  
ཟད་འགྲོ་མར་ཕབ་རྐྱབ་ནིའི་ ཐབས་ལམ་དེ་ ཞི་གཡོགཔ་རྐྱངམ་གཅིག་མེན་པར་ ནད་ཡམས་ལུ་བརྟེན་ འབྱེམ་མ་ཕོག་མི་ འབྲུག་རྒྱུ་ནོར་གཞི་བཟུང་གི་ འོག་ལུ་དང་ ཡང་ཅིན་ རྒྱལ་ཁམས་ཀྱིས་དབང་བའི་ ཚོང་སྡེ་ཚུ་ནང་ ལས་བྱེདཔ་བསྡོམས་༡༢༦༠༠ དེ་ཅིག་ཡོད་མི་ཚུ་ལུ་ཡང་ འོས་འབབ་བལྟ་དགོཔ་ད་ དེ་ཡང་ ག་འཆརཔ་ཟེར་བ་ཅིན་ ད་ལྟོའི་ ཚབས་ཆེན་གནས་སྟངས་ནང་ ཁོང་ཆ་ཁྱབ་ དངུལ་ཕོགས་དང་འཐུས་ཚུ་ ག་ཨིནམ་སྦེ་ར་ རང་འཇགས་ལེན་ཡོད་པའི་ཁར་ གཞུང་གི་ དངུལ་འབྲེལ་ཐབས་ལམ་འོག་ལུ་ ཁེ་ཕན་བྱུང་མིའི་གྲངས་སུ་ འབད་ནི་དེ་གིས་ཨིན།  
གལ་སྲིད་ རྒྱལ་ཁམས་ཀྱིས་དབང་བའི་ ཚོང་སྡེ་ཚུ་གིས་ཡང་ རྒྱུན་སྐྱོང་ཟད་འགྲོ་མར་ཕབ་རྐྱབ་སྟེ་ འོང་འབབ་ཡར་དྲག་གཏང་ཚུགས་པ་ཅིན་ ཁྲལ་དང་བགོ་བཤའི་ཐོག་ལས་ གཞུང་གི་བང་མཛོད་ནང་ ངེས་པར་དུ་ ལྷན་ཐབས་འབད་ཚུགས།

༉ འབྲུག་རྒྱལ་ཁབ་ཀྱི་ མཐའ་ཟུར་གྱི་ གཡུས་སྒོ་ཚུ་ནང་ མིག་ནད་དང་ སོ་ན་ནི་ལ་སོགས་པའི་ རིམས་ནད་རེ་ བྱུང་པ་ཅིན་ གཡུས་སྒོ་ནང་གི་ གནས་བདག་གཞི་བདག་ཚུ་ལུ་ གསོལ་མཆོད་མ་ཕུལ་བའི་ རྟགས་མཚན་ཨིནམ་སྦེ་ ཡིད་ཆེས་བསྐྱེད་དེ་ སྨན་བཅོས་འབད་བར་ སྨན་ཁང་ནང་ འགྱོ་ནི་གི་ཚབ་ལུ་ དང་པ་ར་ གནས་བདག་གཞི་བདག་ཚུ་ལུ་ གསོལ་མཆོད་ཕུལཝ་ཨིན་པས།  
གསོལ་མཆོད་ཕུལ་སྲོལ་དེཡང་ ནང་ཆོས་ཀྱི་ ལམ་ལུགས་དང་མཐུནམ་སྦེ་དང་ བོན་ལུགས་ཐོག་ལས་ ཕུལ་སྲོལ་གཉིས་ཡོདཔ་ད་ བོན་གྱི་ལམ་ལུགས་སྲོལ་ལས་འབད་བ་ཅིན་ དགུང་ལྷ་དང་ སྒ་བཟང་ ཤུ་སྦང་ལ་ཟེར་ ཤར་ཕྱོགས་ལུང་ཕྱོགས་སོ་སོའི་ནང་ བོན་ཆོས་མ་འདྲཝ་ ལེ་ཤ་ར་ དར་ཡོདཔ་ཨིན་པས།  
ད་རེས་ནངས་པར་ མི་ཚུ་གི་སེམས་ཁར་ དེ་བཟུམ་གྱི་ བོན་ཆོས་དེ་ གཡུས་སྒོ་ཚུ་ནང་ དུས་ནམ་ལས་ དར་ཡོདཔ་ཨིན་ན་དང་ ལུང་ཕྱོགས་ག་ཏེ་ལས་ དར་ཡོདཔ་ཨིན་ན་ ག་དེ་སྦེ་ དར་དརཝ་ཨིན་ནའི་ ར་ཁུངས་ཚུ་ གསལ་ཏོག་ཏོ་སྦེ་ བཀལ་མི་ཚུགས་དོ་ཡོདཔ་ད་ མི་ཚུ་གིས་ བོན་གྱི་ལྷ་སྲོལ་དེ་ མི་རབས་ལེ་ཤ་ཅིག་གི་ ཧེ་མ་ལས་ར་ དར་ཏེ་ཡོད་པའི་ ཕ་བརྒྱུད་བུ་བརྒྱུད་ཀྱི་ལྷ་ཨིན་ཟེར་ བཤདཔ་མ་གཏོགས་ ར་ཁུངས་ཁ་གསལ་ཏོག་ཏོ་ཅིག་ སླབ་ནི་མིན་འདུག།  
ད་རེས་ནངས་པར་ བོན་ལྷ་གསལ་ནི་དང་ བོན་མཆོད་ལག་ལེན་འཐབ་ནིའི་ ལུགས་སྲོལ་འདི་ རྒྱལ་ཁབ་ཀྱི་ ས་གནས་ཁག་དང་ ལྷག་པར་དུ་ ཤར་ཕྱོགས་ཁ་ཐུག་ལུ་ མ་ཉམས་པར་ཡོདཔ་ཨིན་པས།  
བོན་ཆོས་དར་ཚུལ།  
ཨིན་རུང་ འབྲུག་ཤར་ཕྱོགས་ཀྱི་ རྗེ་དཔོན་བྱུང་རབས་ བྱིས་པ་དགའ་བའི་རྣ་རྒྱན་ཟེར་མི་ ཀི་དེབ་ནང་ བཀོད་དོ་བཟུམ་འབད་བ་ཅིན་ དུས་རབས་འགོ་མ་བཙུགས་པའི་ཧེ་མར་ བོད་ཀྱི་རྒྱལ་པོ་ གྲི་འགུམ་བཙན་པོའི་སྲས་ ཉ་ཁྲི་ཟེར་མི་འདི་ ཉང་གི་རྒྱལཔོ་མཛད་དེ་བཞུགསཔ་ད་ ཡབ་གྲི་འགུམ་བཙན་པོའི་དགྲ་ ལོང་ངམ་ཟེར་མི་ལུ་འདྲོགས་ཏེ་ དཔོན་གཡོག་འཁོར་དང་བཅས་པ་ འབྲུག་ཤར་ཕྱོགས་བཀྲ་ཤིས་གཡང་རྩེ་ སྟོང་ཞང་ཁ་ཐུག་ལུ་ ཆིབས་སྐྱོད་གནང་ཐོག་ལས་ བོད་ཉང་པོའི་ཕོ་བྲང་དང་ ཅོག་འཐདཔ་ཅིག་བཞེངས་ཏེ་ གདན་ས་བཅགས་དགོཔ་བྱུང་ནུག་ཟེར་ཨིན་པས།  
ཕོ་བྲང་གི་མིང་ཡང་ རྒྱལ་པོའི་མཚན་ལས་རྟ་དྲངས་ཏེ་ ཉང་མཁར་རྫོང་ངམ་ ཉ་མཁར་རྫོང་ཟེར་ བཏགས་ཡོདཔ་ད་ རྫོང་བཞེངས་སའི་ ས་གནས་དེ་ བཀྲིས་གཡང་རྩེ་ སྟོང་ཞང་སློབ་གྲྭ་ཆུང་བ་ཆགས་སར་ཨིནམ་ལས་ ཧེ་མའི་ རྫོང་གི་གྱང་ཁོག་ཚུ་ སློབ་གྲྭ་བཟོ་སྐྲུན་འབད་བའི་སྐབས་ མེདཔ་བཏང་ཡོདཔ་ལས་ ད་རེས་ནངས་པར་ རྫོང་གི་ཤུལ་ཚུ་ མཐོང་ནི་མེདཔ་ཨིན་པས། རྒྱལ་སྲས་ཀྱིས་ཡང་ བཀྲ་ཤིས་གཡང་རྩེ་ བཙན་མཁར་ལ་སློབ་གྲྭ་བར་མའི་ ཉེ་འདབས་ལུ་ རྫོང་གཅིག་བཞེངས་ཏེ་ བཞུགས་ཡོད་པའི་ ར་ཁུངས་ཚུ་ ཁ་གསལ་བཀོད་དེ་ཡོདཔ་ད་ རྫོང་གི་གྱང་ཁོག་ཚུ་ ད་ལྟོའི་བར་ན་ཡང་ མཐོང་ཚུགས་པས།  
ཉང་གི་རྒྱལཔོ་ ཉ་ཁྲི་གི་ དཔོན་གཡོག་ཚུ་ འབྲུག་ཤར་ཕྱོགས་ལུ་ མ་བྱོན་པའི་ཧེ་མར་ ཤར་ཕྱོགས་ཀྱི་ མི་ཚུ་གིས་ ལྷ་དང་འདྲེ་ངོ་མ་ཤེསཔ་མ་ཚད་ འདྲེ་ཚུ་གིས་ གནོདཔ་བཀལ་བའི་སྐབས་ གདོན་མཆོད་ནི་དང་ གདོན་མཆོད་སྐྱེལ་ཐངས་ཡང་ མ་ཤེས་པར་ མགུ་འཐོམས་ཏེ་ སྡོད་པའི་བར་ན་ ཉང་གི་རྒྱལཔོ་ ཉ་ཁྲི་བྱོན་ཞིནམ་ལས་ཚུར་ ལྷ་དང་ འདྲེ་ངོ་ཤེས་ཏེ་ ལྷ་གིས་ཕན་ཐོགས་དང་ འདྲེ་གིས་གནོདཔ་བཀལཝ་ཨིནམ་ ཤེས་ནུག་ཟེར་ དཔེ་དེབ་ནང་བཀོད་ནུག།  
གདོན་གྱིས་གནོདཔ་བཀལ་བའི་སྐབས་ལུ་ མི་ཚུ་གིས་ ཤིང་སྣ་གི་བསངས་དང་ འབྲུ་སྣའི་སུར དེ་ལས་ ཇ་གསུར་དང་ མར་གསུར་ ཇ་སྐྱེམས་དང་ ཆང་སྐྱེམས་ལ་སོགས་པ་ཚུ་བཤམས་ཏེ་ གདོན་མཆོད་ཐངས་ཀྱི་སྲོལ་ཚུ་ བྱུང་ཡོདཔ་མ་ཚད་ སྒ་བཟང་དང་ དགུང་ལྷ་ཟེར་ ཡུལ་ལྷ་ལུ་ གསོལ་མཆོད་ཕུལ་ནིའི་ སྲོལ་ཚུ་ཡང་ མི་ཚུ་གིས་ དུས་དེ་ལས་འགོ་བཟུང་ ཧ་གོ་ཡོདཔ་ད་ ཤར་ཕྱོགས་ཁ་ཐུག་ལུ་ བོན་ལྷ་གསོལ་ནིའི་ ལམ་སྲོལ་དེ་ འགོ་དང་པ་ ཉང་གི་རྒྱལཔོ་ ཉ་ཁྲི་བྱོན་ཞིནམ་ལས་ཚུར་ བཀྲ་ཤིས་གཡང་རྩེ་ལུ་ དར་བའི་ཤུལ་ལས་ རིམ་པ་བཞིན་དུ་སྦེ་ ལུང་ཕྱོགས་ཁག་སོ་སོའི་ནང་ ཁྱབ་སྤེལ་ཁྱབ་སོང་ནུག་ཟེར་བཀོད་དེ་འདུག།  
དེ་ལས་ ཡུལ་ལྷ་གཞི་བདག་ཚུ་ཡང་ ལེ་ཤ་ཡོདཔ་ལས་ ག་གིས་ གནོདཔ་བཀལཝ་ཨིན་ན་ ཡུལ་ལྷ་ཚུ་ ག་ཏེ་ལུ་ གནས་ཏེ་ཡོདཔ་ཨིན་ན་ གསོལ་མཆོད་ག་དེ་སྦེ་ ཕུལ་དགོཔ་ཨིན་ན་ཡང་ དཔའ་བོ་དང་ དཔའ་མོ་རྐྱབ་སྟེ་ མོ་བཏབ་རྩིས་བཏབ་ཐོག་ལས་ ཤེས་ཚུགས་ཡོདཔ་ཨིན་པས།  
དཔའ་བོ་དང་ དཔའ་མོའི་སྲོལ།  
དཔའ་བོ་དང་ དཔའ་མོ་རྐྱབ་ནི་གི་ སྲོལ་དེ་ཡང་ འགོ་དང་པ་ བོད་ལུ་དར་ཡོད་པའི་ཁུངས་ཡང་ སྒྲུང་ལྡེའི་བོན་གསུམ་གྱི་གཏམ་ཨེ་མ་ཧོ་ཟེར་བའི་ ཀི་དེབ་ནང་ བཀོད་དོ་བཟུམ་འབད་བ་ཅིན་ བོད་ཀྱི་རྒྱལ་རབས་༦ པ་ ཁྲི་སྲོང་ལྡེའུ་བཙན་གྱི་དུས་ལུ་ ཨ་ལོ་སྐྱེས་ལོ་༡༣ ལངམ་ད་ འདྲེ་གིས་ ལོ་༡༣ ཚུན་ བོད་རྒྱལ་ཁབ་ཀྱི་ ས་གནས་ག་ཏེ་ར་ འཁྱིད་ཞིནམ་ལས་ ལོ་༡༣ གྱི་རྒྱབ་ལས་ ཨ་ལོ་དེ་གིས་ མི་མ་ཡིན་གྱི་ ནུས་པ་ལུ་བརྟེན་ ས་གནས་དེ་ཁར་ ལྷ་དང་འདྲེ་ཡོད་མི་ཚུ་གིས་ གནོདཔ་བཀལ་ནུག།  
དེ་བཟུམ་མའི་ ལྷ་འདྲེ་ཚུ་གིས་ གནོདཔ་བཀལ་མིའི་ ཁ་གནོན་ལུ་ གསོལ་མཆོད་འདི་བཟུམ་འབད་དགོ་ཟེར་ རྣམ་པ་སྣ་ཚོགས་ ཤེས་ཚུགས་མི་ཅིག་ བྱུང་ཡི་ཟེར་ བཀོད་དེ་ཡོདཔ་ལས་ དཔའ་བོ་དང་ དཔའ་མོའི་སྲོལ་ཡང་ འགོ་དང་པ་ བོད་ཀྱི་རྒྱལ་རབས་༦ པའི་སྐབས་ལུ་ བྱུང་ཡོདཔ་བཞིན་དུ་ དཔའ་བོ་དང་ དཔའ་མོ་རྐྱབ་ནིའི་སྲོལ་ བོད་ལུ་ ད་ལྟོའི་བར་ནང་ ཡལ་ཉམས་མ་འགྱོ་བར་ ཡོདཔ་ཨིན་པས།  
དེ་ལས་ རིམ་པ་བཞིན་དུ་ འབྲུག་ལུ་དར་ཡོདཔ་ད་ དེ་ཡང་ ཉ་ཁྲིའི་དཔོན་གཡོག་ཚུ་ ལྷོ་མོན་ཤར་ཕྱོགས་ཁ་ཐུག་ལུ་ བྱོན་ཞིནམ་ལས་ཚུར་ བོན་ཆོས་དར་ཡོདཔ་མ་ཚད་ དཔའ་བོ་དང་ དཔའ་མོ་རྐྱབ་ཐོག་ལས་ བོན་ལུགས་ཀྱི་ མོ་བཏབ་རྩིས་བཏབ་འབད་ནིའི་སྲོལ་དེ་ཡང་ དུས་རབས་འགོ་མ་བཙུགས་པའི་ཧེ་མར་ བི་སི་༧༣༠ དེ་ཅིག་ནང་ སྟོང་ཞང་དང་ བཙན་མཁར་ལུ་ དར་ཡོད་པའི་ལོ་རྒྱུས་འདུག་ཟེར་ཞུ་ནི།

༉ པདྨ་དགའ་ཚལ་ ངང་ལམ་དྲུང་ཁག་ལས་ སྣུམ་འཁོར་ནང་ དུས་ཡུན་སྐར་མ་༣༠ ལྷགཔ་ཅིག་ འགྲོ་འགྲུལ་འབད་བའི་ཤུལ་ལས་ ག་ནི་བ་ ཉམས་དགའ་བའི་ སྤོ་ཏོ་ཅིག་གུ་ ནོར་བུ་སྒང་གི་ ལྷ་ཁང་དེ་ ཆགས་ཡོདཔ་བཞིན་དུ་ དེ་ཁར་ལྷོདཔ་ད་ སེམས་ཁར་གཞན་དང་མ་འདྲ་བའི་ དགའ་བ་བྱུངམ་ཨིན་པས།  
ནོར་བུ་སྒང་གི་ ལྷ་ཁང་དེ་ གསར་བཞེངས་འབད་དེ་ ལོ་ལེ་ཤ་མ་ལང་རུང་ ད་རེས་ནངས་པར་ རྒེད་འོག་གི་མི་ཚུ་གིས་ ལྷ་ཁང་རྩ་ཅན་དང་ བྱིན་བརླབས་ཅན་ཅིག་སྦེ་ བརྩི་འཇོག་འབད་དོ་ཡོད་མི་དེ་ ལྷ་ཁང་གི་ནང་རྟེན་གཙོ་བོ་ རྡོ་རང་བྱོན་གྱི་ སྤྱ་ཅིག་ཡོད་མི་ལུ་བརྟེན་ཨིན་པས།  
རྡོ་རང་བྱོན་གྱི་སྤྱ་དེ་ རྒེད་འོག་གི་ མི་སེར་ལ་ལོ་ཅིག་གིས་ ལུང་བསྟན་དང་འཁྲིལ་ ནོར་བུ་སྒང་ལུ་ འཕུར་བྱོན་མི་ ཧིན་དྷུའི་ལྷ་ ཧ་ནུ་མཱན་དང་ ལ་ལོ་ཅིག་གིས་ སྤྲིའུ་བྱང་ཆུབ་སེམས་དཔའ་ཨིནམ་སྦེ་ སླབ་དོ་ཡོདཔ་ཨིན་པས།  
གསང་སྔགས་ཆོས་འཁོར་མདོ་སྔགས་བསྟན་པའི་གླིང་ བཤད་གྲྭའི་སློབ་དཔོན་ ཚུལ་ཁྲིམས་འོད་སྲུང་གིས་ བཤད་དོ་བཟུམ་འབད་བ་ཅིན་ རྡོ་རང་བྱོན་གྱི་སྤྱ་དེ་ ནོར་བུ་སྒང་ལྷ་ཁང་ནང་ ཧེ་མ་ལས་ཡོད་རུང་ དེ་གི་སྐོར་ལས་ ལོ་རྒྱུས་ཚུ་ ག་དེ་སྦེ་ཨིན་ན་ ཁ་གསལ་ཅིག་སྦེ་ ག་གིས་ཡང་ ཤེས་རྟོགས་འབྱུང་མ་ཚུགས་པས་ཟེར་ཨིན་པས།  
ཁོ་གིས་ སླབ་མིའི་ནང་ མདོ་སྔགས་བསྟན་པའི་ཆོས་གླིང་བཤད་གྲྭ་གིས་ཡང་ རྡོ་རང་བྱོན་གྱི་སྤྱ་དེ་ ས་གནས་ག་ཏེ་ལས་དང་ གནམ་ལོ་ག་དེམ་ཅིག་ཁར་ ག་དེ་སྦེ་ ནོར་བུ་སྒང་ལུ་ ལྷོད་ཡོདཔ་ཨིན་ནའི་ ཞིབ་དཔྱད་འབད་ནིའི་ དཔའ་བཅམ་ཡོད་རུང་ ལོ་རྒྱུས་ཁ་གསལ་དང་ ཁུངས་དོན་ཅིག་ ག་ནི་ཡང་ ཤེས་རྟོགས་འབྱུང་མ་ཚུགས་ཟེར་ཨིན་པས།  
ཨིན་རུང་ སྤྱི་ལོ་༢༠༠༡ དང་༢༠༠༢ དེ་ཅིག་ཁར་ མི་དབང་འབྲུག་རྒྱལ་བཞི་པ་ དཔལ་འཇིགས་མེད་སེངྒེ་དབང་ཕྱུག་མཆོག་ ནོར་བུ་སྒང་ལུ་ ཞབས་ཀྱིས་བཅགས་གནང་པའི་སྐབས་ ཤིང་འབྲས་ཚལ་ལུ་ཕུད་རྡོག་༤ དེ་ཅིག་བསྣམས་ཏེ་ ལྷ་ཁང་ནང་བྱོནམ་ད་ ལྷ་ཁང་ནང་ཡོད་མི་ རྡོ་རང་བྱོན་གྱི་སྤྱ་དེ་ གཟིགས་ནུག་ཟེར་ ཚུལ་ཁྲིམས་འོད་སྲུང་གིས་ བཤདཔ་ཨིན་པས།  
ཚུལ་ཁྲིམས་འོད་སྲུང་གིས་ སླབ་མིའི་ནང་ སྤྱ་དེ་གིས་ མི་དབང་འབྲུག་རྒྱལ་བཞི་པ་མཆོག་ ཞལ་མཇལཝ་ཅིག་ གནམ་མེད་ས་མེད་སྐད་རྐྱབ་ཡོདཔ་བཞིན་དུ་ དེ་ཁར་བྱོན་ཞིནམ་ལས་ རྡོ་རང་བྱོན་གྱི་སྤྱ་དེ་ ཧིན་དྷུའི་ལྷ་ ཧ་ནུ་མཱན་གྱི་ ནུས་པ་སྦོམ་འདུག་ རྩ་ཅན་ཅིག་ཨིནམ་སྦེ་ གསུངས་ཡི་ཟེར་ཨིན་པས།  
རྒེད་འོག་གི་ མི་ཚུ་གིས་ བཤད་སྲོལ་ཅིག་ལས་འབད་བ་ཅིན་ མི་དབང་འབྲུག་རྒྱལ་བཞི་པ་མཆོག་ ནོར་བུ་སྒང་ལུ་ བྱོན་པའི་སྐབས་ ལྷ་ཁང་དེ་ནང་ལས་ སྐད་རྐྱབ་ཞིནམ་ལས་ དེ་ཁར་བྱོན་དགོ་པའི་ཞུ་བ་འབད་དེ་ མཆོངས་འོང་དོ་བཟུམ་སྦེ་ ཐུགས་ཁར་ཤརཝ་ལས་ ལྷ་ཁང་ནང་བྱོན་ཏེ་ སྤྱ་དེ་གཟིགས་ནུག་ཟེར་ཨིན་པས།  
མི་ཚུ་གིས་ སླབ་མི་དང་འཁྲིལཝ་ད་ མི་དབང་འབྲུག་རྒྱལ་བཞི་པ་མཆོག་གིས་ སྤྱ་དེ་ ཧ་ནུ་མཱན་གྱི་ ནུས་པ་དང་ དབྱེ་བ་ག་ནི་ཡང་མེད་པར་ཡོདཔ་ལས་ བྱིན་བརླབས་ཅན་དང་ རྩ་ཅན་ཅིག་ཨིནམ་སྦེ་ གསུངས་མི་ལས་ཚུར་ ནོར་བུ་སྒང་རྒེད་འོག་ནང་ སྤྱ་དེ་གི་སྐོར་ལས་ ཡོངས་གྲགས་སོང་ཡི་ཟེར་ཨིནམ་ད་ ད་རེས་ མི་ཚུ་གིས་ ཤར་ཕྱོགས་པའི་ཁ་སྐད་ནང་ ལུང་ག་ཟ་ལ་ཟེར་ སླབ་དོ་ཡོདཔ་བཞིན་དུ་ རྫོང་ཁའི་ནང་ རྡོའི་སྤྱ་ཟེར་བའི་ དོན་ཨིན་པས།  
ཚུལ་ཁྲིམས་འོད་སྲུང་གིས་ སླབ་མིའི་ནང་ ཤུལ་ལས་ མི་དབང་མངའ་བདག་རིན་པོ་ཆེ་མཆོག་ རྒེད་འོག་ནང་ ཞབས་ཀྱིས་བཅགས་གནང་པའི་སྐབས་ ལྷ་ཁང་ནང་བྱོན་ཏེ་ སྤྱ་དེ་ རྒེད་འོག་ནང་ལྷོད་དེ་ མི་ལོ་༣༠༠ ལྷགཔ་ཅིག་ ལང་ཡོདཔ་སྦེ་ གསུངས་ཡོདཔ་བཞིན་དུ་ གཙང་སྦྲའི་ཐོག་ལས་ བཞག་དགོཔ་སྦེ་ གསུངས་དེས་ཟེར་ཨིན་པས།  
ཁོ་གིས་ སླབ་མིའི་ནང་ རྒྱལཔོ་ཡབ་སྲས་༢ རྒེད་འོག་ནང་ མ་བྱོན་པའི་ཧེ་མར་ རྡོ་རང་བྱོན་གྱི་ སྤྱའི་ལོ་རྒྱུས་ཚུ་ ག་ལུ་ཡང་ ཤེས་རྟོགས་མེདཔ་ལས་ ཕོ་བྲང་ཟེར་ ག་ནི་ཡང་མེད་པར་ ཐལཝ་ཁོག་ཁོ་སྦེ་ བཞག་ཡོདཔ་ལས་ ཕོ་བྲང་ཅིག་ བཞེངས་དགོ་པའི་ བཀའ་གནང་ཡི་ཟེར་ཨིན་པས།  
ཁོ་གིས་འབད་བ་ཅིན་ མི་དབང་མངའ་བདག་རིན་པོ་ཆེ་མཆོག་གིས་ ལྷ་ཁང་དེ་ནང་ སྐུ་མཆོད་འབུམ་སྡེའི་རིགས་ ག་ཅི་ར་ འགོ་འདྲེན་འཐབ་དོ་ཟེར་ གསུངས་པའི་སྐབས་ སྨྱུང་གནས་ཅིག་ འགོ་འདྲེན་འཐབ་དོ་ཟེར་ཞུཝ་ལས་ སྨྱུང་གནས་ཀྱི་ མ་དངུལ་ཚུ་ཡང་ མི་དབང་མངའ་ཞབས་མཆོག་གིས་ གནང་ཡོདཔ་མ་ཚད་ སྤྱ་བཞག་སའི་ ཕོ་བྲང་ཅིག་ཡང་ གནང་ཡི་ཟེར་ཨིན་པས།  
མི་རྒན་ཤོས་ཚུ་གིས་ སླབ་མི་དང་འཁྲིལཝ་ད་ རྡོ་རང་བྱོན་གྱི་སྤྱ་དེ་ འཕུར་བྱོན་ཏེ་ རྒྱ་གར་ཨ་སམ་གྱི་ས་གནས་ གུ་ཧ་ཊི་གི་ ཀརྨ་ཀེ་ཟེར་ རྡོ་རྗེ་ཕག་མོའི་གནས་དེ་ཁར་ བཞུགས་ཡོད་རུང་ ལོ་དག་པ་ཅིག་གི་ཤུལ་ལས་ ལུང་བསྟན་མེདཔ་ལས་ དེ་ཁར་ལས་ གོ་ཧའི་ཀོ་མཱལ་ཟེར་སར་ འཕུར་བྱོན་ནུག་ཟེར་ཨིན་པས།  
ད་རུང་ དེ་ཁར་ཡང་ ལུང་བསྟན་མེདཔ་ལས་ འཕུར་བྱོན་ཏེ་ ནོར་བུ་སྒང་ལུ་ལྷོདཔ་ད་ ལུང་བསྟན་ལེགས་ཤོམ་གཟིགསཔ་ལས་ རྡོ་ལུ་བྱིན་གྱིས་བརླབས་ཏེ་ གཏེར་སྦས་ཡོདཔ་སྦེ་ བཤད་དོ་ཡོདཔ་ད་ ཧེ་མ་ ལྷ་ཁང་དེ་ནང་ བླམ་བསོད་ནམས་བཟང་པོ་གིས་ བཞེངས་གནང་མི་ སྐུ་འདྲའི་རིགས་ཚུ་ཡོད་རུང་ ཤུལ་ལས་ཉམས་སོ་ནུག་ཟེར་ཨིན་པས།  
ཚུལ་ཁྲིམས་འོད་སྲུང་གིས་ སླབ་མིའི་ནང་ ཧེ་མ་ རྒེད་འོག་དེ་ནང་ ས་རུད་དང་ ཆུ་རུད་ལ་སོགས་པའི་ རྐྱེན་ངན་ཚུ་ འབྱུང་ནི་ཡོདཔ་མ་ཚད་ བླམ་སྤྲུལ་སྐུ་ལ་སོགས་པ་ཚུ་ཡང་ བྱོན་ནི་མེདཔ་ལས་ ཆོས་ཟེར་མི་དེ་ཡང་ མེད་མི་ལུ་བརྟེན་ མཐའ་འཁོབ་ཀྱི་གཡུས་ཚན་ཅིག་སྦེ་ སྡོད་ཅི་ཟེར་ཨིན་པས།  
ཁོ་གིས་ སླབ་མིའི་ནང་ རྡོ་རང་བྱོན་གྱི་སྤྱ་དེ་ གཙང་བྲའི་ཐོག་ལས་ ཕོ་བྲང་ནང་ བཞག་པའི་ཤུལ་ལུ་ རྒེད་འོག་དེ་ནང་ ས་རུད་དང་ ཆུ་རུད་ལ་སོགས་པའི་ རང་བཞིན་གྱི་ རྐྱེན་ངན་ཚུ་ཡང་ མ་བྱུངམ་མ་ཚད་ བླམ་སྤྲུལ་སྐུ་ཚུ་ཡང་བྱོན་ཏེ་ དམ་པའི་ལྷ་ཆོས་ དར་ཁྱབ་སོང་ཡོདཔ་ད་ ཧེ་མ་རྒེད་འོག་ནང་ རྐྱེན་ངན་ལ་སོགས་པ་ཚུ་བྱུང་མི་དེ་ སྤྱ་དེ་ ལེགས་ཤོམ་སྦེ་ གཙང་སྦྲ་དང་ལྡནམ་སྦེ་ མ་བཞག་མི་ལུ་བརྟེན་ ཨིནམ་འོང་ནི་མས་ཟེར་བའི་ དོགས་པ་ཆགསཔ་མས་ཟེར་ཨིན་པས།  
ད་རེས་ ནོར་བུ་སྒང་ལྷ་ཁང་ནང་ ཧེ་མ་ལས་ ལོ་བསྟར་བཞིན་དུ་ འགོ་འདྲེན་འཐབ་སྲོལ་ཡོད་མི་ པད་གླིང་བླ་མ་ནོར་རྒྱ་མཚོ་ཉིནམ་༣ དང་ བྱམས་མགོན་སྨྱུང་གནས་ཟེར་མི་དེ་ འགོ་འདྲེན་འཐབ་དོ་ཡོདཔ་བཞིན་དུ་ ན་ཧིང་ལས་ ལོ་བསྟར་གྱི་ པད་གླིང་ཚེས་བཅུ་ཉིནམ་༣ ཡང་ གཞི་བཙུགས་འབད་ཡི་ཟེར་ཨིན་པས།  
ནོར་བུ་སྒང་ཟེར་ མིང་བཏགས་མི་དེ་ ངག་རྒྱུན་ལས་འབད་བ་ཅིན་ ཧེ་མ་ དཔོན་རིགས་ཀྱི་ ཨམ་སྲུ་ཅིག་ཨིན་མི་ དབང་སྲིང་ཨ་མ་ཟེར་མི་དེ་ རྒེད་འོག་དེ་ནང་བྱོནམ་ད་ གླངམོ་ཆེའི་མཆེཝ་༢ བཙུགས་ཡོད་མིའི་ ས་དོང་༢ ལས་ ཆུ་ཐོན་ཡོད་སར་ གཟིགས་མི་ལུ་བརྟེན་ ནོར་བུ་གངས་རི་ཟེར་ བཏགས་ཡོད་རུང་ ཤུལ་ལས་ བརྗོད་སྒྲ་ཉམས་ཏེ་ ནོར་བུ་སྒང་ཟེར་ ཡོངས་གྲགས་སོང་ནུག་ཟེར་ ཚུལ་ཁྲིམས་འོད་སྲུང་གིས་ བཤདཔ་མས་ཟེར་ ཞུ་ནི་ཨིན།

༉ རེས་གཟའ་ཕུར་བུ་ལུ་ ཉིན་ཡོལཝ་ཅིག་ཁར་ དུང་དང་རྒྱ་གླིང་ དུང་དཀར་ རྐང་དུང་ཚུ་འཕུ་བའི་སྐད་དང་ རོལམོ་བརྡུང་པའི་སྐད་གོཝ་ད་ ས་གོ་དེ་ནང་ འགོ་དང་པ་ ལྷོད་མི་ཚུ་ལུ་ གྲྭ་ཚང་དང་ བཤད་གྲྭ་ ཡང་ཅིན་ ལྷ་ཁང་དགོན་སྡེ་ཅིག་ནང་ ལྷོད་ཡོདཔ་བཟུམ་དང་ ཡང་ཅིན་ ཁྱིམ་ཅིག་ནང་ ལོ་མཆོད་བཏང་པའི་ ཉམས་སྣང་ཤར་ནི་ཨིན་པས།  
དེ་འབདཝ་ད་ འདི་བཟུམ་མའི་ མཆོད་ཆས་ལག་ལེན་དང་འབྲེལ་བའི་ སྐད་གོ་མི་དེ་ ཚེས་བཅུ་དང་ རིམ་གྲོ་གཏངམ་མེན་པར་ བཀྲིས་གཡང་རྩེ་རྫོང་ཁག་ བཙན་མཁར་ལ་སློབ་གྲྭ་ལྟེ་བའི་ སློབ་ཕྲུག་ཚུ་ ཉིན་བསྟར་སློབ་སྟོན་གྱི་ཐུན་ཚན་ མཇུག་བསྡུཝ་ད་ སྦྱང་བ་འབད་བའི་ ལས་རིམ་ཅིག་ཨིན་པས།  
སློབ་གྲྭ་ལྟེ་བ་གིས་ ཆོས་དང་འབྲེལ་བའི་ ལམ་སྲོལ་ཉམས་སྲུང་འབད་ཐབས་ལུ་ སློབ་གྲྭ་མང་ཤོས་ཅིག་ནང་མེད་པའི་ ཚོགས་ཕྲན་ཅིག་ གཞི་བཙུགས་འབད་ཡོད་མི་དེ་ཡང་ ཨ་ལོ་ཚུ་གི་རྒྱུད་ལུ་ ཀུན་ཚང་ཤེས་ཡོན་བྱིན་ཐབས་ལུ་ཨིན་པས།  
དེ་མ་ཚད་ རྒྱལ་ཁབ་ནང་འཁོད་ཀྱི་ སློབ་གྲྭ་ཆེ་འབྲིང་ཆུང་གསུམ་ག་རའི་ནང་ སློབ་སྟོན་གྱི་ཐུན་ཚན་ མཇུག་བསྡུ་བའི་ཤུལ་ལས་ བདུན་ཕྲག་༡ ནང་ ཚོགས་ཕྲན་ཚར་གཅིག་ འགོ་འདྲེན་འཐབ་དགོ་པའི་ ཤེས་རིག་གི་ སྲིད་བྱུས་ཡོདཔ་ཨིན་པས།  
ཆོས་ཕྱོགས་ཚོགས་ཕྲན་གྱི་ འགོ་འདྲེན་པ་ སློབ་དཔོན་ཨོ་རྒྱན་ཆོས་གྲགས་ཀྱིས་ ཚོགས་ཕྲན་གཞི་བཙུགས་འབད་དགོ་པའི་ དམིགས་ཡུལ་ངོ་མ་ར་ ན་གཞོན་ཚུ་ ནང་པའི་ཆོས་ལུ་ དད་པ་དང་ཡིད་ཆེས་བསྐྱེད་བཅུག་ནི་དང་ ཆོས་ཕྱོགས་ཀྱི་ ལས་སྣ་ཚུ་ལུ་ སྤྲོ་བ་བསྐྱེད་ཐབས་ལུ་ཨིན་ཟེར་ བཤདཔ་ཨིན་པས། ཁོ་གིས་འབད་བ་ཅིན་ ཚོགས་ཕྲན་དེ་ནང་ ཆོས་དང་འབྲེལ་བའི་ བསླབ་བྱ་དང་ ལམ་སྟོན་ཚུ་ བྱིན་ནི་ཡོད་མི་དེ་གིས་ ན་གཞོན་ཚུ་གི་རྒྱུད་ལུ་ ནང་གི་བསམ་པ་དང་ ཕྱིའི་བྱ་སྤྱོད་ཚུ་ ལེགས་བཅོས་འབད་ཚུགས་པའི་ འོས་འབབ་ཡོད་པའི་ཁར་ མ་འོངས་པ་ལུ་ རང་གིས་རང་གི་རྐངམ་གུ་ ལོང་སྡོད་ཚུགས་པའི་ ཁེ་ཕན་ཡོད་ཟེར་ཨིན་པས།  
ཚོགས་ཕྲན་གྱི་ འཐུས་མི་ཚུ་ལུ་ མཆོདཔ་ཕུལ་ཐངས་དང་ དཀར་མེའི་དོང་རས་འཁལ་ཐངས་ བཞེངས་བརྡ་དང་གཟིམ་བརྡ་ཕུལ་ཐངས་ བསུ་བ་སེར་སྦྲེངས་ དེ་ལས་ དྲོ་པ་ལྷ་བསང་དང་ ཕྱི་རུའི་གསོལ་ཁ་ཕུལ་བའི་སྐབས་ དུང་དང་རྒྱ་གླིང་འཕུ་ཐངས་ཚུ་ སྟོནམ་ཨིན་པས།  
དེ་ལས་ དུས་ཅི་ གསར་འཛུལ་འབད་མི་ ཨ་ལོ་ཚུ་ལུ་ ད་ལྟོ་ རྐང་དུང་དང་ དུང་དཀར་ རྒྱ་གླིང་འཕུ་ནིའི་དོན་ལུ་ དབུགས་བསྐོར་བཙུགས་ཐངས་ཀྱི་ སྦྱང་བ་འབད་བའི་བསྒང་འདུག།  
ཚོགས་ཕྲན་ནང་འཛུལ་ཏེ་ ལོ་༣ ལང་དོ་ཡོད་མི་ སློབ་རིམ་༡༠ པའི་སློབ་ཕྲུག་ སྒྲོལ་མ་རྡོ་རྗེ་གིས་ སླབ་མིའི་ནང་ ད་ཚུན་གྱི་བར་ན་ ལྷབ་སྦྱང་འབད་མི་ཚུ་ ཁོ་རའི་ ཆ་རོགས་ཚུ་ལུ་ སྟོན་བྱིནམ་མ་ཚད་ སློབ་གྲྭའི་ཆོས་ཕྱོགས་ཀྱི་ ལས་རིམ་ཚུ་ནང་འབྲེལ་གཏོགས་འབད་ཚུགས་པས་ཟེར་ཨིན་པས།  
ད་རུང་ སློབ་རིམ་༡༠ པའི་སློབ་ཕྲུག་ སེངྒེ་ཚེ་རིང་གིས་འབད་བ་ཅིན་ གཡུས་སྒོ་ནང་ ལག་ལེན་འཐབ་སྲོལ་ཡོད་པའི་ ཆོས་དང་འབྲེལ་བའི་ ལས་སྣ་ཚུ་ སྒོམ་ཆེན་ཚུ་ལས་ ཨ་ཙི་རེ་ལྷབ་ཡོདཔ་ལས་ ཚོགས་ཕྲན་ནང་ ལྷབ་སྦྱང་འབད་བའི་སྐབས་ གདོང་ལེན་སྦོམ་ མི་བྱུང་པས་ཟེར་ཨིན་པས།  
ཁོ་གིས་ སླབ་མིའི་ནང་ ཚོགས་ཕྲན་ནང་ འཐུས་མི་སྦེ་ ཧེ་མ་ལས་ འཛུལ་མི་ཚུ་གིས་ ལྷ་བསང་དང་ སྒྲོལ་ཆོག་ཚུ་ གཏང་ཚུགས་དོ་ཡོདཔ་ལས་ མ་འོངས་པ་ལུ་ གལ་སྲིད་ ལཱ་གཡོག་གི་ དཀའ་ངལ་རེ་ འཐོན་པ་ཅིན་ ནང་པའི་ཆོ་ག་ཕྱག་ལེན་ལས་བརྟེན་ མི་ཚེ་སྐྱོང་ཚུགས་པའི་ ཁེ་ཕན་འོང་ནི་མས་ཟེར་ཨིན་པས། སློབ་གྲྭའི་དབུ་འཛིན་ ཀརྨ་ཕུན་ཚོགས་ཀྱིས་ སླབ་མིའི་ནང་ སློབ་ཕྲུག་ལ་ལོ་ཅིག་ ཆོས་ཕྱོགས་ཀྱི་ལཱ་ལུ་ སྤྲོ་བ་ཡོདཔ་ལས་ སློབ་གྲྭ་ནང་ ཆོས་ཕྱོགས་དང་འབྲེལ་བའི་ ལཱ་ག་ཅི་འབད་དགོཔ་ཐོན་རུང་ ཁོང་གིས་ འབད་དོ་ཟེར་ཨིནམ་ད་ ཚོགས་ཕྲན་གྱི་ སློབ་ཕྲུག་ཚུ་ལུ་ བྱ་སྤྱོད་དང་འབྲེལ་བའི་ དཀའ་ངལ་ཚུ་ སློབ་ཕྲུག་གཞན་བཟུམ་ཅིག་ར་ འཐོན་ནི་མེད་ཟེར་ བཤདཔ་ཨིན་པས།  
དེ་མ་ཚད་ སློབ་གྲྭ་ནང་ ཆེ་མཐོའི་དཔོན་ཁག་དང་ བླ་སྤྲུལ་ག་བཟུམ་བྱོན་རུང་ བསུ་བ་སེར་སྦྲེང་གི་དོན་ལུ་ ཆོསཔ་ཚུ་ཕྱི་ཁ་ལས་འཚོལ་དགོཔ་ མེད་པའི་ཁར་ ཉེས་འདབས་ཀྱི་ སློབ་གྲྭ་ཚུ་ནང་ ཁག་ཆེ་བའི་ ལས་རིམ་ཚུ་ འགོ་འདྲེན་འཐབ་ད་ བསུ་བ་སེར་སྦྲེང་གི་དོན་ལུ་ ཚོགས་ཕྲན་གྱི་ སློབ་ཕྲུག་ཚུ་ བཏང་དོ་ཟེར་ཨིན་པས།  
ཚོགས་ཕྲན་གྱི་ དུས་ཚོད་ནང་ ལྷབ་སྦྱང་འབད་མི་ཚུ་ ཁོང་རའི་སྤྲོ་བ་དང་འཁྲིལ་ བདུན་ཕྲག་ངལ་གསོའི་སྐབས་ ཤེས་མི་ཚུ་ལས་སྦྱང་བ་འབད་དོ་ཡོདཔ་ད་ ཚོགས་ཕྲན་ནང་ འཐུས་མི་༣༥ དེ་ཅིག་ཡོདཔ་ཨིན་པས།  
སྤྱི་ལོ་༡༩༧༨ ལུ་ གཞི་བཙུགས་འབད་མི་ བཙན་མཁར་ལ་སློབ་གྲྭ་ནང་ བློ་གསར་ལས་ སློབ་རིམ་༡༡ པ་ཚུན་ཚོད་ སློབ་ཕྲུག་ཡོངས་བསྡོམས་༧༠༠ ལྷགཔ་ཅིག་ཡོད་པའི་གནས་ཚུལ།

༉ རྒྱལ་ཁབ་ནང་ གོང་འཕེལ་གྱི་ འགྱུར་བ་དང་བསྟུན་པའི་ ཁེ་ཕན་ཡང་ འདྲ་མིན་སྣ་ཚོགས་ཐོན་དོ་ཡོདཔ་ལས་ དེ་གིས་ ཕྱོགས་གཅིག་ལས་ ཕན་ཐོགས་སྦོམ་ར་ཡོདཔ་ཨིན་རུང་ མི་རེ་གཉིས་ལུ་ བྱ་སྟབས་མ་བདེཝ་རེ་ཐོནམ་ད་ དེ་འཕྲོ་ལས་ གདོང་ལེན་འབདཝ་ཨིན་མས།  
ག་འཆརཔ་ཟེར་བ་ཅིན་ འདས་པའི་ལོ་ལས་ཚུར་ མི་སྡེའི་བརྡ་བརྒྱུད་ནང་ ལོ་རྒྱུས་དང་ གནས་ཚུལ་འདྲ་མིན་ བཀོད་ཡོད་པའི་སྐོར་ལས་ རྩོད་རྙོགས་ཚུ་ ལེ་ཤ་ར་ ཐོན་ཡོད་པའི་ཁར་ ཁྲིམས་གཏུགས་ཡང་འབད་བའི་ མངོན་གསལ་བྱུང་ཡི།  
སྤྱིར་བཏང་མི་མང་གིས་ མི་སྡེའི་བརྡ་བརྒྱུད་ཟེར་མི་འདི་ གོ་དོན་ལེགས་ཤོམ་སྦེ་ ངེས་ཤེས་བསྐྱེད་ཐོག་ལས་ ལག་ལེན་འཐབ་དགོ་ནི་ཨིན་རུང་ རྒྱལ་ཁབ་ནང་ མི་སྡེའི་དཔལ་འབྱོར་གོང་འཕེལ་ རྒྱ་ཆེཝ་སྦེ་ མ་འགྱོ་བར་ཡོད་ནི་དེ་གིས་ བལྟ་རྒྱ་མཐོང་རྒྱ་ཚུ་ ཕྱིའི་རྒྱལ་ཁབ་ཚུ་དང་ འདྲ་མཉམ་མེད་པའི་ སྐྱོན་ཆ་ཅིག་སྦེ་མཐོངམ་མས།  
དེ་འབདཝ་ད་ མི་སྡེའི་བརྡ་བརྒྱུད་ལག་ལེན་འཐབ་མི་ཚུ་གིས་ བརྟག་ཤིང་ག་ནི་ཡང་ མ་དཔྱད་པར་ ག་ཐོབ་ག་ཚུད་སྦེ་ བྲིས་བཀོད་འབདཝ་ད་ དེ་གིས་ རེ་ཚེ་སྐབས་ མི་རེ་གཉིས་ལུ་ མི་དཀར་ལ་ཞྭ་ནག་སྤུབས་པའི་ རྩོད་དོན་ལུ་ཡང་གྱུར་བའི་ མཐོང་སྣང་བྱུངམ་ཨིན་མས།  
ད་ཚུན་གྱི་བར་ན་ མི་སྡེའི་བརྡ་བརྒྱུད་ནང་ བདེན་མིན་གྱི་ བསམ་བཀོད་འབད་བའི་ རྩོད་དོན་རེ་གཉིས་ ཐོན་མི་ཚུ་ ཁྲིམས་སར་བསྐྱལ་ཡོད་རུང་ རྩོད་བཤེར་ན་འཐན་ མཇུག་བསྡུ་རནམ་ད་ རྩ་ཕན་ཚུ་གི་ཧོངས་ལས་ རྩོད་གཞི་ཕྱིར་བཏོན་འབད་མི་དེ་གིས་ རང་གིས་ར་ འབྱུང་ཁུངས་མེདཔ་བཟོཝ་ཨིན་མས།  
འདི་བཟུམ་མའི་ གནས་སྟངས་ནང་ ཁ་ཉེས་ཕོག་མི་ཚུ་གིས་ མི་ངོམ་དེ་ ངོས་འཛིན་ཐོག་ལས་ ཁྲིམས་བཤེར་འབད་ནིའི་ དཔའ་བཅམ་མི་དེ་ཡང་ མི་ངོ་སོ་སོར་ལུ་ དལ་དབང་ཡོད་མི་ལུ་བརྟེན་ཨིན་མས།  
ཨིན་རུང་ བརྡ་བརྒྱུད་དེ་ གནས་ཚུལ་བརྡ་སྤེལ་གྱི་དོན་ལུ་ཨིན་ཟེར་ ལག་ལེན་འཐབ་མི་ཚུ་གིས་ཡང་ ཡང་དག་གི་ དྲན་ཤེས་བསྐྱེད་ཐོག་ལས་ བྲིས་བཀོད་འབད་དགོཔ་མ་གཏོགས་ འདི་བཟུམ་མའི་ འཛམ་གླིང་ཁྱབ་འགྱུར་གྱི་ མི་སྡེའི་བརྡ་བརྒྱུད་ནང་ མི་གཞན་ལུ་གནོད་པའི་ བསམ་འཆར་ག་ཐོབ་སྦེ་ གསལ་བཀོད་འབད་ནི་མི་འོང་།  
དེ་དང་འདྲཝ་སྦེ་ ཁྲིམས་འདུན་གྱིས་ཡང་ མི་སྡེའི་བརྡ་བརྒྱུད་ལག་ལེན་འཐབ་པའི་སྐབས་སུ་ བདེན་ཁུངས་དང་ རྒྱལ་ཡོངས་ལུ་ གནོད་ཉེན་ལྕི་ཡངས་ཚུ་ གཟིགས་ཞིབ་མཐིལ་ཕྱིན་གནང་སྟེ་ བཤེར་ཡིག་ལེན་ནིའི་ འཆར་སྒོ་བརྩམས་པ་ཅིན་ ལེགས་ལྡན་འབྱུང་ནི་ཨིན་མས།  
བརྡ་བརྒྱུད་ནང་ མ་བདེན་པའི་གནས་ཚུལ་ བྲིས་བཀོད་འབད་མི་དང་ རྒྱལ་ཁམས་ དང་ མི་མང་ལུ་ གནོད་ཉེན་སྦོམ་ར་ འབྱུང་སྲིད་ནིའི་ གནད་དོན་ཚུ་ ཁྲིམས་བཤེར་མཛད་དགོཔ་ ངེས་བདེན་ཨིན་རུང་ འདས་པའི་རྩོད་གཞིའི་ གནད་དོན་བཟུམ་ཅིག་འབད་བ་ཅིན་ མཐོ་གཏུགས་འབད་ནི་དང་ ཤུལ་ལས་ ཕྱིར་བཏོན་འབད་མི་ཚུ་ དྲང་ཁྲིམས་ཀྱི་ ལཱ་ཐེབས་མ་གཏོགས་ རྒྱལ་ཁམས་དང་ མི་སྡེ་ལུ་ ཕན་ཐོགས་མེདཔ་བཟུམ་མའི་ མཐོང་གསལ་བྱུང་ཡི།  
འདི་འབདཝ་ལས་ མི་སྡེའི་བརྡ་བརྒྱུད་དང་འབྲེལ་བའི་ རྩོད་གཞི་ཚུ་ ཁྲིམས་ཀྱི་འདུན་སར་ ཁྲིམས་བཤེར་འབད་ནི་གི་ འོས་འབབ་ཡོད་མེད་ བརྟག་ཞིབ་མཐིལ་ཕྱིན་འབད་དགོཔ་བཞིན་དུ་ གལ་སྲིད་ འོས་འབབ་ཡོད་པ་ཅིན་ ངོས་ལེན་ཐོག་ རྩོད་གཞི་ཕྱིར་བཏོན་འབད་ནི་མེད་པར་ རྒྱལ་ཕམ་ཕྱེ་ཚུགསཔ་ཅིག་ བཟོ་དགོ་ཟེར་ ཞུ་ནི་ཨིན།

༉ ཐིམ་ཕུག་ཀུན་གསལ་ཕོ་བྲང་ལུ་ བཞེངས་ཡོད་མི་ སྟོན་པ་རྡོར་གདན་མའི་ སྐུ་འདྲ་དང་ དེ་གི་གཞི་རྟེན་ཁང་ཚུ་ ཡོངས་རྫོགས་སྦེ་ གཞུང་དགེ་འདུན་གྲྭ་ཚང་ལུ་ རྩིས་སྤྲོད་ཕུལ་ནུག།  
དེ་ཡང་ འདས་པའི་བདུན་ཕྲག་ནང་ ཀུན་གསལ་ཕོ་བྲང་ལུ་ སྐྱབས་རྗེ་རྗེ་མཁན་རིན་པོ་ཆེ་མཆོག་གིས་ འཛམ་གླིང་ཞི་བདེའི་སྨོན་ལམ་ཆེན་མོ་ཐེངས་༣ པ་ དབུ་བཞུགས་གནང་པའི་སྐབས་ སྟོན་པ་རྡོར་གདན་མ་ལས་འགུལ་ འགོ་འདྲེན་འཐབ་མི་ ཆོས་མཐུན་ཚོགས་པའི་ཁྲི་འཛིན་ བླམ་ཚེ་རིང་དབང་འདུས་ཀྱིས་ མཁན་སློབ་འདུས་ཚོགས་ཟེར་ སྐྱབས་རྗེ་རྗེ་མཁན་མཆོག་དང་ གཞུང་གྲྭ་ཚང་གི་སློབ་དཔོན་ དེ་ལས་ དགེ་འདུན་འདུས་ཚོགས་༣ ལུ་ གཞུང་འབྲེལ་ཐོག་ལས་ བརྩི་སྤྲོད་ཕུལ་ཡི།  
བླམ་ཚེ་རིང་དབང་འདུས་ཀྱིས་ སླབ་མིའི་ནང་ མི་དབང་འབྲུག་རྒྱལ་༤ པ་མཆོག་གི་ བཀའ་སློབ་དང་ དགོངས་གཏེར་ཡང་ ཀུན་གསལ་ཕོ་བྲང་ནང་ ས་ཆ་ཨེ་ཀར་༡༤༥ དེ་ དགེ་འདུན་གྲྭ་ཚང་གི་ མཚན་ཐོ་ཁར་ ཁྲམ་བཀོད་དགོཔ་སྦེ་ ཡོདཔ་བཞིན་དུ་ ཁྲམ་ཡང་ཐོབ་སྟེ་ཡོདཔ་ལས་ ད་རེས་ གཞུང་གྲྭ་ཚང་ལུ་ རྩིས་སྤྲོད་ཕུལཝ་ཨིན་ཟེར་ཨིན་པས།  
ད་ལས་ཕར་ དགེ་འདུན་གྲྭ་ཚང་གིས་ སྟོན་པའི་སྐུ་འདྲ་ ཉམས་གསོ་ཞུ་ནི་དང་ མཐའ་འཁོར་ལེགས་བཅོས་འབད་ནི་ རྒྱལ་ཁབ་ལུ་ ཞབས་ཏོག་ཞུ་ནིའི་ འགན་ཁུར་མ་གཏོགས་ ས་ཆ་བཙོང་ནི་དང་ བརྗེ་སོར་འབད་མི་ཆོག་ཟེར་ཨིན་པས།  
བླམ་ཚེ་རིང་དབང་འདུས་ཀྱིས་ སླབ་མིའི་ནང་ སྐྱབས་རྗེ་རྗེ་མཁན་མཆོག་གིས་ སྟོན་པའི་སྐུ་འདྲ་བཞེངས་དགོཔ་སྦེ་ ལུང་བསྟན་གནང་མི་དང་འཁྲིལ་ སྤྱི་ལོ་༢༠༠༦ ལས་བཞེངས་ནི་ འགོ་བཙུགས་ཏེ་ སྤྱི་ལོ་༢༠༡༥ ཟླ་༩ པའི་ནང་ མི་དབང་འབྲུག་རྒྱལ་༤ པ་མཆོག་ དགུང་ལོ་༦༠ བཞེས་པའི་ རྟེན་འབྲེལ་དང་འཁྲིལ་ བཀྲིས་རབ་གནས་ཕུལ་ཡི་ཟེར་ཨིན་པས།  
སྟོན་པ་རྡོར་གདན་མའི་ ལས་འགུལ་གྱི་དོན་ལུ་ མི་དབང་མངའ་བདག་རིན་པོ་ཆེ་མཆོག་ལས་ ས་ཆ་དང་ འཐུང་ཆུ་ གློག་མེ་ དེ་ལས་ འཁོར་ལམ་གྱི་ མཐུན་རྐྱེན་ཚུ་ གྲོགས་རམ་གནང་ཡོདཔ་ཨིན་པས།  
བླམ་ཚེ་རིང་དབང་འདུས་ཀྱིས་ སླབ་མིའི་ནང་ སངས་རྒྱས་ཀྱི་བསྟན་པ་ འཛིན་སྐྱོང་སྤེལ་གསུམ་དང་ ནང་པའི་རྒྱལ་ཁབ་ཨིན་པའི་ར་ཁུངས་ ལམ་སྲོལ་གྱིས་ཕྱུག་པའི་ རྒྱལ་ཁབ་ཀྱི་ ལྟ་བ་དང་ གཞི་རྩ་ཚུ་ ཇི་སྲིད་སྐལ་པ་མ་སྟོང་གི་བར་དུ་ གནས་ཐབས་ལུ་ སྟོན་པའི་སྐུ་འདྲ་དེ་ལུ་བརྟེན་ ཕན་ཐོགས་འབྱུང་འོང་ཟེར་ཨིན་པས། སྟོན་པའི་སྐུ་འདྲ་བཞེངས་ནི་དེ་ གུ་རུ་རིན་པོ་ཆེའི་ ལུང་བསྟན་དེ་ཡང་ གཏེར་སྟོན་རྡོ་རྗེ་གླིང་པ་གིས་ གཏེར་བཞེས་ཏེ་ ལོ་ངོ་༦༧༢ ལང་སོང་རུང་ དུས་སྐབས་མ་ལྷོད་ནི་དེ་གིས་ ལུས་ནུག་ཟེར་ བླམ་ཚེ་རིང་དབང་འདུས་ཀྱིས་ བཤདཔ་ཨིན་པས།  
ལྷུན་རྩེ་ཀུར་སྟོད་ལས་ སྨན་གླིང་གཏེར་བདག་གླིང་པ་གིས་ སེངྒེ་རྫོང་ལུ་ གཏེར་བཞེས་ནི་སྦེ་ བྱོན་ཡོད་རུང་ ལུང་བསྟན་དུས་ལུ་ མ་བབས་ནི་དེ་གིས་ ཁོ་གི་དག་སྣང་ལུ་ རྒྱལ་ཁབ་ནང་ བཀའ་འགྱུར་ཚར་བརྒྱ་ལྷག་ནི་དང་ མགོན་པོ་སྟོང་ཚོགས་ཚར་བརྒྱ་གཏང་ནི་ སྦྱིན་བསྲེག་ཚར་བརྒྱ་གཏང་དགོཔ་མ་ཚད་ ལྷ་ཁང་དང་དགོན་སྡེ་ག་ར་ ཉམས་གསོ་ཞུ་དགོཔ་ གནས་བདག་གཞི་བདག་ཚུ་ལུ་ གསོལ་ཁ་གཏང་དགོཔ་ གཟིགས་མི་ཚུ་ ཟིན་བྲིས་བཏབ་ བཞག་ནུག་ཟེར་ བླམ་ཚེ་རིང་དབང་འདུས་ཀྱིས་ བཤདཔ་ཨིན་པས། ཟིན་བྲིས་བཏབ་བཞག་མི་ ཡི་གུ་དེ་ བླམ་བསོད་ནམས་བཟང་པོ་གིས་ ཐོབ་པའི་ཤུལ་ལུ་ སྐྱབས་རྗེ་རྗེ་མཁན་རིན་པོ་ཆེ་མཆོག་ ཁྲི་ཁར་ཕེབས་ཏེ་ ལོ་༡ དང་༢ དེ་ཅིག་ཁར་ སྐྱབས་རྗེ་མཆོག་གི་ཕྱག་ལུ་ ཕུལ་ནུག་ཟེར་ཨིན་པས།  
དེ་ལས་ སྐྱབས་རྗེ་མཆོག་གིས་ རྒྱལ་ཁབ་ཀྱི་ སྐུ་རིམ་སྦེ་ ཀྲོང་གསར་རྫོང་ཁག་ བཀྲིས་གླིང་ལུ་ ཕྱག་སྟོང་སྤྱན་སྟོང་གི་ སྐུ་འདྲ་བཞེངས་གནང་པའི་ཁར་ དབང་སྤར་མཚམས་ལུ་ སྟོན་པ་དང་ གུ་རུའི་སྐུ་འདྲ་གང་རུང་ བཞེངས་དགོཔ་སྦེ་ ལུང་བསྟན་གཟིགས་པའི་ཤུལ་ལས་ མི་དབང་འབྲུག་རྒྱལ་༤ པ་མཆོག་ལུ་ བཀའི་གནང་བ་ ཞུ་ནུག་ཟེར་ཨིན་པས།  
བླམ་ཚེ་རིང་དབང་འདུས་ཀྱིས་འབད་བ་ཅིན་ སྟོན་པའི་སྐུ་འདྲ་དེ་ ཀུན་གསལ་ཕོ་བྲང་ནང་ བཞེངས་ནི་སྦེ་ གཏན་འཁེལ་སོང་ཡོདཔ་བཞིན་དུ་ རྒྱལ་ས་ལྟེ་བ་དེ་ རྫོང་ཁག་༢༠ གི་ མི་སེར་དང་ འཛམ་གླིང་རྒྱལ་སྤྱིའི་ མི་སྤུངས་འཛོམས་འབད་ས་ཨིནམ་ལས་ སྐུ་འདྲ་དེ་ སྤུས་ཚད་དང་ བཟོ་བཀོད་ག་ནི་བ་ ལེགས་པའི་ཁར་ ས་གོ་ཡང་ སྒོ་ཡངས་དྲགས་སྦེ་ བསྒྲུབས་ཚུགས་མི་དེ་ མི་དབང་ཡབ་སྲས་རྣམ་གཉིས་ཀྱི་བཀྲིན་དང་ སྐྱབས་རྗེ་རྗེ་མཁན་མཆོག་གི་ཐུགས་སྨོན་ འབངས་མི་སེར་ཚུ་གི་ བསོད་ནམས་དང་ དཀོན་མཆོག་གསུམ་གྱི་ བྱིན་བརླབས་ལུ་བརྟེན་ཨིན་ཟེར་ཨིན་པས། སྟོན་པ་རྡོ་རྗེ་གདན་མ་ཐུབ་པ་དབང་པོའི་སྣང་བརྙན་ པདྨས་གཙུག་ཏོར་མཐར་ཐུག་དང་ རིང་ཚད་མི་ཊར་༤༢ བཞེངས་ནིའི་དོན་ལུ་ སྦྱིན་བདག་གཙོ་བོ་ ཕྱིའི་རྒྱལ་ཁབ་ སིང་ྒཔུར་ལས་ པི་ཊ་ཏེའོ་བཟའ་ཚང་གིས་ ཞབས་ཏོག་དང་ སྟོན་པའི་བཞུགས་ཁྲི་དཔངས་དུ་ མི་ཊར་༡༢ བཞེངས་མི་དེ་ སྦྱིན་བདག་ཝམ་ཀིམ་སེང་གིས་གཙོས་པའི་ མི་གྲངས་༡༣ གྱིས་ མ་དངུལ་གྲོགས་རམ་འབད་ཡོདཔ་ཨིན་པས།  
སྟོན་པའི་སྣང་བརྙན་འཛོམས་གཡུ་རྡོ་རྗེ་ཕ་ལམ་ཕུལ་མི་དེ་ ད་རུང་ སིངྒ་པུར་ལས་ སྦྱིན་བདག་ཕོཝ་ཝི་སེང་གིས་གཙོས་པའི་ མི་གྲངས་༥ དང་ སྟོན་པའི་བཞུགས་ཁྲི་མཐའ་སྐོར་ མཆོད་པའི་ལྷ་མོ་དང་ ནང་རྟེན་སོགས་བཞེངས་མི་དེ་ མ་ལ་ཤེ་ཡ་རྒྱལ་ཁབ་ལས་ སྦྱིན་བདག་ཊཱན་སྲིར་དེ་བེད་ཀོན་གྱིས་གཙོས་པའི་ མི་གྲངས་༡༠ ལྷགཔ་ཅིག་གི་ མ་དངུལ་རྒྱབ་སྐྱོར་ཐོག་ལས་ བཞེངས་ཡི་ཟེར་ བླམ་ཚེ་རིང་དབང་འདུས་ཀྱིས་ བཤདཔ་ཨིན་པས།  
སྟོན་པའི་ནང་ན་ མཛད་པ་༡༢ དང་ འཕགས་པའི་གནས་བརྟན་༡༦ བཀའ་དགོངས་ཕུར་གསུམ་ སངས་རྒྱས་སྨན་ལྷ་ སྨན་ལྷ་ཆོས་རྗེས་ སངས་རྒྱས་རབ་བདུན་ གུ་རུ་མཚན་བརྒྱད་ འཁོར་སྲུང་དམག་བཟློག་ བྲག་དམར་ ལྷ་མོ་རིགས་བརྒྱད་མ་ རྡོ་རྗེ་ཕ་མོ་ རིགས་ལྔའི་སངས་རྒྱས་ ཀུན་བཟང་ཡབ་ཡུམ་ཚེ་དཔག་མེད་ སྤྱན་རས་གཟིགས་ རྡོ་རྗེ་འཆང་ བདེ་མཆོག་ལ་སོགས་པའི་ སྐུ་འདྲ་ཚུ་ བཞེངས་ཏེ་ཡོད་ཟེར་ཨིན་པས།  
སྟོན་པ་རྡོར་གདན་མ་ལས་འགུལ་ལུ་ ཟད་འགྲོ་ཡོངས་བསྡོམས་ དངུལ་ཀྲམ་ཐེར་འབུམ་༡.༧༠༠ ལྷགཔ་ཅིག་ གནས་ཡོདཔ་ཨིན་པས།  
གཞུང་དགེ་འདུན་གྲྭ་ཚང་གི་ ལས་ཚོགས་སློབ་དཔོན་ སངས་རྒྱས་རྡོ་རྗེ་གིས་ གསུངས་མིའི་ནང་ བླམ་ཚེ་རིང་དབང་འདུས་ཀྱིས་ སྐྱབས་རྗེ་རྗེ་མཆོག་གི་ ཐུགས་དགོངས་དང་འཁྲིལ་ དཀའཝ་སྤྱད་དེ་ བཞེངས་གནང་པའི་ཤུལ་ལས་ དུས་ཅི་ དགེ་འདུན་གྲྭ་ཚང་ལུ་ ཕུལ་ཡོདཔ་བཞིན་དུ་ མཁན་སློབ་འདུས་ཚོགས་ལས་ བླམ་ཚེ་རིང་དབང་འདུས་ལུ་ སྟོན་པའི་སྦྱིན་བདག་སྦེ་ མཛད་གནང་མིའི་ བཀྲིན་དགའ་ཚོར་སྦེ་ གཟེངས་བསྟོད་ཕུལཝ་དང་འབྲེལ་ ཕྱིན་ཆད་ ད་ལས་ཕར་ཡང་ ཁོ་རའི་སྐུ་ཚེ་ཧྲིལ་བུར་ ཀུན་གསལ་ཕོ་བྲང་ལུ་ར་ བཞུགས་དགོཔ་སྦེ་ ཞུ་ཡོད་པའི་ཁར་ ཞབས་ཏོག་མཐུན་རྐྱེན་ཚུ་ཡང་ གྲྭ་ཚང་གིས་ ཕུལ་ནི་སྦེ་ ཞུ་ཡི་ཟེར་ཨིན་པས།  
ལཱ་ལྷག་ལུས་འབད་དགོཔ་ཡོད་མི་ཚུ་ དགེ་འདུན་འདུས་ཚོགས་ཀྱི་ ཞལ་འཛོམས་འཚོགས་པའི་སྐབས་ ཚོགས་ཆུང་ཅིག་ གཞི་བཙུགས་ཐོག་ལས་ ཐག་བཅད་དེ་ འགོ་བཙུགས་འོང་ཟེར་ ལས་ཚོགས་སློབ་དཔོན་གྱིས་གསུངསམ་ཨིན་པས།  
རིང་ཚད་ཕིཌ་༥༤ འབད་མི་ སྟོན་པའི་སྐུ་འདྲ་བཞེངས་ཚུགས་ཚུགས་ལུ་ ལོ་༡༠ འགོར་ཡོདཔ་ད་ དེ་ཡང་ སྤྱི་ལོ་༢༠༠༦ ལས་ སྐུ་བཞེངས་ནི་ འགོ་བཙུགས་ཏེ་ སྤྱི་ལོ་༢༠༡༥ ལུ་ གྲུབ་འབྲས་བཏོན་ཡོད་པའི་གནས་ཚུལ། ༉ གཡུས་ཚན་ནང་ ཆརཔ་དང་སེར་རླུང་གི་འཇིགས་པ་ ལོ་ཐོག་ལུ་གནོད་སྐྱོན་ དེ་ལས་ མིའི་ཚེ་སྲོག་དང་ སྒོ་ནོར་སེམས་ཅན་ཚུ་ལུ་ བར་ཆད་བྱུང་པ་ཅིན་ གཡུས་མཚོ་ལུ་ གྲིབ་ཕོག་སྟེ་ མཚོ་སྨན་རྒྱལ་མོ་ཁྲེལ་མི་ལུ་བརྟེན་ཨིནམ་སྦེ་ ས་གནས་ཀྱི་ མི་ཚུ་གིས་ ཡིད་ཆེས་བསྐྱེདཔ་ཨིན་པས།  
དེ་འབདཝ་ལས་ ཡོངས་གྲགས་ལུ་ བུ་ལི་མཚོ་ཟེར་ སླབ་མི་དེ་ མཚོ་སྨན་ཀུན་ཏུ་བཟང་མོའི་ ཕོ་བྲང་ངམ་ མཚོ་མཇལ་བར་ འགྱོ་མི་ཚུ་ རང་ལུགས་ཀྱི་གྱོན་ཆས་ གོ་དང་དཀྱི་ར་གྱོན་ཏེ་ འགྱོ་དགོཔ་བཞིན་དུ་ ཕྱི་ལུགས་ཀྱི་ ཆས་སྒྲིག་སྟེ་ འགྱོ་ནི་དང་ ཨམ་སྲུས་ཟླ་ཁྲག་འོང་མི་ དེ་ལས་ གཡུས་ཁར་སྐྱེས་གྲིབ་དང ཤི་གྲིབ་སྐབས་ འགྱོ་ནི་དེ་ འཛེམ་དགོཔ་ཨིན་པས།  
ད་རུང་ མཚོ་མཇལ་བར་འགྱོཝ་ད་ རླུང་དར་འཕྱར་ནི་དང་ བཟོ་བསྒྱུར་འབད་མི་ དེང་སང་གི་ཨོམ་དང་ གསེར་སྐྱེམས་ཆང་ཚུ་ ཕུལ་མ་བཏུབ་པའི་ཁར་ མཚོའི་ཉེས་འདབས་ལུ་ ཏམ་ཁུ་འཐུང་ནི་དང་ ཚིལ་མ་དང་ གློ་ཚིལ་བཀོག་ནི་ རྐངམ་ལགཔ་ཆུ་འཁྱུ་ནི་ ཤའི་རིགས་ཟ་ནི་ དེ་ལས་ ཆབ་གསང་ག་ལྷོད་སར་གཏང་ནི་དང་ ཕྱགས་སྙིགས་ག་ལྷོད་སར་བཀོག་ནི་ ཤིང་བཏོག་ནི་ཚུ་ མི་བཏུབ་དོ་ཡོདཔ་ཨིན་པས།  
བུ་ལིའི་མི་ཚུ་གིས་ མཚོ་སྨན་གྱི་དོན་ལུ་ ཕྱགསམ་འཕྱག་མི་ ཁེངས་ཁ་ནང་ལས་ ཕིག་སང་མ་ཟེར་ འདམ་བྱ་༡༠༨ ཡོད་མི་ཚུ་གིས་ མཚོའི་་ལྟག་ལུ་ ཆགས་ཏེ་ཡོད་པའི་ གཤོག་འདབ་ཚུ་འཕྱགས་ཏེ་ ཧིང་སངས་ས་བཟོཝ་ཨིན་ཟེར་ བཤདཔ་ཨིན་པས།  
ཁེངས་བུ་ལི་ཁྲོམ་ལས་ སྣུམ་འཁོར་ནང་ དུས་ཡུན་སྐར་མ་༡༥ དེ་ཅིག་དང་ ཕྲང་ལམ་བདའ་སྟེ་ རྐང་སྟོང་སྦེ་ འགྱོ་བ་ཅིན་ དུས་ཡུན་སྐར་མ་༣༠ གི་ས་ཁར་ གཡུས་ཀྱི་ལྷོ་ཁ་ཐུག་ལུ་ བེར་སྤང་ཟེར་སར་ སྔོ་ཤིང་དང་ ནགས་ཚལ་གྱིས་བསྐོར་བའི་སྦུག་ལུ་ ག་ནི་བ་ ཡ་མཚན་ཆེ་ཏོག་ཏོ་དང་ གཟི་བརྗིད་དང་ལྡནམ་སྦེ་ མཚོ་སྨན་ཀུན་ཏུ་བཟང་མོའི་ ཕོ་བྲང་ཆགས་ཏེ་འདུག། རྒྱ་ཚད་ཨེ་ཀར་༤.༤ དེ་ཅིག་ཡོད་མི་ བུ་ལི་མཚོ་གི་མཐའ་འཁོར་ ཕྱོགས་བཞི་མཚམས་བརྒྱད་ལུ་ མཚོའི་བདག་མོའི་འཁོར་ ཁེངས་ཁ་ནང་ སྒོ་རས་པ་ཟེར་ སྒོ་སྲུང་མི་ ཨར་མོ་མ་རྒན་ལྷ་མོ་ རོང་ལའི་ལྷ་བཙན་དཀར་པོ་ འགྲམ་གནས་དཔའ་བོ་ གསང་སྔགས་རིན་ཆེན་ གཏོམས་སྟང་ ཚུལ་ཁྲིམས་ལྡན་པ་ ཨོ་སྦི་ སྡིག་པ་རས་ཆེན་ རྨིགས་པ་རས་ཆེན་ལ་སོགས་པའི་ མཚོ་ཆུང་ཀུ་བསྡོམས་ཀྱིས་༡༠༥ ཡོད་པའི་ཁར་ སྨན་མོའི་ལྷ་ཁང་ རྒྱུ་དངུལ་གྱི་བང་མཛོད་ རྟ་ རོ་ཁྱི་ བྱ་པོད་དང་ ཐགས་ཤིང་ལ་སོགས་པ་ཚུ་ རྡོའི་གཟུགས་སུ་སྦེ་ མཇལ་ཚུགས་པས།  
མཚོ་སྨན་གྱི་རྣམ་པ་དེ་ཡང་ སྐུ་སྨད་སྦུལ་གྱི་སྟེང་དུ་ སྐུ་སྟོད་མི་ སྐུ་མདོག་དཀརཔོ་ ཞལ་འཛུམ་མཛེས་པའི་གུ་ མེ་ཏོག་གི་ ཕྲེང་བ་གིས་བརྒྱན་ཏེ་ སྦྲུལ་མགོའི་གདེངས་ཀ་ཅན་ སྐུ་ལུ་ན་བཟའ་ དར་དང་གོས་ཆེན་གྱེས་བརྒྱན་ཏེ་ རིན་པོ་ཆེ་སྣ་ཚོགས་ གཡུ་དང་བྱི་རུ་ མུ་ཏིག་ལ་སོགས་པའི་རྒྱན་ཆ་བཏགས་ཏེ་ཡོདཔ་སྦེ་ ས་གནས་ཀྱི་ མི་ཚུ་གིས་ སླབ་ནི་འདུག།

མཚོ་སྨན་ཀུན་ཏུ་བཟང་མོ་དེ་ ཁེངས་བུ་ལིའི་ མི་སེར་ཡོངས་ཀྱི་ སྐྱབས་གནས་ཀྱི་ ལྷ་གཅིག་ཨིནམ་བཞིན་དུ་ མི་ཚུ་གིས་ སྨན་མོ་འདི་ལུ་ གསོལ་མཆོད་དེ་ཡང་ རང་ཟླ་༥ པའི་ཚེས་༡༥ ལུ་ ས་གནས་སར་ཕད་སྤོངས་ཀྱི་ལྟག་ལུ་ སྨན་མ་བྲང་ཟེར་སར་ ཕུལ་དོ་ཡོདཔ་ཨིན་པས།  
གསོལ་མཆོད་དེ་ཡང་ གཙོ་བོ་ར་ རྐྱེན་ངན་བར་ཆད་སེལ་ནི་དང་ གནམ་བྱཱར་ཟླཝ་༥ པ་ལས་འགོ་བཟུང་ སོ་ནམ་པ་ཚུ་ ལྕངམ་བཏབ་པའི་ དུས་ཚོད་འབདཝ་ལས་ སྨན་མོ་ཀུན་ཏུ་བཟང་མོ་ལུ་ གནམ་ཁ་ལས་ སེརཝ་འབབ་མ་བཅུག་ བར་ན་ལས་ རླུང་འཚུབས་འཕུ་མ་བཅུག་ ཆར་ཆུ་དུས་སུ་འབབ་ནི་དང་ ལོ་ཐོག་བཏབ་མི་ཚུ་ལུ་ འབུབ་གྱོག་མོ་ལས་འགོ་བཟུང་ རིགས་དྭགས་སེམས་ཅན་གྱི་ གནོད་པ་ཚུ་ ག་ནི་ཡང་ འབྱུང་མ་བཅུག་ཟེར་ སྨོན་ལམ་བཏབ་པའི་ཁར་ རང་སོའི་ཚེ་དང་ བསོད་ནམས་འཕེལ་ཞིནམ་ལས་ དབང་ཐང་དང་ རླུང་རྟ་རྒྱས་ནི་ བྱ་བ་ལམ་འགྲོ་ཚུ་ བསམ་པ་ཇི་བཞིན་དུ་ འགྲུབ་ཐབས་ལུ་ གསོལ་ཁ་ཕུལཝ་ཨིན་པས།  
དེ་བཟུམ་སྦེ་ གནམ་དགུན་རང་ཟླ་༡༠ པའི་ཚེས་༡༥ ལུ་ བུ་ལི་མཆོད་པའི་སྐབས་ མི་མང་གིས་ མཚོ་སྨན་མོ་ལུ་ གསོལ་ཁ་ཕུལ་སའི་ ས་ཁོངས་ནང་ མོ་གི་ཐུགས་རྗེ་བྱིན་བརླབས་ལུ་བརྟེན་བཏབ་པའི་ ལོ་ཐོག་ཚུ་ རི་དྭགས་སེམས་ཅན་ཚུ་ལས་ གནོད་སྐྱོན་མེད་པར་ ལེགས་ཤོམ་སྦེ་ བསྡུ་ཚུགསཔ་ཅིག་ཟེར་ གུས་བཏུད་ཀྱི་ གསོལ་མཆོད་ཕུལཝ་ཨིན་པས།  
གཞན་ཡང་ གཡུས་ཁའི་ཚེས་བཅུ་ དུས་མཆོད་དང་ རང་སོའི་ཁྱིམ་ནང་ ལོ་ཆོག་བཏང་བའི་སྐབས་ལུ་ ཁྱིམ་གུང་པ་རེ་རེ་བཞིན་དུ་གིས་ རང་གི་རྐྱེན་བར་ཆད་སེལ་ནི་དང་ བྱ་བ་ལམ་འགྲོ་བཟང་ནིའི་དོན་ལུ་ མཚོའི་ལྷ་མོ་ལུ་ གསོལཝ་བཏབ་ཨིན་པས།  
མཚོ་མཇལ་བར་འགྱོ་ནིའི་ དུས་ཚོད་དེ་ཡང་ རང་ཟླ་༨ པའི་ཚེས་༡ ལས་ རང་ཟླ་༡༠ པའི་༡༤ ཚུན་མ་གཏོགས་ དུས་ཚོད་གཞན་ཚུ་ནང་ དམ་འགྱོ་རུང་ འགྱོ་ཆོག་དོ་ཡོདཔ་ད་ ཟླཝ་ཕྱེད་དང་གསུམ་གྱི་རིང་ མཚོ་དམ་ཟེར་ མི་འགྱོ་མ་ཆོག་པར་ བཀག་དམ་འབད་བའི་ཤུལ་ལུ་ རང་ཟླ་༡༠ པའི་ཚེས་༡༥ གི་དྲོ་པར་ ལྷ་བསང་ཁྲུས་གསོལ་དང་ རི་བོ་བསང་མཆོད་གནང་སྟེ་ མཚོ་མཇལ་བར་འགྱོ་ཆོག་པའི་ གནང་བ་བྱིནམ་ཨིན་པས།  
དེ་སྦེ་ བཀག་དམ་འབད་དགོ་མི་དེ་ཡང་ ཀླུ་ལུ་གྲིབ་ཕོག་པ་ཅིན་ གནམ་ཁ་ལས་ སེལཝ་རྐྱབ་ནི་དང་ བར་ན་ལས་ རླུང་འཚུབས་འཕུ་ནི་ ས་ཁ་ལས་ ས་ཆུ་ཐོན་ཏེ་ ལོ་ཐོག་ལུ་ གནོད་པ་བྱུངམ་མ་ཚད་ སེམས་ཅན་དང་ མིའི་ཚེ་སྲོག་ལུ་ གནོད་ཉེན་འབྱུང་བའི་ རྣམ་རྟོག་བསྐྱེད་མི་ལུ་བརྟེན་ཏེ་ཨིན་པས། མཚོ་མཇལ་བའི་སྐབས་ རང་གི་དད་པ་མོས་གུས་དང་ བསོད་ནམས་ ཁ་རྗེ་ལུ་བརྟེན་ མཚོ་སྨན་གྱིས་ མོ་རའི་ཕོ་བྲང་ ལྷ་དར་ དུང་དཀར་ མཆོད་མེ་ མེ་ཏོག་ལ་སོགས་པ་ཚུ་ མཇལ་ཁ་གནང་མི་དེ་ལུ་ བཟང་ངན་གྱི་ རྟགས་མཚན་བལྟཝ་ཨིནམ་ད་ ལྷག་པར་དུ་ མཚོ་དེ་ གནག་དུང་དུ་དང་ བཀྱག་མེདཔ་སྦེ་ མཇལ་བ་ཅིན་ རང་དང་ཉེ་འཁོར་ཚུ་ལུ་ རྟགས་ངན་པ་འབྱུང་ནིའི་ བརྡ་མཚོན་དང་ གལ་སྲིད་ མཚོ་དེ་ དྭངས་འཕྲོས་འཕྲོས་སྦེ་ མཇལ་བ་ཅིན་ རྟགས་མཚན་ལེགས་ཤོམ་སྟོནམ་ཨིན་ཟེར ཡིད་ཆེས་བསྐྱེདཔ་མ་ཚད་ མཚོ་སྨན་གྱི་ རང་སོའི་བསོད་ནམས་དང་ དད་མོས་དང་འཁྲིལ་ དངོས་གྲུབ་ དཔེར་ན་ དུང་དཀར་དང་ ཁྲོ་ཚུ་ གནང་བའི་ ངག་རྒྱུན་ལོ་རྒྱུས་ཡང་ བཤད་ནི་འདུག།  
མཚོ་སྨན་གྱི་ལོ་རྒྱུས།  
བུ་ལི་ལས་ སྐྱེས་ལོ་༥༨ ལང་མི་ ཕུན་ཚོགས་དོན་གྲུབ་ཀྱིས་ སླབ་མིའི་ནང་ མཚོ་སྨན་ཀུན་ཏུ་བཟང་མོ་དེ་ སྔོན་བོད་བྱང་ཤམ་བྷ་ལས་སྦེ་ འབྲུག་ཀུར་སྟོད་བརྒྱུད་དེ་ བུམ་ཐང་སྟང་ཀུན་བཟང་བྲག་དང་ ཞུ་རི་ལུ་ཕེབས་ད་ མཚོ་སྨན་སྐུ་ངལ་གནང་སྟེ་ ཨ་ལོ་ལུ་ཨོམ་བྱིན་ཡོད་པའི་ ལོ་རྒྱུས་འདུག་ཟེར་ཨིནམ་ད་ ཨོམ་བྱིན་སའི་ ས་གནས་དེ་ ཞུ་རི་ལམ་འོག་ལུ་ ད་ལྟོའི་བར་ན་ཡང་ མཇལ་ནི་ཡོདཔ་ཨིན་པས།  
ཞུ་རི་ལས་སྦེ་ བྲེ་ཏེ་ཡ་དང་ སྦུལ་སྒང་ལུ་ཕེབས་ད་ ད་རུང་ མཚོ་སྨན་སྐུ་ངལ་གནང་པའི་ཤུལ་ལུ་ སྦུལ་སྒང་བརྒྱུད་དེ་ ད་ལྟོ་ ཀྲོང་སྨད་ལུ་ཡོད་པའི་ ཨམ་ཆོས་ཉིད་བཟང་མོའི་ ཁྱིམ་ནང་བྱོན་ནུག་ཟེར་ཨིན་པས།  
དེ་བསྒང་ མཚོ་སྨན་གྱིས་ ཨ་རྒས་ཅིག་ལུ་སྤྲུལ་ཏེ་བྱོནམ་ད་ ཁྱིམ་ནང་ཨང་རྒས་ཅིག་དང་འཕྱད་ཡོདཔ་བཞིན་དུ་ མཚོ་སྨན་གྱིས་ཨང་རྒས་ལུ་ གནསཔོ་བརྙ་གེ་ ང་མི་ཤོང་ག་ཟེར་དྲིཝ་ད་ ཨང་རྒས་ཀྱིས་ ཤོང་ཤོང་སྡོད་ཟེར་སླབ་ད་ མཚོ་སྨན་གྱིས་ ང་ནཱ་མེན་པར་ མཆོད་བཤམས་ནང་སྡོད་གེ་ཟེར་གསུངས་ཏེ་ ཨང་རྒས་ལུ་ ནང་པ་དྲོ་པར་ ང་ཧ་སག་ལོང་མི་ཚུགསཔ་འོང་ ང་མ་ལོང་ཚུན་ ཁྱོད་ཀྱིས་ སྒོ་ཕྱེ་ར་མ་ཕྱེ་སྨ་རེ་སླབ་སྟེ་ ཉལ་ནུག་ཟེར་ཨིན་པས།  
དེ་ལས་ དྲོ་པ་ཆུ་ཚོད་༨ ལང་སོང་རུང་ ཨ་རྒས་དེ་ ལོང་ནི་མེདཔ་ལས་ ག་ཅི་འབད་དཔ་ཨིན་ན་ཟེར་ སྒོ་གི་དོང་ཅུང་ནང་ལས་བལྟཝ་ད་ མཆོད་བཤམས་ནང་ སྦུལ་གཅིག་གིས་གཅིག་གུ་བརྩེགས་ཏེ་ བརྒྱ་དང་སྟོང་སྦེ་ ཉལ་སྡོད་སའི་ལྟག་ལུ་ སྦུལ་རྭཝ་ཡོད་མི་ དཔྱལ་བར་གཡུ་བཀལ་མི་གཅིག་ དབུགས་སྐད་དང་སྦྲགས་ཏེ་ ཉལ་སྡོད་སར་ མཐོང་ཡོདཔ་ཨིན་པས།  
ཧ་ལམ་ཅིག་ལས་ ལོང་པའི་ཤུལ་ མཚོ་སྨན་གྱིས་ ཨང་རྒས་ལུ་ ཁྱོད་མིག་གིས་མ་བལྟ་ཟེརན་ བལྟ་ཡི་ཟེར་སླབ་སྟེ་ ལོག་བྱོན་པའི་ཤུལ་ལུ་ ཨང་རྒས་དེ་ ལོག་མཆོད་བཤམས་ནང་འགྱོཝ་ད་ གཡུ་འབྲུག་དཀར་ཅིག་ བཞག་ནུག་ཟེར་ཨིནམ་ད་ གཡུ་དེའི་ བྱིན་བརླབས་ལས་བརྟེན་ ཁྱིམ་དེ་ནང་ ཉིནམ་གཅིག་བ་ཉིནམ་གཅིག་ ནོར་ལེ་ཤ་འཕེལ་ཡོད་རུང་ ཤུལ་ལས་ གཡུ་དེ་ བྱང་སྟོར་ཤོར་བའི་ དུས་ལས་འགོ་བཟུང་སྟེ་ ཁྱིམ་ནང་ ནོར་རིམ་པ་བཞིན་དུ་ རབས་ཆད་ཡོད་པའི་ ལོ་རྒྱུས་བཤད་ནི་འདུག།  
དེ་ལས་ མཚོ་སྨན་དེ་ ཨམ་ཆོས་ཉིད་བཟང་མོའི་ ཁྱིམ་ནང་ལས་ གཡུས་ཀྱི་སྦུག་ལུ་ ས་གནས་ གཟིཝ་ཁ་ཟེར་སར་ བཞུགས་ཡོདཔ་ད་ དེ་བསྒང་ གཡུས་ཁའི་མི་ཚུ་གིས་ མཚོ་ནང་རྟ་དང་མིའི་རོ་ཚུ་བབཀོག་སྟེ་ བཙོག་གྲིབ་བཟོ་མི་ལུ་བརྟེན་ཏེ་ ས་གནས་དེ་ཁ་ལས་ གནས་སྤོ་སྟེ་ གཡུས་ཀྱི་ལྷོ་ཁ་ཐུག་ལུ་ བེར་སྤང་ཨ་རིང་གི་མཇུག་ལུ་ ད་ལྟོ་ སྨན་མོའི་ལྷ་ཁང་ཡོད་སའི་ ས་ཁོངས་ནང་ཆགས་ཡོདཔ་ཨིན་རུང་ དེ་ནང་ཡང་ མི་ཚུ་ ཡར་མར་འགྱོཝ་ད་ བཙོག་གྲིབ་ཞུགས་ནི་དེ་གིས་ ད་ལྟོའི་ བཞུགས་སའི་ས་ཁོངས་ ནགས་ཚལ་སྟུག་དྲགས་དང་ མི་སྐད་ ཁྱི་སྐད་མེད་སའི་ ཤིང་གི་སྦུག་ལུ་ ག་ནི་བ་ཡ་མཚན་ཆེ་ཏོག་ཏོ་ གཟི་བརྗིད་དང་ལྡནམ་སྦེ་ བཞུགས་ཡོདཔ་ཨིན་པས།  
ད་རུང་ མཚོ་དེ་ སྔོན་དུས་རབས་༡༥ པའི་ནང་ གཏེར་སྟོན་ཆེན་པོ་ པདྨ་གླིང་པ་དང་ དུས་རབས་༡༢ པའི་ནང་ གཏེར་སྟོན་རྡོར་རྗེ་གླིང་པ་༢ བྱོན་ཏེ་ བྱིན་གྱིས་བརླབས་གནང་ཡོདཔ་མ་ཚད་ བླ་ཆེན་དམ་པ་ དཔེར་ན་ མགོན་དབང་ནམ་མཁའི་སྙིང་པོ་རིན་པོ་ཆེ་ ཐུགས་སྲས་རིན་པོ་ཆེ་ གསུང་སྤྲུལ་རིན་པོ་ཆེ་ སྐྱབས་རྗེ་རྗེ་མཁན་ སྤྲུལ་སྐུ་འཇིགས་མེད་ཆོས་གྲགས་དང་ ཀ་ཿཐོག་སི་ཏུ་རིན་པོ་ཆེ་ལ་སོགས་པའི་ བླ་ཆེན་མང་རབས་གཅིག་གིས་ ཞབས་ཀྱིས་བཅགས་གནང་པའི་ཁར་ མི་དབང་མངའ་བདག་རིན་པོ་ཆེ་མཆོག་གིས་ གཙོས་པའི་ སྐུ་འཁོར་ལྷན་རྒྱས་དང་ གཞུང་གི་དཔོན་ཁག་མང་རབས་ཅིག་ བྱོན་གནང་ཡོདཔ་ཨིན་པས།  
སྤྱི་ལོ་༢༠༡༦ ལུ་ མཚོ་ཉམས་སྲུང་གི་དོན་ལུ་ འབྲུག་བློ་གཏད་མ་དངུལ་གྱིས་ མཚོའི་མཐའ་སྐོར་ཏེ་ ལྕགས་ཀྱི་རཝ་བསྒོར་ཡོདཔ་མ་ཚད་ གཡུས་མི་ཚུ་གིས་ མཚོའི་ལྟ་རྟོག་པ་ཅིག་ཡང་ བསྐོ་བཞག་འབད་ཡོདཔ་ད་ ལྟ་རྟོག་པའི་ འགན་འཁུར་དེ་ མཚོ་མཇལ་བར་ འོང་མི་ཚུ་ལུ་ ལམ་སྟོན་འབད་ནི་དང་ ཕྱི་མི་ཚུ་ལས་ འཐུས་དངུལ་ཀྲམ་༡༠༠ རེ་དང་ འབྲུག་མི་ཚུ་ལས་ དངུལ་ཀྲམ་༣༠ རེ་ བསྡུ་ལེན་འབད་ཡོད་མི་དེ་ཡང་ མཚོའི་ལྷ་མོ་ལུ་ གསོལ་མཆོད་ཕུལ་ནིའི་དོན་ལུ་ ལག་ལེན་འཐབ་ཨིན་པས།  
དེ་གི་ཧེ་མར་ སྤྱི་ལོ་༢༠༡༤ ལུ་ མི་དབང་མངའ་བདག་རིན་པོ་ཆེ་མཆོག་གིས་ མཚོ་ཡོད་སའི་ ས་ཁོངས་ནང་ ཀླུ་ཁང་བཞེངས་ཏེ་ མཚོ་སྨན་གྱི་ གསེར་སྐུ་ཅིག་ཡང་ གནང་ནུག་ཟེར་ ཞུ་ནི་ཨིན།

༉ འདས་པའི་ལོ་ནང་ རྒྱལ་ཡོངས་ཚོགས་འདུའི་ཡིག་ཚང་གིས་ ཚོགས་འདུའི་འཐུས་མི་ཚུ་ རང་སོའི་འདེམས་ཁོངས་ནང་ ལྟ་སྐོར་ལན་ཐེངས་ག་དེམ་ཅིག་ སོང་ཡོདཔ་ཨིན་ན་ དུས་ཡུན་ག་དེམ་ཅིག་ སྡོད་ཡོདཔ་ཨིན་ནའི་ གནས་སྡུད་བསྡུ་སྒྲིག་ཐོག་ པར་སྐྲུན་འབད་མི་ལུ་ལྟཝ་ད་ ཚ་གྱང་ལང་དགོཔ་དང་ འཐུས་མི་ཚུ་གི་ ཀུན་སྤྱོད་རྣམ་གཞག་ལུ་ དོགས་པ་ཆགས་དགོ་པའི་ གཞི་གནད་ཅིག་ཨིན་མས།  
ག་འཆརཔ་ཟེར་བ་ཅིན་ སྤྱི་ཚོགས་ཀྱི་འཐུས་མི་ ཆ་ཤས་ཅིག་གིས་ ཁོང་རའི་འདེམས་ཁོངས་ཚུ་ནང་ ཉིན་གྲངས་༢༠༠ ལས་ལྷག་སྟེ་ ལྟ་སྐོར་ལུ་ སོང་ཡོད་མིའི་གྲས་ལས་ འཐུས་མི་ཅིག་གིས་ ཉིན་གྲངས་༢༧༣ ལྟ་སྐོར་འབད་ནུག་ཟེར་ སྙན་ཞུ་ནང་ གསལ་བཀོད་འབད་མི་དེ་ རྣམ་རྟོག་ལང་སི་སི་དང་ ཆ་གནས་འབད་མ་ཚུགས་པའི་ གནད་དོན་ཅིག་ཨིན་མས།  
འདི་བཟུམ་མའི་ ལྟ་སྐོར་ཚུ་ལུ་ དོགས་པ་ཟ་དགོ་མི་དེ་ཡང་ ལོ་༡ ནང་ སྤྱི་ཚོགས་ལན་ཐེངས་༢ འཚོགས་དགོཔ་ལས་ འཐུས་མི་ཚུ་ ཚོགས་ཐེངས་དེ་གཉིས་ཀྱི་དོན་ལུ་ རྒྱལ་ས་ལྟེ་བ་ལུ་ ཉུང་ཤོས་ར་ ཟླཝ་༣ སྡོད་དགོ་པའི་ཁར་ རྒྱལ་ཡོངས་ཚོགས་འདུའི་ ཚོགས་ཆུང་ཁག་༡༡ དེ་ཅིག་ཡོད་མིའི་ ཞལ་འཛོམས་ཚུ་གི་དོན་ལུ་ ཟླཝ་༤ སྡོད་དགོཔ་ལས་ དུས་ཡུན་ཟླ་ངོ་༩ གི་རིང་ འདེམས་ཁོངས་ནང་ ལྟ་སྐོར་འབད་ནི་གི་ འོས་འབབ་རྩ་ལས་མེད་ནི་དེ་གིས་ཨིན་མས།  
སྤྱི་ཚོགས་ཀྱི་ བྱ་བའི་གནད་སྤྱོད་ཀྱི་ བཅའ་ཡིག་དང་འཁྲིལ་རུང་ སྤྱི་ཚོགས་ཀྱི་ ཚོགས་ཐེངས་འགོ་མ་བཙུགས་པའི་ཧེ་མ་ རྒྱལ་ས་ལུ་ ཟླཝ་༡ གི་སྔ་གོང་ལས་ གྲ་སྒྲིག་སྦེ་ སྡོད་དགོཔ་ལས་ ལོ་༡ ནང་ ཚོགས་ཐེངས་༢ འཚོགསཔ་ད་ སྔ་གོང་གི་ ཟླཝ་༢ རྩིས་རྐྱབ་པ་ཅིན་ འཐུས་མི་ཚུ་ གནམ་བྱཱར་དགུན་གྱི་ ཚོགས་ཐེངས་༢ ཀྱི་དོན་ལུ་ ཟླཝ་༥ རང་སོའི་འདེམས་ཁོངས་ནང་ མ་འགྱོ་བར་ སྡོད་དགོཔ་ཨིན་མས།  
དེ་འབདཝ་ལས་ འཐུས་མི་ཚུ་གིས་ ལོ་༡ ནང་ རང་སོའི་འདེམས་ཁོངས་ཀྱི་ ལྟ་སྐོར་ལུ་ མཐོ་ཤོས་ར་ དུས་ཡུན་ཟླཝ་༥ འབདཝ་ད་ ཉིན་གྲངས་༡༥༠ ལས་བརྒལ་ འགྱོ་ནི་གི་ འོས་འབབ་མེདཔ་ད་ འཐུས་མི་ལ་ལོ་གིས་ ཉིན་གྲངས་༢༧༣ འདེམས་ཁོངས་ནང་ སོང་ཡོདཔ་སྦེ་ སྙན་ཞུ་ནང་ གསལ་བཀོད་འབད་མི་དེ་ དུས་ཡུན་ཟླཝ་༩ ཨིནམ་བཞིན་དུ་ འདི་ངེས་བདེན་ཨིན་པ་ཅིན་ འཐུས་མི་དེ་གིས་ སྤྱི་ཚོགས་ཀྱི་ ཚོགས་ཐེངས་མཇུག་མ་བསྡུཝ་ཚུན་ཚོད་ བཅའ་མར་མ་གཏོགསཔ་ འོང་ནི་དང་ ཚོགས་ཆུང་གི་ ཞལ་འཛོམས་ཚུ་ནང་ཡང་ གྲལ་གཏོགས་མ་འབདཝ་ འོང་ནི་ཨིན་མས།  
མ་གཞི་ མི་སེར་གྱིས་ བློ་གཏད་དེ་ ཁོང་གི་ ངོ་ཚབ་སྦེ་ སྤྱི་ཚོགས་ནང་ འཐུས་མི་སྦེ་ བཙག་འཐུ་གྲུབ་ཡོདཔ་ལས་ ང་བཅས་ཀྱི་ འཐུས་མི་ཚུ་ རང་སོའི་འདེམས་ཁོངས་ནང་ དུས་རྒྱུན་དུ་ ལྟ་སྐོར་ལུ་སོང་སྟེ་ མི་སེར་དང་ འབྲེལ་བ་དམ་ཟབ་ བཞག་ཚུགས་པ་ཅིན་ ལེགས་ཤོམ་ཨིན་རུང་ འབྲེལ་ཡོད་འཐུས་མི་ཚུ་ལུ་ བརྡ་བརྒྱུད་ཀྱིས་ བདེན་དཔྱད་ཀྱི་དོན་ལུ་ འབྲེལ་བ་འཐབ་ད་ ཡས་མས་ཀྱི་ ལོ་རྒྱུས་སླབ་མི་ལུ་ལྟཝ་ད་ ལྟ་སྐོར་ལུ་མ་འགྱོ་བའི་ ཐོབ་བརྗོད་བཀོད་ཡོདཔ་བཟུམ་ གསལ་སྟོན་འབདཝ་མས།  
འཐུས་མི་ཚུ་གི་ ཉིན་འཐུས་དེ་ ཉིནམ་རེ་ལུ་ དངུལ་ཀྲམ་༡,༥༠༠ རེ་ཡོདཔ་ད་ ཁོང་ཆ་ཁྱབ་ འདེམས་ཁོངས་ཚུ་ནང་འགྱོཝ་ད་ ཉིན་འཐུས་ཐོབ་བརྗོད་བཀོད་དོ་ཡོདཔ་ད་ གལ་སྲིད་ སྙན་ཞུ་ནང་ གསལ་བཀོད་འབད་དོ་བཟུམ་ འཐུས་མི་ཚུ་གིས་ ལོ་༡ ནང་ ཉིན་གྲངས་༢༠༠ ལས་ལྷག་སྟེ་ ཉིན་འཐུས་ཐོབ་བརྗོད་བཀོད་ཡོད་པ་ཅིན་ འཐུས་མི་རེ་ལུ་ ཉིན་འཐུས་བསྡོམས་ དངུལ་ཀྲམ་འབུམ་༣ ལྷགཔ་རེ་ སྤྲོད་སྤྲོདཔ་འོང་ནི་མས།  
ཨིན་རུང་ ལྟ་སྐོར་འབད་ཐངས་ལུ་ བལྟ་བ་ཅིན་ ང་བཅས་ཀྱི་ འཐུས་མི་མང་ཤོས་ཅིག་གིས་ འདེམས་ཁོངས་ནང་ བདུན་ཕྲག་དག་པ་ཅིག་ ལྟ་སྐོར་ལུ་སོང་སྟེ་ ཉིན་འཐུས་ཚུ་ ཐོབ་བརྗོད་བཀོདཔ་ད་ ཉིན་གྲངས་ཡར་སེང་རྐྱབ་སྟེ་ བཙུགས་ཡོད་པའི་ དོགས་སྣང་བྱུངམ་མ་ཚད་ ལྷག་པར་དུ་ འདས་པའི་ཟླཝ་ནང་ འཐུས་མི་ཅིག་གིས་ རྒྱལ་ཡོངས་ཚོགས་འདུའི་ ཚོགས་དཔོན་ལུ་ ཁོ་ར་ འདེམས་ཁོངས་ནང་ ལྟ་སྐོར་ལུ་ འགྱོ་ནི་གི་ གནང་བ་ཞུ་ཡོད་རུང་ མ་འགྱོ་བར་ ཐིམ་ཕུག་ལུ་ར་ཡོད་པའི་ ཤེས་རྟོགས་བྱུངམ་ད་ འཐུས་མི་ཚུ་གིས་ དེ་སྦེ་ར་ ཉིན་འཐུས་ཐོབ་བརྗོད་བཀོད་དོ་ཡོད་པའི་ མངོན་གསལ་བྱུང་ནུག།  
སྤྱི་ཚོགས་ཀྱི་ འཐུས་མི་ཚུ་གིས་ རང་སོའི་ཀུན་སྤྱོད་རྣམ་གཞག་ལས་འགལ་བའི་ བྱ་སྤྱོད་འཐབ་ཡོད་པ་ཅིན་ ཚུལ་མིན་སྦོམ་ཨིནམ་ལས་ ཚོགས་འདུའི་ཡིག་ཚང་དང་ རྒྱལ་གཞུང་རྩིས་ཞིབ་དབང་འཛིན་གྱིས་ རྩིས་ཞིབ་ངེས་པར་དུ་ འབད་དགོཔ་མ་ཚད་ དྲང་ཁྲིམས་ལྷན་སྡེ་ལུ་ ལས་འབྲེལ་རྩིས་ཞིབ་འབད་དོ་བཟུམ་ ཁྲིམས་བཟོ་ལྷན་སྡེ་ལུ་ཡང་ འབད་ནི་དེ་ཁག་ཆེ།  
འཐུས་མི་ཚུ་ ལྟ་སྐོར་ལུ་འགྱོཝ་ད་ ཉིན་འཐུས་དང་ འགྲུལ་འཐུས་སྤྲོད་མི་ཚུ་ ཁྲལ་བཏབ་མི་ཚུ་གི་ ཏི་རུ་ཨིནམ་ལས་ ལྟ་སྐོར་ནང་ མ་འགྱོ་རུང་ འགྱོ་ཡི་ཟེར་ རྒྱལ་ཁམས་དང་ ཚོགས་རྒྱན་བཙུགས་མི་ཚུ་ལུ་ མགུ་སྐོར་ཐོག་ ཐོབ་བརྗོད་བཀོད་ཡོད་པ་ཅིན་ དེ་དང་འཁྲིལ་བའི་ འགན་འཁྲི་བཀལ་དགོ་ཟེར་ ཞུ་ནི་ཨིན།

༉ ད་ཚུན་གྱི་བར་ན་ གཞུང་གིས་ སློབ་གྲྭ་ལྟེ་བ་ཚུ་ ས་གནས་ཐདམ་ཐད་ཁ་ལས་ཕར་ གཞི་བཙུགས་འབད་མི་དེ་ ཡུན་བརྟན་ག་དེ་སྦེ་ འོང་ནི་ཨིན་ན་དང་ ཤེས་རིག་གི་ སྤུས་ཚད་མར་ཉམས་འགྱོ་དོ་ཡོད་པའི་ ཉོགས་བཤད་དང་ ཚ་གྱང་སྐོར་ལས་ རྩོད་འགྲན་ཅན་གྱི་ གནད་དོན་ཅིག་ལུ་ གྱུར་ཡོདཔ་ཨིན།  
ད་རེས་འབད་བའི་བསྒང་ལས་ སློབ་གྲྭའི་སློབ་དཔོན་ཚུ་ གཅིག་ཤུལ་གཉིས་ཤུལ་སྦེ་ དགོངས་ཞུ་འགྱོ་བའི་སྐོར་ ལོ་རྒྱུས་སླབ་སར་གོཝ་ཨིན་མས།  
ག་འཆརཔ་ཟེར་བ་ཅིན་ ཉིན་བསྟར་བཞིན་དུ་ ཉུང་ཤོས་ར་ སློབ་དཔོན་རེ་གི་རྩིས་ སློབ་སྟོན་གྱི་ ཁྱད་གཡོག་བཤོལ་བཞག་སྟེ་ གོ་སྐབས་ལེགས་ཤོམ་འཚོལ་བར་ འགྱོ་དོ་ཡོདཔ་ཨིན་མས།  
འདས་པའི་ཟླཝ་༥ གི་ ནང་འཁོད་ལུ་ར་ ཤེས་རིག་ལྷན་ཁག་གིས་ སློབ་དཔོན་༡༢༠ དགོངས་ཞུ་འབད་མི་ལུ་ ངོས་ལེན་འབད་ཡོདཔ་ད་ སློབ་དཔོན་ཚུ་ དགོངས་ཞུ་འགྱོ་མི་དེ་ རྒྱལ་ཡོངས་ཀྱི་ ཚ་གྱང་ཅིག་སྦེ་ར་ གནས་ཏེ་ཡོདཔ་ཨིན་རུང་ སློབ་ཡུན་གྱི་ དུས་ཚོད་ཕྱེད་ཀ་ལས་ ཐོན་འགྱོཝ་ད་ སློབ་ཕྲུག་ཚུ་གི་ ཤེས་ཡོན་ལུ་ ཐོ་ཕོགཔ་མ་ཚད་ དཀའ་ངལ་དེ་ ལྷག་པར་དུ་ སྐྱོ་དྲགས་བཟོཝ་མས།  
ང་བཅས་ཀྱི་ སློབ་དཔོན་ཚུ་ སློབ་སྟོན་འབད་བའི་བར་ན་ལས་ དགོངས་ཞུ་འབད་དེ་ འགྱོ་མི་དང་ རྒྱལ་ཁམས་ཀྱིས་ མ་དངུལ་ས་ཡ་ལས་བཅད་དེ་ ཟད་འགྲོ་བཏང་སྟེ་ ཤེས་རིག་ལམ་ལུགས་ ལེགས་བསྒྱུར་འབད་ནི་གི་ བརྩོན་ཤུགས་བསྐྱེད་པའི་ ནམ་དུས་ལུ་ སློབ་གྲྭ་ཚུ་ནང་ སློབ་དཔོན་ལངམ་མེད་པའི་ དཀའ་ངལ་བྱུངམ་མས།  
དུས་ཅི་ སློབ་དཔོན་༡༢༠ དགོངས་ཞུ་འབད་མི་དང་ཕྱདཔ་ད་ ན་ཧིང་ སློབ་དཔོན་༢༠༠ གིས་ རང་སོའི་ཁས་བླངས་ཐོག་ལས་ དགོངས་ཞུ་འབད་ཡོདཔ་ད་ སྤྱིར་སྙོམས་ལུ་ ཟླ་རིམ་བཞིན་དུ་ སློབ་དཔོན་༡༦ ལས་༢༤ གི་བར་ན་ ཐོན་འགྱོ་དོ་ཡོད་མི་ལུ་ བལྟ་བ་ཅིན་ ཤེས་རིག་ལམ་ལུགས་ནང་ དཀའ་ངལ་ཡོད་པའི་ གསལ་སྟོན་འབདཝ་བཞིན་དུ་ དཀའ་ངལ་དེ་ ཚབས་ཆེན་ཅིག་ལུ་ མ་འགྱུར་བའི་ཧེ་མར་ ཚ་ངེར་བཏོན་ཏེ་ སེལ་ཐབས་མ་འབད་བ་ཅིན་ ཉམས་མྱོང་ཅན་གྱི་ སློབ་དཔོན་ཚུ་ གངམ་མི་ལུས་ནིའི་ ཉེན་ཁ་ཡོད།  
ང་བཅས་རའི་ སློབ་གྲྭ་ཚུ་ནང་ ཉམས་མྱོང་ཅན་གྱི་ སློབ་དཔོན་ཚུ་མེད་པ་ཅིན་ གོང་ལུ་བཀོད་དོ་བཟུམ་ སློབ་ཕྲུག་ཚུ་གི་ ཤེས་རིག་གི་ སྤུས་ཚད་ལུ་ ཐོ་ཕོག་ཉེན་ཡོད་པའི་ཁར་ སློབ་སྟོན་འབད་འདོད་ཡོད་མི་ཚུ་ཡང་ སེམས་ཤུགས་མར་ཉམས་འགྱོ་ནི་གི་ ཉེན་ཁ་ཡང་ཡོདཔ་ཨིན།  
འདི་འབདཝ་ལས་ ཤེས་རིག་ལྷན་ཁག་གི་ ཁ་ཐུག་ལས་ སྦྱོང་བརྡར་ཅན་གྱི་ སློབ་དཔོན་ཚུ་ རྒྱབ་སྲུང་ཐོག་ བཞག་ནི་གི་ འབད་རྩོལ་བསྐྱེད་བཞིན་དུ་ཡོད་རུང་ ག་ཅི་སྦེ་ དགོངས་ཞུ་འབད་དེ་ འགྱོཝ་ཨིན་ན་ ང་བཅས་ཀྱིས་ ཤེས་དགོཔ་དེ་ཁག་ཆེ། འདི་དང་གཅིག་ཁར་ དགོངས་ཞུ་འབད་མི་ལུ་བརྟེན་ སློབ་གྲྭ་ནང་ སློབ་སྟོན་འབད་བའི་བསྒང་ཡོད་མི་ཚུ་གིས་ འགན་ཁུར་ཐེབས་ག་དེ་སྦེ་ འབག་ཚུགས་དོ་ཡོདཔ་ཨིན་ན་དང་ དེ་གིས་ སློབ་ཕྲུག་ཚུ་ལུ་ གནོད་པ་ག་དེ་སྦེ་ ཡོདཔ་ཨིན་ན་ བརྟག་ཞིབ་འབད་དགོ།  
མ་གཞི་ སློབ་དཔོན་ཚུ་ ག་ཅི་སྦེ་ དགོངས་ཞུ་འབདཝ་ཨིན་ན་ རྒྱུ་རྐྱེན་ཚུ་ མ་ཤེསཔ་མེད་པའི་ཁར་ གཞུང་གི་ཁ་ཐུག་ལས་འབད་རུང་ རང་སོའི་ཁྱད་གཡོག་ནང་ར་ བཞག་ནི་གི་ ཐབས་ཤེས་ཚུ་ ག་དེ་སྦེ་ར་ བཏོན་ཡོད་རུང་ གདོང་ལེན་ཅན་སྦེ་ར་ གནས་ཡོད་མི་དེ་ སེམས་ཕམ་བྱུང་པའི་ གཞི་གནད་ཅིག་ཨིན་མས།  
སློབ་སྟོན་གྱི་ ཁྱད་གཡོག་སྤྲོ་བ་ཅན་དང་ སློབ་དཔོན་ཚུ་ གཞི་འཛིན་ཐོག་ བཞག་ཐབས་ལུ་ ཁེ་ཕན་དང་ སྲིད་དོན་གྱི་ ཁས་བླངས་ཚུ་ལས་ལྷགཔ་སྦེ་ བལྟ་དགོཔ་ཡོདཔ་ད་ རྒྱལ་ཁབ་གོང་འཕེལ་གཏང་ནི་དང་ མ་འོངས་བུ་བརྒྱུད་ཚུ་ ཚགས་ཁར་ཚུདཔ་བཟོ་མི་ སློབ་དཔོན་ཚུ་ལུ་ བརྩི་མཐོང་བསྐྱེད་ཐོག་ལས་ ཁོང་གི་ དཀའ་སྡུག་ཚུ་ལུ་ ངོས་ལེན་དང་ སློབ་དཔོན་སློབ་སྦྱོང་སྤེལ་ཁང་ཚུ་ བསྐྱར་ཞིབ་འབད་ནི་དེ་ཡང་ གལ་ཆེ་ཟེར་ ཞུ་ནི་ཨིན།

༉ གདུང་བསམ་པདྨ་དགའ་ཚལ་ལུ་ གདུང་མཁར་དགོན་པ་དང་ ཡོངས་ལ་དགོན་པ་ལ་སོགས་པའི་ བྱིན་བརླབས་ཅན་གྱི་ ལྷ་ཁང་དང་ དགོན་སྡེ་མང་རབས་ཅིག་ཡོད་པའི་གྲས་ལས་ ཁྱི་རི་དགོན་པ་དེ་ཡང་ ལྷ་ཁང་བྱིན་བརླབས་ཅན་དང་ རྙིང་ཤོས་ཅིག་སྦེ་ བརྩི་འཇོག་འབདཝ་ཨིན་པས།  
ལོ་རྒྱུས་ཚུ་དང་འཁྲིལཝ་ད་ ཁྱི་རི་དགོན་པའི་ ལྷ་ཁང་དེ་ སྤྱི་ལོ་༡༥༣༤ ལུ་ གཏེར་སྟོན་པདྨ་གླིང་པའི་སྲས་བཞི་པ་ མཁས་སྒྲུབ་ཀུན་དགའ་དབང་པོ་གིས་ གདན་ས་ཕྱག་བཏབ་གནང་ཡོདཔ་ད་ དགོན་པའི་མིང་དེ་ ཁ་རི་དགོན་པ་ཟེར་ཨིན་རུང་ ད་རེས་ནངས་པ་ ཁྱི་རི་དགོན་པ་ཟེར་ ཡོངས་གྲགས་ཡར་སོ་ནུག།  
དགོན་པའི་ཇོ་བདག་གིས་ དགོན་པའི་སྐོར་ལས་ བསྡུ་སྒྲིག་འབད་ཡོད་མི་དང་འཁྲིལཝ་ད་ མཁས་སྒྲུབ་ཀུན་དགའ་དབང་པོ་ ཡར་གཏེར་སྟོན་པདྨ་གླིང་པའི་ བཀའ་དང་འཁྲིལ་ ཤར་ཕྱོགས་བཀྲིས་སྒང་ མུག་སྟངས་མཁར་ལུ་ བྱོན་ཞིནམ་ལས་ དེ་ཁར་ གདན་ས་བཅགས་ཏེ་ འགྲོ་དོན་རྒྱ་ཆེར་མཛད་བཞུགས་པའི་སྐབས་ གནས་ཆེན་རྩ་མཆོག་གྲོང་ལུ་ གནས་སྐོར་ལུ་བྱོན་ནིའི་ ཐུགས་བཞེད་གནང་ཡོདཔ་ཨིན་པས།  
མཁས་སྒྲུབ་ཀུན་དགའ་དབང་པོ་ དང་ཕུའི་གཞུང་ལམ་དེ་ཁར་ལས་ སྐལ་བཟང་ཁུར་ཤིང་བསྣམས་ཞིནམ་ལས་ ཞབས་སྟོང་སྦེ་བྱོན་ཏེ་ ད་ལྟོ་ ལྷ་ཁང་ཡོད་སའི་ནང་ཕེབས་ད་ སྐུ་འོ་བརྒྱལ་མི་ལུ་བརྟེན་ སྐུ་ངལ་གནང་བཞུགས་པའི་སྐབས་ རིའམ་ གངས་རི་ཆུང་ཀུ་ཅིག་ཡོད་མི་དེ་ལས་ བྱི་ཅུང་ཅིག་ བླ་མའི་སྐུ་མདུན་ལུ་འོང་སྟེ་ ཤོག་སྒྲོ་དང་བཅས་ སྐད་སྙན་པའི་གླུ་གར་ཚར་༣ རྐྱབ་ཡོདཔ་བཞིན་དུ་ བླམ་གིས་ དེ་ག་ཅི་ཨིན་ན་ཟེར་ ཐུགས་བཞེད་གནང་སྟེ་ གངས་རི་དེའི་ རྩ་བར་བྱོན་ཏེ་གཟིགསཔ་ད་ མཚོ་ཆུང་ཀུ་ཅིག་ གཟིགས་ཡོདཔ་ཨིན་པས།  
ད་རུང་ བྱི་ཅུང་དེ་གིས་ མཚོའི་ཐོག་ཁར་ གར་འཆམ་རྐྱབ་སྟེ་ ཤོག་སྒྲོ་གིས་ བླམ་ལུ་ ཆུ་གཏོར་བྱིན་མི་ལུ་ བླམ་ཐུགས་དགྱེས་ཡོདཔ་མ་ཚད་ དེ་ལུ་ རྟགས་མཚན་ཅིག་འོང་ཟེར་ དེ་ཁར་ ཐུགས་བཞེད་གནང་མི་ལུ་བརྟེན་ བདུན་ཕྲག་༡ གི་རིང་ སྒོམ་གནང་སྟེ་ བཞུགས་པའི་སྐབས་ ཉེ་འདབས་ཀྱི་ ནོར་རྫིཔ་ཅིག་གིས་ ཤེས་རྟོགས་བྱུང་སྟེ་ གཡུས་ཁའི་གཙོ་རྒན་དང་ རྒན་ཤོས་ཚུ་ལུ་ སླབ་ཡོདཔ་ཨིན་པས།  
དེ་ལས་ གཙོ་རྒན་དང་ གཡུས་མི་ཚུ་ ཕྱག་མཇལ་འབག་སྟེ་ བླམ་མཇལ་བར་ སོང་ཡོདཔ་བཞིན་དུ་ ཁོང་གིས་ བླམ་ག་ཏེ་ལས་བྱོན་ཡི་ མཚན་ག་ཅི་ཞུཝ་སྨོ་ཟེར་ ཞུ་བའི་ལན་ལུ་ བླམ་གིས་ ང་བཀྲིས་སྒང་ མུག་སྟངས་མཁར་ལས་འོང་ཡི་ ང་ར་རིག་འཛིན་པདྨ་གླིང་པའི་ སྲས་བཞི་པ་ མཁས་སྒྲུབ་ཀུན་དགའ་དབང་པོ་ཟེར་མི་དེ་ ཨིན་ཟེར་གསུངསམ་ད་ ཁོང་ཆ་ཁྱབ་ སེམས་ལུ་དགའ་བ་དང་ དད་པ་སྦོམ་བྱུང་སྟེ་ བླམ་རིན་པོ་ཆེ་ གཡུས་འདི་ནང་ མུན་པ་སེལ་དོ་བཟུམ་སྦེ་ བྱོན་གནང་མི་ལུ་ བཀྲིན་དགའ་ཚོར་ཡོད་ཟེར་ ཞུ་ཡོདཔ་ཨིན་པས།  
མི་རྒན་ཤོས་ཚུ་གིས་ སླབ་མིའི་ནང་ བླམ་གིས་ གཙོ་རྒན་དང་ གཡུས་མི་ཚུ་ལུ་ ཁྱེད་ཚུ་གིས་ གཙུག་ལག་ཁང་ངམ་ ལྷ་ཁང་ཅིག་ བཞེངས་ཚུགས་པ་ཅིན་ རྟེན་འབྲེལ་ལེགས་ཤོམ་ཡོདཔ་བཞིན་དུ་ གཡུས་འདི་ནང་ ནད་ཡམས་མུ་གེ་ཞི་ནི་དང་ ཚོགས་བསགས་ནི་དང་ སྒྲིབ་པ་སྦྱང་ནི་ དེ་ལས་ ཚེ་འདི་ཕྱི་༢ ཆ་ར་ལུ་ ཕན་ཐོགས་སྦོམ་འབྱུང་འོང་ཟེར་གསུངསམ་ལས་ གཡུས་མི་ཚུ་གིས་ཡང་ ཁ་འཆམ་ཐོག་ལས་ ལྷ་ཁང་བཞེངས་ནི་སྦེ་ ཐག་བཅད་ནུག་ཟེར་ཨིན་པས།  
ཁོང་གིས་འབད་བ་ཅིན་ གཙོ་རྒན་དང་ གཡུས་མི་ཚུ་གིས་ བླམ་ལུ་ སྙན་ཞུ་འབད་ཡོདཔ་བཞིན་དུ་ བླམ་གིས་ ཁྱེད་ཆ་ཁྱབ་ཀྱིས་ རྡོ་དང་ཤིང་ཆས་ལ་སོགས་པ་ཚུ་ སྒྲ་སྒྲིག་འབད་དེ་བཞག་ ང་ར་ རྩ་མཆོག་གྲོང་གི་ གནས་སྐོར་ལས་ལོག་འོང་སྟེ་ ལྷ་ཁང་དེ་ བཞེངས་ནི་ཨིན་ཟེར་གསུངས་ཏེ་ གནས་སྐོར་ལུ་ བྱོན་ཡོདཔ་ད་ ནང་སྐོར་དང་ ཤ་ལི་མཁར་གྱི་ གཙོ་རྒན་༢ ཀྱིས་ འགོ་འདྲེན་ཐོག་ གཡུས་མི་ཚུ་གིས་ཡང་ རྡོ་དང་ཤིང་ཆས་ལ་སོགས་པ་ཚུ་ སྒྲ་སྒྲིག་འབད་ཡོདཔ་ཨིན་པས།  
ཇོ་བདག་གིས་ ལོ་རྒྱུས་བསྡུ་ལེན་འབད་མིའི་ནང་ བཀོད་དོ་བཟུམ་འབད་བ་ཅིན་ བླམ་ཡང་ གནས་སྐོར་ཡང་ ལོག་བྱོན་ཡོདཔ་ལས་ ལྷ་ཁང་བཞེངས་ནིའི་དོན་ལུ་ བླམ་གིས་ བྱིའུ་ཅུང་འོང་སའི་ གངས་རི་དེ་ཁར་ བདུན་ཕྲག་༡ གི་རིང་ སྒོམ་སྒྲུབ་གནང་པའི་ཤུལ་ལས་ སྤྱི་ལོ་༡༥༣༤ ལོ་ལུ་ མཚོའི་ཐོག་ཁར་ ལྷ་ཁང་དེ་ དུས་ཡུན་ཟླཝ་༥ དེ་ཅིག་ནང་ར་ བསྒྲུབས་ཡོད་མི་ལུ་བརྟེན་ རང་ཟླ་༥ པའི་ཚེས་༡ ལས་༡༠ ཚུན་ ཉིནམ་༡༠ གྱི་རིང་ བཀྲིས་རབ་གནས་དང་འབྲེལ་ སྒྲུབ་ཆེན་གནང་ནུག་ཟེར་ཨིན་པས།  
ལྷ་ཁང་གི་མིང་ ཁ་རི་དགོན་པ་ཟེར་ བཏགས་དགོ་མི་དེ་ བྱི་ཅུང་དེ་གིས་ མཚོ་ཆུང་ཀུ་དེ་ སྟོན་ཐོག་ལས་ ལྷ་ཁང་བཞེངས་ནི་དེ་གིས་ ཚངས་ལྷའི་ཁ་སྐད་ནང་ བྱི་ཅུང་ལུ་ ཁ་དང་ རི་ཟེར་མི་དེ་ མཚོ་འམ་ཆུ་དེ་ལུ་ སླབ་དོ་ཡོད་མི་ལུ་བརྟེན་ ཁ་རི་དགོན་པ་ཟེར་ བཏགས་ཡོད་རུང་ ད་རེས་ནངས་པ་ ཁྱི་རི་དགོཔ་ཟེར་ ཡོངས་གྲགས་སོང་ཡོདཔ་ཨིན་པས།  
དེ་ལས་ ལྷ་ཁང་གི་ དཀོན་གཉེར་སྦེ་ ཁྱིམ་གུང་པ་དང་ ཤིང་དང་ ཆུ་སྐྱེལ་འདྲེན་འབད་མི་ ཁྱིམ་གུང་པ་༡༠ བཅས་ བསྡོམས་ཁྱིམ་གུང་པ་༡༤ དེ་ ཤོ་མར་མཁོ་ཆེ་གིས་ འགོ་འདྲེན་འཐབ་ནི་སྦེ་ ཁས་ལེན་འབད་ཡོདཔ་བཞིན་དུ་ ལྷ་ཁང་གི་དོན་ལུ་ ས་ཞིང་ཚུ་ཡང་ དམ་ཅན་ཤན་དམར་དཔང་པོ་བཙུགས་ཐོག་ལས་ ཕུལ་ཡོདཔ་ཨིན་པས།  
ཁྱི་རི་དགོན་པའི་འོག་ལུ་ གཞུང་ལམ་གྱི་ ཉེ་འདབས་ལུ་ཡོད་མི་ རྡོ་ལེབ་ཅིག་གུ་ མཁས་སྒྲུབ་ཀུན་དགའ་དབང་པོ་ སྐུ་ངལ་གནང་བཞུགས་པའི་ སྐལ་བཟང་ཁུར་ཤིང་དང་ ཞབས་རྗེས་ཚུ་ མཇལ་ནི་ཡོདཔ་ཨིན་པས།  
དེ་བཟུམ་སྦེ་ ནང་སྐོར་དང་ ཤ་ལི་མཁར་གྱི་ གཙོ་རྒན་༢ ཀྱིས་ འགོ་འདྲེན་འཐབ་སྟེ་ གདུང་བསམ་མདོ་བཞིའི་མི་ཚུ་ འཛོམས་ཞིནམ་ལས་ ཕྱག་མཇལ་ལ་སོགས་པ་ཚུ་འབག་སྟེ་ བླམ་ལུ་ཞབས་བརྟན་ལ་སོགས་པ་ཕུལ་ཐོག་ བླམ་གིས་ འདི་ནང་བྱོན་ཏེ་ ལྷ་ཁང་བཞེངས་གནང་མི་ལུ་ དགའ་ཚོར་མེད་ཡོདཔ་བཞིན་དུ་ ད་རེས་ལས་ ལྷ་ཁང་གི་ ཕྱག་མཆོད་ཕུལ་ནི་ལ་སོགས་པའི་ ཕྱི་ནང་གི་ཞབས་ཏོག་ ག་ཅི་ཞུ་དགོཔ་ཡོད་རུང་ ང་བཅས་ཀྱིས་ཞུ་ནིའི་ ཁས་བླངས་ཕུལ་དོ་ཡོད་མི་ལུ་བརྟེན་ བླམ་ཁྱི་རི་དགོན་པ་ལུ་ར་ བཞུགས་གནང་ཟེར་ ཞུ་བ་འབད་ཡོདཔ་ཨིན་པས།  
དེ་ལུ་ བླམ་གིས་ ཁྱེད་ཀྱིས་ དེ་སྦེ་སླབ་མི་དེ་ རྟེན་འབྲེལ་ལེགས་ཤོམ་ཨིན་རུང་ ང་ར་ རྒྱལ་བའི་ལུང་བསྟན་དང་འཁྲིལ་ བཀྲིས་སྒང་ མུང་སྟངས་མཁར་ལུ་ ངེས་པར་དུ་ འགྱོ་དགོཔ་ཡོདཔ་ལས་ ཁྱེད་ཆ་ཁྱབ་ སེམས་མ་ཕམ་ སང་ཕོད་ཀྱི་ལོ་ནང་ ངེའི་རྒྱུད་པ་ཅིག་འོང་ནིའི་ རྟེན་འབྲེལ་བྱུང་ཡོདཔ་བཞིན་དུ་ ཁྱེད་ཚུ་གིས་འབད་རུང་ ང་དང་དབྱེ་བ་ག་ནི་ཡང་མེད་པར་ ཁོ་ལུ་ཡང་ དད་པ་དང་ མོས་གུས་བསྐྱེད་དགོ་ཟེར་གསུངས་ཏེ་ མུག་སྟངས་མཁར་ལུ་ བྱོན་ནུག་ཟེར་ ཞུ་ནི།

༉ པདྨ་དགའ་ཚལ་ ངང་ལམ་དྲུང་ཁག་ བདེ་ཆེན་གླིང་རྒེད་འོག་ལྟེ་བ་ལས་ སྣུམ་འཁོར་ནང་ དུས་ཡུན་སྐར་མ་༢༠ དེ་ཅིག་ འགྲོ་འགྲུལ་འབད་བའི་ཤུལ་ལས་ ཁོ་ལོམ་རི་གཡུས་ཚན་གྱི་མཇུག་ལུ་ ག་ནི་བ་ཉམས་དགའ་བའི་ སྤང་ཐང་བཟུམ་ཅིག་ མཐོངམ་ཨིན་མས།  
དེ་ཡང་ སྦོ་ལོགས་ཁར་ལྷོད་པའི་སྐབས་ སྤང་ཐང་མེན་པར་ པད་གླིང་མཚོ་ཟེར་མི་དེ་ཨིནམ་ད་ མཚོ་དེ་ སྔོན་དང་ཕུ་ ཨེ་ཀར་༥༠༠ ལྷགཔ་ཅིག་ཡོདཔ་སྦེ་ བཤད་སྲོལ་ཡོདཔ་བཞིན་དུ་ ད་རེས་ མཚོའི་ཆུ་མཇུག་ཨིན་ཟེར་ རོང་ཆུ་ཅིག་མ་གཏོགས་ མཐོང་སྲོལ་མིན་འདུག།  
གཡུས་མི་ཚུ་གིས་ མཚོ་དེ་གི་མིང་ པད་གླིང་མཚོ་ཟེར་ ཧེ་མ་ལས་ར་ བཏགས་ཡོད་པའི་སྐོར་ལས་མ་གཏོགས་ པད་གླིང་མཚོ་ཟེར་ བཏགས་དགོ་མི་དང་ ཡང་ཅིན་ མཚོ་དེ་ པད་གླིང་མཚོ་ངོ་མ་ཨིན་ན་མེན་ནའི་སྐོར་ལས་ཡང་ ཁ་གསལ་སྦེ་ ཤེས་རྟོགས་ཡོད་མི་ ག་ཡང་མེདཔ་ཨིན་པས།  
ཤིང་སྐྱོང་རི་སྤྱི་འོག་ལས་ སྐྱེས་ལོ་༦༥ ལང་མི་ ཚེ་རིང་རྡོ་རྗེ་གིས་ སླབ་དོ་བཟུམ་འབད་བ་ཅིན་ ཕམ་རྒན་ཤོས་ཚུ་གིས་ ལོ་རྒྱུས་སླབ་མི་དང་འཁྲིལཝ་ད་ དང་ཕུ་འབྱོགཔ་ཚུ་ ལུག་༩ དང་གཅིག་ཁར་ བོད་ལུ་ ཚྭ་ལེན་པར་སོང་སྟེ་ ལོག་འོང་བའི་ལམ་ཁར་ ལུག་༣ མཚོ་ཅིག་ནང་ ཁོང་གི་གདོང་ཁ་ར་ འཐིམས་སོ་ནུག་ཟེར་ཨིན་པས།  
ཁོ་གིས་ སླབ་མིའི་ནང་ འབྱོགཔ་ཚུ་ཁོང་ཁྲོ་ལང་ཡོད་པའི་ཁར་ ངན་མཁས་དྲགས་ཡོད་མི་ཅིག་ འབད་ནི་དེ་གིས་ མཚོ་དེ་ལུ་ ངན་རྐྱབ་ནུག་ཟེར་ཨིནམ་ད་ འབྱོགཔ་ཚུ་གིས་ ལོག་ཅི་ར་ ངན་རྐྱབ་མི་ལུ་བརྟེན་ མཚོ་སྨན་རྒྱལམོ་༢ དེ་ནང་ འབད་མ་ཚུགས་པར་ འབྱོག་འོང་དགོཔ་ཐོན་ནུག་ཟེར་ཨིན་པས།  
ཁོང་གིས་འབད་བ་ཅིན་ མཚོ་སྨན་རྒྱལམོ་༢ གོང་རི་བརྒྱུད་དེ་ བྱོག་འོང་ཡོདཔ་བཞིན་དུ་ ས་གནས་སྟོད་ལུང་ཟེར་སར་ལྷོདཔ་ད་ བདེ་ཆེན་གླིང་ལས་ཨིན་མི་ བུཚ་འཇའ་རིསམོ་ཅིག་ གོ་ལ་འཁྱུ་སྡོད་སར་མཐོང་ཡོདཔ་ལས་ མཚོ་སྨན་རྒྱལམོ་༢ ཁོ་ལུ་ སེམས་ཆགས་ཡོད་མི་ལུ་བརྟེན་ ཁོ་འབད་སར་སོང་སྟེ་ བཤད་ཐོ་བཏང་སྡོད་ནུག་ཟེར་ཨིན་པས།  
དེ་ལས་ ཁོང་མཚོ་སྨན་རྒྱལམོ་༢ ཆགས་ནིའི་དོན་ལུ་ ས་ཆ་ལེགས་ཤོམ་ཅིག་ ལྟ་བའི་བསྒང་འབད་ནི་དེ་གིས་ བུཚ་དེ་དང་གཅིག་ཁར་ བདེ་ཆེན་གླིང་ཁ་ཐུག་འོང་ཡོདཔ་བཞིན་དུ་ ས་གནས་ཁོ་ར་གཙང་ཟེར་སར་ལྷོདཔ་ད་ མཚོ་སྨན་རྒྱལམོ་༢ གར་སོང་མེད་པར་ ཡར་སོཔ་ཨིན་པས།  
ཚེ་རིང་རྡོ་རྗེ་གིས་ སླབ་མིའི་ནང་ ཁོ་ར་གཙང་ལུ་ལྷོདཔ་ད་ བུཚ་དེ་གིས་ རྒྱབ་ལོག་ལྟ་བའི་སྐབས་ མཚོ་སྨན་རྒྱལམོ་ཨིན་མི་ བུམོ་༢ པོ་དེ་ མཐོང་མ་ཚུགསཔ་ད་ མར་ལས་ཡར་བལྟ་ གཅིག་ཁར་འོང་རུང་ དེ་ཁར་ལྷོདཔ་ད་ གར་སོང་མེད་པར་ ཡར་སོཔ་ལས་ མི་ཨིན་ན་ ཡང་ཅིན་ བདུད་ཀྱི་ཆོ་འཕྲུལ་ཨིན་ན་ཟེར་ བུཚ་དེ་གི་སེམས་ཁར་ཤར་ནུག་ཟེར་ཨིན་པས།  
ཁོ་གིས་ སླབ་མིའི་ནང་ བུཚ་དེ་ བུམོ་༢ ཀྱི་སྐོར་ལས་ མནོ་བསམ་བཏང་སྟེ་ ཞག་ཡང་ཉལ་མ་ཚུགས་པར་ སྡོད་ཡོདཔ་བཞིན་དུ་ དྲོ་པའི་ཆུ་ཚོད་༣ དང་༤ དེ་ཅིག་ཁར་ ཁོ་གིས་ བུམོ་༢ ཀྱིས་ ཁྱོད་ཀྱིས་ ང་བཅས་ལུ་ ང་བཅས་ཀྱིས་ཡང་ ཁྱོད་ལུ་དགའ་མི་བཏབ་ དེ་ལས་ ང་བཅས་༢ མཚོ་སྨན་རྒྱལམོ་ཨིནམ་ལས་ ང་བཅས་༢ སྡོད་སའི་ ས་ཁོངས་ནང་ དབུགས་བཞག་ཡོད་མི་ལུ་བརྟེན་ ཁྱོད་ཆ་ཁྱབ་ས་ཁོངས་ནང་ མ་ཤོག་ཟེར་ སླབ་ཡོད་པའི་ གཉིད་ལམ་མཐོང་ནུག་ཟེར་ཨིན་པས།  
ཁོ་གིས་འབད་བ་ཅིན་ མི་ཚུ་གིས་ གཙང་སྦྲ་སྦེ་ བཞག་མ་ཚུགས་མི་ལུ་བརྟེན་ གཞལམ་སྒང་བུ་ལི་ལུ་ འབྱོག་སོང་ཞིནམ་ལས་ དེ་ཁའི་མཚོ་སྨན་རྒྱལཔོ་དང་གཅིག་ཁར་ གཉེན་རྐྱབ་སྡོད་ཡོདཔ་བཞིན་དུ་ མཚོ་སྨན་རྒྱལམོ་གི་མིང་དེ་ མཚོ་སྨན་ཀུན་ཏུ་བཟང་མོ་ཨིན་པའི་ ལོ་རྒྱུས་ཚུ་ སླབ་ནི་འདུག་ཟེར་ཨིན་པས།  
ཧེ་མ་ སྤྱི་འོག་དེ་ནང་ ཆུ་མེད་པའི་སྐབས་ མཚོ་མཇུག་གི་ རོང་ཆུ་དེ་ འཐུང་ཆུ་ངོ་མ་ཅིག་སྦེ་ ལག་ལེན་འཐབ་ཡོདཔ་བཞིན་དུ་ རོང་ཆུ་དེ་ སྐམ་སོ་པ་ཅིན་ སྤྱི་འོག་ལུ་ དཀའ་ངལ་འབྱུང་ནི་ཨིནམ་ལས་ མི་ཚུ་གིས་ སྙན་ཞུ་འབད་མི་དང་འཁྲིལ་ ནགས་ཚལ་ལས་ཁུངས་ཀྱིས་ ཉམས་སྲུང་འབད་ནིའི་དོན་ལུ་ མཚོའི་ས་ཁོངས་ཚུ་ ར་བ་རྐྱབ་ཅི་ཟེར་ ཚེ་རིང་རྡོ་རྗེ་གིས་ བཤདཔ་ཨིན་པས།  
མཚོ་ཆགས་སའི་ ས་ཁོངས་ནང་སོང་སྟེ་ རྐངམ་བཀལ་བའི་སྐབས་ ས་སྤར་དོ་ཡོདཔ་ད་ མཚོ་དེ་ པད་གླིང་མཚོ་རྐྱངམ་གཅིག་མེན་པར་ མིང་གཞན་གཡང་མཚོ་དང་ ཡོང་མཚོ་ཟེར་ཡང་ སླབ་སྲོལ་ཡོདཔ་ད་ ཡོང་མཚོ་ཟེར་མི་དེ་ ཤར་ཕྱོགས་པའི་ཁ་སྐད་ནང་ གྱིབ་མ་ལུ་ སླབ་ཨིན་པས།  
དེ་ཡང་ ཁོ་ལོམ་རི་ལས་ སྐྱེས་ལོ་༦༦ ལང་མི་ བཀྲིས་ཀྱིས་ སླབ་མིའི་ནང་ མཚོ་དེ་ ག་ཏེ་ལས་ འོང་ཡོདཔ་ཨིན་ན་ ཤེས་རྟོགས་མེད་རུང་ པད་གླིང་སྒོ་མོའི་མཚོ་ཟེར་ གདུང་སྨད་རྒེད་འོག་གི་ལྟག་ལུ་ ཆགས་ཏེ་སྡོད་པའི་སྐབས་ ཨམ་སྲུ་ཅིག་གིས་ དེ་ནང་ ས་ཆ་ལེགས་ཤོམ་མེདཔ་ལས་ ས་ཆ་ལེགས་ཤོམ་ཡོད་ས་ཅིག་ནང་ སོང་ཟེར་སླབ་ནུག་ཟེར་ཨིན་པས།  
ཁོ་གིས་ སླབ་མིའི་ནང་ ཨམ་སྲུ་དེ་གིས་ ས་ཆ་ལེགས་ཤོམ་ག་ཏེ་ཡོདཔ་ཨིན་ན་ བལྟ་བར་འོང་སྟེ་ ཁོ་ར་གཙང་ལུ་ལྷོདཔ་ད་ ས་ཆ་ལེགས་ཤོམ་མཐོངམ་ལས་ དེ་ནང་སོང་ཟེར་སླབ་སྟེ་ བཏང་ནུག་ཟེར་ཨིནམ་ད་ མཚོ་དེ་གིས་ མི་ཚུ་ལུ་ དངོས་གྲུབ་ལ་སོགས་པ་ག་ནི་ཡང་མེད་རུང་ གནོད་པ་ཚུ་ཡང་མ་བཀལཝ་ལས་ མིང་ཡང་གཡང་མཚོ་ཟེར་ བཏགས་ནུག་ཟེར་ཨིན་པས།  
ཁོ་གིས་འབད་བ་ཅིན་ དེ་བསྒང་ གཡང་མཚོ་དང་གཅིག་ཁར་ འདྲེ་མཚོ་ཡང་ ཆགས་ཡོདཔ་ལས་ མི་ཚུ་ལུ་ གནོད་པ་བཀལ་ཏེ་ འབད་མ་ཚུགས་མི་ལུ་བརྟེན་ ལ་ལོ་ཅིག་གིས་རྡོ་བཙོ་ ལ་ལོ་གིས་ གྲུ་བཟོ་བའི་ཤུལ་ལས་ མཚོ་ནང་སོང་སྟེ་ རྡོ་བཙོ་མི་ཚུ་ མཚོ་ནང་བཀོག་ཐོག་ལས་ བདའ་བཏང་ནུག་ཟེར་ཨིན་པས།  
འདྲེ་མཚོ་དེ་ རྣམ་དག་གླིང་སྤྱི་འོག་བརྒྱུད་དེ་ བྱོག་སོང་ཡོདཔ་ད་ མཚོ་དེ་གི་བདུད་ སྦུལ་མགུ་ཏོ་༩ ཡོད་མི་དེ་ བྱོག་འགྱོ་བའི་སྐབས་ ཨྱོན་གུ་རུ་རིན་པོ་ཆེ་གིས་ མཇུག་མ་བཏོགས་བཏངམ་ད་ སྦུལ་ཆུང་ཀུ་ཅིག་ ས་ཁར་བུད་ལུས་མི་དེ་ གསེར་གྱི་ཟངས་གཞོང་ཅིག་གིས་ སྤུབས་བཞག་ཡོདཔ་བཞིན་དུ་ འདྲེ་མཚོ་དང་གཅིག་ཁར་ གཡང་མཚོ་ཡང་ བྱོག་ཡར་སོ་ནུག་ཟེར་ཨིན་པས།  
བཀྲིས་ཀྱིས་ སླབ་མིའི་ནང་ ཁོ་ར་ཆུང་ཀུ་སྦེ་ སྡོད་པའི་སྐབས་ སྦུལ་ལེ་ཤ་འོང་དོ་ཡོདཔ་ལས་ མཚོ་ཆགས་སའི་ ས་ཁོངས་ནང་ འགྱོ་མི་ཚུགས་ཟེར་ཨིནམ་ད་ དེ་ཁ་ལས་ ལམ་འགྱོ་དགོ་རུང་ མི་༤ དང་༥ སྦེ་ སྡེ་ཚན་ནང་ འགྱོ་དགོཔ་བཞིན་དུ་ གྱིབ་མ་དེ་ མཚོ་ཆགས་སའི་ནང་ ཕོག་པའི་སྐབས་ མི་ཚུ་ལུ་ ཤི་རྐྱེན་བྱུང་ནི་ཡོདཔ་ལས་ ལམ་ཡང་ གཞན་ཁ་ལས་ འགྱོ་དགོ་ཟེར་ཨིན་རུང་ ཤུལ་ལས་ བླ་སྤྲུལ་ཚུ་བྱོན་ཏེ་ ཐུགས་སྨོན་གནང་མི་ལུ་བརྟེན་ ཧེ་མ་བཟུམ་སྦེ་ གནོད་པ་དེ་ཅིག་ མེད་ཟེར་ཨིན་པས།  
མཚོའི་ས་ཁོངས་ནང་ སྦུལ་ཚུ་ ད་རེས་ནངས་པ་ཡང་ ཕྱད་ནི་ཡོད་རུང་ གནོད་པ་བཀལ་ནི་མེད་ཟེར་ཨིནམ་ད་ སྦུལ་དེ་ཚུ་ ཧེ་མ་ སྦུལ་ཆུང་ཀུ་ཅིག་ ས་ཁར་བུད་ལུས་མི་དེ་གིས་ དར་ཡོདཔ་སྦེ་ སླབ་ནི་འདུག་ཟེར་ ཨིནམ་བཞིན་དུ་ པད་གླིང་མཚོ་ཟེར་ དར་ཁྱབ་སོང་མི་དེ་ཡང་ པད་གླིང་སྒོ་མོའི་མཚོ་འབད་ནི་དེ་གིས་ བཏགས་བཏགསཔ་འོང་ནི་མས་ཟེར་ བཀྲིས་ཀྱིས་ བཤདཔ་མས་ཟེར་ ཞུ་ནི་ཨིན།

༉ གླང་མགོ་གསུང་བྱོནམ་དང་ ཨ་ཐོད་༢ པོ་དེ་ པདྨ་དགའ་ཚལ་ མཁར་རྒེད་འོག་ དུང་དཀར་དགོན་པའི་ ནང་རྟེན་འགངས་ཅན་ཨིན་རུང་ ད་རེས་ དེ་གི་སྐོར་ལས་ ལོ་རྒྱུས་ཤེས་མི་ མཁར་གཡུས་ཚན་ལས་ ཨ་རྒས་ལུང་བསྟན་རྒྱ་མཚོ་རྐྱངམ་གཅིག་མ་གཏོགས་ གཞན་མེདཔ་ཨིན་པས།  
གླང་མགོ་གསུང་བྱོནམ་དེ་ཡང་ མི་ཚུ་གིས་ ཁོང་རའི་ཁ་སྐད་ ཚངས་ལྷ་ནང་ ཏོ་ཀ་གསུང་བྱོན་མ་ཟེར་ སླབ་དོ་ཡོདཔ་བཞིན་དུ་ ཨ་ཐོད་ཟེར་མི་དེ་ ཡི་གུ་ཨ་རང་བཞིན་གྱིས་བྱོན་མི་ ཐོདཔ་དེ་ལུ་ སླབ་ཨིན་པས།  
སྐྱེས་ལོ་༨༥ ལང་མི་ ཨ་རྒས་ལུང་བསྟན་རྒྱ་མཚོ་གིས་ སླབ་དོ་བཟུམ་འབད་བ་ཅིན་ དུང་དཀར་དགོན་པ་ལུ་ རང་ཟླ་༣ པའི་ནང་ ཉིན་གྲངས་༤ གི་ ལོ་བསྟར་ཚེས་བཅུ་ འགོ་འདྲེན་མ་འཐབ་པའི་ བདུན་ཕྲག་༡ དེ་ཅིག་གི་ ཧེ་མ་ལས་ མཁར་རྒེད་འོག་གི་ སྤྱི་འོག་༣ གྱི་ མི་ཚུ་གིས་ ནོར་སེམས་ཅན་ག་ར་དང་གཅིག་ཁར་ གཡུས་ཚན་སྟོངམ་ཐོན་ཏེ་ ཚེས་བཅུ་མཇལ་བར་ འགྱོ་ནི་ཡོད་ཟེར་ཨིན་པས།  
ཁོ་གིས་ སླབ་མིའི་ནང་ ལོ་བསྟར་ཚེས་བཅུ་དེ་ མཇུག་བསྡུ་ཞིནམ་ལས་ སྤྱི་འོག་༣ གྱི་ མི་ཚུ་གིས་ ནོར་སེམས་ཅན་དང་སྦྲགས་ཏེ་ མཛར་ཅུམ་བཟའ་ནི་ལ་སོགས་པའི་ སྤྲོ་སྟོན་ལས་རིམ་གྱི་དོན་ལུ་ རྒྱ་གར་གྱི་མངའ་སྡེ་ ཨ་སམ་གྱི་ཉེ་འདབས་ལུ་ཡོད་མི་ བཙོ་ཁེ་ཟེར་སར་ འགྱོ་ནི་ཡོད་ཟེར་ཨིན་པས།  
ཁོ་གིས་འབད་བ་ཅིན་ དུང་དཀར་དགོན་པའི་ ཞལ་འབག་གི་རིགས་ཚུ་ཡང་ ཁོ་གི་ ཨ་རྒས་ཀྱི་ཨ་པ་ ཚེ་དབང་བསམ་གྲུབ་ཀྱིས་ བཟོ་ཡོདཔ་བཞིན་དུ་ མི་ཚུ་ བཙོ་ཁེ་ལུ་ མཛར་ཅུམ་ལ་སོགས་པའི་ སྤྲོ་སྟོན་གྱི་དོན་ལུ་ འགྱོ་བའི་སྐབས་ ཨ་རྒས་ཚེ་དབང་བསམ་གྲུབ་དེ་ ཞལ་འབག་ཚུ་ ཚོན་བཏང་ནི་ཡོདཔ་ལས་ མི་འགྱོ་ཟེར་སླབ་སྟེ་ མ་འགྱོ་བར་ སྡོད་ནུག་ཟེར་ཨིན་པས།  
དེ་ལས་ ཨ་རྒས་ཚེ་དབང་བསམ་གྲུབ་ཀྱིས་ ཞལ་འབག་ཚུ་ ཚོན་གཏང་ནིའི་དོན་ལུ་ འབག་འགྱོ་བའི་སྐབས་ ཞལ་འབག་གླང་མགོ་དེ་ ཚོན་ལེགས་ཤོམ་སྡོདཔ་ལས་ ལྷ་ཁང་ནང་ བཀོག་བཞག་ཡོདཔ་བཞིན་དུ་ ཞལ་འབག་གཞན་མི་འབག་སྟེ་ ཁམ་ཤིང་མེ་སྣང་ཟེར་ལྷོདཔ་ད་ བ་མེན་གྱི་སྐད་བཟུམ་སྦེ་ སྐད་རིངམོ་སྦེ་ ཚར་༣ རྐྱབ་སར་ གོ་ནུག་ཟེར་ཨིན་པས།  
ཨ་རྒས་ལུང་བསྟན་རྒྱ་མཚོ་གིས་ སླབ་མིའི་ནང་ སྐད་དེ་ ཨ་རྒས་ཚེ་དབང་བསམ་གྲུབ་ཀྱི་ གནས་ཚང་གིས་ཡང་ གོ་ཡོདཔ་བཞིན་དུ་ མོ་གིས་ དུང་དཀར་དགོན་པ་ལུ་ ནོར་སེམས་ཅན་གྱི་རིགས་ཚུ་ ག་ནི་ཡང་མེདཔ་ལས་ ག་ཅི་གི་ སྐད་ཨིན་ན་ཟེར་ དྲིས་ནུག་ཟེར་ཨིན་པས། ཁོ་གིས་ སླབ་མིའི་ནང་ ཨ་རྒས་ཚེ་དབང་བསམ་གྲུབ་ཀྱིས་ དགོན་པ་ལུ་ཡོད་པའི་ ནོར་སེམས་ཅན་ཚུ་གི་ སྐད་མེན་པར་ ཞལ་འབག་གཞན་མི་ཚུ་ ཚོན་གཏང་པར་ འབག་འོང་པའི་སྐབས་ གླང་མགོ་དེ་ ཁོ་ར་རྐྱངམ་གཅིག་སྦེ་ ལྷ་ཁང་ནང་ བཀོག་བཞག་ནི་དེ་གིས་ སེམས་མ་དགའ་བར་ སྐད་ཡོདཔ་སྦེ་ སླབ་ནུག་ཟེར་ཨིན་པས།  
ཁོ་གིས་འབད་བ་ཅིན་ གླང་མགོ་གིས་ སྐད་རྐྱབ་མི་དེ་ ཨ་རྒས་ཚེ་དབང་བསམ་གྲུབ་དང་ ཁོ་གི་ གནས་ཚང་རྐྱངམ་གཅིག་གིས་མེན་པར་ གཡུས་མི་གཞན་ཚུ་གིས་ཡང་ གོ་ཡོདཔ་སྦེ་ ལོ་རྒྱུས་ཚུ་ ཤེས་ནི་འདུག་ཟེར་ཨིནམ་ད་ དེ་ལས་ཚུར་ ཏོ་ཀ་ཟེར་ གླང་མགོ་གསུང་བྱོན་མ་ཟེར་ ཡོངས་གྲགས་སོང་ཡོདཔ་ཨིན་པས།  
གླང་མགོ་གི་ བཟོ་རྣམ་དེ་ཡང་ གཞན་དང་མ་འདྲཝ་སྦེ་ ཡོད་པའི་ཁར་ གླང་མགོ་དེ་ ད་རེས་ མི་ལོ་༢༠༠ ལྷག་ཙམ་ཅིག་ ལང་ཡོད་རུང་ གླང་མགོ་བཟོ་མི་ཤིང་དེ་ འབུཔ་ལ་སོགས་པ་ ག་ཅི་ཡང་མ་ཟུན་པར་ སྒྲིང་སྒྲི་ཡོད་པའི་ཁར་ ཚོན་དེ་ཡང་ ཧེ་མ་ག་བཏང་མི་དེ་ཨིནམ་སྦེ་ མི་ཚུ་གིས་ སླབ་ནི་འདུག།  
ཨ་ཐོད་ཀྱི་ལོ་རྒྱུས།  
དུང་དཀར་དགོན་པའི་ ནང་རྟེན་རྩ་ཅན་གཞན་མི་དེ་ ཨ་ཐོད་ཨིན་རུང་ ཨ་ཐོད་ཀྱི་སྐོར་ལས་ རྒྱལ་རབས་དང་ ཡང་ཅིན་ ཡིག་ཐོག་གུ་ ཁ་གསལ་བཀོད་བཞག་བཞགཔ་མེད་པའི་ གདུང་མཁར་དགོན་པ་ལུ་ བླམ་མང་རབས་ཅིག་གིས་ ཞབས་ཀྱིས་བཅགས་ཡོདཔ་ལས་ བླམ་ག་གི་ དབུ་ཐོད་ཨིན་ན་ ཤེས་རྟོགས་ཡོད་མི་ ག་ཡང་མེདཔ་ཨིན་པས།  
ཨིན་རུང་ མི་ཚུ་གིས་ སླབ་དོ་བཟུམ་འབད་བ་ཅིན་ ཕམ་རྒན་ཤོས་ཚུ་གིས་ ཧེ་མ་ གདུང་མཁར་དགོན་པའི་ ཉེ་འདབས་ལུ་ བླམ་པདྨ་བཀྲིས་ཟེར་ སྒྲུབ་པ་གནང་བཞུགས་མི་ གྲུབ་ཐོབ་རྩ་ཅན་ཅིག་ བཞུགས་ཡོད་མིའི་ དབུ་ཐོད་ཨིན་པའི་ ལོ་རྒྱུས་ཚུ་ སླབ་ནི་འདུག་ཟེར་ཨིན་པས།  
ཁོང་གིས་འབད་བ་ཅིན་ ཨ་ཐོད་ཀྱི་སྐོར་ལས་ ལོ་རྒྱུས་ཁ་གསལ་ཤེས་རྟོགས་ཡོད་མི་ ག་ཡང་མེད་རུང་ རྒྱལ་ཁབ་ནང་ ཡི་གུ་ཨ་རང་བྱོན་གྱི་ ཐོདཔ་༣ དེ་ཅིག་ཡོད་པའི་ ལོ་རྒྱུས་དང་འཁྲིལཝ་ད་ གཅིགཔོ་དེ་ ད་ལྟོ་ དུང་དཀར་དགོན་པ་ལུ་ ཡོད་མི་དེ་ཨིནམ་སྦེ་ སླབ་དོ་ཡོདཔ་ལས་ དགོན་པའི་ནང་རྟེན་སྦེ་ ཐོབ་ཚུགས་མི་དེ་གིས་ར་ སྐལ་བ་བཟང་ནུག་ཟེར་ཨིན་པས།  
ཨ་རྒས་ལུང་བསྟན་རྒྱ་མཚོ་གིས་ སླབ་མིའི་ནང་ མི་ངན་ཚུ་གིས་ གླང་མགོ་དང་ ཨ་ཐོད་༢ ཚར་ལེ་ཤ་ཅིག་ར་ ཨརཝ་རྐྱབ་ནིའི་ དཔའ་བཅམ་ཡོདཔ་བཞིན་དུ་ ཞལ་འབག་གཞན་གྱི་རིགས་ཚུ་ ཨརཝ་རྐྱབ་འབག་ཡོད་རུང་ གླང་མགོ་དང་ ཨ་ཐོད་༢ རྩ་ལས་ར་ འབག་མ་ཚུགས་ཟེར་ཨིན་པས།  
ཁོ་གིས་ ནང་རྟེན་དེ་༢ འབག་མ་ཚུགས་མི་དེ་ བྱིན་རླབས་ཅན་དང་ རྩ་ཅན་ཨིན་མི་ལུ་བརྟེན་ ཨིནམ་འོང་ཟེར་ཨིནམ་ད་ ད་རེས་ ནང་རྟེན་༢ པོ་དེ་ ལོ་བསྟར་ཚེས་བཅུའི་སྐབས་ལུ་མ་གཏོགས་ མཇལ་ཁ་གནང་ནི་མེདཔ་བཞིན་དུ་ ཉེན་སྲུང་གི་དོན་ལུ་ ཚེས་བཅུ་གྲོལ་ཞིནམ་ལས་ གདུང་མཁར་དགོན་པ་ལུ་མེན་པར་ མཁར་ལྷ་ཁང་ནང་ བཞག་དོ་ཡོདཔ་སྦེ་ བཤདཔ་མས་ཟེར་ ཞུ་ནི་ཨིན།

༉ གཞལམ་སྒང་ནང་སྐོར་རྒེད་འོག་ ཁེངས་བུ་ལི་གཡུས་ཚན་ནང་ བོན་ལུགས་དེ་ ཉམས་མེད་ཐོག་ གནས་ཡོད་མི་དེ་ཡང་ ཁྱིམ་གུང་པ་༤ གིས་ དགུང་ལྷ་ཟེར་ འཇིག་རྟེན་པའི་ལྷ་ལུ་ ལོ་བསྟར་བཞིན་དུ་ གསོལ་ཁ་ཕུལ་སྲོལ་ཡོད་མི་དེ་ཨིན་པས།  
དགུང་ལྷ་གསོལ་མཆོད་ཀྱི་ དུས་ཚོད་ངེས་པ་མེད་རུང་ གཡུས་ཚན་དེ་ནང་ སྐྱེས་གྲིབ་ཤི་གྲིབ་མེད་པའི་སྐབས་ གསོལ་མཆོད་ཕུལ་མི་དེ་ཡང་ ལོ་ཕྱུགས་རྟག་ཏུ་ལེགས་ ཆར་ཆུ་དུས་སུ་བབས་ ནད་མུག་འཁྲུགས་རྩོད་ཚུ་ ཞི་ཐབས་ལུ་དམིགས་ཏེ་ དགུང་ལྷ་འོ་ལྡེ་དགུང་རྒྱལ་ལུ་ ཕུལཝ་ཨིན་པས།  
ལྷ་གསོལ་གྱི་ བཅའ་སྒྲིག་དེ་ཡང་ ཟླཝ་༡ གི་ཧེ་མ་ལས་ ཁྱིམ་ཚང་ཚུ་གིས་ ཀར་དང་རེད་ཚུ་ འབག་འོང་ཐོག་ལས་ ཆང་ཕུད་བཙོ་དོ་ཡོདཔ་ད་ ལྷ་གསོལ་སྐབས་ལུ་ དགུང་ལྷའི་དར་ཤིང་ཟེར་ ཚལ་མ་ནང་ལས་ སྟོང་ཕུ་ཤིང་ཚིགས་ཏོ་གསུམ་འབད་མི་ཅིག་ ཞལ་ལག་དང་སྦྲགས་ཏེ་ བཅད་འབག་འོང་ཞིནམ་ལས་ དེ་གི་ནངས་པར་ དྲོ་པར་ཆུ་ཚོད་༨ དེ་ཅིག་ལས་ སྐྱེས་ལོ་༧༥ ལང་མི་ སངས་རྒྱས་དཔལ་སྒྲོན་གྱི་ཁྱིམ་ ཧིང་སངས་ས་བཟོཝ་ཨིན་པས། ལྷ་འོ་ལྡེ་དགུང་རྒྱལ་ལུ་ གུར་དཀར་པོའི་ བརྡ་མཚོན་ལུ་ ཁྱིམ་ནང་ རས་དཀརཔོ་ཅིག་སྤྲིངས་ ས་ཁར་རེ་ལྡེའི་གདན་འཐིང་པའི་ མཆོད་བཤམ་བསྒྲིགས་ཞིནམ་ལས་ ཚོགས་དང་གཏོར་མ་ དེ་ལས དཀར་མེ་དང་ ཆང་ཕུད་ལ་སོགས་པ་ མཆོད་རྫས་སྣ་ཚོགས་ བཀྲམ་བཞགཔ་ཨིན་པས།  
ཐགས་ཆས་ལས་འགོ་བཟུང་ སོ་ནམ་པའི་ལག་ཆ་ ཁ་མིག་དང་ གཉའ་ཤིང་ དེ་ལས་ སྟྭ་རེ་ ཏོག་ཙེ་ལ་སོགས་པ་ཚུ་ ལྷ་འོ་སྡེ་དགུང་རྒྱལ་གྱིས་ འཇིག་རྟེན་མི་ཡུལ་ལུ་ བསྣམས་བྱོན་བྱོནམ་ཨིན་ཟེར་ ཡིད་ཆེས་བསྐྱེད་དེ་ ལྷ་གསོལ་བའི་སྐབས་ བཀྲམ་ཨིན་པས།  
ཁྱིམ་གྱི་ཕྱི་ཁར་འབད་བ་ཅིན་ དྲོ་པ་ཉིམ་རྩེ་ཤརཝ་ད་ ཁྱིམ་གྱི་གུང་ཤིང་དང་ཐད་ཕྲང་སྟེ་ ཕོ་ལྷ་ཟེར་ ཁེངས་ཁ་ལས་སྨེར་བེན་ཟེར་ སླབ་སྲོལ་ཡོད་པའི་ ཤིང་ཅིག་གུ་ བཙན་དར་དམརཔོ་འཕྱར་ཏེ་ དེ་དང་གཅིག་ཁར་ དགུང་ལྷའི་དར་ཤིང་གུ་ ལྷ་འོ་ལྡེ་དགུང་རྒྱལ་ གནམ་རིམ་པ་བཅུ་གསུམ་ལས་ བྱོན་པའི་ཚུལ་ལུ་ དཀར་མེའི་སྡོང་རས་བཅུ་གསུམ་ ཨེ་ཁུག་བཟུམ་བང་རིམ་བསྒྲིགས་ཏེ་ཡོད་པའི་མཇུག་གི་སྡོང་རས་གུ་ ལྷ་ཡི་དར་ལམ་ཟེར་ སྐུདཔ་སྣ་ལྔ་ ཁྱིམ་ཐོག་ལས་ སྒོ་ཅུང་བརྒྱུད་དེ་ དགུང་ལྷའི་ཆིབས་རྟའི་སྐེ་ལུ་བཏགསཔ་ཨིན་པས།  
དེ་ལས་ ཁྱིམ་ཕྱི་ནང་ལུ་ བཅའ་སྒྲིག་རྐྱབ་ཚར་བའི་ཤུལ་ལས་ ལྷ་གསོལ་མི་ བོན་པོ་ཁྲོ་ཅུང་གིས་ བཀབ་ནེ་བཀབ་ མགུ་ཏོ་ཁར་ དར་དཀརཔོ་ཅིག་དཀྱིས་ཏེ་ གདན་གུ་སྡོད་ཞིནམ་ལས་ ལྷ་འོ་ལྡེ་དགུང་རྒྱལ་ཞུཝ་ཨིན་ཟེར་ དང་པ་ར་བསང་བཏང་ དེ་ལས་ རྔ་རྡུང་ཡི་ར་ དགུང་ལྷའི་ལྷ་རབ་ཟེར་བའི་ དཔེ་ཆ་ལྷག་སྟེ་ ཆོ་ག་གཏང་ནི་འདུག། གསོལ་མཆོད་དེ་ཡང་ ལོ་ཨ་རྟག་ར་ ཁྱིམ་གུང་པ་༤ གིས་ ཕུལ་བའི་སྐབས་ ལྷ་མཆོད་གསོལ་མི་ སྦྱིན་བདག་དང་ སྤུན་ཆ་ཚུ་མ་གཏོགས་ གཞན་འོང་ནི་མིན་འདུག།  
ལྷ་རབ་དཔེ་ཆ་དང་འཁྲིལ་བ་ཅིན་ བསང་བཏང་དགོ་པའི་ཁུངས་དང་ འཇིག་རྟེན་ཆགས་ཚུལ་ གནམ་རིམ་པ་བཅུ་གསུམ་བྱུང་ཚུལ་ དེ་ལས་ ལྷ་འཇིག་རྟེན་མི་ཡུལ་ལུ་ བྱོན་ཚུལ་ཚུ་ ཁ་གསལ་སྦེ་ ཆོ་གའི་ཚིག་ནང་ ཐོནམ་བཞིན་དུ་ ལྷ་དེ་ གནམ་རིམ་པ་བཅུ་གསུམ་ལས་ཞུ་སྟེ་ སྦྱིན་བདག་གི་ ཁྱིམ་ནང་ཕེབས་ད་ ལྷ་གསོལ་མི་དེ་གིས་ འབྲུ་གནམ་ཁར་གཏོར་ཞིནམ་ལས་ མར་ཆང་ཕུད་གཏོརཝ་ཨིན་པས།  
སྦྱིན་བདག་དང་ ཁྱིམ་ཚང་ཚུ་གིས་འབད་རུང་ མར་ཆང་ཕུལ་ཚར་ཞིནམ་ལས་ ཁོང་རའི་ལོ་དང་འཁྲིལ་ ཚེ་དང་ བསོད་ནམས་ དབང་ཐང་རླུང་རྟ་ཚུ་དར་ཏེ་ ཟས་ནོར་ལོངས་སྤྱོད་ཕུན་སུམ་ཚོགས་ ནད་ཡམས་མུ་གེ་ལ་སོགས་པའི་ རྐྱེན་ངན་ཚུ་ བཟློག་བཅུག་ཟེར་ སྨོན་ལམ་བཏབ་ཐོག་ལས་ ལྷ་ལུ་ སྙན་དར་ཕུལཝ་ད་ ལྷ་གིས་ ཁོང་ལུ་ ནོར་གྱི་གཡང་ཟས་ཀྱི་བཅུད་ གོས་ཀྱི་དྲོད་ལ་སོགས་པའི་ དངོས་གྲུབ་ཚུ་ གནང་ཡི་ཟེར་ ཡིད་ཆེས་བསྐྱེདཔ་ཨིན་པས།  
ཨིན་རུང་ ལྷ་གསོལ་གྱི་སྐབས་ལུ་ སྐྱེས་གྲིབ་ཤི་གྲིབ་རེག་མི་དང་ ཨ་ལོ་སྐྱེ་ནི་ཡོད་མི་ ཨམ་སྲུ་ཚུ་ ལས་རིམ་དེ་ནང་ བཅའ་མར་གཏོགས་སྲོལ་མེདཔ་ད་ གལ་སྲིད་ གྲལ་གཏོགས་འབད་བ་ཅིན་ རང་ལུ་རྐྱེན་ངན་བྱུངམ་ཨིན་ཟེར རྒན་ཤོས་ཚུ་གིས་ བཤད་ནི་འདུག། ཧེ་མ་འབད་བ་ཅིན་ མོ་བཏབ་ནིའི་ སྲོལ་ཡོད་མི་དེ་ཡང་ ཁེངས་ཁ་ལས་ ཀིན་མར་ཟེར་སླབ་མི་ སེ་མར་བཙག་བཅད་ཞིནམ་ལས་ དེ་ནང་ སིང་ཆང་བླུགས་ཏེ་ མར་གྱི་རི་མོ་དང་འཁྲིལ་ མོ་བཟང་ངན་གྱི་ རྟགས་པ་བལྟ་སྲོལ་ཡོད་རུང་ ད་རེས་ནངས་པར་ སེ་མར་ཐོབ་མ་ཚུགས་ནི་དེ་གིས་ དེ་སྦེ་ མོ་བཏབ་སྲོལ་དེ་ ཉམས་སོ་ནུག།  
ཨིན་རུང་ བཟང་ངན་གྱི་རྟགས་པ་ཅིག་ ལྷའི་དར་ལམ་ཟེར་ སྐུདཔ་སྣ་ལྔ་ ཁྱིམ་ཐོག་ཁ་ལས་ནང་ན་ ལྷའི་གཏོར་མ་གུ་བཏགས་ཏེ་ཡོད་མི་དེ་ ཁྱིམ་གྱི་སྒོ་ཁར་ དཀར་མེ་གིས་ བཏོག་དོ་ཡོདཔ་ད་ དེ་བསྒང་ སྐུདཔ་སྣ་ལྔ་ འདྲན་འདྲ་ལུས་པ་ཅིན་ ལྷ་བཙན་རྒྱལ་བའི་རྟགས་དང་ སྐུདཔ་དཀརཔོ་རིང་སོང་པ་ཅིན་ ལྷ་རྒྱལ་བའི་རྟགས་ དེ་ལས་ ལྗང་ཁུ་དང་ སེརཔོ་རིང་པ་ཅིན་ ཁེངས་བུ་ལི་གཡུས་ཚན་གྱི་ སྨན་མོ་རྒྱལ་བའི་རྟགས་དང་ དམརཔོ་རིང་པ་ཅིན་ བཙན་རྒྱལ་བའི་རྟགས་མཚན་ཨིནམ་ད་ གནགཔོ་རིང་པ་ཅིན་ བདུད་རྒྱལ་བའི་རྟགས་ཨིནམ་ལས་ བཟློག་ཐབས་རིམ་གྲོ་འབད་དགོཔ་ཨིན་པས།  
དེ་ལས་ རིམ་པ་བཞིན་དུ་ མི་ལུ་ རྒྱུ་ནོར་ལོངས་སྤྱོད་ཀྱི་ གཡང་གནང་ཚར་ཞིནམ་ལས་ ལྷ་ལོག་ལྷ་ཡུལ་ལུ་ བྱོནམ་ཨིན་ཟེར་ ད་རུང་ འཕྲོ་མཐུད་ལྷ་གསོལ་དཔེ་ཆ་ལྷག་སྟེ་ ཞུ་དོ་ཡོདཔ་ད་ དེ་བསྒང་ དང་པ་ར་ མཆོད་བཤམ་ནང་ དཀར་མེ་དང་ ཚོགས་གསེར་སྐྱེམས་ལ་སོགས་པའི་ རྫས་རིགས་ཕུལ་མི་ཚུ་ ཁྱིམ་གྱི་ཐོག་ཁར་ བཀལ་བཞགཔ་ཨིན་པས།  
དེ་བསྒང་ སྐྱེས་ལོ་༦༤ ལང་མི་ བོན་པོ་ཁྲོ་ཅུང་གིས་ ཆོ་གའི་ཚིག་དང་འཁྲིལ་ ཁྱིམ་གྱི་ནང་ན་ གསོལ་ལོ་ འབུལ་ལོ་ མཆོད་ལོ་ཟེར་བའི་ ཚིག་སླབ་པའི་སྐབས་ ཁྱིམ་ཐོག་ཁར་འཛེགས་མི་ཚུ་གིས་ཡང་ གསོལ་ལོ་ འབུལ་ལོ་ མཆོད་ལོ་ཟེར་བའི་ལན་དང་བཅས་ ཤར་ ལྷོ་ ནུབ་ བྱང་གི་ཡུལ་ལྷ་ གཞི་བདག་ ལྷ་བཙན་ག་ར་ལུ་ ལགཔ་གཉིས་ཀྱིས་ཚོགས་ཕུལ་ ཆང་ཕུད་ ཨོམ་ཕུད་ དེ་ལས་ གསེར་སྐྱེམས་ཚུ་ཡང་ ལྷ་ཤིང་གི་འདབ་མ་དང་ཐུརམ་གིས་སྦེ་ གནམ་ཁར་གཏོར་ཏེ་ ཕུལ་ཚར་བའི་ཤུལ་ལུ་ མཇུག་བཀྲ་ཤིས་པའི་ཚིག་དང་ བསྔོ་བ་ སྨོན་ལམ་ཚུ་ གནང་འབདཝ་ད་ དགུང་ལྷ་གསོལ་ནིའི་དོན་ལུ་ དུས་ཡུན་ཆུ་ཚོད་༣ དེ་ཅིག་ འགོརཝ་ཨིན་པས། གཡུས་ཁའི་རྒས་ཤོས་ཚུ་གིས་ དགུང་ལྷ་གསོལ་ནིའི་ ལུགས་སྲོལ་འདི་ འགོ་དང་པ་ བུ་ལི་དཔོན་པོ་གིས་ བཙུགས་ཡོདཔ་འོང་ནི་མས་ཟེར་ཨིན་རུང་ ལ་ལོ་གིས་འབད་བ་ཅིན་ ཧེ་མ་ལས་ར་ དར་དརཝ་འོང་ནི་མས་ཟེར་ཨིནམ་ད་ དེ་ཡང་ བུ་ལི་གཡུས་ཚན་གྱི་ ལྗོངས་སྟོད་ལྷ་ཡི་ཕོ་བྲང་ཟེར་ སླབ་སྲོལ་ཡོདཔ་ལས་ གཡུས་སྟོད་པའི་ མི་བརྒྱུད་ཚུ་གིས་ བོན་ལྷ་བསྟེན་བསྟེནམ་འོང་ནི་མས་ཟེར་ཨིན་པས།  
སྤྱིར་བཏང་དགུང་ལྷའི་འབྱུང་ཁུངས་འདི་ དགུང་ལྷའི་དཔེ་ཆ་ བོན་གྱི་ལྷ་རབ་དང་འཁྲིལ་བ་ཅིན་ ཧེ་མ་འཇིག་རྟེན་གྱི་ ཁམས་འདི་ནང་ མི་ལུ་དཔོན་མེད་ ནོར་ལུ་གཡང་མེད་ ཟས་ལུ་བཅུད་མེད་ གོ་ལ་ལུ་དྲོད་མེདཔ་སྦེ་ སྡོད་ནུག་ཟེར་ཨིནམ་ད་ ཨིན་རུང་ འཇིག་རྟེན་མི་ཡུལ་ལས་ བུམོ་ཁྱད་དུ་འཕགས་པ་ ཀརྨ་གཡུ་ལེགས་ཟེར་མི་གིས་ གནམ་རིམ་པ་བཅུ་གསུམ་གྱི་འོག་ལུ་ སོང་ཞིནམ་ལས་ འཇིག་རྟེན་མི་ཡུལ་ལུ་ སྐྱབས་དང་མགོན་མཛད་མི་ ལྷ་ཅིག་ཞུ་ནུག་ཟེར་ཨིན་པས།  
མོ་གིས་ མིའི་དཔོན་འབད་བར་ ལྷ་ཅིག་བྱོན་དགོ་པའི་ ལྷ་འོ་ལྡེ་དགུང་རྒྱལ་གྱི་ཡབ་ལུ་ཞུཝ་ད་ ཡབ་ཀྱིས་ ཁོང་སྤུན་ཆ་༦ ཡབ་ཀྱི་སྐུ་མདུན་ལུ་ ཤོ་རྐྱབ་བཅུགཔ་ད་ འཇིག་རྟེན་མི་ཡུལ་ལུ་ བྱོན་དགོ་པའི་ ལུང་བསྟན་གྱི་ཤོ་ ལྷ་འོ་ལྡེ་གུང་རྒྱལ་ལུ་བབས་མི་ལུ་ ལྷ་ག་ར་ཞལ་འཆམ་སྟེ་ ལྷ་འོ་ལྡེ་དགུང་རྒྱལ་ མགུ་གནག་མིའི་དཔོན་འབད་བར་ བྱོན་དགོཔ་སྦེ་ ཡབ་ཀྱིས་ བཀའ་གནངམ་ད་ ལྷ་འོ་ལྡེ་དགུང་རྒྱལ་གྱིས་ ང་འཇིག་རྟེན་མི་ཡུལ་ལུ་མི་འགྱོ་ཟེར་ ཞུ་མི་དེ་ཡང་ འཇིག་རྟེན་མི་ཡུལ་ལུ་ སྐྱེ་གྲིབ་ཤི་གྲིབ་ མི་གཙང་བ་དུག་ལ་སོགས་པའི་ གནོད་པ་དང་ འཐབ་འཛིང་གི་ གནོད་པ་ཚུ་ཡོདཔ་ལས་ མིའི་གཡུས་ཁར་ མི་འགྱོ་ཟེར་གསན་མ་བཏུབ་པས་ཟེར་ཨིན་པས།  
ཨིན་རུང་ དེ་བསྒང་ ཀརྨ་གཡུ་ལེགས་ཀྱིས་ འཇིག་རྟེན་འཛམ་གླིང་ནང་གི་ མི་ཚུ་ལུ འདྲེ་དང་ སྲིན་པོའི་གནོད་པ་ཚུ་ལུ་བརྟེན་ ཤི་བའི་སྡུག་བསྔལ་ལ་སོགས་པའི་ སྡུག་བསྔལ་སྣ་ཚོགས་མྱོང་དོ་ཡོདཔ་ལས་ ལྷ་ལུ་ མི་གཙང་བ་སེལ་བའི་ཐབས་ཤེས་ བསང་གཏང་ནི་ཡོད་ དུག་ལུ་སྨན་ཡོད་ ག་དེ་འབད་རུང་ མི་ཡུལ་ལུ་ བྱོན་གནང་དགོ་ཟེར་ གསོལཝ་ནན་བསྐྱར་བཏབ་ལས་ ཐབས་ར་མེད་པར་ ཞལ་གྱིས་བཞེས་ཏེ་ ང་མིའི་གཡུས་ཁར་ འགྱོ་དགོ་པ་ཅིན་ ང་ལུ་མཁོ་ཆེ་བའི་ ལག་ཆ་ཚུ་དགོ་ཟེར་ གསུངསམ་ལས་ ཡབ་དང་ཡུམ་ དེ་ལས་ སྤུན་ཆ་ཚུ་གིས་ འཇིག་རྟེན་མི་ཡུལ་ལུ་དགོ་པའི་ལག་ཆ་ མདུང་ ལྷ་ང་ བྱིལ་ལི་ ན་བཟའ་དར་དང་གོས་ཆེན་ རང་འཐག་ དེ་ལས་ གྱི་ཅུང་ལ་སོགས་པ་ཚུ་ ལམ་འཇུག་དང་འདྲཝ་སྦེ་གནངམ་ལས ལྷ་འོ་ལྡེ་དགུང་རྒྱལ་གིས་འབད་རུང་ ལག་ཆ་ཚུ་བསྣམས་ཏེ་ འཇིག་རྟེན་མི་གཡུས་ལུ་ བྱོན་ནུག་ཟེར་ཨིན་པས།  
ལྷ་འོ་ལྡེ་དགུང་རྒྱལ་འདི་ མི་ཡུལ་ལུ་ མ་ཕེབས་པའི་ཧེ་མར་ དང་པ་ར་ ནམ་མཁའི་ཟླཝ་ གཡུས་ཁར་ལྷོད་ཡོདཔ་ལས་ ཟླ་བའི་རྒྱལ་པོ་གིས་ ལྷ་འོ་ལྡེ་དགུང་རྒྱལ་ལུ་ ཁྱོད་ག་ཏེ་བྱོན་ནི་སྨོ་ཟེར་གསུངསམ་ད་ ལྷ་གིས་ ང་མིའི་དཔོན་ ནོར་གྱི་གཡང་ ཟས་ཀྱི་བཅུད་ གོས་ཀྱི་དྲོད་བྱིན་པར་ འཇིག་རྟེན་མི་ཡུལ་ལུ་འགྱོཝ་ཨིན་ཟེར་ཞུ་ནུག། ཟླ་བའི་རྒྱལ་པོ་གིས་ ལྷ་བྱོན་པའི་སྐབས་ མི་ག་ལུ་ གདན་མ་འཐིང་རུང་ ལྷ་ལུ་གདན་འཐིང་དགོ་ མི་ག་ལུ་ གུར་མ་སྤུབ་རུང་ ལྷ་ལུ་གུར་སྤུབ་དགོ་ གཡས་ལུ་ལོ་གསུམ་སོང་བའི་ ལོ་ཆང་ཟེར་ སིང་ཆང་བཀང་ གཡོན་ལུ་ ལོ་གསུམ་སོང་བའི་ ལོ་ཆང་ཟེར་ ཨ་རག་བཀང་སྟེ་ གདོང་ཁ་ལུ་ གསེར་སྐྱེམས་ཀྱི་ མཆོད་པ་ཕུལ་དགོཔ་སྦེ་ གསུངས་ནུག་ཟེར་ཨིན་པས།  
དེ་བཟུམ་སྦེ་ རིམ་པ་བཞིན་དུ་ ལྷ་དེ་ ཉི་མའི་གཡུས་ཁར་དང་ སྐར་མའི་གཡུས་ཁར་ འཇའ་ཚོན་གྱི་གཡུས་ཁར་ རི་རབ་ཀྱི་གཡུས་ཁར་ སྤྲིན་གྱི་གཡུས་ཁར་ཕེབས་རུང་ ཧེ་མ་ འགོ་དང་པ་ ཟླ་བའི་རྒྱལ་པོ་གིས་ གསུངས་དོ་བཟུམ་སྦེ་ གཞན་གྱིས་གསུངས་ཡོདཔ་ལས་ མཇུག་ར རིམ་པ་བཞིན་དུ་ ཡར་ལུང་སོག་པའི་གཡུས་ཁར་ཕེབས་ད་ མི་ཚུ་གིས་ ལྷ་འོ་ལྡེ་དགུང་རྒྱལ་ག་ཏེ་བྱོན་སྨོ་ཟེར་ཞུཝ་ད་ ནོར་གྱི་གཡང་ ཟས་ཀྱི་བཅུད་ གོས་ཀྱི་དྲོད་ མིའི་དཔོན་འབད་བར་ འོང་ཡི་ཟེར་ གསུངས་ཡོདཔ་ལས་ བོན་པོའི་ཆོས་ལུགས་ཀྱི་ བསྟན་པའི་བདག་པོ་ སྟོན་པ་གཤེན་རབ་ཀྱིས་ ལྷ་ལུ་ བསང་བཏང་ ཁྲུས་གསོལ་ཕུལ་སྦེ་ ལྷ་ལུ་གུར་སྤུབས་ གདན་འཐིང་ ལྷའི་གཡས་དང་གཡོན་ལུ་ ལོ་ཆང་དང་ གསེར་སྐྱེམས་ཚུ་ཕུལ་ཏེ་ འཇིག་རྟེན་མི་ཡུལ་ལུ་ གདན་འདྲེན་ཞུ་ཞིནམ་ལས་ཚུར་ འཇིག་རྟེན་གྱི་ ཁམས་འདི་ནང་ དགའ་སྐྱིད་བྱུང་ཡོད་པའི་ ཡིད་ཆེས་བསྐྱེདཔ་ཨིན་པས།  
བོན་པོ་ཁྲོ་ཅུང་གིས་ སླབ་མིའི་ནང་ མ་གཞི་ ཁོ་ར་ སྒོམ་ཆེན་ཅིག་ཨིན་རུང་ ཁོ་ར་ བོན་ལྷ་བསྟེན་མི་ཅིག་འབདཝ་ལས་ བོན་ལྷ་གསོལ་དོ་ཟེར་ཨིནམ་ད་ ཧེ་མ་འབད་བ་ཅིན་ བོན་པོའི་བརྒྱུད་པ་ཡོད་རུང་ བརྒྱུད་པ་རབས་ཆད་སོཔ་ལས་ ཁོ་གིས་ བོན་ལྷ་གསོལ་ཏེ་ དུས་ཅི་ ལོ་༢༥ ལྷག་སོ་ཡི་ཟེར་ བཤདཔ་ཨིན་པས།  
ཁྲོ་ཅུང་ལུ་ ཚ་གྱང་ཅིག་ ཁོ་ར་མེད་པའི་ཤུལ་ལུ་ གསོལ་ཆོད་ཕུལ་མི་ མི་འོང་ནི་ཨིན་མི་དེ་ཨིནམ་ད་ ད་རེས་ནངས་པར་ སློབ་གྲྭ་ནང་འགྱོ་མི་ ན་གཞོན་ཚུ་གིས་ འདི་བཟུམ་མའི་ ལམ་སྲོལ་ལུ་ མཐོང་རྒྱ་ཆུང་མི་ལུ་བརྟེན་ དགུང་ལྷ་ཉམས་འགྱོ་ནི་མས་ཟེར་ བོན་པོ་གིས་ བཤདཔ་མས་ཟེར་ ཞུ་ནི་ཨིན།

༉ བཀྲིས་གཡང་རྩེ་ ཁམས་དྭངས་རྒེད་འོག་ ནོམ་བ་རིང་གཡུས་ཚན་ནང་ ཡུལ་ལྷ་གསོལ་ནིའི་ ལམ་སྲོལ་དེ་ ཉམས་ནི་གུ་ ལྷོད་ཡོདཔ་ཨིན་པས།  
དེ་ཡང་ ལོ་བསྟར་བཞིན་དུ་ རང་ཟླ་༣ ཚེས་༡༠ ལུ་ ཞབས་དྲུང་སྐུ་མཆོད་དང་འབྲེལ་ ཡུལ་ལྷ་གསོལ་དོ་ཡོདཔ་ཨིན་པས།  
སྐྱེས་ལོ་༦༡ ལང་མི་ སྟོམ་པོ་གིས་ སླབ་མིའི་ནང་ ཡུལ་ལྷ་གསོལ་ནིའི་ ལམ་སྲོལ་དེ་ ནམ་ལས་འགོ་བཙུགས་ཡོདཔ་ཨིན་ན་ ཏན་ཏན་ཅིག་སྦེ་ མ་ཤེས་རུང་ ཕ་མའི་བསྒང་ལས་ར་ སྐྱེས་བཙན་འམ་ ཡུལ་ལྷ་ཟེར་ གསོལ་སྡོད་ནུག་ཟེར་ཨིན་པས།  
ཁོ་གིས་ སླབ་མིའི་ནང་ གཡུས་ཁར་ ལྷ་གསོལ་སྐོར་ལས་ ཤེས་མི་གངམ་མེདཔ་ལས་ ལམ་སྲོལ་ཉམས་འགྱོ་ནི་གུ་ལྷོད་དེ་ཡོད་ཟེར་ཨིནམ་ད་ ཨ་ལོའི་སྐབས་ལུ་ ལོ་རྒྱུས་གོཝ་མ་གཏོགས་ མིག་གིས་མཐོང་མ་མྱོང་ཟེར་ ཨིན་པས།  
ཡུལ་ལྷ་དེ་ ལྷ་སྲས་གཙང་མ་གིས་ བཞེངས་ཡོད་པའི་ གྱང་ཁོག་སྦེ་ཡོད་མི་ རྫོང་གི་སྦོ་ལོགས་ཁར་ གསོལ་དོ་ཡོདཔ་ད་ ས་གནས་ཀྱི་མི་ཚུ་གིས་ བང་ཅུང་ནང་ གཡུས་ཆུམ་གྱི་ལྟོ་དང་ ཆང་པ་ལང་རེ་འབག་སྟེ་ ཡུལ་ལྷ་གསོལ་དོ་ཡོདཔ་ཨིན་པས།  
ཕ་ཇོ་བསྟན་འཛིན་གྱིས་ སླབ་མིའི་ནང་ ཡུལ་ལྷ་གསོལ་ནི་དེ་ ཁོ་རའི་ ཚེ་འདས་ཨ་པ་ མཆོད་རྟེན་གྱིས་ གསོལ་སར་མཐོང་ཡི་ཟེར་ཨིནམ་ད་ ད་རེས་ གསེར་སྐྱེམས་རེ་ བཏང་དོ་ཡོདཔ་མ་གཏོགས་ ཧེ་མ་བཟུམ་སྦེ་ ཡུལ་ལྷ་གསོལ་ནི་མིན་འདུག་ཟེར་ ཨིན་པས།  
ཁོ་གིས་ སླབ་མིའི་ནང་ ས་གནས་ཀྱི་མི་ཚུ་གིས་ ཡུལ་ལྷ་བྲག་བཙན་དམར་མོ་ལུ་ ལོ་ཕྱུགས་རྟག་ཏུ་ལེགས་ནི་དང་ ལོ་༡ གི་རིང་ འགལ་རྐྱེན་བར་ཆད་འབྱུང་མ་བཅུག་ཟེར་ ལོ་བསྟར་བཞིན་དུ་ ཡུལ་ལྷ་གསོལ་ནི་ཡོད་ཟེར་ཨིནམ་ད་ ལ་ལོ་ཅིག་གིས་ གསེར་སྐྱེམས་རྐྱངམ་གཅིག་ ཕུལ་བཞག་ནི་འདུག་ཟེར་ཨིན་པས།  
གསེར་སྐྱེམས་དང་ བཙན་མ་གསོལ་བ་ཅིན་ གཡུས་ཚན་ནང་ ནད་རིམས་དང་ རི་དྭགས་སེམས་ཅན་ཚུ་ འཐོན་ནི་ཡོད་ཟེར་ མི་ཚུ་གིས་ ཡིད་ཆེས་བསྐྱེདཔ་ཨིན་པས།  
ཡུལ་ལྷ་བྲག་གཙན་དམར་མོ་གིས་ དོག་གསུམ་ཡན་ཆད་ ཁམས་དྭངས་དང་ བཙན་མཁར་ལ་ དེ་ལས་ ནོམ་བ་རིང་གི་གཡུས་ཚན་ཚུ་ དབང་དུ་བསྡུ་ཡོདཔ་སྦེ་ གསེར་སྐྱེམས་དཔེ་ཆ་ནང་ལས་ འཐོན་ནི་འདུག་ཟེར་ ཕ་ཇོ་གིས་བཤད་པའི་ཁར་ ཡུལ་ལྷ་གསོལ་ནི་དེ་ བཀོག་མ་བཞག་ཟེར་ དཔེ་ཆ་ནང་ལས་ཡང་ འཐོན་ནི་འདུག་ཟེར་ཨིན་པས།  
ས་གནས་ཀྱི་ མི་ཅིག་གིས་སླབ་མིའི་ནང་ ཡུལ་བཙན་མ་གསོལ་བ་ཅིན་ གཡུས་ཁར་ ཆརཔ་དང་སེརཝ་ལ་སོགས་པའི་ རང་བཞིན་གྱི་རྐྱེན་ངན་ཚུ་ འཐོན་ནི་ཡོད་ཟེར་ཨིནམ་ད་ ཨ་རྟག་དང་མ་འདྲ་བའི་ རླུང་འཚུབས་ཡང་ འཕུ་ནི་ཡོད་ཟེར་ཨིན་པས།  
ཨིན་རུང་ བར་སྐབས་ཅིག་ལས་ ཡུལ་ལྷ་གསོལ་ནི་དེ་ བཤོལ་བཞག་དོ་བཟུམ་སྦེ་ མཐོང་ཡི་ཟེར་ གཡུས་མི་ཚེ་རིང་གིས་ བཤད་པའི་ཁར་ ན་ཧིང་ལས་ཚུར་ གཡུས་མི་ཚུ་དང་གཅིག་ཁར་ གྲོས་བསྟུན་འབད་དེ་ ལོག་འགོ་བཙུགས་ཡི་ཟེར་ཨིན་པས།  
ཡུལ་ལྷ་གསོལ་བའི་སྐབས་ ཡུལ་ལྷ་བྲག་བཙན་དམར་མོ་ལུ་ གུས་བཏུད་ཞུ་ནིའི་དོན་ལུ་ མོ་རའི་ དམག་དཔོན་གྱི་ཚུལ་ལུ་ ཕོ་རྒས་ཅིག་གི་ མགུ་ཏོ་གུ་ ཁ་ཤ་དཀརཔོ་ཅིག་དཀྱི་ཞིནམ་ལས་ རས་ཅུང་དང་ བཀབ་ནེ་ཁ་འཐབ་རྐྱབ་སྟེ་ དཔའ་རྟགས་གནམ་ཁར་འཕྱར་ དེ་ལས་ ཧུ་སྐད་རྐྱབ་སྟེ་ གཏོརམ་ཚུ་བཙན་གྱི་ ཕོ་བྲང་ཚུན་ཚོད་ བསྐྱལ་དགོཔ་ཨིན་པས།  
སྐྱེས་ལོ་༤༩ ལང་མི་ ཡེ་ཤེས་ལྷུན་གྲུབ་ཀྱིས་ སླབ་མིའི་ནང་ ཡུལ་ལྷ་གསོལ་བའི་སྐབས་ ནོམ་བ་རིང་གཡུས་ཚན་གྱི་ གུང་པ་ག་ར་ འཛོམས་དགོ་ཟེར་ཨིནམ་ད་ ཐ་ན་ གུང་པ་གཅིག་མ་ཚང་རུང་ ཤུལ་ལས་ མོ་བཏབ་རྩིས་བཏབ་འབད་བའི་སྐབས་ བཙན་ལུ་ གསོལ་ཁ་མ་ཕུལ་བས་ཟེར་ འཐོན་ནི་ཡོད་ཟེར་ཨིན་པས།  
ཡུལ་ལྷ་གསོལ་ཚར་བའི་ཤུལ་ལས་ ཡ་མཚན་ཆེ་ཏོག་ཏོ་སྦེ་ ཆརཔ་རྐྱབ་ནི་ཡོད་ཟེར་ ཁོ་གིས་བཤད་པའི་ཁར་ ཡུར་བཙན་ལུ་ ཚོགས་དང་གསེར་སྐྱེམས་ཚུ་ ག་ཅི་ཕུལ་རུང་ ཧིང་སངས་ས་དང་ གཙང་ཏོག་ཏོ་སྦེ་ ཕུལ་དགོ་ཟེར་ཨིན་པས།  
གཡུས་ཚན་ནང་ ཡུལ་ལྷ་གསོལ་ཤེས་མི་ ཕ་ཇོ་བསྟན་འཛིན་རྐྱངམ་གཅིག་ལས་བརྒལ་མེདཔ་ད་ ད་ལས་ཕར་ གཡུས་ཚང་གི་ གུང་པ་༤ བསྡོམ་ཞིནམ་ལས་ རྩ་བོ་བཟུང་སྟེ་ ཡུལ་ལྷ་གསོལ་ནིའི་ ལས་རིམ་བཟོ་ཡི་ཟེར་ ས་གནས་ཀྱི་མི་ཚུ་གིས་ སླབ་ཡོད་པའི་གནས་ཚུལ།

༉ འབྲུག་ལུ་ ཏམ་ཁུ་ཉོ་བཙོང་བཀག་འཛིན་འབད་དེ་ ཧ་ལམ་ ལོ་ངོ་བཅུ་ཕྲག་༢ དེ་ཅིག་ ལང་ནི་འབདཝ་མ་ཚད་ སྤྱི་ཚོགས་ཀྱིས་ སྤྲི་ལོ་༢༠༡༠ ལུ་ ཏམ་ཁུ་དམ་འཛིན་བཅའ་ཁྲིམས་ ཆ་འཇོག་གྲུབ་གནང་ཞིནམ་ལས་ཚུར་ རྒྱལ་ཁམས་དང་ མི་སྡེ་གཉིས་ཆ་ར་ལུ་ ཕན་ཁྱད་ལས་ གནོད་པ་ཆེ་བའི་ མངོན་གསལ་བྱུང་ཡི།  
དེ་ཡང་ རྒྱལ་ཁབ་ནང་ ཏམ་ཁུའི་ཐོན་སྐྱེད་ཉོ་བཙོང་བཀག་དམ་འབད་ཡོད་རུང་ ཏམ་ཁུ་ལག་ལེན་འཐབ་མི་དང་ ནག་ཚོང་འཐབ་མི་ ཡར་འཕར་སོང་མི་ལུ་བརྟེན་ མི་ལེ་ཤ་ཅིག་ བཙོན་ཁྲིམས་ཕོག་སྟེ་ རྒྱལ་ཁམས་ཀྱིས་ གསོ་དགོཔ་བྱུང་པའི་ཁར་ ཁྲལ་མ་བཏབ་པར་ གཞུང་གི་འོང་འབབ་ལུ་ སྐུ་གྱོང་བཀལཝ་བཞིན་དུ་ ཏམ་ཁུ་ལག་ལེན་གྱིས་ མིའི་གཟུགས་ཁམས་འཕྲོད་བསྟེན་ལུ་ཡང་ གནོད་སྐྱོན་རྐྱབ་པའི་ གསོ་བ་དང་འབྲེལ་བའི་ གདོང་ལེན་ཚུ་ བྱུངམ་ཨིན་མས།  
སྤྱི་ཟླ་༥ པའི་ཚེས་༣༡ ལུ་ འཛམ་གླིང་ཏམ་ཁུ་མེད་པའི་ ཉིནམ་བརྩི་སྲུང་སྐབས་ ན་གཞོན་ཏམ་ཁུ་ལག་ལེན་གྱི་ ཞིབ་འཚོལ་སྙན་ཞུ་གསལ་བཏོན་འབད་མི་དང་འཁྲིལཝ་ད་ འབྲུག་པའི་སློབ་ཕྲུག་ སྐྱེས་ལོ་༡༣ ལས་༡༥ འབད་མི་བརྒྱ་ཆ་༢༢.༢ ཀྱིས་ ཏམ་ཁུ་ལག་ལེན་འཐབ་དོ་ཡོད་པའི་ མངོན་གསལ་བྱུང་ནུག།  
ཞིབ་འཚོལ་སྙན་ཞུ་དང་འཁྲིལཝ་ད་ སློབ་ཕྲུག་༡༠ རེ་ལས་༤ ལྷགཔ་ཅིག་གིས་ སྐྱེས་ལོ་༡༢ དང་༡༣ ལས་ ཏམ་ཁུ་འཐུང་ནི་ འགོ་བཙུགས་ཡོདཔ་ད་ ཏམ་ཁུ་དམ་འཛིན་བཅའ་ཁྲིམས་༢༠༡༠ ཅན་མ་དང་འཁྲིལ་བཟོ་མི་ ཏམ་ཁུ་དམ་འཛིན་བཅའ་ཡིག་དང་སྒྲིག་གཞི་༢༠༡༣ ཅན་མའི་ནང་ སྐྱེསལོ་༡༨ འོག་རྒྱུ་འབད་མི་ ན་ཆུང་ཚུ་གིས་ ཏམ་ཁུའི་ཐོན་སྐྱེད་ནང་འདྲེན་འབད་མ་ཆོགཔ་མ་ཚད་ ཐ་ན་ རང་དོན་སྤྱོད་ནིའི་དོན་ལུ་ཡང་ བཀག་འཛིན་འབད་དེ་ཡོད་རུང་ སློབ་ཕྲུག་བརྒྱ་ཆ་༡༦༨ ཀྱིས་ ཏམ་ཁུའི་ཐོན་སྐྱེད་ཚུ་ ཁོང་རའི་སློབ་གྲྭའི་ ཉེ་འདབས་ལས་ ཡོདཔ་སྦེ་བཀོད་ནུག།  
ད་རུང་ ད་ལྟོ་ ཏམ་ཁུ་ལག་ལེན་འཐབ་མི་ སློབ་ཕྲུག་བརྒྱ་ཆ་༥༥ གིས་ ཏམ་ཁུ་ཚུ་ ཚོང་ཁང་དང་ ཡང་ཅིན་ ཁྲོམ་ལམ་བདའ་སྟེ་ཡོད་མི་ ཚོང་ཁང་ཚུ་ལས་ ཐོགས་ཆགས་ག་ནི་ཡང་མེད་པར་ ཉོ་ནི་འཐོབ་པའི་སྐོར་ སྙན་ཞུ་ནང་བཀོད་ནུག།  
བརྟག་ཞིབ་ཚུ་དང་འཁྲིལ་བ་ཅིན་ འབྲུག་འདི་ ཏམ་ཁུ་མེད་པའི་ རྒྱལ་ཁབ་མེན་པར་ ཏམ་ཁུ་གིས་ཕྱུག་པའི་ རྒྱལ་ཁབ་ཅིག་སྦེ་ གསལ་སྟོན་འབད་དོ་ཡོདཔ་ད་ འདི་བཟུམ་མའི་ གནས་སྟངས་ལུ་ བལྟ་བ་ཅིན་ ཏམ་ཁུ་དམ་འཛིན་བཅའ་ཁྲིམས་ཀྱིས་ རྒྱལ་ཁབ་ནང་ རྫས་ངན་ཏམ་ཁུའི་རིགས་ ཉོ་བཙོང་བཀག་འཛིན་འབད་མ་ཚུགས་པའི་ཁར་ བཅའ་ཁྲིམས་ལུ་ བརྩི་མཐོང་མ་བསྐྱེད་པར་ བརྙས་བཅོས་འབད་བའི་ བརྡ་མཚོན་སྟོནམ་མས།  
མ་གཞི་ དམངས་གཙོ་ཅན་གྱི་ གཞུང་གཉིས་པ་གིས་ སྤྱི་ལོ་༢༠༡༤ ལུ་ ཏམ་ཁུ་དམ་འཛིན་བཅའ་ཁྲིམས་འཕྲི་སྣོན་འབད་དེ་ ངོ་རྐྱང་ཚུ་གིས་ རང་དོན་སྤྱོད་ནིའི་དོན་ལུ་ ཟླཝ་༡ ནང་ ག་དེམ་ཅིག་ ནང་འདྲེན་འབད་ཆོགཔ་ཨིན་ན་ ཚད་གཞི་ཅིག་ བཟོ་བའི་ཁར་ ནད་འདྲེན་འབད་བ་ཅིན་ ཅ་དམ་ལུ་ གསལ་སྟོན་ཐོག་ ཁྲལ་བརྒྱ་ཆ་༡༠༠ བཏབ་དགོཔ་སྦེ་ བཟོ་ཡོད་རུང་ ཏམ་ཁུ་ལག་ལེན་པ་མང་ཤོས་ཅིག་གིས་ གཞུང་ལུ་ ཤ་ཚ་སྟེ་ ཁྲལ་བཏབ་ནིའི་ཚབ་ལུ་ ཚུལ་མིན་གྱི་སྒོ་ལས་ བཙོང་མི་དང་ ལ་ལོ་ཅིག་ ནང་འདྲེན་འབད་རུང་ ཁྲལ་ལས་ཟུར་ཐབས་འབད་བའི་ རྩོད་དོན་ཚུ་ཐོན་ནུག།  
དེ་གིས་མ་དོ་བར་ རྒྱལ་ཁབ་ནང་ ནད་ཡམས་ཀོ་རོ་ན་བའེ་རཱསི་ཐོན་མི་ལུ་བརྟེན་ སྤྱི་ཟླ་༣ པའི་ཚེས་༢༣ ལས་ རྒྱལ་སྤྱི་ས་མཚམས་ཚུ་ སྒོ་བསྡམས་ཞིནམ་ལས་ཚུར་ ལ་ལོ་གིས་ ནད་ཡམས་ཀྱི་ གནས་སྟངས་ལུ་ གོ་སྐབས་ལེན་ཏེ་ ཁྲིམས་འགལ་ཐོག་ ས་མཚམས་ཕྱི་ཁར་སོང་སྟེ་ ཏམ་ཁུ་ནག་ཚོང་འཐབ་པའི་ གནད་དོན་དག་པ་ཅིག་ཐོནམ་ལས་ ཏམ་ཁུ་དམ་འཛིན་བཅའ་ཁྲིམས་དེ་ དུམ་གྲ་ཅིག་ སྒྲིག་ཡངས་སུ་ བཟོ་དགོཔ་བྱུང་ནུག།  
དཔེར་ན་ བསམ་གྲུབ་ལྗོངས་མཁར་ལུ་ རང་དོན་སྤྱོད་ནིའི་དོན་ལས་ ཏམ་ཁུའི་ཐོན་སྐྱེད་ནང་འདྲེན་གྱི་ ཚད་ལྡན་ལག་ལེན་བྱ་སྒོ་ཅིག་ བཟོ་ཐོག་ལས་ ཏམ་ཁུ་ནང་འདྲེན་འབད་ཆོགཔ་ བཟོ་ཡོདཔ་ད་ དེ་ཡང་ ཟླཝ་༡ ནང་ མི་ངོ་༡ གིས་ ཏམ་ཁུ་ཕུད་རྡོག་༨༠༠ དང་ བི་རི་ཕུད་རྡོག་༡༢༠༠ དེ་ལས་ ཁའི་ནི་བཱ་བཱ་ག་རམ་༧༥༠ ནང་འདྲེན་འབད་ཆོགཔ་ཨིན་རུང་ རང་སྤྱོད་མི་གིས་མ་གཏོགས་ གཞན་གྱི་ངོ་ཚབ་སྦེ་ ནང་འདྲེན་འབད་མི་ཆོག་ནི་ཨིན་མས།  
ཁྲིམས་བསྟར་སྤྱོད་འབད་མ་ཚུགས་པར་ ནག་ཚོང་ཡར་འཕར་འགྱོ་བའི་ ནམ་དུས་ལུ་ བསམ་རྩེ་དང་ བསམ་གྲུབ་ལྗོངས་མཁར་རྫོང་ཁག་༢ ཀྱིས་ ཁྲིམས་དང་འཁྲིལ་ རང་དོན་སྤྱོད་ནིའི་དོན་ལུ་ ནང་འདྲེན་འབད་ཆོགཔ་ བཟོ་མི་དེ་ ནད་ཡམས་ཀོ་བིཌ་༡༩ གི་སྐབས་ལུ་མེན་པར་ ནད་ཡམས་ཞི་བའི་ཤུལ་ལས་འབད་རུང་ ཁྲིམས་ཡངས་སུ་སྦེ་ བཞག་ནི་གི་ འོས་འབབ་བལྟ་དགོཔ་འདུག།  
ཨིན་རུང་ བཅའ་ཁྲིམས་དང་འཁྲིལ་ ཁྲལ་བརྒྱ་ཆ་ལས་བརྒྱ་བཀལ་དགོཔ་བཞིན་དུ་ ཏམ་ཁུ་འཐུང་མི་ཚུ་གིས་འབད་རུང་ ནག་ཚོང་ནང་ ཏམ་ཁུ་སྒམ་རེ་ལུ་ དངུལ་ཀྲམ་༥༠༠ རེ་དང་ བཱ་བཱ་སྒམ་རེ་ལུ་ དངུལ་ཀྲམ་༡༠༠ དང་༢༠༠ དེ་རེ་སྤྲོད་དེ་ ཉོ་ནི་བ་ ཁྲལ་བཏབ་ཐོག་ལས་ ཉོ་བ་ཅིན་ ཁེ་ནི་མས་ཟེར་ སླབ་མི་ལུ་ བལྟ་བ་ཅིན་ རྒྱལ་ཁབ་ནང་ ཏམ་ཁུ་ཉོ་བཙོང་དེ་ རྩ་ལས་ར་ བཀག་འཛིན་འབད་མི་ཚུགས་ནི་མས།  
འདི་འབདཝ་ལས་ ཏམ་ཁུ་དམ་འཛིན་བཅའ་ཁྲིམས་དེ་ བརྙས་བཅོས་དང་ དགོད་བྲ་བའི་ཡུལ་ལུ་ འགྱུར་བཅུག་ནི་མེན་པར་ རང་དོན་སྤྱོད་ནིའི་དོན་ལུ་ ཏམ་ཁུའི་ཐོན་སྐྱེད་ ཚད་ལྡན་ཐོག་ ནང་འདྲེན་འབད་བཅུག་ནི་ ཡང་ཅིན་ རྒྱལ་ཁམས་དང་ མི་སྡེ་གཉིས་ཆ་ར་ལུ་ ཕན་ཁྱད་ཡོདཔ་བཟོ་ཐབས་ལུ་ སྤྱི་ཚོགས་ཀྱིས་ བཅའ་ཁྲིམས་འཕྲི་སྣོན་མཛད་ནི་གི་ འོས་འབབ་གཟིགས་དགོཔ་འདུག།

༉ དུས་ཅི་ལས་ མཐོ་རིམ་ཤེས་ཚད་མཐར་འཁྱོལ་ཏེ་ གོམས་འདྲིས་ལས་རིམ་ནང་ བཅའ་མར་གཏོགས་མི་ཚུ་ལུ་ ཉིན་ལྟོའི་ཚབ་ལུ་ འཐུས་སྤྲོད་ནིའི་ ལམ་ལུགས་བཟོ་མི་དེ་ ལེགས་ཤོམ་ཅིག་ཨིན་མས།  
ན་ཧིང་ཚུན་ རྒྱལ་ཡོངས་གོམས་འདྲིས་ལས་རིམ་ནང་ བཅའ་མར་གཏོགས་མི་ཚུ་ལུ་ ལས་གཡོག་ལྷན་ཁག་གིས་ ཉིན་ལྟོ་བྱིན་སྲོལ་ཡོད་མིའི་ཚབ་ལུ་ ད་རེས་ ལྟོ་འཐུས་སྦེ་ མི་རེ་ལུ་ དངུལ་ཀྲམ་༢༠༠ རེ་ བྱིན་མི་དེ་གིས་ གཞུང་གི་མ་དངུལ་ ཆུད་ཟད་འགྱོ་ནི་ལས་ བཀག་ཚུགས་ནི་ཨིན་མས།  
མ་གཞི་ ཧེ་མའི་ལམ་ལུགས་དེ་ཡང་ སྟབས་མ་བདེཝ་མེད་རུང་ བཞེས་སྒོ་ལེགས་ཤོམ་ མ་ཐོབ་པའི་ དཀའ་ངལ་ཚུ་ ཐོན་ཡོདཔ་མ་ཚད་ གོམས་འདྲིས་ལས་རིམ་ནང་ བཅའ་མར་གཏོགས་མི་ མཐོ་རིམ་སློབ་ཕྲུག་ལེ་ཤ་ཡོད་མི་ལུ་བརྟེན་ རེ་ཚེ་སྐབས་ ལྟོ་མ་ལང་པའི་ དཀའ་ངལ་ཚུ་ ཐོན་ཡོདཔ་ཨིན་མས།  
དེ་བསྒང་ ལྷན་ཁག་གི་ ཁ་ཐུག་ལས་ བཞེས་སྒོ་བྱིན་མི་དེ་གིས་ མཐོ་རིམ་ཤེས་ཚད་ མཐར་འཁྱོལ་མི་ཚུ་ལུ་ མེན་པར་ བཞེས་སྒོ་སྐྱེལ་དྲང་འབད་མི་ ཟ་ཁང་དང་ བར་ན་ ལཱ་འབད་མི་ཚུ་ལུ་ ཁེ་ཕན་བྱུང་ཡོདཔ་སྦེ་ ལ་ལོ་གིས་ བཤད་ནི་འདུག།  
ག་འཆརཔ་ཟེར་བ་ཅིན་ དེ་བཟུམ་བཞེས་སྒོ་མཁོ་སྤྲོད་འབད་མི་ཚུ་གིས་ བཞེས་སྒོའི་སྤུས་ཚད་ལུ་ ཤུགས་མ་བཏོན་པར་ ཁེ་སང་བཟོ་ནི་ལུ་ གཙོ་བོར་བཏོན་མི་ལུ་བརྟེན་ འོང་ནི་མས།  
མ་གཞི་ ལས་གཡོག་ལྷན་ཁག་གིས་ བཞེས་སྒོ་སྐྱེལ་དྲང་གི་དོན་ལུ་ རིན་བསྡུར་ཡི་གུ་བཙུགས་ཐོག་ལས་ གོང་ཚད་དམའ་ཤོས་བཀོད་མི་ཚུ་ལུ་ བྱིན་སྲོལ་ཡོད་རུང་ གོམས་འདྲིས་ལས་རིམ་༡ ནང་ར་ གཞུང་གི་ཁ་ཐུག་ལས་ ཟད་འགྲོ་དངུལ་ཀྲམ་ས་ཡ་༦ དེ་རེ་ གནསཔ་ཨིན་མས།  
དུས་ཅི་ལས་ བཞེས་སྒོ་མེན་པར་ ལམ་རིམ་ནང་ བཅའ་མར་གཏོགས་མི་༢,༢༦༣ ལུ་ ཉིནམ་རེ་ལུ་ བཞེས་སྒོའི་འཐུས་ དངུལ་ཀྲམ་༢༠༠ རེ་ སྤྲོད་མི་ལུ་བརྟེན་་ ཟད་འགྲོ་ལེ་ཤ་ཅིག་ མར་ཕབ་འབད་ཚུགས་མི་དེ་ཡང་ མི་རེ་ལུ་ དངུལ་ཀྲམ་༢༠༠ རེ་བྱིནམ་ད་ ཉིན་གྲངས་༨ ཀྱི་རིང་ལུ་ ཟད་འགྲོ་དངུལ་ཀྲམ་ས་ཡ་༣.༦༢ དེ་ཅིག་ལས་བརྒལ་ མི་གནས་དོ་ཡོདཔ་ལས་ གཞུང་ལུ་ སྐུ་གྱོང་སྦོམ་མ་ཕོག་པའི་ ཁེ་ཕན་འདུག།  
དེ་མ་ཚད་ བཅའ་མར་གཏོགས་མི་ཚུ་ལུ་ཡང་ འཐུས་བྱིན་མི་དེ་གིས་ རང་གི་གདམ་ཁ་དང་འཁྲིལ་ བཞེས་སྒོ་ཉོ་ཟ་ཚུགས་ནི་ཨིནམ་ལས་ འཕྲོ་བརླག་མི་འགྱོ་ནི་དང་ རང་སོའི་བྱ་སྟབས་བདེ་ཧིང་དང་འཁྲིལ་ ལ་ལོ་གིས་ རང་གི་ཁྱིམ་ནང་ལས་ ལྟོ་བཅིང་འབག་སྟེ་ཟ་རུང་ མ་བཏུབ་མི་འོང་ནི་ཨིན་མས།  
ད་རུང་ འགོ་འདྲེན་པའི་ ཁ་ཐུག་ལས་ བཞེས་སྒོ་བྱིནམ་ད་ ལྟོ་ལྷག་ཚུ་ ག་ལྷོད་སར་ བཀོག་མི་ལུ་བརྟེན་ ས་གོ་ཁམས་ལོག་སི་སི་ བཟོཝ་མ་ཚད་ ཕྱགས་སྙིགས་ཀྱི་ དཀའ་ངལ་ཚུ་ཡང་ ཐོན་ནི་ཡོདཔ་ད་ ད་རེས་ བཅའ་མར་གཏོགས་མི་ ཁོང་ར་གིས་ གྲ་སྒྲིག་ཐོག་ ཟ་བའི་བསྒང་ལས་ ཕྱགས་སྙིགས་བསྡུ་བསྒྱོམ་གྱི་ ཚ་གྱང་ཡང་ ལང་དགོཔ་ཅིག་མིན་འདུག།  
ད་ལས་ཕར་ གཞུང་འབྲེལ་གྱི་ལས་རིམ་ ག་རའི་ནང་ གསོལ་ཚོགས་ཀྱི་ཚབ་ལུ་ འཐུས་སྤྲོད་ནིའི་ ལམ་ལུགས་བཟོ་བ་ཅིན་ མི་མང་གི་མ་དངུལ་ ཆུད་ཟད་འགྱོ་ནི་ལས་ ལེ་ཤ་གིས་ བཀག་ཚུགས་ནི་ཨིནམ་ལས་ གཞུང་གིས་ དེ་བཟུམ་མའི་ལམ་ལུགས་ འགོ་བཙུགས་པ་ཅིན་ སྤྱིར་བཏང་རྒྱལ་ཁབ་ཀྱི་ དཔལ་འབྱོར་གོང་འཕེལ་ལུ་ཡང་ ཕན་ཐོགས་སྦོམ་འབྱུང་ནི་མས་ཟེར་ ཞུ་ནི་ཨིན།

༉ རྒྱལ་གཞུང་ཞི་གཡོག་ལྷན་ཚོགས་ཀྱིས་ ཞི་གཡོག་ཆོས་རྒྱུགས་ནང་ གཙུག་ལག་མཐོ་རིམ་ཤེས་ཚད་འཆང་མི་ཚུ་གི་ གྲུབ་འབྲས་གསལ་བསྒྲགས་འབད་མི་དེ་ མི་མང་གིས་ ཡིད་ཆེས་རུང་བའི་ མངོན་གསལ་ཅན་ཅིག་ཨིན་མས།  
ལྷན་ཚོགས་ཀྱིས་ འདས་པའི་ལོ་གསུམ་གྱི་ གྲུབ་འབྲས་ཐོག་ལུ་ གཞི་བཞག་སྟེ་ལྟཝ་ད་ ཤེས་རབ་རྩེ་མཐོ་རིམ་སློབ་གྲྭ་དང་ དགེ་འདུ་ཚོང་རིག་མཐོ་རིམ་སློབ་གྲྭ་གིས་ ཆོས་རྒྱུགས་ངོ་མའི་ དབྱེ་ཁག་ནང་ དྲག་ཤོས་ཐོན་ཡོད་པའི་ ངོས་འཛིན་བྱུང་མི་དེ་ཡང་ ང་བཅས་རའི་ ནང་འཁོད་ཀྱི་ མཐོ་རིམ་སློབ་གྲྭ་ཚུ་གིས་ ཞི་གཡོག་གི་གནས་རིམ་ནང་ དགོ་མཁོ་ཆེ་བའི་ ཁྱད་ཚད་ཚུ་ སློབ་ཕྲུག་ཚུ་ལུ་ སློབ་སྟོན་འབད་དོ་ཡོད་པའི་ བརྡ་མཚོན་ཅིག་ཨིན་མས།  
ལྷན་ཚོགས་ཀྱིས་ རྒྱལ་ཁབ་ཕྱི་ཁའི་ སྤུས་ཚད་ཆུང་བའི་ མཐོ་རིམ་སློབ་གྲྭ་ཚུ་ལས་ཐོན་མི་ སློབ་ཕྲུག་ཚུ་གི་ ཤེས་ཚད་ལུ་བལྟ་སྟེ་ ཚ་གྱང་ལང་དོ་ཡོདཔ་ད་ འཕྲལ་ཁམས་ཅིག་ཁར་ མཐོ་རིམ་ཤེས་ཚད་ངོས་འཛིན་གྱི་ གནད་དོན་དང་བསྟུནམ་ད་ ལྷན་ཚོགས་ཀྱིས་ འཕྲུལ་རིག་ནང་ མཐོ་རིམ་ཤེས་ཚད་འཆང་མི་ཚུ་གི་ གྲུབ་འབྲས་བརྟག་ཞིབ་འབད་ནི་དེ་ གལ་གནད་ཅན་ཅིག་སྦེ་ ངོས་འཛིན་བྱུང་ཡོདཔ་མ་ཚད སྤྱིར་བཏང་བརྟག་ཞིབ་ལུ་བརྟེན་ སློབ་ཕྲུག་དང་ སློབ་དཔོན་ ཕམ་ཚུ་གིས་ ནང་འཁོད་དང་ ཕྱི་ཁའི་མཐོ་རིམ་སློབ་གྲྭ་ཚུ་ གདམ་ཁ་རྐྱབ་ནི་ལུ་ ལམ་སྟོན་བྱིན་ཚུགས་ནི་ཨིན་མས།  
གཅིག་ལས་བལྟ་བ་ཅིན་ ང་བཅས་རའི་ ནང་འཁོད་ཀྱི་ མཐོ་རིམ་སློབ་གྲྭ་དང་ སྤེལ་ཁང་ཚུ་ནང་ སློབ་ཕྲུག་གང་མང་བཙུགས་ནིའི་དོན་ལུ་ དབང་འཛིན་ཚུ་གིས་ ཐབས་ལམ་འཚོལ་ཞིབ་འབད་བ་ཅིན་ ཕམ་ཚུ་གིས་ ཁོང་རའི་ མི་ཚེ་རིང་བསགས་མི་ ཏི་རུ་དེ་ ཨ་ལུའི་ཤེས་ཡོན་དོན་ལུ་ ཟད་འགྲོ་གཏང་མ་དགོ་པའི་ ཕན་ཁྱད་འབྱུང་ནི་ཨིན་མས།  
ཤེས་རིག་གྲོས་སྟོན་ལས་སྡེ་ཚུ་གིས་ ཆ་རོགས་འབད་བརྫུ་བཏབ་སྟེ་ སློབ་ཕྲུག་དང་ཕམ་ཚུ་ མགུ་སྐོར་རྐྱབ་ནི་དེ་ ཧ་ལམ་ ལང་ཤོར་ཐལ་དོ་ཡོདཔ་ད་ འཕྲལ་ཁམས་ཅིག་ཁར་ ཨམ་སྲུ་ཅིག་གིས་ མོ་རའི་བུ་དེ་ རྒྱ་གར་ལུ་ མཐོ་རིམ་སློབ་གྲྭ་ཅིག་ནང་ བཙུགས་པའི་སྐབས་ གྲོས་སྟོན་ལས་སྡེ་གིས་ མགུ་སྐོར་རྐྱབ་པའི་སྐོར་ལས་ བཤད་མིའི་ནང་ མོ་གི་བུ་དེ་ མཐོ་རིམ་སློབ་གྲྭ་ནང་ འཛུལ་ཞུགས་འབད་དེ་ ལོ་གཅིག་ལང་བའི་ཤུལ་ལས་ ཐོ་བཀོད་ཅན་གྱི་ སློབ་ཕྲུག་མེན་པའི་ ཤེས་རྟོགས་བྱུང་ཡི་ཟེར་ཨིན་མས།  
ལྷན་ཚོགས་ཀྱིས་ སྙན་ཞུ་འབད་མིའི་ནང་ མཐོ་རིམ་ཤེས་ཚད་ངོས་འཛིན་གྱི་ རྩོད་རྙོགས་ནང་ འབྲེལ་གཏོགས་ཡོད་མི་ སི་ཀིམ་མ་ནི་པཱལ་གཙུག་ལག་སློབ་སྡེ་ལས་ སློབ་ཕྲུག་༡ རྐྱངམ་གཅིག་ ཞི་གཡོག་ཆོས་རྒྱུགས་ནང་ལས་ བཙག་འཐུ་འབད་ཡི་ཟེར་ཨིན་མས།  
མཐོ་རིམ་ཤེས་ཚད་མཐར་འཁྱོལ་མི་ མང་ཤོས་ཅིག་གིས་ ཞི་གཡོག་ལུ་ར་ གདམ་ཁ་རྐྱབ་མི་དང་བསྟུན་ ཞི་གཡོག་ནང་ལས་ཡང་ དགོངས་ཞུ་འགྱོ་མི་ མང་རབས་ཅིག་ ཐོན་དོ་ཡོདཔ་ད་ ལྷན་ཚོགས་ཀྱི་ སྙན་ཞུ་དང་འཁྲིལཝ་ད་ ན་ཧིང་གི་ལོ་ནང་ ཞི་གཡོགཔ་༣༤༩ གིས་ ཁས་བླངས་ཐོག་ལས་ དགོངས་ཞུ་འབད་མི་ལུ་ལྟཝ་ད་ ཉིནམ་རེ་ལུ་ ཞི་གཡོགཔ་རེ་གིས་ དགོངས་ཞུ་འབད་ནུག།  
མི་མང་གི་ ཞབས་ཏོག་མཁོ་སྤྲོད་འབད་ནི་དེ་ བཙག་འཐུ་ལས་གྲུབ་པའི་ འགོ་ཁྲིདཔ་ཚུ་དང་གཅིག་ཁར་ གན་ཡིག་གུ་ མཚན་རྟགས་བཀོད་མི་ལས་ལྷགཔ་སྦེ་ ལཱ་ཤུལ་གྲུབ་འབྲས་ བརྟག་ཞིབ་འབད་ནིའི་ ཐབས་ལམ་ངོ་མ་ཅིག་ཨིན་མས།  
ལྷན་ཚོགས་ཀྱིས་ གན་ཡིག་ཚུ་གུ་ མཚན་རྟགས་བཀོད་ནི་ལུ་ བྱ་སྟབས་མ་བདེཝ་མེད་པ་ཅིན་ ཞི་གཡོགཔ་སྡེ་ཚན་ཅིག་གིས་ སྲིད་དོན་དབང་འཛིན་ཚུ་འབད་སར་སོང་སྟེ་ ཁོང་རའི་ དཀའ་ངལ་ཚུ་ སེལ་ཐབས་འབད་ནི་དང་ བར་འབྲེལ་འཐབ་དགོ་པའི་ གསལ་ཞུ་འབད་མི་དེ་གིས་ཡང་ ལྷན་ཚོགས་ལུ་ སྟབས་མ་བདེཝ་འབྱུང་དགོཔ་ཅིག་མིན་འདུག།  
སྲིད་དང་འབྲེལ་བ་མེད་པའི་ ལྷན་ཚོགས་ཀྱིས་ ལཱ་ཤུལ་གྲུབ་འབྲས་གན་ཡིག་ཚུ་གུ་ མཚན་རྟགས་བཀོད་དགོཔ་ ངེས་བདེན་ཡོད་མེད་ཀྱི་ གནད་དོན་ཐོག་ བསྐྱར་ཞིབ་འབད་དགོཔ་འདུག།  
ཨིན་རུང་ ལྷན་ཚོགས་ཀྱིས་ མི་སྡེ་ལུ་ཕན་པའི་ གནད་དོན་ཚུ་ དང་ལེན་འབད་ནི་ འགོ་བཙུགས་ཡོདཔ་མ་ཚད་ རྩ་ཁྲིམས་ཆེན་མོ་དང་འཁྲིལ་ སྲིད་དང་ཐ་དད་ཨིན་པའི་ ཞི་གཡོག་ཅིག་སྦེ་ རྒྱུན་འཛིན་འཐབ་ནི་ལུ་ ལྷག་པར་དུ་ ཤུགས་བཏོན་དགོ་ཟེར་ ཞུ་ནི་ཨིན།

༉ ད་རེས་ནངས་པར་ འཛམ་གླིང་ནང་ ཡོངས་གྲགས་ཅན་དང་ སྐད་གྲགས་ཅན་གྱི་རྩེདམོ་ ཕུཊ་བཱོལ་དེ་ རང་སོའི་ ལུང་ཕྱོགས་ཚུ་ནང་ རྩེད་འགྲན་འབད་བའི་བསྒང་ར་འདུག།  
འདི་དང་འབྲེལ་ རྩེད་འགྲན་དེ་ནང་ འབྲུག་རྒྱལ་ཁབ་ཀྱི་ ན་གཞོན་ཚུ་གིས་ཡང་ སཱག་ལུང་ཕྱོགས་རྒྱལ་ཁབ་ནང་ལས་ མཐར་འཁྱོལ་བྱུང་སྟེ་ ཨེ་ཤི་ཡན་ཀབ་ཀྱི་ དོ་འགྲན་འབད་ནི་ཐོབ་མི་ལུ་ ང་བཅས་ར་ ངལ་རངས་བྱུང་བའི་གཞི་ཅིག་ཨིན་མས།  
འབྲུག་གི་སྡེ་ཚན་གྱིས་ ཤྲི་ལངྐའི་སྡེ་ཚན་ཕམ་བཏང་སྟེ་ ཨེ་ཤི་ཡན་གྱི་གནས་རིམ་ནང་ མཐར་འཁྱོལ་བྱུང་ཡོདཔ་ལས་ ཨེ་ཤི་ཡན་ཀབ་ཀྱི་ རྩེད་འགྲན་ནང་ དོ་འགྲན་འབད་མི་སྡེ་ཚན་༢༤ ཡོད་པའི་གྲས་ལས་ འབྲུག་གི་ན་གཞོན་ཚུ་ སྡེ་ཚན་ང་པའི་གྲངས་སུ་ ཚུད་མི་ལུ་བརྟེན་ མཱལ་དིབསི་དང་ ཨོ་མེན་ པེ་ལིསི་ཊེན་སྡེ་ཚན་གསུམ་དང་གཅིག་ཁར་ དོ་འགྲན་འབད་ནིའི་གོ་སྐབས་ཐོབ་ཅི།  
སྤྱིར་བཏང་ འབྲུག་པའི་སྡེ་ཚན་གྱིས་ གནས་རིམ་འོག་མ་ལས་ གོང་མའི་ནང་ མཐར་འཁྱོལ་བྱུང་ཚུགས་མི་ལུ་ ག་ར་སེམས་དགའ་ཡོད་རུང་ ཨེ་ཤི་ཡན་སྡེ་ཚན་གྱི་ རྩེད་འགྲན་ལུ་བལྟ་སྟེ་ དུམ་གྲ་ཅིག་ སེམས་ཕམ་བྱུང་ཡི།  
འབྲུག་པའི་ན་གཞོན་ཚུ་གིས་ སྡེ་ཚན་གསུམ་ཆ་ར་ལས་ ཕམ་སོ་མི་ལུ་བརྟེན་ གོ་སྐབས་དེ་ དེམ་ཅིག་སྦེ་ རྫོགས་ནི་ཨིནམ་ལས་ དུམ་གྲ་ཅིག་ ངལ་རངས་བསྐྱེད་མ་ཚུགསཔ་བཟུམ་ཅིག་ལུ་གྱུར་ཡི།  
སྤྱི་ཟླ་༩ པའི་ཚེས་༥ གི་ཕྱི་རུ་ ལྕང་གླིང་མི་ཐང་གི་ རྒྱལ་ཡོངས་རྩེད་ཐང་ནང་སྦེ་ པེ་ལིསི་ཊེན་གྱི་ སྡེ་ཚན་དང་གཅིག་ཁར་ རྩེད་འགྲན་འབད་སར་ལྟཝ་ད་ འབྲུག་པའི་ན་གཞོན་ཚུ་གིས་ བྱང་ཕྱད་ཀྱི་སྡེ་ཚན་རྩེད་འགྲན་པ་དང་ དོ་མཉམ་མེད་པའི་ ཚོར་སྣང་བྱུངམ་མས།  
ག་འཆརཔ་ཟེར་བ་ཅིན་ འབྲུག་པའི་ན་གཞོན་ཚུ་ལུ་ རྩེད་འགྲན་གྱི་གནས་སྐབས་དང་ རིག་རྩལ་ རྩེད་ཐང་ཁྱབ་བརྡལ་འབད་ཐངས་ཚུ་ སློབ་སྟོན་པ་གིས་ ལེགས་ཤོམ་སྦེ་ར་ སྦྱང་བ་བྱིན་ཡོད་པའི་ བརྡ་མཚོན་ཅིག་ཨིན་རུང་ རྒྱུག་འགྲན་གྱི་ ཐད་ལུ་ལྷོད་པའི་བསྒང་ལས་ ཐབས་སྐྱོ་སུ་ཅིག་སྦེ་ར་ ལུས་ཡོད་མི་དེ་ཡང་ འདས་པའི་ལོ་དག་པ་ཅིག་གི་ཧེ་མར་ རྒྱ་ནག་དང་ ཀ་ཊར་གྱི་སྡེ་ཚན་དང་གཅིག་ཁར་ རྩེད་འགྲན་འབད་བའི་སྐབས་ལུ་ བཟུམ་སྦེ་ར་ ཡར་དྲག་མ་འགྱོ་བར་ ལུས་ཏེ་འདུག།  
ཕུཊ་བཱོལ་གྱི་རྩེདམོ་དེ་ རིག་རྩལ་དང་ ཐབས་རིག་དགོ་པའི་ཁར་ དེ་ཁར་ ཁག་ཆེ་ཤོས་དེ་ རྒྱུག་འགྲན་འབད་ནི་དེ་ གཙོ་བོ་ཅིག་ འབད་ནི་དེ་གིས་ བྱང་ཕྱད་སྡེ་ཚན་དང་གཅིག་ཁར་ རྒྱུག་འགྲན་གྱི་དོ་འགྲན་ ལེགས་ཤོམ་འབད་མ་ཚུགས་པ་ཅིན་ རིག་རྩལ་རྐྱངམ་གཅིག་གིས་ ཕན་ཐོགས་འབྱུང་ནི་ལུ་ གོ་སྐབས་ཉུང་སུ་ཅིག་ལས་མིན་ནུག།  
ད་ལྟོའི་གནས་རིམ་ནང་འབད་བ་ཅིན་ འབྲུག་དང་ མ་ལེ་ཤི་ཡ་ ཨཱཕ་ག་ནིསི་ཊཱན་ སིངྒ་པུར་ དེ་ལས་ ནེ་པཱལ་སྡེ་ཚན་ཚུ་ ཨེ་ཤི་ཡན་ཀབ་རྩེད་འགྲན་ནང་ལས་ ཕྱིར་དབྱུང་འགྱོ་དོ་ཡོད་པའི་ཁར་ དེ་གི་གྲས་ལས་ སྡེ་ཚན་སྐྱོ་ཤོས་ར་ འབྲུག་གི་སྡེ་ཚན་ཨིན་མས།  
ང་བཅས་འབྲུག་གི་ ཁ་རྒྱུན་ལུ་ དར་ཁྱབ་ཆེ་ཤོས་ཅིག་ རྒྱལ་ཁ་འཐོབ་ནི་དེ་ཁག་མི་ཆེ་ བཅའ་མར་གཏོགས་ནི་དེ་ ཁག་ཆེ་ཟེར་བའི་ཚིག་དེ་ ཨ་ལོ་ན་ཆུང་ཅིག་ལས་འགོ་བཙུགས་ ག་ར་གིས་ ལག་ལེན་འཐབ་བཞིན་དུ་ཡོདཔ་ཨིན།  
སྤྱིར་བཏང་ ལམ་ལུགས་ལུ་ དེ་སྦེ་ཡོད་རུང་ དོན་ངོ་མ་དེ་ རྒྱལ་ཁ་འཐོབ་ནིའི་དོན་ལུ་ བཅའ་མར་གཏོགས་དོ་ཡོདཔ་ལས་ རྩེད་འགྲན་ནང་ལས་ ཕམ་པའི་སྐབས་སུ་ དཔེ་དོན་འདི་ར་ སླབ་སྡོད་པ་ཅིན་ འབྲུག་པའི་ན་གཞོན་ཚུ་ དུས་ནམ་དང་ནམ་ཡང་ རྒྱལ་སྤྱིའི་གནས་རིམ་ཁར་ ལྷོད་ཚུགས་ནི་ལུ་ ལཱ་ཁག་འོང་ནི་མས།  
ཕྱིའི་ལོ་རྒྱུས་ག་དེ་སྦེ་ཨིན་རུང་ མནོ་བསམ་དེ་ རྒྱལ་ཁའི་དོན་ལུ་ཨིན་ཟེར་ སྦྱང་བ་ལེགས་ཤོམ་འབད་ཐོག་ལས་ རྩ་འགེངས་པ་ཅིན་ དུས་ཡུན་མ་རིངམོ་ཅིག་ལས་ འབྲུག་པའི་ན་གཞོན་ཚུ་གིས་ རྒྱལ་སྤྱིའི་གནས་རིམ་ནང་ དཔེ་སྟོན་ཚུགས་པའི་ ཡུལ་ཅིག་ལུ་ འགྱུར་ནིའི་གོ་སྐབས་སྦོམ་ཡོདཔ་ལས་ མནོ་བསམ་རྒྱ་ཆེ་ས་ལས་བཏང་སྟེ་ ཡར་དྲག་གཏང་དགོཔ་འདུག་ཟེར་ ཞུ་ནི་ཨིན།

༉ འབྲུག་འདི་ནང་པའི་ཆོས་ལྡན་གྱི་ རྒྱལ་ཁབ་ཟེར་ འཛམ་གླིང་ནང་ སྙན་གྲགས་ཐོན་ཏེ་ཡོད་མི་དེ་ཡང་ འབྲུག་གི་སྲོལ་རྒྱུན་གྱི་ཆོས་འདི་ ཆོས་ལུགས་གཞན་བཟུམ་སྦེ་མེན་པར་ ཞི་བདེ་དང་ འཚེ་མེད་ སྙིང་རྗེ་ བཟོན་པའི་གཞི་རྩ་དང་ ཁྱད་ཆོས་ལུ་ གཙོ་བོར་བཟུང་སྟེ་ འཛིང་སྐྱོང་སྤེལ་གསུམ་འབད་བཞིན་དུ་ཡོདཔ་ཨིན།

གཞུང་དགེ་འདུན་གྲྭ་ཚང་གིས་ དབུ་གཙོས་པའི་ ཆོས་སྡེ་ཁག་ཚུ་གིས་ཡང་ ས་གནས་ཐདམ་ཐད་ཁ་ལས་ཕར་ སྐུ་མཆོད་འབུམ་སྡེ་་དང་ ལོ་བསྟར་སྨོན་ལམ་ཆེན་མོ་ བཛྲ་གུ་རུ་དུང་སྒྲུབ་ མ་ཎི་དུང་སྒྲུབ་ལ་སོགས་པ་ གནང་བཞིན་དུ་ཡོད་པའི་ཁར་ གྲྭ་ཚང་དང་ དགེ་འདུན་སློབ་གྲྭ་ བཤད་གྲྭ་ཚུ་ གསར་བཙུགས་གནང་ཐོག་ལས་ སངས་རྒྱས་ཀྱི་ བསྟན་པ་རིན་པོ་ཆེ་ མི་ཉམས་གོང་འཕེལ་བཏང་མི་ལུ་བརྟེན་ཨིན།

དེ་མ་ཚད་ འབྲུག་འདི་ སྔོན་བྱོན་རྒྱལ་བ་གོངམ་དང་ བླ་ཆེན་དམ་པ་ཚུ་གིས་ བཞེངས་གནང་མི་ བྱིན་རླབས་ཅན་གྱི་ རྫོང་གཞིས་དང་ གཙུག་ལག་ཁང་ དགོན་སྡེ་ དྲན་རྟེན་རྩ་ཅན་ཚུ་གིས་ཕྱུག་པའི་ རྒྱལ་ཁབ་ཅིག་ཨིནམ་ལས་ སངས་རྒྱས་ཀྱི་ བསྟན་པ་སྒྲིང་སྒྲི་དང་ ལམ་སྲོལ་བཟང་པོ་ཉམས་མེད་ཐོག་ གནས་ཏེ་ཡོདཔ་ཨིན།

ཨིན་རུང་ ཆོས་ཟབ་སར་བདུད་ཟབ་ཟེར་ དཔྱེ་གཏམ་སླབ་སྲོལ་ཡོདཔ་བཟུམ་སྦེ་ སྤྱི་ལོ་༡༩༨༧ དེ་ཅིག་ལས་ཚུར་ གཏི་མུག་དང་ འདོད་པ་ལུ་ ཤུགས་ཆེ་མི་ཚུ་གིས་ སངས་རྒྱས་གྱི་ བསྟན་པ་ལུ་ གནོདཔ་བཀལ་ཡོདཔ་མ་ཚད་ རྒྱལ་བའི་སྐུ་གསུང་ཐུགས་རྟེན་ཚུ་ ཨར་རྐུན་འབད་མི་ལུ་བརྟེན་ འབྲུག་མི་ཡོངས་ལུ་ ཚ་གྱང་ཅན་གྱི་ གནད་དོན་ཅིག་ལུ་གྱུར་ཏེ་ཡོད།

འདས་པའི་ལོ་ངོ་༣༠ གི་རིང་ལུ་ བྱ་ངན་འབད་མི་ཚུ་གིས་ རྒྱལ་ཁབ་ཀྱི་ ས་གནས་མཐའ་དབུས་མེད་པར་ མཆོད་རྟེན་༤,༠༠༠ དེ་ཅིག་ གཤོར་བཤིག་བཏང་སྟེ་ ནང་གཟུངས་ཚུ་ བཏོན་འབག་ནུག།།

མི་ངན་ཚུ་གིས་ གཞུང་དང་ སྒེར་གྱི་མཆོད་རྟེན་གཏོར་བཤིག་བཏང་མི་༡,༠༠༠ དེ་ཅིག་ ནང་རྟེན་དང་བཅསཔ་སྦེ་ ཉམས་གསོ་ཞུ་ཚར་མི་ཚུ་ཡང་ ནན་བསྐྱར་དུ་ གཏོར་བཤིག་བཏང་ཡོདཔ་ད་ འདི་བཟུམ་མའི་ བྱ་ངན་འབད་མི་ མང་ཤོས་ར་ ཁྲིམས་སྲུང་འགག་པ་གིས་ འཛིན་བཟུང་འབད་དེ་ ཁྲིམས་འདུན་ཚུ་ལས་ ཉེས་འགེལ་ཁྲིམས་དེབ་དང་འཁྲིལ་ གཞུང་སྒེར་གྱི་ ལྷ་ཁང་དང་ མཆོད་རྟེན་ཚུ་ལས་ རྒྱལ་བའི་སྐུ་གསུང་ཐུགས་རྟེན་ཚུ་ ཨར་རྐུན་འབད་བའི་ ཉེས་ཁྲིམས་ཚེ་བཙོན་བཀལཝ་ཨིན་རུང་ དེ་ལུ་ འཇིགས་སྣང་དང་ འཚེར་སྣང་བསྐྱེད་ནི་ཕར་བཞག་ མཆོད་རྟེན་སློངས་མིའི་གྱངས་ཁ་ ཡར་འཕར་འགྱོཝ་མས།

འགག་སྡེའི་ཁ་ཐུག་ལས་འབད་རུང་ སྐུ་གསུང་ཐུགས་རྟེན་ལུ་ གནོདཔ་བཀལ་མི་ མར་ཕབ་འབད་ཐབས་ལུ་ ལྷ་ཁང་དང་ མཆོད་རྟེན་ཡོད་སར་ པར་ཆས་སི་སི་ཊི་བི་ཚུ་ གཞི་བཙུགས་འབད་ནི་གི་ ཐབས་ལམ་བཏོན་ཡོདཔ་མ་ཚད་ དམིགས་བསལ་གྱི་ ཞིབ་དཔྱད་སྡེ་ཚན་ཡང་ གཞི་བཙུགས་འབད་དེ་ཡོད་རུང་ བྱ་ངན་བཀག་ནི་ལུ་ ལྷན་ཐབས་སྦོམ་ཅིག་ བྱུང་མ་ཚུགས་པས།

འཕྲལ་ཁམས་ཅིག་ཁར་ ཁྲིམས་སྲུང་འགག་སྡེའི་ཧོངས་ལས་ མཆོད་རྟེན་སློང་ནི་ལས་ བཀག་ཐབས་ལུ་ མཆོད་རྟེན་གྱི་ནང་ན་ མོ་བཏབ་ཀྱི་དོན་ལུ་ ཚོར་འཕྲུལ་བཙུགས་མི་དེ་ ཐབས་ལམ་གསརཔ་ཅིག་ཨིན་མས།

དེ་ཡང་ རྒྱལ་ཁབ་ནང་ རྫོང་ཁག་ཚུ་གི་གྲས་ལས་ མཆོད་རྟེན་གཏོར་བཤིག་གི་ གནད་དོན་ཁྱབ་ཤུགས་ཆེ་དྲགས་ཡོད་མི་ མོང་སྒར་ལུ་ བྱ་རུང་ཁ་ཤོར་མཆོད་རྟེན་ནང་ ཚོར་འཕྲུལ་བཙུགས་ཡོདཔ་ད་ གལ་སྲིད་ བྱ་ངན་འཐབ་མི་ཚུ་གིས་ མཆོད་རྟེན་གུ་ ལགཔ་འདོགསཔ་ཅིག་ ཚོར་འཕྲུལ་ནང་ལས་ སེམས་ཅན་གྱི་སྐད་ཚུ་ རྐྱབ་ནི་ཨིནམ་ལས་ ཉེ་འདབས་ལུ་ སྡོད་མི་ཚུ་ལུ་ ཤེས་ཚོར་འབྱུང་ནི་ཨིན་མས།

མོ་བཏབ་ལས་འགུལ་དེ་ མཐར་འཁྱོལ་བྱུང་པ་ཅིན་ ཚོར་འཕྲུལ་ཚུ་ རྒྱལ་ཁབ་ནང་འཁོད་ཀྱི་ རྒེད་འོག་ཚུ་ལུ་ མཁོ་སྒྲུབ་འབད་བཅུག་སྟེ་ མཆོད་རྟེན་ཚུ་ནང་ བཙུགས་བཅུག་དགོ།

ཁྲིམས་སྲུང་འགག་སྡེའི་ ཁ་ཐུག་ལས་ རྒྱལ་ཁབ་ཀྱི་ ནང་རྟེན་དང་ དྲན་རྟེན་ཚུ་ ཉེན་སྐྱོབ་འབད་ནིའི་དོན་ལུ་ པར་ཆས་སི་སི་ཊི་བི་དང་ ཚོར་འཕྲུལ་ལ་སོགས་པ་ གཞི་བཙུགས་འབད་ནི་གི་ ཐབས་ཤེས་བཏོནམ་དང་གཅིག་ཁར་ མི་མང་གི་ ཁ་ཐུག་ལས་ཡང་ རྒྱབ་སྐྱོར་དང་ མཉམ་འབྲེལ་གང་དྲག་འབད་དགོ་ཟེར་ ཞུ་ནི་ཨིན།

༉ ད་རེས་ནངས་པར་ འབྲུག་རྒྱལ་ཁབ་ནང་ སྨྱོ་རྫས་འཆང་སྤྱོད་དང་ ནག་ཚོང་འཐབ་པའི་ དཀའ་ངལ་ཚབས་ཆེན་ཅིག་ལུ་ གྱུར་ཡོད་པའི་ ནམ་དུས་ལུ་ རྒྱལ་གཞུང་ཞི་གཡོག་ལྷན་ཚོགས་ཀྱིས་ སྨྱོ་རྫས་ལག་ལེན་མེད་པའི་ ཞི་གཡོག་ལམ་ལུགས་ཅིག་ བཟོ་ནི་གི་ འབད་རྩོལ་བསྐྱེད་མི་དེ་ ཐབས་བྱུས་ལེགས་ཤོམ་ཅིག་ཨིན་མས།  
དེ་ཡང་ སྤྱི་ལོ་༢༠༡༨ འགོ་བཙུགསཔ་ད་ ལྷན་ཚོགས་ཀྱིས་ ཞི་གཡོག་ནང་ ཞི་གཡོག་ནང་ འཛུལ་ནི་གི་ དང་འདོད་ཡོད་མི་ ཆ་མཉམ་ལུ་ ལཱ་གཡོག་ནང་ མ་འཛུལ་བའི་ཧེ་མ་ སྨྱོ་རྫས་ལག་ལེན་འཐབ་ཡོད་མེད་ བརྟག་དཔྱད་འབད་ནི་ཨིན་པའི་སྐོར་ འདས་པའི་བདུན་ཕྲག་ནང་ གསལ་བསྒྲགས་འབད་ནུག།  
གསལ་བསྒྲགས་དེ་ལུ་ མི་མང་ལས་ ངོས་ལེན་ལེགས་ཤོམ་འབད་མི་དེ་ཡང་ ཞི་གཡོག་ནང་ འཛུལ་འདོད་ཡོད་མི་ ན་གཞོན་ཚུ་གིས་ བཀག་དམ་ཅན་གྱི་ སྨྱོ་རྫས་ལོག་སྤྱོད་འབད་ནི་ལས་ འཛེམ་ནི་གི་ འོས་འབབ་ཡོད་ནི་དེ་གིས་ཨིན་མས།  
རྒྱལ་གཞུང་ཞི་གཡོག་ལྷན་ཚོགས་ཀྱི་ ཁྱབ་བསྒྲགས་དང་འཁྲིལ་བ་ཅིན་ སྤྱི་ལོ་༢༠༡༨ ཟླ་༡ པའི་ནང་ ཞི་གཡོག་ནང་ འཛུལ་འདོད་ཡོད་མི་ཚུ་གིས་ གསོ་བའི་ལག་ཁྱེར་དང་གཅིག་ཁར་ བཀག་དམ་ཅན་གྱི་ སྨྱོ་རྫས་སྤྱོད་ཡོད་མེད་ཀྱི་ བརྟག་དཔྱད་ངེས་པར་དུ་འབད་དགོཔ་མ་ཚད་ སྤྱི་ལོ་༢༠༡༧ གྱི་ ཞི་གཡོག་ཆོས་རྒྱུགས་རྐྱབ་མི་ཚུ་གིས་ཡང་ སྨྱོ་རྫས་ཀྱི་ བརྟག་དཔྱད་འབད་དགོ་ཟེར་ཨིན་མས།  
གལ་སྲིད་ ཕོ་མོ་གང་རུང་གི་ ཁ་ཐུག་ལས་ གསོ་བའི་ལག་ཁྱེར་དང་ སྨྱོ་རྫས་བརྟག་དཔྱད་ཀྱི་སྙན་ཞུ་ཚུ་ གསལ་སྟོན་མ་འབད་བའི་ཁར་ བརྟད་དཔྱད་སྙན་ཞུ་ནང་ སྨྱོ་རྫས་ལོག་སྤྱོད་འབད་ཡོད་པའི་ གྲུབ་འབྲས་ཐོན་པ་ཅིན་ ཞི་གཡོག་ནང་ འཛུལ་ནི་ལས་ ཆ་མེད་གཏང་ནི་ཨིན་རུང་ གོ་སྐབས་ཐེངས་༢ པ་ བྱིན་ནི་ཟེར་ཨིནམ་ད་ དེ་ཡང་ ཞི་གཡོག་ཆོས་རྒྱུགས་ལོག་རྐྱབ་ནི་གི་ གོ་སྐབས་འཐོབ་འོང་ཟེར་ཨིན་པས།  
ཨིན་རུང་ མི་ངོ་དེ་གིས་ ད་རུང་ གསོ་བའི་ལག་ཁྱེར་གསལ་སྟོན་འབད་དགོཔ་མ་ཚད་ སྨྱོ་རྫས་བརྟག་དཔྱད་འབད་ནི་ཨིནམ་ད་ དེ་གི་དོན་ལུ་ ཟད་འགྲོ་ཚུ་ རང་གིས་ གཏང་དགོཔ་ཨིན་པས།  
གསལ་བསྒྲགས་དང་འཁྲིལ་བ་ཅིན་ ཞི་གཡོག་ནང་ཡོད་མི་ཚུ་ལུ་ཡང་ སྨྱོ་རྫས་ལོག་སྤྱོད་འབད་ཡོད་མེད་ཀྱི་ བརྟག་དཔྱད་འབད་འོང་ཟེར་ཨིནམ་ད་ མ་གཞི་ ལམ་ལུགས་དེ་ ལེགས་ཤོམ་ཅིག་ཨིན་རུང་ ད་རེས་ནངས་པར་ རྒྱལ་ཁབ་ནང་འཁོད་ལུ་ ཞི་གཡོགཔ་ཡོངས་བསྡོམས་༢༧,༠༠༠ ལྷགཔ་ཅིག་ཡོདཔ་ལས་ བརྟག་དཔྱད་འབད་ཚུགས་པའི་ འོས་འབབ་ཅིག་ མི་མཐོངམ་མས།  
འབྲེལ་ཡོད་དབང་འཛིན་གྱིས་ ཞི་གཡོགཔ་ཆ་མཉམ་ལུ་ སྨྱོ་རྫས་ལོག་སྤྱོད་འབད་ཡོད་མེད་ཀྱི་ བརྟག་དཔྱད་འབད་རུང་ སྨྱོ་རྫས་སྤྱོད་པའི་ གྲུབ་འབྲས་ཐོན་པ་ཅིན་ འབྲེལ་ཡོད་ཞི་གཡོགཔ་ལུ་ དང་ལེན་ག་དེ་སྦེ་ འབད་འོང་ག་ཟེར་ ལ་ལོ་ཅིག་གིས་ དྲི་བཀོད་འབད་མི་དེ་ཡང་ འཕྲལ་ཁམས་ཅིག་ཁར་ སྤ་རོ་གནམ་གྲུ་ཐང་ནང་ རྟོག་མེད་བརྟག་དཔྱད་འབདཝ་ད་ གནམ་གྲུའི་དེད་དཔོན་༢ དང་ ལས་བྱེདཔ་དག་པ་ཅིག་ལུ་ སྨྱོ་རྫས་སྤྱོད་ཡོད་པའི་ གྲུབ་འབྲས་ཐོན་རུང་ སྒྲིགས་ཁྲིམས་དང་འབྲེལ་བའི་ དང་ལེན་མ་འབད་བར་ བཞག་ནི་དེ་གིས་ཨིན་མས།  
འབྲུག་གནམ་གྲུ་ལས་འཛིན་དང་ བཀྲིས་མཁའ་འགྲུལ་ལས་སྡེའི་ ལས་གཡོག་པའི་ སྒྲིག་གཞི་ནང་ སྨྱོ་རྫས་ལ་སོགས་པ་ ལག་ལེན་འཐབ་པ་ཅིན་ ཀུན་སྤྱོད་རྣམ་གཞག་ལས་འགལ་བའི་ ཉེས་ཁྲིམས་ཚུ་ ཕོགཔ་བཞིན་དུ་ ཞི་གཡོགཔ་ཚུ་གི་ ཀུན་སྤྱོད་རྣམ་གཞག་༢༠༡༠ ཅན་མ་དང་ ཞི་གཡོག་པའི་ བཟང་སྤྱོད་རྣམ་གཞག་དང་འཁྲིལ་རུང་ སྨྱོ་རྫས་སྤྱོད་མ་ཆོགཔ་སྦེ་ཡོདཔ་ཨིན་མས།  
འདི་འབདཝ་ད་ ང་བཅས་ལུ་ཐོབ་མི་ ཉམས་མྱོང་དང་འཁྲིལ་བ་ཅིན་ ཁྲིམས་བསྟར་སྤྱོད་ནང་ལྷོདཔ་ད་ ལས་གཡོག་པའི་ བཅའ་ཡིག་དང་ སྒྲིག་གཞི་ནང་ ག་དེ་སྦེ་ར་ འཁོད་དེ་ཡོད་རུང་ དེ་དང་འཁྲིལ་ དང་ལེན་འབད་ནི་མེད་པའི་བསྒང་ལས་ ཚུལ་མིན་དང་ བྱ་ངན་འབད་མི་ཚུ་ལུ་ ལྷག་པར་དུ་ སེམས་ཤུགས་བྱུངམ་ཨིན་མས།  
མདོར་བསྡུ་སྟེ་ ཞུ་བ་ཅིན་ ལམ་ལུགས་འགོ་བཙུགས་ཞིནམ་ལས་ མགུ་འཁྱུ་བ་གདོང་དགཔ་སྦེ་ འབད་ནི་དེ་ གལ་ཆེ་མི་དེ་ཡང་ རྒྱལ་གཞུང་ཞི་གཡོག་ལྷན་ཚོགས་རྐྱངམ་གཅིག་མེན་པར་ ལས་སྡེ་གཞན་ག་གིས་ར་འབད་རུང་ སྨྱོ་རྫས་ལོག་སྤྱོད་འབད་ཡོད་མེད་ཀྱི་ བརྟག་དཔྱད་འབདཝ་ད་ དམིགས་བསལ་དུ་ ལས་བྱེདཔ་ཚུ་ལུ་ སྨྱོ་རྫས་སྤྱོད་ཡོད་པའི་ གྲུབ་འབྲས་ཐོན་པ་ཅིན་ བདག་སྐྱོང་དང་འབྲེལ་བའི་ དང་ལེན་དམ་སྒྲིང་འབད་དགོ་ཟེར་ ཞུ་ནི་ཨིན།

༉ འདས་པའི་བདུན་མཐའ་ལུ་ མཇུག་བསྡུ་མི་ གསོ་བའི་ལྷན་ཁག་གི་ ལོ་ཟུང་གསོ་བའི་ཞལ་འཛོམས་ནང་ རྒྱལ་ཁབ་ནང་འཁོད་ལུ་ ནདཔ་སྐྱེལ་ལེན་འབད་མི་ སྣུམ་འཁོར་ཚུ་གི་ གནད་དོན་སྐོར་ལས་ གྲོས་བསྡུར་འབད་མི་དེ་ དུས་ཐོག་ལུ་ཨིན་མས།

གསོ་བའི་འགོ་དཔོན་དང་ ལས་བྱེདཔ་ཚུ་གིས་ ནདཔ་སྐྱེལ་ལེན་སྣུམ་འཁོར་ཚུ་ལུ་བརྟེན་ ནདཔ་ཚབས་ཆེན་ཚུ་ དུས་ཚོད་ཁར་ སྨན་ཁང་ནང་ བསྐྱལ་ནི་ལུ་ ཕན་ཐོགས་སྦོམ་ཡོད་རུང་ རྒྱུན་སྐྱོང་འཐབ་མ་ཚུགས་པའི་ དཀའ་ངལ་དང་ གཞུང་ལས་ མ་དངུལ་ལངམ་སྦེ་ མ་གནང་མི་དེ་གིས་ གློ་བུར་གྱི་ གསོ་བའི་ཞབས་ཏོག་ མཁོ་སྤྲོད་འབད་ནི་ལུ་ ཐོ་ཕོགཔ་མས་ཟེར་ ཞལ་འཛོམས་ནང་བཤད་ནུག།

ནད་འཁོར་ཨེམ་བུ་ལེནསི་དེ་ རྫོང་ཁག་དང་ མཐའ་ཟུར་ས་གནས་ཚུ་ནང་ལས་ ནདཔ་ཚབས་ཆེན་ཚུ་ སྨན་ཁང་ཆེ་བའི་ནང་ བསྐྱལ་ནིའི་དོན་ལུ་ ཁག་ཆེ་བའི་ མཐུན་རྐྱེན་ཅིག་ཨིནམ་བཞིན་དུ་ ཐིམ་ཕུག་རྒྱལ་ཡོངས་གཙོ་བསྟེན་སྨན་ཁང་ནང་ རྫོང་ཁག་སོ་སོ་ལས་ ཉིན་བསྟར་བཞིན་དུ་ ནདཔ་༢ དང་༣ དེ་རེ་ བསྐྱལཝ་ཨིན་མས།

ནད་འཁོར་ཚུ་གིས་ ན་ཧིང་ ནདཔ་༣,༢༦༨ དེ་ཅིག་ སྨན་ཁང་ཆེ་བ་ཚུ་ནང་ བསྐྱལ་ཡོདཔ་ཨིན་རུང་ ཉམས་མྱོང་ཐོབ་མི་ གསོ་བའི་ལས་བྱེདཔ་ཚུ་གིས་འབད་བ་ཅིན་ སྣུམ་འཁོར་ཚུ་ མེདཔ་ཐལ་བའི་སྐབས་ དུས་ཚོད་ཁར་ བཅོ་མ་ཚུགསཔ་ད་ ནདཔ་ཚུ་ལུ་ ཤི་རྐྱེན་འབྱུང་ནིའི་ ཉེན་ཁ་འདུག་ཟེར་ཨིན་མས།

ད་རེས་ནངས་པར་ རྒྱལ་ཁབ་ནང་འཁོད་ཀྱི་ སྨང་ཁང་ཚུ་ནང་ ནད་འཁོར་༡༡༨ ཡོད་མི་མང་ཤོས་ར་ ཊོ་ཡོ་ཊ་སྣུམ་འཁོར་ལས་སྡེ་གིས་ བཟོ་སྐྲུན་འབད་མི་དང་ ཇ་པཱན་གཞུང་གིས་ གྲོགས་རམ་བྱིན་མི་ཚུ་ཨིན་རུང་ དཀའ་ངལ་དེ་ གཙོ་བོ་ར་ སྣུམ་འཁོར་དེ་ཚུ་ མེདཔ་ཐལཝ་ད་ རྫོང་ཁག་ཚུ་ནང་ལས་ཕར་ སྣུམ་འཁོར་བཅོ་ཁང་མེད་མི་ལས་ བྱུངམ་མས་ཟེར་ཨིན་མས།

དེ་གི་ནང་དོན་ཉིན་ལས་ ནད་འཁོར་ཚུ་ ཇ་པཱན་ལས་ རིན་མེད་སྟོང་པར་སྦེ་ མཁོ་སྤྲོད་འབད་ཡོད་རུང་ མེདཔ་ཐལཝ་ད་ རྒྱལ་ཁབ་ནང་ ཡན་ལག་ཅ་ཆས་ མ་ཐོབ་པའི་ དཀའ་ངལ་དང་ ཐོབ་མི་ཚུ་ཡང་ རིན་གོང་སྦོམ་ གནས་མི་ལུ་བརྟེན་ མ་དངུལ་གྱི་ དཀའ་ངལ་བྱུངམ་ཨིན་མས།

མ་གཞི་ ཊོ་ཡོ་ཊ་སྣུམ་འཁོར་ཚུ་ ལོ་ངོ་༡༠ ཚུན་ཚོད་ རྒྱུན་སྐྱོང་རྒྱ་ཆེཝ་སྦེ་ འབད་མ་དགོཔ་ཨིན་རུང་ ང་བཅས་རའི་ འཁོར་ལམ་གྱི་ གནས་སྟངས་དང་ དེ་བཟུམ་མའི་ སྣུམ་འཁོར་བཏང་མི་ ཉམས་མྱོང་ཅན་གྱི་ དེད་གཡོགཔ་གངམ་མེདཔ་ལས་ མགྱོགས་པ་ར་ མེདཔ་འགྱོ་དོ་ཡོདཔ་མ་ཚད་ སྣུམ་འཁོར་མེདཔ་ཐལཝ་ད་ ཅ་ཆས་གསརཔ་བཙུགས་ནི་དང་ བཅོ་ནིའི་དོན་ལུ་ གཞུང་ལས་མ་དངུལ་དུས་ཚོད་ཁར་ མ་གནང་མི་དེ་གིས་ཡང་ ནདཔ་སྐྱེལ་ལེན་འབད་ནི་ལུ་ ཐོ་ཕོགཔ་ཨིན་མས།

ནདཔ་ཚུ་གི་སྲོག་དེ་ ནད་འཁོར་ཚུ་ལུ་ རག་ལས་དོ་ཡོདཔ་ལས་ སྣུམ་འཁོར་ཚུ་གི་ གནས་སྟངས་ལེགས་ཤོམ་བཞག་ནི་དེ་ ག་ནི་བ་གལ་ཆེ། འདི་གི་དོན་ལུ་ མ་དངུལ་ལངམ་སྦེ་ བཞག་དགོཔ་མ་ཚད་ ནད་འཁོར་རྙིངམ་ཐལ་མི་ཚུ་ བཀོལ་སྤྱོད་མ་འབད་བར་ བཞག་ནི་དང་ ཡང་ཅིན་ མི་མང་རིན་བསྡུར་ཐོག་བཙོང་དགོ།

ད་རུང་ མི་མང་ལུ་ ཞབས་ཏོག་ཕན་ནུས་ཅན་དང་ གང་མགྱོགས་སྦེ་ མཁོ་སྤྲོད་མ་འབད་ཚུགས་པའི་ དཀའ་ངལ་ཡོད་མི་དེ་ཡང་ ཐུག་རྐྱེན་བྱུང་མི་དང་ ནད་འཁོར་གྱི་ དེད་གཡོགཔ་ཚུ་གིས་ སྨྱོ་རྫས་དང་ ཆང་ལག་ལེན་འཐབ་མི་ལུ་བརྟེན་ཨིན་མས།

དེད་གཡོགཔ་ཚུ་ བདག་འཛིན་འཐབ་མ་ཚུགས་པའི་ དཀའ་ངལ་ལུ་བརྟེན་ ནད་འཁོར་ཚུ་ལུ་ ཐུག་རྐྱེན་བྱུང་པ་ཅིན་ ཊོ་ཡོ་ཊ་ནད་འཁོར་རེ་ལུ་ དངུལ་ཀྲམ་ས་ཡ་༤.༣ དེ་ཅིག་ གཞུང་ལུ་ སྐུ་གྱོང་ཕོགཔ་མ་ཚད་ ཕྱིའི་རྒྱལ་ཁབ་ལས་ ཞལ་འདེབས་སྦེ་ བྱིན་མི་དེ་ཡང་ ཆུད་ཟོས་ལུ་ འགྱོཝ་ཨིན་མས།

ད་རེས་ ནད་འཁོར་དང་འབྲེལ་བའི་ དཀའ་ངལ་ཚབས་ཆེན་ཅིག་ལུ་ མ་འགྱུར་བའི་ཧེ་མ་ གསོ་བའི་ལྷན་ཁག་གིས་ ད་ལྟོ་ཡོད་མི་ སྣུམ་འཁོར་ཚུ་ རྒྱུན་སྐྱོང་འཐབ་ནི་དང་ དེ་གི་དོན་ལུ་ མ་དངུལ་བཞག་ནི་ དེ་ལས་ དེད་གཡོགཔ་ཚུ་ཡང་ སྨྱོ་རྫས་དང་ ཆང་འཐུང་ནི་ལས་ བཀག་འཛིན་དམ་སྒྲིང་ཐོག་ ཞབས་ཏོག་ཚུ་ ཕན་ནུས་ཅན་བཟོ་དགོ་ཟེར་ ཞུ་ནི་ཨིན།

༉ ཧེ་མ་འབད་བ་ཅིན་ རྩི་རང་རྫོང་ཁག་ནང་ སོ་ནམ་པ་ལེ་ཤ་ཅིག་གི་དོན་ལུ་ དངུལ་ཐོག་ ཨ་ལཱན་ཅི་དང་ ཚལ་ལུ་དེ་ འབབ་ཁུངས་ཀྱི་ ཐོན་ཁུངས་ཅིག་ཨིནམ་ད་ ད་རེས་འབད་བའི་བསྒང་ལས་ ཡོངས་གྲགས་ལུ་ ཨ་པའི་མགུ་ཏོ་ཟེར་སླབ་མི་ ཁ་རི་མུ་ཟ་ འཛུགས་སྐྱོང་འབདཝ་ཨིན་པས།  
གསེར་གྱི་ཐང་རྒེད་འོག་ བཀྲིས་ཐང་གཡུས་ཚན་ལས་ སོ་ནམ་པ་ སཱན་མཱན་སུ་བྷ་གིས་ ན་ཧིང་ ཁོ་རའི་ས་ཞིང་ཌིསི་༥༠ ནང་ ཁ་རི་མུ་ཟ་འཛུགས་སྐྱོང་འབད་དེ་ འོང་འབབ་དངུལ་ཀྲམ་འབུམ་༣ དེ་ཅིག་ བཟོ་ཡོདཔ་ཨིན་པས།  
ཤིང་འབྲས་དེ་ ཚོང་འབྲེལ་གྱི་དོན་ལུ་ འོས་འབབ་ལེགས་ཤོམ་ཡོད་མི་ལུ་བལྟ་སྟེ་ ཁོ་གིས་ དུས་ཅི་ལས་ ལོག་ལྟབ་སྦེ་ འཛུགས་སྐྱོང་འབད་ཡོདཔ་ལས་ འོང་འབབ་ཡང་ ལེགས་ཤོམ་འཐོབ་ནི་གི་ རེ་བ་བསྐྱེདཔ་ཨིན་པས།  
ཁོ་གིས་ ཉེ་འདབས་ཀྱི་ཁྲོམ་ འགྲམ་ཕུག་ལུ་རྐྱངམ་གཅིག་མེན་པར་ ཁོ་གི་ཐོན་སྐྱེད་ ཁ་རི་མུ་ཟ་དེ་ དབང་འདུས་ཕོ་བྲང་དང་ སྤུ་ན་ཁ་ལུ་འབག་སྟེ་ བཙོངམ་ཨིན་ཟེར་ སཱན་མཱན་གྱིས་ བཤདཔ་ཨིན་པས།  
ནད་འདྲེན་ཚུ་ བཀག་འཛིན་འབད་མི་ལུ་བརྟེན་ ཁ་རི་མུ་ཟའི་ ཚོང་འབྲེལ་ལེགས་ཤོམ་ཡོདཔ་ལས་ སོ་ནམ་པ་ལེ་ཤ་ཅིག་གིས་ར་ ཤིང་ཐོག་དེ་ འཛུགས་སྐྱོང་འབད་ནི་ འགོ་བཙུགས་ནུག།  
ཤིང་འབྲས་ཆུ་ཆོབ་ཆོབ་ཡོད་པའི་ ཁ་རི་མུ་ཟ་དེ་ དང་པ་ར་ རྒེད་འོག་དེ་ནང་ སོ་ནམ་པ་༤ འབད་མི་ སྡེ་ཚན་གྱིས་ མོ་བཏབ་ཐོག་ལུ་ འཛུགས་སྐྱོང་འབད་བའི་ཤུལ་ལུ་ མཐར་འཁྱོལ་བྱུངམ་ལས་ ད་རེས་ མི་སྡེའི་ནང་ སོ་ནམ་༢༤ དེ་ཅིག་གིས་ ས་ཞིང་ཨེ་ཀར་༡༢ ལྷགཔ་ཅིག་ནང་ ཚོང་འབྲེལ་གྱི་དོན་ལུ་ འཛུགས་སྐྱོང་འབད་ཡོདཔ་ཨིན་པས།  
ཐོན་སྐྱེད་དང་པ་ར་ འདས་པའི་རེས་གཟའ་ཉི་མ་ལུ་ ཁ་རི་མུ་ཟ་མེ་ཊིག་ཏཱན་༢ དེ་ཅིག་ཁྲོམ་ཁར་ འབག་འོང་ཡོདཔ་ད་ སོ་ནམ་པ་གཞན་ཚུ་གི་ ཐོན་སྐྱེད་དེ་ ཟླཝ་འདི་གི་མཇུག་ལུ་ གྲ་སྒྲིག་འགྱོ་ནི་ཨིན་པས།  
སོ་ནམ་པ་ ཨུ་ཁ་རའེ་གིས་ སླབ་མིའི་ནང་ འགོ་ཐོག་སྐབས་ལུ་རྐྱངམ་གཅིག་ ལཱ་བརྩོན་ཤུགས་བསྐྱེད་དེ་ འབད་དགོཔ་ཨིན་རུང་ འཛུགས་སྐྱོང་འབད་ཚར་ཞིནམ་ལས་ ལཱ་འཇམ་པས་ཟེར་ཨིནམ་ད་ ཞིང་ཆུ་ལངམ་སྦེ་ཡོད་པ་ཅིན་ དཀའ་ངལ་མིན་འདུག་ཟེར་ མོ་གིས་ བཤདཔ་ཨིན་པས།  
རྒེད་འོག་གི་ སོ་ནམ་རྒྱ་སྐྱེད་འགོ་དཔོན་ ཌི་བི་ག་ལས་ཀྱིས་ སླབ་མིའི་ནང་ ཁ་རི་མུ་ཟ་ མོ་བཏབ་ཐོག་ལུ་ འཛུགས་སྐྱོང་འབད་མི་དེ་ མཐར་འཁྱོལ་བྱུང་མི་དང་འཁྲིལ་ རྫོང་ཁག་སོ་ནམ་སྡེ་ཚན་དང་ སོ་ནམ་ཞིབ་འཚོལ་དང་ གོང་འཕེལ་ལྟེ་བའི་ རྒྱབ་སྐྱོར་ཐོག་ལས་ གསེར་གྱི་ཐང་རྒེད་འོག་ལས་ སོ་ནམ་པ་༣༥ དེ་ཅིག་ལུ་ སྦྱོང་བརྡར་བྱིན་ཡི་ཟེར་ཨིན་པས།  
ཨིན་རུང་ ད་ལྟོ་ ཁ་རི་མུ་ཟའི་ ལཱ་འབད་མི་ སོ་ནམ་པ་༢༤ རྐྱངམ་གཅིག་ཡོད་ཟེར་ ཁོ་གིས་ བཤད་པའི་ཁར་ རྫོང་ཁག་དེ་ནང་ གནམ་གཤིས་གནས་སྟངས་དང་ ས་ཆ་བཅུད་དང་ལྡནམ་སྦེ་ ཡོད་མི་ལུ་བརྟེན་ ཁ་རི་མུ་ཟ་ལེགས་ཤོམ་སྦེ་ སྐྱེཝ་མས་ཟེར་ བཤདཔ་ཨིན་པས།  
ཌི་བི་གུ་རུང་གིས་འབད་བ་ཅིན་ སོ་ནམ་པ་ཚུ་གིས་ ཤིང་འབྲས་དེ་ ག་དེ་སྦེ་ འཛིན་སྐྱོང་འཐབ་ནི་ཨིན་ན་དང་ ཤིང་འབྲས་བཏོག་ཐངས་སྐོར་ གོམས་སྦྱང་ཚུད་དེ་ཡོད་པ་བཞིན་དུ་ ཤིང་ཐོག་ལུ་ གནོདཔ་བཀལ་མི་ འབུབ་ཚུ་ཡང་ རང་བཞིན་གྱི་ འབུབ་སྨན་ཚུ་ ལག་ལེན་འཐབ་དོ་ཡོདཔ་ལས་ རྫས་སྦྱོར་མེད་པར་ ཐོན་སྐྱེད་འབད་ནི་གི་ དམིགས་ཡུལ་དེ་ འགྲུབ་ནི་བཟུམ་མཐོངམ་མས་ཟེར་ཨིན་པས།  
ཁ་རི་མུ་ཟ་ནང་འདྲེན་གྱི་ཚབ་ལུ་ ནང་འཁོད་ལས་ ཐོན་སྐྱེད་འབད་མི་དེ་གིས་ མཁོ་འདོད་འགྲུབ་ཚུགས་པའི་ རེ་བ་ཡོད་ཟེར་ ཌི་བི་ག་ལས་ཀྱིས་ བཤདཔ་ཨིན་པའི་གནས་ཚུལ།

༉ འབྲུག་རྒྱལ་ཁབ་ནང་ ས་སྐྱ་པའི་གདན་ས་རེ་གཉིས་མ་གཏོགས་ མེད་མི་ལས་༡ ཐིམ་ཕུག་རྫོང་ཁག་ དགེ་བསྙེན་ཁའི་ སྤྱི་ཞི་དགོན་པ་དེ་ཨིན་པས།  
དགོན་པ་དེ་ ས་སྐྱ་པའི་བླམ་ རྒྱལ་བ་བློ་གྲོས་རབ་དབྱངས་ཀྱིས་ གདན་ས་བཅགས་གནང་ཡོདཔ་སྦེ་ བཤད་སྲོལ་ཡོད་རུང་ ལྷ་ཁང་གི་ རྒྱབ་ཁུངས་དང་ དུས་རབས་ག་དེམ་ཅིག་ནང་ བཞེངས་ཡོདཔ་ཨིན་ན་ ཤེས་མི་མིན་འདུག།  
ཨིན་རུང་ སྤྱི་ཞི་དགེ་འཛིན་བཤད་གྲྭའི་སློབ་དཔོན་ རྣམ་རྒྱལ་འཕྲིན་ལས་ཀྱིས་ བཤད་དོ་བཟུམ་འབད་བ་ཅིན་ ས་སྐྱའི་བླམ་ རྒྱལ་བ་བློ་གྲོས་རབ་དབྱངས་ཀྱིས་ ཁོ་རའི་ གཟིམ་ཅུང་སྦེ་ བཞེངས་པའི་ཤུལ་ལས་ ལྷ་ཁང་དེ་ རྒྱ་བསྐྱེད་འབད་དེ་ མི་ལོ་༤༣༠ སོང་ཡོད་མི་ལུ་ལྟཝ་ད་ དུས་རབས་༡༦ པ་དེ་ཅིག་ནང་ བཞེངས་བཞེངསམ་ འོང་ནི་བཟུམ་འདུག་ཟེར་ཨིན་པས།  
བླམ་རྒྱལ་བ་བློ་གྲོས་རབ་དབྱངས་དེ་ ཞིང་ལུ་ཕེབས་པའི་ཤུལ་ལས་ ས་སྐྱ་པའི་བླམ་ བསོད་ནམས་བཟང་པོ་གིས་ ད་ལྟོ་ཡོད་པའི་ ཐོག་ཚད་༢ འབད་མི་ ལྷ་ཁང་དེ་ འོག་ཐོག་ལུ་ མགོན་ཁང་དང་ ཐོག་༢ པའི་ནང་ དུས་གསུམ་སངས་རྒྱས་ཀྱི་ ལྷ་ཁང་སྦེ་ བཞེངས་ནུག་ཟེར་ཨིན་པས།  
དུས་གསུམ་སངས་རྒྱས་ཀྱི་ ལྷ་ཁང་ནང་ ནང་རྟེན་གཙོ་བོ་ དུང་ཤེལ་གཏེར་བྱོན་མ་༡ དང་ ཇོ་བོ་གསུང་བྱོན་མ་༡ ཡོད་མི་དེ་ཡང་ ཧེ་མར་ དར་དཀར་ནང་གི་ ཚེས་བཅུའི་དོན་ལུ་ ལོ་༣ ནང་ཚར་རེ་ སྤྱི་ཞི་དགོན་པ་ལས་ བླ་སློབ་ཚུ་ བྱོན་སྲོལ་ཡོདཔ་ལས་ དེ་བསྒང་ སྤྱི་ཞི་བླམ་གིས་ འབུམ་གསེར་བྲིས་མ་དང་གཅིག་ཁར་ སོར་ཞིནམ་ལས་ དར་དཀར་ནང་ལས་ གཏེར་དེ་ཚུ་ བསྣམས་བྱོན་ནུག་ཟེར་ཨིན་པས།  
མི་རྒན་ཤོས་ཚུ་གི་ ངག་རྒྱུན་ལོ་རྒྱུས་དང་འཁྲིལཝ་ད་ དུང་ཤེལ་ ཆ་༡ དེ་ སྤྱི་ཞི་དགོན་པ་ལུ་ གདན་འདྲེན་ཞུ་བའི་སྐབས་ གནམ་ལང་སོཔ་ལས་ ཡ་༡ ལས་བརྒལ་ གདན་འདྲེན་ཞུ་མ་ཚུགས་པས་ཟེར་ཨིནམ་ད་ གཞན་མི་ཡ་༡ པོ་དེ་ ད་ལྟོ་ར་ རྡོའི་གུ་ བྱོན་སག་ས་སྦེ་ མཇལ་ནི་ཡོདཔ་སྦེ་ བཤད་སྲོལ་འདུག།  
དེ་བཟུམ་སྦེ་ ཇོ་བོ་གསུང་བྱོན་མ་དེ་ གཞུང་གི་འགོ་དཔོན་ཚུ་གིས་ དར་དཀར་ནང་ལས་ བསྣམས་བྱོནམ་ད་ སྤྱི་ཞི་དགོན་པའི་འོག་གི་ ཐང་ཅིག་ནང་ ལྷོད་པའི་སྐབས་ སྤྱི་ཞི་བླམ་གིས་ འགོ་དཔོན་ཚུ་ལུ་ ཕེབས་ཇ་དྲངམ་ད་ ཇོ་བོ་གི་སྐུ་འདྲ་དེ་ ཐང་ནང་བཞག་ཡོདཔ་བཞིན་དུ་ གསོལ་ཇ་བཞེས་ཚར་བའི་ཤུལ་ལས་ ཇོ་བོ་དེ་འཐུཝ་ད་ འཐུ་མ་ཚུགསཔ་ཨིན་པས།  
དེ་ལས་ འགོ་དཔོན་དང་ མི་ཚུ་གིས་ ག་དེམ་ཅིག་ར་ འཐུ་ནི་གི་ དཔའ་བཅམ་རུང་ འཐུ་མ་ཚུགས་པའི་བར་ན་ ཇོ་བོ་གིས་ ངེའི་ལུང་བསྟན་ནཱ་ཨིན། ང་ནཱ་བཞག་ད་ཟེར་ གསུང་བྱོནམ་ཅིག་ ཞལ་ཡང་སྤྱི་ཞི་དགོན་པའི་ ལྷ་ཁང་གི་ཁ་ཐུག་ སྒོར་ཡར་སོཔ་ལས་ ལྷ་ཁང་དེ་ནང་ གདན་འདྲེན་ཞུ་བའི་ ལོ་རྒྱུས་འདུག།  
སློབ་དཔོན་རྣམ་རྒྱལ་འཕྲིན་ལས་ཀྱིས་ ད་རེས་ དགེ་འཛིན་བཤད་གྲྭའི་ འཐུང་ཆུ་གི་མིང་ ཇོ་བོ་ཆུ་ཟེར་ སླབ་མི་དེ་ཡང་ ཇོ་བོ་ལྷ་ཁང་ནང་ གདན་འདྲེན་ཞུ་མི་དང་ དུས་མཉམ་ལུ་ ཐོན་ནི་དེ་གིས་ཨིནམ་སྦེ་ བཤད་པའི་ཁར་ ཆུ་དེ་ ས་གནས་ཀྱི་ གནས་བདག་དང་ གཞི་བདག་ཚུ་གིས་ ཕུལ་ནི་ག་ནི་ཡང་མེདཔ་ལས་ ཡོན་ཆབ་མ་ཆད་པར་ ཕུལ་ནིའི་དོན་ལུ་ ཕུལ་ཡོད་པའི་ ལོ་རྒྱུས་ཡང་ བཤད་ནི་འདུག་ཟེར་ སླབ་ཨིན་པས།  
སྤྱི་ཞི་དགོན་པའི་ ལྷ་ཁང་དེ་ རྗེ་བཙུན་སྒྲོལ་མ་གི་ བྷ་གའི་ཐོག་ཁར་ བཞེངས་ཡོདཔ་མ་ཚད་ དགོན་པའི་ས་ཁོངས་དེ་ཡང་ རྗེ་བཙུན་སྒྲོལ་མའི་གནས་དང་ དགོན་པའི་ལྟག་ལུ་ཡོད་མི་ གངས་རི་དེ་ སྒྲོལ་མའི་སྐུ་གཟུགས་ཨིནམ་སྦེ་ བཤད་སྲོལ་འདུག།  
དགོན་པ་དེ་ ལོ་ངོ་༡༧ ལྷགཔ་ཅིག་གི་ཧེ་མར་ གཞུང་གྲྭ་ཚང་ལུ་ མ་ཕུལ་བའི་ཧེ་མར་ ས་གནས་ཀྱི་ མི་སེར་ཚུ་གིས་ བདག་འཛིན་འཐབ་ཡོདཔ་ད་ སྤྱི་ལོ་༢༠༠༠ ལུ་ དགེ་འདུན་སློབ་གྲྭ་ གཞི་བཙུགས་འབད་བའི་ཤུལ་ལས་ སྤྱི་ལོ་༢༠༡༡ ལུ་ དགེ་འཛིན་བཤད་གྲྭ་ལུ་ རྒྱ་བསྐྱེད་འབད་ནུག།  
རྣམ་རྒྱལ་འཕྲིན་ལས་ཀྱིས་འབད་བ་ཅིན་ ལྷ་ཁང་ནང་ ས་སྐྱ་པའི་ བླམ་ཚུ་དང་ གནསཔ་ཞི་བདག་ གུ་རུ་མཚན་བརྒྱད་མ་དང་ བསམ་པ་ལྷུན་འགྲུབ་ལ་སོགས་པའི་ ལྡེབས་རིས་ཚུ་ ཡོདཔ་བཞིན་དུ་ ལྷ་ཁང་རྙིངམ་གི་ ཉེ་འདབས་ལུ་ འགུཔ་བསོད་ནམས་འབྲུག་པ་གིས་ མ་དངུལ་རྒྱབ་སྐྱོར་ཐོག་ལས་ ལོ་བསྟར་མ་ཎི་དུང་སྒྲུབ་བསག་ནིའི་དོན་ལུ་ སྤྱན་རས་གཟིགས་ལྷ་ཁང་ཅིག་ གསར་བཞེངས་འབད་ནུག།  
ད་རེས་ སྤྱི་ཞི་དགེ་འཛིན་བཤད་གྲྭ་དེ་ནང་ དབུ་འཛིན་གོང་འོག་༢ དང་ སློ་དཔོན་༥ དེ་ལས་ དགེ་སློང་ཞལ་གྲངས་༥༣ དེ་ཅིག་འདུག་ཟེར་ ཞུ་ནི་ཨིན།

༉ ལོ་བསྟར་བཞིན་དུ་ རང་ཟླ་༥ པའི་ཚེས་༡༠ ལུ་ སྤྲེལ་ཟླ་ཚེས་བཅུ་ཟེར་ ཨྱོན་གུ་རུ་རིན་པོ་ཆེ་ སྐུ་འཁྲུངས་པའི་ དུས་ཆེན་ཁྱད་པར་ཅན་ བརྩི་སྲུང་ཞུཝ་བཞིན་དུ་ དུས་ཅིའི་ སྤྲེལ་ཟླ་ཚེས་བཅུ་དེ་ སྤྱི་ཟླ་༧ པའི་ཚེས་༣ ལུ་ཕོགཔ་ཨིན།  
སྤྲེལ་ཟླ་ཚེས་བཅུ་དེ་ རང་ཟླ་༥ པའི་ཚེས་༡༠ དང་ ཟླ་༦ པའི་ཚེས་༡༠ ལུ་སྦེ་ བརྩི་སྲོལ་༢ ཡོད་རུང་ ད་ལྟོ་ རྒྱལ་ཁབ་ནང་ འབྲུག་ལུགས་བསྟན་རྩིས་དང་ ཕུགས་རྩིས་ཀྱི་ དགོངས་དོན་དང་མཐུནམ་སྦེ་ རང་ཟླ་༥ པའི་ཚེས་༡༠ ལུ་ བརྩི་སྲུང་འབདཝ་ཨིན།  
གུ་རུ་རིན་པོ་ཆེ་དེ་ སྤྱིར་བཏང་དེ་བཞིན་གཤེགས་པ་ག་ར་གི་ གསུང་གི་བདག་ཉིད་ཨིན་པའི་ཁར་ ལྷག་པར་དུ་ ནུབ་ཕྱོགས་བདེ་བ་ཅན་ཞིང་ཁམས་ཀྱི་ མགོན་པོ་འོད་དཔག་མེད་ཀྱི་ཐུགས་ལས་ གསེར་གྱི་རྡོ་རྗེ་ཧྲཱྃ༔ གིས་མཚན་མི་ཅིག་ མེ་ཏོག་པདྨའི་སྦུག་ལུ་ ཕོག་མི་ལས་ སྐུ་འཁྲུངས་ཡོདཔ་ཨིན་པས།  
དེ་ཡང་ གནས་ཕུན་སུམ་ཚོགས་པ་ དབུས་གྱུར་རྡོ་རྗེ་གདན་གྱི་ ནུབ་ཕྱོགས་དང་ ཨྱོན་ཡུལ་གྱི་ ལྷོ་ནུབ་ཁ་ཐུག་ དེ་ལས་ སྲིན་པོའི་ཡུལ་གྱི་ ཐག་ཉེ་སུ་ཡོད་མི་ དྷ་ན་ཀོ་ཤའི་མཚོའམ་ སྲིན་དྷུའི་མཚོ་གླིང་ལས་ སྐུ་འཁྲུངས་ཡོདཔ་བཞིན་དུ་ མཁས་པ་ལ་ལོ་ཅིག་གིས་ དྷ་ན་ཀོ་ཤའི་མཚོ་དེ་ པཱ་ཀིསི་ཏཱན་གྱི་ས་གནས་ སོ་ཝཱཌ་དང་ ལ་ལོ་ཅིག་གིས་ རྒྱ་གར་ཨོ་ཌི་ས་ཨིནམ་སྦེ་ བཤད་སྲོལ་ཡོདཔ་ད་ དུས་ཕུན་སུམ་ཚོགས་པ་ སངས་རྒྱས་སྐུ་མྱ་ངན་འདས་ཏེ་ ལོ་༥ གི་ཤུལ་ལས་ ཤིང་སྤྲེལ་གྱི་ལོ་ལུ་ ཕ་མེད་མ་མེད་ ཁ་དོག་སྣ་ཚོགས་དང་ལྡནམ་སྦེ་ མེ་ཏོག་པདྨའི་སྦུབས་ལས་ སྐུ་འཁྲུངས་ནུག།  
སྐུ་འཁྲུངས་པའི་སྐབས་ཡང་ ལོ་ན་༨ དང་ལྡན་པའི་ ན་ཆུང་བཟུམ་ཅིག་ལུ་ འཁྲུངས་ཡོདཔ་ད་ མཚན་དང་དཔེ་བྱད་ཆ་ཚང་ སྐུ་ལུ་ཡོངས་སུ་རྫོགས་ཏེ་ ཕྱག་གཡསཔ་ལུ་ རྡོ་རྗེ་དང་ གཡོནམ་ལུ་ པདྨ་བསྣམས་ཏེ་ པད་སྡོང་གི་ རྩེ་ལུ་བཞུགསཔ་ད་ ནུབ་ཕྱོགས་ཨྱོན་ཡུལ་གྱི་རྒྱལཔོ་ ཨིན་དྲ་བོ་དྷི་བར་པ་ལུ་ སྲས་མེདཔ་ལས་ དཀོན་མཆོག་ལུ་ མཆོད་པ་དང་ ངན་སློང་ལུ་ སྦྱིན་པ་བཏང་སྟེ་ བང་མཛོད་རྫོགས་སོཔ་ལས་ རྒྱ་མཚོའི་གླིང་ལས་ ཡིད་བཞིན་ནོར་བུ་ ལེན་པར་སོང་སྟེ་ ལོག་བྱོན་པའི་ལམ་ཁར་ ཆོས་བློན་ཏྲིག་པ་འཛིན་གྱིས་ ལོ་ན་༨ པའི་ལྡན་པའི་ གུ་རུ་དེ་མཇལ་ཏེ་ རྒྱལཔོ་ལུ་ཞུཝ་ད་ རྒྱལཔོ་གིས་ པདྨའི་སྡོང་པོ་ལས་ གུ་རུ་ཚུར་ལེན་ཞིནམ་ལས་ ས་ལུ་བཞག་པའི་སྐབས་ པདྨའི་གདན་ལོག་ཅི་ར་ བྱུང་མི་ལུ་བརྟེན་ མཚན་ཡང་པདྨ་འབྱུང་གནས་ཟེར་ ཞུ་ཡོདཔ་མ་ཚད་ རྒྱལཔོ་གིས་ དྲི་བ་ཡང་༥ དེ་ཅིག་ ཞུ་བ་ཡོདཔ་ཨིན་པས།  
དེ་ཡང་ ཁྱོད་ཀྱི་ཡབ་དང་ཡུམ་ག་སྨོ? གཡུས་ག་ཏེ་ལས་སྨོ? གསོལ་ཚོགས་ག་ཅི་བཞེསཔ་སྨོ? ཕྱག་ལཱ་ག་ཅི་སྨོ་ཟེར་ ཞུ་བའི་སྐབས་ གུ་རུ་གིས་ ང་ཡི་ཕ་ནི་རིག་པའི་ཡེ་ཤེས་ཡིན། །མ་ནི་དབྱིངས་ཕྱུག་ཀུན་ཏུ་བཟང་མོ་ཡིན། །ཡུལ་ནི་ཆོས་དབྱིངས་སྐྱེ་བ་མེད་པ་ཡིན། །རིགས་ནི་དབྱིངས་རིག་གཉིས་སུ་མེད་པར་གཏོགས། །ཟས་སུ་གཉིས་སྣང་རྟོག་པ་ཟ་བ་ཡིན། །འདི་ན་ཉོན་མོངས་གསོད་པའི་སྤྱོད་པ་སྐྱོང་། །ཟེར་གསུངམས་ལས་ ཡ་མཚན་གྱི་ གནས་ལུ་གཟིགས་ཏེ་ ཕོ་བྲང་ནང་ གདན་དྲངས་ཞིནམ་ལས་ སྲས་ཀྱི་ཚབ་སྦེ་ རྒྱལ་སྲིད་ཕུལ་ མཚན་ཡང་མཚོ་སྐྱེས་རྡོ་རྗེ་ཟེར་གསོལ་ཏེ་ བཞུགས་ཡོདཔ་ཨིན་པས།  
ཨྱོན་གུ་རུ་རིན་པོ་ཆེ་གིས་ འབྲུག་རྒྱལ་ཁབ་ནང་ ལན་ཐེངས་༣ ཞབས་ཀྱིས་བཅགས་ཏེ་ བདུད་དང་ འདྲེ་སྲིན་ཚུ་ དམ་བཏགས་ཡོད་མི་དེ་ ཐེ་ཚོམ་ག་ནི་ཡང་མེདཔ་ད་ བུམ་ཐང་གི་རྒྱལཔོ་ སྲིན་དྷུ་ར་ཛ་གིས་ མགྲོན་བརྡ་དང་བསྟུན་ འགོ་དང་པ་ ཞབས་བཅགས་གནང་པའི་སྐབས་ བུམ་ཐང་སྐུ་རྗེས་བྲག་དང་ ཀུན་བཟང་བྲག་ མེ་འབར་མཚོ་དང་ འབྲུག་དབུས་ཕྱོགས་ཀྱི་ ས་ཁོངས་མང་རབས་ཅིག་ནང་ ཞབས་བཅགས་ བྱིན་གྱིས་བརླབས་གནང་ཡོདཔ་ཨིན་པས།  
འབྲུག་ལུ་ ཐེངས་༢ པ་ ཞབས་བཅགས་གནང་མི་དེ་ གུ་རུ་རིན་པོ་ཆེ་ བོད་བསམ་ཡས་ལྷ་ཁང་ བཞེངས་ཚར་ཏེ་ བོད་ལས་ལོག་བྱོན་པའི་སྐབས་ལུ་ཨིནམ་ད་ དེ་བསྒང་ བཀྲིས་གཡང་རྩེ་ལུ་ ཨོཾ་སྦ་གནས་དང་ མོང་སྒར་ལུ་ ཨཱ༔བརྒྱ་གནས་ དེ་ལས་ ལྷུན་རྩེ་ལུ་ སེངྒེ་རྫོང་ལ་སོགས་པའི་ སྦས་གནས་ཁྱད་པར་ཅན་༡༠ དེ་ཅིག་ ཞབས་བཅགས་ བྱིན་གྱིས་བརླབས་གནང་ནུག།  
དེ་ལས་ གུ་རུ་རིན་པོ་ཆེ་དང་ མཁའ་འགྲོ་ཡེ་ཤེས་མཚོ་རྒྱལ་༢ སྤ་རོ་སྟག་ཚང་ལུ་ འཕུར་བྱོན་ཡོདཔ་བཞིན་དུ་ དེ་ཁར་ སྤ་རོ་བྲག་དཀར་པོ་དང་ རྫོང་བྲག་ ར་རྒོད་ ཆིམ་ཕུག་ སྦས་ཡུལ་རིན་ཆེན་གཤོང་ཚུ་ནང་ ཞབས་ཀྱིས་བཅགས་གནང་པའི་ཤུལ་ལས་ ལྷོ་ནུབ་ཧཱ་གསང་སྦས་ཁ་ཚུན་ བྱོན་ཞིནམ་ལས་ གུ་རུ་རིན་པོ་ཆེ་དང་ མཁའ་འགྲོ་ཡེ་ཤེས་མཚོ་རྒྱལ་༢ ཇོ་མོ་ལྷ་རི་ལས་སྦེ་ ལོག་བོད་ལུ་ འཕུར་བྱོན་ཡོད་པའི་ལོ་རྒྱུས་འདུག།  
གུ་རུ་རིན་པོ་ཆེ་གིས་ རྒྱལ་ཁབ་ནང་ ཐེངས་༣ པ་ ཞབས་བཅགས་གནང་མི་དེ་ མཇུག་ཨིནམ་ད་ དེ་བསྒང་ ལྷོ་ནུབ་སྲིན་པོའི་གཡུས་ལུ་ བྱོན་ཡོདཔ་བཞིན་དུ་ ཐིམ་ཕུག་དང་ སྤུ་ན་ཁ་ དབང་འདུས་ཕོ་བྲང་ཚུ་ནང་ སྦས་གནས་ཁྱད་པར་ཅན་༢༡ དེ་ཅིག་ བྱིན་གྱིས་བརླབས་གནང་པའི་ཤུལ་ལས་ དར་དཀར་ནང་དང་ མཐའ་ནམ་མཁའ་རྫོང་ སྦས་ཡུལ་སྒོམ་བྲག་བརྒྱུད་དེ་ ལྷོ་ཕྱོགས་ཁ་ཐུག་ བྱོན་ཡོདཔ་ཨིན་པས།  
སྤ་རོ་སྟག་ཚང་དེ་ སྤྱི་ལོ་༧༤༧ ལས་ ཡོངས་གྲགས་སོང་མི་དེ་ཡང་ དེ་བསྒང་ གུ་རུ་གིས་ སྐུ་ཁྲོ་བོ་སྦེ་ རྡོ་རྗེ་གྲོ་ལོད་ལུ་ སྤྲུལ་ཐོག་ལས་ རྟ་གུ་ཆིབས་ཏེ་ ས་ཁོངས་དེ་ནང་ བྱོན་ཞིནམ་ལས་ ལུང་ཕྱོགས་དེ་ནང་ འདྲེ་གདོན་འབྱུང་པོ་ཚུ་ དམ་བཏགས་པའི་ཤུལ་ལས་ ད་རེས་ དཔལ་ཕུག་ལྷ་ཁང་བཞེངས་སའི་ བྱག་ཕུག་བྱིན་རླབས་ཅན་དེ་ནང་ སྒྲུབ་པ་གནང་སྟེ་ བཞུགས་ཡོདཔ་ཨིན་པས།  
གསང་སྔགས་ཀྱི་ ཆོས་འབྱུང་དང་འཁྲིལཝ་ད་ ས་གནས་ཀྱི་ གནས་བདག་ཚུ་ དམ་བཏགས་གནང་མི་ཚུ་ ནང་པ་སངས་རྒྱས་པའི་ སྲུང་མ་སྦེ་ བསྐོས་གནང་མིའི་གྲས་ལས་༡ ད་རེས་ནངས་པར་ སེངྒེ་བསམ་གྲུབ་དེ་ སྟག་ཚང་གི་ བཀའ་སྲུང་སྦེ་ ངོས་འཛིན་འབདཝ་ཨིན་པས།  
སྤྲེལ་ཟླའི་ཚེས་བཅུ་སྐབས་ གཞུང་འབྲེལ་ངལ་གསོ་བཞག་མི་དེ་ཡང་ ཨྱོན་གུ་རུ་གིས་ དུས་རབས་༨ པའི་ནང་ རྒྱལ་ཁབ་ནང་ ཞབས་བཅགས་ཏེ་ བདུད་བཏུལ་ གསང་སྔགས་ཀྱི་ ཆོས་འཁོར་བསྐོར་ ས་གཞིས་ག་ར་ སྦས་གནས་ཁྱད་པར་ཅན་ལུ་ བྱིན་གྱིས་བརླབས་ གཏེར་ཁ་སྦས་ ཚོགས་བསག་གི་རྟེན་ ཞབས་དང་ཕྱག་ལ་སོགས་པའི་ སྐུ་རྗེས་མང་རབས་ཅིག་ བཞག་གནང་མི་ལུ་ བཀྲིན་བསམ་ཐབས་ལུ་ཨིན་པས།  
དེ་བཟུམ་སྦེ་ ཨྱོན་གུ་རུ་གིས་ ལྷོ་མོན་ལྗོངས་ཀྱི་ དུས་ངན་སྙིགས་མའི་ སེམས་ཅན་ཚུ་གི་ སྡུག་བསྔལ་སྐྱབས་ནིའི་ ཞལ་གྱིས་བཞེས་གནངམ་ལས་ སྤྲེལ་ཟླ་ཚེས་བཅུའི་སྐབས་ ཨྱོན་གུ་རུ་རིན་པོ་ཆེ་ལུ་ དད་མོས་ཀྱི་སྒོ་ལས་ གསོལ་བ་བཏབ་པ་ཅིན་ ཚེ་འདི་ཕྱི་༢ ཆ་ར་ལུ་ བྱིན་རླབས་དང་ དངོས་གྲུབ་འཐོབ་ནི་མས་ཟེར་ ཞུ་ནི་ཨིན།

༉ ཐིམ་ཕུག་དང་ ཀྲོང་གསར་བར་ནའི་ ཤར་ནུབ་གཞུང་ལམ་བདའ་སྟེ་ འགྲུལ་སྐྱོད་འབད་མི་ མང་ཤོས་ཅིག་གིས་ རུ་ཀུ་སྦྱིས་ཀྱི་ ས་ཁོངས་ནང་ལྷོདཔ་ད་ ལམ་གྱི་གཡས་ཕྱོགས་ལུ་ སྦུལ་གྱི་བཟོ་དབྱིབས་དང་ལྡན་པའི་ ས་ཆ་ཅིག་གི་མཇུག་ལུ་ རུ་ཀུ་སྦྱིས་གཡུས་ཚན་དེ་ ཉམས་དགའ་ཏོག་ཏོ་སྦེ་ ཆགས་ཏེ་འདུག།

གཡུས་ཚན་དེ་གི་མཇུག་ལུ་ ལྷ་ཁང་ཅིག་ཡང་ གཟི་བརྗིད་ཆེ་ཏོག་ཏོ་སྦེ་ མཇལ་ཚུགས་མི་དེ་ རུ་ཀུ་སྦྱིས་ཀྱི་ལྷ་ཁང་ ཀུན་བཟང་ཆོས་གླིང་ཕོ་བྲང་ཨིན་པས།  
ལྷ་ཁང་དེ་གི་ ཉེ་འདབས་ལུ་འགྱོ་ལྟཝ་ད་ མཐའ་བསྐོར་ཏེ་ ཤིང་ཚུ་ཡང་ ག་ནི་བ་ མཛེས་ཏོག་ཏོ་སྦེ་ སྐྱེས་ཡོདཔ་མ་ཚད་ ལྷ་ཁང་མཐའ་བསྐོར་ཏེ་ མ་ཎི་ལག་འཁོར་ཚུ་ཡང་ ལེགས་ཤོམ་སྦེ་ བཙུགས་ཏེ་འདུག།  
མ་གཞི་ སྤྱིར་བཏང་མཐོང་སྣང་ལུ་ ལྷ་ཁང་དེ་ གསརཔ་བཟུམ་ཅིག་སྦེ་ མཇལཝ་ཨིན་རུང་ རྙིངམ་ཅིག་འབདཝ་ལས་ ལྷ་ཁང་རྐྱངམ་གཅིག་གིས་མ་ཚད་ གཡུས་ཚན་དེ་ཡང་ རྒྱལ་རབས་དང་ལྡན་པ་ཅིག་ཨིན་པས།  
ལྷ་ཁང་དེ་གི་དཀོན་གཉེར་ མ་ཎི་རྡོ་རྗེ་གིས་ སླབ་མིའི་ནང་ མ་གཞི་ ལྷ་ཁང་དེ་ རྙིངམ་ཅིག་ཨིན་རུང་ གནས་ཡིག་མེདཔ་ལས་ ནམ་བཞེངས་བཞེངསམ་ཨིན་ན་ ཤེས་མི་ཚུགས་པས་ཟེར་ཨིནམ་ད་ ཨིན་རུང་ མི་ལོ་༥༠༠ དེ་ཅིག་ ལང་ཡོདཔ་སྦེ་ གཡུས་མི་རྒན་ཤོས་ཚུ་གིས་ བཤདཔ་མས་ཟེར་ཨིན་པས།  
ཁོ་གིས་ སླབ་མིའི་ནང་ ལྷ་ཁང་དེ་ དང་ཕུ་ ཞབས་དྲུང་མཚན་ལྡན་འདུལ་བ་ཟེར་མི་གིས་ གདན་ས་བཅགས་གནང་ཐོག་ལས་ བཞེངས་ཡོདཔ་སྦེ་ སླབ་ཨིན་པས།  
དཀོན་གཉེར་གྱིས་ ལྷ་ཁང་དེ་ ག་དེ་སྦེ་ བཞེངས་ཡོདཔ་ཨིན་ནའི་ རྒྱབ་ཁུངས་བཤད་མིའི་ནང་ དེ་བསྒང་ དབང་འདུས་ཕོ་བྲང་ལུ་ སྒང་སྟེང་རྒེད་འོག་ནང་ ཀུམ་བུ་ལྷ་ཁང་དང་ ཉི་ཤོ་རྒེད་འོག་ནང་ ཤར་གསལ་བའི་སྒང་ལྷ་ཁང་༢ གདན་ས་བཅགས་གནང་མི་ ཞབས་དྲུང་ཁོ་ར་ ཀུམ་བུ་དགོན་པ་ལུ་ ཐུགས་དམ་གནང་བཞུགས་པའི་སྐབས་ ཉམས་སྣང་ལུ་ དགོན་པ་དེ་གི་ ཤར་ཕྱོགས་སུ་ ད་རུང་གདན་ས་ཅིག་ བཅག་དགོཔ་ཡོད་པའི་ ཉམས་སྣང་བྱུང་ནུག་ཟེར་ཨིན་པས།  
དེ་དང་འཁྲིལ་ བླམ་ཁོ་ར་ རུ་ཀུ་སྦྱིས་གཡུས་ཚན་གྱི་ལྟག་ལུ་ཡོད་པའི་ ད་རེས་ བུ་མེད་ལོགས་ཟེར་སའི་ ས་གནས་ནང་ སྐུ་ཞག་བཞུགས་པའི་སྐབས་ གཡུས་ཚན་དེ་ ཉ་ལ་བདུདམོ་གི་ བུམོ་གཅིག་གི་ གནམ་བྱཱར་གྱི་ སྡོད་གནས་ཨིནམ་སྦེ་ གཟིགསཔ་མ་ཚད་ ནུབ་མོ་ གཡུས་ཚན་དེ་ འཚུབས་དྲགས་ཅིག་སྦེ་ གཟིགས་ནུག་ཟེར་ཨིན་པས།  
དེ་བསྒང་ ཁོ་རའི་ལུང་བསྟན་དེ་ གཡུས་ཚན་དེ་ནང་ཨིནམ་མཁྱེན་ཏེ་ ཁོ་ར་སྐུ་ཞག་བཞུགས་སའི་ ས་ཁོངས་དེ་ནང་ གྲུབ་ཆུ་ཅིག་ཡང་ བཏོན་གནང་སྟེ་ དེ་གི་ནངས་པར་ གཡུས་ཚན་དེ་ནང་སོང་སྟེ་ གཡུས་མི་ཚུ་དང་གཅིག་ཁར་ གཡུས་ཚན་དེ་ནང་ ལྷ་ཁང་བཞེངས་ནིའི་ བསྟུན་གྲོས་འབད་ནུག་ཟེར་ཨིན་པས།  
མི་སེར་ཚུ་གིས་ཡང་ ཁ་འཆམ་མི་དང་འཁྲིལ་ བླམ་གིས་ གཡུས་ཚན་དེ་གི་ ས་ཆའི་དབྱིབས་དེ་ཡང་ སྦུལ་བཟུམ་སྦེ་ཡོདཔ་ལས་ ལྷ་ཁང་དེ་ བདུད་ཀྱི་ཁ་གནོན་ལུ་ སྦུལ་གྱི་མགུ་ཏོ་གུ་ རྐྱབ་དགོཔ་སྦེ་ གསུངས་ནུག་ཟེར་ཨིན་པས།  
མི་སེར་ཚུ་གིས་ ཁ་འཆམ་ཐོག་ལས་ བླམ་གི་བཀའ་དང་འཁྲིལ་ དེ་གི་ནངས་པ་ལས་ར་ ལྷ་ཁང་བཞེངས་ནི་ འགོ་བཙུགས་ནུག་ཟེར་ཨིན་པས།  
དེ་བསྒང་ ཉིན་མར་ མི་སེར་ཚུ་གིས་ དཀའཝ་སྤྱད་དེ་ ག་དེ་སྦེ་ར་བཞེངས་རུང་ ནུབ་མོ་ བདུད་ཚུ་གིས་ ག་ར་བཤུབ་བཏངམ་ལས་ རབ་གསལ་དེ་ རྩ་ལས་ར་ ལྷོང་མ་ཚུགས་པས་ཟེར་ དཀོན་གཉེར་གྱིས་ སླབ་ཨིན་པས།  
དེ་ལས་ བླམ་གིས་ གནས་སྐབས་བཏོན་ཐོག་ལས་ མི་སེར་ཚུ་ལུ་ ལྷ་ཁང་དེ་ བསྒྲུབ་ཚུགས་ནིའི་དོན་ལུ་ སྐུ་འཆམ་དང་བཅསཔ་སྦེ་ ཉིན་གྲངས་གཅིག་གི་རིང་ ཚེས་བཅུ་འགོ་འདྲེན་འཐབ་དགོཔ་སྦེ་ གསུངས་པའི་སྐབས་ མི་སེར་ཚུ་གིས་ རྟེན་འབྲེལ་གྱི་ཚུལ་དུ་ ཚེས་བཅུ་དེ་ ཉིན་གྲངས་༣ གྱི་རིང་ གནང་དགོཔ་སྦེ་ ཞུ་ནུག་ཟེར་ཨིན་པས།  
ཚེས་བཅུའི་སྐབས་ མ་གཞི་ གཡུས་མི་འཆམ་རྐྱབ་མི་ཚུ་ མེདཔ་ཨིན་རུང་ བླམ་ཁོ་ར་གིས་ རྫུ་འཕྲུལ་གྱི་ཐོག་ལས་སྦེ་ སྐུ་འཆམ་རྐྱབ་མི་ཚུ་ཡང་བཟོ་སྟེ་ མཇལ་ཁ་གནང་ནུག་ཟེར་ཨིན་པས།  
ཨིན་རུང་ བདུདམོ་དེ་གིས་ ཉིནམ་དང་པའི་ནང་ འོང་མ་བཏུབ་རུང་ ཉིནམ་གཉིས་པའི་ནང་ བྱ་འུགཔ་ཅིག་ལུ་སྤྲུལ་ཏེ་ ལྷ་ཁང་གི་ཉེ་འདབས་ལུ་ཡོད་པའི་ སྦྱིས་ཤིང་ཅིག་གུ་ལས་ ལྟདམོ་ལྟ་སྡོད་སར་ གཟིགས་ཡོདཔ་བཞིན་དུ་ བླམ་གིས་ དེ་ཁར་ར་ དམ་བཏགས་གནང་ནུག་ཟེར་ཨིན་པས།  
དེ་བསྒང་ བདུདམོ་དེ་གིས་ འུག་པ་ལུ་སྤྲུལ་ཏེ་ སྦྱིས་ཤིང་ཅིག་གུ་ སྡོད་མི་དང་འཁྲིལ་ གཡུས་ཚན་དེ་གི་མིང་ཡང་ འུག་པའི་སྦྱིས་ཟེར་ བཏགས་གནང་ཡོདཔ་ཨིན་རུང་ ད་རེས་ ཟུར་ཉམས་ཏེ་ རུ་ཀུ་སྦྱིས་ཟེར་ སླབ་ཨིན་མས་ཟེར་ཨིན་པས།  
དེ་བཟུམ་སྦེ་ ལོ་གཅིག་ནང་ ཟླཝ་༡༠ པ་དང་༡༡ པ་ དེ་ལས་༡༢ པའི་ནང་མ་གཏོགས་ ཟླཝ་གཞན་ཚུ་ནང་ ལོ་ཆོག་འབུམ་སྡེ་ཚུ་ ཆད་ནི་མེད་པར་ འགོ་འདྲེན་འཐབ་ཨིན་ཟེར་ དཀོན་གཉེར་གྱིས་ སླབ་ཨིན་པས།  
ལྷ་ཁང་དེ་གི་སྐོར་ལས་ གཡུས་མི་རྒན་ཤོས་ཚུ་གིས་ ལོ་རྒྱུས་ཚུ་ དུམ་གྲ་རེ་ མ་འདྲཝ་སྦེ་ཡང་ བཤད་ནི་ཡོདཔ་ད་ དེ་ཡང་ གཙོ་བོ་ར་ གནས་ཡིག་མེད་མི་ལུ་རྟེན་ཨིན་པས།  
སྐྱེས་ལོ་༧༣ འབད་མི་ མ་ཎི་ལ་གིས་འབད་བ་ཅིན་ ལོ་རྒྱུས་དང་འཁྲིལཝ་ད་ ལྷ་ཁང་དེ་ སྦུལ་གྱི་མགུ་ཏོ་གུ་དང་ གཡུས་ཚན་དེ་ སྦུལ་གྱི་ཨོལ་ལྐོག་གུ་ དེ་ལས་ ལྷ་ཁང་གི་འོག་ལུ་ཡོད་པའི་ཟམ་དེ་ སྦུལ་གྱི་ལྕེ་གུ་ རྐྱབ་ཡོདཔ་སྦེ་ བཤད་ནི་འདུག་ཟེར་ཨིན་པས།  
དེ་བཟུམ་སྦེ་ ད་རེས་ ལྷ་ཁང་དང་ གཡུས་ཚན་གཉིས་ཀྱི་ མཐའ་བསྐོར་ཏེ་ སྦྱིས་ཤིང་ཡོད་མི་ཚུ་ཡང་ ཧེ་མ་ ཞབས་དྲུང་ཁོ་ར་ ས་གནས་དེ་ནང་ བྱོན་པའི་སྐབས་ བསྣམས་བྱོན་ཡོདཔ་སྦེ་ སླབ་དོ་ཡོདཔ་ད་ ལྷ་ཁང་དེ་གི་ འོག་ལུ་ལྷོདཔ་ད་ སྤོག་ཏོ་གི་ གཡས་དང་གཡོན་ལུ་ སྦུལ་གྱི་མིག་ཏོ་ཨིན་ཟེར་ ཆུ་མིག་གཉིས་ཡང་ ཐོན་ནི་ཡོད་ཟེར་ཨིན་པས།  
ཁོ་གིས་ སླབ་མིའི་ནང་ ས་གནས་ག་ཏེ་འབད་རུང་ ལྷ་ཁང་ཚུ་ གཡུས་ཚན་གྱི་ ལྟག་ལུ་རྐྱབ་དོ་ཡོདཔ་ཨིན་རུང་ རུ་ཀུ་སྦྱིས་ཀྱི་ལྷ་ཁང་དེ་ གཡུས་ཚན་གྱི་ མཇུག་ལུ་འབད་མི་དེ་ མ་འདྲཝ་ཅིག་ཨིན་ཟེར་ཨིན་པས།  
ཐོག་ཚད་༢ འབད་མི་ ལྷ་ཁང་དེ་ ལོ་ངོ་དག་པ་ཅིག་གི་ཧེ་མར་ གཡུས་ཚན་དེ་ནང་གི་ ཞི་གཡོགཔ་ཚུ་གིས་ མ་དངུལ་གྱི་རྒྱབ་སྐྱོར་འབད་བའི་ཁར་ གཡུས་མི་ཚུ་གིས་ སྦུང་བཏོན་ཐོག་ལས་ རྒྱ་བསྐྱེད་འབད་ཡི་ཟེར་ཨིན་པས།  
ལྷ་ཁང་དེ་ནང་གི་ ནང་རྟེན་གཙོ་བོ་དེ་ བླམ་མཚན་ལྡན་འདུལ་བ་ ཁོ་རའི་སྐུ་འདྲ་ བཞུགས་སུ་གསོལ་ཏེ་ཡོདཔ་ད་ སྐུ་འདྲའི་རབ་གནས་དེ་ཡང་ བླམ་ཁོ་ར་གིས་ གནང་ནུག་ཟེར་ ཞུ་ནི་ཨིན།

༉ མོང་སྒར་འགྱུར་མེད་རྒེད་འོག་གི་ལྟག་ལུ་ ཨོ་རྒྱན་དགའ་ཚལ་གླིང་ལྷ་ཁང་ གཞིས་ཆགས་ཡོད་མི་དེ་ རྣ་རྒྱུན་ལོ་རྒྱུས་དང་འཁྲིལཝ་ད་ རྩ་ཆེ་ཏོག་ཏོ་ཅིག་ཨིན་རུང་ མི་མང་ཤོས་ཅིག་གིས་ འདི་གི་སྐོར་ལས་ དྭངས་གསལ་སྦེ་ ཧ་མ་གོ་བར་ཡོདཔ་ཨིན་པས།

ལྷ་ཁང་དེ་ སའི་ཆགས་ཚུལ་ སྤོག་ཏོ་ཅིག་གུ་སྦེ་ ཞབས་དྲུང་རིན་པོ་ཆེ་མཆོག་ འབྲུག་ལུ་མ་བྱོན་པའི་ཧེ་མ་ལས་ ཆགས་ནུག།  
ཨྱོན་གུ་རུ་རིན་པོ་ཆེ་གིས་ བྱིན་གྱིས་བརླབས་པའི་ སྦས་གནས་ཁྱད་པར་ཅན་ ལྷོ་མོན་ཁ་བཞིའི་ནང་གསེས་ ཤར་ཕྱོགས་མོང་སྒར་རྫོང་ཁག་ འགྱུར་མེད་རྒེད་འོག་གི་ ཨྱོན་དགའ་ཚལ་གླིང་ལྷ་ཁང་དེ་ མི་སེར་ཚུ་གི་ གསོན་གཤིན་གྱི་ རིམ་གྲོ་དང་ དགེ་རྩ་སྒྲུབ་སའི་ལྷ་ཁང་སྦེ་ ལག་ལེན་འཐབ་སྟེ་སྡོད་ནུག།  
ལྷ་ཁང་དེ་ རྩ་ཆེ་ཤོས་ཅིག་སྦེ་ མི་སེར་ཚུ་གིས་ བརྩི་འཇོག་འབད་མི་དེ་ཡང་ ཤར་ཕྱོགས་རྫོང་ཁག་ནང་ འཐན་སྐམ་ལུ་བརྟེན་ ཆར་ཆུ་མེད་པར་ ལོ་༣ སོང་སྟེ་ ལོ་ཐོག་གི་རིགས་དང་ འཐུང་ཆུ་ཚུ་ག་ར་ བསྐམས་ཡོདཔ་མ་ཚད་ ཚ་དྲོད་ཡར་འཕར་སོང་སྟེ་ མི་ལུ་ཤི་རྐྱེན་གྱི་ དཀའ་ངལ་བྱུང་ནུག།  
དེ་བསྒང་ གཞོང་སྒར་དང་ བཀྲིས་སྒང་ དེ་ལས་ པདྨ་དགའ་ཚལ་རྫོང་དཔོན་༣ འཛོམས་ཐོག་ལས་ རྐྱེན་ངན་དེ་གི་སྐོར་ གྲོས་བསྟུན་འབད་དེ་ བོད་ལུ་ མཐུ་ཆེན་ཆོས་ཀྱི་རྒྱལ་པོ་ ཞབས་དྲུང་རིན་པོ་ཆེ་ ཞབས་སར་བཅར་ཏེ་ ཐུགས་རྟགས་གཟིགས་ཞུ་ནུག།  
ཞབས་དྲུང་རིན་པོ་ཆེ་གིས་ ཤར་ཕྱོགས་རྫོང་ཁག་ལུ་ཡོད་པའི་ ཕོ་ཆུ་ཀུར་རི་ཆུ་དང་ མོ་ཆུ་ གོང་རི་ཆུ་གཉིས་འཛོམས་པའི་སྦུག་ལུ་ ལྷ་ཁང་ཅིག་ གསར་བཞེངས་འབད་ཚུགས་པ་ཅིན་ ཆར་ཆུ་དུས་སུ་འབབ་འོང་ཟེར་ ལུང་བསྟན་གནང་ཡོདཔ་ཨིན་པས། བླ་མའི་ཞལ་བཀོད་ལུང་བསྟན་ལྟར་དུ་ ལྷ་ཁང་གསར་བཞེངས་འབད་ནིའི་དོན་ལུ་ རྫོང་དཔོན་གསུམ་གྱི་གྲས་ལས་ གསང་བསྲུང་པ་ གདུང་བསམ་རྒྱ་དྲུང་རྫོང་དཔོན་གྱིས་ བཟོ་བོའི་ལག་ཆས་དང་ ཆུམ་དོས་ཚུ་ རྒྱ་གར་ཨ་སམ་ལས་ སྐྱེལ་འདྲེན་འབད་ནི་དང་ བཀྲིས་སྒང་རྫོང་དཔོན་གྱིས་ བོད་ལས་ཚྭ་བཏོན་ནི་ དེ་ལས་ ནང་སྐྱོང་པ་ གཞོང་སྒར་རྫོང་དཔོན་གྱིས་ ལས་མི་དང་ བཟོ་བོ་ཚུ་བཏོན་ཏེ་ ས་གནས་དེ་ཁར་ འཛོམས་ནི་སྦེ་ ཞལ་འཆམ་བྱུང་ནུག།  
རང་སོའི་ཁས་བླངས་དང་འཁྲིལ་ གདུང་བསམ་རྒྱ་དྲུང་རྫོང་དཔོན་གྱིས་ ཨ་སམ་ལས་ ཆུམ་དང་ བཟོ་བོའི་ལག་ཆས་ སྐྱེལ་འདྲེན་འབད་མི་ཚུ་ ཆུ་ཆེན་གཉིས་འཛོམས་སའི་ཁ་ཐུག་ལུ་ འགྱོ་བའི་ལམ་ཁར་ འགྱུར་མེད་རྒེད་འོག་ སྦི་ལམ་གཡུས་ཚན་ནང་ ལྷོད་ནུག།  
དེ་ལས་ དོས་སྐྱེལ་འདྲེན་འབད་མི་ ཨ་སམ་གྱི་ལས་མི་དང་ པདྨ་དགའ་ཚལ་གྱི་ལས་མི་ དེ་ལས་ རྫོང་དཔོན་ཚུ་ ལྷ་ཁང་གི་འོག་ལུ་ལྷོདཔ་ད་ ཁ་སྐོམ་སྟེ་ འུ་སྡུག་ཐང་ཆད་སྡོད་པའི་སྐབས་ལུ་ ཨ་སམ་གྱི་ མི་ཅིག་གིས་ སའི་འོག་ལས་ ཆུའི་སྐད་བཟུམ་ཅིག་ རྣ་བར་གོ་ནུག།  
ཧེ་མ་སོང་མི་ ཆ་རོགས་ཚུ་ ཨ་སམ་གྱི་ཁ་སྐད་ཐོག་ འབོ་ཞིནམ་ལས་ ས་གནས་དེ་ཁར་ ཆུ་འཚོལཝ་ད་ སའི་འོག་ལས་ ཆུ་ཐོན་ཡོདཔ་མཐོངམ་ལས་ རྫོང་དཔོན་དང་ མི་སེར་ཚུ་ སེམས་དགའ་སྟེ་ སྐོམ་བསིལ་གྱི་སྡུག་བསྔལ་སེལ་ཚུགས་ཅི་ཟེར་ ལོ་རྒྱ྄ས་སླབ་དོ་ཡོདཔ་ཨིན་པས།  
ལས་མི་དང་ དོ་སྐྱེལ་འདྲེན་འབད་མི་ མི་སེར་ཚུ་ ཟླཝ་ལས་བཅད་དེ་ འགྲོ་འགྲུལ་འབད་བའི་ཤུལ་ལུ་ འགྱུར་མེད་རྒེད་འོག་ནང་ ཧེ་མ་མེད་པའི་ཆུ་ཅིག་ཡང་ གཙུག་ལག་ཁང་བཞེངས་པར་འགྱོ་བའི་ལམ་ཁར་ ཐོན་ཡོདཔ་ལས་ མི་ཚུ་ གྲོས་བསྟུན་འབད་བའི་སྐབས་ ཆུ་ཆེན་༢ འཛོམས་སར་ ལྷོད་ཚུགས་པ་ ལཱ་ཁག་འོང་ནི་ཨིནམ་ལས་ ཆུ་ཐོན་སའི་ཉེ་འདབས་ལུ་སྦེ་ ལྷ་ཁང་དེ་ བཞེངས་ནི་གུ་ མོས་མཐུན་བྱུང་ཡོདཔ་ཨིན་པས།  
ཁོང་ཆ་ཁྱབ་ མོས་མཐུན་བྱུང་མི་དང་ ལུང་བསྟན་ཡང་ དུས་ལུ་བབས་པའི་སྟབས་ཀྱིས་ རྫོང་དཔོན་༣ དང་ མི་སེར་ཚུ་གིས་ ས་གནས་དེ་ཁར་ མགོན་པོ་མ་ནིང་ནག་པོའི་ ལྷ་ཁང་ཆེ་བ་གཅིག་དང་ སྔགས་སྲུང་མ་ཨེ་ཀ་ཛཱ་ཊིའི་ ལྷ་ཁང་ཆུང་བ་ཅིག་སྦེ་ ལྷ་ཁང་གཉིས་བཞེངས་གནང་ནུག་ཟེར་ཨིན་པས།  
ལུང་བསྟན་ལྟར་དུ་ ལྷ་ཁང་བཞེངས་པའི་ཤུལ་ལུ་ ཤར་ཕྱོགས་རྫོང་ཁག་ནང་ ཆར་ཆུ་དུས་སུ་བབས་ ལོ་ཕྱུགས་རྟག་ཏུ་ལེགས་ མི་ནད་ཕྱུགས་ནད་ ལ་སོགས་པ་ཚུ་ཡང་ཞི་སྟེ་ མི་སེར་ཚུ་ དགའ་སྐྱིད་ཀྱི་ངང་ལུ་ གནས་ཚུགསཔ་བྱུང་ནུག་ཟེར་ ཕམ་རྒན་ཤོས་ཚུ་གིས་ ཁ་རྒྱུན་ལུ་ བཤད་སྲོལ་འདུག།  
ལྷ་ཁང་གི་དཀོན་གཉེར་ ཀུན་བཟང་རྒྱལ་མཚན་གྱིས་ སླབ་མིའི་ནང་ སྦི་ལམ་གཡུས་ཚན་ནང་སྦེ་ ལྷ་ཁང་བཞེངས་པའི་ཤུལ་ལུ་ ཕོ་ཆུ་དང་ མོ་ཆུ་གཉིས་འཛོམས་ས་ལུ་ ལྷ་ཁང་གི་ཚབ་སྦེ་ སྤྱི་བསྡུས་ཀྱི་མཆོད་རྟེན་ཅིག་ བཞེངས་ཡོད་མི་དེ་ ད་རེས་ནངས་པར་ཡང་ མཇལ་ནི་ཡོད་ཟེར་ཨིན་པས།  
ཧེ་མ་ བཀའ་སྲུང་མ་གཟའ་དམ་༣ གྱི་ ལྷ་ཁང་བཞེངས་ཡོད་པའི་རྟགས་མཚན་ རྡོ་མཇལ་ནི་ཡོད་མི་དང་ མ་འོངས་པར་ ལོག་གསར་བཞེངས་འབད་ཚུགས་པ་ཅིན་ འབྲུག་རྒྱལ་ཁབ་ནང་ ཞི་བདེའི་ངང་ལུ་ གནས་ཚུགས་པའི་ ལུང་བསྟན་ཚུ་ཡོདཔ་སྦེ་ ཕམ་རྒན་ཤོས་ཚུ་གིས་ བཤད་ནི་འདུག་ཟེར་ རྒེད་འོག་གི་ མི་སེར་ཚུ་གིས་ སླབ་ཨིན་པས།  
ལོ་ངོ་བརྒྱ་ཕྲག་གི་ཤུལ་ལས་ ལྷ་ཁང་༢ ཆ་ར་ ཞིག་རལ་སོང་ཡོདཔ་ལས་ མགོན་པོ་མ་ནིང་ནག་པོའི་ལྷ་ཁང་གི་ཤུལ་ ལུས་ཡོད་མི་ལུ་ རྟོགས་ལྡན་ཤཱཀྱ་ཤྲཱིའི་ཞལ་སློབ་ རིང་ཕུ་འོད་གསལ་ཆོས་གླིང་དགོན་པའི་སློབ་དཔོན་ རྟ་མགྲིན་རྒྱ་མཚོ་གིས་ སྤྱི་ལོ་༡༩༢༥ ལུ་ བཞེངས་པའི་ར་ཁུངས་ཡང་ སྨན་ཆ་ཕུག་སློབ་དཔོན་ དཀོན་མཆོག་དང་ ཨ་ནེམོ་ཅིག་གིས་ ཁ་གསལ་སྦེ་ བཤདཔ་ཨིན་པས།  
དེ་བཟུམ་སྦེ་ རྫོང་དཔོན་༣ གྱིས་ འགོ་འདྲེན་ཐོག་བཞེངས་མི་ ལྷ་ཁང་དེ་ ཉམས་ཆག་ཤོར་བའི་ཤུལ་ལུ་ དྲུང་པ་ལྕང་མ་བཅུ་ཤིང་གི་ གཉིད་ལམ་ནང་ མི་ཅིག་འོང་ཞིནམ་ལས་ ང་ལུ་ ཁྱིམ་མིན་འདུག་ ཁྱོད་ཀྱིས་ ཁྱིམ་ཅིག་རྐྱབ་གནང་ཟེར་ སླབ་ཡོདཔ་ལས་ གཉིད་ལམ་ནང་མཐོང་མི་ལྟར་དུ་སྦེ་ ཁོ་གིས་ ལྷ་ཁང་གི་ས་ཁོངས་ནང་ སྦ་སྒོར་ཆུང་ཀུ་ཅིག་ སྤུབས་བྱིན་པའི་ཤུལ་ལུ་ ཁོ་ར་ ཏོག་གོ་ས་ཚུ་ རང་བཞིན་ཤུགས་ཀྱིས་ ཐོབ་པའི་གཏམ་རྒྱུད་ཡོད་ཟེར་ སྒོམ་ཆེན་ཚུ་གིས་ བཤདཔ་ཨིན་པས།  
སྤྱི་ལོ་༡༩༦༨ ལུ་ སྐྱབས་རྗེ་བདུད་འཇོམས་རིན་པོ་ཆེ་མཆོག་ པདྨ་དགའ་ཚལ་ལུ་ པད་གླིང་ཆོས་འཁོར་གྱི་ དབང་ལུང་གནང་པའི་སྐབས་ ལྷ་ཁང་འདི་གི་མིང་ལུ་ ཨྱོན་དགའ་ཚལ་གླིང་ཟེར་ བཏགས་གནང་ནུག།  
དཀོན་གཉེར་ ཀུན་བཟང་རྒྱལ་མཚན་གྱིས་ བཀོད་མིའི་ནང་ སྤ་རོ་སྟག་ཚང་ལས་ཚུར་བཅད་དང་ ལྷུན་རྩེ་ཀུར་སྟོད་ སེངྒེ་རྫོང་ལས་མར་བཅད་ཀྱི་ ལྷ་ཁང་ཚུ་ག་ར་ ལྷ་ཁང་འདི་གི་ ཁོངས་སུ་ མ་བསྡུ་མི་མེད་ཟེར་ ཕམ་རྒན་རྒས་ཚུ་གིས་ བཤདཔ་ཨིན་པས།  
རོག་རོག་ལྷ་ཁང་ལུ་ཡོད་མི་ བདུད་དམ་ལུ་བཏགས་པར་ཨིན་ཟེར་ བོད་ལས་ བླམ་ཅིག་བྱོན་མི་གིས་ ལྷ་ཁང་གི་ གདོང་སྐོར་ལུ་ ཙན་དན་ཤིང་སྦོམ་ཅིག་ཡོད་མི་དེ་ ཉིནམ་༤ གི་རིང་ལུ་ བརྡབས་བཏང་བའི་སྐབས་ རྫས་བམ་གས་དོ་བཟུམ་མའི་ སྐད་ཤུགས་ཅན་ཅིག་གོ་བའི་ཁར་ ཤུལ་ལས་ བླམ་བོད་ལུ་བྱོནམ་ད་ ཁོ་གི་ཚབ་སྦེ་ རྒྱལ་བ་ཀརྨ་པའི་སྐུ་འདྲ་ལྷ་ཁང་ནང་ བཞག་མི་དེ་ གཏེར་སྦེ་ ད་རེས་ནངས་པར་ མཇལ་ནི་འདུག།  
ལྷག་པར་དུ་ ད་ལྟོ་ཡོད་པའི་ ལྷ་ཁང་དེ་ ཧེ་མའི་ལྷ་ཁང་ ཞིག་རལ་སོང་ཡོད་མིའི་གུ་ལུ་ བཞེངས་ཡོདཔ་ལས་ དང་ཕུ་གི་ སྐུ་རྟེན་དང་ གསུང་རྟེན་ཚུ་ ས་དོང་རྐོཝ་ད་ མཇལ་ཡི་ཟེར་ཨིན་པས།  
འདས་པའི་ལོ་ཚུ་ནང་ ལྷ་ཁང་ཕྱི་ཡི་བཟོ་བཀོད་དང་ ནང་གི་ལྡེབས་རིས་ ཉམས་གསོ་ཞུ་རན་ཡོདཔ་ལས་ རིན་ཆེན་རྒྱལ་པོ་རྒཔོ་སྦེ་ སྡོད་པའི་སྐབས་ མི་སེར་ཚུ་འཛོམས་ཏེ་ གྲོས་བསྟུན་འབད་དེ་ གཞུང་ལས་མ་དངུལ་ཞུ་སྟེ་ ཉམས་གསོ་ཞུ་བའི་ཁར་ སྨན་ཆ་ཕུ་དགོན་པའི་བླམ་ མེ་མེ་རིན་པོ་ཆེ་དང་ མཁན་པོ་ཀ་ཏཱ་ཡ་ན་ དད་ཅན་གྱི་མི་སེར་ཚུ་གིས་ རྒྱབ་སྐྱོར་ཐོག་ལས་ ཕིཊ་༦ འབད་མི་ གསེར་ཏོག་གསར་བཞེངས་བསྒྲུབས་ཡོདཔ་ཨིན་པས།  
དུས་རྒྱུན་གྱི་ གསོལ་མཆོད་ཕུལ་ནི་ལས་འགོ་བཙུགས་ ལོ་བསྟར་གྱི་ དུས་མཆོད་འབུམ་སྡེ་དང་ བསྟན་སྤྱིའི་སྐུ་རིམ་ རྒྱལ་བའི་བཀའ་འགྱུར་དག་ཚར་ དམངས་ཀྱི་བཟློག་ཐབས་རིམ་གྲོ་ལ་སོགས་པ་ཚུ་ གནང་དོ་ཡོད་པའི་ཁར་ ཚེས་བཅུའི་གར་འཆམ་ ཉིནམ་ལྔ་གནང་ནིའི་ སྲོལ་ཡང་ཡོད་ཟེར་ཨིན་པས།  
ལོ་བསྟར་བཞིན་དུ་ འགྱུར་མེད་རྒེད་འོག་གི་ མི་སེར་ཚུ་ ས་གནས་ག་ཏེ་ཡོད་རུང་ བསངས་གསེར་སྐྱེམས་དང་ བཟློག་ཐབས་ཀྱི་ རིམ་གྲོ་ཚུ་རྒྱུན་མ་ཆད་པར་ འབདཝ་མས་ཟེར་ ཞུ་ནི་ཨིན།

༉ ཚོང་ལམ་ལེགས་ཤོམ་ཡོད་པའི་ཁར་ ལཱ་འཇམ་མི་ལུ་བརྟེན་ ཤར་ཕྱོགས་ལུང་ཕྱོགས་ཀྱི་ མི་སེར་སོ་ནམ་པ་ཚུ་གིས་ ཁ་རི་མུ་ཟ་འཛུགས་སྐྱོང་འབད་ནི་ལུ་ གཙོ་བོར་བཏོན་དོ་ཡོདཔ་ཨིན་པས།  
མོང་སྒར་ས་གླིང་རྒེད་འོག་ འཕྲིན་དྭངས་སྦིས་ལུ་འབད་བ་ཅིན་ སློབ་རིམ་༡༢ པ་མཐར་འཁྱོལ་མི་ ན་གཞོན་སྡེ་ཚན་ཅིག་གིས་ ཆུ་ཞིང་ཨེ་ཀར་༢ དེ་ཅིག་ནང་ ཁ་རི་མུ་ཟ་བཙུགས་ཡོདཔ་ད་ ན་ཧིང་ ཨེ་ཀར་༡ དེ་ཅིག་ནང་ འཛུགས་སྐྱོང་འབད་ཡོདཔ་ཨིན་པས།  
ཕོ་སྐྱེས་༥ འབད་མི་ གཞོང་སྒར་མཉམ་རུབ་ཚོང་ལས་སྡེ་ཚན་གྱིས་ ན་ཧིང་ སྒེར་མི་ཅིག་གི་ཆུ་ཞིང་ནང་ འཛུགས་སྐྱོང་འབད་ འགོ་དང་པ་ འཛུགས་སྐྱོང་འབད་བའི་ཐོན་སྐྱེད་ཚུ་ རྒྱལ་པོའི་ཞིང་དང་ མོང་སྒར་གྱི་ཚོད་བསྲེ་ཁྲོམ་ཁར་ ཀེ་ཇི་རེ་ལུ་ དངུལ་ཀྲམ་༦༠ རེ་སྦེ་བཙོང་སྟེ་ འོང་འབབ་དངུལ་ཀྲམ་༥༠,༠༠༠ ལྷགཔ་ཅིག་ བཟོ་ཡོདཔ་ཨིན་པས།  
དེ་གིས་ སེམས་ཤུགས་ཐོབ་ཡོདཔ་ལས་ དུས་ཅི་ རྒྱ་སྐྱེད་འབད་ཡོདཔ་བཞིན་དུ་ ཟླཝ་༡ དེ་ཅིག་ ཐོན་སྐྱེད་འབད་ཚུགས་པའི་རེ་བ་ཡོདཔ་ཨིན་པས།  
སྡེ་ཚན་གྱི་ འཐུས་མི་ཅིག་ཨིན་མི་ འཆི་མེད་འཕྲིན་ལས་ཀྱིས་ སླབ་མིའི་ནང་ ཁ་རི་མུ་ཟ་དེ་ ཆ་མཉམ་གྱི་དགའ་ཤོས་ཅིག་ཨིནམ་ལས་ བཙོང་མ་ཚུགས་པའི་དཀའ་ངལ་མེདཔ་ད་ ནང་འཁོད་ལས་མ་ཐོན་རུང་ མི་ཚུ་གིས་ ནང་འདྲེན་འབད་མི་དེ་ ཉོ་ཟཝ་མས་ཟེར་ཨིན་པས།  
ན་གཞོན་སྡེ་ཚན་ལུ་ གླིང་མེད་ཐང་ སོ་ནམ་ཞིབ་འཚོལ་གོང་འཕེལ་ཡན་ལག་ལྟེ་བ་གིས་ ས་གླིང་རྒེད་འོག་ རྒྱ་སྐྱེད་ཡིག་ཚང་དང་མཉམ་འབྲེལ་ཐོག་ལས་ ཆུ་ཤོག་དང་ ལྕངམ་༡,༢༠༠ དེ་ཅིག་ རྒྱབ་སྐྱོར་ཐོག་ལས་ སྡེ་ཚན་གྱིས་ ས་ཞིང་ཨེ་ཀར་༡ ནང་ ས་སྒ་དང་ ཡུང་སྒ་དང་གཅིག་ཁར་ ཁ་རི་མུ་ཟ་བཙུགས་ཡོད་མི་དེ་ ལེགས་ཤོམ་སྦེ་ སྐྱེས་དོ་ཡོདཔ་ཨིན་པས།  
དེ་བཟུམ་སྦེ་ ཀུ་རི་ཟམ་པ་ལས་ མོང་སྒར་བལྟ་སྟེ་ ཀི་ལོ་མི་ཊར་༥ དེ་ཅིག་ལུ་ ས་གནས་ཁ་བླངས་ཟི་ལུ་ ཆ་གླིང་རྒེད་འོག་ལས་ སོ་ནམ་པ་ཅིག་གིས་ཡང་ ཁ་རི་མུ་ཟ་ལྕངམ་༢,༠༠༠ དེ་ཅིག་ འཛུགས་སྐྱོང་འབད་ཡོདཔ་ད་ ཁོ་གིས་ ལཱ་འབད་དེ་ ལོ་༣ དེ་ཅིག་ ལང་ཡོདཔ་བཞིན་དུ་ ན་ཧིང་ལས་ དུམ་གྲ་ཅིག་ རྒྱ་སྐྱེད་འབད་ཡོདཔ་ཨིན་པས།  
ཁོ་གིས་ཡང་ གླིང་མེད་ཐང་སོ་ནམ་ཞིབ་འཚོལ་གོང་འཕེལ་ཡན་ལག་ལྟེ་བའི་ སོན་རྒྱབ་སྐྱོར་ཐོག་ལས་ འཛུགས་སྐྱོང་འབད་བའི་ཤུལ་ལས་ རྒྱལ་པོའི་ཞིང་དང་ གླིང་མེད་ཐང་ མོང་སྒར་ དེ་ལས་ ངང་ལམ་ཁྲོམ་ཚུ་ནང་ བཙོང་པའི་སྐབས་ འགོ་དང་པ་ ཀེ་ཇི་རེ་ལུ་ དངུལ་ཀྲམ་༡༣༥ དེ་ཅིག་ ཐོབ་ཡོདཔ་ཨིན་པས།  
ཆ་གླིང་རྒེད་འོག་ སོ་ནམ་རྒྱ་སྐྱེད་འགོ་དཔོན་ བློ་བཟང་ཆོས་འཕེལ་གྱིས་ སླབ་མིའི་ནང་ སོ་ནམ་པ་དང་ དཔེ་བལྟ་མི་ ད་རེས་ ཆ་གླིང་རྒེད་འོག་ནང་ ཁྱིམ་གུང་པ་༢༠ དེ་ཅིག་ཡོད་མི་ལས་ རེ་རེ་གིས་ ཁ་རི་མུ་ཟ་རུབ་སྦྱིས་༢༠ དང་༣༠ གྱི་བར་ན་ བཙུགས་ཏེ་ཡོད་ཟེར་ཨིན་པས།  
དེ་བཟུམ་སྦེ་ ཙ་ཀ་གླིང་རྒེད་འོག་ནང་ལས་ སོ་ནམ་པ་ཅིག་གིས་ མོང་སྒར་དང་ ལྷུན་རྩེ་བར་ནའི་གཞུང་ལམ་ཁར་ ས་གནས་རེ་ཝཱན་ཟེར་སར་ ན་ཧིང་ ས་ཞིང་ཌིས་༤༠ དེ་ཅིག་ནང་ ཁ་རི་མུ་ཟ་བཙུགས་མི་དེ་ དུས་ཅི་ ཨེ་ཀར་༡ རྒྱ་སྐྱེད་འབད་ཡོདཔ་ད་ དེ་ལས་ སོ་ནམ་ཞིབ་འཚོལ་གོང་འཕེལ་ཡན་ལག་ལྟེ་བ་གིས་ ལྕངམ་༦༥༠ དེ་ཅིག་ བཀྲམ་སྤེལ་འབད་ནུག།  
སོ་ནམ་པ་ པདྨ་བློ་གྲོས་ཀྱིས་ སྤྱི་ལོ་༢༠༡༨ ལུ་ ས་ཆ་ཨེ་ཀར་ ཕྱེད་དེ་ཅིག་ནང་བཙུགས་མི་ ཁ་རི་མུ་ཟ་ལུ་བརྟེན་ འོང་འབབ་དངུལ་ཀྲམ་༡༠༠,༠༠༠ དེ་ཅིག་ བཟོ་ཚུགས་རུང་ ན་ཧིང་ མ་ལེགས་ནི་དེ་གིས་ འོང་འབབ་དངུལ་ཀྲམ་༡༠,༠༠༠ དེ་ཅིག་ལས་ བཟོ་མ་ཚུགས་ཟེར་ཨིན་པས།  
ཁོ་གིས་ བཤད་མིའི་ནང་ འདས་པའི་ལོ་ཚུ་ནང་ ཐོན་སྐྱེད་ཚུ་ བཙོང་ས་འཚོལ་མ་དགོ་པར་ ཐོགས་ཆག་ག་ནི་ཡང་མེད་པར་ གཞུང་ལམ་བདའ་སྟེ་ སྒོ་ཁ་ལས་ར་ བཙོང་ཚུགས་ནི་དེ་གིས་ དཀའ་ངལ་མ་འབྱུང་ཟེར་ཨིན་པས།  
དེ་བཟུམ་སྦེ་ ཤར་ཕྱོགས་ལུང་ཕྱོགས་ནང་ སྦོམ་ཤོས་ཅིག་ བསམ་གྲུབ་ལྗོངས་མཁར་ གླང་ཅན་ཕུག་རྒེད་འོག་ནང་ བཀོལ་སྤྱོད་ལག་ཁྱེར་ཐོག་ ན་གཞོན་སྡེ་ཚན་ཅིག་གིས་ ས་ཞིང་ཨེ་ཀར་༡༥ དང་ དང་འདོད་ཅན་གྱི་ སོ་ནམ་པ་ངོ་རྐྱང་ཚུ་གིས་ བསྡོམས་ས་ཞིང་ཨེ་ཀར་༢༦ ནང་ ཁ་རི་མུ་ཟ་འཛུགས་སྐྱོང་འབད་ཡོདཔ་ཨིན་པས།  
རྒེད་འོག་ནང་ ཁ་རི་མུ་ཟ་ཚུ་ སྤྱི་ལོ་༢༠༡༨ ནང་ བསྡོམས་ས་ཞིང་ཨེ་ཀར་༧ དེ་ཅིག་ནང་ འཛུགས་སྐྱོང་འབད་ཐོག་ལས་ འགོ་བཙུགས་མི་དེ་ དུས་ཅི་ ཡར་སེང་འབད་ཡོདཔ་ཨིན་པས།  
དེ་མ་ཚད་ པདྨ་དགའ་ཚལ་ལུ་ཡང་ སོ་ནམ་པ་དྲག་ཤོས་ཅིག་གིས་ ཁ་རི་མུ་ཟ་ལྕངམ་༦༠༠ དེ་ཅིག་གིས་མ་དོ་བར་ བདེ་ཆེན་གླིང་དང་ གདུང་སྨད་ གཡུ་རུང་ དེ་ལས་ འཆི་མོང་རྒེད་འོག་ཚུ་ནང་ འཛུགས་སྐྱོང་འབད་ཡོདཔ་ད་ སྤྱིར་བཏང་ཤར་ཕྱོགས་ལུང་ཕྱོགས་ཀྱི་ རྒེད་འོག་མང་ཤོས་ནང་ ཤིང་འབྲས་དེ་ འཛུགས་སྐྱོང་འབད་ཡོདཔ་ཨིན་པས།  
ལུང་ཕྱོགས་ནང་ ཁ་རི་མུ་ཟ་ཐོན་སྐྱེད་ཀྱི་ལས་སྣ་དེ་ མོང་སྒར་ཝེང་མཁར་ལུ་ཡོད་པའི་ སོ་ནམ་ཞིབ་འཚོལ་གོང་འཕེལ་ལྟེ་བ་དང་ རྫོང་ཁག་སོ་ནམ་ལས་ཚན་༢ ཀྱིས་མཉམ་འབྲེལ་ཐོག་ལས་ འགོ་འདྲེན་འཐབ་དོ་ཡོདཔ་ད་ ཀར་ལེབ་-ཨི་ཕཱཌ་ལས་འགུལ་གྱིས་ མ་དངུལ་གྱི་ རྒྱབ་སྐྱོར་འབད་ཡོདཔ་ཨིན་པས།  
གླིང་མེད་ཐང་ སོ་ནམ་ཞིབ་འཚོལ་གོང་འཕེལ་ཡན་ལག་ལྟེ་བའི་ འགོ་དཔོན་ཚུ་དང་འཁྲིལཝ་ད་ འདས་པའི་ལོ་ངོ་དག་པ་ཅིག་ནང་ ཁ་རི་མུ་ཟ་གི་སོན་ མཁོ་འདོད་བཀོད་མི་ ལུང་ཕྱོགས་ཀྱི་སོ་ནམ་པ་སྡེ་ཚན་དང་ ངོ་རྐྱང་ཚུ་ མངམ་ཐོན་ཡོད་རུང་ ལྟེ་བ་ནང་བཟོ་མི་ སོན་གྱིས་ཁྱབ་མ་ཚུགས་མི་ལུ་བརྟེན་ མང་ཤོས་ར་ སྦྱོང་བརྡར་འབད་མི་ དཔེ་སྟོན་གྱི་སོ་ནམ་པ་དང་ གཞན་དང་འདོད་ཅན་ཚུ་ལུ་ རྒེད་འོག་སོ་ནམ་རྒྱ་སྐྱེད་ཡིག་ཚང་དང་ མཉམ་འབྲེལ་ཐོག་ལས་ བཀྲམ་སྤེལ་འབད་དོ་ཟེར་ཨིན་པས།  
དེ་དང་གཅིག་ཁར་ ཡན་ལག་ལྟེ་བའི་ནང་ ཁ་རི་མུ་ཟ་དང་ ཤིང་འབྲས་རྒུན་འབྲུམ་གྱི་ དཔེ་སྟོན་དང་འབྲེལ་ སོ་ནམ་ཞིབ་འཚོལ་ཅིག་ཡང་ འགོ་བཙུགས་ཡོད་པའི་གནས་ཚུལ།

༉ དེ་ལུ་ བདུད་ཀྱི་རྒྱལ་པོ་ དགའ་རབ་དབང་ཕྱུག་ངོ་ཚ་མི་ལུ་བརྟེན་ ཁོ་རའི་ བདུད་ཡུལ་ལུ་ ལོག་སོང་སྟེ་ བདུད་ཀྱི་དམག་དཔུང་ བྱེ་བ་ཕྲག་སུམ་ཅུ་སོ་དྲུག་ གྲ་སྒྲིག་རྐྱབ་འོངམ་ད་ རྒྱལ་སྲས་བྱང་ཆུབ་སེམས་དཔའ་གིས་ བྱམས་པ་ཆེན་པོའི་ ཏིང་ངེ་འཛིན་ལུ་ མཉམ་པར་བཞག་ཞིནམ་ལས་ མདའ་དང་ མདུང་ རལ་གྲིའི་མཚོན་ཆ་དང་ རྡོ་དང་དུག་གི་བཟུམ་སྦེ་ ཕབ་མི་དེ་ཚུ་ག་ར་ མེ་ཏོག་མནྡ་ར་བ་དང་པདྨ་ལུ་ སྒྱུར་གནང་ཡོདཔ་ཨིན་པས།

བདུད་ཀྱི་དམག་དཔུང་ཚུ་གི་ འདོད་པའི་དུག་གི་ སྡོང་པོ་ས་ལུ་འགྱེལ་ མེ་ཏོག་མདའ་ལྔ་ས་ལུ་འབུད་ ང་རྒྱལ་གྱི་བྲག་རི་ རྩ་བ་ལས་བརྡལ་ བདུད་ཀྱི་དམག་དཔུང་ཚུ་ཉམས་ཐག་ ཆུ་སྲིན་གྱི་ རྒྱལ་མཚན་ལ་སོགས་པ་ཚུ་ ནུབ་སོཔ་ལས་ དྲག་པ་ག་ནང་ཡང་མེདཔ་བཟུམ་ མགུ་འཐོམ་འཐོམ་སྦེ་ ཡར་སོཔ་ཨིན་པས།  
ད་རུང་ བདུད་དགའ་རབ་དབང་ཕྱུག་ཁོ་རའི་ བུམོ་༣ མཛེས་ཤིང་ཡིད་དུ་འོང་བའི་ གོས་དང་རྒྱན་ཆ་ཚུ་བཏགས་ ལང་འཚོ་རྒྱས་པའི་ ཉམས་ཅན་༣ གྱིས་ཆགས་པའི་ ཟུར་མིག་གིས་བལྟ་སྟེ་ ཨོམ་དང་བརླད་དོ་སྟོན་ ཨ་བུ་གཡུགས་ཏེ་འོང་རུང་ བུམོ་དེ་༣ བཟོ་མ་ལེགས་པའི་ ཨང་རྒས་༣ ལུ་ བྱིན་གྱིས་བརླབས་གནང་ཡོདཔ་ཨིན་པས།  
དེ་ལས་ བུམོ་༣ གནམ་མེད་ས་མེད་ངོ་ཚ་སྟེ་ ཨ་རྟག་ག་ཨིན་མི་དེ་ ལོག་སྟེ་ར་ བྱིན་གྱིས་བརླབས་གནང་ཟེར་ གསོལ་བ་བཏབ་མི་ལུ་བརྟེན་ བྱང་ཆུབ་སེམས་དཔའ་གིས་ ད་ལས་ཕར་ དེ་བཟུམ་སྦེ་ མི་འབད་ནི་གི་ དམ་བཅའ་བཀལ་ཡོདཔ་ད་ བདུད་ཀྱིས་ གནས་སྐབས་ག་དེ་སྦེ་ར་བཏོན་ཏེ་ བར་ཆད་རྐྱབ་རུང་ བྱང་ཆུབ་སེམས་དཔའ་གིས་ བྱམས་པའི་ཏིང་ངེ་འཛིན་གཅིག་གིས་ར་ བདུད་ཀྱི་དམག་དཔུང་ཚུ་ག་ར་ བཏུལ་གནང་ཡོདཔ་ཨིན་པས།  
བཞི་པ་ མངོན་པར་རྫོགས་པར་ སངས་རྒྱས་པའི་དུས་ཆེན་དེ་ བྱང་ཆུབ་སེམས་དཔའ་ དགུང་ལོ་༢༩ ལས་འགོ་བཟུང་ ཆུ་ཀླུང་ཆེན་པོའི་ ནཻ་རཉྫ་ན་ལུ་ ལོ་དང་པ་༢ ལུ་ ཆུམ་ཕུད་རྡོག་རེ་དང་ ལོ་༢ པ་༢ ལུ་ ཆུ་ཐིག་པ་རེ་གསོལ་ དེ་ལས་ ལོ་༣ པ་༢ ལུ་ ག་ཅི་ཡང་ མ་བཞེས་པར་ ལོ་༦ དཀའ་སྤྱད་མཛད་པའི་ཤུལ་ལུ་ ནམ་མཁའ་ལས་ ལྷ་ཚུ་གིས་ ད་འབདན་ ཧེ་མར་ བྱང་ཆུབ་སེམས་དཔའ་ཚུ་ བླ་ན་མེད་པ་ མངོན་པར་རྫོགས་པ་ སངས་རྒྱས་པའི་གནས་དེ་ ཆུ་དེ་བརྒལ་བྱོནམ་ད་ རྡོ་རྗེ་གདན་ཟེར་མི་དེ་ཡོད་ དེ་ཁར་བྱོན་ཟེར་ ལུང་བསྟན་གནང་མི་དང་འཁྲིལ་ བྱིན་པའི་སྐབས་ བརྒྱ་བྱིན་གྱིས་བསྐུལ་བའི་ རྩྭ་ཚོང་བཀྲིས་ལས་ རྩྭ་ཀུ་ཤ་བསྣམས་ཏེ་ བྱང་ཆུབ་ཤིང་གི་རྩ་བར་ རྩྭ་ཀུ་ཤའི་རྩེ་མོ་གཡས་ཁ་ཐུག་ལུ་ འཐིང་ཞིནམ་ལས་ ཞབས་དཀྱིལ་ཀྲུང་སྦེ་ བཞུགས་ཐོག་ལས་ སྟན་འདིར་བདག་གི་ལུས་འདི་སྐམ་ཡང་རུང་། །པགས་པ་རུས་པའི་ཚོགས་རྣམས་ཞིང་ཀྱང་རུང་། །བསྐལ་མང་རྙེད་དཀའི་བྱང་ཆུབ་མ་ཐོབ་པར། །སྟན་འདི་ལས་ནི་ལུས་བསྐྱོད་མི་བྱའོ། །ཟེར་ ཐུགས་ཀྱི་དམ་བཅའ་བརྟན་ཏོག་ཏོ་བཞེས་ཏེ་ བཞུགས་གནང་ཡོདཔ་ཨིན་པས།  
རྒྱལ་སྲས་བྱང་ཆུབ་སེམས་དཔའ་ དགུང་ལོ་༣༥ བཞེས་པའི་ ས་ག་ཟླ་བའམ་ རང་ཟླ་༤ པའི་ཚེས་༡༥ འི་ སྲོད་ལུ་བདུད་བཏུལ་ ཉིན་དགུང་གི་མཐར་ བསམ་གཏན་བཞི་པའི་ ཏིང་ངེ་འཛིན་མངོན་དུ་གྱུར་ཏེ་ ཐོ་རངས་སྟག་གི་ དུས་ཚོད་དམ་ ཚེས་༡༦ གི་དྲོ་པར་ ཤར་བརྡ་བཏང་བའི་ དུས་ཚོད་ལུ་ལྷོདཔ་ད་ ལྷའི་མིག་གི་ མངོན་ཤེས་དང་ ཟག་པ་ཟད་པའི་ མངོན་ཤེས་བསྐྱེད་དེ་ སྡུག་བསྔལ་བདེན་པ་དང་ ཀུན་འབྱུང་བདེན་པ་ འགོག་པའི་བདེན་པ་ ལམ་གྱི་བདེན་པ་༤ མཐར་ཕྱིན་ཏེ་ མངོན་པར་རྫོགས་པར་ སངས་རྒྱས་ཡོདཔ་ཨིན་པས།  
དེའི་སྐབས་ འགུལ་ རབ་ཏུ་འགུལ་ ཀུན་ཏུ་རབ་ཏུ་འགུལ་ གཡོ་ རབ་ཏུ་གཡོ་ ཀུན་ཏུ་རབ་ཏུ་གཡོ་ རྡེག་ རབ་ཏུ་རྡེག་ ཀུན་ཏུ་རབ་ཏུ་རྡེག་ འཁྲུགས་ རབ་ཏུ་འཁྲུགས་ ཀུན་ཏུ་རབ་ཏུ་འཁྲུགས་ འུར་འུར་ རབ་ཏུ་འུར་འུར་ ཀུན་ཏུ་རབ་ཏུ་འུར་འུར་ ཆེམ་ཆེམ་ རབ་ཏུ་ཆེམ་ཆེམ་ ཀུན་ཏུ་རབ་ཏུ་ཆེམ་ཆེམ་བཅས་ ལྟས་བཟང་པོ་༡༧ བྱུང་ཡོདཔ་མ་ཚད་ ཟླཝ་སྒྲ་གཅན་འཛིན་གྱིས་ བཟུང་བ་ལ་སོགས་པའི་ རྟགས་མཚན་དང་གཅིག་ཁར་ མངོན་པར་རྫོགས་པར་ སངས་རྒྱས་ཡོདཔ་ཨིན་པས།  
ལྔ་པ་ སྐུ་མྱ་ངན་ལས་འདས་པའི་ དུས་ཆེན་དེ་ སྟོན་པ་རྫོགས་པའི་སངས་རྒྱས་ དགུང་ལོ་༧༨ བཞེས་པའི་ ས་སྟག་གི་ལོ་ལུ་ སྐུ་མྱ་ངན་ལས་འདས་ནིའི་ ཐུགས་བཞེད་གནང་རུང་ བྲམ་ཟེ་སུ་ཀ་སིདྡྷི་དང་ ཙནྡ་༢ ཀྱིས་ མྱ་ངན་ལས་མ་འདའ་བར་ བཞུགས་དགོ་པའི་ གསོལ་བ་བཏབ་མི་དང་འཁྲིལ་ ལོ་༣ བཞུགས་ནིའི་ ཞལ་གྱིས་བཞེས་ཏེ་ མྱང་འདས་ཀྱི་ མདོ་འབུམ་པ་ཚུ་གསུངས་ཏེ་ བཞུགས་ཡོདཔ་ད་ ལོ་༢ ཀྱི་རྒྱབ་ལས་ བདུད་ཚུ་གིས་ མྱ་ངན་ལས་འདས་གནང་ཟེར་ གསོལ་བ་མི་ལུ་བརྟེན་ སངས་རྒྱས་ཀྱིས་ཡང་ ཞལ་གྱིས་བཞེས་གནང་ཡོདཔ་ཨིན་པས།  
དེ་ཡང་ བདུད་ཚུ་གིས་ སངས་རྒྱས་ཁྱོད་ སེམས་ཅན་དགའ་བཅུག་མི་དེ་ བདེན་ག་ཟེར་ཞུཝ་ད་ སངས་རྒྱས་ཀྱིས་ དགའ་བཅུག་དོ་ཟེར་ གསུངས་པའི་སྐབས་ བདུད་ཚུ་གིས་ ང་བཅས་ཁྱོད་ མྱ་ངན་ལས་འདའ་ནི་དེ་དགའ་ མྱ་ངན་ལས་འདས་གནང་ཟེར་ཞུཝ་ད་ མྱ་ངན་ལས་འདའ་བར་གནང་ངོ་ཟེར་ བདུད་ཚུ་གི་ ངོ་སྲུང་དང་ གདུལ་བྱ་ལེ་ལོ་ཅན་ཚུ་ ཆོས་ལུ་བསྐུལ་ནིའི་དོན་ལུ་ མྱ་ངན་ལས་འདས་ནི་སྦེ་ ཞལ་གྱིས་བཞེས་གནང་ཡོདཔ་ཨིན་པས།  
སྟོན་པ་དགུང་ལོ་༨༠ བཞེས་པའི་ ས་ག་ཟླ་བའི་ཚེས་༡༥ འི་ མཚན་ཐུན་བར་པའི་ མཇུག་ལས་འགོ་བཟུང་ རྒྱལ་བའི་བསྟན་པ་རིན་པོ་ཆེ་དང་ སངས་རྒྱས་ཁོ་རའི་འཁོར་ དགེ་བསྙེན་ཕ་མ་༢ དང་ དགེ་སློང་ཕ་མ་༢ གནས་བརྟན་འོད་སྲུང་ཆེན་པོ་ལུ་ རྩིས་སྤྲོད་དེ་ སྐུའི་སྟོད་གཡོག་གསོལ་ཞིནམ་ལས་ དགེ་སློང་ཚུ་ བདེ་བཞིན་གཤེགས་པ་མཇལ་ བདེ་བཞིན་གཤེགས་པ་ མཇལ་ནི་དེ་ མེ་ཏོག་ཨུ་དུམ་ཝཱ་ར་བཟུམ་སྦེ་ ལཱ་ཁག་ཨིན་དང་ འདུས་བྱས་ག་ར་འཇིག་པའི་ ཆོས་ཅན་ཨིན་ཟེར་ ངེས་པར་འབྱུང་པའི་ གསུང་གི་མཐའ་མ་གསུངས་ཏེ་ གདུལ་བྱ་ལེ་ལོ་ཅན་ཚུ་ ཆོས་ལུ་བསྐུལ་ནིའི་དོན་ལུ་ མཚན་ཐུན་མཐའ་མ་ འགོ་བཙུགསཔ་དང་གཅིག་ཁར་ གྲོང་ཁྱེལ་རྩྭ་མཆོག་གི་ ཤིང་ས་ལཱ་ཟུང་གཅིག་གི་རྩ་བར་ གནས་སྐབས་ཅིག་ སྐུ་མྱ་ངན་ལས་འདས་པའི་ ཚུལ་སྟོན་གནང་ཡོདཔ་ཨིན་པས།  
འདི་འབདཝ་ལས་ སྤྱིར་བཏང་ས་ག་ཟླ་བ་དང་ ལྷག་པར་དུ་ ས་ག་ཟླ་བའི་ཚེས་༡༥ ལུ་ ལྷག་བསམ་དག་པའི་ཐོག་ལས་ དད་མོས་བསྐྱེད་དེ་ དགེ་བསྒྲུབ་སྡིག་སྤོང་གི་ ལཱ་ཚུ་ལུ་ བརྩོན་ཤུགས་བསྐྱེད་ཚུགས་པ་ཅིན་ ཕན་ཡོན་འབུམ་འགྱུར་སྦེ་ ཡོད་མི་དེ་ཡང་ དེ་ལུ་བརྟེན་ ཨིན་མས་ཟེར་ ཞུ་ནི་ཨིན།

༉ རྩི་རང་གསེར་གྱི་ཐང་ལས་ ན་གཞོན་སོ་ནམ་པ་ རུ་ཌ་ལཱལ་ སཱན་ཡ་སི་གིས་ བདུན་ཕྲག་གསུམ་དེ་ཅིག་གི་ཧེ་མར་ ཚོད་བསྲེ་བཀྲམ་སྤེལ་དང་ སྒོ་ཚོང་པ་ལེ་ཤ་ཅིག་ ཉིན་བསྟར་བཞིན་དུ་ ཁོ་རའི་གཡུས་ཁར་ ནང་འཁོད་ཨེ་མ་ཆུང་ཀུ་འཚོལ་བར་ འོང་ནི་ཡོད་པའི་སྐོར་ དྲན་ཚོར་འབདཝ་ཨིན་པས།  
སྒོ་ཚོང་པ་ལ་ལོ་ཅིག་གིས་ དུས་ཚོད་ཅིག་ནང་ ཐོན་སྐྱེད་འབད་མི་ ཚོད་བསྲེ་ཆ་མཉམ་ ཉོ་བའི་ཁར་ ལ་ལོ་གིས་ ཤུལ་མ་ཐོན་སྐྱེད་འབད་ནི་ཨིན་མི་ཚུ་ལུ་ སྔོན་བྱིན་སྤྲོད་ཐོག་ལས་ མཁོ་མངགས་འབད་དེ་ བཞག་ཡོདཔ་ལས་ ས་གནས་ནང་ལས་ཐོན་མི་ ཨེ་མའི་མཁོ་འདོད་ཡར་སེང་སོང་ཡི་ཟེར་ རུ་ཌ་ལཱལ་ སཱན་ཡ་སི་གིས་ བཤདཔ་ཨིན་པས།  
དེ་བསྒང་ ཐིམ་ཕུག་དང་ སྤུ་ན་ཁ་ དེ་ལས་ དབང་འདུས་ཕོ་བྲང་གི་ ཚོད་བསྲེ་ཚོང་པ་ཚུ་གིས་ མི་སྡེ་སོ་ནམ་པ་ཚུ་ལུ་ ཨེ་མ་ཡོད་མེད་ཀྱི་སྐོར་ལས་ ཉིན་བསྟར་བཞིན་དུ་ བརྒྱུད་འཕྲིན་ལྷོད་མི་ལུ་བརྟེན་ ཨེ་མ་རྒྱ་ཆེཝ་སྦེ་ འཛུགས་སྐྱོང་འབད་ནི་གི་ སེམས་ཤུགས་ཐོབ་ཡོད་རུང་ ད་རེས་འབད་བའི་བསྒང་ལས་ མནོ་དོ་བཟུམ་ འགྱོ་མི་བཏུབ་པས་ཟེར་ ཁོ་གིས་ བཤདཔ་ཨིན་པས།  
དེ་ཡང་ འདས་པའི་བདུན་ཕྲག་༢ ཀྱི་ ནང་འཁོད་ལུ་ ནང་འཁོད་ཨེ་མ་གསརཔ་ ཐོན་སྐྱེད་འབད་མི་ཚུ་ལུ་ མཁོ་འདོད་བཀོད་མི་ མར་བབས་སོང་ཡོདཔ་ལས་ ཨེ་མ་འཛུགས་སྐྱོང་འབད་བའི་ མ་རྩ་ཚུ་ ག་དེ་སྦེ་ འཐོབ་ཚུགས་ག་ཟེར་བའི་ ཚ་གྱང་ལང་དགོཔ་བྱུང་ནུག།  
རུ་ཌ་ལཱལ་སཱན་ཡ་སི་གིས་འབད་བ་ཅིན་ ཧེ་མ་ ནང་འཁོད་ཨེ་མ་ ཀེ་ཇི་རེ་ལུ་ དངུལ་ཀྲམ་༣༠༠ རེ་ བཙོངམ་ཨིན་རུང་ ད་རེས་ དངུལ་ཀྲམ་༢༠༠ ཡང་ ཐོབ་མ་ཚུགས་པའི་ཁར་ མཁོ་འདོད་བཀོད་མི་ཡང་ མངམ་མིན་འདུག་ཟེར་ཨིན་པས།  
ཁོ་གིས་ སླབ་མིའི་ནང་ ཨེ་མ་བཏོག་ནི་ རན་ཡོདཔ་ལས་ ཁོ་རའི་ཞིང་ནང་ལས་ ཨེ་མ་ཀེ་ཇི་༡༠༠ ལྷགཔ་ཅིག་ ཐོན་སྐྱེད་འབད་ནི་གི་ རེ་བ་བསྐྱེདཔ་རུང་ ག་ཏེ་ལུ་ བཙོང་ནི་ཨིན་ན་ ཚ་གྱང་ལང་སྟེ་ཡོད་ཟེར་ཨིན་པས།  
སོ་ནམ་པ་གིས་ རྒེད་འོག་དང་ རྫོང་ཁག་ཁྲོམ་སྡེའི་བར་ན་ ལམ་ཐག་རིང་པའི་ཁར་ ཁྲོམ་ཁར་གོང་ཚད་ལེགས་ཤོམ་མེདཔ་ལས་ ཨེ་མའི་ཚོང་འབྲེལ་འཐབ་ནི་དེ་ ཁེ་སང་ཅིག་ མི་འོང་ནི་མས་ཟེར་ བཤདཔ་མ་ཚད་ སྒེར་འཁོར་ཅིག་མེདཔ་ལས་ སྐྱེལ་འདྲེན་གྱི་ ཟད་འགྲོ་ཡང་ མངམ་སྤྲོ་དགོ་པས་ཟེར་ཨིན་པས།  
རུ་ཌ་ལཱལ་ སཱན་ཡ་སི་གིས་འབད་བ་ཅིན་ ཨེ་མ་ཀེ་ཇི་རེ་ལུ་ དངུལ་ཀྲམ་༣༠༠ གི་འོག་རྒྱུ་ལུ་ བཙོང་པ་ཅིན་ ལས་མིའི་ཟད་འགྲོ་ཡང་ བདའ་མི་ཟུན་ནི་ཨིནམ་ལས་ གྱོང་རྒུད་ཡོད་ཟེར་ཨིན་པས།  
སོ་ནམ་པ་ སཱན་མཱན་སུ་བྷ་གིས་ སླབ་མིའི་ནང་ མ་གཞི་ ཚོང་ལམ་གྱི་ དཀའ་ངལ་མེད་རུང་ ད་རེས་ ཁྲོམ་སྡེ་ནང་ ཨེ་མའི་གོང་ཚད་ཚུ་ མར་བབས་སོང་ནུག་ཟེར་ཨིནམ་ད་ ཁོ་ལུ་ དབང་འདུས་བ་འཇོ་ལུ་ ཚོད་བསྲེ་ཚོང་ཁང་ཅིག་ཡོདཔ་ལས་ ཁོ་གིས་ ཁོ་རའི་ ཕོ་རྒནམ་གི་ རྒྱབ་སྐྱོར་ཐོག་ལས་ ཨེ་མ་ཚུ་ སྤུ་ན་ཁ་དང་ ཐིམ་ཕུག་ལུ་ཡང་ བཀྲམ་སྤེལ་འབད་དོ་ཡོདཔ་ཨིན་པས།  
ཁོ་གིས་འབད་བ་ཅིན་ འདས་པའི་བདུན་ཕྲ་ནང་ སྒོ་ཚོང་པ་ཅིག་གིས་ ཨེ་མ་ཀེ་ཇི་༦༠ དེ་ཅིག་ མཁོ་འདོད་བཀོད་པའི་ཤུལ་ལས་ ཨེ་མ་དགོ་པའི་སྐོར་ལས་ སླབ་མི་མ་འཐོན་ཟེར་ཨིན་པས།  
རྒེད་འོག་སོ་ནམ་རྒྱ་སྐྱེད་འགོ་དཔོན་ ཌི་བི་ ག་ལས་ཀྱིས་ སླབ་མིའི་ནང་ ནད་ཡམས་ཀོ་བིཌ་-༡༩ ལུ་བརྟེན་ ས་མཚམས་དང་ རྒྱ་གར་རྒྱལ་ཁབ་ནང་ སྒོ་བསྡམས་པའི་ཤུལ་ལས་ ནང་འཁོད་ཨེ་མ་ མ་ཐོན་པའི་ཧེ་མར་ མཁོ་འདོད་བཀོད་མི་ ལེ་ཤ་ཐོན་ཡི་ཟེར་ཨིན་པས།  
ཨིན་རུང་ འཕྲལ་ཁམས་ཅིག་ཁར་ ཨེ་མ་མཁོ་འདོད་བཀོད་མི་དེ་ མར་བབས་རྒྱ་ཆེཝ་སྦེ་ སོང་ཡོདཔ་ལས་ སྒོ་ཚོང་པ་ཚུ་ འོང་ནི་མེད་མི་ལུ་བརྟེན་ སོ་ནམ་པ་ཚུ་གིས་ ཨེ་མ་མ་བཏོག་པར་ བཞག་ནུག་ཟེར་ཨིན་པས།  
ཧེ་མ་འབད་བ་ཅིན་ སྒོ་ཚོང་པ་ཚུ་ སོ་ནམ་པའི་ ཞིང་ནང་ར་ ཚོད་བསྲེ་ལེན་པར་ འོང་ནི་ཡོདཔ་ལས་ སོ་ནམ་པ་ཚུ་ རང་སོའི་ཐོན་སྐྱེད་ཚུ་འབག་སྟེ་ ཁྲོམ་ཁར་འགྱོ་མི་དགོ་ཟེར་ཨིནམ་ད་ ད་རེས་ སོ་ནམ་པ་ཚུ་གིས་ ཐོན་སྐྱེད་བཙོང་ནི་ལུ་ ཚོང་ལམ་འཚོལ་དགོཔ་སྦེ་ སླབ་སྟེ་ཡོད་ཟེར་ སོ་ནམ་རྒྱ་སྐྱེད་འགོ་དཔོན་གྱིས་ བཤདཔ་ཨིན་པས།  
ཁོ་གིས་འབད་བ་ཅིན་ གལ་སྲིད་ སོ་ནམ་པ་ཚུ་གིས་ ཨེ་མ་མེ་ཊིག་ཊཱན་༡ དེ་ཅིག་ ཐོན་སྐྱེད་འབད་ཚུགས་པ་ཅིན་ སོ་ནམ་ཚོང་འབྲེལ་དང་ མཉམ་འབྲེལ་ཚོགས་སྡེ་དང་གཅིག་ཁར་ ཚོང་ལམ་འཚོལ་ཞིབ་འབད་ནི་གི་ གོ་སྐབས་ཡོད་ཟེར་ཨིན་པས།  
ཨིན་རུང་ ད་རེས་ སོ་ནམ་པ་རེ་གིས་ དུས་ཚོད་ཅིག་ནང་ ཨེ་མ་ཀེ་ཇི་༥༠-༡༠༠ དེ་ཅིག་ལས་བརྒལ་ ཐོན་སྐྱེད་འབད་མི་ཚུགས་དོ་ཡོདཔ་ལས་ སྐྱེལ་འདྲེན་བདེ་སྒྲིག་འབད་ནིལུ་ ལཱ་ཁག་གཏང་ནི་མས་ཟེར་ ཌི་མི་ ག་ལས་ཀྱིས་ བཤདཔ་ཨིན་པས།  
སོ་ནམ་པ་ཚུ་གིས་ ཁོང་རའི་ ཨེ་མ་ཚུ་ ཚོང་འབྲེལ་འཐབ་མ་ཚུགས་མི་དེ་ ས་མཚམས་ལས་ཕར་ ཨེ་མ་ཐོབ་མི་ལུ་བརྟེན་ འོང་ནི་མས་ཟེར་ ཉོགས་བཤད་བཀོདཔ་ཨིན་པས།  
སོ་ནམ་པ་ཅིག་གིས་འབད་བ་ཅིན་ ཁོང་གི་ ཞིང་ནང་ལས་ སྒོ་ཚོང་པ་ཚུ་ ཨེ་མ་ཉོ་བར་ མ་འོང་མི་དེ་ཡང་ རྒྱ་གར་ལས་ ཐོབ་ཚུགས་པའི་སྐོར་ལས་ བཤད་ནི་འདུག་ཟེར་ཨིན་རུང་ གནད་དོན་དེ་ ག་དེ་སྦེ་ བདེན་འོང་ག་ སླབ་མི་ཤེས་པས་ཟེར་ཨིན་པས།  
གལ་སྲིད་ བདེན་པ་ཅིན་ ང་བཅས་རའི་ ཐོན་སྐྱེད་དེ་ལུ་ ཐོ་སྦོམ་སྦེ་ར་ ཕོག་ནི་དང་ སོ་ནམ་ལཱ་འབད་ནི་ལུ་ཡང་ སེམས་ཤུགས་མེདཔ་ བཟོ་ནི་མས་ཟེར་ སོ་ནམ་པ་གིས་ བཤདཔ་ཨིན་པས།  
གསེར་གྱི་ཐང་རྒེད་འོག་ནང་ ཁྱིམ་གུང་༢༠ དེ་ཅིག་གིས་ ས་ཆ་ཨེ་ཀར་༨ དེ་ཅིག་ནང་ ཨེ་མའི་ལཱ་འབད་དེ་ཡོདཔ་ད་ ད་རེས་ འགྲམ་ཕུག་ཁྲོམ་ཁར་ ནང་འཁོད་ཀྱི་ཨེ་མ་ཨིན་ཟེར་ ཀེ་ཇི་རེ་ལུ་ དངུལ་ཀྲམ་༨༠-༡༠༠ གི་བར་ན་ བཙོང་དོ་ཡོད་པའི་གནས་ཚུལ།

༉ ད་རེས་ གློ་བུར་གནས་སྟངས་ཤེས་ཡོན་གྱི་ རང་ཉིད་སློབ་སྟོན་མཁོ་ཆས་ཚུ་ རྒྱལ་ཁབ་ཀྱི་ མཐའ་ཟུར་སློབ་གྲྭའི་ སློབ་ཕྲུག་ཚུ་གིས་ ཐོབ་སྟེ་ཡོདཔ་ཨིན་པས།

ཨིན་རུང་ སློབ་སྟོན་མཁོ་ཆས་ མཁོ་འདོད་བཀོད་མི་ ལེ་ཤ་ཐོན་ཏེ་ཡོདཔ་ད་ མཁོ་ཆས་ཚུ་ཡང་ སློབ་དཔོན་གྱི་ ཉིནམ་དང་འབྲེལ་ སྤྱི་ཟླ་༥ པའི་ཚེས་༢ ལུ་ སློབ་ཕྲུག་ཚུ་གིས་ ཐོབ་ཚུགསཔ་སྦེ་ བགོ་བཀྲམ་འབད་མི་དེ་ཡང་ སློབ་ཕྲུག་ཚུ་ འབྲེལ་འཛིན་ཐོག་ བཞག་ནི་དང་ རྒྱང་མཐོང་དང་ ཨིན་ཊར་ནེཊ་གི་ ཞབས་ཏོག་མ་ཐོབ་མི་ཚུ་གི་དོན་ལུ་ཨིན་པས།

ལྷན་ཁག་གིས་ སློབ་ཚན་ཚུ་ཡང་ དབྱེ་ཁག་༥ སྦེ་ བཟོ་སྟེ་ཡོདཔ་ད་ སློབ་ཕྲུག་༡༧,༠༠༠ དེ་ཅིག་ལུ་ རྒྱང་མཐོང་གི་ ཞབས་ཏོག་མེད་པའི་ ཤེས་རྟོགས་བྱུང་ཡོདཔ་བཞིན་དུ་ མང་ཤོས་ར་ མཐའ་ཟུར་ནང་ སྡོད་མི་ཚུ་ཡོདཔ་ལས་ རང་ཉིད་སློབ་སྟོན་མཁོ་ཆས་ཚུ་ པར་སྐྲུན་ཐོག་ བགོ་བཀྲམ་འབད་ཡོདཔ་ཨིན་པས།

ཤེས་རིག་དྲུང་ཆེན་ངོ་ཚབ་ ཀརྨ་ཚེ་རིང་གིས་ སླབ་མིའི་ནང་ རང་ཉིད་སློབ་སྟོན་མཁོ་ཆས་ མཁོ་འདོད་བཀོད་མི་ སློབ་ཕྲུག་མངམ་ ཐོན་ཡོདཔ་ལས་ སློབ་སྟོན་མཁོ་ཆས་༩,༠༠༠ དེ་ཅིག་ བགོ་བཀྲམ་འབད་དགོཔ་འདུག་ཟེར་ཨིན་པས།

མཁོ་འདོད་བཀོད་མི་ཚུ་ཡང་ ཡོངས་འབྲེལ་ཨིན་ཊར་ནེཊ་དང་ རྒྱང་མཐོང་ཡོད་རུང་ ཞབས་ཏོག་མེད་མི་ཚུ་ཨིནམ་ད་ ཁྲོམ་སྡེའི་སློབ་ཕྲུག་ཚུ་ལུ་འབད་བ་ཅིན་ རང་ཉིད་སློབ་སྟོན་མཁོ་ཆས་ ལག་ལེན་འཐབ་ནི་ལུ་ དཀའ་ངལ་མིན་འདུག་ཟེར་ དྲུང་ཆེན་ངོ་ཚབ་ཀྱིས་ བཤདཔ་ཨིན་པས།

སློབ་ཕྲུག་ཚུ་གིས་ སློབ་སྟོན་མཁོ་ཆས་ཚུ་ ལྷབ་སྦྱང་འབད་བའི་སྐབས་ ཤེས་རིག་འགོ་དཔོན་དང་ སློབ་དཔོན་ དེ་ལས་ ས་གནས་གཞུང་གི་ འགོ་དཔོན་ཚུ་གིས་ རྒྱབ་སྐྱོར་འབད་དགོཔ་སྦེ་ ལྷན་ཁག་གིས་ ཁྱབ་བསྒྲགས་འབད་དེ་ཡོད་རུང་ སློབ་དཔོན་ལ་ཅིག་གིས་ སློབ་ཕྲུག་ཚུ་ མཐའ་ཟུར་ལུ་ སྡོད་དོ་ཡོདཔ་ལས་ སློབ་སྟོན་གྱི་ རྒྱབ་སྐྱོར་འབད་ནི་ལུ་ གདོང་ལེན་ཡོད་པའི་སྐོར་ལས་ ཉོགས་བཤད་བཀོདཔ་ཨིན་པས།

ཀརྨ་ཚེ་རིང་གིས་ སླབ་མིའི་ནང་ དམིགས་བསལ་དུ་ ཆུང་རིམ་སློབ་ཕྲུག་ཚུ་ལུ་ རང་ཉིད་སློབ་སྟོན་མཁོ་ཆས་ཀྱི་ ལམ་སྟོན་དང་ རྒྱབ་སྐྱོར་འབད་བར་ ལམ་ཐག་རྒྱང་རིང་རུང་ སློབ་དཔོན་ཚུ་གིས་ རྒྱབ་སྐྱོར་འབད་བར་ འགྱོ་དགོ་ཟེར་ཨིནམ་ད་ སློབ་ཕྲུག་ཚུ་ལུ་ སློབ་དཔོན་རྐྱངམ་གཅིག་མེན་པར་ མི་སྡེ་ནང་ གཞི་རྟེན་ཤེས་ཡོན་གྱི་ སློབ་སྟོན་པ་ ཨ་ལོ་ཡར་སྐྱེད་དང་གཅེས་སྐྱོང་གོང་འཕེལ་ལྟེ་བའི་ སློབ་སྟོན་པ་ཚུ་གིས་ རྐྱབ་སྐྱོར་འབད་དགོ་ཟེར་ བཤདཔ་ཨིན་པས།

དྲུང་ཆེན་ངོ་ཚབ་ཀྱིས་འབད་བ་ཅིན་ སློབ་སྟོན་མཁོ་ཆས་ ག་དེ་སྦེ་ ལྷབ་སྦྱང་འབད་ནི་ཨིན་ན་ སློབ་གྲྭའི་ཉམས་མྱོང་དང་འཁྲིལ་ འགྱོ་འོང་ཟེར་ཨིནམ་ད་ སློབ་རིམ་༤ ཡན་ཆད་ཀྱི་ སློབ་ཕྲུག་ཚུ་གིས་ རང་ཉིད་ཐོག་ལུ་ ལྷབ་སྦྱང་འབད་དགོ་ཟེར་ཨིན་པས།

གནད་དོན་དེ་ལུ་ མོ་བཏབ་འབད་བའི་སྐབས་ བརྒྱ་ཆ་༨༥ དེ་ཅིག་གིས་ རང་ཉིད་སློབ་སྟོན་མཁོ་ཆས་དེ་ རང་གིས་ ལྷབ་སྦྱང་འབད་ཚུགས་པའི་ ཤེས་རྟོགས་བྱུང་པའི་ཁར་ བརྒྱ་ཆ་༡༥ དེ་ཅིག་ འབད་མ་ཚུགས་མི་དེ་ བློ་གསར་སློབ་རིམ་གྱི་ སློབ་ཕྲུག་ཚུ་ཨིན་མས་ཟེར་ དྲུང་ཆེན་ངོ་ཚབ་ཀྱིས་ བཤདཔ་ཨིན་པས།

དེ་འབདཝ་ལས་ རྫོང་ཁག་ཤེས་རིག་གཙོ་འཛིན་བརྒྱུད་དེ་ སློབ་སྟོན་མཁོ་ཆས་ ལྷབ་སྦྱང་ལུ་ རྒྱབ་སྐྱོར་འབད་ནིའི་ མི་ངོ་ཚུ་ ངོས་འཛིན་འབད་དགོཔ་སྦེ་ སླབ་ཡོདཔ་བཞིན་དུ་ མཁོ་ཆས་རྒྱབ་རྟེན་གྱི་དོན་ལུ་ རེ་ཌིའོ་དང་ རྒྱང་འཕྲིན་སྐུ་གཟུགས་ཐོག་ལས་ རྒྱང་བསྒྲགས་འབད་དོ་ཡོདཔ་ཨིན་པས།

ཁོ་གིས་ རང་ཉིད་སློབ་སྟོན་མཁོ་ཆས་ཚུ་ པར་སྐྲུན་འབད་བའི་སྐབས་ ཟད་འགྲོ་དངུལ་ཀྲམ་ས་ཡ་༤ དེ་ཅིག་ གནས་ཡོད་པའི་ཁར་ རྒྱང་མཐོང་ལས་ སློབ་སྟོན་འབད་མིའི་ སློབ་སྟོན་མཁོ་ཆས་ཚུ་ མང་ཤོས་ར་ རིན་མེད་སྟོང་པར་ཨིན་རུང་ དངུལ་ཀྲམ་ས་ཡ་༡ ཟད་འགྲོ་གནས་ཡོདཔ་སྦེ་ བཤདཔ་ཨིན་པས།

རྒྱང་མཐོང་ཐོག་ལས་ སློབ་སྟོན་འབད་མི་ཚུ་གི་སྐོར་ སློབ་དཔོན་དང་ སློབ་ཕྲུག་ དེ་ལས་ ཕམ་ཚུ་ལས་ བསམ་འཆར་བསྡུ་ལེན་འབད་བའི་སྐབས་ མང་ཤོས་ཀྱིས་ དགོས་མཁོ་ཅན་དང་ བསམ་ལན་ལེགས་ཤོམ་ཐོབ་ཡོདཔ་བཞིན་དུ་ དེ་དང་འཁྲིལ་ཏེ་ མཁོ་ཆས་ཚུ་ ལེགས་བཅོས་འབད་བའི་ཁར་ ལ་ལོ་ཅིག་ ལོག་སྒྲ་བཟུང་དོ་ཟེར་ ཀརྨ་ཚེ་རིང་གིས་ བཤདཔ་ཨིན་པས།

ད་རེས་ རྒྱང་མཐོང་ནང་ གོ་རིམ་མེད་པར་ སློབ་སྟོན་འབད་དོ་ཡོད་མི་ཚུ་ཡང་ ལེགས་བཅོས་འབད་དེ་ གོ་རིམ་ཐོག་ལུ་ སློབ་སྟོན་འབད་ནི་ཨིནམ་ད་ ད་ལྟོ་ཚུན་ཚོད་ སློབ་ཚན་མཐོང་སྣང་༤༤༠ དེ་ཅིག་ སྒྲ་བཟུང་ཡོད་མི་ལས་༢༨༠ དེ་ཅིག་ རྒྱང་བསྒྲགས་འབད་ཚར་ཡོད་པའི་གནས་ཚུལ།

༉ ད་རེས་ནངས་པར་ འབྲུག་རྒྱལ་ཁབ་ནང་ མི་ཚུ་གིས་ དགེ་འདུན་སློབ་གྲྭ་དང་ དེང་སང་གི་སློབ་གྲྭ་ དེ་ལས་ གཞི་རྟེན་ཤེས་ཡོན་གྱི་ཐོག་ལས་ རང་སོའི་དང་འདོད་དང་འཁྲིལ་ ཤེས་ཡོན་སྦྱང་ནི་གི་ ལམ་ལུགས་བཟོ་གནང་མི་དེ་ ལེགས་ཤོམ་ཅིག་ཨིན་མས།  
མི་ལོ་༥༠ དང་༦༠ གི་ཧེ་མ་འབད་བ་ཅིན་ ཆོས་དང་འབྲེལ་བའི་ ཤེས་ཡོན་སྦྱངས་མི་ ཁྱབ་ཆེར་ཡོདཔ་ལས་ བདག་སྐྱོང་དང་ གཞུང་འབྲེལ་གྱི་ བྱ་སྒོ་ཚུ་ཆ་མཉམ་ར་ ཁོང་གིས་ འཐབ་ཡོདཔ་ཨིན་རུང་ དེང་སང་གི་ ཤེས་ཡོན་ལམ་ལུགས་ འགོ་བཙུགས་ཞིནམ་ལས་ཚུར་ ལཱ་གཡོག་གི་ གོ་སྐབས་ག་ཅི་ནང་ར་འབད་རུང་ ཆོས་དང་འབྲེལ་བ་མེད་པའི་ ཤེས་ཡོན་སྦྱང་མི་ཚུ་གིས་ དབང་གནོན་འབད་བའི་ མངོན་གསལ་བྱུང་ཡི།  
དཔེར་ན་ ལོ་ངོ་དག་པ་ཅིག་གི་ཧེ་མ་ ནང་པའི་རིག་གཞུང་མཐོ་རིམ་ཤེས་ཚད་ མཐར་འཁྱོལ་མི་ཅིག་ གཞུང་གི་ལས་སྡེ་ཅིག་ནང་ ལཱ་གཡོག་འཚོལ་བར་འགྱོཝ་ད་ འགོ་འཛིན་དེ་གིས་ རྒྱལ་སྤྱིའི་སྐད་ཡིག་ ཨིང་ལིཤ་ནང་ ཤེས་ཡོན་སྦྱང་སྦྱངམ་མེད་པ་ཅིན་ ནང་པའི་ཡོན་ཏན་གྱིས་ ལྟོ་ཐོབ་མི་ཚུགས་ཟེར་སླབ་ནུག།  
དེ་བཟུམ་སྦེ་ རྫོང་ཁའི་ཐོག་ལུ་ ཤེས་ཡོན་སྦྱང་མི་ ལེ་ཤ་ཅིག་ར་ གཡོག་འཚོལ་བར་ འགྱོཝ་ད་ར་ ཁོང་གི་དོན་ལུ་ ལཱ་གཡོག་གི་ ས་སྟོང་མེད་ཟེར་ སླབ་ཐོག་ལས་ ལོག་བཏང་ཡོདཔ་ལས་ ཁོང་ཆ་ཁྱབ་ སེམས་ཤི་དགོཔ་བྱུང་ནུག།  
ཨིན་རུང་ ལ་ལོ་ཅིག་གིས་ ཡོན་ཏན་གཅིག་རྐྱངམ་གཅིག་གིས་ རང་གི་ མི་ཚེ་མཐར་འཁྱོལ་མི་ཚུགས་ནི་མས་ཟེར་ ཕྱི་ནང་གི་ ཡོན་ཏན་ཟུང་འབྲེལ་སྦེ་ ལྷབ་སྦྱང་འབད་ནི་ འགོ་བཙུགས་ཡོདཔ་བཞིན་དུ་ ད་རེས་ནངས་པར་ འབྲུག་ལུ་ རྫོང་ཁ་དང་ ཨིང་སྐད་གཉིས་ཆ་རའི་ ཤེས་ཡོན་ལེགས་ཤོམ་ཡོད་མི་ཚུ་ ལཱ་གཡོག་ཚུ་ནང་ མཁོ་གལ་ཅན་ཅིག་ལུ་ གྱུར་ཏེ་ཡོདཔ་ཨིན། འདི་འབདཝ་ལས་ འདས་པའི་ལོ་ངོ་དག་པ་ཅིག་ལས་ དགེ་འདུན་སློབ་གྲྭ་དང་ བཤད་གྲྭ་ ཨ་ནེམོ་གྲྭ་ཚང་ཚུ་ནང་ ཨིང་སྐད་ཐོག་ལུ་ སློབ་སྟོན་འབད་ནི་ འགོ་བཙུགས་ཏེ་ཡོད།  
ད་རེས་འབད་བའི་བསྒང་ལས་ ཨ་ནེམོ་ཚུ་གིས་ཡང་ སྤྱིར་བཏང་སློབ་གྲྭ་ནང་ འགྱོ་ཐོག་ལས་ དེས་སང་གི་ ཤེས་ཡོན་སྦྱང་ནི་ འགོ་བཙུགས་མི་དེ་གིས་ ཕྱིའི་ཡོན་ཏན་ ག་དེམ་ཅིག་ ཁག་ཆེཝ་ཨིན་ན་ གསལ་སྟོན་འབདཝ་མས། དཔེར་ན་ ཀྲོང་གསར་ལུ་ ཀརྨ་སྒྲུབ་སྡེ་ཨ་ནེ་གྲྭ་ཚང་ལས་ ཨ་ནེམོ་༡༥ དེ་ཅིག་ ཀུན་དགའ་རབ་བརྟན་སློབ་གྲྭ་ཆུང་བ་ནང་ སྤྱིར་བཏང་གི་ སློབ་ཕྲུག་ཚུ་དང་གཅིག་ཁར་ དཔེ་ཆ་ལྷབ་པར་ འགྱོཝ་ཨིན་མས།  
ཨ་ནེམོ་གྲྭ་ཚང་དེ་གི་ དབུ་འཛིན་གྱིས་ཡང་ ཨ་ནེམོ་ཚུ་ དེང་སང་སློབ་གྲྭ་ནང་ གཏང་ནི་ལུ་ རྒྱབ་སྐྱོར་འབད་མི་དེ་ཡང་ འཛམ་གླིང་གཅིག་གྱུར་འགྱོ་བའི་ ནམ་དུས་ལུ་ ཕྱི་ནང་གི་ ཡོན་ཏན་ཟུང་འབྲེལ་སྦྱང་དགོཔ་ ཁག་ཆེ་མི་ལུ་བརྟེན་ཨིནམ་ད་ ཁོང་གིས་ སློབ་རིམ་༦ པ་ཚུན་ ཨིང་སྐད་ཀྱི་ ཆོས་ཚན་ལྷབ་ཞིནམ་ལས་ གྲྭ་ཚང་ནང་ ཆོས་དང་འབྲེལ་བའི་ ཤེས་ཡོན་ལུ་ སྦྱང་བརྩོན་འབད་ནི་ཨིན་མས།  
འབྲུག་རྒྱལ་ཁབ་ཡང་ བརྡ་དོན་འཕྲུལ་རིག་གོང་འཕེལ་གྱི་ མདུན་ལམ་ལུ་ཞུགས་པའི་ ནམ་དུས་ལུ་ ཆོས་དང་འབྲེལ་བའི་ ཤེས་ཡོན་རྐྱངམ་གཅིག་མེན་པར་ རྩིས་དང་ ཚན་རིག་ འཕྲུལ་རིག་ལ་སོགས་པའི་སྐོར་ ཨ་ནེམོ་དང་ ནང་པའི་ཤེས་ཡོན་སྦྱང་མི་ཚུ་གིས་ ཤེས་དགོཔ་དེ་ཁག་ཆེ།  
རྒྱལ་ཁབ་ནང་ འབྲི་ལྷག་གི་ ཤེས་ཡོན་ཡར་དྲག་གཏང་ཐབས་ལུ་ ཤེས་རིག་ལྷན་ཁག་གིས་ སྤྱི་ལོ་༡༩༩༠ གོ་གྲངས་ལས་ སློབ་གྲྭ་ནང་ འཛུལ་ཞུགས་འབད་མ་ཚུགས་པར་ ལུས་མི་ཚུ་གི་དོན་ལུ་ གཞི་རྟེན་ཤེས་ཡོན་ཟེར་ ན་ལོན་ཕོ་མོ་ཚུ་ལུ་ རྫོང་ཁག་ཐོག་ལས་ འབྲི་ལྷག་གི་ སློབ་སྟོན་འབད་ནི་ འགོ་བཙུགས་ཡོདཔ་ཨིན་རུང་ ཤུལ་ལས་ ཨིང་ལིཤ་ཡང་ སློབ་སྟོན་འབད་ནི་ འགོ་བཙུགས་ཡོདཔ་བཞིན་དུ་ ད་རེས་ནངས་པར་ ས་གནས་གཞུང་གི་ འགོ་ཁྲིདཔ་བཙག་འཐུ་གྲུབ་མི་ མང་ཤོས་ཅིག་ར་ གཞི་རྟེན་ཤེས་ཡོན་ལྷབ་མི་ལུ་བརྟེན་ཨིན་མས།  
འདི་འབདཝ་ལས་ ད་རེས་ ཀྲོང་གསར་གྱི་ ཨ་ནེམོ་ཚུ་གིས་ དུས་རྒྱུན་གྱི་ སློབ་གྲྭ་ནང་ སློབ་ཕྲུག་གཞན་ཚུ་དང་གཅིག་ཁར་ ཨིང་སྐད་ཐོག་ལས་ ཤེས་ཡོན་སྦྱང་མི་དེ་གིས་ དེང་སང་ཤེས་ཡོན་དང་ ནང་པའི་ཤེས་ཡོན་ དེ་ལས་ གཞི་རྟེན་ཤེས་ཡོན་༣ ཆིག་སྒྲིལ་འགྱོ་བའི་ བརྡ་མཚོན་སྟོནམ་ཨིན་མས།  
འདི་བཟུམ་མའི་ ཤེས་ཡོན་ཟུང་འབྲེལ་ཐོག་ སྦྱང་མི་དེ་ ཐབས་ལམ་ལེགས་ཤོམ་ཅིག་ཨིན་རུང་ རྒྱལ་ཡོངས་དགའ་སྐྱིད་དཔལ་འཛོམས་ཀྱི་ རྒྱལ་ཁབ་འདི་ནང་ ཤེས་ཡོན་ཅན་གྱི་ མི་སྡེ་ཅིག་སྦེ་ བཟོ་ནི་གི་ དམིགས་ཡུལ་འགྲུབ་དགོ་པ་ཅིན་ ཤེས་ཡོན་ལམ་ལུགས་༣ གྱི་སྐོར་ལས་ མི་མང་ལུ་ ལྷག་པར་དུ་ གོ་བརྡ་སྤྲོད་དགོཔ་འདུག་ཟེར་ ཞུ་ནི་ཨིན།

༉ ཀྲོང་གསར་རྫོང་ཁག་གི་ འཆར་གཞི་སྡེ་ཚན་གྱིས་ འགོ་འདྲེན་ཐོག་ལས་ རྫོང་ཁག་ནང་འཁོད་ཀྱི་ ཨམ་སྲུ་ཚུ་གི་དོན་ལུ་ གྱིབ་ཤོག་གི་ཕྱགས་སྙིགས་ཚུ་ ལག་ལེན་འཐབ་སྟེ་ ཕད་ཅུང་བཟོ་ནིའི་སྦྱོང་བརྡར་ འགོ་འདྲེན་འཐབ་དོ་ཡོདཔ་ཨིན་པས།  
སྦྱོང་བརྡར་དེ་ཡང་ བུམ་ཐང་ལུ་ཡོད་པའི་ གི་རིན་བྷུ་ཊཱན་ཕྱགས་སྙིགས་འཛིན་སྐྱོང་ལས་སྡེའི་ ཇོ་བདག་གིས་ བྱིན་ཡོདཔ་ད་ སྦྱོང་བརྡར་ནང་ བཅའ་མར་གཏོགས་མི་ཚུ་གིས་ གྱིབ་ཤོག་གི་ཕྱགས་སྙིགས་ཚུ་ བསྡུ་བསྒྱོམ་འབད་ཞིནམ་ལས་ ཕད་ཅུང་མ་འདྲཝ་ཚུ་ བཟོ་དོ་ཡོདཔ་ཨིན་པས།  
བཅའ་མར་གཏོགས་མི་ཚུ་གིས་ གྱིབ་ཤོག་གི་རག་རོ་ཚུ་ ལེགས་ཤོམ་སྦེ་ ཆུ་འཁྱུ་ཞིནམ་ལས་ ཐགཔ་བཟུམ་སྦེ་དྲ་སྟེ་ རང་རོའི་བློ་འདོད་ལྟར་དུ་ ཕད་ཅུང་མ་འདྲཝ་ཚུ་ བཟོ་དོ་ཡོདཔ་ཨིན་པས།  
འགོ་དང་པ་ འཆར་གཞི་རྩམ་པའི་སྐབས་ རྫོང་ཁག་ནང་འཁོད་ལས་ བཅའ་མར་གཏོགས་མིའི་ ཨམ་སྲུ་ག་ར་ སྟབས་གཅིག་ཁར་སྦེ་ དུས་ཡུན་ཟླཝ་༡ གི་རིང་ སྦྱོང་བརྡར་འགོ་འདྲེན་འཐབ་ནི་སྦེ་ཨིན་རུང་ ནད་ཡམས་ཀོ་བིཌ་-༡༩ ཐོན་མི་དང་ ཁ་ཐུག་རྐྱབ་ཡོདཔ་ལས་ ནད་ཡམས་དེ་ལས་ ཉེན་སྲུང་འབད་ནིའི་ཐབས་ལམ་གཅིག་ མི་སྤུངས་འཛོམས་འབད་ནི་ལས་ འཛེམ་ནི་དེ་ཨིནམ་བཞིན་དུ་ བཅའ་མར་གཏོགས་མི་ཚུ་ སྡེ་ཚན་སྦེ་བཟོ་ཞིནམ་ལས་ འགོ་འདྲེན་འཐབ་དོ་ཡོདཔ་ཨིན་པས།  
བཅའ་མར་གཏོགས་མི་ཚུ་ལུ་ སྦྱོང་བརྡར་བྱིན་པའི་སྐབས་ མི་ཉུང་སུ་ཅིག་ལས་བརྒལ་མེད་རུང་ བར་ན་ས་སྟོང་བཞག་བཅུག་སྟེ་ཡོད་པའི་ཁར་ སྦྱོང་བརྡར་འབད་སར་ ལགཔ་གུ་དབུར་ནིའི་ ཆུ་སྨན་གྱི་ ཐུན་རྐྱེན་ཚུ་བྱིན་ཏེ་འདུག།  
སྦྱོང་བརྡར་བྱིན་མི་ ཆོས་རྒྱལ་ལྷ་མོ་གིས་ སླབ་མིའི་ནང དེ་བཟུམ་གྱི་ སྦྱོང་བརྡར་འགོ་འདྲེན་འཐབ་མི་དེ་གིས་ རང་གི་ཁྱིམ་ནང་ ཕྱགས་སྙིགས་ཕྱི་སེལ་རྐྱབ་ཚུགས་པའི་ཁར་ མི་ཚུ་ལུ་ ཕྱགས་སྙིགས་འཛིན་སྐྱོང་འཐབ་དགོ་པའི་ གོ་བརྡ་སྤེལ་ཚུགས་པས་ཟེར་ཨིན་པས།  
མི་ཚུ་གིས་ ད་ལྟོ་ཚུན་ ཁྱིམ་ནང་ལས་ ཕྱགས་སྙིགས་ག་ཅི་ཐོནམ་ཅིག་ ཕྱི་སེལ་མ་རྐྱབ་པར་ ཕྱགས་སྙིགས་སྦེ་ བཀོག་གཏང་དོ་ཡོདཔ་ལས་ ཕྱགས་སྙིགས་བླུགས་སའི་ཧོད་ཡང་ མགྱོགས་པར་གང་དོ་ཡོད་པའི་ཁར་ ཕྱགས་སྙིགས་དང་འབྲེལ་བའི་ དཀའ་ངལ་སྦོམ་ཐོནམ་མས་ཟེར་ཨིན་པས།  
མོ་གིས་ སླབ་མིའི་ནང་ ད་ལྟོ་ཚུན་ ཕྱགས་སྙིགས་དང་འབྲེལ་བའི་ གོ་བ་བརྡ་སྤྲོད་འབད་མི་ ལེ་ཤ་ཐོན་དོ་ཡོདཔ་ཨིན་རུང་ ཕྱགས་སྙིགས་བླུགས་སའི་ས་གོ་ནང་ བལྟ་བར་འགྱོ་མི་ ག་ཡང་མིན་འདུག་ཟེར་ཨིན་པས།  
ཕྱགས་སྙིགས་བླུགས་སའི་ ས་ཁོངས་ནང་བལྟ་བ་ཅིན་ ཕྱགས་སྙིགས་ག་ར་ སླ་བསྲེས་ཏེ་བཀོག་ཡོདཔ་ལས་ སྦྱོང་བརྡར་ལུ་བརྟེན་ ཕྱགས་སྙིགས་མར་ཕབ་འབད་ནིའི་ གོ་སྐབས་ཡོད་པའི་ཁར་ ཕྱགས་སྙིགས་ལུ་བརྟེན་ འོང་འབབ་བཟོ་ནིའི་ འོས་འབབ་ཡོད་ཟེར་ཨིན་པས།  
སྦྱོང་བརྡར་ནང་ བཅའ་མར་གཏོགས་མི་ཚུ་གིས་ ལས་རིམ་དེ་ལུ་བརྟེན་ ཕྱགས་སྙིགས་འཛིན་སྐྱོང་འཐབ་ནི་དང་ རང་ཁྱིམ་ནང་སྡོད་མི་ཅིག་ཨིནམ་ལས་ དབངཔོ་མི་ངལ་ནི་དང་ འོང་འབབ་བཟོ་ནི་ལུ་ ཕན་ཐོགས་འབྱུང་ནི་མས་ཟེར་ཨིན་པས།  
བཅའ་མར་གཏོགས་མི་ པདྨ་དབྱངས་འཛོམས་ཀྱིས་ སླབ་མིའི་ནང་ ད་ལྟོ་ཚུན་ ཁྱིམ་ནང་ལས་ཐོན་མི་ ཕྱགས་སྙིགས་ཚུ་ ཕྱི་སེལ་མ་རྐྱབ་པར་ ག་ར་བཀོག་གཏང་དོ་ཡོདཔ་ཨིན་རུང་ ད་ལས་ཕར་ གྱིབ་ཤོག་ཚུ་ ཕད་ཅུང་བཟོ་ནིའི་དོན་ལུ་ འཐུ་བཞག་པ་ཅིན་ འོང་འབབ་བཟོ་ཚུགས་པའི་ཁར་ ཕྱགས་སྙིགས་མར་ཕབ་ རྐྱབ་ཚུགས་ནི་མས་ཟེར་ཨིན་པས།  
མོ་གིས་ སླབ་མིའི་ནང་ ཁྱིམ་ནང་སྡོད་པའི་སྐབས་ ཐགས་འཐག་དོ་ཡོདཔ་ཨིན་རུང་ ལཱ་༡ རྐྱངམ་གཅིག་འབདཝ་ད་ བསུན་མས་ཟེར་ཨིནམ་ད་ ད་རེས་ ཕད་ཅུང་འཐག་ནིའི་སྦྱོང་བརྡར་འབད་ཡོདཔ་ལས་ ད་ལས་ཕར་ ལཱ་སོ་སོ་འབད་ནིའི་ གོ་སྐབས་འདུག་ཟེར་ཨིན་པས།  
སྦྱོར་བརྡར་ནང་ བཅའ་མར་གཏོགས་མི་ག་ར་གིས་ རང་སོའི་ཁྱིམ་ནང་ལས་ གྱིབ་ཤོག་གི་ཕྱགས་སྙིགས་ཚུ་ འཐུ་བཞག་པ་ཅིན་ ཕྱགས་སྙིགས་ཧ་ལམ་ཅིག་ མར་ཕབ་འབད་ཚུགས་པའི་ཁར་ མི་གཞན་ཚུ་ལུ་ཡང་ གྱིབ་ཤོག་ཚུ་ འཐུ་བཞག་དགོཔ་སྦེ་སླབ་སྟེ་ ལག་ལེན་འཐབ་པ་ཅིན་ ས་གནས་ནང་ གྱིབ་ཤོག་དང་འབྲེལ་བའི་ ཕྱགས་སྙིགས་མར་ཕབ་འབད་ནི་དེ་ ཕན་ཐོགས་འབྱུང་ནི་མས་ཨིན་པས།  
སྦྱོང་བརྡར་དེ་ཡང་ ས་གནས་གཞུང་སྐྱོང་ལས་ཁུངས་དང་ ཡུ་རོ་པི་ཡན་ ཡུ་ནི་འོན་གྱི་ མ་དངུལ་རྒྱབ་སྐྱོར་ཐོག་ལས་ འགོ་འདྲེན་འཐབ་ཡོདཔ་ད་ མི་ཚུ་གི་ དཔལ་འབྱོར་གོང་འཕེལ་གཏང་ནིའི་ནང་ ཕན་ནུས་ཡོདཔ་ལས་ འཕྲོ་མཐུད་ནིའི་ འཆར་གཞི་ཡོདཔ་ཨིན་པས།  
སྦྱོང་བརྡར་ནང་ ཀྲོང་གསར་ཁྲོམ་ནང་སྡོད་མི་དང་ ཁྲིམས་སྲུང་འགག་པའི་ཨམ་སྲུ་༢༠ ལྷགཔ་ཅིག་གིས་ བཅའ་མར་གཏོགས་ཡོདཔ་ད་ ད་རུང་ སྡེ་ཚན་༡ དོན་ལུ་ སྦྱོང་བརྡར་འགོ་འདྲེན་འཐབ་ནི་ཨིན་པའི་གནས་ཚུལ།

༉ འདས་པའི་ལོ་ཚུ་ནང་ ལ་མཐོ་སར་སྡོད་མི་ཚུ་གི་དོན་ལུ་ རྒྱལ་འཛིན་ཧེ་ལི་ཀོབ་ཊར་ཞབས་ཏོག་ལས་སྡེ་གིས་ ཕན་གྲོགས་འབད་ཡོད་རུང་ ད་ལྟོའི་གནས་སྟངས་ནང་ ལ་མཐོ་སར་སྡོད་མི་ཚུ་གིས་ ལས་སྡེ་ལུ་ ལྷན་ཐབས་འབད་དོ་ཡོདཔ་ཨིན་པས།  
ད་རེས་ རྒྱལ་ཁབ་ནང་ ནད་ཡམས་ཀྱི་གནས་སྟངས་ལུ་བརྟེན་ ལས་སྡེ་ལུ་ ཐོ་ཕོག་པའི་དུས་ཚོད་ནང་ ལས་སྡེའི་ཞབས་ཏོག་སྤྱོད་མི་ གཙོ་བོ་ར་ ལུང་ནག་ནང་དང་ ལ་ཡ་ དེ་ལས་ གླིང་བཞི་གི་ མི་ཚུ་ཨིན་པས།  
ལ་མཐོ་སར་སྡོད་མི་ཚུ་གིས་ གཡུས་ཁར་ལོག་འགྱོ་བའི་སྐབས་ གནམ་གྲུའི་ཞབས་ཏོག་ སྤྱོད་མི་ཐོན་དོ་ཡོདཔ་ད་ ནད་ཡམས་ལུ་བརྟེན་ ལས་སྡེའི་ཚོང་འབྲེལ་མར་བབས་སོང་ཡོད་རུང་ གླ་ཆ་མར་ཕབ་རྐྱབ་སྟེ་ བྱིན་དོ་ཡོདཔ་ཨིན་པས།  
ལས་འཛིན་གྱིས་ ལ་མཐོ་སར་སྡོད་མི་ཚུ་ལུ་ དུས་ཡུན་ཆུ་ཚོད་༡ ལུ་ གླ་ཆ་དངུལ་ཀྲམ་༡༥༠,༠༠༠ ལེན་དོ་ཡོད་མི་ལས་ ཁེ་སང་དུམ་གྲ་རེ་ བཟོ་ཚུགསཔ་ཨིན་རུང་ ད་ལྟོ་ ནད་ཡམས་ཐོན་པའི་ཤུལ་ལས་ ཞབས་ཏོག་སྤྱོད་མིའི་གྱངས་ཁ་ མར་བབས་སོང་ཡོད་པའི་ཁར་ ལས་འཛིན་གྱིས་ ཁོང་གི་དོན་ལུ་ གླ་ཆ་དངུལ་ཀྲམ་༡༠༠,༠༠༠ ལུ་ མར་ཕབ་འབད་ཡོདཔ་ཨིན་པས།  
གླ་ཆ་དེ་ཡང་ བརྒྱ་ཆ་༥༠ ལ་མཐོ་སར་སྡོད་མི་ཚུ་གིས་ སྤྲོདཔ་ཨིན་རུང་ ལྷག་ལུས་དེ་ གཞུང་གིས་ ཁོང་གི་དོན་ལུ་ ཕབ་ཆག་འབད་དེ་ བྱིནམ་ཨིན་པས།  
ལས་སྡེའི་བཀོད་ཁྱབ་གཙོ་འཛིན་ ཚེ་དབང་རྒྱལ་མཚན་གྱིས་ སླབ་མིའི་ནང་ ལ་མཐོ་སར་སྡོད་མི་ཚུ་གིས་ ཞབས་ཏོག་སྤྱོད་ནི་ལུུ་ དང་འདོད་བསྐྱེད་བཅུག་ཐབས་ལུ་དམིགས་ཏེ་ གླ་ཆ་མར་ཕབ་འབད་ནི་སྦེ་ ཐག་བཅད་ཡི་ཟེར་ཨིན་པས།  
ཁོ་གིས་བཤད་མིའི་ནང་ ལས་སྡེ་ལུ་ ད་ལྟོའི་གནས་སྟངས་ནང་ རྒུད་སྦོམ་ཡོད་རུང་ ལ་མཐོ་སར་སྡོད་མི་ཚུ་གིས་ ཞབས་ཏོག་སྤྱོད་མི་ལུ་བརྟེན་ ཕབ་ཆག་བྱིན་དོ་ཟེར་ཨིནམ་ད་ དེ་གིས་ ལ་མཐོ་སར་སྡོད་མི་ཚུ་གིས་ ཞབས་ཏོག་སྤྱོད་ནི་ལུ་ སེམས་ཤུགས་བྱིན་ཚུགས་པའི་ཁར་ ལས་སྡེ་ལུ་ཡང་ འོང་འབབ་དུམ་གྲ་རེ་ བཟོ་ཚུགས་ནི་མས་ཟེར་ཨིན་པས།  
བཀོད་ཁྱབ་གཙོ་འཛིན་གྱིས་ སྤྱི་ཟླ་༣ པའི་ཚེས་༡༡ ལུ་ རྒྱལ་ཁབ་ནང་ ནད་འབུབ་ཀོ་རོ་ན་བའེ་རཱསི་ཐོན་པའི་ཤུལ་ལས་ ཚོང་འབྲེལ་འཕུར་འགྲུལ་འབད་ནི་ལུ་ ཐོ་ཕོག་སྟེ་ཡོད་ཟེར་ཨིན་པས།  
ལྟ་བཤལཔ་ཚུ་གིས་ སྤྱི་ཟླ་༣ ལས་༥ པ་ཚུན་ ཞབས་ཏོག་མཁོ་མངགས་འབད་མི་ག་ར་ ཆ་མེད་བཏང་དགོཔ་ཐོན་ཡོད་པའི་ཁར་ ལྟ་བཤལཔ་ཚུ་ལུ་ མཁོ་མངགས་འབད་མི་ཏི་རུ་ཡང་ ལོག་སྤྲོད་ཡི་ཟེར་ ཁོ་གིས་བཤད་ཅི།  
ཚེ་དབང་རྒྱལ་མཚན་གྱིས་ སླབ་མིའི་ནང་ མཁོ་མངགས་འབད་མི་ཚུ་ ཆ་མེད་བཏང་མི་ལས་ ལས་སྡེ་ལུ་ དངུལ་ཀྲམ་ས་ཡ་༡༢ རྒུད་ཕོག་ཅི་ཟེར་ཨིནམ་ད་ ལྟ་བཤལཔ་ཚུ་ལས་ དུས་ཡུན་ཆུ་ཚོད་རེ་ལུ་ གླ་ཆ་ཌོ་ལར་༤,༣༧༥ རེ་ ལེན་ནི་ཡོད་ཟེར་ཨིན་པས།  
ལྟ་བཤལཔ་མང་ཤོས་ཀྱིས་ ཇོ་མོ་ལྷ་རི་དང་ སྒང་སྟེང་ བུམ་ཐང་ དེ་ལས་ ལ་ཡ་ལུ་ འགྱོ་ནིའི་དོན་ལས་ ཞབས་ཏོག་སྤྱོད་ནི་ཡོད་རུང་ ད་རེས་ རྒྱལ་ཁབ་ནང་ ལྟ་བཤལཔ་ཕུད་རྡོག་གཅིག་ཡང་ མེདཔ་ཨིན་པས།  
ཁོ་གིས་ བཤད་མིའི་ནང་ ནད་འབུབ་དང་པ་ཐོབ་མི་ ནདཔ་གིས་ སྤུ་ན་ཁ་ལུ་སོང་བའི་སྐོར་ལས་ གནས་ཚུལ་ཐོན་མི་ལུ་བརྟེན་ ནང་འཁོད་ལས་ མཁོ་འདོད་བཀོད་མི་ཡང་ མར་བབས་སོང་ཡོད་རུང་ ནང་འཁོད་ལས་ ནད་འབུབ་ཐོབ་མི་མེདཔ་ལས་ ད་རེས་ མཁོ་འདོད་བཀོད་མི་ འཐོན་ནི་འདུག་ཟེར་ཨིན་པས།  
ལས་སྡེ་གིས་ མེ་བསད་ནི་དང་ ནདཔ་སྐྱེལ་འདྲེན་ དེ་ལས་ དོ་བསྐྱལ་ནི་ལ་སོགས་པའི་དོན་ལུ་ཡང་ ཞབས་ཏོག་ཚུ་ བྱིན་དོ་ཡོདཔ་ཨིན་པས།  
ལས་སྡེ་གིས་ སྤྱི་ལོ་༢༠༢༠ ལོའི་སྔ་ཆ་ལུ་ འོང་འབབ་ཀྱི་དམིགས་གཏད་ དངུལ་ཀྲམ་ས་ཡ་༤༡ བསྐྱེད་མི་ལས་ བརྒྱ་ཆ་༡༡ མར་བབས་སོང་སྟེ་ཡོད་ཟེར་ བཀོད་ཁྱབ་གཙོ་འཛིན་གྱིས་ བཤད་པའི་ཁར་ ན་ཧིང་གི་ལོ་ནང་ དུས་ཚོད་འ་ནེམ་ཅིག་ཁར་ དངུལ་ཀྲམ་ས་ཡ་༣༨ བཟོ་ཡོད་རུང་ ད་ཚུན་ དངུལ་ཀྲམ་ས་ཡ་༣༦ ལས་ བཟོ་མ་ཚུགས་ཟེར་ཨིན་པས།  
ཁོ་གིས་ བཤད་མིའི་ནང་ ནད་ཡམས་ཀྱི་གནས་སྟངས་དེ་ སྐྱོ་དྲགས་འགྱོ་བ་ཅིན་ སྤྱི་ཟླ་༤ པ་ལས་༦ པ་བར་ནའི་ དམིགས་གཏད་བསྐྱེད་མི་དེ་ འགྲུབ་ཚུགས་ནི་ལུ་ ལཱ་ཁག་གཏང་ནི་མས་ཟེར་ཨིནམ་ད་ ལས་སྡེ་གིས་ ལཱ་འབད་ནིའི་དོན་ལུ་ ཟླ་རིམ་བཞིན་དུ་ དངུལ་ཀྲམ་ས་ཡ་༧.༢ རེ་ ཟད་འགྲོ་བཏང་དོ་ཡོདཔ་ཨིན་པས།  
ན་ཧིང་གི་ལོ་ནང་ ལས་སྡེ་གིས་ དངུལ་རྩིས་ལྷན་ཁག་ལུ་ ཁེ་སང་བགོ་བཤའ་ དངུལ་ཀྲམ་ས་ཡ་༡༡ བྱིན་ཚུགས་རུང་ དུས་ཅི་ སྤྲོད་ཚུགས་ནི་བཟུམ་ཅིག་ མི་མཐོང་པས་ཟེར་ཨིནམ་ད་ ཨིནརུང་ གློ་བུར་གྱི་འཕུར་འགྲུལ་དང་ ནདཔ་ལེན་ནི་ལ་སོགས་པའི་ཞབས་ཏོག་ཚུ་ འཕྲོ་མཐུད་དེ་ར་ བྱིན་འོང་ཟེར་ཨིན་པས།  
ང་བཅས་ཀྱིས་ ནད་ཡམས་ཀོ་བིཌ་དང་འབྲེལ་བའི་ ཞབས་ཏོག་ག་ཅི་བཟུམ་ཨིན་རུང་ གྲ་སྒྲིག་ཡོད་ཟེར་ཨིནམ་ད་ སྤྱི་ཟླ་༣ པའི་ནང་ ཧེ་ལི་ཀོབ་ཊར་གྱིས་ བུམ་ཐང་ལས་ ཐིམ་ཕུག་ཚུན་ ནད་གཞི་ཀོ་བིཌ་-༡༩ གི་ དཔེ་ཚད་ཚུ་ འབག་བསྐྱལ་ཡོདཔ་ད་ དེ་གི་དོན་ལུ་ དུས་ཡུན་ཆུ་ཚོད་རེ་ལུ་ གླ་ཆ་དངུལ་ཀྲམ་༡༥༠,༠༠༠ རེ་ ལེན་ཡོདཔ་ཨིན་པས།  
སྤྱི་ཟླ་༤ པའི་ཚེས་༡༩ ལུ་ ཧེ་ལི་ཀོབ་ཊར་༡ གིས་ བསམ་རྩེ་ རྡོ་རོ་ཁ་ལས་ ཐིམ་ཕུག་རྒྱལ་ཡོངས་གཙོ་བསྟེན་སྨན་ཁང་ནང་ ནདཔ་ཨམ་སྲུ་ཅིག་ འབག་བསྐྱལ་མི་དེ་བརྩིསཝ་ད་ སྤྱི་ལོ་༢༠༡༥ ལས་ ད་ཚུན་གྱི་བར་ན་ ནདཔ་༦༠༡ སྐྱེལ་འདྲེན་འབད་ཡོད་པའི་གནས་ཚུལ།

༉ ན་ཧིང་རྫོང་ཁག་ཅིག་ནང་ སྐྱེས་ལོ་༡༢ ལང་མི་ སློབ་ཕྲུག་བུམོ་ཅིག་གིས་ རང་སྲོག་གཅད་ནི་སྦེ་ མནོ་བསམ་ན་འཐན་བཏང་སྟེ་ སྡོད་ཡོད་པའི་ ལོ་རྒྱུས་གོ་ཡི།  
དེ་ཡང་ མོ་གི་ཨ་པ་ ཆང་ཟེ་དེ་གིས་ མོ་གི་གཟུགས་ཁར་ ཚུལ་དང་མ་མཐུནམ་སྦེ་ ལགཔ་འདོགས་ཡོདཔ་མ་ཚད་ བུམོ་ལུ་ ཁོ་གི་འགྲུལ་འཕྲིན་ནང་ འདོད་སྤྱོད་གློག་བརྙན་ བལྟ་བཅུག་ནུག།  
མོ་གིས་ ཐབས་ཆག་མི་ཨའི་དང་ ནུམོ་བལྟ་དགོཔ་ལས་ རང་སྲོག་རང་གཅད་ འབད་མ་ནུམ་པར་ གྲོགས་རམ་འཚོལ་བའི་ཤུལ་ལུ་ མོ་རའི་ཨ་པ་ལུ་ འདོད་སྤྱོད་དང་འབྲེལ་བའི་ གནོད་འཚེ་འབད་བའི་ རྩོད་བཤེར་བཙུགས་ཡོདཔ་བཞིན་དུ་ རྫོང་ཁག་ཁྲིམས་འདུན་ལས་ རྩོད་ཟླ་ཨ་པ་ལུ་ བཙོན་ཁྲིམས་ཟླ་ངོ་༤ རྐྱངམ་གཅིག་ བཀལ་མི་དེ་ཡང་ རྩོད་རྩ་བུམོ་དེ་ལུ་ འདོད་སྤྱོད་དང་འབྲེལ་བའི་གནོད་འཚེ་དང་ གསར་སྤེད་རྐྱབ་པའི་ སྒྲུབ་བྱེད་མེད་ནི་དེ་གིས་ཨིན་མས།  
ཁྲིམས་སྡེ་གིས་ དྲང་ཁྲིམས་མིན་པའི་ འཁྲུན་ཆོད་གནང་མི་དེ་ ཨ་ལོའི་སྲུང་སྐྱོབ་ལུ་ བརྩི་མཐོང་མེདཔ་བཟུམ་ཅིག་ཨིནམ་ལས་ ངོས་ལེན་འབད་མ་ཚུགས་པའི་ འཁྲུན་ཆོད་ཅིག་ཨིན་མས།  
འཕྲལ་ཁམས་ཅིག་ཁར་ གསར་བཏོན་འབད་མི་ ཨ་ལོ་ཚུ་ལུ་ རྩུབ་སྤྱོད་འབད་བའི་ བརྟག་ཞིབ་སྙན་ཞུ་དང་འཁྲིལ་བ་ཅིན་ འདོད་སྤྱོད་དང་འབྲེལ་བའི་ ལགཔ་འདོགས་ནི་དེ་ ཁྱིམ་དང་ སློབ་གྲྭ་གཉིས་ཆ་རའི་ནང་ བུཚ་དང་བུམོ་ཚུ་ལུ་བྱུང་མི་ རྩུབ་སྤྱོད་ཁྱབ་དྲགས་སྦེ་ཡོདཔ་མ་ཚད་ འདོད་པའི་པར་བརྙན་ཚུ་ནང་ཡང་ གོམས་འདྲིས་ཚུད་བཅུག་ནུག་ཟེར་ཨིན་མས།  
ཨིན་རུང་ ཁྲིམས་འདུན་གྱིས་ སྒྲུབ་བྱེད་ཚུ་ ག་ཅི་འབད་རུང་ ཐེ་ཚོམ་ལས་གྲོལ་བའི་ མངོན་རྟགས་གསལ་སྟོན་ཐོག་ ཁྲིམས་འདུན་ལུ་ ཡིད་ཆེས་འདྲོངས་ཚུགསཔ་ བཟོ་ནི་ལུ་ གཙོ་བོར་བཏོནམ་ད་ ང་བཅས་རའི་ མི་སྡེ་ནང་ ཨ་ལོ་ཚུ་ལུ་ འདོད་སྤྱོད་དང་འབྲེལ་བའི་ རྩུབ་སྤྱོད་ཀྱི་ དཀའ་ངལ་ཚབས་ཆེན་ཚུ་ སྣང་ཆུང་སྦེ་བཞག་པའི་ མངོན་གསལ་བྱུང་ཡི།  
དེ་ཡང་ བརྟག་ཞིབ་ཀྱི་ གྲུབ་འབྲས་གཞན་ཅིག་ནང་ དྲང་དཔོན་དང་ རྩོད་འཛིན་པ་ རྩོད་དྲུང་ ཁྲིམས་སྲུང་འགག་པ་ དེ་ལས་ ཁྲིམས་བསྟར་སྤྱོད་འབད་མི་ ལས་སྡེ་ཚུ་ལུ་ ཨ་ལོའི་སྲུང་སྐྱོབ་ཀྱི་ བཅའ་ཁྲིམས་དང་ བཅའ་ཡིག་ཚུ་གི་སྐོར་ལས་ ཤེས་རྟོགས་མིན་འདུག་ཟེར་ གསལ་བཀོད་འབད་མི་དེ་གིས་ བདེན་ཁུངས་གསལ་སྟོན་འབདཝ་མས།  
ཁྲིམས་སྡེའི་ནང་ ཕྱག་ལཱ་གནང་མི་ཚུ་གིས་ར་ ཨ་ལོའི་སྲུང་སྐྱོབ་ཀྱི་ཁྲིམས་ཡིག་སྐོར་ ཧ་མ་གོ་བ་ཅིན་ ཨ་ལོ་ཚུ་ལུ་ འདོད་སྤྱོད་དང་འབྲེལ་བའི་ གནོད་འཚེ་དང་ སེམས་ཁམས་ཀྱི་ རྩུབ་སྤྱོད་ལ་སོགས་པའི་ རྩོད་དོན་ཚུ་ལུ་ འཁྲུན་ཆོད་ག་དེ་སྦེ་ བཏོན་ནི་ཨིན་ན་ འདི་བཟུམ་མའི་ གནས་སྟངས་ནང་ ང་བཅས་ཀྱི་ ཨ་ལོ་ཚུ་གིས་ དྲང་ཁྲིམས་འཐོབ་ནི་ལུ་ ལཱ་ཁག་གཏང་ནི་དང་ དེ་གིས་ ཨ་ལོ་ཚུ་གི་ རྩུབ་སྤྱོད་ལུ་ ལྷན་ཐབས་འབད་ནི་གི་ ཉེན་ཁ་ཡོདཔ་ཨིན།  
ལོ་ན་མ་སྨིན་པའི་ ན་ཆུང་ཚུ་ ཕྱི་གཟུགས་དང་ སེམས་ཁམས་ འདོད་སྤྱོད་ དེ་ལས་ དབུལ་ཕོངས་ལ་སོགས་པའི་ དཀའ་སྡུག་ཚུ་ མྱོངམ་ཨིན་མས།  
བརྟག་ཞིབ་དང་འཁྲིལཝ་ད་ སྐྱེས་ལོ་༡༣ ལས་༡༧ གྱི་བར་ན་འབད་མི་ ཨ་ལོ་༡༠ གྱི་གྲལ་ལས་༡ དང་༢ དེ་ཅིག་ལུ་ ཁོང་རའི་མི་ཚེ་ནང་ འདོད་སྤྱོད་དང་འབྲེལ་བའི་ རྩུབ་སྤྱོད་ཀྱི་ ཉམས་མྱོང་ངན་པ་རེ་ བྱུང་དོ་ཡོད་པའི་ མངོན་གསལ་བྱུང་ནུག།  
དེ་གི་ནང་དོན་ཉིན་ལས་ ད་རེས་ནངས་པར་ ཐིམ་ཕུག་ལུ་ ཁྲིམས་སྲུང་འགག་པ་གིས་ སྐྱེས་ལོ་༤༦ ལང་མི་ ཕོ་སྐྱེས་ཅིག་གིས་ ཁོ་རའི་གནས་ཚང་གི་ ཨ་ཞེམོ་གི་ སློབ་ཕྲུག་སྐྱེས་ལོ་༡༤ ལང་མི་དང་ འདོད་སྤྱོད་འབད་ཡོདཔ་ལས་ བུམོ་དེ་ ཨ་ལོ་ཆགས་ཏེ་ཡོདཔ་བཞིན་དུ་ གནས་སྟངས་དེ་གིས་ རྒྱལ་ཁབ་ནང་ ཨ་ལོ་ཚུ་ལུ་ ཉེན་འཚུབས་ག་དེ་སྦེ་ བྱུང་དོ་ཡོདཔ་ཨིན་ན་ གསལ་སྟོན་འབདཝ་མས།  
བརྟག་ཞིབ་སྙན་ཞུ་དང་འཁྲིལ་བ་ཅིན་ ང་བཅས་རའི་ ཨ་ལོ་ཚུ་ལུ་ གནོད་འཚེ་དང་ རྩུབ་སྤྱོད་བྱུང་མིའི་ གནད་དོན་གཙོ་བོ་ར་ ང་བཅས་ཀྱི་ མི་ཚུ་གིས་ ཨ་ལོའི་སྲུང་སྐྱོབ་ཀྱི་ ཁྲིམས་ཧ་མ་གོ་མི་དང་ ཕམ་ཆང་འཐུང་མི་དང་ ཡ་བྲལ་འགྱོ་མི་ དེ་ལས་ དབུལ་ཕོངས་དང་ རང་སོའི་ཉེ་ཚན་ཚུ་དང་ བརྟེན་སྡོད་མི་ལུ་བརྟེན་ཨིནམ་ད་ གནད་དོན་དེ་ཚུ་ གང་མགྱོགས་སྦེ་ སེལ་ཐབས་མ་འབད་བ་ཅིན་ རྒྱལ་ཡོངས་དགའ་སྐྱིད་དཔལ་འཛོམས་ཀྱི་ ལྟ་བ་དེ་ མིང་ཙམ་ཐོག་གནས་ཏེ་ རྒྱལ་ཁབ་ཀྱི་ མ་འོངས་གནས་སྟངས་ བདག་འཛིན་འཐབ་མི་ ཨ་ལོ་ཚུ་ལུ་ རྩུབ་སྤྱོད་དང་ གནོད་འཚེ་ཚུ་ ལྷག་པར་དུ་ འབྱུང་ནི་གི་ ཉེན་ཁ་འདུག་ཟེར་ ཞུ་ནི་ཨིན།

༉ གསོ་བའི་ལྷན་ཁག་གི་ མི་མང་འཕྲོད་བསྟེན་ལས་ཁུངས་ཀྱིས་ རྒྱལ་ཁབ་ནང་ ནད་གཞི་ཨེཆི་ཨའེ་བི་/ཨེཌསི་ སྔོན་འགོག་དང་ ཁྱབ་སྤེལ་འགྱོ་ནི་ལས་ བཀག་ཐབས་འབད་ནིའི་དོན་ལུ་ ཐབས་བྱུས་སྣ་ཚོགས་བཏོན་ཡོད་རུང་ ཨེཆ་ཨའེ་བི་ཐོབ་མིའི་གྱངས་ཁ་དེ་ མར་འབབ་འགྱོ་ནི་མེན་པར་ ལོ་བསྟར་བཞིན་དུ་ ཡར་སེང་འགྱོ་བའི་ མངོན་གསལ་བྱུངམ་ཨིན་མས།  
དེ་ཡང་ ག་འཆརཔ་ཟེར་བ་ཅིན་ འདས་པའི་ཟླཝ་༦ གི་ནང་འཁོད་ལུ་ ད་རུང་ རྒྱལ་ཁབ་ནང་ མི་གྲངས་༣༣ ལུ་ ཨེཆ་ཨའེ་བི་ནད་འབུབ་ཐོབ་ཡོད་པའི་ ངོས་འཛིན་བྱུང་ཡོདཔ་ལས་ ད་རེས་ རྒྱལ་ཁབ་ནང་ ནད་གཞི་ཐོབ་མིའི་ གྱངས་ཁ་དེ་ ཡོངས་བསྡོམས་༥༤༨ ལུ་ ལྷོད་ནུག།  
གཅིག་ལས་བལྟ་བ་ཅིན་ གསོ་བའི་ལྷན་ཁག་གིས་ རྒྱལ་ཁབ་མཐའ་དབུས་མེད་པར་ ནད་གཞི་ཨེཆ་ཨའེ་བི་/ཨེཌསི་གི་སྐོར་ལས་ གོ་བ་བརྡ་སྤྲོད་ཀྱི་ལས་རིམ་ཚུ་ དུས་དང་དུས་སུ་ འགོ་འདྲེན་འཐབ་མ་ཚད་ མི་མང་གིས་ ཤེས་རྟོགས་བྱུང་ཡོད་རུང་ འཐུས་ཤོར་ཅིག་ ག་ཅི་བྱུངམ་མས་ག་ཟེར་བ་ཅིན་ འབྲུག་མི་ཚུ་གིས་ ལག་ལེན་དངོས་བསྟར་འཐབ་པའི་སྐབས་ སྔོན་འགོག་གི་ཐབས་ལམ་ དཔེ་འབད་བ་ཅིན་ ཕོ་མཚན་བཤུབ་ལ་སོགས་པ་ཚུ་ ལག་ལེན་འཐབ་ནི་ལུ་ ངོས་ལེན་གངམ་ མི་འབད་དོ་ཡོདཔ་ཨིན་མས།  
དེ་མ་ཚད་ འབྲུག་པའི་མི་སྡེ་ནང་ ག་ཏེ་ལྟ་རུང་ འདོད་སྤྱོད་ཀྱི་ གནས་སྟངས་ནང་ལྷོདཔ་ད་ ཧ་ལམ་ འཚེར་སྣང་མེད་པའི་ཐོག་ གོ་ཡངས་སུ་ཅིག་སྦེ་ར་ མཐོངམ་ཨིན་མས།  
ནད་གཞི་ཐོབ་མིའི་གྱངས་ཁ་ལུ་ལྷཝ་ད་ ང་བཅས་ར་འབྲུག་མི་ཚུ་ ཚ་གྱང་ལང་དགོ་པའི་ གཞི་གནད་ཅིག་ཨིན་རུང་ སྔ་གོང་ལས་ ནད་གཞི་ཐོབ་ཡོད་པའི་ ངོས་འཛིན་འབད་ཚུགས་ནི་དེ་གིས་ ལེགས་པའི་གྲུབ་འབྲས་ཅིག་ཨིན་པའི་ ཚོར་སྣང་ཡང་ བྱུངམ་ཨིན་མས།  
ནད་འབུབ་ཨེཆ་ཨའེ་བི་ཐོབ་མི་ ནདཔ་གསརཔ་ཚུ་ སྐྱེས་ལོ་༡༥ དང་༤༩ གི་ བར་ན་འབད་མི་ཚུ་ཨིནམ་བཞིན་དུ་ དུས་ཅི་ སྤྱི་ཟླ་༧ པ་ཚུན་ རྒྱལ་ཁབ་ནང་ ཕོ་སྐྱེས་༢༨༤ དང་ ཨམ་སྲུ་༢༦༤ གིས་ ནད་གཞི་ཐོབ་ཡོདཔ་སྦེ་ གསོ་བའི་བརྡ་དོན་དང་ ཞབས་ཏོག་ཡོངས་འབྲེལ་ནང་ གསལ་བཀོད་འབད་ནུག།  
གཞུང་གིས་ རྒྱལ་ཁབ་ནང་ ནད་འབུབ་ཨེཆ་ཨའེ་བི་ སྔོན་འགོག་འབད་ནིའི་ ལས་རིམ་ཚུ་ནང་ མ་རྩ་འབོར་ཆེ་ཏོག་ཏོ་སྦེ་ གཞི་བཙུགས་འབད་དོ་ཡོདཔ་ཨིན་རུང་ འདས་པའི་ རྒྱལ་ཡོངས་འཕྲོད་བསྟེན་བརྟག་ཞིབ་དང་འཁྲིལཝ་ད་ ན་གཞོན་གྱི་ མི་འབོར་སྡེ་ཚན་ནང་ ནད་གཞི་དེ་དང་འབྲེལ་བའི་ གོ་རྟོགས་ཀྱི་ གནས་རིམ་དེ་ ཉུང་སུ་ཅིག་སྦེ་ར་ ལུས་ཡོདཔ་སྦེ་ཨིན་མས།  
དེ་འབདཝ་ལས་ འབྲུག་ལུ་ ནད་འབུབ་ཨེཆ་ཨའེ་བི་ཐོབ་མི་ བརྒྱ་ཆ་༨༧ དེ་ཅིག་ སྐྱེས་ལོ་༢༠ དང་༤༩ གི་ བར་ན་འབད་མི་ཚུ་ཨིན་མས།  
གནད་དོན་གཅིག་ མི་སྡེ་ནང་ ནད་འབུབ་ཨེཆ་ཨའེ་བི་ སྔོན་འགོག་འབད་ནི་དང་ གོ་བརྡ་སྤྲོད་ནིའི་ འགན་ཁུར་དེ་ བརྡ་བརྒྱུད་ཚུ་ལུ་ཡང་ ཕོག་ནི་ཨིནམ་ད་ དེ་ཡང་ བརྡ་བརྒྱུད་ལུ་བརྟེན་ ངོ་རྐྱང་གི་བྱ་སྤྱོད་ཚུ་ བསྒྱུར་བཅོས་འབད་ཚུགས་པའི་ ཕན་ནུས་སྦོམ་ ཡོད་ནི་དེ་གིས་ཨིན།  
དེ་འབདཝ་ལས་ བརྡ་བརྒྱུདཔ་ཚུ་གིས་འབད་རུང་ སྤྱིར་བཏང་མི་མང་གི་ འཕྲོད་བསྟེན་ལེགས་བཅོས་འབད་ནི་ལུ་དམིགས་ཏེ་ ནད་གཞི་ཨེཆ་ཨའེ་བི་/ཨེཌསི་གི་ འབྲེལ་ཡོད་གནད་དོན་ཚུ་གི་སྐོར་ལས་ གནས་ཚུལ་བསྡུ་བཀོད་འབད་ནི་ལུ་ ལྷན་ཐབས་འབད་དགོཔ་གལ་ཆེ།  
བཅུད་བསྡུ་བ་ཅིན་ ང་བཅས་ར་ ཆ་མཉམ་གྱིས་ སྤྱི་རུབ་ཐོག་ལས་ འགན་ཁུར་འདྲ་མཉམ་འབག་སྟེ་ འབྲུག་མི་ཚུ་གི་ འཚོ་བའི་གནས་སྟངས་ ཡར་དྲག་གཏང་ནི་དང་ ནད་གཞི་ཨེཆ་ཨའེ་བི་/ཨེཌསི་ལས་ སྔོན་འགོག་འབད་ནིའི་ ཐབས་བྱུས་ཚུ་ གང་དྲག་བཏོན་དགོཔ་འདུག་ཟེར་ ཞུ་ནི་ཨིན།

༉ སྐྱེས་ལོ་༦༧ ལང་མི་ གཏུམ་པོ་དེ་ ཁོ་རའི་ སྐྱེས་ལོ་དང་ཕྱདཔ་ད་ ལོག་ལྟབ་ཀྱིས་ རྒས་དོ་བཟུམ་སྦེ་མཐོངམ་མ་ཚད་ ལག་པར་ འཁརཝ་བཙུགས་ནི་མེད་པ་ཅིན་ ལམ་འགྱོ་མི་ཚུགས་དོ་ཡོདཔ་ཨིན་པས།  
ཁོ་ར་ བཀྲིས་སྒང་ ཡང་གཉེར་རྒེད་འོག་ ལེགས་ཕུག་གཡུས་ཚན་ལས་ཨིནམ་བཞིན་དུ་ སྤུན་ཆ་ཚུ་ཡང་ དབང་པོ་སྐྱོན་ཅན་ ཙང་ཙ་ཨིན་པས།  
གཏུམ་པོ་དེ་ ཁོ་རའི་ མི་ཚེའི་གནས་སྟངས་ལུ་ལྟ་སྟེ་ དབུགས་འགམ་མི་དེ་ཡང་ སྐྱེས་ལོ་༣༠ ལངམ་ད་ མཛེ་ནད་ཐོབ་པའི་ཤུལ་ལུ་ ལགཔ་དང་རྐངམ་ཚུ་ སྤར་མ་ཚུགས་པར་ ཞ་བོ་ཐལ་སོ་ནི་དེ་གིས་ཨིན་ཟེར་ ཁོ་གིས་ བཤདཔ་ཨིན་པས།  
གཏུམ་པོ་ལུ་ སྡོད་སའི་ཁྱིམ་ཅིག་ མེད་ནི་དེ་གིས་ སྤྱང་འཁྱམས་སྡོད་དོ་ཡོདཔ་ལས་ འཕྲལ་མགྱོགས་ར་ ཁྱིམ་གསརཔ་ཅིག་ འཐོབ་ཚུགས་ནི་ཨིན་པས།  
དེ་ཡང་ ཁས་བླངས་པ་༤༥ འབད་མི་ སྡེ་ཚན་ཅིག་གིས་ སྦུངས་བསྒུལ་གྱི་ རྒྱབ་སྐྱོར་ཐོག་ལས་ ཁྱིམ་རྐྱབ་དོ་ཡོདཔ་ད་ སྡེ་ཚན་གྱི་ འཐུས་མི་ཚུ་ཡང་ ཡང་གཉེར་རྒེད་འོག་གི་ བདག་སྐྱོང་འགོ་དཔོན་ཚུ་དང་ མི་སྡེའི་ཨིས་ཀའུཊ་ཚོགས་པ་ ཞི་གཡོགཔ་ བདེ་སྲུངཔ་ དེ་ལས་ སློབ་ཕྲུག་ཚུ་གིས་ བདུན་ཕྲག་ངལ་གསོའི་སྐབས་ལུ་ རྐྱབ་བྱིན་ཡོདཔ་ཨིན་པས།  
དབང་པོ་ལུ་ ཐོ་ཕོག་པའི་བསྒང་ལས་ ག་ཅི་འབད་རུང་ ལཱ་ཁག་འདུག་ཟེར་ གཏུམ་པོ་གིས་ བཤད་པའི་ཁར་ ཞ་བོ་ཐལ་བའི་བསྒང་ལས་ སོ་ནམ་གྱི་ལཱ་འབད་དེ་ འཚོ་སྐྱོང་འཐབ་ནིའི་ གོ་སྐབས་རྩ་ལས་མིན་འདུག་ཟེར་ཨིནམ་པས།  
ཁོ་གིས་ མི་དབང་མངའ་བདག་རིན་པོ་ཆེ་མཆོག་ལས་ སྐྱིད་སྡུག་སྦེ་ ཟླ་རིམ་བཞིན་དུ་ དངུལ་ཀྲམ་༡,༢༠༠ རེ་ཐོབ་དོ་ཡོདཔ་ད་ ཁྱིམ་ཚང་དང་ སྤུན་ཆ་ཚུ་གིས་བྱིན་མི་ བཟའ་འཐུང་གི་རིགས་ཚུ་ལུ་བརྟེན་ འཚོ་བ་སྐྱོང་དོ་ཡོདཔ་ཨིན་པས།  
མི་དབང་མཆོག་གིས་ སྐྱིད་སྡུག་གནང་མི་དེ་ལུ་ ག་དེ་སྦེ་ བཀའ་དྲིན་བསམ་ནི་ཨིན་ན་ཡང་ མི་ཤེས་པས་ཟེར་ གཏུམ་པོ་གིས་ བཤད་པའི་ཁར་ མི་དབང་མཆོག་ལས་ སྐྱིད་སྡུག་མེད་པ་ཅིན་ གནས་སྟངས་ག་བཟུམ་ཅིག་གུ་ ཐུག་འོང་ག་ སླབ་མི་ཤེས་པས་ཟེར་ཨིན་པས།  
ཁོ་གིས་ སླབ་མིའི་ནང་ འཕྲལ་མགྱོགས་ར་ ཁྱིམ་གསརཔ་ཅིག་འཐོབ་ཚུགས་ནི་ཨིནམ་ལས་ ལྷག་པར་དུ་ སེམས་དགའ་ཡི་ཟེར་ཨིནམ་ད་ མི་དབང་མཆོག་ལུ་ བསམ་བརྗོད་ལས་འདས་པའི་ བཀའ་དྲིན་དགའ་ཚོར་ཡོད་ཟེར་ཨིན་པས། ལས་འགུལ་འགོ་འདྲེན་པ་ ཡང་གཉེར་བདག་སྐྱོང་འགོ་དཔོན་ དངོས་གྲུབ་རྒྱལ་མཚན་གྱིས་ སླབ་དོ་བཟུམ་འབད་བ་ཅིན་ ཕར་དང་ཚུར་ལས་ རྒྱབ་སྐྱོར་འཚོལ་ཏེ་ དངུལ་ཀྲམ་༢༥༠,༠༠༠ ལྷགཔ་ཅིག་ ཞལ་འདེབས་ཐོབ་མི་དེ་གིས་ ཁྱིམ་རྐྱབ་བྱིན་ཡི་ཟེར་ཨིན་པས།  
བཀྲིས་སྒང་རྫོང་བདག་དང་ ཚོང་པ་ ཁག་འབགཔ་ཚུ་གིས་ ཏི་རུ་དང་ རྒྱུ་གི་རྒྱབ་སྐྱོར་འབད་མི་ལུ་བརྟེན་ ཁོང་ཁས་བླངས་པ་ཚུ་གིས་ ཁྱིམ་རྐྱབ་ཚུགས་ཡི་ཟེར་ ཁོ་གིས་ སླབ་ཨིན་པས།  
རྫོང་ཁག་བདག་སྐྱོང་གིས་ མཚོ་འུང་སྤོ་ཏོག་ལུ་ཡོད་པའི་ ས་ཆ་བཀོལ་སྤྱོད་ས་ཁོངས་ནང་ ལྕགས་ཤོག་དང་ ཤིང་ཆས་ཚུ་ ལག་ལེན་འཐབ་སྟེ་ དུས་ཚོད་ཁར་ ཁྱིམ་རྐྱབ་ཚུགས་ཡི་ཟེར་ཨིན་པས།  
ལས་འགུལ་འགོ་འདྲེན་པ་གིས་ སླབ་མིའི་ནང་ དེ་བཟུམ་མའི་ གྲོགས་རམ་འབད་ནིའི་དོན་ལུ་ ཁས་བླངས་སྡེ་ཚན་ཅིག་ བཟོ་ཡོདཔ་ལས་ ད་ལས་ཕར་འབད་རུང་ རྒེད་འོག་ནང་ རྒྱབ་སྐྱོར་ཚུ་འབད་ནིའི་ འཆར་གཞི་ཡོད་ཟེར་ཨིན་པས།  
ཁས་བླངས་སྡེ་ཚན་གྱིས་ ཁྱིམ་དེ་ བསྒྲུབ་ནིའི་དོན་ལུ་ ཟླཝ་༡ དང་ཉིན་གྲངས་༡༥ དེ་ཅིག་ འགོར་ཡོདཔ་བཞིན་དུ་ འཕྲལ་མགྱོགས་ར་ ལྷག་ལུས་ལཱ་ཚུ་ མཇུག་བསྡུ་འོང་ཟེར་ཨིན་པས།  
སྡེ་ཚན་གྱིས་ ན་ཧིང་ཡང་ མི་དབང་མཆོག་གི་ སྐྱིད་སྡུག་ཐོབ་མི་ རྒན་རྒས་ཅིག་ལུ་ སྡོད་ཁྱིམ་རྐྱབ་བྱིན་ཡོདཔ་ད་ དེ་ཡང་ རྒྱུ་དང་དངུལ་གྱི་ ཞལ་འདེབས་ཚུ་ བསྡུ་ལེན་འབད་དེ་ཨིན་པས།  
གཏུམ་པོ་དེ་ ཆར་ཆུའི་དུས་ཚོད་མ་རནམ་ལས་ ཁྱིམ་ནང་ སྡོད་ཚུགས་ནིའི་དོན་ལུ་ ལཱ་ཚུ་གང་མགྱོགས་འབད་དོ་ཟེར་ དངོས་གྲུབ་རྒྱལ་མཚན་གྱིས་ བཤད་པའི་ཁར་ ཁོ་ལུ་ ཐབ་ཚང་ནང་གི་ དགོས་མཁོའི་ཅ་ཆས་ཚུ་དང་ གདན་མལ་ཆ་ཚུ་ཡང་ བྱིན་ནི་སྦེ་ སླབ་སྟེ་ཡོད་ཟེར་ཨིན་པས།  
ཁོ་གིས་ སླབ་མིའི་ནང་ ཁས་བླངས་ཐོག་ལས་ དེ་བཟུམ་མའི་ ལཱ་འབད་ནི་དེ་ གདོང་ལེན་ཅན་ཅིག་ཨིན་རུང་ མི་དབང་མཆོག་དང་ རྒྱལ་ཁབ་ དེ་ལས་ མི་སེར་ཚུ་ལུ་ ཞབས་ཏོག་ཞུ་ནི་ཟེར་རུང་ དེ་ཅིག་ཨིནམ་ལས་ སྤྱི་མཐུན་ཐོག་ལས་ དགོས་མཁོ་ཡོད་མི་ཚུ་ལུ་ རྒྱབ་སྐྱོར་འབད་དོ་ཟེར་ཨིན་པས།  
གཏུམ་པོ་གིས་ སླབ་མིའི་ནང་ ཁས་བླངས་སྡེ་ཚན་གྱི་ བཀའ་དྲིན་ལུ་བརྟེན་ ཁྱིམ་གསརཔ་ཅིག་ འཐོབ་ཚུགས་ནི་ཨིནམ་ལས་ ད་ལས་ཕར་ གཞན་གྱི་ཁྱིམ་ནང་ སྡོད་དགོཔ་མི་འཐོན་ནི་མས་ཟེར་ ཨིན་པའི་གནས་ཚུལ།

༉ རྒྱལ་ཁབ་ནང་འཁོད་ཀྱི་ སློབ་ཕྲུག་ཚུ་ འབྲེལ་འཛིན་ཐོག་བཞག་ནི་དང་ རྒྱང་མཐོང་དང་ ཨིན་ཊར་ནེཊ་གི་ ཞབས་ཏོག་མ་ཐོབ་མི་ཚུ་གི་དོན་ལས་ ཤེས་རིག་ལྷན་ཁག་གིས་ རང་ཉིད་སློབ་སྟོན་མཁོ་ཆས་ཚུ་ལུ་ ལཱ་འབད་བའི་བསྒང་ ཡོདཔ་ཨིན་པས།  
དེ་ཡང་ སྤྱི་ཟླ་༣ པའི་ཚེས་༢༧ ལུ་ རྒྱང་མཐོང་ལས་ སློབ་སྟོན་འབད་མི་ ལྷབ་སྦྱང་མཁོ་ཆས་ཚུ་ པར་སྐྲུན་འབད་དེ་ སློབ་ཕྲུག་ཚུ་ལུ་ བགོ་བཀྲམ་འབད་ནི་ཨིནམ་ད་ རང་ཉིད་སློབ་སྟོན་མཁོ་ཆས་ནང་ བློ་གསར་སློབ་རིམ་ལས་ སློབ་རིམ་༡༢ པ་ཚུན་གྱི་ སློབ་ཚན་ཚུ་ ཡོདཔ་ཨིན་པས།  
ལྷན་ཁག་གིས་ སློབ་ཚན་ཚུ་ཡང་ དབྱེ་ཁག་༥ སྦེ་བཟོ་སྟེ་ པར་སྐྲུན་འབད་ནི་ འགོ་བཙུགས་ཡོདཔ་ལས་ འཕྲལ་མགྱོགས་ར་ བགོ་བཀྲམ་འབད་ནི་ཨིན་པས།  
སྤྱི་ཟླ་༣ པའི་ཚེས་༧ ལས་ སློབ་གྲྭ་ཚུ་ སྒོ་བསྡམས་པའི་ཤུལ་ལས་ ལྷན་ཁག་གིས་ སློབ་ཕྲུག་ཚུ་ འབྲེལ་འཛིན་ཐོག་ བཞག་ནི་དང་ ཤེས་ཡོན་ཚུ་ འཕྲོ་མཐུད་དེ་ར་ ལྷབ་སྦྱང་འབད་ནི་གི་ ཐབས་ཤེས་སྣ་ཚོགས་བཏོན་ཡོདཔ་ཨིན་པས།  
ཤེས་རིག་ལྷན་ཁག་གི་ དྲུང་ཆེན་ངོ་ཚབ་ ཀརྨ་ཚེ་རིང་གིས་ སླབ་མིའི་ནང་ རྒྱལ་འཛིན་ཤེས་རིག་ཚོགས་སྡེ་དང་ མཉམ་འབྲེལ་ཐོག་ལས་ གློ་བུར་གནས་སྟངས་ཤེས་ཡོན་བཟོ་ཐོག་ བློ་གསར་ལས་ སློབ་རིམ་༡༢ པ་ཚུན་གྱི་ རྩ་གཞུང་ཚུ་ བཟོ་ཡི་ཟེར་ཨིན་པས།  
རྒྱང་མཐོང་ཐོག་ལས་ སློབ་སྟོན་འབད་ནིའི་དོན་ལུ་ ད་ཚུན་ སློབ་སྟོན་མཁོ་ཆས་༤༤༠ དེ་ཅིག་གི་ གློག་བརྙན་བཟོ་སྟེ་ཡོདཔ་ལས་ སྤྱི་ཟླ་༥ པ་ཚུན་ སློབ་སྟོན་འབད་འོང་ཟེར་ དྲུང་ཆེན་ངོ་ཚབ་ཀྱིས་ བཤདཔ་ཨིན་པས།  
ལྷབ་སྦྱང་མཁོ་ཆས་ཚུ་ སློབ་ཕྲུག་ཚུ་གིས་ འཐོབ་ཚུགས་ནིའི་དོན་ལུ་ ལྷན་ཁག་གིས་ ཡོངས་འབྲེལ་དང་ མི་སྡེ་བརྡ་བརྒྱུད་རིམ་ལུགས་ དེ་ལས་ གུ་གཱལ་ཐོག་ལས་ འབྲེལ་བ་འཐབ་ནི་ལུ་ འཕྲོ་མཐུད་དེ་ར་ རྒྱབ་སྐྱོར་འབད་ནི་ཨིན་པས།  
ལས་རིམ་དེ་གིས་ སློབ་ཕྲུག་དང་ ཕམ་ཚུ་ལུ་ ཕན་ཐོགས་བྱུང་སྟེ་ཡོད་རུང་ ལྷན་ཁག་གིས་ སློབ་ཕྲུག་༡༧,༠༠༠ དེ་ཅིག་ལུ་ རྒྱང་མཐོང་གི་ ཞབས་ཏོག་མེད་པའི་ ཤེས་རྟོགས་བྱུང་ཡོདཔ་ད་ སློབ་ཕྲུག་ཚུ་ཡང་ མཐའ་ཟུར་ནང་ སྡོད་མི་ཚུ་དང་ དཀའ་ངལ་ཡོད་མི་ཚུ་ཨིན་པས།  
ཀརྨ་ཚེ་རིང་གིས་ སླབ་མིའི་ནང་ ལྷན་ཁག་གིས་ ས་གནས་གཞུང་དང་ མཉམ་འབྲེལ་ཐོག་ལས་ ཨ་ལོ་ཕུད་རྡོག་གཅིག་ར་ རྒྱབ་ཁར་མི་བཞག་ནིའི་དོན་ལུ་ ལཱ་འབད་དོ་ཟེར་ཨིནམ་ད་ ས་གནས་གཞུང་ལས་ རྒྱབ་སྐྱོར་ལེན་ཐོག་ལས་ མཐུན་རྐྱེན་མེད་མི་ སློབ་ཕྲུག་ཚུ་ ངོས་འཛིན་འབད་དེ་ ཤེས་ཡོན་འཕྲོ་མཐུད་ཀྱི་ རྒྱབ་སྐྱོར་ཚུ་ འབད་འོང་ཟེར་ཨིན་པས།  
སློབ་ཕྲུག་ཚུ་གིས་ རང་ཉིད་སློབ་སྟོན་མཁོ་ཆས་ཚུ་ ལྷབ་སྦྱང་འབད་བའི་སྐབས་ ལམ་སྟོན་ཅིག་མེད་མི་དེ་གིས་ དཀའ་ངལ་འབྱུང་ནི་ཨིནམ་ལས་ སློབ་ཚན་ཚུ་ སྒྲ་བཟུང་ཐོག་ལས་ རེ་ཌིའོ་དང་ རྒྱང་འཕྲིན་སྐུ་གཟུགས་ཐོག་ལས་ རྒྱབ་སྐྱོར་ཚུ་འབད་འོང་ཟེར་ ཀརྨ་ཚེ་རིང་གིས་ བཤདཔ་ཨིན་པས།  
ཁོ་གིས་འབད་བ་ཅིན་ རྫོང་ཁག་ནང་ཡོད་པའི་ སློབ་དཔོན་ ཡང་ཅིན་ ཤེས་རིག་འགོ་དཔོན་ཚུ་གིས་ཡང་ ལམ་སྟོན་དང་ ལྟ་རྟོག་འབད་ནི་ཨིནམ་ད་ སྤྱི་ཟླ་༤ པ་དང་༥ པའི་ནང་ སློབ་གྲྭ་ག་ར་ལས་ སློབ་དཔོན་ཅིག་ལུ་ གུ་གཱལ་ཐོག་ལས་ སློབ་སྟོན་གྱི་ སྦྱོང་བརྡར་བྱིན་ནི་དང་ ཁོང་གིས་ སློབ་དཔོན་གཞན་ཚུ་ལུ་ སྦྱོང་བརྡར་བྱིན་འོང་ཟེར་ཨིན་པས།  
ཀརྨ་ཚེ་རིང་གིས་ སླབ་མིའི་ནང་ ལྷན་ཁག་གིས་ རང་ཉིད་སློབ་སྟོན་མཁོ་ཆས་དེ་ ཨ་ལོ་ཡར་སྐྱེད་དང་གཅེས་སྐྱོང་གོང་འཕེལ་ལྟེ་བ་དང་ དབང་པོ་ལུ་ཐོ་ཕོག་མི་སློབ་ཕྲུག་ དེ་ལས་ གཞི་རྟེན་ཤེས་ཡོན་ ལྷབ་མི་ཚུ་གི་དོན་ལུ་ཡང་ བཟོ་ཡོདཔ་ཨིན་པས།  
དེ་བཟུམ་སྦེ་ ལྷན་ཁག་གིས་ སློབ་ཕྲུག་ཚུ་ལུ་ འགྲུལ་འཕྲིན་དང་ རྒྱང་མཐོང་ཊི་བི་ དེ་ལས་ རེ་ཌིའོ་ཚུ་ དགོས་མཁོ་ཡོད་པའི་གྲོས་འཆར་ གཞུང་ལུ་ཕུལ་ཏེ་ཡོདཔ་ད་ སྤྱི་ལོ་༢༠༡༩ གི་ ཤེས་རིག་གནས་སྡུད་དང་འཁྲིལཝ་ད་ རྒྱལ་ཁབ་ནང་ སློབ་ཕྲུག་༡༦༦,༧༨༦ དེ་ཅིག་ ཡོད་པའི་གནས་ཚུལ།

༉ རྒྱལ་ཁབ་ཀྱི་ས་མཚམས་ཚུ་ སྒོ་བསྡམས་པའི་ཤུལ་ལུ་ བཀྲིས་སྒང་ཁྲོམ་ཁར་ ཅ་ཆས་ཀྱི་གོང་ཚད་ཚུ་ དུམ་གྲ་རེ་ ཡར་སེང་སོང་ཡོད་རུང་ ཚོད་བསྲེའི་གོང་ཚད་ཐད་ཁར་ ལོག་ལྟབ་ཀྱིས་ ཡར་སེང་སོང་སྟེ་ནུག།

དེ་ཡང་ ནང་འཁོད་ལས་ཐོན་མི་ ཀེ་བ་ཀེ་ཇི་རེ་ལུ་ དངུལ་ཀྲམ་༢༥ དང་༣༠རེ་སླབ་མི་དེ་ དངུལ་ཀྲམ་༥༠ལུ་ལྷོད་ཡོདཔ་ད་ མེ་ཏོ་ཀོ་པི་དང་ འདབ་མ་ཀོ་པི་ཀེ་ཇི་རེ་ལུ་ དངུལ་ཀྲམ་༥༠སླབ་མི་དེ་ དངུལ་ཀྲམ་༡༠༠ལུ་ ཡར་སེང་འབད་ནུག།

ཚོད་བསྲེའི་རིགས་ཚུ་ལས་ གོང་ཚད་མཐོ་ཤོས་ར་ སྲནམ་ཅུམ་ཀེ་ཇི་༡ ལུ་ དངུལ་ཀྲམ་༡༢༠འབད་མི་དེ་ཨིནམ་ད་ འགོ་དང་པ་ཐོན་མི་ཨེ་མ་ཚུ་ ཀེ་ཇི་རེ་ལུ་༣༥༠རེ་སྦེ་ བཙོང་དོ་ཡོདཔ་ཨིན་པས།

ས་གནས་ནང་སྡོད་མི་དང་ ཟ་ཁང་བཙུགས་སྡོད་མི་ཚུ་གིས་ སླབ་དོ་བཟུམ་འབད་བ་ཅིན་ རྒྱལ་ཁབ་ཀྱི་འཛུལ་སྒོ་ཚུ་ སྒོ་བསྡམས་པའི་ཤུལ་ལུ་ གོང་ཚད་ཡར་སེང་འགྱོ་དོ་བཟུམ་སྦེ་ ཚོར་ཡི་ཟེར་ཨིན་པས།

ཟ་ཁང་བཙུགས་སྡོད་མི་ ཟླ་བ་སྒྲོལ་མ་གིས་ སླབ་མིའི་ནང་ ད་རེས་ནངས་པར་ ཚོད་བསྲེའི་གོང་ཚད་ཡར་སེང་སོང་རུང་ བྱ་ཐབས་མེད་པར་ ཉོ་དགོ་པས་ཟེར་ཨིན་པས།

མོ་གིས་ སླབ་མིའི་ནང་ ཚོད་བསྲེའི་གོང་ཚད་ ཡར་སེང་འབད་མི་དེ་ལུ་ ལྟ་རྟོག་འབད་དགོཔ་འདུག་ཟེར་ཨིནམ་ད་ ཟ་ཁང་ནང་ འོང་འབབ་མེད་པའི་གུ་ གོང་ཚད་ཐེབས་སྤྲོད་དགོཔ་ལས་ ཡུན་རིངམོ་སྦེ་ ལུས་སོ་པ་ཅིན་ ལཱ་ཁག་གཏང་ནི་མས་ཟེར་ཨིན་པས།

ཟ་ཁང་གི་ཇོ་བདག་ བི་བི་ བིསི་ཝ་གིས་ སླབ་མིའི་ནང་ ཧེ་མ་དང་ཕྱདཔ་ད་ ཚོད་བསྲེའི་གོང་ཚད་ཚུ་ བརྒྱ་ཆ་༥༠ཡར་སེང་སོང་ནུག་ཟེར་ཨིནམ་ད་ ད་རེས་ མང་ཤོས་ར་ ནང་འཁོད་ལས་ཐོན་མི་ ཚོད་བསྲེ་ཚུ་ལུ་བརྟེན་དགོཔ་ལས་ མ་ཉོ་བར་ཐབས་མིན་འདུག་ཟེར་ཨིན་པས།

ཞི་གཡོགཔ་ཅིག་གིས་ སླབ་དོ་བཟུམ་འབད་བ་ཅིན་ ཚོད་བསྲེའི་གོང་ཚད་ ད་རུང་ ཡར་སེང་འགྱོ་བ་ཅིན་ ཁོང་བཟུམ་མའི་ ཆུང་རིམ་སྡེ་ཚན་ནང་འབད་མི་ ཞི་གཡོགཔ་ཚུ་ འཚོ་བ་སྐྱོང་ནི་ལུ་ ལཱ་ཁག་གཏང་ནི་མས་ཟེར་ཨིན་པས།

ཁོ་གིས་ སླབ་མིའི་ནང་ ཚོད་བསྲེ་དུམ་ར་བཟོ་ནིའི་ མནོ་བསམ་བཏང་རུང་ ས་ཞིང་མེདཔ་ལས་ ལཱ་ཁག་འདུག་ཟེར་ཨིནམ་ད་ ནགས་སྐྱེས་ཆག་པ་གཅིག་ལུ་ དངུལ་ཀྲམ་༢༠སླབ་མི་དེ་ དངུལ་ཀྲམ་༥༠གུ་ལྷོད་ནུག་ཟེར་ཨིན་པས།

ཚོང་མགྲོན་པ་ཅིག་གིས་ སླབ་དོ་བཟུམ་འབད་བ་ཅིན་ བར་ཚོང་རྐྱབ་མི་ཚུ་གིས་ གོང་ཚད་མཐོ་སུ་སྦེ་ ལེནམ་མས་ཟེར་ཨིནམ་ད་ འགོ་དཔོན་ཚུ་གི་གདོང་ཁར་ ཨ་རྟག་གི་གོང་ཚད་གུ་ བཙོང་དོ་ཡོད་རུང་ ཁོང་རྒྱབ་ཐལཝ་ཅིག་ གོང་ཚད་མཐོ་སུ་སྦེ་ སླབ་མས་ཟེར་ཨིན་པས།

ཁྲིམས་སྲུང་འགག་པ་དང་ བདེ་སྲུངཔ་ཚུ་ འཕྲལ་འཕྲལ་སྦེ་ར་ འོང་དོ་ཡོདཔ་ལས་ གོང་ཚད་ཡར་སེང་འབད་ནིའི་ གོ་སྐབས་མིན་འདུག་ཟེར་ ཚོད་བསྲེ་ནང་འདྲེན་འབད་དེ་བཙོང་མི་ སྡེ་ཚན་ཅིག་གིས་ བཤདཔ་ཨིན་པས།

ཚོད་བསྲེ་བཙོང་མི་དེ་ མི་སེར་སོ་ནམ་པ་ཨིན་པ་ཅིན་ གོང་ཚད་ག་དེམ་ཅིག་སླབ་རུང་ བྱིན་དགོཔ་ངེས་བདེན་ཨིན་རུང་ གོང་ཚད་རྐྱབ་མི་ག་ར་ བར་ཚོང་འཐབ་མི་ཚུ་ཨིན་མས་ཟེར་ ཚོང་པ་ཅིག་གིས་ བཤདཔ་ཨིན་པས།

རྫོང་ཁག་བདག་སྐྱོང་གིས་ གོང་ཚད་ཡར་སེང་འབད་ནི་ལས་ བཀག་ཐབས་ལུ་ རྫོང་ཁག་སོ་ནམ་འགོ་དཔོན་དང་ སྒོ་ནོར་འགོ་དཔོན་ བཟའ་སྤྱོད་དང་ཁྲིམས་དོན་དབང་འཛིན་འགོ་དཔོན་ དེ་ལས་ ཁྲོམ་སྡེའི་འགོ་དཔོན་དང་ ངོ་ཚབ་ཚུ་གིས་ ལྟ་རྟོག་འབད་ནིའི་དོན་ལུ་ སྡེ་ཚན་བཟོ་ཡོདཔ་ ཨིན་པའི་གནས་ཚུལ།

༉ རྒྱལ་ཁབ་ཀྱི་འགྱུར་བ་དང་བསྟུན་ གོང་འཕེལ་ཡང་ ཧེ་མ་དང་ མ་འདྲཝ་འབད་ར་ སོང་སྟེ་ཡོདཔ་ཨིན།  
ཧེ་མ་འབད་བ་ཅིན་ རྒྱལ་ཁབ་ནང་ མི་རློབས་ཉུང་སུ་ཅིག་ལས་ བརྒལ་མེད་པའི་ཁར་ ཤེས་ཡོན་ཅན་ཡང་ དག་པ་ཅིག་མ་གཏོགས་མེད་མི་ལུ་བརྟེན་ གསོ་བའི་ཁ་ཐུག་ལས་ ཕྱིའི་དྲུང་འཚོ་མཁས་མཆོག་ཚུ་ རྒྱལ་ཁབ་ནང་ ལེན་ཐོག་ལས་ སྨན་བཅོས་ཀྱི་ ཞབས་ཏོག་མ་བཏུབ་བཏུབ་སྦེ་ མཁོ་སྤྲོད་འབད་དེ་སྡོད་ནུག།  
ཨིན་རུང་ འདས་པའི་ལོ་ངོ་བཅུ་ཕྲག་ལས་ཚུར་ ནང་འཁོད་ཀྱི་ ན་གཞོན་ཚུ་གིས་ ཤེས་ཡོན་ལུ་ སྦྱང་བརྩོན་འབད་དེ་ རང་མགོ་རང་འདྲོངས་བཟོ་དོན་ལུ་ དྲུང་འཚོ་གི་ སློབ་སྦྱོང་མཐར་ཕྱིན་པའི་ཤུལ་ལུ་ མི་སེར་དང་ གཞུང་ལུ་ཕྱག་ཕྱིད་ཞུ་སར་མཐོངམ་ད་ ག་ར་སེམས་དགའ་པའི་ གཞི་ཅིག་ཨིན་མས།  
ནང་འཁོད་ཀྱི་ ན་གཞོན་རིག་རྩལ་ཅན་ཚུ་གིས་ ཕྱི་རྒྱལ་ལས་ སློབ་སྦྱོང་ཚུ་ མ་བཏུབ་བཏུབ་སྦེ་ སྦྱང་བརྩོན་འབད་བའི་ཤུལ་ལུ་ གསོ་བའི་ལས་ཁུངས་ནང་ ཞབས་ཏོག་ཞུ་བའི་སྐབས་ སྤྱིར་བཏང་མི་སེར་གྱི་ ཁ་ཐུག་ལས་ རེ་བ་སྦོམ་བསྐྱེད་དེ་འབད་རུང་ རེ་འདོད་ལྟར་དུ་ རེ་བ་བསྐོང་མ་ཚུགས་པའི་ དཀའ་ངལ་ཐོན་བཞིན་དུ་ར་འདུག།  
ག་འཆརཔ་ཟེར་བ་ཅིན་ ནདཔ་ཚུ་ རེ་འདོད་སྦོམ་བསྐྱེད་དེ་ རང་གི་ན་ཚ་ དྲག་ཐབས་ལུ་དམིགས་ཏེ་ གྲོང་གསེབ་ཀྱི་ གཞི་རྟེན་སྨན་ཁང་ལས་བརྒྱུད་དེ་ འབྲིང་རིམ་སྨན་ཁང་དང་ གཙོ་བསྟེན་སྨན་ཁང་ཚུ་ནང་འོངམ་ད་ རྒྱལ་ཡོངས་གཙོ་བསྟེན་སྨན་ཁང་ནང་ ལྷོད་ཚུགས་ནི་ལུ་ ཧ་ལམ་ ཟླཝ་ལས་བཅད་དེ་ འགོར་དོ་ཡོད་པའི་ ལོ་རྒྱས་བཤདཔ་ཨིན་མས།  
འདི་བཟུམ་ཡུན་འགྱངས་སྦེ་ སྡོད་པའི་ཤུལ་ལུ་ མཐའན་མཇུག་ཁར་ རྒྱལ་ཡོངས་གཙོ་བསྟེན་སྨན་ཁང་ནང་ལྷོདཔ་ད་ སྨན་བཅོས་ཀྱི་ ཞིབ་དཔྱད་འབད་མི་དེ་ ཕྱི་རྒྱལ་ལས་ ཤེས་ཡོན་མཐར་འཁྱོལཝ་ཅིག་ གནས་སྐབས་ཀྱི་ དྲུང་འཚོ་སྦེ་ བསྐོ་བཞག་འབད་མི་ཚུ་ཨིན་མས།  
འབྲིང་རིམ་སྨན་ཁང་ནང་ཡོད་པའི་ དྲུང་འཚོ་ཚུ་ ཧ་ལམ་ ལོ་ངོ་༧ དང་༨ ཀྱི་ཉམས་མྱོང་ཡོད་མི་གིས་ ནད་གཞི་དེ་ གཏན་འཁེལ་སྦེ་ ངོས་འཛིན་འབད་མ་ཚུགས་མི་ལུ་བརྟེན་ གཙོ་བསྟེན་སྨན་ཁང་ནང་བཏངམ་ད་ གཙོ་བསྟེན་སྨན་ཁང་གི་ ཁ་ཐུག་ལས་ ངོས་ལེན་ལེགས་ཤོམ་སྦེ་ མ་འབད་བར་ སྤྱིར་བཏང་གི་ འགྲོ་ལུགས་བཟུམ་ཅིག་སྦེ་ གཞི་རྟེན་སྨན་ཁང་དང་ འབྲིང་རིམ་སྨན་ཁང་གིས་བསྐྱལ་མི་ ཡིག་ཆ་འདི་ལུ་ ཞིབ་དཔྱད་མ་འབད་བར་ དེ་འཕྲོ་ལས་ གཙོ་བསྟེན་སྨན་ཁང་གི་ ཡིག་ཆ་གསརཔ་བཟོ་བཅུག་ཐོག་ལས་ ནདཔ་འདི་ ལོག་སྟེ་ར་ ཞིབ་དཔྱད་འབད་ནི་ འགོ་བཙུགས་མི་གིས་ ད་རུང་ སྨན་དག་པ་རེ་ཟ་ཐོག་ལས་ བདུན་ཕྲག་ལས་བཅད་དེ་ སྡོད་དགོཔ་བྱུངམ་ཨིན་མས།  
བདུན་ཕྲག་ཅིག་གི་རྒྱབ་ལས་ ལོ་རྒྱུས་ཚུ་དྲི་ཞིནམ་ལས་ ད་རུང་ སྨན་སོར་བྱིན་ཐོག་ལས་ བདུན་ཕྲག་སྦེ་ བཞག་པའི་བསྒང་ལས་ ནདཔ་དེ་ དྲག་ནི་མེན་པར་ སྨན་གྱི་བརྟག་དཔྱད་འབད་ནི་བཟུམ་ཅིག་ལུ་ འགྱུརཝ་མ་ཚད་ མཐའན་མཇུག་ཁར་ ནད་གཞི་ངོས་འཛིན་འབད་བའི་བསྒང་ལས་ ཧེ་མ་ལས་ སྨན་ཁང་ནང་ མ་འོང་མི་ལུ་བརྟེན་ ཕྱིས་སོ་ནུག་ཟེར་སླབ་སྟེ་ ཁ་ཉེས་དེ་ག་ར་ ནདཔ་ཁོང་ར་ལུ་ བཀལ་བཞག་སར་ དུས་དང་དུས་སུ་ར་མཐོངམ་མས།  
སྤྱིར་བཏང་ནདཔ་དེ་གིས་ གཟུགས་ཁ་ལུ་ ནད་གཞི་ཟུན་པའི་ ཉིནམ་ལས་ར་འགོ་བཙུགས་ སྨན་ཁང་ནང་སོང་སྟེ་འབད་རུང་ སྨན་ཁང་ལས་ སྨན་ཁང་བརྒྱུད་དགོ་པའི་ཁར་ གཙོ་བསྟེན་སྨན་ཁང་གི་ ངོས་ལེན་ལེགས་ཤོམ་མེད་མི་གིས་ ནདཔ་དེ་ ཚེ་སྲོག་ལུ་བར་ཆད་བྱུང་མིའི་ རྒྱུ་ངོ་མ་ཅིག་སྦེ་ གནས་ཏེ་འདུག།  
འདི་འབདཝ་ལས་ རྒྱལ་ཡོངས་གཙོ་བསྟེན་སྨན་ཁང་གིས་ འདི་བཟུམ་མའི་ དཀའ་ངལ་སེལ་ཐབས་ལུ་ འཆར་གཞི་ཚུ་ ལེགས་ཤོམ་སྦེ་ བརྩམས་ཏེ་མ་འབད་བ་ཅིན་ དཀའ་ངལ་དེ་ འཕྲོ་མཐུད་དེ་ར་ འཐོན་ནིའི་ཉེན་ཁ་འདུག་ཟེར་ ཞུ་ནི་ཨིན།

༉ ད་རེས་ནངས་པར་ རྒྱལ་ཁབ་ནང་ ནད་འདྲེན་འབད་བའི་ ནད་ཡམས་ཀོ་རོ་ན་བའེ་རཱསི་ཐོབ་མིའི་གྱངས་ཁ་ རྣམ་རྟོག་ལང་སི་སི་སྦེ་ ཡར་སེང་འགྱོ་དོ་ཡོདཔ་མ་ཚད་ འབྲུག་གི་ཁྱིམ་མཚེས་མངའ་སྡེ་དང་ ཁྲོམ་སྡེ་ཚུ་ནང་ ཀོ་བིཌ་༡༩ ཐོབ་མི་ ཡར་སེང་འགྱོ་བའི་ གནས་སྡུད་ཚུ་ ཉིན་བསྟར་བཞིན་དུ་ཐོནམ་ད་ ང་བཅས་ལུ་ ཚ་གྱང་ལང་དགོཔ་ཅིག་ཨིན་མས།  
ཁ་ཙ་ཚུན་ཚོད་ འབྲུག་ལུ་ ཀོ་བིཌ་༡༩ ཐོབ་མིའི་གྱངས་ཁ་༤༣ ལུ་ ལྷོད་མི་དེ་ རྒྱལ་ཁབ་ཀྱི་ མི་རློབས་༧༠༠༠༠༠ ལྷགཔ་ཅིག་ཡོད་མི་ལུ་ དཔྱ་བགོ་རྐྱབ་པ་ཅིན་ མི་༡༦༢༧༩ དེ་ཅིག་ལུ་ ནདཔ་རེ་གི་ རྩིས་ཨིནམ་ལས་ ཚ་གྱང་ལང་དགོ་པའི་ གཞི་ཁུངས་སྦོམ་ཡོད།  
མ་གཞི་ ད་ཚུན་གྱི་བར་ན་ ནད་འབུབ་ཐོབ་མི་ཚུ་ ཕྱི་རྒྱལ་ལས་ འོང་མི་ཙང་ཙ་ཨིན་རུང་ མི་སྡེའི་ནང་འཁོད་ལས་ ནད་ཡམས་སྤེལ་མི་མ་ཐོནམ་ལས་ ང་བཅས་ཆ་ཁྱབ་ ཁ་རྗེ་བཟང་ཡོདཔ་མ་ཚད་ གཞུང་དགེ་འདུན་གྲྭ་ཚང་གི་ཧོངས་ལས་འབད་རུང་ སྨན་བཅོས་མེད་པའི་ ནད་ཡམས་ཞི་ནི་དང་ བཟློག་ཐབས་ལུ་ སྨན་བླའི་སྒྲུབ་ཆེན་དང་ སྐུ་རིམ་ཚུ་ གནང་བཞིན་ཡོདཔ་ལས་ བློ་བདེ་ཏོག་ཏོ་བྱུངམ་ཨིན་མས།  
འདས་པའི་བདུན་ཕྲག་ནང་ ཕུན་ཚོགས་གླིང་ལུ་ རྒྱ་གར་ལས་ ལོག་འོང་མི་ འབྲུག་པའི་ཨམ་སྲུ་སྐྱེས་ལོ་༢༤ ལང་མི་ཅིག་ལུ་ ཀོ་བིཌ་༡༩ ཐོབ་ཡོད་པའི་ གྲུབ་འབྲས་ཐོན་ཞིནམ་ལས་ཚུར་ ཕུན་ཚོགས་གླིང་ཁྲོམ་དང་ ཉེ་འདབས་ལུ་སྡོད་མི་ མི་སེར་ཚུ་ ཚ་གྱང་ཐེབས་ལང་ནི་ འགོ་བཙུགས་ནུག།  
དེ་འབདཝ་ད་ འབྲུག་མི་ཚུ་ལུ་ ཚ་གྱང་ལང་དགོཔ་ སྦོམ་ཤོས་ར་ ས་མཚམས་ཁྲོམ་སྡེ་ཚུ་ནང་ རྒྱུན་འགྲུལ་དང་ ཚོང་ཁང་ཚུ་ སྒོ་ཕྱེ་ཡོདཔ་མ་ཚད་ ཚུལ་མིན་གྱི་སྒོ་ལས་ ནང་སྐྱོད་འབད་མི་ ཐོན་མི་ལུ་བརྟེན་ ང་བཅས་ཀྱི་ མི་སྡེའི་ནང་ ནད་ཡམས་འབུ་ནིའི་ ཉེན་འཚུབས་ཡོད་ནི་དེ་གིས་ཨིན།  
འཕྲལ་ཁམས་ཅིག་ཁར་ བཟོ་སྐྲུན་གྱི་ ལཱ་འབད་མི་ འབྲུག་མི་ཅིག་གིས་ རྒྱ་གར་གྱི་ ལས་མི་༣ ཚུལ་མིན་གྱི་སྒོ་ལས་ ནང་འཛུལ་འབད་བཅུགཔ་ལས་ ཕུན་ཚོགས་གླིང་ལུ་ཡོད་མི་ ཀོ་བིཌ་༡༩ གི་གདོང་ལེན་ལས་བྱེད་ཚོགས་ཆུང་གིས་ བདའ་ཟུན་ཡོདཔ་བཞིན་དུ་ ཁྲིམས་འགལ་འབད་མི་ཚུ་ལུ་ སྒྲིག་གཞི་དང་འཁྲིལ་ དང་ལེན་འབད་ནི་ཨིན་མས།  
གཞུང་གིས་ ས་མཚམས་བདའ་སྟེ་ དྲག་ཁག་གསུམ་གྱི་ དམག་མི་དང་ བདེ་སྲུངཔ་ དེ་ལས་ ཁས་བླངས་པ་ཚུ་གིས་ ལྟ་རྟོག་དམ་སྒྲིང་དང་ སྐོར་སྲུང་འབདཝ་ཨིན་རུང་ ང་བཅས་ཀྱི་ མི་རེ་གཉིས་ཀྱིས་ སྤྱིར་བཏང་མི་མང་གི་ མཐའ་དོན་ལུ་ མནོ་བསམ་མ་བཏང་པར་ འཕྲལ་གྱི་ཁེ་ཕན་ལུ་བལྟ་སྟེ་ ནག་ཚོང་འཐབ་པར་ ས་མཚམས་ཀྱི་ཕྱི་ཁར་ འགྱོ་མི་དང་ ཕར་ལོགམ་གི་ མི་ཚུ་ཡང་ ནང་འཛུལ་འབད་ནི་གི་ དཔའ་བཅམ་མི་ལུ་བརྟེན་ ནད་ཡམས་ས་མཚམས་ནང་ན་ བསྐྱལ་ནི་གི་ གནོད་ཉེན་སྦོམ་ཡོདཔ་ཨིན་མས།  
ཁ་ཙ་ཕྱི་རུ་ཚུན་ཚོད་ ཁྱིམ་མཚེས་རྒྱལ་ཁབ་ རྒྱ་གར་ལུ་ ཀོ་བིཌ་༡༩ ཐོབ་མིའི་གྱངས་ཁ་༡༨༢༡༤༣ ལུ་ ལྷོད་ཡོདཔ་མ་ཚད་ མི་༥༡༣༠ དེ་ཅིག་ལུ་ ཤི་རྐྱེན་བྱུང་ཡོདཔ་ད་ འབྲུག་ལུ་ ཉེན་ཁ་ཆེ་ཤོས་ར་ ནུབ་བེང་གཱལ་དང་ ཨ་སམ་མངའ་སྡེ་༢ ནང་ལས་ ནད་ཡམས་འབུ་ནི་གི་ ཚ་གྱང་ཡོད་མི་དེ་ཨིན་མས།  
ནུབ་བེང་གཱལ་ལུ་ མི་༥༡༣༠ ལུ་ ཀོ་བིཌ་-༡༩ ཐོབ་ཡོདཔ་མ་ཚད་ མི་༣༠༩ ལུ་ ཤི་རྐྱེན་བྱུང་ཡོདཔ་ད་ ད་རེས་ནངས་པར་ ཕུན་ཚོགས་གླིང་ལུ་ སྡོད་མི་ཚུ་ ཚང་གྱང་ལང་མི་དེ་ཡང་ འབྲུག་གིས་ ཚོད་བསྲེའི་རིགས་ ནང་འདྲེན་འབད་སའི་ཁྲོམ་ ཕ་ལ་ཀ་ཊ་ལུ་ མི་༤ ལུ་ ཀོ་བིཌ་༡༩ ཐོབ་ཡོད་ནི་དེ་གིས་ཨིནམ་ད་ ཕ་ལ་ཀ་ཊ་ལུ་ ཕུན་ཚོགས་གླིང་ལས་ སྣུམ་འཁོར་བདའ་འགྱོཝ་ད་ དུས་ཡུན་ཆུ་ཚོད་༡ དེ་ཅིག་ནང་ ལྷོད་ཚུགསཔ་ཨིན་མས།  
དེ་བཟུམ་སྦེ་ བསམ་རྩེ་ལས་ ཀི་ལོ་མི་ཊར་༣༠ དང་ ཕུན་ཚོགས་གླིང་ལས་ ཀི་ལོ་མི་ཊར་༨༠ གི་ས་གནས་ ཇེལ་པའི་གུ་རི་རྫོང་ཁག་ ན་ག་ར་ཀ་ཊ་ཁྲོམ་ནང་ཡང་ མི་༢ ལུ་ ནད་ཡམས་ཐོབ་ཡོདཔ་ད་ ཨ་སམ་མངའ་སྡེ་ནང་ ནད་འབུབ་ཐོབ་མིའི་གྱངས་ཁ་༡༢༡༦ ལུ་ ལྷོད་ཡོདཔ་བཞིན་དུ་ དགེ་ལེགས་ཕུག་ལས་ དུས་ཡུན་ཆུ་ཚོད་༡ དེ་ཅིག་གི་ རྒྱུན་ལམ་ཡོད་མི་ བོང་གའི་གཱོན་ཁྲོམ་ནང་ མི་༦ དང་ ཅི་རང་རྫོང་ཁག་ནང་ མི་༣༢ དེ་ལས་ ཀོ་ཀ་ར་ཇར་ལུ་ མི་༤༡ ལུ་ ནད་འབུབ་ཐབ་སྟེ་ཡོད་པའི་ཁར་ གཞལམ་སྒང་པཱན་སྦང་ལས་ ཀི་ལོ་མི་ཊར་༦༠ དེ་ཅིག་ཡོད་མི་ བར་པི་ཊ་ལུ་ ནད་འབུབ་ཐོབ་མི་༡༩ དང་ བསམ་གྲུབ་ལྗོངས་མཁར་ལས་ ཀི་ལོ་མི་ཊར་༦༨ དེ་ཅིག་ཡོད་མི་ ནཱལ་བ་རི་ལུ་ མི་༢༠ ལུ་ ནད་འབུབ་ཐོབ་སྟེ་འདུག།  
དེ་འབདཝ་ལས་ ང་བཅས་ཀྱིས་ ས་མམཚམས་འཛུལ་སྒོ་ཚུ་ དམ་དམ་སྦེ་ ལྟ་རྟོག་མ་འབད་བ་ཅིན་ ས་མཚམས་ཕྱི་ལས་ རྒྱལ་ཁབ་ནང་ ཀོ་བིཌ་༡༩ འབུ་ཐོག་ལས་ མི་སྡེའི་ནང་ ཁྱབ་སྤེལ་འགྱོ་ཉེན་ཡོདཔ་ལས་ ག་ར་གིས་ དྲནམ་བཏོན་དགོཔ་འདུག།

༉ འབྲུག་ལུ་ ལྟ་སྐོར་ལུ་འོང་མི་ ལྟ་བཤལཔ་ཚུ་གི་ གྱངས་ཁ་དེ་ རྒྱ་ཆེཝ་སྦེ་ མི་འོང་ནི་བཟུམ་ མཐོང་མི་དེ་ཡང་ སྤྱི་ལོ་༢༠༡༩ ལུ་ འབྲུག་གི་ལྟ་བཤལ་ལག་ལེན་པ་༣༠༢༠ གིས་ ལྟ་བཤལཔ་༣༡༥༥༩༩ འགོ་འདྲེན་འཐབ་ཡོདཔ་བཞིན་དུ་ གྱངས་ཁ་ལུ་ བལྟ་བ་ཅིན་ རྣམ་རྟོག་ལང་སི་སི་ཅིག་ཨིན་མི་དེ་ཡང་ འབྲུག་གི་མི་འབོར་ལས་ ཕྱེད་ཀ་གི་རྩིས་ ལྟ་བཤལཔ་ཚུ་ཨིན་མས།  
ལྷ་བཤལཔ་མང་རབས་ཅིག་ རྒྱལ་ཁབ་ནང་ འོང་མི་དེ་གིས་ འོང་འབབ་ཁུངས་ཅན་གྱི་ ལྟ་བཤལཔ་ཚུ་ལུ་ དམིགས་གཏད་འབད་མི་དང་ ལྟ་བཤལཔ་མངམ་འོང་བཅུག་མི་གཉིས་ ཚད་སྙོམས་མེད་པའི་ བརྡ་མཚོན་སྟོནམ་མས། གལ་སྲིད་ ང་བཅས་ཀྱིས་ རྒྱལ་ཁབ་ནང་ ཚད་འཛིན་མེད་པར་ ལྟ་བཤལཔ་གང་མང་ འོང་བཅུག་པ་ཅིན་ འབྲུག་འདི་ འཛམ་གླིང་ནང་ ལྟ་བཤལ་ས་ཁོངས་དྲག་ཤོས་ཅིག་སྦེ་ ངོས་འཛིན་འབད་ཡོད་མི་ལུ་ ཐོ་སྦོམ་སྦེ་ར་ ཕོག་ནི་དང་ མིང་གཏམ་ཡང་ མེདཔ་གཏང་འོང་།  
ནད་ཡམས་ཀོ་བིཌ་-༡༩ མ་ཐོན་པའི་ཧེ་མར་ ལྟ་བཤལ་དེ་ གལ་ཆེ་བའི་སྐོར་ གྲོས་བསྡུར་འབད་ཡོད་རུང་ ད་རེས་ནངས་པར་ སྒྱིད་ཐག་བསྐྱུར་བའི་ གནད་དོན་ཅིག་ལུ་ འགྱུར་དོ་ཡོདཔ་ད་ ནད་ཡམས་ཁྱབ་སོང་པའི་ དུས་ཚོད་ནང་ ལྟ་བཤལ་ལས་སྡེ་ལུ་ གནོད་སྐྱོན་སྦོམ་སྦེ་ར་བྱུང་ཡོདཔ་བཞིན་དུ་ ནད་ཡམས་ཞི་སྟེ་འབད་རུང་ གྲོས་བསྡུར་འཕྲོ་མཐུད་དེ་ར་འབྱུང་འོང་།  
གྲོས་བསྡུར་འབདཝ་དང་གཅིག་ཁར་ ང་བཅས་ཀྱིས་ ལྟ་བཤལ་གོང་འཕེལ་གཏང་ནི་ལུ་ ཐབས་ལམ་ག་ཅི་བཟུམ་འཚོལཝ་ཨིན་ན་ འབྲུག་ལྟ་བཤལ་ཚོགས་སྡེའི་ གནས་སྡུད་དང་འཁྲིལཝ་ད་ གཞི་རྟེན་མཐུན་རྐྱེན་ཚུ་གི་ཐད་ལུ་ལྷོདཔ་ད་ འབྲུག་ལུ་ ལྟ་བཤལ་པའི་ ཟ་ཁང་༡༥༩ དང་ ཐི་རི་ཨིསི་ཊར་གནས་ཚད་ལྡན་པའི་ ཟ་ཁང་༡༢༩ ཕོར་ཨིསི་ཊར་ཟ་ཁང་༡༤ ཕ་ཡེབ་ཨིསི་ཊར་ཟ་ཁང་༡༦ ཡོད་པའི་གུ་ སྒེར་གྱི་མགྲོན་ཁྱིམ་༡༥༦ དང་ རིན་གོང་ཉུང་བའི་ཟ་ཁང་༦༦༥ འདུག།  
ངོ་མ་འབད་བ་ཅིན་ རིན་གོང་ཉུང་བའི་ ཟ་ཁང་མངམ་ཡོད་རུང་ གསལ་སྟོན་མ་འབད་བར་ ཡོདཔ་བཞིན་དུ་ ཨེ་ཡར་བི་ཨེན་བི་བརྒྱུད་དེ་ ཁང་མིག་ཁང་གླ་བཏང་མི་ སྒེར་གྱི་སྒྲིང་ཁྱིམ་དང་ ཁང་ཁྱིམ་ལེ་ཤ་ཡོད་པའི་ ལོ་རྒྱུས་གོཝ་མས།  
བརྟག་ཞིབ་དང་འཁྲིལཝ་ད་ ང་བཅས་ཀྱི་ དགོས་མཁོ་ལས་ལྷག་པའི་ ཟ་ཁང་དང་ མགྲོན་ཁྱིམ་ཚུ་ རྐྱབ་ཡོདཔ་བཞིན་དུ་ དེ་ནང་ཟ་ཁང་གི་ཇོ་བདག་དང་ལས་བྱེདཔ་ ལྟ་བཤལ་ལས་སྡེ་དང་ ལམ་སྟོན་པ་ ལ་བཤལ་གྱི་སྡེ་ཚན་དང་ རྟ་བདའ་མི་ རྒྱགས་སྐལ་བཀྲམ་སྤེལ་འབད་མི་ དེ་ལས་ ཐད་ཀར་དུ་བཙུགས་ཏེ་ ལཱ་གཡོག་འབད་མི་༥༠༠༠༠ ལྷགཔ་ཅིག་འདུག།  
འབྲུག་ལྟ་བཤལ་ཚོགས་སྡེ་གིས་ ཐི་རི་ཨིསི་ཊར་ཟ་ཁང་ལས་ཡར་བཅད་དེ་ གནང་བ་བྱིན་ཡོདཔ་མ་ཚད་ བསྟན་རྒྱས་ལྷན་ཁག་གི་ རིན་གོང་ཉུང་བའི་ ཟ་ཁང་ཚུ་ལུ་ ཆོག་ཐམ་སྤྲོད་ཡོདཔ་བཞིན་དུ་ ཟ་ཁང་ལ་ལོ་ཅིག་ ཚུལ་མིན་གྱི་སྒོ་ལས་ ཕྱིའི་མ་དངུལ་ཐོག་ལུ་རྐྱབ་ཡོདཔ་ད་ དངུལ་འབྲེལ་ལས་ཁང་ཚུ་གིས་ ཟ་ཁང་ཚུ་ལུ་ བརྩེ་སེམས་བསྐྱེད་ཐོག་ལས་ སྐྱིན་འགྲུལ་བྱིན་ཡོད་རུང་ སོ་ནམ་དང་ བཟོ་རིག་བཟོ་གྲྭ་ ན་གཞོན་དང་འབྲེབ་བའི་ ལས་སྣ་ཚུ་ལུ་ སྐྱིན་འགྲུལ་བྱིན་ནི་གི་ སྤྲོ་བ་བསྐྱེད་ནི་ སྣང་མེད་བཞག་ནུག།  
གཞུང་གིས་ ཟ་ཁང་རྐྱབ་མི་དང་ གཞི་བཙུགས་འབད་མི་ཚུ་ལུ་ དངུལ་འབྲེལ་སེམས་ཤུགས་མཐུན་རྐྱེན་ དཔེར་ན་ ཁྲལ་དགོངས་ཡངས་དང་ མཁོ་ཆས་དང་ འགྲུལ་སྐྱེལ་བཱསི་ཚུ་ལུ་ བཙོང་ཁྲལ་དང་ ཅ་དམ་གྱི་ཁྲལ་ མ་ཕོགཔ་སྦེ་ གནང་བ་གྲུབ་ཡོདཔ་ད་ རྒྱལ་ས་ལྟེ་བའི་ཁྲོམ་ ཁྱད་རིག་དང་ལྡནམ་སྦེ་ འཆར་གཞི་ལག་ལེན་ལུ་ ཁྲོམ་སྡེ་གིས་ མ་མཐོངམ་བཟུམ་ ཨིན་བརྫུ་བཏབ་སྟེ་སྡོད་ནུག།  
ད་རེས་ སྟབས་མ་བདེཝ་དང་ གདོང་ལེན་ཚུ་ ག་དེ་སྦེ་ བྱུང་ཡོདཔ་ཨིན་ན་ ལྟ་བཤལ་པའི་ གྱངས་ཁ་ཉུང་སུ་དང་ འོང་འབབ་མངམ་བཟོ་ནིའི་ དམིགས་འཆར་ལས་ ལྟ་བཤལཔ་གང་མང་འོང་བཅུག་ནི་གི་ སྲིད་བྱུས་དེ་ ག་དེ་སྦེ་ བསྒྱུར་བཅོས་ཡར་སོཔ་ཨིན་ན།  
འབྱོར་པ་ཅན་གྱི་ ལྟ་བཤལཔ་ཚུ་ འབྲུག་ལུ་འོང་ནིའི་ སྤྲོ་བ་ཞན་མི་དང་ གནས་རྩ་ཅན་ཚུ་ནང་ ཟད་འགྲོ་གངམ་གཏང་ནི་མེན་པའི་ ལྟ་བཤལཔ་ཚུ་ སྤུངས་འཛོམས་འབད་སར་ མཐོང་པའི་ཁར་ ལྷ་ཁང་ཚུ་ནང་ བླ་མའི་བཞུགས་ཁྲི་གུ་སྡོད་དེ་ རང་གིས་རང་ པར་བཏབ་མི་ ལ་ལོ་གིས་ མཆོད་རྟེན་གུ་འཛེགས་པའི་ཁར་ མོ་ཊར་སའི་ཀཱར་བཏང་མི་ཚུ་ ནགས་ཚལ་གྱི་ལམ་བདའ་སྟེ་ སྒྲ་སྐད་ཤུགས་སྦེ་ བཏང་འགྱོཝ་ད་རྐྱངམ་གཅིག་ མི་མང་གིས་ སྲིད་བྱུས་དང་ གྲོས་ཆོད་ཚུ་ལུ་ ནོར་བ་དང་ ལམ་ལུགས་ལུ་ སྟབས་མ་བདེཝ་ཡོད་པའི་སྐོར་ ཤེས་རྟོགས་བྱུང་ནུག།  
ལམ་ལུགས་ནང་ སྐྱོན་སྦོམ་ཤོས་ར་ ག་ཅི་ཡོདཔ་སྨོ་ཟེར་བ་ཅིན་ གྲོས་ཆོད་ཚུ་ ག་དེ་སྦེ་ར་བཏོན་ཡོད་རུང་ འགན་འཁྲི་འབག་མི་ག་ཡང་མེད་པའི་ཁར་ ལས་སྡེ་དེ་ དུས་ཐུང་གི་ འཆར་གཞི་བརྩམ་ནི་དང་ གྲོས་ཆོད་འཛོལ་འཛོལཝ་ དེ་ལས་ མནོ་བཞིན་བསམ་བཞིན་ ངན་ལྷད་འཐབ་མི་ལུ་ གདོང་ལེན་འབད་མ་ཚུགས་མི་དང་ འཇོན་ཐངས་མེད་མི་དེ་གིས་ གནས་སྟངས་སྐྱོ་ཤོས་བཟོཝ་ཨིན་མས།  
ད་རེས་ ན་ཡམས་ཀོ་རོ་ན་བའེ་རཱསི་གི་ གནས་སྟངས་ནང་ ང་བཅས་ཀྱི་ མནོ་ལུགས་དང་ བརྩོན་ཤུགས་ཚུ་ བསྒྱུར་བཅོས་འབད་ནི་ གོ་སྐབས་ལེན་དགོ།  
འབྲུག་རྒྱལ་ཁབ་ མདུན་སྐྱོད་འབད་ནི་གི་ འཆར་སྣང་ཡོདཔ་ལས་ དེ་གི་དོན་ལུ་ གྲོས་ཆོད་སྒྲིང་སྒྲི་བཏོན་དགོཔ་བཞིན་དུ་ ཟ་ཁང་དང་ སྐྱིད་གནས་ཁང་ མགྲོན་ཁྱིམ་ལ་སོགས་པ་ཚུ་ སྒོ་བསྡམ་ཐོག་ལས་ རྒྱལ་ཁབ་ཀྱི་ སྤྱིར་བཏང་འཆར་གཞིའི་ བྱ་རིམ་ནང་ གཅིག་མཐུན་བཟོ་དགོ།

༉ རྒྱལ་ཡོངས་ཚོགས་སྡེའི་ མི་སྡེ་དང་ ལམ་སྲོལ་ཚོགས་ཆུང་གིས་ ལམ་སྲོལ་དང་འབྲེལ་བའི་ ཞིབ་འཚོལ་འབདཝ་ད་ རང་ལུགས་ཀྱི་ བཟོ་བཀོད་ཚུ་གིས་མ་དོ་བར་ ཁ་སྐད་དང་ ཚེས་བཅུ་ལ་སོགས་པའི་ རང་ལུགས་ཀྱི་ ལམ་སྲོལ་ཚུ་ ཡལ་ཉམས་འགྱོ་དོ་ཡོད་པའི་ མངོན་གསལ་བྱུང་མི་དེ་ ཚ་གྱང་ལང་དགོཔ་ཅིག་ཨིན་མས།  
ཞིབ་འཚོལ་སྙན་ཞུ་དང་འཁྲིལ་བ་ཅིན་ ཞབས་ཏོག་ལྷན་ཁག་གིས་ རང་ལུགས་ཀྱི་ བཟོ་བཀོད་ཚུ་ གཅིག་མཚུངས་བཞག་དགོ་པའི་ ལམ་སྟོན་ཚུ་ བཀྲམ་སྤེལ་འབད་ཡོད་རུང་ ཁྲིམས་མཐུན་གྱི་ ལམ་ལུགས་ཅིག་མེདཔ་ལས་ གཞུང་གི་སྒྲིང་ཁྱིམ་དང་ སྒེར་ཁྱིམ་ཚུ་ ལམ་སྟོན་དང་མ་འཁྲིལ་བར་ རྐྱབ་དོ་ཡོད་མི་དེ་གིས་ རང་ལུགས་ཀྱི་ བཟོ་བཀོད་ལུ་ ཐོ་ཕོག་ཉེན་འདུག་ཟེར་ཨིན་མས།  
ང་བཅས་ཀྱིས་ དཔྱད་བལྟ་རུང་ འབྲུག་རྒྱལ་ཁབ་ཀྱི་ ཁྲོམ་སྡེ་ཚུ་ནང་ སྒྲིང་ཁྱིམ་མང་ཤོས་ར་ ཕྱིའི་བཟོ་བཀོད་ཐོག་ལུ་ རྐྱབ་སྟེ་ཡོད་མི་ཚུ་ཡང་ ཕྱི་ཁ་ལས་ ལེན་མི་ ཤིང་བཟོ་བོ་དང་ རྡོ་བཟོ་བོ་ཚུ་ལུ་ རྐྱབ་བཅུག་ནི་དེ་གིས་ འབྲུག་པའི་བཟོ་བཀོད་ཚུ་ལུ་ བརྩི་མཐོང་མེདཔ་བཟུམ་མའི་ བརྡ་མཚོན་སྟོནམ་མས།  
གལ་སྲིད་ འབྲུག་གི་ཤིང་བཟོ་བོ་དང་ རྡོ་བཟོ་བོ་ དེ་ལས་ འཇིམ་བཟོཔ་ཚུ་ བདག་འཛིན་མ་འབད་བ་ཅིན་ མ་འོངས་པ་ལུ་ ཡལ་འགྱོ་ནི་གི་ ཉེན་ཁ་ཡོདཔ་ལས་ རང་ལུགས་ཀྱི་ བཟོ་རིགས་ཚུ་ ཕ་བརྒྱུད་བུ་བརྒྱུད་སྦེ་ གནས་ཐབས་ལུ་ ང་བཅས་རའི་ ན་གཞོན་ཚུ་ལུ་ ལག་བཟོ་དང་ ལག་ཤེས་དེ་ཚུ་ནང་ སྦྱོང་བརྡར་བྱིན་དགོཔ་དེ་ གལ་ཆེཝ་སྦེ་མཐོངམ་མས།  
དེ་བཟུམ་སྦེ་ རང་ལུགས་ཀྱི་འཆམ་དང་ ཟློས་གར་གྱི་ ལམ་སྲོལ་བཟང་པོ་དེ་ཡང་ མར་ཉམས་འགྱོ་དོ་ཡོདཔ་ད་ དཔེར་ན་ རྒྱལ་ཁབ་ཀྱི་ ལུང་ཕྱོགས་རེ་ནང་ ལམ་ལུགས་སྲོལ་རེ་ཡོད་པའི་ནང་ལས་ ལོ་བསྟར་གྱི་ ཚེས་བཅུ་བརྩི་སྲུང་ཞུཝ་ད་ འབྲེལ་ཡོད་རྒེད་འོག་དང་ གཡུས་ཚན་ཚུ་ལས་ གར་འཆམ་རྐྱབ་མི་དང་ ཞབས་ཁྲ་རྐྱབ་མི་ཚུ་ ཐོན་དགོཔ་ཨིན་རུང་ ད་རེས་ནངས་པར་ གཡུས་སྒོ་ཚུ་ནང་ ན་གཞོན་ཕོ་མོ་སྡོད་མི་གངམ་མེདཔ་ལས་ འཆམ་དང་ཞབས་ཁྲ་རྐྱབ་མི་མེད་པའི་ གདོང་ལེན་བྱུང་སྟེ་འདུག།  
འདི་བཟུམ་སྦེ་ གྲོང་གཡུས་ལས་ ཁྲོམ་སྡེ་ནང་ གནས་སྤོ་འོང་མིའི་ གྱངས་ཁ་དེ་ཡང་ ལོ་བསྟར་བཞིན་དུ་ ཡར་སེང་འགྱོཝ་དང་འབྲེལ་ གཡུས་སྟོང་ཐོནམ་ད་ ལུང་ཕྱོགས་སོ་སོའི་ ཁ་སྐད་ཚུ་ཡང་ ཉམས་འགྱོཝ་ཨིན་མས།  
འབྲུག་གི་རྩ་ཁྲིམས་ཆེན་མོའི་ནང་ རྒྱལ་ཁམས་ཀྱིས་ མི་སྡེ་དང་ མི་སེར་གྱི་ ལམ་སྲོལ་འཚོ་བ་འབྱོར་ཐབས་ལུ་ དྲན་རྟེན་དང་ སྒྱུ་རྩལ་ ཡང་ཅིན་ རྒྱལ་རབས་ཅན་གྱི་ ས་ཁོངས་དང་ ཅ་དངོས་ རྫོང་གཞིས་ ལྷ་ཁང་ དགོན་སྡེ་ རྟེན་གསུམ་ གནས་ སྐད་ཡིག་ རྩོམ་རིག་ སྒྲ་དབྱངས་ མཐོང་སྣང་གི་སྒྱུ་རྩལ་ ཚོས་ལུགས་བརྩིས་པའི་ རྒྱལ་ཁབ་ཀྱི་ སྲོལ་རྒྱུན་གྱི་ ལམ་སྲོལ་འདི་ གཉེར་སྲུང་དང་ ཉེན་སྐྱོབ་ ཡར་སྤེལ་དོན་ལུ་ བརྩོན་ཤུགས་བསྐྱེད་དགོཔ་སྦེ་ བཀོད་གནང་ནུག།  
དེ་མ་ཚད་ རྒྱལ་ཁམས་ཀྱིས་ ལམ་སྲོལ་འདི་ འཕོ་འགྱུར་ཆེ་བའི་ ནུས་ཤུགས་ཅན་ཅིག་ཨིན་པའི་ ངོས་འཛིན་འབད་ནི་དང་ འཕོ་འགྱུར་དང་ རྒྱུན་ཆད་མེད་པའི་ སྔར་སྲོལ་གྱི་ ཁྱད་ཆོས་དང་ གཙུག་སྡེ་ཚུ་ ཡར་འཕེལ་ཅན་གྱི་ མི་སྡེ་གཅིག་སྦེ་ ཡན་བརྟན་ཚུགས་པའི་ མཐའ་བཙན་དང་ ཕན་འདེབས་ལུ་ བརྩོན་ཤུགས་བསྐྱེད་དགོཔ་ཨིན་པས།  
འདི་འབདཝ་ལས་ རྒྱལ་ཁབ་ཀྱི་ སྲོལ་རྒྱུན་གྱི་ལམ་སྲོལ་ དངོས་ཅན་དངོས་མེད་གཉིས་ཆ་ར་ མི་ཉམས་གོང་འཕེལ་དང་ ཉམས་པ་སོར་ཆུད་འབད་ནིའི་དོན་ལུ་ རྒྱལ་ཡོངས་ཚོགས་སྡེའི་ ཚོགས་ཆུང་གིས་ ལམ་སྲོལ་གྱི་ སྲིད་བྱུས་ཡོངས་རྫོགས་ཅིག་བཟོ་སྟེ་ ཆ་འཇོག་འབད་ནི་དང་ ད་ལྟོ་ཡོད་མི་ ལམ་སྲོལ་བཅའ་ཡིག་དེ་ཡང་ བསྐྱར་ཞིབ་འབད་དགོ་པའི་ གྲོས་འདེབས་ཕུལ་མི་དེ་ལུ་ གཞུང་ལས་ ངོས་ལེན་མཛད་དགོཔ་འདུག་ཟེར་ ཞུ་ནི་ཨིན།

༉ རྒྱ་གར་ནུབ་བེང་གཱལ་མངའ་སྡེ་ དར་ཇི་གླིང་དང་ ཀ་ལུ་ཕུག་གི་ མི་ཚུ་གིས་ གཱོར་ཁ་ལེནཌ་ཟེར་མི་ ས་ཁོངས་དེ་ རང་དབང་དགོཔ་སྦེ་ དགོ་འདོད་བཀོད་མི་ལུ་བརྟེན་ ད་རེས་ནངས་པར་ ས་མཚམས་ས་ཁོངས་ ཇའི་སྒང་ལུ་ཡང་ ཞི་བའི་ངོ་རྒོལ་འགྲེམས་སྟོན་ཚུ་ འགོ་བཙུགས་ནུག།  
མ་གཞི་ ལཱ་བཤོལ་དང་ ངོ་རྒོལ་འགྲེམས་སྟོན་ཚུ་ ས་མཚམས་ཀྱི་ཕྱི་ཁར་ འགོ་འདྲེན་འཐབ་ཨིན་རུང་ དེ་གི་གནོད་ཉེན་དེ་ འབྲུག་མི་ཚུ་ལུ་ཡང་ ཡོད་ཟེར་ཞུ་ནི། ག་འཆརཔ་ཟེར་བ་ཅིན་ ཕུན་ཚོགས་གླིང་ལུ་ སྡོད་ཁྱིམ་ལངམ་མེད་མི་ལུ་བརྟེན་ ང་བཅས་ཀྱི་ འབྲུག་མི་སྟོང་ཕྲག་ལས་བཅའ་དེ་ ཇའི་སྒང་ལུ་ སྡོད་དོ་ཡོདཔ་ལས་ ཁོང་གི་ཚེ་སྲོག་ལུ་ ཉེན་ཁ་སྦོམ་འདུག།  
ད་རེས་ནངས་པར་ རྒྱ་གར་གྱི་ ས་མཚམས་ཁྲོམ་སྡེ་ ཇའི་སྒང་ལུ་སྡོད་མི་ འབྲུག་མི་༦,༠༠༠ དེ་ཅིག་ཡོདཔ་སྦེ་ རྒྱལ་ཡོངས་ཁྱིམ་བཟོ་གོང་འཕེལ་ལས་འཛིན་གྱིས་ བརྟག་ཞིབ་སྙན་ཞུ་ནང་ བཀོད་ཡོད་རུང་ ལ་ལོ་གིས་འབད་བ་ཅིན་ ས་མཚམས་ཀྱི་ ཕྱི་ཁར་སྡོད་མི་༡༠,༠༠༠ དེ་ཅིག་འོང་ཟེར་ཨིན་མས།  
འདས་པའི་ཉིནམ་༢ ཀྱི་རིང་ འགོ་འདྲེན་འཐབ་མི་ ངོ་རྒོལ་འགྲེམས་སྟོན་དེ་ དྲག་པོའི་ཐོག་ལས་ འབད་མི་ལུ་བརྟེན་ སྲུང་སྐྱོབ་དམག་མི་དང་ ཁྲིམས་སྲུང་འགག་པ་ཁ་སྐོང་བཙུགས་ཡོདཔ་མ་ཚད་ ངོ་རྒོལ་འབད་མི་ཚུ་ ཁ་གཏོར་གཏང་ནིའི་དོན་ལུ་ ཊི་ཡར་གེསི་ཟེར་ མིག་ཏོ་མཐོང་མ་ཚུགསཔ་ བཟོ་གཏང་ནིའི་ རྫས་རླུང་ཡང་ ལག་ལེན་འཐབ་དགོཔ་བྱུང་ནུག།  
འདི་བཟུམ་མའི་ གནས་སྟངས་ཚབས་ཆེན་ཅིག་ལུ་ གྱུར་ཡོད་མི་ལུ་བརྟེན་ སྤྱི་ཟླ་༧ པའི་ཚེས་༣༠ ལུ་ ནང་སྲིད་ལྷན་ཁག་གིས་ ཇའི་སྒང་ལུ་སྡོད་མི་ འབྲུག་མི་ཚུ་གི་དོན་ལུ་ དམིགས་བསལ་གྱི་ ཁྱབ་བསྒྲགས་ཅིག་འབད་མིའི་ནང་ མིག་རླུང་ལག་ལེན་གྱི་ གནོད་སྐྱོན་ལས་ ཉེན་སྲུང་འབད་ཐབས་ལུ་ ཁྲོམ་ཁར་མ་འཐོན་པར་ རང་སོའི་ཁྱིམ་ནང་ སྡོད་དགོཔ་སྦེ་བཀོད་ནུག།  
ངོ་རྒོལ་འགྲེམས་སྟོན་སྐབས་ རྨ་སྐྱོན་དང་ ཤི་རྐྱེན་འབྱུང་ཉེན་ཡོདཔ་ལས་ འབྲུག་མི་ཚུ་གིས་ ངོ་རྒོལ་འགྲེམས་སྟོན་ནང་ བཅའ་མར་གཏོགས་ནི་ལས་ ག་དེ་དྲག་དྲག་ འཛེམ་དགོ་པའི་ བཀའ་སློབ་གནང་མི་དེ་ཡང་ ང་བཅས་ཀྱི་མི་ཚུ་ དོན་མེད་ཀྱི་ དཀའ་སྡུག་དང་ བྲེལ་ཟིང་ནང་ ཚུད་ནི་གི་ ཐུགས་ཚ་གྱང་ཡོད་མི་ལུ་བརྟེན་ཨིན་མས།  
ངོ་རྒོལ་འགྲེམས་སྟོན་དེ་གིས་ ས་མཚམས་ཀྱི་ཕྱི་ཁར་སྡོད་མི་ འབྲུག་མི་ཚུ་ལུ་ ཉེན་སྲུང་མེད་པའི་ བརྡ་མཚོན་སྟོནམ་མ་ཚད་ རྒྱལ་ཁབ་ནང་འཁོད་ལུ་ སྡོད་ཁྱིམ་ལངམ་དགོ་པའི་ མངོན་རྟགས་ཡང་སྟོནམ་མས།  
ང་བཅས་ཀྱི་ རྒྱལ་ཁབ་ནང་ མི་འབོར་དང་བསྟུན་པའི་ སྡོད་ཁྱིམ་ཚུ་ལངམ་སྦེ་ ཡོད་པ་ཅིན་ འབྲུག་མི་ཚུ་ ས་མཚམས་ཀྱི་ཕྱི་ཁར་ ལཱ་ཁག་སྦེ་ ཁང་གླར་འཚོལ་ཏེ་སྡོད་དགོཔ་ མི་འཐོན་ནི་དང་ རང་སོའི་འབབ་ཁུངས་ཚུ་ཡང་ རྒྱལ་ཁབ་ནང་ར་ ལུས་ནི་གི་ གོ་སྐབས་སྦོམ་འདུག།  
ས་མཚམས་ཀྱི་ཕྱི་ཁར་ སྡོད་པའི་བསྒང་ལས་ རོགས་ཀྱི་དུས་ཚོད་དང་ ལམ་ལུགས་ཚུ་དང་ འཁྲིལ་དགོཔ་ལས་ སྟབས་མ་བདེཝ་ ལེ་ཤ་ཡོད་མི་དེ་ཡང་ དཔེར་ན་ ཁྱིམ་གྱི་ཇོ་བདག་ཚུ་གིས་ ཕྱི་རུའི་ཆུ་ཚོད་༧ དེ་ཅིག་ལས་ སྒོ་ར་བསྡམས་ཏེ་ དེ་གི་ནངས་པར་ ཆུ་ཚོད་༧ དེ་ཅིག་ལུ་རྐྱངམ་གཅིག་ སྒོ་ཕྱེ་དོ་ཡོདཔ་ལས་ ནུབ་མོར་གློ་བུར་གྱི་རྐྱེན་ངན་རེ་འཐོན་རུང་ སྨན་ཁང་ནང་ འགྱོ་མ་ཚུགས་པའི་ དཀའ་ངལ་ཡོདཔ་ཨིན་མས།  
དེ་མ་ཚད་ ཇོ་བདག་ལ་ལོ་གིས་ འཐུང་ཆུ་བྱིན་མ་བཏུབ་དང་ ལ་ལོ་གིས་ འཕྲལ་འཕྲལ་ར་ ཁང་གླ་ཡར་སེང་འབད་བའི་ གདོང་ལེན་ཚུ་ཡང་ཡོདཔ་ཨིན་མས།  
ཨིན་རུང་ ད་རེས་ཉེན་སྲུང་གི་ དཀའ་ངལ་ཐོན་པའི་ ནམ་དུས་ལུ་ འབྲུག་མི་ཚུ་གིས་ དྲནམ་ཐེབས་བཏོན་ཏེ་ སྡོད་དགོཔ་མ་ཚད་ གཞུང་གི་ཁ་ཐུག་ལས་འབད་རུང་ ནང་འཁོད་ལུ་ སྡོད་ཁྱིམ་ལངམ་སྦེ་ རྐྱབ་ནི་དང་ སྒེར་སྡེ་ཚུ་ལུ་ཡང་ ཁྱིམ་རྐྱབ་ནི་གི་ སེམས་ཤུགས་བསྐྱེད་པ་ཅིན་ ང་བཅས་ཀྱི་མི་ཚུ་ ཉེན་སྲུང་མེད་པའི་ རོགས་ཀྱི་རྒྱལ་ཁབ་ནང་སྡོད་དགོཔ་ མི་འཐོན་ཟེར་ ཞུ་ནི་ཨིན།

༉ བདུན་ཕྲག་འདི་གི་ རེས་གཟའ་ཕུར་བུ་ལུ་ རྒྱལ་ས་ལྟེ་བ་ལུ་ གཞུང་དང་གཅིག་ཁར་ གྲོས་བསྟུན་ཞལ་འཛོམས་ འགོ་དང་པ་ འཚོགས་པའི་སྐབས་ རྫོང་ཁག་༡༠ ལས་ ས་ཁ་མཐོ་སར་སྡོད་མི་ འཐུས་ཚབ་༣༥༠ ལྷགཔ་ཅིག་གིས་ ལོ་ལྔའི་འཆར་གཞི་༡༢ པའི་ནང་ ལ་མཐོ་སའི་ མི་སྡེ་ཚུ་གི་ འཚོ་བའི་གནས་སྟངས་ ཡར་དྲག་གཏང་ནིའི་དོན་ལུ་ གཙོ་རིམ་བཟུང་དགོ་པའི་ ལས་སྣ་ཚུ་ གཞུང་ལུ་ ཕུལ་ཡོདཔ་ཨིན།  
ཁོང་གིས་ གཞུང་ལུ་ གྲོས་འདེབས་ཕུལ་མི་ གཙོ་རིམ་ཚུ་ ད་རེས་ནངས་པར་ ས་ཁ་མཐོ་སའི་ མི་སྡེ་ཚུ་གི་ འཚོ་བའི་གནས་སྟངས་ བསྒྱུར་བཅོས་སོང་པའི་ ནམ་དུས་ལུ་ འབྲེལ་གནད་སྦོམ་ཡོད་པའི་ མཐོང་སྣང་བྱུངམ་མས།  
མི་སྡེ་ཚུ་གིས་ ཁོང་གི་ ས་ཁོངས་ཚུ་ནང་ སློབ་གྲྭ་དང་ གཞི་རྟེན་སྨན་ཁང་ཚུ་ རྒྱ་སྐྱེད་དང་ མཐུན་རྐྱེན་ཚུ་ ཡར་དྲག་གཏང་དགོ་པའི་ ཞུ་བ་ཕུལ་ཡོདཔ་བཞིན་དུ་ ཁོང་གི་དོན་ལུ་ སྒོ་ནོར་ཚུ་ལུ་ རྒུད་འཐུས་སྤྲོད་དགོཔ་དང་ དབྱར་རྩྭ་དགུན་འབུབ་བསྡུ་བསྒྱོམ་འབད་ནི་གི་ ཁྲིམས་ལུགས་དམ་སྒྲིང་དགོ་ནི་ དེ་ལས་ སློབ་གྲྭ་ཚུ་ནང་ ཉམས་མྱོང་ཅན་གྱི་ སློབ་དཔོན་ཚུ་ གཏང་དགོཔ་དེ་ ག་ནི་བ་ གལ་གནད་ཅན་ཅིག་ཨིན་མས།  
ས་ཁ་མཐོ་སར་སྡོད་མི་ མི་སྡེ་ཚུ་གི་ ས་ཁོངས་དེ་ སྲུང་སྐྱོབ་འབད་དེ་ཡོད་པའི་ གླིང་ཁ་༤ འི་ས་ཁོངས་ནང་ ཚུད་ཡོདཔ་ལས་ འགྲོ་བ་མི་དང་ རི་དྭགས་སེམས་ཅན་གྱི་ བྲེལ་ཟིང་དེ་ གདོང་ལེན་ཅན་ཅིག་ཨིནམ་ད་ མི་སྡེ་དེ་ཚུ་ འཚོ་བ་གཡག་དང་ ལུག་ཚུ་ལུ་ བརྟེན་སྡོདཔ་ཨིན་རུང་ ད་རེས་ནངས་པར་ འཕརཝ་ལ་སོགས་པའི་ གཅན་གཟན་ཚུ་གིས་ གནོདཔ་བཀལ་མི་ལུ་བརྟེན་ གཡག་དང་ལུག་གི་ གྱངས་ཁ་དེ་ མར་བབས་སོང་ཡོདཔ་ལས་ གཞུང་གིས་ ཐབས་ཤེས་བཏོན་གནང་དགོཔ་འདུག་ཟེར་ ཡང་བསྐྱར་དུ་ གསོལ་ཞུ་འབད་འབད་དེ་ཡོདཔ་ཨིན།  
ད་རུང་ ལ་ཁར་སྡོད་མི་ཚུ་ ལ་ནོར་དང་གཅིག་ཁར་ གནས་སྤོ་འགྱོ་མི་དེ་གིས་ཡང་ ཁོང་རའི་ཨ་ལོ་ཚུ་གི་ ཤེས་ཡོན་ལུ་ ཐོ་ཕོག་སྟེ་ཡོདཔ་ད་ དཀའ་ངལ་འདི་ སེལ་ཐབས་ལུ་ ནང་སྡོད་མཐུན་རྐྱེན་ཡོད་པའི་ ཆེ་རིམ་སློབ་གྲྭ་སྦེ་ བསྒྱུར་བཅོས་འབད་བ་ཅིན་ ཕན་ཁྱད་འབྱུང་ནི་བཟུམ་མཐོངམ་མས།  
འདི་བཟུམ་སྦེ་ ས་ཁོངས་དེ་ཚུ་ནང་ གསོ་བའི་མཐུན་རྐྱེན་ལེགས་ལྡན་མེདཔ་ལས་ གཟུགས་ཁམས་འཕྲོད་བསྟེན་དང་འབྲེལ་བའི་ དཀའ་ངལ་བྱུངམ་ད་ ཉེ་འདབས་ཀྱི་ སྨན་ཁང་ཚུ་ནང་ འགྱོ་ནི་དེ་ ཉེན་ཁ་ཅན་དང་ ལཱ་ཁག་ཡོདཔ་ལས་ དེ་ཚུ་ཡང་ ཁོང་གིས་ གྲོས་འདེབས་ཕུལ་དོ་བཟུམ་ གསོ་བའི་མཐུན་རྐྱེན་ཚུ་ ཡར་དྲག་གཏང་ནི་དེ་ཁག་ཆེ།  
མ་གཞི་ གཞུང་གི་ཁ་ཐུག་ལས་ ས་ཁ་མཐོ་སར་ཡོད་མི་ སློབ་གྲྭ་ཚུ་ རྒྱ་སྐྱེད་འབད་ནི་གི་ འཆར་གཞི་ཡོད་མིའི་ནང་ལས་ སློབ་གྲྭ་༡༦ ལུ་ སློབ་གྲྭ་ལྟེ་བ་ཚུ་ནང་ མཁོ་སྤྲོད་འབད་མི་ མཐུན་རྐྱེན་ཚུ་ གནང་ནི་ཨིན་མས།  
གསོ་བའི་ཐད་ལུ་ འབྲུག་གི་གསོ་བའི་ཞབས་ཏོག་གིས་ བརྒྱ་ཆ་༩༥ ལུ་ ཁྱབ་ཚུགས་མི་དེ་ བསྟོད་པར་འོས་པའི་ གྲུབ་འབྲས་ཅིག་ཨིན་རུང་ ས་ཁ་མཐོ་སའི་ མི་སྡེ་ཚུ་གི་དོན་ལུ་ གསོ་བའི་མཐུན་རྐྱེན་གྱི་ ཁྱབ་ཚད་རྩ་བརྟན་བཟོ་དགོཔ་ ཡོདཔ་བཞིན་དུ་ གནད་དེ་ཚུ་ལུ་ གཙོ་རིམ་བཟུང་དགོཔ་ཨིན་མས།  
ང་བཅས་ཀྱིས་ འཆར་གཞི་༡༢ པའི་ནང་ ས་ཁ་མཐོ་སར་སྡོད་མི་ མི་སྡེ་ཚུ་གི་ གོང་འཕེལ་ལས་སྣ་ཚུ་ལུ་ གཙོ་རིམ་བཟུང་མ་ཚུགས་པ་ཅིན་ ང་བཅས་ཀྱི་ འཆར་གཞི་ལས་རིམ་ཚུ་ བསྐྱར་བཟོ་ཐོག་ ལག་ལེན་འཐབ་ནི་ལུ་ ཕྱིར་འགྱངས་ལུས་ནི་གི་ ཉེན་ཁ་ཡོད།  
ག་འཆརཔ་ཟེར་བ་ཅིན་ རྒྱལ་ཁབ་ཀྱི་ ས་གནས་གཞན་བཟུམ་སྦེ་ར་ ས་ཁ་མཐོ་སར་སྡོད་མི་ཚུ་ལུ་ཡང་ མི་དེ་ཚུ་ ཁྲོམ་སྡེ་ཚུ་ནང་ གནས་སྤོ་འགྱོ་བའི་ གདོང་ལེན་སྦོམ་ཅིག་ལུ་ གྱུར་དོ་ཡོད་པའི་ མངོན་གསལ་བྱུངམ་བཞིན་དུ་ གལ་སྲིད་ ས་ཁོངས་དེ་ཚུ་ནང་ གོང་འཕེལ་ལས་སྣ་ཚུ་ལུ་ ཤུགས་མ་བཏོན་པ་ཅིན་ ཁོང་ཡང་ བྱ་ཐབས་མེད་པར་ རང་སོའི་ཁྱིམ་ བཤོལ་བཞག་སྟེ་ ཁྲོམ་སྡེ་ཚུ་ནང་ གནས་སྤོ་འོང་ནི་གི་ ཉེན་ཁ་སྦོམ་ཡོདཔ་ཨིན།  
བློན་ཆེན་གྱིས་ གསུངས་དོ་བཟུམ་ བྱང་ཕྱོགས་ཀྱི་ ས་མཚམས་ཚུ་ནང་སྡོད་མི་ མི་སྡེ་ཚུ་ལུ་ འབྲུག་གི་ས་མཚམས་བདའ་སྟེ་ ཉེན་སྲུང་བཞག་ནི་གི་ འགན་ཁུར་རྩ་ཅན་ ཕོག་སྟེ་ཡོདཔ་ལས་ ཁོང་གི་ འཚོ་སྐྱོང་དང་ ལམ་སྲོལ་གོང་འཕེལ་གཏང་དགོཔ་དེ་ གལ་ཆེ་ཟེར་ ཞུ་ནི་ཨིན།

༉ ནངས་པ་ལས་འགོ་བཙུགས་ ཉིན་གྲངས་༣ གྱི་རིང་ འབྲུག་རྒྱལ་ཁབ་ཀྱི་ ས་གནས་མཐའ་དབུས་མེད་པར་ རྒྱལ་ཡོངས་མི་རྩིས་ཀྱི་ཉིནམ་སྦེ་ བརྩི་སྲུང་འབདཝ་དང་འབྲེལ་ གྲངས་རྩིས་སམ་ ཐོ་རྩིས་རྐྱབ་མི་༩,༥༧༢ ཀྱིས་ ཁྱིམ་གུང་རེ་རེ་བཞིན་དུ་ སྒོ་བཤལ་རྐྱབ་སྟེ་ གནས་སྡུད་ཚུ་ བསྡུ་སྒྲིག་འབད་ནི་ཨིན་མས།  
རྒྱལ་ཁབ་ནང་ མི་རློབས་དང་ ཁྱིམ་གྱི་གྲངས་རྩིས་ རྐྱབ་ནི་ཨིན་པའི་སྐོར་ འདས་པའི་ཟླ་ངོ་༡ གི་རིང་ མི་མང་ལུ་ གསལ་བསྒྲགས་འབད་ཡོདཔ་མ་ཚད་ བརྡ་བརྒྱུད་ནང་ལས་ཕར་ ང་བཅས་ཀྱི་ མི་ཚུ་གིས་ གྲངས་རྩིས་རྐྱབ་མི་ཚུ་ལུ་ མཉམ་འབྲེལ་གང་དྲག་འབད་དགོཔ་སྦེ་ རྒྱལ་ཡོངས་རྩིས་དཔྱད་བཀོད་འཛིན་དང་ འབྲེལ་ཡོད་ཚོགས་ཆུང་གི་ ཁ་ཐུག་ལས་ ཞུ་བསྐུལ་འབད་དང་འབད་བཞིན་དུ་ཡོདཔ་ཨིན།  
འབྲུག་གི་མི་རློབས་དང་ ཁྱིམ་གྱི་གྲངས་རྩིས་ ག་ཅི་སྦེ་ རྐྱབ་ཨིན་ན།  
གྲངས་རྩིས་འདི་ ལོ་ངོ་བཅུ་ཕྲག་གི་བར་ན་ཚར་རེ་ འགོ་འདྲེན་འཐབ་མི་དེ་ཡང་ རྒྱལ་ཁམས་ཀྱི་ གནས་སྟངས་དང་ དཔལ་འབྱོར་ མི་སྡེའི་བརྡ་དོན་ཚུ་ དུས་མཐུན་བཟོ་ཐབས་ལུ་ཨིནམ་ད་ རྒྱལ་ཁབ་ལུ་ གནས་སྡུད་ངེས་ཏིག་ཡོད་པ་ཅིན་ གཞུང་གིས་ སྲིད་བྱུས་དང་ འཆར་གཞི་ག་ཅི་ར་བརྩམ་རུང་ འདི་དང་འཁྲིལ་ བརྩམ་ནི་ཨིན་མས།  
གྲངས་རྩིས་ཀྱི་སྐབས་ལུ་ སྐྱེས་ལོ་དང་ མི་རིགས་ཀྱི་ དབྱེ་བ་མ་ཕྱེ་བར་ རྒྱལ་ཁབ་ནང་ ཕྱི་ནང་གི་ མི་རིགས་ཡོད་ཚད་ག་ར་ ཐོ་རྩིས་རྐྱབ་ནི་གིས་མ་དོར་བར་ ཁྱིམ་གུང་ག་དེམ་ཅིག་ཡོདཔ་ཨིན་ན་ དེ་ལས་ མི་འབོར་གྱི་ ཞིབ་རྩིས་དང་གཅིག་ཁར་ སྐྱེ་ནུས་དང་ ཤི་རྐྱེན་ཚད་གཞི་ ཡན་ལག་སྐྱོན་ཞུགས་ ཤེས་ཡོན་ ལཱ་གཡོག་ སོ་ནམ་དང་ སྒོ་ནོར་ འོང་འབབ་དང་ཟད་འགྲོ་ བུ་ལོན་ སེམས་ཁམས་གནས་སྟངས་ལ་སོགས་པ་ཚུ་གི་ བརྡ་དོན་ཚུ་ བསྡུ་ལེན་འབད་ནི་ཨིན་མས།  
བརྡ་དོན་དེ་ཚུ་ བསྡུ་ལེན་འབདཝ་ད་ ཁྱིམ་ནང་སྡོད་མི་ བཟའ་ཚང་གཙོ་ཅན་དེ་ལུ་ དྲི་བ་དྲིས་ལན་འབད་ནི་ཨིནམ་ལས་ དེ་བསྒང་ དྲི་བའི་ལན་ཚུ་ འཛོལ་བ་མེདཔ་སྦེ་ སླབ་དགོཔ་དེ་གལ་ཆེ།  
གལ་སྲིད་ ལན་རྐྱབ་མི་ཚུ་གིས་ བརྡ་དོན་དེ་ཚུ་ དྲང་བདེན་སྦེ་ མ་སླབ་པ་ཅིན་ རྒྱལ་ཁབ་ཀྱི་ གནས་སྡུད་དང་ རྩིས་དཔྱད་ཚུ་ ངེས་ཏིག་སྦེ་ འཐོབ་མི་ཚུགས་ནི་ཨིནམ་ལས་ མཐའན་མཇུག་ལུ་ རྒྱལ་ཁམས་ཀྱི་ གནས་སྟངས་ག་ཅི་བཟུམ་ཡོདཔ་ཨིན་ན་ ཏན་ཏན་སྦེ་ གསལ་སྟོན་འབད་མི་ཚུགས།  
འཛམ་གླིང་རྒྱལ་ཁབ་ག་ཏེ་ར་འབད་རུང་ མི་སྡེ་དཔལ་འབྱོར་གོང་འཕེལ་གྱི་ གནས་ཚད་དེ་ མི་རློབས་དང་ ཁྱིམ་གྱི་གྲངས་རྩིས་ དེ་ལས་ མི་སྡེའི་གནས་རིམ་དང་ འཚོ་སྐྱོང་ཚུ་ལུ་ རག་ལསཔ་ལས་ གཞུང་འབྲེལ་གྱི་ གནས་སྡུད་ཚུལ་ལྡན་ཅིག་ མེད་པ་ཅིན་ གོང་འཕེལ་གྱི་ མདུན་ལམ་ལུ་ ཞུགས་ཚུགས་པར་ ལཱ་ཁག་ཡོད།  
ད་རེས་ འབྲུག་གི་མི་རློབས་དང་ ཁྱིམ་གྱི་གྲངས་རྩིས་ལས་ཐོབ་མི་ གནས་སྡུད་ཚུ་ སྤྱི་ལོ་༢༠༡༨ ལུ་ ལོ་ལྔའི་འཆར་གཞི་༡༢ པ་བརྩམ་ནི་དང་ ལག་ལེན་གྱི་དོན་ལུ་ གལ་གནད་ཅིག་ཨིནམ་མ་ཚད་ བཙག་འཐུ་ལས་འགྲུབ་མི་ གཞུང་གསརཔ་ག་འོང་རུང་ རྒྱལ་ཁམས་ཀྱི་ གནས་སྟངས་སྐོར་ གནས་སྡུད་དུས་མཐུན་བཟོ་སྟེ་ གྲ་སྒྲིག་བཞག་ནི་དེ་ཡང་ ཁག་ཆེ་ནི་ཨིན་མས།  
འདི་འབདཝ་ལས་ གོང་ལུ་གསལ་བཀོད་འབད་དོ་བཟུམ་ གྲངས་རྩིས་འབདཝ་ད་ བརྡ་དོན་དང་ གནས་སྡུད་འཛོལ་བ་མེདཔ་སྦེ་ འཐོབ་ཚུགས་ནིའི་དོན་ལུ་ རྒྱལ་ཡོངས་མི་རྩིས་ཀྱི་ཉིནམ་དེ་ནང་ འབྲུག་མི་ཚུ་ ཕར་ཚུར་འགྲོ་འགྲུལ་འབད་ནི་ འཛེམ་ཐོག་ལས་ ཁྱིམ་ནང་སྡོད་དེ་ མི་རྩིས་རྐྱབ་མི་དང་ ཐོ་རྩིས་རྐྱབ་མི་ སྡེ་ཚན་ཚུ་ལུ་ མཉམ་འབྲེལ་གང་དྲག་འབད་དགོ་པའི་ཁར་ དྲི་བ་ག་ཅི་ར་དྲི་རུང་ སྦ་གསང་མེད་པར་ སླབ་ཐོག་ལས་ རྒྱལ་ཡོངས་ཀྱི་ རྩིས་དཔྱད་དང་ གནས་སྡུད་ངེས་གཏན་བཟོ་ནི་ལུ་ ལྷན་ཐབས་འབད་གེ་ཟེར་ ཞུ་ནི་ཨིན།

༉ སྤྱི་ལོ་༢༠༡༥ ལས་ཚུར་ ཨིསི་པཱསི་མོ་པོ་རོག་སི་བཱོན་པ་ལཱསི་ ཟེར་མི་ སྨྱོ་རྫས་འཆང་སྤྱོད་དང་ ཚོང་འབྲེལ་འཐབ་མིའི་ནང་ མི་ངོ་༥༠༠ ལྷགཔ་ཅིག་ འཛིན་བཟུང་འབད་ཡོདཔ་མ་ཚད་ ཁྲིམས་འདུན་ཚུ་ལས་ཡང་ འབྲུག་གི་སྨྱོ་རྫས་དང་ སེམས་ཁམས་འཁྲུགས་རྫས་ རྫས་རིགས་ལོག་སྤྱོད་ཀྱི་ བཅའ་ཁྲིམས་དང་འཁྲིལ་ བཙོན་ཁྲིམས་ཡངས་ཆག་མེད་པར་ བཀལཝ་ཨིན་མས།  
འདི་འབདཝ་ད་ ང་བཅས་ཀྱི་ ཁྲིམས་ལུགས་དམ་སྒྲིང་ག་དེ་སྦེ་ར་ཡོད་རུང་ སྨྱོ་རྫས་དང་ སེམས་ཁམས་འཁྲུགས་རྫས་ སྤྱོད་མི་དང་ ཚོང་འབྲེལ་འཐབ་མིའི་གྱངས་ཁ་ ཉིན་བསྟར་བཞིན་དུ་ ཡར་སེང་འགྱོ་མི་ལུ་ བལྟ་བ་ཅིན་ སྨྱོ་རྫས་དང་འབྲེལ་བའི་ ཁྲིམས་ལུགས་ལུ་ འདྲོག་འཇིགས་དང་ འཚེར་སྣང་བསྐྱེད་ནི་མེདཔ་ ཡང་ཅིན་ ཁྲིམས་ཡངས་དྲགས་མི་ལུ་བརྟེན་ འོང་ནི་ཨིན་མས།  
བདུན་ཕྲག་འདི་ནང་ ཆེ་མཐོ་ཁྲིམས་འདུན་གྱིས་ སྨྱོ་རྫས་ཨེསི་པི་པ་ལཱསི་ཚུ་ ཚུལ་མིན་གྱི་སྒོ་ལས་ ཚོང་འབྲེལ་འཐབ་པའི་ རྩོད་དོན་ཁག་༤ ནང་ འབྲེལ་གཏོགས་ཡོད་མི་ རྩོད་ཟླ་༥ གི་ བཙོན་ཁྲིམས་དེ་ལུ་ བསྒྱུར་བཅོས་མེད་པར་ རྫོང་ཁག་ཁྲིམས་འདུན་ཚུ་གི་ འཁྲུན་ཆོད་ཚུ་ལུ་ གཞི་འཛིན་འབད་ཡོད་རུང་ མི་༢ ཀྱི་ བཙོན་ཁྲིམས་དེ་ ལོ་ངོ་༥ ལས་༩ ཚུན་ ཡར་སེང་རྐྱབ་མི་དེ་ཡང་ སྨྱོ་རྫས་ཀྱི་མང་ཉུང་དང་འཁྲིལ་ ཚད་ལྡན་དྲང་བདེན་གྱི་ གཞི་རྩ་དང་འཁྲིལ་ཨིན་མས།  
ཨིན་རུང་ སྨྱོ་རྫས་འཆང་སྤྱོད་འབད་མི་དང་ རྩོད་ཟླ་ཚུ་གི་ རྒྱབ་མི་ཚུ་གིས་འབད་བ་ཅིན་ ཁྲིམས་འདུན་ལས་ ཉེས་ལས་དང་མ་འཁྲིལ་བའི་ ཉེས་ཁྲིམས་སྦོམ་བཀལ་མི་དེ་ རྣམ་དག་དང་ དྲན་བདེན་མེན་པའི་ཁར་ ཨེསི་པི་པ་ལཱསི་དེ་ ད་ལྟོ་ཡོད་མི་ བཅའ་ཁྲིམས་ཀྱི་ ཟུར་དེབ་ནང་ གསལ་བཀོད་འབད་འབདཝ་མེདཔ་ལས་ སྨྱོ་རྫས་གྲངས་སུ་ མི་ཚུད་ཟེར་ བདེན་ཁུངས་བཟང་སྟེ་ ཁོང་གི་ལས་མགྲོན་པ་ཚུ་ རྒྱབ་སྲུང་འབདཝ་ཨིན་མས།  
འདི་འབདཝ་ལས་ རྫོང་ཁག་ཁྲིམས་འདུན་ཚུ་གིས་ ཨེསི་པི་པ་ལཱསི་སྨྱོ་རྫས་དང་འབྲེལ་བའི་ རྩོད་བཤེར་ཚུ་ལུ་ གྲོས་ཐག་བཅད་མ་ཚུགས་པར་ མངོན་མཐོ་ཁྲིམས་འདུན་ལས་ བར་ཞུགས་ཐོག་ སྨྱོ་རྫས་དེ་ བཀག་དམ་ཅན་གྱི་གྲངས་སུ་ ཚུད་མི་ཚུད་ཀྱི་ བཀའ་རྒྱ་གནང་དགོ་པའི་ ཞུ་བ་འབད་ནུག།  
དེ་སྦེ་ བསྒུག་སྡོད་པའི་ ནམ་དུས་ལུ་ སྨྱོ་རྫས་འཆང་སྤྱོད་འབད་མི་དང་ ཚོང་འབྲེལ་འཐབ་མི་ མངམ་ཐོན་ཡོདཔ་ལས་ ཁྲིམས་འདུན་དང་ རྒྱབ་མི་ཚུ་གི་ དུས་ཚོད་འཕྲོ་བརླག་དང་ ལཱ་ལྟོ་ཆག་པའི་ གཞི་གནད་ཅིག་ལུ་གྱུར་བའི་ མངོན་གསལ་བྱུང་ཡི།  
མ་གཞི་ མངོན་མཐོ་ཁྲིམས་འདུན་ལས་ བཀའ་རྒྱ་ལོགས་སུ་སྦེ་ གནང་གནངམ་མེདཔ་མ་ཚད་ མཐོ་གཏུགས་འབད་མི་ རྩོད་བཤེར་དག་པ་ཅིག་ འཁྲུན་ཆོད་མ་གནང་པར་ བསྣར་བཞག་ཡོད་རུང་ ཆེ་མཐོ་ཁྲིམས་འདུན་གྱིས་ བཀའ་རྒྱ་ལུ་ མ་བསྒུག་པར་ ཨེསི་པི་པ་ལཱསི་དེ་ཡང་ ཨེསི་པི་ སྨྱོ་རྫས་དང་ དབྱེ་བ་ག་ནི་ཡང་མེདཔ་སྦེ་ དོན་འགྲེལ་ཐོག་ ཉེས་འཛུགས་ཅན་ཚུ་ལུ་ བཙོན་ཁྲིམས་ཡངས་ཆག་མེད་པར་ བཀལ་མི་དེ་ མི་མང་ཤོས་ཅིག་གིས་ ངོས་ལེན་ལེགས་ཤོམ་འབདཝ་མས།  
ཆེ་མཐོ་ཁྲིམས་འདུན་གྱི་ འཁྲུན་ཆོད་ནང་ འབྲུག་གི་སྨྱོ་རྫས་དང་ སེམས་ཁམས་འཁྲུགས་རྫས་ རྫས་རིགས་ལོག་སྤྱོད་ཀྱི་ བཅའ་ཁྲིམས་༢༠༡༥ ཅན་མའི་ ཟུར་དེབ་ནང་ ཨེསི་པི་པ་ལཱསི་དེ་ བཀག་དམ་ཅན་གྱི་གྲངས་སུ་ ཚུད་ཚུདཔ་མེདཔ་མ་ཚད་ དེ་ནང་ ཁྲིམས་འགལ་གྱི་རྫས་སྦྱོར་ ཌསི་ཊོར་པོར་སི་ཕི་ནི་ཟེར་མི་དེ་མེད་རུང་ འབྲུག་སྨྱོ་རྫས་བཀག་འཛིན་དབང་འཛིན་གྱིས་ ཁྲིམས་འདུན་ལུ་ ཨེསི་པི་སྨན་ཐུམ་གཉིས་ཆ་རའི་ནང་ མི་གི་སེམས་འཁྲུགས་པའི་ རྫས་སྦྱོར་དང་ ཁ་བརྙོག་ནི་གི་ ནུས་མ་ཡོད་པའི་ རྫས་སྦྱོར་ཡོདཔ་སྦེ་ སྙན་ཞུ་ཕུལ་ཡོད་མི་ལུ་ ངོས་ལེན་འབད་ཡི་ཟེར་བཀོད་ནུག།  
ཉེས་འཛུགས་ཅན་ཚུ་གི་ རྒྱབ་མི་ཚུ་གིས་ ཨེསི་པི་པ་ལཱསི་ཚུ་ བཀག་དམ་ཅན་གྱི་ སྨྱོ་རྫས་གྲངས་སུ་ མི་ཚུད་ཟེར་ རྒྱབ་སྲུང་འབདཝ་ཨིན་རུང་ ཉེས་ཁྲིམས་ཕོག་མི་ཚུ་གིས་ སྨན་ཐུམ་རེ་གཉིས་མེན་པར་ འབོར་གྲངས་མངམ་སྦེ་ འབག་འོང་དགོཔ་མེད་མི་ལུ་བརྟེན་ ཁྲིམས་འདུན་ལས་ ཉེས་ཁྲིམས་ཚབས་ཆེན་བཀལ་ནུག།  
འདི་བཟུམ་མའི་ ཁྲིམས་ཀྱི་ངོས་ལེན་ དམ་སྒྲིང་འབད་མི་དེ་ ཚུལ་མིན་གྱི་སྒོ་ལས་ སྨྱོ་རྫས་སྤྱོད་མི་དང་ ཚོང་འབྲེལ་འཐབ་མི་ཚུ་ལུ་ བཟོད་བསྲན་མེད་པའི་ བརྡ་འཕྲིན་ཨིནམ་བཞིན་དུ་ མི་མང་གི་ ཧོངས་ལས་འབད་རུང་ རྒྱལ་ཁབ་ནང་ ཁྲིམས་འགལ་ཐོག་ སྨྱོ་རྫས་འཆང་སྤྱོད་འབད་མི་ རྩ་མེད་བཟོ་ནིའི་ བརྩོན་ཤུགས་ལུ་ མཉམ་འབྲེལ་གང་དྲག་འབད་དགོཔ་ གལ་ཆེ་ཟེར་ ཞུ་ནི་ཨིན།

༉ རྒྱལ་ཁབ་མཐའ་དབུས་མེད་པའི་ གཞི་རྩ་དེ་ མ་འོངས་བུ་བརྒྱུད་ཚུ་ལུ་ ཤེས་རིག་ཡོན་ཏན་ བྱིན་ནི་འདི་ཨིནམ་ལས་ ག་ར་གིས་ འདི་ལུ་ར་ གཙོ་རིམ་བཟུང་སྟེ་ སྡོད་སར་མཐོངམ་མས། དེ་ཡང་ མ་འོངས་རྒྱལ་ཁབ་ཀྱི་ ཕྱག་ཕྱིད་ཞུ་དགོ་པ་ཅིན་ ཤེས་ཡོན་འདི་ མེད་ཐབས་མེད་པའི་ ནོར་བུ་བཟུམ་ཅིག་ཨིནམ་ལས་ བརྩི་མཐོང་བསྐྱེད་དགོ་པའི་ བཅུད་དོན་སྦོམ་ར་འདུག། སྤྱིར་བཏང་རྒྱལ་ཁབ་ནང་འཁོད་ལུ་ ན་གཞོན་སློབ་ཕྲུག་ འབུམ་ལྷག་སྟེ་ཡོད་མི་ཚུ་ལུ་ ད་ལྟོའི་གནས་སྟངས་ནང་ བཟུམ་ཅིག་འབད་བ་ཅིན་ སློབ་སྦྱོང་འབད་ནི་འདི་ ག་ནི་བ་ གལ་ཆེཝ་སྦེ་ ཚོར་བའི་ཁར་ ལྷག་པར་དུ་ཡང་ ལྟེ་བའི་ནང་ཡོད་པའི་ ན་གཞོན་ཚུ་ ཁག་ཆེ་ཤོས་ཅིག་ལུ་གྱུར་ཡོདཔ་ཨིན།  
ལོ་གཅིག་གི་ནང་འཁོད་ལུ་ སློབ་སྦྱོང་འབད་ནིའི་དུས་ཡུན་ ཟླཝ་༩ དེ་ཅིག་ལས་བརྒལ་ མེད་པའི་ཁར་ དེ་གི་ནང་དོན་ཉིད་ལས་ཡང་ སྟོན་ཚན་ཚུ་ ལོ་བསྟར་གྱི་ རེའུ་མིག་ཟུར་བཀོད་འབད་མི་དང་འཁྲིལ་ སློབ་སྟོན་འབད་དགོཔ་ཡོདཔ་ལས་ དུས་ཚོད་དེ་ ག་ནི་བ་ གནད་འགག་ཅན་ཅིག་སྦེ་འདུག།  
ཨིན་རུང་ ད་ལྟོའི་ སྲིད་བྱུས་ལྟར་དུ་འབད་བ་ཅིན་ སློབ་ཕྲུག་ཚུ་ ངལ་གསོ་བཏང་ཐོག་ལས་ སློབ་དཔོན་ཚུ་ མི་རློབས་གྲངས་རྩིས་ཀྱི་དོན་ལུ་ སྦྱོང་བརྡར་དང་འབྲེལ་ ལཱ་འབད་བར་བཏངམ་ད་ དེ་གིས་ སྤྱིར་བཏང་རྒྱལ་ཁབ་ལུ་ ཕན་ཐོགས་འབྱུང་ནི་ཨིན་རུང་ སློབ་ཕྲུག་ཚུ་ལུ་ སློབ་སྦྱོང་གི་ སྟོན་ཚན་དང་འཁྲིལ་ ལེགས་ལྡན་འབྱུང་མ་ཚུགས་པའི་ འཐུས་ཤོར་ཡང་ འབྱུང་སྲིད་ནི་དང་ སློབ་ཕྲུག་ཚུ་ གནམ་བྱཱར་གྱི་ ཆོས་རྒྱུགས་ཡང་ སྤྱི་ཟླ་༦ པའི་ནང་ འགོ་འདྲེན་འཐབ་ནི་ཨིན་མས།  
སློབ་དཔོན་ཚུ་གིས་ དུས་ཚོད་ཐུང་ཀུ་ཅིག་ཡང་ འཕྲོ་བརླག་མ་བཏང་པར་ སློབ་སྟོན་འབད་རུང་ འཕྲལ་འཕྲལ་སྐབས་ ལོ་བསྟར་གྱི་ ཆོས་རྒྱུགས་རན་པའི་བསྒང་ལས་ སྟོན་ཚན་ཚུ་ མཇུག་བསྡུ་མ་ཚུགས་པར་ དུས་ཐེབས་ལེན་ཐོག་ལས་ སློབ་ཕྲུག་ཚུ་ལུ་ སློབ་སྟོན་འབད་དེ་ མིང་ཙམ་ཅིག་གི་ ལོ་འཁོར་སྟོན་ཚན་ མཇུག་བསྡུ་མི་ལུ་བལྟ་བ་ཅིན་ ད་ལྟོའི་ གནས་སྟངས་ནང་ སློབ་དཔོན་ཚུ་ གྲངས་རྩིས་ཀྱི་དོན་ལུ་ གཏང་ནི་དེ་ ཤེས་རིག་གི་བརྩི་མཐོང་ལུ་ རྒྱབ་འགལ་འགྱོ་དོ་བཟུམ་ཅིག་འདུག།  
ཉིན་གྲངས་བཅུ་གཉིས་ཀྱི་ ནང་འཁོད་ལུ་ སྟོན་ཚན་༩༤ དེ་ཅིག་ ལུས་ནི་ཨིནམ་ལས་ ཤུལ་ལས་ སློབ་སྟོན་མཇུག་བསྡུ་མ་ཚུགས་པ་ཅིན་ དེ་འཕྲོ་ལས་ དུས་ཐེབས་ལེན་ཏེ་ སློབ་སྦྱོང་འབདཝ་ད་ སློབ་ཕྲུག་ཨ་ལོ་ཚུ་ལུ་ སྦྱང་བ་འབད་ནིའི་དུས་ཚོད་ འཐོབ་མ་ཚུགས་པར་ ཧ་ལམ་ ཆུ་ཚོད་ཕྱེད་དང་བཅུ་ཐམ་དེ་ཅིག་གི་རིང་ སློབ་ཁང་ནང་ སློབ་སྟོན་ཐོག་ལུ་ བཞག་དགོཔ་འབྱུང་འོང་།  
མ་གཞི་ རྒྱལ་ཁབ་ལུ་ ཕྱག་ཕྱིད་ཞུ་ནི་དེ་ འབྲུག་པའི་མི་སེར་ཚུ་ལུ་ ཕོག་པའི་འགན་ཁུར་ངོ་མ་ཅིག་འབད་རུང་ ག་ནི་བ་ གལ་ཆེ་བའི་ སློབ་སྟོན་གྱི་ དུས་ཚོད་སྐབས་ལུ་ སློབ་དཔོན་ཚུ་ དེ་སྦེ་བཏང་མི་དེ་ ཐུགས་བཞེད་སྦོམ་ར་ གནང་དགོཔ་འདུག།  
གནམ་དགུན་ངལ་གསོའི་སྐབས་ལུ་ འབད་བ་ཅིན་ སློབ་དཔོན་ཚུ་གིས་ ཕྱག་ཞུ་རུང་ རྒྱལ་ཁབ་ལུ་ ཕན་པ་མ་གཏོགས་ གནོད་པ་མི་འབྱུང་ནི་ཨིན་རུང་ གནམ་བྱཱར་གྱི་སྐབས་ལུ་ སློབ་དཔོན་ཚུ་ ལག་ལེན་འཐབ་ནི་དེ་ འོས་ལྡན་ཅིག་མིན་འདུག།  
གྲངས་རྩིས་ཀྱི་དོན་ལུ་ ཞབས་ཏོག་ཞུ་མི་ སློབ་དཔོན་མེན་པའི་ ཞི་གཡོགཔ་དང་ ན་གཞོན་ལཱ་གཡོག་མེད་མི་ཚུ་ གནས་སྐབས་ཀྱི་དོན་ལུ་ སྦྱོང་བརྡར་བྱིན་ཐོག་ལས་ བཙུགས་པ་ཅིན་ དེ་གིས་ ཕན་ཐོགས་འབྱུང་ཚུགས་ནི་ཨིནམ་ལས་ ལཱ་དང་བྱ་བ་ཚུ་ ག་ཅི་ར་འབད་རུང་ བརྟག་ཤིང་དཔྱད་དེ་ འབད་དགོཔ་འདུག་ཟེར་ ཞུ་ནི་ཨིན།

༉ རྒྱལ་ཁབ་ཀྱི་ ཡར་རྒྱས་འགྱུར་བ་དང་བསྟུན་ ད་རེས་ནངས་པར་ རྒྱལ་ས་ལྟེ་བ་གིས་གཙོས་པའི་ རྫོང་ཁག་ཚུ་ནང་ སྒྲ་དབྱངས་ཁང་ཟེར་ གནམ་ནུབ་མོའི་ གླུ་གཞས་ཀྱི་ སྤྲོ་སྟོན་ཁང་ཚུ་ ལོ་གཅིག་བ་ལོ་གཅིག་ མང་སུ་ཐོན་པའི་ མངོན་གསལ་བྱུངམ་ཨིན་མས།  
སྒྲ་དབྱངས་ཁང་གི་གྱངས་ཁ་ མང་སུ་ཐོན་མི་དང་བསྟུན་ ལེགས་པའི་ཆ་རྐྱེན་དང་ གནོད་པའི་སྐྱོན་གཉིས་ཆ་ར་ ངམ་ངམ་ཤུགས་ཀྱིས་ གཅིག་ཁར་བྱུངམ་ཨིན་མས།  
དེ་ཡང་ ལེགས་པའི་ཆ་རྐྱེན་ཟེརཝ་ད་ སྒྲ་དབྱངས་ཁང་ལུ་བརྟེན་ གཞུང་སྒེར་གྱི་ ཡིག་ཚང་ཚུ་ནང་ ལཱ་འབད་མི་ཚུ་ ཁོང་རའི་ ལཱ་ལུ་བརྟེན་པའི་ འདུ་འཛི་དང་ སེམས་སྡུག་བྱུང་མི་ཚུ་ སངས་ཐབས་འབད་ནིའི་དོན་ལུ་ གནམ་ནུབ་མོའི་ ཞབས་ཁྲ་གི་ སྤྲོ་སྟོན་ལས་རིམ་ཚུ་ནང་ དུས་ཡུན་དུམ་གྲ་ཅིག་ལས་བརྒལ་ གྲལ་གཏོགས་མ་འབད་རུང་ དེ་གིས་ སེམས་ཀྱི་ཚ་གྱང་ཚུ་ ཞི་ཐབས་འབད་དེ་ སྤྲོ་བའི་ངང་ལུ་ སྡོད་ཚུགས་པའི་ ཕན་ཁྱད་བྱུངམ་ཨིན་མས།  
གནོད་པའི་སྐྱོན་གྱི་ དབང་དུ་བཏང་པ་ཅིན་ དང་པ་ རང་ལུགས་ཀྱི་ལམ་སྲོལ་ཚུ་ ཚུལ་དང་ལྡནམ་སྦེ་ ལག་ལེན་མ་འཐབ་པའི་ཁར་ གཉིས་པ་ཟེརཝ་ད་ སྒྲ་དབྱངས་ཁང་ཚུ་ནང་ལས་ ཁྲིམས་འགལ་གྱི་ བྱ་ངན་ཚུ་ ལེ་ཤ་ཐོན་དོ་ཡོད་པའི་ ལོ་རྒྱུས་ཚུ་ གོཝ་ཨིན་མས།  
གནད་དོན་འདི་ལུ་བརྟེན་ ཉིནམ་དག་པ་ཅིག་གི་ཧེ་མར་ ང་བཅས་རའི་ དབུ་འཕང་མཐོ་བའི་ ཁྲིམས་བསྐྱར་ཞིབ་ཚོགས་ཁང་ རྒྱལ་ཡོངས་ཚོགས་འདུ་ནང་ ལམ་སྲོལ་གྱི་སྙན་ཞུའི་གུ་ གསུང་གྲོས་གནང་པའི་སྐབས་ རྒྱལ་ཁབ་ནང་ཡོད་པའི་ སྒྲ་དབྱངས་ཁང་ཚུ་གིས་ རང་ལུགས་ཀྱི་ལམ་སྲོལ་ཚུ་ ཉམས་བཅུགཔ་མས་ཟེར་བའི་ གྲོས་བསྡུར་ཚུ་ ཞིབ་པར་འབད་ནུག།  
དེ་བསྒང་ འཐུས་མི་ལ་ལོ་ཅིག་གིས་ སྒྲ་དབྱངས་ཁང་ཚུ་ ཚོང་འབྲེལ་གྱི་དོན་ལུ་ཨིན་རུང་ རང་ལུགས་ཀྱི་ ལམ་སྲོལ་དང་འཁྲིལ་མ་འཁྲིལ་ བལྟ་དགོཔ་གལ་ཆེ་བས་ཟེར་ གསལ་ཞུ་འབད་ཡོདཔ་མ་ཚད་ ལམ་སྲོལ་ལས་ཁུངས་ལས་ཡང་ གནང་བ་ལེན་དགོ་པའི་ ཞུ་བ་ཕུལ་ནུག།  
དེ་མ་ཚད་ སྒྲ་དབྱངས་ཁང་ཚུ་ནང་ གྲལ་གཏོགས་འབད་བར་འོང་མི་དེ་ སྤྱིར་བཏང་འབྲུག་མི་ཚུ་ཨིན་རུང་ ཕྱིའི་རྒྱལ་ཁབ་ནང་ ལྷོད་སོཔ་བཟུམ་སྦེ་ རྫོང་ཁའི་ཞབས་ཁྲ་ འཐེན་མི་དང་ཕྱདཔ་ད་ ཕྱི་ཁའི་ཞབས་ཁྲ་འཐེན་མི་ མང་སུ་ཡོདཔ་ལས་ དེ་གིས་ ང་བཅས་རའི་ ལམ་སྲོལ་ལུ་ ཐོ་ཕོག་ཉེན་ཡོདཔ་སྦེ་ཨིན་མས།  
སྒྲ་དབྱངས་ཁང་ཚུ་ནང་ ཕྱི་ཁའི་ཞབས་ཁྲ་འཐེན་ནི་དེ་ བར་སྐབས་ཅིག་ལས་ ཡོངས་གྲགས་ཐལ་ཡོདཔ་ད་ འགོ་ཐོག་ལུ་འབད་བ་ཅིན་ སྒྲ་དབྱངས་ཁང་ཚུ་ནང་ ག་ཏེ་འགྱོ་ལྟ་རུང་ རང་ལུགས་ཀྱི་ གྱོན་ཆས་ཚུ་ ཚུལ་མཐུན་གྱོན་ཐོག་ལས་ ཞབས་ཁྲ་ཚུ་ལུ་ར་ གཙོ་བོར་བཏོན་ཏེ་ འཐེན་སྡོདཔ་མ་གཏོགས་ ད་རེས་ནངས་པ་བཟུམ་སྦེ་ ཕྱི་ཁའི་ཞབས་ཁྲ་ཚུ་ འཐེན་སྲོལ་མེདཔ་ཨིན།  
སྒྲ་དབྱངས་ཁང་ལུ་བརྟེན་ འོང་འབབ་ལེགས་ཤོམ་སྦེ་ བཟོ་ཚུགས་པའི་ གོ་སྐབས་ཡོད་མི་ལུ་བརྟེན་ རྫོང་ཁག་ལ་ལོ་ཅིག་ནང་ མི་རློབས་དང་མ་བསྟུན་པའི་ སྒྲ་དབྱངས་ཁང་ལེ་ཤ་ གཞི་བཙུགས་འབད་སར་མཐོངམ་ད་ ད་ལྟོ་ལས་ ཚད་འཛིན་མ་འབད་བ་ཅིན་ ཤུལ་ལས་ ལམ་སྲོལ་ལུ་ གནོདཔ་མ་ཚད་ ཁྲིམས་འགལ་གྱི་ བྱ་ངན་ཚུ་ཡང་ བཀག་ཐབས་འབད་ནི་ལུ་ གདོང་ལེན་འབྱུང་སྲིད་ནི་ཨིན་མས།  
དེ་འབདཝ་ལས་ ནད་མ་འོང་གོང་ལས་རིམ་གྲོ་དང་ ཆུ་མ་འོང་གོང་ལས་གཡུར་བ་ཟེར་ སླབ་སྲོལ་ཡོད་དོ་བཟུམ་སྦེ་ ད་ལྟོ་ལས་ར་ འབྲེལ་ཡོད་དབང་འཛིན་ཚུ་གིས་ སྒྲ་དབྱངས་ཁང་ཚུ་གི་ གནད་དོན་ཐོག་ལུ་ བསྐྱར་ཞིབ་གནང་དགོཔ་འདུག་ཟེར་ ཞུ་ནི་ཨིན།

༉ འབྲུག་ལུ་ རྩོད་རྙོགས་ཚུ་ ཁྲིམས་ཀྱི་འདུན་སར་ མ་འགྱོ་བར་ བར་འདུམ་མམ་ ནང་ཁ་ནང་འགྲིགས་ཐོག་ལས་ སེལ་ནི་གི་སྲོལ་འདི་ སྤྱི་ལོ་༡༦༥༢ ལས་ར་ཡོདཔ་བཞིན་དུ་ ནང་འགྲིགས་འབད་ཐངས་དེ་ འབྲུག་གི་ཁྲིམས་གཞུང་ཆེན་མོ་ སྤྱི་ལོ་༡༩༥༩ ཅན་མའི་ནང་ གསལ་བཀོད་འབད་དེ་ཡོདཔ་ཨིན་མས།  
ནང་འགྲིག་པའམ་ འཆམ་ཁ་བཟོ་མི་དེ་གིས་ རྩོད་གཞི་རྩ་བོ་༢ ཀྱི་བར་ན་ འཛུལ་ཞུགས་ཐོག་ བསླབ་བཀོད་བྱིན་མིའི་ འགན་ཁུར་འབག་སྟེ་ རྩོད་རྙོགས་ཚུ་ ཁྲིམས་ཀྱི་འདུན་སར་ འགྱོ་མ་དགོ་པར་ ནང་འཁོད་ལུ་ སེལ་ཐབས་འབད་མི་ལུ་བརྟེན་ རྩ་ཕན་ཚུ་ ཁྲིམས་ཀྱི་འདུན་སར་ ཡུན་རིངམོ་སྦེ་ རྩོད་བཤེར་འབད་མ་དགོཔ་དང་ ལཱ་ལྟོ་ཆག་མ་དགོ་པའི་ ཁེ་ཕན་ཚུ་བྱུང་ནུག།  
ཨིན་རུང་ ཤུལ་ལས་ འཛམ་གླིང་རྒྱལ་ཁབ་གཞན་ཚུ་ནང་བཟུམ་སྦེ་ འབྲུག་གི་རྫོང་ཁག་༢༠ དང་ དྲུང་ཁག་༡༥ ནང་ ཁྲིམས་འདུན་ཚུ་ གཞི་བཙུགས་འབད་མི་དང་བསྟུན་ བར་སྐབས་ཅིག་ལས་ འཁོན་འདུམ་ལམ་ལུགས་ཀྱི་ བརྩི་མཐོང་དང་ ལག་ལེན་ཚུ་ ཉམས་སོཔ་ལས་ མི་ཚུ་གིས་ ཁྲིམས་འདུན་གྱི་ཕྱི་ཁར་ འཆམ་ཁ་བཟོ་ཚུགས་པའི་ རྩོད་གཞི་ཕྱམ་ཕྱིམ་ལས་འགོ་བཟུང་ ཁྲིམས་ཀྱི་འདུན་སར་ བསྐྱལ་མི་ལུ་བརྟེན་ དྲང་ཁྲིམས་དུས་ཚོད་ཁར་ མ་ཐོབ་པའི་ དཀའ་ངལ་ཚུ་ བྱུང་ཡོདཔ་ཨིན་མས།  
འདི་བཟུམ་མའི་ དཀའ་ངལ་སེལ་ཐབས་ལུ་ སྤྱི་ལོ་༢༠༡༢ ལུ་ འབྲུག་རྒྱལ་ཡོངས་ཁྲིམས་དོན་གཙུག་སྡེའི་གཙོ་འཛིན་ མི་དབང་རྒྱལ་པོའི་སྲསམོ་ བསོད་ནམས་བདེ་ཆེན་དབང་ཕྱུག་མཆོག་གིས་ འབྲུག་གི་ ནང་ཁ་འགྲིགས་ལམ་ལུགས་བཟང་པོ་འདི་ བསྐྱར་ཞིབ་ཐོག་ ནུས་ཤུགས་ཅན་དང་ སྒྲིང་སྒྲི་ ལམ་ལུགས་ཅན་བཟོ་ཐོག་ལས་ རྩོད་རྙོགས་ཐོན་སའི་ གཡུས་སྒོ་ཚུ་ནང་ར་ དྲང་བདེན་ཐོབ་ཚུགསཔ་ བཟོ་ནི་ལུ་དམིགས་ཏེ་ ས་གནས་གཞུང་གི་ འགོ་ཁྲིདཔ་ཚུ་ལུ་ ནང་ཁ་ནང་འགྲིགས་འབད་ཐངས་ཀྱི་ སྦྱོང་བརྡར་ལས་རིམ་ འགོ་བཙུགས་གནང་ནུག།  
འདས་པའི་ལོ་ངོ་༤ ལྷགཔ་ཅིག་གི་རིང་ ནང་ཁ་ནང་འགྲིགས་ཀྱི་ སྦྱོང་བརྡར་བྱིན་ཞིན་པའི་ཤུལ་ལུ་ སྤྱི་ལོ་༢༠༡༢ ལས་༢༠༡༦ གི་བར་ན་ རྒྱལ་ཁབ་ནང་འཁོད་ལུ་ རྩོད་དོན་བསྡོམས་༣༦,༢༥༠ ཐོན་ས་ལས་༡༥,༣༡༦ ནང་ཁ་ནང་འགྲིགས་ཐོག་ལས་ སེལ་ཡོདཔ་ལས་ རྩ་ཕན་ཚུ་ གནས་རིམ་ལེ་ཤ་ཡོད་མི་ ཁྲིམས་འདུན་ཚུ་ནང་ འགྱོ་མ་དགོཔ་དང་ ཟད་འགྲོ་ལུ་ ཕན་ཁྱད་སྦོམ་བྱུང་ནུག།  
གལ་སྲིད་ རྩོད་དོན་ཕྱམ་ཕྱིམ་ཚུ་ ཁྲིམས་ཀྱི་འདུན་སར་ ཐོ་འཛིན་འབད་བ་ཅིན་ འབྲུག་གི་ཞི་རྩོད་བྱ་བའི་གནད་སྤྱོད་དང་འཁྲིལ་ རྩོད་བཤེར་འབད་དགོཔ་ལས་ ནང་ཁ་ནང་འགྲིགས་ཐོག་ལས་ དུས་ཡུན་ཆུ་ཚོད་དག་པ་ཅིག་ནང་ མཇུག་བསྡུ་ནི་ཨིན་མི་ རྩོད་གཞི་དེ་ ཁྲིམས་གཏུགས་འབདཝ་ད་ ཟླཝ་དང་ལོ་སྦེ་ འགོརཝ་ཨིན་མས།  
འདི་འབདཝ་ལས་ ཞི་རྩོད་ཕྱམ་ཕྱིམ་ཚུ་ ད་ལྟོ་ སྦྱོང་བརྡར་འབད་བའི་བསྒང་ཡོད་མི་ ས་གནས་གཞུང་གི་ འགོ་ཁྲིདཔ་ཚུ་གིས་ རང་སོའི་རྒེད་འོག་གི་ མི་སེར་ཚུ་ལུ་ ཁྲིམས་འདུན་གྱི་ཕྱི་ཁར་ དཀའ་ངལ་སེལ་ཚུགས་པའི་ རྩོད་དོན་ཚུ་ ནང་ཁ་ནང་འགྲིགས་འབད་དགོ་པའི་ བརྩོན་ཤུགས་བསྐྱེད་ནི་དེ་གལ་ཆེ།  
འདུམ་འགྲིགས་འབདཝ་ད་ རྩོད་གཞི་ག་ཅི་བཟུམ་ འབད་མ་ཆོགཔ་ཨིན་ན་ སྦྱོང་བརྡར་བྱིན་མི་ཚུ་གིས་ མི་སྡེའི་འགོ་ཁྲིདཔ་ཚུ་ལུ་ ལེགས་ཤོམ་སྦེ་ གོ་བརྡ་སྤྲོད་དགོ།  
ག་འཆརཔ་ཟེར་བ་ཅིན་ འབད་མ་ཆོག་པའི་ རྩོད་དོན་ཚུ་ཡང་ ནང་ཁ་ནང་འགྲིགས་འབད་བ་ཅིན་ མཐའན་མཇུག་ལུ་ ཁྲིམས་ཀྱི་འདུན་སར་ ལྷོད་པ་ཅིན་ ནང་འགྲིགས་འབད་མི་ཚུ་ལུ་ ཉེས་ཁྲིམས་ཕོག་ནིའི་ ཉེན་ཁ་ཡོདཔ་ཨིན།  
ལམ་ལུགས་དང་འཁྲིལ་བ་ཅིན་ ཞི་རྩོད་དང་འབྲེལ་བའི་ རྩོད་རྙོགས་ཀྱི་ རིགས་ཆ་མཉམ་ར་ ནང་འགྲིགས་ཐོག་ལས་ སེལ་ཚུགས་ནི་ཨིན་རུང་ ཁྲིམས་འདུན་ལས་ གཉེན་ཐམ་མེད་མི་ རྩ་ཕན་ཚུ་ གཉེན་ཡ་བྲལ་འགྱོ་བའི་ རྩོད་དོན་ཚུ་དང་ ཁྲིམས་འཐུས་བཏབ་མ་རུང་བའི་ ཉེས་འགེལ་ཚུ་ནང་ གྲལ་གཏོགས་ཡོད་པ་ཅིན་ ནང་འགྲིགས་འབད་མི་ཆོག་ནི་ཨིན་མས།  
དེ་ལས་ ཁྲིམས་འཐུས་བཏབ་རུང་བའི་ ཉེས་ལས་འཐབ་མི་ཚུ་གི་ཐད་ལུ་ རྒུད་འཐུས་ཀྱི་ གནད་དོན་སྐོར་ ནང་འགྲིགས་འབད་ཆོག་ནི་ཨིན་རུང་ རྩ་ཕན་ཚུ་གིས་ ཉེས་ཁྲིམས་བཀལ་ཐངས་སྐོར་ ནང་འགྲིགས་འབད་མི་ཆོག་ནི་ཨིན་མས།  
འདི་འབདཝ་ལས་ ང་བཅས་ཀྱི་ མི་སྡེའི་འགོ་ཁྲིདཔ་ཚུ་ལུ་ འབད་ཆོག་མི་ཆོག་སྐོར་ གོ་བརྡ་སྤྲོདཔ་དང་གཅིག་ཁར་ ནང་ཁ་ནང་འགྲིགས་ཀྱི་ བྱ་རིམ་དེ་གིས་ མི་སེར་ཚུ་ལུ་ ཕན་ཁྱད་ག་དེ་སྦེ་ར་ཡོདཔ་ཨིན་ན་ སེམས་ཤུགས་བསྐྱེད་དགོཔ་དེ་ཡང་ གལ་ཆེ་ཟེར་ ཞུ་ནི་ཨིན།

༉ གཞུང་གིས་ འབྲུག་རྒྱན་ཤོག་གི་ ཚོང་འབྲེལ་བསྐྱར་འཛུགས་འབད་དེ་ ཟླ་ངོ་༧ ལྷག་ཡོདཔ་བཞིན་དུ་ དུས་ཚོད་དེ་གི་ ནང་འཁོད་ལུ་ ཕུན་ཚོགས་གླིང་ འབྲུག་རྒྱལ་འཛིན་རྒྱན་ཤོག་ཚད་འཛིན་ཡིག་ཚང་གིས་ རྒྱན་ཤོག་གི་ རྒྱལ་ཁ་ཐོབ་མི་ཚུ་ལུ་ གསོལ་རས་དངུལ་ཀྲམ་ས་ཡ་༣༨ འཛིན་གྲོལ་འབད་ནུག།  
རྒྱན་ཤོག་དེ་ཡང་ ཁག་གཉིས་སྦེ་ པར་སྐྲུན་ཐོག་ བཙོང་དོ་ཡོདཔ་ད་ སྤུན་གསུམ་ཟླ་རིམ་རྒྱན་ཤོག་གི་ ཨང་དང་པའི་གསོལ་རས་ མཐོ་ཤོས་དངུལ་ཀྲམ་ས་ཡ་༡ འབད་མི་དེ་ ད་ཚུན་གྱི་བར་ན་ དེད་གཡོགཔ་དང་ མི་སེར་ཉམ་ཆུང་ཚུ་གིས་ ཐོབ་ཡོདཔ་ལས་ ཁོང་གི་མི་ཚེ་ བསྒྱུར་བཅོས་སོང་མི་གིས་མ་ཚད་པར་ ཁྱིམ་རྐྱབ་ནི་དང་ བསྐྱིན་ཚབ་བཏབ་ནི་ལུ་ ཕན་ཐོགས་སྦོམ་བྱུང་ནུག།  
འདི་བཟུམ་མའི་ གསོལ་རས་ཐོབ་མི་ལུ་བརྟེན་ མི་མང་ཤོས་ཅིག་གིས་ ཁ་རྗེའི་རྒྱན་ཤོག་ཉོ་ནི་ལུ་ སེམས་ཤུགས་དང་ སྤྲོ་བ་བསྐྱེདཔ་ཨིན་མས།  
ག་འཆརཔ་ཟེར་བ་ཅིན་ རང་ལུ་ ཁ་རྗེ་ཡོད་པ་ཅིན་ གནས་གོང་དངུལ་ཀྲམ་ས་ཡ་༣ འབད་མི་ གསེར་ཀེ་ཇི་༡ འཐོབ་ནི་ཨིནམ་ལས་ དཀའཝ་སྦོམ་སྤྱད་མ་དགོ་པར་ ཚོང་རྐྱབ་ནི་གི་ ལྷན་ཐབས་སྦོམ་ འབྱུང་ནི་ཨིན་མས།  
འདི་འབདཝ་ད་ ཕྱོགས་གཅིག་གི་ ཁ་ཐུག་ལས་ ཚོང་འབྲེལ་ལེགས་ཤོམ་འགྱོཝ་ད་ གཞན་གྱིས་ གོ་སྐབས་ལེན་ཐོག་ལས་ ཚུལ་མིན་འཐབ་མི་ཡང་ ཐོནམ་ཨིན་མས།  
ད་རེས་ནངས་པར་ འབྲུག་རྒྱན་ཤོག་ཡིག་ཚང་དང་ སྤྱིར་བཏང་མི་མང་ལུ་ ཚ་གྱང་ལང་དགོ་པའི་ གཞི་གནད་སྦོམ་ཅིག་ལུ་ གྱུར་ཡོད་མི་དེ་ཡང་ ཁྱིམ་མཚེས་རྒྱལ་ཁབ་ རྒྱ་གར་ལུ་ མི་ལ་ལོ་ཅིག་གིས་ འབྲུག་གི་རྒྱན་ཤོག་ངོ་རྟགས་ ལག་ལེན་འཐབ་ཐོག་ལས་ ཚོང་འབྲེལ་འཐབ་མི་ ཕྱི་རྒྱལ་གྱི་ རྒྱན་ཤོག་ཡོངས་འབྲེལ་འཆར་སྒོ་༦ ཐོན་ནི་དེ་གིས་ཨིན་མས།  
མ་གཞི་ ཕྱིའི་རྒྱན་ཤོག་ཚུ་གིས་ ནང་འཁོད་ཀྱི་ རྒྱན་ཤོག་དང་ གྲུབ་འབྲས་ཚུ་ལུ་ བར་ཆད་རྐྱབ་རྐྱབ་མེད་རུང་ འགྲོས་ཀྱིས་བཏང་སྟེ་ ཚུལ་མིན་འཐབ་ནི་གི་ ཉེན་ཁ་ཡོདཔ་ཨིན་མས།  
འདི་འབདཝ་ལས་ ཕུན་ཚོགས་གླིང་གི་ རྒྱན་ཤོག་ཡིག་ཚང་གིས་ རྒྱ་གར་ལུ་ ཡོངས་འབྲེལ་འཆར་སྒོ་༦ གི་ཐོག་ལས་ ཚོང་འབྲེལ་འཐབ་མི་ཚུ་ བཀག་འཛིན་གནང་དགོཔ་སྦེ་ འབྲུག་བརྡ་དོན་བརྒྱུད་འབྲེལ་དང་ བརྡ་བརྒྱུད་དབང་འཛིན་ལུ་ ཞུ་ཡིག་བཙུགས་ནི་ཨིན་མས།  
འབྲུག་གི་དཔྱེ་གཏམ་ནང་ མེ་ཆུང་ལས་བསད། དགྲ་ཆུང་ལས་བཏུལ།ཟེར་ སླབ་སྲོལ་ཡོདཔ་བཟུམ་སྦེ་ ད་ལྟོ་ དཀའ་ངལ་འགོ་བཙུགས་པའི་ ནམ་དུས་ལུ་ བཀག་ཆ་མ་འབད་བ་ཅིན་ ང་བཅས་རའི་མི་ཚུ་ ཕྱི་ནང་གི་ རྒྱན་ཤོག་ཚུ་ ངོ་ཕྱེ་མ་ཚུགས་པར་ མགུ་འཐོམ་འབྱུང་ནི་དང་ མཐར་ཐུག་ལུ་ འབྲུག་གི་རྒྱན་ཤོག་ ཚོང་འབྲེལ་ལུ་ ཐོ་ཕོག་ཉེན་འདུག།  
འབྲུག་གི་རྒྱན་ཤོག་དེ་ ད་རེས་གསརཔ་ འགོ་བཙུགས་མེན་པར་ ཧེ་མ་ལས་ཡོདཔ་ཨིན་རུང་ རྒྱན་ཤོག་གི་ ཚོང་འབྲེལ་ཚུ་ རྒྱལ་ཁབ་ཀྱི་ཕྱི་ཁར་ གཡོ་སྒྱུ་ཅན་ཅིག་ལུ་ གྱུར་ཡོད་མི་ལུ་བརྟེན་ གཞུང་ལུ་ དངུལ་ཀྲམ་ཐེར་འབུམ་ལས་བཅད་དེ་ སྐུ་གྱོང་ཕོག་པའི་ཤུལ་ལས་ སྤྱི་ལོ་༢༠༡༡ ལུ་ སྒོ་བསྡམས་དགོཔ་བྱུང་ནུག།  
རྒྱན་ཤོག་ཡིག་ཚང་ སྒོ་མ་བསྡམས་པའི་ཧེ་མར་ འབྲུག་རྒྱལ་ཁབ་ཀྱི་དོན་ལུ་ འོང་འབབ་བཟོ་མི་ ལས་སྡེ་སྦོམ་ཤོས་༡༠ གྱི་གྲངས་སུ་ རྒྱན་ཤོག་ཚོང་འབྲེལ་ཚུད་ཡོདཔ་ཨིན་མས།  
འདི་འབདཝ་ལས་ ད་ལྟོའི་གཞུང་གིས་ སྤྱི་ལོ་༢༠༡༣ ལུ་ སྐུལ་བསྒྲགས་འབད་བའི་སྐབས་ རྒྱན་ཤོག་ལོག་གཞི་བཙུགས་འབད་ནི་གི་ ཁས་བླངས་འབད་ཡོདཔ་བཞིན་དུ་ སྤྱི་ལོ་༢༠༡༦ ཟླ་༡༡ པའི་ཚེས་༣ ལུ་ སྤུན་གསུམ་ཟླ་རིམ་རྒྱན་ཤོག་དེ་ འགོ་བཙུགས་ཡོདཔ་ད་ གཞུང་གིས་ སྤྱི་ལོ་༢༠༡༨ ལས་འགོ་བཙུགས་ རྒྱན་ཤོག་ཚོང་འབྲེལ་ལས་ ལོ་བསྟར་འོང་འབབ་ དངུལ་ཀྲམ་ས་ཡ་༣༦༦ དེ་རེ་ བཟོ་ནི་གི་ དམིགས་གཏད་འབདཝ་ཨིན་མས།  
ཨིན་རུང་ གོང་ལུ་ ཞུ་དོ་བཟུམ་ ཕྱིའི་རྒྱན་ཤོག་ཚུ་གིས་ གོ་སྐབས་ལེན་པ་ཅིན་ ཧེ་མ་བཟུམ་སྦེ་ རྒྱལ་ཁམས་ལུ་ དངུལ་ཀྲམ་ཐེར་འབུམ་ལས་བཅད་དེ་ སྐུ་གྱོང་ཕོག་ཉེན་ཡོདཔ་ལས་ ད་ལྟོ་ལས་ར་ ཚུལ་མིན་ཚུ་ སྔོན་འགོག་འབད་དེ་ རྒྱན་ཤོག་གི་ ཚོང་འབྲེལ་དེ་ རྒྱལ་ཁབ་ནང་འཁོད་ལུ་ར་ འཐབ་ནི་དང་ མི་མང་ལུ་ ཕྱིའི་རྒྱན་ཤོག་ཚུ་ ཉོ་ནི་ལས་ འཛེམ་དགོ་པའི་ གོ་བརྡ་སྤྲོད་དགོཔ་འདུག་ཟེར་ ཞུ་ནི་ཨིན།

༉ ཞི་གཡོགཔ་ཚུ་ ཅོག་འཐདཔ་ཨིན་རུང་ ཁྲིམས་ལུགས་མ་འདྲཝ་སྦེ་ ལག་ལེན་འཐབ་མི་དེ་ལུ་ འདྲ་མཉམ་མིན་འདུག་ཟེར་ ལྟ་རྟོག་པ་ཚུ་གིས་ བསམ་ཚུལ་བཀོད་མི་དེ་ལུ་ དཔྱད་ལྟཝ་ད་ འོས་ལྡན་ཅིག་ཨིན་པའི་ ཚོར་སྣང་ཡང་ བྱུངམ་ཨིན་མས།  
དེ་ཡང་ ག་འཆརཔ་ཟེར་བ་ཅིན་ ཀྲོང་གསར་ལུ་ ཚུལ་མིན་ཐོག་ལས་ ས་ཆ་ཉོ་བཙོང་འཐབ་པའི་ རྩོད་དོན་ཅིག་ནང་ གྲལ་གཏོགས་འབད་མི་ ཞི་གཡོགཔ་གཉིས་ཀྱི་གྲས་ལས་ གཅིག་ གནས་སྐབས་ཅིག་གི་དོན་ལུ་ གཡོག་ནང་ལས་ དགོངས་ཕོག་བཏང་ཡོད་རུང་ གཞན་མི་དེ་ལུ་ ངོས་ལེན་གཅིག་མཚུངས་ མ་འབད་ནི་དེ་གིས་ཨིན་མས།  
གནད་དོན་འདི་ལུ་བརྟེན་ ད་རེས་ནངས་པ་ སྤྱིར་བཏང་མི་མང་གི་ས་ཁོངས་ནང་ དེ་བཟུམ་མའི་ ལོ་རྒྱུས་འདྲ་མིན་སྣ་ཚོགས་དང་ འཐོར་གཏམ་བཤད་མི་ ལེ་ཤ་ཐོནམ་ཨིན་མས།  
མ་གཞི་ གཅིག་ལས་བལྟ་བ་ཅིན་ ཞི་གཡོགཔ་ཚུ་གིས་ རྩ་བ་གསུམ་ལུ་ ཐ་དམ་ཚིག་གཙོ་བོར་བཏོན་ཏེ་ ཕྱག་ལཱ་མ་གནང་པ་ཅིན་ འབྲེལ་ཡོད་དབང་འཛིན་ཚུ་གིས་འབད་རུང་ དེ་བསྟུན་གྱི་ ཉེས་བྱ་དང་ ཉེས་ཁྲིམས་ཚུ་ གཡང་ཟ་བག་ཟོན་མེད་པར་ བཀལ་དགོཔ་ཨིནམ་ད་ དེ་ཡང་ ངན་པ་ཚར་མ་གཅོདན་ བཟང་པོ་ཁྱུན་མི་འཐོན་ཟེར་ སླབ་དོ་བཟུམ་ཅིག་ཨིན།  
ཨིན་རུང་ རྒྱལ་གཞུང་ཞི་གཡོག་ལྷན་ཚོགས་ཀྱི་ ཁྲི་འཛིན་གྱིས་འབད་བ་ཅིན་ ཉེས་ལས་ནང་ གྲལ་གཏོགས་འབད་མི་ ཞི་གཡོགཔ་ཚུ་ ག་ར་འབད་རུང་ གནས་སྐབས་དགོངས་ཕོག་གཏང་ནི་ ཨིན་ན་མེན་ན་དེ་ རང་སོའི་ལས་སྡེ་ལུ་ རག་ལསཔ་ཨིན་ཟེར་ཨིནམ་ད་ དེ་ཡང་ བདག་སྐྱོང་གི་ ངོས་ལེན་འབད་མི་གཙུག་སྡེ་ སོ་སོར་འབད་ནི་དེ་གིས་ཨིན་མས།  
དཔེ་འབད་བ་ཅིན་ ཞི་གཡོགཔ་ཅིག་གིས་ རྩོད་གཞི་ཕྱེ་ནིའི་དོན་ལུ་ རང་སོའི་ ཡིག་ཚང་ནང་ལས་ ངལ་གསོ་ལེན་ཏེ་ འགྱོ་བའི་སྐབས་ ཁོ་རའི་རྒྱུ་དངོས་ཚུ་ ལག་ལེན་འཐབ་དོ་ཡོདཔ་ལས་ ངེས་པར་དུ་ དགོངས་ཕོག་གཏང་དགོ་པའི་ གནད་དོན་ཅིག་ མེདཔ་ཨིན་མས།  
གལ་སྲིད་ དགོངས་ཕོག་བཏང་སྟེ་འབད་རུང་ མི་ངོམ་དེ་ལུ་ ཁྲིམས་ཀྱི་འདུན་ས་ལས་ ཉེས་པ་ཡོད་པའི་ མངོན་གསལ་མ་འབྱུང་ཚུན་ ཁྲིམས་ངོ་མ་ བཀལ་དོ་བཟུམ་སྦེ་མེན་པའི་ གོ་དོན་ལེན་དགོཔ་མ་ཚད་ ཟླ་རིམ་གྱི་ དངུལ་ཕོགས་ཕྱེད་ཀ་ བཏོགས་བཞག་མི་དེ་ཡང་ ལོག་སྟེ་ རང་འཇགས་འཐོབ་ཚུགས་ནི་ཨིན་མས།  
གཅིག་ལས་བལྟ་བ་ཅིན་ ངན་ལྷད་བཀག་སྡོམ་ལྷན་ཚོགས་ཀྱིས་ ངན་ལྷད་ནང་ འབྲེལ་གཏོགས་འབད་མི་ ཞི་གཡོགཔ་དང་ སྤྱི་གཡོགཔ་ཚུ་ ག་ར་འབད་རུང་ གནས་སྐབས་དགོངས་ཕོག་ བཏང་དགོ་པའི་ དམིགས་དོན་དེ་ཡང་ གཙོ་བོ་ར་ རྩོད་བཤེར་འབད་བའི་ ནམ་དུས་ལུ་ ཡིག་ཚང་ནང་ ཨ་རྟག་ག་ཨིནམ་སྦེ་ར་ བཞག་པ་ཅིན་ གཞུང་གི་རྒྱུ་དངོས་ སྣང་ཆུང་ཤོས་ ཡིག་ཤོག་གཅིག་འབད་རུང་ ལོག་སྤྱོད་འབད་སྲིད་ནིའི་ ཉེན་ཁ་ཡོད་མི་ལུ་བརྟེན་ དེ་ལས་ ཟུར་ཐབས་འབད་ནི་དང་ མི་ངོམ་དེ་གི་ ཉེན་སྲུང་དོན་ལུ་ཨིན་མས།  
དེ་མ་ཚད་ ཁྲིམས་ཀྱི་འདུན་སར་ རྩོད་བཤེར་འབད་བའི་སྐབས་ གཞུང་གི་ལཱ་དང་གཅིག་ཁར་ ཚ་གྱང་ལང་མ་དགོ་པར་ བྱ་སྟབས་བདེ་ཏོག་ཏོ་སྦེ་ རྩོད་གཞི་ནང་ གྲལ་གཏོགས་འབད་ཚུགསཔ་ བཟོ་ནིའི་དོན་ལུ་ཡང་ཨིན་མས།  
ཨིན་རུང་ སྤྱིར་བཏང་མི་མང་གིས་ བསམ་ཚུལ་བཀོད་དོ་བཟུམ་སྦེ་ གོ་གནས་ཀྱི་ མཐོ་སྟེང་མཐོ་སྨད་དང་ དྲག་ཞན་གྱི་དབྱེ་བ་ ཁ་དྲག་དབང་ཆེན་ལུ་ མ་བལྟ་བར་ ཁྲིམས་ཀྱི་རིང་ལུགས་དང་འཁྲིལ་ འདྲ་མཉམ་དང་དྲང་བདེན་ཐོག་ལས་ བསྟར་སྤྱོད་འབད་དགོཔ་ གལ་ཆེ་བས་ཟེར་ ཞུ་ནི་ཨིན།

༉ རང་ཟླ་བཞི་པ་འདི་ ས་ག་ཟླ་བའི་ དུས་ཆེན་ཁྱད་པར་ཅན་ཨིནམ་ལས་ གཞུང་གིས་ཡང་ ཟླཝ་འདི་ནང་ སེམས་ཅན་སྲོག་གཅོད་འབད་ནི་དང་ ཤ་རིགས་ཉོ་ཚོང་འཐབ་ནི་ཚུ་ བཀག་དམ་འབད་དེ་ ལོ་ངོ་༡༤ ལྷགཔ་ཅིག་ སོང་ཡོདཔ་ཨིན།  
ཤ་རིགས་ཚུ་ ས་ག་ཟླ་བའི་སྐབས་ལུ་ རྐྱངམ་གཅིག་མེན་པར་ རང་ཟླ་དང་པའི་ ཆོ་འཕྲུལ་ཟླཝ་དང་ དུས་བཟང་ཚུ་ནང་ ཉོ་བཙོང་འཐབ་མ་ཆོགཔ་སྦེ་ བཀག་དམ་འབད་ཡོད་མི་དེ་ཡང་ ད་ལྟོ་ ཁྲི་ཐོག་ལུ་བཞུགས་མི་ སྐྱབས་རྗེ་རྗེ་མཁན་རིན་པོ་ཆེ་མཆོག་གིས་ གལ་སྲིད་ གཞུང་གིས་ དུས་བཟང་ཚུ་ནང་ ཤ་ཉོ་བཙོང་འཐབ་ནི་ཚུ་ བཀག་དམ་འབད་བ་ཅིན་ སེམས་ཅན་སྟོང་ཕྲག་ལས་བཅད་དེ་ སྲོག་གཅོད་འབད་ནི་ལས་ བཀག་ཚུགས་འོང་ཟེར་ བཀའ་ཤོག་གནང་མི་དང་འཁྲིལ་ཨིན་མས།  
དེ་བཟུམ་མའི་ དུས་བཟང་ཚུ་ནང་ ཤ་རིགས་བཙོང་ནི་མེད་རུང་ འབྲུག་པའི་བཞེས་སྒོའི་དོན་ལུ་ ཤ་འདི་ མེད་ཐབས་མེདཔ་ཅིག་ལུ་ གྱུར་ཡོདཔ་ལས་ ཁྲོམ་ཁར་སྡོད་མི་ མང་ཤོས་ཅིག་གིས་ར་ ཤ་རིགས་བཀག་དམ་འབད་མ་རནམ་ཅིག་ཁར་ ག་ཐོབ་རྐྱབ་སྟེ་ ཉོ་ཞིནམ་ལས་ བསགས་བཞགཔ་ཨིན་མས།  
ཤ་གི་མཁོ་འདོད་ཡར་འཕར་འགྱོཝ་ད་ར་ སེམས་ཅན་མངམ་སྦེ་ སྲོག་གཅོད་འབད་དོ་ཡོདཔ་ལས་ ཟླཝ་༡ དེ་ཅིག་ སྡོད་ནི་གི་ སེམས་ཅན་ཚུ་ ཟླཝ་༡ གི་ཧེ་མ་ལས་ སྲོག་གཅོད་འབདཝ་ཨིན་མས།  
ང་བཅས་རའི་ མི་ཚུ་གིས་ འབྲུག་འདི་ ཆོས་ལྡན་གྱི་ རྒྱལ་ཁབ་ཨིནམ་མ་ཚད་ མི་ཚུ་ཡང་ ཆོས་སེམས་ཅན་ཨིནམ་ལས་ འགྲོ་བ་རིགས་དྲུག་གི་ སེམས་ཅན་ཐམས་ཅད་ལུ་ བྱམས་སྙིང་བསྐྱེད་དེ་ སེམས་ཅན་སྲོག་གཅོད་འབད་ནི་མི་འོང་ཟེར་ ཁ་གིས་ སླབ་མི་དང་ རང་གི་གདོང་ཁར་ བྱ་ཤ་དང་ ནོར་ཤ་ ཕག་ཤ་ ཉ་ཤ་ག་ཅི་ཡོདཔ་ཅིག་ གཡང་ཟ་བག་ཟོན་ ག་ནི་ཡང་མེད་པར་ ཟ་མི་ལུ་ བལྟ་བ་ཅིན་ ནང་པའི་ཆོས་ནང་ སེམས་ཅན་ཆ་མཉམ་ར་ ང་བཅས་ཀྱི་ ཚེ་སྔ་མའི་ དྲིན་ཅན་གྱི་ ཕམ་ཨིནམ་སྦེ་ ཆ་བཞག་མི་དང་ རྒྱབ་འགལ་འགྱོཝ་ཨིན་མས།  
ང་བཅས་ཀྱི་མི་ཚུ་ སེམས་ཅན་ལུ་ བྱམས་པ་དང་ སྙིང་རྗེ་ཡོད་རུང་ ཕྱོགས་གཅིག་ལས་ ཤ་རིགས་རྩ་ལས་ སྤང་མ་ཚུགས་མི་དེ་ ཁ་དང་ལགཔ་གཉིས་ རྟགས་མ་མཐུན་པའི་ མངོན་གསལ་བྱུངམ་མས།  
གོང་ལུ་བཀོད་དོ་བཟུམ་ མི་གིས་ མཁོ་འདོད་མ་བཀོད་པ་ཅིན་ ཤ་རིགས་ཚུ་ཡང་ ནང་འདྲེན་འབད་དགོཔ་མེདཔ་ད་ འདས་པའི་ལོ་ནང་ འབྲུག་གིས་ དངུལ་ཀྲམ་ཐེར་འབུམ་༡.༢ ལྷགཔ་ཅིག་གི་ ཤའི་རིགས་ནང་འདྲེན་འབད་མི་དེ་ རྒྱལ་ཁབ་ཀྱི་ མི་རློབས་དང་བསྟུནམ་ད་ སྦོམ་ཤོས་ཅིག་ཨིན་མས།  
དེ་མ་ཚད་ གཞུང་གིས་ འདས་པའི་ལོ་ངོ་༡ ནང་ སྒོ་ནོར་གྱི་ ཐོན་སྐྱེད་ཚུ་ ནང་འདྲེན་འབད་ནིའི་དོན་ལུ་ ད་རུང་ དངུལ་ཀྲམ་ཐེར་འབུམ་༡.༡ ཟད་འགྲོ་བཏང་མི་དེ་ཡང་ སྒོ་ནོར་ཐོན་སྐྱེད་ཀྱི་རིགས་ཚུ་ ནང་འདྲེན་འབད་ནི་ མར་ཕབ་ཐོག་ རང་མགོ་རང་འདྲོངས་ བཟོ་ཐབས་ལུ་ཨིན་མས།  
སྤྱི་ལོ་༢༠༡༦ ལུ་ གཞུང་གིས་ ཕགཔ་༢༧,༠༠༠ དང་ ནོར་༡༧,༠༠༠ བྱ་༣༠༠,༠༠༠ ར་༦༠༠ དེ་ལས་ ཉ་ས་ཡ་༢ དེ་ཅིག་ ནང་འདྲེན་འབད་ཡོདཔ་མ་ཚད་ དུས་ཅི་ སྤྱི་ཟླ་༡ པ་ལས་ ད་ཚུན་གྱི་བར་ན་ ཕགཔ་༡༠,༢༠༠ དང་ ནོར་༩༠༠ བྱ་༣༧༨,༠༠༠ ཉ་༥༠༠,༠༠༠ དང་ ཉ་ཕྲུག་ས་ཡ་༡ དེ་ཅིག་ མཁོ་འདོད་བཀོད་མི་ལུ་ བལྟ་བ་ཅིན་ འབྲུག་མི་ཚུ་ ཤ་མེད་པར་ སྡོད་མ་ཚུགས་པའི་ མི་སྡེ་ཅིག་ཨིན་པའི་ གསལ་སྟོན་འབདཝ་མས།  
ང་བཅས་ཀྱིས་ སེམས་ཅན་ལུ་ སེམས་ཀྱི་གདིང་ལས་ར་ བྱམས་པ་དང་ སྙིང་རྗེ་བསྐྱེདཔ་ཨིནམ་ ངེས་བདེན་ཨིན་པ་ཅིན་ རྒྱལ་ཁབ་ནང་ ལོ་བསྟར་བཞིན་དུ་ ཤའི་མཁོ་འདོད་ཡར་སེང་མེན་པར་ མར་འབབ་འགྱོ་དགོཔ་ཅིག་ཨིན།  
ཤ་བཟའ་སྤྱོད་འབད་མི་དང་ མཁོ་འདོད་མར་ཕབ་འབད་དགོ་པ་ཅིན་ བསུ་སྟོན་དང་ རྟེན་འབྲེལ་བརྩི་སྲུང་ གོ་བསྡུར་ཞལ་འཛོམས་ལ་སོགས་པའི་ གཞུང་འབྲེལ་མཛད་སྒོ་ཚུ་ནང་ གསོལ་སྟོན་དང་ ཚོགས་སྟོན་གྱི་སྐབས་ལུ་ ཤ་རིགས་ལྷམ་པ་མ་འདྲཝ་ལེ་ཤ་ བཀྲམ་སྟོན་འབད་ནིའི་ཚབ་ལུ་ ཤ་ཚོདམ་ཕུད་རྡོག་གཅིག་བཞག་སྟེ་ བྱ་རྒྱུའི་ཚོདམ་མངམ་སྦེ་ འགོ་འདྲེན་འཐབ་དགོཔ་བཞིན་དུ་ འདི་དང་གཅིག་ཁར་ མི་མང་ལུ་ གོ་བརྡ་སྤྲོད་ནི་དེ་ གལ་ཆེ་ཟེར་ ཞུ་ནི་ཨིན།